
EMINENTISSIMO  S.  R.  E.  PRINCIPI 


CARDINALI  DE  LA  ROCHEFOUCAULT 


Prsesentio  quid  animi  plerisque  omnibus  super  hocce  operis  tibi  consecrati  futurum 
sit.  Cardinalis  Eminentissime.  Primum  enim  a  principio,  nemo  quisquam  est,  qui  non 
facile  credat,  nos,  tibi  nempe  plane  addictos  obstrictosque,  aliquid  muneris  afferre  :  aut 
honorem  jam  inde  nostris  ab  incunabulis  tibi  debitum  rependere.  Decipiuntur  mentis  totius, 
res  aliter  habet.  Gratias  agere  possumus,  sed  non  referre ;  fatemur  obstrictos,  sed  eo  genere 
beneficii,  quod  nec  mutuum  reposcat,  nec  habere  queat.  Munus  ergo  non  afferimus,  sed 
rogamus  :  debitum  non  solvimus,  sed  exigimus.  Qui  istud  autem,  dicam  ingenue.  Infiniti 
sunt  qui  suorum  operum  tuo  nomine  frontem  consignant,  sed  diversus  est  diversis  tecum 
agendi  modus.  Alii  namque  tibi  ut  in  omnibus  de  se  bene  merito  gratias,  quantum  in  se 
est,  infinitas  et  immortales  persolvunt;  et  jure.  Alii  te  ut  Ecclesife  principem  et  religionis 
Catholicse  Cardinem  Eminentissimum  salutant ;  et  merito.  Alii  demum  ut  Cleri  defensori  acer¬ 
rimo  fausta,  seterna,  divina  precantur ;  et  bene.  Hsec  quidem  tibi  debemus,  sed  communi 
omnium  sorte  :  eadem  precamur,  at  voto  omnium  communi.  Sed  aliud  est  nobis  hic  genus 
salutationis  usurpandum,  quo  non  modo  a  cseteris  distincti  secernimur,  sed  etiam  quo 
omnes  superamus  :  illudque  est,  quod  tui  sumus,  tuque  noster  es.  Tui  sumus^  ita  est;  et 
quam  bonum  est  nobis  a  te  esse, tam  tuos  nos  profiteri  gloriosum.  Quid  autem  illud  nominis 
honoris  et  glorise  nobis  portendit,  dicere  supersedeo  :  inde  tamen  prosperitatis  nostr» 
omen  accipimus,  dum  id  solum  pro  monumento  sibi  posteri  traditum  viderint,  se  nimirum 
clericalis  ordinis  portionem  aliquam,  totius  Cleri  principem,  tutorem  et  Cardinem,  parentem 
habuisse.  Hic  non  est  animus  persequi  singula,  alia  est  ista  materia,  et  suo  servata  secreto  : 
indicasse  nonnulla  plus  satis  erit  ut  constet,  quod  licet  ad  majora  te  Deus  designaverit, 
nec  aliquibus  tantum,  sed  omnibus  dederit,  ita  tamen  attemperate  nobis  in  omnibus  adfuisti, 
quasi  non  aliis  destinatus  quam  nobis,  nec  aliorum  futurus  parens  quam  nostri.  Factus  es 
Sylvanectensium  Episcopus  :  quanto  Dei  in  nos  amore,  quantd  providentia !  ut  nimirum 
opportunam  renascenti  in  monasterio  sancti  Yincentii  huicce  ordini  ferres  opem,  natumque 
foveres  eum,  qui  oppido  sine  te,  aut  in  ipso  partu  obiisset,  aut  statim  natus  evanuisset. 
Inde  monasterii  sanctse  Genovefse  Abbas  a  Christianissimo  lege  constitutus,  nulli  im¬ 
pensius  operam  dedisti,  quam  ut  Canonicos  Regulares,  per  te  demum  regulares  vere  factos, 
in  eodem  Monasterio  insereres,  unde  in  magnam  arborem  provecti,  ramos  sibi  producerent, 
productosque  foelici  propagatione  dilatarent.  Fecisti,  accersisti,  admisisti.  Hactenus  quid  non 
tui  in  nobis?  Nonne  per  te  vivimus,  quod  vivimus  :  per  te  sumus  quicquid  sumus?  Aliud  est 
quod  insuper  addam.  A  summo  Pontifice  reparationi  diversorum  ordinum  preepositus,  illud 
negotii  sedulo  et  diligenter  insistere  ccepisti  :  sed  nostri  potissimum  instaurationi  tanto  cum 
labore  et  assiduitate  tali  incubuisti,  ut  totus  ei,  nec  alteri,  deditus  videare.  Testantur  id 
diversa  per  distinctas  hujusce  regni  urbes  monasteria,  quse  squalore  diu  raultumque  obtrita, 
pristinee  claritati  restituisti.  Testantur  id  innumeri  per  diversa  bjec  monasteria  Religiosi  Cano¬ 
nici,  quibus  nihil  magis  suave  est,  et  honorificum,  quam  ubique  gentium  te  appellare  parentem ; 
laudare  sui  reparatorem.  Jam  vero  quid  non  securitatis  sumus  habituri,  tali  alRxi  Cardini? 
quid  non  splendoris,  sic  Eminentem  nacti  parentem  ?  Quantum  autem  odoris  sparget  cle¬ 
ricalis  hic  ordo  per  Gallias,  qui  totus  natus  est  sub  Viola  ?  Quos  fulgores  emittet,  qui  totus 
crevit  sub  Purpura?  Non  ignoro  quam  multi  sint  qui  id  honoris  nobiscum  dispertiunt,  tan- 

quam  utrisque  commune  sit  te  habere  parentem.  Sed  nec  illud  glorise  tibi  denegandum, 
multos  habere  quos  pepereris  :  nec  illud  felicitatis  ipsis  invidendum.  Unum  nihilominus  est 
quo  etiam  his  omnibus  pra3stamus,  te  nempe,  non  modo  stepius  videre,  quod  suavissimum  ; 
frequenter  alloqui,  quod  jucundissimum ;  sed  semper  habere,  quod  maximum  est.  Ades  enim 
nobis  :  ades  autem ;  6  inertiam  locutionis  ignavae  ;  imo  vivis  nobiscum,  vivisque  quasi  unus 
nostri.  U  quantum  laudis  in  illo  contuli  «quasi  unus  nostri»!  An  quia  eminentem  te  deprimis? 
An  quia  humiles  nos  erigis?  Utrumque  admittimus,  quia  utrumque  laudis  plenum  est  et 
admirationis.  Ilinc  ergo  totus  noster  es,  licet  totus  omnium,  eminensque  omnibus.  Hinc 
munus  non  afferimus,  sed  rogamus.  Privatorum  enim  est,  inter  se  esse  munificos;  nec 
genus  est  honoris,  quod  magis  deceat  Eminentes  quam  invocari.  Hinc  debitum  non  solvi¬ 
mus,  sed  exigimus.  Cum  enim  te  fecisti  parentem,  fecisti  et  debitorem,  quem  proinde  im¬ 
plorare  liceat,  si  subest  necessitas,  aut  cogit  egestas.  Fecisti  autem:  fieri  enim  debitorem 
infirmi  est,  vel  infimi  :  at  seipsum  facere,  aut  Dei  est,  aut  Deo  proximi.  Quid  porro  est  quod 
rogamus,  aut  exigimus  in  hocce  operis  tibi  nuncupati  ?  Illud  nimirum,  ut  nascenti  Philoso- 
phia3  ea  benignitate  adsis  et  faveas,  quam  inde  jam  a  principio  fuimus  experti.  Preefecit  sibi 
Divum  Thomam,  cujus  sub  auspiciis  cursus  philosophicos  perageret ;  nihil  non  fausti  sub 
ejusmodi  duce  auguratur :  sed  certior  erit  ominis,  consilium  si  approbes,  adjuves  incoeptum. 
Aderis  ergo;  neque  enim  aliud  a  parente  sperare  fas  est,  cujus  sumus 

B 

Humillimi  et  olsequtniissimi 

G.  C.  R.  R. 


LECTORI  BENEVOLO 

Eccetibi,  Candide  Lector,  Philosophiam  moralem,  quam  huic  operi  ideo  addi¬ 
tam  voluimus,  ne  quid  in  eo  quod  desiderares  abesset.  Hanc  porro  Physicae  po¬ 
stremam  fecimus,  tum  ut  locum  saepius  a  sancto  Doctore  sibi  adscriptum  haberet ; 
tum  quod  in  ea  multa  sint  haudquaquam  intellectu  facilia,  quaeque  difficultatem 
facessant,  nisi  quis  ad  ea  his,  quae  in  libris  de  Anima  docentur,  apprime  eruditus 
accesserit ;  tum  denique  ut  materiae  ac  rerum  servato  ordine,  postquam  illic  ex 
quibus,  et  a  quo  sis,  compertum  habueris,  hic  quo  tendas,  quave  iter  instes 
edocearis. 


APPROBATIO  R.  P.  GENERALIS 

Ego  Fr.  Carolus  Faure  Abbas  Coadjutor  Monasterii  Sanctae  Genovefae,  et  Cano¬ 
nicorum  Regularium  Ordinis  S.  Augustini  Congregationis  Gallicanae  Praepositus 
Generalis,  concedo,  ut  hic  tractatus  continens  Philosophiam  Moralem  D.  Thomae 
Doctoris  Angelici  huic  operi  a  nostra  schola  philosophica  in  usum  sibi  vindicato, 
recens  additus  et  Doctorum  judicio  approbatus  typis  mandetur.  In  cujus  fidem  has 
litteras  manu  nostra  subscriptas  et  officii  nostri  sigillo  munitas  dedimus  Parisiis 
die  20  Januarii  1639. 


Fr.  Carolus  Faure. 


NI 


APPROBA TIO  DOCTO R UM 

xSos  subsignati  sacnu  tacuUatis  Theologia3  Parisiensis  Doctores  testamur  legisse  et 
diligenter  examinasse  tractatum,  cui  titulus  est  Tertia  pars  Smmnoe  Philosophicce 
e  D.  llionicR  Doctoris  Angelici  Doctrina,  lii  quo  nihil  deprehendimus  quod  adver¬ 
setur  doctrinae  sanctae  Ecclesiae  Catholicae,  Apostolica*,  Itomame:  in  cujus  rei  tidem 
prcesentihus  subscripsimus  die  7  Augusti  Anno  1638. 

A.  Bacuelier.  a.  Vadltier. 


Legerunt  insuper  et  approbarunt  Le  Movae,  oIMorel,  Doctores  ejusdem  Eacultatis. 

Ludovici  Xlll  Galliae  et  Navarrae  Kegis  auctoritate  sancitum  et  patentibus  ejus 
litteris  cautum,  ne  quis  in  regno  ipsius  aliisve  in  locis  ejus  ditioni  subjectis  intra 
decem  proximos  annos  a  die  perfectm  primm  impressionis  inclioandos  ac  nume¬ 
randos  excudat,  vendat,  excudendum  vendendumque  quovis  modo  et  ratione 
curet  tractatum,  qui  inscribitur  Tertia  Pars  Summee Philosophiece  eD.  Thomee  do¬ 
ctrina  de  Philosophia  Morali,  praeter  Petrum  Billaine  bibliopolam  juratum  Pari- 
siensem,  aut  illos  quibus  ipsemet  concesserit,  sub  poena  contiscationis  librorum 
aliisque  poenis  originali  Diplomate  contra  debnquentes  expressis.  Datum  Parisiis 
24  Septembris  Anno  1638. 

Sic  signatum 


De  Mandatis  Regis.  1.  Matharel. 


Perfecta  f  uit  prima  editio  die  prima  Aprilis  1639. 

Quoniam  ordo  congruus  addiscendi  est, 
ut  primo  quidem  pueri  logicalibus  in¬ 
struantur,  quia  Logica  docet  modum  totius 
Philosophiae;  secundo  mathematicis,  quae 
nec  experientia  indigent  nec  imaginatio¬ 
nem  transcendunt;  tertio  autem  natura- 
lihus,  quae  etsi  non  excedunt  sensum  et 
imaginationem,  requirunt  tamen  expe¬ 
rientiam  ;  quarto  in  moralibus,  quae 
requirunt  experientiam  et  animum  a  pas¬ 
sionibus  liberum  :  —  ideo  post  conside¬ 
rationem  eorum,  quae  ad  Philosophiam 
naturalem  pertinent,  sequitur  considera¬ 
tio  eorum,  circa  qu^  versatur  Philosophia 
moralis.  —  S.  Thomas  6.  Elh.  lect.  7; 
deCausis\.\. 


QUTSTIO  I 

DE  PHILOSOPHIA  MORALI,  QUALIS  SIT  ET  AD 
QUiE  SE  EXTENDAT. 

Et  ut  intentio  nostra  debito  ordine  pro¬ 
cedat,  necessarium  est  primo  investigare 
de  ipsa  Philosophia  morali,  qualis  sit  et  ad 
quae  se  extendat.  —  Cfr.  prooemium  ad 
hujus  operis  Partem  Primam. 


CIRCA  QU^  QRERUNTUR  QUINQUE  : 

1.  Utrum  subjectum  Pliilosopliise  moralis  sit 
actio  humana  ordinata  in  finem. 

2.  Utrum  Philosophia  moralis  recte  dividatur 
in  Monasticam,  (Economicam  et  Politicam. 

3.  Utrum  scientia  civilis  seu  Politica  prae¬ 
emineat  omnibus  scientiis  activis. 

4.  Utrum  Philosophia  moralis  sit  idem  atque 
prudentia. 

5.  U.rum  Philosophia  moralis  sit  scientia. 

ARTICULUS  I 

UTRUM  SUBJECTUM  PHILOSOPHUE  MORALIS 
SIT  ACTIO  HUMANA  ORDINATA  IN  FINEM. 

Videtur  quod  actio  humana  ordinata  in 
finem  non  sit  subjectum  Philosophiae 
moralis . 

1.  Dicitur  enim  1.  Metaphys.  (c.  2)  :  sa¬ 
pientis  est  ordinare ;  sed  Philosophia  mo¬ 
ralis  non  est  sapientia,  cum  ipsa  sapientia 
pertineat  ad  Metaphysicam,  ut  ibidem  di¬ 
cit  Philosophus  :  ergo  non  est  Philoso¬ 
phia)  moralis  ordinare  actionem  humanam 
in  finem.  —  1.  Metaphys.  1.  1  et  2. 

2.  Prasterea,  finis  pertinet  ad  subjectum 
Philosophiae  moralis,  agit  enim  de  illo; 
sed  actio  humana  non  est  finis,  cum 
potius  ipsa  sit  ad  finem  ;  ergo  subje¬ 
ctum  Philosophia3  moralis  non  est  actio 
humana.  —  i.Eth.  1.  4  sqq.;  la  236,  q.  8, 
prooem. 

3.  Praeterea,  actus  humani  sunt  circa 
bonum  ut  finem  ;  sed  Philosophia  moralis 
cum  sit  perfectio  intellectus,  non  est  circa 
bonum,  sed  potius  circa  verum  :  ergo 
subjectum  Philosophiae  moralis  non  est 
actio  humana,  quae  versatur  circa  bonum. 
—  Ibid.;  ia  2ssi,  q.  18,  a.  4,  in  c. 

Sed  contra  est,  quod  dicit  Philosophus 
(2.  Eth.  C..2),  quod  hujus  doctrinae  finis 
est  non  cognitio,  sed  actus.  —  1.  Eth. 
1.  \  et  2. 

Respondeo  dicendum,  quod  Philosophiae 
moralis  subjectum  necesse  est  esse  actio¬ 
nem  humanam  ordinatam  in  finem.  —  Ad 
cujus  evidentiam  sciendum  est,  quod 
invenitur  duplex  ordo  in  rebus  :  unus  qui¬ 
dem  partium  alicujus  totius  seu  alicujus 
multitudinis  ad  invicem,  sicut  partes 
domus  ordinantur  ad  invicem.  Alius  est 
ordo  rerum  in  finem,  et  hic  ordo  est 
principalior  quam  primus.  Nam,  ut  Philo¬ 
sophus  dicit  12.  Metaphys.  {teoct.  52; 
1.  11,  c.  10),  ordo  partium  exercitus  ad 
invicem  est  propter  ordinem  totius  exer¬ 
citus  ad  ducem.  Ordo  autem  quadru- 
pliciter  ad  rationem  comparatur.  Est 
enim  quidam  ordo,  quem  ratio  non  facit, 
sed  solum  considerat,  sicut  est  ordo 
rerum  naturalium.  Alius  est  ordo,  quem 
ratio  considerando  facit  in  proprio  actu, 
puta  cum  ordinat  conceptus  suos  ad  invi¬ 
cem  et  signa  conceptuum,  quae  sunt  voces 
significativae.  Tertius  est  ordo,  quem 
ratio  considerando  facit  in  operationibus 
voluntatis.  Quartus  est  ordo,  quem  ratio 
considerando  facit  in  exterioribus  rebus, 
quarum  ipsa  est  causa,  sicut  in  arca  et 
domo.  —  Et  quia  consideratio  rationis  per 
habitum  perficitur,  secundum  hos  diver¬ 
sos  ordines,  quos  proprie  ratio  considerat, 
sunt  diversa  scientiae.  Nam  ad  Philoso¬ 
phiam  naturalem  pertinet  considerare 


ordinem  rerum,  quem  ratio  humana  non 
facit,  sed  solum  considerat  (ita  quod  sub 
naturali  Philosophia  comprehendamus  et 
Metaphysicam).  Ordo  autem,  quem  ratio 
considerando  facit  in  proprio  actu,  per¬ 
tinet  ad  rationalem  Philosophiam,  cujus 
est  considerare  ordinem  partium  orationis 
ad  invicem,  et  ordinem  principiorum  ad 
invicem  et  ad  conclusiones.  Ordo  autem, 
quem  ratio  considerando  facit,  in  rebus 
exterioribus  constitutis  per  rationem  hu¬ 
manam,  pertinet  ad  mechanicas.  Ordo 
autem  actionum  voluntatis  pertinet  ad 
considerationem  moralis  Philosophiae. 

Stc  ergo  moralis  Philosophiae,  circa 
quam  versatur  praesens  intentio,  pro¬ 
prium  est  considerare  actiones  humanas, 
secundum  quod  sunt  ordinatae  ad  invicem 
et  ad  finem.  Dico  autem  actiones  hu¬ 
manas,  quae  procedunt  a  voluntate  homi¬ 
nis  secundum  ordinem  rationis.  Nam  si 
quae  actiones  in  homine  inveniuntur,  quae 
non  subjacent  voluntati  et  rationi,  non 
dicuntur  proprie  humanae,  sed  naturales, 
sicut  patet  de  actionibus  animae  vegeta- 
tivae,  quae  nullo  modo  cadunt  sub  consi¬ 
deratione  moralis  Philosophiae.  Sic  igitur 
subjectum  Philosophiae  moralis  est  actio 
humana  ordinata  in  finem,  vel  etiam 
homo  prout  est  voluntarie  agens  propter 
finem.  —  1.  Eth.  1.  1. 

Ad  primum  ergo  dicendum,  quod 
sapiens  multipliciter  dicitur  ;  uno  modo 
simpliciter,  alio  modo  secundum  quid 
seu  in  aliquo  genere.  Sapiens  simpliciter 
dicitur  qui  cognoscit  causam  altissimam 
simpliciter;  sapiens  vero  secundum  quid 
seu  in  aliquo  genere,  qui  cognoscit  cau¬ 
sam  altissimam  illius  generis,  ut  in  ge¬ 
nere  aedificii  artifex,  qui  disponit  formam 
domus,  dicitur  sapiens  et  architector  re- 
'spectu  inferiorum  artificum,  qui  dolant 
ligna.  Unde  dicitur  sapiens  rerum  huma¬ 
narum,  qui  considerat  finem  illarum,  ut 
dicit  Philosophus  2.  Eth.  (c.  6).  —  2a 
Sae,  q.  43,  a.  1,  in  c. ;  la,  q.  1,  a.  6,  in  c.  ; 
Hannibaldus  in  1.  Sent.  prologi  q.  2,  a.  l ; 
3.  Metaphys.  1.  4  ;  2.  Eth.  1.  7;  6.  Eth. 
1.  7. 


PROOEMIUM  —  QU^ST.  I  DE  PHILOSOPHIA  MORALI  —  ART.  II 


3 


Ad  secundum  dicendum,  quod  sub¬ 
jectum  habet  ad  scientiam  ad  minus  tres 
comparationes.  Prima  est,  quod  quaecum¬ 
que  sunt  in  scientia,  debent  contineri  sub 
subjecto  ;  secunda  est,  quod  subjecti  co¬ 
gnitio  principaliter  attenditur  in  scientia; 
tertia  est,  quod  per  subjectum  distingui¬ 
tur  scientia  ab  omnibus  aliis.  Secundum 
primam  ergo  comparationem  finis  potest 
dici  subjectum  hujus  scientiae,  non  autem 
secundum  secundam  et  tertiam.  — 
Prolog,  in  libr.  Sent.  q.  un.,  a.  4,  c. 

Vel  dic,  quod  factionis  quidem,  quae 
pertinet  ad  artem,  finis  est  aliquid  alterum 
ab  ipsa  factione ;  sed  finis  actionis  non 
semper  est  aliquid  alterum  ab  actione, 
quia  quandoque  eupraxia,  id  est  bona 
actio,  est  sibi  linis ;  quod  tamen  non  est 
semper  ;  nihil  enim  prohibet  actionem 
ordinari  ad  aliam  sicut  ad  finem  :  sicut 
consideratio  effectuum  ordinatur  ad  consi¬ 
derationem  causa3.  Finis  autem  est  bonum 
uniuscujusque;  et  sic  patet,  quod  bonum 
actionis  est  in  ipso  bono  agente.  Et  per 
consequens  Philosophia  moralis,  quae  est 
circa  actiones  humanas,  potest  esse  circa 
finem  earum.  —  6.  Eth.  1.  4  ;  2.  Sent. 
dist.  1,  q.  2,  a’.  1,  in  c.;  3.  c.  Gent.  c.  17, 
rat.  4  ;  9.  Metaphys.  1.  8. 

Ad  tertium  dicendum,  quod  bonum  et 
verum  se  invicem  includunt.  Nam  verum 
est  quoddam  bonum,  alioqui  non  esset 
appetibile ;  et  bonum  est  quoddam  ve¬ 
rum,  alioqui  non  esset  intelligibile.  Unde 
licet  Philosophia  moralis  versetur  circa 
bonum,  cum  omne  bonum  sit  verum,  nihil 
impedit  quominus  sit  perfectio  intellectus. 
—  la,  q.  79,  a.  1 1,  ad  2. 

articulus  II 

UTRUM  PHILOSOPHIA  MORALIS  RECTE  DIVI¬ 
DATUR  IN  MONASTICAM,  OECONOMICAM  ET 
POLITICAM. 

Videtur  quod  Philosophia  moralis  non 
recte  dividatur  in  j\ionasticam,  OEcono- 
micam,  Politicam. 


1 .  Omnis  enim  habitus  intellectivus  est 
tantum  circa  universalia,  cum  intelle¬ 
ctus  sit  universalium,  sensus  autem  parti¬ 
cularium,  ut  dicit  Philosophus  (1 .  Phys. 
text.  49 ;  c.  5);  sed  Monastica  versatur  circa 
singularia  :  ergo  Philosophia  moralis  non 
recte  dividitur  in  Monasticam  etc. —  1. 
Phys.  1.  10 ;  \  .Eth.  1.  1 . 

2.  Pr^terea,  Philosophia  moralis  est 
circa  actiones  humanas,  ut  dictum  est 
(art.  prgeced.) ;  sed  actiones  humanas  sunt 
singularium,  non  alicujus  communitatis, 
qualis  est  oeconomica  et  politica  ;  ergo 
Philosophia  moralis  non  recte  dividitur 
in  Monasticam,  OEconomicam  et  Politi¬ 
cam. 

3.  Praeterea ,  quaecumque  differunt 
solum  multitudine  et  paucitate,  non 
differunt  specie,  quia  differentia  quae  est 
secundum  magis  et  minus  non  diversificat 
speciem  ;  sed  praedicta  regimina,  scilicet 
oeconomicum  et  politicum,  differunt  solum 
multitudine  et  paucitate  ;  quod  sic  mani¬ 
festatur.  Si  enim  communitas,  qu^  re¬ 
gitur,  sit  paucorum,  sicut  in  aliqua  parva 
domo,  ille  qui  prieest  dicitur  paterfami- 
Jias,  ad  quem  pertinet  despoticus  princi¬ 
patus.  Si  autem  sit  adhuc  plurium,  ita 
quod  non  solum  contineat  servos,  sed 
etiam  multitudinem  liberorum,  dicitur 
ille  qui  prmest  oeconomus.  Si  autem  sit 
adhuc  plurium,  puta  non  solum  eorum, 
qui  sunt  unius  domus,  sed  etiam  unius 
civitatis,  tunc  dicitur  regimen  politicum 
aut  legale.  Igitur  Philosophia  moralis 
non  recte  dividitur  in  OEconomicam  et 
Politicam;  omnis  enim  divisio  fieri  debet 
in  diversa  specie.  —  1.  Polit.  1.  1. 

Sed  contra  est,  quod  Philosophia  mo¬ 
ralis  versatur  circa  actiones  humanas,  ut 
dictum  est ;  actiones  autem  humanae  vel 
sunt  hominis  in  ordine  ad  se,  in  quantum 
scilicet  particularis  est;  vel  in  ordine  ad 
alios,  in  quantum  scilicet  est  pars  alicujus 
communitatis  ;  communitas  autem  duplex 
est,  scilicet  oeconomica  et  politica  :  igitur 
recte  dividitur  Philosophia  moralis  in 
Monasticam,  OEconomicam  et  Politicam. 
—  1.  Polit.  1.  1. 

Respondeo  dicendum,  quod  homo  natu¬ 
raliter  est  animal  sociale,  utpote  qui  in¬ 
diget  ad  vitam  suam  multis,  quse  sibi  ipse 
solus  praeparare  non  potest.  Unde  conse¬ 
quens  est,  quod  homo  naturaliter  sit  pars 
alicujus  multitudinis,  per  quam  praeste¬ 
tur  sibi  auxilium  ad  bene  vivendum.  Quo 
quidem  auxilio  indiget  ad  duo  ;  'primo 
quidem  ad  ea,  quae  sunt  vitae  necessaria, 
sine  quibus  praesens  vita  transigi  non  po¬ 
test  ;  et  ad  hoc  auxiliatur  homini  dome¬ 
stica  multitudo,  cujus  est  pars.  Nam  quili¬ 
bet  homo  a  parentibus  habet  generatio¬ 
nem  et  nutrimentum  et  disciplinam  ;  et 
similiter  singuli,  qui  sunt  partes  dome¬ 
sticae  familiae,  se  invicem  juvant  ad  neces¬ 
saria  vitae.  Alio  modo  juvatur  homo  a 
multitudine,  cujus  est  pars,  ad  vitae  suffi¬ 
cientiam  perfectam,  scilicet  ut  homo  non 
solum  vivat,  sed  et  bene  vivat,  habens 
omnia  quae  sibi  sufficiunt  ad  vitam  ;  et  sic 
homini  auxiliaitur  multitudo  civilis,  cujus 
ipse  est  pars,  non  solum  quantum  ad  cor¬ 
poralia,  prout  scilicet  in  civitate  sunt 
multa  artificia,  ad  quae  una  domus  suffi¬ 
cere  non  potest ;  sed  etiam  quantum  ad 
moralia,  in  quantum  scilicet  per  publicam 
potestatem  coercentur  insolentes  juvenes 
metu  poenae,  quos  paterna  monitio  corri¬ 
gere  non  valet. 

Sciendum  autem  est,  quod  hoc  totum, 
quod  est  civilis  multitudo  vel  domestica 
familia,  habet  solam  unitatem  ordinis,  se¬ 
cundum  quam  non  est  aliquid  simpliciter 
unum  ;  et  ideo  pars  ejus  totius  potest  ha¬ 
bere  operationem,  quae  non  est  operatio 
totius,  sicut  miles  in  exercitu  habet  ope¬ 
rationem  qua3  non  est  totius  exercitus. 
Habet  nihilominus  et  ipsum  totum  ali¬ 
quam  operationem  quae  non  est  propria 
alicujus  partium,  sed  totius,  puta  condi¬ 
ctus  totius  exercitus;  et  tractus  navis  est 
operatio  multitudinis  trahentium  navem. 
Est  autem  aliquod  totum,  quod  habet  uni¬ 
tatem  non  solum  ordine,  sed  composi¬ 
tione  aut  colligatione,  vel  etiam  continui¬ 
tate  :  secundum  quam  unitatem  est  ali¬ 
quid  unum  simpliciter;  et  ideo  nulla  est 
operatio,  quae  non  sit  totius;  in  continuis 


enim  idem  est  motus  totius  et  partis.  Et 
similiter  in  compositis  vel  colligatis  ope¬ 
ratio  partis  principaliter  est  totius.  ,Et 
ideo  oportet  quod  ad  eamdein  scientiam 
pertineat  talis  consideratio  et  totius  et 
partis  ejus.  Non  autem  ad  eamdein  scien¬ 
tiam  pertinet  considerare  totum,  quod  ha¬ 
bet  solam  ordinis  unitatem,  et  partes 
ipsius. —  Et  inde  est  quod  moralis  Philoso¬ 
phia  in  tres  partes  dividitur,  quarum  pri¬ 
ma  considerat  operationes  unius  hominis 
ordinatas  ad  finem,  qu^e  vocatur  Monasti¬ 
ca  ;  secunda  autem  considerat  operatio¬ 
nes  multitudinis  oeconomicae,  quae  voca¬ 
tur  OEconomica  ;  terfda  autem  considerat 
operationes  multitudinis  civilis,  quae  vo¬ 
catur  Politica. —  1.  Eth.  1.  1. 

a 

Ad  primum  ergo  dicendum,  quod  in¬ 
tellectus  est  quidem  immediate  universa¬ 
lium,  sed  potest  etiam  fieri  singularium 
per  extensionem  apprehensi.  Electio  enim 
particularis  operabilis  est  quasi  conclusio 
syllogismi  intellectus  practici,  ut  dicitur 
in  7.  Eth.  (c.  3,  al.  5).  —  Opusc.  43, 
c.  6.  —  Ex  universali  autem  propositione 
directe  non  potest  concludi  singularis  ni¬ 
si  mediante  aliqua  propositione  singulari 
assumpta.  Unde  universalis  ratio  intelle¬ 
ctus  practici  non  movet  nisi  mediante  par¬ 
ticulari  apprehensione  sensitiva3  partis,  ut 
dicitur  3.  de  Anima  {lext.  58;  c.  11). 
—  ia,  q.  86,  a.  1,  ad  2. 

Ad  secundum  dicendum,  quod  unus¬ 
quisque  singularis  homo  est  pars  commu¬ 
nitatis  ;  pars  autem  id,  quod  est,  est  to¬ 
tius.  Unde  operationes  partis,  quatenus 
pars  est,  sunt  operationes  totius,  ut  di¬ 
ctum  est  (in  c.).  —  2a  2a3,  q.  61,  a.  1,  in 
c.;  la  2a3,  q.  06,  a.  4,  in  c. 

Ad  tertium  dicendum,  quod  sicut  in 
aliis  rebus  ad  cognitionem  totius  necesse 
est  dividere  compositum  usque  ad  incom¬ 
posita,  id  est  usque  ad  indivisibilia,  quje 
sunt  minimae  partes  totius:  puta  ad  cogno¬ 
scendam  orationem  necesse  esse  dividere 
usque  ad  litteras,  et  ad  cognoscendum 
corpus  naturale  mixtum  necesse  est  divi¬ 
dere  usque  ad  elementum ;  —  sic  si  consi¬ 
deremus,  ex  quibus  civitas  componatur, 

magis  poterimus  videre  de  prremissis  re¬ 
giminibus,  quid  unumquodque  sit  secun¬ 
dum  se,  et  quid  differant  ad  invicem.  In 
omnibus  enim  ita  videmus,  quod  si  quis 
inspiciat  res  secundum  quod  oriuntur  ex 
suo  principio,  optime  poterit  in  eis  con¬ 
templari  veritatem.  Et  hoc  sicut  est  verum 
in  aliis  rebus,  ita  etiam  est  verum  in  iis, 
de  quibus  intendimus.  Ad  quod  conside¬ 
randum  est,  quod  ad  cognitionem  compo¬ 
sitorum  primo  opus  est  via  resolutionis, 
ut  scilicet  dividamus  compositum  usque 
ad  individua ;  postmodum  vero  necessa¬ 
ria  est  via  compositionis,  ut  ex  principiis 
indivisibilibus  jam  notis  dijudicemus  de 
rebus,  quse  ex  principiis  causantur.  — 
1.  Polit,  prooem.  et  1.  1. 

Sciendum  est  igitur,  quod  communica¬ 
tio  multarum  personarum  in  actibus  in 
ordine  ad  aliquem  finem  facit  communi¬ 
tatem.  Et  quia  eorum,  quae  sunt  ad  finem, 
ratio  sumitur  ex  fine  (ia  2ae,  q.  1, 
prooem.  ;  q.  102,  a.  1,  in  c.) :  ideo  secun¬ 
dum  diversitatem  finis  sumitur  diversa 
ratio  communitatis.  Si  ergo  communica¬ 
tio  in  actibus  et  combinatio  personarum 
fiat  liberorum  causa,  erit  communitas 
oeconomica;  et  h*c  est  naturalis.  Et  quia 
natura  non  solum  intendit  generationem, 
sed  etiam  quod  generata  salventur  — 
quod  contingit  in  hominibus  per  commu¬ 
nicationem  principantis  et  subjecti,  ut 
ostendit  Philosophus  (1.  Polit,  c.  1,  al.  2) 
per  hoc,  quod  ille  est  naturaliter  prin- 
cipans  et  dominus,  qui  suo  intellectu  po¬ 
test  pra3videre  ea,  quas  congruunt  saluti, 
puta  causando  proficua  et  repellendo  no¬ 
civa;  ille  autem,  qui  potest  per  fortitudi¬ 
nem  corporis  implere  opus,  quod  sapiens 
mente  praeviderit,  est  naturaliter  subje¬ 
ctus  et  servus  — ;  ideo  ex  hac  communica¬ 
tione  fit  communitas  despotica,  quas  per¬ 
tinet  ad  asconomicam,  secundum  quod  ad 
eumdem  finem  tendit.  —  1.  Polit.  1.  1. 

Deinde  vero  secundum  Philosophum 
(1.  Polit',  c.  1,  al.  2)  actuum  huma¬ 
norum  quidam  sunt  quotidiani,  sicut  com¬ 
edere,  calefieri  ad  ignem  et  alia  hujus¬ 
modi  ;  quidam  autem  non  sunt  quotidiani. 


sicut  mercari,  pugnare  et  alia  hujusmodi ; 
naturale  est  autem  hominibus  ut  in  utro¬ 
que  genere  operum  sibi  communicent 
se  invicem  juvantes  :  et  ideo  nihil  est 
aliud  domus  quam  quasdam  communitas 
secundum  naturam  constituta  « in  omnem 
diem  »,  id  est  ad  actus  qui  occurrunt 
quotidie  agendi.  At  vicus,  qui  ex  pluribus 
domibus  constituitur,  non  est  communi¬ 
tas  constituta  in  diem,  sed  est  instituta 
gratia  usus  non  diurnalis.  Illi  enim,  qui 
sunt  convicanei,  non  communicant  sibi  in 
actibus  quotidianis,  in  quibus  communi¬ 
cant  illi,  qui  sunt  unius  domus ;  unde 
potius  ad  communitatem  civilem  pertinet, 
secundum  quod  ad  ejus  finem  ordinatur, 
qui  est  quod  homo  habeat  sufficienter 
quidquid  est  necessarium  ad  vitam.  Talis 
autem  communitas  est  civitas :  est  enim 
de  ratione  civitatis,  quod  in  ea  invenian¬ 
tur  omnia,  qu?e  sufficiunt  ad  vitam  hu¬ 
manam.  Et  propter  hoc  sicut  vicus  con¬ 
stituitur  ex  pluribus  domibus,  ita  civitas 
constat  ex  pluribus  vicis,  in  quorum  uno 
exercetur  ars  fabrilis,  in  alio  ars  textoria, 
et  sic  de  aliis.  Sic  ergo  patet,  quomodo 
secundum  diversos  fines  OEconomica  et 
Politica  specie  distinguantur.  —  I.  Polit. 
l.I. 

ARTICULUS  III 

UTRU.M  SCIENTIA  CIVILIS  PR-EEMINEAT 
CETERIS  SCIENTIIS  ACTIVIS. 

A  idetur  quod  scientia  civilis  non  pra3e- 
mineat  ceteris  scientiis  activis,  scilicet 
CEconomicai  et  Monastica}. 

1.  Philosophus  enim  in  U.  Eth.  (c.  7) 
expresse  refellit  sententiam  asserentium 
Politicam  esse  scientiam  pixTstantissi- 
mam.  —  C.  Eth.  1.  (>. 

2.  Praiterea,  illa  scientia  inter  operati- 
vas  est  piTUstantissima,  qiuu  considerat 
optimum  et  ultimum  finem ;  sed  hunc 
considerat  Monastica;  iiain  Philosophus 
in  1.  Eth.  determinat  de  illo  :  ergo  scien¬ 
tia  civilis  non  pra}eminet  Monasticae.  — 
1.  Eth.  1.  2. 

Sed  contra  est :  1.  quod  Philosophus 
(1.  Eth.  c.  2,  al.  1)  civilem  scientiam 
dignitate  pra3fert  aliis  scientiis  operativis. 
—  Ibid. 

2.  Pra3terea,  inter  scientias  operati  vas 
illa  prgeeminet  aliis,  qu®  est  architecto¬ 
nica  ;  sed  h£ec  est  civilis  ;  nam  praecipit 
illis  et  quantum  ad  usum  et  quantum  ad 
determinationem  actus,  et  iisdem  utitur 
ad  suum  finem,  id  est  ad  commune  bo¬ 
num  civitatis  :  ergo  civilis  pr^eminet 
omnibus  scientiis  activis,  —  Ibid. 

3.  Praeterea,  quandocumque  diversi  fi¬ 
nes,  quorum  unus  ordinatur  ad  alium, 
requirunt  diversos  habitus,  habitus  qui- 
orrlinatur  ad  ultimum  finem,  est  princi¬ 
palior  ceteris  ;  sed  fines  Monasticae  et 
OEconomic*  ita  se  habent  respectu  finis 
Politicae  :  ergo  haec  est  principalior  et 
dignior  ceteris. —  2a  2ae,  q.  47,  a.  11, 
ad.  3. 

Respondeo  dicendum,  quod  Civilis  inter 
omnes  scientias  activas  est  principalis¬ 
sima.  Cujus  ratio  sumi  potest  ex  duobus  : 
primo  quidem  ex  ipsa  ratione  proprii 
finis.  Manifestum  est  enim,  quod  unaqua¬ 
que  causa  tanto  prior  est  et  potior,  quanto 
ad  plura  se  extendit ;  unde  et  bonum,  quod 
habet  rationem  causae  finalis,  tanto  potius 
est,  quanto  ad  plura  se  extendit.  Et  ideo 
si  idem  bonum  est  uni  homini  et  toti  civi¬ 
tati,  multo  videtur  majus  et  perfectius 
procurare  et  salvare  illud,  quod  est  bo¬ 
num  totius  civitatis,  quam  id,  quod  est 
bonum  unius  hominis ;  nam  licet  perti¬ 
neat  ad  amorem,  qui  debet  esse  inter  ho¬ 
mines,  quod  homo  conservet  bonum  etiam 
uni  soli  homini,  multo  tamen  melius  et  di¬ 
vinius  est,  ([uod  hoc  exhibeatur  toti  genti, 
in  qua  multas  unitates  continentur.  Hoc 
autem  bonum,  quod  est  commune  uni  vel 
pluribus  civitatibus,  intenditur  a  scientia 
civili ;  unde  ad  ipsam  maxime  pertinet 
considerare  finem  ultimum  humanas  vi¬ 
tae  ;  ceterarum  enim  scientiarum  bona  ad 
pauciora  se  extendunt.  —  1.  Eth.  1.  2. 

Secundo,  idem  probari  potest  ex  ipsa 
multitudine,  cujus  bonum  considerat 
Civilis,  quas  est  civitas.  Haec  enim  est 


principalissimum  eorum,  qu«  humana 
ratione  constitui  possunt,  et  spectat  ad 
scientias  operati  vas.  Nam  ad  civitatem 
referuntur  omnes  communitates  humanae, 
et  per  consequens  et  communitas  perti¬ 
nens  ad  considerationem  OEconomicas ;  et 
cum  quilibet  homo  in  particulari  sit 
pars  civitatis,  ad  eamdem  etiam  refertur 
consideratio  cujuslibet  hominis.  Quare 
necesse  est  dicere,  quod  scientia  civilis 
est  longe  dignior  reliquis  scientiis  activis. 

—  1.  Eth.  1.  1  ;  cf.  1.  Poster.  1.  1. 

Ad  primum  ergo  dicendum,  quod  Phi¬ 
losophus  loquitur  de  Politica  per  compa¬ 
rationem  ad  omnes  scientias  etiam  specu¬ 
lativas.  Nam  ibidem  (c.  7)  subdit,  quod 
cum  una  sit  dignior  alia  ratione  dignioris 
objecti,  si  pr^ter  hominem  nullum  esset 
ens  ipso  divinius,  Politica  praeferenda  es¬ 
set  aliis.  Quia  tamen  homine  sunt  alia  di¬ 
gniora  longe  et  diviniora,  circa  quae  ver¬ 
satur  Sapientia,  ideo  haec,  non  illa,  est  in¬ 
ter  scientias  omnes  praestantissima.  —  6. 
Eth.  1.  6. 

Ad  secundum  dicendum,  quod  consi¬ 
deratio  ultimi  finis  pertinet  ad  Civilem  ; 
nihilominus  tamen  de  illo  determinatur 
in  I.  Eth.,  quia  doctrina  illius  libri  con¬ 
tinet  prima  elementa  scientias  1’oliticas. 

—  1.  Eth.  1.  2. 

ARTICULUS  IV 

UTRUM  PHILOSOPHIA  MORALIS  SIT  IDEM  ATQUE 
PRUDENTIA. 

Videtur  quod  Philosophia  moralis  sit 
idem  atque  prudentia. 

1.  Patitur  enim  eamdem  divisionem, 

scilicet  in  monasticam,  oeconomicam,  et 
civilem  seu  legispositivam,  ut  dicit  Phi. 
losophus  (6.  Eth.  c.  8).  —  G.  Eth.  1.  7 
(cf.  !.  Eth.  1.  1.  med.);  2a  2a3,  q.  50, 
a.  I,  2,  3.  . 

2.  Pr^terea,  prudentia  est  recta  ratio 
agibilium,  ut  dicit  Philosophus  (6.  Eth. 
c.  5) ;  sed  Philosophia  moralis  est  ejus¬ 
modi  :  ergo  Philosophia  moralis  idem  vi- 

detur  esse  atque  prudentia.  —  6.  Eth.  1. 3 
et  4  ;  2a  2£e,  q.  47,  a.  8,  in  c. 

3.  Pr^terea,  Philosophus  6.  Eth.  divi¬ 
dit  virtutes  intellectuales  in  artem,  scien¬ 
tiam,  prudentiam,  sapientiam  et  intelle¬ 
ctum  ;  sed  Philosophia  moralis  neque  est 
ars,  cum  ars  sit  factibilium,  ut  dicit  Phi¬ 
losophus  ibidem ;  neque  scientia,  cum  ipsa 
sit  speculabilium  ;  neque  sapientia,  cum 
ipsa  sit  rerum  per  altissimas  causas,  ut 
dicitur  1.  Metaphys.  (c.  2) ;  neque  intel¬ 
lectus,  cum  ipse  sit  primorum  principio¬ 
rum  :  ergo  est  prudentia.  — ■  6.  Eth.  1.  3, 
4,  5,  6,  7  ;  1.  Metaphys.  1.  2. 

Sed  contra  est,  quod  prudentia  nun¬ 
quam  est  sine  virtute  morali ;  sed  Philo¬ 
sophia  moralis  ssepe  est  sine  virtute  mo¬ 
rali  :  ergo  non  est  idem  atque  prudentia. 
—  la  280,  q.  58,  a.  5,  in  c. 

Respondeo  dicendum,  quod  prudentia 
dicit  duo,  scilicet  rectam  rationem  agibi- 
lium,  ratione  cujus  est  in  intellectu;  et 
rectitudinem  appetitus,  ratione  cujus  est 
inappetitu.  Secundum  ergo  primum  est 
idem  ac  Philosophia  moralis  ;  nihil  enim 
est  aliud  prudentia,  secundum  quod  est 
in  intellectu,  quam  scientia  activa.  Secun¬ 
dum  autem  secundum,  quatenus  scilicet 
est  in  appetitu,  distinguitur  a  Philosophia 
morali.  Omnia  igitur,  quse  dicuntur  de 
prudentia,  et  per  quae  ipsa  dividitur,  in 
tantum  sunt  species  prudentiae,  in  quan¬ 
tum  non  in  ratione  solum  consistunt,  sed 
habent  aliquid  in  appetitu  ;  in  quantum 
enim  sunt  in  sola  ratione,  dicuntur  quae¬ 
dam  scientiae  practicae,  scilicet  Ethica  seu 
Monastica,  OEconomica  et  Politica.  —  6. 
Eth.  1.  7.  . 

Unde  patet  solutio  ad  objecta;  revoca¬ 
tur  enim  Philosophia  moralis  ad  habitum 
prudentiae,  secundum  quod  est  in  intel¬ 
lectu. 

ARTICULUS  V 

UTHUM  DHILOSOPHIA  MORALIS  SIT  SCIENTIA. 

Videtur  quod  Philosophia  moralis  non 
sit  scientia. 


1.  Scientia  enim  est  universalium,  ut 
dicit  Philosophus  (1 .  Poster,  text.  44 ; 
c.  33);  sed  Philosophia  moralis  est  singula¬ 
rium,  cum  sit  circa  actus  humanos,  ut 
dictum  est :  ergo.  —  1.  Poster.  1.  44 
(42);  6.  Eth.  1.  3  et  6. 

2.  Praeterea,  Philosophia  moralis  redu¬ 
citur  ad  prudentiam,  ut  dictum  est  (art. 
praeced.,  in  c.);  sed  prudentia  non  est 
scientia :  ergo. 

3.  Praeterea,  scientia  est  de  iis,  quae 
non  contingit  aliter  se  habere ;  sed  con¬ 
tingit  actus  humanos  aliter  se  habere : 
ergo  Philosophia  moralis  non  est  scientia. 
—  1.  Poster.  1.  44  (42);  1.  Eth.  1.  3. 

Sed  contra  est,  quod  Philosophus 
(6.  Metaphys.  text.  1;  1.  5,  c.  1)  dividit 
scientiam  practicam  in  factivam  et 
activam ;  sed  scientia  activa  non  est 
alia  quam  Philosophia  moralis,  cum  in 
moralibus  faciat  tantum  mentionem  trium 
activarum  scientiarum,  scilicet  Mona¬ 
sticae,  OEconomica  et  Politicae.  —  6. 
Metaphys.  1.  1  ;  1.  Eth.  1.  2 ;  1.  Polit.  1. 
1;  6.  Eth.  1.  7. 

Respondeo  dicendum  ,  quod  hujus 
quaestionis  solutio  jam  ex  parte  patet  ex 
praecedenti  articulo.  Cum  enim  recta  ratio 
agibilium  prout  praecise  est  in  intellectu 
sit  Philosophia  moralis;  secundum  quod 
illa  ratio  recta  procedit  ex  veris,  necessa¬ 
riis  et  evidentibus,  secundum  hoc  necesse 
est  Philosophiam  moralem  esse  scientiam. 
Quod  autem  procedere  possit  ex  veris, 
necessariis  et  evidentibus  sic  manifestatur. 
Omnis  enim  deductio  rationis  ab  aliquibus 
procedit  quae  accipiuntur  ut  prima.  Sed 
tamen  hoc  aliter  et  aliter  se  habet  in  diver¬ 
sis  scientiis.  Qumdam  enim  principia 
considerantur  inductione,  quae  est  ex  par¬ 
ticularibus  imaginariis,  ut  in  Mathematica 
vel  Arithmetica ;  quoedam  accipiuntur 
sensu,  ut  in  Physica;  quoedam  per  expe¬ 
rientiam  quamdam,  sicut  in  artibus  :  expe¬ 
rimentum  enim  est  ex  collatione  plurium 
singularium  in  memoria  receptorum ;  ex 
multis  autem  experimentis  apprehensis 
fit  universalis  acceptio  de  omnibus  simili¬ 
bus,  quae  dicitur  ars ;  quoedam  autem  ha- 

bentur  consuetudine,  ut  in  moralibus.  • — 
2a  286,  q.  47,  a.  15,  inc.;  q.  48,  a.  un., 
in  c.;  1.  Metaphys.  1.  1.;  —  1.  Et/i.  1.  11; 

6.  Eth.  1.  7.  —  At  pr^ter  illa,  quae  in  mo¬ 
ralibus  per  consuetudinem  vel  etiam  per 
inventionem  vel  per  disciplinam  accipiun¬ 
tur,  sunt  et  alia  his  priora  universalia  na¬ 
turaliter  nota,  quae  sumuntur  ex  fine,  qui 
sic  se  habet  in  appetibilibus  et  operabili- 
bus,  sicut  se  habet  principium  inintelligi- 
bilibus.  Finis  autem  vel  aippetitus,  qui  est 
circa  finem,  duobus  modis  se  habet  circa 
intellectum  practicum,  scilicet  ut  mensu¬ 
rans  et  regulans,  et  ut  mensuratus  seu  re- 
gulatus.  Quia  enim  finis  est  nobis  determi¬ 
natus  a  natura,  ut  dicitur  3.  Eth.  (c.  3, 
al.  5),  ea  autem  quae  sunt  ad  finem,  non 
sunt  nobis  determinata  a  natura,  sed  per 
rationem  investiganda ;  ideo  rectitudo 
appetitus  per  respectum  ad  finem  est 
mensura  veritatis  in  ratione  practica, 
in  quantum  naturales  inclinationes  prin¬ 
cipia  sunt  omnium  supervenientium.  Et 
secundum  hoc  determinatur  veritas  ra¬ 
tionis  practicae,  eaque  infallibilis  et  neces¬ 
saria,  secundum  concordiam  ad  appeti¬ 
tum  rectum.  Ipsa  autem  veritas  rationis 
practicse  est  regula  rectitudinis  appetitus 
circa  ea,  quee.  sunt  ad  finem.  Sic  ergo 
patet,  quod  in  ratione  practica  est  dedu¬ 
cere  certas  et  infallibiles  conclusiones, 
per  respectum  ad  opus  ex  primis  natu¬ 
raliter  notis.  —  la  2ai,  q.  8,  a.  2,  in  c.; 
2a  236,  q.  4,  a.  3,  in  c. ;  q.  47,  a.  6, 
inc.;  3.  Eth.  1.  2,  5,  8. 

Ad  primum  ergo  dicendum,  quod  de 
singularibus  est  etiam  scientia  secundum 
universales  eorum  rationes  per  intelle¬ 
ctum  apprehensas.  —  3.  Metaphys.  1.  15 
jn  fine. —  Vel  dic,  quod  hsec  est  differentia 
inter  speculativam  cognitionem  et  practi- 
cam,  quod  cognitio  speculativa  et  ea,  quao 
ad  ipsam  pertinent,  perficiuntur  in  univer¬ 
sali  ;  ea  vero,  qu£e  pertinent  ad  cognitio¬ 
nem  practicam,  perficiuntur  in  particu¬ 
lari.  Nam  finis  speculativse  est  veritas, 
qua3  primo  et  per  se  in  immaterialibus 
consistit  et  in  universalibus;  finis  vero 
practicae  est  operatio,  quse  est  circa  sin¬ 


gularia.  —  3.  c.  Gent.  c.  75,  n.  7. 

Ad  secundum  dicendum,  quod  pru¬ 
dentia  secundum  quod  est  in  intellectu 
preecise,  est  scientia  practica ;  habet  enim 
sua  principia  universalia.  —  2a  2 se,  q. 
47,  a.  15,  inc.;  q.  48,  a.  un.,  in  c. 

Ad  tertium  dicendum,  quod  Philoso¬ 
phia  moralis  est  universalium  et  singu¬ 
larium;  secundum  quod  est  universalium, 
non  contingit  eam  aliter  se  habere  : 
deducitur  enim  ex  primis  naturaliter 
notis,  ut  dictum  est  (art.  pr^ced.  et  in 
hoc  art.,  in  c.) ;  quatenus  vero  est  singula¬ 
rium,  contingit  eam  aliter  se  habere.  — 
\.Eth.  1.3;  G.  Eth.\.  7. —  Vel  dic,  quod. 
contingentia  dupliciter  cognosci  possunt : 
uno  modo  secundum  rationes  universales, 
alio  modo  secundum  quod  sunt  in  parti¬ 
culari.  Universales  quidem  igitur  ratio¬ 
nes  contingentium  immutabiles  sunt,  et 
secundum  hoc  de  his  demonstrationes 
dantur,  et  ad  scientias  demonstrativas 
pertinet  eorum  cognitio.  Alio  modo  pos¬ 
sunt  sumi  contingentia,  secundum  quod 
sunt  in  particulari;  et  sic  variabilia  sunt, 
nec  cadit  super  eas  intellectus  nisi  median¬ 
tibus  potentiis  sensitivis.  — ■  6.  Eth.  1.  1. 


QUESTIO  II 

DE  BONO. 

Quia  igitur  principalis  intentio  hujus 
doctrinfe  est  cognitionem  actuum  huma¬ 
norum  tradere,  et  non  solum,  secundum 
quod  in  se  sunt,  sed  etiam  secundum  quod 
ad  finem  ordinantur,  ideo  ad  hujus  do- 
ctrina3  expositionem  intendentes  primo 
tractabimus  de  fine  actuum  humanorum, 
secundo  de  actibus  humanis. 

Consideratio  autem  de  fine  quadriparti¬ 
ta  erit  '.primo  namque  considerabimus  de 
bono,  quod  cum  fme  convertitur;  secundo 
de  fme  ultimo  secundum  se ;  tertio  de  ul¬ 
timo' fine  objectivo;  quarto  de  fme  ultimo 
formali. 

CIRCA  PRIMUM  QUERUNTUR  TRIA  : 

1.  Utrum  bonum  recte  definiatur  id  quod 

omnia  appetunt. 

2.  Utrum  bonum  habeat  rationem  causae 

finalis. 

3.  Utrum  bonum  recte  dividatur  per  lione- 
.  sium,  utile  et  delectabile. 

ARTICULUS  I 

UTRUM  BONUM  RECTE  DEFINIATUR  ID  QUOD 
OMNIA  APPETUNT. 

Videtur  quod  bonum  non  recte  definia¬ 
tur  id  quod  omnia  appetunt. 

1.  Si  enim  omnia  bonum  appeterent, 
sequeretur,  cum  unum,  verum,  bonum 
aequaliter  cum  ente  convertantur,  quod 
omnia  appeterent  unum  et  verum,  quod 
falsum  est;  ergo.  —  de  Verit.  q.  22, 
a.  1,  arg.  5. 

2.  Praeterea,  secundum  Philosophum 
quidam  habentes  rationem  rectam  contra 
rationem  operantur;  non  autem  operaren¬ 
tur,  nisi  appeterent  vel  vellent;  quod  au¬ 
tem  est  contra  rationem,  est  malum  :  ergo 
quidam  appetunt  malum ;  non  igitur 
omnia  appetunt  bonum.  —  Ibid.  arg.  6; 
2.  Sent.  dist.  39,  q.  2,  a.  1,  arg.  5. 

3.  Praeterea,  secundum  Boethium  in 
lib.  de  Hebdomadibus  (circa  med.;  —  Mi- 
gne  PP.  Lat.  t.  6i,  coi.  131 1)  unumquod- 
que  appetere  dicitur  aliquid,  in  quantum 
est  sibi  simile;  si  igitur  res  aliqua  appetit 
bonum,  oportet  quod  sit  similis  bono. 
Cum  autem  similia  sint  quorum  est  qua¬ 
litas  et  forma  una,  oportet  formam  boni 
osse  in  appetente  bonum.  Sed  non  potest 
dici,  quod  sit  ibi  secundum  esse  naturm, 
quia  jam  ulterius  bonum  non  appeteret  : 
quod  enim  habet  aliquid,  jam  non  appetit 
illud.  Ergo  oportet  quod  in  appetente  bo¬ 
num  forma  boni  praeexistat  per  modum 
intentionis.  Sed  in  quocumque  est  aliquid 
per  hunc  modum,  est  cognoscens  :  ergo 
appetitus  boni  non  potest  esse  nisi  in 
cognoscentibus;  ergo  non  omnia  appetunt 
bonum.  —  (M.Opusc.  69,  expos.  in  lib. 
Boethii  de  Hebdoni.  c.  3.  sqq. 


Sed  contra  est,  quod  dicit  Philosophus 
(1.  Eth.  c.  1),  quod  veteres  bene  enun¬ 
tiaverunt  bonum,  quod  omnia  appetunt. 
—  1.  Eth.  1.  1. 

Respondeo  dicendum,  quod  bonum  nu¬ 
meratur  inter  prima,  adeo  quod  secundum 
Platonicos  bonum  est  prius  ente.  Sed 
secundum  rei  veritatem  bonum  cum  ente 
convertitur.  Prima  autem  non  possunt 
notificari  per  aliqua  priora,  sed  notifican- 
tur  per  posteriora,  sicut  causas  per  pro¬ 
prios  effectus.  Cum  autem  bonum  proprie 
sit  motivum  appetitus,  describitur  bonum 
per  motum  appetitus,  sicut  solet  mani¬ 
festari  vis  motiva  per  motum.  Et  ideo 
dicit  Philosophus  1.  Eth.  (c.  1),  quod 
veteres  bene  enuntiaverunt  bonum  «  quod 
omnia  appetunt  ».  Quod  intelligendum 
est  non  tantum  de  habentibus  cognitio¬ 
nem,  sed  etiam  de  iis,  quae  sunt  cognitio¬ 
nis  expertia . 

Ad  cujus  evidentiam  considerandum 
est,  quod  quidam  antiqui  Philosophi  po¬ 
suerunt  effectus  advenientes  in  natura,  ex 
necessitate  praecedentium  causarum  pro¬ 
venire  ;  non  ita  quod  causae  naturales 
essent  hoc  modo  dispositae  propter  con¬ 
venientiam  talium  effectuum  —  quod  Phi¬ 
losophus  ex  hoc  improbat,  quod  secundum 
hoc  hujusmodi  convenientiae  et  utilitates, 
si  non  essent  aliquo  modo  intentae,  casu 
provenirent,  et  sic  non  acciderent  in  ma¬ 
jori  parte,  sed  in  minori,  sicut  et  cetera 
quae  casu  accidere  dicimus.  (6.  Metaphys. 
1.  3.)  —  Unde  necesse  est  dicere,  quod 
omnes  res  naturales  sunt  ordinatae  et  dis¬ 
positae  ad  suos  effectus  convenientes. 

Dupliciter  autem  contingit  aliquid 
ordinari  et  dirigi  in  aliquid  sicut  in  finem  : 
uno  modo  per  se  ipsum,  sicut  homo  qui 
se  ipsum  dirigit  ad  locum  quo  tendit ;  alio 
modo  ab  altero,  sicut  sagitta  quae  a 
sagittante  dirigitur  ad  determinatum 
locum.  —  Per  se  quidem  in  finem  dirigi 
non  possunt  nisi  illa,  quae  finem  cogno¬ 
scunt  ;  oportet  enim  dirigens  habere 
cognitionem  ejus,  in  quod  dirigit.  Sed  ab 
alio  possunt  dirigi  in  finem  determina¬ 
tum,  quae  finem  non  cognoscunt.  Sed  hoc 

dupliciter  contingit.  Quandoque  enim  id, 
quod  dirigitur  in  finem,  solummodo 
movetur  et  impellitur  a  dirigente,  sine 
hoc  quod  aliquam  formam  a  dirigente  con¬ 
sequatur,  propter  quam  ei  competat  talis 
inclinatio  vel  directio ;  et  talis  inclinatio 
est  violenta;  sicut  sagitta  inclinatur  a 
sagittante  ad  signum  determinatum. 
Aliquando  autem  id,  quod  dirigitur  vel 
inclinatur  in  finem,  consequitur  a  diri¬ 
gente  vel  movente  aliquam  formam,  per 
quam  sibi  talis  inclinatio  competat ;  unde 
et  talis  inclinatio  erit  naturalis,  quasi 
habens  principium  naturale ;  sicut  ille, 
qui  dedit  lapidi  gravitatem,  inclinavit  ad 
hoc  quod  deorsum  naturaliter  feratur; 
per  quem  modum  generans  est  motor  in 
gravibus  et  levibus,  secundum  Philoso¬ 
phum  in  8.  Phys.  (8.  Phys.  1.  7  et  8  ;  7. 
Phys.  1.  3.)  Et  per  hunc  modum  omnia 
naturalia  in  ea,  quae  eis  conveniunt,  sunt 
inclinata,  habentia  in  se  ipsis  aliquod 
inclinationis  principium,  ratione  cujus 
eorum  inclinatio  naturalis  est,  ita  ut 
quodammodo  ipsa  vadant,  et  non  solum 
ducantur  in  fines  debitos.  Violenta  enim 
tantummodo  ducuntur,  quia  nihil  confe¬ 
runt  moventi;  sed  naturalia  vadunt  in 
finem,  in  quantum  cooperantur  inclinanti 
et  dirigenti  per  principium  eis  inditum. 

—  de  Verit.  q.  22,  a.  1,  c. ;  3.  c.  Gent.  c. 
16,  rat.  4;  2.  Phys.  1.  12,  13,  14,  15; 

—  3.  c.  Gent.  c.  24  et  c.  64,  rat.  4; 
la  2ge,  q.  6,  a.  1 ,  in  c. 

Quod  autem  dirigitur  vel  inclinatur  in 
aliquid  ab  aliquo,  in  id  dirigitur  quod  est 
intentum  ab  eo  qui  inclinat  vel  dirigit, 
sicut  in  idem  signum  sagitta  dirigitur, 
quod  sagittator  intendit .  Unde  cum  omnia 
naturalia  naturali  quadam  inclinatione 
sint  inclinata  in  fines  suos  a  primo  motore, 
*  quod  est  Deus;  oportet  quod  illud  in  quod 
unumquodque  naturaliter  inclinatur,  sit 
id  quod  est  volitum  vel  intentum  a  Deo . 
Deus  autem  cum  non  habeat  alium  suae  vo¬ 
luntatis  finem  nisi  se  ipsum,  et  ipse  sit  ipsa 
essentia  bonitatis,  oportet  quod  omnia 
alia  sint  inclinata  naturaliter  in  bonum. 
Appetere  autem  nihil  aliud  est  quam  ali¬ 


quid  petere,  quasi  tendere  in  aliquid  ad 
ipsum  ordinatum.  Unde  cum  omnia  sint 
ordinata  et  directa  in  bonum  a  Deo,  et  hoc 
modo,  quod  unicuique  insit  principium, 
per  quod  ipsum  tendit  in  bonum,  oportet 
dicere  quod  omnia  naturaliter  bonum  ap¬ 
petant.  Si  enim  omnia  essent  inclinata  in 
bonum  sine  hoc  quod  haberent  in  se  ali¬ 
quod  principium  inclinationis,  possent  di¬ 
ci  directa  in  bonum,  sed  non  appetentia 
bonum;  sed  ratione  inditi  principii  dicun¬ 
tur  omnia  appetere  bonum,  quasi  sponte 
tendentia  in  bonum.  —  3.  c.  Gent.  c.  75, 
76,  78. 

Ad  primum  ergo  dicendum,  quod 
unum  et  verum  non  habent  rationem  finis, 
sicut  et  bonum;  et  ideo  nec  rationem  ap¬ 
petibilis  dicunt,  —  de  Verit.  q.  22,  a.  1, 
ad  5. 

Ad  secundum  dicendum,  quod  illi  qui 
ope]*antur  contra  rationem  appetunt  bo¬ 
num  per  se,  puta  qui  furatur  attendit  id 
quod  est  bonum  in  furto,  sed  quod  sit  ma¬ 
lum  secundum  rationem  est  prmter  inten¬ 
tionem  ejus;  unde  bonum  est  desidera¬ 
tum  per  se,  malum  vero  per  accidens.  — 
Ibid.  ad  6;  2.  Sent.  dist.  39,  q.  2,  a.  1, 
in  c. ;  4.  Sent.  dist.  49,  q.  1,  a.  3,  sol  2. 

Ad  tertium  dicendum,  quod  omne, 
quod  appetit  aliquid,  appetit  illud  in  quan¬ 
tum  habet  aliquam  similitudinem  cum 
ipso.  Nec  similitudo  illa  sufficit,  quae  est 
secundum  esse  spirituale;  alias  oporteret 
ut  animal  appeteret  quidquid  cognoscit; 
sed  oportet  quod  sit  similitudo  secundum 
esse  naturm.  Sed  hsec  similitudo  attendi¬ 
tur  dupliciter :  uno  modo,  secundum  quod 
forma  unius  secundum  actum  perfectum 
est  in  alio;  et  tunc  ex  hoc,  quod  sic  assi- 
milatum  fiat,  non  tendit  in  finem,  sed 
quiescit  in  fine  ;  alio  modo  ex  hoc,  quod 
forma  unius  est  in  alio  incomplete,  id  est 
in  potentia;  et  sic  secundum  quod  aliquid 
habet  in  se  formam  finis  et  boni  in  poten¬ 
tia,  tendit  in  bonum  vel  in  finem  et  appe¬ 
tit  ipsum ;  et  secundum  hunc  modum  ma¬ 
teria  dicitur  appetere  formam,  in  quantum 
est  in  ea  forma  in  potentia.  Et  ideo 
quanto  ista  potentia  est  magis  perfecta  et 

propinquior  actui,  tanto  causat  vehemen- 
tiorem  inclinationem ;  ex  quo  contingit, 
ut  omnis  motus  naturalis  in  fine  intenda¬ 
tur,  quando  id,  quod  tendit  in  finem,  jam 
est  fini  similius.  —  Opusc.  69,  loco  cit. 
in  arg . 

ARTICULUS  II 

UTRUM  BONUM  HABEAT  RATIONEM  CAUS^ 
FlNAtlS. 

Videtur  quod  bonum  non  habeat  ratio¬ 
nem  causas  finalis , 

1.  Bonum  enim  est,  quod  omnia  appe¬ 
tunt;  sed  quidam  appetunt  non  esse,  quod 
non  potest  habere  rationem  causae  finalis: 
ergo  bonum  non  habet  rationem  causae  fi¬ 
nalis.  —  de  Verit.  q.  22,  a.  1,  arg.  7. 

2.  Praeterea,  quod  non  est,  non  potest 
habere  rationem  causae ;  sed  saepe  bonum 
appetitur  cum  non  est :  ergo  bonum  non 
potest  habere  rationem  causfe;  ergo  nec 
causae  finalis.  —  la,  q.  5,  a.  2,  arg.  2. 

3.  Praeterea,  bonum  habet  rationem 
causce  efficientis,  sicut  cum  dicitur,  quod 
arbor  bona  facit  fructus  bonos ;  ergo  non 
habet  rationem  causte  finalis.  —  \  .  Meta- 
phys.  1.  H  (8). 

Sed  contra  est,  quod  dicit  Philosophus 
1.  Metaphys.  {text.  10;  c.  7)  contra  eos, 
qui  negabant  bonum  esse  id  cujus  causa, 
sed  potius  habere  rationem  causge  mate¬ 
rialis,  ut  P3dhagorici,  vel  formalis,  ut 
Platonici.  —  1.  Metaphys.  1.  II  (8). 

Respondeo  dicendum,  quod  bonum  se¬ 
cundum  propriam  rationem  est  causa  per 
modum  causie  finalis.  Quod  ex  hoc  patet : 
quia  bonum  est  quod  omnia  appetunt,  si¬ 
cut  dictum  est  (art.  praeced.);  id  autem, 
in  quod  tendit  appetitus,  est  finis  :  fmis 
enim  nihil  aliud  esse  videtur  quam  illud 
ad  quod  aliquid  tendit  cum  extra  ipsum 
fuerit,  et  in  quo  quiescit  cum  ipsum  habue¬ 
rit;  unumquodque  autem  si  perfectione 
propria  careat,  in  ipsam  movetur  quan¬ 
tum  in  se  est ;  si  vero  eam  habeat,  in  ipsa 
quiescit;  fmis  igitur  uniuscujusque  rei 
est  perfectio ;  perfectio  autem  cujuslibet 


rei  est  bonum  ipsius ;  —  unde  sequitur  quod 
bonum  causat  per  modum  causge  finalis. 
—  la,  q.  5,  a.  4,  in  c. ;  3 .  c.  Gent.  c.  16  et 
17,  rat.  2. —  Qui  autem  attribuunt  bono 
alium  modum  causalitatis,  ponunt  ipsum 
esse  causam  efficientem  ;  et  hoc  per  acci¬ 
dens,  quia  non  ratione  boni,  sed  ex  ratione 
ejus  cui  accidit  esse  bonum,  ut  ex  hoc, 
quod  est  esse  activum  vel  perfectivum,  sic¬ 
ut  dicimus,  quod  bonus  homo  facit  bo¬ 
num.  —  1.  Metaphys.  1.  11  (8). 

Ad  primum  ergo  dicendum,  quod  ali¬ 
quid  se  habet  ad  hoc  quod  sit  fmis,  sicut 
se  habet  ad  hoc  quod  sit  bonum ;  ejusdem 
autem  rationis  est  in  appetendo  et  fu¬ 
giendo  aliquid  esse  bonum  et  corrupti¬ 
vum  mali,  vel  esse  malum  et  corruptivum 
boni  :  nam  ipsum  carere  malo  dicimus 
bonum,  secundum  Philosophum  5.  Eth.  : 
non  esse  igitur  accipit  rationem  boni,  in 
quantum  tollit  esse  in  tristitiis  vel  in 
malitia,  quod  est  malum  simpliciter,  licet 
sit  bonum  secundum  quid ;  et  per  hunc 
modum  non  esse  potest  desiderari  sub 
ratione  boni,  et  sic  habere  rationem 
causae  linafis  respectu  illorum  desiderio¬ 
rum.  —  de  Verit.  q.  22,  a.  1,  ad  7. 

Ad  secundum  dicendum,  quod  id  quod 
non  est,  non  potest  habere  rationem  causae 
efficientis,  sed  potest  habere  rationem 
causa3  finalis.  Bonum  enim  extenditur  ad 
existentia  et  non  existentia,  sicut  dicit 
Dionysius  {de  Div.  Nom.  c.  5,  §  1 ;  — 
Migne  PP.  Gr.  t,  3,  coi.  815),  non  quidem 
secundum  praedicationem,  sed  secundum 
causalitatem  :‘ut  per  non  existentia  intel- 
ligamus  non  ea,  qu«  omnino  non  sunt,  sed 
ea  quae  sunt  in  potentia  et  non  in  actu  : 
quia  bonum  habet  rationem  fmis,  in  quo 
non  solum  quiescunt  quae  sunt  actu,  sed 
ad  ipsum  etiam  moventur  quae  actu  non 
sunt,  sed  in  potentia  tantum.  Ens  autem 
non  importat  habitudinem  causae  nisi  for¬ 
malis  tantum  vel  inh^rentis  vel  exem¬ 
plaris  :  cujus  causalitas  non  se  extendit 
nisi  ad  ea,  quae  sunt.  —  la,  q.  5,  a.^  2, 
ad  2. 

Ad  tertium  patet  responsio  ex  dictis 
(in  corp.  art.). 


12 


TERTIA  PARS  -  ETHICA 


ARTICULUS  III 

UTRUM  BONUM  RECTE  DIVIDATUR  PER  HONE¬ 
STUM,  UTILE  ET  DELECTABILE. 

Videtur  quod  non  convenienter  divi¬ 
datur  bonum  per  honestum,  utile  et 
delectabile. 

1 .  Omnis  enim  divisio  fit  per  opposita ; 
sed  hasc  tria  non  videntur  esse  opposita ; 
nam  honesta  etiam  sunt  delectabilia ;  nul¬ 
lumque  inhonestum  est  utile,  quod  tamen 
oportet,  si  divisio  fieret  per  opposita,  ut 
opponerentur  honestum  et  utile  :  ergo 
prgedicta  divisio  non  est  conveniens.  — 
la,  q.  5,  a.  6,  arg.  2. 

2.  Prasterea,  ubi  unum  propter  alterum, 
ibi  unum  tantum  est;  sed  utile  non  est 
bonum  nisi  propter  honestum  vel  dele¬ 
ctabile  :  ergo  non  debet  utile  dividi  contra 
honestum  vel  delectabile.  —  Ibid.  arg.  3. 

Sed  contra  est,  quod  Ambrosius  in  lib. 
1.  de  Officiis  (c.  9,  n.  27;  —  Migne  PP. 
Lat.  t.  16,  coi.  31  et  32)  utitur  illa  divi¬ 
sione. —  Ibid.  arg.  Sed  contra. 

Respondeo  dicendum,  quod  h«c  divisio 
proprie  est  boni  humani,  ita  quod  hone¬ 
stum  et  delectabile  in  hac  divisione  boni 
dividantur  contra  utile,  in  quantum  utile 
est  id,  quod  est  appetibile  propter  aliud, 
sicut  id,  quod  est  ad  finem;  honestum 
vero  et  delectabile  propter  se  ipsum,  sicut 
finis.  .Sed  honestum  dividitur  contra 
delectabile,  secundum  quod  honestum  di¬ 
citur  quod  est  bonum  secundum  rationem, 
quod  quidem  habet  delectationem  an¬ 
nexam  ;  delectabile  vero,  quod  est  bonum 
secundum  sensum.  —  Si  tamen  altius  et 
communius  rationem  boni  consideremus, 
invenitur  Inec  divisio  competere  bono  se¬ 
cundum  quod  bonum  est.  Nam  bonum 
est  aliquid  in  quantum  est  appetibile  et 
terminus  motus  appetitus.  Cujus  quidem 
motus  terminatio  considerari  potest  ex 
consideratione  motus  corporalis.  Termi¬ 
natur  autem  motus  corporalis  simpliciter 
quidem  ad  ultimum,  secundum  quid  au¬ 
tem  etiam  ad  medium,  per  quod  itur  ad 
ultimum,  quod  terminat  motum.  Et  dici¬ 


tur  aliquid  terminus  motus,  in  quantum 
aliquam  partem  motus  terminat ;  id  au¬ 
tem,  quod  est  ultimus  terminus  motus, 
potest  accipi  dupliciter  ;  vel  ipsa  res,  in 
quam  tenditur,  utpote  locus  vel  forma ;  vel 
quies  in  re  illa. —  Sic  ergo  in  motu  appe¬ 
titus  id,  quod  est  appetibile  terminans  mo¬ 
tum  appetitus  secundum  quid,  ut  medium 
per  quod  tenditur  in  aliud,  yocdXWY  utile ; 
id  autem,  quod  appetitur  ut  ultimum  ter¬ 
minans  totaliter  motum  appetitus,  sicut 
quasdam  res,  in  quam  per  se  appetitus 
tendit,  vocatur  honestum,  quia  honestum 
dicitur  quod  per  se  desideratur ;  id  autem, 
quod  terminat  motum  appetitus  ut  quies, 
ts,i  delectabile.  —  2.  Sent.  dist.  21,  q.  1, 
a.  3,  c. ;  la,  q.  5,  a.  6,  c. ;  1.  Eth.  1.  3  sqq. 

Ad  primum  ergo  dicendum,  quod  haec 
divisio  non  est  per  oppositas  res,  sed  per 
oppositas  rationes.  Dicuntur  tamen  illa 
proprie  delectabilia,  quae  nullam  habent 
rationem  appetibilitatis  nisi  delectationem , 
cum  aliquando  sint  noxia  et  inhonesta ; 
utilia  vero  dicuntur  quae  non  habent  in  se 
unde  desiderentur,  sed  desiderantur  so¬ 
lum  ut  sunt  ducentia  in  alterum,  sicut 
sumptio  medicinae  amarm;  honesta  vero 
dicuntur  quae  in  se  ipsis  habent  unde  desi¬ 
derentur.  —  la,  q.  3,  a.  6,  ad  2. 

Ad  secundum  dicendum,  quod  bonum 
non  dividitur  in  ista  tria  sicut  univocum 
aequaliter  de  iis  praedicatum,  sed  sicut 
analogum,  quod  praedicatur  secundum 
prius  et  posterius;  primo  enim  praedica¬ 
tur  de  honesto,  secundo  de  delectabili, 
tertio  de  utili.  —  Ibid.  ad  3. 


QUiESTIO  111 


DE  ULTIMO  FINE  IN  COMMUNI. 

Deinde  considerandum  est  de  fine  ul¬ 
timo  in  communi. 

CIRCA  QUOD  QUERUNTUR  QUATUOR : 

1.  Utrum  sit  aliquis  ultimus  finis  actionum 

humanarum. 

2.  Utrum  possit  ali -^uis  simul  plures  ultimos 

fines  intendere. 

3.  Utrum  Deus  sit  ultimus  finis. 

4.  Utrum  omnia  appetant  ultimum  finem. 

ARTICULUS  I 

UTRUM  SIT  ALIQUIS  ULTIMUS  FINIS  ACTIONUM 
HUMANARUM. 

Videtur  quod  non  sit  aliquis  ultimus  fi¬ 
nis  humanarum  actionum. 

1.  Bonum  enim  secundum  suam  ratio¬ 
nem  est  diffusivum  sui,  ut  patet  per  Dio¬ 
nysium  {de  Div.  Nom.  c.  4,  §  1;  — 
Migne  PP.  Gr.  t.  3,  coi.  694);  si  ergo 
bonum  procedit  ex  bono,  ipsum  etiam 
est  bonum ;  unde  oportet  illud,  quod  bo¬ 
num,  diffundat  aliud  bonum,  et  sic  pro¬ 
cessus  boni  est  in  infinitum;  sed  bonum 
habet  rationem  finis,  ut  dictum  est  :  ergo 
in  finibus  est  processus  in  infinitum .  — 
la  280,  q.  1,  a.  4,  arg.  1. 

2.  Prmterea,  ea  quae  sunt  rationis,  in 
infinitum  multiplicari  possunt;  unde  et 
mathematicEe  quantitates  in  infinitum 
augentur ;  species  etiam'  numerorum  pro- 
pterea  possunt  esse  infinita,  quia  dato  quo¬ 
libet  numero  alium  majorem  excogitare 
potes ;  sed  desiderium  finis  sequitur  ap¬ 
prehensionem  rationis  :  ergo  videtur  quod 
in  finibus  procedatur  in  infinitum.  — 
Ibid.  arg.  2. 

3.  Prasterea,  bonum  et  finis  est  obje¬ 
ctum  voluntatis ;  sed  voluntas  infinities  po¬ 
test  reflecti  supra  se  ipsam ;  possum  enim 
velle  aliquid,  et  velle  me  velle  illud,  et  sic 
in  infinitum  :  ergo  in  finibus  humanae 
voluntatis  proceditur  in  infinitum,  et  non 
est  aliquis  finis  ultimus  humanae  volun¬ 
tatis.  —  Ibid.  arg.  3. 

Sed  contra  est :  1.  quod  Philosophus 
(2.  Metaphys.  text.  8;  1.  1.  min.,  c.  2) 
dicit,  quod  qui  infinitum  faciunt,  auferunt 
naturam  boni ;  sed  bonum  est,  quod  habet 


rationem  finis  :  ergo  contra  rationem 
finis  est,  quod  procedatur  in  infinitum.  — 
2.  Metaphys.  1.  4. 

2.  Praeterea,  ad  ordinem  agentium  se¬ 
quitur  ordo  in  finibus.  Nam  sicut  supre¬ 
mum  agens  movet  omnia  secunda  agen¬ 
tia,  ita  ad  finem  supremi  agentis  oportet 
quod  ordinentur  omnes  fines  secundorum 
agentium.  Quidquid  enim  agit  supremum 
agens,  agit  propter  finem  suum ;  agit  au¬ 
tem  supremum  agens  actiones  omnium 
inferiorum  agentium,  movendo  omnes  ad 
suas  actiones,  et  per  consequens  ad  suos 
fines.  Unde  sequitur,  quod  omnes  secun¬ 
dorum  agentium  actiones  ordinantur  a 
primo  agente  in  finem  suum  proprium . 
At  impossibile  est  dari  processum  in  infi¬ 
nitum  in  agentibus,  ut  probatur  8.  Phys. 
{text.  34  ;  c.  5);  ergo  et  in  finibus;  ergo 
datur  finis  ultimus.  —  3.  c.  Gent.  c.  19, 
rat.  5 ;  8.  Phys.  1.  9. 

Respondeo  dicendum,  quod  per  se  lo¬ 
quendo  in  finibus  impossibile  est  proce¬ 
dere  in  infinitum  ex  quacumque  parte.  In 
omnibus  enim,  quae  per  se  habent  ordinem 
ad  invicem,  oportet  quod  remoto  primo 
removeantur  ea,  qu^  sunt  ad  primum. 
Unde  Philosophus  probat  in  8.  Phys. 
{text.  34;  c.  5),  quod  non  est  possibile  in 
causis  moventibus  procedere  in  infinitum, 
quia  non  esset  primum  movens,  quo  subs- 
tracto  alia  movere  non  possunt,  cum  non 
moveant  nisi  per  hoc,  quod  moventur  a 
primo  movente.  In  finibus  autem  inveni¬ 
tur  duplex  ordo,  scilicet  ordo  intentionis 
et  ordo  exsecutionis,  et  in  utroque  ordine 
oportet  esse  aliquod  primum.  Id  enim, 
quod  est  primum  in  ordine  intentionis, 
est  quasi  principium  movens  appetitum ; 
unde  substracto  principio  isto  appetitus 
a  nullo  moveretur.  Id  autem,  quod  est 
principium  in  exsecutione,  est  unde 
incipit  operatio;  unde  isto  principio 
substracto  nullus  inciperet  operari.  Prin¬ 
cipium  autem  intentionis  est  ultimus 
finis ;  principium  autem  exsecutionis  est 
primum  eorum,  quae  sunt  ad  finem.  Sic 
ergo  ex  neutra  parte  possibile  est  in  infini¬ 
tum  procedere  :  quia  si  non  esset  ultimus 

finis,  nihil  appeteretur,  nec  aliqua  actio 
terminaretur,  nec  etiam  quiesceret  inten¬ 
tio  agentis.  —  Ea  vero,  quee  non  habent 
ordinem  per  se,  sed  per  accidens  sibi  invi¬ 
cem  conjunguntur,  nihil  prohibet  habere 
infinitatem ;  causae  enim  per  accidens  in¬ 
determinatae  sunt.  Et  hoc  etiam  modo 
contingit  esse  infinitatem  per  accidens  in 
finibus  et  his  quae  sunt  ad  finem.  —  la 
2ae,  q.  1,  a,  4,  c. ;  2.  Metaphys.  1.  4; 
2.  Sent.  dist.  38,  q.  1,  a.  1  et  2;  8.  Phys. 
1.  9. 

Id  ipsum  probat  Philosophus  1.  Eth. 
(c.  2,  al.  1)  sic  :  Quicumque  finis  est  ta¬ 
lis,  quod  alia  volumus  propter  ipsum,  et 
ipsum  volumus  propter  se  ipsum,  et  non 
propter  aliquid  aliud,  ille  finis  non  solum 
est  bonus,  sed  est  optimus,  av  proinde  ul¬ 
timus;  sed  in  rebus  humanis  necesse  est 
esse  talem  finem.  —  Minor  sic  probatur 
ratione  ducente  ad  impossibile,,  quae  talis 
est  :  Aut  enim  est  devenire  in  aliquem  fi¬ 
nem,  qui  non  desideratur  propter  alium 
finem,  aut  non.  Si  sic,  habetur  proposi¬ 
tum.  Si  autem  non,  sequitur,  quod  omnis 
finis  desideretur  propter  alium  finem,  et 
sic  oportet  procedere  in  infinitum ;  sed  hoc 
est  impossibile.  —  Quod  probatur  etiam 
ratione,  qu£e  est  ducens  ad  impossibile, 
hoc  modo  :  quia  nunquam  erit  devenire 
ad  hoc,  quod  homo  consequatur  fines 
desideratos ;  sed  frustra  et  vane  quis  de¬ 
siderat  id,  quod  non  potest  assequi  ;  ergo 
desiderium  finis  esset  frustra  et  vanum; 
sed  hoc  desiderium  est  naturale ;  dictum 
est  enim  supra  quod  bonum  est,  quod 
umnia  naturaliter  desiderant  :  ergo  se¬ 
quitur,  quod  naturale  desiderium  sit 
inane  et  vanum;  sed  hoc  est  impossibile, 
quia  naturale  desiderium  nihil  est  aliud 
quam  inclinatio  inheerens  rebus  ex  ordi¬ 
natione  primi  moventis,  quae  non  potest 
frustrari :  ergo  impossibile  est  quod  in 
finibus  procedatur  in  infinitum.  Et  sic 
necesse  est  esse  aliquem  finem  ultimum, 
propter  quem  omnia  alia  desiderantur, 
et  ipse  non  desideratur  propter  alia.  — 
1.  Elh.  1.  2. 

Ad  primum  ergo  dicendum,  quod  de 


ratione  boni  est,  quod  aliquid  ab  ipso  ef¬ 
fluat,  non  tamen  quod  ipsum  ab  alio 
procedat.  Et  ideo  cum  bonum  habeat  ratio¬ 
nem  finis,  et  primum  bonum  sit  ultimus 
finis,  ratio  ista  non  probat,  quod  non  sit 
ultimus  finis,  sed  quod  sine  primo  sup¬ 
posito  procedatur  in  infinitum  versus  ea, 
qu^  sunt  ad  finem.  Et  hoc  quidem  com¬ 
peteret,  si  consideraretur  sola  virtus 
primi  boni,  qum  est  infinita.  Sed  quia 
primum  bonum  habet  diffusionem  secun¬ 
dum  intellectum,  cujus  est  secundum 
aliquam  certam  causam  profluere  in 
causata;  aliquis  certus  modus  adhibetur 
bonorum  effluxui  a  primo  bono,  a  quo 
omnia  alia  bona  participant  virtutem  dif¬ 
fusi  vam  ;  et  ideo  diffusio  bonorum  non  pro¬ 
cedit  in  infinitum.—  la  2ae,  q.  1,  a.  4,  ad  1. 

Ad  secundum  dicendum,  quod  in  iis, 
quae  sunt  per  se,  ratio  incipit  a  principiis 
naturaliter  notis,  et  ad  aliquem  terminum 
progreditur.  Unde  Philosophus  probat  in 
1.  Poster,  (text.  6;  c.  3),  quod  in  demon¬ 
strationibus  non  est  processus  in  infini¬ 
tum  :  quia  in  demonstrationibus  atten¬ 
ditur  ordo  aliquorum  per  se  ad  invicem 
connexorum  et  non  per  accidens.  In  his 
autem,  quae  per  accidens  connectuntur, 
nihil  prohibet  rationem  in  infinitum  pro¬ 
cedere  ;  accidit  autem  quantitati  aut 
numero  praeexistenti,  in  quantum  hujus¬ 
modi,  quod  ei  addatur  quantitas  aut 
unitas;  unde  in  hujusmodi  nihil  prohibet 
rationem  in  infinitum  procedere.  —  Ibid. 
ad  2;  1.  Poster.  1.  8  (7). 

Ad  tertium  dicendum,  quod  illa  mul¬ 
tiplicatio  actuum  voluntatis  reflexae  supra 
se  ipsam  per  accidens  se  habet  ad  ordinem 
finium;  quod  patet  ex  hoc,  quod  circa 
unum  et  eumdem  actum  indifferenter 
semel  vel  pluries  supra  se  ipsam  voluntas 
reflectitur.  —  la  2£e,  q.  1,  a.  4,  ad  3. 

ARTICULUS  II 

UTRUM  POSSIT  ALIQUIS  PLURES  ULTIMOS 
FINES  SIMUL  INTENDERE. 

Videtur  quod  possit  aliquis  simul  in 
plura  ferri  sicut  in  ultimos  fines. 

1.  Quae  enim  non  opponuntur  ad  invi¬ 
cem,  se  invicem  non  excludunt;  sed 
multa  inveniuntur  in  rebus,  quae  sibi  in¬ 
vicem  non  opponuntur  :  ergo  si  unum 
ponatur  ultimus  finis  voluntatis,  non 
propter  hoc  alia  excluduntur.  —  la  2a3, 
q.  1,  a.  5,  arg.  2. 

2.  Praeterea,  voluntas  per  hoc,  quod 
constituit  ultimum  finem  in  aliquo,  suam 
liberam  potentiam  non  amittit  *,  sed  ante¬ 
quam  constitueret  ultimum  finem  suum 
in  illo,  puta  in  voluptate,  poterat  consti¬ 
tuere  ultimum  finem  suum  in  alio,  puta 
in  divitiis  :  ergo  etiam  postquam  consti¬ 
tuit  aliquis  ultimum  finem  suae  voluntatis 
in  voluptate,  potest  simul  constituere  ulti¬ 
mum  finem  in  divitiis ;  ergo  possibile  est 
aliquem  plures  fines  ultimos  simul  inten¬ 
dere.  —  Ibid.  arg.  3. 

3.  Praeterea,  sicut  res  naturales  habent 
speciem  a  forma,  ita  res  morales  habent 
speciem  a  fine ;  unde  et  secundum  finem 
rectae  vel  pravae  sunt;  sed  rerum  natura¬ 
lium  non  est  una  forma  :  ergo  nec  actuum 
moralium  est  unus  ultimus  finis.’  — ■ 
2.  Sent.  dist.  38,  q.  1,  a.  1,  arg.  3. 

Sed  contra  :  illud,  in  quo  quiescit  ali- 
■quis  sicut  in  ultimo  fine  hominis,  affectui 
dominatur,  quia  ex  eo  totius  vitae  suae 
regulas  accipit;  ergo  non  potest  simul 
habere  plures  ultimos  fines,  in  quibus 
quiescat.  —  la  2ae,  q.  1,  a.  5,  arg.  Sed 
contra. 

Respondeo  dicendum,  quod  impossibile 
est  quod  aliquis  simul  intendat  plures  fi¬ 
nes  ultimos.  Cujus  ratio  potest  triplex 
assignari  :  Prima  est  quia  cum  unum¬ 
quodque  appetat  suam  perfectionem,  illud 
appetit  aliquis  ut  ultimum  finem,  quod 
appetit  ut  bonum,  perfectum  et  comple¬ 
tivum  sui  ipsius.  Unde  Augustinus  dicit 
(19.  de  Civit.  Dei  e.  i,  n.  1;  —  Migne 
PP.  Lat.  t.  4 1 ,  coi.  621): «  Finem  hominum 
nunc  dicimus,  non  quod  consumitur,  ut 
non  sit,  sed  quod  perficitur,  ut  plene  sit » . 
Oportet  igitur  quod  ultimus  finis  ita  im¬ 
pleat  totum  hominis  appetitum,  quod 
nihil  extra  ipsum  appetendum  relinqua¬ 
tur,  quod  esse  non  potest,  si  aliquid 


extraneum  ad  ipsius  perfectionem  requi¬ 
ratur.  Unde  non  potest  esse  quod  in  duo 
sic  tendat  appetitus,  ac  si  utrumque  sit 
bonum  ipsius.  —  Secunda  ratio  est,  quia 
sicut  in  processu  rationis  principium 
est  id,  quod  naturaliter  cognoscitur ;  ita 
in  processu  rationalis  appetitus,  qui  est 
voluntas,  oportet  esse  principium  id,  quod 
naturaliter  desideratur  ;  hoc  autem  opor¬ 
tet  esse  unum,  quia  natura  non  tendit 
nisi  ad  unum.  Principium  autem  in  pro¬ 
cessu  rationalis  appetitus  est  ultimus 
finis.  Unde  oportet  id,  in  quod  tendit  vo¬ 
luntas  sub  ratione  ultimi  finis,  esse  unum, 
(la  233,  q.  1,  a.  5,  c.)  —  Tertia  ratio  est, 
quia  cum  actiones  voluntaria3  ex  fine  spe¬ 
ciem  sortiantur,  ut  infra  dicitur,  oportet 
quod  a  fine  ultimo,  qui  est  communis,  sor¬ 
tiantur  rationem  generis ;  sicut  et  natura¬ 
lia  ponuntur  in  genere  secundum  forma¬ 
lem  rationem  communem.  Cum  igitur 
omnia  appetibilia  voluntatis,  in  quantum 
hujusmodi,  sint  unius  generis,  oportet  ulti¬ 
mum  finem  esse  unum  ;  et  praecipue  quia 
in  quolibet  genere  est  unum  primum  prin¬ 
cipium  ;  ultimus  autem  finis  habet  ratio¬ 
nem  primi  principii.  Sicut  autem  se  habet 
ultimus  finis  hominis  simpliciter  ad  totum 
humanum  genus,  ita  se  habet  ultimus  finis 
hujus  hominis  ad  hunc  hominem.  Unde 
oportet  quod  sicut  omnium  hominum 
est  naturaliter  unus  ultimus  finis,  ita 
hujus  hominis  voluntas  in  uno  ultimo 
fine  statuatur.  —  13  2»:,  q  '  ,a.  5,c.  ; 
2.  Sent.  dist.  38,  q,  1,  a.  1,  in  c. 

Ad  primum  ergo  dicendum,  quod  etsi 
plura  accipi  possunt,  quae  ad  invicem 
oppositionem  non  habeant,  tamen  bono 
perfecto  opponitur,  quod  sit  aliquid  de 
perfectione  rei  extra  ipsum.  —  la  2ae,  q. 
1,  a.  5,  ad  2. 

Ad  secundujn  dicendum,  quod  potestas 
voluntatis  non  habet  ut  faciat  opposita 
esse  simul,  quod  contingeret,  si  tenderet 
in  plura  disparata  sicut  in  ultimos  fines. 
—  Ibid.didS. 

Ad  tertium  dicendum,  quod  actus  mo¬ 
rales  non  specificantur  a  fine  ultimo,  sed 
a  finibus  proximis  ;  hi  autem  plures  diver- 

sorum  sunt,  sicut  et  forma?  naturales 
sunt  plures. —  2.  Sent.  dist.  38, q.  1,  a. 
1,  ad  3. 

ARTICULUS  III 

UTRUM  DEUS  SIT  ULTIMUS  FINIS. 

Videtur  quod  Deus  non  sit  finis  ultimus. 

1.  Quod  enim  est  principium,  non  est 
finis  ;  sed  Deus  est  primum  principium : 
ergo  Deus  non  est  ultimus  finis.  —  2.  c. 
Gent.  c.  15. 

2.  Praeterea,  de  ratione  ultimi  finis  est 
quod  nihil  appetatur  praeter  ipsum ;  sed 
praeter  Deum  multa  appetuntur  :  ergo 
Deus  non  est  ultimus  fiiiis. 

3.  Praeterea,  nemo  refugit  a  fine  ul¬ 
timo,  cum  sit  summum  bonum,  quod 
omnia  appetunt,  ut  dictum  est ;  sed  qui¬ 
dam  refugiunt  Deum,  cum  odiant  ipsum, 
ut  habetur  in  Job  21 , 14  :  Dixerunt  Deo : 
recede  a  nobis  :  ergo  Deus  non  est  ulti¬ 
mus  finis. —  de  Verit.  q.  22,  a.  2,arg.  3. 

Sed  contra  est :  1 .  quod  dicitur  Aipo- 
cal.  1,  S:Ego  sum  Alpha  et  Omega, 
principium  et  finis. 

2.  Praeterea,  in  omnibus  finibus  ordina¬ 
tis  oportet  quod  ultimus  finis  sit  finis  om¬ 
nium  praecedentium  :  sicut  si  potio  con¬ 
ficitur,  ut  detur  aegroto  ;  datur  autem,  ut 
purgetur;  purgatur  autem,  ut  extenue¬ 
tur  ;  extenuatur  autem,  ut  sanetur  ;  — ■ 
oportet  quod  sanitas  sit  finis  et  extenuatio¬ 
nis  et  purgationis  et  omnium  praeceden¬ 
tium.  Sed  omnia  inveniuntur  in  diversis 
gradibus  bonitatis  ordinata  sub  uno  sum¬ 
mo  bono,  quod  est  causa  omnis  bonitatis. 
Ac  per  hoc  cum  bonum  habeat  rationem 
finis,  omnia  ordinantur  sub  Deo  sicut  fines 
praecedentes  sub  fine  ultimo. —  3.  c.  Gent. 
c.  17,  rat.  4. 

Respondeo  dicendum,  quod  circa  hanc 
quaestionem  considerandum  est,  quod  sic¬ 
ut  agens  ad  finem  movet,  ita  finis  movet 
desiderium  agentis ;  unde  oportet  gradus 
finium  proportionari  gradibus  agentis.  Est 
autem  triplex  agens :  unum  imperfectissi¬ 


mum,  quod  non  agit  per  propriam  for¬ 
mam,  sed  solum  in  quantum  est  motum 
ab  alio  ;  sic  martellus  agit  cultellum, 
unde  effectus  secundum  formam  adep¬ 
tam  non  assimilatur  huic  agenti,  sed  ei,  a 
quo  movetur.  Aliud  autem  est  agens 
perfectum,  quod  agit  quidem  secundum 
suam  formam ;  unde  assimilatur  ei  effe¬ 
ctus,  sicut  ignis  calefacit ;  sed  tamen  indi¬ 
get  moveri  ab  aliquo  principali  priori 
agente ;  et  quantum  ad  hoc  habet  ali¬ 
quid  imperfectionis,  quasi  participans 
cum  instrumento.  Tertium  autem  est 
agens  perfectissimum,  quod  agit  quidem 
secundum  formam  propriam  et  ab  alio 
non  movetur.  —  1 .  Etii.  1.  9. 

Et  similiter  est  in  finibus.  Est  enim  ali¬ 
quid,  quod  appetitur  non  propter  aliquam 
formalem  bonitatem  in  ipso  existentem, 
sed  solum  in  quantum  est  utile  ad  aliquid, 
sicut  medicina  amara.  Est  autem  aliquid, 
quod  est  appetibile  propter  aliquid  quod 
in  se  habet,  et  tamen  appetitur  propter 
aliud,  sicut  medicina  valde  sapida  ;  et 
hoc  est  bonum  perfectius.  Donum  autem 
perfectissimum  est,  quod  ita  appetitur 
propter  se,  quod  nunquam  appetitur 
propter  aliud  ;  unde  si  unum  solum  sit 
tale,  oportet  ipsum  esse  ultimum  finem. 
Solus  autem  Deus  est  bonum  perfectissi¬ 
mum  ;  nam  bonum  universale  et  bonum 
per  essentiam,  quale  est  Deus,  praeeminet 
omni  bono  particulari.  Unde  sequitur 
quod  Deus  sit  ultimus  finis  rerum. —  3.  c. 
Gent.  c.  18 ;  1.  c.  Gent.  c.  41  ;  cf.  expos. 
in  lib.  Dionysii  de  Div.  Nom.  c.  4,  lect. 
9;  in  epist.  S.  Pauli  ad  Ephes.  c.  1, 
lect.  1. 

Ad  primum  ergo  dicendum,  quod 
Deus  est  ultimus  rerum  omnium  finis,  in 
quantum  est  earum  principium,  quia  fi¬ 
nis  et  agens  ad  finem  semper  unius  ordi¬ 
nis  inveniuntur  in  rebus ;  unde  et  finis 
proximus,  qui  est  proportionatus  agenti, 
incidit  in  idem  specie  cum  agente,  tam 
in  naturalibus  quam  in  artificialibus. 
Nam  forma  artis,  per  quam  artifex  agit, 
est  species  formae  quae  est  in  materia, 
qua?  est  finis  artificis ;  et  forma  ignis  gene- 

rantis,  qua  agit,  est  ejusdem  speciei  cum 
forma  ignis  geniti,  quae  est  finis  genera¬ 
tionis.  Deo  autem  nihil  coordinatur  quasi 
ejusdem  ordinis  nisi  ipse,  alias  essent 
plura  prima.  Ipse  igitur  est  primum 
agens  propter  finem,  qui  est  ipsemet  ; 
ipse  igitur  est  finis  rerum  omnium,  quas 
creavit. —  3.  c.  Gent.  c.  17,  rat.  8. 

Ad  secundum,  quod  illud  quod  est  per 
se,  est  causa  et  principium  ejus  quod  est 
per  aliud  ;  Deus  autem  est  primum  voli- 
tum  et  propter  se,  cum  ipse  sit  sua  volun¬ 
tas  et  sua  bonitas  :  unde  est  causa  quod 
cetera  appetantur;  operatio  onim  caus£e 
secundae  semper  fundatur  super  operatione 
causae  primae  et  praesupponit  eam;  et  sic 
Deus  saltem  implicite  appetitur  in  iis  quae 
appetuntur,  quanquam  sint  alia  ab  ipso. 
—  4.  Sent.  dist.  49,  q.  1,  a.  3,  sol.  2. 

Vel  dic,  quod  maximum  in  unoquoque 
genere,  causa  est  omnium  illorum  quae 
sunt  illius  generis  :  sicut  ignis,  qui  est 
calidissimus,  est  causa  caliditatis  in  aliis 
corporibus.  Summum  igitur  bonum,  quod 
est  Deus,  est  causa  bonitatis  in  omnibus  ' 
bonis ;  et  sic  est  causa  cujuslibet  finis 
quod  sit  finis  :  cum  quidquid  est  finis,  sit 
hujusmodi  in  quantum  est  bonum ;  propte- 
c[uod  autem  unumquodque,  et  illud  mar 
gis  :  unde  sequitur  quod  maxime  sit 
omnium  rerum  finis.  Ultimus  autem  finis 
ita  se  habet  in  movendo  appetitum,  sicut 
se  habet  in  aliis  motionibus  primum  mo¬ 
vens;  manifestum  est  autem  quod  caus* 
secundae  moventes  non  movent  nisi  se¬ 
cundum  quod  moventur  a  primo  mo¬ 
vente  :  unde  secunda  appetibilia  non 
movent  appetitum  nisi  in  ordine  ad  pri¬ 
mum  appetibile,  quod  est  ultimus  finis, 
qui  est  Deus.  —  de  Verit.  q.  22,  a.  2, 
inc.;  3.  c.  Gent.  c.  17;  Ia2a3,  q.  l,a.  6,  inc. 

Ad  tertium  dicendum,  quod  Deus 
potest  dupliciter  considerari  :  vel  in  se  vel 
in  effectibus  suis.  In  se  quidem,  cum  sit 
ipsa  essentia  bonitatis,  non  potest  non 
diligi;  sed  in  aliquibus  effectibus  suis, 
in  quantum  sunt  contrarii  voluntati,  sicut 
sunt  pcBna3  illatae,  vel  praecepta  quae  gra¬ 
via  videntur,  ipse  Deus  refugitur  et  quo¬ 


dammodo  odio  habetur;  et  tamen  oportet 
quod  illi,  qui  eum  quantum  ad  aliquos 
effectus  odiunt,  in  aliis  effectibus  dili¬ 
gant  eum  :  sicut  ipsi  daemones  secun¬ 
dum  Dionysium  {de  Div.  Nom.  c.  4, 
§  33  ;  —  Migne  PP.  Gr.  t.  3,  coi.  726) 
appetunt  esse  et  vivere  naturaliter,  et  in 
hoc  ipsum  Deum  appetunt  et  diligunt.  — 
de  Verit.  q.  22,  a.  2,  ad  3. 

ARTICULUS  IV 

UTRUM  OMNIA  APPETANT  ULTIMUM  FINEM. 

Videtur  quod  non  omnia  appetant  ulti¬ 
mum  finem. 

1 .  Cum  enim  ultimus  finis  sit  Deus,  ut 
dictum  est,  res  ordinantur  in  ipsum  ut  est 
cognoscibilis  et  appedbilis ;  sed  non  om¬ 
nia,  quae  ordinantur  in  ipsum  ut  est  cogno¬ 
scibilis,  cognoscunt  Deum  ;  ergo  nec  om¬ 
nia,  qua3  ordinantur  in  ipsum  ut  ultimum 
finem,  appetunt  ipsum  ut  est  appetibilis. 
—  de  Verit.  q.  22,  a.  2,  arg.  1. 

2.  Praeterea,  bonum,  quod  est  ab  omni¬ 
bus  desideratum  secundum  Philosophum 
(l.  Elh.  c.  1),  est  esse;  sed  Deus  non  est 
esse  omnium  :  ergo  Deus  non  est  illud  bo¬ 
num,  quod  est  ab  omnibus  desideratum; 
ergo  non  omnia  appetunt  finem  ultimum, 
cum  non  appetant  Deum,  qui  est  ultimus 
finis,  ut  dictum  est  ( art.  praeced.) . — Ibid. 
a.  1,  arg.  4  et  7. 

3.  Prmterea,  nullus  appetit  id  quod 
habet  ;  sed  quidam  habent  finem  ulti¬ 
mum,  sicut  beati,  qui  Deo  fruuntur  :  ergo 
non  omnia  appetunt  finem  ultimum.  ■ — 
Ibid.  a.  2,  arg.  4. 

Sed  contra  est :  1 .  quod  unumquodque 
appetit  naturaliter  finem  suum,  propter 
quem  est  ;  sed  omnia  sunt  ordinata  in 
Deum  sicut  in  finem,  ut  supra- dictum  est 
(art.  praeced.  arg.  2  Sed  contra),  et  ut 
dicitur  Proverb.  16,  4  :  Universa  propter 
semelipsum  operatus  est  Dominus  :  ergo 
omnia  appetunt  Deum  ut  finem  suum  ulti¬ 
mum. —  Expos.  in  lib.  Dionysii  de  Div. 


Nom.  c.  4,  1.  9 ;  3.  c.  Gent.  c.  17. 

2.  Praeterea,  ultimus  finis  rerum  est 
Deo  assimilari  quantum  possunt;  tantum 
enim  aliquid  de  bono  participat,  in  quan¬ 
tum  assimilatur  primae  bonitati,  quae 
Deus  est.  Sed  omnia  appetunt  Deo  assi¬ 
milari.  eVgens  enim  dicitur  esse  finis 
effectus,  in  quantum  effectus  tendit  in 
similitudinem  agentis;  unde  forma  gene** 
rati  est  finis  generationis.  Sed  Deus  ita 
est  finis  rerum,  quod  est  etiam  primum 
agens  earum.  Omnia  igitur  sicut  in  ulti¬ 
mum  finem  tendunt  Deo  assimilari  quan¬ 
tum  possunt.  —  3.  c.  Gent.  c.  10,  rat.  1 
et  2. 

Respondeo  dicendum,  quod  in  omni  or¬ 
dine  mobilium  et  motorum  oportet  secun¬ 
dos  motores  ordinari  in  finem  primi  mo¬ 
toris  per  dispositionem  impressam  in  eis 
a  primo  motore  ;  sicut  patet,  cum  anima 
movet  manum  et  manus  baculum,  et 
baculus  percutit,  quod  est  finis  intentus 
ab  anima  ;  baculus  et  manus  tendunt  ad 
finem  ab  anima  intentum,  per  hoc  quod 
anima  eis  imprimit  mediate  vel  immedia¬ 
te.  Sed  hoc  distat  in  motibus  naturalibus 
et  violentis,  ciuod  in  motionibus  violentis 
impressio  relicta  a  primo  motore  in  secun¬ 
dis  motoribus  est  prteter  naturam  eorum, 
et  ideo  operatio  consequens  ex  tali  impres¬ 
sione  est  eis  difficilis  et  laboriosa  ;  sed  in 
motibus  naturalibus  impressio  relicta  a 
primo  motore  in  secundis  motoribus,  est 
causa  naturalis ;  et  ideo  operatio  hanc 
impressionem  consequens  est  conveniens 
et  suavis.  Et  ideo  dicitur  Sap.  8,  1,  quod 
Deus  omnia  suaviter  disponit,  quia  et 
unaquaeque  res  ex  natura  sibi  divinitus 
indita  tendit  in  id,  ad  quod  per  divinam 
providentiam  ordinatur,  secundum  exi¬ 
gentiam  impressionis  recepbn.  —  Et  quia 
omnia  procedunt  a  Deo,  in  quantum  bonus 
'est,  ut  dicit  Dionysius;  ideo  omnia  secun¬ 
dum  impressionem  a  Deo  receptam  incli¬ 
nantur  in  bonum  appetendum  secundum 
suum  modum  :  ut  sic  in  rebus  qumdam 
circulatio  inveniatur,  dum  a  bono  egre- 
dientia  in  bonum  tendunt,  riaec  autem  cir¬ 
culatio  in  quibusdam  perficitur  creaturis, 
in  quibusdam  autem  remanet  imperfecta. 


Illae  enim  creaturm,  quee  non  ordinantur  ut 
pertingant  ad  illud  primum  bonum,  a  quo 
processerunt,  sed  solummodo  ad  conse¬ 
quendam  ejus  similitudinem  qualemcun¬ 
que,  non  perfecte  habent  hanc  circulatio¬ 
nem  ;  sed  solum  illae  naturae,  quae  ad  ip¬ 
sum  primum  principium  aliquo  modo  per¬ 
tingere  possunt ;  quod  solum  est  rationa¬ 
lium  creaturarum,  quae  Deum  ipsum 
assequi  possunt  per  cognitionem  et  amo¬ 
rem.  —  Unde  patet,  quod  omnia  tendant 
suo  modo  in  finem  ultimum.  —  4.  Sent. 
dist.  49,  q.  1,  a.  2,  sol.  1 ;  3.  c.  Gent.  c.  17, 
rat.  3;  supra  hujus  quaest.  a.  1,  arg.  2 
Sed  contra;  —  de  Verit.  q.  22,  a.  1,  in 
c.;  cf.  supra  q.  2,  a.  1,  in  c. 

Illud  etiam  potest  ostendi  ex  ratione 
tinis  ultimi  et  proximi.  Sicut  enim  influ¬ 
ere  causae  efficientis  est  agere;  ita  influ¬ 
ere  caus*  finalis  est  appeti  et  deside¬ 
rari.  Et  ideo  sicut  secundarium  agens 
non  agit  nisi  per  virtutem  primi  agentis 
existentem  in  eo,  ita  secundarius  finis  non 
appetitur  nisi  per  virtutem  principalis  in 
eo  existentem,  prout  scilicet  est  ordinatum 
in  illud  vel  habet  similitudinem  ejus.  Et 
ideo  sicut  Deus,  propter  hoc  quod  est  pri¬ 
mum  efficiens,  agit  in  omni  agente  :  ita 
propter  hoc  quod  est  ultimus  finis,  appe¬ 
titur  in  omni  fine ;  sed  hoc  est  appetere 
Deum  implicite,  sic  enim  virtus  primae 
causae  est  in  secunda  ut  principia  in  con¬ 
clusionibus.  Resolvere  autem  principia 
vel  secundas  causas  in  primas,  est  tan¬ 
tum  virtutis  rationalis ;  unde  sola  rationa¬ 
lis  natura  potest  secundarios  fines  in 
ipsum  Deum  fmem  ultimum  per  quan- 
dam  viam  resolutionis  inducere  et  sic 
ipsum  Deum  explicite  appetit.  Et  sicut  in 
'  demonstrativis  scientiis  non  recte  sumi¬ 
tur  causa  nisi  per  resolutionem  in  prima 
principia,  ita  appetitus  creaturae  rationa¬ 
lis  non  est  rectus  nisi  per  appetitum 
explicitum  ipsius  Dei  actu  vel  habitu. — 
3.  c.  Gent.  c.  19,  20,  21 ;  4.  Sent.  dist.  49, 
q.  1,  a.  3,  sol.  4;  de  Verit.  q.  22,  a.  2,  c. 

Ad  primum  ergo  dicendum,  quod 
omnia  cognoscentia  cognoscunt  implicite 
Deum  in  quolibet  cognito ;  sicut  enim 


DE  FINE  -  QUiEST.  IV  DE  BEATITUDINE  OBJECTIVA  -  ART.  I 


19 


nihil  habet  rationem  appetibilis  nisi  per 
similitudinem  primae  bonitatis,  ita  nihil 
est  cognoscibile  nisi  per  similitudinem 
prima?  veritatis.  —  de  Verit.  q.  22, 
a.  2,  ad  1. 

Ad  secundum  dicendum,  quod  ipsum 
esse  est  similitudo  divinae  bonitatis  ;  unde 
in  quantum  aliqua  desiderant  esse,  desi¬ 
derant  Dei  similitudinem,  et  Deum  impli¬ 
cite.  —  c.  Gent.  c.  19,  rat.  3. 

Ad  tertium  dicendum,  quod  beati  quia 
jam  fruuntur  Deo,  appetunt  fruitionis 
continuitatem  ;  et  iterum  ipsa  fruitio  est 
sicut  quidam  appetitus  jam  perfectus  suo 
appetibili,  quamvis  nomen  appetitus  im¬ 
perfectionem  importet.  —  de  Verit.  1.  c. 
ad  4. 


QUiESTIO  IV 

DE  FINE  OBJECTIVO  SEU  BEATITUDINE 
OBJECTIVA. 

Deinde  considerandum  est  de  fine  obje¬ 
cti  vo  seu  beatitudine  objectiva. 

CIRCA  QUAM  QUERITUR  : 

Utrum  beatitudo  consistat  in  aliquo  bono 
creato. 

ARTICULUS  UNICUS 

UTRUM  BEATITUDO  CONSISTAT  IN  ALIQUO 
BONO  CREATO. 

Videtur  quod  beatitudo  consistat  in  ali¬ 
quo  bono  creato. 

1.  Potestas  enim  est  aliquid  creatum, 
per  qiiod  homines  maxime  Deo  assimi- 
lantur  ;  atqui  homines  appetunt  assimilari 
Deo  tanquam  ultimo  fini  et  primo  princi¬ 
pio,  ut  dictum  est;  beatitudo  autem  est 
id,  quod  homines  appetunt :  ergo  beati¬ 
tudo  consistit  in  bono  creato.  —  la  28e, 
q.  2,  a.  4,  arg.  1  ;  3.  c.  Gent.  c.  19  ; 
4.  Sent.  dist.  49,  q.  1,  a.  2,  sol.  2. 


2.  Praeterea,  beatitudo  est  quod  ab 
omnibus  desideratur ;  sed  ipsum  esse  est 
quod  ab  omnibus  desideratur  :  ergo  in 
iis,  qua?  pertinent  ad  esse  hominis,  sicut 
est  salus  corporis,  maxime  est  beatitudo  ; 
sed  salus  corporis  est  aliquid  creatum : 
ergo  beatitudo  consistit  in  aliquo  bono 
creato.  —  la  280,  q.  2,  a.  5,  arg.  2;  4. 
Sent.  dist.  49,  q.  1,  a.  1,  qua0stiunc.  1, 
arg.  6. 

3.  Pra0terea,  beatitudo  est  perfectio  po- 
tioris  partis  hominis  ;  sed  anima  est 
potior  pars  in  homine:  ergo  beatitudo  est 
perfectio  animae ;  sed  perfectio  est  ejus¬ 
dem  generis  cum  perfectibili  :  ergo  cum 
anima  sit  creata,  beatitudo  erit  aliquid 
creatum.  —  la  2ae,  q.  2,  a.  7,  arg.  1  et  2. ; 
tract.  de  Formis  (1)  q.  3,  a.  3,  in  c.  et 
ad  2  ;  4.  Sent.  dist.  49,  q.  1,  a.  2,  arg.  1 
/Sec?  contra,  et  in  sol.  1. 

4.  Praeterea,  dicit  Dionysius  {de  Div. 
Nom.  c.  4,  §  3 ;  —  Migne  PP.  Gr.  t.  3, 
coi.  871),  quod  divina  sapientia  conjungit 
fines  primorum  principiis  secundorum  ; 
ex  quo  potest  accipi,  quod  summum  infe¬ 
rioris  naturae  sit  attingere  infimum  na¬ 
turae  superioris  ;  sed  summum  hominis 
bonum  est  beatitudo  :  cum  ergo  angelus 
naturae  ordine  sit  supra  hominem,  videtur 
quod  beatitudo  hominis  consistat  in  hoc 
quod  aliquo  modo  attingit  ad  angelum.  — 
la  280,  q.  2,  a.  8,  arg.  1. 

Sed  contra  est,  quod  beatitudo  est  ul¬ 
timus  finis;  ultimus  autem  finis  est  Deus, 
ut  dictum  est  (quaest.  praeced.) ;  sed  Deus 
est  bonum  increatum  :  ergo  beatitudo  con¬ 
sistit  in  bono  increato.  —  4.  Sent.  dist.  49, 
q.  1,  a.  1,  quaestiunc.  1,  arg.  2  et  3  Sed 
contra. 

Respondeo  dicendum,  quod  circa  hanc 
quaestionem  alii  aliter  senserunt,  ut  dicitur 
1.  Eth.  (c.  5,  al.  3).  —  Alii  enim  volu¬ 
ptatem  esse  putant  beatitudinem.  Quos 

(1)  De  tractatu  illo  rfe  Formis  accuratius  erit 
agendum,  quando  eum  in  appendice  tomi  ultimi 
typis  describemus.  Hoc  unum  interim  annota¬ 
mus,  eum  reperiri  jam  anno  IblS  Venetiis  vulga¬ 
tum  inter  tractatus  Hervsei  Natalis  ordinis 
Praedicatorum  (ob.  13:23),  quod  sane  editores 
Alamanni  Parisienses  videtur  omnino  fugisse. 

importunissimos  vocat  Philosophus  et  ser¬ 
viles,  cum  pecudum  vitam  eligant :  pari 
enim  ratione  bestias  felices  essent,  si  feli¬ 
citas  hominis  in  hoc  consisteret,  cum 
iisdem  voluptatibus  fruantur.  Si  igitur 
felicitas  est  proprium  hominis  bonum, 
impossibile  est  quod  beatitudo  ejus  in 
voluptatibus  consistat.  Item,  beatitudo 
cum  sit  ultimus  finis,  est  nobilissimum 
eorum,  quae  ad  rem  pertinent;  habet  enim 
rationem  optimi ;  voluptates  autem  non 
conveniunt  homini  secundum  id,  quod  est 
nobilissimum  in  ipso,  quod  est  intellectus, 
sed  secundum  sensum.  Item,  in  omnibus 
quae  per  se  dicuntur,  sequitur  magis  ad 
magis,  si  simpliciter  sequitur  ad  simpli¬ 
citer  :  sicut  si  calidum  calefacit,  magis 
calidum  magis  calefacit,  et  maxime  cali¬ 
dum  maxime  calefacit ;  si  igitur  volu¬ 
ptates  essent  secundum  se  bonae,  oporteret 
quod  maxime  uti  eis  esset  optimum ;  quod 
patet  esse  falsum  :  nam  nimius  usus 
earum  reputatur  in  vitium,  et  est  corpori 
noxius.  —  1.  Eth.  1.  5.;  la  2ge,  q.  2, 
a.  6 ;  3.  c.  Gent.  c.  27,  rat.  4  et  7. 

Alii  senserunt  beatitudinem  esse  hono¬ 
rem.  Quos  etiam  improbat  Philosophus 
(loco  citato)  duabus  rationibus ;  quarum 
prima  est,  quia  felicitatem  bonum  dici¬ 
mus,  quod  est  proprium  ipsi  felici,  utpote 
ad  ipsum  maxime  pertinens,  et  quod  dif¬ 
ficile  ab  eo  aufertur;  hoc  autem  non  con¬ 
venit  honori :  quia  honor  videtur  magis 
consistere  in  actu  honorantis  et  in  ejus  po¬ 
testate,  quam  ipsius  qui  honoratur ;  unde 
honor  est  quoddam  magis  extrinsecum 
quam  bonum  quod  quaeritur.  Secunda 
est,  quia  felicitas  est  quoddam  optimum, 
quod  non  quaeritur  propter  aliud  ;  sed 
honore  est  aliquid  melius,  illud  videlicet, 
propter  quod  queritur.  Ad  hoc  enim  ho¬ 
mines  videntur  honorem  quaerere,  ut  et 
ipsi  firmam  opinionem  accipiant  de  se 
ipsis,  et  quod  ab  aliis  hoc  credatur;  et  ideo 
honorari  quaerunt  a  prudentibus  qui  sunt 
recti  judicii,  et  apud  eos,  a  quibus  cogno¬ 
scuntur  ;  et  quaerunt  honorari  de  virtute, 
per  quam  aliquis  est  bonus  ;  et  sic  virtus 
est  aliquid  melius  honore,  propter  quam 


honor  quaeritur.  Hinc  etiam  patet,  quod 
hominis  felicitas  non  consistit  in  fama 
sive  gloria ;  nam  nihil  aliud  est  quam 
clara  notitia  cum  laude  ;  ad  hoc  autem 
volunt  homines  innotescere  cum  laude  et 
claritate  quadam,  ut  ab  eis,  quibus  inno¬ 
tescunt,  honorentur  :  est  igitur  gloria 
propter  honorem  ;  si  igitur  honor  non  est 
beatitudo,  multo  rninus  gloria;  —  1.  Eth. 
1.  5;  ia  2ae,  q.  2,  a.  2  et  3 ;  3.  c.  Gent. 
c.  28  et  29. 

Alii  posuerunt  beatitudinem  in  virtute 
consistere.  Quos  etiam  improbat  Philo¬ 
sophus  duabus  rationibus  ;  quarum  jorma 
talis  est :  beatitudo  est  quoddam  bonum 
perfectissimum  ;  sed  virtus  non  est  talis  : 
invenitur  enim  quandoque  sine  operatione, 
ut  patet  in  his  qui  dormiunt  et  tamen 
habitum  virtutis  habent,  et  in  his  qui 
habent  habitum  virtutis  et  in  tota  vita  sua 
non  occurrit  eis  facultas  operandi.  Se¬ 
cunda  est,  quia  contingit  aliquem  haben¬ 
tem  habitum  virtutis  infortunatum  esse,  et 
tamen  nullus  dicet  talem  esse  felicem.  — 

c.  Gent.  c.  Eth.\.'6. 

Alii  existimaverunt  beatitudinem  esse 
in  divitiis.  Quod  probatur  esse  falsum,  quia 
qua3rimus  felicitatem  tanquam  aliquod 
bonum  quod  non  quseritur  propter  aliud  ; 
sed  pecunia  quseritur  propter  aliud,  quia 
habet  rationem  tantum  boni  utilis  :  non 
igitur  in  ipsis  consistit  felicitas.  — 
3.  c.  Gent.  c.  30;  i.  Eth.  1.  5. 

Ad  solutionem  ergo  qumstionis  dicen¬ 
dum,  quod  impossibile  est  beatitudinem 
hominis  esse  in  aliquo  bono  creato.  Beati¬ 
tudo  enim  est  bonum  perfectum,  quod 
totaliter  qiiietat  appetitum  ;  alioquin  non 
esset  ultimus  finis,  si  adhuc  restaret  ali¬ 
quid  appetendum.  Objectum  autem  volun¬ 
tatis,  qum  est  appetitus  humanus,  est 
universale  bonum,  sicut  objectum  intel¬ 
lectus  est  universale  verum.  Ex  quo  pa¬ 
tet,  quod  nihil  potest  quietare  voluntatem 
hominis  nisi  bonum  universale ;  quod  non 
invenitur  in  aliquo  creato,  sed  solum  in 
Deo,  quia  omnis  creatura  habet  bonita¬ 
tem  participatam;  unde  solus  Deus  vo¬ 
luntatem  hominis  implere  potest.  Unde 

necesse  est  quod  beatitudo  in  ipso  con¬ 
sistat.  r—  la  286,  q.  2,  a.  8,  in  c. ;  4-.  Sent. 
dist.  49,  q.  1,  a.  2,  sol.  1  in  fine. 

Ad  primum  ergo  dicendum,  quod  cum 
potestas  habeat  rationem  principii,  ut 
patet  5.  Metaphys.  {text.  17  ;  1.  4,  c.  12)  ; 
beatitudo  autem  rationem  ultimi  finis : 
in  ipsa  non  potest  esse  beatitudo,  cum 
ipsa  ut  sic  prascise  se  habeat  ad  bonum  et 
malum ;  unde  magis  posset  consistere 
beatitudo  in  bono  usu  potestatis  quam  in 
potestate.  Divina  autem  potestas  cum  sit 
sua  bonitas,  semper  se  habet  ad  bonum. 
Quod  cum  in  hominibus  non  inveniatur, 
sequitur  quod  ad  beatitudinem  non  suffi¬ 
cit  quod  homo  assimiletur  Deo  quantum 
ad  potestatem,  nisi  assimiletur  ei  quan¬ 
tum  ad  bonitatem.  —  la  2*,  q.  2,  a.  4, 
in  c.  et  ad  1 ;  5.  Metaphys.  1.  14  (17). 

Ad  secundum  dicendum,  quod  esse  ho¬ 
minis  non  consistit  tantum  in  esse  cor¬ 
poris,  sed  etiam  in  esse  animse ;  anima 
autem  est  melior  corpore,  nec  ulla  bona 
habet  corpus  nisi  per  animam;  bonum  igi¬ 
tur  animae,  sicut  intelligere  et  alia  hujus¬ 
modi,  est  melius  quam  bonum  corporis  ; 
non  est  igitur  corporis  bonum  summum 
hominis  bonum,  et  per  consequens  nec 
beatitudo.  —  la  2ae,  q.  2,  a.  5,  in  c.; 
3.  c.  Gent.  c.  32. 

Ad  tertium  dicendum,  quod  finis  du¬ 
pliciter  dicitur,  scilicet  ipsa  res,  quam  adi¬ 
pisci  desideramus,  et  usus  seu  adeptio  vel 
possessio  illius  rei.  Si  ergo  loquamur  de 
ultimo  fine  hominis  quantum  ad  ipsam 
rem,  quam  appetimus  sicut  ultimum  fi¬ 
nem,  impossibile  est  quod  ultimus  finis 
sit  ipsa  anima  vel  aliquid  ejus.  Ipsa  enim 
anima  in  se  considerata  est  ut  in  potentia 
existens  ;  fit  enim  depetentia  sciente,  actu 
sciens.  Cum  autem  potentia  sit  propter 
actum  sicut  propter  complementum,  im¬ 
possibile  est  quod  id,  quod  secundum  se 
est  in  potentia  existens,  habeat  rationem 
ultimi  finis.  Similiter  etiam,  neque  ali¬ 
quid  ejus,  sive  sit  potentia  sive  actus  sive 
habitus.  Bonum  enim,  quod  est  ultimus 
finis,  est  bonum  perfectum,  complens  boni 
appetitum  ;  appetitus  autem  humanus. 


qui  est  voluntas,  est  boni  universalis,  ut 
dictum  est(art.  prmced.);  quodlibet  autem 
bonum  inhaerens  ipsi  animae  est  bonum 
participatum,  et  per  consequens  particu- 
latum  :  unde  impossibile  est  quod  aliquod 
eorum  sit  ultimus  finis  hominis.  —  Sed 
si  loquamur  de  ultimo  fine  hominis  quan¬ 
tum  ad  ipsam  adeptionem  vel  possessio¬ 
nem  seu  quemcumque  usum  ipsius  rei, 
quae  appetitur  ut  finis  :  sic  ad  ultimum 
finem  pertinet  aliquid  hominis  ex  parte 
animae,  quia  homo  per  animam  beatitu- 
dineni  consequitur,  ut  infra  dicetur.  — 
Res  ergo  ipsa,  quae  appetitur  ut  finis,  est 
id,  in  quo  beatitudo  consistit,  et  quod 
beatum  facit ;  sed  hujus  rei  adeptio  voca¬ 
tur  beatitudo.  Unde  dicendum  est,  quod 
beatitudo  est  aliquid  animae  et  perfectio 
ejus  ;  sed  id,  in  quo  consistit  beatitudo, 
est  aliquid  increatum  extra  animam  exi¬ 
stens.  —  la  286,  q.  2,  a.  7  ;  4.  Sent. 
dist.  49,  q.  1,  a.  2,  quaestiunc.  1  et  2,  in 
sol. 

Ad  quartum  dicendum,  quod  superius 
hominis  attingit  quidem  infimum  ange¬ 
licae  naturae  per  quamdam  similitudinem, 
non  tamen  ibi  sistit  sicut  in  ultimo  fine, 
sed  procedit  usque  ad  ipsum  universalem 
fontem  boni,  qui  est  universale  objectum 
beatitudinis  omnium  bonorum,  tanquam 
infinitum  et  perfectum  bonum  existens.  — 
la  2ae,  q.  2,  a.  8,  ad  1. 


QUJESTIO  V 

DE  BEATITUDINE  FORMALI. 

Deinde  considerandum  est  de  beatitudi- 
ne  formali. 

CIRCA  QUAM  QUyERUNTUR  QUINQUE  ; 

1.  Utrum  beatitudo  formalis  consistat  in 
operatione. 

2.  Utrum  beatitudo  consistat  etiam  in  operatio¬ 
ne  sensitivae  partis,  an  intellectivae  tantum. 

3.  Utrum  beatitudo  consistat  in  operatione 
voluntatis. 

4.  Utrum  beatitudo  consi.stat  in  operatione 

intellectus. 

5.  Utrum  in  hac  vita  possimus  consequi 

beatitudinem. 

ARTICULUS  I 

UTRUM  BEATITUDO  FORMALIS  CONSISTAT 
IN  OPERATIONE. 

Videtur  quod  beatitudo  formalis  non 
consistat  in  operatione. 

1 .  Dicit  enim  Boethius  (in  3.  de  Con- 
sol.  Philos.  prosa  2  ;  —  Migne  PP.  Lat. 
t.  63,  coi.  724),  quod  beatitudo  est  status 
omnium  bonorum  aggregatione  perfe¬ 
ctus  ;  sed  status  non  nominat  operationem  : 
ergo  beatitudo  non  est  operatio.  —  la 
2£e,  q.  3,  a.  2,  arg.  2 ;  4.  SenL  dist.  49, 
q.  1,  a.  2,  qumstiunc.  2,  arg.  1. 

2.  Praeterea,  beatitudo  significat  ali¬ 
quid  in  beato  existens,  cum  sit  ultima 
perfectio  hominis  ;  sed  operatio  non  signi¬ 
ficat  ut  aliquid  in  operante  existens,  sed 
magis  ut  ab  ipso  procedens  :  ergo  beati¬ 
tudo  non  est  operatio.  —  la  2£e,  1.  c. 
arg.  3. 

3.  Praeterea,  beatitudo  inest  beato  absque 
interruptione ;  sed  operatio  humana  fre¬ 
quenter  interrumpitur,  puta  somno  vel 
aliqua  alia  occupatione  :  ergo  beatitudo 
non  est  operatio.  —  Ibid.  arg.  6;  4.  Seni. 
1.  c.  arg.  5. 

Sed  contra  est  :  1.  quod  dicit  Philo¬ 
sophus  1.  Eth.  c.  7  (6),  quod  felicitas  est 
operatio  secundum  virtutem  perfectam. 
—  1.  Eth.  1.  10;  la  2ae,  q.  3,  a.  2,  arg. 
Sed  contra ;  4.  Sent.  dist.  49,  q.  1,  a.  2, 
quaestiunc.  2,  arg.  1  Sed  contra. 

2.  Praeterea,  illud  propter  quod  res 
est,  est  ultimus  finis  rei ;  sed  omnis  res 
est  propter  suam  operationem,  ut  dicitur 
in  2.|  de  Coelo  (text.  17  ;  c.  3)  :  ergo 
operatio  propria  hominis  est  ultimus  finis 
ejus,  et  beatitudo  formalis.  —  4.  Sent. 
1.  c.  arg.  2  Sed  contra. 

Respondeo  dicendum,  quod  sicut  ex 
dictis  patet,  ultimus  finis  rei  in  ipsa  re 
acceptus,  est  id,  per  quod  conjungitur  res 


suo  fini  exteriori,  qui  est  principium  suae 
prosecutionis.  Deo  autem,  qui  est  ultimus 
finis  rerum,  ut  supra  dictum  est  (q.  3, 
a.  3),  res  dupliciter  conjungi  possunt : 
uno  modo  per  modum  assimilationis,  ut 
sic  dicatur  illa  res  Deo  esse  conjunctis¬ 
sima,  quae  est  illi  simillima.  Et  secundum 
hoc' oportet  illud  in  unaquaque  re  esse 
ultimum  ejus  finem,  secundurh  quod  ma¬ 
xime  Deo  assimilatur  ;  unumquodque  au¬ 
tem  secundum  hoc  ad  Dei  similitudinem 
accedit,  quod  est  actu,  recedit  vero,  secun¬ 
dum  quod  est  potentia  :  et  sic  illud,  per 
quod  res  maxime  est  in  actu,  est  ejus 
ultimus  finis.  Alio  modo  pertingendo  ad 
ipsum  Deum ;  quas  quidem  conjunctio  soli 
creaturae  rationali  est  possibilis,  quai 
potest  ipsi  Deo  conjungi  per  cognitionem 
et  amorem,  ut  supra  dictum  est,  eo  quod 
Deus  est  objectum  operationis  ejus,  non 
autem  operationis  alicujus  alterius  crea¬ 
turas.  —  Quocumque  autem  modo  conside¬ 
retur  ultima  perfectio  hominis,  quae  est 
ejus  finis,  oportet  eam  ponere  in  genere 
actus.  Si  enim  consideremus  modum  con¬ 
junctionis  ad  Deum,  quae  est  communis 
omnibus  creaturis,  cum  magis  sit  in  actu 
secundum  quod  est  operans,  quam  secun¬ 
dum  quod  est  potens  operari,  erit  ultima 
perfectio  uniuscujusque  rei  sua  operatio 
perfecta  ;  unde  res  esse  dicitur  propter 
suam  operationem.  Similiter  si  conside¬ 
remus  conjunctionem,  quae  est  propria 
rationali  creaturae,  ultima  perfectio  homi¬ 
nis 'in  operatione  consistit;  habitus  enim 
non  conjungitur  objecto  nisi  mediante 
actu :  et  sic  oportet  quod  beatitudo  in  actu 
seu  operatione  consistat.  —  4.  Sent. 
dist.  49,  q.  1,  a.  2,  sol.  2;  la  2ae,  q.  3, 
a.  1  et  2;  1.  Eth.  1.  10. 

Ad  primum  ergo  dicendum,  quod 
Boethius  definiendo  beatitudinem  conside¬ 
ravit  ipsam  communem  beatitudinis 
rationem.  Est  enim  communis  beatitu¬ 
dinis  ratio,  quod  sit  bonum  commune 
perfectum.  Et  hoc  significavit  cum  dixit, 
quod  est  status  bonorum  omnium  aggre¬ 
gatione  perfectus  :  per  quod  nihil  aliud 
significatur,  nisi  quod  beatus  est  in  statu 

boni  perfecti.  Sed  Aristoteles  expressit  ip¬ 
sam  essentiam  beatitudinis,  ostendens,  per 
quid  homo  sit  in  ejusmodi  statu,  scilicet  per 
operationem  quamdam. —  1  a  2.03, 1.  c.  ad  2. 

Ad  secundum  dicendum,  quod,  sicut 
dicitur  9.  Metaphys.  {text.  16;  1.  8,  c.  8), 
duplex  est  actio  :  una,  quge  procedit  ab 
operante  in  exteriorem  materiam,  sicut 
urere  et  secare;  et  talis  operatio  non 
potest  esse  beatitudo  ;  nam  talis  operatio 
non  est  actus  et  perfectio  agentis,  sed 
magis  patientis,  ut  ibidem  dicitur.  Alia 
est  actio  manens  in  ipso  agente,  ut  sen¬ 
tire,  intelligere  et  velle ;  et  hujusmodi 
actio  est  perfectio  agentis ;  et  talis  operatio 
potest  esse  beatitudo.  —  9.  Metaphys. 

1.  8  (4) ;  la  2£e,  q.  3,  a.  2,  ad  3. 

Ad  tertium  dicendum,  quod  cum 
beatitudo  dicat  quamdam  ultimam  perfe¬ 
ctionem,  secundum  quod  diversse  res  bea¬ 
titudinis  capaces  ad  diversos  gradus  per¬ 
fectionis  pertingere  possunt,  secundum 
hoc  necesse  est  quod  diversimode  beati¬ 
tudo  dicatur.  Nam  in  Deo  est  beatitudo  per 
essentiam,  quia  ipsum  esse  ejus  est  ope¬ 
ratio  ejus,  quia  non  fruitur  alio,  sed  se  ipso. 
In  angelis  autem  beatitudo  est  ultima  per¬ 
fectio  secundum  aliquam  operationem, 
qua  conjunguntur  bono  increato ;  et  hasc 
operatio  est  in  eis  unica  et  sempiterna. 
In  hominibus  autem,  secundum  statum 
pra3sentis  vitas,  est  ultima  perfectio  secun¬ 
dum  operationem,  qua  homo  conjungitur 
Deo  ;  sed  htcc  operatio  una  et  continua 
esse  non  potest;  et  propter  hoc  in  statu 
praesentis  vita)  perfecta  beatitudo  in 
homine  haberi  non  potest.  Est  tamen 
aliqua  participatio  beatitudinis;  et  quanto 
operatio  potest  esse  magis  continua,  tanto 
plus  habet  rationem  beatitudinis.  —  1  a  2a3, 
q.  3,  a.  2,  ad  6 ;  cf.  11.  citandos  in  art.  5. 

ARTICULUS  II 

UTRUM  BEATITUDO  CONSISTAT  ETIAM  IN 

OPERATIONE  SENSITIVA  PARTIS,  AN  INTEL¬ 
LECTI  VyE  TANTUM. 

Videtur  quod  beatitudo  consistat  in  ope¬ 
ratione  partis  sensitivae. 


1.  Nulla  enim  operatio  invenitur  in 
homine  nobilior  operatione  sensitiva,  nisi 
intellectiva ;  sed  operatio  intellectiva  de¬ 
pendet  in  nobis  ab  operatione  sensitiva, 
quia  non  possumus  intelligere  sine  phan¬ 
tasmate,  ut  dicitur  2.  de  Anima  [text.  30; 
c.  7)  :  ergo  beatitudo  est  etiam  in  opera¬ 
tione  partis  sensitivae.  —  la  236,  q.  3, 
a.  3,  arg.  1 . 

2.  Praeterea,  Boethius  (3.  de  Consol. 
Philos.  prosa  2; —  Migne  PP.  Lat.  t.  63, 
coi.  724)  dicit,  quod  beatitudo  est  status 
omnium  bonorum  aggregatione  perfe¬ 
ctus  ;  sed  quaedam  bona  sunt  sensitiva, 
qu®  attingimus  per  sensus  operationem  : 
ergo  videtur  quod  operatio  sensus  perti¬ 
neat  etiam  ad  beatitudinem.  —  Ibid. 
arg.  2. 

3.  Praeterea,  beatitudo  est  bonum  per¬ 
fectum,  ut  probatur  1 .  Eth.  c.  7  (al.  6), 
quod  non  esset,  nisi  homo  perficeretur 
per  ipsum  secundum  omnes  partes  suas  ; 
sed  per  operationes  sensitivas  quasdam 
partes  animae  perficiuntur  :  ergo  idem 
quod  prius.  —  Ibid.  arg.  3  ;  Eth.  1.  5 
sqq. ;  1.  10. 

Sed  contra  est:  1 .  quod  in  operatione 
sensitiva  communicant  nobis  bruta  ani¬ 
malia,  non  autem  in  beatitudine;  ergo, 
etc.  —  la  2ae,  1.  c.  arg.  Sed  contra; 
1.  Eth.  1.  5. 

2.  Praeterea,  beatitudo  hominis  consi¬ 
stit  essentialiter  in  conjunctione  ipsius  ad 
bonum  increatum,  quod  est  ultimus  finis, 
ut  supra  (q.  3,  a.  3,  et  art.  praeced.)  os¬ 
tensum  est ;  at  huic  homo  non  potest  con¬ 
jungi  per  sensus  operaitionem  :  ergo,  etc. 
—  la  2ae,  q.  3,  a.  3,  in  c. 

3.  Praeterea,  intellectus  est  melior 
sensu  ;  bonum  igitur  intellectus  est  me¬ 
lius  quam  bonum  sensus  ;  non  igitur 
summum  hominis  bonum  in  sensu  con¬ 
sistit.  —  3.  c.  Gent.  c.  33,  rat.  2. 

Respondeo  dicendum,  quod  unicuique 
rei  appetibile  est  proprium  bonum ;  pro¬ 
prium  autem  bonum  uniuscujusque  rei 
est  id,  quo  res  illa  perficitur.  Dicimus 
enim  unamquamque  rem  bonam,  ex  eo 
quod  propriam  perfectionem  attingit ;  in 

tantum  vero  bonitate  caret,  in  quantum 
propria  perfectione  caret. '  Unde  conse¬ 
quens  est,  ut  unaquaeque  res  suam  perfe¬ 
ctionem  appetat.  Unde  et  homo  naturali¬ 
ter  appetit  perfici.  Et  cum  multi  sint  gra¬ 
dus  perfectionis  humanae,  illud  praecipue 
et  principaliter  in  ejus  appetitum  natura¬ 
liter  cadit,  quod  ad  ultimam  ejus  perfe¬ 
ctionem  spectat.  Hoc  autem  bonum  eo  in¬ 
dicio  cognoscitur,  quod  naturale  deside¬ 
rium  hominis  in  eo  quiescit.  Cum  enim 
naturale  desiderium  hominis  non  tendat 
nisi  in  bonum  proprium,  quod  in  aliqua 
perfectione  consistit ;  consequens  est  quod 
quamdiu  aliquid  desideratum  restat,  non¬ 
dum  pervenit  homo  ad  ultimam  per¬ 
fectionem  suam. —  Dupliciter  autem  adhuc 
restat  aliquid  desiderandum :  —  uno 
modo,  quando  id,  quod  desideratur,  pro¬ 
pter  aliquid  aliud  quseritur  ;  unde  oportet 
quod  eo  obtento,  adhuc  desiderium  non 
quiescat,  sed  feratur  in  aliud.  Alio  modo, 
quando  non  sufficit  ad  obtinendum  id, 
quod  homo  desiderat,  sicut  modicus  cibus 
non  sufficit  ad  sustentationem  naturse, 
unde  naturalem  appetitum  non  satiat. 
Illud  ergo  bonum,  quod  homo  primo  et 
principaliter  desiderat,  tale  debet  esse,  ut 
non  quaeratur  propter  aliud,  et  sufficiat 
homini.  Hoc  autem  bonum  communiter 
felicitas  nominatur,  in  quantum  est  bo¬ 
num  hominis  principale.  Per  hoc  enim 
aliquos  felices  esse  dicimus,  quod  eis  cre¬ 
dimus  bene  esse.  Vocatur  etiam  beati- 
tudo,  in  quantum  excellentiam  quamdam 
designat.  Potest  et  pax  vocari,  in  quan¬ 
tum  appetitum  quietat ;  nam  quies  appe¬ 
titus  pax  interior  esse  videtur. 

Sic  igitur  apparet,  quod  in  sensibilibus 
bonis  hominis  felicitas  vel  beatitudo  esse 
non  potest ;  — primo  quidem,  quia  non 
sunt  propter  se  quaesita,  sed  naturaliter 
propter  aliud  desiderantur.  Conveniunt 
enim  homini  ratione  sui  corporis;  corpus 
autem  hominis  ordinatur  ad  animam 
sicut  ad  finem  :  tum  quia  corpus  est 
instrumentum  animm  moventis,  omne 
autem  instrumentum  est  propter  artem, 
quae  utitur  eo ;  tum  etiam  quia  corpus 


comparatur  ad  animam  sicut  materia  ad 
formam,  forma  autem  est  finis  materiae 
sicut  et  actus  potentiae.  —  Secundo,  quia 
impossibile  est  ut  sensibilia '  bona  suffi¬ 
ciant  homini.  Quod  multipliciter  apparet: 
—  uno  quidem  modo,  quia  cum  in  ho¬ 
mine  sit  duplex  vis  appetiti va,  scilicet 
intellectiva  et  sensitiva,  et  per  conse¬ 
quens  desiderium  duplex;  desiderium 
intellectivi  appetitus  principaliter  in  bona 
intelligibilia  tendit,  ad  quae  bona  sen¬ 
sibilia  non  attingunt.  Alio  modo,  quia 
bona  sensibilia  tanquam  infima  in  rerum 
ordine  non  collectam,  sed  dispersam 
recipiunt  bonitatem,  ita  scilicet,  ut  hoc 
habeat  hanc  bonitatis  rationem,  puta 
delectationem,  illud  aliam,  puta  corporis 
salubritatem,  et  sic  de  aliis ;  unde  in 
nullo  eorum  appetitus  humanus,  qui 
naturaliter  in  bonum  universale  tendit, 
sufficientiam  potest  invenire ;  sed  neque 
in  multis  earum,  quantumcunque  mul¬ 
tiplicentur,  quia  deficiunt  ab  infinitate 
universalis  boni.  — ■  Tertio,  quia  cum 
homo  apprehendat  per  intellectum  bonum 
universale,  quod  neque  tempore  circum¬ 
scribitur,  consequens  est,  quod  appeti¬ 
tus  humanus  bonum  desideret  secundum 
convenientiam  ad  apprehensionem  intel¬ 
lectus,  quod  tempore  non  circumscriba¬ 
tur.  Unde  naturale  est  homini  ut  perpe¬ 
tuam  stabilitatem  desideret.  Qufe  quidem 
non  potest  inveniri  in  corporalibus 
rebus,  quie  sunt  corruptioni  et  multiplici 
subjecta  variationi  ;  unde  conveniens 
est  quod  in  sensibilibus  bonis  appetitus 
humanus  non  inveniat  sufficientiam, 
quam  requirit  :  sic  igitur  in  iis  non 
potest  esse  ultima  felicitas  hominis.  Sed 
quia  vires  sensitivae  corporeas  opera¬ 
tiones  habent,  utpote  per  organa  corpo¬ 
rea  operantes,  consequens  est,  quod  neque 
in  operationibus  sensitivae  partis  ultima 
hominis  felicitas  consistit.  —  OpusQ.  2 
(Gompend.  Theol.)  part.  1,  c.  108  ; 
part.  2,  c.  9  init. 

Ad  primum  ergo  dicendum,  quod 
objectio  illa  probat,  quod  operatio  sensus 
requiritur  antecedenter  ad  beatitudinem 

imperfectam,  qualis  in  hac  vita  haberi 
potest.  —  la  286,  1.  c.  ad  1. 

Ad  secundum  dicendum,  quod  beati- 
tudo  perfecta,  qualem  angeli  habent, 
habet  c  .mgregationem  omnium  bonorum 
per  conjunctionem  ad  universalem  fon¬ 
tem  totius  boni,  non  quod  indigeat  sin¬ 
gulis  particularibus  bonis ;  sed  in  hac 
beatitudine  imperfecta  requiritur  congre¬ 
gatio  bonorum  sufficientium  ad  operatio¬ 
nem  hujus  vitee.  —  Ibid.  ad  2. 

Ad  tertium  dicendum,  quod  in  per¬ 
fecta  beatitudine  perficitur  totus  homo, 
sed  in  inferiori  parte  per  redundantiam  a 
superiori :  in  beatitudine  autem  imper¬ 
fecta  a  perfectione  inferioris  partis  proce¬ 
ditur  ad  perfectionem  superioris. — Ibid. 
ad  3. 

ARTICULUS  III 

UTRUM  BEATITUDO  CONSISTAT  IN  OPERATIONE 
VOLUNTATIS. 

Videtur  quod  beatitudo  non  consistat 
in  actu  intellectus,  sed  in  actu  volun¬ 
tatis. 

1.  Objectum  enim  voluntatis  est  bonum, 
quod  habet  rationem  finis;  et  verum, 
quod  est  objectum  intellectus,  non  habet 
rationem  finis,  nisi  in  quantum  et  ipsum 
est  bonum  ;  unde  non  videtur  homo  con¬ 
sequi  ultimum  finem  per  actum  intelle¬ 
ctus,  sed  magis  per  actum  voluntatis.  — 
3.  c.  Gent.  c.  26,  arg.  1 ;  la  2m,  q.  3, 
a.  4,  arg.  2 ;  4.  Seni.  dist.  49,  q.  1,  a.  1, 
qumstiunc.  2,  arg.  1 , 

2.  Prmterea,  ultima  perfectio  opera¬ 
tionis  est  delectatio,  quae  perficit  opera¬ 
tionem,  sicut  pulchritudo  juventutem, 
ut  dicit  Philosophus  (10.  Eth.  c.  4);  si 
igitur  perfecta  operatio  est  ultimus  finis, 
videtur  quod  ultimus  finis  magis  sit 
secundum  operationem  voluntatis  quam 
intellectus.  —  3.  c.  Gent.  c.  26,  arg.  2  ; 
10.  Eth.  1.  6. 

3.  Praeterea,  delectatio  videtur  ita 
propter  se  desiderari,  quod  nunquam 


propter  aliud ;  stultum  enim  est  quaerere 
ab  aliquo,  quare  velit  delectari ;  haec 
autem  est  conditio  ultimi  finis,  ut  scilicet 
propter  se  desideretur  et  quaeratur :  est 
igitur  ultimus  finis  magis  in  operatione 
■  voluntatis  quam  intellectus.  — 3.  c.  Gent. 
c.  26,  arg.  3. 

4.  Praeterea,  voluntas  videtur  esse 
altior  potentia  quam  intellectus ;  nam 
voluntas  movet  intellectum  ad  finem ; 
intellectus  enim  actu  considerat  quae 
habitu  tenet,  cum  aliquis  voluerit.  Actio 
igitur  voluntatis  videtur  nobilior  quam 
actio  intellectus.  Magis  igitur  videtur 
beatitudo  consistere  in  actu  voluntatis 
quam  in  actu  intellectus  —  Ibid.  arg.  5; 
4.  Sejit.  dist.  49,  q.  1,  a.  1,  quaestiunc.  2, 
arg.  4;  la  2ae,  q.  3,  a.  4,  arg.  3. 

o.  Praeterea,  si  beatitudo  est  aliqua 
operatio,  oportet  quod  sit  nobilissima  ope¬ 
ratio  hominis;  sed  nobilior  est  Dei  di¬ 
lectio,  quae  est  actus  voluntatis,  quam 
cognitio,  quae  est  operatio  intellectus  : 
ergo  videtur  quod  beatitudo  consistat  in 
actu  voluntatis.  —  la  2ae,  q.  3,  a.  4, 
arg.  4;  4.  Sent.  dist.  49,  q.  1,  a.  1, 
quaestiunc.  2,  arg.  3  et  5. 

Sed  contra  est :  1.  quod  unumquodque 
secundum  ea,  quae  constituunt  substan¬ 
tiam  ejus,  habet  naturae  suae  virtutem;  dif¬ 
fert  enim  verus  homo  a  picto  per  ea,  quae 
substantiam  hominis  constituunt.  Vera 
autem  beatitudo  non  differt  a  falsa  secun¬ 
dum  actum  voluntatis.  Nam  eodem  modo 
se  habet  voluntas  in  desiderando  vel 
amando  vel  delectando,  quidquid  sit  illud, 
quod  sibi  proponitur  ut  summum  bonum, 
sive  vere  sive  falso.  Utrum  autem  vere 
sit  summum  bonum,  quod  ut  tale  propo¬ 
nitur,  vel  falso,  hoc  differt  ex  parte 
intellectus.  Beatitudo  igitur  in  actu  vo¬ 
luntatis  esse  non  potest.  —  3.  c.  Gent. 
c.  26,  rat.  4. 

2.  Praeterea,  hic  actus  esset  aut  deside¬ 
rare  aut  amare  aut  delectari.  Impo3siJ)ile 
est  autem  quod  desiderare  sit  ultimus 
finis ;  est  enim  desiderium,  secundum 
quod  voluntas  tendit  in  id  quod  nondum 
habet;  hoc  autem  contrariatur  rationi 

ultimi  finis.  —  Amare  etiam  non  potest 
esse  ultimus  finis  ;  amatur  enim  bonum 
non  solum  quando  habetur,  sed  etiam 
quando  non  habetur ;  ex  amore  enim  est, 
quod  non  habitum  desiderio  quaeratur; 
et  si  amor  jam  habiti  perfectior  sit,  hoc 
causatur  ex  hoc  quod  bonum  habetur 
amatum.  Aliud  est  igitur  habere  bonum, 
quod  est  finis,  quam  amare,  quod  ante 
habere  est  imperfectum,  post  habere  per¬ 
fectum.  —  Similiter  autem  nec  delectatio 
est  ultimus  finis ;  ipsum  enim  habere 
bonum  causa  est  delectationis,  vel  dum 
bonum  habitum  sentimus,  vel  dum  prius 
habitum  memoramur,  vel  in  futuro  ha¬ 
bendum  speramus ;  non  est  igitur  dele¬ 
ctatio  ultimus  finis.  —  Nullus  ergo  actus 
voluntatis  potest  esse  ipsa  beatitudo.  — 
Ibid.  rat.  5 ;  la  286,  q.  3,  a.  4,  in  c. 

3.  Prgeterea,  si  delectatio  esset  ultimus 
finis,  ipsa  secundum  se  ipsam  esset  appe¬ 
tenda.  Hoc  autem  est  falsum.  Refert 
enim  discernere,  qu^  delectatio  appetatur, 
ex  eo  ad  quod  consequitur  delectatio  : 
nam  delectatio  qu«  consequitur  bonas 
operationes,  est  bona;  quae  autem  malas, 
est  mala.  Habet  igitur  quod  sit  bona  et 
appetenda  ex  alio.  Non  est  igitur  ipsa 
ultimus  finis  seu  beatitudo.  —  Item, 
delectatio  nihil  aliud  esse  videtur  quam 
quietatio  voluntatis  in  aliquo  bono  con¬ 
venienti,  sicut  desiderium  est  inclinatio 
voluntatis  in  aliquod  bonum  consequen¬ 
dum.  Sicut  autem  homo  per  voluntatem 
inclinatur  in  finem  et  quietatur  in  illo, 
ita  corpora  naturalia  habent  inclinationes 
naturales  in  fines  proprios,  quae  quidem 
quietantur  fine  jam  adepto.  Ridiculum 
autem  est  dicere,  quod  finis  motus  cor¬ 
poris  gravis  non  sit  esse  in  loco  proprio, 
sed  quietatio  inclinationis,  qua  in  hoc 
tendebat.  Si  enim  hoc  principaliter  na¬ 
tura  intenderet,  ut  inclinatio  quietaretur, 
non  daret  eam ;  dat  autem  eam,  ut  per  hoc 
in  locum  propriam  tendat ;  quo  consecuto 
quasi  fine,  sequitur  inclinationis  quie¬ 
tatio  :  et  sic  quietatio  talis  non  est  finis, 
sed  concomitans  finem. —  Nec  igitur  dele¬ 
ctatio  est  beatitudo,  sed  concomitans  ip¬ 


sam.  — -  3.  c.  Gent.  c.  26,  rat.  6  et  8. 

Respondeo  dicendum,  quod  beatitudi- 
nem  esse  in  voluntate,  dupliciter  potest 
intelligi :  —  uno  modo  ita,  quod  sit  volun¬ 
tatis  objectum ;  et  sic  beatitudo  cum  sit 
ultimus  finis,  et  ex  fine  sit  ratio  boni, 
quod  est  voluntatis  objectum  ;  oportet 
ponere  beatitudinem  in  voluntate  esse. 
Alio  modo  ita,  quod  sit  aliquis  actus 
voluntatis ;  et  sic  beatitudo  in  voluntate 
esse  non  potest.  Beatitudo  enim  ultimum 
finem  hominis  importat.  Finis  autem 
ultimus  hominis  potest  accipi  duplex,  ut 
supra  dictum  est :  unus  in  ipso,  et  alius 
extra  ipsum.  In  ipso,  sicut  operatio  rei 
dicitur  esse  finis  ejus,  cum  omnis  res  sit 
propter  suam  operationem.  Finis  vero 
extra  ipsum  est  ad  quod  per  suam 
operationem  pertingit.  Non  autem  quaeli¬ 
bet  operatio  potest  dici  finis,  sed  illa  quae 
fini  exteriori  primo  conjungit.  Et  hoc  dico, 
quando  res  finem  extra  se  habet.  Tunc 
enim  oportet  quod  finis  interior  ad  exte¬ 
riorem  ordinetur,  ut  sic  finis  exterior  sit 
quasi  ultimus  finis  ;  et  finis  interior,  qui 
est  operatio,  sit  ad  illum  ordinatus.  Sicut 
videmus,  quod  res  naturales  per  opera¬ 
tiones,  quas  habent,  pertingunt  secundum 
assimilationem  quamdam  ad  divinam 
bonitatem,  quae  est  earum  exterior  finis. 

Non  autem  est  possibile,  ut  ipse  voluntas 

actus  sit  ultimus  finis  alicujus :  quia  cum 
voluntatis  objectum  sit  tinis,  hoc  ipsum, 
quod  est  velle,  et  quilibet  alius  voluntatis 
actus,  nihil  est  aliud  quam  ordinari  ali¬ 
qua  in  finem ;  unde  prassupponit  alium 
finem.  Et  ideo,  si  ipsum  velle  dicatur  esse 
volitum,  oportet  praesupponere  ante  hoc 
aliquid  esse  volitum.  Non  enim  potest 
intelligi  in  aliqua  potentia  reflexio  super 
actum  suum,  nisi  actu  suo,  in  quem  fit 
rellexio,  prius  terminato  per  objectum 
proprium,  quod  sit  aliud  ab  ipso  actu 
potentiae  illius ;  alias  oporteret  in  infini¬ 
tum  procedere.  Si  enim  intellectus  intelli- 
gat  se  intelligere,  oportet  quod  intelligat 
se  intelligere  aliquid ;  et  si  dicas,  quod 
intelligit  se  intelligere  hoc,  quod  est  se 
intelligere  ;  adhuc  oportebit  aliud  ponere. 

et  sic  in  infinitum.  Patet  ergo  quod  ipsum 
intelligere  non  potest  esse  primum  obje¬ 
ctum  intellectus ;  et  eadem  ratione  nec 
ipsum  velle  potest  esse  objectum  primum 
voluntatis.  —  4.  Sent.  dist.  49,  q.  1,  a.  1, 
sol.  2 ;  Quodl.  8,  q.  9,  a.  19,  in  c. ; 
3.  c.  Gent.  c.  26,  rat.  2  et  3 ;  la  2ae, 
q.  3,  a.  4,  ad.  2. 

Nec  etiam  potest  dici,  quod  assecutio 
finis  exterioris  sit  per  actum  voluntatis 
immediate.  Intelligitur  enim  esse  actus 
voluntatis  ante  assecutionem  finis  ut 
motus  quidam  in  finem ;  post  assecutio¬ 
nem  vero  ut  quietatio  quaedam  in  fine. 
Non  potest  autem  esse,  quod  voluntas  nunc 
quietetur  in  fine,  in  quem  prius  tendebat, 
nisi  quia  voluntas  alio  modo  se  habet  ad 
finem  quam  prius,  vel  e  converso.  Illud 
ergo,  quod  facit  voluntatem  hoc  modo  se 
habere  ad  finem,  ut  voluntas  quietetur  in 
ipso,  est  ultimus  finis  interior,  quo  primo 
conjungitur  exteriori;  sicut  si  alicujus 
finis  exterior  sit  pecunia,  finis  interior 
erit  possessio  pecuniae,  per  quam  homo 
se  habet  ad  pecuniam,  ut  voluntas  in  ea 
quietetur.  Cum  ergo  finis  ultimus  quasi 
exterior  humanae  voluntatis  sit  Deus,  non 
potest  esse  quod  aliquis  actus  voluntatis 
sit  interior  finis ;  sed  ille  actus  erit  ulti¬ 
mus  finis  interior,  quo  primo  hoc  modo 
se  habebit  ad  Deum,  ut  voluntas  quietetur 
in  ipso.  —  4.  Sent.  1.  c.  ;  la  2ae,  q.  3, 
a.  4,  in  c. 

Ad  primum  ergo  dicendum,  quod  si 
felicitas  per  hoc,  quod  habet  rationem 
summi  boni,  est  objectum  voluntatis,  non 
propter  hoc  necesse  est  quod  sit  substan¬ 
tialiter  ipse  actus  voluntatis,  nisi  in  sensu 
supra  dicto  ;  imo  ex  hoc  ipso,  quod  est 
primum  objectum  voluntatis,  sequitur 
quod  non  est  actus  ejus,  ut  ex  dictis 
apparet.  —  3.  c.  Gent.  c.  26,  ad  1. 

Ad  secundum  dicendum,  quod  non 
omne  id,  quo  res  quocumque  modo 
perficitur,  est  finis  illius  rei.  Est  enim 
aliquid  perfectio  alicujus  dupliciter  ; 
uno  modo  ut  habentis  jam  speciem,  alio 
modo  ut  ad  speciem  habendam  :  sicut 
perfectio  domus,  secundum  quod  jam 


habet  speciem,  est  id  ad  quod  species 
domus  ordinatur,  scilicet  habitatio ;  non 
enim  domus  fieret  nisi  propter  hoc,  unde 
in  definitione  domus  oportet  hoc  poni, 
si  debeat  definitio  esse  perfecta ;  perfectio 
vero  ad  speciem  domus,  est  tam  id  quod 
ordinatur  ad  speciem  constituendam, 
sicut  principia  substantialia  ipsius,  quam 
id  quod  ordinatur  ad  speciei  conserva¬ 
tionem.  —  Illud  igitur  quod  est  perfectio 
rei,  secundum  quod  jam  habet  speciem, 
est  finis  ipsius,  ut  habitatio  est  finis 
domus,  et  similiter  propria  operatio 
cujuslibet  rei,  quae  est  quasi  usus  ejus,  est 
finis  ipsius.  Quae  autem  sunt  perfectiones 
rei  ad  srpeciem,  non  sunt  fnis  rei;  imo 
res  est  finis  ipsarum.  Materia  enim  et 
forma  sunt  propter  speciem.  Licet  enim 
forma  sit  finis  generationis,  non  tamen 
est  finis  jam  generati  speciem  habentis; 
imo  ad  hoc  quaeritur  forma,  ut  species 
sit  completa . —  Similiter  conservantia  rem 
in  sua  specie,  ut  sanitas  et  vis  nutritiva, 
licet  perficiant  animal,  non  tamen  sunt 
finis  animalis,  sed  magis  e  converso.  — 
Delectatio  autem  est  perfectio  operationis, 
non  ita  quod  ad  ipsam  ordinetur  operatio 
secundum  suam  speciem,  sed  ad  con¬ 
servationem  individui ;  sed  est  similis 
perfectioni,  quae  ordinatur  ad  speciem 
rei;  nam  propter  delectationem  attentius 
operationi  insistimus  in  qua  delectamur. 
—  3.  c.  Gent.  c.  26,  ad  2;  la  2£e,  q.  3, 
a.  4,  in  corp.  art.  initio,  et  ad  3. 

Ad  tertium  dicendum,  quod  quia 
delectationem  non  propter  aliud  volunt 
homines,  sed  propter  se  ipsam,  non  est 
sufficiens  signum,  quod  delectatio  sit 
ultimus  finis ;  nam  etsi  non  sit  ultimus 
finis,  est  tamen  ultimum  finem  conco¬ 
mitans,  cum  ex  adeptione  tinis  delectatio 
consurgat.  —  3.  c.  Gent.  c.  26,  ad  3 ; 
4.  Sent.  dist.  49,  q.  a.  1,  sol.  2  in  fine. 

Ad  quartum  dicendum,  falsum  esse, 
quod  voluntas  sit  altior  intellectu  quasi 
ejus  motiva.  Nam  primo  et  per  se  intel¬ 
lectus  movet  voluntatem;  voluntas  enim, 
in  quantum  hujusmodi,  movetur  a  suo 
objecto,  quod  est  bonum  apprehensum  ; 

voluntas  autem  movet  intellectum  quasi 
per  accidens,  in  quantum  scilicet-  intel- 
ligere  ipsum  apprehenditur  ut  bonum, 
et  sic  desideratur  a  voluntate.  Ex  quo 
sequitur,  quod  intellectus  actu  intelligit, 
et  in  hoc  ipso  voluntatem  praecedit;  nam 
nunquam  voluntas  desideraret  intelligere,  . 
nisi  prius  intellectus  ipsum  intelligere 
apprehenderet  ut  bonum.  —  Et  iterum 
voluntas  movet  intellectum  ad  operandum 
in  actu,  per  modum  ({\io  agens  dicitur 
intellectus  autem  voluntatem  per  modum 
quo  finis  movet :  nam  bonum  intellectum 
est  finis  voluntatis.  Agens  autem  est 
posterius  in  movendo  quam  finis,  nam 
agens  non  movet  nisi  propter  finem.  — 
Unde  apparet  intellectum  simpliciter  esse 
altiorem  voluntate  ;  voluntatem  vero 
intellectu  per  accidens  et  secundum  quid. 

—  3.  c.  Gent.  c.  26,  ad  5;  Opusc.  2 
(Gompend.  Theol.)  c.  107. 

Ad  quintum  dicendum,  quod  dilectio 
praseminet  cognitioni  in  movendo  per 
modum  agentis,  ut  dictum  est  (ad  4) ;  sed/ 
cognitio  praevia  est  dilectioni  in  attin 
gendo,  non  enim  diligitur  nisi  cognitum ; 
ideo  intelligibilem  finem  primo  attin¬ 
gimus  per  actionem  intellectus,  sicut  et 
finem  sensibilem  per  actionem  sensus. 

—  Ia  2ae,  q.  3,  a.  4,  ad  4.  —  Vel  dic, 
quod  licet  per  affectum  homo  perfectius 
Deo  conjungatur  quam  per  intellectum, 
in  quantum  conjunctio  quas  est  per  affe¬ 
ctum,  supervenit  conjunctioni  quae  est  per 
intellectum,  perficiens  et  decorans  eam ; 
tamen  oportet  quod  prima  conjunctio  sit 
per  intellectum.  Dilectio  enim  quidem 
prius  inclinat  in  conjunctionem  perfectam 
appetendam,  quam  intellectus  perfecte 
conjungat,  sed  non  priusquam  intellectus 
quoquo  modo  cognoscat :  eo  quod  appetitus 
non  potest  esse  incogniti  omnino.  Ac 
proinde  patet,  quod  beatitudo  originaliter 
et  substantialiter  consistit  in  actu  intel¬ 
lectus,  formaliter  autem  et  completive  in 
actu  voluntatis.  —  4  Sent.  dist.  49,  q.  1, 
a.  1,  quaestiunc.  2.  in  sol.  et  ad  3  et  .3; 
Opusc.  2,  c.  107 ;  Quodl.  8,  a.  19, 
in  c. 


ARTICULUS  IV 

UTRUM  BEATITUDO  CONSISTAT  IN  OPERATIONE 
INTELLECTUS. 

Videtur  quod  beatitudo  non  consistat 
in  operatione  intellectus. 

1 .  Dictum  est  enim,  quod  finis  hominis 
est  Deus;  Deus  autem  est  infinitus;  infi¬ 
nitum  autem  in  quantum  hujusmodi  est 
ignotum  :  ergo  Deus  est  ignotus;  ergo 
non  potest  attingi  per  actionem  intelle-' 
ctus.’ —  la,  q.  12,  a.  1,  arg.  2;  4.  Sent. 
dist.  49,  q.  2,  a.  1,  arg.  2  et  12. 

2.  Praeterea,  intellectus  creatus  non  est 
cognoscitivus  nisi  existentium ;  primum 
enim,  quod  cadit  in  apprehensionem 
intellectus,  est  ens ;  sed  Deus  non  est 
existens,  sed  supra  existentia,  ut  dicit 
Dionysius  {de  Div.  Nom.  c.  11,^6;  — 
Migne  PP.  Gr.  t.  3,  coi.  954)  :  ergo 
non  est  intelligibilis,  sed  super  omnem 
intellectum.  —  la,  q.  12,  a.  1,  arg.  3. 

3.  Praeterea,  cognoscentis  ad  cognitum 
oportet  esse  aliquam  proportionem,  cum 
cognitum  sit  perfectio  cognoscentis  ;  sed 

iilla  est  proportio  intellectus  creati  ad 
D^m,  quia  in  infinitum  distant :  ergo 
beaf^udo  non  potest  esse  operatio  intel¬ 
lectui  circa  Deum.  —  Ibid.  arg.  4 ; 

4.  Sent.  dist.  49,  q.  2,  a.  1,  arg.  6  et  7. 

Sed  contra  est,  quod  beatitudo  consistit 
in  aliqua  operatione,  ut  dictum  est;  sed 
non  consistit  in  operatione  sensitivae 
partis,  neque  in  operatione  voluntatis  : 
ergo  in  operatione  intellectus.  —  3.  c. 
Gent.  c.  37. 

Respondeo  dicendum,  quod  beatitudo 
hominis  necessario  consistit  in  operatione 
intellectus.  Ha^c  enim  sola  operatio  homi¬ 
nis  est  sibi  propria,  et  in  qua  nullo  modo 
aliquod  aliud  communicat.  Haec  etiam 
ad  nihil  aliud  ordinatur  sicut  ad  finem, 
cum  contemplatio  veritatis  per  se  ipsam 
quadratur.  Per  hanc  etiam  operationem 
homo  substantiis  superioribus  conjungitur 
per  similitudinem,  quia  hoc  tantum  de 
operationibus  humanis  in  Deo  et  sub¬ 
stantiis  separatis  est.  Hac  etiam  operatione 
ad  illa  superiora  conjungitur  cogno- 

scendo  ipsa  quocumque  modo.  Ad  hanc 
etiam  operationem  homo  magis  est  sibi 
sufficiens  :  utpote  ad  eam  parum  auxilii 
rerum  exteriorum  indigens.  Ad  hanc 
etiam  operationem  omnes  alia3  in  homine 
ordinari  videntur  tanquam  ad  finem.  — 
3.  c.  Gent.  c.  37. 

Non  est  autem  possibile,  quod  ultima 
hominis  felicitas  consistat  in  contempla¬ 
tione  quai  est  secundum  intellectum 
principiorum,  qu£e  est  imperfectissima, 
sicut  maxime  universalis,  rerum  cogni¬ 
tionem  in  potentia  continens ;  et  est  prin¬ 
cipium,  non  finis  humani  studii  a  natura 
nobis  proveniens,  non  secundum  studium 
veritatis ;  —  neque  etiam  secundum  scien¬ 
tias  qu£e  sunt  de  rebus  infimis,  cum  opor¬ 
teat  felicitatem  esse  in  operatione  intel¬ 
lectus  per  comparationem  ad  nobilissima 
objecta.  Inter  qua3  cum  sit  Deus,  sequitur 
quod  beatitudo  consistat  in  contempla¬ 
tione  Dei.  Quod  fit  per  visionem  ejus 
secundum  intellectum,  quia  per  hanc  fit 
quasi  quidam  contactus  Dei  ad  intel¬ 
lectum,  cum  omne  cognitum  sit  in  cogno¬ 
scente,  secundum  quod  cognoscitur  :  sicut 
etiam  corporalis  tactus  ad  delectabile 
corporum  inducit  quietationem  affectus. 
Et  ideo  ultimus  finis  hominis  in  intellectu 
constitit. —  Tamen  id,  quod  est  a  parte 
voluntatis,  scilicet  quieta tio  ipsius  in  fine, 
quod  potest  dici  delectatio,  est  quasi 
formaliter  complens  rationem  beatitudi- 
nis,  sicut  superveniens  visioni,  in  qua 
substantia  beatitudinis  consistit  :  ut  sic 
voluntati  attribuatur  et  prima  habitudo 
ad  fineni,  secundum  quod  assecutionem 
finis  appetit,  et  ultima,  secundum  quod 
in  fme  jam  assecuto  quietatur.  —  de 
Causis  1.  1  init.;  4.  Sent.  dist.  49,  q.  D 
a.  1,  sol.  2  in  fme,  et  ad  5;  Quodl.  S, 
a.  19,  in  c. 

Potest  et  universalis  ratio  induci  ad 
ostendendum  intentum  in  prasmissis  arti¬ 
culis  secundum  viam  Philosophi  1.  et  10. 
Eth.  sic.  Gujuslibet  rei  habentis  propriam 
operationem  illa  est  bonum  suum ;  et  hoc 
quod  bene  est  ei,  consistit  in  ejus  opera¬ 
tione  :  sicut  tibicinis  bonum  consistit  in 


ejus  operatione,  et  similiter  ejus  qui  facit 
statuam,  et  cujuslibet  artificis.  Et  hujus 
ratio  est,  quia  bonum  finale  cujuslibet  rei 
est  ejus  ultima  perfectio.  Forma  autem  est 
perfectio  prima,  sed  operatio  est  perfectio 
secunda.  Si  autem  aliqua  res  altior 
dicatur  esse  finis,  hoc  non  erit  nisi 
mediante  operatione,  per  quam  scilicet 
homo  ad  rem  illam  attingat :  vel  faciendo, 
sicut  aedificator  domum ;  aut  quia  utitur 
seu  fruitur  ea.  Et  sic  relinquitur,  quod 
finale  bonum  cujuslibet  rei  in  ejus  opera¬ 
tione  sit  requirendum.  —  Si  igitur  hominis 
sit  operatio  propria,  necesse  est  quod  in 
illa  consistat  finale  bonum  ipsius,  quod 
est  felicitas;  et  illa  felicitas  est  propria 
operatio  hominis.  Si  autem  dicitur  in 
aliquo  alio  felicitas  consistere;  aut  hoc 
erit  aliquid,  quo  homo  redditur  idoneus 
ad  ejusmodi  operationem;  aut  erit  aliquid, 
ad  quod  per  suam  operationem  attingit. 
—  1.  Eth.  1.  10;  10.  Eth.  1.  9,  10,  11. 

Quod  autem  sit  aliqua  propria  operatio 
hominis,  hoc  dupliciter  probatur.  Et 
primo  quidem  per  ea,-  quae  accidunt 
;  homini.  Accidit  enim  homini  quod  sit 
textor  aut  grammaticus  vel  musicus  sive 
aliquid  aliud  hujusmodi;  sed  nihil  istorum 
est,  quod  non  habeat  propriam  opera¬ 
tionem;  alioquin  sequeretur  quod  hujus¬ 
modi  otiose  et  frustra  homini  advenirent. 
Multo  autem  magis  inconveniens  est,  quod 
sit  otiosum  et  frustra  id,  quod  est  secun¬ 
dum  naturam,  quod  est  ordinatum  ratione 
divina,  quam  id,  quod  est  ordinatum  ra¬ 
tione  humana.  Cum  igitur  homo  sit  aliquid 
existens  secundum  naturam,  iinpossibile 
est  quod  sit  naturaliter  otiosus  quasi  non 
habens  propriam  operationem.  Est  igitur 
aliqua  operatio  hominis  propria,  sicut 
eorum  quae  ei  accidunt.  Gujus  causa  est, 
quia  unumquodque  naturale  vel  artifi¬ 
ciale  est  per  aliquam  formam,  quae  est 
alicujus  operationis  principium.  Unde 
sicut  unaquaque  res  habet  proprium  esse 
per  suam  formam,  ita  etiam  habet  opera¬ 
tionem  propriam.  —  Ibid. 

Secundo  id  patet  per  hominis  partes. 
Eamdem  enim  rationem  oportet  existimare 


30 


TERTIA  PARS  —  ETHICA 


in  toto  et  in  partibus  :  quia  sicut  anima 
est  totius  corporis  actus,  ita  quasdam  par¬ 
tes  animas  sunt  actus  quarumdam  par¬ 
tium  corporis,  ut  visus  oculi;  sedqumlibet 
pars  hominis  habet  propriam  operationem, 
sicut  oculi  operatio  est  videre  et  manus 
palpare  et  pedum  ambulare  et  sic  de  aliis 
partibus  :  relinquitur  ergo,  quod  totius 
hominis  est  aliqua  propria  operatio.  Mani¬ 
festum  est  autem  quod  ipsa  operatio  est 
uniuscujusque  rei  secundum  suam  for¬ 
mam;  forma  autem  hominis  est  anima, 
cujus  actus  dicitur  vivere,  non  quidem 
vivere  secundum  quod  est  esse  viventis,  sed 
secundum  quod  vivere  dicitur  aliquod  opus 
vite,  puta  intelligere,  sentire.  Unde  ma¬ 
nifestum  est,  quod  in  aliquo  opere  vitae 
consistit  hominis  felicitas.  —  Ihid. 

Non  autem  potest  dici,  quod  secundum 
quodcumque  vivere  attendatur  hominis 
felicitas :  quia  vivere  est  commune  plan¬ 
tis,  sed  felicitas  quaeritur  sicut  quod¬ 
dam  proprium  hominis  bonum  ;  dicitur 
enim  bonum  humanum.  Pari  autem 
ratione  species  vite,  quae  dicitur  nutritiva 
vel  augmentativa,  separanda  est  a  felici¬ 
tate,  quia  etiam  haec  communia  sunt 
plantis.  Et  ex  hoc  accipi  potest,  quod  feli¬ 
citas  non  consistit  neque  in  sanitate  neque 
in  pulchritudine  neque  in  proceritate 
corporis  :  omnia  enim  haec  acquiruntur 
per  operationes  hujus  vit^.  Post  vitam 
autem  nutritivam  et  augmentativam  se¬ 
quitur  sensitiva,  quae  etiam  non  est 
propria  homini,  sed  convenit  equo  et 
bovi  et  cuilibet  animali ;  unde  nec  in  hac 
vita  consistit  felicitas.  Et  ex  hoc  accipi 
potest,  quod  humana  felicitas  non  consi¬ 
stit  in  aliqua  sensibili  delectatione.  Post 
vitam  autem  nutritivam  et  sensitivam 
non  relinquitur  nisi  vita  quae  est  operativa 
secundum  rationem.  Quae  quidem  vita 
propria  est  homini.  Nam  homo  speciem 
sortitur  ab  hoc,  quod  est  rationale.  Sed 
rationale  est  duplex  ;  unum  quidem  par- 
ticipative,  in  quantum  scilicet  persuadetur 
et  regulatur  a  ratione;  aliud  vero  est 
rationale  essentialiter,  quod  scilicet  habet 
ex  se  ipso  ratiocinari  et  intelligere ;  et  haec 


quidem  pars  principalius  rationalis  dici" 
tur,  quia  quod  est  per  se,  semper  est 
principalius  eo  quod  est  per  aliud.  Quia 
igitur  felicitas  est  principalissimum  bo¬ 
num  hominis,  consequens  est  ut  magis 
consistat  in  eo  quod  est  rationale  per 
essentiam,  quam  in  eo  quod  est  rationale 
per  participationem.  Ex  quo  potest  accipi, 
quod  felicitas  principalius  consistat  in  actu 
rationis  vel  intellectus,  quam  in  actu 
appetitus  ratione  regulati.  —  Ibid. 

Cum  autem  intellectus  sit  operatio 
speculativa  et  practica,  manifestum  est 
quod  felicitas  hominis  non  consistit  in 
practica.  Ea  enim  tantum  est  duplex, 
prudentte  scilicet  et  artis.  Non  potest 
autem  esse  actus  prudentia,  quia  hic  est, 
tantum  circa  ea  quae  sunt  virtutum  mora¬ 
lium.  Non  est  autem  in  actibus  virtutum 
moralium  ultima  hominis  felicitas,  quia 
hae  sunt  tantum  facultatis  rationalis  per 
participationem.  Sed  nec  in  actu  artis 
potest  esse  felicitas ;  hic  enim  totus  ad 
finem  extrinsecum  ordinatur,  nec  intendit 
bonum  humanum,  sed  bonum  artificiati. 

Unde  sequitur,  quod  magis  est  in  ea 
operatione,  quae  est  secundum  propriam 
virtutem  ejus  et  magis  principalis :  haec 
autem  est  sioeculativa.  Quod  patet  ex 
duobus,  ex  quibus  pensatur  dignitas  ope¬ 
rationis  :  uno  modo  ex  parte  potentiae, 
quae  est  operationis  principium,  et  sic 
patet  hanc  operationem  esse  optimam, 
sicut  et  intellectus  est  optimum  eorum, 
quae  in  nobis  sunt,  ut  prius  ostensum  est. 
Alio  modo  ex  parte  objecti,  quod  dat 
speciem  operationi;  et  secundum  hoc 
etiam,  haec  operatio  est  optima,  quia  inter 
omnia  cognoscibilia  optima  sunt  intelli- 
gibilia.  Haec  autem  sunt  triplicis  generis, 
scilicet  res  materiales,  res  separatae  a 
materia,  ut  sunt  substantiae  separatae,  et 
divina  seu  Deus.  —  4.  Sent.  dist.  49,  q.  1, 
a.  1,  sol.  3;  la  2ae,  q.  3,  a.  5,  c. ;  3.  c. 
Gent.  c.  35  et  36;  6.  Eth.  1-4. 

Quod  autem  non  in  speculatione  rerum 
materialium  sit  felicitas,  patet,  quia  consi¬ 
deratio  speculativa  scientiae  non  se  exten¬ 
dit  ultra  virtutem  principiorum  illius 


DE  FINE  —  QU^ST.  V  DE  BEATITUDINE  FORMALI  —  ART.  IV 


31 


scientia©,  quia  in  principiis  scientiae 
virtualiter  tota  scientia  continetur.  Prima 
autem  principia  scientiarum,  quae  sunt  de 
rebus  materialibus,  sunt  per  sensum 
accepta,  ut  patet  per  Philosophum  in 
principio  Metaphys.  et  in  fine  Poster.  Unde 
tota  consideratio  non  potest  ultra  extendi, 
quam  sensibilium  cognitio  ducere  potest. 
In  cognitione  autem  sensibilium  non 
potest  consistere  hominis  felicitas,  quae 
est  ultima  ejus  perfectio.  Sic  enim  aliquid 
non  perficitur  ab  aliquo  inferiori,  nisi 
secundum  quod  in  inferiori  est  aliqua 
participatio  superioris;  manifestum  est 
autem  quod  forma  lapidis,  vel  cujuslibet 
rei  sensibilis,  est  inferior  homine  :  unde 
per  formam  lapidis  non  perficitur  intel¬ 
lectus  in  quantum  est  talis  forma,  sed 
in  quantum  in  ea  participatur  aliquid 
simile  alicui,  quod  est  supra  intellectum 
humanum,  scilicet  lumen  intelligibile  vel 
aliquid  hujusmodi.  Omne  autem  quod 
est  per  aliud,  reducitur  ad  id  quod  est  per 
se.  Unde  patet,  quod  ultima  perfectio 
hominis  sit  per  cognitionem  alicujus  rei, 
quae  sit  supra  intellectum  humanum.  — 
la  q.  3,  a.  6,  c. 

Non  potest  autem  esse  per  contempla¬ 
tionem  substantiarum  separatarum.  Ma¬ 
nifestum  est  enim  quod  unumquodque  in 
tantum  est  perfectio  alicujus  potentiae,  in 
quantum  ad  ipsum  pertinet  ratio  proprii 
objecti  illius  potentiae;  proprium  autem 
intellectus  objectum  est  verum  universale, 
quod  solum  est  verum  per  essentiam  : 
quidquid  ergo  habet  veritatem  participa¬ 
tam,  contemplatum  non  facit  intellectum 
perfectum  ultima  perfectione.  Cum  autem 
eadem  sit  dispositio  rerum  in  esse  sicut  in 
veritate,  ut  dicitur  2.  Metaphys.  [text.  4; 
1.  1  min.,  c.  1),  quaecumque  sunt  entia  per 
participationem,  sunt  vera  per  participa¬ 
tionem  ;  angeli  autem  sunt  entia  per 
participationem  :  unde  relinquitur  quod 
solus  Deus  sit  verus  per  essentiam.  —  la 
2a3,  q.  3,  a.  7,  c.;  3.  c.  Gent.  c.  44. 

Potest  autem  intellectus  versari  circa 
Deum  vel  per  opinionem  vel  per  fidem  vel 
per  demonstrationem  vel  per  simplicem 


et  intuitivam  visionem.  Sed  non  potest 
ultima  intellectus  perfectio  in  opinione 
quam  habet  de  Deo  consistere,  quia  qui 
opinatur  scit  possibile  esse  rem  aliter  se 
habere,  ac  proinde  non  est  quietus  in  illa 
cognitione.  — 2.  Poster.  1.  20.  —  Sed  nec 
etiam  in  fide,  quia  in  illa  operatione 
invenitur  operatio  intellectus  imperfectis¬ 
sima,  quantum  ad  id  quod  est  ex  parte 
intellectus,  quamvis  maxima  perfectio 
inveniatur  ex  parte  objecti;  non  enim 
intellectus  capit  illud,  cui  assentit  cre¬ 
dendo  ;  non  est  igitur  neque  in  hac  Dei 
cognitione  ultima  hominis  felicitas;  non 
enim  in  ipsa  naturale  desiderium  quieta- 
tur,  sed  magis  accenditur,  quia  unus¬ 
quisque  desiderat  videre  quod  credit. — 
3.  c.  Gent.  c.  40.  —  Sed  nec  in  illa 
consistit  qum  habetur  per  demonstratio¬ 
nem;  nam  esse  in  actu  est  finis  existentis 
in  potentia;  felicitas  igitur,  quae  est 
ultimus  finis,  est  actus,  cui  non  adjungi¬ 
tur  potentia  ad  ulteriorem  actum;  talis 
autem  cognitio  per  viam  cognitionis 
de  Deo  habita  remanet  adhuc  in  potentia 
ad  aliquid  ulterius  de  Deo  cognoscendum, 
vel  eadem  nobiliori  modo,  scilicet  intui- 
tive  contemplando  Deum  in  se  ipso  abs¬ 
que  ullo  discursu.  —  3.  c.  Gent.  c.  39, 
rat.  2.  —  Ergo  in  illa  contemplatione  seu 
visione  consistit  ultima  hominis  perfectio, 
quae  est  beatitudo. 

Ad  primum  ergo  dicendum,  quod 
infinitum,  quod  se  tenet  ex  parte  materiae 
non  perfectae  per  formam,  ignotum  est 
secundum  se,  quia  omnis  cognitio  est  per 
formam;  sed  infinitum,  quod  se  tenet  ex 
parte  formae  non  limitatae  per  materiam, 
est  secundum  se  maxime  notum;  sic 
autem  Deus  est  infinitus.  —  la,  q.  12, 
a.  1,  ad  2;  4.  Seni.  dist.  49,  q.  2,  a.  1, 
ad  2  et  12. 

Ad  secundum  dicendum,  quod  Deus 
non  sic  dicitur  non  existens,  quod  nullo 
modo  sit  existens,  sed  quia  est  supra 
omne  existens.  Unde  ex  hoc  non  sequitur, 
quod  nullo  modo  possit  cognosci,  sed 
quod  omnem  cognitionem  excedat ;  quod 
est  ipsum  non  comprehendi. —  la,  q.  12, 

a.  1,  ad  3. —  Non  autem  dicimus  beatitudi- 
nem  consistere  in  comprehensione,  quia 
ad  comprehendendum  Deum  impossibile 
est  intellectum  pervenire  :  quia  sic 
cognosceret  Deum,  ut  cognoscibilis  est ; 
Deus  autem  perfecte  cognoscibilis  est  in 
quantum  habet  de  entitate  et  luce;  hasc 
autem  in  Deo  sunt  infinita  ;  unde  et  ipse 
est  infinite  cognoscibilis,  ac  proinde  non 
potest  comprehendi  a  virtute  intellectus 
creati,  quae  est  finita.  Sed  alius  est  modus 
cognoscendi  Deum,  cum  scilicet  mediante 
verbo,  quod  in  Deo  tenet  locum  speciei, 
intellectus  creatus  attingit  Deum.  Et  haec 
cognitio  est  intuitiva  ;  tunc  enim  rem 
intuiti  ve  cognoscimus,  cum  per  propriam 
ejus  speciem  ipsam  cognoscimus.  — 
Expos.  in  1.  ad  Timoth.  c.  6,  lect.  3. 

Ad  tertium  dicendum,  quod  proportio 
dicitur  dupliciter  :  uno  modo  certa  habi¬ 
tudo  unius  quantitatis  ad  alteram,  secun¬ 
dum  quod  duplum,  triplum  et  «quale 
sunt  species  proportionis ;  alio  modo  quae¬ 
libet  habitudo  unius  ad  alterum  proportio 
dicitur  :  et  sic  potest  esse  proportio 
creaturae  ad  Deum,  in  quantum  se  habet 
ad  ipsum  ut  effectus  ad  causam  et  ut  po¬ 
tentia  ad  actum;  et  secundum  hoc  intel¬ 
lectus  creatus  proportionatus  esse  potest 
ad  cognoscendum  Deum.  —  la,  1.  c. 
ad  4 ;  4.  Sent.  1.  c.  ad  6  et  7. 

Hic  quaeri  solet,  an  ad  beati tudinem 
requiratur  delectatio ;  sed  de  hoc  satis  in 
superioribus  articulis. 

ARTICULUS  V 

UTRUM  IN  HAC  VITA  POSSIMUS  CONSEQUI 
BEATITUDINEM. 

Videtur  quod  in  hac  vita  possimus 
consequi  beatitudinem. 

1.  Imperfecta  enim  participatio  summi 
boni  non  adimit  rationem  beatitudinis: 
alioquin  unus  non  esset  beatior  alio;  sed 
in  hac  vita  possumus  participare  sum¬ 
mum  bonum  cognoscendo  et  amando 
Deum,  licet  imperfecte  :  ergo  in  hac  vita 


possumus  consequi  beatitudinem.  —  la 
2«,  q.  5,  a.  3,  arg.  2. 

2.  Pr«terea,  quod  ab  omnibus  dicitur, 
non  potest  totaliter  falsum  esse;  videtur 
enim  naturale  quod  in  pluribus  est  ; 
natura  autem  non  totaliter  deficit;  sed 
plures  ponunt  beatitudinem  in  hac  vita  : 
ergo  in  hac  vita  possumus  esse  beati.  — 
Ibid.  arg.  3. 

3.  Prasterea,  beatitudo  est  operatio 
propria  hominis ;  sed  homo  in  hac  vita 
habet  propriam  suam  operationem  :  ergo 
potest  habere  beatitudinem.  —  1.  Eth. 
1.  10. 

Sed  contra  est  :  1.  quod  humana 
beatitudo  non  consistit  in  cognitione 
Dei,  qua  communiter  ab  omnibus  vel 
pluribus  cognoscitur  secundum  quamdam 
«stimationem  confusam ;  neque  in  cogni¬ 
tione  Dei,  qua  cognoscitur  per  viam  de¬ 
monstrationis ;  neque  in  cognitione  Dei, 
qua  cognoscitur  per  fidem,  ut  dictum 
est ;  —  sed  non  est  possibile  in  hac  vita  ad 
altiorem  Dei  cognitionem  pervenire  :  ergo 
impossibile  est  quod  in  hac  vita  consistat 
beatitudo.  —  3.  c.  Gent.  c.  48,  rat.  1. 

2.  Prasterea,  ultimus  finis  hominis  ter¬ 
minat  ejus  naturalem  appetitum,  ita  quod 
eo  habito  nihil  aliud  qu«ritur;  si  enim 
adhuc  movetur  ad  aliud,  nondum  habet 
finem  in  quo  quiescat ;  hoc  autem  in  hac 
vita  accidere  non  potest ;  quanto  enim 
plus  aliquis  intelligit,  tanto  magis  in  eo 
desiderium  augetur,  quod  est  omnibus 
naturale,  nisi  forte  aliquis  sit  qui  omnia 
intelligat,  quod  in  hac  vita  contingere 
non  potest.  —  Ibid.  rat.  2. 

3.  Praeterea,  omne  quod  movetur  in 
finem,  desiderat  naturaliter  stabiliri  et 
quiescere  in  illo;  unde  a  loco,  quo  corpus 
naturaliter  movetur,  non  recedit  nisi  per 
motum  violentum,  qui  contrariatur  appe¬ 
titui  ;  felicitas  autem  est  ultimus  finis, 
quem  homo  naturaliter  desiderat  :  est 
igitur  hominis  desiderium  naturale  ad 
hoc,  quod  in  felicitate  stabiliatur;  nisi 
igitur  cum  felicitate  pariter  immobili- 
terque  stabilitatem  consequatur,  nondum 
est  felix,  ejus  desiderio  nondum  quie- 

scente.  In  vita  autem  ista  non  est  aliqua 
certa  stabilitas ;  cuilibet  enim,  quantum- 
cumque  felix  dicatur,  possibile  est  infir¬ 
mitates  et  infortunia  accidere,  quibus 
impeditur  ab  operatione,  qusecumque 
sit  illa,  in  qua  ponitur  felicitas  ;  non 
igitur  est  possibile  in  hac  vita  esse  ulti¬ 
mam  hominis  felicitatem.  — ■  Ihid.  rat.  3. 

Respondeo  dicendum,  quod  aliqualis 
beatitudinis  participatio  in  hac  vita  haberi 
potest;  perfecta  autem  et  vera  beatitudo 
haberi  non  potest  in  hac  vita.  Et  hoc 
quidem  considerari  potest  dupliciter  :  — 
primo  quidem  ex  ipsa  communi  beatitu¬ 
dinis  ratione.  Nam  beatitudo  cum  sit 
perfectum  et  sufficiens  bonum,  omne 
malum  excludit  et  omne  desiderium 
implet.  In  hac  autem  vita  non  potest 
omne  malum  excludi ;  multis  enim  malis 
prEesens  vita  subjacet,  quae  vitari  non 
possunt  :  et  ignorantia3  ex  parte  intel¬ 
lectus,  et  inordinatEe  affectioni  ex  parte 
appetitus,  et  multiplicibus  poenalitatibus 
ex  parte  corporis.  Similiter  etiam  boni 
desiderium  in  hac  vita  satiari  non  potest; 
naturaliter  enim  homo  desiderat  perma- 
nentiam  ejus  boni,  quod  habet;  bona 
autem  prEesentis  vitEe  transitoria  sunt, 
cum  et  ipsa  vita  transeat,  quam  natura¬ 
liter  desideramus,  et  eam  perpetuo  perma¬ 
nere  vellemus,  quia  naturaliter  homo 
refugit  mortem.  Unde  impossibile  est 
quod  in  hac  vita  vera  beatitudo  habeatur. 
—  Secundo,  si  consideretur  id,  in  quo 
specialiter  beatitudo  consistit,  scilicet  in- 
tuitiva  Dei  cognitio  seu  divina  essentiEe 
visio,  quEe  non  pdtest  homini  in  hac  vita 
provenire ;  ideo  non  potest  aliquis  in  hac 
vita  beatitudinem  perfectam  et  veram 
consequi.  —  la  2Ee,  q.  5,  a.  3,  c. 

Ad  sciendum  igitur  qualem  beatitu¬ 
dinem  in  hac  vita  assequi  possimus,  et 
in  quo  consistat^  considerandum  est,  quod 
Philosophus  in  1.  et  10.  Eth.  ipsam  re¬ 
posuit  in  contemplatione.  Sed  vita  con¬ 
templativa,  secundum  quod  de  ea  locuti 
sunt  antiqui  philosophi  et  sancti  Doctores, 
non  accipitur  uniformiter.  Nam  philoso¬ 
phi  finem  contemplationis  ponunt  in 


sapere;  nam  speculari  in  sapientia  secun¬ 
dum  metaphysicum  est  summa  felicitas 
quam  posuerunt  philosophi.  Ideo  Philoso¬ 
phus  in  10.  Eth.  volens  talem  felicitatem 
summe  extollere,  ostendit  eam  maxime 
delectabilem,  dicens  quod  Philosophia 
videtur  habere  delectationes  mirabiles 
puritate  et  firmitate.  Sed  contemplatio,  ut 
de  ea  loquuntur  sancti  Doctores,  magis 
consistit  in  sapore  quam  in  sapere 
et  magis  consistit  in  dilectione  quam 
in  contemplatione ;  et  si  invenitur  stu¬ 
dium  litterarum  aliquando  pertinere  ad 
contemplativam  vitam ,  hoc  est  in  quan¬ 
tum  per  hujusmodi  studium  manuduci- 
mur  in  amorem  Dei .  Et  sic  beatitudo  in 
hac  vita,  si  tamenL beatitudo  potius 
quam  via  ad  beatitudinem  dici  potest, 
consistit  in  amore  Dei.  —  1.  Eth. 
1.  5  sqq. ;  10.  Eth.  1.  10;  cfr.  expos.  in 
Cantic.  c.  1. 

Ad  primum  ergo  dicendum,  quod 
participatio  beatitudinis  potest  esse  im¬ 
perfecta  dupliciter  :  uno  modo  ex  parte 
ipsius  objecti  beatitudinis ;  quod  quidem 
secundum  sui  essentiam  non  videtur;  et 
talis  imperfectio  tollit  rationem  verse 
beatitudinis.  Alio  modo  potest  esse  imper¬ 
fecta  ex  parte  ipsius  participantis,  qui 
quidem  ad  ipsum  objectum  beatitudinis 
secundum  se  ipsum  attingit,  sed  imper¬ 
fecte  per  respectum  ad  modum,  quo  Deus 
se  ipso  fruitur ;  et  talis  imperfectio  non 
tollit  veram  rationem  beatitudinis,  quia 
cum  beatitudo  sit  operatio  quadam,  ut 
supra  (art.  1  hujus  qu^st.)  dictum  est, 
vera  ratio  beatitudinis  consideratur  ex 
objecto,  quod  dat  speciem  actui,  non 
autem  ex  subjecto.—  la  2Ee,  q.  3,  a.  3,  ad  2. 

Ad  secundum  dicendum,  quod  homi¬ 
nes  reputant  in  hac  vita  esse  aliquam 
beatitudinem  propter  aliquam  similitu¬ 
dinem  ver^  beatitudinis;  et  sic  non  ex 
toto  in  sua  existimatione  deficiunt.  — 
Ibid.  ad  3. 

Ad  tertium  dicendum,  quod  beatitudo 
consistit  non  in  qualibet  operatione,  sed 
in  nobilissima.  Sic  autem  se  habent 


cognitio  et  amor  in  homine,  quod  re- 

spectu  earum  rerum,  quse  sunt  supra 
animam,  nobilior  et  altior  est  amor  quam 
cognitio;  illarum  vero,  quse  sunt  infra 
animam,  cognitio  est  potior.  Cujus  ratio 
est,  quia  per  voluntatem  et  amorem 
homo  intendit  ipsas  res  volitas  et  amatas 
prout  in  se  sunt;  per  cognitionem  vero 
e  converso  res  cognitge  in  cognoscente 
efficiuntur  per  suas  similitudines.  Unde 
dicit  Philosophus  (6.  Metaphys.  text.  8; 
1.  5,  c.  3),  quod  bonum  et  malum,  quae  sunt 
objecta  voluntatis,  sunt  in  rebus ;  verum 
et  falsum,  quae  sunt  objecta  intellectus, 
sunt  in  mente.  (10.  Eth.  1. 10;  3.  Sent. 
dist.  27,  q.  1,  a.  4,  in  c. ;  la,  q.  82,  a.  3, 
inc. ;  q.  108,  a.  6,  ad  3.) — Neque  tamen 
inde  sequitur  quod  beatitudo  etiam  in 
patria  consistat  principaliter  in  actu 
amoris  :  tum  quia  tunc  videbitur  Deus 
sicut  in  se  est,  et  ipsa  essentia  divina 
locum  habebit  speciei  (la,  q.  12,  a.  1 
et  2) ;  tum  quia  beatitudo  est  ultima  rei 
perfectio ;  cognitio  autem  pertinet  ad 
perfectionem  cognoscentis,  quia  fit  per 
receptionem ;  non  sic  voluntas,  quge  tendit 
ad  res ;  tum  quia  beatitudo  habet  ratio¬ 
nem  praemii  —  praemium  autem  magis 
attribuitur  cognitioni,  meritum  vero 
amori ;  quia  praemium  est  secundum  re¬ 
ceptionem  qua  aliquis  in  seipso  perficitur, 
meritum  vero  secundum  operationem  qua 
aliquis  in  remunerationem  se  extendit  et 
ei  se  conjungit  (3.  Sent.  dist.  27,  q.  1, 
a.  4,  in  c.  et  ad  7) ;  —  tum  quia  anima 
nostra,  quae  secundum  intellectum  est  in 
potentia  omnia,  per  hoc  quod  unitur  Deo 
ut  suo  intelligibili,  qui  est  omnium  actus, 
fitque  quodammodo  actus  intellectus, 
reducitur  in  actum  omnium  intelligibi- 
lium,  et  sic  constituitur  in  ultimo  actu ; 
ac  proinde  dilectio,  quas  hinc  emanat,  est 
quasi  proprietas  consequens  actum,  ipsum 
stabiliens,  consummans  et  decorans  (Han- 
iiibaldus  in  4.  Sent.  dist.  49,  q.  un., 
a.  2,  c.);  tum  quia  licet  amor  sit  prior 
cognitione  in  movendo,  cognitio  tamen 
est  prior  amore  in  attingendo ;  et  ideo 
intelligibilem  finem  primo  attingimus  per 
actionem  intellectus,  licet  consummative 


et  completive  per  actum  voluntatis,  ut 
supra  (art.  prasced.)  dictum  est.  (la  2ae, 
q.  3,  a.  4,  ad  4;  3.  Sent.  dist.  27,  q.  1, 
a.  4,  ad  7.)  —  Atque  ex  his  patet,  quod 
in  hac  vita  beatitudo  qu£e  esse  potest 
consistit  in  operatione  amoris,  praerequi- 
sita  tamen  aliquali  cognitione  finis  ;  bea¬ 
titudo  vero  perfecta  consistit  in  operatione 
cognitionis  consequente  tamen  dilectione. 


QU.ESTIO  VI 

DE  VOLUNTARIO  ET  INVOLUNTARIO  ET  CIRCUM¬ 
STANTIIS  ACTUUM  HUMANORUM. 

Quia  igitur  ad  finem  ultimum  per 
aliquos  actus  necesse  est  pervenire,  opor¬ 
tet  consequenter  de  actibus  humanis 
considerare,  ut  sciamus  quibus  actibus 
ad  ipsum  perveniatur.  Sed  quia  actus 
circa  singularia  sunt,  ideo  omnis  opera- 
tiva  scientia  in  particulari  consideratione 
perficitur.  —  Moralis  igitur  consideratio 
quia  est  humanorum  actuum,  primo  qui¬ 
dem  tradenda  est  in  universali,  secundo 
in  particulari. 

Circa  universalem  autem  considera¬ 
tionem  humanorum  actuum,  primo  qui¬ 
dem  considerandum  occurrit  de  ipsis 
actibus  humanis,  secundo  de  principiis 
eorum. 

Humanorum  autem  actuum  quidam 
sunt  hominis  proprii,  quidam  homini  et 
aliis  animalibus  communes.  Et  quia  pro¬ 
pinquius  se  habent  ad  finem  ultimum 
actus  qui  sunt  proprie  humani,  quam 
actus  qui  sunt  homini  aliisque  animalibus 
communes,  qui  dicuntur  animae  passio¬ 
nes,  primo  considerandum  est  de  actibus 
qui  sunt  proprii  hominis,  secundo  de 
actibus  qui  sunt  homini  aliisque  animali¬ 
bus  communes. 

Cum  autem  actus  humani  proprie  di¬ 
cantur  qui  sunt  voluntarii,  eo  quod 
voluntas  est  rationalis  appetitus,  oportet 
considerare  de  actibus  in  quantum  sunt 
voluntarii.  Primo  ergo  considerandum 

est  de  voluntario  et  involuntario  in  com¬ 
muni,  et  consequenter  de  circumstantiis 
ipsorum  actuum,  in  quibus  voluntarium 
et  involuntarium  invenitur ;  secundo  de 
actibus  qui  sunt  voluntarii,  quasi  ab  ipsa 
voluntate  eliciti,  ut  immediate  ipsius 
voluntatis  existentes ;  tertio  de  actibus  qui 
sunt  voluntarii  quasi  a  voluntate  imperati, 
qui  sunt  ipsius  voluntatis  mediantibus 
aliis  potentiis ;  quarto  de  bonitate  et 
malitia  eorumdem  actuum.  —  la  Sae, 
q.  6,  in  procem. 

CIRCA  PRIMUM  QUAERUNTUR  DUO  : 

1 .  Utrum  recte  definiatur  a  Philosopho  volun¬ 
tarium  et  involuntarium. 

2.  Utrum  convenienter  enumerentur  cir¬ 
cumstantiae  actuum  humanorum. 

ARTICULUS  I 

UTRUM  RECTE  DEFINIATUR  A  PHILOSOPHO 
VOLUNTARIUM  ET  INVOLUNTARIUM. 

Videtur  quod  non  recte  definiatur  a 
Philosopho  3.  Eth.  (c.  1,  al.  3)  volun¬ 
tarium  « illud,  cujus  principium  est  in  eo 
qui  agit  particularia  cognoscente  in  qui¬ 
bus  actio  consistit»;  involuntarium  autem 
«  quod  vi  et  propter  ignorantiam  agitur». 

1.  Potest  enim  contingere  quod  illud 
principium,  quod  est  intra,  non  sit  appe¬ 
titus  rationalis,  qui  dicitur  voluntas,  a 
qua  denominatur  voluntarium,  sed  aliqua 
passio  appetitus  sensitivi,  puta  ira  vel 
concupiscentia ;  ergo  non  omne  id  est  vo¬ 
luntarium,  cujus  principium  est  in  eo  qui 
agit ;  ergo  videtur  quod  Philosophus  non 
bene  definierit  voluntarium.  —  3.  Eth. 
1.  4. 

2.  Praeterea,  Philosophus  dicit  in 

3.  Eth.  (c.  1,  al.  3),  quod  pueri  et  bruta 
animalia  communicant  voluntario  ;  sed 
bruta  non  cognoscunt  singularia,  in 
quibus  est  operatio :  ergo  male  definitur 
voluntarium  «  cujus  principium  est  in  eo 
qui  agit  particularia  cognoscente  in  qui¬ 


bus  actio  consistit  ».  — 3.  Eth.  1.  4  ; 
la  2ae,  q.  6,  a.  2,  in  arg.  Sed  contra. 

3.  Praeterea,  quod  est  involuntarium, 
est  cum  tristitia,  ut  dicit  Philosophus 
?>.  Eth.  (c.  1,  al.  3);  sed  aliquando  pa¬ 
titur  aliquis  violentiam,  nec  tamen  inde 
tristatur  :  ergo  violentia  non  causat 
involuntarium.  —  3.  Eth.  1.  4 ;  la  2ae, 
q.  6,  a.  5,  arg.  2. 

4.  Praeterea,  violentia  non  causat  invo¬ 
luntarium  ;  voluntati  enim  violentia 
inferri  non  potest ;  ergo  non  bene  defi¬ 
nitur  involuntarium  «  quod  vi »  seu  violen¬ 
tia  «  agitur  ».  —  la  2^,  q.  6,  a.  5,  arg.  1. 

5.  Praeterea,  involuntarium  est  cum 
tristitia;  sed  quaedam  ignoranter  aguntur 
et  sine  tristitia,  puta  si  aliquis  occidit 
hostem,  quem  quaerit  occidere,  putans 
occidere  cervum  :  ergo  ignorantia  noii 
causat  involuntarium  ;  ergo  involunta¬ 
rium  male  definitur,  quod  ignorantia 
agitur.  —  la  2ae,  q.  6,  a.  8,  arg.  3. 

6.  Praeterea,  metus  et  concupiscentia 
causant  involuntarium.  Quod  enim  per 
metum  agitur,  secundum  se  est  invo¬ 
luntarium,  tum  quia,  sicut  violentia  est 
respectu  ejus,  quod  contrariatur  praesen- 
taliter  voluntati,  ita  metus  est  respectu 
futuri  mali,  quod  repugnat  voluntati  ; 
tum  quia  quod  sub  conditione  tale  est, 
secundum  quid  est  tale  ;  quod  autem 
absque  conditione  est  tale,  simpliciter  est 
tale  ;  sed  id  quod  per  metum  agitur,  est 
involuntarium  absolute ;  non  est  autem 
voluntarium  nisi  sub  conditione,  scilicet 
ut  vitetur  malum  quod  timetur,  (la  2a3, 
q.  6,  a.  6,  arg.  1 ,  2,  3.)  Pariter  propter 
concupiscentiam  agit  saepe  incontinens 
contra  id,  quod  ante  proponebat.  {Ibid. 
a.  7,  arg.  2.)  —  Unde  potest  concludi, 
quod  metus  et  concupiscentia  causant 
involuntarium  ;  ergo  non  solum  est  invo¬ 
luntarium  quod  vi  et  ignorantia  agitur, 
i^ed  etiam  quod  metu  et  concupiscentia. 

Sed  contra  est  auctoritas  Philosophi 
3.  Eth.  (c.  1,  al.  3)  sic  voluntarium  et 
involuntarium  definientis. —  3.  Eth.  1.  4. 

Respondeo  dicendum,  quod  Philosophus 
optime  definivit  voluntarium  «  cujus  prin- 

cipiiim  est  in  eo,  qui  agit  particularia, 
cognoscente  in  quibus  actio  consistit »  ; 
involuntarium  autem  «  quod  vel  vi  vel 
ignorantia  agitur ». — Ad  cujus  evidentiam 
considerandum  est,  quod  quorumdam 
actuum  principium  est  in  agente  seu  in 
eo  quod  movetur  ;  quorumdam  autem 
motuum  vel  actuum  principium  est  extra. 
Cum  enim  lapis  movetur  sursum,  prin¬ 
cipium  hujus  motionis  est  extra  lapidem  ; 
sed  cum  movetur  deorsum,  principium  hu¬ 
jus  motionis  est  in  ipso  lapide.  Eorum  au¬ 
tem,  quae  a  principio  intrinseco  moventur, 
quaedam  movent,  se  ipsa,  quaedam  autem 
non.  Cum  enim  omne  agens  seu  motum 
agat  seu  moveatur  propter  finem,  illa 
perfecte  moventur  a  principio  intrinseco, 
in  quibus  est  aliquod  intrinsecum  prin¬ 
cipium,  non  solum  ut  moveantur,  sed  ut 
moveantur  in  finem.  Ad  hoc  autem  quod 
fiat  aliquid  propter  finem,  requiritur 
cognitio  finis  aliqualis;  unde  quodcumque 
sic  agit  vel  movetur  a  principio  intrinseco, 
quod  habet  aliquam  notitiam  finis,  habet 
in  se  ipso  principium  sui  actus,  non  solum 
ut  agat,  sed  etiam  ut  agat  propter  finem. 

Quod  autem  nullam  notitiam  finis  habet, 
etsi  in  eo  sit  principium  actionis  vel  mo¬ 
tus;  non  tamen  ejus,  quod  est  agere  vel 
moveri  propter  finem,  est  principium  in 
ipso,  sed  in  alio,  a  quo  ei  imprimitur 
principium  suee  motionis  in  finem  ;  unde 
hujusmodi  non  dicuntur  movere  se  ipsa, 
sed  ab  aliis  moveri. — Quse  vero  habent  no¬ 
titiam  finis,  dicuntur  se  ipsa  movere,  quia 
in  eis  est  principium  non  solum  ut  agant, 
sed  etiam  ut  agant  propter  finem  (et 
ideo  cum  utrumque  sit  ab  intrinseco  prin- 
picio,  scilicet  quod  agant  et  quod  propter 
finem  agant,  horum  actus  et  motus  di¬ 
cuntur  voluntarii ;  hoc  enim  importat  no¬ 
men  voluntarii,  quod  motus  et  actus  sit  a 
propria  inclinatione);  et  quia  involun¬ 
tarium  est  privatio  voluntarii,  volunta¬ 
rium  autem  importat  motum  appetitiv^ 
virtutis,  quae  prgesupponit  cognitionem 
apprehensivje  virtutis,  eo  quod  bonum  ap¬ 
prehensum  movet  virtutem  appetitivam. 
—  la  2a3,q.6,a.  1  sqq.;  3.  Eth.  1. 1,  2,3,4. 


Dupliciter  autem  aliquid  est  involun¬ 
tarium  :  uno  modo  per  hoc,  quod  exclu¬ 
ditur  ipse  motus  appetitivae  virtutis;  et 
hoc  est  involuntarium  per  violentiam. 
Violentum  enim  illud  est,  cujus  princi¬ 
pium  est  extra,  ut  dicit  Philosophus ;  licet 
non  omne  cujus  principium  est  extra  sit 
violentum,  sed  solum  .quod  ita  est  a  prin¬ 
cipio  extrinseco,  quod  appetitus  interior 
non  concurrit  in  idem.  (3.  Eth.  1. 1  et  2.) 
Alio  modo  aliquid  dicitur  involuntarium 
per  hoc,  quod  excluditur  cognitio  virtutis 
apprehensivse ;  et  hoc  est  involuntarium 
per  ignorantiam.  —  Ubi  considerandum 
est,  quod  duplex  est  ignorantia :  uno  mo¬ 
do,  secundum  quod  aliquis  ignorat,  quid 
oporteat  facere  vel  vitare  ;  et  haic  igno¬ 
rantia  est  ejus  «  quod  confert  »,  ut  dicit 
Philosophus  (3.  Eth.  c.  1,  al.  2),  id  est 
quod  operari  oportet.  Talis  autem,  igno¬ 
rantia  non  causat  involuntarium,  quia 
ignorantia  hujusmodi  non  potest  homini 
hahenti  usum  rationis  provenire  nisi  ex 
negligentia  :  quia  quilibet  tenetur 
adhibere  sollicitudinem  ad  sciendum, 
quid  oporteat  eum  facere  vel  vitare.  Unde 
si  ipsa  ignorantia  reputatur  voluntaria, 
dum  homo  eam  non  vult  vitare  sicut 
tenetur,  consequens  est,  quod  nec  illud, 
quod  per  hujusmodi  ignorantiam  fit, 
involuntarium  judicetur.  Hoc  autem  po¬ 
test  ignorare,  uno  modo  in  aliquo  parti¬ 
culari  eligibili,  puta  cum  aliquis  propter 
avaritiam  a3stimat  nunc  esse  sibi  furan¬ 
dum  ;  alio  modo  in  universali,  ut  patet  in 
illo,  qui  opinatur  omne  furtum  esse  lici¬ 
tum.  Utraque  autem  ignorantia  est  ejus 
quod  confert  ;  unde  neutra  involunta¬ 
rium  causat. —  Alia  autem-est  ignorantia 
singularium  conditionum,  puta  quod  iste 
vir  sit  pater,  vel  quod  iste  locus  sit  sacer  ; 
et  ista  sunt,  circa  qua3  et  in  quibus  est 
operatio  humana,  per  quorum  justam 
ignorantiam  aliquis  meretur  misericor¬ 
diam  et  veniam,  eo  quod  ille,  qui  operatur 
aliquod  horum,  operatur  involuntarie. 
Unde  patet,  quod  ignorantia  talium  sin¬ 
gularium  circumstantiarum  causat  invo¬ 
luntarium.  (3.  Eth.  1.  3.)  —  Et  per  heec 

patet,  quod  optime  voluntarium  et  invo¬ 
luntarium  definita  sunt  a  Philosopho. 

Ad  primum  ergo  dicendum,  quod 
voluntarium  denominative  dicitur  a  vo¬ 
luntate  ;  et  potest  trahi  ad  ea,  in  quibus 
est  aliqua  participatio  voluntatis,  ut  in 
brutis  animalibus,  et  multo  magis  in 
appetitu  sensitivo  hominis.  —  la  286, 
q.  6,  a.  2,  ad  1. 

Ad  secundum  dicendum,  quod  duplex 
est  cognitio  finis,  perfecta  scilicet  et 
imperfecta.  Perfecta  quidem  finis  cogni¬ 
tio  est,  quando  non  solum  apprehenditur 
res,  quae  est  finis,  sed  etiam  cognoscitur 
ratio  finis,  et  proportio  ejus  quod  ordi¬ 
natur  ad  finem  ipsum  ;  et  talis  cognitio 
non  competit  pueris  et  brutis  animalibus. 
Imperfecta  autem  cognitio  finis  est,  quae 
in  sola  apprehensione  finis  consistit,  sine 
hoc  quod  cognoscatur  ratio  finis  et  propor¬ 
tio  actus  ad  finem ;  et  talis  cognitio  finis 
reperitur  in  pueris  et  in  brutis  animali¬ 
bus  per  sensum  et  aestimationem  natu¬ 
ralem.  —  Perfectam  agitur  cognitionem 
finis  sequitur  voluntarium  secundum 
rationem  perfectam,  prout  scilicet  appre¬ 
henso  fine  aliquis  potest  deliberans  de 
fine  et  his,  qua3  sunt  ad  finem,  moveri  in 
finem  vel  non  moveri.  Imperfectam  autem 
cognitionem  finis  sequitur  voluntarium 
secundum  rationem  imperfectam,  prout 
scilicet  apprehendens  finem  non  deliberat, 
sed  subito  movetur  in  ipsum.  Unde  volun¬ 
tarium  secundum  rationem  perfectam 
non  competit  pueris  et  brutis,  sed  solum 
voluntarium  secundum  rationem  imper¬ 
fectam.  —  Ibid.  in  c. 

Ad  tertium  dicendum,  quod  volunta¬ 
rium  potest  aliquid  dici  dupliciter  :  uno 
modo  secundum  actionem,  puta  cum 
aliquis  vult  aliquid  agere  ;  alio  modo 
secundum  passionem,  scilicet  cum  aliquis 
vult  pati  ab  alio.  Unde  cum  actio  infertur 
ab  aliquo  exteriori,  manente  in  eo  qui 
patitur  voluntate  patiendi,  non  est  sim¬ 
pliciter  violentum  :  quia  licet  ille  qui 
patitur  non  conferat  agendo,  confert  tamen 
pati  volendo  ;  unde  non  potest  dici  invo¬ 
luntarium.  —  la  2a0,  q.  6,  a.  5,  ad  2. 


Ad  quartum  dicendum,  quod  duplex 
est  actus  voluntatis :  unus  quidem,  qui  est 
ejus  immediate,  velut  ab  ipsa  elicitus ; 
alius  autem  est  actus  voluntatis  a  volun¬ 
tate  imperatus,  et  mediante  alia  potentia 
exercitus,  ut  ambulare  et  loqui,  qui  a 
voluntate  imperantur,  exercentur  autem 
mediante  potentia  motiva.  Quantum  igi¬ 
tur  ad  actus  a  voluntate  imperatos  volun¬ 
tas  violentiam  pati  potest,  in  quantum  per 
violentiam  exteriora  membra  impediri 
possunt,  ne  imperium  voluntatis  exse¬ 
quantur.  Sed  quantum  ad  proprium  actum 
voluntatis,  non  potest  ei  violentia  inferri. 
Actus  enim  voluntatis  nihil  est  aliud  quam 
inclinatio  quadam  procedens  ab  interiori 
principio  cognoscente,  sicut  appetitus  na¬ 
turalis  est  quaedam  inclinatio  ab  interiori 
principio  et  sine  cognitione.  Quod  autem 
est  coactum  vel  violentum,  est  ab  exteriori 
principio.  Unde  contra  rationem  actus 
voluntatis  est,  quod  sit  coactus  vel  violen¬ 
tus  ;  sicut  etiam  est  contra  rationem  natu¬ 
ralis  inclinationis  vel  motus  lapidis,  quod 
feratur  sursum ;  potest  enim  lapis  per  vio¬ 
lentiam  ferri  sursum  ;  sed  quod  iste  motus 
violentus  sit  ex  ejus  naturali  inclinatione, 
esse  non  potest.  Similiter  etiam  homo 
potest  per  violentiam  trahi ;  sed  quod  hoc 
sit  ex  ejus  voluntate,  repugnat  rationi 
violentige.  —  la  2a3,  q.  6,  a.  4,  c  ; 
a.  5,  c. 

Ad  quintum  dicendum,  quod  igno¬ 
rantia  tripliciter  se  habet  ad  actum  volun¬ 
tatis  :  lino  modo  concomitanter,  quando 
ignorantia  est  de  eo  quod  agitur,  tamen 
etiamsi  sciretur,  nihilominus  ageretur. 
Tunc  enim  ignorantia  non  inducit  ad 
volendum  ut  hoc  fiat,  sed  accidit  simul 
esse  factum  et  ignoratum ;  sicut  cum  ali¬ 
quis  vellet  occidere  hostem,  sed  ignorans 
occidit  eum,  putans  occidere  cervum.  Et 
talis  ignorantia  non  facit  involuntarium, 
ut  dictum  est(in  corp.  art.),  quia  non  cau- 
sat  aliquid,  quod  sit  repugnans  voluntati ; 
sed  facit  non  voluntarium,  quia  non 
potest  esse  actu  volitum  quod  ignora¬ 
tum  est.  —  la  286,  q.  6,  a.  8,  in  c. ; 
3.  Eth.  1.  3. 

Alio  modo  ignorantia  consequenter  se 
habet  ad  voluntatem,  in  quantum  ipsa 
ignorantia  est  voluntaria.  Et  hoc  contingit 
dupliciter  :  uno  modo,  quia  actus  volun¬ 
tatis  fertur  in  ignorantiam,  sicut  cum 
aliquis  ignorare  vult,  vel  ut  excusationem 
peccati  habeat,  vel  ut  non  retrahatur  a 
peccando  ;  et  ha3C  dicitur  ignorantia  affe¬ 
ctata.  yl/fomodo  dicitur  ignorantia  volun¬ 
taria  ejus,  quod  quis  potest  scire  et  debet ; 
sic  enim  non  agere  et  non  velle  volun¬ 
tarium  dicitur ;  voluntarium  enim  est  non 
solum  quod  procedit  a  voluntate  directe 
sicut  ab  agente,  sed  etiam  quod  est  ab  ea 
indirecte  sicut  a  non  agente.  Hoc  igitur 
modo  dicitur  ignorantia,  sive  cum  aliquis, 
actu  non  considerat  quod  considerare 
potest  et  debet,  qu^  est  ignorantia  malie 
electionis  vel  ex  habitu  proveniens  ;  sive 
cum  aliquis  notitiam,  quam  debet,  non 
curat  acquirere ;  et  secundum  hunc  mo¬ 
dum,  ignorantia  universalium  juris  (quae 
quis  scire  tenetur)  voluntaria  dicitur, 
quasi  per  negligentiam  proveniens.  Cum 
autem  ipsa  ignorantia  sit  voluntaria  ali¬ 
quo  istorum  modorum,  non  potest  causare 
simpliciter  involuntarium  ;  causat  tamen 
secundum  quid,  in  quantum  praecedit 
motum  voluntatis  ad  aliquid  agendum, 
qui  non  esset  scientia  praesente.  —  Ibid. 

Tertio  modo  antecedenter  se  habet  ad 
voluntatem  ignorantia,  quando  non  est 
voluntaria,  et  tamen  est  causa  volendi, 
quod  alias  non  vellet,  sicut  cum  aliquis 
homo  ignorat  aliquam  circumstantiam 
actus,  quam  non  tenebatur  scire ;  et  ex 
hoc  aliquid  agit,  quod  non  ageret  si 
sciret :  puta  cum  aliquis  diligentia  adhi¬ 
bita  nesciens  aliquem  transire  per  viam, 
projicit  sagittam,  qua  interficit  transeun¬ 
tem  ;  et  talis  ignorantia  causat  involunta¬ 
rium  simpliciter ;  et  istud  involuntarium 
consequitur  tristitja.  —  Ibid. 

Ad  sextum  dicendum,  quod  quae  per 
metum  aguntur,  mixta  sunt  ex  voluntario 
et  involuntario.  Id  enim,  quod  per  metum 
agitur,  in  se  consideratum  non  est  volun¬ 
tarium,  sed  fit  voluntarium  in  causa, 
scilicet  ad  vitandum  malum  quod  timetur. 


Sed  si  quis  recte  consideret,  magis  sunt 
hujusmodi  voluntaria  quam  involuntaria ; 
sunt  enim  voluntaria  simpliciter,  invo¬ 
luntaria  secundum  quid.  Unumquodque 
enim  simpliciter  esse  dicitur,  secundum 
quod  est  in  actu ;  secundum  autem  quod 
est  in  sola  apprehensione,  non  est  sim¬ 
pliciter,  sed  secundum  quid.  Hoc  autem, 
quod  per  metum  agitur,  secundum  hoc 
est  in  actu,  secundum  quod  fit.  Cum 
enim  actus  in  singularibus  sint,  singu¬ 
lare  autem,  in  quantum  hujusmodi,  est 
hic  et  nunc  :  secundum  hoc  id  quod  fit 
est  in  actu,  secundum  quod  hic  est  et 
nunc  et  sub  aliis  conditionibus  individua- 
libus.  Sic  autem  id,  quod  fit  per  metiim, 
est  voluntarium,  in  quantum  scilicet  est 
hic  et  nunc,  prout  scilicet  in  hoc  casu  est 
impedimentum  majoris  mali  quod  time¬ 
batur,  sicut  projectio  mercium  in  mare 
fit  voluntaria  tempore  tempestatis,  pro¬ 
pter  timorem  periculi.  Sed  quod  accipia¬ 
tur  id,  quod  per  metum  fit,  ut  extra 
hunc  casum  existens,  prout  repugnat  vo¬ 
luntati,  hoc  non  est  nisi  secundum  ratio¬ 
nem  (considerationem)  tantum  ;  et  ideo  est 
involuntarium  secundum  quid,  (la  2ae, 
q.  6,  a.  6, in  c.)  —  Concupiscentia  autem 
non  causat  involuntarium,  sed  magis 
facit  aliquid  voluntarium.  Dicitur  enim 
aliquid  voluntarium  ex  eo  quod  voluntas 
in  id  fertur ;  per  concupiscentiam  autem 
voluntas  inclinatur  ad  volendum  id  quod 
concupiscit;  et  ideo  concupiscentia  magis 
facit  ad  hoc  quod  aliquid  sit  voluntarium, 
quam  quod  sit  involuntarium.  —  Ibid. 
a.  7,  c. 

ARTICULUS  11 

UTRUM  CONVENIENTER  ENUMERENTUR  GIR- 
CUMSTANTIAC  ACTUUM  HUMANORUM. 

Videtur  quod  inconvenienter  enumeren¬ 
tur  circumstantiee  actuum  humanorum 
in  hoc  versu  :  Quis,  quid,  ubi,  quibus 
auxiliis,  cur,  quomodo,  quando. 

1.  Illud  enim  quod  est  causa  rei,  non  po¬ 
test  esse  circumstantia  ejus,  cum  causa 

sit  prior,  circumstantia  posterior  quasi 
proprietas;  sed  persona  agens,  quas  notatur 
cum  dicitur  «^wzs»,  est  causa  efficiens 
actus ;  propter  quid  vero  sive  «  Cur  »  est 
causa  finalis  :  ergo  videtur  quod  inconve¬ 
nienter  circumstantiae  enumerentur.  — 
4.  Sent.  dist.  16,  q.  3,  a.  1,  quaestiunc. 2, 
arg.  I ;  la  2ae,  q.  7,  a.  3,  arg.  3. 

2.  Praeterea,  non  potest  idem  esse  cir¬ 
cumstantia  sui  ipsius  ;  sed  Quid  importat 
substantiam  actus  moralis,  cujus  circum¬ 
stantia)  quaeruntur  :  ergo  non  debet  com¬ 
putari  inter  circumstantias.  —  4.  Sent. 
1.  c.  arg.  2. 

3.  Praeterea,  circumstantia  a  circum¬ 
stando  dicitur  ;  sed  circumstare  proprie 
tantum  dicitur  in  localibus :  ergo  non  est 
alia  circumstantia  prseter  localem.  —  de 
Maloq.  2,  a.  6,  in  c.;  Ia2ge,  q.  7,  a.  l,in  c. 

Sed  contra  videtur  :  1 .  quod  sint  plu- 
res  circumstantiae.  Philosophus  enim  in 

3.  Eth.  c.  1  (al.  2)  ponit  Circa  quid  et  Quo 
instrumento ;  haec  autem  hoc  versu  non 
continentur  :  ergo  videtur  quod  insuffi- 
cienter  enumeratae  sunt  circumstan¬ 
tiae. —  4.  Sent  dist.  16.  q.  3,  a.  1,  quaes¬ 
tiunc.  2,  arg.  1  Sed  contra:  3.  Eth.  1.  3. 

2.  Praeterea,  circumstantias  propter  hoc 
vocantur,  quia  secundum  eas  variatur 
medium  virtutis ;  sed  secundum  Quantum 
et  Quotiens  variatur  medium  virtutis  : 
ergo  sunt  circumstantiae,  sed  non  conti¬ 
nentur  in  praedicto  versu  :  ergo  etc.  — 

4.  Sent.  1.  c.  arg.  2  Sed  contra. 

Respondeo  dicendum,  quod  actus  nostri 

dicuntur  morales,  secundum  quod  a  ra¬ 
tione  ordinantur  in  finem  voluntatis.  Ex 
hoc  enim  habent  rationem  boni  vel  mali. 
Omne  autem  quod  ordinatur  ad  finem, 
oportet  esse  proportionatum  fini ;  et  ideo 
ratio,  quas  actum  nostrum  in  finem  ordi¬ 
nat,  attendit  proportionem  actus  ad  ea 
quae  ad  actum  concurrere  possunt,  et  ita 
commensuratio  circumstantia  dicitur.  Et 
quia  in  qualibet  proportione  oportet  esse 
ad  minus  duos  terminos  ;  nihil  enim  sibi 
ipsi  proportionatur,  sed  alteri  ;  ideo  cir¬ 
cumstantia  moralis  actus  dupliciter  accipi 
consuevit,  quia  potest  dici  circumstantia 


vel  illud,  quod  est  ad  actum  concurrens, 
ad  quem  proportionatur,  sicut  locus  aut 
tempus ;  vel  ipsa  conceptio,  quae  ex  illis 
relinquitur,  ut  quando  vel  ubi.  Sic  ergo 
ultimo  modo  accipiendo  circumstantiam, 
erit  conditio  vel  proprietas  actus ;  sed 
primo  modo  accipiendo  quaedam  cir¬ 
cumstantia  est  proprietas  actus,  ut  modus 
agendi,  et  quaedam  extra,  ut  locus  et 
tempus,  quae  idcirco  circumstantiae  di¬ 
cuntur,  quia  circa  aliquid  dicitur  stare 
omne  illud  quod  non  est  de  essentia  rei, 
sive  insit,  sicut  albedo  corpori,  sive  non 
insit,  sicut  locus  locato.  (4.  Sent.  dist.  16, 
q.  3,  a.  1,  quaestiunc.  1,  ad  2.) —  Et  ideo 
proprietates  circumstantiae  actus  dici  pos¬ 
sunt,  quarum  circumstantiarum,  secun¬ 
dum  quod  ad  Moralem  pertinent,  sic 
potest  numerus  accipi.  Proportio  enim 
actus  ad  finem  potest  accipi  vel  secundum 
id  quod  est  in  ipso  actu,  vel  secundum 
id  quod  est  extra.  Si  primo  modo,  aut 
quantum  ad  speciem  actus,  et  sic  est  Quid; 
aut  quantum  ad  modum  ipsius,  et  sic  est 
Quomodo.  Si  autem  per  comparationem  ad 
extra,  vel  per  comparationem  ad  causam 
vel  per  comparationem  ad  mensuram.  Si 
primo  modo,  vel  ad  causam  finalem,  et 
sic  est  Cur ;  vel  ad  causam  efficientem 
vel  instrumentalem,  et  sic  est  Quibus  au¬ 
xiliis',  vel  principalem,  et  sic  est  Quis. 
Si  autem  per  comparationem  ad  mensu¬ 
ram,  aut  ad  locum,  et  sic  est  Ubi',  aut  ad 
tempus,  et  sic  est  Quando.  Et  per  hoc 
patet  quod  hene  enumerantur  circum¬ 
stantiae  humanorum  actuum  in  prodicto 
versu. —  4.  Sent.  dist.  16,  q.  3,  a.  1,  q.  1, 
2,  3;  la  2ae,  q.  7,  a.  1,  3,  4;  de  Maloq.  2, 
a.  6;  3.  Eth.  1.  3. 

Sed  advertendum,  quod  actus  proprie 
dicuntur  humani,  prout  sunt  voluntarii ; 
voluntatis  autem  motivum  et  objectum 
est  finis  :  et  ideo  principalissima  omnium 
circumstantiarum  est  illa,  quae  attingit 
actum  ex  parte  finis,  scilicet,  cujus  gratia 
vel  Cur.  Secundaria  vero,  quae  attingit  ip¬ 
sam  substantiam,  id  est  Quid.  Aliae  vero 
circumstantiae  sunt  magis  vel  minus  prin¬ 
cipales,  secundum  quod  magis  vel  minus 

ad  has  appropinquant. —  la  2se,  q.  7,  a.  4, 
in  c. ;  4.  SenL  dist.  16,  q.  3,  a.  1,  sol.  2. 

Ad  primum  ergo  dicendum,  quod  illa 
conditio  causae,  a  qua  substantia  actus 
dependet,  non  dicitur  circumstantia,  sed 
aliqua  conditio  adjuncta  :  sicut  in  objecto 
non  dicitur  circumstantia  furti,  quod  sit 
alienum,  hoc  enim  pertinet  ad  substan¬ 
tiam  furti ;  sed  quod  sit  magnum  vel 
parvum.  Similiter  est  de  aliis  circumstan¬ 
tiis,  qua3  accipiuntur  ex  parte  aliarum 
causarum ;  non  enim  finis,  qui  dat  speciem 
actui,  est  circumstantia,  sed  aliquis  finis 
adjunctus  :  sicut  quod  fortis  fortiter  agat 
propter  bonum  fortitudinis,  non  est  cir¬ 
cumstantia,  sed  si  fortiter  agat  propter 
liberationem  civitatis,  vel  aliquid  hujus¬ 
modi.  Similiter  etiam  ex  parte  ejus,  quod 
est  Quid.  Nam  quod  aliquis  perfundens 
aliquem  aqua,  abluat  ipsum,  non  est  cir¬ 
cumstantia  ablutionis,  sed  quod  abluendo 
infrigidet  et  sanet  vel  noceat,  hoc  est 
circumstantia.  —  la  2ae,  q.  7,  a.  3.  ad  3. 

Vel  dic  ad  id,  quod  dictum  est  de  fine, 
quod  finis  est  ultimus  et  propinquus.  Ul¬ 
timus  quidem  non  potest  poni  circum¬ 
stantia,  quia  omnes  circumstantiae  sumun¬ 
tur  in  proportione  ad  ipsum.  Propinquus 
etiam  est  duplex  ;  quidam,  qui  est  finis 
operis,  secundum  quod  Philosophus  dicit 
2.  Eth.,  quod  quasdam  conjuncta  sunt 
malo  fini;  et  iste  finis  dat  speciem  actui ; 
unde  vel  non  est  circumstantia,  si  con¬ 
sideretur  tantum  genus  moris,  vel  refe¬ 
rendo  ad  ipsam  substantiam  actus  inclu¬ 
ditur  in  hac  circumstantia  Quid.  Alius  est 
finis  agentis,  qui  quandoque  ex  malo 
actu  bonum  intendit,  vel  e  converso ;  et  hic 
finis  dicitur  hsec  circumstantia  Cur;  ab 
hoc  autem  actus  non  recipit  speciem  pro¬ 
priam,  sed  quasi  communem  :  secundum 
quod  actus  imperati  induunt  speciem  vitii 
vel  virtutis  imperantis,  supra  speciem 
quam  habet  ex  habitu  eliciente.  — 4.  Sent. 
dist.  16,  q.  3,  a.  1,  qu£estiunc.  2,  ad  3. 

Ad  secundum  dicendum,  quod  actus 
aliqui  ex  suo  genere  sunt  boni  vel  mali, 
et  ideo  ex  ipso  genere  actus  potest  sumi 
circumstantia  actus  moralis;  hoc  autem. 


ex  quo  actus  ponitur  in  tali  genere, 
quamvis  sit  de  substantia  ejus,  in  quantum 
est  ex  genere  moris,  tamen  est  extra 
substantiam  ipsius,  secundum  quod  con¬ 
sideratur  ipsa  substantia  actus  absolute. 
Unde  aliqui  actus  sunt  idem  in  specie 
naturge,  qui  differunt  in  specie  moris,  sicut 
interficere  hominem  propria  auctoritate, 
et  interficere  auctoritate  publica  ex  ordine 
justitias.  — Ibid.  ad  2. 

Ad  tertium  dicendum,  quod  quia  no¬ 
mina  secundum  Philosophum  sunt  signa 
intellectuum,  necesse  est  quod  secundum 
processum  intellectivae  cognitionis  sit 
etiam  nominationis  processus.  Procedit 
autem  nostra  cognitio  intellectualis  a  no¬ 
tioribus  ad  minus  nota ;  et  ideo  apud  nos 
a  notioribus  nomina  transferuntur  ad  si¬ 
gnificandum  res  minus  notas.  Et  inde  est 
quod,  sicut  dicitur  in  10.  Metaphys. 
{text.  13  et  14 ;  1.  9,  c.  4),  ab  iis  quae 
sunt  secundum  locum,  processit  nomen 
distantiae  ad  omnia  contraria  ;  et  similiter 
nominibus  pertinentibus  ad  motum  loca¬ 
lem  utimur  ad  significandum  alios  motus, 
eo  quod  corpora,  quae  loco  circumscri¬ 
buntur,  sunt  maxime  nobis  nota.  Et  inde 
est  quod  nomen  circumstantiae  ab  iis, 
quae  in  loco  sunt,  derivatur  ad  actus  hu¬ 
manos.  Dicitur  autem  in  localibus  aliquid 
circumstare,  quod  est  quidem  extrin- 
secum  a  re,  tamen  attingit  ipsam  vel  ap¬ 
propinquat  ei  secundum  locum.  —  la  2dd, 
q.  7,  a.  1,  in  c. 

Ad  quartum  (sive  primum  in  con¬ 
trarium)  dicendum,  quod  circumstantia 
Quid  et  Circa  quid  in  prodicta  assigna¬ 
tione  in  una  includuntur,  eo  quod  obje¬ 
ctum,  quod  dicitur  Circa  (/wf(i,dat  ratio¬ 
nem  actui,  quod  dicitur  Quid ;  sed  Philo¬ 
sophus  distinguit  eas,  quia  prgeter  univer¬ 
salem  rationem  objecti,  quod  dat  speciem 
actui,  possunt  in  objecto  considerari  spe¬ 
ciales  conditiones,  qu^  diversificant  ac¬ 
tum  in  bonitate  et  malitia,  in  illis  actibus, 
qui  de  se  malitiam  non  implicant,  in  qui¬ 
bus  etiam  malitige  quantitatem  diversifi¬ 
cant. —  Cum  autem  Philosophus  dicit  Quo 
instrumento,  idem  est  ei,  quod  dictum 

est  Quibus  auxiliis^  quia  omnia  auxilia 
sunt  quasi  instrumenta  actionis,  quibus 
agens  utitur  ad  suum  finem.  — ■  4.  Sent. 

1.  c.  ad  5. 

Ad  quintum  (sive  secundum  in  con¬ 
trarium)  dicendum,  quod  cum  modus 
mensuram  importet,  omnia  qum  ad  men¬ 
suram  pertinent,  vel  per  modum  quan¬ 
titatis  continuas  vel  discretae,  importantur 
in  Quomodo. —  Vel  dicendum,  quod  quan¬ 
titas  actus  ex  tribus  pensari  potest :  primo 
ex  ipsa  intensione  actus,  et  sic  idem  est 
quod  Quomodo ;  secundo  ex  quantitate 
objecti,  et  sic  includitur  in  Quid;  tertio 
ex  tempore,  et  sic  includitur  in  Quando. 
Quotiens  autem  semper  reducitur  ad  mo¬ 
dum.  —  Ibid.  ad  6. 


QUESTIO  VII 

DE  VOLUNTATE. 

Antequam  autem  consideremus  de  acti¬ 
bus  a  voluntate  elicitis,  consideranda  sunt 
aliqua  de  Voluntate. 

CIRCA  QUOD  QUERUNTUR  DUO  : 

1.  Utrum  aliqua  potentia  animae  moveat 
voluntatem. 

2.  Utrum  voluntas  moveatur  a  solo  Deo  sicut 
ab  exteriori  principio. 

ARTICULUS  I 

UTRUM  ALIQUA  POTENTIA  ANIM.^:  MOVEAT 
VOLUNTATEM. 

Videtur  quod  nulla  potentia  animas 
moveat  voluntatem. 

1.  Voluntas  enim  movet  ceteras  omnes 
potentias;  idem  autem  respectu  ejusdem 
non  est  movens  et  motum  :  ergo  voluntas 
non  movetur  ab  ulla  animae  potentia.  — 
de  Verit.  q.  22,  a.  12;  'Ia  2aj,  q.  9,  a.  1, 
arg.  3. 

2.  Prasterea,  voluntas  movet  se  ipsam ; 
ergo  non  debet  moveri  ab  ulla  potentia  ; 


quod  enim  fit  per  se,  frustra  dicitur  fieri 
per  aliud.  —  la  2«,  q.  9,  a.  3,  arg.  3. 

3.  Praeterea,  si  voluntas  movetur  ab 
aliqua  potentia,  vel  ab  intellectu  vel  ab 
appetitu  sensitivo.  Non  ab  intellectu  ; 
intellectus  enim  se  habet  ad  voluntatem 
ut  demonstrans  appetibile,  sicut  imagi¬ 
natio  demonstrat  appetibile  appetitui  sen¬ 
sitivo.  Sed  imaginatio  demonstrans  appe¬ 
tibile  non  movet  appetitum  sensitivum  ; 
imo  quandoque  ita  nos  habemus  ad  ea 
qum  imaginamur,  sicut  ad  ea  quae  in 
pictura  nobis  ostenduntur,  ex  quibus  non 
movemur,  ut  dicitur  in  lib  2.  de  Anima 
{text.  Ibl;  1.  3,  c.  3).  Ergo  neque  etiam 
movetur  ab  intellectu. —  Sed  nec  etiam  ab 
appetitu  sensitivo;  nulla  enim  virtus  par¬ 
ticularis  potest  facere  effectum  universa¬ 
lem  ;  sed  appetitus  sensitivus  est  virtus 
particularis,  consequitur  enim  particula¬ 
rem  sensus  apprehensionem  :  ergo  non 
potest  causare  motum  voluntatis,  qui  est 
universalis,  velut  consequens  apprehen¬ 
sionem  intellectus.  —  la  2ai,  q.  9,  a.  1, 
arg.  2 ;  a.  2,  arg.  2. 

Sed  contra  est,  quod  Philosophus  in 

3.  de  Anima  {text.  54 ;  c.  10)  dicit,  quod 
appetibile  intellectum  est  movens  non  mo¬ 
tum  ;  voluntas  autem  est  movens  motum. 
—  la  2£e,  q.  9,  a.  1,  arg.  Sed  contra; 
3.  de  Anima  1.  15. 

Respondeo  dicendum,  quod  secunda  mo¬ 
ventia  non  movent  nisi  in  quantum  parti¬ 
cipant  primum ;  unde  omnia  conveniunt 
in  specie  primi  moventis.  Primum  autem 
movens  in  homine  est  appetibile,  in  quan¬ 
tum  est  intellectum.  Unde  necesse  est  in¬ 
tellectum,  in  quantum  est  de  appetibili, 
movere  voluntatem.  Quod  tamen  non 
obstat,  quin  etiam  voluntas  moveat  intel¬ 
lectum. 

Ad  cujus  evidentiam  considerandum 
est,  quod  in  tantum  aliquid  indiget  mo¬ 
veri  ab  aliquo,  in  quantum  est  in  potentia 
ad  plura :  oportet  enim  ut  id,  quod  est 
in  potentia,  reducatur  in  actum  per  ali¬ 
quid  quod  est  actu :  et  hoc  est  movere . 
Dupliciter  autem  aliqua  vis  animm  inve¬ 
nitur  esse  in  potentia  ad  diversa  :  uno 

modo  quantum  ad  agere  vel  non  agere ; 
alio  modo  quantum  ad  agere  hoc  vel 
illud  ;  sicut  visus  quandoque  videt  actu  et 
quandoque  non  videt ;  et  quandoque  vi¬ 
det  album  et  quandoque  videt  nigrum. 
Indiget  igitur  movente  quantum  ad  duo, 
scilicet  quantum  ad  exercitium  vel  usum 
actus,  et  quantum  ad  determinationem 
actus.  Quorum  primum  est  ex  parte  sub¬ 
jecti,  quod  quandoque  invenitur  agens, 
quandoque  non  agens.  Aliud  autem  ex 
parte  objecti,  secundum  quod  specificatur 
actus. 

Motio  autem  ipsius  subjecti  est  ex 
agente  aliquo.  Et  cum  omne  agens  agat 
propter  finem,  ut  supra  ostensum  est, 
principium  hujus  motionis  est  ex  fine. 
Et  inde  est  quod  ars  ad  quam  pertinet 
finis,  movet  suo  imperio  artem  ad  quam 
pertinet  id  quod  est  ad  finem  ;  sicut  ars 
gubernatoria  imperat  navifactivas,  ut  di¬ 
citur  in  2.  Phys.  {text.  25;  c.  2.)  Bonum 
autem  in  communi,  quod  habet  rationem 
finis,  est  objectum  voluntatis;  et  ideo  ex 
hac  parte  voluntas  movet  alias  potentias 
animge  ad  suos  actus.  Utimur  enim  aliis 
potentiis  cum  volumus.  Nam  fines  et  per¬ 
fectiones  omnium  aliarum  potentiarum 
comprehenduntur  sub  objecto  voluntatis 
sicut  quaedam  particularia  bona.  Semper 
autem  ars  vel  potentia  ad  quam  pertinet 
finis  universalis,  movet  ad  agendum 
artem  vel  potentiam  ad  quam  pertinet 
finis  particularis  sub  illo  universali 
comprehensus  :  sicut  dux  exercitus 
movet  suo  imperio  aliquem  ex  tribunis, 
qui  intendit  ordinem  unius  aciei,  quia 
ille  intendit  bonum  commune,  scilicet  or¬ 
dinem  totius  exercitus. 

Sed  objectum  movet  determinando 
actum  ad  modum  principii  formalis,  a 
quo  in  rebus  naturalibus  actio  specifica¬ 
tur,  sicut  calefactio  a  calore.  Primum 
autem  principium  formale  est  ens,  et 
verum  universale,  quod  est  objectum  in¬ 
tellectus  ;  et  ideo  isto  modo  motionis 
intellectus  movet  voluntatem  sicut  prae¬ 
sentans  ei  objectum  suum. —  ia  2a3,  q.  9, 
a.  i,  c. 


Quod  autem  objectum  videatur  bonum 
et  conveniens,  ex  duobus  contingit,  scili¬ 
cet  ex  conditione  ejus  quod  proponitur, 
et  ejus  cui  proponitur  ;  conveniens  enim 
secundum  relationem  dicitur,  unde  ex 
utroque  extremorum  dependet.  Et  inde 
est  quod  gustus  diversimode  dispositus 
non  eodem  modo  accipit  aliquid  ut  conve¬ 
niens  et  ut  non  conveniens.  Unde  Philo¬ 
sophus  dicit  in  3.  Eth.  (c.  5  versus  fin. ; 
al.  c.  7)  :  Qualis  unusquisque  est,  talis 
finis  videtur  ei.  ,  (3.  Eth.  1.  13.)  Manife¬ 
stum  est  autem  quod  secundum  passionem 
appetitus  sensitivi  immutatur  homo  ad 
aliquam  dispositionem ;  unde  secundum 
quod  homo  est  in  passione  aliqua,  videtur 
sibi  aliquid  conveniens,  quod  non  vide¬ 
tur  ei  extra  passionem  existenti ;  sicut 
irato  videtur  bonum  quod  non  videtur 
quieto  ;  et  per  hunc  modum  ex  parte  ob¬ 
jecti  appetitus  sensitivus  movet  volunta¬ 
tem.  —  ia  280,  q.  9,  a.  2,  c.;  a.  3; 
de  Verit.  q.  22,  a.  1 1  et  12  ;  3.  de  Anima 
1.  io  ;  la,  q.  82,  a.  4. 

Ad  primum  ergo  dicendum,  quod  tam 
finis  quam  efficiens  movere  dicuntur,  sed 
diversimode,  cum  in  qualibet  actione  duo 
considerentur,  scilicet  agens  et  ratio 
agendi,  ut  in  calefactione  ignis  est  agens 
et  ratio  agendi  est  calor.  In  movendo 
dicitur  finis  movere  sicut  ratio  movendi, 
sed  efficiens  sicut  agens  motum,  hoc  est 
educens  mobile  de  potentia  in  actum. 
Ratio  autem  agendi  est  potentia  agentis 
per  quam  agit ;  unde  oportet  quod  insit 
agenti  ad  hoc  quod  agat.  Non  autem  in- 
est  secundum  esse  naturse  perfectum, 
quia  hoc  habito  quiescit  motus ;  sed  in- 
est  agenti  per  modum  intentionis  :  nam 
finis  est  prior  in  intentione,  sed  posterior 
in  esse ;  et  ideo  finis  praBexistit  in  movente 
proprie  secundum  intellectum,  cujus  est 
recipere  aliquid  per  modum  intentionis 
et  non  secundum  esse  naturae.  Unde 
intellectus  movet  voluntatem  per  modum 
quo  finis  movere  dicitur,  in  quantum 
scilicet  praeconcipit  rationem  finis  et  eam 
voluntati  proponit.  Sed  movere  per  mo¬ 
dum  causae  agentis  est  voluntatis  et  non 

ntellecliis,  eo  quod  voluntas  comparatur 
ad  res  secundum  quod  sunt  in  se  ipsis ; 
intellectus  autem  comparatur  ad  res 
secundum  quod  sunt  per  modum  spiri¬ 
talem  in  anima.  Agere  autem  et  moveri 
convenit  rebus  secundum  esse  proprium 
quo  in  se  ipsis  subsistunt,  et  non  secun¬ 
dum  quod  sunt  in  anima  per  modum 
intentionis,  et  sic  comparatio  voluntatis 
ad  res  est  secundum  quod  competit  eis 
motus.  Et  praeterea  actus  voluntatis  est 
quaedam  inclinatio  in  aliquid ;  inclinatio 
autem  est  dispositio  moventis  secundum 
quod  efficiens  movet.  Unde  patet,  quod 
voluntas  habet  movere  per  modum  cau¬ 
sae  agentis;  —  non  autem  intellectus, 
sed  tantum  per  modum  causae  finalis 
sicut  praesentans  objectum  ;  —  nec  etiam 
appetitus  sensitivus,  qui  voluntatem 
movet  ex  ea  parte  tantum  qua  ipsa 
movetur  ab  objecto,  in  quantum  scilicet 
homo  aliqualiter  dispositus  per  passionem 
judicat  aliquid  esse  conveniens  et  bonum, 
quod  extra  passionem  existens  non  judi¬ 
caret.  —  De  Verit.  q.  22,  a.  12,  c.  ;  la, 
q.  82,  a.  4,  c. ;  la  2ie,  q.  10,  a.  3,  c. 

Potentiis  autem  animae  superioribus 
ex  hoc  quod  immateriales  sunt  competit, 
quod  reflectantur  super  se  ipsas ;  unde 
tam  voluntas  quam  intellectus  refle¬ 
ctuntur  super  se  et  unum  super  alterum 
et  super  essentiam  animae  et  super  ejus 
vires.  Cum  autem  aliqua  potentia  super 
aliam  fertur,  comparatur  ad  eam  secun¬ 
dum  suam  proprietatem,  sicut  intellectus 
cum  intelligit  voluntatem  velle,  accipit 
in  se  ipso  rationem  volendi ;  unde  et 
ipsa  voluntas  cum  fertur  super  potentias 
animae,  fertur  in  eas  ut  in  res  quasdam 
quibus  convenit  motus  et  operatio,  et 
inclinat  unamquamque  in  propriam  ope¬ 
rationem.  Et  sic  non  solum  res  exte¬ 
riores  movet  voluntas  per  modum  causae 
agentis,  sed  etiam  ipsas  animae  vires, 
licet  ipsa  moveatur  ab  appetibili  intel¬ 
lecto  per  modum  causae  finalis.  —  de 
Verit.  1.  c.,  in  c. 

Ad  secundum  dicendum,  quod  non 
eodem  modo  voluntas  movetur  ab  intel- 

lectu  et  a  se  ipsa ;  sed  ab  intellectu  quidem 
movetur  secundum  rationem  objecti ;  a 
se  ipsa  vero  quantum  ad  exercitium  actus 
secundum  rationem  finis :  —  in  quantum 
scilicet,  sicut  intellectus  per  hoc  quod 
cognoscit  principium,  reducit  se  ipsum 
de  potentia  in  actum,  quantum  ad  cogni¬ 
tionem  conclusionum,  et  hoc  modo  movet 
se  ipsum  :  similiter  voluntas  per  hoc 
quod  vult  finem,  movet  se  ipsam  ad  vo¬ 
lendum  ea  quae  sunt  ad  finem,  quia  hoc 
modo  se  habet  finis  in  appetibilibus,  sicut 
principium  in  intelligibilibus.  —  la  2ae, 
q.  9,  a.  3,  ad  3  et  in  c. 

Ad  tertium  dicendum,  quod  sicut  ima¬ 
ginatio  formae  sine  a?stimatione  conve¬ 
nientis  vel  nocivi  non  movet  appetitum, 
ita  nec  apprehensio  veri  sine  ratione  boni 
et  appetibilis ;  unde  intellectus  specula¬ 
tivus  non  movet,  sed  intellectus  praeli- 
cus,  ut  dicitur  3.  de  Anima  {text.  49; 
c.  10;  cf.  S.  Thomas  ibid.  1.  15). —  Ad 
id  autem  quod  dicitur  de  appetitu  sen¬ 
sitivo,  dicendum,  quod  actus  et  electiones 
hominum  sunt  circa  singularia  ;  unde  ex 
hoc  ipso  quod  appetitus  sensitivus  est 
virtus  particularis,  habet  magnam  virtu¬ 
tem  ad  hoc  quod  per  ipsum  sic  dispona¬ 
tur  homo,  ut  ei  aliquid  videatur  sic  vel 
aliter  circa  singularia.  —  la  2sd,  q.  9, 
a.  1,  ad  2 ;  a.  2,  ad  2. 

ARTICULUS  II 

UTRUM  VOLUNTAS  MOVEATUR  A  SOLO  DEO 
SICUT  AB  EXTERIORI  PRINCIPIO. 

Videtur  quod  voluntas  non  moveatur  a 
solo  Deo  :  — 

1.  quia  per  observationem  coelestium 
corporum  astrologi  quaedam  vera  pro¬ 
nuntiant  de  humanis  actibus  futuris,  qui 
sunt  a  voluntate ;  quod  non  esset,  si  cor¬ 
pora  coelestia  voluntatem  hominis  movere 
non  possent :  ergo  voluntas  non  movetur 
a  solo  Deo.  —  la  2ae,  q.  9,  a.  5,  arg.  3. 

2.  Praeterea,  angelus  illuminat  intel¬ 
lectum  hominis  mediantibus  phantasma 

tibus;  sed  sicut  phantasia,  quae  deservit 
intellectui,  potest  immutari  ab  angelo, 
ita  et  appetitus  sensitivus,  qui  deservit 
voluntati,  quia  ipse  etiam  est  vis  utens 
organo  corporali  :  ergo  sicut  illuminat 
intellectum,  ita  potest  immutare  volun¬ 
tatem. —  la,  q.  111,  a.  2,  arg.  2;  la 
2ge,'  q.  9,  a.  G,  arg.  2. 

3.  Praeterea,  d^mones  dicuntur  incen¬ 
tores  malorum ;  sed  incendere  pertinet  ad 
affectum,  cujus  est  amare  :  ergo  videtur 
quod  in  voluntatem  nostram  etiam  im¬ 
primere  possint.  —  2.  Sent.  dist.  8, 
q.  un.,  a.  5,  arg.  7  (sive  arg.  3  Sed  con¬ 
tra). 

4.  Praeterea,  voluntas  aliquando  est 
malorum ;  sed  Deus  non  potest  esse  (causa) 
malorum  :  ergo  Deus  non  movet  volunta¬ 
tem.  —  la  2a3,  q.  9,  a.  6,  arg.  3. 

Sed  contra  est :  l .  quod  perfectius 
invenitur  ordo  in  spiritualibus  quam  in 
corporalibus ;  in  corporalibus  autem 
omnis  motus  causatur  a  primo  motu  : 
oportet  igitur  quod  in  spiritualibus  omnis 
motus  voluntatis  causetur  a  prima  volun¬ 
tate.  —  3.  c.  Gent.  c.  89,  rat.  4. , 

2.  Praeterea,  dicit  Philosophus  in  8. 
Eudemicce  Ethicoe,  quod  hujus  quod 
aliquis  intelligat,  consilietur  et  eligat  et 
velit,  oportet  aliquid  esse  causam;  si 
autem  est  causa  ejus  aliud  consilium  et 
alia  voluntas  praecedens,  cum  non  sit 
procedere  in  his  in  infinitum,  oportet 
devenire  ad  aliquod  primum  ;  hujusmodi 
autem  primum  oportet  esse  aliquid  quod 
est  melius  ratione ;  nihil  autem  est  me¬ 
lius  intellectu  et  ratione  quam  Deus  :  est 
igitur  primum  principium  nostrorum 
consiliorum  et  voluntatum.  —  Ibid. 
rat.  6. 

Respondeo  dicendum,  quod  oportet 
omne  multiforme  et  mutabile  et  deficere 
potens,  reduci  sicut  in  principium  in  ali¬ 
quod  uniforme  et  immutabile  et  deficere 
non  potens  .  Omnia  autem  quae  in  nobis 
sunt  inveniuntur  esse  multiplicia,  varia¬ 
bilia  et  defectibilia.  Patet  enim  quod 
electiones  nostrae  multiplicitatem  habent, 
cum  in  diversis,  et  a  diversis  diversa 


eligantur.  Mutabilia  autem  sunt  tum 
propter  animi  levitatem,  qui  non  est  fir¬ 
matus  in  fine  ultimo,  tum  etiam  propter 
mutationem  rerum,  quae  nos  extra  cir¬ 
cumstant.  Quod  autem  defectibilia  .  sint, 
humana  peccata  testantur.  Similiter 
etiam  intelligentia  nostra  multiplicatio¬ 
nem  habet,  quia  ex  multis  sensibilibus 
veritatem  intelligibilem  quasi  congrega¬ 
mus.  Est  etiam  mutabilis,  quia  ex  uno 
in  aliud  discurrendo  procedit,  ex  notis  ad 
ignota  proveniens.  Est  defectibilis  propter 
phantasia3  et  sensus  permixtionem,  ut 
errores  hominum  ostendunt.  Rursus  de 
corporibus  humanis  et  exterioribus,  qui¬ 
bus  homines  utuntur,  manifestum  est 
quod  est  in  eis  multiplicitas  commixtionis 
et  contrarietatis,  eo  quod  non  semper 
eodem  modo  moventur,  quia  motus  eo¬ 
rum  non  possunt  esse  continui,  et  quod 
defectibilia  sunt  per  alterationem  et  cor¬ 
ruptionem. 

Sicut  ergo  nostra  intellectualis  cognitio 
regulatur  per  angelorum  cognitiones, 
quia  sunt  uniformes,  eo  quod  ab  ipso 
uno  veritatis  fonte,  scilicet  Deo,  veritatis 
accipiunt  cognitionem  ;  et  immobiles, 
quia  non  discurrendo  ab  effectibus  in 
causas,  aut  e  converso,  sed  simplici 
intuitu  puram  veritatem  de  rebus  intuen¬ 
tur  ;  et  indefectibiles,  cum  ipsas  rerum 
naturas  seu  quidditates  intueantur  per 
se  ipsas,  circa  quas  non  potest  intellectus 
errare,  sicut  nec  sensus  circa  propria 
sensibilia,  cum  tamen  intellectus  huma¬ 
nus  quidditates  rerum  ex  accidentibus  et 
effectibus  cognoscat.  Et  sicut  corpora 
nostra,  et  alia,  qua3  in  usum  nostrum 
veniunt,  per  motum  coelestium  corporum 
regulantur,  quia  ipsa  sunt  uniformia  ut- 
pote  simplicia,  absque  omni  coiitrarietate 
existentia,  motus  etiam  eorum  sunt  uni¬ 
formes,  continui  et  semper  eodem  modo 
se  habentes ;  nec  in  iis  potest  esse  cor¬ 
ruptio  vel  alteratio;  —  ita  etiam  voluntas 
nostra  debet  in  aliquam  voluntatem  uni¬ 
formem  et  immutabilem  et  indeficientem 
reduci.  Sola  autem  divina  voluntas  est 
ejusmodi,  quia  unum  volendo  omnia  alia 

vult ;  est  etiam  immutabilis  et  indefi¬ 
ciens,  quia  ipse  Deus  sua  est  voluntas. 
Unde  patet  solum  Deum  movere  volunta¬ 
tem  tanquam  principium  extrinsecum. 
Quod  nihil  obstat  nostrae  libertati,  sicut 
non  est  contra  naturam  quod  Deus  in 
rebus  naturalibus  operatur ;  sed  tam 
inclinatio  naturalis  quam  voluntaria  a 
Deo  est  utraque  proveniens  secundum 
conditionem  rei  cujus  est  :  sic  enim  Deus 
res  movet  secundum  quod  competit 
eorum  naturae.  —  Patet  igitur  ex  prae¬ 
dictis,  quod  in  corpus  humanum  et  virtu¬ 
tes  corporeas  imprimere  possunt  corpora 
■ccelestia,  sicut  et  in  alia  corpora;  non 
autem  in  intellectum,  sed  hoc  potest 
natura  intellectualis  ;  in  voluntatem  au¬ 
tem  solus  Deus  imprimere  potest.  — 
3.  c.  Gent.  c.  85  usque  ad  91  ;  ia  2sd,  q.  9, 
a.  5  et  6 ;  la,  q.  111,  a.  2,  c.  ;  2.  Sent. 
dist.  8,  q.  un.,  a.  5,  c. ;  de  Malo  q.  16, 
a.  11  et  12;  Quoesf.  disp.  de  Promden- 
tia  a.  10,  c.  ;  de  Verit.  q.  22,  a.  9,  c. ; 
Opusc.  2,  c.  128  et  129  ;  Opusc.  25,  c.  4; 
Opusc.  28,  a.  2. 

Ad  primum  ergo  dicendum,  quod 
appetitus  sensitivus  est  actus  organi  cor¬ 
poralis,  Unde  nihil  prohibet  ex -impres¬ 
sione  coelestium  corporum  aliquos  esse 
habiles  ad  irascendum  vel  concupiscen¬ 
dum  vel  aliquam  hujusmodi  passionem  : 
sicut  et  ex  complexione  naturali  plures 
hominum  sequuntur  passiones,  quibus 
soli  sapientes  resistunt.  Et  ideo,  ut  in  plu¬ 
ribus,  verificantur  qu^  praenuntiantur  de 
actibus  hominum  secundum  considera¬ 
tionem  coelestium  corporum.  Sed  tamen, 
ut  Ptolemaeus  dicit  in  Centiloquio,  «  sa¬ 
piens  dominatur  astris  »,  quia  resistens 
passionibus  impedit  per  voluntatem  libe¬ 
ram  et  nequaquam  motui  coelesti  subje¬ 
ctam  hujusmodi  coelestium  corporum  effe¬ 
ctus.  —  Ia2a3,  q.  9,  a.  5,  ad  3;  Opusc.  25, 
c.  4  ;  Opusc.  28,  a.  2. 

Ad  secundum  ddcexidnm ,  quod  volun¬ 
tas  potest  immutari  dupliciter  ;  uno 
modo  ab  interiori ;  et  sic  cum  motus 
voluntatis  non  sit  aliud  quam  inclinatio 
voluntatis  in  rem  volitam,  solius  Dei  est 


sic  immutare  voluntatem,  qui  dat  naturae 
intellectuali  virtutem  talis  inclinationis. 
Sicut  enim  inclinatio  naturalis  non  est 
nisi  ab  eo  qui  dat  naturam,  ita  inclinatio 
voluntaria  non  est  nisi  a  Deo  qui  causat 
voluntatem.  Alio  modo  movetur  volun¬ 
tas  ab  exteriori ;  et  hoc  in  angelo  est  uno 
modo  tantum,  scilicet  a  bono  apprehenso 
per  intellectum ;  unde  secundum  quod 
aliquis  est  causa  quod  aliquid  apprehen¬ 
datur  ut  bonum,  secundum  hoc  movet 
voluntatem  ad  appetendum.  Et  sic  solus 
Deus  efficaciter  potest  movere  volunta¬ 
tem  ;  angelus  autem  et  homo  per  modum 
suadentis.  —  Sed  praster  hunc  modum 
etiam  aliter  movetur  in  hominibus  volun¬ 
tas  ab  exteriori,  scilicet  ex  passione 
existente  circa  appetitum  sensitivum  : 
sicut  ex  concupiscentia  vel  ira  inclinatur 
voluntas  ad  aliquid  volendum.  Et  sic 
etiam  angeli,  in  quantum  possunt  conci¬ 
tare  hujusmodi  passiones,  possunt  volun¬ 
tatem  movere,  non  tamen  ex  necessitate, 
quia  voluntati  semper  remanet  libertas 
ad  consentiendum  vel  resistendum  pas¬ 
sioni.  —  la,  q.  111,  a.  2,  c. 

Quod  autem  dicitur,  quod  sicut  phan¬ 
tasia  potest  moveri  ab  angelo,  ita  et 
appetitus  sensitivus,  ex  hoc  non  sequitur 
voluntatem  moveri  ab  angelo.  Nam  intel¬ 
lectus  quidem  humanus,  secundum  prse- 
sentem  statum,  non  potest  intelligere  nisi 
convertendo  se  ad  phantasmata  ;  sed  vo¬ 
luntas  humana  potest  aliquid  velle  ex 
judicio  rationis,  non  sequendo  passionem 
appetitus  sensitivi.  Unde  non  est  simile. 
—  Ibid.  ad  3. 

Ad  tertium  dicendum,  quod  daemones 
dicuntur  incentores,  in  quantum  fervere 
faciunt  sanguinem  :  et  sic  anima  ad  con¬ 
cupiscendum  disponitur,  sicut  etiam  qui¬ 
dam  cibi  provocant  ad  idem.  In  volunta¬ 
tem  autem  imprimere  solius  Dei  est,  quod 
est  propter  libertatem  voluntatis,  qu«  est 
domina  sui  actus,  et  non  cogilur  ab  obje¬ 
cto,  sicut  intellectus  cogitur  demonstra¬ 
tione.  —  2.  Sent.  dist.  8,  q.  un.,  a.  5, 
ad  7. 

Ad  quartum  dicendum,  quod  Deus 

movet  voluntatem  hominis,  sicut  univer¬ 
salis  motor,  ad  universale  objectum  vo¬ 
luntatis,  quod  est  bonum  ;  et  sine  hac 
universali  motione  homo  non  potest  ali¬ 
quid  velle ;  sed  homo  per  rationem  deter¬ 
minat  se  ad  volendum  hoc  vel  illud, 
quod  est  vere  bonum  vel  apparens  bo¬ 
num.  Sed  tamen  interdum  specialiter 
Deus  movet  aliquos  ad  aliquid  determi¬ 
nate  volendum,  quod  est  bonum.  —  la 
286,  q.  9,  a.  6,  ad  3. 


QUiESTIO  VIII 

DE  ACTIBUS  A  VOLUNTATE  ELICITIS. 

Considerandum  igitur  est  de  actibus 
voluntatis  :  et  primo  quidem  de  actibus 
a  voluntate  elicitis;  secundo^  de  actibus 
a  voluntate  imperatis ;  et  quia  consilium 
pr8ecedit  electionem,  qu8e  est  actus  a 
voluntate  elicitus,  ideo  considerando  de 
actibus  a  voluntate  elicitis  considerabis 
mus  etiam  de  consilio. 

CIRCA  PRIMUM  QUERUNTUR 
SEPTEM  : 

1.  Utrum  recte  assignentur  actus  a  voluntate 
eliciti. 

2.  Utrum  intentio  sit  actus  voluntatis  in  or¬ 
dine  ad  rationem. 

3.  Utrum  frui  conveniat  omnibus  rebus. 

4.  Utrum  electio  sit  appetitus  consiliativus. 

5.  Utrum  consilium  sit  inquisitio  rationis  de 
omnibus  quse  a  nobis  aguntur  ad  finem. 

6.  Utrum  consensus  sit  actus  appeti tivse  vir¬ 
tutis,  de  iis  quae  sunt  ad  finem,  pertinens 
solum  ad  superiorem  animae  partem. 

7.  Utrum  usus  sit  actus  voluntafis,  ejus  quod 
est  ad  finem  subsequens  electionem. 

ARTICULUS  I 

UTRUM  RECTE  ASSIGNENTUR  ACTUS  A 
VOLUNTATE  ELICITI. 

Videtur  quod  non  recte  assignentur 
actus  a  voluntate  eliciti  :  voluntas,  in¬ 


tentio,  fruitio,  electio,  consensus  et  usus. 

1.  Voluntas  enim  nominat  potentiam, 
non  actum ;  ergo  male  ponitur  actus  a 
voluntate  elicitus.  —  11.  citandis  in  re- 
spons. 

2.  Praeterea,  potentiae  non  potest 
attribui  nisi  duplex  actus  :  vel  qui  conve¬ 
nit  sibi  per  se,  vel  qui  convenit  sibi  in 
ordine  ad  aliam  potentiam.  Sed  intentio 
non  potest  esse  actus  voluntatis  per  se 
consideratae,  quia  non  denonunatur  a 
voluntate;  actus  autem,  qui  est  alicujus 
potentiae  per  se,  denominatur  ab  ipsa, 
sicut  intelligere  ab  intellectu.  Similiter 
etiam  non  est  actus  secundum  ordinem 
ad  rationem,  quia  sic  actus  ejus  est  eli¬ 
gere.  Ergo  intentio  nullo  modo  est  actus 
voluntatis.  —  ^2.  Sent.  dist.  38,  a.  3, 
arg.  5. 

3.  Praeterea,  quaelibet  potentia  habet 
proprium  finem  qui  est  ejus  perfectio  : 
sicut  visus  finis  est  cognoscere  visibile, 
auditus  percipere  sonos,  et  sic  de  aliis ; 
sed  finis  rei  est  fructus  ejus  :  ergo  fruitio 
est  potenti®  cujuslibet,  et  non  solum 
appetitiv®.  —  la  2®,  q.  11,  a.  1,  arg.  2; 
1.  Sent.  dist.  1,  q.  1,  a.  1. 

4.  Pr®terea,  sicut  ad  rationem  pertinet 
inquisitio  et  argumentatio,  ita  et  con¬ 
clusio;  sed  electio  est  quasi  qu®dam 
conclusio  consilii,  ut  patet  in  3.  Eth. 
(c.  2  et  3;  ai.  4  et  5) :  cum  ergo  consilium 
sit  rationis,  et  electio  similiter  rationis 
erit;  ergo  male  assignatur  inter  actus 
voluntatis.  —  de  Verit.  q.  22,  a.  15, 
arg.  2. 

5.  Pr®terea,  usus  rei  alicujus  importat 
applicationem  rei  illius  ad  aliquam  ope¬ 
rationem  ;  sed  applicare  rem  ad  operatio¬ 
nem  non  est  solius  voluntatis,  sed  etiam 
potenti®  exsecutricis  :  ergo  usus  non  est 
proprius  actus  voluntatis.  —  la  2®, 
q.  16,  a.  1,  in  c. 

6.  Pr®terea,  appetitus  eorum  qu®  sunt 
ad  finem,  est  electio;  sed  consensus  est 
ejusmodi  :  ergo  in  nullo  ab  electione 
differe  videtur;  ergo  male  ponitur  actus 
specialis  voluntatis.  —  la  2®,  q.  15, 
a.  3,  arg.  3. 

Sed  contra  :  desiderium  nominat  ac¬ 
tum  voluntatis;  sed  desiderium  in  nullo 
horum  includitur  :  ergo  non  sufficienter 
enumerati  sunt  actus  voluntatis. —  la  28e, 
q.  30,  a.  1,  ad  2. 

Respondeo  dicendum,  quod  appetitus  est 
finis,  et  eorum  quge  sunt  ad  finem;  et 
secundum  quod  voluntas  se  habet  ad  illa, 
secundum  hoc  sumitur  ratio  diversitatis 
actuum  ab  ipsa  elicitorum.  Voluntas  autem 
respicit  finem  tripliciter  :  uno  modo 
absolute,  et  sic  dicitur  voluntas  seu  vo- 
litio,  prout  absolute  volumus  vel  sanita¬ 
tem  vel  si  quid  est  aliud  hujusmodi.  Alio 
modo  respicit  finem  prout  prsesentem  et 
habitum,  quatenus  in  eo  quiescit,  et  sic 
est  fruitio.  Tertio  modo  respicit  finem 
secundum  quod  est  terminus  alicujus, 
quod  in  ipsum  ordinatur,  et  sic  intentio 
respicit  finem,  prout  scilicet  est  terminus 
motus.  In  motu  autem  potest  accipi  ter¬ 
minus  dupliciter  :  uno  modo  ipse  termi¬ 
nus  ultimus  in  quo  quiescitur,  qui  est 
terminus  totius  motus;  alio  modo  ali¬ 
quod  medium,  quod  est  principium  unius 
partis  motus  et  finis  vel  terminus  alte¬ 
rius  ;  —  et  utriusque  est  intentio,  id  est 
tam  finis  ultimi  quam  proximi.  Non 
enim  solum  ex  hoc  intendere  dicimur 
sanitatem  quia  volumus  eam,  sed  quia 
volumus  ad  eam  per  aliquid  pervenire, 
(la  280,  q.  12,  a.  2,  c.)  —  Ea  vero  quse 
sunt  ad  finem,  possunt  ad  ipsum  com¬ 
parari  dupliciter.  Vel  enim  ita  necessaria 
sunt  ad  finem,  ut  tamen  sine  his  aut  illis 
comparari  possit,  licet  non  sine  omnibus ; 
et  circa  illa,  quatenus  placent,  est  con- 
sensus;  quatenus  vero  inter  illa  alia  aliis 
praaferuntur,  est  electio,  quae  praesup- 
ponitin  ratione  consilium,  et  quam  sequi¬ 
tur  usus,  secundum  quod  voluntas  media 
adinventa  ad  finem  comparandum  appli¬ 
cat.  (1.  c.  Gent.  c.  81,  rat.  1  ;  Q.Eth.  1.  2.) 
Si  vero  ea  quae  sunt  ad  finem  ita  sunt 
necessaria  ad  finem  comparandum,  ut 
sine  illis  finis  haberi  non  possit,  tunc  de 
illis  non  est  proprie  electio  nec  consilium, 
sed  tantum  consensus  quatenus  placent,  et 
usus  quatenus  applicantur. —  3.  Eth.  1.  8; 


la2ge,  q.  11,  12,  13,  14,  15,  16;  Sent. 
dist.  38,  a.  3  et  4;  <i(3  Verit.  q.  22,  a.  13, 
14,  15. 

Ad  primum  ergo  dicendum,  quod 
voluntas  potest  dupliciter  sumi  :  vel  pro 
ipsa  potentia  voluntatis  :  et  hoc  modo  hic 
non  sumitur;  vel  pro  actu  ejus  :  quo 
modo  hic  sumitur;  et  ideo  objectio  ex 
aaquivocatione  voluntatis  procedit.  — 
2.  Sent.  dist.  44,  q.  1 ,  a.  1 ,  ad  3 ;  dist.  39, 
q.  1,  a.  1,  in  c. 

Ad  secundum  dicendum,  quod  inten¬ 
tio  non  est  actus  voluntatis  absolute,  sed 
in  ordine  ad  rationem  actum  voluntatis 
ordinantem.  Sed  ratio  potest  ordinare 
actum  voluntatis  dupliciter  :  vel  secun¬ 
dum  quod  voluntas  est  de  fine,  et  sic  actus 
voluntatis  in  ordine  ad  rationem  est  in¬ 
tentio;  vel  secundum  quod  est  de  his 
qu?e  sunt  ad  finem,  et  sic  actus  voluntatis 
in  ordine  ad  rationem  est  electio.  — 
2.  Sent.  dist.  38,  a.  3,  ad  5. 

Ad  tertium  dicendum,  quod  perfectio  et 
finis  cujuslibet  alterius  potentiae  contine¬ 
tur  sub  objecto  appetitivae  sicut  proprium 
sub  communi ;  unde  perfectio  et  finis 
cujuslibet  potentiae,  in  quantum  est 
quoddam  bonum,  pertinet  ad  appetitivam 
potentiam,  propter  quod  illa  movet  alias 
ad  suos  fines;  et  ipsa  consequitur  finem, 
quando  quaelibet  aliarum  pertingit  ad 
finem.  —  la  2ae,  q.  11,  a.  1,  ad  2; 
1.  Sent.  dist.  i,  q.  1,  a.  1,  ad  5. 

Ad  quartum  dicendum,  quod  practicae 
inquisitionis  est  duplex  conclusio  :  una 
quae  est  in  ratione,  scilicet  sententia, 
quae  est  judicium  de  consiliatis;  alia  vero 
quae  est  in  voluntate,  et  hujusmodi  est 
electio,  quae  per  quandam  similitudinem 
conclusio  dicitur,  quia  sicut  in  speculati¬ 
vis  ultimo  statur  in  conclusione,  ita  in 
operativis  ultimo  statur  in  operatione. 
—  de  Verit.  q.  22,  a.  15,  ad  2. 

Ad  quintum  dicendum,  quod  ad  opera¬ 
tionem  applicamus  et  principia  interiora 
agendi,  scilicet  ipsas  potentias  animae  vel 
membra  corporis,  ut  intellectum  ad  intel- 
ligendum  et  oculum  ad  videndum,  —  et 
res  exteriores,  sicut  baculum  ad  percu- 

tiendum.  Manifestum  est  autem,  quod 
res  exteriores  non  applicamus  ad  aliquam 
operationem  nisi  per  principia  intrinseca, 
qurn  sunt  potentiae  anim^,  aut  habitus 
potentiarum,  aut  organa,  quae  sunt  cor¬ 
poris  membra.  Voluntas  autem  movet 
potentias  animae  ad  suos  actus,  ut  dictum 
est,  et  hoc  est  applicare  eas  ad  operatio¬ 
nem.  Unde  manifestum  est,  quod  primo 
et  principaliter  est  voluntatis  tanquam 
primi  moventis,  rationis  autem  tanquam 
dirigentis,  sed  aliarum  potentiarum  tan¬ 
quam  exsequentium,  quae  comparantur 
ad  voluntatem,  a  qua  applicantur  ad 
agendum,  sicut  instrumenta  ad  principale 
agens.  Actio  autem  proprie  non  attribui¬ 
tur  instrumento,  sed  principali  agenti, 
sicut  aedificatio  aedificatori.  Unde  patet, 
quod  uti  proprie  est  actus  voluntatis.  — 
la  286,  q.  16,  a.  1,  c. 

Ad  sextum  dicendum,  quod  electio 
ad; Iit  supra  consensum  quandam  relatio¬ 
nem  respectu  ejus,  cui  aliquid  praelegi¬ 
tur;  et  ideo  post  consensum  adhuc 
remanet  electio.  Potest  enim  contingere 
quod  per  consilium  inveniantur  plura 
ducentia  ad  finem  :  quorum  dum  quod¬ 
libet  placet,  in  quodlibet  eorum  consen¬ 
titur,  sed  ex  multis  quae  placent  pr^- 
accipimus  unum  eligendo.  Sed  si  in¬ 
veniatur  unum  solum  quod  placuerit, 
non  differunt  re  consensus  et  electio,  sed 
ratione  tantum  :  ut  consensus  dicatur 
secundum  quod  placet  ad  agendum,  ele¬ 
ctio  autem  secundum  quod  praefertur 
his  quae  non  placent.  —  la  2ae,  q.  15, 
a.  3,  ad  3. 

Ad  septimum  dicendum,  quod  si  desi¬ 
derium  sit  finis  prout  est  terminans  mo¬ 
tum  voluntatis,  non  differt  ab  intentione  ; 
si  vero  sit  alicujus  boni  quod  ulterius 
ordinetur  ad  aliud  magis  praecipuum, 
tunc  cum  electione  vel  consensu  coincidit. 
Desiderium  enim  nominat  simplicem 
motum  voluntatis  in  rem  desideratam  ut 
absentem;  electio  vero  nihil  aliud  est 
quam  desiderium  eorum,  quae  sunt  in 
nostra  potestate,  ex  consilio  proveniens 
in  ordine  ad  finem.  —  3.  Eth.  1.  6. 


ARTICULUS  II 

UTRUM  INTENTIO  SIT  ACTUS  VOLUNTATIS  IN 
ORDINE  AD  RATIONEM. 

Videtur  quod  intentio  non  sit  actus  vo¬ 
luntatis  in  ordine  ad  rationem . 

1.  Intendere  enim  dicitur  quasi  in  aliud 
tendere’,  intendere  autem  in  aliquid  est 
illius  potentia,  ad  quam  pertinet  prosequi 
et  fugere ;  hoc  autem  est  appetitus  et 
voluntatis,  non  autem  intellectus  :  ergo 
intentio  non  est  actus  voluntatis  in  ordine 
ad  rationem.  —  2.  Sent.  dist.  38,  q.  un., 
a.  3,  in  c. 

2.  Praeterea,  multi  sunt  appetitus  in 
quibus  non  est  intellectus  ordinans,  ut  in 
appetitu  sensitivo  et  naturali ;  at  in  illis 
est  intentio,  tendunt  enim  ad  aliquid  : 
ergo  intentio  non  est  actus  voluntatis  in 
ordine  ad  rationem.  —  Ibid.  in  c.,  ver¬ 
sus  fin. 

3.  Praeterea,  actus  superioris  et  prioris 
potentim  non  dependent  ab  actu  posterio¬ 
ris;  sed  voluntas  est  prior  intellectu  in 
agendo,  quia  voluntas,  movet  intellectum, 
ut  dictum  est ;  ergo  intentio  non  est  actus 
voluntatis  in  ordine  ad  rationem.  —  de 
Verit.  q.  22,  a.  13,  arg.  2. 

4.  Praeterea,  nullus  actus  voluntatis  est 
qui  cognitionem  non  praeexigat ;  ergo' 
secundum  hoc  nullus  deberet  attribui 
simpliciter  voluntati,  sed  voluntati  et 
rationi  simul,  vel  voluntati  in  ordine  ad 
rationem;  quod  est  falsum.  —  Ibid. 
arg.  3. 

Sed  contra  :  in  intellectu  practico  est 
judicium  de  fugiendo  et  prosequendo,  ut 
in  3.  de  Anima  {text.  46  et  sq. ;  c.  9)  di¬ 
citur;  ergo  judicium  fugae  et  prosecutio¬ 
nis  ad  intellectum  practicum  pertinet,  et 
per  consequens  prosecutio,  quae  cum  in¬ 
tentione  involvitur,  non  est  sine  ordine 
ad  intellectum. —  2.  Sent.  dist.  38,  q.  un., 
a.  3,  in  c. 

Respondeo  dicendum,  quod  intentio  est 
actus  voluntatis,  non  absolute,  sed  in  or¬ 
dine  ad  intellectum .  Ad  cujus  evidentiam 
sciendum .  est,  quod  quandocumque  sunt 

duo  agentia  ordinata,  secundo  agens  du¬ 
pliciter  potest  movere  vel  agere  :  uno 
modo  secundum  quod  competit  natura3 
suae  ;  alio  modo  secundum  quod  competit 
naturae  superioris  agentis;  impressio 
enim  superioris  agentis  manet  in  infe¬ 
riori,  et  ex  hoc  inferius  agens  non  solum 
agit  actione  propria,  sed  etiam  actione 
superioris  agentis  ;  sicut  sphaera  solis 
movetur  proprio  motu,  qui  spatio  unius 
anni  expletur,  et  motu  primi  mobilis,  qui 
est  motus  diurnus.  Similiter  aqua  move¬ 
tur  proprio  motu,  tendendo  in  centrum  ; 
et  habet  quendam  motum  et  impressio¬ 
nem  lunae,  quae  movet  ipsam  in  fluxu  et 
refluxu  maris.  Corpora  etiam  mixta  ha¬ 
bent  quasdam  operationes  et  impressiones 
coelestium  corporum,  ut  magnes  attrahit 
ferrum.  Et  quamvis  nulla  actio  inferioris 
agentis  fiat  nisi  praeesupposita  actione  su¬ 
perioris,  tamen  illa  actio  quae  competit  ei 
secundum  suam  naturam,  attribuitur  ei 
absolute,  sicut  aquae  moveri  deorsum ; 
illa  vero  quae  ei  competit  ex  impressione 
superioris  agentis,  non  attribuitur  ei 
absolute,  sed  in  ordine  ad  aliud,  sicut 
fluere  et  refluere  dicitur  esse  proprius 
motus  maris  non  in  quantum  est  aqua, 
sed  in  quantum  movetur  a  luna. 

Ratio  autem  et  voluntas  sunt  quadam 
potentiae  operativae  ad  invicem  ordinatae ; 
et  absolute  considerando,  ratio  prior  est, 
quamvis  per  reflexionem  efficiatur  volun¬ 
tas  prior  et  superior,  in  quantum  movet 
rationem.  Unde  voluntas  potest  habere 
duplicem  actum  :  unum,  qui  competit  ei 
secundum  suam  naturam,  in  quantum 
tendit  in  proprium  abjectum  absolute ;  et 
hic  actus  attribuitur  voluntati  simpliciter, 
ut  velle  et  amare,  quamvis  ad  hunc  ac¬ 
tum  praesupponatur  actus  rationis.  .A /mm 
vero  actum  habet,  qui  competit  ei  secun¬ 
dum  id  quod  ex  impressione  rationis  re¬ 
linquitur  in  voluntate.  Cum  enim  pro¬ 
prium  rationis  sit  ordinare  et  conferre, 
quandocunque  in  actu  voluntatis  apparet 
aliqi»  collatio  vel  ordinatio,  talis  actus 
erit  voluntatis  non  absolute,  sed  in  ordine 
ad  rationem;  et  hoc  modo  intendere  est 


actus  voluntatis,  cum  intendere  nihil 
aliud  esse  videatur,  quam  ex  eo  quod 
quis  vult  in  aliud  tendere  sicut  in  finem. 
Et  ita  intendere  in  hoc  differt  a  velle, 
quod  velle  tendit  in  finem  absolute,  sed 
intendere  dicit  ordinem  ad  finem,  secun¬ 
dum  quod  finis  est,  in  quem  ordinantur 
ea  qua3  sunt  ad  finem.  Cum  enim  voluntas 
moveatur  in  suum  objectum  sibi  propo¬ 
situm  a  ratione,  diversimode  movetur 
secundum  quod  diversimode  sibi  propo¬ 
nitur.  Unde  cum  ratio  proponit  sibi  ali¬ 
quid  ut  absolute  bonum,  voluntas  movetur 
in  illud  absolute,  et  hoc  est  velle;  cum 
autem  proponit  sibi  aliquid  sub  ratione 
boni  ad  quod  alia  ordinentur  ut  ad  finem, 
tunc  tendit  in  illud  cum  quodam  ordine, 
qui  invenitur  in  actu  voluntatis,  non  se¬ 
cundum  propriam  naturam,  sed  secun¬ 
dum  exigentiam  rationis;  et  ita  intendere 
est  actus  voluntatis  in  ordine  ad  rationem. 
—  de  Ver  it.  q.  22,  a.  13,  c.  ;  2.  Sent . 
dist.  38,  q.  un.,  a.  3,  c.;la2a3,  q.  12, 
a.  2  et  sqq. 

Ad  primum  ergo  dicendum,  quod  per 
hoc  quod  dicitur  in  intentione  in  aliquid 
tendere,  importatur  qugedam  distantia 
illius,  in  quod  aliquid  tendit;  et  ideo 
quando  appetitus  immediate  fertur  in 
aliquid,  non  dicitur  esse  intentio  illius, 
sive  hoc  sit  finis  ultimus,  sive  sit  aliquid 
ad  finem  ultimum;  sed  quando  per  unum 
quod  vult,  in  aliud  pervenire  nititur, 
illius  in  quod  pervenire  nititur,  dicitur 
esse  intentio  ;  hoc  autem  est  finis.  Propter 
quod  intentio  dicitur  es.se  de  fine,  non 
secundum  quod  voluntas  in  finem  fertur, 
ut  dictum  est,  sed  secundum  quod  ex  eo 
quod  est  ad  finem,  tendit  in  finem.  Unde 
intentio  in  ratione  sua  ordinem  quendam 
unius  ad  alterum  importat.  Ordo  autem 
unius  ad  alterum  non  est  nisi  per  intel¬ 
lectum,  cujus  est  ordinare.  Sed  in  quibus¬ 
dam  intellectus  ordinans  appetitum  in 
finem  est  conjunctus  ipsi  appetitui,  sicut 
in  habentibus  intellectum,  ut  in  homine 
et  in  angelo ;  in  quibusdam  autem  intel¬ 
lectus  ordinans  et  separatus,  sicut  in 
naturalibus,  qme  diriguntur  in  finem  ab 

intellectu  naturam  instituente  et  finem 
sibi  pra3signante.  Appetitus  autem  intel¬ 
lectui  conjunctus  voluntas  dicitur;  sed 
appetitus  ab  intellectu  separatus  est  appe¬ 
titus  sensibilis  et  naturalis.  Gujuslibet 
autem  horum  appetituum  intentio  com¬ 
munis  est,  secundum  quod  dicitur  inten¬ 
dere  finem  id  quod  movetur  ad  finem  ab 
alio  :  —  sic  enim  natura  dicitur  intendere 
quasi  mota  ad  suum  finem  a  Deo  sicut 
sagitta  a  sagittante;  et  hoc  modo  etiam 
bruta  animalia  intendunt  finem,  in  quan¬ 
tum  moventur  instinctu  naturali  ad  ali¬ 
quid.  Sed  secundum  quod  intendere 
finem  est  moventis,  prout  scilicet  ordinat 
motum  ali.cujus,  vel  sui  vel  alterius,  in 
finem  ;  sic  per  prius  in  voluntate  inveni¬ 
tur,  qu£e  ab  intellectu  conjuncto  in  finem 
dirigitur;  et  ideo  intentio  primo  et  per 
se  actum  voluntatis  nominat,  secundum 
tamen  quod  est  in  ea  vis  intellectus  ordi¬ 
nantis.  —  Et  per  haec  patet  solutio  ad  jar^■- 
mum  et  secundum.  —  2.  Sent.  dist.  38, 
a.  3,  c. ;  la  2«,  q.  12,  a.  5,  c. 

Ad  tertium  dicendum,  quod  ratio 
movet  quodammodo  voluntatem,  et  vo¬ 
luntas  quodammodo  rationem,  ut  dictum 
est  (q.  pr£eced.  a.  1 ,  in  c.) ;  et  sic  utraque 
diversis  respectibus  est  altera  prior,  et 
utrique  potest  attribui  actus  in  ordine  ad 
alteram.  —  de  Verit.  q.  22,  a.  13,  ad  2. 

Ad  quartum  dicendum,  quod  quamvis 
quilibet  actus  voluntatis  prcesupponat 
cognitionem  rationis,  non  tamen  semper 
in  actu  voluntatis  apparet  id  quod  est 
proprium  rationis,  ut  ex  dictis  patet; 
unde  ratio  non  sequitur.  —  Ibid.  ad  3. 

ARTICULUS  III 

UTRUiM  FRUl  CONVENIAT  OMNIBUS  REBUS. 

Videtur  quod  frui  conveniat  omnibus 
rebus. 

1 .  Fruitio  enim  dicit  desiderium  quie- 
tatum  in  fine ;  sed  omnis  creatura  desi¬ 
derat  naturaliter  suum  finem  :  ergo  cum 
contingat  ipsam  consequi  suum  finem  et 


quiescere  in  eo,  videtur  quod  frui  sit 
omnis  creaturae.  —  1.  Sent.  dist.  1,  q.  4, 
a.  1,  arg.  1 ;  Hannibaldus  in  1.  Sent. 
dist,  1,  q.  1,  a.  1,  arg.  1. 

2.  Praeterea,  fruitio  est  ejus  quod  per 
se  quaeritur,  non  relatum  ad  alterum ;  sed 
bruta  quaerunt  aliqua  in  quibus  delec¬ 
tantur,  et  non  referunt  ad  aliud,  quia 
carent  ratione  ordinante  :  ergo  brutorum 
est  etiam  fruitio.  —  1.  Sent.  1.  c.  arg.  2 ; 
Hannibaldus  1.  c. 

3.  Praeterea,  sicut  intentio  est  finis,  sic 
et  fruitio;  sed  intentio  convenit  brutis 
animalibus,  bruta  enim  agunt  propter 
finem  :  ergo  et  fruitio.  —  Hannibaldus 
1.  c.;  la  2ae,  q.  12,  a.  3,  arg.  2. 

Sed  contra  :  Frui  est  ultimi  finis ;  sed 
ad  ultimum  finem  sola  rationalis  creatura 
pertingere  potest  :  ergo  frui  est  solius 
rationalis  creaturae.  —  la  2ae,  q.  11,  a.  2, 
arg.  2 ;  1.  Sent.  dist.  1,  q.  4,  a.  1,  c. 

Respondeo  dicendum,  quod  frui  non  est 
actus  potentia  pervenientis  ad  finem, 
sicut  exsequentis,  sed  potentiae  imperantis 
exsecutionem.  Dictum  est  enim,  quod  est 
potentiae  appetitivae.  In  rebus  autem  co¬ 
gnitione  carentibus  invenitur  quidem  po¬ 
tentia  pertingens  ad  finem  per  modum 
exsequentis,  sicut  grave  tendit  deorsum 
et  leve  sursum.  Sed  potentia  ad  quam 
pertinet  finis  per  modum  imperantis  non 
invenitur  in  eis,  sed  in  aliqua  superiori 
natura,  quae  sic  movet  totam  naturam  per 
imperium,  sicut  in  habentibus  cognitio¬ 
nem  appetitus  movet  alias  potentias  ad 
suos  actus.  Unde  manifestum  est,  quod  in 
his  quae  cognitione  carent,  quamvis  pertin¬ 
gant  ad  finem,  non  invenitur  fruitio  finis, 
sed  solum  in  his  quae  cognitionem  habent. 
Sed  cognitio  finis  est  duplex,  perfecta  et 
imperfecta;  perfecta  quidem,  qua  non 
solum  cognoscitur  id  quod  est  finis  et 
bonum,  sed  ratio  universalis  boni  et  finis ; 
et  talis  cognitio  est  solius  rationalis  crea¬ 
turae.  Imperfecta  autem  cognitio  est  qua 
cognoscitur  particulariter  finis  et  bonum  ; 
et  talis  cognitio  est  in  brutis  animalibus, 
quorum  et  virtutes  motivae  non  sunt  im¬ 
perantes  libere,  sed  secundum  naturalem 

instinctum  ad  ea  quas  apprehendunt  mo¬ 
ventur.  Unde  convenit  rationali  naturae 
fruitio  secundum  rationem  perfectam ; 
brutis  autem  animalibus  secundum  ratio¬ 
nem  imperfectam ;  aliis  autem  creaturis 
nullo  modo.  —  la  Sae,  q.  11,  a.  1  et  sqq.; 

1.  Sent.  dist.  1,  q.  1,  a.  1,  in  c.;  q.  4, 
a.  1;  Hannibaldus  in  1.  Sent.  dist.  1, 
q.  1,  a.  1,  c. 

Ad  primum  ergo  dicendum,  quod 
quamvis  omne  desiderium  consequatur 
cognitionem,  desiderium  tamen  creatura 
insensibilis  non  sequitur  cognitionem  in 
ipsa  existentem,  sed  cognitionem  motoris 
primi,  ordinantis  unumquodque  in  suum 
finem  :  et  ideo  sine  cognitione  nec  delecta¬ 
tionem  nec  fruitionem  habent.  —  1.  Sent. 
dist.  1,  q.  4,  a.  1,  ad  1;  Hannibaldus 
ini.  6'en^.dist.  1,  q.  1,  a.  1,  ad  1  et  5  et  in  c. 

Ad  secundum  dicendum,  quod  bruta 
quamvis  delectentur  in  fme,  ille  tamen 
finis  non  est  ultimus,  imo  est  relatus  ad 
aliud,  non  ab  iis,  sed  a  primo  ordinante 
omnia  in  seipsum;  et  ideo  cum  non  delec¬ 
tentur  in  ultimo  fme  simpliciter,  sed  in 
ultimo  apprehenso  ab  eis,  aliquo  modo 
dicuntur  frui,  sed  improprie.  Cum  enim 
fruitio  sit  quies  in  re  habita,  appetitus 
non  quiescit  simpliciter  nisi  in  ultimo, 
quia  quamdiu  aliquid  exspectatur,  motus 
appetitus  remanet  in  suspenso,  licet  jam 
ad  aliquid  pervenerit.  —  1.  Sent.  1.  c. 
ad  2 ;  Hannibaldus  1.  c. 

Ad  tertium  dicendum,  quod  licet  bruta 
agant  propter  finem,  non  tamen  ideo  ten¬ 
dunt  in  finem  proprie.  Intentio  enim  im¬ 
portat  ordinationem  alicujus  in  aliquid 
quod  pertinet  ad  solam  rationem,  ut  di¬ 
ctum  est;  unde  non  sequitur  fruitionem 
proprie  brutis  convenire.  —  la  2sd,  q.  12, 
a.  5,  ad  2. 

Ad  illud,  quod  in  contrarium  obji¬ 
citur,  dicendum,  quod  non  oportet  quod 
omnis  fruitio  sit  ultimi  finis  simpliciter, 
sed  ejus  quod  habetur  ab  unoquoque  pro 
ultimo  fme;  quamquam  si  fruitio  proprie 
sumatur,  est  tantum  ultimi  finis. —  la  2a3, 
q.  11,  a.  2,  ad  2,  et  a.  3,  c.;  Hannibaldus 
in  1.  Sent.  dist.  1,  q.  1,  a.  3,  in  c. 


ARTICULUS  IV 

UTRUM  ELECTIO  SIT  APPETITUS  PR^CON- 
SILIATIVUS. 

Videtur  quod  non  recte  definiatur  ele¬ 
ctio  appetitus  praeconsiliativus. 

1.  Dicit  enim  Philosophus  (6.  Eth.  c.  2), 
quod  electio  est  appetitivus  intellectus; 
sed  ista  non  videntur  esse  idem,  scilicet 
appetitus  pr^consiliativus  et  appetitivus 
intellectus  ;  ergo  male  dicitur,  quod 
electio  sit  appetitus  praeconsiliativus.  — 
6.  Eth.  1.  2. 

2.  Praeterea,  consilium  non  est  nisi  de 
possibilibus,  ut  dicit  Philosophus  (3.  Eth. 
c.  2,  al,  4);  sed  videtur  quod  electio  non 
sit  tantum  de  possibilibus  :  est  enim  actus 
voluntatis,  voluntas  autem  est  possibilium 
et  impossibilium  :  ergo  electio  non  bene 
dicitur  esse  appetitus  praeconsiliativus.  — 
Ia  2ae,  q.  13,  a.  5,  arg.  1. 

3.  Praeterea,  electio  discretionem  quaiv 
dam  importat ;  sed  discernere  rationis 
est  :  ergo  et  eligere.  — ■  de  Verit.  q.  22, 
a.  15,  arg.  4. 

4.  Praeterea,  ut  dicitur  in  6.  Eth.  (c.  12, 
al.  13),  ad  prudentiam  pertinet  quod  ali¬ 
quis  bene  eligat  ea  quae  sunt  ad  finem. 
Sed  prudentia  convenit  brutis  animalibus, 
ut  dicitur  in  principio  Metaphys.  (1.  1, 
c.  1),  quod  prudentia  sunt  sine  disciplina 
quaecunque  sonos  audire  potentia  non 
sunt,  ut  apes.  Et  hoc  etiam  sensui  mani¬ 
festum  esse  videtur  :  apparent  enim  mi¬ 
rabiles  sagacitates  in  operibus  animalium, 
ut  apum,  aranearum  et  canum.  Canis 
enim  insequens  cervum  si  ad  trivium 
venerit,  odoratu  quidem  explorat,  an  cer¬ 
vus  primam  an  secundam  viam  transierit; 
quod  si  invenerit  non  transisse,  jam  secu¬ 
rus  per  tertiam  viam  incedit,  non  explo¬ 
rando,  quasi  utens  syllogismo  divisivo, 
quo  concludi  posset  cervum  per  illam  viam 
incedere,  ex  quo  non  incedit  per  alias 
duas,  cum  non  sint  plures.  Unde  videtur 
quod  electio  brutis  animalibus  conveniat. 
Sed  in  illis  non  potest  esse  consilium  ; 
ergo  male  definitur  electio  appetitus  prae- 

consiliativus.  —  la  q.  13,  a.  2,  arg.  3; 
1.  Metaphys.  1.  1. 

Sed  contra  est  auctoritas  Philosophi 
6.  Eth.  (c.  2)  dicentis  electionem  esse  ap¬ 
petitum  consilialivum,  et  3.  Eth.  (c.  2, 
al.  4)  voluntarium  prteconsiliativum.  — 
6.  Eth.  1.  2 ;  3.  Eth.  1.  6. 

Respondeo  dicendum,  quod  optime  defi¬ 
nita  est  electio  a  Philosopho  appetitus 
consiliativus.  In  C.  enim  Eth.  distinguit 
duas  partes  anima3  rationalis,  secundum 
quod  illa  ad  diversa  objecta  comparatur, 
scilicet  universalia  speculabilia,  et  parti¬ 
cularia  operabilia  ;  quarum  prima  potest 
dici  scientificum  srenus  anim* ;  secunda 
vero  potest  dici  ratiocinativa,  secundum 
quod  ratiocinari  et  consiliari  pro  eodem 
sumitur.  Has  tamen  partes  non  distinguit 
Philosophus  nisi  quantum  ad  propositum, 
non  autem  quasi  ex  principali  intentione  ; 
negat  enim  in  3.  'de  Anima  {text.  49; 
c.  10)  intellectum  speculativum  et  practi- 
cum  esse  diversas  partes  animae,  sed 
secundum  hoc  ratiocinativum  hic  distin¬ 
guit  a  scientifico,  secundum  quod  ejus 
operatio  terminatur  in  particulari  opera- 
bili,  licet  subjecto  sint  idem.  Ea  est  autem 
differentia  inter  intellectum  speculativum 
et  practicum,  quod  bonum  vel  malum  ra¬ 
tionis,  qu£e  est  speculativa  et  non  practica, 
consistit  simpliciter  in  vero  vel  falso  :  ita 
scilicet  quod  verum  absolutum  est  bonum 
ejus,  et  falsum  absolutum  est  malum 
ipsius  ;  sed  bonum  practici  intellectus  non 
est  verum  absolute,  sed-  «  confesse  se 
habens  »  (1)  ad  appetitum,  ut  loquitur 
Philosophus  (6.  Eth.  c.  2),  id  est  concor¬ 
diter.  —  Nec  est  circulatio,  cum  dicitur 
quod  veritas  intellectus  practici  determi¬ 
natur  in  comparatione  ad  appetitum  re¬ 
ctum  ;  appetitus  autem  rectitudo  determi¬ 
natur  per  hoc  quod  consonat  rationi  verge. 
Nam  appetitus  est  et  finis  et  eorum  quge 
sunt  ad  finern  ;  finis  autem  determinatus 
est  homini  a  natura;  ea  autem  quae  sunt 

(1)  Versio  Berolinensis  habet  :  «  Ejus  auleiii 
animi  partis  quae  ad  agendum  et  cogitandum 
valet,  opus  est  veritas  conspirans  ct  co^igrucm 
cum  appelilu  redo. 


ad  finem,  non  sunt  nobis  determinata  a 
natura,  sed  per  rationem  sunt  investi¬ 
ganda. 

Sic  ergo  manifestum  est,  quod  rectitudo 
appetitus  per  respectum  ad  finem  est 
mensura  veritatis  in  ratione  practica,  et 
secundum  hoc  determinatur  veritas  ratio¬ 
nis  practica3,  secundum  concordiam  ad 
appetitum  rectum.  Ipsa  autem  veritas 
rationis  practicge  est  regula  rectitudinis 
appetitus  circa  ea  qua3  sunt  ad  finem,  de 
quibus  est  electio,  ut  dictum  est  (supra 
q.  1,  a.  5,  in  c.).  Et  ideo  secundum  hoc 
dicitur  appetitus  rectus,  qui  prosequitur 
quae  vera  ratio  dicit. 

Concordantia  autem  intellectus  et  appe¬ 
titus  ex  hoc  sumitur  quod  eorum  actus 
sunt  sibi  proportionabiles.  Intellectus 
enim  in  judicando  habet  duos  actus,  scili¬ 
cet  affirmationem  qua  assentit  vero,  et 
negationem  qua  dissentit  a  falso.  Quibus 
duobus  respondent  duo  proportionabiliter 
in  vi  appetitiva,  scilicet  prosecutio  qua 
appetitus  tendit  in  bonum  et  inha3ret  ei, 
et  fuga  qua  recedit  a  malo  et  dissentit  ab 
eo.  Et  secundum  hoc  appetitus  et  intel¬ 
lectus  possunt  conformari,  in  quantum 
intellectus  affirmat  bonum,  appetitus  pro¬ 
sequitur,  et  id  quod  intellectus  negat  esse 
bonum,  appetitus  fugit.  Haec  autem  con¬ 
formatio  attenditur  pr^cipue  in  actione 
morali,  cujus  principium  unde  motus,  id 
est,  per  modum  causae  efficientis  est  ele¬ 
ctio  ;  electionis  autem  principia  sunt  appe¬ 
titus  et  ratio.  Ratio  enim  proponens  finem 
et  ex  eo  procedens  ad  ratiocinandum,  et 
appetitus  tendens  in  finem,  comparantur 
ad  electionem  tamquam  causas,  eam  im¬ 
mediate  causantes;  mediante  vero  ipsa  ce¬ 
teras  actiones  morales.  Ratio  autem  non 
comparatur  ad  electionem  ut  causa  ejus, 
quatenus  ipsa  ratio  est  finis  :  sic  enim  se 
habet  ut  regulata  ab  appetitu,  non  ut  re¬ 
gulans,  ut  dictum  est;  nec  etiam  potest 
sic  causare  electionem,  quae  non  est  de 
fine,  sed  de  iis  quas  sunt  ad  finem,  ut 
etiam  supra  dictum  est  (art.  1  hujus 
quasst.) ;  sed  comparatur  ad  electionem  ut 
causa  ejus,  quatenus  est  de  iis  quae  sunt 

ad  fmem,  regulans  appetitum,  et  per  con¬ 
sequens  secundum  partem  animm  ratioci¬ 
nativam,  qua3  hic  pro  eodem  sumuntur.  — 
6.  Elh.  1.  i  et  2;  ia  2a3,  q.  13,  a.  1  et  sqq.; 
de  Verit.  q.  22,  a.  15,  in  c.;  3.  Eth.  1.  6 
et  9. 

Unde  patet,  quod  optime  dicitur  eleclio 
a  Piiilosopho  esse  appetitus  prmconsilia- 
tivus,  seu  etiam,  ut  ipse  ibidem  dicit,  ap¬ 
petitus  intellectivus,  et  intellectus  appeti- 
tivus  :  ita  scilicet  quod  electio  sit  essen¬ 
tialiter  actus  intellectus  secundum  quod 
ordinat  appetitum ;  aut  essentialiter  actus 
appetitus  secundum  quod  dirigitur  ab 
intellectu.  Et  hoc  verius  est,  quod  scilicet 
sit  actus  appetitus,  sicut  patet  primo  ex 
objecto  :  objectum  enim  electionis  est  bo¬ 
num  et  malum  sicut  appetitus,  non  autem 
verum  vel  falsum,  qum  pertinent  ad  in¬ 
tellectum  ;  secundo  ex  ratione  ipsius  ac¬ 
tus  :  electio  enim  est  ultima  acceptio  qua 
aliquid  accipitur  ad  prosequendum,  quod 
quidem  non  est  rationis,  sed  voluntatis ; 
nam  quantumcunque  ratio  unum  alteri 
praefert,  nondum  est  unum  alteri  praeac- 
ceptatum  ad  operandum,  quousque  volun¬ 
tas  inclinetur  in  unum  magis  quam  aliud ; 
non  enim  voluntas  necessitate  sequitur 
rationem. —  6.  Eth.  1.  2;  Verit.  q.  22, 
a.  13,  in  c.  — Et  ex  his  patet  solutio  ad 
primum. 

Ad  secundum  dicendum,  quod  voluntas 
media  est  inter  intellectum  et  exteriorem 
operationem.  Nam  intellectus  proponit 
voluntati  suum  objectum,  et  ipsa  voluntas 
causat  exteriorem  operationem.  Sic  igitur 
principium  motus  voluntatis  consideratur 
ex  parte  intellectus,  qui  apprehendit  ali¬ 
quid  ut  bonum  in  universali ;  sed  termi¬ 
natio  seu  perfectio  actus  voluntatis  atten¬ 
ditur  secundum  ordinem  ad  operationem, 
per  quam  aliquis  tendit  ad  consecutionem 
rei.  Nam  motus  voluntatis  est  ab  anima 
in  rem  ;  et  ideo  perfectio  actus  voluntatis 
attenditur  secundum  quod  aliquid  est  bo¬ 
num  alicui  ad  agendum.  Hoc  autem  est 
possibile;  et  ideo  voluntas  completa  non 
est  nisi  de  possibili  quod  est  bonum  vo¬ 
lenti  ;  sed  voluntas  incompleta  est  de 

impossibili,  quas  secundum  quosdam  ve/- 
leitas  dicitur,  quia  scilicet  aliquis  vellet 
illud,  si  esset  possibile.  Electio  autem 
nominat  actum  voluntatis  jam  determina¬ 
tum  ad  id  quod  est  huic  (hic)  agendum, 
et  ideo  nullo  modo  est  nisi  possibilium. — 
la  2a3,  q.  13,  a.  5,  ad  1. 

Quod  etiam  apparet  ex  processu  ratio¬ 
nis  prascedente.  Sic  enim  se  habet  id  quod 
est  ad  fmem,  de  quo  est  electio,  ad  fmem 
sicut  conclusio  ad  principium ;  manife¬ 
stum  est  autem,  quod  conclusio  impossi¬ 
bilis  non  sequitur  ex  principio  possibili  : 
unde  non  potest  esse  quod  finis  sit  possit 
bilis,  nisi  id  quod  est  ad  fmem  fueri- 
possibile.  Ad  id  autem,  quod  est  impossi¬ 
bile,  nullus  movetur.  Unde  nullus  ten¬ 
deret  in  fmem  nisi  per  hoc  quod  apparet 
id  quod  est  ad  finem  esse  possibile.  Unde 
id  quod  est  impossibile  sub  electione  non 
cadit,  licet  aliquando  sub  voluntate  cadat, 
ut  dictum  est.  —  Ibid.  in  c. 

Ad  tertium  dicendum,  quod  discretio 
invenitur  in  electione  secundum  quod 
pertinet  ad  rationem,  cujus  proprietatem 
sequitur  voluntas  in  eligendo. —  de  Verit. 
q.  22,  a.  15,  ad  4. 

Ad  C[uaytum  dicendum,  quod  sicut  di¬ 
citur  in  3.  Phys.  [text.  ‘16  et  sq.;  c.  2), 
«  motus  est  actus  mobilis  a  movente  »,  et 
ideo  virtus  moventis  apparet  in  motu  mo¬ 
bilis  ;  et  propter  hoc  in  omnibus  qum 
moventur  a  ratione,  apparet  ordo  rationis 
moventis,  licet  ipsa  qum  a  ratione  mo¬ 
ventur,  rationem  non  habeant  :  sic  enim 
sagitta  directe  tendit  ad  signum  ex  mo¬ 
tione  sagittantis,  ac  si  ipsa  rationem  ha¬ 
beret  dirigentem ;  et  idem  apparet  in 
motibus  horologiorum  et  omnium  inge¬ 
niorum  humanorum  qum  arte  fiunt.  Sicut 
autem  comparantur  artificialia  ad  artem 
humanam,  ita  comparantur  omnia  na¬ 
turalia  ad  artem  divinam.  Et  ideo  ordo 
apparet  in  his  quas  moventur  secundum 
naturam,  sicut  et  in  his  quas  moventur 
secundum  artem,  ut  dicitur  2.  Phys. 
{text.  49;  c.  5).  Et  ex  hoc  contingit  quod 
in  operibus  brutorum  animalium  appa¬ 
rent  quasdam  sagacitates,  in  quantum  ha- 

bent  inclinationem  naturalem  ad  quosdam 
ordinatissimos  processus,  utpole  a  summa 
arte  ordinatos.  Et  propter  hoc  etiam 
quasdam  animalia  dicuntur  prudentia  vel 
sagacia,  non  quod  in  eis  sit  aliqua  ratio 
vel  electio ;  quod  ex  hoc  apparet,  quod 
omnia  quae  sunt  unius  naturae,  similiter 
operantur.  ■ —  la  2ae,  q.  13,  a.  2,  ad  3. 

ARTICULUS  V 

UTRUM  CONSILIUM  SIT  INQUISITIO  RATIONIS 

DE  OMNIBUS  QU.U  A  NOBIS  AGUNTUR 

ORDINE  AD  FINEM. 

Videtur  quod  consilium  sit  inquisitio 
rationis  de  omnibus  quae  a  nobis  aguntur 
in  ordine  ad  finem . 

1.  Dicit  enim  Philosophus  (3.  Eth.  c.  3, 
al.  5),  quod  consilium  est  quaestio ;  sed 
quaestio  esse  potest  de  omnibus  quae  a 
nobis  aguntur  :  ergo  et  consilium.  — 
3.  Sent.  dist.  33,  q.  2,  a.  4,  quaestiunc.  1, 
arg.  1. 

2.  Prmterea,  electio  est  appetitus  prae- 
consiliati,  ut  dictum  est;  sed  electio  est 
de  omnibus  quae  a  nobis  aguntur  :  ergo 
et  consilium .  —  la  2aT3,  q.  14,  a.  4,  arg.  1. 

3.  Praeterea,  quaecunque  dubitationem 
habent,  de  iis  potest  inquiri ;  sed  circa 
operabilia  humana  contingit  esse  dubita¬ 
tionem  de  fine,  et  non  solum  de  iis  quae 
sunt  ad  finem  :  cum  igitur  inquisitio  circa 
operabilia  sit  consilium,  videtur  quod 
consilium  possit  esse  de  fine,  et  non  solum 
de  iis  quae  sunt  ad  finem.  —  la  2ae,  q.  14, 
a.  2,  arg.  2. 

Sed  contra  est  :  quod  consilium  non 
est  solum  de  iis  quae  a  nobis  aguntur ; 
si  enim  consilium  esset  solum  de  iis  quae 
a  nobis  fiunt,  nullus  consiliaretur  de  iis 
quae  sunt  per  alium  agenda ;  sed  hoc 
patet  esse  falsum  :  ergo  consilium  non 
solum  est  de  iis  qua3  a  nobis  fiunt.  — • 
la  2m,  q.  14,  a.  3,  arg.  4. 

Respondeo  dicendum,  quod  electio,  sicut 
dictum  est  (art.  praeced.,  in  c.),  est  qua 
mediante  intellectus  et  appetitus  sunt 
principia  actionum  moralium.  In  agendis 


autem  rebus  multa  incertitudo  invenitur, 
quia  rationes  sunt  circa  singularia  contin¬ 
gentia,  quae  propter  sui  variabilitatem 
incerta  sunt.  In  rebus  autem  dubiis  et  in¬ 
certis  ratio  non  profert  judicium  absque 
inquisitione  praecedente ;  et  ideo  necessaria 
est  inquisitio  rationis  ante  judicium  de 
eligendis ;  et  haec  inquisitio  consilium 
vocatur.  Sed  advertendum,  quod  consi¬ 
lium  non  est  inquisitio  de  omnibus,  sed 
solum  de  iis  de  quibus  consiliantur  homi¬ 
nes  liabentes  intellectum  recte  dispositum, 
IN  .  ut  dicit  Philosophus  :  tales  enim  non 
consiliantur  nisi  de  rebus  quae  in  natura 
sua  tales  sunt,  ut  de  iis  consiliuih  haberi 
debeat,  quae  proprie  dicuntur  consilia- 
bilia.  Insipientes  vero  quandoque  consi¬ 
liantur  etiam  de  iis,  quae  natura  sua  sunt 
talia,  ut  de  iis  consilium  haberi  non 
debeat. 

Sunt  autem  septem  in  universum  de 
quibus  consilium  haberi  non  potest, 
secundum  Philosophum  3.  Eth.  (c.  3, 
al.  5).  Primo,  nullus  sapiens  consiliatur 
de  aeternis,  id  est  de  iis,  quae  semper  sunt 
et  sine  motu.  Hujusmodi  sunt  vel  illa, 
quorum  substantiae  motui  non  subduntur, 
sicut  substantiae  separatae,  et  ipsa  mundi 
universitas;  vel  etiam  illa,  quae  etsi  secun¬ 
dum  esse  sint  in  materia  mobili,  secun¬ 
dum  rationem  tamen  ab  hujusmodi  mate¬ 
ria  abstrahuntur,  sicut  sunt  mathematica: 
unde  Philosophus  ibidem  ponit  exemplum 
de  diametro  quadrati  et  costa,  id  est  latere 
ejus,  de  quibus  nullus  consiliatur,  an  sint 
commensurabiles.  Secundo,  nullus  con¬ 
siliatur  de  iis,  quae  etsi  moveantur,  motus 
tamen  eorum  est  uniformis  semper  :  sive 
uniformitas  motus  eorum  sit  ex  necessi¬ 
tate,  non  propter  aliam  causam,  sicut  ea 
quae  sunt  necessaria  per  se  ipsa ;  sive  hoc 
sit  per  naturam  corporum  mobilium  ;  sive 
hoc  sit  propter  aliquam  causam  separa¬ 
tam,  prout  ponuntur  substantiae  imma¬ 
teriales  moventes  orbes  coelestes.  Tertio, 
neque  etiam  est  consilium  de  his,  quae  in 
motu  consistunt,  et,  ut  in  pluribus,  eodem 
modo  fiunt ;  aliquando  tamen,  licet  in 
paucioribus,  aliter  accidunt :  sicut  sunt 

siccitates,  qu£e  ut  frequentius  accidunt  in 
aestate,  et  imbres,  quae  ut  plurimum  acci¬ 
dunt  in  hieme.  Quarto,  neque  consilium 
est  de  iis,  quae  fiunt  a  fortuna,  sicut  de 
inventione  thesauri.  Sicut  enim  ea,  de 
quibus  supra  habitum  est,  non  sunt  ex 
operatione  nostra,  ita  quae  sunt  a  fortuna, 
non  possunt  esse  ex  praemeditatione 
nostra,  quia  sunt  improvisa  et  praeter 
intentionem.  Quinto,  non  etiam  consilia¬ 
mur  de  omnibus  humanis,  puta  de  remo¬ 
tis  et  quae  ad  nos  non  pertinent,  sicut 
Lacedemonii  non  consiliantur,  qualiter 
Scythae,  qui  sunt  ab  eis  valde  remoti, 
optime  debeant  conversari.  Sexto,  non  est 
consilium  de  fine ;  finis  enim  in  operabi- 
libus  habet  rationem  principii,  eo  quod 
rationes  eorum  quae  sunt  ad  finem,  ex 
fine  sumuntur  ;  principium  autem  non 
cadit  sub  quaestione :  unde  cum  consilium 
sit  quaestio,  de  fine  non  est  consilium, 
sed  tantum  de  iis  quae  sunt  ad  finem. 
Tamen  contingit  id  quod  est  finis  respectu 
quorundam,  ordinari  ad  alium  finem, 
sicut  etiam  id  quod  est  principium  unius 
demonstrationis,  est  conclusio  alterius ; 
et  ideo  id  quod  accipitur  ut  tinis  in  una 
inquisitione,  potest  accipi  ut  ad  finem  in 
alia  inquisitione,  et  sic  de  eo  erit  consi¬ 
lium.  Septimo,  neque  etiam  est  consilium 
de  rebus  parvis  et  determinatis.  De  illis 
enim  solum  inquirere  solemus,  quae  in 
dubium  veniunt ;  unde  et  ratio  inquisi- 
tiva,  quae  dicitur  argumentum,  est  rei  du¬ 
biae  faciens  fidem.  Quod  autem  aliquid  in 
operabilibus  humanis  non  sit  dubitabile, 
ex  duobus  contingit :  uno  modo,  quia  per 
determinatas  vias  proceditur  ad  determi¬ 
natos  fines,  sicut  contingit  in  artibus,  quae 
habent  certas  vias  operandi :  sicut  scriptor 
non  consiliatur  quomodo  debeat  trahere 
litteras;  hoc  enim  determinatum  est  per 
artem ;  —  alio  modo,  quia  non  multum  re¬ 
fert,  utrum  sic  vel  sic  fiat ;  et  ista  sunt  mi¬ 
nima,  quae  parum  adjuvant  vel  impediunt 
respectu  finis  consequendi ;  quod  autem 
parum  est,  quasi  nihil  accipit  ratio ;  et  ideo 
de  duobus  non  consiliamur,  quamvis 
ordinentur  ad  finem,  scilicet  de  rebus 


parvis,  et  de  iis  quie  sunt  determinata 
qualiter  fieri  debent,  sicut  est  in  operatio¬ 
nibus  artium,  praeter  quasdam  conjectu¬ 
rales,  ut  puta  medicinalis,  negotiativa 
et  hujusmodi,  (la  2a3,  q.  14,  a.  4,  c.) 
Unde  patet,  quod  consilium  est  de  deter¬ 
minatis  quae  in  nobis,  id  est  in  nostra 
potestate  existunt ;  nec  de  minimis  qui¬ 
buscunque,  sed  de  magnis.  —  Dicitur 
autem  :  de  iis  quae  sunt  in  nostra  pote¬ 
state.  Postquam  enim  inquisitio  consilii, 
procedens  modo  resolutorio,  pervenit  ad 
id  quod  oportet  primum  operari,  si  inve¬ 
niant  consiliantes  illud  esse  impossibile, 
discedunt,  id  est  dimittunt  totum  illud 
negotium  quasi  desperantes  ;  si  autem 
appareat,  quod  sit  possibile  illud  quod 
inventum  est  per  consilium,  statim  inci¬ 
piunt  operari,  quia  oportet  esse  primum 
in  operatione  id,  ad  quod  terminatur  reso- 
lutiva  inquisitio  consilii.  Possibile  autem 
dicitur  aliquid  operanti  non  solum  secun¬ 
dum  propriam  potentiam,  sed  etiam  se¬ 
cundum  potentiam  aliorum.  Unde  Philo¬ 
sophus  dicit  (3.  Eth.  c.  3,  al.  5),  quod 
possibilia  sunt  qua3  fiunt  per  amicos,  quia 
ea  qiim  fiunt  per  amicos  aliqualiter  fiunt 
per  nos,  in  quantum  scilicet  principium 
horum  est  in  nobis,  prout  ipsi  intuitu 
nostro  id  faciunt.  —  3.  Eth.  1.  7  et  8 ; 
la  2a3,  q.  14,  a.  1  et  sqq. ;  6.  Eth.  1.  2 
et  3 ;  3.  Sent.  dist.  35,  q.  2,  a.  4,  sol.  1 
et  2. 

Ad  primum  ergo  patet  solutio  ex  dictis, 
omne  enim  consilium  est  qmestio,  sed 
non  omnis  quaestio  est  consilium.  — 
3.  Sent.  dist.  33,  q.  2,  a.  4,  sol.  1. 

Ad  secundum  dicendum,  quod  electio 
prmsupponit  consilium  ratione  judicii  et 
sententias  ;  unde  quando  judicium  vel 
sententia  manifesta  est  absque  inquisi¬ 
tione,  non  requiritur  consilii  inquisitio.  — 
la  2a3,  q.  14,  a.  4,  ad  1. 

Ad  tertium  dicendum,  quod  de  opera¬ 
tionibus  est  consilium,  in  quantum  ordi¬ 
nantur  ad  aliquem  finem  ;  unde  si  aliqua 
operatio  humana  sit  finis,  de  ea,  in  quan¬ 
tum  hujusmodi,  non  est  consilium.  — 
la  2m,  q.  14,  a.  2,  ad  2. 

Ad  quartum  (sive  arg.  Sed  contra) 
dicendum,  quod  de  aliorum  factis  con¬ 
silium  quaerimus  in  quantum  sunt  quo¬ 
dammodo  unum  nobiscum  vel  per 
unionem  affectus,  sicut  amicus  sollicitus 
est  de  iis  quae  ad  amicum  spectant,  sicut 
de  suis ;  —  vel  per  modum  instrumenti  : 
nam  agens  principale  et  instrumentale 
sunt  quasi  una  causa,  cum  unum*  agat 
per  alterum ;  et  sic  dominus  consiliatur 
de  iis  quae  sunt  agenda  per  servum.  — 
Ia  2a3,  q.  14,  a.  3,  ad  4. 

ARTICULUS  VI 

UTRUM  CONSENSUS  SIT  ACTUS  APPETITIVAI 

VIRTUTIS  DE  HIS  QUAI  SUNT  AD  FINEM, 

PERTINENS  SOLUM  AD  SUPERIOREM  ANIM.E 

PARTEM. 

Videtur  quod  consensus  non  sit  actus 
appetitivae  virtutis  de  his  qu«  sunt  ad 
finem,  pertinens  solum  ad  superiorem 
animae  partem. 

1.  Consentire  enim  est  simul  sentire; 
sed  sentire  est  apprehensivae  potentiae : 
ergo  et  consentire.  —  Ia  2a3,  q.  15,  a.  1, 
arg.  2. 

2.  Praeterea,  sicut  assent  ire  dicit  ap¬ 
plicationem  intellectus  ad  aliquid,  ita  et 
consentire  ;  sed  assentire  pertinet  ad 
intellectum,  qui  est  vis  apprehensiva : 
ergo  et  consentire.  —  Ibid.  arg.  3. 

3.  Praeterea,  propter  quod  unumquod¬ 
que  tale,  et  illud  magis ;  sed  de  liis  quae 
sunt  ad  finem,  consentimus  propter 
finem  :  ergo  consensus  est  magis  de  fine 
quam  de  his  quae  sunt  ad  finem.  —  Ibid. 
a.  3,  arg.  1. 

4.  Praeterea,  delectatio  consequitur 
operationem  et  perficit  eam,  sicut  decor 
juventutem,  ut  dicitur  10.  Eth.  (c.  4);  sed 
consensus  in  delectationem  pertinet  ad 
inferiorem  animae  partem  :  ergo  con¬ 
sensus  in  actum  non  pertinet  solum  ad 
superiorem  animae  partem.  ■ — Ibid.  a.  4, 
arg.  1. 

5.  Praeterea,  consensus  importat  deter¬ 
minationem  appetitus  ad  unum;  sed 


bruta  animalia  sunt  determinata  ad  unum 
quoad  appetitum  :  ergo  consensus  non  est 
solum  pertinens  ad  superiorem  animae 
partem.  —  Ia  2«,  q.  15,  a.  2,  arg.  I. 

Sed  contra  est,  quod  consensus  semper 
est  cum  electione,  aut  praecedens  eam, 
sicut  cum  quodlibet  eorum  quae  sunt  ad 
finem  placet,  aut  subsequens,  cum  aliquid 
quod  est  ad  finem  aliis  praeelectum  pla¬ 
cet.  —  la  2a3,  q.  15,  a.  3,  ad  3. 

Respondeo  dicendum,  quod  consentire 
importat  applicationem  sensus  ad  aliquid. 
Est  autem  proprium  sensus,  quod  cogno- 
scitivus  est  rerum  praesentium ;  vis  enim 
imaginativa  est  apprehensiva  similitudi¬ 
num  corporalium,  etiam  rebus  absentibus, 
quarum  sunt  similitudines.  Intellectus 
autem  apprehensivus  est  rationum  uni¬ 
versalium,  quas  potest  apprehendere  indif¬ 
ferenter,  et  praesentibus  et  absentibus 
singularibus.  Et  quia  actus  appetitivae 
virtutis  est  quaedam  inclinatio  ad  rem 
ipsam  secundum  quandam  similitu¬ 
dinem,  hinc  est  quod  ipsa  applicatio  ap¬ 
petitivae  virtutis  ad  rem,  secundum  quam 
ei  inhaeret,  accipit  nomen  sensus;  et 
secundum  hoc  consentire  est  actus  appe¬ 
titivae  virtutis.  Non  est  autem  applicatio 
appetitivae  virtutis  nisi  in  id,  quod  prae¬ 
existit  in  potestate  applicantis.  In  ordine 
autem  agibilium,  primo  quidem  oportet 
sumere  apprehensionem  finis,  deinde 
appetitum  eorum  quae  sunt  ad  finem. 
Appetitus  autem  in  ultimum  finem  tendit 
naturaliter ;  unde  et  applicatio  motus 
appetitivi  in  finem  apprehensum  non 
habet  rationem  consensus,  sed  simplicis 
voluntatis.  Quae  autem  sunt  post  ultimum 
finem,  in  quantum  sunt  ad  finem,  sub 
consilio  cadunt;  et  sic  potest  esse  de  iis 
consensus,  in  quantum  motus  appeti tivus 
applicatur  ad  id,  quod  ex  consilio  judi¬ 
catum  est.  Motus  vero  appetitivus  in  fvrmn 
non  applicatur  consilio,  sed  magis  con¬ 
silium  ipsi,  quia  consilium  praesupponit 
appetitum  finis;  sed  appetitus  eorum  quce 
sunt  ad  finem  praesupponit  determina¬ 
tionem  consilii ;  et  ideo  applicatio  motus 
appetitivi  ad  determinationem  consilii 

proprie  est  consensus.  Unde  cum  consi¬ 
lium  non  sit  nisi  de  iis  qum  sunt  ad  finem, 
consensus  proprie  loquendo  non  est  nisi 
de  iis  qum  sunt  ad  finem,  ita  quod  sit 
quasi  finalis  sententia  de  agendis.  — 
la  2^,  q.  15,  a.  1,  2,  3,  4. 

Unde  etiam  manifestum  est,  quod  so¬ 
lum  ad  superiorem  animm  partem  per¬ 
tinet  ;  finalis  enim  sententia  semper 
pertinet  ad  eum  qui  superior  est,  cujus 
est  de  aliis  judicare;  quamdiu  enim  restat 
judicandum  quod  proponitur,  nondum 
dicitur  finalis  sententia.  Superior  autem 
ratio  est,  qua3  habet  de  omnibus  judicare, 
quia  'de  sensibilibus  per  rationem  judi¬ 
camus.  Ideo  consensus  in  actum  pertinet 
solum  ad  superiorem  rationem,  secundum 
tamen  quod  in  ratione  voluntas  includitur. 
—  Ia2m,  q.  15,  a.  4,  in  c.;  a.  1,  ad  1. 

Ad  primum  ergo  dicendum,  quod  sen¬ 
tire  proprie  dictum  apprehensivam  poten¬ 
tiam  pertinet  ;  sed  secundum  similitu¬ 
dinem  cujusdam  experienti m  pertinet  ad 
appetitum  :  appetitus  enim  secundum 
quod  rei  inlimret,  accipit  nomen  sensus, 
ut  dictum  est,  quasi  experientiam  quan- 
dam  sumens  de  re,  cui  inh^ret,  in  quan¬ 
tum  complacet  sibi  in  ea.  —  la  2«,  q.  15, 
a.  1,  ad  2. 

Ad  secundum  dicendum,  quod  assen- 
tire  est  quasi  ad  aliud  sentire,  et  sic 
importat  quandam  distantiam  ad  id  cui 
assentitur ;  sed  consentire  est  simul 
sentire,  et  sic  importat  quandam  con¬ 
junctionem  ad  id  cui  consentitur.  Et  ideo 
voluntas,  cujus  est  tendere  ad  ipsam  rem, 
magis  proprie  dicitur  consentire;  intel¬ 
lectus  autem,  cujus  operatio  non  est 
secundum  motum  ad  rem,  sed  potius  e 
converso,  magis  proprie  dicitur  assentire, 
quamvis  unum  pro  alio  poni  soleat. 
Potest  etiam  dici,  quod  intellectus  assen- 
tit  in  quantum  a  voluntate  movetur.  — 
Ibid.  ad  3. 

Ad  dicendum,  quod  sicut  con¬ 

clusiones  scimus  per  principia,  horum 
tamen  non  est  scientia,  sed  quod  majus 
est,  scilicet  intellectus;  ita  consentimus 
iis  qum  sunt  ad  finem  propter  finem,  cujus 


tamen  non  est  consensus,  sed  quod  majus 
est,  scilicet  voluntas.  — Ibid.  a.  3,  ad  1. 

Ad  quartum  dicendum,  quod  consen¬ 
sus  in  delectationem  operis  pertinet  ad 
superiorem  rationem,  sicut  et  consensus 
in  opus ;  sed  consensus  in  delectationem 
cogitationis  pertinet  ad  rationem  inferio¬ 
rem,  sicut  ad  ipsam  pertinet  cogitare. 
Et  tamen  de  hoc  ipso,  quod  est  cogitare 
vel  non  cogitare,  in  quantum  consideratur 
ut  actio  quasdam,  habet  judicium  ratio 
superior,  et  similiter  de  delectatione 
consequente;  sed  in  quantum  accipitur 
ut  ad  actionem  aliam  ordinatum,  sic  per¬ 
tinet  ad  inferiorem.  Quod  enim  ad  aliud 
ordinatur,  ad  inferiorem  artem  vel  poten¬ 
tiam  pertinet,  quam  finis  ad  quem  ordi¬ 
natur  ;  unde  et  ars  quas  est  de  fine,  archi¬ 
tectonica  vocatur.  — Ibid.  a.  4,  ad  1. 

Ad  quintum  dicendum,  quod  con¬ 
sensus  proprie  loquendo  non  est  in  bru¬ 
tis  animalibus.  Cujus  ratio  est,  quia 
consensus  importat  applicationem  appe- 
titivi  motus  ad  aliquod  agendum.  Ejus 
autem  est  applicare  appetitivum  motum 
ad  aliquid  agendum,  in  cujus  potestate  est 
appetitivus  motus  :  sicut  tangere  lapidem 
convenit  quidem  baculo  ;  sed  applicare 
baculum  ad  tactum  lapidis  est  ejus,  qui 
habet  in  potestate  movere  baculum.  Bruta 
autem  animalia  non  habent  in  sua  pote¬ 
state  appetitivum  motum;  sed  talis  motus 
in  iis  est  ex  instinctu  naturas.  Unde  bru¬ 
tum  animal  appetit  quidem,  sed  non 
applicat  appetitivum  motum  ad  aliquid ; 
unde  determinatio  ejus  appetitus  est  tan¬ 
tum  passiva;  et  propterea  non  proprie 
dicitur  consentire  :  consensus  enim  im¬ 
portat  determinationem  appetitus  non 
solum  passivam,  sed  magis  activam.  — 
Ibid.  a.  2,  in  c.  et  ad  1. 

ARTICULUS  VII 

UTRUM  USUS  SIT  ACTUS  VOLUNTATIS  EJUS  QUOD 
EST  AD  FINEM,  SUBSEQUENS  ELECTIONEM. 

Videtur  quod  usus  non  sit  actus  volun¬ 
tatis  ejus  quod  est  ad  finem,  subsequens 
electionem. 

1.  Ordinare  enim  ad  alterum  est  po- 
tentige  conferentis,  cujusmodi  est  ratio  ; 
sed  uti  dicit  ordinem  ad  finem  :  ergo  uti 
est  actus  rationis,  non  voluntatis.  — 
1.  Sent.  dist.  1,  q.  1,  a.  2,  arg.,_,l ;  Han- 
nibaldus  in  1.  Sent.  ibid. 

2.  Prasterea,  usus  convenit  brutis,  ap¬ 
plicant  enim  membra  ad  agendum,  quod 
est  uti  membris ;  sed  in  brutis  non  est 
voluntas  :  ergo  uti  non  est  actus  volun¬ 
tatis.  —  la  2£e,  q.  16,  a.  2,arg.  2;  Hanni- 
baldus  in  1.  ^S^en/.dist.  1,  q.  1,  a.  2, 
arg.  2  et  3. 

3.  Praeterea,  uti  est  assumere  aliquid 
in  facultatem  voluntatis;  sed  nihil 
magis  assumitur  a  voluntate  quam  ulti¬ 
mus  finis  :  ergo  usus  potest  esse  ultimi 
finis ;  ergo  non  est  solum  circa  ea  quae  sunt 
ad  finem.  —  la  2^,  q.  16,  a .  3,  arg.  2. 

4.  Pr^terea,  voluntas  utitur  aliis  po¬ 
tentiis  in  quantum  movet  eas-;  sed  volun¬ 
tas  movet  etiam  se  ipsam  :  ergo  etiam 
utitur  se  ipsa  applicando  se  ad  agendum  ; 
sed  hoc  facit  cum  consentit  :  ergo  in  ipso 
consensu  est  usus;  sed  consensus  prae¬ 
cedit  electionem  :  ergo  et  usus.  —  Ibid. 
a.  4,  arg.  3. 

Sed  contra  est^  quod  usus  rei  alicujus 
importat  applicationem  rei  illius  ad  ali¬ 
quam  operationem ;  sed  applicare  est 
voluntatis  operantis  in  ordine  ad  finem 
per  media  consequendum  ;  voluntas 
autem  non  est  principium  operationum 
moralium  nisi  mediante  electione  :  ergo 
usus  est  actus  voluntatis  de  his  qu«  sunt 
ad  finem,  subsequens  electionem. —  Ibid. 
a.  1,  in  c. ;  6.'Eth.  1.  2. 

RESPONDEO  DICENDUM,  quod  uti  dicitur 
multipliciter.  Aliquando  enim  nominat 
quamlibet  operationem,  secundum  quod 
dicimus  usum  alicujus  rei  esse  bonum  vel 
malum.  Aliquando  dicit  frequentiam  ope¬ 
rationis,  secundum  quod  usus  est  idem 
quod  consuetudo.  Utroque  autem  istorum 
modorum  usus  est  actus  cujuslibet  po¬ 
tentias.  Dicitur  etiam  aliquando  usus 
eorum,  quas  ad  finem  ordinantur ,  et  sic 
uti  sumitur  hic.  Illud  autem  quod  est  ad 
finem,  inducitur  ad  finem  suum  tribus 


operationibus  :  prima  est  operatio  ratio¬ 
nis  prasstituentis  finem  et  ordinantis  et 
dirigentis  in  ipsum ;  secunda  est  operatio 
voluntatis;  tertia  est  operatio  virtutis 
motivge  exsequentis .  Uti  autem  nominat 
exsecutionem  ejus,  quod  est  ad  finem  or¬ 
dinatum,  non  secundum  actum  proprium 
alicujus  motivarum  virium,  sed  commu¬ 
niter  pr^supposita  ordinatione  in  finem. 
Unde  est  actus  voluntatis,  quae  est  uni¬ 
versalis  motor  virium,  secundum  ordi¬ 
nem  ad  rationem.  —  1.  Sent.  dist.  1,  q. 
1,  a.  2,  c. 

Non  est  autem  actus  voluntatis,  prout 
voluntas  est  de  fine  absolute,  quia  usus 
importat  applicationem  alicujus  ad  ali¬ 
quid;  quod  autem  applicatur  ad  aliud, 
se  habet  in  ratione  ejus  quod  est  ad  finern  : 
propter  quod  et  ea,  quge  sunt  ad  finem 
accomodata,  utilia  dicuntur.  Sed  conside¬ 
randum  est,  quod  ultimus  finis  dicitur 
dupliciter  :  uno  modo  simpliciter,  et  alio 
modo  quoad  aliquem.  Cum  enim  finis,  ut 
supra  dictum  est,  dicatur  quandoque  qui¬ 
dem  res,  quandoque  autem  adeptio  rei 
vel  possessio  ejus,  sicut  avaro  finis  est  vel 
pecunia  vel  possessio  pecunige  :  manife¬ 
stum  est  quod,  simpliciter  loquendo, 
ultimus  finis  est  ipsa  res.  Non  enim  pos¬ 
sessio  pecuniae  est  bona  nisi  propter 
bonum  pecuniae ;  sed  quoad  hunc  adeptio 
pecuniae  est  ultimus  finis  :  non  enim 
quaereret  pecuniam  avarus  nisi  ut  haberet 
eam.  Ergo  in  quantum  homo  refert  pecu¬ 
niam  ad  possessionem,  dicitur  uti  ea;  in 
quantum  vero  in  ea  ultimum  finem  con¬ 
stituit,  dicitur  eafrui  tamquam  principali 
volito.  —  la  2ae,  q.  16,  a.  3,  c. 

Voluntas  autem  duplicem  habet  habi¬ 
tudinem  ad  volitum  :  —  unam  quidem, 
secundum  quod  est  quodammodo  in 
volente  per  quandam  proportionem  vel 
ordinem  ad  volitum  :  unde  et  res  quae 
naturaliter  sunt  proportionata3  ad  aliquem 
finem,  dicuntur  appetere  illum  naturali¬ 
ter.  Sed  sic  habere  finem  est  imperfecte 
habere  ipsum ;  omne  autem  imperfectum 
tendit  in  perfectionem  :  et  ideo  tam 
appetitus  naturalis  quam  voluntarius 

tendit  ut  habeat  ipsum  finem  realiter, 
quod  est  perfecte  habere  ipsum;  —  et 
hiec  est  secunda  habitudo  voluntatis  ad 
volitum. —  Volitum  autem  non  solum  est 
finis,  sed  etiam  id  quod  est  ad  finem.  Ul¬ 
timum  autem,  quod  pertinet  ad  primam 
habitudinem  voluntatis  ^  respectu  ejus 
quod  est  ad  finem,  est  electio;  ibi  enim 
completur  proportio  voluntatis,  ut  com¬ 
plete  velit  id  quod  est  ad  finem.  Sed  usus 
jam  pertinet  ad  secundam  habitudinem  vo¬ 
luntatis,  qua  tendit  ad  consequendam  rem 
volitam.  Unde  patet,  quod  usus  sequitur 
electionem,  si  tamen  accipiatur  usus 
secundum  quod  voluntas  utitur  exsecutiva 
potentia,  movendo  ipsam.  —  Sed  quia 
voluntas  etiam  quodammodo  rationem 
movet  et  utitur  ea,  potest  intelligi  usus 
ejus  quod  est  ad  finem,  secundum  quod 
est  in  consideratione  rationis  referentis 
ipsum  in  finem.  Et  hoc  modo  usus  prae¬ 
cedit  electionem.  — •  la  2^e,  q.  16,  a.  4, 
c.  ;  1.  Sent.  dist.  1,  q.  1,  a.  2  ;  Hanni- 
baldus  in  1.  Sent.  dist.  1,  q.  1,  a.  2  et  4. 

Ad  primum  ergo  dicendum,  quod  or¬ 
dinare  quidem  est  rationis,  sed  tamen  est 
voluntatis  sequi  ordinem  rationis ;  cum 
enim  ratio  proponit  aliquod  bonum  sub 
aliquo  ordine,  voluntas  tendit  in  illud  ut 
est  sibi  ratione  propositum,  et  relinquitur 
quidam  ordo  in  actu  voluntatis.  — 
1 .  Sent.  1.  c.  ad  1 ;  Hannibaldus  in  1 .  Sent. 
1.  c.  ad  1 . 

Ad  secundum  dicendum,  quod  animalia 
per  sua  membra  aliquid  agunt  instinctu 
naturee ;  non  per  hoc  quod  cognoscant 
ordinem  membrorum  ad  illas  operatio¬ 
nes,  unde  non  dicuntur  proprie  applicare 
membra  ad  agendum,  nec  uti  eis  ;  uti 
enim  est  applicare  aliquod  principium 
actionis  ad  actionem,  sicut  consentire 
est  applicare  motum  appetitivum  ad  ali¬ 
quid  appetendum,  ut  dictum  est.  Appli¬ 
care  autem  aliquid  ad  alterum  non  est 
nisi  ejus,  quod  habet  super  illud  arbi¬ 
trium  :  quod  non  est  nisi  ejus,  qui  scit 
referre  aliquid  in  alterum  ;  quod  ad 
rationem  pertinet.  —  la  2a3,  q.  16,  a.  2, 
ad  2  et  in  c, 


T'  el  dic,  quod  in  brutis  aliquid  est  de 
ratione  usus,  quia  cognoscunt  finem,  et 
propter  finem  aliqua  agunt;  sed  quia  non 
cognoscunt  ordinem  ejus  quod  est  ad 
finem,  pro  tanto  in  his  ratio  usus  proprie 
non  invenitur.  —  1.  Sent.  dist.  1,  q.  l, 
a.  2,  inc.  et  ad  1 ;  Hannibaldus  in  i.  Sent. 
dist.  1,  q.  1,  a.  2,  ad  3. 

Ad  tertium  dicendum,  quod  finis  as¬ 
sumitur  in  facultatem  voluntatis,  ut  vo 
luntas  in  eo  quiescat;  unde  ipsa  requies 
in  fine,  qu£e  fruitio  est,  dicitur  hoc  modo 
usus  finis.  Sed  id  quod  est  ad  finem, 
assumitur  in  facultatem  voluntatis,  non 
solum  in  ordine  ad  usum  ejus  quod  est 
ad  finem,  sed  in  ordine  ad  aliam  rem  in 
qua  voluntas  quiescit.  —  la  2£e,  q.  16 
a.  3,  ad  2. 

Ad  quartum  dicendum,  quod  electio 
praecedit  usum,  si  referantur  ad  idem. 
Nihil  autem  prohibet,  quod  usus  unius 
priecedat  electionem  alterius.  Et  quia 
actus  voluntatis  reflectuntur  supra  se 
ipsos,  in  quolibet  actu  voluntatis  potest 
accipi  consensus,  et  electio,  et  usus  :  ut 
si  dicatur,  quod  voluntas  consentit  se 
eligere,  et  consentire,  et  utitur  se  ad 
consentiendum  et  eligendum ;  et  semper 
isti  actus  ordinati  ad  id  quod  est  prius, 
sunt  priores.  —  Ibid.  a.  4,  ad  3. 


QUESTIO  fX 

DE  ACTIBUS  VOLUNTATIS  IMPERATIS. 

Deinde  considerandum  est  de  actibus 
a  voluntate  imperatis. 

CIRCA  QUOD  QUAERUNTUR  DUO  : 

1.  Utrum  imperare  sit  actus  rationis  vel 
voluntatis. 

2.  Utrum  actus  rationis,  voluntatis,  appeti¬ 
tus  sensitivi  et  exteriorum  membrorum 
imperentur. 

ARTICULUS  I 

UTRUM  LMPERARE  SIT  ACTUS  RATIONIS 
VEL  VOLUNTATIS. 

Videtur  quod  imperare  sit  actus  volun¬ 
tatis  . 

1.  Imperare  enim  ad  dominum  perti¬ 
net;  sed  nos  sumus  domini  nostrorum 
actuum  per  voluntatem  :  ergo  imperare 
est  actus  voluntatis.  —  Quodl.  9,  a.  12, 
arg.  Sed  contra. 

2.  Prasterea,  imperium  est  quidam 
usus ;  sed  usus  est  voluntatis  :  ergo  et 
imperium.  —  Ia  2a3,  q.  17,  a.  3,  arg.  3. 

3.  Praeterea,  imperium  dicit  duo,  actum 
imperii  et  actum  imperatum  ;  imperari 
autem  est  potentiarum  inferiorum,  quae 
non  moventur  nisi  a  voluntate  :  ergo 
imperium  est  voluntatis.  —  Ihid.  a.  4, 
arg.  I,  2,  3. 

4.  Sed  contra  videtur  quod  imperium 
non  sit  tantum  rationis  et  voluntatis, 
sed  etiam  brutorum,  quia  secundum 
Avicennam  virtus  imperans  motum  est 
appetitiva  ;  et  virtus  exsequens  motum 
est  in  musculis  et  in  nervis.  Sed  utraque 
virtus  est  in  brutis  animalibus  ;  ergo  im¬ 
perium  invenitur  in  brutis  animalibus. — 
Ibid.  a.  2,  arg.  1. 

Respondeo  dicendum,  quod  imperare 
est  actus  rationis,  prassupposito  tamen 
actu  voluntatis.  Ad  cujus  evidentiam 
considerandum  est,  quod  quia  actus  vo¬ 
luntatis  et  rationis  supra  se  invicem 
reflecti  et  ferri  possunt,  prout  scilicet 
ratio  ratiocinatur  de  volendo,  et  voluntas 
vult  ratiocinari ;  contingit  actum  volun¬ 
tatis  praeveniri  ab  actu  rationis  et  e 
converso.  Et  quia  virtus  prioris  actus 
remanet  in  sequenti,  contingit  quando¬ 
que  quod  est  aliquis  actus  voluntatis 
secundum  quod  manet  virtute  in  ipso 
aliquid  de  actu  rationis,  ut  dictum  est  de 
usu  et  electione  ;  et  e  converso  aliquis 
est  actus  rationis,  secundum  quod  virtute 
manet  in  ipso  aliquid  de  actu  voluntatis. 
—  Imperare  autem  est  quidem  essen¬ 
tialiter  actus  rationis  ;  imperans  enim 
ordinat  eum,  cui  imperat,  ad  aliquid  agen¬ 


dum,  intimando  vel  denuntiando  :  sic 
autem  ordinare  per  modum  cujusdam 
intimationis,  est  rationis.  Sed  ratio  potest 
aliquid  intimare  vel  denuntiare  duplici¬ 
ter  :  —  uno  modo  absolute;  quae  quidem 
intimatio  exprimitur  per  verbum  indica¬ 
tivi  modi,  sicut  si  aliquis  alicui  dicat  : 
Hoc  est  tibi  faciendum.  —  Aliquando 
autem  ratio  intimat  aliquid  alicui,  mo¬ 
vendo  ipsum  ad  hoc  ;  et  talis  intimatio 
exprimitur  per  verbum  imperativi  modi, 
puta  cum  dicitur  alicui  :  Fac  hoc.  —  Pri¬ 
mum  autem  movens  in  viribus  animas  ad 
exercitium  actus  est  voluntas,  ut  supra 
dictum  est.  Cum  ergo  secundum  movens 
non  moveat  nisi  in  virtute  primi  moven¬ 
tis,  sequitur  quod  hoc  ipsum,  quod  ratio 
movet  imperando,  sit  ei  ex  virtute  volun¬ 
tatis.  Unde  relinquitur,  quod  imperare 
sit  actus  rationis  pr^supposito  actu 
voluntatis,  in  cujus  virtute  ratio  movet 
per  imperium  ad  exercitium  actus.  — 
Ia  2£e,  q.  17,  a.  I,  c.  ;  Quodl.  9, 
a.  12,  c. 

Ad  primum  ergo  dicendum,  quod  in 
imperio  duo  concurrunt,  ut  dictum  est, 
quorum  unum  est  rationis,  aliud  volun¬ 
tatis.  Qui  enim  imperat,  aliquid  inclinat 
ad  faciendum,  quod  voluntatis  est :  ipsius 
enim  est  movere  per  modum  agentis. 
Et  iterum  ordinat  eum,  cui  imperat,  ad 
exsequendum  illud  quod  imperatur;  et 
hoc  ad  rationem  pertinet,  cujus  est  ordi¬ 
nare.  Et  si  duorum  horum  ordo  conside¬ 
retur,  videtur  primum  esse  inclinatio 
voluntatis  in  aliquid  per  electionem,  et 
postea  in  principio  exsecutionis  ordinatur 
per  quos  fieri  debeat  quod  electum  est.  Et 
sic  imperium  erit  immediate  actus  ratio¬ 
nis,  sed  voluntatis  quasi  primo  moventis. 
—  Quodl.  9,  a.  12,  c. 

Vel  dic,  quod  in  tantum  sumus  domini 
actuum  nostrorum,  in  quantum  sumus 
liberi ;  radix  autem  ibertatis  est  voluntas 
sicut  subjectum  ;  sed  sicut  causa  est 
ratio.  Ex  hoc  enim  voluntas  libere  potest 
ad  diversa  ferri,  quia  ratio  potest  habere 
diversas  conceptiones  boni.  Et  ideo  philo¬ 
sophi  definiunt  liberum  arbitrium,  quod 

est  liberum  de  ratione  judicium,  quasi 
ratio  sit  causa  libertatis.  —  la  Sas,  q.  17, 
a.  1 ,  ad  2. 

Ad  secundum  dicendum,  quod  impe¬ 
rium  non  est  simpliciter  usus ;  sed  usus 
potest  se  habere  ad  imperium  vel  sicut 
antecedens  vel  sicut  subsequens  ipsum. 
Usus  enim  ejus  quod  est  ad  finem  secun¬ 
dum  quod  est  in  ratione  referente  ipsum 
in  finem,  prcecedit  electionem,  ut  dictum 
est ;  unde  multo  magis  procedit  impe¬ 
rium.  Sed  usus  ejus  quod  est  ad  finem 
secundum  quod  subditur  potentia3  exse- 
cutivaa,  sequitur  imperium,  eo  quod 
usus  utentis  conjunctus  est  cum  actu 
ejus  quo  quis  utitur.  Non  enim  utitur 
aliquis  baculo  antequam  aliquo  modo  per 
baculum  operetur.  Imperium  autem  non 
est  simul  cum  actu  ejus  cui  imperatur, 
sed  naturaliter  prius  est  imperium  quam 
imperio  obediatur;  et  aliquando  etiam  est 
prius  tempore.  Et  sic  imperium  est  prius 
quam  usus.  —  Ibid.  a.  3,  in  c. 

Ad  tertium  dicendum,  quod  imperium 
et  actus  imperati  ita  sunt  duo,  ut  aliquo 
modo  sint  unum.  Nihil  enim  prohibet 
aliqua  esse  secundum  quid  multa,  et 
secundum  quid  unum.  Quascunque  autem 
sunt  unum  secundum  substantiam,  sunt 
unum  simpliciter  et  multa  secundum 
quid  :  sicut  totum  in  genere  substantim 
compositum  ex  suis  partibus  vel  integra- 
libus  vel  essentialibus,  est  unum  sim¬ 
pliciter  :  nam  totum  est  ens  et  substantia 
simpliciter,  partes  vero  sunt  entia  et 
substantias  in  toto.  Sicut  autem  in  genere 
rerum  naturalium,  aliquod  totum  com¬ 
ponitur  ex  materia  et  forma,  ut  homo 
ex  anima  et  corpore,  qui  est  unum  natu¬ 
rale,  licet  habeat  multitudinem  partium  ; 

■ —  ita  etiam  in  actibus  humanis,  actus 
inferioris  potentim  materialiter  se  habet 
ad  actum  superioris,  in  quantum  inferior 
potentia  agit  in  virtute  superioris  moven¬ 
tis  ipsam.  Sic  enim  et  actus  moventis 
primi  formaliter  se  habet  ad  actum  in¬ 
strumenti.  Unde  patet,  quod  imperium  et 
actus  imperatus  sunt  unus  actus  huma¬ 
nus,  sicut  quoddam  totum  est  unum  ;  sed 


est  secundum  partes  multa.  Sic  ergo  licet 
inferiores  potentim^non  moveantur  nisi 
a  voluntate,  hoc  non  est  nisi  mediante 
ratione  ordinante  motum  illarum.  — 
Ibid.  a.  4,  in  c.  ;  a.  1,  in  c.  ;  Hannibal- 
dus  in  1.  Sent.  dist.  1,  q.  1,  a.  2,  in  c. 

Ad  quartum  (sive  ad  argumentum 
Sed  contra)  dicendum,  quod  impossibile 
est  quod  in  brutis,  in  quibus  non  est  ratio, 
sit  aliquo  modo  imperium.  Imperare 
enim  nihil  aliud  est  quam  ordinare 
aliquem  ad  aliquid  agendum,  cum  qua¬ 
dam  intimativa  motione,  sicut  dictum 
est ;  ordinare  autem  est  actus  proprius 
rationis.  Nec  vis  appetitiva  dicitur  impe¬ 
rare  motum  nisi  in  quantum  movet  ratio¬ 
nem  imperantem,  quod  solum  est  in 
hominibus.  Unde  in  brutis  virtus  appeti¬ 
tiva  non  est  proprie  imperativa,  nisi 
imperativum  sumatur  large  pro  motivo. 

—  la  2ae,  q.  17,  a.  2,  c.  et  ad  1. 

ARTICULUS  II 

UTRUM  ACTUS  RATIONIS,  VOLUNTATIS,  APPETI¬ 
TUS  SENSITIVI  ET  EXTERIORUM  MEMBRORUM 

IMPERENTUR. 

Videtur  quod  actus  voluntatis,  rationis, 
appetitus  sensitivi  et  exteriorum  mem¬ 
brorum  non  imperentur. 

1.  Ei  enim  convenit  imperari,  cui  con¬ 
venit  intelligere ;  sed  nec  voluntati  nec 
appetitui  sensitivo  nec  membris  exterio¬ 
ribus  convenit  intelligere  :  ergo  nec 
imperari.  —  la  2m,  q.  17,  a.  3,  arg.  2. 

2.  Praeterea,  inconveniens  videtur  quod 
aliquid  imperet  sibi  ipsi ;  sed  ratio  est 
quae  imperat,  ut  dictum  est  (art.  prieced., 
in  c.) :  ergo  rationis  actus  non  imperatur. 

—  Ibid.  a.  6,  arg.  1. 

3.  Praeterea,  motus  appetitus  sensitivi 
sunt  animae  passiones,  ad  quas  determi¬ 
natae  dispositiones  corporum  requiruntur, 
sicut  ad  iram  sanguis  calidus  et  subtilis, 
ad  gaudium  temperatus  sanguis ;  sed 
dispositio  corporis  non  subditur  rationi  : 
ergo  nec  motus  appetitus  sensitivi.  —  de 
Verit.  q.  25,  a.  4,  arg.  5. 

4.  Praeterea,  cor  est  principium  motus 
animalis ;  sed  motus  cordis  non  subditur 
imperio  rationis  :  ergo  motus  membrorum 
exteriorum  non  subjacet  imperio  rationis. 
—  la  2ae,  q.  17,  a.  9,  arg.  2. 

5.  Sed  contra  videtur  quod  non  soli 
illi  actus  supra  memorati  imperentur. 
Inferius  enim  subditur  superiori ;  sed 
vires  apprehensivae  sensitivae  sunt  infe¬ 
riores  rationi  :  ergo  subduntur  etiam 
rationis  imperio.  —  la  2«,  q.  56,  a.  5, 
arg.  1. 

6.  Prasterea,  vires  appetiti  vae  sensitivae 
nobiliores  sunt  viribus  animae  vegetabi¬ 
lis  ;  sed  vires  animae  sensitivae  subduntur 
imperio  rationis  :  multo  ergo  magis  vires 
animae  vegetabilis.  —  la  q.  17,  a.  8, 
arg.  1. 

Respondeo  dicendum,  quod,  sicut  di¬ 
ctum  est,  imperium  nihil  aliud  est  quam 
actus  rationis  ordinantis  cum  quadam 
motione  ad  aliquid  agendum.  Unde  quid¬ 
quid  a  ratione  potest  ordinari  cum  qua¬ 
dam  motione,  potest  ab  ea  imperari.  Sunt 
autem  quatuor,  quae  ratio  potest  ordinare, 
scilicet  actus  voluntatis,  rationis,  appeti¬ 
tus  sensitivi,  et  exteriorum  membrorum; 
sed  aliter  et  aliter.  Primo  enim  ratio 
potest  ordinare  de  actu  voluntatis,  quia 
sicut  potest  judicare  quod  bonum  sit  ali¬ 
quid  velle,  ita  potest  etiam  ordinare  impe¬ 
rando  quod  homo  velit.  Secundo,  ratio 
potest  etiam  ordinare  de  suo  actu  ;  refle¬ 
ctitur  enim  supra  se  ipsam.  Sed  attenden¬ 
dum  est,  quod  actus  rationis  potest  consi¬ 
derari  dupliciter  :  —  uno  modo  quantum 
ad  exercitium  actus ;  et  sic  actus  rationis 
sernper  imperari  potest,  sicut  cum  indi¬ 
citur  alicui  quod  attendat  et  ratione  uta¬ 
tur.  Alio  modo  quantum  ad  objectum, 
respectu  cujus  duo  actus  rationis  atten¬ 
duntur  ;  primo  quidem,  ut  veritatem 
circa  aliquid  apprehendat ;  et  hoc  non  est 
in  potestate  nostra;  hoc  enim  contingit 
per  virtutem  alicujus  luminis  naturalis 
vel  supernaturalis ;  et  ideo  quantum  ad 
hoc  actus  rationis  non  est  in  potestate 
nostra,  nec  imperari  potest.  Alius  actus 
rationis  est,  dum  his  qu^e  apprehendit. 


assentit.  Si  igitur  fuerint  talia  appre¬ 
hensa,  quibus  naturaliter  intellectus 
assentiat,  sicut  prima  principia,  assensus 
talium  vel  dissensus  non  est  in  potestate 
nostra,  sed  in  ordine  naturee.  Sunt  autem 
quadam  apprehensa,  qua3  non  adeo  con¬ 
vincunt  intellectum,  quin  possit  assentire 
vel  dissentirej  vel  saltem  assensum  aut 
dissensum  suspendere  propter  aliquam 
causam ;  et  in  talibus  assensus  ipse  vel 
dissensus  est  in  potestate  nostra  et  sub 
imperio  cadit.  Tertio  potest  ratio  ordinare 
de  actu  appetitus  sensitivi  in  quantum 
subditur  rationi. 

Tripliciter  autem  appetitus  sensitivus 
rationi  subditur.  Primo  quidem  ex  parte 
ipsius  rationis.  Cum  enim  eadem  res  sub 
diversis  conditionibus  considerata  possit 
et  delectabilis  et  tristabilis  reddi,  ratio 
opponit  appetitui  sensitivo  mediante  ima¬ 
ginatione  rem  aliquam  sub  ratione  dele¬ 
ctabilis  vel  tristabilis,  secundum  quod  ei 
videtur  ;  et  sic  appetitus  sensitivus  move¬ 
tur  ad  gaudium  vel  tristitiam.  Secundo 
ex  parte  voluntatis.  In  viribus  enim  ordi¬ 
natis  ad  invicem  et  connexis  ita  se  habet, 
quod  motus  intensus  in  una  earum,  et 
praecipue  in  superiori,  redundat  in  aliam. 
Unde  cum  motus  voluntatis  per  electio¬ 
nem  intenditur  circa  aliquid,  appetitus 
sensitivus  sequitur  motum  voluntatis. 
Unde  dicitur  in  3.  de  Anima,  quod  appe¬ 
titus  movet  appetitum,  superior  scilicet 
inferiorem,  sicut  sphaera  sphaeram  in  cor¬ 
poribus  coelestibus.  Tertio cx  parte  motivae 
exsequentis.  Sicut  enim  in  exercitu  pro¬ 
gredi  ad  bellum  pendet  ex  imperio  ducis, 
ita  in  nobis  vis  motiva  non  movet  mem¬ 
bra  nisi  ad  imperium  ejus,  quod  in  nobis 
principatur,  id  est  rationis;  unde  ratio 
irascibilem  et  concupiscibilem  reprimit, 
ne  in  actum  exteriorem  procedant.  — • 
la  2ae,  q.  17,  a.  5,  6,  7,  9. 

Atque  etiam  inde  patet,  quod  omnes 
motus  membrorum  subduntur  imperio 
rationis,  secundum  quod  moventur  a  po¬ 
tentiis  sensitivis,  qua3  eidem  imperio 
rationis  subdundur.  Sed  tamen  est  diffe¬ 
rentia  attendenda  in  hoc,  quod  dicitur  ratio 

imperare  potentiis  sentivis,  et  membris 
exterioribus.  Nam  membrum  exterius 
ad  nutum  obedit  superiori  imperanti, 
absque  ulla  repugnantia,  secundum 
naturm  ordinem,  nisi  sit  impedimentum 
aliquod,  ut  patet  in  manu  et  pede.  Appe¬ 
titus  autem  inferior  habet  propriam  in¬ 
clinationem,  ex  natura  sua ;  unde  non 
obedit  superiori  appetitui  ad  nutum,  sed 
interdum  repugnat.  Unde  Aristoteles 
dicit  ini.  Polit,  (c.  3,  al.  5),  quod  anima 
dominatur  corpori  despotico  principatu, 
sicut  dominus  servo,  qui  non  habet  facul¬ 
tatem  resistendi  in  aliquo  imperio  do¬ 
mini  ;  ratio  vero  dominatur  inferioribus 
animae  partibus  regali  et  politico  prin¬ 
cipatu.  —  la  2£e,  q.  17,  a.  9,  in  c. ; 
a.  7,  inc. ;  Qucest.  disp.  de  Virtut.  in 
comm.  a.  4,  c. ;  la  2dd,  q.  56,  a.  4,  ad  3. 

Ad  primum  ergo  dicendum,  quod 
sicut  in  membris  corporalibus  quodlibet 
membrum  operatur  non  sibi  soli,  sed  toti 
corpori,  ut  oculus  videt  toti  corpori;  ita 
etiam  est  in  potentiis  animae.  Nam  intel¬ 
lectus  intelligit  non  solum  sibi,  sed  omni¬ 
bus  potentiis,  et  voluntas  vult  non  solum 
sibi,  sed  omnibus  potentiis ;  et  ideo  homo 
imperat  sibi  ipsi  actum  voluntatis,  in 
quantum  est  intelligens  et  volens.  — 
la  2a3,  q.  17,  a.  5,  ad  2. 

Ad  secundum  dicendum,  quod  ratio  hoc 
modo  imperat  sibi  ipsi,  sicut  et  voluntas 
movet  se  ipsam,  in  quantum  scilicet  utra¬ 
que  potentia  reflectitur  supra  suum 
actum,  et  ex  uno  in  aliud  tendit.  —  Ibid. 
a.  6,  ad  1. 

Ad  tertium  dicendum,  quod  dispositio 
corporalis,  quas  pertinet  ad  complexio¬ 
nem  corporis,  non  subditur  rationi ;  sed 
hoc  non  requiritur  ad  hoc  quod  passiones 
praedictas  in  actu  sint,  sed  quod  homo  sit 
ad  eas  habilis.  Actualis  vero  transmutatio 
corporis,  utpote  accensio  sanguinis  circa 
cor  vel  aliquid  hujusmodi,  quod  actu 
passiones  hujusmodi  concornitatur,  sequi¬ 
tur  imaginationem  et  propter  hoc  subditur 
rationi.  —  de  Ver  it.  q.  23,  a.  4,  ad  5. 

Ad  quartum  dicendum,  quod  in  his 
quae  ad  intellectum  et  voluntatem  perti¬ 


nent,  primum  invenitur  id  quod  est 
secundum  naturam,  ex  quo  alia  derivan¬ 
tur  :  ut  a  cognitione  principiorum  natura¬ 
liter  notorum  cognitio  conclusionum,  et 
a  voluntate  finis  naturaliter  desiderati  de¬ 
rivatur  electio  eorum  quas  sunt  ad  finem. 
Ita  etiam  in  corporalibus  motibus  princi¬ 
pium  est  secundum  naturam.  Principium 
autem  corporalis  motus  est  a  motu  cordis ; 
unde  motus  cordis  secundum  naturam 
est,  et  non  secundum  voluntatem  :  conse¬ 
quitur  enim,  s,\e\A  per  se  accidens,  vitam, 
quas  est  ex  unione  corporis  et  animas ; 
sicut  motus  gravium  et  levium  consequi¬ 
tur  formam  substantialem  ipsorum.  — 
la  2£e,  q.  17,  a.  9,  ad  2. 

Ad  quintum  dicendum,  quod  vires 
sensitivas  apprehensiv^,  magis  se  habent 
ut  moventes  respectu  intellectus  quam 
ut  motae,  eo  quod  phantasmata  se  habent 
ad  animam  intellectivam  sicut  colores  ad 
visum,  ut  dicitur  3.  de  Anima  {text.  18  ; 
c.  5).  —  la  2ae,  q.  56,  a.  5,  ad  1. 

Ad  sextum  dicendum,  quod  ratio 
imperat  per  modum  apprehensivae  virtu¬ 
tis;  et  ideo  actus  illi,  qui  procedunt  ab 
appetitu  intellectivo  vel  animali,  possunt 
a  ratione  imperari ;  non  autem  actus  illi, 
qui  procedunt  ex  appetitu  naturali  : 
cujusmodi  sunt  actus  vegetabilis  animae 
et  quicunque  motus  membrorum  qui 
consequitur  vires  naturales.  Et  hujus  ratio 
est,  quia  quanto  aliquis  actus  est  imma¬ 
terialior,  tanto  est  nobilior  et  magis 
subditus  imperio  rationis.  Unde  ex  hoc 
ipso,  quod  vires  animae  vegetabilis  non 
obediunt  rationi,  apparet  has  vires  infe¬ 
riores  esse.  —  la  2^,  q.  17,  a.  8,  in  c. 
et  ad  1  ;  a.  9,  in  c. 


QUESTIO  X 

DE  BONITATE  ET  MALITIA  ACTUUM 
HUMANORUM. 

Deinde  considerandum  est  de  bonitate 
et  malitia  actuum  humanorum. 

GIRGA  QUOD  QUERUNTUR  QUATUOR: 

1.  Utrum  convenienter  assignentur  diversae 
bonitates  actus. 

2.  Utrum  sint  aliqui  actus  indifferentes. 

3.  Utrum  bonitas  voluntatis  dependeat  ex 
objecto. 

4.  Utrum  bonitas  et  malitia  exterioris  actus 
pendeat  ex  bonitate  vel  malitia  voluntatis. 

ARTIGULUS  l'  . 

UTRUM  CONVENIENTER  ASSIGNENTUR  DIVERS/E 
BONITATES  ACTUS. 

Videtur  quod  non  recte  assignentur 
diversae  bonitates  actus,  scilicet  bonitas 
ex  causa,  bonitas  ex  objecto,  bonitas  quae, 
est  ex  circumstantiis,  et  bonitas  quae  est 
secundum  habitudinem  ad  finem. 

1.  Bonitas  enim  ex  causa  est  quaedam 
bonitas  ex  genere ;  sed  quod  alicui  con¬ 
venit  secundum  genus  suum,  non  potest 
removeri  ab  eo  per  aliquam  differentiam 
superadditam  :  ergo  bonitas  illa  non 
potest  removeri  ab  actu  per  quamcunque 
differentiam  superadditam;  et  sic  omnis 
actus  humanus  erit  bonus;  quod  falsum 
est,  cum  sint  quidam  mali.  —  2.  Sent. 
dist.  36,  q.  un.,  a.  5,  arg.  1 ;  et  11.  citandi 
in  corp. 

2.  Praeterea,  objectum  potentias  activas 
comparatur  ad  actionem  sicut  effectus  ad 
causam  ;  sed  bonitas  causm  non  dependet 
ex  effectu,  sed  magis  e  converso  :  ergo 
actio  humana  non  habet  bonitatem  ex 
objecto.  —  la  2ae,  q.  18,  a.  2,  arg.  3. 

3.  Praeterea,  materia  actus  est  objectum 
ejus;  objectum  autem  habet  rationem 
finis :  ergo  male  distinguitur  bonitas  ex 
objecto  et  bonitas  ex  fine.  —  2.  Sent. 

1.  c.  arg.  5. 

4.  Praeterea,  id  quod  convenit  alicui 
secundum  suam  substantiam,  non  attri¬ 
buitur  ei  secundum  accidens  ;  sed  bonum 
et  malum  conveniunt  rei  secundum  suam 
substantiam  :  ergo  male  assignatur  boni¬ 
tas  ex  circumstantia.—  la  2ae,  q.  18,  a.  3, 
arg.  3. 

5.  Praeterea,  contingit  aliquam  opera¬ 


tionem  bonam  ad  malum  finem  ordinari, 
sicut  cum  aliquis  dat  eleemosynam  pro¬ 
pter  inanem  gloriam ;  et  e  converso  ali¬ 
quam  malam  operationem  ordinari  ad 
bonum  finem,  sicut  cum  quis  furatur  ut 
det  pauperi.  Ergo  actio  non  est  ])ona  vel 
mala  ex  fine.  —  Ibid.  a.  4,  arg.  3. 

Sed  contra  est  auctoritas  IMagistri 
Sententiarum,  qui  in  2.  Sent.  (dist.  36, 
q.  un.  )  dicit  actus  esse  bonos  ex  genere, 
vel  ex  fine  et  causa.  Deinde  Philosophus 
(2.  Eth.  c.  9)  dicit,  quod  virtuosus  opera¬ 
tur  secundum  quod  oportet,  et  quando 
oportet,  et  secundum  alias  circumstan¬ 
tias.  —  2.  Sent.  dist.  36,  q.  un.,  a.  5, 
in  c. ;  2.  Eth.  1.  11. 

Respondeo  dicendum,  quod  sicut  dicit 
Dionysius  (cf.  de  Coelesti  Hierarchia  c.  11 , 
§  1  ;  —  Migne  PP.  Gr.  t.  3.  coi.  283),  in 
substantiis  omnibus  invenitur  essentia, 
virtus  et  operatio.  Horum  autem  talis  est 
ordo,  quod  virtus  est  ab  essentia,  et  ope¬ 
ratio  a  virtute  procedit ;  et  quia  quod  a 
bono  procedit,  non  potest  esse  nisi  bonum, 
ideo  sicut  essentia  et  virtus  bona  sunt, 
ita  et  operatio  secundum  quod  a  virtute 
agentis  procedit.  Sed  quia  virtus  in 
voluntarie  agentibus  ad  multa  se  habet, 
ideo  ailtio  ex  virtute  agentis  determi¬ 
nationem  non  habet ;  sed  propria  deter¬ 
minatio  actus  est  ex  objecto  :  unde  si 
objectum  sit  proportionatum,  actus  ex 
ipso  objecto  qiiandam  ulteriorem  bonita¬ 
tem  recipiet.  Et  quia  prima  (propria)  de¬ 
terminatio,  a  qua  aliquid  determinatur, 
est  determinatio  per  formam  generis,  ideo 
hujusmodi  actus  ex  determinatione  objecti 
bonitatem  habentes,  dicuntur  boni  ex 
genere.  Sed  quia  actum  aliquem  circa 
idem  objectum  contingit  diversimode  se 
habere,  ideo  actus  ex  objecto  determina¬ 
tus  est  ulterius  determinabilis  per  alias 
circumstantias  ;  quae  si  convenientes  fue¬ 
rint,  ex  eis  quandam  bonitatem  ulterio¬ 
rem  recipiet,  et  dicetur  bonus  ex  circum¬ 
stantiis.  —  2.  Sent.  dist,  36,  q.  un.,  a.  5, 
c. ;  de  Malo  q.  2,  a.  6,  in  c.  et  ad  5  et  7. 

Harum  autem  bonitatum  ea,  quae  est 
ex  essentia,  communis  est  omnibus 

actibus ;  unde  ipsa  substernitur  omnibus 
aliis  bonitatibus,  inter  quos  primo  super¬ 
venit  sibi  bonitas  quas  est  ex  objecto, 
super  quam  iterum  inducitur  alia  boni¬ 
tas  quas  est  ex  fine  et  aliis  circumstan¬ 
tiis.  Dico  ex  fine  et  circumstantiis^  quia 
aliquando  finis  inter  circumstantias  poni¬ 
tur  modo  supra  dicto ;  et  tunc  bonitas 
actus  ex  fine  et  circumstantiis  est  eadem. 
—  Aliquando  finis  coincidit  cum  objecto, 
sicut  in  voluntate  finis  voluntatis  et  obje¬ 
ctum  est  s^pe  unum  et  idem ;  et  tunc 
bonitas  sumpta  ex  objecto  et  fine  est  una 
et  eadem.  Aliquando  vero  finis  et  objectum 
actus  humani  distinguntur,  cum  scilicet 
secundum  diversam  comparationem  su¬ 
muntur,  puta  cum  objectum .  sumitur 
respectu  exterioris  actus,  finis  vero  re¬ 
spectu  voluntatis ;  et  tunc  objectum  hoc 
modo  sumptum  potest  dupliciter  se 
habere  ad  finem  voluntatis  :  uno  modo 
sicut  quod  per  se  ordinatur  ad  ipsum,  ut 
pugna  per  se  ordinatur  ad  victoriam ; 
alio  modo  per  accidens,  sicut  accipere 
rem  alienam  per  accidens  ordinatur  ad 
dandam  eleemosynam.  Sic  igitur  quando 
objectum  non  est  per  se  ordinatum  ad 
finem,  differentia  specifica  qme  est  ex 
objecto  non  est  per  se  determinativa  ejus 
quae  est  ex  fine,  nec  e  converso,  nec  una 
istarum  specierum  est  sub  alia ;  —  sed 
tunc  actus  moralis  est  sub  duabus  specie- 
bus  quasi  disparatis.  Si  vero  objectum 
per  se  ordinetur  in  finem,  una  dictarum 
differentiarum  est  per  se  determinativa 
alterius ;  unde  una  istarum  specierum 
continebitur  sub  altera;  considerandum 
autem  restat,  quae  sub  qua.  — Ad  cujus 
autem  resta  •primo  considerandum  est, 
quod  quanto  aliqua  differentia  sumitur  a 
forma  magis  particulari,  tanto  magis  est 
specifica ;  secundo,  quod  quanto  agens 
est  magis  universale,  f-anto  ex  eo  est  for¬ 
ma  magis  universalis  ;  tertio,  quod 
quanto  aliquis  finis  est  posterior,  tanto 
respondet  agenti  universaliori,  ut  jam 
siepe  dictum  est.  Ex  quibus  sequitur 
quod  differentia  specifica,  qua)  est  ex 
fine  hoc  modo  sumpto,  est  magis  ge ne¬ 


cti 

ralis,  et  differentia,  quee  est  ex  objecto 
per  se  ad  talem  finem  ordinato,  est 
specifica  respectu  ejus.  Voluntas  enim, 
cujus  proprium  objectum  est  finis,  est 
universale  motivum  respectu  omnium 
potentiarum  animas,  quarum  propria 
objecta  sunt  objecta  particularium  actuum. 
—  2.  Sent.  1.  c. ;  de  Malo  q.  2,  a.  6, 
c. ;  la  2«,  q.  18,  a.  7,  c. 

Pix  his  ergo  patet,  quod  in  actione 
humana  bonitas  quadruplex  considerari 
potest  :  —  una  quidem  maxime  generica 
quoeque  omnibus  aliis  substernitur,  prout 
scilicet  est  actio,  quia  quantum  habet  de 
actione  et  entitate,  tantum  habet  de  boni¬ 
tate.  Alia,  quas  accipitur  per  respectum  ad 
finem  voluntatis  :  quas  est  specifica  qui¬ 
dem  respectu  prascedentis,  magis  tamen 
generalis  quam  sequentes.  Tertia  sumi¬ 
tur  secundum  objectum  conveniens,  quae 
quidem  est  magis  specifica  et  determi¬ 
nata,  tamen  adhuc  est  determinabilis  a 
circumstantiis.  Quarta  est  secundum 
circumstantias,  quasi  secundum  acciden¬ 
tia  quaedam.  Quibus  iterum  supervenit 
quinta  bonitas,  quae*  est  sicut  perfectio 
ceterarum,  fitque  ex  informatione  habi¬ 
tus  et  ha3C  est  bonitas  virtutis.  — 
'la  2ae,  q.  18,  a.  2,  3,  4,  c.  ;  2.  Sent. 
dist.  36,  q.  un.,  a.  5,  c. 

Ad  primum  ergo  dicendum,  quod  illa 
bonitas  generica  manet  in  actu  quantum¬ 
cunque  per  alias  circumstantias  deordi-  . 
netur;  unde  non  dicitur  actus,  qui  est 
bonus  ex  genere,  male  fieri  quia  privetur 
bonitate  sui  generis,  sed  quia  privatur 
bonitate  circumstantiarum.  —  2.  Sent. 
dist.  36,  q.  un.,  a.  5,  ad  1 ;  Ia2a3,  q.  20, 
a.  6,  in  c. 

Ad  secundum  dicendum,  quod  non 
semper  objectum  actionis  humanae  est 
objectum  activae  potentia.  Nam  appeti- 
tiva  potentia  est  quodammodo  passiva, 
in  quantum  movetur  ab  appetibili ;  et 
tamen  est  principium  humanorum  ac¬ 
tuum.  Neque  etiam  potentiarum  acti¬ 
varum  objecta  semper  habent  rationem 
effectus,  sed  quando  jam  sunt  trans- 
mutata  :  sicut  alimentum  traiismiitatuni 


SUMM.E  P HILOS.  V  —  IJ. 


co 


TERTIA  PARS  —  ETHICA 


comparatur  ad  potentiam  nutritivam  sicut 
materia  circa  quam  operatur.  Ex  hoc 
autem  quod  objectum  est  aliquo  modo 
effectus  potenti*  activae,  sequitur  quod 
sit  terminus  actionis  ejus,  et  per  conse¬ 
quens  quod  det  ei  formam  et  speciem. 
Et  quamvis  etiam  bonitas  actionis  noncau- 
setur  ex  bonitate  effectus,  tamen  ex  hoc 
dicitur  actio  bona,  quod  bonum  effectum 
inducere  potest ;  et  ipsa  proportio  actionis 
ad  effectum  est  ratio  bonitatis  ipsius.  — 
la  2a3,  q.  18,  a.  2,  ad  3. 

Ad  tertium  dicendum,  quod  actus 
aliquis  habet  duplicem  finem,  scilicet 
proximum  finem  qui  est  objectum  ejus, 
et  remotum  quem  agens  intendit ;  et 
ideo  cum  bonum  ex  fine  distinguitur 
contra  bonum  ex  genere,  intelligitur  de 
fine  remoto,  quem  agens  intendit.  — 

2.  Sent.  1.  c.  ad  5. 

Ad  quartum  dicendum,  quod  cum 
bonum  convertatur  cum  ente,  sicut  ens 
dicitur  secundum  substantiam  et  secun¬ 
dum  accidens,  ita  et  bonum  attribuitur 
alicui  et  secundum  esse  suum  substan¬ 
tiale  et  secundum  accidentale,  tam  in 
rebus  naturalibus  quam  in  actionibus 
moralibus.  —  la  2*,  q.  18,  a.  3, ad  3. 

Ad  quintum  dicendum,  quod  nihil 
prohibet  actioni  habenti  unam  praedi¬ 
ctarum  bonitatum  deesse  aliam  ;  et  secun¬ 
dum  hoc  contingit  actionem  quae  est 
bona  secundum  speciem  suam,  vel  secun¬ 
dum  circumstantias,  ordinari  ad  finem 
malum,  vel  e  converso.  Non  tamen  est 
actio  bona  simpliciter,  nisi  omnes  boni¬ 
tates  concurrant :  quia  quilibet  singularis 
defectus  causat  malum,  bonum  autem 
causatur  ex  integra  causa,  ut  dicit  Dio¬ 
nysius  (de  Div.  Nom.  c.  4,  |  30;  Migne 
PP.  Gr.  t.  3,  coi.  730).—  la  2*,  q.  18, 
a.  4,  ad  3. 

ARTICULUS  II 

UTRUM  SINT  ALIQUI  ACTUS  INDIFFERENTES. 

Videtur  quod  nulli  sint  actus  indiffe¬ 
rentes. 


1.  Ens  enim  in  quantum  ens  est 
bonum ;  enti  autem  opponitur  non  ens, 
bono  vero  malum ;  sed  inter  ens  et  non 
ens  non  est  medium  :  ergo  nec  inter 
bonum  et  malum ;  necesse  est  ergo 
omnes  actus  esse  bonos  vel  malos,  et 
nullum  indifferentem.  —  de  Malo  q.  2, 
a.  5,  arg.  1. 

2.  Sed  dices,  quod  ens  et  bonum  non 
convertuntur  in  genere  moris,  sed  in 
genere  naturas,  et  sic  non  oportet  quod 
bonum  et  malum  in  genere  moris  sint 
immediata.  —  Contra,  majus  bonum  est 
bonum  moris  quam  bonum  naturae ;  ergo 
majorem  habet  oppositionem  ad  malum. 
—  Ibid.  arg.  2. 

3.  Prmterea,  malum  est  privatio  boni; 
sed  privatio  et  habitus  sunt  opposita 
immediata,  secundum  Philosophum  in 
Prcedicam.  cap.  de  oppositis  :  ergo  non 
est  aliquis  actus  qui  sit  indifferens.  — 
la  2a3,  q.  18,  a.  8,  arg.  1  ;  de  Malo  q.  2, 
a.  5,  arg.  3. 

4.  Prmterea,  omnis  actus  humanus  est 
a  voluntate  deliberata ;  voluntas  autem 
deliberata  semper  agit  propter  finem  ; 
fmis  autem  omnis  vel  est  bonus  vel  est 
malus;  qui  autem  est  ad  bonum  est  bonus, 
qui  vero  ad  malum  est  malus  :  ergo 
omnis  actus  humanus  vel  est  bonus  vel 
malus,  et  nullus  indifferens.  —  de  Malo 
q.  2,  a,  5,  arg.  4. 

5.  Sed  contra  videtur  quod  omnis 
actus  sit  indifferens;  quod  enim  est  secun¬ 
dum  se  bonum,  non  potest  esse  malum, 
quia  quod  per  se  inest  alicui,  inest  ei  ex 
necessitate;  sed  non  est  aliquis  actus  qui 
non  possit  male  fieri  :  ergo  nullus  actus 
est  secundum  se  bonus,  et  pari  ratione 
neque  secundum  se  malus;  omnis  ergo 

actus  secundum  se  est  indifferens.  —  de 

% 

Malo  q.  2,  a.  4,  arg.  2. 

Respondeo  dicendum,  quod,  sicut  di¬ 
ctum  est,  actus  moralis  praeter  bonitatem 
vel  malitiam  quam  habet  ex  sua  specie, 
potest  habere  bonitatem  vel  malitiam  ex 
circumstantiis,  qu*  comparantur  ad 
actum  moralem  sicut  accidentia  quae¬ 
dam.  Sicut  autem  genus  consideratur  in 

sua  ratione  sine  suis  differentiis,  sine 
quibus  non  potest  esse  species;  ita  species 
consideratur  secundum  rationem  sine 
accidentibus,  sine  quibus  tamen  non 
potest  esse  individuum.  Non  enim  dicitur 
de  ratione  hominis  esse  album  vel  esse 
nigrum  vel  aliquid  hujusmodi ;  impossi¬ 
bile  est  tamen  esse  aliquem  hominem  sin¬ 
gularem,  quin  sit  albus  vel  niger  vel  ali¬ 
quid  hujusmodi.  Sic  ergo  loquendo  de 
actibus  moralibus,  secundum  quod  in 
suis  speciebus  considerantur,  possunt 
dici  boni  vel  mali  ex  genere.  Sed  boni¬ 
tas  vel  malitia  quee  est  ex  circumstan¬ 
tiis,  non  convenit  ei  secundum  suum 
genus  vel  speciem,  sed  individuis  acti¬ 
bus  talis  bonitas  vel  malitia  convenire 
potest.  —  de  Malo  q.  2,  a.  5,  c. 

Si  ergo  loquamur  de  actu  morali 
secundum  suam  speciem,  sic  non  omnis 
actus  moralis  est  bonus  vel  malus ;  sed 
aliquis  est  indifferens,  quia  actus  moralis 
speciem  habet  ex  objecto,  secundum 
ordinem  ad  rationem.  Est  autem  aliquod 
objectum  quod  importat  aliquid  conve¬ 
niens  rationi,  et  facit  esse  bonum  ex  ge¬ 
nere,  sicut  vestire  nudum;  aliquod  autem 
objectum  quod  importat  aliquid  discor¬ 
dans  a  ratione,  sicut  tollere  alienum,  et 
hoc  facit  malum  in  genere.  Quoddam  vero 
objectum  est  quod  neque  importat  aliquod 
conveniens  rationi,  neque  aliquid  a 
ratione  discordans,  sicut  levare  festucam  ; 
et  hujusmodi  dicitur  indifferens.  Et  quan¬ 
tum  ad  hoc  bene  dixerunt  qui  actus 
diviserunt  trifarie,  dicentes  quosdam  esse 
bonos,  quosdam  malos,  quosdam  indif¬ 
ferentes.  —  Ibid. 

Si  vero  loquamur  de  actu  morali  secun¬ 
dum  individuum,  sic  quilibet  particularis 
actus  moralis  necesse  est  quod  sit  bonus 
vel  malus,  propter  aliquam  circumstan¬ 
tiam.  Non  enim  potest  contingere  quod 
actus  singularis  sine  circumstantiis  fiat, 
quae  ipsum  rectum  faciant  vel  indire¬ 
ctum.  Si  enim  fiat  quodcunque,  quando 
oportet  et  ubi  oportet  et  sicut  oportet  etc.., 
hujusmodi  actus  est  ordinatus  et  bonus ; 
si  vero  aliquid  horum  deficiat,  actus  est 


inordinatus  et  malus.  Et  hoc  maxime 
considerari  potest  in  circumstantia  finis  : 
quod  enim  fit  propter  justam  necessitatem 
vel  propter  piam  utilitatem,  laudabiliter 
fit,  et  bonus  est  actus;  quod  vero  caret 
justa  necessitate  et  pia  utilitate,  otiosum 
reputatur.  —  Ibid. 

Sic  ergo  bonus  actus  et  malus  actus  ex 
genere  sunt  opposita  mediata ;  et  est  aliquis 
actus  qui  in  specie  consideratus  est  indif¬ 
ferens;  bonum  autem  et  malum  ex  cir¬ 
cumstantia  sunt  immediata,  quia  distin- 
guntur  secundum  oppositionem  affirma¬ 
tionis  et  negationis,  scilicet  per  hoc  quod 
est  secundum  quod  oportet,  et  non  secun¬ 
dum  quod  oportet,  secundum  omnes 
circumstantias.  Hoc  autem  bonum  et 
malum  est  proprium  actus  singularis', 
et  ideo  nullus  actus  singularis  est  indif¬ 
ferens.  Et  dico  actum  humanum,  qui  est 
a  voluntate  deliberata;  —  si  enim  sit  ali¬ 
quis  actus  sine  deliberatione  procedens  ex 
sola  imaginatione,  sicut  confricatio  bar- 
hdd  aut  aliquid  hujusmodi,  hujusmodi 
actus  est  extra  genus  moris ;  unde  non  par¬ 
ticipat  bonitatem  aut  malitiam  moralem. 
— Ibid.’,  la  2«,  q.  18,  a.  4  et  sqq.;  2.  Sent. 
dist.  40,  q.  1,  a.  5,  inc.;  4.  Sent.  dist.  16, 
q.  1 ,  a.  4,  in  c. 

Ad  primum  ergo  dicendum,  quod 
licet  ens  in  quantum  ens  sit  bonum,  non 
tamen  omne  non  ens  est  malum  :  nam 
non  habere  oculos,  lapidi  non  est  malum ; 
unde  non  oportet,  si  ens  et  non  ens  sint 
immediata,  quod  bonum  et  malum  sint 
immediata.  —  de  Malo  q.  2,  a.  5, 
ad  1. 

Ad  secundum,  dicendum,  quod  ens  et 
bonum  convertuntur  simpliciter  in  quo¬ 
libet  genere;  unde  Philosophus  1.  Eth. 
(c.  6,  al.  4)  secundum  genera  entium 
distinguit  bonum.  Sed  verum  est,  quod 
ens  simpliciter  non  convertitur  cum  bono 
moris,  sicut  nec  etiam  cum  bono  naturae. 
Bonum  autem  moris  est  quoddammodo 
majus  bonum  quam  bonum  naturae,  in 
quantum  scilicet  est  actus  et  perfectio 
naturalis  boni,  licet  aliquo  modo  bonum 
naturae  sit  melius,  sicut  substantia  acci- 

dente.  Patet  etiam,  quod  bonum  naturae  et 
malum  immediate  non  opponuntur,  quia 
non  omne  non  ens  est  malum, sicut  omne 
ens  est  bonum.  Unde  ratio  non  sequitur. 

—  Ibid.  ad  2. 

Ad  tertium  dicendum,  quod  duplex  est 
privatio :  —  quaedam,  quae  consistit  in  pri¬ 
vatum  esse;  et  haec  nihil  relinquit,  sed 
totum  aufert  :  ut  caecitas  totaliter  aufert 
visum,  et  tenebrae  lucem,  et  mors  vitam  ; 
et  inter  hanc  privationem  et  habitum 
oppositum  non  potest  esse  aliquod  medium 
circa  principium  susceptibile.  —  Est 
autem  alia  privatio,  quae  consistit  in 
privari :  sicut  aegritudo  est  privatio  sani¬ 
tatis,  non  quod  tota  sanitas  sit  sublata, 
sed  quod  est  quasi  quaedam  via  ad  tota¬ 
lem  ablationem  sanitatis,  quae  fit  per 
mortem.  Et  ideo  talis  privatio  cum  aliquid 
relinquat,  non  semper  est  immediata  cum 
opposito  habitu.  Et  hoc  modo  malum  est 
privatio  boni  :  quia  non  totum  bonum 
aufert,  sed  aliquid  relinquit.  Unde  potest 
esse  aliquod  medium  inter  bonum  et 
malum.  —  la  2ae,  q.  18,  a.  8,  ad  1;  4. 
Sent.  dist.  40,  q.  1,  a.  5,  in  c. 

Vel  dic,  quod  bonum  et  malum  in  mora¬ 
libus  opponuntur  contrarie,  et  non  secun¬ 
dum  privationem  et  habitum.  Malum  enim 
in  moralibus  ponit  aliquid  in  quantum 
consequitur  quendam  ordinem  vel  mo¬ 
dum  vel  speciem ;  unde  nihil  prohibet  ea 
opponi  mediate,  sicut  Philosophus  ponit 
Metaphys.  [text.  16;  1.  9,  c.  4).  Sed 
malum  in  natura  consequitur  privatio¬ 
nem  simpliciter ;  unde  bonum  et  malum 
naturee  licet  non  sint  immediata  simpli¬ 
citer,  sunt  tamen  immediata  circa  pro¬ 
prium  susceptibile,  ut  privatio  et  habitus. 

—  de  Malo  q.  2,  a.  5,  ad  3. 

•  Quartum  concedimus.  —  Vel  dici 
potest,  quod  omnis  finis  habet  aliquam 
bonitatem  vel  malitiam,  saltem  natu¬ 
ralem;  non  tamen  semper  importat 
bonitatem  vel  malitiam  moralem,  qu^e 
consideratur  per  comparationem  ad 
rationem,  ut  dictum  est;  et  de  hoc  nunc 
agitur.  —  Ibid.  ad  4;  4.  Sent.  dist.  26, 
q.  1,  a.  4,  in  c.;  la  2a3,  q.  18,  a.  8,  ad  2. 


Ad  quintum  vero,  quod  in  contrarium 
objicitur,  dicendum,  quod  illud  quod 
consequitur  speciem  alicujus,  semper 
inest  ei.  Cum  ergo  actus  hominis  specinm 
consequatur  ex  ratione  objecti,  ut  dictum 
est  (art.  prasced.),  secundum  quam  est 
bonus  vel  malus,  actus  sic  specificatus  in 
bono  nunquam  potest  esse  malus  ;  nec 
specificatus  in  malo  unquam  potest  esse 
bonus.  Contingit  tamen  actui  secundum 
se  bono  adjungi  aliquem  actum  malum 
secundum  aliquem  ordinem ;  et  secundum 
illum  actum  malum  bonus  videtur  ali¬ 
quando  maleficari ;  non  quod  in  se  ipso  sit 
malus  :  sicut  dare  eleemosynam  pauperi, 
est  actus  secundum  se  bonus ;  sed  referre 
actum  hujusmodi  ad  finem  aliquem  inor¬ 
dinatum,  scilicet  inanis  gloria3,  est  quidem 
alius  actus  malus ;  qui  tamen  duo  actus 
quodam  ordine  in  unum  rediguntur. 
Bonum  autem,  ut  Dionysius  {de  Div. 
Nom.  c.  4,  §  30;  —  Migne  PP.  Gr.  t.  3, 
coi.  730)  dicit,  est  ex  tota  et  integra  causa, 
malum  ex  singularibus  defectibus.  Et 
ideo  quidquid  horum  sit  malum,  sive 
actus  sive  inordinatio  actus  in  finem, 
totum  judicatur  malum.  Non  autem  totum 
judicatur  bonum,  nisi  utrumque  fuerit 
bonuiTTc  sicut  nec  judicatur  homo  pul¬ 
cher,  nisi  omnia  ejus  membra  fuerint 
decora;  turpis  autem  judicatur,  etiamsi 
unum  tantum  ejus  membrum  fuerit 
deforme.  Et  inde  est  quod  actus  malus 
non  potest  bene  fieri ;  ex  quo  enim  actus 
malus  est,  non  potest  esse  integrum 
bonum ;  sed  actus  bonus  potest  male 
fieri,  quia  non  requiritur  quod  sit  inte¬ 
grum  malum,  sed  sufficit  quod  sit  parti¬ 
culariter  malum.  —  dc  Malo  q.  2,  a.  4, 
ad  2. 

ARTICULUS  III 

UTRUM  BONITAS  VOLUNTATIS  DEPENDEAT 
EX  OBJECTO. 

Videtur  quod  bonitas  voluntatis  non 
dependeat  ex  objeclo. 

1.  Bonum  enim  per  prius  invenitur  in 

fine ;  unde  bonitas  finis,  in  quantum  hujus¬ 
modi,  non  invenitur  in  aliquo  alio.  Sed 
secundum  Philosophum  (6.  Eth.  c.  5) 
bona  actio  est  finis,  licet  factio  nunquam 
sit  finis  ;  ordinatur  enim  semper  sicut  ad 
finem  ad  aliquid  factum.  Ergo  bonitas 
actus  voluntatis  non  dependet  ex  objecto. 
—  la  2^6,  q.  19,  a.  1,  arg.  2  ;  6.  Eth.  1.  4. 

2.  Praeterea,  circumstantise  concurrunt 
ad  bonitatem  actus,  et  secundum  diver¬ 
sitatem  circumstantiarum  contingit  esse 
diversitatem  bonitatis  et  malitia  in  actu 
voluntatis ;  sed  circumstantiae  non  sunt 
objectum  :  ergo.  —  la  2ae,  q.  19,  a.  2, 
arg.  2. 

3.  Prgeterea,  unumquodque  quale  est, 
tale  alterum  faCit ;  sed  objectum  volun¬ 
tatis  est  bonum  bonitate  naturae  :  non 
ergo  potest  prasstare  voluntati  bonitatem 
moralem ;  moralis  ergo  voluntatis  bonitas 
non  dependet  ex  objecto.  —  Ihid.  a.  1, 
arg.  3. 

Sed  contra  est,  quod  Philosophus  dicit 

Eth.  c.  1),  quod  «justitia  est  secun¬ 
dum  quam  aliqui  volunt  ju.sta  »  ;  et 
eadem  ratione  virtus  est  secundum  quam 
aliqui  volunt  bona.  Sed  bona  voluntas  est 
quge  est  secundum  virtutem ;  ergo  bonitas 
voluntatis  est  ex  hoc  quod  aliquis  vult 
bonum.  —  la  2£e,  q.  19,  a.  1,  arg.  Sed 
contra;  5.  Eth.  1. 1. 

Respondeo  dicendum,  quod  bonum  et 
malum  sunt  per  se  differentia3  actus  volun¬ 
tatis.  Nam  bonum  et  malum  per  se  ad 
voluntatem  pertinent,  sicut  verum  et  fal¬ 
sum  ad  rationem,  cujus  actus  per  se  di¬ 
stinguitur  differentia  veri  et  falsi.  Unde 
voluntas  bona  et  mala  sunt  actus  diffe¬ 
rentes  secundum  speciem.  Differentia 
aulem  speciei  in  actibus  est  secundum 
objecla.  —  la  2£e,  q.  19,  a.  1,  c. 

Sed  in  quolibet  genere  quanto  aliquid 
est  prius,  tanto  est  simplicius  et  in  pau¬ 
cioribus  consistens ;  et  ideo  invenimus 
quod  ea,  qua?  sunt  prima  in  quolibet 
genere,  sunt  aliquo  modo  simplicia  et  in 
uno  consistunt.  Principium  autem  boni¬ 
tatis  et  malitia)  humanorum  actuum  est 
ex  actu  voluntaiis  ;  et  ideo  bonitas  et 


malitia  voluntatis  secundum  aliquid 
unum  attenditur ;  aliorum  vero  actuum 
bonitas  vel  malitia  potest  secundum  di¬ 
versa  attendi.  Illud  autem,  quod  est  prin¬ 
cipium  in  quolibet  genere,  non  est  per 
accidens,  sed  per  se  :  quia  omne  quod 
est  per  accidens,  reducitur  ad  id  quod  est 
per  se  sicut  ad  principium.  Et  ideo  boni¬ 
tas  voluntatis  ex  solo  uno  dependet,  quod 
per  se  facit  bonitatem  in  actu,  scilicet  ex 
objecto  et  non  ex  circumstantiis,  quae  sunt 
quadam  accidentia  actus.  —  Ibid.  a.  2,c. 

Objectum  autem  voluntatis  proponitur 
ei  per  rationem  ;  nam  bonum  intellectum 
est  objectum  voluntatis  proportionatum. 
Bonum  autem  sensibile  vel  imaginatum 
non  est  proportionatum  voluntati,  sed 
appetitui  sensitivo  ;  quia  voluntas  potest 
tendere  in  bonum  universale,  quod  ratio 
apprehendit,  appetitus  autem  sensitivus 
non  tendit  nisi  in  bonum  particulare,  quod 
apprehendit  vis  sensitiva.  Et  ideo  bonitas 
voluntatis  dependet  ex  ratione  eo  modo, 
quo  dependet  ex  objecto.  —  Ibid.  a.  3,  c. 

Ad  iirimmn  ergo  dicendum,  quod 
quamvis  aliquis  actus  possit  esse  ultimus 
finis  secundum  aliquem  modum,  non 
tamen  talis  actus  est  actus  voluntatis.  — 
la  2a3,  q.  19,  a.  1,  ad  1. 

Ad  secundum  dicendum,  quod  suppo¬ 
sito  quod  voluntas  sit  boni,  nulla  cir¬ 
cumstantia  potest  eam  facere  malam. 
Quod  ergo  dicitur,  quod  aliquis  vult  ali¬ 
quod  bonum  quando  non  debet,  potest 
intelligi  dupliciter  :  — ■  uno  modo  ita 
quod  ista  circumstantia  referatur  ad 
volitum;  et  sic  voluntas  non  est  boni, 
quia  velle  facere  aliquid  quod  non  debet 
fieri,  non  est  velle  bonum.  Alio  modo  ita 
quod  referatur  ad  actum  volendi ;  et  sic 
impossibile  est  quod  aliquis  velit  bonum 
quando  non  debet ;  nisi  forte  per  accidens, 
in  quantum  aliquis,  volendo  hoc  bonum, 
impeditur  ne  tunc  velit  aliquod  bonum 
debitum ;  et  tunc  non  accidit  malum  ex  eo 
quod  vult  illud  (bonum),  sed  ex  eo  quod 
non  vult  aliud  bonum.  Et  similiter  est 
dicendum  de  aliis  circumstantiis.  — Ibid. 
a.  2,  ad  2. 

Ad  tertium  dicendum,  quod  per  ratio¬ 
nem  reprmsentatur  voluntati  bonum  ut 
objectum ;  et  in  quantum  cadit  sub  ordi¬ 
natione  rationis  pertinet  ad  genus  moris 
et  causat  moralem  bonitatem  in  actu 
voluntatis.  Ratio  enim  principium  est 
humanorum  actuum.  — Ihid.  a.  1,  ad  3. 

ARTICULUS  IV 

UTRUM  BONITAS  ET  MALITIA  ACTUS  EXTE¬ 
RIORIS  PENDEAT  EX  BONITATE  VEL  MALI¬ 
TIA  VOLUNTATIS. 

Videtur  quod  bonitas  et  malitia  exte¬ 
rioris  actus  non  pendeat  ex  bonitate  vel 
malitia  voluntatis. 

1.  Si  enim  sumeretur  boijitas  actus 
exterioris  ex  parte  voluntatis,  sequeretur 
unam  et  eandem  bonitatem  esse  in  actu 
exteriori  et  interiori ;  sed  illud  est  fal¬ 
sum;  nam  causa  et  effectus  idem  esse 
non  possunt  •,  bonitas  autem  actus  interio  - 
ris  est  causa  bonitatis  actus  exterioris  : 
ergo  bonitas  et  malitia  actus  exterioris  non 
pendet  ex  bonitate  actus  interioris.  — 
Ia  2ae,  q.  20,  a.  3,  arg.  3. 

2.  Prgeterea,  quod  habet  bonum  prius¬ 
quam  aliud,  non  habet  bonitatem  ex  illo  ; 
at  in  actu  exteriori  prius  reperitur  boni¬ 
tas  quam  in  actu  interiori  voluntatis ; 
actus  enim  voluntatis  formaliter  se  habet 
ad  actum  exteriorem ;  sed  id  quod  est 
formale  est  posterius,  nam  forma  advenit 
materiae.  —  Ihid.  a.  1,  arg.  3. 

Sed  contra  videtur  quod  bonitas  et 
malitia  actus  exterioris  nullo  modo  possit 
desumi  ex  parte  voluntatis ;  et  praecipue 
de  malitia  probatur.  Cum  enim  malitia 
in  voluntate  sit  peccatum  morale,  quod 
est  actus  aliquis  deficiens ;  actus  autem 
deliciens  proveniat  propter  defectum  ac¬ 
tivi  principii  :  oportebit  praeintelligi  defe¬ 
ctum  in  voluntate,  qui  non  erit  peccatum 
morale,  sed  praecedens  ipsum.  Qui  quidem 
defectus  si  sit  naturalis,  semper  inhaere¬ 
bit  voluntati ;  semper  igitur  voluntas  in 
agendo  moraliter  peccabit,  quod  actus 
virtutum  falsum  esse  ostendunt.  Si  autem 


defectus  est  voluntarius,  jam  est  pecca¬ 
tum  morale,  cujus  causa  iterum  inqui¬ 
renda  restabit,  et  sic  ratio  in  infinitum 
deducet.  Ergo  videtur  quod  defectus  ac¬ 
tuum  exteriorum  non  possit  desumi  ex 
parte  voluntatis.  —  3.  c.  Gent.  c.  10. 

Respondeo  dicendum,  quod  in  actu  tam 
interiori  quam  exteriori  invenitur  pro¬ 
prium  suum  objectum;  finis  autem  pro¬ 
prie  est  objectum  voluntarii  actus  inte¬ 
rioris  ;  id  autem  circa  quod  est  actio 
exterior,  est  objectum  ejus.  Et  sicut  actio 
interior  accipit  speciem  a  fine  sicut  a 
proprio  objecto  :  ita  actus  exterior  accipit 
speciem  ab  objecto  circa  quod  est.  Id 
autem  quod  est  ex  parte  voluntatis,  se 
habet  ut  formale  ad  id  quod  est  ex  parte 
exterioris  actus,  quia  voluntas  utitur  mem¬ 
bris  ad  agendum  sicut  instrumentis,  neque 
actus  exteriores  habent  rationem  morali- 
tatis  nisi  in  quantum  sunt  voluntarii.  — 
la  2«,  q.  18,  a.  6,  c. 

Sic  ergo  actus  exteriores  possunt  dici 
boni  vel  mali  dupliciter  :  uno  modo  se¬ 
cundum  genus  suum,  et  secundum  cir¬ 
cumstantias  in  ipsis  consideratas  :  sicut 
dare  eleemosynam,  servatis  debitis  cir¬ 
cumstantiis,  dicitur  esse  bonum.  —  Alio 
modo  possunt  dici  boni  vel  mali  ex  ordine 
ad  finem.  Cum  autem  finis  sit  proprium 
objectum  voluntatis,  manifestum  est,  quod 
ista  ratio  boni  vel  mali,  quam  habet  actus 
exterior  ex  ordine  ad  finem,  per  prius 
invenitur  in  actu  voluntatis,  et  ex  eo 
derivatur  ad  actum  exteriorem.  Ronitas 
autem  vel  malitia,  quam  habet  actus 
exterior  secundum  se  propter  debitam 
materiam  et  debitas  circumstantias,  non 
derivatur  a  voluntate,  sed  magis  a  ra¬ 
tione.  Unde  si  consideretur  bonitas  exte¬ 
rioris  actus,  secundum  quod  est  in  ordi¬ 
natione  et  apprehensione  rationis,  prior 
est  quam  bonitas  actus  voluntatis.  Sed 
si  consideretur  secundum  quod  est  in 
exsecutione  operis,  sequitur  bonitatem 
voluntatis,  quae  est  principium  ejus.  Unde 
dependet  a  bonitate  voluntatis,  quae  tamen 
ex  bonitate  rationis  dependet  secundum 
quod  in  ipsam  feiTur.  —  la  2ae,  q.  20, 

a.  1,  c.;  a.  2,  c.;  cf.  Gajetanum  in  h.  1. 

Est  autem  considerandum,  quod,  sicut 
supra  dictum  est,  ad  hoc  quod  aliquid  sit 
malum,  sufficit  unus  singularis  defectus  ; 
ad  hoc  autem  quod  sit  simpliciter  bonum, 
non  sufficit  unum  singulare  bonum  ; 
sed  requiritur  integritas  bonitatis.  Si 
igitur  voluntas  sit  bona  et  ex  objecto  pro¬ 
prio  et  ex  fine,  consequens  est  actum  exte¬ 
riorem  esse  bonum.  Sed  non  sufficit  ad 
hoc  quod  actus  exterior  sit  bonus  bonitas 
voluntatis,  quas  est  ex  intentione  finis. 
Sed  si  voluntas  sit  mala,  sive  ex  intentione 
finis  sive  ex  actu  volito,  consequens  est 
actum  exteriorem  esse  malum.  Sic  ergo 
patet  bonitatem  actus  exterioris,  si  nihil 
impediat  ex  materia  propria,  suam  boni¬ 
tatem  desumere  ex  actu  voluntatis.  — 
Ibid.  a.  2,  c.  —  Sed  contingit  aliquando, 
quod  aliquid  est  bonum  ex  hoc  solo  quod 
ad  aliquid  ordinatur,  sicut  potio  amara 
ex  hoc  solo  est  bona  quod  est  sanativa ; 
unde  non  est  alia  bonitas  sanitatis  et 
potionis,  sed  una  et  eadem.  Quandoque 
vero  illud,  quod  ad  aliud  ordinatur,  habet 
in  se  aliquam  rationem  boni  etiam  praeter 
ordinem  ad  aliud  bonum ,  sicut  medicina 
saporosa  habet  rationem  boni  delectabilis 
praeter  hoc  quod  est  sanativa.  Sic  ergo 
quando  actus  exterior  est  bonus  et  malus 
solum  ex  ordine  ad  finem,  tunc  non  tan¬ 
tum  desumit  bonitatem  ex  actu  voluntatis, 
sed  est  omnino  eadem  bonitas  et  malitia 
actus  voluntatis,  quae  per  se  respicit 
finem,  et  actus  exterioris,  qui  respicit 
finem  mediante  actu  voluntatis.  Cum  au¬ 
tem  actus  exterior  habet  bonitatem  vel 
malitiam  secundum  se,  scilicet  secundum 
materiam  vel  circumstantiam  ;  tunc  bo¬ 
nitas  actus  exterioris  est  una,  et  bonitas 
voluntatis  quae  est  ex  fine,  est  alia  :  ita 
tamen  quod  bonitas  finis  a  voluntate 
redundat  in  actum  exteriorem,  et  bonitas 
materiae  et  circumstantiarum  redundat  in 
actum  voluntatis  addendo  ad  ejus  boni¬ 
tatem,  sicut  et  malitia  ipsius  hoc  modo 
sumpti  addit  ad  malitiam  voluntatis.  Et 
ratio  est,  quia  materia  illa  et  circumstan¬ 
tiae  exteriores  comparantur  ad  voluntatem 


ut  terminus  et  finis ;  omnis  autem  incli¬ 
natio  vel  motus  perficitur  in  hoc  quod 
consequitur  finem  vel  attingit  terminum. 
Unde  non  est  perfecta  voluntas,  nisi  sal¬ 
tem  sit  talis,  quae  opportunitate  data 
operetur.  —  Ibid.  a.  3,  c.;  a.  4,  c. 

Ad  primum  ergo  dicendum,  quod 
quando  aliquid  ex  uno  derivatur  in  alterum 
sicut  ex  causa  agente  univoca,  tunc  aliud 
est  quod  est  in  utroque :  sicut  cum  calidum 
calefacit,  aliud  numero  est  calor  calefa¬ 
cientis,  et  calor  calefacti,  licet  idem  sit  in 
specie.  Sed  quando  aliquid  derivatur  ab 
uno  in  alterum  secundum  analogiam  vel 
proportionem,  tunc  est  tantum  unum 
numero  :  sicut  a  sano  quod  est  in  corpore 
animalis,  derivatur  sanum  ad  medicinam 
et  urinam,  nec  alia  sanitas  est  medicina 
et  urinae,  alia  animalis,  quam  medicina 
facit  et  urina  significat.  Et  hoc  modo  a 
bonitate  voluntatis  derivatur  bonitas  actus 
exterioris,  et  e  converso,  scilicet  secun¬ 
dum  ordinem  unius  ad  alterum.  —  la  2£e, 
q.  20,  a.  3,  ad  3. 

Ad  secundum  dicendum,  quod  forma, 
secundum  quod  est  recepta  in  materia 
est  posterior  via  generationis  quam  ma¬ 
teria,  licet  sit  prior  natura  ;  sed  secun¬ 
dum  quod  est  in  causa  agente,  est  omnibus 
modis  prior.  Voluntas  autem  comparatur 
ad  actum  exteriorem  sicut  causa  efficiens; 
unde  bonitas  actus  voluntatis  est  forma 
exterioris  actus,  sicut  in  causa  agente 
existens.  —  Ibid.  a.  1 ,  ad  3. 

Ad  tertium  vero,  quod  in  contrarium 
objicitur,  oportet  dicere,  quod  defectus  in 
voluntate  praeexistens  non  est  naturalis, 
ne  sequatur  voluntatem  in  quolibet  actu 
peccare.  Neque  est  casualis  et  fortuitus ; 
non  enim  esset  in  nobis  morale  pecca¬ 
tum;  casualia  enim  sunt  imprgemeditata. 
Est  \^\i\ivvoluntarius\noxi  tamen  pecca¬ 
tum  morale,  ne  cogamur  in  infinitum 
procedere. —  3.  c.  Gent.  c.  10. 

Quod  quidem  qualiter  esse  possit,  con¬ 
siderandum  est.  Gujuslibet  siquidem  ac¬ 
tivi  principii  perfectio  virtutis  ex  supe¬ 
riori  activo  dependet ;  agens  enim  secun¬ 
dum  agit  per  virtutem  primi  agentis. 

Cum  igitur  secundum  agens  manet  sub 
ordine  primi  agentis,  indeficienter  agit ; 
deficit  autem  in  agendo,  si  contingat 
ipsum  ab  ordine  primi  agentis  deflecti  : 
sicut  patet  in  instrumento,  cum  deficit  a 
motu  agentis.  In  actionibus  autem  mora- 
libus  inveniuntur  per  ordinem  quatuor 
activa  principia.  Quorum  unum  est  virtus 
exseciitiva,  scilicet  vis  motiva,  qua  mo¬ 
ventur  membra  ad  exsequendum  impe¬ 
rium  voluntatis  ;  unde  hasc  vis  a  volun¬ 
tate  movetur,  qu^  est  aliud  principium ; 
voluntas  autem  movetur  a  judicio  virtutis 
apprehensivcB,  qua3  judicat  hoc  esse 
bonum  vel  malum,  qua3  sunt  voluntatis 
objecta,  unum  ad  prosequendum,  aliud 
ad  fugiendum  ;  ipsa  autem  vis  apprehen- 
siva movetur  re  apprehensa. —  Primum 
igitur  activum  principium  in  actibus 
moralibus  est  res  apprehensa ;  secundum 
est  vis  apprebensiva,  tertium  voluntas ; 
quartum  vis  motiva,  quae  exsequitur  im¬ 
perium  rationis.  ■ —  Actus  autem  virtutis 
exsequentis  jam  pra^supponit  bonum  mos 
rale  vel  malum;  non  enim  ad  mores 
hujusmodi  exteriores  actus  pertinent,  nisi 
secundum  quod  sunt  voluntarii,  ut  dictum 
est.  Unde  si  voluntatis  sit  actus  bonus,  et 
actus  exterior  sumptus  pr^cise  prout  est  a 
voluntate,  bonus  dicetur ;  malus  autem,  si 
ille  sit  malus ;  nihil  enim  ad  malitiam 
pertineret,  si  actus  exterior  deficiens  esset 
defectu  ad  voluntatem  nullo  modo  perti¬ 
nente.  Claudicatio  enim  non  est  vitium 
moris,  sed  naturae.  Hujusmodi  igitur  vir¬ 
tutis  exsequentis  defectus  moris  vitium 
vel  totaliter  excusat  vel  minuit.  —  Actus 
vero,  quo  res  movet  apprehensivam  vir¬ 
tutem,  immunis  est  a  vitio  moris  ;  movet 
enim  secundum  ordinem  naturalem  visi¬ 
bile  visum,  et  quodlibet  objectum  poten¬ 
tiam  passivam.  Ipse  etiam  actus  appre- 
liensivae  virtutis  in  se  consideratus  morali 
vitio  caret,  cum  ejus  defectus  vitium  mo¬ 
rale  vel  excuset  vel  minuat.  —  Relinquitur 
igitur  quod  morale  vitium  in  solo  actu  vo¬ 
luntatis  primo  et  principaliter  invenitur, 
et  rationabiliter,  cum  ex  hoc  actus  moralis 
dicatur,  quod  voluntarius  est.  —  Ibid. 


Cum  autem  unicuique  mobili  respon¬ 
deat  proprium  motivum,  non  quaelibet  vis 
apprebensiva  est  debitum  motivum  cujus- 
libet  appetitus,  sed  hujus  hiec  et  illius 
alia.  Sicut  igitur  appetitus  sensitivi  pro¬ 
prium  motivum  est  vis  apprebensiva 
sensualis,  ita  voluntatis  proprium  moti¬ 
vum  est  ratio  ipsa.  Rursus  cum  ratio 
multa  bona  et  multos  fines  apprehen¬ 
dere  possit,  cujuslibet  autem  sit  pro¬ 
prius  finis,  et  voluntatis  erit  objectum  et 
finis  et  primum  motivum  non  bonum 
quodlibet,  sed  bonum  quoddam  deter¬ 
minatum.  Cum  igitur  voluntas  tendit  in 
actum  mota  ob  apprehensione  rationis 
reprgesentantis  sibi  proprium  bonum, 
sequitur  debita  actio.  Cum  autem  volun¬ 
tas  in  actionem-  prorumpit  ad  apprehen¬ 
sionem  apprehensivae  sensualis,  vel  ipsius 
rationis  aliquod  aliud  bonum  reprae¬ 
sentantis  a  proprio  bono  diversum, 
sequitur  in  actione  voluntatis  peccatum 
morale.  —  Praecedit  igitur  in  voluntate  de¬ 
fectum  actionis,  in  quo  est  peccatum  mo¬ 
rale,  defectus  ordinis  ad  rationem  et  ad 
proprium  finem  :  ad  rationem  quidem, 
sicut  cum  ad  subitam  apprehensionem 
sensus,  voluntas  in  bonum  delectabile 

.'4.' 

secundum  sensum  tendit ;  ad  finem  vero 
debitum,  sicut  cum  ratio  in  aliquod  bonum 
ratiocinando  devenit,  quod  non  est  vel 
nunc  vel  hoc  modo  bonum,  et  tamen  vo¬ 
luntas  in  illud  tendit  quasi  in  proprium 
bonum.  Hic  autem  ordinis  defectus  volun¬ 
tarius  est;  nam  in  potestate  ipsius  volun¬ 
tatis  est  velle  vel  non  velle ;  itemque  est 
in  potestate  ipsius,  quod  ratio  actu  consi¬ 
deret  vel  a  consideratione  desistat,  aut 
quod  hoc  vel  illud  consideret.  Nec  tamen 
iste  defectus  est  malum  morale  ;  si  enim 
ratio  nihil  consideret,  vel  consideret  bo¬ 
num  quodcunque,  nondum  est  peccatum 
morale,  quousque  voluntas  in  finem  inde¬ 
bitum  tendat ;  quod  jam  est  voluntatis 
actus.  —  Sic  ergo  patet,  quod  malitia  actus 
exterioris  potest  derivari  ex  parte  volun¬ 
tatis.  —  Ibid;  cf.  Ferrariensem  in  h.  1. 

QUESTIO  XI 

DE  PASSIONIBUS  SECUNDUM  SE. 

Deinde  considerandum  est  de  passio¬ 
nibus  animse,  et  primo  quidem  de  pas¬ 
sionibus  in  generali,  secundo  de  passio¬ 
nibus  concupiscibilis,  tertio  de  passionibus 
irascibilis. 

CIRCA  PRIMUM  QUERUNTUR 
QUATUOR  : 

1.  Utrum  passio  sit  tantum  in  parte  appeti- 
tiva  sensitiva. 

2.  Utrum  contrarietas  et  diversitas  inter  pas¬ 
siones  attendatur  secundum  bonum  et 
malum. 

3.  Utrum  omnis  passio  sit  mala  morali  ter. 

4.  Utrum  passiones  irascibilis  sint  priores 
passionibus  concupiscibilis,  et  amor  sit 
prima  passionum. 

ARTICULUS  I 

UTRUM  PASSIO  SIT  TANTUM  IN  PARTE 
APPETITIVA  SENSITIVA. 

Videtur  quod  passio  non  sit  tantum  in 
parte  sensitiva  appetitiva. 

1.  Ejusdem  enim  potentim  non  est  agere 
et  pati ;  sed  sensus  videtur  esse  potentia 
activa,  nam  basiliscus  videndo  dicitur 
interficere  ;  ergo  in  parte  sensitiva  non 
est  animge  passio.  —  de  Verit.  q.  26,  a.  3, 
arg.  4. 

2.  Praeterea,  potentia)  rationales  sunt  ad 
opposita  secundum  Philosophum  (9.  Me- 
taphys.  text.  3 ;  1.  8,  c.  2) ;  delectationi 
autem  opponitur  tristitia  :  cum  ergo  in 
parte  intellectiva  sit  proprie  delectatio,  ut 
patet  in  7.  et  10.  Eth.,  videtur  quod  sit 
ibi  tristitia ;  et  sic  passiones  possunt  esse 
in  parte  intellectiva.  —  IbuL  arg.  6;  cf. 
7.  Eth.  1.  11  ;  10.  Eth.  1.  4. 

3.  Praeterea,  quod  est  primum  in  aliquo 
genere,  videtur  esse  maximum  illorum, 
quae  sunt  in  genere  illo,  et  causa  aliorum, 
ut  dicitur  2.  Metaphys.  (text.  4 ;  1.  1 
min.,  c.  1);  sed  passio  prius  invenitur 
in  parte  apprehensiva  quam  in  parte  ap¬ 


petitiva  :  ergo  passio  est  magis  in  parte 
apprehensiva  sensitiva  quam  in  parte  ap¬ 
petitiva.  —  la  2«,  q.  22,  a.  2,  arg.  1 ;  de 
Verit.  q.  26,  a.  3,  arg.  13. 

4.  Pr^terea,  sicut  appetitus  sensitivus 
est  virtus  in  organo  corporali,  ita  et  vis 
apprehensiva  sensitiva ;  sed  passio  animge 
fit,  proprie  loquendo,  secundum  transmu¬ 
tationem  corporalem  :  ergo  tam  est  passio 
in  parte  apprehensiva  sensitiva,  quam  in 
appetitiva  sensitiva. —  la  2a3,  1.  c.  arg.  3; 
de  Verit.  1.  c.  arg.  11. 

Sed  contra  est,  quod  passio,  proprie 
loquendo,  est  secundum  motum  altera- 
tionis ;  sed  alteratio  non  est  proprie  nisi 
in  parte  appetitiva  sensitiva  ;  ergo  passio 
non  est  proprie  nisi  in  parte  appetitiva 
sensitiva.  —  de  Verit.  q.  26,  a.  3,  arg.  2 
Sed  contra. 

Respondeo  dicendum,  quod  passio, 
proprie  loquendo,  non  est  nisi  in  parte 
appetitiva  sensitiva ;  quod  sic  patet.  Dici¬ 
tur  enim  passio  tripliciter  :  uno  modo 
communiter,  secundum  quod  omne  reci¬ 
pere  est  pati,  etiamsi  nihil  abjiciatur  : 
sicut  si  dicatur  aerem  pati,  quando  illu¬ 
minatur  ;  hoc  autem  magis  est  perfici 
quam  pati.  Et  sic  passio  est  in  anima; 
sentire  enim  et  intelligere  est  quoddam 
pati ;  non  tamen  in  qualibet  parte  animae, 
nec  etiam  solum  in  appetitiva  sensitiva. 
Hoc  enim  modo  accipiendo  passionem 
dicit  Commentator  in  lib.  de  Anima, 
quod  vires  omnes  animae  vegetabilis  sunt 
activa),  vires  autem  sensibilis  omnes 
passivae,  vires  autem  rationalis  partim 
activae,  propter  intellectum  agentem,  et 
partim  passivae,  propter  intellectum  pos¬ 
sibilem.  Hic  autem  modus  passionis  quam¬ 
vis  conveniat  potentiis  apprehensivis  et 
appetitivis,  magis  tamen  convenit  appeti- 
tivis  :  quia  —  cum  operatio  apprehensivae 
sit  in  rem  apprehensam,  secundum  quod 
est  in  apprehendente;  operatio  appetitivae 
sit  ad  rem  secundum  quod  est  in  se  ipsa 
—  quod  recipitur  in  apprehensiva,  minus 
habet  de  proprietate  rei  apprehensa)  quam 
id,  quod  recipitur  in  appetitiva,  de 
ratione  rei  appetibilis.  Unde  verum,  quod 

perficit  intelligentiam,  est  in  mente ; 
bonum  vero,  quod  perficit  appetitivam, 
est  in  rebus,  ut  dicitur  6.  Metaphys. 
{text.  8;  1.  5,  c.  3).  —  Alio  modo  dicitur 
passio  proprie,  quae  consistit  in  abjectione 
unius  contrarii  et  alterius  receptione  per 
viam  transmutationis.  Et  hic  modus 
passionis  animae  convenire  non  potest 
nisi  ex  corpore,  et  hoc  dupliciter :  uno 
modo,  secundum  quod  unitur  corpori  ut 
forma:  et  sic  compatitur  corpori  patienti 
passione  corporali ;  alio  modo,  prout 
unitur  ei  ut  motor ;  et  sic  ex  operatione 
animae  transmutatio  fit  in  corpore;  quae 
quidem  passio  dicitur  amimalis.  —  Passio 
igitur  corporalis  praedicta  pertingit  ad 
potentias,  secundum  quod  in  essentia 
animae  radicantur,  eo  quod  anima  secun¬ 
dum  essentiam  est  forma  corporis,  et  sic 
ad  essentiam  anim®  pertinet.  —  Potest 
tamen  haec  passio  attribui  alicui  potentiae 
tripliciter  :  uno  modo,  secundum  quod  in 
essentia  animae  radicatur ;  et  sic  cum 
omnes  potentiae  radicentur  in  essentia 
animae,  ad  omnes  potentias  pertinet  pro¬ 
dicta  passio.  Alio  modo,  secundum  quod 
ex  laesione  corporis  potentiarum  actus 
impediuntur  ;  et  sic  praedicta  passio 
pertinet  ad  omnes  potentias  utentes  orga- 
sui  corporalibus,  quarum  omnium  actus 
impediuntur  losis  organis,  sed  indirecte ; 
et  hoc  modo  pertinet  etiam  ad  potentias 
organis  corporalibus  non  utentes,  scilicet 
intellectivas,  in  quantum  accipiunt  a 
potentiis  organis  utentibus ;  unde  contin¬ 
git  quod  laeso  organo  virtutis  imaginativae 
intellectus  operatio  impeditur,  propter 
hoc  quod  intellectus  indiget  phantasma¬ 
tibus  in  sua  operatione.  Tertio  modo  per¬ 
tinet  ad  aliquam  potentiam  ut  apprehen¬ 
dentem  ipsam,  et  sic  proprie  pertinet  ad 
sensum  tactus.  Nam  tactus  est  sensus 
eorum  ex  quibus  componitur  animal,  et 
similiter  eorum  per  quae  animal  corrum¬ 
pitur.  Passio  vero  animalis,  cum  per  eam 
transmutetur  corpus,  in  illa  potentia  esse 
debet,  quae  organo  corporali  adjungitur, 
et  cujus  est  corpus  transmutare.  Et  ideo 
hujusmodi  passio  non  est  in  parte  intel¬ 


lectiva,  quae  non  est  alicujus  organi  cor¬ 
poralis  actus ;  nec  iterum  est  in  appre- 
hensiva  sensitiva,  quia  ex  apprehensione 
sensus  non  sequitur  motus  in  corpore  nisi 
mediante  appetitiva,  quae  est  immediatum 
movens  :  unde  secundum  modum  opera¬ 
tionis  ejus  statim  disponitur  organum 
corporale,  scilicet  cor,  unde  est  princi¬ 
pium  motus  tali  dispositione,  quae 
competat  ad  exsequendum  hoc,  in  quod 
appetitus  sensibilis  inclinatur  :  unde  in 
ira  fervet,  et  in  timore  quodammodo 
frigescit  et  constringitur.  Et  sic  in  appe¬ 
titiva  sensitiva  sola  animalis  passio 
proprie  invenitur.  Vires  enim  animae 
vegetabilis,  quamvis  organo  utantur, 
constat  quod  non  sunt  passivm. 

Tertio  modo  passio  dicitur  Iramsum- 
ptive,  secundum  quod  aliquid  qualiter- 
cunque  impeditur  ab  eo,  quod  est  sibi 
conveniens  ;  —  et  hoc  modo  aliqua 
liter  omnes  potentiae  anim^  patiuntur, 
sicut  a  propriis  actibus  impediuntur.  Nunc 
autem  loquimur  de  passione  animali  prae¬ 
dicta,  qu^,  ut  ostensum  est,  in  sola  appe¬ 
titiva  invenitur.  —  de  Verit.  q.  26,  a.  3, 
c. ;  la  286,  q.  22,  a.  1,  2,  3. 

Ad  primum  ergo  dicendum,  quod  sen¬ 
sus  non  est  virtus  activa,  sed  passiva. 
Non  enim  dicitur  virtus  activa,  quae 
habet  aliquem  habitum  qui  est  operatio  ; 
sic  enim  omnis  potentia  animae  esset 
activa.  Sed  dicitur  potentia  aliqua  activa, 
quae  comparatur  ad  suum  objectum  sicut 
agens  ad  patiens.  Sensus  autem  compa¬ 
ratur  ad  sensibile  sicut  patiens  ad  agens,  eo 
quod  sensibile  transmutat  sensum.  Quod 
autem  sensibile  a  sensu  transmutetur, 
hoc  est  per  accidens,  in  quantum  ipsum 
organum  sensus  habet  aliquam  qualita¬ 
tem,  per  quam  natum  est  immutare 
aliquod  corpus.  Unde  infectio  illa,  qua 
basiliscus  hominem  videndo  interficit, 
nihil  confert  ad  visionem  ;  sed  visio  per¬ 
ficitur  per  hoc  quod  species  visibilis 
recipitur  in  visu,  quod  est  quoddam 
pati.  Unde  sensus  potentia  passiva  est. 
Dato  etiam  quod  sensus  aliquid  ageret 
active,  non  ex  hoc  sequeretur  quod  in 

hoc  nulla  passio  esse  possit;  nihil  enim 
prohibet  respectu  diversorum  idem  esse 
activum  et  passivum.  Dato  iterum  quod 
sensus,  qui  nominat  vim  apprehensivam, 
nullius  passionis  esset  capax,  non  propter 
hoc  excluderetur  quin  in  appetitiva  sen¬ 
sibili  passio  esse  possit,  ut  ostensum  est. 
—  de  Verit.  q.  26,  a.  3,  ad  4. 

Ad  secundum  dicendum,  quod  illi 
delectationi,  quae  est  in  parte  intellectiva 
per  conjunctionem  intelligibilis  conve¬ 
nientis,  non  est  aliquod  contrarium  :  quia 
oporteret  quod  illi  intelligibili  convenienti 
aliquod  contrarium  foret,  quod  causa  con¬ 
trarii  esset.  Hoc  autem  esse  non  potest, 
eo  quod  intelligibili  speciei  nihil  est  con¬ 
trarium;  species  enim  contrariorum  in 
anima  contrariae  non  sunt,  ut  \0.Meta- 
phys.  dicitur ;  unde  homo  delectatur  non 
solum  de  hoc  quod  intelligit  bona,  sed  de 
hoc  quod  intelligit  mala,  in  quantum 
intelligit;  ipsum  enim  inteliigere  mala, 
bonum  est  intellectui ;  et  sic  delectatio 
intellectualis  contrarium  non  habet.  Dici¬ 
tur  tamen  tristitia  vel  dolor  in  parte  intel¬ 
lectiva  animae  esse,  communiter  loquendo, 
in  quantum  intellectus  intelligit  aliquid 
animae  nocivum,  cui  voluntas  repugnat. 
Quia  tamen  illud  nocivum  non  est  noci¬ 
vum  intellectui  in  quantum  est  intelli- 
gens;  ideo  illa  tristitia  vel  dolornon  contra- 
riatur  delectationi  intellectus,  quae  est  se¬ 
cundum  id  quod  est  conveniens  intellectui 
in  quantum  est  intelligens.  —  Ibid.  ad  6. 

Ad  tertium  dicendum,  quod  intensio  e 
converso  se  habet  in  iis,  quae  pertinent 
ad  perfectianem,  et  in  his,  quae  pertinent 
ad  defectum.  Nam  in  his,  quae  ad  per¬ 
fectionem  pertinent,  attenditur  intensio 
per  respectum  ad  unum  primum  princi¬ 
pium,  cui  quanto  aliquid  est  propinquius, 
tanto  est  magis  intensum :  sicut  intensio 
lucidi  attenditur  per  accessum  ad  aliquid 
summe  lucidum,  cui  quanto  aliquid 
magis  appropinquat,  tanto  est  magis 
lucidum.  Sed  in  iis,  quae  ad  defectum 
pertinent,  attenditur  intentio  non  per 
accessum  ad  aliquod  summum,  sed  per 
recessum  a  perfecto,  quia  in  hoc  ratio 


privationis  et  defectus  consistit ;  et  ideo 
quanto  magis  recedit  a  primo,  tanto  est 
minus  intensum  ;  et  propter  hoc  in  prin¬ 
cipio  sernper  invenitur  parvus  defectus, 
qui  postea  procedendo  magis  multipli¬ 
catur.  Passio  autem  ad  defectum  pertinet, 
quia  est  alicujus  secundum  quod  est  in 
potentia.  Unde  in  his,  quae  appropin¬ 
quant  primo  perfecto,  scilicet  Deo,  inve¬ 
nitur  parum  de  ratione  potentiae  et 
passionis,  in  aliis  autem  consequenter 
plus;  et  sic  etiam  in  priori  vi  animae,  sci¬ 
licet  apprehensiva,  invenitur  minus  de  ra¬ 
tione  passionis.  —  la  2ae,  q.  22,  a.  2,  ad  1. 

Ad  quartum  dicendum,  quod  dupli¬ 
citer  organum  animae  potest  transmutari : 
uno  modo  transmutatione  spirituali, 
secundum  quod  recipit  intentionem  rei  ; 
et  hoc  per  se  invenitur  in  actu  appre- 
hensivae  virtutis  sensitivae  :  sicut  oculus 
immutatur  a  visibili,  non  ita  quod  colo¬ 
retur,  sed  ita  quod  recipiat  intentionem 
coloris.  —  Est  autem  et  alia  naturalis 
transmutatio  organi,  prout  organum 
transmutatur  quantum  ad  suam  natura¬ 
lem  dispositionem,  puta  quod  calefit  aut 
infrigidatur  vel  alio  modo  simili  trans¬ 
mutatur  ;  et  hujusmodi  transmutatio  per 
accidens  se  habet  ad  actum  apprehensivse 
virtutis  sensitivEe,  puta  cum  oculus  fati¬ 
gatur  in  forti  intuitu,  vel  dissolvitur  ex 
vehementia  visibilis.  Sed  ad  actum  appe¬ 
titus  sensitivi  per  se  ordinatur  hujusmodi 
transmutatio ;  unde  in  definitione  motuum 
appetitivae  partis  materialiter  ponitur 
naturalis  transmutatio  organi,  sicut  dici¬ 
tur  quod  ira  est  accensio  sanguinis  circa 
cor.  Unde  patet,  quod  ratio  passionis  magis 
invenitur  in  actu  sensitivae  virtutis  appeti- 
tivae  quam  in  actu  sensitivae  apprehensivae, 
licet  utfaque  sit  actus  organi  corporalis. 
—  Ibid.  ad  3;  de  Verit.  q.  26,  a.  3,  ad  li. 

ARTICULUS  II 

UTRUM  GONTRARIETAS  ET  DIVERSITAS  INTER 

PASSIONES  ATTENDATUR  SECUNDUM  BONUM 

ET  MALUM. 

Videtur  quod  contrarietas  et  diversitas 

passionum  non  attendatur  secundum 
bonum  et  malum. 

1 .  Audacia  enim  timori  opponitur ; 
utraque  vero  passio  est  respectu  mali, 
quia  hoc  quod  timor  fugit,  audacia  aggre¬ 
ditur  :  ergo  contrarietas  passionum  animae 
non  est  secundum  bonum  et  malum.  — • 
de  Verit.  q.  26,  a.  4,  arg.  1  ;  la  2£e, 
q.  23,  a.  2,  arg.  Sed  contra. 

2.  Praeterea,  spes  desperationi  oppo¬ 
nitur;  utraque  vero  est  respectu  boni; 
quod  enim  spes  exspectat  consequi, 
desperatio  de  consecutione  diffidit  :  ergo 
contrarietas  passionum  non  est  secundum 
bonum  et  malum.  —  de  Verit.  1.  c. 
arg.  2. 

3.  Praeterea,  exsultatio,  gaudium,  laeti- 
ti  a  et  delectatio,  jucunditas  et  hilaritas  dif¬ 
ferentiam  quandam  habent ;  cum  ergo 
respectu  boni  dicantur,  videtur  quod 
bonum  et  malum  passiones  animae  non 
diversificent.  —  Ibid.  arg.  5. 

Sed  contra:  Passiones  differunt  secun¬ 
dum  objecta,  sicut  et  motus  secundum 
terminos  ;  sed  contrarietas  non  est  in 
motibus  nisi  secundum  contrarietatem 
terminorum  :  ergo  neque  in  passionibus 
est  contrarietas  passionum  nisi  secundum 
contrarietatem  objectorum  ;  objectum 
autem  appetitus  est  bonum  vel  malum  : 
ergo  non  potest  esse  contrarietas  passio¬ 
num  nisi  secundum  contrarietatem  boni 
et  mali.  —  la  2ae,  q.  23,  a.  2,  arg.  2. 

Respondeo  dicendum,  quod  in  passio¬ 
nibus  animae  triplex  distinctio  invenitur. 
Prima  quidem  est^  qua  differunt  quasi 
genere,  utpote  ad  diversas  potentias 
animm  pertinentes  :  sicut  distinguuntur 
passiones  concupiscibilis  a  passionibus 
irascibilis.  Ratio  autem  hujus  distinctionis 
sumitur  ex  ipsa  ratione  distinguendi 
potentias.  Cum  enim  objectum  concu¬ 
piscibilis  sit  delectabile  secundum  sensum, 
irascibilis  vero  aliquid  arduum  vel  altum  ; 
illae  passiones  ad  concupiscibilem  perti¬ 
nent,  in  quibus  importatur  ordo  ad  dele¬ 
ctabile  sensus  absolute,  vel  ad  ejus  contra¬ 
rium  ;  illae  vero  ad  irascibilem,  quae 
ordinantur  ad  aliquod  arduum  circa 


hujusmodi.  Et  sic  apparet  differentia, 
puta  inter  desiderium  et  spem ;  nam 
desiderium  dicitur,  secundum  quod  appe¬ 
titus  movetur  in  aliquid  delectabile;  spes 
autem  dicit  quandam  elevationem  appe¬ 
titus  in  aliquid  bonum  quod  aestimatur 
arduum  vel  difficile,  et  similiter  est  de 
aliis. 

Secunda  distinctio  passionum  est,  qua 
distinguuntur  quasi  species  in  eadem 
potentia  existentes.  Qua3  quidem  distinctio 
in  passionibus  concupiscibilis  secundum 
duo  attenditur  :  uno  modo  secundum 
contrarietatem  objectorum ;  et  sic  di¬ 
stinguitur  gaudium,  quod  est  respectu 
boni,  a  tristitia,  quae  est  respectu  mali. 
Alio  modo,  secundum  quod  ad  idem  vis 
concupiscibilis  ordinatur,  secundum  di¬ 
versos  gradus  consideratos  in  processu 
appetitivi  motus ;  ipsum  enim  delectabile 
primo  appetenti  conjungitur  aliqualiter, 
secundum  quod  apprehenditur  ut  simile 
vel  conveniens.  Et  ex  hoc  sequitur  passio 
amoris,  quae  nihil  est  aliud  quam  infor¬ 
matio  quaedam  appetitus  ab  ipso  appeti¬ 
bili  ;  unde  amor  dicitur  esse  qusedam  unio 
amantis  et  amati.  Id  autem,  quod  sic  ali¬ 
qualiter  conjunctum  est,  quaeritur  ulterius 
ut  realiter  conjungatur,  ut  amans  scilicet 
perfruatur  amato ;  et  sic  nascitur  passio 
desiderii,  quod  quidem  cum  adeptum 
fuerit,  generat  gaudium.  Sic  ergo  primum 
quod  est  in  motu  concupiscibilis  est 
amor,  secundum  est  desiderium,  ultimum 
est  gaudium  ;  et  per  contrarium  istis  sunt 
accipiendae  passiones  qum  ordinantur  in 
malum,  ut  odium  contra  amorem,  fuga 
contra  desiderium,  tristitia  contra  gau¬ 
dium. 

Passiones  vero  irascibilis  oriuntur  ex 
passionibus  concupiscibilis,  et  terminan¬ 
tur  ad  eas  ;  et  ideo  in  eis  invenitur  di¬ 
stinctio  aliqua  conformis  distinctioni  con¬ 
cupiscibilis  ;  et  ulterius  est  in  eis 
distinctio  propria  secundum  rationem 
proprii  objecti.  Ex  parte  quidem  concu¬ 
piscibilis  est  distinctio  qua  distinguuntur 
per  bonum  et  malum,  vel  per  delectabile 
et  contrarium  ;  et  iterum  secundum 

habitum  realiter,  et  non  habitum  realiter. 
Sed  propria  distinctio  ipsius  irascibilis 
est,  ut  passiones  ejus  distinguantur  secun¬ 
dum  excedens  facultatem  appetentis  vel 
non  excedens,  et  hoc  secundum  aestima¬ 
tionem  ;  ista  enim  videntur  distinguere 
arduum  sicut  differentim  per  se.  —  Potest 
ergo  passio  in  irascibili  vel  respectu  boni 
esse  vel  respectu  mali.  Si  respectu  boni, 
vel  habiti  vel  non  habiti.  Respectu  boni 
habiti  nulla  passio  potest  esse  in  irascibili, 
quia  bonum  ex  quo  jam  possidetur, 
nullam  difficultatem  ingerit  possidenti ; 
unde  non  salvatur  ibi  ratio  ardui.  Re¬ 
spectu  autem  boni  nondum  habiti,  in  quo 
ratio  ardui  salvari  potest  propter  diffi¬ 
cultatem  consequendi,  siquidem  illud 
bonum  mstimetur  ut  excedens  facul¬ 
tatem,  facit  desperationem ;  si  vero  ut  non 
excedens,  facit  spem.  —  Si  vero  conside¬ 
rentur  motus  irascibilis  in  malum,  hoc  erit 
dupliciter,  scilicet  vel  in  malum  nondum 
habitum,  quod  quidem  aestimatur  ut 
arduum  in  quantum  difficile  est  vitari ; 
vel  ut  jam  habitum  seu  conjunctum,  quod 
item  rationem  ardui  habet,  in  quantum 
aestimatur  difficile  repelli.  Si  autem  re¬ 
spectu  mali  nondum  praesentis,  si  quidem 
illud  malum  aestimetur  ut  excedens 
facultatem,  sic  facit  passionem  timoris  ; 
si  autem  non  ut  excedens,  sic  facit 
passionem  audaciae.  Si  autem  malum  sit 
pr^sens,  aut  aestimatur  ut  non  excedens 
facultatem,  et  sic  facit  passionem  irae ; 
aut  ut  excedens,  et  sic  nullam  passionem 
facit  in  irascibili,  sed  in  sola  concupisci¬ 
bili  manet  passio  trislistioe. 

Distinctio  ergo  illa,  quae  accipitur  se¬ 
cundum  diversos  gradus  acceptos  in  motu 
appetitivo,  non  est  causa  alicujus  contra- 
rietatis,  quia  hujusmodi  passiones  diffe¬ 
runt  secundum  perfectum  et  imperfectum, 
ut  patet  in  desiderio  et  gaudio.  Sed  di¬ 
stinctio  quas  est  secundum  contrarietatem 
objecti,  proprie  facit  in  passionibus  con¬ 
trarietatem.  Unde  in  concupiscibili  passio¬ 
nes  animae  accipiuntur  secundum  bonum 
et  malum,  ut  gaudium  et  tristitia,  amor 
et  odium.  In  irascibili  vero  potest  accipi 


duplex  contrarietas  :  una  secundum  di¬ 
stinctionem  proprii  objecti,  scilicet  secun¬ 
dum  excedens  facultatem  et  non  excedens ; 
et  sic  sunt  contraria  spes  et  desperatio, 
audacia  et  timor ;  et  hasc  contrarietas  est 
magis  propria.  Alia  vero  est  secundum 
bonum  et  malum,  per  quem  modum  spes 
et  timor  contrarietatem  habere  videntur. 
Ira  vero  neutro  modo  potest  habere 
passionem  conirariam  :  nec  secundum 
contrarietatem  boni  et  mali,  quia  respectu 
boni  prassentis  non  est  aliqua  passio  in 
irascibili;  nec  secundum  contrarietatem 
excedentis  et  non  excedentis,  quia  malum 
facultatem  excedens  nullam  passionem 
facit  in  irascibili,  ut  dictum  est.  Unde 
inter  ceteras  passiones  ira  habet  proprium, 
quod  nihil  est  contrarium  ei.  —  la  2aB, 
q.  23,  a.  3;  de  Verit.  q.  26,  a.  4,  c. 

Tertia  vero  differentia  passionum  es 
quasi  accidentalis,  qum  quidem  duplici¬ 
ter  accidit  :  uno  modo  secundum  intentio¬ 
nem  et  remissionem  :  sicut  zelus  importat 
intentionem  amoris,  furor  intentionem 
ir*  ;  alio  modo  secundum  materiales 
differentias  boni  vel  mali  :  sicut  differunt 
misericordia  et  invidia,  quse  sunt  spe¬ 
cies  tristitia3  :  nam  invidia  est  tristitia 
de  prosperitate  aliena,  in  quantum  aesti¬ 
matur  malum  proprium  ;  misericordia 
vero  est  tristitia  de  adversitate  aliena,  in 
quantum  aestimatur  ut  proprium  malum. 

—  de  Verit.  q.  26,  a.  4,  c.;  la  2ae,  q.  23, 
a.  1,2,  3,  4. 

Ad  primum  ergo  dicendum,  quod 
irascibilis  objectum  non  est  bonum  et 
malum  absolute,  sed  addita  circumstantia 
arduitatis ;  unde  non  solum  in  ejus  passio¬ 
nibus  est  contrarietas  per  bonum  et 
malum,  sed  per  differentias  quae  distin- 
gunt  arduum  tam  in  bono  quam  in  malo. 

—  de  Verit.  q.  26,  a.  4,  ad  1.  —  Et  per 
hoc  patet  solutio  ad  secundum. 

Ad  tertium  dicendum,  quod  delectatio 
et  gaudium  eodem  modo  differunt  sicut 
tristitia  et  dolor ;  naim  delectatio  sensibi¬ 
lis  habet  ex  parte  corporis  conjunctionem 
convenientis,  ex  parte  vero  animae  sen¬ 
sum  illius  convenientiae ;  et  similiter 

delectatio  spiritualis  habet  quandam  rea- 
lem  conjunctionem  convenientis  et  per¬ 
ceptionem  illius  conjunctionis.  Unde 
Aristoteles  definiens  generaliter  delecta¬ 
tionem,  dixit,  quod  delectatio  est  operatio 
naturalis  habitus  non  impedita.  Ipsa  enim 
operatio  conveniens,  est  illud  conjunctum 
conveniens  quod  delectationem  facit.  Et 
sic  delectatio  utrobique  incipit  a  conjun¬ 
ctione  reali  et  perficitur  in  ejus  apprehen¬ 
sione  ;  gaudium  vero  incipit  in  apprehen¬ 
sione  et  terminatur  in  affectu  ;  unde 
delectatio  est  interdum  causa  gaudii,  sicut 
dolor  tristitiae.  —  Gaudium  vero  a  laetitia 
et  ceteris  differt  accidentaliter  secundum, 
intensionem  et  remissionem.  Nam  alia 
dicunt  quandam  gaudii  intensionem.  Quae 
quidem  intensio  attenditur  vel  secundum 
interiorem  dispositionem,  et  sic  est  Iceli- 
tia,  quae  importat  quandam  interiorem 
cordis  dilatationem  ;  dicitur  enim  laetitia 
quasi  latitia  ;  —  vel  secundum  quod 
intensio  gaudii  interioris  prorumpit  in 
quaedam  exteriora  signa,  et  sic  est 
exsultatio  ;  dicitur  enim  exsultatio  ex  hoc 
quod  gaudium  interius  quodammodo  exte¬ 
rius  exsilit  :  quae  quidem  exsilitio  atten¬ 
ditur  vel  secundum  immutationem  vultus, 
in  quo  primo  apparent  affectus  indicia 
propter  propinquitatem  ejus  ad  vim  ima- 
ginativam,  et  sic  est  hilaritas;  vel  secun¬ 
dum  quod  ex  intensione  interioris  gaudii 
disponuntur  et  verba  et  facta,  et  sic  est 
jucunditas.  —  de  Verit.  1.  c.  ad  5. 

ARTICULUS  III 

UTllUM  OMNIS  PASSIO  SIT  MALA  MORALITER. 

Videtur  quod  omnis  passio  sit  mala 
rnoraliter. 

1.  Omne  enim  quod  impedit  judicium 
rationis,  ex  quo  dependet  bonitas  actus 
moralis,  diminuit  bonitatem  actus  mora¬ 
lis  ;  sed  omnis  passio  impedit  judicium 
rationis  :  igitur  omnis  passio  diminuit  de 
bonitate  actus  moralis ;  sed  quod  dimi¬ 
nuit  de  bonitate  actus  moralis,  est  malum 
rnoraliter  :  ergo  omnis  passio  est  mala 
rnoraliter.  —  la  28e,  q.  2i,  a.  3,  arg.  1. 


2.  Praeterea,  passio  est  motus  praeter 
naturam ;  sed  quod  est  praeter  naturam 
in  motibus  animae,  habet  rationem  mali 
moralis  :  ergo  omnis  passio  est  mala 
rnoraliter.  — Ibid.  a.  2,  arg.  2. 

3.  Praeterea,  Philosophus  dicit  in 

4.  Top.  (c.  5),  quod  patiens  et  abstinens  est 
qui  patitur  et  non  deducitur;  mitis  autem 
et  temperatus,  qui  non  patitur  ;  et  per 
hoc  habetur  quod  virtuosum  esse  con¬ 
sistat  in  nihil  pati  ;  et  sic  omnis  passio 
repugnat  virtuti  :  ergo  omnis  passio  est 
mala.  —  de  Malo  q.  12,  a.  1,  arg.  13. 

Sed  contra  est,  quod  Philosophus  dicit 
in  2.  Eth.  (c.  5,  al.  4),  quod  passionibus 
non  vituperamur ;  sed  secundum  mala 
moralia  vituperamur  :  ergo  passiones 
non  sunt  mal*  rnoraliter. —  2.  Eth.  1.  5; 
la  280,  q.  24,  a.  1,  arg.  3. 

Respondeo  dicendum,  quod  de  passio¬ 
nibus  anim*  aliter  locuti  sunt  Peripate¬ 
tici,  aliter  Stoici.  Stoici  enim  dixerunt 
omnem  passionem  esse  vitiosam.  Peripa¬ 
tetici  vero  dixerunt  passiones  moderatas 
esse  bonas.  Ut  ergo  circa  hoc  quid  sit 
verius  videatur,  considerandum  est,  quod 
in  qualibet  passione  duo  possumus  con¬ 
siderare  :  unum,  quod  est  quasi  formale, 
aliud, '"quod  est  quasi  materiale.  Formale 
quidem  est  id,  quod  est  ex  parte  animae 
appetitiv£e  ;  materiale  autem  id,  *  quod 
pertinet  ad  commotionem  corporalem. 
—  Passio  ergo  si  sumatur  secundum  id, 
quod  est  formale  in  ea,  potest  dupliciter 
considerari  :  uno  modo  secundum  se, 
alio  modo  secundum  quod  subjacet  impe¬ 
rio  rationis  et  voluntatis.  Si  igitur  secun¬ 
dum  se  consideretur,  prout  scilicet  est 
motus  quidam  irrationalis  appetitus,  sic 
non  est  in  ea  bonum  vel  malum  morale, 
quod  dependet  a  ratione,  ut  dictum  est. 
Si  autem  consideretur  secundum  quod 
subjacet  imperio  rationis  et  voluntatis, 
sic  est  in  ea  bonum  vel  malum  morale ; 
propinquior  enim  est  appetitus  sensitivus 
ipsi  rationi  et  voluntati  quam  membra 
exteriora,  quorum  tamen  motus  et  actus 
sunt  boni  vel  mali  rnoraliter,  secundum 
quod  sunt  voluntarii.  Unde  multo  magis 

et  ipsa3  passiones,  secundum  quod  sunt 
voluntarice,  possunt  dici  bonge  vel  malas 
moraliter ;  dicuntur  autem  voluntariae  vel 
ex  eo  quod  a  voluntate  imperantur,  vel  ex 
eo  quod  a  voluntate  non  prohibentur.  Et 
quantum  ad  hoc  non  fuisset  discordia 
inter  Stoicos  et  Peripateticos.  —  Sed  quan¬ 
tum  ad  materiale,  scilicet  commotionem 
corporalem,  tota  controversia  versabatur» 
quia  hujusmodi  commotio  judicium  ratio¬ 
nis  impedit,  in  quo  consistit  principaliter 
bonum  virtutis;  et  ideo  ex  quacunque 
causa  aliquis  commoveatur,  videtur  hoc 
esse  in  detrimentum  virtutis,  et  pro 
tanto  videtur  quod  omnis  passio  sit 
vitiosa. 

Sed  si  quis  recte  consideret,  inveniet 
Stoicos  in  sua  consideratione  tripliciter 
defecisse  :  primo  quidem  quantum  ad 
hoc  quod  non  distinguebant  inter  id  quod 
est  optimum  simpliciter,  et  id  quod  est 
optimum  huic.  Contingit  enim  aliquid 
esse  melius  simpliciter,  quod  non  est 
huic  melius  :  sicut  philosophari  est  sim¬ 
pliciter  melius  quam  ditari ;  sed  indi¬ 
genti  necessariis  ditari  est  melius,  ut 
dicitur  3.  Top.  (c.  2).  Sic  ergo,  quia 
natura  hominis  composita  est  ex  corpore 
et  anima  et  ex  natura  intellectiva  et  sen¬ 
sitiva,  ad  bonum  hominis  pertinet  quod 
secundum  se  totum  virtuti  subdatur, 
scilicet  et  secundum  partem  intellectivam 
et  secundum  partem  sensitivam,  et  secun¬ 
dum  corpus  et  secundum  animam.  Unde 
ad  virtutem  hominis  requiritur,  ut  appe¬ 
titus  ordinatus,  puta  vindicte,  non  solum 
sit  in  parte  rationali  animae,  sed  etiam 
sit  in  parte  sensitiva  et  in  ipso  corpore, 
et  ipsum  corpus  moveatur  ad  serviendum 
virtuti. 

Secundo  vero  non  consideraverunt, 
quod  passiones  dupliciter  se  possunt 
habere  ad  judicium  rationis  :  uno  modo 
antecedenter ;  et  sic  omnis  passio  judicium 
rationis  impedit,  quia  anima  maxime 
judicare  potest  veritatem  in  tranquillitate 
quadam  mentis  :  unde  Philosophus  dicit, 
quod  in  quiescendo  fit  anima  sciens  et 
prudens.  Alio  modo  potest  se  habere 


passio  ad  judicium  rationis,  scilicet  con¬ 
sequenter;  et  sic  passio  non  impedit 
judicium  rationis,  quia  jam  praecessit, 
sed  magis  adjuvat  ad  promptius  exse¬ 
quendum. 

Tertio  defecerunt  Stoici  in  hoc  quod 
non  recte  accipiebant  animae  passiones. 
Cum  enim  non  omnes  motus  appetitivi 
sint  passiones,  non  distinguebant  passio¬ 
nes  ab  aliis  motibus  appetitivis  in  hoc 
quod  alii  motus  appetitivi  sunt  in  volun¬ 
tate,  passiones  autem  in  appetitu  sensi¬ 
tivo;  quia  non  distinguebant  inter  utrum¬ 
que  appetitum,  sicut  nec  discernebant 
inter  intellectum  et  sensum ;  sed  passio¬ 
nes  dicebant  motus  appetitivos  transgre- 
dientes  temperiem  ordinata3  rationis ; 
unde  dicebant  eas  esse  morbos  quosdam 
animse,  sicut  morbi  corporis  transgre¬ 
diuntur  temperiem  sanitatis;  et  secun¬ 
dum  hoc  oportebat  quod  omnis  passio 
sit  mala.  Sed  quia  passio  secundum  veri¬ 
tatem  dicitur  motus  appetitus  sensitivi, 
et  hujusmodi  motus  potest  esse  ordinatus 
a  ratione  ;  et  secundum  quod  consequitur 
judicium  rationis,  deservit  rationi  ad 
prompte  exsequendum,  et  hoc  exigit  con¬ 
ditio  naturae  humanae,  ut  appetitus  sen¬ 
sitivus  moveatur  a  ratione  {de  Verit. 
q.  26,  a.  7,  in  c.);  —  inde  est  quod 
necesse  est  dicere  secundum  Peripateticos 
aliquam  passionem  esse  bonam  et  vitio¬ 
sam.  —  2a  2a3,  q.  123,  a.  10,  c.;  2.  Eth. 
1.  3  et  5;  la  2ae,  q.  24,  a.  1,  2,  3,4; 
de  Malo  q.  12,  a.  1 ,  c. 

Ad  primum  ergo  dicendum,  quod 
Stoici  sicut  ponebant  omnem  passionem 
anim^  esse  malam,  ita  ponebant  conse¬ 
quenter  omnem  passionem  animae  dimi¬ 
nuere  actus  bonitatem ;  omne  enim  bonum 
ex  permixtione  mali  vel  totaliter  tollitur, 
vel  fit  minus  bonum.  Et  hoc  quidem 
verum  est,  si  dicamus  passiones  animae 
solum  inordinatos  motus  sensitivi  appeti¬ 
tus,  prout  sunt  perturbationes  seu  aegri¬ 
tudines.  Sed  si  passiones  simpliciter 
nominemus  omnes  motus  appetitus  sen¬ 
sitivi,  sic  ad  perfectionem  humani  boni 
pertinet,  quod  etiam  ipsae  passiones  sint 

moderatas  per  rationem.  Cum  enim 
bonum  hominis  consistat  in  ratione  sicut 
in  radice,  tanto  istud  bonum  erit  perfe¬ 
ctius,  quanto  ad  plura  qu£e  homini  con¬ 
veniunt  derivari  potest.  Unde  cum  appe¬ 
titus  sensitivus  possit  obedire  rationi,  ad 
perfectionem  humani  boni  pertinet,  quod 
etiam  ipsas  passiones  animas  sint  regulatee 
per  rationem.  Sicut  igitur  melius  est 
quod  homo  et  velit  bonum,  et  faciat 
exteriori  actu,  ita  etiam  ad  perfectionem 
boni  moralis  pertinet,  quod  homo  ad 
bonum  moveatur  non  solum  secundum 
voluntatem,  sed  etiam  secundum  appeti¬ 
tum  sensitivum. —  la2»,  q.  24,  a.  3,  c. 

Ad  secundum  dicendum,  quod  in 
omni  passione  animas,  additur  aliquid 
vel  diminuitur  a  naturali  motu  cordis, 
in  quantum  cor  intensius  vel  remissius 
movetur  secundum  systolen  autdiastolen ; 
et  secundum  hoc  habet  passionis  ratio¬ 
nem  ;  tamen  non  oportet  quod  passio 
semper  declinet  ab  ordine  naturalis  ratio¬ 
nis.  —  Ibid.  a.  2,  ad  2. 

Ad  tertium  dicendum,  quod  Philoso¬ 
phus  in  libris  Topicorum  inducit  pro 
exemplis  quaedam,  qu^  non  sunt  vera 
secundum  propriam  opinionem,  sed  indu¬ 
cit  ea  ut  probabilia  secundum  opiniones 
aliorum.  Et  tale  est,  quod  dicit,  quod 
virtus  consistit  in  nihil  pati  ;  hoc  enim 
erat  probabile  secundum  opinionem  Stoi¬ 
corum.  In  2.  autem  Eth.  (c.  3,  al.  2) 
improbat  opiniones  eorum,  qui  dicebant 
virtutes  esse  impassibilitates  quasdam. 
Potest  tamen  dici,  quod  virtus  consistit 
in  nihil  pati  inordinate.  —  de  Malo  q.  12, 
a.  1,  ad  13  ;  2.  Eth.  1.  13. 

Ad  id  vero  quod  in  contrarium  obji¬ 
citur,  dicendum,  quod  Philosophus  dicit, 
quod  non  vituperamur  secundum  passio¬ 
nes  absolute  consideratas  ;  sed  non  remo¬ 
vet  quin  possint  fieri  vituperabiles  secun¬ 
dum  quod  sunt  praeter  rationem.  — 
la2!B,  q.  24,  a.  1,  ad  3;  2.  Eth.  1.  5. 


ARTICULUS  IV 

UTRUM  PASSIONES  IRASGIBILIS  SINT  PRIORES 

PASSIONIBUS  CONCUPISCIBILIS,  ET  AMOR 

SIT  PRIMA  PASSIONUM. 

I.  Videtur  quod  passiones  irascibilis 
sint  priores  passionibus  concupiscibilis. 

1.  Ordo  enim  passionum  est  secundum 
ordinem  objectorum;  sed  objectum  irasci¬ 
bilis  est  bonum  arduum,  quod  videtur 
esse  supremum  inter  alia  bona  :  ergo 
passiones  irascibilis  videntur  praeesse 
passionibus  concupiscibilis.  —  la  2£e, 
q.  25,  a.  1,  arg.  1 . 

2.  Praeterea,  gaudium  et  tristitia  sunt 
passiones  concupiscibilis;  sed  gaudium 
et  tristitia  consequuntur  ad  passiones 
irascibilis;  dicitenim  Philosophus  (4.  Eth. 
c.  5,  al.  11),  quod  «  punitio  quietat  impe¬ 
tum  irae  delectationem  loco  tristitiae 
faciens  -»  :  ergo  passiones  concupiscibilis 
sunt  posteriores  passionibus  irascibilis. 
—  Ibid.  arg.  3 . 

Sed  contra  :  passiones  concupiscibilis 
respiciunt  bonum  absolutum ;  passiones 
autem  irascibilis  respiciunt  bonum  con- 
tractiqn,  scilicet  arduum.  Cum  igitur 
bonum  simpliciter  sit  prius  quam  bonum 
contractum,  videtur  quod  passiones  con¬ 
cupiscibilis  sint  priores  passionibus  irasci¬ 
bilis.  —  Ibid.  arg.  Sed  contra. 

II.  Videtur  quod  amor  non  sit  prima 
passionum. 

1 .  Motus  enim  procedit  terminum ; 
sed  amor  est  determinatio  appetitivi 
motus ;  est  enim  in  potentia  determinata 
vel  voluntate,  secundum  quod  dicit  deter¬ 
minationem  appetitus  intellectivi,  vel  in 
concupiscibili,  secundum  quod  dicit  de¬ 
terminationem  sensitivi  appetitus  :  ergo 
amor  sequitur  desiderium,  quod  motum 
ipsum  appetitus  importat.  —  3.  Sent. 
dist.  27,  q.  1,  a;  3,  arg.  l,  et  a.  2,  in  c. 

2.  Prietera,  dicit  Boethius  enumerans 
quatuor  principales  passiones  :  «  Gaudia 
pelle,  pelle  timorem,  spemque  fugato,  nec 
dolor  adsit »  ;  ergo  amor  non  est  princi- 

palis  inter  passiones.  —  la28e,  q.  25,  a.4, 
in  arg.  Sed  contra. 

Sed  contra  :  bonum  est  objectum  affe¬ 
ctus  ;  sed  illud  quod  primo  respicit  ad 
bonum  est  amor  :  ergo  amor  est  princi¬ 
pium  totius  affectionis  et  prima  passio¬ 
num. —  S.Sent.  dist.  27,  q.  1,  a.  3,  arg.  2 
Sed  contra. 

Respondeo  dicendum,  quod  passiones 
concupiscibilis  ad  plura  se  habent  quam 
passiones  irascibilis.  Nam  in  passionibus 
concupiscibilis  invenitur  aliquid  pertinens 
ad  motum,  ut  desiderium  ;  et  aliquid  per¬ 
tinens  ad  quietem,  sicut  gaudium.  Sed  in 
passionibus  irascibilis  non  invenitur  ali¬ 
quid  pertinens  ad  quietem,  sed  solum  per¬ 
tinens  ad  motum.  Cujus  ratio  est,  quia  id 
in  quo  jam  quiescitur,  non  habet  rationem 
difficilis  seu  ardui,  quod  est  objectum 
irascibilis.  Quies  autem,  cum  sit  finis 
motus,  est  prior  in  intentione,  sed  poste¬ 
rior  in  exsecutione.  — Si  ergo  comparentur 
passiones  irascibilis  ad  passiones  concu¬ 
piscibilis  quae  significant  quietem  in 
bono,  manifeste  passiones  irascibilis 
praecedunt  ordine  exsecutionis  hujus¬ 
modi  passiones  concupiscibilis  :  sicut 
spes  praecedit  gaudium,  unde  causat 
ipsum.  Sed  passio  concupiscibilis  impor¬ 
tans  quietem  in  malo,  scilicet  tristitia, 
media  est  inter  duas  passiones  irascibi¬ 
lis  :  sequitur  enim  timorem,  cum  enim 
occurrit  malum  quod  timebatur,  causatur 
tristitia  ;  praecedit  autem  motum  irae, 
quia  cum  ex  tristitia  praecedenti  aliquis 
insurgit  in  vindictam  (quia  rependere  vi¬ 
cem  mali  apprehenditur  ut  bonum),  cum 
iratus  hoc  consecutus  fuerit,  gaudet.  Et 
sic  manifestum  est,  quod  omnis  passio 
irascibilis  terminatur  ad  passionem 
concupiscibilis  pertinentem  ad  quietem, 
scilicet  vel  ad  gaudium  vel  ad  tristi¬ 
tiam. 

Sed  si  comparentur  passiones  irascibilis 
ad  passiones  concupiscibilis  quae  impor¬ 
tant  motum,  sic  manifeste  passiones  con¬ 
cupiscibilis  sunt  priores,  sicut  et  objectum 
irascibilis  addit  supra  objectum  concupi¬ 
scibilis  arduitatem  sive  difficultatem  :  spes 


enim  supra  desiderium  addit  quendam 
conatum  et  quandam  elevationem  animi 
ad  consequendum  bonum  arduum  ;  et  si¬ 
militer  timor  addit  supra  fugam  seu  abo¬ 
minationem  quandam  depressionem  ani¬ 
mi  propter  difficultatem  mali.  — Sic  ergo 
passiones  irascibilis  medim  sunt  inter 
passiones  concupiscibilis  quge  important 
motum  in  bonum  vel  in  malum,  et  inter 
passiones  concupiscibilis  quae  important 
quietem  in  bono  vel  in  malo.  Et  sic  patet, 
quod  passiones  irascibilis  principium 
habent  ex  passionibus  concupiscibilis,  et 
in  passionibus  concupiscibilis  terminantur. 

—  ia  2ae,  q.  23,  a.  \  ,c.',  de  Verit.  q.  26, 
a.4,  c.  ;  3.  Sent.  dist,  26,  q.  1,  a.  4,  c. 

Ad  primum  ergo  dicendum,  quod  illa 
ratio  procederet,  si  de  ratione  objecti  con¬ 
cupiscibilis  esset  aliquid  oppositum  arduo, 
sicut  de  ratione  objecti  irascibilis  est  quod 
sit  arduum ;  sed  quia  objectum  concupi¬ 
scibilis  est  bonum  absolute,  prius  natura¬ 
liter  est  quam  objectum  irascibilis,  sicut 
commune  proprio.  —  la  2£e,  q.  25,  a.  1, 
ad  i. 

Ad  secundum  dicendum,  quod  irasci¬ 
bilis  removet  prohibens  quietem  concu¬ 
piscibilis  in  suo  objecto  ;  removens  autem 
prohibens  non  est  movens  per  se,  sed  per 
accidens ;  nunc  autem  loquimur  de  or¬ 
dine  passionum  per  se ;  unde  ex  hoc  non 
sequitur,  nisi  quod  passiones  irascibilis 
prascedunt  passiones  concupiscibilis  ad 
quietem  pertinentes.  —  Ibid.  ad  2  et  3. 

Ad  secundam  qucestionem.  dicendum, 
quod  inter  alias  passiones  anima3,  amor 
est  prior.  Amor  enim  nihil  est  aliud  quam 
aptitudo  seu  proportio  appetitus  ad  bo¬ 
num  ;  motus  autem  ad  bonum  est  desi¬ 
derium  seu  concupiscentia  ;  quies  autem 
in  bono  est  gaudium  vel  delectatio.  Sicut 
autem  quies  praesupponit  motum,  sic  mo¬ 
tus  proportionem  mobilis  ad  motum ; 
unde  secundum  hunc  ordinem  necesse  est 
amorem  esse  primam  omnium  passionum. 

—  la  2a3,  q.  25,  a.  2,  c. ;  3.  Sent.  dist.  27, 
q.  I,  a.  3,  c. 

Inter  passiones  vero  irascibilis  necesse 
est  quod  spes  sit  prior ;  importat  enim 

motum  iii  bonum  consequentem  amorem, 
additque  solum  super  desiderium  conatum 
quendam  et  elevationem  animi  ad  conse¬ 
quendum  bonum  arduum,  sicut  dictum 
est.  —  ia  233,  q.  25,  a.  3,  c.,  et  a.  1,  c. ; 
3.  Sent.  dist.  2G,  q.  i ,  a.  3  et  4,  c. 

Ad  primum  ergo  dicendum,  quod  sicut 
in  operatione  intellectus  concluditur  qui¬ 
dam  circulus,  ita  et  in  operatione  affectus. 
Intellectus  enim  ex  certitudine  principio¬ 
rum,  quibus  immobiliter  assentit,  proce¬ 
dit  ratiocinando  ad  conclusiones,  in  qua¬ 
rum  cognitione  certitudinaliter  quiescit, 
secundum  quod  resolvuntur  in  prima 
principia,  quse  iniis  sunt  virtute.  Simili¬ 
ter  etiam  affectus  ex  amore  finis,  qui  est 
principium,  procedit  desiderando  in  ea 
qua3  sunt  ad  linem,  qua3  prout  accipit  ut 
finem  in  se  aliquo  modo  continentia,  per 
amorem  in  iis  quiescit ;  et  ideo  desiderium 
sequitur  amorem  finis,  quamvis  pra3cedat 
amorem  eorum  qute  sunt  ad  finem.  Est 
etiam  vehementior  affectio  quam  deside¬ 
rium,  in  quantum  dicit  terminationem  et 
informationem.  —  3.  Seni.  dist.  27,  q.  1, 
a.  3,  ad  1  et  2  et  in  c. 

Ad  secAindnm  dicendum,  quod  potest 
ordo  passionum  attendi  vel  secundum  in¬ 
tentionem  vel  secundum  consecutionem. 
Seciindvm  consecntionem  quidem  illud 
est  prius,  quod  primo  fit  in  eo,  quod  tendit 
ad  finem.  Manifestum  est  autem,  quod 
omne  quod  tendit  ad  finem  aliquem, 
quidem  habet  aptitudinem  seu  proportio¬ 
nem  ad  finem  —  nihil  enim  tendit  in  fi¬ 
nem  non  proportionatum  ;  —  et  secundum 
hunc  ordinem /nnmc/.  passio  occurrit  amor 
respectu  boni,  et  odium  respectu  mali; 
secundo  desiderium  et  fuga;  ieriio  spes 
et  desperatio,  quarto  timor  et  audacia, 
quinto  ira,  sexto  et  ultimo  gaudium  et 
tristitia,  quae  consequuntur  ad  omnes 
passiones,  ut  dicitur  2.  Eth.,  ita  tamen 
quod  amor  est  prior  quam  odium,  desi¬ 
derium  quam  fuga,  spes  quam  desperatio, 
timor  quam  audacia,  et  gaudium  quam 
tristitia  :  quia  Ijonum  naturaliter  est  prius 
malo,  eo  quod  malum  est  privatio  boni. 
—  Ia2a3,  q.  25,  a.  2,  c.;  a.  4,  c. ;  de  Verit. 


q.  26,  a.  5,  c. ;  3.  Seni.  dist.  26,  q.  1,  a.  4, 
c. ;  la  2ce,  q.  23,  a.  3,  c. 

Secundum  vero  ordinem  intentionis, 
quanto  aliquid  est  ultimum  in  consecu¬ 
tione  finis,  tanto  est  prius  in  intentione  et 
appetitu ;  gaudium  vero  et  tristitia  sunt 
ultimae  passiones  in  consecutione  seu 
boni  seu  mali :  et  secundum  hoc  dicuntur 
principales  passiones,  quia  sunt  comple¬ 
tivae  et  finales  respectu  aliarum.  Timor 
autem  et  spes  non  quidem  sunt  ultimae 
aut  completivas  simpliciter,  sed  in  genere 
motus  appetitivi  ad  aliquid.  Nam  respectu 
boni  incipit  motus  in  amore,  et  procedit 
in  desiderium,  et  terminatur  in  spe;  re¬ 
spectu  vero  mali  incipit  in  odio,  et  proce¬ 
dit  ad  fugam,  et  terminatur  in  timore.  — 
Et  ideo  solet  afferri  harum  quatuor  passio¬ 
num  differentia  secundum  differentiam 
prassentis  et  futuri;  motus  enim  respicit 
futurum,  sed  quiescit  in  aliquo  pr^senti. 
De  bono  igitur  praesenti  est  gaudium,  de 
malo  prassenti  est  tristitia;  de  bono  futu¬ 
ro  est  spes,  de  malo  futuro  est  timor. 
Omnes  autem  passiones,  quae  sunt  de  bono 
vel  malo,  de  praesenti  vel  futuro,  ad  has 
completive  reducuntur. —  de  Verit.  q.  26, 
a.  5,  c.;  la  2£e,  q.  23,  a.  2,  c. ;  q.  25, 
a.  4,  c' 


QU.^STIO  XII 

DE  P.4SSI0NIBUS  CONCUPISCIBILIS. 

Post  hoc  considerandum  est  de  passio¬ 
nibus  concupiscibilis. 

CIRCA  QUOD  QU/ERUNTUR  QUINQUE  : 

1.  Utrum  amor  sit  passio  concupiscibilis  et 
habeat  pro  causa  bonum,  cognitionem  et 
similitudinem  ;  pro  effectibus  vero  unio¬ 
nem,  mutuam  inlisesionem,  ecstasim  et 
zelum. 

2.  Utrum  o  lium  sit  dissonantia  appetitus  ad 
id  quol  apprehenditur  ut  repugnans  et 
nocivum. 

o.  Utrum  concupiscentia  sil  specialis  passio 
in  appetitu  sensitivo. 

4.  I  trum  delectatio  sit  passio  in  appetitu 
sensitivo. 

5.  Utrum  tristitia  vSit  passio  appetitus  concu¬ 
piscibilis. 

ARTICULUS  I 

UTRUM  AMOR  SIT  PASSIO  GONGUPISCIGILIS,  ET 

HABEAT  PRO  GAUSA  BONUM,  GOGNITIONEM 

ET  similitudinem;  PRO  EFFEGTIBUS  VERO 

UNIONEM,  MUTUAM  INII/ESIONEM,  EGSTASIM 

ET  ZELUM. 

I.  Videtur  quod  amor  non  sit  passio 
concupiscibilis. 

1.  Amor  enim  est  unio  quaedam  et 
nexus  ;  sed  unio  et  nexus  non  est  passio  : 
ergo  amor  non  est  passio.  —  la  2£e,  q.  26, 
a.  2,  arg.  2. 

2.  Praeterea,  dilectio  est  amor;  sed  di¬ 
lectio  non  est  passio  :  ergo  nec  amor  est 
passio.  — Ibid.  a.  d  in  argumentis  etinc. 

3.  Praeterea,  amor  dividitur  in  amorem 
amicitiae  et  concupiscentiae;  sed  amicitia 
est  habitus,  habitus  autem  non  est  pars 
divisiva  passionis;  ergo  amor  non  est 
passio.  — Ibid.  a.  4,  arg.  1. 

4.  Praeterea,  amor  est  boni ;  sed  bonum 
reperitur  etiam  in  parte  irascibili  :  ergo 
et  amor;  ergo  non  bene  dicitur,  quod  sit 
passio  in  concupiscibili.  —  3.  Sent. 
dist.  27,  q.  1,  a.  2,  arg.  5. 

Sed  contra  est,  quod  Philosophus  dicit 
in  8.  Eth.  (c.  5),  quod  amor  est  passio; 
et  2.  Top.  (c.  3,  al.  7,  loco  23),  quod 
amor  est  in  concupiscibili ;  ergo  amor 
est  passio  in  concupiscibili.  —  la  2a3, 
q.  26,  a.  1  et  2,  in  arg.  Sed  contra; 
8.  Eth.  1.  5. 

II.  Videtur  quod  bonum,  cognitio  et 
similitudo  non  sint  causae  amoris. 

1.  Dicit  enim  Dionysius  {de  Div.  Nom. 
c.  4,  1 10;  —  Migne  PP.  Gr.  t.  3,  coi.  706 
et  707),  quod  non  solum  bonum,  sed  etiam 
pulchrum  est  omnibus  amabile;  ergo  non 
solum  bonum  est  causa  amoris.  —  la  2«, 
q.  27,  a.  1,  arg.  3. 

2.  Prmterea,  ejusdem  rationis  videtur 
esse  quod  aliquid  incognitum  ametur,  et 
quod  aliquid  umetur  priusquam  cogno¬ 
scatur  ;  sed  aliqua  amantur  plus  quam 
cognoscuntur,  sicut  Deus,  qui  in  hac  vita 
potest  per  se  ipsum  amari,  non  autem 


per  se  ipsum  cognosci :  ergo  cognitio  non 
est  causa  amoris.  —  Ibid.  a.  2,  arg.  2. 

3.  Praeterea,  Philosophus  dicit  2.  Rhe¬ 
tor.  (c.  4),  quod  «  beneficos  in  pecunias  et 
saluteAi  »  amamus,  et  eos,  qui  circa  mor¬ 
tuos  servant  amicitiam,  omnes  diligunt ; 
non  autem  omnes  sunt  tales  :  ergo  simili¬ 
tudo  non  est  causa  amoris.  —  Ibid.  a.  3, 
arg.  4. 

Sed  contra  videtur,  quod  non  tantum 
illa,  sed  etiam  aliqua  alia  passio  sit  causa 
amoris ;  dicit  enim  Philosopus  (8.  Eth. 
c.  3  et  4),  quod  aliqui  amantur  propter 
delectationem ;  sed  delectatio  est  passio 
qucedam  ;  ergo  aliqua  alia  passio  est  causa 
amoris.  —  Ibid.  a.  4,  arg.  1;  8.  Eth.' 
1.  3  et  4. 

III.  Videtur  quod  unio,  mutua  inhassio, 
ecstasis  et  zelus  non  sint  effectus  amoris. 

1 .  Omnis  enim  unio  aut  est  per  essen¬ 
tiam,  sicut  forma  unitur  materiae,  et  acci¬ 
dens  subjecto,  et  pars  toti,  vel  alteri  parti 
ad  constitutionem  totius ;  aut  est  per 
similitudinem  vel  generis  vel  speciei  vel 
accidentis.  Sed  amor  non  causat  unionem 
essentiae;  alioqui  non  haberetur  amor  ad 
ea  quae  sunt  per  essentiam  divisa  ;  unio¬ 
nem  autem  quae  est  per  similitudinem 
non  causat,  sed  magis  ab  ea  causatur. 
Ergo  unio  non  est  effectus  amoris.  — 
la  2ae,  q.  28,  a.  1,  arg.  2. 

2.  Praeterea,  quod  est  in  altero,  conti¬ 
netur  in  eo;  sed  non  potest  idem  esse 
continens  et  contentum  :  ergo  per  amo¬ 
rem  non  potest  causari  mutua  inba3sio, 
ita  ut  amatum  sit  in  amante,  et  e  con¬ 
verso.  —  Ibid.  a.  2,  arg.  1 . 

3.  Praeterea,  ecstasis  quandam  aliena¬ 
tionem  importat;  sed  amor  non  semper 
facit  alienationem ;  sunt  enim  amantes 
aliquando  sui  compotes  :  ergo  amor  non 
facit  ecstasim.  —  Ibid.  a.  3,  arg.  1. 

4.  Praeterea,  objectum  amoris  est 
bonum,  quod  est  communicativum  sui; 
sed  zelus  repugnat  communicationi ;  ad 
zelum  enim  pertinere  videtur  quod  quis 
non  patitur  consortium  in  amato  :  ergo 
zelus  non  est  effectus  amoris.  —  Ibid. 
a.  4,  arg.  2. 

Sed  contra,  videtur  quod  amori  attri¬ 
bui  possint  quatuor  alii  effectus,  scilicet 
lique  factio,  fruitio,  languor  et  fervor; 
ergo  non  sufficienter  enumerati  sunt 
effectus  amoris. —  Ibici,  a.  o,  arg.i,  2,  3. 

Respondeo  dicendum  ad  primam 
ciucestionem,  quod  amor  est  passio  appe¬ 
titus  concupiscibilis.  Quod  sic  putet. 
Appetitivus  enim  motus  circulo  agitur, 
ut  dicitur  3.  de  Anima  [text.  55  ;  c.  10) : 
cum  scilicet  movet  appetitum,  faciens 
quodammodo  in  eo  ejus  intentionem,  et 
appetitus  tendit  in  appetibile  realiter  con¬ 
sequendum,  ut  sit  ibi  finis  motus,  ubi 
fuit  principium.  Secundum  quod  igitur 
appetibile  movet  appetitum,  secundum 
hoc  dat  illi  quandam  coaptationem  et 
connaturalitatem,  quae  est  quasdam  com¬ 
placentia  appetibilis,  ex  qua  sequitur 
motus  ad  appetibile.  Sic  ergo  cum  amor 
consistat  in  quadam  immutatione  appeti¬ 
tus  ab  appetibili,  manifestum  est  quod 
amor  est  passio,  et  quidem  concupiscibi¬ 
lis  partis  :  respicit  enim  bonum  absolute, 
secundum  quod  est  objectum  appetitus 
concupiscibilis.  —  la  2a3,  q.  26,  a.  2, 
in  c. ;  et  a.  1,  in  c. ;  3.  de  Anima  1.  15 
et  16. 

Ad  primum  ergo  dicendum,  quod  unio 
pertinet  ad  amorem,  in  quantum  per  com¬ 
placentiam  appetitus  amans  se  habet  ad 
id,  quod  amat,  sicut  ad  se  ipsum  vel  ad 
aliquid  sui;  et  sic  patet,  quod  amor  non 
est  ipsa  relatio  unionis,  sed  unio  est  con¬ 
sequens  amorem ;  unde  Philosophus 
dicifin  2.  Polit,  (c.  2,  al.  4),  quod  unio 
est  opus  amoris.  —  ia  2^b,  q.  26,  a.  2, 
ad  2;  2.  Polit.  1.  3. 

Ad  secundum  dicendum,  quod  quatuor 
nomina  inveniuntur  quodammodo  ad 
idem  pertinentia,  scilicet  amor,  dilectio, 
caritas  et  amicitia.  Differunt  tamen  in 
hoc,  quod  amicitia  secundum  Philoso¬ 
phum  (8.  Eth.  c.  5,  al.  7)  est  quasi 
habitus  ;  amor  autem  et  dilectio  signifi¬ 
cantur  per  modum  actus  vel  passionis  ; 
caritas  autem  utroque  modo  accipi 
potest.  Differenter  tamen  significatur 
actus  per  ista  tria.  Nam  amor  commu¬ 


nius  inter  ea  est ;  omnis  enim  dilectio 
vel  caritas  est  amor,  sed  none  converso  ; 
addit  enim  dilectio  super  amorem  ele¬ 
ctionem  praecedentem,  ut  ipsum  nomen 
sonat  :  unde  dilectio  non  est  in  concu¬ 
piscibili,  sed  in  voluntate  tantum  ;  cari¬ 
tas  autem  addit  supra  amorem  perfectio¬ 
nem  quandam  amoris,  in  quantum  id 
quod  amatur  magni  pretii  jestimatur,  ut 
ipsum  nomen  designat.  —  la  2a3,  q.  26, 
a.  3,  c.;  3.  Sent.  dist.  27,  q.  2,  a.  1, 
in  c. ;  8.  Eth.  1.  5. 

Ad  tertium  dicendum,  quod  amor  non 
dividitur  per  amicitiam  et  concupiscen¬ 
tiam,  sed  per  amorem  amicitiae  et  concu¬ 
piscentiae.  Ideo  autem  amor  dividitur  per 
amorem  amicitiae  et  concupiscentiae,  quia 
scilicet  motus  amoris  in  duo  tendit, 
scilicet  in  bonum  quod  quis  vult  alicui 
(vel  sibi  vel  alii),  et  illud  cui  vult,  bonum. 
Ad  illud  enim  bonum  quod  quis  vult 
alteri,  habetur  amor  concupiscentiae  ;  ad 
illud  autem  cui  aliquis  vult  bonum,  habe¬ 
tur  amor  amicitiae.  Haec  autem  divisio 
est  secundum  prius  et  posterius.  Nam  id 
quod  amatur  amore  amicitice,  simplici¬ 
ter  et  per  se  amatur ;  quod  autem  amatur 
amore  concupiscentice ,  non  simpliciter 
et  secundum  se  amatur,  sed  amatur 
alteri.  Sicut  enim  ens  simpliciter  est 
quod  habet  esse ;  ens  autem  secundum 
quid,  quod  est  in  alio  ;  ita  et  bonum, 
quod  convertitur  cum  ente,  simpliciter 
quidem  est  quod  ipsum  habet  bonitatem  ; 
quod  autem  est  bonum  alterius,  est  bonum 
secundum  quid;  et  per  consequens  amor 
quo  amatur  aliquid  ut  ei  sit  bonum,  est 
amor  simpliciter  ;  amor  autem  quo  ama¬ 
tur  aliquid  ut  sit  bonum  alterius,  est 
amor  secundum  quid.  —  la  2a3,  q.  26, 
a.  4,  ad  1  et  in  c. 

Ad  (luartum  dicendum,  quod  amor 
animalis  non  pertinet  ad  irascibilem,  quia 
objectum  amoris  est  bonum  sine  adjun¬ 
ctione  ardui  vel  difficilis,  quod  est  pro¬ 
prium  objectum  irascibilis.  —  3.  Sent 
dist.  27,  q.  l,a.  2,  ad5. 

Ad  secundum  ciucestionem  dicendum, 
quod,  sicut  dictum  est,  amor  pertinet  ad 

appetitivam  potentiam,  qua3  est  vis  pas¬ 
siva.  Unde  objectum  ejus  comparatur  ad 
ipsam  sicut  causa  motus  vel  actus  ipsius. 
Oportet  igitur  ut  illud  sit  proprie  causa 
amoris,  quod  est  ejus  objectum.  Amoris 
autem  proprium  objectum  est  bonum.  — 
Ia  2ae,  q.  27,  a.  1,  c. 

Bonum  autem  non  est  objectum  amoris, 
nisi  prout  est  apprehensum ;  et  ideo  amor 
requirit  aliquam  apprehensionem  boni 
quod  amatur.  Propter  quod  dicit  Philoso¬ 
phus  (9.  Eth.  c.  5),  quod  visio  corporalis 
est  principium  amoris  sensitivi ;  et  simi¬ 
liter  contemplatio  spiritualis  pulchritu¬ 
dinis  vel  bonitatis  est  principium  amoris 
spiritualis.  Sic  igitur  cognitio  est  causa 
amoris  ea  ratione,  qua  et  bonum,  quod 
non  potest  amari  nisi  cognitum.  —  Ibid. 
a.  2,  c.;  9.  Eth.  1.  5. 

Quia  vero  unicuique  bonum  est  id, 
quod  est  sibi  connaturale  et  proportiona- 
tum,  ideo  similitudo  proprie  loquendo  est 
etiam  causa  amoris.  Sed  considerandum 
est,  quod  similitudo  inter  aliqua  potest 
attendi  dupliciter  :  uno  modo  ex  hoc 
quod  utrumque  habet  idem  in  actu,  sicut 
duo  habentes  albedinem  dicuntur  similes; 
alio  modo  ex  hoc  quod  unum  habet  in 
potentia  et  ih  quadam  inclinatione' id 
quod  aliud  habet  in  actu  :  sicut  si  dicamus, 
quod  corpus  grave  existens  extra  suum 
locum  habet  similitudinem  cum  corpore 
gravi  in  suo  loco  existenti ;  vel  etiam 
secundum  quod  potentia  habet  similitu¬ 
dinem  ad  actum  ipsum ;  nam  in  ipsa  po¬ 
tentia  quodammodo  est  actus  —  Primus 
ergo  similitudinis  modus  causat  amorem 
amicitiae  seu  benevolentiae.  Ex  hoc  enim 
quod  aliqui  duo  sunt  similes,  quasi  ha¬ 
bentes  unam  formam,  sunt  quodammodo 
unum  in  forma  illa  ;  et  ideo  affectus  illius 
tendit  in  alterum  sicut  in  unum,  et  vult 
ei  bonum  sicut  etsibi.  —  Sed  secundusmo- 
dus  similitudinis  causat  amorem  concu¬ 
piscentiae  vel  amicitiae  utilis  et  (seu)  de¬ 
lectabilis,  quia  unicuique  existenti  in 
potentia,  in  quantum  hujusmodi,  inest 
appetitus  sui  actus,  et  in  ejus  consecu¬ 
tione  delectatur,  si  sit  sentiens  et  cogno¬ 


scens.  In  amore  autem  concupiscenticB 
amans  proprie  amat  se  ipsum,  cum  vult 
illud  bonum  quod  concupiscit.  Magis  au¬ 
tem  unusquisque  se  ipsum  amat  quam 
alium,  quia  sibi  unus  est  in  substantia, 
alteri  vero  in  similitudine  alicujus  formae. 
Et  ideo,  si  contingit,  quod  ex  eo  quod 
sibi  similis  est  in  participatione  formae, 
impediatur  ipsemet  a  consecutione  boni 
quod  amat,  efficitur  ei  odiosus,  non  in 
quantum  est  similis,  sed  in  quantum  est 
proprii  boni  impeditivus.  Et  propterea 
figuli  corrixantur  ad  invicem,  quia  se 
invicem  impediunt  in  proprio  lucro;  et 
« inter  superbos  sunt  jurgia  »,  quia  se  invi¬ 
cem  impediunt  in  propria  excellentia, 
quam  concupiscunt.  —  la  2a3,  q.  27,  a.  3, 
c.;  3.  Seni.  dist.  27,  a.  1,  ad  3. 

Ad  primum  ergo  dicendum,  quod 
dwum  est  idem  bono  sola  ratione  diffe¬ 
rens.  Cum  enim  bonum  sit  «  quod  omnia 
appetunt  de  ratione  boni  est,  quod  in  eo 
quietetur  appetitus.  Sed  ad  rationem  pul¬ 
chri  pertinet,  quod  in  ejus  aspectu  seu 
cognitione  quietetur  appetitus ;  unde  et 
illi  sensus  proprie  respiciunt  pulchrum, 
qui  maxime  cognoscitivi  sunt,  scilicet 
visus  et  auditus  rationi  deservientes  : 
dicimus  enim  pulchra  visibilia  et  pulchros 
sonos.  In  sensibilibus  autem  aliorum  sen¬ 
suum  non  utimur  nomine  pulchritudinis  ; 
non  enim  dicimus  pulchros  sapores  aut 
odores.  Et  sic  patet,  quod  pulchrum  addit 
supra  bonum  quendam  ordinem  ad  vim 
cognoscitivam  :  ita  quod  bonum  dicatur 
id  quod  simpliciter  complacet  appetitui ; 
pulchrum  autem  dicatur  id  cujus  appre¬ 
hensio  placet.  —  la  2m,  q.  27,  a.  1,  ad  3. 

Ad  secundum  dicendum,  quod  aliquid 
requiritur  ad  perfectionem  cognitionis, 
quod  non  requiritur  ad  perfectionem 
amoris.  Cognitio  enim  ad  rationem  per¬ 
tinet,  cujus  est  distinguere  inter  ea  quas 
secundum  rem  sunt  conjuncta,  et  compo¬ 
nere  quodammodo  ea  quas  sunt  diversa, 
unum  alteri  comparando.  Et  ideo  ad  per¬ 
fectionem  cognitionis  requiritur,  quod 
homo  cognoscat  sigillatim  quidquid  est 
in  re,  sicut  partes  et  virtutes  et  pro- 

prietates.  Sed  amor  est  in  vi  appeti tiva, 
quae  respicit  rem  secundum  quod  in  se 
est :  unde  ad  perfectionem  amoris  sufficit, 
quod  res  prout  in  se  apprehenditur  ame¬ 
tur.  Ob  hoc  ergo  contingit,  quod  aliquid 
plus  ametur  quam  cognoscatur,  quia  po¬ 
test  perfecte  amari,  etiamsi  non  perfecte 
cognoscatur  :  sicut  maxime  patet  in  scien¬ 
tiis,  quas  aliqui  amant  propter  aliquam 
summariam  cognitionem,  quam  de  eis 
habent,  puta  quod  sciunt  Rhetoricam 
esse  scientiam,  per  quam  homo  potest 
persuadere ;  et  hoc  in  Rhetorica  amant. 
Et  similiter  est  dicendum  circa  amorem 
Dei.  —  Ibid.  a.  2,  ad  2 ;  3.  Sent.  dist.  27, 
q.  1,  a.  4,  ad  10. 

Ad  tertium  dicendum,  quod,  secundum 
eandem  similitudinem  potentias. ad  actum, 
ille  qui  non  est  liberalis,  amat  eum  qui 
est  liberalis,  in  quantum  exspectat  ab  eo 
aliquid  quod  desiderat;  et  eadem  ratio  est 
de  perseverante  in  amicitia  ad  eum  qui 
non  perseverat :  utrobique  enim  videtur 
esse  amicitia  propter  utilitatem.  —  Vel 
dicendum,  quod  licet  non  omnes  homines 
habeant  hujusmodi  virtutes  secundum 
habitum  completum,  habent  tamen  eas 
secundum  qucedam  semina  rationis,  se¬ 
cundum  quas .  qui  non  habet  virtutem, 
diligit  virtuosum  tamquam  suae  naturali 
rationi  conformem.  —  la  2£e,  1.  c.  a.  3, 
ad  4. 

Ad  ciuartumyevo^  quod  in  contrarium 
objicitur,  dicendum,  quod  impossibile 
est  quod  aliqua  alia  passio  sit  universa¬ 
liter  causa  amoris.  Nulla  enim  est  alia 
passio,  quae  non  praesupponat  aliquem 
amorem  :  quia  omnis  alia  passio  importat 
motum  ad  aliquid  vel  quietem  in  aliquo  ; 
omnis  autem  motus  in  aliquid,  vel  quies 
in  aliquo  ex  aliqua  qualitate  vel  coapta¬ 
tione  procedit,  quae  pertinet  ad  rationem 
amoris.  Contingit  tamen  aliquam  aliam 
passionem  esse  causam  amoris  alicujus, 
sicut  etiam  unum  bonum  est  causa  alte¬ 
rius.  Unde  cum  aliquis  amat  aliquid 
propter  delectationem,  amor  quidem  ille 
causatur  ex  delectatione,  sed  delectatio 
illa  causatur  ex  alio  amore  pra3cedente ; 


nullus  enim  delectatur  nisi  in  re  aliquo 
modo  amata.  —  Ibid*  a.  4,  in  c.  et  ad  1 . 

Ad  tertiam  qucestionem  dicendum, 
quod  quadruplex  est  effectus  amoris, 
scilicet  unio,  mutua  inhfBsio,  ecstasis  et 
zelus.  —  Ad  cujus  evidentiam  conside¬ 
randum  est,  quod  c.um  aliquis  amat  ali¬ 
quid  quasi  concupiscens  illud,  apprehen¬ 
dit  illud  quasi  pertinens  ad  suum  bene 
esse.  Similiter  cum  aliquis  amat  aliquem 
amore  amicitice,  vult  ei  bonum,  sicut  et 
sibi  vult  bonum ;  unde  apprehendit  eum 
ut  alterum  se,  in  quantum  scilicet  vult  ei 
bonum  sicut  et  sibi  ipsi.  Et  inde  est  quod 
amicus  dicitur  esse  alter  ipse.  Et  secun¬ 
dum  hoc  oritur  primus  effectus  amoris, 
qui  est  unio.  Quee  attenditur  vel  secun¬ 
dum  affectum,  et  oritur  ex  apprehen¬ 
sione  praecedente,  ipseque  amor  est  causa 
formalis  ipsius,  in  quantum  est  unio  vel 
nexus ;  —  vel  secundum  rem,  et  in  hoc 
consistit  quod  amantes  sibi  pj‘^sentialiter 
adsint,  simul  conversentur,  colloquantur 
et  in  aliis  hujusmodi  conjungantur;  et 
hujus  unionis  amor  est  causa  effective,  in 
quantum  movet  ad  desiderandum  et  quge- 
rendum  praesentiam  amati. —  la  2ae,  q.  28, 
a.  1,  in  c.  et  ad  2  ;  3.  Sent.  dist.  27,  q.  1, 
a.  i,  ad  4. 

Sed  secundum  quod  illa  unio  ex  utra¬ 
que  parte  attenditur,  scilicet  ex  parte 
amantis  et  amati,  fit  mutua  inhcesio,  qua 
uterque  in  utroque  esse  dicitur,  scilicet 
amans  in  amato,  et  amatum  in  amante ; 
et  hoc  dupliciter  :  uno  modo  secundum 
vim  apprehensivam,  in  quantum  amatum 
immoratur  in  apprehensione  amantis, 
non  contentus  superficiali  apprehensione 
ipsius,  sed  usque  ad  interiora  ejus  ingre¬ 
diendo  et  intrinsecus  disquirendo ;  cdio 
modo  secundum  vim  appetitivam,  in 
quantum  amans  reputat  bona  vel  mala 
amici  sicut  sua,  et  voluntatem  amici  sicut 
suam,  ut  quasi  ipse  in  suo  amico  videatur 
bona  vel  mala  pati  et  affici ;  et  propter 
hoc  proprium  est  amicorum  eadem  velle 
et  in  eodem  tristari  et  gaudere,  secundum 
Pliilosophum  (9.  Eth.  c.  3),  ut  sic,  in 
quantum  quie  sunt  amici,  asstimat  sua, 

amans  videatur  esse  in  amato,  quasi 
idem  factus  amato ;  vel  e  converso  in 
quantum  amans  vult  et  agit  propter  ami¬ 
cum  sicut  propter  se  ipsum,  quasi  repu¬ 
tans  amatum  idem  sibi,  sic  amatum  sit  in 
amante.  Potest  etiam  mutua  illa  inhassio 
intelligi  in  amore  amiciti®  secundum 
viam  redamationis,  in  quantum  mutuo  se 
amant  amici  et  sibi  invicem  bona  volunt 
et  operantur.  —  la  2ie,  q.  28,  a.  2,  c.; 
3.  Seat.  1.  c.;  9.  Etli.  1.  3. 

IIa3C  autem  mutua  inhassio,  secundum 
quod  dicit  excessum  Qi  exitum  quendam, 
quo  amans  quasi  separatus  a  se  ipso 
transformatur  in  amatum,  et  quasi  oblitus 
sui  non  nisi  de  amato  cogitat,  et  agit 
propter  ipsum  quidquid  agit,  tunc  est 
ecstasis.  —  Sed  secundum  quod  amor 
dicit  intensionem  quandam  circa  rem 
amatam,  sic  importat  zelum,  quo  qua3rit 
excludere  omne  quod  sibi  tam  in  amore 
concupiscentia)  quam  in  amore  amicitia) 
repugnat.  —  la  23e,  q.  28,  a.  3,  in  c.; 
3.  Sent.  dist.  27,  q.  1,  a.  1,  in  c.  et  ad  4. 
— la  2a3,  q.  28,  a.  4,  c. 

Ad  primum  ergo  dicendum,  quod  unio 
tripliciter  se  habet  ad  amorem.  Qucedam 
enim  unio  est  causa  amoris,  et  hcec  qui¬ 
dem  est  unio  substantialis  quantum  ad 
amorem  quo  quis  amat  se  ipsum  ;  quan¬ 
tum  vero  ad  amorem  quo  quis  amat  alia, 
est  unio  similitudinis,  ut  dictum  est. 
Qucedam  vero  est  essentialiter  ipse  amor; 
et  lia)c  est  unio  secundum  coaptationem 
affectus,  quae  quidem  assimilatur  unioni 
substantiali,  in  quantum  amans  se  habet 
ad  amatum  in  amore  quidem  amicitke 
ut  ad  se  ipsum,  'in  amore  autem  concu- 
piscentice  ut  ad  aliquid  sui.  Qucedam 
vero  unio  est  effectus  amoris  ;  et  Innc  est 
unio  realis,  quam  amans  qua)rit  de  re 
amata ;  et  ha)c  quidem  unio  est  secun¬ 
dum  convenientiam  amoris.  Ut  enim  Phi¬ 
losophus  dicit  2.  Polit,  (c.  2,  al.  3),  «  Ari¬ 
stophanes  dicere  solebat,  quod  amantes 
desiderarent  ex  ambobus  fieri  unum  ;  sed 
quia  ex  hoc  accideret  aut  ambos  aut 
alterum  corrumpi ,  qua3runt  unionem 
qua)  convenit  et  decet,  ut  scilicet 


simul  conversentur  et  simul  colloquan¬ 
tur  ut  dictum  est  (in  corp.  art.).  — 
la  2a),  q.  28,  a.  1,  ad  2  ;  2.  Polit.  1.  3. 

Ad  secundum  dicendum,  quod  amatum 
continetur  in  amante,  in  quantum  est 
impressum  in  affectu  ejus  per  quandam 
complacentiam ;  e  converso  vero  amans 
continetur  in  amato,  in  quantum  amans 
sequitur  aliquo  modo  quod  est  intimum 
amati ;  nihil  enim  prohibet  diverso  modo 
esse  aliquid  continens  et  contentum  :  sicut 
genus  continetur  in  specie,  et  e  converso. 

—  la  2a),  q.  28,  a.  2,  ad  1. 

xicl  tertium  dicendum,  quod  duplex  est 
ecstasis  :  una  qua)  se  tenet  secundum  vim 
apprehensivam,  altera  secundum  vim  ap- 
petitivam.  Secundum  apprehensivam  qui¬ 
dem  aliquis  dicitur  ecstasim  pati,  quando 
ponitur  extra  cognitionem  sibi  propriam, 
vel  quia  ad  sublimiorem  sublevatur,  sicut 
homo  dum  elevatur  ad  comprehendenda 
aliqua  qua)  sunt  supra  sensum  et  ratio¬ 
nem,  dicitur  ecstasim  pati,  in  quantum 
ponitur  extra  connaturalem  apprehensio¬ 
nem  rationis  et  sensus  ;  vel  quia  ad  infe¬ 
riora  deprimitur,  puta  cum  aliquis  in 
furiam  vel  amentiam  cadit,  dicitur  ecsta¬ 
sim  passus.  Secundum  appetitivam  vero 
partem  dicitur  aliquis  ecstasim  pati, 
quando  appetitus  alicujus  in  alterum  fer¬ 
tur  exiens  quodammodo  extra  se  ipsum. 

—  Primam  ecstasim  facit  amor  disposi- 
tive,  in  quantum  scilicet  facit  meditari 
de  amato  ;  intensa  autem  meditatio  unius 
abstrahit  ab  aliis.  Sed  secundam  ecstasim 
facit  amor  directe  :  simpliciter  quidem 
amor  amicitice ;  amor  autem  concupiscen¬ 
tia)  non  simpliciter,  sed  secundum  quid. 
Nam  in  amore  concupiscenlice  quodam¬ 
modo  fertur  amans  extra  se  ipsum,  in 
quantum  non  contentus  gaudere  de  bono 
quod  habet,  quaarit  frui  aliquo  extra  se. 
Sed  quia  illud  extrinsecum  bonum  qua)rit 
sibi  habere,  non  exit  simpliciter  extra  se, 
sed  talis  affectio  in  fine  intra  ipsum  con¬ 
cluditur.  Sed  in  amore  amicitice  affectus 
alicujus  simpliciter  exit  extra  se,  quia 
vult  amico  bonum,  quasi  gerens  curam 
et  providentiam  ipsius  propter  ipsum 

amicum.  Objectio  autem  procedit  de 
prima  ecstasi.  —  Ibici,  a.  3,  in  c.  et 
ad  i. 

Aci  quartum  dicendum,  quod  omne 
bonum  amatur,  in  quantum  est  commu- 
nicabile  amanti;  unde  omne  illud,  quod 
perfectionem  hujus  communicationis  im¬ 
pedit,  efficitur  odiosum  ;  et  sic  ex  amore 
boni  zelus  causatur.  Ex  defectu  autem 
bonitatis  contingit,  quod  quindam  parva 
bona  non  possunt  integre  simul  possideri 
a  multis ;  et  ex  amore  talium  causatur 
zelus  invidias,  non  autem  proprie  ex  his 
quas  possunt  integre  a  multis  possideri  : 
nullus  enim  invidet  alteri  de  cognitione 
veritatis,  quae  a  multis  integre  pos¬ 
sideri  potest,  sed  forte  de  excellentia 
circa  cognitionem  hujus.  —  Ibid.  a.  4, 
ad  2. 

Ad  quintum  vero,  quod  in  contrarium 
objicitur,  dicendum,  quod  amori  attribui 
possunt  quatuor  effectus  proximi,  scili¬ 
cet  liquef actio,  fruitio,  languor  et  fer¬ 
vor.  Inter  quae  primum  est  liquef  actio, 
qu«  opponitur  congelationi.  Ea  enim,  qu« 
sunt  congelata,  in  se  ipsis  constricta  sunt, 
ut  non  possint  de  facili  subintrationem 
alterius  pati.  Ad  amorem  autem  pertinet, 
quod  appetitus  coaptetur  ad  receptionem 
boni  amati,  prout  amatum  est  in  amante, 
ut  dictum  est.  Unde  cordis  congelatio  vel 
duritia  est  dispositio  repugnans  amori ; 
sed  liquefactio  importat  quandam  molli- 
ficationem  cordis,  qua  exhibet  se  cor 
habile  ut  amatum  in  ipsum  subintret.  Si 
ergo  amatum  fuerit  praesens  et  habitum, 
causatur  delectatio  sive  fruitio ;  si  autem 
fuerit  absens,  consequuntur  duae  passio¬ 
nes,  scilicet  tristitia  de  absentia,  quae  si¬ 
gnificatur  per  languorem,  et  intensum 
desiderium  de  consecutione  amati,  quod 
significatur  per  /eruorem.  Et  isti  quidem 
sunt  effectus  amoris  formaliter  accepti, 
secundum  habitudinem  appetitivae  virtu¬ 
tis  ad  objectum ;  sed  in  passione  amoris 
consequuntur  aliqui  effectus  his  propor- 
tionati  secundum  immutationem  organi. 
—  Ibid.  a.  5,  in  respons.  ad  argg. ; 
3.  Sent.  dist.  27,  q.  1,  a.  1,  ad  4. 


ARTICULUS  II 

UTRUM  ODIUM  SIT  DISSONANTIA  APPETITUS 

AD  ID  QUOD  APPREHENDITUR  UT  NOCIVUM 

ET  REPUGNANS. 

Videtur  quod  odium  non  sit  dissonan¬ 
tia  appetitus  ad  id  quod  apprehenditur  ut 
repugnans  et  nocivum. 

1.  Omne  enim  quod  apprehenditur  ut 
nocivum,  est  malum ;  sed  odire  malum 
est  laudabile  :  sequitur  ergo  quod  omne 
odium  est  laudabile ;  quod  patet  esse 
falsum.  —  la  2£e,  q.  29,  a.  1,  arg.  2. 

2.  Prseterea,  sEepissime  odio  habetur 
veritas  ;  at  veritas  non  est  aliquid  noci¬ 
vum,  omne  enim  verum  est  bonum  :  ergo 
male  dicitur,  quod  odium  sit  dissonantia 
appetitus  ad  id  quod  apprehenditur  ut 
nocivum.  —  Ibid.  a.  5,  c.  et  arg.  1. 

3.  Praeterea,  nihil  potest  apprehendere 
se  ipsum  ut  sibi  ipsi  nocivum  ;  sed  ali¬ 
quis  odio  potest  habere  se  ipsum,  ut  qui 
interimunt  se  ipsos  :  ergo  idem  quod 
prius.  —  Ibid.  a.  4,  arg.  2. 

Sed  contra :  odium  contrariatur  amori ; 
sed  objectum  amoris  est  bonum,  ut  dictum 
est  :  ^ergo  objectum  odii  est  malum; 
maluni  autem  est  id  quod  apprehenditur 
ut  repugnans  et  nocivum  :  ergo.  —  la 
2a3,  q.  29,  a.  1,  arg.  Sed  contra. 

Respondeo  dicendum,  quod,  sicut  di¬ 
ctum  est,  ut  amor  consistit  in  quadam 
convenientia  appetitus  ad  amatum,  ita  odi¬ 
um  debet  esse  dissonantia  ad  id  quod  odio 
habetur.  Unde  sicut  amor  in  appetitu 
animali  dicit  consonantiam  quandam 
appetitus  ad  id  quod  apprehenditur  ut 
conveniens,  ita  odium  dicit  dissonantiam 
quandam  ad  id  quod  apprehenditur  ut 
repugnans  et  nocivum,  cum  hoc  ordine 
tamen,  quod  sicut  in  quolibet  prius  est 
considerare  id  quod  ei  convenit,  quam 
quod  ei  repugnat  —  per  hoc  enim 
aliquid  est  repugnans  alteri,  quia  est 
corruptivum  vel  impediti vum  ejus  quod 
est  conveniens  — ;  ita  necesse  est  quod 
amor  sit  prior  odio,  et  quod  nihil  odio 
habeatur  nisi  hoc  quod  contrariatur  con- 

venienti  quod  amatur.  Et  eadem  ratione 
necesse  est  amorem  simpliciter  esse  odio 
fortiorem,  quia  omne  odium  procedit  ex 
aliquo  amore,  et  quia  fortius  aliquid 
movetur  in  finem  quam  in  ea  qu®  sunt  ad 
finem ;  recessus  autem  a  malo  ordinatur 
ad  consecutionem  boni  sicut  ad  finem.  — ■ 
Aliquando  tamen  videtur  odium  fortius 
amore  propter  duo  \ primo  quidem,  quia 
odium  est  magis  sensibile  quam  amor ; 
cum  enim  sensus  perceptio  sit  in  quadam 
immutatione,  ex  quo  aliquid  jam  immu¬ 
tatum  est,  non  ita  sentitur,  sicut 'quando 
est  in  ipso  immutari  (unde  calor  febris 
hecticge,  quamvis  sit  major,  non  tamen 
ita  sentitur  sicut  calor  tertiange  :  quia 
calor  hecticae  jam  versus  est  quasi  in 
habitum  et  naturam);  et  propter  hoc 
etiam  repugnantia  ejus  quod  oditur,  sen¬ 
sibilius  percipitur  quam  convenientia  ejus 
quod  amatur ;  —  secundo,  quia  non 
comparatur  odium  ad  amorem  sibi  cor- 
respondentem ;  secundum  enim  diversi¬ 
tatem  bonorum  est  diversitas  amorum  in 
magnitudine  et  parvitate,  quibus  propor- 
tionanlur  opposita  odia ;  unde  odium 
quod  correspondet  majori  amori,  magis 
movet  quam  minor  amor.  —  la  28e,  q.  29, 
a.  1  et  sqq. 

Ad  primum  ergo  dicendum,  quod 
sicut  aliquid  apprehenditur  ut  bonum, 
quod  non  est  bonum  vere;  ita  aliquid 
apprehenditur  ut  malum,  quod  non  est 
vere  malum,'  et  per  consequens  quod  non 
est  vere  nocivum  et  repugnans ;  unde 
contingit  quandoque  nec  odium  nec  amo¬ 
rem  esse  bonum. —  la  2se,  q.  29,  a.  1,  ad  2. 

Ad  secundum  dicendum,  quod  bonum 
secundum  rationem  boni  non  potest  odio 
haberi  nec  in  universali  nec  in  particulari. 
Ens  autem  et  verum  in  universali  quidem 
odio  haberi  non  possunt,  quia  dissonantia 
est  causa  odii,  convenientia  autem  est 
causa  amoris ;  ens  autem  et  verum  sunt 
communia  omnibus.  Sed  in  particulari 
nihil  prohibet  quoddam  ens  et  quoddam 
verum  odio  haberi,  in  quantum  habet 
rationem  contrarii  et  repugnantis  :  con- 
trarietas  enim  et  repugnantia  non  adver¬ 


satur  rationi  entis  et  veri,  sicut  adversatur 
rationi  boni.  —  Contingit  autem  verum 
aliquod  particulare  tripliciter  repugnare 
vel  contrariari  bono  amato  :  uno  modo, 
secundum  quod  veritas  est  causaliter  et 
originaliter  in  ipsis  rebus  :  et  sic  ali¬ 
quando  homo  odit  veritatem,  dum  vellet 
non  esse  verum  quod  est  verum  ;  —  alio 
modo  secundum  quod  veritas  est  in  cogni¬ 
tione  ipsius  hominis,  quse  impedit  ipsum 
a  prosecutione  amati  :  sicut  si  aliqui 
vellent  non  cognoscere  veritatem  fidei,  ut 
libere  peccarent ;  —  tertio  modo  habetur 
odio  veritas  particularis,  tamquam  repu¬ 
gnans,  prout  est  in  intellectu  alterius-; 
puta  cum  aliquis  vult  jacere  in  peccato, 
odit  quod  aliquis  veritatem  circa  peccatum 
suum  cognoscat.  —  Ibici,  a.  5,  in  c. 

Ad  tertium  dicendum,  quod  impossi¬ 
bile  est  quod  aliquis,  per  se  loquendo, 
odiat  se  ipsum.  Naturaliter  enim  unum¬ 
quodque  appetit  bonum,  nec  potest  ali¬ 
quid  sibi  appetere  nisi  sub  ratione  boni; 
nam  malum  est  pr^ter  voluntatem,  ut 
dicit  Dionysius  {de  Div.  Nom.  c.  4,  %  32  ; 
—  Migne  PP.  Gr.  t.  3,  coi.  731).  Unde 
necesse  est  quod  aliquis  amet  se  ipsum, 
per  se  loquendo,  et  impossibile  est  quod 
aliquis  odiat  se  ipsum,  per  se  loquendo. 
Per  accidens  tamen  contingit  quod  aliquis 
se  ipsum  odio  habeat,  et  hoc  dupliciter  : 
U710  modo  ex  parte  boni  quod  sibi  aliquis 
vult;  accidit  enim  quandoque  illud,  quod 
appetitur  ut  secundum  quid  bonum,  esse 
simplici  ter  malum  ;  et  secundum  hoc  ali¬ 
quis  per  accidens  vult  sibi  malum,  quod 
est  odire  :  et  hoc  modo  qui  interimunt 
se  ipsos,  hoc  ipsum,  quod  est  mori, 
apprehendunt  sub  ratione  boni,  in  quan¬ 
tum  est  terminativum  alicujus  miserise 
vel  doloris ;  et  vitam  apprehendunt  tam¬ 
quam  aliquid  nocivum  et  repugnans, 
in  quantum  in  ea  multa  nocumenta  et 
et  miserias  patiuntur.  Alio  modo  ex  parte 
sui  ipsius,  cui  vult  bonum;  unumquod¬ 
que  enim  maxime  est  id  quod  est  princi¬ 
palius  in  ipso  :  unde  civitas  dicitur  facere 
id  quod  rex  facit,  quasi  rex  sit  tota  civitas. 
Manifestum  est  autem,  quod  homo  maxime 

est  mens  hominis.  Contingit  autem  quod 
aliqui  aestimant  se  maxime  esse  illud, 
quod  sunt  secundum  naturam  corporalem 
et  sensitivam  ;  unde  amant  se  secundum 
id  quod  aestimant  se  esse,  sed  odiunt  id 
quod  vere  sunt,  dum  volunt  contraria 
rationi  appetuntque  sensibilia.  —  Ibid. 
a.  4,  in  c.  et  ad  2. 

ARTICULUS  III 

UTRUM  COxNCUPlSCENTIA  SIT  SPECIALIS  PASSIO 
IN  APPETITU  SENSITIVO. 

Videtur  quod  concupiscentia  non  sit 
specialis  passio  in  appetitu  sensitivo. 

1 .  Passiones  enim  distinguuntur  secun¬ 
dum  objecta;  sed  objectum  concupiscibilis 
est  delectabile  secundum  sensum,  quod 
est  objectum  concupiscentiae,  secundum 
Philosophum  (1 .  Rhetor,  c.  1 1) :  ergo  con¬ 
cupiscentia  non  est  passio  specialis.  — 
la  2£e,  q.  30,  a.  2,  arg.  1. 

2.  Praeterea,  cuilibet  potentiae  est  con¬ 
cupiscibile  proprium  bonum ;  ergo  concu¬ 
piscentia  est  in  qualibet  potentia  animae, 
et  non  solum  in  appetitu  sensitivo.  — 
Ibid.  a.  1,  arg.  3. 

3.  Praeterea,  sunt  aliquae  concupi¬ 
scentiae  non  naturales,  quibus  movemur  ad 
ea,  quae  in  ratione  vel  supra  rationem 
siint;  sed  ejusmodi  concupiscentia  non 
est  in  appetitu  sensitivo  :  ergo  concu¬ 
piscentia  non  est  passio  in  appetitu  sen¬ 
sitivo.  —  Ibid.  a.  3,  c. 

4.  Praeterea,  dicit  Philosophus  (1 .  Polit. 
c.  6,  al.  9),  quod  concupiscentia  alia  est 
finita,  alia  infinita;  sed  concupiscentia 
infinita  non  potest  esse  in  appetitu  sen¬ 
sitivo;  appetitus  enim  sensitivus  est  ad 
aliquid  particulare  et  determinatum  : 
ergo  concupiscentia  non  est  passio  in 
appetitu  sensitivo.  —  Ibid.  a.  4,  c.; 
1.  Polit.  1.  8. 

Sed -contra  est,  quod  concupiscentia 
causatur  ab  amore,  et  tendit  ad  delecta¬ 
tionem,  qucB  sunt  passiones  concupisci¬ 
bilis;  et  sic  distinguitur  ab  aliis  passio¬ 
nibus  concupiscibilis,  tamquam  passio 


specialis  in  ipso  appetitu  concupiscibili 
existens.  —  la  2«,  1.  c.  a.  2,  arg.  Sed 
contra. 

Respondeo  dicendum,  quod,  sicut 
dictum  est,  bonum  delectabile  secundum 
sensum  est  objectum  concupiscibilis; 
unde  secundum  ejus  differentias  diversm 
passiones  concupiscibilis  distinguuntur. 
Diversitas  autem  objecti  potest  attendi  vel 
secundum  naturam  ipsius  objecti  vel 
secundum  diversitatem  in  virtute  agendi. 
Diversitas  quidem  objecti  activi,  qum  est 
secundum  rei  naturam,  facit  materialem 
differentiam  passionum;  sed  diversitas 
qaa3est  secundum  virtutem  activam,  facit 
formalem  differentiam  passionum,  secun¬ 
dum  quam  passiones  differunt  specie.  Est 
autem  alia  ratio  virtutis  motivm  ipsius 
finis  et  (vel)  boni,  secundum  quod  est 
realiter  prmsens,  et  secundum  quod  est 
absens  :  nam  secundum  quod  est  prmsens, 
facit  in  se  ipso  quiescere;  secundum 
autem  quod  est  absens,  facit  ad  se  ipsum 
movere.  Undeipsumi  delectabile  secundum 
sensum,  in  quantum  appetitum  sibi 
adaptat  quodammodo  et  conformat,  cau- 
sat  amorem;  in  quantum  vero  absens 
attrahit  ad  se  ipsum,  causat  concupiscen¬ 
tiam  seu  'desiderium ;  jn  quantum  vero 
prmsens  quieta t  in  se  ipso,  causat  dele¬ 
ctationem.  Sic  ergo  concupiscentia  est 
passio  differens  specie  et  ab  amore  et  a 
delectatione ;  sed  concupiscere  hoc  vel 
illud,  facit  concupiscentias  diversas 
numero.  —  la  2a3,  q.  30,  a.  2,  c. 

Est  autem  duplex  delectatio,  ut  infra 
dicetur  :  una,  qua3  est  de  bono  intelligi- 
bili,  quod  est  bonum  rationis;  alia,  qiun 
est  in  bono  secundum  sensiim.  Prima 
quidem  delectatio  videtur  esse  anima3 
tantum ;  secunda  est  animae  et  corporis, 
quia  sensus  est  virtus  in  organo  corporeo. 
Unde  et  bonum  secundum  sensum  est 
bonum  totius  conjuncti.  Talis  autem 
delectationis  appetitus  est  concupiscentia, 
qum  simul  pertinet  et  ad  animam  et  ad 
corpus,  ut  ipsum  nomen  concupiscentiae 
sonat.  Unde  concupiscentia,  proprie 
loquendo,  est  in  solo  appetitu  sensitivo, 

et  in.  vi  concupiscibili,  quas  ab  eo  denomi¬ 
natur  ;  —  in  quo  differt  a  desiderio,  quod, 
proprie  loquendo,  non  solum  pertinet  ad 
inferiorem  partem,  sed  etiam  ad  superio¬ 
rem  :  importat  enim  tantum  simplicem 
motum  in  rem  desideratam.  — Ibid.  a.  1, 
in  c.  et  ad  2 ;  2.  Eth.  1.  5.  —  3.  Sent. 
dist,  26,  q.  1,  a.  2  et  3,  in  c. 

Ad  primum  ergo  dicendum,  quod 
bonum  delectabile  non  est  absolute 
objectum  concupiscentias,  sed  sub  ratione 
absentis,  sicut  et  sensibile  sub  ratione 
prasteriti  est  objectum  memoriae;  hujus¬ 
modi  autem  particulares  conditiones 
diversificant  speciem  passionum  vel 
etiam  potentiarum  sensitivce  partis,  qu^ 
respicit  singularia.  —  la  2ae,  q.  30,  a.  2, 
ad  1. 

Ad  secundum  dicendum,  quod  unicui¬ 
que  potentias  animce  appetere  competit 
proprium  bonum  appetitu  naturali,  qui 
non  sequitur  apprehensionem;  sed  appe¬ 
tere  appetitu  animali,  qui  sequitur 
apprehensionem,  pertinet  solum  ad  vim 
appeti tivam-;  appetere  autem  aliquid  sub 
ratione  boni  delectabilis  secundum  sen¬ 
sum,  quod  proprie  est  concupiscere,  per¬ 
tinet  ad  vim  concupiscibilem.  —  Ibid. 
a.  1,  ad  3;  3.  Sent.  dist.  26,  q.  1,  a.  2, 
in  c. 

Ad  tertium  dicendum,  quod  concupi- 
scentice  non  naturales  dicuntur,  qu£e  sunt 
convenientis  secundum  apprehensionem ; 
naturales  vero,  qu*  sunt  convenientis 
natuim  animalis.  Unde  concupiscentise 
naturales  communes  sunt  hominibus  et 
aliis  animalibus,  quatenus  utrisque  est 
(aliquid)  conveniens  et  delectabile  secun¬ 
dum  naturam.  Sed  concupiscentiae  non 
naturales  sunt  propria  hominum,  quorum 
proprium  est  excogitare  aliquid  ut  bonum 
et  conveniens,  prteter  id  quod  natura 
requirit.  —  In  homine  autem  non  solum 
est  ratio  universalis,  quae  pertinet  ad 
partem  intellectivam,  sed  etiam  ratio 
particularis,  quje  pertinet  ad  partem  sen¬ 
sitivam  ;  et  secundum  hoc  etiam  concu¬ 
piscentia  non  naturalis,  quce  est  cum 
ratione,  potest  ad  appetitum  sensitivum 


pertinere.  Et  propter  hoc  appetitus  sensi¬ 
tivus  potest  etiam  a  ratione  universali 
moveri  mediante  imaginatione  particu¬ 
lari.  —  la  2aB,  1.  c.  a.  3,  in  c.  et  ad  3. 

Et  similiter  dicendum  de  concupi¬ 
scentia  infinita,  de  qua  procedit  quarta 
ratio  qucG  objicitur.  Competit  enim  con- 
cupiscentice  non  naturali  esse  infinitam, 
quia  sequitur  rationem,  rationi  autem 
competit  in  infinitum  procedere.  Sed 
concupiscentia  naturalis  non  potest  esse 
infinita  in  actu.  Est  enim  ejus  quod  natura 
requirit;  natura  vero  semper  intendit  in 
aliquid  finitum  et  certum  :  unde  nun¬ 
quam  homo  concupiscit  infinitum  cibum 
aut  infinitum  potum.  Sed  sicut  in  natura 
contingit  esse  infinitum  in  potentm  per 
successionem,  ita  hujusmodi  concupi¬ 
scentiam  contingit  esse  infinitam  per 
successionem,  ut  scilicet  post  adeptum 
cibum  alia  vice  desideret  cibum  vel  quod¬ 
cunque  aliud,  quod  natura  requirit  :  quia 
hujusmodi  corporalia  bona  cum  adveniunt, 
non  perpetuo  manent,  sed  deficiunt.  — 
Ibid.  a.  4,  in  c. 

ARTICULUS  IV 

UTRUM  DELECTATIO  SIT  PASSIO  IN  APPETITU 
SENSITIVO. 

Videtur  quod  delectatio  non  sit  passio 
in  appetitu  sensitivo. 

1.  Pati  enim  est  moveri,  ut  dicitur 

3.  Phys.  (text.  19;  c.  3);  sed  delectatio 
non  consistit  in  moveri,  sed  in  motum 
esse;  causatur  enim  delectatio  ex  bono 
jam  adepto  :  ergo  delectatio  non  est 
passio.  —  la  2ib,  q.  31,  a.  1,  arg.  2; 

4.  Sent.  dist.  .49,  q.  3,  a.  1,  qu^stiunc.  1, 
arg.  1. 

2.  PriBterea,  gaudium  est  qua3dam 
delectatio ;  sed  gaudium  non  est  tantum 
in  appetitu  sensitivo  :  ergo  delectatio  non 
est  passio  in  appetitu  sensitivo.  —  la  2*, 
1.  c.  a.  3  et  4,  in  c.;  4.  Sent.  dist.  49, 
q.  3,  a.  1,  quasstiunc.  2  et  4,  inc. 

3.  Pimterea,  Philosophus  dicit  in 
7,  Eth.  (c.  14,  al.  15),  quod  Deus  semper 
una  et  simplici  operatione  gaudet ;  igitur 
eadem  ratione  in  aliis  substantiis  spiri- 

talibus  potest  esse  delectatio ;  sed  in  iis 
non  est  appetitus  sensitivus  :  ergo  dele¬ 
ctatio  non  est  passio  in  appetitu  sensitivo. 
—  7.  Eth.  1.  14;  4..  Sent.  dist.  49,  q.  3, 
a.  1,  qusestiunc.  2,  arg.  Sed  contra. 

Sed  contra  :  Ubicunque  datur  motus, 
ibi  debet  dari  terminatio  conveniens  huic 
motui ;  at  in  appetitu  sensitivo  datur 
motus  ad  bonum,  scilicet  concupiscentia, 
de  qua  supra  dictum  est  :  ergo  debet  dari 
terminatio  aliqua  seu  quietatio  in  appetitu 
sensitivo  consequens  assecutionem  boni 
appetiti,  praesupponens  tamen  cognitionem 
perfectionis  jam  conjunctae,  sicut  con¬ 
cupiscentia  praesupponebat  cognitionem 
perfectionis  nondum  habitae.  Haec  autem 
quietatio  appetitus  vocatur  delectatio; 
ergo  datur  delectatio,  quae  est  passio  in 
appetitu  sensitivo.  —  4.  Sent.X.  c.  a.  1, 
quaestiunc.  1,  in  c. 

Respondeo  dicendum,  quod  de  aliquo 
notitiam  perfectam  habemus,  quando  ejus 
principia,  et  passiones  seu  proprietates, 
et  effectus  cognoscimus.  (2.  c.  Gent. 
c.  1 ;  1.  Polit.  1.  1.)  Unde  ut  planum  sit, 
quid  sit  delectatio  et  cujus  potenti®,  pro¬ 
prietates  ejus  et  causas  et  effectus  scire 
oportet. 

Primo  ergo  considerandum  est,  quod 
Philosophus  (1)  definit  delectationem, 
quod  est  quidam  motus  anim®  et  consti¬ 
tutio  simul  tota  et  sensibilis  in  naturam 
constitutam.  —  Ad  cujus  intellectum  con¬ 
siderandum  est,  quod  sicut  contingit  in 
rebus  naturalibus,  aliqua  consequi  suas 
perfectiones  naturales,  ita  hoc  contingit 
in  animalibus.  Et  quamvis  moveri  ad 
perfectionem  non  sit  totum  simul,  tamen 
consequi  naturalem  perfectionem  est  totum 
simul.  H®c  autem  est  differentia  inter 
animalia  et  alias  res  naturales,  quod  ali® 
res  naturales  quando  constituuntur  in  id, 
quod  convenit  eis  secundum  naturam, 
hoc  non  sentiunt ;  sed  animalia  hoc  sen¬ 
tiunt  :  et  ex  isto  sensu  causatur  quidam 
motus  animae  in  appetitu  sensitivo,  et  iste 
motus  est  delectatio.  Per  hoc  ergo  quod 
dicitur,  quod  delectatio  est  «  motus 

(1)  1.  Rhelor.  c.  11. 


anim®  »,  ponitur  in  genere;  per  hoc  autem 
quod  dicitur  «  constitutio  in  existentem 
naturam  »,  ponitur  causa  delectationis, 
scilicet  pr®sentia  connaturalis  boni ;  per 
hoc  autem  quod  dicitur  «  simul  tota  » , 
ostenditur,  quod  constitutio  non  debet 
accipi  prout  est  in  constitui,  sed  prout  est 
in  constitutam  esse,  quasi  in  termino 
motus  —  non  enim  delectatio  est  gene¬ 
ratio,  prout  Plato  posuit,  sed  magis  con¬ 
sistit  in  factum  esse,  ut  dicitur  in  7.  Eth. 
(c.  12,  al.  13)  et  10.  Eth.  (c.  3,  al.  2);  — 
per  hoc  autem  quod  dicitur  «  sensibilis  », 
excluduntur  perfectiones  rerum  insensi¬ 
bilium.  —  7.  Eth.  1.  12;  10.  Eth.  1.  3. 

Ex  his  ergo  est  accipere,  qu®nam  sint 
propria  delectationi.  Per  hoc  enim  quod 
dicitur,  quod  delectatio  consistit  in  fa¬ 
ctum  esse,  non  in  fieri,  ostenditur,  quod 
delectatio  secundum  se  non  est  in  tem¬ 
pore;  est  enim  terminus  motus,  cum  e 
converso  tempus  sit  numerus  motus  se¬ 
cundum  prius  et  posterius,  et  per  conse¬ 
quens  numerus  successivorum;  si  tamen 
bonum  adeptum  transmutationi  subja¬ 
ceat,  erit  delectatio  per  accidens  in  tem¬ 
pore  ;  sicut  si  omnino  sit  intransmutabile, 
delectatio  non  erit  in  tempore  nec  per  se 
nec  per  accidens.  —  Dum  vero  dicitur 
«  constitutio  innaturam  existentem  >,  id 
est  in  bonum,  quod  existit  in  natura  rei  : 
sequitur  quod  si  contingat  aliqua  bona  ad 
invicem  esse  contraria,  et  delectationes 
contrarias  esse  posse,  secundum  quod  di¬ 
cuntur  quietes  in  contrariis  terminis  esse 
contrarias. —  la  2®,  q.  31,  a.  2,  c. ; 
4.  Se7it.  dist.  49,  q.  3,  a.  1,  qu®stiunc.  3, 
in  c.  —  la  2®,  q.  31 ,  a.  8,  in  c.  et  ad  1. 

Amplius  ex  definitione  supra  posita 
manifestatur  causa  delectationis,  scilicet 
pr®sentia  boni  connaturalis.  Sed  ad  am¬ 
pliorem  hujus  evidentiam  sciendum  est, 
quod  causa  delectationis  potest  sumi  vel 
secundum  materiam,  vel  secundum  for¬ 
mam,  secundum  quam  est  aliquid  actu, 
sicut  secundum  materiam  est  aliquid  in 
potentia,  et  secundum  materi®  dispositio¬ 
nes  est  aliquid  in  aptitudine  vel  habilitate 
ad  actum.  Et  ideo  secundum  materialem 

causam  delectationis  scitur,  quomodo 
aliquis  sit  dispositus  ad  delectationem; 
sed  secundum  causam  formalem  ipsius 
apparet,  qualiter  aliquis  actu  delectetur. 
Formalis  igitur  causa  cujuslibet  passionis 
est  objectum  ipsius.  Objectum  autem  de¬ 
lectationis  est  bonum  conveniens  conjun¬ 
ctum.  Ex  eo  enim  quod  delectatio  est  in 
parte  appetitiva,  oportet  quod  ejus  obje¬ 
ctum  sit  bonum ;  ex  eo  vero  quod  est  appe¬ 
titus  jam  terminati  in  suo  objecto,  oportet 
quod  sit  conveniens  etiam  conjunctum.  — 
ia  286,  q.  31,  a.  1 ;  q.  32,  a.  1  et  sqq; 
4.  Sent.  dist.  49,  q.  3,  a.  2 ;  7.  Efh.  1.  14. 

Hoc  autem  bonum,  quod  est  proprium 
delectationis  objectum,  est  operatio,  prae¬ 
cipue  propter  tres  rationes  ;  primo,  quia 
cum  delectatio  consistat  in  quietatione 
appetitus,  motus  autem  appetitus  sit  in 
bonum,  oportet  quod  quietis  ipsius  dele¬ 
ctatio  sit  in  ultimo  bonorum;  ultimum 
autem  et  perfectissimum  quod  est  in  uno¬ 
quoque,  est  sua  operatio  :  unde  omnis 
forma  inhgerens  comparatur  ad  operatio¬ 
nem  quodammodo  ut  potentia  ad  actum  ; 
propter  quod  forma  dicitur  actus  primus, 
ut  scientia,  et  operatio  actus  secundus,  ut 
considerare,  ut  patet  in  2.  cie  Anima 
[text.  5  et  55 ;  c.  1  et  5).  —  Secundo, 
quia,  cum  delectatio  sit  in  appetitu,  et 
omnis  passio  vel  operatio  appetitus  praaexi- 
gat  apprehensionem,  oportet  quod  bonum 
conjunctum,  quod  delectationem  causat, 
sit  apprehensum;  dispositio  autem,  quae  est 
jam  inhaerens,  a  nobis  non  apprehenditur 
ita,  sicut  dum  est  in  fieri,  ut  dicit  Avicenna 
6.  Natural.  Unde  hectici  minus  sentiunt 
calorem  febrilem  quam  alii  febricitantes, 
quamvis  in  eis  febris  sit  intensior  :  quia 
jam  calor  ille  est  infusus  membris  quasi 
complexio  illorum;  et  hoc  ideo,  quia  no¬ 
strum  sentire  et  intelligere  sunt  ex  aliqua 
permutatione  intellectus  et  sensus  a  suis 
objectis;  ab  eo  autem  quod  jam  in  se 
quiescit,  nihil  immutatur;  unde  cum  esse 
nostrum  et  vivere  nostrum  et  omnes  actus 
proprii  insint  nobis  ut  in  nobis  quiescen¬ 
tes,  sola  autem  operatio  insit  nobis  ut  in 
fieri  existens  :  in  ipsa  operatione  percipi¬ 


mus  et  esse  nostrum  et  vivere  nostrum. 
Et  inde  est  quod  in  operando  delectamur 
et  in  videndo  et  in  sentiendo  et  in  aliis 
hujusmodi,  in  quibus  indicatur  quodam¬ 
modo  nostrum  esse  et  vivere,  ut  patet  per 
Philosophum  10.  Ethr,  atque  ex  ea  ra¬ 
tione  multa  dicuntur  esse  causa  delecta¬ 
tionis,  secundum  quod  causant  in  nobis 
hancce  praedictam  apprehensionem,  ut 
spes,  memoria,  admiratio  et  etiam  ipsa 
tristitia  :  vel  in  actu  existens  quatenus 
facit  memoriam  rei  dilectge,  de  cujus 
absentia  aliquis  tristatur,  et  tamen  de 
sola  ejus  apprehensione  delectatur;  vel 
existens  in  memoria  tantum,  quo  modo 
fit  causa  delectationis  propter  subsequen- 
tem  evasionem  :  unde  secundum  quod 
homo  apprehendit  se  evasisse  ab  aliquibus 
tristibus  et  dolorosis,  accrescit  ei  gaudii 
materia. —  Tertio,  quia  operatio  procedit 
ex  his  bonis  qua3  in  nobis  sunt,  et  quo¬ 
dammodo  in  se  continet  sicut  effectus 
causam  ;  per  eam  etiam  bonis  exteriori¬ 
bus  conjungimur  :  unde  omne  bonum, 
quod  a  nobis  est  diligibile,  quietat 
nostrum  appetitum  mediante  operatione. 
Unde  operatio  est  causa  delectationis, 
scilicet  illa,  quae  est  ab  habitu  procedens 
et  non  impedita  :  bonum  enim  conjun¬ 
ctum  non  delectat  nisi  in  quantum  est 
conveniens;  operatio  autem  efficitur  nobis 
conveniens  et  connaturalis  per  habitum, 
quia  habitus  inclinat  ad  actum  per  modum 
naturge;  et  ideo  dicitur  2.  Eth.,  quod 
delectatio  in  opere  facta  est  signum  habi¬ 
tus  inh^rentis,  et  10.  Eth.,  quod  delecta¬ 
tio  perficit  operationem  sicut  quidam 
superveniens  finis,  in  quantum  scilicet 
super  hoc  bonum,  quod  est  operatio,  su¬ 
pervenit  aliud  bonum  quod  est  delectatio; 
unde  ostenditur  primus  effectus  delecta¬ 
tionis,  scilicet  perficere  operationem.  — 
la  2a3,  q.  32,  a.  2,  3,  4,  5,  8;  2.  1.  3; 

7.  Eth.  1.  14;  10.  Eth.  1.  5,  6,  7,  8. 

Sic  ergo  patet,  qnoAcausa  delecta 'ionis, 
ut  id  a  quo  est  motus,  est  delectabile, 
quod  se  habet  ut  movens  non  motum; 
appetitus  vero  delectabili  conjunctus,  ut 
movens  motum;  formalis  autem,  est 

operatio ;  materialis  autem  causa  dele¬ 
ctationis  accipienda  est  ex  parte  subjecti 
ejus.  Subjectum  autem  delectationis  et 
omnium  animse  passionum  est  spiritus 
animalis,  qui  est  proximum  instrumen¬ 
tum  animae  in  operationibus  qu^e  per 
corpus  exercentur.  — Ad  hoc  autem  quod 
spiritus  aptetur  ad  delectationem,  duo 
requiruntur,  scilicet  debita  quantitas  et 
debita  qualitas.  Quantitas  quidem  debita 
est,  ut  sit  abundantia  spirituum  propter 
duo  :  primo,  quia  spiritus  abundans  in 
quantitate  abundat  etiam  in  virtute  ;.se- 
cundo,  quia  cum  ad  passionem  delecta¬ 
tionis  requiratur  dilatatio  cordis  et 
spirituum,  non  potest  autem  dilatatio 
perfici  quando  sunt  pauci  spiritus  (quia 
natura  constringit  eos  et  retinet  in  suo 
principio),  sed  quando  sunt  multi  spiritus, 
natura  potest  retinere  partem  in  principio 
suo,  et  effundere  abunde  ad  dilatationem: 
et  ideo  convalescentes,  in  quibus  sunt 
pauci  spiritus,  sunt  proni  ad  tristi¬ 
tiam  magis  quam  ad  delectationem.  — 
Debita  vero  qualitas  attenditur  quantum 
ad  tria  :  primo,  ut  sit  temperatae  com¬ 
plexionis  ;  et  ideo  aegri  non  sunt  apti  ad  de¬ 
lectationem;  secundo,  ut  spiritus  sit  clarus 
et  non  nubilosus;  et  ideo  melancholici,  in 
quibus  sunt  spiritus  terrestres  et  obscuri, 
sunt  proni  ad  tristitiam;  tertio,  ut  ejus 
substantia  sit  mediocris  inter  spissitudi¬ 
nem  et  tenuitatem  :  si  enim  sint  nimis 
grossi  sicut  in  senibus,  vel  nimis  tenues 
sicut  in  macilentis, non  est  aptus  ad  de¬ 
lectationem,  quia  non  est  facile  dilatabi¬ 
tis;  et  propter  has  causas  vinum  laetificat, 
quia  generat  multos  spiritus  claros  tempe¬ 
ratos  et  mediocres  inter  spissitudinem  et 
tenuitatem.  Quanto  ergo  major  fuerit  dis¬ 
positio  ex  parte  materialium  causarum  ad 
gaudium  et  tristitiam,  tanto  minus  est 
quod  requiritur  ex  parte  causae  formalis, 
et  e  converso;  et  ideo  quidam  ex  modica 
causa  et  occasione  tristantur  vel  laetantur, 
quidam  vero  non  nisi  ex  magna.  — 
10.  Eth.  1.  6;  4.  y^ent.  dist.  49,  q.  3,  a.  2, 
c.;  7.  Eth.  1.  ult. 

Ex  his  omnibus  colliguntur  delectatio¬ 


nis  effectus.  Quorum  primus  est,  ut  di¬ 
ctum  est,  quod  perficiat  operationem  : 
non-  tamen  eodem  modo  delectatio  perficit 
operationem,  puta  sensus, .  sicut  perficit 
eam  objectum,  quod  est  sensibile,  et  prin¬ 
cipium  activum,  quod  est  sensus;  quae 
omnia  sunt  quaedam  bona  et  bonitatem 
operationi  tribuentia  :  sicut  ejus  quod  est 
sanari  non  eodem  modo  est  causa  sanitas 
et  medicus,  sed  sanitas  quidem  per  mo¬ 
dum  formae,  medicus  autem  per  modum 
agentis.  Similiter  etiam  perficit  operatio¬ 
nem  per  modum  quidem  form^  delecta¬ 
tio,  quae  est  ipsa  perfectio  ejus  ;  per 
modum  autem  agentis  perficit  ipsam 
sensus  bene  dispositus,  sicut  movens  mo¬ 
tum  ;  sensibile  autem  conveniens  sicut 
movens  non  motum.  Est  autem  duplex 
formalis  perfectio  :  una  quidem  intrin¬ 
seca,  quae  constituit  essentiam  rei  :  alia 
autem  qua3  supervenit  rei  in  sua  specie 
constitutae.  Delectatio  ergo  perficit  opera¬ 
tionem  non  sicut  habitus  qui  inest  ei,  ut 
dicit  Philosophus  (10.  Eth.  c.  4)  —  id -est 
non  sicut  forma  intrinseca  essentiae  rei  — ; 
sed  sicut  quidam  finis,  id  est  quaedam 
perfectio  superveniens  :  sicut  pulchritudo 
venit  juvenibus  non  quasi  existens  de  es¬ 
sentia  juventutis,  sed  quasi  consequens 
bonam  dispositionem  causarum  juventu¬ 
tis;  et  similiter  delectatio  consequitur 
bonam  dispositionem  causarum  operatio¬ 
nis.  Et  sic  in  diverso  respectu  operatio  est 
causa  formalis  delectationis,  scilicet  in¬ 
trinseca  et  essentialis ;  et  delectatio  est 
causa  formalis  operationis  non  intrinseca 
et  essentialis,  sed  superveniens.  —  Secun¬ 
dus  effectus  delectationis  est  dilatatio  : 
quae  potissimum  attenditur  secundum 
partem  appeti tivam,  quatenus  homo  quo¬ 
dammodo  se  praebet  rei  delectabili  ad  eam 
interius  capiendam;  et  sic  dilatatur  affe¬ 
ctus  hominis  per  delectationem.  Ex  hoc 
autem  effectu  oritur  alius,  qui  est  sitis  seu 
desiderium  delectationis,  ju-out  tamen  de¬ 
lectatio  consideratur  in  memoria,  non 
vero  in  actu.  Delectationes  enim  cor¬ 
porales  quia  augmentatce  et  continuatae 
faciunt  super  excrescentiam  naturalis  ha- 

bitudinis,  efficiuntur  fastidiosa ;  quod  non 
est  verum  de  delectationibus  spirituali¬ 
bus,  qucB  non  superexcrescunt  natura¬ 
lem  habitudinem,  sed  perficiunt  naturam; 
unde  cum  pervenitur  ad  consummatio¬ 
nem  in  ipsis,  tunc  sunt  magis  delectabi¬ 
les.  —  Ex  his  effectibus  oritur  ulterius 
alius  effectus  delectationis,  scilicet  corpo¬ 
ralis,  qui  est  quod  sit  impedimentum  usus 
rationis  :  quod  fit  vel  propter  distractio¬ 
nem,  cum  nimirum  ad  ea,  in  quibus 
delectamur,  multum  attendimus,  cum 
autem  attentio  fortiter  inh^serit  rei,  de¬ 
bilitatur  circa  alias  res  vel  totaliter  ab  eis 
revocatur;  vel  propter  ligationem,  in 
quantum  scilicet  per  delectationem  corpo¬ 
ralem  sequitur  quaedam  transmutatio 
corporalis,  major  etiam  quam  in  aliis 
passionibus,  quanto  vehementius  afficitur 
appetitus  ad  rem  praesentem  quam  ad 
rem  absentem.  Hujusmodi  autem  pertur¬ 
bationes  corporales  impediunt  usum  ra¬ 
tionis,  quando  impediunt  existimationem 
prudentiae.  —  la  2a3,  q.  33,  a.  1,  2,  3; 
4.  Sent.  1.  c. ;  10.  Eth.  1.  6. 

Ex  his  ergo  planum  est  delectationem 
esse  passionem  in  appetitu  sensitivo.  — 
la,  q.  31,  a.  1  et  sqq. ;  4.  Sent.  dist.  49, 
q.  3,  a.  1,  qu^stiunc.  1,  2,  3,  4;  7.  Eth. 

1.  11,  12,  13,  14;  10.  Eth.  1.  1  et  sqq. 
usque  ad  1.  9. 

Ad  primum  ergo  dicendum,  quod  in 
animali  duplex  motus  considerari  potest  : 
unus  secundum  intentionem  finis,  qui 
pertinet  ad  appetitum ;  alius  secundum 
exsecutionem,  qui  pertinet  ad  exteriorem 
operationem.  Licet  ergo  in  eo,  .qui  jam 
consecutus  est  bonum  in  quo  delectatur, 
cesset  motus  exsecutionis,  quo  tendit  ad 
finem,  non  tamen  cessat  motus  appetiti\m 
partis,  qua3  sicut  prius  desiderabat  non 
habitum,  ita  postea  delectatur  in  habito. 
Licet  enim  delectatio  sit  quies  quaedam 
appetitus,  considerata  pra3sentia  boni  de¬ 
lectantis,  quod  appetitui  satisfacit;  tamen 
adhuc  remanet  immutatio  appetitus  ab 
appetitibili,  ratione  cujus  delectatio  motus 
quidam  est ;  et  secundum  hoc  etiam  motus 
assignatur  inter  causas  delectationis.  — 


9S 

la  2a3,  q.  31,  a.  1,  ad  2  ;  q.  32,  a. 
2,  c. 

Ad  secundum  dicendum,  quod,  sicut 
dictum  est,  sunt  quaedam  concupiscentia 
naturales,  quaedam  autem  non  naturales, 
sed  consequuntur  rationem.  Ita  etiam  de¬ 
lectationum  quaedam  sunt  naturales-,  et 
quadam  non  naturales,  quae  sunt  cum  ra¬ 
tione;  vel,  ut  quidam  dicunt,  volupta¬ 
tum  hae  animae,  illae  corporis ;  quod  in 
idem  redit  :  delectamur  enim  et  in  his 
qua)  naturaliter  concupiscimus  ea  adipis- 
centes,  et  in  his  quae  concupiscimus  se¬ 
cundum  rationem.  Sed  nomen  gaudii  non 
habet  locum  nisi  in  delectatione  quae  con¬ 
sequitur  rationem.  Unde  gaudium  non 
attribuimus  brutis  animalibus,  sed  solum 
nomen  delectationis;  et  per  consequens 
non  est  inconveniens,  quod  gaudium  non 
sit  in  appetitu  sensitivo.  —  la  2ae,  1.  c. 
a.  3  et  4,  in  c. ;  4.  Sent.  dist.  49,  q.  3, 
a.  1,  quaestiunc.  1  et  sqq. 

Et  per  hoc  patet  solutio  ad  tertium. 

ARTICULUS  V 

UTRUM  TRISTITIA  SIT  PASSIO  A*PPETITUS 
SENSITIVI. 

Videtur  quod  tristitia  non  sit  passio  ap¬ 
petitus  sensitivi. 

1.  Datur  enim  tristitia  qum  non  est  in 
appetitu  sensitivo,  scilicet  ea  quae  condi- 
visiva  est  doloris;  ergo  tristitia  non  est 
passio  in  appetitu  sensitivo.  —  la  2ae, 
q.  35,  a.  1  et  2 ;  3.  Sent.  dist.  15,  q.  2, 
a.  3,  quaestiunc.  1  et  2. 

2.  Pra3terea,  misericordia  est  quaedam 
tristitia  seu  dolor  de  malo  alieno;  sed 
misericordia  non  est  tantum  in  appetitu 
sensitivo;  attribuitur  enim  Deo  et  angelis: 
ergo  tristitia  non  est  tantum  in  appetitu 
sensitivo.  —  la  2ae,  q.  35,  a.  8,  c. ;  la, 
q.  21,  a.  3,  c. ;  4.  Seyit.  dist.  49,  q.  3, 
a.  3,  quaestiunc.  1  et  2. 

3.  Praeterea,  tristitia  opponitur  delecta¬ 
tioni  ;  sed  delectatio  est  etiam  in  ratione, 
ut  supra  dictum  est  :  ergo  tristitia  seu 
dolor  est  etiam  in  ratione.  —  la  2ae, 
q.  35,  a.  3  et  4. 

Sed  conira :  ejus  est  tristari  de  bono 
absente  vel  malo  praesente,  cujus  est  de¬ 
lectari  de  bono  pra3seute;  sed  appetitus 
sensitivus  delectatur  de  bono  prmsente,  ut 
supra  (art.  praeced.)  dictum  est ;  ergo. 

Respondeo  dicendum,  quod  cum  tristi¬ 
tia  sit  opposita  delectationi,  eadem  via 
procedendum  est  ut  ostendatur  de  ea  quid 
sit,  qua  de  delectatione  demonstratum  est. 

—  Ad  cujus  manifestationem  sciendum 
est,  quod  dolor  et  tristitia  diversimode 
sumuntur.  Nam  -  aliquando  dolor  est 
genus  respectu  tristitiae  et  doloris  presse 
sumpti  :  ita  quod  dolor  generice  sumptus 
sit  ex  quacunque  apprehensione  mali  aut 
repugnantis,  et  in  appetitu  tam  intelle¬ 
ctivo  quam  sensitivo;  tristitia  vero,  prout 
est  species  doloris  hoc  modo  sumpti,  di¬ 
cat  dolorem  ex  apprehensione  interiori 
sive  intellectus  sive  imaginationis  causa¬ 
tum;  et  dolor  specifice  et  presse  sumptus 
dicat  tantum  dolorem  ex  apprehensione 
exteriori  sensus  productum.  Alio  modo 
sumitur  dolor  magis  presse,  quod  usita¬ 
tius  est,  pro  corporali  tantum  dolore,  et 
ex  opposito  dividitur  contra  tristitiam 
secundum  distinctionem  apprehensionis 
exterioris  et  interioris.  Et  secundum  hoc 
hcBC  duo,  scilicet  tristitia  et  dolor,  tripli¬ 
citer  differunt  :  primo  quantum  ad  con- 
trarietatem,  quae  quidem  in  dolore 
attenditur  quantum  ad  ipsam  naturam 
dolentis,  qurn  per  laesivum  corrumpitur; 
sed  in  tristitia  quantum  ad  repugnantiam 
appetitus  ad  aliquid  quod  odit;  —  secundo 
quantum  ad  perceptionem,  quae  quidem 
in  dolore  semper  est  secundum  sensum 
tactus,  in  tristitia  autem  secundum  ap¬ 
prehensionem  interiorem,  ut  dictum  est; 

—  tertio  quantum  ad  ordinem  istorum 
duorum,  quia  dolor  incipit  in  Imsioiie  et 
terminatur  in  perceptione  sensus,  ibi  enim 
completur  ratio  doloris ;  sed  ratio  tristi tim 
incipit  in  apprehensione  et  terminatur  in 
affectione.  Unde  dolor  est  in  sensu  sicut 
in  subjecto;  sed  tristitia  est  in  appetitu. 

Sic  ergo  trislitice  hoc  modo  sumpt® 
causa  necesse  est  quod  sit  malum  con¬ 
junctum  ;  sicut  delectationis  causa  est 


bonum  conjunctum,  ut  dictum  est;  causa 
autem  movens  mota  est  interior  inclinatio 
appetitus,  qui  quidem  per  prius  inclinatur 
in  bonum,  et  ex  consequenti  ad  repudian¬ 
dum  malum  contrarium,  et  secundum  hoc 
concupiscentia  etiam  dicitur  esse  causa 
tristitiae.  —  la  2m,  q.  36,  a.  1,2,  3. 

Unde  patet,  quod  tristitioe  proprium 
sit  quod  sit  contraria  delectationi.  Cum 
enim  contrarietas  sit  differentia  secundum 
formam,  forma  autem  seu  species  passionis 
et  motus  sumatur  ex  objecto  vel  termino  ; 
manifestum  est  tristitiam,  cujus  objectum 
est  malum  praesens,  esse  contrariam  de¬ 
lectationi,  cujus  objectum  est  bonum  prae¬ 
sens.  —  Non  tamen  omnis  tristitia  et 
omnis  delectatio  sibi  opponuntur,  sed 
tantum  cum  sint  de  eodem.  Si  enim  dele¬ 
ctatio  et  tristitia  sint  de  contrariis,  tunc 
non  solum  non  habent  contrarietatem  se¬ 
cundum  rationem  speciei,  sed  etiam  ha¬ 
bent  convenientiam  et  affinitatem  :  sicut 
gaudere  de  bono  et  tristari  de  malo ;  si 
autem  sint  de  disparatis,  erunt  etiam  dis¬ 
parata,  sicut  tristari  de  morte  amici,  et 
delectari  in  contemplatione.  Quod  non 
impedit,  quin  delectatio  absolute  possit 
esse  remedium- tristitiae.  Cujus  ratio  est, 
quod  delectatio  est  ex  praesenti ,  tristitia 
vero  ex  absenti ;  neque  enim  malum  prae¬ 
sens  facit  tristitiam  nisi  quatenus  privat 
bonum,  ut  dictum  est;  fortius  autem  mo¬ 
vet  sensus  praesentis  quam  memoria  prae¬ 
teriti  :  et  ideo  fmaliter  delectatio,  quae¬ 
cunque  sit,  tristitiam  expellit;  unde 
comparatur  ad  tristitiam  sicut  quies  ad 
fatigationem  ;  et  propter  eandem  rationem 
fit,  quod  inclinatio  appetitus  vehementius 
tendat  in  delectationem,  quam  fugiat 
tristitiam.  —  la  2ae,  q.  35,  a.  4  et  3,  c. ; 
4.  Sent.  dist.  49,  q.  3,  a.  3,  quae- 
stiunc.  1  et  2;  —  la  2ae,  q.  38,  a.  1,  in  c. 
et  ad  3 ;  —  q.  35,  a.  6,  in  c. ;  4.  Sent. 
dist.  49,  q.  3,  a.  3,  quaestiunc.  3,  c. 

Inter  effectus  autem  trislitice  praeci¬ 
pue  assignatur  .  Dicitur  enim 

homo  aggravari  ex  eo  quod  aliquo  ponde¬ 
re  impeditur  a  proprio  motu.  Manifes¬ 
tum  est  autem,  quod  tristitia  contingit  ex 

aliquo  malo  praesenti,  quod  quidem  ex 
hoc  ipso,  quod  repugnat  motui  voluntatis, 
aggravat  animum,  in  quantum  impedit 
ipsum  ne  fruatui;^o  quod  vult.  Et  si  qui¬ 
dem  non  sit  tanta  vis  mali  contristantis, 
ut  auferat  spem  evadendi,  licet  animus 
aggravetur  quantum  ad  hoc,  quod  non 
fruitur  in  praesenti  eo  quod  vult,  remanet 
tamen  motus  ad  repellendum  nocivum 
contristans.  Si  vero  superexcrescat  vis  ma¬ 
li  in  tantum,  ut  spem  evasionis  excludat, 
tunc  simpliciter  impeditur  etiam  interior 
motus  animi  angustiati,  neque  hac  neque 
illae  divertere  valet ;  et  quandoque  etiam 
impeditur  exterior  motus  corporis,  ita 
quod  remaneat  homo  stupidus  in  se  ipso. 
—  la  2dd,  q.  37,  a.  2,  in  corp.  et  adobject. 

Sic  ergo  patet, .  quod  tristitia  sive  ex 
ratione  causse,  sive  ex  ratione  ejus  quod 
illi  proprium  est,  sive  ex  ratione  effectus 
est  passio  appetitus  sensitivi.  —  la  2se, 
q.  35,  36,  37,  38,  39;  3.  SenL  dist.  15, 
q.  2,  a.  3,  queestiunc.  1  et  2 ;  4.  SenL 
dist.  49,  q.  3,  a.  3,  qusestiunc.  1,  2,  3; 
a.  4,  qusestiunc.  1  et  2. 

Ad  primum  patet  solutio  ex  dictis.  — 
Vel  etiam  concedimus,  non  sumendo 
tristitiam  prout  est  passio  praicise,  sed 
prout  est  dolor  causatus  ex  interiori  ap¬ 
prehensione  sive  intellectus  sive  imagina¬ 
tionis,  sicut  dictum  est  (in  corp.  art.). 

Ad  secundum  dicendum,  quod  miseri¬ 
cordia  Deo  attribuitur  tantum  secundum 
effectum,  non  vero  secundum  passionis 
affectum.  Prout  vero  importat  passionem 
in  affectu,  est  species  tristitiae,  quamquam 
non  proprie  dicta,  non  enim  participat 
proprie  rationem  generis. —  Et  ad  hujus 
manifestationem  sciendum  est,  quod  ad 
rationem  specei  pertinet  quod  se  habeat 
ex  additione  ad  genus.  Sed  generi  potest 
aliquid  addi  dupliciter  :  uno  modo,  quod 
per  se  ad  ipsum  pertinet,  et  virtute  con¬ 
tinetur  in  ipso,  sicut  rationale  additur 
animali,  et  talis  additio  facit  veras  species 
alicujus  generis,  ut  patet  per  Philoso¬ 
phum  7.  et  8. (al.  6. et  7.)  Metaphys.  Aliquid 
(aliud)  vero  additur  quasi  exlrane- 
umd.  ratione  ipsius,  sicut  si  album  animali 


addatur,  vel  aliquid  hujusmodi ;  et  talis 
additio  non  facit  veras  species  generis, 
secundum  quod  communiter  loquimur 
degeneribus  et  speciebus.  Interdum  ta¬ 
men  dicitur  aliquid  esse  species  alicujus 
generis,  propter  hoc  quod  habet  aliquid 
extraneum  ad  quod  applicatur  generis  ra¬ 
tio  :  sicut  carbo  et  flamma  dicuntur  esse 
species  ignis,  propter  applicationem  na- 
turee  ignis  ad  materiam  alienam. —  Et  hoc 
modo  assignantur  quatuOrspecies tristitias, 
per  applicationem  rationis  tristitias  ad 
aliquid  extraneum  :  quod  quidem  extra¬ 
neum  accipi  potest  vel  ex  parte  causae  et 
objecti,  vel  ex  parte  effectus.  Proprium 
enim  objectum  tristitias  est  proprium 
malum.  Unde  extraneum  objectum  tristi¬ 
tias  accipi  potest  vel  secundum  alterum 
tantum,  quia  scilicet  est  malum,  sed  non 
proprium:  et  sic  est  misericordia,  quae 
est  tristitia  de  alieno  malo,  in  quantum 
tamen  aestimatur  ut  proprium ;  vel  quan¬ 
tum  ad  utrumque,  quia  neque  est  de 
proprio  neque  de  malo,  sed  de  bono 
alieno,  in  quantum  tamen  bonum  alienum 
aestimatur  ut  proprium  malum  :  et  sic  est 
invidia,  sub  qua  sunt  zelus  et  nemesis  : 

—  zelus  quidem,  quo  aliquis  tristatur  de 
bono  alterius  non  ex  eo  quod  ipse  habet 
bonum,  sed  ex  eo  quod  nobis  deest  bonum 
illud  quod  ipse  habet ; —  nemesisycTO,  qua 
aliquis  tristatur  de  bono  alterius,  in  quan¬ 
tum  ille  cui  accidit  bonum,  est  eo  indi¬ 
gnus.  (1  a  2£e,  q.  35,  a.  8,  ad  2;  2a  2a3, 
q.  36;  de  Malo  q.  10,  a.  1,  c.)  —  Proprius 
autem  effectus  tristitiae  consistit  in  qua¬ 
dam  fuga  appetitus;  unde  extraneum 
circa  effectum  tristitia  potest  accipi 
quantum  ad  alterum  tantum,  quia  scili¬ 
cet  tollitur  fuga:  et  sic  est  anxietas,  quae 
sic  aggravat  animum,  ut  non  appareat 
aliquod  refugium,  unde  alio  nomine  dici¬ 
tur  angustia.  Si  vero  in  tantum  procedit 
talis  aggfavatio,  ut  etiam  exteriora  mem¬ 
bra  immobilitet  ab  opere,  quod  pertinet 
ad  acediam  [de  Malo  q.  11,  a.  1 ,  c.),  sic 
erit  extraneum  quantum  ad  utrumque, 
quia  nec  est  fuga  nec  est  in  appetitu. 

—  Ia,  q.  21,  a.  3,  c. ;  la  2a3,  q.  35, 

a.  8,  c. ;  3.  Sent.  dist.  26,  q.  1,  a.  3,  c. 

Ad  tertium  dicendum,  quod  tristitia 
secundum  quod  dicit  passionem,  est  tan¬ 
tum  in  appetitu  sensitivo,  et  opponitur 
delectationi  proprie  dictas.  Sed  tristitia 
quas  est  ex  apprehensione  interiori,  oppo¬ 
nitur  delectationi  quam  diximus  non  natu¬ 
ralem  ;  quamvis  non  omni  delectationi 
opponitur  aliqua  tristitia :  delectationi 
enim  contemplationis,  nulla  per  se  tristitia 
opponitur.  —  Ia  2a3,  q.  35,  a.  5,  in  c. ; 
4.  Sent.  dist.  49,  q.  3,  a.  3,  quaestiunc. 
2,  in  c.  ■ 


QUESTIO  XIII 

DE  PASSIONIBUS  IRASGIBILIS. 

Deinde  considerandum  est  de  passioni¬ 
bus  irascibilis. 

CIRCA  QUOD  QUERUNTUR  TRIA  : 

1.  Utrum  spes  et  desperatio  sint  passiones 
in  irascibili. 

2.  Utrum  timor  et  audacia  sint  passiones  in 
irascibili. 

3.  Utrum  ira  sit  specialis  passio  vis  irasci- 
cibilis,  qua  appetitur  vindicta. 

ARTICULUS  I 

UTRUM  SPES  ET  DESPERATIO  SINT  PASSIONES 
IN  IRASCIBILI. 

Videtur  quod  spes  et  desperatio  non 
sint  passiones  in  irascibili. 

1.  Nihil  enim  patitur  nisi  ex  praesentia 
agentis ;  sed  spes  et  desperatio  non  sunt 
de  praesentibus,  sed  de  futuris:  ergo  spes 
et  desperatio  non  sunt  passiones.  — 
3.  Sent.  dist.  26,  q.  1,  a.  1,  arg.  5. 

2.  Praeterea,  sicut  voluntas  est  boni 
appetibilis  in  parte  intellectiva,  ita  concu¬ 
piscibilis  in  parte  sensitiva ;  sed  in  parte 
intellectiva  omne  quod  ad  appetitum 
pertinet,  est  voluntas :  ergo  et  in  parte 
sensitiva  omne  quod  ad  appetitum  perti¬ 
net  est  vis  concupiscibilis ;  et  ita  cum  spes 
et  desperatio  ad  appetitum  sensitivum 


pertineant,  saltem  quatenus  sunt  de  bono 
sensibili,  videtur  quod  sint  in  concupi¬ 
scibili.  —  Ibid.  a.  2,  arg.  2. 

3.  Praeterea,  exspectatum  bonum  est 
objectum  spei;  sed  exspectatum  bonum 
concupiscentiam  constituit  :  ergo  videtur 
quod  spes  non  distinguatur  a  concupi¬ 
scentia,  et  desperatio  a  fuga  seu  abomina¬ 
tione. —  Ibid.  a.  3,  arg.  2;  la  2ae,  q.  40, 
a.  1,  arg.  2. 

Sed  contra  est,  quod  objectum  spei  est 
bonum  arduum;  sed  bonum  arduum  est 
objectum  irascibilis :  ergo  spes  est  passio 
in  irascibili;  et  cum  sit  eadem  ratio  de 
bono  arduo,  et  de  malo  arduo,  quatenus 
estfugiendum,  desperatio,  cujus  objectum 
est  malum  arduum,  est  etiam  passio  in 
irascibili.  —  3.  Sent.  dist.  26,  q.  1,  a.  2, 
arg.  1  Sed  contra. 

Respondeo  dicendum,  quod  passio  est 
motus  appetitivse  virtutis  sensibilis,  quae 
est  ex  imaginatione  boni  vel  mali.  Spes 
autem  dicit  extensionem  appetitus  in 
illud  quod  appetibile  est.  Invenitur 
autem  non  solum  in  hominibus,  sed  etiam 
in  aliis  animalibus.  Quod  patet,  quia 
inveniuntur  animalia  operari  propter  ali¬ 
quod  bonum  futurum  iestimatum  possi¬ 
bile  :  ticut  aves  faciunt  nidum  propter 
filiorum  educationem ;  nec  propter  finem 
aliquid  facerent,  nisi  in  finem  illum  quasi 
illis  possibilem  tenderent,  quia  naturalis 
appetitus  non  est  impossibilium.  Simili¬ 
ter  etiam  patet,  quod  unum  animal  non 
init  pugnam  nisi  ex  spe  victorias.  Patet 
ergo,  quod  spes  sit  in  appetitu  sensitivse 
partis,  qu»  nobis  et  brutis  communis 
est. —  Sed  quia  operationes  sensitivae  partis 
sunt  magis  notas  quam  operationes  partis 
intellectiva,  quia  nostra  cognitio  incipit 
a  sensu,  et  terminatur  ad  intellectum;  et 
quia  ex  notioribus  minus  nota  cogno¬ 
scuntur,  nomina  autem  ad  innotescendum 
rebus  imponuntur;  —  ideo  nomina  ope¬ 
rationum  sensitiva  partis  transferuntur 
ad  operationes  intellectivas  partis.  Et  sic 
spes,  quas  in  parte  sensitiva  nominat 
quandam  passionem  materialem,  in  parte 
intellectiva  nominat  simplicem  operatio- 

nem  voluntatis,  qua  immaterialiter  ten¬ 
dit  in  aliquod  bonum,  —  3.  Sent.  dist.  26, 
q.  1,  a.  5,  in  c.;  Qucest.  disp.  de  Spe 
a.  1,  in  c.;  2a  28b,  q.  17,  a.  1,  in  c. 

Ad  sciendum  autem,  an  spes  sit  irasci- 
bilis  an  concupiscibilis,  considerandum 
est,  quod  potentiae  passivae  variantur 
secundum  quod  sunt  natae  moveri  a 
diversis  activis,  per  se  loquendo.  Pro¬ 
prium  autem  motivum  appetitivae  virtu¬ 
tis  est  bonum  apprehensum,  ut  dictum 
est.  Unde  oportet  quod  secundum  diver¬ 
sas  virtutes  apprehendentes  sint  etiam 
diversi  appetitus  :  scilicet  appetitus  ratio¬ 
nis,  qui  est  de  bono  apprehenso  secun¬ 
dum  rationem  vel  intellectum,  unde  est 
de  bono  apprehenso  simpliciter  et  in  uni¬ 
versali  ;  —  et  appetitus  sensitivus,  qui  est 
de  bono  apprehenso  secundum  vires  sen¬ 
sitivas,  unde  est  de  bono  particulari  et  ut 
nunc.  Sed  quia  potentia  passiva  non 
extendit  se  ad  plura  quam  virtus  sui 
activi,  secundum  quod  dicit  Commentator 
in  9.  Metaphijs.,  quod  nulla  potentia 
passiva  est  in  natura,  cui  non  respondeat 
potentia  activa  naturalis ;  ideo  appetitus 
sensitivus  ad  illa  tantum  bona  se  exten¬ 
dit,  ad  quae  se  extendit  apprehensio  sen¬ 
sitiva.  Quia  autem,  ut  dicit  Dionysius 
{de  Div.  Nom.  c.  7,  ^  3;  —  Migne  PP. 
Gr.  t.  3,  coi.  871),  divina  sapientia  con¬ 
jungit  fines  primorum  principiis  secun¬ 
dorum,  quia  omnis  natura  inferior 
attingit  in  supremo  ad  infimum  naturae 
superioris,  secundum  quod  participat  ali¬ 
quid  naturae  superioris,  quamvis  deficien- 
ter ;  ideo  tam  in  apprehensione  quam  in 
appetitu  sensitivo  invenitur  aliquid,  in  quo 
sensitivum  rationem  attingit.  Quod  enim 
animal  imaginetur  formas  apprehensas 
per  sensum,  hoc  est  de  natura  sensitivae 
apprehensionis  secundum  se ;  sed  quod 
apprehendat  illas  intentiones  quae  non  ca¬ 
dunt  sub  sensu,  sicut  amicitiam,  odium  et 
cetera  hujusmodi,  hoc  est  sensitivae  partis 
secundum  quod  attingit  rationem.  Unde 
pars  illa  in  hominibus,  in  quibus  est 
perfectior  propter  conjunctionem  ad 
animam,  dicitur  ratio  particularis,  quia 


confert  de  intentionibus  particularibus. 
In  aliis  autem  animalibus  quia  non  con¬ 
fert,  sed  ex  instinctu  naturali  habet  hujus¬ 
modi  intentiones  apprehendere,  non 
dicitur  ratio,  sed  aestimatio.  —  Similiter 
etiam  ex  parte  appetitus,  quod  animal 
appetat  ea  quae  sunt  convenientia  sensui 
delectationem  facientia,  secundum  natu¬ 
ram  sensitivam  est,  et  pertinet  ad  vim 
concupiscibilem ;  sed  quod  tendat  in 
aliquod  bonum  quod  non  facit  delecta¬ 
tionem  in  sensu,  sed  magis  natum  est 
facere  tristitiam  ratione  suae  difficultatis, 
sicut  quod  animal  pugnat  cum  alio  ani¬ 
mali  vel  aggreditur  quamcunque  aliam 
difficultatem  :  hoc  est  in  appetitu  sensitivo 
secundum  quod  natura  sensitiva  attingit 
intellectivam ;  et  hoc  pertinet  ad  irascibi- 
lem.  —  3.  Sent.  dist.  26,  q.  1,  a.  2,  c. 

Et  ideo  sicut  aestimatio  est  alia  vis 
quam -imaginatio,  ita  irascibilis  est  alia 
vis  quam  concupiscibilis.  Objectum  enim 
concupiscibilis  est  bonum  quod  natum 
est  facere  delectationem  in  sensu  ;  irasci¬ 
bilis  autem  quod  difficultatem  habet.  Et 
quia  quod  est  difficile,  non  est  appetibile 
in  quantum  hujusmodi,  sed  vel  in  ordine 
ad  aliud  delectabile,  vel  ratione  bonitatis 
qu£e  difficultati  admiscetur;  conferre 
autem  unum  ad  aliud  et  discernere  inten¬ 
tionem  difficultatis  et  bonitatis  in  uno  et 
eodem,  est  rationis  :  ideo  proprie  istud 
bonum  appetere  est  rationalis  appetitus ; 
sed  convenit  sensitivo,  secundum  quod 
attingit  per  quandam  imperfectam  parti¬ 
cipationem  ad  rationalem,  non  quidem 
conferendo  vel  discernendo,  sed  naturali 
instinctu  movendo  se  in  illud,  sicut  di¬ 
ctum  est  de  gestimatione.  —  Et  per  hoc  pa¬ 
tet  etiam,  quod  irascibilis  est  altior  quam 
concupiscibilis,  et  propinquior  rationi ;  et 
ideo  incontinens  propter  concupiscentiam 
quae  (qui)  nulla  lege  utitur,  magis  est  tur¬ 
pis  quam  iracundus  qui  utitur  legibus,  sed 
perversis,  ut  dicitur  in  7.  Eth.  (c.  6,  al.  7). 
Unde  etiam  vitia  quae  sunt  in  concupi¬ 
scibili,  sunt  majoris  infamiie  quam  ea 
quae  sunt  in  irascibili.  —  3.  Sent.  1.  c. 

Ex  his  ergo  jam  planum  est  videre. 

qu?e  passio  sit  in  irascibili,  et  qu«  in 
concupiscibili.  Omnis  enim  passio  de 
cujus  intellectu  est  appetitus  in  bonum 
vel  conveniens  simpliciter,  est  in  concu¬ 
piscibili,  sicut  amor,  delectatio  et  liujus- 
modi,  earumque  opposita,  de  quibus 
dictum  est.  Omnis  autem  passio  de  cujus 
intellectu  est  appetitus  in  bonum  cum 
circumstantia  difficultatis,  est  in  irasci¬ 
bili  :  sicut  est  spes,  quaa  in  hoc  distin¬ 
guitur  a  desiderio,  primo  quidem,  quia 
desiderium  est  communiter  cujuscunque 
boni,  spes  autem  est  boni  ardui,  quod 
difficile  est  assequi ;  secundo,  quia  desi¬ 
derium  est  alicujus  boni  absolute  absque 
consideratione  possibilitatis  vel  impossi¬ 
bilitatis  illius,  sed  spes  tendit  in  aliquod 
bonum  sicut  in  id  quod  est  possibile  adi¬ 
pisci  :  importat  enim  in  sui  ratione  quan- 
dam  securitatem  adipiscendi.  —  Unde  sic 
in  objecto  spei  quatuor  considerantur  : 
primo,  quod  sit  bonum,  per  quod  differt 
a  timore  ;  secundo,  quod  sit  boni  futuri, 
per  quod  differta  gaudio  vel  delectatione; 
tertio,  quod  sit  boni  ardui,  per  quod 
differt  a  desiderio  ;  quarto,  quod  sit  boni 
possibilis,  per  quod  differt  a  desperatione, 
quge  est  oppositum  spei,  de  bono  non 
possibili ;  et  distinguitur  a  fuga,  quod 
objectum  fugse  sit  de  malo  simpliciter, 
desperationis  vero  sit  bonum,  sed  secun¬ 
dum  quod  consideratur  cum  impossibili¬ 
tate  obtinendi,  ex  qua  habet  rationem 
repulsivi.  —  3.  Sent.  1.  c. ;  Qucest.  disp. 
de  Spe  a.  1,  in  c.;  la  2«,  q.  40,  a.  1, 
in  c.;  3.  Sent.  dist.  26,  q.  1,  a.  3,  in  c.; 
—  la  286,  q.  40,  a.  4,  in  c. 

3.  Sent.  dist.  26,  q.  1,  2,  3  et  sqq.; 
la  ?8e,  q.  40,  a.  1,  2  et  sqq. 

Ad  primum  ergo  dicendum,  quod  id 
quod  est  futurum  secundum  rem,  est 
prassens  in  imaginatione.  Et  quia  bonum 
est  natum  movere  apperitum,  secundum 
quod  est  imaginatum  vel  intellectum,  ut 
dicitur  in  3.  de  Anima  {text.  54  ;  c.  10), 
ideo  ex  tali  praesentia  potest  sequi  passio 
in  appetitu.  —  3.  Sent.  dist.  26,  q.  1, 
a.  1,  ad  5. 

Ad  secundum  dicendum,  quod  natura 


rationalis  ex  se  ipsa  conferre  habet  et 
discernere  ;  unde  bonum  quod  est  ex  se 
ipso  appetibile,  vel  quod  indiget  colla¬ 
tione  et  discretione  ad  hoc  quod  appe¬ 
tatur,  secundum  naturam  rationalis 
apprehensionis  appetitum  rationalem  mo¬ 
vet;  et  ideo  ex  hoc  non  diversificatur 
appetitus  rationalis,  sed  dicitur  voluntas 
universaliter.  Non  sic  autem  est  de  appe¬ 
titu  sensitivo,  ut  patet  ex  dictis  (in  corpi 
art). —  Ibid.  a.  2,  ad  2. 

Ad  tertium  dicendum,  quod  exspecta¬ 
tum  bonum,  quatenus  est  bonum  quod 
nondum  habetur,  commune  est  spei  et 
concupiscentias ;  sed  quod  dicit  objectum 
speciale  utriusque,  distat,  ut  dictum 
est  (in  corp.  art.)  —  Ibid.  a.  3,  ad  2. 

ARTICULUS  II 

UTRUM  TIMOR  ET  AUDACIA  SINT  PASSIONES 
IN  IRASCIBILI. 

Videtur  quod  timor  et  audacia  non  sint 
passiones  in  irascibili. 

1.  Dicit  enim  Philosophus  in  6.  Eth. 
(c.  2),  qqod  ita  se  habet  in  appetitu  pro¬ 
secutio  et  fuga,  sicut  in  intellectu  affir¬ 
matio  et  negatio.  Sed  negatio  non  est 
aliquid  speciale  in  intellectu,  sicut  nec 
affirmatio,  sed  aliquid  commune  ad 
multa ;  ergo  nec  fuga  aut  prosecutio  in 
appetitu.  Sed  timor  nihil  aliud  est  quam 
qu8edam  fuga  mali,  et  audacia  quam 
qumdam  prosecutio  boni ;  ergo  non  sunt 
speciales  passiones  in  irascibili.  —  la  2£e, 
q.  41,  a.  2,  arg.  2. 

2.  Praeterea,  est  etiam  timor  in  concu¬ 
piscibili  ;  dicit  enim  Philosophus  in  2. 
Rhet.  (c.  5),  quod  timor  est  tristitia  qum- 
dam ;  tristitia  autem  est  in  concupisci¬ 
bili  :  ergo  etiam  timor,  et  audacia,  quae 
est  contraria  timori,  est  in  concupiscibili. 
—  Ibid.  arg.  3. 

3.  Prmterea,  segnities,  erubescentia, 
verecundia,  admiratio,  stupor  et  agonia 
sunt  quaedam  timoris  species;  at  non 
hae  omnes  sunt  in  appetitu  irascibili  : 

admiratio  enim  est  in  parte  apprehensiva, 
et  etiam  stupor :  ergo  timor  non  est  in 
parte  appetitiva  irascibili. —  Ibid.  a.  4,  c. 

Sed  contra  :  Timor  et  audacia  habent 
objectum  suum  speciale  sicut  et  spes  : 
timor  scilicet  malum  difficile,  cui  resisti 
non  potest;  audacia  vero  malum  terribile, 
quod  aliquis  sperat  posse  se  superare; 
ergo  timor  et  audacia  sunt  speciales 
passiones  in  irascibili.  —  Ibid.  a.  2,  c. ; 
q.  45,  a.  2,  c. 

Respondeo  dicendum,  quod  timor  et 
audacia  sunt  passiones  speciales  in  irasci¬ 
bili  existentes.  Quod  potest  demonstrari, 
praecipue  quidem  de  timore,  ex  his  quae 
illi  conveniunt,  tum  etiam  ex  causis  et 
effectibus  ejus ;  consequenter  autem  de 
audacia,  quas  cum  timori  sit  contraria, 
debet  habere  idem  subjectum.  —  Timor 
ergo  est  quidam  motus  appetitivae  virtu¬ 
tis  ;  ad  virtutem  autem  appetitivam  per¬ 
tinet  prosecutio  et  fuga,  ut  dicitur  6.  Eth. 
(c.  2).  Est  autem  prosecutio  boni,  fuga 
autem  mali  ;  unde  quicunque  motus 
appetitivae  virtutis  importat  prosecutio¬ 
nem,  habet  aliquod  bonum  pro  objecto ; 
quicunque  autem  importat  fugam,  habet 
malum  pro  objecto.  Unde  cum  timor 
fugam  quandam  importet,  primo  et  per 
se  respicit  malum  sicut  proprium  obje¬ 
ctum.  Respicit  autem  illud  malum,  qua¬ 
tenus  est  corruptivum  et  contristativum 
quod  effugere  non  potest.  Audacia  autem 
respicit  malum  sub  eadem  ratione,  sed 
quod  effugere  potest. 

Et  ex  his  est  accipere  causam  timoris. 
Cum  enim  objectum  timoris  sit  aestimatum 
malum  futurum  propinquum,  cui  de 
facili  resisti  non  potest :  illud  omne  quod 
potest  inferre  tale  malum,  est  causa 
effectiva  objecti  timoris,  et  per  conse¬ 
quens  ipsius  timoris;  illud  autem,  per 
quod  aliquis  ita  disponitur,  ut  aliquid  sit 
ei  tale,  est  causa  timoris  et  objecti  ejus 
per  modum  dispositionis  materialis.  Et 
hoc  modo  amor  assignatur  causa  timoris  : 
ex  hoc  enim  buod  aliquis  amat  aliquod 
bonum,  sequitur  quod  privativum  talis 
boni  sit  ei  malum,  et  per  consequens  quod 


q.  43,  a.  1,  c. 

Ad  e(f'ectus  autem  timoris  cognoscen¬ 
dos  sciendum  est,  quod,  sicut  supra 
dictum  est,  in  passionibus  animte  est 
sicut  formale  ipse  motus  appetitivaB  poten- 
tice,  sicut  autem  materiale  transmutatio 
corporalis ;  —  quorum  unum  alteri  pro- 
portionatur  :  unde  secundum  similitudi¬ 
nem  et  rationem  appetitivi  motus  sequi¬ 
tur  corporalis  transmutatio.  Quantum 
autem  ad  animalem  motum  appetitus, 
timor  contractionem  quandam  facit.  Cujus 
ratio  est,  quia  timor  provenit  ex  phantasia 
alicujus  mali  imminentis  quod  difficile 
repelli  potest;  quod  autem  aliquid  diffi¬ 
cile  possit  repelli,  provenit  ex  debilitate 
virtutis  ;  virtus  autem  quanto  est  debilior, 
tanto  ad  pauciora  se  potest  extendere  :  et 
ideo  ex  ipsa  imaginatione,  quas  causat 
timorem,  sequitur  quasdam  contractio  in 
appetitu  :  sicut  etiam  videmus  in  morien- 
tibus,  quod  natura  retrahitur  ad  interiora 
propter  debilitatem  virtutis ;  et  videmus 
etiam  in  civitatibus,  quod  quando  cives 
timent,  retrahunt  se  ab  exterioribus  et 
recurrunt  quantum  possunt  ad  interiora. 
Et  secundum  similitudinem  hujus  con¬ 
tractionis,  quas  pertinet  ad  appetitum 
animalem,  sequitur  etiam  in  timore  ex 
parte  corporis  contractio  caloris  et  spiri¬ 
tuum  ad  interiora.  — Quod  quidem  etiam 
contingit  in  iratis  ;  sed  aliter  tamen  in 
timentibus,  aliter  in  iratis,  ut  dicit  Phi¬ 
losophus  in  lib.  Problem.  (sect.  8).  Nam 
in  iratis,  propter  calorem  et  subtilitatem 
spirituum,  quse  proveniunt  ex  appetitu 
vindictas,  interius  fit  spirituum  motus  ab 
inferioribus  ad  superiora  :  et  ideo  con¬ 
gregantur  spiritus  et  calor  circa  cor; 
ex  quo  sequitur  quod  irati  redduntur 
prompti  et  audaces  ad  invadendum.  Sed 
in  timentibus,  propter  frigiditatem  in- 
grassantem,  spiritus  moventur  a  superio¬ 
ribus  ad  inferiora  (quas  quidem  frigiditas 
contingit  ex  imaginatione  defectus  virtu- 
contingit  ex  imaginatione  defectus  virtu¬ 
tis)  :  et  ideo  non  multiplicantur  calor  el 
spiritus  circa  cor,  sed  magis  a  corde  refu¬ 
giunt  ;  et  propter  hoc,  timentes  non 

prompte  invadunt,  sed  magis  refugiunt. 
—  la  2£e,  q.  44,  a.  l,  inc.  et  ad  1. 

Ex  calore  autem  ab  exterioribus  ad 
interiora  revocato  multiplex  effectus  cau¬ 
satur.  In  exterioribus  enim  ex  debilitate 
virtutis  continentis  membra,  ad  quam 
debilitatem  maxime  facit  defectus  calo¬ 
ris,  causatur  tremor,  et  maxime  in  voce, 
propter  vicinitatem  vocalis  arteri*  ad 
cor ;  tremit  etiam  labium  inferius,  et  tota 
inferior  mandibula  propter  continuatio¬ 
nem  ad  cor ;  unde  et  strepitus  dentium 
sequitur,  (la  2a3,  q.  44,  a.  3,  in  c.  et  ad  3.) 
Pr^terea  ex  calore  ad  interiora  et  infe¬ 
riora,  scilicet  circa  nutritivam,  revocato 
et  multiplicato  oritur  sitis  ex  consum¬ 
ptione  humidi,  et  etiam  interdum  solutio 
ventris,  et  urinae  emissio  aliarumque 
superfluitatum ;  —  vel  hujusmodi  emissio 
superfluitatum  accidit  propter  contractio¬ 
nem  ventris  et  partium  illarum  inferio¬ 
rum.  {Ibid.  a.  3,  ad  1.)  Ex  defectu  autem 
caloris  circa  exteriora  membra,  fit  quod 
timor,  quantum  est  de  se,  natus  sit  impe¬ 
dire  operationem  propter  defectum  in¬ 
strumentorum  corporalium  qui  inde  acci¬ 
dit.  [Ihid.  a.  4,  in  c.)  Et  ex  his  patet, 
quomodo  timor,  si  proprie  sumatur,  sit 
passio  in  appetitu  irascibili,  et  similiter 
audacia,  quse  est  ei  contraria.  —  la  2aB, 
q.  41,  42,  43,  44,45;  3.  Sent.  dist.  15, 
q.  2,  a.  2,  qusestiunc  3,  c.;  dist.  26,  q.  1, 
a.  3,  c. 

Ad  primum  ergo  dicendum,  quod 
non  omnis  fuga  appetitus  est  timor,  nec 
omnis  prosecutio  est  audacia,  sed  fuga  et 
prosecutio  ab  aliquo  speciali  objecto,  ut 
dictum  est.  Et  ideo  licet  fuga  et  prosecu¬ 
tio  sint  quoddam  generale,  tamen  timor 
et  audacia  est  passio  specialis.  — la  2£e, 
q.  41,  a.  2,  ad  2. 

Ad  secundum  dicendum,  quod  timor 
nullo  modo  est  in  concupiscibili ;  non 
enim  respicit  malum  absolute,  sed  cum 
quadam  difficultate  vel  arduitate,  ut  ei 
resisti  vix  possit.  Sed  quia  passiones 
irascibilis  derivantur  a  passionibus  con¬ 
cupiscibilis,  et  ad  eas  terminantur,  ut 
dictum  est;  ideo  timori  attribuuntur  ea 


quae  sunt  concupiscibilis.  Dicitur  enim 
timor  esse  tristitia,  in  quantum  objectum 
timoris  est  contristans,  si  praesens  fuerit; 
unde  et  Philosophus  dicit  (l.c.  in  arg.), 
quod  timor  procedit  ex  phantasia  futuri 
mali  contristativi.  —  Ibid.  ad  3. 

Ad  lertium  dicendum,  quod  illa  quae 
in  objectione  referuntur,  dicuntur  species 
timoris,  secundum  quod  dividunt  pro¬ 
priam  rationem  objecti  ipsius  timoris. 
Malum  enim  hominis,  quod  est  objectum 
timoris,  potest  considerari  in  operatione 
ipsius,  vel  in  exterioribus.  —  In  opera¬ 
tione  ‘d.vXem  potest  duplex  malum  timeri: 
primo  quidem  labor  gravans  naturam; 
et  sic  causatur  segnities,  cum  scilicet 
aliquis  refugit  operari  propter  timorem 
excedentis  laboris ;  secundo  turpitudo 
ludens  opinionem;  et  sic  si  turpitudo 
timeatur  in  actu  committendo,  est  eru¬ 
bescentia;  si  autem  sit  de  actu  turpi  jam 
facto,  est  verecundia.  —  Cur  autem 
erubescentia  et  verecundia  faciant  rubo¬ 
rem  in  vultu,  cum  timor  de  se  faciat  con¬ 
tractionem  spirituum  et  caloris  ad  par¬ 
tes  interiores  et  inferiores  :  hoc  accidit 
ex  diversitate  objecti.  Cum  enim  est 
aliquod  objectum  quod  contrariatur  et 
appetitui  animali  et  natur»,  tunc  fit  con¬ 
tractio  non  solum  ex  parte  appetitus 
animalis,  sed  etiam  ex  parte  naturae  cor¬ 
poralis  ;  et  tunc  calor  et  spiritus  ad  inte¬ 
riora  contrahuntur.  Sed  quando  malum 
quod  timetur,  non  opponitur  naturae  sicut 
destructivum  aut  corruptivum  ipsius, 
sed  solum  appetitui  animalis,  tunc  fit 
contractio  qu»dam  secundum  appetitum 
animalem  tantum,  non  autem  secundum 
naturam  corporalem ;  sed  magis  anima 
quasi  in  se  contracta  vacat  ad  motionem 
spirituum  et  caloris,  unde  fit  eorum 
diffusio  ad  exteriora,  et  propter  hoc 
verecundia  et  erubescentia  faciunt  rubo¬ 
rem.  —  la  2»,  q.  41,  a.  4,  c. ;  3.  Sent. 
dist.  26,  q.  1,  a.  3,  in  c. 

Malum  autem  quod  in  exterioribus 
rebus  consistit,  tripliciter  potest  excedere 
hominis  facultatem  ;  primo  quidem  ra¬ 
tione  su»  magnitudinis,  cum  scilicet  ali- 

quis  considerat  aliquod  magnum  malum, 
cujus  exitum  considerare  non  sufficit;  et 
sic  est  admiratio  :  quse  quidem  quatenus 
est  timoris  species,  est  in  appetitu,  sed  quia 
causatur  ex  consideratione,  denominatur 
admiratio,  quod  in  illa  et  originetur  et 
terminetur;  —  secundo  ratione  dissue¬ 
tudinis,  quia  scilicet  aliquod  malum  in¬ 
consuetum  nostrse  considerationi  offertur, 
et  sic  est  magnum  nostra  reputatione; 
et  sic  causatur  stupor,  qui  causatur  ex 
insolita  imaginatione;  —  tertio  modo 
ratione  improvisionis,  quia  scilicet  provi¬ 
deri  non  potest,  sicut  futura  infortunia 
timentur;  et  talis  timor  dicitur  agonia. 

—  la  2ae,  1.  c.;  3.  Sent.  1.  c. 

ARTICULUS  III 

UTRUM  IRA  SIT  SPECIALIS  PASSIO  VIS 
IRASGIRILIS. 

Videtur  quod  ira  non  sit  specialis 
passio  vis  irascibilis,  qua  appetitur  vin¬ 
dicta. 

1.  Ira  enim  includit  multas  passiones: 
est  enim  cum  tristitia  et  cum  spe,  et  cum 
delectatione,  ut  patet  per  Philosophum 
(2.  Rhet.  c.  2)  ;  ergo  ira  non  est  specialis 
passio.  —  ia  280,  q.  46,  a.  1,  arg.  3. 

2.  Praeterea,  ira  est  cum  ratione;  dicit 
enim  Philosophus  (7.  Eth.  c.  6,  al.  7), 
quod  ira  consequitur  rationem  aliqualiter ; 
sed  ratio  non  reperitur  in  appetitu  sensi¬ 
tivo  :  ergo  nec  ira.  —  Ibid.  a.  4,  arg. 
Sed  contra;  3.  Sent.  dist.  26,  q.  1,  a.  2, 
in  c. 

3.  Praeterea,  ira  oritur  ex  eo  quod  est 
aliquid  factum  contra  eum  qui  irascitur, 
et  ex  despectione;  sed  ista  non  sunt 
nisi  in  apprehensione,  quatenus  aliquis 
apprehendit  vel  illud  contra  se  factum 
vel  illam  parvipensionem  :  ergo  nec  ira. 

—  la  28e,  q.  47,  a.  1  et  2,  c. 

4.  Praeterea,  ira  causat  fervorem ;  sed 
fervor  pertinet  ad  amorem,  qui  est  in 
appetitu  concupiscibi  :  ergo  et  ira  est  in 
appetitu  concupiscibili.  —  la  2ae,  q.  48, 
a.  2,  arg.  1. 


5.  Praeterea,  vindicta  dicitur  a  vindi¬ 
catione;  sed  vindicatio  est  virtus  poten- 
tialis  justitiae  :  ergo  ira,  quae  est  'passio, 
ac  proinde  nec  de  se  bona  nec  mala, 
secundum  Philosophum  (2.  Eth.  c.  5, 
al.  4),  male  dicitur  esse  passio  qua  appeti¬ 
tur  vindicta.  —  2a  2ae,  q.  108,  a.  1  et  2, 
c.  ;  2.  Eth.  1.  5. 

Sed  contra  est,  quod  ab  ira  dicitur 
appetitus  irascibilis,  et  quod  Philosophus 
dicit  (in  2.  Rhet.  c.  2),  quod  ira  est  tristi¬ 
tia  cum  appetitu  punitionis ;  ergo  ira  est 
passio  in  irascibiliqua  appetitur  vindicta. 
—  la  2ae,  q.  46,  a,  3,  arg.  Sed  contra; 
q.  47,  a.  2,  arg.  Sed  contra. 

Respondeo  dicendum,  quod  omnis  passio 
de  cujus  intellectu  est  appetitus  in  bonum 
vel  malum  cum  circumstantia  difficulta¬ 
tis,  est  in  irascibili.  Si  ergo  sumatur 
motus  irascibilis  in  malum  quatenus  est 
praesens,  non  excedens  tamen  facultatem, 
sic  facit  passionem  irae.  Ira  ergo  proprie 
est  passio  irascibilis,  quae  contingit  ex 
hoc  quod  vis  irascibilis  tendit  ad  destru¬ 
ctionem  alicujus,  quod  apprehenditur  ut 
praesens  nocivum.  Unde  quidquid  impor¬ 
tat  ex  se  aliquid  alteri  nocivum  et  repu¬ 
gnans,  natum  est  in  eo  facere  iram,  ut 
aliquid  dictum  vel  factum  contra  aliquem, 
et  parvipensio,  ex  quibus  oritur  in  laeso 
appetitus  vindictae.  Cujus  motus  irae  ten¬ 
dit  in  duo,  scilicet  in  ipsam  vindictam, 
quam  appetit  et  sperat  sicut  quoddam 
bonum,  unde  et  de  ipsa  delectatur ;  et  in 
illum  de  quo  quaerit  vindictam,  sicut  in 
contrarium  et  nocivum,  quod  pertinet  ad 
rationem  mali. 

Est  autem  duplex  differentia  atten¬ 
denda  circa  hoc,  irae  ad  odium  et  amo¬ 
rem  :  —  quarum  prima  est,  quod  ira 
semper  respicit  duo  objecta,  amor  vero  et 
odium  quandoque  respiciunt  unum  obje¬ 
ctum  tantum,  sicut  cum  dicitur  aliquis 
amare  vinum  vel  aliquid  hujusmodi,  aut 
etiam  odire.  —  Secunda  est,  quia  utrum¬ 
que  objectorum  quae  respicit  amor 
(quando  scilicet  respicit  duo  objecta),  est 
bonum  :  vult  enim  amans  bonum  alicui 
tamquam  sibi  convenienti ;  utrumque  vero 

eorum  quas  respicit  odium,  est  malum 
vult  enim  odiens  malum  alicui  tamquam 
cuidam  inconvenienti.  Sed  ira  respicit 
unum  objectum  secundum  rationem  boni, 
scilicet  vindictam  quam  appetit,  et  aliud 
secundum  rationem  mali,  scilicet  homi¬ 
nem  nocivum  de  quo  vult  vindicari.  Et 
ideo  ira  est  passio  quodam  modo  compo¬ 
sita  ex  contrariis  passionibus,  (lo  2^, 
q.  46,  a.  2,  c.)  Unde  dicit  Philosophus 
(7.  Eih.  c.  6,  al.  7),  quod  ira  consequi¬ 
tur  rationem  aliqualiter,  conferre  enim 
unum  ad  'aliud,  scilicet  poenam  infligen¬ 
dam  cum  nocumento  illato  in  uno  et 
eodem,  est  rationis ;  et  ideo  proprie  istud 
bonum  appetere,  est  rationalis  appetitus. 
Convenit  tamen  sensitivo  appetitui,  se¬ 
cundum  quod  attingit  per  quandam  im¬ 
perfectam  participationem  ad  rationalem, 
ut  dictum  est.  (la  283,  q.  46,  a.  4,  c.; 
7.  Eth.  1.  6;  3.  Sent.  dist.  26,  q.  1,  a,  2, 
c.)  Et  ex  his  manifestum  est,  quod  ira  est 
specialis  passio  vis  irascibilis,  qua  appeti¬ 
tur  vindicta.  —  la  280,  q.  46,  a.  1  etsqq.; 
3.  Sent.  dist.  26.  q.  1,  a.  2  et  3,  c. ;  de 
Verit.  q.  26,  a.  4,  c. 

Amplius  id  ipsum  videre  est  ex  effecti¬ 
bus  irce,  et  iis  quae  assignantur  tamquam 
ejus  species.  Cum  enim  motus  irae  cause- 
tur  ex  aliqua  injuria  illata,  sicut  ex  quo¬ 
dam  contrario  injacente  :  appetitus  potis¬ 
sime  tendit  ad  repellendam  injuriam  per 
appetitum  vindictae;  et  ex  hoc  sequitur 
magna  vehementia  et  impetuositas  in 
motu  irae.  Et  quia  motus  irae  non  est  per 
modum  retractionis  cui  comparatur  fri¬ 
gus,  sed  potius  per  modum  insecutionis 
cui  comparatur  calor  ;  consequenter  fit 
motus  irae  causativus  fervoris  sanguinis 
et  'spirituum  circa  cor,  quod  est  instru¬ 
mentum  passionum  animae.  Et  exinde  est 
quod  propter  magnam  perturbationem 
cordis  quae  est  in  ira,  maxime  apparent 
in  iratis  indicia  qnaedam  in  exterioribus 
membris.  Ex  illa  autem  perturbatione 
oritur  ulterius  perturbatio  rationis,  quae 
licet  non  utatur  organo  corporali  in  suo 
proprio  actu,  tamen  indiget  ad  sui  actum 
quibusdam  viribus  sensitivis,  quarum  ac¬ 


tus  impediuntur  corpore  perturbato. 
Oritur  praeterea  ex  illa  perburbatione,  si 
fuerit  magna,  taciturnitas,  et  quandoque 
etiam  mors;  si  autem  non  fuerit  tanta 
perturbatio,  oritur  oris  locutio.  —  la  2ae, 
q,  48,  a.  1  et  sqq. 

Species  autem  irce  tres  esse  numeran¬ 
tur,  secundum  ea  quae  dant  irae  augmen¬ 
tum.  Quod  quidem  contingit  tripliciter  : 
uno  modo  a  facilitate  ipsius  motus;  et 
talis  ira  vocatur  fel,  quia  cito  accenditur; 
aliter  dici  excandescentia  potest  ;  — 
alio  modo  ex  parte  tristitiae  causantis  iram 
quae  diu  manet  in  memoria  ;  et  haec  per¬ 
tinet  ad  maniam,  quae  a  manendo  dici¬ 
tur  ; —  tertio  ex  parte  ejus,  quod  iratus  ap¬ 
petit,  scilicet  vindictae  ;  et  hasc  pertinet  ad 
furorem,  qui  nunquam  quiescit  donec  pu¬ 
niat.  Unde  Philosophus  (4.  Eth.  c,  5,  al.  11) 
quosdan?  irascentium  vocat  acutos,  quia 
cito  irascuntur;  quosdam  amaros,  quia 
diu  retinent  iram;  quosdam  difficiles, 
qui  nunquam  quiescunt  nisi  puniant. —  Et 
ex  his  omnibus  manifestum  esse  potest, 
quod  ira  optime  dicatur  passio  in  irasci- 
bili  qua  appetitur  vindicta.  —  la  2ae, 
q..^A6,  a.  8,  in  c.  et  ad  1,2,  3 ;  3.  Sent. 
dist.  26,  q.  1,  a.  3,  in  c. 

Ad  primum  ergo  dicendum,  quod  ira 
includit  multas  passiones,  non  quidem 
sicut  genus  species,  sed  magis  secundum 
continentiam  causae  et  effectus.  Causatur 
enim  ex  concursu  multarum  passionum ; 
non  enim  insurgit  motus  irae  nisi  propter 
aliquam  tristitiam  illatam,  et  nisi  adsit 
desiderium  et  spes  ulciscendi,  quia,  ut 
Philosophus  dicit  in  2.  Rhet.  (c.  2),  iratus 
habet  spem  puniendi;  appetit  vindictam 
ut  sibi  possibilem.  Unde  sit  fuerit  mul¬ 
tum  excellens  persona  quae  nocumentum 
intulerit,  non  sequitur  ira,  sed  tantum 
tristitia,  ut  Avicenna  dicit  in  lib.  de 
Anima.  —  la  28e,  q.  46,  a.  1,  ad  1  et 
ad  3  et  in  c. 

Ad  secundum  patet  solutio  ex  dictis 
(in  corp.  art.)  —  11.  cc.  in  obj. 

Ad  tertium  dicendum,  quod  apprehen¬ 
sio  illorum  non  est  ira,  sed  causa  irae, 
quia  appetitus  non  fertur  nisi  in  intelle- 

ctum  vel  imaginatum,  ut  dictum  est  (in 
corp.  art.).  —  11.  cc.  in  obj. 

Ad  quartum  dicendum,  quod  fervor, 
qui  consequitur  calorem,  alia  ratione 
pertinet  ad  amorem,  et  ad  iram.  Nam 
fervor  amoris  est  cum  quadam  dulcedine 
et  lenitate  :  est  enim  in  bonum  amatum ; 
et  ideo  assimilatur  calori  aeris  et  sangui¬ 
nis;  propter  quod  sanguinei  sunt  magis 
amativi.  Et  dicitur,  quod  «  cogit  amare 
jecur  »,  in  quo  fit  quasdam  generatio 
sanguinis.  Fervor  autem  iroe  est  cum 
amaritudine  ad  consumendum,  quia  ten¬ 
dit  ad  punitionem  contrarii;  unde  assimi¬ 
latur  calori  ignis  et  cholerae.  —  la  28e, 
q.  48,  a.  2,  ad  1. 

Ad  dicendum,  qooA  vindicta 

hic  latius  sumitur,  quam  quando  dicitur 
a  vindicatione,  quae  est  pars  potentialis 
justitiae.  Sumitur  enim  pro  poena  infli¬ 
genda  :  quae  si  cum  debito  ordine  et  modo 
appetatur,  erit  vindicatio;  si  vero  in¬ 
debito  modo  et  ordine,  erit  vitium  vindi¬ 
cationi  oppositum.  Considerata  vero  prout 
appetitur  tantum,  sine  ullo  respectu  ad 
ordinem  seu  modum  debitum  vel  indebi¬ 
tum,  sic  est  passio  irae,  quae  de  se  ut  sic 
praecise  sumpta  et  considerata  nec  lauda¬ 
bilis  est  nec  vituperabilis,  sed  tantum 
prout  consideratur  in  actu  seu  in  indivi¬ 
duo,  quia  tunc  necesse  est  illam  circum¬ 
stantiam  debiti  vel  indebiti  ordinis  seu 
modi  in  ipsa  reperiri.  —  la  2ae,  q.  108, 
a.  1  et  sqq. ;  3.  Sent.  dist.  15,  q.  2,  a. 
2,  quaestiunc.  2,  c. 


QUJLSTIO  XIV 

DE  HABITIBUS  SECUNDUM  SE. 

Post  actus  et  passiones  considerandum 
est  de  principiis  humanorum  actuum. 
Principium  autem  est  potentia  et  habitus. 
Sed  quia  de  potentiis  in  secunda  parte 
dictum  est,  nunc  restat  de  habitibus  con¬ 
siderandum.  —  la  2a3,  q.  49  in  prooe¬ 
mio. 


-  CIRCA  QUOD  QUERUNTUR 
SEPTEM  : 

1.  Utrum  necessarii  sint  habitus. 

2.  Utrum  habitus  recte  definiatur»  dispositio 
secundum  quam  bene  vel  male  disponitur 
dispositum,  aut  secundum  se  aut  ad 
aliud  ». 

3.  Utrum  solae  facultates  animae  spirituales 
sint  subjectum  habitus. 

4.  Utrum  habitus  causentur  ex  actibus. 

5.  Utrum  quilibet  actus  augeat  habitum. 

6.  Utrum  per  actus  cessationem  diminuan¬ 
tur  vel  corrumpantur  habitus. 

7.  Utrum  habitus  distinguantur  secundum 
objecta. 

ARTICULUS  I 

UTRUM  NECESSARII  SINT  HABITUS. 

Videtur  quod  non  sint  necessarii  habi¬ 
tus. 

1 .  Vel  enim  sunt  necessarii  ad  deter¬ 
minandam  potentiam  ad  agendum,  vel 
ad  promptius  et  expeditius  agendum. 
Non  primum,  quia  sequeretur  habitum 
voluntatis  minuere  libertatem.  Id  enim 
minuit  libertatem,  quod  opponitur  indif¬ 
ferentiae.  Determinatio  autem  facultatis 
opponitur  indifferentiae;  sicut  enim  quo 
major  est  habitus,  eo  major  est  determi¬ 
natio  :  sic  quo  major  est  determinatio,  eo 
minor  est  indifferentia,  quo  vero  minor 
est  indifferentia,  eo  minor  est  libertas.  — 
Non  etiam  secundum,  quia  omnis  poten¬ 
tia  sufficiens  ad  agendum  se  sola,  et 
aliunde  agens  sine  mora  et  in  instanti, 
non  potest  agere  facilius  ex  c&juscunque 
causas  consortio ;  sed  potentiee  quas  dicun¬ 
tur  capaces  habituum,  sol£e  sunt  suffi¬ 
cientes  ad  agendum,  et  aliunde  agunt 
sine  mora  et  in  instanti,  sicuti  voluntas  : 
ergo  non  necessarii  sunt  habitus.  —  la 
28e,  q.  49,  a.  4,  arg.  1  et  2;  ofe  Virt.  in 
com.  q.  1,  a.  1,  arg.  7,  11,  12;  3.  Sent. 
dist.  23,  q.  1,  a.  1,  arg.  3. 

2.  Praeterea,  per  formam  unumquodque 
bene  vel  male  disponitur  ad  agendum; 
ergo  non  sunt  necessarii  habitus  ad  dis- 

ponendum  potentias  ad  agendum.  —  la 
283,  q.  49,  a.  4,  arg.  1. 

3.  Praeterea,  si  habitus  determinat 
potentiam  ad  agendum  bene  vel  male,  vel 
determinat  antequam  potentia  agat,  vel 
dum  agit,  vel  postquam  egit ;  —  non 
tertium,  ut  clarum  est :  —  non  primum, 
quia  quamdiu  non  agit,  est  indetermi¬ 
nata;  tamdiu  enim  potest  agere  et  non 
agere ;  —  neque  etiam  secundum,  quia 
jam  est  determinata. 

Sed  contra  est,  quod  Philosophus 
(2.  Eth.  c.  5,  al.  4)  enumerat  tria  princi¬ 
pia  actionum,  scilicet  passiones,  potentias 
et  habitus.  —  2.  Eth.  1.  5. 

Respondeo  dicendum,  quod  habitus  sunt 
necessarii  ad  agendum.  —  Ad  cujus  evi¬ 
dentiam  sciendum  est,  quod  triplicis  ge¬ 
neris  est  potentia  in  homine :  est  enim  ali¬ 
qua  potentia  tantum  agens,  sicut  intellectus 
agens,  et  potentige  naturales ;  aliqua  tan¬ 
tum  acta  vel  mota;  alia  vero  agens  et  acta. 
Potentia  igitur  quge  est  tantum  agens, 
non  indiget,  ad  hoc  quod  sit  principium 
actus,  aliquo  inducto  ;  h^  enim  potentige 
sunt  in  se  ipsis  completae,  et  ad  uno  modo 
agendum,  scilicet  bene,  determinatae  ; 
unde  non  indigent  aliquibus  habitibus, 
quibus  compleantur. —  Illae  vero  potentiae 
sunt  tantum  actae,  quae  non  agunt  nisi  ab 
aliis  motae ;  nec  est  in  iis  agere  vel  non 
agere,  sed  secundum  impetum  virtutis 
moventis.  Et  tales  sunt  vires  sensitivae  se¬ 
cundum  se  consideratae  ;  unde  in  3.  Eth. 
dicitur,  quod  sensus  nullius  actus  est  prin¬ 
cipium.  —  Potentiae  vero  illae  sunt  agen¬ 
tes  et  actae,  quae  ita  moventur  a  suis  acti¬ 
vis,  quod  tamen  per  eas  non  determinan¬ 
tur  ad  unum ;  sed  in  iis  est  agere  vel  non 
agere,  bene  vel  male  agere,  sicut  vires 
aliquo  modo  rationales.  Et  hae  potentiae 
complentur  ad  agendum  per  aliquid  su¬ 
perinductum,  quod  non  est  in  iis  per  mo¬ 
dum  passionis  tantum,  sed  per  modum 
formae  quiescentis  et  permanentis,  in  sub¬ 
jecto,  ita  tamen,  quod  per  eas  non  de 
necessitate  potentia  ad  unum  cogatur, 
quia  sic  potentia  non  esset  domina  sui  ac¬ 
tus.  —  de  Virt.  in  com.  q.  1,  a.  1,  in  c. 


Ex  quibus  patet  quod  habitibus  ad  tria 
indigemus  :  primo,  ut  sit  firmitas  in  ope¬ 
ratione  ;  ea  enim  quae  ex  sola  operatione 
dependent,  facile  immutantur,  nisi  secun¬ 
dum  aliquam  inclinationem  habitualem 
fuerint  stabilita.  Secundo,  ut  operatio 
perfecta  in  promptu  habeatur  ;  nisi  enim 
potentia  per  habitum  aliquo  modo  incli¬ 
netur  ad  unum,  oportebit  semper,  cum  ne- 
cesse  fuerit  operari,  praecedere  inquisitio¬ 
nem  de  operatione,  sicut  patet  de  eo  qui 
vult  considerare  nondum  habens  habitum 
scientiae,  et  qui  vult  secundum  virtutem 
agere  habitu  virtutis  carens :  unde  dicit 
Philosophus  3.  Eth.  (c.  6,  al.  9),  quod 
repentina  sunt  ab  habitu.  (3.  Eth.  1.  14.) 
Tertio,  ut  delectabiliter  operatio  com¬ 
pleatur  ;  quod  quidem  fit  per  habitum, 
qui  cum  sit  per  modum  cujusdam  na¬ 
turae,  operationem  sibi  propriam  quasi 
naturalem  reddit,  et  per  consequens  de¬ 
lectabilem,  unde  Philosophus  in  2.  Eth. 
(c.  3,  al.  2)  ponit  signum  habitus  de¬ 
lectationem  in  opere  existentem  (cf.  2. 
Eth.  1.  3),  et  5.  Eth.  (c.  6,  al.  10)  dicit, 
quod  aliquis  facit  justum  et  justus  non 
est.  (5.  Eth.  1.  11  ;  2a  2ge,  q.  59,  a.  2, 
in  c.  et  in  arg.  Sed  contra.)  Ad  hoc  enim 
quod  aliquis  sit  justus  aut  injustus,  fortis 
vel  ignavus,  temperatus  vel  intemperatus, 
non  satis  est  quod  justum  vel  injustum, 
fortem  vel  ignavum,  temperatum  vel  in¬ 
temperatum  actum  eliciat — illa  enim  pos¬ 
sunt  fieri  vel  ex  passione  vel  praeter  in¬ 
tentionem  aut  aliquo  alio  modo  sine  ha¬ 
bitu  propriae  virtutis  aut  vitii  —  ;  sed  re¬ 
quiritur  praeterea,  ut  juste  vel  injuste, 
fortiter  vel  ignave,  temperate  vel  intem¬ 
perate  agat,  id  est  ex  intentione,  cum  ele¬ 
ctione, prompte  et  delectabiliter :  haec  enim 
procedunt  ab  habitu  et  sunt  signum  ha¬ 
bitus  jam  generati.  —  de  Virt.  in  com. 
q.  1,  a.  1,  c. ;  la  283,  q.  49,  a.  4,  in  c. ;  3. 
Sent.  dist.  23,  q.  1,  a.  1,  c. ;  cf.  de  Ve- 
rit.  q.  20,  a.  2,  c. 

Ad  primum  ergo  dicendum,  quod  ha¬ 
bitus,  quantum  primo  aspectu  apparet, 
significare  videtur  aliquid  potentiae  super¬ 
additum,  quo  perficitur  ad  suam  opera- 

tionem.  Indiget  autem  aliqua  potentia  ali¬ 
quo  superaddito,  duplici  ratione  :  et  pro¬ 
pter  conditionem  naturae,  et  propter  ratio¬ 
nem  ipsius  potentiae;  —  nec  immerito, 
cum  actio,  quae  a  potentia  procedit,  a  na¬ 
tura  dependeat,  quae  est  potenti*  origo. 
Ex  parte  quidem  naturce  indiget  poten¬ 
tia  aliquo  superaddito  ad  operandum, 
quando  scilicet  operatio  talis  est,  quod 
facultatem  et  conditionem  naturae  exce¬ 
dit:  sicut  conditionem  naturae  humanae 
excedit  ut  ad  Deum  quasi  sociali  amore 
afficiatur,  quasi  haereditatis  ejus  consors ; 
unde  ad  hanc  operationem  indiget  nostra 
affectiva  potentia  habitu  caritatis.  Ex 
parte  autem  potentiae,  quando  potentia 
est  ad  talia  objecta  ordinata,  quorum  nul¬ 
latenus  ex  sc  ipsa  potest  perfecte  (perfec¬ 
tum)  actum  habere  :  sicut  potentia  visiva 
est  ordinata  ad  omnes  colores  ;  non  fuit 
autem  possibile  ut  essent  in  organo  visivo 
omnes  colores  in  actu  ;  et  ideo  aliter  est 
ordinatum,  ut  scilicet  potenti*  visiv*  pos¬ 
sit  superaddi  similitudo  cujuslibet  colo¬ 
ris,  et  sic  in  actum  progrediatur  visionis. 
Et  sumendo  nomen  habitus  hoc  modo, 
potest  concedi,  quod  adveniat  potenti*, 
ut  determinet  ipsam  ad  agendum,  quia 
sine  illo  habitu  agere  non  posset.  —  de 
Verit.  q.  20,  a.  2,  c. 

Sciendum  tamen  est,  quod  illud,  quod 
additur  potenti*,  quandoque  recipitur  in 
ea  per  modum  habitus,  sumendo  habi¬ 
tum  magis  presse  et  proprie ;  quandoque 
per  modum  passionis,  quando  receptum 
non  immanet  recipienti  nec  efficitur  ejus 
qualitas,  sed  quasi  quodam  contactu  ab 
aliquo  agente  immutatur  et  subito  tran¬ 
sit  :  sicut  dicit  Philosophus  in  Praedicam. 
cap.  (9,  al.  8)  «de  quali»,  ruborem  esse 
passionem  et  non  passibilem  qualitatem, 
quando  quis  propter  verecundiam  in  ru¬ 
borem  subito  immutatur.  Tunc  vero  reti¬ 
netur  per  modum  habitus,  quando  illud 
receptum  efficitur  quasi  connaturale  reci¬ 
pienti.  Et  inde  est  quod  habitus  dicitur  a 
Philosopho  «  qualitas  difficile  mobilis  ». 
Inde  est  etiam  quod  operationes  ex  habitu 
procedentes,  delectabiles  sunt,  et  in 


promptu  habentur,  et  faciliter  exercentur, 
sicut  dictum  est,  quia  sunt  quasi  conna- 
turales  effect*.  —  Ea  autem,  qu*  super¬ 
adduntur  in  potentiis  sensitivis,  non  su¬ 
peradduntur  per  modum  habitus,  sed  per 
modum  passionis  ;  in  potentiis  vero  ratio¬ 
nalibus  anim*  per  modum  habitus  :  — 
quia  sensitiva  pars  agitur  instinctu  na¬ 
tur*  magis  quam  agat,  unde  non  est  sus- 
ceptiva  habitus  (nisi  consideretur  ut  ra¬ 
tionalis  per  participationem,  ut  dicetur 
postea)  ;  at  rationalis  seu  intellectualis 
est  domina  sui  actus  ;  et  licet  de  se  habeat 
quod  possit  agere  vel  non  agere,  non  ta¬ 
men  quod  delectabiliter,  prompte  et  faci¬ 
liter,  bene  vel  male,  sed  habent  hoc  ab 
habitu  illis  superveniente  et  immanente. 
—  De  Verit.  q.  20,  a.  2,  c.;  3.  Sent.  dist. 
23,  q.  1,  a.  1,  c. 

Nec  sequitur  quod  libertas  ex  hoc  1*- 
datur.  Omnis  enim  forma  recipitur  in 
suo  supposito  secundum  modum  reci¬ 
pientis;  proprietas  autem  rationalis  poten¬ 
ti*  est  ut  in  opposita  possit,  et  sit  domina 
sui  actus;  unde  nunquam  per  formam 
habitualem  receptam  cogitur  potentia 
rationalis  ad  similiter  agendum,  sed 
potest  agere  vel  non  agere.  —  de  Virt. 
in  com.  q.  1,  a.  1,  ad  12.  —  Quod  autem 
dicitur,  quod  voluntas  et  potenti*  spiri¬ 
tuales  possunt  agere  sine  mora,  dicendum, 
quod  voluntas  propter  consortium  appe¬ 
titus  sensitivi  patitur  difficultatem  circa 
suas  operationes,  ratione  cujus  indiget 
habitu  quo  omnis  defficultas  tollatur  ;  et 
similiter  dicendum  de  intellectu,  qui  ex 
consortio  phantasi*  s*pe  in  suis  conside¬ 
rationibus  fallitur.  —  3.  Sent.  dist.  23, 
q.  1,  a.  1,  ad  3. 

Ad  secundum  dicendum,  quod  per 
formam  perficitur  natura  rei ;  sed  oportet 
quod  in  ordine  ad  ipsam  formam  dispo¬ 
natur  subjectum  aliqua  dispositione  ;  ipsa 
tamen  forma  ordinatur  ulterius  ad  opera¬ 
tionem  qu*  est  finis  ejus  vel  via  ad  finem. 
Et  si  quidem  habeat  forma  determinate 
unam  tantum  operationem  determinatam, 
nulla  alia  dispositio  requiritur  ad  opera¬ 
tionem  pr*ter  formam ;  si  autem  sit  talis 

forma,  qu36  possit  diversimode  operari, 
sicut  est  anima,  sic  oportet  quod  dispona¬ 
tur  ad  alias  operationes  per  aliquos  habi¬ 
tus.  —  la  230,  q.  49,  a.  4,  ad  1. 

Ad  tertium  dicendum,  quod  habitus 
determinat  potentiam  per  modum  disposi¬ 
tionis.  Dispositio  autem  dicitur  potissi¬ 
mum  duobus  modis:  uno  modo,  per  quam 
materia  disponitur  ad  forma3  receptionem, 
sicut  calor  est  dispositio  ad  formam  ignis. 
Alio  modo^  per  quod  aliquod  agens  dis¬ 
ponitur  ad  agendum,  sicut  velocitas  est 
dispositio  ad  cursum.  Et  hoc  modo  habitus 
est  dispositio  qua  disponitur  dispositum 
et  antequam  agat,  ut  per  ipsam  possit  de¬ 
lectabiliter  et  prompte  agere,  et  dum  agit, 
ut  per  ipsam  delectabiliter  et  prompte 
agat.  —  de  Virt.  in  com.  q.  1,  a.  1.  ad  9 
et  13. 

ARTICULUS  II 

UTRUM  RECTE  DEFINIATUR  HABITUS  «  DISPO¬ 
SITIO  SECUNDUM  QUAM  BENE  VEL  MALE 

DISPONITUR  DISPOSITUM  AUT  SECUNDUM 

SE  AUT  AD  ALIUD  ». 

Videtur  quod  habitus  non  recte  definia¬ 
tur  «  dispositio  secundum  quam  bene  vel 
male  disponitur  dispositum  aut  secundum 
se  aut  ad  aliud  ». 

1.  Dicitur  enim  5.  Metaphijs.  {text.  25; 
1.  4,  c.  20),  quod  habitus  dicitur  tamquam 
actio  quEedam  habentis  et  habiti;  sed  illa 
actio  non  potest  sic  definiri :  ergo.  —  5. 
Metapliys.  1.  20  (24). 

2.  Prgeterea,  habitus  supervenit  poten¬ 
tiae  in  ordine  ad  suam  operationem,  ut  di¬ 
ctum  est(art.  prgeced.  et  11.  ibi  citatis) ;  er¬ 
go  male  definitur  «  dispositio  bene  vel 
male  disponens  dispositum  secundum  se  » . 

3.  Praeterea,  difficile  mobile  est  de  es¬ 
sentia  habitus ;  sed  quidquid  est  de  essen¬ 
tia,  debet  poni  in  definitione  :  ergo  defi¬ 
cit  illa  definitio  habitus.  —  de  Virt.  in 
com.  q.  1,  a.  1,  in  c. ;  cf.  art.  praeced. 

Sed  contra  est,  quod  Philosophus  5. 
Metaphys.  {text.  25;  1.  4,  c.  20)  assignat 
hanc  definitionem  ;  et  2.  Eth.  (c.  5,  al.  4) 
dicit,  quod  habitus  sunt  «  secundum  quos 
ad  passiones  nos  habemus  bene  vel  male. » 


—  5.  Metaphys.  1.  20  (24);  2.  Eth.  1.  5. 

Respondeo  dicendum,  quod  optime  defi¬ 
nitus  est  habitus  a  Philosopho.  Cum  enim 
habitus  sit  in  genere  qualitatis,  ut  dictum 
est  in  Prima  Parte  hujus  operis  (q.  12,  a. 
2),  secundum  quam  determinatur  poten¬ 
tia  subjecti  secundum  esse  accidentale  ; 
determinatio  autem  subjecti  secundum 
esse  accidentale  est  triplex  —  potest  enim 
accipi  vel  in  ordine  ad  ipsam  naturam 
subjecti ;  vel  secundum  actionem  et  pas¬ 
sionem,  quae  consequuntur  principia  na¬ 
tura,  scilicet  materiam  vel  formam ;  vel 
secundum  quantitatem,  ut  dictum  est  in 
Prima  Parte  (1.  c.) ;  —  secundum  deter¬ 
minationem  subjecti  ad  naturam  rei  su¬ 
mitur  propria  ratio  habitus  et  dispositio¬ 
nis.  Unde  dicitur  dispositio  secundum 
quam  disponitur  dispositum  secundum 
se. —  Et  quia  ipsa  forma  et  natura  est  finis 
et  cujus  causa  fit  aliquid;  ideo  in  habitibus 
et  dispositionibus  consideratur  bonum  et 
malum,  et  etiam  facile  et  difficile  mobile, 
secundum  quod  aliqua  natura  est  finis  ge¬ 
nerationis  et  motus.  Sic  sanitas,  quae  est 
commensuratio  calidorum  et  frigidorum, 
est  habitus  seu  dispositio,  secundum  quam 
homo  disponitur  bene  secundum  se. Quan¬ 
do  enim  est  modus  conveniens  naturae  rei, 
tunc  habitus  habet  rationem  boni ;  quan¬ 
do  autem  non  convenit,  tunc  habet  ratio¬ 
nem  mali  :  sicut  aegritudo  est  per  quam 
homo  male  disponitur  secundum  se.  — 
Sed  quia  natura  rei,  quae  est  finis  gene¬ 
rationis, ulterius  etiam  ordinaturad  alium 
finem,  qui  vel  est  operatio,  vel  aliquod 
operatum  ad  quod  quis  pervenit  per  ope¬ 
rationem  ;  ideo  habitus  non  solum  impor¬ 
tat  ordinem  ad  ipsam  naturam  rei,  sed 
etiam  consequenter  ad  operationem  in 
quantum  est  finis  naturae  vel  perducens  ad 
finem.  —  Unde  patet,  quod  bene  definitur 
habitus  dispositio  secundum  quam  bene 
vel  male  disponitur  dispositum  secundum 
se,  id  est  secundum  suam  naturam,  aut  ad 
aliud,id  est  in  ordine  ad  finem. — la  2ae,q. 
49,  a.  2,  c. ;  a.  4,  c. ;  5.  Metaphys.  1.  20 
(24) ;  2.  Eth.  1.  5 ;  cf .  Prima  Pars  hujus 
operis  q.  12,  a.  2. 

Ad  primum  ergo  dicendum,  quod  ibi 
loquitur  Philosophus  de  habitu, secundum 
quod  dicitur  ab  habere  vel  haberi,  ut  di¬ 
ctum  est  in  Prima  Parte  hujus  operis  (q. 
12,  a.  2,  ad  primam  quaestionem,  in  c.  et 
ad  1).  —  ,la  2a3,  q.  49,  a.  1,  c. ;  5. 
Metaphys.  1.  20  (24). 

Ad  secundum  patet  solutio  ex  dictis  in 
Prima  Parte  hujus  operis  (q.  12,  a.  2,  ad 
primam  quaestionem,  ad  1). 

Ad  tertium  dicendum,  quod  hic  sumi¬ 
tur  habitus  paulo  latius,  secundum  quod 
convenit  cum  dispositione.  —  Gfr.  Prima 
Pars  hujus  operis  (q.  12,  a.  3,  c.). 

* 

ARTICULUS  III 

UTRUM  SOL.^:  SPIRITUALES  ANIM^  FACULTA¬ 
TES  SINT  SUBJECTUM  HABITUS. 

Videtur  quod  spirituales  animae  facul¬ 
tates  non  sint  subjectum  habitus. 

1 .  Accidens  enim  non  recipitur  in  acci¬ 
dente;  sed  animae  facultates  sunt  acciden¬ 
tia  :  ergo  habitus  non  recipitur  in  iis ;  er¬ 
go  non  sunt  subjectum  habitus.  —  de 
Virt.  in  com.  a.  3,  arg.  3 ;  la  2ae,  q.  50, 
a.  2,  arg.  2. 

2.  Praeterea,  anima  est  subjectum  po¬ 
tentiae.  Si  ergo  potentia  est  subjectum  ac¬ 
cidentis,  pari  ratione  illud  accidens  erit 
subjectum  alterius  accidentis,  et  ita  ibitur 
in  infinitum ;  quod  est  inconveniens.  Ergo 
potentiae  animae  non  sunt  subjectum  ha¬ 
bitus.  —  de  Virt.  in  com.  a.  3,  arg.  6. 

3.  Praeterea,  habitus  dicuntur  in  ordine 
ad  naturam,  ut  dictum  est  (art.  1  huj. 
quaest.) ;  sed  natura  magis  attenditur  se¬ 
cundum  essentiam  animae  quam  secun¬ 
dum  potentias  :  ergo  habitus  sunt  in  ani¬ 
ma  secundum  ejus  essentiam,  ac  proinde 
non  in  facultatibus  animae.  —  la  2ae,  q. 
50,  a.  2. 

4.  Praeterea,  habitus  dicuntur  in  ordine 
ad  naturam  et  ad  operationes,  ut  dictum 
est  (art.  1  huj.  quaest.) ;  sed  natura  et  ope¬ 
rationes  reperiuntur  in  brutis  animali¬ 
bus  :  ergo  reperiuntur  etiam  habitus  in 
illis.  —  la  2ae,  q.  50,  a.  3,  arg.  2. 


5.  Praeterea,  habitus  est  dispositio  ali- 
cujus  subjecti  existentis  in  potentia  vel  ad 
formam  vel  ad  operationem,  ut  dictum 
est ;  sed  corpus  existit  in  potentia  ad  for¬ 
mam  et  ad  operationem  :  ergo  corpus  est 
subjectum  habitus. —  la  2ae,  q.  50,  a.l,c. 

6.  Praeterea,  Philosophus  dicit  (3.  Eth. 
c.  10,  al.  13),  quod  aliquae  virtutes  sunt 
irrationabilium  partium  ;  sed  temperantia 
et  fortitudo  sunt  habitus  :  ergo  partes  ir¬ 
rationabiles  seu  sensitivae  sunt  etiam  sub¬ 
jectum  habitus.  —  la  286,  q.  50,  a.  3,  arg. 
Sed  contra',  3.  Eth.  1.  19. 

7.  Praeterea,  habitus  sunt  in  angelis ; 
ergo  non  solae  facultates  animae  sunt  sub¬ 
jectum  habituum.  —  la  286,  q.  50,  a.  6,c. 

8.  Praeterea,  intellectus  est  facultas 
animae  spiritualis ;  sed  in  intellectu  non 
potest  esse  habitus.  Habitus  enim  ope¬ 
rationibus  conformantur ;  sed  operationes 
hominis  sunt  communes  animae  et*  cor¬ 
pori,  ut  dicitur  1.  de  Anima,  {text.  12  et 
64  sqq. ;  c.  1  et  4),  et  intellectus  non  est 
actus  corporis,  ut  dicitur  3.  de  Anima 
{text.  6;  c.  4)  :  ergo  intellectus  non  est 
subjectum  alicujus  habitus.  —  la  2ae,  q. 
50,  a.  4,  arg.  1. 

9.  Praeterea,  in  potentiis  naturalibus 
non  est  aliquis  habitus,  quia  ex  natura 
sua  sunt  determinatae;  sed  voluntas  ex  na¬ 
tura  sua  ordinatur  ad  hoc  quod  tendat  in 
bonum  ordinatum  ratione  :  ergo  in  volun¬ 
tate  non  est  aliquis  habitus.  —  la  2ae,  q. 
50,  a.  5,  arg.  3. 

Sed  contra  est,  quod  illud  tantum  est 
capax  habituum,  quod  potest  diversimode 
operari,  ut  dictum  est  (art.  1  huj. quaest.); 
sed  sol^  facultates  rationales  possunt  di¬ 
versimode  operari  :  ergo  solae  facultates 
animae  rationalis  sunt  subjectum  habitus. 
—  la  2«,  q.  49,  a.  4,  c.;  q.  50,  a.  1,  c. 

Respondeo  dicendum,  quod  eae  potentiae 
sunt  tantum  capaces  habituum,  quae  pos¬ 
sunt  diversimode  operari ;  quod  solis  po¬ 
tentiis  rationalibus  convenit.  Rationale 
autem  in  homine  est  duplex  :  unum  per 
essentiam,  scilicet  intellectus,  aliud  per 
participationem.  Et  de  intellectu  quidem 
quidam  sunt  diversimode  opinati. Quidam 

enim  ponentes  intellectum  possibilem  esse 
unum  in  omnibus  hominibus,  coacti  sunt 
ponere  quod  habitus  cognoscitivi  non  sunt 
in  ipso  intellectu,  sed  in  viribus  interiori¬ 
bus  sensitivis.  Manifestum  est  enim, quod 
homines  in  habitibus  di  versificantur ; 
unde  non  possunt  habitus  cognoscitivi  di¬ 
recte  poni  in  eo  quod,  unum  numero  exi- 
stens,  est  commune  omnibus  hominibus. 
Unde  si  intellectus  possibilis  sit  unus  nu¬ 
mero,  habitus  scientiarum,  secundum 
quos  homines  diversificantur,  non  pote¬ 
runt  esse  in  intellectu  possibili  sicut  in 
subjecto,  sed  erunt  in  viribus  interiori¬ 
bus  sensitivis,  qum  sunt  diversae  in  di¬ 
versis.  —  Sed  ista  positio  est  contra  rei 
veritatem ;  sicut  enim  ejus  est  potentia 
cujus  est  operatio,  ita  etiam  ejus  est  ha¬ 
bitus  cujus  est  operatio  ;  intelligere  autem 
et  considerare  est  proprius  actus  intelle- 
ctus:"ergo  et  habitus  quo  consideratur  erit 
proprie  in  ipso  intellectu.  Unde  patet  ip¬ 
sum  esse  subjectum  aliquorum  habituum. 
—  la  2a3,  q.  50,  a.  4,  c. 

Quoad  rationale  nqyo  per  participatio¬ 
nem,  illud  est  duplex  :  unum,  quod  se  ha¬ 
bet  ut  primum  movens,  scilicet  voluntas  ; 
aliud,  ut  movens  motum,  scilicet  appeti¬ 
tus  sensibilis  et  ceterge  potentiae  inferio¬ 
res.  Et  de  primo  quidem  manifestum  est, 
quod  est  maxime  capax  habituum.  Omnis 
enim  potentia  quae  diversimode  potest  or¬ 
dinari  ad  agendum,  indiget  habitu,  quo 
bene  disponatur  ad  suum  actum.  Volun¬ 
tas  autem  potest  diversimode  ordinari ;  et 
ideo  oportet  in  voluntate  habitus  ponere, 
quibus  bene  disponatur  ad  suos  actus.  — 
la  2ae,  q.  50,  a.  5,  c. 

Potentiae  autem  qua3  se  habent  ut  mo¬ 
ventes  et  motae,  scilicet  vires  sensitivse, 
dupliciter  possunt  considerari  :  uno  mo¬ 
do,  secundum  quod  operantur  ex  instin¬ 
ctu  naturae;  alio  modo,  secundum  quod 
operantur  ex  imperio  rationis.  Secundum 
igitur  quod  operantur  ex  instinctu  na- 
turEB,  sic  ordinantur  ad  unum  sicut  et  na¬ 
tura;  et  ideo  non  sunt  in  iis  habitus,  se¬ 
cundum  quod  ex  instinctu  naturae  operan¬ 
tur  ;  secundum  vero  quod  operantur  ex 


imperio  rationis,  sic  ad  diversa  ordinari 
possunt,  et  in  eis  possunt  esse  aliqui  ha¬ 
bitus  quibus  bene  aut  male  ad  aliquid 
disponantur.  — Sed  circa  vires  sensitivas 
considerandum  est,  quod  sunt  duplicis 
generis,  apprehensivm  scilicet  et  appetiti- 
Ydd ;  in  quibus  ea  est  differentia,  quod  ap- 
petitivae  natae  sunt  moveri  ab  appetitu  ra¬ 
tionali,  ut  dicitur  3.  de  Anima  {text.  57  ; 
c.  11);  sed  vires  rationales  apprehensivae 
natae  sunt  accipere  a  viribus  sensitivis. 
Cum  autem  in  viribus  sensitivis  appe- 
titivis  non  sint  habitus,  nisi  secundum 
quod  operantur  ex  imperio  rationis,  ideo 
magis  convenit  quod  habitus  sint  in  viri¬ 
bus  sensitivis  appetiti  vis  quam  in  viribus 
apprehensivis  ;  quamvis  etiam  in  ipsis  in¬ 
terioribus  viribus  sensitivis  apprehensi¬ 
vis  possint  poni  aliqui  habitus,  secundum 
quos  homo  sit  bene  memorativus  vel  co- 
gitativus  vel  imaginativus;  unde  etiam 
Philosophus  dicit  de  Memoria  et  Remi- 
nise.  (c.  3,  al.  2),  quod  consuetudo  mul¬ 
tum  operatur  ad  bene  memorandum  : 
quia  etiam  istae  vires  moventur  ad  ope¬ 
randum  ex  imperio  rationis.  Vires  autem 
apo.rehensivae  exteriores,  ut  visus  et  au¬ 
ditus  et  hujusmodi,  non  sunt  suscepti  vae 
aliquorum  habituum  ;  sed  secundum  dis¬ 
positionem  suae  naturae  ordinantur  ad 
suos  actus  determinatos,  sicut  et  membra 
corporis,  in  quibus  non  sunt  habitus,  sed 
magis  in  viribus  imperantibus  motum  ip¬ 
sorum.  —  la  2ae,  q.  50,  a.  3,  c.  et  ad  3. — 
de  Virt.  in  com.  a.  4,  c. 

Ad  primum  ergo  dicendum,  quod  sub¬ 
jectum  tripliciter  comparatur  ad  acci¬ 
dens  :  uno  modo  sicut  praebens  ei  susten- 
tamentum ;  nam  accidens  per  se  non  sub¬ 
sistit,  fulcitur  vero  per  subjectum ;  —alio 
modo  sicut  potentia  ad  actum ;  nam  sub¬ 
jectum  accidenti  subjicitur  sicut  quaedam 
potentia  actui,  unde  et  accidens  forma  di¬ 
citur  ;  —  tertio  modo  sicut  causa  ad  effe¬ 
ctum  ;  nam  principia  subjecti  sunt  princi¬ 
pia  per  se  accidentis. —  Quantum  igitur  ad 
primum,  unum  accidens  alterius  subje¬ 
ctum  esse  non  potest.  Nam  cum  nullum 
accidens  per  se  subsistat,  non  potest  alteri 

sustentamentum  praabere,  nisi  forte  dica¬ 
tur, quod  in  quantum  est  a  subjecto  sus¬ 
tentatum,  aliud  accidens  sustentat.  Sed 
quantum  ad  alia  duo,  unum  accidens  se 
habet  ad  aliud  per  modum  subjecti.  Nam 
unum  accidens  est  in  potentia  ad  alterum 
sicut  diaphanum  ad  lucem  et  superficies 
ad  colorem  ;  unum  etiam  accidens  potest 
esse  causa  alterius,  ut  humor  saporis ;  et 
per  hunc  modum  dicitur  unum  accidens 
alterius  accidentis  esse  subjectum  :  non 
quod  unum  possit  alteri  sustentamentum 
praebere,  sed  quia  subjectum  est  recepti¬ 
vum  unius  accidentis  altero  mediante.  — 
Et  per  hunc  modum  dicitur  potentia  ani¬ 
mae  subjectum  habitus ;  nam  habitus  ad 
potentiam  animae  comparatur  ut  actus  ad 
potentiam,  cum  potentia  sit  indeterminata 
quantum  est  de  se,  et  per  habitum  deter¬ 
minetur  ad  hoc  vel  illud.  Ex  principiis 
etiam  potentiarum  habitus  acquisiti  cau¬ 
santur.  Unde  patet  potentias  esse  habi¬ 
tuum  subjecta,  quia  habitus  animae  in¬ 
sunt  potentia  mediante.  —  de  Virt.  in 
com.  a.  3,  c. 

Ad  secundum  dicendum,  quod  non 
oportet  in  infinitum  abire,  quia  pervenie¬ 
tur  ad  aliquod  accidens,  quod  non  est  in 
potentia  respectu  alterius  accidentis.  — 
Ibid.  a.  3,  ad  6. 

Ad  tertium  dicendum,  quod  habitus 
importat  dispositionem  quandam  in  ordine 
ad  naturam  et  ad  operationem.  ■ —  Unde, 
si  accipiatur  habitus  secundum  quod  ha¬ 
bet  ordinem  ad  naturam,  sic  non  potest 
esse  in  anima,  si  tamen  de  natura  huma¬ 
na  loquamur,  quia  ipsa  anima  est  forma 
completiva  humanse  naturae.  Unde  secun¬ 
dum  hoc  ma^is  potest  esse  aliquis  habitus 
vel  dispositio  in  corpore  per  ordinem  ad 
animam,  quam  in  anima  per  ordinem  ad 
corpus.  —  Sed  si  loquamur  de  aliqua  su¬ 
periori  natura, cujus  homo  potest  esse  par¬ 
ticeps,  sic  nihil  prohibet  in  anima  secun¬ 
dum  suam  essentiam  esse  aliquem  habi¬ 
tum,  scilicet  gratiam.  —  Si  vero  accipia¬ 
tur  habitus  in  ordine  ad  operationem,  sic 
maxime  habitus  inveniuntur  in  anima,  in 
quantum  anima  non  determinatur  ad 


unam  operationem,  sed  se  habet  ad  mul¬ 
tas,  quod  requiritur  ad  habitum.  Et  quia 
est  principium  per  suas  potentias,  ideo 
secundum  hoc  habitus  sunt  in  anima  se¬ 
cundum  suas  potentias.  —  la  2ae,  q.  50, 
a.  2,  c. 

Ad  quartum  dicendum,  quod  vires  sen- 
sitivse  in  brutis  animalibus  non  operantur 
ex  imperio  rationis,  sed  ex  instinctu  na¬ 
turae  ;  et  sic  in  brutis  animalibus  non  sunt 
aliqui  habitus  ordinati  ad  operationes  ; 
sunt  tamen  in  eis  aliquae  dispositiones  in 
ordine  ad  naturam,  ut  sanitas  et  pulchri¬ 
tudo.  Sed  quia  bruta  animalia  a  ratione 
hominis  per  quandam  consuetudinem  dis¬ 
ponuntur  ad  aliquid  operandum  sic  vel  a- 
liter  ;  hoc  modo  in  brutis  animalibus  ha¬ 
bitus  quodam  modo  poni  possunt.  Deficit 
tamen  ratio  habitus  quantum  ad  usum 
voluntatis,  quia  non  habent  dominium 
utendi  vel  non  utendi,  quod  videtur  ad  ra¬ 
tionem  habitus  pertinere.  Et  ideo,  pro¬ 
prie- loquendo,  in  eis  habitus  esse  non  pos¬ 
sunt.  —  la  2a3,  q.  50,  a.  3,  ad  2. 

Ad  quintum  dicendum,  quod  secun¬ 
dum  quod  habitus  importat  dispositionem 
ad  operationem,  nullus  habitus  est  princi¬ 
paliter  in  corpore  sicut  in  subjecto.  Om¬ 
nis  enim  operatio  corporis  est  aut  a  natu¬ 
rali  qualitate  corporis,  aut  est  ab  anima 
movente  corpus.  Quantum  igitur  ad  illas 
operationes,  quje  sunt  a  natura,  non  dis¬ 
ponitur  corpus  per  aliquem  habitum,  quia 
virtutes  naturales  surit  determinata  ad 
unum.  Operationes  vero  quse  sunt  ab  ani¬ 
ma  per  corpus,  principaliter  quidem  sunt 
ipsius  animae,  secundario  vero  ipsius  cor¬ 
poris.  Habitus  autem  proportionantur  ope¬ 
rationibus  ;  unde  ex  similibus  actibus  si¬ 
miles  habitus  causantur,  ut  dicitur  in  2. 
Eth.  (c.l  et  2 ).  Et  ideo  dispositiones  ad  ta¬ 
les  operationes  principaliter  sunt  in  anima; 
in  corpore  vero  possunt  esse  secundario,  in 
quantum  scilicet  corpus  disponitur  et  ha- 
bilitatur  ad  prompte  deserviendum  opera¬ 
tionibus  animae.  —  Si  vero  loquamur  de 
dispositione  subjecti  ad  formam,  sic  habi¬ 
tualis  dispositio  potest  esse  in  corpore, 
quod  comparatur  ad  animam  sicut  subje- 

ctum  ad  formam.  Et  hoc  modo  sanitas  et 
pulchritudo  et  hujusmodi,  habituales 
dispositiones  dLimnim  ;  tamen  non  habent 
perfecte  rationem  habituum,  quia  causas 
eorum  de  sua  natura  de  facili  transmu- 
tabiles  sunt.  —  la  2£e,  q.  50,  a.  1,  c.  ;  2. 
Eth.  1.  1  et  2. 

Ad  sextum  patet  solutio  ex  dictis  ( in 
c.  ).  Secundum  quod  enim  vires  sensitivm 
nat£e  sunt  obedire  rationis  imperio,  per¬ 
ficiuntur  ad  suos  actus  per  aliquid  super¬ 
inductum.  Quod  tamen  non  inest  eis  sicut 
aliqua  forma  manens  in  subjecto,  sed  so¬ 
lum  per  modum  passionis,  sicut  species 
in  pupilla.  Unde  nec  harum  potentiarum 
virtutes  sunt  habitus  ;  sed  magis  ipsa  po¬ 
tentiae,  secundum  quod  sunt  actu  passse  a 
suis  activis. —  de  Virt.  in  com.  a.  1,  in  c.; 

а.  3,  in  c.  ;  de  Verit.  q.  20,  a.  2,  in  c.; 

Ad  septimum  dicendum,  quod  in  quan¬ 
tum  in  angelis  invenitur  aliqua  potentia, 
in  tantum  in  eis  possunt  habitus  inveniri. 
Circa  hujusmodi  tamen  habitus  aliter  se 
habet  angelicus  intellectus,  et  aliter  hu¬ 
manus.  Intellectus  enim  humanus  cum 
sit  infinitus  in  ordine  intellectuum,  est  in 
potentia  respectu  omnium  intellegibilium, 
sicut  materia  prima  respectu  omnium  for¬ 
marum  sensibilium ;  ideo  ad  omnia  in- 
telligenda  indiget  aliquo  habitu.  —  Sed 
intellectus  angelicus  non  se  habet  sicut 
pura  potentia  in  genere  intelligibilium, 
sed  sicut  actus  quidam  ;  non  autem  sicut 
actus  purus,  hoc  enim  solius  Dei  est,  sed 
cum  permixtione  alicujus  potentige  ;  et 
tanto  minus  habet  de  potentialitate, 
quanto  est  superior.  Et  ideo  in  quantum  est 
in  potentia,  indiget  perfici  habitualiter 
per  aliquas  species  intelligibiles  ;  sed  in 
quantum  est  actu,  per  essentiam  suam 
potest  aliqua  intelligere,  ad  minus  se  ip¬ 
sum,  et  alia  secundum  modum  su£e  sub¬ 
stantiae.  Habitus  autem  qui  sunt  dispositi¬ 
ones  ad  esse  naturale,  non  sunt  in  angelis, 
cum  sint  immateriales.  —  la  2£e,  q.  50,  a. 

б, c. 

Ad  octavum  dicendum,  quod  habitus 
non  est  dispositio  objecti  ad  potentiam, 
sed  magis  dispositio  potentiae  ad  obje¬ 


ctum. Unde  oportet  quod  sit  in  ipso  poten¬ 
tia,  quae  est  principium  actus,  non  autem 
in  eo  quod  comparatur  ad  potentiam  sicut 
objectum.  Ipsum  autem  intelligere  non 
dicitur  commune  esse  animae  et  corpori, 
nisi  ratione  phantasmatis,  ut  dicitur  ini. 
de  Anima  {text.  66  ;  c.  4  ).  Patet  autem 
quod  phantasma  comparatur  ad  intelle¬ 
ctum  possibilem  ut  objectum.  Unde  relin¬ 
quitur  quod  habitus  intellectivus  sit  prin¬ 
cipaliter  ex  parte  ipsius  intellectus,  non 
autem  ex  parte  phantasmatis,  quod  est 
commune  animae  et  corpori.  Et  ideo  di¬ 
cendum  est,  quod  intellectus  possibilis  est 
subjectum  habitus.  Illi  enim  competit 
esse  subjectum  habitus,  quod  est  in  po¬ 
tentia  ad  multa  ;  et  hoc  maxime  competit 
intellectui.  —  la  2a3,  q.  50,  a.  4  ,  ad  1. 

Ad  nonum  dicendum,  quod  volontas 
ex  ipsa  natura  potentiae  inclinatur  in  bo¬ 
num  rationis.  Sed  quia  hoc  bonum  multi¬ 
pliciter  diversificatur,  necessarium  est  ut 
ad  aliquod  determinatum  bonum  rationis 
voluntas  per  aliquem  habitum  inclinetur, 
ad  hoc  quod  sequatur  promptior  operatio. 
—  la  28e,  q.  50,  a.  5,  ad  3. 

ARTICULUS  IV 

UTRUM  HABITUS  GAUSENTUR  EX  ACTIBUS. 

Videtur  quod  habitus  non  generentur 
ex  actibus. 

1.  Nihil  enim  formare  potest  se  ipsum  ; 
sed  habitus  est  quaedam  forma  potentiae, 
ut  supra  dictum  est :  ergo  homo  non  potest 
in  se  per  suos  actus  causare  habitus .  — 
de  Virt.  in  com.  a.  9,  arg.  8  ;  la  2ge, 
q.  49,  a.l,  c. 

2.  Praeterea,  si  per  actum  habitus  in  no¬ 
bis  acquiritur,  aut  acquiritur  qer  unum 
aut  per  plures.  Non  per  unum  ;  dicit  enim 
Philosophus  2.  Eth.  (c.  4,  al.  3),  quia  ex 
uno  non  efficitur  aliquis  studiosus.  Simili- 
teretiam.nec  ex  multis,  quia  multi  actus- 
cum  non  sint  simul,  non  possunt  simul 
aliquem  effectum  inducere.  Ergo  videtur 
quod  nullo  modo  habitus  causetur  in 
nobis  ex  actibus  nostris.  —  de  Virt.  in 
com.  a.  9,  arg.  11. 

3.  Prasterea,  datur  aliquis  habitus  a 
natura,  puta  habitus  primorum  principi¬ 
orum,  ut  dicit  Philosophus  2.  Poster. 
(  text.  ult.  ;  c.  ult.  )  ;  ergo  habitus  non 
causatur  ex  actibus.  —  la  2se,  q.  51,  a.  1, 
c.  ;  2.  Poster.  1.  ult. 

4.  Prmterea,  dantur  aliqui  habitus  in¬ 
fusi  ;  sed  hi  non  sunt  producti  per  actus  : 
ergo  habitus  non  producuntur  per  actus. 
—  la  2m,  q.  51,  a.  4,  c. 

5.  Prasterea,  effectus  non  potest  esse 
nobilior  sua  causa  ;  sed  habitus  est  nobi¬ 
lior  quam  actus  prmcedens  habitum  ; 
quod  patet  ex  hoc  quod  nobiliores  actus 
reddit:  ergo  habitus  non  potest  causari  ab 
actu  procedente  habitum.  —  la  20,  q. 
51,  a.  2,  arg.3. 

Sed  contra  est :  1.  quod  Philosophus  (  2. 
Eth.  c  .  1  et  2  )  docet  habitus  virtutum 
et  vitiorum  ex  actibus  causari.  —  la  2o, 
q.  51 ,  a.  2,  arg.  Sed  contra  ;  2.  Eth.  1. 
1  et  2. 

2.  Proterea,  Philosophus  .Metaphys . 
texi.  10 ;  1.  8,  c.  5)  distinguit  duplicem  po¬ 
tentiam;  unam,  quo  est  indita  vis,  cujus- 
modi  est  potentia,  sicut  sensus  in  anima¬ 
libus  ;  et  hoc  non  acquiritur  ex  actibus, 
sed  potius  prorequiritur  ad  actus  ;  alia 
vero  est,  quo  per  consuetudinem  vel  do¬ 
ctrinam  acquiritur  ;  et  hoc  prorequirit 
proexercitari  in  actibus  antequam  acqui¬ 
ratur,  sicut  tibicinando  aliquis  fit  tibicina¬ 
tor.  At  habitus  pertinet  ad  hoc  secundum 
genus  potentio  ;  patet  enim,  quod  non  na¬ 
scimur  doctores  aut  tibicinatores.  Ergo  ha¬ 
bitus  causantur  ex  actibus.  —  la  2o,  q. 
51,  a.  2,  c. ;  9.  Metaphys.  1.  4  (2)  et  7  (3). 

Respondeo  dicendum,  quod  dum  aliquis 
habet  naturalem  aptitudinem  ad  aliquid, 
si  hoc  aptitudo  sit  secundum  principium 
passivum  tantum,  potest  illud  acquirere; 
sed  non  ex  actu  proprio,  sed  ex  actione 
alicujus  exterioris  naturalis  agentis  :  si¬ 
cut  aer  recipit  lumen  a  sole.  Si  vero  ha¬ 
beat  aptitudinem  naturalem  ad  illud  se¬ 
cundum  activum  principium  eipassivum 
simul,  tunc  per  actum  proprium  potest 
ad  illud  pervenire.  Ostensum  est  autem 
supra,  quod  aptitudo  naturalis  ad  habitus, 


quam  habet  homo,  est  secundum  princi¬ 
pia  activa  et  passiva  ;  quod  quidem  ex  ipso 
ordine  potentiarum  apparet.  Nam  in  parte 
intellectiva  est  principium  quasi  passi¬ 
vum  intellectus  possibilis,  qui  reducitur 
in  suam  perfectionem  per  intellectum 
agentem.  Intellectus  autem  in  actu  movet 
voluntatem  ;  nam  bonum  intellectum  est 
finis,  qui  movet  appetitum  ;  voluntas  au¬ 
tem  mota  a  ratione,  nata  est  movere  ap¬ 
petitum  sensitivum,  scilicet  irascibilem  et 
concupiscibilem,  qui  nati  sunt  obedire  ra¬ 
tioni,  ut  dictum  est.  Et  ideo  manifestum 
est,  quod  homo  per  actus  suos  potest  pro¬ 
ducere  in  se  habitus.  —  la  2ag,  q.  51,  a. 
1  et  2;  de  Virt.  in  com.  a.  9,  c. 

Diversimode  tamen  reducitur  in  actum 
habitus  qui  est  in  parte  intellectiva,  et  qui 
est  in  parte  appetitiva.  Nam  actio  intelle¬ 
ctus  et  cujuslibet  cognoscitivas  potentiae 
est  secundum  quod  aliqualiter  assimilatur 
cognoscibili ;  unde  habitus  intellectualis 
fit  in  parte  intellectiva,  secundum  quod 
per  intellectum  agentem  fiunt  species 
intellectm  in  ipsa  vel  actu  vel  habitu. 
Actio  autem  virtutis  appetitivae  consi¬ 
stit  in  inclinatione  ad  appetibile  ;  unde 
ad  hoc  quod  fiat  habitus  in  parte  ap¬ 
petitiva,  oportet  quod  detur  ei  inclinatio 
ad  aliquid  determinatum.  Sciendum  est 
autem,  quod  inclinatio  rerum  naturalium 
consequitur  formam,  et  ideo  est  ad  unum 
secundum  exigentiam  formas ;  qua  rema¬ 
nente  talis  inclinatio  tolli  non  potest,  nec 
contraria  induci  ;  et  propter  hoc  res  natu¬ 
rales  neque  assuescunt  aliquid  neque  de¬ 
suescunt  :  quantumcunque  enim  lapis 
sursum  feratur,  nunquam  hoc  assuescet, 
sed  semper  inclinatur  ad  motum  deorsum. 
Sed  ea,  quas  sunt  ad  utrumlibet,  non  ha¬ 
bent  aliquam  formam  ex  qua  inclinentur 
ad  unum  determinatum,  sed  a  proprio 
movente  determinantur  ad  aliquid  unum  ; 
et  hoc  ipso  quod  determinantur  ad  ipsum, 
quodammodo  disponuntur  ad  idem.  Et 
cummultoties  inclinantur,  determinantui- 
ad  idem  a  proprio  movente,  et  firmatur  in 
eis  inclinatio  determinata  in  illud,  ita 
quod  ista  dispositio  superinducta  est  quasi 

quaedam  forma,  per  modum  naturae  ten¬ 
dens  in  unum  ;  et  propterea  dicitur,  quod 
«  consuetudo  est  altera  natura  ».  Quia  igi¬ 
tur  vis  appetitiva  se  habet  ad  utrumlibet, 
non  tendit  in  unum,  nisi  secundum  quod  a 
ratione  determinatur  in  illud.  Cum  igitur 
ratio  multoties  inclinat  potentiam  appeti- 
vam  in  aliquid  unum,  fit  quadam  dispo¬ 
sitio  firmata  in  vi  appetitiva,  per  quam 
inclinatur  in  unum  quod  consuevit.  Et  ista 
dispositio  sic  firmata  est  habitus.  Unde,  si 
recte  consideratur,  habitus  appetitivae 
partis  nihil  est  aliud  quam  quaedam  dis¬ 
positio  sive  forma  sigillata  et  impressa 
in  vi  appetitiva  a  ratione.  —  de  Virt.  in 
com.  a.  9,  c.  ;  2.  Eth.  1.  1  et  2. 

Et  sic  ex  actibus  possunt  in  agenti¬ 
bus  aliqui  liabitus  causari,  non  qui¬ 
dem  quantum  ad  primum  activum 
principium,  sed  quantum  ad  princi¬ 
pium  actus  quod  movet  motum.  Nam 
omne  quod  patitur  et  movetur  ab  alio, 
disponitur  per  actum  agentis.  Unde  ex 
multiplicatis  actibus  generatur  quse- 
dam  qualitas  in  potentia  passiva  et 
mota,  quae  nominatur  habitus,  sicut  ha¬ 
bitus  virtutum  moralium  causantur  in 
appetiti  vis. potentis  secundum  quod  mo¬ 
ventur  a  ratione ;  et  habitus  scientia¬ 
rum  causantur  in  intellectu  secundum 
quod  movetur  a  primis  propositionibus, 
quarum  est  intellectus  ;  qui  est  habitus 
naturalis,  quia  ea,  qum  sunt  a  natura, 
sunt  principia  omnium  supervenientium. 

(  la  2a3,  q.  51,  a.  2,  c.)  Et  tamen  ille  ha¬ 
bitus  ita  est  naturalis,  ut  etiam  quodam 
modo  per  actus  acquiratur  ;  neque  enim 
potest  intellectus  cognoscere,  quid  sit 
totum  et  quid  sit  pars,  nisi  interveniente 
actione  intellectus  agentis  species  intel- 
ligibiles  a  phantasmatibus  accipiat. —  la 
2se,  q.  51,  a  .  2,  c.  ;  q.  55,  a.  2,  c. 

Ad  primum  ergo  dicendum,  quod 
idem  secundum  idem  non  potest  se  ipsum 
formare  ;  sed  quando  in  aliquo  uno  est 
aliquod  principium  activum  et  aliud  pas¬ 
sivum,  se  ipsum  formare  potest  secun¬ 
dum  partes,  ita  scilicet  quod  una  pars 
ejus  sit  formans  et  alia  formata  ;  sicut 


aliquid  movet  se  ipsum,  ita  quod  una  pars 
ejus  sit  movens,  et  alia  mota,  ut  dicitur 
8.  Phys.  ( text.  .30  ;  c.  4  )  ;  sic  autem  est 
in  generatione  habitus.  —  de  Virt.  in 
com.  a.  9,  ad  8. 

Ad  secundum  dicendum,  quod  quanto 
actio  agentis  est  efificacior,  tanto  velo¬ 
cius  inducit  formam  ;  et  ideo  videmus 
in  intellectualibus,  quod  per  unam  de¬ 
monstrationem  quas  est  efficax  causatur 
in  nobis  scientia  ;  opinio  autem,  licet  sit 
minor  scientia,  non  causatur  in  nobis  per 
unum  syllogismum  dialecticum,  sed  le- 
quiruntur  plures  propter  eorum  debilita¬ 
tem.  Unde  et  in  agibilibus,  quia  opera¬ 
tiones  animm  non  sunt  efficaces  sicut  in 
demonstrationibus,  propter  hoc  quod  agi- 
bilia  sunt  contingentia  et  probabilia  :  ideo 
unus  actus  non  sufficit  ad  causandum  ha¬ 
bitum,  sed  requiruntur  plures  ;  et  licet 
illi  plures  non  sint  simul,  tamen  habitum 
virtutis  causare  possunt,  quia  primus  ac¬ 
tus  facit  aliquam  dispositionem,  et  secun¬ 
dus  actus,  inveniens  materiam  disposi¬ 
tam,  adhuc  eam  magis  disponit ;  et  tertius 
adhuc  amplius  ;  et  sic  ultimus  actus  agens 
in  virtute  omnium  praecedentium  com¬ 
plet  generationem  habitus:  sicut  accidit 
de  multis  guttis  cavantibus  lapidem.  — 
de  Virt.  in  com.  a.  9,  ad  11  ;  la  2a3,  q. 
51,  a.  3,  c.  ;  3.  Sent.  dist.  33,  q.  1,  a.  2, 
qusestiunc.  2,  ad  4. 

Ad  tertium  dicendum,  quod  habitum 
dari  a  natura,  dupliciter  potest  intelligi  : 
vel  secundum  naturam  speciei  vel  secun¬ 
dum  naturam  individui.  Secundum  qui¬ 
dem  naturam  speciei,  ex  parte  ipsius  ani¬ 
mae,  datur  habitus  a  natura  sicut  intel¬ 
lectus  principiorum,  qui  dicitur  esse  ha¬ 
bitus  naturalis,  ut  dictum  est  :  quia  scili¬ 
cet  ex  ipsa  natura  animae  intellectualis 
convenit  homini,  quod  statim,  cognito 
quid  est  totum  et  quid  est  pars,  cognoscat 
quod  omne  totum  est  majus  sua  parte. 
Quod  tamen  non  contingit  fieri  i  ta,  quod  sit 
totaliter  a  natura,  sed  oportet  et  quod  il¬ 
lud  cognoscat  per  species  intelligibiles  a 
phantasmatibus  acceptas.  —  Secundum 
vero  naturam  individui  est  aliquis  ha- 

bitus  cognoscitivus  secundum  inchoatio¬ 
nem  naturalem,  in  quantum  unus  homo 
ex  dispositione  organorum  est  magis  ap¬ 
tus  ad  bene  intelligendum  quam  alius,  in 
quantum  ad  operationem  intellectus  indi¬ 
gemus  virtutibus  sensitivis.  —  In  appe- 
titivis  autem  potentiis  non  est  aliquis  ha¬ 
bitus  naturalis  secundum  inchoationem 
ex  parte.ipsius  animas,  quantum  ad  ipsam 
substantiam  habitus,  sed  solum  quantum 
ad  principia  quaedam  ipsius,  sicut  princi¬ 
pia  juris  communis  dicuntur  esse  semi¬ 
naria  (seminalia)  virtutum  :  et  hoc  ideo, 
quia  inclinatio  ad  objecta  propria,  quge 
videtur  esse  inchoatio  habitus,  non  perti¬ 
net  ad  habitum,  sed  magis  pertinet  ad  ip¬ 
sam  rationem  potentiarum. — Sed  ex  parte 
corporis  secundum  naturam  individui 
sunt  aliqui  habitus  appetitivi,  secundum 
inchoationem  naturalem ;  sunt  enim  qui¬ 
dam  dispositi,  ex  propria  corporis  com¬ 
plexione,  ad  castitatem  vel  mansuetudi¬ 
nem  vel  aliquid  hujusmodi.  —  la  2ge,  q. 
51,  a.  1,  c. 

Ad  quartum  dicendum,  quod  habitus 
infusi  sunt  supernaturales ;  hic  autem 
quaestio  procedit  de  naturalibus,  licet 
quandoque  Deus  ad  ostendendam  suam 
virtutem  infundat  homini  illos  etiam  ha¬ 
bitus,  qui  naturali  virtute  possunt  causa¬ 
ri,  sicut  Apostolis  dedit  scientiam  Scri¬ 
pturarum  et  omnium  linguarum,  quam  ho¬ 
mines  per  studium  vel  consuetudinem  ac¬ 
quirere  possunt,  licet  non  ita  perfecte.  — 
la  2se,  q.  51,  a.  4,  c. 

Ad  quintum  dicendum,  quod  actus 
praecedens  habitum,  in  quantum  proce¬ 
dit  a  principio  activo,  procedit  a  nobiliori 
principio,  quam  sit  habitus  generatus  : 
sicut  ipsa  ratio  est  nobilius  principium, 
quam  sit  habitus  virtutis  moralis  in  vi 
appetitiva  per  actuum  consuetudines  ge¬ 
neratus  ;  et  intellectus  principiorum  est 
nobilius  principium  quam  scientia  con¬ 
clusionum.  —  la  2a3,  q.  51,  a.  2,  ad  3. 


ARTICULUS  V 

UTRUM  QUILIBET  ACTUS  AUGEAT  HABITUM. 

Videtur  quod  quilibet  actus  augeat 
habitum. 

1.  Quilibet  enim  actus  operatur  ad 
generationem  habitus  ;  ergo  etiam  quili¬ 
bet  actus  oparatur  ad  augmentum  habi¬ 
tus.  —  2a  2*,  q.  24,  a.  6,  arg.  2;  la  280, 
q.  52,  a.  3. 

2.  Pra3terea,  simile  augetur  suo  simili ; 
sed  quilibet  actus  est  similis  habitui,  a 
quo  procedit  :  ergo  quilibet  actus  auget 
habitum.  —  Ia2a3,  1.  c.  arg.  3. 

Sed  contra :  1  .In  his  quse  recipiunt  ma¬ 
gis  et  minus,  contingit  esse  alterationem ; 
alterari  enim  dicitur  quod  de  minus  cali¬ 
do  fit  magis  calidum;  sed  in  habitibus 
non  est  alteratio,  ut  probatur  in  7.  Phys. 
{text.  15  et  sqq. ;  c.  3):  ergo  habitus 
augeri  non  possunt :  ergo  quilibet  actus 
non  auget  habitum.  —  la2£e,  q.  52,  a.  1, 
arg.  3 ;  7.  Phys.  1.  5. 

2.  Prseterea,  habitus  est  perfectio  qu£e- 
dam,  ut  dicitur  7. Phys.  {text.  17  et  sq. ; 
c.  3) ;  sed  perfectio  cum  importet  finem 
et  terminum,  non  videtur  posse  recipere 
magis  et  minus  :  ergo  quilibet  actus  non 
auget  habitum.  —  la  280,  q.  52,  a.  1, 
arg.  2. 

Respondeo  dicendum,  quod  augmentum 
qualitatum  quodam  modo  simile  est  cor¬ 
porali  augmento,  ut  dictum  est  in  Secun¬ 
da  Secundae  Summae  Philosophica3  (q.  36, 
a.  3,  in  c.  et  ad  1).  Augmentum  autem 
corporale  in  animalibus  et  plantis  non 
est  motus  continuus,  ita  scilicet,  quod  si 
aliquid  augetur  tantum  in  tanto  tempore, 
necesse  sit  quod  proportionaliter  in  qua¬ 
libet  parte  illius  temporis  augeatur,  sicut 
contingit  in  motu  locali ;  sed  per  aliquod 
tempus  natura  operatur  disponens  ad  aug¬ 
mentum  etnihil  augens  actu  et  postmodum 
producit  in  effectum  id,  ad  quod  dispo¬ 
suerat,  augendo  ipsum  animal  vel  plan¬ 
tam  in  actu.  Ita  etiam  non  quolibet  actu 
habitus  augetur  —  2a  2«,  q.  24,  a.  6, 
c. ;  —  sed  si  intensio  actus  proportionali- 


110 


TERTIA  PARS  —  ETHICA 


ter  aequetur  intensioni  habitus,  vel  etiam 
superexcedat,  quilibet  actus  vel  auget 
habitum  vel  disponit  ad  augmentum 
ipsius.  Sicut  enim  non  quodlibet  alimen¬ 
tum  sumptum  actu  auget  animal,  nec 
quaelibet  gutta  cavat  lapidem,  ita  etiam 
non  quilibet  actus  actu  auget  habitum. 
Si  vero  intensio  actus  proportionaliter 
deficiat  ab  intensione  habitus,  talis  actus 
non  disponit  ad  augmentum  habitus,  sed 
magis  ad  diminutionem.  —  la  2a3,  q.  52, 

а.  3,  c. 

Ad  primum  ergo  dicendum,  quod 
etiam  in  generatione  habitus  non  quili¬ 
bet  actus  complet  generationem,  sed 
quilibet  operatur  ad  eam  ut  disponens,  et 
ultimus,  qui  est  perfectior,  agens  in  vir¬ 
tute  omnium  praecedentium  reducit  eam 
in  actum.  Similiter  in  augmento  habitus 
non  quilibet  complet  augmentum,  sed 
quilibet  operatur  ut  disponens,  modo  non 
deficiat  ab  intensione  habitus,  quia  effe¬ 
ctus  non  potest  excedere  virtutem  suae 
causae,  ut  dictum  est  (  2a  2ae,  q.  24,  a.  6, 
in  arg.  Sed  contra)  .  —  2a  2dd,  q.  24,  a. 

б,  ad  2. 

Ad  secundum  dicendum,  quod  simili¬ 
tudo  et  dissimilitudo  non  solum  atten¬ 
ditur  ‘secundum  qualitatem  eandem  vel 
diversam,  sed  etiam  secundum  eundem 
vel  diversum  participationis  modum.  Est 
enim  dissimile,  non  solum  nigrum  albo, 
sed  etiam  minus  album  magis  albo  ;  nam 
etiam  motus  fit  a  minus  albo  in  magis 
album  tamquam  ex  opposito  in  oppositum, 
ut  dicitur  in  5.  Phys.  [text.  52  ;  c.  5). 
Unde  licet  actus  sit  similis  habitui,  a  quo 
procedit,  secundum  eandem  naturam  et 
speciem  quam  uterque  habent  ab  objecto, 
ut  dicetur  postea,  non  tamen  secundum 
eundem  modum  intensionis;  et  secundum 
boc  non  quilibet  actus  potest  augere  aut 
disponere  ad  augmentum,  in  quantum 
deficit  a  perfecta  similitudine  cum  habitu 
in  ratione  intensionis.  —  la  2a3,  q.  52,  a. 
3,  c. 

Ad  tertium  (sive  primum  in  contr.) 
dicendum,  quod  alteratio  primo  quidem 
est  in  qualitatibus  tertia)  speciei,  ut  di^ 


ctum  est  in  Secunda  Secunda  Summae 
Philosopbic®  (q.  36,  a.  2,  c.) ;  in  qualitati¬ 
bus  vero  prima)  speciei  potest  esse  altera¬ 
tio  per  posterius.  Facta  enim  alteratione 
secundum  calidum  et  frigidum,  sequi¬ 
tur  animal  alterari  secundum  sanum  et 
aegrum  ;  et  similiter,  facta  alteratione  se- 
secundum  passiones  appetit u&  sensitivi 
vel  secundum  vires  sensitivas  apprehen- 
sivas,  sequitur  alteratio  secundum  scien¬ 
tiam  et  virtutes,  ut  dicitur  7.  Phys.  [text. 
20 ;  c.  3).  —  la  2a3,  q.  52,  a.  1,  ad  3. 

Ad  quartum  (sive  secundum  in  contr.) 
dicendum,  quod  habitus  quidem  perfectio 
est,  non  tamen  talis  perfectio,  quae  sit 
terminus  sui  subjecti,  puta  dans  ei  esse 
specificum  ;  neque  etiam  in  sui  ratione 
terminum  includit  sicut  species  numero¬ 
rum  ;  unde  nihil  prohibet  quin  recipiat 
magis  et  minus.  —  la  2ae,  q.  52,  a.  1, 
ad  2. 

ARTICULUS  VI 

UTRUM  PER  ACTUS  CESS.\TIONE.M  DIMINUAN¬ 
TUR  VEL  CORRUMPANTUR  HABITUS. 

Videtur  quod  habitus  non  corrumpa¬ 
tur  aut  diminuatur  per  cessationem  ab 
actu. 

1.  Omnis  enim  corruptio  est  per  aliquem 
motum.  Sed  habitus,  puta  scientiae,  qui 
est  in  anima,  non  potest  corrumpi  per 
motum  per  se  ipsius  animae,  quia  anima 
per  se  non  movetur,  movetur  autem  per 
accidens  per  motum  corporis  ;  nulla  au¬ 
tem  transmutatio  corporalis  videtur  posse 
corrumpere  species  intelligibiles  existen- 
tes  in  intellectu,  cum  intellectus  sit  per 
se  locus  speciem m  sine  corpore  :  ergo 
scientia  corrumpi  non  potest,  et  per  con¬ 
sequens  nec  habitus.  Ergo  habitus  non 
corrumpitur  per  cessationem  ab  actu.  — 
la  286,  q.  53,  a.  1,  arg.  3. 

2.  Pra3terea,  ratio  et  natura  habitus,  , 
sicut  et  cujuslibet  accidentis,  consistit  in 
concretione  ad  subjectum,  unde  et  quod¬ 
libet  accidens  definitur  per  suum  subje- 

ctuin ;  si  igitur  habitus  secundum  se  ip¬ 
sum  non  intenditur  neque  remittitur,  ne¬ 
que  etiam  secundum  concretionem  sui  ad 
subjectum  diminui  poterit,  et  ita  nullo 
modo  diminuetur  ;  ergo  nec  per  cessatio¬ 
nem  actus.  —  Ibid.  a.  2,  arg.  3. 

3.  Praeterea,  habitus  permanentiores 
sunt  quam  passibiles  qualitates  ;  sed  pas¬ 
sibiles  qualitates  non  corrumpuntur  ne¬ 
que  diminuuntur  per  cessationem  actus  ; 
non  enim  albedo  diminuitur,  si  visum 
non  immutet,  neque  calor,  si  non  calefa¬ 
ciat  :  ergo  habitus  neque  diminuuntur 
neque  corrumpuntur  per  cessationem  ab 
actu.  — Ibid.  a.  3,  arg.  1. 

Sed  contra  est,  quod  Philosophus  in 
lib.  de  Longit.  et  Brevit.  Vitce{e.  2)  dicit, 
quod  corruptio  scientiae  non  solum  est  de¬ 
ceptio,  sed  etiam  oblivio  ;  et  in  8.  Eth.  (c. 
5,  al.  6)  dicitur,  quod  multas  amicitias 
inappellatio  solvit  ;  et  eadem  ratione  alii 
habitus  virtutum  per  cessationem  ab  actu 
diminuuntur  vel  corrumpuntur'.  —  la 
233,  q.  53,  a.  3,  arg.  Sed  contra. 

Respondeo  dicendum,  quod  diminutio  in 
habitibus  fit  secundum  remissionem,  in¬ 
tensio  vero  secundum  augmentum.  Inten¬ 
sio  autem  et  remissio  dupliciter  in  habi¬ 
tibus  potest  considerari  :  uno  modo  se¬ 
cundum  se,  prout  dicitur  major  vel  minor 
sanitas,  vel  major  vel  minor  scientia,  quae 
ad  plura  vel  pauciora  se  extendit  ;  alio 
modo  secundum  participationem  subjecti, 
prout  scilicet  «qualis  scientia  vel  sanitas 
magis  recipitur  in  uno  quam  in  alio  se¬ 
cundum  diversam  aptitudinem,  vel  na¬ 
tura  vel  ex  consuetudine.  Non  enim  ha¬ 
bitus  vel  dispositio  dat  speciem  subjecto, 
sicut  forma  substantialis,  quae  ideo  non 
participatur  secundum  magis  et  minus  ; 
neque  iterum  in  sui  ratione  includit  indi- 
visibilitatem,  sicut  species  numeri.  —  la 
2ae,  q.  52,  a.  1,  in  c. 

Sicut  autem  ex  eadem  causa  augentur 
habitus,  ex  qua  generantur,  ita  ex  eadem 
causa  diminuuntur,  ex  qua  corrumpuntur. 
Nam  diminutio  habitus  est  quaedam  via 
ad  corruptionem,  sicut  e  converso  gene¬ 
ratio  habitus  est  quoddam  fundamentum 


augmenti  ipsius.  —  la  2ae,  q.  53,  a. 
2,  c. 

Ad  sciendum  autem,  quomodo  corrum¬ 
pantur  habitus,  notandum  est  formam 
aliquam  corrumpi  dupliciter  :  secundum 
se,  cum  scilicet  corrumpitur  per  contra¬ 
rium  suum  ;  ei  per  accidens  ;  quod  potest 
etiam  fieri  dupliciter  :  uno  modo  per  cor¬ 
ruptionem  sui  subjecti,  alio  modo  per  hoc 
quod  removetur  prohibens.  — ■  Si  igitur 
fuerit  habitus  aliquis,  cujus  subjectum 
fuerit  corruptibile,  et  cujus  causa  habet 
contrarium,  utroque  modo  corrumpi  po¬ 
test  ;  sicut  patet  de  habitudinibus  corpo¬ 
ralibus,  scilicet  «gritudine  et  sanitate.  Illi 
vero  habitus,  quorum  subjectum  est  in¬ 
corruptibile,  non  possunt  corrumpi  per 
accidens,  ita  scilicet  quod  corrumpantur 
per  corruptionem  sui  subjecti.  Sunt  tamen 
habitus  quidam,  qui  etsi  principaliter 
sint  in  subjecto  incorruptibili,  secunda¬ 
rio  tamen  sunt  in  subjecto  corruptibili  : 
sicut  habitus  scienti«,  qui  principaliter 
quidem  est  in  subjecto  incorruptibili,  sci¬ 
licet  intellectu  possibili,  secundario  au¬ 
tem  in  viribus  sensitivis  apprehensivis,  in 
quantum  pr«parant  intellectui  possibi¬ 
li  proprium  objectum ;  et  ideo  ex  parte 
intellectus  possibilis  habitus  scientiie  non 
potest  corrumpi  per  accidens,  sed  solum  ex 
parte  inferiorum  virium  sensitivarum. 
—  la 2«,  q.  53,  a.  1,  c. 

Est  igitur  considerandum,  si  possunt 
hujusmodi  habitus  per  se  corrumpi.  Si 
igitur  fuerit  aliquis  habitus  qui  habeat 
contrarium  aliquod,  vel  ex  parte  sua  vel 
ex  parte  sua3  causae,  poterit  per  se  cor¬ 
rumpi  ;  si  vero  non  habet  contrarium, 
non  poterit  per  se  corrumpi.  Manifestum 
est  autem,  quod  species  intelligibilis  in  in¬ 
tellectu  possibili  existens  non  habet  ali¬ 
quid  contrarium.  Neque  iterum  intel¬ 
lectui  agenti,  qui  est  causa  ejus,  po¬ 
test  aliquid  esse  contrarium.  Unde  si  ali¬ 
quis  habitus  sit  in  intellectu  possibili  im¬ 
mediate  ab  intellectu  agente  causatus,  ta¬ 
lis  habitus  est  incorruptibilis  et  per  se  et 
per  accidens.  Hujusmodi  autem  sunt  habi¬ 
tus  primorum  principium  tam  speculabi- 

lium  quam  practicorum,  qui  nulla  obli¬ 
vione  vel  deceptione  corrumpi  possunt. 
Aliquis  vero  habitus  est  in  intellectu  possi¬ 
bili  ex  ratione  causatus,  scilicet  habitus 
conclusionum,  qui  dicitur  scientia.  Cujus 
causse  dupliciter  potest  aliquid  contrarium 
esse  :  uno  modo  ex  parte  ipsarum  propo¬ 
sitionum,  ex  quibus  ratio  procedit. Etenim 
enuntiationi,  qu*  est  «  Bonum  est  bo¬ 
num  »,  non  illa  contraria  est,  quae  est 
«  Malum  est  malum  »,  sed  quae  est  «  Bo¬ 
num  non  est  bonum  »  :  secundum  Philoso- 
phum2.  Perihenn.z.uM.  {dl. de  Inievp7\ 
c.  14) ;  alio  modo  quantum  ad  processum 
rationis,  prout  syllogismus  sophisticus 
opponitur  dialectico  vel  demonstrativo. 
Sic  igitur  palet,  quod  per  falsam  ratio¬ 
nem  potest  corrumpi  habitus  verae  opi¬ 
nionis  aut  etiam  scientiae.  Unde  Philoso¬ 
phus  dicit  [de  Longit.  et  Drevit.  Vitee 
c.  2),  quod  deceptio  est  corruptio  scien¬ 
tiae. 

Virtutum  autem  qucBdam  sunt  intelle¬ 
ctuales,  quae  sunt  in  ipsa  ratione,  ut  dici¬ 
tur  in  6.  Eth.  (c.  1  et  2),  de  quibus  est  ea¬ 
dem  ratio,  quae  est  de  scientia  vel  opi¬ 
nione  ;  qucedam  vero  sunt  in  parte  ani¬ 
mae  appetitiva,  quae  sunt  virtutes  mora¬ 
les  ;  et  eadem  est  ratio  de  vitiis  oppositis. 
Habitus  autem  appetitivai  partis  causan¬ 
tur  hoc  quod  ratio  nata  est  appetitivam 
partem  movere.  Unde  per  judicium  ratio¬ 
nis  in  contrarium  moventis,  quocunque 
modo,  scilicet  sive  ex  ignorantia  sive  ex 
passione  vel  etiam  ex  electione,  corrum¬ 
pitur  habitus  virtutis  vel  vitii.  —  la  2ae, 
q.  53,  a.  1,  c. 

Et  quia  quorumcunque  habituum  con¬ 
traria  succrescunt  per  temporis  tractum, 
qu£e  oportet  subtrahi  per  actum  ab  ha¬ 
bitu  procedentem  ;  hujusmodi  habitus 
diminuuntur  vel  etiam  tolluntur  totaliter 
per  diuturnam  cessationem  ab  actu,  ut 
patet  etiam  in  scientia  et  in  virtute.  Mani¬ 
festum  est  enim,  quod  habitus  virtutis 
moralis  facit  hominem  promptum  ad  eli¬ 
gendum  medium  in  operationibus  et 
passionibus.  Cum  autem  aliquis  non  uti¬ 
tur  habitu  virtutis  ad  moderandas  pas¬ 


siones  vel  operationes  proprias,  necesse. 
est  quod  proveniant  multa)  passiones  et 
operationes  praster  modum  virtutis,  ex 
inclinatione  appetitus  sensitivi  et  aliorum 
quae  exterius  movent.  Unde  corrumpitur 
virtus  vel  diminuitur  per  cessationem 
abactu.  Similiter  etiam  est  ex  parte  ha¬ 
bituum  intellectualium,  secundum  quos 
est  homo  promptus  ad  recte  judicandum 
de  imaginatis.  Cum  igitur  homo  cessat  ab 
usu  intellectualis  habitus,  insurgunt  ima¬ 
ginationes  extraneae  et  quandoque  ad  con¬ 
trarium  ducentes  :  ita  quod,  nisi  per  fre¬ 
quentem  usum  intellectualis  habitus  quo¬ 
dammodo  succidantur  vel  compriman¬ 
tur,  redditur  homo  minime  aptus  ad  recte 
judicandum,  vel  quandoque  totaliter  dis¬ 
ponitur  ad  contrarium.  Et  sic  per  cessa¬ 
tionem  ab  actu  diminuitur  vel  etiam  cor¬ 
rumpitur  intellectualis  habitus.  —  Sed 
hoc  genus  corruptionis  vel  diminutionis, 
tam  in  habitu  intellectuali  quam  morali, 
non  est  nisi  per  accidens,  in  quantum  per 
cessationem  actus  removetur  prohibens 
corruptionem.— 1  a  2£e,q.53,  a.3,c.et  ad  2. 

Ad  primum  ergo  dicendum,  quod 
scientia  non  removetur  per  motum  corpo¬ 
ralem,  quantum  ad  ipsam  radicem  habi¬ 
tus,  sed  solum  quantum  ad  impedimentum 
ad  actus  :  in  quantum  intellectus  indiget 
in  suo  actu  viribus  sensitivis,  quibus  im¬ 
pedimentum  affertur  per  corporalem 
transmutationem.  Sed  per  intelligibilem 
motum  rationis  potest  corrumpi  habitus 
scientiae,  etiam  quantum  ad  ipsam  radi¬ 
cem  habitus,  ut  dictum  est.  —  la  2se,  q. 
53,  a.  1,  ad  3. 

Ad  secundum  dicendum,  quod  quo¬ 
cunque  modo  significetur  accidens,  ha¬ 
bet  dependentiam  ad  subjectum  secundum 
suam  rationem,  aliter  tamen  et  aliter. 
Nam  accidens  significatum  in  abstracto 
importat  habitudinem  ad  subjectum,  quae 
incipit  ab  accidente  et  terminatur  ad  sub¬ 
jectum.  Nam  albedo  dicitur,  qua  ali¬ 
quid  est  album.  Et  ideo  in  definitione 
accidentis  abstracti  non  ponitur  subje¬ 
ctum  quasi  prima  pars  definitionis,  qu£e 
est  genus,  sed  quasi  secunda,  quae  est 

differentia  ;  dicimus  enim,  quod  simitas 
est  curvitas  nasi.  Sed  in  concretis  incipit 
habitudo  a  subjecto  et  terminatur  ad  ac¬ 
cidens  ;  dicitur  enim  album,  quod  habet 
albedinem.  Propter  quod  in  definitione 
hujusmodi  accidentis  ponitur  subjectum 
tamquam  genus,  quod  est  prima  pars  de¬ 
finitionis  ;  dicimus  enim,  quod  simum 
est  nasus  curvus.  Sic  igitur  id  quod  con¬ 
venit  accidentibus  ex  parte  subjecti,  non 
autem  ex  ipsa  ratione  accidentis,  non  at¬ 
tribuitur  accidenti  in  abstracto,  sed  in 
concreto;  et  hujusmodi  est  intensio  et  re¬ 
missio  in  quibusdam  accidentibus  :  unde 
albedo  non  dicitur  magis  et  minus,  sed 
album.  Et  eadem  ratio  est  in  habitibus  et 
aliis  qualitatibus,  nisi  quod  quidam  habi¬ 
tus  augentur  vel  diminuuntur  per  quan- 
dam  additionem,  ut  dictum  est.  —  Ibid. 
a.  2,  ad  3  ;  cf.  Secunda  Secundte  hujus 
operis  q.  36,  a.  4. 

Ad  tertium  dicendum,  quod  ita  etiam 
calor  per  cessationem  a  calefaciendo  cor¬ 
rumperetur,  si  per  hoc  incresceret  frigi¬ 
dum,  quod  est  calidi  corruptivum. —  la 
2ae,  q.  53,  a.  3,  ad  1. 

ARTICULUS  VII 

UTRUM  HABITUS  DISTINGUANTUR  SECUNDUM 
OBJECTA. 

Videtur  quod  habitus  non  distinguan¬ 
tur  secundum  objecta. 

1.  Habitus  enim  sunt  formge;  sed  formas 
distinguuntur  ad  invicem  secundum  di¬ 
versa  principia  activa  :  ergo  habitus  non 
distinguuntur  secundum  objecta.  —  la 
2a0,  q.  51,  a.  2,  c. 

2.  Praeterea,  habitus  bonus  contrada¬ 
tur  habitui  malo  ;  sed  contraria  sunt  di¬ 
versa  secundum  speciem  :  ergo  habitus 
differunt  specie  secundum  differentiam 
boni  et  mali  ;  ergo  non  secundum  diversa 
objecta.  —  Ibid.  a.  3,  arg.  Sed  con¬ 
tra. 

3.  Preeterea,  multi  habitus  possunt  esse 
in  una  potentia  ;  ergo  habitus  non  distin¬ 


guuntur  secundum  objecta ,  siquidem 
una  potentia  respicit  tantum  unum  obje¬ 
ctum.  —  Ibid.  a.  1,  in  c. 

4.  Prseterea,  contraria  sunt  specie  diffe¬ 
rentia;  sed  idem  habitus  est  contrariorum, 
sicut  medicina  sani  et  ^gri;  ergo  non 
secundum  objecta  specie  differentia  habi¬ 
tus  distinguntur.  —  Ibid.  a.  2,  arg.  1. 

Sed  contra  est  :  1.  quod  actus  diffe¬ 
runt  specie  secundum  diversitatem  obje¬ 
ctorum  ;  sed  habitus  sunt  queedam  dispo¬ 
sitiones  ad  actus  ;  ergo  etiam  habitus  di¬ 
stinguuntur  secundum  diversa  objecta. — 
Ibid.  a.  2,  arg.  Sed  contra. 

2.  Praeterea,  dicit  Philosophus  (5.  Eth. 
c.  1)  habitum  ex  subjectis  sibi  rebus  agno¬ 
sci  ;  ergo  habitus  distinguuntur  secundum 
objecta.  —  5.  Eth.  1.  1. 

RESPONDEO  DICENDUM,  quod  liabitus  et 
est  forma  quaedam  et  est  habitus.  Potest 
ergo  distinctio  habituum  secundum  spe¬ 
ciem  attendi  aut  secundum  communem 
modum,  quo  formae  specie  distinguuntur, 
aut  secundum  proprium  modum  distin¬ 
ctionis  habituum. Distinguuntur  siquidem 
formae  ad  invicem  secundum  diversa 
principia  activa,  eo  quod  omne  agens  facit 
simile  secundum  speciem.  Habitus  autem 
importat  ordinem  ad  aliquid.  Omnia 
autem  quae  dicuntur  secundum  ordinem 
ad  aliquid,  distinguuntur  secundum  di¬ 
stinctionem  eorum  ad  quae  dicuntur.  Est 
autem  habitus  dispositio  quaedam  ad  duo 
ordinata,  scilicet  ad  naturam  et  opera¬ 
tionem  consequentem  naturam.  Sic  igi¬ 
tur  secundum  tria  habitus  specie  distin¬ 
guuntur  :  uno  quidem  modo  secundum 
principia  activa  talium  dispositionum, 
alio  vero  modo  secundum  objecta  specie 
differentia,  tertio  vero  modo  secundum 
noturam.  —  la  2ae,  q.  54,  a.  2,  c. 

Quod  quidem  contingit  dupliciter  : 
uno  modo  secundum  convenientiam  ad 
naturam,  vel  etiam  secundum  disconve¬ 
nientiam  ab  ipsa  ;  et  hoc  modo  distin¬ 
guuntur  specie  habitus  bonus  et  malus. 
Nam  habitus  bonus  dicitur  qui  dispo¬ 
nit  ad  actum  convenientem  naturae  agen¬ 
tis  ;  habitus  autem  malus  dicitur  qui  dis- 

ponit  ad  actum  non  convenientem  natura: 
sicut  actus  virtutum  natura  humana  con¬ 
veniunt, eo  quod  sunt  secundum  rationem; 
actus  vero  vitiorum,  cum  sint  contra 
rationem,  a  natura  humana  discordant. 
Et  sic  manifestum  est,  quod  secundum 
differentiam  boni  et  mali,  habitus  specie 
distinguuntur.  —  Alio  modo  secundum 
naturam  habitus  distinguuntur  ex  eo  quod 
habitus  unus  disponit  ad  actum  conve¬ 
nientem  naturas  inferiori,  alius  autem 
habitus  disponit  ad  actum  convenientem 
naturm  superiori.  Et  sic  virtus  humana, 
quas  disponit  ad  actum  convenientem 
naturee  humanas,  distinguitur  a  divina 
vel  heroica,  quas  disponit  ad  actum  con¬ 
venientem  cuidam  superiori  naturae.  — 
la  Sae,  q.  54,  a.  3,  c. 

Unde  ex  his  patet  solui  io  ad  primum 
et  ad  secundum. 

Ad  tertium  dicendum,  quod  sicut  in 
rebus  naturalibus  diversitas  specierum 
est  secundum  formam,  diversitas  autem 
generum  est  secundum  materiam,  ut  dici¬ 
tur  in  5.  Metaphys.{text.  33 ;  1.  4,  c.  28); 
—  ea  enim  sunt  diversa  genere,  quorum 
est  materia  diversa  ;  — ita  etiam  diversitas 
objectorum  secundum  genus  facit  distin¬ 
ctionem  potentiarum.  Unde  Philosophus 
dicit  in  6.  Eth.  (c.  1,  al.  2),  quod  ad  ea 
quae  sunt  genere  altera,  sunt  etiam  ani¬ 
mae  particulae  alias.  Diversitas  vero  ob¬ 
jectorum  secundum  speciem,  facit  di¬ 
versitatem  actuum  secundum  speciem,  et 
per  consequens  habituum.  Quaecunque 
autem  sunt  diversa  genere,  sunt  etiam 
specie  diversa,  sed  non  convertitur.  Et 
ideo  diversarum  potentiarum  sunt  diversi 
actus  specie  et  diversi  habitus ;  non  autem 
oportet  quod  diversi  habitus  sint  diver¬ 
sarum  potentiarum,  sed  possunt  esse  plu- 
res  unius  ;  et  sicut  sunt  genera  generum 
et  species  specierum,  ita  etiam  contingit 
diversas  esse  species  habituum  et  poten¬ 
tiarum.  —  la  2ae,  q.  54,  a.  1,  ad  1  ;  5. 
Metaphys.  1.  22  (32);  6.  Eth.  1.  1. 

Ad  quartum  dicendum,  quod  in  di¬ 
stinctione  potentiarum  vel  etiam  habituum 
non  est  considerandum  ipsum  objectum 


materialiter,  sed  ratio  objecti  differens 
specie  vel  etiam  genere.  Quamvis  autem 
contraria  specie  differant  diversitate  re¬ 
rum,  tamen  eadem  ratio  est  cognoscendi 
utrumque,  quia  unum  per  aliud  cogno¬ 
scitur.  Et  ideo,  in  quantum  conveniunt 
in  una  ratione  cognoscibilis,  pertinent  ad 
unum  habitum  cognoscitivum.  —  la  2a3, 
q.  54,  a.  2,  ad  1. 


QUESTIO  XV 

DE.VIHTUTIBUS  in  communi. 

Post  considerationem  de  habitibus  se¬ 
quitur  considerare  de  virtutibus  ;  et  pri¬ 
mo  quidem  de  virtute  ut  sic,  deinde  de 
virtute  morali. 

CIRCA  QUOD  QUERUNTUR  SEX  : 

1.  Utrum  virtus  sit  habitus. 

2.  Utrum  voluntas  sit  subjectum  virtutis,  an 
etiam  potentia  intellectiva,  an  irascibilis  et 
■^Soncupiscibilis,  an  potentiae  apprehensivae 
sensitivae. 

3.  Utrum  virtutes  recte  distinguantur. 

4.  Utram  virtutes  consistant  in  medio. 

5.  Utrum  sit  connexio  inter  virtutes  morales 
et  intellectuales. 

6.  Utrum  virtus  insit  nobis  a  natura. 

ARTICULUS  I 

UTRUM  VIRTUS  SIT  HABITUS. 

Videtur  quod  virtus  non  sit  habitus. 

1 .  Potentiae  enim  naturales  sunt  minus 
perfectae  quam  potentiae  rationales ;  sed 
potentiae  naturales  possunt  in  suos  actus 
sine  habitibus  mediis,  ut  patet  in  duro  et 
molli:  ergo  multo  fortius  hoc  possunt  ra¬ 
tionales  potentim ;  ergo  virtus  vel  est  po¬ 
tentia  vel  est  actus.  —  2.  Sent.  dist.  27, 
q.  1  a.  1,  arg.  2. 

2.  Si  dicatur,  quod  in  potentiis  ratio¬ 
nalibus  requiruntur  habitus,  ut  poten- 

tia?  determinentur  ad  unum ;  —  contra^ 
potentia  determinata  ad  unum,semper  est 
insuo  actu,  nec  in  alteram  partem  inclina¬ 
ri  potest;  sed  potentia  rationalis  perfecta, 
puta  per  virtutem  moralem,  non  est  sem- 
per  in  suo  actu,  cum  non  contingat  sem- 
per  agere,  secundum  Philosophum  in  lib. 
de  Somno  et  Vigilia  c.  2;  et  quamvis  etiam 
esset  in  aliquo  actu,  potest  nihilominus 
in  contrarium  actum  inclinari ;  ergo  poten¬ 
tia  rationalis  non  determinatur  ad  unum 
per  habitum.  —  Ibid.  arg.  3. 

3.  Pra3terea,  medium  est  ejusdem  gene¬ 
ris  cum  extremis :  sed  virtus  est  media 
inter  passiones,  ut  in  2.  Eth.  (c.  6)  patet  : 
ergo  videtur  quod  virtus  non  sit  in  genere 
habitus,  sed  in  genere  passionis  vel  actus ; 
nam  et  actiones  anima3  passiones  dicun¬ 
tur,  —  Ibid.  arg.  5. 

4.  Praeterea,  ultimum  rei  non  ponitur  in 
alio  genere  quam  res  ipsa  ;  sed  ut  Philo¬ 
sophus  dicit  {{.de  Coelo  et  Mundo  texi. 
116  ;  c.  11),  virtus  est  ultimum  in  re  de 
potentia  :  ergo  non  est  in  genere  habitus, 
sed  in  genere  potentiae.  —  Ibid.  arg.  1  ; 
la  2a3,  q.  55,  a.  1,  arg.  1. 

5.  Praeterea  ultimum'  potentiae  est  ac¬ 
tus  ;  sed  virtus  est  ultimum  potentiae  : 
ergo  virtus  est  actus.  —  de  Virt.  incom. 
a.  1,  arg.  6. 

6.  Pr^terea,  quanto  aliquid  est  in  nobis 
Deo  similius,  tanto  est  melius  ;  sed  maxi¬ 
me  Deo  assimilamur  secundum  quod  su¬ 
mus  in  actu,  cum  sit  actus  purus  :  ergo 
actus  est  optimum  eorum  quae  sunt  in 
nobis  ;  sed  virtutes  sunt  maxima  bona 
quae  sunt  in  nobis,  ut  dicit  Augustinus 
(in  2.  de  Libero  Arbit.  c.  18  et  19  ;  — 
Migne  PP.  Lat.  t.  32,  coi.  1267  sq.).  — 
Ibid.  arg.  3. 

7.  Praeterea,  virtus  vel  est  habitus  ope¬ 
rationis  vel  non.  Si  non  est,  frustra  ergo 
admittitur ;  frustra  enim  est  quod  non 
habet  operationem  ,  ut  dicit  Philoso¬ 
phus  2.  de  Coelo.  Quod  si  sic,  contra  Tul¬ 
lius  dicit  in  4.  Tuscul.,  quod  sicut  est 
sanitas  et  pulchritudo  corporis ,  ita  est 
virtus  animae  ;  sed  sanitas  et  pulchritudo 
non  sunt  habitus  operativi  :  ergo  neque 


virtus ;  ergo  virtus  non  est  habitus.  — • 
Tract.  de  Formis  (1)  q.  6,  a.  2,  ad  4. 

8.  Praeterea,  habitus  ut  sic  se  habet  ad 
bonum  et  malum  ;  potest  enim  dari  habi¬ 
tus  malus.  Sed  virtus  non  se  habet  ad 
bonum  et  malum;  dicit  enim  Philosophus 
(2.  Eth.  c.  5,  al.  4),  quod  secundum  vir¬ 
tutem  dicimur  boni  et  laudamur,  secun¬ 
dum  malitiam  vero  mali  et  vituperamur. 
Ergo  virtus  non  est  habitus.  —  2.  Eth. 
1.  5. 

Sed  contra  est,  quod  dicit  Philoso- 
.phus  in  2.  Eth.{c.  5  et  6,  al.  4  et  5),  quod 
virtus  est  habitus  electivus.  —  2.  Eth. 
1.  5  et  6. 

Respondeo  dicendum,  quod  necessarium 
est  virtutem  esse  habitum,  idque  probat 
Philosophus  (2.  Eth.  c.  5,  al.  4)  sic.  Cum 
enim  in  anima  sint  tria  tantum,  qugesunt 
principia  alicujus  actionis  :  passiones  sci¬ 
licet,  potentiaa,  et  habitus ;  virtus  autem 
sit  principium  quarundam  operationum 
animae,  ut  ipse  eodem  libro  probat,  ne- 
cesse  est  virtutem  unum  horum  trium 
esse.— Manifestum  est  autem, quod  non  est 
in  genere  passionum.  Secundum  illas  e- 
nirn  absolute  consideratas  non  dicimur  bo¬ 
ni  vel  mali.  Praeterea,  secundum  virtutes 
laudamur  et  secundum  malitias  vitupera¬ 
mur;  sed  secundum  passiones  absolute 
consideratas  neque  laudamur  neque  vitu¬ 
peramur.  Non  enim  aliquis  laudatur  aut 
vituperatur  ex  hoc  absolute  quod  timet 
vel  irascitur,  sed  solum  ex  hoc  quod  ali¬ 
qualiter  timet  vel  irascitur,  id  est  secun¬ 
dum  rationem  vel  praster  rationem.  Dein¬ 
de,  virtutes  vel  sunt  electiones  vel  non  sunt 
sine  electione  ;  passiones  autem  adve¬ 
niunt  nobis  sine  electione,  quia  interdum 
prasveniunt  deliberationem  rationis,  quae 
ad  electionem  requiritur.  Amplius,  passio¬ 
nes  sunt  motus  quidam,  secundum  quos 
nos  moveri  dicimur  ;  virtutes  et  malitia 
sunt  quaedam  qualitates,  secundum  quas 
non  dicimur  moveri,  sed  aliqualiter,  id  est 
bene  vel  male,  disponi  ad  hoc  quod  movea¬ 
mur.  Igitur  passiones  non  sunt  virtutes 

(1)  Cf.  annotata  ad  pag.  11. 

neque  maliti*.  —  Sed  neque  sunt  poten- 
ticB.  Secundum  illas  enim  nec  boni  nec 
mali  dicimur,  nec  laudamur  nec  vitupe¬ 
ramur.  Praeterea,  potentiae  insunt  nobis  a 
natura,  quia  sunt  naturales  proprietates 
animae  ;  sed  virtutes  et  malitiae,  secun¬ 
dum  quas  dicimur  boni  vel  mali,  non 
sunt  nobis  a  natura,  ut  dicit  Philosophus 
in  eodem  libro  (  2.  Eth.  c.l).  Igitur  vir¬ 
tutes  et  malitiae  non  sunt  potentiae. 

Unde  concludit  Philosophus, quod  si  vir¬ 
tutes  non  sunt  passiones  neque  potentiae, 
relinquitur  quod  sunt  habitus^  secundum 
divisionem  promissam. —  3.  Sent.  dist. 
23, q.  1,  a.  3,  qu^stiunc.l,  2,3  ;  2.  J&7A.1.1. 

Ad  cujus  majorem  evidentiam  scien¬ 
dum  est,  quod  virtus  nominat  quandam 
potentiae  perfectionem.  Uniuscujusque 
enim  perfectio  praecipue  consideratur  in 
ordine  ad  finem ;  finis  autem  potentiae  ac¬ 
tus  est :  unde  potentia  dicitur  esse  perfe¬ 
cta,  secundum  quod  ad  suum  actum  deter¬ 
minatur  —  la  2ae,  q.  55,  a.  1,  c.  —  cum 
omnis  res, secundum  Philosophum  in  \^de 
Covlo  {text.  32;  c.  4),  sit  propter  suam 
operationem  sicut  propter  finem  proxi¬ 
mum  ;  unumquodque  autem  est  bonum, 
secundum  quod  habet  completum  ordi¬ 
nem  ad  suum  finem.  Et  inde  est  quod 
«virtus  bonum  facit  habentem  et  npus  ejus 
reddit  bonum  »,  ut  dicitur  2.  Eth.  (c.  6.  al. 
5).  Et  per  hunc  etiam  modum  patet,  quod 
«  est  dispositio  perfecti  ad  optimum  », 
ut  dicitur  7.  Phys.  ( text.  17;c.  3).  Et  haec 
omnia  conveniunt  virtuti  cujuscunque 
rei.  Nam  virlus  equi  est, quae  facit  ipsum 
bonum,  et  opus  ipsius ;  similiter  virtus 
lapidis  et  hominis  et  cujusque  alterius. — 
de  Virt.  in  com.  a.  1,  c.  —  Sunt  autem 
quaedam  potentiae,  quae  secundum  se  ip¬ 
sas  sunt  determinatae  ad  suos  actus,  sicut 
potentiiB  naturales  activaa ;  et  ideo  hujus¬ 
modi  potentiae  naturales  secundum  se 
ipsas  dicuntur  virtutes.  Potentiae  autem 
rationales,  quae  sunt  propriae  hominis, 
non  sunt  determinatae  ad  unum,  sed  se 
habent  indeterminate  ad  multa ;  deter¬ 
minantur  autem  per  habitus  :  necesse  est 
ergo  virtutem  esse  habitum.—  la  2ae,  q. 


55,  a.  l,  c.  —  Hoc  etiam  patet  ex  ratione 
actus  virtutis.  Non  enim  in  actu  virtutis 
consideratur  solum  substantia  ipsius  ac¬ 
tus,  sed  etiam  modus  agendi ;  non  enim 
qui  casta  (caste)  operatur,  castus  est,  sed 
qui  faciliter  et  delectabiliter,  ut  ex  2.  Eth. 
(c.  3,  al.  2)  habetur ;  delectatio  autem  ex 
convenientia  causatur,  sicut  in  sensibili¬ 
bus  patet,  quod  conjunctio  convenientis 
cum  convenienti  facit  delectationem  :  opor¬ 
tet  ergo  quod  actus  virtutis  procedat  a 
causa  adaptata  et  assimilata  ad  hunc  ac¬ 
tum.  Hoc  autem  potentia  rationalis  non 
habet  ex  se  ipsa,  cum  sit  ad  utrumlibet,  ut 
dictum  est.  Oportet  ergo  aliquid  potentiae 
superaddi  ut  perfectionem  ejus,  per  quod 
talem  actum  educat,  undecunque  cause- 
tur  ;  et  hoc  dicimus  esse  habitum 
^zs.  Et  ideo  dicit  Philosophus  in  2.  Eth. 
(c.  3,  al.  2),  quod  signum  generati  habi¬ 
tus  oportet  accipere  supervenientem  in 
opere  delectationem.  Hinc  enim  est  etiam, 
quod  potentia  perfecta  per  habitum  virtu¬ 
tis  tendit  in  actum  consimilem  per  modum 
cujusdam  naturm.  —  2.  Sent.  dist.  27,  q. 
1,  a.  1,  in  c.  ;  2.  Eth.  1.  3. 

Ad  prunum  ergo  dicendum,  quod  po¬ 
tenti*  naturales  sunt  determinat*  ‘ad 
suos  actus  ex  se  ipsis ;  unde  non  indigent 
actu  determinante,  sicut  potenti*  ratio¬ 
nales,  qu*  ad  utrumlibet  sunt. —  2.  Sent. 
dist.  27,  q.  1,  a.  1,  ad  2. 

Ad  secundum  dicendum,  quod  qui¬ 
dam  dicunt,  quod  virtutes  habent  quos¬ 
dam  actus  qui  continui  sunt ;  nec  in  eis 
est  interpolatio,  quamvis  a  nobis  non  sen¬ 
tiatur  :  non  enim  virtutes  posse  otiosas 
esse  existimant.  Sed  ac^zzs  est  duplex ;  sci¬ 
licet  primus,  ut  esse  est  actus  form*  ;  et 
talis  actus  virtutis  continuus  est  :  manen¬ 
te  enim  castitate,  continue  manet  esse 
castum  ;  —  et  actus  secundus,  qui  est 
operatio  ;  et  hunc  non  contingit  continuum 
esse  :  hic  enim  actus  non  tantum  est  vir¬ 
tutis,  sed  potenti*,  quam  perficit :  sicut 
nulla  forma,  qu*  non  est  subsistens, 
habet  operationem  pr*ter  communicatio¬ 
nem  subjecti ;  nec  contingit  actum  ali¬ 
quem  esse  vel  operationem  ex  libero  arbi- 

trio,  et  pr^cipue  cum  electione,  sine  qua 
virtutis  actus  esse  non  potest,  quin  a 
nobis  percipiatur.  Et  ideo  aliter  dicen¬ 
dum  est,  quod  natura  potentiae  per  liabi- 
tum  non  tollitur;  potentia  autem  rationa¬ 
lis  natura  est  ut  cogi  ad  unum  non  possit; 
unde  etiamsi  virtute  perficiatur,  in  ipsa 
erit  agere  vel  non  agere,  vel  hoc  aut  con¬ 
trarium  agere  ;  et  non  opus  est  quod  con¬ 
tinue  sequatur  inclinationem  virtutis  : 
habet  enim  actus  virtutis  aliquid  in  (a)  po¬ 
tentia,  ut  scilicet  ex  necessitate  non  sit, 
et  aliquid  ab  habitu,  ut  scilicet  faciliter 
fiat.  —  Ibid.  ad  3. 

Ad  tertium  dicendum,  quod  medium 
dicitur  de  virtute  dupliciter,  scilicet  es¬ 
sentialiter  et  effective.  Essentialiter  qui¬ 
dem  non  est  medium  inter  duas  passio¬ 
nes,  sed  inter  duos  habitus  vitiosos,  qui¬ 
bus  aliqualiter  ad  passiones  nos  habemus. 
Nec  hoc  est  essentiale  virtuti,  cum  aliqua 
virtus  inveniatur,  quae  hoc  modo  non  est 
medium,  scilicet  justitia,  ut  ex  5.  Eth. 
patet  et  dicitur  infra  (q.  20,  a.  2).  Justi¬ 
tiae  enim  quasi  aequalitati  et  medio  opponi¬ 
tur  abundantia  ejus,  qui  plus  habet  quam 
justum  sit,  qui  ex  hoc  ipso  injustus  est, 
vitium  injustitiae  habens ;  et  etiam  defe¬ 
ctus  illius,  qui  defraudatus  est,  qui  defe¬ 
ctus  vitium  in  eo  non  est ;  et  ita  justitia 
non  est  medium  inter  duo  vitia. —  Effe¬ 
ctive  vero  dicitur  medium  inter  passiones, 
quia  in  passionibus  medium  invenit  ; 
unde  non  oportet  quod  sit  in  genere  pas¬ 
sionis.  —  Ibid.  ad  3. 

Ad  quartum  dicendum,  quod  quando¬ 
que  virtus  dicitur  id  ad  quod  est  virtus, 
scilicet  vel  objectum  virtutis  vel  actus 
ejus  :  sicut  fides  dicitur  quandoque  quod 
creditur,  quandoque  vero  ipsum  credere, 
quandoque  autem  ipse  habitus.  Unde 
quando  dicitur,  quod  virtus  est  ultimum 
potentice,  sumitur  virtus  pro  objecto  vir¬ 
tutis.  Id  enim  in  quod  ultimo  potentia 
potest,  est  id  ad  quod  dicitur  virtus  rei  : 
sicut  si  aliquis  potest  ferre  centum  libras 
et  non  plus,  virtus  ejus  consideratur  se¬ 
cundum  centum  libras,  non  autem  secun¬ 
dum  sexaginta. — Objectio  autem  procede¬ 


bat, ac  si  virtus  essentialiter  esset  ultimum 
potentia?..  • —  la  2ae,  q.  55,  a.  1,  ad  1. 

Vel  dic,  quod  ultimum  quod  est  ali¬ 
quid  rei,  non  reducitur  in  aliud  genus, 
sed  est  in  eodem  genere,  vel  per  se,  sicut 
ultima  pars  line*,  vel  per  reductionem, 
sicut  punctus  ad  lineam  ;  sic  autem  virtus 
non  est  ultimum  potentiae ;  sed  dicitur 
ultimum  ejus  per  respectum  ad  actum, 
quia  ultimum  in  quod  potentia  elevari 
potest,  est  actus  quem  virtus  elicit.  —  2. 
Sent.  dist.  27,  q.  1,  a.  1,  ad  1. 

Ad  quintum  patet  solutio  ex  dictis. 
Potest  enim  intelligi,  quod  virtus  sit  ul¬ 
timum  quod  potest  potentia  ;  posse  au¬ 
tem  convenit  habitui.  —  de  Virt.  in  com. 
a.  1,  ad  6. 

Ad  sextum  dicendum,  quod  Augusti¬ 
nus  dicit  virtutes  esse  maxima  bona,  non 
simpliciter,  sed  in  genere  :  sicut  ignis  di¬ 
citur  subtilissimum  corporum.  Unde  non 
sequitur  quod  nihil  sit  in  nobis  ipsis  vir¬ 
tutibus  melius,  sed  quod  sint  de  numero 
eorum,  quse  sunt  maxima  bona  secun¬ 
dum  genus  suum.  — Ibid.  ad  3. 

Ad  septimum  dicendum,  quod  virtus 
ex  ipsa  ratione  nominis  importat  quan- 
dam  perfectionem  potentiae.  Unde  cum 
duplex  sit  potentia,  scilicet  ad  esse  et  ad 
agere,  utriusque  potentia?  perfectio  nomi¬ 
natur.  Sed  quia  potentia  ad  esse  qu*  in 
homine  se  tenet  ex  parte  corporis,  quod 
est  sicut  materia,  est  communis  homini¬ 
bus  et  aliis  rebus  ;  ideo  virtus  humana, 
de  qua  hic  loquimur,  non  potest  attendi 
secundum  illam  potentiam,  sed  magis  se¬ 
cundum  illam  qu*  est  ad  agere.  Unde 
virtus  humana  non  importat  ordinem  ad 
esse,  sed  magis  ad  agere ;  et  ideo  de  ra¬ 
tione  virtutis  humana?  est,  quod  sit  habi¬ 
tus  operativus.  —  la  2*,  q.  55,  a.  2,  c.  — 
Ad  id  vero,  quod  in  contrarium  objicitur, 
dicendum,  quod  modus  actionis  sequitur 
dispositionem  agentis  ;  unumquodque 
enim  quale  est,  talia  operatur.  Et  ideo 
cum  virtus  sit  principium  aliqualis  ope¬ 
rationis,  oportet  quod  in  operante  prae¬ 
existat  secundum  virtutem  aliqua  confor¬ 
mis  dispositio.  Facit  autem  virtus  opera- 

tionem  ordinatam  ;  et  ideo  ipsa  virtus 
est  quaedam  dispositio  ordinata  inanima, 
secundum  scilicet  quod  propriae  potentiae 
animae  ordinantur  aliqualiter  ad  invicem, 
et  ad  id  quod  est  extra.  Et  ideo  virtus,  in 
quantum  est  conveniens  dispositio  animae, 
assimilatur  sanitati  et  pulchritudini,  qu« 
sunt  debitse  dispositiones  corporis.  Sed 
per  hoc  non  excluditur,  quin  virtus  sit 
etiam  operationis  principium.  —  la  2£e, 
q.  55,  a.  2,  ad  1. 

Ad  octavum  dicendum,  quod,  sicut 
supra  dictum,  virtus  importat  perfectio¬ 
nem  potentia  ;  unde  virtus  cujuslibet  rei 
determinatur  ad  ultimum  in  quod  potest, 
ut  dicitur  in  1 .  de  Coelo  [text.  116  ;  c. 
11).  Ultimum  autem  in  quod  unaquaeque 
potentia  potest,  oportet  quod  sit  bonum  ; 
nam  omne  malum  defectum  quendam 
importat ;  unde  Dionysius  dicit  [de  Div. 
Nom.  c.  4,  §32  et  35  ;  —  Migne  PP.  Gr.  t. 
3,  coi .  731  et  735),  quod  omne  malum  est 
infirmum.  Et  propter  hoc  oportet  quod 
virtus  cujuslibet  rei  dicatur  in  ordine  ad 
bonum.  Unde  virtus  humana' (de  qua  hic 
sermo  est),  quae  est  habitus  operativus, 
est  bonus  habitus,  et  boni  operativus. 
Unde  nihil  concludit  objectio  ;  nam  idem 
habitus  non  est  bonus  et  malus,  sed  alius 
et  alius.  —  la  2ae,  q.  55,  a.  3,  c. ;  2.  Etii. 
1.6. 

A  RTICULUS  II 

UTRUM  VOLUNTAS  SIT  SUBJECTUM  VIRTUTIS, 
AN  ETIAM  POTENTIA  INTELLECTIVA,  AN 
IRASCIBILIS  ET  CONCUPISCIBILIS,  AN  PO¬ 
TENTIA  APPREIIENSIVA  SENSITIVA. 

1.  Videtur  quod  voluntas  non  sit  subje¬ 
ctum  virtutis. 

1 .  Omnis  enim  virtus  aut  est  intellectua¬ 
lis  aut  moralis,  ut  dicitur  in  fine  primi 
Ethicorum  (1.  Eth.  c.  13  ;  ^.Etli.  c.  1). 
Virtus  autem  moralis  non  est,  sicut  in 
subjecto,  in  eo  quod  est  rationale  per  es¬ 
sentiam,  sed  per  participationem  ;  virtus 
vero  intellectualis  habet  pro  subjecto  id 
quod  est  rationale  per  essentiam.  Cum 
igitur  voluntas  in  neutra  parte  possit  com¬ 


putari  —  quia  non  pertinet  ad  irrationa¬ 
lem  animae  partem,  quge  est  rationalis  per 
participationem;  sed  nec  est  cognoscitiva 
potentia  :  —  ergo  non  potest  esse  subje¬ 
ctum  virtutis.  —  de  Virt.  in  com.  a.  5, 
arg.  1  Sed  contra ;  la  2a0,  q.  56,  arg.  2. 

2.  Praeterea,  omnes  actus  humani,  ad 
quos  virtutes  ordinantur,  sunt  voluntarii. 
Si  igitur  respectu  aliquorum  humano¬ 
rum  actuum  sit  aliqua  virtus  in  voluntate, 
pari  ratione  respectu  omnium  actuum  hu¬ 
manorum  erit  virtus  in  voluntate.  Aut 
ergo  in  nulla  alia  potentia  erit  aliqua  vir¬ 
tus,  aut  ad  eundem  actum  ordinabuntur 
duae  virtutes,  quod  videtur  inconveniens. 
Voluntas  ergo  non  potest  esse  subjectum 
virtutis.—  Ia2«,  1.  c.  arg.  3. 

Sed  contra  est,  quod  inest  animae  co- 
gnoscitivae  aliqua  cognitio  naturalis,  quae 
est  primorum  principiorum  ;  et  tamen 
respectu  ejus  cognitionis  est  aliqua  virtus 
intellectualis  in  nobis,  scilicet  intellectus, 
qui  est  habitus  primorum  principiorum. 
Ergo  et  in  voluntate  debet  esse  aliqua  vir¬ 
tus  respectu  ejus  ad  quod  naturaliter  in¬ 
clinatur. —  de  Virt.  in  com.  a.  5,  arg.  3. 

II.  Ulterius  videtur  quod  intellectus 
non  sit  subjectum  virtutis. 

1.  Dicit  enim  Augustinus  (in  lib.  1.  de 
Moribus  Ecclesice  c.  15  ;  Migne  t.  32, 
coi.  1322),  quod  omnis  virtus  est  amor; 
subjectum  autem  amoris  non  est  intelle¬ 
ctus,  sed  solum  vis  appetitiva  :  ergo  nulla 
virtus  est  in  intellectu.  —  la  2ae,  q.  56, 
a.  3,  arg.  1. 

2.  Praaterea,  virtus  ordinatur  ad  bonum, 
ut  ex  supra  dictis  patet  ;  bonum  autem 
non  est  objectum  intellectus,  sed  appeti- 
tiv*  virtutis  :  ergo  subjectum  virtutis  non 
est  intellectus,  sed  virtus  appetitiva.  — 
Ibici,  arg.  2. 

Sed  contra  est,  quod  verum  et  bonum 
sunt  aeque  nobilia  ;  nam  se  invicem  cir¬ 
cumeunt.  Nam  verum  est  quoddam  bo¬ 
num,  et  bonum  est  quoddam  verum,  et 
utrumque  commune  est  enti.  Si  igitur  in 
voluntate,  cujus  objectum  est  bonum,  po¬ 
test  esse  virtus,  ergo  et  in  intellectu,  cu¬ 
jus  objectum  est  verum,  potest  esse  vir- 

tus.  — de  Virt.  in  com.  a.  1,  arg.  2  Sed 
contra. 

III.  Ulterius  videtur  quod  irascibilis  et 
concupiscibilis  non  possunt  esse  subje¬ 
ctum  virtutis. 

1.  Ejusdem  enim  potentise  sunt  habitus 
et  actus  ;  sed  principalis  actus  virtutis  est 
electio,  secundum  Philosophum  in  8.  Eth. 
(c.  13,  al.  15),  qucB  non  potest  esse  ac 
actus  irascibilis  et  concupiscibilis  :  ergo 
habitus  virtutum  non  possunt  esse  in  ira- 
scibili  et  concupiscibili.  —  Ibid.  a.  4, 
arg.  2. 

2.  Pragterea, irascibilis  et  concupiscibilis 
habent  organum  corporale ;  si  ergo  vir¬ 
tutes  sunt  in  irascibili  et  concupiscibili, 
sequitur  bonum  hominis  esse,  in  corpore 
hominis  ;  sed  hoc  est  inconveniens :  ergo 
virtus  non  potest  esse  in  irascibili  et  con¬ 
cupiscibili.  —  Ibid.  a.  4,  arg.  4  ;  la  2£e, 
q.  56,  a.  4,  arg.  2. 

Sed  contra  est,  quod  virtus  aliqua  est 
medium  inter  contrarias  passiones,  sic¬ 
ut  fortitudo  inter  timorem  et  audaciam, 
temperantia  inter  superfluum  et  diminu¬ 
tum  in  concupiscentiis  ;  cum  igitur  pas¬ 
siones  sint  in  irascibili  et  concupiscibili, 
videtur  quod  ibidem  sit  virtus.  —  de 
Virt.  in  com.  a.  4,  arg.  3  Sed  contra. 

IV.  Ulterius  videtur  quod  virtutes  ap- 
prehensivae  sensitivas  possint  esse  subje¬ 
ctum  virtutis. 

1.  Appetitus  enim  sensitivus  potest  esse 
subjectum  virtutis,  in  quantum  obedit  ra¬ 
tioni  ;  sed  vires  sensitiv®  apprehensivjB 
rationi  obediunt;  ad  imperium  enim  ra¬ 
tionis  operatur  imaginativa  et  memora- 
tiva.:  ergo  in  his  viribus  potest  esse  vir¬ 
tus. —  la  2ae,  q.  56,  a.  5,  arg.  1. 

2.  Praeterea,  sicut  appetitus  rationalis, 
qui  est  voluntas,  in  suo  actu  potest  im¬ 
pediri  vel  etiam  adjuvari  per  appetitum 
sensitivum,  ita  etiam  intellectus  vel  ratio 
potest  impediri  vel  etiam  juvari  per  vir¬ 
tutes  praedictas  ;  sicut  ergo  in  viribus  sen¬ 
sitivis  appetitivis  potest  esse  virtus,  ita 
etiam  in  apprehensivis.  — Ibid.  arg.  2. 

Sed  contra  est,  quod  omnes  virtutes 
vel  sunt  intellectuales  vel  morales,  ut  dici¬ 


tur  m  \.Eth.{c.\‘S)ei'i.  Eth.{c.i) ',  mora¬ 
les  autem  virtutes  omnes  sunt  in  parte 
appetitiva,  intellectuales  autem  in  intel¬ 
lectiva  vel  ratione,  ut  patet  in  6.  Eth. 
(c.l):  nulla  ergo  virtus  est  in  viribus  sen¬ 
sitivis  apprehensivis.  —  Ibid.  arg.  Sed 
contra. 

Respondeo  dicendum,  quod,  sicut  supra 
dictum  est,  virtus  est  habitus  quo  aliquis 
bene  utitur.  Dupliciter  autem  liabitus 
aliquis  ordinatur  ad  bonum  actum  :  uno 
modo  in  quantum  per  hujusmodi  habi¬ 
tum  acquiritur  homini  facultas  ad  bonum 
actum,  sicut  per  habitum  Grammaticae 
habet  homo  facultatem  recte  loquendi  ; 
non  tamen  Grammatica  facit  ut  homo 
semper  recte  loquatur  :  potest  enim  gram¬ 
maticus  barbarizare  aut  soloecismum  fa¬ 
cere;  et  eadem  ratio  est  in  aliis  scientiis 
et  artibus.  Alio  modo  aliquis  habitus  non 
solum  facit  facultatem  agendi,  sed  etiam 
facit  quod  aliquis  facultate  recte  utatur : 
sicut  justitia  non  solum  facit  quod  homo 
sit  promptae  voluntatis  ad  justa  ope¬ 
randum,  sed  etiam  fa*cit  ut  juste  ope¬ 
retur.  Et  quia  bonum,  sicut  et  ens,  non 
dicitur  simpliciter  aliquid  secundum  id 
quod  est  in  potentia,  sed  secundum  id 
quod  est  in  actu  ;  ideo  ab  hujusmodi  ha¬ 
bitibus  simpliciter  dicitur  homo  bonum 
operari  et  esse  bonus,  puta  quia  est  ju¬ 
stus  vel  temperatus  ;  et  eadem  ratio  est 
de  similibus.  Et  quia  virtus  est  quae  «  bo¬ 
num  facit  habentem  et  opus  ejus  bonum 
reddit  »,  hujusmodi  habitus  simpliciter 
dicuntur  virtutes,  quia  reddunt  bonum 
opus  inactu,  et  simpliciter  faciunt  bo¬ 
num  habentem.  Primi  vero  habitus 
non  simpliciter  dicuntur  virtutes,  quia 
non  reddunt  bonum  opus  nisi  in  qua¬ 
dam  facuhate ;  nec  simpliciter  faciunt 
bonum  habentem  :  non  enim  dicitur 
simpliciter  aliquis  homo  bonus  ex  hoc 
quod  est  sciens  vel  artifex,  sed  dicitur 
bonus  solum  secundum  quid,  puta 
bonus  grammaticus  aut  bonus  faber. 
—  la  2ae,  q.  56,  a.  3,  c. 

Subjectum  igitur  habitus  qui  secun¬ 
dum  quid  dicitur  virtus,  potest  esse 

intellectus  non  solum  practicus,  sed 
etiam  speculativus  absque  omni  ordine 
ad  voluntatem.  Sic  enim  Philosophus 
in  6.  Elh.{c.  3)  scientiam,  sapientiam  et 
intellectum,  et  etiam  artem  ponit  esse 
intellectuales  virtutes.—  Subjectum  ve¬ 
ro  habitus  qui  simpliciter  dicitur  virtus, 
non  potest  esse  nisi  voluntas  vel  ali¬ 
qua  potentia  secundum  quod  est  mota 
a  voluntate.  Cujus  ratio  est,  quia  vo¬ 
luntas  movet  omnes  alias  potentias, 
quee  aliqualiter  sunt  rationales,  ad 
suos  actus  ;  et  ideo  quod  homo  actu 
bene  agat,  contingit  ex  hoc  quod  ho¬ 
mo  habet  bonam  voluntatem.  Si  autem 
voluntas  sumatur  secundum  se,  quia 
omnis  potentias  propria  ratio  attendi¬ 
tur  in  ordine  ad  objectum,  cum  ob¬ 
jectum  voluntatis  sit  bonum  rationis 
voluntati  proportionatum,  quantum  ad 
hoc  non  indiget  voluntas  virtute  perfi¬ 
ciente.  —  Sed  si  quod  bonum  immineat 
homini  volendum  quod  excedat  propor¬ 
tionem  voluntatis,  sive  quantum  ad  to¬ 
tam  speciem  hUmanam,  sicnt  bonum 
divinum,  quod  transcendit  limites  hu¬ 
manae  naturae  ;  sive  quantum  ad  indi¬ 
viduum,  sicut  bo7ium  proximi ;  —  ibi 
voluntas  indiget  virtute  ;  et  ideo  hu¬ 
jusmodi  virtutes,  quae  ordinant  affectum 
hominis  in  Deum  vel  in  proximum, 
sunt  in  voluntate  sicut  in  subjecto,  ut 
caritas,  justitia  et  hujusmodi. —  la2ae, 
q.  56,  a.  6,  c.  ;  de  Virt.  in  com.  a.  5,  c. 

Si  autem  voluntas  sumatur  in  compa¬ 
ratione  potentiarum  quas  movet,  con¬ 
tingit  intellectum  moveri  a  voluntate, 
sicut  et  alias  potentias  :  considerat  enim 
aliquis  actu,  eo  quod  vult.  Et  ideo  in¬ 
tellectus,  secundum  quod  habet  ordinem 
ad  voluntatem,  potest  esse  subjectum 
virtutis  simpliciter  dictae.  Et  hoc  modo 
intellectus  speculativus  vel  ratio  est 
subjectum  fidei  :  movetur  enim  intelle- 
tusad  assentiendum  his  quae  sunt  fidei, 
ex  imperio  voluntatis  ;  nullus  enim  cre¬ 
dit  nisi  volens.  Intellectus  vero  practicus 
est  subjectum  prudentiae.  —  la  2ae,  q. 
56,  a.  3,  in  c.  ;  de  Virt.  in  com.  a.  6  et 


7.—  Prout  vero  voluntas  comparatur  ad 
appetitivas  potentias  sensitivas,  scilicet 
irascibilem  et  concupiscibilem,  contingit 
in  illis  esse  virtutem,  in  quantump  artici- 
pant  rationem,  per  hoc  quod  natae  sunt 
rationi  obedire.  Et  hoc  patet,  quia  actus 
qui  progreditur  ab  una  potentia  secundum 
quod  est  ab  alia  mota, non  potest  esse  per¬ 
fectus,  nisi  utraque  potentia  sit  bene  dis¬ 
posita  ad  actum  :  sicut  actus  artificis  non 
potest  esse  congruus,  nisi  et  artifex  sit 
bene  dispositus  ad  agendum  et  etiam  ip¬ 
sum  instrumentum.  In  his  igitur,  circa 
quae  operatur  irascibilis et  concupiscibilis, 
secundum  quod  sunt  a  ratione  motae,  ne- 
cesse  est  ut  aliquis  habitus  perficiens  ad 
bene  agendum  sit  non  solum  in  ratione, 
sed  etiam  in  irascibili  et  concupiscibili.  Et 
quia  bona  dispositio  potentiae  moventis 
motae  attenditur  secundum  conformitatem 
ad  potentiam  moventem,  ideo  virtus  quae 
est  in  irascibili  etconcupiscibili, nihil  aliud 
est  quam  quaedam  habitualis  conformi- 
tas  istarum  potentiarum  ad  rationem.  — 
Sed  si  duae  illae  facultates  secundum  se 
considerentur,  in  quantum  sunt  partes  ap¬ 
petitus  sensitivi,  et  non  per  comparationem 
ad  voluntatem  moventem,  sic  non  com¬ 
petit  eis  quod  sint  subjectum  virtutis  (la 
2a3,  p.  56,  a.  4,  c.  ;  deVirt.  in  com.  a. 
4,  c.),  sicut  nec  ipsis  potentiis  apprehen- 
sivis  sensitivae  partis  ;  non  enim  compa¬ 
rantur  ad  voluntatem  sicut  motae  ab  illa, 
sed  magis  se  habent  ut  moventes  re¬ 
spectu  intellectus, eo  quod  phantasmata  se 
habent  ad  animam  intellectivam  sicut  co¬ 
lores  ad  visum,  ut  dicitur  3.  de  Anima 
text.  18  ;  c.  5.  (la  2£e,  q.  56,  a.  5,  ad  I.) 
Et  sic  patet  responsio  ad  omnes  qua3stio- 
nes.  —  la  2ae,  q.  56,  3, 4,  5,  6  ;  de  Virt. 
in  com.  a.  4,  5,6,  7. 

Ad  primum  ergo  primae  quaestionis 
dicendum,  quod  voluntas,  sicut  et  alii 
appetitus,  ratione  participat  in  quantum 
dirigitur  a  ratione  ;  licet  enim  voluntas 
ad  eandem  naturam  intellectivae  partis 
pertineat,  non  tamen  ad  ipsam  potentiam 
rationis.  —  de  Virt.  in  com.  a.  5,  ad  1 
Sed  contra. 

Ad  secundum  dicendum,  quod  quae¬ 
dam  virtutes  ordinantur  ad  bonum  pas¬ 
sionis  moderatae,  quod  est  proprium  hu¬ 
jus  vel  illius  hominis  ;  et  in  talibus  non  est 
necessarium  quod  sit  aliqua  virtus  in  vo¬ 
luntate,  cum  ad  hoc  sufficiat  natura  poten¬ 
ti*  ;  sed  solum  necessarium  est  in  illis  vir¬ 
tutibus, quae  ordinantur  ad  aliquod  bonum 
extrinsecum.  —  la  2£e,q.  56, a.  6,  ad  3. 

Ad  illudNQvoqaod  in  contrarium  o^^o- 
nitur  dicendum, quod  cognitio  fit  per  ali¬ 
quam  speciem;  nec  ad  cognoscendum  po¬ 
tentia  intellectus  sufficit  per  se  ipsam, 
nisi  species  a  sensibilibus  accipiat  ;  et 
ideo  oportet  in  iis  etiam,  quae  naturaliter 
cognoscimus,  esse  quendam  habitum,  qui 
etiam  quodam  modo  principium  a  sensi¬ 
bus  sumit.  —  de  Virt.  in  com.  a. 
5,  ad  3 . 

Adprimum  secundae  quaestionis  dicen¬ 
dum,  quod  verbum  Augustini  intelligen- 
dum  est  de  virtute  simpliciter  dicta,  non 
quod  omnis  talis  virtus  sit  simpliciter 
amor  sed  quia  pendet  aliqualiter  ab  amo¬ 
re,  in  quantum  dependet  a  voluntate, 
cujus  prima  affectio  est  amor.  —  la  2*, 
q.  56,  a.  3,  ad  1. 

Ad  secundum  dicendinm,  quod  bonum 
uniuscujusque  est  finis  ejus ;  et  ideo  cum 
verum  sit  finis  intellectus,  cognoscere  ve¬ 
rum  est  bonus  actus  intellectus ;  unde 
habitus  perficiens  intellectum  ad  verum 
cognoscendum  vel  in  speculativis  vel  in 
practicis,  dicitur  virtus.  —  Ibid.  ad  2. 

Ad  primum  tertiae  quaestionis  dicen¬ 
dum,  quod  actus  virtutis  non  potest  esse 
irascibilis  vel  concupiscibilis  tantum, sine 
ratione.  Id  tamen,  quod  est  in  actu  vir¬ 
tutis  principalius,  est  rationis,  scilicet 
electio,  sicut  et  in  qualibet  operatione 
principalior  est  agentis  actio  quam  pas¬ 
sio  patientis.  Ratio  enim  imperat  irasci- 
bili  et  concupiscibili.  Non  ergo  pro  tanto 
dicitur  esse  virtus  in  irascibili  et  concu¬ 
piscibili,  quasi  per  eas  totus  actus  vir¬ 
tutis  vel  principalior  pars  expleatur  ;  sed 
in  quantum  per  virtutis  habitum,  ulti¬ 
mum  complementum  bonitatis  actui  vir¬ 
tutis  confertur,  in  hoc  scilicet  quod  ira¬ 


scibilis  et  concupiscibilis  absque  difficul¬ 
tate  sequantur  ordinem  rationis.  —  de 
Virt.  in  com.  a.  4,  ad  2. 

Ad  secundum  dicendum,  quod  in  for¬ 
mis  invenitur  quidamgradus.  Sunt  enim 
quaedam  formae  et  virtutes  totaliter  ad 
materiam  depressae,  quarum  omnis  actio 
materialis  est,  ut  patet  in  formis  elemen- 
taribus.  Intellectus  vero  est  totaliter  a 
materia  liber ;  unde  ejus  operatio  est  abs¬ 
que  corporis  communione.  Irascibilis  au¬ 
tem  et  concupiscibilis  medio  modo  se  ha¬ 
bent.  Quod  enim  organo  corporali  utan¬ 
tur,  ostendit  corporalis  transmutatio,  quae 
earum  actibus  adjungitur;  quod  item  sint 
aliquo  modo  a  materia  elevatae,  ostendi¬ 
tur  per  hoc  quod  per  imperium  moventur 
et  quod  obediunt  rationi ;  et  sic  in  eis  est 
virtus,  in  quantum  elevatae  sunt  a  mate¬ 
ria  et  rationi  obediunt. —  deVirt.  in  com. 
a.  4,  ad  4. 

Ad  primum  et  secundum  quartae 
quaestionis  patet  solutio  ex  dictis  ;  hae 
enim  potentiae  se  habent  magis  ut  moven¬ 
tes  respectu  rationis, quam  motae  respectu 
voluntatis. —  la  2ae,  q.  56,  a.  5,  ad  1  et  2. 

ARTICULUS  III 

UTRUM  VIRTUTES  RECTE  DISTINGUANTUR. 

Videtur  quod  non  recte  distinguantur 
virtutes.— 1.  Moralia  enim  recipiunt  spe¬ 
ciem  ex  fine.  Si  igitur  virtutes  distin¬ 
guantur  secundum  speciem,  oportet  quod 
hoc  sit  ex  parte  finis.  Non  autem  ex  parte 
finis  proximi,  quia  sic  essent  infinitae  vir¬ 
tutes  secundum  speciem.  Ergo  ex  parte 
finis  ultimi ;  sed  finis  ultimus  virtutum  est 
unus  tantum,  scilicet  Deus,  sive  felicitas: 
ergo  est  una  tantum  virtus.  —  de  Virt. 
in  coni.  a.  12,  arg.  1. 

2.  Praeterea,  habitus  distinguuntur  per 
objecta,  sicut  et  potentias  ;  cum  ergo  vir¬ 
tutes  sint  quidam  habitus,  videtur  quod 
eadem  sit  ratio  distinctionis  virtutum 
et  potentiarum;  et  sic  virtutes  non  exce¬ 
dunt  numerum  potentiarum  animae.  — 
Ibid.  arg.  4. 

3.  Sed  dices, quod  habitus  distinguuntur 
per  actus,  et  non  per  potentias.  —  Contra, 
principiata  distinguuntur  secundum  prin¬ 
cipia,  et  non  e  converso,  quia  ab  eodem 
res  habent  esse  et  unitatem  ;  sed  habitus 
sunt  principia  actuum  ;  ergo  magis  di¬ 
stinguuntur  actus  penes  habitus  quam  e 
converso.  —  Ibici,  arg.  5. 

4.  Praeterea,  ea  quae  conveniunt  in  for- 
ma  et  differunt  solum  in  materia,  sunt 
unum  secundum  speciem  ;  sed  omnes 
virtutes  morales  sunt  unum  secundum  id 
quod  est  formale  in  eis,  quia  in  omnibus 
est  medium  acceptum  secundum  ratio¬ 
nem  rectam  ;  non  autem  differunt  nisi 
penes  materias  ;  ergo  non  differunt  spe¬ 
cie,  sed  numero  tantum.  —  Ibid.  arg.  22. 

5.  Prasterea,  ea  qua3  differunt  specie, 
non  denominantur  ad  invicem  ;  sed  virtu¬ 
tes  morales  denominant  se  invicem, quia, 
ut  Augustinus  (6.  de  Trinit.  c.  4  ;  — 
Migne  t.  42,  coi.  927)  dicit,  oportet 
quod  justitia  sit  fortis  et  temperata,  et 
temperantia  justa  et  fortis,  et  sic  de  aliis  : 
ergo  virtutes  non  distinguuntur  ad  invi¬ 
cem.  —  Ibid.  arg.  23. 

6.  Praeterea,  tres  ponuntur  animie  par¬ 
tes,  scilicet  rationalis,  irascibilis  et  con¬ 
cupiscibilis  ;  ergo  si  sunt  aliquae  virtutes 
principales,  videtur  quod  sunt  tres  tan¬ 
tum.  —  Ibid.  arg.  25. 

Sed  contra  est,  quod  Philosophus  (2. 
Eth.  c.  1)  distinguit  virtutes  in  intelle¬ 
ctuales  et  morales.  —  2.  Eth.  1.  1. 

Respondeo  dicendum,  quod  unumquod¬ 
que  diversificatur  secundum  speciem  , 
secundum  id  quod  est  formale  in  ipso. 
Formale  autem  in  unoquoque  est  id,  quod 
est  completivum  definitionis  ejus.  Ultima 
enim  differentia  constituit  speciem ;  unde 
per  eam  differt  definitum  secundum  spe¬ 
ciem  ab  aliis ;  et  si  ipsa  sit  multiplicabi¬ 
lis  formaliter  secundum  diversas  rationes, 
definitum  in  species  diversas  dividitur 
secundum  ipsius  diversitatem.  Illud  au¬ 
tem  quod  est  completivum  et  ultimum 
formale  in  definitione  virtutis,  est  bonum; 
nam  virtus  universaliter  accepta  sic  defi¬ 
nitur  :  «  Virtus  est,  qu£e  bonum  facit 


habentem, et  opus  ejus  bonum  reddit»,  ut 
patet  in  libris  Ethicorum  (2.  Eth.c.Q,  al. 
5) .  Unde  et  virtus  hominis,  de  qua  loqui¬ 
mur,  oportet  quod  diversificetur  secun¬ 
dum  speciem,  secundum  quod  bonum  ra¬ 
tione  diversificatur.  Cum  autem  homo  sit 
homo  in  quantum  rationalis  est,  oportet 
hominis  bonum  esse  ejus  quod  est  aliqua¬ 
liter  rationale.  Rationalis  autem  pars,  sive 
intellectiva,  comprehendit  et  cognitivam 
et  appetiti vam.  Pertinet  autem  ad  ratio¬ 
nalem  partem  non  solum  appetitus  qui 
est  in  ipsa  parte  rationali  consequens  ap¬ 
prehensionem  intellectus,  qui  dicitur  vo¬ 
luntas  ;  sed  etiam  appetitus  qui  est  in 
parte  sensitiva  hominis,  et  dividitur  per 
irascibilem  et  concupisibilem  ;  nam  etiam 
hic  appetitus  in  homine  sequitur  appre¬ 
hensionem  rationis,  in  quantum  imperio 
rationis  obedit  :  unde  et  participare  dici¬ 
tur  aliqualiter  rationem.  Bonum  igitur 
hominis  est  et  bonum  cognitiva  et  bonum 
appetitivte  partis.  —  Non  autem  secundum 
eandem  rationem  utri  que  parti  bonum  at¬ 
tribuitur.  Nam  bonum  appetitivoe  parti 
attribuitur  formaliter :  ipsum  enim  bo¬ 
num  est  appetiti  vae  partis  objectum  ;  — • 
sed  mtellectivcB  parti  attribuitur  bonum 
non  formaliter,  sed  materialiter  tantum. 
Nam  cognoscere  verum  est  quoddam  bo¬ 
num  cognitivie  partis,  licet  sub  ratione 
boni  non  comparetur  ad  cognitivam,  sed 
magis  ad  appetitivam,  nam  ipsa  cognitio 
veri  est  quoddam  appetibile.  Oportet  igi¬ 
tur  alterius  rationis  esse  virtutem  quae 
perficit  partem  cognitivam  ad  cognoscen¬ 
dum  verum,  et  qine  perficit  partem  appe¬ 
titivam  ad  appetendum  bonum.  Et  pro- 
pterea  Philosophus  in  libris  Ethicorum 
distinguit  virtutes  intellectuales  a  mora¬ 
libus  :  et  intellectuales  dicuntur  quae  per¬ 
ficiunt  partem  intellectualem  ad  cogno¬ 
scendum  verum;  morales  autem  quae  per¬ 
ficiunt  partem  appetitivam  ad  appeten¬ 
dum  bonum.  (G.  Eth.  1.  3.)—  Et  quia  bo¬ 
num  magis  proprie  competit  parti  appeti¬ 
ti  v^  ([uam  intellectivae,  propter  hoc  no¬ 
men  virtutis  convenientius  et  magis  pro¬ 
prie  competit  virtutibus  appetitivae  partis 

quam  virtutibus  intellectivse,  licet  virtu¬ 
tes  intellectivce  sint  nobiliores  perfectio¬ 
nes  quam  virtutes  morales.  —  Illa  enim 
perfectio  est  nobilior,  quse  habet  nobilius 
objectum  ;  manifestum  est  autem,  quod 
objectum  rationis  est  nobilius  quam  ob¬ 
jectum  appetitus ;  ratio  enim  apprehen¬ 
dit  aliquid  in  universali,  sed  appetitus 
tendit  in  res  quse  habent  esse  particu¬ 
lare  ;  unde  simpliciter  loquendo  virtutes 
intellectuales,  quae  perficiunt  rationem, 
sunt  nobiliores  quam  morales,  qu^  perfi¬ 
ciunt  appetitum.  —  de  Virt.  in  com.  a. 
12,  c. ;  la28e,  q.  66,  a.  3,  c. ;  3.  Sent. 
dist.  23,  q.  1,  a.  4,  sol.  2 ;  1.  Eth.  1.  20; 
6.  Eth.  1.  3. 

Cognitio  autem  veri  non  est  respectu 
omnium  unius  rationis.  Alia  enim  ratio¬ 
ne  cognoscitur  verum  necessarium  et 
verum  contingens ;  et  iterum  verum  ne¬ 
cessarium  alia  ratione  cognoscitur ,  si 
sit  per  se  notum,  alia  ratione  si  fiat  no¬ 
tum  ex  alio. —  Quod  est  per  se  notum,  se 
habet  ut  principium  et  percipitur  statim 
ab  intellectu ;  et  ideo  habitus  perficiens 
intellectum  ad  hujusmodi  veri  considera- 
tionerll^ocatur  intellectus,  qui  est  habi¬ 
tus  principiorum. — Verum  autem  quod  est 
per  aliud  notum,  non  statim  percipitur 
in  intellectu,  sed  per  inquisitionem  ratio¬ 
nis,  et  se  habet  in  ratione  termini.  Quod 
quidem  potest  esse  dupliciter  ;  uno  modo 
ut  sit  ultimum  in  aliquo  genere,  alio 
modo  ut  sit  ultimum  respectu  totius  cogni¬ 
tionis  humana.  Et  quia  ea  qu£e  sunt  po¬ 
sterius  nota  quoad  nos, sunt  prius  et  magis 
nota  quod  naturam,  ut  dicitur  1.  Pliys.{c. 
1),  ideo  id  quod  est  ultimum  respectu  to¬ 
tius  cognitionis  humanas,  est  id  quod  est 
primum  et  maxime  cognoscibile  secun¬ 
dum  naturam.  Et  circa  hujusmodi  est  sa- 
quae  considerat  altissimas  causas, 
ut  dicitur  1.  Metaphys.  (c.  1  et  2)  :  unde 
convenienter  judicat  et  ordinat  de  omni¬ 
bus, quia  judicium  perfectum  et  universale 
haberi  non  potest  nisi  per  resolutionem 
ad  primas  causas.  Ad  id  vero,  quod  est 
ultimum  in  hoc  vel  illo  genere  cognosci¬ 
bilium,  perficit  intellectum  scientia.  Ideo 


secundum  diversa  genera  scibilium  sunt 
diversi  habitus  scientiarum,  cum  tamen 
sapientia  non  sit  nisi  una.  —  de  Virt.  in 
com.  a.  12,  c. ;  la2«,  q.  66,  a.  5,  c. 

Et  similiter  circa  contingentia  opera- 
bilia  non  est  eadem  ratio  cognoscendi  ea 
qu£e  sunt  in  nobis,  qucB  dicuntur  agibilia, 
ut  sunt  operationes  nostra, circa  quas  fre¬ 
quenter  contingit  errare  propter  aliquam 
passionem;  quorum  esX prudentia;— ei  ea 
quse  sunt  extra  nos  a  nobis  factibilia,  in 
quibus  dirigitur  aliquis,  quorum  rectam 
existimationem  passiones  anima3  non  cor¬ 
rumpunt;  quorum  est  ars :  quas  nihil  aliud 
est  quam  «  habitus  cum  recta  ratione  fa- 
ctivus  »,  ut  ait  Philosophus  (6.  Eth.  c.4), 
vel  «  ratio  recta  aliquorum  operum  fa¬ 
ciendorum  ».  Quorum  tamen  bonum  non 
consistit  in  eo  quod  appetitus  humanus 
aliquo  modo  se  habet,  sed  in  eo  quod 
ipsum  opus  quod  fit  in  se  bonum  est. 
Non  enim  pertinet  ad  laudem  artificis,  in 
quantum  artifex  est,  qua  voluntate  opus 
faciat,  sed  quale  sit  opus  quod  facit. —  Sic 
igitur  ars  proprie  loquendo  habitus  ope- 
rativus  est.  Et  tamen  in  aliquo  convenit 
cum  habitibus  speculativis,  quia  etiam  ad 
ipsos  habitus  speculativos  pertinet,  qua¬ 
liter  se  habeant  res  quas  considerant,  non 
autem  qualiter  se  habeat  appetitus  hu¬ 
manus  ad  illas.  Dummodo  enim  verum 
geometra  demonstret,  non  refert  qualiter 
se  habeat  secundum  appetitivam  partem, 
utrum  sit  Icetus  vel  iratus ;  sicut  nec  in 
artifice  refert.  Et  ideo  eo  modo  ars  habet 
rationem  virtutis,  sicut  et  habitus  specu¬ 
lativi,  in  quantum  scilicet  nec  ars  nec  ha¬ 
bitus  speculativus  faciunt  opus  bonum 
quantum  ad  usum,  quod  est  proprium 
virtutis  perficientis  appetitum,  sed  solum 
quantum  ad  facultatem  bene  agendi. — At¬ 
que  inde  est  quod  Philosophus  (6.  Eth.  c. 
3)  ponit  virtutes  intellectuales,  scilicet  sa- 
pientiam,  scientiam,  intellectum,  pru¬ 
dentiam  ei  artem. — la  2a3,q.  57,  a.  3,  c.; 
de  Virt.  in  com.  a.  12,  c.  ;  6.  Eth.  1.  3. 

Similiter  etiam  bonum  appetitivm  par¬ 
tis  non  secundum  eandem  rationem  se 
habens  est  in  omnibus  rebus  humanis. 

Hujusmodi  enim  bonum  in  tripartita  ma¬ 
teria  quaeritur,  in  passionibus  irascibilis, 
et  in  passionibus  concupiscibilis,  et  in 
operationibus  nostris  quae  sunt  circa  res 
exteriores,  qu^e  veniunt  in  usum  no¬ 
strum,  sicut  est  emptio  et  venditio  et  hu¬ 
jusmodi  alia.  Bonum  enim  hominis  in 
passionibus  est,  ut  sic  homo  in  eis  se 
habeat,  quod  per  earum  impetum  aratio¬ 
nis  judicio  non  declinet.  Unde  si  aliquae 
passiones  sunt,  quae  bonum  rationis  natae 
sint  impedire  per  modum  incitationis  ad 
agendum  vel  prosequendum,  bonum  vir¬ 
tutis  praecipue  consistit  in  quadam  refrae- 
natione  et  retractione,  sicut  patet  de  tem¬ 
perantia,  quae  refraenat  et  compescit  con¬ 
cupiscentias.  Si  autem  passio  nata  sit  bo¬ 
num  rationis  impedire  in  retrahendo, 
sicut  timor,  bonum  virtutis  circa  hujus¬ 
modi  passionem  erit  in  sustinendo,  quod 
facit  fortitudo.  Circa  res  vero  exteriores 
bonum  rationis  consistit  in  hoc,  quod 
debitam  proportionem  suscipiant,  secun¬ 
dum  quod  pertinent  ad  communicatio¬ 
nem  vitae  ;  et  ex  hoc  imponitur  nomen 
justitia3,  cujus  est  dirigere  et  aequalita¬ 
tem  ejusmodi  invenire.  —  de  Virt.  in 
com.  a.  12,  c. 

Sic  ergo  patet,  quod  duo  sunt  genera 
virtutum  humanarum,  intellectuales  et 
morales,  et  quodlibet  genus  sub  se  plu- 
res  species  habet. 

Ad  primum  ergo  dicendum,  quod  mo¬ 
ralia  recipiunt  speciem  a  finibus  proxi¬ 
mis  ;  qui  tamen  non  sunt  infiniti,  si  in 
eis  sola  differentia  formalis  consideretur  : 
nam  finis  proximus  uniuscujusque  virtu¬ 
tis  est  bonum  quod  ipsa  operatur.  —  de 
Virt.  in  com.  a.  12,  ad  1. 

Ad  secundum  dicendum,  quod  non 
secundum  eandem  rationem  est  aliquod 
objectum  potentiae,  et  habitus.  Nam  po¬ 
tentia  est,  secundum  quam  simpliciter 
possumus  aliquid,  puta  irasci  vel  confi¬ 
dere  ;  habitus  autem  est,  secundum  quem 
aliquid  possumus  bene  vel  male,  ut  di¬ 
ctum  est;  et  ideo  ubi  est  alia  ratio  boni, 
est  alia  ratio  objecti  quantum  ad  habitum, 
sed  non  quantum  ad  potentiam  ;  propter 


quod  contingit  in  una  potentia  multos 
habitus  esse.  —  Ibid.  ad  4. 

Ad  tertium  dicendum,  quod  nihil  pro¬ 
hibet  aliquid  esse  causam  effectivam  alte¬ 
rius,  quod  tamen  est  causa  finalis  illius  : 
sicut  medicina  est  causa  effectiva  sanita¬ 
tis,  qu£e  est  finis  medicinse.  Habitus  igi¬ 
tur  sunt  causae  effectivae  actuum ;  sed 
actus  sunt  fines  habituum.  Et  ideo  habitus 
formaliter  secundum  actus  distinguun¬ 
tur.  —  Ibid.  ad  5. 

Ad  quartum  (McQXi&ora.,  quod  medium 
in  diversis  materiis  diversimode  inveni¬ 
tur  ;  ed  ideo  diversitas  materiae,  in  virtu¬ 
tibus  moralibus,  causat  diversitatem  for¬ 
malem  secundum  quam  virtutes  morales 
specie  differunt.  —  Ibid.  ad  22. 

Ad  quintum  dicendum,  quod  cjuae- 
dam  virtutes  morales  speciales  appro- 
priant  sibi  illud  quod  est  commune 
omni  virtuti,  et  ab  eo  denominantur, 
propterea  quod  illud,  C[uod  est  omni¬ 
bus  commune,  in  aliqua  speciali  mate¬ 
ria  praecipue  difficultatem  et  laudem 
habet.  Manifestum  est  enim,  quod  ad 
quamlibet  virtutem  requiritur,  quod 
actus  ejus  sit  modificatus  secundum 
debitas  circumstantias,  quibus  in  me¬ 
dio  constituitur;  et  quod  sit  directus 
in  ordine  ad  finem,  vel  ad  quodcunque 
aliud  exterius  ;  et  iterum  quod  habeat 
firmitatem.  Immobiliter  enim  operari 
est  una  de  conditionibus  virtutis,  ut  pa¬ 
tet  2  et  3.  Eth.  Persistere  autem  firmi¬ 
ter  praecipue  habet  difficultatem  et  lau¬ 
dem  in  periculis  mortis ;  et  ideo  virtus, 
quae  est  circa  hanc  materiam,  nomen 
sibi  fortitudinis  vindicat.  Continere 
autem  specialiter  habet  difficultatem 
et  laudem  in  delectabilibus  circa  ta¬ 
ctum  ;  unde  virtus,  qu«  est  circa  hanc 
materiam,  temperantia  nominatur.  In 
usu  autem  rerum  exteriorum  praecipue 
requiritur  et  laudatur  rectitudo,  quia 
in  hujusmodi  bonis  homines  sibi  com¬ 
municant  ;  et  ideo  hoc  est  bonum  virtu¬ 
tis  in  eis,  quia  quantum  ad  ea  homo 
directe  secundum  aequalitem  quandam 
se  habet  ad  alios,  et  ab  hoc  denomina- 


DE  VIRTUTIBUS  —  QU^ST.  XV  DE  VIRTUTIBUS  IN  COMMUNI  -  ART.  IV 


tur  justitia.  Quandoque  ergo  homines 
de  virtutibus  loquentes  utuntur  nomi¬ 
ne  fortitudinis  et  temperanti*  et  justi- 
ti*  non  secundum  quod  sunt  speciales 
virtutes  in  determinata  materia,  sed 
secundum  conditiones  generales,  a  qui¬ 
bus  denominantur.  Et  per  hoc  dicitur, 
quod  temperantia  debet  esse  fortis,  id 
est  firmitatem  habere  ;  et  fortitudo  de¬ 
bet  esse  temperata,  id  est  modum  ser¬ 
vare  ;  et  eadem  ratio  est  in  aliis.  —  De 
prudentia  vero  manifestum  est,  quod 
quodam  modo  est  generalis,  in  quan¬ 
tum  habet  pro  materia  omnia  moralia, 
et  in  quantum  omnes  virtutes  morales 
quoddammodo  eam  participant ;  et  hac 
ratione  dicitur,  quod  omnis  virtus  mo¬ 
ralis  debet  esse  prudens.  —  Ihid.  ad 
23. 

Ad  sextum  dicendum,  quod  in  parte 
rationali  sunt  du*  virtutes,  scilicet  ap- 
petitiva,  qu*  vocatur  voluntas;  et  appre¬ 
hensi  va,  qua?  vocatur  ratio  ;  unde  in 
parte  rationali  sunt  duas  virtutes  cardi¬ 
nales  :  prudentia  quantum  ad  rationem, 
justitia  quantum  ad  voluntatem ;  in  con¬ 
cupiscibili  autem  temperantia  ;  et  in  ira- 
scibili  fortitudo.  —  Ihid.  ad  25. 

I 

ARTICULUS  IV 

UTRUM  VIRTUS  CONSISTAT  iN  MEDIO. 

Videtur  quod  virtus  non  consistat  in 
medio. 

1.  Dicitur  enim  in  1.  de  Coelo  {text. 
116  ;  c.  11)  :  virtus  est  ultimum  poten¬ 
tiae  ;  sed  ultimum  non  est  medium,  sed 
magis  extremum  :  ergo  virtus  non  est  in 
medio,  sed  in  extremo.  —  de  Virt.  in 
com.  a.  13,  arg.  1. 

2.  Pr*terea,  virtus  habet  rationem 
boni  :  est  enim  bona  qualitas  ;  bonum 
autem  habet  rationem  finis,  quod  est 
ultimum,  et  ita  extremum  :  ergo  magis 
virtus  est  in  extremo  quam  in  medio.  — 
Ihid.  arg.  2. 

3.  Praaterea,  Boethius  (2.  de  Arith- 
met.  c.  43  sqq. ;  —  Migne  PP.  Lat.  t. 
63,  coi.  1147  sqq.)  assignat  triplex  me¬ 
dium,  scilicet  arithmeticum,  ut  sex  inter 
quatuor  et  octo,  quia  secundum  lequalem 


quantitatem  distat  ab  utroque  ;  et  medium 
geometricum,  sicut  sex  inter  novem  et 
quatuor,  quia  secundum  eandem  propor¬ 
tionem,  scilicet  sesquialteram,  ab  utroque 
extremo  distat,  licet  non  secundum  ean¬ 
dem  quantitatem ;  et  medium  harmoni¬ 
cum  sive  musicum,  sicut  tertium  est  me¬ 
dium  inter  sextum  et  secundum,  quia 
quaa  proportio  est  unius  extremi  ad  alte¬ 
rum,  scilicet  sex  ad  duo,  eadem  est  pro¬ 
portio  trium,  quod  est  distantia  (differen¬ 
tia)  inter  sex  et  tria,  ad  unum,  quod  di¬ 
stantia  est  inter  duo  et  tria.  Nullum  autem 
istorum  mediorum  salvatur  in  virtute, 
quia  non  oportet  quod  medium  virtutis 
a3qualiter  se  habeat  ad  extremum,  nec 
secundum  quantitatem  neque  secundum 
proportionem  et  terminorum  et  differen¬ 
tiarum.  Ergo  virtus  non  est  in  medio.  — 
Ihid.  arg.  7. 

4.  Sed  dices,  quod  virtus  consistit  in 
medio  rationis,  et  non  in  medio  rei,  de 
quo  dicit  Boethius.  —  Contra,  secundum 
Augustinum  de  Libero  Arhitr.  c.  18 
et  19;  —  Migne  PP.  Lat.  t.  32,  coi.  1267 
sq.)virtus  computatur  inter  maxima  bona, 
quibus  nullus  male  utitur.  Si  ergo  bonum 
virtutis  est  in  medio,  oportet  quod  me¬ 
dium  virtutis  maxime  habeat  rationem 
medii ;  sed  medium  rei  perfectius  habet 
rationem  medii  quam  medium  rationis: 
ergo  medium”virtutis  magis  est  medium 
rei  quam  medium  rationis.  —  Ihid.  arg. 
8. 

Sed  contra  est,  quod  omnis  virtus  vel 
est  moralis  vel  intellectualis  ;  virtus  au¬ 
tem  moralis  est  in  medio ;  nam  virtus 
moralis  secundum  Philosophum  in  2. 
Elh.  (c.  6)  est  habitus  electivus  in  me¬ 
dietate  consistens ;  virtus  etiam  intelle¬ 
ctualis  videtur  esse  in  medio  propter  id 
quod  dicit  Apostolus  {Rom.  12,  3):  «  Non 
plus  sapere  quam  oportet  sapere  ».  — 
Ihid.  arg.  Sed  eontra. 

Respondeo  dicendum,  quod  virtutes  mo¬ 
rales  et  intellectuales  sunt  in  medio,  licet 
aliter  et  aliter.  Ad  cujus  evidentiam  scien¬ 
dum  est,  quod  cujuslibet  habentis  regu¬ 
lam  et  mensuram  bonum  consistit  in  hoc, 

quod  est  adaequari  suie  regulae  vel  men¬ 
surae;  unde  dicimus  illud  bonum  esse, 
quod  neque  plus  iieque  minus  habet  quam 
debet  habere  —  Considerandum  est  autem, 
quod  materia  virtutum  moralium  sunt 
nassiones  et  operationes  humanae,  sicut 
factibilia  sunt  materia  artis.  Sicut  igitur 
bonum  in  iis,  quae  fiunt  per  artem,  con¬ 
sistit  in  hoc  quod  artificiata  accipiant 
mensuram  secundum  quod  exigit  ars, 
quae  esf  regula  artificiatorum  :  ita  bonum 
in  passionibus  et  operationibus  immanis 
est,  quod  attingatur  modus  rationis,  qui 
est  mensura  et  regula  omnium  passio¬ 
num  et  operationum  humanarum.  Nam 
cum  homo  sit  homo  per  hoc  quod  ratio¬ 
nem  habet,  oportet  quod  bonum  hominis 
sit  secundum  rationem  esse.  Quod  autem 
in  passionibus  et  operationibus  humanis 
aliquis  excedat  modum  rationis  vel  defi¬ 
ciat  ab  eo,  hoc  est  malum.  Cum  igitur 
bonum  hominis  sit  virtus  humana,  conse¬ 
quens  est  quod  virtus  moralis  consistat 
in  medio  inter  superabundantiam  et  de¬ 
fectum  ;  et  superabundantia  et  defectus 
et  medium  accipiantur  secundum  respe¬ 
ctum  ad  regulam  rationis. —  de  Virt.  in 
com.  a.  13,  c. 

Virtutum  autem  intellectualium,  quse 
sunt  in  ipsa  .  ratione,  quaedam  sunt 
practicae,  ut  prudentia  et  ars ;  qumdam 
speculativae ,  ut  sapientia,  scientia  et  in¬ 
tellectus.  YX  'practiearum  quidem  virtu¬ 
tum  materia  sunt  passiones  et  operatio¬ 
nes  humanae,  vel  ipsa  artificialia  ;  mate¬ 
ria  autem  virtutum  speculativarum  sunt 
res  ipsae  necessariae.— Aliter  autem  se  ha¬ 
bet  ratio  ad  utraque.  Nam  ad  ea,  circa 
quae  ratio  operatur,  se  habet  ut  regula  et 
mensura ;  ad  ea  vero,  quae  speculatur,  se 
habet  ratio  sicut  mensuratum  et  regula- 
tum  ad  regulam  et  mensuram:  bonum 
enim  intellectus  nostri  est  verum,  quod 
quidem  consequitur  intellectus  noster 
quando  adaequatur  rei.  Sicut  igitur  virtu¬ 
tes  morales  consistunt  in  medio  determi¬ 
nato  per  rationem,  ita  ad  prudentiam, 
quae  est  virtus  intellectualis  circa 

moralia,  perlinet  idem  medium,  in  quan¬ 


tum  ponit  ipsum  circa  actiones  et  passio¬ 
nes.  Et  hoc  patet  per  definitionem  virtutis 
moralis,  quae,  ut  dicitur  in  2.  Eth.  (c.  6) 
est  «  habitus  electivus  in  medietate  consi¬ 
stens, ut  sapiens  determinabit». Idem  ergo 
est  medium  prudentiae  et  virtutis  moralis ; 
sed  prudentiae  est  sicut  imprimentis,  vir¬ 
tutis  moralis  sicut  impressi,  sicut  eadem 
est  rectitudo  artis  ut  rectificantis,  et  arti¬ 
fici  ati  ut  rectificati.  —  In  virtutibus  au¬ 
tem  intellectualibus  speculativis  medium 
erit  ipsum  verum,  quod  consideratur  in 
eo  secundum  quod  attingit  suam  mensu¬ 
ram.  Quod  quidem  non  est  medmm  inter 
aliquam  contrarietatem  quae  sit  a  parte 
rei ;  contraria  enim,  inter  quae  accipitur 
medium  virtutis,  non  sunt  ex  parte  men¬ 
surae,  sed  ex  parte  mensurati,  secundum 
quod  excedit  vel  deficit  a  mensura  :  sicut 
patet  ex  hoc  quod  dictum  est  de  virtuti¬ 
bus  moralibus.  Oportet  igitur  contraria, 
inter  quae  est  hoc  medium  virtutum  intel¬ 
lectualium,  accipere  ex  parte  ipsius  intel¬ 
lectus.  Contraria  autem  intellectus  sunt  op¬ 
posita  secundum  affirmationem  et  negatio¬ 
nem,  ut  patet  in  2.  PeriJierm.  (c.  4,  al.l4). 
Inter  affirmationes  ergo  et  negationes  oppo- 
. sitas  accipitur  medium  virtutum  intellec¬ 
tualium  speculativarum,  quod  est  verum : 
ut  puta,  quia  verum  est  cum  dicitur  esse 
quod  est,  et  non  esse  quod  non  est ;  fal¬ 
sum  autem  secundum  excessum  erit  cum 
dicitur  esse  quod  non  est ;  secundum  de¬ 
fectum  vero  cum  dicitur  non  esse  quod 
est.  Si  igitur  in  intellectu  non  esset  ali¬ 
qua  propria  contrarietas  preeter  contra¬ 
rietatem  rerum,  non  esset  accipere  in  vir¬ 
tutibus  intellectualibus  medium  et  extre¬ 
ma.  —  Manifestum  est  autem,  quod  invo¬ 
luntate  non  est  accipere  aliquam  contra¬ 
rietatem  propriam,  sed  solum  secundum 
ordinem  ad  res  volitas  contrarias:  quia  in¬ 
tellectus  cognoscit  aliquid  secundum  quod 
est  in  ipso,  voluntas  autem  movetur  ad 
rem  secundum  quod  in  se  est.  Unde  si  ali¬ 
qua  virtus  sit  in  voluntate  secundum 
comparationem  ad  ejus  mensuram  et  re¬ 
gulam,  talis  virtus  non  consistit  in  me¬ 
dio  ;  non  enim  est  accipere  extrema  ex 


DE  VIRTUTIBUS  —  QU/EST.  XV  DB  VIRTUTIBUS  IN  COMMUNI  —  ART.  V 


133 


parte  mensura3,  sed  ex  parte  mensurati 
tantum,  prout  excedit  vel  diminuitur  a 
mensura.  —  de  Virt.  in  com.  1.  c.  —  ia 
Sae,  q.  64,  a.  1  et  2  ;  3.  dist.  33,  q. 
1,  a.  3;  %Eth.  1.  6  et  7. 

Ad  primum  evgo  dicendum,  quod  ul¬ 
timum  potentiae  dicitur,  in  quod  ultimo 
potentia  extenditur  ;  et  hoc  difficillimum 
est,  quia  difficillimum  est  invenire  me¬ 
dium,  facile  autem  est  divertere  ab  eo  ;  et 
ex  hoc  ipso  virtus  est  ultimum  potentiae, 
quod  est  in  medio.  —  de  Virt.  in  com. 
a.  13,  ad  1 ;  2.  Eth.  1.  11. 

Ad  secundum  dicendum,  quod  bonum 
habet  rationem  ultimi  per  comparatio¬ 
nem  ad  motum  appetitus ,  non  autem  per 
comparationem  ad  materiam,  in  qua  ali¬ 
quod  bonum  constituitur :  quod  oportet 
esse  in  medio  materiae,  ut  neque  excedat 
neque  excedatur  a  debita  regula  et  men¬ 
sura.  ■ —  de  Virt.  in  com.  a.  13,  ad  2. 

Ad  tertium  dicendum,  quod  media  illa, 
quae  Boethius  ponit,  sunt  media  rei ;  et 
ideo  non  conveniunt  medio  virtutis,  quod 
est  secundum  rationem,  nisi  forte  in  ju¬ 
stitia,  in  qua  est  simul  medium  rei  et  me¬ 
dium  rationis,  cui  competit  medium  arith¬ 
meticum  in  commutationibus,  et  medium 
geometricum  in  distributionibus,  ut  patet 
in  ^.Eth.  (c.  7)  et  5.  Eth.  (c.  3  et 4).  — 
Ibid.  ad  7  ;  2.  Eth.  1.  8;  5.  Eth.  1.4  sqq. 

Ad  quartum  dicendum,  quod  medium 
competit  virtuti  non  in  quantum  medium, 
sed  in  quantum  medium  rationis,  quia 
virtus  est  bonum  hominis,  quod  est  se¬ 
cundum  rationem  esse ;  unde  non  oportet 
quod  id  quod  plus  habet  de  ratione  me¬ 
dii,  magis  pertineat  ad  virtutem  secun¬ 
dum  quod  est  medium  rationis.  —  de 
Virt.  in  com.  a.  13,  ad  8. 

ARTICULUS  V 

UTRUM  SIT  CONNEXIO  INTER  VIRTUTES 
MORALES  ET  INTELLECTUALES. 

Videtur  quod  non  sit  connexio  inter  vir¬ 
tutes  morales  et  intellectuales. 

1.  Virtus  enim  moralis  facit  inclinationem 
ad  bene  operandum ;  sed  quidam  habent 


naturalem  inclinationem  ad  bene  ope¬ 
randum  etiam  absque  rationis  judicio : 
ergo  virtutes  morales  possunt  esse  sine 
intellectuali ;  ergo  nulla  est  connexio  in¬ 
ter  virtutes  morales  et  intellectuales.  — 
la  2ae,  q.  58,  a.  4,  arg.  3. 

2.  PraBterea,  perfectio  prioris  non  de¬ 
pendet  a  perfectione  posterioris ;  sed  ra¬ 
tio  est  prior  appetitu  sensitivo  et  movens 
ipsum :  ergo  virtus  intellectualis,  quae 
est  perfectio  rationis,  non  dependet  a  vir¬ 
tute  morali,  quae  est  perfectio  appetitivae 
partis ;  potest  ergo  esse  sine  ea,  et  per 
consequens  nulla  est  connexio  inter  vir¬ 
tutes  intellectuales  et  morales.  —  Ibid. 

а.  5,  arg.  1. 

3.  Praeterea,  moralia  sunt  materia  pru-' 
dentiae,  sicut  factibilia  sunt  materia  artis ; 
sed  ars  potest  esse  sine  propria  materia, 
sicut  faber  sine  ferro  :  ergo  et  prudentia 
potest  esse  sine  virtutibus  moralibus  ; 
quae  tamen  inter  omnes  virtutes  intelle¬ 
ctuales  maxime  moralibus  conjuncta  vide¬ 
tur.  —  Ibid.  arg.  2. 

4.  Praeterea,  prudentia  est  virtus  bene 
consiliativa,  ut  dicitur  in  6.  Eth.  (c.  9,  al. 
10) ;  sed  multi  bene  consiliantur,  quibus 
tamen  virtutes  morales  desunt :  ergo  pru¬ 
dentia  potest  esse  sine  virtute  morali ;  -er¬ 
go  non  est  connexio  inter  virtutes  intel¬ 
lectuales  et  morales.  —  Ibid.  arg.  3. 

Sed  contra  est,  quod  dicit  Philosophus 

б.  Eth.  (c.  12  sq.,  al.  13),  quod  pruden¬ 
tia  non  potest  esse  sine  virtute  morali,  et 
similiter  virtus  moralis  sine  prudentia  ; 
ergo  est  aliqua  connexio  inter  virtutes 
morales  et  intellectuales. —  6.  Eth.  1. 10 
et  11. 

Respondeo  dicendum,  quod  virtus  mo¬ 
ralis  potest  quidem  esse  sine  quibusdam 
intellectualibus  virtutibus,  sicut  sine  sa¬ 
pientia  et  arte  ;  non  autem  potest  esse 
sine  intellectu  et  prudentia.  Sine  pru¬ 
dentia  quidem  esse  non  potest  moralis 
virtus,  quia  moralis  virtus  est  habitus 
virtutis,  id  est  faciens  bonam  electionem. 
Ad  hoc  autem  quod  electio  sit  bona,  duo 
requiruntur  :  primo,  ut  sit  debita  intentio 
finis  ;  et  hoc  fit  per  virtutem  moralem. 

qucB  vim  appetitivam  inclinat  ad  bonum 
quod  est  conveniens  rationi,  quod  est  finis 
debitus  ;  secundo,  ut  homo  recte  acci¬ 
piat  ea  quae  sunt  ad  finem  ;  et  hoc  non 
potest  esse  nisi  per  rationem  recte  consi- 
liantem,  judicantem  et  praecipientem  ; 
quod  pertinet  ad  prudentiam  et  ad  virtu¬ 
tes  ei  annexas,  ut  infra  dicetur.  Unde 
virtus  moralis  sine  prudentia  esse  non 
potest.  —  Et  per  consequens,  nec  sine  in¬ 
tellectu.  Per  intellectum  enim  cogno¬ 
scuntur  principia  naturaliter  nota  tam  in 
speculativis  quam  in  operativis.Unde  sic¬ 
ut  recta  ratio  in  speculativis,  in  quan¬ 
tum  procedit  ex  principiis  naturaliter  co¬ 
gnitis,  praesupponit  intellectum  principio¬ 
rum  :  ita  etiam  prudentia,  qu«  est  recta 
ratio  agibilium  (la  2«,  q.  58,  a.  4,  c.) ; 
—  ita  tamen  quod  intellectus  principio¬ 
rum,  quatenus  est  de  agibilibus  et  movet 
prudentiam,  dicitur  synteresis,  de  qua  di¬ 
citur  infra. —  Similiter  aliae  virtutes  intel¬ 
lectuales  sine  virtute  morali  esse  possunt, 
sed  prudentia  sine  virtute  morali  esse  non 
potest.  Cujus  ratio  est,  quia  prudentia  est 
recta  ratio  agibilium,  non  autem  solum 
in  universali,  sed  etiam  in  particulari,  in 
quibus  sunt  actiones.  Recta  autem  ratio 
pr^exigit  principia,  ex  quibus  ratio  pro¬ 
cedit.  Oportet  autem  rationem  circa  par¬ 
ticularia  procedere  non  solum  ex  princi¬ 
piis  universalibus,  sed  etiam  ex  princi¬ 
piis  particularibus.  Circa  principia  qui¬ 
dem  universalia  agibilium  homo  recte  se 
habet  per'  naturalem  intellectum  princi¬ 
piorum,  per  quem  homo  cognoscit,  quod 
nullum  malum  est  agendum,  vel  etiam 
per  aliquam  scientiam  practicam.  Sed 
hoc  non  sufficit  ad  recte  ratiocinandum 
circa  particularia.  Contingit  enim  quan¬ 
doque,  quod  hujusmodi  universale  prin¬ 
cipium,  cognitum  per  intellectum  vel 
scientiam,  corrumpitur  in  particulari  per 
aliquam  passionem  :  sicut  concupiscenti, 
quando  concupiscentia  vincit,  videtur 
hoc  esse  bonum  quod  concupiscit,  licet 
sit  contra  universale  bonum  rationis.  Et 
ideo  sicut  homo  disponitur  ad  recte  se  ha¬ 
bendum  circa  principia  universalia  per 


intellectum  naturalem  vel  per  habitum 
scientias,  ita  ad  hoc  quod  recte  se  habeat 
circa  principia  particularia  agibilium, 
qu£e  sunt  fines,  oportet  quod  perficiatur 
per  aliquos  habitus,  secundum  quos  fiat 
quodam  modo  homini  connaturale  recte 
judicare  de  fine ;  et  hoc  fit  per  virtutem 
moralem  ;  virtuosus  enim  recte  judicat 
de  fine  virtutis, quia  «  qualis  unusquisque 
est,  talis  finis  videtur  ei  » ,  ut  dicitur  in 
3.  Eth.  (c.  5,  al.  7).  Et  ideo  ad  rectam  ra¬ 
tionem  agibilium,  quae  est  prudentia,  re¬ 
quiritur  quod  homo  habeat  virtutem  mo¬ 
ralem,  (la  2£e,q..  58,  a.  5, c.)— Unde  patet, 
quod  licet  non  necesse  sit  esse  connexio¬ 
nem  inter  eas  virtutes  intellectuales  et 
morales,  aliqualem  tamen  esse  necessa¬ 
riam.  —  la  2£e,  q.  58,  a.  4  et  5 ;  3.  Sent. 
dist.  36,  q.  1,  a.  1  et  2 ;  2.  Eth.  1.  2 ;  6. 
Eth.  1.  10  et  11. 

Ad  primum  ergo  dicendum,  quod  na¬ 
turalis  inclinatio  ad  bonum  virtutis  est 
quasdam  inchoatio  virtutis,  non  autem  est 
virtus  perfecta.  Hujusmodi  enim  inclinatio 
quanto  est  perfectior,  tanto  potest  esse  pe¬ 
riculosior,  nisi  recta  ratio  adjungatur,  per 
quam  fiat  recta  electio  eorum  quae  con¬ 
veniunt  ad  debitum  finem  :  sicut  equus 
currens  si  sit  caecus,  tanto  fortius  impin¬ 
git  et  luditur, quanto  fortius  currit. Et  ideo 
etsi  virtus  moralis  non  sit  ratio  recta, non 
tamen  solum  est  secundum  rationem  re¬ 
ctam,  in  quantum  inclinat  ad  quod  est  se¬ 
cundum  rationem  rectam, sed  etiam  opor¬ 
tet  quod  sit  cum  ratione  recta,  ut  Aristo¬ 
teles  dicit  in  6.  Eth.  (c.  13).  —  la  2a3,  q. 
58,  a.  4,  ad  3. 

Ad  secundum  dicendum,  quod  ratio, 
secundum  quod  est  apprehensiva  finis, 
praecedit  appetitum  finis;  sed  appetitus 
finis  procedit  rationem  ratiocinantem  ad 
eligendum  ea  quae  sunt  ad  finem,  quod 
pertinet  ad  prudentiam;  sicut  etiam  in 
speculativis  intellectus  principiorum  est 
principium  rationis  syllogizantis. —  Ihid. 
a.  5,  ad  1  ;  6.  Eth.  1.  1. 

Ad  tertium  dicendum,  quod  principia 
artificialium  non  dijudicantur  a  nobis  bene 
vel  male,  secundum  dispositionem  appe- 

titus  nostri,  sicut  fmes,  qui  sunt  mora¬ 
lium  principia,  sed  solum  per  considera¬ 
tionem  rationis.  Et  ideo  ars  non  requirit 
virtutem  perficientem  appetitum,  sicut 
requirit  prudentia.  —  la  See,  q.  58,  a.  5, 
ad  2. 

Ad  quartum  dicendum,  quod  pruden¬ 
tia  non  solum  est  bene  consiliativa,  sed 
etiam  bene  judicativa  et  bene  praeceptiva ; 
quod  esse  non  potest,  nisi  removeatur  im¬ 
pedimentum  passionum  corrumpentium 
judicium  et  praeceptum  prudentia  ;  et 
hoc  per  virtutem  moralem.  —  Ibid.  ad  3. 

ARTICULUS  VI 

UTRUM  VIRTUS  INSIT  NOBIS  A  NATURA. 

Videtur  quod  virtus  insit  nobis  a  na¬ 
tura. 

1.  Homo  enim  est  dignior  et  perfectior 
aliis  creaturis  irrationalibus ;  sed  aliae 
creaturae  sufficienter  habent  a  natura  ea 
quae  pertinent  ad  suam  perfectionem  : 
cum  igitur  virtutes  sint  quaedam  perfe¬ 
ctiones  hominis,  videtur  quod  insint  ho¬ 
mini  a  natura,  —  de  Virt.  in  com.  a.  8, 
arg.  9. 

2.  Praeterea,  virtus  inclinat  ad  unum, 
sicut  et  natura  ;  ergo  nihil  prohibet  virtu¬ 
tem  inesse  homini  a  natura.  —  Ibid.  arg. 
10. 

3.  Praeterea,  virtus  in  medio  consistit, 
ut  dictum  est ;  medium  autem  est  unum 
et  determinatum  :  ergo  nihil  prohibet  in¬ 
clinationem  naturae  esse  ad  id  quod  est 
virtus.  —  Ibid.  arg.  11. 

4.  Praeterea,  si  virtus  non  sit  nobis  a 
natura,  debet  causari  ex  actibus ;  sed  ac¬ 
tus  qui  sunt  sine  virtute,  deficiunt  a  per¬ 
fectione  virtutis  :  ergo  virtus  non  potest 
causari  ex  actibus  antecedentibus  virtu¬ 
tem  ;  effectus  enim  non  potest  esse  per¬ 
fectior  causa.  —  la  2ae,  q.  63,  a.  2,  arg. 3. 

5.  Praeterea,  bonum  virtutis  est  secun¬ 
dum  rationem  esse;  sed  id  quod  est  se¬ 
cundum  rationem,  est  homini  naturale, 
cum  ratio  sit  hominis  natura  :  ergo  virtus 
inest  homini  a  natura. — Ibid.  a.l,  arg.  2. 

6.  Praeterea,  dantur  virtutes  in  ratione 


non  acquisitae  per  actus ;  ergo  sunt  a  na¬ 
tura.  —  Ibid.  a.  2,  in  c. 

Sed  contra  est :  1 .  quod  dicit  Philoso¬ 
phus  2.  Eth.  (c.  1)  :  «  Non  natura  virtu¬ 
tes  in  bonis  acquiruntur;  sed  cum  idonei 
ad  ipsas  suscipiendas  natura  simus,  as¬ 
suetudine  perficimur.  »  —  2.  Eth.  1.  1. 

2.  Praeterea,  eorum  quae  sunt  a  natura 
nullum  variatur  propter  assuetudinem, 
quia,  cum  lapis  naturaliter  feratur  deor-, 
sum,  quantumcunque  projiciatur  sur¬ 
sum,  nullo  modo  consuescet  sursum  mo¬ 
veri.  At  circa  virtutes  per  assuetudinem 
variamur ;  ergo  virtutes  non  sunt  nobis  a 
natura.  —  Ibid. 

3.  Praeterea,  in  omnibus  illis  quae  nobis 
insunt  ex  natura,  prius  inest  nobis  poten¬ 
tia  quam  operatio;  sed  operando  secun¬ 
dum  virtutem  accipimus  virtutes,  sicut 
etiam  contingit  in  actibus  operativis,  aedi¬ 
ficando  fiunt  homines  aedificatores,  et  cy- 
tharizando  cytharistae;  et  similiter  ope¬ 
rando  justa  aut  temperata  aut  fortia,  fiunt 
homines  justi,  temperati  et  fortes  :  ergo 
virtutes  non  insunt  nobis  a  natura. — Ibid. 

Respondeo  dicendum,  quod  in  homine 
triplex  potest  esse  subjectum  virtutis, sicut 
ex  superioribus  patet,  scilicet  intellectus, 

•  voluntas  et  appetitus  inferior,  qui  in  con¬ 
cupiscibilem  et  irascibilem  dividitur;  in 
unoquoque  autem  est  considerare  aliquo 
modo  et  susceptibilitatem  et  principium 
activum  virtutis.  (3.  Sent.  dist.  33,  q.  1, 
a  2,  quaestiunc.  2,  ad  2.)  Manifestum  est 
enim,  quod  in  parte  intellectiva  est  intel¬ 
lectus  possibilis,  qui  est  in  potentia  ad 
omnia  intelligibilia,  in  quorum  cognitione 
consistit  intellectualis  virtus ;  et  intelle¬ 
ctus  agens, cujus  lumine  intelligibilia  fiunt 
actu,  quorum  quaedam  statim  a  principio 
naturaliter  homini  innotescunt  absque 
studio  et  inquisitione ;  et  hujusmodi  sunt 
principia  prima  non  solum  in  speculati¬ 
vis,  ut «  omne  totum  est  majus  sua  parte», 
et  similia;  sed  etiam  in  operativis,  ut  ma¬ 
lum  esse  fugiendum,  et  hujusmodi ;  — 
h«c  autem  naturaliter  nota  sunt  princi¬ 
pia  totius  cognitionis  sequentis,  quae  per 
studium  acquiritur,  sive  sit  practica  sive 

speculativa.  Similiter  aulem  circa  volun¬ 
tatem  manifestum  est  quod  est  aliquod 
principium  activum  naturale.  Nam  volun¬ 
tas  naturaliter  inclinatur  in  ultimum  fi¬ 
nem  ;  finis  autem  in  operativis  habet  ra¬ 
tionem  principii  naturalis  :  ergo  inclina¬ 
tio  voluntatis  est  quoddam  principium 
activum  respectu  omnis  dispositionis, qu® 
per  exercitium  in  parte  affectiva  acquiri¬ 
tur.  Manifestum  est  autem,  quod  ipsa  vo¬ 
luntas,  in  quantum  est  potentia  ad  utrum¬ 
libet  se  habens, in  his  quae  sunt  ad  finem, 
est  susceptiva  habitualis  inclinationis  in 
haec  vel  in  illa.  Irascibilis  autem  et  con¬ 
cupiscibilis  naturaliter  sunt  obaudibiles 
rationi ;  unde  naturaliter  sunt  susceptivae 
virtutis,  qu^  in  eis  perficitur,  secundum 
quod  disponuntur  ad  bonum  rationis  se¬ 
quendum.  Et  omnes  praedict®  inchoatio¬ 
nes  virtutum  consequuntur  naturam  spe¬ 
ciei  humanae ;  unde  et  omnibus  sunt  com¬ 
munes.  —  Est  autem  aliqua  inchoatio  vir¬ 
tutis, qu£e  consequitur  naturam  individui^ 
secundum  quod  aliquis  homo,  ex  naturali 
complexione  vel  coelesti  impressione  incli¬ 
natur  ad  actum  alicujus  virtutis.  Et  haec 
quidem  inclinatio  est  quaedam  virtutis  in¬ 
choatio;  non  tamen  est  virtus  perfecta, 
quia  ad  virtutem  perfectam  requiritur 
moderatio  rationis  :  unde  et  in  definitione 
virtutis  ponitur,  quod  est  electiva  medii 
secundum  rationem  rectam.  Si  enim  ali¬ 
quis  absque  rationis  discretione  inclina¬ 
tionem  hujusmodi  sequeretur,  frequenter 
peccaret.  Et  sicut  h^ec  virtutis  inchoatio, 
absque  rationis  opere,  perfectas  virtutis 
rationem  non  habet,  ita  nec  aliqua  pro¬ 
missarum.  Nam  ex  universalibus  princi¬ 
piis  in  specialia  pervenitur  per  inquisitio¬ 
nem  rationis.  Rationis  autem  officio  ex  ap¬ 
petitu  ultimi  finis  homo  deducitur  in  ea 
quo  sunt  convenientia  illi  fini.  Ipsa  etiam 
ratio  imperando  irascibilem  et  concupi¬ 
scibilem  facit  sibi  esse  subjectas. Unde  ma¬ 
nifestum  est,  quod  ad  consummationem 
virtutis  requiritur  opus  rationis,  sive  vir¬ 
tus  sit  in  intellectu  sive  in  voluntate  sive 
in  irascibili  et  concupiscibili.  Hoc  tamen 
est  consummatio,  quod  ad  virtutem  infe¬ 


rioris  partis  ordinatur  inchoatio  virtutis 
quo  est  in  superiori  :  sicut  ad  virtutem 
quo  est  in  voluntate,aptus  redditur  homo 
et  per  inchoationem  virtutis  quo  est  in 
voluntate,  et  per  eam  quo  est  in  intelle¬ 
ctu;  ad  virtutem  vero  quo  est  in  irascibili 
et  concupiscibili,  per  inchoationem  virtu¬ 
tis  quo  est  in  iis,  et  per  eam  quo  est  in 
superioribus ;  sed  non  e  converso.  Unde 
etiam  manifestum  est,  quod  ratio,  quo  est 
superior, operatur  ad  completionem  omnis 
virtutis.- Unde  manifestum  est, quod  per . 
fectio  virtutis  non  est  a  natura,  sed  a  ra¬ 
tione.  —  de  Virt.  in  com.  a.  8,  c. ;  la 
2o,  q.  63,  a.  1  et  2. 

Ad  primum  ergo  dicendum,  quod  Deus 
est  per  se  perfectus  in  bonitate ;  unde  nul¬ 
lo  indiget  ad  bonitatem  consequendam. 
Substantio  autem  superiores  ei  propin¬ 
quo,  paucis  indigent  ad  consequendam 
perfectionem  bonitatis  in  ipso.  Homo  au¬ 
tem,  qui  est  magis  remotus,  pluribus  in¬ 
diget  ad  assecutionem  perfecto  bonitatis, 
quia  est  capax  beatitudinis.  Creaturo  au¬ 
tem  quo  non  sunt  capaces  beatitudinis, 
paucioribus  indigent  quam  homo;  unde 
homo  est  dignior  iis,  licet  pluribus  indi¬ 
geat  :  sicut  ille,  qui  potest  consequi  per¬ 
fectam  sanitatem  multis  exercitiis,  est  me¬ 
lius  dispositus  quam  ille,  qui  non  potest 
consequi  nisi  paucam,  sed  per  modica 
exercitia.  —  de  Virt.  in  com.  a.  8,  ad  9. 

Ad  secundum  dicendum,  quod  ad  ea 
quo  sunt  unius  virtutis,  posset  esse  incli¬ 
natio  naturalis;  sed  ad  ea  quo  sunt  om¬ 
nium  virtutum,  non  posset  esse  inclinatio 
a  natura,  quia  dispositio  naturalis  quo 
inclinat  ad  unam  virtutem,  inclinat  ad 
contrarium  alterius  virtutis  :  puta  qui  est 
dispositus  secundum  naturam  ad  fortitu¬ 
dinem,  quo  est  in  prosequendo  ardua, 
est  minus  dispositus  ad  mansuetudinem, 
quo  consistit  in  refronando  passiones 
irascibiles.  Unde  videmus,  quod  animalia 
quo  naturaliter  inclinantur  ad  actum  ali¬ 
cujus  virtutis,  inclinantur  ad  vitium  con¬ 
trarium  alteri  virtuti;  sicut  leo,  qui  natu¬ 
raliter  est  audax,  est  etiam  naturaliter  cru¬ 
delis.  Et  hoc  quidem  inclinatio  naturalis 

ad  hanc  vel  illam  virtutem  sufficit  in  aliis 
animalibus,  qum  non  possunt  consequi 
perfectum  bonum  secundum  virtutem,  sed 
consequuntur  qualecunque  determinatum 
bonum;  homines  autem  nati  sunt  perve¬ 
nire  ad  perfectum  bonum  secundum  vir¬ 
tutem,  et  ideo  oportet  quod  habeant  incli¬ 
nationem  ad  omnes  actus  virtutum  :  quod 
cum  non  possit  esse  a  natura,  oportet  quod 
sit  secundum  rationem  in  qua  existunt 
semina  omnium  virtutum.  — Ibid.  ad  10. 

Ad  tertium  dicendum,  quod  medium 
virtutis  non  est  determinatum  secundum 
naturam,- sicut  est  determinatum  medium 
mundi,  in  quod  tendunt  gravia;  sed  opor¬ 
tet  quod  medium  virtutis  determinetur 
secundum  rationem  rectam,  quia  quod 
est  medium  uni,  est  parum  vel  multum 
alteri.  — Ihid.  ad  11. 

Ad  quartum  dicendum,  quod,  sicut  di¬ 
ctum  est,  virtutum  acquisitarum  praeexi¬ 
stunt  in  nobis  quaedam  semina  sive  prin¬ 
cipia  secumium  naturam,  quae  quidem 
principia  sunt  nobiliora  virtutibus  eorum 
virtute  acquisitis  :  sicut  intellectus  prin¬ 
cipiorum  speculabilium  est  nobilior  scien¬ 
tia  conclusionum,  et  naturalis  rectitudo 
rationis  est  nobilior  rectificatione  appeti¬ 
tus,  quae  fit  per  participationem  rationis  ; 
quae  quidem  rectificatio  pertinet  ad  virtu¬ 
tem  moralem.  Sic  igitur  actus  humani,  in 
quantum  procedunt  ex  altioribus  princi¬ 
piis,  possunt  causare  virtutes  acquisitas 
humanas. — la  2ae,q.63,a.2,  ad  3;  3.  Sent- 
dist.  33,  q.  1,  a.  2,  qmestiunc.  2,  ad  3. 

Ad  quintum  patet  solutio  ex  dictis. Vir¬ 
tutes  enim  tam  intellectuales  quam  mo¬ 
rales  secundum  inchoationes  tam  ex  ra¬ 
tione  speciei  quam  ex  ratione  individui  na¬ 
tae  sunt  in  nobis  a  natura,  non  autem  con¬ 
summatio  earum  :  quia  natura  determi¬ 
natur  ad  unum,  consummatio  autem  hu¬ 
jusmodi  virtutum  non  est  secundum  unum 
modum  actionis,  sed  diversimode  secun¬ 
dum  diversas  materias,  in  quibus  virtutes 
operantur  ,  et  secundum  diversas  circum¬ 
stantias.  —  la  2£e,  q.  63,  a.  1,  in  c. 

Ad  sextum  dicendum,  quod  virtus  ho¬ 
minis  perficit  ipsum  ad  bonum.  Gum  au¬ 


tem  ratio  boni  consistat  in  modo,  specie 
et  ordine,  ut  dicit  Augustinus  [de  Natura 
Boni  c.  3; —  Migne  PP.Lat.  42,  coi.  553), 
sive  in  numero,  pondere  et  mensura 
(1),  ut  dicitur  Sap.  11,  21  ;  oportet 
quod  bonum  hominis  secundum  aliquam 
regulam  consideretur.  Quae  quidem  est 
duplex,  scilicet  ratio  humana  et  lex  divina. 
Et  quia  lex  divina  est  superior  regula, 
ideo  ad  plura  se  extendit  :  ita  quod  quid¬ 
quid  regulatur  ratione  humana,  regulatur 
etiam  ratione  (lege)  divina ;  sed  non  con¬ 
vertitur.  Virtus  igitur  hominis  ordinata  ad 
bonum  quod  modificatur  secundum  regu¬ 
lam  rationis  humanae,  potest  ex  actibus 
humanis  causari,  in  quantum  hujusmodi 
actus  procedunt  a  ratione,  sub  cujus  po¬ 
testate  et  regula  tale  bonum  consistit.  Vir¬ 
tus  vero  ordinans  hominem  ad  bonum  se¬ 
cundum  quod  modificatur  per  legem  divi¬ 
nam,  et  non  per  rationem  humanam,  non 
potest  causari  per  actus  humanos, quorum 
principium  est  ratio;  sed  causatur  solum 
in  nobis  per  divinam  operationem.  —  la 
2£e,  q.  63,  a.  2,  in  c. ;  3.  Sent.  dist.  33,  q. 
1,  a.  2,  quaestiunc.  3,  c. 


QUESTIO  XVI 

DE  VIRTUTE  MORALI. 

Post  hoc  considerandum  est  de  virtute 
morali ;  et  primo  quidem  in  communi, 
deinde  in  speciali. 

CIRCA  PRIMUM  QUERUNTUR  SEX  : 

1.  Utrum  virtus  moralis  recte  definiatur  a 
Philosopho. 

2.  Utrum  virtus  moralis  sit  circa  passio¬ 
nes. 

3.  Utrum  sit  una  tantum  virtus  moralis. 

4.  Utrum  virtutes  morales  distinguantur 
secundum  diversa  objecta  passionum. 


(1)  Vulg.  «  ia  mensura  et  numero  et  poudere  ». 


138 


TERTIA  PARS  ~  ETHICA 


5.  Utrum  virtutes  morales  sint  connexae. 

6.  Utrum  virtutes  sint  aequales. 

ARTICULUS  I 

UTRUM  VIRTUS  MORALIS  RECTE  DEFINIATUR. 

Videtur  quod  virtus  moralis  non  recte 
definiatur  a  Philosopho  (2.  Eth.  c.  6)  : 
«  habitus  electivus  in  medietate  consistens 
quoad  nos,  determinata  ratione,  et  ut  uti¬ 
que  sapiens  determinabit  ». 

1 .  Virtus  enim  est  in  aliqua  extremita¬ 
te,  est  enim  aliquid  optimum;  ergo  non 
est  in  medietate  existens.  —  2.  Eth.  1.  7. 

2.  Praeterea,  medium  mqualiter  distat 
ab  extremis;  sed  virtus  moralis  non  aequa¬ 
liter  distat  ab  extremis;  fortis  enim  pro¬ 
pinquior  est  audaci  quam  timido,  et  libe¬ 
ralis  prodigo  quam  tenaci  :  ergo  virtus 
moralis  non  consistit  in  medio  •,  ergo  non 
bene  definitur  habitus  in  medietate  exi¬ 
stens  etc.  —  3.  Sent.  dist.  33,  q.  1,  a.  3, 
quaestiunc.  1,  arg.  2;  de  Virt.  in  com.  a. 
13,arg.l3;  %Eth.  1.  10. 

3.  Praeterea,  virtus  apparet  in  repenti¬ 
nis,  sicut  dicit  Philosophus  (3.  Eth,  c.  6, 

'  al.  9),  quod  fortis  est  circa  bonam  mortem 
impavidus,  et  quaecunque  malum  infe¬ 
runt  repentina  existentia ;  sed  in  repenti¬ 
nis  non  potest  esse  electio;  electio  enim 
supponit  consilium,  consilium  autem  est 
inquisitio  quaedam  ex  quibusdam  ad  alia 
procedens;  quod  non  videtur  posse  fieri  in 
repentinis  ;  unde  dicit  Philosophus  (3. 
Eth.  c.  2,  al.  4);  Qu^de  improviso  fiunt, 
spontanea  sunt,  non  autem  ex  electione. 
—  3.  Eth.  1.  14;  la  2a3,  q.  13,  a.  1,  ad  1 ; 
2a  2£e,  q.  49,  a.  5,  c. ;  3.  Eth.  1.  5. 

Sed  contra  est  auctoritas  Philosophi 
eam  sic  definientis  (2.  Eth.  c.  6).  —  2 
Eth.  1.  7. 

Respondeo  dicendum, quod  optime  defin¬ 
ita  est  virtus  moralis  aPhilosopho.  Ad  cujus 
evidentiam  sciendum  est,  quod  virtutes 
morales  sunt  circa  passiones  et  operatio¬ 
nes,  quas  oportet  dirigere  secundum  re¬ 
gulam  rationis.  In  omnibus  autem  regula¬ 


tis  consistit  rectum,  secundum  quod  re¬ 
gulae  sequantur ;  sequalitas  autem  media 
est  inter  majus  et  minus;  et  ideo  rectum 
virtutis  consistit  in  medio  ejus  quod  su- 
perabundat,  et  ejus  quod  deficit  a  mensu¬ 
ra  rationis  rectse  (3.  Sent.  dist.  33,  q.  1, 
a.  3,  qu^stiunc.  1,  c.),  ut  dictum  est.  Me¬ 
dium  autem,  quod  est  inter  superabun¬ 
dantiam  et  defectum,  potest  dupliciter  ac¬ 
cipi  :  uno  modo  secundum  absolutam 
quantitatem  rei, alio  modo  secundum  pro¬ 
portionem  ejus  ad  nos.  Medium  autem  se- 
cundumrem  est,  quod  sequaliter  distat  ab 
utroque  extremorum ;  et  quia  considera¬ 
tur  secundum  quantitatem  absolutam  rei, 
idem  est  quoad  omnes. Sed  medium  quoad 
nos  est,  quia  neque  superabundat  neque 
deficit  a  debita  proportione  ad  nos;  et 
propter  hoc,  istud  medium  non  est  idem 
quoad  omnes.  (2.  Eth.  1.  6.)Quod  medium 
in  quantum  homo  praefert  duobus  extre¬ 
mis,  in  tantum  dicitur  Omnis  enim 

virtuosus  eligit  bonum.  Et  ideo  bene  defi¬ 
nit  Philosophus  virtutem  dicens,  quod  est 
«  habitus  electivus  in  medietate  existens 
quaod  nos,  determinata  ratione,  et  ut  uti¬ 
que  sapiens  determinabit». —  In  qua  defi¬ 
nitione  sunt  quatuor  :  quorum  primum 
est  genus,  quod  tangit  cum  dicit, quod  vir¬ 
tus  est  «  habitus  »,  ut  supra  habitum.  Se¬ 
cundum  est  actus  virtutis  moralis  ;  opor¬ 
tet  enim  habitum  definiri  per  actum ;  et 
hoc  tangit  cum  dicit  «  electivus  »,  id  est 
secundum  electionem  operans  ;  principale 
enim  virtutis  est  electio.  Et  quia  oportet 
actum  determinari  per  objectum,  ideo 
tertio  ponit  objectum,  sive  terminum  ac¬ 
tionis,  in  hoc  quod  dicit  «  existens  in  me¬ 
dietate  quoad  nos  »  ;  virtus  enim  inquirit 
et  operatur  medium  non  rei,  sed  quoad 
nos.  Dictum  est  autem  similiter, quod  vir¬ 
tus  moralis  est  in  appetitu  qui  participat 
rationem;  et  ideo  quartam  particulam 
apponit,  qucB  tangit  causam  bonitatis  in 
virtute,  cum  dicit  «  determinata  ratione» ; 
non  enim  inquirere  medium  est  bonum, 
nisi  in  quantum  est  secundum  rationem 
determinatam.  Verum  quia  contingit  ra¬ 
tionem  esse  rectam  et  erroneam,  oportet 

virtutem  secundum  rationem  rectam  ope  - 
rari ;  et  ad  hoc  explicandum  subdit  «  ut 
utique  sapiens  determinabit  » ;  sapiens 
autem  hic  dicitur  non  ille,  qui  est  sapiens 
simpliciter,  quasi  cognoscens  altissimam 
causam  universi,  sed  prudens,  qui  est  sa¬ 
piens  rerum  humanarum,  ut  supra  di¬ 
ctum  est. —  2.  Eth,  1.  5,  6  et  7 ;  la  2£e,  q. 
64,  a.  1,  c. 

Ad  primum  ergo  dicendum,  quod  vir¬ 
tus,  secundum  suam  substantiam  et  se¬ 
cundum  rationem  definitivam,  est  medie¬ 
tas;  sed  in  quantum  habet  rationem  op¬ 
timi  in  tali  genere  et  bene  operantis  sive 
disponentis,  est  extremitas .  A&  cujus  evi¬ 
dentiam  considerandum  est,  quod,  sicut 
dictum  est,  tota  bonitas  virtutis  moralis 
dependet  ex  rectitudine  rationis. Unde  bo¬ 
num  convenit  virtuti  morali  secundum 
quod  sequitur  rationem  rectam;  malum  au¬ 
tem  utrique,  vitio  scilicet  superabundan¬ 
tias  et  defectus,  in  quantum  recedit  a  ra¬ 
tione  recta.  Et  ideo  secundum  rationem 
bonitatis  et  malitiae  ambo  vitia  sunt  in 
uno  extremo,  scilicet  in  malo,  quod  atten¬ 
ditur  secundum  recessum  a  ratione ;  vir¬ 
tus  autem  est  in  altero  extremo,  scilicet 
in  bono, quod  attenditur  secundum  rectam 
rationem.  Non  tamen  ex  hoc  virtus  et  op¬ 
posita  vitia  consequuntur  speciem,  quam 
definitio  signat,  quia  ratio  recta  se  habet 
ad  appetitum  rectum  sicut  motivum  et  re¬ 
gula  extrinseca.  Appetitus  autem  perver¬ 
sus  per  vitium,  non  tendit  a  ratione  recta 
deficere,  sed  preeter  intentionem  hoc  ei 
accidit;  per  se  autem  intendit  id  in  quo 
superabundat  vel  deficit.  Quod  autem  est 
prgeter  intentionem,  est  per  accidens.  Id 
autem  quod  est  extrinsecum  et  per  acci¬ 
dens,  non  constituit  speciem,  sed  species 
habitus  sumitur  secundum  objectum  in 
quod  per  se  tendit.  Secundum  objecta  au¬ 
tem  medium  competit  virtuti,  extrema 
autem  vitiis.  Et  ideo  dicit  Philosophus  (c. 
6),  quod  secundum  rationem  boni  virtus 
est  in  extremo,  sed  secundum  speciem 
substantialem  est  in  medio.  —  2.  Eth. 
1.  7. 

Ad  secundum  dicendum,  quod  me¬ 


dium  accipitur  in  aliquo  dupliciter  :  uno 
modo  ex  comparatione  ad  extrema  ejus¬ 
dem  rei,  sicut  medium  in  circulo  ;  et  tale 
medium  oportet  quod  aeque  distet  ab  ex¬ 
tremis  ;  —  alio  modo  ex  comparatione 
ad  aliquam  regulam  extraneam ;  et  tunc 
non  oportet  quod  medium  aeque  distet 
ab  extremis,  sed  quod  aequetur  regulae  : 
sicut  patet,  quod  quando  secatur  lignum 
ad  aliquam  regulam,  non  semper  tantum 
aufertur  quantum  dimittitur;  et  tale  me¬ 
dium  est  medium  virtutis  moralis, quae  ha¬ 
bet  rectam  rationem  pro  regula, ut  dictum 
est ;  unde  quandoque  appropinquatur  plus 
uni  extremo  quam  alteri,  secundum  quod 
competit  rationi  rectae. —  3.  /SenAdist.SS, 
q.  1,  a.  3,  quaestiunc.  1,  c.  et  ad  2. 

Cum  autem  medium  participet  aliqua¬ 
liter  utrumque  extremum,  in  quantum 
participat  unum  eorum,  contrariatur  al¬ 
teri  :  sicut  aquale,  quod  est  medium  inter 
magnum  et  parvum,  est  quidem  in  com¬ 
paratione  ad  magnum  parvum,  et  in  com¬ 
paratione  ad  parvum  est  magnum  ;  et 
ideo  aaquale  et  magno  opponitur  secun¬ 
dum  rationem  parvi,  et  parvo  secundum 
rationem  magni.  Et  propter  hoc  est  mo¬ 
tus  a  contrario  in  medium,  sicut  et  in 
contrarium,  ut  dicitur  in  5.  Phxjs.  {text. 
22  ;  c.  3).  Sic  igitur  medii  habitus,  con¬ 
stituti  tam  in  passionibus  quam  in  opera¬ 
tionibus,  se  habent  ut  superabundantes 
ad  eum  qui  est  in  defectu,  et  ut  deficien¬ 
tes  ad  eum  qui  superabundat :  sicut  fortis 
in  comparatione  ad  timidum  est  audax, 
in  comparatione  autem  ad  audacem  est 
timidus(2.£'^A. 1.10.). Unde  patet, quod  vir¬ 
tus  contrariatur  utrique  extremorum.— In 
quibusdam  tamen  magis  contrariatur  me¬ 
dio  virtutis  vitium  quod  est  in  defectu,  in 
quibusdam  autem  magis  vitium  quod  est 
in  excessu  :  sicut  fortitudini  non  maxime 
contrariatur  audacia,  quse  maxime  perti¬ 
net  ad  superabundantiam,  sed  timiditas 
quae  pertinet  ad  defectum  ;  e  contrario 
autem  temperantiae  non  maxime  contra¬ 
riatur  insensibilitas,  ad  quam  pertinet  in¬ 
digentia  et  defectus,  sed  intemperantia 
ad  quam  pertinet  superabundantia.  Ho- 

rum  autem  rationem  oportet  accipere  ex 
natura  passionum,  circa  quas  est  virtus 
moralis,  ad  quam  pertinet  conservare  bo¬ 
num  rationis  contra  motum  passionum. 
—Passio  autem  dupliciter  corrumpere  po¬ 
test  bonum  rationis  :  uno  modo  vehemen¬ 
tia  sui,  impellendo  ad  plus  faciendum  quam 
ratio  dictat,  praecipue  in  concupiscentiis 
delectationum  et  aliis  passionibus  qu^ 
pertinent  ad  prosecutionem  appetitus . 
Unde  virtus  quae  est  circa  hujusmodi  pas¬ 
siones,  maxime  intendit  passiones  tales 
reprimere :  et  propter  hoc  vitium  quod 
est  in  defectu  magis  ei  assimilatur,  et 
quod  est  in  superabundantia  magis  ei  con¬ 
tradatur,  sicut  patet  de  temperantia.  Qim- 
dam  vero  passiones  corrumpunt  bonum, 
retrahendo  in  minus  ab  eo  quod  est  se¬ 
cundum  rationem  :  sicut  patet  de  timore 
et  aliis  passionibus  ad  fugam  pertinenti¬ 
bus.  Unde  virtus  quae  est  circa  hujusmo¬ 
di  passiones,  maxime  intendit  firmare  ali¬ 
quem  in  bono  rationis  contra  defectum ; 
et  propter  hoc  vitium  quod  est  in  defectu, 
magis  ei  contradatur.  —  de  Virt.  in 
com.  a. 13,  in  c.  et  ad  5  et  13;  2.  Eth.  1.10. 

Ad  tertium  dicendum,  quod  in  hoc 
maxime  virtus  demonstratur,  quod  in  re¬ 
pentinis  fiat  electio  ejus  quod  est  hone¬ 
stum  ;  quod  autem  illud  praeligatur  alte¬ 
ri,  hoc  est  a  virtute.  Unde  virtus  moralis, 
ac  praecipue  fortitudo, ostenditur  in  repen¬ 
tinis.  Nec  requiritur  quod  tunc  temporis 
fiat  inquisitio  per  rationem  ;  sufficit  ad 
electionem  quod  aliquando  praecesserit. 
—  2.  Eth.  1.  5 ;  3.  Eth.  1.  5  et  14  ;  3.  c. 
Gent.  c.  160,  rat.  2. 

ARTICULUS  II 

UTRUM  VIRTUS  MORALIS  SIT  CIRCA 
PASSIONES. 

Videtur  quod  omnis  virtus  moralis  sit 
circa  passiones. 

1.  Dicit  enim  Philosophus  il.Eth.  c.  3, 
al.  2),  quod  circa  voluptates  et  tristitias 
moralis  virtus  versatur;  sed  voluptates 
et  tristitiae  sunt  passiones  :  ergo  virtus 


omnis  moralis  est  circa  passiones.  —  la 
2m,  q.  59,  a.  4,  arg.  1  ;  2.  Eth.  1.  3. 

2.  Prasterea,  virtutis  moralis  est  serva¬ 
re  bonum  rationis;  sed  maxime  bonum 
rationis  impeditur  a  passionibus,  ut  dicit 
Philosophus  (6.  Eth.  c.  5)  :  ergo  virtus 
moralis  versatur  circa  passiones.  —  la 
2a3,  q.  59,  a.  2,  arg.  3. 

3.  Praeterea,  omnis  virtus  est  circa  suas 
operationes  exteriores  ;  sed  operationes 
exteriores  ex  interioribus  passionibus  ori¬ 
untur  :  ergo  omnis  virtus  est  circa  passio¬ 
nes.  —  3.  Sent.  dist  33,  q.  2,  a.  2,  quae- 
stiunc.  3,  arg.  2. 

Sed  contra  est,  quod  justitia,  quae  est 
virtus  moralis,  non  versatur  circa  passio¬ 
nes,  ut  dicitur  5.  Eth.  (c.  1,  al.  3).  • —  5. 
EthA.t. 

Respondeo  dicendum,  quod  virtus  mo¬ 
ralis  perficit  partem  appetitivam  animae, 
ordinando  ipsam  in  bonum  rationis,  ut  di¬ 
ctum  est. Est  autem  rationis  bonum  id  quod 
est  secundum  rationem  moderatum  seu 
ordinatum.  Unde  circa  omne  id  quod  con¬ 
tingit  ratione  ordinari  et  moderari,  con¬ 
tingit  esse  virtutem  moralem.  Ratio  au¬ 
tem  ordinat  non  solum  passiones  appeti¬ 
tus  sensitivi,  sed  etiam  ordinat  operatio¬ 
nes  appetitus  intellectivi,  qui  est  volun¬ 
tas,  quae  non  est  subjectum  passionum, 
ut  dictum  est.  Et  ideo  non  omnis  virtus 
moralis  est  circa  passiones,  sed  quaedam 
circa  passiones,  quaedam  circa  operatio¬ 
nes.  (la  286,  q.  59,  a.  4,  c.)  Sed  modera¬ 
tio  in  operationibus  potest  esse  duplex  : 
uno  modo  per  ordinem  ad  agentem  ;  et 
sic  eadem  est  ratio  moderandi  actiones 
exteriores,  et  interiores  passiones  ;  unde 
hoc  pertinet  ad  alias  virtutes  qum  sunt 
circa  passiones ;  —  alio  modo  per  ordi¬ 
nem  ad  alium,  cum  quo  est  convivendum; 
et  sic  habet  specialem  rationem  modera¬ 
tionis,  et  ideo  requiritur  specialis  virtus, 
quae  dicitur  justitia,  de  qua  dicetur  infra. 
—  3.  Sent.  dist.  33,  q.  2,  a.  2,  sol.  3 ;  2. 
Eth.  1.2,  3,  5. 

Ad  primum  Qvgo  dicendum,  quod  non 
omnis  virtus  moralis  est  circa  delectatio¬ 
nes  et  tristitias  sicut  circa  propriam  ma- 

teriam,  sed  sicut  circa  aliquid  consequens 
proprium  actum.  Omnis  enim  virtuosus 
delectatur  in  actu  virtutis,  et  tristatur  in 
contrario.  Unde  Philosophus  post  prae¬ 
missa  verba  subdit,  quod  «  si  virtutes  sunt 
circa  actus  et  passiones,  omnem  autem 
passionem  et  omnem  actum  sequitur  de¬ 
lectatio  et  tristitia,  etiam  propter  hoc  vir¬ 
tus  erit  circa  delectationes  et  tristitias», 
scilicet  sicut  circa  aliquid  consequens. — 
la  23d,  q.  59,  a.  4,  ad  1. 

Ad  secundum  dicendum,  quod  passio 
praeveniens  judicium  rationis,  si  inanima 
praevaleat,  ut  ei  consentiatur,  impedit 
consilium  et  judicium  rationis ;  si  vero 
sequatur  quasi  ex  ratione  imperata,  ad¬ 
juvat  ad  exsequendum  imperium  ratio¬ 
nis. —  la  2ae,  q.  59,  a,  2,  ad  3. 

Potest  autem  sequi  dupliciter  :  vel  ex 
vdXmxiQ  potentiae  quae  obaudit  rationi,  vel 
ex  ratione  redundantiae.  Primum  fit,  cum 
ratio  versatur  circa  moderationem  pas¬ 
sionum  ;  secundum,  cum  versatur  circa 
operationes  :  cum  nimirum  ad  actum  ju¬ 
stitiae  sequitur  gaudium,  ad  minus  in  vo¬ 
luntate,  et  si  hoc  gaudium  multiplicatur 
per  justitiae  perfectionem,  fiet  gaudii  re¬ 
dundantia  usque  ad  appetitum  sensiti¬ 
vum,  secundum  quod  vires  inferiores  se¬ 
quuntur  motum  superiorum ;  et  sic 
redundantia  hujusmodi,  quanto  magis 
fuerit  perfecta,  tanto  magis  passionem 
causat.  —  la  2ce,  q.  21,  a.  3,  ad  1  ;  Ta¬ 
bula  Aurea  voce  «  passio  »  n.  75  sqq. 

Unde  patet  solutio  ad  tertium.  —  Vel 
dic,  quod  non  omnes  actiones  exteriores 
procedunt  a  passionibus. 

ARTICULUS  III 

UTRUM  SIT  UNA  TANTUM  VIRTUS  MORALIS. 

Videtur  quod  sit  una  tantum  virtus  mo¬ 
ralis. 

1.  Habitus  enim  non  distinguuntur 
secundum  materialia  objecta,  sed  secun¬ 
dum  formales  rationes  objectorum  ;  for¬ 
malis  autem  ratio  boni,  ad  quod  ordina¬ 
tur  virtus  moralis,  est  una,  scilicet  mo¬ 
dus  rationis  :  ergo  videtur  quod  sit  una 
tantum  moralis  virtus.  — •  la  q.  GO, 


a.  1,  arg.  2;  3.  Seni.  dist.  33,  q.  I,  a.  1, 
qusestiunc.  1,  arg.  2. 

2.  Prgeterea,  potentiae  apprehensivae 
magis  diversificantur,  vel  non  minus, 
quam  appetitivae;  ergo  et  habitus  similiter, 
cum  potentiis  proportionentur;  sed  unus 
habitus  cognoscitivus  est  omnium  quae  ad 
virtutes  morales  pertinent,  sicut  patet  de 
scientia  morali  :  ergo  virtutes  morales 
non  debent  esse  distinctae  secundum  spe¬ 
ciem  ;  ergo  est  una  tantum  virtus  mora¬ 
lis.  —  3.  Sent.  1.  c.  arg.  3. 

3.  Praeterea,  moralia  recipiunt  speciem 
a  fine  ;  sed  finis  omnium  virtutum  mo¬ 
ralium  communis  est  unus,  scilicet  beati- 
tudo,  proprii  autem  et  propinqui  sunt  in¬ 
finiti  ;  non  sunt  autem  infinitae  virtutes 
morales  :  ergo  videtur  quod  sit  una  tan¬ 
tum.  —  la  2ge,  q.  60,  a.  1,  arg.  3. 

4.  Praiterea,  virtutes  morales  non  di¬ 
stinguuntur  ab  invicem  per  hoc  quod  qua¬ 
dam  sunt  circa  operationes,  qua3dam  cir¬ 
ca  passiones ;  dicit  enim  Philosophus  in 
2.  Eth.  (c.  3,  al.  2),  quod  virtus  moralis 
est  circa  delec.tationes  et  tristitias  optimo¬ 
rum  operativa.  Sed  voluntates  ettristitise 
sunt  passiones  quaedam.  Ergo  eadem  vir¬ 
tus,  quse  est  circa  passiones,  est  et  circa 
operationes,  utpote  operativa  existens  ; 
ergo  nan  distinguuntur  virtutes  morales 
per  hoc  quod  quaedam  sint  circa  passio¬ 
nes,  quaedam  circa  operationes.  Ergo  est 
una  tantum  virtus  moralis. —  la  2ae,  q. 
60,  a.  2,  arg.  1  ;  2.  Eth.  1.  3. 

5.  Praeterea,  ad  virtutis  actum  non  exi¬ 
gitur  nisi  cognitio  et  operatio ;  sed  totum 
hoc  prudentia  facit,  quia  prudens  non  so¬ 
lum  cognitivus,  sed  et  activus  est,  ut  di¬ 
citur  6.  et  7.  Eth. :  ergo  est  una  virtus 
moralis,  scilicet  prudentia.  —  3.  Sent. 
1.  c.  quaestiunc.  2,  arg.  2. 

Sed  contra  est  :  I.  quod  per  se  acci¬ 
dentia  secundum  speciem  distinguuntur 
ex  sola  differentia  subjectorum  quae  in 
eorum  definitionibus  ponuntur;  sed  vir¬ 
tutes  morales  sunt  etiam  in  diversis  sub¬ 
jectis,  cum  quaedam  sint  in  rationali,  quae¬ 
dam  in  concupiscibili;  et  semper  in  eisdem, 
quia  temperantia  nunquam  est  in  irasci- 

bili,  et  sic  de  ceteris  :  ergo  videtur  quod 
virtutes  morales  specie  distinguantur ; 
ergo  non  est  una  tantum  virtus  moralis. 
—  3.  Sent.  dist.  33,  q.  1,  a.  1,  qutestiunc. 
1,  arg.  1  Sed  contra. 

2.  Pr^terea,  plures  formae  unius  spe¬ 
ciei  non  possunt  esse  in  eodem  subjecto  ; 
sed  plures  virtutes  morales  possunt  esse 
in  eodem,  etiam  secundum  partem  ean¬ 
dem  animae,  sicut  fortitudo  et  mansuetu¬ 
do  sunt  simul  in  irascibili :  ergo  differunt 
specie  ;  ergo  non  est  una  tantum  virtus 
moralis.  —  Ibid.  arg.  2  Sed  contra;  la 
230,  q.  60,  a.  1 ,  arg.  Sed  contra. 

Respondeo  dicendum,  quod  cum  unum¬ 
quodque  quod  est  ad  finem,  determinetur 
secundum  exigentiam  finis;  potentiae  et 
habitus,  qui  ordinantur  ad  actus  sicut  ad 
ultimam  perfectionem,  oportet  quod  se¬ 
cundum  actus  diversos  distinguantur  : 
sicut  etiam  potentia  materiae  distinguitur 
per  relationem  ad  diversas  formas.  Non 
autem  quaelibet  diversitas  actuum  facit 
differentiam  potentiarum  et  habituum, 
sed  illa  tantum  qu®  est  ex  diversitate 
objectorum,  a  quibus  actus  specificantur 
sicut  motus  a  terminis.  Solum  autem  illa 
differentia  terminorum  facit  diversam  spe¬ 
ciem  motus,  quae  attenditur  secundum  il¬ 
lam  rationem,  secundum  quam  terminat 
motum.  Unde  quod  descensus  termine¬ 
tur  ad  aquam  vel  ad  terram,  non  facit 
diversam  speciem  motus  localis,  quia 
motus  localis  non  erat  ad  terram  vel  aquam 
in  quantum  hujusmodi,  sed  in  quantum 
deorsum  sunt.  Generationes  autem  diffe¬ 
runt  secundum  species,  quae  terminantur 
ad  formas  aquae  et  terrae.  Et  similiter  ob¬ 
jecta  diversa  non  diversificant  actus  se¬ 
cundum  speciem,  nisi  sit  diversitas  secun¬ 
dum  illam  rationem,  secundum  quam  est 
objectum;  videre  enim  album  et  nigrum, 
non  sunt  diversi  actus  secundum  speciem, 
quia  utrumque  est  objectum  visus  secun¬ 
dum  unam  rationem,  in  quantum  scilicet 
sunt  colorata  visibilia  actu  per  lucem.  Et 
inde  contingit,  quod  quanto  aliqui  habitus 
vel  potentia  sunt  immaterialiores,  tanto 
sunt  universaliores,  et  minus  distinguun¬ 


tur,  quia  attendunt  universaliorem  ratio¬ 
nem  objecti  :  sicut  quinque  sensibus  pro¬ 
priis  correspondet  unus  sensus  communis 
et  una  imaginatio.  —  3.  Sent.  dist.  33,  q. 
1,  a.  l,qusestiunc.  1,  c. 

Sciendum  tamen,  quod  cum  plures  ha¬ 
bitus  cj[uandoque  sint  in  una  potentia,  ali¬ 
qua  diversitas  sufficit  ad  distinguendum 
habitus,  quae  non  sufficit  ad  distinguen¬ 
dum  potentiam  :  quia  potentia  alio  modo 
comparatur  ad  actum  quam  habitus,  unde 
et  secundum  alteram  rationem  objectum 
utrique  respondet.  Potentia  enim  est  prin¬ 
cipium  agendi  absolute,  sed  habitus  est 
principium  agendi  pr.ompte  et  faciliter  ; 
et  ideo  objectum  secundum  illam  rationem 
qua  se  habet  ad  actum  simpliciter,  respon¬ 
det  potentia  ;  sed  secundum  quod  se  ha¬ 
bet  ad  facilitatem  actus,  respondet  habi¬ 
tui.  Et  ideo  diversitas  materiae  vel  objecti 
in  ordine  ad  ea  quae  faciunt  facilitatem  in 
actu,  facit  diversitatem  habitus  et  non  po¬ 
tentiae. —  Et  inde  est  quod  in  speculativis 
diversitas  materiae,  secundum  quod  est 
determinabilis  per  diversa  media  et  prin¬ 
cipia,  ex  quibus  est  facilitas  consideratio¬ 
nis,  facit  diversas  scientias  :  sicut  Natura¬ 
lis,  quae  ex  effectibus  et  iis, quae  apparent 
in  sensu, demonstrat,  a  Mathematica  dif¬ 
fert,  quae  circa  suam  materiam  ex  iisdem 
principiis  et  mediis  procedere  non  potest. 
Sicut  autem  in  speculativis  est  princi¬ 
pium  demonstrationis  et  medium,  ita  fi¬ 
nes  sunt  in  operativis,  ut  dicitur  in  l.Eth, 
(c.  8,  al.  9).  Ex  eorum  enim  intentione 
procedimus  in  ea  quae  sunt  ad  finem,  sic¬ 
ut  ex  dignitatibus  in  conclusiones.  Et 
ideo  secundum  relationem  ad  finem  omnes 
morales  habitus  distinguuntur, ex  quo  pri¬ 
ma  sumpta  est  differentia  boni  et  mali, 
quia  bonum  importat  finem,  ut  dicitur  10. 
Metaphys.{teoct.l3 ;  1.  9,  c.4),  malum  au¬ 
tem  cleordinationem  a  fine ;  et  secundum 
hoc  virtutes  avitiis  distinguuntur;  et  in 
virtutibus  ubi  invenitur  diversa  ratio 
boni,  sunt  diversae  virtutes  secundum 
speciem.  Bonum  autem, ad  quod  humanae 
virtutes  proxime  ordinantuiT  est  bonum 
rationis,  quae  se  habet  sicut  imperans  et 

movens  ;  contra  quam  esse,  est  malum 
hominis,  ut  dicit  Dionysius  {de  Div.  Nom. 
c.  4,  §  32  ;  —  MignePP.  Gr.  t.  3,  coi.  734). 
—  Ibid. 

Non  autem  in  omnibus  materiis  mora¬ 
libus  eodem  modo  invenitur.  Materia 
enim  patientis  se  habet  ad  agens  duplici¬ 
ter.  Quandoque  enim  recipit  formam 
agentis  secundum  eandem  rationem, 
prout  est  in  agente,  sicut  est  in  omnibus 
agentibus  univocis  ;  et  sic  necesse  est 
quod  si  agens  est  unum  specie,  materia 
recipiat  formam  unius  speciei  :  sicut  ab 
igne  non  generatur  univoce  nisi  ali¬ 
quid  existens  in  specie  ignis.  Aliquando 
vero  materia  recipit  formam  ab  agente 
non  secundum  eandem  rationem,  prout 
est  in  agente :  sicut  patet  in  generantibus 
non  univocis,  ut  animal  generatur  a  sole; 
et  tunc  formae  receptae  in  materia  ab  eodem 
agente  non  sunt  unius  speciei,  sed  di  ver¬ 
sificantur  secundum  diversam  proportio¬ 
nem  materiae  ad  recipiendum  influxum 
agentis  :  sicut  videmus,  quod  ab  una  ac¬ 
tione  solis  generantur  per  putrefactionem 
animalia  diversarum  speciefum,  secun¬ 
dum  diversam  proportionem  materia.  — 
la  2«,  q.  60,  a.  1,  c. 

Gum  ergo  ratio  in  moralibus  sit  sicut 
imperans  et  movens,  vis  autem  appetitiva 
sicut  imperata  et  mota  ;  non  autem  appe¬ 
titus  recipit  impressionem  rationis  quasi 
univoce,  quia  non  fit  rationale  per  es¬ 
sentiam,  sed  per  participationem  (unde 
appetibilia  secundum  motionem  rationis 
constituuntur  in  diversis  speciebus,  se¬ 
cundum  quod  diversimode  se  habent  ad  ra¬ 
tionem); —  fit,  ut  virtutes  morales  sint  di- 
versoe  secundum  speciem,  et  non  una 
tantum,  (la  28e,  q.  60,  a.  1,  c.)  Etsi  qui¬ 
dem  impressio  illa  rationis  imperantis  re¬ 
cipiatur  quasi  univoce,  scilicet  in  eo  quod 
sit  rationale  per  essentiam,  sit  pruden¬ 
tia  ;  in  his  vero,  quse  per  rationem  dispo¬ 
nuntur,  participative  et  quasi  non  univoce 
constituitur  virtus  moralis.— Moralem  au¬ 
tem  materiam,  id  est  actus  et  passiones, 
humana  ratio  quantum  ad  tria  ordinat 
sive  disponit  :  primo  ordinando  ipsas 


passiones  per  actiones  secundum  se, 
prout  eas  ad  medium  reducit  secundum 
quandam  commensurationem  ;  et  sic  di¬ 
citur  in  eis  modum  ponere,  quia  modus 
mensurationem  importat  ;  —  secundo 
ordinando  subjectum  ad  ipsas  actiones  et 
passiones  primo  modo  ordinatas,  ut  sci¬ 
licet  homo  firmiter  inhaereat  his  quse  ratio 
ordinavit  ;  —  tertio  in  ordine  ad  aliquid 
extra,  ad  quod  oportet  actus  nostros  pro- 
portionari,  sive  sit  finis  sive  alius  homo 
sive  quidquid  extrinsecum  ;  et  secundum 
hoc  causatur  rectitudo  vel  aequalitas  in 
virtute. —  Haec  igitur  tria,  scilicet  modus, 
firmitas  et  rectitudo,  in  omnibus  virtu¬ 
tibus  moralibus  inveniuntur.  Sed  in 
quibusdam  materiis  virtutum  bonum 
rationis  attenditur  pr^cipue  secundum 
unum  istorum  ;  in  quibusdam  vero  se¬ 
cundum  aliud  :  secundum  quod  naturalis 
potentia,  quam  perficit  habitus  virtutis, 
magis  deficit  in  hoc  vel  in  illo.  Unde  tota 
intentio  rationis  et  virtutis  ad  hoc  fertur, 
ubi  natura  deficit  :  sicut  patet,  quod  de¬ 
lectationes  corporales  sunt  nobis  connatu- 
rales,  et  ideo  in  his  difficillimum  es  t  modum 
tenere ;  et  propter  hoc  virtus  quas  est  circa 
eas,  scilicet  temperantia,  prtecipue  mo¬ 
dum  sibi  ascribit,  unde  et  nomen  accepit. 
Et  similiter  naturaliter  homo  mortem 
fugit,  unde  et  difficillimum  est  in  pericu¬ 
lis  mortis  firmiter  persistere  ;  et  ideo 
fortitudo,  quae  circa  hujusmodi  est,  firmi¬ 
tatem  sibi  ascribit  et  inde  nominatur.  Et 
similiter  rectitudo  praecipue  in  communi¬ 
cationibus  ad  alterum  quaeritur  ;  et  ideo 
justitia,  quae  circa  has  est,  a  rectitudine 
nomen  habet.  Et  sic  est  etiam  in  aliis 
virtutibus  moralibus,  quae  secundum  spe¬ 
ciem  distinguuntur,  prout  bonum  ratio¬ 
nis,  quantum  ad  aliquid  praedictorum, 
diversimode  in  eis  invenitur  secundum 
conditionem  suae  materiae. — S.Sent.  dist. 
33,  q.  1,  a.  1,  sol.  3. 

Ad primu7n  ergo  dicendum,  quod  illud 
formale  est  unum  genere  propter  unita¬ 
tem  agentis,  sed  diversificatur  specie 
propter  diversas  habitudines  recipien¬ 
tium.  —  la  2ae,  q.  60,  a.  l,ad  2  ;  3.  Sent. 

dist.  33,  q.  1,  a.  1,  quasstiunc.  1,  ad  2. 

Ad  secundum  dicendum,  quod  in  om¬ 
nibus  moralibus  invenitur  una  ratio  veri, 
quod  est  verum  contingens,  in  hominis 
actione  consistens ;  et  ideo  ad  unum  actum 
cognoscitivum  pertinet.  Invenitur  autem 
in  eis  ratio  boni  diversa,  secundum 
quod  in  diversis  diversimode  ordo  ra¬ 
tionis  constituitur  ;  et  ideo  ex  parte  ap- 
petitiva3  oportet  quod  sint  diversi  habitus, 
qui  dicuntur  virtutes  morales.  —  ‘6.Sent. 
1.  c.  ad  3. 

Ad  tertium  dicendum,  quod  moralia 
non  habent  speciem  a  fine  ultimo,  sed  a 
finibus  proximis  ;  qui  quidem  etsi  infini¬ 
ti  sint  numero,  non  tamen  infiniti  sunt 
specie.  —  la  2a3,  q.  60,  a.  1,  ad  3. 

Ad  quartum  &iQ,end<\xm,  quod  operatio 
et  passio  dupliciter  potest  comparari  ad 
virtutem:  uno  modo  sicut  effectus;  et  hoc 
modo  omnis  moralis  virtus  habet  aliquas 
operationes  bonas,  quarum  estproductiya, 
et  delectationem  aliquam  et  tristitiam, 
quae  sunt  passiones,  ut  supra  dictum 
est.  —  Alio  modo  potest  comparari  ope¬ 
ratio  ad  virtutem  moralem  sicut  materia, 
circa  quam  est  ;  et  secundum  hoc  oportet 
alias  esse  virtutes  morales  circa  operatio¬ 
nes,  et  alias  circa  passiones.  Cujus  ratio 
est, quia  bonum  et  malum  in  quibusdam 
operationibus  attenditur  secundum  se  ip¬ 
sas,  qualitercunque  homo  afficiatur  ad 
eas,  in  quantum  scilicet  bonum  in  eis  et 
malum  accipitur  secundum  rationem 
commensurationis  ad  alterum  ;  et  in  tali¬ 
bus  oportet  quod  sit  aliqua  virtus  dire- 
ctiva  operationum  secundum  se  ipsas, sicut 
sunt  emptio  et  venditio,  et  hujusmodi  ope¬ 
rationes,  in  quibus  attenditur  ratio  debiti 
vel  indebiti  ad  alterum  ;  et  propter  hoc 
justitia  et  partes  ejus  proprie  sunt  circa 
operationes  sicut  circa  propriam  mate¬ 
riam.  —  In  quibusdam  vero  operationi¬ 
bus  bonum  et  malum  attenditur  solum 
secundum  commensurationem  ad  operan¬ 
tem  ;  et  ideo  oportet  in  his  bonum  et  ma¬ 
lum  considerari  secundum  quod  homo 
bene  vel  male  afficitur  circa  hujusmodi  ; 
et  propter  hoc  oportet  quod  virtutes  in 


talibus  sint  principaliter  circa  interiores 
affectiones,  qua3  dicuntur  animae  passio¬ 
nes,  sicut  patet  de  temperantia,  fortitu¬ 
dine  et  aliis  hujusmodi.— Contingit  autem 
quod  in  operationibus  quae  sunt  ad  alte¬ 
rum,  praetermittatur  bonum  virtutis  pro¬ 
pter  inordinatam  animi  passionem  ;  et 
tunc  in  quantum  corrumpitur  commen- 
suratio  exterioris  operationis,  est  corru¬ 
ptio  justitiae  ;  in  quantum  autem  corrum¬ 
pitur  commensuratio  interiorum  passio¬ 
num,  est  corruptio  alicujus  alterius  vir¬ 
tutis  :  sicut  cum  propter  iram  aliquis  ali¬ 
um  percutit,  in  ipsa  percussione  indebita 
corrumpitur  justitia,in  immoderantia  vero 
irae  corrumpitur  mansuetudo,  et  idem  pa¬ 
tet  in  aliis. — la  2ae,  q.  60,  a.  2,  c.  et  ad  1. 

Ad  quintum  dicendum,  quod  sicut 
speculativa  ratio  dicitur  esse  recta  secun¬ 
dum  quod  se  conformiter  habet  ad  princi¬ 
pia  ;  ita  etiam  ratio  practica  dicitur  recta 
secundum  quod  se  habet  conformiter  ad 
rectos  fines.  Inclinatio  autem  ad  finem  ad 
appetitum  pertinet;  et  ideo  in  6.  Eth.  (c.  1) 
dicitur,  quod  veritas  et  rectitudo  rationis 
practicce  est  secundum  quod  .  se  habet 
conformiter  ad  appetitum  rectum.  Appe¬ 
titus  autem  respectu  alicujus  est  rectus  na¬ 
turaliter,  sicut  respectu  finis  ultimi,  prout 
quilibet  naturali  ter  vult  esse  felix;  sed  re¬ 
spectu  aliorum  rectitudo  appetitus  ex  ra¬ 
tione  causatur,  secundum  quod  appetitus 
aliqualiter  rationem  participat,  ut  in  1. 
Jf^/o(c.ult.)  dicitur.  Et  quia  prudentia  facit 
rationem  rectam,  ideo  praeter  prudentiam 
requiruntur  aliae  virtutes  morales,  quae 
faciunt  appetitum  rectum  in  his  in  quibus 
non  est  naturaliter  rectus.  Et  quia  bonum 
rationis  non  eodem  modo  invenitur  in  ipsa 
ratione,  et  in  his  quae  rectitudinem  ratio¬ 
nis  participatione  habent;  ideo  secundum 
ea,  quae  prius  dicta  sunt,  morales  virtutes 
sunt  alii  habitus  secundum  speciem  quam 
prudentia.  — 3.  Sent.  dist.  33,  q.  l,a.l, 
sol.  2  et  ad  2. 

ARTICULUS  IV 

UTRUM  VIRTUTES  MORALES  DISTINGUANTUR 
SECUNDUM  DIVERSA  OBJECTA  PASSIONUM. 

Videtur  quod  virtutes  morales  non  di¬ 
stinguuntur  secundum  objecta  passionum. 

1.  Sicut  enim  sunt  objecta  passio¬ 
num,  ita  sunt  objecta  operationum  ; 
sed  virtutes  morales, quin  sunt  circa  ope¬ 
rationes,  non  distinguuntur  secundum 
objecta  operationum  ;  ad  eandem  enim 
virtutem  justitias  pertinet  vendere  vel 
emere  domum  et  agrum.  —  la2£e,  q.  60, 
a.  5,  arg.  1. 

'2.  Printerea,  non  sunt  tot  virtutes  mo¬ 
rales  quot  passiones,  quia  circa  opposi¬ 
tas  passiones  est  una  et  eadem  virtus  mo¬ 
ralis,  sicut  fortitudo  circa  timores  et  au¬ 
dacias  ;  non  ergo  virtutes  morales  distin¬ 
guuntur  secundum  diversa  objecta  passio¬ 
num.  —  Ibid.  a.  4,  arg.  2. 

3.  Prasterea,  sicut  virtus  est  operativa 
boni,  ita  est  impeditiva  mali  ;  sed  circa 
concupiscentiae  bonum  sunt  diversae  vir¬ 
tutes,  sicut  temperantia  circa  concupi¬ 
scentias  delectationum  tactus,  et  eutrape- 
lia  circa  delectationes  ludi  :  ergo  etiam 
circa  timores  malorum  debent  esse  diver¬ 
sae  virtutes;  ergo  non  distinguuntur  vir¬ 
tutes  morales  secundum  diversa  objecta 
passionum.  — Ibid.  a.  5,  arg.  4. 

4.  Prieterea,  eorum  quae  conveniunt  in 
principio  et  fine,  unus  est  habitus,  sicut 
patet  maxime  in  scientiis  ;  sed  omnium 
passionum  unum  est  principium,  scilicet 
amor ;  et  omnes  in  eundem  finem  termi¬ 
nantur,  scilicet  delectationem  vel  tristi¬ 
tiam  :  ergo  videtur  quod  circa  omnes 
passiones  est  una  tantum  virtus  moralis, 
et  non  di  versificetur  secundum  diversa 
objecta  passionum.  —  Ibid.  a.  4,  arg.  1. 

Sed  contra  est,  quod  temperantia  est 
circa  delectabilia  tactus,  et  prieinpuG  cir¬ 
ca  majora,  abstinentia  circa  delectabilia 
ciborum,  et  eutrapelia  circa  delectabilia 
ludorum.  —  Ibid.  a.  5,  arg.  Sed  contra. 

Respondeo  dicendum,  quod  perfectio 
virtutis  ex  ratione  dependet  ;  perfectio 


autem  passionis  ex  ipso  appetitu  sensi¬ 
tivo.  Unde  oportet  quod  virtutes  diversi- 
ficentur  secundum  ordinem  ad  rationem  ; 
passiones  autem  secundum  ordinem  ad, 
appetitum.  Objecta  igitur  passionum,  se¬ 
cundum  quod  diversimode  ordinantur  ad 
appetitum  sensitivum,  causant  diversas 
passionum  species  ;  secundum  vero  quod 
comparantur  ad  rationem,  causant  diver¬ 
sas  species  virtutum.  —  Non  est  autem 
idem  motus  rationis  et  appetitus  sensitivi ; 
unde  nihil  prohibet  aliquam  differentiam 
objectorum  causare  diversitatem  passio¬ 
num,  quie  non  causat  diversitatem  virtu¬ 
tum,  sicut  quando  una  virtus  est  circa 
multas  passiones,  ut  dicetur  infra  (  ad 
quartum  );  et  aliquam  etiam  differentiam 
objectorum  causare  diversitatem  virtu¬ 
tum,  quie  non  causat  diversitatem  passio¬ 
num,  cum  circa  unam  passionem,  puta 
delectationem,  diversie  virtutes  ordinen¬ 
tur.  Et  quia  diversie  passiones  ad  diver¬ 
sas  potentias  pertinentes  semper  perti¬ 
nent  ad  diversas  virtutes ;  ideo  diversitas 
objectorum  quas  respicit  diversitatem 
potentiarum,  semper  diversificat  species 
virtutum, puta  quod  aliquid  sit  bonum  ab¬ 
solute  et  aliquid  bonum  cum  aliqua  ardui¬ 
tate.  Et  quia  ordine  quodam  ratio  infe¬ 
riores  partes  hominis  regit,  et  etiam  se 
ad  exteriora  extendit ;  ideo  secundum 
quod  unum  objectum  passionis  appre¬ 
henditur  sensu  vel  imaginatione,  aut  etiam 
ratione,  et  secundum  etiam  quod  pertinet 
ad  animam,  corpus,  vel  exteriores  res, 
diversam  habitudinem  habet  ad  rationem, 
et  per  consequens  natum  est  diversificare 
virtutes.  — Bonum  igitur  hominis, quod  est 
objectum  amoris,  concupiscentiie  et  dele¬ 
ctationis,  potest  accipi  vel  ad  sensum  cor¬ 
poris  pertinere  vel  ad  interiorem  animie 
apprehensionem  :  et  hoc  sive  ordinetur 
ad  bonum  hominis  in  se  ipso,  vel  quan¬ 
tum  ad  corpus  vel  quantum  ad  animam, 
szue  ordinetur  ad  bonum  hominis  in  or¬ 
dino  ad  alios.  Et  omnis  lalis  diversitas 
propter  diversum  ordinem  ad  rationem 
diversificat  virtutem.  —  la  2a3,  q.  60,  a. 
5,  c. 

Sic  igitur”  si  consideretur  aliquod  bo¬ 
num,  si  quidem  sit  per  sensum  tactus 
apprehensum  et  ad  consistentiam  huma- 
n*  vitae  pertinens  in  individuo  vel  in 
specie,  erit  pertinens  ad  virtutem  tempe- 
rantice.  Delectationes  autem  aliorum 
sensuum  cum  non  sint  vehementes,  non 
praestant  aliquam  difficultatem  rationi  ; 
et  ideo  circa  eas  non  ponitur  aliqua  virtus, 
quae  est  circa  difficile.  —  Bonum  autem 
non  sensu,  sed  interiori  virtute  apprehen¬ 
sum  ad  ipsum  hominem  pertinens  secun¬ 
dum  se  ipsum,  est  sicut  pecunia  et  honor ; 
quorum  pecunia  ordinabilis  est  de  se  ad 
bonum  corporis,  honor  autem  consistit  in 
apprehensione  animae.  Et  haec  quidem 
considerari  possunt  vel  absolute,  secun¬ 
dum  quod  pertinent  ad  concupiscibilem, 
vel  cum  arduitate  quadam,  secundum 
quod  pertinent  ad  irascibilem.  Quae  qui¬ 
dem  distinctio  non  habet  locum  in  bonis 
quae  delectant  tactum  :  quia  hujusmodi 
sunt  quaedam  infima  et  competunt  homi¬ 
ni  secundum  quod  convenit  cum  brutis. 
Circa  bonum  igitur  pecunice  absolute 
sumptum,  secundum  quod  est  objectum 
concupiscentiae  vel  delectationis  aut  amo¬ 
ris,  est  liber  alitas ;  circa  bonum  autem 
hujusmodi  cum'  arduitate  sumptum,  se¬ 
cundum  quod  est  objectum  spei,  est  ma¬ 
gnificentia.  Circa  bonum  vero  quod  est 
honor,  si  quidem  sit  absolute  sumptum, 
secundum  quod  est  objectum  amoris,  sic 
est  quaedam  virtus,  quae  vocatur  ^jhiloti- 
mia,  id  est  amor  honoris  ;  'si  vero  cum 
arduitate  consideretur,  secundum  quod 
est  objectum  spei,  sic  est  magnanimitas. 
Unde  liberalitas  et  philotimia  videntur 
esse  in  concupiscibili  ;  magnificentia  ve¬ 
ro  et  magnanimitas  in  irascibili.  (V.  Ta¬ 
bula  Concord.  dubio  815, « liberalitas  »,) 
Bonum  vero  hominis  in  ordine  ad. 
alium  non  vitietur  arduitatem  habere,  sed 
accipitur  ut  absolute  sumptum,  prout  est 
objectumpassionum concupiscibilis.  Quod 
quidem  bonum  potest  alicui  delectabile 
esse  secundum  quod  praebet  se  alteri  vel 
in  his  quae  serio  fiunt,  id  est  in  actioni¬ 
bus  per  rationem  ordinatis  ad  debitum 


finem  ;  vel  in  his  quae  ludo,  id  est  in  * 
actionibus  ordinatis  ad  delectationem  tan¬ 
tum,  quaj  non  eodem  modo  se  habent 
ad  rationem,  sicut  prima.  In  seriis  autem 
se  habet  aliquis  alteri  dupliciter  :  uno 
modo  ut  delectabilem  decentibus  verbis 
et  factis;  et  hoc  pertinet  ad  quandam  vir¬ 
tutem  quam  Philosophus  nominat  amici¬ 
tiam,  et  potest  dici  affabilitas.  Alio  modo 
praebet  se  aliquis  alteri  manifestum  per 
dicta  et  facta ;  et  hoc  pertinet  ad  aliam  vir¬ 
tutem,  quam  nominat  veritatem.  Manife¬ 
statio  enim  propinquius  accedit  ad  ratio-  ,  / 
nem  quam  delectatio,  et  seria  quam  jocosa. 
Unde  et  circa  deletationes  ludorum  est 
virtus,  quam  Philosophus  eutrapeliam 
nominat.  —  Sic  igitur  patet,  quod  secun¬ 
dum  Aristotelem  sunt  decem  virtutes  mo¬ 
rales  circa  passiones,  scilicet  fortitudo, 
temperantia,  liberalitas,  magnificentia,  ;• 
magnanimitas,  philotimia,  mansuetudo,  ' 
amicitia,  veritas,  eutrapelia;  et  distinguun-  . 
tur  secundum  diversas  passiones ,  vel 
secundum  diversa  objecta.  Si  igitur  adda- 
ur  justitia,  qu^  est  circa  operationes, 
erunt  omnes  undecim. —  la  2£e,  q.  60,  a. 

5,  c. ;  a.  4,  c. 

Ad  primum  ergo  dicendum,  quod  om¬ 
nia  objecta  ejusdem  operationis  secun- 
dum  speciem,  eandem  habitudinem  ha¬ 
bent  ad  rationem  ;  non  autem  omnia 
objecta  ejusdem  passionis  secundum  spe¬ 
ciem  :  quia  operationes  non  repugnant  ■ , 
rationi  sicut  passiones.  —  la  2£e,  q.  60, 
a.  5,  ad  1. 

Ad  secundum  patet  solutio  ex  dictis  " 
(in  c.). 

Ad  tertium  dicendum,  quod  bonum  ‘  .‘; 
fortius  est  ad  movendum  quam  malum, 
quia  malum  non  agit  nisi  virtute  boni,  ut 
Dionysius  dicit  (r/eZ>/u.  Nom.  c.  4*). Unde 
malum  non  facit  difficultatem  rationi  quge 
requirat  virtutem,  nisi  sit  excellens,  quod  ■ 
videtur  esse  unum  in  uno  genere  passio¬ 
nis.  Unde  circa  iras  non  ponitur  nisi  una  ' 
virtus,  scilicet  mansuetudo ;  et  similiter 
circa  audacias  una  fortitudo.  Sed  bonum 
ingerit  difficultatem  quse  requirit  virtu- 
*  §  31  et  32  ;  —  Migue  PP.  gr.  t.  3,  coi.  731  sqq 

tem,  etiamsi  non  sit  excellens  in  genere  ta¬ 
lis  passionis.  Etideocirca concupiscentiam 
ponuntur  diversae  virtutes  morales,  ut 
dictum  est  (in  c.). — la  2«,  q.  60,  a.  5,  ad  4. 

Ad  quartum  dicendum,  quod  dici  non 
potest,  quod  circa  omnes  passiones  sit 
una  sola  virtus  moralis.  Sunt  enim  quae¬ 
dam  passiones  ad  diversas  potentias  per¬ 
tinentes  :  aliae  namque  pertinent  ad  ira- 
scibilem,  aliae  ad  concupiscibilem. —  Nec 
tamen  oportet  quod  omnis  diversitas  pas¬ 
sionum  sufficiat  ad  virtutes  morales  di- 
versificandas  :  —  primo  quidem,  quia 
quaedam  passiones  sunt  qu^  sibi  oppo¬ 
nuntur  secundum  contrarietatem,  sicut 
gaudium  et  tristitia,  timor  et  audacia,  et 
alia  hujusmodi.  Et  circa  hujusmodi  pas¬ 
siones  sic  oppositas  oportet  esse  unam 
et  eandem  virtutem.  Cum  enim  virtus 
moralis  in  quadam  medietate  consistat, 
medium  in  contrariis  passionibus  secun¬ 
dum  eandem  rationem  instituitur  ;  sicut 
et  in  naturalibus  idem  est  medium  inter 
contraria,  ut  inter  album  et  nigrum. — 
Secundo,  quia  diversge  passiones  inve¬ 
niuntur  secundum  eundem  modum  ratio¬ 
ni  repugnantes,  puta  secundum  impul¬ 
sum  ad  id  quod  est  contra  rationem,  vel 
secundum  retractionem  ab  eo  quod  est 
secundum  rationem.  —  Et  ideo  diversge 
passiones  concupiscibilis  non  pertinent  ad 
diversas  virtutes  morales,  quia  earum 
motus  secundum  quendam  ordinem  se 
invicem  consequuntur,  utpote  ad  idem 
ordinati,  scilicet  ad  consequendum  bo¬ 
num  et  ad  fugiendum  malum  :  sicut  ex 
amore  procedit  concupiscentia,  et  ex  con¬ 
cupiscentia  pervenitur  ad  delectationem. 
Et  eadem  ratio  est  de  oppositis,  quia  ex 
odio  sequitur  fuga  vel  abominatio,  quae 
perducit  ad  tristitiam.  —  Sed  passiones 
irascihilis  non  sunt  unius  ordinis,  sed  ad 
diversa  ordinantur.  Nam  audacia  et  timor 
ordinantur  ad  aliquod  magnum  pericu¬ 
lum;  spes  et  desperatio  ad  aliquod  bonum 
arduum  ;  ira  autem  ad  superandum  ali¬ 
quod  contrarium,  quod  nocumentum  in¬ 
tulit.  Et  ideo  circa  has  passiones  diversa 
virtutes  ordinantur,  utpote  temperantia 


circa  passiones  concupiscibilis,  fortitudo 
circa  timores  et  audacias,  magnanimi¬ 
tas  circa  spem  et  desperationem,  mansue¬ 
tudo  circa  iram.  —  la  2a3,  q.  60,  a.  4,  c. 

Quod  autem  dicitur  :  eorum  quse  con¬ 
veniunt  in  principio  et  fine,  unus  est  habi¬ 
tus  ;  dicendum  quod  omnes  passiones 
conveniunt  in  uno  principio  et  fine  com¬ 
muni,  non  autem  in  uno  proprio  princi¬ 
pio  seu  fine ;  unde  hoc  non  sufficit  ad  uni¬ 
tatem  virtutis  moralis.  —  Ibid.  ad  1. 

ARTICULUS  V 

UTRUM  VIRTUTES  MORALES  SINT  CONNEXA. 

Videtur  quod  virtutes  morales  non  sunt 
connex*. 

1.  Acquiruntur  enim  virtutes  ex  actibus, 
qui  sunt  divisi  et  distincti  ;  ergo  potest 
acquiri  unavirtus  sine  alia  ;  ergo  virtutes 
morales  non  sunt  connexge.  —  Quodl.  12, 
a.  22,  arg.  1  ;  3.  Sent.  dist.  36,  q.  1, 
a.  1,  arg.  1  ;  la  2jb,  q.  65,  a.  1,  arg.  1. 

2.  Praeterea,  sicut  virtutes  morales 
perficiunt  partem  appetitivam  animae, 
ita  virtutes  intellectuales  perficiunt  par¬ 
tem  intellectivam  ;  sed  virtutes  intelle¬ 
ctuales  non  sunt  connexae ;  potest  enim 
aliquis  habere  unam  scientiam  sine  hoc 
quod  habeat  aliam  :  ergo  etiam  neque 
virtutes  morales  sunt  connexae.  —  la  2ae, 
q.  65,  a,  1,  arg.  3 ;  de  Virt.  Card.  a.  2, 
arg.  8. 

3.  Praeterea,  si  virtutes  morales  sint 
connexae,  hoc  non  est  nisi  quia  conne- 
ctuntur  in  prudentia.  Sed  hoc  non  sufficit 
ad  connexionem  virtutum  moralium ;  vi¬ 
detur  enim  quod  aliquis  possit  esse  pru¬ 
dens  circa  agibilia  quae  pertinent  ad 
unam  virtutem,  sine  hoc  quod  sit  pru¬ 
dens  in  his  quae  pertinent  ad  aliam  :  sic¬ 
ut  etiam  aliquis  potest  habere  artem 
circa  aliqua  factibilia,  sine  hoc  quod  ha¬ 
beat  artem  circa  alia.  Prudentia  autem 
est  recta  ratio  agibilium.  Ergo  virtutes 
morales  non  sunt  connexae.  —  la  2«,  q. 
65,  a.  1,  arg.  4  ;  de  Virt.  Card.  a.  2, 
arg.  4. 

4.  Praeterea,  si  quae  sunt  connexa,  aut 
lioc  est  ratione  principii,  aut  ratione  sub¬ 
jecti,  aut  ratione  objecti.  Sed  non  ratione 
principii,  quod  est  Deus,  quia,  secundum 
hoc,  omnia  bona  quae  sunt  a  Deo  essent 
connexa.  Nec  etiam  ratione  subjecti,  quod 
est  anima,  quia,  secundum  iioc,  omnes 
non  essent  connexae.  Nec  iterum  ratione 
objecti,  quia  per  objecta  distinguuntur  ; 
non  est  autem  idem  principium  distin¬ 
ctionis  et  connexionis.  Ergo  virtutes  mo¬ 
rales  non  sunt  connexfe.  —  de  Virt. 
Card.  a.  2,  arg.  13. 

3.  Pr^terea,  vitia  non  sunt  connexa  ; 
ergo  nec  virtutes  morales.  —  3.  Sent. 
dist.  36,  q.  i,  a.  5,  c.  ;  Ia2a3,  q.  73,  a. 
1,  c. 

Sed  contra  est,  quod  Philosophus  6. 
Eth.  (c.  12  et  13)  probat,  quod  nullus  po¬ 
test  habere  prudentiam  nisi  habeat  virtu¬ 
tes  morales,  neque  potest  quis  habere 
virtutes  morales  nisi  prudentiam  habeat ; 
ergo  vir  tutes  morales  sunt  connexa3.  — 6. 
Eth.  1.  10  et  11  ;  ‘i.  Sent.  dist.  36,  q.  1, 
a.  1,  arg.  Sed  contra. 

RESPONDEO  DICENDUM,  quod  virtus  du¬ 
pliciter  potest  considerari  :  iino  modo 
secundum  esse  ipsius  imperfectum,  se¬ 
cundum  quod  seminaria  virtutum  insunt 
nobis  a  natura,  ut  supra  dictum  est  ;  et 
sic  virtus  dicitur  qumdam  naturalis  in¬ 
clinatio  ad  virtutis  actum  ;  et  hoc  modo 
una  virtus  potest  haberi  sine  alia.  Qui¬ 
dam  enim  sunt  naturaliter  apti  ad  libera- 
litatem,  qui  sunt  proni  ad  intemperan¬ 
tiam  ex  natura  suse  complexionis  ;  et  sic 
eliam  contingit  in  aliis.  Alio  modo  con¬ 
sideratur  virtus  secundum  esse  perfe¬ 
ctum,  quod  ex  assuefactione  recipit ;  et 
hoc  modo  oportet  virtutes  omnes  esse  con¬ 
nexas.  (3.  Sent.  dist.  36,  q.  1,  a.  1,  c.)  — 
Cujus  ratio  duplex  assignari  potest. 
Prima  sumitur  ex  his  qu*  communiter 
in  omni  virtute  esse  oportet,  quorum  ta¬ 
men  unumquodque  aliqua  virtus  princi¬ 
paliter  sibi  vcndicat  -.sicut  difficile  ven- 
dicat  sibi  fortitudo;  medium  inter  super¬ 
fluum  et  diminutum,  quod  est  modera¬ 
tum,  vendicat  sibi  temperantia ;  rectum 


vendicat  sibi  justitia,  scientiam  autem 
sibi  habet  prudentia  ;  —  et  ideo  ab  his 
conditionibus  unaqua3que  dictarum  vir¬ 
tutum  nomen  accipit.  Quia  autem  il¬ 
lud,  quod  est  maximum  in  quolibet  ge¬ 
nere,  est  causa  aliorum  ;  ideo  alim  virtu¬ 
tes  participant  quodammodo  aliquam  prae¬ 
dictarum  conditionum  ex  virtute  quse  il¬ 
lud  principaliter  sibi  vendicat.  Quia  enim 
fortis  est  circa  maxime  difficilia  perse¬ 
verans,  facile  etiam  in  aliis  difficultatibus 
minoribus  perseverabit.  Et  hanc  causam 
assignare  videtur  Seneca  {Epist.  67), 
quando  dicit,  omne  quod  bene  fit,  juste, 
prudenter,  fortiter,  temperate  fieri.  —  Se¬ 
cunda  ratio  sumitur  ex  fine  quem  inten¬ 
dit  quaslibet  virtus.  Quaelibet  enim  vir  us 
operatur  propter  bonum  virtutis  ;  unde 
si  bonum  virtutis  quemadmodum  virtuo- 
sum  decet  intendit,  nullo  modo  ab  ipso 
intentionem  deflectit.  Unde  Philosophus 
dicit  in 4.  Eth.{c.  1,  al.  3),  quod  prodigus, 
qui  expendit  non  curans  bonum,  facile  in 
quantumcunque  malum  decXmdii.— Quo dl. 
12,  a.  22,  c.  ;  3.  Sent.  dist.  ^36,  q.  1, 
a.  1,  c. ;  de  Virt.  Card.  a.  2,  c.  ;  la  2a3,  q. 
63,  a.  1,  c.  ;  Q.Eth.  1.  11. 

Ad  primum  ergo  dicendum,  quod  vir¬ 
tutum  moralium  qufedam  perficiunt  ho¬ 
minem  secundum  communem  statum, 
scilicet  quantum  ad  ea  quae  communiter 
in  omni  vita  hominum  occurrunt  agenda. 
Undo  oportet  quod  homo  simul  exercite¬ 
tur  circa  materias  omnium  virtutum  mo¬ 
ralium.  Et  si  quidem  circa  omnes  exerci¬ 
tetur  bene  operando,  acquiret  habitus  om¬ 
nium  virtutum  moralium ;  si  autem  exer¬ 
citetur  bene  operando  circa  unam  mate¬ 
riam,  non  autem  circa  aliam,  puta  bone 
se  habendo  circa  iras,  non  autem  circa 
concupiscentias,  acquiret  quidem  habi¬ 
tum  aliquem  ad  refrasnandum  iras,  qui 
tamen  non  habebit  rationem  virtutis  pro¬ 
pter  defectum  prudentiae,  qum  circa  con¬ 
cupiscentias  corrumpitur,  sicut  etiam  na¬ 
turales  inclinationes  non  habent  perfe¬ 
ctam  rationem  virtutis,  si  prudentia  desit. 
Quaedam  vero  virtutes  morales  sunt,  qum 
perficiunt  hominem  secundum  aliquem 

eminentem  statum,  sicut  magnificentia 
et  magnanimitas.  Et  quia  exercitium  circa 
materias  harum  virtutum  non  occurrit 
unicuique  communiter,  potest  aliquis  ha¬ 
bere  (alias)  virtutes  morales  sine  hoc  quod 
habitus  harum  virtutum  habeat  actu, 
loquendo  de  virtutibus  acquisitis  ;  sed  ta¬ 
men  acquisitis  aliis  virtutibus  habet  is¬ 
tas  virtutes  in  potentia  propinqua.  Cum 
enim  aliquis  per  exercitium  adeptus  est 
.  liberali tatem  circa  mediocres  donationes 
et  sumptus,  si  superveniat  ei  abundantia 
pecuniarum,  modico  exercitio  acquiret  ma- 
gnificentice  habitum :  sicut  geometra  modi¬ 
co  studio  acquirit  scientiam  alicujus  con¬ 
clusionis,  quam  nunquam  consideravit. 
Illud  autem  habere  dicimur,  quod  in  prom¬ 
ptu  est  ut  habeamus,  secundum  illud  Phi¬ 
losophi  (2.  Phys.  text.  56;  c.  5):  «  quod 
parum  deest,  quasi  nihil  deesse  videtur.» 
—  la  233,  q.  65,  a.  1,  ad  1. 

Ad  secundum  dicendum,  quod  virtutes 
intellectuales  non  sunt  connexge  ad  invi¬ 
cem.  Et  hoc  propter  tria  :  quidem, 

quia  qua3  sunt  circa  rerum  diversa  gene¬ 
ra,  non  sunt  coordinata  ad  invicem  ;  vir¬ 
tutes  autem  morales  habent  ad  invicem 
ordinem.  Nam  omnes  passiones  a  quibus¬ 
dam  primis  procedentes,  scilicet  ab  amo¬ 
re  et  odio,  ad  quasdam  alias  terminantur, 
scilicet  delectationem  et  tristitiam. Et  simi¬ 
liter  omnes  operationes,  quas  sunt  virtutis 
moralis  materia,  habent  ordinem  ad  invd- 
cem,  et  etiam  ad  passiones.  Et  ideo  tota 
materia  moralium  virtutum  sub  una  ra- 
tioiie  prudentias  cadit.  Habent  tamen  om¬ 
nia  intelligibilia  ordinem  ad  prima  prin¬ 
cipia  ;  et  secundum  hoc  omnes  virtutes 
intellectuales  dependent  ab  intellectu 
principiorum,  sicut  prudentia  a  virtuti¬ 
bus  moralibus.  Principia  autem  universa¬ 
lia,  quorum  est  intellectus  principiorum, 
non  dependent  a  conclusionibus,  de  qui¬ 
bus  sunt  reliquas  intellectuales  virtutes, 
sicut  morales  dependent  a  prudentia,  eo 
quod  appetitus  movet  quodammodo  ratio¬ 
nem,  et  ratio  appetitum. —  Secundo,  quia 
virtus  intellectualis  non  habet  respectum 
ad  utilitatem,  per  quam  ordinatur  homo 


ad  ultimum  fmem.  Et  ideo  hujusmodi 
virtutes  ordinantur  ad  aliqua  particularia 
bona:  puta  Geometria  od  dimetiendum 
circa  abstracta  qucedam,  Physica  circa 
mobilia,  et  sic  de  aliis.  Unde  eadem  ra¬ 
tione  non  sunt  connexa,  qua  nec  virtutes 
imperfectm,  ut  dictum  est. —  Tertio,  quia 
in  scientiis  non  convertibiliter  se  habent 
principia  ec  conclusiones,  ita  scilicet  quod 
quicunque  habet  principia,  habeat  con¬ 
clusiones,  sicut  in  moralibus.  —  de  Virt. 
Card.  a.  2,  ad  8  ;  la  2a3,  q.  65,  a.  1, 
ad  3. 

Ad  tertium  dicendum,  quod  artificia¬ 
lia  diversorum  generum  habent  principia 
omnino  disparata  ;  et  ideo  nihil  prohibet 
habere  artem  circa  unum  genus  eorum 
et  non  circa  aliud.  Sed  principia  mora¬ 
lium  sunt  ordinata  ad  invicem,  ita  quod 
perdefeclum  unius  sequeretur  etiam  defe¬ 
ctus  in  aliis  :  puta  si  quis  deficeret  ab  hoc 
principio,  quod  est  concupiscentias  non 
esse  sequendas,  quod  pertinet  ad  concu¬ 
piscentiam  ,  sequeretur  interdum  quod 
sec|uendo  concupiscentiam  faceret  inju¬ 
riam,  et  sic  violaretur  justitia.  —  de  Virt. 
Card.  a.  2,  ad  4. 

Vel  dic,  quod  ea  ad  qu*  inclinant  vir¬ 
tutes  morales,  se  habent  ad  prudentiam 
sicut  principia  ;  non  autem  factibilia  se 
habent  ad  artem  sicut  principia,  sed  so¬ 
lum  sicut  materia.  Manifestum  est  autem, 
quod  etsi  ratio  possit  esse  recta  in  una  par¬ 
te  maleria3  et  non  in  alia,  nullo  tamen 
modo  potest  dici  ratio  recta,  si  sit  defe¬ 
ctus  cujuscunque  principii ;  sicut  si  quis 
erraret  circa  hoc  principium  :  «  Omne  to¬ 
tum  est  majus  sua  parte  »,  non  posset  ha- 
berejscientiam  geometricam,  quia  oporteret 
multum  recedere  a  veritate  in  sequenti¬ 
bus.  — ■  la  2ge,  q.  65,  a.  1,  ad  4. 

Ad  quartum  dicevidum.,  quod  virtutes 
morales  habent  connexionem  ratione 
principii  proximi,  quod  est  prudentia  ;  non 
autem  ratione  principii  remoti  et  commu¬ 
nis,  quod  est  Deus.  —  de  Virt.  Card.  a. 
2,  ad  13. 

Ad  quintum  dicendum,  quod  virtutes 
habent  esse  ordinatum,  quia  in  ipsa  poten- 


180 


TERTIA  PARS  —  ETHICA 


tiarum  ordinatione  ratio  virtutis  consistit ; 
sed  vitia  praetor  intentionem  et  per  acci¬ 
dens  fiunt ;  et  ideo  non  reducuntur  ad 
rectum  ordinem,  nec  in  aliquo  uno  con¬ 
necti  possunt  sicut  virtutes.  —  3.  Sent. 
dist.  36,  q.  1,  a.  5,  c.  ;  la  2a3,  q.  73,  a. 
1,  c. 

ARTICULUS  VI 

UTRUM  VIRTUTES  SINT  .EQUALES. 

Videtur  quod  virtutes  non  sint  aaquales. 

1.  Datur  enim  una  virtus  alia  major  ; 
justitia  enim  est  nobilior  ceteris;  ergo  vir¬ 
tutes  non  sunt  aequales. —  de  Virt.  Card. 
a.  3,  arg.  8  ;  la2ie,  q.  66,  a.  1,  in  c. 

2.  Praeterea,  quantitas  virtutis  objecto 
mensuratur  ;  sed  una  virtus  ad  plura  se 
extendit  quam  alia  :  ergo  una  virtus  est 
nobilior  quam  alia  ;  ergo  virtutes  non 
sunt  «quales. —  3.  dist.  36,  q.  1,  a. 
4,  arg.  2. 

3.  Praeterea,  ea  quae  sunt  ad  aliquid,  si¬ 
mul  intenduntur  secundum  Philosophum 
1.  Poster.  *  Sed  habitus  secundum  pro¬ 
priam  rationem  dicitur  ad  actum ;  est  enim 
habitus,  quo  quis  agit  cum  tempus  fuerit, 
ut  Augustinus  (de  Dono  Conjugali  c. 
21  ;  —  Migne  t.  40,  coi.  390  sq.)  dicit.  Si 
ergo  actus  unius  virtutis  in  aliquo  ho¬ 
mine  est  major  quam  actus  alterius,  se¬ 
quitur  quod  etiam  habitus  sint  inaequa¬ 
les.  —  de  Virt.  Card.  a.  3,  arg.  12. 

Sed  contra  es^;Si  simpliciter  sequitur 
ad  simpliciter,  et  magis  sequitur  ad  ma¬ 
gis  ;  sed  ad  hoc  quod  una  virtus  habea¬ 
tur,  sequitur  quod  omnes  habeantur,  quia 
virtutes  sunt  connexae,  ut  supra  dictum 
est  :  ergo  ad  hoc  quod  una  magis  habe¬ 
atur,  sequitur  quod  omnes  magis  habe¬ 
antur  ;  oportet  ergo  virtutes  omnes  esse 
aequales.  —  Ibid.  arg.  7  Sed  contra. 

Respondeo  dicendum,  quod  aequale  et 
inaequale  dicuntur  secundum  quantita¬ 
tem  ;  unum  enim  in  quantitate  ecquale 
dicitur,  sicut  in  qualitate  simile  et  in  sub¬ 
stantia  idem,  ut  patet  in  3.  Metaphys.  ** 
Quantitas  autem  importat  rationem  men- 

’  Text.  3'J.-,  c.  24.  Cf.  S.  Thomas  1.  38  (3G). 

**  Text.  20 ;  1.  4,  c.  18. 


sur«  :  quae  primo  quidem  invenitur  innu¬ 
meris,  secundario  autem  in  magnitudini¬ 
bus,  et  quodam  alio  modo  in  omnibus  aliis 
generibus,  ut  patet  in  10.  Metaphys. 
{text.  2 ;  1 .  9,  c.  1).  In  quolibet  enim  ge¬ 
nere  id  quod  est  simplicissimum,  est  per¬ 
fectissimum  et  mensura  omnium  aliorum : 
ut  in  coloribus  albedo,  et  in  motibus  mo¬ 
tus  coelestis,  eo  quod  unaquaeque  res  est 
tanto  perfectior,  quanto  magis  accedit  ad 
primum  sui  generis  principium.  Ex 
quo  patet,  quod  perfectio  unmscuj usque 
rei,  secundum  quam  attenditur  mensura- 
tio  ejus,  est  a  primo  principio  ;  similiter 
quantitas  ejus.  Et  hoc  est,  quod  Augusti¬ 
nus  dicit  in  6.  de  Trinit.  (c.  8  ;  —  Migne 
t.  42,  coi.  929),  quod  «  in  his  quae  non 
mole  magna  sunt,  idem  est  melius  quod 
majus  ». 

Cum  autem  cujuslibet  formae  non  sub¬ 
sistentis  esse  consistat  in  eo  quod  subjecto 
vel  materiae  inest,  dupliciter  potest  ejus 
quantitas  seu  perfectio  considerari  :  uno 
modo  secundum  rationem  propriae  spe¬ 
ciei  ;  alio  modo  secundum  esse  quod 
habet  in  materia  seu  subjecto.  Secundum 
quidem  rationem  proprice  speciei  formae 
diversarum  specierum  sunt  inaequales  ; 
sed  formae  unius  speciei  qu«dam  quidem 
possunt  esse  aequales,  quaedam  autem 
non.  Oportet  enim  principium  specificum 
accipi  in  aliquo  indivisibili  ;  differentia 
enim  hujusmodi  principii  speciem  variat. 
Quaedam  vero  formae  sunt,  quae  sortiun¬ 
tur.  speciem  per  aliquid  suae  essentiae,  sic¬ 
ut  omnes  form«  absolutae,  sive  substan¬ 
tiales  sive  accidentales.  Et  in  talibus  im¬ 
possibile  est  quod  in  eadem  specie  secun¬ 
dum  hunc  modum  una  forma  major  alia 
inveniatur  ;  non  enim  est  una  albedo  se¬ 
cundum  se  considerata  magis  albedo  quam 
alia.  Quaedam  vero  forime  sunt  quae  sor¬ 
tiuntur  speciem  ex  aliquo  extrinseco,  ad 
quod  ordinantur  :  sicut  motus  sortitur  spe¬ 
ciem  ex  termino  ;  unde  unus  motus  est 
major  alio  secundum  propinquitatem  vel 
distantiam  a  termino.  Et  similiter  inve¬ 
niuntur  quaedam  qualitates,  quae  sunt 
dispositiones  in  ordine  ad  aliquid :  sicut 

sanitas  est  queedam  commensuratio  hu¬ 
morum  in  ordine  ad  naturam  animalis, 
quod  dicitur  sanum  ;  et  ideo  aliquis  gra¬ 
dus  commensurationis  humorum  in  leone 
est  sanitas,  qui  in  homine  esset  infirmitas. 
Quia  ergo  secundum  gradum  commensu¬ 
rationis  sanitas  non  accipit  speciem,  sed 
secundum  naturam  animalis,  ad  quam  or¬ 
dinatur,  contingit  etiam  quod  in  eodem 
animali  una  sanitas  est  major  quam  alia 
ut  dicitur  10.  FAh  *,  in  quantum  scilicet 
diversi  gradus  commensurationis  humo¬ 
rum  possunt  esse,  in  quibus  salvatur  con¬ 
venientia  humanae  natura.  —  de  Virt. 
Card.  a.  3,  c. 

Similitur  etiam  secundum  quantitatem 
perfectionis,  quam  habent  hujusmodi 
formae  secundum  quod  insunt  materiae 
vel  subjecto,  quaedam  formae  unius  spe¬ 
ciei  inaequales  esse  possunt,  in  -quantum 
insunt  secundum  magis  et  minus  ;  quae¬ 
dam  vero  magis  et  minus  inesse  non  pos¬ 
sunt.  Non  enim  quaecunque  forma  dat 
speciem  subjecto,  cui  inest,  potest  inesse 
magis  et  minus,  quia,  sicut  dictum  est, 
principium  specificum  oportet  in  indivisi¬ 
bili  consistere ;  quod  inde  est  quia  nulla 
forma  substantialis  recipit  magis  et  mi¬ 
nus.  Similiter  etiam  si  qua  forma  spe¬ 
ciem  sortiatur  secundum  aliquid  quod 
secundum  suam  rationem  est  indivisibile, 
non  dicitur  secundum  magis  et  minus  ; 
et  inde  est  quod  binarius  et  quaelibet  alia 
species  numeri,  quae  specificatur  secun¬ 
dum  unitatem  additam,  non  recipit  magis 
et  minus.  Et  eadem  ratio  est  in  figuris, 
quan  secundum  numerum  specificantur, 
ut  triangulus  et  quadratum,  et  in  quanti¬ 
tatibus  determinatis,  ut  bicubitum  et  tri- 
cubiturn  ;  et  in  relationibus  numeralibus, 
sicut  duplum  et  triplum.  Formae  vero 
quae  neque  dant  speciem  subjecto,  neque 
sortiuntur  speciem  ex  aliquo  quod  secun¬ 
dum  rationem  suam  sit  indivisibile,  pos¬ 
sunt  inesse  secundum  magis  et  minus, 
ut  albedo  et  nigredo  et  alia  hujusmodi. 

Ex  his  patet,  quod  dupliciter  potest  ali¬ 
quid  se  ad  diversas  formas  habere  circa 

*  Gap.  3,  al.  2,  Cf.  S.  Thomas  1.  3. 


aequalitatem  et  inaequalitatem.  Quaedam 
etiam  sunt,  quae  in  eadem  specie  inaequa¬ 
litatem  non  recipiunt,  neque  secundum  se, 
ut  una  earum  sit  major  quam  alia  ejus¬ 
dem  speciei ;  neque  secundum  esse,  ut 
scilicet  magis  insit  subjecto;  et  hujusmo¬ 
di  sunt  omnes  formae  substantiales.  Quae¬ 
dam  vero  inaequalitatem  non  recipiunt 
secundum  se,  solum  secundum  quod 
insunt  subjecto,  sicut  albedo  et  nigre¬ 
do.  Quaedam  vero  inaequalitatem  reci¬ 
piunt  secundum  se,  non  tamen  secun¬ 
dum  quod  insunt  subjecto  :  sicut  trian¬ 
gulus  dicitur  major  triangulo,  eo  quod 
lineae  unius  trianguli  sunt  majores  quam 
alterius  ;  quamvis  ordinentur  ad  ali¬ 
quid  unum  specificans,  non  tamen  una 
superficies  est  magis  triangula  quam  alia. 
Quaedam  vero  sunt  quae  recipiunt  inae¬ 
qualitatem  et  secundum  se  et  secun¬ 
dum  quod  insunt  subjecto,  sicut  sanitas, 
scientia  et  motus.  —  de  Virt.  Card.  a. 
3,  c. 

His  igitur  visis,  circa  aequalitatem  et 
inaequalitatem  virtutum  dicendum  est, 
quod  si  loquamur  de  inaequalitate  virtu¬ 
tum  quae  attenditur  secundum  se  ipsas, 
sic  virtutes  diversarum  specierum  pos¬ 
sunt  esse  inaequales.  Cum  enim  virtus 
sit  «  dispositio  perfecti  ad  optimum  ut 
dicitur  7.  Pkijs,  {text.  17;  c.  3),  illa 
virtus  perfectior  et  major  est,  quae  ad 
majus  bonum  ordinatur.  Et  secundum 
hoc  virtutes  theologica,  quarum  obje¬ 
ctum  est  Deus,  sunt  aliis  potiores.  Inter 
quas  tamen  caritas  est  major,  quia  pro¬ 
pinquius  Deo  conjungit  ;  et  spes  major 
quam  fides,  quia  scilicet  spes  aliqualiter 
movet  affectum  in  Deum,  fides  autem  fa¬ 
cit  Deum  in  homine  esse  per  modum  co¬ 
gniti.  Inter  alias  autem  virtutes  pruden¬ 
tia  est  maxima,  quia  est  moderatrix  alia¬ 
rum  ;  et  post  hanc  justitia,  per  quam 
homo  bene  se  habet  non  solum  in  se  ipso, 
sed  ad  alium ;  et  post  hanc  fortitudo, 
per  quam  homo  propter  bonum  contem¬ 
nit  pericula  mortis  ;  et  post  hanc  tem¬ 
perantia,  per  quam  homo  propter  bonum 
contemnit  maximas  delectationes  corpora- 

lium. —  Sed  in  eadem  specie  virtutis  non 
potest  hujusmodi  inmqualitas  inveniri, 
sicut  invenitur  in  eadem  specie  scient im, 
quia  non  est  de  ratione  scientia3,  quod 
habens  aliquam  scientiam  sciat  omnes 
conclusiones  illius  scienlim  ;  est  autem 
de  ratione  virtutis,  ut  habens  aliquam  be¬ 
ne  se  habeat  in  omnibus  qum  ad  virtutem 
illam  pertinent.  —  Secundum  vero  perle- 
ctionem  vel  quantitatem  virtutis  ex  parte 
ilia,  qua  subjecto,  potest  esse,  inae¬ 
qualitas  etiam  in  eadem  specie  viidutis, 
in  quantum  uiius  habentium  virtutem 
melius  se  habet  ad  ea,  qum  sunt  illius  vir¬ 
tutis,  quam  alius,  vel  propter  meliorem 
dispositionem  naturalem  vel  propter  ma¬ 
jus  exercitium  vel  propter  melius  judi¬ 
cium  rationis  vel  propter  gratim  donum  : 
quia  virtus  neque  dat  speciem  subjecto, 
neque  habet  aliquid  indivisibile  in  sui  ra¬ 
tione,  nisi  secundum  Stoicos,  qui  dice¬ 
bant  nullum  habere  virtutem  nisi  eam 
haberet  in  summo  :  et  secundum  hoc 
omnes  sunt  habentes  eandem  virtutem 
sequaliter.  Sed  hoc  non  videtur  es?^  de 
ratione  alicujus  virtutis,  [de  Virt.  Card. 

а.  3,c.  Xon  enim  exigitur  ad  rationem 
alicujus  virtutis,  quod  attingat  recta3  ra¬ 
tionis  medium  in  indivisibili,  sed  sufficit 
prope  medium  esse,  ut  dicitur  2.  Eth.  c. 

б.  (la  2a3,  q.  66,  a.  1,  in  c.  ;  2.  Eth.  1.  7). 

Sic  igitur  in  diversis  virtutes  inaequa¬ 
les  esse  possunt,  et  secundum  diversas 
species  virtutum,  et  secundum  quod  in¬ 
sunt  subjecto  quantum  etiam  ad  unam 
speciem  virtutis.  Sed  in  nno  et  eodem 
homine  sunt  quidem  virtutes  inaequales 
secundum  quantitatem  vel  perfectionem 
quam  virtus  secundum  se  habet  ;  secun¬ 
dum  vero  quantitatem  vel  perfectionem 
quam  habet  virtus  secundum  quod  inest 
subjecto,  simpliciter  quidem  oportet  om¬ 
nes  virtutes  esse  mquales  eadem  ratione, 
qua  ei  sunt  connexa?,  quia  a3qualitas  est 
quadam  connexio  in  quantitate  ;  unde 
et  mqualitatis  rationem  aliqui  assignant, 
secundum  quod  per  quatuor  virtutes  car¬ 
dinales  intelliguntur  quidam  generales 
modi  virtutum,  de  quibus  supra  dictum 


est  (art.  prasced.)  Aliter  vero  assignari 
potest  secundum  dependentiam  virtutum 
moralium  a  prudentia  vel  caritate  ;  unde 
ubi  est  mqualis  caritas,  oportet  omnes 
virtutes  esse  mquales  secundum  perfe¬ 
ctionem  formalem  virtutis  ;  et  eadem  ra¬ 
tione  de  prudentia  per  comparationem 
ad  virtutes  morales.  Secundum  quid  ve¬ 
ro  possunt  virtutes  esse  imequales  in  uno 
et  eodem,  sicut  et  non  connexa?,  secun¬ 
dum  inclinationem  potentia?  ad  actum, qua? 
est  ex  natura  vel  ex  quacunque  alia  causa. 
{de  Virt.  Card.  a.  3,  c.)  —  la  2m,  q.  66, 
a.  l  sqq. ;  3.  Sent.  dist.  33,  q.  1,  a.  4,  c. 

Ad  primum  ergo  dicendum,  quod  cum 
qua?ritur,  utrum  virtus  una  possit  esse 
major  alia,  dupliciter  potest  intelligi  qua?- 
stio,ut  dictum  est :  uno  modo  in  virtutibus 
specie  differentibus  ;  et  sic  manifestum 
est,  quod  una  virtus  est  major  alia  :  sem- 
per  enim  est  potior  causa  suo  effectu  ;  et 
in  effectibus  tanto  aliquid  est  potius, 
quanto  est  causa?  propinquius.  Manife¬ 
stum  est  autem  ex  prgedictis,  quod  causa 
et  radix  humani  boni  est  ratio.  Et  ideo 
prudentia,  qua?  perficit  redonem,  prmfer- 
tur  in  bonitate  aliis  virtutibus  moralibus 
perficientibus  vim  appetitivam,  in  quan¬ 
tum  participat  rationem.  Et  in  his  etiam 
tanto  est  una  altera  melior,  quanto  magis 
ad  rationem  accedit  ;  unde  et  justitia, 
qUcB  est  in  voluntate,  prmfertur  aliis  vir¬ 
tutibus  moralibus.  — ■  la  2a?,  q.  66,  a.  1, 
c. ;  a.  4,  c. 

Ad  secundum  dicendum,  quod  quan¬ 
titas  dupliciter  potest  sumi,  absolute  et 
comparale.  Absolute  quidem,  sicut  in 
aliis,  ita  et  in  virtutibus,  potest  attendi 
quantum  ad  tria  :  primo  quantum  ad  di¬ 
gnitatem,  secundo  quantum  ad  objecta, 
ad  qua?  se  extendit,  tertio  quantum  ad 
intensionem,  qua?  cognoscitur  in  efficacia 
et  modo  agendi.  Et  his  tribus  modis  con¬ 
tingit,  quod  una  virtus  excedatur  ab  alia 
absolute  loquendo,  quia  una  est  dignior 
alia,  sicut  prudentia  temperantia.  Item, 
una  est  plurium  objectorum  quam  alia,  sic¬ 
ut  et  prudentia  quam  temperantia.  Item, 
una  secundum  speciem  suam  requirit  ma- 

jorem  intentionem  quam  alia,  quia  quan¬ 
to  est  difficilius  objectum,  tanto  oportet 
magis  contra  tendere  et  intensius  in  ip¬ 
sum  moveri.  Sed  si  virtutes  sumantur  se¬ 
cundum  quantitatem  comparatam,  sunt 
aequales,  quia  proportionaliter  in  his  tri¬ 
bus  se  habent  respectu  suorum  objecto¬ 
rum,  et  ideo  proportionaliter  crescunt.  — 

3.  Sent.  dist.  3G,  q.  l,  a.  4,  c. 

Ad  tertium  dicendum,  quod  ubi  est 
major  habitus,  oportet  quod  sit  major  ac¬ 
tus  secundum  inclinationem  habitus.  Po¬ 
test  tamen  esse  aliquid  in  homine  vel  im¬ 
pediens  vel  disponens  ad  actum,  quod  per 
accidens  se  habet  ad  habitum:  sicut  ha- 
.  bitus  scientiaa  impeditur,  ne  ad  actum 
prodeat,  propter  ebrietatem.  Et  ideo,  se¬ 
cundum  hujusmodi  impedimenta  vel  au¬ 
xilia  ad  agendum,  potest  quandoque  esse 
auffmentum  in  actu,  non  existente  aug- 
mento  circa  habitum.  —  de  Virt.  Card. 
a.  3,  ad  12. 

Id  vero,  quod  in  contrarium  est,  con¬ 
cedimus.  —  Ibid.  ad  7  Sed  contra. 


QUESTIO  XVII 

DE  VIRTUTIBUS  CARDINALIBUS  IN  GENERE. 

Postea  considerandum  de  virtutibus  cardi¬ 
nalibus  ;  et  primo  in  communi,  secundo 
in  speciali.  , 

GIRGA  PRIMUM  QU/ERUNTUR  DUO: 

1.  Utrum  aliqum  virtutes  morales  debeant 
dici  cardinales,  et  an  sint  tantum  qua- 
tuor. 

2.  Utrum  alim  virtutes  cardinales  reducan¬ 
tur  ad  prudentiam  sicut  ad  principalio¬ 
rem  et  causam. 


ARTIGULUS  I 

UTRUM  ALIQU/E  VIRTUTES  MORALES  DEBEANT 

DICI  CARDINALES,  ET  AN  SINT  QUATUOR 

TANTUM. 

I.  Videtur  quod  nullce  virtutes  debeant 
dici  cardinales. 

1.  Ea  enim  qum  dividuntur  ab  invicem, 
sunt  simul,  secundum  Philosophum  ( in 
Prcedicam.,  cap.  de  simul),  et  ita  unum 
non  est  principalius  altero  ;  sed  virtutes 
condividunt  ab  invicem  genus  virtutis  : 
ergo  una  non  est  principalior  altera,  et 
ita  nec  una  debet  dici  cardinalis  respectu 
alterius.  — 3.  Sent.  dist.  33,  q.  2,  a.  1, 
quaestiunc.  I,  arg.  2  ;  la  2a3,  q.  61,  a.  i, 
arg.  1 . 

2.  Praeterea ,  virtutes  intellectuales 
sunt  nobiliores  virtutibus  moralibus,  quia 
perficiunt  in  vita  contemplativa,  qu£e  est 
nobilior  activa  ;  ergo  magis  debent  dici 
cardinales  quam  morales  ;  sed  intelle¬ 
ctuales  virtutes  non  sunt  cardinales:  ergo 
nec  morales  ;  ergo  non  sunt  aliquae  vir¬ 
tutes  cardinales.  —  3.  Sent.  1.  c.  quae¬ 
sii  unc.  2,  arg,  3 ;  la  2a3,  1.  c.  arg.  3. 

II.  Videtur  quod  non  sint  quatuor  vir¬ 
tutes  cardinales. 

3.  Virtutes  enim  dicuntur  eaedem  ge¬ 
nerales  et  cardinales  ;  generales  autem 
sunt  tantum  du®,  scilicet  justitia  et  pru¬ 
dentia  :  ergo  videtur  etiam  quod  sint  tan¬ 
tum  duae  cardinales.  3.  Sent.  dist.  33, 
q.  2,  a.  1,  quaestiunc.  3,  arg.  2. 

4.  Prmterea,  prudentia  est  directiva 
aliarum  virtutum  moralium  ;  sed  id  quod 
est  directivum  aliorum,  principalius  est : 
ergo  prudentia  sola  est  virtus  principalis. 
—  la  2m,  q.  61,  a.  2,  arg.  1  ;  3.  Sent.  1. 
c.  quaestiunc.  3,  arg.  1. 

5.  Praeterea  ,  in  qualibet  vi  aliquid  prin¬ 
cipalissimum  invenies  eorum  qu®  ad  il¬ 
lam  vim  pertinent  ;  si  ergo  vires  sunt 
tantum  tres,  in  quibus  sunt  virtutes,  vide¬ 
tur  quod  etiam  tantum  tres  debeant  esse 
virtutes  cardinales.  —  3.  Sent.  1.  c. 
qugestiunc.  3,  arg.  3. 

Sed  contra  :  Videtur  quod  plures 
debeant  esse  quam  quatuor. 

6 .  In  rationali  enim  ponuntur  duae  vir¬ 
tutes  cardinales,  prudentia  scilicet  et  ju¬ 
stitia  ;  ergo  similiter  in  qualibet  aliarum 
virium  debent  poni  duae  virtutes  cardina¬ 
les  ;  et  ita  cum  vires  sint  tres,  erunt  sex 
cardinales  virtutes.  —  3.  Sent.  dist,  33, 
q.  2,  a.  1,  quaestiunc.  3,  arg.  5  (sive  2  Sed 
contra). 

1.  Pra3terea,  sicut  prudentia- est  per¬ 
fectio  rationis  practicae,  ita  et  ars  ;  sed 
rationis  practicae  rectitudo  et  veritas  con¬ 
sistit,  ut  in  6.  Eth.  *  dicitur,  in  conformi- 
tate  ad  appetitum  ;  quod  fit  per  virtutes 
morales,  ut  dictum  est  :  ergo  sicut  pru¬ 
dentia  inter  virtutes  morales  ponitur  car¬ 
dinalis,  ita  et  ars  mechanica  poni  debet. 
—  Ibid.  arg.  6  (sive  3  Sed  contra). 

Respondeo  dicendum,  quod  necesse  est 
esse  quatuor  virtutes  cardinales.  Ad  cu¬ 
jus  evidentiam  sciendum  est,  quod  prin¬ 
cipium  cujuslibet  rei  est  ■  potissima  pars 
ejus,  etiam  plus  quam  dimidium,  ut  dici¬ 
tur  1.  E(fA.**;et  ideo  illud  quod  est  potissi¬ 
mum  m  quolibet  genere,  dicitur  princi¬ 
pale  in  genere  illo.  Et  quia  habitus  pen¬ 
satur  ex  actibus,  et  actus  ex  objectis  sive 
materia  ;  ideo  virtutes  principales  dicun¬ 
tur,  quiB  sunt  circa  illud  quod  est  potissi¬ 
mum  in  materia  vel  materiis  virtutum  : 
sicut  potissimum  in  illis  quae  ad  concupi¬ 
scibilem  pertinent,  sunt  delectationes  se¬ 
cundum  tactum  ;  unde  temperantia,  qu£e 
est  circa  illas  delectationes,  est  virtus 
principalis ;  et  eutrapelia,  quae  est  circa 
delectationes  quae  sunt  in  ludis,  est  virtus 
secundaria  :  sicut  ars  ad  quam  pertinet 
finis  navis,  quae  est  navigatio,  scilicet  gu- 
bernatoria*,  est  principalis  respectu  illius 
artis  quae  facit  navem,  quia  finis  est  potis¬ 
simum  in  unoquoque  ;  et  in  arte  qme  fa¬ 
cit  navem,  principalior  est  illa  quae  indu¬ 
cit  formam,  quam  quae  praestat  materiam. 
Et  quia  ad  illud,  quod  est  potissimum  in 
qualibet  re,  ordinantur  omnia  quae  sunt 
illius  ;  ideo  virtutes  et  artes  principales 
movent  secundum  suum  imperium  virtu¬ 
tes  et  artes  secundarias  ad  actus  proprios  : 

*  Gap.  2.  Gf.  S.  Thomas  1.  2. 

**  Gap.  7.  Cf.  S.  Thomas  1.  Tl. 


sicut  ars  gubernatoria  imperat  ei  quae  fa¬ 
cit  navem,  et  ex  hoc  dicitur  architectonica 
respectu  ejus,  quasi  princeps  ipsius.  Et 
quia  actus  moti  fundantur  super  actio¬ 
nem  moventis,  ideo  actus  secundariae 
virtutis  fundantur  super  actionem  princi¬ 
palis,  sicut  fundantur  super  cardinem 
motus  ostii  ;  et  ideo  virtus  principalis 
dicitur  esse  cardinalis,  et  virtus  secun¬ 
daria  dicitur  illi.  Omne  autem 

quod  movetur  ab  aliquo,  agit  in  virtute 
moventis  sicut  instrumentum  ejus  ;  et  ideo 
etiam  motus  virtutis  cardinalis  participa¬ 
tur  quodammodo  in  virtutibus 'adjunctis. 
Et  secundum  hoc  virtus  cardinalis  dicitur 
generalis,  in  quantum  pluribus  virtutibus 
adjunctis  motum  suum  communicat ;  vir¬ 
tus  autem  adjuncta  dicitur  pars,  in  quan¬ 
tum  motum  suum  participat. —3.  Sent. 
dist.  33,  q.  2,  a.  1,  sol.  1. 

Considerandum  est  autem,  quod  de  ra¬ 
tione  actus  virtuosi  quatuor  existunt. 
Quorum  unum  est,  ut  substantia  ipsius 
actus  sit  in  se  modificata  ;  et  ex  hoc  actus 
dicitur  bonus,  quasi  circa  debitam  mate¬ 
riam  existens,  vel  debitis  circumstantiis 
vestitus.  Secandum  est,  ut  actus  sit  debi¬ 
to  modo  se  habens  ad  subjectum,  ex  quo 
firmiter  subjecto  inhaereat.  Tertium  est, 
ut  actus  sit  debito  modo  proportionatus  ad 
aliquid  extrinsecum  sicut  ad  finem.  Et 
haec  quidem  tria  sunt  ex  parte  ejus,  quod 
per  rationem  dirigitur.  Quartum  autem 
est  ex  parte  ipsius  rationis  dirigentis,  sci¬ 
licet  cognitio.  Haec  igitur  quatuor,  scili¬ 
cet  cognitio  dirigens,  rectitudo,  fi7miitas 
et  moderatio,  etsi  in*  omnibus  virtuosis 
actibus  requirantur,  singula  tamen  haec 
principalitatem  quandam  habent  in  spe¬ 
cialibus  quibusdam  materiis  et  actibus. 

Ex  parte  cognitionis  practicoi  tria  requi¬ 
runtur  :  quorum  primum  est  consilium, 
secundum  est  judicium  de  consiliatis, 
sicut  etiam  in  ratione  speculativa  inveni¬ 
tur  inventio  vel  inquisitio,  et  judicium. 
Sed  quia  intellectus  practicus  praecipit 
fugere  vel  prosequi,  quod  non  facit  spe¬ 
culativus  intellectus,  ut  dicitur  in  3.  de 
Anima  {text.  46  ;  c.  9 )  ;  ad  rationem 

practicam  pertinet  prceeijjere  (praemedi¬ 
tari  )  de  agendis  ;  et  hoc  est  praecipuum 
ad  quod  alia  duo  ordinantur.  Circa  pri¬ 
mum  autem  perficitur  homo  per  virtutem 
euhulice,  quae  est  bene  consiliativa.  Circa 
secundum  autem  perficitur  homo  per  sy- 
nesim  et  gnomen,  quibus  homo  fit  bene 
indicativus,  ut  dicetur  infra.  Sed  gev pru¬ 
dentiam  fit  ratio  bene  praeceptiva,  ut 
ibidem  dicetur.  Unde  manifestum  est, 
quod  ad  prudentiam  pertinet  id  quod 
est  pr^cipuum  in  cognitione  dirigente ; 
et  ideo  ex  hac  parte  ponitur  prudentia 
virtus  cardinalis.  —  Similiter  etiam  re¬ 
ctitudo  actus  per  comparationem  ad  ali¬ 
quid  extrinsecum,  habet  quidem  rationem 
boni  et  laudabilis  etiam  in  his  quae  perti¬ 
nent  ad  unum  secundum  se  ipsum ;  sed  ma¬ 
xime  laudatur  in  his  quae  sunt  ad  alterum, 
quando  scilicet  homo  actum  suum  recti- 
ficat  non  solum  in  his  quae  ad  ipsum 
pertinent,  sed  etiam  in  his  in  quibus  cum 
aliis  communicat.  Dicit  enim  Philosophus 
in  5.  Eth*,  quod  multi  in  propriis  quidem 
virtute  uti  possunt,  in  his  autem  qu^ 
sunt  ad  alterum  non  possunt.  Et  ideo 
justitia  ex  hac  parte  ponitur  virtus 
principalis,  per  quam  homo  debito  modo 
coaptatur  et  adaequatur  aliis,  cum  quibus 
communicare  habet ;  unde  et  vulgariter 
dicuntur  justa  illa  quae  sunt  debito  modo 
coaptata.  —  Moderatio  autem  sive  refrae- 
natio  ibi  praecipue  laudem  habet  et  ratio, 
nem  boni,  ubi  praecipue  passio  impellit 
quam  ratio  refraenare  debet,  ut  ad  me¬ 
dium  virtutis  perveniatur.  Impellit  autem 
passio  maxime  ad  prosequendas  delecta¬ 
tiones  maximas,  quae  sunt  inter  delecta¬ 
tiones  tactus.  Et  ideo  ex  hac  parte  ponitur 
cardinalis  virtus  temperantia,  quae  repri¬ 
mit  concupiscentias  delectabilium  secun¬ 
dum  tactum,  ut  dicetur  infra.  —  Firmi¬ 
tas  autem  praecipue  laudem  habet  et 
rationem  boni  in  illis,  in  quibus  passio 
maxime  movet  ad  fugam ;  et  hoc  praecipue 
est  in  maximis  periculis,  quae  sunt  pericu¬ 
la  mortis.  Ideo  ex  hac  parte  fortitudo  poni¬ 
tur  virtus  cardinalis,  per  quam  homo  cir- 
*  Gap.  1,  al.  3,  Cf.  S.  Thomas  1.  2. 


ca  mortis  pericula  intrepide  se  habet.  — 
Unde  patet  ratio  et  numerus  virtutum  car¬ 
dinalium.  —  de  Virt.  Card.  a.  1,  c.  ;  3- 
Sent.  q.  2,  a.  1,  sol.  1,  2,  3;  la  2ae,  q. 
61,  a.  1,  2,  3,  4. 

Ad  primum  ergo  dicendum,  quod  ea 
quae  dividunt  aliquod  commune  univo¬ 
cum,  sunt  simul  quantum  ad  intentionem 
generis,  quamvis  unum  possit  esse  causa 
alterius  quantum  ad  esse  :  sicut  motus 
localis  est  causa  aliorum  motuum,  contra 
quos  dividitur.  Sed  ea  quae  dividunt  ali¬ 
quod  commune  analogum,  se  habent  se¬ 
cundum  prius  et  posterius,  etiam  quantum 
ad  intentionem  communis  quod  dividitur, 
sicut  patet  de  substantia  et  accidente. 
Unde  ex  hoc,  quod  una  virtus  condividitur 
alteri,  non  oportet  quod  una  non  sit  altera 
principalior. —  3.  Sent.  dist.  33,  q.  2,  a.  1, 
quaestiunc.  1,  ad  2;  la2ae,  q.  61,  a.  1,  ad  1. 

Ad  secundum  dicendum,  quod  qua- 
tuor  supra  dictae  virtutes  principales  sunt, 
in  quibus  fundatur  vita  humana.  Dicun¬ 
tur  autem  cardinales  ad  similitudinem 
cardinis,  in  quo  motus  ostii  firmatur. 
De  ratione  autem  ostii  est,  ut  per  ipsum 
interiora  domus  adeantur  ;  et  ideo  illud, 
per  quod  non  est  motus  in  aliquid  ulte¬ 
rius,  non  habet  rationem  ostii.  Vita  au¬ 
tem  humana,  id  est  homini  proportionata, 
in  hoc  ordine  invenitur  :  Primo  quidem 
est  natura  sensitiva,  in  qua  convenit  cum 
brutis ;  tum  ratio  practica,  qua?  est  ho¬ 
mini  propria  secundum  suum  gradum ; 
et  intellectus  speculativus,  qui  non  per¬ 
fecte  in  homine  invenitur,  sicut  invenitur 
in  angelis,  sed  secundum  quandam  parti¬ 
cipationem;  item  vita  contemplativa  non 
est  proprie  humana,  sed  superhumana  ; 
vita  autem  voluptuosa,  qua3  inhairet  sen¬ 
sibilibus  bonis,  non  est  humana,  sed  be- 
stialis.  Vita  ergo  proprie  humana  est  vita 
activa.  Sic  ergo  ratio  cardinis  non  inveni¬ 
tur  in  virtutibus  intellectualibus,  qua3 
perficiunt  in  vita  contemplativa,  quia 
non  ordinatur  ulterius  ad  alteram  vitam; 
sed  activa  ad  ipsam  ordinatur  ;  unde  cum 
virtutes  morales  perficiant  in  vita  activa, 
et  habeant  suos  actus  non  circa  finem  ul- 

timum  (sicut  theologica?  :  quae  ideo  car¬ 
dinales  non  dicuntur,  quia  non  est  aliquid 
ulterius  ex  parte  objecti  in  quod  tendant), 
sed  circa  objectum  sibi  proportionatum, 
ex  utraque  parte  manet  in  eis  ratio  ostii ; 
et  propter  hoc  cardinales  virtutes  inve¬ 
niuntur  solum  in  genere  moralium.  — 
de  Virt.  Card.  a.  1,  c. ;  3.  Sent.  dist. 
33;  q.  2,  a.  1,  sol.  2. 

Ad  tertium  dicendum,  quod  justitia  et 
prudentia  dicuntur  generales  respectu 
omnium  virtutum;  temperantia  autem  et 
fortitudo  non  respectu  omnium,  sed  re¬ 
spectu  virtutum  tantum  qua?  eis  adjun¬ 
guntur  ;  et  limc  generalitas  sufficit  ad  car¬ 
dinalem  virtutem  ;  dicuntur  autem  gene¬ 
rales  non  secundum  essentiam,  sed  secun¬ 
dum  materiam.  —  3.  Sent.  1.  c.  sol. 
3,  ad  2. 

Ad  quartum  dicendum,  quod  prudentia 
est  simpliciter  principalior  omnibus  ;  sed 
ali£e  ponuntur  principales  unaqumque  in 
suo  genere.  —  la  236,  q.  61,  a.  2,  ad  1. 

Ad  quintum  dicendum,  quod  ratio 
quandoque  comprehendit  duas  potentii^s, 
scilicet  vim  cognitivam  in  qua  est  pru¬ 
dentia,  et  vim  activam  qum  voluntas  di¬ 
citur,  in  qua  est  justitia,  ut  infra  dicetur; 
concupiscibilis  autem  et  irascibilis  sunt 
tantum  appetitivEe;  ideo  non  est  ratio  si¬ 
milis.  —  3.  Sent.  1.  c.  sol.  3,  ad  3. 

Unde  patet  solutio  ad  sextum. 

Ad  septimum  dicendum,  quod  appeti¬ 
tus  dicitur  rectus  dupliciter  :  uno  modo 
in  se,  secundum  quod  ea  qu«  in  appetitu 
sunt,  ordinata  sunt;  et  hanc  rectitudinem 
facit  virtus  moralis ;  et  quia  prudentia 
conformat  rationem  practicam  appetitui 
sic  directo,  ideo  cum  moralibus  virtuti¬ 
bus  in  materia  communicat,  et  in  eandem 
operationem  concurrunt,  propter  quod  in¬ 
ter  morales  computatur.  Alio  modo  dici¬ 
tur  appetitus  rectus  a  rectitudine  quteest 
extra  ipsum;  et  hoc  est  materialiter,  in 
quantum  scilicet  tendit  in  aliquid  rectum 
extra  se  faciendum,  cujusmodi  est  recti¬ 
tudo  quae  est  in  artificiatis ;  et  sic  con¬ 
format  rationem  appetitui  recto  ars  me¬ 
chanica;  ideoque  non  computatur  inter 


virtutes  morales.  —  3.  Sent.  1.  c.  sol.  3. 
ad  6  (sive  ad  3  Sed  contra) . 

ARTICULUS  II 

UTRUM  ALLT:  virtutes  CARDINALES  REDU¬ 
CANTUR  AD  PRUDENTIAM  SICUT  AD  PRINCI¬ 
PALIOREM  ET  CAUSAM. 

Videtur  quod  alia?  virtutes  cardinales 
non  reducantur  ad  prudentiam  sicut  ad 
principaliorem  et  causam  ;  — 

1.  quia  per  virtutes  sanantur  animae 
passiones;  sed  ad  hoc  quod  aliquis  cor¬ 
poraliter  sanetur,  non  est  necesse  quod 
ipse  scientiam  medicinae  habeat,  sed  suf¬ 
ficit  quod  aliquis  alius  habeat ;  et  ipsa  sa¬ 
natio  melius  valet  quam  scientia  medici¬ 
nae,  quia  finis  ejus  est  :  ergo  non  est  ne¬ 
cessarium  ad  virtutem  quod  aliquis  pru¬ 
dentiam  habeat;  et  ipsa  etiam  est  minus 
principalis  inter  alias  virtutes.  —  2>.Sent. 
dist.  33,  q.  2,  a.  5,  arg.  2. 

2.  Praeterea,  secundum  Philosophum 
2.  Metaphijs.itext.  4;  1.  1  min.,  c.  1)  eo¬ 
rum  qum  communicant  in  nomine  et  de¬ 
finitione,  illud  cui  per  prius  convenit  no¬ 
men,  est  maximum  in  illo  genere  et  causa 
aliorum  ;  sed  nomen  virtutis,  secundum 
Boethium,  ad  alias  virtutes  a  fortitudine 
derivatur,  eo  quod  fortitudo  est  principa¬ 
lior  inter  omnes  virtutes.  —  Ibid.  arg.  3. 

3.  Praeterea,  dicit  Philosophus  in  6. 
Etli.  *  quod  principia  prudentiae  sunt  in 
virtutibus  moralibus  ;  sed  principia  sunt 
potiora  iis  qua?  sunt  ex  principiis  :  ergo 
alia?  virtutes  morales  sunt  prudentia  di¬ 
gniores.  —  Ibid.  arg.  6. 

Sed  contra  :  1.  In  quolibet  genere  il¬ 
lud  quod  dirigit  nobilius  est ;  sed  ad  pru¬ 
dentiam  pertinet  dirigere  in  omnibus  vir¬ 
tutibus  moralibus,  ut  patet  per  definitio¬ 
nem  virtutis  in  2.  Eth.  (c.  7,  al.  6)  posi¬ 
tam  :  ergo  ipsa  est  nobilior  aliis  virtuti¬ 
bus.  —  Ibid.  arg.  1  Sed  contra)  2.  Eth. 
1.  7. 

2.  Prieterea,  habitus  proportionantur 
potentiis  in  quibus  sunt ;  sed  ratio,  in  qua 
est  prudentia,  est  superior  aliis  viribus, 

*  Gap.  12,  al.  13.  Cf.  S.  Thomas  1.  10. 


DE  VIRTUTIBUS  ~  QU^ST.  XVIII  DE  SYNTERESI  -  ART.  I 


157 


in  quibus  sunt  alias  virtutes  ;  ergo  pru¬ 
dentia  est  nobilior  aliis  virtutibus. — Ibici. 
arg.  2  Sed  contra . 

Respondeo  dicendum,  quod  prudentia 
inter  virtutes  cardinales  principalior  est, 
et  ad  ipsam  reducuntur  omnes  alige  quasi 
ad  causam.  Et  hoc  sic  patet.  Virtus  enim, 
ut  dicit  Tullius  [Rhetor.  1.  2  *)  movet  in 
modum  naturas,  scilicet  per  quandam  in¬ 
clinationem  affectus.  Omnis  autem  natu¬ 
ras  inclinatio  prasexigit  aliquam  cognitio¬ 
nem,  quge  et  finem  prostituat  et  in  finem 
inclinet,  et  ea  quibus  ad  finem  pervenitur 
provideat ;  hoc  enim  sine  cognitione  fieri 
non  possunt.  Propter  quod  etiam  dicitur 
a  philosophis  opus  naturo  esse  opus  in- 
telligentio ;  alias  quo  natura  fiunt,  a  ca¬ 
su  acciderent.  Et  per  hunc  modum  opor¬ 
tet  quod  per  rationem,  quam  perficit  pru¬ 
dentia,  et  rectam  facit,  prostituatur  finis 
aliis  virtutibus  non  solum  communis,  sed 
etiam  proximus,  qui  est  attingere  medium 
in  propria  natura.  Medium  autem  secun- 
du  mrationem  rectam  determinatur,  ut  di¬ 
citur  in  2.  Eth.  ** —  Secundo,  per  rationem 
rectam  est  inclinatio  earum  in  finem  pro¬ 
prium,  quo  est  intentio  finis  in  virtutibus 
acquisitis,  in  quantum  ex  operibus  ra¬ 
tione  regulatis  habitus  virtutis  prodictam 
inclinationem  causans  inducitur;  et  quan¬ 
tum  ad.  hoc  dicitur  operatrix  virtutum. 
—  Tertio,  per  prudentiam  rectificatur  via 
unicuique  virtuti,  quo  tendit  in  finem,  in 
quantum  per  consilium  et  per  electionem 
segregantur  utilia  a  nocivis  respectu  finis 
virtutis ;  et  quantum  ad  hoc  moderatrix 
et  custos  dicitur  virtutum.  —  3.  Sent. 
dist.  33,  q.  2,  a.  5,  c. 

Ad  primum  ergo  dicendum,  quod  sa¬ 
nitas  corporalis  non  indiget  arte  medici¬ 
no  ad  perficiendum  opera  sani  hominis ; 
et  ideo  sic  ad  sanitatem  habendam  non  in¬ 
diget- homo  ut  ipse  medicinam  habeat. 
Sed  actum  virtuosi  non  potest  homo  fa¬ 
cere  nisi  per  prudentiam,  quia  quanto 
virtus  est  intensior,  tanto  est  magis  no- 

*  2.  Wielor.  (sive  de  Invent.  Rhetor.)  c.  53 
Cedit.  Taurin.  1823). 

**  Gap.  0.  Cf.  S.  Thomas  1.  7. 


civa,  nisi  adsit  discretio  prudentio,  ut 
dicit  Philosophus.  6.  Eth.  (c.  13).  —  3. 
Sent.  1.  c.  ad  2. 

Ad  secundum  dicendum,  quod  virtus 
est  nomen  generis ;  sed  virtus  humana 
vel  virtus  moralis  est  nomen  speciei. 
Quamvis  ergo  illud  quod  est  virtutis,  in 
quantum  est  virtus,  sit  principalius  in 
fortitudine  propter  difficultatem,  tamen 
quod  sit  virtus  moralis  vel  humana,  hoc 
habet  ex  ratione,  per  quam  homo  est  ho¬ 
mo  et  electionem  habens  suorum  ope¬ 
rum.  —  Ibid.  ad  3. 

Ad  tertium  dicendum,  quod  sicut  ra¬ 
tio  speculativa  procedit  ad  conclusionem 
ex  principiis  per  se  notis  :  ita  ratio  pru¬ 
dentia}  procedit  ad  electionem  et  consi¬ 
lium  de  his  quae  sunt  ad  finem,  ex  fine ; 
et  ideo  dicuntur  fines  aliarum  virtutum 
esse  principia  prudentiae.  Si  tamen  fines 
praeexistunt  in  ratione  essentialiter  :  quia 
ad  hoc  tendit  virtus  moralis,  ut  appetitus 
rationi  concordet ;  unde  his  finibus  ma¬ 
xime  prudentia,  quae  rationem  perficit, est 
affinis.  —  Ibid.  ad  6. 


QUESTIO  XVIII 

de  SYNTERESI. 

Post  haec  considerandum  est  de  virtuti¬ 
bus  in  speciali.  Et  quia  omnes  ad  quatuor 
principales  reducuntur,  scilicet  pruden¬ 
tiam,  justitiam,  fortitudinem  et  tempe¬ 
rantiam,  quae  sunt  quasi  cardines,  super 
quos  cetera  volvuntur,  unde  dicuntur  car¬ 
dinales  :  ideo  circa  illas  consideratio  no¬ 
stra  pr^cipue  versabitur.  Sicut  autem  su¬ 
per  scientias  est  intellectus  principiorum, 
ita  etiam  super  has  virtutes  est  syntere- 
sis  ;  ideo  primo  agendum  est  de  illa. 

CIRCA  QUAM  QUMCRUNTUR  TRIA  : 

1.  Utrum  synteresis  sit  potentia  vel  habi¬ 
tus. 

2.  Utrum  synteresis  possit  peccare. 

3.  Utrum  synteresis  in  aliquo  exstingua¬ 
tur. 

ARTICULUS  I 

UTRUM  SYNTERESIS  SIT  POTENTIA. 

Videtur  quod  synteresis  est  potentia. 

■].  Ea  enim,  qum  veniunt  in  eandem 
divisionem,  sunt  ejusdem  generis ;  sed 
synteresis  dividitur  contra  concupiscibi¬ 
lem,  irascibilem  et  rationabilem,  ut  dici¬ 
tur  in  glossa  Hieronymi  in  EzGch.  c.  1 
(Migne  t.  25,  coi.  22)  ;  sed  irasci- 
bilis  et  concupiscibilis  et  rationabilis  sunt 
potentiae  :  ergo  et  s3mteresis.  —  de  Ve- 
rit.  q.  16,  a.  1,  arg.  1. 

2.  Sed  dicendum,  quod  non  significat 
potentiam  absolute,  sed  potentiam  cum 
habitu.  —  Sed  contra,  subjectum  cum  ac¬ 
cidente  non  dividitur  contra  subjectum  ab 
solute  sumptum ;  non  enim  esset  divisio 
conveniens  animalium,  aliud  homo,  aliud 
homo  albus ;  sed  habitus  comparatur  ad 
potentiam  sicut  accidens  ad  subjectum  : 
ergo  non  debet  dividi  id  quod  dicit  poten¬ 
tiam  tantum,  scilicet  irascibilis,  concupi¬ 
scibilis  et  rationabilis,  contra  id  quod^o- 
minat  potentiam  cum  habitu.  —  lUid. 
arg.  2. 

3.  Praeterea,  unius  potentije  contingit 
esse  diversos  habitus ;  si  igitur  ratione 
habitus  una  potentia  contra  aliam  distin¬ 
gueretur,  quot  sunt  habitus  potentiarum, 
tot  membra  esse  deberent  illius  divisio¬ 
nis,  qua  partes  animae  ad  invicem  distin¬ 
guuntur.  —  Ibid.  arg.  3. 

4.  Praeterea,  nihil  idem  et  unum  potest 
esse  regulans  et  regulatum  ;  sed  potentia 
per  habitum  regulatur :  ergo  non  possunt 
potentia  et  habitus  in  idem  coincidere,  ut 
unum  nomen  potentiam  et  habitum  simul 
designet.  —  Ibid.  arg.  4. 

5.  Pr^terea,  habitui  non  adscribitur 
aliquid,  sed  potentiae  tantam ;  sed  uni¬ 
versalia  principia  juris  naturalis  dicuntur 
adscribi  synteresi ;  ergo  etc.  —  Ibid. 
arg.  5. 

6.  Praeterea,  ex  duobus  non  potest 
unum  fieri  nisi  altero  transmutato ;  sed 
habitus  naturalis,  quem  significare  dici¬ 
tur  synteresis  nomen,  non  mutatur,  quia 


oportet  manere  naturalia;  nec  iterum  po¬ 
tentiae  transmutantur ;  ergo  ex  habitu  na¬ 
turali  et  potentia  non  potest  fieri  unum, 
ut  utrumque  uno  nomine  nominetur.  — 
Ibid.  arg.  6. 

7.  Praeterea,  synteresi  opponitur  sen¬ 
sualitas,  quia  sicut  sensualitas  semper  in¬ 
clinat  ad  malum,  ita  synteresis  semper  ad 
bonum;  sed  sensualitas  est  potentia  abso¬ 
lute  sine  habita  :  ergo  et  synteresis.  — 
Ibid.  arg.  7. 

8.  Praeterea,  sicut  dicitur  4.  Metaphys. 
(text.  28 ;  1.  3,  c.  1),  ratio,  quam  signifi¬ 
cat  nomen,  est  definitio ;  ergo  illud  no¬ 
men,  quod  non  est  hoc  modo  unum  quo 
defmibile  est,  uno  homine  nominari  non 
potest  ;  sed  aggregatum  ex  subjecto  et 
accidente,  ut  hoc  quod  dico  «  homo  albus » , 
definiri  non  potest,  ut  probatur  7.  Meta¬ 
phys.  (text.  12  sqq.  ;  1.  6,  c.  4J) :  ergo  nec 
aggregatum  ex  potentia  et  habitu ;  ergo 
non  potest  cum  habitu  potentia  uno  no¬ 
mine  nominari.  —  Ibid.  arg.  8. 

9.  Praeterea,  superior  ratio  potentiam 
absolute  nominat ;  sed  synteresis  est  idem 
quod  superior  ratio,  ut  videtur  ;  dicit  enim 
Augustinus  (2.  de  Libero  Arbitrio  c. 
10 ;  — Migne  t.  32,  coi.  1257) :  «  In  natu¬ 
rali  judicatorio  (quod  synteresim  dici¬ 
mus)  adsunt  quaedam  regulae  et  lumina 
virtutum,  Qivera  et  incommutabilia  ».  In¬ 
commutabilibus  autem  rationibus  adhae¬ 
rere  est  superioris  rationis,  secundum 
Augustinum  (12.  de  Trinit.  c.  2  ;  —  Mi¬ 
gne  t.  42,  coi.  999)  ;  ergo  .s3mteresis  est 
potentia  absolute.  —  Ibid.  arg.  9. 

10.  Pr^terea,  secundum  Philosophum  in 
2.Eth.  (c.  5,  al.  4)  omne  quod  est  in  anima, 
aut  est  potentia  aut  habitus  aut  passio ; 
ergo  divisio  Philosophi  vel  est  insuffi¬ 
ciens,  vel  non  est  aliquid  in  anima  quod 
sit  simul  potentia  et  habitus.  —  Ibid. 
arg.  10. 

11.  Praeterea,  contraria  non  possunt 
esse  in  eodem  ;  sed  nobis  est  fomes  inna¬ 
tus,  qui  semper  inclinat  in  malum  ;  ergo 
in  nobis  non  potest  esse  aliquis  habitus 
semper  inclinans  ad  bonum  :  et  ita  synte¬ 
resis,  quae  semper  inclinat  ad  bonum,  non 

est  habitus,  vel  habitus  cum  potentia,  sed 
est  potentia  absolute.  — arg.  11. 

12.  Pr^terea,  ad  operandum  sufficit 
potentia  et  habitus  ;  si  ergo  synteresis 
sit  potentia  cum  habitu  innato,  cum  syn¬ 
teresis  inclinet  ad  bonum,  homo  sufficiens 
erit  ex  puris  naturalibus  ad  bene  operan¬ 
dum  ;  quod  videtur  hseresis  esse  Pelagii. 
—  Ibid.  arg.  12. 

13.  Praeterea,  si  synteresis  sit  poten¬ 
tia  cum  habitu,  non  erit  potentia  passiva, 
sed  activa,  cum  habeat  operationem  ali¬ 
quam.  Sicut  autem  potentia  passiva  fun¬ 
datur  supra  materiam,  ita  activa  supra 
formam.  In  anima  autem  humana  est  du¬ 
plex  forma :  una,  per  quam  cum  angelis 
convenit  in  quantum  spiritus  est,  quae  est 
superior ;  alia,  per  quam  corpus  vivificat 
in  quantum  anima  est,  quae  est  inferior. 
Oportet  ergo  quod  synteresis  fundetur 
super  formam  superiorem  vel  inferiorem. 
Si  supra  superiorem,  est  superior  ratio  ; 
si  supra  inferiorem,  est  inferior.  Sed  tam 
superior  quam  inferior  ratio  nominat  po¬ 
tentiam  absolute.  Ergo  etc. — Ibid.  arg.  13. 

14.  Praeterea,  si  synteresis  sit  potentia 
cum  habitu,  hoc  non  est  nisi  cum  habitu 
innato  ;  si  enim  cum  habitu  infuso  vel  ac¬ 
quisito,  possibile  est  synteresim  amittere. 
Sed  synteresis  non  nominat  habitum  inna¬ 
tum.  Ergo  potentiam  absolute.  Probatio 
mediae;  omnis  habitus  qui  praesupponit 
aliquem  actum  temporalem,  non  est  ha¬ 
bitus  innatus  ;  sed  synteresis  praesuppo¬ 
nit  actum  temporalem  ;  est  enim  syntere¬ 
sis  malo  remurmurare  et  instigare  ad  bo 
num  :  quod  non  potest,  nisi  prius  actuali- 
ter  intelligatur  bonum  et  malum  ;  ergo 
etc.  —  Ibid.  arg.  14. 

15.  Praeterea,  officium  synteresis  vide¬ 
tur  esse  judicare,  unde  et  naturale  judi¬ 
catorium  dicitur  ;  sed  liberum  arbitrium 
a  judicando  nomen  accepit :  ergo  liberum 
arbitrium  est  idem  quod  synteresis  ;  sed 
liberum  arbitrium  est  potentia  absolute  : 
ergo  etc.  ■ —  Ibid.  arg.  15. 

16.  Praeterea,  si  synteresis  sit  potentia 
cum  habitu,  quasi  composita  ex  utroque, 
hoc  non  erit  compositione  logica,  qua 


species  ex  genere  et 'differentia  componi¬ 
tur  :  quia  potentia  non  se  habet  ad  habi¬ 
tum  sicut  genus  ad  differentiam ;  sic 
enim  quilibet  habitus  potentiae  superin¬ 
ductus  specialem  potentiam  constitueret. 
Ergo  est  compositio  naturalis.  Sed  in  com¬ 
positione  naturali  compositum  est  aliud  a 
componentibus,  ut  probatur  7.  Mefaphys* 
Ergo  synteresis  non  est  potentia  nec  ha¬ 
bitus,  sed  aliquid  praeter  haec  ;  quod  esse 
non  potest.  Relinquitur  igitur  quod  sit 
potentia  absolute.  —  Ibid.  arg.  16. 

Sed  contra  :  1.  Si  synteresis  sit  poten¬ 
tia,  oportet  quod  sit  potentia  rationalis  ; 
sed  rationales  potentiae  se  habent  ad  oppo¬ 
sita  :  ergo  synteresis  ad  opposita  se  habe¬ 
bit  ;  quod  est  falsum,  quia  semper  instigat 
ad  bonum,  nunquam  autem  ad  malum. 
—  de  Verit.  q.  16,  a.  1,  arg.  1  Sed  contra. 

2.  Prasterea,  si  synteresis  est  potentia, 
aut  est  cognitiva  autmotiva  ;  sed  constat 
quod  non  est  cognitiva  absolute,  ex  hoc 
quod  actus  ejus  est  inclinare  ad  bonum  et 
remurmurare  malo  :  ergo  si  sit  potentia, 
erit  motiva  ;  hoc  apparet  esse  falsum, 
quia  potentias  motivae  sufficienter  divi¬ 
duntur  per  irascibilem  et  concupiscibi¬ 
lem  et  rationalem,  contra  quas  dividitur 
synteresis,  ut  prius  dictum  est  :  ergo 
etc.  —  Ibid.  arg.  ^  Sed  contra. 

3.  Praeterea,  sicut  in  parte  animae  ope- 
rativa  synteresis  nunquam  errat,  ita  in 
parte  speculativa  intellectus  principiorum 
nunquam  errat ;  sed  intellectus  principio¬ 
rum  est  habitus  quidam,  ut  patet  per  Phi¬ 
losophum  in  6.  Eth.  (c.  6):  ergo  synteresis 
est  habitus .  —  Ibid.  arg.  5  Sed  contra. 

Respondeo  dicendum,  quod  circa  hanc 
quaestionem  diversae  opiniones  sunt.  Qui¬ 
dam  enim  dicunt,  quod  synteresis  po¬ 
tentiam  absolute  nominat,  et  aliam  a  ra¬ 
tione,  ea  superiorem.  Alii  vero  dicunt, 
potentiam  quidem  absolute  esse,  sed  ean¬ 
dem  rationi  secundum  rem,  considera¬ 
tione  tamen  diversam.  Consideratur  enim 
ratio  ut  ratio,  id  est  in  quantum  ratioci¬ 
natur  et  confert,  et  sic  nominatur  vis  ra- 

*  Texi.  26  sqq. ;  1.  6,  c.  8  et  9.  Gf.  S.  Thoinas 
1.  7  et  8. 

;  etiit  natura,  id  est  in  quantum 
naturaliter  cognoscit  aliquid,  et  sic  dici¬ 
tur  synteresis.  Alu  autem  dicunt  synte- 
resim  nominare  ipsam  potentiam  rationis 
cum  aliquo  habitu  naturali. 

Quidautem  verius  sit,  sic  videri  potest. 
Sicut  dicit 'Dionysius  {deDiv.  Nom,  c.]7, 
§  3  ;  —  Migne  PP.  Gr.  t.  3,  co).  871),  di¬ 
vina  sapientia  conjungit  fines  primorum 
principiis  secundorum  :  naturae  enim  or¬ 
dinatae  ad  invicem  sic  se  habent  sicut 
corpora  contiguata,  quorum  inferius  in 
sui  supremo  tangit  superius  in  sui  infimo; 
unde  et  inferior  natura  attingit  in  sui  su¬ 
premo  ad  aliquid  quod  est  proprium  supe¬ 
rioris  naturae,  imperfecte  illud  partici¬ 
pans.  Natura  autem  animae  humanae  est  in¬ 
fra  angelicam,  si  consideremus  naturalem 
modum  cognoscendi  utriusque.  Naturalis 
enim  modus  cognoscendi  et  proprius  na¬ 
turae  angelicae  est,  ut  veritatem  cognoscat 
sine  inquisitione  et  discursu  ;  humanae 
vero  proprium  est,  ut  ad  veritatem  co¬ 
gnoscendam  perveniat  inquirendo  et  ab 
uno  in  aliud  discurrendo.  Unde  anima  hu¬ 
mana  quantum  ad  id,  quod  in  ipsa  su¬ 
premum  est,  aliquid  attingit  de  eo  quod 
proprium  est  naturae  angelicm,ut  aliquo¬ 
rum  cognitionem  subito  et  sine  inquisitio¬ 
ne  habeat;  quamvis  quantum  ad  hoc  inve¬ 
niatur  angelo  inferior,  quod  in  his  verita¬ 
tem  cognoscere  non  potest  nisi  a  sensu 
accipiendo.  Invenitur  autem  in  natura 
angelica  duplex  cognitio  :  speculativa, 
qua  ipsam  rerum  veritatem  simpliciter  et 
absolute  intuetur ;  et  practica,  tam  secun¬ 
dum  philosophos,  qui  posuerunt  angelos 
motores  orbium,  et  omnes  formas  natu¬ 
rales  prasexistere  in  eorum  cognitione  ; 
quam  secundum  theologos,  qui  ponunt 
angelos  Deo  in  officiis  spiritualibus  mi¬ 
nistrare,  secundum  qu£e  ordines  distin¬ 
guuntur.  Unde  et  in  natura  humana,  in 
quantum  attingit  angelicam,  oportet  esse 
cognitionem  veritatis  sine  inquisitione, 
et  in  speculativis  et  in  practicis.  Et  hanc 
quidem  cognitionem  oportet  esse  princi¬ 
pium  totius  cognitionis  sequentis,  sive 
speculativae  sive  practicae,  cum  principia 


oporteat  esse  stabiliora  et  certiora.  —  Unde 
et  hanc  cognitionem  oportet  homini  natu¬ 
raliter  inesse,  cum  hoc  quidem  cogno¬ 
scat  quasi  quoddam  seminarium  totius  co¬ 
gnitionis  sequentis,  sicut  et  in  omnibus 
naturis  sequentium  operationum  et  effe¬ 
ctuum  quaedam  naturalia  semina  praeexi¬ 
stunt.  Oportet  etiam  hanc  cognitionem  ha¬ 
bitualem  esse,  ut  in  promptu  existat  ea 
uti  cum  fuerit  necesse.  Sicut  autem  ani¬ 
mae  humana  est  quidam  habitus  natura¬ 
lis,  quo  principia  speculativarum  scien¬ 
tiarum  cognoscit,  quem  vocamus  intelle¬ 
ctum  principiorum  ;  ita  in  ipsa  est  qui¬ 
dam  habitus  naturalis  primorum  princi¬ 
piorum  operabilium,  qum  sunt  natura¬ 
lia  principia  juris  naturalis  :  qui  quidem 
habitus  ad  synteresim  pertinet.  Hic  autem 
habitus  non  in  alia  potentia  existit  quam 
in  ratione;  nisi  forte  ponamus  intellectum 
esse  potentiam  a  ratione  distinctam,  cu¬ 
jus  contrarium  ostensum  est  (supra  in 
Tertia  Secunda3  q.  93,  a  1). 

Restat  igitur  ut  hoc  nomen  synteresis 
vel  nominet  absolute  habitum  naturalem 
similem  habitui  principiorum,  vel  nomi¬ 
net  ipsam  potentiam  rationis  cum  tali  ha¬ 
bitu.  Et  quodcunque  hoc  fuerit,  non  mul¬ 
tum  differt,  quia  non  facit  dubitationem 
nisi  circa  nominis  significationem.  Quod 
autem  ipsa  potentia  rationis,  prout  natu¬ 
raliter  cognoscit,  synteresis  dicatur,  abs¬ 
que  omni  habitu  esse  non  potest :  quia  na¬ 
turalis  cognitio  rationi  convenit  secundum 
aliquem  habitum  naturalem,  ut  de  intel¬ 
lectu  principiorum  patet.  —  de  Verit.  q. 
16,  a.  1,  c. 

Ad  primum  ergo  dicendum,  quod  ali¬ 
qua  possunt  in  eandem  divisionem  venire, 
secundum  quod  in  aliquo  communi  conve¬ 
niunt,  quidquid  sit  illud  commune,  sive 
sit  genus  sive  accidens.  In  illa  igitur  di¬ 
visione  quadrimembri,  qua  synteresis 
contra  tres  potentias  distinguitur,  non 
distinguuntur  ad  invicem  membra  divi¬ 
sionis,  secundum  quod  conveniunt  in  hoc 
communi  quod  est  potentia,  sed  secundum 
quod  conveniunt  in  hoc  communi,  quod 
est  principium  motivum.  —  Ibid.  ad  1. 

Ad  secundum  dicendum,  quodquando- 
cunque  ex  accidente  supervenit  subjecto 
aliquid  speciale  praster  id  quod  convenit 
sibi  ex  sua  natura,  tunc  nihil  prohibet  ac¬ 
cidens  dividi  contra  subjectum,  vel  sub¬ 
jectum  cum  accidente  contra  subjectum 
absolute  sumptum  :  sicut  si  dividerem 
superficiem  coloratam  contra  superficiem 
absolute  dictam.  In  quantum  enim  super¬ 
ficies  absolute  sumitur,  est  quoddam  ma¬ 
thematicum  ;  per  hoc  vero  quod  dicitur 
colorata,  trahitur  in  genus  naturge.  Ita 
ratio  nominat  cognitionem  secundum 
medium  humanum  ;  sed  per  habitum  na¬ 
turalem  trahitur  ad  alterius  generis  cogni¬ 
tionem,  ut  ex  dictis  patet.  Unde  nihil  pro¬ 
hibet  ipsum  habitum  dividi  contra  poten¬ 
tiam  in  divisione,  qua  dividitur  princi¬ 
pium  motivum  ;  vel  ipsam  potentiam 
habitualem  dividi  contra  potentiam  abso¬ 
lute  sumptam.  — Ibid.  ad  2. 

Ad  tertium  dicendum,  quod  habitus 
qui  insunt  potentia  rationali,  eodem  mo¬ 
do  movent,  per  illum  modum  qui  est  pro¬ 
prius  rationi,  in  quantum  est  ratio  ;  et 
ideo  illi  habitus  distingui  non  possunt 
contra  rationem,  sicut  habitus  naturalis, 
a  quo  synteresis  nominatur.  —  Ibid.  ad  3. 

Ad  quartum  dicendum,  quod  syntere¬ 
sis  non  dicitur  significare  potentiam  et 
habitum,  quasi  eadem  sit  potentia  et  ha¬ 
bitus  ;  sed  quia  uno  nomine  significatur 
ipsa  potentia  cum  habitu,  cui  substerni¬ 
tur.  —  Ibid.  ad  4. 

Ad  quintum  dicendum,  quod  aliquid 
adscribi  alicui  constat  dupliciter :  uno  mo¬ 
do  sicut  subjecto  ;  et  sic  animas  non  po¬ 
test  aliquid  adscribi,  nisi  quantum  ad  po¬ 
tentiam  ;  —  vel  sicut  concipienti  ;  et  sic 
nihil  prohibet  aliquid  habitui  adscribi, 
secundum  quod  dicimus  singula,  quae  ad 
geometriam  pertinent,  ipsi  geometriae, 
adscribi.  —  Ibid.  ad  5. 

Ad  sextum  dicendum,  quod  ratio  illa 
procedit,  quando  aliquid  ht  unum  ex  duo¬ 
bus  per  modum  rnistionis.  Sic  autem  non 
fit  unum  ex  potentia  et  habitu  ;  sed  sicut 
ex  accidente  et  subjecto.  —  Ibid.  ad  6. 


Ad  septimum  dicendum,  quod  hoc 
quod  sensualitas  inclinat  semper  ad  ma¬ 
lum,  habet  ex  corruptione  fomitis  ;  quae 
quidenv  corruptio  inest  per  modum  cu- 
jusdam  habitus  ;  et  sic  etiam  synteresis 
ex  aliquo  habitu  naturali  habet  quod  sem¬ 
per  ad  bonum  inclinet.  —  Ibid.  ad  .7. 

Ad  octavum  dicendum  est,  quod  homo 
albus  non  potest  definiri  definitione  pro¬ 
pria,  qualis  est  definitio  substantiarum 
qum  significant  unum  per  se  ;  sed  potest 
definiri  definitione  quadam  secundum 
quid,  in  quantum  ex  subjecto  et  accidente 
fit  unum  secundum  quid  ;  et  talis  unitas 
sufficit  ad  hoc,  quod  unum  nomen  possit 
imponi.  Unde  Philosophus  ibidem  dicit, 
quod  subjectum  cum  accidente  potest  uno 
nomine  nominari.  —  Ibid.  ad  8. 

Ad  nonum  dicendum,  quod  synteresis 
neque  nominat  rationem  superiorem  ne¬ 
que  inferiorem,  sed  quid  communiter  ha¬ 
bens  se  ad  utrumque.  In  ipso  enim  ha¬ 
bitu  universalium  principiorum  juris  con¬ 
tinentur  quaedam,  quae  pertinent  ad  ra¬ 
tiones  aeternas,  ut  hoc  quod  est  Deo  esse 
obediendum  ;  quaedam  vero  quas  pertinent 
ad  rationes  inferiores,  utpote  secundum 
rationem  esse  vivendum.  Aliter  autem 
synteresis  dicitur  incommutabilibus  inten¬ 
dere,  aliter  ratio  superior.  Dicitur  enim 
aliquid  incommutabile  propter  incom- 
mutabilitatem  natura;,  et  sic  divina  incom¬ 
mutabilia  sunt;  et  hoc  modo  ratio  superior 
incommutabilibus  intendit.  Dicitur  etiam 
aliquid  incommutabile  propter  necessita¬ 
tem  veritatis,  quamvis  sit  circa  res  secun¬ 
dum  naturam  commutabiles  ;  sicut  ista 
veritas  «omne  totum  est  majus  sua  parte» 
incommutabilis  est  etiam  in  commutabili¬ 
bus  rebus;  et  hoc  modo  synteresis  incom¬ 
mutabilibus  intendere  dicitur. — Ibid.d.&  9. 

Ad  decimum  dicendum,  quod  quamvis 
omne  quod  est  in  anima,  sit  solum  habi¬ 
tus  vel  solum  potentia  vel  solum  passio  ; 
tamen  non  omne  quod  nominatur  in  ani¬ 
ma,  est  alterum  horum  tantum  ;  illa  enim 
qua3  secundum  rem  distincta  sunt,  potest 
intellectus  conjungere  et  uno  nomine  no¬ 
minare.  —  Ibid.  ad  10. 

Ad  undecimum  dicendum,  quod  habi¬ 
tus  ille  inclinans  ad  malum  innatus  perti¬ 
net  ad  inferiorem  partem  animcB,  qua 
corpori  conjungitur  ;  habitus  autem  natu¬ 
raliter  inclinans  ad  bonum  pertinet  ad 
superiorem  partem  animaa  ;  et  ideo  hi  duo 
contrarii  habitus  non  sunt  ejusdem  secun¬ 
dum  idem.  — Ibid.  ad  11. 

Ad  duodecimum  quod  habi¬ 

tus  cum  potentia  sufficit  ad  actum  qui  est 
illius  habitus.  Actus  autem  hujus  habi¬ 
tus  naturalis,  quem  synteresis  nominat, 
est  remurmurare  malo,  et  inclinare  ad 
bonum  ;  et  ideo  ad  hunc  actum  homo  na¬ 
turaliter  potest.  Non  autem  sequitur  ex 
hoc,  quod  in  opus  meritorium  homo  ex  pu¬ 
ris  naturalibus  possit ;  hoc  enim  naturali 
facultati  imputare  solummodo,  Pelagianse 
impietatis  est.  — Ibid.  ad  12. 

Ad  decimum  tertium  dicendum,  quod 
synteresis  secundum  quod  potentiam  no¬ 
minat,  magis  videtur  nominare  potentiam 
passivam  quam  activam  ;  non  enim  di¬ 
stinguitur  potentia  activa  a  passiva  ex  hoc 
quod  habet  operationem,  quia  cum  cujus- 
libet  potentiae  animm  tam  activae  qdam 
passivae  sit  operatio  aliqua,  quaelibet  po¬ 
tentia  animae  esset  activa.  Cognoscitur 
autem  eorum  distinctio  per  comparatio¬ 
nem  potentiae  ad  objectum.  Si  enim  ob¬ 
jectum  se  habeat  ad  potentiam  ut  patiens 
et  transmutatum,  sic  erit  potentia  activa  ; 
si  autem  e  converso  se  habet  ut  agens  et 
movens,  sic  erit  potentia  passiva.  Et  inde 
est  quod  omnes  potentiae  vegetabiles  ani¬ 
mae  sunt  activae,  quia  alimentum  trans¬ 
mutatur  per  potentiam  animae  tam  in  nu¬ 
triendo  quam  in  generando.  Sed  poten¬ 
tiae  sensitivae  omnes  sunt  passivae,  quia 
per  sensibilia  objecta  moventur  et  fiunt 
in  actu.  Circa  intellectum  vero  aliqua  po¬ 
tentia  est  activa,  aliqua  passiva  :  eo  quod 
per  intellectum  intelligibile  in  potentia 
fit  intelligibile  actu,  quod  est  intellectus 
agentis  ;  et  sic  intellectus  agens  est  poten¬ 
tia  activa.  Ipsum  etiam  intelligibile  in  ac¬ 
tu  facit  intellectum  in  potentia  esse  intel- 
tum  in  actu  ;  et  sic  intellectus  possibilis 
erit  potentia  passiva.  Non  autem  ponitur. 


quod  intellectus  agens  sit  subjectum  ha¬ 
bituum  ;  sed  magis  possibilis.  Unde  ipsa 
potentia,  quae  habitui- naturali  subjicitur, 
magis  videtur  esse  potentia  passiva  quam 
activa .  Dato  quod  autem  sit  activa  po¬ 
tentia,  ulterius  non  recte  proceditur  ; 
non  enim  sunt  in  anima  duae  formae,  sed 
una  tantum,  quae  est  ejus  essentia  ;  quia 
per  essentiam  suam  spiritus  est,  et  per 
essentiam  suam  forma  corporis,  non  per 
aliquid  superadditum.  Unde  ratio  supe¬ 
rior  et  inferior  non  fundantur  super  duas 
formas,  sed  super  unam  essentiam  ani¬ 
mae.  Nec  etiam  verum  est  quod  ratio  in¬ 
ferior  fundetur  supra  essentiam  animae 
secundum  illam  habitudinem  qua  est 
forma  corporis ;  sic  enim  fundantur  in 
essentia  animae  illae  vires,  quae  sunt  or¬ 
ganis  affixae,  qualis  non  est  ratio  inferior. 
Dato  etiam  quod  illa  potentia,  quam  no¬ 
minat  synteresis,  sit  idem  quod  ratio  su¬ 
perior  vel  inferior,  nihil  prohibet  nomine 
rationis  nominari  illam  potentiam  abso¬ 
lute  ;  nomine  autem  synteresis  nominari 
eandem  cum  habitu  sibi  inhaerente.  — 
Ibid.  ad  13. 

Ad  decimum  quartum  dicendum, 
quod  actus  cognitionis  non  praeexigitur 
ad  potentiam  vel  habitum  synteresis, 
sed  ad  actum  ipsius.  Unde  propter  hoc 
non  excluditur  quin  habitus  synteresis 
sit  innatus.  —  Ibid.  ad  14. 

Ad  decimum  quintum  dicendum,  quod 
judicium  est  duplex  ;  in  universali,  et 
hoc  pertinet  ad  synteresim  ;  et  in  parti¬ 
culari  operabili,  et  hoc  est  judicium  ele¬ 
ctionis  et  pertinet  ad  liberum  arbitrium  ; 
unde  ratio  non  sequitur  quod  sint  idem. 
—  Ibid.  ad  13. 

Ad  decimum  sextum  dicendum,  quod 
compositio  physica  et  naturalis  est  multi¬ 
plex.  Est  enim  compositio  misti  ex  ele¬ 
mentis  ;  et  in  hac  compositione  loquitur 
Philosophus,  quod  oportet  formam  misti 
esse  aliam  omnino  ab  ipsis  elementis.  Est 
etiam  compositio  forni*  substantialis  et 
materiae,  ex  qua  resultat  tertium,  scilicet 
forma  speciei  ;  qu*  quidem  non  est  aliud 
omnino  a  materia  et  forma,  sed  se  habet 

ad  eas  ut  totum  ad  partes.  Est  etiam  com¬ 
positio  subjecti  et  accidentis,  in  qua  non 
resultat  aliquid  tertium  ex  utroque  ;  et 
talis  est  compositio  potentise  et  habitus. 
—  Ibid.  ad  16. 

ARTICULUS  II 

UTRUM  SYNTERESIS  POSSIT  PECCARE. 

Videtur  quod  synteresis  possit  peccare. 

1  .Cum  enim  peccare  non  sit  habitus, pro¬ 
prie  loquendo,  nec  potentiae,  sed  hominis, 
quia  actus  sunt  singularium  ;  dicitur  ta¬ 
men  aliquis  habitus  vel  potentia  peccare, 
secundum  quod  per  actum  alicujus  po¬ 
tentiae  vel  habitus  homo  inducitur  ad  pec¬ 
candum.  Sed  per  actum  synteresis  homo 
inducitur  ad  peccandum  quandoque  : 
quia  dicitur  Joan.  16,  2  ;« Venit  hora,  ut 
omnis  qui  interficit  vos  »  etc.  ;  et  sic  ad 
occisionem  Apostolorum  aliqui  inclina¬ 
bantur  ex  hoc  arbitrio  quod  judicabant 
obsequendum  Deo,  quod  ad  synteresim 
pertinet.  Ergo  etc.  —  de  Verit.  q.  16,  a. 
2,  arg.  2. 

2.  Praeterea,  potentia  rationalis  se  ha¬ 
bet  ad  opposita,  secundum  Philosophum 
(  9.  Metaphys.  text.  2  ;  1.  8,  c.  2  )  ;  sed 
synteresis  est  potentia  rationalis  :  ergo 
se  habet  ad  opposita  ;  ergo  potest  bo¬ 
num  facere  et  peccare.  — Ibid.  arg.  4. 

3.  Praeterea,  contraria'nata  sunt  fieri 
circa  idem  ;  sed  virtus  et  peccatum  sunt 
contraria  :  cum  igitur  in  synteresi  sit 
actus  virtutis,  quia  instat  ad  bonum,* 
etiam  erit  in  ipsa  actus  peccati. —  Ibid. 
arg.  5. 

4.  Praeterea,  sicut  se  habet  habitus 
principiorum  in  speculativis,  ita  syntere¬ 
sis  in  operati  vis  ;  sed  omiiis  operatio  ra¬ 
tionis  speculativae  ex  principiis  oritur: 
ergo  omnis  operatio  rationis  practicae  ex 
synteresi  initium  sumit ;  ergo  sicut  syn¬ 
teresi  attribuitur  operatio  rationis  pra- 
cticae  quce  est  secundum  virtutem, ita  attri- 
tur  ei  operatio  rationis  quae  est  secundum 
peccatum.  —  Ibid.  arg.  6. 

Sed  contra  :  1.  Bonum  potest  esse  ma¬ 


gis  purum  quam  malum  :  quia  aliquod 
bonum  est  cui  nihil  admiscetur  de  malo, 
nihil  autem  adeo  est  malum,  quod  non 
habeat  aliquid  de  bono  admixtum  ;  sed 
in  nobis  est  aliquid  quod  semper  inclinat 
ad  malum,  scilicet  fomes:  ergo  et  aliquid 
erit  quod  semper  inclinat  ad  bonum  ; 
hoc  autem  non  videtur  esse  nisi  syntere¬ 
sis  :  ergo,  etc.  —  Ibid.  arg.  1  Sed  contra. 

2. Praeterea, quod  naturaliter  inest,  sem¬ 
per  inest  ;  sed  naturale  est  synteresi 
quod  remurmuret  malo  :  ergo  ipsa  nun¬ 
quam  in  malum  consentit.  —  Ibid.  arg.  2 
Sed  contra. 

Respondeo  dicendum,  quod  natura  in 
omnibus  suis  operibus  semper  bonum 
intendit,  et  conservationem  eorum  quae 
per  operationem  naturae  fiunt  ;  et  ideo  in 
'omnibus  naturae  operibus  semper  princi¬ 
pia  sunt  permanentia  et  immutabilia,  et 
rectitudinem  conservantia;  principia  enim 
manere  oportet,  ut  dicitur  in  1 .  Physi¬ 
corum.  Non  enim  posset  esse  aliqua  fir¬ 
mitas  vel  certitudo  in  his  quae  sunt  a 
principiis,  nisi  principia  essent  firmiter 
stabilita.  Et  inde  est  quod  omnia  muta¬ 
bilia  reducuntur  ad  aliquod  primum  im¬ 
mobile  .  Inde  est  etiam  quod  omnis 
speculativa  cognitio  derivatur  ab  ali¬ 
qua  certissima  cognitione,  circa  quam 
error  esse  non  potest,  quae  est  cogni¬ 
tio  primorum  principiorum  universa¬ 
lium,  ad  quae  omnia  illa  cognita  exa¬ 
minantur,  et  ex  quibus  omnibus  omne 
verum  approbatur,  et  omne  falsum  re¬ 
spuitur.  In  quibus  si  aliquis  error  possit 
accidere,  nulla  certitudo  in  tota  sequenti 
cognitione  inveniretur.  Unde  et  in  operi¬ 
bus  humanis  ad  hoc  quod  in  eis  aliqua 
rectitudo  esse  possit,  oportet  esse  aliquod 
principium  permanens,  quod  rectitudinem 
immutabilem  habeat,  ad  quod  omnia  ope¬ 
ra  examinantur  :  ita  quod  illud  princi¬ 
pium  permanens  omni  malo  resistat  et 
omni  bono  assentiat.  Et  hoc  est  synteresis, 
cujus  officium  est  remurmurare  malo  et 
inclinare  ad  bonum.  Et  ideo  concedimus, 
quod  in  ea  non  possit  esse  peccatum.  — 
de  Verit.  q.  16,  a.  2,  c. 

Ad  primum  ergo  dicendum,  quod 
quando  in  aliquo  syllogismo  conclusio 
falsa  inducitur  ex  duabus  propositionibus 
quarum  una  est  vera  et  alia  falsa,  pecca¬ 
tum  conclusionis  non  attribuitur  verm, 
sed  falsae.  Et  ideo  in  illo  arbitrio,  quo 
occisores  Apostolorum  arbitrabantur  se 
obsequium  prmstare  Deo,  peccatum  non 
proveniebat  ex  universali  judicio  synte- 
resis  quod  est  Deo  obsequendum,  sed  ex 
falso  judicio  superioris  rationis,  quae  ar¬ 
bitrabatur  occisionem  Apostolorum  esse 
beneplacitam  Deo  ;  et  ideo  non  oportet 
concedere,  quod  per  actum  synteresis 
inclinarentur  ad  peccatum. ad  2. 

Ad  secundum  dicendum,  quod  poten¬ 
tia  rationalis, quae  de  se  se  habet  ad  oppo¬ 
sita,  per  habitum  quandoque  determina¬ 
tur  ad  unum,  et  maxime  si  sit  habitus 
completus  ;  synteresis  autem  non  nomi¬ 
nat  potentiam  rationalem  absolute,  sed 
perfectam  per  habitum  certissimum.  — 
Ibid.  ad  4. 

Ad  tertium  dicendum,  quod  actus  syn¬ 
teresis  non  est  actus  virtutis  simpliciter, 
sed  prasambulum  ad  actum  virtutis,  sicut 
naturalia  sunt  prseambula  virtutibus  gra¬ 
tuitis  et  acquisitis.  — Ibid.  ad  5. 

Ad  quartum  dicendum,  quod  sicut  in 
speculativis  ratio  falsa,  quamvis  originem 
sumat  a  principiis,  non  tamen  a  principiis 
primis  falsitatem  habet,  sed  ex  malo  usu 
principiorum  :  ita  etiam  in  operativis. 
Ibid.  ad  6. 

ARTICULUS  III 

UTRUM  SYNTERESIS  IN  ALIQUO 
EXSTINGUATUR. 

Videtur  quod  synteresis  in  aliquo  pos¬ 
sit  exstingui. 

1.  Infideles  enim  non  habent  aliquem 
remorsum  conscientias  de  sua  infidelitate  ; 
cum  igitur  officium  synteresis  sit  remur¬ 
murare  peccato, videtur  quod  in  eis  ipsa  sit 
exstincta,  —de  Verit.  q.  16,  a.  3,  arg.  2. 

2. Pr«terea,  per  Philosophum  7.  Eth.* 
ille  qui  habet  habitum  vitii,  est  corru- 

‘  Gap.  I),  al.  (■).  Ci.  S.  Thomas  1.  U. 


ptus  circa  principia  operabilium;  sed  prin¬ 
cipia  operabilium  pertinent  ad  syntere- 
sim  :  ergo  in  habente  vitii  alicujus  habi¬ 
tum  svnteresis  exstincta  est.  —  Ibid. 
arg.  3. 

3.  Prasterea,  in  beatis  amovetur  omnis 
inclinatio  ad  malum  ;  ergo  per  contra¬ 
rium  et  in  damnatis  omnis  inclinatio  ad 
bonum  ;  sed  synteresis  inclinat  ad  bo¬ 
num  :  ergo  etc.  —  Ibid.  arg.  5. 

Sed  contra  :  Isaice  ultimo  (66,  24); 
«Vermis  eorum  non  morietur» ;  et  exponi¬ 
tur  de  verme  conscientiae,  secundum  Au¬ 
gustinum,  qui  est  remorsus  conscientiae ; 
sed  remorsus  conscientiae  causatur  ex 
hoc  quod  synteresis  remurmurat  malo  : 
ergo  synteresis  non  exstinguitur. — Ibid. 
arg.  1  Sed  contra. 

Respondeo  dicendum,  quod  synteresim 
exstingui  intelligi  potest  dupliciter  :  uno 
modo  quantum  ad  ipsum  lumen  habitua¬ 
le  ;  et  sic  impossibile  est  quod  synteresis 
exstinguatur,  sicut  impossibile  est  quod 
anima  hominis  privetur  lumine  intelle¬ 
ctus  agentis,  per  quod  principia  prima  in 
speculativis  et  operativis  nobis  innote¬ 
scunt  :  hoc  enim  lumen  est  de  natura  ip¬ 
sius  animee,  cum  per  hoc  sit  intellectua¬ 
lis.  —  Alio  modo  quantum  ad  actum  ;  et 
hoc  dupliciter  :  uno  modo,  ut  dicatur  ac¬ 
tus  synteresis  exstingui,  in  quantum  ac¬ 
tus  ejus  omnino  intercipitur  ;  et  sic  con¬ 
tingit  actum  synteresis  exstingui  et  in 
non  habentibus  usum  liberi  arbitrii  nec 
aliquem  usum  rationis  ;  et  hoc  propter 
impedimentum  proveniens  ex  Isesione  or¬ 
ganorum  corporalium,  a  quibus  ratio 
nostra  accipere  indiget.  Alio  modo  per 
hoc  quod  actiis  synteresis  ad  contrarium 
dellectatj.ir;  et  sic  impossibile  est  in  univer¬ 
sali  actum  synteresis  exstingui.  In  par¬ 
ticulari  vero  operabili  exstinguitur  quan- 
docunque  peccatur  in  eligendo  ;  vis  enim 
concupiscentiae  vel  alterius  passionis  ita 
rationem  absorbet,  ut  in  eligendo  synte¬ 
resis  universale  judicium  ad  particularem 
actum  non  applicet  ;  sed  hoc  non  exstin¬ 
guit  synteresim  simpliciter,  sed  secun¬ 
dum  quid.  Unde  simpliciter  loquendo  di- 

ceiidum,  quod  synteresis  nunquam  ex¬ 
stinguitur.  —  de  Verit.  q.  IG,  a.  3,  c. 

Ad  primum  ergo  dicendum,  quod  in 
haereticis  non  remurmurat  conscientia  eo¬ 
rum  infidelitati,  propter  errorem  qui  est  in 
ratione  eorum  superiori,  ex  quo  contingit 
quod  judicium  huic  particulari  non  ap¬ 
plicetur.  In  universali  enim  judicium 
synteresis  in  eis  manet.  Judicant  enim 
malum  esse  non  credere  his  quae  a  Deo 
dicuntur.  In  hoc  autem  errant  secundum 
superiorem  rationem,  quia  non  credunt 
hoc  esse  a  Deo  dictum.  —  Ibid.  ad  2. 

Ad  secundum  dicendum,  quod  ille 
qui  habet  habitum  alicujus  vitii,  est  qui¬ 
dem  corruptus  circa  principia  operabi- 
iium,  non  quidem  in  universali,  sed  in 
particulari  operabili,  in  quantum  scilicet 
per  habitum  vitii  deprimitur  ratio,  ne 
universale  judicium  ad  particulare  opera- 
bile  applicet  in  eligendo.  — Ibid.  ad  3. 

Ad  tertium  dicendum,  quod  malum 
est  prseter  naturam  ;  et  ideo  nihil  prohi¬ 
bet  inclinationem  ad  malum  in  beatis  re- 
moveri  ;  sed  bonum  et  inclinatio  ad  bo¬ 
num  consequitur  ipsam  naturam,  unde 
natura  manente  non  potest  inclinatio  ad 
bonum  tolli  etiam  a  damnatis.  —  Ibid. 
ad  5. 


QUESTIO  XIX 

DE  PRUDENTIA. 

Deinde  considerandum  de  virtutibus 
cardinalibus  in  speciali ;  et  primo  quidem 
de  prudentia,  secundo  de  justitia,  tertio 
de  fortitudine,  quarto  de  temperantia. 

CIRCA  PRIMUM  QUERUNTUR  SEX  : 

1.  Utrum  prudentia  recte  definiatur  a  Phi¬ 
losopho  habitus  cum  vera  ratione  activus 
etc. 

2.  Utrum  ad  prudentiam  pertineat  invenire 
modum  in  virtutibus  moralibus. 

3.  Utrum  recte  assignentur  partes  integra- 
les  prudentiae. 


4.  Utrum  recte  assignentur  partes  subjec 
tivse  prudentiae. 

5.  Utrum  recte  assignentur  partes  potentia- 
les  prudentim. 

6.  Utrum  recte  enumerentur  vitia  opposita 
prudentiae. 

ARTICULUS  I 

UTRUM  PRUDENTIA  RECTE  DEFINIATUR  A  PHI¬ 
LOSOPHO  HABITUS  CUM  VERA  RATIONE  AC¬ 
TIVUS  CIRCA  EA  QU^  HOMINI  BONA  ET  MA¬ 
LA  SUNT. 

Videtur  quod  prudentia  non  recte  defi¬ 
niatur  a  Philosopho  «  habitus  cum  vera 
ratione  activus  circa  ea  quae  homini  bona 
et  mala  sunt  ». 

1.  Ad  prudentiam  enim  eligere 

sagaciter,  ut  dicit  Augustinus  (1.  de 
Moribus  Ecclesice  c.  15  ;  —  Migne  t.  32, 
coi.  1322)  ;  ergo  deberet  poni  in  ipsa  de¬ 
finitione  habitus  «  electivus  »,  non  ac¬ 
tivus.  —  2a  2a3,  q.  47,  a.  1,  arg.  1.  et  2. 

2.  Pr^terea,  habitus  activus  non  con¬ 
sistit  in  ratione  speculativa  ;  sed  pruden¬ 
tia  reperitur  in  parte  speculativa  ;  in  ea¬ 
dem  enim  parte  anim®  ponitur  a  Philo¬ 
sopho  6.  Etiu  ( c.  3  )  ars  et  prudentia  ; 
sed  ars  non  solum  invenitur  in  practica, 
sed  etiam  in  speculativa,  ut  patet  in  arti¬ 
bus  liberalibus  :  ergo  male  definitur  pru¬ 
dentia  habitus  activus.  —  Ibid.  a.  2, 
arg.  3. 

3.  Praeterea,  habitus  activus  est  tan¬ 
tum  singularium  ;  sed  prudentia  non  est 
singularium  ;  particularia  enim  per 
sensum  cognoscuntur,  universalia  vero 
per  intellectum  ;  prudentia  autem  non 
est  in  sensu,  sed  in  ratione  ;  ergo  pru¬ 
dentia  male  definitur  habitus  activus.  — 
Ibid.  a.  3,  arg.  1  et  3. 

4.  Praeterea,  versari  circa  ea  qu®  sunt 
homini  bona  vel  mala  per  rationem  est 
homini  naturale  ;  bonum  enim  habet  ratio¬ 
nem  finis  et  est  quod  omnia  appetunt ;  pru¬ 
dentia  autem  non  est  nobis  naturalis: ergo 
prudentia  non  est  circa  ea  quae  sunt 
homini  bona  vel  mala.  —  Ibid.  a.  13,  c 

5.  Praeterea,  prudentia  supponit  rectum 
appetitum  finis  ;  ergo  non  magis  debuit 
definiri  habitus  cum  recta  ratione,  quam 
cum  recto  appetitu  activus.  —  6.  Eth. 

1.  7. 

Sed  contra  est  auctoritas  Philosophi 
6.  Eth.  c.  5  prudentiam  sic  definientis. 
—  6.  Eth.  1.  4. 

Respondeo  dicendum,  quod  optime  de¬ 
finita  est  prudentia  a  Philosopho,  scilicet 
«  habitus  vera  cum  ratione  activus  etc.  » 
Ad  cujus  evidentiam  sciendum  est,  quod 
sic  oportet  assumere  de  prudentia  quid 
sit,  considerando  qui  dicantur  prudentes. 
Videtur  autem  ad  prudentem  pertinere, 
quod  sit  potens  ex  facultate  habitus  bene 
consiliari  circa  propria  bona  et  utilia, 
non  quidem  in  aliquo  particulari  negotio, 
puta  qualia  sint  bona  vel  utilia  ad  sanita¬ 
tem  vel  ad  fortitudinem  corporalem  ;  sed 
circa  ea  quee  sunt  bona  vel  utilia  ad  hoc 
quod  tota  vita  humana  sit  bona.  (6.  Eth. 
1.4).  Illi  enim  dicuntur  prudentes  non 
simpliciter,  sed  circa  aliquid  determina¬ 
tum,  qui  possunt  bene  ratiocinari  qTige 
sunt  bona  vel  utilia  ad  aliquem  finem  de¬ 
terminatum, dummodo  ille  finis  sit  bonus, 
quia  ratiocinari  de  his  quae  pertinent 
ad  malum  finem  est  contrarium  pru¬ 
dentiae.  Si  igitur  ille  qui  est  bene  con- 
siliativus  ad  aliquid  particulare,  est 
prudens  particulariter  in  aliquo  nego¬ 
tio,  consequens  est,  quod  ille  sit  totali¬ 
ter  et  simpliciter  prudens  qui  est  bene 
consiliativus  de  his  quae  pertinent  ad  to¬ 
tam  vitam  {Ibid.).  Nullus  autem  consi¬ 
liatur  neque  de  his  quae  sunt  simpliciter 
impossibilia  aliter  se  habere,  neque  de 
his  quae  non  sunt  in  potestate  ejus.  Cum 
ergo  scientia  sit  per  demonstrationem  ; 
demonstratio  autem  non  possit  esse  de 
his  quorum  principia  contingit  aliter  se 
habere —  aliter  omnia  quae  ex  principiis 
illis  consequuntur,  possent  aliter  se  ha¬ 
bere  ;  non  enim  potest  esse  quod  princi¬ 
pia  debilius  esse  habeant  quam  ea  quae 
sunt  ex  principiis  :  —  sequitur  quod  pru¬ 
dentia  non  sit  scientia.  {Ibid. )  Quod  au¬ 
tem  non  sit  etiam  ars,  patet  per  hoc  quod 


aliud  est  genus  actionis  et  factionis  :  finis 
enim  factionis  semper  est  aliquid  alterum 
ab  ipsa  factione,  sicut  finis  aedificationis 
est  aedificium  constructum  ;  ex  quo  patet 
quod  bonum  ipsius  factionis  non  est  in 
faciente  sed  in  facto.  Sic  igitur  ars,  quae 
est  circa  factiones,  non  est  circa  hominis 
bona  vel  mala,  sed  circa  bona  vel  mala 
artificiatorum.  Sed  finis  actionis  non  sem¬ 
per  est  aliquid  alterum  ab  actione,  quia 
quandoque  eupraxia,id  est  bona  operatio, 
est  finis  ipsi  sibimet,  vel  etiam  agenti. 
Quod  tamen  non  est  semper;  nihil  enim 
prohibet  actionem  ordinari  ad  aliam  sicut 
ad  finem  :  sicut  consideratio  effectuum 
ordinatur  ad  considerationem  causae.  Fi¬ 
nis  autem  est  bonum  uniuscujusque.  Et 
sic  patet,  quod  bonum  actionis  est  in  ipso 
agente.  Unde  prudentia,  quae  est  circa 
actiones,  dicitur  esse  circa  hominis  bona. 
{Ibid.)  Ex  quo  patet,  quod  cum  pru¬ 
dentia  non  sit  scientia,  quae  est  habitus 
demonstrativus  circa  necessaria  ;  neque 
ars,  quae  est  habitus  cum  recta  ratione 
factivus,  relinquitur  quod  sit  habitus 
cum  vera  ratione  activus,  non  quidem 
circa  factibilia  quae  sunt  extra  hominem, 
sed  circa  bona  et  mala  ipsius  hominis. 
—  6.  Eth.  1.  4  ;  3.  Sent.  dist.  33,  q.2,a. 
2,  sol.  1  ;  2a  2«,  q.  47,  a.  1  sqq.,  a.  13. 

Ad  primum  ergo  dicendum,  quod  si¬ 
cut  Isidorus  dicit  (in  Etymol.  1.  10,  n. 
202  ;  —  Migne  PP.  L.t.  82,  coi.  388), 
«  prudens  dicitur  quasi  porro  videns  » . 
Prudens  enim  considerat  ea  quae  sunt 
procul,  in  quantum  ordinantur  ad  adju¬ 
vandum  vel  impediendum  ea  quae  sunt 
praesentialiter  agenda.  Unde  patet,  quod 
ea  qum  considerat  prudentia,  ordinantur 
ad  alia  sicut  ad  finem.  Eorum  autem  quae 
sunt  ad  finem  est  consilium  in  ratione  et 
electio  in  appetitu.  Quorum  duorum  con¬ 
silium  magis  proprie  pertinet  ad  pru¬ 
dentiam  ;  dicit  enim  Philosophus  in  6. 
Eth.  (c.  5),  quod  prudens  est  bene  consi¬ 
liativus.  Sed  quia  electio  praesupponit 
consilium,  est  enimcc  appetitus  praeconsi- 
liati  »,  ut  dicitur  in  3.  Eth.{c,.  3,  al.  5); 
ideo  etiam  eligere  attribui  potest  pruden- 

tige  consequenter,  in  quantum  electionem 
per  consilium  dirigit.  —  2a  23e,  q.  47,  a. 
1,  in  c.  et  ad  2. 

Ad  secundum  dicendum,  quod  omnis 
applicatio  rationis  rectge  ad  aliquid  facti- 
bile  pertinet  ad  artem ;  sed  ad  pruden¬ 
tiam  non  pertinet  nisi  applicatio  rationis 
rectas  ad  ea  de  quibus  est  consilium  ;  et 
hujusmodi  sunt  in  quibus  non  sunt  viae 
perveniendi  determinatas  ad  finem,  ut  di¬ 
citur  in  3.  Eth.  (c.  3,  al  5).  Quia  ergo 
ratio  speculativa  quaedam  facit,  puta  syl¬ 
logismum,  propositionem  et  alia  hujus¬ 
modi,  in  quibus  proceditur  secundum 
certas  determinatas  vias,  inde  est  quod 
respectu  horum  potest  salvari  ratio  artis, 
non  autem  ratio  prudentiae  ;  et  ideo  inve¬ 
nitur  aliqua  ars  speculativa,  non  autem 
aliqua  prudentia.  —  Ibid.  a.  2,  ad  3. 

Ad  tertium  dicendum,  quod  ad  pruden¬ 
tiam  pertinet  non  solum  consideratio  ra¬ 
tionis,  sed  etiam  applicatio  ad  opus,  quod 
(quae)  est  finis  practicae  rationis.  Nullus 
autem  potest  convenienter  alteri  aliquid 
applicare,  nisi  utrumque  cognoscat,  sci¬ 
licet  id  quod  applicandum  est  et  id  cui 
applicandum  est.  Operationes  autem  sunt 
in  singularibus  ;  ideo  necesse  est  quod 
prudens  et  cognoscat  universalia  principia 
rationis,  et  cognoscat  singularia  circa 
quae  sunt  operationes.  — Ibid.  a.  3,  in  c. 

Ad  quartum  dicendum,  quod,  sicut 
dictum  est,  prudentia  includit  cognitio¬ 
nem  et  universalium  et  singularium  ope- 
rabilium,  ad  quae  prudens  universalia 
principia  applicat.  Quantum  ergo  ad  uni¬ 
versalem  cognitionem,  eadem  ratio  est  de 
prudentia  et  de  scientia  speculativa,  quia 
utriusque  prima  principia  universalia 
sunt  naturaliter  nota.  Sed  alia  principia 
universalia  posteriora  non  habentur  per 
naturam,  sed  per  inventionem  secundum 
viam  experimenti  vel  per  disciplinam. 
Quantum  autem  ad  particularem  cogni¬ 
tionem  eorum  circa  quae  operatio  consi¬ 
stit,  est  iterum  distinguendum,quia  ope¬ 
ratio  consistit  circa  aliquid,  vel  sicut 
circa  finem  vel  sicut  circa  ea  quae  sunt  ad 
finem.  Fines  autem  (recti)  humanae  vitae 


sunt  determinati,  unde  potest  esse  natura¬ 
lis  inclinatio  respectu  horum  finium.  Sed 
ea  quae  sunt  ad  finem  in  rebus  humanis 
non  sunt  determinata,  sed  multipliciter 
diversificantur  secundum  diversitatem 
personarum  et  negotiorum.  Unde  quia  in¬ 
clinatio  naturae  semper  est  ad  aliquid  de¬ 
terminatum,  talis  cognitio  non  potest  ho¬ 
mini  inesse  naturaliter.  —  Ibid.  a.  15,  c. 

Ad  quintum  dicendum,  quod  pruden¬ 
tia  est  in  ratione  cognitiva  practica  sicut 
in  subjecto.  Sed  sciendum  est,  quod  sicut 
in  voluntate  non  potest  esse  virtus  moralis 
ex  parte  illa  qua  est  finis,  propter  natu¬ 
ralem  inclinationem  ;  ita  etiam  nec  in  ra¬ 
tione  ex  parte  illa  qua  est  de  fine,  quia  fi¬ 
nis  est  principium  in  operativis.  Unde  sic¬ 
ut  in  ratione  speculativa  sunt  innata  prin¬ 
cipia  demonstrationum,  ita  in  ratione 
practica  sunt  innati  fines  connaturales 
homini  ;  unde  circa  illa  non  est  habitus 
infusus  aut  acquisitus,  sed  naturalis,  sicut 
synteresis ,  loco  cujus  Philosophus  6. 
Eth.  ponit  intellectum  in  operativis.  Re¬ 
linquitur  igitur  quod  prudentia  sit  in  ra¬ 
tione  practica,  secundum  quod  negotiatur 
de  illis  quae  sunt  ad  finem  ;  et  respectu 
horum  dicitur  habitus  cum  recta  ratione 
activus,  cum  respectu  finis  supponat  re¬ 
ctitudinem  appetitus.  —  3.  Sent.  dist.  33, 
q.  2,  a.  4,  sol.  4. 

ARTICULUS  II 

UTRUM  AD  PRUDENTIAM  PERTINEAT  INVENIRE 
MEDIUM  IN  VIRTUTIBUS  MORALIBUS. 

Videtur  quod  ad  prudentiam  non  per¬ 
tineat  invenire  medium  in  virtutibus  mo¬ 
ralibus, 

1.  Consequi  enim  medium  est  finis  mo¬ 
ralium  virtutum  ;  sed  prudentia  non  prae¬ 
stituit  finem  virtutibus  moralibus  ;  hoc 
enim  pertinet  ad  rationem  naturalem, quae 
est  synteresis  :  ergo  non  invenit  in  eis 
medium.  —  2a  2ae,  q.  47,  a.  7,  arg  1. 

2.  Praeterea,  principalis  actus  pruden- 

tige  est  prascipere  ;  sed  pra3ceptum  prie- 
supponit  inventionem  medii  :  ergo  non 
pertinet  ad  prudentiam  invenire  medium 
in  virtutibus  moralibus.  —  Ibid.  a.  8,  in  c. 

3.  Praeterea,  prudentia  operatur  secun¬ 
dum  modum  rationis  ;  sed  virtus  mora¬ 
lis  tendit  ad  medium  per  modum  naturm  : 
ergo  prudentia  non  praestituit  medium 
virtutibus  moralibus. — ■  Ibid.  a.  7,  arg.  3. 

Sed  contra  est,  quod  in  supra  posita 
definitione  virtutis  moralis  dicitur,  quod 
«est  in  medietate  existens  determinata  ra¬ 
tione,  prout  sapiens  determinabit  ».  — 
Ibid.  a.  7,  arg.  Sed  contra. 

Respondeo  dicendum,  quod  in  ratione 
practica,  sicut  et  in  speculativa,  praeexis- 
Xuiiiqucedam  ut  principia  naturaliter  nota, 
cujusmodi  sunt  fines  virtutum  moralium ; 
quaedam  ut  conclusiones,  et  hujusmodi 
sunt  ea  quae  sunt  ad  finem,  in  qu®  perve¬ 
nimus  ex  ipsis  finibus,  et  horum  est  pru¬ 
dentia  applicans  universalia  principia  ad 
particulares  conclusiones  operabilium.  Et 
ideo  ad  prudentiam  non  pertinet  praesti¬ 
tuere  finem  virtutibus  moralibus,  sed  so¬ 
lum  disponere  de  his  quae  sunt  ad  finem 
(2a  2ae,  q.  47,  a.  C,  c.), — sciliuet  qualiter 
et  per  quae  homo  in  operando  attingat  me¬ 
dium  rationis.  Licet  enim  attingere  me¬ 
dium  sit  finis  virtutis  moralis,  tamen  per 
rectam  dispositionem  eorum  qu®  sunt  ad 
finem,  medium  invenitur.  —  2a  2ae,  q. 
47,  a.  6  et  7,  c. 

Et  sic  patet  solutio  ad  primum. 

Ad  secundum  dicendum,  quod  pru¬ 
dentiae  sunt  tres  actus.  Quorum  primus 
est  consiliari,  quod  pertinet  ad  inventio¬ 
nem,  nam  consiliari  est  quaerere.  Secun¬ 
dus  esX  judicare  de  inventis  ;  et  hoc  facit 
speculativa  ratio.  Sed  practica  ratio,  quae 
ordinatur  ad  opus,  procedit  ulterius  ;  et 
est  tertius  actus  ejus  prcecipere  ;  qui 
quidem  actus  consistit  in  applicatione  con¬ 
siliatorum  et  judicatorum  ad  operandum. 
Et  quia  iste  actus  est  propinquior  fini  ra¬ 
tionis  practicae,  inde  est  quod  iste  est  prin¬ 
cipalis  actus  rationis  practicae,  et  per  con¬ 
sequens  prudentiae.  —  Et  hujus  signum 


est,  quod  perfectio  artis  consistit  in  judi¬ 
cando,  non  autem  in  praecipiendo.  Ideo 
reputatur  melior  artifex  qui  volens  pec¬ 
cat, in  arte,  quasi  haberet  rectum  judicium, 
quam  qui  peccat  nolens, quod  videtur  esse 
ex  defectu  judicii.  Sed  in  prudentia  est 
e  converso,  ut  dicitur  in  6.  Eth.  (c.  5) ; 
imprudentior  enim  est  qui  volens  pec¬ 
cat  quasi  deficiens  in  principali  actu  pru¬ 
dentiae,  qui  est  praecipere,  quam  qui  pec¬ 
cat  olens. —  Ibid.  a.  8,  inc. 

Ad  tertium  dicendum, quod  virtus  mo¬ 
ralis  per  medium  naturae  intendit  perve¬ 
nire  ad  medium.  Sed  quia  medium,  se¬ 
cundum  quod  medium,  non  eodem  modo 
invenitur  in  omnibus  ;  ideo  inclinatio  na¬ 
turae,  quae  semper  eodem  modo  operatur, 
ad  hoc  non  sufficit,  sed  requiritur  ratio 
prudentias.  — Ibid.  a.  7,  ad  3. 

ARTICULUS  III 

UTRUM  recte  assignentur  PARTES  INTE¬ 
GRARES  PRUDENTII. 

Videtur  quod  non^  recte  assignentur 
partes  integrales  prudentias,  scilicet  me¬ 
moria,  intellectus,  docilitas,  solertia,  ra¬ 
tio,  providentia,  circumspectio  et  cautio. 

1.  Prudentia  enim  per  exercitium  ac¬ 
quiritur  et  perficitur  ;  sed  memoria  inest 
nobis  a  natura  :  ergo  memoria  non  est 
pars'  prudentias.  —  2a  2ae,  q.  49,  a.  1, 
arg.  2. 

2.  Prasterea,  ad  prudentem  pertinet  be¬ 
ne  consiliari  ;  sed  consilium  non  est  de 
praeteritis  :  cum  igitur  memoria  sit  prae¬ 
teritorum,  videtur  quod  memoria  non  sit 
pars  prudentias.  —  3.  Sent.  dist  33,  q.  3, 
a.  1,  quaestiunc.  i,  arg.  2  ;  2a  2ae,  q.  49, 
a.  1,  arg.  3. 

3.  Prasterea,  prudentia  est  singularium 
operabilium,  ut  dicitur  iS.Eth.  (c.  7  et  8) ; 
sed  intellectus  est  universalium  cogno- 
scitivus  et  immaterialium,  ut  patet  in  li¬ 
bris  de  Anima.  —  2a  2a3,  q.  49,  a.  2, 
arg.  3. 

4.  Prasterea,  eorum  quas  ex  opposito 

dividuntur,  unum  non  est  pars  alterius  ; 
sed  intellectus  ponitur  virtus  intellectua¬ 
lis  condivisa  prudentiae,  ut  patet  6.  Eth. 
(c.  3)  :  ergo  intellectus  non  debet  poni 
pars  prudentias.  —  Ibid.  arg.  1  ;  6.  Eth. 

1.  3. 

5.  Pr^terea,  docilitas  est  ex  natura  ; 
sed  prudentia  est  virtus  acquisita  vel  in¬ 
fusa  :  ergo  non  debet  poni  pars  ejus.  — 3. 
Sent.  dist.  33,  q.  3,  a.  1,  quasstiunc.  2, 
arg.  2. 

6.  Praeterea,  illud  quod  requiritur  ad 
omnem  virtutem  intellectualem,  non  de- 

•  bet  appropriari  alicui  earum  ;  sed  docili¬ 
tas  necessaria  est  ad  quamlibet  virtutem 
intellectualem,  secundum  Philosophum 
(2.  Eth.  c.  1) :  ergo  non  debet  poni  pars 
prudentiae.  —  2a2ae,  q.  49,  a.  3,  arg.  1; 

2.  Eth.  1.  t. 

7.  Praeterea,  ad  prudentiam  pertinet 
bene  consiliari,  ut  dictum  est  ;  sed  in 
bene  consiliando  non  habet  locum  soler- 
tia,  qu«  est  eustochia  quasdam,  id  est 
bona  conjecturatio,  quae  est  sine  ratione 
et  velox  ;  oportet  autem  consiliari  tarde, 
ut  dicitur  6.  Eth.  (c.  9,  al.  10)  :ergo  so- 
lertia  non  debet  poni  pars  prudentias.  — 
2a  2ae,  q.  49,  a.  4,  arg.  2. 

8.  Praeterea,  solertia  se  habet  ad  facile 
invenienda  media  in  demonstrationibus ; 
sed  ratio  prudentia  non  est  demonstra¬ 
tiva,  cum  sit  contingentium  :  ergo  ad  pru¬ 
dentiam  non  pertinet  solertia.  —  Ibid. 
arg.  1. 

9.  PrcBterea,  subjectum  accidentis  non 
est  pars  ejus  ;  sed  prudentia  est  in  ra¬ 
tione  sicut  in  subjecto,  ut  dictum  est  : 
ergo  ratio  non  debet  poni  pars  pruden¬ 
tias.  —  2a  2ae,  q.  49,  a.  5,  arg.  1 . 

10.  Praeterea,  illud  quod  est  commune 
multis,  non  debet  alicujus  eorum  poni 
pars  ;  vel  si  ponatur,  debet  poni  pars  ejus 
cui  potissimum  convenit ;  ratio  autem  ne¬ 
cessaria  est  in  omnibus  virtutibus  intel¬ 
lectualibus,  et  praecipue  in  sapientia  et 
scientia,  quae  «utuntur  ratione  demon¬ 
strativa  :  ergo  ratio  non  debet  poni  pars 
prudentiae.  —  Ibid.  arg.  2. 

11.  Praeterea,  providentia  idem  esse 


videtur  quod  prudentia-,  ergo  non  debet 
ei  assignari  ut  pars  ;  nihil  enim  est  pars 
sui  ipsius.  —  3.  Sent.  dist.  33,  q.  3,  a.  1, 
quaestiunc.  1 ,  arg.  3  ;  2a  2ae,  q.  49,  a.  6, 
arg.  1. 

12.  Praeterea,  principalis  actus  pruden¬ 
tiae  est  praecipere,  secundarius  autem  ju¬ 
dicare  et  consiliari,  ut  dictum  est ;  sed  ni¬ 
hil  horum  videtur  importari  proprie  per 
nomen  providentiae  ;  ergo  providentia 
non  est  pars  prudentiae.  —  2a  2*,  1.  c. 
arg.  3. 

13.  Praeterea,  qui  potest  videre  quae 
procul  sunt,  multo  magis  potest  videre 
qu«  circa  sunt  ;  sed  per  providentiam 
homo  est  potens  prospicere  quae  procul 
sunt :  ergo  ipsa  sufficit  ad  considerandum 
ea  qu«  circumstant.  Non  ergo  oportuit 
praeter  providentiam  ponere  circumspe¬ 
ctionem  partem  prudentiae.  —  2a  2«,  q. 
49,  a.  7,  arg.  3. 

14.  Praeterea,  cavere  oppositum  perti¬ 
net  ad  quamlibet  virtutem  ;  ergo  cautio 
non  debet  poni  magis  pars  prudentiae 
quam  aliarum  virtutum. —  3.  Sent.  dist. 
33,  q.  3,  a.  1,  quaestiunc.  2,  arg.  3. 

15.  Praeterea,  in  eis  in  quibus  malum 
non  potest  esse,  non  est  necessaria  cautio  ; 
sed  «  virtutibus  nemo  male  utitur  y  :  ergo 
cautio  non  pertinet  ad  prudentiam,  quae 
est  directiva  virtutum.  —  2a  2a3,  q.  49, 
a.  8,  arg.  1. 

16.  Sed  .- Sollicitudo  perti¬ 

net  ad  prudentiam  ;  ergo  non  sufficien¬ 
ter  enumerantur  partes  integrales  pru¬ 
dentiae.  —  2a  2ae,  q.  47,  a.  9,  in  c.  ;  q. 
48,  a.  un.,  arg.  3. 

Respondeo  dicendum,  quod  omne  to¬ 
tum  ad  tria  genera  reducitur,  scilicet  in¬ 
tegrate,  universale  et  potentiale  ;  et  si¬ 
militer  pars  triplex  invenitur  dictis  tribus 
respondens.  Integralis  enim  pars  intrat 
in  constitutionem  totius,  sicut  paries  do¬ 
mus  ;  universalis  vero  totius  pars  susci¬ 
pit  totius  praedicationem ,  sicut  homo 
animalis  ;  potentialis  vero  pars  neque 
praedicationem  totius  recipit  neque  in  con¬ 
stitutionem  ipsius  oportet  quod  veniat, sed 
aliquid  depetentia  totius  participat,  sicut 

patet  in  anima.  Rationalis  enim  anima 
tota  anima  dicitur,  eo  quod  in  ipsa  om¬ 
nes  animae  potentiae  congregantur.  Sensi¬ 
bilis  vero  in  brutis,  et  in  plantis  vegeta¬ 
bilis,  dicuntur  partes  animae,  quia  ali¬ 
quid  de  potentia  animae  habent,  sed  non 
totum.  Unde  dicitur  in  lib.  de  Plantis, 
quod  non  habent  animam,  sed  partes  ani¬ 
mae.  Et  secundum  hunc  modum  triplici¬ 
ter  assignantur  partes  prudentiae  et  aliis 
virtutibus.  Uno  enim  modo  assignantur 
ei  partes  quasi  integrales,  cum  scilicet 
partes  virtutis  alicujus  ponuntur  aliqua 
quae  exiguntur  ad  virtutem,  in  quibus 
perfectio  virtutis  consistit ;  et  hae  partes, 
proprie  loquendo,  non  nominant  per  se 
virtutes,  sed  conditiones  unius  virtutis 
integrantes  ipsam.  Alio  modo  per  mo¬ 
dum  partium  subjectivarum  ;  et  sic  par¬ 
tes  illae  nominant  quidem  virtutes,  et  ad 
invicem  distinctas,  sed  non  quidem  a  toto, 
cujus  partes  assignantur,  quia  illud  de 
eis  praedicatur.  Tertio  modo  per  modum 
totius  potentialis,  in  quantum  scilicet  ali¬ 
quae  virtutes  participant  aliquid  de  modo 
qui  principaliter  et  perfecte  invenitur 
in  aliqua  virtute.  —  3.  Sent.  dist.  33,  q. 
3,  a.  1,  sol.  1. 

Sic  igitur  possunt  accipi  octo  partes 
integrales  prudenti*,  scilicet  sex  quas 
enumerat  Macrobius,  quibus  addenda  est 
septima,  scilicet  memoria,  quam  ponit 
Tullius,  et  eustochia  sive  sol^rtia,  quam 
ponit  Aristoteles.  Nam  sensus  prudentiae 
etiam  intellectus  dicitur ;  unde  Philoso¬ 
phus  dicit  in  6.  Eth.  (c.  11,  al.  12): 
«  Horum  ergo  oportet  habere  sensum ; 
hic  autem  est  intellectus  ».  Quorum  octo 
quinque  pertinent  ad  prudentiam,  secun¬ 
dum  id  quod  est  cognoscitiva,  scilicet 
memoria,  ratio,  intellectus,  docilitas  et 
solertia;  tria  vero  alia  pertinent  ad  eam 
secundum  quod  est  praeceptiva,  appli¬ 
cando  cognitionem  ad  opus,  scilicet  pro¬ 
videntia,  circumspectio  et  cautio.  —  2a 
2ae,  q.  48,  a.  un.,  c. 

Quorum  diversitatis  ratio  patet  ex  hoc 
quod  circa  cognitionem  tria  sunt  consi¬ 
deranda  :  primo  quidem  ipsa  cognitio, 


quae  si  sit  praeteritorum,  est  Anemoria,  si 
autem  praesentium,  sive  contingentium 
sive  necessariorum,  vocatur  intellectus 
seu  intellig entia;  —  secundo  ipsa  cogni¬ 
tionis  acquisitio,  quae  fit  vel  per  disci¬ 
plinam,  et  ad  hoc  pertinet  docilitas',  vel 
per  inventionem, et  ad  hoc  pertinet  eusto¬ 
chia,  quae  est  bona  conjecturatio ;  hujus 
autem  pars,  ut  dicitur  in  6.  Eth.  (  c.  9, 
al.  10),  est  solertia,  quae  est  velox  conje¬ 
cturatio  medii,  ut  dicitur  ini.  Poster, 
{text.  ult.;  c.  ult.)  — Tertio  considerandus 
est  usus  cognitionis,  secundum  scilicet 
quod  ex  cognitis  aliquis  procedit  ad  alia 
cognoscenda  vel  judicanda,  et  hoc  perti¬ 
net  ad  rationem.  Ratio  autem  ad  hoc 
quod  recte  praecipiat,  tria  debet  habere  : 

—  primo  quidem,  ut  ordinet  aliquid 
accomodatum  ad  finem  :  et  hoc  pertinet 
ad  providentiam,  quae  importat  respe¬ 
ctum  quendam  alicujus  distantis  ad  quod 
ea  qu*  in  praesenti  occurrunt  ordinanda 
sunt  (2a  2ae,  q.  49,  a.  6,  in  c.)  ;  secundo 
ut  attendat  circumstantias  negotii  :  quod 
pertinet  ad  circumspectionem;  tertio 
ut  vitet  impedimenta  :  quod  pertinet  ad 
cautionem.  —  2a  2ae,  q.  48,  a.  un.,  c. 

—  3.  Sent.  dist.  33,  q.  3,  a.  1,  quae- 
stiunc.  1  et  2 ;  2a  2se,  q.  48,  a.  un.  ;  q. 
49,  a.  1  sqq. 

Ad  primum  ergo  dicendum,  quod 
sicut  prudentia  aptitudinem  quidem  habet 
ex  natura,  sed  ejus  complementum  est  ex 
exercitio ;  ita  etiam  memoria  non  solum  a 
natura  perficitur,  sed  etiam  habet  pluri¬ 
mum  artis  et  industriae.  —  2a  2ae,  q.  49, 
a.  1,  ad  2. 

Ad  secundum  dicendum,  quod  ex  prae¬ 
teritis  oportet  nos  quasi  argumentum 
sumere  de  futuris,  et  ideo  memoria  prae¬ 
teritorum  necessaria  est  ad  bene  consi¬ 
liandum  de  futuris.  —  2a  2ae,  q.  49,  a. 
1,  ad  3. 

Vel  dic,  quod  memoria  praeteritorum 
indiget  prudens  non  propter  se  sed  in 
ordine  ad  priora  (1)  eligibiiia.  —  3.  Se7it. 
dist.  33,  q.  3,  a.  1,  quaestiunc.  1, 
ad  2. 

(1)  Al.  «  plura  I  vel  «  praesentia  ». 

Ad  tertium  dicendum,  quod  ipsa  recta 
aestimatio  de  fme  particulari,  et  intelle¬ 
ctus  dicitur,  in  quantum  est  alicujus  prin¬ 
cipii,  et  sensus,  in  quantum  est  particu¬ 
laris.*  Et  hoc  est  quod  Philosophus  dicit 
in  6.  Eth.  (c.ll,  al.l2)  :  «  Horum,  scili¬ 
cet  singularium,  oportet  habere  sensum; 
hic  autem  est  intellectus  Non  autem 
hoc  est  intelligendum  de  sensu  particu¬ 
lari  quo  cognoscimus  propria  sensibilia, 
sed  de  sensu  interiori  quo  de  particu¬ 
lari  judicamus.  —  2a  2a3,  q.  49,  a.  2,  ad 
3  ;  6.  Eth.  1.  6  et  7.  , 

Ad  quartum  dicendum,  quod  ratio 
prudentiae  terminatur,  sicut  ad  conclusio¬ 
nem  quandam,  ad  particulare  operabile, 
ad  quod  applicat  universalem  cognitio¬ 
nem.  Conclusio  autem  singularis  syllogi- 
satur  ex  universali  et  singulari  proposi¬ 
tione.  Unde  oportet  quod  ratio  prudentiae 
ex  duplici  intellectu  procedat ; — quorum 
unus  est,  qui  est  cognoscitivus  universa¬ 
lium  ;  quod  pertinet  ad  intellectum,  qui 
ponitur  virtus  intellectualis,  qua  natura¬ 
liter  nobis  cognita  sunt  non  solum  uni¬ 
versalia  principia  speculativa,  sed  etiam 
practica,  sicut  «  nulli  esse  male  facien¬ 
dum  ».  Alius  autem  intellectus  est,  qui, 
ut  dicitur  in  6.  Eth.  (c.  11),  est  cogno¬ 
scitivus  extremi,  id  est  alicujus  principii 
(primi)  singularis,  seu  principii  contin¬ 
gentis  operabilis,  propositionis  scilicet 
minoris,  quam  oportet  esse  singularem 
in  syllogismo  prudentias.  Hoc  autem  prin¬ 
cipium  singulare  est  aliquis  singularis 
finis,  ut  dicitur  ibidem.  Unde  intellectus 
qui  ponitur  pars  prudentice  ,  est  qusedam 
recta  aestimatio  de  aliquo  particulari 
fine.  —  2a  2ae,  q.  49,  a.  2,  ad  1. 

Ad  quintum  dicendum,  quod  quamvis 
docilitas  habeat  principium  in  naturali 
dispositione,  tamen  complementum  habet 
per  consuetudinem,  ut  dicit  Philosophus 
in  1.  Eth.  —  3.  Sent.  dist.  33,  q.  3,  a.  1, 
sol.  2,  ad  2. 

Ad  sextum  dxcQfidnni ,  quod  etsi  doci¬ 
litas  utilis  sit  ad  quamlibet  virtutem  in¬ 
tellectualem,  prsecipue  tamen  aci  pru¬ 
dentiam  ;  prudentia  enim  consistit  circa 


particularia  operabilia  :  in  quibus  cum 
sint  quasi  infinitas  diversitates,  non  pos¬ 
sunt  ab  uno  homine  sufficienter  omnia 
considerari,  nec  per  modicum  tempus,  sed 
per  temporis  diuturnitatem.  Unde  in  iis 
quae  ad  prudentiam  pertinent,  maxime 
indiget  homo  ab  alio  erudiri,  et  praecipue 
ex  senibus,  qui  sanum  intellectum  adep¬ 
ti  sunt  circa  fines  operabilium.  Unde  Phi¬ 
losophus  dicit  in  6.  Eth.  (c.  11,  al.  12)  : 
«  Oportet  attendere  expertorum  et  senio¬ 
rum  et  prudentium  indemonstrabilibus 
enuntiationibus  et  opinionibus,  non  mi¬ 
nus  quam  demonstrationibus  ;  propter 
experientiam  enim  vident  principia.  » 
Hoc  autem  pertinent  ad  docilitatem,  ut 
aliquis  sit  bene  disciplinae  susceptivus. 
Et  ideo  convenienter  docilitas  ponitur 
pars  prudentiae.  —  2a  2ae,  q.  49,  a.  3,  ad 
1  et  in  c. 

Ad  septimum  dicendum,  quod  Phi¬ 
losophus  unam  rationem  inducit  in  6. 
Eth.  (c.  9,  al.  10)  ad  ostendendum,  quod 
eubulia,qu®  est  bene  consiliativa,non  est 
eustochia,  cujus  laus  est  in  veloci  con¬ 
sideratione  ejus  quod  oportet.  (6.  Eth. 
1.  8.)  Potest  autem  aliquis  esse  bene 
consiliativus,  etsi  diutius  consilietur  vel 
tardius.  Nec  tamen  propter  hoc  exclu¬ 
ditur  quin  bona  conjecturatio  ad  bene 
consiliandum  valeat  et  quandoque  ne¬ 
cessaria  sit,  quando  scilicet  ex  improviso 
occurrit  aliquid  agendum.  Et  ideo  so- 
lertia  convenienter  pars  prudentise  po¬ 
nitur.  Sciendum  tamen,  quod  solertia 
hic  accipitur  pro  eustochia,  cujus  est 
pars.  Nam  eustochia  est  bene  conjectu- 
rativa  de  quibuscunque ;  solertia  autem 
est  «facilis  et  prompta  conjecturatio  circa 
inventionem  medii  »,  ut  dicitur  in  1. 
Poster,  [text.  ult. ;  c.  ult.)  —  2a  2£e,  q. 
49,  a.  4,  ad  2  et  in  c. 

Ad  octavum  dicendum,  quod  solertia 
non  solum  se  habet  circa  inventionem 
medii  in  demonstrativis,  sed  etiam  in 
operativis,  ut  dictum  est ;  et  hoc  modo 
solertia  pertinet  ad  prudentiam.  —  Ihid. 
ad  1. 

Ad  nonum  dicendum,  quod  ratio  non 

sumitur  hic  pro  ipsa  potentia  rationis, 
sed  pro  ejus  bono  usu.  Opus  enim  pru¬ 
dentis  est  esse  bene  consiliativum,  ut 
dicitur  0.  EiJi.  (c.  5)  ;  consilium  autem 
est  inquisitio  quadam  ex  quibusdam  ad 
alia  procedens  :  unde  ad  prudentiam 
necessarium  est  quod  bomo  sit  bene 
ratiocinativus.  YA  quia  ea  qua?  exigun¬ 
tur  ad  perfectionem  prudentia?,  dicuntur 
integrales  illius  partes,  inde  est  quod 
ratio  inter  partes  prudentia?  connume¬ 
rari  debet.  —  2a  2«,  q.  49,  a.  5,  ad  1  et 
in  c.  ;  6.  Eth.  1.  8  et  9. 

Ad  decimum  dicendum,  quod  certi¬ 
tudo  rationis  est  ex  intellectu  ;  sed  neces¬ 
sitas  rationis  est  ex  defectu  intellectus. 
Illa  enim  in  quibus  vis  intellectiva  ple¬ 
narie  viget,  ratione  non  indigent,  sed 
suo  simplici  intuitu  veritatem  compre¬ 
hendunt,  sicut  Deus  et  angeli.  Parti¬ 
cularia  autem  operabilia,  in  quibus  pru¬ 
dentia  dirigit,  recedunt  praecipue  a  con¬ 
ditione  intelligibilium,  et  tanto  magis, 
quanto  sunt  minus  certa  seu  determinata. 
Ea  enim  quae  sunt  artis,  licet  sint  sin¬ 
gularia,  tamen  sunt  magis  determinata 
et  certa  ;  unde  in  pluribus  eorum  non 
est  consilium  propter  certitudinem.  Et 
ideo  quamvis  in  quibusdam  aliis  virtuti¬ 
bus  intellectualibus  sit  certior  ratio  quam 
in  prudentia,  tamen  ad  prudentiam 
maxime  requiritur  quod  sit  bomo  bene 
ratiocinativus  et  possit  bene  applicare 
universalia  principia  ad  particularia,  qute 
sunt  varia  et  incerta.  — 2a  q.  49,  a.  5, 

ad  2. 

Ad  undecimum  dicendum,  quod  quan- 
docunque  multa  requiruntur  ad  unum, 
necesse  esse  unum  eorum  esse  princi¬ 
pale,  ad  quod  omnia  alia  ordinantur. 
Unde  in  quolibet  toto  necesse  est  esse 
unam  formalem  partem  et  praedominan- 
tem,  a  qua  totum  unitatem  habet.  Et 
secundum  hoc  providentia  est  principa¬ 
lior  inter  omnes  partes  prudentia? :  quia 
omnia  alia,  quae  requiruntur  ad  pru¬ 
dentiam,  ad  hoc  necessaria  sunt,  ut  ali¬ 
quid  recte  ordinetur  in  finem .  Et  ideo 
nomen  ipsius  prudentiae  sumitur  a  pro¬ 


videntia,  quae  est  formalis  pars  et  com¬ 
pletiva  prudentiae,  cujus  officium  est,  ut 
res  ad  finem  debite  ordinentur.  —  2a  2ae, 
q.  49,  a.  6,  ad  1  et  in  c.  ;  3.  Sent.  'dist. 
33,  q.  3,  a.  1,  quaestiunc.  1,  ad  3. 

Ad  duodecimum  (Acendum ,  quod  in 
recta  ordinatione  ad  finem,  quae  includi¬ 
tur  in  ratione  providentiae,  importatur 
rectitudo  consilii  et  judicii  et  praecepti, 
sine  quibus  recta  ordinatio  ad  finem  esse 
non  potest.  —  2a  2^,  1.  c.  ad  3. 

Ad  decimum  tertium  dicendum,  quod 
sicut  ad  providentiam  pertinet  prospicere 
id  quod  est  per  se  conveniens  fini,  ita  ad 
circumspectionem  pertinent  considerare 
an  sit  conveniens  fini  secundum  ea  quae 
circumstant;  utrumque  autem  hoc  habet 
specialem  difficultatem  :  et  ideo  utrum¬ 
que  eorum  seorsum  ponitur  pars  pru¬ 
dentiae.  —  2a  2ae,  q.  49,  a.  7,  ad  3. 

Ad  decimum  quartum  Acendum, quod 
quia  prudentia  regulat  omnes  alias  virtu¬ 
tes,  ideo  omnes  participant  aliquid  pru¬ 
dentiae  :  sicut  irascibilis  et  concupiscibi¬ 
lis  participant  aliqualiter  rationem.  Unde 
illud,  quod  ad  alias  virtutes  pertinet 
participative,  cautio  scilicet,  ad  pruden¬ 
tiam  pertinet  essentialiter.  —  3.  Sent. 
dist.  33,  q.  3,  a.  4,  quaestiunc.  2, 
ad  3. 

Ad  decimum  quintum  dicendum,  quod 
cautio  non  est  necessaria  in  moralibus 
actibus,  ut  aliquis  sibi  caveat  ab  actibus 
virtutum,  sed  ut  sibi  caveat  ab  eis  per 
quse  actus  virtutum  impediri  possunt.  — 
2a  2ae,  q.  49,  a.  8,  ad  1 . 

Ad  decimum  sextum  dicendum,  quod 
sollicitudo  includitur  in  ratione  provi¬ 
dentia?.  (2a  2£e,  q.  48,  a.  un.,  ad  5.)  Sicut 
enim  dicit  Isidorus  (mEtymol.l.  10,  n. 
244;  —  Migne  PP.  L.  t.  82,  coi.  393), 
sollicitus  dicitur  quasi  solers  citus.,  in 
quantum  aliquis  ex  quadam  solertia  ani¬ 
mi  velox  est  ad  prosequendum  ea  qu£e 
sunt  agenda  ;  unde  est  eadem  atque  dili¬ 
gentia.  Hoc  autem  pertinet  ad  pruden¬ 
tiam  ;  cujus  pra?cipuus  actus,  qui  conve¬ 
nit  providentia?,  est  ordinare  de  pra?con- 

siliatis  et  judicatis.  —  2a  23e,  q.  48,  a. 
un.,  ad  5  ;  q.  47,  a.  9,  in  c. 

ARTICULUS  IV 

UTRUM  RECTE  ASSIGNENTUR  PARTES 
SUBJECTIVA  PRUDENTIA. 

Videtur  quod  non  recte  assignentur 
partes  subjectivA  prudentias,  scilicet  re- 
gnativa  seu  legispositiva,  politica, oecono¬ 
mica  et  militaris. 

1.  Regnativa  enim  ordinatur  ad  ju¬ 
stitiam  conservandam  ;  dicitur  enim  in  5, 
Eth.  (c.  6),  quod  princeps  est  custos 
justi  «  ;  ergo  regnativa  magis  pertinet  ad 
justitiam  quam  ad  prudentiam.  —  2a  2ae, 
q.  50,  a.  1,  arg.  1 . 

2.  Praeterea,  secundum  Philosophum 
in  3.  Polit,  (c.  5,  al.  7)  regnum  est  una 
sex  specierum  politiarum;  sed  nulla  spe¬ 
cies  prudentiae  sumitur  secundum  alias 
quinque  politias,  quae  sunt  aristocratia, 
timocratia,  tyrannis,  oligocratia,  demo- 
cratia  :  ergo  nec  secundum  regnum  debet 
sumi  regnativa.  —  Ibid.  arg.  2;  3.  Sent. 
dist.  33 ,  q .  3 ,  a .  1 ,  quaestiunc .  4, 
arg.  5. 

3.  Praeterea,  regnativa  est  pars  poli¬ 
ticae  prudentiae ;  sed  pars  non  debet  di¬ 
vidi  contra  totum  :  ergo  politica  non  de¬ 
bet  poni  alia  species  prudentiae.  —  2a  2ae, 
q.  50,  a.  2 ,  arg.  1 . 

4.  Praeterea,  Philosophus  dicit  in  6. 
Eth.  (c.  8),  quod  politica  est  idem  quod 
prudentia  ;  ergo  non  est  pars  ejus.  —  3. 
Sent.  1.  c.  arg.  3 . 

5.  Praeterea,  non  admittitur  prudentia 
in  brutis,  quae  gubernantur  ab  homini¬ 
bus;  ergo  nec  debet  admitti  in  homi¬ 
nibus  subditis.  —  2a  2ae,  q.  50,  a.  2, 
in  c. 

6.  Praeterea,  Philosophus  dicit  in  6. 
Eth..  (c.  5),  quod  prudentia  ordinatur  ad 
bene  vivere  totum  ;  sed  oeconomica  ordi¬ 
natur  ad  aliquem  particularem  finem, 
scilicet  ad  divitias,  ut  dicitur  in  1.  Eth. 


(c.  1)  :  ergo  oeconomica  non  est  species 
prudentiae.  —  2a  2 a,  q.  50,  a.  3,  arg.  1. 

7.  Praeterea,  sicut  in  regno  invenitur 
principalis  et  subditus,  ita  etiam  in  domo ; 
si  ergo  oeconomica  est  species  prudentiae, 
sicut  et  politica,  deberet  etiam  paterna 
prudentia  poni,  sicut  et  regnativa  ;  non 
autem  ponitur  :  ergo  nec  oeconomica  de¬ 
bet  poni  species  prudentiae.  —  Ibid. 
arg.  3. 

8.  Praeterea,  multa  alia  exercitia  sunt 
in  civitatibus  quam  militaris  ;  ergo  non 
debet  magis  ipsa  poni  species  prudentiae 
quam  alia  civitatis  officia  ,  sicut  est  guber- 
natoria,  negotiativa  et  hujusmodi.  —  3. 
Sent.  dist.  33,  q.  3,  a.  1,  quaestiunc.  4, 
arg.  4 ;  2a  2ae,  1.  c.  a.  4,  arg.  2. 

9.  Praeterea,  in  rebus  bellicis  pluri¬ 
mum  valet  militum  fortitudo  ;  ergo  mi¬ 
litaris  magis  pertinet  ad  fortitudinem 
quam  ad  prudentiam.  —  2a  2ae,  1.  c.  a. 
4,  arg.  3. 

10.  Sed  contra  :  Videtur  quod  plures 
sint  partes  prudentiae  quam  supradictae. 
Etenim  monastica  est  una  species  pruden¬ 
tiae  ;  ergo  non  bene  assignantur  species 
subjectivae  prudentiae. — \,Eth.  1.  1;  1. 
Polit.  1.  1. 

11.  Praeterea,  Rhetorica,  Dialectica  et 
Physica  sunt  etiam  partes  subjectivae  pru¬ 
dentiae  ;  ergo  non  bene  assignantur  partes 
subjectivae  prudentiae.  —  2a  2^,  q  48,  a. 
un.,  in  c. 

Respondeo  dicendum,  quod  prudentia 
potest  sumi  vel  absolute  vel  in  ordine  ad 
alios.  Et  si  quidem  sumantur  in  ordine 
ad  se,  quo  sensu  dicitur  monastica,  sic 
ei  non  assignantur  partes  subjectivae  ;  sed 
tantum  secundum  quod  sumitur  in  ordine 
ad  alios  et  secundum  esse  perfectum, 
quo  sensu  dicitur  polyarchica,  sic  divi¬ 
ditur  prudentia  polyarchica  in  diversas 
species  secundum  diversas  species  multi¬ 
tudinis.  —  Potest  autem  aliquis  coordi- 
nari  alii  dupliciter :  uno  modo  ad  aliquem 
actum  specialem,  sicut  scholares  in  iis 
qiue  ad  studium  spectant,  milites  in  his 
quae  ad  pugnandum  ;  unde  talis  adunatio 
non  remanet  nisi  quamdiu  actus  talis 

exercetur  respectu  talis  coordinationis  ad 
alterum  ;  et  hanc  ordinat  militaris,  qu« 
est  habitus  speculativus  et  practicus  exer¬ 
citui  conferentium.  Alio  modo  coordina- 
tur  aliquis  alicui  invita  simpliciter  ;  unde 
talis  coordinatio  nata  est  semper  manere, 
nisi  per  accidens  dissolvatur .  Haec  autem 
vel  est  respectu  eorum  qui  sunt  in  domo 
una ;  et  sic  est  oeconomica,  quae  est  habi¬ 
tus  speculativus,  id  est  considerativus,  et 
practicus,  id  est  activus,  domui  conferen¬ 
tium  ;  vel  respectu  eorum  qui  sunt  in 
eadem  civitate ;  et  sic  est  politica,  qu*  est 
habitus  speculativus  et  practicus  civitati 
conferentium  .  Unde  hae  sunt  partes  sub¬ 
jectiva  prudentiae.  —  3.  Sent.  dist.  33, 
q.  3,  a.  1,  sol.  4. 

Sed  quia  in  qualibet  multitudine  est 
duplex  ordo,  ut  dicitur  12.  Metaphys. 
(text.  52;  1.  11,  c.  10):  unus,  quo  ordina¬ 
tur  tota  multitudo  ad  finem  communem, 
alius, quo  singulariter  partes  multitudinis 
ordinantur  ad  invicem  secundum  f  nes  pro¬ 
prios  ;  ideo  politica  habet  duas  partes : 
unam,  quae  regi  civitatis  competit,  cujus 
est  bonum  commune  totius  multitudinis 
conjectare ;  et  haec  dicitur  regnativa,  quae 
est  experientia  ejus  quod  est  gubernare 
multitudinem  innocue,  vel  legis  positiva, 
ut  dicitur  in  6.  Eth.  (c.  8).  Alia  est,  quae 
competit  cuilibet  de  civitate,  secundum 
quod  ad  bonum  commune  ordinatur;  et 
haec  politica  dicitur,  quae  nomen  commune 
retinet.  Et  ideo  dicit  Philosophus  in  6. 
Eth.  (c.  8),  quod  legis  positiva  est  archi¬ 
tectonica.  (3.  5611^.  dist.  33,  q.  3,  a.  l, 
sol.  4.)  Leges  enim  comparantur  ad  opera 
humana  sicut  universalia  ad  particularia. 
Et  sicut  legis  positiva  est  praeceptiva,  ita 
et  politica  est  activa  et  conservativa  eorum 
quae  lege  ponuntur.  (6.  Eth.  i.  7.)  Et  si¬ 
militer  potest  dividi  militaris  in  ductivam, 
quae  competit  duci  exercitus,  et  militarem 
simpliciter ;  et  similiter  oeconomica  in  pa¬ 
ternam,  quae  competit  patrifamilias,  et 
oeconomicam  simpliciter. — 3.  Sent.  dist. 
33,  q.  3,  a.  1,  sol.  4. 

Si  autem  prudentia  large  sumatur,  se¬ 
cundum  quod  includit  etiam  scientiam 


speculativam  (2a  2ae,  q.  48,  a  un.  in  c.), 
vel  secundum  quod  ipse  actus  speculativae 
rationis,  prout  est  voluntarius,  cadit  sub 
electione  et  consilio  quantum  ad  suum 
exercitium,  et  per  consequens  sub  ordi¬ 
natione  prudentiae  (2a  2ae,  q.  47,  a.  2,  ad 
2) :  —  tunc  etiam  partes  ejus  ponuntur 
Rhetorica,  Dialectica  et  Physica,  secun¬ 
dum  tres  modos  procedenti  in  scientiis  :  — 
quorum  unus  est  per  demonstrationem  ad 
scientiam  causandam  ;  quod  pertinet  ad 
Physicam,  ut  sub  Physica  intelligantur 
omnes  scienti*  demonstrativae ;  —  alius 
ex  probabilibus  ad  opinionem  faciendam ; 
quod  pertinet  ad  Dialecticam ;  —  et 
tertius  ex  quibusdam  conjecturis  ad  su¬ 
spicionem  in  ducendam  vel  ad  aliqualiter 
persuadendum ;  quod  pertinet  ad  Rheto¬ 
ricam.  Potest  tamen  dici,  quod  haec  tria 
pertinent  ad  prudentiam  etiam  proprie 
dictam,  quae  ratiocinatur  interdum  qui¬ 
dem  ex  necessariis,  interdum  ex  proba¬ 
bilibus,  interdum  etiam  ex  conjecturis.  — 
2a2ae,  q.  48,  a.  un.,  in  c.;  2a2ae,q.  50,  a. 
1  sqq. 

Ad  primum  ergo  dicendum,  quod  om¬ 
nia  qu*  sunt  virtutum  moralium  perti¬ 
nent  ad  prudentiam  sicut  ad  dirigentem  ; 
unde  et  ratio  recta  prudentiae  ponitur  in 
definitione  virtutis  moralis,  ut  supra  di¬ 
ctum  est.  Et  ideo  etiam  virtus  justitiae, 
prout  ordinatur  ad  bonum  commune, 
quod  pertinet  ad  bonum  regis,  indiget  di¬ 
rectione  prudentiae.  Unde  istae  duae  virtu¬ 
tes  sunt  maxime  propriae  regi,  scilicet  ju¬ 
stitia  et  prudentia.  Quia  tamen  dirigere 
magis  pertinet  ad  regem,  exsequi  autem 
ad  subditos  ;  ideo  regnativa  magis  ponitur 
species  prudentiae,  quae  est  directiva,quam 
justitiae,  quae  est  exsecutiva.  —  2a  2ae,  q. 
50,  a.  1,  ad  1. 

Ad  secundum  dicendum,  quod  secun¬ 
dum  Philosophum  (3.  Polit,  c.  5,  al.  7) 
inter  species  citatas  politiarum  tres  sunt 
ordinatae  ad  utilitatem  communem  et  sunt 
rectae  politiae  :  regnum  scilicet,  in  quo 
unus  dominatur  ;  aristocratia,  in  qua 
pauci  principantur  propter  bonum  com¬ 
mune  —  et  haec  politia  vocatur  status  opti- 


DE  VIRTUTIBUS  —  QU^EST.  XIX  DE  PRUDENTIA  —  ART.  V 


178 


matum,  vel  quia  optimi  principantur,  sci¬ 
licet  virtuosi ;  vel  quia  ordinatur  talis  po¬ 
litia  ad  id  quod  est  optimum  civitatis  et 
omnium  civium  — ;  sed  quando  multitu¬ 
do  principatur  intendens  utilitatem  com¬ 
munem,  vocatur  respublica.  —  Tres  vero 
sunt  inordinate  politise  prgedictis  op¬ 
posite,  in  quibus  qui  principantur  pro¬ 
priam  utilitatem  qu^runt,  scilicet  tyran¬ 
nis  quse  deficit  a  regno,  et  est  principatus 
unius  intendens  utilitatem  propriam;  oli- 
gocratia  qu£e  deficit  ab  aristocratia,  et  est 
paucorum  status  intendens  ad  utilitatem 
divitum ;  et  deinocraiia  quae  deficit  a  re- 
publica  et  est  popularis  status  ad  utilita¬ 
tem  pauperum  ordinatus  (3. 1.6).  Sic 
ergo  quia  regnum  est  inter  alias  politias 
optimum  regimen,  ut  dicitur  in  8.  Eth. 
(c.  10,  al.  12),  ideo  species  prudentiae 
magis  debuit  denominari  a  regno ;  ita  ta¬ 
men  quod  sub  regnativa  comprehendan¬ 
tur  omnia  alia  regimina  recta,  non  autem 
perversa,  quae  virtuti  opponuntur,  unde 
non  pertinent  ad  prudentiam.  —  2a  2ae,  q. 
50,  a.  1,  ad  2. 

Ad  tertium  patet  solutio  ex  dictis ;  po¬ 
litica  enim  qu«  est  prudentia  subditorum, 
retinuit  sibi  nomen  commune. —  2a  2ae,q. 
50,  a  2,  ad  1. 

Ad  quartum  dicendum,  quod  politica 
nominat  prudentiam  completam.  Et  quia 
non  omnis  prudentia  habet  istam  com¬ 
pletionem,  ideo  ponitur  pars  ejus  sub¬ 
jectiva.  Tamen  in  eo,  in  quo  prudentia 
completum  habet  esse,  non  differt  secun¬ 
dum  substantiam  habitus  politicae  et 
prudentiae,  sed  ratione  tantum. — 3.  Sent. 
dist.  33,  q.  3,  a.  1,  quaestiunc.  4,  ad  3. 

Ad  quintum  dicendum,  quod  aliter  ir¬ 
rationabilia  et  inanimata  moventur  et  gu¬ 
bernantur  a  suis  motoribus,  aliter  homi¬ 
nes.  Nam  inanimata  et  irrationabilia  agun¬ 
tur  solum  ab  alio,  non  autem  ipsa  agunt 
se  ipsa,  quia  non  habent  dominium  sui 
actus  per  liberum  arbitrium  ;  et  ideo  re¬ 
ctitudo  regiminis  ipsorum  non  est  in  ipsis 
sed  solum  in  motoribus.  Sed  homines 
servi  vel  quicunque  subditi  ita  aguntur 
ab  aliis  per  pr2eceptum,quod  tamen  agunt 


se  ipsos  per  liberum  arbitrium  ;  et  ideo 
requiritur  in  eis  qusedam  rectitudo  regi¬ 
minis  per  quam  se  ipsos  dirigant  in  obe- 
diendo  principantibus  ;  et  ad  hoc  pertinet 
species  prudentias  quae  politica  vocatur. 

—  2a  2ae,  q .  50,  a.  2,  in  c. 

Ad  sextum  dicendum, quod  divitias  com¬ 
parantur  ad  oeconomicam  non  sicut  finis 
ultimus,  sed  sicut  instrumenta  quasdam, 
ut  dicitur  in  i. Polit,  (c.  5  sqq.);  finis  au¬ 
tem  ultimus  oeconomicae  est  totum  bene 
vivere  secundum  domesticam  conversa¬ 
tionem  ;  Philosophus  autem  i.Eth.  (c.  1) 
ponit  exemplificando  divitias  finem  oeco¬ 
nomicae  secundum  studium  plurimorum. 

—  Ibid.  a.  3,  ad  1 ;  1.  Polit.  1.  6. 

Ad  septimum  patet  solutio  ex  dictis 
(in  c.). 

Ad  octavum  dicendum, quod  alia  nego¬ 
tia  quae  sunt  in  civitate  ordinantur  ad  ali¬ 
quas  particulares  utilitates  ;  sed  militare 
negotium  ad  tuitionem  boni  communis. 

—  2a  2£e,  q.  50,  a.  4,  ad  2. 

Ad  nonum  dicendum,  quod  exsecutio 
militaris  pertinet  ad  fortitudinem,  sed 
directio  ad  prudentiam,  et  praecipue  se¬ 
cundum  quod  est  in  duce  exercitus. — 
Ibid.  ad  3. 

Ad  decimum  et  undecimum  patet  solu¬ 
tio  ex  dictis  (in  c.). 

ARTICULUS  V 

UTRUM  RECTE  ASSIGNENTUR  PARTES  POTEN- 
TIALES  PRUDENTII. 

Videtur  quod  non  bene  assignentur 
partes  potentiales  prudentiae,  scilicet  eu- 
bulia,  synesis  et  gnome. 

1.  Dicit  enim  Philosophus  in  6.  Eth. 
(c.  5), quod  prudens  est  totaliter  consiliati- 
vus ;  sed  eubulia  est  bona  consiliatio  :  er¬ 
go  idem  est  quod  prudentia  et  non  pars 
ejus.  —  3.  Sent.  dist.  33,  q.  3,  a  1, 
quasstiunc.  3,  arg.  1 ;  2a  2<q,  q.  51,  a.  2, 
arg.  1. 

2.  Prasterea,  eubulia  non  est  virtus ;  vir¬ 
tus  enim  perfectio  quaedam  est ;  sed  eubu¬ 
lia  circa  consilium  consistit,  quod  impor- 

tat  dubitationem  et  inquisitionem,  qum 
imperfectiones  sunt ;  ergo  eubulia  non 
bene  ponitur  pars  prudentias.  — 2a  2ae,  q, 
51,  a.  1,  arg.  2. 

3.  Praeterea,  synesis  est  bona  judicatio; 
sed  judicium  in  operabilibus  est  ipsa 
electio :  cum  igitur  eligere  recte  sit  pru¬ 
dentiae  proprium,  videtur  quod  synesis 
sid  idem  quod  prudentia  et  non  pars  ejus. 
—  3.  Sent.  1.  c.  arg.  2. 

4.  Praeterea,  virtutes  non  insunt  nobis 
a  natura,  ut  dictum  est;  sed  synesis  inest 
aliquibus  a  natura,  ut  dicit  Philosophus 
in6.jE'/A.(c.ll,al.l2):  ergo  synesis  non  est 
virtus,  et  proinde  nec  pars  prudentiae.  — 
2a  2ae,  q.  51,  a.  3,  arg.  1  ;  6.  Eth.  1.  9. 

5.  Praeterea,  judicium  medium  est  inter 
consilium  et  praeceptum  ;  sed  una  tantum 
virtus  est  bene  consiliativa,  scilicet  eu¬ 
bulia,  et  una  tantum  virtus  est  bene  prae¬ 
ceptiva,  scilicet  prudentia:  ergo  etiam  una 
est  tantum  virtus  bene  judicativa,  scilicet 
synesis ;  non  ergo  est  aliqua  alia,  virtus 
bene  judicativa,  qum  gnome  dicatur.  — 
2a  2ae,  1.  c.  a.  4,  arg.  2  et  i. 

Sed  contra  est,  quod  Philosophus  6. 
Eth.  (c.  9  sqq.,  al.10  sqq.)  post  tractatio¬ 
nem  de  prudentia,  agit  de  eubulia  et  de 
synesi  et  gnome  tamquam  de  pertinentibus 
ad  prudentiam.  —  6.  Eth.  1.8  et  9. 

Respondeo  dicendum, quod  partes  poten- 
tiales  alicujus  virtutis  dicunturvirtutes  ad¬ 
juncta?, qumordinanturad  aliquos  secundos 
actus  vel  materias  quasi  non  habentes  to¬ 
tam  potentiam  principalis  virtutis.  Et  se¬ 
cundum  hoc  ponuntur  partes  prudentim 
eubulia,  synesis  et  gnome.  —  Ad  cujus 
evidentiam  sciendum  est,  quod  ad  ratio¬ 
nem  pertinet  praecipere  quod  faciendum 
est,  quia  aliae  vires  obediunt  aliqualiter 
rationi.  Ratio  autem  non  pra3cipit,  nisi 
prius  in  se  perfecta  sit  quantum  ad  id 
quod  est  sui  ipsius,  sicut  nec  aliqua  res 
movet  ante  sui  perfectionem.  Perfectio 
autem  rationis  practicm,  sicut  et  specula¬ 
tivae,  consistit  in  duobus,  scilicet  in  in¬ 
veniendo  et  judicando  de  inventis.  Inven¬ 
tio  autem  in  agendis  consilium  est ;  et 
ideo  oportet  haberi  virtutem  per  quam  ra¬ 


tio  consilietur  ;  et  haec  est  eubulia,  quae 
secundum  Philosophum  in  6.  Eth.  (c.9, 
al.  10)  est  rectitudo  consilii,  qua  bonum 
inquiritur  convenientibus  mediis  secun¬ 
dum  debitum  tempus  et  alias  circumstan¬ 
tias.  (3.  Sent.  dist.  33,  q.3,  a.l,sol.  3.)  Et 
oportet  haberi  virtutem  qua  bene  judicet 
de  consiliatis  ;  et  haec  vel  synesis,  quae 
est  circa  judicium  eorum,  quae  secundum 
regulas  communes  fiunt ;  vel  gnome,  quae 
est  circa  judicium  eorum,  in  quibus  opor¬ 
tet  quandoque  a  communi  lege  recedere. 
Et  oportet  haberi  virtutem  quae  bene  prae¬ 
cipiat;  et  haec  est  prudentia,  ut  dictum  est. 
Sed  quia  in  operabilibus  cognitio  ordinatur 
ad  opus,  ideo  consilium  et  judicium  de  con¬ 
siliatis  reducitur  ad  praeceptum  de  opere 
sicut  ad  finem  :  propter  hoc  prudentia  est 
usualis  et  principalis  respectu  omnium; 
et  aliae  participant  modum  ipsius.  —  3. 
Sent.  dist.  33,  q.  3,  a.  1 ,  sol.  3 ;  2a  2ae,  q. 
48,  a.  un.  ,  c. ;  q.  51,  a.  1,  2,  3,  4;  6.  Eth. 
1.  8  et  9. 

Ad  primum  ergo  dicendum,  quod  et 
consilium  et  judicium  pertinent  ad  pru¬ 
dentem,  non  sicut  principales  ejus  actus, 
sed  sicut  ea  quibus  utitur  ad  suum  ac¬ 
tum. —  3.  Sent.  1.  c.  quaestiunc.  3,  ad  1. 

Ad  secundum  dicendum,  quod  etsi  vir¬ 
tus  sit  essentialiter  perfectio  quaedam,  non 
tamen  oportet  quod  omne  illud,  quod  est 
materia  virtutis,  importet  perfectionem. 
Oportet  enim  circa  omnia  humana  perfici 
per  virtutes,  et  non  solum  circa  actus  ra¬ 
tionis,  inter  quos  est  consilium,  sed  etiam 
circa  passiones  appetitus  sensitivi,  quae 
adhuc  sunt  multo  imperfectiores.  —  Vel 
potest  dici,  quod,  virtus  humana  est  per¬ 
fectio  secundum  modum  hominis,  quia 
non  potest  per  certitudinem  comprehen¬ 
dere  veritatem  rerum  simplicium  intuitu 
simplici  ,  et  praecipue  in  agibilibus,  quae 
sunt  contingentia.  —  2a  2m,  q.  51,  a.  1, 
ad  2. 

Ad  tertium  dicendum,  quod  judicium 
consistit  adhuc  in  cognitivis  terminis;  sed 
electio  est  applicatio  cognitionis  ad  opus  ; 
unde  judicium  praecedit  electionem.  —  3. 
6'en^  1.  c.  ad  2. 

Ad  quartum  dicendum,  quod  rectum  ju¬ 
dicium  in  hoc  consistit,  quod  vis  cogno- 
scitiva  apprehendat  rem  aliquam  secun¬ 
dum  quod  in  se  est ;  quod  quidem  provenit 
ex  recta  dispositione  virtutis  apprehensi- 
va3 :  sicut  in  speculo,  si  fuerit  bene  disposi¬ 
tum,  imprimuntur  formce  corporum  se¬ 
cundum  quod  sunt;  si  vero  fuerit  male 
dispositum, apparent  ibi  imagines  distortae 
et  prave  se  habentes.  Quod  autem  virtus 
cognoscitiva  sit  bene  disposita  ad  recipien¬ 
dum  res  secundum  quod  sunt,  contingit 
quidem  radicaliter  ex  natura,  consumma¬ 
tur  autem  ex  exercitio,  et  hoc  dupliciter: 
—  uno  modo  directe  ex  parte  ipsius  co- 
gnoscitivae  virtutis,  puta  quia  non  est  im¬ 
buta  pravis  conceptionibus,  sed  veris  et 
rectis ;  et  hoc  pertinet  ad  synesim,  secun¬ 
dum  quod  est  specialis  virtus ;  —  alio 
modo  indirecte  ex  bona  dispositione  appe- 
titivae  partis;  ex  qua  sequitur  quod  homo 
bene  judicet  de  appetibilibus  :  et  sic 
bonum  virtutis  judicium  consequitur  ha¬ 
bitus  virtutum  moralium,  sed  circa  fines ; 
synesis  autem  est  magis  circa  ea  quae 
sunt  ad  finem.  —  2a  2ae,  q.  51,  a.  3,  ad  1 . 

Ad  quintum  dicendum,  quod  habitus 
cognoscitivi  distinguuntur  secundum  al- 
tiora  vel  inferiora  principia ;  sicut  sapien¬ 
tia  in  speculativis  altiora  principia  consi¬ 
derat  quam  scientia,  et  ideo  ab  ea  distin¬ 
guitur  ;  et  ita  etiam  oportet  esse  in  ac¬ 
tivis.  Manifestum  est  autem  quod  illa, 
quae  sunt  praeter  ordinem  inferioris  prin¬ 
cipii  sive  caus®,  reducuntur  quandoque 
in  ordinem  altioris  principii :  sicut  mon¬ 
struosi  partus  animalium  sunt  praeter  or¬ 
dinem  virtutis  activa3  in  semine ;  tamen 
cadunt  sub  ordine  altioris  principii,  scili¬ 
cet  coelestis  corporis,  vel  providentiae  di¬ 
vinae  ;  unde  ille  qui  consideraret  virtutem 
activam  in  semine,  non  posset  certum  ju-- 
dicium  ferre  de  hujusmodi  monstris,  de 
quibus  tamen  potest  judicari  secundum 
considerationem  divinae  providentiae.  — 
Contingit  autem  quandoque  aliquid  esse 
faciendum  .  praeter  communes  regulas 
agendorum,  puta  cum  impugnator!  pa¬ 
triae  non  est  depositum  reddendum.  Et 


ideo  oportet  de  hujusmodi  judicare  secun¬ 
dum  aliqua  altiora  principia,  quam  sint 
regulae  communes,  secundum  quas  judi¬ 
cat  synesis ;  et  secundum  ilia  altiora  prin¬ 
cipia  exigitur  altior  virtus  judicativa,  quae 
vocatur  gnome,  quae  importat  quandam 
perspicacitatem  animi,  et  secundum  quam 
homines  dicuntur  eugnomones. — ■  2a  2ae, 
q.  51,  a.  4,  c.;  6.  Eth.  1.  9. 

Quia  vero  judicium  debet  sumi  ex  pro¬ 
priis  principiis  rei,  inquisitio  autem  fit 
etiam  per  communia  —  unde  in.  specu¬ 
lativis  dialectica  quae  est  inquisitiva,  pro¬ 
cedit  ex  communibus,  demonstrativa  au¬ 
tem  qua3  est  judicativa,  procedit  ex  pro¬ 
priis — ;  ideo  eubulia,  ad  quam  pertinet 
inquisitio  consilii,  est  una  de  omnibus; 
non  autem  synesis,  quae  est  judicativa. 
Praeceptum  autem  respicit  in  omnibus 
unam  rationem  boni ;  et  ideo  etiam  pru¬ 
dentia  non  est  nisi  una.  —  2a  2a0,  q.  51, 
a.  4,  ad  2. 

ARTICULUS  VI 

UTRUM  RECTE  NUMERENTUR  VITIA  OPPOSITA 
PRUDENTIAE. 

Videtur  quod  non  recte  enumerentur 
vitia  opposita  prudentiae,  scilicet  impru¬ 
dentia,  praecipitatio,  inconsideratio,  in¬ 
constantia,  negligentia,  prudentia  carnis, 
astutia,  dolus,  fraus. 

1 .  Imprudentia  enim  opponitur  virtuti 
prudentiae ;  sed  prcecipitatio  opponitur 
consilio  :  ergo  praecipitatio  non  est  vitium 
sub  imprudentia  contentum.  —  2a  2ce,  q. 
53,  a.  3,  arg.  I. 

2.  Praeterea,  genus  non  invenitur  extra 
species  ;  ergo  imprudentia  non  invenitur 
extra  praecipitationem,  inconsiderationem 
etc.;  male  igitur  affertur  tamquam  spe¬ 
ciale  vitium  oppositum  prudentiae. 

3.  Preeterea,  videtur  prcecipitatio  ad 
temeritatem  pertinere  ;  temeritas  autem 
praesumptionem  importat,  quae  pertinet  ad 
superbiam  :  ergo  praecipitatio  non  est  vi¬ 
tium  sub  imprudentia  contentum.  —  2a 
.2a),  q.  53,  a.  3,  arg.  2. 

4.  Praeterea,  inconstantia  videtur  in 

hoc  consistere  quod  homo  non  persistat  in 
aliquo  difficili ;  sed  persistere  in  difficili¬ 
bus  pertinet  ad  fortitudinem :  ergo  incon¬ 
stantia  magis  opponitur  fortitudini  quam 
prudentiae.  —  Ibid.  a.  5,  arg.  1. 

5.  Praeterea,  quicunque  consiliatur, 
oportet  quod  multa  consideret;  sed  per 
defectum  consilii  est  prcecipitatio ,  et  per 
consequens  ex  defectu  considerationis  : 
ergo  praecipitatio  sub  inconsideratione 
continetur  ;  non  ergo  inconsideratio  est 
speciale  vitium  imprudentiae.  —  Ibid.  a. 
4,  arg.  2. 

6.  Praeterea,  ille  videtur  esse  incon¬ 
stans,  qui  non  perseverat  in  eo  quod  pro¬ 
posuerat  :  quod  quidem  pertinet  in  dele¬ 
ctationibus  ad  incontinentem,  et  in  tri¬ 
stitiis  ad  mollem  sive  delicatum  ;  ergo 
inconstantia  non  pertinet  ad  impruden¬ 
tiam.  —  Ibid.  a.  5,  arg.  3. 

7.  Praeterea,  imprudentia  est  circa 
aliquem  actum  rationis  ;  sed  negligentia 
non  importat  defectum  neque’ circa  judi¬ 
cium,  in  quo  deficit  inconsideratio,  ne¬ 
que  circa  consilium,  in  quo  deficit  prae¬ 
cipitatio,  neque  circa  praeceptum,  in  quo 
deficit  inconstantia  :  ergo  negligentia  non 
pertinet  ad  imprudentiam.  —  2a  2ae,  q. 
o4,  a.  2,  arg.  3. 

8.  Praeterea,  caro  licite  amatur  ;  ergo 
prudentia  carnis  est  licita;  ergo  non  bene 
ponitur  vitium  oppositum  prudentiae.  — 
2a  2ae,  q.  53,  a.  1,  arg.  2. 

9.  Praeterea,  verba  Sacrae  Scripturae 
non  inducunt  aliquem  ad  vitium  ;  indu¬ 
cunt  autem  ad  astutiam,  secundum  illud 
Proverb.  1,4:  «  ut  detur  parvulis  as¬ 
tutia  »  :  ergo  astutia  non  est  vitium  con¬ 
tra  prudentiam. —  Ibid.  a.  3,  arg,  1. 

10.  Pranterea,  vitium  in  perfectis  viris 
non  invenitur  ;  invenitur  autem  .in  eis 
aliquis  dolus,  secundum  illud  2.  ad  Cor. 
12, 16 :  «  cum  essem  astutus,  dolo  vos 
cepi  »  :  ergo  dolus  non  est  vitium  con¬ 
tra  prudentiam.  — Ibid.  a.  4,  arg.  1. 

11.  Praeterea,  fraus  pertinere  videtur 
ad  illicitam  exceptionem  vel  receptionem 
rerum  ;  sed  illicite  usurpare  vel  retinere 
res  exteriores  pertinet  ad  injustitiam 


vel  illiberalitatem  :  ergo  fraus  non  est  vi¬ 
tium  oppositum  prudentiae.  —  Ibid.  a. 
5, arg.  2. 

12.  Sed  contra  :  Sicut  fraus  et  dolus 
spectant  ad  astutiam,  ita  pigritia  et  tor¬ 
por  ad  negligentiam  ;  ergo  videtur  quod 
non  sufficienter  sunt  assignatae  species 
imprudentiae.  — 2a  2ae,  q.  54,  a.  2,  arg.  1. 

Respondeo  DICENDUM,  quod  vitia  oppo¬ 
sita  prudentiae  in  duplici  genere  possunt 
considerari  :  in  primo  sunt  ea  quae  ma¬ 
nifeste  contrarietatem  habent  ad  pruden¬ 
tiam,  quae  scilicet  vitia  proveniunt  ex  de¬ 
fectu  prudentia,  vel  eorum  quae  ad  pru¬ 
dentiam  requiruntur  ;  in  secundo  sunt  ea 
quae  habent  quandam  similitudinem  fal¬ 
sam  cum  prudentia,  quae  scilicet  contin¬ 
gunt  per  abusum  eorum  quae  ad  pru¬ 
dentiam  requiruntur  (2a  2ae,  q.  53,  in 
prologo).  Haec  autem  omnia  ad  impru¬ 
dentiam  revocantur.  Imprudentia  autem 
dupliciter  accipi  potest  :  uno  modo  pri¬ 
vative.^  alio  modo  contrarie.  Nam  nega¬ 
tive  non  proprie  dicitur,  ita  scilicet  quod 
proprie  importet  solam  carentiam  pru¬ 
dentiae,  quae  non  est  vitium.  Et  privative 
quidem  imprudentia  dicitur,  in  quan¬ 
tum  scilicet  caret  aliquis  prudentia  quam 
natus  est  et  debet  habere.  Contrarie  vero 
accipitur  imprudentia,  secundum  quod 
ratio  contrario  modo  movetur  vel  agit 
prudentiae.  —  2a  2ae,  q.  53,  a.  1,  in  c. 

Cum  autem  triplex  sit  actus  pruden¬ 
tiae,  ut  dictum  est,  scilicet  consiliari,  ju¬ 
dicare,  praecipere  ;  secundum  diversam 
oppositionem  triplici  huic  actui  pruden¬ 
tiae,  est  diversitas  in  speciebus  impruden¬ 
tiae  contrarie  sumptae.  Primum  ergo  est 
prcecipitatio,  quae  in  actibus  animae  me¬ 
taphorice  dicitur  secundum  similitudi¬ 
nem  a  corporali  motu  acceptam.  Dicitur 
autem  praecipitari  secundum  corporalem 
motum  quod  a  superiori  in  ima  pervenit 
secundum  impetum  quendam  proprii  mo¬ 
tus  vel  alicujus  impellentis,  non  ordinate 
descendendo  per  gradus.  Summum  au¬ 
tem  animae  est  ipsa  ratio ;  imum  autem 
est  ipsa  operatio  per  corpus  exercita  ;  gra¬ 
dus  autem  medii,  per  quos  oportet  ordina- 

te  descendere,  sunt  Anemoria  prasterito- 
rum,  intellig entia  pra3sentium,  sollertia 
in  considerandis  futuris  eventibus,  ratio¬ 
cinatio  conferens  unum  alteri,  docilitas 
per  quam  aliquis  acquiescit  scientige  ma¬ 
jorum  ;  per  quos  quidem  gradus  aliquis 
ordinate  descendit  recte  consiliando.  Si 
quis  autem  feratur  ad  agendum  per  im¬ 
petum  voluntatis  vel  passionis,  pertrans- 
itis  ejusmodi  gradibus,  est  prgecipitatio. 
Et  cum  inordinatio  consilii  ad  impruden¬ 
tiam  pertineat,  sic  manifestum  est  quod 
vitium  prcBcipitationis  sub  imprudentia 
continetur  {Ibid.  a.  3,  c.).  —  Sicut  autem 
inquisitio  pertinet  ad  rationem,  ita  judi¬ 
cium  pertinet  ad  intellectum.  Unde  et  in 
speculativis  scientia  demonstrativa,  scien¬ 
tia  dicitur  judicativa,  in  quantum  per  re¬ 
solutionem  in  prima  principia  intelligibi- 
lia  de  veritate  inquisitorum  judicatur.  Et 
ideo  consideratio  maxime  pertinet  ad  ju¬ 
dicium.  Undeet  defectus  recti  judicii  ad  vi¬ 
tium  inconsiderationis  pertinet,  prout 
scilicet  aliquis  in  recte  judicando  deficit 
ex  hoc  quod  contemnit  vel  negligit  atten¬ 
dere  ea  ex  quibus  rectum  judicium  pro¬ 
cedit  {Ibid,  a.  4,  c.).  —  At  si  defectus  in 
ratione  oriatur  ex  hoc  quod  ratio  deficiat 
in  praecipiendo  ea  quae  sunt  consiliata  et 
judicata,  vel  quod  non  possit  resistere  im¬ 
pulsui  passionum  ex  debilitate  sua  vel 
ob  aliam  rationem  :  sic  est  inconstantia, 
quse  in  quantum  est  defectus  in  ratione, 
perlinet  ad  imprudentiam.  Et  sicut  prae¬ 
cipitatio  est  ex  defectu  circa  actum  con¬ 
silii,  et  inconsideratio  circa  actum  judicii  ; 
ita  inconstantia  est  contra  actum  prae¬ 
cepti,  cum  scilicet  aliquis  deficit  praeci¬ 
piendo  quasi  ab  aliquo  impeditus,  ut  di¬ 
ctum  est  {Ibid.  a.  5,  c.).  —  At  vero  si  hoc 
accidat  per  defectum  promptae  voluntatis, 
erit  negligentia,  quae  opponitur  sollicitu¬ 
dini,  cujus  rectitudo  pertinet  ad  pruden¬ 
tiam,  et  per  consequens  ejus  oppositum 
ad  imprudentiam  (2a  2ge,  q.  34,  a.  2,  in 
c.  et  ad  3). 

Ad  considerationem  autem  eorum  quae 
sunt  in  secundo  genere  sciendum  est, 
quod  prudentia  est  «  recta  ratio  agibi- 


lium  »,  sicut  scientia  est  «  certa  ra¬ 
tio  scibilium  ».  Contingit  autem  contra 
rectitudinem  scientiae  dupliciter  peccari 
in  speculativo  :  —  uno  quidem  modo, 
quando  ratio  inducitur  ad  aliquam  conclu¬ 
sionem  falsam,  quae  apparet  vera  ;  —  alio 
modo  ex  eo  quod  ratio  procedit  ex  aliqui¬ 
bus  falsis,  qu«  videntur  esse  vera,  sive 
sint  ad  conclusionem  veram  sive  ad  fal¬ 
sam.  Ita  etiam  aliquis  defectus  potest  esse 
contra  prudentiam  habens  aliquam  simi¬ 
litudinem  ejus  dupliciter  :  —  uno  modo, 
quia  judicium  rationis  ordinatur  ad  finem 
qui  non  est  vere  bonus,  sed  apparens  :  et 
hoc  pertinet  ad  prudentiam  carnis,  qu« 
proprie  dicitur  secundum  quod  aliquis 
bona  carnis  habet  ut  ultimum  finem  suae 
vitae  (2a’2ae,  q.  55,  a.  1,  in  c.)  ;  —  alio 
modo  in  quantum  aliquis  ad  finem  ali¬ 
quem  consequendum  vel  bonum  vel  ma¬ 
lum  utitur  non  veris  viis,  sed  simulatis 
et  apparentibus  :  et  hoc  pertinet  ad  vitium 
astutiae  {Ibid.  a.  3,  in  c.). — Assumptio 
autem  harum  viarum  potest  dupliciter 
considerari :  —  uno  quidem  modo  in  ipsa 
cogitatione  viarum  hujusmodi  :  et  hoc 
proprie  pertinet  ad  astutiam,  sicut  etiam 
excogitatio  rectarum  viarum  ad  debitum 
finem  pertinet  ad  prudentiam.  Alio  modo 
potest  considerari  talium  viarum  assum¬ 
ptio  secundum  exsecutionem  operis  :  et  se¬ 
cundum  hoc  pertinet  ad  dolum  {ibid.  a. 
4,  in  c.)  vel  fraudem,  quan  important 
quandam  exsecutionem  astutiae  et  secun¬ 
dum  hoc  ad  astutiam  pertinent,  —  aliter 
tamen  et  aliter:  nam  dolus  pertinet  uni¬ 
versaliter  ad  exsecutionem  astutiae,  sive 
fiat  per  verba  sive  per  facta  ;  fraus  autem 
magis  proprie  pertinet  ad  exsecutionem 
astutiae  secundum  quod  fit  per  facta  {Ibid. 
a.  5,  c.).  —  2a  28e,  q.  53,  prolog.  et  a.  I , 
2,  3,  4, 5  ;  q.  54,  a.  1  et  2  ;  q.  55,  a.  1  sqq. 

Ad  primum  dicendum,  quod  consilii 
rectitudo  pertinet  ad  virtutem  prudentiae ; 
et  ideo  praecipitatio  ex  hoc  quod  coiitra- 
riatur consilio,  contrariaturet  prudentiae. 
—  2a  2ae,  q.  53,  a.  3,  ad  1. 

Ad  secundum  patet  solutio  ex  dictis 
(in  c.)  ;  imprudentia  enim  dupliciter  ac- 

cipitur  :  privative,  quomodo  est  speciale 
peccatum  imprudentitB  ;  et  contrarie,  quo¬ 
modo  dividitur  per  pra3cipitationem,  in- 
considerationem,  elc. 

Ad  tertium  dicendum,  quod  illa  dicun¬ 
tur  fieri  temere,  quce  ratione  non  regun¬ 
tur.  Quod  quidem  potest  contingere  du¬ 
pliciter  :  uno  modo  ex  impetu  voluntatis 
vel  passionis  ;  alio  modo  ex  contemptu 
regula3  dirigentis:  et  hoc  proprie  impor¬ 
tat  temeritas  ;  unde  videtur  ex  radice  su¬ 
perbia)  provenire,  quee  refugit  subesse  re¬ 
gulas  alienas.  Prascipitatio  autem  se  habet 
ad  utrumque ;  unde  temeritas  sub  prasci- 
pitatione  continetur,  quainvis  praicipita- 
tio  magis  respiciat  primum.  — 2a  2£e,  q. 
53,  a.  3,  ad  2. 

Ad  quartum  dicendum,  quod  bonum 
prudentias  participatur  in  omnibus  virtu¬ 
tibus  moralibus  ;  et  secundum  hoc  persi¬ 
stere  in  bono  pertinet  ad  omnes  virtutes 
morales,  pr^cipue  tamen  ad  fortitudi¬ 
nem,  qu*  patitur  majorem  impulsum  ad 
contrarium.  —  Ibid.  a.  5,  ad  1. 

Ad  quintum  dicendum,  quod  tota  con¬ 
sideratio  eorum  quas  in  consilio  atten¬ 
duntur,  ordinatur  ad  recte  judicandum  ; 
et  ideo  consideratio  in  judicio  perficitur  ; 
unde  etiam  inconsideratio  maxime  oppo¬ 
nitur  rectitudini  judicii.  —  Ibid.  a.  4, 
ad  2. 

Ad  sextum  dicendum,  quod  continentia 
et  perseverantia  non  videntur  esse  in  vi 
appetitiva,  sed  solum  in  ratione.  Conti¬ 
nens  enim  patitur  quidem  perversas  con¬ 
cupiscentias,  et  perseverans  graves  tristi¬ 
tias  (quod  designat  defectum  appetitivas 
virtutis),  sed  ratio  firmiter  persistit,  con¬ 
tinentis  quidem  contra  concupiscentias, 
perseverantis  autem  contra  tristitias.  Un¬ 
de  continentia  et  perseverantia  videntur 
esse  species  constantite  ad  rationem  perti¬ 
nentis,  ad  quam  etiam  pertinet  inconstan¬ 
tia.  — Ibid.  a.  5,  ad  3. 

Ad  septimum  dicendum,  quod  negli- 
gentia  est  circa  actum  praecipiendi,  ad 
quem  etiam  pertinet  sollicitudo.  Aliter 
tamen  circa  actum  hunc  deficit  negligens, 
et  aliter  inconstans  ;  inconstans  enim  de¬ 


ficit  in  prmeipiendo  quasi  ab  aliquo  impe¬ 
ditus,  negligens  autem  per  defectum 
prompta)  voluntatis,  ut  dictum  est.  — 
2a  2ce,  q.  54,  a.  2,  ad  3. 

Ad  octavum  dicendum,  quod  caro  est 
propter  animam,  sicut  materia  propter 
formam,  et  instrumentum  propter  princi¬ 
pale  agens.  Et  ideo  sic  licite  diligitur  caro, 
ut  ordinetur  ad  bonum  animaa  sicut  ad 
finem. Si  autem  in  ipso  bono  carnis  consti¬ 
tuatur  ultimus  finis,  erit  inordinata  et 
illicita  dilectio  ;  et  hoc  modo  ad  amorem 
carnis  ordinatur  prudentia  carnis.  —  2a 
2Ee,  q.  55,  a.  1,  ad  2. 

Ad  nonum  dicendum,  quod  sicut  Au¬ 
gustinus  dicit  (4.  contra  Julian.  n.  20  ;  — 
Migne  t.  44,  coi.  748),  sicut  prudentia 
abusive  quandoque  in  malo  accipitur,  ita 
etiam  astutia  quandoque  in  bono,  et  hoc 
propter  similitudinem  unius  ad  alterum  ; 
proprie  tamen  astutia  in  malo  accipitur, 
sicut  Philosophus  dicit  in  6.  Eth.  (c.  12). 
—  Ibid.  a.  3,  ad  1. 

Ad  decimum  dicendum,  quod  sicut  as¬ 
tutia  proprie  accipitur  in  malo,  abusive 
autem  in  bono,  ita  etiam  dolus,  qui  est 
astutias  exsecutio.  —  Ibid.  a.  4,  ad  1. 

Ad  undecimupi  dicendum  quod  exse¬ 
cutio  astutiae  potest  fieri  per  aliquod  aliud 
vitium,  sicut  et  exsecutio  prudentiae  fit 
per  virtutes  •,  et  hoc  modo  nihil  prohibet 
defraudationem  pertinere  ad  avaritiam 
vel  illiberalitatem .  —  Ibid.  a.  5,  ad  2. 

Ad  duodecimum  dicendum,  quod  ne- 
gligentia  consistit  in  defectu  interioris  ac¬ 
tus  ad  quem  pertinet  electio  ;  pigritia  au¬ 
tem  et  torpor  magis  pertinent  ad  exsecu¬ 
tionem  :  ita  tamen,  quod  pigritia  impor¬ 
tat  tarditatem  ad  exsequendum,  torpor 
remissionem  quandam  importat  in  ipsa 
exsecutione.  Et  ideo  convenienter  torpor 
ex  acedia  nascitur,  quia  acedia  est  tristi¬ 
tia  aggravans,  id  est  impediens  animam 
ab  operando.  —  2a  2fe,  q.  54,  a.  2,  ad  1. 

QUESTIO  XX 

DE  JUSTITIA. 

Deinde  considerandum  est  de  justitia. 


CIRCA  QUAM  QUERUNTUR  QUINQUE  : 

1.  Utrum  justitia  recte  definiatur  a  juris 
peritis  perpetua  et  constans  voluntas  elc. 

2.  Utrum  justitia  semper  sit  ad  alterum, 
et  an  sit  circa  operationes,  et  an  medium  ju- 
stitise  sit  medium  rei,  et  an  sit  praecipua  inter 
virtutes  morales. 

3.  Utrum  recte  dividatur  justitia  in  lega¬ 
lem  seu  generalem,  et  particularem,  ac  epi- 
kiam  ;  et  particularis  in  distribulivam  et 
commutativam. 

4.  Utrum  recte  assignentur  virtutes  justi¬ 
tiae  annexae. 

5.  Utrum  aliquis  possit  pati  injustum  vo¬ 
lens. 

ARTICULUS  I 

UTRUM  JUSTITIA  RECTE  DEFINIATUR. 

Videtur  quod  non  recte  definiatur  ju¬ 
stitia  a  jurisperitis,  quod  «justitia  est  per¬ 
petua  et  constans  voluntas  jus  suum  uni¬ 
cuique  tribuens  ». 

1.  Justitia  enim  secundum  Philoso¬ 
phum  (.0.  Eth.  c.  1),  est  habitus  a  quo  sunt 
aliqui  operativi  justorum  ;  sed  voluntas 
nominat  potentiam  vel  actum  :  ergo  non 
recte  justitia  dicitur  esse  voluntas.  — 2a 
2a3,  q.  58,  a.  1,  arg.  1  ;  5.  Elh.  1.  1. 

2.  Praeterea,  justitia  non  est  in  volun¬ 
tate;  est  enim  circa  ea  quae  sunt  ad  alte¬ 
rum  ;  ordinare  autem  ad  alterum  est  ra¬ 
tionis  :  ergo  non  recte  dicitur  esse  volun¬ 
tas.  —  2a  2a3,  1.  c.  a.  4,  arg.  2. 

3.  Actus  justitiae  non  solum  est  red¬ 
dere  unicuique  quod  suum  est ;  ad  justi¬ 
tiam  enim  pertinet,  non  solum  res  dispen¬ 


sare  deliito  modo,  sed  etiam  injuriosas 
actiones  cohibere  ;  reddere  autem  quod 
suum  est,  videtur  solum  aci  dispensatio¬ 
nem  rerum  pertinere  :  ergo  non  recte  de¬ 
finitur  justitia  «  jus  suum  unicuique  tri¬ 
buens  ».  —  Ibid.  a.  II,  arg.  3. 

4.  Praetereo,  quilibet  habitus  debet  de¬ 
finiri  per  respectum  ad  actum  suum,  ha¬ 
bitus  enim  est  propter  actum  ;  judi¬ 
cium  est  actus  justitiae  :  ergo  justitia  de¬ 
buit  definiri  per  respectum  ad  judicium. — 
2a  2ae,  q.  GO,  a.  1,  in  c.  et  arg.  4. 

Sed  contra  est  auctoritas  juris  perito¬ 
rum.  —  2a2ae,  q.  58,  a.  1,  arg.  1. 

Respondeo  dicendum,  quod  praedicta 
justitia  definitio  conveniens  est,  si  recte 
intelligatur.  Cum  enim  omnis  virtus  sit 
habitus,  ut  dictum  est,  qui  est  principium 
boni  actus,  necesse  est  quod  virtus  defi¬ 
niatur  per  actum  bonum  qui  est  circa 
propriam  materiam  virtutis.  Est  autem 
justitia  circa  ea  C[ua3  sunt  ad  alterum  sicut 
circa  propriam  materiam,  ut  infra  dice¬ 
tur  ;  et  ideo  actus  justitias  per  compara¬ 
tionem  ad  propriam  materiam  et  obje¬ 
ctum  tangitur,  cum  dicitur  «  jus  suum 
unicuique  tribuens  «,  quia,  utisidorus  (in 
Etymol.  1.  10,  n.  125  ;  —  Migne  PP.  L.  t. 
82,  coi.  380)  ait  :  «  justus  dicitur,  quia 
jus  custodit  ». 

Ad  hoc  autem  quod  aliquis  actus  circa 
quamcunque  materiam  sit  virtuosus,  re¬ 
quiritur  quod  sit  voluntarius,  et  quod  sit 
stabilis  et  firmus,  quia  Philosophus  dicit 
in  2.  Eth.  (c.  4,  al.  3),  quod  ad  virtutis 
actum  requiritur  primo  quidem,  quod  ope¬ 
retur  sciens,  secundo  autem  quod  eli¬ 
gens,  et  propter  debitum  finem,  tertio 
quod  immobiliter  operetur  (2.  Eth.  1.  4). 
Primum  autem  horum  includitur  in  se¬ 
cundo,  quia  «  quod  per  ignorantiam  agi¬ 
tur,  est  involuntarium  »,  ut  dicitur  in 
3.  Eth.  (c.  1,  al.  2). Et  ideo  in  definitione 
justitias  primo  ponitur  voluntas  ad  os¬ 
tendendum,  quod  actus  justitias  debet  esse 
voluntarius  ;  additur  autem  do  constantia 
oX perpetuitate  ad  designandam  actus  fir¬ 
mitatem. 

Et  ideo  prasdicta  definitio  est  completa 

definitio  justitia,  nisi  quod  actus  ponitur 
pro  habitu,  qui  per  actum  specificatur ; 
habitus  enim  ad  actum  dicitur.  Et  si  quis 
vellet  eam  in  debitam  formam  definitio¬ 
nis  reducere,  posset  sic  dicere,  quod  «  ju¬ 
stitia  est  habitus  secundum  quem  aliquis 
constanti  et  perpetua  voluntate  jus  suum 
unicuique .  tribuit  ».  Et  quasi  est  eadem 
d*e finitio  cum  ea  quam  Philosophus  ponit 
in  5.  Eth.  (c.  5,  al.  9)  dicens,  quod  «  justi¬ 
tia  est  habitus,  secundum  quem  aliquis 
dicitur  operativus  secundum  electionem 
justi  ».  —  2a  2ge,  q.  58,  a.  1,  c.  ;  5.  Eth. 
1. 10. 

Ad  primum  ergo  dicendum,  quod  vo¬ 
luntas  hic  nominat  actum,  non  potentiam. 
Est  autem  consuetum  quod  apud  auctores 
habitus  per  actus  definiantur.  —  2a  2£e, 
q.  58,  a.  1,  ad  1. 

Ad  secundum  dicendum,  quod  illa  po¬ 
tentia  est  subjectum  virtutis,  ad  cujus  po¬ 
tentias  actum  rectificandum  virtus  ordi¬ 
natur.  Justitia  autem  non  ordinatur  ad 
dirigendum  aliquem  actum  cognosciti- 
vum  ;  non  enim  dicimur  justi,  quod  recte 
aliquid  cognoscimus.  Et  ideo  subjectum 
justitiae  non  est  intellectus  vel  ratio,  quae 
est  potentia  cognoscitiva .  Sed  quia  justi 
dicimur  ex  hoc  quod  aliquid  recte  agi¬ 
mus,  proximum  autem  principium  actus 
est  vis  appetitiva,  necesse  est  quod  justi¬ 
tia  sit  in  aliqua  vi  appetitiva  sicut  in 
subjecto.  Non  est  autem  in  appetitu  sen¬ 
sitivo,  quia  apprehensio  sensus  non  se 
extendit  ad  hoc  quod  considerare  possit 
proportionem  unius  ad  alterum  ;  sed  hoc 
est  proprium  rationis.  Unde  justitia  non 
potest  esse  nisi  in  voluntate.  Et  quia  vo¬ 
luntas  fertur  in  suum  objectum  conse¬ 
quenter  ad  apprehensionem  rationis,  ideo 
quia  ratio  ordinat  in  alterum,  voluntas 
potest  velle  aliquid  in  ordine  ad  alterum, 
quod  pertinet  ad  justitiam.  —  Ihid.  a.  4, 
in  c.  et  ad  2. 

Ad  tertium,  dicendum,  quod,  sicut  Phi¬ 
losophus  dicit  in  5.  Eth.  (c.  4),  omne  su¬ 
perfluum  in  iis  qu®  ad  justitiam  perti¬ 
nent,  lucrum,  extenso  nomine,  vocatur, 
sicut  et  omne  od  minus,  vocatur  dam¬ 


num  ;  et  [hoc]  ideo,  quia  justitia  prius  est 
exercita,  et  communius  exercetur  in  vo¬ 
luntariis  commutationibus  rerum,  puta 
emptione  et  venditione,  in  quibus  proprie 
haec  nomina  dicuntur ;  et  exinde  deri¬ 
vantur  haec  nomina  ad  omnia  circa  quae 
potest  justitia.  Et  eadem  est  ratio  de  hoc 
quod  est  reddere  unicuique  quod  suum 
est.  —  Ibid.  a.  11,  ad  3;  5.  Eth.  1.  6. 

Ad  quartum  dicendum,  quod  justitia 
in  principe  quidem  est  sicut  virtus  archi¬ 
tectonica,  quasi  imperans  et  praecipiens 
quod  justum  est ;  in  subditis  autem  est 
tamquam  virtus  exsecutivaet  ministrans. 
Et  idiQO  judicium  pertinet  ad  justitiam  se¬ 
cundum  quod  est  principaliori  modo  in 
praesidente.  —  2a2ae,  q.  60,  a.  1,  ad  4. 


ARTICULUS  II 

UTRUM  JUSTITIA  SEMPER  SIT  AD  ALTERUM,  ET 

CIRCA  OPERATIONES,  ET  UTRUM  MEDIUM 

justitia:  sit  medium  rei,  et  an  sit  pra:- 

CIPUA  INTER  virtutes  MORALES. 

I.  Videtur  quod  justitia  non  sit  semper 
ad  alterum. 

1.  Justitia  enim  Dei  est  aeterna  ;  sed  ni¬ 
hil  aliud  fuit  Deo  coaeternum  :  ergo  de  ra¬ 
tione  justitiae  non  est  quod  sit  ad  alte¬ 
rum.  —  2a  2ae,  q.  58,  a.  2,  arg.  3. 

2.  Praeterea,  sicut  operationes  quae  sunt 
ad  alterum,  indigent  rectificari,  ita  ope¬ 
rationes  quae  sunt  ad  se  ipsum;  ergo  sic¬ 
ut  est  justitia  circa  operationes  quae 
sunt  ad  alterum,  erit  etiam  justitia  circa 
operationes  quae  sunt  ad  se  ipsum.  — 
Ibid.  arg.  4. 

Sed  contra  est,  quod  homo  dirigitur 
in  ordine  ad  se  per  virtutes  quae  sunt 
circa  passiones ;  at  justitia  non  est  circa 
passiones ;  ergo  justitia  est  in  ordine  ad 
alium.  —  Ibid.  in  resp.  ad  4. 

II.  Ulterius  videtur  quod  justitia  non 
sit  circa  operationes. 

1.  Non  potest  enim  esse  idem  materia 
et  actus  circa  materiam ;  sed  actus  justi- 

tia3  est  quaedam  operatio :  ergo  operatio¬ 
nes  non  possunt  esse  materia  justitiae.  — 
3.  Sent.  dist.  33,  q.  2,  a.  2,  quaestiunc. 
3,  arg.  1. 

2.  Praeterea,  virtus  quae  Circuit  omnes 
virtutes,  non  habet  specialem  materiam  ; 
sed  justitia  est  ejusmodi ;  justitia  enim,  ut 
dicit  Philosophus  5.  Eth.  *  est  omnis  vir¬ 
tus. —  Ibid.  arg.  3,  et  arg.  1.  Sed  contra. 

Sed  contra  est,  quod  non  solum  opor¬ 
tet  hominem  moderari  circa  passiones 
interiores,  sed  etiam  circa  actiones  exte¬ 
riores.  Si  autem  moderatio  circa  illa  sit 
per  ordinem  ad  agentem,  sic  eadem  est 
ratio  moderandi  actiones  exteriores,  et 
interiores  passiones ;  unde  hoc  pertinet 
ad  alias  virtutes  quae  sunt  circa  passio¬ 
nes.  Si  vero  in  ordine  ad  alium  cum  quo 
est  conveniendum,  sic  habet  specialem 
rationem  moderationis ;  et  haec  est  justi¬ 
tia  propria.  Ergo  materia  justitiae  sunt 
operationes  secundum  quod  ordinantur 
ad  alterum.  —  3.  Sent.  1.  c.  quaestiunc. 
3,  in  c. 

III.  Ulterius  videtur  quod  justitiae  me¬ 
dium  non  sit  medium  rei. 

1.  Ratio  enim  generis  salvatur  in  omni 
virtute  ;  sed  virtus  moralis,  ut  in  2.  Eth. 
(c.  6)  definitur,  est  habitus  electivus  in 
medietate  existens  determinata  ratione 
quoad  nos  :  ergo  et  injustitia  est  medium 
rationis  et  non  rei.  —  3.  Sent.  dist.  33,  q. 
1,  a.  3,  quaestiunc.  2,  arg.  1 ;  2a  2ae,  q. 
58,  a.  10,  arg.  1. 

2.  Praeterea,  in  iis  quae  simpliciter 
sunt  bona,  non  est  accipere  superfluum 
et  diminutum,  et  per  consequens  nec  me¬ 
dium,  sicut  patet  de  virtutibus,  ut  dicitur 
in  2.  Eth.  (c.  6);  sed  justitia  est  circa 
simpliciter  bona,  ut  dicitur  in  5.  Eth.  (c. 
1,  al.  2) :  ergo  in  justitia  non  est  medium 
rei.  — ■  2a  2ae,  q.  58,  a.  10,  arg.  2. 

Sed  contra  est,  quod  Philosophus  in 
5.  Eth.  (c.  4,  al.  7)  assignat  medium  ju¬ 
stitiae  secundum  proportionalitatem  arith¬ 
meticam,  quod  est  medium  rei.  —  3.  Eth. 
1.  6  et  alibi. 

*  Gap.  2,  al.  3.  Gf.  S.  Thomas,  1.  2. 


IV.  Ul  terius  videtur  quod  justitia  non 
sit  praecipua  inter  virtutes  morales. 

1.  Majus  enim  est  dare  alicui  de  proprio 
quam  reddere  alicui  quod  ei  debetur ;  sed 
primum  pertinet  ad  liberalitatem,  secun¬ 
dum  autem  ad  justitiam  :  ergo  videtur 
quod  liberalitas  sit  major  virtus  quam 
justitia.  —  la  2ae,  q.  66,  a.  4,  arg.  1  ;  2a 
2ae,  q.  58,  a.  12,  arg.  1. 

2.  Pr*terea,  magnanimitas  operatur 
magnum  in  omnibus  virtutibus,  ut  di¬ 
citur  in  4.  Eth.  (c.  3,  al.  7);  ergo  magni¬ 
ficat  etiam  ipsam  justitiam  ;  est  igitur 
major  quam  justitia.  — ■  la28e,  1.  c.  arg. 
3  ;  2a  28e,  1.  c.  arg.  2. 

Sed  contra  est,  quod  Philosophus  dicit 
in  5.  Eth.  (c.  1,  al.  3),  quod  justitia  est 
praeclarissima  virtutum.  —  la  2a3, 1.  c. 
arg.  Sed  contra;  5.  Eth.  1.  2. 

Respondeo  dicendum  ad  primam  quae¬ 
stionem,  quod  justitiae  proprium  est  inter 
alias  virtutes,  ut  ordinet  hominem  in  eis 
quae  sunt  ad  alterum.  Importat  enim 
quandam  aequalitatem,  ut  ipsum  nomen 
demonstrat,  dicuntur  enim  vulgariter  ea 
quae  adaequantur  ;  aequalitas  au¬ 

tem  ad  alterum  est ;  nihil  enim  est  sibi 
aequale,  sed  alteri  (2a  2ae,  q.  57,  a.  1,  in 
c.;  3.  Sent.  dist.  33,  q.  2,  a.  2,  sol.  3).  Et 
quia  ad  justitiam  pertinet  actus  humanos 
rectificare,  necesse  est  quod  aequalitas 
ista,  quam  requirit  jus  titia,  sit  diversorum 
agere  potentium.  Actiones  autem  sunt 
suppositorum  et  totorum,  non  autem  pro¬ 
prie  loquendo  partium  et  formarum  seu 
potentiarum;  non  enim  proprie  dicitur, 
quod  manus  percutiat,  sed  quod  homo 
per  manum  ;  neque  proprie  dicitur,  quod 
calor  calefaciat,  sed  ignis  per  calorem  ; 
secundum  tamen  similitudinem  quandam 
haec  dicuntur.  Justitia  ergo  proprie  dicta 
requirit  diversitatem  suppositorum  ;  et 
ideo  non  est  nisi  unius  hominis  ad  alium. 
Sed  secundum  similitudinem  accipiuntur 
in  uno  et  eodem  homine  diversa  principia 
actionum,  quasi  diversa  agentia,  sicut 
ratio,  et  irascibilis  et  concupiscibilis ; 
et  ideo  metaphorice  in  uno  et  eodem  dici¬ 
tur  esse  justitia.  Unde  et  Philosophus 

(5.  Eth.  c.  ult.)  vocat  hanc  justitiam  «  se¬ 
cundum  metaphoram  «  dictam. —  2a  2®, 
q.  58,  a.  2,  in  e.;  3.  Sent.  q.  2,  a.  2, 
sol.  3;  5.  Eih.  1.  1  et  2. 

Ad  primum  dicendum,  quod  justitia 
Dei  est  ab  £eterno  secundum  voluntatem 
et  propositum  a3 ternum  ;  et  in  hoc  pra3ci- 
pue  justitia  consistit,  quamvis  secundum 
effectum  non  sit  ab  asterno,  quia  nihil  est 
Deo  coa3ternum. —  2a  2ce,  q.58,  a.  2,  ad  3. 

Ad  secundum  dicendum,  quod  actio¬ 
nes  qu^  sunt  hominis  ad  se  ipsum,  suf¬ 
ficienter  rectihcantiir  rectificatis  passio¬ 
nibus  per  alias  virtutes  morales  ;  sed 
actiones  quas  sunt  ad  alterum,  indigent 
speciali  rectificatione,  non  solum  per  com¬ 
parationem  ad  agentem,  sed  etiam  per 
comparationem  ad  eum  ad  quem  fiunt. 
Et  ideo  circa  eas  est  specialis  virtus,  qu£e 
est  justitia.  —  Ibid.  ad  4. 

Ad  secundam  cjucestionem  dicendum, 
quod  quia  justitia  est  circa  ea  quas  ad  al¬ 
terum  sunt,  ut  dictum  est,  non  autem  per 
passiones  interiores  immeSiate  ad  alte¬ 
rum  ordinamur,  ideo  justitia  circa  passio¬ 
nes  non  est,  sed  circa  operationes.  —  2a 
2£e,  q.  58,  a.  9,  inc.;3.  Sent.  dist.  33,  q. 
2,  a.  2,  sol.  3  ;  la  2£e,  q.  59,  a.  4,  in  c.;  5. 
Eth.l.  1. 

Ad  primum  ergo  dicendum,  quod  ac¬ 
tus  virtutum  primi  et  principales  sunt  ac¬ 
tus  interiores  ;  unde  si  ponimus  exteriores 
operationes  materiam  justitiae,  non  erit 
idem  actus  et  materia.  — •  3.  Sent.  1.  c. 
quaestiunc.  3,  ad  1. 

Ad  secundum  dicendum,  quod  duplex 
est  materia  virtutum,  scilicet  remota,  ut 
res  exteriores  quae  veniunt  in  usum  vitae  ;et 
proxima,  ut  passiones  et  operationes.  Ju¬ 
stitia  igitur,  secundum  quod  specialis  est 
virtus,  ordinat  materiam  omnium  alia¬ 
rum  virtutum  remotam;  quia  illae  eaedem 
res,  quae  sunt  nataa  inferre  passiones  vio¬ 
lentas,  possunt  assumi  ut  materia  opera¬ 
tionis  ad  alterum ;  tamen  quaedam  assu¬ 
muntur  ut  materia  operationis  ad  alte¬ 
rum,  quae  non  multum  natae  sunt  inferre 
passionem,  sicut  pecuniae  et  hujusmodi. 
Et  ideo  quidquid  est  materia  exterior 


aliarum  virtutum,  'potest  esse  materia  ex¬ 
terior  justitiae,  sed  non  convertitur.  Quan¬ 
tum  autem  ad  materiam  proximam  justitia 
specialiter  non  Circuit  materiam  aliarum 
virtutum,  quia  ad  ipsam  non  spectat  qua¬ 
liter  homo  irascatur,  dummodo  non  per¬ 
cutiat.  —  Ibid.  ad  3. 

Ad  tertiam  queestionem  dicendum, 
quod  in  justitia  oportet  esse  non  solum 
medium  rationis,  sed  etiam  rei.  Cujus 
ratio  est,  quia  justitia  est  circa  operatio¬ 
nes  et  secundum  ordinem  ad  alterum ; 
unde  illum,  ad  quem  sunt  operationes  ju- 
stitige,  accipiunt  quasi  regulam.  Et  ideo 
.oicut  passiones  circa  quas  sunt  alige  vir¬ 
tutes  oportet  quod  gequentur  rationi,  ita 
oportet  quod  operationes  circa  quas  est 
justitia,  adaquentur  illi  ad  quem  est  ju¬ 
stitia  ;  quod  non  potest  esse  nisi  secundum 
rem  tantum  reddatur,  quantum  ei  debe¬ 
tur  ;  et  ideo  ibi  est  medium  rei. — “i. Sent. 
dist.  33,  q.  1,  a.  3,  sol.  2;  2a  2a,  q.  58, 
a.  10,  c. 

.4  (i  pnmtcm  ergo  dicendum,  quod  hoc 
medium  rei  est  etiam  medium  rationis : 
et  ideo  injustitia  salvatur  ratio  virtutis 
moralis. —  2a  2a,  q.  58,  a.  10,  ad  1 ;  3. 
*S'enC  1.  c.  ad  1. 

Ad  secundum  dicendum,  qyxo&bonum 
simpliciter  dupliciter  dicitur  :  uno  modo, 
quod  est  omnibus  modis  bonum,  sicut 
virtutes  sunt  bona  ;  et  sic  in  iis  qua  sunt 
bona  simpliciter,  non  est  accipere  me¬ 
dium  et  extrema ;  alio  modo  dicitur  ali¬ 
quid  simpliciter  bonum,  quod  est  absolute 
bonum,  scilicet  secundum  suam  naturam 
consideratum,  quamvis  per  abusum  possit 
fieri  malum,  sicut  patet  de  divitiis  et  ho¬ 
noribus  ;  et  in  talibus  potest  accipi  super¬ 
fluum,  diminutum  et  medium,  quantum 
ad  homines,  qui  possunt  eis  uti  bene  vel 
male ;  et  sic  circa  simpliciter  bona  dicitur 
esse  justitia.  —  2a  2a,  q.  58,  a,  10,  ad  2. 

Ad  cjuartam  equeestionem  dicendum, 
quod  virtus  aliqua  secundum  suam  spe¬ 
ciem  potest  dici  major  vel  minor,  vel 
simpliciter  vel  secundum  quid.  —  Simpli¬ 
citer  quidem  dicitur  major,  secundum 
quod  in  ea  majus  bonum  rationis  relucet; 

et  secundum  hoc  justitia  inter  omnes  vir¬ 
tutes  morales  praecellit,  tamquam  propin¬ 
quior  rationi.  Quod  patet  et  ex  subjecto 
et  ex  objecto  :  ex  subjecto  quidem,  quia 
est  in  voluntate  sicut  in  subjecto,  ut  patet 
ex  hoc  quod  dictum  est  articulo  praece¬ 
denti  ;  secundum  autem  objectum  sive 
materiam,  quia  est  circa  operationes  qui¬ 
bus  homo  ordinatur  non  solum  in  se  ipso, 
sed  etiam  ad  alterum.  Unde  justitia  est 
praestantissima  virtutum,  ut  dicitur  5. 
Etk.  (c.  1,  al.  3).  —  Secundum  quid  au¬ 
tem  dicitur  aliqua  virtus  esse  major,  se¬ 
cundum  quod  adminiculum  vel  ornamen¬ 
tum  praebet  principali  virtuti :  sicut  sub¬ 
stantia  est  simpliciter  dignior  accidente ; 
aliquod  tamen  accidens  est.  secundum 
quid  dignius  substantia,  in  quantum  per¬ 
ficit  substantiam  in  aliquo  esse  acciden¬ 
tali.  —  Ia  2«,  q.  66,  a.  4,c.;  2a2£e,  q.  58, 
a.  12, c.;  ^.EthA.  2. 

Ad  primum  ergo  dicendum,  quod  ac¬ 
tus  liberalitatis  oportet  quod  fundetur 
super  actum  justiti®  *,  non  enim  esset  libe¬ 
ralis  datio,  si  non  de  proprio  daret,  ut  in 

2.  Polit,  (c.  3,  al.  5)  dicitur.  Unde  libera- 
litas  sine  justitia  esse  non  potest,  quae  se¬ 
cernit  suum  a  non  suo ;  justitia  autem  po¬ 
test  esse  sine  liberalitate.  Inde  justitia 
simpliciter  est  major  liberalitate,  tam¬ 
quam  communior,et  fundamentum  ipsius; 
liberalitas  autem  secundum  quid  major, 
cum  sit  quidam  ornatus  justitias,  et  sup¬ 
plementum  ejus. ' —  la  2a3,  1.  c.  ad  1;  2a 
2a0, 1.  c.  ad  1. 

Ad  secundum  (Acendum,  quod  magna¬ 
nimitas  non  potest  esse  nisi  aliis  virtuti¬ 
bus  praeexistentibus,  ut  dicitur  in  4.  Eth. 
(c.  3,  al.  7);  unde  comparatur  ad  alias  sic¬ 
ut  ornatus  earum  :  et  sic  secundum  quid 
est  major  omnibus  aliis,  non  tamen  sim¬ 
pliciter.  —  la  2a0,  1.  c.  ad  3;  2a  2£e,  1.  c. 
ad  2. 

•  ARTICULUS  III 

UTRUM  RECTE  ASSIGNENTUR  PARTES  JUSTITUE, 

SCILICET  JUSTITIA  LEGALIS  SEU  GENERALIS , 

EPIKIA,  PARTICULARIS  JUSTITIA  :  COMMU- 

TATIVA  ET  DISTRIBUTIVA. 

Videtur  quod  non  recte  assignantur 


partes  justitiae,  scilicet  justitia  legalis  seu 
generalis,  epikia,  particularis  justitia, 
commutativa  et  distributiva. 

1.  Unum  enim  et  multa  non  diversifi- 
cant  speciem  virtutis  ;  sed  justitia  ordinat 
ad  alterum :  ergo  sive  ii  ad  quos  ordina¬ 
tur  homo  sint  multi  sive  unus,  non  diver- 
sificatur  justitia.  —  2a  2£e,  q.  58,  a.  7, 
arg.2. 

2.  Praeterea,  in  virtutibus  nihil  est  su¬ 
perfluum,  sicut  nec  in  natura;  sed  justitia 
generalis  sufficienter  ordinat  hominem 
circa  omnia  quje  ad  alterum  sunt ;  ergo 
non  est  necessaria  aliqua  justitia  particu¬ 
laris.  —  Ibid.  arg.  1 . 

3.  Praeterea,  sicut  justitia  ponitur  vir¬ 
tus  cardinalis,  ita  etiam  temperantia  et  for¬ 
titudo  ;  sed  temperantia  vel  fortitudo  non 
ponitur  virtus  generalis  :  ergo  neque  ju¬ 
stitia  debet  aliquo  modo  poni  virtus  gene¬ 
ralis. —  Ibid.  a.  5,  arg.  2. 

4 .  Praeterea,  epikia  secundum  Philoso¬ 
phum  5.  Eth.  (c.  10)  est  quid  melius  justi¬ 
tia;  ergo  magis  debet  justitia  poni  pars 
ejus  quam  e  converso. —  S.Sent.  dist.  33, 
q.  3,  a.  4,  quaestiunc.  5,  arg.  5. 

5.  Praeterea,  inter  unam  singularem 
personam  et  multitudinem  civitatis  me¬ 
dia  est  multitudo  domestica  ;  si  ergo  ju¬ 
stitia  alia  est  particularis  per  comparatio¬ 
nem  ad  unam  personam,  praeter  justitiam 
generalem,  pari  ratione  debet  esse  alia 
justitia  oeconomica  quae  ordinet  hominem 
ad  commune  bonum  unius  familiae ;  quod 
quidem  non  dicitur:  ergo  divisio  non  est 
conveniens. —  2a2^,  q.  58,  a.  7,  arg.  3. 

6.  Pr^terea,  justitiae  actus  est  reddere 
unicuique  quod  suum  est,  ut  supra  habi¬ 
tum  est ;  sed  in  distributione  non  repen¬ 
ditur  alicui  quod  suum  erat,  sed  de  novo 
appropriatur  sibi  id  quod  erat  commune  : 
ergo  ad  justitiam  non  pertinet;  male  ergo 
dividitur  justitia  in  commutativam  et  dis- 
tributivam.  — ■  2a  2«,  q.  61,  a.  1,  arg.  2. 

7.  Praeterea,  justitia  non  solum  est  in 
principe,  sed  etiam  in  subditis  ;  sed  dis- 
tribuei^e  semper  pertinet  ad  principem  : 
ergo  distributiva  non  pertinet  ad  justi¬ 
tiam  ;  ergo  non  convenienter  justitia  di- 

viditur  in  commutativam  et  distributi- 
vam. —  Ibid.  arg.  3. 

Sed  contra  est  auctoritas  Philosophi 
5.  Eth.  (c.  2.  al.  4)  justitiam  in  legalem, 
cui  adjungit  epikiam  (c.  10,  al.  16),  et 
peculiarem  :  hanc  autem  in  commutati¬ 
vam  et  distributivam  (c.  2,  al.  5)  divi¬ 
dentis.  —  2a  2«,  q.  61,  a.  1,  arg.  Sed 
contra;  5.  Eth.  1.  1,  2,  3,  4  et  16. 

Respondeo  dicendum,  quod  homo,  ut 
dicitur  1.  Polit,  (c.  2),  est  animal  so¬ 
ciale  ;  justitia  autem  ordinat  hominem, 
secundum  quod  dictum  est,  in  compara¬ 
tione  ad  alium  :  unde  justitia  specialiter 
ordinat  hominem  secundum  quod  ani¬ 
mal  sociale  est  et  convivit  cum  altero. 
Cum  autem  sint  plures  societates,  prima 
et  prcecipua,  quEeque  ceteras  omnes  com¬ 
plectitur  et  est  finis  omnium,  est  illa  quae 
appellatur  civilis,  ut  dicit  Philosophus 
ibidem.  Communitas  autem  est  quoddam 
totum  constitutum  ex  civibus  tamquam 
ex  partibus.  In  quo  triplex  ordo  potest  at¬ 
tendi.  Vel  enim  attenditur  cooperatio  par¬ 
tis  ad  totum,  vel  totius  ad  partem,  vel 
partis  ad  partem  ;  et  secundum  hanc  tri¬ 
plicem  comparationem  justitia  in  triplici 
genere  reperitur.  In  primo  quidem  repe- 
ritur  justitia  legalis.  Manifestum  est 
enim,  quod  omnes  qui  sub  communitate 
continentur,  comparantur  ad  communi¬ 
tatem  sicut  pars  ad  totum,  ut  modo  di¬ 
ctum  est  ;  pars  autem  id  quod  est,  est  to¬ 
tius  :  unde  et  quodlibet  bonum  partis  est 
ordinabile  ad  bonum  totius.  Secundum 
hoc  ergo  bonum  cujuslibet  virtutis,  sive 
ordinantis  aliquem  hominem  ad  se  ipsum, 
sive  ordinantis  ipsum  ad  (aliquas  alias) 
singulares  personas,  est  referibile  ad  bo¬ 
num  commune,  ad  quod  ordinat  justitia. 
Unde  etiam  actus  omnium  virtutum  pos¬ 
sunt  ad  justitiam  pertinere,  secundum 
quod  ordinat  hominem  ad  bonum  com¬ 
mune.  Et  quantum  ad  hoc  justitia  dici¬ 
tur  virtus  generalis.  —  2a  2«,  q.  58,  a. 
5,  c. 

Ad  hujus  autem  evidentiam  sciendum 
est,  quod  generale  dicitur  aliquid  dupli¬ 
citer  :  uno  modo  per  praedicationem. 


sicut  animal  est  generale  ad  hominem  et 
equum  et  ad  alia  hujusmodi ;  et  hoc  mo¬ 
do  generale  oportet  quod  sit  idem  essen¬ 
tialiter  cum  his  ad  qu^  est  generale,  quia 
genus  pertinet  ad  essentiam  speciei  et 
cadit  in  definitione  ejus.  Alio  modo  dici¬ 
tur  aliquid  generale  secundum  virtutem, 
sicut  causa  universalis  est  generalis  ad 
omnes  suos  effectus,  ut  sol  ad  omnia  cor¬ 
pora  qu^  illuminantur  vel  immutantur 
per  virtutem  ipsius ;  et  hoc  modo  gene¬ 
rale  non  oportet  quod  sit  idem  in  essentia 
cum  his  ad  qu^  est  generale,  quia  non 
est  eadem  essentia  causse  et  effectus.  — 
Hoc  autem  modo  secundum  prmdicta 
(hoc  art.)  justitia  legalis  dicitur  esse 
virtus  generalis,  in  quantum  scilicet 
ordinat  actus  aliarum  virtutum  ad  suum 
finem,  quod  est  movere  per  imperium 
omnes  alias  virtutes.  Quod  non  impedit 
quominus  sit  specialis  virtus  secundum 
suam  essentiam,  secundum  quod  respicit 
bonum  commune  ut  proprium  objectum. 
Et  sic  est  in  principe  principaliter  et  quasi 
architectonice,  in  subditis  autem  secun¬ 
dario  et  quasi  administrative.  Et  quia  ad 
legem  pertinet  ordinare  in  bonum  com¬ 
mune,  inde  est  quod  talis  justitia,  praedi¬ 
cto  modo  generalis,  dicitur  justitia  lega¬ 
lis  :  quia  scilicet  per  eam  homo  concor¬ 
dat  legi  ordinanti  actus  omnium  virtu¬ 
tum  in  bonum  commune.  —  2a  28e,  q. 
58,  a.  6,  c. 

Sed  quia  humani  actus,  de  quibus  le¬ 
ges  in  singularibus  consistunt,  infinitis 
modis  variari  possunt;  ideo  non  est  pos¬ 
sibile  aliquam  regulam  legis  institui, 
quae  in  nullo  casu  deficiat.  Sed  legislato¬ 
res  attendunt  ad  id  quod  ut  in  pluribus 
accidit,  secundum  hoc  legem  ferentes ; 
quam  tamen  in  aliquibus  casibus  serva¬ 
re  est  contra  aequalitatem  justitiae,  et 
contra  commune  bonum,  quod  lex  inten¬ 
dit  :  sicut  lex  instituit,  quod  deposita  red¬ 
dantur,  quia  hoc  ut  in  pluribus  justum 
est ;  contingit  tamen  alliquando  esse  no¬ 
civum,  ut  si  furiosus  deposuit  gladium, 
et  eum  reposcat  dum  est  in  furia ;  vel  si 
aliquis  reposcat  depositum  ad  patriae  im- 

pugnationem.  In  his  ergo  et  similibus 
casibus  malum  est  sequi  legem  positi¬ 
vam.  Bonum  autem  est,  praetermissis  ver¬ 
bis  legis,  sequi  quod  poscit  justitiae  ratio 
et  communis  utilitas.  Et  ad  hoc  ordina¬ 
tur  epikia,  quae  apud  nos  dicitur  aequi¬ 
tas  (2a  2ae,  q.  120,  a.  1,  c.  ),  quae  est 
directiva  justi  legalis,  estque  respectu 
operandorum  propter  bonum  commune, 
quod  gnome  est  respectu  judicandorum. 
Gnome  enim  nihil  est  aliud  quam  rectum 
judicium  ejus  quod  est  objectum  epikiae: 
quae  correspondet  justitiae  legali  et  quo¬ 
dammodo  continetur  sub  ea,  et  quodam¬ 
modo  excedit  eam.  Si  enim  justitia  lega¬ 
lis  dicatur  quae  obtemperat  legi  sive 
quantum  ad  verba  legis  sive  quantum  ad 
intentionem  legislatoris,  quae  potior  est, 
sic  epikia  est  pars  potior  justitiae  legalis. 
Si  vero  justitia  legalis  dicatur  solum  quae 
obtemperat  legi  secundum  verba  legis, 
sic  epikia  non  est  pars  legalis  justitiae, 
sed  est  pars  justitiae  communiter  dictae, 
divisa  contra  justitiam  legalem,  sicut  ex¬ 
cedens  ipsam  a.  2,  ad  1)  ;  et  de 
illa  justitia  per  prius  dicetur  quam  de  le¬ 
gali.  Nam  legalis  justitia  dirigitur  secun¬ 
dum  epikiam.  Unde  epikia  est  quasi 
superior  regula  humanorum  actuum.  Et 
quia  nulla  est  virtus  quae  non  possit  refer¬ 
ri  et  ordinari  ad  bonum  commune,  inde 
est  quod  epikia  sicut  et  justitia  legalis, 
quae  pr^cipue  intendit  bonum  commune, 
dicitur  omnis  virtus.  —  3.  Sent.  dist. 
33,  q.  3,  a.  4,  quaestiunc.  5,  ad  5. 

Quod  non  imgedW,  gvddieY  justitiam  le¬ 
galem,  quae  ordinat  hominem  immediate 
circa  bonum  commune,  esse  alias  virtu¬ 
tes,  quae  immediate  ordinant  hominem 
circa  particularia  bona  :  quae  quidem 
possunt  esse  vel  ad  se  ipsum  vel  ad  alte¬ 
ram  singularem  personam.  Sicut  ergo 
praeter  justitiam  legalem  oportet  esse 
aliquas  virtutes  particulares,  quae  ordi¬ 
nant  hominem  in  se  ipso,  puta  tempe¬ 
rantiam  et  fortitudinem  :  ita  etiam  pr«- 
ter  illam  oportet  esse  particularem  quan- 
dam  justitiam, quae  ordinet  hominem  circa 
ea  quae  sunt  ad  alteram  singularem  per¬ 


sonam,  juxta  secundam  et  tertiam  compa¬ 
rationem  prius  assignatam.  Si  ergo  atten¬ 
ditur  comparatio  partis  ad  partem,  cui 
similis  est  ordo  unius  privatae  personae  ad 
aliam  :  hunc  ordinem  dirigit  justitia  com- 
mutativa,  quae  consistit  in  his  quae  mu¬ 
tuo  fiunt  inter  duas  personas  ad  invicem. 
Si  autem  attenditur  comparatio  totius  ad 
partem,  cui  assimilatur  ordo  ejus  quod 
est  commune  ad  singulas  personas  :  hunc 
ordinem  dirigit  justitia  distributiva,  quae 
est  distributiva  communium  secundum 
proportionalitatem.  —  Et  ideo  duce  sunt 
species  justitice  peculiaris,  scilicet  com- 
mutativa  et  distributiva  (2a  2ae,  q.  61,  a. 
1,  c.) :  quae  quidem  in  suo  formali  et  ma- 
terialipartim  conveniunt,  partim  differunt: 
in  fomnali  quidem,  quia  cum  aequalitas 
sit  quasi  formale  justitia,  ut  dicit  Philo¬ 
sophus  5.  Eth.*,  utraque  habet  aliquam 
aequalitatem,  in  qua  consistit  suum  me¬ 
dium  sed  aliter  et  aliter.  In  distributiva 
enim  justitia  datur  aliquid  alicui  priva¬ 
tae  personae,  in  quantum  id  quod  est  totius, 
est  debitum  parti;  quod  quidem  tanto  ma¬ 
jus  est,quanto  ipsa  pars  majorem  principa¬ 
litatem  habet  in  toto.  Et  ideo  in  distributi¬ 
va  justitia  tanto  plus  alicui  de  bonis  com¬ 
munibus  datur,  quanto  illa  persona  majo¬ 
rem  habet  principalitatemincommunitate. 
Quae  quidem  principalitas  in  aristocratica 
communitate  attenditur  secundum  virtu¬ 
tem,  in  oligarchia  secundum  divitias,  in 
democratica  secundum  libertatem,  et  in 
aliis  aliter.  Et  ideo  justitia  distributiva  non 
accipit  medium  secundum  aequalitatem 
rei  ad  rem,  sed  secundum  proportionem 
rerum  ad  personas,  ut  scilicet  sicut  una 
persona  excedit  aliam,  ita  etiam  res  qu« 
datur  uni  personae,  excedat  rem  quae  da¬ 
tur  alii.  Et  ideo  dicit  Philosophus  {^.Eth. 
c.  3,  al.  6).  quod  tale  medium  est  secun¬ 
dum  geometricam  proportionem,  in  qua 
attenditur  aequale  non  secundum  quanti¬ 
tatem,  sed  secundum  proportionem  :  sic¬ 
ut  si  dicamus,  quod  sicut  se  habent  sex 
ad  quatuor,  ita  se  habent  tria  ad  duo, 

*  Gap.  3,  prine.,  al.  G.  Cf.  S.  Thomas  I.  4,  et 
Silvestri  Mauri  Paraphrasis  in  h.  1. 

quia  utrobique  est  sesquialtera  proportio, 
in  qua  majus  habet  totum  minus  et  me¬ 
diam  partem  ejus. —  Sed  in  commutatio¬ 
nibus  quas  dirigit  justitia  commutativa, 
redditur  aliquid  alicui  singulari  personae 
propter  rem  ejus  quae  accepta  est,  ut  ma¬ 
xime  patet  in  emptione  et  venditione,  in 
quibus  primo  invenitur  ratio  commuta¬ 
tionis  ;  et  ideo  oportet  adaequare  rem  rei, 
ut  quanto  iste  plus  habet  quam  suum  sit 
de  eo  quod  est  alterius,  tantum  restituat 
ei  cujus  est.  Et  sic  fit  aequalitas  secundum 
arithmeticam  medietatem,  qiue  attendi¬ 
tur  secundum  parem  quantitatis  excessum: 
sicut  quinque  est  medium  inter  sex  et 
quatuor  ;  in  unitate  enim  excedit  et  exce¬ 
ditur.  Si  ergo  a  principio  uterque  habeat 
quinque,  et  unus  eorum  accepit  unum  de 
eo  quod  est  alterius,  unus,  scilicet  acci¬ 
piens,  habebit  sex,  et  alii  relinquentur 
quatuor.  Erit  ergo  justitia,  si  uterque  re¬ 
ducatur  ad  medium,  ut  accipiatur  unum 
ab  eo  qui  habet  sex,  et  detur  ei  qui  ha¬ 
bet  quatuor  ;  sic  enim  uterque  habebit 
quinque,  quod  est  medium.  —  2a  2a3, 
q.  61,  a.  2,  c. 

Unde  patet,  quod  in  justitia  commuta¬ 
tiva  justum  est  idem  quod  contra-passum, 
non  autem  in  distributiva.  Gontrapassum 
enim  importat  aequalem  recompensatio¬ 
nem  passionis  ad  actionem  pr£ecedentem ; 
—  quod  propiissime  dicitur  in  passioni¬ 
bus  et  actionibus  injuriosis  ;  translatum 
est  autem  etiam  ad  voluntarias  commuta¬ 
tiones,  in  quibus  utriusqne  est  actio  et 
passio.  In  his  autem  omnibus  debet  fieri 
secundum  rationem  justitiae  commutati- 
vae  recompensatio  secundum  squalitatem, 
ut  scilicet  passio  recompensata  sit  squa¬ 
lis  actioni.  Non  autem  semper  esset  squa¬ 
lis,  si  idem  specie  aliquis  pateretur.  Et 
ideo  ille  qui  percutit  principem,  non  so¬ 
lum  repercutitur,  sed  multo  gravius  pu¬ 
nitur.  Similiter  etiam  cum  quis  aliquem 
involuntarium  in  re  sua  damnificat,  ma¬ 
jor  est  actio,  quam  esset  passio  si  sibi  sola 
res  illa  auferretur,  quia  ipse  qui  damniti- 
cavit  alium  in  re  sua,  nihil  damnificare¬ 
tur  ;  et  ideo  punitur  in  hoc  quod  multipli¬ 


cius  restituat.  Similiter  etiam  nec  in 
commutationibus  voluntariis  esset  sem¬ 
per  mqualis  passio,  si  quis  daret  rem  suam 
accipiens  rem  alterius,  quia  forte  res  al¬ 
terius  est  multo  major  quam  sua.  Et  ideo 
oportet  secundum  quandam  proportiona  • 
tam  commensurationem  adaequare  pas¬ 
sionem  actioni  in  commutationibus  ;  ad 
quod  inventa  sunt  numismata.  Et  sic  con- 
trapassum  est  commutativum  justum. 
Quod  in  distributiva  justitia  locum  non 
habet,  quia  in  distributiva  non  attenditur 
aequalitas  secundum  proportionem  rei  ad 
rem,  vel  passionis  ad  actionem,  unde  di¬ 
citur  contrapassum  ;  sed  secundum  pro- 
portionalitatem  rerum  ad  personas,  ut 
dictum  est.  —  2a  2£e,  q.  61,  a.4,c. 

In  materiali  autem  partim  conveniunt 
partim  differunt,  quia,  sicut  supra  di¬ 
ctum  est,justitia  est  circa  quasdam  opera¬ 
tiones  exteriores,  scilicet  distributionem 
et  commutationem  :  quse  quidem  sunt 
usus  quarundam  exteriorum  rerum  vel 
personarum  vel  etiam  operum  :  rerum 
quidem,  sicut  cum  aliquis  vel  aufert  vel 
restituit  alteri  suam  rem  ;  personarum 
autem,  sicut  cum  aliquis  in  ipsam  per¬ 
sonam  hominis  injuriam  facit,  puta  per¬ 
cutiendo  vel  convitiando;  operum  autem, 
sicut  cum  aliquis  juste  ab  alio  exigit  vel 
alteri  reddit  aliquod  opus.  Si  ergo  acci¬ 
piamus  ut  materiam  utriusque  justitije  ea 
quorum  operationes  sunt  usus,  eadem  est 
materia  commutativae  et  distributivaa 
justiti®  ;  nam  et  res  distribui  possunt  a 
communi  in  singulos,  et  commutari  de 
uno  in  alium  ;  et  etiam  est  quadam  dis¬ 
tributio  laboriosorum  operum  et  recom¬ 
pensatio.  Si  autem  accipiamus  ut  mate¬ 
riam  utriusque  justitiae  actiones  ipsas 
principales,  quibus  utimur  personis,  re¬ 
bus  et  operibus,  sic  invenitur  utrobique 
alia  materia.  Nam  distributiva  justitia  est 
directiva  distributionum  ;  commutativa 
vero  et  directiva  commutationum. —  2a 
2®,  q.  61,  a. 3,  inc. 

Et  secundum  hanc  materiae  diversita¬ 
tem,  diversa  habent  opposita  vitia.  Nam 
justitiae  distributivce  opponitur  tantum 

acceptio  personarum,  qu£e  toties  reperi- 
tur  quoties  ille  qui  distribuit  non  consi¬ 
derat  in  eo  cui  confert,  proprietatem  il¬ 
lam,  propter  quam  id  quod  ei  confertur 
est  ei  debitum,  sed  solum  quod  est  iste 
homo,  puta  vel  Martinus  vel  Paulus. — 
2a  2£e,  q.  63,  a.  1,  inc. 

Justitice  autem  commutativce  plurima 
vitia  opponuntur.  Quare  alia  consistunt 
in  facto,  ut  homicidium,  mutilatio,  in- 
carceratio,  verberatio,  qu£e  fiunt  ratione 
personae  ;  ratione  vero  rerum  :  furtum, 
quod  est  cum  quis  rem  alienam  occulte 
et  quasi  ex  insidiis  usurpat  ;  rapina,  cum 
palam,  eoque  invito;  fraus,  qua  quis  al¬ 
teri  injuriam  facit  in  commutationibus 
voluntariis  ;  et  usura,  qua  quis  pro  usu 
pecuniae  aliquid  accipit,  cum  tamen  ip¬ 
sius  usus  in  ejus  consumptione  ac  distra¬ 
ctione  consistat. —  Alia  vero  consistunt  in 
verbo,  et  sunt  duplicis  generis  ;  vel  enim 
fiunt  in  judicio,  et  hujusmodi  sunt  inju¬ 
stitiae  judicis,  accusatorum,  rei,  testium, 
advocatorum  ;  vel  extra  judicium,  cujus- 
modi  sunt  contumelia  seu  convitium,  quo 
aliquis  id  quod  est  contra  honorem  alicu- 
jus,  verbis  deducit  in  notitiam  aliorum, 
et  hoc  ipso  praesente  ;  detractio,  qua  id 
ipsum  fit,  sed  ipso  absente  ;  susurratio, 
quae  quidem  convenit  in  materia  et  for¬ 
ma  sive  in  modo  loquendi  cum  detractio¬ 
ne,  sed  intendit  potissimum  amicitiam 
separare  ;  derisio,  qua  quis  facit  ut  alius 
erubescat,  cum  qua  convenit  in  fine 
subsannatio,  differt  autem  in  modo,  quia 
irrisio  fit  ore,  id  est  verbo  et  cachinnis, 
subsannatio  autem  naso  rugato  ;  et  tan¬ 
dem  maledictio,  qua  optamus  vel  impre¬ 
camur  alteri  malum.  —  2a  2a3,  q.  Ci 
sqq.  usque  ad  q.  78. 

1.  Polit.  1.  1  et  8  ;  2a2ge,  q.  58,  a.  5, 
6,  7,8;  q.  61,  a.  1,2,  3,  4;  q.  120,  a.  1,2  ; 
5.  Eth.  1.  2,3,  4,  5,  6;  6.  Eth.  1.  9  ;  3. 
Sent.  dist.  33,  q.  3,  a,  4,  quiestiunc.  5,  c. ; 
etq.  1,  a.  3,  quaestiunc.  2,  c. 

Ar/ ergo  dicendum,  quod  bo¬ 
num  commune  civitatis,  et  bonum  singu¬ 
lare  unius  persome  non  differunt  solum 
secundum  multum  et  paucum,  sed  secun¬ 


dum  formalem  differentiam.  Alia  enim 
est  ratio  boni  communis  et  boni  singula¬ 
ris,  sicut  alia  est  ratio  totius  et  partis.  Et 
ideo  Philosophus  (1.  Polit,  c.  1)  dicit, 
quod  non  bene  dicunt  qui  dicunt  civita¬ 
tem  et  domum  et  alia  hujusmodi  differre 
solum  multitudine  et  paucitate,  et  non 
specie.  —  2a  2«,  q.  58,  a.  7,  ad  2. 

Ad  secundum  dicendum,  quod  justitia 
legalis  sufficienter  quidem  ordinat  homi¬ 
nem  in  his  qum  sunt  ad  alterum,  quan¬ 
tum  ad  commune  bonum,  immediate  ; 
quantum  autem  ad  bonum  unius  singula¬ 
ris  personge,  mediate.  Et  ideo  oportet  esse 
aliquam  particularem  justitiam,  quge  im¬ 
mediate  ordinet  hominem  ad  bonum  alte¬ 
rius  singularis  personse.  —  Ibid.  adi.  . 

Ad  tertium  dicendum,  quod  temperan¬ 
tia  et  fortitudo  sunt  in  appetitu  sensitivo, 
id  est  in  concupiscibili  et  irascibili.  Hu¬ 
jusmodi  autem  vires  sunt  appetitivm  quo- 
rundam  bonorum  particularium,  sicut  et 
sensus  est  particularium  cognoscitivus. 
Sed  justitia  est  sicut  in  subjecto  in  appe¬ 
titu  intellectivo,  qui  potest  esse  universalis 
boni, cujus  intellectus  est  apprehensivus. 
Et  ideo  justitia  magis  potest  esse  virtus  ge¬ 
neralis  quam  temperantia  vel  fortitudo. — 
Ibid.  a.  5,  ad  2. 

Ad  quartum  dicendum,  quod  epikia 
adjungitur  legali  justitige,  et  circa  eadem 
est,  quamvis  non  ex  eodem  dirigit  :  quia 
legalis  dirigit  in  scripto  legis,  sed  epikia 
ex  intentione  legislatoris.  Et  quamvis  sit 
excellentior  quam  justitia  legalis,  non  ta¬ 
men  potest  dici  cardinalis  :  tum  quia  est 
in  supplementum  legalis  justitige,  et  etiam 
quodammodo  prgesupponit  illam  ;  tum 
quia  estidem  omni  virtuti  aliqualiter, sic¬ 
ut  legalis  justitia.  —  3.  Sent.  dist.  33, 
q.  3,  a.  4,  quaestiunc.  5,  ad  5. 

Ad  quintum  dicendum,  quod  dome¬ 
stica  multitudo  secundum  Philosophum 
in  1 .  Polit,  (c.  3)  distinguitur  secundum 
tres  conjugationes,  scilicet  uxoris  et  viri, 
patris  et  filii,  domini  et  servi  ;  quarum 
personarum  una  est  quasi  aliquid  alte¬ 
rius  ;  et  ideo  ad  hujusmodi  personas 
non  est  simpliciter  justitia,  sed  quadam 

justitige  species,  scilicet  oeconomica,  ut 
dicitur  5.  Eth.  (c.  6,  al.  10).  —  2a  Sae, 
q.  58,  a.  7,  ad  3  ;  i.  Polit.  1.  2  et  3  ;  5. 
Eth.  1.11. 

Ad  sextum  dicendum,  quod  sicut  pars 
et  totum  quodammodo  sunt  idem,  ita  id 
quod  est  totius,  quodammodo  est  partis  ; 
et  ita  cum  ex  bonis  communibus  aliquid 
in  singulos  distribuitur,  quilibet  aliquo 
modo  recipit  quod  suum  est.  — 2a  Sae,  q. 
61,  a.  1,  ad  2. 

Ad  septimum  dicendum,  quod  actus 
distributionis  qui  est  communium  bono¬ 
rum,  pertinet  solum  ad  praesidentem 
communibus  bonis  ;  sed  tamen  justitia 
distributiva  est  etiam  in  subditis  quibus 
distribuitur,  in  quantum  scilicet  sunt 
contenti  justa  distributione.  Quamvis 
etiam  distributio  quandoque  fiat  bonorum 
communium,  non  quidem  civitati,  sed 
uni  familiae,  quorum  distributio  fieri  po¬ 
test  auctoritate  alicujus  privatae  personae, 
—  Ihid.  ad  3. 

ARTICULUS  IV 

UTRUM  RECTE  ASSIGNENTUR  VIRTUTES 
JUSTITIA  ANNEXA. 

Videtur  quod  non  recte  assignentur 
virtutes  justitiae  annexae,  scilicet  religio, 
pietas,  observantia,  veritas,  gratitudo, 
vindicatio,  liberalitas,  et  amicitia  seu 
affabilitas  :  — 

1.  quia  Philosophus  dicit  8.  Eth. 
(c.  11,  al.  13),  quod  servi  ad  dominum 
non  potest  esse  justitia  ;  Deus  magis  Do¬ 
minus  est  :  ergo  cum  religio  sit  hominis 
ad  Deum,  videtur  quod  non  sit  virtus 
annexa  justitia.  — Sent.  dist.  33,  q. 
3,  a.  4,  quaestiunc.  1,  arg.l. 

2.  Praeterea,  vindicatio  videtur  perti¬ 

nere  ad  vitium  irae,  quae  est  appetitus  vin¬ 
dictae  ;  ergo  non  debet  poni  virtus ;  aut 
saltem  si  sit  virtus,  videtur  esse  species 
justitiae  commutativae,  secundum  quam 
illatis  injuriis  vindicta  rependitur  ;  non 
ergo  debet  poni  inter  virtutes  justitiae 
annexas.  —  Ihid.  arg.  4  ;  2a  2ae,  q.  80, 
a.  un.,  arg.  1.  * 


3.  Prasterea,  a  quibusdam  aliis  ponun¬ 
tur  quinque  partes  justitiae,  scilicet  obe- 
dientia  respectu  superioris,  disciplina 
respectu  inferioris ,  cequitas  respectu 
aequalium,  fides  et  veritas  respectu  om¬ 
nium  ;  ergo  insufficienter  sunt  enume¬ 
ratae  virtutes  justitiae  annexae. —  2a  2ae,  1. 
c.  arg.  3  ;  3.  Sent.  1.  c.  quaestiunc.  2, 
arg.  1,  2,  3,  4. 

4.  Praeterea,  Andronicus  Peripateticus 
ponit  novem  partes  justitiae  annexas,  scili¬ 
cet  liberalitatem,  benignitatem,  vindi- 
cativam,  eugnomosynam,  eusebiam,  eu¬ 
charistiam,  sanctitatem,  bonam  com¬ 
mutationem,  legispositivam  ;  ex  quibus 
etiam  Tullius  manifeste  non  ponit  nisi 
vindicqtivam ;  ergo  non  bene  enumeratae 
sunt  justitiae  partes  annexae.  —  2a  286,  1. 
c.  arg.  4. 

5.  Praeterea, Macrobius  super  somnium 
Scipionis  ponit  septem,  scilicet  innocen¬ 
tiam,  amicitiam,  concordiam,  pietatem, 
religionem  ,  affectum ,  humanitatem , 
quarum  plures  a  Tullio  non  enumeran¬ 
tur  ;  ergo  non  bene  enumeratae  sunt  par¬ 
tes  annexae  justitiae.  —  2a  2ae,  1.  c.  arg.  2; 
3.  Sent.  1.  c.  quaestiunc.  2,  arg.  1. 

6.  Praeterea,  triplex  distinguitur  veri¬ 

tas,  scilicet  veritas  vitae  et  veritas  ju- 
stitioe  et  veritas  Sed  nulla  ista¬ 

rum  est  pars  justitiae.  Nam  veritas  vitae 
continet  in  se  omnem  virtutem  ;  veritas 
autem  justitiae  est  idem  justitiae,  unde 
non  est  pars  ejus  ;  veritas  autem  doctri¬ 
nae  pertinet  magis  ad  virtutes  intellectua¬ 
les.  Ergo  veritas  nullo  modo  est  pars  ju¬ 
stitiae.  —  2a  2ae,  q.  109,  a.  3,  arg.  3. 

Sed  contra  :  Aristoteles  5.  Eth,  (c. 
10,  al.  14)  ponit  epikiam  justitiae  adjun¬ 
ctam,  de  qua  in  nulla  praemissarum  assi¬ 
gnationum  videtur  mentio  esse  facta :  ergo 
insufficienter  sunt  enumeratae  virtutes 
justitiae  annexae.  —  2a  2ae,  q.  80,  a.  un., 
arg.  5. 

Respondeo  dicendum,  quod  in  virtuti¬ 
bus  quae  adjunguntur  alicui  principali  vir¬ 
tuti,  duo  sunt  consideranda  :  primo  qui¬ 
dem,  quod  virtutes  illae  in  aliquo  cum 
principali  virtute  conveniant  ;  secundo, 

quod  in  aliquo  deficiant  a  perfecta  ratione 
ipsius. Quia  vero  justitia  ad  alterum  est, ut 
ex  supra  dictis  patet,  omnes  virtutes  quae 
ad  alterum  sunt,  possunt  ratione  conve¬ 
nienti  justitiae  annecti.  Ratio  vero  justitiae 
consistit  in  hoc  quod  alteri  reddatur  quod 
ei  debetur  secundum  squalitatem,  ut  ex 
supra  dictis  patet. 

Dupliciter  ergo  aliqua  virtus  ad  alterum 
exislens  a  ratione  justitis  deficit  :  uno 
quidem  modo,  in  quantum  deficit  a  ratio¬ 
ne  oequalis ;  alio  modo,  in  quantum  defi¬ 
cit  a  ratione  debiti :  sunt  enim  qusdam 
virtutes  qus  debitum  quidem  alteri  red¬ 
dunt,  sed  non  possunt  reddere  squale. — 
Et  primo  quidem  quidquid  ab  homine  Deo 
redditur,  debitum  est ;  non  tamen  potest 
esse  squale,  ut  scilicet  tantum  homo  ei 
reddat  quantum  debet.  Et  secundum  hoc 
adjungitur  justitis  religio^  qus  dirigit 
hominem  in  cultu  divino  :  aliis  prsferen- 
da  virtutibus  moralibus,  quia  magis  de 
propinquo  accedit  ad  Deum,  qui  esi  finis 
omnium, ut  supra  dictum  est  ;  qus  autem 
sunt  fini  propinquiora  tanto  sunt  meliora 
(2a  2s,  q.  81,  a,  6).  Habet  autem  religio 
oppositum  secundum  excessum  supersti¬ 
tionem,  qui  tamen  excessus  intelligitur 
in  modo  et  circumstantiis ;  secundum  de¬ 
fectum  vero  irreligiositatem ;  qus  duo 
vitia  rursus  in  multa  alia  subdividuntur 
(2a  2s,  q.  92,  prolog.). —  Secundo,  pa¬ 
rentibus  non  potest  secundum  squalita¬ 
tem  recompensari  quod  eis  debetur,  ut 
patet  per  Philosophum  in  8.  Eth.  (c.ult.) ; 
et  sic  adjungitur  justitis  pietas,  qua  pa¬ 
rentibus,  consanguineis  et  concivibus  de¬ 
bitum  cultum  reddimus.  — Tertio,  non 
potest  secundum  squale  prsmium  recom¬ 
pensari  ab  homine  virtus,  ut  patet  per 
Philosophum  4.  Eth.  (c.  3,  al.  7)  ;  et  sic 
adjungitur  observantia,  qua  cultus  et 
honor  exhibetur  personis  in  dignitate  con¬ 
stitutis  ;  unde  sub  pietate  quodammodo 
continetur;  et  habet  duas  partes,  scilicet 
duliam,  qua  honor  superioribus  exhibe¬ 
tur  ;  quod  si  fiat  ob  insignem  et  excellen¬ 
tissimam  eorum  virtutem,  dicitur  hyper- 
dulia  ;  et  obedientiam,  qua  eorum  prs- 


cepto  tacito  vel  expresso  obtemperatur. 
(2a  2s,  q.  103,  prolog.)  —  2a2s,  q.  80,  a. 
un.,  c. 

A  ratione  vero  debiti  justitis  defectus 
potest  attendi  secundum  quod  est  duplex 
debitum,  scilicet  morale  et  legale.  Unde 
et  Philosophus  8.  Eth.  (c.  13,  al.  15) 
secundum  hoc  duplex  justum  assignat. 
Debitum  quidem  legale  est,  ad  quod  red¬ 
dendum  aliquis  lege  adstringitur.  Et  tale 
debitum  proprie  attendit  justitia,  qus  est 
principalis  virtus.  Debitum  autem  morale 
est,  quod  aliquis  debet  ex  honestate  virtu¬ 
tis.  Et  quia  debitum  necessitatem  impor¬ 
tat,  ideo  tale  debitum  habet  duplicem 
gradum.  Quoddam  enim  est  sic  necessa¬ 
rium,  ut  sine  eo  honestas  morum  conser¬ 
vari  non  possit.  Et  hoc  habet  plus  de  ra¬ 
tione  debiti.  Et  potest  hoc  debitum  atten¬ 
di  ex  parte  ipsius  debentis;  et  sic  ad  hoc 
debitum  pertinet  quod  homo  talem  se  ex¬ 
hibeat  alteri  in  verbis  et  in  factis, qualis 
est.  Et  ideo  adjungitur  justiti®  veritas, 
non  ea,  qua  aliquid  denominatur  verum, 
sed  ea  qua  quis  verum ‘dicit,  secundum 
c[uam  dicitur  verax  ;  et  est  virtus  qua 
exteriora  nostra  vel  verba  vel  facta  debite 
ordinantur  ad  aliquid  sicut  signum  ad  si¬ 
gnatum  (2a  236,  q.  109,  a. 4,  c.).  Et  qui¬ 
dem  secundum  quod  ordinat  verba,  op¬ 
ponitur  ei  mendacium  sive  jocosum  sive 
officiosum  sive  perniciosum  (2a  2£e,  q. 
110)  ;  in  quantum  vero  facta,  opponitur 
ei  simulatio,  qu«  est  quoddam  menda¬ 
cium  in  exterioribus  factorum  signis  con¬ 
sistens,  et  hypocrisis,  qua  homo  se  aliam 
personam  simulat  quam  sit;  unde  h£ec 
simulatio  qusedam  est,  quamquam  non 
omnis  simulatio  sit  hypocrisis  (2a  2a3, 
q.  111).  Secundum  excessum  vero  quen- 
dam  opponitur  jactantia, qvd.  quis 

plura  de  se  dicit  quam  sint ;  ironia  vero, 
qua  minora  de  se  prsefert  quam  sint. 
(2a  236,  q.  112  et  113).  —  Potest  etiam 
debitum  attendi  ex  parte  ejus  cui  debe¬ 
tur,  prout  scilicet  aliquis  recompensat  ali¬ 
cui  secundum  ea  quae  fecit.  Quandoque 
quidem  in  bonis,  et  sic  adjungitur  justitiae 
gratia  seu  gratitudo,  qua  benefactoribus 

beneficium  recompensamus.  Quae  quidem 
recompensatio  si  fit  in  justitia  et  utili  ami¬ 
citia,  secundum  effectum  magis  quam 
secundum  affectum  est  attendenda  ;  in 
honesta  vero  amicitia  et  gratia  magis  se¬ 
cundum  affectum,  ita  tamen  ut  vel  secun¬ 
dum  effectum,  vel  secundum  affectum 
beneficium  l^enefactoris  superet  (2a  2a3, 
q.  106).  Quandoque  autem  in  malis  at¬ 
tenditur  debitum  ex  parte  ejus  cui  debe¬ 
tur;  et  sic  adjungitur  justi  tice  vindicatio, 
qu£e  est  virtus  qua  in  unoquoque  perfici¬ 
tur  naturalis  inclinatio  ad  removendum 
nocumenta,  et  per  quam  vis  aut  injuria 
aut  omnino  quidquid  ignominiosum  est, 
aut  defendendo  aut  ulciscendo  propulsa¬ 
tur  (2a  2ae,  q.  108).  —  Aliud  vero  debi¬ 
tum  est  necessarium  sicut  conferens  ad 
majorem  honestatem,  sine  quo  tamen 
honestas  conservari  potest.  Quod  quidem 
debitum  specialiter  attendunt  dua3  virtu¬ 
tes,  quarum  prima  est  liber  alitas ,  qu£e 
est  virtus,  qua  bene  utimur  omnibus  iis 
externis  bonis, qu^  nobis  ad  nostram  sus¬ 
tentationem  concessa  sunt  ;  unde  libera- 
litatis  propria  materia  sunt  pecunias  in 
quarum  debito  usu  consistit  actus  libera- 
litatis,  ac  potissimum  in  expendendo  illas 
cum  oportet,  quibus  oportet  et  quomodo 
oportet.  Ad  liberalem  enim  non  pertinet 
sic  divitias  emittere,  ut  non  sibi  remaneat 
unde  sustentetur  ;  alioqui  esset  prodiga¬ 
litas  quae  opponitur  liberalitati  per  exces¬ 
sum,  sicut  avaritia  eidem  per  defectum 
opponitur  (2a  2£e,  q.  117  ;  118  ;  119). 
—  Alia  est  affabilitas  sive  amicitia,  quas 
dirigit  hominem  ad  hoc  quod  convenien¬ 
ter  ordinetur  ad  alios  homines  in  com¬ 
muni  conversatione,  tam  in  factis  quam 
in  dictis,  ut  scilicet  ad  unumquemque  se 
habeat  secundum  quod  decet.  Huic  autem 
opponitur  adulatio  secundum  excessum, 
qua  quis  in  omnibus  vult  ad  delectationem 
alteri  loqui  ;  quod  tamen  si  faciat  sola 
intentione  delectandi, vocatur  placidus,  se¬ 
cundum  Philosophum;  si  autem  faciat  hoc 
intentione  alicujus  lucri  consequendi,  vo¬ 
catur  blanditor  sive  adulator.  Per  defe¬ 
ctum  vero  opponitur  ei  litigium,  quod  est 


cum  unus  alterius  verbis  contradicit.  In 
qua  quidem  contradictione  duo  possunt 
attendi  :  quandoque  enim  contingit  con¬ 
tradictio  propter  personam  dicentis,  cui 
contradicens  consentire  recusat  propter 
defectum  amoris  animos  unientis  ;  et  hoc 
videtur  ad  discordiam  pertinere  cari¬ 
tati  contrariam.  Quandoque  vero  contra¬ 
dictio  oritur  ratione  per'sonm,quam  aliquis 
contristare  non  veretur  ;  et  sic  fit  liti¬ 
gium,  quod  pra3dict£e  amicitiae  vel  affabi- 
bilitati  opponitur,  ad  quam  pertinet  de¬ 
lectabiliter  aliis  convivere  (2a2m,  q.  114  ; 
115  ;  116).  —  2a  2a3,  q.  80,  a.  un.,  c. 

Adprimume.Ygo  dicendum,  quod  obje¬ 
ctio  illa  probat  quod  religio  non  sit  pars 
subjectiva  justitim, non  autem  quod  non  sit 
pars  potentialis  propinqua.  —  3.  Sent. 
dist.  33,  q.  3,  a.  4,  quaestiunc.  1,  ad  1. 

Ad  secundum  dicendum,  quod  vindi¬ 
care  ex  poenae  desiderio,  vitiosum  est ;  sed 
ex  sola  justitia  et  secundum  ordinem  ju¬ 
ris,  justitiae  est.  Quod  quidem  si  fit  au¬ 
ctoritate  publicae  potestatis , secundum  sen¬ 
tentiam  judicis  pertinet  ad  justitiam  com- 
mutativam  ;  sed  vindicta  quam  quis  facit 
proprio  motu,  non  tamen  contra  legem, 
vel  quam  quis  a  judice  requirit,  pertinet 
ad  virtutem  justitiae  adjunctam.  —  3. 
Sent.  1.  c.  ad  4  ;  2a  2a3,  q.  80,  a.  un., 
ad  1 . 

Ad  tertium  dicendum,  quod  obedientia 
includitur  in  observantia,  ut  dictum  est; 
nam  praecellentibus  personis  debentur  et 
reverentia  honoris  et  obedientia  ;  lides 
autem,  per  quam  fiunt  dicta,  includitur  in 
veritate  quantum  ad  observantiam  pro¬ 
missorum  ;  veritas  autem  in  se  plus  ha¬ 
bet,  ut  dictum  est  ;  disciplina  autem  non 
debetur  ex  debito  necessitatis,  quia  infe¬ 
riori  non  est  aliquis  obligatus  in  quantum 
est  inferior  ;  potest  tamen  aliquis  supe¬ 
riori  obligari,  ut  inferioribus  provideat ; 
potest  autem  contineri  sub  humanitate, 
quam  Macrobius  ponit  ;  lequitas  vero  sub 
epikia  vel  amicitia,  de  quibus  dictum 
est  (in  c.  et  art.  pixnced.).  —  2a  2ce,  1.  c. 
ad  3  ;  3.  Sent.  1.  c.  sol.  2,  ad  argg. 

Ad  quartum  dicendum,  quod  in  illa 

enumera! ione  ponuntur  qua3dam  perti¬ 
nentia  ad  particularem  justitiam,  qusedam 
autem  ad  legalem.  Ad  particularem  qui¬ 
dem  bona  commutatio,  de  qua  dicit  quod 
est  habitus  in  commutationibus  aequalita¬ 
tem  custodiens.  Ad  legalem  autem  justi¬ 
tiam,  quantum  ad  ea  qua)  communiter 
sunt  observanda,  ponitur  legispositiva, 
qua),  ut  ipse  dicit,  est  scientia  commuta¬ 
tionum  politicarum  ad  communitatem  re¬ 
latarum.  Quantum  vero  ad  ea  qum  quan¬ 
doque  particulariter  agenda  occurrunt 
praster  communes  leges,  ponitur  eugno- 
mosyna,  quasi  «  bona  gnome  »,  qua)  est 
in  talibus  directiva,  ut  dictum  est  (inart. 
prseced.)  ;  et  ideo  dicit  de  ea  quod  estvo- 
luntar ia  justificatio,  quia  scilicet  ex  pro¬ 
prio  arbitrio  id  quod  justum  est,  homo 
secundum  eam  servat,  non  secundum  le¬ 
gem  scriptam.  Attribuuntur  autem  hcec 
duo  prudentias  secundum  directionem, 
justitia)  vero  secundum  exsecutionem. 
EusehiaycYO  dicitur  quasi  «bonus  cultus», 
unde  est  idem  quod  religio  ;  ideo  de  ea 
dicit,  quod  est  scientia  Dei  famulatus  ;  et 
loquitur  secundum  modum  quo  Socrates 
dicebat  omnes  virtutes  esse  scientias.  Et 
ad  idem  reducitur  sanctitas.  Eucharistia 
autem  est  idem  quod  bona  gratia.  Beni- 
gnitas  autem  videtur  esse  idem  cum 
affectu,  quem  ponit  Macrobius.  Unde  et 
Isidorus  dicit  inlib.  Etymol.  (1. 10,  n.  24 ; 

—  Migne  PP.  L.  t.  82,  coi.  370),  quod  be¬ 
nignus  est  vir  sponte  ad  benefaciendum 
paratus,  et  dulcis  alloquio  ;  et  ipse  An¬ 
dronicus  dicit,  quod  benignitas  est  habi¬ 
tus  voluntarie  benefactivus.  Liberalitas 
autem  videtur  ad  humanitatem  pertinere. 

—  2a  2ae,  1.  c.  ad  4  ;  3.  Sent.  1.  c.  ad  2, 
3,  4. 

Ad  ciuintum  dicendum,  quod  Macro¬ 
bius  videtur  attendisse  ad  duas  partes  in- 
tegrales  justitiae,  scilicet  declinare  a  malo, 
ad  quod  pertinet  innocentia, :  et  facere 
bonum,  ad  quod  pertinent  sex  alia  ;  quo¬ 
rum  duo  videntur  pertinere  ad  a)quales, 
scilicet  amicitia  in  exteriori  convictu,  et 
concordia  interius  ;  duo  vero  pertinent 
ad  superiores,  s>c,\\\cQi  pietas  ad  parentes. 


et  religio  ad  Deum  ;  duo  vero  ad  inferio¬ 
res,  scilicet  affectus,  in  quantum  placent 
bona  eorum,  et  humanitas,  per  quam  sub¬ 
venitur  eorum  defectibus.  Dicit  enim  Isi¬ 
dorus  in  lib.  Etymol.  (1.  10,  n.  117  ;  — ■ 
Migne  PP.  L.  t.  82,  coi.  379),  quod  hu¬ 
manus  dicitur  aliquis,  quia  habet  circa 
hominem  amorem  et  miserationis  affe¬ 
ctum  ;  unde  humanitas  dicta  est,  qua  nos 
invicem  tuemur.  Et  secundum  hoc  amici¬ 
tia  sumitur,  prout  ordinat  exteriorem  con¬ 
victum,  sicut  de  ea  Philosophus  tractat  in 
4.  Eth.  (c.  6,  al.  12).  Potest  etiam  amici¬ 
tia  sumi  secundum  quod  proprie  respicit 
affectum,  prout  determinatur  a  Philosopho 
in  8.  et  9.  Eth. ;  et  sic  ad  amicitiam  per¬ 
tinent  tria,  scilicet  benevolentia.,  qua)  hic 
dicitur  affectus,  et  concordia,  et  benefi¬ 
centia,  qucB  hic  vocatur  humanitas.  Hiec 
autem  Tullius  praetermisit,  quia  parum 
habent  de  ratione  debiti,  ut  dictum  est.  — 
2a  2ce,  1.  c.  ad  2 ;  3.  Sent.  1.  c.  qucBstiunc. 
2,  3  et  4. 

Ad  sextum  dicendum,  quod  veyHtas 
de  qua  nunc  loquimur,  differt  a  veritate 
vitee,  quia  veritas  vita)  est  veritas  secun¬ 
dum  quam  aliquid  est  verum.  Dicitur  au¬ 
tem  vita  vera,  sicut  et  qumiibet  alia  res, 
ex  hoc  quod  attingit  suam  regulam  et 
mensuram,  scilicet  divinam  legem,  per 
cujus  conformitatem  rectitudinem  habet  ; 
et  talis  veritas  communis  est  ad  quamli¬ 
bet  virtutem  (2a  2^,  q.  109,  a.  2,  ad  3). 
—  Veritas  diUtein  j^lstitice  dicitur  dupli¬ 
citer  ;  uno  modo,  secundum  quod  ipsa 
justitia  est  rectitudo  qua)dam  regulata  se¬ 
cundum  regulam  divina)  legis  ;  et  secun¬ 
dum  hoc  differt  veritas  justitia)  a  veritate 
vitee  :  quia  veritas  vita)  est,  secundum 
quam  aliquis  vivit  in  se  ipso  ;  veritas  au¬ 
tem  justitia)  est  secundum  quam  aliquis 
rectitudinem  legis  in  judiciis  qua)  sunt 
ad  alterum,  servat ;  et  secundum  hoc  ve¬ 
ritas  justitia)  non  pertinet  ad  veritatem, 
de  qua  nunc  loquimur,  sicut  nec  veritas 
vita).  Alio  modo  potest  intelligi  veritas 
justitiae,  secundum  quod  aliquis  ex  justi¬ 
tia  veritatem  manifestat ;  et  luee  veritas 
est  quidam  particularis  actus  justitiie,  et 

non  pertinet  directe  ad  hanc  veritatem,  de 
qua  nunc  loquimur,  quia  scilicet  in  hac 
manifestatione  veritatis  principaliter  ho¬ 
mo  intendit  jus  suum  alteri  reddere.  Ve¬ 
ritas  autem  doctrince  consistit  in  qua¬ 
dam  manifestatione  eorum  de  quibus  est 
scientia.  Unde  nec  ista  veritas  pertinet  ad 
hanc  virtutem,  sed  solum  veritas  qua  ali¬ 
quis  in  vita  et  sermone  talem  se  demon¬ 
strat  qualis  est,  et  non  alia  quam  circa 
ipsum  sint,  nec  majora  nec  minora.  — ■ 
2a  2a3,  q.  109,  a.  3,  ad  3 ;  cf.  ibid.  a.  2, 
ad  3. 

Ad  septimum  dicendum,  quod  epikia 
non  adjungitur  justitia)  particulari,  sed 
legali,  et  videtur  esse  idem  cum  ea  quae 
dicta  est  eugnomosina.  —  2a  2a3,  q.  80, 
a.  un.,  ad  5. 


ARTICULUS  V 

UTRUM  ALIQUIS  PATI  POSSIT  INJUSTUM 
VOLENS. 

Videtur  quod  aliquis  pati  possit  inju¬ 
stum  volens. 

1.  Quod  enim  volens  operatur  id  quod 
scit  sibi  esse  nocivum,  volens  nocet  sibi ; 
sed  ipse  incontinens  volens  operatur  id 
quod  scit  sibi  esse  nocivum  :  ergo  aliquis 
volens  pati  potest  nocivum.  Sicut  autem 
se  habet  facere  injustum ,  ita  se  habet 
pati  injustum  ;  at  facere  injustum  nihil 
est  aliud  quam  volens  facere  id  quod  est 
nocivum  alteri  ;  ergo  pati  injustum  nihil 
est  aliud  quam  volens  pati  id  quod  sibi 
est  nocivum  ;  si  ergo  potest  alicfuis  vo¬ 
lens  pati  quod  est  sibi  nocivum,  potest 
volens  pati  injustum.  —  2a2a3,  q.  59, 
a.  3,  arg.  1. 

2.  Prteterea,  nullus  secundum  legem 
civilem  punitur  nisi  propter  hoc  quod 
fecit  aliquam  injustitiam  ;  sed  illi  qui  in¬ 
terimunt  se  ipsos,  puniuntur  secundum 
leges  civitatum,  in  hoc  quod  privabantur 
antiquitus  honore  sepultura),  ut  patet  per 


Philosophum  in  5.  Eth.  (implicite  in  c. 
ult.)  :  ergo  potest  aliquis  facere  sibi  ipsi 
injustum,  et  ita  contingit  quod  aliquis 
patitur  injustum  volens.  —  Ibid.  arg.  2. 

3.  Pra)terea,  nullus  facit  injustum  nisi 
alicui  patienti  injustum  ;  sed  contingit 
quod  aliquis  faciat  injustum  alicui  hoc 
volenti,  puta  si  vendat  ei  rem  carius 
quam  valeat  :  ergo  contingit  ali  quem  vo¬ 
lentem  aliquid  injustum  pati.  —  Ibid. 
arg.  3. 

Sed  contra  est,  quod  injustum  pati  est 
oppositum  ei  quod  est  injustum  facere; 
secl  nullus  facit  injustum  nisi  volens  :  er¬ 
go  per  oppositum  nullus  patitur  inju¬ 
stum  nisi  nolens. —  Ibid.  arg.  Sed  con¬ 
tra. 

Respondeo  dicendum,  quod  actio  de  sui 
ratione  procedit  ab  agente  ;  passio  autem 
secundum  propriam  rationem  est  ab  alio. 
Unde  non  potest  esse  idem  secundum  idem 
agens  et  patiens,  ut  dicitur  in  8.  Phys. 
{text.  40  ;  c.  5).  Principium  autem  pro¬ 
prium  agendi  in  hominibus  est  voluntas ; 
et  ideo  illud  proprie  et  per  se  homo  facit, 
quod  volens  facit  ;  et  e  contrario  illud 
proprie  homo  patitur,  quod  praeter  volun¬ 
tatem  patitur :  quia  in  quantum  est  volens, 
principium  est  ex  se  ipso ;  et  ideo  in  quan¬ 
tum  est  ejusmodi,  magis  est  agens  quam 
patiens.  Dicendum  est  ergo,  quod  inju¬ 
stum,  per  se  et  formaliter  loquendo,  nul¬ 
lus  potest  facere  nisi  volens,  nec  pati  nisi 
nolens  ;  per  accidens  autem,  et  quasi 
materialiter  loquendo,  potest  aliquis  id 
quod  est  de  se  injustum,  vel  facere  nolens 
(sicut  cum  quis  praeter  intentionem  ope¬ 
ratur),  vel  pati  volens  (sicut  cum  aliquis 
plus  alteri  dat  sua  voluntate  quam  debeat). 
—  2a  2ae,  q.  59,  a.  3,  c. 

Ad  primum  ergo  dicendum,  quod  nul¬ 
lus  vult  completa  voluntate  pati  injustum, 
neque  etiam  incontinens  ;  sed  incontinens 
operatur  sibi  nociva  pra)ter  voluntatem  : 
habet  enim  per  se  voluntatem  boni,  sed 
per  concupiscentiam  trahitur  ad  malum. 
Et  hoc  probat  Philosophus  {^6.  Eth.  c.  9, 
al.  11)  per  hoc,  quod  cum  voluntas  ap¬ 
petentis  sit  boni,  nullus  vult  id  quod  non 

existimat  esse  bonum.  Incontinens  autem 
extra  passionem  existens  non  reputat  bo¬ 
num  illud  quod  facit,  undo  absolute  non 
vult  illud;  sed  tamen  operatur  illud  quod 
existimat  non  oportere  operari,  propter 
concupiscentiam  qum  est  in  appetitu  sen¬ 
sitivo  ;  voluntas  autem  est  in  ratione.  — 
Ad  illud  vero,  quod  dicitur,  quod  inju¬ 
stum  pati  sequitur injustunifacere, dicitur 
quod  definitio  simpliciter  posita  ejus  quod 
est  injustum  facere,  non  est  recta,  sed  de¬ 
bet  apponi  ut  dicatur,  quod  injustum  fa¬ 
cere  est  aliquem  scientem  circumstantias 
nocere  alicui  prmter  ipsius  voluntatem. 
Et  secundum  hoc  sequitur,  quod  licet  ali¬ 
quis  volens  Imdatur  et  patiatur  per  acci¬ 
dens  ea  C{ua3  sunt  injusta,  tamen  nullus 
volens  patitur  injustum  per  se  loquendo  ; 
ex  quo  per  se  injustum,  facere  est  inferre 
nocumentum  alicui  prmter  ejus  volunta¬ 
tem.  —  5.  Eth.  1.  14  et  17 ;  2a2a3,  q.  59, 
a.  3,  ad  1. 

Ad  secundum  quod  aliqua 

persona  singularis  potest  dupliciter  con¬ 
siderari  :  —  uno  modo  secundum  se  ;  et 
sic  si  sibi  aliquod  nocumentum  inferat, 
potest  quidem  habere  rationem  alterius 
peccati,  puta  intemperantia3  vel  impru¬ 
dentia),  non  tamen  rationem  injustitiae  : 
quia,  sicut  justitia  semper  est  ad  alterum, 
ita  etiam  injustitia.  Alio  modo  potest  con¬ 
siderari  aliquis,  nempe  in  quantum  est 
aliquid  civitatis,  scilicet  pars,  vel  in  quan¬ 
tum  est  aliquid  Dei,  scilicet  creatura  et 
imago  ;  et  sic  qui  se  ipsum  occidit,  inju¬ 
riam  quidem  non  sibi  facit,  sed  civitati  et 
Deo ;  et  ideo  punitur  tam  secundum  legem 
divinam  quam  legem  humanam.  —  2a  2a3, 
q.  59,  a.  3,  ad  2. 

Ad  tertium  dicendum,  quod  passio  est 
effectus  actionis  exterioris.  In  hoc  autem 
quod  est  facere  et  pati  injustum,  id  quod 
materiale  est,  attenditur  secundum  id 
quod  exterius  agitur,  prout  in  se  conside¬ 
ratur,  ut  dictum  est  (2a  2a3,  q.  59,  a.  2, 
c.)  ;  id  autem  quod  est  ibi  formale  et  per 
se,  attenditur  secundum  voluntatem  agen¬ 
tis  et  patientis,  ut  ex  dictis  (in  c.)  patet. 
Dicendum  est  ergo,  quod  aliquem  facere 


injustum,  et  alium  pati  injustum,  mate¬ 
rialiter  loquendo  semper  se  comitantur  ; 
sed  si  formaliter  loquamur,  facere  aliquis 
potest  injustum,  intendens  injustum  face¬ 
re,  et  tomen  alius  non  patietur  injustum 
quia  volens  patietur ;  et  e  converso  potest 
aliquis  pati  injustum,  si  nolens  id  quod 
est  injustum,  patiatur  ;  et  tamen  ille  qui 
hoc  facit  ignorans,  non  faciet  injustum  for¬ 
maliter,  sed  materialiter  tantum.  —  Ibid. 
ad  3. 


QU.^STIO  XXI 

DE  FORTITUDINE. 

Deinde  considerandum  est  de  fortitudine. 

CIRCA  QUAM  QUdSRUNTUR  DUO  ; 

1.  Utrum  recte  definiatur  fortitudo  «  virtus 
irascibilis  non  facile  obstupefaclibilis  a 
timoribus  qui  sunt  circa  mortem  ». 

2.  Utrum  recte  enumerentur  partes  fortitu¬ 
dinis. 


ARTICULUS  I 

UTRUM  RECTE  DEFINIATUR  FORTITUDO  (C  VIR¬ 
TUS  IRASGIUILIS  NON  FACILE  ORSTUPEFA- 
CTITILIS  A  TIMORIBUS  QUI  SUNT  CIRCA 
MORTEM  ». 

Videtur  quod  non  recte  definiatur  for¬ 
titudo  ab  Andronico  «  virtus  irascibilis 
non  facile  obstupefaclibilis  a  timoribus 
qui  sunt  circa  mortem  ». 

1.  Virtus  enim  maxime  consistit  in  ani¬ 
ma  ;  sed  fortitudo  videtur  consistere  in 
corpore  vel  saltem  corporis  complexionem 
sequi  :  ergo  male  fortitudo  definitur  vir- 

tus  irascibilis.  —  2a  2«,  q.  123,  a.  1, 
arg.  3. 

2.  Prasterea,  dicit  Philosophus  in  Eth. 
lib.  1  (c.  8,  al.  9)  et  lib.  2  (c.  3,  al.  2),  quod 
operationes  virtutum  sunt  delectabiles  ; 
sed  operatio  fortitudinis  non  est  delecta¬ 
bilis  ;  dicit  enim  idem  Philosophus  in  3. 
Eth.  (c.  9,  al  12),  quod  fortis  in  suo  actu 
nihil  delectabile  videtur  habere  :  ergo 
fortitudo  non  est  virtus.  —  3.  Eth.  1.  18. 

3.  Prmterea,  nomen  fortitudinis  a  fir¬ 
mitate  sumptum  esse  videtur  ;  sed  firmi¬ 
ter  se  habere  pertinet  ad  omnem  virtutem, 
ut  dicitur  in  2.  Eth.  (c.  4,  al.  3)  :  ergo 
videtur  quod  fortitudo  potius  est  genera¬ 
lis  virtus,  ac  proinde  non  bene  definitur 
tamquam  virtus  specialis. — 2a  2a3,q.  123, 
a.  2,  arg.  3. 

4.  Praeterea,  sicut  aliqui  propter  iram 
opera  fortitudinis  vehementius  exsequun¬ 
tur,  ita  etiam  propter  tristitiam  vel  con¬ 
cupiscentiam  ;  sed  fortitudo  ad  actum 
suum  neque  tristitiam  neque  concupi¬ 
scentiam  assumit :  ergo  pari  ratione  non 
debet  assumere  iram  ;  ergo  male  defini¬ 
tur  virtus  irascibilis  etc.  —  Ibid.  a.  10, 
arg.  3. 

5.  Prmterea,  materia  virtutis  salvatur 
in  omnibus  quae  ex  materia  vel  circa  ma¬ 
teriam  fiunt ;  sed  fortitudo  est  quietans  a 
passionibus  :  ergo  passiones  non  sunt  ma¬ 
teria  ejus  ;  ergo  male  definitur  «  non- fa¬ 
cile  obstupefactibilis  a  timoribus  ».  • —  3. 
Seiit.  dist.  33,  q.  2,  a.  2,  quaestiunc.  2, 
arg.  1. 

6.  Prmterea,  fortitudo  est  medietas  cir¬ 
ca  timores  et  audacias,  ut  dicit  Philoso¬ 
phus  (3.  Eth.  c.  6,  al.  9)  ;  ergo  male  defi¬ 
nitur  «  non  facile  obstupefactibilis  a  timo¬ 
ribus  )).  —  3.  Eth.  1.  14  ;  2a  2a3,  q.  123, 
a.  3,  c. 

7.  Prmterea,  oportet  omnes  passiones 
anima3  per  aliquam  virtutem  ad  medium 
reduci ;  sed  non  est  dare  aliquam  aliam 
virtutem  reducentem  ad  medium. alios  ti¬ 
mores  ;  ergo  fortitudo  non  solum  est  circa 
timores  mortis,  sed  etiam  circa  alios  ti¬ 
mores.  —  2a  203,  q.  123,  a.  4,  arg.  2. 

8.  Praeterea,  nulla  virtus  est  in  extre¬ 


mis  ;  sed  timor  mortis  est  in.  extremis, 
quia  est  maximus  timorum,  ut  dicitur  in 
3.  Eth.  (c.  6,  al,  9)  :  ergo  fortitudo  non 
est  circa  timores  mortis.  —  Ibid.  arg.  3. 

9.  Praeterea,  Philosophus  dicit  in  3. 
Eth.  (c.  6,  al.  9),  quod  fortitudo  maxime 
est  circa  quaecunque  quae  inferunt  mortem 
repentina  existentia ;  sed  non  omnia  peri¬ 
cula  mortis  sunt'  repentina  :  ergo  forti¬ 
tudo  non  est  simpliciter  circa  timores 
mortis.  —  3.  Eth.  1.  14. 

Sed  contra  est  auctoritas  Philosophi 
(3.  Eth.  c.  6,  al.  9)  dicentis  fortitudinem 
esse  medietatem  circa  timores  et  audacias; 
et  paulo  post,  eam  esse  maxime  circa  ter¬ 
ribilissimum,  scilicet  mortem.  —  3.  Eth. 
1.  14  et  15. 

Respondeo  dicendum,  quod  ad  virtutem 
humanam  pertinet,  ut  bonum  faciat  homi¬ 
nem  et  opus  ejus  secundum  rationem. 
Quod  quidem  tripliciter  contingit  :  uno 
modo,  secundum  quod  ipsa  ratio  rectifi- 
catur,  quod  fit  per  virtutes  intellectuales ; 
alio  modo,  secundum  quod  ipsa  rectitudo 
rationis  in  rebus  humanis  instituitur,quod 
pertinet  ad  justitiam  ;  tertio  modo,  se¬ 
cundum  quod  tolluntur  impedimenta  hu¬ 
jus  rectitudinis  in  rebus  humanis  ponen- 
da3. — Dupliciter  autem  impeditur  voluntas 
humana  ne  rectitudinem  rationis  sequa¬ 
tur  :  uno  modo  per  hoc  quod  attrahitur  ab 
aliquo  delectabili  ad  aliquid  aliud  quam 
rectitudo  requirat ;  et  hoc  impedimentum 
tollit  virtus  temperantice,  ut  dicetur  in¬ 
fra  ;  alio  modo  per  hoc  quod  voluntas  re¬ 
pellitur  ab  eo,  quod  est  secundum  ratio¬ 
nem,  propter  aliquod  difficile  quod  in¬ 
cumbit  ;  et  ad  hoc  impedimentum  tollen¬ 
dum  requiritur  fortitudo  mentis,  qua 
scilicet  hujusmodi  difficultatibus  resistat : 
sicut  et  homo  per  fortitudinem  corporalem 
impedimenta  corporalia  superat  et  repel¬ 
lit.  —  2a  2se,  q.  123,  a.  1 ,  c. 

Quod  autem  aliquis  retrahatur  ab  ali¬ 
quo  difficili,  pertinet  ad  rationem  timoris, 
qui  importat  recessum  quendam  a  malo 
difficultatem  habente,  ut  dictum  est.  Et 
ideo  fortitudo  principaliter  est  circa  timo¬ 
res  difficilium  rerum,  qum  retrahere  pos- 

sunt  voluntatem  a  sequela  rationis.  Opor¬ 
tet  autem  hujusmodi  rerum  difficilium 
impulsum  non  solum  firmiter  sustinere 
cohibendo  timorem,  sed  etiam  moderate 
aggredi,  quando  scilicet  oportet  ea  exter¬ 
minare,  ad  securitatem  in  posterum  ha¬ 
bendam,  quod  pertinet  ad  rationem  auda¬ 
cias  [Ibid.  a.  3,  c.).  Fortitudo  tamen  est 
magis  circa  timores  reprimendos  quam 
circa  audacias  moderandas.  Difficilius 
enim  est  timorem  reprimere  quam  auda¬ 
ciam  moderari,  eo  quod  ipsum  periculum, 
quod  est  objectum  aiidacim  et  timoris,  de 
se  confert  aliquid  ad  repressionem  auda¬ 
cias,  sed  operatur  ad  augmentum  timo¬ 
ris.  Aggredi  autem  pertinet  ad  fortitudi¬ 
nem  secundum  quod  moderatur  auda¬ 
ciam,  sed  sustinere  sequitur  repressionem 
timoris.  Et  ideo  principalior  actus  fortitu¬ 
dinis  est  sustinere,  id  est  immobiliter  si¬ 
stere  in  periculis,  quam  aggredi. —  Ibid. 
a.  6,  c.  et  ad  1. 

Oportet  autem  bonum  rationis  firmiter 
tenere  contra  quodcunque  malum,  quia 
nullum  bonum  corporale  Eequivalet  bono 
rationis.  Et  ideo  oportet  quod  fortitudo 
dicatur,  quse  firmiter  retinet  voluntatem 
hominis  in  bono  rationis  contra  maxima 
mala  :  quia  qui  stat  firmus  contra  majora, 
consequens  est  quod  stet  firmus  contra 
minora,  sed  non  convertitur.  Et  hoc  etiam 
ad  rationem  virtutis  pertinet  ut  respiciat 
ultimum..  Maxime  autem  terribile  inter 
omnia  corporalia  mala  est  mors,  quie 
tollit  omnia  corporalia  bona.  Et  ideo  virtus 
fortitudinis  est  circa  timores  periculorum 
mortis.  Unde  patet,  quod  fortitudo  bene 
definitur  ab  Andronico  virtus  irascibilis,  id 
est  in  irascibili  existens,  non  facile  obstu- 
pefactibilis  a  timoribus  qui  sunt  circa  mor¬ 
tem.  — -  2a  2a3,  q.  123,  a.  1  sqq. ;  3.  Sent. 
dist.  33,  q.  2,  a.  2,  sol.  2  ;  a.  4,  sol.  2  ; 
q.  3,  a.  3,  sol.  1  ;  de  Virt.  Card.  a.  1,  c.; 
3.  Eth.  1.  14,  13,  16,  17,  18. 

Ad  primum  ergo  dicendum,  quod  ad 
similitudinem  corporalis  fortitudinis  dici- 
tur  fortitudo  animee,  quse  ponitur  virtus, 
ut  dictum  est,  nec  tamen  est  contra  ratio¬ 
nem  virtutis,  quod  ex  naturali  complexio¬ 


ne  aliquis  habeat  naturalem  inclinationem 
ad  virtutem.  —  2a  2£e,  q.  123,  a.  1,  ad  3. 

Ad  secundum  dicendum,  quod  duplex 
est  delectatio  :  una  quidem  corporalis,  quae 
consequitur  tactum  corporalem  ;  alia  au¬ 
tem  animalis,  quae  consequitur  apprehen¬ 
sionem  animae  ;  et  haec  proprie  consequi¬ 
tur  opera  virtutum,  quia  in  eis  considera¬ 
tur  bonum  rationis.  Principalis  vero  ac¬ 
tus  fortitudinis  est  sustinere  aliqua  tri¬ 
stia  secundum  apprehensionem  animie, 
pu  ta  quod  homo  amittat  corporalem  vitam 
(quam  virtuosus  amat,  non  solum  in  quan¬ 
tum  est  quoddam  bonum  naturale,  sed 
etiam  in  quantum  necessaria  est  ad  opera 
virtutum,  et  quae  ad  ea  pertinent) ;  et  ite¬ 
rum  sustinere  aliqua  dolorosa  secundum 
tactum  corporis,  puta  vulnera  vel  flagella. 
Et  ideo  fortis  ex  una  parte  habet  unde  de¬ 
lectatur,  scilicet  secundum  delectationem 
animalem,  scilicet  de  ipso  actu  virtutis  et 
de  fine  ejus  ;  ex  alia  vero  parte  habet  unde 
doleat,  et  animaliter,  dum  considerat 
amissionem  propria  vite,  et  corporaliter. 
Sensibilis  autem  dolor  corporis  facit  non 
sentiri  animalem  delectationem  virtutis. 
Facit  tamen  virtus  fortitudinis,  ut  ratio 
non  absorbeatur  a  corporalibus  doloribus. 
Tristitiam  autem  animalem  superat  dele¬ 
ctatio  virtutis,  in  quantum  homo  prtefert 
bonum  virtutis  corporali  vite  et  quibus¬ 
cunque  ad  eam  pertinentibus.  Et  ideo  Phi¬ 
losophus  dicit  in  3.  Eth.  (c.  9,  al.  12), 
quod  a  forti  non  requiritur  ut  delectetur 
quasi  delectationem  sentiens,  sed  sufficit 
quod  non  tristetur.  —  2a  2£e,  q.  123,  a. 8, 
c.  ;  3.  Eth.l.  18. 

Ad  tertium  dicendum,  quod  nomen 
fortitudinis  dupliciter  potest  accipi  :  uno 
modo,  secundum  quod  absolute  importat 
quandam  animi  firmitatem ;  et  secundum 
hoc  est  generalis  virtus,  vel  potius  condi¬ 
tio  cujuslibet  virtutis.  Alio  modo  potest 
accipi  fortitudo,  secundum  quod  importat 
■firmitatem  tantum  in  sustinendis  et  re¬ 
pellendis  his  in  quibus  maxime  difficile 
est  firmitatem  habere,  scilicet  in  aliqui¬ 
bus  periculis  gravibus  ;  et  sic  fortitudo 
ponitur  specialis  virtus,  utpote  materiam 

habens  determinatam.  Objectio  autem 
procedit  de  fortitudine  primo  modo  dicta. 

■ —  2a  2cn,  q.  123,  a.  2,  in  c.  et  ad  3. 

Ad  quarlum  dicendum,  quod  cum  for¬ 
titudo,  sicut  dictum  est,  habeat  duos  ac¬ 
tus,  scilicet  sustinere  et  aggredi,  non  as¬ 
sumit  iram  ad  actum  sustinendi,  quia 
hunc  actum  sola  ratio  per  se  facit  ;  sed  ad 
actum  aggrediendi,  ad  quam  magis  as¬ 
sumit  iram  quam  alias  passiones,  quia  ad 
iram  pertinet  insilire  in  rem  contristantem 
et  sic  directe  cooperatur  fortitudini  in  ag¬ 
grediendo.  Tristitia  autem  secundum  pro¬ 
priam  rationem  succumbit  nocivo  ;  sed 
per  accidens  coadjuvat  ad  aggrediendum, 
vel  in  quantum  tristitia  est  causa  ir£e,  vel 
in  quantum  aliquis  exponit  se  periculo 
ut  tristitiam  fugiat.  Similiter  et  concu¬ 
piscentia  secundum  propriam  rationem 
tendit  in  bonum  delectabile,  cui  per  se 
repugnat  aggressio  periculorum  ;  sed  per 
accidens  quandoque  coadjuvat  ad  aggre¬ 
diendum,  in  quantum  scilicet  aliquis  vult 
potius  in  pericula  incurrere  quam  dele¬ 
ctabili  carere. —  Ibid.  a.  10,  ad  3. 

Ad  quintum  dicendum,  quod  virtutes 
non  omnino  exstingunt  passiones,  sed  mo¬ 
derantur  eas  ;  unde  Philosophus  dicit  in 
2.  Eth.  (c.  3,  al.  2),  quod  «  quidam  dicunt 
virtutes  impassibilitates  et  quietes  ;  non 
autem  bene  »,  sicut  ex  supra  fictis  mani¬ 
festum  est.  —  3.  Sent.  dist.  33,  q.  2,  a. 
2,  quEestiunc.  2,  ad  1. 

Ad  sextum  patet  solutio  ex  dictis  :  for¬ 
titudo  enim  est  circa  timores  et  audacias, 
quasi  cohibitiva  timorum,  et  audaciarum 
moderativa  ;  sed  principaliter  est  circa  ti¬ 
mores,  quos  facit  sustinere,  unde  potissi¬ 
mum  definitur  in  ordine  ad  hunc  actum, 
qui  est  sustinere.  —  2a  2a3,  q.  123,  a.  3, 
c.  ;  a.  G,  in  c.  et  ad  1 . 

Ad  septimum  dicendum,  quod  quia 
timor  ex  amoro  nascitur,  qua3cunque  vir¬ 
tus  moderatur  amorem  aliquorum  bono¬ 
rum,  consequens  est  ut  moderetur  con¬ 
trariorum  maiorum  timorem  :  sicut  libe- 
ralitas,  quse  moderatur  amorem  pecunia¬ 
rum,  per  consequens  etiam  moderatur 
timorem  amissionis  earum.  Sed  amare 


propriam  vitam  est  naturale.  Et  ideo  opor¬ 
tuit  esse  specialem  virtutem,  quae  mode¬ 
raretur  timores  mortis. —  Ibid.  a.  4,  ad 2. 

Ad  octavum  dicendum,  quod  extre¬ 
mum  in  virtutibus  attenditur  secundum 
excessum  rationis  rectae  ;  et  ideo  si  ali¬ 
quis  maxima  pericula  subeat  secundum 
rationem,  non  est  virtuti  contrarium.  — 
Ibid.  ad  3. 

Ad  nonum  dicendum,  quod  in  opera¬ 
tione  fortitudinis  duo  sunt  consideranda  : 
—  unum  quidem  quantum  ad  electionem 
ipsius  ;  et  sic  fortitudo  non  est  circa  re¬ 
pentina  ;  eligit  enim  fortis  praemeditari 
pericula  quae  possunt  evenire,  ut  eis  re¬ 
sistere  possit,  aut  facilius  ea  ferre.  Aliud 
vero  considerandum  est  in  operatione  for¬ 
titudinis,  quantum  ad  manifestationem 
virtuosi  habitus  ;  et  sic  fortitudo  ma¬ 
xime  est  circa  repentina,  quia  secun¬ 
dum  Philosophum  in  3.  Eth.  (c.  8,  al.  11) 
in  repentinis  periculis  maxime  manifesta¬ 
tur  fortitudinis  habitus  ;  habitus  enim 
agit  in  modum  naturae;  unde  quod  aliquis 
absque  praemeditatione  facit  ea  quae  sunt 
virtutis,  cum  necessitas  imminet  propter 
repentina  pericula,  hoc  maxime  manife¬ 
stat, quod  sit  fortitudo  habitualis  inanima 
confirmata.  —  Ibid.  a.  9,  c.  ;  3.  Eth.  1. 
14  et  17. 


ARTICULUS  II 

UTRUM  CONVENIENTER  ASSIGNENTUR  PARTES 
FORTITUDINIS. 

Videtur  quod  non  recte  assignentur 
partes  fortitudinis,  magnanimitas,  magni¬ 
ficentia,  patientia  et  perseverantia. 

1.  Magnanimitas  enim  est  circa  magnos 
honores,  quie  inter  bona  computantur, 
ut  dicitur  in  4.  Eth.  (c.  3,  al.  7) ;  fortitudo 
autem  est  circa  audacias  et  timores  ;  ergo 
magnanimitas  non  est  fortitudinis  pars, 
cum  sit  circa  oppositam  materiam.  —  3. 
Sent.  dist.  33,  q.  3,  a.  3,  quiestiunc.  2, 
arg.  1. 

2.  Prasterea,  cujuslibet  virtutis  proprie¬ 
tates  sunt  laudabiles.  Sed  magnanimitatis 
quaedam  proprietates  sunt,  primo,  indiffe¬ 
rentes,  ut  cum  dicit  Philosophus  4.  Elh. 
(c.3,al.  8),  quod  motus  lentus  magnanimi 
videtur,  vox  gravis  et  locutio  stabilis  ;  — 
secundo,  vituperabiles,  primo  quidem 
quia  non  est  memor  beneficiorum,  secun¬ 
do  quia  est  otiosus  et  tardus,  tertio  quia 
utitur  ironia  ad  multos,  quarto  quia  non 
potest  aliis  convivere,  quinto  quia  possidet 
magis  infructuosa  quam  fructuosa.  Ergo 
magnanimitas  non  est  virtus,  et  proinde 
non  est  pars  fortitudinis.  —  2a  2ie,  q. 
129,  a.  3,  arg.  3,  4,  5  ;  4.  Etii.  1.  10. 

3.  Praeterea,  magnificentia  videtur  ad 
liberalitatem  pertinere,  quia  utraque  est 
circa  pecunias,  et  «  necesse  est  magnifi¬ 
cum  liberalem  esse  »,  ut  Philosophus  di¬ 
cit  in  4.  Eth.  (c.  2,  al.  4) ;  sedliberalitas  est 
pars  justitia,  ut  supra  habitum  est  :  ergo 
magnificentia  non  debet  poni  pars  forti¬ 
tudinis. —  2a  2a3,q.  128,  a.im.,  arg.  1 ;  3. 
Sent.  dist.  33,  q.  3,  a.  3,  qu^estiunc,  1, 
arg.  1. 

4.  Praeterea,  patientia  importat  diffici¬ 
lium  perpessionem  *,  sed  hoc  pertinet  ad 
fortitudinem  :  ergo  non  debet  poni  pars 
ejus.  —  2a  2a3,  q.  128,  a.  un.,  arg.  4;  3. 
Sent.  1.  c.  arg.  3. 

5.  Prgeterea,  ad  perseverantiam  perti¬ 
nere  videtur  immobiliter  operari ;  sed  hoc 
in  omni  virtute  requiritur,  ut  dicit  Philo¬ 
sophus  in  2.  Eth.  (c.  4,  al.  3)  :  ergo  perse¬ 
verantia  non  debet  poni  pars  fortitudinis. 
—  3.  Sent.  1.  c.  arg.  4;  2a  2a3,  l.c.  arg. 5. 

Sed  contra  :  6.  Macrobius  ponit  septem 
partes  fortitudinis  :  magnanimitatem,  fi¬ 
duciam,  securitatem,  magnificentiam, 
constantiam,  tolerantiam,  firmitatem.  An¬ 
dronicus  etiam  ponit  septem  virtutes  an¬ 
nexas  fortitudini,  quse  sunt  :  eupsychia, 
lenia,  magnanimitas,  virilitas,  perseve¬ 
rantia,  magnificentia,  andragathia.  Ergo 
videtur  quod  insufficienter  enumeratce 
sint  partes  fortitudinis. —  2a  2£e,q.  128,  a. 
un. arg.  C;  3.  Sent. l.c.  qua3stiunc.2,  arg.  1. 

7.  Prmterea,  Aristoteles  in  3.  Et/i.  (c. 
8,  al.  11)  ponit  quinque  partes  fortitudi- 

nis,  quarum  prima  est  politica,  quas  for¬ 
titer  operatur  propter  timorem  vel  exho¬ 
norationis  vel  poena)  ;  secunda  c^imilita- 
ris,  qu£e  fortiter  operatur  propter  artem  et 
experientiam  rei  bellica)  ;  tertia  est  (for¬ 
titudo),  qua)  fortiter  operatur  ex  passione 
prascipue  iras  ;  quarta  est,  qua)  fortiter 
operatur  propter  consuetudinem  patri® ; 
quinta  est,  qu®  fortiter  operatur  propter 
inexperientiam  periculorum.  Has  autem 
fortitudinis  partes  pr®dicta  enumeratio 
non  continet.  Ergo  insufficienter  enume¬ 
rat®  sunt  partes  fortitudinis.  —  2a  2®,  q. 
128,  a.  un.,  arg.  7 ;  3.  Sent.  l.c.  qu®stiunc. 
3,  arg.  1  et  2;  3.  Eth.  1.16  et  17. 

Respondeo  dicendum,  quod,  sicut  supra* 
dictum  est,  alicujus  virtutis  partes  pos¬ 
sunt  esse  triplices,  scilicet  subjectiv®,  in- 
tegrales  et  potentiales.  Fortitudinis  au¬ 
tem,  secundum  quod  est  specialis  virtus, 
non  possunt  assignari  partes  subjectiv®, 
eo  quod  non  dividitur  in  multas  virtutes 
specie  differentes,  quia  est  circa  materiam 
valde  specialem.  Assignantur  autem  ei 
partes  quasi  integrales  et  potentiales  :  in- 
tegrales  quidem,  secundum  ea  qu®  opor¬ 
tet  concurrere  ad  actum  fortitudinis ;  po¬ 
tentiales  autem,  secundum  quod  ea  qu® 
fortitudo  observat  circa  difficillima,  scili¬ 
cet  circa  pericula  mortis,  aliqu®  ali®  vir¬ 
tutes  observant  circa  quasdam  alias  ma¬ 
terias  minus  difficiles,  qu®  quidem  virtu¬ 
tes  adjunguntur  fortitudini  sicut  secun¬ 
dari®  principali. —  2a2®,  q.l28,  a.  un.,c. 

Est  autem,  sicut  supra  (a.  1)  dictum  est, 
duplex  fortitudinis  actus,  scilicet  aggredi 
et  sustinere.  Ad  actum  autem  aggredien¬ 
di  duo  requiruntur.  Quorum  primum 
pertinet  ad  animi  pr®parationem,  ut  sci¬ 
licet  aliquis  promptum  animum  habeat  ad 
aggrediendum  ;  et  quantum  ad  hoc  poni¬ 
tur  animi  fidentia  seu  fiducia. —  Secun¬ 
dum  pertinet  ad  operis  exsecutionem,  ne 
scilicet  aliquis  deficiat  in  exsecutione  illo¬ 
rum  qu®  fiducialiter  inchoavit  ;  et  quan¬ 
tum  ad  hoc  ponitur  magnifcentia.  H®c 
ergo  duo  si  coarctentur  ad  propriam  ma¬ 
teriam  fortitudinis,  scilicet  ad  pericula 

*  Qusest.  '19,  a.  3,  ia  c. 

mortis,  erunt  quasi  partes  integrales 
ipsius ;  et  sine  his  fortitudo  esse  non 
potest  ;  si  autem  referantur  ad  aliquas 
alias  materias,  in  quibus  est  minus  diffi¬ 
cultatis,  sic  constituentur  dum  virtutes 
distincta3  a  fortitudine  secundum  speciem 
suam  ;  et  tamen  adjungentur  ei  sicut  se¬ 
cundarium  principali.  *  —  2a2m,  q.  128, 
a.  un.,  c.  —  Quarum  prima  est  magnani¬ 
mitas,  qum  quidem  de  sui  ratione  est 
circa  magnos  honores  (2a  2m,  q.  128,  a. 
un.,  c.),  in  quantum  habent  rationem  ali- 
cujus  ardui.  Circa  mediocres  enim  hono¬ 
res  est  aliqua  alia  virtus  innominata  ;  qum 
tamen  nominatur  ex  suis  extremis,  qum 
sunt  pJiilotimia,  id  est  amor  honoris,  et 
aphilotimia,  id  est  sine  amore  hono¬ 
ris  ;  et  limc  virtus  non  potest  pertinere  ad 
fortitudinem,. quia  mediocres  honores  non 
habent  rationem  ardui.  Magnanimus  au¬ 
tem  intendit  magnos  honores, sicut  quibus 
est  dignus,  vel  etiam  sicut  minores  liis 
quibus  est  dignus  :  quia  scilicet  virtus  suf¬ 
ficienter  non  potest  honorari  ab  homine, 
cui  honor  debetur  a  Deo.  Et  ideo  non  ex¬ 
tollitur  ex  magnis  honoribus,  quia  non  re¬ 
putat  eos  supra  se;  sed  magis  eos  contem¬ 
nit.  Et  similiter  dehonorationibus  non 
frangitur  ;  sed  eas  contemnit,  utpote  quas 
reputat  sibi  indigne  afferri.  Et  sic  magna¬ 
nimus  non  habet  excessum  secundum 
quantitatem  ejus  in  quod  tendit,  quia  ten¬ 
dit  in  maximum  ;  sed  constituitur  in  me¬ 
dio  secundum  proportionem  ad  propriam 
facultatem  {Ibid.  q.  129,  a.  1  sqq.).  Quam 
si  excedit  tendendo  in  majora  quam  sibi 
conveniant,  g)'>^<^sumptio  est  {Ibid.  q.  130, 
a.  1  et  2).  Si  vero  non  tendit  eo  ordine 
quo  debet,  puta  non  propter  finem  quem 
debet,  aut  non  ad  eum  honorem  quem 
meretur,  ambitio  est,  vel  inanis  gloria, 
qu^  respectu  glorise  id  ipsum  est,  quod 
ambitio  respectu  honoris  {Ibid.  q.  131  et 
132).  Si  vero  deficiat  ab  hoc,  quod  tendat 
ad  honorem  vel  gloriam  tantam  quantam 

*  Addit  S .  Thomas  {po  t  principali)  :  sicut 
magnificentia  a  Philosopho  (4.  Eth.  c.  2,  al.  4) 
ponitur  circa  magnos  sumptus,  magnanimitas 
autem,  qua3  videtur  idem  esse  fiducice,  circa 
magnos  honores. 


potest  consequi,  pusillanimitas  est  oppo¬ 
sita  magnanimitati  per  defectum,  cum 
homo  non  secundum  suam  facultatem  res 
honore  dignas  prosequitur  {Ibid.  q. 
133).  —  Secunda  virtus  quae  adjungitur 
fortitudini,  dicitur  magnificentia,  qu« 
quidem  si  sumatur  ab  eo  quod  est  facere 
magnum,  secundum  quod  facere  commu¬ 
niter  sumitur,  sic  non  est  specialis  vir¬ 
tus  ;  si  vero  sumatur  secundum  quod  fa¬ 
ctionem  alicujus  magni  importat,  prout 
factio  proprie  dicitur,  sic  est  specialis  vir¬ 
tus.  Cujus  propria  materia  sunt  magni 
sumptus,  quibus  magnificus  utitur  ad 
magnum  faciendum,  et  ipsa  pecunia  qua 
utitur  ad  magnos  sumptus  faciendos,  prout 
haec  rationem  ardui  habent  et  difficultates 
habent  propter  dispendium  {Ibid.  q.  134). 
Quod  tamen  si  fiat  per  excessum,  ut  scili¬ 
cet  plus  expendat,  quam  sit  operi  propor- 
tionatum,  est  vitium  quod  graece  quidem 
dicitur  banaiisia,  a  furno  dicta,  quia  vi¬ 
delicet  ad  modum  ignis,  qui  est  in  furno, 
omnia  consumit  ;  vel  dicitur  apyrocalia, 
id  est  sine  bono  igne,  quia  ad  modum 
ignis  omnia  consumit  non  propter  bonum  ; 
unde  latine  hoc  vitium  potest  nominari 
consumptio.  Cujus  oppositum,  paimi- 
ficentia,  qua3  deficit  a  proportione  quae 
debet  esse  secundum  rationem  inter  sum¬ 
ptus  et  opus  {Ibid.  q.  135).  —  2a  2a3,  q. 
128  usque  ad  135. 

Ad  alium  autem  actum  fortitudinis, 
qui  est  sustinere,  duo  requiruntur  :  quo¬ 
rum  primum  est,  ne  difficultate  immi¬ 
nentium  malorum  animus  frangatur  per 
tristitiam,  et  decidat  a  sua  magnitudine. 
Et  quantum  ad  hoc  ponitur  patientia  (2a 
2a3,  q.  128,  a.  un.,  c.),  qua  bonum  ratio¬ 
nis  conservatur  contra  tristitiam,  ne  scili¬ 
cet  ratio  ei  succumbat  (2a  2*,  q.  136,  a. 
1,  in  c.),  seu  longanimitas ;  quamquam 
longanimitas  majorem  convenientiam  vi¬ 
detur  habere  cum  magnanimitate  quam 
cum  patientia  (2a2a3,  q.  136,  a.  5,  inc.) : 
sicut  enim  illa  est  per  quam  habet  ali¬ 
quis  animum  tendendi  in  magna,  ita 
etiam  heee  est  per  quam  aliquis  habet  ani¬ 
mum  tendendi  in  aliquid  quod  in  longin- 

quum  distat.  —  2a  2x,  q.  128,  a.  un.,  c. ; 
q.  136,  a.  1  sqq. —  Aliud  autem  quod  re¬ 
quiritur  ad  actum  fortitudinis  qui  est 
sustinere,  est  ut  ex  diuturna  difficilium 
passione  non  fatigetur  usque  ad  hoc  quod 
desistat ;  et  quantum  ad  hoc  ponitur  per¬ 
severantia  (2a  2a3,  q.  128,  a.  un.,  c.),  ad 
quam  pertinet  in  difficilibus  virtuosis  ope¬ 
ribus  difficultatem  sustinere  prout  necesse 
est  (2a  2a3,  q.  137,  a.  1,  in  c.).  Quod  per¬ 
tinet  etiam  ad  constantiam,  secundum 
hoc  quod  est  firmiter  persistere  in  ali¬ 
quo  bono.  Differt  tamen  constantia  a  per¬ 
severantia  in  hoc,  quod  virtus  constantiae 
proprie  facit  firmiter  persistere  in  bono 
contra  difficultatem  quae  provenit  ex  qui¬ 
buscunque  exterioribus  impedimentis  ; 
perseverantia  vero  facit  firmiter  persi¬ 
stere  hominem  in  bono  contra  difficulta¬ 
tem  quae  provenit  ex  ipsa  diuturnitate 
actus  [ibid.  a.  3,  c.)  ;  quod  tamen  si  fiat 
per  excessum  et  inordinate,  pertinacia 
est  vel  pervicacia,  secundum  quam  di¬ 
cuntur  homines  pervicaces  vel  secundum 
Philosophum  in  7.  Eth.  (c.  9,  al.  10)  is- 
chyrognomones,  id  est  fortis  sententiae, vel 
idiognomones,  id  est  propriae  sententiie  1, 
quia  scilicet  perseverant  in  propria  sen¬ 
tentiae  plus  quam  oportet  (2a  2ae,  q.  138,  a. 
2,  c.) ;  sicut  mollities,  quae  per  defectum 
perseverantia  opponitur,  est  qua  homo 
recedit  a  bono  propter  tristitias  causatas 
ex  defectu  delectationum ;  quod  est  quasi 
cedere  debili  moventi.  Non  enim  judica¬ 
tur  aliquid  molle  ex  hoc  quod  cedit  forti¬ 
ter  impellenti  ;  nam  et  parietes  cedunt 
machinae  impellenti.  Et  ideo  non  reputa¬ 
tur  aliquis  mollis,  si  cedit  aliquibus  gra¬ 
viter  impellentibus.  Unde  Philosophus  di¬ 
cit  in  7.  Eth,  (c.  7,  al.  8),  quod  si  quis 
a  fortibus  et  superexcellentibus  delectatio¬ 
nibus  vel  tristitiis  vincitur,  non  est  admi¬ 
rabile,  sed  condonabile  si  contra  tendat 
{Ibid.  a.  1,  c.). —  2a  2sd,  q.  128,  a.  un., 
c.  ;  q.  137 ;  q.  138. 

Haec  autem  duo,  scilicet  patientia  et 
perseverantia,  si  coarctentur  ad  propriam 
materiam  fortitudinis,  erunt  partes  quasi 
integrales  ipsius  ;  si  vero  ad  quascunque 


materias  difficiles  referantur,  erunt  virtu¬ 
tes  a  fortitudine  distinctas,  ut  dictum  est, 
et  tamen  ei  adjungentur  sicut  secundariae 
principali  (2a  2£e,  q.  128,  a.  un.  ,  c.  ;  q. 
136,  a.  4,  c.  ;  q.  137,  a,  2,  c.)  —  2a  2ae, 
q.  128  usque  ad  q.  138 ;  3.  Sent.  dist.  33, 
q.  3,a.  3  ;  3.  Eth.  1.14sqq.;4.  Eth.  1.1  sqq. 

Ad  primum  ergo  dicendum,  quod  ma¬ 
gnanimitas  quamvis  non  conveniat  in  ma¬ 
teria,  convenit  tamen  in  modo,  ut  dictum 
est.  ■ — 3.  Sent.  dist.  33,  q.  3,  a.  3,  sol.  2, 
ad  1. 

Ad  secundum  dicendum,  quod  proprie¬ 
tates  quas  afferuntur  magnanimi,  sunt 
superexcedenter  laudabiles.  Quod  enim 
primo  dicitur  de  motibus  corporis,  scien¬ 
dum  est,  quod  corporales  motus  diversifi- 
cantur  secundum  diversas  animae  appre¬ 
hensiones  et  affectiones  ;  et  secundum  hoc 
contingit  quod  ad  magnanimitatem  con¬ 
sequuntur  quaedam  accidentia  determina¬ 
ta  circa  motus  corporales.  Velocitas  enim 
motus  provenit  ex  eo  quod  homo  ad  mul- 
'ta  intendit  quae  explere  festinat ;  sed  ma¬ 
gnanimus  intendit  solum  ad  magna,  quae 
pauca  sunt,  quae  etiam  indigent  magna 
attentione  ;  et  ideo  habet  motum  tardum. 
Similiter  etiam  acuitas  vocis  et  velocitas 
praecipue  competit  iis,  qui  de  quibuslibet 
contendere  volunt ;  quod  non  pertinet  ad 
magnanimos,  qui  non  intromittunt  se  nisi 
de  magnis.  Et  sicut  praedicta  dispositio¬ 
nes  corporalium  motuum  conveniunt  ma¬ 
gnanimis  secundum  modum  affectionis 
eorum,  ita  etiam  in  his  qui  sunt  natura¬ 
liter  dispositi  ad  magnanimitatem,  tales 
conditiones  naturaliter  inveniuntur. —  2a 
2jn,  q.l29,  a.  3,  ad  3  ;  4.  Eth.  1.  10. 

Quod  autem  in  sequentibus  conditioni¬ 
bus,  quae  numerantur  ut  vituperabiles, 
dicitur  primo,  quod  magnanimus  non  ha¬ 
bet  in  memoria  a  quibus  recipit  beneficia, 
intelligendum  est  quantum  ad  hoc  quod 
non  est  sibi  delectabile  quod  beneficia  ab 
aliquibus  recipiat,  quin  illis  majora  re- 
compenset :  quod  pertinet  ad  perfectionem 
gratitudinis,  in  cujus  actu  vult  superex- 
cellere  sicut  et  in  actibus  aliarum  virtu¬ 
tum.  Unde  dicit  Philosophus  (4.  Eth.  c. 

3,  al.  S)  de  ipso,  quod  est  retributivus 
plurimum,  a  nullo  autem  aut  vix  petit, 
cum  tamen  beneficium  prompte  ministret. 
—  Similiter  etiam  secundo  dicitur,  quod 
est  otiosus  et  tardus,  non  quia  deficiat  ab 
operando  ea  qum  sibi  conveniunt,  sed  quia 
non  ingerit  se  quibuscunque  operibus, 
sed  solum  magnis,  qualia  decent  eum. — 
Dicitur  etiam  tertio, quod  utitur  ironia, non 
secundum  quod  opponitur  veritati,  ut  sci¬ 
licet  dicat  de  se  aliqua  vilia  qum  non 
sunt,  vel  neget  aliqua  magna  qua3  sunt ; 
sed  quia  non  totam  magnitudinem  suam 
monstrat,  maxime  quantum  ad  inferiorem 
magnitudinem :  quia,  sicut  etiam  Pliiloso- 
plius  (4.  Eth.  c.  3,  al.  8)  dicit,  «  ad  ma¬ 
gnanimum  pertinet  magnum  esse  ad  eos, 
qui  in  dignitate  et  bonis  fortunm  sunt,  ad 
medios  autem  moderatum  ».  —  Quarto 
etiam  dicitur,  quod  ad  alios  non  potest 
convivere,  scilicet  familiariter,  nisi  ad 
amicos  :  quia  omnino  vitat  adulationem 
seu  simulationem.  Unde  dicit  Philosophus 
(1.  c.),  quod  non  est  admirativus  nec  hu- 
maniloquus,  id  est  qui  loquatur  de  rebus 
humanis  in  particulari,  sed  tota  ejus  in¬ 
tentio  est  circa  communia  et  divina.  Unde 
nec  de  se  ipso  multum  loquitur  nec  de 
aliis  ;  non  enim  est  laudativus  aut  vitupe- 
rativus  aliorum.  Convivit  tamen  omnibus, 
et  magnis  et  parvis,  secundum  quod  opor¬ 
tet. —  Quinto  etiam  dicitur,  quod  vult  ha¬ 
bere  magis  infructuosa,  non  quascunque, 
sed  bona,  id  est  honesta;  nam  in  omnibus 
praeponit  honesta  utilibus,  tamquam  ma¬ 
jora;  utilia  enim  quaeruntur  ad  subve¬ 
niendum  alicui  defectui  quimagnanimitati 
repugnat. —  2a  2ae,  1.  c.  ad  5;  4.  Eth.  1.10. 

Ad  id  vero  quod'  dicitur,  quod  humili¬ 
tati  opponitur,  dicendum,  quod  in  homine 
invenitur  aliquid  magnum  quod  ex  dono 
Dei  possidet,  et  aliquis  defectus  qui  com¬ 
petit  ei  ex  infirmitate  naturae.  Magnani¬ 
mitas  ergo  facit,  quod  homo  se  magis 
dignificet  secundum  considerationem  do¬ 
norum  quae  possidet  ex  Deo  :  sicut  si  ha¬ 
bet  magnam  virtutem  animi,  magnanimi¬ 
tas  facit,  quod  ad  perfecta  opera  virtutis 
tendat;  et  similiter  est  dicendum  de  usu 


cujuslibet  alterius  boni,  puta  scientiae  vel 
exterioris  fortunm.  Humilitas  autem  facit, 
quod  se  ipsum  homo  parvipendat  secun¬ 
dum  considerationem  proprii  defectus. 
Similiter  etiam  magnanimus  contemnit 
alios,  secundum  quoddeficiunta  donis  Dei; 
non  enim  tantum  alios  appretiatur,  quod 
pro  eis  aliquid  indecens  faciat.  Sed  humi¬ 
liter  alios  honorat  et  superiores  aestimat, 
in  quantum  in  eis  aliquid  inspicit  de  do¬ 
nis  Dei.  Et  sic  patet,  quod  magnanimitas 
et  humilitas  non  sunt  contraria,  quamvis 
in  contraria  tendere  videantur,  quia  pro¬ 
cedunt  secundum  diversas  consideratio¬ 
nes.  —  2a  2ae,  1.  c.  ad  4. 

Ad  tertium  dicendum,  quod  magnifi¬ 
centia  circa  materiam  liberalitatis  addit 
quandam  magnitudinem,  quae  pertinet  ad 
rationem  ardui,  quod  est  objectum  irasci- 
bilis, quam  principaliter  perficit  fortitudo; 
et  ex  hac  parte  pertinet  ad  fortitudinem. 
—  2a  2ae,  q.  128,  a.  un.,  ad  1. 

Ad  quartum  dicendum,  quod  patientia 
non  solum  perpetitur  pericula  mortis, 
circa  quas  est  fortitudo,  absque  supera- 
bundanti  tristitia,  sed  etiam  qucecunque 
alia  difficilia  sive  periculosa;  et  secundum 
hoc  ponitur  virtus  adjuncta  fortitu¬ 
dini  ;  in  quantum  autem  est  circa  pericula 
mortis,  est  pars  integralis  ipsius,  ut  di¬ 
ctum  est.  —  Ibid.  ad  4, 

Ad  quintum  dicendum,  quod  perseve¬ 
rantia  uno  modo  dicit  continuationem  vir¬ 
tutis,  et  sic  est  actus  omnium  virtutum  ; 
alio  modo  dicit  propositum  persistendi, 
et  sic  est  specialis  virtus:  quia  habet  spe¬ 
cialem  rationem  objecti,  scilicet  laborio¬ 
sum  opus  prout  natum  est  tristitiam  in¬ 
ferre. —  3.  Sent.  dist.  33, q.  3,  a.  3,  sol.  1, 
ad  4;  2a  2m,  1.  c.  ad  5. 

Ad  sextum  dicendum,  quod  fiducia  et 
securitas  allatie  a  Macrobio  sunt  qumdam 
perfectiones  magnanimitatis  seu  conditio¬ 
nes  ;  nam  fiducia  importat  spem  hominis 
ad  magna,  securitas  autem  excludit  timo¬ 
rem;  quas  duo  necesse  est  magnanimum  ha¬ 
bere.  vero  addit,  prout  sub 

magnificentia  comprehendi  potest ;  opor¬ 
tet  enim  inhisqum  magnifice  aliquis  facit, 

constantem  animum  liabere.  Per  toleran¬ 
tiam  vero  et  firmitatem  intelligit  patien¬ 
tiam  et  perseverantiam.  —  Quae  vero  ab 
Andronico  afferuntur,  aut  sunt  tantum 
perfectiones  earum  quas  attulimus,  aut 
cum  illis  coinciclunt.  Lenia  enim  est  idem 
quod  patientia.  Eupsychia  autem,  id  est 
animositas,  idem  videtur  esse  quod  secu¬ 
ritas  ;  dicit  enim,  quod  est  robur  animae 
ad  perficiendum  opera  ipsius.  Virilitas 
autem  videtur  esse  idem  quod  fiducia. 
Magnificent  ice  autem  addit  andraga- 
thiam  quasi  virilem  bonitatem,  quae  apud 
nos  strenuitas  dici  potest.  Ad  magnificen¬ 
tiam  enim  pertinet  non  solum  quod  homo 
persistat  in  exsecutione  magnorum  ope¬ 
rum,  quod  pertinet  ad  constantiam,  sed 
etiam  cum  quadam  virili  prudentia  et  sol¬ 
licitudine  ea  exsequatur,  quod  pertinet  ad 
andragathiam  :  unde  dicit  quod  andraga- 
thia  est  viri  virtus  adinventiva  communi- 
cabilium  operum. Et  sic  patet,  quod  omnes 
hujusmodi  partes  ad  quatuor  principales, 
de  quibus  supra  dictum  est,  reducuntur. — 
2a  2a3,  q.  128,  a.  un.,  ad6;  3.  Sent.  1.  c. 
sol.  2  et  4. 

Ad  septimum  dicendum,  quod  illa 
quinque,  quaa  ponit  Aristoteles,  deficiunt 
a  vera  ratione  virtutis,  quia  etsi  conve¬ 
niant  in  actu  fortitudinis, tamen  differunt 
in  motivo.  Et  ideo  non  ponuntur  partes 
fortitudinis, sed  quidam  fortitudinis  modi, 
quibus  homines  dicuntur  tantum  simili- 
tudinarie  fortes.  —  2a  2«,  1.  c.  ad  7 ;  3. 
Sent.  1.  c.  sol.  3;  3.  Eth.  1.  IG  et  17. 


QUfESTlO  XXII 

DE  TEMPERANTIA. 

Deinde  considerandum  est  de  temperantia. 

CIRCA  QUAM  QU/ERUNTUR  DUO  : 

1.  Utrum  temperantia  recte  dehniatur  virtus 
inoderaLiva  concupiscentiarum  el  delecta¬ 
tionum  tactus. 


2.  Utrum  convenienter  assignentur  partes 
temperantise. 


ARTICULUS  I 

AN  RECTE  DEFINIATUR  TEMPERANTIA  VIRTUS 

MODERATIVA  CONCUPISCENTIARUM  ET  DE¬ 
LECTATIONUM  TACTUS. 

Videtur  quod  non  recte  definiatur  tem¬ 
perantia  c(  virtus  moderativa  concupi¬ 
scentiarum  et  delectationum  tactus  ;>. 

1.  Nulla  enim  virtus  repugnat  inclina¬ 
tioni  naturae,  eo  quod  in  nobis  est  natura¬ 
lis  aptitudo  ad  virtutem,  ut  dicitur  in  2. 
Eth.  (c.  1  prine.) ;  sed  temperantia  re¬ 
trahit  a  delectationibus  ad  quas  natura 
inclinat,  ut  dicitur  in  2.  Eth.  (c.  2  et  al.)  : 
ergo  temperantia  male  definitur  virtus  mo¬ 
derativa  etc.  —  2a  2«,  q.  141,  a.  1,  arg.  1. 

2.  Praeterea,  virtutes  sunt  connexm  ad 
invicem,  ut  dictum  est;  sed  aliqui  habent 
temperantiam  qui  non  habent  alias  virtu¬ 
tes  ;  multi  enim  inveniuntur  temperati, 
qui  tamen  sunt  avari  vel  timidi  :  ergo 
temperantia  non  est  virtus. —  Ibid.  arg.  2. 

3.  Praeterea,  virtus  est  circa  difficile  et 
bonum  ;♦  sed  difficilius  videtur  esse  tem¬ 
perare  timorem,  maxime  circa  pericula 
mortis,  quam  moderari  concupiscentias  et 
delectationes,  qure  propter  dolores  et  peri¬ 
cula  mortis  contemnuntur;  ergo  male 
definitur  temperantia  virtus  moderativa 
concupiscentiarum  et  delectationum.  — 
Ibid.  a.  3,  arg.  2. 

4.  Prteterea,  ea  qu£e  sunt  unius  generis, 
videntur  eadem  ratione  pertinere  ad  ma¬ 
teriam  alicujus  virtutis  ;  sed  omnes  dele¬ 
ctationes  sensuum  videntur  esse  unius  ge¬ 
neris  :  ergo  pari  ratione  pertinent  ad  ma¬ 
teriam  temperantias ;  ergo  non  bene  defi¬ 
nitur  temperantia  virtus  moderativa  de¬ 
lectationum  tactus.  —  Ibid.  a.  4,  arg.  3. 

5.  Prasterea,  sicut  in  7.  Eth.  (c.  4,  5,7, 
al.  C  et  8)  dicitur,  circa  eadem  sunt  tem¬ 
perantia  et  intemperantia,  continentia  et 
incontinentia,  perseverantia  et  mollities ; 
sed  ad  delicias  videtur  pertinere  delecta- 

tio  qujB  inest  saporibus  :  ergo  temperantia 
est  circa  delectationes  gustus,  non  tactus. 

—  Ibid.  a.  b,  arg.  3;  7.  Elh.  1.  4,  5,  7. 

Sed  contra  est,  quod  Philosophus  di¬ 
cit  in  3.  Eth.  (c.  10,  al.  13),  quod  tempe¬ 
rantia  proprie  est  circa  concupiscentias  et 
delectationes  tactus.  —  2a  2m,  q.  141,  a. 
4,  arg.  Sed  contra;  3.  Eth.  1. 19. 

Respondeo  dicendum,  quod  nomen  tem¬ 
perantiae  dupliciter  accipi  potest:  uno 
modo  secundum  communitatem  sum  signi¬ 
ficationis  ;  et  sic  non  est  virtus  specialis 
sed  generalis, quia  nomen  temperantias  si¬ 
gnificat  quandam  temperiem,  id  est  mo¬ 
derationem,  quam  ratio  ponit  in  humanis 
operationibus  et  passionibus ;  quod  est 
commune  in  omni  virtute  morali.  Si  vero 
consideretur  antonomastice  temperantia, 
secundum  quod  refrasnat  appetitum  ab 
his  quas  maxime  alliciunt  hominem,  sic 
est  specialis  virtus,  utpote  habens  specia¬ 
lem  materiam.  —  2a  2m,  q.  141,  a.  2,  c. 

Ad  cujus  evidentiam  sciendum  est, 
quod  motus  passionum  animae  est  duplex: 
unus  quidem,  secundum  quod  appetitus 
sensitivus  prosequitur  sensibilia  et  cor¬ 
poralia  bona ;  alius  autem,  secundum 
quod  refugit  sensibilia  et  corporalia  mala. 

—  Primus  autem  motus  praecipue  repu¬ 
gnat  rationi,  per  immoderantiam.  Nam 
bona  sensibilia  et  corporalia,  secundum 
suam  speciem  considerata,  non  repugnant 
rationi,  sed  magis  serviunt  ei  sicut  in¬ 
strumenta,  quibus  ratio  utitur  ad  consecu¬ 
tionem  proprii  finis ;  repugnant  autem  ei 
praecipue  secundum  quod  appetitus  sen¬ 
sitivus  in  ea  tendit  non  secundum  modum 
rationis.  Et  ideo  ad  virtutem  moralem 
pertinet  proprie  hujusmodi  passiones  mo¬ 
derari,  quae  importunant  prosecutionem 
boni.  —  Motus  autem  appetitus  sensitivi 
refugientis  mala  sensibilia  praecipue  con- 
trariatur  rationi,  non  quidem  secundum 
suam  immoderantiam,  sed  maxime  secun¬ 
dum  suum  discessum,  prout  scilicet  ali¬ 
quis  refugiendo  mala  sensibilia  et  corpo¬ 
ralia,  quae  interdum  concomitantur  bonum 
rationis,  per  consequens  discedit  ab  ipso 
bono  rationis  ;  et  ideo  ad  virtutem  mora¬ 


lem  pertinet  in  hujusmodi  discessu  firmi¬ 
tatem  pra3stare  in  bono  rationis. —  2a28e, 
q.  141,  a.  3,  c. 

Sicut  ergo  virtus  fortitudinis,  de  cujus 
ratione  est  firmitatem  praestare,  praecipue 
consistit  circa  passionem  pertinentem  ad 
fugam  corporalium  malorum,  scilicet  circa 
timorem ;  ex  consequenti  autem  circa  au¬ 
daciam,  quae  aggreditur  terribilia  sub  spe 
alicujus  boni :  —  ita  etiam  temperantia , 
quae  importat  moderationem  quandam, 
praecipue  consistit  circa  passiones  tenden¬ 
tes  in  bona  sensibilia,  scilicet  circa  con¬ 
cupiscentiam  et  delectationem  ;  ex  conse¬ 
quenti  autem  circa  tristitias  qum  contin¬ 
gunt  ex  absentia  talium  delectationum. 
Nam  sicut  audacia  praesupponit  terribilia 
ita  etiam  tristitia  talis  provenit  ex  absen¬ 
tia  prmdictarum  delectationum.  —  2a  2a3, 
1.  c.,  a.3,  c.  —  Et  quemadmodum  fortitudo 
est  circa  timores  et  audacias,  respectu 
maximorum  malorum,  quibus  ipsa  natura 
exstinguitur  (quae  sunt  pericula  mortis) ; 
—  ita  etiam  oportet  quod  temperantia  sit 
circa  concupiscentias  maximarum  dele¬ 
ctationum.  Et  quia  delectatio  consequitur 
operationem  connaturalem,  tanto  aliquae 
delectationes  sunt  vehementiores,  quanto 
consequunturoperationes magis  naturales. 
Maxime  autem  naturales  animalibus  sunt 
operationes  quibus  conservatur  natura 
individui  et  natura  speciei ;  et  ideo  tem¬ 
perantia  est  circa  delectationes  harum 
operationum.  —  2a  2ae,  1.  c.  a.  4,  c. 

Cui  per  excessum  opponitur  intempe- 
rantia ;  per  defectum  vero  vitium,  quod 
Philosophus  Eth.  lib.2  (c.7)etlib.3.(c.  11, 
al.  14)  dicit  esse  innominatum,  quia  pau¬ 
ci  aut  nulli  reperiuntur  qui  hoc  vitio  pec¬ 
cent  ;  dicit  autem  posse  nominari  insensi¬ 
bilitatem,  qua  quis  omnes  delectationes 
vitat  absque  ratione,  sicut  homines  agre¬ 
stes  (2.  Eth.  1.  8;  3.  Eth.  1.  21).  Nec  ta¬ 
men  ex  hoc  accipitur,  quod  virginitas, 
qua  quis  abstinet  ab  his  delectationibus, 
sit  vitium;  ab  his  enim  abstinet  secundum 
rationem  rectam :  quemadmodum  etiam 
non  est  vitiosum,  quod  aliqui  milites  ab 
illis  abstineant  se,  ut  liberius  vacent  re- 

bus  bellicis.  (2.  Eth.  1.  2.)  —  2a  2a3,  q. 
142,  a.  1,  c. 

Et  per  hoc  patet,  quod  bene  definiatur 
temperantia  «  virtus  moderativa  concu¬ 
piscentiarum  et  delectationum  tactus  ». — 
2a  2«,  q.  141  et  142 ;  3.  Sent.  dist.  33, q. 
1,  a.  1  sqq.;  3.  Eth.l.  19,  20,  21,  22;  de 
Virt.  Card.  a.  1,  2,  3. 

Ad  primum  ergo  dicendum,  quod  na¬ 
tura  inclinat  in  id  quod  est  conveniens 
unicuique.  Unde  homo  naturaliter  appetit 
delectationem  sibi  convenientem. —  Quia 
vero  homo,  in  quantum  hujusmodi,  est 
rationalis,  consequens  est  quod  delecta¬ 
tiones  sunt  homini  convenientes  quae  sunt 
secundum  rationem  ;  et  ab  his  non  retra¬ 
hit  temperantia,  sed  potius  ab  his  quae 
sunt  contra  rationem.  Unde  patet,  quod 
temperantia  non  contradatur  inclinationi 
natur*  humanae,  sed  convenit  cum  ea. 
Contradatur  tamen  naturae  bestiali  non 
subjectae  rationi.—  2a  2ae,q.  141, a.  1, ad  1. 

Ad  secundum  dicendum,  quod  tempe¬ 
rantia,  secundum  quod  perfecte  habet  ra¬ 
tionem  virtutis,  non  est  sine  prudentia, 
qua  carent  quicunque  vitiosi.  Et  ideo  illi 
qui  carent  aliis  virtutibus,  oppositis  vitiis 
subditi,  non  habent  temperantiam, quae  est 
virtus,  sed  operantur  actus  temperantiae 
ex  quadam  naturali  dispositione,  prout 
virtutes  quaedam  imperfectae  sunt  homi¬ 
nibus  naturales,  ut  dictum  est,  vel  per 
consuetudinem  acquisitae,  quae  sine  pru¬ 
dentia  non  habent  perfectionem  rationis. 
—  Ihid.  2. 

Ad  tertium  dicendum,  quod  concupi¬ 
scentia  importat  impetum  quendam  appe¬ 
titus  in  delectabile,  qui  indiget  refraena- 
tione,  quod  pertinet  ad  temperantiam;  sed 
timor  importat  retractionem  quandam 
animi  ab  aliquibus  malis,  contra  quod 
indiget  homo  animi  firmitate,  quam  prae¬ 
stat  fortitudo.  Et  ideo  temperantia  pro¬ 
prie  est  circa  concupiscentias,  fortitudo 
circa  timores.  —  Ibid.  a.  3,  ad  2. 

Ad  quartum  dicendum,  quod  delecta¬ 
tiones  aliorum  sensuum  aliter  se  habent 
in  hominibus  et  aliter  in  aliis  animalibus. 
In  aliis  enim  animalibus  ex  aliis  sensibus 


non  causantur  delectationes  nisi  in  ordine 
ad  sensibilia  tactus :  sicut  leo  delectatur 
videns  cervum  vel  audiens  vocem  ejus, 
propter  cibum.  Homo  autem  delectatur 
secundum  alios  sensus,  non  solum  autem 
propter  hoc,  sed  etiam  propter  convenien¬ 
tiam  sensibilium.  Et  sic  circa  delectationes 
aliorum  sensuum,  in  quantum  referuntur 
ad  delectationes  tactus,  est  temperantia, 
non  principaliter,  sed  ex  consequenti ;  in 
quantum  autem  sensibilia  aliorum  sen¬ 
suum  sunt  delectabilia  propter  sui  con¬ 
venientiam  (sicut  cum  delectatur  homo  in 
solo  bene  harmonisato),ista  delectatio  non 
pertinet  ad  conservationem  naturas ;  unde 
non  habent  hujusmodi  passiones  illam 
principalitatem,  ut  circa  eas  antonoma- 
stice  temperantia  dicatur.  —  Ibid.  a.  4, 
ad  3. 

Ad  quintum  dicendum,  quod  deliciae 
principaliter  quidem  consistunt  in  ipsa 
substantia  alimenti,  sed  secundario  in 
exquisito  sapore  et  prseparatione  cibo¬ 
rum.  —  Ibid.  a.  5,  ad  3. 

ARTICULUS  II 

UTRUM  CONVENIENTER  ASSIGNENTUR  PARTES 
TEMPERANTIA. 

Videtur  quod  non  recte  assignentur 
partes  temperantias  verecundia  et  hone¬ 
stas,  quasi  integrales;  abstinentia,  sobrie¬ 
tas  et  castitas,  subjectivae  ;  continentia, 
clementia  et  modestia,  potentiales. 

1 .  Dicit  enim  Philosophus  2.  (c.7) 

et  4.  Eth.  (c.  9,  al.  15),  quod  verecundia 
non  est  virtus  ;  ergo  male  ponitur  pars 
integralis.  —  2a  2as,  q.  144,  a.  1 ,  arg.  Sed 
contra. 

2.  Praeterea,  non  est  possibile  quod  idem 
respectu  ejusdem  sit  pars  et  totum  ;  sed 
temperantia  est  pars  honesti,  ut  Tullius 
dicit  in  Rhetor. * :  ergo  honestas  non  est 
pars  integralis  temperantiae.  —  2a  2a3,  q. 
145,  a.  4,  arg.  1. 

3.  Praeterea,  omnis  virtus  in  medio 
consistit,  ut  dicitur  in  2. Eth.  (c.  6et  7)  ; 

*  2.  Rhetor,  (sive  de  Inveni.  Rhetor.)  c.  54  ;  ed. 
Taurin.  1823. 

sed  abstinentia  non  videtur  in  medio  con¬ 
sistere,  sed  in  defectu,  cum  ex  subtra¬ 
ctione  nominetur:  ergo  abstinentia  non  est 
virtus  ;  ergo  non  bene  ponitur  pars  sub¬ 
jectiva  potentim.  — 2a  2ce,  q.  140,  a,  1, 
arg  3. 

4.  Pra3terea,  sicut  in  liis  qua3  ad  nu- 
tritionem  pertinent,  distinguitur  cibus  a 
potu ;  ita  etiam  distinguuntur  diversa 
genera  ciborum  et  diversa  genera  potuum. 
Si  ergo  sobrietas  est  quaedam  specialis 
virtus,  videtur  quod  circa  quamlibet  dif¬ 
ferentiam  potus  vel  cibi  sit  quaedam  spe¬ 
cialis  virtus  quod  est  inconveniens .  Non 
ergo  videtur  quod  sobrietas  sit  specialis 
virtus,  nec  proinde  pars  subjectiva  tempe¬ 
rantiae.  —  2a  2ae,  q.  149,  a.  2,  arg.  3. 

5.  Praeterea,  castitas  non  est  virtus  di¬ 
stincta  ab  abstinentia  ;  circa  materiam 
enim  unius  generis  sufficit  una  virtus  ; 
sed  unius  generis  videntur  esse  quae  per¬ 
tinent  ad  unum  sensum  :  cum  ergo  de¬ 
lectatio  circa  quam  est  castitas,  et  dele¬ 
ctatio  circa  quam  est  abstinentia,  perti¬ 
neant  ad  tactum,  ex  hoc  videtur  quod  ca¬ 
stitas  non  sit  virtus  distincta  ab  abstinen¬ 
tia,  ac  proinde  non  sit  specialis  pars 
temperantiae. —  2a2ae,  q.  151,  a.  3,  arg.  1 . 

6.  Praeterea,  continentia,  ut  dicit  Phi¬ 
losophus  7.  EtJi.  c.  1  (2)  et  9  (10),  divi¬ 
ditur  contra  virtutem  universalem  ;  ergo 
non  debet  poni  pars  temperantim.  —  2a 
2£e,  q.  155,  a.  1,  arg.  1. 

7.  Praeterea,  clementia  est  diminutiva 
poenarum  ;  hoc  autem  Philosophus  5.  EtJi. 
(c.  10.  al.  14)  attribuit  epikiae,  quae  per¬ 
tinet  ad  justitiam,  ut  dictum  est  (supra  q. 
20,  a.  3):  ergo  clementia  non  est  pars 
temperanti*.  —  2a  2*,  q.  157,  a.  3, 
arg.  1 . 

8.  Prseterea,  temperantia  est  circa 
concupiscentias  ;  clementia  autem  respi¬ 
cit  iram  et  vindictam  :  non  ergo  debet 
poni  pars  temperantiae. — Ibici,  arg.  2. 

9.  Praeterea,  modestia  a  modo  dicitur  ; 
sed  in  omnibus  virtutibus  requiritur  mo¬ 
dus  :  ergo  modestia  est  generalis  virtus  ; 
ergo  non  debet  poni  pars  temperanti*.  — 
2a2*,  q.  IGO,  a.  1,  arg.  1  ;  3.  Sent. 


dist.  33,  q.  3,  a.  2,  qu*stiunc.  1,  arg.  3. 

10.  Sed  contra  :  Andronicus  dicit, quod 
familiares  temperanti*  sunt  austeritas, 
continentia,  humilitas,  simplicitas,  or¬ 
natus,  bona  ordinatio,  per  se  sufficien¬ 
tia;  ergo  non  sufficienter  enumeranturpar- 
tes temperanti*.  —  2a2*,  q.  143,  a.  un., 
arg.  4. 

Respondeo  dicendum,  quod,  sicut  su¬ 
pra*  dictum  est,  alicujus  virtutis  cardina¬ 
lis  tripliciter  partes  esse  dicuntur,  scili¬ 
cet  integrales,  subjectiv*  et  potentiales. 
—  Et  dicuntur  parces  integrales  alicujus 
virtutis,  conditiones  qu*  necesse  est  con¬ 
currere  ad  virtutem.  Et  secundum  hoc 
sunt  du*  partes  integrales  temperanti*, 
scWicci verecundia,  perquam  aliquis  re¬ 
fugit  turpitudinem  temperanti*  contra¬ 
riam  ;  et  honestas,  per  quam  scilicet  ali¬ 
quis  amat  pulchritudinem  temperanti* 
(2a  2*,  q.  143,  a.  un.,  c.).  —  Harum 
autem  partium  prima  quidem  est  magis 
laudabilis  qu*dam  passio  quam  virtus, 
nisi  secundum  quod  communiter  nomen 
virtutis  sumitur  pro  eo  omni  quod  est 
bonum  et  laudabile  in  humanis  actibus 
vel  passionibus  q.  144,  a.  1,  c.). 
Secunda  vero,  proprie  loquendo,  in  om¬ 
ni  virtute  reperitur ;  sed  quia,  ut  ex  di¬ 
ctis  patet,  temperantia  inter  virtutes  vin¬ 
dicat  sibi  quendam  decorem,  et  vitia  tem¬ 
peranti*  maxime  turpitudinem  habent ; 
ideo  honestas,  qu*  nihil  est  aliud  quam 
decorum  aliquod  spiritale,  speciali  qua¬ 
dam  ratione  attribuitur  temperanti*  tam¬ 
quam  pars  ejus  non  quidem  subjectiva, 
vel  sicut  virtus  adjuncta,  sed  pars  inte¬ 
gratis  ipsius,  sicut  qu*dam  ejus  conditio. 
Verecundia  vero  eidem  adjungitur,  in 
quantum  est  id  quod  homini  turpissimum 
et  indecentissimum  repellit,  scilicet  bru- 
tales  voluptates  {Ibid.  q.  145,  a.  1  sqq.). 

Partes  autem  subjectivcv  alicujus  vir¬ 
tutis  dicuntur  species  ejus.  Oportet  au¬ 
tem  diversificare  species  virtutum  secun¬ 
dum  diversitatem  materi*  vel  objecti.  Est 
autem  temperantia  circa  delectationes 
tactus,  qu*  dividuntur  in  duo  genera. 

*  Quciest.  19,  a.  3,  in  c. 

Nam  qumdain  ordinant  ad  nutrimentum. 
Et  in  his  quantum  ad  cibum  est  abstinen¬ 
tia  (2a  2a3  q.  143  a.  un.,  c.),  qum  mode¬ 
ratur  delectationes  ciborum,  in  quantum 
natae  sunt  abstrahere  hominem  a  bono 
rationis,  tum  propter  earum  magnitudi¬ 
nem,  tum  etiam  propter  necessitatem 
ciborum,  quibus  homo  indiget  ad  vitae 
conservationem  quam  maxime  homo 
desiderat  {Ibid.  q.  146,  a.  2  ).  Quantum 
autem  ad  potum  proprie  ponitur  sobrie¬ 
tas  {ibid.  q.  143,  a.  un.,  c.  ),  quae  prout 
specialiter  sumitur,  attenditur  circa  po¬ 
tum  non  quemcunque,  sed  eum  qui  sua 
fumositate  natus  est  caput  conturbare, 
sicut  vinum  et  omne  quod  inebriare  po¬ 
test,  in  quantum  ejus  usus  moderatus 
multum  confert,  et  modicus  excessus  mul¬ 
tum  Isedit  [Ibid.  q.  149,  a.  1  sqq.).  Huic 
autem  utriqiie  virtuti,  scilicet  abstinen- 
tim  et  sobrietati,  opponitur  gula,  quae  est 
inordinatus  usus  cibi  et  potus.  Quae  di¬ 
viditur  ineo???  et  ebrietatem, 

quarum  prima  dicit  proprie  superlinam  et 
nimis  accuratam  comestionem  secundum 
conditionem  personae  ;  secunda  vero  dicit 
excessum  in  usu  vini  {Ibid.  q.  148,  a.  1 
sq<5')  —  Quaedam  autem  delectationes 
tactus  ordinantur  ad  vim  generativam. 
Et  in  his  quantum  ad  actum  principalem 
est  (2a  2ae,  q.  143,  a.  un.,  c.), 

quae  ex  hoc  nominatur  quod  per  ratio¬ 
nem  concupiscentia  castigatur,  quae  ad 
modum  pueri  est  refrmnanda,  ut  patet  per 
Philosophum  in  3.  Etli.,  et  hoc,  quia  si 
concupiscentia  bene  ratione  persuadeatur, 
ad  quoddam  dominium  et  ad  multum 
augmentum  perveniet.  Et  hujus  ratio  est, 
quia  appetitus  delectationis  est  insatiabi¬ 
lis,  quinimo  quanto  plus  gustatur,  plus 
concupiscitur ;  et  inde  est  quod,  sicut  puero 
et  insipienti,  ita  etiam  concupiscentia? 
propria  operatio  auget  conatum  {Ibid.  q. 
151,  a.  1  sqq.).  Circa  circumstantias  vero 
nclus  esi  pudicitia  {ibid.  q.  \i3,  a.  un., 
c.),  a  pudore  dicla,  quod  maxime  est  circa 
illa  de  quibus  homines  magis  verecun¬ 
dantur  {Ibid.  q.  151,  a.  4,  c.).  Atque  huic 
utrique  virtuti  opponitur  luxuria,  a  qua 


luxuriosus  dicitur  quasi  solutus  in  volu¬ 
ptates,  ut  dicit  Isidorus  in  lib.  Eipmo/. 
(1.  10,  n.  161  ;  —  Migne  t.  8,  coi.  384) ;  et 
hoc  ideo,  quia  per  ejusmodi  voluptates 
maxime  anima  hominis  solvitur  {Ibid. 
q.  153  et  154). 

Partes  autem  potentiales  alicujus  vir¬ 
tutis  ut  principalis  dicuntur  virtutes  se¬ 
cundaria?,  quee  modum,  quem  principalis 
virtus  observat  circa  aliquam  principa¬ 
lem  materiam,  eundem  observat  in  qui¬ 
busdam  aliis  materiis,  in  quibus  non  est 
ita  difficile.  Pertinet  autem  ad  temperan¬ 
tiam  moderari  delectationes  tactus,  quas 
difficillimum  est  moderari.  Unde  quas¬ 
cunque  virtus  moderationem  quandam 
operatur  in  aliqua  materia,  et  refrenatio¬ 
nem  appetitus  in  aliquid  tendentis,  poni 
potest  pars  temperantie  sicut  virtus  ei 
adjuncta.  Quod  quidem  contingit  triplici¬ 
ter  :  uno  modo  in  interioribus  motibus 
animi,  alio  modo  in  exterioribus  motibus 
et  actibus  corporis, tertio  modo  in  exterio- 
ribusrebus.  —  2a  2e,q  143,  a.  un.,  c. 

Preter  motum  autem  concupiscentie, 
quem  refrenat  et  moderatur  temperantia, 
??2of??s  inveniuntur  in  a?n‘??ia  in  ali¬ 
quid  tendentes.  P?^?'??i??s  quidem  est  mo¬ 
tus  voluntatis  commote  ex  impetu  pas¬ 
sionis.  Et  hunc  motum  refrenat  conti¬ 
nentia  {^di  2e,  q.  143,  a.  un.,  c.),  que  in 
tantum  habet  de  ratione  virtutis,  in  quan¬ 
tum  scilicet  per  illam  ratio  firmatur  con¬ 
tra  passiones  insurgentes,  ne  ab  eis  de¬ 
ducatur  ;  non  tamen  attingit  ad  perfe¬ 
ctam  rationem  virtutis  moralis,  secundum 
quam  etiam  appetitus  sensitivus  subditur 
rationi  sic,  ut  in  eo  non  insurgant  vehe¬ 
mentes  passiones  rationi  contrarie.  Plt 
ideo  Philosophus  dicit  in  4.  Eth.  (c.  ult.), 
quod  continentia  non  est  virtus,  sed  mix¬ 
ta,  in  quantum  scilicet  habet  aliquid  de 
virtute,  obfirmando  voluntatem  contra 
Impetum  passionis,  et  deficit  in  aliquo  a 
virtute,  in  quantum  patitur  concupiscen¬ 
tias  pravas  vehementes  (2a  2e,  q.  155  ;  4. 
Eth.  1.  ult.)  .Huic  autem  opponitur  incon¬ 
tinentia,  in  hoc  distincta  dX)  intemperan¬ 
tia,  quod  in  eo  qui  est  incontinens,  volun- 

tas  inclinatur  ad  peccandum  ex  aliqua 
passione  vehementi  ;  in  eo  autem  qui  est 
intemperatus  voluntas  inclinatur  ad  pec¬ 
candum  ex  propria  electione,  qu£e  proce¬ 
dit  ex  habitu  per  consuetudinem  acqui¬ 
sito.  Et  quia  passio  cito  transit,  habitus 
autem  est  qualitas  difficile  mobilis, inde  est 
quod  incontinens  statim  poenitet  transeun- 
tepassione ;  quod  non  acciditde  intempera¬ 
to,  quinimo  gaudet  se  peccasse,  eo  quod 
operatio  peccati  facta  est  eiconnaturalis  se¬ 
cundum  habitum.  Et  inde  est  quod  in¬ 
continens  est  melior  intemperato,  quia 
salvatur  in  eo  optimum  principium,  scili¬ 
cet  recta  aestimatio  de  fine,  ut  dicit  Phi¬ 
losophus  7.  Ei/i.  (c.  8,  al.  9).  Hinc  etiam 
patet,  quod  continentia  et  incontinentia 
non  sunt  in  concupiscibili  sicut  in  sub¬ 
jecto  :  quia  omnis  virtus  in  aliquo  sub¬ 
jecto  existens  facit  illud  differre  a  dispo¬ 
sitione,  quam  habet  cum  subjicitur  oppo¬ 
sito  vitio  ;  concupiscibilis  autem  eodem 
modo  se  habet.  —  2a2£e,  q.  155  et  156  ; 
7.  Eth.  1.  7,8,  9,  10. 

Alias  autem  motus  interior  in  aliquid 
tendens  est  motus  spei  et  audacia),  quae 
ipsam  consequitur  ;  et  hunc  motum  mo¬ 
deratur  seu  refraenat  humilitas  (2a  2ae,  q. 
143,  a.  un.,c.  ),  quae  temperat  animum, 
ne  immoderate  tendat  in  excelsa.  Cui  op¬ 
ponitur  superbia,  quae  est  inordinatus 
propriae  excellentiae  appetitus.  Superbus 
enim  dicitur,  qui  super  vult  videri  quam 
est,  ut  dicit  Isidoriis  in  lib.  Etymol.  (1. 
10,  n.  248;  —  Migne  PP.  L.  t.  82,  coi. 
393).  —  2a  2ae,  q.  161,  a.  1,  c.  ;  q.  162, 
a.  1,  c. 

Tertius  motus  est  irae  tendens  in 
vindictam,  quem  refraenat  mansuetudo 
sive  clementia  (2a  2de,  q.  143,  a.  un.,  c.), 
quae  quidem  in  quantum  refraenant  im¬ 
petum  irae,  concurrunt  in  eundem  effe¬ 
ctum  ;  differunt  tamen  ab  invicem,  in 
quantum  mansuetudo  proprie  diminuit 
passionem  irae,  in  qua  si  excedatur,  est 
vitium  irce  sive  iracundicB,  c{uae  est 
inordinatus  appetitus  vindictae.  Clemen¬ 
tia  autem  est  moderativa  exterioris  pu¬ 
nitionis;  in  qua  si  excedatur,  dicitur  esse 


crudelitas;  quae  in  hoc  a  saevitia  seu  fe¬ 
ritate  distinguitur,  quod  haec  in  poenis 
inferendis  non  considerat  aliquam  cul¬ 
pam  ejus  qui  punitur,  sed  solum  hoc 
c[uod  delectetur  in  hominum  cruciatu. — 
2a  2ae,  q.  157,  a.  1,  c.  ;  q.  158,  a.  1  et  2; 
q.  159,  a.  1  et  2. 

Circa  motus  autem  corporales  mode¬ 
rationem  et  refraenationem  facit  mode¬ 
stia  {2u2dd,  q.  143,  a.  un.,  c.),  quae  in 
hoc  differt  a  temperantia,  quod  tempe¬ 
rantia  est  moderativa  eorum  qiue  difficil¬ 
limum  est  refraenare,  modestia  autem 
est  moderativa  eorum  qu^  in  hoc  me¬ 
diocriter  se  habent. 

Quae  C|uidem  praecipue  videntur  esse 
quatuor.  Quorum  unum  est  motus  ani¬ 
mi  ad  aliquam  excellentiam  ;  quam  mo¬ 
deratur  humilitas,  de  qua  jam  dictum 
est. 

Secundum  est  desiderium  eorum  quae 
pertinent  ad  cognitionem;  et  hoc  modera¬ 
tur  studiositas,  quae  opponitur  curiosita¬ 
ti  {ibid.  q.  160,  a.  1  et2) ;  licet  enim  ve- 
ritatis  cognitio  per  se  bona  sit,  ipse  ta¬ 
men  appetitus  vel  studium  cognoscen¬ 
dae  veritatis  potest  habere  rectitudinem 
vel  perversitatem  [Ibid.  q.  167,  a.  1,  c.). 

Tertium  autem  est,  quod  pertinet  ad 
corporales  motus  et  actiones,  ut  scilicet 
decenter  et  honeste  fiant  tam  in  his 
qucB  serio  quam  in  his  quae  ludo  aguntur 
{ibid.C[.  161,  a.  2,  c.)  ;  et  circa  hoc  est 
virtus  quam  Philosophus  (4.  Eth.,  c.  8, 
al,  14)  vocat  eutrapeliam.  Dicitur  autem 
aliquis  eutrapelus  a  bona  conversione, 
quia  scilicet  bene  convertit  aliqua  dicta 
vel  facta  in  solatium  :  C{uia  sicut  homo 
indiget  quiete  corporali,  ad  corporis  re- 
focillationem,  ita  etiam  ex  parte  anim<B, 
in  cujus  operationibus  tanto  magis  fati¬ 
gatur,  quanto  vehementius  operibus  ra¬ 
tionis  intendit.  Sicut  autem  fatigatio  cor¬ 
poralis  solvitur  per  quietem  corporis, 
ita  etiam  oportet  quod  fatigatio  animalis 
solvatur  per  anima)  quietem.  Quies  au¬ 
tem  animse  est  delectatio,  quie  consistit 
in  dictis  vel  factis,  qua)  quatenus  in  illis 
non  quseritur  nisi  delectatio  anima),  vo- 

caiitur  ludicra  vel  jocosa.  Et  ideo  necesse 
est  talibus  interdum  uti  quasi  ad  quan- 
dam  animee  quietem.  — 2a  2£e,  q.  168,  a. 
2,  c. —  Circa  qua3  tamen  videntur  esse  tria 
prsecipue  cavenda.  Quorum  primum  et 
principale  est,  quod  prasdicta  delectatio 
non  quaeratur  in  aliquibus  operationi¬ 
bus  vel  verbis  turpibus  vel  nocivis.  Aliud 
autem  attendendum  est,  ne  totaliter  gra¬ 
vitas  animae  resolvatur.  Unde  Ambrosius 
dicit  in  1.  de  Officiis  (c.  20,  n.  85  ;  — 
Migne  t.  16,  coi.  49):«  Caveamus,  ne 
dum  relaxare  animum  volumus,  solva¬ 
mus  omnem  harmoniam  quasi  concen¬ 
tum  quendam  bonorum  operum  ».  Unde 
in  joco  semper  aliquid  probi  ingenii  elu¬ 
cere  debet.  Tertio  autem  attendendum 
est,  sicut  et  in  omnibus  aliis  humanis  ac- 
tioni])us,  ut  congruat  personae  et  tempo¬ 
ri  et  loco,  et  secundum  alias  circumstan¬ 
tias  debite  ordinetur,  ut  scilicet  sit  et 
tempore  et  homine  dignus  (2a  2£e,  q. 
168,  a.  2,  c.).  Et  si  unum  istorum  prae¬ 
termittatur,  erit  vitium  oppositum  per 
excessum  eutrapelia3,quod  vocat  Philoso¬ 
phus  (2.  Eth.  c.  7)  bomolocliiam,  nos  au¬ 
tem  scurrilitatem  dicere  possumus,  qua 
quis  nihil  aliud  quaerit  quam  risum  fa¬ 
cere  et  sua  et  aliorum  dicta  et  facta  con¬ 
vertere  in  risum  ;  et  talia  dicit,  quorum 
nullum  diceret  homo  gratiosus  et  virtuo- 
SLis,  sed  nec  audiret.  Qui  vero  in  his  lu¬ 
dicris  et  jocosis  deficit,  vocatur  agrestis, 
quod  inutilis  sit  ad  tales  collocutiones 
ludicras  ;  nihil  enim  confert  ad  eas,  sed 
in  omnibus  contristatur,  quod  vitium  est, 
licet  minus  quam  scurrilitas.  —  2.  Eth. 

1.  9  ;  4.  Eth.  1.  16. 

Quartum  autem  est,  quod  pertinet  ad 
exteriorem  apparatum,  puta  in  vestibus 
et  in  aliis  ejusmodi,  circa  quem  multiplex 
virtus  et  vitium  esse  contingit,  quae  com¬ 
muni  nomino  modestice  aut  immodestiae 
appellantur  (2a  2a3,  q.  169,  a.  1  et  2).  — 
2a  2a3,  qq.  143  usque  ad  169  ;  3.  Sent. 
dist.  33,  q.  3,  a.  -2  ;  3.  Eth.  1.  19  sqq.  ; 
4.  Eth.  1  16  et  17 ;  7.  Eth.  1.  4  sqq. 

Ad  primum  patet  solutio  ex  dictis  (in 
c.  ). 


Ad  secundum  dicendum, quod  tempe¬ 
rantia  ponitur  pro  subjectiva  parte  hone¬ 
sti,  prout  sumitur  in  sua  communitate, 
sicut  dictum  est ;  sic  autem  non  ponitur 
temperantias  pars.  —  2a  2as,  q.  145,  a.  4, 
ad  1. 

Ad  tertium  dicendum,  quod  ad  tempe¬ 
rantiam  pertinet  refrasnare  delectationes 
qu^  nimis  animum  ad  se  alliciunt,  sicut 
ad  fortitudinem  pertinet  firmare  animum 
contra  timores  a  bono  rationis  repellentes. 
Et  ideo  sicut  laus  fortitudinis  consistit  in 
quodam  excessu,  et  ex  hoc  denominantur 
omnes  partes  fortitudinis  ;  ita  etiam  laus 
temperantias  consistit  in  quodam  de¬ 
fectu,  et  ex  hoc  ipsa  et  omnes  partes  ejus 
denominantur.  Unde  et  abstinentia,  quia 
est  pars  temperantiae,  denominatur  a 
defectu,  et  tamen  consistit  in  medio,  in 
quantum  est  secundum  rationem  rectam. 
—  2a  216,  q.  146,  a.  1,  ad  3. 

Ad  quartum  dicendum,  quod  in  omni¬ 
bus  potibus  inebriare  valentibus  est  una 
et  eadem  ratio  impediendi  rationis  usum  ; 
et  sic  illa  potuum  diversitas  per  accidens 
se  habet  ad  virtutem  ;  et  propter  hoc  se¬ 
cundum  hujusmodi  diversitatem  virtutes 
non  diversificantur.  Et  eadem  ratio  est  de 
diversitate  ciborum.  —  2a  2ie,  q.  149,  a. 

2,  ad  3. 

Ad  quintum  dicendum,  quod  tempe¬ 
rantia  non  consistit  simpliciter  circa  de¬ 
lectationes  tactus  quantum  ad  judicium 
sensus  de  tangibilibus,  quod  est  ejusdem 
rationis  in  omnibus,  sed  quantum  ad  ipsum 
usum  tangibilium,  ut  dicitur  in  3.  Eth. 
(c.  10,  al.  13) ;  est  autem  alia  ratio  utendi 
tangibilibus,  puta  cibis  et  potibus  et  aliis ; 
et  ideo  oportet  esse  diversas  virtutes,  licet 
sit  unus  sensus.  —  2a  2a3,  q.  151,  a. 

3.  ad  1. 

Ad  sextum  dicendum,  quod  continen¬ 
tia  tripliciter  dicitur  :  uno  modo  secun¬ 
dum  quod  aliquis  habet  rationem  rectam, 
qua3  a  passionibus  excellentibus  nondum 
edomitis  retenat ;  et  est  circa  eadem  ac 
temperantia,  ut  in  7.  Eth.  (c.  9,  al.  10)  di¬ 
citur  ;  sic  enim  Philosophus  continentiam 
accipit  ;  et  differt  a  temperantia  in  hoc 

quod  temperatus  h  uj  usmodi  passiones  non 
patitur  ;  et  secundum  hoc  continentia  non 
est  virtus,  quia  operatur  quod  est  bonum 
non  delectabiliter  et  faciliter,  quod  requi¬ 
ritur  ad  virtutem.  Et  ita  reducitur  ad 
temperantiam  sicut  imperfectum  ad  per¬ 
fectum,  et  ut  pars  potentialis.  Alio  modo 
dicitur  continentia, secundum  quam  homo 
se  refra0nat  non  solum  ab  illicitis  delecta¬ 
tionibus,  sed  etiam  a  licitis  ;  et  sic  dicit 
quendam  perfectum  statum  temperantias, 
sicut  virginitas  ;  unde  reducitur  ad  tem¬ 
perantiam  per  modum  partis  subjectivae. 
Tertio  modo  dicitur  continentia, per  quam 
reducimus  animum  a  quibuslibet  concu¬ 
piscentiis  ;  et  hanc  acceptionem  ponit 
etiam  Philosophus  7.  Eth.  (1.  c.)  ;  unde 
sic  ponitur  pars  temperantiae,  in  quan¬ 
tum  modum  temperantiae  servat  etiam 
circa  alienum.  —  3.  Sent.  dist.  33,  q.  3, 
a.  2,  quaestiunc.  l,ad  1  ;  2a  2m,  q.  155, 
a.  1,  ad  1. 

Ad  septimum  dicendum,  quod  in  di- 
minutione  poenarum  duo  sunt  conside¬ 
randa  :  quorum  unum  est  ut  diminutio 
poenarum  fiat  secundum  intentionem  le¬ 
gislatoris,  licet  non  secundum  verba  le¬ 
gis  ;  et  secundum  hoc  pertinet  ad  epi- 
kiam.  Aliud  autem  est  quaedam  modera¬ 
tio  affectus,  ut  homo  non  utatur  sua  po¬ 
testate  in  inflictione  poenarum  ;  et  hoc 
proprie  pertinet  ad  clementiam.  Propter 
quod  Seneca  2.  de  Clementia  *  dicit, 
quod  clementia  est  temperantia  animi,  in 
potestate  ulciscendi.  Et  haec  quidem 
moderatio  animi  provenit  ex  quadam  dul¬ 
cedine  affectus,  qua  quis  abhorret  omne 
illud  quod  potest  alium  contristare.  Et 
ideo  dicit  Seneca**,  quod  clementia  est 
quaedam  lenitas  animi;  nam,  econver- 
so,  austeritas  animi  videtur  esse  in  eo 
quod  non  veretur  alios  contristare.  —  2a 
2a3,  q.  157,  a.  3,  ad  1. 

Ad  octavum  dicendum,  quod  adjunctio 
virtutum  secundariarum  ad  principales 
magis  attenditur  secundum  modum  vir- 

*  Cap.  3  (ed.  Taurin.  1828,  p.  2150). 

’*  Ibid.  :  dici  potest  (clementia)  et  inclinatio 
animi  ad  lenitatem  in  poena  exigenda. 


tutis,  qui  est  quasi  quredam  forma  ejus, 
quam  secundum  materiam  ;  clementia 
autem  convenit  cum  temperantia  in  modo, 
ut  dictum  est,  licet  non  conveniat  in  ma¬ 
teria.  —  Ibid.  ad  2. 

Ad  nonum  dicendum,  quod  nomen 
communius  quandoque  appropriatur  iis 
qua?  sunt  infima,  sicut  nomen  commune 
angelorum  appropriatur  infimo  ordini 
angelorum.  Ita  etiam  et  modus  qui  com¬ 
muniter  observatur  in  qualibet  virtute, 
appropriatur  specialiter  virtuti  quse  in 
minimis  modum  ponit.  —  2a  2ge,  q.  160, 
a.  1,  ad  1.  —  Vel  dic,  quod  modestia  non 
dicitur  ex  hoc  quod  imponat  modum  in 
qualibet  materia,  secundum  quod  hic  ac¬ 
cipitur,  sed  tantum  in  exterioribus  parti¬ 
bus,  ut  scilicet  in  eis  maturitas  debita  ob¬ 
servetur  ;  et  hujus  virtutis  pars  potissima 
est  eutrapelia,  quam  Philosophus  (4.  Eth. 
c.  8,  al  11)  ponit,  quia  etiam  in  ludicris, 
in  quibus  est  difficilius,  modum  non  ex¬ 
cedit. —  3.  Sent.  dist.  33,  q.  3,  a.  2,  sol.  1, 
ad  3. 

Ad  decimum  dicendum,  quod  Andro¬ 
nicus  modestiam  in  tria  dividit.  Ad  quam 
primum  perlinet  discernere  quid  sit  fa¬ 
ciendum,  et  quid  dimittendum,  et  quid 
quo  ordine  sit  agendum,  et  in  hoc  firmum 
persistere  ;  et  quantum  ad  hoc  ponit  bo¬ 
nam  ordinationem.kWvA  autem  est, quod 
homo  in  eo  quod  agit  decentiam  observet ; 
et  quantum  ad  hoc  ponit  ornatum.  Ter¬ 
tium  autem  est  in  colloquiis  amicorum 
vel  quibuscunque  aliis  ;  et  quantum  ad 
hoc  ponitur  austeritas.  —  Circa  exteriora 
vero  moderatio  dupliciter  est  adhibenda  : 
primo  quidem  ut  superflua  non  requiran¬ 
tur,  et  quantum  ad  hoc  ponitur  per  se 
sufficientia  seu  parcitas;  secundo  ut  non 
nimis  exquisita  homo  requirat,  et  quan¬ 
tum  ad  hoc  simplicitas.  — 2a  2aB, 

q.  143,  a.  un.,  c.  ;  3.  Sent.  dist.  33,  q.  3, 
a.  2,  sol.  3. 

QUESTIO  ULTIMA 

DE  VIRTUTE  HEROICA. 

Post  considerationem  de  quatiior  virtu¬ 
tibus  cardinalibus,  ad  complendum  to¬ 
tum  hoc  opus  morale,  sequitur  consi¬ 
derare  de  virtute  heroica. 


CIRCA  QUAM  QUERITUR  UNUM  : 

AN  SIT  VIRTUS  HEROICA. 

Videtur  quod  non  detur  virtus  hero¬ 
ica. 

1.  Vel  enim  est  virtus  communis  vel 
aliqua  ex  virtutibus  specialibus  ;  non  est 
autem  una  ex  virtutibus  specialibus,  inter 
relatas  enim  enumerari  debuisset  ;  non 
potest  etiam  esse  communis  virtus,  com¬ 
mune  enim  non  reperiturnisi  in  suisparti- 
cularibus  :  ergo  non  datur  aliqua  virtus 
heroica.  — 7.  Eth.  1.  1.- 

2.  Prasterea,  omnis  virtus  habet  ali¬ 
quod  vitium  sibi  oppositum  ;  at  virtutis 
heroicae  convenienter  oppositum  assignari 
non  potest.  Oppositum  enim  virtutis  con¬ 
sistit  in  excessu  vel  in  defectu.  In  excessu 
autem  virtuti  heroicae  nihil  opponitur  ; 
dicitur  enim  in  hoc  consistere  quod  mo¬ 
dum  humanum  excedat.  Nec  etiam  per 
defectum  ;  deficere  enim  ita  quod  aliquis 
supra  humanum  modum  non  excedat, non 
est  vitium.  Ergo  non  potest  convenienter 
assignari  oppositum  heroicae  virtutis.  Er¬ 
go  videtur  quod  non  detur  virtus  heroica. 
—  Ihid. 

Sed  contra  est,  quod  Philosophus  7. 
Eth.  (c.  1)  contra  virtutem  simpliciter 
dictam  dividit  virtutem  heroicam,  quam 
divinam  dicit,  eo  quod  per  excellentiam 
homo  fit  quasi  Deus.  —  7.  Eth.  1.  1  ; 
la  2£e,  q.  68,  a.  1,  ad  1. 

Respondeo  dicendum,  quod  cum  virtus  in 
omnibus  rebus  inveniri  possit,  secundum 
quod  habent  aliquas  proprias  operationes. 


in  quibus  ad  bene  operandum  ex  propria 
virtute  perficiuntur  (la  2ae,  q.  55,  a.  3  et 
4  ;  q.  68,  a.  1,  c.) ;  —  loquentes  tantum 
in  morali  materia  de  virtute  intelligimus 
de  virtute  humana.,  qu£e  quidem  ad  ope¬ 
rationem  humanam  bene  agendam  perfi¬ 
cit.  Operatio  autem  hominis  potest  dici 
tripliciter  ;  —  primo  ex  potentia  eliciente 
vel  imperante  operationem:  sicut  operatio 
rationis,  vel  alicujus  potentiao  quao  obedit 
rationi,  quia  ratione  habet  homo  quod  sit 
homo ;  nutrire  autem  et  sentire,  non  sunt 
operationes  hominis  in  quantum  est  ho¬ 
mo,  sed  in  quantum  est  vivum  et  animal. 
Et  secundum  hoc  omnes  habitus  perficien¬ 
tes  ad  operationes  aliquas,  in  quibus  non 
communicat  homo  cum  brutis,  possunt 
dici  virtutes  humanas.  —  Secundo  dicitur 
operatio  humana  ex  materia  vel  objecto, 
sicut  illa,  qu£e  habet  pro  objecto  passiones 
sive  operationes  humanas  ;  sic  enim  vir¬ 
tutes  morales  proprie  virtutes  humanae 
dicuntur.  Unde  dicit  Philosophus  10. Eth.*, 
quod  opus  speculativas  virtutis  est  magis 
divinum  quam  humanum,  quia  habet  ne¬ 
cessaria  et  aaterna  pro  materia,  non  autem 
humana.  —  Tertio  operatio  dicitur  hu¬ 
mana  ex  modo,  quia  scilicet  in  operatio¬ 
nibus  humanis  vel  primo  vel  secundo  mo¬ 
do  sumptis  etiam  modus  humanus  serva¬ 
tur.  Si  autem  ea  quae  hominis  sunt,  supra 
humanum  modum  quis  exsequatur,  erit 
operatio  non  humana  simpliciter, sed  quo¬ 
dammodo  divina.  Unde  Philosophus  in 
7.  Eth.  (c.  1)  contra  virtutem  simpliciter, 
dividit  virtutem  heroicam,  quam  divinam 
dicit,  eo  quod  per  excellentiam  virtutis 
homo  fit  quasi  Deus.  — la  2£e,  q.  68,  a.  1, 
ad  1 ;  2a  28e,  q.  159,  a.  2,  ad  1  ;  3a,  q.  7, 
a.  2,  ad  2. 

Ad  cujus  evidentiam  considerandum 
est,  quod  anima  humana  media  est 
inter  superiores  substantias  et  divinas, 
quibus  communicat  per  intellectum,  et 
animalia  bruta,  quibus  communicat  in 
sensitivis  potentiis.  Sicut  ergo  affectiones 
sensitiva3  partis  aliquando  corrumpuntur 
in  homine  usque  ad  similitudinem  bestia- 

*  Gap.  8.  Cf.  S.  Thomas  10.  Eth,  1.  12. 

rum,  unde  vocantur  besliales,  supra  liu- 
inanam  malitiam  ;  ita  etiam  rationalis 
pars  quando([ue  perficitur  in  homine,  et 
formatur  ultra  communem  modum  hu¬ 
mana)  perfectionis,  quasi  ad  similitudinem 
substantiarum  separatarum,  in  quo  con¬ 
sistit  divina  virtus,  supra  humanam  vir¬ 
tutem  et  communem,  seu  heroica.  Heroes 
enim  gentiles  vocabant  animas  defuncto¬ 
rum  virorum  insignium,  quos  etiam  esse 
deificatos  dicebant.  —  7.  Eth.  1.1;  cf.ex- 
pos.  epist.  ad  Galat.  c.  5,  lect.  6. 

Ad  primuni  ergo  dicendum,  quod  vir¬ 
tus  heroica  vel  divina  non  differt  a  virtute 
communiter  dicta  nisi  secundum  perfe¬ 
ctiorem  modum,  in  quantum  scilicet  ali¬ 
quis  est  dispositus  ad  bonum  quoddam 
altiori  modo,  quam  communiter  omnibus 
competat.  —  3a,  q.  7,  a.  2,  ad  2. 

Ad  secundum  dicendum,  quod  oppo¬ 
situm  virtutis  heroica)  est  bestialitas, 
qua  homines  dicuntur  bestiales .  Tres  au¬ 
tem  modos  ponit  Philosophus,  secundum 
quos  aliqui  fiunt  bestiales.  Quorum  pri¬ 
mus  est  ex  conversatione  gentis,  sicut 
apud  barbaros,  qui  rationalibus  legibus 
non  utuntur,  propter  malam  communem 
consuetudinem  aliqui  incidunt  in  malitiam 
bestialem.  Secundo  contingit  aliquibus 
propter  a)gTitudines  et  orbitates,  id  est 
amissiones  carorum,  ex  quibus  in  amen¬ 
tiam  incidunt  et  quasi  bestiales  fiunt. Ter¬ 
tio  propter  magnum  augmentum  malitia) 
(7.  Eth.  1.  1).  — Quod  ut  intelligatur,  prie- 
ter  ea  qua)  de  moralibus  supra  dicta  sunt, 
ab  alio  principio  resumendum,  ut  dica¬ 
mus,  quod  eorum  qua)  sunt  circa  mores 
fugienda,  tres  species  sunt,  scilicet  mali¬ 
tia,  incontinentia  et  bestialitas.  Et  horum 
quidem  differentiam  oportet  sic  accipere. 
Cum  enim  bona  actio  non  sit  sine  ratione 
practica  et  appetitu  recto,  per  hoc  quod 
aliquid  horum  duorum  pervertitur,  con¬ 
tingit  quod  aliquid  sit  in  moribus  fugien¬ 
dum.  Si  quidem  igitur  sit  perversitas  ex 
parte  appetitus,  et  ratio  practica  remaneat 
recta,  erit  incontinentia quse  scilicet  est 
quando  aliquis  rectam  a)stimationem  ha¬ 


bet  de  eo  quod  est  faciendum  vel  vitan¬ 
dum,  sed  propter  passionem  appetitus  in 
contrarium  trahit.  —  Si  vero  in  tantum 
invalescat  appetitus  perversitas,  ut  rationi 
dominetur,  ratio  sequitur  id  quo  appeti¬ 
tus  corruptus  inclinat,  sicut  principium 
quoddam,  a)stimans  illud  ut  finem  opti¬ 
mum.  Unde  ex  electione  operabitur  per¬ 
versa,  ex  quo  aliquis  dicitur  malus,  ut  di¬ 
citur  5.  Eth.  (c.  8,  al.  10).  Unde  talis  dis¬ 
positio  dicitur  malitia  (5.  Eth.  1.  13).  — 
Est  autem  considerandum,  quod  perver¬ 
sitas  in  unaquaque  re  contingit  ex  eo  quod 
corrumpitur  temperantia  debita  illius  rei : 
sicut  a)gritudo  corporalis  in  homine  con¬ 
tingit  ex  hoc  quod  corrumpitur  humorum 
proportio  debita  huic  homini.  Et  similiter 
perversitas  appetitus,  qui  interdum  ratio¬ 
nem  pervertit,  in  hoc  consistit  quod  cor¬ 
rumpitur  commensuratio  humanarum  af¬ 
fectionum.  Talis  autem  corruptio  non  con¬ 
sistit  in  indivisibili, sed  habet  latitudinem 
quandam,  ut  patet  de  temperantia  humo¬ 
rum  in  corpore  humano.  Salvatur  enim 
natura  humana  cum  majori  vel  minori 
caliditate  ;  et  similiter  contemperantia  vi- 
tm  humana)  salvatur  secundum  diversas 
materias  affectionum.  Uno  igitur  modo 
potest  contingere  perversitas  in  tali  con¬ 
sonantia  ita,  quod  non  procedat  extra  li¬ 
mites  humamevita) ;  et  tunc  dicetur  sim¬ 
pliciter  incontinentia  vel  malitia  humana, 
sicut  a)gritudo  humana  corporalis,  in  qua 
salvari  potest  natura  humana.  Alio  modo 
potest  corrumpi  contemperantia  humana¬ 
rum  affectionum  ita,  quod  progrediatur 
extra  limites  humanae  vitae,  in  similitudi¬ 
nem  affectionum  alicujus  bestiae,  puta 
leonis  aut  porci  ;  et  hoc  est  quod  vocatur 
bestialitas  (7.  Eth.  1.  1).  Ex  quo  contin¬ 
git  quod  quosdam  superexcellenter  dif¬ 
famamus  dicentes  eos  bestiales.  Sed  sicut 
virtus  divina  seu  heroica  raro  in  bonis 
invenitur,  ita  bestialitas  raro  in  malis. — 
7.  Eth.  1. 1. 

Et  sic  cum  laude  Dei  finimus  Philoso¬ 
phiam  moralem,  qui  sit  benedictus  in  sx- 
cula  sa)culorum.  Arnen. 

Poslremiim  hujus  operis  volumen  vulgaturus  de  duobus  imprimis  eos,  ad 
quorum  mauus  perveniet,  praemonendos  esse  censui. 

Primum  est,  volumen,  quod  dixi,  non  integre,  sed  partim  tantum  ab 
Alamanno  esse  conscriptum,  partim  vero  esse  suppletum  ab  illis  ipsis,  quibus 
volumen  quintum  integrum  debemus.  Canonicis  Regularibus  ordinis  S.  Augu¬ 
stini  congregationis  Gallicanae.  Qui  cum  in  ea  quam  paulo  post  (1)  babes, 
praefalione  ipsi  nos  doceant,  quo  consilio  quaque  ratione  id  praestiterint,  non 
est,  cur  illud  bic  repelam. 

At  curandum  sane  erat,  ut  primo  quasi  conspectu  quae  Alamanni  sunt,  ahiis 
possent  secerni,  quae  a  Canonicis  Regularibus  sunt  adjuncta.  Quare  in  indice  quae¬ 
stionum  eas  asterisco  distinxi,  quae  in  sola  editione  Ticinensi  leguntur. 

De  altero,  quod  praemonendum  occurrit,  paulo  copiosius  dicam  oporlet, 
nimirum  de  tractatibus  de  Formis  et  de  Principio  Individuationis ,  ex  quibus  ii 
quos  dixi  Canonici  Regulares  illum  Metaphysicae  ab  ipsis  suppletae-  adjunxerunt 
(quippe  ex  quo  haud  exiguam  sui  laboris  partem  accepissent),  hunc  vero  complu¬ 
ries  laudant. 

Ac  de  priore  quidem  tractatu  de  Formis  opinantur  Canonici  (2)  vel  minimum 
in  S.  Doctoris  libris  versato  luce  meridiana  clarius  futurum,  idque  ita  ut  testato 
non  sit  opus,  tractatum  ab  eis  S.  Thomae  de  Aquino  adscriptum  ejus  vere  prolem 
esse.  Cui  quidem  opinioni  assentire  non  possum.  Quare  rem  accuratius  ac  penitius 
indagandam  esse  censui. 

Atque  in  primis,  cum  in  hujusmodi  controversiis,  quid  magistro,  quid  fideli 
sagacique  discipulo  sit  tribuendum,  ex  solis  argumentis  quae  interna  dicunt, 
doctrina  nimirum  et  scribendi  ratione,  vix  quidquam  certi  indubitatique  possit 
erui,  ad  historiae  testimonia  est  confugiendum.  Quod  eo  magis  est  necessarium, 
quod  neque  Qu6tif  et  Echard,  neque  qui  eos  fere  exscripsit  de  Rubeis  eam  quae¬ 
stionem  ullatenus  attigerint,  licet  de  singulis,  qui  S.  Doctori  tribuuntur,  scriptis 


T)  P.  xvr. 

(2)  V.  paulo  post,  p.  XVI. 

copiose  accuraleque  dispulent.  Quare  quem  prae  manibus  habemus,  tractatus  de 
formis  S.  Thomae  nomine  notatus  eorum  diligentiam  omnino  fugisse  videtur. 

Dolendum  sane,  quod  Canonici  Regulares,  cum  tractatum  typis  describerent, 
ne  uno  quidem  verbo  nos  docuerint,  ex  quonam  eum  exscripsissent  codice  manu 
exarato,  quo  saeculo  is  esset  exaratus;  utrum  in  eo  «  prima  »,  quam  dicunt,  manu, 
an  vero  multo  recentiore  quaestiones  S.  Thomae  tribuerentur.  Hoc  unum  nos 
monent,  tractatum  apud  paucos  haberi  ac  se  aliquod  ejus  exemplar  manu  exara¬ 
tum  prse  manibus  habuisse.  Jejuna  sane  rei  notitia. 

Itaque  ad  sexcentas,  quae  per  Europam  sparsae  sunt,  codicum  manu  scripto¬ 
rum  collectiones  est  recurrendum,  in  iis  requirendus  tractatus,  ac  quaerendum, 
cuinam  in  antiquissimis  codicibus  tribuatur.  At  hunc  sane  laborem  nemo  jure  a' 
me  exigat.  Praestiterunt  id  procul  dubio  viri  illi  doctissimi,  qui  operibus  S.  Coc¬ 
toris  accuratius  recensendis  insudant.  Ab  iis  igitur  exspectamus  hujus  contro¬ 
versiae  certnm  supremumque  judicium. 

Nihilominus,  ne  legentes  interim  plane  jejunos  remittam,  ea  saltem  profe¬ 
ram,  quae  in  schedas  meas  retuli,  cum  ante  complures  annos  aliis  quaestionibus 
enodandis  intentus  aliquas  perlustrarem  bibliothecas. 

Ac  profecto  Florentiae  in  bibliotheca,  quam  «  Nationalem  »  appellant, 
incidi  in  codicem,  qui  omnino  ad  rem  nostram  facit.  Notatus  est  is  :  iii.  7.  63 
(olim  J.  III,  7),  ac  foliis  constat  cartaceis  et  membranaceis  inter  se  permixtis, 
numeris  nondum  distinctis.  Circa  annum  1445  a  librario  quodam  Dordrecht  no¬ 
mine  videtur  exaratus.  Erat  olim  Fratrum  ordinis  Praedicatorum  in  conventu 
s.  Marci  Florentiae. 

lam  vero  continet  1)  B.  Alberti  Magni  secundam  partem  Summae  de  homine. 
In  calce  adpictum  est  :  «  Dordrecht  anno  Domini  millesimo  CGCC45,  28  die 
ianuarii  ». 

2)  «  Clarissimi  philosophi  commentatoris  Averrois  de  substantia  orbis  trac¬ 
tatus  ». 

3)  «  Clarissimi  philosophi  Sancti  Thome  questiones  de  formis  feliciter  inci¬ 
piunt.  —  Dortrecht.  —  Omnes  homines  natura  scire  desiderant.  I.  Met.  »...  — - 
Desinit  :  «  ex  hoc  non  concluditur  ydenlitas  numeri  sed  speciei  »,  ita  ut  sine 
ulla  alia  subscriptione  interposita  sequatur  : 

4)  ((  Utrum  sit  dare  primum  et  ultimum  instans,  in  quo  res  permanens 
habet  esse.  —  Et  quia  Philosophus  dicit,  quod  est  dare  primum...  » 

Habemus  igitur  in  hoc  codice  eum  quem  requirimus  tractatum,  a  librario 
quodam  anni  1443  S.  Thomae  attributum.  Quare  is  egregie*  opinionem  Canoni¬ 
corum  Regularium  videtur  confirmare. 

At  vero  alterum,  quod  ex  schedis  meis  hausi,  omnino  eis  contradicit.  Per¬ 
spexi  enim  eam,  quam  hic  prae  manibus  tenemus,  commentationem,  non  esse 
nisi  partem  aliquam  alterius  multo  diffusioris,  quae  jam  ineunte  saeculo  sexto 
decimo  typis  est  descripta,  idque,  quod  caput  est,  ita  ut  Herveo  Natalis  ordinis 
Praedicatorum  ministro  generali  (1318  —  1323)  tribueretur.  Cum  enim  Venetiis 

anno  1513  praeter  quodlibeta  quatuor  magna  Hervei,  ibidem  jam  anno  1854 
impressa,  alia  septem  vulgarentur  (1),  adjecti  sunt  tractatus  sive  qusestiones 
octo,  quorum  sexta  «  de  pluralitate  sive  de  unitate  formarum  »  inscribitur. 
Occupat  folia  7r-100'.  Jam  vero  quod  ii  quos  dixi  Canonici  Regulares  anno  1639 
S.  Thomae  de  Aquino  tribuerunt,  id  hic  in  foliis  71 '■-83''  continetur;  quare  non 
aliud  esse  videtur  nisi  tertia  fere  pars  eius  commentationis,  quae  hic  Hervei  esse 
dicitur. 

Ac  profecto  quaestionem  illam  a  Canonicis  Regularibus  vulgatam  mutilam 
esse,  vel  obiter  eam  percurrenti  facile  apparebat.  Autor  enim  f.  76"'''  promittit, 
se  disputaturum  «  quarto  et  ultimo  de  formis  in  comparatione  ad  suppositum  », 
postquam  tertio  loco  de  eis  «  iii  comparatione  ad  materiam  w  egisset.  At  in  editione 
Parisiensi  commentatio  post  hanc  tertiam  quaestionem  praepropere  abrumpitur. 
Quae  in  ea  desunt,  in  editione  Venetiana  operum  Hervei  nobis  praesto  sunt.  In  ea 
enim  disputatio  illa  quarta,  quam  auctor  (2)  promiserat,  his  adnectitur  verbis ; 

«  Postquam  actum  est  in  precedentibus  de  formis  in  se  consideratis  et 
«  eorum  proprietatibus,  nec  non  et  de  ipsis  secundum  quod  comparantur  ad 
«  operationes  proprias  et  ad  actus  rationis  et  ad  ipsam  materiam;  iam  nunc 
«  ultimo  restat  de  ipsis  considerare  per  comparationem  ad  suppositum;  sic 
«  enim  de  ipsis  principaliter  intendimus.  Et  circa  hoc  queratur  unum  solum, 
'c  videlicet,  utrum  sint  plures  [forme  substantiales  in  uno  et  eodem  supposito, 
<(  et  quia  hoc  plures]  et  diversorum  generum  difficultates  includat,  eo  quod 
«  quasdam  pertinentes  ad  logicam,  quasdam  pertinentes  ad  naturalem  philo- 
«  sophiam,  quasdam  autem  pertinentes  ad  fidem  catholicam  invenimus,  tamen 
«  quia  omnes  videntur  ab  invicem  dependere,  melius  esse  indicavimus,  totum 
«  sub  una  questione  tradere,  ut  sic  et  brevitas  ex  vitata  multiplicatione  questio- 
«  num  fastidium  tollat  mentis  et  continuatio  sermonis  sit  connexe  (!)  sibi 
a  invicem  elucidatio  veritatis. 

«  Questio  .XVHl. 

«  Videtur  quod  in  uno  et  eodem  supposito  necessario  sint  plures  forme 
«  substantiales.  Cum  enim  omne  esse  sit  a  forma,  ubi  inveniuntur  plura  esse, 
«  inveniuntur  plures  forme...  » 

Manifestum  est  igitur,  quaestionem  de  formis,  a  Canonicis  Regularibus 
S.  Thomae  attributam,  esse  particulam  quamdam  ejus  commentationis,  quae 
integra  inter  quaestiones  Hervei  anno  1513  Venetiis  prodierat.  Quod  eo  quoque 
confirmatur,  quod  in  posteriori  parte,  quae  in  editione  Parisiensi  excidit,  ali¬ 
quoties  (3)  loci  ex  priori  parte  laudentur,  qui  in  ea  editione  habentur. 

(1)  Adjungam  inscriptionem  rarissimm  illius  editionis  anni  1513  ;  a  Explicinnt  subtilissime  questiones 
«  quodlibetales  quod  |  libetorum  undecim  necnou  tractatus  de  beatitudine,  de  |  verbo,  de  eternitate  mundi, 

«  de  materia  celi,  de  relation  |  ibus,  de  unitate  formarum,  de  virtutibus,  de  motu  au  |  geli  acutissimi  doctoris 
«  in  theologia  magistri  Hervei  Na  |  talis  Britonis,  nunc  primum  in  lucem  edita  acuratissi  |  meque  emendata 
(c  mandato  et  impensis  heredum  no  |  bilis  viri  domini  Octaviani  Scoti  civis  Modoetiensis  et  |  sociorum. 

(c  Impressa  Venetiis  summa  diligentia  per  |  Georgium  Arrivabenum  anno  reconciliate  nativi  |  tatis  1513  die 
«  primo  octobris  ». 

(2)  V.  paulo  ante,  f.  —  In  bac  nostra  editione,  pag.  550. 

(3)  In  ed.  Venet.  if.  OGr»,  9Gi'b,  97''». 

Sequitur  jam,  ut  quaeramus,  cujus  ea  sit  commentatio,  ac  primum  quidem, 
ulrum  S.  Thomae  an  vero  Hervei. 

Ac  mihi  profecto  manifeste  conslare  videtur,  eam  non  esse  S.  Thomae.  Quod 
quidem  duobus  locis  omnino  confici  puto,  quos  ex  ea  huc  transcribam. 

Opinionem  enim  de  formarum  unitate  rationibus  confirmaturus  (1)  :  «  Et 
«  primo,  inquit,  ponatur  ratio  nostri  doctoris  in  theologia,  fratris  Thome  de 
«  Aquino,  qui  huius  positionis  et  conclusionis  fuit  auctor  precipuus  et  de¬ 
ce  fensor  »  (2). 

Ipsa  vero  commentatio  his  concluditur  verbis  (3)  :  «  Non  enim  idem  est 
«  corruptio  et  resolutio,  ut  supra  ostendimus.  —  Ad  auctoritates  Ambrosii 
a  dicendum,  quod  intelliguntur  de  unitate  simplici,  quae  est  unitas  suppositi. 

«  Patet  ergo  ex  dictis,  necessariam  esse  unam  solam  formam  substantialem 
«  in  supposito,  et  quod  rationes  in  contrarium  non  concludunt;  quin  potius 
«  positio  pro  qua  inducuntur,  debili  et  vano  innititur  fundamento.  Patet  etiam, 

((  quod  nostra  positio  non  est  fantastica  et  falsa,  ut  ipsi  fingunt,  sed  consona 
((  fidei  et  catholice  veritati;  illa  vero  de  pluralitate  formarum  et  fidei  et  veritali 
«  catholice  contradicit,  ut  supra  est  ostensum. 

«  Sunt  alie  multe  demonstrationes  ad  partem  istam,  que  demonstrativa 
<(  necessitate  veritatem  concludunt,  quas  propter  brevitatem  obmisimus,  et  quia 
((  suprapositam  falsitatem  sufficienter  impugnant  ad  honorem  et  gloriam  veritatis 
«  eterne  et  beati  Dominici  patris  nostri  necnon  et  auctoris  et  defensoris  precipui 
«  veritatis  iam  dicte,  videlicet  gloriosi  doctoris  in  theologia,  fratris  Thome  de 
«  Aquino,  ordinis  fratrum  predicatorum,  qui  iam  in  celi  palatio  eterne  veritatis 
a  lumine  splendidus  et  divina  visione  heatus  cum  Deo  Patre  luminum  gloriatur 
«  et  gaudet  in  secula  seculorum,  amen.  —  Explicit  perutilis  et  subtilis  tractatus 
«  de  unitate  formarum  editus  a  magistro  Herveo  Natali  ordinis  Predicatorum  ». 

Jam  quis  S.  Doctorem  hac  ratione  de  se  ipso  scripsisse  opinetur.  Praeterea 
compluribus  locis  (4)  auctor  tam  acerbe  ruditatis  atque  ignorantiae  quin  etiam 
haereticae  pravitatis  adversarios  suos,  doctores  utique  catholicos  ac  religiosos, 
accusat,  ut  a  modestia  S.  Thomae  absit  longissime. 

Ceterum,  quos  protuli  loci  plura  nobis  praebent  veri  auctoris  indicia. 
Imprimis  enim  ex  eis  elucet,  commentationem  ante  annum  1323,  quo  Aquinas 
inter  sanctos  est  adseriptus,  esse  compositam,  cum  bis  «  frater  «  appelletur. 
Praeterea  facile  patet,  tractatum  tunc  esse  conscriptum,  cum  paulo  post  mortem 
S.  Doctoris  {-}-  1274)  ac  maxime,  postquam  quaedam  ejus  opiniones  immerito 

(1)  EiJ.  Venet.  f.  81^'^. 

(2)  Cf.  ibidem  f.  88''»  «  ut  Doctoris  Theologi  demonstratio  concludebat  ». 

(3)  Ibidem  f.  lOOrb. 

(4)  Ibidem  f.  87'^’'  «  In  ista  autem  ratione  nulla  propositio  est  dubia  nec  probatione  egens;  sed  tamen 
«  quia  intellectus  quorundain  se  habet  ad  propositiones  verissimas  et  certas,  sicut  oculus  noctue  ad 
o  lucem  solis,  ideo  ip^‘a‘’  ruditer  explanando  confirmabimus,  ut  sic  rudibus  ingeniis  probationis  locum 
«  obtineat  explanatio  veritatis.  »  —  F.  93xi)  «  Nam  prima  dicla  opinio  tollit  traductionem  originalis  peccati 
«  et  per  consequens  sacramentum  baptismi.  »  —  F.  94'"''  «  Vel  ipsi  nesciunt  modum  traductionis  huius 
<1  peccati,  vel  ceca  scientia  defendunt  hereticam  pravitatem  ».  Cf.  f.  91’’’'. 

Parisiis  et  Oxonii  anno  1277  essent  proscriptee  (1),  per  complures  annos  in  scholis 
acerrime  ea  agilarelur  controversia.  Qutfi  quidem  omnia  egregie  in  Herveum 
quadrant. 

Is  igitur  proxime  in  quaestionem  venit.  In  qua  instituenda  sane  primum 
adeundae  sunt  antiquiores  anciorum,  qui  in  ordine  Praedicatorum  exstiterunt, 
recensiones.  Jam  in  duabus  prioribus  (2),  (quarum  altera  c.  an.  1293  inchoata  et 
fere  ad  an.  1330  est  perducta,  altera  c.  an.  1410  a  Laurentio  Pignon  (3)  est  com¬ 
posita)  inter  Hervei  opera  quaestio  de  formis  non  recensetur.  Apud  solum  Ludo- 
vicum  Valleolitanum  (4)  an.  1413  prima  eius  quaestionis  occurrit  mentio,  qua 
sola  aeque  larda  parum  proficimus.  Hoc  unum  enim  habemus  ex  Valleolitano, 
scripsisse  Herveum  aliquam  de  formis  commentationem;  at  quaenam  ea  sit,  ne 
verbo  quidem  nobis  indicat. 

Ad  codicum  igitur  manu  scriptorum  collectiones  denuo  confugiendum  est. 

Nullum  hucusque  nactus  sum  codicem  antiquum,  qui  commentationem,  de 
qua  disputamus,  contineret  integram;  qui  ejus  aliquam  exhiberent  partem,  inveni 
duos.  Priorem  enim  partem  is,  quem  paulo  ante  (5)  descripsi,  codex  Florentinus 
suppeditat;  alteram  partem,  quae  in  eo  codice  atque  in  editione  Parisiensi  desi¬ 
deratur,  habes  in  codice  L,  27  collegii  Caio-Gonvillensis  Cantabrigiae  (6).  Hic  pro 
re  nostra  eo  majoris  estmomenti,  quod  reliqua  omnia  quae  in  eo  habentur,  certo 
sint  Hervei.  Secundum  in  eo  locum  occupat  quaestio  de  pluralitate  formarum, 
quae,  si  Quetif-Echard  fides  est,  his  incipit  verbis  :  «  Videtur  quod  in  uno  et  eodem 
supposito  necessario  sint  plures  forme  substantiales  »  ;  iisdem  nimirum  verbis, 
quibus  in  ed.  Veneta  quaestionem  18.  inchoari  paullo  ante  (7)  demonstravi. 
Frustra  Venetiis  et  Patavii  in  eum  inquisivi  codicem,  quo  Antonius  Zimara  in 
editione  operum  Hervei  Veneta  anni  1313  adornanda  est  usus. 

Porro  praeter  hanc,  si  ejus  sit,  alias  duas  commentationes  de  formis  Herveo 
tribuendas  esse,  e  codicibus  colligitur.  Id,  ut  hoc  obiter  liic  moneam,  ex  ipso 
catalogo  bibliothecae  conventus  S.  Mariae  Novellae  Florentiae  (8)  anno  1489 
confecto  manifeste  apparet.  In  eo  enim  recensetur  printer  «  questiones  de  plura¬ 
litate  formarum  magistri  Hervei  »  etiam  a  Herveus...  contra  Ilenricum  de  Gan- 
davo,  de  unitate  forme  ». 

Illas  quaestiones  habes  1)  in  cod.  11372  bibliothecae,  nationalis  Parisiensis 


(1)  V.  Denifle-Chatelain.  Chartularium  universilalis  Parisiensis  I,  543,  538  et  commentationeQi,  quam 
inscripsi  ;  Der  Auqustinismus  und  Aristoleiismus  in  der  Scholasti/c  gegen  Ende  des  13.  Jahrhunderts  in 
Archii'  fiir  Litteratur  u.  Kirchengeschichte  des  Miltelalters,  t.  V.  603,  635. 

(2)  V.  Denifle  0.  Pr.,  Quellen  zur  Gelehrtengeschichte  des  Predigerordens,  in  Archiv,  1.  c.  t.  Ii  (1886), 
pp.  194  s.,  201. 

(3)  V.  de  eo  QaetU-EchdiTd,  Scriptores  ordinis  Praedicatorum,  t.  I,  p.  804. 

(4)  V.  Quetif-Echard,  1.  c.,  t.  I,  p.  789  s. 

(5)  P.  VI. 

(6)  (BeriiarJus)  Catalogus  manuscriptorum  Angliae  et  Hiberniae.  Oxonii  1697.  T.  I,  p.  3*,  p.  110,  n.  803. 

(7)  P.  VII. 

(8)  Is  nunc  Florentite  in  bililioiheca  Nationali  asservatur. 


(olim  cod.  117J  S.  Victoris),  quem  jam  Quetif-Echard  commemorarunt,  ff.  HG*^- 
t25\  Ad  ejus  calcem  eadem  manus,  qu®  s®culo  quarto  decimo  tractatum 
exaravit,  subjunxit  :  «  Explicit  tractatus  de  formis  editus  a  reverendo  patre 
u  magistro  Herveo  Natalis  ordinis  predicatorum,  magistro  ordinis  eiusdem  ». 
Tractatus  incipit  :  «  Ut  ordinatius  possint  inveniri  et  per  consequens  ad  ea  re- 
«  sponderi  argumenta,  que  solent  fieri  contra  unitatem  forme  ».  Desinit  vero  in 
h®c  verba  :  «  quam  de  aliis,  que  videntur  esse  eadem  numero,  de  quo  satis 
«  dictum  est  supra  ».  —  2)  Pr®terea  invenitur  in  cod.  192  bibliothec®  muni¬ 
cipalis  Tolosan®,  s®culi  quarti  decimi,  149'‘-170’’.  In  eo  tractatus  inscri¬ 
bitur  :  (( Incipit  tractatus  magistri  Hervei  de  unitate  forme  substantialis  in  eodem 
supposito  ».  —  3)  Denique  invenitur  in  cod.  859  bibliothec®  Vatican®,  ff.  98^- 
118"^,  cui  fortasse  eadem,  qu®  ipsum  exaravit  tractatum,  certe  manus  s®culi 
quarti  decimi  adpr®fixit  :  «  Tractatus  Hervei  de  formis  ».  Cujus  in  hoc  codice 
ultima  verba  sunt  h®c  :  «  dispositiones  accidentales  carnis  et  ossis  ». 

Quare  h®c  commentatio,  cum  in  tribus  codicibus  a  librariis  s®culi  quarti 
decimi  Herveo  attribuatur,  ejus  censenda  est,  nisi  gravia  argumenta  aliud 
suadeant. 

Nec  minus  certo  Herveo  tribuenda  est  commentatio  «  contra  Henricum  de 
Gandavo  de  unitate  forme  )).  Suppetit  nobis  in  cod.  Theol.  42  bibliothec®  S.  Marci 
Venetiis,  in  cod.  859  bibliothec®  Vatican®  aliisque.  Incipit ;  «  Magister  \{[enricus] 
((  in  primo  suo  quolihet  querit  questione  prima,  utrum  sit  ponere  in  Divinis  honi- 
«  tatem  essencialem  et  personalem  ».  Tertia  vero  qu®stio  h®c  est  :  «  Eodem 
«  quolibet  [primo],  questione  iiii  querit,  utrum  separata  anima  Christi  in  morte, 
«  successit  ei  alia  forma  substancialis,  et  arguit  primo  ».  Denique  ultima  qu®stio 
incipit  :  «  Ad  xn  eiusdem  quolibet  [duodecbni],  qua  querit,  utrum,  si  Christus 
«  fuisset  mortuus  senio,  fuisset  putrefactum  corpus  eius,  dico,  quod  quando- 
«  cunque  Christus  » ;  desinit  :  «  per  hoc  quod  materia  in  potentia  ad  aliam  for- 
«  mam,  que  omnia  fuerunt  in  Christo  ». 

At  licet  has  duas,  quas  modo  recensui,  commentationes  certo  putem  Herveo 
tribuendas,  non  tamen  ex  hoc  ei  illam  suh  nomine  S.  Thomae  a  Canonicis  Regu¬ 
laribus  vulgatam  negabo.  Quis  enim  dubitaverit,  tres  Herveum  potuisse  con¬ 
scribere.  Verum  quominus  hanc  ei  eadem,  qua  illas,  certitudine  tribuam,  tres 
obstant  loci,  quos  in  ea  ex  alio  suo  libro  auctor  commemorat. 

Legimus  in  editione  Veneta  :  l)f.  71''”  «  Omnia,  quae  lucent,  in  tantum  sunt 
((  luminosa,  in  quantum  participant  naturam  et  esse  lucis  prim®,  quae  est  in 
«  sole,  ut  probavimus  in  secundo  libro  Naturalis  Philosophiae  ».  —  2)  f.  72'“ 
«  per  formam  non  solum  datur  esse  composito,  sed  etiam  confertur  ulterius 
«  composito  quaedam  virtus^  qua  mediante  ipsum  potest  sibi  simile  producere 
«  in  natura,  ut  alibi  ostensum  est,  scilicetin  Summa  libro  primo  ».  —  3)  f.  8P“ 
((  Sicut  probatum  est  in  secundo  libro  Summae  Naturalis  Philosophiae,  materia 
«  prima,  cum  sit  omnino  simplex,  non  est  in  potentia  ad  formam  per  aliquam 
«  potentiam,  quaesit  aliud  a  substantia  sua  ».  Pr®terea  moneo,  hos  locos  iisdem 

omnino  verbis  legi  in  codice  quoque  Florentino,  quem  paulo  ante  com  '.emo- 
ravi. 

Habemus  igitur,  auctorem  commentationis  de  formis  a  Canonicis  Regula¬ 
ribus  vulgatae  1)  fuisse  sodalem  ordinis  Praedicatorum;  2)  scripsisse  illam  com¬ 
mentationem  ante  an.  1323;  3)  composuisse  ante  illam  commentationem 
summam  quandam  Philosophiae  Naturalis  in  complures  libros  distinctam.  Jam 
vero  illa  duo  optime  in  Herveum  convenire,  jam  paulo  ante  dixi.  At  tertium 
dubium  manet,  cum  nemo,  ne  Qu6tif-Echard  quidem,  inter  Hervei  opera  ejus 
generis  summam  recensuerit.  Quare  res  penitius  indaganda  est. 

Ad  quam  inquisitionem,  ut  pro  viribus  meam  quoque  partem  conferam, 
reliquas  commentationes  eo,  de  quo  disputamus,  tempore  pro  unitate  formae 
constituenda  conscriptas,  quae  etiam  nunc  in  bibliothecis  delitescunt  vel  in 
quaestionem  veniunt,  colligam  ac  recensebo. 

Primum  duas  describam  commentationes,  quae  nomen  S.  Thomae.  praese- 
ferunt. 

1)  Cod.  637  bibliothecae  academicae  Erlangensis,  saeculo  quarto  decimo 
exaratus,  f.  332’'  habet  antiqui  manu :  «  Incipit  tractatus  beati  Thome  de 
unitate  forme  per  modum  questionis.  —  Queritur  an  in  eadem  re  sit  tantum  una 
forma  substantialis  vel  plures.  »  Desinit  autem  f.  337'’;  «  Quo  partes  quantificate 
sunt  multiplices  in  infinitum  per  divisionem.  —  Explicit  tractatus  sub  forma 
questionis  de  unitate  formarum  beati  Thome.  » 

2)  Cod.  F.  79  bibliothecae  Amplonianae  Erfurtensis,  saeculi  quarti  decimi, 
habet  f.  107'" :  «  Incipit  tractatus  fratris  Thome  de  eadem  materia  (i.  e.  de  gra¬ 
dibus  formarum).  —  In  hoc  opere  tria  principaliter  possumus  notare  ».  Desinit 
vero  f.  113''  :  «  Materiam  et  hec  dicta  nobis  sufficiant.  » 

3)  Cod.  491  bibliothecae  civitatis  Brugensis  dicitur  secundo  loco  exhibere 
tractatum  quendam  Thomae  Anglici  contra  pluralitatem  formarum,  de  quo  alia 
occasione  dicam  accuratius. 

4)  Alius  quidam  tractatus  de  unitate  formae  incipit  :  «  Deus,  sicut  dicit  Eccle¬ 
siasticus  7°,  fecit  hominem  rectum  ...  Est  ergo  prima  questio,  utrum  in  uno  sup¬ 
posito  possunt  esse  plures  forme  substantiales;  circa  quam  ut  plenius  veritas 
elucescat,  sex  sunt  querenda  :  Primo,  an  elementa  maneant  in  mixto  secundum 
suum  actum.  Secundo,  utrum  forma  uniatur  materie  per  aliquod  medium...  Sexto, 
utrum  corpus  Christi  fuerit  idem  numero  vivum  et  mortuum.  »  Desinit  autem : 
«  Propter  unitatem  suppositi.  » 

Hanc  commentationem  inveni  a)  praefatione  et  fine  mutilatam,  in  cod.  III. 
C.  47  bibliothecae  nationalis  Neapolitanae,,  saeculo  quarto  decimo  ineunte 
exarato,  ff.  IST-lfiO",  ubi  f.  157''  hanc  praefixam  habet  inscriptionem:  «  Sub¬ 
scriptas  questiones  disputavit  quidam  de  predicatorum  ordine  Anglicus.  »  —  b)  In 
cod.  J.  VH,  47  bibliothecae  nationalis  Florentinae  ff.  87’'-106,  saeculi  quarti 
decimi  ineuntis,  in  quo  dicitur:  a  Tractatus  de  unitate  forme  subtilis  fratris  Jo.  de 
Fa.  (vel  de  Pa).  »  —  cj  In  cod.  B.  VH.  9  bibliothecae  academicae  Basileensis, 

saeculi  quarti  decimi,  IT.  13^-3r.  —  d)  Denique  in  cod.  862  bibliothecae 
Vaticanae  saeculo  quarto  decimo  exarato,  tT.  97'‘-l  J5''. 

5)  Huc  etiam  spectat  tractatus  fratris  Egidii  de  Lessinis  de  unitate  forma¬ 
rum,  qui  incipit:  «  Quoniam  in  questione  de  unitate  forme  in  uno  ente,  circa 
quam  doctores  tam  in  theologia  quam  in  philosophia  autentici  et  famosi  diver¬ 
simode  sentiunt.  » 

Suppetit  nobis  a)  in  cod.  15962  bibliothecae  nationalis  Parisiensis 
ff.  18r-192''.  —  b)  In  cod.  873  bibliothecae  Burgundicae  Bruxellensis,  tertio  loco. 

6)  Commemorandus  quoque  est  iEgidii  de  Columna,  ordinis  Eremitarum 
S.  Aug.  tractatus  contra  gradus  et  pluralitates  formarum,  qui  incipit  :  «  Dixisti 
domine  Jhesu  Christe,  Dei  virtus  et  Dei  sapientia,  qui  elucidant  me.  »  Is  saepius 
typis  est  descriptus,  ut  Palavii  1493,  Venetiis  1500  et  1502. 

7)  In  cod.  844  bibliothecae  Vaticanae  ff.  31 ''-66''  continetur  post  /Egidii  de 
Columna  Theoremata  de  hostia  consecrata  commentatio  de  formis,  quae  inscrip¬ 
tione  et  nomine  auctoris  caret,  cujus  prologus  incipit:  «  Si  sapienciam  invocaveris 
et  inclinaveris  cor  tuum  prudencie.  »  Auctor  se  de  septem  quaestionibus  disputa¬ 
turum  promittit.  Quarum  prima  est  haec:  «  Queritur,  utrum  generis,  differencie, 
speciei  et  individui  sit  tantum  una  forma  ydealis  in  Deo.  Et  quod  sic  videtur 
primo  auctoritate  ponencium  ydeas.  »  Desinit  vero  commentatio  :  «  Videor 
michi  debitum  suscepti  operis  adjuvante  Domino  reddidisse,  quibus  parum  vel 
quibus  nimium,  michi  ignoscant,  quibus  autem  satis  est,  non  michi,  sed  Deo 
mecum  gracias  gratulantes  agant.  Arnen.  » 

Atque  haec  quidem  de  quaestionibus  de  formis  ;  quae  etsi  non  sufficiant  ad 
controversiam  definiendam,  tamen  haud  inutilia  iis  erunt,  qui  inquisitionem 
incoeptam  prosequi  et  absolvere  voluerint. 

Restat,  ut  de  ratione  dicam,  quam  tenuimus  in  recensendis  quaestionibus  de 
formis  a  nobis  denuo  vulgatis.  Cum  recensio  Parisiensis  anni  1639  plurimis 
deturpata  sit  mendis,  textum  ad  editionem  Venetam  anni  1513  exegimus,  cum 
qua  codex  quoque  Florentinus  plerumque  consentit.  Nihilominus  aliqui,  licet 
pauci,  loci  ex  editione  Parisiensi  erant  emendandi,  cujus  reliquas  lectiones 
variantes,  ex  quibus  aliquid  utilitatis  videbatur  posse  redundare,  in  imis  paginis 
adnotavimus.  Neque  reliquam  quaistionum  partem  ex  editione  Veneta  supple¬ 
vimus,  cum  tantae,  quantae  paulo  ante  dixi,  sit  molis,  idque  ad  eam,  quam 
vulgamus  Alamanni  Summam  philosophicam  non  pertineret  etiam  ex  hoc,  quod 
pars  supplenda  imprimis  in  explicandis  argumentis  theologicis  versaretur. 

Aliam  quoque  adjeci  quaestionem,  nimirum  de  Prmcipio  Indiouhiatioms, 
quippe  ex  qua  articuli  terlius  et  quartus  a  Canonicis  Regularibus  quaestioni  vice¬ 
simae  quartae  Alamanni  adjuncti,  magna  ex  parte  essent  extracti.  Atque  haec 
quidem  quaestio  probe  distinguenda  est  ab  opusculo  S.  Doctoris  de  principio 
individuationis  (opusc.  29  in  editione  Romana  anni  1570). 

Primus  illam  quaestionem  operibus  S.  Thomae  ingessit  Thomas  Boninse- 
gnius  0.  Pr.,  quam  cum  in  codice  conventus  S.  Marci  Florentiae  juxta  qiuesliones 


Xlll 


disputatas  S.  Doctoris  invenisset,  ex  hoc  solum  genuinum  ejus  foetum  ratus  eam 
recensioni  Summae  Theologicae  anno  1588  Yenetiis  vulgatae  adjunxit  (1).  At  facile 
perspexerunt  errorem,  qui  post  Boninsegnium  opera  S.  Tliomae  typis  descri¬ 
pserunt,  atque  quaestionem  ab  eis  excluserunt.  Licet  enim  S.  Doctoris  sapiat  doc¬ 
trinam,  certo  tamen  ei  adscribi  non  potuit  ex  hoc  solo,  quod  in  codice  aliquo 
eoque  saeculi  quinti  decimi  una  cum  genuinis  S.  Tliomae  scriptis  conjuncta  inve¬ 
niretur. 

Quare  cum  editio  Veneta  anni  1588  esset  rarissima,  ne  legentes  ad  quaestio¬ 
nem  remitterem,  cujus  exemplar  vix  ullis  praesto  esset,  eam  hic  denuo  vulgandam 
esse  censui. 

Vix  est  cur  repetam,  quod  in  primo  volumine  de  opere  toto  monui,  in  hoc 
quoque  volumine  aliquas  opiniones,  maxime  de  natura  materiae  primae,  de  prin¬ 
cipio  individuationis,  de  conceptu  entis  ut  sic,  tribui  S.  Doctori,  quas  fortasse  alii 
ejus  fuisse  negent.  Id  nemo  mirabitur,  qui  animadverterit,  de  compluribus  doc¬ 
trinae  capitibus  disputatum  esse  et  etiam  nunc  disputari,  quae  fuerit  S.  Doctoris 
sententia. 

Indicem  secundum  litteras  alphabeti  dispositum,  quem  imprimis  tironibus 
utilem  et  gratum  fore  spero,  debemus  praecipue  diligentiae  sollertiaeque  Georgii 
Feli,  S.  J. 

Franciscus  EHRLE,  s.  j. 


Addimus  hoc  loco  tum  ea  quae,  jam  in  edilione  Ticinensi  a  Cosmo  Alamanno  Meta 
physicae  praemissa  leguntur,  tum  utramque  praefationem  editionis  Parisiensis  anni  1639. 

Attestatio  Rever.  F.  Fratris  Francisci  Gheti  de  Como,  Sacrce  Theologice  Lectoris  primi  in  conventu 

S.  Thomoe  de  Pajna  Ordinis  Prcedicatorum. 

Metaphysicam  acutissimam  Cosmi  Alamannii  Societatis  Jesu  in  via  nostri  Angelici 
Doctoris  D.  Thomae  Aquinatis  descriptam,  ex  commissione  Adm.  Rev.  Patris  Inquisitoris 
summa  animi  mei  voluptate  legi  et  consideravi,  nihilque  in  ea,  quod  Regulis  novi  Indicis 


(1)  Insci-ibitur  editio  :«  Summa  totius  theologi®  S.  Thomae  de  Aquino  cum  commentariis  et  opusculis 
«  Thom®  de  Vio  Cajetani  etc.  Yenetiis  apud  Juntas  1588  »,  4  voll.  in-4o.  Ad  calcem  primi  voluminis  adjunc¬ 
tus  est  fasciculus  septem  foliorum,  quorum  primum  hanc  exhibet  inscriptionem  :  «  Qu®stiones  du®  S.  Tho- 
«  in®  de  Aquino  nuper  repeiT®  ac  in  lucem  edit®,  una  de  principio  individuationis,  altera  vero  de  motoribus 
coelestium  corporum,  qu®  nuper  repert®  fuerunt  Florenti®  in  bibliotheca  S.  Marci. 

Fol.  2  r.  continet  instrumentum  notarii,  datum  die  5  m.  junii  an.  1587,  attestantis  exhibitum  sibi  esse 
codicem  «  quem,  inquit,  scribi  fecit  magnificus  vir  Cosmus  Joannis  de  Medicis  pro  dicta  bibliotheca  [conventu 
u  S.  Marci].  Iu  quo  codice  sunt  qu®stiones  disputat®  de  potentia  Dei  D.  Thom®  Aquinatis,  qu®  impress® 
«  communiter  inveniuntur;  et  in  fine  dicti  codicis  reperiuntur  ad  287,  288,  28!),  et  290  dii®  qu®stiones 
((  sub  titulo  ejusdem  doctoris  Divi  Thom®,  script®  eodem  caractere  et  eisdem  litteris...,  et  tituli  sive  summa- 
«  ria  dictarum  duarum  qu®stionum  reperiuntur  registrata  in  prima  facie  dicti  codicis  in  repertorio  cum 
aliis  titulis  sive  summariis  qu®stionum  disputatarum  de  potentia,  qu®  in  illo  codice  conscript®  sunt...  » 

Fol.  2  v.  sequitur  pr®fatio  Thom®  Boninsegnii,  in  qua  duas  illas  qu®sliones  S.  Doctori  vindicat,  tum 
quod  ejus  doctrinam  redoleant,  tum  quod  eo  quem  dixi  modo  in  illo  codice  cum  qu®stionibus  de  potentia 
permixt®  inveniantur 

Denique  du®,  de  quibus  agitur,  qu®stione3  folia  3-7  occupant. 

Cf.  etiam.  Quktif-Echaud,  Scriptores  ordinis  Praed.  1,  344. 

Librorum  contrarietur,  observavi ;  quin  potius  eam  tamquam  continentem  plures  Thomi- 
sticas  subtilitates  clare  propositas,  docte  et  resolute  decisas  omnibus  ingeniosis  veram  et 
peripateticam  Metaphysicam  probitentibus  maxime  proficuam  fore  existimavi  :  haec  velut 
granum  sinapis  licet  parva  sit  quantitate  molis,  maxima  tamen  est  quantitate  virtutis.  HaiC 
suum  auctorem  Thomistam  doctissimum,  verumque  peripateticum  demonstrat.  Quapropter 
hanc  Metaphysicam  omni  titulo  impressione  dignissimam  judicavi. 

Datum  Papiae  die  19  Julii  1623. 

Ita  est.  Fr.  Franciscus  Guetius  de  Como, 

Sacrae  Theologiae  Lector,  Ordinis  Praedicatorum,  etc. 

Die  19  Julii  1623.  Imprimatur. 

Fr.  Deodatus  Seghitius  de  Lauda,  Inquisitor  Papiae. 

Vidit  SACCUS,  pro  Excellentissimo  Senatu,  etc. 


Illustrissimo  D.  Jo.  Baptistae  Grimoaldo 
Cosmus  Alamannius  S.  D. 

Quam  difficile  sit  et  laboriosum,  Wir  illustrissime,  nodos  solvere  debitorum,  et  quibus 
astringimur  officiorum  vincula  relaxare,  moralis  doctrinae  scientissimus  Aristoteles  in 
Ethicorum  libris  de  beneficiis  remunerandis  accurate  disputans  nullum  nobis  dubitandi 
locum  reliquit.  Gratiae  virtus,  inquit  ille,  liberalitatem  respicit  gratuitam,  non  necessariam, 
sine  ullo  praemio  benignam,  non  mutuatam  voluptatibus,  non  praemiorum  mercedibus 
evocatam.  Dicam  apertius,  quid  tantus  Philosophus  sentiat:  ea  ratione  respicit  beneficium, 
qua  fuit  a  benevola  conferentis  voluntate  non  debitum,  qua  gratis,  et  sponte,  nullo  scilicet 
impellente  collatum.  Ex  hoc  veluti  principio  necessaria  consecutione  conclusio  ista  confi¬ 
citur,  eum,  qui  magnis  beneficiis  ornatus  bene  merenti  vicem  rependere,  justamque  ac 
debitam  gratiam  remunerando,  cumulandoque  voluerit,  aliquid  illi  debere  similiter  perse 
ipsum,  et  sua  sponte,  non  aliena  exercitatum  tribuere,  ad  quod  ei  tribuendum  nulla  omnino 
lege  a  nemine  provocatus  antea  teneretur.  Quoniam  vero  gratuito  aliquid  alicui  gratiam 
relaturus  conferre  non  censetur,  nisi  id,  quod  bene  merenti  confert,  ei,  quod  ab  illo  gratis 
accepit,  magnitudine  atque  praestantia  longius  antecellat  —  quandiu  enim  is  vel  minus  vel 
aequale  rependit,  neque  gratuito  aliquid  confert,  neque  compensat  acceptum,  sed  tantum¬ 
modo  reddit  quod  accepit  — ;  propterea  pro  viribus  illi  conandum  est,  ut  quid  majus 
atque  praestantius  amico  largitori  retribuat.  Quantis  ego  a  te  beneficiorum  acceptorum 
premar  oneribus,  res  est  nota  ac  manifesta  quamplurimis.  Tam  -eximiam  tuam  erga  me 
liberalitatem  ad  Ticinensis  Residentiae  Patres  etiam  derivatam  aeterna  illi  memoria  prose¬ 
quantur.  Ne  tot  igitur  ac  tanta  beneficia  apud  ingratum  hominem  posita  et  male  collocata 
cuiquam  viderentur,  ac  onere  tam  gravi  non  magna  tantum  ex  parte,  sed  gratiam  cumu¬ 
latissime  referendo  penitus  liberarer,  quam  plura  diu  multumque  mecum  animo  revolvens, 
hac  demum  una  me  ratione,  quod  sequor,  assequi  me  posse  judicavi,  si  philosophicorum 
operum  postremum  cum  meo,  tum  Angelici  Doctoris  nomine,  cujus  ego  personam  in  illo 
sustineo,  cujus  tu  festo  die  segregatus  e  matris  utero  solem  hunc  ejus  munere  singulari 

conspicere  coepisti ;  cujus  denique  doctrinam,  quo  tempore  Philosophia)  dedisti  operam, 
quam  avidissime  hausisti,  tibi  dicatum  in  lucem  emitterem,  et  te  patrono  ac  propugnatore 
divulgarem.  Sic  enim  mecum  ipse  ratiocinatus  sum,  et  nisi  forte  me  communis 
«jiXauTta  decepit,  haud  inepte.  Ad  gratiam  cumulate  referendam,  et  beneficia  pari  munere 
compensanda,  duo  illa  potissimum  requiruntur,  ut  id,  quod  bene  merenti  redditur, 
accepto  muneri  sit  pariter  ajqualiterque  respondens,  et  eum  ipsum,  qui  gratiam  refert, 
nullum  genus  officiorum  anteverterit,  et  ad  bene  merendum  incitarit.  Si  primum  igitur 
attendas,  quse  tu  mihi  dona,  Vir  illustrissime,  liberalissime  contulisti,  eo  genere  bonorum 
contineri  quis  neget,  quo  pars  hominis  corporea  diutius  conservatur,  et  vita  illa  quiete 
tranquilleque  traducitur,  qua)  nobis  est  cum  brutis  animantibus  communis.  Qua)  vero  gratis 
ego  tibi  memor  beneficiorum  offero,  nemo  non  inficiabitur  ad  illa  bona  pra)stantissima 
pertinere,  quibus  altera  spiritualis  pars  mirabiliter  adornatur,  qua  nihil  omnino  fuit  ab 
optimo  genitore  melius  procreatum.  Sivero  alterum  spectes,  ut  non  repugno  me  tibi  parem 
gratiam  referre  non  posse,  ita  benevolentissimam  Doctoris  Angelici  voluntatem  tuse  libera¬ 
lissimae  non  aequari  tantum,  sed  mirandum  in  modum  excellere  propugno.  Nam  si  tuae  in 
me  singularis  beneficentia  ad  vicem  reddendam  excitavit,  sapientissimi  Doctoris  in  te 
collatum  beneficium  tuam  antevertit  voluntatem,  eamque  sibi  arctissimis  benevolentiae 
vinculis  astrinxit.  Accipe  igitur.  Vir  illustrissime  ac  humanissime,  pro  tuis  in  me  maximis 
beneficiis  hoc  perexiguum  et  impar  munus,  si  molem  ipsam,  si  animum,  vel  gratum, 
spectes;  si  vero  materiam,  qua  de  agitur,  et  sapientissimi  Doctoris  angelicam  volun¬ 
tatem,  longe  praestantius  et  inter  maxima  numerandum. 


PRAEFATIO  EDITIONI  TICINENSI  PROMISSA 

Ad  benignum  Lectorem. 

Ecce  tibi  postremus,  benigne  Lector,  non  melior  foetus  et  grandior,  non 
clarior  et  carior,  sed  plane  rudis  et  inchoatus,  minime  generosus  et  gratus  :  qui 
te,  tibi  non  ut  fueram  certo  pollicitus,  ad  Divin®  Majestatis  imitationem  et 
cultum  tua  sponte  currentem  incitet  et  inflammet,  sed  incitatum  potius  et  incen¬ 
sum  reprimat  ac  retardet.  Cur  ita,  inquies,  quod  ut  generosum  parentem  referat 
ejusque  lineamenta  et  formam  effingat,  non  pauca  desideret?  quod  ad  sui  abso¬ 
lutionem  perfectionemque  praecipuarum  quaestionum  explicatione  quasi  quadam 
coloris  specie  praeterita  quam  plurima  requirat?  quod  ita  sit  quodammodo 
mancus  et  imperfectus,  ut  molem  potius  quandam  exprimat  impolitam  et  rudem 
quam  opus  artis,  ut  tibi  forte  persuaseras,  omnibus  numeris  absolutum  ? 

Verum  ipse  me  consolor  cum  conscientia  bonae  mentis,  tum  specie  non  inani 
ac  tenui,  foetu  perfectiore  profusi  compensandi  ruditatem,  et  cumulatius  utriusque 
nostrum  satisfaciendi  desiderio.  Interim  si  quid  tibi  forte  minus  placuerit,  bonam 
in  partem  accipe,  et  magnam  illustrioris  prolis  exspectalionem  sustine. 

Rever.  Patris  Fr.  Francisci  GHETll  de  Como,  Sacrie  Theologias  Lectoris  primi 
in  conmnta  Sa?icti  Thomas  de  Papia,  Ordinis  Praedicatorum, 

EPIGRAMMA  IN  LAUDEM  AUCTORIS 
Ad  Lectorem. 

En  Cosmi  prodit  pulchram  et  insigne  volumen; 

Foetus  adest  nobis  Palladis  eximius. 

Divinum  praebet  se  transcendentia  tractans: 

Interpres  brevis  est,  atque  Thomista  bonus. 

Hunc  librum,  Lector,  lege,  si  vis  doctus  haberi. 

Doctus  eris  forsan?  Doctior  evenies. 


PR^FATIO  QU^  IN  EDITIONE  PARISIENSI 
anni  i63g  HUIC  QUARTA  PARTI 
SUMMiE  PHILOSOPHICAE  EST  PRaEFIXA 


Lectori  Benevolo.  Diu  mullumque  dubitavi,  benevole  Lector,  tibine  hancce  Metaphy- 
sicam,  prout  in  manus  venerat,  inchoatam  scilicet  et  imperfectam,  an  vero  suis  partibus 
absolutam  ac  desiderato  sibi  complemento  adauctam  exhiberem.  Cupiebam  id  quidem,  et 
cegre  ferebam  potiorem  ac  nobiliorem  hujusce  Philosophim  partem  sic  mancam  mutilamque 
e  manibus  avolare.  Nec  me  laboris  difficultas  aut  ingenii  tenuitas  deterrebat  quo  ad  hoc 
opus  animum  minus  appellerem,  sed  aliud  omnino.  Verebar  scilicet  ne  in  alterius  messem 
falcem 'injecisse  viderer,  aut  locum  darem  suspicandi  me,  dum  in  alienum  opus  involo, 
parenti  prolis  perfectionem  simul  et  gloriam  invidere.  Quod  ita  fuit  ab  instituto  alienum, 
ut  in  hacce  libri  editione  id  in  primis  animo  prmfixum  habuerim  nihil  in  ipsum  inducere, 
quod  sui  Authoris  claritati  et  gloriae  vel  minimum  obscuritatis  afferret.  Justum  quippe 
judicavi  hominem  de  omni  Philosophia  bene  meritum  non  apud  Italos  tantum,  sed  apud 
Gallos  et  ubicunque  gentium  tot  laboribus  ac  vigiliis  parto  ac  sibi  debito  honore  potiri. 
Cupiebam  ergo,  nec  audebam  tamen,  cum  nihilominus  prodiret  opus  et  desperato  sui 
complemento,  ac  fine  incompleto,  ad  finem  properaret;  sed  tandem  precibus  multorum  et 
amore  victus  (quorum  studio  obsecundatum  vehementer  cupiebam)  statui  hancce  Metaphy- 
sicam  quomodocunque  absolutam  et  undique  completam  efficere.  Quia  vero  Reverendus 
Pater  Alamannius,  ut  in  antiquo  codice  videre  est,  in  praefatione  ad  Lectorem  hujusce 
partis  a  se  compositae  tenuitatem  confessus,  receperat  sese  ampliorem  atque  perfectam 

quamprimum  concessurum,  diligenter  anquisivi,  num  apud  aliquos  in  manus  venisset, 
eosque  potissimum  conveni,  hac  de  re  qui  me  certiorem  facere  possent.  Sed  nihilo  ditior 
factus,  ego  ipse  animum  induxi  eam  ex  Divi  Thom®  libris  excerptam,  hic  inserere  ;  ac  licet 
temporis  angustiis  premerer,  diligentia  tamen  ac  labore  feci  ut  ad  optatum  finem  perve¬ 
niret.  Circa  haric  autem  duo  sunt,'  de  quibus  te  praemonitum  velim.  Primum,  si  quid  in 
hocce  complemento  obscuri  aut  intricati  offendas,  ut  probe  memineris,  me  hic  interpretis 
aut  commentatoris  nomen  Uon  profiteri,  sed  ejus  qui  eandem  ipsam  Divi  Thomae  Philoso¬ 
phiam  referat  iisdem  verbis,  eodem  prorsus  ordine,  quantum  fieri  potest.  Adde  quod  saepe 
apud  rudes  et  Philosophiae  tirones  id  pro  intricato  et  obscuro  habetur,  quod  peritis  ac 
rebus  philosophicis  apprime  versatis  subtile  est  et  admiratione  plenum..  Alterum  est  quod 
plerosque  omnes  immensitatis  articulorum  distaedebit.  Verum  vix  aliter  fieri  potuit,  aut 
ipsa  articulorum  exiguitas  in  multitudinem  eorundem  odiosam,  et  totius  libri  molem  nimio 
plus  grandem  redundasset.  Deinde  vero  quod  huic  concisum  est  ac  contractum,  alteri 
decurtatum  videbitur,  quodque  landabit  aliquis  ut  compendiosum,  tamquam  mutilum  alteri 
displicebit,  et  potissimum  hic  loci,  ubi  non  est  animus  Philosophiam  D.  Thomae  in  compen¬ 
dium  conferre,  sed  eandem  ipsam  (ut  primam  excusationem  retexam)  ad  verbum  reddere. 
Importuna  plane  est  immensitas,  quae  tantummodo  verbis  foeta,  inani  vocum  multitudine 
mentem  obruit;  at  hic  aliter  res  habet,  idque  senties,  si  pertendis  naviter,  et  animum  non 
despondes.  Vale. 

Quidnam  in  hac  Metaphysica  fuerit  additum,  id  in  indice  sequenti  parebit,  in  quo 
quicunque  a  Reverendo  Patre  Alamannio  sunt  articuli,  asterismo  affixi  videntur. 


PR^FATIO  IN  EDITIONE  ANNI  1689 
TRACTATUI  «DE  FORMIS»  PR^FIXA 


Quaestiones  angelici  atque  sanctissimi  Doctoris  Thomae  Aquinatis  de  Formis. 

Lectori  benevolo.  Quid  causae  fuerit,  benevole  Lector,  cur  hunc  tractatum  de  Formis 
inter  additos  .  hujus  Metaphysicae  articulos  non  inseruerim,  id  nimirum  eo  feci,  ne  aut 
Metaphysicam  rebus  ad  se  non  pertinentibus  implerem,  aut  hiincce  tractatum  laceratum  ac 
distractum  proferrem  :  qui  cum  apud  paucos  habeatur,  satis  fore  judicavi,  solidum  ac 
totum  hic  annectere,  ut  servato  ordine,  quo  eum  sanctus  Doctor  edidit,  cum  in  legendo 
jucundior,  tum  in  intelligendo  facilior,  ceteroqui  difficillimus,  haberetur.  Ipsum  autem 
nolui  prorsus  ab  hoc  libro  exclusum,  cum  [ut]  prm  manibus  haberetur,  tum  quod  res  omnino 
philosophicas  continet,  quo  proinde  hiec  D.  Thomae  Philosophia  carere  non  debuit,  maxime 
cum  hujusce  auctorem  latuisse  videatur,  quippe  qui  illum  nullibi  locorum  alleget;  tum  ut 
Thomistarum  studio  faverem,  quorum  plerique  omnes  enixe  petierunt,  plurimam  ejus  ut 
ipsis  copiam  facerem,  quandoquidem  liceret.  Ceterum  hunc  sancti  Doctoris  vere  prolem 
esse  testato,  non  est  opus,  cum  id,  luce  meridiana  clarius  futurum  sit  vel  minimum  in  ejus 
libris  versato. 

SCRIPTORUM  S.  THOM^ 

QUvt  IN  EDITIONE  ROM^E  AN.  1570  VULGATA 

COTINENTUR 


Summa  Theologia;  la  (scii,  prima  pars), 
la  280  (scii,  prima  pars  secundae  partis), 
2a  230  (scii,  secunda  pars  secundae  partis), 
3a  (scii,  tertia  pars). 

Summa  contba  Gentiles;  11.  4  c.  Gent. 

Questiones  disputate  de  potentia  Dei,  de 
malo,  de  spiritualibus  creaturis,  de  anima, 
de  unione  Verbi,  de  virtutibus  in  com¬ 
muni,  de  caritate,  de  correctione  fraterna, 
de  spe,  de  virtutibus  cardinalibus,  de  veri¬ 
tate. 

Quodlibeta  12. 

Scriptum  in  4  libros  Sententiarum. 

Commentarii  in  2  lib.  Periherm 

2  lib.  Posteriorum  Analyticorum,  in  8  lib. 
Physicorum,  in  4  lib.  de  Coelo  et  Mundo, 
in  2  lib.  de  Generatione  et  Corruptione,  in 
4  lib.  Meteorum,  in  3  lib.  de  Anima,  in 
lib.  de  Sensu  et  Sensato,  de  Memoria  et 
Reminiscentia,  de  Somno  et  Vigilia*,  de 
Somniis  *,  de  Divinatione  per  Somnum  *, 
in  12  lib.  Metaphysicorum,  (de  Causis), 
in  10  lib.  Ethicorum,  in  8  lib.  Politicorum. 

Opuscula  :  1.  Contra  errores  Graecorum.  — 
2.  Compendium  theologise.  —  3.  Declaratio 
quorundam  articulorum  contra  Graecos, 
Armenos  et  Saracenos.  —  4.  De  duobus 
praeceptis  caritatis.  —  5.  De  articulis  fidei 
et  sacramentis  ecclesiae.  —  6.  Expositio 
super  symbolum  Apostolorum.  —  7.  Expo¬ 
sitio  orationis  dominicae.  —  8.  Expositio 
salutationis  angelicae.  —  9.  Responsio  de 
108  articulis  *.  —  10.  Responsio  de  42  arti¬ 
culis.  —  11.  Responsio  de  36  articulis.  — 
12.  Responsio  de  6  articulis  ad  lectorem 
Bisuntin.  —  13.  De  differentia  divini  verbi 
et  humani,  —  14.  De  natura  verbi  intel¬ 
lectus.  —  15.  De  substantiis  separatis.  — 
16.  De  unitate  intellectus  contra  Averroi- 
stas.  —  17.  Contra  retrahentes  a  religionis 
ingressu.  —  18.  De  perfectione  vitae  spiri¬ 
tualis.  —  19.  Contra  impugnantes  Dei  cul¬ 
tum  et  religionem.  —  20.  De  regimine 
principum.  —  21.  De  regimine  Judaeorum. 
—  22.  De  forma  absolutionis.  —  23.  Expo¬ 


sitio  primae  decretalis.  — '  24.  Expositio 
super  secundam  decretalem.  —  25.  De 
sortibus.  —  26.  De  judiciis  astrorum.  — 
27.  De  aeternitate  mundi.  —  28.  De  fato.  — 
29.  De  principio  individuationis.  —  30.  De 
ente  et  essentia.  —  31.  De  principiis  na¬ 
turae.  —  32.  De  natura  materiae  et  dimen¬ 
sionibus  interminatis.  —  33.  De  mixtione 
elementorum.  —  34.  De  occultis  operibus 
naturae.  ■ —  35.  De  motu  cordis.  —  36.  De 
instantibus.  —  37.  De  quatuor  oppositis. 

—  38.  De  demonstratione.  —  39.  De  fal¬ 
laciis.  —  40.  De  propositionibus  niodali- 
bus.  —  41.  De  natura  accidentis.  —  42.  De 
natura  generis  *,  —  43.  De  potentiis  ani¬ 
mae  *.  —  44.  De  tempore.  —  45.  De  plura¬ 
litate  formarum  *.  —  46.  De  dimensionibus 
interminatis.  Cf.  n.  32.  —  47.  De  natura 
syllogismorum  *.  —  48.  Summa  totius  Lo¬ 
gicae  Aristot,  *.  —  49.  De  sensu  resp.  sin¬ 
gularium  et  intellectu  resp.  universalium  *. 

—  50.  De  inventione  medii  *,  —  51.  De 
natura  luminis  *.  —  52.  De  natura  loci  *. 
— •  53.  De  intellectu  et  intelligibili  *.  — • 
54.  De  quo  est  et  quod  est  *.  —  55  et  56. 
De  universalibus  *.  —  57.  Officium  de  festo 
corp.  Chr.  — ■  58.  De  sacramento  altaris  *. 

—  59.  De  sacramento  eucharistiae  *.  — 
60.  De  humanitate  J.  Chr.  *.  —  61.  De 
dilectione  Chr.  et  proximi  *.  —  62.  De 
divinis  moribus.  *.  —  63.  De  beatitudine  *. 

—  64.  De  modo  confitendi  *.  —  65.  De 
officio  sacerdotis*.  —  66.  Expositio  missae  *. 

—  67.  De  emptione  et  venditione  ad 
tempus  *.  —  68.  Epistola  de  modo  acqui¬ 
rendi  scientiam  *.  —  69.  Expositio  in  lib. 
Boethii  de  hebdomadibus.  —  70.  Quae¬ 
stiones  in  lib.  Boethii  de  Trinitate.  — 71. 
De  vitiis  et  virtutibus  *.  —  72.  De  concor- 
dantiis  *.  —  73.  De  usuris  *, 

Expositio  :  in  Job,  in  Psalmos,  in  Cantica 
Canticorum,  in  Isaiam,  in  Jeremiam,  in 
Threnos,  [in  Matthaeum  et  Joannem]  ; 
Catena  aurea  in  quatuor  evangelia  ;  expo¬ 
sitio  in  epist.  S.  Pauli,  in  Genesim  *,  in 
Danielem  *,  iru  lib.  Machabaeorum  *,  in 
epist.  canonicas  *. 

*  Post  considerationem  eorum  quae  a 
materia  neque  secundum  esse  neque  se¬ 
cundum  rationem  sunt  separata,  quae 
ad  Philosophiam  naturalem  pertinent,  et 
eorum  quae  spectant  moralia,  sequitur 
consideratio  eorum  quae  ab  eadem  mate¬ 
ria  sunt  et  secundum  esse  et  secundum 
rationem  separata,  circa  quae  versatur 
Theologia  naturalis  seu  Metaphysica .  Et 
primum  quidem  agemus  de  ipsa,  deinde 
de  his  quae  sunt  considerationis  ipsius, 
ut  eundem  ordinem  sequamur,  quem 
secuti  sumus  in  tractatione  Philosophiae 
naturalis.  Prior  autem  consideratio  erit 
bipartita ;  nam  primum  agemus  de  Meta- 
physica  absolute  et  secundum  se,  tum  de 
eadem  comparative  ad  alias  scientias  natu¬ 
rales. 

*  Ese  partes  hujus  Metajihy sicce,  quibus  asteris- 
cum  *  prseflgimus,  ab  ipso  Cosmo  Alamanno  sunt 
compositse ;  reliquse  autem  a  Canonicis  Regulari¬ 
bus  S.  Augustini  in  edit.  Paris.  1639-40  additm.  Cf. 
qusc  diximus  in  praefationibus  sec  .  1,  pag.  VII,  et 
sect.  5,  pag.  VI. 


QUESTIO  I 

*  DE  SCIENTIA  METAPIIYSIGA. 

CmCA  SCIENTIAM  METAPHYSICAM 
QUERUNTUR  OCTO: 

*  1.  Utrum  Metaphysica  sit  scientia. 

*  2.  Utrum  sit  una  vel  plures. 

*  3.  Utrum  sit  speculativa. 

*  4.  Utrum  sit  sapientia. 

5.  Utrum  sit  de  rebus  a  materia  et  motu  se¬ 
cundum  esse  et  rationem  separatis. 

*  6.  Quod  sit  subjectum  ejus. 

*  7.  Utrum  consideret  omnes  quidditates  re¬ 
rum  in  particulari. 

*  8.  Utrum  demonstret  per  omnes  quatuor 
causas. 

ARTICULUS  I 

UTRUM  METAPHYSICA  SIT  SCIENTIA. 

Videtur  quod  Metaphysica  non  sit  scien* 
tia. 

1.  Dicit  enim  Philosophas  1.  Poster, 
{texi,  b  ;  c.  2),  quod  scientia  est  co- 

gnitio  rei  per  propriam  causam ;  sed 
Metaphysica  non  esi  hujusmodi ;  est  enim 
maxime  de  substantiis  separatis,  qum  vel 
non  habent  causam,  ut  Deus,  vel  habent 
nobis  occultam,  ut  angeli  :  ergo  Metaphy¬ 
sica  non  est  scientia^.  —  1.  Poster.  1.  4  (3) , 
Opusc.  70,  q.  6,  a.*4,  arg.  2  Sed  contra. 

2.  Prmterea,  scientia  non  est  de  sin¬ 
gularibus,  sed  de  universalibus,  ut  dicit 
'philosophus  1.  Poster,  {text.  43  ;  c.  30) 
et  2.  de  Anima  {text.  60;  c.  5) ;  sed  Me¬ 
taphysica  maxime  agit  de  primo  ente, 
puta  Deo,  qui  est  singularis  ;  ergo  Meta¬ 
physica  non  est  scientia.  —  1.  Poster.  1. 
42  (40) ;  2.  de  Anima  1.  12. 

3.  Praeterea,  sapientia  contradistingui- 
lur  scientiae  a  Philosopho  6.  Eth.  (c.  3) ; 
sed  Metaphysica  est  sapientia,  ut  dicit 
Philosophus  1.  Metaphys.  (c.  2)  :  ergo 
Metaphysica  non  est  scientia.  —  Opusc. 
70,  q.  2,  a.  3,  arg.  l ;  1.  Metaphys.  b.  3. 

4.  Praeterea,  quaelibet  scientia  habet 
speciale  et  determinatum  subjectura  et 
ens  circa  quod  versetur,  ut  dicitur  4. 
Metaphys.  {text.  7 ;  1.  3,  c.  3);  sed  Meta¬ 
physica  non  habet  particulare  subjectum 
vel  ens  circa  quod  versetur,  cum  tantum 
consideret  ens  in  communi,  ut  docet  idem 
Philosophus  ibidem  et  11.  Metaphys. 
(sum.  2,  c.  1 ;  ab'  1.  10,  c.  3)  :  ergo  Meta¬ 
physica  non  est  scientia.  —  4.  Metaphys. 
1.  5 ;  11.  Metaphys.  1.  3. 

Sed  contra  est,  quod  Philosophus  6. 
Metaphys.  {text.  2  ;  1.  5,  c.  1)  scientiam 
dividit  in  practicam  et  speculativam,  et 
hanc  dividit  in  Physicam,  Mathematicam 
et  Metaphysicam,  et  1.  Metaphys.  (c.  2 
et  3)  vocat  Metaphysicam  scientiam  et 
divinissimam.  —  6.  Metaphys.  1.  Ij  1. 
Metaphys.  b  2  et  3. 

Respondeo  dicendum,  quod  Metaphy¬ 
sica  est  scientia  et  omnium  scientiarum 
nobilissima.  Cujus  ratio  duplex  afferri  po¬ 
test  :  una  ex  ratione  scientiae  ;  hsec  enim 
est  cognitio  rei  per  propriam  causam,  ut 
dicitur  1 .  Poster,  {text.  5  ;  c.  2) ;  est  au¬ 
tem  hujusmodi  Metaphysica  :  habet  enim 
proprium  subjectum  distinctum  a  sub¬ 
jecto  ceterarum  scientiarum,  ens  nimi¬ 


rum  in  communi,  illiusque  causam  pri¬ 
mam  et  altissimam  considerat,  puta  Deum. 
Solius  enim  Dei  effectus  est  ens  et  esse. 
Quod  manifeste  patet  ex  hoc,  quod  qua¬ 
lis  est  ordo  effectuum,  talis  est  et  causa¬ 
rum  ;  ens  autem  creatum  est  talis  effec¬ 
tus,  quia  m  bum  alium  supponit,  sed  suppo- 
ndur  ab  omnibus  :  ergo  et  causa  entis 
debet  esse  talis,  quod  nullam  aliam  sup¬ 
ponat,  sed  supponatur  ab  omnibus  ;  nulla 
autem  alia  causa  est  talis  praeter  primam, 
quae  est  Deus.  — 1.  Poster.  1.  4  (3);  la, 
q.  43,  a.  4  et  3 ;  (ie  Pot.  q.  3,  a.  4. 

Altera  ratio  sumitur  ex  ratione  sapien¬ 
tiae.  Haec  enim  scientia  est  et  scientiarum 
deo,  ut  elocet  Philosophus  1.  Metaphys. 
{('.  2) ;  nam  omnes  alias  ordinat  et  regu¬ 
lat,  et  se  habet  ad  scientiam  ex  additione, 
non  autem  tamquam  oppositum  ad  oppo¬ 
situm.  Utraque  enim  est  cognitio  conclu¬ 
sionum  ex  causis  :  sapientia  quidem  ex 
causis  ollissimis  et  primis,  scientia  vero 
ex  causis  inferioribus.  Metaphysica  vero 
est  sopientia  ;  considerat  enim  altissimas 
et  universales  ac  primas  causas  omnium 
entium,  puta  substantias  separatas  ;  et 
ordinat  ac  regulat  omnes  alias  scientias, 
ut  docet  Philosophus  ibidem.  Unde  mani¬ 
festum  est,  quod  Metaphysica  est  scien¬ 
tia  et  aliarum  omnium  dignissima.  — 
Procem,  in  Vihvos  Metaphys.,  et  1.  Meta¬ 
phys.  1.  1,  2,  3;  Opusc.  70,  q.  2,  a.  2, 
in  c. 

Ad  primum  ergo  dicendum,  quod  Meta¬ 
physica  agit  de  substantiis  separatis,  non 
tamen  tamquam  de  subjecto,  sed  tam¬ 
quam  de  primis  causis  et  principiis  illius. 
—  Procem,  in  libros  Metaphys. 

Ad,  secundum  dicendum,  quod  de  Deo 
haberi  fotest  scientia, licet  non  sit  univer¬ 
salis,  quia  universale  eatenus  est  intelli- 
gibile  et  scibile,  quia  est  a  materia  abs¬ 
tractum  (separatum) ;  unde  illa,  quae  non 
sunt  peractum  nostri  intellectus  separa-^ 
ta,  sed  per  se  ipsa  sunt  ab  omni  materia 
libera,  maxime  cognoscibilia  sunt  ;  et 
sic  Deus  maxime  cognoscibilis  est,  quam¬ 
vis  non  sit  universalis.  —  de  Verit.  q.  2; 
a.  2,  ad  4. 

Ad  terlium  patet  ex  dictis  (in  c.).  Vel 
dic,  quod  sapientia  est  scientia  in  quantum 
est  de  conclusionibus,  differt  autem  a  re¬ 
liquis  scientiis  in  quantum  est  de  prin¬ 
cipiis. 

Ad  quartum  dicendum,  quod  habitus 
specificantur  ex  objectis  suis  secundum 
rationem,  quam  principaliter  attendunt. 
Ratio  autem  objecti  sumitur  secundum 
proportionem  rei,  circa  quam  est  operatio 
habitus  vel  potentiae  ad  actum  aniraas,  in 
qua  sunt  habitus  vel  potentiae.  Verum 
quia  per  operationem  animae  quandoque 
dividuntur  quae  secundum  rem  non  sunt 
conjuncta,  sed  summe  unum  sunt  ;  ideo 
contingit  quod  ubi  res  est  eadem,  sunt 
diversae  rationes  objecti  :  sicut  eadem  res 
est  objectum  liberalitatis,  ut  est  dona¬ 
bilis,  et  justitiae,  ut  habet  rationem  de¬ 
biti.  Et  similiter  ubi  res  est  communis,  est 
ratio  objecti  particularis  et  propria:  sicut 
caritas  est  virtus  specialis,  licet  ejus 
objectum,  quod  est  bonum  divinum,  ali¬ 
qualiter  in  omnibus  bonis  sit  commune 
secundum  rem  ;  in  hoc  enim  quod  est 
commune  secundum  rem,  habet  specia¬ 
lem  rationem  (1.  Poster.  1.  41,  al.  39). 
Et  similiter  est  in  proposito.  Metaphysi- 
ca  est  specialis  scientia,  quamvis  consi¬ 
deret  ens,  quod  est  commune  omnibus^ 
quia  specialem  rationem  entis  considerat, 
secundum  quod  non  dependet  a  materia 
et  motu.  —  Vel  dic,  quod  ex  eo  quod  unus 
habitus  vel  scientia  habet  objectum  ma- 
sris  commune,  una  scientia  dicitur  esse 
communior  quam  alia.  Et  sic  in  proposito, 
cum  cujuslibet  scientiae  unitas  secundum 
unitatem  subjecti  attendatur,  sicut  unitas 
unius  generis  subjecti  est  communior 
quam  alterius,  puta  entis  quam  corporis 
mobilis,  ita  una  scientia  est  communior 
alia.  Et  sic  Metaphysica,  quae  est  de  ente, 
est  communior  quam  Physica,  quae  est  de 
corpore  mobili.  —  la  2ae,  q.  57,  a.  2,  ad 
1  et  2  ;  2a  2ac,  q.  9,  a.  2,  in  c.  ;  procem, 
in  11.  Seni.  q.  1,  a.  3,  sol.  1  ;  ].Sent.  dist. 
34,  q.  3,  a.  2,  ad  3  ;  dist.  35,  q.  un.,  a.  1, 
ad  3  ;  3.  Sent.  dist.  27,  q.  2,  a.  4,  quae- 
stiunc.  2,  in  sol.  et  ad  3. 


ARTICULUS  II 

UTRUM  METAPHYSrCA  SIT  UNA  SClENTfA 
VEL  PLURES. 

Videtur  quod  Metaphysica  non  sit  una 
scientia. 

1.  Dicit  enim  Philosophus  1.  Poster, 
{texi.  42;  c.  28),  quod  una  scientia  est, 
quae  est  unius  generis  subjecti  ».  Sed 
Deus  et  res  creatae,  de  quibus  agit  Meta¬ 
physica,  non  continentur  sub  uno  genere 
subjecti  sive  univoce  sive  analogice.  Nam 
ejuae  conveniunt  in  uno  genere  univoce 
vel  analogice,  participant  aliquid  idem 
secundum  prius  et  posterius^  sicut  sub¬ 
stantia  et  accidens  rationem  entis  ;  vel 
aequaliter,  sicut  bos  et  equus  rationem 
animalis.  Deus  autem  et  res  creatae  non 
participant  aliquid  idem,  quia  illud  esset 
prius  et  simplicius  utroque.  Ergo  Meta¬ 
physica  non  est  una  scientia.  —  1  a,  q.  1,  a. 
3,  arg.  1 ;  procem,  in  11.  Sent.  q.  1,  a.  2, 
arg.  2  ;  l.  Poster.  1.  20  (19). 

2.  Praeterea,  Philosophus  11.  Metaphys. 
(sum.  1,  c.  1 ;  al.  1.  10,  c.  1)  dicit  Meta- 
physicam  non  esse  unam  scientiam ;  id- 
que  probat  hac  ratione  :  quia  plura,  de 
quibus  consideratur  in  una  scientia,  siint 
contraria,  eo  quod  unum  contrariorum 
est  ratio  cognoscendi  alterum;  et  prop- 
terea  videntur  sub  una  arte  cadere.  Sed 
principia  rerum,  cum  sint  plura,  non 
sunt  contraria ;  alioqui  non  possent  con¬ 
venire  in  uno  principiato.  Ergo  Metaphy¬ 
sica,  qum  est  de  principis,  non  videtur 
esse  una  scientia.  —  11.  Metaphys.  1.  1. 

3.  Praeterea,  ex  Philosopho  (ibid.) 
eadem  scientia  non  potest  esse  de  pluri¬ 
bus,  quia  una  scientia  est  unius.  Sed 
Metaphysica  est  de  pluribus,  imo  de 
omnibus;  cum  enim  sit  sapientia,  debet 
omnia  scire,  ut  dicit  Philosophus  1.  Meta¬ 
phys.  (c.  1) ;  praeterea  agit  de  omnibus 
substantiis,  ut  dicitur  11.  Metaphys.  (sum. 
1,  c.  1 ;  al.  L  10,  c.  i).  Ergo  Metaphysica 
non  est  una  scientia.  —  Ibid. ;  i.  Meta¬ 
phys.  1.  2. 

QUARTA  PARS  - 

4.  Praeterea,  si  Metaphysica  est  una 
scientia,  vel  est  una  genere  vel  una  spe¬ 
cie  ;  sed  neutrum  est.  Non  enim  est  una 
genere,  quia  ens,  quod  est  subjectum  Mc- 
taphysicae,  ut  docet  Philosophus  4.  Mela- 
phys.  initio  {text.  1  ;  1.  3,  c.  i),  non  est 
genus,  ut  dictum  est  ex  eodem  (in  Logi¬ 
ca  (1)  q.  9,  a.  2,  c.).  Neque  est  una  spe¬ 
cie,  quia  ens  in  communi  non  est  species, 
ut  per  se  manifestum  est;  unitas  autem 
scienti»  sumitur  ex  subjecto,  ut  dictum 
est  ex  Philosopho  (in  arg.  1  et  in  Logica  (2) 
q.  32,  a.  2,  arg.  1).  —  4.  Meiaphys.  1. 

Sed  contra  est,  quod  Philosophus  in 
sua  Metaphysica  agit  de  illa  tamquam  de 
una  scientia  ;  et  expresse  11.  Meiaphys. 
(sum.  1,  c.  1 ;  al.  1.  10,  c.  1)  dicit  Mela- 
physicam  esse  unam  scientiam.  — Procem, 
in  11.  Meiaphys.;  11.  Meiaphys.  1.  1. 

Respondeo  dicendum,  quod  Metaphy¬ 
sica  est  una  scientia  tum  aliquo  modo 
secundum  genus,  tum  simpliciter  et  abso¬ 
lute  secundum  speeiem.  —  Quod  enim  sit 
una  probatur  :  quia  est  unius  subjecti, 
puta  entis  in  communi,  ut  dicitur  in  4. 
Meiaphys.  initio  {texi.  1  ;  1.  3,  c.  1) ; 
et  quia  omnia  quee  considerat,  sub  una 
ratione  formali,  puta  sub  ratione  entis, 
illa  considerat,  ut  dicit  Philosophus  11. 
Meiaphys.  (sum.  2,  c.  1  ;  al.  1.  10,  c.  3); 
unitas  autem  scientiae,  sicut  et  habitus  et 
potentiae,  sumitur  ex  ratione  fQrmali 
subjecti.  —  Quod  autem  sit  una  aliquo 
modo  secundum  genus,  manifestum  est  : 
quia  illa  scientia  est  una  secundum  genus, 
praesertim  si  sit  speculativa,  ut  est  in 
proposito,  quae  versatur  circa  unum 
genus  speculabile;  scientiae  enim  specu¬ 
lativae  distinguuntur  secundum  distin¬ 
ctionem  vel  unitatem  generis  speculabilis 
ut  speculabile  est.  Constat  autem  triplex 
esse  genus  speculabile  :  quoddam  eorum 
quae  dependent  a  materia  secundum  esse 
et  intellectum,  sicut  entia  naturalia,  de 
quibus  est  Philosophia  naturalis,  in  quo¬ 
rum  definitionibus  ponitur  materia  sen¬ 
sibilis  ;  aliud  eorum  quae  dependent  a 

(1)  InteUige  hujus  ISummx  Philosoi)hiss  sect.  1, 
pag.  105.  —  (2)  Ihid.,  pag.  338, 

materia  secundum  esse,  sed  non  secun¬ 
dum  intellectum,  ut  entia  malheraalica, 
in  quorum  definitionibus  non  ponitur 
materia  sensibilis;  tertium  eorum  quae 
neutro  modo  dependent  a  materia,  cujus- 
modi  sunt  Deus,  intelligentiae  et  ens  in 
communi.  Et  de  hoc  tertio  genere  agit 
Metaphysica,  ac  proinde  dici  potest,  quod 
sit  una  secundum  genus.  —  4.  Meiaphys. 
1.  1  et3  (1)  ;  2.  Meiaphys.  1.  1;  la,  q.  1, 
a.  3,  c. ;  prooem.  in  II.  Seni.  q.  1,  a.  2, 
c. ;  Opusc.  70,  q.  5,  a.  1,  c.  —  Est 
autem  absolute  et  simpliciter  una  secun¬ 
dum  speeiem,  quia  illa  scientia  vel  habi¬ 
tus  vel  potentia  (eadem  enim  est  ratio 
horum  trium),  est  una  specie,  in  qua 
nulla  est  diversitas  secundum  illam  ratio¬ 
nem  formalem,  secundum  quam  conside¬ 
rat  objectum  ;  ut  patet  similiter  in  poten¬ 
tia  visiva.  Visio  enim  albi  et  nigri  sunt 
ejusdem  speciei,  quia  ratio  visibilis,  sub 
qua  potentia  tendit  in  objectum,  est  unius 
speciei.  Ita  vero  se  habent  omnia  qum 
considerantur  in  Metaphysica ;  consi¬ 
derantur  enim  omnia  quatenus  entia 
sunt,  et  quatenus  sunt  separata  secun¬ 
dum  esse  et  rationem  a  materia.  —  la, 
q.  1,  a.  3,  c. ;  3.  Seni.  dist.  27,  q.  2,  a. 
4,  sol.  1,  ad  3;  dist.  33,  q.  1,  a.  1,  sol. 
1;  11.  Meiaphys.  I.  3;  Opusc.  70,  q.  5, 
a.  1  et  4. 

Ad  primum  ergo  dicendum,  quod  licet 
Metaphysica  consideret  haec  tria,  Deum, 
intelligentias  et  ens  in  communi,  est  ta¬ 
men  una  :  quia  solum  ens  in  communi 
consideret  ut  subjectum,  reliqua  vero  duo 
considerat  ut  causas  sui  subjecti ;  ejus¬ 
dem  autem  et  unius  scientiae  est  consi¬ 
derare  causas  proprias  sui  subjecti  et 
ipsum  subjectum.  —  Prooem.  in  11.  Meta- 
phys.  ;  Opusc.  70,  q.  5,  a.  4. 

Ad  secundum  dicendum,  quod  ratio 
Philosophi  adducta  est  per  modum  dubi¬ 
tationis,  ut  patet  intuenti  textum.  Veritas 
autem  hujus  est,  quod  Metaphysica  est 
una  scientia,  quae  tamen  considerat  plura 
principia,  in  quantum  reducuntur  ad  unum 
genus,  quia  et  hac  ratione  contraria  sub 
unam  scientiam  cadunt,  in  quantum  sunt 

unius  generis.  —  11.  Meiaphys.  1.  1. 

Ad  tertium  dicendum  similiter,  quod 
argumentum  allatum  est  per  modum  du¬ 
bitationis  a  Philosopho  ;  et  veritas  est, 
quod  Metaphysica  est  de  omnibus  sub¬ 
stantiis,  licet  de  quibusdam  principalius, 
scilicet  de  substantiis  separatis,  in  quan¬ 
tum  omnes  conveniunt  in  uno  genere,  quod 
est  ens  per  se.  —  Ibid. 

Ad  quartum  dicendum,  quod  Metaphy¬ 
sica  et  est  una  aliquo  modo  secundum 
genus  speculabile,  quia  agit  de  separatis 
secundum  esse  et  rationem  a  materia  ;  et 
est  una  secundum  speciem,  quia  sub  una 
ratione  formali  indivisibili  considerat  om¬ 
nia  qum  ad  ipsius  subjectum  pertinent,  ut 
dictum  est  (in  c.). 

ARTICULUS  III 

OTRUM  METAPHYSICA  SIT  SCIENTIA 
SPECULATIVA. 

Videtur  quod  Metaphysica  non  sit  scien¬ 
tia  speculativa. 

1.  Dicit  enim  Philosophus  (4.  Meiaphys. 
text.  5  ;  1.  3,  c.  2),  quod  circa  idem 
genus  versatur  Logica  et  Metaphysica  ; 
sed  Logica  non  est  scientia  speculativa, 
ut  dictum  est  (in  Logica  q.  1,  a.  4,  c.)  : 
ergo  neque  Metaphysica  erit  scientia  spe¬ 
culativa.  —  4.  Meiaphys.  1.  4  (1). 

2.  Prmterea,  sacra  doctrina  seu  Theo¬ 
logia  supornatLiralis  non  est  pure  specu¬ 
lativa,  sed  simul  est  practica  et  specula¬ 
tiva  ;  sed  eadem  videtur  esse  ratio  Theo¬ 
logiae  naturalis,  quae  est  Metaphysica  :  ergo 
Metaphysica  non  est  scientia  pure  specu¬ 
lativo.  —  la,  q.  1,  a.  4,  c.  ;  procem,  in 
11.  Sent.  q.  1,  a.  3,  sol.  1. 

3.  Piaeterea,  ordinare  et  regulare  per¬ 
tinent  ad  intellectum  practicum,  quia 
intellectus  speculativus  sistit  tantum  in 
cognitione  veritatis,  ut  dicit  Philosophus 

1 .  Metaphys.  (c.  2)  ;  sed  Metaphysica,  ex 
Philosopho  (ibid.),  ordinat  et  regulat  om¬ 
nes  scientias  ;  ergo  Metaphysica  non  est 
scientia  S[)eculativa.  —  1.  Metaphys.  1.  1, 

2,  3  (2). 

Sed  contra  est :  1.  quod  Philosophus  6. 


Metaphys.  {text.  2  ;  1.  5,  c.  1)  docet, 
quod  si  est  aliquid  immobile  et  separa¬ 
bile  et  sempiternum,  palam  quia  est  Theo- 
ricm  id  nosse.  —  6.  Meiaphys.  1.  1. 

2.  Praeterea,  Philosophus  i.  Meiaphys. 
(c.  2)  dicit,  quod  Metaphysica  non  est  ac¬ 
tiva,  sed  speculativa  ;  et  6.  Metaphys. 
initio  [text.  2  ;  1.  5,  c.  1)  scientiam  spe¬ 
culativam  dividit  in  Physicam,  Melaphy- 
sicarn  et  Mathematicam.  —  1.  Metaphys, 
I.  3  (2)  ;  6.  Meiaphys.  1.  1. 

Respondeo  dicendum,  quod  Metaphysica 
est  scientia  speculativa.  Cujus  triplex  ra¬ 
tio  afferri  potest  :  —  prima  est  ex  ratione 
scientiae  praciicce.  Dividitur  enim  scientia 
practica  in  activam  et  factivam  ;  Meta¬ 
physica  autem  neque  activa  est  neque  fa- 
ctiva.  Non  hcpx  quidem,  quia  principium 
factivarum  scientiarum  est  in  faciente, 
non  in  facto,  quod  est  artificiatum.  Prin¬ 
cipium  autem  eorum  quae  metaphysicus 
considerat,  non  est  in  faciente.  Cum  enim 
facere  sit  secundum  operationem  qua) 
transit  exterius  ad  materiae  transmutatio¬ 
nem,  scientiae  factivae  dicuntur  artes  me¬ 
chanicae  ;  Metaphysica  autem  non  est  ars 
mechanica,  cum  non  habeat  operationes 
exterius  transmutantes  materiam  ullam, 
ut  patet.  Neque  illa,  quia  principium  ac¬ 
tivarum  scientiarum  est  in  agente,  et  est 
electio  ;  idem  enim  est  agibile  et  eligi- 
bile ;  Metaphysica  vero  non  versatur  circa 
agibile  vel  eligibile,  sed  circa  ens  com¬ 
mune,  quod  non  est  agibile  ;  prmterquam 
quod  scientia)  practicse  est  determinare 
tantum  ea,  quse  sunt  operabilia  ab  homine, 
ut  moralis  de  actibus  humanis,  et  mdifi- 
cativa  de  a)dificiis  (la,  q.  1,  a.  4,  arg. 
Sed  contra)  ;  Metaphysica  autem  non  est 
de  rebus  operabilibus  a  nobis,  ut  per  se 
manifestum  est.  —  Secunda  est  ex  ratione 
scientiae  speculalivce.  Tripliciter  enim  ali¬ 
qua  scientia  dicitur  speculativa  :  primo 
ex  parte  rerum  scitarum,  quae  non  sunt 
opcrabiles  a  sciente  ;  secundo  ex  parte 
considerandi,  puta  si  consideretur  aliquid 
definiendo  et  dividendo  et  considerando 
ejus  principia  ;  terlio  ex  parte  finis  ;  nam 
intellectus  practicus  differt  a  speculativo 

fine,  ut  dicitur  in  3.  de  Anima  iext.  49  ;  c. 
10.  (la,  q.  14,  a.  IG,  in  c.)  Sed  Meta- 
physica  est  speculativa  his  tribus  modis  ; 
quia  considerat  ea,  quae  non  sunt  opera- 
bilia  a  nobis,  pula  ens  ut  ens,  et  superio¬ 
res  causas,  ut  dicLuni  est;  et  hmc  consi¬ 
derat  definiendo  et  disputando  et  non 
ordinando  ad  opus  ;  et  tota  Metaphysica 
ordinatur,  ut  inquit  Philosophus  1.  Melci- 
pliys.  (c.  1)  ad  veritatis  cognitionem  ;  nam 
inter  scientias  speculativas  est  maxime 
gratia  sui,  ut  inquit  Philosophus  ibidem. 
—  Terlia  est  ex  ratione  sapientioe.  Haec 
enim  cum  sit  nobilissima  omnium  scien¬ 
tiarum,  est  sui  gratia,  atque  adeo  specu¬ 
lativa,  ut  docet  Philosophus  1.  Melaphys. 
(c.  2),  non  autem  propter  ullum  opus, 
quod  est  proprium  scientiae  praclieae.  Est 
autem  Metaphysica  sapientia,  ut  docet 
Philosophus  ibidem  ex  conditionibus  sa¬ 
pientiae,  quae  Metaphysicae  conveniunt.  — 
Unde  manifestum  est,  quod  Metaphysica 
est  scientia  speculativa. — i^.Meiaphys.\.  \. 

Ad  primiLin  ergo  dicendum,  quod  ideo 
Logica  et  Prima  Philosophia  dicuntur  ver¬ 
sari  circa  idem  genus,  quia  versantur  circa 
ens  ;  differunt  autem,  quod  Logica  versa¬ 
tur  circa  ens  rationis.  Prima  vero  Philo¬ 
sophia  versatur  circa  'ens  reale  seu  ens 
naturae  ;  quae  duo  entia  aequiparanlur, 
quia  omnia  entia  naturae  sub  considera¬ 
tione  rationis  cadunt.  Cur  vero  Logica 
neque  sit  speculativa  scientia  neque  pra- 
ctica,  dictum  est  (in  Logica  q.  1,  a.  4, 
c.),  et  similiter  dictum  (in  c.),  quare  Me- 
laphysica  sit  scientia  speculativa,  non 
autem  practica.  —  4.  Melaphys.  1.  4  (1). 

Ad  secundum  dicendum,  quod  ideo  in 
scientiis  philosophicis  alia  est  specula¬ 
tiva  alia  practica,  et  per  consequens 
Metaphysica,  quee  Theologia  naturalis  di¬ 
citur,  est  scientia  speculativa  tantum. 
Theologia  vero  divina  et  supernaturalis 
seu  sacra  doctrina  simul  est  scientia  pra¬ 
ctica  et  speculativa:  quia  hmc  habet  ratio¬ 
nem  formalem  se  extendentem  ad  ea,  quae 
pertinent  ad  scientias  practicas  et  specu¬ 
lativas,  puta  cognoscibilitatem  per  divi¬ 
num  lumen,  quam  rationem  non  habet 

ulla  scientia  ex  philosophicis.  —  la,  q. 
1,  a.  4,  c.  ;  procem,  in  11.  Sent.  q.  1,  a.  3, 
sol.  1. 

Ad  terliiim  dicendum,  quod  regulare  et 
ordinare  opus  externum  pertinet  ad  intel¬ 
lectum  et  habitum  practicum,  non  autem 
ordinaim  opus  internum,  cujusmodi  est 
cognitio  cujuslib-et  scientias  ;  practicum 
enim  dicitur  ab  opere  exteriori,  specula¬ 
tivum  autem  ab  opere  interiori.  —  la 
2®,  q.  1,  a.  6,  ad  1  et  2  ;  q.  3,  a.  h,  ad  2 
et  3  ;  q.  13,  a.  4,  ad  2  ;  q.  57,  a.  1,  ad  1  ; 
a.  3,  ad  3  ;  2a  2ae,  q.  179,  a.  2,  c.  ;  de 
Verit.  q.  14,  a.  4,  c. 

ARTICULUS  IV 

*  UTRUM  METAPHYSICA  SIT  SAPIENTIA. 

Videtur  quod  Metaphysica  non  sit  sa¬ 
pientia. 

1.  Dicit  enim  Philosophus  1.  Melaphys. 
(c.  2),  quod  sapientia  debet  versari  circa 
omnia  ;  sed  Metaphysica  non  versatur 
circa  omnia ;  tantum  enim  agit  de  his, 
quae  sunt  secundum  rem  et  rationem  ^abs¬ 
tracta  a  materia,  ut  dicit  Philosophus  6. 
Melaphys.  {lexl.  2  et  3  ;  1.  5,  c.  3) :  ergo 
Metaphysica  non  est  sapientia.  —  1.  Mela¬ 
phys.  1.  2. 

2.  Praeterea,  sapientia,  ut  dicit  Philo¬ 
sophus  ibidem  (1.  Melaphys.  c.  2),  versa¬ 
tur  circa  maxime  difficilia;  sed  Metaphy¬ 
sica  non  versatur  circa  hujusmodi  ;  ver¬ 
satur  enim  circa  maxime  universalia,  quae 
sunt  primo  nobis  nota,  ut  dicit  Philoso¬ 
phus  1.  Phys.  initio  {lexl.  3  et  4 ;  c.  1),  et 
ideo  magis  facilia  :  ergo  Metaphysica  non 
est  sapientia.  —  Ibid. 

3.  Praeterea,  sapientia  est  certior  aliis 
scientiis,  quia  est  ex  paucioribus,  ut  dicit 
Philosophus  1.  Melaphys.  (c.  2) ;  sed  Me¬ 
taphysica  non  est  ex  paucioribus,  cum  se 
extendat  ad  omnia,  quippe  quae  scit  om¬ 
nia,  ut  dicit  Philosophus  ibidem  :  ergo 
Metaphysica  non  est  sapientia.  —  1.  Me¬ 
laphys.  1.  2. 

4.  Praeterea,  quanto  aliquid  magis  ca¬ 
pitur  sensu,  a  quo  nostra  cognitio  oritur. 

taiilo  est  certius,  sed  ea,  quse  secundum 
esse  et  rationem  dependent  a  materia,  de 
quibus  est  Physica,  magis  capiuntur  sensu 
quam  quae  secundum  neutrum  a  materia 
dependent,  de  quibus  est  Metaphysica  : 
ergo  Metaphysica  non  est  certior  aliis 
scientiis,  et  consequenter  non  est  sopien¬ 
tia.  —  Ibid. 

5.  Praetereo,  sapientia  docere  debet  cau¬ 
sas  cujuslibet  quaesiti,  ut  dicitur  1.  Mela- 
phys.  (c.  2) ;  sed  hoc  non  facit  Metaphy¬ 
sica  ;  nam  cum  scire  sit  cognoscere  rem 
per  causas,  per  quas  est,  ut  dicitur  1. 
Posler.  {lexl.  5  ;  c.  2),  quaelibet  scientia 
docet  causas  proprii  subjecti  :  ergo  Meta¬ 
physica  non  est  sapientia.  —  Ibid.  et  6. 
Melaphys.  1.  1  ;  1.  Poster.  1.  2  (1). 

6-  Praeterea,  Metaphysica  per  studium 
acquiritur,  sapientia  vero  per  infusionem 
habetur,  unde  inter  dona  Spiritus  Sancti 
numeratur  [Is.  11,  2)  :  ergo  Metaphysica 
non  est  sapientia.  —  la,  q.  1,  a.  6,  arg.  3. 

Sed  contra  est,  quod  Philosophus  1. 
Melaphys.  (c.  2)  docet,  quod  Metaphysica 
est  sapientia.  —  1.  Melaphys.  1.  2. 

PiESPONDEO  DICENDUM,  quod  Metophy- 
sica  est  sapientia  naturalis.  Cujus  ratio 
e&t,  quia  sapientia,  ut  colligitur  ex  Phi¬ 
losopho  (1.  Melaphys.  c.  2),  omnium  phi¬ 
losophorum  consensu  est  scientia,  per 
quam  quis  scit  omnia  etiam  difficillima  per 
certitudinem  et  causam,  estque  magis 
apta  ad  docendum,  et  scire  propter  se 
quaerit,  et  se  habet  ad  alias  ut  principa¬ 
lis  et  architectonica.  Hujusmodi  autem  est 
Metaphysica.  Nam,  primo,  per  illam  quis 
scit  omnia,  scit  enim  maxime  universa¬ 
lia,  quibus  omnia  subjiciuntur.  Secundo, 
scit  difficillima  ;  nam  scit  ea,  quas  a  sen¬ 
sibus  maxime  remota  sunt,  puta  Deum, 
intelligenlias  et  ens  in  communi.  Tertio, 
est  maxime  certa,  quia  pauciora  in  sui 
consideratione  tractat,  cum  non  habeat 
objectum  suum  ex  additione,  sicut  ceteras 
scientiae,  quas  proinde  multo  plura  con¬ 
siderare  debent.  Quarto,  est  magis  apta 
ad  docendum,  quia  docet  causas  primas 
omnium  causarum  atque  adeo  omnium 
rerum  ;  scire  autem  est  per  causas,  et  do¬ 


cere  est  scientiam  in  aliquo  causare. 
Quinio,  est  magis  per  se  eligibilis,  seu 
gratia  scientias  volita,  quia  est  maxime 
de  scibilibus,  de  primis  nimirum  causis 
et  principiis  rerum  omnium.  Demum,  se 
habet  ad  ceteras  scientias  ut  principalis 
et  architectonica,  quia  considerat  causam 
finalem  rerum  omnium,  seu  bonum  totius 
universi,  quod  est  optimum  in  natura.  — 

I.  Melaphys.  1.  2  ;  et  procem,  in  11.  Mela¬ 
phys. 

Ad  primum  ergo  dicendum,  quod  Meta¬ 
physica  dicitur  scire  omnia,  quia  scit 
maxime  universalia,  quibus  omnia  subji¬ 
ciuntur.  Considerat  enim,  inquit  Philo¬ 
sophus  11.  Melaphys.  (sum.  2,  c.  1 ;  1.  10, 
c.  3),  omnia  entia,  quatenus  reducuntur 
ad  unum,  puta  ad  ens  in  communi,  et  qua¬ 
tenus  continentur  in  primis  et  universa¬ 
libus  causis  omnium  entium.  —  Ibid.  et 

II.  Melaphys.  1.3. 

Ad  secundum  dicendum,  quod  magis 
universalia  secundum  simplicem  appre¬ 
hensionem  sunt  prius  nota.  Nam  primo  in 
intellectum  cadit  ens,  ut  dicit  Avicenna, 
et  prius  in  intellectum  cadit  animal  quam 
homo  ;  sicut  etiam  in  esse  naturae,  quod 
de  potentia  in  actum  procedit,  prius  est 
animal  quam  homo.  Sed  quantum  ad  in¬ 
vestigationem  naturalium  proprietatum 
et  causarum,  prius  sunt  nota  minus  com¬ 
munia,  eo  quod  per  causas  particulares, 
quae  sunt  unius  generis  vel  speciei,  per¬ 
venimus  ad  causas  universales.  Ea  vero, 
quae  sunt  universalia  in  causando,  sunt 
posterius  nota  quoad  nos,  licet  sint  prius 
nota  secundum  naturam  ;  quamvis  uni¬ 
versalia  per  praedicationem  sint  aliquo 
modo  prius  nota  quoad  nos  quam  minus 
universalia,  licet  non  prius  nota  quam 
singularia  :  nam  cognitio  sensus,  qui  est 
cognoscitivLis  singularium,  in  nobis  prae¬ 
cedit  cognitionem  intellectivam,  quae  est 
universalium.  —  1.  Melaphys.  1.  2. 

Ad  tertium  dicendum,  quod  licet  Meta¬ 
physica  se  extendat  ad  omnia,  est  tamen 
ex  paucioribus,  quia  universale  compre¬ 
hendit  quidem  plura  in  potentia,  sed  pau¬ 
ciora  in  actu;  tanto  autem  aliqua  scientia 

est  certior,  quanto  ad  sui  subjecti  consi¬ 
derationem  pauciora  actu  consideranda 
requiruntur.  Unde  scientiae  operativaesunt 
incertissimae,  quia  oportet  quod  conside¬ 
rent  multas  singularium  operabilium  cir¬ 
cumstantias.  —  Ibid. 

Ad  quartum  dicendum,  quod  res  phy¬ 
sicae  sunt  certiores  quoad  nos,  non  autem 
simpliciter  ;  et  per  consequens  Metaphy- 
sica  est  certior  simpliciter  omnibus  scien¬ 
tiis,  est  tamen  incertior  quam  Physica 
secundum  nos.  —  Opusc.  70,  q.  5,  a.  1, 
ad  9  et  10. 

Ad  quintum  dicendum,  quod  Metaphy- 
sica  dicitur  causas  rei  cujuslibet  docere, 
quia  docet  primas  causas  omnium  causa¬ 
rum  et  consequenter  omnium  rerum,  quae 
sunt  attributa  divina,  puta  sapientia,  bo¬ 
nitas  et  hujusmodi.  —  Ibid.  et  6.  Mela- 
phys.  1.  1;  de  Pot,  q.  1,  a.  4,  c. 

Ad  sextum  dicendum,  quod  cum  judi¬ 
cium  ad  sopientem  pertineat,  secundum 
duplicem  modum  judicandi  dupliciter  sa¬ 
pientia  sumitur.  Contingit  enim  aliquem 
judicare  uno  modo  per  modum  inclinatio¬ 
nis,  sicut  qui  habet  habitum  virtutis, 
recte  judicat  de  his  quae  sunt  secundum 
virtutem  agenda,  in  quantum  ad  illa  in¬ 
clinatur  ;  unde  et  in  10.  Eth.  (c.  5)  dici¬ 
tur  quod  virtuosus  est  mensura  et  regula 
actuum  humanorum.  Alio  modo  per  mo¬ 
dum  cognitionis,  sicut  aliquis  instructus 
in  scientia  morali  posset  judicare  de  acti¬ 
bus  virtutis,  etiam  si  virtutem  non  habe¬ 
ret.  —  Primus  igitur  modus  judicandi  de 
rebus  divinis  perlinet  ad  sapientiam,  quae 
ponitur  donum  Spiritus  Sancti,  secundum 
illud  1.  Cor.  (2,  15)  ;  Spiritualis  homo 
judicat  omnia.  —  Secundus  autem  modus 
judicandi  pertinet  ad  Metaphysicam  et 
sacram  doctrinam  ;  Metaphysica  enim  ju¬ 
dicat  de  omnibus  rebus  creatis,  quatenus 
considerat  altissimas  causas  illarum  ; 
sacra  docirina  vero  judicat  de  rebus  divi¬ 
nis  et  de  creatis  per  ordinem  ad  Deum. 
—  la,  q.  1,  a.  G,  ad  3 ;  la  2se,  q.  58,  a. 
2,  c.  et  ad  1  ;  q.  66,  o.  5,  c. ;  2.  c.  Gent. 
c.  4  et  24  ;  1.  Eth.  1.  1  ;  1.  Metaphys.  1. 
2. 

ARTICULUS  V 

*  UTRUM  METAPHYSICA  SIT  DE  REBUS  A  MA¬ 
TERIA  ET  MOTU  SECUNDUM  ESSE  ET 

RATIONEM  SEPARATIS. 

Videtur  quod  Metaphysica  non  sit  do 
rebus  a  materia  et  motu  separatis. 

1.  Dicit  enim  Philosophus  1.  Metaphys. 
(c.  2),  quod  Metaphysica  est  scientia  di¬ 
vina,  quia  maxime  tractat  de  Deo  et  rebus 
divinis ;  sed  ad  Dei  cognitionem  pertin¬ 
gere  non  possumus  nisi  per  effectus  visi¬ 
biles,  qui  sunt  in  materia  et  motu  con¬ 
stituti  —  sic  Philosophus  8.  Phys.  et  12. 
Metaphys.  ex  motu  investigat  primum 
motorem  et  substantias  separatas — :  er¬ 
go  Metaphysica  non  abstrahit  a  materia 
et  motu.  —  1.  Metaphys.  1.  3  (2);  Opusc. 
70,  q.  5,  a.  4,  arg.  1. 

2.  Praeterea,  illud  cui  motus  aliquo 
modo  convenit,  non  est  omnino  a  motu 
et  materia  separatum.  Sed  motus  aliquo 
modo  convenit  substantiis  separatis.  Nam 
de  sapientia  divina  dicitur  Sap.  7,  24, 
quod  est  mobilis  et  mobilior  omnibus  mo¬ 
bilibus ;  et  Plato  posuit  primum  movens 
movere  se  ipsum ;  et  quod  angeli  etiam 
moveantur,  patet ;  nam  moventur  secun¬ 
dum  alterationem  (electionem),  nam  de 
bonis  facti  sunt  quam  plures  mali;  et 
secundum  locum,  quando  mittuntur.  Er¬ 
go  illa,  de  quibus  Metaphysica  tractat, 
non  sunt  omnino  separata  a  materia  et 
motu.  ■ —  Opusc.  70, 1.  c.  arg.  2  et  3. 

3.  Praeterea,  dicit  Commentator  inilio 
Physicorum  (1.  Phys.  text.  1),  quod  om¬ 
ne  quod  est,  vel  est  materia  pura  vel 
forma  pura  vel  compositum  ex  materia  et 
forma.  Sed  angelus  non  est  forma  pura, 
quia  sic  esset  actus  purus,  quod  est  so¬ 
lius  Dei  ;  nec  est  materia  pura  :  ergo  est 
compositum  ex  materia  et  forma.  Et  sic 
Metaphysica,  quae  tractat  de  angelis,  non 
abstrahit  a  materia.  —  Ibid.  arg.  4. 

4.  Praeterea,  Metaphysicae  subjectum  est 
ens,  et  specialiter  ens  quod  est  substan¬ 
tia  ;  sed  ens  et  substantia  non  abstrahunt 
a  materia,  alias  nullum  ens  inveniretur 

quod  haberet  materiam  :  ergo  Metaphy- 
sica  non  abstrahit  a  materia  et  motu.  — 
Ibid.  arg.  5. 

b.  Praeterea,  secundum  Philosophum 
.(1.  Poster,  texi.  1 ;  c.  1)  ad  scientiam  per¬ 
linet  considerare  non  solum  subjectum, 
sed  eliam  partes  et  passiones  subjecti! 
sed  ens  est  subjectum  Metaphysicae  :  er¬ 
go  ad  ipsam  pertinet  considerare  de  om¬ 
nibus  entibus;  sed  materia  et  motus  sunt 
quaedam  entia  ;  ergo  Metaphysica  ab  eis 
non  abstrahit.  —  Ibid.  arg.  6. 

0.  Praeterea,  sicut  dicit  Commentator 
\.  Pliys.  {iext.  1),  scientia  divina,  quae 
est  Metaphysica,  demonstrat  per  tres 
causas,  efficientem,  finalem  et  formalem. 
Sed  causa  efficiens  non  potest  conside¬ 
rari  sine  consideratione  motus  ;  similiter 
nec  finis,  ut  dicitur  in  3.  Meiaphys.  {iext. 
3  ;  1.  2,  c.  2);  unde  in  mathematicis, 
quia  sunt  immobilia,  nulla  demonstratio 
per  hujusmodi  causas  datur.  Ergo  Meta¬ 
physica  non  abstrahit  a  motu.  —  Ibid. 
arg.  7. 

7.  Praeterea,  ad  eandem  scientiam  spe¬ 
ctat  agere  de  ente  ut  ens  est,  et  de  iis  quae 
consequuntur  ens  ut  ens,  qualia  sunt 
necessarium  et  contingens  ;  sed  contin¬ 
gentia  sunt  variabilia,  materialia  et  uio- 
tibus  subjecta  :  ergo  Metaphysica  non 
est  de  his,  quae  sunt  separata  a  materia 
et  motu.  —  1.  Meiaphys.  1.  1;  6.  Meta- 
phys,  1.  4. 

8.  Praeterea,  scientiae  distinguuntur  ex 
objectis,  ut  dictura  est  in  logicis  (q.  33 
sqq.) ;  sed  Theologia  est  de  separatis  a 
materia  et  motu  :  ergo  de  his  non  erit 
Metaphysica.  —  Opusc.  70,  q.  5,  a.  4,  c. 

Sed  contra  est  :  1.  quod  Philosophus  6. 
Meiaphys.  {texi.  2;  1.  5,  c.  1)  et  11.  Meta- 
phys.  (sum.  3,  c.  1;  1.  10,  c.  7)  dicit, 
quod  Prima  Philosophia  agit  de  separa¬ 
bilibus  et  immobilibus;  sed  Metaphysica 
est  Prima  Philosophia,  ut  dicit  Philoso¬ 
phus  1.  Meiaphys.  (c.  2)  :  ergo  Metaphy¬ 
sica  est  de  rebus  abstractis  a  materia  et 
motu.  —  6.  Meiaphys.  1.  1 ;  11.  Meiaphys. 

1.  7  ;  Opnsc.  70,  q.  3,  a.  4,  arg.  1  Sed 
contra. 


2.  Prmterea,  de  separatis  a  motu  et 
materia,  cura  de  illis  possit  haberi  scien¬ 
tia,  debet  considerare  aliqua  pars  scien¬ 
tiae  speculatixae,  alias  Philosophia  non 
esset  convenienter  tradita.  Sed  nulla  alia 
scientia  de  illis  potest  esse  praeter  Meta- 
physicam.  Nam  Physica  agit  de  rebus 
materialibus  et  mobilibus  ;  Mathematica 
vero  considerat  solum  separata  a  materia 
et  motu  secundum  rationem,  non  autem 
secundum  esse.  Ergo  Metaphysica  est  de 
abstractis  omnino  a  materia  et  motu.  — 
6.  Meiaphys.  1.  1. 

3.  Praeterea,  Melaphysica,  ut  dicit  Phi¬ 
losophus  6.  Meiaphys.  {texi.  2;  1.  5,  c. 
1),  est  scientia  divina  agens  de  nobilissi¬ 
mis  entibus,  et  praeterea  est  clc  principiis 
et  causis  primis;  sed  hujusmodi  divina 
entia  et  prima  principia  sunt  immateria¬ 
lia  et  immobilia  :  ergo  Metaphysica  agit 
de  abstractis  a  materia  et  motu.  ~  6. 
Meiaphys.  1.  1 ;  Opusc.  70,  1.  c.  arg.  2  et 
3.  Sed  contra. 

Respondeo  dicendum,  quod  Metaphy¬ 
sica  est  de  his  quae  abstrahunt  a  materia 
et  motu.  Cujus  ratio  est  ex  dictis  mani¬ 
festa.  Nam  cum  haec  scientia  tria  sortia¬ 
tur  nomina  ex  rebus,  circa  quas  versa¬ 
tur  —  dicitur  enim  Metaphysica,  quia 
agit  de  ente  et  iis  quae  consequuntur  ip¬ 
sum  ;  dicitur  vero  Prima  Philosophia, 
quia  primas  rerum  causas  considerat ; 
dicitur  demum  Theologia,  qui  substan¬ 
tias  separatas  et  immobiles  considerat —  ; 
non  nisi  de  rebus  abstractis  a  materia  et 
motu  agere  potest.  Nam  praedicta  tria  sunt 
hujusmodi :  nisi  quod  ens  in  communi,  et 
quae  illud  consequuntur,  ut  substantia, 
actus  et  potentia,  a  materia  et  motu  se¬ 
parata  dicuntur,  quia  de  ratione  eorum 
non  est  in  materia  et  motu  esse,  seu  quia 
non  universaliter  et  de  necessitate  habent 
esse  in  materia,  sicut  mathematica,  quam¬ 
vis  quandoque  sint  in  materia  et  motu  ; 
sicut  animal  abstrahit  a  rationali,  quam¬ 
vis  aliquod  animal  sit  rationale  ;  —  primae 
vero  causae  rerum  omnium  et  substantiae 
separatae  dicuntur  abstrahere  a  materia 
et  motu,  quia  de  ratione  earum  est  esse 

sine  materia  et  motu.  —  Opiisc.  10,  q. 
5,  a.  4,  c. ;  prooem.  in  11.  Melaphys.  ;  1. 
Melaphys.  1.  1,2,  3  (1,  2);  6.  Melaphys. 
1.  1  ;  1.  Phys.  1.  1. 

Ad  primum  ergo  dicendum,  quod  ea 
quse  assumuntur  in  scientia  ad  manife¬ 
stationem  aliorum,  non  pertinent  per  se  ad 
scientiam,  sed  quasi  per  accidens.  Sic 
enim  in  mathematicis  quaedam  naturalia 
assumuntur.  Et  per  hunc  modum  nihil 
prohibet  in  scientia  divina  esse  quaedam, 
quae  sunt  in  materia  et  motu.  —  Opusc. 
70,  1.  c.  ad  1. 

Ad  secundum  dicendum,  quod  moveri 
Deo  non  attribuitur  proprie,  sed  meta¬ 
phorice.  Et  hoc  duplicitur  :  —  uno  modo, 
secundum  quod  improprie  operatio  intel¬ 
lectus  vel  voluntatis  motus  dicitur;  et 
secundum  hoc  aliquis  movere  se  ipsum 
dicitur,  quando  intelligit  et  diligit  se.  Et 
hoc  modo  verificari  potest  dictum  Plato¬ 
nis,  quod  primus  motor  movet  se  ipsum, 
quia  scilicet  intelligit  et  diligit  se,  ut 
Commentator  dicit  8.  Phys.  {text.  33  et 
39).  —  Alio  modo,  secundum  quod  ipse 
effluxus  causatorum  a  primis  causis  potest 
nominari  processio  sive  motus  quidam 
causae  in  causatum,  in  quantum  in  ipso 
effectu  relinquitur  similitudo  causae;  et 
sic  causa,  qua",  prius  erat  in  se  ipsa,  post- 
modum  fit  in  effectu  per  similitudinem 
suam.  Et  hoc  modo  Deus,  qui  suam  si¬ 
militudinem  omnibus  creaturis  imperti¬ 
tus  est,  quantum  ad  aliquid  per  omnia 
moveri,  vel  ad  omnia  procedere  dicitur; 
quo  loquendi  modo  frequenter  utitur  D. 
Dionysius.  Et  secundum  hunc  modum 
videtur  intelligendum  quod  dicitur  Sap. 
7,  24,  quod  omnibus  mobilibus  mobilior 
est  sapientia,  et  quod  atlingil  a  fine  usque 
ad  finem.  Hoc  autem  non  est  proprie  mo¬ 
veri  :  et  ideo  ratio  non  sequitur.  —  Si¬ 
militer  et  angelis  (quos  philosophi  intel- 
ligentias  vocant,  et  eodem  modo  conside¬ 
rant  quo  primam  causam,  quae  est  Deus, 
quatenus  nimirum  ipsi  etiam  sunt  prin¬ 
cipia  secunda,  saltem  per  motum  orbium) 
nullus  motus  physicus  accidere  potest. 
Motus  autem  qui  est  secundum  electio- 

nem,  reducitur  ad  illum  motura,  quo 
operatio  intellectus  vel  voluntatis  dicitur 
motus  :  quod  est  improprie  et  metapho¬ 
rice  dictum.  Motus  autem  quo  dicuntur 
secundum  locum  moveri,  non  est  secun¬ 
dum  circumscriptionem  localem,  sed  se¬ 
cundum  operationem  quam  exercent  in 
hoc  vel  illo  loco,  aut  secundum  habitudi¬ 
nem  aliquam  aliam,  quam  habent  ad  lo¬ 
cum,  omnino  aequivocam  ad  illam,  quam 
habet  corpus  locatum  ad  locum.  Unde 
manifestum  est  quod  illis  non  convenit 
motus  secundum  quod  naturalia  moveri 
dicuntur.  —  Ibid.  ad  2  et  3. 

Ad  ierlium  dicendum,  quod  actus  et 
potentia  sunt  communiora  quam  materia 
et  forma;  et  ideo  licet  in  angelis  non 
inveniatur  compositio  materim  et  formae, 
potest  tamen  in  eis  inveniri  potentia  et 
actus.  Materia  enim  et  forma  sunt  partes 
compositi  ex  materia  et  forma ;  et  ideo 
in  illis  tantum  invenitur  compositio  mate¬ 
riae  et  formae,  quorum  una  pars  se  habet 
ad  aliam  ut  potentia  ad  actum.  Quod  au¬ 
tem  potest  esse,  potest  etiam  non  esse;  et 
ideo  possibile  est  unam  partem  inveniri 
cum  alia  et  sine  alia.  Et  ideo  compositio 
materiae  et  formae  non  invenitur,  secun¬ 
dum  Commentatorem  (in  1.  de  CcbIo  et  in 
7.  Melaphys.),  nisi  in  his  quae  sunt  per 
naturam  corporalia.  Nec  obstat  quod  ali¬ 
quod  accidens  in  aliquo  subjecto  perpetuo 
conservatur,  sicut  figura  in  coelo,  cum  ta¬ 
men  corpus  coeleste  impossibile  sit  esse 
sine  tali  figura,  quia  figura  et  omnia  alia 
accidentia  consequuntur  substantiam  sicut 
causam.  Et  ideo  subjectum  se  habet  ad 
accidentia  non  solum  ut  potentia  passiva, 
sed  etiam  quodam  modo  ut  potentia  acti¬ 
va.  Et  ideo  aliqua  accidentia  naturaliter 
perpetuantur  in  subjectis  suis.  Materia 
autem  non  hoc  modo  est  subjectum  for¬ 
mae  ;  et  ideo  omnis  materia  quae  substat 
alicui  formae,  potest  etiam  non  subesse, 
nisi  fortassis  a  causa  extrinseca  conti¬ 
neatur,  sicut  virtute  divina  ponimus  ali¬ 
qua  corpora,  quae  ex  contrariis  composita 
sunt,  esse  immortalia  (incorruptibilia),  ut 
corpora  resurgentium.  Essentia  autem 

angeli  secundimi  suam  naturam  est  incor¬ 
ruptibilis;  et  ideo  non  est  in  eo  composi¬ 
tio  materim  et  formae.  Sed  quia  angelus 
non  habet  esse  a  se  ipso,  ideo  se  habet 
in  potentia  ad  esse,  quod  accipit  a  Deo ; 
et  sic  esse  a  Deo  acceptum  comparatur 
ad  essentiam  illius  simplicem  ut  actus  ad 
potentiam.  Et  hoc  est,  quod  dicitur,  quod 
sunt  compositi  ex  quo  esi  et  quod  esi,  ut 
ipsum  esse  intelligatur  quo  esi,  ipsa  vero 
nalura  migeli  intelligatur  guorf  esE  Tamen 
si  ex  materia  et  forma  essent  angeli  com¬ 
positi,  non  tamen  ex  materia  sensibili,  a 
qua  oportet  mathematica  esse  abstracta 
et  metaphysica  separata.  —  Ibid.  ad  4. 

Ad  quarlum  dicendum,  quod  ens  et 
substantia  dicuntur  esse  separata  a  mate¬ 
ria  et  motu,  non  quia  de  eorum  ratione 
sit  esse  sine  materia  et  motu,  sed  quia 
de  ratione  eorum  non  est  in  materia  et 
motu  esse,  quamvis  quandoque  sint  in 
materia,  ut  dictum  est  (in  c.).  —  Ibid, 
ad  5. 

Ad  quinlum  dicendum,  quod  metaphy- 
sicus  considerat  etiam  singula  entia,  non 
secundum  proprias  rationes  per  quas 
sunt  tale  vel  tale  ens,  sed  secundum  quod 
participant  communem  rationem  entis  ;  et 
sic  etiam  perlinent  ad  ejus  consideratio¬ 
nem  materia  et  motus.  —  Ibid,  ad  6;  3. 
Melaphys.  1.  4  ;  6.  Melaphys.  1.  1. 

Ad  sexlum  dicendum,  quod  agere  et 
pati  non  convenit  entibus  secundum  quod 
sunt  in  consideratione,  sed  secundum 
quod  sunt  in  esse.  Mathematicus  autem 
considerat  res  abstractas  in  considera¬ 
tione  tantum;  et  ideo  res  illse,  prout 
cadunt  in  considerationem  mathematici, 
non  possunt  esse  principium  et  finis  mo¬ 
tus;  et  ideo  Mathematica  non  demonstrat 
per  causam  efficientem  et  finalem.  Res 
autem  quas  considerat  Metaphysica,  sunt 
separalm,  existentes  in  rerum  natura. 
Tales  autem  possunt  esse  principium  et 
finis  motus ;  unde  nihil  prohibet  quin 
per  causam  efficientem  et  finalem  demon¬ 
stret.  —  Opusc.  70,  q.  5,  a.  4,  ad  7. 

Adseplimum  dicendum,  quod  metaphy- 
sicus  considerat  contingentia,  sicut  et 


sensibilia  et  materialia,  quatenus  entia 
sunt,  ut  dictum  est  (ad  3  et  6).  —  1. 
Melaphys,  1.  1;  4.  Melaphys,  1.  4. 

Ad  oclavum  dicendum,  quod  Theologia 
est  de  illis  separatis  a  materia  et  motu, 
de  quorum  ratione  est  quod  nullo  modo 
sint  in  materia,  tamquam  de  subjecto  ;  et 
Metaphysica  est  de  separatis-  a  materia 
tamquam  de  subjecto,  de  quorum  ratione 
non  est  quod  sint  in  materia  et  motu. 

ARTICULUS  VI 

*  QUODNAM  SIT  SUBJECTUM  METAPHYSIC/E. 

I.  Videtur  quod  subjectum  Metaphysicae 
sint  substantiae,  separatae. 

1.  Dicit  enim  Philosophus  6.  Melaphys, 
{lexl,  2  et  3  ;  1.  5,  c.  1),  quod  Metaphy¬ 
sica  agit  de  substantiis  immaterialibus  et 
immobilibus,  sicut  Physica  agit  de  sub¬ 
stantiis  materialibus  et  mobilibus ;  et 
quod  si  non  essent  substantiae  separatae. 
Physica  esset  prima  Philosophia ;  sed 
Physica  agit  de  substantiis  mobilibus 
tamquam  do  proprio  subjecto  :  ergo  Meta¬ 
physicae  subjectum  sunt  substantiae  sepa¬ 
ratae.  —  6.  Melaphys,  1.  1  et  2. 

2.  Praeterea,  de  substantiis  immateria¬ 
libus  in  aliqua  scientia  speculativa  deter¬ 
minari  debet  ;  quaelibet  enim  scientia 
agens  de  substantia  parUculari  habet 
illam  pro  subjecto  ;  sed  in  nulla  alia  scien¬ 
tia  agitur  de  substantiis  separatis  quam 
in  Metaphysica  :  ergo  Metaphysica'  agit 
de  illis  tamquam  de  subjecto.  —  Opusc, 
70,  q.  6,  a.  4,  arg.  2. 

3.  Praeterea,  Metaphysica  dicitur  Theo¬ 
logia  naturalis,  sicut  sacra  doctrina  dici¬ 
tur  Theologia  supernaturalis  ;  sed  Theo- 
Ijgia  supernaturalis  habet  pro  suo  sub¬ 
jecto  Deum  :  ergo  et  Theologia  naturalis 
habebit  pro  suo  subjecto  Deum  vel  certo 
substantias  separatas,  cum  eodem  modo, 
ut  dictum  est  (art.  praeced.  ad  2),  Philoso¬ 
phia  consideret  Deum  atque  intelligen- 
tias.  —  Ibid.  arg.  1  ;  in  prooem.  ad  11. 
Seni,  q.  1,  a.  4,  arg.  1. 

4.  Praeterea,  ultima  felicitas  hominis 

secundum  Philosophum  consistit  in  inlel- 
ligendo  substantias  separatas.  Cum  enim 
felicitas  sit  operatio  perfectissima,  opor¬ 
tet  quod  sit  optimorum  sub  intellectum 
cadentium,  ut  potest  accipi  ex  Philosopho 
10.  Elh.  (c.  7.)  Est  enim  felicitas  illa, 
de  qua  philosophi  loquuntur,  operatio  a 
sapientia  procedens,  cum  sapientia  sit 
perfectissima  virtus  perfectissimae  poten¬ 
tiae,  puta  intellectus;  et  haec  opei^atio  est 
felicitas,  ut  dicitur  10.  Eth.  (c.  7.)  Ergo 
per  sapientiam  intelliguntur  substantiae 
separatae  tamquam  proprium  ipsius  sub¬ 
jectum.  Sed  sapientia  est  ipsa  Metaphy- 
sica,  ut  dicit  Philosophus  (1.  Meiaphys. 
c.  2).  Ergo  Metaphysicae  subjectum  sunt 
substantiae  sepai^alae.  —  Opiisc.  70,  1.  c. 
arg.  3. 

5.  Praeterea,  frustra  est  quod  non  potest 
pertingere  ad  finem  propter  quem  est. 
Sed  omnium  scienliarum  speculativorum 
consideratio  ordinatur  sicut  ad  finem  ad 
(in)  cognitionem  substantiarum  separa¬ 
tarum,  quia  perfectissimum  in  quolibet 
genere  est  finis.  Ergo  si  nulla  datur 
scientia  speculativa,  per  quam  scientifice 
cognoscuntur  substantiae  separatae  tam¬ 
quam  subjectura,  omnes  scientiae  erunt 
frustro,  quod  est  inconveniens.  —  Ibid> 
arg.  4. 

6.  Praeterea,  omne  quod  ordinatur  na¬ 
turaliter  in  aliquem  finem,  hab,'t  prae- 
indita  aliqua  principia,  quibus  potest  per¬ 
venire  in  illum  finem;  naturalium  enim 
motionum  principium  est  notura  (1).  Sed 
homo  est  naturaliter  ordinatus  ad  cosrni- 

O 

tionera  substantiarum  immaterialium  si¬ 
cut  ad  finem,  ut  a  philosophis  traditur; 
ergo  habet  in  se  aliqua  principia  illius 
cogitationis  naturaliter  indita.  Sed  omne 
illud  in  quod  possumus  pervenire  ex 
principiis  naturali',er  notis,  pertinet  tam¬ 
quam  subjectum  ad  considerationem  ali- 
cujus  scientiae  speculativae.  Ergo  sub¬ 
stantiae  immateriales  pertinent  ut  subje¬ 
ctum  ad  aliquam  scientiam  speculativam. 
—  Ibid.  arg.  5. 

(1)  Al.  «  naturalium  enim  motionum  principia 
sunt  intra  ». 

7.  Praeterea,  dicit  Philosophus  (4.  Me¬ 
iaphys.  iext.  4  ;  1.  3,  c.  2),  quod  tot  sunt 
partes  Philosophiae,  quot  sunt  substan¬ 
tiae;  et  quod  sicut  duplex  est  substantia, 
materialis  et  immaterialis,  ita  est  duplex 
scientia.  Sed  scientia  quae  considerat  sub¬ 
stantias  materiales,  habet  illas  pro  sub¬ 
jecto  adaequato,  puta  Physico.  Ergo  cum 
Metophysica  consideret  substantias  im¬ 
materiales,  habebit  illas  pro  subjecto 
adaequato.  —  4.  Meiaphys.  1.  2  (1). 

Sed  conlra  est,  quod  in  scientiis  specu¬ 
lativis  investigantur  definitiones,  quibus 
propriorum  subjectorum  essentiae  intelli¬ 
guntur  per  viam  definitionis,  generis  sci¬ 
licet  et  differentiae,  et  per  investigatio¬ 
nem  causarum  et  accidentium  ipsorum 
subjectorum,  quae  magnam  partem  con¬ 
ferunt  ad  cognitionem  quod  quid  est.  Sed 
de  substantiis  immaterialibus  non  possu¬ 
mus  naturaliter  cognoscere  quod  quid  est, 
quia  naturaliter  loquendo  non  conveniunt 
in  genere  cum  istis  substantiis  sensibili¬ 
bus  naturaliter  nobis  nolis ;  causam  au¬ 
tem  vel  non  habent,  ut  Deus,  vel  est 
nobis  occultissima,  ut  causa  angelorum. 
Accidentia  etiam  ipsorum  sunt  nobis  igno¬ 
tissima.  Ergo  non  potest  esse  ulla  scientia 
naturalis,  quse  sit  de  substantiis  separatis 
tamquam  de  subjecto.  —  Opusc.  70,  q. 
6,  a.  4,  arg.  2  Sed  contra. 

II.  Vjdetur  quod  subjectum  Melaphy- 
siese  sit  substantia. 

1.  Illud  enim  est  subjectum  Metaphy¬ 
sicae,  de  quo  primo  et  tantum  speculatur 
Melaphysica.  Sed  hoc  est  substantia,  ut 
dicitur  7.  Metaphys.  {text.  5;  1.  6,  c.  1), 
ubi  sic  Philosophus  concludit  :  «  Qua¬ 
propter  nobis  maxime  et  primum  et  solum, 
ut  est  dicere,  de  sic  ente,  speculatum  est 
quid  est  et  12.  Metaphys.  (text.  1;  1. 
11,  c.  1)  dicitur  :  «  Speculatio  de  sub¬ 
stantia  est,  siquidem  substantiarum  prin¬ 
cipia  et  causas  quaerimus.  —  7.  Meiaphys, 
1.  1 ;  12.  Meiaphys.  1.  1. 

2.  Praeterea,  dicit  Philosophus  6.  Meta¬ 
phys.  {text.  2  et  3;  1.  5,  c.  1),  quod  Meta- 
physica  versatur,  tamquam  circa  subje¬ 
ctum,  circa  abstracta  a  motu  et  materia  ; 

sed  hujusmodi  maxime  est  ratio  substan- 
tirn  :  ergo  substantia  est  subjectum  Meta- 
physicae.  — 6.  Melaphys.  1.  1  et  2. 

3.  Praeterea,  illud  est  subjectum  in 
scientia,  quod  definitur  ut  sit  medium 
demonstrationis,  et  ad  quod  reducuntur 
omnia  quae  considerantur  in  scientia.  Sed 
hoc  in  Metaphysica  est  substantia,  ut  pa¬ 
let  ex  Philosopho  3.  Melaphys.  [lext.  6 ; 

1.  2,  c.  2),  4.  Melaphys.  versus  initium 
{lexl.  1  et  2;  1.  3,  c.  1  et  2),  7.  Melaphys.. 
{lext.  15;  1.  6,  c.  4)  et  9.  Melaphys.  in 
fine  {lexl.  22 ;  1.  8,  c.  10),  ubi  dicit  quod 
quid  esse  tantum  in  substantiis,  et  ad 
substantiam  revocari  omnia  accidentia. 
Ergo  substantia  est  subjectum  Metaphy- 
sicae.  — Procem,  in  11.  Sent.  q.  i,  a.  1  et 
2;  1.  Posler.  1.  2  (1)  ;  3.  Melaphys.  1.  6; 
4.  Melaphys.  1.  1  ;  7.  Melaphys.  1.  1  et  4 ; 
9.  Melaphys.  1.  11  (5). 

Sed  contra  est,  quod  illud  est  subjectum 
in  scientia,  sub  cujus  ratione  formali  con¬ 
tinentur  omnia  quae  considerantur  in  illa; 
sed  in  Metaphysica  plurima  consideran¬ 
tur,  et  non  sub  ratione  formali  substan¬ 
tiae,  ut  accidentia  :  ergo  substantia  non 
est  subjectum  Metaphysicae.  —  Procem, 
in  11.  Sent.  q.  1,  a.  k,  arg.  Sed  contra,  et 
in  c. ;  11.  Melaphys.  1.  3;  12.  Melaphys. 
1.  1. 

III.  Videtur  quod  ens  in  communi,  ut 
dividitur  in  decem  genera,  non  sit  sub¬ 
jectum  Metaphysicae. 

1.  Subjectum  enim  scientiae  debet  esse 
definibile,  quia  definitio  subjecti  debet 
esse  medium  ad  demonstrandam  passio¬ 
nem  de  subjecto,  ut  dicit  Philosophus  2. 
Posler.  (lexl.  1  et  8;  c.  1  et  8).  Sed  ens 
non  potest  definiri,  quia  omnis  definitio 
datur  per  priora,  ut  dicitur  2.  Posler. 
{lexl.  21  ;  c.  13) ;  ens  autem  non  habet 
aliqua  priora.  Ergo  ens  in  communi  non 
est  subjectum  Metaphysicae.  —  2.  Posler. 
1.  1,  7et  15. 

2.  Praeterea,  substantiae  separatae  sunt 
principia  subjecti  Metaphysicae,  ut  dictum 
est  (a.  5,  ad.  2).  Sed  substantiae  separatae 
non  sunt  principia  entis  in  communi  ut 
dividitur  in  decem  praedicamenta,  quia 


non  sunt  principia  substantiae,  cum  sub 
illa  contineantur  tamquam  species  ;  ergo 
subjectum  Metaphysicae  non  est  ens  ut 
dividitur  in  decem  praedicamenta. 

3.  Praeterea,  subjectum  cujuslibet  scien¬ 
tiae  humanitus  inventae  debet  contineri 
sub  objecto  intellectus  humani,  cum  sit 
medium  inter  potentiam  et  actum,  ut  di¬ 
ctum  est  (in  Logica  q.  31,  a.  2,  arg.  4 
Sed  contra).  Sed  ens  divisum  in  decem 
praedicamenta  non  continetur  sub  quiddi- 
tate  rei  materialis,  quae  est  objectum  no¬ 
stri  intellectus  in  via;  nam  substantiae 
separatae,  quae  continentur  in  praedica¬ 
mento  substantiae,  ut  dictum  est  (in  Lo¬ 
gica  q.  9,  a.  6,  c.),  sunt  immateriales. 
Ergo  subjectum  Metaphysicae  non  est  ens 
divisum  in  decem  praedicamenta.  —  V. 
in  Tertiae  Secundae  (1)  q.  98,  a.  un.,  c. 

4.  Praete:ea,  dicit  Philosophus  1.  Elh. 
(c.  G,  al.  4  ;  rf.  1.  Magn.  Moral.  c.  2,  al. 
1),  quod  non  potest  esse  una  scientia  de 
bono  vel  de  ente,  quia  utrumque  analo¬ 
gum  est,  et  invenitur  in  omnibus  praedi¬ 
camentis  :  ergo.  — 1.  Elh.  1.  6. 

Sed  contra  est  :  1.  quod  Philosophus  4. 
Melaphys.  {lext.  1  et  5;  1.  3,  c.  1  et  2) 
ponit  subjecl|.im  Metaphysicae  ens  divi¬ 
sum  in  decem  praedicamenta.  —  4.  Mela- 
phys.  1.  1  et  4  (1). 

2.  Praeterea,  omnis  scientia  quaerit  cau¬ 
sas  sui  subjecti ;  sed  Metaphysica  quaerit 
causas  et  principia  entis  divisi  in  decem 
praedicamenta  :  ergo  subjectum  Metaphy¬ 
sicae  est  ens  divisum  in  decem  praedica¬ 
menta.  —  4.  Melaphys.  1.  1  et  5  (2). 

Respondeo  dicendum  ad  primam  quee- 
stionem,  quod  substantiae  separatae,  sive 
quoad  quod  quid  sive  quoad  proprietates 
distincte  cognoscibiles,  non  sunt  subje¬ 
ctum  Metaphysicae  neque  ullius  scientiae 
naturali  lumine  acquisitae.  Cujus  ratio 
duplex  afferri  potest  :  —  una  desumpta 
ex  medio  demonstrationis.  Hoc  enim  in 
qualibet  scientia  est  quod  quid  subjecti ; 
per  nullam  autem  scientiam  naturalem 

(1)  Id  est  in  hujus  Simmce  Philosophice  sect.  4, 
pag.  321  sq. 

possumus  in  hac  vita  scire  quod  quid 
substantiarum  separatum.  Ad  hoc  enim 
quod  do  re  aliqua  sciamus  quod  quid  est, 
oporlet  quod  intellectus  noster  feratur  in 
ipsius  rei  quidditatcm  vel  essentiam,  vel 
immediate,  vel  mediantibus  aliquibus  quae 
sufficienter  ejus  quidclitatem  demon¬ 
strent.  Neutro  autem  modo  ferri  potest 
intellectus  noster  secundum  statum  viae 
in  essentiam  divinam  et  alias  separatas 
essentias.  Non  quidem  immediate,  quia 
immediate  extenditur  ad  phantasmata,  ad 
quae  comparatur  sicut  visus  ad  colorem, 
ut  dicitur  in  3.  de  Anima  {lext.  18  et  30 ; 
c.  5  et  7) ;  potest  tamen  immediate  con¬ 
cipere  noster  intellectus  quidditatem  rei 
sensibilis.  Unde  dicit  D.  Dionysius  {de 
Coelesti  Hierarchia  c.  2  ;  Migne  PP.  Gr. 
t.  3,  coi.  133  sqq.),  quod  nostra  analogia 
non  valet  immediate  extendi  in  invisibiles 
contemplationes.  Neque  etiam  mediate, 
quia  licet  quaedam  invisibilia  sint,  quo¬ 
rum  quidditas  et  natura  perfecte  expri¬ 
mitur  ex  quidditatibus  rerum  sensibi¬ 
lium  nolis  —  et  de  talibus  intelligibilibus 
possumus  mediate  scire  quid  est  :  sicut 
ex  hoc  quod  scitur  quid  est  homo  et  quid 
est  animal,  sufficienter  innotescit  habi¬ 
tudo  unius  ad  alterum  ;  et  ex  hoc  scitur 
quid  est  genus  et  quid  est  species  — ; 
naturm  tamen  sensibiles  intellectae  non 
sufficienter  exprimunt  divinam  essen¬ 
tiam  ;  neque  etiam  aliquas  essentias  sepa¬ 
ratas,  cum  non  sint  unius  generis,  natu¬ 
raliter  loquendo ;  et  quidditas  et  omnia 
hujusmodi  nomina  fere  aequivoce  dicun¬ 
tur  dc  sensibilibus  et  de  illis  substantiis. 
Unde  similitudines  rerum  sensibilium  ad 
substantias  immateriales  translatas  vocat 
D.  Dionysius  [de  Coelesti  Hierarchia  c.  2  ; 
Migne  1.  c.  coi.  143  sqq.)  «  dissimiles  si¬ 
milationes  »,  alio  modo  intellectualibus 
habentibus,  quae  aliquo  modo  sensibilibus 
distributa  sunt ;  et  sic  per  viam  simili¬ 
tudinis  non  sufficienter  illae  substantiae  ex 
his  innotescunt.  Neque  etiam  per  viam 
causalitatis,  quia  illa,  quae  ab  illis  sub¬ 
stantiis  inveniuntur  effecta  in  his  inferiori¬ 
bus,  non  sunt  effectus  adaequantes  eorum 

virtutes,  ut  sic  perveniri  possit  ad  scien¬ 
dum  quod  quid  est  de  causa.  Quare  de 
substantiis  illis  immaterialibus  secundum 
statum  viae  nec  mediate  nec  immediate 
possumus  scire  quid  est :  non  solum  per 
viam  naturalis  cognitionis;  sed  neque 
etiam  per  viam  revelationis,  quia  divinae 
revelationis  radius  ad  nos  pervenit  secun¬ 
dum  modum  nostrum,  ut  dicit  D.  Diony¬ 
sius  {de  Coelesti  Hierarchia  c.  1)  (1).  Quam¬ 
vis  enim  per  revelationem  elevemur  ad 
aliquid  cognoscendum,  quod  alias  nobis 
esset  ignotum  ;  non  tamen  ad  hoc  quod 
alio  modo  cognoscamus  nisi  per  sensi¬ 
bilia;  via  autem  quae  est  per  sensibilia 
non  sufficit  ad  ducendum  'in  substantias 
separatas  secundum  cognitionem  quid  est. 
Et  sic  restat  quod  formae  immateriales 
non  sunt  nobis  notae  cognitione  quid  est, 
sed  solum  cognitione  an  est,  sive  naturali 
ratione  ex  effectibus  creaturarum,  sive 
etiam  ex  revelatione,  quae  est  per  simili¬ 
tudines  a  sensibilibus  acceptas.  —  Opusc. 
70,  q.  6,  a.  3,  c, ;  4.  Metaphys.  1.  1  et 
5(2). 

Altera  ratio  est  ex  preeeognitione  requi¬ 
sita  in  omni  cognitione  definitiva  et 
demonstrativa.  In  omnibus  enim  scien¬ 
tiis  praesertim  speculativis  semper  proce¬ 
ditur  ex  aliquo  prius  noto  tam  in  demon¬ 
strationibus  conclusionum  quam  in  inven¬ 
tionibus  definitionum.  Sicut  enim  ex  pro¬ 
positionibus  praecognitis  aliquis  devenit 
in  cosrnitionem  conclusionis,  ita  ex  con- 
ceptione  generis  et  differentiae  et  aliarum 
causarum  rei  devenitur  in  cognitionem 
speciei.  Hoc  autem  non  est  possibile  pro¬ 
cedere  in  infinitum,  quia  sic  omnis  scien¬ 
tia  periret  et  quantum  ad  demonstratio¬ 
nes  et  quantum  ad  definitiones,  cum  infi¬ 
nita  non  sit  pertransire.  Unde  omnis 
consideratio  scientiarum  speculativarum 
reducitur  in  aliqua  principia,  quae  qui¬ 
dem  homo  non  debet  ex  necessitate  addi¬ 
ti)  Migne  1.  c.  coi.  122  :  Neque  enim  potest  alilei* 
divino-principalis  ille  radius  nobis  illucescere, 
nisi  sacrorum  varietate  operimentorum  anagogice 
obvelatus,  nobis  quoque  paterna  provideniia  con- 
naturaliter  ac  propiie  sit  accommodatus. 

scere  aut  invenire,  ne  oporteat  in  infini¬ 
tum  procedere,  sed  eorum  notitiam  natu¬ 
raliter  habet.  Et  hujusmodi  sunt  princi¬ 
pia  demonstrationum  indemonstrabilia,  ut 
est  «  omne  totum  est  majus  sua  parte  » 
et  hujusmodi^  in  quae  omnes  demonstra¬ 
tiones  scientiarum  reducuntur;  et  etiam 
primse  conceptiones  intellectus,  ut  entis, 
unius  et  hujusmodi,  in  quae  oportet  redu¬ 
cere  omnes  definitiones  scientiarum  prae¬ 
dictarum.  Ex  quo  patet  quod  nihil  potest 
sciri  in  scientiis  speculativis  neque  per 
viam  definitionis  neque  demonstrationis, 
nisi  ea  tantum,  ad  quae  praedicta  natu¬ 
raliter  cognita  se  extendunt.  Hujusmodi 
autem  naturaliter  cognita  homini  mani¬ 
festantur  ex  lumine  intellectus  agentis, 
quod  est  homini  naturale  ;  quo  quidem 
lumine  nihil  nobis  manifestatur,  nisi 
in  quantum  per  ipsum  phantasmata 
fiunt  intelligibilia  in  actu  ;  hic  enim  est 
actus  intellectus  agentis,  ut  dicitur  in  3. 
de  Anima  {texi.  17  sqq. ;  c.  5).  Phantas¬ 
mata  autem  a  sensu  accipiuntur.  Unde 
principium  cognitionis  praedictorum  prin¬ 
cipiorum  est  a  sensu  et  memoria,  ut  patet 
per  Philosophum  in  fine  2.  Poster,  [text. 
27 ;  c.  19).  Et  sic  hujusmodi  principia 
non  ducunt  nos  ulterius  nisi  ad  ea  quo¬ 
rum  cognitionem  acquirere  possumus  ex 
his  quae  a  sensu  comprehenduntur.  Quid- 
ditas  autem  substantiarum  separatarum 
non  polest  cognosci  'per  ea  quae  sensu 
percipimus,  ut  dictum  est  (hic,  in  corp.), 
quamvis  pervenire  possimus  per  sensibi¬ 
lia  ad  cognoscendum  hujusmodi  substan¬ 
tias  esse,  et  quid  non  sint,  et  aliquas 
earum  conditiones  {Opusc.  70,  q.  6,  a.  4, 
c.),  seu  aliquid  secundum  similitudinem 
in  rebus  inferioribus  inventam.  Et  ideo 
per  nullam  scientiam  speculativam,  et  per 
consequens  nec  per  Metaphysicam,  potest 
sciri  de  aliqua  substantia  separata  quod 
quid  est  illius.  Et  multo  minus  per 
quod  quid  est  scire  possumus  proprieta¬ 
tes  illius  ;  cum  tamen,  ut  dictum  est  (cf. 
in  Logica  q.  21,  a.  4,  c.,  et  a.  9,  c.),  in 
omni  scientia  quod  quid  est  subjecti  sit 
medium  sciendi  proprietates  illius^  Unde 


manifestum  est  quod  substantim  separatae 
non  possunt  esse  subjectum  Metaphysicae 
nec  ullius  alterius  scientiae  naturalis.  — 
Opusc.  70,  q.  6,  a.  4,  c.  ;  cf.  q.  1,  a.  3, 
c.  ;  1.  Poster.  1.  41  (39);  3.  Metaphys. 
1.4;  9.  Metaphys.  1.  11  (5);  2.  Metaphys. 
1.  1. 

Ad  primum  ergo  dicendum,  quod  Phy¬ 
sicae  subjectum  est  substantia  mobilis, 
quia  in  hujus  essentiam  devenire  possu¬ 
mus  naturaliter,  vel  immediate  vel  me¬ 
diate,  ut  dictum  est  (in  c. ;  cf.  infra  ad 
3) ;  secus  vero  in  essentiam  substantiae  im¬ 
mobilis.  Unde  licet  si  non  esset  substantia 
immobilis,  Physica  esset  prima  Philoso¬ 
phia  ;  non  tamen  inde  sequitur  quod  cum 
detur  talis  substantia,  debeat  esse  subje¬ 
ctum  Metaphysicae,  sicut  substantia  mo¬ 
bilis  est  subjectum  Physicae  :  quia  cum 
substantia  immobilis  non  possit  per  na¬ 
turalem  scientiam  quidditalive  cognosci, 
non  potest  in  ulla  scientia  naturali  tra¬ 
ctari  ut  subjectum,  sed  tantum  ut  princi¬ 
pium  subjecti ;  secus  vero  substantia 
mobilis,  ut  dictum  est  (in  c.). 

Ad  secundum  dicendum,  quod  sub¬ 
stantiae  immateriales  non  sunt  a  nobis 
cognoscibiles  nisi  per  effectus  inadaequa- 
tos;  et  ideo  non  potest  haberi  scientia 
naturalis  de  illis  tamquam  de  subjecto. 
—  Opusc.  70,  q.  6,  a.  4,  ad  2. 

Ad  tertium  dicendum,  qnod  alia  est  ra¬ 
tio  Metaphysicae  seu  Theologiae  naturalis, 
et  sacrae  doctrinae  seu  Theologiae  super- 
naturalis.  Nam  illa  est  tantum  de  Deo 
tamquam  de  prima  causa  primoque  prin¬ 
cipio  sui  subjecti ;  haec  vero  est  de  Deo 
tamquam  de  subjecto.  Et  ratio  diversita¬ 
tis  est,  quia  licet  Deus  et  substantiae 
separatae  sint  in  se  maxime  nota,  noster 
tamen  intellectus  se  habet  ad  illa  sicut 
oculus  noctuae  ad  lumen  solis,  ut  dicitur 
2.  Metaphys.  {text.  I  ;  1.  1  min.,  c.  1).  Et 
ideo  per  lumen  naturalis  rationis  non 
potest  in  ea  perveniri  nisi  per  effectus  ; 
et  hoc  modo  philosophi  in  ea  pervene¬ 
runt,  ut  dicitur  Hom.  1,  20  :  <f  Invisibilia 
Dei  5,  etc.  Unde  et  hujusmodi  res  divinae 
non  tractantur  a  philosophis,  nisi  prout 


IG  QUARTA  PARS 

sunt  rerum  omnium  principia ;  et  ideo 
tractantur  in  illa  doctrina,  in  qua  ponun¬ 
tur  ea  quse  sunt  communia  omnibus  enti¬ 
bus,  quse  habet  subjectum  ens  in  quan¬ 
tum  ens;  et  hcec  scientia  apud  ipsos 
scientia  divina  dicitur  ;  et  est  Metaphy- 
sica,  ut  dicit  Philosophus  l.  Metaphys.  (c. 
2.)  —  Est  autem  alius  modus  cognoscendi 
hujusmodi  res,  non  secundum  quod  per 
etTectus  manifestantur,  sed  secundum 
quod  ipsae  se  ipsas  manifestant,  quem  mo¬ 
dum  ponit  Apostolus  1.  Cor.  (2,  11.  12), 
cum  ait  :  «  Ea  quae  Dei  sunt,  nemo  no¬ 
vit  (1)  nisi  Spiritus  Dei.  Nos  autem  »,  et 
cetera.  Et  ibidem  (2,  10)  ;  «  Nobis  autem 
revelavit  ».  Et  per  hunc  modum  tractan¬ 
tur  res  divinae  secundum  quod  in  se  ipsis 
subsistunt ;  et  non  solum  prout  sunt  re¬ 
rum  principia;  et  ideo  possunt  esse  sub¬ 
jectum  alicujus  scientiae.  Et  hoc  modo 
tractat  de  Deo  sacra  doctrina  seu  Theolo¬ 
gia  supernaturalis.  —  Opiisc.  70,  q.  5,  a. 
4,  c. 

Ad  quarium  dicendum,  quod  duplex  est 
felicitas  hominis  ;  una  imperfecta,  quae 
est  in  via,  de  qua  determinat  Philoso¬ 
phus;  et  haec  consistit  in  cognitione  sub¬ 
stantiarum  separatarum  per  habitum  sa¬ 
pientiae,  imperfecta  tamen,  id  est  talis, 
qualis  in  via  est  possibilis.  Alia  est  per¬ 
fecta  in  palria,  qua  ipse  Deus  per  essen¬ 
tiam  videbitur,  et  aliae  substantiae  sepa¬ 
ratae  ;  et  haec  felicitas  non  erit  per  ali¬ 
quam  scientiam  speculativam,  sed  per 
lumen  gloriae.  —  Ibid.  q.  6,  a.  4,  ad  3. 

Ad  quintum  dicendum,  quod  scientiae 
speculativae  ordinantur  in  cognitionem 
substantiarum  separatarum  imperfectam ; 
et  propterea  non  potest  ulla  scientia  spe¬ 
culativa  naturalis  esse  de  illis  ut  de  sub¬ 
jecto.  —  Ibid.  ad  3  et  4. 

Ad  sextum  dicendum,  quod  nobis  sunt 
indita  principia,  quibus  possumus  nos 
praeparare  ad  illam  cognitionem  perfectam 
substantiarum  separatarum,  non  autem 
quibus  possumus  ad  eam  pertingere. 
Quamvis  enim  homo  naturaliter  incline- 

(1)  Viilg.  «  cognovit  ». 

tur  in  finem  ultimum,  non  tamen  potest 
naturaliter  illum  consequi,  sed  solum  per 
gratiam;  et  hoc  est  propter  eminentiam 
illius  finis.  —  Ibid.  ad  5. 

Ad  septimum  dicendum,  quod  sensus 
Philosophi  est,  quod  tot  sunt  partes  Pri¬ 
mae  Philosophiae,  quod  sunt  partes  sub¬ 
stantiae,  de  qua  dicitur  principaliter  ens 
et  unum,  et  de  qua  principalis  est  hujus 
scientiae  consideratio  et  intentio.  Et  quia 
partes  substantiae  sunt  ordinatae  ad  invi¬ 
cem,  nam  substantia  immaterialis  est 
prior  substantia  sensibili  naturaliter  ; 
ideo  necesse  est  inter  partes  Philosophiae 
esse  quamdam  primam.  Illa  tamen,  quae 
est  de  substantia  sensibili,  est  prima  or¬ 
dine  doctrinae,  quia  a  notioribus  nobis  opor¬ 
tet  incipere  disciplinam:  et  de  hac  deter¬ 
minatur  in  7.  (6.)  et  8.  [1 .)  Metaphys.  Illa 
vero,  quae  est  de  substantia  immateriali, 
est  prior  dignitate  et  intentione  hujus 
scientiae,  de  qua  traditur  in  12.  (11.)  Me¬ 
taphys.  Et  tamen  quaecunque  sunt  prima, 
necesse  est  quod  sint  continua  aliis  parti¬ 
bus,  quia  omnes  partes  habent  pro  ge¬ 
nere  unum  et  ens.  Unde  in  consideratione 
unius  et  entis  diversae  partes  hujus  scien¬ 
tiae  uniuntur,  quamvis  sint  de  diversis 
partibus  substantiae  ;  ut  sic  sit  una  scien¬ 
tia,  in  quantum  partes  praedictae  conse¬ 
quuntur  unum  et  ens,  sicut  communia 
substantiae.  —  4.  Metaphys.  1.  2  (1). 

Ad  secundam  qucestionem  dicendum, 
quod  substantia  non  est  subjectum  adae¬ 
quatum  seu  communiter  consideratum  in 
Metaphysica-,  est  tamen  subjectum  prin¬ 
cipale.  —  Quod  non  sit  adcequatum,  pro¬ 
batur:  quia  neque  Metaphysica  considerat 
omnes  substantias  secundum  proprias  ra¬ 
tiones,  quia  sic  consideraret  etiam  omnia 
accidentia,  cum  nulla  scientia  sit,  quae  non 
demonstret  accidentia  de  suo  subjecto  ; 
unde  sequeretur  non  esse  nisi  unam  scien¬ 
tiam.  Neque  considerat  substantiam  ut 
sic  :  quia  cum  sit  Metaphysica  scientia  uni¬ 
versalis  et  non  particularis,  debet,  ut  dicit 
Philosophus  (4.  Metaphys.  texi.  1 ;  1.  3,  c. 
1),  considerare  non  solum  substantias,  sed 
etiam  accidentia,  atque  adeo  communia 

illa  praidicala,  quse  tam  substantiis  quam 
accidentibus  conveniunt,  cujusmodi  est 
ens  in  communi.  Quaecunque  enim  com¬ 
muniter  unius  recipiunt  praedicationem, 
licet  non  univocam  sed  analogam,  ad 
unius  scientiae  considerationem  pertinent; 
ens  autem  hoc  modo  praedicatur  de  om¬ 
nibus  entibus  atque  adeo  de  substantiis 
et  accidentibus.  —  3.  Melaphys.  1.  6;  4. 
Metaphys.  1.  1;  11.  Metaphys.  1.  3. 

Quod  vero  substantia  sil  subjectum  prin¬ 
cipale,  probatur  a  Philosopho  4.  Melaphys. 
{texi.  2;  1.  3,  c.  2)  :  quia  omnis  scientia, 
quae  est  de  pluribus  quae  dicuntur  ad 
unum  primum,  proprie  et  principaliter 
est  illius  primi,  ex  quo  alia  dependent 
secundum  esse,  et  propter  quod  dicuntur 
secundum  nomen.  Substantia  autem  est 
hoc  primum  et  principale  inter  omnia  en¬ 
tia,  ut  probat  Philosophus  (7.  Melaphys. 
texi.  2;  1.  6,  c.  1),  quia  quod  est  per  se 
et  simpliciter  in  unoquoque  genere,  est 
prius  eo  quod  est  per  aliud  et  secundum 
quid.  Substantia  autem  est  ens  simplici¬ 
ter  et  propter  se  ipsam,  omnia  autem  alia 
genera  a  substantia  sunt  entia  secundum 
quid  et  propter  substantiam,  ut  patet  tum 
ex  modo  loquendi  et  praedicandi  :  nam 
sola  illa,  quae  significant  substantiam, 
dicunt  quid  est  aliquid  absolute;  quae  au¬ 
tem  praedicant  vel  significant  qualitatem, 
non  dicunt  quid  est  illud,  de  quo  praedi¬ 
catur  absolute,  sed  quale  quid ;  et  simile 
est  de  quantitate  et  aliis  generibus  ;  — 
tum  quia  alia  entia  non  sunt  entia,  nisi 
secundum  quod  referuntur  ad  substan¬ 
tiam;  —  tum  quia  ex  substantia  depen¬ 
det  cognitio  accidentium  ;  —  demum  quia 
haec  ab  illa  separari  non  possunt.  —  Ibid. 
et  7.  Metaphys.  1.  1. 

Tractat  autem  Metaphysica  de  omnibus 
substantiis,  quia,  ut  docet  Philosophus  ('i. 
Melaphys.  text.  2  ;  1.  3,  c.  2),  omnium 
eorum  quae  sunt  unius  generis,  est  unus 
sensus  et  una  scientia  :  sicut  visus  est  de 
omnibus  coloribus,  et  Grammatica  de 
omnibus  vocibus.  Cum  ergo  omnes  sub¬ 
stantiae  sint  aliquo  modo  unius  generis, 
oportet  quod  omnes  species  ejus  perti¬ 


neant  ad  considerationem  unius  scientiae, 
quae  est  generalis,  puta  Metaphysicae,  et 
per  consequens,  quod  diversae  species  en¬ 
tium  pertineant  ad  diversas  species  illius 
scientiae  generalis.  Non  enim  oportet 
quod  scientia  generalis  consideret  de  om¬ 
nibus  speciebus  unius  generis  secundum 
proprias  rationes  singularum  specierum, 
sed  secundum  quod  conveniunt  in  genere; 
secundum  proprias  autem  rationes  perti¬ 
nent  ad  particulares  et  speciales  scien¬ 
tias ;  ut  est  in  proposito.  (4.  Metaphys. 

1.  1.)  Nam  omnes  substantiae  in  quantum 
substantiae  sunt  et  entia,  pertinent  ad 
considerationem  Metaphysicae;  in  quan¬ 
tum  vero  sunt  tales  vel  tales  substantiae, 
ut  bos,  leo  et  similia,  pertinent  ad  spe¬ 
ciales  scientias,  puta  ad  Physicam;  nisi 
quod  inter  substantias  Metaphysica  agit 
de  substantiis  separatis,  quia  magis  ha¬ 
bent  rationem  entis  quam  substantiae  sen¬ 
sibiles;  et  easdem  considerat  non  solum 
ut  substantiae  sunt,  sed  etiam  ut  tales 
substantiae  :  quia  ut  sic  abstrahunt  a  ma¬ 
teria  secundum  esse  et  rationem,  cujus¬ 
modi  abstracta  considerat  Metaphysica, 
ut  dictum  est  (art.  praeced.).  Substantias 
vero  sensibiles  non  considerat  ut  tales 
substantias,  sed  tantum  ut  substantiae 
sunt,  quia  ut  tales,  cum  non  abstrahant  a 
materia  secundum  esse,  ad  Metaphysicam 
non  pertinent,  sed  ad  Philosophiam  natu¬ 
ralem,  ut  dictum  est.  —  4.  Metaphys.  1. 
1;  7.  Metaphys.  1.  11 ;  "d.  Metaphys.  1.  4 
et  6 ;  6.  Metaphys.  1.1;  12.  Melaphys.  1.1. 

Ad  primum  ergo  dicendum,  quod  sen¬ 
sus  Philosophi  est,  quod  quia  substantia 
gst  prima  inter  omnia  entia  cognitione, 
definitione  et  tempore,  de  illa  in  Meta¬ 
physica  agendum  est  maxime,  et  primum, 
et  solum,  ut  est  dicere  :  maxime  quidem, 
quia  de  illa  principaliter  intenditur;  pri¬ 
mum  vero,  quia  per  illam  alia  cognoscun¬ 
tur;  et  solum,  ut  est  dicere,  quia  de  sub¬ 
stantia  sola  determinando  de  omnibus  aliis 
notitiam  facit.  Et  ita  quodammodo  solum 
de  substantia  Metaphysica  determinat ;  et 
quodammodo  non  solum,  hoc  enim  signi¬ 
ficatur  per  illa  verba  «  ut  est  dicere  k  ; 

vel  certe  per  illa  significatur  quod  con¬ 
suevimus  dicere  de  his,  qum  non  sunt 
usquequaque  vera.  12.  vero  Metaphys. 
{text.  2;  1.  11,  c.  1)  tantum  vult  Philoso¬ 
phus,  ut  patet  ex  4.  Metaphys.  {texi.  2  j 
1.  3,  c.  2),  quod  quia  substantia  est  pri¬ 
mum  inter  omnia  entia.  Philosophus,  qui 
considerat  omnia  entia,  primo  et  princi¬ 
paliter  debet  habere  in  sua  consideratio¬ 
ne  principia  et  causas  substantiarum.  — 
7.  Metaphys.  1.  1  ;  4.  Metaphys.  1.  4  (1). 

Ad  secundum.,  dicendum  quod  licet  Me- 
taphysica  versetur  circa  abstracta  a  ma¬ 
teria  tamquam  circa  subjectum,  non  tamen 
hoc  verum  est  de  quibuscunque  abstra¬ 
ctis  ;  nam  solum  ens  ut  ens  in  communi  est 
subjectum  Metaphysicae  ;  substantiae  vero 
separatae  considerantur  in  Metaphysica  ut 
principia  subjecti,  ut  dictum  est  (quae- 
stiunc,  praeced.,  in  c.).  —  Procem,  in  11. 
Metaphys. 

Ad  tertium  dicendum,  quod  tam  in  sub¬ 
stantiis  quam  in  accidentibus,  sicut  est 
quidditas,  ita  et  definitio ;  nam  analogice 
utrumque  ulrisque  convenit,  primo  et 
simpliciter  substantiis,  consequenter  seu 
posterius  et  secundum  quid  accidentibus  : 
et  ideo  potest  quidditas  accidentis  sumi 
ut  medium  demonstrationis.  —  4.  Meta¬ 
phys.  1.  1. 

Ad  tertiam  queestionem  dicendum,  quod 
ens  divisum  in  decem  praedicamenta  est 
subjectum  adaequatum  Metaphysicae.  — 
Cujus  ratio  est,  quia  subjectum  adaequa¬ 
tum  alicujus  scientiae  est  id,  cujus  prin¬ 
cipia  et  causae  quaeruntur  in  illa  scientia, 
Ut  docet  Philosophus  4.  Metaphys.  {texi. 
1  ;  1.  3,  c.  1).  Sed  in  Metaphysica  quae¬ 
runtur  causae  et  principia  entis  divisi  in 
decem  praedicamenta  :  ut  patet  tum  ex 
Metaphys.  libris  4,5,  7,  8,  9  et  12  (locis 
supra  citatis) ;  tum  quia,  ut  argumenta¬ 
tur  Philosophus  4.  Metaphys.  {texi.  3;  1. 
3,  c.  2),  omne  principium  et  causa  est 
per  se  principium  et  causa  alicujus  natu¬ 
rae.  Sed  quaeruntur  in  Metaphysica  prima 
rerum  principia  et  altissimae  causae,  ut 
docet  Philosophus  (1.  Metaphys.  c.  2). 
fergo  talia  sunt  principia  per  se  alicujus 


naturae.  Sed  non  nisi  entis  divisi  in  de¬ 
cem  praedicamenta;  —  non  autem  vel  en¬ 
tis  communis  Deo  et  creaturis  :  quia  Deus 
causam  non  habet;  et  causa  angelorum 
est  occuUissiraa,  sicut  et  ignota  sunt  eo¬ 
rum  accidentia;  —  vel  entis  ut  dividitur 
in  ens  per  se  et  ens  per  accidens  ;  —  vel 
i:i  ens  realc  et  rationis  :  nam  entis  per 
accidens  causa  est  indeterminata,  et  ideo 
non  cadit  sub  artem  ;  entis  vero  rationis 
causa  est  operatio  intellectus,  unde  per¬ 
tinet  ad  scientiam  de  intellectu  ;  et  quia 
tam  ens  per  accidens  quam  rationis  sunt 
circa  aliquod  genus  entis,  non  circa  ens 
simpliciter  per  se,  quod  est  in  rebus;  et 
non  ostendunt  aliquam  aliam  naturam 
entis  existentem  extra  per  se  entia.  Patet 
enim,  quod  ens  per  accidens  est  ex  con¬ 
cursu  accidentali  entium  extra  animam, 
quorum  unumquodque  est  per  se.  Et  si¬ 
militer  intellectus  facit  entia  rationis  cir¬ 
ca  res  quae  sub  praedicamentis  continen¬ 
tur;  unde  si  determinetur  sufficienter 
illud  genus  entis,  quod  continetur  sub 
praedicamento,  manifestum  erit  et  de  ente 
per  accidens,  et  do  ente  rationis;  et  pro¬ 
pter  hoc  hujusmodi  entia  non  continentur 
sub  objecto  Metaphysicae.  —  Piaeterea, 
quia  omnes  antiqui  quaerentes  elementa 
rerum  secundum  quod  sunt  entia,  quae¬ 
rebant  hujusmodi  prima  principia  et  altis- 
simas  causas;  ergo  in  hac  scientia  quae¬ 
runtur  principia  entis  in  quantum  ens, 
ut  tamen  dividitur  in  decem  praedica¬ 
menta  ;  unde  hoc  erit  subjectura  adaequa¬ 
tum  in  Metaphysica ;  licet  etiam  tractet 
de  substantiis  separatis  ;  quia  in  illis  sal¬ 
vatur  perfectior  ratio  entis,  et  quia  cum 
in  particulari  eorum  natura  sit  occulta, 
de  illis  non  polest  esse  scientia  particula¬ 
ris,  sed  tantum  communis.  —  4.  Meta¬ 
phys.  1.  1  et  17  (4);  1.  Metaphys.  1.  1  et 
3;  Opusc.  70,  q.  6,  a.  4,  c. ;  Opusc.  42,  c. 
6  (al.  Opusc.  39,  c.  13). 

Ad  primum  ergo  dicendum,  quod  licet 
definitio  proprie  conveniat  univoco,  potest 
tamen  etiam  competere  analogo,  atque 
adeo  enti ;  sic  enim  et  definiri  potest  sa¬ 
num,  quod  est  analogum  respectu  medi- 

cinae  et  animalis. —  4.  Sent.  dist.  1,  q.  1,  a, 
•l,  sol.  3,  ad  5. 

Ad  secundum  dicendum,  quod  substan¬ 
tiae  separatae  dicuntur  principia  entis 
creati,  quia  inter  substantias  separatas 
prima,  quae  est  Deus,  est  prima  causa 
cmnium  rerum  creatarum,  et  reliquae  per 
motum  orbium  sunt  causae  secundariae 
omnium  generabilium  et  corruptibilium, 
ut  dictum  est  (a.  5  hujus  quaest.,  ad  2). 

Ad  tertium  dicendum,  quod  licet  sub¬ 
stantiae  separatae  non  contineantur  directe 
sub  quidditate  materiali,  per  res  tamen 
materiales  deducimur  in  earum  cognitio¬ 
nem,  ut  dictum  est  (supra,  quaestiunc.  1 
hujus  art.,  in  c.).  — Vel  dic^  quod  sub¬ 
stantiae  separatae  continentur  sub  objecto 
materiali  intellectus  collective  sumpto, 
non  exclusive,  quod  est  ens  communissi¬ 
me  sumptum,  ut  comprehendit  Deum  et 
creaturas,  ut  dictum  est  (supra,  in  Tertiae 
Secundae  q.  98,  a.  un.,  c.). 

Ad  quartum  dicendum,  quod  sensus 
Philosophi  est,  quod  nullius  facultatis  et 
scientiae  est  de  communi  bono  vel  ente  ita 
disputare  et  agere,  ut  disputet  et  agat  de 
quocunque  bono  et  ente  particulari.  Nam 
hoc  spectat  ad  particulares  scientias ;  nam 
bonum  quod  est  in  medicina,  medicus 
novit,  et  quando  bonum  est  navigare,  gu¬ 
bernator  ;  neque  medicus  quod  est  in  gu- 
bernatoria  bonum  cognoscit,  neque  gu¬ 
bernator  quod  in  medicina.  —  1.  Eth.  1. 
6 ;  —  aliam  solutionem  vide  in  q.  1  de 
Malo  a.  2,  ad  4. 

ARTICULUS  VII 

*  UTRUM  MUTAPHYSICA  CONSIDERET  QUlDDl- 

TATES  RERUM  SENSIBILIUM  IN  PARTICULARI. 

Videtur  quod  Melaphysica  consideret 
quidditates  rerum  sensibilium  in  parti¬ 
culari. 

1.  Dicit  enim  Philosophus  (6.  Metaphys. 
text.  1 ;  I.  5,  c.  1),  quod  nulla  scientia 
proeter  Metaphysicam  considerat  quod 
quid  est  rei ;  at  si  Physica  consideraret 
quidditates  substantiarum  sensibilium  in 


particulari,  prmter  Metaphysicam  daren¬ 
tur  alia;  scientiae  quae  considerarent  quod 
quid  est  rei  ;  ergo  Metaphysica  conside¬ 
rat  quidditates  substantiarum  sensibilium 
in  particulari.  —  6.  Metaphys.  1.  1. 

2.  Praeterea,  ad  sapientiam,  quae  est 
Metaphysica,  pertinet  cognoscere  omnia 
secundum  species  et  genera,  et  majori 
certitudine  quam  communiter  habeatur, 
ut  docet  Philosophus  (1.  Metaphys.  c.  2); 
sed  non  potest  certo  cognosci  res  secun¬ 
dum  species  et  genus,  nisi  cognoscatur 
in  quo  conveniat  et  in  quo  differat  a  cete¬ 
ris,  ut  dictum  est  (in  Logica  q.  28,  a.  1, 
arg.  2);  hoc  autem  est  cognoscere  quid¬ 
ditates  rerum  in  particulari  :  ergo  Meta¬ 
physica  illas  considerat.  — -1.  Metaphys. 
1.  2  ;  2.  Poster.  1.  15. 

3.  Praeterea,  dicit  Philosophus  (4.  Me- 
tapliys.  text.  2;  1.  3,  c.  2),  quod  omnium 
eorum,  quae  sunt  unius  generis,  est  unus 
sensus  et  una  scientia,  ut  visus  versatur 
circa  omnes  colores,  et  Grammatica  circa 
omnes  voces ;  ergo  et  Metaphysica  versa¬ 
bitur  circa  omnes  quidditates;  sed  visus 
ita  versatur  circa  colores,  ut  cognoscat 
omnes  species  colorum  in  particulari ;  et 
similiter  Grammatica  omnes  species  vo¬ 
cum  :  ergo  et  Metaphysica  considerabit 
omnes  quidditates  rerum  in  particulari* 
—  4.  Metaphys.  I.  1. 

4.  Piselerea,  7.  Metaphys.  {text.  39;  1. 
6,  c.  11)  dicit  Philosophus,  quod  primae 
Philosophiae  est  definire  etiam  de  sensibi¬ 
libus  substantiis  ;  nam  officium  secundae 
Philosophiae  est  aliquo  tantum  modo  illas 
contemplari.  Sed  hoc  est  primam  Philo¬ 
sophiam  considerare  quiddilates  substan¬ 
tiarum  sensibilium  in  particulari ;  nam 
definitio  explicat,  quid  sit  res  in  particu¬ 
lari ;  et  si  id  praestaret  sedunda  Philoso¬ 
phia,  non  tantum  aliquo  modo  sed  abso¬ 
lute  et  simpliciter  illas  consideraret.  Ergo 
Metaphysica  considerat  quidditates  rerum 
omnium  in  particulari.  —  7.  Metaphys. 
1.11. 

5.  Piaeterea,  ejusdem  scientiae  est  con¬ 
siderare  totum  et  partes,  ut  dicitur  1* 
Poster,  {text.  42 ;  c.  28) ;  sed  Metaphysica 

considerat  quiddilates  rerum  in  communi, 
ut  constat  ex  6.  Melaphys.  [lexl.  2  et  3  ; 
1.  5,  c.  1)  :  ergo  et  considerabit  quiddila¬ 
tes  rerum  in  particulari.  ~  1.  Poster.  1. 
41  (39). 

.  Sed  contra  est,  quod  Philosophus  (4. 
Metaphys.  text.  7  ;  1.  3,  c.  3)  dicit,  quod 
Metaphysica  non  considerat  substantias 
sensibiles  in  particulari  secundum  pro¬ 
priam  rationem,  sed  lantum  secundum 
communem  rationem  entis  et  substantiae. 
—  4.  Metaphys.  1.  5  (2). 

Respondeo  dicendum,  quod  Metaphysica 
considerat  quiddilates  substantiarum  sen¬ 
sibilium  in  universali,  non  autem  in  par¬ 
ticulari.  —  Et  quidem  quod  illas  conside¬ 
ret  m  probatur  :  —  ei  primum 

quidem,  quia  ad  eandem  scientiam  spectat 
agere  de  ente  in  communi  et  de  quolibet 
ente  in  particulari,  ut  ens  est,  et  simili¬ 
ter  de  quidditate  in  communi  et  de  quid- 
ditate  rei  particularis,  ut  quidditas  est; 
ad  solam  autem  Metaphysicam  pertinet 
agere  de  ente  in  communi,  et  de  quolibet 
ente,  ut  ens  est,  ut  manifestum  est  ex 
Philosopho  'm  Metaphys.  :  ergo  et  ad  illam 
solam  spectabit  agere  de  quidditatibus 
rerum  particularium  secundum  commu¬ 
nem  rationem  quidditatis. —  Deinde,  quia 
sola  Metaphysica  versatur  circa  abstracta 
a  motu  et  materia  secundum  esse  et  ratio¬ 
nem,  ut  dictum  est  (supra,  a.  5);  quod 
quid  autem  in  communi,  vel  particularis 
rei  sed  in  communi  sumptum,  abstrahit  a 
materia  et  motu  secundum  esse  et  ratio¬ 
nem  ;  nam  reperitur  etiam  in  substantiis 
immaterialibus,  nam  tam  his  quam  mate¬ 
rialibus  convenit  definitio,  ut  patet  ex 
Philosopho  7.  Metaphys.  (in  primis  texti¬ 
bus;  1.  6,  c.  1  et. 2).  —  6.  Metaphys.  1.  1. 

Quod  vero  Metaphysica  non  consideret 
quiddilates  substantiarum  sensibilium  in 
particulari,  manifestum  etiam  est,  quia 
quiddilates  sic  consideratae  cum  non  abs¬ 
trahant  a  materia,  sed  illam  involvant  et 
per  illam  definiantur,  pertinent  ad  illarn 
scientiam,  quae  considerat  substantias 
sensibiles  et  materiales,  ut  tales  sunt,  et 
quae  illas  per  materiam  definit,  quae  sola 

Physica  est,  ut  patet  ex  Philosopho  6.  Me¬ 
taphys.  {text.  2;  c.  1)  et  7.  Metaphys. 
{text.  39;  1.  6,  c.  11).  Unde  manifestum 
est,  quod  Metaphysica  non  considerat 
quiddilates  rerum  in  particulari.  —  G. 
Metaphys.  1.  1  ;  7.  Metaphys.  1.  11. 

Ad  primum  ergo  dicendum,  quod  sen¬ 
sus  Philosophi  est,  quod  sola  Metaphy¬ 
sica  considerat  quiddilates  rerum  parti¬ 
cularium,  ut  quidditates  sunt,  inquirendo 
in  generali  de  quidditatibus  substantia¬ 
rum  et  accidentium,  ex  quibus  et  qua¬ 
libus  constitutae  sint,  et  ostendendo  in 
substantiis  quomodo  se  habeat  quod 
quid  ad  id  cujus  est,  et  similia,  ut  videre 
est  in  6.  et  7.  (al.  5.  et  6.)  Metaphys. ;  non 
autem  illas  considerat  ut  tales  quidditates 
id  est  ut  concernentes  materiam  tam¬ 
quam  partem,  neque  descendit  ad  osten¬ 
dendas  in  particulari  differentias  speci¬ 
ficas  alicujus  substantiae  sensibilis,  neque 
uUam  quidditatem  speciei  specialissimae 
inquirit.  —  6.  et  7.  Metaphys.  1.  1,  2,  3. 

Ad  secundum  dicendum,  quod  sapien¬ 
tia  dicitur  omnia  scire,  non  quia  habeat 
certam  cognitionem  singularum  rerum  in 
particulari,  sed  quia  scit  maxime  uni¬ 
versalia,  quibus  omnia  sunt  subjecta  ; 
quicunque  enim  scit  illa,  aliquo  modo 
scire  dicitur  ea  quae  sunt  illis  subjecta, 
quia  scit  illa  in  primis.  —  1.  Metaphys. 
1.  2. 

Ad  tertium  dicendum,  quod  Metaphy¬ 
sica  versatur  circa  omnes  quidditates 
rerum  particularium,  quatenus  quiddi¬ 
tates  sunt,  sicut  et  versatur  circa  omnia 
entia,  quatenus  entia  sunt;  et  reliquae 
scientiae  sunt  circa  tales  quidditates  et 
definitiones,  puta  cum  materia,  ut  dic¬ 
tum  est  (ad  1),  et  circa  talia  entia  secun¬ 
dum  proprias  rationes.  Non  est  autem 
Metaphysica  circa  quidditates  in  parti¬ 
culari,  sicut  potentia  visiva  est  cognosci- 
tiva  colorum  in  particulari  ;  quia  ratio 
formalis  subjecti  Melaphysicse,  quse  est 
ratio  entis,  ut  dicitur  4.  Melaphys.  {text. 
1;  1.3,  c.  1),  non  est  sufficiens  ad  spe¬ 
cialem  rerum  omnium  cognitionem  (pro¬ 
cem.  in  11.  Sent.  q.  1,  a.  2,  c.).  Nam  ratio 

entis  est  multiplicata  et  diversificata  in 
diversis ;  potentia  vero  visiva  sub  una 
ralione  formali  omnino  eadem  tendit  in 
omnes  species  colorum  ;  et  propterea 
visio  albi  et  visio  nigri  non  differunt 
specie,  quia  conveniunt  in  eadem  ratione 
formali  immutandi  visum,  ut  dictum  est. 

—  Procem,  in  11.  Seni.  q.  1,  a.  2,  c.  ;  3. 
Seni.  dist.  27,  q.  2,  a.  4,  sol.  1,  ad  3. 

Ad  quarlum  dicendum,  quod  Philoso¬ 
phus  non  dicit  absolute  et  simpliciter  ad 
primum  philosophum  spectare  considera¬ 
tionem  substantiarum  sensibilium,  sed 
tantum,  ut  ibidem  (7.  Melaphys.  lexl.  39 ; 

1.  6,  c.  11)  expresso  docet,  gratia  sub¬ 
stantiarum  immaterialium.  Cum  enim 
consideret  abstracta  secundum  esse  et 
rationem  a  materia,  per  se  considerat 
substantias  immateriales,  de  quibus  spe¬ 
culatur  non  solum  in  quantum  sunt  sub¬ 
stantiae,  sed  etiam  in  quantum  sunt  tales 
substantiae,  id  est  immateriales;  de  sub¬ 
stantiis  autem  sensibilibus  non  specula¬ 
tur  in  quantum  sunt  tales  substantiae, 
sed  in  quantum  sunt  substantiae  aut 
entia,  et  in  quantum  per  eas  manuduci- 
mur  in  cognitionem  substantiarum  imma¬ 
terialium.  Physica  vero  e  converso  dicit 
de  substantiis  sensibilibus  non  in  quan¬ 
tum  sunt  substantiae,  sed  in  quantum 
sunt  lales  substantiae,  id  est  materiales 
et  habentes  in  se  principium  motus.  — 
7.  Melaphys.  1.  11. 

Ad  quintum  dicendum,  quod  Metaphy- 
sica  considerat  quidditates  rerum  parti¬ 
cularium,  sed  non  in  particulari,  ut  lales 
quidditates  sunt,  sed  tantum  in  communi. 
Et  ratio  est,  quia  ratio  formalis  subjecti 
Metaphysicoe,  quod  est  ens  ut  ens,'  non 
est  sufficiens  ad  cognoscendas  quiddita¬ 
tes  rerum  particularium  in  particulari. 

—  Prooem.  in  11.  Seni.  q.  1,  a.  2,  c. 

ARTICULUS  VIII 

UTRUM  META  PHYSICA.  DEMONSTRET  PER 
OMNES  QUATUOR  CAUSAS. 

Videtur  quod  Metaphysica  non  de¬ 
monstret  per  omnes  quatuor  causas. 


1.  Probat  enim  Philosophus  (3.  Mela¬ 
phys.  lexl..  3;  1.  2,  c.  2),  quod  conside¬ 
rare  omnia  quatuor  genera  causarum  non 
pertinet  ad  unam  scientiam  :  quia  cum 
omnia  diversa,  quae  sunt  contraria,  per¬ 
tineant  ad  eandem  scientiam,  sequitur 
quod  quatuor  cau?3e,  quae  sunt  principia 
diversa  et  non  contraria,  non  pertineant 
ad  eandem  scientiam.  Unde  Metaphysica 
non  demonstrabit  per  omnes  quatuor 
causas.  —  3.  Melaphys.  1.  4. 

2.  Piaeterea,  in  immobilibus  neque  est 
principium  unde  motus,  puta  causa  effi¬ 
ciens  ;  neque  causa  finalis,  seu  bonum 
bonique  natura  :  nam  bonum  est  termi¬ 
nus  actionis,  omnis  autem  actio  videtur 
esse  cum  motu,  unde  in  mathematicis, 
quae  abstrahunt  a  materia  et  motu,  nihil 
demonstratur  per  causam  finalem.  Sed 
Metaphysica  est  de  immobilibus  et  de 
abstractis  a  materia  et  motu,  ut  dictum 
est  (supra,  a.  5).  Ergo  Metaphysica  non 
demonstrat  per  omnes  causas.  —  Ibid.  et 
11.  Melaphys.  1.1. 

3.  Praeterea,  dicit  Philosophus  3.  Me- 
taphys.  (a  lexl.  3  ;  1.  2,  c.  2),  quod 
scientia  divina  demonstrat  tantum  per 
causam  efficientem,  formalem  et  finalem  ; 
sed  Metaphysica  est  scientia  divina,  ut 
dicitur  ibidem  et  1.  Melaphys.  (c.  2)  : 
ergo  Metaphysica  non  demonstrat  per 
omnes  quatuor  causas.  — 3.  Melaphys.  1. 
4;  Opusc.  70,  q.  5,  a.  4,  arg.  7. 

4.  Praeterea,  scientia  demonstrat  per 
causas,  ut  per  illas  cognoscat  esse  effec¬ 
tus  et  proprietates,  ut  dicitur  1.  Poster, 
[lexl.  b;  c.  2);  sed  causa  materialis  non 
potest  esse  principium  cognoscendi,  quia 
cognitio  non  fit  per  id  quoJ  est  in  poten¬ 
tia,  sed  per  id  quod  est  in  actu  :  ergo 
Metaphysica  non  demonstrat  per  causam 
materialem.  —  3.  Melaphys.  1.  4;  1.  Po¬ 
ster.  1.  4  (3). 

Sed  contra  esi,  quod  ad  eandem  scien¬ 
tiam  pertinet  tractare  de  materia  et  for¬ 
ma,  ut  fuse  probat  Philosophus  2.  Phys. 
(a  lexl.  22;  c.  2)  ;  sed  Metaphysica  con¬ 
siderat  et  demonstrat  per  causam  forma¬ 
lem,  ut  dicitur  3.  (al.  2.)  Melaphys.,  et 

colligitur  ex  4.,  11.  ct  12.  (al.  3'.,  10.  et 
11.)  Metaphys.  :  ergo  Melaphysica  de¬ 
monstrat  per  omnes  causas.  —  2.  Phys. 

1.  4;  cf.  3.  Phys.\.  4;  11.  Metaphys. 

1.  1. 

Respondeo  dicendum,  quod  Metaphy- 
sica  demonstrat  praecipue  per  causam 
formalem,  finalem  et  efficientem.  Quod 
potest  esse  manifestum  ex  duobus  :  et 
primo  quidem  ex  eo  quod  Metaphysica 
est  sapientia,  ut  probat  Philosophus  3. 
Metaphys.  (a  text.  3  ;  1.  2,  c.  2).  Quia 
enim  haec  est  dignissima  omnium  scien¬ 
tiarum,  ac  proinde  illis  dignitate  prior, 
et  auctoritate  quadam  .alias  ordinandi  prin¬ 
cipalior,  debet  procedere  per  illam  cau¬ 
sam,  quae  est  quodam  modo  causa  om¬ 
nium  aliarum  ;  haec  autem  est  causa  fina¬ 
lis.  Similiter,  quia  sapientia  est  primarum 
causarum,  et  ejus  quod  est  maxime  scibile 
et  quod  est  maxime  certum,  propterea  de¬ 
bet  maxime  considerare  formalem,  quia 
i  nter  diversos  modos  sciendi  magis  dicimus 
scire  illum,  qui  scit  aliquid  esse,  quam 
qui  scit  aliquid  non  esse;  unde  1.  Poster, 
{text.  40;  c.  19,  al.  25)  probat  Philoso¬ 
phus,  quod  demonstratio  affirmativa  est 
potior  negativa.  Inter  eos  autem  qui 
sciunt  affirmare  aliquid,  unum  alio  magis 
dicimus  scire;  sed  inter  omnes  maxime 
dicimus  illum  scire,  qui  cognoscit  quid 
sit  res,  non  autem  qui  scit  quanta  res  sit, 
vel  qualis.  Quin  et  in  ipsis  accidentibus 
idem  contingit  ;  magis  enim  scimus, 
quando  scimus  illorum  quod  quid  est  ; 
quod  quid  autem  ad  causam  formalem 
spectat.  Demum,  cum  sapientia  sit  ejus 
quod  est  maxime  certum,  debet  etiam 
considerare  et  demonstrare  per  causam 
efficientem ;  nam  circa  generationes  et 
actiones  et  circa  omnem  transmutationem 
maxime  dicimur  aliquid  scire,  quando 
cognoscimus  principium  motus,  et  quod 
motus  nihil  aliud  sit  quam  actus  mobilis 
a  movente,  ut  dicitur  3.  Phys.  {text.  6 
sqq. ;  c.  1).  —  3.  Metaphys.  1.  4  et  5  ;  1. 
Phys.  1.  1. 

Secundo  probatur  ex  iis,  quae  Metaphy¬ 
sica  considerat.  Quia  enim  ista  scientia 

considerat  ens  in  quantum  ens,  ejus  est 
considerare  primas  causas  primasque  sub¬ 
stantias,  non  autem  scientiae  naturalis, 
quia  supra  substantiam  mobilem  sunt 
aliae  substantiae;  omnis  autem  substan¬ 
tia  vel  est  ens  per  se  ipsam,  si  sit  forma 
tantum,  vel  si  sit  composita  ex  materia 
et  forma,  est  ens  per  suam  formam;  et 
ideo  quatenus  scientia  est  considerativa 
entis,  considerat  maxime  causam  forma¬ 
lem.  Quamquam  quia  primae  substantiae 
non  cognoscuntur  a  nobis,  ut  sciamus  de 
illis  quod  quid  est,  ut  dictum  est  (supra, 
a.  5  et  6),  in  earum  cognitione  locum 
non  habet  causa  formalis.  Rursum  vero, 
quia  praedictae  substantiae  ,  licet  sint 
immobiles  secundum  se  ipsas,  sunt  ta¬ 
men  causa  motus  aliorum  per  modum 
finis;  ideo  ad  hanc  scientiam,  quatenus 
est  considerativa  primarum  substantia¬ 
rum,  praecipue  pertinet  causa  formalis  et 
finalis  et  causa  etiam  efficiens  :  quia  qui 
est  ultimus  finis,  est  primum  movens  im¬ 
mobile,  ut  probat  Philosophus  8.  Phys. 
et  12.  (11.)  Metaphys.  Causam  vero  mate¬ 
rialem,  quatenus  coincidit  cum  materia, 
nullo  modo  secundum  se  ipsam  conside¬ 
rat  :  quia  materia  non  convenienter  est 
causa  entis,  sed  alicujus  generis  determi¬ 
nati,  scilicet  substantiae  mobilis.  Agit  ta¬ 
men  de  ipsa  quatenus  est  ens,  sicut  et  agit 
de  motu  et  de  particularibus  entibus  se¬ 
cundum  quod  conveniunt  in  ratione  entis. 
Considerat  autem  Metaphysica  causam  ma¬ 
terialem,  quatenus  coincidit  cum  potentia 
passiva  latiusque  patet  quam  materia,  sic¬ 
ut  et  actus  pobmtiae  passivae  respondens 
quam  forma  {Opusc.  70,  q.  5,  a.  4,  c.  et 
ad  4)  ;  nam  actus  et  potentia  numerantur 
inter  abstracta  a  materia  secundum  esse 
et  rationem,  ut  dictum  est  (supra,  a.  5, 
c.  et  ad  4) ;  praeterea,  quia  agit  de  sub¬ 
stantia  et  accidentibus,  respectu  quorum 
substantia  habet  rationem  causae  mate¬ 
rialis,  et  non  materiae,  quando  praeser¬ 
tim  accidentia  perpetuantur  in  substan¬ 
tia,  ut  dictum  est  (in  Logica  q.  6,  a.  2, 
c.).  —  Unde  manifestum  est  quod  Meta¬ 
physica  quatuor  genera  causarum  consi- 

derat,  et  per  illa  demonstratj  sed  praeci¬ 
pue  per  tria  :  sicut  Mathematica  non 
demonstrat  nisi  per  causam  formalem, 
Physica  vero  demonstrat  per  omnes  qua- 
tuor  causas.  —  Prooem.  in  11.  Melaphys.; 
3.  Metaphys.  1.  4;  Opusc.  70,  q.  5,  a.  4, 
ad  7 ;  i.  Pliys.  1.  1 ;  11.  Melaphys.  1.  1. 

Ad  primum  ergo  dicendum,  quod  nihil 
prohibet  diversas  causas  ad  hanc  scien¬ 
tiam  pertinere,  licet  non  sint  contrariae, 
quia  reducuntur  ad  unum,  scilicet  ad 
ens  commune.  Et  similiter  nihil  prohibet 
quod  non  quaelibet  scientia  consideret 
omnes  causas,  et  quod  aliqua  scientia 
possit  considerare  omnes  vel  plures  ea¬ 
rum,  in  quantum  reducuntur  ad  aliquod 
unum,  —  3.  Metaphys.  1,  4**. 

Ad  secundum  dicendum,  quod  in  im¬ 
mobilibus  potest  considerari  et  princi¬ 
pium  motus  et  finis  sive  bonum,  quando 
talia  immobilia  sunt  moventia,  ut  sunt 
primae  substantiae.  Secus  autem  est  in 
immobilibus  quae  nec  movent  nec  moven¬ 
tur.  In  his  enim  neque  est  consideratio 
principii  motus,  nec  finis  sub  ratione 
finis  motus  ;  quamvis  possit  considerari 
finis  sub  ratione  finis  alicujus  operatio¬ 
nis  sine  motu,  sicut  si  ponantur  esse 
substantiae  intelligentes  non  moventes, 
ut  Platonici  ponebant ;  nihilominus  tamen 
in  quantum  habent  intellectum  et  volun¬ 
tatem,  oportet  in  eis  ponere  finem  et  bo¬ 
num,  quod  est  objectum  voluntatis.  Ma¬ 
thematica  autem  nec  movent  nec  moven- 
lur  nec  habent  voluntatem ;  unde  in  eis 
non  consideratur  bonum  sub  nomine  boni 
et  finis  ;  consideratur  tamen  in  eis  id  quod 
est  bonum,  scilicet  esse  et  quod  quid  est; 
et  ratione  hujus  probat  Philosophus 
(11.  Metaphys.  sum.  1,  c.  1),  quod  in  ma¬ 
thematicis  est  bonum.  —  Ibid. ;  11.  Me- 
iaphys.  1.  1. 

Ad  tertium  dicendum,  quod  ideo  dici¬ 
tur  a  Philosopho  Metaphysica  demon¬ 
strare  per  tres  causas,  quia  per  illas  prae¬ 
cipue  demonstrat,  ut  dictum  est  (in  c.). 

Ad  quartum  dicendum,  quod  quia  id 
quod  est  causa  materialis  respectu  alicu¬ 
jus  formae,  potest  etiam  esse  non  solum 


potentia  passiva,  sed  etiam  activa  re¬ 
spectu  illius  quod  de  materia  dici  potest, 
ut  dictum  est  (supra,  a.  5,  ad  5) ;  ideo 
per  causam  materialem  potest  haberi 
cognitio  demonstrativa  in  Metaphysica 
de  re  aliqua,  secus  autem  per  mate¬ 
riam. 

Ad  quintum  (sive  ad  arg.  in  contrarium) 
dicendum,  quod  forma  latius  patet  quam 
materia  ;  nam  datur  substantia  completa, 
quae  dicitur  et  est  forma  tantum,  et  non 
dicit  ordinem  ad  materiam;  et  datur  sub¬ 
stantia  quae  est  composita  ex  materia  et 
forma,  quae  dicit  ordinem  ad  materiam. 
Sicut  ergo  Metaphysica  tractat  de  forma  et 
non  de  materia,  ita  non  tractat  de  forma 
quae  cum  materia  componit  sub  ratione 
formae  informantis  materiam.  Nam  hujus 
consideratio  spectat  ad  Physicam,  ad 
quam  spectat  considerare  de  materia 
respiciente  talem  formam.  Considerat  ta¬ 
men  illam  sub  ratione  communi  formae, 
seu  sub  ratione  formae  ut  forma  est  (in  c. 
et  supra,  a.  5,  ad  3). 

QUESTIO  II 

*  DE  METAPHYSICA  CONSIDERATA  COMPARA¬ 

TIVE  AD  RELIQUAS  SCIENTIAS. 

Deinde  considerandum  est  de  Meta¬ 
physica  considerata  comparative  ad  reli¬ 
quas  scientias. 

CIRCA  QUOD  QUERUNTUR  TRIA  : 

*  1.  Utrum  Metaphysica  sit  rectrix  et  guber- 
natria  aliarum  scientiarum. 

*  2.  Utrum  ostendat  an  sit  et  quid  sit  de  sub¬ 
jectis  aliarum  scientiarum. 

*  3.  Utrum  demonstret  principia  prima  scien¬ 
tiarum. 

ARTICULU.S  I 

*  UTRUM  METAPHYSICA  SIT  RECTRIX  ET  GU¬ 

BERNATRIX  ALIARUM  SCIENTIARUM. 

Videtur  quod  metaphysica  non  sit  rec¬ 
trix  et  gubernatrix  aliarum  scientiarum. 

1.  Regere  enim  et  gubernare  cum  fiat 
per  directionem  et  imperium,  spectat  ad 
intellectum  ;  sed  Metaj  hysica  non  est 
intellectus  :  ergo  non  est  rectrix  et  gu¬ 
bernatrix  scientiarum.  —  la  2ae,  q.  17, 
a.  1,  c. 

2.  Prseterea,  quaecunque  scientia  est 
aliarum  rectrix,  utitur  illis  tamquam  an¬ 
cillis  ;  sed  Metaphysica  non  utitur  omni¬ 
bus  aliis  scientiis  ut  ancillis ;  non  enim 
sic  utitur  sacra  doctrina  nec  scientia  mo¬ 
rali,  quia  haec  non  continetur  sub  Meta¬ 
physica,  sed  est  pars  Philosophiae  secun¬ 
dum  genus  contradistincta  a  Melaphy- 
sica,  ut  dictum  est  (in  Logica  q.  33,  a. 
1,  et  q.  35,  a.  1)  :  ergo  Metaphysica  non 
est  rectrix  aliarum  omnium  scientiarum. 
—  Procem,  ad  11.  Metaphys. 

3.  Praeterea,  illa  scientia  non  est  rec¬ 
trix  aliarum  quae  resolvit  usque  ad  indi¬ 
vidua,  cum  haec  sint  minime  intelligibilia 
ex  natura  rei ;  scientia  vero  rectrix  alia¬ 
rum  debeat  versari  circa  maxime  univer¬ 
salia,  quae  sunt  maxime  intelligibilia ; 
sed  Metaphysica  resolvit  usque  ad  indivi¬ 
dua,  ut  patet  ex  Philosopho  2.  Metaphys. 
{text.  11  ;  1.  1  min.,  c.  2)  :  ergo  non  est 
rectrix  aliarum  scientiarum.  —  2,  Meta¬ 
phys.  1.  4. 

Sed  contra  est,  quod  in  omnibus  orti¬ 
bus  et  scientiis  illa  quae  est  altior,  et 
quae  considerat  rationes  magis  universa¬ 
les,  est  ceterarum  omnium  rectrix  et  gu¬ 
bernatrix,  ut  patet  in  scientiis  activis. 
Quia  enim  civilis,  quae  est  ceterarum 
praestantissima,  considerat  bonum  huma¬ 
num  absolute,  militaris  vero  considerat 
hoc  quidem,  sed  secundum  quod  deter¬ 
minatur  ad  res  bellicas,  et  equestris  il'ud 
idem  considerat,  sed  magis  etiam  deter¬ 
minate,  et  sic  deinceps ;  civilis  dicitur 
ordinativa  militaris  et  equestris,  et  hae 
continentur  sub  illa,  et  ab  illa  accipiunt 
sua  principia.  Ergo  similiter  in  specula¬ 
tivis  illa  scientia,  quae  considerat  rationes 
magis  universales,  erit  ceterarum  ordi¬ 
natrix.  Sed  haec  est  Metaphysica;  nam 
considerat  ens  ut  ens,  et  ceterae  scientiae 
considerant  ens  determinatum,  ut  dictum 

est.  Ergo  Metaphysica  est  rectrix  et  ordi¬ 
natrix  aliarum  scientiarum.  —  2.  Sent. 
q.  3,  a.  2,  c. ;  q.  24,  quaestiunc.  2,  a.  2, 
ad  4  ;  3.  c.  Gent.  c.  25,  n.  6;  6.  Eth.  1.6; 
procem,  in  11.  Metaphys. 

Respondeo  dicendum,  quod  Metaphysica 
est  scientia  reliquarum  scientiarum  regu- 
latrix  et  rectrix.  Ad  cujus  evidentiam 
considerandum  est,  quod,  sicut  docet  Phi¬ 
losophus  in  suis  Politicis,  quando  aliqua 
plura  ordinantur  in  unum,  oportet  unum 
eorum  esse  regulans  aut  regens  et  alia 
regulata  seu  recta.  Quod  quidem  patet 
in  unione  animae  et  corporis  ;  nam  anima 
rationalis  imperat,  et  corpus  obedit. 
Similiter  etiam  inter  animae  vires  ;  irasci- 
bilis  enim  et  concupiscibilis  naturali  or¬ 
dine  per  rationem  reguntur.  Omnes  au¬ 
tem  scientiae  et  artes  ordinantur  in  unum, 
scilicet  ad  hominis  perfectionem,  quae 
est  ejus  beatitudo.  Unde  necesse  est  quod 
una  earum  sit  aliarum  omnium  rectrix  : 
quae  nomen  sapientiae  recte  sibi  vindicat, 
nam  sapientis  est  alios  ordinare. 

Quae  autem  sit  haec  scientia ,  et  circa 
qualia,  considerari  potest,  si  diligenter 
inspiciatur  quo  modo  est  aliquis  ido¬ 
neus  ad  regendum.  Sicut  enim,  ut  in  l. 
Polit,  (c.  3,  al.  5)  dicit  Philosophus,  ho¬ 
mines  intellectu  vigentes  naturaliter  alio¬ 
rum  rectores  et  domini  sunt,  homines 
vero  qui  sunt  robusti  corpore,  intellectu 
vero  deficientes,  sunt  naturaliter  servi,  ita 
scientia  debet  esse  aliarum  regulatrix, 
quae  maxime  intellectualis  est.  Haec  autem 
est,  quae  circa  maxime  intelligibilia  ver¬ 
satur.  Maxime  autem  intelligibilia  tripli¬ 
citer  accipere  possumus  :  —  primo  qui¬ 
dem  ex  ordine  intelligendi.  Nam  ex  quibus 
intellectus  certitudinem  accipit,  videntur 
esse  magis  intelligibilia.  Unde  cum  certi¬ 
tudo  scientiae  per  intellectum  acquiratur 
ex  causis,  causarum  cognitio  maxime  in¬ 
tellectualis  esse  videtur;  unde  et  illa 
scientia,  quae  primas  causas  considerat, 
videtur  esse  maxime  aliarum  regulatrix, 
—  Secundo,  ex  comparatione  intellectus 
ad  sensum.  Nam  cum  sensus  sit  cognitio 
singularium,  intellectus  per  hoc  ab  ipso 

differre  videtur,  quod  universalia  com¬ 
prehendit.  Unde  et  illa  scientia  maxime 
est  intellectualis,  quae  circa  principia 
maxime  universalia  versatur  :  quae  qui¬ 
dem  sunt  ens  et  quae  consequuntur  ens, 
ut  unum  et  multa,  actus  et  potentia. 
Tertio,  ex  ip'a  cognitione  intellectus.  Nam 
cum  unaquaeque  res  ex  hoc  ipso  vim 
intellectivam  habeat,  quod  est  a  materia 
immunis,  oportet  illa  esse  maxime  intel- 
ligibilia,  quae  sunt  maxime  a  materia  se¬ 
parata.  Intelligibile  enim  et  intellectum 
oportet  esse  proportionata  et  unius  ge¬ 
neris,  cum  intelligibile  et  intellectus  in 
actu  sint  unum.  Ea  vero  sunt  maxime  a 
materia  separata,  quae  non  tantum  a  ma¬ 
teria  signata  abstrahunt,  sicut  formae 
naturales  in  universali  acceptae,  de  quibus 
tractat  scientia  naturalis;  sed  omnino  a 
materia  sensibili ;  et  non  solum  secundum 
rationem  sicut  mathematica,  sed  etiam 
secundum  esse, sicut  Deus  et  intelligentiae 
et  ens  commune.  Unde  scientia  quae  de 
istis  considerat,  maxime  videtur  esse  in¬ 
tellectualis  et  aliarum  princeps  et  domi¬ 
no.  Haec  autem  est  Metaphysica.  Nam 
illa  tria  non  possunt  considerari  ut  sub¬ 
jecta  in  ulla  scientia  naturali,  ut  dictum 
est,  sed  priora  duo  considerantur  ut  prin¬ 
cipia  subjecti,  tertium  vero  ut  subjectum; 
unde  ad  unam  et  eandem  scientiam  perti¬ 
nent.  Ejusdem  enim  scientiae  est  conside¬ 
rare  causas  proprias  alicujus  generis  et 
genus  ipsum ,  sicut  scientia  naturalis 
considerat  principia  corporis  naturalis,  et 
corpus  ipsum  naturale.  Sola  vero  Meta¬ 
physica  est  quae  habet  pro  subjecto  ens 
commune,  ut  dictum  est.  Quare  et  illa 
sola  erit  omnium  aliarum  scientiarum 
regulatrix  et  domina. — Prooem.  ad  11.  Me~ 
iaphys. ;  cf.  supra,  q.  i,  a.  6. 

Ad  primum  ergo  dicendum,  quod  ordi¬ 
nare  effective  pertinet  ad  rationem,  est 
enim  proprius  actus  ejus  ;  ordinare  vero 
finalitcr  et  formaliter  pertinet  ad  Meta- 
physicam  :  finaliter  quidem,  quia  cum  illa 
sit  maxime  propter  se,  et  consideret  ulti¬ 
mum  et  universalem  finem  omnium,  om¬ 
nes  alia)  scientiae  ordinantur  in  illam  sicut 


in  finem ;  formaliter  vero,  quatenus  aliae 
scientiae  sumunt  sua  principia  a  Metaphy¬ 
sica  ;  et  aliquo  modo  etiam  efficienter, 
quatenus  Metaphysica,  utpote  superior 
dignitate  ceteris,  utitur  illis,  quae  sunt  in 
aliis  scientiis  probato,  et  per  consequens 
illis  imperat  tamquam  ancillis.  — Ia  2ae, 
q.  17,  a.  1,  c.  ;  1.  Melaphys.  1.  3  (2); 
Opusc.  70,  q.  5,  a.  1,  c.  ct  ad  9;  q.  2,  a. 
3,  ad  7;  q.  6,  a.  1,  c.  ;  1.  Poster.  I.  5  (4). 

Vel  dic,  quod  imperare  et  ordinare  est 
actus  rationis  ut  principii  directivi  quoad 
esse  rei  imperatae  et  ordinatae,  est  vero 
actus  scientiae  quoad  bene  esse  rei  scitae 
ut  scita  est.  —  Tabula  Concord.  n.  1113. 

Ad  secundum  dicendum  est,  quod  Theo¬ 
logia  est  duplex,  una  naturalis,  altera  su- 
pernaturalis,  quae  dicitur  sacra  doctrina  ; 
illa  imperfecta,  haec  perfecta ;  et  huic 
omnes  scientiae  famulantur,  etiam  ipsa 
Theologia  naturalis,  quae  est  Metaphysica. 
Metophysicae  vero  serviunt  scientiae  tan¬ 
tum  reliquae  naturales,  etiam  ipsa  mora¬ 
lis,  cum  hujus  finis  sub  illius  fine  com¬ 
prehendatur,  ut  dictum  est  (in  Logica  q; 
33,  a.  5).  —  Opusc.  70.  q,  2,  a.  3,  ad  7. 
q.  5,  a.  1  sqq. ;  q.  6,  o.  4. 

Ad  tertium  dicendum,  quod  quando 
Philosophus  docet  de  ratione  scientiae  esse 
ct  consequenter  cujuslibet  scientiae,  atque 
adeo  Metaphysicae,  resolvere  usque  ad 
individua',  per  individua  vel  intelligit 
speciem  quae  non  dividitur  per  differentias 
formales;  vel  genus  supremum,  quod  non 
dividitur  per  genus  et  differentiam  tam¬ 
quam  per  partes  definientes  ;  vel  propo¬ 
sitionem  immediatam ;  et  haec  tria  sunt 
maxime  intelligibilia,  ut  per  se  manife¬ 
stum  est.  —  2.  Melaphys.  1.  4. 

ARTICULUS  II 

*  UTRUM  METAPHYSICA  OSTENDAT  AN  SlT  ET 
QUID  SIT  DE  SUBJECTO  ALIARUM  SCIENTIA¬ 
RUM. 

Videtur  quod  Metaphysica  non  osten¬ 
dat  do  subjectis  aliarum  scientiarum  an 
sit  et  quid  sil. 

1.  Dicit  enim  Philosophus  G.  Melaphys. 
(text.  1  ;  1.  0,  c.  1)  et  1 1 .  Mdapfiys.  {sum. 
3,  c.  1  ;  al.  1.  10,  c.  7),  qiio(3  aliquae 
scientiae  supponunt  suum  subjectum  esse, 
aliquae  non,  sed  illud  probant;  ergo  Me- 
taphysica  non  ostendit  de  subjectis  omni¬ 
um  scientiarum  quod  sint  et  quid  sint, 
sed  utrumque  possunt  aliquae  scientiae 
ostendere.  —  6.  Melaphys.  1.  1 ;  11.  Meta- 
phys.  1.  7. 

2.  Praeterea,  scientia  est  tantum  de 
universalibus ;  sed  de  ratione  universalis 
non  est  actu  exislere,  sed  hoc  est  propri¬ 
um  individuorum  :  ergo  Metaphysica, 
quae  est  scientia,  non  potest  ostendere 
de  ulla  re,  quam  considerat,  existentiam, 
et  consequenter  nec  de  subjectis  aliarum 
scientiarum  .  —  Tabula  Aurea ,  voce 
«  scientia  d  n.  48;  voce  «:  individuum  d 
n.  12. 

3.  Praeterea,  in  qualibet  scientia  ad 
sciendum  an  est  et  quid  est  alicujus  rei, 
oportet  uti  pro  medio  quid  nominis,  non 
autem  quid  rei,  quia  hoc  sequitur  quae¬ 
stionem  an  est  ;  sed  in  qualibet  scientia 
habetur  cognitio  quid  nominis  subjecti ; 
ergo  Metaphysica  non  ostendit  an  sit  et 
quid  sit  de  subjectis  aliarum  scientia¬ 
rum.  —  la,  q.  2,  a.  2,  ad  2;  1.  Poster. 
1.  2. 

4.  Praeterea,  definitio  seu  quod  quid 
maxime  complectitur  causam  formalem, 
quae  est  causa  intrinseca,  et  longe  perfe¬ 
ctior  quam  materia ;  sed  multae  scientiae 
demonstrant  per  causam  formalem,  ut 
dictum  est  (quaest.  praeced.  a.  7)  :  ergo 
multae  ostendunt  quod  quid  sui  subjecti. 

5.  Praeterea,  Metaphysica  non  conside¬ 
rat  res  particulares  secundum  propriam 
naturam,  quia  ratio  entis  ut  ens  est,  quae 
est  ratio  formalis  subjecti  ipsius,  non  est 
sufficiens  ad  specialem  rerum  cognitionem, 
cum  sit  diversilicata  in  diversis  ;  sed  qoid- 
ditas  rei  nihil  est  aliud  quam  propria 
natura  et  essentia  rei  :  ergo  Metaphysica 
non  considerat  neque  ostendit  quod  quid 
ullius  subjecti  alterius  scientiae.  —  Pro¬ 
cem.  in  11.  Sent.  q.  1,  a.  2,  c.  ;  v.  quaest. 
pra?ced.  a.  6. 

Sed  contra  est  :  1.  quod  Philosophus, 

6.  Melaphys.  (text.  1  ;  I.  5,  c.  1)  et  11. 
Melaphys.  (sum.  3,  c.  1  ;  ai.  1.  10,  c.  7) 
dicit,  quod  ostendere  an  sit  et  quid  sit 
de  subjectis  reliquarum  scientiarum  por- 
tinet  ad  metaphysicum.  —  6.  Melaphys. 
1.  1  ;  11  Melaphys.  1.  7. 

2.  Praeterea,  sola  Metaphysica  conside¬ 
rat  abstracta  a  materia  secundum  esse  et 
rationem ;  sed  hujusmodi  sunt  ens  et 
quod  quid,  quia  unumquodque  habet 
esse  per  suam  quidditatem  ;  ergo  Meta¬ 
physica  de  subjectis  aliarum  scientiarum 
ostendit  quod  quid.  —  6.  Melaphys.  1.  i  ; 
V.  quaest.  praeced.  a.  5. 

Respondeo  dicendum,  quod  ad  nullam 
scientiam  particularem  spectat  determi¬ 
nare  vel  ostendere  de  proprio  subjecto 
quod  quid  est,  et  dicere  de  eodem  quod 
sit  vel  non  sit  ;  sed  utrumque  spectat  ad 
Metaphysicam.  Ratio  hujus  est,  quia  om¬ 
nes  scientiae  particulares  sunt  circa  unum 
aliquod  particulare  genus  entis,  ut  circa 
numerum  vel  magnitudinem  vel  quid 
hujusmodi,  et  unaquaeque  ita  tractat  de 
isto  subjecto  quod  non  de  alio.  Nulla  enim 
determinat  de  ente  in  communi,  nec  de 
aliquo  particulari  ente  in  quantum  est 
ens,  ut  Arithmetica  non  tractat  de  nume¬ 
ro  in  quantum  est  ens,  sed  in  quantum 
numerus.  De  quolibet  enim  ente  ut  ens 
est,  et  de  ente  incommuni,  proprium  est 
metaphysici  considerare.  Et  quia  ejusdem 
est  considerare  de  ente  in  quantum  est 
ens,  et  de  eo  quod  quid  est  seu  de  quid- 
ditate,  quia  unumquodque  habet  esse  per 
suam  quidditatem  ;  ideo  etiam  alim  scien¬ 
tiae  particulares  nullam  determinationem 
faciunt  de  quidditate  rei  et  de  definitione, 
quae  ipsam  significat,  sed  ex  ipso  quod 
quid  est  ad  alia  procedunt,  utentes  co 
quasi  demonstrato  principio  ad  alia  pro¬ 
banda.  Ipsum  autem  quod  quid  est  sui 
subjecti  aliae  scientiae  faciunt  esse  mani¬ 
festum,  vel  per  sensum  :  ut  scientiae  de 
animalibus  accipit  quid  est  animal  per 
sensum  et  motum,  quibus  animal  a  non 
animali  distinguitur  ;  vel  per  suppositio¬ 
nem  ab  aliqua  alia  scientia,  sicut  Gcome- 

tria  accipit  quid  est  magnitudo  a  primo 
philosopho.  Et  sic  ex  ipso  quod  quid  est 
noto  per  sensum  vel  per  suppositionem 
demonstrant  scientiae  proprias  passiones, 
quae  secundum  se  insunt  subjecto,  circa 
quod  sunt.  Nam  definitio  est  medium  in 
demonstratione  propter  quid.  Sicut  autem 
nulla  scientia  particularis  dicit  quod 
quid  est,  ita  etiam  nulla  earum  dicit  de 
subjecto,  circa  quod  versatur,  est  aut 
non  est.  Et  hoc  rationabiliter  accidit,  quia 
ejusdem  scientiae  est  determinaro  quae¬ 
stionem  an  est,  et  manifestare  quid  est. 
Oportet  enim  quod  quid  est  accipere  ut 
medium  ad  ostendendum  an  est ;  et  utrum¬ 
que  considerare  est  philosophi,  qui  con¬ 
siderat  ens  in  quantum  ens.  Et  ideo 
quaelibet  scientia  particularis  supponit  de 
suo  subjecto  quia  est,  et  quid  est,  ut  dici¬ 
tur  in  1,  Poster,  {text.  1  ;  c.  1  ;  cf.  lect.  2, 
al.  1).  Et  hoc  est  signum,  quod  nulla 
scientia  particularis  determinat  de  ente 
simpliciter,  nec  de  aliquo  ente  in  quan¬ 
tum  est  ens.  Unde  manifestum  est,  quod 
utrumque  ostendere  ad  solam  Metaphy- 
sicam  spectat,  sicut  sola  considerat  ens 
in  quantum  ens.  —  6.  Metaphys.  1.  1. 

Ad  primum  ergo  dicendum,  quod  nulla 
scientia  probat  et  demonstrat  de  suo  sub¬ 
jecto  quid  sit  et  an  sit,  sed  utrumque 
accipit  per  sensum  manifestum,  ut  dici¬ 
tur  6.  Metaphys.  {text.  1  ;  1.  b,  c.  1)  et  11. 
Metaphys.  (sum,  3,  c.  1 ;  al.  1.  10,  c.  7)  ; 
quamquam,  quia  definitio  est  medium 
demonstrationis,  non  potest  esse  demon¬ 
stratio  de  quidditate  rei,  sed  haec  debet 
alio  modo  ostendi,  puta  divisione  et  aliis 
modis  positis  a  Philosopho  in  2.  Poster., 
quibus  modis  non  utuntur  particulares 
scientiae.  —  6. Metaphys.].  \  ;  11. Metaphys^ 
1.7;  2.  Poster.  1.  7. 

Ad  secundum  dicendum,  quod  univer¬ 
sale  existit  in  suis  singularibus;  et  de 
subjecto  sufficit  quod  ostendatur  quod 
sit  vel  in  suis  individuis  vel  in  causa 
vel  in  aliqua  cognitione,  ut  dictum  est  (in 
Logica  q.  21 ,  a.  9). 

Ad  tertium  dicendum,  quod  imperfecta 
et  confusa  cognitio  quid  est  antecedit  co¬ 


gnitionem  an  est,  cognitio  autem  perfecta 
et  distincta  illam  consequitur. —  Opusc.  70, 
q.  6,  0.  3,  c. 

Ad  quartum  dicendum,  quod  reliquae 
scientiae  in  suis  demonstrationibus  affe¬ 
runt  quidditatem  et  definitionem  sui  sub¬ 
jecti,  sed  vel  per  sensum  acceptam  vel  a 
prima  Philosophia,  ut  dictum  est  (in  c.) 

Vel  dic,  quod  sicut  reliquae  scientiae 
considerant  tale,  ens  ut  tale  ens,  ita  et 
considerant  definitiones  et  quidditates 
suorum  subjectorum  ut  tales  sunt,  puta 
ex  materia  et  forma,  ut  dictum  est(quae3t. 
praeced.  a.  7).  —6.  Metaphys.  1.  1;  cf.  8. 
Metaphys.  1.  2. 

Ad  quintum  dicendum,  quod  Metaphy- 
sica  considerat  omnes  quidditates  parti¬ 
culares  rerum  omnium,  sed  non  in  par¬ 
ticulari,  quomodo  illas  considerant  scien¬ 
tiae  particulares,  afferendo  illas  et  illis 
utendo  secundum  quod  cognosci  possunt 
per  rationem  formalem  subjecti  talis 
scientiae;  sed  tantum  in  universali,  osten¬ 
dendo  scilicet  ex  quibus  et  qualibus  par¬ 
tibus  constituatur  definitio,  cujus  signifi¬ 
catum  est  ipsum  quod  quid  est. —  Procem, 
in  11.  Sent.  q.  1,  a.  2,  c. 

ARTICULUS  III 

UTRUM  METAPHYSIGA  CONSIDERET  PRIMA 

PRINCIPIA  SCIENTIARUM  OMNIUM  ET  DE¬ 
MONSTRATIONUM. 

Videtur  quod  Metaphysica  non  consi¬ 
deret  prima  principia  omnium  scientiarum 
et  demonstrationum. 

1.  Ut  enim  argumentatur  Philosophus 
3.  Metaphys.  {text.  4  ;  1.  2,  c.  2),  cum 
omnes  scientiae  utantur  praedictis  princi¬ 
piis,  nulla  ratio  esse  videtur,  quare  ma¬ 
gis  peri  ineant  ad  unam  quam  ad  aliam. 
Nec  etiam  videtur  rationabile,  quod  eo¬ 
rum  consideratio  pertineat  ad  omnes 
scientias,  quia  sic  sequeretur  quod  idem 
tractaretur  in  diversis  scientiis  ;  quod  es¬ 
set  superfluum.  Videtur  ergo  quod  nulla 
scientia  tradit  cognitionem  de  hujusmodi 
principiis,  et  per  consequens  nec  scientia 
metaphysica.  —  3.  Metaphys.  1.  5. 

2.  Praeterea,  duplex  est  modus  cogno¬ 
scendi  in  scientiis,  unus  per  definitionem, 
alter  per  demoiisirationem.  vSed  neutro 
modo  cognosci  possunt  praedicta  principia. 
Non  primo  :  tum.  quia  talium  cognitio  prae- 
supponitur  ante  omnes  scientias,  cum  sta- 
tim  a  principio  cognoscantur  termini,  ex 
quibus  componuntur,  per  quorum  cogni¬ 
tionem  statim  ipsa  principia  cognoscun¬ 
tur  ;  Inm  quia  tolis  cognitio  principiorum 
inest  nobis  statim  a  natura.  Neque  secundo 
modo,  quia  si  esset  aliqua  demonstratio  de 
eis,  oporteret  tria  tunc  principia  conside¬ 
rari,  scilicet  genus  subjectum,  passiones  et 
dignitates  ;  impossibile  autem  e^t  de  his 
omnibus  esse  demonstrationem.  Non  enim 
demonstrantur  subjecta,  sed  de  subjectis 
passiones.  De  subjectis  vero  oportet  prae¬ 
cognoscere  an  est  et  quid  est,  ut  dicitur 
in  1.  Poster,  {text.  1  ;  c.  1.)  Et  hoc  ideo, 
quia  necesse  est  demonstrationem  esse 
ex  aliquibus  sicut  ex  principiis,  quae  sunt 
dignitates,  et  circa  aliquod,  quod  est  sub¬ 
jectum,  et  aliquorum,  quae  sunt  passiones. 
Et  hinc  patet  quod  dignitates  non  demon¬ 
strantur,  quia  oporteret  quod  haberent 
aliquas  dignitates  priores,  quod  est  im¬ 
possibile.  Unde  relinquitur  quoJ  nullo 
modo  ad  Metaphysicam  spectat  considerare 
prima  principia  scientiarum  et  demon¬ 
strationum.  —  Ibid. 

3.  Praeterea,  docet  Philosophus  2.  Poster. 
in  fine  {text.  27;  c.  19),  quod  prima  prin¬ 
cipia  demonstrationum  perlinent  ad  m- 
tellectum,  qui  est  habitus  principiorum, 
non  autem  ad  scientiam;  sed  Metaphysica 
non  est  intellectus  sed  scientia,  ut  dictum 
est  (quaest.  praeced.  a.  1)  ;  ergo  ad  Me¬ 
taphysicam  non  pertinet  considerare  pri¬ 
ma  principia  demonstrationum. —  2.  Po¬ 
ster.  1.  ult. 

4.  Praeterea,  Metaphysica  versatur  circa 
difficillima,  cum  sit  sapientia,  ut  dicit 
Philosophus  1.  Metaphys.  c.  2  ;  seJ  prima 
principia  omnium  scientiarum  et  demon¬ 
strationum  sunt  per  se  nota,  cum  eorum 
termini  in  conceptionem  omnium  cadant : 
ergo  Metaphysica  non  considerat  prima 
principia  omnium  scientiarum.  —  1.  itfe- 

taphys.  1.  2 ;  3.  Metaphys.  1.  b  ;  4.  Meta¬ 
phys.  1.  5  (2). 

5.  Praeterea,  vel  Metaphysica  conside¬ 
rat  haec  principia  illa  supponendo  vel 
illa  demonstrando  vel  illis  utendo.  Non 
primum,  quia  hoc  idem  faciunt  aliae 
scientiae,  ut  dictum  est  (art.  praeced.). 
Neque  secundum,  quia  demonstrationis 
non  potest  esse  demonstratio,  nec  scien¬ 
tia  de  principio  scientiae,  ut  docet  Philo¬ 
sophus  2.  Poster,  {text.  27  ;  c.  19)  et  4. 
Metaphys.  {text.  7  et  8  ;  1.  3,  c.  3) ;  hoc 
autem  contingeret,  si  Metaphysica,  quae 
est  scientia  demonstrativa,  prima  princi¬ 
pia  omnium  scientiarum  consideraret. 
Neque  tertium,  quia  omnes  scientiae  utun¬ 
tur  primis  principiis,  ut  patet  in  Mathe¬ 
matica,  quae  utitur  hoc  principio  «  omne 
lotum  est  majus  sua  parte  d.  Ergo  Meta¬ 
physica  non  considerat  prima  principia 
demonstrationum.  —  2.  Poster.  1.  ult.  ; 
4.  Metaphys.  1.  5  (2) ;  3.  Metaphys.  l.  5  ; 
11.  Metaphys.  1.  1. 

Sed  contra  est  :  1.  quod  Philosophus  4. 
Metaphys.  {text.  7et  8  ;  1.  3,  c.  3),  1 .  Phys. 
{text.  8 ;  c.  2)  et  11.  Metaphys.  (sum.  1, 
c.  1  ;  al.  1.  10,  c.  1)  dicit,  quod  ad  Meta¬ 
physicam  spectat  considerare  prima  prin¬ 
cipia  demonstrationum  et  scientiarum. — 
4.  Metaphys.  1.  5  (2)  ;  1.  Phys.  1.  2  ;  11. 
Metaphys.  1.  1. 

2.  Praeterea,  quaecunque  communia  a 
scientiis  particularibus  particulariter  ac¬ 
cipiuntur,  secundum  quod  accipiuntur  in 
sui  communitate,  pertinent  ad  considera¬ 
tionem  Metaphysicae  ;  cum  incognita  non 
debeant  permanere,  quia  ex  eorum  co¬ 
gnitione  alia  dependent.  Sed  prima  prin¬ 
cipia  demonstrationis  accipiuntur  a  parti¬ 
cularibus  scientiis  particulariter  ;  nam 
utuntur  principiis  communibus  applicatis 
propriae  materiae,  ut  hoc  principium  com¬ 
mune  d  si  ab  aequalibus  aequalia  demas, 
quae  remanet  sunt  aequalia  »  Mathema¬ 
tica  applicat  ad  determinatam  quantita¬ 
tem,  puta  Arithmetica  ad  numeros  et 
Geometrica  ad  magnitudines.  Prima  vero 
Philosophia  principia  communia  conside¬ 
rat  in  sua  communitate  ;  nam  considerat 

ens  ut  ens  in  communi.  Ergo  ad  Meta- 
physicam  perlinet  considerare  prima 
principia  demonstrationum.  —  11.  Mela- 
phys.  1.  1  ;  4.  Metaphys.  1.  5  (2). 

3.  Prseterea,  qusecunque  insunt  et  con¬ 
veniunt  omnibus  entibus  et  non  solum 
alicui  generi  entium  separatim  ab  aliis, 
pertinent  ad  considerationem  Primae  Philo¬ 
sophiae  seu  Meta)  hysicae.  Sed  prima  prin¬ 
cipia  demonstrationis  sunt  hujusmodi  ; 
nam  omnes  scientiae  illis  utuntur,  quatenus 
termini  piopriorum  principiorum  acci¬ 
piunt  praedicationem  terminorum,  ex  qui¬ 
bus  componuntur  praedicta  principia,  qui 
sunt  ens,  non  ens,  totum,  aequale,  inae¬ 
quale,  idem  et  diversum.  Ergo  illa  princi¬ 
pia  sunt  considerationis  Metaphysicae.  — 
Jbid. 

Respondeo  dicendum,  quod  ad  Meta- 
physicam  pertinet  considerare  prima 
principia  demonstrationis.  Ad  cujus  evi¬ 
dentiam  sciendum,  quod  propositiones 
per  se  notae  sunt,  quae  statim,  notis  ter¬ 
minis,  cognoscuntur,  ut  dicitur  1.  Poster, 
iext.  5;  c.  2.  Hoc  autem  contingit  in 
illis  propositionibus,  in  quibus  praedica¬ 
tum  ponitur  in  definitione  subjecti,  vel 
praedicatum  est  idem  subjecto.  Sed  con¬ 
tingit  aliquam  propositionem,  quantum  in 
se  est,  esse  per  se  notam,  non  tamen  esse 
per  se  notam  omnibus  qui  ignorant  de¬ 
finitionem  praedicati  et  subjecti.  Unde 
Boethius  dicit  in  lib.  de  Hebdom.  (Migne 
PP.  Lat.  t.  64,  coi.  1311 ;  cf.  S.  Thomas 
in  b.  1.  Opusc.  69,  lect.  1),  quod  quaedam 
sunt  per  se  nota  sapientibus,  quae  non 
sunt  per  se  nota  omnibus.  Illa  autem  sunt 
per  se  nota  omnibus,  quorum  termini  in 
conceptionem  omnium  cadunt.  Hujusmodi 
autem  sunt  communia,  eo  quod  nostra 
cognitio  a  communibus  ad  propria  perve¬ 
nit,  ut  dicitur  in  1.  Phys.  {Iext.  4  ;  c.  1). 
Et  ideo  istae  propositiones  sunt  prima  de¬ 
monstrationum  principia,  quae  componun¬ 
tur  ex  terminis  communibus,  sicut  totum 
et  pars,  ut  «  omne  totum  est  majus  sua 
parte  »,  et  sicut  aequale  et  inaequale,  ut 
«  quae  uni  et  eidem  sunt  aequalia,  sibi 
sunt  aequalia  ».  Et  eadem  ratio  est  de  si¬ 


milibus.  Et  quia  hujusmodi  communes 
termini  pertinent  ai  considerationem 
philosophi,  ideo  considerare  haec  princi¬ 
pia  spectat  ad  philosophum  primum.  De¬ 
terminat  autem  ea  primus  philosophus 
non  demonstrando,  sed  rationes  termino¬ 
rum  tradendo,  ut  quii  totum,  quid  pars, 
et  sic  de  aliis.  Hoc  enim  cognito  veritas 
praedictorum  principiorum  manifesta  re¬ 
linquitur.  —  4.  Metaphys.  1.  5  (2). 

Ad  primum  ergo  dicendum,  quod  ad 
primum  philosophum  potius  pertinet  con¬ 
sideratio  dignitatum,  in  quantum  ad  ipsum 
pertinet  consideratio  entis  in  communi, 
ad  quod  per  se  pertinent  hujusmodi  prima 
principia,  ut  maxime  apparet  in  eo,  quod 
est  maxime  primum  principium,  scilicet 
«  impossibile  est  idem  esse  et  non  esse». 
Unde  omnes  scientiae  particulares  utun¬ 
tur  hujusmodi  principiis,  sicut  utuntur 
ipso  ente,  quod  tamen  principaliter  con¬ 
siderat  primus  philosophus.  —  3.  Meta~ 
phys.  1.  5. 

Ad  secundum  dicendum,  quod  Philoso¬ 
phus  non  considerat  hujusmodi  principia 
tamquam  faciens  ea  scire  definiendo  vel 
absolute  demonstrando,  sed  solum  elen- 
ch  ice,  id  est  contradicendo  disputative 
negantibus  ea,  ut  dicit  Philosophus  4. 
Metaphys.  [text.  9  ;  1.  3,  c.  3)  de  primo 
principio  <.(  impossibile  est  idem  esse  et 
non  esse  ».  — Ibid.  et  4.  Metaphys.  1.  3 
et  6  (2). 

Ad  tertium  dicendum,  quod  veritas  et 
cognitio  principiorum  indemonstrabilium, 
quae  sunt  principia  demonstrationis,  de¬ 
pendet  ex  ratione  terminorum  ;  cognito 
enim  quid  est  totum  et  quid  est  pars, 
statim  cognoscitur,  quod  omne  totum  est 
majus  sua  parte.  Cognoscere  autem  ra¬ 
tionem  entis  et  non  entis,  et  totius  et  par¬ 
tis,  et  aliorum  quae  consequuntur  ad  ens, 
ex  quibus  sicut  ex  terminis  constituuntur 
principia  indemonstrabilia,  pertinet  ad 
sapientiam,  quam  diximus  supra  cum 
Philosopho  esse  iMetaphysicam  :  quia  ens 
commune  est  proprius  effectus  causae  altis- 
simae,  quam  considerat  Metaphysica,  puta 
Dei.  Et  ideo  sapientia  seu  Metaphysica 

non  solum  utilur  principiis  indemonstra¬ 
bilibus,  quorum  est  intellectus,  conclu¬ 
dendo  ex  eis,  sicut  eliam  aliae  scientiae, 
sed  etiam  judicando  *de  eis,  et  disputando 
contra  negantes  illa.  —  la  2ae,  q.  66,  a. 

5,  ad  4.  —  Unde  sapientia  continet  in 
se  intellectum  et  scientiam.  Fit  ita  non 
est  mirum,  quod  versetur  circa  illa 
circa  quae  versatur  habitus  principiorum, 
puta  intellectus,  sicut  etiam  versatur  circa 
conclusiones,  de  quibus  est  scientia.  — 
1a2ae,  q.  57,  a.  2,  ad  1  et  2;  la,  q.  1,  a. 
8,  c. ;  precem,  in  11.  Seni.  q.  1,  a.  3;  6. 
E//1.1.5. 

Ad  quartum  dicendum,  quod  licet  prin¬ 
cipia  ralione  communium  terminorum 
sint  quoad  simplicem  apprehensionem 
maxime  nobis  et  primo  nota:  sunt  tamen 
posterius  nota  atque  adeo  magis  diffici¬ 
lia  quantum  ad  investigationem  natura¬ 
lium  proprietatum  et  causarum,  eo  quod 
per  causas  particulares,  quae  sunt  unius 
generis  vel  speciei,  pervenimus  in  causas 
universales. —  1.  Metaphys.  1.  2. 

Ad  quintum  dicendum,  quod  Metaphy- 
sica  considerat  prima  principia  demon¬ 
strationis,  utendo  illis  secundum  quod  se 
extendunt  ad  omnia  entia,  sicut  natura¬ 
lis  iisdem  utitur  secundum  quod  se  ex¬ 
tendunt  ad  entia  mobilia  et  non  ulterius, 
et  illa  demonstrando,  non  quidem  sim¬ 
pliciter,  quia  sic  peteretur  principium, 
sed  redarguitive  contra  negantes  illa.  — 
3.  Metaphys.  1.  5  ;  4.  Metaphys.  1.  5  et  6 
(2);  11.  Metaphys.  1.4;  1.  Poster.  1.  20(19); 

6.  Eth.  1.  5  ;  la  2ae,  q.  57,  a.  2,  a.  1  et  2; 
q.  66,  a.  5,  ad  4. 


QUvUSTlO  111 

Deinde  considerandum  est  de  iis.circa 
quae  versatur  Metaphysica.  Quae  quia  sunt 
abstracta  a  materia  et  motu,  et  sunt 
in  duplici  differentia  ~  nam  qu cedam 
ita  dicuntur,  quia  de  ratione  earum  non 
est  esse  in  materia  et  motu  (supra,  q. 
1,  a.  5,  ad  4),  seu  quia  non  universa- 

liter  et  de  necessitate  habent  esse  in 
materia,  licet  quandoque  sint  in  mate¬ 
ria  et  motu,  ut  ens  in  communi,  et  quae 
illud  consequuntur,  ut  substantia,  ac¬ 
tus  et  potentia  ;  et  ad  hoc  caput  potest 
etiam  revocari  anima  rationalis  sepa¬ 
rata  ;  quaedam  vero  ita  dicuntur,  quia 
de  ratione  eorum  est  esse  sine  materia  ; 
et  hujusmodi  sunt  Deus  et  intelligen- 
tiae  —  ;  ideo  consideratio  abstractorum 
a  materia  erit  quadruplex  juxta  qua- 
luor  genera  praedicta.  Primum  (1)  au- 
teim  agemus  de  ente  in  communi,  tum 
de  intelligentiis,  deinde  de  anima  sepa¬ 
rata,  postremo  de  Deo. 

Circa  primum  quatuor  considerabimus : 
primo  quidem  ipsum  ens  in  communi, 
deinde  principia,  tertio  passiones,  quarto 
divisiones  entis. 

CIRCA  PRIMUM  QUERUNTUR  TRIA  : 

1.  Utrum  ens  preedicetur  univoce  an  vero 
analogice  vel  sequivoce  de  Deo  et  creatu¬ 
ris. 

*  2.  Utrum  ens  prasdicetur  univoce  an  vero 
analogice  vel  asquivoce  de  substantia  et 
accidente. 

3.  Utrum  conceptus  entis  sit  praecisus  a 
conceptu  substantiae  et  accidentis. 

ARTICULUS  I 

*  UTRUM  ENS  PR.<ED1GETUR  UNIVOCE  AN  VERO 

ANALOGICE  VEL  rEQUIVOCE  DE  DEO  ET 
CREATURIS. 

I.  Videtur  quod  ens  praedicatur  uni- 
voee  de  Deo  et  creaturis. 

1.  Mensura  enim  est  homogenea  men¬ 
surato,  ut  dicitur  10.  Metaphys.  {texi.  4  ; 
1.  9,  c.  1)  ;  sed  Deus  est  mensura  prima 
omnium  entium,  ut  dicitur  ibidem  (2)  : 

(1)  Edit.  Ticin.  habet  :  «  Primum  autem  agemus 
de  ente  in  communi,  tum  de  anima  separata, 
deinde  de  Deo,  postremo  de  intelligentiis,  —  Circa 
primum  tria  considerabimus:  primo  quidem  ipsum 
ens  in  communi,  deinde  passiones,  tertio  divisio¬ 
nes  entis  ». 

(2)  Potius  in  commentatione  S.  Thomae,  ubi  ad 
text.  5  sic  dicitur  :  «  Ut  scientia  artificis  est  men¬ 
sura  artificiatorum...  boc  modo  se  babet  scientia 
Dei  respectu  omnium  «. 

ergo  Deus  est  homogeneus  creaturis  ;  et 
sic  nomen  entis  univoce  praedicabitur  de 
Deo  et  creaturis.  —  la,  q.  13,  a.  S,  arg. 
3  ;  de  Pot.  q.  7,  a.  7,  arg.  1. 

2.  Praeterea,  similia  sunt  quae  commu¬ 
nicant  in  forma  ;  sed.  creatura  potest  Deo 
assimilari,  juxta  illud  Genes.  (1,  26)  : 
«  Faciamus  hominem  ad  imaginem  et  si¬ 
militudinem  nostram  »  :  ergo  creaturae  ad 
Deum  est  aliqua  comuiunicatio  formae  ; 
de  omnibus  autem  communicantibus  in 
forma  potest  illa  forma  univoce  praedi¬ 
cari  :  ergo  cum  Deus  et  creatura  com¬ 
municent  in  entitate,  poterit  ens  univoce 
praedicari  de  illis.  —  de  Pot.  1.  c.  arg.  2  ; 
la,  1.  c.  arg.  2. 

3.  Praeterea,  nihil  cognoscitur  nisi  per 
speciem  unius  rationis  ;  non  enim  albedo 
quae  est  in  pariete,  cognosceretur  per  spe¬ 
ciem  quae  est  in  oculo,  nisi  esset  unius 
rationis;  sed  Deus  per  suum  esse  co¬ 
gnoscit  omnia  entia,  sicut  per  suam 
bonitatem  cognoscit  omnia  bona  :  ergo 
esse  Dei  et  creaturae  sunt  unius  rationis, 
et  sic  ens  univoce  dicitur  de  Deo  et  crea¬ 
turis.  —  de  Pot,  1.  c.  arg.  5. 

4.  Praeterea,  domus  quae  est  in  mente 
artificis,  et  domus  quae  est  in  materia, 
sunt  unius  rationis ;  sed  omnia  entia 
creata  processerunt  a  Deo  sicut  artificiata 
ab  artifice  :  ergo  entitas  quae  est  in  Deo, 
est  unius  rationis  cum  entitate  quae  est 
in  creatura  ;  et  sic  idem  quod  prius.  — 
Ibid.  arg.  6. 

5.  Praeterea,  omne  aequivocum  redu¬ 
citur  ad  univocum  sicut  multa  ad  unum; 
nam  si  hoc  nomen  canis  aequivoce  dicitur 
de  latrabili  et  marino,  oportet  quod  de 
aliquibus  univoce  dicatur,  scilicet  de  om¬ 
nibus  latrabilibus;  aliter  enim  esset  pro¬ 
cedere  in  infinitum.  Inveniuntur  autem 
quaedam  agentia  univoca,  quae  conveniunt 
cum  suis  effectibus  in  nomine  et  defini¬ 
tione,  ut  homo  generat  hominem  ;  quae¬ 
dam  vero  agentia  aequivoca,  sicut  sol  cou- 
sat  calidum,  cum  tamen  ipse  non  sit  ca¬ 
lidus  nisi  aequivoce.  Videtur  igitur  quod 
primum  agens,  ad  quod  omnia  agentia 
reducuntur,  sit  agens  univocum ;  et  ita 


ens,  quod  de  Deo  et  creatura  dicitur,  uni¬ 
voce  praedicabitur.  —  Ibid.  arg.  7;  la,  1. 
c.  arg.  1. 

Sed  contra  :  l.quod  univoce  de  pluribus 
praedicatur,  utroque  illorum,  ad  minus  se¬ 
cundum  intellectum,  est  simplicius  ;  sed 
Deo  neque  secundum  rem  neque  secun¬ 
dum  intellectum  potest  aliquid  esse  sim¬ 
plicius  ;  ergo  nihil  de  Deo  et  creaturis 
potest  univoce  praedicari,  et  consequen¬ 
ter  nec  nomen  ens.  —  1.  c.  Gent.  c.  32, 
rat.  4. 

2.  Praeterea,  quod  de  pluribus  praedica¬ 
tur  univoce  secundum  participationem, 
cuilibet  eorum  convenit  de  quo  praedica¬ 
tur  ;  nam  species  participat  genus,  et  in¬ 
dividuum  speciem.  Sed  de  Deo  nihil  dici¬ 
tur  per  participationem  ;  nam  omne  quod 
participatur,  determinatur  ad  modum 
participati  ;  et  sic  partialiter  seu  particu¬ 
lariter  habetur,  et  non  secundum  om¬ 
nem  perfectionis  modum.  Oportet  ergo 
nec  ens  nec  ullum  aliud  nomen  univoce 
de  Deo  et  creaturis  praedicari.  —  Ibid. 
rat.  5. 

II.  Videtur  quod  ens  ceqaivoee  praedi¬ 
cetur  de  Deo  et  creaturis  : 

1.  quia  quidquid  praedicatur  de  aliqui¬ 
bus  secundum  i  lem  nomen,  sed  non  se¬ 
cundum  eandem  rationem,  non  praedica¬ 
tur  univoce,  sed  aequivoce.  Sed  nullum 
nomen  convenit  Deo  secundum  illam  ra¬ 
tionem,  secundum  quam  dicitur  de  crea¬ 
tura  ;  nam  esse  non  est  de  essentia  crea¬ 
turae,  sicut  est  de  essentia  Dei ;  nam  Deus 
est  suum  esse,  non  sic  creatura.  Ergo  ens 
dicitur  de  Deo  et  creatura  aequi vo:e.  — 
la,  q.  13,  a.  5,  arg.  1  Sed  contra. 

2.  Praeterea,  Deus  plus  distat  a  creatu¬ 
ris  quam  quaecunque  creaturae  ab  invi¬ 
cem  ;  sed  propter  distantiam  quarundam 
creaturarum  contingit  quod  nihil  univoce 
de  eis  praedicari  potest,  sed  aequivoce, 
sicut  de  his  quae  non  communicant  in  ge¬ 
nere  :  ergo  multo  minus  de  Deo  et  crea¬ 
turis  poterit  aliquid  dici  univoce,  sed 
tantum  aequivoce.  —  Ibid.  arg*  2  Sed 
contra. 

3.  Praeterea,  dicit  Philosophus  quod 

selcrno  et  temporali  nihil  est  commune 
nisi  nomen,  quod  est  esse  commune 
sequivoce  ;  sed  Deus  est  aeternus,  creatu¬ 
ra  temporalis  :  ergo  nihil  potest  esse 
commune  Deo  et  creaturis  nisi  secundum 
nomen,  et  consequenter  aequivoce.  —  de 
Pol.  q.  7,  a.  7,  arg.  i  Sed  contra. 

Sed  contra  ;  1.  In  his  quae  sunt  aequi- 
Yoca,  idem  nomen  imponitur  uni  rei 
nullo  habito  respectu  ad  rem  aliam  ;  sed 
in  nomine  entis  consideratur  ordo  cau¬ 
sali  et  causae  :  ergo  nomen  entis  non  di¬ 
citur  de  Deo  et  creatura  aequivoce.  — 
1.  c.  Geni.  c.  33,  rat.  1 ;  Opusc.  2,  c. 
27. 

2.  Praeterea,  ubi  est  pura  aequi  vocatio, 
nulla  similitudo  in  illis  rebus  attenditur, 
sed  solum  unitas  nominis;  sed  creaturae 
ad  Deum  est  aliquis  modus  similitudinis, 
cum  de  natura  agentis  sit  ut  sibi  .simile 
agat  :  ergo  nomen  entis  de  Deo  et  crea¬ 
tura  non  dicitur  aequivoce.  —  1.  c.  Gent. 
c.  29  et  33. 

Respondeo  dicendum,  quod  ens  neque 
univoce  praedicatur  de  Deo  et  creaturis, 
neque  aequivoce,  sed  analogice.  Et  qui¬ 
dem  quod  ens  non  praedicetur  univoce.^ 
probatur  primo^  quia  omnis  effectus  uni¬ 
voci  agentis  adaequat  virtutem  illius ;  nul¬ 
la  autem  creatura,  cum  sit  finita,  potest 
adaequare  virtutem  primi  agentis,  cum 
sit  infinita,  {de  Pot.  q.  7,  a.  7,  c.)  Se¬ 
cundo,  quia  diversa  habitudo  ad  esse  im¬ 
pedit  univocam  praedicationem  entis. 
Proplerea  enim,  ut  infra  (a.  2)  dicemus, 
ens  non' dicitur  univoce  de  substantia  et 
accidente,  quia  substantia  est  ens  tam¬ 
quam  per  se  habens  esse,  accidens  vero 
tamquam  cujus  esse  est  inesse.  Deus  au¬ 
tem  alio  modo  se  habet  ad  esse  quam  ulla 
creatura  ;  nam  ipse  est  suum  esse,  quod 
nulli  alii  creaturae  convenit.  Unde  nullo 
modo  univoce  de  Deo  et  creatura  dicitur ; 
et  per  consequens  nec  aliquid  aliorum 
praedicabilium,  inter  quae  primum  est 
ipsum  ens.  —  de  Pol.  1.  c. 

Quod  vero  neque  pure  aequivoce  dica¬ 
tur  ens  de  Deo  et  creaturis,  manifestum 
etiam  est,  quia  in  pure  aequi  vocis  quae 

Philosophus  (I)  nominat  €  a  casu  aequi- 
voca  »,  non  dicitur  aliquid  de  uno  per 
respectum  ad  alterum.  Omnia  autem 
quae  dicuntur  de  Deo  et  creaturis,  nedum 
ens  solum,  dicuntur  de  Deo  secundum 
aliquem  respectum  ad  creaturas,  vel  e 
converso,  ut  patet  per  omnes  opiniones 
quae  circumferuntur  de  expositione  divi¬ 
norum  nominum.  Unde  impossibile  est 
quod  sit  pura  aequivocatio.  Item,  cum 
omnis  nostra  cognitio  de  Deo  ex  creaturis 
sumatur,  si  non  erit  nisi  convenientia  in 
nomine  entis,  nihil  sciemus  de  Deo,  cum 
dicimus  :  Deus  est  ens,  nisi  nomen  tan¬ 
tum  vanum  cui  res  non  subsit.  Unde  se¬ 
queretur  etiam,  quod  omnes  demonstra¬ 
tiones  a  philosophis  da'ae  de  Deo  essent 
soi)hislicae,  v.  g.  si  dicatur  quod  omne 
quod  est  in  potentia,  reducitur  ad  actum 
per  ens  actu,  et  ex  hoc  concluderetur, 
quod  Deus  est  ens  actu,  quia  per  ipsum 
omnia  in  esse  educuniur,  erit  fallacia 
aequivocalionis ;  et  sic  de  omnibus  aliis. 
Et  praeterea  oportet  causatum  esse  aliqua¬ 
liter  simile  causae;  unde  oportet  de  cau¬ 
sato  et  causa  nihil  puro  aequivoce  dici.  — 
de  Pot.  1.  c. ;  la,  q.  13,  a.  5,  c. 

Et  ideo  aliter  dicendum  est,  quod  ens 
praelicatur  de  Deo  et  creatura  analogice. 
Quoniam  vero  praedicationis  analogicae 
duplex  est  modus  ;  unus,  quo  aliquid 
praedicatur  de  duobus  per  respectum  ad 
aliquod  tertium,  sicut  ens  de  quantitate 
et  qualitate  per  respectum  ad  substan¬ 
tiam;  alius  vero,  quo  aliquid  praedicatur 
de  duobus  per  respectum  unius  ad  alte¬ 
rum  ;  —  ens  non  praedicatur  de  Deo  et 
creatura  primo  modo  analogiae  sed  se¬ 
cundo.  Nam  in  primo  modo  praedicationis 
oportet  esse  aliquid  prius  duobus,  ad  quod 
ambo  respectum  habent,  sicut  substantia 
ad  quantitatem  et  qualitatem  ;  in  secundo 
autem  non,  sed  necesse  est  unum  esso 
prius  altero;  Deo  autem  nihil  est  prius, 
sed  ipse  est  prior  creatura. —  Et  sic  mani¬ 
festum  est,  quod  ens  neque  univoce  neque 

(1)  1.  Eth.  c.  6,  al.  4.  Cf.  S.  Thomas  lect.  7  versus 
fin. 

pure  aequivoce,  sed  analogice  de  Deo  et 
creatura  praedicatur.  —  de  Pot.  q.  7,  a. 
7,  c. ;  1  a,  q.  13,  a.  3,  c.  ;  1.  Sent.  prooetn. 
q.  un.,  a.  2,  ad  2  ;  de  Veril.  q.  2,  a.  11, 
ad  2. 

Ad  'primum  ergo  dicendum,  quod  Deus 
non  est  mensura  adaequata  et  proportio- 
nata  mensuratis ;  et  ideo  non  oportet  quod 
in  genere  et  in  eadem  omnino  ratione 
conveniat  cum  creaturis.  —  la,  I.  c.  ad 
3 ;  de  Pot.  1.  c.  ad  1. 

Ad  secundum  dicendum,  quod  similitudo 
creaturae  ad  Deum  est  imperfecta,  atque 
adeo  deficiens  a  similitudine  univocorum 
in  duobus:  —  primo,  quia  non  est  per 
participationem  unius  formae,  sicut  duo 
calida  secundum  participationem  unius 
caloris ;  esse  enim,  quod  nomine  entis 
praedicatur  de  Deo  et  creaturis,  de  Deo 
praedicatur  per  essentiam,  de  creaturis 
vero  per  participationem.  Secundo,  quia 
ipsum  esse  in  creatura  participatum  defi¬ 
cit  a  ratione  ipsius  esse,  quod  est  Deus. 
—  de  Pot.  1.  c.  ad  2  ;  la,  1.  c.  ad  2. 

Ad  tertium  dicendum,  quod  in  quan¬ 
tum  species  intelligibilis  eminentior  est 
in  aliquo,  tanto  ex  ea  relinquitur  perfe¬ 
ctior  cognitio,  sicut  ex  specie  lapidis  in 
intellectu  quam  in  sensu.  Unde  per  hoc 
Deus  perfectissime  potest  cognoscere  res 
per  suam  essentiam,  in  quantum  sua 
essentia  est  supereminens  similitudo  re¬ 
rum  et  non  adaequata.  —  de  Pot.  1.  c.  ad  5. 

Ad  quartum  dicendum,  quod  inter 
creaturam  et  Deum  est  duplex  similitudo  : 
una  creaturae  ad  intellectum  divinum,  et 
sic  forma  intellecta  per  Deum  est  unius 
rationis  cum  re  intellecta,  licet  non  ha¬ 
beat  eundem  modum  essendi,  quia  forma 
intellecta  est  tantum  in  intellectu,  forma 
autem  creaturae  est  ut  in  re.  Alio  modo 
secundum  quod  ipsa  divina  essentia  est 
omnium  rerum  similitudo  superexcel- 
lens,  et  non  unius  rationis.  Et  ex  hoc 
modo  similitudinis  contingit  quod  ens  et 
bonum  et  hujusmodi  praedicentur  com¬ 
muniter  de  Deo  et  creaturis,  non  autem 
ex  primo.  Non  enim  haec  est  ratio  Dei, 
cum  dicimus  quod  Deus  est  ens  vel  quod 


est  bonus,  quia  entitatem  vel  bonitatem 
creaturae  intelligit,  cum  nec  etiam  domus 
quae  est  in  mente  artificis,  cum  domo 
quae  est  in  materia,  est  univoce  domus. 
—  Ibid.  ad  6. 

Ad  quintum  dicendum,  quod  licet  in 
praedicationibus  oporteat  aequivoca  ad  uni¬ 
voca  reduci,  in  actionibus  tamen  agens 
non  univocum  ex  necessitate  praecedit 
agens  univocum.  Agens  enim  non  univo¬ 
cum  est  causa  universalis  totius  speciei, 
ut  sol  est  causa  generationis  omnium 
hominum.  Agens  vero  univocum  non  est 
causa  agens  universalis  totius  speciei, 
alioqui  esset  causa  sui  ipsius,  cum  sub 
specie  contineatur,  sed  est  causa  parti¬ 
cularis  respectu  hujus  individui,  quod  in 
participatione  speciei  constituit.  Causa 
igitur  universalis  totius  speciei  non  est 
agens  univocum.  Causa  autem  universa¬ 
lis  est  prior  particulari.  Hoc  autem  agens 
universale  licet  non  sit  univocum,  non 
tamen  est  omnino  eequivocum,  ([uia  sic 
non  faceret  sibi  simile,  sed  potest  dici 
agens  analogicum ;  sicut  in  praedicationi¬ 
bus  omnia  univoca  reducuntur  ad  unum 
primum  non  univocum,  sed  analogicum, 
quod  est  ens.  —  la,  1.  c.  ad  1 ;  de  Pot.  1. 
c.  ad  7. 

Et  ex  his  patet  ad  sextum  et  septimum 
(sive  ad  primum  et  secundum  in  contra¬ 
rium),  octavum  et  nonum  (sive  ad  pri¬ 
mum  et  secundum  quaestionis  secundae), 
quae  tantum  concludunt,  quod  ens  non 
praedicatur  univoce  de  Deo  et  creaturis. 

Ad  decimum  (sive  ad  tertium  quaestio¬ 
nis  secundae)  dicendum,  quod  Philoso¬ 
phus  loquitur  de  communitate  naturali¬ 
ter,  et  non  logice.  Ea  vero  que  habent 
diversum  modum  essendi,  non  communi¬ 
cant  in  aliquo  secundum  esse,  quod  con¬ 
siderat  naturalis ;  possunt  tamen  commu¬ 
nicare  in  aliqua  communi  intentione,  quam 
considerat  logicus.  Et  praeterea  etiam 
secundum  naturales  corpus  elementare  et 
coeleste  non  sunt  unius  generis ;  sed  se¬ 
cundum  logicum  sunt.  Nihilominus  ta¬ 
men  Philosophus  non  intendit  excludere 
analogicam  communitatem,  sed  univocam 

lanium ;  vult  enim  ostendere,  quod  cor¬ 
ruptibile  et  incorruptibile  non  communi¬ 
cant  in  genere.  —  de  Pol.  q.  7,  a.  7,  ad 
1  in  contrarium. 

ARTICULUS  II 

*  UTRUM  ENS  PRODICETUR  UNIVOCE  AN  VERO 

OQUIVOCE  VEL  ANALOGICE  DE  SUBSTAN¬ 
TIA  ET  ACCIDENTE. 

I.  Videtur  quod  ens  prsedicetur  univoce 
de  substantia  et  accidente. 

1.  Dicit  enim  Philosophus  10.  Metaphijs. 
{text.  6  sq.;  1.  9,  c.  2),  quod  ens,  sicut 
et  unum,  non  significant  substantiam 
eorum  de  quibus  dicuntur,  et  ideo  signi¬ 
ficant  aliquid  quod  contrahitur  per  illa 
quae  constituunt  rationem  substantiae  et 
accidentis.  At  hoc  est  ens  esse  univocum 
substantiae  et  accidenti  :  quia  si  esset 
aequivocum  vel  analogum,  significaret  ra¬ 
tionem  substantiae  et  accidentis.  Ergo  ens 
praedicatur  univoce  de  substantia  et  acci¬ 
dente.  —  10.  Metaphys.  1.  3  (1). 

.  2.  Praetereo,  Philosophus  3.  Metaphys. 
[text.  10 ;  1.  2,  c.  3)  vocat  ens  et  unum 
prima  generum ;  sed  omne  genus  est  uni¬ 
vocum  iis  de  quibus  praedicatur,  ut  dictum 
est  (in  Logica  q.  9,  a.  2,  c.)  ex  Philoso- 
'phus  4.  Top.  c.  3  et  in  Prcedicam.  cap.  de 
substantia  :  ergo  ens  est  univocum  sub¬ 
stantiae  et  accidenti.  —  3.  Metaphys.  1.  8. 

3.  Praeterea,  illud  praedicatur  univoce, 
quod  praedicatur  secundum  idem  nomen  et 
secundum  eandem  rationem,  ut  dictum 
est  ex  Philosopho ;  sed  ens  praedicatur 
secundum  idem  nomen,  ut  patet,  et  se¬ 
cundum  eandem  rationem  de  substantia  et 
accidente  ;  natura  enim  entitatis  est  unius 
rationis  in  omnibus  entibus,  et  de  ratione 
cujuslibet  entis,  ut  dicitur  4.  Metaphys. 
{text.  3 ;  1.3,  c.  2) :  ergo  ens  est  univo¬ 
cum  substantiae  et  accidenti.  —  4.  Meta¬ 
phys.  1.  2  (1). 

4.  Praeterea,  probat  Philosophus  4. 
Metaphys.  {text.  2;  1.  3,  c.  2),  quod  datur 
una  scientia  metaphysica  de  ente  ut  ens 
est,  hac  ratione  :  omnium  eorumquae  sunt 
unius  generis  est  unus  sensus  et  una 

scientia,  sicut  visus  est  de  omnibus  colo¬ 
ribus,  et  Grammatica  considerat  omnes 
voces ;  sed  omnia  entia  sunt  unius  gene¬ 
ris  :  ergo  aliqua  scientia  una  debet  consi¬ 
derare  ens  ut  ens.  Quae  ratio,  ut  patet, 
supponit  rationem  entis  esse  omnino  unam 
et  consequenter  univocam.  —  4.  Meta¬ 
phys.  1.  1. 

Sed  contra  est,  quod  Philosophus  pluri¬ 
bus  in  locis  negat  ens  esse  genus,  ut  di¬ 
ctum  est;  sed  si  ens  esset  univocum  ad 
omnia  entia,  esset  genus,  quia,,  ut  di¬ 
ctum  est  (in  Logica  q.  9,  a.  2,  c.),  genus 
est,  quod  univoce  praedicatur  de  pluribus 
specie  differentibus  :  ergo  ens  non  est  uni¬ 
vocum  substantiae  et  accidenti.  —  1.  c. 
Gent.  c.  32. 

II.  Videtur  quod  ens  praedicetur  cequi- 
voce  de  substantia  et  accidente: 

1.  quia  ubi  nulla  est  similitudo,  ibi 
nihil  potest  communiter  praedicari  nisi 
aequivoce;  sed  inter  substantiam  et  acci¬ 
dens  nulla  est  similitudo,  cum  similitudo 
sit  rerum  differentium  eadem  qualitas : 
ergo  ens  dicitur  aequivoce.  —  de  Verit.  q. 
2,  a.  11,  arg.  1;  de  Pot.  q.  7,  a.  7,  arg. 
4  et  arg.  3  et  5  Sed  contra. 

2.  Praeterea,  plus  differunt  substantia 
et  accidens,  quae  in  nullo  genere  conve¬ 
niunt,  quam  canis  latrabilis  et  piscis  ma¬ 
rinus,  quae  conveniunt  in  uno  genere, 
cum  sint  species  substantiae;  sed  canis 
latrabilis  et  marinus  pure  aequivocantur 
in  nomine  canis,  eo  quod  non  conveniunt 
una  propria  ratione  canis  :  ergo  a  fortiori 
substantia  et  accidens  erunt  pure  aequi- 
voca  aequivocala  ipsius  entis.  —  de  Verit. 

I.  c.  arg.  7. 

3.  Praeterea,  dicit  Porphyrius  {Isag.  c. 
3)  (1) :  Si  quis  omnia  entia  vocet,  aequivoce 
nuncupabit  et  non  univoce.  Ergo  ens  dici¬ 
tur  aequivoce  de  substantia  et  accidente. 

Sed  contra  est,  quod  Philosophus  4. 
Metaphys.  initio  dicit,  quod  ens  multis  qui¬ 
dem  dicii  ur  modis,  sed  ad  unum  et  unam 
aliquam  naturam,  et  non  aequivoce. 

(1)  V.  apud  Silvestrum  Maurum,  Aristotelis 
Opera  Omnia,  edit.  Paris.  1885  sqq.,  sect.  I,  pag. 

II,  n.  8. 

RhSPONDEO  DICENDUM,  quod  cns  Dcque 
univoce  praedicatur  de  substantia  et  acci¬ 
dente,  neque  aequivoce,  sed  analogice. 
Non  quidem  univoce,  quia  diversa  habi¬ 
tudo  ad  aliquod  praedicatum  impedit  uni- 
vocationem  illius ;  est  autem  in  substan¬ 
tia  et  accidente  diversa  habitudo  ad  esse; 
nam  substantia  est  ens  per  se  habens 
esse,  accidentis  vero  esse  est  inesse.  {de 
Pol.  q.  7,  a.  7,  c.)  Item,  quia  quod  prae¬ 
dicatur  de  aliquibus  secundum  prius  et 
posterius,  non  praedicatur  univoce;  nam 
prius  in  definitione  posterioris  includitur; 
at  ens  praedicatur  de  substantia  et  acci¬ 
dente  secundum  prius  et  posterius,  nam 
substantia  ponitur  in  definitione  acciden¬ 
tis  secundum  quod  est  ens.  (1.  c.  Gent.  c. 
32,  rat.  6.)  Neque  cequivoce,  quia  seque¬ 
retur  quod  omnes  demonstrationes  datae 
a  philosophis  de  substantia  essent  sophi¬ 
sticae,  V.  g.  si  de  illa  praedicatur  ens  vel 
aliquid  pertinens  ad  ens  ;  nam  erit  falla¬ 
cia  aequivocationis.  {de  Pot.  1.  c.)  Praete¬ 
rea,  quia  quando  unum  de  pluribus  se¬ 
cundum  puram  aequivocationem  praedi¬ 
catur,  non  possumus  uno  eorum  duci  in 
cognitionem  alterius  :  nam  cognitio  rerum 
non  dependet  ex  vocibus,  sed  ex  ratione 
nominis;  sed  ex  accidentibus  devenimus 
in  cognitionem  substantiae,  ut  pateti,  de 
Anima  {iext.  11  ;  c.  1),  ubi  dicitur,  quod 
accidentia  magnam  partem  conferunt  ad 
cognoscendum  quod  quid  est.  (1.  de  Ani¬ 
ma  I.  1.)  —  Unde  manifestum  est  quod 
ens  neque  univoce  neque  aequivoce  dicitur 
de  substantia  et  accidente.  Unde  sequitur 
quod  dicatur  analogice.  Analogica  nam¬ 
que  praedicatio  media  est  inter  puram 
aequivocationem  et  simplicem  univocatio- 
nem.  Neque  enim  in  his  quae  analogice 
dicuntur,  est  una  ratio  sicut  in  univocis, 
neque  totaliter  diversa  sicut  in  aequi  vocis; 
sed  nomen,  quod  sic  dicitur  multipliciter, 
significat  proportiones  ad  unum,  ut  ma¬ 
nifeste  patet  in  ente  respectu  substantiae 
et  accidentis ;  ens  enim  significat  omnia 
accidentia  per  ordinem  ad  substantiam. 
Quod  confirmatur,  quia  illa  praedicantur 
de  aliquibus  analogice,  quae  de  illis  dicun¬ 


tur  ordine  quodam  per  respectum  ad  ali¬ 
quod  unum;  ens  autem  sic  praedicatur  de 
substantia  et  accidente,  nam  accidens 
noc  habet  esse  nisi  a  substantia,  quia 
accidens  est  magis  entis,  quam  sit  ens, 
ut  dicit  Philosophus  7.  Metaphys.  texi. 
2;  1.  6,  c.  1.  (7.  Metaphys.  1.  1.)  Dicen¬ 
dum  ergo  est  quod  ens  praedicatur  ana¬ 
logice  de  substantia  et  accidente.  —  1. 
c.  Gent.  c.  34  ;  4.  Metaphys.  1.  1. 

Ad  primum  ergo  dicendum,  quod  Phi¬ 
losophus  loco  citato  duo  dicit  :  unum 
est,  quod  unum  et  ens  non  sunt  substantiae 
eorum  de  quibus  dicuntur  ;  alterum  est, 
quod  ens  et  unum  non  praedicant  aliam 
naturam  ab  his  de  quibus  dicuntur.  Quae 
duo  videntur  contraria,  non  tamen  sunt, 
si  recte  Philosophus  intelligatur.  Sciendum 
est  igitur,  quod  substantia  dicitur  dupli¬ 
citer  :  uno  modo  suppositum  in  genere 
substantiae,  quod  dicitur  substantia  prima 
et  hypostasis,  cujus  proprie  est  subsi¬ 
stere;  alio  modo  quod  quid  est,  quod 
etiam  dicitur  natura  rei.  Secundum  ergo 
Platonis  opinionem,  cum  universalia  sint 
res  subsistentes,  significant  substantiam 
non  solum  secundo  modo,  sed  etiam 
primo.  Aristoteles  vero  probat  in  7,  Me¬ 
taphys.  {text.  44  sqq. ;  1.  6,  c.  d3),  quod 
universalia  non  subsistunt.  Unde  sequi¬ 
tur  quod  universalia  non  sunt  substantiae 
primo  modo,  sed  secundo  tantum.  Prop¬ 
ter  quod  dicitur  in  Prcedicamentis  (c.  6, 
al.  5)  (1),  quod  secundae  substantiae,  quae 
sunt  genera  et  species,  non  significant 
«  hoc  aliquid  »,  quod  est  substantia  sub¬ 
sistens,  sed  significant  «  quale  quid  », 
id  est  naturam  quandam  in  genere  sub¬ 
stantiae.  Sic  igitur  Philosophus  supra 
(10.  Metaphys.  text.  6  ;  1.  9,  c.  6)  proba¬ 
vit,  quod  unum  et  ens  non  significant 
substantiam,  quae  est  hoc  aliquid,  sed 
quod  oportet  quaerere  quod  sit  unum  et 
ens :  sicut  quaeritur  aliquid  quod  sit  homo 
vel  animal,  ut  Socrates  vel  Plato.  Postea 

(i)  Aristoteles  Grcece,  ex  recens.  J.  Bekkeri, 
Berolini,  1831,  pag.  3,  t»,  lin.  13  sqq.  —  Cf.  versio- 
nem  latinam  et  paraphrasin  apud  Silv.  Maurum, 
1.  c.  sect.  I,  pag.  36,  n.  12. 

vero  (ibid.  iext.  8)  ostendit,  quod  signifi¬ 
cant  naturam  eorum  de  quibus  dicuntur, 
et  non  aliquid  additum,  sicut  accidentia. 

In  hoc  enim  differunt  communia  ab  acci¬ 
dentibus,  quamvis  utrisque  sit  commune 
non  esse  hoc  aliquid:  quia  communia 
significant  ipsam  naturam  suppositorum, 
non  autem  accidentia,  sed  aliquam  natu¬ 
ram  additam.  —  10.  Metaphys.  1.  3  (1). 

Ad  secundum  dicendum,  quod  Philoso¬ 
phus  loco  citato  probat  contra  antiquos, 
prima  genera  non  esse  prima  rerum  prin¬ 
cipia,  quanto  sunt  magis  universalia,  quia 
inde  sequeretur  quod  ens  et  unum,  quge 
sunt  maxime  universalia,  essent  genera, 
quod  probat  esse  falsum,  eo  quod  ens 
non  potest  esse  genus,  sicut  nec  unum. 
—  3.  Metaphys.  1.  8. 

Ad  tertium  dicendum,  quod  ens  non 
praedicatur  secundum  eandem  omnino 
rationem  de  substantia  et  accidente,  quia 
praedicatur  de  accidente  per  respectum 
ad  substantiam.  —  1.  c.  Gent.  c.  34 ;  cf. 

1.  Sent.  prooem.  q.  un.,  a.  2,  ad  2;  2. 
Sent.  dist.  1,  q.  1,  a.  1,  c. ;  Quodl.  2,  a, 
3,  c. ;  4.  Metaphys.  1.  1,  2,  3  et  4  (al. 

1.  1). 

Ad  quartum  dicendum,  quod  omnia 
entia  dicuntur  esse  unius  generis,  quia 
sunt  aliquo  modo  unius  generis,  puta 
unius  analogi,  quod  est  aliquo  modo  ge¬ 
nus.  —  4.  Metaphys.  1.  1. 

Ad  quintum  (sive  ad  primum  secundae 
partis)  dicendum,  quod  secundum  acci¬ 
dens  non  potest  esse  aliquid  simile  sub¬ 
stantiae  similitudine  quae  attenditur  secun¬ 
dum  formam  unius  rationis  ;  sed  secun¬ 
dum  similitudinem  quae  est  inter  causa¬ 
tum  et  causam,  nihil  prohibet.  —  de  Pot. 
q.  7,  a.  7,  ad  5  in  contrarium. 

Ad  sextum  (sive  ad  secundum  secundae 
partis)  dicendum,  quod  licet  inter  duas 
species  substantiae  sit  major  convenientia 
quam  inter  accidens  et  substantiam,  ta¬ 
men  possibile  est  ut  nomen  non  impona¬ 
tur  illis  speciebus  diversis  secundum 
considerationem  alicujus  convenientiae 
quae  sit  inter  ea,  et  tunc  erit  nomen  pure 
aequivocum ;  nomen  vero  quod  convenit 

substantim  et  accidenti,  potest  esse  im¬ 
positum  secundum  considerationem  ali¬ 
cujus  convenentiae  inter  ea,  unde  non 
erit  aequivocum,  sed  analogum.  —  de 
Verit.  q.  2,  a.  11,  ad  7. 

Ad  septimum  (sive  ad  tertium  secundae 
partis)  dicendum,  quod  aequivoca  sunt 
duplicia,  a  casu,  et  secundum  analogiam 
seu  proportionem;  ens  est  aequivocum 
omnibus  entibus  posteriori  modo,  non 
priori.  —  1.  Eth.  1.  7  versus  fin. 

ARTICULUS  III 

*  UTRUM  CONCEPTUS  ENTIS  SIT  PRJ2CISUS  A 

CONCEPTU  SUBSTANTUR  ET  ACCIDENTIS. 

Videtur  quod  conceptus  entis  non  sit 
praecisus  a  conceptu  substantiae  et  acci¬ 
dentis. 

1.  Quod  enim  praescindit  ab  aliquibus, 
est  prius  illis ;  sed  ratio  entis  non  est 
prior  ratione  substantiae  et  accidentis, 
sicut  ob  eandem  rationem,  quia  non  prae¬ 
scindit  a  Deo  et  creaturis,  non  est  prior 
Deo  :  ergo  conceptus  entis  non  proscindit 
a  conceptu  substantiae  et  accidentis.  — 
Opusc.  42,  c.  1  et  2. 

2.  Praetera,  quidquid  praescindit  et  abs¬ 
trahitur  ab  aliquibus,  contrahitur  et  de¬ 
terminatur  in  illis  per  aliquid  additum; 
sed  nihil  potest  addi  enti  vel  contrahere 
et  determinare  ens  ad  substantiam  et 
accidens,  quod  non  sit  ens :  ergo  concep¬ 
tus  entis  non  potest  esse  praecisus  a  con¬ 
ceptu  subtanliae  et  accidentis.  —  4.  Me¬ 
taphys.  1.  1. 

3.  Praeterea,  quidquid  multipliciter  di¬ 
citur,  non  significat  unam  rationem  et 
unum  conceptum,  sed  immediate  plures; 
sed  ens  multipliciter  dicitur,  ut  dicit  Phi¬ 
losophus  4.  Metaphys.  initio  {lext.  2 ;  1. 
3,  c.  2)  :  ergo  conceptus  entis  non  est 
praecisus  a  conceptu  substantiae  et  acci¬ 
dentis.  —  4.  Metaphys.  1.  4  (1). 

Sed  contra  est  •  1.  quod  quando  aliqua 
plura  participant  aliquod  unum  secun¬ 
dum  prius  et  posterius,  necesse  est  quod 
conceptus  repraesentans  illud  unum  abs- 

trahat  a  conceptu  repraesentante  plura 
participantia  illud  unum  ;  sed  substantia 
et  accidens  participant  rationem  entis 
secundum  prius  et  posterius  :  ergo  con¬ 
ceptus  entis  abstrahit  a  conceptu  sub¬ 
stantiae  et  accidentis.  —  1.  Seni.  dist.  35, 
q.  1,  a.  4,  c. ;  3.  Seni.  dist.  1,  q.  1,  a. 
1,  c-  in  fine;  Opusc.  42,  c.  1  et  2. 

2.  Praeterea,  unum  abstrahit  a  plura¬ 
litate,  sicut  idem  a  diversis,  cum  inter  se 
opponantur ;  sed  ratio  entis  est  unius  ra¬ 
tionis  in  substantia  et  accidente  :  ergo 
conceptus  entis  abstrahit  a  conceptu  sub¬ 
stantiae  et  accidentis.  —  4.  Melaphys.  1. 
2  (1). 

3.  Praeterea^  ille  conceptus  praescindit 
a  conceptibus  aliquorum,  qni  est  notis¬ 
simus,  primus  et  simplex,  et  ad  quem 
omnia  praedicamenta  et  transcendentia 
addunt,  et  in  quem  resolvuntur  omnes 
alii  conceptus.  Sed  conceptus  entis  est 
primo  notus,  est  simplex,  ad  illum  ad¬ 
dunt  conceptus  praedicamentorum  et  tran¬ 
scendentium,  et  in  illum  resolvuntur. 
Ergo  conceptus  entis  praescindit  a  con¬ 
ceptu  substantiae  et  accidentis.  —  deVeril. 
q.  1,  a.  1,  c. 

Respondeo  dicendum,  quod  conceptus 
entis  abstrahit  a  conceptu  substantiae  et 
accidentis.  Ad  cujus  manifestationem 
sciendum  est,  quod  aliter  dividuntur  aequi- 
vocum,  analogum  et  univocum.  JEquivo- 
cum  enim  dividitur  secundum  res  signi¬ 
ficatas  ;  et  inde  est  quod  aequivocum 
immediate  significat  rationes  diversas,  ut 
dictum  est.  Univocum  vero  dividitur  se¬ 
cundum  (diversas)  differentias  ;  et  ideo 
significat  una  omnino  rationem,  quam 
non  participant  differentiae,  ut  similiter 
dictum  est.  Sed  analogum  dividitur  se¬ 
cundum  diversos  modos  ;  unde  cum  ens 
dividatur  in  decem  praedicamenta,  divi¬ 
ditur  in  illa  lecundum  diversos  modos  tura 
praedicandi  tum  essendi.  (1.  Seni.  dist. 
22,  q.  1,  a.  3,  ad  2.)  Omnis  autem  ratio 
analoga  abstrahit  a  modis  per  quos  con¬ 
trahitur  ;  sic  enim  ratio  personae  analoga 
ad  personas  divinas,  angelicas  et  huma¬ 
nas,  dicit  distinctionem  in  communi,  et 

abstrahit  a  quolibet  modo  distinctionis. 
Simililer  et  ens,  quod  sumitur  ab  actu 
essendi,  tantum  dicit  esse,  non  autem  per 
se  esse  quod  convenit  substantiae,  et  inesse 
quod  convenit  accidenti.  Cumque  analo¬ 
gum  opponatur  aequivoco,  non  debet  im¬ 
mediate  significare  plures  rationes,  sicut 
significat  aequivocum,  sed  debet  significare 
unam  rationem,  non  tamen  aequaliter  par¬ 
ticipatam  ab  analogis  (nam  hoc  est  pro¬ 
prium  univocorum),  sed  inaequaliter,  et 
per  prius,  et  posterius,  quomodo  ens  si¬ 
gnificat  unam  communem  rationem  sub¬ 
stantiae  et  accidenti,  ut  dictum  est  (hic 
in  arg.  1  Sed  conlra).  Unde  manifestum 
est  quod  conceptus  entis  praescindit  et 
abstrahit  a  conceptu  substantiae  et  acci¬ 
dentis. 

Ad  primum  ergo  dicendum,  quod  quando 
tota  ratio  analogi  salvatur  tantum  in  uno 
analogato,  tale  analogum  non  est  prius 
analogatis ;  secus  vero  quando  in  nullo 
analogorum  salvatur ;  ita  vero  se  res  ha¬ 
bet  in  proposito;  nam  tota  ratio  entis  sal¬ 
vatur  in  Deo,  non  autem  in  substantia 
vel  accidente;  et  ideo  ens  non  est  prius 
Deo,  est  tamen  prius  substantia  et  acci¬ 
dente.  —  Opusc.  42,  c.  1. 

Ad  secundum  dicendum,  quod  duplici¬ 
ter  potest  unus  conceptus  praescindere  et 
abstrahere  ab  alio,  sicut  et  dupliciter  po¬ 
test  fieri  alicui  conlrahibili  et  determi¬ 
nabili  acUitio  :  uno  modo,  sicut  genus 
dicitur  praescindere  et  abstrahere  a  dif¬ 
ferentis,  et  hae  dicuntur  illi  addi.  Et  hoc 
modo  non  abstrahit  ens  a  substantia  et 
accidente;  neque  haec  dicuntur  illi  addi  : 
nam  differentia  adduntur  generi  tamquam 
extranea  natura,  quaelibet  autem  natura 
essentialiter  est  ens.  Alio  modo  sicut 
exprimens  modum  rei  contrahibilis,  quem 
non  explicat  nomen  significans  ipsum 
contrahibile.  Et  hoc  modo  potest  fieri 
additio  enti,  et  conceptus  entis  dicitur 
praecisus  a  conceptu  substantiae  et  acci¬ 
dentis.  Secundum  enim  hoc  aliqua  di¬ 
cuntur  addere  supra  ens,  in  quantum 
exprimunt  ipsius  modum  specialem,  quem 
non  exprimit  nomen  entis.  Cum  enim 

sint  diversi  gradus  entis,  secundum  quos 
accipiuntur  diversi  modi  essendi,  juxta 
hos  modos  accipiuntur  diversa  genera 
rerum,  quae  propterea  dicuntur  addere 
supra  ens,  quia  exprimunt  specialem 
modum  entis,  quem  non  exprimit  nomen 
ens.  Substantia  enim  non  addit  supra 
ens  aliquam  differentiam  quse  significet 
aliquam  naturam  superadditam  enti,  sed 
nomine  substantiae  exprimitur  quidam 
modus  specialis  essendi,  scilicet  per  se 
ens,  et  ita  est  in  aliis  generibus.  —  de 
Verit.  q.  1,  a.  1,  c. ;  cf.  de  Verit.  q.  23, 
a.  1,  c. 

Ad  tertium  dicendum,  quod  quia  ens 
est  analogum,  medium  inter  univoca  et 
aequivoca,  habet  duplex  significatum  : 
unum  immediatum,  et  est  ratio  una  abs¬ 
trahens  a  modis  quibus  ratio  entis  con¬ 
trahitur,  diversimode  tamen  participata 
ab  analogatis,  per  prius  scilicet  et  po¬ 
sterius,  et  non  omnino  aequaliter,  ut  est 
in  ratione  univoci  ;  alterum  mediatum, 
et  sunt  analogata,  quorum  unum  prius 
significat  quam  alterum,  ut  dictum  est 
(art.  1  et  2  huj.  q.,  et  in  c.  huj.  art.). 


QUESTIO  IV 

DE  FIRMISSIMO  PRINCIPIO  COGNITIONIS. 

Post  considerationem  de  ente  in  com¬ 
muni  sequitur  considerare  de  principiis 
entis.  Et  quia  primum  philosophus  debet 
considerare  certissima  et  firmissima  prin¬ 
cipia  circa  entia,  de  quibus  ipse  considerat 
sicut  de  genere  sibi  subjecto  —  haec  enim 
est  una  de  conditionibus  sapientis,  ut  sit 
certissimus  cognitor  causarum,  quia  ipse 
debet  esse  certissimus  in  sua  cognitione—; 
ideo  videndum  est  prius,  quodnam  sit 
certissimum  et  firmissimum  cognitionis 
principium.  —  4.  Metaphys,  1.  6  (2), 

CIRCA  QUOD  QU.ERUNTUR  DUO  . 

1.  Utrum  hoc  sit  firmissimum  et  certissimum 
principium  :  «  impossibile  est  idem  simul 
eidem inesseetnon  inesse  secundum  idem.» 

2.  Utrum  inter  propositiones  contradictorias 
possit  dari  medium. 

ARTICULUS  I 

UTKUM  IIOG  SIT  FIRMISSIMUM  ET  CERTISSI¬ 
MUM  PRINCIPIUM  :  «  IMPOSSIBILE  EST 

IDEM  SIMUL  EIDEM  INESSE  ET  NON  IjNESSE 
SECUNDUM  IDEM  )>. 

Videtur  quod  hoc  non  sit  firmissimum 
et  certissimum  cognitionis  principium  : 
«  impossibile  est  idem  simul  eidem  inesco 
et  non  inesse  secundum  idem  », 

1.  Dicit  enim  Philosophus  4.  Metaphys. 
[text.  8;  1.  3,  c.  3)  et  11.  Metaphys. 
(sum.  2,  c.  4 ;  al.  1.  10,  c.  5),  quod  fir¬ 
missimum  principiorum  est  contra  quod 
mentiri  impossibile  est  ;  at  Heraclitus 
contrarium  hujusce  .principii  asseruit  : 
ergo  illud  non  est  firmissimum  et  certis¬ 
simum  cognitionis  principium.  —  4.  Meta¬ 
phys.  l.  6  (2)  ;  11.  Metaphys.  1.  5. 

2.  Praeterea,  impossibile  est  demonstrari 
primum  et  firmissimum  cognitionis  prin¬ 
cipium;  sed  dicit  Philosophus  (4.  Meta¬ 
phys.  text.  9;  1.  3,  c.  41,  quod  hoc  prin¬ 
cipium,  scilicet  supra  dictum,  est  demon¬ 
strare  argumentative  :  ergo  supradictum 
principium  non  est  primum  et  firmissi¬ 
mum  principium.  —  4.  Metaphys.  1.  6  (2). 

3.  Praeterea,  ex  aliquo  uno  fiunt  con¬ 
trario,  sicut  ex  aqua  fit  aer  qui  est  cali¬ 
dus,  et  terra  quae  est  frigida;  sed  omne 
quod  fit,  fit  ex  prius  inexistente;  quod 
enim  non  est,  non  contingit  fieri,  cum  ex 
nihilo  nihil  fiat  :  ergo  oportet  quod  res 
eadem  sit  simul  habens  contradictionem, 
quia  si  ex  uno  et  eodem  fit  calidum  et  fri¬ 
gidum,  fit  per  consequens  calidum  et 
non  calidum,  et  sic  in  eodem  idem  simul 
inest  et  non  inest ;  ergo  principium  prae- 

dictum  non  est  certissimum.  — 4.  Mela- 
phys.  1.  10  (3);  11.  Meiaphys.  1.  6. 

4.  Praeterea,  videtur  quod  omnia  quae 
apparent  esse  vera,  sint  vera;  sed  con¬ 
tradictoria  aliquando,  si  non  eidem,  sal¬ 
tem  diversis  apparent  esse  vera  :  ergo 
sunt  vera;  ergo  principium  supra  dictum 
non  videtur  esse  infallibile.  Quod  autem 
quae  apparent  esse  vera,  sint  vera,  pro¬ 
batur,  quia  cum  do  eisdem  sensibilibus 
inveniantur  contrariae  opiniones  diverso¬ 
rum  (ut  cum  quibusdam  videtur  dulce, 
quod  aliis  videtur  amarum  esse,  et  quae 
sunt  sapida  bovi  et  asino,  mali  saporis 
ab  homine  judicantur),  et  cum  idem  homo 
in  diversis  temporibus  diversimode  judi¬ 
cet  de  sensibilibus ;  —  non  potest  assi¬ 
gnari  ratio  certa,  per  quam  fiat  manife¬ 
stum,  quae  opinionum  istarum  sit  vera  aut 
quae  sit  falsa,  quia  non  magis  una  earum 
videtur  vera  uni  quam  alteri  altera. 
Ergo  oportet  quod  aequaliter  sint  verae 
vel  aequaliter  falsae.  —  4.  Meiaphys.  1. 
11  (3). 

.  5.  Sed  dices,  quod  aliqua  regula  potest 
sumi,  per  quam  discernitur  inter  contra¬ 
rias  opiniones,  quae  earum  sit  vera  :  ut 
videlicet  dicamus,  quod  illud  est  verum 
judicium  de  sensibilibus  quod  dant  sani, 
non  quod  dant  aegrotantes  ;  et  de  veritate 
hoc  est  verum  judicium,  quod  dant  sa¬ 
pientes  et  intelligentes,  non  autem  quod 
dant  insipientes  vel  stulti.  —  Sed  contra, 
judicium  certum  de  veritate  non  conve¬ 
nienter  potest  sumi  ex  multitudine  et 
paucitate,  ut  scilicet  dicatur  esse  verum 
quod  mullis  videtur,  falsum  autem  quod 
paucis;  cum  quandoque  illud  quod  est 
pluribus  opinabile,  non  sit  simpliciter  ve¬ 
rum.  Sanitas  autem  aut  aegritudo,  sive 
sapientia  et  stultitia  non  videntur  dif¬ 
ferre  nisi  secundum  multitudinem  et 
paucitatem.  Si  enim  omnes  vel  plures 
essent  tales,  quales  sunt  illi,  qui  nunc 
reputantur  desipientes  et  stulti,  illi  repu¬ 
tarentur  sapientes,  et  qui  nunc  reputan¬ 
tur  sapientes,  reputarentur  stulti  Et  si¬ 
militer  est  de  sanitate  et  aegritudine.  Non 
ergo  credendum  est  magis  judicio  sani 


et  sapientis  de  falsitate  et  veritate  quam 
judicio  infirmi  et  insipientis.  —  4.  Meta- 
phys.  1.  11  (3). 

6.  Praeterea,  firmissimum  principium 
non  debet  advenire  homini  per  acquisitio¬ 
nem,  ut  dicit  Philosophus  4.  Meiaphys. 
{lexl.  8  ;  1.  3,  c.  3) ;  sed  omnis  doctrina 
ex  praeexistente  fit  cognitione,  ut  dicit 
idem  Philosophus  1.  Posler.  initio  (lexl. 
1  ;  c.  1):  ergo  nullum  datur  firmissimum 
principium.  —  4.  Meiaphys.  1.  6  (2);  1. 
Posler.  1.  1. 

Sed  conlra  est  auctoritas  Philosophi  as¬ 
serentis  4.  Meiaphys.  {lexl.  8 ;  1.  3,  c.  3) 
principium  certissimum  et  firmissimum 
esse  supra  dictum,  et  11.  Meiaphys.  (sum. 
2,  c.  4  et  5 ;  al.  1.  10,  c.  6)  opinionem 
Heracliti  et  Anaxagorae  circa  hoc  impro¬ 
bantis.  —  4.  Meiaphys.  1.  6  (2)  ;  11.  Me¬ 
iaphys.  1.6. 

Respondeo  dicendum,  quod  supra  dic¬ 
tum  principium  est  certissimum  et  fir¬ 
missimum.  Tres  enim  sunt  conditiones 
firmissimi  principii,  secundum  Philoso¬ 
phum  (4.  Meiaphys.,  1.  c.  in  arg.  Sed  con¬ 
tra).  Prima  est,  quod  circa  hoc  non  pos¬ 
sit  aliquis  mentiri  sive  errare.  Et  hoc  pa¬ 
tet,  quia  cum  homines  non  decipiantur 
nisi  circa  id  quod  ignorant,  ideo  circa 
quod  aliquis  non  potest  decipi,  oportet 
esse  notissimum.  Secunda  conditio  est, 
ut  sit  «  non  conditionale  »,  id  est  non 
propter  suppositionem  habitum,  sicut  illa 
quae  ex  quodam  condicto  ponuntur.  Et 
hoc  ideo,  quia  illud  quod  necessarium  est 
habere  intelligentem  quaecunque  entium, 
non  est  suppositum,  sed  oportet  esse  per 
se  notum.  Et  hoc  ideo,  quia  ex  quo  ipsum 
est  necessarium  ad  intelligendum  quod¬ 
cunque,  oportet  quod  quilibet  quia  alia 
est  cognoscens,  ipsum  cognoscat.  Tertia 
conditio  est,  ut  non  acquiratur  per  de¬ 
monstrationem  vel  alio  simili  modo,  sed 
adveniat  quasi  per  naturam  habenti  ip¬ 
sum,  quasi  ut  naturaliter  cognoscatur  et 
non  per  acquisitionem.  Ex  ipso  enim  lu¬ 
mino  naturali  intellectus  agentis,  prima 
principia  sunt  cognita,  nec  acquiruntur 
per  ratiocinationes,  sed  solum  per  hoc 

quod  eorum  termini  innotescunt.  Quod 
quidem  fit  per  hoc  quod  a  sensibilibus 
accipitur  memoria,  cL  a  memoria  experi¬ 
mentum,  et  ab  experimento  illorum  ter¬ 
minorum  cognitio,  quibus  cognitis  co¬ 
gnoscuntur  hujusmodi  propositiones  com¬ 
munes,  quae  sunt  artium  et  scientiarum 
principia.  Manifestum  est  ergo,  quod 
certissimum  principium  sive  firmissimum 
tale  debet  esse  ut  circa  id  non  possit  er¬ 
rari,  et  quod  non  sit  suppositum,  et  quod 
adveniat  naturaliter.  —  4.  Metaphys.  1. 

6  (2). 

Tale  autem  principium  est  illud  :  «  im¬ 
possibile  est  eidem  simul  inesse  et  non 
inesse  idem  secundum  idem  »,  quia  im¬ 
possibile  est  quemcunque  opinari  quod 
idem  simul  sit  et  non  sit.  Sequeretur  enim 
hoc  inconveniens,  quod  contingit  et  con¬ 
traria  eidem  simul  inesse.  Dicit  enim 
Philosophus  in  fine  Perihermenias  (1.  2, 
c.  4 ;  al.  de  Inierpret.  c.  14),  quod  opinio¬ 
nes  sunt  contrariae,  non  quae  sunt  con¬ 
trariorum,  sed  quae  sunt  contradictionis 
per  se  loquendo.  Hae  enim  non  sunt  con¬ 
trariae  opiniones  primo  et  per  se,  ut  si 
unus  opinetur  quod  Socrates  est  albus, 
et  alius  opinetur  quod  Socrates  est  niger; 
sed  quod  unus  opinetur  quod  Socrates 
est  albus,  et  alius  opinetur  quod  Socrates 
non  est  albus.  Si  igitur  quis  opinetur  si¬ 
mul  duo  contradictoria  esse  vera,  opi¬ 
nando  simul  esse  et  non  esse,  habebit 
simul  contrarias  opiniones;  et  ita  contra¬ 
ria  simul  inerunt  eidem  :  quod  est  im¬ 
possibile.  Non  igitur  contingit  aliquem 
circa  haec  interius  mentiri,  et  quod  opi¬ 
netur  simul  idem  esse  et  non  esse.  Et 
propter  hoc  omnes  demonstrationes  re¬ 
ducunt  suas  propositiones  in  hanc  pro¬ 
positionem  sicut  in  ultimam  opinionem 
omnibus  communem.  Ipsa  enim  est  natu¬ 
raliter  principium  et  dignitas  omnium 
digni' itum.  —  Et  sic  patent  aliae  duae 
conditiones  :  quia  in  quantum  in  hanc 
reducunt  demonstrantes  omnia,  sicut  in 
ultimum  resolvendo,  patet  quod  non  ha¬ 
betur  ex  suppositione ;  in  quantum  vero 
est  naturaliter  principium,  sic  patet  quod 

advenit  habenti,  et  non  habetur  per  acqui¬ 
sitionem.  —  Ad  hujus  autem  evidentiam 
sciendum  est,  quod  cum  duplex  sit  ope¬ 
ratio  intellectus:  una,  qua  cognoscit  quod 
quid  est,  quae  vocatur  indivisibilium  in- 
telligentia  ;  alia,  qua  componit  et  divi¬ 
dit  ;  —  in  utraque  est  aliquod  primum. 
In  prima  quidem  operatione  est  aliquod 
primum,  quod  cadit  in  conceptione  intel¬ 
lectus,  scilicet  hoc  quod  dico  ens  :  nec 
aliquid  hac  operatione  potest  mente  con¬ 
cipi,  nisi  intelligatur  ens.  Et  quia  hoc 
principium  :  <r  impossibile  est  esse  et 
non  esse  simul  d  dependet  ex  intellectu 
cnlis,  sicut  hoc  principium:  «  omne  totum 
est  majus  sua  parte  »  ex  intellectu  totius 
et  partis ;  —  ideo  hoc  etiam  principium 
est  naturaliter  primum  in  secunda  ope¬ 
ratione  intellectus,  scilicet  componentis 
et  dividentis.  Nec  aliquis  po'.est  secun¬ 
dum  hanc  operationem  intellectus  aliquid 
intelligere  nisi  hoc  principio  intellecto. 
Sicut  enim  totum  et  partes  non  intelli- 
guntur  nisi  intellecto  ente,  ita  nec  hoc 
principium  :  <r  omne  totum  est  majus  sua 
parte  ?  nisi  intellecto  praedicto  principio 
firmissimo.  —  4.  Metaphys.  1.  6  (2). 

Ad  primum  ergo  dicendum,  quod  ve¬ 
rum  est  quod  Heraclitus  dixit,  idem  simul 
esse  et  non  esse.  Non  tamen  hoc  potuit 
opinari ;  non  enim  necessarium  est  quod 
quidquid  aliquis  dicit,  haec  mente  susci¬ 
piat  vel  opinetur  (4.  Metaphys.  1.  6  circa 
med.),  ut  dicit  Philosophus  (4.  Metaphys. 
lext.  9  ;  1.  3,  c.  3).  Dupliciter  autem  ali¬ 
qui  incidunt  in  hujusmodi  absurdas  posi¬ 
tiones  :  —  quidam  enim  ex  dubitatione ; 
cum  enim  eis  occurrunt  aliquae  sophisticae 
rationes,  ex  quibus  videantur  sequi  prae¬ 
dictae  positiones,  et  eas  nesciunt  solvere, 
concedunt  conclusionem,  unde  eorum 
ignorantia  est  facile  curabilis ;  non  enim 
obviandum  est  eis  vel  occurrendum  ad 
rationes  quas  ponunt,  sed  ad  mentem, 
ut  scilicet  solvatur  dubitatio  de  mentibus, 
perquam  in  hujusmodi  opiniones  incide¬ 
runt,  et  tunc  ab  istis  positionibus  rece¬ 
dunt.  Alii  vero  praedictas  positiones  pro- 
sequntiir  non  propter  aliquam  dubitatio- 

nem  eos  ad  hujusmodi  inducentem,  sed 
solum  causa  orationis,  id  est  ex  quadam 
protervia,  volentes  hujusmodi  rationes 
impossibiles  sustinere  propter  se  ipsas, 
quia  contraria  eorum  demonstrari  non 
possunt.  — 4.  Meiaphys.  1.  10  (3). 

Et  verum  est  quidem  quod  supra  dic¬ 
tum  p?’incipium  demonstrari  non  potest, 
ut  dictum  est  (in  c.  art.),  licet  fuerint 
aliqui  qui  praedictum  principium  demon¬ 
strare  volebant  propter  ineruditionem 
sive  indisciplinationem,  ut  dicit  Philoso¬ 
phus  (4.  Metaphys.  texi.  9  ;  1.  3,  c.  4).  Est 
enim  ineruditio,  quod  homo  nesciat,  quo¬ 
rum  oporteat  quaerere  demonstrationem, 
et  quorum  non.  Non  enim  possunt  omnia 
demonstrari.  Si  enim  omnia  demonstra¬ 
rentur,  cum  idem  per  se  ipsum  non 
demonstretur,  sed  per  aliud,  oporteret 
esse  circulum  in  demonstrationibus,  quod 
esse  non  potest,  quia  sic  idem  esset 
notius  et  minus  notum,  ut  patet  in  1. 
Poster,  {texi.  6;  c.  3.  Cf.  S.  Thomas 
lect.  8,  al.  7.)  Vel  oporteret  procedere  in 
infinitum  ;  sed  si  in  infinitum  procedere¬ 
tur,  non  esset  demonstratio  :  quia  quae¬ 
libet  demonstrationis  conclusio  redditur 
certa  per  reductionem  ejus  in  primum 
demonstrationis  principium.  Patet  igitur 
quod  non  sunt  omnia  demonstrabilia.  Et 
si  aliqua  sunt  non  demonstrabilis,  non 
possunt  dicere,  quod  aliquod  principium 
sit  magis  indemonstrabile  quam  praedic¬ 
tum.  (4.  Meiaphys.  1.  6  )  —  Medela  ergo 
contra  eos,  qui  contrarium  praedicti  prin¬ 
cipii  dicunt,  est  non  demonstratio,  sed 
argumentatio  vel  arguilio,  per  hoc  quod 
ipsa  vox  «  orationis  »  aliquid  significat 
{ibid.  1.  18)  :  ita  quod  non  accipiatur 
pro  principio  aliqua  propositio  qua  as¬ 
seratur  aliquid  de  re  vel  negetur  ab  ea  : 
hoc  enim  esset  quaerere  principium  ; 
sed  oportet  accipere  pro  principio,  quod 
nomen  significet  aliquid,  et  ip^i  qui  pro¬ 
fert,  in  quantum  se  loquentem  intelligit, 
et  alteri  qui  eum  audit.  Si  autem  hoc 
non  concedit,  tunc  talis  non  habebit  pro¬ 
positum,  nec  secum  nec  cum  alio ;  unde 
superfluum  erit  cum  eo  disputare.  Sed 


cum  hoc  dederit,  jam  statim  erit  demon¬ 
stratio  contra  eum  ;  statim  enim  invenitur 
aliquid  definitum  et  determinatum  quod 
per  nomen  significatur  distinctum  a  suo 
contradictorio.  Sed  tamen  hoc  non  erit 
demonstrans  praedictum  principium  sim¬ 
pliciter,  sed  tantum  erit  ratio  sustinens 
contra  negantes.  Ille  enim  qui  destruit 
sermonem  suum,  dicendo  quod  nomen 
nihil  significat,  oportet  quod  sustineat, 
quia  hoc  ipsum  quod  negat  proferre  non 
potest  nisi  loquendo  et  aliquid  signifi¬ 
cando.  —  4.  Metaphys.  1.  7  (3). 

Ad  secundum  dicendum,  quod  Philoso¬ 
phus  dicit  praedictum  principium  demon¬ 
strari  posse  «  argumentati  ve  ».  In  graeco 
est  (C  elenchice  »,  quod  melius  trans¬ 
fertur  €  redarguitive  ».  Nara  elenchus 
est  syllogismus  ad  contradicendum.  Unde 
inducitur  ad  redarguendam  aliquam  fal¬ 
sam  propositionem.  Et  propter  hoc  isto 
modo  ostendi  potest,  quod  impossibile  sit 
idem  esse  et  non  esse.  Sed  hoc  solum,  si 
ille  qui  ex  aliqua  dubitatione  negat  illud 
principium,  aliquid  nomine  significat  ut 
supra  (ad  primum)  dictum  est.  Si  vero 
nihil  dicit,  derisibile  est  quaerere  aliquam 
rationem  ad  illum  qui  nulla  utitur  ratione 
loquendo.  Talis  enim  in  hac  disputatione, 
qui  nihil  significat,  similis  erit  plantae. 
Animalia  enim  bruta  etiam  sigificant  ali¬ 
quid  per  talia  signa.  —  Differt  autem 
demonstrare  simpliciter  principium  prae¬ 
dictum  et  demonstrare  argumentative 
sive  elenchice;  quia  si  aliquis  vellet  de¬ 
monstrare  simpliciter  praedictum  princi¬ 
pium,  videretur  petere  principium,  ut 
supra  {ad  primum)  dictum  est,  quia  non 
posset  aliquid  sumere  ad  ejus  demon¬ 
strationem,  nisi  aliqua  quae  ex  veritate 
hujus  principii  dependerent.  Sed  cum 
hujusmodi  processus  a  minus  notis  ad 
hoc  magis  notum  principium  fiat  causa 
alterius  hominis  qui  hoc  negat,  tunc  pote¬ 
rit  esse  argumentatio  sive  elenchus,  et 
non  demonstratio,  scilicet  syllogismus 
contradicens  ei  poterit  esse,  cum  id  quod 
est  minus  notum  simpliciter  est  conces¬ 
sum  ab  adversario,  ex  quo  poterit  procedi 

ad  praedictum  principium  ostendendum 
quantum  ad  ipsum,  licet  non  simpliciter. 
—  4.  Mclaphys.  1.  6  (2). 

Ad  tertium  dicendum,  quod  haec  est 
ratio,  quare  Heraclitus  et  alii  dixerunt 
•  idem  posse  simul  esse  et  non  esse  ;  qui¬ 
bus,  sicut  dictum  est,  obviandum  est  ad 
mentem.  Dicendum  igitur  in  praedicta 
ratione,  quod  quodammodo  recte  dicunt, 
et  quodammodo  ignorant  quod  dicunt, 
inconvenienter  loquentes.  Ens  enim  dupli¬ 
citer  dicitur,  ens  actu  et  ens  in  potentia. 
Cum  igitur  dicunt,  quod  ens  non  sit  ex 
non  ente,  quodammodo  verum  dicunt  et 
quodammodo  non.  Nam  ens  fit  ex  non 
ente  actu,  ente  vero  in  potentia.  Unde 
etiam  aliquo  modo  idem  potest  esse 
simul  ens  et  non  ens,  et  aliquo  modo  non 
potest.  Contingit  enim  quod  idem  sit  con¬ 
traria  in  potentia,  non  tamen  in  actu.  Sic 
enim  tepidum  est  in  potentia  calidum  et 
frigidum,  non  tomen  in  actu.  — 4.  Meta- 
phys.  1.  10  (3)  ;  11.  Metaphys.  1.  6. 

Ad  quartum  dicendum,  quod  antiqui 
hoc  opinabantur,  quod  prudentia  sive 
sapientia  vel  scientia  non  esset  nisi  sen¬ 
sus.  Non  enim  ponebant  differentiam 
inter  sensum  et  intellectum.  Cognitio 
autem  sensus  fit  per  quandam  alteralio- 
nem  sensus  ad  sensibilia.  Et  ita  quod 
sensus  aliquid  sentiat,  provenit  ex  im¬ 
pressione  rei  sensibilis  in  sensum ;  et  sic 
semper  cognitio  sensus  correspondet 
naturae  rei  sensibilis,  ut  videtur.  Oportet 
igitur  secundum  eos  quod  illud,  quod 
videtur  secundum  sensum,  sit  de  neces¬ 
sitate  verum.  Cum  autem  conjunxerimus, 
quod  omnis  cognitio  est  sensitiva,  sequi¬ 
tur  quod  omne  quod  alicui  apparet  quo¬ 
cunque  modo,  sit  verum.  Haec  autem 
ratio  non  solum  deficit  in  hoc  quod  ponit 
sensum  et  intellectum  idem,  sed  et  in  hoc 
quod  ponit  judicium  sensus  nunquam  falli 
de  sensibilibus.  Fallitur  enim  de  sensibi¬ 
libus  communibus  et  per  accidens,  licet 
non  de  sensibilibus  propriis,  nisi  forte  ex 
indispositione  organi.  Nec  oportet  quod, 
quamvis  sensus  alteretur  a  sensibilibus, 
judicium  sensus  sit  verum  ex  conditioni- 

bus  rei  sensibilis.  Non  enim  oportet  quod 
actio  agentis  recipiatur  in  patiente  secun¬ 
dum  modum  agentis,  sed  secundum  mo¬ 
dum  patientis  et  recipientis.  Et  inde  est 
quod  sensus  non  est  quandoque  dispositus 
ad  recipiendum  formam  sensibilis  secun¬ 
dum  quod  est  in  ipso  sensibili;  quare  ali¬ 
ter  aliquando  judicat  quam  rei  veritas 
se  habeat.  —  4.  Metaphys.  1.  12  (3)  ;  1. 
de  Anima  1.  3. 

Nunquam  tamen  sensus  fallitur  circa 
passionem  ipsam  sensibilem,  sed  circa 
passionis  subjectum  :  verbi  gratia,  cum 
de  eodem  subjecto,  scilicet  vino,  gustui 
quandoque  videtur  quod  est  dulce,  et 
quandoque  quod  non  est  dulce.  Quod 
provenit  vel  propter  mutationem  corpo¬ 
ris  sensibilis  vel  instrumenti  quod  est 
infectum  amaris  humoribus,  et  sic  quid¬ 
quid  gustat,  ei  non  dulce  videtur,  vel 
propter  mutationem  ipsius  vini.  Sed  nun¬ 
quam  gustus  mutat  judicium  suum,  quin 
ipsam  dulcedinem  talem  judicet  esse  qua¬ 
lem  perpendit  in  dulci,  quando  judicavit 
eam  esse  dulcem ;  sed  de  ipsa  dulce¬ 
dine  semper  verum  dicit,  et  semper 
eodem  modo.  Unde  si  judicium  sensus  est 
verum,  sicut  ipsi  ponunt,  sequitur  etiam 
quod  natura  dulcis  ex  necessitate  sit 
talis,  et  sic  erit  aliquid  determinate  verum 
in  rebus.  Sequitur  etiam  quod  nunquam 
affirmatio  et  negatio  sunt  simul  vera, 
quia  nunquam  sensus  simul  dicit  aliquid 
esse  dulce  et  non  dulce.  —  4  Metaphys. 
1. 14  (3). 

Cum  vero  dicitur,  quod  de  eodem  sen¬ 
sibili  diversi  diverso  modo  judicant, 
dicendum,  quod  dignum  est  admirari,  si 
aliqui  de  hoc  quaerunt  vel  dubitant, 
utrum  magnitudines  tales  sint  quales 
videntur  a  remotis,  vel  quales  videntur  a 
propinquis.  Quasi  enim  per  se  verum  est, 
quod  sensus  propinquas  magnitudines 
judicat  tales  esse  quales  sunt,  remotas 
autem  minores  quam  sunt:  quia  quod  a 
remotiori  videtur,  videtur  minus,  ut  in 
perspectiva  probatur.  Et  simile  est,  si 
quis  dubitat,  utrum  colores  sint  tales 
quales  videntur  a  remotis,  vel  quales 

•videntur  a  propinquis.  Constat  enim 
quod  virtus  agentis  quanto  plus  in 
remotis  porrigitur  in  agendo,  tanto  defi- 
cientior  ejns  invenitur  effectus.  Ignis 
enim  minus  calefacit  quse  distant  quam 
quae  sunt  propinqua.  Et  propter  hoc 
verius  est  judicium  sensus  de  coloribus 
sensibilibus  in  propinquo  quam  in  re¬ 
moto.  Et  simile  est  etiam,  si  quis  dubi¬ 
tat  utrum  aliqua  talia  sint  qualia  viden¬ 
tur  sanis  aut  qualia  videntur  infirmis. 
Sani  enim  habent  organa  sensuum  bene 
disposita,  et  ideo  species  sensibilium  in 
eis  recipiuntur  prout  sunt,  et  propter  hoc 
verum  est  judicium  sanorum  de  sensibi¬ 
libus.  Organa  vero  infirmorum  sunt  indis¬ 
posita  ;  unde  non  convenienter  immutan¬ 
tur  a  sensibilibus;  et  propter  hoc  eorum 
judicium  de  eis  non  est  rectum,  ut  patet 
in  gustu,  cujus  organum  quia  in  infir¬ 
mis,  corruptis  humoribus,  est  infectum, 
ea  quse  sunt  boni  saporis  eis  insipida 
videntur.  Et  simile  iterum  est,  utrum 
pondera  sint  ita  gravia,  sicut  videntur 
debilibus,  vel  sicut  videntur  robustis. 
Constat  enim  quod  robusti  de  ponde¬ 
ribus  judicant  secundum  quod  sunt  ; 
non  autem  ita  est  in  debilibus,  in  quibus 
difficultas  ad  sustinendum  pondus  non 
solum  provenit  ex  magnitudine  ponderis, 
quemadmodum  in  robustis,  sed  etiam  ex 
paucitate  virtutis,  unde  etiam  parva  poniJ 
dera  eis  magna  videntur.  Simile  est,  si 
aliqui  dubitant,  utrum  veritas  sic  se 
habeat  sicut  videtur  dormientibus,  aut 
sicut  videtur  vigilantibus.  In  dormienti¬ 
bus  enim  ligati  sunt  sensus,  et  ita  judi¬ 
cium  eorum  de  sensibilibus  non  potest 
esse  liberum^  sicut  est  judicium  vigilan¬ 
tium,  quorum  sensus  sunt  soluti.  —  4. 
Melaphys.  1.  14  (3). 

Unde  patet  rationem  esse  nullam,  qua 
ponebant  omne  quod  videtur  esse  verum; 
hoc  enim  ponebant,  quia  diversarum  opi¬ 
nionum  non  potest  accipi  quse  verior  sit, 
sicut  supra  dictum  est. 

Ad  quintum  dicendum,  quodislse  dubi- 
lationes  stultae  sunt,  quomodo  possit  diju¬ 
dicari  sanus  per  certitudinem  ab  infirmo 


et  vigilans  a  dormiente,  et  sapiens  a  stulto, 
et  breviter  quomodo  in  omnibus  diver¬ 
sitatibus  opinionum  possit  discerni,  quis 
illorum  judicet  recte  in  omnibus,  cum  qui¬ 
busdam  videatur  aliquis  esse  sapiens,  qui 
aliis  videtur  stultus,  et  sic  de  aliis.  Simi¬ 
les  enim  sunt  illi  dubitationi,  qua  dubi¬ 
tatur  utrum  nunc  dormiamus  an  visri- 
lemus.  Horum  enim  omnium  distinctio 
per  se  non  est.  Omnes  enim  dubitationes 
praedictae  idem  valent,  quia  ex  eadem 
radice  procedunt.  Volunt  enim  isti  so¬ 
phistae,  quod  omnium  possunt  accipi  ra¬ 
tiones  demonstrativae.  Patet  enim,  quod 
ipsi  quaerebant  aliquod  principium,  quod 
esset  eis  quasi  regula  ad  discernendum 
inter  infirmum  et  sanum,  inter  vimlan- 
tem  et  dormientem.  Nec  erant  contenti 
istam  regulam  qualitercunque  scire,  sed 
eam  volebant  per  demonstrationem  acci¬ 
pere.  Sed  haec  est  infirmitas  mentis  eorum, 
quod  quaerant  rationem  demonstrativam 
eorum,  quorum  non  est  demonstratio.  Et 
hoc  est  eis  facile  ad  credendum,  quia  non 
est  hoc  difficile  sumere  etiam  per  demon¬ 
strationem.  Ratio  enim  per  demonstrativa 
probat,  quod  non  omnia  demonstrari  pos¬ 
sunt,  quia  sic  esset  abire  sic  infinitum. 
—  4.  Metaphys.  1.  15  (3). 

Docet  autem  Philosophus  expositione 
ejusmodi  sophistarum  eis  resistere  et 
praedictum  inconveniens  evitare,  dicens, 
quod  nisi  ponantur  omnia  quae  sunt  esse 
ad  aliquid,  non  potest  dici  quod  omne 
apparens  sit  verum.  Si  enim  sunt  quae¬ 
dam  in  rebus,  quae  secundum  se  habent 
esse  absolutum,non  per  relationem  ad  sen¬ 
sum  vel  opinionem,  non  erit  idem  eis  esse 
quod  apparere  :  hoc  enim  dicit  relationem 
ad  sensum  vel  opinionem,  quia  apparens 
alicui  apparet.  Patet  igitur,  quod  qui¬ 
cunque  dicit  omnia  apparentia  esse  vera, 
facit  omnia  entia  esse  ad  aliquid,  scilicet 
in  respectu  ad  opinionem  vel  sensum.  Et 
ideo  contra  praedictas  sophistas,  qui  quae¬ 
runt  vim  in  oratione,  si  aliqui  dignantur 
concedere  hanc  positionem  quam  ipsi 
ponunt,  observandum  est  eis,  ne  dedu¬ 
cantur  ad  concedendum  contradictoria 

simul  esse  vera.  Quia  non  est  dicendum 
absolute,  quod  omne  apparens  est  verum; 
sed  quod  apparet  est  verum  cui  apparet, 
et  quantum  apparet,  et  quando  apparet, 
et  sicut  apparet.  Ex  hoc  enim  non  sequi¬ 
tur  contradictoria  simul  esse  vera;  esse 
enim  huic  verum,  et  non  esse  verum  illi, 
non  est  contradictorium.  Et  haec  respon¬ 
sio  est  ad  hominem.  Sufficit  autem,  ut 
ostendatur  falsam  absolute  esse  illam 
opinionem,  quod  dicatur,  quod  manifeste 
falsum  est  idem  esse  in  rebns  esse  quod 
apparere,  ut  probat  Philosophus  4.  Meta- 
phys.  {texi.  21  sqq. ;  1.  3,  c.  5,  6  et  7.) 
—  1.  Melaphys.  1.  15  (3). 

Ad  sextum  dicendum,  quod  duplex  est 
cognitio.  Quaedam  est  sensitiva,  et  haec  est 
duplex  :  exterior,  qua  aliquid  cognosci¬ 
tur  per  sensus  exteriores,  ut  per  visum  ; 
et  interior,  qua  aliquid  cognoscitur  per 
sensus  interiores,  ut  per  sensum  commu¬ 
nem.  Alia  est  cognitio  et  talis 

etiam  est  duplex  :  quaedam  est  cognitio 
terminorum;  alia  est  cognitio  propositio¬ 
num  ;  et  ista  est  duplex,  alia  est  cogni¬ 
tio  praemissarum  sive  principiorum,  alia 
est  cognitio  conclusionum.  —  Unde  inter 
has  cognitiones  talis  est  ordo.  Nam  omnis 
cognitio  intellectiva  conclusionum  fit  ex 
praeexistenti  cognitione  praemissorum  sive 
principiorum;  cognitio  autem  intellectiva 
preemissarum  fit  ex  praeexistenti  cogni¬ 
tione  intellectiva  terminorum’.  Sed  cogni¬ 
tio  intellectiva  terminorum  fit  ex  praeexi¬ 
stenti  cognitione  sensitiva  exteriori ;  et 
ibi  est  status.  Cognitio  igitur  primi  prin¬ 
cipii  fit  ex  praeexistenti  cognitione  intellec¬ 
tiva  terminorum,  cujus  cognitio  est  nobis 
naturalis,  quia  scilicet  non  acquiritur  per 
deductionem  syllogisticam.  —  Tabula 
Aurea  voce  «  principium  d  n.  19 ;  Tabida 
Concord.  n.  1056. 

ARTICULUS  II 

UTRUM  INTER  PROPOSITIONES  CONTRADICTO¬ 
RIAS  POSSIT  DARI  MEDIUM. 

Videtur  quod  inter  propositiones  con¬ 
tradictorias  possit  dari  medium. 

1.  Omnis  enim  mutatio  est  inter  termi¬ 
nos  incontingentes  et  contradictorios,  ut 
dicit  Philosophus  (1.  Phys.  text.  42  ad  A5  ; 
c.  5) ;  sed  in  quibusdam  mutationibus 
est  assignare  aliquod  medium  (4.  Sent. 
dist.  11,  q.  1,  a.  3,  sol.  2,  ad.  3)  :  ergo 
inter  terminos  contradictorios  potest  dari 
medium.  —  1.  Phys.  1.  10;  4.  Melaphys. 
1.  16  (4). 

2.  Praeterea,  semper  unum  contrario¬ 
rum  se  habet  ut  contradictorium  respectu 
alterius;  idem  enim  est  homo  niger  et 
homo  non  albus ;  sed  inter  contraria 
potest  dari  medium  :  ergo  et  inter  con¬ 
tradictoria;  ergo  et  inter  contradictorias 
propositiones.  —  Opusc.  37,  c.  2  ;  4.  Meta- 
phys.  1.  16  (4). 

Sed  contra  est  :  1.  auctoritas  PhilosO' 
phi  4.  Melaphys.  {texi.  27 ;  1.  3,  c.  7) 
asserentis  et  probantis,  quod  inter  con¬ 
tradictiones  quidquam  medium  esse  non 
contingit.  —  4.  Melaphys.  1.  16  (4). 

2.  Praeterea,  intellectus  in  omni  con¬ 
ceptione  sua,  qua  sentit  et  intelligit,  aut 
affirmat  aliquid  aut  negat.  Sive  autem 
affirmet  sive  neget,  oportet  ut  verum 
dicat  aut  mentiatur  :  quia  quando  intel¬ 
lectus  sic  componit  vel  affirmando  vel 
negando,  sicut  est  in  re,  verum  dicit ; 
quando  autem  non  sic,  mentitur.  Et  ita 
patet,  quod  semper  oportet  quod  sit  vera 
vel  affirmatio  vel  negatio  :  quia  oportet 
quod  aliqua  opinio  sit  vera,  et  omnis  opi¬ 
nio  negatio  est  vel  affirmatio.  Et  sic  non 
est  medium  in  contradictione.  — ■  Ibid. 

3.  Praeterea,  si  quis  interrogaret,  utrum 
homo  vel  aliquid  aliud  sit  album,  oportet 
quod  respondens  vel  assentiat  vel  non 
assentiat.  Et  si  assentiat,  planum  est 
quod  dicit  affirmationem  esse  veram ;  si 
autem  non  assentiat  respondendo  non, 
constat  quod  negat.  Nec  negat  aliquid 
aliud  quam  illud,  quod  ille  interrogavit. 
Relinquitur  ergo  quod  respondens  ad 
quaestionem  vel  necesse  habet  concedere 
affirmationem  vel  proferre  negativam.  — 
Ibid. 

Respondeo  dicendum  cum  Philosopho 

4.  Melaphys.  {texi.  27  ;  1.  3,  7),  quol 

sicut  contradictoria  non  possqnt  esse 
simul  vera,  ita  nec  potest  esse  medium 
inter  contradictionem  ;  sed  de  uno  quo¬ 
que  necessarium  est  aut  affirmare  aut 
negare.  —  Et  hoc  manifestum  est  primo 
ex  definitione  veri  aut  falsi.  Non  enim 
aliud  est  mmgis  falsum,  quam  dicere  non 
esse  quod  est,  aut  esse  quod  non  est.  Et 
nihil  aliud  est  magis  verum,  quam  dicere 
esse  quod  est,  aut  non  esse  quod  non 
est.  Patet  igitur  quod  quicunque  dicit 
aliquid,  aut  dicit  verum  aut  dicit  falsum. 
Si  dicit  verum,  oportet  ita  esse,  quia  ve¬ 
rum  est  esse  quod  est  ;  si  dicit  falsum, 
oportet  illud  non  esse,  quia  falsum  nihil 
aliud  est  quam  non  esse  quod  est.  Et 
similiter  si  dicit  hoc  non  esse  :  si  dicit 
falsum,  oportet  esse  ;  si  verum,  oportet 
non  esse ;  ergo  de  necessitate  aut  affir¬ 
mativa  aut  negativa  vera  est.  Sed  ille, 
qui  ponit  medium  inter  contradictionem, 
non  dicit  quod  necesse  sit  dicere  de  ente 
esse  vel  non  esse,  neque  quod  necesse 
sit  de  non  ente  ;  et  ita  nec  affirmans 
nec  nesans  de  necessitate  dicit  verum 
vel  falsum.  —  4.  Metaphys.  1.  16  (4). 

Secundo  id  manifestatur,  quia  medium 
inter  duo  aliqua  accipi  potest  uno  modo 
vel  participatione  utriusque  extremi, 
quod  est  medium  in  eodem  genere,  sicut 
viride  vel  pallidum  inter  album  et  ni¬ 
grum  ;  alio  modo  per  abnegationem,  quod 
eliam  est  diversum  in  genere,  sicut  inter 
hominem  et  equum,  quod  nec  est  homo 
nec  est  equus,  ut  lapis.  Si  ergo  inter 
contradictoria  est  medium,  aut  hoc  erit 
primo  modo  aut  secundo.  Si  secundo 
modo,  tunc  nihil  permutatur,  quod  sic 
patet.  Omnis  enim  permutatio  est  ex  non 
bono  in  bonum,  aut  ex  bono  in  non  bo¬ 
num  ;  quare  etiam  cum  est  mutatio  inter 
contraria,  ut  inter  album  et  nigrum,  est 
mutatio  inter  contradictorie  opposita,  nam 
nigrum  est  non  album.  Non  potest  autem 
esse  mutatio  nisi  inter  contraria  et  me¬ 
dia  quae  sunt  unius  generis  ;  nec  potest 
esse  mutatio  de  uno  extremo  in  alterum 
nisi  per  medium.  Si  igitur  est  medium 
inter  contradictoria  per  abnegationem, 


id  est  alterius  generis,  nulla  poterit  esse 
mutatio  de  extremo  in  medium,  et  ita 
per  consequens  de  extremo  in  extre¬ 
mum.  —  Si  autem  primo  modo,  scilicet 
quod  sit  medium  in  contradictione  quasi 
ejusdem  generis,  participatione  utrius¬ 
que,  sicut  pallidum  inter  album  et  ni¬ 
grum,  sequitur  hoc  inconveniens,  quod 
sit  aliqua  generatio  qum  terminetur  ad 
album,  et  non  fiat  ex  non  albo  :  quia  ad 
unum  extremum  non  tantum  fit  mutatio 
ex  alio  extremo,  sed  etiam  ex  medio.  Hoc 
autem  non  videtur  esse  verum,  scilicet 
quod  sit  aliqua  generatio  terminata  ad 
album,  quae  non  fiat  ex  non  albo.  — 
4.  Metaphys.  1.  16  (4j. 

Ad  primum  ergo  dicendum,  quod  in 
mutatione  quae  est  inter  affirmationem 
et  negationem,  non  potest  secundum  se 
accipi  medium  ;  per  accidens  autem  po¬ 
test  accipi  ex  parte  negationis,  cui  ali¬ 
quid  adjungitur,  quod  magis  vel  minus 
distat  ab  affirmatione,  sive  illud  sit  con¬ 
trarium  in  eodem  genere  directe,  sive 
dispositio  contraria  :  —  sicut  inter  non 
album  et  album  accipitur  per  accidens 
medium  ex  parte  coloris,  cui  conjungitur 
negatio  albedinis,  secundum  quod  magis 
vel  minus  distat  ab  albedine  ;  et  inter 
non  ignem  et  ignem  accipitur  medium, 
secundum  quod  aliquid  est  magis  vel 
minus  frigidum  aut  humidum.  Unde  in 
omnibus  mutationibus,  in  quibus  est  af¬ 
firmatio  et  negatio  tantum,  seu  privatio 
et  forma  tantum,  per  se  loquendo,  non 
potest  intelligi  medium,  sicut  nec  reces¬ 
sus  a  termino  a  quo,  vel  accessus  ad 
terminum  ante  perventionem  ad  ultimum 
terminum.  —  4.  Sent.  dist.  11,  q.  1,  a. 
3,  sol.  2,  ad  3,  circa  med. 

Ad  secundum  dicendum,  quod  in  con¬ 
trariis  non  reperitur  contradictio  abso¬ 
lute;  unde  Socrates  est  albus,  Socrates 
non  est  albus,  non  est  contradictio  abso¬ 
lute,  sed  contradictio  participata  in  con¬ 
trariis,  in  albo  scilicet  et  in  nigro ;  et 
ideo  in  omnibus  talibus  propositionibus 
utrumque  extremum  est  in  genere.  Quod 
autem  propositiones  contradictoriae  sint 

in  genere,  puta  homo  albus,  homo  non 
albus,  homo  currit,  homo  non  currit, 
hoc  non  est  per  naturam  contradictionis 
simpliciter,  sed  propter  resolutionem  pro¬ 
positionum  contrariarum  in  contradicto¬ 
rias,  ex  quibus  naturam  oppositionis  acci¬ 
piunt.  Et  quod  inter  aliqua  contraria  sit 
medium,  hoc  non  convenit  eis  ex  ratione 
contradictionis  quae  est  in  eis,  sed  ratione 
adjuncti  ad  negationem;  et  sic  non  sequi¬ 
tur,  si  inter  illa  sit  medium,  quod  sit 
et  inter  contradictoria.  —  Opusc.  37,  c. 
2;  4.  Sent.  dist.  11,  q.  1,  a.  3,  sol.  2,  ad 
3,  circa  med. 


QUESTIO  V 

DE  PRINCIPIO  PRODUCTIVO  ENTIS  REALIS. 

Post  hoc  considerandum  de  principiis 
entis  realis,  quae  quidem  vel  sunt  interna 
vel  externa  :  interna  sunt  ut  potentia  et 
actus  et  alia  hujusmodi,  de  quibus  infra 
agetur;  externa  autem  sunt  finis  et  effi¬ 
ciens.  Et  quia  de  fine  tum  in  Physica  tum 
in  Morali  sufficienter  dictum  est,  ideo 
hic  tantum  de  efficiente  tractabitur. 

CIRCA  QUOD  QUiERUNTUR  QUATUOR: 

1.  Utrum  in  genere  entium  necesse  sit  dari 
unum  primum  ens,  quod  sit  causa  cetero¬ 
rum. 

2.  Utrum  primum  ens  sit  suum  esse. 

3.  Utrum  primum  ens  sit  summe  et  maxime 
ens  ac  proinde  infinitum. 

4.  Utrum  possint  esse  plura  prima  entia,  an 
necessario  sit  unum. 

ARTICULUS  I 

UTRUM  IN  GENERE  ENTIUM  NECESSE  SIT 
DARI  UNUM  PRIMUM  ENS,  QUOD  SIT  CAUSA 
CETERORUM. 

Videtur  quod  in  genere  entium  non 
necesse  sit  dari  unum  primum  ens,  quod 
sit  causa  ceterorum. 


-  METAPHYSIGA 

1.  Quod  enim  potest  compleri  per  pau¬ 
ciora  principia,  non  fit  per  plura  ;  sed 
videtur  quod  omnia  quse  apparent  in 
mundo,  possint  compleri  per  alia  princi¬ 
pia,  absque  hoc  quod  detur  unum  }  ri- 
mum  ens  quod  sit  causa  ceterorum  : 
quia  ea  qum  sunt  naturalia,  reducuntur 
in  primum  quod  est  natura  ;  ea  vero 
qu3e  sunt  a  proposito,  reducuntur  in 
principium  quod  est  ratio  humana  vel 
voluntas  :  nulla  est  ergo  necessitas  po¬ 
nere  unum  primum  ens  quod  sit  causa 
ceterorum.  —  la,  q.  2,  a.  3,  arg.  2. 

2.  Prseterea,  ens  dicitur  ab  esse  ; 
ergo  et  primum  ens  habet  esse  ;  sed,  ut 
dicitur  in  lib.  de  Causis  (propos.  4), 
prima  rerum  creatarum  est  esse  :  ergo 
et  esse  primi  entis  si  daretur,  esset  crea¬ 
tum  ;  ergo  non  esset  causa  omnium  en¬ 
tium,  quia  nihil  est  causa  sui  ipsius.  — 
de  Causis  lect.  4. 

3.  Prseterea,  nihil  quod  est  in  aliquo 
genere,  est  universalis  causa  eorum  quae 
sunt  in  genere  illo  ;  ergo  nihil  quod  est 
in  genere  entium,  potest  esse  causa  om¬ 
nium  entium.  — 4.  c.  Geni.  c.  7,  rat.  14. 

Sed  contra  est,  quod,  ut  dicit  Philosophus 
10.  Meiaphys.  {text.  2  ;  1.  9,  c.  1),  in  quo¬ 
libet  genere  oportet  esse  unum  primum, 
quod  est  simplicissimum  in  genere  illo, 
et  mensura  omnium  quae  sunt  illius  gene¬ 
ris  ;  sed  primum  in  unoquoque  genere 
est  causa  ceterorum  quae  sunt  in  genere 
illo  :  ergo  in  genere  entium  necesse  est 
dari  unum  primum  ens  quod  sit  causa 
ceterorum.  —  10.  Meiaphys.  1.  2  (1) ;  1. 
Poster.  1.  36  (34)  ;  la,  q.  105,  a.  3,  c. 

Respondeo  dicendum,  quod  necesse  est 
in  quolibet  genere  dari  unum  primum, 
quod  sit  causa  ceterorum,  ac  proinde 
etiam  in  genere  entium.  Oportet  enim, 
si  aliquid  unum  communiter  in  pluribus 
invenitur,  quod  ab  aliqua  una  causa  in 
illis  causetur  ;  non  enim  potest  esse  quod 
illud  commune  utrique  ex  se  ipso  con¬ 
veniat,  cum  utrumque,  secundum  quod 
ipsum  est,  ab  altero  distinguatur,  et  di¬ 
versitas  causarum  diversos  effectus  pro¬ 
ducat.  Cum  ergo  esse  inveniatur  omni- 

bus  rebus  commune,  quae  secundum  illud 
quod  sunt  ad  invicem  distinctae  sunt, 
oportet  quod  de  necessitate  eis  non  ex  se 
ipsis  conveniat,  sed  ab  aliqua  una  causa 
esse  attribuatur.  Et  haec  est  causa,  quae 
dicitur  primum  ens.  —  de  Pot.  q.  3,  a.  b, 
c.  —  Secundo  id  manifestatur  sic.  Cum 
aliquid  diversimode  a  pluribus  inveni¬ 
tur  participatum,  oportet  ut  sit  aliquod 
in  quo  illud  perfectissime  inveniatur. 
Nam  ea  quae  positive  secundum  magis  et 
minus  dicuntur,  hoc  habent  ex  accessu 
remotiori  vel  propinquiori  ad  aliquid 
unum,  quod  est  maxime  et  perfectissime 
tale  :  sicut  magis  calidum,  quod  appro¬ 
pinquat  maxime  calido.  Si  enim  unicui¬ 
que  eorum  ex  se  ipso  illud  conveniret, 
non  esset  ratio,  cur  perfectius  in  uno 
quam  in  alio  inveniretur.  Est  ergo  po¬ 
nere  unum  ens  perfectissimum  et  veris¬ 
simum.  Patet  autem  inductione,  quod 
illud  quod  est  perfectissimum  et  primum 
in  aliquo  genere,  est  causa  ceterorum 
quae  sunt  illius  generis  :  sicut  ignis,  qui 
est  maxime  calidus,  est  calidorum  ;  et 
sol,  qui  est  maxime  lucidus,  est  causa 
ceterorum  lucidorum  ;  et  sic  de  aliis. 
Ergo  primum  et  maxime  ens  erit  causa 
omnium  entium.  —  Ibid.  et  la,  q.  2,  a. 
3,  rat.  4.  —  Tertio  probatur  sic  :  Illud 
quod  est  per  alterum,  reducitur  sicut  in 
causam  ad  illud  quod  est  per  se ;  unde 
si  esset  unus  calor  per  se  existens,  opor¬ 
teret  ipsum  esse  causam  omnium  cali¬ 
dorum,  quae  per  modum  participationis 
calorem  habent.  Est  autem  ponere  ali¬ 
quod  ens  quod  est  ipsum  suum  esse  ; 
quod  ex  hoc  probatur,  quia  oportet  esse 
aliquod  primum  ens,  quod  sit  actus  pu¬ 
rus,  in  quo  nulla  sit  compositio.  Unde 
oportet  quod  ab  uno  illo  ente  omnia  alia 
sint,  quaecunque  non  sunt  suum  esse, 
sed  habent  esse  per  modum  participatio¬ 
nis.  Et  haec  est  ratio  Avicennae.  —  de 
Pot.  q.  3,  a.  5,  c. 

Ad  primum  QY^Q  dicendum,  quod  omnis 
multitudo  procedit  ab  unitate  ;  unde  cum 
assignetur  aliud  principium  iis  quae  fiunt 
naturaliter,  et  aliud  iis  quae  fiunt  a  pro¬ 


posito,  necessarium  est  quod  utrumque  ad 
unum  aliquod  primum  referatur.  Et  vide¬ 
mus,  quod  cum  natura  propter  determi¬ 
natum  finem  operetur,  necesse  est  quod 
operetur  ex  directione  alicujus  superioris 
agentis  ipsi  finem  praefigentis.  Ergo  supra 
naturam  est  aliquod  principium  ipsam 
movens  et  dirigens.  Et  similiter  etiam 
quae  ex  proposito  fiunt,  oportet  reducere 
in  aliquam  altiorem  causam,  quae  non  sit 
ratio  et  voluntas  humana  :  quia  haec 
mutabilia  sunt  et  defectabilia ;  oportet 
autem  omnia  mobilia  et  deficere  possibi¬ 
lia,  reduci  in  aliquod  primum  principium 
immobile  et  per  se  necessarium  ;  et  illud 
est  primum  ens.  —  la,  q.  115,  a.  3,  c. ; 
q.  2,  a.  3,  ad  2. 

Ad  secundum  dicendum,  quod  haec  pro¬ 
positio  est  secundum  sententiam  Plato¬ 
nis  ;  unde  etiam  propositionem  hanc 
Proculus  in  suo  libro,  qui  intitulatur 
Elevatio  Theologica,  ponit  sub  his  verbis, 
quoniam  a  participantium  divina  pro¬ 
prietate,  et  deificatorum  primum  est  et 
superprimum  ens  d.  Cujus  quidem  ratio 
est  secundum  positiones  Platonicas,  quia 
quando  aliquid  est  communius,  tanto 
ponebant  illud  esse  magis  separatum,  et 
quasi  prius  a  posterioribus  participatum, 
et  sic  esse  posteriorum  causam ;  in  ordine 
autem  eorum  quae  de  rebus  dicuntur, 
communissimum  ponebant  Platonici  unum 
et  bonum,  communius  etiam  quam  ens, 
quia  bonum  vel  unum  de  aliquo  inveni¬ 
tur  praedicari,  de  quo  non  praedicatur  ens 
secundum  eos,  scilicet  de  materia  prima, 
quam  Plato  conjungebat  cum  non  ente, 
non  distinguens  inter  materiam  et  pri¬ 
vationem,  ut  habetur  in  1.  Phys.  {text.  79, 
80,  81 ;  c.  9) ;  et  tamen  materiae  attribue¬ 
bat  unitatem  et  bonitatem,  in  quantum 
habet  ordinem  ad  formam.  Bonum  enim 
non  solum  dicitur  de  fine,  sed  de  eo  quod 
est  ad  finem.  Sic  igitur  summum  et  pri¬ 
mum  rerum  principium  ponebant  Plato¬ 
nici  ipsum  unum  et  ipsum  bonum  sepa¬ 
ratum.  Sed  post  unum  et  bonum  nihil 
invenitur  ita  commune  sicut  ens;  et  ideo 
ipsum  ens  separatum  ponebant  quidem 

creatum,  utpote  participans  bonitatem  et 
unitatem  in  numero,  sed  ponebant  ipsum 
primum  inter  omnia  creata.  Dionysius 
autem  ordinem  quidem  separatorum  abs¬ 
tulit  dicens,  quod  non  est  aliud  ipsum 
bonum  et  ipsum  esse,  et  ipsa  vita  et  ipsa 
sapientia, '  sed  unum  et  idem  quod  est 
Deus,  a  quo  derivatur  in  res  et  quod  sint 
et  quod  vivant  et  quod  intelligant  [de  Div. 
Nom.  prolog.  comment.,  et  c.  7,  lect.  1  et 
3).  Ponit  tamen  eundem  ordinem  in  per¬ 
fectionibus,  quas  ceterae  res  participant 
ab  uno  principio,  quod  est  primum  ens 
et  Deus.  Unde  in  cap.  4  de  Div.  Nom. 
(§  3 ;  — ■  Migne  coi.  698)  praeordinat 
nomen  boni  omnibus  divinis  nominibus, 
et  dicit,  quod  ejus  participatio  usque  ad 
non  ens  extenditur,  intelligens  per  non 
ens  materiam  primam.  {Ibid.  c.  4,  lect.  1 
et  2.)  Sed  inter  ceteras  perfectiones  a  Deo 
participatas  in  rebus  primo  ponit  esse, 
sicut  enim  dicit  in  cap.  5  de  Div.  Nom. 
(§  5 ;  —  Migne  coi.  819),  «  ante  alias  Dei 
participationes  esse  praepositum  est;  et 
est  ipsum  secundum  se  esse,  senius  eo 
quod  est  per  se  vitam  esse,  et  eo  quod 
est  per  se  sapientiam  esse,  et  eo  quod  est 
per  se  divinam  similitudinem  esse  ».  {Ibid. 
c.  5,  lect.  1.)  Et  secundum  hunc  sensum 
auctor  lib.  de  Causis  (propos.  4)  dicit, 
quod  prima  rerum  creatarum  est  esse ; 
dicit  enim,  quod  hujus  ratio  est,  quia 
esse  est  supra  sensum  et  supra  animam 
et  supra  intelligentiam.  —  de  Cazms  lect. 

;  de  Div.  Nom.  11.  cit. 

Ad  tertium  dicendum,  quod  primum^ 
quod  in  unoquoque  genere  est  causa 
ceterorum,  non  est  univocum  respectu 
illorum,  quorum  est  causa  universalis: 
quia  agens  univocum  non  habet  causa- 
litatem  super  totam  speciem,  alias  esset 
causa  sui  ipsius,  sed  tantum  super  ali¬ 
quod  individuum  speciei ;  agens  autem 
aequivocum  habet  causalitatem  super 
totam  speciem.  Unde  causae  univocae  sunt 
quasi  instrumenta  causarum  aequivoca- 
rum,  sicut  corpora  inferiora  corporum 
superiorum,  et  sic  patet  quod  primum 
ens,  ut  est  primum  agens,  est  aequivo- 

cum.  —  2.  c.  Gent.  c.  21,  rat.  4  ;  Quodl. 
3,  a.  6,  ad  1  ;  de  Pol.  q.  7,  a.  7,  al  7  ; 
Opusc.  70,  q.  1,  a.  4,  ad  4. 

ARTICULUS  II 

UTRUM  PRIMUM  ENS  NECESSARIO  SIT  SUUM 

ESSE. 

Videtur  quod  primum  ens  non  sit 
necessario  suum  esse. 

1.  Si  enim  hoc  sit,  tunc  ad  ejus  esse  nihil 
additur ;  sed  esse  cui  nulla  fit  additio, 
est  esse  commune,  quod  de  omnibus  prae¬ 
dicatur  :  sequitur  ergo  quod  primum 
ens  sit  ens  praedicabile  de  omnibus ;  hoc 
autem  est  falsum :  ergo  primum  ens  non 
est  suum  esse.  — la,  q.  3,  a.  4,  arg.  1. 

2.  Praeterea,  de  primo  ente  scimus  an 
sit,  ut  modo  probatum  est ;  de  ipso 
autem  scire  quid  sit,  aut  difficillimum 
aut  impossibile  est :  ergo  non  est  idem 
esse  et  quod  quid  est  ejus.  —  Ibid. 
arg.  2. 

Sed  contra,  quod  non  est  suum  esse, 
habet  esse  ab  alio;  sed  primum  ens  non 
potest  esse  ab  alio,  alias  non  est  primum  : 
ergo  primum  ens  est  suum  esse.  —  Pro¬ 
batio  majoris  est,  quia  quod  non  est 
suum  esse,  aut  habet  esse  a  principiis 
essentiae;  et  hoc  esse  non  potest,  quia 
nihil  est  sibi  causa  essendi ;  aut  habet  ab 
extrinseco ;  et  sic  quidquid  non  est 
suum  esse,  habet  esse  ab  alio.  —  Ibid., 
in  c. 

Respondeo  dicendum,  quod  necessario 
primum  ens  est  suum  esse.  Ostensum  est 
enim  supra  (1.  c.  Gent.  c.  15),  quod  per 
se  necesse  est  esse  primum  ens.  Hoc  igi¬ 
tur  esse,  quod  necesse  est,  si  est  alicui 
quidditati  conjunctum,  quae  non  est  quod 
ipsum  est,  aut  est  dissonum  illi  quiddi¬ 
tati  seu  repugnans,  sicut  per  se  existere 
quidditati  albedinis;  aut  ei  consonum 
seu  affine,  sicut  albedini  esse  in  alio.  Si 
primo  modo,  illi  quidditati  non  conveniet 
esse  quod  est  per  se  necesse  esse,  sicut 
nec  albedini  per  se  existere.  Si  autem 
secundo  modo,  oportet  quod  vel  esse 

hujusmodi  dependeat  ab  essentia,  vel 
utrumque  ab  alia  causa,  vel  essentia  ab 
esse.  Prima  duo  sunt  contra  rationem 
ejus,  quod  est  per  se  necesse  esse  :  quia 
si  ab  alio  dependet,  jam  non  est  necesse 
esse;  non  enim  est  amplius  primum.  Ex 
tertio  vero  sequitur,  quod  illa  quidditas 
accidentaliter  advenit  ad  rem,  quae  per 
se  necesse  est  esse:  quia  omne  quod 
sequitur  ad  esse  rei,  est  ei  accidentale ; 
et  sic  non  erit  ejus  quidditas.  —  Prae¬ 
terea,  omnis  res  est  per  hoc  quod  habet 
esse  ;  nulla  igitur  res  cujus  essentia  non 
est  suum  esse,  est  per  essentiam  suam, 
sed  participatione  alicujus,  scilicet  ipsius 
esse.  Quod  autem  est  per  participationem 
alicujus,  non  potest  esse  primum  ens, 
quo  nihil  est  prius.  —  1.  c.  Geni.  c.  22, 
rat.  1  et  6. 

Ad  primum  ergo  dicendum,  quod  ali¬ 
quid  cui  non  fit  additio,  potest  intelligi 
dupliciter  ;  uno  modo,  ut  de  ratione  ejus 
sit  ut  non  fiat  ei  additio  ;  sicut  de 
ratione  animalis  irrationalis  est  ut  sit 
sine  ratione.  Alio  modo  intelligitur  ali¬ 
quid  cui  non  fit  additio,  quia  non  est  de 
ratione  ejus  quod  sibi  fiat  additio :  sicut 
animal  commune  est  sine  ratione,  quia 
non  est  de  ratione  animalis  communis  ut 
habeat  rationem,  sed  nec  de  ratione  ejus 
est  ut  careat  ratione.  Primo  igitur  modo 
primum  ens  est  esse  sine  additione ; 
secundo  modo  esse  sine  additione  est 
esse  commune.  —  la,  q.  3,  a.  4,  ad  1. 

Ad  secundum  dicendum,  quod  esse 
dupliciter  dicitur :  uno  modo  significat 
actum  essendi,  alio  modo  significat  com¬ 
positionem  propositionis,  quam  anima 
adinvenit  conjungens  praedicatum  sub¬ 
jecto.  Primo  modo  accipiendo  esse,  aut 
difficile  aut  impossibile  est  scire  esse 
primi  entis;  sed  solum  secundo  modo. 
Scimus  enim  quod  haec  propositio,  quam 
formamus  «r  est  aliquod  primum  princi¬ 
pium  entium  »,  est  vera;  et  hoc  scimus 
ex  multitudine  entium,  quam  necesse  est 
reducere  ad  unum  primum  ens,  quod  sit 
causa  ceterorum.  —  Ibid.  ad  2. 


ARTICULUS  III 

UTRUM  PRIMUM  ENS  NECESSARIO  SIT  SUMME 
ET  MAXIME  ENS,  AC  PROINDE  INFINITUM. 

Videtur  quod  primum  ens  non  neces¬ 
sario  sit  summe  et  maxime  ens,  nec 
proinde  infinitum. 

1.  Quod  enim  est  in  hoc  loco  et  non  in 
alio,  est  terminatum  in  ratione  locati; 
ergo  similiter  quod  hoc  est  et  non  aliud, 
est  terminatum  in  ratione  entis;  sed  pri¬ 
mum  ens  est  hoc  et  non  aliud;  non  enim 
est  quodlibet  ens:  ergo  primum  ens  non 
est  summe  et  maxime  ens,  sed  termina¬ 
tum,  ac  proinde  finitum.  —  Ia,  q.  7,  a. 
1,  arg.  3. 

2.  Praeterea,  datur  primum  in  alio 
genere,  puta  primum  lucidum,  quod  non 
est  infinitum  ;  ergo  nec  summe  lucidum  : 
quia  quolibet  finito  potest  dari  majus ; 
ergo  similiter  primum  ens  non  est  neces¬ 
sario  summe  et  maxime  ens,  ac  proinde 
non  est  infinitum.  —  3a,  q.  7,  a.  12, 
arg.  1 ;  cf.  a.  11,  c. 

Sed  contra:  1.  Unumquodque  perfec¬ 
tum  est,  in  quantum  est  actu  ;  imperfec¬ 
tum  autem,  secundum  quod  est  in  poten¬ 
tia,  cum  privatione  actus  ;  id  igitur  quod 
nullo  modo  est  in  potentia,  sed  est  actus 
purus,  quale  est  primum  ens,  est  perfec¬ 
tissimum.  —  1.  c.  Geni.  c.  28,  rat.  3. 

2.  Praeterea,  ipsum  esse  absolute  con¬ 
sideratum,  infinitum  est,  nam  ab  infini¬ 
tis  et  infinitis  modis  participari  possi¬ 
bile  est.  Si  igitur  alicujus  esse  sit  fini¬ 
tum,  oportet  quod  limitetur  illud  esse 
per  aliquid  aliud  quod  sit  aliqualiter 
causa  illius  esse,  vel  receptivum  ejus.  Sed 
esse  primi  entis  non  potest  habere  cau¬ 
sam,  alioqui  non  est  primum,  et  etiam 
quia  ipsum  per  se  necesse  est  esse  ;  nec 
esse  ejus  habet  receptivum,  cum  ipsum 
sit  suum  esse  ;  ergo  ipsum  est  summe  et 
maxime  ens,  ac  proinde  infinitum.  —  1. 
c.  Geni.  c.  43,  rat.  4. 

3.  Praeterea,  quod  habet  aliquam  per¬ 
fectionem,  tanto  est  perfectius,  quanto 


SUMM.E  PhILOS.  VI  -  i- 


50  QUARTA  PARS  — 

illam  perfectionem  magis  et  plenius  parti¬ 
cipat.  Sed  non  potest  esse  aliquis  modus 
nec  etiam  cogitari,  quo  plenius  habeatur 
aliqua  perfectio,  quam  ab  eo,  quod  per 
suam  essentiam  est  perfectum,  et  cujus 
esse  est  sua  perfectio.  Ergo  primum  ens 
est  perfectissimum,  ac  proinde  summe  et 
maxime  ens.  —  Ibid.  rat.  6. 

Respondeo  dicendum,  quod  omnis  nobi¬ 
litas  cujuscLinque  rei  est  sibi  secundum 
suum  esse;  nulla  enim  nobilitas  esset 
homini  ex  sua  sapientia,  nisi  per  eam 
sapiens  esset,  et  sic  de  aliis.  Sic  ergo 
secundum  modum  quo  res  habet  esse, 
est  suus  modus  in  nobilitate.  Nam  res, 
secundum  quod  suum  esse  contrahitur 
ad  aliquem  specialem  modum  nobilitatis 
majorem  vel  minorem,  dicitur  esse 
secundum  hoc  nobilior  vel  minus  nobilis. 
Igitur  si  aliquid  est,  cui  competit  tota 
virtus  essendi,  ei  nulla  virtus  nobilitatis 
deesse  potest,  quae  alicui  rei  conveniat. 
Sed  rei  quae  est  suum  esse,  competit  esse 
secundum  totam  essendi  potestatem  : 
sicut  si  esset  aliqua  albedo  separata,  ni¬ 
hil  ei  de  virtute  albedinis  deesse  posset; 
nam  alicui  albo  aliquid  de  virtute  albe¬ 
dinis  deesse  potest  ex  defectu  recipientis 
albedinem,  qui  eam  secundum  modum 
suum  recipit,  et  fortasse  non  secundum 
totum  posse  albedinis.  Primum  ens  igi¬ 
tur,  quod  est  totum  suum  esse,  habet 
esse  secundum  totam  virtutem  ipsius 
esse;  non  potest  ergo  carere  aliqua  nobi¬ 
litate,  quae  alicui  rei  conveniat.  Sicut 
autem  omnis  nobilitas  et  perfectio  inest 
rei  secundum  quod  est,  ita  omnis  defec¬ 
tus  inest  ei  secundum  quod  aliqualiter 
non  est.  Sicut  autem  primum  ens  habet 
esse  totaliter,  ita  ab  eo  totaliter  absistit 
non  esse :  quia  per  modum,  per  quem 
aliquid  habet  esse,  deficit  a  non  esse.  A 
primo  ergo  ente  omnis  defectus  absistit ; 
est  igitur  universaliter  perfectum.  Cetera 
vero,  quae  sunt  ab  ipso,  imperfecta  sunt, 
non  propter  imperfectionem  ipsius  esse 
absoluti;  non  enim  ipsa  habent  esse 
secundum  totum  suum  posse,  sed  parti¬ 
cipant  esse  per  quendam  particularem 

modum  et  imperfectissimum.  —  1.  c. 
Geni.  c.  28,  c. 

Id  praeterea  manifestatur  sic:  Quod 
terminatur,  aut  terminatur  tamquam 
materia  per  formam,  aut  tamquam  forma 
per  materiam.  Materia  quidem  finitur  et 
terminatur  per  formam,  in  quantum  ma¬ 
teria  antequam  recipiat  formam,  est  iii 
potentia  ad  multas  formas ;  sed  cum 
recipit  unam,  terminatur  per  illam.  Forma 
vero  finitur  per  materiam,  in  quantum 
forma  in  se  considerata  communis  est  ad 
multa,  sed  per  hoc  quod  recipitur  in 
materia,  fit  forma  determinate  hujus  rei. 
Materia  autem  perficitur  per  formam, 
per  quam  finitur;  et  ideo  infinitum,  se¬ 
cundum  quod  attribuitur  materiae,  habet 
rationem  imperfecti  :  est  enim  quasi 
materia  non  habens  formam.  Forma  au¬ 
tem  non  perficitur  per  materiam,  sed 
magis  per  eam  ejus  amplitudo  contrahi¬ 
tur  ;  unde  infinitum,  secundum  quod  se 
tenet  exparte  formae,  habet  rationem  per¬ 
fecti.  Illud  autem,  quod  est  maxime  for¬ 
male  omnium,  est  ipsum  esse.  Cum  igi¬ 
tur  esse  primi  entis  non  sit  esse  receptum 
in  aliquo,  sed  ipsum  sit  suum  esse  subsi¬ 
stens,  ut  ostensum  est  (art.  praeced.), 
manifestum  est,  quod  ipsum  est  summe 
et  maxime  ens,  ac  proinde  infinitum.  — 
la,  q.  7,  a.  1,  c. 

Ad  primum  ergo  dicendum,  quod  ex 
hoc  ipso,  quod  primum  ens  est  summe 
et  maxime  ens,  distinguitur  ab  omnibus 
aliis,  quia  sunt  entia  particularia:  quae 
tamen  sicut  causa  continet,  licet  nihil  sit 
nimium,  in  quantum  ea  superexcedit. 
—  la,  q.  7,  a.  1,  ad  3;  expos.  in  lib.  de 
Div.  Nom.  c.  1,  1.  3. 

Ad  secundum  dicendum,  quod  lux  in 
sole  vel  calor  in  igne  dupliciter  potest 
considerari :  —  uno  modo  secundum  quod 
est  quoddam  ens;  et  sicnecessc  est  quod 
sit  ens  finitum.  Est  enim  lux  in  sole  vel 
calor  in  igne  sicut  in  subjecto;  sol  autem 
vel  ignis  est  creatura  quaedam  habens 
capacitatem  finitam  :  unde  esse  lucis  vel 
caloris,  cum  non  excedat  suum  subjec¬ 
tum,  non  potest  esse  infinitum.  Alio  modo 

potest  considerari  secundum  rationem 
propriam  lucis  aut  caloris  ;  et  sic  lux  solis 
potest  dici  infinita  et  calor  ignis  infinitus, 
quia  et  lux  in  sole  et  calor  in  igne  habent 
quidquid  potest  perlinere  ad  rationem 
lucis  et  caloris  ;  nec  datur  soli  et  igni 
secundum  aliquam  certam  mensuram  id 
quod  ad  rationem  lucis  et  caloris  pertinet : 
—  ita  ut  in  utroque,  scilicet  in  sole  et 
igne,  luxet  calor  augeri  non  possint:  ne¬ 
que  ex  parte  subjecLi,  quia  subjectum 
eorum  attingit  ad  ultimum  gradum  in 
participatione  suae  formae,  puta  sol  in  par¬ 
ticipatione  lucis,  et  ignis  in  participa¬ 
tione  caloris;  neque  ex  parte  /brmce, 
quia  utrumque  subjectum  attingit  ad 
ultimam  perfectionem,  quam  potest  sua 
forma  habere  in  natura.  —  3a,  q.  7, 
a.  11  et  12,  in  c.  —  Cum  vero  dicitur, 
quod  quolibet  finito  potest  dari  majus, 
dicendum,  quod  si  loquamur  de  quantita¬ 
tibus  mathematicis,  cuilibet  finitae  quan¬ 
titati  potest  fieri  additio,  quia  ex  parte 
quantitatis  finitae  non  est  aliquid  quod 
repugnet  additioni.  Si  vero  loquamur  de 
quantitate  naturali,  sic  potest  esse  repu¬ 
gnantia  ex  parte  formae,  cui  debetur  deter¬ 
minata  quantitas,  sicut  et  alia  accidentia 
determinata;  unde  Philosophus  dicit  in 
2.  de  Anima  {text.  41  ;  c.  4),  quod  omnium 
natura  constantium  est  terminus  et  ratio 
magnitudinis  et  augmenti.  Multo  igitur 
magis  in  ipsis  formis  consideratur  aliquis 
terminus,  ultra  quem  non  progrediuntur. 
Sic  ergo  sicut  primum  lucidum  est  sum¬ 
me  et  maxime  lucidum,  quo  non  potest 
dari  majus  :  ita  primum  ens  est  summe 
et  maxime  ens,  ac  proinde  infinitum.  — ^ 
3a,  q.  7,  a  12,  ad  1. 

ARTICULUS  IV 

UTRUM  POSSINT  ESSE  PLURA  PRIMA  ENTIA, 
AN  NECESSARIO  SIT  UNUM. 

Videtur  quod  sint  plura  prima  entia,  et 
quod  non  necessario  sit  unitm. 

1.  Quse  enim  sunt  ab  uno  principio, 
habent  conformitatem  ad  invicem,  quia 


principiatiim  imitatur  principium:  sed  in 
rebus  reperitur  magna  contrarietas  et 
diversitas:  ergo  oportet  eam  in  principia 
contraria  reducere.  —  2.  Sent.  dist.  I,  q. 
1,  a.  arg.  4. 

2.  Praeterea,  materia  et  agens  nunquam 
incidunt  in  idem,  ut  in  2.  Phys.  [text. 
70;  c.  7)  dicitur,  nec  etiam  agens  et  for¬ 
ma  in  idem  numero ;  sed  res  habent  prin¬ 
cipia  et  formalia  et  materialia  et  activa  ; 
et  in  singulis  est  devenire  ad  unum  pri¬ 
mum,  ut  in  2.  Metaphys.  {text.  5  ad  13  ; 
1.  1  min.,  c.  2)  probatur:  ergo  oportet 
multa  prima  principia  esse.  —  Ibid.  arg. 
5;  Hannibaldus  in  2.  Sent.  dist.  1,  q.  1, 
a.  2,  arg.  2. 

Sed  contra  :  1.  Omnem  multitudinem 
praecedit  unitas,  quia  pluralitas  ex  unitate 
nascitur  ;  si  ergo  ponantur  plura  princi¬ 
pia,  oportet  esse  eis  prius  unum  princi¬ 
pium  ;  sed  primo  non  est  aliquid  prius ; 
ergo  impossibile  est  ponere  plura  prima 
principia.  — 2.  Sent.  1.  c.  arg.  1  Sed  con¬ 
tra. 

2.  Praeterea,  quaecunque  conveniunt 
in  aliquo  et  in  alio  differunt,  oportet 
esse  composita ;  sed  si  ponantur  plura 
prima  principia,  oportet  in  aliquo  conve¬ 
nire  ex  quo  habent  rationem  principii,  et 
cum  sint  plura,  in  aliquo  differre  :  ergo 
oportet  ea  esse  composita  ;  sed  nullum 
compositum  est  primum  :  ergo  idem  quod 
prius.  —  Ibid.  arg.  2  Sed  contra. 

3.  Praeterea,  si  essent  plura  prima 
principia,  aut  essent  similia  aut  contraria. 
Si  similia,  aut  utrumque  per  se  sufficiens, 
et  sic  alterum,  superflueret;  aut  utrumque 
per  se  insufficiens,  sed  conjuncta  suffice¬ 
rent  ad  principiandum  res  ;  et  sic  non 
essent  prima  principia,  tum  quia  indige¬ 
rent  conjungente  quod  esset  prius  eis; 
tum  quia  agerent  per  aliud  additum  es¬ 
sentiae,  scilicet  per  conjunctionem  ipsam, 
et  nullum  tale  est  principium  primum.  Si 
autem  sunt  contraria,  omne  autem  con¬ 
trarium  destruit  et  impedit  contrarium 
suum;  ergo  si  sint  aeque  potentia,  unum 
impediret  alterum,  adeo  quod  nullus  se¬ 
queretur  effectus.  Si  vero  alterum  fuerit 

potentius,  omnino  destruit  alterum.  Ergo 
impossibile  est  dari  plura  prima  princi¬ 
pia.  —  Ibid.  arg.  3  Sed  contra. 

Respondeo  dicendum,  quod  necesse  est 
esse  tantum  unum  primum  principium. 
Quod  duplici  ratione  ad  prsesens  potest 
manifestari.  Cujus  enim  rei  quidditas  est 
suum  esse,  haec  non  potest  esse  nisi  una 
et  prima,  quia  impossibile  est  ut  fiat 
plurificatio  alicujus,  nisi  vel  per  addi¬ 
tionem  alicujus  differentiae,  sicut  multi¬ 
plicatur  natura  generis  in  speciebus;  vel 
per  hoc  quod  forma  recipitur  in  diver¬ 
sis  materiis,  sicut  multiplicatur  natura 
speciei  in  individuis  diversis  ;  vel  per  hoc 
quod  unum  est  abstractum,  et  aliud  in  ali¬ 
quo  receptum:  sicut  si  esset  quidam  color 
separatus,  esset  alius  a  colore  non  sepa¬ 
rato,  ex  ipsa  sua  separatione.  Si  autem 
ponatur  aliqua  res  quae  sit  esse  tantum, 
ita  ut  ipsum  esse  sit  subsistens,  hoc  esse 
non  recipiet  additionem  differentiae,  quia 
jam  non  esset  esse  tantum,  sed  esse  et 
praeter  hoc  forma  aliqua.  Et  multo  minus 
recipiet  additionem  materiae,  quia  jam 
esset  (esse)  non  subsistens,  sed  mate¬ 
riale.  Unde  relinquitur  quod  talis  res, 
quae  sit  suum  esse,  non  potest  esse  nisi 
una ;  ac  proinde  primum  ens,  quod  est 
suum  esse,  est  unum  tantum.  —  Opusc. 
30,  c.  5.  —  Secunda  ratio  est  :  Nihil  eo¬ 
rum  quae  conveniunt  huic  signato,  in 
quantum  est  hoc  signatum,  possibile  est 
alii  convenire,  quia  singularitas  alicujus 
rei  non  inest  alteri  praeter  ipsum  singu¬ 
lare  ;  sed  ei  quod  est  necesse  esse,  quale 
est  primum  ens,  sua  necessitas  essendi 
convenit,  in  quantum  habet  esse  hoc  si¬ 
gnatum  :  ergo  impossibile  est  quod  alicui 
alteri  conveniat ;  et  sic  impossibile  est 
quod  sint  plura  prima  entia.  Probatio  me¬ 
diae  est  :  Si  enim  illud  quod  est  necesse 
esse,  non  est  hoc  signatum,  in  quantum 
est  necesse  esse,  oportet  quod  designatio 
sui  esse  non  sit  necessaria  secundum  se, 
sed  ex  aliquo  dependeat ;  unumquodque 
autem,  secundum  quod  est  actu,  est  di¬ 
stinctum  ab  omnibus  aliis,  quod  est  esse 
hoc  signatum  ;  ergo  quod  est  necesse  esse, 

dependet  ab  alio  quantum  ad  hoc  quod 
est  esse  actu ;  quod  est  contra  rationem 
ejus  quod  est  necesse  esse,  et  quod  est 
primum  ens.  —  1.  c.  Gent.  c.  42,  rat.  10. 

Ad  primum  ergo  dicendum,  quod  res 
habent  contrarietatem  ad  invicem  quan¬ 
tum  ad  proximos  effectus  ;  sed  tamen  con¬ 
cordant  etiam  contraria  in  ultimo  fine,  ad 
quem  ordinantur  secundum  harmoniam 
quam  constituunt,  sicut  patet  etiam  in 
mixto,  quod  componitur  etiam  ex  contra¬ 
riis  ;  et  ex  hoc  sequitur,  quod  agentia 
proxima  sunt  contraria,  licet  agens  pri¬ 
mum  sit  unum,  quia  judicium  de  agente 
et  fine  est  idem,  cum  ha3  duge  causae  in 
idem  incidant.  —  2.  Sent.  1.  c.  ad  4. 

Ad  secundum  dicendum,  quod  primum 
dicitur  dupliciter,  scilicet  primum  simpli¬ 
citer,  et  primum  in  genere  vel  in  ordine 
aliquo.  Si  secundo  modo  sumatur  pri¬ 
mum,  sic  secundum  genera  causarum 
sunt  plura  prima  principia,  ut  materiale 
primum,  quod  est  materia,  et  formale  pri¬ 
mum,  quod  est  esse,  et  sic  de  aliis ;  et 
ulterius  descendendo  ad  diversa  genera, 
inveniuntur  diversa  prima  principia  in 
diversis,  etiam  secundum  idem  genus 
causae  :  sicut  in  liquabilibus  prima  mate¬ 
ria  est  aqua,  et  in  animalibus  semen  vel 
menstruum.  Sed  primum  simpliciter  im¬ 
possibile  est  esse  nisi  unum.  Et  quamvis 
nullo  modo  sit  materia,  nihilominus  ta¬ 
men  ipsum  esse,  quod  materia  habet  im¬ 
perfectum,  prout  dicitur  ens  in  potentia, 
habet  ab  illo,  et  reducitur  in  ipsum  sicut 
in  principium.  Similiter  et  forma,  quae 
pars  est  rei,  est  similitudo  agentis  primi 
fluens  ab  ipso ;  unde  omnes  formae  redu¬ 
cuntur  in  primum  agens  sicut  in  princi¬ 
pium  exemplare.  Et  sic  patet,  quod  est 
unum  principium  simpliciter,  quod  est 
primum  agens  et  exemplar  et  finis  ulti¬ 
mus.  —  2.  Sent.  1.  c.  in  c,  el  ad  3. 

QUESTIO  VI 

DE  POSSIBILITATE  BERUM. 

Deinde  videndum  est  de  modo,  quo  res 
sunt  a  primo  principio,  quod  est  Deus;  et 
primo  quantum  ad  earum  possibilitatem, 
secundo  quantum  ad  earuai  fieri,  tertio 
quantum  ad  earum  esse,  quarto  quantum 
ad  distinctionem  et  multitudinem,  quinto 
quantum  ad  ordinem. 

CIRCA  PRIMUM  QUERUNTUR  TRIA: 

1.  Utrum  res  dicatur  possibilis,  quia  Deus 
eam  potest  producere,  an  ideo  Deus  potest 
eam  producere,  quia  est  possibilis  ;  et  simi¬ 
liter  an  res  sit  impossibilis,  quia  Deus  eam 
non  potest  facere,  an  vero  Deus  eam  non 
potest  facere,  quia  est  impossibilis. 

2.  Utrum  res  sit  judicanda  possibilis  vel  im¬ 
possibilis  secundum  causas  superiores  vel 
inferiores. 

3.  Utrum  Deus  possit  facere  quidquid  est 
alteri  possibile. 

ARTICULUS  I 

UTRUM  RES  DICATUR  POSSIBILIS,  QUIA  DEUS 
EAM  POTEST  PRODUCERE,  AN  VERO  DEUS 
EAM  POTEST  PRODUCERE,  QUIA  EST  POS¬ 
SIBILIS  ;  ET  SIMILITER  AN  RES  SIT  IM¬ 
POSSIBILIS,  QUIA  DEUS  EAM  NON  POTEST 
FACERE,  AN  VERO  DEUS  EAM  NON  POTEST 
FACERE,  QUIA  EST  IMPOSSIBILIS.  ‘ 

I.  Videtur  quod  ros  non  sit  possibilis, 
quia  Deus  eam  potest  producere,  sed  e 
contra  quod  Deus  eam  potest  producere, 
quia  est  possibilis. 

Possibile  .  enim  et  impossibile  dicitur 
ex  habitudine  terminorum;  sed  non  ideo 
termini  sunt  cohaerentes, quia  Deus  potest 
rem  facere,  sed  potius  e  contra  ideo 
Deus  potest  rem  facere,  quia  termini  sunt 
cohaerentes^  nec  involvitur  contradictio, 
—  la,  q.  25,  a.  3,  c. 

Sed  contra  est,  quod  Philosophus  (5. 
Metaphys.  text.  17 ;  1.  4,  c.  12)  reducit 
modos,  secundum  quos  aliquid  dicitur 


esse  possibile  et  in  potentia,  ad  poten¬ 
tiam  activam  :  quia  omnia  alia  possibilia 
dicuntur  per  respectum  ad  istam  poten¬ 
tiam.  Aliqui'1  enim  dicitur  possibile,'  se¬ 
cundum  quod  aliquid  aliud  habet  poten¬ 
tiam  activam  in  ipsum,  secundum  quod 
dicitur  possibile  secundum  potentiam  pas¬ 
sivam;  ergo  universaliter  dicitur  possibile 
per  respectum  ad  potentiam  universalem; 
at  haec  est  poteniia  Dei  :  ergo  res  dicun¬ 
tur  possibiles,  quia  Deus  eas  potest  pro¬ 
ducere.  —  5.  Metaphys.  1.  14  (17). 

II.  Ulterius  videtur  quod  res  dicatur 
impossibilis,  quia  Deus  eam  non  potest 
producere,  non  vero  quod  Deus  eam  non 
possit  producere,  quia  est  impossibilis. 

Philosophus  enim  (5.  Metaphys.  text.  17; 
1.  4,  c.  12)  reducit  ea  quae  sunt  impossi¬ 
bilia,  ad  unam  impotentiam  activam,  quae 
non  potest  in  ea  agere,  sicut  ea  quae  sunt 
possibilia  ad  potentiam  activam,  quae  po¬ 
test  in  ea  ae-ere  ;  ergo  sicut  res  dicitur 
possibilis  quia  Deus  eam  potest  facere, 
ita  dicitur  impossibilis  quia  Deus  non  po¬ 
test  eam  facere.  —  5.  Metaphys.  1.  14  (17) 
in  fine. 

Sed  contra  :  Omne  agens  agit  in  quan¬ 
tum  actu  est;  secundum  modum  igitur 
actus  uniuscujusque  agentis  est  modus 
suae  virtutis  in  agendo;  sed  Deus,  utpote 
primum  ens,  omnium  perfectiones  in  se 
praehabet,  est  igitur  sua  virtus  activa 
pertecta  ad  omnia  se  habens :  si  ergo  se¬ 
cundum  ipsum  impossibile  judicetur,  om¬ 
nino  nihil  erit  impossibile,  quod  est  in¬ 
conveniens.  —  2.  c.  Geni.  c.  22,  rat.  3; 
de  Pot.  q.  1,  a.  4,  arg.  4  Sed  co  itra. 

Respondeo  dicendum,  quod  secundum 
Philosophum  in  (5.  Metaphys.  text.  17 ;  1. 
4,  c.  12)  possibile  et  impossibile  dicuntur 
tripliciter  :  uno  modo  secundum  aliquam 
potentiam  activam  vel  passivam,  sicut 
dicitur  homini  possibile  ambulare  secun¬ 
dum  potentiam  gressivam,  volare  vero 
impossibile.  Alio  modo  non  secundum 
potentiam  aliquam,  sed  secundum  seip- 
sum  :  sicut  dicimus  possibile,  quod  non 
est  impossibile  esse,  et  impossibile  dici¬ 
mus,  quod  necesse  est  non  esse.  Tertio 

modo  dicitur  possibile  secundum  poten¬ 
tiam  mathematicam,  quae  est  in  geome¬ 
tricis,  prout  dicitur  linea  potentia  com¬ 
mensurabilis,  quia  quadratum  ejus  est 
commensurabile.  Hoc  autem  possibili  prae¬ 
termisso  circa  alia  duo  consideremus.  — 
Sciendum  est  ergo,  quod  impossibile  quod 
dicitur  secundum  nullam  potentiam,  sed 
secundum  se  ipsum, dicitur  ratione  disco- 
haerentiae  terminorum;  omnis  autem  dis* 
cohaerentia  terminorum  est  ratione  alicu- 
jus  oppositionis ;  in  omni  autem  opposi¬ 
tione  includitur  affirmatio  et  negatio,  ut 
probatur  10.  Metaphys.  {text.  15;  1.  9,  c. 
4).  Unde  in  omni  tali  impossibili  implica¬ 
tur  affirmationem  et  negationem  esse 
simul ;  hoc  autem  nulli  activae  potentiae 
attribui  potest  :  quod  sic  patet.  Omnis 
activa  potentia  consequitur  actualitatem 
et  entitatem  ejus  cujus  est ;  unumquod¬ 
que  autem  agens  est  natura  agere  sibi  si¬ 
mile  :  unde  omnis  actio  activae  potentiae 
terminatur  ad  esse  ;  etsi  enim  aliquando 
fit  per  actionem  non  esse,  ut  in  corrup¬ 
tione  patet,  tamen  hoc  non  est  nisi  in 
quantum  esse  unius  non  compatitur  esse 
alterius,  sicut  esse  calidi  non  compatitur 
esse  frigidi,  et  ideo  calor  ex  principali 
intentione  generat  calidum,  sed  quod  cor¬ 
rumpat  frigidum  hoc  non  est  nisi  ex  con¬ 
sequenti.  Hoc  autem,  quod  est  affirmatio¬ 
nem  et  negationem  esse  simul,  rationem 
entis  habere  non  potest,  nec  etiam  non 
entis  :  quia  esse  tollit  non  esse,  et  non 
esse  tollit  esse  ;  unde  nec  principaliter  nec 
ex  consequenti  potest  esse  terminus  ali- 
CLijus  actionis  potentiae  activae. — Impossi¬ 
bile  vero,  quod  dicitur  secundum  aliquam 
potentiam,  potest  attendi  dupliciter  :  uno 
modo  propter  defectum  ipsius  potentiae  ex 
se  ipsa,  quia  videlicet  ad  illum  effectum 
non  potest  se  extendere,  utpote  quando 
non  potest  agens  naturale  transmutare 
aliquam  materiam  ;  alio  modo  ab  extrin- 
seco,  ut  patet,  cum  potentia  alicujus  im¬ 
peditur  vel  ligatur. —  Sic  ergo  aliquid  di¬ 
citur  impossibile  fieri  tribus  modis  :  uno 
modo  propter  defectum  activae  potentiae, 
alio  modo  propter  aliquod  resistens  vel 

impediens,  tertio  modo  propter  hoc  quod 
id  quod  dicitur  impossibile  fieri,  non  po¬ 
test  esse  terminus  actionis.  —  Ex  quibus 
manifestum  est,  quod  id  quod  dicitur  im¬ 
possibile  Deo,  non  dicitur  primo  aut  se¬ 
cundo  modo,  quia  cum  Dei  potentia  sit 
infinita,  in  nullo  defectum  patitur;  defec¬ 
tus  enim  se  tenet  ex  parte  non  entis;  in 
primo  autem  nihil  est  non  entis,  ut  supra 
ostensum  est;  et  similiter  in  nullo  ei  re¬ 
sisti  potest.  Ergo  quidquid  Deo  impossi¬ 
bile  est,  tertio  modo  impossibile  est :  ita 
quod  Deus  illud  facere  non  potest,  quia 
cum  sit  maximum  et  principale  ens,  ejus 
actio  non  nisi  ad  ens  terminari  potest 
principaliter,  et  ad  non  ens  consequenter. 
Et  ideo  non  potest  facere  quod  affirmatio 
et  negatio  sit  simul  vera,  nec  aliquod  eo¬ 
rum  in  quibus  hoc  impossibile  includitur. 
Nec  hoc  dicitur  non  posse  facere  propter 
defectum  suae  potentiae,  sed  propter  defec¬ 
tum  possibilis,  quod  a  ratione  possibilis 
deficit,  propter  quod  dicitur  a  quibusdam 
quod  Deus  potest  facere,  sed  non  potest 
fieri.  —  de  Pot.  q.  1,  a.  3,  c.  ;  5.  Meta- 
phijs.  1.  14(17);  la,  q.  25,  a.  2,  3,  4  ; 
Quodl.  12,  a.  2.  —  Cf.  infra  q.  28  de  po¬ 
tentia. 

Et  sic  patet  responsio  ad  secundam 
qucestionem. 

Ad  primam  autem  consequenter  eodem 
modo  respondendum,  quod  si  loquamur 
de  possibili  primo  modo  sumpto,  res  est 
possibilis,  quia  Deus  eam  potest  facere. 
Si  vero  loquamur  de  possibili  secundo 
modo  sumpto,  Deus  potest  rem  facere, 
quia  est  possibilis,  id  est  non  involvens 
terminos  discohaerentes.  Sed  tamen  quia 
illud  genus  possibilis  est  in  ratione  tan¬ 
tum,  ita  quod  secundum  ipsum  non  tam 
res  sit  quam  dicitur  aut  judicatur  possi¬ 
bilis;  ideo  melius  secundum  hoc  dicitur, 
quod  judicamus  quidem  Deum  posse  hoc 
facere,  quia  hoc  modo  possibile  est,  id  est 
quia  nulla  est  discohaerentia  terminorum, 
quam  dicatur  quol  Deus  potest  hoc  facere, 
quia  hoc  est  hoc  modo  possibile  ;  quia,  ut 
dictum  est,  secundum  hoc  possibile  res 
non  est,  sed  judicatur  possibilis.  Unde 

simpliciter  verum  est,  quod  res  est  possi¬ 
bilis  quia  Deus  eam  potest  facere;  non 
tamen  semper  judicamus  rem  possibilem 
quia  Deus  eam  potest  facere,  sed  e  con¬ 
verso.  —  5.  Metaphys.  1.  14  (17). 

Per  haec  similiter  patet  solutio  ad  argu¬ 
menta  pro  utraque  quaestione.  Primum 
enim  fatemur,  secundum  quod  agit  tan¬ 
tum  de  eo  quod  dicitur  possibile  ex  habi¬ 
tudine  terminorum,  modo  nunc  explicato. 

Secundum  non  concludit,  quia  Philoso¬ 
phus  1.  c.  impossibile  illud  reducit  ad 
impotentiam,  quod  primo  aut  secundo 
tantum  modo  sumitur.  —  5.  Metaphys.  1. 
14  (17). 

ARTICULUS  II 

UTRUM  RES  SIT  JUDICANDA  POSSIBILIS  VEL 

IMPOSSIBILIS  SECUNDUM  CAUSAS  SUPERIO¬ 
RES  VEL  INFERIORES. 

Videtur  quod  res  sit  judicanda  possi¬ 
bilis  secundum  causas  superiores. 

1.  Secundum  enim  Philosophum  in  10. 
Metaphys.  (text.  3  ;  1.  9,  c.  1)  illud  quod 
est  primum  in  omni  genere,  est  mensura 
omnium  quae  sunt  illius  generis;  sed  di¬ 
vina  potentia  est  prima  potentia  :  ergo 
secundum  eam  debet  aliquid  judicari  pos¬ 
sibile  vel  impossibile.  —  de  Pot.  q.  1,  a. 
4,  arg.  2;  cf.  Hannibaldum  ini.  Sent. 
dist.  42,  q.  un.,  a.  4,  arg.  1. 

2.  Praeterea,  quanto  causa  magis  influit 
in  effectum,  tanto  secundum  eam  judi¬ 
cium  debet  magis  sumi;  sed  causa  prima 
magis  influit  in  effectum  quam  causa  se¬ 
cunda  :  ergo  secundum  causam  primam 
magis  debet  judicari  de  effectu;  ergo  ju¬ 
dicandi  sunt  possibiles  vel  impossibiles 
secundum  causas  superiores.  —  de  Pot. 

1.  c.  arg.  3. 

3.  Praeterea,  illuminare  caecum  est  im¬ 
possibile  secundum  causas  inferiores,  et 
tamen  hoc  est  possibile  cum  quandoque 
fiat;  ergo  non  est  judicandum,  si  aliquid 
impossibile  sit  secundum  causas  inferio¬ 
res,  sed  secundum  superiores.  —  Ibid. 
arg.  4  ;  1.  Sent.  dist.  42,  q.  2,  a.  3,  arg.  3. 

4.  Praeterea,  mundum  fore  fuit  possi¬ 

bile  antequam  esset;  non  autem  fuit  pos¬ 
sibile  secundum  causas  inferiores  :  ergo 
idem  quod  prius.  —  de  Pot.  1.  c.  arg.  5. 

Sed  contra:  1.  Secundum  illam  causam 
effectus  debet  judicari  possibilis,  a  qua 
recipit  possibilitatem  vel  contingentiam 
aut  etiam  necessitatem;  sed  effectus  reci¬ 
pit  possibilitatem  vel  contingentiam  aut 
etiam  necessitatem  a  causa  proxima,  non 
a  remota  :  sicut  meritum  recipit  contin¬ 
gentiam  a  libero  arbitrio,  quod  est  causa 
proxima,  non  autem  necessitatem  a  prae¬ 
destinatione  divina,  quae  est  causa  re¬ 
mota  :  ergo  secundum  causas  inferiores, 
quae  sunt  proximae,  debet  judicari  aliquid 
possibile  vel  impossibile.  — ■  Ibid.  arg.  1 
Sed  contra. 

2.  Praeterea,  quod  est  possibile  secun¬ 
dum  causas  inferiores,  est  etiam  possibile 
secundum  omnem  modum;  sed  quod  est 
possibile  secundum  omnem  modum,  est 
possibile  simpliciter  :  ergo  secundum  cau¬ 
sas  inferiores  est  aliquid  judicandum  pos¬ 
sibile  simpliciter.  —  Ibid.  arg.  2  Sed 
contra. 

3.  Praeterea,  causae  superiores  sunt  ne¬ 
cessariae  ;  si  ergo  secundum  eas  essent 
judicandi  effectus,  omnes  effectus  essent 
necessarii  ;  quod  est  impossibile.  —  Ibid. 
arg.  3  Sed  contra. 

4.  Praeterea,  Deo  sunt  omnia  possibi¬ 
lia  ;  si  ergo  secundum  ipsum  possibile  et 
impossibile  judicetur,  omnino  nihil  est 
impossibile  ;  quod  est  inconveniens.  — 
Ibid.  arg.  4  Sed  contra. 

5.  Praeterea,  nominibus  utendum  est 
secundum  quod  plures  utuntur ;  sed  de 
potentia  hoc  modo  homines  loquuntur, 
quod  sint  ita  ordinatae,  potentia,  dispo¬ 
sitio,  necessitas  et  actus ;  haec  autem  in¬ 
veniuntur  in  causis  inferioribus,  non  su¬ 
perioribus  :  ergo  non  est  judicandum  de 
possibilitate  rerum  secundum  causas  su¬ 
periores,  sed  secundum  inferiores.  — 
Ibid.  arg.  5  Sed  contra. 

Respondeo  dicendum,  quod  judicium  de 
possibili  et  impossibili  potest  considerari 
dupliciter  :  uno  modo  ex  parte  judican¬ 
tium,  alio  modo  ex  parte  ejus  de  quo 


56  QUARTA  PARS 

judicatur.  Quantum  ad  primum  sciendum 
est,  quod  si  sunt  duae  scientiae,  quarum 
una  considerat  causas  alliores  et  alia 
minus  altas,  judicium  in  utraque  non 
eodem  modo  sumetur,  sed  secundum  cau¬ 
sas  quas  utraque  considerat,  ut  patet  in 
medico  et  astrologo,  quorum  astrologus 
considerat  causas  supremas,  medicus  au¬ 
tem  causas  proximas.  Unde  medicus 
dabit  judicium  de  sanitate  vel  morte  in¬ 
firmi  secundum  causas  proximas,  ii  est 
virtutem  naturae  et  virtutem  morbi ;  as¬ 
trologus  vero  secundum  causas  remotas, 
scilicet  secundum  positionem  siderum. 
Eodem  modo  est  in  proposito.  Est  enim 
duplex  sapientia,  scilicet  mundana,  quae 
dicitur  Philosophia,  quae  considerat  cau¬ 
sas  inferiores,  scilicet  causas  causatas,  et 
secundum  eas  judicat ;  et  divina,  quae 
dicitur  Theologia,  quae  considerat  causas 
superiores,  id  est  divinos,  secundum  quas 
judicat.  Dicuntur  autem  superiores  causae 
divina  attributa,  ut  sapientia,  bonitas  et 
voluntas  divina,  et  hujusmodi. —  Sciendum 
tamen,  quod  ista  quaestio  frustra  move¬ 
tur  de  effectibus,  qui  non  possunt  esse 
nisi  superiorum  causarum,  id  est  quos 
solus  Deus  facere  potest;  illos  enim  non 
convenit  dici  possibiles  vel  impossibiles 
secundum  causas  inferiores.  Sed  haec 
quaestio  movetur  de  illis  effectibus,  qui 
sunt  causarum  inferiorum  :  hi  enim  effec¬ 
tus  sunt  inferiorum  et  superiorum;  sic 
enim  potest  in  dubitationem  verti.  Simi¬ 
liter  etiam  ista  quaestio  non  habet  locum 
in  illis  possibilibus  et  impossibilibus,  quae 
non  dicuntur  secundum  aliquam  poten¬ 
tiam,  sed  secundum  se  ipsa.  Effectus  au¬ 
tem  causarum  secundarum,  de  quibus 
est  quaestio,  secundum  judicium  theologi 
dicuntur  possibiles  et  impossibiles  secun¬ 
dum  causas  superiores ;  secundum  autem 
judicium  philosophi  dicuntur  possibiles 
vel  impossibiles  secundum  causas  infe¬ 
riores.  Si  autem  consideretur  istud  judi¬ 
cium  quantum  ad  naturam  ejus  de  quo 
judicatur,  sic  patet  quod  effectus  debent 
judicari  possibiles  vel  impossibiles  secun¬ 
dum  causas  proximas,  cum  actio  causa- 

rum  remotarum  secundum  causas  proxi¬ 
mas  determinetur,  quas  praecipue  effectus 
imitantur ;  et  ideo  secundum  eas  praeci- 
pun  judicium  de  effectibus  sumitur.  Et 
hoc  patet  eliam  per  simile  de  potentia 
passiva.  Nam  materia  non  dicitur  proprie 
in  potentia  ad  aliquid,  quae  est  remota, 
sicut  terra  ad  scyphum,  sed  quae  est  pro¬ 
pinqua,  uno  motore  potens  exire  in  actum, 
ut  patet  per  Philosophum  (9.  Metaphys. 
iexl.  12  ;  1.  8,  c.  7),  sicut  aurum  est  in 
potentia  scyphus,  sola  arte  educente  in 
actum  ;  et  similiter  effectus,  in  quantum 
est  ex  sui  natura,  non  nisi  propinquis 
causis  possibiles  et  impossibiles  dicuntur. 
—  de  Pot.  q.  1,  a.  4,  c. ;  1.  Sent.  dist.  42, 
q.  2,  a.  3,  c. ;  Hannibaldus  in  1.  Sent. 
dist.  42,  q.  un.,  a.  4,  c. 

Ad  primum  ergo  dicendum,  quod  com¬ 
paratio  possibilis  ad  potentiam  non  est 
sicut  mensurati  ad  mensuram,  sed  sicut 
objecti  ad  potentiam.  Convenit  tamen 
divinae  potentiae  omnium  potentiarum  esse 
mensuram.  —  de  Pol.  1.  c.  ad  2. 

Ad  secundum  dicendum,  quod  licet 
causa  prima  maxime  influat  in  effectum, 
tamen  ejus  influentia  per  causam  proxi¬ 
mam  determinatur  et  specificatur  ;  et  ideo 
ejus  similitudinem  imitatur  effectus.  — 
Ibid.  ad  3. 

Ad  tertium  dicendum,  quod  quamvis 
illuminare  caecum  sit  Deo  possibile,  non 
tamen  potest  dici  omnino  possibile.  — 
Ibid.  ad  4. 

Ad  quartum  dicendum,  quod  mundum 
fore  fuit  possibile  respectu  causarum 
superiorum ;  unde  hoc  non  pertinet  ad 
quaestionem  praesentem.  Et  praeterea  istud 
dictum,  mundum  fore,  est  possibile  non 
solum  secundum  divinam  potentiam  acti¬ 
vam,  sed  etiam  secundum  se  ipsum,  quia 
termini  non  sunt  discohaerentes.  —  Ibid. 
ad  5. 

Ad  primum  quodm  contrarium  objici¬ 
tur,  dicendum,  quod  ratio  illa  procedit 
quantum  ad  naturam  effectus  de  quojudi- 
catur.  —  Ibid.  ad  1  Sed  contra. 

Ad  secundum  dicendum,  quod  licet  illud 
quod  est  possibile  secundum  causas  in- 

feriores,  sit  eliarn  possibile  secundum  su¬ 
periores,  non  tamen  est  ita  de  impossi¬ 
bili,  imo  magis  e  contrario;  unde  non 
sequitur  quod  judicium  debeat  sumi  uni¬ 
versale  vel  universaliter  secundum  cau¬ 
sas  inferiores  de  possibili  et  impossibili. 
—  Ibid.  ad  2  Sed  contra. 

Ad  tertium  dicendum,  quod  non  judi¬ 
cantur  aliqua  impossibilia  vel  possibilia 
secundum  aliquas  causas,  quae  sint  simi¬ 
les  illis  causis  in  possibilitate  vel  in  im¬ 
possibilitate,  sed  quia  causis  illis  sunt 
possibiles  vel  impossibiles.  —  Ibid.  ad  3 
Sed  contra. 

Ad  quartum  dicendum,  quod  secundum 
considerationem  theologi  omnia  illa  quae 
non  sunt  in  se  impossibilia,  possibilia  di¬ 
cuntur.  —  Ibid.  ad  4  Sed  contra. 

Ad  quintum  dicendum,  quod  licet  om¬ 
nia  illa  in  causis  superioribus  non  inve¬ 
niantur,  tamen  causis  superioribus  sunt 
subjecta;  et  propterea  objectio  illa  proce¬ 
dit  de  potentia  passiva,  non  de  activa,  de 
qua  nunc  loquimur.  —  Ibid.  ad  5  Sed 
contra. 

ARTICULUS  III 

UTRUM  PRIMA  CAUSA  POSSIT  FACERE  QUID¬ 
QUID  EST  ALTERI  POSSIBILE. 

Videtur  quod  prima  causa  possit  facere 
quidquid  est  alteri  possibile. 

1.  Omnis  enim  potentia  creata  est  exem¬ 
plata  a  potentia  ipsius,  sicut  omne  bonum 
a  bonitate  ipsius  ;  sed  quidquid  est  in 
exemplato,  verius  et  perfectius  est  in 
exemplari  :  ergo  potentia  primae  causae  se 
extendit  ad  omnia,  ad  quae  se  extendit 
potentia  inferioris  causae.  —  1.  Sent.  dist. 
42,  q.  2,  a.  1,  arg.  1. 

2.  Praeterea,  quod  potest  virtus  inferior, 
potest  et  superior  {de  Pot.  q.  1,  a.  6,  arg. 
8) ;  ergo  quod  potest  virtus  causae  infe¬ 
rioris,  potest  et  virtus  causae  superioris, 
ac  proinde  causae  primae. 

Sed  contra  :  Prima  causa  non  potest 
non  esse,  quia  necesse  est  eam  esse,  nec 
potest  esse  imperfecta,  quia  est  suum  esse, 


ut  supra  (q.  d,  a.  2)  probatum  est ;  sed 
quaedam  dicitur  causa  inferior  posse  sua 
infirmitate  vel  imperfectione,  sicut  pati, 
mori  et  hujusmodi  :  ergo  videtur  quod 
causa  prima  non  omnia  potest  quae  potest 
causa  inferior.  —  1.  Sent.  1.  c.  arg.  1  Sed 
contra. 

Respondeo  DICENDUM,  quod  primam  cau¬ 
sam  non  posse  aliquid  dicitur  dupliciter  ; 
uno  modo  ratione  ipsius  potentiae,  alio 
modo  ratione  possibilis.  Potentia  siquidem 
ejus,  quantum  in  se  esR  cum  sit  infinita, 
in  nullo  deficiens  invenitur,  quod  ad  po¬ 
tentiam  pertineat.  Sed  quaedam  sunt  quae 
secundum  nomen  potentiam  important, 
quae  secundum  rem  sunt  potentiae  defec¬ 
tus,  sicut  multae  negationes  sunt,  quae 
in  affirmationibus  includuntur  :  ut  cum 
dicitur  posse  deficere,  videtur,  secundum 
modum  loquendi,  quaedam  potentia  im¬ 
portari,  cum  magis  potentiae  defectus 
importetur.  Et  propter  hoc  potentia  ali¬ 
qua  dicitur  esse  perfecta,  secundum  Phi¬ 
losophum  (5.  Metaphys.  texi.  17  ;  1.  4,  c. 
12),  quando  ista  non  potest.  Sicut  enim 
illae  affirmationes  habent  vim  negationum 
secundum  rem,  ista  istae  negationes  habent 
vim  affirmationum.  Et  propter  hoc  dici¬ 
mus,  primam  causam  non  posse  deficere, 
et  per  consequens  non  posse  moveri  (quia 
motus  et  defectus  quandam  imperfectio¬ 
nem  important),  et  per  consequens  non 
posse  eam  ambulare,  nec  alios  actus  cor¬ 
poreos  exercere,  qui  sine  motu  non  fiunt 
{de  Pot.  q.  1,  a.  6,  c.)  :  quia  necesse  est 
eam  esse  immaterialem,  ut  postea  proba¬ 
bitur.  Ratione  vero  possibilis  dicitur  prima 
causa  aliquid  non  posse  facere,  quia  id 
contradictionem  implicat,  ut  ex  supra  dic¬ 
tis  patet  {ibid.).  —  de  Pot.  1.  c.  ;  5.  Meta¬ 
phys.  1.  14  (17). 

Ad  primum  ergo  dicendum,  quod  quid¬ 
quid  perfectionis  in  creatura  est,  totum 
est  exemplariter  eductum  ex  perfectione 
primi  entis,  quod  est  primum  principium 
eftectium,  exemplare  et  finale  totius  entis, 
ut  ex  dictis  patet ;  ita  tamen,  quod  illam 
perfectionem  imperfectius  creatura  habet, 
quam  sit  in  eo.  Et  ideo  potentia  creaturae, 

in  quantum  deficit  a  repraesentatione  po¬ 
tentiae  priRii  entis,  deficit  a  perfecto  posse. 
Unde  quod  attribuitur  sibi  secundum 
quod  est  in  tali  gradu  participata,  non 
oportet  quod  primae  potentiae  attribuatur  : 
sicut  etiam  necesse  est  dicere  essentiam 
lapidis  exemplatam  a  primo  ente,  nec 
tamen  dicimus  primum  ens  esse  lapidem  ; 
ita  etiam  non  dicimus  ejus  potentiam  esse 
potentiam 'ambulandi  vel  patiendi,  quasi 
proximum  principium  ambulationis  et 
passionis,  ita  quod  ipsum  ambulet  vel  pa¬ 
tiatur.  —  Sciendum  tamen,  quod  est 
ordinatio  potentiarum  inferiorum,  secun¬ 
dum  quod  una  plus  vel  minus  deficit  a 
perfectione  primae  potentiae.  Et  ideo  scien¬ 
dum  est,  quod  quamvis  nullus  actus  pro¬ 
prius  horum  potentiarum  secundum  gra¬ 
dus  determinatos  conveniat  primae  poten¬ 
tiae  sicut  principio  proximo,  tamen  omnes 
actus  proprii  harum  potentiarum,  egre- 
dientes  ab  eis  secundum  rationem  ordinis 
in  quo  constitulae  sunt,  reducuntur  in 
illam  sicut  in  causam  primam.  Unde 
quamvis  non  dicamus,  quod  Deus  (qui  est 
prima  causa  et  prima  potentia  et  primum 
ens,  de  quibus  est  mentio)  possit  ambu¬ 
lare  vel  pati  ;  dicimus  tamen,  quod  creat 
ambulationem  vel  passionem  in  aliis.  Sed 
actus  qui  egrediuntur  a  determinatis  po¬ 
tentiis  praeter  dictam  rationem  ordinis, 
nullo  modo  in  causalitatem  primae  seu 
divinae  potentiae  reducuntur  ;  non  enim 
dicimus  quod  possit  peccare,  nec  in  aliis 
peccatum  facere.  —  1.  Sent.  1,  c.  in  c. 

Et  per  hoc  patet  ad  secundum. 


QUESTIO  VII 

DE  FIERI  ET  FLUXU  RERUM  A  PRIMO  PRINCIPIO 
ET  FORMIS  EXEMPLARIBUS. 

Postea  considerandum  est  de  fieri  crea¬ 
turarum  et  fluxu  earum  a  primo  princi¬ 
pio. 


-  METAPHYSICA 

CIRCA  QUOD  QUdERUNTUR  SEPTEM  : 

1.  Utrum  res  fiant  immediate  a  summo  rerum 
principio,  vel  secundum  ordinem  quendam. 

2.  Utrum  diversi  gradus  rerum  in  diversas  cau¬ 
sas  referantur. 

3.  Utrum  res  sint  a  primo  ente  per  participa¬ 
tionem. 

4.  Utrum  immediate  res  participent  essentiam 
et  naturam  primi  entis. 

5.  Utrum  formee  exemplares  rerum  sint  in 
primo  ente  an  extra  illud. 

6.  Utrum  illae  formae  exemplares  per  prius 
respiciant  res  quantum  ad  naturam  singula¬ 
rem,  quam  quantum  ad  naturam  speciei. 

7.  Utrum  materia  et  accidentia  habeant  suas 
formas  exemplares. 

ARTICULUS  I 

UTRUM  RES  FIANT  IMMEDIATE  A  SUMMO  RE¬ 
RUM  PRINCIPIO  AN  SECUNDUM  ORDINEM 
QUENDAM. 

Videtur  quod  res  non  procedant  imme¬ 
diate  a  summo  rerum  principio. 

1.  Cum  enim  primum  principium  sit 
penitus  unum  et  simplex,  non  potest  ab 
eo  procedere  nisi  unum;  quod  quidem  etsi 
ceteris  rebus  inferioribus  simplicius  sit 
et  magis  unum,  deficit  tamen  a  primi 
simplicitate,  in  quantum  ipsum  non  est 
suum  esse,  sed  est  substantia  habens 
esse ;  ac  proinde  ab  illa  poterunt  plura 
procedere.  —  Opusc.  Ib,  c.  10  prine. 

2.  Sed  dices,  quod  hoc  esset  distinctio¬ 
nem  et  ordinem  in  rebus  admittere  non 
ex  intentione  primi  agentis,  sed  ex  qua¬ 
dam  rerum  necessitate.  —  Contra,  rerum 
distinctio  et  ordo  procedit  quidem  ex  in¬ 
tentione  primi  principii,  cujus  intentio 
est  non  solum  producere  primum  causa¬ 
tum,  sed  totum  universum,  tamen  quo 
dam  ordine,  ut  ipse  immediate  producat 
primum  causatum,  quo  mediante  alia  per 
ordinem  producat  in  esse.  —  cf.  Opusc. 
15,  c.  10  post  prine. 

3.  Praeterea,  primum  ens  creaturis  com¬ 
municat  suam  bonitatem  quantum  capa¬ 
ces  sunt.  Sed  natura  superiorum  crea¬ 
turarum  capax  fuit  hujusmodi  perfectio- 

nis  et  dignitatis,  ut  essent  causse  inferio¬ 
rum  creaturarum.  Id  enim  quod  est  per¬ 
fectius,  potest  agere  in  id  quod  est  eo 
imperfectius  et  communicare  ei  suam 
perfectionem.  Ergo  videtur  quod  primum 
ens  creaturas  inferiores  mediantibus  su¬ 
perioribus  produxit.  —  de  Pot.  q.  3,  a. 
16,  arg.  20. 

4.  Praeterea,  quanto  aliquae  formae  sunt 
magis  immateriales,  tanto  sunt  magis 
activae,  utpoLe  magis  a  potentia  separatae ; 
unumquodque  enim  agit  secundum  quod 
est  in  actu,  non  secundum  quod  est  in 
potentia.  Sed  formae  rerum  quae  sunt  in 
mente  angeli,  sunt  magis  immateriales 
quam  formaequae  sunt  in  rebus  naturali¬ 
bus.  Cum  ergo  formae  naturales  sint  causae 
formarum  sibi  similium,  videtur  quod 
multo  fortius  formae  quae  sunt  in  mente 
angeli,  produxerint  formas  rerum  natu¬ 
ralium  sibi  similes,  et  per  consequens  esse 
earum  — forma  enim  dat  esse  rei  — ,  et 
sic,  quod  primum  ens  non  produxit  res 
in  esse  nisi  mediantibus  superioribus 
creaturis.  —  Ibid.  arg.  21. 

Sed  contra  :  Quanto  aliqua  potentia 
magis  distat  ab  actu,  majori  virtute  indi¬ 
get  ad  hoc  quod  in  actum  reducatur  ; 
majori  enim  virtute  ignis  opus  est  ad  re¬ 
solvendum  lapidem  quam  ceram.  Sed 
«  nullius  potentiae  »  ad  <r  aliquam  poten¬ 
tiam  »  quanlumcunque  indispositam  et 
remotam,  nulla  est  comparatio  aut  pro¬ 
portio  ;  non  entis  enim  ad  ens  non  est 
proportio.  Virtus  igitur  quae  ex  nulla 
potentia  praeexistente  aliquem  effectum 
producit,  in  infinitum  excedit  virtutem 
quae  producit  effectum  ex  aliqua  poten¬ 
tia  quantumcunque  remota.  Infinita  au¬ 
tem  virtus  aliorum  quidem  potest  esse 
secundum  quid  ;  sed  simpliciter  respectu 
totius  esse  infinita  virtus  non  est  nisi 
primi  agentis,  quod  est  suum  esse;  et 
per  hoc  est  modis  omnibus  infinitum,  ut 
supra  (q.  5,  a.  3)  dictum  est.  Sola  igitur 
virtus  primi  agentis  potest  effectum  pro¬ 
ducere,  nulla  potentia  praesupposita.  Ta¬ 
lem  autem  oportet  esse  productionem 
omnium  ingenerabilium  et  incorruptibi¬ 


lium,  quae  absque  motu  producuntur.  — 
Opusc.  Id,  c.  10  in  fine. 

Respondeo  dicendum,  quod  immediate 
res  processerunt  a  primo  ente  secundum 
esse  suum  absolute  sumptum.  QuoJ  ad 
pvddsens  duplici  ratio  ne  manifestari  potest. 
Prima  est ;  Quanto  aliqua  causa  est  supe¬ 
rior,  tanto  est  universalior,  et  virtus  ejus 
ad  plura  se  extendit  (la,  q.  65,  a.  3,  in 
c.).  Sed  id  quod  primum  invenitur  in 
unoquoque  ente,  maxime  est  commune 
omnibus;  quaecunque  enim  superaddun¬ 
tur,  contrahunt  id  quod  prius  inveniunt ; 
nam  quod  posterius  in  re  intelligitur, 
comparatur  ad  prius  ut  actus  ad  poten¬ 
tiam  ;  per  actum  autem  potentia  deter¬ 
minatur.  Sic  igitur  oportet  ut  id  quod 
primum  subsistit  in  unoquoque,  sit  effec¬ 
tus  supremae  virtutis  ;  quanto  autem  ali¬ 
quid  est  posterius,  tanto  reducatur  ad 
inferioris  causae  virtutem.  Oportet  igitur 
quod  id  quod  primum  subsistit  in  uno¬ 
quoque,  sicut  in  corporalibus  materia,  et 
in  immaterialibus  substantiis  quod  poten- 
tiale  est,  sit  proprius  effectus  primae  vir¬ 
tutis,  et  universalis  effectus  agentis.  Im¬ 
possibile  est  igitur  quod  ab  aliquibus  cau¬ 
sis  secundis  aliqua  producantur  in  esse 
non  praesupposito  aliquo  effectu  superio¬ 
ris  agentis;  et  sic  nullum  agens  post 
primum  rem  totam  in  esse  producit,  quod 
est  producere  ens  simpliciter.  — -  Opusc.. 
15,  c.  10  circa  med. 

Secunda  ratio  est  :  Alicujus  naturae  vel 
formae  duplex  causa  invenitur:  una  qui¬ 
dem,  quae  est  per  se  et  simpliciter  causa 
talis  naturae  vel  formae  ;  alia  vero,  quae 
est  causa  hujus  naturae  vel  formae  in  hoc. 
Cujus  quidem  distinctionis  necessitas  ap¬ 
paret,  si  quis  causas  consideret  eorum, 
quae  generantur.  Cum  enim  equus  gene¬ 
ratur,  equus  generans  est  quidem  causa 
quod  natura  equi  in  hoc  esse  incipiat; 
non  tamen  est  per  se  causa  naturae  equinae. 
Quod  enim  est  per  se  alicujus  causa  na¬ 
turae  secundum  speciem,  oportet  quod  sit 
causa  ejus  in  omnibus  habentibus  illam 
speciem.  Cum  igitur  equus  generans 
habeat  eandem  naturam  secundum  spe- 

dem,  oporteret  quod  esset  sui  ipsius  causa ; 
quod  esse  non  polest.  Relinquitur  igitur 
quod  oportet  super  omnes  participantes 
naturam  equinam  esse  aliquam  univer¬ 
salem  causam  totius  speciei;  quam  qui¬ 
dam  causam  Platonici  posuerunt  speciem 
separatam  a  materia,  ad  modum  quo  om¬ 
nium  artificialium  principium  est  forma 
artis,  non  in  materia  existens.  Secundum 
Aristotelem  autem  hanc  universalem  cau¬ 
sam  oportet  ponere  in  aliquo  coelestium 
corporum  ;  unde  et  ipse  has  duas  causas 
distinguens  dixit  {2.Phys.  iext.  26  ;  c.  2), 
quod  homo  generat  hominem,  et  sol.  Cum 
autem  aliquid  per  motum  causatur,  na¬ 
tura  communis  alicui  praeexistenti  adve¬ 
nit  per  formam  materiae  advenientem,  vel 
subjecto.  Potest  igitur  sic  per  motum  esse 
alicujus  causa,  id  quod  particulariter  na¬ 
turam  illam  habet,  ut  homo  hominis,  aut 
equus  equi  ;  cum  vero  non  per  motum 
causatur,  talis  productio  est  ipsius  naturae 
secundum  se  ipsam.  Oportet  igitur  quod 
reducatur  in  id  quod  est  per  se  causa 
illius  naturae,  non  autem  in  aliquid  quod 
particulariter  naturam  participet.  Assi- 
milatur  enim  talis  productio  processui  vel 
causalitati,  qui  in  intelligibilibus  inveni¬ 
tur,  in  quibus  natura  rei  secundum  seip- 
sam  non  dependet  nisi  a  primo,  sicut  na¬ 
tura  senarii  ;  et  ejus  ratio  non  dependet 
a  ternario  vel  binario  ;  sed  ab  ipsa  uni¬ 
tate.  Non  enim  sex  secundum  primam  ra¬ 
tionem  speciei  sunt  bis  tria,  sed  sex  solum ; 
alioqui  oporteret  unius  rei  multas  substan¬ 
tias  esse.  Sic  igitur  cum  esse  alicujus 
causatur  absque  motu,  ejus  causalitas 
attribui  non  potest  alicui  particularium 
entium,  quod  participat  esse,  sed  oportet 
quod  reducatur  in  ipsam  universalem  et 
primam  causam  essendi,  quae  est  primum 
ens.  —  Opusc.  15,  c.  10  post  med. ;  la, 
q.  65,  a.  3,  c. ;  2.  c.  Gent.  c.  42,  rat.  7. 

Ad  primum  ergo  dicendum,  quod  non 
oportet  quod  ex  uno  agente  non  fiat  nisi 
unum,  nisi  quando  agens  ad  unum  effec¬ 
tum  determinatur  (2.  c.  geni.  c.  42,  rat.  7). 
Tantum  autem  abest,  quod  virtus  divina 
ad  unum  limitetur,  quia  est  una  et  sim- 

plex,  quod  e  contrario,  quia  est  maxime 
una  et  simplex,  non  potest  limitari  ad 
unum  effectum.  Quando  enim  aliqua  vir¬ 
tus  est  magis  unita,  tanto  est  magis  infinita 
et  ad  plura  se  potest  extendere,  ut  dici¬ 
tur  in  llb.  de  Causis  (propos.  17). 

Ad  secundum  dicendum,  quod  cum  sit 
duplex  modus  produclionis  rerum:  unus 
quidem  secundum  mutationem  et  motum, 
alius  autem  absque  mutatione  et  motu, 
ut  supra  jam  diximus  :  in  eo  quidem  pro¬ 
ductionis  modo,  qui  per  motum  est,  hoc 
manifeste  videmus  accidere,  quod  a  primo 
principio  alia  procedunt  mediantibus  cau¬ 
sis  secundis.  Videmus  enim  et  plantas  et 
animalia  produci  in  esse  per  motum, 
secundum  virtutes  superiorum  causarum 
ordinatarum  usque  ad  primum  princi¬ 
pium.  Sed  in  eo  modo  producendi  qui 
est  absque  motu,  per  simplicem  influxum 
ipsius  esse,  hoc  accidere  impossibile  est. 
Stcundum  enim  hunc  productionis  mo¬ 
dum,  quod  in  esse  producitur,  non  so¬ 
lum  fit  per  se  hoc  ens,  sed  etiam  per  se 
fit  ens  simpliciter.  Oportet  autem  effectus 
proportionaliter  causis  respondere :  ut 
scilicet  effectus  particularis  causae  parti¬ 
culari  respondeat,  effectus  autem  uni¬ 
versalis  universali  causae.  Sicut  igitur, 
cum  per  motum  aliquid  fit  per  se  hoc 
ens,  effectus  hujusmodi  in  particularem 
causam  reducitur,  quae  ad  determinatam 
formam  movet :  ita  etiam  cum  simpliciter 
fit  ens,  et  per  se  et  non  per  accidens, 
oportet  hunc  effectum  reduci  in  univer¬ 
salem  essendi  causam.  Hoc  autem  est 
primum  principium,  quod  est  primum 
ens.  Praeter  igitur  illum  modum  produ¬ 
cendi,  qui  est  permutationem  vel  motum, 
est  alius  modus,  quo  res  producuntur  in 
esse  a  primo  principio  non  mediantibus 
causis  secundis,  sed  eo  productionis  mo¬ 
do,  qui  fit  absque  motu.  Solo  autem  hoc 
modo  produci  possunt  in  esse  immateria¬ 
les  substantiae  et  coelestia  corpora  et  cor¬ 
porum  quorumcunque  materia  ante  for¬ 
mam  esse  non  potuit.  Non  ergo  id  quod 
est  prius  in  rebus,  est  posterioribus  causa 
essendi.  —  Opusc.  15,  c.  10  circa  med. 

Ad  tertium  dicendum,  quod  licet  crea- 
lurse  aliae  sint  angelo  inferiores,  tamen 
earum  productio  requirit  infinitam  virtu¬ 
tem  producentis,  in  quantum  per  crea¬ 
tionem  producuntur  in  esse,  utpote  non 
ex  praejacenti  materia  faclae.  Et  ideo  om¬ 
nes  creaturae,  quae  non  sunt  faclae  ex 
praejacenti  materia,  oportet  dicere  imme¬ 
diate  a  Deo  esse  creatas.  —  de  Pol.  q.  3, 
a.  16,  ad  20. 

Ad  quartum  dicendum,  quod  cum  crea¬ 
tio  terminetur  ad  esse  tamquam  ad  pro¬ 
prium  effectum,  impossibile  est  dicere, 
ab  angelis  posse  esse  dari  creaturis.  — 
Ibid.  ad  21 . 

ARTICULUS  11 

UTRUM  DIVERSI  GRADUS  RERUM  FLUANT  IN 
ILLIS  A  DIVERSIS  CAUSIS. 

Videtur  quod  diversi  gradus  rerum 
fluant  in  rebus  a  diversis  causis. — 1.  Sicut 
enim  esse  rerum  est  ab  ente  primo,  ita 
videturquod  et  vita  earum  sit  ab  aliqua 
prima  vita,  et  cognitio  ab  aliqua  prima 
intelligentia;  sicut  dicitur  in  lib.  de  Causis 
(propos.  18),  quod  res  habent  essentiam 
propter  primum  ens,  et  res  vivae  omnes 
sunt  molae  per  essentiam  suam  propter 
vitam  primam  ;  et  res  intelligibiles  omnes 
habent  scientiam  propter  intelligentiam 
primam.  —  Opusc.  15,  c.  11. 

2.  Praeterea,  in  unoquoque  genere 
datur  aliquod  primum,  quod  est  causa 
ceterorum ;  ergo  et  in  genere  viventium 
datur  aliquod  primum  vivens,  et  in  genere 
intelligentium  aliquod  primum  intelligens. 
—  Ibid. 

Sed  contra  est,  quod  Dionysius  {de  Div. 
Nom.  c.  4,  §  1 ; —  Migne  PP.  Gr.  t.  3,  coi. 
694)  dicit,  quod  et  primum  ens  et  prima 
veritas  et  primus  intellectus  sunt  unum 
et  idem  ;  et  Deum  saepissime  nominat 
ipsum  bonum  aut  superbonum  aut  prin¬ 
cipale  bonum  aut  bonitatem  omnis  boni ; 
et  similiter  nominat  ipsum  supervitam, 
supersubstantiam.  Ergo  non  sunt  diversa 
principia,  ad  quae  referantur  diversi  gra¬ 


dus  rerum.  —  de  Causis  1.18;  de  Div. 
Nom.  prooem.  et  c.  4,  1.  1  et  al. 

Respondeo  dicendum,  quod  haecfuit  sen¬ 
tentia  Platonicorum,  qui  quidem  omnium 
rerum  existentium  primum  ens  esse  im¬ 
mediate  causam  essendi  affirmabant,  se¬ 
cundum  praedictum  productionis  modum, 
qui  est  absque  mutatione  vel  motu.  Po¬ 
suerunt  tamen  secundum  alias  participa¬ 
tiones  bonitatis  divinae,  ordinem  quen- 
dam  causalitatis  in  praedictis  substantiis. 
Posuerunt  enim  abstracta  principia  se¬ 
cundum  ordinem  intelligibilium  concep¬ 
tionum.  Ut  scilicet  sicut  unum  et  ens  sunt 
communissima,  et  primo  cadunt  in  intel¬ 
lectu,  et  sub  hoc  est  vita,  sub  qua  ite¬ 
rum  est  intellectus,  et  sic  inde;  ita  etiam 
primum  et  supremum  inter  separata  est 
id  quod  est  ipsum  unum,  et  hoc  est  pri¬ 
mum  principium,  quod  est  Deus,  de  quo 
jam  dictum  est  (supra  q.  5,  a.  2),  quod 
est  suum  esse.  Sub  hoc  autem  posuerunt 
aliud  principium  separatum,  quod  est  vita; 
et  iterum  aliud,  quod  est  intellectus.  Si 
igitur  sit  aliqua  substantia,  quae  sit  intel¬ 
ligens,  vivens  et  ens,  erit  quidem  ens 
per  participationem  primi  principii,  quod 
est  ipsum  esse  ;  erit  autem  vivens  per 
participationem  alterius  principii  separati, 
quod  est  vita  ;  et  erit  intelligens  per  par¬ 
ticipationem  alterius  separati  principii, 
quod  est  ipse  intellectus:  sicut  si  ponatur 
quod  homo  sit  animal  per  participationem 
hujus  principii  separati,  quod  est  animal ; 
sit  autem  bipes  per  participationem  se¬ 
cundi  principii,  quod  est  bipes.  —  Haec 
autem  positio  quantum  ad  aliquid  qui¬ 
dem  veritatem  habere  potest ;  simpliciter 
autem  vera  esse  non  potest.  Eorum  enim 
quae  accidentaliter  alicui  adveniunt,  nihil 
prohibet  id  quidem  quod  est  prius,  ab 
aliqua  universaliori  causa  procedere ;  quod 
vero  est  posterius,  ab  aliquo  posteriori 
principio:  sicut  animal  et  planta  calidum 
et  frigidum  ab  elementis  participant  se¬ 
cundum  determinatum  complexionis  mo¬ 
dum  ad  speciem  propriam  pertinentem, 
quem  modum  obtinent  ex  virtute  semi¬ 
nali  per  quam  generantur.  Nec  est  incon- 

veniens  quod  ab  aliquo  principio  aliquid 
sii  quantum,  vel  album,  seu  calidum. 
Sed  in  his  quoc  substantialiter  praedican¬ 
tur,  hoc  contingere  penitus  impossibile 
est.  Nam  omnia  quae  substantialiter  de 
aliquo  praedicantur,  sunt  per  se  et  sim¬ 
pliciter  unum.  Unus  autem  effectus  non 
reducitur  in  plura  prima  principia  secun¬ 
dum  eandem  rationem  principii,  quia 
effectus  non  potest  esse  causa  simpliciter, 
vel  simplicior  prima  causa.  Unde  Philo¬ 
sophus  hac  ratione  utitur  contra  Platoni¬ 
cos  :  quod  si  esset  aliud  animal,  et  aliud 
bipes  in  principiis  separatis,  non  esset 
simpliciter  unum  animal  bipes.  —  Opusc. 
15,  c.  11 ;  de  Causis  1.  3  et  18. 

Ad  primum  ergo  dicendum,  quod  si  in 
rebus,  praecipue  in  immaterialibus  sub¬ 
stantiis,  aliud  esset  id  quod  est  esse,  et 
aliud  quod  est  vivere,  et  aliud  quod  est 
intellectivum  esse;  ita  quod  vivens  adve¬ 
niret  enti,  vel  intelligens  viventi,  sicut 
accidens  subjecto,  vel  forma  materiae ; 
haberet  rationem  quod  dicitur.  Videmus 
enim  aliquid  esse  causam  accidentis,  quod 
non  est  causa  subjecti,  et  aliquid  esse 
causam  substantialis  formae,  quod  non  est 
causa  materiae.  Sed  in  immaterialibus 
substantiis  ipsum  esse  eorum  est  vivere 
eorum.  Nec  est  in  illis  aliud  vivere 
quam  intellectivum  esse.  Unde  a  nullo 
alio  habent  quod  vivant  et  quod  intellec¬ 
tiva  sint,  quam  a  quo  habent  quod  sint.  Si 
igitur  omnes  immateriales  substantiae  a 
Deo  habent  immediate  quod  sint,  ab  eo 
immediate  habent  quod  vivant  et  intel¬ 
lectivae  sint.  Si  quid  autem  advenit  rebus 
supra  eorum  essentiam,  puta  in  immate¬ 
rialibus  substantiis  species  intelligibiles, 
vel  aliquid  hujusmodi  ;  quantum  ad  talia 
potest  Platonicorum  opinio  procedere,  ut 
scilicet  hujusmodi  in  inferioribus  imma¬ 
terialium  substantiarum  inveniantur  or¬ 
dine  quodam  a  superioribus  derivata 
{Opusc.  15,  c.  11) ;  non  quod  absolute  sub¬ 
stantiae  immateriales  suas  species  intelli¬ 
gibiles  a  superioribus  recipiant ;  potentia 
enim  eorum  intellectiva  naturaliter  com¬ 
pleta  est  per  species  intelligibiles  conna- 

turales  (la,  q.  55,  a.  2,  in  c.),  quas  reci¬ 
piunt  a  Deo  solo,  in  quo  primo  similitu¬ 
dines  rerum  existunt ;  sed  quia  inferiores 
substantiae  immateriales  a  superioribus 
illuminantur  et  perficiuntur,  secundum 
Dionysium  {de  CoelesU  Hierarchia  c.  8, 
§  1  et  2  ;  —  Migne  PP.  Gr.  t.  3,  coi.  239), 
ideo  dicitur,  quod  illae  ordine  quodam  a 
superioribus  dependent,  non  in  esse  sui, 
vivere,  aut  intelligere,  sed  in  speciebus 
intelligibilibus  ;  non  quantum  . ad  earum 
receptionem,  sed  quantum  ad  aliqualem 
earum  dispositionem,  ordinationem  et 
confortationem,  secundum  quod  superiores 
inferioribus  loquuntur  easque  illuminant 
de  omnibus,  quae  noscunt.  —  la,  q.  55, 
a.  2,  c.  et  ad  1  ;  q.  106,  a.  4,  c.  ;  q.  107, 
a.  5, 

In  iis  autem  quae  producuntur  per 
motum,  res  aliter  se  habet,  ut  supra 
(art,  praeced.,  ad  2)  dictum  est.  Produ¬ 
cuntur  enim  in  esse  secundum  virtutes 
superiorum  causarum  ordinatarum  usque 
ad  primum  principium  {Opuse.  15,  c.  10 
circa  med.)  ;  non  quod  gradus  substan¬ 
tiales  et  essentiales  deriventur  in  iis  ab 
illis  causis  ordinatis,  quatenus  sunt  in  re 
ipsamet  substantia  et  essentia  rei  ;  —  sed 
quia  hujusmodi  gradus  inferunt  secumin 
re  quaedam  accidentia  (puta  gradus  cor¬ 
poris  mobilitatem  aut  motum  actualem, 
gradus  animalis  talem  complexionem  qua- 
tuor  qualitatum),  quae  accidentia  consi¬ 
derantur  et  ut  antecedentia  esse  rei  tam¬ 
quam  dispositiones,  et  ut  subsequentia 
illud  tamquam  proprietates  et  perfectio¬ 
nes.  Inde  est,  quod  materialia  quae  qui¬ 
dem  secundum  esse  suum  absolute  con¬ 
sideratum  dependent  ab  uno  primo  ente, 
secundum  illa  accidentia,  et  ut  anteceden¬ 
tia  tamquam  dispositiones,  et  ut  subse¬ 
quentia  tamquam  proprietates  ;  aut  secun¬ 
dum  gradus  illa  accidentia  secum  inferen¬ 
tes  reducuntur  ad  alia  secunda  agentia 
ordine  quodam  :  ita  quod  dependeant  ab 
illis  et  secundum  fleri  et  secundum  perfici, 
curn  immateriales  substantiae  non  depen- 
deant-a  superioribus  nisi  secundum  per¬ 
fici.  —  Et  haec  patent  ex  supra  (art.  prae- 

ced.,  ad  2)  dictis  et  ex  Dionysio  in  lib. 
de  Div.  Nom.  (c.  4  et  al.)  —  Opusc.  15, 
c.  10  et  11  ;  expos.  in  lib.  de  Causis  1.  3; 
in  lib.  de  Div.  Nom.  cap.  4,  1.  1  sqq. 

Circa  id  vero,  quod  affertur  ex  libro 
deCatisis  {proposA8),iria  potissimum  sunt 
consideranda;  Primum,  quod  praecipue  fit 
mentio  de  esse,  vivere  et  intelligere,  quia 
unaquaeque  res  potest  tripliciter  conside¬ 
rari:  primo  secundum  se,  et  sic  convenit 
ei  esse  ;  secundo  prout  tendit  in  aliquid, 
et  sic  convenit  ei  moveri  ;  tertio  secun¬ 
dum  quod  alia  in  se  habet, et  sic  convenit 
ei  cognoscere  :  quia  secundum  hoc  cogni¬ 
tio  perficitur  quo  J  cognitum  est  in  cogno¬ 
scente,  non  quidem  materialiter  sed  for- 
maliter.  Sicut  autem  habere  aliquid  in  se 
formaliter  et  non  materialiter,  in  quo  con¬ 
sistit  ratio  cognitionis,  est  nobilissimus 
modus  habendi  vel  continendi  aliquid, 
ita  moveri  a  se  ipso  est  nobilissimus 
mobilitatis  modus.  Et  in  hoc  consistit 
ratio  vitae.  Nam  ea  dicimus  viventia, 
quae  se  aliqualiter  movent.  Esse  igitur, 
quod  est  primum,  commune  est  omnibus. 
Sed  quia  non  pertingunt  ad  illam  perfec¬ 
tionem,  quod  sint  sui  ipsorum  motiva ; 
ideo  non  omnia  sunt  viventia,  sed  quaedam 
quae  sunt  perfectiora  in  entibus.  Rursus, 
quia  eorum,  quae  sunt  motiva  sui  ipsorum 
vel  aliorum,  non  omnia  sunt  motiva  per 
modum  cognitionis,  sed  per  aliquod  mate¬ 
riale  principium,  sicut  accidit  in  plantis, 
non  omnia  viventia  pertingunt  ad  gra¬ 
dum  cognitionis,  sed  solum  illa,  in  quibus 
principium  motionis  est  aliquid  formale 
absque  materia.  —  de  Causis  1. 18.  —  Se¬ 
cundo  considerandum  est,  quod  in  unoquo¬ 
que  genere  est  causa  illud, quod  est  prin¬ 
cipium  in  genere  illo,  a  quo  omnia,  quae 
sunt  illius  generis,  in  illo  genere  consti¬ 
tuuntur.  Et  propter  hoc  dicit,  quod  omnia 
entia  sunt  a  primo  ente,  et  omnia  viven¬ 
tia  a  prima  vita  etc.,  sicut  supra  dictum 
est ;  sed  secundum  Dionysium  {de  Div, 
Nom.  c.  4)  primum  ens  et  prima  vita  et 
primus  intellectus  sunt  unum  et  idem. — 
de  Causis  1.  18.  —  Tertio  considerandum 
est,  quod  ista  tria  diversimode  causantur 


in  rebus,  sive  a  diversis  principiis,  secun¬ 
dum  Platonicos,  sive  ab  eodem  principio, 
secundum  Aristolelem  et  rei  veritatem. 
Est  enim  duplex  modus  causandi,  unus 
quidem  quo  aliquid  fit  praesupposito  al¬ 
tero.  Et  hoc  modo  dicitur  fieri  aliquid  per 
informationem,  quia  illud  quod  poste¬ 
rius  advenit  se  habet  ad  id  quodpraesup- 
ponebatur  per  modum  formae.  Alio  modo 
causatur  aliquid  nullo  praesupposito.  Et  hoc 
modo  dicitur  aliquid  fieri  per  creationem. 
Quia  ergo  intelligere  praesupponit  vivere, 
et  vivere  praesupponit  esse,  et  esse  nihil 
aliud  praesupponit  prius;  inde  est  quod 
primum  ens  dat  esse  omnibus  per  creati- 
tionem.  Prima  autem  vita,  quaecunque 
sit  illa,  non  dat  vivere  per  modum  crea¬ 
tionis,  sed  per  modum  formae,  id  est  infor¬ 
mationis.  Et  similiter  dicendum  est  de 
intelligentia.  —  de  Causis  1.  18  ;  dePot.  q. 
3,  a.  1 ,  c. 

Et  ex  his  patet  ad  secundum. 

ARTICULUS  III 

UTRUM  RES  SINT  A  PRIMO  ENTE  PER  PARTICI¬ 
PATIONEM. 

Videtur  quod  res  non  sint  a  primo  ente, 
scilicet  Deo,  per  participationem. 

1.  Participare  enim  nihil  aliud  est  quam 
partialiter  accipere ;  at  primum  ens  cum 
sit  simplex  et  non  compositum,  non  po¬ 
test  partialiter  accipi :  ergo  non  potest 
participari.  —  Opusc.  69,  1.  2;  de  Causis 
1.  12. 

2.  Praeterea,  participatur  genus  a  spe¬ 
cie,  et  forma  a  materia,  et  accidens  a 
subjecto;  sed  primum  ens  respectu  infe¬ 
rioris  non  est  genus,  nec  forma,  nec 
accidens  :  ergo  non  participatur  ab  infe¬ 
rioribus.  —  Opusc.  69,  1.  2  et  3. 

3.  Praeterea,  quod  substantialiter  et  per 
se  tale  est,  non  est  tale  participative,  se¬ 
cundum  Boethium  (in  lib.  de  Hebdom. 
circa  med.  ;  —  Migne  PP.  Lat.  t.  64,  coi. 
1311) ;  sed  substantia  per  se  existit :  ergo 
non  existit  participative.  —  Ibid.  1.  3. 

4.  Praeterea,  omne  participans  compara 


64 


QUARTA  PARS 


METAPHYSICA 


tur  ad  participatum  ut  actus  ejus  (la, 
q.  75,  a  5,  ad  4)  ;  ergo  si  primum  ens  sit 
participatum,  erit  actus  omnium  entium  ; 
sed  hoc  est  absurdum  :  ergo. 

5.  Praeterea,  ab  esse  res  dicitur  ens  ; 
si  ergo  omnia  participant  esse  primi  entis, 
cum  illud  esse  sit  unum,  omnia  entia  erunt 
unum;  quod  est  absurdum.  —  Tract.  de 
Formis  (1)  q.  3,  a.  3,  c. 

6.  Sed  dices,  quod  omnia  entia  non 
sunt  unum,  propter  diversitatem  reci¬ 
pientium  esse  a  causa  prima.  —  Contra  si 
oportet  diversitatem  entium  reducere  in 
diversitatem  recipientium  esse,  oportebit 
dicere,  quod  sunt  aliqua  recipientia,  quae 
non  sint  a  causa  prima,  quod  est  contra 
id,  quod  dicitur  in  lib.  de  Causis  (propos. 
18),  omnes  habere  essentiam  a  causa  pri¬ 
ma.  —  de  Causis  1.  24  et  18. 

Sed  contra,  dicit  Boethius  (in  lib. 
de  Hehdom.  1.  c.)  :  «  Omne  quod  est, 
participat  eo  quoJ  est  esse,  ut  sit  »  ;  sed 
primum  ens  est  esse  :  ergo  omne  quod 
est,  participat  primum  ens,  ut  sit.  — 
Opusc.  69,  1.  2. 

Respondeo  dicendum,  quod  necesse  est 
omnia  entia  habere  esse  participative  a 
primo  ente.  Participare  enim  nihil  aliud 
est,  quam  quasi  partem  capere ;  et  ideo, 
quando  aliquid  particulariter  recipit  id 
quod  ad  alterum  pertinet  universaliter, 
dicitur  participare  illud  :  sicut  homo 
dicitur  participare  animal,  quia  non  habet 
rationem  animalis  secundum  totam  com¬ 
munitatem  ;  et  eadem  ratione  Socrates 
participat  hominem.  Similiter  etiam  sub¬ 
jectum  participat  accidens,  et  materia 
1'ormam  :quia  forma  subslantialis  velacci- 
tentalis,  quae  de  sui  ratione  communis 
est,  determinatur  ad  hoc  vel  illud  subjec¬ 
tum.  Et  similiter  effectus  dicitur  partici¬ 
pare  suam  causam,  et  praecipue  quando 
non  adaequat  virtutem  suae  causae,  puta 
si  dicamus,  quod  aer  participat  lucem 
solis,  quia  non  recipit  eam  in  ea 
claritate,  qua  est  in  sole.  {Opusc.  69,  1. 
2.)  Sic  ergo  cum  esse  sit  in  primo  ente 

(1)  Hunc  tractatum  de  Formis  vide  infra  in  ap¬ 
pendice. 


universaliter,  et  in  quolibet  inferiori 
particulariter,  et  illud  esse  inferiorum 
procedat  ab  universali  esse  primi  entis  ; 
consequens  est  omnia  quae  sunt  citra  pri¬ 
mum,  esse  participative  ab  illo.  —  Opusc. 
69,  1.  2. 

Ad  primum  Qvgo  dicendum,  quod  par¬ 
tialiter  accipitur  primum  ens  ab  inferio¬ 
ribus,  in  quantum  esse,  quod  est  in  illo 
universaliter,  est  in  eis  particulariter.  — 
Ibid. 

Ad  secundum  dicendum,  quod  primum 
ens  participatur  a  creaturis  per  modum 
quo  causa  participatur  ab  effectu.  — Tract. 
de  Formis  q.  1,  a.  2,  c. 

Ad  tertium  dicendum,  quod  in  illo  loco 
Boethii  praesupponitur,  quod  aliquid  esse 
per  essentiam,  et  per  participationem, 
sunt  opposita  ;  et  in  uno  quidem  supra 
dictorum  modorum  manifeste  verum  est, 
scilicet  secundum  illum  modum,  quo  sub¬ 
jectum  dicitur  participare  accidens,  et 
materia  formam ;  est  enim  accidens  prae¬ 
ter  naturam  subjecti,  et  forma  praeter 
ipsam  substantiam  materiae.  Sed  in  alio 
participationis  modo,  quo  scilicet  species 
participat  genus,  hoc  etiam  verum  est 
secundum  sententiam  Platonis,  qui  posuit 
aliam  esse  ideam  animalis  *  et  bipedis 
hominis;  sed  secundum  sententiam  Ari¬ 
stotelis,  qui  posuit,  quod  homo  vere  est  id 
quod  est  animal,  quasi  essentia  animalis 
non  existente  praeter  differentiam  homi¬ 
nis,  nihil  prohibet  id  quod  per  participa¬ 
tionem  dicitur,  substantialiter  praedicari. 
Boethius  autem  ibi  loquitur  secundum 
illum  participationis  modum,  quo  subjec¬ 
tum  participat  accidens.  —  Similiter 
etiam,  cum  dicit  :  quod  per  se  tale  est, 
non  est  tale  per  participationem,  hoc  qui¬ 
dem  verum  est,  si  per  se  accipiatur  in 
esse,  quod  ponitur  in  definitione  ejus  de 
quo  dicitur,  sicut -homo  per  se  est  ani¬ 
mat  ;  quod  enim  ponitur  in  definitione 
alicujus,  pertinet  ad  essentiam  ejus  ;  et 
ita  non  dicitur  de  eo  per  participationem, 
de  qua  nunc  loquimur.  Si  vero  accipiatur 
per  se  secundum  alium  modum,  prout 
scilicet  subjectum  ponitur  in  definitione 

praedicati,  sic  esset  falsura.  Nam  pro¬ 
prium  accidens  secundum  hunc  modum 
per  se  inest  subjecto,  et  tamen  participa- 
tive  de  eo  praedicatur  (Opusc.  69,  1.  3.). 
Nec  tamen  valet  illa  auctoritas  ad  proban¬ 
dum,  substantiam  ex  eo,  quod  per  se 
existit,  non  participare  esse  ;  non  enirn 
substantia  creata  eo  modo  per  se  existit? 
quod  sit  suum  esse,  aut  esse  sit  de  ejus 
essentia,  hoc  enim  tantum  convenit  pri¬ 
mo  enti,  ut  patet  ex  supra  (q.  5,  a.  2)  dic¬ 
tis;  sed  eo  sensu  dicitur  per  se  existere, 
quia  non  existit  in  alio  (tract.  de  Formis 
q.  3,  a.  4,  c.),  ut  patet  per  Philosophum 
1.  Poster,  (lext.  9  ;  c.  4)  ;  unde  iste  mo¬ 
dus  per  se  non  est  tam  modus  praedicandi, 
quam  modus  existendi.  —  Opusc.  69,  1. 
3 ;  1.  Poster.  1.  10  (9). 

Ad  quartum  dicendum,  quod  esse  par¬ 
ticipatum  finitur  ad  capacitatem  partici¬ 
pantis  ;  unde  et  ratio  diversae  participa¬ 
tionis  sumitur  ex  diversa  capacitate 
rerum ;  et  sic  participatum  non  est  actus 
participantis  eo  modo  quo  est  in  eo  quod 
participatur,  sed  eo  modo  quo  est  in 
participante.  —  la,  q.  75,  a.  5,  ad  4;  de 
Div.  Nom.  c.  4,  1.  16  circa  med. 

Ad  quintum  dicendum,  quod  partici¬ 
pantia  esse  sunt  diversa,  propter  diversi¬ 
tatem  receptionis.  Diversitas  autem  recep¬ 
tionis  ex  duobus  potest  contingere  : 
quandoque  enim  ex  agente  sive  influente, 
quandoque  autem  ex  recipiente.  Quia  enim 
diversitas  causae  causat  diversitatem  in 
effectibus,  necesse  est  ut  si  agens  est 
diversum,  et  recipiens  unum,  quod  diver¬ 
sitas  receptionis  causetur  ex  agente,  non 
ex  recipiente  :  sicut  aqua,  quae  ex  frigido 
congelatur,  et  ex  calido  dissolvitur.  Si 
autem  e  converso  agens  fuerit  unum,  et 
recipiens  diversum,  erit  diversitas  recep¬ 
tionis  ex  parte  recipientis,  non  ex  parte 
agentis  :  sicut  patet  de  sole,  qui  indurat 
lutum,  et  liquefacit  ceram.  Manifestum 
est  autem  ex  supra  dictis,  quod  causa  pri¬ 
ma  est  una,  nullam  diversitatem  habens; 
sed  ea  quae  recipiunt  influentiam  causae 
primae,  sunt  diversa.  Diversitas  ergo  re¬ 
ceptionis  non  est  ex  causa  prima,  quae  est 


primum  esse  influens  esse  rebus  omni¬ 
bus,  sed  est  propter  diversitatem  reci¬ 
pientium.  —  de  Causis  1.  24 ;  de  Div.  Nom. 
c.  13,  1.  2 ;  c.  4,  1.  16  circa  med. 

Ad  sextum  dicendum,  quod  prima  di¬ 
versitas  rerum,  secundum  quas  habent 
diversas  naturas  et  virtutes,  non  est  ex 
aliqua  diversitate  recipientium,  sed  ex 
causa  prima  ;  non  quia  in  ea  sit  aliqua 
diversitas,  sed  quia  est  diversitatem 
cognoscens;  est  enim  agens  secundum 
suam  scientiam  {de  Causis  1.  24  versus 
fin.).  —  Ad  cujus  evidentiam  sciendum 
est,  quod  aliter  assignatur  ratio  diversi¬ 
tatis  in  effectibus  causae  per  necessitatem 
7iaturce  agentis,  et  aliter  in  effectibus 
causae  agentis  per  voluntatem.  In  his 
enim  quae  per  necessitatem  naturae  agunt, 
tota  diversitatis  ratio  est  ex  diversa  pro¬ 
portione  materiae.  Non  enim  potest  assi¬ 
gnari  ratio,  quare  ignis  ceram  liquefaciat 
et  lutum  induret,  nisi  propter  diversam 
materiae  recipientis  dispositionem  :  quia 
agens  naturale,  quantum  est  de  se,  sem- 
per  natum  est  unum  facere.  Sed  in  his 
quae  agunt  per  voluntatem,  duplex  ratio 
assignatur  diversitatis  effectuum  :  primo 
quidem  ex  parte  finis,  secundo  ex  diversa 
dispositione  materiae  :  sicut  aedificator 
alio  modo  facit  fundamenta,  et  alio  modo 
parietes,  et  alio  modo  tectum,  propter 
quendam  finem ;  et  haec  diversitas  non 
oritur  ex  diversitate  recipientium,  sed  ex 
diversitate  conceptuum  aedificatoris,  quia 
complementum  domus,  quod  intendit, 
requirit  hanc  diversitatem ;  secundo  ad 
hoc  quod  hae:  diversitas  possit  esse  in 
partibus,  quaerit  materiam  diversimode 
dispositam,  vel  ipse  etiam  eam  diversi¬ 
mode  disponit  ad  diversitatem  partium 
constituendam  {de  Div.  Nom.  c.  4,  1.  16 
circa  med.).  Et  sic  patet,  quomodo  prima 
naturarum  diversitas  sit  a  Deo  ut  intelli- 
gente  et  propter  complementum  universi 
diversos  rerum  et  essentiarum  gradus 
praeconcipiente,  et  hae  diversae  praecon- 
ceptiones  sunt  causae  diversitatis  natu¬ 
rarum  et  essentiarum^  ex  quarum  diver¬ 
sitate  oritur  diversitas  in  esse,  quod 

participant  (1.  Sent.  dist.  36,  q.  2,  a.  2, 
ad  3.). 

ARTICULUS  IV 

UTRUM  RES  PARTICIPENT  PRIMUM  ENS  SE¬ 
CUNDUM  ESSENTIAM  ET  NATURAM  EJUS. 

Videtur  quod  res  participent  primum 
ens  secundum  suam  essentiam  et  natu¬ 
ram. 

1.  Essentia  enim  primi  entis  est  suum 
esse  (V.  supra,  q.  5,  a.  2,  c.) ;  sed  parti¬ 
cipant  immediate  esse  primi  entis :  ergo  et 
essentiam. 

2.  Praeterea,  dicit  Dionysius  {de  Div. 
Nom.  c.  2,  §  5;  Migne  t.  3,  coi.  643), 

((  deitatem  ipsam  totam  ab  unoquoque 
participantium  participari  »  ;  sed  deitas 
et  essentia  primi  enti  sunt  idem;  ergo. 
—  de  Div.  Nom.  c.  2,  1.  3. 

3.  Praeterea,  dicit  idem  Dionysius  (1. 
c.,  c.  7,  §  3 ;  et  c.  9,  §  4  ;  Migne  coi.  871 
et  911),  quod  Deus  in  omnibus  omnia 
est;  ergo  secundum  se  participatur  im¬ 
mediate  ab  omnibus  et  in  omnibus.  — de 
Div.  Nom.  c.  7,  1.  4 ;  c.  9,  1.  2, 

4.  Praeterea,  idem  Dionysius  (1.  c.,  c. 
1,  §  3 ;  Migne  coi.  590)  dicit,  quod 
Deus  est  «  omnium  causa  et  principium 
et  substantia  et  vita  »  ;  et  infra  :  «  et 
eorum  quae  illuminantur  illuminatio,  et 
eorum  quae  simplificantur  simplicitas,  et 
eorum  quae  uniuntur  unitas  »  ;  et  infra  : 

«  et  ut  simpliciter  dicatur  viventium  vita, 
existentium  substantia  » ;  ergo  videtur 
quod  primum  ens  secundum  se  immedia¬ 
te  participetur  ab  omnibus.  —  de  Div. 
Nom.  c.  1,  1.  2. 

5.  Primum  ens  producit  res  immediate 
ut  supra  (a.  1)  dictum  est;  ergo  res  par¬ 
ticipant  immediate  esse  primi  entis ;  ergo 
et  essentiam. 

Sed  contra  est:  1.  quod  in  eodem  loco, 
cap.2  de  Div.  Nom.  (§  5;  Migne  coi.  643), 
ubi  Dionysius  dicit  «  deitatem  totam  ab 
unoquoque  participantium  participari  », 
addit  et  a  nullo  nulla  parte  d,  supple 
participari.  Et  ubi  dicit  cap.  7  (§3; 
Migne  coi.  871),  quod  omnia  in  omnibus 

est,  addit  «  et  in  nullo  nihil»;  unde 
concludit  «  et  in  omnibus  cunctis  cogno¬ 
scitur,  et  ex  nullo  nulli  ».  Gap.  vero  9 
(§  4  ;  Migne  coi.  911),  ubi  dicit,  quod 
omnia  in  omnibus  fit,  addit  <r  manens  in 
se  ipso,  et  propria  entitate,  et  inegressi- 
biliter  ». 

2.  Praeterea,  idem  Dionysius  dicit  (1.  c. 
c.  2,  §  11 ;  Migne  coi.  650),  quod  Deus 
donans  omnibus  cxistentibus,  et  super¬ 
fundens  totorum  bonorum  participationes, 
unitive  quidem  discernitur,  et  in  plurali¬ 
tatem  agitur  singulariter,  et  multiplica¬ 
tur  ex  uno  ingressibiliter  ».  Ergo  cum 
primum  principium  ex  hoc  quod  partici¬ 
patur  a  multis,  non  multiplicetur  secun¬ 
dum  suam  naturam  et  essentiam,  sequi¬ 
tur  quod  non  participetur  immediate 
secundum  suam  naturam  et  essentiam.  — 
de  Div.  Nom.  c.  2,  1.  6. 

Respondeo  dicendum,  quod  impossibile 
est,  primum  ens  participari  secundum 
suam  essentiam  et  naturam.  Cujus  ratio 
potest  sumi  ex  distinctione  creationis,  per 
quam  res  fluunt  a  primo  ente,  et  gene¬ 
rationis,  per  quam  una  res  particularis 
fit  ab  alia.  In  generatione  enim  non  duci¬ 
tur  generatum  ad  participandum  esse  ge¬ 
nerantis,  sed  ad  participandum  naturam 
ejus  ;  aliter,  cum  esse  sit  suppositi,  in  tali 
natura  foret  participatio  in  supposito,  et 
sic  Socrates  generaret  Socratem;  quod 
fieri  non  potest,  cum  suppositum  non 
habeat  nisi  unum  esse  incommunicabile, 
sed  homo  generat  hominem.  Natura  enim 
manet  una  secundum  rationem  naturae, 
cum  definitio  sit  una.  At  in  creatione  res 
ducitur  ad  participandum  esse  creantis, 
quia  esse  est  prima  rerum  creatarum,  ut 
dicitur  in  lib.  de  Causis;  nec  ullo  modo 
praesupponitur  in  creatione.  Unde  Deus 
non  creat  Deum,  Deus  enim  est  nomen 
naturae,  sicut  homo ;  ens  tamen  creat  ens. 
Ex  quibus  patet,  quod  primum  ens,  sci¬ 
licet  Deus,  secundum  naturam  suam  non 
participatur.  —  Opusc.  37,  c.  4,  post 
prine.  —  Quod  non  impedit,  quominus 
res  procedant  ab  ipso  processu  immedia¬ 
to,  in  quantum  sunt  effectus  ipsius,  ut 
dictum  est  (in  art.  1  hujus  quaest.),  sed 

quia  in  illa  processione  natura  ejus  non 
illis  communicatur  immediate,  sed  me¬ 
diantibus  praeconceptionibus  seu  rationi¬ 
bus,  quas  ipsum  primum  ens,  quod  simul 
est  et  primum  intelligens,  ut  dicit  Philo¬ 
sophus  (12.  Metop%.5.  text.  51;  1.  11,  c. 
9),  format,  et  ad  quarum  imitationem  res 
in  esse  producit.  —  de  Div.  Nom.  c.  5, 
1.  3. 

Ad  primum  ergo  dicendum,  quod  licet 
esse  primi  entis  sit  ejus  natura  et  essen¬ 
tia  ;  tamen  esse  absolute  consideratum 
non  est  nomen  naturae  ;  et  hoc  sufficit  ad 
hoc  quod  dicitur,  quod  essentia  primi 
entis  non  participatur  immediate,  licet 
esse  participari  possit.  —  Gf.  Opusc.  37, 
c.  4,  post  prine.  —  Vel  dic,  quod  esse 
primi  entis,  prout  est  ipsa  natura  et 
essentia  ejus,  est  incommunicatum  et 
imparlicipatum,  sicut  ipsa  essentia  et 
natura.  Sed  secundum  quod  esse  consi¬ 
deratur  absolute,  prout  analogice  conve¬ 
nit  primo  enti  et  creaturis,  sic  esse  ejus 
dicitur  participari,  quatenus  in  ipso  est 
universaliter,  et  in  creaturis  particulari¬ 
ter.  —  Cf.  de  Div.  Nom.  c.  4,  1.  23  post 
prine.  ;  c.  5,  1.  3  ;  et  alibi. 

Ad  secundum  dicendum,  quod,  sicut 
dictum  est  (supra,  arg.  1  Sed  contra), 
deitas  tota  ab  unoquoque  participantium 
participatur,  et  a  nullo  nulla  parte  parti¬ 
cipatur.  Quod  est  quia  in  processione 
rerum  a  primo  ente,  ipsa  essentia  primi 
entis  non  communicatur  creaturis  proce¬ 
dentibus,  sed  remanet  incommunicata 
seu  imparticipata  ;  sed  similitudo  ejus  per 
ea  quae  dat  creaturae,  propagatur  et  mul¬ 
tiplicatur  :  et  sic  quodammodo  primum 
ens  per  sui  similitudinem,  non  per  essen¬ 
tiam  in  creaturas  procedit,  et  in  eis  quo¬ 
dammodo  multiplicatur.  Sic  ergo  intelli- 
gitur  quod  dicit  Dionysius  deitatem  totam 
participari,  nimirum  per  similitudinem,  et 
a  nullo  participantium  in  nulla  sui  parte 
participari,  quoad  commixtionem  suae 
substantiae.  —  de  Div.  Nom.  c.  2,  l.  3. 

Ad  tertium  dicendum,  quod  Deus  est 
omnia  in  omnibus  causaliter,  non  essen¬ 
tialiter.  —  de  Div.  Nom.  c.  7,  1.  4. 


Ad  quartum  dicendum,  sicut  ad  ter¬ 
tium,  quod  Deus  est  vita  viventibus,  et 
unitorum  imitas,  et  existentium  substan¬ 
tia,  et  cetera  hujusmodi,  causaliter,  non 
essentialiter  {de  Div.  Nom.  c.  1,  1.  2.). 
Dici  etiam  potest,  quod  Deus  per  suae 
similitudinis  participationem  est  in  sa¬ 
pientibus  sapientia,  in  justis  justitia, 
in  viventibus  vita,  in  potentibus  virtus,  et 
sic  de  aliis  {de  Div.  Nom.  c.  9,  1.  2.). 

Ad  quintum  dicendum,  quod  primum 
ens,  scilicet  Deus,  dat  esse  naturale 
sine  medio  efficiente,  non  tamen  sine 
medio  formali.  Nam  unicuique  dedit  for¬ 
mam,  per  quam  esset.  — •  de  Virt.  q.  2 
(al.  de  Caritate  q.  un.),  a.  1,  ad  13. 

Ad  primum  vero  eorum,  quae  in  con¬ 
trarium  objiciuntur,  patet  solutio  ex  dic¬ 
tis. 

Ad  secundum  dicendum,  eodem  modo 
quo  in  aliis  dictum  est,  quod  ipsa  quidem 
prima  bonitas  discernitur,  id  est  distin¬ 
guitur,  dum  distincta  bona  ab  eo  prove¬ 
niunt  ;  sed  hoc  fit  unitive  ;  nihil  enim  di¬ 
minuitur  de  plenitudine,  qua  omnia  bona 
adunantur  in  ipsa  (et  nihil  refert,  utrum 
dicamus  bonum  vel  ens,  loquitur  enim 
Dionysius  secundum  Platonicos,  qui  pri¬ 
mum  gradum  in  rerum  ordine  attribue¬ 
bant  bono)  ;  et  iterum  in  pluralitatem 
agitur,  id  est  plurificatur  in  suis  effecti¬ 
bus,  non  sicut  aliquod  universale,  sed 
singulare  in  so  ipsa  manens  ;  et  iterum 
multiplicatur  per  diffusionem  ex  uno  ine- 
gressibiliter,  quia  nihil  de  substantia  ejus 
egreditur.  Et  hoc  ideo  est,  quia  discretio 
et  multiplicatio  et  diffusio  attenditur 
secundum  quasdam  similitudines  divinm 
bonitatis,  ipsa  autem  divina  bonitate 
manente  secundum  suam  essentiam  in¬ 
distincta  et  una  et  in  se  collocata.  Porro 
illae  similitudines,  secundum  quas  prima 
seu  divina  bonitas  in  se  unita  multiplica¬ 
tur,  et  indivisa  plurificatur,  nihil  sunt 
aliud  in  rebus  quam  formae,  quae  ab 
intellecto  divino  fluunt  in  omnes  creatu¬ 
ras  ;  formae  enim  non  sunt  nisi  quaedam 
sigillatio  divinae  scientiae  in  rebus  {de 
Verit.  q.  1,  a.  1,  ad  6).  In  Deo  vero  nihil 

aliud  sunt  quam  prseexistentes  rationes 
substantificae,  qum,  in  quantum  ad  illarum 
imitationem  Deus  res  vult  producere, 
dicuntur  exemplaria,  et  vocantur  a  Dio¬ 
nysio  {de  Div.  Nom.  -c.  5,  §  8,  in  fine  ; 
Migne  coi.  824)  praedefinitiones  et  bonae 
voluntates  {de  Div.  Nom.  c.  5,  1.  3,  post 
prine.)-.  Quae  quidem  praedefinitiones  et 
bonae  voluntates  sunt  distinctivae  entium, 
et  effectivae  ipsorum,  quibus  in  rebus 
correspondent  formae  praedictae  tamquam 
ipsarum  sigillationes;  esse  vero  rerum 
tamquam  id  quod  resultat  ex  ilJis  sigil- 
lationibus.  —  Cf.  de  Div.  Nom.  c.  2,  1.  6. 

ARTICULUS  V 

UTRUM  FORM^  EXEMPLARES  RERUM  SINT  IN 
PRIMO  ENTE  AN  EXTRA  ILLUD. 

Videtur  quod  formae  exemplares  rerum 
non  sint  in  primo  ente,  sed  extra  illud. 

1.  Quidquid  enim  attribuitur  primo 
enti,  debet  ei  nobilissimo  modo  attri¬ 
bui.  Sed  Deus  est  principium  rerum,  ac 
proinde  omne  illud  quod  ad  nobilitatem 
primi  principii  pertinet,  debet  ei  attribui. 
Sed  unitas  est  hujusmodi  ;  quia  omnis 
virtus  unita  plus  est  infinita  quam  mul- 
tiplicala,  ut  dicitur  in  lib.  de  Cansis 
(propos.  17).  Ergo  in  primo  ente  est 
summa  unitas  ;  ergo  non  solum  est  unum 
re,  sed  ratione  :  quia  magis  est  unum 
quod  est  unum  utroque  modo,  quam  quod 
altero  istorum  tantum,  {de  Veril.  q.  3,  a. 
2,  arg.  3.)  Et  sic  non  sunt  in  eo  exem¬ 
plaria  rerum ;  ea  enim  necesse  est  esse 
plura,  ut  patet  ex  articulo  praecedente. 

2.  Praeterea,  Philosophus  dicit  (5.  Meta- 
phys.  text.  11;  1,  4,  c.  6.)  ;  <i  Quod  omni¬ 
no  est  unum,  non  potest  separari  neque 
intellectu  neque  tempore  neque  loco  neque 
ratione,  et  maxime  in  substantia  d.  Si 
ergo  primum  ens  est  maxime  unum,  quia 
est  maxime  ens,  non  potest  separari 
ratione:  et  ita  idem  quod  prius.  —  de 
Ver  it.  1.  c.  arg.  4. 

3.  Praeterea,  si  plura  sint  exemplaria 
in  primo  ente,  seu  plures  ideae,  sequitur 

eas  esse  inaequales  :  quia  una  idea  conti¬ 
nebit  esse  tantum,  alia  autem  esse  et 
vivere,  alia  insuper  intelligere  ;  secun¬ 
dum  quod  res,  cujus  est  idea,  in  pluribus 
primo  enti  assimilatur.  Cum  ergo  incon¬ 
veniens  sit  in  primo  ente  aliquam  inae¬ 
qualitatem  ponere,  videtur  quod  non  pos¬ 
sunt  in  eo  esse  plures  ideae.  —  Ibid.  arg. 
5. 

4.  Praeterea,  in  causis  materialibus  est 
status  ad  unam  primam  materiam,  et  in 
efficientibus  et  finalibus;  ergo  et  in  for¬ 
malibus  debet  ese  status  ad  unam  pri¬ 
mam  formam.  Sed  est  status  ad  ideas, 
quia  ideae  sunt  principales  formae  vel 
rationes  rerum.  Ergo  in  primo  ente  est 
una  tantum  idea.  —  Ibid.  arg.  6. 

5.  Sed  dicendum,  quod  licet  sit  una 
prima,  tamen  ideae  dicuntur  plures  secun¬ 
dum  diversos  respectus  ipsius.  —  Contra, 
non  potest  dici,  quod  ideae  in  primo  ente 
existentes  multiplicentur  secundum  re¬ 
spectum  ad  primum  ens,  in  quo  sunt,  quia 
est  unum  ;  neque  secundum  respectum 
ad  ideata,  secundum  quod  sunt  in  prima 
causa,  quia  in  ea  sunt  unum,  ut  Diony¬ 
sius  {de  Div.  Nom.  c.  5,  §  8  ;  —  Migne 
coi.  823)  dicit ;  nec  per  respectum  ad 
ideata,  secundum  quod  in  propria  natura 
existunt  ;  quia  sequeretur  ideas  non  esse 
nisi  tum  cum  essent  ideata  ;  ac  proinde  - 
non  fore  aeternas,  si  primum  ens  sit 
aeternum,  nisi  ideata  sunt  aeterna ;  quod 
est  absurdum.  — Ibid.  arg.  7. 

6.  Praeterea,  intellectus  qui  pluribus 
intelligit,  est  compositus,  et  transiens  de 
uno  ia  aliud;  sed  haec  ab  intellectu  primi 
intelligenti.s,  quod  est  primum  ens,  sunt 
procul  {ibid.  arg.  9)  ;  —  ut  etiam  patet 
ex  Philosopho  (12.  Metaphys.  text.  31  ;  l. 
11,  c.  9)  :  ergo  idem  quod  prius.  —  Ibid. 
arg.  9. 

Sed  contra,  necesse  est  dari  plura 
exemplaria,  ut  patet  ex  supra  (art.  prae- 
ced.)  dictis;  sed  illa  non  possunt  esse 
extra  primum  ens,  quia  quidquid  est 
extra  illud,  est  ab  illo  tamquam  a  causa, 
ut  etiam  supra  (quaest.  3,  art.  1)  proba¬ 
tum  est :  ergo  si  exemplaria  seu  ideae  sint 

extra  primum  ens,  oportebit  dari  ideas 
idearum  et  exemplarium. 

Respondeo  dicendum,  quod  circa  ideas 
duplex  fuit  opinio,  et  ulraque  falsa. 

Prima  fuit  Platonicorum,  qui  omnia 
composita  vel  materialia  volentes  redu¬ 
cere  in  principia  simplicia  et  abstracta, 
posuerunt  species  rerum  separatas,  dicen¬ 
tes,  quod  est  homo  extra  materiam,  et 
similiter  equus,  et  sic  de  aliis  speciebus 
rerum  naturalium.  Dicebant  ergo  (enim), 
quod  hic  homo  singularis  sive  sensibilis 
non  est  hoc  ipsum  quod  est  homo,  sed 
dicitur  homo  participatione  illius  hominis 
separati.  Unde  in  hoc  homine  sensibili 
invenitur  aliquid  quod  non  pertinet  ad 
speciem  humanitatis,  sicut  materia  indi- 
vidualis  et  alia  hujusmodi.  Sed  in  homine 
separato  nihil  est  nisi  quod  ad  speciem 
humanitatis  pertinet.  Unde  hominem  sepa¬ 
ratum  appellabant  «  per  se  hominem  y>, 
propter  hoc  quod  nihil  habet  nisi  quod 
est  humanitatis ;  et  «  principaliter  homi¬ 
nem  D,  in  quantum  humanitas  ad  homi¬ 
nes  sensibiles  derivatur  ab  homine  sepa¬ 
rato  per  modum  participationis.  Sic  etiam 
dici  potest,  quod  homo  separatus  sit 
super  homines,  et  quod  homo  separatus 
sit  humanitas  omnium  hominum  sensibi¬ 
lium,  in  quantum  natura  humana  pure 
competit  homini  separato,  et  ab  eo  in 
homines  sensibiles  derivatur.  —  Nec  solum 
hujusmodi  abstractiones  Platonici  consi¬ 
derabant  circa  ultimas  species  rerum  na¬ 
turalium,  sed  etiam  circa  maxime  com¬ 
munia,  quae  sunt  bonum,  unum  et  ens 
{de  Div.  Nom.,  in  prologo),  ut  satis  supra 
ostensum  est.  —  Quae  sententia  Platoni¬ 
corum  quia  satis  ex  supra  dictis  refutata 
est  et  in  Prima  Parte  Summae  Philoso¬ 
phiae  (in  Logica  q.  2,  a.  3)  et  a  Philoso¬ 
pho  multis  improbatur  l .  Melaphys.  (a 
text.  25  ;  c.  9)  et  lib.  3  et  4  multis  in 
locis  ;  ideo  ad  praesens  dimittitur. 

Secunda  opinio  fuit  cujusdam  Philoso¬ 
phi  nomine  Clementis,  qui  posuit  prin¬ 
cipaliora  entia  exemplaria  inferiorum,  ut 
narrat  Dionysius  {de  Div.  Nom.  c.  5,  §  9 ; 
—  Migne  t.  3,  c.  823).  Sed  hoc  non  pro¬ 


prie  dicitur,  quia  illa  superiora,  cum  sint 
facta,  non  possunt  esse  perfecta  exempla¬ 
ria,  cum  indigeant  aliis  exemplaribus; 
nec  simplicia,  quia  sunt  simul  exempla¬ 
ria  et  exemplata.  Ex  quibus  manifestum 
est  ideas  rerum  et  exemplaria  in  ipso 
primo  ente  reperiri.  Modus  autem  plu¬ 
ralitatis  eorum  sic  accipi  potest,  suppo¬ 
nendo  quod  postea  probabitur,  primum 
ens  esse  intelligens,  ut  dicit  Philosophus 
12.  Melaphys.  {text.  51  ;  1.  11,  c.  9.). 
Forma  in  intellectu  potest  esse  duplici¬ 
ter:  uno  modo  ita,  quod  sit  principium 
actus  intelligendi,  sicut  forma,  quae  est 
intelligentis  in  quantum  est  intelligens  ; 
et  haec  est  similitudo  intellecti  in  ipso. 
Alio  modo  ita,  quod  sit  terminus  actus 
intelligendi  :  sicut  artifex  intelligendo 
excogitat  formam  domus  ;  et  cum  illa  for¬ 
ma  sit  excogitata  per  actum 'intelligendi, 
et  quasi  per  actum  effecta,  non  potest 
esse  principium  actus  intelligendi,  ut  sit 
primum  quo  intelligatur ;  sed  magis  se 
habet  ut  intellectum,  quo  intelligens  ali¬ 
quid  operatur.  Nihilominus  tamen  forma 
praedicta  est  secundum  quod  intelligitur : 
quia  per  formam  excogitatam  artifex 
intelligit,  quid  operandum  sit;  sicut  in 
intellectu  speculativo  videmus,  quod  spe¬ 
cies  qua  intellectus  informatur  ut  intelli- 
gat  actu,  est  primum  quo  intelligitur ;  ex 
hoc  autem  quod  intellectus  est  effectus  in 
actu,  per  talem  formam  operari  jam 
potest  formando  quidditates  rerum  et 
componendo  et  dividendo,  unde  ipsa 
quidditas  formata  in  intellectu,  vel  etiam 
compositio  et  divisio,  est  quoddam  ope¬ 
ratum  ipsius;  per  quod  tamen  intellectus 
venit  in  cognitionem  rei  exterioris  ;  et  sic 
est  quasi  secundum,  quo  intelligitur.  Si 
autem  intellectus  artificis  aliquod  artifi- 
ciatum  produceret  ad  similitudinem  sui 
ipsius,  tunc  quidem  ipse  intellectus  arti¬ 
ficis  esset  idea,  non  quidem  ut  est  intel¬ 
lectus,  sed  in  quantum  intellectum.  In 
his  autem  quse  ad  imitationem  alterius 
producuntur,  quandoque  id  quod  alterum 
imitatur,  perfecte  imitatur  ipsum;  et 
tunc  intellectus  operantis  praeconcipiens 

formam  operati,  habet  ut  ideam  ipsam 
formam  rei  imitatae,  prout  est  illius  rei 
imitatae.  Quandoque  vero  quod  est  ad 
imitationem  alterius,  non  perfecte  imita¬ 
tur  illud  ;  et  tunc  intellectus  operativus 
non  accipit  formam  rei  imitatae  absolute 
ut  ideam  vel  exemplar  rei  operandae,  sed 
cum  proportione  determinata,  secundum 
quod  exemplatum  a  principali  exemplari 
deliceret  vel  limitaretur.  —  de  Verit.  q. 
3,  a.  2,  c. 

Dico  ergo,  quod  primum  ens  seu  Deus 
per  intellectum  omnia  operans,  omnia  ad 
similitudinem  essentiae  suae  producit; 
unde  essentia  sua  est  idea  rerum,  non 
quidem  ut  essentia,  sed  ut  est  intellecta. 
Res  autem  creatae  non  perfecte  imitantur 
divinam  essentiam,  unde  essentia  non 
accipitur  absolute  ab  intellectu  divino, 
ut  sit  idea  rerum  ;  sed  cum  proportione 
creaturae  fiendae  ad  ipsam  divinam  essen¬ 
tiam,  secundum  quod  deficit  ab  ea  vel 
imitatur  eam.  Diversae  autem  res  diver¬ 
simode  imitantur  eam ;  et  unaquaeque 
secundum  proprium  modum  suum,  cum 
unicuique  sit  proprium  esse  distinctum 
ab  altera  ;  et  ideo  ipsa  essentia  divina, 
cointellectis  diversis  proportionibus  rerum 
adeam,  est  idea  uniuscujusque  rei.  Unde, 
cum  sint  diversae  rerum  proportiones, 
necesse  est  esse  plures  ideas,  easq  ie  in 
intellectu  divino ;  et  est  quidem  una 
omnium  ex  parte  essentiae,  sed  plurali¬ 
tas  invenitur  ex  parte  diversarum  pro¬ 
portionum  creaturarum  ad  ipsam.  — ■ 
Ibid. 

Ad  primum  ergo  dicendum,  quo:l  plu¬ 
ralitas  rationis  quandoque  reducitur  ad 
aliquam  diversitatem  rei :  sicut  Socrates 
et  Socrates  sedens  differunt  ratione,  et 
hoc  reducitur  ad  diversitatem  substan¬ 
tiae  et  accidentis;  et  similiter  homo  et 
aliquis  homo  ratione*  differunt,  et  haec 
differentia  reducitur  ad  diversitatem  for¬ 
mae  et  materiae,  quia  genus  sumitur  a 
materia,  differentia  vero  specifica  a 
forma  ;  unde  talis  differentia  secundum 
rationem  repugnat  maximae  unitati  vel 
simplicitati.  Quandoque  vero  differentia 

secundum  rationem  non  reducitur  ad  ali¬ 
quam  rei  diversitatem,  sed  ad  unitatem 
rei,  quae  est  diversimode  intelligibilis  ; 
et  sic  ponimus  pluralitatem  rationum  in 
primo  ente,  unde  hoc  non  repugnat  maxi¬ 
mae  ejus  unitati  et  simplicitati.  —  de 
Verit.  1.  c.  ad  3. 

Ad  secundum  dicendum,  quod  Philo¬ 
sophus  appellat  ibi  rationem  definitionem. 
In  primo  ente  autem  non  est  accipere  plu¬ 
res  rationes  quasi  definitiones,  quia  nulla 
rationum  illarum  essentiam  ejus  compre¬ 
hendit  ;  et  ideo  non  est  ad  propositum.  — 
Ibid.  ad  4. 

Ad  ferfmm  dicendum,  quod  forma  quae 
est  in  intellectu,  habet  duplicem  respec¬ 
tum  :  unum  ad  rem  cujus  est,  alium  ad 
id  in  quo  est.  Ex  primo  autem  respectu 
non  dicitur  aliqualis,  sed  alicujus  tantum  ; 
non  enim  materialium  est  forma  materialis, 
nec  sensibilium  sensibilis.  Sed  secundum 
alium  respectum  aliqualis  dicitur,  quia 
sequitur  modum  ejus  in  quo  est  ;  unde  ex 
hoc  quod  rerum  naturalium  quaedam  aliis 
perfectius  divinam  essentiam  imitantur, 
non  sequitur  quod  ideae  sint  inaequales, 
sed  inaequalium.  — Ibid.  ad  5. 

Ad  quartum  dicendum,  quod  una  prima 
forma,  ad  quam  omnia  reducuntur,  est 
ipsa  essentia  divina  secundum  se  consi¬ 
derata  ;  ex  cujus  consideratione  divinus 
intellectus  adinvenit,  ut  ita  dicam,  diver¬ 
sos  modos  imitationis  ipsius,  in  quibus 
pluralitas  idearum  consistit.  —  Ibid.  ad  6. 

Ad  quintum  dicendum,  quod  ideae  plu- 
rificantur  secundum  diversos  respectus 
ad  res  in  propria  natura  existentes ;  nec 
tamen  oportet,  si  res  sunt  temporales, 
quod  illi  respectus  sint  temporales : 
quia  actio  intellectus  etiam  humani,  se 
extendit  ad  aliquid  etiam  quando  illud 
non  est,  sicut  cum  intelligimus  praeter¬ 
ita  ;  actionem  autem  relatio  consequitur, 
ut  in  5.  Metaphys.  {text.  20;  1.  4,  c.  15) 
dicitur ;  unde  et  respectus  ad  res  tempo¬ 
rales  in  intellectu  primi  entis  sunt  aeterni. 
—  Ibid.  ad  7. 

Ad  sextum  dicendum,  quod  idea  non 
habet  rationem  ejus  quo  primo  aliquid 

intelligitur,  sed  habet  rationem  intellecti 
in  intellectu  existentis.  Uniformitas  autem 
intellectus  sequitur  unitatem  ejus  quo 
primo  aliquid  intelligitur  :  sicut  unitas 
actionis  sequitur  unitatem  formae  agentis, 
quae  est  principium  ipsius.  Unde,  quam¬ 
vis  respectus  intellecti  a  Deo  sint  mul;i, 
in  quibus  pluralitas  idearum  consistit; 
quia  tamen  illos  omnes  per  suam  essen¬ 
tiam  intelligil,  intellectus  ejus  non  est 
multiplex,  sed  unus.  —  Ibid.  ad  9. 

ARTICULUS  VI 

UTRUM  FORM^>  EXEMPLARES  PER  PRIUS  RE- 

SPICIANT  RES  QUANTUM  AD  NATURAM  SIN¬ 
GULAREM  QUAM  QUANTUM  AD  NATURAM 

SPECIEI. 

Videtur  quod  formae  exemplares  per 
prius  respiciant  res  quantum  ad  naturam 
singularem  quam  quantum  ad  naturam 
speciei :  — 

1.  quia,  ut  Augustinus  dicit  in  libro 
83  Qiicest.  (q.  46  a  med. ;  —  Migne  t. 
40,  coi.  30),  ideae  sunt  quaedam  formae 
vel  rationes  rerum  stabiles,  quae  in  divina 
intelligentia  continentur;  et  cum  ipsae 
neque  oriantur  neque  intereant,  secun¬ 
dum  eas  tamen  formari  dicitur  omne 
quod  oriri  vel  interire  potest.  Sed  omne 
quod  oritur  vel  interit,  solum  singulare 
est.  Ergo  ideae  per  prius  respiciunt  sin¬ 
gulare.  —  Quodl.  8,  q.  1,  a.  2,  arg.  1. 

2.  Praeterea,  ideae  sunt  in  Deo  ad 
cognoscendum  et  operandum;  sed  Deus 
est  cognitor  et  operator  singularium,  et 
non  universalium  nisi  per  singularia  : 
ergo  ideae  per  prius  respiciunt  singulare. 
—  de  Verit.  q.  3,  a.  8,  arg.  2  Sed  contra. 

Sed  contra  videtur  quod  ideae  nullo 
modo  sunt  singularium:  —  1.  quia  sin¬ 
gularia  sunt  infinita  in  potentia;  sed  in 
Deo  est  idea  non  solum  ejus  quod  est, 
sed  etiam  ejus  quod  esse  potest:  si  ergo 
singularium  esset  idea  in  Deo,  essent 
ideae  infinitae  ;  quod  videtur  absurdum, 
cum  non  possint  esse  actu  infinita.  — 
Ibid.  arg.  1. 


2.  Praeterea,  si  singularia  habent  ideam 
in  Deo,  aut  est  idea  eadem  singularis  et 
speciei,  aut  alia  et  alia.  Non  alia  et  alia; 
tunc  enim  unius  rei  essent  ideae  multae 
in  Deo,  quia  idea  speciei  est  etiam  idea 
singularis.  Si  autem  est  una  et  eadem, 
cum  in  idea  speciei  omnia  singularia  quae 
sunt  ejusdem  speciei,  conveniant,  tunc 
omnium  singularium  non  erit  nisi  una 
idea  tantum  :  et  sic  singularia  non  habe¬ 
bunt  ideam  distinctam  in  Deo.  Ibid. 
arg.  2. 

3.  Praeterea,  quaedam  singularia  sunt 
ex  duabus  speciebus  commixta,  sicut 
mulus  ex  asino  et  equo;  si  ergo  talia 
habeant  ideam,  videtur  quod  unicuique 
eorum  respondet  duplex  idea ;  et  hoc 
videtur  absurdum,  cum  inconveniens  sit 
ponere  multitudinem  in  causa,  et  unita¬ 
tem  in  effectu.  —  Ibid.  arg.  4. 

Respondeo  dicendum,  quod,  cum  in 
mente  divina  sint  omnium  creaturarum 
formae  exemplares,  quae  ideae  dicuntur, 
sicut  in  mente  artificis  formae  artificiato- 
rum  ;  hoc  tamen  interest  inter  formas 
exemplares  quae  sunt  in  mente  divina,  et 
in  mente  artificis  creati,  quod  creatus 
artifex  agit  ex  praesupposita  materia  ; 
unde  formae  exemplares,  quae  sunt  in 
mente  ejus,  non  sunt  factivae  materiae, 
quae  est  individuationis  principium;  sed 
solius  formae,  a  qua  est  species  artificiati; 
et  ideo  hujus  formae  exemplares  non  re¬ 
spiciunt  directe  artificiatum  quantum  ad 
individuum,  sed  quantum  ad  speciem 
solum;  formae  autem  exemplares  intellec¬ 
tus  divini  sunt  factivae  totius  rei  et  quan¬ 
tum  ad  formam  et  quantum  ad  materiam; 
et  ideo  respiciunt  creaturam  non  solum 
quantum  ad  naturam  speciei,  sed  etiam 
quantum  ad  singularitatem  individui  ; 
per  prius  tamen  quantum  ad  naturam 
speciei;  quod  ex  hoc  patet. 

Exemplar  enim  est  ad  cujus  imitatio¬ 
nem  fit  aliquid.  Unde  ad  rationem  exem¬ 
plaris  requiritur,  quod  ipsa  assimilatio 
operis  ad  exemplar  sit  intenta  ab  agente  ; 
alias  talis  assimilatio  casu  accideret,  et 
non  secundum  viam  exemplari  tatis.  Sic 

ergo  in  ratione  exemplaris  includitur 
intentio  agentis.  Ad  hoc  ergo  per  prius 
exemplar  respicit,  quod  agens  primo  in¬ 
tendit  in  opere.  Agens  autem  quilibet 
principaliter  intendit  in  opere  id  quod 
perfectius  est.  Natura  autem  speciei  est 
perfectissimum  in  unoquoque  individuo. 
Per  ipsam  enim  duplex  imperfectio  perfi¬ 
citur,  imperfectio  scilicet  materiae,  quae 
est  singularitatis  principium,  quae  cum  sit 
in  potentia  ad  formam  speciei,  perficitur 
quando  naturam  speciei  consequitur ;  et 
iterum  imperfectio  formae  generalis,  quae 
se  habet  ad  differentias  specificas  in  po¬ 
tentia  ut  materia  ad  formam.  Unde  spe¬ 
cies  specialissima  est  primo  in  intentione 
naturae,  ut  patet  per  Avicennam  in  prin¬ 
cipio  suae  Metaphysicce.  Non  enim  natura 
intendit  principaliter  generare  Socratem, 
alias  destructo  Socrate  ordo  et  intentio 
naturae  periret ;  intendit  autem  in  Socrate 
generare  hominem.  Similiter  non  inten¬ 
dit  principaliter  generare  animal ;  alioqui 
quiesceret  ejus  actio,  quando  ad  naturam 
animalis  perduxisset ;  cum  tamen  in  indi¬ 
viduo  generato  prius  compleatur  natura 
animalis  quam  hominis,  ut  patet  in  16. 
de  Animalibus,  non  autem  prius  est  homo 
quam  hic  homo.  Unde  exemplar  quod  est 
in  mente  divina,  primo  naturam  speciei 
respicit  in  qualibet  creatura.  — Quodl.  8, 
q.  1,  a.  2,  c. 

Ad  primum  dicendum,  quod  id  quod 
est  primum  in  intentione,  est  ultimum 
in  exsecutione.  Unde,  quamvis  natura 
primo  intendat  generare  hominem,  per 
prius  tamen  generatur  hic  homo ;  non 
enim  homo  generatur  nisi  per  hoc  quod 
hic  homo  generatur  ;  et  propter  hoc  etiam 
in  definitione  ideae  dicitur,  quod  secun¬ 
dum  eas  oritur  omne  quod  orilur  quan¬ 
tum  ad  viam  exsecutionis,  in  qua  singu¬ 
laria  sunt  primum.  —  Ibid.  ad  1. 

Et  per  hoc  patet  etiam  ad  secundum. 

Ad  primum  eorum  quae  in  contrarium 
afferuntur  dicendum,  quod  ideae  non  plu- 
rificantur  nisi  secundum  diversos  respec¬ 
tus  ad  res;  non  est  autem  inconveniens 
relationes  rationis  in  infinitum  miiltipli- 

cari,  ut  Avicenna  dicit.  ■ —  de  Verit.  q.  3, 
a.  8,  ad  1. 

Ad  secundum  dicendum,  quod  si  loqua¬ 
mur  de  id-ea  proprie,  secundum  quod  est 
rei,  eo  modo  quo  est  in  esse  producibi- 
lis;  sic  una  idea  respondet  singulari,  spe¬ 
ciei,  et  generi,  individualis  in  ipso  singu¬ 
lari,  eo  quod  Socrates,  homo,  et  animal 
non  distinguntur  secundum  esse.  Si 
autem  accipiamus  ideam  communiter  pro 
similitudine  vel  ratione,  sic,  cum  diversa 
sit  consideratio  Socratis,  ut  Socrates  est, 
et  ut  homo  est,  et  ut  animal  est,  respon¬ 
debunt  ei  plures  ideae  vel  similitudines. 

—  Ibid.  ad  2. 

Ad  tertium  dicendum,  quod  mulus 
habet  speciem  mediam  inter  equum  ex 
asinum  ;  et  ideo  non  est  in  duabus  specie- 
bus,  sed  in  una  tantum,  quae  est  effecta 
per  commixtionem  seminum,  in  quantum 
virtus  activa  maris  non  potuit  perducere 
materiam  feminae  ad  terminos  propriae 
speciei  perfectae,  propter  materiae  extra- 
neitatem  (contrarietatem),  sed  perduxit 
ad  aliquid  propinquum  suae  speciei ;  et 
ideo  eadem  ratione  assignatur  idea  mulo 
et  asino  (equo).  —  Ibid.  ad  4. 

ARTICULUS  VII 

UTRUM  MATERIA  ET  ACCIDENTIA  HABEANT 
SUAS  FORMAS  EXEMPLARES  IN  DEO. 

T.  Videtur  quod  prima  non  ha¬ 

beat  ideam  in  Deo. 

1.  Idea  enim  secundum  Augustinum 
in  lib.  83  Queestionum  (q.  46  circa  med. ; 

—  Migne  t.  40,  coi.  30)  forma  est;  sed 
materia  nullam  habet  formam  :  ergo 
nulla  idea  in  Deo  materiae  respondet.  — 
de  Verit.  q.  3,  a.  5,  arg.  i. 

2.  Praeterea,  materia  non  est  ens  nisi 
in  potentia  ;  si  ergo  idea  habet  ideato  re¬ 
spondere,  et  habet  ideam,  oportet  quod 
ejus  idea  sit  in  potentia  tantum;  sed  in 
Deo  potentialitas  non  cadit  :  ergo  materia 
prima  non  habet  ideam  in  ipso.  —  Ibid. 
arg.  2. 

3.  Praeterea,  ideae  sunt  in  Deo  eorum 

quae  sunt  vel  esse  possunt;  sed  materia 
prima  nec  est  per  se  separata  existens, 
neque  esse  potest  :  ergo  non  habet  ideam 
in  Deo.  —  Ibid.  arg.  3. 

4.  Praeterea,  idea  est  ut  secundum  eam 
aliquid  formetur;  sed  materia  prima  nun¬ 
quam  potest  formari  ita  ut  forma  sit  de 
essentia  ejus  :  ergo  si  haberet  ideam, 
frustra  esset  idea  illa  in  Deo ;  quod  est 
absurdum.  —  Ibid.  arg.  4. 

Sed  contra  :  1.  Omne  quod  procedit  in 
esse  a  Deo,  habet  ideam  in  ipso;  materia 
est  hujusmodi  :  ergo  etc.  —  Ibid.  arg. 
1  Sed  contra. 

2.  Praeterea  ,  omnis  essentia  habet  ideam 
in  Deo;  ergo  quidquid  habet  aliquam  es¬ 
sentiam,  habet  ideam  in  Deo  ;sed  materia 
prima  est  hujusmodi  :  ergo  etc.  — Ibid. 
arg.  2  Sed  contra. 

II.  Uberius  videtur  quod  accidentia 
non  habeant  ideam  in  Deo  :  — 

1. quia  idea  non  est  nisi  ad  cognoscen¬ 
dum  et  ad  causandum  res ;  sed  accidens 
cognoscitur  per  subjectum,  et  ex  ejus 
principiis  causatur  :  ergo  non  oportet 
quod  in  Deo  ideam  habeat.  —  Ibid.  a.  7, 
arg.  1. 

2.  Sed  dices,  quod  accidens  cognosci¬ 
tur  per  substantiam  cognitione  quia  est, 
non  autem  cognitione  quid  est.  — Contra, 
quod  quid  est  significat  definitio  rei,  et 
maxime  ratione  generis;  sed  in  definitio¬ 
nibus  accidentium  ponitur  substantia,  ut 
dicitur  7.  Melaphys.  [text.  12  ad  16;  1.  6, 
c.  4);  et  subjectum  ponitur  loco  generis, 
ut  Commentator  ibidem  dicit,  ut  cum  dici¬ 
tur,  Simum  est  nasus  curvus.  Ergo  quan¬ 
tum  ad  cognitionem  quid  est  accidens  per 
substantiam  cognoscitur.  — Ibid.  arg.  2. 

3.  Praeterea,  omne  quod  habet  ideam, 
est  participativum  ipsius;  sed  accidentia 
nihil  participant,  cum  participare  sit  tan¬ 
tum  substantiarum,  quae  aliquid  recipere 
possunt  :  ideo  non  habent  ideam. —  Ibid. 
arg.  3. 

4.  Praeterea,  in  illis  quae  dicuntur  per 
prius  et  posterius,  non  est  accipere  ideam, 
sicut  in  numeris  et  figuris,  secundum 
opinionem  Platonis,  sicut  patet  3.  Meta- 


phys.  {text.  17  et  18 ;  1.  2,  c.  5  et  6)  et 
1.  Eth.  (c.  6,  al.  4)  ;  ethoc  ideo,  quia  pri¬ 
mum  est  quasi  idea  secundi.  Sed  ens 
dicitur  de  substantia  et  accidente  secun¬ 
dum  prius  et  posterius  :  ergo  accidens 
non  habet  ideam.  — Ibid.  arg.  4. 

Sed  contra,  omne  quod  est  causatum  a 
Deo,  habet  ideam  in  ipso;  sed  Deus  est 
causa  non  solum  substantiarum ,  sed 
etiam  accidentium;  ergo  accidentia  habent 
ideam  in  Deo.  —  Ibid.  arg.  1  Sed  contra. 

Respondeo  dicendum  ad  primam  quae¬ 
stionem,  quod  Plato,  qui  invenitur  primo 
locutus  fuisse  de  ideis,  non  posuit  materiae 
primae  ideam  :  quia  ipse  ponebat  ideas 
ut  causas  ideatorum;  materia  autem 
prima  non  erat  causatum  ideae,  sed  erat 
ei  causa.  Posuit  enim  duo  principia  ex 
parte  materiae,  scilicet  magnum  et  par¬ 
vum ;  sed  unum  ex  parte  formae,  scilicet 
ideam.  Nos  autem  ponimus  materiam  cau¬ 
satam  esse  a  Deo ;  unde  necesse  est  ponere 
quod  aliquo  modo  sit  ejus  idea  in  Deo, 
cum  quidquid  ab  ipso  causatur,  similitu¬ 
dinem  ipsius  utcunque  retineat.  Sed 
tamen,  si  fproprie  de  idea  loquamur,  non 
potest  poni  quod  materia  prima  per  se 
habeat  ideam  in  Deo  distinctam  ab  idea 
formae  vel  compositi  :  quia  idea  proprie 
dicta  respicit  rem  secundum  quod  est 
producibilis  in  esse ;  materia  autem  non 
potest  exire  in  esse  sine  forma,  nec  e  con¬ 
verso  :  unde  proprie  idea  non  respon¬ 
det  materiae  tantum  nec  formae  tantum; 
sed  composito  toti  respondet  una  idea, 
quae  est  factiva  totius  et  quantum  ad  for¬ 
mam  et  quantum  ad  materiam.  Si  autem 
large  accipiamus  ideam  pro  similitudine 
vel  ratione,  tunc  illa  possunt  per  se  di¬ 
stinctam  habere  ideam,  quae  possunt  di¬ 
stincte  considerari,  quamvis  separatim 
esse  non  possint;  et  sic  nihil  prohibet 
materiae  primae  etiam  secundum  se  ideam 
esse.  —  de  Verit.  q.  3,  a.  5,  c. 

Ad  primum  ergo  dicendum,  quod 
quamvis  materia  prima  sit  informis, 
tamen  inest  ei  imitatio  primae  formae; 
quantumcunque  enim  debile  esse  habeat, 
illud  tamen  est  imitatio  primi  entis,  et 

secundum  hoc  potesl  habere  similitudi¬ 
nem  in  primo  ente.  —  Ibid.  ad  1. 

Ad  secundum  dicendum,  quod  ideam  et 
ideatum  non  oportet  esse  similia  secun¬ 
dum  conformitatem  naturae,  sed  secun¬ 
dum  repraesentationem  tantum  ;  unde  et 
rerum  compositarum  est  simplex  idea,  et 
similiter  existentis  in  potentia  est  idealis 
similitudo  etiam  in  actu.  —  Ibid.  ad  2. 

Ad  tertium  dicendum,  quod  quamvis 
materia  secundum  se  esse  non  possit, 
tamen  potest  secundum  se  considerari;  et 
sic  potest  habere  per  se  similitudinem.  — 
Ibid.  ad  3. 

Ad  quartum  dicendum,  quod  ratio  illa 
procedit  de  idea  praclica  actu  vel  virtute, 
quae  est  rei  prout  est  in  esse  producibilis ; 
et  talis  idea  materiae  primae  non  convenit. 
—  Ibid.  ad  4. 

Ad  primum  quod  in  contrarium  objici¬ 
tur  dicendum,  quod  materia  non  procedit 
in  esse  a  Deo  nisi  in  composito;  et  sic  ei 
idea,  proprie  loquendo,  in  Deo  non  re¬ 
spondet.  —  Ibid.  ad  1  incontr. 

Et  similiter  dicendum  ad  secundum, 
quod  materia,  proprie  loquendo,  non 
habet  essentiam,  sed  est  pars  essentiae 
totius.  —  Ibid.  ad  2  in  contr. 

Respondeo  dicendum  ad  secundam  quoe~ 
siionem,  quod  idem  Plato,  qui  primus 
introduxit  ideas,  non  posuit  ideas  acciden. 
tium,  sed  solum  substantiarum,  ut  patet 
per  Philosophum  in  1.  Metaphys.  {text- 
29;  1.  1,  c.  9).  Cujus  ratio  fuit,  quia 
Plato  posuit  ideas  esse  proximas  causas 
rerum  ;  unde  illud  cui  inveniebat  proxi¬ 
mam  causam  praeter  ideam,  non  ponebat 
habere  ideam ;  et  inde  est  quod  ponebat 
in  his  quae  dicuntur  per  prius  et  poste¬ 
rius,  non  esse  communem  ideam,  sed 
primum  esse  ideam  secundi.  Hanc  etiam 
opinionem  tangit  Dionysius  {deDiv.  Nom. 
c.  5,  §  9;  —  Migne  t.  3,  coi.  823)  impo¬ 
nens  eam  cuidam  Clementi  philosopho, 
sicut  supra  (art.  5,  in  c.)  dictum,  est.  Et 
hac  ratione,  cum  accidens  immediate  a 
substantia  causetur,  accidentium  ideas 
Plato  non  posuit.  Sed  quia  nos  ponimus 
Deum  immediatam  causam  uniuscujusque 

rei,  secundum  quod  in  omnibus  causis 
secundis  operatur,  et  quod  omnes  effectus 
secundi  ex  ejus  praedefinitione  proveniunt; 
ideo  non  solum  primorum  entium,  sed 
etiam  secundorum  (in  eo)  ideas  ponimus  ; 
et  sic  substantiarum  et  accidentium,  sed 
diversorum  accidentium  diversimode. 
Quaedam  enim  sunt  accidentia  propria  ex 
principiis  subjecti  causata,  quae  secun¬ 
dum  esse  nunquam  a  suis  subjectis  se¬ 
parantur;  et  hujusmodi  una  operatione 
in  esse  producuntur  cum  suo  subjecto  ; 
unde,  cum  idea  proprie  loquendo  sit 
forma  rei  operabilis  in  quantum  hujus¬ 
modi,  non  erit  talium  accidentium  idea 
distincta,  sed  subjecti  cum  omnibus  acci¬ 
entibus  ejus  erit  una  idea  :  sicut  aedifica¬ 
tor  unam  formam  habet  de  domo  et  om¬ 
nibus  quae  domui  accidunt  in  quantum 
hujusmodi,  per  quam  domum  cum  omni¬ 
bus  talibus  accidentalibus  simul  in  esse 
producit;  cujusmodi  accidens  est  quadra¬ 
tura  ipsius  et  alia  hujusmodi.  Quaedam 
vero  sunt  accidentia,  quae  non  sequuntur 
inseparabiliter  suum  subjectum,  nec  ex 
ejus  principiis  dependent;  et  talia  produ¬ 
cuntur  in  esse  alia  operatione  praeter  ope¬ 
rationem  qua  producitur  subjectum :  sicut 
non  ex  hoc  ipso  quod  homo  est  homo,  se¬ 
quitur  quod  sit  grammaticus,  sed  per 
aliquam  aliam  operationem  ;  et  talium 
accidentium  est  in  Deo  idea  distincta  ab 
idea  subjecti  :  sicut  etiam  artifex  concipit 
formam  picturae  domus  praeter  formam 
domus.  Si  autem  large  accipiamus  ideam 
pro  similitudine,  sic  utraque  accidentia 
habent  ideam  distinctam  in  Deo  quia  per 
se  distincte  considerari  possunt.  Unde  et 
Philosophus  dicit  in  1.  Metaphys.  [texi.  29; 
I.  1,  c.  9),  quod  quantum  ad  rationem 
sciendi,  accidentia  debent  habere  ideam 
sicut  et  substantiae,  sed  quantum  ad  alia, 
propter  quae  Plato  ponebat  ideas,  ut  sci¬ 
licet  essent  causae  generationis  et  essendi, 
ideae  videntur  esse  substantiarum  tan¬ 
tum.  — ■  de  Veril.  q.  3,  a.  7,  c. 

Ad  primum  ergo  dicendum,  quod,  sicut 
dictum  est  (in  c.),  in  Deo  idea  non  est 
solum  primorum  effectuum,  sed  etiam 

secundorum;  unde,  quamvis  accidentia 
habeant  esse  per  substantiam,  non  exclu¬ 
ditur  quin  habeant  ideas.  —  Ibid.  ad  1. 

Ad  secundum  dicendum,  quod  accidens 
dupliciter  potest  accipi  :  uno  modo  in 
abstracto ;  et  sic  consideratur  secundum 
propriam  rationem  ;  sic  enim  assignamus 
in  accidentibus  genus  et  speciem  ;  et  hoc 
modo  subjectum  non  ponitur  in  defini¬ 
tione  accidentium  ut  genus,  sed  ut  diffe¬ 
rentia  :  ut  cum  dicitur,  Simitas  est  cur¬ 
vitas  nasi.  Alio  modo  possunt  accipi  in 
concreto ;  et  sic  accipiuntur  secundum 
quod  sunt  unum  per  accidens  cum  sub¬ 
jecto,  unde  sic  non  assignatur  eis  nec 
genus  nec  species ;  et  ita  verum  est  quod 
subjectum  ponitur  in  definitione  acciden¬ 
tis  ut  genus.  —  Ibid.  ad  2. 

Ad  lerlium  dicendum,  quod  quamvis 
accidens  non  sit  participans,  est  tamen 
ipsa  participatio;  et  sic  patet,  quod  ei 
etiam  respondeat  idea  in  primo  ente,  vel 
similitudo.  —  Ibid.  ad  3. 

Ad  quartum  patet  responsio  ex  dictis. 
—  Ibid.  ad  4. 

QUvESTIO  VIII 

DE  ESSE  CREATURA  QUATENUS  EST  A  PRIMO 
ENTE  RECEPTUM. 

Deinde  considerandum  est  de  esse 
rerum  creatarum  quatenus  illud  habent  a 
primo  principio. 

CIRCA  QUOD  QUERUNTUR  QUATUOR  : 

1.  Utrum  esse  sit  proprius  effectus  causee 
primsB. 

2.  Utrum  esse  sit  id  quo  res  est  similis  Deo. 

3.  Utrum  esse  creaturae  sit  receptum, contrac¬ 
tum  et  limitatum. 

4.  Utrum  primi  entis  esse  sit  esse  formale 
omnium. 

ARTICULUS  I 

UTRUM  ESSE,  CREATURAE  SIT  PROPRIUS 
EFFECTUS  PRIM^  CAUS^. 

Videtur  quod  esse  non  sit  proprius 
effectus  primae  causae. 


1.  Dicit  enim  Philosophus  (1.  de  Gene¬ 
rat.  text.  11  ;  c.  3),  quod  generatio  est 
ex  non  ente  ad  ens  (1.  de  Generat.  1.  6, 
7,  8);  sedens  dicitur  ab  esse  et  non  ens 
a  non  esse  :  ergo  esse  est  etiam  effectus 
generantis  ;  ergo  non  est  proprius  effectus 
primae  causae. 

2.  Praeterea,  differt  generatio  simpli¬ 
citer  a  generatio  secundum  quid,  quod 
illa  fit  ex  non  ente  simpliciter  ad  ens 
simpliciter,  at  generatio  secundum  quid 
fit  ex  non  ente  secundum  quid,  ad  ens 
secundum  quid  ;  ergo  terminus  genera¬ 
tionis  est  esse  simpliciter ;  unde  conse¬ 
quens  est  quod  sit  esse  effectus  generan¬ 
tis  ;  ergo  non  est  proprius  effectus  primae 
causae.  —  \.  de  Generat,  l.  8,  9,  10. 

3.  Praeterea,  omnis  mutatio  fit  inter  ter¬ 
minos  incontingentes,  ut  dicit  Philosophus 
(1.  Phys.text.  43,  44,  45;c.b.) ;  eib:.Meta- 
phys.  {text.  27;  1.3,c.  7)  dicit,  quod  omne 
quod  permutatur  ex  non  bono  in  bonum, 
aut  ex  bono  in  non  bonum  permutatur, ut 
ex  non  albo  in  album,  aut  ex  albo  in  non 
album.  Ergo  similiter  generatio  est  inter 
terminos  contradictorios,  ens  et  non  ens, 
esse  et  non  esse.  Ergo  esse  tara  est  ter¬ 
minus  generationis  quam  creationis,  et 
proinde  tam  effectus  generantis  quam 
creantis,  quod  est  tantum  primum  ens. 
—  1.  Phys.  1. 10  (9) ;  4.  Metaphys.  1. 16  (4). 

4.  Pi  aeterea, omnes  causae  in  hoc  conve¬ 
niunt  quod  causant  esse;  ergo  non  tan¬ 
tum  causa  prima  dat  esse,  sed  etiam  cau¬ 
sae  secundae.  —  Cf.  3.  c.  Geni.  c.  66. 

Sed  contra:  1.  Secundum  ordinem  effec¬ 
tuum  oportet  esse  ordinem  causarum,  eo 
quod  effectus  causis  suis  proportionati 
sunt ;  unde  oportet  quod  sicut  effectus 
proprii  reducuntur  in  causas  proprias, 
ita  id  quod  est  commune  in  effectibus 
propriis  reducatur  in  aliquam  causam 
communem.  Omnibus  autem  commune 
est  esse.  Oportet  ergo  quod  supra  omnes 
causas  sit  aliqua  causa,  cujus  sit  dare 
esse  (2.  c.  Geni.  c.  IS,  n.  3),  et  cujus 
esse  sit  effectus  proprius.  Haec  autem  est 
causa  prima.  Ergo  esse  est  proprius  effec¬ 
tus  primae  causae. 

2.  Praeterea,  prima  causa,  scilicet  Deus, 
est  ipsum  esse  per  essentiam  ;  ergo  opor¬ 
tet  quod  esse  creatum  sit  proprius  effec- 
tus  ejus,  sicut  ignire  est  proprius  effec¬ 
tus  ignis.  —  Ia?  q*  8,  a.  1,  c. 

Respondeo  dicendum,  quod  esse  est 
proprius  effectus  primae  causae,  quia  ne- 
cesse  est  quod  aclio  primae  causae  qua 
talis  est,  attingat  terminos  contradictio¬ 
nis  in  quantum  creat  ex  non  ente  sim¬ 
pliciter  ens  simpliciter,  nihil  omnino  in 
sua  actione  praesupponens.  Contradic¬ 
tio  enim  absolute  sumpta  est  oppositio 
cujus  neutrum  extremum  est  in  genere, 
quia  ipsius  extrema  sunt  esse  et  non 
esse.  Impossibile  est  autem  quod  aliqua 
causa  secunda  habeat  pro  effectu  esse 
quod  non  est  in  genere,  et  est  alterum 
extremum  contradictionis.  Quod  sic  pa¬ 
tet.  Impossibile  est  quod  actio  rei  exce¬ 
dat  principia  ipsius  per  quae  agit.  Omne 
autem  agens  creatum,  est  in  specie  ali¬ 
qua  ;  et  ideo  sua  aclio  non  potest  extendi 
ad  esse  quod  non  sit  in  sua  specie : 
cujusmodi  est  esse  in  communi  acceptum, 
quod  est  alterum  extremum  contradictio¬ 
nis  absolutae.  Ergo  hujusmodi  esse  in 
communi  acceptum  est  proprius  effectus 
primae  causae,  quae  cum  sit  extra  omne 
genus,  potest  habere  actionem  quae  attin¬ 
gat  terminos  contradictionis  absolutae.  — 
Opusc,  37,  c.  1,  4,  5. 

Praeterea,  cum  omne  quod  fit,  ad  hoc 
fiat  ut  sit,  oportet,  si  aliquid  fieri  dica¬ 
tur  quod  prius  fuerit,  quod  hoc  non  fiat 
per  se,  sed  per  accidens  ;  per  se  vero 
illud  quod  prius  non  fuerit  :  ut  si  ex  albo 
fiat  nigrum,  sit  quidem  nigrum  et  colo¬ 
ratura  ;  sed  nigrum  per  se,  quia  fit  ex 
non  nigro  ;  coloratum  autem  per  acci¬ 
dens,  nam  prius  coloratum  erat.  Sic  igi¬ 
tur,  cum  fit  aliquod  ens,  ut  homo  vel 
lapis  :  homo  quidem  per  se  fit,  quia  ex 
non  homine  ;  ens  autem  per  accidens, 
quia  non  ex  non  ente  simpliciter,  sed  ex 
non  ente  hoc,  ut  Philosophus  dicit  in  1. 
Phys.  {text.  62  ;  c.  7).  Cum  ergo  aliquid 
fit  omnino  ex  non  ente,  ens  per  se  fiet ; 
oportet  ergo  quod  ab  aliquo,  qui  (quod) 

sit  per  se  causa  essendi,  procedat  ;  nam 
effectus  proportionaliter  reducuntur  in 
causas.  Hoc  autem  est  primum  ens  solum 
qui  (quod)  agit  ex  non  ente  simpliciter. 
Ergo  primum  ens  per  se  est  causa  es¬ 
sendi,  alia  vero  sunt  causa  essendi  per 
accidens  et  non  per  se.  —  2.  c.  Gent.  c. 
21,  rat.  9. 

Ad  primum  ergo  dicendum,  quod  esse, 
quod  est  terminus  generationis,  non  est 
esse  in  communi,  sed  esse  hoc  vel  illud 
in  specie  determinata  ;  et  similiter  non 
esse,  quod  est  terminus  a  quo  in  gene¬ 
ratione  simpliciter,  non  est  non  esse  abso¬ 
lute,  sed  non  esse  hoc,  esse  tamen  aliquid  : 
ut  non  esse  actu,  est  esse  in  potentia, 
secundum  Philosophum  ;  esse  autem  in 
potentia  ad  unum,  necessario  adjungitur 
esse  actu  aliud,  quia  nunquam  est  esse 
in  potentia  pura  sine  aliquo  actu  ;  aliter 
materia  esset  sine  forma  ;  et  propter  hoc 
ista  extrema  subsunt  potentiae  naturali. 
Esse  enim  in  potentia  propter  esse  actu 
adjunctum  subest  agenti  naturali  :  quia 
agens  naturale  semper  requirit  subjec¬ 
tum  actu  in  quod  agat  ;  et  ideo  finis 
actionis  suae  est  spoliatio  actus  prioris, 
et  inductio  novi  actus.  Ex  his  manife¬ 
stum  est  quod  esse  terminum  generatio¬ 
nis  non  est  esse  simpliciter  extra  genus, 
sed  est  negatio  existenlis  in  genere,  ut 
principium  est  in  genere.  /Vetus  enim  est 
alterum  eorum  principium  (1)  quae  sunt  in 
genere,  quia  genus  dividitur  per  actum 
et  potentiam  ;  ideo  negatio  hujus  vel 
illius  actus  ad  idem  genus  pertinet,  quia 
negat  in  illo  genere  et  non  in  alio  ;  ideo 
non  esse,  quod  est  terminus  in  genera¬ 
tione  simpliciter,  pertinet  ad  genus  sub¬ 
stantiae.  —  Opusc.  37,  c.  5  circa  med. 

Ad  secundum  dicendum,  quod  ens  sim¬ 
pliciter,  et  non  ens  simpliciter,  quae  dicun¬ 
tur  esse  terminus  generationis  simpliciter, 
non  sumuntur  eo  sensu  quod  significent 
ens  absolute  et  universaliter  sumptum, 
sicut  hic  sumitur,  ita  quod  distinguatur 
generatio  simplex  a  generatione  secundum 
quid,  quod  illa  sit  inter  ens  et  non  ens 
(1)  Al.  principiorum. 

universaliter  et  absolute  sumptum,  haec 
vero  inter  ens  et  non  ens  particulariter 
sumptum ;  —  sed  distinguuntur  hae  duae 
generationes,  generatio  scilicet  qua  gene¬ 
ratur  aliquid  simpliciter,  et  generatio  qua 
generatur  aliquid  secundum  praedica¬ 
menta,  ita,  quod  unum  eorum  quae  his 
generationibus  generantur,  significet  hoc 
aliquid,  ut  dicit  Philosophus  1.  de  Gene¬ 
rat.,  hoc  est  substantiam  ;  aliud  autem 
quantitatem  aut  qualitatem  aut  aliquid 
hujusmodi.  Illa  ergo,  quae  non  significant 
substantiam,  non  generantur  simpliciter, 
sed  secundum  quid,  scii,  secundum  quan¬ 
titatem,  aut  qualitatem^  aut  aliquid  alio¬ 
rum.  Quae  vero  significant  substantiam, 
dicuntur  generari  simpliciter.  —  1.  de 
Generat.  1.  9  post  prine. 

Ad  tertium  dicendum,  quod  inter  extre¬ 
ma  generationis,  est  contradictio  per 
resolutionem  :  in  quantum  in  illa  fit  reso¬ 
lutio  contrariorum  extremorum  in  contra¬ 
dictoria  :  quia  unus  terminus,  esse  scili¬ 
cet  hoc  vel  illud,  quod  acquiritur  per 
generationem,  ratione  qualitatis  suae  oppo¬ 
nitur  actui  adjuncto  ipsi  esse  in  potentia, 
propter  ejus  qualitatem  :  sicut  ignis  con- 
trariatur  ipsi  aquae  propter  naturam  cali¬ 
di  et  frigidi.  Sicut  ergo  dicitur  non  album 
(quod  tamen  est  nigrum  vel  medium) 
opponi  albo,  et  nullum  aliud  non  album  ; 
ita  non  esse  actu  hoc,  sive  esse  in  poten¬ 
tia  hoc,  cui  tamen  adjunctum  est  esse 
actu  aliud,  opponitur  esse  actu  hoc.  Ex 
quibus  manifestum  est  quod  ad  alterum 
extremum  contradictionis  simpliciter,  ad 
esse  scilicet,  pertinent  ambo  extrema 
generationis,  scilicet  esse  hoc,  et  non  esse 
hoc,  quod  est  esse  in  potentia  ;  esse  enim 
in  potentia  aliquo  modo  ad  esse  perti¬ 
net.  Sed  comparando  unum  eorum  ad 
alterum,  esse  in  potentia  est  quasi  non 
esse  :  quia  quod  est  in  potentia,  non  est, 
secundum  Philosophum.  Et  similiter  esse 
album  et  non  esse  album  (quod  est  esse 
nigrum  vel  medio  colore  coloratum)  ad 
esse  pertinent,  licet  non  esse  album,  vel 
esse  nigrum,  comparatum  ad  esse  album 
sit  quodammodo  non  ens,  cum  ad  vilius 


extremum  contradictionis  spectet.  Quod 
autem  ista  non  sint  absolute  contradic¬ 
toria,  manifestum  est.  Nam  non  esse, 
quod  est  alterum  extremum  generationis, 
non  est  non  esse  simpliciter,  secundum 
Philosophum  ;  sed  illud  non  esse  idem 
est  quod  esse  in  potentia.  Et  ideo  mani¬ 
festum  est,  quod  talis  non  esse,  et  esse 
oppositi,  est  commune  subjectum,  materia 
scilicet ;  et  similiter  est  de  nigro  vel  non 
albo,  et  albo  :  horum  enim  est  commune 
subjectum,  quod  est  ens  medium.  Sed 
contradictoria  medium  non  habent,  secun¬ 
dum  Philosophum  ;  unde  ista  sunt  con¬ 
tradictoria  per  resolutionem  aliarum  op¬ 
positionum  in  contradictorias,  quia  oppo¬ 
sitio  contradictoria  includitur  in  omni 
alia  oppositione,  ut  dicetur  infra  (q.  16, 
a.  4,  qusestiunc.  1,  c.),  sicut  prius  inclu¬ 
ditur  in  suo  posteriori.  —  Opusc.  37,  c. 
5  post  med. 

Ad  quartum  dicendum,  quod  causae 
secundae  non  dant  esse  rebus  nisi  instru- 
mentaliter  in  virtute  Dei.  Quando  enim 
aliqua  agentia  diversa,  sub  uno  agente 
ordinantur,  necesse  est  quod  effectus  qui 
ab  eis  communiter  fit,  sit  eorum  secun¬ 
dum  quod  uniuntur  in  participando  mo¬ 
tum  et  virtutem  illius  agentis.  Non  enim 
plura  faciunt  unum,  nisi  in  quantum 
unum  sunt;  sicut  patet  quod  omnes  qui 
in  exercitu  sunt,  operantur  ad  victoriam 
causandam,  quam  causant  secundum  quod 
sunt  sub  ordinatione  ducis,  cujus  pro¬ 
prius  effectus  victoria  est.  Cum  igitur  esse 
sit  communis  effectus  omnium  agentium 
(nam  omne  agens  facit  esse  actu),  oportet 
quod  hunc  effectum  inducant  in  quantum 
ordinantur  sub  primo  agente  et  agunt  in 
virtute  ipsius.  —  3.  c.  Gent.  c.  66,  rat.  2. 

ARTICULUS  11 

UJRUM  ESSE  SIT  ID,  QUO  RES  FORMALITER 
EST  SIMILIS  PRIMO  ENTI. 

Videtur  quod  esse  non  sit  id  quo  res 
est  similis  Deo. 

1.  Similia  enim  dicuntur  quae  conve¬ 
niunt  in  forma  ;  sed  nihil  convenit  cum 

Deo  in  forma  ;  nullius  enim  essentia  rei 
est  ipsum  esse,  nisi  solum  primi  entis  : 
ergo  nulla  creatura  per  esse  suum  potest 
esse  Deo  similis.  —  la,  q.  4,  a.  3,  arg. 

3. 

2.  Praeterea,  in  similibus  est  mutua 
similitudo,  nam  simile  est  simili  simile  ; 
si  igitur  aliqua  creatura  est  similis  Deo, 
et  Deus  erit  similis  alicui  creaturae  (la, 
1.  c.  arg.  4)  :  quod  est  absurdum,  cum 
Deus  sit  extra  omne  genus. 

3.  Praeterea,  formae  sunt  quaedam  sigil- 
latio  divinae  scientiae  in  rebus;  ergo  res 
sunt  similes  Deo  per  formam  et  non  per 
suum  esse.  —  de  Verit.  q.  2,  a.  1,  ad  6. 

4.  Praeterea,  inter  finitum  et  infinitum 
in  omni  genere  non  potest  dari  similitudo : 
quia  similitudo  est  comparatio  quaedam, 
non  est  autem  comparatio  eorum  quae 
sunt  diversorum  generum  (la,  q.  4,  a.  3, 
arg.  2).  Sed  Deus  est  infinitus  in  omni 
genere,  esse  autem  creaturae  est  finitum  ; 
ergo  esse  creaturae  non  potest  esse  illius 
formalis  similitudo  ad  Deum.  —  de  Div. 
Nom.  c.  9,  1.  3  in  fine. 

Sed  contra:  1.  Omne  quod  participati  ve 
et  secundario  habet  aliquid,  est  simile  ei 
quod  primo  et  causaliter  habet  illud  per 
id  quod  ab  ipso  participat  ;  sed  omnes 
creaturae  participant  esse  a  Deo  :  ergo 
sunt  similes  a  Deo  per  esse.  —  de  Div. 
Nom.  c.  4,  1.  18. 

2.  Praeterea,  omnis  effectus  aliqualiter 
repraesentat  suam  causam  (la,  q.  45,  a. 
7,  c.) ;  sed  ipsum  esse  inter  alios  effectus 
est  principalius  et  dignius:  ergo  per  esse 
potissimum  creatura  est  similis  Deo.  — 
Cf.  de  Div.  Nom.  c.  5,  1.  1,  2,  3. 

Respondeo  dicendum,  quod  cum  similD 
tudo  attendatur  secundum  convenien¬ 
tiam  vel  communicationem  in  forma,  mul¬ 
tiplex  est  similitudo  secundum  multos 
modos  communicandi  in  forma.  Qiicedam 
enim  dicuntur  similia,  quae  communicant 
in  eadem  forma  secundum  eandem  ratio¬ 
nem,  et  secundum  eundem  modum;  et 
haec  non  solum  dicuntur  similia,  sed 
aequalia  in  sua  similitudine  :  sicut  duo 
^qualiter  alba,  dicuntur  similia  in  albe- 

dine  ;  et  haec  est  perfecta  similitudo.  Alio 
modo  dicuntur  similia,  quae  communicant 
in  forma  secundum  eandem  rationem,  et 
non  secundum  eundem  modum,  sed  se¬ 
cundum  magis  et  minus,  ut  minus  album 
dicitur  simile  magis  albo  ;  et  haec  est, 
similitudo  imperfecta.  Tertio  modo  dicun¬ 
tur  aliqua  similia,  quae  communicant  in 
eadem  forma,  sed  non  secundum  eandem 
rationem,  ut  patet  in  agentibus  non  uni¬ 
vocis.  Cum  enim  omne  agens  agat  sibi 
simile  in  quantum  est  agens,  agit  autem 
unumquodque  secundum  suam  formam, 
necesse  est  quod  in  effectu  sit  similitudo 
formae  agentis.  Si  ergo  agens  sit  conten¬ 
tum  in  eadem  specie  cum  suo  effectu, 
erit  similitudo  inter  faciens  et  factum  in 
forma,  secundum  eandem  rationem  spe¬ 
ciei  :  sicut  homo  generat  hominem.  Si 
autem  agens  non  est  contentum  in  eadem 
specie,  erit  similitudo,  sed  non  secundum 
eandem  rationem  speciei  :  sicut  ea  quae 
generantur  ex  virtute  solis,  accedunt  qui¬ 
dem  ad  aliquam  similitudinem  solis,  non 
tamen  ut  recipiant  formam  solis  secun¬ 
dum  similitudinem  speciei,  sed  secun¬ 
dum  similitudinem  generis.  —  Si  igitur 
sit  aliquod  agens,  quod  non  in  genere 
contineatur,  effectus  ejus  adhuc  magis 
remote  accedent  ad  similitudinem  formae 
agentis,  non  tamen  ita  quod  participent 
similitudinem  formae  agentis  secundum 
eandem  rationem  speciei  aut  generis,  sed 
secundum  aliqualem  analogiam,  sicut  ip¬ 
sum  esse  est  commune  omnibus  (la,  q. 
4,  a.  3,  c.).  Cum  ergo  esse  sit  proprius 
effectus  Dei,  ut  supra  (art.  praeced.)  dic¬ 
tum  est,  sequitur  creaturas  in  quantum 
entia  per  illud  assimilari  Deo  ut  primo 
et  universali  principio  lotius  esse.  —  la, 
q.  4,  a.  3,  c. ;  1.  c.  Gent.  c.  29. 

Ad  primum  ergo  dicendum,  quod  non 
dicitur  esse  similitudo  creaturae  ad  Deum 
propter  communicantiam  informa,  secun¬ 
dum  eandem  rationem  generis  et  speciei, 
sed  secundum  analogiam  tantum  :  prout 
scilicet  Deus  est  ens  per  essentiam,  alia 
per  participationem.  —  la,  1.  c.  ad  3* 

Ad  secundum  dicendum,  quod  licet 

aliquo  modo  concedatur  quod  creatura 
sit  similis  Deo,  nullo  tamen  modo  conce¬ 
dendum  est  quod  Deus  sit  similis  creatu¬ 
rae  :  quia,  ut  dicit  Dionysius  {deDiv.  Nom.^ 
c.  9,  §  6;  —  Mignc  coi.  914),  in  his  quoe 
unius  ordinis  sunt,  recipitur  mutua  simi¬ 
litudo,  non  autem  in  causa  et  causato. 
Dicimus  enim,  quod  imago  sit  similis  ho¬ 
mini,  et  non  e  converso ;  et  similiter  dicj[ 
potest  aliquo  modo,  quod  creatura  sit 
similis  Deo,  non  tamen  quod  Deus  sit 
similis  creaturae.  —  Ibid.  ad  k;  de  Div. 
Nom.  c.  9,  1.  3. 

Ad  tertium  dicendum,  quod  esse  est  id 
quod  est  maxime  formale  in  re  (la,  q.  7, 
a.  1,  c.),  et  actualitas  omnis  formae  (la, 
q.  3,  a.  4,  c.),  et  ipsius  rei  ultimum  com* 
plementum  ;  unde  licet  forma  possit  dic^ 
ratio  fundandi  similitudinem  ad  Deum  in 
creatura,  tamen  ipsum  esse  est  formalis 
similitudo.  —  V.  Iract,  de  Formis  q.  1, 
a.  2,  c. 

Ad  quartum  dicendum,  quod  duplex 
est  similitudo  :  %ma  omnimodae  aequipa- 
rantiae  ;  et  haec  convenire  non  potest  crea¬ 
turae  per  respectum  ad  Deum ;  alia  est  si¬ 
militudo  imitationis ;  et  haec  convenit  crea¬ 
turae  ad  Deum,  in  quantum  videlicet  par¬ 
ticipat  aliquid  de  similitudine  ejus  secun¬ 
dum  suum  modum  (2a  2ae,  q.  163,  a.  2, 
c.).  Dionysius  enim  dicit  [de  Div.  Nom.  c. 
9,  §  7  ;  —  Migne  coi.  915) :  Eadem  simi¬ 
lia  sunt  Deo  et  dissimilia;  haec  quidem  se¬ 
cundum  contingentem  imitationem  ;  heee 
autem  secundum  quod  causata  minus  ha¬ 
bent  a  causa.  Esse  autem  creaturae,  est 
participata  similitudo  primi  esse;  et  ideo 
creatura  secundum  suum  esse  est  primo 
enti  similis.  —  de  Div.  Nom.  c.  9,  1.  3. 


ARTICULUS  III 

UTRUM  ESSE  CREATURA  SIT  RECEPTUM, 
CONTRACTUM  ET  LIMITATUM. 

Videtur  quod  esse  creaturae  non  sit 
receptum,  contractum  et  limitatum. 


1.  Quod  enim  est  limitatum,  contrac¬ 
tum  et  receptum,  praesupponit  aliquod 
recipiens,  quod  recipiat  illud  (1.  Sent. 
dist.  8,  q.  2,  a.  1,  c.),  et  a  quo  limitetur, 
et  contrahatur.  Sed  esse  creaturae  non 
potest  supponere  aliquod  recipiens  a  quo 
limitetur  ejus  esse  ;  fit  enim  creatura  ex 
nihilo.  Ergo  esse  creaturae  non  est  recep¬ 
tum,  limitatum  et  contractum. 

2.  Praeterea,  esse  est  id  quod  subster¬ 
nitur  cuicunque  supervenienti,  et  per 
illud  contrahitur:  quia  id  quod  subster¬ 
nitur  in  rebus,  est  communius  quam  id 
quod  informat  et  restringit  ipsum,  sicut 
esse  quam  vivere,  et  vivere  quam  intel- 
ligere,  et  materia  quam  forma  (la,  q.  65, 
a.  3,  c.).  Ergo  non  datur  aliquid  quod 
substernatur  ipsi  esse;  ergo  esse  non  est 
receptum  et  limitatum. 

3.  Praetereo,  in  quibus  non  datur  ma¬ 
teria,  in  iis  non  datur  potentia  ad  esse. 
Sed  in  quibus  non  est  potentia  ad  esse,  in 
iis  esse  non  potest  determinari  et  limi¬ 
tari  ;  actus  enim  limitatur  et  terminatur 
per  potentiam.  Ergo  cum  esse  rerum  non 
sit  ex  materia  praejacente,  sequitur  quod 
non  sit  receptum,  limitatum  et  termina¬ 
tum.  —  1.  c.  Gent.  43,  rat.  2. 

Sed  contra:  1.  Esse  illimitatum  et  infi¬ 
nitum  est  esse  subsistens;  sed  esse  crea¬ 
turae  non  potest  esse  subsistens,  cum 
illud  sit  proprium  primi  entis  (la,  q.  7, 
a.  2,  ad  1) :  ergo  esse  creaturae  est  fini¬ 
tum,  terminatum  et  contractum. 

2.  Praeterea,  ea  quae  sunt  impartici- 
pata,  dicuntur  simpliciter;  ea  vero  quae 
sunt  participata,  particulariter  dicuntur, 
secundum  Augustinum  (8.  de  Trin.  c.  3 
post  prine.  ;  —  Migne  t.  42,  coi.  949)  : 
Tolle  hoc  et  illud,  et  videbis  bonum  om¬ 
nis  boni  (1).  Sed  esse  creaturae  est  parti¬ 
cipatum  {de  Div.  Nom.  c.  2,  1.  2  post 
med. ;  c.  5,  1.  2  circa  med.) ;  ergo  dicitur 
particulariter;  ergo  est  contractum  et  li¬ 
mitatum. 

(1)  «  Bonum  hoc  et  bonum  illud ;  tolle  hoc  et 
iUud,  et  vide  ipsum  honum  si  potes;  ita  Deum  vi¬ 
debis,  non  alio  bono  bonum,  sed  bonum  omnis 
boni  ». 

3.  Praeterea,  si  esse  creaturae  non  sit 
terminatum,  limitatum  et  receptum, 
sequitur  esse  subsistens  ;  sed  nulla  de 
perfectionibus  essendi  potest  deesse  ei 
quod  est  esse  subsistens  (la,  q.  4,  a.  2, 
ad  3) :  ergo  esse  creaturae  est  infinitum ; 
quod  est  falsum. 

Respondeo  dicendum,  quod  natura  quae 
habet  esse,  et  non  est  suum  esse,  necesse 
est  quod  esse  ejus  sit  receptum  et  con¬ 
tractum  ad  terminatam  naturam  (la,  q. 
7,  a.  2,  c.).  Quandocunque  enim  aliquid 
praedicatur  de  altero  per  participationem, 
oportet  ibi  aliquid  esse  praeter  id  quod 
participatur,  ad  cujus  capacitatem  forma¬ 
tur  esse  participantis  (la,  q.  75,  a.  5,  ad 
4) ;  ac  proinde  cum  esse  creaturae  sit 
darticipatum,  necesse  est  praeter  illud 
aliquid  dari  ad  cujus  capacitatem  esse 
creaturae  communicetur  {Qiiodl.  2,  a.  3, 
c.).  Cum  enim  esse  divinum  sit  univer¬ 
sale  et  infinitum,  nulla  autem  perfectio 
possit  universaliter  et  infinite  participari 
ab  aliqua  creatura,  inde  est  quod  oportet 
quod  si  creatuiae  debeatur  illud  esse 
participatum,  quod  ipsum  esse  divinum 
determinetur  et  finiatur  secundum  mo¬ 
dum  creaturae  quae  debet  ipsum  recipere, 
eo  quod  unumquodque  recipiatur  per 
modum  recipientis.  Hoc  autem  fit  me¬ 
diante  aliqua  secunda  causa,  qua  mediante 
ipsa  res  fit  debite  proportionata  ad 
receptionem  talis  esse  sic  limitati  et  deter¬ 
minati,  secundum  naturam  possibilitatis 
creaturae  inditam.  Et  haec  quidem  natura 
sive  causa  secunda,  per  quam  unaquae¬ 
que  res  fit  capax  et  receptibilis  ipsius 
esse,  est  forma.  Et  hujus  quidem  exem¬ 
plum  videmus  in  lucem  participantibus. 
Nam  quia  lux  in  fonte  est  universaliter 
et  indeterminate,  nullum  autem  aliud 
corpus  potest  recipere  universaliter  esse 
lucis  sicut  est  in  fonte  suo,  inde  est  quod 
oportet  aliquid  esse  inditum  et  unitum 
corporibus  participantibus  esse  lucis,  quo 
mediante  corpus  fiat  susceptibile  lucis, 
et  hoc  secundum  determinatum  et  fini¬ 
tum  gradum;  hoc  autem  est  diaphanei- 
las,  per  quam  uniuscujusque  natura  fit 

susceptibilis  lucis,  sicut  et  per  formam 
uniuscujusque  natura  constituitur  in  tali 
gradu,  ut  sit  capax  esse  actualis  secun¬ 
dum  determinatum  gradum.  Ex  quibus 
manifestum  est  quod  esse  cujuscunque 
creaturae  est  receptum  in  forma,  seu  per 
illam  in  substantia  rei,  et  contractum  ac 
limitatum  secundum  capacitalem  formae, 
ratione  cujus  res  est  susceptibilis  ipsius. 
—  Opusc.  69  (in  Boethii  lib.  de  Hebdom.), 
1.  2 ;  cf.  tract.  de  Formis  q.  i,  a.  2,  c. 

Ad  primum  ergo  dicendum,  quod  in 
quolibet  creato  aliud  est  natura  rei  quae 
participat  esse,  et  aliud  ipsum  esse  par¬ 
ticipatum.  Et  cum  quaelibet  res  partici¬ 
pet  per  assimilationem  primum  actum, 
in  quantum  (1)  habet  esse,  necesse  est 
quod  esse  participatum  in  unoquoque 
comparetur  ad  naturam  participantem 
ipsum  sicut  actus  ad  potentiam.  In  na¬ 
tura  igitur  rerum  corporearum  materia 
non  per  se  participat  ipsum  esse,  sed  per 
formam;  forma  enim  adveniens  materiae, 
facit  ipsam  esse  actu,  sicut  anima  cor¬ 
pori.  Unde  in  rebus  compositis  est  consi¬ 
derare  duplicem  actum  et  duplicem 
potentiam.  Nam  primo  quidem  materia 
est  ut  potentia  respectu  formae,  et  forma 
est  actus  ejus ;  et  Herum  natura  consti¬ 
tuta  ex  materia  et  forma  est  ut  potentia 
respectu  ipsius  esse,  in  quantum  est  sus- 
ceptiva  ejus.  Remoto  igitur  fundamento 
materiae,  adhuc  est  comparatio  ipsius 
naturae  vel  formae  —  si  creatura  sit  aliquid 
subsistens,  non  in  materia  ~  ad  suum 
esse  ut  potentiae  ad  actum  (ratione  cujus 
esse  est  determinatum  et  finitum),  non 
quidem  ut  potentiam  separabilem  ab 
actu,  sed  quam  semper  suus  actus  comi¬ 
tetur  {de  Spirit,  Creat,  a.  1,  c.).  Sic  ergo 
patet,  quod  licet  ante  creationem  nihil 
praesupponatur  ex  quo  res  in  esse  proce¬ 
dat,  tamen  in  ipsa  creatione  est  assignare 
aliquid  quod  se  habet  ut  recipiens,  qua¬ 
tenus  comparatur  ad  esse  ut  potentia. 

Ad  secundum  dicendum,  quod  esse 

(1)  Al.  K  in  quantum  res  participant,  habent  esse; 
et  necesse  est  ». .. 

substernitur  ceteris  sibi  supervenienti¬ 
bus,  tantum  secundum  rationem  :  in 
quantum  praedicatur  de  eis  essentialiter ; 
unde  informatur  ab  illis  non  quidem 
secundum  rem,  quia  sunt  idem  esse  et 
vivere,  sed  secundum  rationem.  Sed  in¬ 
format  secundum  rem  omnia  de  quibus 
praedicatur  participatione,  quia  differt 
realiter  quod  est,  et  quo  est,  ut  dicit 
Boethius,  et  dicetur  infra.  —  Cf.  Quodl. 
2,  a.  3,  c. ;  Tabula  Aurea  voce  «  esse  » 
n.  60. 

Ad  ierlium  dicendum,  quod  potentia 
ad  esse  non  se  tenet  tantum  ex  parte 
materiae,  sed  multo  magis  se  tenet  ex 
parte  formae  :  quia  unumquodque  est  per 
suam  formam  (1.  de  CcbIo  1.  6,  post 
prine.) ;  nec  materia  respicit  esse  imme¬ 
diate,  sed  primo  et  per  se  respicit  for¬ 
mam,  et  per  illam  esse ;  utraque  autem 
simul  sumpta,  scilicet  materia  et  forma, 
comparata  ad  esse,  se  habet  quodam 
modo  ad  illud  ut  materia  ad  formam,  ita 
quod  sit  potentia  respectu  illius,  ut  dic¬ 
tum  est  (in  c.).  —  de  Spirit.  Creat,  a. 
1,  c. 

ARTICULUS  IV 

UTRUM  ESSE  PRIMI  ENTIS  SIT  ESSE  FORMALE 
OMNIUM. 

Videtur  quod  esse  primi  entis  est  esse 
formale  omnium. 

1.  Dicit  enim  Dionysius  {de  Ccelesti  Hie- 
rarchia  c.  4,  §  1 ;  —  Migne  t.  3,  coi.  178) : 
«  Esse  omnium  est  supersubstantialis 
divinitas  »  (1).  Sed  supersubstantialis 
divinitas  et  esse  primi  entis  sunt  unum 
et  idem ;  ergo  esse  primi  entis  est  esse 
formale  omnium.  —  1.  c.  Gent.  c.  26, 
arg.  1  pro  sent.  contraria. 

2.  Praeterea,  id  quod  commune  est, 
per  additionem  specificatur  vel  indivi- 
duatur;  sed  ad  esse  primi  entis  nulla  fit 
additio :  ergo  esse  primi  entis  seu  esse 
divinum  est  commune  omnium.  —  Ibid. 
arg.  2. 

(1)  «  Esse  omnium  est  ea  quse  illud  superat  di¬ 
vinitas  ».  Migne  1.  c. 


3.  Praeterea,  id  quod  in  ultimo  resolu¬ 
tionis  invenitur  eorum  quae  sunt  in 
nobis,  est  simplicissimum;  non  enim  est 
in  infinitum  procedere  in  compositione 
eorum  quae  sunt  in  nobis.  At  esse  primi 
entis,  scilicet  Dei,  est  simplicissimum. 
Ergo  esse  divinum  est  id  quod  est  sim¬ 
plicissimum  in  resolutione  eorum  quae 
sunt  in  nobis ;  hoc  autem  est  esse :  ergo 
idem  quod  prius.  —  Ibid.  arg.  3. 

4.  Praeterea,  non  est  in  rebus  duplex 
esse;  at  Deus  dicitur  in  omnibus  rebus 
esse :  ergo  non  requiritur  aliud  esse  in 
rebus  praeter  illud.  —  Ibid.  arg.  4. 

Sed  contra ;  Esse  rerum  creatarum 
est  effectus  primi  entis  quod  est  suum 
esse,  ut  supra  (q.  5,  a.  2)  probatum  est; 
sed  idem  non  est  effectus  sui  ipsius:  ergo 
esse  divinum  non  est  esse  formale  crea¬ 
turarum. 

2.  Praeterea,  esse  creaturarum  est  for¬ 
malis  similitudo  illarum  ad  esse  primi 
entis,  ut  etiam  dictum  est  (a.  2  huj. 
quaest.) ;  sed  nihil  proprie  loquendo  est 
similitudo  sui  ipsius:  ergo  idem  quod 
prius. 

3.  Praeterea,  esse  creaturarum  est  esse 
receptum,  contractum  et  finitum  (a.  3 
huj.  quaest.) ;  sed  esse  subsistens  non 
potest  esse  contractum  et  finitum :  ergo 
esse  divinum  seu  primi  entis  non  potest 
esse  formale  omnium  quae  sunt. 

Respondeo  dicendum,  quod  impossibile 
est  quod  esse  primi  entis  sit  formale  esse 
creaturarum.  Res  enim  ad  invicem  non 
distinguuntur  secundum  esse  quod  ha¬ 
bent,  quia  in  hoc  omnia  conveniunt.  Si 
ergo  res  differunt  ad  invicem,  oportet 
quod  vel  ipsum  esse ,  specificetur  per  ali¬ 
quas  differentias  additas,  ita  quod  rebus 
diversis  sit  diversum  esse  secundum  spe¬ 
ciem  ;  vel  quod  res  differant  per  hoc  quod 
ipsum  esse  diversis  naturis  secundum 
speciem  convenit.  Sed  primum  horum 
est  impossibile,  quia  enti  non  potest  fieri 
aliqua  additio  secundum  modum  quo 
differentia  additur  generi.  Relinquitur 
ergo  quod  res  propter  hoc  differant,  quod 
habent  diversas  naturas,  quibus  acquiri- 


SUMMJ)  Philos.  VI  —  6. 


^82  QUARTA  PARS 

,tur  esse  diversimode.  Esse  autem  primi 
entis  non  advenit  alii  naturae,  sed  est 
ipsa  natura  seu  essentia  ejus,  ut  osten¬ 
sum  est  (supra,  q.  5,  a.  2).  Si  igitur  esse 
primi  entis  seu  esse  divinum  esset  for¬ 
male  esse  omnium,  oporteret  omnia  sim¬ 
pliciter  esse  unum.  —  Amplius,  quod  est 
commune  multis,  non  est  aliquid  praeter 
multa  nisi  sola  ratione  :  sicut  animal  non 
est  aliquid  praeter  Socratem  et  Platonem 
et  alia  animalia,  nisi  intellectu,  qui  appre¬ 
hendit  formam  animalis  exspoliatam  ab 
omnibus  individuantibus  et  specificanti- 
bus ;  homo  enim  est  quod  vere  est  ani¬ 
mal;  alias  sequeretur  quod  in  Socrate  et 
Platone  essent  plura  animalia,  animal 
scilicet  ipsum  commune,  et  homo  commu¬ 
nis,  et  ipse  Plato.  Multo  magis  igitur  et 
ipsum  esse  commune  non  est  aliquid 
praeter  res  existentes,  nisi  in  intellectu 
solum.  Si  igitur  Deus  sit  esse  commune, 
Deus  non  erit  aliqua  res  existens  nisi  in 
intellectu  tantum.  —  1.  c.  Gent.  c.  26, 
n.  2  et  4. 

Ad  primum  ergo  dicendum,  quod  hic 
sensus  non  potest  verbis  Dionysii  con¬ 
venire.  Nam  si  divinitas  est  omnium  esse 
formale,  non  erit  super  omnia,  sed  intra 
omnia,  imo  aliquid  omnium.  Cum  enim 
divinitatem  «  super  omnia  d  dixit,  osten¬ 
dit  secundum  hoc  naturam  suam  ab 
omnibus  distinctam  et  super  omnia  col¬ 
locatam.  Ex  hoc  vero  quod  dixit,  quod  di¬ 
vinitas  est  «esse  omnium»,  ostendit  quod 
a  Deo  in  omnibus  quaedam  divini  esse 
similitudo  reperitur.  —  Hunc  etiam 
eorum  qui  hanc  opinionem  tenent  per¬ 
versum  intellectum  alibi  apertius  exclu¬ 
dens  dixit  {de  Div.  Nom,  c.  2,  §  5 ;  — 
Migne  coi.  643),  quod  ipsius  Dei  neque 
tactus  neque  aliqua  commixtio  est  ad 
res  alias,  sicut  est  puncti  ad  lineam,  vel 
figurae  sigilli  ad  ceram.  —  1.  c.  Gent.  c. 
26,  ad  arg.  1. 

Ad  secundum  dicendum,  quod  id  quod 
commune  est  vel  universalej  sine- addi¬ 
tione  esse  non  potest,  sed  sine  additione 
consideratur.  Non  enim  animal  potest 
esse  absque  rationali  vel  irrationali  dif- 

ferentia,  quamvis  sine  his  differentiis 
cogitetur ;  licet  etiam  cogitetur  univer¬ 
sale  absque  additione,  non  tamen  absque 
receptibilitate  additionis  est.  Nam  si  ani¬ 
mali  nulla  differentia  addi  posset,  genus 
non  esset ;  et  similiter  est  de  omnibus 
aliis  nominibus.  Divinum  autem  esse  est 
absque  additione,  non  solum  cogitatione, 
sed  etiam  in  rerum  natura  ;  et  non  solum 
absque  additione,  sed  etiam  absque 
receptibilitate  additionis.  Unde  ex  hoc 
ipso  quod  additionem  non  recipit  nec 
recipere  potest,  magis  concludi  potest, 
quod  Deus  non  sit  esse  commune,  sed 
proprium.  Etenim  ex  hoc  ipso  suum  esse 
ab  omnibus  aliis  distinguitur,  quod  nihil 
ei  addi  potest.  Unde  Commentator  dicit 
in  lib.  de  Causis  (propos.  9,  in  fine),  quod 
causa  prima  ex  ipsa  puritate  sum  bonita¬ 
tis  ab  aliis  distinguitur,  et  quodammodo 
individuatur.  —  Ibid.  ad  arg.  2. 

Ad  tertium  dicendum,  quod  id  quod  in 
nobis  simplicissimum  invenitur,  non  tam 
res  est  completa,  quam  rei  aliquid.  Primo 
autem  enti  attribuitur  simplicitas  sicut 
rei  alicui  perfecte  subsistenti.  —  Ibid.  ad 

arg.  3. 

Ad  quartum  dicendum,  quod  primum 
ens  seu  Deus  non  sic  est  in  rebus  quasi 
aliquid  rei,  sed  sicut  rei  causa,  quae  nullo 
modo  suo  effectui  deest.  Non  enim  simi¬ 
liter  esse  dicimus  formam  in  corpore,  et 
nautam  in  navi.  —  Ibid.  ad  arg.  4. 


QU.ESTIO  IX 

DE  RERUM  MULTITUDINE  ET  DISTINCTIONE. 

Consequenter  post  considerationem  de 
esse,  quod  est  in  creaturis  a  primo  ente 
receptum,  considerandum  esset  de  agere 
creaturarum.  Sed  quia  de  hoc  sufficien¬ 
ter  dictum  est  in  Prima  Secundae  Partis 
SummcB  Philosophicce  (q.  11,  a.  4  et  6), 
ideo  videndum  de  processione  creatura¬ 
rum  a  primo  ente  quantum  ad  earum 
distinctionem  et  multitudinem. 


DE  PRODUCTIONE  ENTIS  —  OU.  IX  DE  RERUM  MULTITUDINE  —  ARl  I  83 


CIRCA  QUOD  QUERITUR  UNUM : 

Utrum  ab  uno  primo  possit  procedere  mul¬ 
titudo. 

ARTICULUS  UNICUS 

UTRUM  AB  UNO  PRIMO  POSSIT  PROCEDERE 
MULTITUDO. 

Videtur  quod  ab  uno  primo  non  possit 
procedere  multitudo. 

1.  Primum  enim  omnium  entium,  sicut 
est  per  se  bonum,  ita  est  per  se  et  summe 
unum.  Sed  ab  eo  in  quantum  est  per  se 
bonum,  non  potest  procedere  nisi  bonum; 
ergo  nec  ab  eo  potest  procedere  nisi 
unum.  —  de  Pot.  q.  3,  a.  16,  arg.  1. 

2.  Praeterea,  sicut  bonum  convertitur 
cum  ente,  ita  et  unum;  sed  in  his  quae 
sunt  entia,  oportet  attendi  similitudinem 
ad  Deum :  ergo  sicut  in  bonitate,  ita  et 
in  unitate  oportet  Deo  creaturam  assimi- 
lari,  ut  scilicet  sit  una  ab  uno.  —  Ibid. 
arg.  2. 

3.  Praeterea,  sicut  bonum  et  malum 
opponuntur  privative,  si  communiter 
accipiantur,  licet  'sint  contraria,  prout 
sunt  habituum  differentiae:  ita  unum  et 
multa  opponuntur  privative,  ut  patet  in 
10.  Metaphys.  {texi.  9  ;  1.  9,  c.  3.)  Sed 
malitiam  nullo  modo  dicimus  a  Deo  pro¬ 
cedere,  sed  ex  defectu  causarum  secun¬ 
darum  eam  incidere.  Ergo  nec  debet 
poni  quod  multitudinis  Deus  sit  causa. 
—  Ibid.  arg.  3. 

4.  Praeterea,  oportet  proportionaliter 
accipere  causas  et  causata,  quia  videli¬ 
cet  singularia  sunt  causa  singularium  et 
universalia  universalium,  ut  patet  per 
Philosophum  2.  Phys.{text.  38;  c.  3.).  Sed 
Deus  est  causa  maxime  universalis;  ergo 
suus  proprius  effectus  est  effectus  maxime 
universalis ,  scilicet  esse*  Sed  ex  hoc 
quod  res  habent  esse,  non  est  multitudo  : 
cum  multitudinis  sit  causa  diversitas  vel 
differentia ;  in  esse  vero  omnia  conve¬ 
niunt.  Ergo  multitudo  non  est  a  Deo,  sed 
a  causis  secundis,  ex  quibus  causantur 


particulares  rerum  conditiones,  secundum 
quas  etiam  differunt.  —  Ibid.  arg.  4. 

5.  Praeterea,  uniuscujusque  effectus 
est  aliquam  propriam  causam  accipere. 
Sed  impossibile  est  unum  esse  proprium 
multorum ;  ergo  impossibile  est  quod 
unum  sit  causa  multitudinis.  —  Ibid. 
arg.  5. 

6.  Sed  dices,  quod  hoc  tenet  in  causis 
naturalibus,  non  in  causis  voluntariis.  — 
Contra,  artifex  est  causa  artificii  per  vo¬ 
luntatem;  procedit  autem  artificiatum  ab 
artifice  secundum  propriam  formam  illius 
artificiati,  quae  est  in  artifice;  ergo  etiam 
in  voluntariis  effectus  quilibet  requirit 
propriam  causam.  — Ibid.  arg.  6. 

7.  Praeterea,  oportet  esse  conformita- 
tem  inter  causam  est  effectum ;  sed  Deus 
est  omnino  unus  et  simplex :  ergo  in  crea¬ 
tura,  quae  est  ejus  effectus,  nec  multitudo 
hec  compositio  debet  inveniri.  —  Ibid. 
arg.  7. 

8.  Praeterea,  diversorum  agentium  non 
potest  esse  idem  effectus  immediate ; 
sed  sicut  causa  appropriatur  effectui,  ita 
effectus  causae  :  ergo  nec  ejusdem  causae 
possunt  esse  plures  effectus  immediate  ;  et 
sic  idem  quod  prius.  —  Ibid.  arg.  8. 

9.  Praeterea,  unius  simplicis  non  est  nisi 
una  actio ;  sed  ab  una  actione  non  est  nisi 
unus  effectus  :  ergo  ab  uno  simplici  non 
potest  procedere  nisi  unus  effectus.  — 
Ibid.  arg.  11. 

10.  Sed  dices,  quod  universitas  rerum 
est  quodammodo  unum  secundum  ordi¬ 
nem.  —  Contra,  effectum  oportet  assimilari 
causae ;  sed  unitas  Dei  non  est  unitas  or¬ 
dinis,  quia  in  Deo  non  est  prius  nec  po-» 
sterius,  nec  superius  et  inferius  :  ergo  non 
sufficit  unitas  ordinis  ad  hoc  quod  ab  uno 
Deo  possint  plura  educi.  —  Ibid.  arg.  10* 

11.  Praeterea,  creatura  procedit  a  Deo 
non  solum  sicut  effectus  a  causa  efficiente, 
sed  etiam  sicut  exemplatum  ab  exemplari* 
Sed  unius  exemplati  est  unum  exemplar 
proprium  ;  ergo  a  Deo  non  potest  proce¬ 
dere  nisi  unus  effectus.  —  Ibid.  arg.  12* 

12.  Praeterea,  Deus  est  causa  rerum 
per  intellectum.  Agens  autem  per  intel-^ 


84  QUARTA  PARS  - 

lectum  agit  per  formam  sui  intellectus. 
Cum  igitur  in  divino  intellectu  non  sit  nisi 
una  forma,  videtur  quod  ab  eo  non  possit 
procedere  nisi  una  creatura.  —  Ibid. 
arg.  13. 

13.  Sed  dices,  quod  licet  forma  divini 
intellectus  sit  una  secundum  rem,  tamen 
attenditur  ibi  quaedam  pluralitas,  secun¬ 
dum  diversos  respectus  ad  creaturas  di¬ 
versas,  et  sic  est  ibi  pluralitas  rationis.  — 
Contra,  aut  isti  respectus  plures  sunt  in 
intellectu  divino  aut  sunt  solum  in  ratione 
nostra.  Si  primo  modo,  ergo  sequitur 
quod  in  intellectu  divino  erit  pluralitas, 
et  non  summa  simplicitas.  Si  secundo  mo¬ 
do,  sequitur  quod  Deus  non  producat 
creaturas  diversas  nisi  mediante  ratione 
nostra  :  ex  quo  oportet  quod  diversas 
creaturas  producat  per  diversos  respec¬ 
tus  ad  creaturas,  qui  non  sunt  nisi  in  ra¬ 
tione  nostra;  et  sic  habetur  propositum» 
scilicet  quod  a  Deo  immediate  non  proce¬ 
dat  multitudo.  —  Ibid.  arg.  14. 

14.  Praeterea,  Deus  per  apprehensionem 
intellectus  sui  res  in  esse  producit ;  sed 
in  eo  non  est  nisi  una  apprehensio,  quia 
suus  intellectus  est  ejus  essentia,  quae  est 
una  :  ergo  non  producit  nisi  unam  crea¬ 
turam.  —  Ibid.  arg.  Ib. 

15.  Praeterea,  illud  quod  non  habet  esse 
nisi  in  ratione,  non  est  creatum  a  Deo, 
quia  hujusmodi  videntur  esse  quaedam  va¬ 
na,  ut  Chimaera  et  hujusmodi.  Sed  simili¬ 
tudo  non  est  nisi  in  ratione ;  significatur 
enim  per  abstractionem  a  multis,  quod  in 
rerum  natura  non  invenitur.  Ergo  Deus 
non  est  causa  multitudinis.  —  Ibid. 
arg.  16. 

16.  Praeterea,  secundum  Platonem  in 
Timceo  optimi  est  optima  adducere ;  sed 
optimum  non  potest  esse  nisi  unum ;  cum 
igitur  Deus  sit  optimus,  ab  eo  non  potest 
produci  nisi  unum.  —  Ibid.  arg.  17. 

17.  Praeterea,  unusquisque  agens  prop¬ 
ter  finem,  facit  effectum  suum  propinquio¬ 
rem  fini  quantum  potest;  sed  Deus  produ¬ 
cendo  creaturam  ordinat  eam  in  finem  : 
ergo  facit  eam  propinquissimam  fini  quan¬ 
tum  potest;  sed  hoc  non  potest  nisi  in 

uno  modo  fieri  :  ergo  Deus  non  pro¬ 
ducit  nisi  unam  creaturam.  —  Ibid. 
arg.  18. 

18.  Injustum  est  quod  aliquis  inaequa¬ 
lia  aliquibus  tribuat,  nisi  aliqua  inaequa¬ 
litate  circa  eos  praecedente  vel  meritorum 
vel  quarumcunque  conditionum  diversa¬ 
rum.  Sed  operationem  divinam  non  prae¬ 
cedit  aliqua  diversitas  ;  alias  ipse  non 
esset  prima  causa  omnium.  Ergo  in  pri¬ 
ma  rerum  creatione  non  dedit  creaturis 
inaequalia  dona.  Sed  diversitas  creatura¬ 
rum  et  multitudo  attenditur  secundum 
hoc,  quod  plus  vel  minus  recipiunt  de 
donis  divinis,  ut  patet  in  cap.  4  de  Ccelesli 
Hierarchia  (§  1 ;  Migne  PP.  Gr.  t.  3,  coi, 
178).  Ergo  Deus  in  prima  rerum  crea¬ 
tione  multitudinem  non  produxit.  —  Ibid. 
arg.  19. 

19.  Praeterea,  Deus  non  intelligit  nisi 
unum  :  quia  nihil  intelligit  extra  se,  ut 
probatur  in  12.  Melaphys.  (1).  Sed  ipse 
est  causa  rerum  per  intellectum  suum  ; 
ergo  ipse  non  causat  nisi  unum.  —  Ibid. 
arg.  23. 

20.  Praeterea,  Anselmus  dicit  (in  Mo- 
nologio  c.  8  post  med. ;  —  Migne  t.  158, 
coi.  156  et  157),  quod  creatura  in  Deo 
est  creatrix  essentia.  Sed  creatrix  es¬ 
sentia  est  tantum  una.  Ergo  et  creatura 
in  Deo  est  tantum  una.  Sed  hoc  modo 
creatur  creatura  a  Deo  secundum  quod 
in  ipso  praecessit ;  ergo  a  Deo  non  est 
nisi  una  tantum  creatura ;  et  sica  Deo  non 
procedit  multitudo.  —  Ibid.  arg.  24. 

Sed  contra  :  1.  Virtus  Dei  praecedit  vir¬ 
tutem  cujuslibet  alterius  rei ;  sed  unum 
punctum  potest  esse  principium  multarum 
linearum;  ergo  sic  Deus,  quamvis  sit 
unus,  potest  esse  principium  creaturarum 
multarum.  —  c^ePo^.  q.  3,  a.  16,  arg.  2  Sed 
contra. 

2.  Praeterea,  illud  quod  est  proprium 
uni  in  quantum  unum  est,  maxime 
competit  ei  quod  est  maxime  unum  ;  sed 
proprium  est  unitatis  quod  sit  multitudi¬ 
nis  principium  :  ergo  hoc  maxime  com- 

(1)  Vide  S.  Thomse  commentationem  in  12.  Meta- 
phys.  1. 11,  al.  8  (ubi  explicatur  text,  51). 

petit  Deo  seu  primo  enti,  quod  est  summe 
unum;  ergo  sequitur  quod  ab  eo  multi¬ 
tudo  procedat.  —  Ibid.  arg.  3  Sed  contra. 

3.  Praeterea,  Boethius  dicit  in  principio 
Ariihmeticce  (c.  2 ;  Migne  t.  63,  coi.  1083, 
quod  secundum  exemplar  numeri  Deus 
res  in  esse  produxit  (1).  Sed  exemplatum 
exemplari  conformatur;  ergo  produxit 
res  sub  multitudine  et  numero.  —  Ibid. 
arg.  4  Sed  contra. 

Respondeo  dicendum,  quod  multa  non 
posse  procedere  ab  uno  principio,  imme* 
diate  et  proprie  videtur  esse  ex  deter¬ 
minatione  causae  ad  effectum  :  ex  qua 
videtur  debitum  et  necessarium,  ut,  si 
est  talis  causa,  talis  effectus  proveniat. 
Causae  autem  sunt  quatuor  ;  quarum  duae, 
scilicet  materia  et  efficiens,  praecedunt 
causatum  secundum  esse  internum  ;  finis 
vero  etsi  non  secundum  esse,  tamen  se¬ 
cundum  intentionem  ;  forma  vero  neutro 
modo,  secundum  quod  est  forma  :  quia 
cum  per  eam  causatum  esse  habeat,  esse 
ejus  simul  est  cum  esse  causati;  sed  in 
quantum  etiam  ipsa  est  finis,  praecedit  in 
intentione  agentis.  Et  quamvis  forma  sit 
finis  operationis,  ad  quem  operatio  agen¬ 
tis  terminatur ;  non  tamen  omnis  finis 
est  forma.  Est  enim  aliquis  finis  intentio¬ 
nis  praeter  finem  operationis,  ut  patet  in 
domo.  Nam  forma  ejus  est  finis  termi¬ 
nans  operationem  aedificatoris  ;  non  tamen 
ibi  terminatur  intentio  ejus,  sed  ad  ulte¬ 
riorem  finem,  quae  est  habitatio  :  ut  sic 
dicatur,  quod  finis  operationis  est  forma 
domus,  intentionis  vero  habitatio.  Debi¬ 
tum  igitur  essendi  tale  causarum  non  po¬ 
test  esse  ex  forma  in  quantum  est  forma, 
quia  sic  concomitatur  causatum;  sed  vel 
ex  virtute  causae  efficientis,  vel  ex  mate¬ 
ria,  vel  ex  fine,  sive  sit  finis  intentionis 
sive  finis  operationis.  Non  potest  autem 
dici  in  Deo,  quod  effectus  ejus  habeat  de¬ 
bitum  essendi  ex  materia.  Nam  cum  ipse 
sit  totius  esse  auctor,  nihil  quolibet  modo 

(1)  ft  Omnia  qusecunque  a  primaeva  rerum  natura 
constructa  sunt,  numerorum  videntur  ratione  for¬ 
mata.  Hoc  enim  fuit  principale  in  animo  condito¬ 
ris  exemplar».  Migne,  1.  c.  cap.  2  prine. 

esse  habens  praesupponitur  ejus  actioni, 
ut  sic  ex  dispositione  materiae  necesse  sit 
dicere  talem  vel  talem  ejus  esse  effectura. 
Similiter  nec  ex  potentia  effectiva.  Nam 
cum  ejus  activa  potentia  sit  infinita,  non 
terminatur  ad  unum  nisi  ad  id  quod  esset 
aequale  sibi,  quod  nulli  effectui  compe¬ 
tere  potest.  Unde, si  inferiorem  sibi  effec¬ 
tum  producere  sit  necesse,  potentia  sua, 
quantum  in  se  est,  non  terminatur  ad 
hunc  vel  illum  distantiae  gradum,  ut  sic 
debitum  sit  ex  ipsa  virtute  activa  talem 
vel  talem  effectum  produci.  Similiter  nec 
ex  fine  intentionis.  Hic  enim  finis  est  di¬ 
vina  bonitas,  cui  nihil  accrescit  ex  effec¬ 
tuum  productione. Nec  iterum  per  effectus 
potest  totaliter  repraesentari  vel  eis  totali¬ 
ter  communicari,  ut  sic  possit  dici,  quod 
debitum  sit  talem  vel  talem  Dei  effectum 
esse,  ut  totaliter  divinam  bonitatem  par¬ 
ticipet,  sed  possibile  est  effectum  multis 
modis  eam  participare ;  unde  nullius  eo¬ 
rum  necessitas  est  ex  fine.  Sic  ex  fine 
necessitas  sumitur,  quando  intentio  finis 
compleri  non  potest  vel  omnino,  vel  in¬ 
convenienter,  nisi  hoc  vel  illo  existente. 

Relinquitur  igitur  quod  debitum  in  ope¬ 
ribus  divinis  esse  non  potest  nisi  ex  for- 
ma,  quae  est  finis  operationis.  Ipsa  enim 
cum  non  sit  infinita,  habet  determinata 
principia,  sine  quibus  esse  non  potest;  et 
determinatum  modum  essendi,  ut  si  dica¬ 
mus,  quod  supposito  quod  Deus  intendat 
hominem  facere, necessarium  est  et  debi¬ 
tum  quod  animam  rationalem  ei  conferat 
et  corpus  organicum,  sine  quibus  homo 
esse  non  potest.  Et  similiter  possumus 
dicere  in  universo.  Quod  enim  Deus  tale 
universum  constituere  voluerit,  non  est 
necessarium  neque  debitum, neque  ex  fine, 
neque  ex  potentia  efficientis,  neque  mate¬ 
riae,  ut  ostensum  est.  Sed  supposito  quod 
tale  universum  producere  voluerit,  neces¬ 
sarium  fuit  quod  tales  et  tales  creaturas 
produxerit,  ex  quibus  talis  forma  universi 
consurgeret.  Et  cum  ipsa  universi  perfec¬ 
tio  et  multitudinem  et  diversitatem  re¬ 
rum  requirat, quia  in  una  earum  inveniri 
non  potest  propter  recessum  a  comple- 

mento  bonitatis  primae  ;  necesse  fuit  ex 
suppositione  formae  intentae,  quod  Deus 
multas  creaturas  et  diversas  produceret, 
quasdam  simplices,  quasdam  compositas, 
quasdam  corruptibiles,  quasdam  incor¬ 
ruptibiles.  —  de  Pot.  q.  3,  a.  16,  c. 

Hoc  autem  quidam  philosophi  non  con¬ 
siderantes  diversimode  a  veritate  devia¬ 
verunt.  Quidam  namque  non  intelligenles 
Deum  universi  esse  auctorem,  posuerunt 
materiam  non  ab  alio  existentem,  et 
ex  ejus  necessitate  rerum  diversitatem 
produci,  vel  secundum  raritatem  vel  se¬ 
cundum  spissitudinem  materiae  res  diver- 
sificantes,  ut  antiquissimi  naturalium  phi¬ 
losophorum,  qui  tantum  materiam  perce¬ 
perunt.  —  Ihid, 

Haec  autem  sententia  apparet  falsa  : 
—  Primo  ex  eo  quod  materiam  ponit 
non  creatam,  cujus  contrarium  osten¬ 
sum  est  Secunda  Secundae  Summoe  Phi¬ 
losophicae  (q.  27,  a.  8).  —  Secundo^ 
quia  ex  materia  nihil  determinatum 
provenire  potest  nisi  casualiter,  eo  quod 
materia  ad  multa  possibilis  est  ;  ex  qui¬ 
bus  si  unum  tantum  proveniat,  hoc,  ut  in 
paucioribus,  contingens  necesse  est  esse. 
Hujusmodi  autem  est  quod  casualiter 
evenit,  et  praecipue  sublata  intentione 
agentis.  Impossibile  est  autem  distinclio- 
nem  rerum  esse  a  casu,  ut  dicetur  infra 
(in  refutatione  sententiae  secundae).  — Ter¬ 
tio,  quia  ea  quae  sunt  ex  intentione  agen¬ 
tis,  non  sunt  propter  materiam  sicut  prop¬ 
ter  primam  causam.  Causa  enim  agens 
prior  est  in  causando  quam  materia,  quia 
materia  non  fit  actu  causa,  nisi  secundum 
quod  est  mota  ab  agente.  Unde  si  aliquis 
effectus  consequitur  dispositionem  mate¬ 
riae  et  intentionem  agentis,  non  est  ex  ma¬ 
teria  sicut  ex  prima  causa.  Et  propter 
hoc  videmus,  quod  ea  quae  reducuntur  in 
materiam  sicut  in  primam  causam,  sunt 
praeter  intentionem  agentis,  sicut  mon¬ 
stra  et  alia  peccata  naturae.  Forma  autem 
est  ex  intentione  agentis;  quod  ex  hoc 
patet  :  Agens  enim  agit  sibi  simile  secun¬ 
dum  formam  ;  et  si  aliquando  deficiat,  hoc 
est  a  casu  propter  materiam.  Formae  igi- 

tur  non  sequuntur  dispositionem  maleriae 
sicut  primam  causam,  sed  potius  e  con¬ 
verso  materiae  sic  disponuntur,  ut  sint 
tales  formae.  Distinctio  autem  rerum  se¬ 
cundum  speciem  est  per  formas.  Dislinc- 
tinctio  igitur  rerum  non  est  propter  ma¬ 
teriae  diverstatem  sicut  propter  primam 
causam.  —  Quarto,  quia  distinctio  rerum 
non  potest  provenire  ex  materia  nisi  in 
illis  quae  ex  materia  praeexistente  fiunt. 
Multa  autem  sunt  ab  invicem  distincta  in 
rebus,  cpae  non  possunt  ex  praeexistente 
materia  fieri  :  sicut  patet  de  corporibus 
coelestibus,  quae  non  habent  contrarium, 
ut  eorum  motus  ostendit.  Non  igitur  potest 
esse  prima  causa  diversitatis  rerum  di¬ 
versitas  materiae.  —  Quinto,  quia  quae¬ 
cunque  habentia  sui  esse  causam  distin¬ 
guuntur,  habent  causam  suae  distinc¬ 
tionis  ;  unumquodque  enim  secundum 
hoc  fit  ens,  secundum  quod  fit  unum  in 
se  indivisum  et  ab  aliis  distinctum.  Sed 
si  materia  sui  diversitate  est  causa  di¬ 
stinctionis  rerum,  oportet  ponere  materias 
in  se  esse  distinctas.  Constat  autem,  quod 
materia  quaelibet  habet  esse  ab  alio,  per 
hoc  quod  supra  (2.  c.  Gent.  c.  15)  osten¬ 
sum  est,  omne  quod  qualitercunque  est 
a  primo  ente  esse.  Ergo  «  aliud  »  est 
causa  distinctionis  materiis  ;  non  igitur 
prima  causa  distinctionis  rerum  potest 
esse  diversitas  materiae.  —  2.  c.  Gent.  c. 
40,  n.  1,  2,  3,  4. 

.4 distinctionem  rerum  posuerunt  esse 
secundum  actionem  alicujus  causae  effi¬ 
cientis,  quae  secundum  diversitatem  ma¬ 
teriae  diversos  effectus  producebat  :  sicut 
Anaxagoras  posuit  intellectum  divinum, 
qui  diversas  res  producebat  eas  a  commix¬ 
tione  materiae  segregando;  et  sicut  Empe¬ 
docles,  qui  per  amicitiam  et  litem,  se¬ 
cundum  diversitatem  materiae  diversos 
effectus  vario  modo  distinctos  vel  conjunc¬ 
tos  ponebat.  — Quorum  sententia  praeter¬ 
quam  quod  refutata  est  iisdem  argumen¬ 
tis  qujbus  prima,  quae  est  Democriti  :  ex 
hoc  etiam  apparet  falsa,  quod  secundum 
eos  sequebatur  quod  partium  universi 
distinctio  et  eorum  ordo  esset  a  casu. 

{de  Pot,  q.  3,  a,  16,  c.)Quod  apparet  fal¬ 
sum,  primo,  ex  hoc  quod  casus  hon  con¬ 
tingit  nisi  in  possibilibus  aliter  se  ha¬ 
bere;  quae  enim  sunt  ex  necessitate  et 
semper,  non  dicimus  esse  a  casu.  Sunt 
autem  quaedam  res  creatae,  in  quorum 
natura  non  est  possibilitas  ad  non  esse, 
sicut  sunt  substantiae  immateriales  et 
absque  contrarietate ;  substantias  igitur 
earum  impossibile  est  esse  a  casu  ;  sunt 
autem  per  suam  substantiam  distinctae  ab 
invicem  :  earum  igitur  distinctio  non  est 
a  casu.  —  Secundo,  quia  cum  materia  sit 
principium  et  causa  rerum  casualium,  ut 
ostensum  est  (supra,  in  refutatione  sen¬ 
tentiae  primae),  in  eorum  factione  potest 
esse  casus,  quae  ex  materia  generantur ; 
at  prima  rerum  productio  in  esse,  non  est 
ex  materia  (2.  c.  Gent.  c.  16)  :  in  ea  igi¬ 
tur  casus  locum  habere  non  potest.  Opor¬ 
tet  autem  quod  prima  rerum  productio 
cum  distinctione  fuerit,  cum  multa  inve¬ 
niantur  in  rebus  creatis,  quae  neque  ex 
invicem  generantur,  neque  ex  aliquo  uno 
communi,  quia  non  conveniunt  in  materia. 
Non  est  igitur  possibile  quod  rerum  di¬ 
stinctio  sit  a  casu.  —  Tertio,  quia  causa 
per  se  prior  est  quam  causa  per  accidens ; 
si  igitur  posteriora  sint  a  causa  per 
se  determinata,  inconveniens  est  dicere 
priora  esse  a  causa  per  accidens  indeter¬ 
minata.  Distinctio  autem  rerum  praecedit 
naturaliter  motum  et  operationem  rerum; 
determinati  enim  motus  et  operationes 
sunt  rerum  determinatarum  et  distincta¬ 
rum  ;  motus  autem  et  operationes  rerum 
sunt  a  causis  per  se  et  determinatis,  cum 
inveniantur  aut  semper  aut  in  pluribus 
ex  suis  causis  eodem  modo  procedere. 
Ergo  et  distinctio  rerum  est  a  causa  per 
se  et  determinata,  et  non  a  casu,  qui  est 
causa  per  accidens  indeterminata.  —  2. 
c.  Gent.  c.  39,  n.  1,  3,  4. 

Alii  pluralitatem  rerum  et  modos  di¬ 
versos  earum  ex  necessitate  causae  effi¬ 
cientis  ponebant,  sicut  Avicenna  et  ejus 
sequaces.  Posuit  enim  quod  primum  ens, 
in  quantum  intelligit  se  ipsum,  producit 
unum  tantum  causatum,  quod  est  intelli- 


DE  RERUM  MULTITUDINE  —  ART.  I  '87 

gentia  prima,  quam  necesse  erat  a  simpli¬ 
citate  primi  entis  deficere,  utpote  in 
quantum  potentialitas  incepit  admisceri 
actui,  in  quantum  esse  recipiens  ab  alio, 
non  est  suum  esse,  sed  quodammodo 
potentia  ad  illud.  Et  sic  in  quantum  in¬ 
telligit  primum  ens,  procedit  ab  ea  alia 
intelligentia  ea  inferior  ;  in  quantum  vero 
intelligit  potentiam  suam,  procedit  ab  ea 
corpus  coeli,  quod  movet ;  in  quantum 
vero  intelligit  actum  suum,  procedit  ab 
ea  anima  coeli  primi :  et  sic  consequenter 
multiplicantur  per  multa  media  res  diver¬ 
sae.  —  Sed  haec  etiam  positio  stare  non 
potest  :  primo,  quia  ponit  potentiam 
primi  entis.  Dei  scilicet,  terminari  ad 
unum  effectum,  qui  est  intelligentia  pri¬ 
ma  ;  secundo,  quia  ponit  alias  substantias 
praeter  Deum  esse  aliarum  creatices; — 
quae  duo  falsa  esse  ostensa  sunt  (supra, 
q.  7,  a.  1  ;  et  Secunda  Secundae  q.  27,  a. 
5  sqq.).  Sequitur  etiam  ad  hanc  positio¬ 
nem,  sicut  et  ad  primas,  quod  decor  ordi¬ 
nis  universi  sit  casualis,  ex  quo  rerum 
diversitatem  non  ascribit  intentioni  finis, 
sed  terminationi  potentiarum  activarum 
ad  suos  effectus.  —  de  Pot.  q.  3,  a.  16, 
c.  circa  med. 

Alii  vero  circa  debitum  causae  finalis 
erraverunt,  sicut  Plato  et  ejus  sequaces. 
Posuit  enim,  quod  bonitati  Dei  ab  eo  in¬ 
tellectae  et  amatae  debitum  esset  tale  uni¬ 
versum  producere,  ut  sic  optimus  opti¬ 
mum  produceret.  Quod  quidem  potest 
esse  verum,  si  solum  quantum  ab  ea  quae 
sunt  respiciamus  ;  non  autem,  si  respicia- 
mus  ad  ea  quae  esse  possunt.  Hoc  enim 
universum  est  optimum  eorum  quae  sunt ; 
et  quod  sit  sic  optimum,  ex  summa  Dei 
bonitate  habet.  Non  tamen  bonitas  Dei  est 
ita  obligata  huic  universo,  quin  melius  vel 
minus  bonum  aliud  universum  facere  po¬ 
tuisset.  —  Ibid.  in  c.  post  med. 

Quidam  etiam  debitum  causae  formalis 
non  attendentes,  sed  solum  debitum  di¬ 
vinae  bonitatis,  erraverunt,  sicut  Mani¬ 
chaei.  Qui  cum  considerarent  Deum  esse 
optimum,  crediderunt  a  Deo  esse  tantum 
illas  creaturas,  quae  inter  alias  sunt  opti- 

jnsB,  scilicet  spirituales  et  incorruptibiles ; 
corporalia  vero  et  corruptibilia  alteri  attri¬ 
buerunt  principio. — Ex  simili  etiam  fonte 
prodiit  Origenis  error  (lib.  1  Periarchon), 
licet  huic  contrarius.  Consideravit  enim 
Deum  esse  optimum  et  justum  ;  unde  ab 
ipso  primo  fuisse  conditas  optimas  crea¬ 
turarum  solas  et  aequales  existimavit,  sci¬ 
licet  rationales  creaturas ;  quibus  ex  li¬ 
bero  arbitrio  diversimode  operantibus  in 
bonum  vel  in  malum,  consecutum  esse 
dicebat,  ut  diversi  gradus  rerum  in  uni¬ 
verso  constituerentur,  dicens  illas  ratio¬ 
nales  creaturas,  quae  ad  Deum  conversae 
sunt,  in  angelicam  dignitatem  esse  pro¬ 
motas,  et  secundum  diversos  ordines, 
prout  magis  et  minus  meruerunt  ;  e  con¬ 
trario  vero  ceteras  rationales  creaturas, 
quae  per  liberum  arbitrium  peccaverunt, 
in  inferiora  dicit  esse  prolapsas  et  corpo¬ 
ribus  alligatas,  quasdam  quidem  soli,  lu¬ 
nae  et  stellis,  quae  minus  peccaverunt, 
quasdam  vero  corporibus  hominum,  quas¬ 
dam  in  daemones  esse  conversas. —  Uter¬ 
que  enim  error  ordinem  universi  praeter¬ 
ire  videtur  in  sua  consideratione,  consi¬ 
derando  tantummodo  singulas  partes  ejus. 
Ex  ipso  enim  ordine  universi  potuisset 
ejus  ratio  apparere,  quod  ab  uno  princi¬ 
pio,  nulla  meritorum  differentia  praece- 
, dente,  oportuit  diversos  creaturarum  gra¬ 
dus  institui  ad  hoc  quod  universum  es¬ 
set  completum  (repraesentante  universo 
per  multiplices  et  varios  modos  creatura¬ 
rum,  quod  in  divina  bonitate  simpliciter 
et  indistincte  praeexistit),  sicut  et  ipsa  per¬ 
fectio  domus  et  humani  corporis  diversi¬ 
tatem  partium  requirit.  Neutrum  autem 
eorum  esset  completum,  si  omnes  partes 
unius  conditionis  existerent,  sicut  si  om¬ 
nes  partes  humani  corporis  essent  oculi ; 
aliarum  enim  partium  (1)  deessent  officia. 
(Gf.  Ia,  q.  47,  a.  2,  ad  1.).  Et  similiter  si 
omnes  partes  domus  essent  tectum,  do¬ 
mus  complementum  et  finem  suum  non 
consequeretur,  ut  scilicet  ab  imbribus  et 
caumatibus  defendere  posset.  — de  Pol, 

(1)  Al,  <  partium  cujus  essent  offioia  ?  ». 

q.  3,  a.  16,  c.  versus  fin.  ;  cf.  supra,  q. 
7,  a.  1  ;  Secunda  Secundae  hujus  operis 
q.  27,  a.  5  sqq. 

Alii  voluerunt  distinctionem  esse  in  re¬ 
bus  propter  contrarietatem  primorum 
agentium.  Quod  ex  tribus  potissimum 
apparet  falsum  :  —  primo,  quia  si  diversi 
agentes,  ex  quibus  procedit  rerum  diver¬ 
sitas,  sunt  ordinati  ad  invicem,  oportet 
quod  hujusmodi  ordinis  sit  aliqua  causa 
una  ;  nam  multa  non  uniuntur  nisi  per 
aliquod  unum;  et  sic  illius  ordinis  est  una 
causa  et  una  distinctio  (2)  rerum.  Si  vero 
diversi  agentes  non  sint  ad  invicem  or¬ 
dinati,  concursus  eorum  ad  diversitatem 
rerum  producendam  erit  per  accidens  ; 
distinctio  igitur  rerum  erit  casualis ;  cujus 
contrarium  supra  est  ostensum.  —  Se¬ 
cundo  ^  a  diversis  causis  non  ordina  tis  non 
procedunt  effectus  ordinati,  nisi  forte  per 
accidens;  diversa  autem,  in  quantum  hu¬ 
jusmodi,  non  faciunt  unum.  Res  autem  di¬ 
stinctae  inveniuntur  habere  ordinem  ad  in¬ 
vicem  non  casualiter,  cum,  ut  in  pluribus, 
unum  ab  alio  moveatur.  Impossibile  est 
igitur  quod  distinctio  rerum  sic  ordinata¬ 
rum  sit  propter  diversitatem  agentium 
non  ordinatorum.  —  Tertio,  qusecunque 
habent  causam  suae  distinctionis,  non 
possunt  esse  prima  causa  distinctionis 
rerum  ;  sed  si  plura  entia  ex  aequo  acci¬ 
piantur,  necesse  est  quod  habeant  cau¬ 
sam  suae  distinctionis  ;  habent  enim  cau¬ 
sam  essendi,  cum  omnia  entia  sint  ab 
uno  primo  ente,  ut  supra  (q.  5,  a.  1)  os¬ 
tensum  est;  idem  autem  est  causa  essendi 
alicui,  et  distinctionis  ejus  ab  aliis,  sicut 
ostensum  est  (q.  7  et  8)  :  non  potest  igi¬ 
tur  esse  prima  causa  distinctionis  rerum 
diversitas  agentium.  —  2.  c.  Gent.  c.  41, 
n.  1,  2,  3. 

Sic  igitur  dicendum,  est,  quod  ab  uno 
primo  multitudo  et  diversitas  creatu¬ 
rarum  processit,  non  propter  materiae 
necessitatem,  nec  propter  potentiae  limita¬ 
tionem,  nec  propter  bonitatem,  nec  prop¬ 
ter  bonitatis  obligationem,  nec  propter 

(2)  Al.  «  distinctioniB  ». 

agentium  diversitatem  ;  sed  ex  ordine 
sapientise,  ut  in  diversitate  creaturarum 
perfectio  consisteret  universi  {de  Pot.  q. 
3,  a.  16,  c.  in  fine).  —  de  Pot.  q.  3,  a. 
16,  c. ;  Ia,  q.  47,  a.  1,  c.  ;  2.  c.  Geni,  q. 
39,  40,41. 

Ad  primum  ergo  dicendum,  quod  sicut 
Deus  est  unus,  ita  et  unum  produxit  : 
non  solum  quia  unumquodque  in  se  est 
unum,  sed  etiam  quia  omnia  quodam¬ 
modo  sunt  unum  perfectum,  quse  quidem 
unitas  diversitatem  partium  requirit,  ut 
ostensum  est.  —  de  Pot.  q.  3,  a.  16,  ad  1. 

Ad  secundum  dicendum,  quod  creatura 
assimilatur  Deo  in  unitate,  in  quantum 
unaquaeque  in  se  una  est,  et  in  quantum 
omnes  unum  sunt  unitate  ordinis,  ut  di¬ 
ctum  est.  —  Ibid.  ad  2. 

Ad  tertium  dicendum,  quod  malitia  to¬ 
taliter  in  non  esse  consistit  ;  multitudo 
autem  causatur  ex  ente.  Ipsa  enim  dif¬ 
ferentia,  per  quam  entia  dividuntur  ad 
invicem,  quoddam  ens  est.  Unde  quia 
Deus  non  est  auctor  tendendi  ad  non  esse, 
sed  est  omnis  esse  auctor,  non  est  prin¬ 
cipium  malitiae,  sed  est  principium  multi¬ 
tudinis.  Sciendum  autem,  quod  duplex 
est  unum  :  quoddam  scilicet  quod  con¬ 
vertitur  cum  ente,  quod  nihil  addit  supra 
ens  nisi  indivisionem  ;  et  hoc  unum  pri¬ 
vat  multitudinem,  in  quantum  multitudo 
ex  divisione  causatur  ;  non  quidem  mul¬ 
titudinem  extrinsecam,  quam  unum  con¬ 
stituit  sicut  pars  ;  sed  multitudinem  in¬ 
trinsecam,  quae  unitati  opponitur.  Non 
enim  ex  hoc  quod  aliquid  dicitur  esse 
unum,  negatur  quin  aliquid  sit  extra 
ipsum,  quod  cura  eo  constituat  multitu¬ 
dinem  ;  sed  negatur  divisio  ipsius  in 
multa.  Aliud  vero  unum  est,  quod  est 
principium  numeri,  quod  supra  rationem 
entis  addit  mensurationem  ;  et  hujus¬ 
modi  unius  multitudo  est  privatio,  quia 
numerus  fit  per  divisionem  continui.  Nec 
tamen  multitudo  privat  unitatem  totali¬ 
ter,  cum  diviso  toto  adhuc  remaneat  pars 
indivisa;  sed  removet  unitatem  totius. 
Sed  malitia,  quantum  est  in  se,  remo¬ 
vet  bonitatem,  nullo  modo  eam  con¬ 


stituens,  nec  ab  ea  constituta.  —  Ibid. 
ad  3. 

Ad  quartum  dicendum,  quod  ens  alio 
modo  se  habet  ad  ea  quae  sub  ente  conti¬ 
nentur,  et  alio  modo  animal  vel  quodlibet 
aliud  genus  ad  species  suas.  Species  enim 
addit  supra  genus,  ut  homo  supra  ani¬ 
mal,  differentiam  aliquam  quae  est  extra 
essentiam  generis.  Animal  enim  nominat 
tantum  naturam  sensibilem,  in  qua  ra¬ 
tionale  non  continetur.  Sed  ea  quae  conti¬ 
nentur  sub  ente,  non  addunt  aliquid  su¬ 
pra  ens  quod  sit  extra  essentiam  ejus  ; 
unde  non  oportet  quod  illud  quod  est 
causa  animalis  in  quantum  est  animal, 
sit  causa  rationalis  in  quantum  hujusmodi. 
Oportet  autem  illud  quod  est  causa  entis 
in  quantum  est  ens,  esse  causam  omnium 
differentiarum  entis,  et  per  consequens 
totius  multitudinis  entium.  — Ibid.  ad  4. 

Ad  quintum  dicendum,  quod  appro¬ 
priatio  causae  ad  effectum  attenditur  se¬ 
cundum  assimilationem  effectus  ad  cau¬ 
sam.  Assimilatio  autem  creaturae  ad 
Deum  attenditur  secundum  hoc  quod 
creatura  implet  id  quod  de  ipsa  est  in  in¬ 
tellectu  et  voluntate  Dei  :  sicut  artificiata 
similantur  artifici,  in  quantum  in  eis  ex¬ 
primitur  forma  artis,  et  ostenditur  volun¬ 
tas  artificis  de  eorum  constitutione.  Nam 
sicut  res  naturalis  agit  per  formam  suam, 
ita  artifex  per  suum  intellectum  et  vo¬ 
luntatem.  Sic  igitur  Deus  propria  causa 
est  uniuscujusque  creaturae,  in  quantum 
intelligit  et  vult  unamquamque  creaturam 
esse.  Quod  autem  dicitur  idem  non  posse 
esse  plurium  proprium,  intelligendum  est 
quando  fit  propriatio  per  adaequationem; 
quod  in  proposito  non  contingit.  —  Ibid. 
ad  5. 

Ad  sextum  dicendum,  quod  solutio  pa¬ 
tet  ex  dictis  (in  sol.  praeced.). 

Ad  septimum  dicendum,  quod  licet  sit 
quaedam  similitudo  creaturae  ad  Deum, 
non  tamen  est  adaequatio  ;  unde  non  opor¬ 
tet,  si  unitas  Dei  caret  omni  multitudine 
et  compositione,  quod  propter  hoc  opor¬ 
teat  talem  esse  creaturae  unitatem.  — 
Ibid.  ad  7. 

Ad  octavum  dicendum,  quod  licet  effe¬ 
ctus  non  possit  excedere  causam  suam, 
tamen  causa  potest  excedere  effectum  ;  et 
ideo  licet  ab  una  causa  possint  procedere 
plures  effectus,  tamen  non  potest  unus 
effectus  a  pluribus  causis  immediate  pro¬ 
cedere.  —  Ibid.  ad  8. 

Ad  nonum  dicendum,  quod  quamvis 
actio  Dei  sit  una  et  simplex,  quia  est  ejus 
essentia ;  non  tamen  oportet  quod  sit  unus 
tantum  effectus,  sed  multi :  quia  ex  actione 
divina  procedit  effectus  secundum  ordi¬ 
nem  sapientiae  et  arbitrium  voluntatis.— 
Ibid.  ad  11. 

Ad  decimum  dicendum,  quod  non  opor¬ 
tet,  sicut  dictum  est,  unius  modi  unita¬ 
tem  esse  in  creatura  et  in  Deo;  licet  crea¬ 
tura  in  unitate  Deum  imitetur.  —  Ibid. 
ad  10. 

Ad  undecimum  diLQndnm,  quod  quando 
exemplatum  perfecte  repraesentat  exem¬ 
plar,  ab  uno  exemplari  non  est  nisi  unum 
exemplatum,  nisi  per  accidens,  in  quan¬ 
tum  exemplata  materialiter  distinguuntur. 
Creaturae  vero  non  perfecte  imitantur 
suum  exemplar  ;  unde  diversimode  pos¬ 
sunt  ipsum  imitari,  et  sic  esse  diversa 
exemplata.  Perfectus  autem  modus  imi¬ 
tandi  est  unus  tantum.  —  Ibid.  ad  12. 

Ad  duodecimum  dicendum,  quod  licet 
forma  intellectus  divini  sit  una  tantum 
secundum  rem,  est  tamen  multiplex  ra¬ 
tione,  secundum  diversos  respectus  ad 
creaturam,  prout  scilicet  intelliguntur 
creaturae  diversimode  formam  divini  in¬ 
tellectus  imitari.  —  Ibid.  ad  13. 

Ad  decimum  tertium  dicendum,  quod 
isti  diversi  respectus  ad  creaturam  non 
solum  sunt  in  intellectu  nostro,  sed  etiam 
in  intellectu  divino.  Nec  tamen  diversa 
aliqua  sunt  in  intellectu  divino,  in  qui¬ 
bus  Deus  intelligat  :  quia  intelligit  tan¬ 
tum  uno,  quod  est  sua  essentia  ;  sed 
sunt  ibi  multa  ut  ab  ipso  intellecta.  Sicut 
enim  nos  intelligimus,  quod  creatura  po¬ 
test  Deus  multipliciter  imitari,  ita  et 
Deus  hoc  intelligit;  et  per  consequens  in- 
lelligit  diversos  respectus  creaturae  ad 
Deum.  —  Ibid.  ad  14. 

Ad  decimum  quartum  dicendum,  quod 
sicut  Deus  uno  intelligit  omnia,  ita  etiam 
et  per  unam  apprehensionem.  Nam  actum 
intellectus  oportet  esse  unum  vel  multos 
secundum  unitatem  vel  multitudinem 
principii  quo  intelligitur.  —  Ibid.  ad  15. 

Ad  decimum  quintum  dicendum,  quod 
licet  multitudo  praeter  multa,  non  sit  nisi 
in  ratione;  multitudo  tamen  in  multis,  est 
etiam  in  rerum  natura  :  sicut  etiam  ani¬ 
mal  in  communi  non  est  nisi  in  ratione, 
natura  tamen  animalis  est  in  singulari¬ 
bus  ;  et  propter  hoc  multitudinem,  et 
animalis  naturam  oportet  reducere  in 
Deum  sicut  in  causam.  —  Ibid.  ad  16. 

Ad  decimum  sextum  dicendum,  quod 
universum  quod  est  a  Deo  productum, 
est  optimum  respectu  eorum  quae  sunt, 
non  tamen  respectu  eorum  quae  Deus  fa¬ 
cere  potest.  —  Ibid.  ad  17. 

Ad  decimum  septimum  dicendum,  quod 
ratio  illa  tenet,  quando  id  quod  est  ad 
finem,  potest  totaliter  et  perfecte  conse¬ 
qui  finem  per  modum  adaequationis  ; 
quod  in  proposito  non  contingit.  — ■  Ibid. 
ad  18. 

Ad  decimum  octavum  dicendum,  quod 
illa  ratio  est  Origenis,  nec  habte  magnam 
efficaciam.  Non  enim  est  contra  justitiam 
quod  inaequalia  aequalibus  dentur,  nisi 
quando  alicui  redditur  debitum  ;  quod  in 
prima  rerum  creatione  non  potest  dici. 
Quod  enim  ex  propria  liberalitate  datur, 
potest  dari  plus  vel  minus  secundum  ar¬ 
bitrium  dantis,  et  secundum  quod  ejus 
sapientia  requirit.  —  Ibid.  ad  19. 

Ad  decimum  nonum  dicendum,  quod 
verbum  Philosophi,  cum  dicit  quod  Deus 
nihil  intelligit  extra  se,  non  est  intelli- 
gendum  quasi  Deus  ea  quae  sunt  extra 
ipsum  non  intelligat  ;  sed  quia  illa  etiam 
quae  extra  ipsum  sunt,  non  extra  se,  sed 
in  se  intuetur,  quia  per  essentiam  suam 
omnia  alia  cognoscit,  ; —  Ibid.  ad  23. 

Ad  vigesimum  dicendum,  quod  creatura 
dicitur  esse  in  Deo  dupliciter  :  uno  modo 
sicut  in  causa  gubernante  et  conservante 
esse  creaturae.  Et  sic  praesupponitur 
esse  creaturae  distinctum  a  creatore  ad 

hoc  quod  creatura  a  Deo  esse  dicatur. 
Non  enim  intelligitur  creatura  conservari 
in  esse,  nisi  secundum  quod  jam  habet 
esse  in  propria  natura,  secundum  quod 
esse  creaturae  a  Deo  distinguitur.  Unde 
creatura  hoc  modo  in  Deo  existens  non  est 
creatrix  essentia.  Alio  modo  dicitur  crea¬ 
tura  esse  in  Deo  sicut  in  virtute  causae 
agentis,  vel  sicut  in  cognoscente.  Et  sic 
-  creatura  in  Deo  est  ipsa  essentia  divina. 
Quamvis  autem  hoc  modo  creatura  in  Deo 
existens  sit  divina  essentia,  non  tamen 
per  istum  modum  est  ibi  una  tantum 
creatura,  sed  multae.  Nam  essentia  Dei 
est  sufficiens  medium  ad  cognoscendum 
diversas  creaturas,  et  sufficiens  virtus 
ad  eas  producendas.  — Ibid.  ad  24. 


QU.ESTIO  X 

DE  ORDINE  RERUM. 

Consequenter  post  considerationem  pro¬ 
cessus  rerum  a  Deo  secundum  earum 
distinctionem,  sequitur  videre  de  earum 
ordine  ad  invicem. 

CIRCA  QUEM  QUERUNTUR  SEX: 

1.  Utrum  sit  ordo  in  rebus. 

2.  Utrum  sit  ordo  inter  quatuor  genera  causa¬ 
rum. 

3.  Utrum  detur  ordo  in  causis  efficientibus. 

4.  Utrum  detur  in  formis,  materiis  et  finibus 
rerum. 

5.  Utrum  sit  ordo  inter  actiones  seu  emana¬ 
tiones  rerum  et  inter  partes  mundi. 

6.  Utrum  detur  ratio  diversitatis  et  ordinis 
rerum,  et  unus  sit' ratio  alterius. 

ARTICULUS  I 

UTRUM  SIT  ORDO  IN  REBUS. 

Videtur  quod  non  sit  ordo  in  rebus. 

1.  In  iis  enim  quae  sunt  per  accidens, 
non  est  ordo;  sed  multa  sunt  in  rebus 
per  accidens  :  ergo  in  rebus  non  est  ordo. 
—  Cf.  de  Verit.  q.  5,  a.  4,  arg.  7. 

2.  Praeterea,  multa  sunt  a  casu  in  re¬ 
rum  natura  ;  sed  in  iis  quae  sunt  a  casu, 
non  est  ordo  :  ergo  in  rerum  natura  non 
est  ordo.  —  2.  c.  Geni.  c.  39,  rat.  5. 

3.  Praeterea,  multa  sunt  in  rerum  na¬ 
tura  quae  non  possunt  habere  ordinem 
ad  invicem,  ut  sunt  individua  alicujus 
speciei,  et  contingentia  ;  ergo  etc.  —  de 
Spirit.  Creat,  a.  8,  c. 

Sed  contra  est  :  1.  quod  dicit  Philoso¬ 
phus  (12.  Metaphys.  texi.  52  sqq. ;  1.  11, 

-  c.  10),  quod  duplex  est  bonum  universi, 
quoddam  separatum,  scilicet  Deus,  qui 
est  sicut  dux  in  exercitu;  et  quoddam  in 
ipsis  rebus,  et  hoc  est  ordo  partium  uni¬ 
versi,  sicut  ordo  partium  exercitus  est 
bonum  exercitus.  Ergo  datur  ordo  in  re¬ 
bus.  —  12.  Metaphys.  1.  12  (9) ;  de  Spirit. 
Creat,  a.  8,  c.  circa  med. 

2.  Praeterea,  prius  Qi  posterius  dicitur 
secundum  relationem  ad  aliquod  princi¬ 
pium,  ut  dicit  Philosophus  (5.  Metaphys. 
text.  16;  1.  4,  c.  11).  Ordo  autem  includit 
in  se  aliquem  modum  prioris  et  posterio¬ 
ris.  Unde  oportet  quod  ubicunque  est  ali¬ 
quod  principium,  ibi  sit  etiam  aliquis 
ordo  (2a  2ae,  q.  26,  a.  1,  c.).  Atqui  da¬ 
tur  in  rebus  primum  principium,  quod 
est  primum  ens.  Ergo  datur  ordo  in  re¬ 
bus. 

3.  Praeterea,  ad  ordinem  tria  requirun¬ 
tur  :  distinctio,  cooperatio  seu  communi¬ 
cantia  distinctorum,  et  finis.  At  haec  tria 
reperiuntur  in  rebus  :  primo  distinctio, ut 
supra  (quaest.  praeced.)  probatum  est; 
secundo  communicantia  distinctorum,  ut 
patet  in  elementis,  inter  quae  dantur  sym¬ 
bola  (cf.  in  Secunda  Secundae  huj.  Sum- 
moe  qq.  45,  46,  47);  tertio  finis,  ut  pro¬ 
batum  est  in  Tertia  Parte  huj,  Summce 
(q.  3,  a.  4).  Ergo  datur  ordo  in  rebus.  — 
de  Div.  Nom.  c.  4,  1.  1  post  prine. 

Respondeo  dicendum,  quod  ordo  nihil 
aliud  dicit  quam  rationem  prioris  et  po¬ 
sterioris  indistinctis  sub  aliquo  uno  prin¬ 
cipio.  Ratio  autem  prioris  et  posterioris 
attenditur  in  distinctis,  ad  invicem,  vel  re¬ 
spectu  alicujus  finis  ad  quem  tendunt.  Et 
sic  ordinem  esse  in  rebus  potest  intelligi 

dupliciter:  vel  ita  quod  sit  ordo  rerum  ad 
invicem,  vel  ita  quod  sit  ordo  rerum  om¬ 
nium  ad  unum  aliquem  finem.  —  Et  hunc 
utrumque  ordinem  dari  in  rebus  necesse 
est.  Et  quidem  de  secundo  manife¬ 
stum  est  ex  dictis  Tertia  Parte  Summce 
Philosophice  (supra  in  Ethica  q.  3,  a.  4). 
Dictum  est  enim  omnia  tendere  ad  finem 
ultimum,  unumquodque  secundum  suum 
modum  :  ita  quod  quaedam  tendant  in 
illum  ut  mota  tantum,  sicut  res  naturales 
et  potissimum  inanimatae;  quaedam  ut 
mota  et  aliqualiter  se  moventia,  ut  res 
sensitivae ;  quaedam  ut  se  moventia  in 
illum,  ut  intellectivae,  quae  sunt  capaces 
cognoscere  finem.  De  primo  autem  potest 
manifestari  sic.  Ordo  enim  nihil  est  aliud 
quam  prioritas  et  posterioritas  distincto¬ 
rum  ;  haec  autem  prioritas  et  posteriori- 
tas  oritur  ex  inaequalitate  quae  est  inter 
distincta  {\2.  Metaphys.  1.  12  (9);  Tabula 
Aurea  voce  «  ordo  d  n.  25.).  Cum  au¬ 
tem  duplex  sit  distinctio  in  rebus,  mate¬ 
rialis  scilicet  et  formalis;  manifestum  est 
quod  principalior  est  distinctio  formalis, 
quia  est  ea  quae  est  ingenerabilium  et  in¬ 
corruptibilium.  Distinctio  autem  formalis 
semper  requirit  inaequalitatem,  quia,  ut 
dicitur  in  8.  Metaphys.  {texi.  10;  1.  7,  c. 
3),  formae  rerum  sunt  sicut  numeri,  in 
quibus  species  variantur  per  additionem 
vel  substractionem  unitatis.  Unde  in  re¬ 
bus  naturalibus  gradatim  species  ordi¬ 
natae  esse  videntur :  sicut  mixta  perfectiora 
sunt  elementis,  et  plantae  corporibus  mi¬ 
neralibus,  et  animalia  plantis,  et  homines 
aliis  animalibus;  et  in  singulis  horum 
una  species  perfectior  aliis  invenitur.  — 
la,  q.  47,  a.  2,  c. 

Et  praeterea  inaequalitas  rerum  apparet 
ex  eo,  quod  quorundam  substantia  forma 
et  actus  est,  scilicet  cui  secundum  id  quod 
est,  competit  esse  actu  et  bonum  esse; 
quorundam  vero  substantia  ex  materia  et 
forma  composita  est,  cui  competit  actu 
esse  et  bonum  esse,  sed  secundum  ali¬ 
quid  sui,  scilicet  secundum  formam.  Di¬ 
vina  vero  substantia  sua  bonitas  est;  sub¬ 
stantia  vero  simplex  bonitatem  participat 

secundum  id  quod  est ;  substantia  autem 
composita  secundum  aliquid  sui.  —  3.  c. 
Geni.  c.  20,  rat.  3. 

In  hoc  autem  tertio  gradu  iterum  diversi¬ 
tas  invenitur  quantum  ad  ipsum  esse.  Nam 
quorundam  ex  materia  et  forma  composito¬ 
rum  totam  materiae  potentiam  forma  adim¬ 
plet  :  ita  quod  non  remanet  in  materia  po¬ 
tentia  ad  aliam  formam,  et  per  consequens 
nec  in  aliqua  alia  materia  potentia  ad 
hanc  formam  ;  et  hujusmodi  sunt  corpora 
coelestia,  quae  ex  tota  sua  materia  con¬ 
stant.  Quorundam  vero  forma  non  replet 
totam  materiae  potentiam ;  unde  adhuc  in 
materia  remanet  potentia  ad  aliam  for¬ 
mam ;  et  in  aliqua  materiae  parte  rema¬ 
net  potentia  ad  hanc  formam,  sicut  patet 
in  elementis  et  eleraentatis.  Quia  vero 
privatio  est  negatio  in  substantia  ejus 
quod  substantiae  potest  inesse,  manife¬ 
stum  est  quod  cum  hac  forma,  quae  non 
implet  totam  materiae  potentiam,  adjun¬ 
gitur  privatio  formae ;  quae  quidem  adjungi 
non  potest  substantiae  cujus  forma  im¬ 
plet  totam  materiae  potentiam;  neque  illi 
quae  est  forma  per  suam  essentiam,  et 
multo  minus  illi  cujus  essentia  est  ipsum 
suum  esse.  Cum  autem  manifestum  sit 
quod  motus  non  potest  esse  ubi  non  est 
potentia  ad  aliud,  quia  motus  est  actus 
exislentis  in  potentia  ;  itemque  manife¬ 
stum  sit  quod  malum  est  privatio  boni ; 
planum  est  quod  in  hoc  ultimo  substan¬ 
tiarum  ordine  est  bonum  mutabile  cum 
permixtione  mali  oppositi  se  habens ;  quod 
in  superioribus  substantiarum  ordinibus 
accidere  non  potest  :  unde  possidet  haec 
substantia  ultimo  modo  dicta  ultimum 
gradum  in  esse  et  bonitate.  — 3.  c.  Gent. 
1.  c. 

Inter  partes  etiam  hujus  substantiae  ex 
materia  et  forma  compositae  bonitatis 
ordo  invenitur.  Cum  enim  materia  sit  ens 
in  potentia  secundum  se  considerata,  for¬ 
ma  vero  sit  actus  ejus,  substantia  vero 
composita  sit  actu  existens  per  formam  ; 
forma  quidem  erit  secundum  se  bona  ; 
substantia  vero  composita  prout  actu  ha¬ 
bet  formam  ;  materia  vero  secundum  quod 

est  in  potentia  ad  formam.  Et  licet  unum¬ 
quodque  sit  bonum  in  quantum  est  ens, 
non  tamen  oportet  quod  materia,  quse  est 
ens  solum  in  potentia,  sit  bona  solum  in 
potentia.  Ens  enim  absolute  dicitur,  bo¬ 
num  autem  in  ordine  consistit;  non  enim 
solum  aliquid  bonum  dicitur,  quia  est  fi¬ 
nis,  vel  quia  obtinet  finem,  sed  etiamsi 
nondum  ad  finem  pervenerit,  dummodo 
sit  ordinatum  in  finem,  ex  hoc  ipso  dici¬ 
tur  bonum.  Materia  ergo  non  potest  sim¬ 
pliciter  dici  ens  ex  hoc  quod  est  poten¬ 
tia  ens,  in  quo  importatur  ordo  ad  esse; 
potest  autem  ex  hoc  simpliciter  dici  bona 
propter  ordinem  ipsum.  In  quo  apparet 
quod  bonum  quodammodo  amplioris  est 
ambitus  quam  ens.  Propter  quod  Diony¬ 
sius  dicit  {de  Div.  Nom.  c.  S,  §  1 ;  —  Mi- 
gne  t.  3,  coi.  81 S),  quod  bonum  se  exten¬ 
dit  ad  existentia  et  non  existentia.  Nam 
et  ipsa  non  existentia,  scilicet  materia, 
secundum  quod  intelligitur  privationi 
subjecta,  appetit  bonum,  scilicet  esse ;  ex 
quo  patet  quod  etiam  sit  bona,  nihil  enim 
appetit  bonum  nisi  bonum.  —  Ibid. 

Est  autem  et  alio  modo  ordo  in  creatu¬ 
ris,  secundum  quod  uniuscujusque  crea¬ 
turae  bonitas  est  a  bonitate  prima  defi¬ 
ciens.  Nam,  sicut  patet  ex  dictis,  primum 
ens  in  ipso  suo  esse  summam  perfectio¬ 
nem  obtinet  bonitatis;  res  autem  creata 
suam  perfectionem  non  possidet  in  uno, 
sed  in  multis ;  quod  enim  est  in  supremo 
unitum,  multiplex  in  infimis  invenitur. 
Unde  primum  ens  secundum  idem  dicitur 
esse  virtuosLim,  sapiens  et  operans  ;  crea¬ 
tura  vero  secundum  diversa;  tantoque 
perfecta  bonitas  alicujus  creaturae  majo¬ 
rem  multiplicitatem  requirit,  quanto  ma¬ 
gis  a  prima  bonitate  distans  invenitur. 
Si  vero  perfectam  bonitatem  non  possit 
attingere,  imperfectam  retinebit  in  pau¬ 
cis.  Et  inde  est  quod,  licet  primum  et 
summum  bonum  sit  omnino  simplex, 
substantiaeque  ei  in  bonitate  propinquae 
sint  pariter  et  quantum  ad  simplicitatem 
vicinae;  infimae  tamen  substantiae  inve¬ 
niuntur  simpliciores  quibusdam  superio¬ 
ribus  eis  :  sicut  elementa  animalibus  et 


hominibus,  quia  non  possunt  pertingere 
ad  perfectionem  cognitionis  et  intellectus, 
quam  consequuntur  animalia  et  homines. 
—  Ibid. 

Primus  ergo  gradus  eorum  quae  dicun¬ 
tur  bona,  est  eorum  quae  multam  habent 
bonitatem  cum  maxima  simplicitate,  ut 
primum  ens,  et  quae  sunt  ei  proxima,  sicut 
substantiae  immateriales.  Secundus  est 
eorum  quae  multam  habent  bonitatem, 
cum  tamen  in  se  parum  habeant  simpli¬ 
citatis,  sicut  homines  et  animalia.  Tertius 
est  eorum  quae  licet  multum  habeant  sim¬ 
plicitatis  in  se,  parum  tamen  possident  de 
bonitate,  ut  sunt  elementa.  —  Similes 
gradus  in  bonitate  rerum  constituit  Phi¬ 
losophus  (2.  de  Coelo)  per  respectum  ad 
motum,  cum  ait,  quod  ea  quae  sunt  infima 
in  entibus,  non  possunt  consequi  perfec¬ 
tam  bonitatem,  sed  aliquam  imperfectam 
consequuntur  paucis  motibus ;  his  vero 
superiora  consequuntur  perfectiorem  boni¬ 
tatem  motibus  multis ;  superiora  vero  his 
perfectam  adipiscuntur  bonitatem  moti¬ 
bus  paucis ;  summa  vero  perfectio  inveni- 
tur.in  eo  qui  absque  ullo  motu  perfecte 
possidet  bonitatem.  —  Opusc.  43,  c.  1  post 
prine.  —  Ex  his  omnibus  manifestum 
est  dari  in  rebus  rationem  prioris  et  po¬ 
sterioris  sub  uno  principio,  scilicet  pri¬ 
mo  ente,  et  per  consequens  dari  ordinem 
in  rebus. 

Ad  primum  ergo  dicendum,  quod  ea 
quae  accidunt  in  rebus,  possunt  conside¬ 
rari  dupliciter ;  uno  modo  in  ordine  ad 
causas  proximas ;  et  sic  multa  eveniunt 
per  accidens  et  casu  ;  alio  modo  in  ordi¬ 
ne  ad  causam  primam  ;  et  sic  nihil  per 
accidens  et  casu  accidit  in  mundo;  neque 
tamen  sequitur  quod  omnia  necessario 
eveniant,  quia  effectus  non  sequitur  ex 
necessitate  causas  primas,  sed  proximas. 
—  de  Veril.  q.  5,  a.  4,  ad  7. 

Et  per  hoc  patet  ad  secundum. 

Vel  dic  ad  secundum,  quod  omnia  quai 
sunt  in  universo,  sunt  aliquo  modo  ordi¬ 
nata,  sed  non  similiter  omnia  habent  ordi¬ 
nem,  sicut  dicit  Philosophus  (12.  Meta- 
phys.  text.  52;  1.  11,  c.  10).  Et  quodom- 

nia  sint  ordinata  ad  invicem,  patet  ex 
hoc  quod  omnia  simul  ordinantur  in  unum 
finem.  —  Sed  quod  omnia  non  sic  sint  si¬ 
militer  ordinata,  manifestat  Philosophus 
(1.  c.)  per  quoddam  exemplum.  In  aliqua 
enim  domo  vel  familia  ordinata  inveniun¬ 
tur  diversi  gradus  :  sicut  sub  patre  fami¬ 
lias  est  primus  gradus  filiorum,  alius  au¬ 
tem  gradus  est  servorum,  tertius  vero 
gradus  est  bestiarum,  quae  serviunt  in 
domo,  ut  canes  et  hujusmodi  animalia. 
Hujusmodi  enim  gradus  diversimode  se 
habent  ad  ordinem  domus,  qui  imponitur 
a  patre  familias  gubernatore  domus.  Fi¬ 
liis  enim  non  competit  ut  faciant  aliquid 
casualiter  et  sine  ordine ;  sed  omnia  aut 
plura  eorum  quae  faciunt  ordinata  sunt. 
Non  autem  ita  est  de  servis  aut  bestiis, 
quia  parum  participant  de  ordine,  qui  est 
ad  commune;  sed  multum  kivenitur  in 
eis  de  eo  quod  contingit  et  casualiter  acci¬ 
dit;  et  hoc  ideo,  quia  parvam  affinitatem 
habent  cum  rectore  domus,  qui  intendit 
bonum  domus  commune.  Sicut  autem  im¬ 
ponitur  in  familia  ordo  per  legem  et  prae¬ 
ceptum  patris  familias,  qui  (quae)  est  prin¬ 
cipium  unicuique  ordinatorum  in  domo 
exsequendi  ea  quae  pertinent  ad  ordinem 
domus ;  ita  natura  in  rebus  naturalibus 
est  principium  exsequendi  unicuique  id 
quod  competit  sibi  de  ordine  universi. 
Sicut  enim  qui  est  in  domo,  per  praecep¬ 
tum  patris  familias  ad  aliquid  inclinatur, 
ita  aliqua  res  naturalis  per  propriam  na¬ 
turam.  Et  ipsa  natura  uniuscujusque  est 
quaedam  inclinatio  indita  ei  a  primo  mo¬ 
vente,  ordinans  ipsam  in  debitum  finem. 
—  Et  ex  hoc  patet,  quod  res  naturales 
agunt  propter  finem,  licet  finem  non  cogno¬ 
scant,  quia  a  primo  intelligente  consequum 
tur  inclinationem  in  finem.  Sed  tamen 
non  similiter  omnia  se  habent  ad  finem 
istum.  Est  enim  aliquid  commune  omni¬ 
bus,  quia  necesse  est  quod  omnia  ad  hoc 
perveniant  quod  discernantur,  id  est  quod 
habeant  discretas  et  proprias  operationes, 
et  quod  etiam  secundum  substantiam  ad 
invicem  discernantur.  Et  quantum  ad  hoc 
in  nullo  deficit  ordo.  Sed  quaedam  sunt 

quae  non  solum  hoc  habent,  sed  ulterius 
talia  sunt,  quod  omnia  quae  sunt  in  eis, 
communicant  ad  totum,  id  est  sunt  ordi¬ 
nata  ad  bonum  commune  totius.  Hoc  au¬ 
tem  invenitur  in  illis,  in  quibus  nihil  est 
praeter  naturam,  neque  casualiter,  sed 
omnia  secundum  debitum  ordinem  pro¬ 
cedunt.  Manifestum  est  enim  quod  una¬ 
quaeque  res  naturalis,  ut  dictum  est, 
ordinatur  ad  bonum  commune  secundum 
suam  actionem  debitam  naturalem.  Unde 
illa  quae  nunquam  deficiunt  in  sua  actio¬ 
ne  debita  et  naturali,  habent  omnia  sua 
communicantia  ad  totum ;  illa  vero  quae 
aliquando  deficiunt  ab  actione  debita  et 
naturali,  non  habent  omnia  sua  commu¬ 
nicantia  ad  totum,  sicut  hujusmodi  cor¬ 
pora  inferiora.  —  12.  Metaphys.  1.  12  (9). 

Est  ergo  summa  solutionis,  quod  ordo 
duo  requirit,  scilicet  ordinatorum  distinc¬ 
tionem,  et  communicantiam  distinctorum 
ad  totum.  Quantum  autem  ad  primum  in¬ 
deficienter  est  ordo  in  omnibus.  Quantum 
autem  ad  secundum  est  quidam  ordo  in¬ 
deficienter  in  aliquibus,  quee  sunt  supre¬ 
ma  et  proxima  primo  principio,  sicut 
substantiae  separatae  et  corpora  coelestia, 
in  quibus  nihil  casualiter  accidit,  et  prae¬ 
ter  naturam;  in  aliquibus  autem  deficit, 
scilicet  corporibus,  in  quibus  interdum 
aliquid  accidit  casualiter  et  praeter  natu¬ 
ram  :  et  hoc  propter  remotionem  a  primo 
principio  semper  eodem  modo  se  habente. 
—  Ibid. 

Ad  terlium  dicendum,  quod  in  indivi¬ 
duis  unius  speciei  non  est  ordo  nisi  se¬ 
cundum  accidens.  Cum  enim,  ut  dictum 
est,  sit  duplex  bonum  universi :  quoddam 
separatum,  quod  est  primum  ens,  scili¬ 
cet  Deus  ;  quoddam  in  ipsis  rebus,  et  hoc 
est  ordo  partium  universi :  sicut  ordo  par¬ 
tium  exercitus  est  boilum  exercitus ;  opor¬ 
tet  quod  superiores  universi  partes  ma¬ 
gis  de  bono  universi  participent,  quod 
est  ordo.  Perfectius  autem  participant 
ordinem  ea  in  quibus  est  ordo  per  se, 
quam  ea  in  quibus  est  ordo  per  accidens 
tantum.  In  omnibus  autem  individuis 
unius  speciei  est  ordo  per  accidens  tan- 

tum,  quia  conveniunt  in  natura  et  diffe¬ 
runt  secundum  principia  individuantia, 
et  diversa  accidentia,  quae  per  accidens 
se  habent  ad  naturam  speciei.  Quae  autem 
specie  differunt,  ordinem  habent  per  se  et 
secundum  essentialia  principia.  Invenitur 
enim  in  speciebus  rerum  una  abundare 
super  aliam,  sicut  et  in  speciebus  nume¬ 
rorum,  ut  dictum  est  (in  c.).  In  istis  autem 
inferioribus,  quae  sunt  generabilia  et  cor¬ 
ruptibilia,  et  infima  pars  universi,  et  mi¬ 
nus  participant  de  ordine,  invenitur  non 
omnia  diversa  habere  ordinem  per  se, 
sed  quaedam  habent  ordinem  per  accidens 
tantum,  sicut  individua  unius  speciei,  ut 
dictum  est.  In  superiori  autem  parte  uni¬ 
versi,  scilicet  in  corporibus  coelestibus, 
non  invenitur  ordo  per  accidens,  sed  so¬ 
lum  per  se,  cum  omnia  corpora  coelestia 
ab  invicem  specie  differant,  nec  sint  eis 
plura  individua  unius  speciei,  sed  unus 
tantum  sol,  et  una  luna,  et  sic  de  aliis. — 
Et  multo  magis  in  suprema  parte  universi 
non  inveniuntur  aliqua  ordinata  per  acci¬ 
dens,  et  non  per  se,  quia  omnes  substan¬ 
tiae  immateriales  ab  invicem  specie- diffe¬ 
runt,  secundum  majorem  et  minorem 
perfectionem  formarum  simplicium,  ex 
majori  vel  minori  propinquitate  ad  Deum, 
qui  est  actus  purus  et  infinitae  perfectio¬ 
nis.  —  de  Spirit.  Creal.  a.  8,  c. 

Vel  aliter  potest  responderi,  sicut  ad 
primum,  quod  licet  multa  in  rerum  na¬ 
tura  videantur  non  ordinata  per  respec¬ 
tum  ad  causas  proximas,  puta  individua 
unius  speciei, ,  tamen  per  respectum  ad 
causam  primam  cuncta  in  suum  finem 
dirigentem  sunt  ordinata. 

ARTICULUS  II 

UTRUM  SIT  ORDO  INTER  QUATUOR  GENERA 
CAUSARUM  AD  INVICEM. 

Videtur  quod  non  sit  ordo  inter  qua- 
tuor  genera  causarum  ad  invicem. 

1.  Inter  ea  enim  quae  sunt  idemj  non 
potest  esse  ordo  ;  ordo  enim  est  distinc¬ 
torum;  sed  quatuor  causarum,  scilicet 


finis,  efficientis,  formae  et  materiae,  tres 
primae  concurrunt  in  idem,  scilicet  effi¬ 
ciens,  forma  et  finis  {Quodl.'^,  a.  19,  c.) : 
ergo  non  est  ordo  inter  quatuor  cau¬ 
sas. 

2.  Praeterea,  ea  quae  sunt  unum,  qua¬ 
tenus  sunt  unum,  non  habent  ordinem ; 
sed  quatuor  causae,  quatenus  causant 
compositum,  sunt  aliquo  modo  unum 
(tract.  de  Formis  (l)  q.  3,  a.  S,  c.)  ; 
unius  enim  effectus  debet  esse  una  causa: 
ergo  quatuor  causae  non  habent  ordinem 
ad  invicem. 

3.  Praeterea,  oportet  ut  effectus  re¬ 
spondeat  causae,  ut  scilicet  sic  se  habeat 
causa  sicut  causatum ;  at  videmus  rem 
aliter  se  habere,  cum  saepe  id  quod  est 
ultimum  in  causato,  sit  primum  in  cau- 
sante  :  ergo  non  est  ordo  in  causis. 

4.  Praeterea,  prius  et  posterius  faciunt 
ordinem  in  rebus  ;  at  in  causis  id  quod 
est  prius  uno  modo,  est  posterius  alio 
modo{cf.  de  Yerit.  q.  28,  a.  7,  c.)  :  ergo 
in  causis  non  est  ordo. 

Sed  contra  :  In  quatuor  causis  reperi- 
tur  prius  et  posterius.  Materia  enim  non 
consequitur  formam,  nisi  secundum  quod 
movetur  ab  agente;  nihil  enim  reducit 
se  de  potentia  in  actum.  Agens  autem 
non  movet  nisi  ex  intentione  finis  ;  si  enim 
agens  non  esset  determinatum  ad  ali¬ 
quem  effectum,  non  magis  ageret  hoc 
quam  illud ;  ad  hoc  ergo  quod  determi¬ 
natum  effectum  producat,  necesse  est 
quod  determinetur  ad  aliquid  certum, 
quod  habet  rationem  finis  (la  23e,  q.  1, 
a.  2,  c.).  Et  sic  materia  non  actuatur,  nisi 
prius  agens  agat ;  agens  autem  non  agit, 
nisi  prius  determinetur  a  fine  (3.  c.  Gent, 
c.  17,  rat.  8.).  Ergo  in  causis  reperitur 
prius  et  posterius,  et  per  consequens 
ordo. 

Respondeo  dicendum,  quod  quatuor  ge¬ 
nera  causarum  possunt  considerari  dupli¬ 
citer  ;  vel  quantum  ad  rationem  cau- 
sa3,  vel  quantum  ad  causalitatem  ea- 

(1)  Tractatum  de  Formis  v.  infra  in  appendice 
hujus  sectionis. 

rum,  a  qua  habent  rationem,  causse;  et 
secundum  utrumque  in  eis  consideratum 
habent  ordinem  ad  invicem.  Et  de  primo 
quidem  manifestum  est,  quia  ex  una 
sumitur  ratio  alterius.  Ex  forma  enim 
sumitur  ratio  materiae.  Talem  enim  opor¬ 
tet  esse  materiam,  qualem  forma  requi¬ 
rit.  Efficiens  autem  est  ratio  formae;  quia 
enim  agens  agit  sibi  simile,  oportet  quod 
secundum  modum  agentis  sit  etiam  mo¬ 
dus  formae,  quae  ex  actione  consequitur. 
Ex  fine  autem  sumitur  ratio  efficientis  ; 
nam  omne  agens  agit  propter  finem. 

—  1.  Poster.  1.  16  (15);  4.  Sent,  dist.  3, 
q.  1,  a.  1,  sol.  1.  — Quantum  vero  ad 
secundum,  id  ipsum  manifeste  apparet. 
Necesse  est  enim  quod  omne  agens  agat 
propter  finem.  Unde  finis  licet  sit  ulti¬ 
mus  in  esse  in  quibusdam,  in  causalitate 
tamen  est  prior  semper;  unde  dicitur 
causa  causarum,  quia  est  causa  causali- 
tatis  in  omnibus  causis.  Est  enim  causa 
causalitatis  efficientis,  ut  dictum  est  (arg. 
Sed  eonlra).  Efficiens  autem  est  causa 
causalitatis  et  materiae  et  formae;  nam 
facit  per  suum  motum  materiam  esse 
susceptivam  formae,  et  formam  inesse 
materiae.  Et  per  consequens  etiam  finis 
est  causa  causalitatis  et  materiae  et  for¬ 
mae.  —  1.  Poster.  1.  c.;  4.  Sent.  1.  c. ;  5. 
Metaphys.  1.  3  (2).  —  Sic  ergo  patet  quod 
inter  quatuor  genera  causarum  datur 
ordo.  —  V.  supra  in  Prima  Secundae  q. 
13,  a.  1  sqq. 

Ad  primum  ergo  dicendum,  quod  finis, 
efficiens,  et  forma  dicuntur  concurrerem 
idem,  in  quantum  in  generatione  forma 
est  finis  ipsius  generationis  ;  ratio  autem 
formae  sumitur  ab  efficiente,  ut  dictum 
est  (in  c.).  Et  aliunde  finis  semper  cor- 
respondet  agenti.  Ita  tamen  hae  tres  cau¬ 
sae  concurrunt  in  idem,  ut  forma  et  finis 
in  idem  numero  incidant,  forma  vero  et 
efficiens  in  idem  specie,  in  quantum 
forma  est  similitudo  agentis.  —  la,  q. 
15,  a.  1,  c.;  1.  c.  Gent.  c.  72,  rat.  8;  de 
Verit.  q.  28,  a.  7,  c. 

Ad  secundum  dicendum,  quod  licet  ge¬ 
neratum  seu  compositum  sit  effectus  om- 

nium  quatuor  causarum,  eo  quod  omnes 
hae  quatuor  causae  ad  quamlibet  genera¬ 
tionem  concurrunt ;  tamen  quia  causa  a 
causando  dicitur,  ideo,  cum  quatuor  sint 
causae,  licet  compositum  sit  effectus  com¬ 
munis  omnium  causarum,  oportet  cuili¬ 
bet  causae  aliquid  in  ipso  composito  assi¬ 
gnari,  quod  sit  proprius  et  specialis  ejus 
effectus  ;  sicut  videmus  quod  effectus- 
finis  est  ordo  alterationis  et  motus  om¬ 
nium  principiorum  ac  totius  genera¬ 
tionis  in  rem  generatam  ;  effectus  autem 
materiae  ratio  patiendi  vel  aliquid  simile; 
effectus  autem  efficientis  est  factio  ipsius 
generati  (tract.  de  Formis  q.  3,  a.  5,  c.) ; 
effectus  denique  formae  est  ipsum  esse, 
quia,  secundum  Philosophum,  forma  dat 
esse  rei  (ibid.  arg.  Sed  contra).  —  Pos¬ 
sunt  etiam  quatuor  causae  dici  una  causa 
compositi  propter  ordinem  earum  ad 
invicem,  ita  quod  erit  una  causa  non  uni¬ 
tate  causalitatis,  sed  unitate  ordinis. 

Ad  tertium  dicendum,  quod  hoc  est 
ordo  causae  et  causati,  ut  quod  est  pri¬ 
mum  in  causando,  sit  ultimum  in  cau¬ 
sato  :  ignis  enim  primo  calefacit  quam 
formam  ignis  inducat,  cum  tamen  calor 
in  igne  consequatur  formam  substantia¬ 
lem  ;  et  similiter  in  omni  causa  et  cau¬ 
sato.  In  causando  enim  primum  inveni¬ 
tur  bonum  et  finis,  qui  movet  efficientem; 
secundo  actio  efficientis  movens  ad  for¬ 
mam  ;  tertio  advenit  forma.  Unde  e  con¬ 
verso  esse  oportet  in  causato,  quod  pri¬ 
mum  sit  ipsa  forma,  per  quam  est  ens ; 
secundo  virtus  effectiva,  secundum  quod 
est  perfectum  in  esse,  quia  unumquod¬ 
que  tunc  perfectum  est,  quando  potest 
sibi  simile  facere,  ut  dicit  Philosophus  in 
4.  Meteorol.  (sum.  1,  c.  4 ;  al.  c.  3)  et  2. 
de  Anima  {text.  34  ;  c.  4),  consequitur 
ratio  boni,  perquamin  ente  perfectio  fun¬ 
datur  (la,  q.  5,  a.  4,  c.).  Nec  ista  diver¬ 
sitas  in  causa  et  causato  impetit  ordinem, 
cum  e  contrario  constituat  illum. 

Ad  quartum  dicendum,  quod  nihil  pro¬ 
hibet  aliquid  altero  esse  prius  et  poste¬ 
rius  secundum  diversum  genus  causae;  et 
hoc  non  impedit,  sed  potius  facit  ordinem 

causarum.  Sed  tamen  illud  est  prius  sim¬ 
pliciter  dicendum  ordine  naturae,  quod 
est  prius  secundum  genus  illius  causae, 
quae  est  prior  in  ratione  causalitatis  : 
sicut  finis,  qui  dicitur  causa  causarum, 
quia  a  causa  finali  omnes  aliae  causae  re¬ 
cipiunt  q*^iod  sint  causae,  ut  dictum  est. 
—  de  Verit.  q.  28,  a.  7,  c. 

ARTICULUS  III 

UTRUM  SIT  ORDO  IN  CAUSIS  EFFICIENTIBUS. 

Videtur  quod  non  sit  ordo  in  causis  effi¬ 
cientibus. 

1.  Quod  enim  est  effectus  et  in  effecti¬ 
bus  rerum,  non  dicitur  causa  aut  esse  in 
causa  ;  ordo  rerum  est  effectus  primae 
causae  {de  Verit.  q.  5,  a.  2,  arg.  2  Sed 
contra)  :  ergo  non  est  causa  efficiens,  nec 
in  causis  efficientibus  reperitur. 

2.  Praeterea,  fortuna  et  casus  sunt 
causae  efficientes  (2.  Phys.  1.  8  et  10);  at 
in  illis  non  est  ordo  :  ergo  non  datur 
ordo  in  causis  efficientibus. 

3.  Praeterea,  causae  efficientes  saepe 
sese  impediunt  invicem  a  productione 
propriorum  effectuum  ;  ergo  non  est 
ordo  in  illis,  quia  ad  ordinem  requiritur 
distinctio  et  cooperatio  ordinatorum.  — 
Cf.  de  Div.  Nom.  c.  4,  1.  1. 

Sed  contra  :  Reperitur  in  causis  effi¬ 
cientibus  causa  principalis  et  instru  men¬ 
talis  ;  causa  prima  et  proxima,  seu  causa 
prima  et  secunda  ;  ergo  datur  ordo  in 
causis  efficientibus. 

Respondeo  dicendum,  quod  unaquae¬ 
que  res  quantum  potest  imitatur  primum 
ens,  non  tantum  quantum  ad  esse,  sed 
etiam  quantum  ad  agere,  ita  quod  tendat 
in  ejus  similitudinem,  in  quantum  est 
alterius  causa  (3.  c.  Gent.  c.  21,  per 
totum).  Licet  enim  prius  unumquodque 
in  se  perfectum  sit,  quam  possit  alterum 
causare,  haec  tamen  perfectio  ultimo  acci¬ 
dit  rei,  ut  aliorum  causa  existat.  Et  hoc 
unumquodque  habet  a  propria  causa, 
esse  scilicet  alterius  causam.  Ejusdem 
enim  rationis  est  quod  effectus  tendat 

in  similitudinem  agentis,  et  quod  agens 
assimilet  sibi  effectum.  Tendit  ie:itur  ef- 
fectus  in  finem,  in  quem  dirigitur  ab 
agente;  agens  autem  intendit  sibi  assi- 
milare  patiens,  non  solum  quantum  ad 
esse  ipsius,  sed  etiam  quantum  ad  causa- 
litatem.  Sicut  enim  ab  agente  conferuntur 
effectui  naturalia  principia  per  quae  sub¬ 
sistat,  ita  principia  per  quai  aliorum  sit 
causa  :  sicut  enim  animal  duni  generatur 
accipit  a  generante  virtutem  nutritivam, 
ita  etiam  virtutem  generativam.  Unde 
primum  ens  non  tantum  dedit  esse  re¬ 
bus,  sed  et  dedit  eis  ut  essent  causae  alia¬ 
rum,  ut  ostensum  est  in  Prima  Secundae 
hujus  Summee  P/iilos.  (q.  11,  a.  1,  c. ; 
cf.  locos  ibi  cit.).  —  3.  c.  Gent.  1.  c. 

Et  quia  primum  ens  omnia  produxit 
per  suum  intellectum  et  sapientiam,  sa¬ 
pientis  autem  est  ordinare,  ut  dicit  Philo¬ 
sophus  in  principio  Metaphys.  (lib,  1,  c. 
2)  ;  inde  est  quod  omnia  in  ordine  pro¬ 
duxit.  Et  quia  ordo  praecipue  consistit  in 
cooperatione  et  communicantia  rerum 
quae  ordinantur ;  inde  fit  quod  ordo  rerum 
potissimum  reperiri  debet  in  causis  effi¬ 
cientibus.  Hunc  tamen  ordinem  est  di¬ 
versimode  assignare.  Nam  cum  ordo 
supponat  multitudinem,  multitudo  autem 
divisionem  ;  secundum  divisiones  agen¬ 
tium  est  assignare  eorum  ordinem.  Se¬ 
cundum  ergo  quod  agens  dividitur  in 
principale  et  instrumentale  {Tabida  Aurea 
voce  «  agens  d  n.  6),  secundum  hoc 
reperitur  triplex  agens.  Cum  enim  agens 
principale  sit  ex  hoc  quod  habet  formam 
quam  in  alia  transfundere  potest ;  instru- 
mentale  vero  qua  tale  non  sic,  sed  ex 
applicatione  ad  effectu m  a  principali 
agente  ;  necesse  est  ut  secundum  ordi¬ 
nem  transfusionis  et  applicationis  illius 
reperiatur  or.lo  causm  principalis  et  in- 
strumentalis.  Hoc  autem  fit  tripliciter. 
Nam  primo  reperitur  agens  imperfectissi¬ 
mum,  quod  non  agil  per  |)ropriam  for¬ 
mam,  sed  soIulH  in  quantum  est  motum 
ab  alio,  sicut  martcllus  agit  cultellum. 
Et  in  hoc  agente  nihil  est  de  transfusione 
propriae  formae ;  sed  est  tantum  agens 

in  quantum  applicatur  ab  alio  ;  unde 
effectus  secundum  formam  adeptam  non 
assimilatur  huic  agenti,  sed  ei  a  quo 
movetur.  Aliud  est  autem  agens  perfec¬ 
tum,  quod  agit  quidem  secundum  suam 
formam,  unde  assimilatur  ei  effectus, 
sicut  ignis  calefacit;  sed  tamen  indiget 
moveri  ab  aliquo  principali  priori  agente. 
Et  quantum  ad  hoc  habet  aliquid  imper¬ 
fectionis,  quasi  participans  cum  instru¬ 
mento.  Tertium  autem  est  agens  perfec¬ 
tissimum,  quod  agit  quidem  secundum 
formam  propriam,  et  ab  alio  non  movetur 
aut  applicatur  ad  agendum  (1.  Eth.  1.  9, 
ante  med.).  Et  sic  triplex  est  agens  in 
rerum  natura,  et  etiam  in  quolibet  ge¬ 
nere  :  unum  perfectissimum,  quod  mo¬ 
vet  tantum  et  non  movetur ;  aliud  imper¬ 
fectissimum,  quod  movetur  tantum  et 
non  movet  ;  tertium  medio  modo  se 
habens,  quod  movet  et  movetur.  —  In¬ 
strumentum  autem  est  duplex,  conjunctum 
et  separatum’,  et  sic  se  habet  utrumque 
ad  invicem,  ut  per  instrumentum  con¬ 
junctum  moveatur  separatum  (3a,  q.  62, 
a.  5,  c.)  ;  iliaque  actio  sit  perfectior 
quam  quis  agit  per  instrumentum  con¬ 
junctum,  quam  per  separatum  (2.  de 
Ccelo  1.  3.). 

Rursus,  secundum  quod  agens  dividi¬ 
tur  in  oequivocum  et  univocum  (Tabida 
Aurea  voce  «  agens  »  n.  1),  secundum 
hoc  reperitur  esse  ordo  inter  illa.  Nam 
tria  potissimum  conveniunt  agenti  cequi- 
voco,  quae  non  possunt  convenire  agenti 
univoco.  Primo  enim  ei  convenit  esse 
causam  formse  rei  et  per  consequens 
ipsius  esse  :  quod  causse  univocae  conve¬ 
nire  non  potest,  alioqui  sui  ipsius  esset 
causa  (la,  q.  13,  a.  5,  ad  1).  Secundum 
est,  quod  res  illa,  quae  dependet  ab 
agente  quoad  formam  et  esse,  dependet 
ab  eo  consequenter  in  conservari;  quod 
effectui  convenire  non  potest  per  respec¬ 
tum  ad  causam  univocam,  a  qua  depen¬ 
det  tantum  in  fieri  (Cf.  lo,  q.  104,  a.  1, 
c.).  Tertium  est,  quod  causa  illa  sit  im¬ 
mota  in  genere  illo,  in  quo  est  causa  : 
sicut  patet  de  coelo,  quod  est  primum  alte- 

rans,  quod  non  est  alteratum  (3.  c.  Gent. 
c.  82,  rat.  5,  6,  7),  et  de  intelligentia, 
quae  est  primum  movens  localiter,  quod 
non  est  mota  localiter.  Et  hoc  tertium 
agenti  univoco  convenire  non  potest, 
cum  comparetur  ad  aequi  vocum  sicut 
instrumentum  ejus ;  instrumentum  autem 
omne  in  tantum  est  tale,  in  quantum  mo¬ 
vetur  et  applicatur  ad  actionem  suam. 

Secundum  vero  quod  causa  alia  est 
prima,  alia  secunda,  alia  est  remota,  alia 
proxima,  alia  est  prior  et  universalis,  alia 
posterior  et  particularis  (Tabula  Aurea 
voce  ff  agens  »  n.  4,  1,  9,  10,  etc.), 
secundum  hoc  reperitur  ordo  inter  agen¬ 
tia,  secundum  differentiam  et  diversita¬ 
tem,  quae  est  in  illis  quantum  ad  actio¬ 
nem.  Cum  enim  inferiora  proxima  et 
secunda  agentia,  in  tantum  agant,  in 
quantum  moventur  a  superiori  et  pri¬ 
mo  agente  ;  actiones  et  motus  eorum 
sunt  magis  operata  quaedam  quam  opera¬ 
tiones.  Id  autem  quod  pertinet  ad  supre¬ 
mum  principium,  est  proprie  operatio  : 
puta  si  dicamus,  quod  in  homine  ambu¬ 
lare,  quod  est  pedum,  et  palpare,  quod 
est  manuum,  sunt  quaedam  hominis  ope¬ 
rata,  quorum  unum  operatur  anima  per 
pedes,  aliud  per  manus  (3a,  q.  19,  a.  1, 
c.).  Deinde  cum  omne  agens  inferius,  aut 
agens  secundum,  respectu  primi  et  supe¬ 
rioris  agentis  sit  instrumentale;  instru¬ 
mento  autem  duplex  actio  conveniat,  una 
ratione  suae  formae,  altera  quatenus  est 
motum  (3a,  q.  62,  a.  1,  ad  2) ;  —  in¬ 
strumentale  agens  qua  tale  semper  attin¬ 
git  ad  aliquid  ultra  suam  speciem,  ratione 
cujus  dicitur  instrumentum.  Quamdiu 
enim  agit  intra  aut  infra  limites  suae 
speciei,  respectu  hujus  actionis,  aut  effec¬ 
tus  qui  est  terminus  illius  actionis,  non 
potest  dici  instrumentale  agens  sed  prin¬ 
cipale  ;  semper  enim  causa  principalis  est 
nobilior  suo  effectu.  Agens  ergo  instru¬ 
mentale  qua  tale  agit  ultra  limites  suae 
speciei;  cum  e  contrario  agens  universale 
seu  aequivocum  qua  tale  semper  agat 
infra  lirnites  suae  speciei.  —  Triplex  est 
ergo  agens  juxta  illam  divisionem  causa- 

rum  :  unum  instrumenlale  tantum,  quod 
agit  tantum  ultra  limites  suae  speciei ;  et 
hoc  concurrit  cum  eo,  quod  agit  tantum 
ut  motum  et  ex  applicatione,  absque 
transfusione  suae  propriae  formae,  ut  dictum 
est.  Aliud  est  principale  tantum,  quod 
agit  solum  infra  limites  suae  speciei  ;  et 
hujusmodi  est  agens  aequivocum  seu  uni¬ 
versale  ;  et  hoc  concuhrit  cum  agente  quod 
agit  immotum  ;  quod  in  suo  genere  est 
tantum  principale  agens  et  nullo  modo 
instrumentale,  quia  non  datur  superius 
ipso  in  illo  genere.  Aliud  est  medium  inter 
utrumque,  scilicet  quod  agit  ultra  limites 
suae  speciei  quatenus  est  instrumentale, 
sicut  cum  ignis  coquit  panem  in  quantum 
est  instrumentum  pistoris  ;  et  quod  agit 
infra  vel  intra  limites  suae  speciei  :  infra 
quidem  in  quantum  est  agens  principale, 
ut  cum  ignis  producit  calorem  aut  aliquid 
hujusmodi ;  intra  vero,  ut  cum  ignis  pro¬ 
ducit  ignem.  —  2.  Seni.  dist.  15,  q.  1,  a, 
2,  c.;  3a,  q.  62,  a.  1,  ad  2  ;  Tabula  Aurea 
voce  <^  actio  »  n.  78. 

Secundo  attenditur  ordo  inter  illa  agen¬ 
tia  quantum  ad  causalitatem.  Semper  enim 
primum  est  causa  medii,  et  medium  est 
causa  ultimi  (la,  q.  2,  a.  3,  c.  Secunda 
via),  ita  tamen  quod  illorum  agentium 
tanto  aliquid  est  magis  causa,  quanto  in 
ordine  causarum  est  prior,  cum  ipsum 
aliis  conferat  quod  causae  sint  {Opusc.  15, 
c.  14  post  prine.). 

Tertio  quantum  ad  id  quod  illorum  est 
in  effectu.  Oportet  enim  cuilibet  causae 
aliquid  proportionaliter  respondere  in 
effectu,  ita  quod  causae  universali  respon¬ 
deat  effectus  universalis,  causae  particu¬ 
lari  effectus  particularis,  non  quidem 
quod  agens  universale,  et  quae  sunt  dein¬ 
ceps,  agant  seorsum  ab  aliis,  sed  quia 
agens  ultimum  proprium  effectum  agit  in 
virtute  omnium  superiorum  [de  Spirit. 
Creat,  a.  3,  ad  20.).  Unde  fit  etiam  quod 
agens  quanto  est  prius,  tanlo  est  media- 
tius  supposito,  et  immediatius  virtute  : 
ita  quod  agens  particulare  quantum  ad 
suppositum  est  quidem  immediatum  ad 
effectum  ;  sed  quantum  ad  virtutem  qua 


X  DE  ORDINE  RERUM  —  ART.  111 

fit  actio,  sic  virtus  superioris  causae  est 
immediatior  effectui  quam  virtus  inferio¬ 
ris  (1.  Sent.  dist.  37,  q.  1,  a.  1,  ad  4; 
Opusc.  15,  c.  10.).  Nam  virtus  inferior 
non  conjungitur  effectui  nisi  per  virtutem 
superioris;  unde  dicitur  in  lib.  de  Causis 
(prop.  1),  quod  virtus  causae  primae  prius 
agit  in  causatum  et  vehementius  ingredi¬ 
tur  in  ipsum  {de  Pol.  q.  3,  a.  7,  c.,  versus 
fin.).  —  Et  hujus  ratio  est,  quia  causa  se¬ 
cunda  non  potest  in  effectum  causae  primae 
per  virtutem  propriam,  quamvis  sit  instru¬ 
mentum  causae  primae  respectu  illus  effec¬ 
tus.  Instrumentum  enim  est  causaquodam- 
modo  effectus  principalis  causae,  non  per 
formam  vel  virtutem  propriam,  sed  in 
quantum  participat  aliquid  de  virtute  prin¬ 
cipalis  causae  per  motum  ejus  :  sicut  dola¬ 
bra  non  est  causa  rei  artificiatae  per  formam 
vel  virtutem  propriam,  sed  per  virtutem 
artificis  a  quo  movetur,  et  eam  quoquo 
modo  participat  {Ibid.  post  med.).  Hinc 
etiam  fit  ut  quanto  aliqua  causa  est  altior, 
tanto  sit  communior  et  efficacior ;  et 
quanto  est  efficacior,  tanto  profundius  in¬ 
grediatur  in  effectum,  et  de  remotiori 
potentia  ipsum  reducat  in  actum  ;  quo  fit 
ut  causalitates  effectuum  universaliorum 
ad  causas  universales  reducantur  :  cau- 
salitates  vero  aliorum  magis  particula¬ 
rium  pertineant  ad  causas  secundas,  qum 
agunt  per  informationem  {de  Pol.  q.  3,  a. 
1,  c.  versus  fin.),  supposito  effectu  causae 
universalis,  determinantes  et  quasi  spe- 
cificantes  id  quod  est  ab  universaliori  {de 
Pol.  q.  3,  a.  1  et  7  ;  3.  c.  Geni.  c.  70, 
rat.  3.). 

Sic  ergo  patet  ex  dictis,  quod  est  ordo 
in  causis  efficientibus,  secundum  quod  in 
illis  reperitur  perfectissimum,  imperfec¬ 
tissimum  et  aliud  medio  modo  se  habens; 
quorum  unicuique  tria  potissimum  con¬ 
veniunt  :  perfectissimo  scilicet,  -quod  sit 
movens  non  motum,  quod  agat  infra  limi¬ 
tes  suae  speciei,  et  quod  ejus  proprie  sit 
operatio  ;  —  imperfectissimo  vero,  quod 
sit  motum  et  non  movens,  quod  agat  sem¬ 
per,  quatenus  tale  est,  ultra  limites  spe¬ 
ciei,  et  quod  actio  ejus  sit  magis  opera- 

tum  quam  operatio  ;  —  ci  vero  quod 
medio  modo  se  habet,  quod  est  perfectum 
quidem,  sed  aliquid  de  imperfectione  ha¬ 
bens,  ulraque  horum  :  per  respectum  sci¬ 
licet  ad  superiora,  ea  quae  sonant  imper¬ 
fectionem  ;  per  respectum  autem  ad  infe¬ 
riora,  ea  quae  sonant  perfectionem.  — 
Hujus  rei  exemplum  est  videre  in  produc- 
tioneanimalis  absque  semine.  Terra  enim, 
aut  quodlibet  aliud  elementum  in  quo 
generatur  animal,  in  hac  productione  est 
agens  imperfectissimum  :  quae  non  agit 
nisi  ut  mota  a  coelis,  et  ab  intelligentia  ; 
cujus  actio  magis  est  operatum  quam  ope¬ 
ratio,  et  ejus  causalitas  extenditur  ultra 
limites  suae  speciei  ;  animalia  enim  sunt 
ipsa  nobiliora.  Intelligentia  vero  est  per- 
lectissimum  agens  :  quae  proinde  movet 
non  mola,  cujus  proprie  est  operatio,  cu- 
jusque  causalitas  infra  suae  speciei  limites 
extenditur.  Coeli  autem  medio  modo  se 
habent  ;  moventur  siquidem  ab  intelli- 
gentia  ;  et  movent  in  quantum  alterant 
et  disponunt,  motusque  eorum,  qui  re¬ 
spectu  intelligentiae  se  habet  ut  operata 
quaedam,  respeclu  qualitatum  et  rerum 
inanimatarum,  quas  in  inferioribus  pro¬ 
ducunt,  sunt  operationes  ;  ac  licet  quate¬ 
nus  moventur  ab  intelligentia  ad  produc¬ 
tionem  alicujus  animalis,  censeantur  exten¬ 
dere  causalitatem  suam  extra  limites  suae 
speciei  ;  tamen  secundum  quod  ad  hoc 
requiritur  eorum  actio  [umpria,  ut  quod 
influant,  alterent  et  disponant,  secundum 
hoc  censentur  agere  infra  seu  intra  limi¬ 
tes  suae  speciei  (3.  c.  Geni.  c.  22  et  78.). 

Ad  primum  ergo  dicendum,  quod  sicut 
hoc  quod  res  sint  causae  rerum,  habent  a 
primo  ente  ;  —  sunt  enim  causae  et  cau¬ 
sata  per  diversos  respectus  :  quia  Deo 
convenit  esse  movens  non  motum  simpli¬ 
citer  et  in  omni  genere,  et  habere  opera¬ 
tionem  quae  nullo  modo  sit  operatum,  et 
agere  infra  limites  suae  naturae  ;  ceteris 
autem  tantum  hoc  convenit  in  aliquo  ge- 
nere  ;  —  sic  habent  ab  eo  esse  ordinatas 
et  alia  ordinantes.  —  3.  c.  Gent,  c.  21. 

uid  secundum  dicendum,  quod  hoc  quod 
sint  in  rebus  fortuna  et  casus,  est  ex  ordi¬ 


natione  primi  agentis.  Oportet  enim  quod 
unumquodque  sicut  se  habet  ad  esse,  sic 
se  habeat  ad  hoc  quod  sit  causa.  Opor¬ 
tet  igitur  quod,  secundum  diversitatem 
ordinis  in  entibus,  sit  diversitas  etiam  or¬ 
dinis  in  causis.  Ad  perfectionem  autem 
rerum  requiritur  quod  non  solum  sint  in 
rebus  entia  per  se  sed  etiam  per  acci¬ 
dens.  Res  enim  quae  non  habent  in  sua 
substantia  ultimam  perfectionem,  opor¬ 
tet  quod  perfectionem  aliquam  consequan¬ 
tur  per  accidentia,  et  tanto  per  plura 
quanto  magis  a  simplicitate  primi  entis 
distant.  Ex  hoc  autem  quod  aliquod  sub¬ 
jectum  habet  multa  accidentia,  sequitur 
quod  sit  aliquod  ens  per  accidens.  Nam 
subjectum  et  accidens,  et  etiam  duo  acci¬ 
dentia  unius  subjecti  sunt  unum  per  acci¬ 
dens,  sicut  homo  albus  et  musicum  album. 
Oportet  igitur  ad  perfectionem  rerum 
quod  sint  etiam  quaedam  causae  per  acci¬ 
dens.  Ea  autem  quae  ex  causis  aliquibus 
procedunt  per  accidens,  dicuntur  accidere 
a  casu  vel  a  fortuna.  Unde  non  est  contra 
ordinem  rerum,  quod  aliqua  fiant  a  casu 
et  a  fortuna.  —  3.  c.  Gent.  c.  74,  rat.  4. 

Ad  tertium  dicenduna,  quod  hoc  quod 
causae  sese  impediant,  cadit  sub  ordina¬ 
tione  causae  universalis  ;  unde  non  est 
sine  ordine.  Licet  autem  aliquid  possit 
fieri  extra  ordinem  alicujus  causae  parti¬ 
cularis  ;  quod  non  fit  nisi  per  aliquam 
causam  particularem  impedientem  :  non 
tamen  potest  fieri  extra  ordinem  causae 
universalis.  — ■  la,  q.  19,  a.  6,  c.;  q.  22, 
a.  2,  ad  1  et  4. 

ARTICULUS  IV 

UTRUM  ORDO  SIT  IN  FORMIS,  ET  IN  MATERIIS, 
ET  IN  FINIBUS. 

1.  Videtur  quod  non  detur  ordo  in  for¬ 
mis.  Quae  enim  sunt  a  se  invicem  abso¬ 
luta,  ea  non  sunt  ordinata  ;  ordo  enim 
requirit  communicantiam  inter  ordinata; 
sed  formae  rerum  sunt  a  se  invicem  abso¬ 
lutae  :  ergo  non  sunt  ordinatae.  —  12. 
Metaphys.  I.  12  (9). 

2.  Praeterea,  videtur  quod  non  sit  ordo 
in  materiis  rerum.  Rerum  eniui  natura¬ 
lium  est  tantum  materia  una  (la,  q.  66, 
a.  2,  c.  ;  8.  Metaphys.  1.  4,  al.  3) ;  sed  non 
datur  ordo,  nisi  sit  pluralitas  et  diversi¬ 
tas  :  ergo  non  datur  ordo  in  materiis. 

3.  Praeterea,  videtur  quod  non  sit  ordo 
in  finibus.  Ordo  enim  nihil  aliud  dicit  quam 
rationem  prioris  et  posterioris,  per  re¬ 
spectum  ad  aliquod  primum  principium 
(2a  2ae,  q.  26,  a.  1,  c.)  ;  sed  in  finibus 
non  potest  esse  prius  et  posterius  ;  finis 
enim  de  ratione  sua  est  ultimum  in  re, 
licet  sit  primum  in  intentione  :  ergo  in 
finibus  non  potest  dari  ordo. 

Sed  contra  :  1.  Ab  efficiente  sumitur 
ratio  formae,  et  a  forma  ratio  materiae,  ut 
ostensum  est  (supra,  a.  2  et  3)  ;  ergo  si 
datur  ordo  in  causis  efficientibus,  datur 
etiam  in  causis  formalibus,  et  in  materiis 
rerum. 

2.  Praeterea,  omne  agens  agit  propter 
finem  (la  2ae,  q.  109,  a.  6,  in  c.),  ita  ut 
cuilibet  agenti  correspondeat  suus  finis  ; 
ergo  si  detur  ordo  in  causis  efficientibus, 
datur  etiam  in  finibus.  —  1.  Sent.  dist. 
48,  q.  1,  a.  1  et  2,  c. 

Respondeo  dicendum,  quod  ordinem  esse 
in  formis  potest  dici  tripliciter  :  —  vel 
quatenus  sunt  participationes  similitudi¬ 
nis  primi  entis.  Et  secundum  hoc  necesse 
est  esse  ordinem  inter  formas,  secundum 
quod  vel  magis  vel  minus  participant  de 
similitudine  primi  entis.  Sicut  enim  se  ha¬ 
bent  formae  in  aliquo  genere  ad  primam 
et  principalem  in  illo  genere  :  sic  necesse 
est  se  habere  formas  in  entibus,  ad  pri¬ 
mam  omnium  formam,  quae  est  omnium 
exemplar  ;  semper  enim  primum  est  men_ 
sura  omnium  quae  consequuntur  (3.  c. 
Gent.  c.  97  post  prine.).  Videmus  autem 
quod  diversae  formae  ejusdem  generis  sint 
distinctae  et  ordinatae  ad  invicem  per  re¬ 
cessum  a  primo  sui  generis,  et  quod  mul¬ 
tiplicentur  secundum  quod  multum  rece¬ 
dunt  ab  illo  primo  quaedam  plus  et  quae¬ 
dam  minus,  ut  scilicet  lot  sint  formae, 
quot  modis  fit  recessus  ab  illo  primo  : 
puta  in  genere  coloris  tot  sunt  species  quot 

modis  fit  recessus  ab  albo,  quod  est  pri¬ 
mum  in  genere  coloris  et  mensura  totam 
perfectionem  sui  generis  comprehendens. 
Unde  et  Philosophus  (10.  Metaphys.  text. 
19;  1.  9,  c.  5)  nigrum,  quod  maxime  di¬ 
stat  ab  albo,  dicit  esse  privationem  albi, 
eo  quod  minimum  habet  de  perfectione 
coloris  albi.  Sic  etiam  formae  in  genere 
entis  necesse  est  quod  sint  tanto  perfec¬ 
tiores  quanto  magis  sunt  propinquae  for¬ 
mae  exemplari,  scilicet  primo  enti  ;  tanto 
vero  imperfectiores  quanto  magis  ab  ea 
remotae.  Et  hic  primus  ordo  formarum, 
quem  alii  omnes  supponunt.  —  Opuso. 
43  ante  med. 

Secundo  sumitur  ordo  in  formis,  secun¬ 
dum  quod  magis  vel  minus  recedunt  ab 
co  quod  est  imperfectissimum,  scilicet  a 
materia.  Nam  dantur  formae  quae  sunt 
omnino  absque  materia  :  ut  sunt  formae 
subsistentes,  scilicet  intelligentiae  ;  quae 
sunt  formae  quidem  finitae  sursum,  qua¬ 
tenus  non  sunt  suum  esse,  sed  habent 
illud  receptum  et  terminatum  ab  alio  ; 
sed  non  deorsum,  cum  non  recipiantur 
in  aliquo  inferiori.  Et  haec  est  doctrina 
Commentatoris  in  libro  de  Causis.  Aliae 
autem  sunt  formae  quae  habent  quidem 
materiam,  sed  quam  complent  totaliter, 
ita  ut  nec  materia  illarum  sit  in  potentia 
ad  alias  formas,  nec  aliqua  materia  sit  in 
potentia  ad  illas ;  et  tales  sunt  formae 
coelorum.  Aliae  autem  sunt  quae  recipiun¬ 
tur  in  materia,  nec  complent  totaliter  ejus 
potentiam,  cum  remaneat  adhuc  in  poten¬ 
tia  ad  alias  formas  ;  et  hujusmodi  sunt 
formae  rerum  sublunarium.  —  Opusc.  32, 
c.  3 ;  la,  q.  47,  a.  1  et  2,  c. 

Tertio  attenditur  formarum  ordo  secun¬ 
dum  quod  recipiuntur,  et  in  materia 
immerguntur  magis  et  minus.  Quanto 
enim  forma  est  nobilior,  tanto  magis  do¬ 
minatur  materiae  corporali  et  minus  ei 
immergitur,  et  magis  sua  operatione  et 
virtute  excedit  eam  (la,  q.  76,  a.  1,  c. 
versus  fin.).  Formae  enim  elementorum 
sunt  imperfectissimae  propter  sui  propin¬ 
quitatem  ad  materiam  ;  unde  et  illis  non 
convenit  aliqua  operatio  excedens  quali- 

tates  activas  et  passivas.  Consequenter 
autem  magis  recedunt  ab  imperfectione 
et  potentialitate  malerice  formae  mistorum, 
utpole  habentes  io  se  quidquid  habent 
formae  elementorum  et  adhuc  amplius  ; 
unde  et  ipsas  consequuntur  operationes 
excedentes  qualitates  et  activas  et  passi¬ 
vas  elementorum  :  puta  adamas  trahit 
ferrum  ;  jaspis  restringit  sanguinem  ;  et 
et  sic  do  aliis  ;  et  in  istis  etiam  sunt 
multi  gradus.  Similis  est  etiam  compara¬ 
tio  plantarum  ad  inanimata  :  quod  scili¬ 
cet  formse  plantarum  excedunt  omnium 
inanimatorum  formam  ;  ex  quo  quidem 
excessu  habent  in  se  ipsis  principium  sui 
motus  activum,  puta  nutritionis  et  aug- 
mentationis,  quod  nulli  inanimato  conve¬ 
nit.  Similiter  etiam  formae  animalium 
excedunt  formas  plantarum,  ct  plus  elon¬ 
gantur  a  terrestreitate  materiae  :  propter 
quod  habent  in  se  principium  sui  motus, 
sed  et  cognitiones  rerum  aliarum.  Anima 
vero  humana  inter  materias  receptas  in 
materia  perfectissima  est,  et  ultima  in 
nobilitate  formarum  ;  unde  in  tantum  sua 
virtute  excedit  materiam  corporalem,  quod 
habet  aliquam  operationem,  et  virtutem, 
in  qua  nullo  modo  communicat  materia 
corporalis.  —  la,  q.  76,  a.  1,  c.  ;  Opusc, 
32,  c.  3. 

In  materiis  autem  rerum  invenitur  ordo 
dupliciter  :  —  primo  secundum  quod  ma¬ 
teria  oequivoce  dicitur  tam  de  spiritualibus 
quam  de  corporeis  ;  et  secundum  hoc 
necesse  est  quod  ejus  sit  ordo  secundum 
ordinem  formarum  supra  assignatum. 
Tanto  enim  aliquid  est  altius  in  entibus, 
quanto  magis  habet  de  ratione  essendi. 
Manifestum  est  autem  quod  cum  ens  per 
potentiam  et  actum  dividatur,  quia  actus 
est  potentia  perfectior,  et  magis  habet  de 
ratione  essendi  (non  enim  simpliciter  esse 
dicimus  quod  est  in  potentia,  sed  solum 
quod  est  in  actu)  :  oportet  semper  id  quod 
est  superius  in  entibus,  magis  accedere 
ad  actum ;  quod  autem  est  in  entibus 
infimum,  propinquius  esse  potentim  ;  et 
ulterius  quanto  aliquid  est  perfectius  in 
entibus,  tanto  plus  habere  de  actu,  tanto 

minus  de  potentia  ;  e  contrario  vero  quanto 
aliquid  est  imperfectius  in  entibus,  tanto 
plus  habere  de  potentia,  tanto  minus  de 
actu.  —  Opusc.  15,  c.  7  ante  med. 

Secundo,  reperitur  ordo  in  materia  pro¬ 
prie  sumpta,  prout  est  in  potentia  ad 
formas  naturales.  Licet  enim  materia 
prima  sit  in  potentia  ad  omnes  formas, 
tamen  ordine  quodam  suscipit  eas.  Per 
prius  enim  est  in  potentia  ad  formas  ele- 
mentares,  et  eis  mediantibus,  secundum 
diversas  proportiones  commixtionum  est 
in  potentia  ad  diversas  formas.  Sub  forma 
enim  elementi  existens,  est  in  potentia  ad 
formam  mixti  ;  propter  quod  elementa 
sunt  materia  mixti.  Sub  forma  autem 
mixti  considerata,  est  in  potentia  ad  ani¬ 
mam  vegetabilem  ;  nam  talis  corporis 
anima  actus  est.  Itemque  anima  vegeta¬ 
bilis  est  in  potentia  ad  sensitivam,  sensi¬ 
tiva  vero  ad  intellectivam  ;  quod  proces¬ 
sus  generationis  hominis  ostendit.  Primo 
enim  in  generatione  hominis  est  foetus 
vivens  vita  plantae,  postmodum  vero  vita 
animalis,  demum  vero  vita  hominis.  Hu¬ 
jus  autem  materiae  processus  et  ordinis 
causa  est  quia  quaelibet  res  mota,  in  quan¬ 
tum  movetur,  tendit  ad  hoc  ut  in  se  sit 
perfecta.  Perfectum  autem  fit  unumquod¬ 
que  in  quantum  fit  actu.  Oportet  ergo 
quod  intentio  cujuslibet  in  potentia  exis- 
tentis  sit,  ut  per  motum  tendat  in  actum. 
Quanto  igitur  aliquis  actus  est  posterior 
et  magis  perfectus,  tanto  principalius  in 
id  ipsum  appetitus  materiae  fertur.  Unde 
oportet  quod  in  ulteriorem  et  perfectissi¬ 
mum  actum,  quem  materia  consequi 
potest,  tendat  appetitus  materiae  quo  appe¬ 
tit  formam  :  sicut  et  in  ultimum  finem 
generationis.  —  12.  Metaphys.  1.  12  (9)  ; 
8.  Metaphys.  1.  4  (3) ;  3.  c.  Gent.  c.  22. 

Hinc  etiam  patet  quod  necesse  est 
dari  ordinem  in  causis  finalibus;  et  hoc 
ratione  duorum  :  primo  quidem  ratione 
formae  ;  cum  enim  forma  sit  finis  genera¬ 
tionis,  necesse  est  quod  secundum  ordi¬ 
nem  formarum  in  rerum  natura  sit  et 
ordo  finium.  Secundo,  ratione  agentium; 
semper  enim  finis  proportionatur  agenti, 

et  sic  ad  ordinem  agentium  sequitur 
ordo  finium.  Nam  sicut  supremum  agens 
movet  omnia  secunda  agentia,  ita  ad 
finem  supremi  agentis  oportet  quod  ordi¬ 
nentur  omnes  fines  secundorum  agen¬ 
tium.  (Juidquid  enim  agit  supremum 
agens,  agit  propter  finem  suum.  Agit 
autem  supremum  agens  actiones  omnium 
inferiorum  agentium,  movendo  omnes 
ad  suas  actiones,  et  per  consequens  ad 
suos  fines;  unde  sequitur  quod  omnes 
secundorum  agentium  actiones  ordinen¬ 
tur  a  primo  agente  in  finem  suum  pro¬ 
prium  (3.  c.  Geni.  c.  17,  n.  6.).  Sed 
actio  cujuslibet  agentis  particularis  est 
ejus  finis  (3.  c.  Geni.  c.  3;  c.  19,  n.  5); 
ergo  fines  secundorum  agentium  ordinan¬ 
tur  in  finem  supremi  agentis.  —  Id 
etiam  manifeste  patet  in  artificialibus. 
Ea  enim  quae  sunt  intermedia  inter  pri¬ 
mum  agens  et  ultimum  finem,  sunt  quo¬ 
dammodo  fines  :  sicut  medicus  ad  sani¬ 
tatem  inducendam  extenuat  corpus,  et 
sic  sanitas  est  finis  maciei ;  maciem  autem 
operatur  per  purgationem,  purgationem 
autemperpotionem ;  potionem  autem  prae¬ 
parat  per  aliqua  instrumenta  :  undo 
omnia  haec  quodammodo  sunt  finis;  nam 
macies  est  finis  purgationis,  et  purgatio 
potionis,  et  potio  organorum,  et  organa 
sunt  fines  in  operatione,  vel  inquisitione 
organorum  (2.  Phys.  1.  S.).  —  Sic  ergo 
patet,  quod  sit  ordo  in  formis,  et  materiis, 
et  finibus  rerum. 

Ad  primum  ergo  dicendum,  quod  est 
communicantia  in  formis,  secundum  quod 
est  communicantia  in  causis  efficienti¬ 
bus;  sicut  enim  dictum  est  (supra,  a.  2, 
c.),  ab  efficiente  sumitur  ratio  formae.  — 
3.  c.  Gent.  c.  97. 

Ad  secundum  dicendum,  quod  materia 
prima  quidem  est  una  omnium  generabi¬ 
lium  et  corruptibilium  ;  sed  propriae  mate¬ 
riae  sunt  diversae  diversorum.  ■ —  8.  Mela- 
phys.  1.  4  (3). 

Ad  ierlium  dicendum,  quod  inter  fines 
ultimos  non  datur  prius  et  posterius, 
quia  in  rebus  naturalibus  est  tantum 
unus  finis  ultimus  rerum,  scilicet  Deus 

(3.  C.  Gent.  c.  18);  sed  inter  fines  inter¬ 
medios  datur  ordo,  ut  manifestum  est 
ex  dictis  (supra,  a.  2  et  3). 

ARTICULUS  V 

UTRUM  INTER  ACTIONES  SEU  EMANATIONES 

RERUM  ET  INTER  PARTES  MUNDI  DETUR 

ORDO. 

I.  Videtur  quod  inter  actiones  seu  ema¬ 
nationes  rerum  non  detur  ordo. 

Actiones  enim  sunt  tantum  singula- 
rium ;  at  non  datur  ordo  inter  singularia 
nisi  per  accidens  {de  Spirit.  Creat,  a.  8, 
c.  circa  med.)  :  ergo  non  datur  ordo 
inter  actiones  rerum  nisi  per  accidens. 

Sed  contra:  Datur  ordo  inter  agentia, 
ut  patet  ex  supra  dictis;  ergo  et  inter 
actiones  quanto  est  perfectius  principium 
actionis,  tanto  actio  est  perfectior.  —  4. 
Seni.  dist.  8,  q.  1,  a.  3,  sol.  1 ;  la  2ce,  q. 
114,  a.  2,  ad  2. 

II.  Videtur  quod  non  detur  ordo  inter 
partes  mundi. 

Interea  enim  qum  modo  sunt  modo 
non  sunt,  non  potest  dari  ordo.  At  sunt 
partes  mundi,  quae  modo  sunt  modo  non 
sunt ;  generatio  enim  unius  est  corruptio 
alterius  (cf.  de  Pot.  q.  5,  a.  9,  cv.).  Ergo 
non  datur  ordo  inter  partes  mundi. 

Sed  contra  :  Quaecunque  a  Deo  sunt, 
ordinata  sunt ;  sed  partes  mundi  sicut 
et  totus  mundus  sunt  a  Deo  :  ergo  portes 
mundi  ordinatae  sunt.  —  la,  q.  47,  a.  3,  c. 

Respondeo  dicendum  ad  primam  quee- 
slionem,  quod  actiones  possunt  conside¬ 
rari  vel  prout  terminantur  ad  effectus ;  et 
sic  ordo  earum  est  secundum  ordinem 
effectuum ;  hoc  enim  modo  actio  sumpta 
specificatur  a  termino  (la,  q.  77,  a  3, 
c.);  —  vel  prout  dicit  quandam  emana¬ 
tionem  ab  agente ;  et  sic  reperitur  ordo 
inter  actiones  secundum  modos  emana¬ 
tionis  perfectiores  et  perfectiores. 

Sciendum  est  igitur,  quod  secundum 
diversitatem  naturarum,  diversus  ema¬ 
nationis  modus  invenitur  in  rebus;  et 
quanto  aliqua  natura  est  altior,  tanto  id 

quod  ex  ea  emanat,  magis  est  intimum. 
In  rebus  enim  omnibus  inanimata  cor¬ 
pora  infimum  locum  tenent,  in  quibus 
emanationes  aliter  esse  non  possunt  nisi 
per  actionem  unius  eorum  in  aliquod  alte¬ 
rum.  Sic  enim  ex  igne  generatur  ignis, 
dum  ab  igne  corpus  extraneum  alteratur, 
et  ad  qualitatem  et  speciem  ignis  perdu¬ 
citur.  —  4.  Q.  Geni.  c.  1 1  prine.  —  Post 
inanimata  vero  corpora  proximum  locum 
tenent  plantm,  in  quibus  jam  emanatio 
ex  interiori  procedit,  in  quantum  scilicet 
humor  plantae  intraneus  in  semen  con¬ 
verti  lur,  et  illud  semen  terrae  mandatum 
crescit  in  plantam.  Jam  ergo  hic  primus 
gradus  vitae  invenitur.  Nam  viventia  sunt 
quae  seipsa  movent  ad  agendum  ;  illa 
vero  quae  non  nisi  exteriora  movere  pos¬ 
sunt,  omnino  sunt  vita  carentia.  In  plan¬ 
tis  vero  hoc  indicium  vilae  est,  quod  id 
quod  in  ipsis  est  movet  aliquam  for¬ 
mam.  Est  tamen  vita  plantarum  imper¬ 
fecto  :  quia  emanatio  in  eis,  licet  ab 
interiori  procedat,  tamen  paulatim  ab 
interioribus  exiens,  quod  emanat  finaliter 
omnino  extrinsecum  invenitur.  Humor 
enim  arboris  primo  ab  arbore  egrediens 
fit  flos,  et  tandem  fructus  ab  arboris  cor¬ 
tice  discretus,  sed  ei  colligatus ;  perfecto 
autem  fructu,  omnino  ab  arbore  separa¬ 
tur,  et  in  terram  cadens  semen  tina  vir¬ 
tute  producit  aliam  plantam.  Si  quis 
etiam  diligenter  consideret,  primum  hujus 
emanationis  principium  ab  exteriori  sumi¬ 
tur  ;  nam  humor  intrinsecus  arboris  per 
radices  a  terra  sumitur,  de  qua  planta 
suscipit  nutrimentum.  —  Ibid.  post  prine. 

Ultra  plantarum  vero  vitam  altior  gra¬ 
dus  vitae  invenitur,  qua3  est  secundum 
animam  sensitivam  :  cujus  emanatio  pro¬ 
pria,  etsi  ab  exteriori  incipiat,  in  inte¬ 
riori  tamen  terminatur;  et  quanto  ema¬ 
natio  magis  incesserit,  tanto  magis  ad 
intima  devenitur  :  sensibile  enim  exterius 
formam  suam  exterioribus  sensibus  in¬ 
gerit,  a  quibus  procedit  in  imaginatio¬ 
nem,  et  ulterius  in  memoriae  thesaurum. 
In  quolibet  tamen  hujus  emanationis  pro¬ 
cessu  principium  et  terminus  pertinent 

ad  diversa  ;  non  enim  aliqua  potentia 
sensitiva  in  seipsam  reflectitur.  Est  ergo 
hic  gradus  vitae  tanto  altior  quam  vita 
plantarum,  quanto  operatio  hujus  vitae 
magis  in  intimis  continetur;  non  tamen 
est  omnino  vita  perfecta,  cum  emanatio 
semper  fiat  ex  uno  in  alterum.  —  Ibid. 

Est  igitur  supremus  et  perfectus  gra¬ 
dus  vilae,  qui  est  secundum  intellectum  ; 
nam  intellectus  in  seipsum  reflectitur  et 
seipsum  intelligere  potest.  Sed  et  in  intel¬ 
lectuali  vita  diversi  gradus  inveniuntur. 
Nam  intellectus  humanus  etsi  seipsum  co¬ 
gnoscere  possit,  tamen  primum  suae  cogni¬ 
tionis  initium  ab  extrinseco  sumit  :  quia 
non  est  intelligere  sine  phantasmate.  — 
Perfectior  igitur  est  intellectualis  vita  in 
angelis,  in  quibus  intellectus  ad  sui  cogni¬ 
tionem  non  procedit  ex  aliquo  exteriori, 
sed  per  se  cognoscit  se  ipsum.  Nondum 
tamen  ad  ultimam  perfectionem  vita  ipso¬ 
rum  pertingit :  quia  licet  intentio  intellecta 
sit  eis  omnino  intrinseca,  non  tamen  ipsa 
intentio  intellecta  est  eorum  substantia, 
quia  non  est  idem  in  eis  intelligere  et 
esse,  ut  ex  superioribus  patet.  —  Ultima 
igitur  perfectio  vitae  ei  convenit,  in  quo 
non  est  aliud  intelligere  et  aliud  esse,  et 
cujus  proinde  intentio  intellecta  est  ipsa 
ejus  essentia  (3.  c.  Gent.  c.  11.).  Et  hic 
est  Deus,  ut  vult  etiam  Philosophus  12. 
Metaphys.  {texi.  51  sqq. ;  1.  11,  c.  9  et 
10.).  —  Sic  ergo  patet  ex  diversitate  et 
ordine  emanationum,  quomodo  sit  ordo 
actionum. 

Ad  argumentum  ergo  dicendum,  quod 
non  est  ordo  quidem  per  se  inter  singu¬ 
laria  ejusdem  speciei,  sed  tantum  per 
accidens ;  at  inter  ea  quae  specie  diffe¬ 
runt,  datur  ordo  per  se  {de  Spirit.  Creat. 
a.  8,  c.  circa  med.).  Et  sic  secundum 
ordinem  naturarum  sequitur  ordo  ema¬ 
nationum,  ut  dictum  est  (in  c.). 

Ad  secundam  queestionem  dicendum, 
quod  partes  universi  sunt  duplicis  gene¬ 
ris  :  Quaedam  enim  sunt  secundariae  par¬ 
tes,  quae  magis  pertinent  ad  bene  esse 
ejus,  quam  ad  primam  ejus  integritatem  ; 
aliae  sunt  quasi  essentiales  quaeque  ad 

universi  integritatem  pertinent,  quae  sunt 
corpora  coelestia  et  elementa. 

Partium  autem  quae  sunt  secundarim 
duplex  est  finis;  primus  quidem  comple¬ 
tio  universi,  ad  quam  omnes  partes  uni¬ 
versi  ordinantur  sicut  in  finem;  licet  ad 
hunc  finem  res  praedictae  non  ordinentur 
sicut  per  se  et  essentialiter  de  perfec¬ 
tione  universi  existentes,  cum  nihil  in 
eis  existat,  quod  non  inveniatur  in  prin¬ 
cipalibus  partibus  mundi  (scilicet  coelis  et 
elementis)  sicut  in  principiis  activis  et 
materialibus.  —  de  Pot.  q.  5,  a.  9,  c.  — 
Alius  aute  /inis  est  homo,  quia,  ut  Philo¬ 
sophus  in  sua  Politica  (lib.  1,  c.  5,  al.  8) 
dicit,  ea  quae  sunt  imperfecta  in  rerum 
natura  ordinantur  in  perfecta  sicut  in 
finem  (de  Pot.  1.  c.).  Unde  videmus, 
quod  corpora  mixta  sustentantur  per  ele¬ 
mentorum  congruas  qualitates,  quia  ad 
illa,  elementa  immediate  ordinantur  ; 
plantae  vero  ex  mixtis  corporibus  nutriun¬ 
tur  ;  animalia  ex  plantis  nutrimentum 
habent,  et  quaedam  etiam  perfectiora  et 
virtuosiora  ex  quibusdam  imperfectio¬ 
ribus  et  infirmioribus.  Homo  vero  utitur 
omnium  rerum  generibus  ad  sui  utilita¬ 
tem,  quibusdam  ad  esum,  quibusdam 
vero  ad  vestitum;  unde  et  a  natura  nudus 
est  institutus,  utpote  potens  ex  aliis  sibi 
vestitum  praestare  :  sicut  etiam  nullum 
sibi  congruum  nutrimentum  natura  prae¬ 
paravit  nisi  lac,  ut  ex  diversis  rebus  sibi 
cibum  conquireret ;  quibusdam  vero  ad 
vehiculum  :  nam  in  motus  celeritate  et  in 
fortitudine  ad  sustinendos  labores  mullis 
animalibus  infirmior  invenitur,  quasi 
aliis  animalibus  ad  auxilium  sibi  prae¬ 
paratis.  Et  super  hoc  omnibus  sensibili¬ 
bus  utitur  ad  intellectualis  cognitionis 
perfectionem.  Unde  dicit  etiam  Philoso¬ 
phus  in  1.  Polit,  (c.  5,  al.  8),  quod  homo 
habet  naturale  dominium  super  animalia. 
(3.  c.  Gent.  c.  22).  Sic  ergo  palet  quod  sit 
ordo  inter  secundarias  mundi  partes,  dum 
sibi  subserviunt,  et  ordinantur  ad  homi¬ 
nem  tamquam  ad  finem. 

Inter  partes  vero  principales  universi 
reperitur  ordo,  in  quantum  ea  quae  in 


illis  sunt  superiora,  sunt  etiam  formaliora 
et  perfectiora ;  et  comparantur  cum  infe¬ 
rioribus  sicut  principia  activa  cum  passi¬ 
vis:  verbi  gratia,  coelum  est  universale 
activum  eorum  quae  generantur ;  elementa 
vero,  quae  ei  immediate  subjiciuntur,  sunt 
eorundem  universalis  materia;  et  sic  de 
elementis  ad  invicem  comparatis.  —  4.  de 
Ccelo  1.  3  per  totum. 

Demum  in  entibus  admirabilis  ordo 
consurgit,  secundum  quod  in  illis  inve¬ 
niuntur  superiora  et  inferiora.  Et  primo 
quidem  quantum  ad  hoc  quod  alia  super- 
excedunt,  alia  superexceduntur.  Quod 
enim  in  inferioribus  continetur  deficienter 
et  partialiter  et  multipliciter,  in  superio¬ 
ribus  continetur  eminenter  et  ''per  quan- 
dam  tolalitatem  et  simplicitatem  (la,  q. 
57,  a.  1,  c.).  Unde  quod  est  superius  in 
entibus,  comparatur  ad  inferius  sicut 
totum  ad  partem ;  et  quia  totum  respectu 
partium  habet  rationem  formae  :  hinc  est 
quod  secundum  Themistium  in  comment. 
de  Anima  natura  respectu  inferiorum 
superioribus  vice  formarum  utatur,  et 
respectu  superiorum  inferioribus  loco 
materiae  (1).  Secundo  quantum  ad  eorum 
communicantiam.  Superiora  enim  sunt  in 
inferioribus  secundum  participationem  ; 
inferiora  vero  in  superioribus  secundum 
excellentiam  {de  Div.  Nom.  c.  4,  1.  5, 
ante  med.) ;  unde  superiora  dant  perfec¬ 
tionem  inferioribus,  et  in  inferioribus 
virtus  superior  manifestatur  (ibid.  I.  6, 
post  med.)  ;  inferiora  vero  convertuntur 
ad  superiora,  ut  ab  eis  recipiant  perfec¬ 
tionem,  quia  omne  illud  quod  naturaliter 
est  subjectum  alicui,  bonum  suum  habet 
in  hoc  quod  -ei  subdatur  {de  Div.  Nom.  c. 

4,  1.  19,  circa  med.).  Tertio  quantum  ad 
eorum  ad  invicem  connexionem.  Semper 
enim  summum  inferioris  ordinis  affinita¬ 
tem  habet  cum  ultimo  superioris.  Dicit 

(1)  Ita  legitur  in  operum  S.  Thom«3  edit.  Roii. 
1570,  Opusc,  IG  (tom  17,  fol.  100,  va).  Ceterum  ea 
verba  non  sunt  S  Thomm,  sed  ex  paraphrastica 
quadam  Tiiemistii  translatione  in  opusculum 

5.  Tliomte  olim  invecta.  Vide  quoe  in  edit.  Farm 
lom.  16,  pag.  214,  et  in  edit.  Paris.  1871  sqq.  tom. 
27^  pag.  320  annotantur. 

enim  Dionysius  (de  Div.  Nom.  c.  7,  §  3 ; 
—  Migne  t.  3,  coi.  871),  quod  divina 
sapientia  conjungit  fines  primorum  prin¬ 
cipiis  secundorum.  Ex  quo  patet  quod 
natura  inferior  in  sui  supremo  attingitur 
a  natura  superiori  (la,  q.  110,  a.  3,  c.). 
Quarto  quantum  ad  quandam  continuita¬ 
tem,  quse  invenitur  inter  illa.  Ita  enim 
procedit  ordo  rerum,  ut  similia  se  invi¬ 
cem  subsequantur ;  ea  vero  quae  sunt  peni¬ 
tus  dissimilia,  non  subsequuntur  se  invi¬ 
cem  in  gradibus  rerum  nisi  per  aliquod 
medium;  et  superiora  influunt  infimis 
per  media,  sicut  etiam  inferiora  conver¬ 
tuntur  ad  recipiendum  a  supremis  per 
media  {de  Sensu  et  Sensibili  1.  1  post 
nied. ;  de  Causis  1.  30,).  Quinto  quantum 
ad  quandam  convenientiam  inter  illa. 
Semper  enim  ea  quse  sunt  inferiora  in 
entibus  imitantur  ea  quse  sunt  superiora, 
secundum  suum  posse  ;  et  habitudo  secun¬ 
dorum  ad  ultima,  imitatur  habitudinem 
primi  ad  omnia  secunda  (2.  c.  Gent.  c. 
46,  rat.  6.).  Sexto  quantum  ad  virtutem  : 
in  quantum  scilicet  in  omnibus  virtutibus 
ordinatis  communiter  invenitur  quod  vir¬ 
tus  superior  ad  plura  se  extendit,  et 
tamen  est  unica ;  virtus  vero  inferior  se 
extendit  ad  pauciora,  et  tamen  multipli¬ 
catur  respectu  illorum  :  sicut  patet  in 
imaginatione  et  sensu  (1.  c.  Gent.  c.  65, 
rat.  5.).  Denique  quantum  ad  dependen¬ 
tiam  inferiorum  a  superioribus.  Perfici¬ 
tur  enim  principium  motivum  inferius 
per  hoc  quod  movetur  a  superiori  motivo 
principio;  nec  unquam  potestas  inferior 
debet  exire  in  actum,  nisi  per  hoc  quod 
movetur  a  potestate  superiori  ;  omnis- 
que  actio  ejus  fundatur  super  actionem 
superioris,  ut  ex  supra  (a.  3,  c.)  dictis 
patet. 

Ad  argumentum  ergo  quod  objicitur 
dicendum,  quod  procedit  de  partibus 
secundariis  ;  inter  quas  tamen  etiam 
invenitur  ordo,  secundum  quod  quaedam 
in  aliarum  utilitatem  cedunt,  et  omnes 
ad  completionem  universi  et  ad  homi¬ 
nem  ordinantur,  ut  dictum  est  (in  c.).  — 
de  Pol.  q.  5,  a.  0,  c. 

ARTICULUS  VI 

UTRUM  DETUR  RATIO  DIVERSITATIS  ET 

ORDINIS  QUI  INVENITUR  IN  REBUS,  ET 

UTRUM  UNUS  ORDO  SIT  RATIO  ALTERIUS. 

Videtur  quod  non  datur  ratio  diversi¬ 
tatis  et  ordinis  qui  est  in  rebus;  et  quod 
unus  ordo  non  sit  ratio  alterius. 

1.  Sequeretur  enim  quod  daretur  ordo 
ordinis;  et  inter  illos  ordines  adhuc  alius 
ordo;  et  sic  in  infinitum  :  ergo  non  datur 
ratio  ordinis  rerum,  ita  quod  unus  ordo 
sit  ratio  alterius.  —  V.  11.  cit.  in  respons. 

2.  Praeterea,  in  iis  quae  sunt  diversi 
ordinis,  nulla  est  convenientia ;  quod  enim 
convenit  alicui  alicujus  ordinis,  non 
potest  convenire  alteri  quod  est  alterius 
ordinis.  At  ubi  non  datur  convenientia 
inter  distincta  ,  ibi  non  datur  ordo  {de 
Dio.  Nom.  c.  4,  1.  1,  post  med.).  Ergo 
non  datur  ordo  inter  ordines  diversos 
rerum;  ergo  unus  non  est  ratio  alterius. 

3.  Praeterea,  multa  in  rerum  natura 
sunt  non  necessario,  sed  quae  possunt 
non  esse  {de  Verit.  q.  2,  a.  14,  ad  3) ; 
ergo  non  potest  ex  illis  sumi  ratio  ordinis 
et  diversitatis  rerum. 

Sed  contra  :  Quaecunque  sunt  in  uni¬ 
verso,  comparantur  ad  invicem  ut  supe¬ 
riora  et  inferiora;  non  potest  enim  inter 
illa  dari  omnigaoda  aequalitas  secundum 
quod  differunt  formaliter.  Sed  inter 
superiora  et  inferiora  datur  ordo,  ut 
supra  (art.  praeced.)  dictum  est;  nam  et 
superiora  ordinantur  ad  inferiora,  in  quan¬ 
tum  dant  illis  suas  perfectiones;  et  infe¬ 
riora  ordinantur  ad  superiora,  sicut  imper¬ 
fectum  ordinatur  ad  perfectius.  Ergo 
inter  omnia  entia  rerum  datur  ordo.  Ergo 
ordo  qui  invenitur  in  aliquo  genere,  est 
propter  ordinem  qui  invenitur  in  supe¬ 
riori.  —  la,  q.  47,  a.  2,  c. 

Respondeo  dicendum,  quod  sicut  supra 
dictum  est,  duplex  est  ordo  in  rebus, 
unus  quo  ordinantur  ad  invicem,  alius 
quo  ordinantur  ad  primum  sui  principium 
tamquam  ad  finem.  Sicq  ue  hi  ordines 

ad  in\dcem  se  habet,  ut  primus  sit  prop¬ 
ter  secundum,  ita  quod  ex  secundo  suma¬ 
tur  ratio  primi  :  sicut  manifeste  videmus 
quod  duplex  ordo,  qui  similiter  reperitur 
in  exercitu,  unus  est  propter  alium.  Nam 
ille  ordo  quo  ordinantur  partes  exercitus 
ad  invicem,  est  propter  illum  ordinem  quo 
totus  exercitus  ordinatur  ad  ducem  seu 
ad  victoriam  tamquam  ad  finem  qui  cor- 
respondet  duci.  Unde  si  non  esset  ordo 
ad  ducem  vel  ad  victoriam,  non  esset 
ordo  partium  exercitus  ad  invicem  ;  quam¬ 
cunque  enim  multitudinem  invenimus 
ordinatam  ad  invicem,  oportet  eam  ordi¬ 
nari  ulterius  ad  exterius  aliquod  prin¬ 
cipium  {de  Verit.  q.  5,  a.  3,  c.).  Ergo  simi¬ 
liter  oportet  ordinem  qui  reperitur  in 
rebus  universi  ad  invicem,  esse  propter 
ordinem  quo  ordinantur  ad  Deum. 

Ordinantur  autem  omnes  universi  par¬ 
tes  ad  Deum  sicut  in  finem  non  hoc  modo, 
quod  aliquid  divinae  bonitati  per  ea  quae 
fiunt  accrescat,  sed  ut  ita  similitudo  suae 
bonitatis,  in  quantum  possibile  est,  impri¬ 
matur  rebus.  Quia  vero  omnem  creatam 
substantiam  a  perfectione  divinae  bonita¬ 
tis  deficere  necesse  est,  ad  hoc  ut  perfec¬ 
tius  divinae  bonitatis  similitudo  rebus 
communicaretur,  oportuit  esse  diversita¬ 
tem  in  rebus,  sicut  etiam  supra  (q.  9, 
a.  1,  in  fine  c.)  dictum  est ;  ut  quod  per¬ 
fecte  ab  uno  aliquo  repraesentari  non 
potest,  per  diversa  diversimode  perfectiori 
modo  repraesentaretur.  Nam  et  homo  cum 
mentis  conceptum  uno  vocali  verbo  videt 
sufficienter  exprimi  non  posse,  verba  diver¬ 
simode  multiplicat  ad  exprimendam  per 
diversa  suae  mentis  conceptionem.  Et  in 
hoc  etiam  divinae  perfectionis  eminentia 
considerari  potest,  quia  perfecta  bonitas, 
quae  in  Deo  est  unite  et  simpliciter,  in 
creaturis  esse  non  potest  nisi  secundum 
modum  diversum  et  per  plura.  Res  autem 
per  hoc  diversae  sunt,  quod  formas  di¬ 
versas  habent,  a  quibus  speciem  sor¬ 
tiuntur.  Sic  igitur  ex  fine  sumitur  ratio 
diversitatis  formarum  in  rebus.  —  3.  c. 
Gent,  c.  97. 

Ex  diversitate  autem  formarum  sumi- 

tur  ratio  ordinis  in  rebus.  Cum  enim  for¬ 
ma  sit  secundum  quam  res  esse  habet, 
res  autem  quaelibet  secundum  quod  habet 
esse,  accedat  ad  similitudinem  Dei,  ut  dic¬ 
tum  est  (supra,  q.  8,  a.  2,  c.),  qui  est 
ipsum  suum  esse  simplex  ;  necesse  est 
quod  forma  nihil  aliud  sit,  quam  divina 
similitudo  participata  in  rebus.  Unde 
convenienter  Aristoteles  ini.  Phys.  {lext. 
81 ;  c.  9)  de  forma  loquens  dicit,  quod 
est  divinum  quoddam  et  appetibile.  Simi¬ 
litudo  autem  ad  unum  simplex  considerata 
diversificari  non  potest,  nisi  secundum 
quod  magis  et  minus  similitudo  est  pro¬ 
pinqua  vel  remota.  Quando  autem  aliquid 
propinquius  ad  divinam  similitudinem 
accedit,  perfectius  est;  unde  in  formis 
differentia  esse  non  potest,  nisi  per  hoc 
quod  una  perfectior  existit  quam  alia. 
Propter  quod  Aristoteles  in  8.  Metaphys. 
[iexl.  10;  1.  7,  c.  3)  definitiones,  per 
quas  naturae  rerum  et  formae  signantur, 
assimilat  numeris,  in  quibus' species  va¬ 
riantur  per  additionem  vel  subtractionem 
unitatis  :  ut  ex  hoc  detur  intelligi,  quod 
formarum  diversitas  diversum  gradum 
perfectionis  requirit.  Et  hoc  evidenter 
apparet  naturas  rerum  speculanti.  Inve¬ 
niet  enim,  si  quis  diligenter  consideret, 
gradatim  rerum  diversitatem  compleri, 
in  tantum  quod  ea  quae  sunt  suprema  in¬ 
ferioris  generis,  videntur  propinqua  supe¬ 
riori  generi,  et  e  converso,  ut  animalia 
immobilia  sunt  similia  plantis.  Unde 
patet  quod  rerum  diversitas  exigit,  quod 
non  sint  omnia  aequalia,  sed  sit  ordo  in 
rebus  et  gradus.  —  Ibid. 

Ex  diversitate  autem  formarum  secun¬ 
dum  quas  species  rerum  diversificantur, 
sequitur  et  operationum  differentia,  cum 
unumquodque  agat  secundum  quod  est 
actu.  Quae  enim  sunt  in  potentia,  secun¬ 
dum  quod  hujusmodi  inveniuntur  actio¬ 
nis  expertia.  Est  autem  unumquodque 
ens  actu  per  formam;  unde  oportet  quod 
operatio  rei  sequatur  formam  ipsius. 
Oportet  ergo,  si  sint  diversae  formae, 
quod  habeant  diversas  operationes.  Quia 
vero  per  propriam  actionem  res  quaelibet 

ad  proprium  finem  pertingit,  necesse  est 
et  propinos  fines  di  versificari  in  rebus, 
quamvis  sit  finis  ultimus  omnibus  com¬ 
munis.  —  Ibid. 

Sequitur  etiam  ex  diversitate  forma¬ 
rum  diversa  habitudo  materim  ad  res. 
Cum  enim  formae  diversae  sint,  secun¬ 
dum  quod  quaedam  sunt  aliis  perfectio¬ 
res  :  sunt  inter  eas  aliquae  in  tantum 
perfectae,  quod  sunt  per  se  subsistentes, 
ac  nihil  indigentes  materiae  fulcimento  ; 
quaedam  vero  per  se  perfecte  subsistei^e 
non  possunt,  sed  materiam  pro  funda¬ 
mento  requirunt,  ut  sic  illud  quod  sub¬ 
sistit  non  sit  forma  tantum  nec  materia 
tantum,  quae  per  se  non  est  ens  actu, 
sed  compositum  ex  utroque.  Non  autem 
possent  materia  et  forma  ad  aliquid  unum 
constituendum  convenire,  nisi  esset  ali¬ 
qua  proportio  inter  ea.  Si  autem  propor- 
tionata  oportet  ea  esse,  necesse  est  quod 
divei^sis  formis  diversae  materiae  respon¬ 
deant.  Unde  fit  ut  quaedam  formae  requi¬ 
rant  materiam  simplicem,  quaedam  vero 
materiam  compositam,  et  secundum  di¬ 
versas  formas  diversam  partium  compo¬ 
sitionem  oportet  esse  congruentem  ad 
speciem  formae  et  operationis  ipsius.  — 
Ibid. 

Ex  diversa  autem  habitudine  ad  mate¬ 
riam  sequitur  diversitas  agentium  et 
patientium.  Cum  enim  agat  unumquod¬ 
que  ratione  formae,  patiatur  vero  et  mo¬ 
veatur  ratione  materiae,  oportet  quod  illa 
quorum  formae  sunt  perfectiores  et  minus 
materiales,  agant  in  illa  quae  sunt  magis 
materialia  et  quorum  formae  sunt  imper¬ 
fectiores.  —  Ex  diversitate  autem  forma¬ 
rum  et  materiarum  et  agentium  sequitur 
diversitas  proprietatum  et  accidentium. 
Cum  enim  substantia  sit  causa  acciden¬ 
tis,  sicut  perfectum  imperfecti,  oportet 
quod  ex  diversis  principiis  substantiali¬ 
bus  diversa  acciJentia  propria  consequan¬ 
tur.  —  Ilursus  cum  ex  diversis  agentibus 
sint  diversae  impressiones  in  patientibus, 
oportet  quod,  secundum  diversa  agentia, 
diversa  sint  accidentia,  quae  ab  agentibus 
imprimuntur.  — Ibid. 


-  META  PHYSICA 

Patet  ergo  ex  dictis,  quod  rerum  ordi¬ 
nes  et  diversitates  habeant  rationem. 
Unde  dicitur  Sap.  8,  1,  quod  sapientia 
Dei  «  attingit  a  fine  usque  ad  finem  forti¬ 
ter,  et  disponit  omnia  suaviter  »,  et  c. 
11,  21  ejusdem  dicitur,  quod  omnia  «  in 
mensura  et  numero  et  pondere  »  dispo¬ 
suit;  ut  per  mensuram  qualitatem  sive 
modum  aut  gradum  perfectionis  unius¬ 
cujusque  rei  intelligamus,  per  numerum 
vero  diversitatem  et  pulchritudinem  spe- 
cierum  consequentem  ex  diversis  perfec¬ 
tionis  gradibus,  per  pondus  vero  inclina¬ 
tiones  diversas  ad  proprios  fines  et  ope¬ 
rationes,  et  ad  propria  agentia  et  patien¬ 
tia,  et  accidentia,  quae  sequuntur  distinc¬ 
tionem  specierum.  In  praedicto  autem 
ordine  primum  esse  diximus  divinam 
bonitatem,  quasi  ultimum  finem,  qui 
est  primum  principium  in  agendis ;  de¬ 
hinc  vero  rerum  numerositatem,  ad  quam 
constituendam  necesse  est  gradus  diver¬ 
sos  in  formis  et  materiis  et  agentibus  et 
patientibus  et  actionibus  et  accidentibus 
esse.  Sicut  ergo  prima  ratio  ordinis  qui 
est  in  rebus,  secundum  quod  intenditur  a 
primo  agente,  simpliciter  est  divina  bo¬ 
nitas;  ita  prima  ratio  in  creaturis  est 
earum  numerositas,  ad  cujus  conserva¬ 
tionem  et  constitutionem  omnia  alia  ordi¬ 
nari  videntur.  Et  secundum  hoc  videtur 
esse  rationabiliter  dictum  a  Boethio  in 
principio  sum  Arithmeticoe  (c.  2  ;  —  Migne 
t.  63,  coi.  1085),  quod  «  omnia  quaecun¬ 
que  a  primaeva  rerum  natura  constituta 
sunt,  ex  numerorum  videntur  ratione 
esse  formata  »  (1).  — ^3.  c.  Gent.  c.  97. 

Est  autem  considerandum,  quod  ope- 
rativa  ratio  et  speculativa  partim  quidem 
conveniunt  et  partim  differunt.  Conve¬ 
niunt  quidem  in  hoc,  quod  sicut  ratio 
speculativa  incipit  ab  aliquo  principio,  et 
per  aliqua  media  devenit  ad  conclusio¬ 
nem  intentam,  ita  ratio  opera tiva  incipit 
ab  aliquo  principio,  et  per  aliqua  media 
devenit  ad  operationem  vel  ad  operatum 

(1)  «  Omnia  cfusecunque  a  prima3va  rerum  natura 
constructa  sunt,  numerorum  videntur  ratione  for¬ 
mata  ».  Migne  1.  c. 

quod  intenditur.  Principium  autem  in  spe¬ 
culativis  est  forma  et  «  quod  quid  est 
in  opera|ivis  vero,  finis,  quod  quando¬ 
que  est  forma,  quandoque  aliquid  aliud. 
Principium  etiam  in  speculativis  semper 
oportet  esse  necessarium;  in  operativis 
autem  quandoque  quidem  est  necessa¬ 
rium,  quandoque  autem  non ;  necessa¬ 
rium  est  enim  hominem  velle  felicitatem 
ut  finem,  non  necessarium  autem  velle 
domus  aedificationem.  Similiter  in  de¬ 
monstrativis  semper  posteriora  ad  priora 
de  necessitate  sequuntur ;  non  autem  in 
operativis  semper,  sed  tunc  solum  quando 
ad  finem  non  nisi  per  hanc  viam  perve¬ 
niri  potest :  sicut  necessarium  est  volenti 
aedificare  domum  quod  quaerat  ligna; 
sed  quod  quaerat  abietina  ligna,  hoc  ex 
simplici  voluntate  ipsius  dependet,  non 
autem  ex  ratione  domus  aedificandae.  Sic 
igitur  quod  Deus  suam  bonitatem  amet, 
hoc  necessarium  est;  sed  ex  hoc  non  ne¬ 
cessarium  sequitur  quod  per  creaturas 
repraesentetur,  cum  sine  hoc  divina  boni¬ 
tas  sit  perfecta.  Unde  quod  creaturae  in 
esse  producantur,  etsi  ex  ratione  divinae 
bonitatis  originem  habeat,  tamen  ex  sim¬ 
plici  Dei  voluntate  dependet.  Supposito 
autem  quod  Deus  creaturis  suam  bonita¬ 
tem  communicare,  secundum  quod  est 
possibile,  velit  per  similitudinis  modum; 
ex  hoc  rationem  accipit  quod  sint  crea¬ 
turae  diversae  ;  non  autem  ex  necessitate 
sequitur  quod  secundum  hanc  vel  illam 
perfectionis  mensuram,  aut  secundum 
hunc  vel  illum  numerum  rerum.  Suppo¬ 
sito  autem  ex  divina  voluntate,  quod  hunc 
numerum  in  rebus  statuere  velit,  et  hanc 
unicuique  rei  perfectionis  mensuram,  ex 
hoc  rationem  accipit  quod  habeat  formam 
talem  et  materiam  talem.  Et  similiter  in 
omnibus  patet.  —  3.  c.  Gent.  c.  97. 

Ex  quibus  manifestum,  quod  diversi¬ 
tatis  et  ordinis  rerum  datur  ratio,  et  quod 
unus  ordo  est  ratio  alterius. 

Ad  prirmim  ergo  dicendum,  quod  non 
est  inconveniens  unum  ordinem  esse  sub 
alio  :  sicut  manifeste  videmus  quod  in 
politicis  triplex  ordo  invenitur,  et  unus 


sub  alio  continetur  et  ex  ipso  rationem 
sui  accipit.  Primus  est  principum  ad  sub¬ 
ditos,  secundus  subditorum  ad  invicem, 
tertius  est  domesticorum  :  sicut  patris 
ad  filium,  uxoris  ad  virum,  et  domini 
ad  servum;  et  tertius  est  propter  secun¬ 
dum  et  secundus  propter  primum  ;  —  et 
non  sequitur  esse  processum  in  infinitum 
in  ordinibus  rerum,  sed  tantum  esse 
unum  ordinem  qui  non  alium  supra  se 
habet,  et  cujus  ratio  non  aliunde  desu¬ 
mitur  quam  ex  fine  ultimo,  ad  quem 
ceteri  referuntur,  licet  non  immediate.  — 
1.  Polit.  1.  1  ;  cf.  la  236,  q.  104,  a.  4,  c. 

Ad  secundum  dicendum,  quod  in  rebus 
ordinatis  alicui  tripliciter  aliquid  <c  con¬ 
venire  )>  dicitur,  scilicet  per  proprieta¬ 
tem,  per  excessum  et  per  participatio¬ 
nem.  Per  proprietatem  autem  dicitur  ali¬ 
quid  convenire  alicui  rei,  quod  adaequatur 
et  proportionatur  naturae  ipsius ;  per  exces¬ 
sum  autem,  quando  illud  quod  attribuitur 
alicui,  est  minus  quam  res  cui  attribuitur; 
sed  tamen  convenit  illi  rei  per  quendam 
excessum  ;  per  participationem  autem, 
quando  illud  quod  attribuitur  alicui,  non 
plenarie  invenitur  in  eo,  sed  deficienter. 
Sic  ergo  licet  ea,  quae  conveniunt  alicui 
ordini  vel  iis  quae  sunt  in  aliquo  ordine, 
per  proprietatem,  non  possint  dici  de  iis 
quae  sunt  in  alio  genere  ordinis,  per  pro¬ 
prietatem,  possunt  tamen  dici  vel  per  ex¬ 
cessum  vel  per  participationem :  sicut  ea 
quae  dicuntur  de  elementis  per  proprieta¬ 
tem,  dicuntur  de  coelis  per  excessum  ;  quae 
vero  dicuntur  de  coelis  per  proprietatem, 
dicuntur  de  elementis  per  participatio¬ 
nem.  Et  haec  convenientia  sufficit  ad  hoc 
quod  ea  quae  sunt  diversi  ordinis,  sibi 
subordinentur,  immo  facit  inter  illa  ordi¬ 
nem.  —  la,  q.  108,  a.  5,  c.  —  Eodem 
redit  quod  dicitur  in  lib.  de  Causis  (pro- 
pos.  12),  quod  causatum  est  in  causa 
per  modum  causae,  et  causa  in  causato 
per  modum  causati ;  —  et  quod  dicit  Pro¬ 
culus  distinguens,  quod  tripliciter  aliquid 
de  aS^quo  dicitur  :  uno  modo  causaliter, 
sicut  calor  de  sole ;  alio  modo  essentiali¬ 
ter  sive  naturaliter,  sicut  calor  de  igne ; 

tertio  modo  secundum  quandam  postha- 
bilionem,  id  est  consecutionem  sive  par¬ 
ticipationem,  quando  scilicet  aliquid  non 
plene  habetur,  sed  posteriori  modo  et 
particulariter,  sicut  calor  invenitur  in 
corporibus  mixtis.  Sic  ergo  illud,  quod 
est  essentialiter  in  primo,  est  participa- 
tive  in  secundo  et  tertio;  quod  autem 
est  essentialiter  in  secundo,  est  in  primo 
quidem  causaliter,  et  in  ultimo  partici- 
pative;  quod  vero  est  essentialiter  in  ter¬ 
tio,  est  causaliter  in  primo  et  secundo.  — 
de  Causis  1.  12.  —  Et  per  hunc  modum 
omnia  sunt  in  omnibus  ordine  quodam. 

Ad  tertium  dicendum,  quod  multa  sunt 
in  mundo  quae  non  sunt  necessaria  ne¬ 
cessitate  absoluta,  sed  ex  suppositione 
sunt  necessaria,  ut  patet  ex  dictis  (in  c.). 


QUESTIO  XI  (1) 

*  DE  PASSIONIBUS  ENTIS  IN  COMMUNI. 

Post  considerationem  de  principiis  ex¬ 
ternis  entis  realis  sequitur  considerare 
de  passionibus  ejus;  et  primum  agemus 
de  illis  in  communi,  deinde  in  particulari. 

CIRCA  PRIMUM  QUiERUNTURQUATUOR: 

*  1.  Utrum  ens  habeat  passiones. 

*  3.  Utrum  passiones  entis  sint  tantum  tres, 
unum,  verum,  bonum. 

*  3.  Utrum  passiones  entis  se  habeant  per 
prius  et  posterius,  ut  immediate  post  ens 
sequatur  unum,  tum  vermn,  postea  bonum. 

*  4.  Utrum  passiones  entis  addant  enti  aliquid 
reale  positivum. 

ARTICULUS  I 

*  UTRUM  -ENS  HABEAT  PASSIONES. 

Videtur  quod  ens  non  habeat  passio¬ 
nes  :  — 

(1)  Edit.  Ticin:  «  Qusest.  4.  De  passionibus  entis 
in  communi.  —  Deinde  considerandum  est  de  pas¬ 
sionibus  entis;  et  primum  agemus  de  illis  in  com¬ 
muni,  deinde  in  particulari  ». 


—  METAPHYSICA 

1.  quia  in  omni  re  passio  est  aliud  ab 
essentia  illius,  et  est  posterius  illa  ordine 
generationis  et  perfectionis  (la  2ae,  q. 
2,  a.  6,  in  c.  ;  q.  83,  a.  2,  ad  3;  de 
Verit.  q.  21,  a.  1,  ad  10).  Sed  unum, 
verum,  bonum,  quae  dicuntur  passiones 
entis,  non  sunt  aliud  ab  ente;  dicit  enim 
Philosophus  4.  Melaphys.  {text.  3  ;  1.  3,  c. 
2),  quod  ens  et  unum  sunt  idem  et  una 
natura  :  ergo  ens  non  habet  passiones.  — 
4.  Metaphys.  1.  2  (1). 

2.  Praeterea,  passio  fluit  a  subjecto  per 
naturalem  resultantiam  (la,  q.  77,  a.  6, 
ad  1);  sed  quae  dicuntur  passiones  entis, 
non  fluunt  ab  ente  per  naturalem  resul¬ 
tantiam,  quia  haec  arguit  realem  distinc¬ 
tionem  et  pluralitatem  entitatum,  quarum 
una  est  causa  alterius,  ut  dictum  est  (in 
Logica  q.  6,  a.  2,  c.) ;  unum  vero,  bo¬ 
num  et  verum  non  distinguuntur  realiter 
ab  ente,  cum  non  addant  illi  ullam  natu¬ 
ram,  sed  solos  modos  generales  conse¬ 
quentes  omne  ens  :  ergo  ens  non  habet 
passiones.  —  de  Verit.  q.  1,  a.  1,  c. 

Sed  contra  est,  quod  Philosophus  (4. 
Metaphys.  text.  5;  1.  3,  c.  2)  docet  et  pro¬ 
bat,  quod  ens  habet  proprias  passiones. 
—  4.  Metaphys.  1.  4  (1). 

Respondeo  dicendum,  quod  sicut  nume¬ 
rus  in  quantum  hujusmodi  habet  proprias 
passiones,  ut  superfluum,  sequale,  com- 
mensuratum  et  hujusmodi,  quorum  quae¬ 
dam  insunt  alicui  numero  absolute,  ut 
par  et  impar,  quaedam  uni  per  compara¬ 
tionem  ad  alterum,  ut  aequale;  et  similiter 
substantia,  ut  corpus,  habet  proprias 
passiones,  puta  quantitatem,  ut  dictum 
est,  et  alia  hujusmodi;  ita  et  ens,  in 
quantum  ens,  habet  quasdam  proprias 
passiones,  quarum  consideratio  pertinet 
ad  Metaphysicam.  Cum  enim  haec  sit 
scientia  considerans  ens  ut  ens  tamquam 
proprium  subjectum,  ut  dictum  est  (su¬ 
pra  q.  1,  a.  6),  necesse  est,  cum  ad  scien¬ 
tiam  quamlibet  spectet  demonstrare  de 
suo  subjecto  proprias  illius  passiones,  quod 
ens  habeat  proprias  passiones.  Hae  vero 
sunt  unum,  verum,  bonum,  ut  commu¬ 
niter  asserunt  doctores,  eo  quod  suppo- 

nant  ens,  et  consequantur  illud  ad  mo¬ 
dum  passionum,  ut  dictum  est  (in  Logica 
q.  6,  a.  2  et  3).  —  4.  Metaphys.  1.  4  (1). 

Ad  primum  ergo  dicendum,  quod  pas¬ 
sio  vel  proprietas  rei  duplex  est, ut  dictum 
est  (in  Logica  q.  6,  a.  2  et  3) :  una  realis, 
altera  rationis.  Illa  realiter  distinguitur  a 
re,  cujus  est  passio,  et  illi  addit  naturam, 
cum  sit  reale  accidens  realis  subjecti. 
Haec  vero  non  distinguitur  nisi  secundum 
rationem,  sicut  similiter  non  addit  aliquid 
nisi  secundum  rationem.  Et  hoc  modo 
unum,  verum  bonum  sunt  passiones 
entis.  —  de  Verit.  q.  1,  a.  i,  c. ;  q.  21, 
a.  1,  c. 

Ad  secundum  dicendum,  quod  proprium 
secundum  rem  fluit  a  subjecto  per  natu¬ 
ralem  resultantiam  et  est  ejus  realis  effec¬ 
tus,  ut  dictum  est  (in  Logica  q.  6,  a.  2); 
at  passiones  entis  sunt  proprietates  secun¬ 
dum  rationem,  quae  consequuntur  genera¬ 
liter  ad  ens  primo  cadens  in  conceptio¬ 
nem  mentis.  —  Ibid. 

ARTICULUS  II 

*  UTRUM  PASSIONES  ENTIS  SINT  TANTUM  TRES, 
UNUM,  VERUM,  BONUM. 

Videtur  quod  passiones  entis  sint  plu- 
res  iribus. 

1,  Passiones  enim  entis  multiplicantur 
secundum  modos  generalis  entis  {de  Verit. 
q.  1,  a.  1,  c. ;  q.  21,  a.  1,  c.) ;  sed  h[ 
sunt  plures  tribus,  nam  praeter  unum, 
verum,  bonum,  est  etiam  res  et  aliquid  : 
ergo  passiones  entis  sunt  plures  tribus, 

2,  Praeterea,  nomine  passionum  intel- 
ligirnus  transcendentia,  quae  convertuntur 
cum  ente;  sed  haec  sunt  plura  tribus, 
puta  praedicta,  res  et  aliquid,  et  praeterea 
amabile  et  intelligibile  :  ergo  passiones 
entis  sunt  plures  tribus. 

Videtur  quod  sint  pauciores. 

3,  Passio  enim  convertitur  cum  suo 
subjecto,  unde  non  est  in  plus  quam 
subjectum;  sed  verum  non  convertitur 
cum  ente  :  tum  quia  verum  est  in  intel¬ 
lectu,  ens  vero  proprie  est  in  rebus  ;  tum 


quia  est  in  plus  quam  ens  ;  dicit  enim 
Philosophus  (4.  Metaphys.  text.  27 ;  1.  3, 
c.  7),  quod  verum  definientes  dicimus 
esse  quod  est,  aut  non  esse  quod  non  est. 
Ergo  verum  non  est  passio  entis.  —  de 
Verit.  q.  1,  a.  1,  arg.  7  ;  la,  q.  16,  a.  3, 
arg.  1. 

4.  Praeterea,  passio  non  est  prior  sub¬ 
jecto;  sed  verum  est  prius  quam  ens, 
quia  ens  non  intelligitur  nisi  sub  ratione 
veri  :  ergo  verum  non  est  passio  entis,  et 
sic  passiones  erunt  pauciores  quam  tres. 
—  la,  q.  16,  a.  3,  arg.  3. 

Sed  contra  est  auctoritas  Philosophi, 
qui  agens  de  passionibus  entis  4.  ef  6. 
(al.  3.  et  5.)  Metaphys.  agit  tantum  de 
uno,  vero,  bono.  —  4.  Metaphys.  1.  1 
sqq. ;  6.  Metaphys.  1.  ult. 

PvESPONDEO  DICENDUM,  qUOd  SeX  SUUt 

transcendentia  :  ens,  unum,  verum,  bo¬ 
num,  res,  aliquid,  quorum  tria  tantum 
suntp«ssm^ies  entis,  unum,  verum,  bonum. 
Cujus  numeri  sufficientia  ex  hoc  colligi 
potest,  quod  passio  entis  debet  addere 
aliquid  supra  ens,  ne  sit  omnino  synony¬ 
mum  nomen  entis  et  passionis  ejus.  Non 
possunt  autem  addere  aliquid  reale  posi¬ 
tivum,  nam  illud  necessario  deberet  esse 
ens.  Ergo  debent  addere  vel  quid  nega- 
tium  vel  quid  positivum  rationis  seu  per 
denominationem  vel  convenientiam  ad  ali¬ 
quid  extrinsecum.  Priori  autem  modo 
constituitur  passio  unius.,  quia  negatio 
divisionis  in  se,  quam  significat  unum, 
consequitur  omne  ens  secundum  se  et 
absolute  consideratum,  et  nulla  alia  nega¬ 
tio  est  quae  conveniat  enti  ut  ens  est. 
Posteriori  vero  modo  constituuntur  duae 
aliae  passiones :  una  per  respectum  et 
convenientiam  ad  intellectum,  puta  ve¬ 
rum,  alia  per  habitudinem  et  convenien- 
tam  ad  appetitum,  puta  bonum.  Reli¬ 
qua  vero  duo  transcendentia  non  sunt 
passiones,  sed  vel  ad  ipsum  ens  redu¬ 
cuntur,  ut  res,  quae  in  hoc  differt  ab 
ente,  quod  nomen  ens  proprie  significat 
esse  rei,  res  vero  quidditatem ;  vel  ad 
ipsas  passiones,  ut  aliquid,  quod  reducitur 
odunum;  nam  unum  exprimit  negatio- 

nem  divisionis  in  se,  aliquid  vero  nega¬ 
tionem  divisionis  ab  alio,  quae  oritur  ex 
intellectu  entis  et  unius.  Primum  enim 
quod  cadit  in  intellectum,  est  ens.  Secun¬ 
dum  vero  est  negatio  entis.  Ex  his  autem 
duobus  sequitur  tertio  intellectus  divi¬ 
sionis  ;  ex  hoc  enim  quod  aliquid  intelli- 
gitur  ens,  et  intelligitur  non  esse  hoc 
ens,  sequitur  in  intellectu  quod  sit  divi¬ 
sum  ab  eo.  Quarto  autem  sequitur  in 
intellectu  ratio  unius,  prout  scilicet  intel¬ 
ligitur  hoc  ens  non  esse  in  se  divisum. 
Quinto  autem  sequitur  in  intellectu  ratio 
divisionis  ab  alio,  atque  adeo  multitudi¬ 
nis,  prout  scilicet  intelligitur  hoc  ens 
divisum  ab  alio,  et  utrumque  ipsorum 
esse  in  se  unum.  —  de  Verit.  q.  1,  a.  1, 
c. ;  q.  21,  a.  1,  c.;  la,  q.  5,  a.  1  et  2; 
q.  11,  a.  1 ;  q.  16,  a.  3. 

Et  ex  his  patet  ad  primum. 

Ad  secundum  dicendum,  quod  intelligi- 
bile  et  amabile  reducuntur  ad  verum  et 
bonum;  eatenus  enim  est  aliquid  intelli- 
gibile  et  appetibile,  quatenus  est  verum 
et  bonum.  —  la,  q.  5,  a.  1  et  2;  q.  11, 
a.  1 ;  q.  16,  a.  3. 

Ad  tertium  dicendum,  quod  verum 
convertitur  cum  ente.  Et  ad  primam  pro¬ 
bationem  dicendum,  quod  verum  et  est  in 
rebus  et  in  intellectu  ;  et  verum  quidem 
quod  est  in  rebus,  convertitur  cum  ente  se¬ 
cundum  substantiam  ;  sed  verum  quod  est 
in  intellectu,  convertitur  cum  ente  ut  ma- 
nifestativum  cum  manifestato.  Hoc  enim 
est  de  ratione  veri.  Quamvis  posset  dici, 
quod  etiam  ens  est  in  rebus  et  in  intellec¬ 
tu,  sicut  et  verum,  licet  verum  sit  prin¬ 
cipaliter  in  intellectu,  ens  vero  principa¬ 
liter  in  rebus;  et  hoc  accipit  propter  hoc, 
quod  verum  et  ens  ratione  differunt.  — 
la,  q.  16,  a.  3,  adi.  —  Ad  secundampvo- 
balionem  dicendum,  quod  quia  ens  aliquo 
modo  acceptum  dicitur  de  non  ente,  secun¬ 
dum  quod  non  ens  est  apprehensum  ab 
intellectu;  unde  in  4.  Metaphys.  {text.  2  ; 
1.  3,  c.  1)  dicit  Philosophus,  quod  negatio 
vel  privatio  entis  uno  modo  dicitur  ens ; 
et  Avicenna  dicit  in  principio  suae  Meta- 
physicce,  quod  non  potest  formari  enun- 

tialio  nisi  de  ente;  quia  oportet  illud,  de 
quo  propositio  formatur,  esse  apprehen¬ 
sum  ab  intellectu ;  —  ideo  verum  non  est 
in  plus  quam  ens,  quia  omne  verum  est 
aliquo  modo  ens.  —  de  Verit.  q.  1,  a.  1, 
ad  7. 

Ad  quartum,  dicendum,  quod,  cum 
dicitur,  quod  ens  non  potest  apprehendi 
sine  ratione  veri,  hoc  potest  dupliciter 
intelligi  :  uno  modo  ita,  quod  non  appre¬ 
hendatur  ens,  nisi  ratio  veri  consequatur 
apprehensionem  entis  ;  et  sic  locutio 
habet  veritatem.  Alio  modo  posset  sic 
intelligi,  quod  ens  non  posset  sic  appre¬ 
hendi,  nisi  apprehenderetur  ratio  veri ; 
et  hoc  falsum  est.  Sed  verum,  non  potest 
apprehendi,  nisi  apprehendatur  ratio  entis, 
quia  ens  cadit  in  rationem  veri.  Et  est 
simile,  sicut  si  comparemus  intelligibile 
ad  ens.  Non  enim  potest  intelligi  ens, 
quin  ens  sit  intelligibile.  Sed  tamen 
potest  intelligi  ens  ita,  quod  non  intelli- 
gatur  ejus  intelligibilitas.  Et  similiter  ens 
intellectum  est  verum,  non  tamen  intel- 
ligendo  ens  intelligitur  verum.  —  la,  q. 
16,  a.  3,  ad  3. 

ARTICULUS  III 

*  UTRUM  UNUM,  VERUM  ET  BONUM  SE  HABEANT 
PER  PRIUS  ET  POSTERIUS,  UT  IMMEDIATE 
POST. ENS  SEQUATUR  UNUM,  TUM  VERUM, 
DEINDE  BONUM. 

Videtur  quod  verum  et  bonum  non  ita 
se  habeant  inter  se  respectu  entis,  ut 
post  ens  immediate  sequatur  unum,  tum 
verum,  deinde  bonum,  sed  e  contra,  post 
ens  et  unum,  immediate  sequatur  bonum, 
deinde  verum. 

1.  Quod  enim  est  universalius,  secun¬ 
dum  rationem  prius  est,  ut  patet  per 
Philosophum  1.  Phys.  {text.  3  et  4  ;  c.  1); 
sed  bonum  est  universalius  quam  ens, 
(juia  divinum  esse  extendit  se  tantum  ad 
entia,  quae  esse  participant,  bonum  autem 
extendit  se  ad  non  entia,  quae  etiam  ad 
esse  vocat  (1.  Sent.  dist.  8,  q.  1,  a.  3, 
arg.  2) ;  et  quam  verum,  nam  verum  est 

quoddam  bonum,  scilicet  intellectus.  Ergo 
bonum  est  prius  secundum  rationem 
quam  verum.  —  la,  q.  16,  a.  4,  arg.  1 ; 
de  Verit.  q.  21,  a.  3,  arg.  4 ;  1.  Sent.  1.  c. 

2.  Praeterea,  bonum  est  in  rebus, 
verum  in  compositione  et  divisione  intel¬ 
lectus  ;  sed  ea  quaesunt  in  re,  sunt  priora 
his  quae  sunt  in  intellectu  :  ergo  prius  est 
secundum  rationem  bonum  quam,  verum. 

—  la,  1.  c.  arg.  2 ;  de  Verit.  1.  c.  arg.  1. 

3.  Praeterea,  prius  est  aliquid  in  se 
perfectum  secundum  rationem,  quam  sit 
alterius  perfectivum;  sed  bonum  dicitur 
aliquid  in  quantum  est  in  se  perfectum, 
verum  autem  in  quantum  est  perfecti¬ 
vum  alterius  :  ergo  bonum  est  prius  quam 
verum.  —  De  Verit.  1.  c.  arg.  2. 

4.  Praeterea,  bonum  dicitur  per  ordi¬ 
nem  ad  causam  finalem,  verum  autem  in 
ordine  ad  causam  formalem :  sed  causa 
finalis  est  prior  causa  formali  ad  quam 
spectat  verum,  quia  est  causa  causarum; 
ergo  bonum  est  prius  secundum  rationem 
quam  verum.  —  Ibid.  arg.  3. 

5.  Praetereo,  quaecunque  sunt  aequalis 
simplicitatis,  unum  non  est  prius  altero  ; 
sed  ens,  unum,  verum,  bonum  sunt  aequa¬ 
lis  simplicitatis;  nam  convertuntur  ad 
invicem  :  ergo  unum,  verum,  bonum  non 
S3  habent  in  ordine  ad  ens  per  prius  et 
posterius.  —  1.  Sent.  1.  c.  arg.  3. 

Sed  contra  :  1.  Bonum  est  perfectivum 
affectus,  verum  autem  intellectus ;  intel¬ 
lectus  autem  naturaliter  praecedit  affec¬ 
tum  :  ergo  et  verum  bonum.  —  De  Verit. 
q.  21,  a.  3,  arg.  1.  Sed  contra. 

2.  Praeterea,  quanto  aliquid  est  imma¬ 
terialius,  tanto  est  prius;  sed  verum  est 
immaterialius  quam  bonum,  quia  bonum 
in  rebus  naturalibus  invenitur,  verum 
autem  solum  in  mente  immateriali  : 
ergo  verum  est  materialiter  prius  bono. 

—  Ibid.  arg.  2. 

3.  Praeterea,  quod  est  in  pluribus,  est 
prius  secundum  rationem  ;  sed  verum  est 
in  quibusdam,  in  quibus  non  est  bonum, 
scilicet  in  mathematicis  :  ergo  verum  est 
prius  quam  bonum.  —  la,  q.  16,  a.  4, 
arg.  Sed  contra. 


Respondeo  dicendum,  quod  tam  verum 
quam  bonum,  sicut  dictum  est  (in  arg.  1. 
Sed  contra),  habent  rationem  perfectivo- 
rum  seu  perfectionum.  Ordo  autem  inter 
perfectiones  aliquas  potest  attendi  dupli¬ 
citer  :  uno  modo  ex  parte  ipsarum  per¬ 
fectionum,  alio  modo  ex  parte  perfectibi- 
lium.  Considerando  ergo  verum  et  bonum 
secundum  se  et  absolute,  sic  verum  est 
prius  bono  secundum  rationem  {de  Verit. 
q.  21,  a.  3,  c.).  Quod  ex  tribus  apparet  : 
primo  quidem  ex  hoc  quot  verum  pro¬ 
pinquius  se  habet  ad  ens,  quod  est  prius 
quam  bonum.  Nam  verum  respicit  ipsum 
esse  simpliciter  et  immediate  ;  ratio  autem 
boni  consequitur  esse,  secundum  quod  est 
aliquo  modo  perfectum ;  sic  enim  appeti¬ 
bile  est.  Secundo  apparet  ex  hoc  quod 
cognitio  naturaliter  praecedit  appetitum  ; 
unde  cum  verum  respiciat  cognitionem, 
bonum  autem  appetitum,  prius  erit  ve¬ 
rum  quam  bonum  secundum  rationem 
(la,  q.  16,  a.  4,  c.).  Tertio  manifestum 
est  ex  hoc  quod  cum  verum  sit  perfecti¬ 
vum  alicujus  secundum  rationem  speciei, 
bonum  autem  non  solum  secundum  ratio¬ 
nem  speciei,  sed  secundum  esse,  quod 
habet  in  re;  plura  includit  in  se  ratio 
boni  quam  ratio  veri,  cum  (1)  veri  ratio 
ex  apprehensione  intellectus  perficiatur 
et  se  habeat  quodammodo  per  additionem 
ad  illa.  Et  sic  bonum  praesupponit  verum; 
verum  autem  praesupponit  unum,  cum 
veri  ratio  ex  apprehensione  intellectus 
perficiatur,  unumquodque  autem  intelli- 
gibile  est  in  quantum  est  unum;  qui 
enim  non  intelligit  unum,  nihil  intelligit, 
ut  dicit  Philosophus  5.  Metaphys.  {text. 
12 ;  1.  4,  c.  6).  —  de  Verit.  I.  c. 

Unde  istorum  nominum  transcenden¬ 
tium  talis  est  ordo,  si  secundum  se  con¬ 
siderentur,  quod  post  ens  est  unum, 
deinde  verum,  tum  bonum.  Si  autem  atten¬ 
datur  ordo  inter  bonum  et  verum  ex  parte 
perfectibilium,  sic  bonum  est  naturaliter 
prius  quam  verum  duplici  rationi  :  primo, 

(1)  Al.  «  ratio  veri,  et  se  habet  quodammodo  per 
additionem  ad  illa.  Et  sic  bonum..  ». 

quia  perfectio  boni  ad  plura  se  extendit 
quam  perfectio  veri.  A  vero  enim  nata 
sunt  perfici  tantum  illa,  quae  possunt  ali¬ 
quod  ens  percipere  in  se  ipsis,  vel  in  se 
ipsis  habere  secundum  suam  rationem, 
et  non  secundum  illud  esse,  quod  ens 
habet  in  se  ipso.  Et  hujusmodi  sunt  solum 
ea,  quae  immaterialiter  aliquid  recipiunt, 
et  sunt  cognoscitiva ;  species  enim  lapidis 
est  in  anima,  non  autem  secundum  esse, 
quod  habet  in  lapide.  Sed  a  bono  nata 
sunt  perfici  illa,  quae  secundum  esse 
materiale  aliquid  recipiunt,  cum  ratio 
boni  in  hoc  consistat,  quod  aliquid  sit 
perfectivum  tam  secundum  rationem  spe¬ 
ciei  quam  secundum  esse,  ut  prius  dic¬ 
tum  est.  Et  ideo  omnia  appetunt  bonum, 
sed  non  omnia  cognoscunt  verum ;  in 
utroque  enim  ostenditur  habitudo  perfec- 
libilis  ad  perfectionem,  quae  est  bonum 
et  verum,  scilicet  in  appetitu  boni  et 
cognitione  veri.  Secundo,  quia  illa,  quae 
nata  sunt  perfici  bono  et  vero,  per  prius 
perficiuntur  bono  quam  vero.  Ex  hoc  enim 
quod  participant  esse,  perficiuntur  bono, 
ut  dictum  est ;  ex  hoc  autem  quod  cogno¬ 
scunt  aliquid,  perficiuntur  vero ;  cognitio 
autem  est  posterior  quam  esse  :  unde  et 
in  hac  consideratione  ex  parte  perfectibi- 
lium  bonum  praecedit  verum.  —  de  Verii. 
1.  c. 

Ad  primum  ergo  dicendum,  quod  du¬ 
pliciter  potest  bonum  comparari,  vel  ad 
ens  vel  ad  reliquas  passiones  entis.  Si 
comparetur  primo  modo,  bonum  est  com¬ 
munius  ente,  non  secundum  ambitum 
praedicationis,  nam  sic  cum  illo  converti¬ 
tur;  sed  secundum  rationem  causalitatis. 
Causalitas  enim  efficientis  et  exemplaris 
extenditur  tantum  ad  ea,  quae  participant 
formam  actu  suae  causae  exemplaris.  Sed 
causalitas  finis  extenditur  etiam  ad  ea, 
quae  nondum  participant  formam,  quia 
etiam  imperfecta  desiderant  et  tendunt  in 
finem,  nondum  participantia  rationem 
finis,  quia  sunt  in  via  ad  illum.  —  1. 
Sent.  dist.  8,  q.  1,  a.  3,  ad  2.  — Si  vero 
comparetur  secundo  modo,  dicendum,  quod 
voluntas  et  intellectus  mutuo  se  inclu- 

dunt;  nam  intellectus  intelligit  volunta¬ 
tem,  et  voluntas  vult  intellectum  intelli- 
gere.  Sic  ergp  inter  illa  quae  ordinantur 
ad  objectum  voluntatis,  continentur  etiam 
ea  quae  sunt  intellectus,  et  e  converso. 
Unde  in  ordine  appetibilium  bonum  se 
habet  ut  universale  et  verum  ut  particu¬ 
lare;  in  ordine  autem  intelligibilium  est 
e  converso.  Ex  hoc  ergo  quod  verum  est 
quoddam  bonum,  sequitur  quod  bonum 
sit  prius  in  ordino  appetibilium  et  per- 
fectibilium,  non  autem  quod  sit  prius 
simpliciter.  —  la,  q.  16,  a.  4,  ad  1 ;  de 
Verit.  q.  21,  a.  3,  ad  4. 

Ad  secundum  dicendum,  quod  secun- 
dunUhoc  est  aliquid  prius  ratione,  quod 
cadit  prius  in  intellectum.  Intellectus 
autem  per  prius  apprehendit  ipsum  ens, 
et  secundario  apprehendit  se  intelligere 
ens,  et  tertio  apprehendit  se  appetere 
ens.  Unde  primo  est  ratio  entis,  secundo 
ratio  veri,  tertio  ratio  boni ;  licet  bo¬ 
num  sit  in  rebus.  —  la,  1.  c.  ad  2.  — 
Vel  dic,  quod  ratio  illa  procedit  de  or¬ 
dine  veri  et  boni  ex  parte  appetibi¬ 
lium  (Ij,  non  autem  ex  parte  ipsius  veri 
et  boni;  mens  enim  sola  est  perfeclibi- 
lis  Vero,  sed  omnis  res  est  perfectibilis 
bono.  —  de  Verit.  1.  c.  ad  1. 

Ad  tertium  dicendum,  quod  bonum  non 
solum  habet  rationem  perfecti,  sed  etiam 
perfectivi,  ut  dictum  est  (in  c.)  ;  et  ideo 
ratio  non  sequitur.  —  Ibid.  ad  2. 

Ad  quartum  dicendum,  quod  finis  est 
prior  in  causando  quam  aliqua  aliarum 
causarum  ;  causatum  autem  perficitur 
per  suam  causam.  Unde  ratio  ista  proce¬ 
dit  secundum  ordinem  perfectibilis  ad 
perfectionem,  in  quo  bonum  est  priuS; 
Sed  absolute  considerando  formam  et 
finem,  cum  ipsa  Sp  rma  sit  finis,  prior  est 
ipsa  forma  in  se  considerata,  quam  secun¬ 
dum  quod  est  alterius  finis;  ratio  autem 
veri  ex  ipsa  specie  contingit,  prout  est 
intellecta  sicut  est.  —  Ibid.  ad  3. 

Ad  quintum  dicendum,  quod  unum, 
verum,  bonum,  et  ens  convertuntur 

(1)  Al.«  perfectibilium 

secundum  suppositum  considerata  ;  sed 
tamen  secundum  intentionem  ens  est 
simplicius  et  prius  aliis.  —  1.  Sent.  dist. 
8,  q.  1,  a  3,  ad  3.  —  Cujus  ratio  est, 
quia  ens  includitur  in  intellectu  aliorum, 
non  e  contra.  Primum  enim  quod  cadit 
in  imaginationem  intellectus,  est  ens, 
sine  quo  nihil  potest  apprehendi  ab  in¬ 
tellectu  :  sicut  primum  quod  cadit  in 
credulitatem  intellectus,  sunt  dignitates, 
et  praecipue  ista :  contradictoria  non  esse 
simul  vera.  Unde  omnia  alia  includuntur 
quodammodo  in  ente  unite  et  indistinc¬ 
te  (1)  sicut  in  principio.  Ceterum  unum, 
verum,  bonum,  addunt  supra  ens  non 
quidem  naturam  aliquam,  sed  rationem. 
Sed  unum  rationem  indivisionis  ;  et 
propter  hoc  est  propinquissimum  ad  ens, 
quia  addit  tantum  negationem.  Verum  au¬ 
tem  est  bonum  addunt  relationem  quan- 
dam  ;  sed  bonum  relationem  ad  finem ; 
verum  autem  relationem  ad  formam 
exemplarem :  ex  hoc  enim  unumquodque 
verum  dicitur,  quod  imitatur  exemplar 
divinum ;  vel  relationem  ad  virtutem  co- 
gnoscitivam  :  dicimus  enim  verum  au¬ 
rum  esse  ex  eo,  quod  habet  formam  auri, 
quam  demonstrat,  et  sic  fit  verum  judi¬ 
cium  de  ipsa.  Si  autem  considerentur 
secundum  rationem  causalitatis,  sic  bo¬ 
num  est  prius :  quia  bonum  habet  ratio¬ 
nem  causae  finalis,  esse  autem  habet 
rationem  causae  exemplaris  et  effectivae 
tantum  in  Deo ;  finis  autem  est  prima 
causa  in  ratione  causalitatis.  —  1.  Sent. 
dist.  8,q.  1,  a.  3,  c. 

ARTICULUS  IV 

UTRUM  PASSIONES  ENTIS  ADDANT  ENTI  ALI¬ 
QUID  REALE  POSITIVUM. 

Videtur  quod  passiones  entis  addant 
aliquid  reale  positivum  enti. 

1.  Quae  enim  in  Deo  ratione  distinguun¬ 
tur,  in  creatis  distinguuntur  realiter,  et 
per  consequens  sunt  quid  reale  positivum  ; 

(1)  Al.  «  distincto  ». 


sed  ens,  unum,  verum  bonum  in  Deo  ra¬ 
tione  distinguuntur :  ergo  in  creatis  rea¬ 
liter  distinguentur  ;  et  sic  hae  passiones 
addent  enti  quid  reale  positivum.  ~  de 
Verit.  q.  1,  a.  1,  arg.  b.  Sed  contra. 

2.  Praeterea,  scientia  realis  demonstrat 
reales  passiones  de  subjecto,  ut  dictum 
est  (in  Logica  q.  6)  ;  sed  Metaphysica  est 
scientia  realis  :  ergo  cum  demonstret  de 
ente  reali  unum,  verum,  bonum  tam¬ 
quam  proprias  ejus  passiones,  hae  erunt 
reales,  et  quid  reale  positivum  addent 
enti. 

3.  Praeterea,  unum,  verum,  bonum 
significant  generales  quosdam  modos 
entis,  quos  non  significat  nomen  ipsius 
entis,  ut  dictum  est  (a.  1).  Sed  tales  modi 
sunt  quid  reale;.  nam  a  parte  rei,  nullo 
cogitante  intellectu,  ens  est  unum,  ve¬ 
rum,  bonum  ;  et  de  bono  dicit  Philoso¬ 
phus  6.  Metaphys.  (text.  8  ;  1.  5,  c.  3), 
quod  est  in  rebus.  Ergo  passiones  entis 
addunt  supra  ens  quid  reale»  —  6.  Meta¬ 
phys.  1.  4. 

4.  Praeterea,  si  unum,  verum,  bonum 
non  addunt  supra  ens  quid  reale  positi¬ 
vum,  idem  esset  dicere  unum,  verum, 
bonum,  et  ens.  Sed  nugatorie  dicitur  ens 
ens;  ergo  nugatio  esset  dicere  ens  unum, 
ens  verum,  et  ens  bonum  ;  quod  est  fal¬ 
sum.  Ergo  addunt  passiones  entis  supra 
ens  quid  reale  positivum.  —  la,  q.  11, 
a.  1,  arg.  3. 

Sed  contra  est  :  1.  quod  si  passiones 
entis  adderent  quid  reale  supra  ens,  da¬ 
retur  processus  in  infinitum.  Nam  cum 
unumquodque  sit  unum,  verum,  bonum, 
et  ens;  de  illo  quod  addunt  enti,  dici  po¬ 
test  ens;  et  ita  de  illo  potest  quaeri,  quo¬ 
modo  sit  unum:  vel  per  quid  reale  addi¬ 
tum,  vel  non.  Si  primum,  rursum  de  illo 
addito  potest  fieri  quaestio;  et  sic  erit 
procedere  in  infinitum  ;  hoc  autem  est 
impossibile.  Ergo  necesse  est  dare  secun¬ 
dum,  nimirum  passiones  entis  non  addere 
supra  ens  quid  reale  positivum.  —  4. 
Metaphys.  1.  2  (1). 

2.  Praeterea,  in  hoc  distinguitur  unum 
quod  est  principium  numeri,  et  unum 

quod  est  passio  entis,  quod  illud  supra 
ens  in  communi  et  supra  substantiam 
addit  quid  reale  positivum,  non  autem 
hoc  (4.  Metaphys.  1.  2,  ol.  i);  sed  eadem 
est  ratio  unius,  veri  et  boni  per  compa¬ 
rationem  ad  ens  :  ergo  passiones  entis 
non  addunt  supra  ens  quid  reale  positi¬ 
vum. 

Respondeo  DiCEiVDUM,  quod  passiones 
entis  dicunt  in  recto  et  materialiter  ean¬ 
dem  naturam,  quam  dicit  ens,  in  obli¬ 
quo  vero  et  formali  ter  dicunt  et  addunt 
vel  negationem  vel  denominalionem  rela¬ 
tivam  ad  aliquid  extrinsecum.  — Ad  cujus 
evidentiam  sciendum,  quod  tripliciter  po¬ 
test  aliquid  supra  alterum  addere :  uno 
modo,  quod  addat  aliquam  rem,  quae  sit 
extra  essentiam  illius  rei,  cui  dicitur  addi; 
sicut  album  addit  supra  corpus,  quia  es¬ 
sentia  albedinis  addit  supra  essentiam  cor¬ 
poris.  Alio  modo  dicitur  aliquid  addi 
supra  alterum  per  modum  contrahendi 
et  determinandi  :  sicut  homo  addit  ali¬ 
quid  supra  animal,  non  quidem  ita,  quod 
sit  in  homine  alia  res,  quae  sit  penitus 
extra  essentia  animalis ;  alias  oporteret 
dicere,  quod  non  totum  quod  est  homo, 
esset  animal,  sed  quia  id  quod  determi¬ 
nate  et  actualiter  continetur  in  ratione 
hominis,  implicite  ct  quasi  potentialiter 
continetur  in  ratione  animalis :  sicut  est 
de  ratione  hominis  quod  habeat  animam 
rationalem:  et  de  raliohe  animalis  est 
quod  habeat  animam,  non  determinando 
ad  rationalem  vel  non  rationalem ;  ista 
tamen  determinatio,  ratione  cujus  homo 
super  animal  addere  dicitur,  in  aliqua  re 
fundatur.  Tertio  modo  dicitur  aliquid 
addere  super  alterum  secundum  rationem 
tantum,  quando  scilicet  aliquid  est  de 
ratione  unius  quod  non  est  de  ratione 
alterius  ;  quod  tamen  nihil  est  in  rerum 
natura,  sed  in  ratione  tantum,  sive  per 
illud  contrahatur  id,  cui  dicitur  addi, 
sive  non.  Caecum  enim  addit  aliquid  supra 
hominem,  scilicet  caecitatem,  quae  non  est 
aliquod  ens  in  natura,  sed  rationis  tan¬ 
tum,  secundum  quod  ens  comprehendit 
privationes  ;  et  per  hoc  homo  contrahitur. 

non  enim  omnis  homo  caecus  est ;  sed 
cum  dicimus  talpam  caecam,  non  fit  per 
hoc  additum  aliqua  contractio.  —  de 
Verit.  q.  21,  a.  1,  c.  —  Non  autem  potest 
esse  quod  super  ens  universale  aliquid 
addat  aliquid  primo  modo,  quamvis  illo 
modo  possit  fieri  aliqua  additio  super 
aliquod  ens  particulare ;  nulla  enim  res 
naturae  est  quae  sit  extra  essentiam 
entis  universalis,  quamvis  aliqua  sit  extra 
essentiam  hujus  entis.  Secundo  autem 
modo  inveniuntur  aliqua  addere  supra 
ens,  quia  ens  contrahitur  per  decem 
genera,  quorum  unumquodque  addit  ali¬ 
quid  super  ens;  non  quidem  aliquod  acci¬ 
dens,  vel  aliquam  differentiam,  quae  sit 
extra  essentiam  entis,  sed  determinatum 
modum  essendi,  qui  fundatur  in  ipsa 
essentia  rei.  Sic  autem  unum,  verum, 
bonum  non  addunt  aliquid  supra  ens, 
cum  haec  aequaliter  dividantur  in  decem 
genera,  ut  ens,  ut  expresse  de  bono 
patet  in  1.  Eth.  (c.  6,  ol.  4) ;  et  ideo  opor¬ 
tet  quod  vel  nihil  addant  super  ens, 
vel  si  addunt,  quod  sit  in  ratione  tantum; 
si  enim  adderetur  aliquid  reale,  oporteret 
quod  per  rationem  unius  vel  boni  vel 
veri  contraheretur  ens  ad  aliquod  spe¬ 
ciale  genus.  Cum  autem  ens  sit  id,  quod 
primo  cadit  in  contemplationem  mentis, 
ut  dicit  Avicenna  ;  oportet  quod  omne 
aliud  (illud)  nomen  vel  sit  synonymum 
enti,  quod  de  imo,  vero,  bono  dici  non 
potest,  cum  non  nugatorie  dicatur  ens 
unum,  ens  verum,  ens  bonum ;  vel  addant 
aliquid  ad  minus  secundum  rationem  ;  et 
sic  oportet  quod  praedictae’ passiones,  ex 
quo  non  contrahunt  ens,  addant  aliquid 
super  ens,  quod  sit  rationis  tantum.  Id 
autem  quod  est  rationis  tantum,  non  po¬ 
test  esse  nisi  duplex,  scilicet  negatio,  vel 
aliqua  relatio. — Ibid.  —  Omnis  enim  posi¬ 
tio  absoluta  aliquid  in  rerum  natura  exi- 
stens  significat. 

Sic  ergo  supra  ens,  quod  est  prima 
conceptio  intellectus,  unum  addit  id  quod 
est  rationis  tantum,  scilicet  negationem  ; 
dicitur  enim  unum  quasi  ens  indivisum. 
Sed  verum  et  bonum  positive  dicuntur ; 

unde  addere  non  possunt  nisi  relationem 
quae  sit  rationis  tantum.  Jlla  nuiemrelatio 
secundum  Philosophum  in  5.  Metaphys. 
{texi,  20  \  l.  4,  c.  15)  dicitur  esse  rationis 
tantum,  secundum  quam  referri  dicitur 
id  quod  non  dependet,  ad  id  quod  refertur, 
sed  e  converso  :  cum  ipsa  relatio  sit  quae¬ 
dam  dependentia,  sicut  patet  in  scientia  et 
scibili.  Scientia  enim  dependet  a  scibili, 
sed  non  contra  ;  unde  relatio,  qua  scien¬ 
tia  refertur  ad  scibile,  est  realis  ;  relatio 
vero,  qua  scibile  refertur  ad  scientiam,  est 
rationis  tantum  :  dicitur  enim  scibile 
referri  ad  scientiam  secundum  Philoso¬ 
phum  (1.  c. ;  cf.  6.  Metaphys,  text,  4  sqq.  ; 
al.  1.  5,  c.  2),  non  quia  ipsum  referatur, 
sed  quia  aliud  refertur  ad  ipsum.  Et  ita 
est  in  omnibus  aliis,  quae  se  habent  ut 
mensura  et  mensuratura,  vel  perfectivum 
et  perfectibile.  —  Ibid, 

Oportet  igitur  quod  verum  et  bonum 
super  intellectum  entis  addant  respectum 
perfecti  vi.  In  quolibet  autem  ente  est  duo 
considerare,  scilicet  ipsam  rationem  spe¬ 
ciei  et  ipsum  esse  quo  aliquid  aliud  sub¬ 
sistit  in  specie  illa.  Et  sic  aliquod  ens 
potest  esse  perfectum  dupliciter :  uno 
modo  secundum  rationem  speciei  tantum. 

Et  sic  ab  ente  perficitur  intellectus,  qui 
perficitur  per  rationem  entis;  nec  tamen 
ens  est  in  eo  secundum  esse  naturale. 
Et  ideo  hunc  modum  perficiendi  addit 
verum  supra  ens.  Verum  enim  est  in 
mente,  ut  Philosophus  dicit  in  6.  Meta¬ 
phys,  {text.  8  ;  1.  5,  c.  3)  ;  et  unumquod¬ 
que  ens  in  tantum  dicitur  verum,  in 
quantum  conformatum  est  vel  conforma- 
bile  intellectui ;  et  ideo  omnes  recte  de¬ 
finientes  verum  ponuntin  ejus  definitione 
intellectum.  Alio  modo  ens  est  perfecti¬ 
vum  alterius  non  solum  secundum  ratio¬ 
nem  speciei,  sed  etiam  secundum  esse, 
quod  habet  in  rerum  natura.  Et  per  hunc 
modum  bonum  est  perfectivum ;  bonum 
enim  in  rebus  est,  ut  Philosophus  dicit 
in  6.  Metaphys.  {text.  8  ;  1.  5,  c.  3.)  — 
Ibid. 

Unde  manifestum  est,  quid  addant  pas¬ 
siones  entis  supra  ens* * 

Jd  primum  ergo  dicendum,  quod  licet 
imum,  verum,  bonum  magis  uniantur  in 
Deo,  quam  in  rebus  creatis  ;  non  tamen 
oportet,  ex  quo  in  Deo  ratione  distin¬ 
guuntur,  quod  in  rebus  creatis  realiter 
distinguatur.  Hoc  enim  contingit  de  illis, 
quae  non  habent  ex  ratione  sua  quod  sint 
unum  secundum  rem,  sicut  sapientia  et 
potentia,  quae  cura  in  Deo  sint  unum,  in 
creaturis  realiter  distinguuntur  ;  sed  ens, 
unum,  verum,  bonum  secundum  suam 
rationem  habent  quod  sint  unum.  Unde 
ubicunque  inveniuntur,  realiter  sunt 
unum,  quamvis  perfectior  sit  unitas  illius 
rei,  secundum  quam  uniuntur  in  Deo, 
quam  illius  rei,  secundum  quam  uniun¬ 
tur  in  creaturis.  —  de  Verit,  q.  1,  a.  U 
ad.  5  Sed  coritra. 

Ad  secundum  dicendum,  quod  quia 
ununij  verum,  bonum  dicunt  eandem 
naturam  cura  ente,  ut  dicit  Philosophus 
(4.  Metaphys  text.  2  sqq.  ;  1.  3,  c.  1),  licet 
superaddant  quid  rationis,  dicuntur  esse 
passiones  reales.  —  k.  Metaphys.  1.  1  et  2, 

Ad  tertium  dicendum,  quod  modi  illi 
generales  involvunt  naturam  entis,  et 
ratione  illius  sunt  quid  reale,  ut  dictum 
est  (ad  2). 

Ad  quartum  dicendum,  quod  ideo  non 
est  nugatio,  cum  dicitur  ens  unum  vel 
ens  verum  vel  ens  bonum,  quia  unum, 
verum,  bonum  addunt  aliquid  secundum 
rationem  supra  ens.  —  la,  q.  11,  a.  1, 
ad  3. 


QUJEISTIO  XII  (1). 

*  DE  UNO. 

Deinde  considerandum  est  de  passioni¬ 
bus  entis  in  particulari. 

Primum  autem  considerandum  erit  de 
uno,  tum  de  vero,  postremo  de  bono. 

(1)  Edit.  Ticin.  «  Qusest.  5.  De  uno...  Circa  pri¬ 
mum  quaeruntur  duo  :  1.  utrum  unum  sit  passio 
adaequata  enti,  seu  convertatur  cum  ente  ;  2.  utrum 
unum  supra  ens  addat  quid  positivum,  an  vero 
quid  negativum  ». 

META  PHYSICA 


CIRCA  PRIMUM  QU/ERUNTUR  QUATUOR: 

1.  Utrum  unum  dicatur  multipliciter. 

2.  Utrum  unum  sit  prima  passio  entis. 

*  3.  Utrum  unum  sit  passio  adeequata  enti,  seu 

convertatur  cum  ente. 

*  4.  Utrum  unum  supra  ens  addat  quid  posi¬ 
tivum. 

ARTICULUS  I 

UTRUM  UNUM  DICATUR  MULTIPLICITER. 

Videtur  quod  unum  non  dicatur  mul¬ 
tipliciter. 

1.  Multitudo  enim  destruit  unitatem; 
ergo  est  contra  rationem  unius,  quod  di¬ 
catur  multipliciter.  —  10.  Metaphys.  I.  4 
init.,  al.  1.  2. 

2.  Praeterea,  quod  de  aliquo  dicitur 
per  se,  illi  soli  convenit  ;  consequitur 
enim  principia  essentialia  ejus  {de  Pot.  q. 
10,  a.  4,  c.,  post  prine,);  sed  datur  ali¬ 
quid,  cui  convenit  esse  per  se  unum,  sci¬ 
licet  id  quod  est  maxime  et  proprie  unum : 
ergo  unum  non  dicitur  multipliciter. 

Sed  contra  auctoritas  Philosophi,  qui 
5.  Metaphys.  {lext.  7  usque  ad  12 ;  1.  4,  c.  6) 
ostendit,  quotupliciter  dicatur  unum  (1). 
—  5.  Metaphys.  1.  7  et  8  (6). 

Respondeo  dicendum,  quod  unum  ne¬ 
cessario  dicitur  multipliciter.  Et  primo 
quidem,  cum  ens  in  quantum  ens  sit 
unum,  ut  supra  (quaest.  praeced.,  a.  1  et 
2)  dictum  est,  necesse  est  quod  secundum 
quod  diversimode  dicitur  ens,  sic  etiam 
diversimode  dicatur  unum.  Ens  autem 
aliud  est  per  se,  aliud  per  accidens;  unde 
simili  modo  unum  aliud  est  per  se,  aliud 
per  accidens.  —  Per  accidens  autem  wuwm 
docet  Philosophus  considerare  primo  in 
terminis  singularibus  ;  et  hoc  dupliciter  : 
uno  modo  secundum  quod  accidens  com¬ 
paratur  ad  subjectum,  alio  modo  secun¬ 
dum  quod  unum  accidens  comparatur  ad 
aliud.  In  utroque  autem  istorum  tria  est 
accipere,  scilicet  unum  compositum  et 
duo  simplicia.  Si  enim  unum  per  acci- 

(1)  Paraphrasin  hujus  capitis  perspicuitate  insi¬ 
gnem  habes  apud  Silvestrum  Maurum  in  opere  su¬ 
pra,  pag.  84,  laudato. 


dens  accipiatur  secundum  comparationem 
accidentis  ad  subjectum,  sic  sunt  ista  tria : 
primum  est  Coriscus,  secundum  est  mu¬ 
sicus,  tertium  Coriscus  musicus.  Et  haec 
tria  sunt  unum  per  accidens;  nam  idem 
subjecto  est  Coriscus  et  musicus.  Et 
similiter,  quando  comparatur  accidens 
ad  accidens,  tria  est  accipere:  quorum 
primum  est  musicum,  secundum  est  ju¬ 
stum,  tertium  est  musicus  justus  Cori¬ 
scus. 

Et  omnia  praedicta  dicuntur  esse  unum 
secundum  accidens;  tamen  alia  ratione. 
Justum  enim  et  musicum,  quae  sunt  duo 
simplicia  in  secunda  acceptione,  dicuntur 
unum  per  accidens,  quia  accidunt  uni 
subjecto.  Musicus  vero  et  Coriscus,  quae 
sunt  duo  simplicia  in  prima  acceptione, 
dicuntur  unum  per  accidens,  quia  alte¬ 
rum  eorum,  scilicet  musicum,  accidit 
alteri,  scilicet  Corisco.  Et  similiter  musi¬ 
cus  Coriscus  cum  Corisco,  quod  est  com¬ 
positum  cum  uno  simplicium  in  prima 
acceptione,  dicuntur  unum  per  accidens, 
quia  inter  partes  istas,  quae  sunt  in  hoc 
termino  complexo,  scilicet  Coriscus  musi¬ 
cus,  altera  pars  termini  complexi,  scili¬ 
cet  musicus,  accidit  alteri  parti  per  se 
signatae,  scilicet  Corisco.  Et  eadem  ralione 
potest  dici,  quod  musicus  Coriscus  est 
unum  cum  justo  Corisco,  quae  sunt  duo 
composita  in  secunda  acceptione,  quia 
ambae  partes  utriusque  compositi  accidunt 
uni,  scilicet  Corisco.  Si  enim  idem  est 
musicus  et  musicus  Coriscus,  et  justus  et 
justus  Coriscus,  cuicunque  accidit  musi¬ 
cum,  accidit  musicus  Coriscus ;  et  quidquid 
accidit  Corisco,  accidit  Corisco  justo.  Unde 
si  musicum  accidit  Corisco,  sequitur  quod 
musicus  Coriscus  accidit  justo  Corisco.  Et 
sic  nihil  differt  dicere  musicum  Coriscum 
accidere  justo  Corisco,  quam  musicum 
accidere  Corisco.  Quia  vero  hujusmodi 
praedicata  per  accidens  per  prius  praedi¬ 
cantur  de  singularibus,  et  per  posterius 
de  universalibus,  cum  tamen  e  converso 
sit  de  praedicatis  per  se,  manifestat  Phi¬ 
losophus  consequenter  in  terminis  uni¬ 
versalibus,  quod  in  singularibus  osten- 

sum  est,  dicens,  quod  similiter  accipitur 
unum  per  accidens,  si  aliquod  accidens 
dicatur  cum  aliquo  nomine  alicujus  gene¬ 
ris,  vel  CLijuscunque  universalis,  sicut 
accipitur  unum  per  accidens  in  praedictis, 
quando  accidens  adjungitur  nomini  sin¬ 
gulari  :  sicut  cum  dicitur,  quod  homo  et 
musicus  homo  sunt  unum  per  accidens, 
licet  quantum  ad  aliquid  differant.  Sin¬ 
gulares  enim  substantiae  nec  sunt  in  sub¬ 
jecto  nec  de  subjecto  praedicantur;  unde 
tantum  substant,  et  nihil  eis  substat.  Cum 
ergo  accidens  adjungitur  particulari  sub¬ 
stantiae,  non  potest  esse  alia  ratio  dicti  nisi 
quia  accidens  inest  substantiae  particulari, 
ut  quia  musicum  inest  Corisco,  cum  dici¬ 
tur  Coriscus  musicus.  Sed  cum  dicitur 
homo  musicus,  potest  esse  duplex  ratio 
dicti  :  aut  enim  hoc  dicitur,  quia  musicum 
accidit  homini,  per  quod  significatur 
substantia,  et  ex  hoc  competit  sibi  quod 
possit  substare  accidenti ;  aut  hoc  ideo 
dicitur,  quia  ambo,  scilicet  homo  et  mu¬ 
sicus,  insunt  alicui  singulari,  scilicet 
Corisco  :  sicut  musicum  dicebatur  justum, 
quia  eidem  singulari  insunt,  et  eodem 
modo,  scilicet  per  accidens.  Sed  forsan 
hoc  non  eodem  modo  ;  sed  universalis 
substantia  inest  singulari  ut  e-enus,  sicut 
hoc  nomen  <r  animal  »  ;  aut  si  non  sit 
genus,  saltem  ut  substantiale  praedicatum, 
sicut  hoc  nomen  «  homo  i>.  Sed  aliud, 
scilicet  musicum,  non  est  uf  genus  vel 
essentiale  praedicatum,  sed  ut  accidentale, 

—  Patet  igitur,  quod  isli  sunt  modi, 
quibus  aliqua  dicuntur  unum  per  acci¬ 
dens.  —  5.  Metaphys.  1.  7  (6). 

Ut  autem  intelligatur,  quot  modis  dici¬ 
tur  per  se,  sciendum  est,  quod  ratio 
unius  potest  considerari  in  rebus  vel 
secundum  conditiones  in  ipsis  rebus  inven¬ 
tas,  vel  secundum  intentiones  logicales. 

—  Ibid. 

Ut  autem  accipiatur,  quot  modis  dicatur 
unum  primo  modo  sumptum,  sic  proce¬ 
dendum  est.  Unum  absolute  dicitur  quod 
non  habet  divisionem.  Unde  quaecunque 
non  habent  divisionem,  secundum  hoc 
dicuntur  unum,  in  quantum  divisionem 


non  habent :  sicut  quae  non  dividuntur  in 
eo  quod  est  homo,  dicuntur  unum,  in 
homine,  sicut  Socrates  et  Plato ;  et  quae 
non  dividuntur  in  ratione  animalis,  dicun¬ 
tur  unum  in  animali  ;  et  quae  non  divi¬ 
duntur  in  magnitudine  et  mensura,  dicun¬ 
tur  unum  secundum  magnitudinem.  — 
b.  Metaphys.  1.  8  init.,  al.  1.  6  ;  10.  Meta¬ 
phys.  1.  1. 

Sic  ergo  unum  aut  est  indivisibile  sim¬ 
pliciter  aut  indivisibile  secundum  quid.  Si 
quidem  simpliciter,  sic  est  ultimus  modus 
{Ibid.),  qui  affertur  a  Philosopho.  Quo 
aliqua  dicuntur  maxime  et  perfecte  unum, 
in  quantum  intellectus  intelligens  quiddi- 
tatem  eorum  est  omnino,  indivisibilis  : 
sicut  simplicia,  quae  non  componuntur 
ex  principiis  materialibus  et  formalibus. 
Unde  intellectus  accipiens  quidditatem 
eorum,  non  comprehendit  ea  quasi  com¬ 
ponens  definitionem  eorum  ex  diversis 
principiis  ;  sed  magis  per  modum  nega¬ 
tionis,  sicut  punctus  est  cujus  pars  non 
est;  vel  etiam  per  modum  habitudinis  ad 
composita  :  sicut  si  dicatur  quod  unitas 
est  principium  numeri.  Et  quia  talia 
habent  intellectum  indivisibilem  in  se 
ipsis,  ea  autem  quae  sunt  quocunque 
modo  divisa,  possunt  intelligi  separatim ; 
ideo  sequitur  quod  hujusmodi  sunt  inse¬ 
parabilia,  et  secundum  tempus,  et  secun¬ 
dum  locum,  et  secundum  rationem.  Et 
propter  hoc  sunt  maxime  unum,  praecipue 
illud  quod  est  indivisibile  in  genere  sub¬ 
stantiae.  Nam  quod  est  indivisibile  in  genere 
accidentis,  etsi  ipsum  in  se  non  sit  com¬ 
positum,  est  tamen  alteri  compositum,  id 
est  subjecto  in  quo  est.  Indivisibilis  autem 
substantia  neque  secundum  se  composita 
est,  nec  alteri  componitur.  —  Hic  est  ergo 
praecipuus  modus  dicendi  unum  per  se, 
cumscilicet  intellectus  intelligens  quiddi- 
tatem  eorum,  est  omnino  indivisibilis.  — 
o.  Metaphys.  1.  8  versus  fin.,  al.  1.  6. 

Si  autem  sumatur secundum 
quid,  aut  secundum  quantitatem  tantum 
aut  secundum  naturam.  Si  secundum 
quantitatem,  sic  est  modus  dicendi  per 
se,  qui  primo  assignatur  a  Philosopho, 

quo  Ecilicet  quaeclam  dicuntur  unum  esse 
in  eo  quod  sunt  <r  continua  ».  Sed  conti¬ 
nua  dicuntur  aliqua  dupliciter  ;  quaedam 
enim  sunt  continua  per  aliud,  quaedam 
secundum  se.  Continua  per  aliud  sunt, 
sicut  onus  lignorum  continuum  est  ratione 
ligaminis  vel  vinculi ;  et  hoc  modo  ligna 
ad  invicem  conviscata  dicuntur  unum  per 
viscum.  Quod  etiam  contingit  dupliciter  : 
quia  quandoque  continuatio  alligatorum 
fit  secundum  lineam  rectam,  quandoque 
autem  secundum  indirectam,  sicut  est 
linea  reflexa  angulum  continens,  quae  fit 
ex  contactu  duarum  in  una  superficie, 
quarum  applicatio  non  est  directa.  Per 
hunc  enim  modum  partes  animalis  dicun¬ 
tur  unum  et  continuum  :  sicut  tibia,  quae 
habet  reflexionem,  et  angulum  continet 
ad  genu,  dicitur  una  et  continua,  et  simi¬ 
liter  brachium.  Sed  cum  talis  continuatio, 
quae  est  vel  fit  per  aliud,  possit  fieri 
naturaliter  et  arte,  magis  unum  sunt  quae 
sunt  continua  per  naturam,  quam  quae 
sunt  continua  per  artem  :  quia  in  his 
quae  sunt  continua  per  naturam,  illud 
unum,  per  quod  fit  continuatio,  non  est 
extraneum  a  natura  rei,  quae  per  ipsum 
continuatur,  sicut  accidit  in  his  quae  sunt 
unum  per  artificium,  in  quibus  vinculum 
vel  viscus  vel  aliquid  tale,  est  omnino 
extraneum  a  natura  colligatorum.  Et  ita 
ea  quae  sunt  naturaliter  colligata,  prius 
accidunt  ad  ea  quae  sunt  secundum  se 
continua,  quae  sunt  maxime  unum.  Ad 
hujus  autem  evidentiam  definit  Philoso¬ 
phus  hic  (scilicet  5.  Metaphys.  text.  8  ;  1. 
4,  c.  6)  continuum,  «  cujus  secundum  se 
unus  motus  tantum  est,  et  non  est  possi¬ 
bile  aliter  ».  Non  enim  possibile  est  in 
continuo  ut  diversae  partes  diversis  moti¬ 
bus  moveantur,  sed  totum  continuum 
movetur  uno  motu.  Dicitur  autem  «  se¬ 
cundum  se  »,  quia  possibile  est  ut  conti¬ 
nuum  moveatur  uno  modo  per  se,  et  alio 
modo  vel  pluribus  per  accidens  :  sicut  si 
homo  movetur  in  navi  per  se  contra 
motum  navis,  movetur  nihilominus  motu 
navis  per  accidens.  —  Ad  hoc  autem 
quod  sit  unus  motus,  oportet  quod  sit  indi- 


METAPHYSICA 

visibilis  :  et  hoc  dico  secundum  tempus, 
ut  videlicet  simul  dum  movetur  una  pars 
continui,  moveatur  et  alia.  Non  enim  con¬ 
tingit  in  continuo  quod  una  pars  movea¬ 
tur,  alia  quiescat,  vel  quod  una  quiescat, 
alia  moveatur,  ut  sic  motus  diversarum 
partium  continui  sint  in  diversis  partibus 
temporis.  Ideo  autem  hic  definit  Philoso¬ 
phus  continuum  per  motum,  et  non  per 
unitatem  termini,  ad  quem  partes  con¬ 
tinui  conjunguntur,  sicut  in  Praedicam^ 
c.  1  (6)  «  de  Quanto  »  et  in  libris 
corum  habetur,  quia’  ex  ista  definitione 
potest  sumi  diversus  gradus  unitatis  in 
diversis  continuis,  sicut  postea  patebit, 
non  autem  ex  definitione  ibi  data.  Nec 
hoc  quod  hic  dicitur,  quod  motus  conti¬ 
nui  indivisibilis  est  secundum  tempus, 
est  contrarium  ei  ;quod  probatur  in  6. 
Phys.  {text.  37 ;  c.  4),  scilicet  quod  tem¬ 
pus  motus  dividitur  secundum  partes 
mobilis.  Hic  enim  loquitur  Philosophus 
quantum  ad  motum  absolute,  quia  scili¬ 
cet  non  ante  incipit  moveri  una  pars  con¬ 
tinui  quam  alia;  ibi  autem  loquitur  refe¬ 
rendo  ad  aliquod  signum,  quod  signatur 
in  magnitudine  per  quam  fit  motus.  Illud 
enim  signum,  quod  est  prior  pars  magni¬ 
tudinis,  in  priori  tempore  transitur,  licet 
etiam  illa  priori  parte  temporis  aliae  par¬ 
tes  mobilis  continui  moveantur.  —  Sic 
igitur  ea  quae  sunt  secundum  se  continua, 
dicuntur  unum  secundum  se,  quamvis 
habeant  reflexionem.  Duae  enim  lineae 
reflexae  continuantur  ad  unum  commu¬ 
nem  terminum,  qui  est  punctus  in  loco 
ubi  constituitur  angulus.  Sed  tamen  magis 
sunt  unum  quae  per  se  sunt  continua  sine 
reflexione.  Cujus  ratio  est,  quia  linea 
recta  non  potest  habere  nisi  unum  motum 
in  omnibus  partibus  suis.  Linea  vei*o 
reflexa  potest  habere  unum  motum  et 
duos  motus.  Potest  enim  intelligi  linea 
reflexa  tota  moveri  in  unam  partem;  et 
iterum  potest  intelligi  quod  una  parte 
quiescente,  alia  pars,  quae  cum  parte 
quiescente  facit  angulum,  appropinquet 
per  suum  motum  ad  partem  quiescentem^ 
sicut  quando  tibia  vel  crus  applicauntur 

ad  coxam.  Unde  iitrumque  eorom,  scili¬ 
cet  tibia  vel  coxa,  sunt  magis  unum, 
quam  id  quod  est  compositum  ex  tibia  et 
coxa.  —  Ex  quo  patet  quo  modo  dicatur 
unum  secundum  quantitatem.  —  5.  Mela- 
phys.  1.  7  circa  med.,  al.  1.  6. 

Si  autem  sumstiur  indivisibile  secundum 
naturam  :  aut  quantum  ad  subjectum  est 
indivisibile  aut  quantum  ad  divisionem 
qusese  tenet  ex  parte  formce.  Si  quantum 
ad  subjectum  :  vel  quantum  ad  subjectum 
reale  vel  quantum  ad  subjectum  rationis. 
Si  quantum  ad  subjectum  reale  :  sic  est 
modus  qui  secundo  loco  assignatur  a  Phi¬ 
losopho,  quo  scilicet  dicitur  unum  non 
tantum  ratione  continuae  quantitatis,  sed 
ex  eo  quod  subjectum  totum  est  indifferens 
forma  secundum  speciem.  Quaedam  enim 
possunt  esse  continua,  quae  tamen  in  sub¬ 
jecto  sunt  diversa  secundum  speciem  : 
sicut  si  continuetur  aurum  argento,  vel 
aliqua  hujusmodi.  Et  tunc  talia  duo  erunt 
unum,  si  attendatur  sola  quantilas,  non 
autem  si  attendatur  natura  subjecti.  Si 
vero  totum  subjectum  continuum  sit 
unius  formae  secundum  speciem,  erit 
unum  et  secundum  rationem  quantitatis 
et  secundum  rationem  naturae.  Subjectum 
autem  dicitur  esse  indifferens  secundum 
speciem,  quando  eadem  species  sensi¬ 
bilis  non  dividitur,  ita  quod  sint  diversae 
formae  sensibiles  in  diversis  partibus  sub¬ 
jecti  :  sicut  quandoque  contingit  quod 
unius  corporis  sensibilis  una  pars  est 
alba  et  alia  nigra.  Hoc  autem  subjectum 
indifferens  potest  accipi  dupliciter  ;  uno 
modo  subjectum  primum,  alio  modo  sub¬ 
jectum  finale  sive  ultimum,  ad  quod  per¬ 
venitur  in  fine  divisionis  ;  sicut  patet, 
quod  totum  vinum  dicitur  unum  esse, 
quia  partes  ejus  communicant  in  uno 
primo  subjecto,  quod  est  indifferens 
secundum  speciem;  et  similiter  est  de 
aqua.  Omnes  autem  liquores  sive  humo¬ 
res  dicuntur  unum  in  uno  ultimo.  Nam 
oleum  et  vinum  et  omnia  hujusmodi 
resolvuntur  ultimo  in  aquam  vel  aerem, 
qui  in  omnibus  est  radix  humiditatis.  — 
l)j  Melapitys.  b  7  post  med.,  al.  b* 


Si  autem  sumatur  indivisibile  quantum 
ad  subjectum  rationis  :  sic  est  modus  qui 
tertio  loco  assignatur  a  Philosopho,  quo 
scilicet  aliqua  dicuntur  unum,  quorum 
genus  est  unum  oppositis  differentiis  divi¬ 
sum.  Et  ille  modus  habet  aliquam  simili¬ 
tudinem  cum  praecedenti.  Ibi  enim  aliqua 
dicebantur  esse  unum,  quia  eorum  sub¬ 
jectum  est  unum ;  hic  aliqua  dicuntur 
esse  unum,  quia  eorum  genus,  quod  est 
subjectum  differentiis,  est  unum  :  sicut 
homo  et  equus  et  canis  dicuntur  unum, 
quia  communicant  in  animali,  quasi  in 
uno  genere  subjecto  differentiis.  Differt 
autem  hic  modus  a  praedicto,  quia  in  illo 
modo  subjectum  erat  unum  non  distinc¬ 
tum  per  formas;  hic  autem  genus  sub¬ 
jectum  est  unum  distinctum  per  diversas 
differentias  quasi  per  diversas  formas.  Et 
sic  patet,  quod  propinquissimo  modo 
dicuntur  aliqua  esse  unum  genere,  et 
similiter  sicut  aliqua  dicuntur  esse  unum 
materia.  Nam  illa  etiam,  quae  dicuntur 
esse  unum  materia,  distinguntur  per  for¬ 
mas.  Genus  enim,  licet  non  sit  materia, 
quia  non  praedicaretur  de  specie,  cum 
materia  sit  pars,  tamen  ratio  generis 
sumitur  ab  eo  quod  est  materiale  in  re  ; 
sicut  ratio  differentiae  ab  eo  quod  est  for¬ 
male.  Non  enim  anima  rationalis  est  dif¬ 
ferentia  hominis,  cum  de  homine  non 
praedicetur  ;  sed  habens  animam  ratio¬ 
nalem,  quod  significat  hoc  nomen  ratio¬ 
nale.  Et  similiter  natura  sensitiva  non 
est  genus  hominis,  sed  pars.  Habens 
autem  naturam  sensitivam,  quod  nomine 
animalis  significatur,  est  hominis  genus. 
Similis  ergo  et  propinquus  modus  est, 
quo  aliqua  sunt  unum  materia  et  unum 
genere.  Sed  sciendum  est,  quod  unum 
ratione  generis  dicitur  dupliciter.  Quando¬ 
que  enim  aliqua  dicuntur  ita  unum  in 
genere,  sicut  dictum  est,  quia  scilicet 
unum  eorum  est  genus  qualitercunque. 
Quandoque  vero  non  dicuntur  aliqua 
esse  unum  in  genere,  nisi  in  genere  supe¬ 
riori,  quod  cum  adjunctione  unitatis  vel 
identitatis  praedicatur  de  ultimis  spe- 
ciebus  generis  inferioris,  quando  sunt 

aliqua3  alis6  superiores  species  supremi 
generis,  in  quarum  una  infinitae  species 
conveniunt  :  sicut  figura  est  unum  genus 
supremum  continens  sub  se  multas  spe¬ 
cies,  scilicet  circulum,  triangulum,  qua¬ 
dratum  et  hujusmodi.  Et  triangulus  etiam 
continet  diversas  species,  scilicet  aequila- 
terum,  qui  dicitur  isopleuros,  et  triangu¬ 
lum  duorum  aequalium  laterum,  qui  dici¬ 
tur  isosceles.  Isti  igitur  duo  trianguli 
dicuntur  una  figura,  quod  est  genus  re¬ 
motum,  sed  non  unus  triangulus,  quod 
est  genus  proximum  (1).  Cujus  ratio  est, 
quia  hi  duo  trianguli  non  differunt  per 
differentias  quibus  dividitur  figura  ;  dif¬ 
ferunt  autem  per  differentias  quibus  di¬ 
viditur  triangulus.  Idem  autem  dicitur, 
a  quo  aliquid  non  differt  differentia.  — 
Ibid. 

Si  autem  sumatur  indivisibile  quantum 
ad  divisionem  quae  se  tenet  ex  parle 
formee,  sic  est  quarius  modus  assignatus 
a  Philosopho  (1.  c.  text.  11),  quo  aliquid 
dicitur  unum,  quatenus  definitio  ejus, 
quae  est  ratio  significans  quid  est  esse, 
non  dividitur  a  definitione  alterius,  quae 
significat  etiam  quid  est  esse  ejus.  Ipsa 
enim  definitio  secundum  se  quidem  opor¬ 
tet  quod  sit  divisibilis,  cum  constet  ex 
genere  et  differentia.  Sed  potest  esse 
quod  definitio  unius  sit  indivisibilis  a 
definitione  alterius,  quando  scilicet  duo 
habent  unam  definitionem  :  sive  illae  defi¬ 
nitiones  significent  totum  hoc,  quod  est 
in  definito,  sicut  tunica  et  indumentum  ; 
et  tunc  sunt  simpliciter  unum,  quorum 
definitio  est  una;  sive  illa  communis  defi¬ 
nitio  non  totaliter  comprehendat  rhtionem 
duorum,  quae  in  ea  conveniunt,  sicut  bos 
et  equus  conveniunt  in  una  definitione 
animalis.  Unde  nunquam  sunt  unum  sim¬ 
pliciter,  sed  secundum  quid,  in  quantum 
scilicet  utrumque  eorum  est  animal.  [Et 
similiter  augmentum  et  diminutio  conve¬ 
niunt  in  una  definitione  generis,  quia 
utraque  est  motus  secundum  quantitatem. 

(1)  Aristoteles (5. i\/etop7i.?/s.  text.iQ\  1.  4, c.  6)  :  Ut 
isosceles  et  isopleuros  sunt  una  et  eadem  figura, 
quia  ambo  triangulus  ;  sed  trianguli  non  iidem. 

Similiter  in  omnibus  superficiebus  est 
unam  definitio  hujus  speciei,  quae  est 
superficies].  —  Et  ex  his  patet,  quot  mo¬ 
dis  dicatur  unum  per  se. 

Ex  his  autem  modis  ulterius  aliqui  alii 
rnodi  derivantur.  Plurima  enim  sunt 
quae  dicuntur  unum  ex  eo  quod  faciunt 
unum,  sicut  plures  homines  dicuntur 
unum  ex  hoc  quod  trahunt  navem.  Et 
etiam  dicuntur  aliqua  unum  ex  eo  quod 
unum  patiuntur,  sicut  multi  homines  sunt 
unus  populus  ex  hoc  quod  ab  uno  rege 
reguntur.  Quaedam  vero  dicuntur  unum 
ex  eo  quod  habent  aliquid  unum,  sicut 
multi  possessores  unius  agri  sunt  unum 
in  dominio  ejus.  Quaedam  etiam  dicuntur 
unum  ex  hoc  quod  sunt  aliquid  unum, 
sicut  multi  homines  albi  dicuntur  unum, 
quia  quilibet  eorum  albus  est.  Sed  re¬ 
spectu  omnium  istorum  modorum  secun¬ 
dariorum  primo  dicuntur  unum  illa,  quae 
sunt  unum  secundum  suam  substantiam, 
de  quibus  supra  (pag.  119  sqq.)  dictum 
est,  in  quinque  modis  supra  positis.  Una 
namque  substantia  est  aut  ratione  conti¬ 
nuitatis,  sicut  in  primo  modo;  aut  pro¬ 
pter  speciem  subjecti,  sicut  in  secundo 
modo  et  etiam  in  tertio,  prout  unitas 
generis  aliquid  habet  simile  cum  unitate 
speciei;  aut  etiam  propter  rationem,  sicut 
in  quarto  et  quinto  modo.  —  Quod  etiam 
patet  per  oppositum.  Aliqua  enim  sunt 
numero  plura,  vel  numerantur  ut  plura, 
quia  non  sunt  continua,  vel  quia  non 
habent  speciem  unam,  vel  qui  non  con¬ 
veniunt  in  una  ratione.  —  Addit  autem 
a/wm  modum  Philosophus  a  supra  dictis, 
qui  non  sumitur  ex  ratione  indivisionis, 
sicut  praedicti,  sed  magis  ex  ratione  divi¬ 
sionis.  Dicit  enim,  quod  quandoque  ali¬ 
qua  dicuntur  unum  propter  solam  conti¬ 
nuitatem ;  quandoque  vero  non,  nisi  sit 
aliquod  totum  et  perfectum  :  quod  quidem 
contingit,  quando  habent  aliquam  unam 
speciem,  non  quidem  sicut  subjectum 
homogeneum  dicitur  unum  specie,  quod 
pertinet  ad  secundum  modum  positum 
prius ;  sed  secundum  quod  species  in  qua¬ 
dam  totalitate  consistit  requirens  deter- 

minaluni  ordinem  parlium :  sicut  patet, 
quod  non  dicimus  unum  aliquid,  ut  arti- 
ficiatum,  quando  videmus  partes  calcea¬ 
menti  qualitercunque  compositas  ,  nisi 
forte  secundum  quod  accipitur  unum  pro 
continuo;  sed  tunc  dicimus  esse  unum 
omnes  partes  calceamenti,  quando  sic 
sunt  compositae,  quod  sit  calceamentum, 
et  habeat  aliquam  unam  speciem,  scili¬ 
cet  calceamenti.  Et  ex  hoc  patet,  quod 
linea  circularis  est  maxime  una,  quia 
non  solum  habet  continuitatem,  sicut 
linea  recta,  sed  etiam  habet  totalitatern 
et  perfectionem,  quod  non  habet  linea 
recta.  Perfectum  est  enim  et  totum,  cui 
nihil  deest  ;  quod  quidem  contingit  (con¬ 
venit)  lineae  circulari ;  non  enim  potest 
sibi  fieri  additio,  sicut  fit  lineae  rectae. 
—  5.  Metaphys.  1.  8  post  init.,  al.  1.  6. 

Secundum  autem  intentiones  logicales 
unum  etiam  multipliciter  dicitur.  Quae¬ 
dam  enim  sunt  unum  numero,  quaedam 
specie,  quaedam  genere,  quaedam  analo¬ 
gia.  Numero  quidem  sunt  unum  quorum 
materia  est  una.  Materia  enim,  secundum 
quod  stat  sub  dimensionibus  signatis,  est 
principium  individuationis  formae  [ut 
dicetur  infra,  q.  24,  a.  3].  Et  propter  hoc 
ex  materia  habet  singulare  quod  sit 
unum  numero  ab  aliis  divisum.  Specie 
autem  dicuntur  unum,  quorum  una  est 
ratio,  id  est  definitio.  Nam  nihil  proprie 
definitur  nisi  species,  cum  omnis  defini¬ 
tio  ex  genere  et  differentia  constet.  Et  si 
liquod  genus  definitur,  hoc  est  in  quan¬ 
tum  est  species.  Unum  vero  genere  sunt 
quae  conveniunt  in  figura  praedicationis, 
id  est  quae  habent  unum  modum  praedi¬ 
candi.  Alius  enim  est  modus,  quo  praedi¬ 
catur  substantia,  et  quo  praedicatur  qua¬ 
litas  vel  actio  ;  sed  omnes  substantiae 
habent  unum  modum  praedicandi,  in 
quantum  praedicantur  non  ut  in  subjecto 
existentes.  Proportione  vero  vel  analogia 
sunt  unum  quaecunque  in  hoc  conveniunt, 
quod  hoc  se  habet  ad  illud,  sicut  aliud  ad 
aliud.  Et  hoc  quidem  potest  accipi  duo¬ 
bus  modis :  vel  in  eo  quod  aliqua  duo 
habent  diversas  habitudines  ad  unum : 


sicut  sanativum  de  urina  di.  tum,  habitu¬ 
dinem  significat  signi  sanitatis,  de  medi¬ 
cina  vero  quia  significat  habitudinem 
causae  respectu  ejusdem;  vel  in  eo  quod 
est  eadem  proportio  duorum  ad  diversa, 
sicut  tranquillitatis  ad  mare,  et  serenita¬ 
tis  ad  aerem ;  tranquillitas  enim  est 
quies  maris,  et  serenitas  aeris.  —  In  istis 
autem  modis  unius,  semper  posterius 
sequitur  ad  praecedens,  et  non  converti¬ 
tur.  Quaecunque  enim  sunt  unum  nume¬ 
ro,  sunt  specie  unum,  et  non  convertitur  ; 
et  idem  patet  in  aliis  (5.  Metaphys.  1. 
8  post  med.,  al.  I.  6).  —  5  Metaphys.  1.  7 
et  8^  al.  1.  6;  \0.  Metaphys.  \.  1. 

Ad  primum  ergo  dicendum,  quod  mul¬ 
titudo  intrinseca,  quae  ex  divisione  causa¬ 
tur,  privat  unitatem ;  non  enim  aliquid 
potest  esse  unum  et  divisum,  ut  patet  ex 
dictis  ;  at  multitudo  extrinseca  non  privat 
unitatem  nisi  numericam ;  nec  tamen  pri¬ 
vat  eam  totaliter,  cum  diviso  toto  adhuc 
remaneat  pars  indivisa,  sed  removet  uni¬ 
tatem  totius.  — de  Pot.  q.  3,  a.  16,  ad  3; 
Tabula  Aurea  voce  i  unitas  »  n.  26. 

Ad  secundum  dicendum,  quod  unum 
dicitur  sicut  et  ens;  unde  cui  convenit 
esse  ens  per  se,  convenit  et  per  se  unum  ; 
cui  vero  convenit  esse  ens  per  accidens, 
convenit  et  esse  unum  per  accidens ; 
omne  enim  ens  est  ens  et  unum  per  suam 
formam.  —  Quodl.  6,  a.  1,  c. 

ARTICULUS  II 

UTRUM  UNUM  SIT  PRIMA  PASSIO  ENTIS, 

Videtur  quod  unum  non  sit  prima  pas¬ 
sio  entis. 

1.  Secundum  hoc  enim  est  aliquid  prius 
ratione,  quod  cadit  prius  in  intellectu. 
Intellectus  autem  per  prius  apprehendit 
ipsum  ens,  et  secundario  apprehendit  se 
intelligere  ens,  et  tertio  apprehendit  se 
appetere  ens.  Unde  primo  est  ratio  entis, 
secundo  veri,  tertio  boni.  Ergo  unum 
non  est  primum  quod  convenit  enti.  — 
la,  q.  16,  a.  4,  arg.  2. 

2.  Praeterea,  videtur  quod  unum  sit 


124 


QUARTA  PARS 

prius  quam  ens.  Dicit  enim  Dionysius 
{de  Dii).  Nom.  c.  13,  §  3  ;  —  Migne  PP. 
Gr.  t.  3,  coi.  979),  quod  omnium  est  unum 
elemenialum;  etsi  auferas  unum,  neque 
totalitas  neque  pars  neque  aliud,  nihil 
existentium  erit(I).  Ergo  unum  est  prius 
ente.  —  Expos.  in  cap.  13  de  Die.  Nom. 
lect.  2. 

3.  Praeterea,  dicit  Philosophus  (10. 
Metaphys.  text.  8  ;  1.  9,  c.  2),  quod  unum 
et  ens  non  praedicant  aliam  naturam  ab 
his  de  quibus  dicuntur  ;  ergo  unum  non 
est  passio,  ac  proinde  nec  prima  passio 
entis.  —  10.  Metaphys.  1.  3  (1). 

Sed  contra  :  Consequenter  se  habet  in 
re  quod  non  sit  id  quod  non  est,  ad  hoc 
quod  sit  id  quod  est ;  per  hoc  enim  res 
habet  quod  non  sit  hoc,  per  quod  habet 
quod  sit  hoc  ;  sed  per  hoc  quod  res  est 
hoc  ens  et  non  aliud,  consequenter  est 
una:  ergo  unum  est  prima  passio  entis. 
—  4.  Metaphys.  1.  3  (1);  de  Verit.  q.  1, 
a.  1,  c. ;  Qpiisc.  42,  c.  2. 

Respondeo  dicendum,  ^^quod  dupliciter 
aliquid  additur  enti  ex  aequo  sc  habens 
cum  ente  vel  ut  passio  entis:  uno  modo 
quando  additio  fit  super  ens  absolute, 
alio  modo  quando  fit  additio  ad  ens  com¬ 
paratum  ad  aliquid  quod  habet  conve¬ 
nientiam  cum  omni  ente,  cujusmodi  est 
anima.  Quando  autem  aliquid  addit  super 
ens  absolute,  aut  accipitur  affirmative  aut 
negative.  Non  autem  invenitur  aliquid 
affirmative  dictum  absolute,  quod  possit 
accipi  in  omni  ente,  nisi  essentia  ejus 
secundum  quam  esse  dicitur  :  et  sic  impo¬ 
nitur  hoc  nomen  «  res  d,  quod  in  hoc 
differt  ab  enie  secundum  Avicennam 
(in  principio  Metaphysicoe),  quod  ens 
sumitur  ab  actu  essendi,  sed  nomen  rei 
exprimit  quidditatem  sive  essentiam 
entis.  Negatio  autem  qua3  est  consequens 
omne  ens  absolute,  est  indivisio  ;  et  lianc 

(1)  Migne  1.  c  :  Illud  prasterea  sciendum,  ut  secun¬ 
dum  uniuscujusque  speciem  praiconceptam  uniri 
dicantur  ea  qua3  unita  sunt,  sitque  unum  omnium 
quasi  elementum  ;  et  sisusluleris  unitatem,  neque 
totalitas,  neque  panicula,  neque  aliud  quidpiam 
in  rebus  erit;  omnia  enim  in  se  unum  uniformiter 
participant  et  complectuntur. 

exprimit  hoc  nomen  «  unum  ».  Nihil 
enim  est  aliud  unum  quam  ens  indivi¬ 
sum.  Prout  vero  ens  sumitur  in  ordine  ad 
animam,  sic  ei  conveniunt  «  verum  i>  et 
<r  bonum  d,  ut  supra  dictum  est.  Unde 
cum  ea  quae  conveniunt  rei  in  ordine  ad 
se,  prius  illi  conveniant  quam  quae  con¬ 
veniunt  in  ordine  ad  aliud,  in  quantum 
absolutum  est  prius  relativo  (la  2ae,  q. 
16,  a.  4,  ad.  2)  ;  consequens  est  quod 
inter  passiones  entis  illa  sit  prima,  quae 
convenit  enti  non  in  ordine  ad  aliud.  — 
la,  q.  11,  a.  1  sqq. ;  Opusc.  42,  c.  2  ;  de 
Verit.  q.  1,  a.  1,  c. ;  4.  Metaphys.  1.  3  (1) ; 
10.  Metaphys.  1.  3  (I). 

Ad  primum  ergo  dicendum,  quod  hoc 
probat,  inter  passiones  quae  conveniunt 
enti  in  ordine  ad  animam,  primam  esse 
verum.  Sed  absolute  loquendo  de  ente 
hoc  non  est  necesse:  cum  primo  intelli- 
gatur  ens,  et  ex  consequenti  non  ens,  et 
per  consequens  divisio,  et  per  consequens 
unum,  quod  divisionem  privat,  et  per 
consequens  multitudo,  in  cujus  ratione 
cadit  divisio,  sicut  in  ratione  unius  cadit 
indivisio.  —  la  2ae,  q.  16,  a.  4,  ad  2;  4. 
Metaphys.  I.  3  (1);  Opusc.  42,  c.  2. 

Ad  secundum  dicendum,  quod  elemen¬ 
tum  est  id  ex  quo  componitur  aliquid 
primo,  et  est  in  eo,  et  non  dividitur 
secundum  formam.  Unde  cum  elemen¬ 
tum  sit  tantum  proprie  in  compositis,  ita 
unum  non  dicitur  elementalum  nisi  re¬ 
spectu  compositorum.  Manifestum  est 
enim,  quod  in  omni  composito  est  aliqua 
componentium  multitudo.  Omnis  autem 
multitudinis  elementum  est  unum,  cum 
unum  sit  indivisibile,  et  unum  sit  in  mul¬ 
titudine  sicut  id  ex  quod  primo  compo¬ 
nitur  multitudo.  Relinquitur  ergo  quod 
unum  sit  sicut  principium  dementare 
omnium  elemqntorum.  Patet  ergo  quod 
illud  dictum  Dionysii  intelligitur  de  com¬ 
positis. —  Expos.  in  cap.  13  libri  Dionysii 
de  Div.  Nom.  lect.  2. 

Ad  tertium  dicendum,  quod  Philosophus 
supra  {text.  6)  probavit  contra  Platonem, 
unum  et  ens  non  esse  substantiam  eorum 
de  quibus  dicuntur.  Ad  intelligendum 

ergo,  quo  modo  sibi  non  sit  contrarius, 
sciendum  est,  quod  substantia  dicitur 
dupliciter  :  uno  modo  suppositum  in  genere 
substantiae,  quod  diciliir  substantia  prima 
et  hypostasis,  cujus  proprie  est  subsi¬ 
stere;  alio  modo  quod  quid  est,  quod  etiam 
dicitur  natura  rei.  Secundum  ergo  Pla¬ 
tonis  opinionem,  cum  universalia  essent 
res  subsistentes,  significabant  substan¬ 
tiam  non  solum  secundo  modo,  sed  etiam 
primo.  Aristoteles  vero  probat  in  7.  Meta- 
pltys.  {tcxt.  45  sqq.  ;  1.  6,  c.  13),  quod 
universalia  non  subsistunt  ;  unde  sequi¬ 
tur  quod  universalia  non  sunt  substan¬ 
tiae  primo  modo,  sed  secundo  modo  tan¬ 
tum.  Propter  quod  dicitur  in  Prcedicamen- 
1is{c.  6,  al.  5)  (1),  quod  secundae  substan¬ 
tiae,  quae  sunt  genera  et  species,  non 
significant  «  hoc  aliquid  »,  quod  est 
substantia  subsistens,  sed  significant 
«  quale  quid  id  est  naturam  quandam 
in  genere  substantiae.  —  Sic  igitur  Phi¬ 
losophus  probavit  {Icx!.  0),  quod  unum  et 
ens  non  significant  substantiam,  quae  est 
hoc  aliquid,  sed  oportet  quaerere  aliquid 
quod  sit  unum  et  ens,  sicut  quaeritur  ali¬ 
quid  quod  sit  homo  vel  animal,  ut  Socra¬ 
tes  vel  Plato.  Postmodum  vero  (scilicet 
text.  7  et  8)  ostendit,  quod  significant 
naturam  eorum  de  quibus  dicuntur,  et 
non  aliquid  additum,  sicut  accidentia.  In 
hoc  enim  differunt  communia  ab  acciden¬ 
tibus,  quamvis  utrisque  sit  commune 
non  esse  hoc  aliquid,  quia  communia 
significant  ipsam  naturam  suppositorum, 
non  autem  accidentia,  sed  aliquam  natu¬ 
ram  additam.  —  10.  Metaphys.  1.  3  (1). 

ARTICULUS  III 

"utrum  unum  sit  ad^quata  passto  entis. 

Videtur  quod  unum  non  sit  adsequata 
passio  entis,  ita  ut  cum  illo  convertatur. 

1.  Quod  enim  dividit  aliquod  commune, 
se  habet  cx  additione  ad  illud,  et  conse- 

(1)  Cr.  SilvesTi  Mauri  paraphrasin  Aristotelis  su¬ 
pra  (pag.  31)  citatam,  «ect.  1,  pag.  30  s(£.,  n.  12. 


quenter  non  convertitur  cum  illo;  sed 
ens  dividitur  per  unum  et  multa  :  ergo 
unum  addit  aliquid  supra  ens;  et  conse¬ 
quenter  non  convertitur  cum  illo,  nec  est 
ejus  adaequata  passio.  —  la,  q.  11,  a.  1, 
arg.  2. 

2.  Praeterea,  unum  opponitur  multitu¬ 
dini,  ut  dicitur  10.  Metaphys.  {text.  9;  I. 

9,  c,  3);  sed  opposita  non  conveniunt 
eidem  secundum  idem  (3a,  q.  16,  a.  4, 
ad  1);  ergo  unum  non  convenit  semper 
enti,  cum  multitudo  sit  ens.  —  1.  Seat. 
dist.  24,  q.  1,  a.  3,  arg.  I.  Sed  contra; 

10.  Metaphys.  1.  4  (2). 

Sed  contra  est,  quod  Philosophus  4.  Me¬ 
taphys.  {text.  3 ;  1.  3,  c.  2)  dicit,  quod  ens 
et  unum  dicunt  eandem  naturam,  atque 
adeo  convertuntur ;  et  10.  Metaphys.  {text. 
8;  I.  9,  c.  2)  tribus  rationibus  probat,  quod 
ens  et  unum  convertuntur:  quia  nimirum 
linum  consequitur  omnia  praedicamenta, 
sicut  ens;  et  quia  unus  homo  non  praedi¬ 
cat  aliquam  aliam  naturam  ab  homine ; 
demum  quia  unumquodque  dicitur  unum, 
in  quantum  est  ens.  —  4.  Metaphys.  1.  2 
(1);  10.  Metaphys.  \.  3  {!) ;  la,  q.  ll,a.  1. 

Respondeo  dicendum,  quod  unum  est 
adaequata  passio  entis.  Et  ratio  est,  quia 
de  ratione  passionis  adaequa'ae  entis  est, 
quod  consequatur  omnia  entia,  atque  adeo 
ens  in  quantum  ens;  et  quod  ex  princi¬ 
piis  entis,  in  quantum  ens  est,  causetur. 
Sed  ita  se  habet  unum  respectu  entis. 
Consequitur  enim  ens  in  quantum  ens. 
Cum  enim  unum  non  addat  supra  ens  ali¬ 
quam  rem,  sed  tantum  negationem  divi¬ 
sionis,  quia  unum  nihil  aliud  significat 
quam  ens  indivisum;  omne  ens  aut  est 
simplex  aut  compositum;  quod  autem  est 
simplex,  est  indivisum  et  actu  et  poten¬ 
tia;  quod  autem  est  compositum,  non 
habet  esse,  quamdiu  partes  ejus  sunt  divi¬ 
sae,  sed  postquam  constituunt  et  compo¬ 
nunt  ipsum  compositum  (la,  q.  II,  a.  1, 
c.).  Et  sic  unum  consequitur  ens. —  Quod 
autem  ex  principiis  entis,  patet, 

quia  negatio  divisionis ,  quam  supra 
ens  addit  unum,  fundatur  in  ipsa  ra¬ 
tione  entis  ;  unumquodque  enim  dicitur 

unum,  in  quantum  est  ens.  Unde  mani¬ 
festum  est,  quod  unum  est  passio  adae¬ 
quata  entis.  — 4.  Metaphys.  1.  1  et  2  ;  10. 
Metaphys.  1.  3  (l). 

Ad  primum  ergo  dicendum,  quod  nihil 
prohibet  id,  quod  est  uno  modo  divisum, 
esse  alio  modo  indivisum,  sicut  quod  est 
divisum  secundum  speciem,  est  indivisum 
secundum  genus  ;  et  sic  contingit  aliquid 
esse  uno  modo  unum,  alio  modo  multa. 
Sed  tamen  si  sil  indivisum  simpliciter, 
vel  quia  est  indivisum  secundum  id  quod 
pertinet  ad  essentiam  rei,  licet  sit  divisum 
quantum  ad  ea  quae  sunt  extra  essentiam 
rei;  sicut  quod  est  unum  subjecto  et 
multa  secundum  accidentia;  vel  quia  est 
indivisum  in  actu  et  divisum  in  potentia, 
sicut  quod  est  unum  loto  et  multa  secun¬ 
dum  partes ;  hujusmodi  erit  unum  sim¬ 
pliciter  et  multa  secundum  quid.  —  Si 
vero  aliquid  e  converso  sit  indivisum 
secundum  quid  et  divisum  simpliciter, 
ulpote  quia  est  divisum  secundum  essen¬ 
tiam  et  indivisum  secundum  rationem, 
secundum  principium  sive  causam; 
erunt  multa  simpliciter  et  unum  secun¬ 
dum  quid,  ut  quae  sunt  multa  numero  et 
unum  specie,  vel  unum  principio.  Sic  igi¬ 
tur  ens  dividitur  per  unum  et  multa 
quasi  per  unum  simpliciter  et  multa 
secundum  quid.  Nam  et  ipsa  multitudo 
non  continetur  sub  ente,  nisi  contineatur 
aliquo  modo  sub  uno.  Dionysius  enim  in 
lib.  de  Div.  Nom.  (c.  13,  §  2;  Migne  t. 

3,  coi.  979)  dicit,  quod  non  est  multitudo 
non  participans  uno.  Sed  quse  sunt  multa 
partibus,  sunt  unum  toto  ;  et  quae  sunt 
multa  accidentibus,  sunt  unum  subjecto; 
et  quee  sunt  multa  numero,  sunt  unurn 
specie;  et  qum sunt  speciebus  multa,  sunt 
unum  genere;  et  quse  sunt  mulla  proces¬ 
sibus,  sunt  unum  principio.  —  Ia?  q.  H, 
a.  1,  ad  2 ;  v.  Gajelanum  in  h.  1. 

Ad  seeundum  dicendum,  quod  opposita 
possunt  convenire  eidem,  et  de  eodem 
prsedicarij  non  tamen  secundum  idem 
(3a,  q.  16,  a.  4,  ad  2.).  Cum  ergo  unum 
opponatur  multitudini,  tamquam  indivi- 
um  in  se  et  divisum  ab  alio,  et  hsec  non 

sumantur  respectu  ejusdem  —  nam  indi¬ 
visum,  quod  dicit  unum,  est  respectu 
-imius  entis  in  se;  divisum  vero,  quod 
significat  multitudo,  competit  eidem  enti 
respectu  alterius  entis,  non  autem  re¬ 
spectu  sui,  ut  dictum  est  (supra  q.  11,  a. 
2)  ;  —  poterit  unum  opponi  multitudini, 
et  tamen  unum  converti  cum  ente  tam¬ 
quam  ejus  adaequata  passio.  —  la,  q. 
11,  a.  1,  ad  1  et  2 ;  cf.  a.  2. 

ARTICULUS  IV 

*  UTRUM  UNUM  SUPRA  ENS  ADDAT  QUID 

POSITIVUM,  AN  VERO  QUID  NEGATIVUM. 

Videtur  quod  unum  supra  ens  addat 
aliquid  positivum, 

1.  Privatio  enim  nunquam  constituit 
habitum;  sed  multitudo  constituitur  ex 
unitatibus  ;  ergo  unum  non  dicit  quid  ne¬ 
gativum.  —  1.  Seni.  dist.  24,  q.  1,  a.  3, 
arg.  5  ;  Quodl.  10,  a.  1,  arg.  1  ;  de  Pot. 
q.  9,  a.  7,  arg.  10. 

2.  Praeterea,  si  unum  dicit  quid  nega¬ 
tivum,  non  potest  dicere  aliam  negatio¬ 
nem  quam  negationem  multitudinis  ;  sed 
rursum  multitudo  dicit  negationem  uni¬ 
tatis:  ergo  unitas  dicit  negationem  nega¬ 
tionis.  Sed  negatio  negationis  nihil  est 
nisi  secundum  intellectum,  qui  potest 
multiplicare  in  infinitum.  Ergo  si  unitas 
dicit  negationem,  non  erit  realiter  in  re¬ 
bus,  sed  tantum  in  intellectu;  et  sic  non 
possent  dici  a  parte  rei  plures  res,  vel  una 
res;  quod  est  falsum.  —  1.  Sent.  1.  c. 
arg.  1  ;  Quodl.  10,  a.  1,  arg.  3. 

3.  Praeterea,  unum  se  habet  ad  mulla 
ut  mensura  ad  mensuratum ;  unde  rela¬ 
tive  opponitur  multis;  sed  in  relative  op¬ 
positis  utrumque  dicit  quid  positivum  : 
ergo  unum  supra  ens  addit  quid  positi¬ 
vum.  —  de  Pot.  1.  c.  arg.  17. 

4.  Praeterea,  si  unum  significat  quid 
negativum,  puta  remotionem  multitudi¬ 
nis,  oportet  quod  unum  opponatur  multi¬ 
tudini  sicut  privatio  habitui  ;  sed  habitus 
est  naturaliter  prior  privatione,  et  etiam 
secundum  rationem,  quia  privatio  non 

potest  definiri  nisi  per  habitum:  ergo 
multitudo  erit  prior  uno  secundum  natu¬ 
ram  et  secundum  rationem;  quod  est  fal¬ 
sum.  —  Ibid.  arg.  15. 

5.  Praeterea,  si  unum  negat  divisionem 
vel  multitudinem,  cum  haec  rursum  si¬ 
gnificet  negationem  unitatis  et  indivisio- 
nis,  sequitur  quod  sit  circulatio  in  ratio¬ 
ne  confundens  intellectum,  et  nihil  certi- 
ficans  ;  quod  est  inconveniens.  Relinquitur 
ergo  quod  unitas  significet  quid  positi¬ 
vum,  et  non  quid  negativum.  —  Ibid.  arg. 
16  ;  1.  SruI.  1.  c.  arg.  3  et  4  ;  la,  q.  30, 
a.  3,  arg.  3. 

6.  Praeterea,  numerus  vel  multitudo 
sequitur  distinctionem  ;  si  ergo  unitas 
non  diceret  rem  aliquam,  positivam,  nec 
in  rebus  creatis  esset  realis  distinctio, 
quod  est  falsum ;  nec  in  divinis,  quod  est 
haeresis  Sabelliana.  —  Quodl.  10,  a.  1, 
arg.  2. 

7.  Praeterea,  unum  dicit  perfectionem 
simpliciter,  cum  unitas  attribuatur  enti, 
cui  nulla  imperfectio  convenit  {de  Pol.  1. 
c.  arg.  11)  ;  sed  negatio  vel  privatio  non 
dicit  perfectionem  simpliciter,  cum  habeat 
rationem  mali :  ergo  unum  non  dicit  forma- 
liter  quid  negativum,  sed  quid  positivum* 

Sed  contra  est:  1.  quod  secundum  Phi¬ 
losophum  unum  opponitur  multitudini, 
sicut  privatio  habitui  (10.  Metaphys.  text. 
9 ;  1.  9,  c.  3)  ;  sed  privatio  non  dicit  quid 
positivum  :  ergo  nec  unum  dicit  quid  po¬ 
sitivum.  —  1.  Sent.  dist.  24,  q.  1,  a.  3, 
arg.  Sed  contra;  Quodl.  10,  a.  l,arg.  2. 
Sed  contra. 

2.  Praeterea,  dicit  Philosophus  (5.  Me- 
iaphys.  texi.  8 ;  1.  4,  c.  6),  quod  unum 
dicitur  ex  eo  quod  non  dividitur  ;  sed  hoc 
est  negatio  tantum  :  ergo  unum  nihil  posi¬ 
tivum  dicit.  —  1.  Se7it.\.  c.  arg.  2.  Sed 
contra. 

3.  Praeterea)  unum  supra  ens  non  addit 
aliquid  secundum  rem,  quia  sic  res  non 
esset  una  per  suam  essentiam;  addit  ergo 
aliquid  secundum  rationem  tantum ;  sed 
quod  est  secundum  rationem  tantum,  vel 
est  negatio  vel  relatio  :  cum  ergo  unum 
supra  ens  non  addat  aliquam  relationem, 


quia  ad  aliquid  non  dicitur,  videtur  quod 
addat  negationem.  —  Quodl.  10,  a.  1, 
arg.  3.  Sed  contra. 

Respondeo  dicendum,  quod  de  uno  et 
multis  diversa  reperiuntur  apud  philoso¬ 
phos.  Nam  quidam  non  distinguentes  inter 
unum  quod  convertitur  cum  ente,  et 
unum  quod  est  principium  numeri,  dixe¬ 
runt,  neutro  modo  dictum  «  ununi  )>  aliquid 
supra  substantiam  addere,  sed  utroque 
modo  dictum  significare  substantiam  rei. 
Ex  quo  sequitur,  quod  numerus,  qui  ex 
unis  componitur,  sit  substantia  omnium 
rerum  ,  quae  est  opinio  Pythagorae  et  Pla¬ 
tonis.  —  de  Pol.  q.  9,  a.  7,  c. 

Quidam  vero  similiter  non  distinguen¬ 
tes  inter  unum  quod  convertitur  cum  en¬ 
te,  et  unum  quod  est  principium  numeri, 
crediderunt  e  contrario,  quod  utrolibet 
modo  dictum  «unum»  adderet  aliquod  esse 
accidentale  supra  substantiam  ;  et  per  con¬ 
sequens  oporteret  quod  multitudo  esset 
aliquod  accidens  pertinens  ad  genus 
quantitatis.  Et  haec  fuit  positio  Avicen nae 
(in  Metaphysica  tract.  3,  c.  5  et  6).  —  Ibid. 

Alii  vero  philosophi,  ut  Aristoteles  (10. 
Metaphys.  text.  7  et  8;  1.  9,  c.  2)  et  Aver- 
roes  dicunt,  quod  unum  et  multa,  quae 
dividunt  ens,  non  sunt  idem  cum  uno 
quod  est  principium  numeri,  et  cum  mul¬ 
titudine  quae  est  species  quantitatis.  Et  hoc 
rationabile  est  :  primo  quia  non  convenit 
aliquid  contentum  sub  inferiori  esse  diffe¬ 
rentiam  superioris,  sicut  rationale  non  est 
differentia  substantiae;  undenec  multitudo, 
quae  est  sub  quantitate,  potest  esse  diffe¬ 
rentia  entis  simpliciter  (1.  Sent.  dist.  24, 
q.  1,  a.  3,  c.).  Secundo j  quia  si  unum  quod 
convertitur  cum  ente,  aliquid  positivum 
adderet,  daretur  processus  in  infinitum. 
Si  enim  unum  per  aliquid  positivum  ad¬ 
ditum  enti  est  unum,  cum  illud  sit  etiam 
unum,  per  aliquam  aliam  unitatem  esset 
unum  {Ibid.).  Demum,  quia  cum  divisio 
multitudinem  causet,  indivisio  vero  uni¬ 
tatem,  oportet  secundum  rationem  divi¬ 
sionis  de  UDO  et  multis  judicium  sunli. 
Est  autem  quaedam  divisio,  quae  omnino 
genus  quantitatis  excedit,  quae  scilicet  est 

per  aliquam  oppositionem  formalem,  quae 
nullam  quantitatem  concernit ;  unde  opor¬ 
tet  quod  multitudo  hanc  divisionem  con¬ 
sequens,  et  unum  quod  hanc  divisionem 
privat,  sint  majoris  communitatis  et  am¬ 
bitus  quam  genus  quantitatis.  Est  autem 
et  alia  divisio  secundum  quanAilatem,  qum 
genus  quantitalis  non  transcen.lit ;  unde 
et  multitudo  consequens  hanc  divisionem, 
et  unitas  eam  privans  sunt  in  genere 
quantitatis  (la,  q.  30,  a.  3,  c.).  Quod  qui¬ 
dem  unum  aliquid  accidentale  adiJit  su¬ 
pra  id,  de  quo  dicitur  quod  habet  ratio¬ 
nem  mensurae;  alias  numerus  ex  unitate 
constitutus  non  esset  aliquod  accidens, 
nec  alicujus  generis  species.  Unum  vero 
quod  convertitur  cum  ente,  non  addit  su¬ 
pra  ens  nisi  negationem  divisionis,  non 
quod  significet  ipsam  indivisionera  tan¬ 
tum,  sed  substantiam  ejus  cum  ipsa;  est 
enim  unum  idem  quod  ens  indivisum.  Et 
similiter  multitudo  correspondens  uni, 
nihil  addit  supra  ros  multas  nisi  distinc¬ 
tionem,  quae  in  hoc  attenditur,  quod  una 
carum  non  est  alia  ;  quod  quidem  non  ha¬ 
bent  ex  aliquo  superaddito,  sed  ex  propriis 
formis  (de  Pol.  q.  9,  a.  7,  c.  ;  la,  q,  30, 
a.  3,  c.).  Patet  ergo  quod  unum,  quod 
convertitur  cum  ente,  ponit  quidem  ipsum 
ens,  sed  nihil  superaddit  nisi  negationem 
divisionis;  multitudo  autem  ei  correspon¬ 
dens  addit  supra  res,  quae  dicuntur  mul¬ 
tae,  quod  unaquaeque  earum  sit  una,  et 
quod  una  earum  non  sit  altera  ;  in  quo 
consistit  ratio  distinctionis.  Et  sic,  cum 
unum  addat  supra  ens  unam  negatio¬ 
nem  secundum  quod  aliquid  est  indivisum 
in  se  ;  et  multitudo  addat  duas  negationes, 
prout  scilicet  aliquid  est  in  se  indivisum, 
et  divisum  a  quocunque  alio,  seu  qua¬ 
tenus  unum  non  est  alterum  {de  Pot.  1. 
c.) ;  nec  unum,  quod  est  passio  entis,  dicet 
quid  positivum,  nec  multitudo  illi  corre¬ 
spondens,  sed  utrunique  dicet  quid  nega¬ 
tivum.  —  de  Pot.  1.  c. ;  la,  q.  30,  a.  3, 
c.  ;  Quodl.  10,  a.  1,  c. 

Ad  primum  ergo  dicendum,  quod  unum 
non  constituit  multitudinem  ex  parte  pri¬ 
vationis,  sed  ex  parte  illa,  qua  ponit  ens 

{de  Pot.  q.  9,  a.  7,  ad  10).  Unum  enim  et 
multa,  quatenus  includunt  in  sua  signifi¬ 
catione  ens,  et  ea,  de  quibus  dicuntur, 
positive  accipiuntur  ;  quatenus  vero  super 
ea,  de  quibus  dicuntur,  superaddunt  dis¬ 
tinctionem  et  indisLinctionem,  atque  adeo 
negationes,  ut  dictum  est,  remotive  seu 
negative  accipiuntur  in  rebus  {de  Pot.  1. 
c.,  in  c.,  versus  fin.). 

Ad  secundum  dicendum,  quod  in  mul¬ 
titudine  est  negatio,  secundum  quod  una 
res  distinguitur  ab  alia  per  negationem  ; 
unde  in  multitudine  est  negatio  vel  pri¬ 
vatio  realis,  secundum  quod  una  res  non 
dicitur  esse  alia  ;  et  hujusmodi  distinctio¬ 
nem  per  negationem  negat  negatio  impor¬ 
tata  in  ratione  unius.  Unde  dico,  quod 
negatio  ista,  in  qua  perficitur  ratio  uni¬ 
tatis,  non  est  nisi  negatio  rationis  tantum. 
Omnis  enim  respectus  qui  est  entis  ad 
negationem  vel  ad  non  ens,  non  est  nisi 
rationis.  Unde  relatio  qua  refertur  ens  ad 
non  eas,  non  est  nisi  in  ratione  ;  et  simi¬ 
liter  privatio  qua  de  ente  negatur  non 
ens,  est  in  ratione  tantum,  ut  privatio 
privationis,  vel  negatio  negationis.  Et  sic 
patet,  quod  tam  in  creatis  rebus,  quam 
in  divinis  personis,  non  ponimus  distinc¬ 
tionem  secundum  rationem  tantum,  quia 
dicimus,  quod  unum  suppositum  realiter 
non  est  aliud,  et  una  persona  realiter  non 
est  alia.  —  1.  Sent.  1,  c.  ad  1. 

Ad  tertium  dicendum,  quod  unum,  quod 
est  principium  numeri,  comparatur  ad 
multitudinem  ut  mensura  ad  mensura¬ 
tum;  quod  quidem  unum  positivum  ali¬ 
quid  supra  substantiam  addit,  ut  dictum 
est  (in  c.).  —  de  Pot.  1.  c.  ad  17. 

Ad  quartum  dicendum,  quod  divisio  est 
causa  multitudinis,  et  est  prior  secundum 
intellectum  quam  multitudo.  Unum  autem 
dicitur  privative -respectu  divisionis,  cum 
sit  ens  indivisum  ;  non  autem  respectu 
multitudinis.  Unde  divisio  est  prior  secun¬ 
dum  rationem  quam  unum  ;  sed  multi¬ 
tudo  posterior.  Quod  sic  patet.  Primum 
enim  quod  in  intellectum  cadit  est  ens  ; 
secundum  voro  est  negatio  entis ;  ex  his 
autem  duobus  sequitur  tertio  intellectus 

divisionis  —  ex  hoc  enim  quod  aliquid  in- 
telligiLur  ens,  et  intelligilur  non  esse  hoc 
ens,  sequitur  in  intellectu  quod  sit  divi¬ 
sum  ab  eo  —  ;  quarto  autem  sequitur  in 
intellectu  ratio  unius,  prout  scilicet  intel- 
ligitur  hoc  ens  non  esse  in  se  divisum  ; 
quinto  autem  sequitur  intellectus  multi¬ 
tudinis,  prout  scilicet  hoc  ens  intelligitur 
divisum  ab  alio,  et  utrumque  ipsorum 
esse  in  se  unum.  Quantumcunque  enim 
aliqua  intelligantur  divisa,  non  intelligilur 
multitudo,  nisi  quodlibet  divisorum  intel- 
ligatur  esse  unum.  Et  sic  etiam  patet, 
quod  non  erit  circulus  in  definitione  unius 
et  multitudinis  {de  Pot.  1.  c.  ad  15.). 
Nam  unum  non  est  remotivum  multitudi¬ 
nis,  sed  divisionis,  quae  est  prior  secun¬ 
dum  rationem  quam  unum  vel  multitudo, 
ut  dictum  est  (ad  2  et  3) ;  multitudo  au¬ 
tem  non  removet  unitatem,  sed  divisio¬ 
nem  circa  unumquodque  eorum,  ex  qui¬ 
bus  constat  multitudo. 

Unde  patet  responsio  ad  quintum. 

Ad  sextum  dicendum,  quod  objectio  illa 
procederet,  si  nullo  modo  unum  et  mul¬ 
titudo  aliquid  ponerent  realiler  in  rebus 
sive  creatis  sive  divinis  ;  ponunt  autem 
ens  et  rem  distinctam  vel  indistinctam 
quantum  ad  hoc  quod  ens  includitur  in 
ratione  unius,  ut  dictum  est  (in  c.  et  ad 
argg.).  —  Qiiodl.  10,  a.  1,  ad  2. 

Ad  septimum  dicendum,  quod  sicut 
dicitur  in  5.  Metaphys.  [texi.  27 ;  1.  4,  c. 
22),  privatio  dicitur  tripliciter :  uno  modo 
proprie,  quando  removetur  aliquid  ab 
aliquo,  quod  natum  est  illud  habere,  et 
in  quo  tempore  est  natum  habere:  sicut 
carere  visu  est  privatio  visus  in  homine. 
Alio  modo  communius,  quando  removetur 
ab  aliquo  quod  ipsum  quidem  non  est  na¬ 
tum  habere,  sed  genus  illius  :  sicut  si  non 
habere  visum  dicatur  esse  privatio  visus 
in  talpa.  Tertio  modo  communissime, 
quando  removetur  ab  aliquo  id,  quod  a 
quocunque  alio  natum  est  haberi,  non 
tamen  ab  ipso,  nec  ab  alio  sui  generis  : 
sicut  si  non  habere  visum  dicatur  esse  pri¬ 
vatio  visus  in  planta.  Et  haec  privatio  me¬ 
dium  est  inter  privationem  veram  et  sim¬ 


plicem  negationem,  habens  commune  ali¬ 
quid  cum  utraque:  cum  privatione  qui¬ 
dem  vera  in  hoc  quod  est  negatio  in  ali¬ 
quo  subjecto,  unde  non  competit  simplici¬ 
ter  non  enti ;  cum  negatione  vero  simplici 
in  hoc  quod  non  requirit  aptitudinem  in 
subjecto.  Per  hunc  autem  modum  unum 
privative  dicitur;  et  potest  simili  modo 
etiam  in  divinis  prmdicari,  sicut  et  alia, 
quae  simili  modo  praedicantur  in  divinis, 
ut  invisibilis,  immensus  et  hujusmodi. 
—  de  Pol.  1.  c.  ad  1 1. 


QUtESTIO  XIII 

DE  MENSUR4. 

Quia  vero  secundum  Philosophum  unum 
habet  rationem  mensurae,  ideo  videndum 
est  de  mensura. 

CIRCA  QUAM  QU/ERUNTUR  DUO  : 

1.  Utrum  unum  habeat  rationem  mensuree. 

2.  Utrum  ratio  mensura3  conveniat  tantum 
quantitati. 

ARTICULUS  I 

UTRUM  UNUM  HABEAT  RATIONEM  MENSURAE. 

Videtur  quod  unum  non  habeat  ratio¬ 
nem  mensurae. 

1.  Ubi  enim  est  mensura,  ibi  est  nu¬ 
merus;  at  unum,  prout  est  passio  entis, 
non  pertinet  ad  numerum  sicut  principi¬ 
um  ejus:  ergo  unum  non  habet  ratio¬ 
nem  mensurae.  —  5.  Metaphys.  1.  8  ((3). 

2.  Praeterea,  mensura  nihil  est  aliud 
quam  id  quo  quantitas  rei  cognoscitur  ; 
sed  unum  non  est  de  ratione  quantitatis  : 
ergo  unum  non  habet  rationem  mensurae. 
—  10.  Metaphys.  l.  2  (1). 

3.  Praeterea,  unum  non  est  causa  alio¬ 
rum  ;  ergo  non  potest  esse  mensuro.  —  3. 
Metaphys.  1.  8. 

Sed  contra  est  auctoritas  Philosophi  5. 

Meiajikys.  {IcxL  1:^ ;  1.  'i,  c.  G)  cl  10.  Me- 
iaphys.  {lexl.  2  ;  1.  9,  c.  1)  asserenlis  unum 
habere  ralioiiem  mensurm.  —  Ij.  Melaphys. 
1.  8  (6)  ;  10.  Meiaphys.  ].  2  (1). 

Respondeo  dicendum,  quod  unum  habet 
rationem  mensiirm.  Cujus  ratio  est,  quia 
unum  est  ad  quod  terminatur  divisio.  Ea 
vero,  ex  quibus  est  substantia  uniuscu¬ 
jusque,  cognoscuntur  per  divisionem  sive 
resolutionem  lotius  in  componentia,  sive 
sint  partes  secundum  qantitatem,  sive 
sint  partes  secundum  speciem,  ut  materia 
et  forma,  et  elementa  corporum  mixto 
rum.  Et  ideo  oportet,  id  quod  est  per  se 
unum,  cum  sit  indivisibile,  esse  mensu¬ 
ram  qua  cognoscitur  res,  quia  quod  in 
singulis  est  primum  in  compositione,  et 
ultimum  in  resolutione,  est  indivisibile,, 
et  per  hoc  cognoscitur  res,  ut  dictum  est. 
—  Sed  tamen  non  similiter  in  omnibus 
invenitur  indivisibile ;  sed  quaedam  sunt 
omnino  indivisibilia,  sicut  unitas  quae  est 
principium  numeri  ;  quaedam  vero  non 
sunt  omnino  indivisibilia  secundum  sen¬ 
sum,  sed  secundum  quod  voluit  auctori¬ 
tas  instituentium  tale  aliquid  pro  men¬ 
sura  :  sicut  mensura  pedalis,  quae  quidem 
indivisibilis  est  proportione,  sed  non  na¬ 
tura.  Ratio  autem,  quare  mensuram 
oportet  esse  aliquid  indivisibile,  est,  quia 
scilicet  hoc  est  certa  mensura,  a  qua  non 
potest  aliquid  auferri  vel  addi.  Et  ideo 
unum  est  mensura  certissima,  quia  unum, 
quod  est  principium  numeri,  est  omnino 
indivisibile,  nullamque  additionem  vel 
substraclionem  suscipiens  manet  unum. 
Sed  mensurae  aliorum  generum  imitan¬ 
tur  hoc  unum,  quod  est  indivisibile,  ali¬ 
quid  minimum  accipientes  pro  mensura, 
secundum  quod  possibile  est  :  quia  si 
acciperetur  aliquid  magnum,  utpote  sta¬ 
dium  in  longitudinibus,  et  talentum  in 
ponderibus,  lateret  si  aliquid  modicum 
SLibstrahei^etur  vel  adderetur;  et  semper 
in  majori  mensura  hoc  magis  lateret 
quam  in  minori.  Et  ideo  omnes  accipunt 
hoc  pro  mensura  —  tam  in  humidis,  ut 
oleum  et  vinum,  quam  in  siccis,  ut  est 
granum  et  hordeum,  et  in  ponderibus  et 


dimensionibus,  quae  significantur  per  gra¬ 
ve  et  per  magnitudinem,  —  quod  primo 
invenitur  tale,  ut  ab  eo  non  possit  aliquid 
auferri  sensibile  vel  addi  quod  lateat. 
Quod  patet  inductione  per  omnia.  In 
genere  enim  consonaniiamm  est  unum, 
quod  est  «  diesis  quod  est  minimum  in 
consonantiis.  Diesis  enim  est  semitonium 
minus.  Dividitur  enim  tonus  in  duo  semi¬ 
tonia  inaequalia,  quorum  unum  dicitur 
diesis.  In  vocibus  autem  unum  primum 
et  minimum  est  litera  vocalis  aut  conso¬ 
nans,  et  magis  vocalis  quam  consonans.  Et 
in  gravitatibus  sive  ponderibus  est  ali¬ 
quid  minimum,  quod  est  mensura,  scili¬ 
cet  uncia  vel  aliquid  hujusmodi.  Et  in 
molibus  est  una  prima  mensura  quae  men¬ 
surat  alios  motus,  simplicissimus  et  velo¬ 
cissimus,  sicut  est  motus  diurnus.  —  10. 
Meiaphys.  1.  2  (1). 

Sunt  autem  duo  circa  haec  consideran¬ 
da  :  primum,  quod  licet  id  quod  est 
mensura  habeat  rationem  unius,  in  quan¬ 
tum  accedit  ad  indivisibilitatem ;  non 
tamen  necessarium  est  unum  numero 
esse  quod  mensurat ;  sed  aliquando  plura 
sunt  mensurantia,  sicut  in  mclodiis  sunt 
duae  dieses,  id  est  duo  semitonia,  sed 
propter  parvitatem  non  discernitur  secun¬ 
dum  auditum  ;  nam  sensus  non  percipit 
differentiam  valde  parvorum,  sed  eorum 
differentia  percipitur  «  in  rationibus 
id  est  secundum  diversas  rationes  pro¬ 
portionum,  quia  ex  diversis  proportioni¬ 
bus  numeralibus  causatur.  Similiter  etiam 
voces,  quibus  etiam  mensuramus,  plures 
sunt.  Quantitas  enim  unius  metri,  vel 
unius  pedis,  mensuratur  ex  diversis 
syllabis,  quarum  aliee  sunt  breves  et  aliae 
lonsm.  Similiter  etiam  est  diameter  cir- 
culi  vel  quadrati,  et  etiam  latus  quadra^ 
ti;  et  quaelibet  magnitudo  mensuratur 
duobus  :  non  enim  invenitur  quantitas 
ignota  nisi  per  duas  quantitates  notas.  — ^ 
Secundum,  quod  considerandum  est  circa 
mensuram,  est  quod  mensura  semper 
debet  esse  cognata,  scilicet  ejusdem  natu¬ 
rae  vel  mensurae  cum  mensurato  :  sicut 
magnitudinum  mensura  debet  esse  ma- 

gniLudo  ;  et  non  sufficit  quod  conveniat 
in  natura  communi,  sicut  omnes  magni¬ 
tudines  conveniunt ;  sed  oportet  esse  con¬ 
venientiam  mensurae  ad  mensuratum  in 
natura  speciali,  secundum  unumquod¬ 
que  :  sic  quod  longitudinis  sit  longitudo 
mensura,  latitudinis  lalituJo,  vox  vocis, 
gravitas  gravitatis,  et  unitatum  unitas.  — 
Ibid. 

Ad  primum  ergo  dicendum,  quod  esse 
mensuram  est  propria  ratio  unius,  secun¬ 
dum  quod  est  principium  numeri.  Hoc 
autem  non  est  idem  cum  uno  quod  con¬ 
vertitur  cum  ente,  ut  supra  (q.  12,  a.  2 
et  3)  dictum  est.  Ratio  enim  illius  unius 
in  sola  indivisione  consistit  :  hujusmodi 
autem  unius  in  mensuralione.  Sed  tamen 
haec  ratio  mensurae,  licet  primo  conve¬ 
niat  uni,  quod  est  principium  numeri, 
tamen  per  quandam  similitudinem  deri¬ 
vatur  ad  unum  in  aliis  generibus,  ut  10. 
Melaphys.  Philosophus  ostendit.  Et  secun¬ 
dum  hoc  ratio  mensurae  invenitur  in  quo¬ 
libet  genere,  ut  infra  (art.  seq.)  dicetur. 
Haec  autem  ratio  mensurae  consequitur 
rationem  indivisionis,  sicut  habitum  est 
supra  (q.  12,  a.  4,  c.).  Et  ideo  <r  unum  d 
non  omnino  aequivoce  dicitur  de  eo  quod 
convertitur  cum  ente,  et  de  eo  quod  est 
principium  numeri,  sed  secundum  prius 
et  posterius.  — 5.  Metaphys,  1.  8  (6). 

Et  per  hoc  patet  ad  secundim. 

Ad  tertium  dicendum,  quod  ad  hoc 
quod  aliqua  mensurentur  per  aliquod 
unum,  non  requiritur  quod  illud  unum  sit 
causa  eorum  omnium,  sed  quod  sit  sim¬ 
plicius.  —  Ia,  q.  10,  a.  6,  ad  4. 

ARTICULUS  II 

UTRUM  RATIO  MENSUR/E  CONVENIAT  TANTUM 
QUANTITATI. 

Videtur  quod  ratio  mensuriu  non  con¬ 
veniat  tantum  quantitati. 

1 .  Datur  enim  mensura  in  ponderibus 
et  gravitatibus  et  velocitatibus  ;  at  gra¬ 
vitas  et  velocitas  non  sunt  in  genere 
quantitatis  :  ergo  non  datur  tantum  men- 

sura  in  genere  quantitatis.  —  3.  Meta¬ 
phys.  1.  8  (6);  10.  Metaphys.  1.  2  (1). 

2.  Praeterea,  dicit  Philosophus  (10. 
Metaphys.  text.  5;  1.  9,  c.  1),  quod  scien¬ 
tia  dicitur  mensura  rerum  scibilium  et 
sensus  rerum  sensibilium  ;  sed  nec  scien¬ 
tia  nec  sensus  sunt  in  genero  quantitatis: 
eraro  ratio  mensurae  non  tantum  convenit 
quantitati.  —  10.  Metaphys.  1.  2  (1). 

3.  Praeterea,  mensuratum  dicitur  a 
mensura;  ergo  ubi  est  mensuratum,  ibi 
est  mensura  ;  at  non  tantum  mensuratum 
est  in  genere  quantitatis  :  ergo  nec  men¬ 
sura.  —  1.  Sent.  dist.  19,  q.  2,  a.  1,  c. ; 
2.  Sent.  dist.  2,  q.  1,  a.  2,  c. 

4.  Praeterea,  subjectum  mensuratur 
accidente  ;  sed  accidens  non  omne  est 
in  genere  quantitatis  :  ergo  idem  quod 
prius.  —  2.  Sent.  1,  c. 

5.  Praeterea,  datur  mensura  in  conso¬ 
nantiis  :  scilicet  diesis,  ut  dictum  est  ;  at 
illis  non  proprie  convenit  quantitas  : 
ergo  ratio  non  convenit  tantum  quantita¬ 
ti.  —  Ibid. 

Sed  contra  est,  quod  dicit  Philosophus 
(10.  Metaphys.  text.  2  et  3  ;  1.  9,  c.  1), 
quod  mensura  est  quo  primo  cognoscitur 
quantitas;  ergo  maxime  p)'opric  convenit 
mensurm  ratio  quantitati.  —  10.  Meta¬ 
phys.  1.  2  ( l). 

Respondeo  dicendum,  quod  cum  indi¬ 
visibile  in  quolibet  genere  sit  mensura, 
ut  supra  (art.  praeced.)  dictum  est,  maxi¬ 
me  dicitur  in  hoc,  quod  est  esse  primam 
mensuram  cujusfibct  generis.  Et  hoc 
maxime  proprie  dicitur  in  quantitate;  et 
inde  derivatur  ad  alia  genera  ratio  men¬ 
surae.  Mensura  autem  nihil  aliud  est  quam 
id,  quo  quantitas  rei  cognoscitur.  Quan¬ 
titas  vero  rei  cognoscitur  per  unum  et 
(aut)  numerum  :  per  unum  quidem,  sicut 
cura  dicimus  unum  stadium  vel  unum 
p:dera  ;  per  numerum  autem,  sicut  cum 
dicimus  tria  stadia  vel  tres  pedes.  Ulte¬ 
rius  autem  omnis  numerus  cognoscitur 
per  unum,  eo  quod  unitas  aliquoties 
sumpta  quemlibet  numerum  reddit.  Ergo 
cum  unum,  quod  est  principium  numeri^ 
habeat  proprie  rationem  mensurae,  ut 

supra  dictum  est,  et  omnis  quantitas 
cognoscatur  per  unum;  sequitur  quod 
mensura  proprie  conveniat  quantitati.  — 
10.  Mclophys.  1.  2  (1). 

Ex  quo  patet  ulterius,  quod  unum  et 
mensura  primo  invenitur  in  discreta 
quantitate,  quae  est  numerus  :  quia  id 
quo  primo  cognoscitur  quantitas,  est  ipsa 
unitas,  quae  est  principium  numeri,  et 
habet  proprie  rationem  mensurae.  Nam 
unum  in  aliis  speciebus  quantitatis  non 
est  ipsum  unum,  sed  aliquid  cui  accidit 
unum  :  sicut  dicimus  unam  manum  aut 
unam  magnitudinem.  Unde  sequitur  quod 
unum  et  mensura  privative  inveniatur  in 
quanlitato  discreta;  hinc  autem  ex  nu¬ 
mero  et  uno,  (]uod  est  principium  nume¬ 
ri,  derivatur  mensura  in  alias  species 
quantitatis  ;  et  dicitur  mensura  in  illis 
id,  quo  primo  cognoscitur  unumquodque 
eorum.  Et  hoc  excmplificat  Philosophus 
in  tribus  generibus,  scilicet  in  dimensio¬ 
nibus,  quae  sunt  scilicet  longiludo,  latitu¬ 
do  et  profunditas;  et  in  ponderibus;  etin 
motibus  ;  —  dicens,  quod  hoc  modo  deri¬ 
vatur  ratio  mensurae  a  numero  ad  alias 
quantitates,  quo.l  sicut  unum,  quod  est 
mensura  numeri^  est  indivisibile  ;  ita  in 
omnibus  aliis  generibus  quantitatis  ali¬ 
quod  unum  indivisibile  est  mensura  et 
principium  :  —  sicut  in  mensuratione 
linearum  utuntur  homines  «  quasi  indi¬ 
visibili  5)  mensura  <l  pedali  3»,  id  est  unius 
pedis;  et  in  ponderibus  uncia,  quae  est 
minimum  in  illis  ;  et  in  motibus  motu 
simplici,  id  est  uniformi  et  velocissimo, 
qui  habet  minimum  de  tempore.  —  Ibid. 

Exinde  autem  transsumptum  est  no¬ 
men  mensurae  ad  omnia  genera,  ut  illud, 
quod  est  primum  in  quolibet  genere  et 
simplicissimum  et  perfectissimum,  dica¬ 
tur  mensura  omnium  quae  sunt  in  genere 
illo  :  eo  quod  unumquoilque  cognosci¬ 
tur  habere  de  veritate  generis  plus  et 
minus,  secundum  quol  magis  accedit  ad 
ipsum  vel  recedit  :  ut  album  in  genere 
colorum ;  et  in  genere  substantiae  illud 
quod  habet  esse  perfectissimum  et  sim¬ 
plicissimum,  scilicet  Primum  ens  (Deus). 

Unde  non  oportet  quod  sit  in  genere 
substantiae  sicut  contentum  in  genere 
eorum  quorum  dicitur  mensura,  sed 
solum  sicut  principium,  habens  in  se 
omnem  perfectionem  generis,  sicut  unitas 
in  numeris;  diversimode  tamen,  quia 
imitate  non  mensurantur  nisi  numeri,  sed 
Primum  ens  est  mensura  non  tantum 
substantialium  perfectionum,  sed  omnium 
quae  sunt  in  omnibus  generibus,  sicut 
sapientiae,  virtutis  et  hujusmodi.  —  Et 
hujus  ratio  est,  quia  licet  unitas  non  sit 
in  genere  numeri  sicut  species  illius 
generis,  continetur  tamen  in  illo  genere 
determinato  sicut  principium  ;  non  autem 
Primum  ens,  sed  in  quocunque  genere 
est  ratio  entis,  habet  rationem  principii, 
ut  supra  (q.  8,  a.  1,  c.)  dictum  est.  —  1. 
Sent.  dist.  8,  q.  4,  a.  2,  ad  3. 

Ulterius,  ratio  mensurae  ad  alia  deri¬ 
vatur,  quae  tamen  magis  mensurantur 
quam  mensurent.  Cum  enim  dictum  sit, 
quod  mensura  est  qua  quantitas  rei 
cognoscitur;  inde  est  quod  scientia  dici¬ 
tur  mensura  rerum  scibilium,  et  sensus 
rerum  sensibilium  :  quia  ipsis  aliquid 
cognoscimus,  sensu  scilicet  sensibilia,  et 
scientia  scibilia.  Sed  secundum  rei  verita¬ 
tem  magis  mensurantur  quam  mensurent. 
Non  enim  quia  nos  aliquid  sentimus  aut 
scimus,  ideo  sic  est  in  rerum  natura;  sed 
quia  sic  est  in  rerum  natura,  ideo  vere 
aliquid  scimus  aut  sentimus,  ut  dicitur 
9.  Melaphys.  [lexl.  21 ;  1.  8,  c.  10).  Et  sic 
accidit  nobis  quod  in  sentiendo  et  sciendo 
mensuramur  per  res  quae  extra  nos  sunt. 
Nobis  autem  cognoscentibus  et  mensu¬ 
rantibus,  sicut  aliquo  alio  nos  mensurante, 
cognoscimus  quanti  sumus  in  quantitate 
corporali,  per  mensuram  cubitalem  appli¬ 
catam  nobis.  Et  sic  sicut  cubitus  exterius 
appositus  est  mensura  quantitatis  corpo¬ 
ralis  nostrae,  ita  res  scitae  vel  per  sensum 
apprehensae,  sunt  mensurae  per  quas 
potest  sciri  utrum  vere  cognoscamus  ali¬ 
quid  per  sensum  vel  per  intellectum.  Si 
qua  vero  scientia  est  quae  est  causa  rei 
scitae,  oportet  quod  sit  ejus  mensura  :  ut 
scientia  artificis  est  mensura  artificiato- 

rum,  quia  unumquidque  arlificiatum  se¬ 
cundum  hoc  perfectum  est,  quod  attin¬ 
git  ad  similitudinem  artis.  Et  hoc  modo 
se  habet  scientia  Dei  respectu  omnium* 
—  Sic  ergo  ex  his  patet  quod  de  ratione 
unius  est  quod  sit  mensura  ;  et  quod 
hoc  maxime  proprium  est,  prout  est  in 
quantitate,  deinde  in  qualitate  et  in  aliis 
generibus  :  quia  id  quod  est  mensura, 
debet  esse  indivisibile  aut  secundum 
quantitatem  aut  secandum  qualitatem. 
Et  ita  sequitur  quod  unum  sit  indivisibi¬ 
le,  aut  simpliciter,  sicut  unitas,  quae  est 
principium  numeri,  aut  secundum  quid, 
id  est  in  quantum  est  unum,  ut  dictum 
est,  in  aliis  mensuris.  —  10.  Metaphysi. 
1.  2  (1) ;  Tabula  Aurea  voce  <i  mensura  » 
n.  ^j. 

Ad  primum  ex- go  dicendum,  quod  pon¬ 
dera  seu  gravitates  et  velocitates  perti¬ 
nent  ad  qualitatem  et  ad  quantitatem,  sed 
alio  et  alio  modo.  Gravitas  enim  ct  veloci¬ 
tas  habent  aliquid  commune  in  contrariis, 
quia  scilicet  in  uno  contrariorum  inveni¬ 
tur  alterum;  nam  grave  est  aliquo  molo 
leve,  puta  aqua  respectu  terrae,  et  e  con¬ 
verso  leve  est  aliquo  modo  grave, puta  aer 
respectu  ignis;  ct  velox  est  aliquo  modo 
tardum.  Utrumque  enim  eorum  est  du¬ 
plex  :  sicut  «  grave  »  uno  modo  dicitur 
absolute,  scilicet  quod  habet  inclinatio¬ 
nem  ut  feratur  ad  medium,  sine  hoc  quod 
consideretur  quantum  habeat  de  tali  in¬ 
clinatione;  et  sic  non  pertinet  ad  genus 
quantitatis,  nec  competit  ei  mensurari. 
Alio  modo  dicitur  grave  per  comparatio¬ 
nem  ad  aliud,  scilicet  quod  excedit  alte¬ 
rum  in  inclinatione  praedicta,  ut  scilicet 
dicamus,  quod  terra  est  gravis  in  compa¬ 
ratione  ad  aquam,  et  plumbum  in  com¬ 
paratione  ad  lignum.  Sic  igitur  ratione 
h  ijus  excessus  invenitur  aliqua  ratio 
quantitatis  ct  mensurae.  —  Et  similiter 
«  velox  r>  dicitur  dupliciter  :  uno  modo 
absolute,  scilicet  quod  habet  motum 
(juemcunque  ;  et  alio  modo  quod  habet 
excessum  motus.  Et  uno  modo  competit 
sibi  ratio  quantitatis  et  mensurae;  alio 
modo  non.  —  10.  Melaphys.  1.  2  (1). 


Ad  secundum  patet  solutio  ex  dictis  (in 

c.). 

Ad  lerlium  dicendum,  quod  in  omnibus, 
in  quibus  invenitur  diversa  ratio  mensu¬ 
randi,  oportet  esse  diversas  mensuras  pi  o- 
prias  (1.  Sent.  dist.  19,  q.  2,  a.  1,  ad  2); 
in  quibus  tamen  nomen  mensurae  a  quan¬ 
titate  derivatur. 

Ad  quartum  dicendum,  quod  mensura 
est  duplex  :  una  intrinseca,  cui  convenit 
multiplicari  ad  multiplicationem  mensu¬ 
rati  ;  et  hujusmodi  mensura  est  accidens 
in  subjecto  ;  et  haec  multiplicatur  pro 
multiplicatione  subjecti  :  sicut  etiam  plu- 
res  lineae  sunt  quae  mensurant  longitudi¬ 
nem  plurium  corporum  aequalium.  Est 
autem  quaedam  mensura  extrinseca,  quam 
non  est  necesse  multiplicari  ad  muUipli- 
calionem  mensuratorum,  sed  est  in  uno 
sicut  in  subjecto  ad  quod  multa  mensu¬ 
rantur  :  sicut  multi  panni  mensurantur 
ad  longitudinem  unius  ulnae  ;  et  multi 
motus  ad  numerum  unius  primi  motus 
(2.  Sent.  dist.  2,  q.  1,  a.  2,  ad  1).  Et  huic 
mensurae  proprie  convenit  nomon  et 
ratio  mensurae,  ab  illa  tamen  derivatur 
ad  alia,  sicut  dictum  est.  —  2.  Sent.  1. 
c.;  Tabula  Aurea  voce  «  mensura  »  n.  1. 

Ad  quintum  dicendum,  quod  quia  ex 
velocitate  et  gravitate  motuum  contingit 
gravitas  et  acuitas  in  sonis,  ut  determi¬ 
natur  in  musica  ;  ideo  a  quantitate  qua3 
est  in  motu,  derivatur  nomen  et  ratio 
mensurae  ad  musicam.  —  10.  Melaphys. 
1.  2  (1). 


QUESTIO  XIV 

DE  MULTITUDINE. 

Quia  est  eadem  scientia  oppositorum 
secundum  Philosophum  (1.  Melaphys.  texi. 
4;  1,  3,  c.  2);  multitudo  vero  opponitur 
unitati,  ut  dicitur  5.  (4.)  ct  10.  (9.)  Mela¬ 
phys.:  ideo  consequenter  post  considera¬ 
tionem  de  uno  videndum  est  de  multitu¬ 
dine. 

CIRCA  QUAM  QU/ERUNTUR  DUO  : 

1.  ULrum  anum  et  muUa  opponantur. 

2.  Utrum  unum  et  multa  opponantur  opposi¬ 
tione  oontrarietatis. 

ARTICULUS  I 

UTRUM  UNUM  ET  MULTA  OPPONANTUR. 

ViJelur  quod  unum  ct  multa  non 
ojjponantur. 

1.  Nullum  enim  oppositum  praedicatur 
do  suo  opposito  ;  sed  omnis  multitudo 
est  quodammodo  unum,  sicut  dicit  Dio¬ 
nysius  {ck  Div.  Nom.  c.  9,  §  2  ;  —  Migne 
t.  3,  coi.  979)  :  ergo  unum  non  opponi¬ 
tur  multitudini.  —  la,  q.  11,  a.  2,  arg. 

1  ;  de  Div.  Nom.  c.  9,  1.  2. 

2.  Praeterea,  nullum  oppositum  con¬ 
stituitur  ex  suo  opposito  ;  sed  unum  con¬ 
stituit  multitudinem:  ergo  non  opponitur 
multitudini.  —  la,  1.  c.  aru’.  2  ;  10. 
Metaphys.  1.  4  (2). 

3.  Praetereo,  unum  uni  est  oppositum  ; 
sed  multo  opponitur  paucum  :  ergo  non 
opponitur  ei  unum.  —  la,  1.  c.  arg.  3  ; 
10.  Metaphys.  1.  8  (3). 

4.  Praeterea,  si  unum  opponitur  mul- 
liLudini  :  opponitur  ei  sicut  indivisum 
diviso,  et  sic  opponitur  ei  ut  privatio 
halritui.  Hoc  autem  videtur  inconve¬ 
niens  :  quia  sequeretur  quod  unum  sit 
posterius  multitudine,  et  definiatur  per 
eam,  cum  tamen  multitudo  definiatur 
per  unum  ;  unde  erit  circulus  in  defini¬ 
tione  ;  quod  est  inconveniens.  Non  ergo 
unum  et  multa  sunl  opposita.  —  la,  1. 
c.  arg.  4. 

Sed  contra  :  Quorum  rationes  sunt  op¬ 
positae,  ipsa  sunt  opposita  ;  sed  ratio 
unius  consislit  in  indivisibilitate,  ratio 
vero  multitudinis  divisionem  continet  ; 
ergo  unum  et  multa  sunt  opposita.  — 
la,  q.  11,  a.  2,  arg.  Sed  contra. 

Respondeo  dicendum,  quod  unum  op¬ 
ponitur  multis  sicut  indivisibile  divisi¬ 
bili  aut  indivisum  diviso.  Ratio  enim 

mullitudinis  consistit  in  hoc  quod  est 
esse  divisa  ab  invicem,  aut  divisibilia  : 
divisa  quidem,  quia,  quae  sunt  divisa 
actu,  a  se  in\icem  separata  sunt,  et 
prOpter  hoc  multa  dicuntur.  Divisibilia 
autem  i:ro,der  ea  quae  non  sunt  actu 
separata,  sed  appropinquant  separationi, 
sicut  liumida,  ut  aer  et  aqua  et  alia  his 
similia,  in  quibus  propter  facilitatem 
divisionis  multitudinem  dicimus  ;  dici¬ 
tur  enim  multa  aqua  et  multus  aer.  Ratio 
vero  unius  consistit  in  hoc  quod  est  esse 
indivisibile,  aut  non  esse  divisum.  Dici¬ 
tur  enim  et  continuum  unum,  quia  non 
est  actu  divisum  licet  sit  divisibile  (10. 
Metaphys.  l.  4,  al.  2).  Sic  ergo  unum  op¬ 
ponitur  multitudini,  non  quidem  quod¬ 
libet  cuilibet  :  sed,  cum  dicatur  unum 
multipliciter,  ut  supra  (q.  12,  a.  1)  dic¬ 
tum  est,  tot  modis  dicitur  multitudo  : 
quia  quoties  dicitur  unum  oppositorum, 
toties  dicitur  et  reliquum,  ut  dicetur 
infra  (q.  16,  a.  4,  quaestiunc.  4,  c.).  — 
Unde  aliqua  dicuntur  multa  propter  hoc 
quod  non  sunt  continua  ;  et  hae:  multi¬ 
tudo  opponitur  ei,  quod  est  unum  quia 
est  continuum.  Alia  dicuntur  multa  prop¬ 
ter  hoc  quod  materiam  habent  divisam 
secundum  speciem  :  sive  intclligamus  de 
materia  proxima,  sive  de  ultima,  id  est 
in  quam  fit  ultima  resolutio.  Per  divisio¬ 
nem  quippe  materim  proximae  dicuntur 
multa  vinum  et  oleum  ;  per  divisionem 
vero  materiae  remotae  vinum  et  lapis.  Et 
si  materia  accipiatur  tam  pro  materia 
naturae  quam  pro  materia  rationis,  haec 
multitudo  opponitur  unitati,  qua  dicitur 
unum  subjecto  et  genere.  Alia  vero 
dicuntur  multa,  quae  habent  rationes  ; 
quod  quid  est  esse  dicentes,  plures  ;  et 
haec  multitudo  opponitur  unitati  qua  quid 
est  unum  ratione  et  definitione.  Quod 
autem  perfecto  modo  dicitur  unum,  oppo¬ 
nitur  multitudini,  qua  aliquid  est  mul¬ 
tum  secundum  quod  est  divisibile  (5. 
Metaphys.  1.  8,  al.  G.).  Sic  ergo  patet  per 
omnes  modos  unius  quod  unum  opponi¬ 
tur  multitudini.  —  1,  q.  11,  a.  2. 

Ad  primum  ergo  dicendum,  quod  nulla 


135 


DK  UNO  ET  MULTO  -  QU.  XlV  DE  MULTITUDINE  —  ART.  l 


privatio  tollit  totaliter  esse,  quia  priva¬ 
tio  est  ((  negatio  in  subjecto  »  secundum 
Philosophum  (4.  Metaphys.  iext.  4  ;  1.  3, 
c.  2  ;  cf.  de  Prcedicam.  c.  12,  al.  10)  ; 
sed  tamen  omnis  privatio  tollit  aliquod 
esse  ;  et  ideo  in  ente  ratione  siias  com¬ 
munitatis  accidit  quod  privatio  entis  fun¬ 
datur  in  ente ;  quod  non  accidit  in  pri¬ 
vationibus  formarum  specialium,  ut  vi¬ 
sus  vel  albedinis  vel  alicujus  hujusmo¬ 
di.  Et  sicut  est  de  ente,  ita  est  de  uno  et 
bono  quae  convertuntur  cum  ente.  Nam 
privatio  boni  fundatur  in  aliquo  bono, 
et  similiter  remotio  unitatis  fundatur  in 
aliquo  uno.  Et  exinde  contingit  quod 
multitudo  est  quoddam  unum,  et  malum 
est  quoddam  bonum,  et  non  ens  est  quod¬ 
dam  ens.  Non  tamen  oppositum  praedi¬ 
catur  de  opposito,  quia  alterum  horum 
est  simpliciter,  et  alterum  seeundum 
quid.  Quod  enim  secundum  quid  est  ens 
(ut  in  potentia),  est  non  ens  simpliciter, 
id  est,  actu  ;  vel  quod  est  ens  simplici¬ 
ter  in  genere  substantiae,  est  non  ens 
secundum  quid,  quantum  ad  aliquod  esse 
accidentale.  Similiter  ergo  quod  est  bo¬ 
num  secundum  quid,  est  malum  simpli¬ 
citer,  vel  e  converso  ;  et  similiter  quod 
est  unum  simpliciter,  est  multa  secun¬ 
dum  quid,  et  e  converso.  —  la,  q.  11,  a. 
2,  ad  1. 

Ad  seeundum  dicendum,  quod  duplex 
est  totum  :  quoddam  homogeneum,  quod 
componitur  ex  similibus  partibus  ;  quod¬ 
dam  vero  heterogenoum,  quod  componi¬ 
tur  ex  dissimilibus  partibus.  —  In  quo¬ 
libet  autem  loto  homogeneo  totum  con¬ 
stituitur  ex  partibus  habentibus  formam 
totius,  sicut  quaelibet  pars  aquae  est 
aqua  ;  et  talis  est  constitutio  continui  ex 
suis  partibus.  —  In  quolibet  autem  toto 
heterogeneo  quaelibet  pars  caret  forma 
totius.  Nulla  enim  pars  domus  est  domus, 
nec  aliqua  pars  hominis  est  homo.  Et 
tale  totum  est  multitudo,  lii  quantum 
ergo  pars  ejus  non  habet  formam  multi¬ 
tudinis,  componitur  multitudo  ex  unita¬ 
tibus,  sicut  domus  ex  non  domibus  :  non 
quod  unitates  constituant  multitudinem 


secundum  id  quod  habent  de  ratione 
indivisionis,  prout  opponuntur  multitu¬ 
dini,  sed  secundum  hoc  quod  habent  de 
entitate  :  sicut  et  partes  domus  consti¬ 
tuant  domum  per  hoc  quod  sunt  quae¬ 
dam  corpora,  non  per  hoc  quod  sunt  non 
domus.  —  Ibid.  ad  2. 

Vel  dic,  quod  ipsum  unum  secundum 
quod  consideratur  ut  in  se  perfectam  et 
speciem  quandam  habens,  opponitur  mul¬ 
titudini  :  quia  quod  est  unum  non  est 
multa,  neque  e  contra.  Prout  vero  con¬ 
sideratur  ut  non  completum  secundum 
speciem  et  formam,  sic  non  opponitur 
multitudini,  sed  est  pars  ejus.  —  10. 
Metaphys.  1.  4  (2). 

Ad  ierlium  dicendum,  quod  mullum 
accipitur  dupliciter  :  uno  modo  absolute, 
et  sic  opponitur  uni  ;  alio  modo  secun¬ 
dum  quod  importet  excessum  quendam 
(la,  1.  c.  ad  3),  sive  significat  pluralita¬ 
tem  excedentem  vel  simpliciter,  vel  per 
respectum  ad  aliquid  :  simpliciter  qui¬ 
dem,  sicut  dicimus  aliqua  esse  multa, 
eo  quod  excedunt  pluralitatem  quae  solet 
communiter  in  rebus  sui  generis  repe- 
riri  :  ut  si  dicamus  multam  pluviam, 
quando  ultra  communem  cursum  pluit. 
Per  respectum  autem  ad  aliquid,  ut  si 
dicamus  decem  homines  multos  in  com¬ 
paratione  ad  tres.  Et  similiter  paucum 
dicitur  pluralitas  deficiens  a  pluralitate 
excedenti.  —  Alio  modo  dicitur  multum 
absolute,  sicut  numerus  dicitur  quaedam 
multitudo.  Et  sic  multum  opponitur  tan¬ 
tum  uni,  non  autem  pauco.  Nam  multa 
secundum  hanc  significationem  sunt 
quasi  plurale  ejus,  quod  dicitur  unum  : 
ut  ita  dicamus  unum  et  multa,  ac  si 
diceremus  unum  et  una  pluraliter,  sicut 
dicimus  album  et  alba,  et  sicut  mensu¬ 
rata  dicuntur  ad  mensurabile  ;  nam  multa 
mensurantur  per  unum.  Et  .secundum 
hanc  significationem,  a  multis,  dicuntur 
multiplicia  ;  manifestum  est  enim  quod 
secundum  quemlibet  numerum  dicitur 
aliquid  multipliciter  :  sicut  a  binario 
duplum  et  a  ternario  triplum  et  sic  de 
aliis.  Unusquisque  enim  numerus  est 

multa  hoc  modo,  quia  refertur  ad  unum, 
et  quia  quodlibet  rnensurabile  est  uno  ; 
et  hoc,  secundum  quod  multa  opponun¬ 
tur  uni,  non  autem  secundum  quod  oppo¬ 
nuntur  pauco  ;  unde  et  ipsa  duo,  quae 
sunt  numerus  quidam,  sunt  multa  secun¬ 
dum  quod  multa  opponuntur  uni.  Sed 
secundum  quod  multa  significant  plura¬ 
litatem  excedentem,  duo  non  sunt  multa, 
sed  sunt  pauca  ;  nihil  enim  est  paucius 
duobus,  quia  unum  non  est  paucum.  Pau¬ 
citas  enim  est  pluralitas  habens  defec¬ 
tum  ;  prima  vero  pluralitas  habens  de¬ 
jectum  est  dualitas  ;  unde  dualitas  est 
])rima  paucitas.  — ■  10.  Melaphys.  1.  8 
t3). 

Ad  quartum  dicendum,  quod  unum 
jirivat  multitudinem  (opponitur  privative 
multis),  in  quantum  in  ratione  multorum 
est  quod  sint  divisa.  Unde  oportet  quod 
divisio  sit  origo  unitatis  (sit  prius  uni¬ 
tate)  non  simpliciter,  sed  secundum  ratio¬ 
nem  nostrae  apprehensionis  (la,  q.  11, 
a.  2,  ad  4).  Ad  cujus  evidentiam  con¬ 
siderandum  est,  quod  ea  quae  sunt  priora 
secundum  naturam  et  magis  nota,  sunt 
posteriora  et  minus  nota  quoad  nos,  eo 
quod  rerum  notitiam  per  sensum  accipi¬ 
mus.  Composita  autem  et  confusa  prius 
cadunt  in  sensum,  ut  dicitur  in  1.  Phys. 
{texi.  3  et  4  ;  c.  1);  inde  est  quod  compo¬ 
sita  prius  cadunt  in'  nostram  cognitio¬ 
nem.  Simpliciora  autem,  quae  sunt  priora 
et  notiora  secandum  naturam,  cadunt  in 
cognitionem  nostram  per  posterius.  Inde 
est  quod  prima  rerum  principia  non  defi¬ 
nimus  nisi  per  negationes  posteriorum  : 
sicut  dicimus,  quod  punctum  est,  cujus 
pars  non  est  ;  et  Deum  cognoscimus  per 
negationes,  in  quantum  dicimus  Deum 
incorporeum  esse,  immobilem,  infinitum. 
Sic  igitur  licet  unum  sit  prius  secundum 
naturam  divisione  (multitudine),  tamen 
secundum  cognitionem  nostram  definitur 

O 

et  nominatur  ex  privatione  divisionis  (10. 
Melaphys.  1.  4,  al.  2).  Sed  multitudo  etiam 
secundum  rationem  consequenter  se  habet 
ad  unum  (licet  forsitan  secundum  sen¬ 
sum  sit  prior,  quia  multitudo  est  magis 

sensibilis  quam  unum),  quia  divisa  non 
intellisfimus  habere  rationem  multitudi- 
nis,  nisi  per  hoc  quod  utrique  divisorum 
attribuimus  unitatem.  Unde  unum  poni¬ 
tur  in  definitione  multitudinis,  non  autem 
multitudo  in  definitione  unius.  Sed  di¬ 
visio  cadit  in  intellectum  ex  ipsa  nega¬ 
tione  entis  (la,  1.  c.).  Divisio  enim,  quse 
prmsupponitur  ad  rationem  unius,  secun¬ 
dum  quod  convertitur  cum  ente,  non  est 
divisio  quantitatis  continuae,  quae  praein- 
telligitur  uni,  quod  est  principium  nu¬ 
meri  ;  sed  est  divisio  quam  causat  contra¬ 
dictio,  prout  hoc  ens  et  illud  dicuntur 
divisa  ex  eo  quod  hoc  non  est  illud  (10. 
Melaphys.  1.  4,  al.  2).  Sic  ergo  primum 
in  intellectum  nostrum  cadit  ens  ;  secundo 
quod  hoc  ens  non  est  illud  ens,  et  sic 
secundo  apprehendimus  divisionem  ;  ter¬ 
tio  unum;  quarto  multitudinem.  —  1a, 

1.  c.  ;  10.  Melaphys.  1.  c.  ;  de  Pol.  q.  9, 
a.  7,  ad  15. 

ARTICULUS  II 

UTRUM  UNUM  ET  MULTA  OPPONANTUR  UT 
CONTRARIA. 

Videtur  quod  unum  et  multa  non  oppo¬ 
nantur  ut  contraria. 

1.  Dicit  enim  Philosophus  4.  Melaphys. 
{texi.  4  ;  1.  3,  c.  2),  quod  privatio  est  de 
ratione  unius  ;  ergo  unum  et  multa  oppo¬ 
nuntur  privative. —  h. Melaphys.  1.  3(1). 

2.  Praeterea,  unum  habet  rationem 
mensurae,  et  multitudo  ei  opposita  habet 
rationem  mensuratae  ;  sed  mensura  et 
mensuratum  opponuntur  oppositione  rela¬ 
tiva  :  ergo  unum  et  multa  opponuntur 
oppositione  relativa.  —  10.  Melaphys.  1. 
8  (3). 

3.  Praeterea,  contrarietas  est  opposi¬ 
tio  in  genere  (V.  in  Logica  q.  15,  a. 
un.,  pag.  212,  a,  Quarta ;  cf.  Opusc.  37, 
c.  4  et  5.).  Sed  unum  et  multa  absolute 
sumpta  non  sunt  in  genere  ;  unum  enim 
hoc  sensu  convertitur  cum  ente,  et  tot 
sunt  species  unius,  quot  entis,  ut  dicitur 

4.  Melaphys.  [texi.  3  ;  1.  3,  c.  2.).  Ergo 


137 


DE  UNO  ET  MULTO  —  QU.  XIV  DE  MULTITUDINE  —  ART.  II 


unum  et  multa  non  opponuntur  opposi¬ 
tione  contrarietatis. 

4.  Prmterea, contraria  secundum  utrum- 
que  terminum  ponunt  aliquid.  Sed  in 
oppositione  unius  et  multorum  est  utro- 
bique  negatio  :  primo,  ex  parte  unius, 
quia  negat  divisionem  ;  secundo,  ex 
parte  multitudinis,  secundum  quod  una 
res  distinguitur  ab  alia  per  negationem. 
Ergo  inter  unum  et  multa  non  potest 
esse  contrarictas.  —  1.  Serd.  dist.  24, 
q.  1 ,  a.  3,  arg.  1. 

5.  Praeterea,  in  contrariis  illud  extre¬ 
mum,  quod  est  ut  privatio  respectu  alte¬ 
rius,  est  imperfectius  et  minus  ponit  ; 
ergo  si  sit  contrarietas  inter  unum  et 
multa,  cum  unum  sit  extremum  priva¬ 
tivum,  sequetur  quod  sit  imperfectius  ; 
quod  est  absurdum  ;  ergo  unum  et  multa 
non  sunt  contraria.  —  10.  Metaphys.  1, 
4  (2)  et  7  (3). 

Sed  contra  est  auctoritas  Philosophi  10. 
Metaphys.  {text.  9  ;  1.  9,  c.  3)  asserentis 
unum  et  multa  opponi  ut  contraria.  — 
10.  Metaphys.  1.  4  (2). 

Respondeo  dicendum,  quod  cum  qua- 
tuor  sint  oppositionis  genera,  quorum 
unum  est  oppositio  quae  dicitur  secun¬ 
dum  privationem  ;  manifestum  est  quod 
unum  et  multa  non  opponuntur  ut  con¬ 
tradictio,  neque  ad  aliquid,  quae  sunt 
duo  genera  oppositionis,  sed  opponuntur 
ut  contraria.  —  Et  quidem  quod  non 
opponantur  secundum  contradictionem, 
manifestum  est,  quia  neutrum  eorum 
verificatur  de  non  ente.;  non  ens  enim 
neque  unum  neque  multa  est.  Oporteret 
autem  alteram  pariem  contradictionis 
verificari  tam  de  ente  quam  de  non  ente. 
Similiter  etiam  manifestum  est  quod  non 
opponantur  ut  ad  aliquid  dicta  ;  nam 
unum  et  multitudo  dicuntur  absolute. 
Videtur  ergo  quod  opponantur  opposi¬ 
tione  pricativa  ;  opponuntur  enim  ut 
indivisibile  et  divisibile,  quae  videntur 
opponi  secundum  privationem.  Concludit 
tamen  Philosophus,  postquam  dixit,  quod 
unum  et  multa  opponuntur  ut  indivi¬ 
sibile  et  divisibile,  quod  opponuntur  ut 


contraria.  Oppositio  enim  quae  est  secun¬ 
dum  privationem  et  habitum,  est  princi¬ 
pium  oppositionis  quae  est  secundum 
contrarietatem,  ut  infra  (q.  IG,  a.  2) 
patebit.  Alterum  enim  contrariorum  sem- 
per  est  privatio,  sed  non  privatio  pura  : 
sic  enim  non  participaret  naturam  gene¬ 
ris,  cum  contraria  sint  in  eodem  genere. 
Oportet  igitur  quod  utruraque  contrario¬ 
rum  sit  natura  quaedam,  licet  alterum 
eorum  participet  naturam  generis  cum 
quodam  defectu,  sicut  nigrum  se  habet 
ad  album.  Quia  igitur  unum  non  signifi¬ 
cat  privationem  puram  (non  enim  signi¬ 
ficat  ipsam  indivisionem,  sed  ipsum  ens 
indivisum),  manifestum  est  quod  unum 
et  multitudo  non  opponuntur  secundum 
privationem  puram  et  habitum,  sed  sicut 
contraria.  —  10.  Metaphys.  1.  4  (2). 

Ad  primum  ergo  dicendum,  quod  in 
uno  dicitur  esse  privatio,  secundum  quod 
in  ejus  ratione  includitur  carentia  alicu- 
jus  ;  quae  carentia  quia  est  negatio  in 
subjecto  (alias  non  ens  unum  dici  pos¬ 
set),  inde  est  quod  unum  se  trahit  ad 
naturam  privationis  (4.  Metiphys.  1.  3, 
al.  1).  Sed  hoc  non  impedit  quominus 
unum  et  multa  opponantur  contrarie. 

Ad  secundum  dicendum,  quod  unum  et 
multitudo,  quae  opponuntur  relative  se¬ 
cundum  rationem  mensurae  et  mensui‘ati, 
non  sunt  unum  et  multa  quae  conveniunt 
enti  ut  ens;  sed  est  unum  et  multitudo 
quae  sunt  in  genere  quantitatis,  sicut  pa¬ 
tet  ex  supra  (q.  13,  a.2,c.)  dictis.  Scien¬ 
dum  est  tamen,  quod  pluralitas  sive  mul¬ 
titudo  absoluto,  quae  opponitur  uni  quod 
convertitur  cum  ente,  est  quasi  genus  nu¬ 
meri,  quia  numerus  nihil  aliud  est  quam 
pluralitas  et  multitudo  mensurabilis  uno. 
Sic  igitur  unum,  secundum  quod  sim¬ 
pliciter  dicitur  ens  indivisibile,  conver¬ 
titur  cum  ente.  Secundum  autem  quod 
accipit  rationem  mensurae,  sic  determi¬ 
natur  ad  aliquod  genus  quantitatis,  in 
qua  proprie  invenitur  ratio  mensurae.  Et 
similiter  pluralitas  vel  multitudo,  secun¬ 
dum  quod  significat  entia  divisa,  non 
determinatur  ad  aliquod  genus.  Secun- 

dum  aiUem  quod  significat  aliquod  men¬ 
suratum,  determinatur  ad  genus  quan- 
lilalis,  cujus  species  est  numerus.  Et 
ideo  dicit  Philosophus  (10.  Metaphys.  texi. 
20  ;  1.  9,  c.  6),  quod  numerus  est  plura¬ 
litas  mensurata  (mensurabilis)  uno,  et 
quod  pluralitas  est  quasi  genus  numeri. 
El  non  dicit,  quod  sit  simpliciter  genus: 
quia  sicut  ens  genus  non  est,  ita  nec 
unum  quod  convertitur  cum  ente,  nec 
pluralitas  ei  opposita  ;  sed  est  «  quasi  » 
genus,  quia  habet  aliquid  de  ratione  ge¬ 
neris,  in  quantum  est  communis.  Sic  igi¬ 
tur  accipiendo  unum  quod  est  principium 
numeri,  et  habet  rationem  mensurae,  et 
numerum  qui  est  species  quantitatis,  et 
est  multitudo  mensurata  uno,  opponun¬ 
tur  unum  ct  multa,  non  ut  contraria, 
sicut  dictum  est  de  uno  quod  converti¬ 
tur  cum  ente,  et  de  pluralitate  sibi  oppo¬ 
sita  ;  sed  opponuntur  sicut  aliqua  eorum 
quae  sunt  ad  aliquid,  quorum  scilicet 
unum  dicitur  relative,  quia  alterum  re¬ 
fertur  ad  ipsum.  Sic  igitur  opponitur 
unum  et  numerus,  in  quantum  unum  est 
mensura,  et  numerus  est  mensurabilis. 
Et  quia  talis  est  natura  horum  relativo¬ 
rum,  quod  unum  potest  esse  sine  altero, 
sed  non  e  converso  ;  ideo  hoc  invenitur 
in  uno  et  numero  :  quia  si  est  nume¬ 
rus,  oportet  quod  sit  unum  ;  sed  non  * 
oportet  quod  ubicunque  est  unum,  sit 
numerus.  —  10.  Metaphys.  1.  8  (3). 

Ad  tertium  dicendum,  quod  unum  ct 
multa  sunt  contraria,  non  quaelibet,  sed 
sunt  prima  contraria,  ad  quae  omnia  alia 
reducuntur.  Nam  ad  unum  et  multa  redu¬ 
cuntur  aequale  et  inaequale,  simile  et 
dissimile,  idem  et  diversum.  Differentia 
autem  diversitas  quaedam  est ;  et  contra- 
rietas  est  differentia  quaedam,  ut  dicitur 
infra  (q.  16,  a.  5);  et  sic  patet  quod  om¬ 
nis  contrarietas  reducitur  ad  unum  et 
mulla  (10.  Metaphys.  I.  6  extr.,  al.  3,  pag. 
118  sq.).  Et  ideo  necesse  est  quod  non 
sint  in  genere,  nisi  dicatur  quod  sunt  sub 
ente  quasi  sub  genere.  —  Nec  sunt  tan¬ 
tum  prima  contraria  unum  et  multa,  sed 
etiam  prima  privativa.  Cum  enim  in  om¬ 


nibus  contrariis  alterum  habeat  priva- 
tioneni  inclusam,  oportet  fieri  reductio¬ 
nem  contrariorum  non  tantum  ad  con¬ 
traria  prima,  sed  etiam  ad  privativa 
prima,  inter  quae  praecipue  est  unum  (4. 
Metaphys.  1.  2  ante  fin.,  al.  1,  pag.  468). 
Et  sic  unum  et  multa,  secundum  quod 
opposita,  non  tantum  non  sunt  in  genere 
ut  sunt  contraria  primo,  sed  etiam  co 
quod  sunt  privativa  prima,  quae  tamen 
sunt  sub  ente  quasi  sub  genere. 

Ad  quartum  dicendum,  quod  in  mul¬ 
titudine  duplex  est  negatio.  Cum  enim 
duo  sint  in  multitudine,  scilicet  quod 
una  res  non  sit  alia,  in  quantum  quaelibet 
distinguitur  ab  alia;  et  quod  unaquaeque 
sit  indivisa  et  una  :  sequitur  quod  in 
multitudine  sil  duplex  negatio.  Sed  nega¬ 
tio  qua  in  multitudine  unaquaeque  res  est 
indivisa  in  se,  non  est  alterius  rationis  a 
negatione  quae  est  in  uno,  et  non  repe- 
ritur  in  multitudine,  nisi  quatenus  et 
ipsum  unum  reperitur  in  multitudine, 
quia  neces.se  est  quod  in  illa  unumquod¬ 
que  sit  unum.  Sed  negatio  qua  una  res 
distinguitur  ab  alia,  convenit  multitu¬ 
dini  in  quantum  multitudo  est,  et  est  ne¬ 
gatio  seu  privatio  rcalis,  secundum  quod 
una  res  non  dicitur  esse  alia.  Et  hujus¬ 
modi  distinctionem  per  negationem  negat 
negatio  importata  in  ratione  unitatis.  Unde 
negatio  ista,  in  qua  perficitur  ratio  uni¬ 
tatis,  non  est  nisi  negatio  rationis  tantum, 
ut  supra  (q.  12)  dictum  est.  Omnis  enim 
respectus  qui  est  entis  ad  negationem  vel 
ad  non  ens,  non  est  nisi  rationis.  Unde 
relatio  qua  refertur  ens  ad  non  ens,  non 
est  nisi  tantum  in  ratione  ;  ut  et  similiter 
privatio  qua  de  ente  negatur  non  ens,  est 
in  ratione  tantum,  ut  privatio  privationis 
vel  negationis.  Sic  ergo  est  quidem  nega¬ 
tio  seu  privatio  in  utroque  extremo  oppo¬ 
sitionis  unius  e(  multorum,  sed  non  pura. 
Unum  enim  quod  convertitur  cum  ente, 
non  siemificat  indi  visionem  tantum,  sed 
substantiam  ejus  cum  ipsa;  est  enim 
<(  unum  »  idem  quod  ens  indivisum  {de 
Pol.  q.  9,  a.  7,  c.).  Et  similiter  de  mul¬ 
titudine.  Unde  cum  ex  utraque  parte  sit 

aliquid  reale,  debent  esse  contraria,  sicut 
palet  de  albo  et  nigro;  licet  enim  in  utro¬ 
que  possit  aliqualiter  reperiri  negatio,  in 
quantum  album  est  non  nigrum,  et  nigrum 
est  non  album,  tamen  hoc  non  impedit 
quominus  sint  contraria,  propter  rationem 
allatam.  —  de  Pot.  q.  9,  a.  7,  c. ;  Quodl. 
10,  a.  1,  ad  3;  1.  Sent.  dist.  24,  q.  1,  a. 
3,  ad  1 ;  a.  4,  c. 

Ad  quintum  dicendum,  quod,  ut  ex 
dictis  patet,  unum  non  importat  negatio¬ 
nem  nisi  in  ratione.  Unde  secundum  rem 
magis  se  habet  ad  positionem  quam  mul¬ 
titudo,  in  qua  importatur  realis  negatio, 
secundum  quam  res  a  re  distinguitur.  — 
i.  Seni.  dist.  24,  q.  1,  a.  3,  ad  2. 


QU/F.STIO  XV 

DE  PARTIRTJS  PLURALITATIS  PRIMARIIS. 

Deinde  considerandum  est  de  iis  quae 
consequuntur  ad  multa,  scilicet  dissimili, 
inaequali,  diverso  et  differenti. 

CIRCA  QUOD  QU/ERUNTUR  DUO  : 

1.  Utrum  dissimile,  inerquale,  diversum  et  dif¬ 
ferens  sint  idem. 

2.  Utrum  pluralitatis  causa  sit  alteritas. 

ARTICULUS  I 

UTRUM  DISSIMILE,  IN/EQUALE,  DIVERSUM  ET 
DIFFERENS  SINT  UNUM  ET  IDEM. 

Videtur  quod  dissimile,  inae  quale,  diver¬ 
sum  et  differens  sunt  unum  et  idem. 

1.  Sicut  enim  se  habet  aequale  ad  idem, 
ita  se  habet  inaeiuale  ad  diversum;  idem 
enim  opponitur  diverso,  ut  dicitur  10.  Me- 
laphys.,  et  aequale  inaequali.  At  idem  et 
aequale,  sunt  unum  et  idem ;  Philosophus 
enim  afferens  exemplum  tertii  modi,  se¬ 
cundum  quem  aliquid  dicitur  idem,  dicit 
«  ut  aequales  lineae  rectae,  et  isagonia 
et  tetragonia  d.  Ergo  secundum  Philoso¬ 


phum  aequale  et  idem  sunt  unum  ;  et  per 
consequens  inaequale  et  diversum.  — 10. 
Melaphys.  1.  4  (2). 

2.  Praeterea,  quaecunque  differunt,  di¬ 
versa  sunt  (10.  Metaphys.  1.4,  al.  2  ;  5.  Me- 
iaphys.  1.  12,  al.  11);  ergo  differentia  ct 
diversitas  sunt  unum  et  idem. 

3,  Praeterea,  dicitur  10.  il/etop/i?/s.  {text. 
11;  1.  9,  c.  3),  quod  omne  ad  omne  est 
idem  aut  diversum;  ergo  unumquodque 
ad  aliud  comparatum  est  aliud  aut  diver¬ 
sum;  at  quae  sunt  dissimilia  et  inaequalia 
et  differentia,  non  sunt  idem  :  erem  sunt 
diversa ;  ergo  dissimile,  inaequale,  diffe¬ 
rens  et  diversum  sunt  unum  et  idem.  — ■ 
10.  Metaphys.  1.  4  (2). 

Sed  contra  est  auctoritas  Philosophi  haec 
quatuor  a  se  invicem  distinguentis  10. 
Metaphys.  (a  textu  10  ;  1.  9,  c.  3.)  —  10. 
Metaphys.  1.  4  (2). 

Respondeo  dicendum,  quod  haec  qua- 
tuor,  BoWiGQi  dissimile,  inaequale,  diversum 
et  differens,  sunt  inter  se  differentia.  Et 
quidem  quantum  ad  tria  prima  differen¬ 
tiam  eorum  accipere  possumus  secundum 
differentiam  suorum  oppositorum  ad  invi¬ 
cem,  scilicet  similis,  ceqiialis  et  ejusdem^ 
Ad  cujus  evidentiam  sciendum  est,  quod 
ex  quo  unum  et  ens  idem  significant,  et 
idem  sunt  realiter  (fj.  Metaphys.  1.  2,  al. 
1),  ut  ex  supra  (q.  12,  a.  2  et  3)  dictis 
patet,  et  ejusdem  sunt  species  eaedem, 
oportet  quod  tot  sint  species  unius,  quod 
sunt  entis,  et  sibi  invicem  respondentes. 
Sicut  enim  partes  entis  sunt  substantia, 
qualitas  et  quantitas  etc.,  ita  et  partes 
unius  sunt  idem  cequale  et  simile  :  idem 
enim,  unum  in  substantia  est ;  simile, 
unum  in  qualitate;  aequale,  unum  in 
quantitate.  Et  secundum  alias  paries  entis 
possent  sumi  aliae  partes  unius,  si  e.ssent 
nomina  posita  (4.  Metaphys.  1.  2,  al.  1). 
Sic  ergo  manifestum  est  quod  idem  per¬ 
tinet  ail  substantiam,  nec  proprie  dicitur 
nisi  de  substantia,  simile  de  qualitate, 
aequale  vero  de  quantitate.  Sicut  autem 
haec  tria,  scilicet  idem,  simile,  aequale, 
sequuntur  ad  unum;  ita  diversum,  dis¬ 
simile  et  inaequale,  quae  sunt  eorum  con- 

Iraria,  sequuntur  ad  multa  :  unde  habent 
differentiam  ad  invicem  secundum  quod 
illa  :  ita  quod  diversum  proprie  dicatur 
de  substantia,  dissimile  de  qualitate,  inae¬ 
quale  autem  de  quantitate.  Sed  sciendum, 
quod  diversum  licet  proprie  sequatur  plu¬ 
ralitatem  substantiae,  sicut  idem  sequitur 
unitatem  ejus  ;  nihilominus,  quia  sub¬ 
stantia  est  radix  aliorum  generum,  illud 
quod  est  substantiae,  transfertur  ad  omnia 
alia  genera  :  sicut  patet  de  eo  quo.l  quid 
est,  quod  licet  secundum  Philosophum  7. 
Melaphys.  (texi.  12-16  ;  1.  6,  c.  4)  proprie 
tantum  dicatur  de  substantia,  tamen 
dransfcrtur  ad  accidentia. 

Sic  ergo  patet  horum  trium  differentia, 
quia  scilicet  diversum  proprie  sequitur 
pluralitatem  substantiae  ;  dissimile  sequi¬ 
tur  pluralitatem  qualitatis ;  incequale  vero 
pluralitatem  quantitatis.  Differens  autem 
ct  diversum  in  hoc  differunt,  quod  id 
quod  est  differens  ab  aliquo,  oportet  quod 
per  aliquid  sit  differens.  Unde  necesse 
est  ut  praeter  id  quo  differunt,  sit  aliquid 
idem  in  illis  quo  non  sic  differunt.  Hoc 
autem  quod  est  idem  in  pluribus,  vel  est 
genus  vel  est  species.  Unde  omne  diffe¬ 
rens  differt  aut  genere  aut  specie.  Genere 
quidem  differunt  quorum  non  est  com¬ 
munis  materia.  Licet  enim  materia  non 
sit  genus,  tamen  ab  eo  quod  est  mate¬ 
riale  in  re,  sumitur  ratio  generis  :  sicut 
natura  sensibilis  est  materialis  in  homine 
respectu  rationis;  et  ideo  illud  quod  non 
communicat  in  natura  sensibili  cum  ho¬ 
mine,  est  alterius  generis.  Et  quia  ea 
quae  non  communicant  in  materia,  non 
generantur  ad  invicem,  sequitur  ea  ge¬ 
nere  esse  diversa,  quorum  non  est  gene¬ 
ratio  ad  invicem.  Specie  vero  differentia 
dicuntur  quorum  est  idem  genus,  ct 
secundum  formam  differunt.  Sic  ergo 
quod  est  differens  ab  aliquo,  oportet  quod 
per  aliquid  sit  differens;  sed  quae  sunt 
diversa,  non  est  necesse  per  aliquid  esse 
diversa;  possunt  enim  esse  diversa  se 
ipsis  (10.  Melaphys.  1.  4,  al.  2;  5.  Mela¬ 
phys.  1.  12,  al.  11).  Ex  quibus  manifes¬ 
tum  est  qualiter  differant  dissimile  et 

inaequale,  diversum  et  differens.  —  4., 
5.,  10.  Melaphys.  11.  cc. 

primum  ergo  dicendum,  quod  e.xem- 
plum  illud,  quod  offertur  a  Philosopho, 
est  secundum  opinionem  eorum,  qui 
ponebant  quantitates  esse  substantias 
rerum;  secundum  quam  quidem  opinio¬ 
nem  plures  lineae  rectae,  sunt  sicut  plura 
supposita  in  genere  substantiae  ;  mensura 
autem  lineae  est  sicut  species  ejus.  Unde 
inultae  lineae  rectae  aequales  sunt  unum 
secundum  hanc  positionem,  sicut  diversa 
supposita  sunt  unum  quae  communicant  in 
una  ratione  speciei.  Et  quia  mathematici 
utuntur  lineis  in  abstractione,  apud  eos 
plures  «i  lineae  aequales  rectae  »  accipiun¬ 
tur  ut  una,  et  similiter  plura  « tetragona  », 
scilicet  tigurae  quatuor  angulorum  qnac 
sint  aequalia  quantitate,  et  (sunt)  «  isago- 
na  »,  id  est  aequalium  angulorum,  acci¬ 
piuntur  utilem.  —  10.  Melaphys.  1.  4  (2). 

Ad  secundum  dicendum,  quod  omnia 
quae  differunt,  diversa  sunt,  in  quantum 
per  aliqua  differunt  quae  non  est  necesse 
per  alia  differre,  quia  se  ipsis  diversa 
esso  possunt  ;  et  ideo  non  quae^unquo 
diversa  sunt  differunt.  —  Ibid. 

Ad  lerlium  dicendum,  quod  diversum. 
tribus  modis  dicitur  secundum  Philoso¬ 
phum,  sicut  et  idem  cui  opponitur.  Idem 
enim,  ut  dicitur  hic  10.  Melaphys.  {lexl. 
10  ;  1.  9,  c.  3),  dicitur  etiam  tribus  modis. 
Cum  enim  idem  sit  unum  in  substantia, 
substantia  autem  dupliciter  dicatur,  sci¬ 
licet  ipsum  suppositum,  et  natura  sive 
species  ;  tripliciter  dicitur  idem  :  vel  se¬ 
cundum  suppositum  solum,  ut  hoc  album, 
et  hoc  musicum,  si  Socrates  sit  albus  vel 
musicus  ;  vel  solum  per  naturam  suppo¬ 
siti,  vel  rationem  aut  speciem  ejus,  sicut 
Soc)  ates  et  Plato  sunt  idem  humanitate  ; 
vel  secundum  utrumque,  sicut  Socrates 
est  idem  Socrates.  —  Idem  ergo  primo 
modo  dictum  dicilur  idem  secundum 
numerum,  quod  aliquando  dicimus  «  ip¬ 
sum  j),  sicut  si  dicamus  n  Socrates  est' 
homo  D,  ct  «  ipsum  est  album  ».  Cum 
enim  hoc  pronomen  «  ipsum  sit  relati¬ 
vum,  relativum  autem  idem  suppositum 

referat ;  ubicunque  ponitur  hoc  quod  dico 
ipsum,  designat  quod  sit  idem  suppositum 
numero.  —  Per  oppositum  ergo  ad  idem 
hoc  ncodo  dictum,  primo  modo  diversum 
dicilur  omne  quod  est  «  aliud  »,  sicut  hoc 
quod  dico,  ipsum,  est  relativum  identita¬ 
tis,  ita  hoc  quod  dico,  aliud,  est  relativum 
diversitatis.  Et  secundum  hunc  modum 
quo  dicdur  diversum,  verum  est  quod 
unumquodque  ad  aliud  comparatum  aut 
est  idem  aut  diversum.  Adus  modus  est, 
quando  non  est  una  materia  et  una  ratio, 
sicut  tu  et  propinquus  tibi  diversi  estis. 
Tertius  modus  est,  sicut  in  mathematicis, 
ut  si  dicantur  linem  inmquales  diversae 
(10.  Melaphys.  1.  4,  al.  2).  Sed  diversa 
proprie  quatenus  distinguuntur  a  diffe¬ 
rentibus,  sunt  ea  quae  in  nullo  conveniunt; 
unde  se  ipsis  necessario  sunt  diverso,  non 
aliquo  alio  (5.  Metaphys.  1.  12,  al.  11). 

ARTICULUS  II 

LTUUVL  PLURALITATIS  CAUSA  SIT, ALTERITAS 
SEU  DIVERSITAS. 

Videtur  quod  pluralitatis  causa  non  sit 
alteritas. 

1.  Ut  enim  dicitur  in  Ariihmelica  Boe¬ 
thii,  omnia  quaecunque  summa  rerum 
natura  constructa  sunt,  numerorum  vi¬ 
dentur  esse  ratione  formata  ;  hoc  enim  fuit 
principale  in  animo  conditoris  exemplar. 
Et  hoc  consonat  ei  quod  dicitur  Aap.  11, 
21  : «  Omnia  in  pondere,  numero,  et  men¬ 
sura  (1) disposuisti  d.  Ergo  pluralitas  sive 
numerus  est  primum  inter  res  creatas,  et 
non  est  ejus  aliqua  causa  quaerenda. 
—  Opusc.  70,  q.  4,  a.  1,  arg.  1. 

2.  Praeterea,  ut  dicitur  in  lib.  de  Cau¬ 
sis  (propos.  4)  :  «  Prima  rerum  creata¬ 
rum  est  esse  )>.  Sed  ens  primo  dividitur 
per  unum  et  multa;  ergo  multitudine 
nihil  est  prius  nisi  ens  et  unum  ;  ergo  non 
videtur  esse  verum  quod  aliquid  sit  ejus 
causa.  —  Ibid.  arg.  2. 

3.  Praeterea,  pluralitas  vel  Circuit  om¬ 
nia  genera,  secundum  quod  dividitur  con- 

1.  Vulg.  «  in  mensura  ot  numero  et  pondere  ». 


tra  unum,  quod  est  convertibile  cum 
ente;  vel  est  in  genere  quantitatis,  secun¬ 
dum  quod  condividitur  uni  quod  est  prin¬ 
cipium  numeri.  Sed  alteritas  est  in 
genere  relationis.  Relationes  autem  non 
sunt  causae  quantitatum,  sed  potius  c  con¬ 
verso;  multo  etiam  minus  relatio  est 
causa  ejus  quod  est  in  omnibus  generi¬ 
bus,  quia  sic  esset  causa  substantiae.  Ergo 
alteritas  nulio  modo  est  causa  pluralitatis. 

—  Ibid.  arg.  3. 

4.  Praeterea,  contrariorum  contrariae 
sunt  causae;  sed  identitas  et  alteritas  sive 
diversitas  sunt  opposita  :  ergo  habent  op¬ 
positas  causas.  Sed  unitas  est  causa  iden¬ 
titatis,  ut  patet  ex  supra  (art.  praeced.  in 
c.)  dictis  et  ex  5.  Melaphys.;  ergo  plura¬ 
litas  vel  multitudo  est  causa  diversitatis; 
ergo  alteritas  non  est  causa  diversitatis. 

—  Ibid.  arg.  4. 

3.  Praeterea,  alteritatis  principium  est 
accidentalis  differentia;  hujusmodi  enim 
differentiae,  secundum  Porphyrium,  fa¬ 
ciunt  alterum.  Sed  non  in  omnibus  in 
quibus  est  pluralitas,  invenitur  acciden¬ 
talis  differentia,  nec  etiam  differentia 
qualiscunque.  Quaedam  enim  sunt  quae 
accidentibus  subjici  non  possunt,  ut 
formae  simplices;  quaedam  vero  sunt  quae 
in  nullo  conveniunt.  Unde  non  possunt 
differentia  dici,  iit  patet  ex  dictis  (art. 
praeced.  ad  3)  et  per  Philosophum  10. 
Metaphys.  Ergo  non  omnis  pluralitatis 
causa  est  alteritas.  —  Ibid.  ars-.  5. 

Sed  contra  esi :  1.  quod  divisio  est  causa 
multitudinis  ;  sed  divisio  in  diversitate 
vel  alteritate  consistit  :  er^ro  diversitas 
vel  alteritas  causa  pluralitatis  est.  — 
Opusc.  70,  q.  4,  a.  1,  arg.  1  Sed  contra. 

2.  Praeterea, pluralitas  non  constituitur 
nisi  per  recessum  ab  unitate;  sed  ab  uni¬ 
tate  non  recedit  aliquid  nisi  per  divisio¬ 
nem  :  cum  ex  hoc  aliquid  dicatur  unum 
quod  est  indivisum,  ut  palet  5.  (4.)  et  10. 
(9.)  Melaphys.  :  ergo  divisio  pluralitatem 
constituit;  et  sic  idem  quod  prius.  — 
Ibid.  arg.  2  Sed  contra. 

Respondeo  dicendum,  quod,  sicut  patet 
ex  dictis  et  ex  Philosopho  10.  Metaphys., 

plura  »  dicitur  aliquid  ex  hoc  quod  est 
divisibile  vel  divisum.  Unde  omne  illud 
quod  est  causa  divisionis,  oportet  ponere 
causam  pluralitatis.  Causa  autem  divi¬ 
sionis  aliter  accipienda  est  in  posteriori¬ 
bus  et  compositis,  et  in  primis  et  simpli¬ 
cibus.  In  j  osterioribus  namque  et  com¬ 
positis  causa  divisionis  quasi  formalis, 
id  est  ratione  cujus  fit  divisio,  est  diver- 
silas  sim[)licium  ct  primorum.  Quod  patet 
in  divisione  quantitatis.  Dividitur  enim 
una  pars  lineae  ab  alia  per  hoc,  quod 
diversum  habent  situm,  quod  est  quasi 
formalis  differentia  quantitatis  continuae 
positionem  habentis.  Patet  etiam  in  divi- 
sionesubstanliarum.  Dividitur  enim  homo 
ab  asino  per  hoc  quod  habet  diversas  dif¬ 
ferentias  constitutivas.  Sed  diversitas 
qua  dividuntur  posteriora  composita  secun¬ 
dum  priora  et  simpliciora,  praesupponit 
pluralitatem  primorum  et  simplicium.  Ex 
hoc  enim  homo  ct  asinus  habent  diver¬ 
sas  differentias,  (]uod  rationale  et  irra¬ 
tionale  non  sunt  una,  sed  plures  diffe¬ 
rent. ae.  Nec  potest  semper  dici  quod  illius 
pluralitatis  sit  alia  diversitas  aliqua  prior 
et  simplicior  causa,  quia  sic  esset  abire 
in  infinitum.  —  Et  ideo  pluralitatis  et 
divisionis  priorum  et  simplicium  causam 
debemus  alio  modo  assignare.  Sunt  enim 
hujusmodi  secundum  se  ipsa  divisa.  Non 
potest  autem  esse  quod  ens  dividatur  ab 
ente  in  quantum  est  ens.  Nihil  autem 
dividitur  ab  ente  nisi  non  ens.  Similiter 
etiam  ab  hoc  ente  non  dividitur  hoc  ens, 
nisi  per  hoc  quod  in  hoc  ente  includitur 
negatio  illius  entis.  Unde  in  primis  ter¬ 
minis  propositiones  negativae  sunt  imme¬ 
diatae,  quasi  negatio  unius  sit  in  intel¬ 
lectu  alterius.  Primum  etiam  causatum 
in  hoc  facit  alteritatem  cum  causa,  quod 
non  attingit  ad  eam.  —  Et  secundum  hoc 
quidam  posuerunt,  quodam  ordine  plu¬ 
ralitatem  ab  ipso  uno  causari  :  ut  ab  uno 
procedat  primo  unum,  quod  cum  causa 
pluralitatem  constituat;  et  ex  eo  jam 
possunt  duo  procedere  :  unum  secun¬ 
dum  ipsum,  aliud  secundum  conjunctio¬ 
nem  ejus  ad  causam.  —  Quod  dicere  non 


—  IMETAPHVSIGA 

cogimur,  cum  unum  aliquid  possit  pri¬ 
mum  in  aliquo  imitari  in  quo  alterum 
defie  t  ab  eo,  et  deficere  in  quo  alterum 
imitatur  :  et  sic  possunt  inveniri  plures 
primi  effectus,  in  quorum  quolibet  est  ct 
negatio  causae,  et  negatio  effectus  alterius 
secuiTClum  idem,  vel  secundum  remotio¬ 
rem  distantiam  in  uno  et  eodem.  —  Sic 
igitur  patet  quod  pluralitatis  vel  divisio¬ 
nis  ratio  prima  sive  principium  est  ex 
affirmatione  vel  negatione,  ut  talis  ordo 
originis  pluralitatis  intelligatur,  quod 
pi'imo  sint  intelligonda  ens  ct  non  ens, 
ex  quibus  ipsa  prima  divisa  constituun¬ 
tur,  et  per  hoc  sunt  plura.  Unde  sicut 
priuium  ens  in  quantum  indivisum  est, 
statim  invenitur  unum;  itu  post  divisio¬ 
nem  entis  et  non  entis  statim  invenitur 
pluralitas  primorum  simplicium.  Hanc 
autem  pluralitatem  sequitur  ratia  diver¬ 
sitatis,  secundum  quod  manet  in  ea  suae 
causae  virtus,  scilicet  oppositionis  entis  et 
non  entis.  Ideo  enim  unum  plurium  diver¬ 
sum  dicitur  alteri  comparatum,  quia  non 
est  illud.  ^It  quia  causa  secunda  non  pro¬ 
ducit  effectum  nisi  per  virtutem  causae 
primae,  ideo  pluralitas  principiorum  non 
facit  divisionem  et  pluralitatem  in  secun¬ 
dis  compositis,  nisi  in  quantum  manet 
inter  ea  virtus  oppositionis  primae,  quae 
est  inter  ens  et  non  ens,  ex  qua  habet 
rationem  diversitatis;  et  sic  diversitas 
primorum  facit  diversitatem  secundorum. 

Et  secundum  hoc  verum  est  quod  Boe¬ 
thius  dicit,  quod  alteritas  est  principium 
pluralitatis.  Ex  hoc  enim  alteritas  in 
alic|uibus  invenitur,  quod  eis  diversa  in¬ 
sunt.  Quamvis  autem  divisio  praecedat 
pluralitatem  primorum,  non  tamen  diver¬ 
sitas:  quia  divisio  non  requirit  utrumque 
condivisorum  esse,  cum  divisio  sit  per 
affirmationem  et  negationem;  sed  diver¬ 
sitas  requirit  utrumque  esse  ens,  unde 
praesupponit  pluralitatem.  Unde  nullo 
modo  potest  esse  quod  pluralitatis  pri¬ 
morum  causa  sit  diversitas,  nisi  diversi¬ 
tas  pro  divisione  sumatur.  Loquitur  ergo 
Boethius  de  pluralitate  compositorum ; 
quod  patet  ex  hoc,  quod  inducit  proba- 

tionem  de  his  quae  sunt  diversa  vel  genere 
vel  specie  vel  numero ;  quod  non  est  nisi 
compositorum.  —  Opiisc.  70,  q-  a. 

1,  c. 

Ad  primum  ergo  dicendum,  quod  nume¬ 
rus  in  verbis  illis  ostenditur  esse  prior 
rebus  aliis  creatis,  ut  elementis  vel  aliis 
hujusmodi  ;  non  autem  aliis  intentioni¬ 
bus,  utpotc  affirmatione  et  negatione  aut 
divisione  et  hujusmodi.  Nec  tamen  qui¬ 
libet  numerus  est  prior  creatis  omnibus. 
Sed  numerus,  qui  est  causa  omnis  rei, 
scilicet  ipse  Deus,  qui  secundum  Augus¬ 
tinum  est  numerus  omni  rei  speciem 
praebens.  —  Ibid.  ad  1 . 

Ad  secundum  dicendum,  quod  plurali¬ 
tas,  communiter  loquendo,  immediate 
sequitur  ens;  non  tamen  oportet  quod 
omnis  pluralitas;  et  ideo  non  est  incon¬ 
veniens,  si  pluralitas  posteriorum  cause- 
tur  ex  diversitate  primorum.  —  Ibid.  ad 

2. 

Ad  terlium  dicendum,  quod  sicut  unum 
et  multa,  ita  idem  et  diversum  non  sunt 
propria  unius  generis,  sed  sunt  passiones 
entis  in  quantum  est  ens;  et  ideo  non  est^ 
inconveniens,  si  aliquorum  diversitas 
aliorum  pluralitatem  causet.  —  Ibid.  ad 
3. 

Ad  quartum  dicendum,  quod  omnem 
diversitatem  praecedit  aliqua  pluralitas; 
sed  non  omnem  pluralitatem  praecedit  ali¬ 
qua  diversitas,  sed  aliquam  pluralitatem 
aliqua  diversitas.  Unde  utrumque  verum 
est,  scilicet  quod  multitudo  diversitatem 
facit,  communiter  loquendo,  ut  dicit  Phi¬ 
losophus,  et  quod  diversitas  in  composi¬ 
tis  facit  pluralitatem,  ut  dicit  Boethius* 
—  Ibid.  ad  4. 

Ad  quintum  dicendum,  quod  Boethius 
accipit  alteritatem  pro  diversitate  quae 
constituitur  ex  aliquibus  differentiis,  sive 
sint  accidentales  sive  substantiales.  Illa 
enim  qum  sunt  diversa  et  non  differentia, 
sunt  prima,  de  quibus  non  loquitur  Boe¬ 
thius.  —  Ibid.  ad  3. 


QU.ESTIO  XVI 

DE  PARTIBUS  PLURALITATIS  SECUNDARIIS, 
SIVE  DE  OPPOSITIS. 

Post  considerationem  eorum  quae  se¬ 
quuntur  ad  multa,  videndum  est  de  par¬ 
tibus  secundariis^  quae  continentur  sub 
differenti  et  diverso,  quae  sunt  partes 
primee  pluralitatis ;  hae  autem  secunda¬ 
riae  partes  pluralitatis  sunt  contraria; 
quae  quia  continentur  sub  oppositis,  ideo 
videndum  est  absolute  de  oppositis. 

CIRCA  QUOD  QU.BRUNTUR  SEX: 

1.  Quot  sint  oppositiones. 

2.  Utrum  contradictio  sit  prima  oppositio. 

3.  Utrum  oppositio  secundum  privationem  et 
habitum  sit  vera  et  distincta  oppositio. 

4.  Hic  quaeruntur  sex  :  1.  Utrum  contraria 
participent  contradictionem.  2.  Utrum  oppo¬ 
sitio  privativa  in  contrarietate  includatur. 
3.  Utrum  contrarietas  sit  perfecta  et  maxima 
differentia.  4.  Utrum  unum  uni  sit  contra¬ 
rium.  5.  Utrum  si  unum  contrariorum  sit 
in  rerum  natura,  necesse  sit  esse  et  reli¬ 
quum.  6.  Utrum  substantiae  sint  contrariae. 

0.  Hic  quaeruntur  duo  :  1.  Utrum  contraria 
habeant  medium.  2.  Utrum  dillerentia  secun¬ 
dum  speciem  sit  contrarietas. 

6.  Utrum  relativa  oppositio  sit  vera  opposi¬ 
tio. 

ARTICULUS  I 

UTRUM  SINT  QUATUOR  OPPOSITIONES. 

Videtur  quod  non  sint  quatuor  oppo- 
sitio  nes. 

1.  Dicit  enim  Philosophus  (10.  Meta- 
phys.  texi.  15;  1.  9,  c.  4),  quod  prima 
contrarietas  est  habitus  et  privatio ;  ergo 
oppositio  secundum  contrarietatem  et 
secundum  privationem  est  una  et  eadem  ; 
ergo  non  sunt  quatuor  oppositiones.  — ^ 
10.  Melaphys.  1.  6  (3). 

2.  Prseterea,  nigrum  et  non  album 
sunt  idem;  sed  non  album  et  album  sunt 
contradictoria,  et  nigrum  et  album  sunt 

cunlraria  :  ergo  conlraria  et  conlradic- 
loria  sunt  unum  et  idem.  —  Opiisc.  37, 

c.  2. 

Sed  contra  est  auctoritas  Philosophi  5. 
MctapJnjs.  {text.  16;  1.  4,  c.  10)  dicentis, 
quod  «  opposita  dicuntur  contraria,  con¬ 
tradictio,  et  ad  aliquid,  et  privatio  et  habi¬ 
tus  )).  —  5.  Melaphys.  1.  12  (13). 

PiEsroNDEO  DICENDUM,  qiiod  SLiiit  qua- 
tror  oppositiones,  scilicet  oppesitio  p^r 
contradictionem,  per  privationem  et  habi¬ 
tum,  per  contrarietatem,  et  per  relatio¬ 
nem  vel  secundum  relationem.  Aliquid 
enim  contraponitur  alteri  vel  opponitur 
aid  ratione  dependentiae,  qua  dependet 
ab  ipso  ;  et  sic  sunt  opposita  relative  ; 
—  aut  ratione  remotionis,  quia  scilicet 
unum  removet  alterum.  Quod  quidem 
contingit  tripliciter:  —  aut  enim  totaliter 
removeQ  nihil  relinquens  :  et  sic  est 
negatio,  secundum  quam  sunt  contradic¬ 
toria,  quatenus  unum  negat  quod  alte- 
lum  alfirmat;  —  aut  relinquit  subjectum 
solum  :  et  sic  est  privatio  ;  —  aut  relin¬ 
quit  subjectum  et  genus  :  et  sic  est  con¬ 
trarium,  nam  contraria  non  sunt  solum 
in  eodem  subjecto,  sed  etiam  in  eodem 
genere.  —  5.  Metaphys.  1.  12  (13). 

Ad  phimum  ergo  dicendum,  quod  illud 
Philosophi  non  sic  intelligendum  est, 
quod  oppositio  secundum  contrarietatem, 
et  oppositio  secundum  privationem  et 
habitum  sint  unum  et  idem;  sed  quia 
principium  contrarielatis  est  privatio  et 
habitus,  quia  scilicet  in  omni  conlrarie- 
lale  privatio  et  halitus  includitur.  —  10. 
Metaphys.  1.  6  (3). 

Ad  secundum  dicendum,  quod  non 
album  et  album  non  est  contradictio  abso¬ 
luta,  ut  cum  dicitur  Socrates  est  albus, 
Socrates  non  est  albus;  sed  est  contra¬ 
dictio  participata  in  contrariis,  in  albo  sci¬ 
licet  et  nigro;  et  ideo  in  omnibus  talibus 
propositionibus  utrumque  extremum  est 
in  genere;  quod  non  convenit  contradic¬ 
tioni  absolutas,  ut  dicit  Philosophus  (10. 
Metaphys.  text.  15  ;  1.  9,  c.  4).  —  Opusc. 
37,  c.  2. 


ARTICULUS  II 

UTRUM  CONTRADICTIO  SIT  PRIMA  OPPOSITIO. 

Videtur  quod  contradictio  non  sit  prima 
oppositio. 

1.  Ea  enim  maxime  opponuntur,  quae 
maxime  differunt;  sed  quae  maxime  dif¬ 
ferunt,  sunt  contraria ;  contrarietas  enim 
est  differentia  maxima  et  perfecta,  secun¬ 
dum  Philosophum  (10.  Metaphys.  text. 
13;  1.  9,  c.  4)  :  ergo  maxima  oppositio 
est  oppositio  secundum  contrarietatem. 
—  10.  Melaphys.  1.  5  (2). 

2.  Praeterea,  contrarietas  est  maxima 
distantia,  ut  dicitur  5.  Metaphys.  {text. 
16;  1.  4,  c.  10)  et  lib.  10  {text.  16;  1.  9, 
c.  4) ;  sed  ubi  est  maxima  distantia,  ibi 
videtur  esse  maxima  oppositio  :  ergo  con- 
trarietas  est  maxima  oppositio.  —  5. 
Metaphys.  1.  12  (14)  et  lib.  10,  1.  6  (3). 

Sed  contra  esi  auctoritas  Philosophi 
10.  .i'etaphys.  {text.  15;  1.  9,  c.  4)  asse¬ 
rentis,  quod  contradictio  est  prima  oppo¬ 
sitio.  —  10,  Metaphys.  I.  6  (3). 

Respondeo  dicendum,  quod  cum  qua- 
tuor  sint  oppositiones,  prima  et  major 
inter  alias  est  contradictio.  Cujus  ratio¬ 
nem  assignat  Philosophus  in  lib.  Praedi¬ 
cam.  (c.  12,  al.  11)  et  10.  Metaphys.  {text. 
15;  1.  9,  c.  4)  dicens,  quod  contradictio 
est  oppositio  cujus  secundum  se  non  est 
medium.  Medium  enim  ostendit  distan¬ 
tium  convenientiam,  et  ideo  minuit  ratio¬ 
nem  oppositionis.  Cum  igitur  in  omnibus 
aliis  oppositionibus  sit  invenire  medium, 
ideo  omnes  diminuunt  do  ratione  opposi¬ 
tionis  contradictorias.  Aliae  enim  opposi¬ 
tiones  medium  ha*bent,  quaedam  tamen 
plus,  quaedam  nfinus  ;  et  secundum  hoc 
magis  et  minus  participant  de  ratione 
oppositionis  contradictoriae,  et  consequen¬ 
ter  magis  et  minus  opponuntur.  Primum 
enim  in  quolibet  genere  est  causa  om¬ 
nium  quae  sunt  in  illo  genere,  ut  patet 
ex  2.  Metaphys.  {text.  4  ;  1.  1  min.,  c.  1); 
et  ideo  quanto  magis  aliquae  participant 
de  ratione  primi  in  genere  oppositionum. 

lanio  miniis  convcniui.L  in  medio.  --  Con¬ 
venire  autem  in  medio  est  dupliciter.  Ali¬ 
qua  enim  conveniunt  in  medio  ejusdem 
generis  cum  eis,  et  iterum  in  medio  male- 
rise  :  sicut  album  et  nigrum  conveniunt 
in  medio  colore,  et  iterum  in  subjecto. 
Aliqua  vero  conveniunt  in  medio  mate¬ 
riae  tantum,  sicut  contraria  immediata, 
et  habitus  et  [irivalio;  contraria  namque 
immediata  subjectum  commune  habent, 
et  similiter  habitus  et  privatio.  Sed  in 
his  dilTcrentia  est,  quia  in  quibusdam 
privative  oppositis  servatur  ordo  respectu 
subjecti,  et  ideo  non  fit  reditus  a  priva¬ 
tione  ad  habitum.  Similiter  est  de  qui¬ 
busdam  contrariis  immediatis,  sicut  est 
de  quibusdam  infirmitatibus  quae  sunt 
incurabiles;  et  tam  in  his  quam  in  pri¬ 
vationibus  non  relinquitur  aliqua  virtus 
in  subjecto  ad  habitum.  Alia  autem  sunt 
contraria  immediata,  sicut  est  sanitas  et 
aegritudo,  quae  indifferenter,  licet  ordine 
quodam,  respiciunt  suum  subjectum,  et 
tamen  per  unum  eorum  non  aufertur 
potentia  ad  reliquum.  In  relativis  vero 
neutro  modo  est  convenientia.  Non  enim 
conveniunt  in  subjecto ;  idem  enim  non 
est  pater  et  filius,  secundum  quod  pater 
refertur  ad  filium.  Nec  conveniunt  in 
medio  sui  generis,  cum  non  sit  in  relati¬ 
vis  magis  et  minus.  Habent  tamen  quen- 
dam  specialem  modum  conveniendi,  quia 
unum  illorum  secundum  illud  quod  est, 
dependet  ad  alterum.  Relativa  enim  se 
mutuo  includunt  et  ponunt  et  perimunt, 
secundum  Philosophum.  —  In  contradicto¬ 
riis  vero  nihil  horum  reperitur.  Non  enim 
habent  njedium  sui  generis,  cum  alterum 
extremum  sit  non  ens  simpliciter  extra 
omne  genus ;  —  nec  in  subjecto  conve¬ 
nire  possunt,  cum  non  ens  subjectum 
habere  non  possit,  nec  etiam  illud  in  quo 
salvatur  perfecta  ratio  entis,  quod  est 
substantia  ;  —  nec  conveniunt  secundum 
dependentiam  suorum  intellectuum  sicut 
relativa  ;  ens  enim  non  ponit  suum  oppo¬ 
situm,  scilicet  non  ens,  sicut  pater  ponit 
filium.  Et  ideo  contradictio  simpliciter 
est  secundum  se  non  habens  medium; 


unde  minimo  conveniunt  contradictoria. 

—  Opusc.  37,  c.  1 ;  10.  Metaphys.  1.  6  (3). 

Illud  autem  in  quo  invenitur  aliquid 

non  permixtum  contrario,  est  maximum 
et  primum  in  illo  genere  et  causa  omnium 
aliorum.  Et  ideo  oppositio  affirmationis 
et  negationis  cui  non  admiscetur  aliqua 
convenientia,  est  prima  et  maxima  oppo¬ 
sitio,  et  causa  omnis  oppositionis  et  di¬ 
stinctionis  ;  et  ideo  oportet  quod  in  quali¬ 
bet  alia  oppositione  includatur  affirmatio 
et  negatio,  sicut  primum  in  posteriori. 
Unde  plura  requiruntur  ad  alias  opposi¬ 
tiones  quam  ad  oppositionem  contradictio¬ 
nis,  quia  se  habent  ex  additione  ad  ipsam. 

—  1.  Sent.  dist.  5,  q.  1,  a.  1,  ad  1. 

Ad  primum  ergo  dicendum,  quod  dif¬ 
ferre  et  opponi  non  sunt  idem.  Quae  enim 
differunt,  aliquo  alio  differunt,  ut  supra 
dictum  est  (quaest.  praeced.  a.  1,  c.);  at 
non  est  necesse  ut  quae  opponuntur,  ali¬ 
quo  alio  opponantur,  ut  patet  de  ente  et 
non  ente.  Et  sic  licet  contrarietas  sit 
maxima  et  perfecta  differentia,  non 
sequitur  quod  sit  maxima  oppositio.  — 
10.  Metaphys.  1.  5  (2). 

Ad  secundum  dicendum,  quod  contra¬ 
ria  dicuntur  maxime  distare  per  respec¬ 
tum  ad  motum  sive  mutationem,  quae  est 
inter  terminos  oppositos,  quia  scilicet 
contrarium  a  quo,  seu  ex  quo  fit  motus, 
est  semper  in  dispositione  remota;  quod 
non  contingit  in  privatione,  quia  quod 
natum  est  habere  formam,  et  non  habet 
illam,  dici  potest  esse  privatum,  sive  sit 
in  dispositione  propinqua  ad  formam 
illam  sive  in  remota.  Aliquid  enim  pri¬ 
vari  dicitur  albedine,  si  non  sit  album, 
sive  sit  pallidum  sive  quocunque  alio 
colore  coloratum.  Sed  non  ideo  dicitur 
esse  contrarium,  nisi  quando  est  maxime 
distans  ab  albo,  scilicet  quando  est 
nigrum.  Sed  haec  maxima  distantia  non 
impedit,  quominus  utrumque  extremum 
conveniat  in  subjecto  et  in  genere;  unde 
non  facit  maximam  oppositionem.  —  10. 
Metaphys.  1.  6  (3). 

ARTICULUS  III 

UTUUM  OPPOSITIO  SECUNDUM  PRIVATIONEM 

ET  HABITUM  SIT  VERA  ET  DISTINCTA  AB 

ALIIS  OPPOSITIO. 

Videtur  quod  oppositio  secundum  pri¬ 
vationem  et  habitum  non  sit  vera  et  di¬ 
stincta  oppositio. 

1.  Illa  enim  oppositio,  quae  suscipit 
magis  et  minus,  est  contrarietas,  ut  patet 
ex  10.  Mclaphys.  {lext.  13  ;  I.  9,  c.  4)  ; 
sed  oppositio  secundum  privationem  et 
habitum  suscipit  magis  et  minus  {de  Malo 
q.  2,  a.  9,  c.  ;  la,  q.  11,  a.  4,  ad  1  ;  la 
2ae,  q.  73,  a.  2,  c.):  ergo  oppositio  secun¬ 
dum  privationem  et  habitum  non  est  di¬ 
stincta  oppositio. 

2.  Praeterea,  privatio  secundum  se  ve^ 
est  aliquid  vel  nihil;  si  aliquid,  ergo 
utrumque  extremum  in  oppositione  pri¬ 
vationis  et  habitus  ponit  aliquid ;  et  sic  illa 
oppositio  pertinet  ad  contrarietatem ;  si 
nihil,  ergo  nihil  differt  a  contradictione. 
—  Cf.  2.  Sent,  dist.  12,  in  expos.  textus. 

3.  Praeterea,  dicit  Philosophus  10. 
Melaphys.  {lexl.  15;  1.  9,  c.  4),  quod  pri¬ 
vatio  contradictio  quaedam  est ;  ergo  non 
est  distincta  oppositio.  —  10.  Metaphys. 

1.  6  (3). 

4.  Praeterea,  oppositio  nihil  est  nisi 
elongatio  potentiae  ab  actu,  sicut  calor 
facit  potentiam  sui  subjecti  distare  a  fri¬ 
gido*  Sed  privatio  omnino  removet  a  suo 
subjecto  potentiam  ad  habitum,  cum 
impossibile  sit  habitum  induci  post  pri¬ 
vationem.  Unde  non  magis  potest  natura 
de  caeco  facere  videntem,  quam  ex  non 
ente  ens.  Ergo  non  minus  videtur  opponi 
visus  et  caecitas,  quam  ens  et  non  ens.  — 
Opuse.  37,  c.  1  paulo  ante  fin. 

5.  Praeterea,  omnis  oppositio  praeter 
primam  debet  esse  in  aliquo  genere ;  at 
privatio  non  potest  esse  in  aliquo  genere 
nec  de  essentia  alicujus :  ergo  oppositio 
secundum  privationem  et  habitum  non 
est  vera  oppositio.  —  Tabula  Aurea  voce 
«:  privatio  »  n.  18. 

Sed  contra  esi  auctoritas  Philosophi  5. 
Metaphys.  {lext.  16;  1.  4,  c.  10)  inter 
oppositiones  illam,  quae  est  secundum 
privationem  et  habitum,  referentis.  —  5. 
Metaphys.  1.  12  (13). 

PvESPONDEO  DICENDUM,  qiiod  OppOSilic 

secundum  privationem  et  habitum  est 
vera  et  distincta  oppositio,  immediate 
sequens  oppositionem  contradictoriam. 
Cum  enim  non  habeat  medium  sui  gene¬ 
ris,  sicut  contraria  aliqua  habent,  nec 
dependentiam  ad  invicem  sicut  relativa, 
primum  locum  tenet  post  contradictio¬ 
nem,  deficiens  ab  illa,  quod  commune 
subjectum  habet.  In  ea  autem  alterum 
extremum,  privatio  scilicet,  nihil  ponit ; 
unde  de  se  negatio  est  et  non  ens;  priva¬ 
tiones  enim  secundum  philosophum  sunt 
de  genere  non  entium.  Sed  quia  non  est 
negatio  absoluta,  sed  talis  habitus,  qui 
requirit  subjectum,  ideo  privatio  est 
negatio  in  subjecto.  Privatio  enim  de  se 
est  tamquam  alterum  extremum  contra¬ 
dictionis;  sed  ratione  habitus,  quem 
sequitur,  determinatur  ad  subjectum  et 
ad  genus  sui  habitus;  et  ideo  privatio  est 
negatio  in  genere,  et  etiam  in  subjecto, 
ut  dictum  est.  —  Sed  considerandum  est, 
quod  non  conveniunt  omnino  in  subjecto  ; 
quia  privatio  cum  inest,  aufert  a  subjecto 
rationem  contrarietatis  prius  habitae,  cum 
habitus  induci  non  possit ;  hoc  autem  non 
facit  omnis  contrarietas.  Unde  manife¬ 
stum  est  privative  opposita  maxime  op¬ 
poni,  et  maxime  attingere  oppositionem 
contradictionis.  Ex  quo  facile  ostenditur 
cui  privatio  nata  est  opponi,  et  quo  modo. 
Privatio  namque  id,  quod  oppositionis 
habet,  accipit  a  contradictoriis,  ubi  inve¬ 
nitur  negatio  absoluta,  non  esse  scilicet. 
Unde  cum  privatio  sit  in  genere  non 
entium,  quantum  in  se  est,  quia  de  natura 
sua  attingit  vilius  extremum  contradictio¬ 
nis,  etsi  deficiat,  quia  omne  quod  est 
post,  deficit  a  primo,  unde  alterum  extre¬ 
mum  privationis  terminatur  ad  subjectum 
et  ad  genus  privativum  ;  illud  cui  oppo¬ 
nitur  privatio  per  se,  erit  aliquod  esse  in 
subjecto,  sicut  esse  absolutura  est  cui 

opponitur  non  esse  primo  et  per  se  in 
contradictione.  Sicut  ergo  non  esse  quod 
est  alterum  extremum  contradictionis, 
opponitur  ipsi  esse  absolute,  primo  et 
per  se ;  ei  autem  ad  quod  sequitur  ipsum 
esse  simpliciter,  sicut  formce  substantiali, 
vel  etiam  materiae,  ex  consequenti  solum 
opponitur  (quia  materia  est  aliquid  quod 
requiritur  ad  hoc  quod  totum  ens  habea¬ 
tur,  opponitur  ex  consequenti) ;  ita  non 
esse  in  subjecto,  quod  est  privatio,  primo 
et  per  se  alicui  esse  opponitur  quod  est 
natum  reperiri  in  tali  subjecto ;  ei  autem 
ad  quod  sequitur  tale  esse,  id  est  habitui, 
opponitur  ex  consequenti.  In  ordine  enim 
principiorum  formalium  primum  est  esse, 
ut  infra  dicetur,  quia  esse  est  primus 
actus,  nec  aliquid  designatur  in  actu  nisi 
per  esse ;  non  enim  aliquis  habet  sanita¬ 
tem  actu,  nisi  sanitas  ponatur  esse  in  eo. 
{Opusc.  37,  c.  1.)  Privatio  ergo  secundum 
id  quod  oppositionem  contradictionis  attin¬ 
git,  non  esse  scilicet,  quod  est  negare 
primum  actum,  directe  opponitur  alicui 
esse,  et  ex  consequenti  opponitur  illi  ad 
quod  esse  sequitur  ;  secundum  vero  quod 
deficit  a  contradictione,  quia  accipitur  ut 
in  subjecto,  et  per  modum  inhaerentis^ 
primo  repugnat  habitui,  quia  habitus  est 
prior  inhaer  endo  (Ibid.).  Forma  enim  per 
prius  inhaeret,  et  per  ipsam  ipsum  esse; 
unde,  considerando  ipsam  inhaerentiam, 
esse  sequitur  formam;  licet  in  ordine 
principiorum  formalium  primum  sit  esse, 
ut  dicetur  infra.  Sed  manifestum  est, 
quod  hoc  debetur  privationi  in  quantum 
deficit  a  perfecta  ratione  oppositionis.  — 
Ex  dictis  ergo  manifestum  est  quod  plus 
requiritur  ad  oppositionem  privativam 
quam  contradictoriam  ;  sed  tamen  id  quod 
addit  oppositio  privativa  super  contra¬ 
dictionem,  non  auget  oppositionem,  sed 
minuit.  —  Opusc.  37,  c.  1. 

Ad  primum  ergo  dicendum,  quod  est 
duplex  privatio  :  quaedam  quae  est  priva¬ 
tio  pura,  sicut  tenebro,  quae  nihil  lucis 
relinquit,  et  mors,  quae  non  relinquit  ali¬ 
quid  vit^.  Quaedam  vero  privatio  est  non 
pura,  sed  aliquid  relinquens;  unde  non 


solum  est  privatio,  sed  etiam  contrarium: 
sicut  aegritudo,  quae  non  tollit  totaliter 
commensurationera  sanitatis,  sed  aliquid 
ejus ;  et  simile  est  de  turpi  et  dis¬ 
simili  et  inaequali  et  falso  et  omnibus 
similibus.  Et  videntur  hujusmodi  priva¬ 
tiones  a  praemissis  differre  in  hoc,  quod 
primae  privationes  sunt  quasi  in  corrupto 
esse,  secundae  vero  significant  quasi  in 
via  corruptionis.  Quia  ergo  in  primis  pri¬ 
vationibus  totum  privatur,  et  id  quod 
positive  dicitur,  non  est  de  ratione  priva¬ 
tionis,  non  differt  in  talibus  privationibus 
quacunque  ex  causa  vel  quocunque  modo 
aliquis  privetur,  ut  propter  hoc  dicatur 
magis  vel  minus  privatus.  Non  enim 
mortuus  est  minus  qui  uno  vulnere  per¬ 
cussus  interiit  quam  qui  duobus  vel  tri¬ 
bus.  In  secundis  autem  privationibus 
non  totum  privatur;  et  quod  positive 
dicitur,  est  de  ratione  ejus  quod  dicitur 
privative  ;  et  ideo  talia  recipiunt  magis  et 
minus  secundum  differentiam  ejus  quod 
dicitur  positive  :  sicut  aegritudo  dicitur 
major,  si  fuerit  causa  tollens  sanitatem 
aut  major  aut  multiplicior  ;  et  idem  est 
de  turpitudine  {de  Malo  q.  2,  a,  9,  c.),  si 
fuerit  causa*  tollens  commensurationem 
membrorum  aut  major  aut  multiplicior. 
Breviter  ergo  dicendum,  quod  privatio 
alia  consistit  in  privatum  esse,  et  haec 
non  suscipit  magis  et  minus,  alia  in  pri¬ 
vari,  et  haec  suscipit.  —  de  Malo  q.  2,  a. 
9  ;  cf.  q.  1,  a.  1  et  2  ;  ia  20e,  q.  73,  a.  2, 
c.  —  Adde  quod  licet  privatio , secundum 
se  non  recipiat  magis  et  minus,  tamen 
secundum  quod  ejus  oppositum  recipit 
magis  et  minus,  etiam  ipsa  privativa 
dicuntur  recipere  magis  et  minus.  —  la, 
q.  11,  a.  4,  ad  i . 

Ad  secundum  dicendum,  quod  omnis 
privatio,  quantum  ad  id  quod  significatur 
per  nomen,  est  non  ens.  Sed  tamen 
oportet  quod  aliquid  praesupponatur.  Quia 
enim  privatio  est  negatio  in  subjecto  apto 
nato,  ut  in  4.  Metaphys.  {texi.  4;  1.  3,  c. 
2)  dicitur,  unde  praesupponitur  subjec¬ 
tum  et  habilitas  ipsius  ad  receptionem 
formae  qua  privatur  ;  ideo  privatio,  puta 

Icnebra,  qiise  opponi Liir  luci  per  modum 
piivalionis,  polest  Iripliciter  sumi  :  aut 
pro  ipso  subjecto  privato,  quod  est  aer 
obscurus ;  et  sic  constat  privationem, 
puta  tenebras,  aliquid  esse.  Secundo 
potest  sumi  pro  ipsa  virtute  subjecti,  per 
quam  est  receptivum  formae,  puta  tene¬ 
bra  pro  diaphaneitate,  secundum  quod 
non  est  perfecta  per  lucem;  et  sic  priva¬ 
tio  ponit  adhuc  aliquid.  Tertio  modo  pro¬ 
prie  pro  00  quod  significatur  per  nomen  ; 
et  sic  privatio  est  non  ens  (2.  Sent.  dist. 
12,  in  expos.  textus,  postmed.);  — sed 
tamen  in  subjecto,  unde  non  sequitur 
quod  sit  indistincta  a  contradictione. 

Ad  tertiuyn  dicendum,  quod  privatio 
est  quaedam  contradictio,  sed  non  est 
contradictio  simpliciter  et  absolute.  Dici¬ 
tur  enim  privatio,  uno  modo,  quando  ali¬ 
quid  non  habet  quod  nullo  modo  natum 
est  habere,  ut  si  diceremus,  quod  lapis 
non  habet  visum.  Alio  modo  dicitur  ali¬ 
quid  privari,  si  non  habeat  quod  natum 
est  habere,  sicut  animal  si  non  habeat 
visum  ;  et  hoc  dupliciter :  uno  modo,  qua- 
litercunque  non  habeat;  alio  modo,  si 
non  habeat  cum  aliqua  determinatione, 
puta  in  tempore  determinato,  aut  aliquo 
modo  determinato :  quia  privatio  multi¬ 
pliciter  dicitur,  sicuthabetur  in  Metaplujs, 
lib.  5,  9  et  10  (al.  4,  8  et  9).  Ex  quibus 
patet  quod  privatio  est  quaedam  contradic¬ 
tio,  Et  quidem  quod  sit  contradictio,  patet 
ex  hoc  quod  aliquid  dicitur  privatum  ex 
hoc  quod  non  habet.  Sed  quod  non  sit 
contradictio  absoluta,  sed  contradictio 
quaedam,  patet  ex  hoc  quod  contradictio 
de  sui  ratione  non  requirit  neque  aptitu- 
dinem  neque  etiam  existentiam  alicujus 
subjecti.  Verificatur  enim  de  ente  et  non 
ente  quocunque.  Dicimus  enim,  quod  ani¬ 
mal  non  videt,  et  quod  lignum  non  videt^ 
et  quod  non  ens  non  videt.  Sed  privatio 
de  necessitate  requirit  aliquod  subjectum, 
et  quandoque  etiam  requirit  aptitudinem 
in  subjecto  ;  quod  enim  est  omnino  non 
ens,  non  dicitur  privatum.  —  10.  Meia- 
phys.  1.  6  (3). 

Ad  quartum  dicendum,  quod  dupliciter 

elongat  aliquid  potentiam  ab  actu  :  uno 
modo,  ipsam  potentiam  removendo,  ita 
quod  nihil  ejus  relinquatur;  et  isto  modo 
in  oppositione  contradictoria  elongatur 
potentia  ab  actu,  quia  in  non  ente  simpli¬ 
citer  nihil  est  potentia  ad  esse.  Alio  modo, 
interponendo  obstaculum,  ne  potentia 
ducatur  ad  actum.  Sed  hoc  contingit 
dupliciter:  uno  modo,  ad  tempus  et  mobi¬ 
liter,  sicut  albedo  facit  subjectum  suum 
distare  a  nigredine;  alio  modo,  immobi¬ 
liter  :  et  sic  privatio  removet  potentiam 
sui  subjecti  ad  habitum,  non  quod  poten¬ 
tia  omnino  auferatur,  sed  quia  obstacu¬ 
lum  indelebile  ponitur  in  ipso  subjecto, 
et  ideo  dicitur  quod  privatio  aufert  po¬ 
tentiam  ad  actum.  —  Opusc.  37,  c.  1, 
versus  fin. 

Ad  quintum  dicendum,  quod  licet  pri¬ 
vatio  non  sit  in  genere  per  se  et  directe, 
est  tamen  in  genere  quatenus  ejus  oppo¬ 
situm  est  in  genere.  —  Tabida  Aurea 
voco  «.t  privatio  d  n.  18;  Tabula  Concord. 
n.  1060. 

ARTICULUS  IV 

IN  QUO  QUAERUNTUR  SEX  : 

1.  Utrum  contraria  participent  contra¬ 
dictionem.  2.  Utrum  oppositio  privativa 
in  contrarietate  includatur.  3.  Utrum  con- 
qraria  sit  perfecta  et  maxima  differentia. 
4.  Utrum  unum  uni  sit  contrarium.  6. 
Utrum  si  unum  contrariorum  sit  in 
rerum  natura,  necesse  sit  esse  et  reli¬ 
quum.  6.  'Utrum  substantiae  sint  contra¬ 
riae. 

I.  Videtur  quod  contraria  non  partici¬ 
pent  contradictionem. 

1.  Contraria  enim  possunt  simul  esse 
falsa,  contradictoria  vero  non  ;  ergo  oppo¬ 
sitio  contraria  non  participat  contradic¬ 
tionem.  —  Opusc.  37,  c.  5  paulo  ante 
fin. 

2.  Praeterea,  contradictio  est  non  in 
genere;  contraria  vero  sunt  in  genere 
(10.  Metaphys.  1.  6,  al.  3):  ergo  contraria 
non  participant  contradictoria. 

Sed  contra:  Primum  includitur  in  eo 
quod  est  post,  sicut  prius  in  posteriori; 
sed  contradictio  est  prima  oppositio,  ut 
supra  (a.  2)  dictum  est:  ergo  includitur 
in  posteriori,  scilicet  contraria. 

II.  Ulterius  videtur  quod  oppositio 
privativa  non  includatur  in  contrariis. 

1.  Datur  enim  motus  ab  uno  contra¬ 
rio  ad  aliud,  ut  ab  albo  ad  nigrum;  sed 
non  datur  motus  a  privatione  ad  habi¬ 
tum,  puta  a  ca33itate  ad  visum:  ergo 
oppositio  privativa  non  includitur  in 
contrariis.  — 10.  Metapliys.  1.  6  (3) ;  Opiisc, 
37,  c.  1  post  prine. 

2.  Prmterea,  in  contrariis  est  semper 
aliqua  natura  opposita  illi  extremo,  quod 
se  habet  ut  habitus ;  at  hoc  non  est  in 
privatione :  ergo  privatio  non  includitur 
in  contrariis.  —  Ibid. 

Sed  contra  est  auctoritas  Philosophi 
10.  Metaphys.  {text.  15;  1.  9,  c.  4)  dicen¬ 
tis,  quod  prima  contrarictas  est  privatio 
et  habitus;  primum  autem  includitur  in 
posteriori;  ergo  privatio  includilur  in 
contrariis.  —  Ibid. 

III.  Ulterius  videtur  quod  contrarietas 
non  sit  pci  foeta  et  maxima  clifTerenlia. 

1.  Multa  enim  sunt  quae  differunt 
genere;  at  in  illis  non  est  accipere  pri¬ 
mam  et  perfectam  differentiam  ;  non  enim 
sunt  comparabilia  ad  invicem  :  ergo  con- 
Irarietas  non  est  prima  et  perfecta  diffe¬ 
rentia.  —  10.  Metaphys.  1.  5  (2). 

2.  Praeterea,  dicuntur  contraria  sicut 
calefacere  et  infrigidare,  calefieri  et  infri¬ 
gidari;  at  haec  nullorum  possunt  esse 
differentia  maxima  :  ergo  falsam  est  quod 
contraria  sint  maxima  et  perfecta  diffe¬ 
rentia.  —  10.  Metaphys.  1.  6  (3). 

Sed  contra  e.si‘auctoritas  Philosophi  10. 
Metaphys.  {text.  13  ;  1.  9,  c.  4)  dicentis 
contrarietatem  esse  maximam  et  perfec¬ 
tam  differentiam.  —  10.  Metaphys.  1.  5(2). 

IV.  Ulterius  videtur  quod  unum  uni 
non  sit  contrarium. 

1.  /Equaleenim  est  oppositum  magno  et 
parvo.  Quod  duabvs  rationibus  probatur. 
Quarum  prima  est  :  Semper  utimur  hac 
dictione  «  utrum  »  in  oppositis,  ut  cum 


quaerimus,  utrum  aliquid  sit  album  aut 
nigrun^  ;  sed  utrum  sit  album  vel  homo, 
non  dicimus  nisi  ex  hac  suppositione, 
quod  non  possit  esse  aliquid  album  et 
homo.  Et  sic  quaerimus,  utrum  sit  album 
vel  homo,  sicut  quaerimus,  utrum  veniat 
Cleon  aut  Socrates,  supponentes  quod 
non  ambo  simul  veniant.  Sed  hic  modus 
quaerendi  in  his  quae  non  sunt  opposita, 
in  nullo  genere  est  secundum  necessita¬ 
tem,  sed  solum  secundum  suppositionem. 
Sic  ergo  hac  particula  «  utrum  »  inter¬ 
rogantes  in  oppositis  semper  utimur.  — 
Sed  utimur  hac  particula  in  aequali,  magno 
et  parvo.  Quaerimus  enim  utrum  hoc  illo 
sit  majus  aut  minus  aut  aequale.  Est  ergo 
aliqua  oppositio  aequalis  ad  magnum  et 
'parvum.  Sed  non  potest  dici  quod  alterum 
horum  sit  contrarium  parvo  vel  magno  : 
qiiia  nulla  ratio  est,  quare  sit  magis 
contrarium  magno  quam  parvo.  Ergo 
utrique  est  contrarium ;  ergo  non  unum 
uni  contrarium  est.  —  Secunda  ratio 
est,  quia  aequale  est  contrarium  inae¬ 
quali  ;  sed  inaequale  significat  aliquid 
inesse  ambobus,  scilicet  magno  et  parvo: 
ergo  mquale  est  contrarium  ambobus.  — 
10.  Metaphys.  1.  7  (3). 

2.  Praeterea,  multa  opponuntur  uni  et 
paucis  ;  ergo  unum  non  est  uni  contra¬ 
rium,  sed  potest  esse  contrarium  duobus. 
—  Ibid. 

3.  Praeterea,  uni  vitio  contrariatur  et 
virtus  et  vitium  oppositum,  sicut  illibe¬ 
ralitati  prodigalitas  et  liberalitas ;  ergo 
unum  potest  esse  contrarium  duobus.  — 
1.  de  Coelo  1.  4  circa  med. 

4.  Praetereo,  motus  secundum  natu¬ 
ram  est  contrarius  motui  praeter  natu¬ 
ram,  ut  dicitur  5.  Phys.  {text.  56;  c.  6). 
Sed  motus  praeter  naturam  est  multiplex, 
motus  vero  secundum  naturam  unus  et 
simplex  est,  ut  dicitur  3.  de  Ccelo  {text. 
18 ;  c.  2) :  ergo  unum  multis  potest  esse 
contrarium.  —  3.  de  Ccelo  1.  5. 

Sed  contra  est  auctoritas  Philosophi  10. 
Metaphys.  {lex.  14;  1.  9,  c.  4)  asserentis 
unum  uni  contrarium.  —  10.  J/etop%-s. 
.  5  (2). 

V.  UUeriiis  videtur  quod  non  sit  ne- 
cesse,  si  detur  unum  contrariorum  'in 
rorum  natura,  quod  detur  et  reliquum. 

1.  Contrariorum  enim  sunt  diversae 
caus®  {Opusc.  15,  c.  16  versus  fin.) ;  at 
non  necesse  est,  si  detur  causa  unius 
contrarii,  quod  detur  altera  alterius  ; 
ergo  non  est  necesse,  si  unum  contrario¬ 
rum  sit  in  rerum  natura,  quod  sit  reli¬ 
quum. 

Sed  contra  est  auctoritas  Philosophi  2. 
de  Ccelo{text.  18  ;  c.  3)  probantis,  si  terra 
detur,  ignem  quoque  dari,  per  hoc  quod 
si  unum  contrariorum  sit  in  rerum  natura, 
necesse  est  esse  et  alterum.  —  2.  de  Coelo 
1.  4  ;  1 .  Poster.  1.12  (11). 

VI.  Ulterius  videtur  quod  substantiae 
sit  aliquid  contrarium. 

1.  Ignis  enim  manifeste  apparet  con¬ 
trarius  aqu®;  et  Philosophus  2.  de  Ccelo 
{text.  18;  c.  3),  per  hoc  probat  dari 
ignem  in  rerum  natura,  quia  datur  ejus 
contrarium  in  rerum  natura  ;  ergo  sub¬ 
stantia  potest  esse  contraria  substanti®. 

—  11.  Melaphys.  1.  12  ;  2.  c/e  Coelo  1.  4. 

2.  Pr®terea,  Philosophus  in  2.  de  Coelo 
(text.  21;  c.  3)  probat,  quod  cmlumnon  est 
corruptibile,  quia  non  habet  contrarium, 
alia  vero  corpora  qu®  sunt  corruptibilia 
contrarium  habent  (11.  Metaphys.  1.  12); 
ergo  substantia  contrarium  habet. 

Sed  contra  est  auctoritas  Philosophi  11. 
Metaphys.  (sum.  4,  c.  3 ;  1.  10,  c.  12) 
dicentis  substanli®  nihil  esse  contrarium. 

—  11.  Metaphys.  1.  12. 

Respondeo  ad  primam  quaestionem  di¬ 
cendum,  quod  contrarietas  est  oppositio 
sequens  oppositionem  privativam  ;  qu® 
tamen  magis  habet  convenientiam  quam 
pr®dict®.  Est  tamen  in  ea  quidam  acces¬ 
sus  ad  pr®diclas  illas  oppositiones  ;  et 
quidquid  in  ea  oppositionis  est,  totum 
efficitur  per  participationem  oppositionis 
privativ®  et  contradictori®.  Qu®dam 
namque  contraria  non  habent  medium 
su®  natur®,  sicut  est  sanum  et  ®grum 
secundum  Philosophum  ;  tamen  conve¬ 
niunt  in  subjecto ;  et  in  illis,  ubi  non  fit 
reditio,  ut  ab  ®gritudine  ad  sanitatem. 


—  METAPHYSIGA 

magis  acceditur  ad  naturam  privationis 
et  habitus.  In  illis  vero  in  quibus  fit 
reditio,  minus  acceditur  ad  naturam 
privationis.  Tamen  omnis  contrarietas 
reducitur  in  habitum  et  privationem  tam¬ 
quam  in  primam  oppositionem  qu®  est 
in  genere,  ut  dicetur  infra  (in  qu®stiunc. 
2  et  3  hujus  art.).  Sed  in  oppositionem 
contradictionis  reducitur  omnis  contra¬ 
rietas  ut  in  primam  oppositionem  simpli¬ 
citer.  In  ipsa  enim  oppositione  contradic¬ 
tionis  alterum  extremum  est  nihil  sim¬ 
pliciter,  et  simpliciter  nihil  sibi  determi¬ 
nans  tamquam  subjectum,  quia  nobilius 
ejus  extremum,  scilicet  ens,  nullum  sub¬ 
jectum  requirit ;  quod  manifestum  est  ex 
eo  in  quo  salvatur  ratio  entis  perfecta, 
quod  est  substantia,  cujus  est  non  esso 
in  subjecto  secundum  Philosophum.  In 
oppositione  vero  privativa  alterum  extre¬ 
mum  vilius  est  nihil  simpliciter,  cum  sit 
de  genere  non  entium,  tamen  aliquid  sibi 
determinat  pro  subjecto  :  quod  patet  ex 
altero  ejus  extremo,  ad  quod  requiritur 
subjectum,  et  hoc  est  habitus  ipse.  Sem- 
per  enim  nobilius  extremum  trahit  igno¬ 
bilius  ad  subjectum,  si  ipsum  habuerit 
subjectum  ;  et  si  ipsum  non  habuerit 
subjectum,  nec  aliud  habebit.  In  opposi¬ 
tione  vero  contraria  utrumque  extremum 
est  aliquid  realiter,  licet  imperfectius 
deficiat  magis  a  ratione  entis  :  per  quem 
modum  dicit  Philosophus  inlib.  de  Sensu 
et  Sensato  c.  4,  quod  nigredo  est  privatio 
albedinis;  et  similiter  utrumque  extre¬ 
mum  requirit  idem  subjectum.  Unde  opor. 
tet  quod  oppositio  contraria  magis  distet 
ab  oppositione  contradictoria  quam  pri¬ 
vativa.  —  Verumtamon  quidquid  oppo¬ 
sitionis  in  ea  est,  totum  est  per  naturam 
contradictionis,  secundum  videlicet  quod 
alterum  ejetremum  pertinet  ad  ens,  alte¬ 
rum  vero  ad  non  ens.  Album  enim  et 
nigrum  sunt  album  et  non  album,  sicut 
videns  et  c®cus  sunt  videns  et  non  videns, 
et  in  contradictione  ens  et  non  ens;  sed 
differenter,  quia  in  contradictione  ab¬ 
soluta  ens  et  non  ens  accipiuntur  uni¬ 
versaliter,  in  privatione  vero  non  videns 

non  accipitur  universaliter.  Lapis  enim 
est  non  videns,  non  tamen  illud  non  vi¬ 
dens  opponitur  visioni  per  modum  priva¬ 
tionis,  sed  non  videns  quod  tamen  natum 
est  videre  :  hoc  autem  est  non  videns 
in  particulari  acceptum.  Similiter  non 
album  opponitur  albo  sicut  nigrum,  non 
quidem  non  album  yb]thiopis,  sed  non 
album  quod  tamen  natum  est  esse  album. 
—  Opusc.  37,  c.  2. 

Ex  dictis  ergo  manifestum  est  quod 
contradictio,  secundum  quod  contradic¬ 
tio  est,  nihil  negat  in  genere,  sed  simpli¬ 
citer  extra  genus.  Quod  autem  contra¬ 
dictoriae  propositiones,  ut  communiter, 
accipiuntur  in  genere,  ut  puta  homo 
albus,  homo  non  albus,  homo  currit, 
homo  non  currit,  hoc  non  est  per  naturam 
contradictionis  simpliciter,  sed  per  reso¬ 
lutionem  contrariorum  in  contradictorias, 
ex  quibus  naturam  oppositionis  accipiunt. 
Idem  enim  est  homo  niger  et  homo  non 
albus,  homo  non  currens  et  homo  Stans  ; 
et  ideo  omnes  tales  contradictiones  habent 
extrema  in  genere.  Inde  est  quod  sophi¬ 
stae  decepti  sunt  putantes  alterum  extre¬ 
mum  contradictionis,  non  esse  scilicet,  in 
genere  contineri,  quia  viderunt  propositio¬ 
nem  unam  non  esse  alteri  contradictoriam, 
nisi  de  eodem  subjecto  idem  re  vere  af¬ 
firmaretur,  et  falso  negaretur,  et  hoc  in 
eodem  tempore,  quod  acceperunt  in  prae¬ 
dicatis  contrariis,  resolutis  tamen  in  con¬ 
tradictoria  :  quae  quidem  praedicata  con¬ 
traria  necesse  est  convenientiam  habere 
in  subjecto  et  genere,  ut  patet  de  albo 
quod  opponitur  nigredini ;  nam  quod  non 
est  ens  simpliciter,  non  est  album.  Adeo 
namque  vera  est  propositio,  in  qua  nega¬ 
tur  esse  album  de  eo  quod  non  est,  sicut 
est  illa  in  qua  affirmatur  esse  de  eo  quod 
est.  Et  ideo  cum  dicitur,  Socrates  est  albus, 
Socrates  non  est  albus,  non  est  contra¬ 
dictio  absolute,  sed  contradictio  partici¬ 
pata  in  contrariis,  in  albo  scilicet  et  ni¬ 
gro.  Et  ideo  in  omnibus  talibus  proposi¬ 
tionibus  utrumque  extremum  est  in 
genere.  In  contradictoriis  vero  absolute, 
neutrum  extremum  est  in  genere  ;  hujus¬ 


modi  enim  sunt  esse  et  non  esse  ;  mani¬ 
festum  est  enim  quod  ens  non  est  in 
genere,  nec  suum  oppositum.  Et  ideo 
sicut  omnes  res  quae  sunt  in  genere,  est 
reducere  ad  ens  quod  non  est  in  genere  : 
ita  omnes  oppositiones  rerum  in  genere 
existentium,  est  resolvere  in  oppositio¬ 
nem  illam,  cujus  termini  non  sunt  in 
genere.  Et  sicut  res  tanto  perfectiores 
sunt,  quanto  magis  participant  de  ente 
(sicut  substantia  est  perfectior  accidente, 
quia  in  ea  reperitur  perfecta  ratio  entis)  : 
ita  oppositiones  rerum  tanto  sunt  perfec¬ 
tiores  in  genere  oppositionum,  quanto 
magis  accedunt  ad  participandam  opposi¬ 
tionem  cujus  extremum  est  ens.  Et  hoc 
reperitur  in  privatione  et  habitu,  quae 
sunt  extrema  primae  oppositionis  perti¬ 
nentia  ad  substantiam. —  Opusc.  31,  G.  2. 

Dicunt  tamen  sophistae,  utrumque  ex¬ 
tremum  contradictionis  in  genere  esse. 
Quorum  ratio  est,  quia  illud  quod  nihil  est, 
nihil  negare  potest;  unde  non  ens,  quod 
est  extra  genus,  nihil  negat.  —  Dicendum 
est  ergo  eis,  quod  ens  uno  modo  dicitur, 
quod  significat  veritatem  propositionis, 
ut  dicitur  5.  Melaphys.  Ideo  enim  ita  vera 
est  negatio  entis  de  eo  quod  non  est,  sicut 
ejus  affirmatio  de  eo  quod  est,  si  per 
oppositum  necessario  erit  falsa  affirmatio 
entis  de  eo  quod  non  est,  et  negatio  entis 
de  eo  quod  est.  Eo  enim  quod  res  est  vel 
non  est,  oratio  dicitur  vera  vel  falsa, 
secundum  Philosophum.  Et  ideo  id  quod 
nihil  est,  non  negat  aliquid  quod  est,  esse  ; 
sed  negat  aliquid  quod  non  est,  esse. 
Et  ideo  duplex  est  sermo,  quo  dicitur 
«  quod  non  est,  nihil  negat  »  :  uno  modo 
a  parte  praedicati  ;  et  hoc  est  illud  quod 
negatur ;  et  sic  verum  est,  id  quod  non 
est,  nihil  negare :  quia  quod  non  est  nihil 
est  aliquid,  et  esse  aliquid  aliquid  est, 
et  hoc  negatur  per  alterum  contradicto¬ 
rium.  Alio  modo  a  parte  subjecti ;  et  sic 
de  eo  quod  non  est,  vere  potest  esse 
removeri.  Unde  cum  negare  pertineat  ad 
compositionem,  quae  communis  est  sub¬ 
jecto  et  praedicato,  ipsa  cum  a  parte 
ipsius  subjecti  nihil  habeat,  rationem  non 

entis  habet;  a  parte  vero  praidicati  ali¬ 
quid  habet  ipsa  compositio  ;  et  ideo  a 
parte  subjecti  removet  naturam  rei,  et 
proprietatem  subjecti  ;  a  parte  vero  prae¬ 
dicati  naturam  non  removet  sed  inhaeren- 
tiam  tantum.  —  Ibid.  c.  5  post  med. 

Ad  primum  ergo  dicendum,  quod  cum 
dicitur  contraria  esse  simul  falsa,  con¬ 
tradictoria  vero  non  ;  hoc  est  in  proposi¬ 
tionibus  ratione  signorum,  quae  in  con¬ 
trariis  sunt  universalia  ex  utraque  parte, 
in  contradictoriis  vero  non,  sed  ex  una 
tantum.  Gum  enim  praedicatum  aliquod 
contingenter  inest  alicui  subjecto,  non 
potest  universaliter  de  eo  affirmari  vel 
negari  nisi  falso  ;  et  ideo  falsitas,  quae 
est  in  talibus  propositionibus,  accidit, 
quia  accipitur  ut  subjectum  contrario¬ 
rum,  quod  non  est  subjectum  secundum 
sCj  sed  secundum  aliquid  sui,  non  tamen 
quod  secundum  se  denominari  potest. 
Unde  falsitas  attenditur  ex  parte  subjecti, 
et  non  a  parte  contrariorum  ;  et  ideo 
causatur  ex  additione  signorum :  siirna 
autem  subjectis  habent  addi.  Si  vero 
attendatur  natura  ipsa  contrariorum 
tantum  inter  quae  est  oppositio,  non  erit 
convenientia  in  falsitate.  Si  enim  acci¬ 
piatur  subjectum  secundum  quod  natum 
-  est  subjici  contrariis,  ut  corpus,  impossL 
bile  est  simul  falso  affirmare  et  negare 
de  eo  alterum  contrariorum,  ut  puta  si 
accipiatur  aliquis  homo  ut  subjectum  sani¬ 
tatis  et  aegritudinis,  affirmatio  unius  con¬ 
trariorum  de  eo  est  negatio  ejusdem 
quod  est  affirmatio  alterius;  et  ideo  nec 
simul  verae  sunt,  nec  simul  falsae:  sicut 
nec  duae  contradictoriae  absolute.  —  Con¬ 
siderandum  est  ergo,  quando  aliquid  re- 
peritur  in  contrarie  oppositis,  utrum  hoc 
sit  a  parte  subjecti  aut  a  parte  extremo¬ 
rum.  Si  a  parte  extremorum,  attribui 
debet  ipsi  oppositioni  secundum  se ;  si 
autem  a  parte  subjecti,  non  nisi  per  acci¬ 
dens.  Et  ideo  accidit  quod  duae  proposi¬ 
tiones  contrariae  sunt  simul  falsae  a  parte 
subjecti  propositionis,  et  non  ratione 
extremorum,  ut  dictum  est.  Et  ideo 
quando  negatur  alterum  extremorum  de 

subjecto  aliquo,  ut  album,  patet  quod 
ipsa  negatio  supponit  aliquid,  a  quo  remo¬ 
vet  albedinem,  scilicet  subjectum,  et 
similiter  quod  removetur.  In  contradic¬ 
toriis  autem  absolute,  non  praesiipponi- 
tur  aliquid  tamquam  subjectum,  cum 
non  habeant  medium,  ut  dictum  est.  — 
Opusc.  37,  c.  b  ante  fin. 

Et  per  haec  patet  ad  secundum. 

Ad  secundam  quoeslionem  respondeo 
dicendum,  quod  praeter  ea  quae  supra 
(quaestiimc.  1,  c.)  dicta  sunt,  ex  quibus 
manifestum  est  privationem  includi  in 
contrariis,  id  praeterea  Philosophus  pro¬ 
bat  10.  Metaphys.  (a  textu  15  ad  17;  1.  9,  c. 
4)  duobus  modis.  Primo  ratione  :  quia 
omnis  generatio  est  inter  privationem  et 
habitum  tamquam  inter  extrema  ;  gene¬ 
rationes  enim  sunt  ex  contrariis  in  ma¬ 
teria  ;  si  ergo  in  quacunque  generatione 
alterum  extremorum  est  privatio,  et 
utrumque  contrarium  est  extremum  ge- 
ner^ionis,  quia  contraria  generantur  ex 
invicem,  sicut  album  ex  nigro,  et  nigrum 
ex  albo:  necesse  est  quod  in  oppositione 
contraria,  includatur  oppositio  privativa, 
ita  quod  unum  contrariorum  sit  ut  priva¬ 
tio,  alterum  autem  ut  habitus.  —  10. 
Metaphys.  l.  6  (3). 

Secundo  probat  inductione  dupliciter, 
inducendo  in  singulis  contrariis,  et  redu¬ 
cendo  ad  prima  contraria.  Primo  ergo 
per  inductionem  :  quia  omnis  contrarie- 
tas  invenitur  habere  privationem  alterius 
contrariorum.  Semper  enim  duorum  con¬ 
trariorum  unum  est  defectivum  respectu 
alterius  ;  quod  ex  hoc  apparet,  quia 
inaequalitas  est  privatio  aequalitatis,  dis¬ 
similitudo  similitudinis,  et  malitia  virtu¬ 
tis.  —  Sed  tamen  non  in  omnibus  con¬ 
trariis  similiter  invenitur  unum  privatio 
alterius,  sfed  diversimode  secundum  diver¬ 
sam  rationem  privationis.  Quae  quidem 
diversitas  attenditur  dupliciter  :  uno 
modo  ex  hoc  quod  privatio  potest  dici,  vel 
quia  solum  aliquod  privatum  est  modo 
quocunque,  vel  quia  est  privatum  in  ali¬ 
quo  tempore  determinato,  vel  in  aliqua 
parte  determinata  :  in  tempore  quidem 

determinato,  sicut  si  sit  privatum  in  ali¬ 
qua  mtate;  in  parte  autem  determinata, 
sicut  si  sit  privatum  in  aliqua  parte  prin¬ 
cipali.  Aut  <r  etiam  in  omni  id  est  in 
loto.  Dicitur  enim  aliquis  insensatus,  si 
in  aetate  perfecta  discretione  careat,  non 
autem  in  puerili  aetate.  Et  similiter  ali¬ 
quis  nudus,  non  si  aliqua  pars  ejus  i  on 
sit  tecta,  sed  si  plures  aut  principales 
partes  intectae  remaneant.  Et  propter 
istam  diversitatem  privationis,  quae  in 
contrarietate  includitur,  contingit  quod 
quorundam  contrariorum  est  medium, 
quorundam  non.  Inter  bonum  enim  et 
malum  medium  est.  Est  enim  aliquis 
homo  neque  bonus  neque  malus.  Dicitur 
enim  bonus  homo  secundum  virtutem ; 
nam  virtus  est  quae  bonum  facit  haben¬ 
tem.  Non  autem  omnis  qui  caret  virtute 
malus  est;  nam  puer  caret  virtute,  et 
tamen  non  dicitur  malus;  sed  si  in  aetate 
in  qua  debet  habere  virtutem,  non  habeat, 
malus  dicitur.  Vel  etiam  si  aliquis  vir¬ 
tute  careat  quantum  ad  aliquos  actus 
minimos  et  quasi  indifferentes  ad  vitam 
non  dicitur  malus;  sed  solum  si  careat 
virtute  quantum  ad  actus  principales  et 
necessarios  ad  vitam.  Sed  par  et  impar 
in  numeris  non  habent  medium,  quia  nu¬ 
merus  dicitur  impar  ex  hoc  quod  quocun- 
que  modo  caret  paritate.  —  Alia  vero 
diversitas  privationis  est,  quod  privatio 
quaedam  determinat  sibi  subjectum,  quae¬ 
dam  vero  non.  Dictum  est  enim  supra, 
quod  id  quo .1  caret  aliquo,  etiam  si  non 
natum  sit  habere,  quandoque  dicitur  pri¬ 
vatum.  Ex  hac  autem  diversitate  priva¬ 
tionis  potest  contingere  in  aliquibus 
contrariis,  quod  habeant  medium,  vel  non 
habeant  :  sicut  si  dicamus,  quod  cum 
homo  dicatur  bonus  secundum  virtutes 
politicas,  si  malum  quod  includit  priva¬ 
tionem  boni  requirat  determinatum  sub¬ 
jectum,  rusticus,  qui  non  participat  con¬ 
versatione  civili,  nec  bonus  nec  malus 
est  bonitate  vel  malitia  civili.  —  Sic  igi¬ 
tur  patet  ex  dictis,  quod  alterum  con¬ 
trariorum  dicitur  secundum  privationem. 
—  10.  Metapliys.  I.  6  (3). 


Per  reductionem  autem  ad  prima  con¬ 
traria  id  ostendit  Philosophus  in  quan¬ 
tum  prima  contraria  continent  in  se  oppo¬ 
sitionem  privativam.  Unum  enim  eorum 
se  habet  ut  privatio:  sicut  sunt  unum  et 
multa,  quae  sunt  prima  contraria,  in 
quantum  cetera  ad  ilia  referuntur,  sicut 
supra  dictum  est.  Unum  autem  et  multa 
opponuntur  ut  divisibile  et  indivisibile, 
ut  supra  habitum  est. — Et  ita  relinquitur 
quod  omnia  contraria  privationem  inclu¬ 
dant.  —  Ibid. 

Ad  primum  ergo  dicendum,  quod  est 
duplex  privatio  :  quaedam,  quae  habet 
immediatum  ordinem  ad  subjectum  for¬ 
mae,  sicut  tenebra  habet  immediatum 
ordinem  ad  diaphanum ;  et  inter  hujus¬ 
modi  privationem  et  formam  oppositam 
est  mutua  transmutatio;  aer  enim  de 
lucido  fit  tenebrosus,  et  de  tenebroso 
lucidus.  Quaedam  autem  privatio  est,  quae 
non  comparatur  ael  subjectum  formae  nisi 
mediante  forma,  cum  sit  ut  quaedam  cor¬ 
ruptio  ejus,  sicut  caecitas  est  corruptio 
visus,  mors  est  corruptio  vitae;  et  in  tali¬ 
bus  non  est  mutua  conversio.  Cum  igitur 
hic  ostenditur  contrarietatem  esse  priva¬ 
tionem  ex  mutua  transmutatione,  quae  est 
in  contrariis,  et  privatione  et  forma  ; 
manifestum  est  quod  non  dicitur  ista  esse 
contrarietas  quae  est  corruptio  formae, 
sed  quae  habet  immediatum  ordinem  ad 
subjectum  formae.  —  10.  Melaphys.  1.  6  (,3). 

Ad  secundum  dicendum,  quod  omnis 
contrarietas  est  privatio  quaedam,  ut  su¬ 
pra  (in  c.)  dictum  est;  sed  non  omnis 
privatio  est  contrarietas.  Et  causa  hujus 
est,  quia  privatum  contingit  multipliciter 
privari.  Quocunque  enim  modo  id  quod 
natum  est  habere  formam  aliquam,  et 
non  habeat  illam,  dici  potest  esse  priva¬ 
tum,  sive  sit  in  dispositione  propinqua  ad 
formam  illam  sive  remota.  Sed  contra¬ 
rium  est  semper  in  dispositione  remota, 
quia  contraria  sunt  ex  quibus  fiunt  per¬ 
mutationes  sicut  ex  extremis.  Unde  su¬ 
pra  (qusestiunc.  3  hujus  art.,  in  arg.  Sed 
contra)  dictum  est,  quod  sunt  maxime 
distantia.  Aliquid  enim  privari  dicitur 


loi  QUARTA  PARS 

albedine,  si  non  sit  album,  sive  quocun¬ 
que  alio  colore  coloratum ;  sed  non  ideo 
dicitur  esse  contrarium,  nisi  quando  est 
maxime  distans  ab  albo,  scilicet  quando 
est  nigrum.  Unde  manifestum  est  quod 
non  omnis  privatio  est  contrarietas.  Ex 
hoc  etiam  apparet,  cum  privatio  nihil 
aliud  requirat  nisi  absentiam  formse,  sup¬ 
posita  tantum  habitudine  in  subjecto,  sive 
hoc  quod  determinet  aliquam  dispositio¬ 
nem  in  subjecto,  per  quam  subjectum  sit 
propinquum  formae  vel  distans  ab  eo, 
quod  privatio  non  significat  aliquam 
naturam  in  subjecto,  sed  praesupponit 
subjectum  cum  habitudine.  Contrarium 
vero  requirit  determinatam  dispositionem 
subjecti,  secundum  quam  maxime  distet  a 
forma.  Unde  de  necessitate  aliquam  natu¬ 
ram  significat  in  subjecto,  quae  est  ejus¬ 
dem  generis  cum  forma  absente,  sicut 
nigrum  est  in  genere  albi.  —  10.  Meta- 
phys.  1.  6  (3);  5.  Melaphys.  1.  12  (13,  14). 

Ad  tertiam  quoeslionem  respondeo  di¬ 
cendum,  quod  in  quibuscunque  est  inve¬ 
nire  magis  et  minus,  est  invenire  maxi¬ 
mum,  cum  non  sit  procedere  in  infinitum. 
Contingit  autem  differre  aliquid  ab  al¬ 
tero  magis  et  minus  ;  unde  necesse  est 
aliqua  duo  maxime  differre.  Haec  autem 
necessario  sunt  contraria.  Quod  sic  pa- 
tel.  Quaecunque  differunt,  aut  differunt 
genere  aut  differunt  specie.  Illa  autem 
quae  differunt  genere,  non  sunt  compa¬ 
rabilia  ad  invicem,  sed  magis  distant 
quam  possit  in  eis  accipi  magis  et  minus 
differre.  Hoc  enim  accipitur  in  illis  quo¬ 
rum  est  transmutatio  in  invicem.  Intelli- 
gitur  enim  processus  quidam,  et  via 
transmutationis  de  uno  in  aliud,  per  hoc 
quod  primo  magis  differunt,  et  postea 
minus,  et  sic  quousque  unum  transmuta¬ 
tur  in  alterum.  In  illis  autem  quae  diffe¬ 
runt  genere,  non  est  accipere  hujusmodi 
viam  transmutationis  unius  in  alterum. 
Unde  in  eis  non  est  accipere  magis  et 
minus  differre,  et  per  consequens  nec 
maxime  differre;  et  sic  indifferentibus 
genere  nou  est  maxima  differentia.  In 
illis  vero  quae  differunt  specie,  oporfet 

maximam  differentiam  esse  inter  contra¬ 
ria,  quia  generationes  mutuae  sunt  ex 
contrariis  sicut  ex  ultimis.  Generatur  qui¬ 
dem  medium  ex  extremo  aut  e  converso, 
aut  etiam  medium  ex  medio,  ut  pallidum 
ex  nigro  vel  ex  rubeo;  non  tamen  ejus¬ 
modi  generationes  sunt  ex  duobus  quasi 
ultimis.  Cum  enim  in  generatione  ex  ni¬ 
gro  procedit  ad  pallidum,  adhuc  ulterius 
potest  procedere  ad  aliquid  magis  diffe¬ 
rens;  sed  cum  jam  pervenerit  ad  album, 
non  potest  ulterius  procedere  ad  aliquid 
magis  differens  a  nigro :  et  sic  ibi  est  status 
sicut  in  ultimo.  Et  propter  hoc  Philoso¬ 
phus  dicit,  quod  generationes  fiunt  ex 
contrariis  sicut  ex  ultimis.  Sed  manife¬ 
stum  est  quod  distantia  ultimorum  semper 
est  maxima.  Relinquitur  ergo  quod  inter 
ea  quae  differunt  specie,  maxime  differunt 
contraria.  —  Cum  autem  dixerimus  quod 
ea  quae  differunt  genere,  non  dicuntur  ma¬ 
xime  differre,  et  tamen  est  aliqua  maxima 
differentia,  sequitur  quod  contrarietas  non 
sit  aliud  quam  maxima  differentia.  Nec 
tantum  maxima,  sed  etiam  perfecta.  Maxi¬ 
mum  enim  in  unoquoque  genere,  est  idem 
quod  perfectum  est.  Quod  patet  ex  hoc, 
quod  maximumest  quod  non  exceditur;  et 
perfectum  est  extra  quod  non  potest  ali¬ 
quid  sumi ;  et  sic  eadem  videtur  esse  dif¬ 
ferentia  maximi  et  perfecti.  Et  quod  per¬ 
fectum  sit  extra  quod  non  potest  aliquid 
sumi,  patel,  quia  omnia  dicuntur  perfecta, 
eo  quod  deveniunt  ad  finem.  Extra  finem 
autem  nihil  est,  quia  finis  est  id  quod  est 
ultimum  in  omni  re,  et  quod  continet  rem. 
Unde  nihil  est  extra  finem.  Nec  id  quod 
est  perfectum,  indiget  aliquo  exteriori, 
sed  totum  continetur  sub  sua  perfectione. 
Et  sic  patet,  quod  perfecta  differentia  est 
qua?  pervenit  ad  finem.  Et  sic  cum  con¬ 
trarietas  sit  maxima  differentia,  ut  pro¬ 
batum  est,  sequitur  quod  sit  differentia 
perfecta.  —  10.  Melaphys.  1.  5  (2). 

Id  prmterea  ostendit  Philosophus  per 
omnes  definitiones  quee  dantur  de  contra¬ 
riis  :  quarum  prima  est,  quod  contraria 
sunt  quse  plurimum  differunt.  Hoc 
enim  verificalur  secundum  prmdicta. 

cum  contrarietas  sit  perfecta  differentia, 
quee  facit  plurimum  differre.  Manifestum 
est  enim  ex  prseiictis,  quod  in  his  quse 
differunt  genere,  non  est  accipere  quid 
magis  differens  his  quae  differunt  specie, 
quia  ad  ea  quae  sunt  extra  genus  non  est 
differentia,  utdictiim  est.  Eorum  vero  quae 
differunt  specie,  maxima  differentia  est 
contrariorum.  Et  sic  sequitur  quod  con¬ 
traria  sunt  quae  plurimum  differunt. 
Secunda  definilio  est,  quod  contraria  sunt 
quae  plurimum  differunt  in  eodem  genere. 
Quae  etiam  /erificatur  secundum  prae¬ 
dicta,  quia  contrarietas  est  perfecta  dif¬ 
ferentia.  Maxima  autem  differentia  eorum 
quae  sunt  in  eodem  genere,  est  perfecta 
differentia.  Unde  relinquitur  quod  contra¬ 
ria  sunt  quae  plurimum  differunt  in  eodem 
genere.  Tertia  definitio  est,  quod  contra¬ 
ria  sunt  quae  plurimum  differunt  in 
eodem  susceptibili.  Quod  etiam  verilica- 
tur  ex  praedictis :  quia  eadem  est  mate- 
i'ia  contrariorum,  cum  ex  invicem  gene¬ 
rentur.  Quarta  definitio  est,  quod  contraria 
sunt  qum  plurimum  differunt  <(  sub 
eadem  potentia  »,  id  est  arte  vel  scien¬ 
tia.  Nam  scientia  est  potentia  rationalis, 
ut  in  9.  Metaphys,  {text.  3  ;  1.  8,  c.  2) 
dicitur.  Et  haec  etiam  definitio  ex  prae¬ 
dictis  verificatur  :  quia  una  scientia  est 
circa  unum  genus  ;  cum  igitur  contraria 
sint  in  eodem  genere,  oportet  quod  sint 
sub  eadem  potentia  vel  scientia.  Et  quia 
contrarietas  est  perfecta  differentia  in 
eodem  genere,  oportet  quod  contraria 
plurimum  differant  eorum  quae  sunt  sub 
eadem  scientia.  —  10.  Metaphys.  1.  5  (2) 
in  fine. 

Ad  primum  patet  solutio  ex  dictis 
(in  c.). 

Ad  secundum  dicendum,  quod  contra¬ 
ria  dicuntur  multipliciter,  ut  dicit  Philo¬ 
sophus  10.  Metaphys.  {text.  15;  1.  9,  c.  4.). 
Nam  alia  dicuntur  contraria  in  eo  quod 
habet  in  se  inclusam  privationem  sicut 
album  et  nigrum,  calidum  et  frigidum, 
de  quibus  supra  dictum  est.  Alia  per 
hoc  quod  actu  faciunt  privationem  et 
habitum,  sicut  sunt  calefaciens  et  infri¬ 


gidans  ;  aut  per  hoc  quod  sunt  virtute 
acliva  privationis  et  habitus,  sicut  cale- 
factivum  et  infrigiditivura.  Alia  vero  per 
hoc  quod  sunt  acceptiones  dictorum, 
sicut  calefieri  et  infrigidari ;  aut  per  hoc 
quod  sunt  abjectiones  eorum,  sicut  cor¬ 
ruptio  caliditatis  et  frigiditatis.  Et  non 
solum  aliqua  dicuntur  contraria  per  hoc 
quod  dicunt  dictas  habitudines  ad  prima 
contraria,  sed  etiam  per  hoc  quod  habent 
habitudjnes  easdem  ad  contraria  sequen¬ 
tia  :  sicut  si  dicamus,  quod  ignis  et  aqua 
sunt  contraria,  quia  habent  calidum  et 
frigidum,  quae  etiam  dicebantur  contra¬ 
ria,  per  hoc  quod  includunt  privationem 
et  habitum.  Sic  ergo  cum  contraria  dican¬ 
tur  multipliciter,  non  omnia  contraria 
dicuntur  perfecta  differentia;  sed  ita  con¬ 
sequitur  quaelibet  contraria  perfecte  dif¬ 
ferre,  sicut  competit  eis  esse  contraria, 
quibusdam  scilicet  primo,  quibusdam 
secundario.  —  10.  Metaphys.  1.  6  (3). 

Ad  quartam  queestionem  respondeo  di¬ 
cendum,  quod  manifestum  est  ex  praedictis 
unum  uni  esse  contrarium.  Cum  enim,  ut 
dictum  est,  contrarietas  sit  maxima  et  per¬ 
fecta  differentia,  quasi  ultimorum;  unius 
autem  distantiae  non  possunt  esse  plura 
ultima  quam  duo  ;  sicut  videmus,  quod 
unius  rectae  lineae  sunt  duo  puncta  ex¬ 
trema ;  nec  iterum  ultimo  est  aliquid  ul¬ 
terius  ;  —  impossibile  est  ergo,  si  contra- 
rielas  est  una  distantia,  quod  uni  contra¬ 
riorum  contrarientur  aliqua  duo  ex  aequo 
quasi  ultima,  nec  quod  unum  contrarietur 
magis  et  alterum  minus  :  quia  id  quod 
contrariaretur  minus,  non  esset  ultimum 
sed  aliquid  haberet  ulterius.  Praeterea, 
contrarietas  est  differentia  quaedam  ; 
omnis  autem  differentia  est  aliquorum 
duorum  :  unde  et  perfecta  differentia  est 
duorum;  et  sic  unum  uni  tantum  est 
contrarium.  —  10.  Metaphys.  1.  5  (2). 

Ad  primum  ergo  dicendum,  quod 
aequale  opponitur  quidem  magno  et 
parvo,  ut  bene  probant  rationes  allatae 
in  objecto,  sed  opponitur  alio  modo  quam 
secundum  contrarietatem,  ut  manifestum 
est  ex  hoc,  quod  non  est  contrarietas 

medii  ad  extrema,  ut  dicit  Philosophus 
iO.  Metaphys.  {lext.  19;  1.  9,  c.  5) ;  quod 
quidem  et  secundum  sensum  apparet,  et 
ex  definitione  contrarictatis  manifesta¬ 
tur  :  quia  contrarietas  perfecta  est  di¬ 
stantia  ;  quod  autem  est  medium  duorum 
aliquorum,  non  est  perfecte  distans  ab 
altero  eorum,  quia  extrema  magis  diffe¬ 
runt  ab  invicem  quam  a  medio.  Et  sic 
relinquitur  quod  contrarietas  non  est 
mediorum  ad  extrema,  sed  magis  contra¬ 
rietas  est  eorum  quse  habent  inter  se  ali¬ 
quod  medium.  ^Equale  autem  videtur 
esse  medium  magni  et  parvi.  Non  igitur 
aequale  est  contrarium  magno  et  parvo. 
—  10.  Metaphys.  1.  7  (3). 

Restat  igitur  quod  opponatur  eis  alio 
modo  oppositionis.  Et  remota  ratione  op¬ 
positionis  secundum  quam  aequale  dicitur 
ad  inaequale,  non  ad  magnum  et  parvum, 
restat  quod  aequale  opponatur  magno  et 
parvo  aut  sicut  negatio  eorum  aut  sicut 
privatio.  Quo  autem  modo  horum  duorum 
opponatur,  sic  manifestat  Philosophus  (l. 
c.)  dicens,  quod  haec  particula  «  non  d, 
quae  includitur  in  ratione  aequalis,  cum  di¬ 
cimus  aequale  esse  quod  nec  est  majus  nec 
minus,  non  est  negatio  simpliciter,  sed 
ex  necessitate  est  privatio.  Negatio  enim 
absolute  de  quolibet  dicitur  cum  non  in- 
est  lua  opposita  affirmatio.  Quod  non 
accidit  in  proposito.  Non  enim  esse  dici¬ 
mus  aequale  omne  id  quod  non  est  majus 
aut  minus;  sed  solum  hoc  dicimus  in 
illis  in  quibus  aptum  natum  est  esse 
majus  aut  minus.  Haec  est  igitur  ratio 
aequalis,  quod  aequale  est  quod  nec 
magnum  nec  parvum  est,  aptum  tamen 
natura  esse  magnum  aut  parvum,  sicut 
aliae  privationes  definiuntur.  Et  ita  mani¬ 
festum  est  quod  aequale  opponitur  ambo¬ 
bus,  scilicet  magno  et  parvo,  ut  negatio 
privativa.  —  Ibid. 

Ex  his  concluditur,  quod  aequale  est 
medium  magni  et  parvi.  Cum  enim  dica¬ 
tur  aequale,  quod  nec  magnum  nec  par¬ 
vum  est;  aptum  tamen  natum  est  esse  hoc 
aut  illud.  Quod  autem  hoc  modo  se  habet 
ad  contraria,  medium  est  inter  ea  :  sicut 

quod  nec  malum  nec  bonum  est  opponitur 
ambobus,  et  est  medium  inter  bonum  et 
malum.  Unde  sequitur  quod  aequale  sit  me¬ 
dium  inter  magnum  et  parvum. Sed  haec  est 
differentia  inter  utruraque,  quia  quod  nec 
magnum  nec  parvum  est,  est  nominatum: 
dicitur  enim  aequale.  Sed  quod  nec  bonum 
nec  malum  est,  innominatum  est.  Et  ratio 
est  quia  quandoque  ambae  privationes  duo¬ 
rum  contrariorum  cadunt  super  aliquid 
unum  determinatum,  et  tunc  est  unum 
tantum  medium,  et  potest  de  fabuli  nomi¬ 
nari  sicut  aequale.  Ex  eo  enim  est  aliquid 
nec  majus  nec  minus,  quod  habet  unam 
et  eandem  quantitatem.  Sed  quandoque 
illud  super  quod  cadunt  duae  privationes 
contrariorum,  dicitur  multijjliciter,  et  non 
est  unum  tantum  susceptivum  utriusque 
privationis  conjunctae;  et  tunc  non  habet 
unum  nomen,  sed  vel  omnino  remanet 
innominatum,  sicut  quod  nec  bonum  nec 
malum  est,  quod  multipliciter  contingit; 
vel  habet  diversa  nomina  :  sicut  hoc  quod 
dicimus,  quod  neque  album  neque  nigrum 
est;  hoc  enim  non  est  aliquid  unum.  Sed 
sunt  quidam  colores  indeterminati,  in 
quibus  praedicta  negatio  privativa  dici¬ 
tur  ;  necesse  est  enim  quod  id  quod 
neque  album  neque  nigrum  est,  aut  esse 
pallidum  aut  croceum  aut  aliquid  tale.  — 
Et  non  recte  derident  in  assignatione 
hujusmodi  medii  illi  qui  opinantur  sequi 
quod  similiter  posset  dici  in  omnibus,  quod 
quorumlibet  sit  futurum  meJium,  puta 
quod  calcei  et  manus  sit  medium  quod 
nec  calceus  nec  manus  est,  quia  quod 
nec  bonum  nec  malum  est  medium  est 
boni  et  mali.  Sed  hoc  non  est  necesse 
accidere  :  quia  ista  conjunctio  negationum 
quae  perficit  medium,  est  oppositorum, 
quae  habent  aliquod  medium,  et  quae 
sunt  in  una  distantia,  quasi  unius  gene¬ 
ris  extrema.  Sed  aliorum,  de  quibus  ipsi 
dicunt,  sicut  calcei  et  manus,  non  est 
talis  differentia  quod  sint  in  una  distan¬ 
tia,  quia  sunt  in  alio  genere,  quorum  ne¬ 
gationes  simul  accipiuntur.  Undo  non  est 
aliquid  unum  quod  subjiciatur  hujusmo¬ 
di  negationibus  ;  et  sic  inter  talia  non 

est  accipere  m'^dium.  —  10.  Melaphys.  1. 
7  (3). 

Ad  secundum  dicendum,  quod  multa 
absolute  sumpta  opponuntur  uni  ;  sed 
secundum  quod  excedunt  opponuntur 
paucis,  ut  supra  (q.  14,  a.  1,  ad  3)  dic¬ 
tum  est  ;  unde  multum  non  sumitur 
eodem  modo,  quatenus  opponitur  uni, 
et  (juatenus  opponitur  paucis.  —  10. 
Melaphys.  1.  8  (3). 

Ad  tertium  dicendum,  quod  licet  eidem 
secundum  idem  sit  unum  lanium  contra¬ 
rium,  nihil  tamen  prohibet  quin  uni 
secundum  diversa  sint  plura  contraria  : 
sicut  si  sit  idem  subjectura  dulce  et  al¬ 
bum,  contraria  videntur  ei  nigrum  et 
amarum.  Sic  igitur  illiberalitati  contra- 
riatur  virtus  liberalitatis  sicut  ordinatum 
inordinato,  prodigalitas  autem  sicut  su¬ 
perabundantia  defectui.  —  1.  de  Ccelo 
1.  4  circa  med. 

Ad  quartum  dicendum,  quod  etsi  unum 
uni  sit  contrarium,  tamen  contrarium, 
quod  est  ut  privatio,  potest  se  habere 
multipliciter  :  sicut  sanitas  simplici¬ 
ter,  aegritudo  autem  multipliciter  ;  et 
similiter  motus  secundum  naturam  est 
uno  modo,  motus  autem  praeter  naturam 
multis  modis.  Et  hujus  rei  ratio  est,  quia 
natura  unius  rei  est  determinata  ad 
unum,  a  qua  contingit  multipliciter 
deviare,  sicut  est  sanitas  una,  aegritudi¬ 
nes  vero  mullae:  et  hoc  ideo,  quia  unum¬ 
quodque  secundum  suam  naturam  est 
simpliciter,  id  est  uno  modo,  eo  quo 
natura  unius  rei  est  una.  —  3.  de  Coelo 
1.  5. 

Ad  quintam  queesiionem  respondeo 
dicendum,  quod  si  unum  contrariorum 
sit  in  rerum  natura,  necesse  est  etiam 
quod  alterum  sit  in  natura.  Et  hoc  qui¬ 
dem  probat  Philosophus  2.  de  Ccelo  {text. 
18;  e.  3);  quia  si  sit  aliquod  contrario¬ 
rum,  necesse  est  quod  sit  aliqua  natura 
ei  subjecta,  ut  palet  ex  1.  Phys.  [texi.  G2 
sqq.  ;  c.  7).  Est  autem  eadem  materia  con¬ 
trariorum,  ut  ibidem  [texl.idl  sqq.  ;  c.  7) 
ostenditur.  Et  sic  oportet  quod  materia 
unius  contrarii  habeat  potentiam  ad  aliud 


contrarium,  et  sic  posset  esse  in  natura. 
Unde,  cum  nihil  sit  frustra  in  rerum 
natura,  necesse  est,  si  unum  contrario¬ 
rum  est,  quod  et  reliquum  sit.  —  2.  de 
Ccelo  1.  4  post  med.  ;  1.  Poster.  1.  12 
(11);  cf.  supra  in  Logica  q.  15,  a.  1,  arg. 
7  et  ad  7. 

Ad  objectum  ergo  dicendum,  quod  con¬ 
trariorum  proj^rise  causae  sunt  contra¬ 
riae;  unde  si  una  earum  sit  in  rerum 
natura,  necesse  est  et  aliam  in  natura 
esse.  Sed  quatenus  contraria  in  aliquo 
conveniunt,  sic  eorum  oportet  esso  unam 
causam  communem  lotius  generis  in  quo 
conveniunt.  Causa  autem  communis, 
prior  et  superior  est  propriis  causis  par¬ 
ticularibus.  Quanto, enim  est  aliqua  causa 
superior,  tanto  virtus  ejus  major  est  et 
ad  plura  se  extendit  {Opusc.  15,  c.  16 
versus  fm).  Unde  non  impeditur  ex  parte 
causae,  quominus  si  unum  contrariorum 
sit  in  rerum  natura,  et  alterum  sit. 

Ad  sextam  queestionem  respondeo  di¬ 
cendum,  quod  ([uidam  moli  rationibus 
allatis  dixerunt,  quod  toti  substantiae 
compositae  non  est  aliquid  contrarium, 
quia  oportet  contrariorum  esse  unum 
subjectum;  sed  formae  substantiali  nihil 
prohibet  esse  contrarium.  Dicebant  enim, 
quod  calor  est  forma  substantialis  ignis. 
Hoc  autem  non  potest  esse  verum,  quia 
formae  substantiales  non  sunt  sensibiles 
per  se.  Et  iterum  manifestum  est  quod 
calor  et  frigus  in  aliis  corporibus  sunt 
accidentia;  quod  autem  est  in  genere 
substantiae,  nulli  potest  accidens  esse.  — 
Unde  alii  dixerunt,  quod  calor  et  frigus 
non  sunt  formae  substantiales  ignis  et 
aquae;  sed  tamen  eorum  formae  substan¬ 
tiales  sunt  contrariae,  et  recipiunt  magis 
et  minus,  et  sunt  quasi  mediae  inter  sub¬ 
stantiam  et  accidens.  Sed  hoc  omnino 
irrationabiliter  dicitur.  Nam  cum  forma 
sit  principium  speciei,  si  forma  ignis  et 
aquae  non  sunt  vere  substantiales,  neque 
ignis  et  aqua  sunt  verae  species  in  genere 
substantiae.  Non  est  igitur  possibile  quod 
inter  substantiam  et  accidens  sit  aliquod 
medium  :  tum  quia  sunt  diversorum 

generum,  iiiler  hujusmodi  autem  non 
cadit  medium,  ut  patet  ex  dictis  (supra 
quaestiunc.  1,  in  c.)  et  ex  10.  Metaphys. 
{lexl.  15;  1.  0,  c.  4);  tmn  quia  etiam 
definitiones  substantiae  et  accidentis 
immediatae  sunt.  Est  enim  substantia  ens 
per  se,  accidens  vero  ens  per  se  non  est, 
sed  in  alio.  —  11.  Metaphys.  1.  12  ;  v.  in 
Logica  q.  10,  a.  3,  quaestione.  4. 

Dicendum  est  ergo,  quod  nec  substan¬ 
tiae  nec  formae  substantiales  possunt  esse 
contrariae,  quia  contraria  sunt  extrema 
quaedam  cujusdam  determinatae  distan¬ 
tiae,  et  quodam  modo  continuae,  cum  sit 
motus  de  uno  contrario  in  aliud  contra¬ 
rium.  Unde  in  illis  generibus,  in  quibus 
talis  distantia  continua  et  determinata 
non  invenitur,  non  potest  contrarium 
inveniri:  sicut  palet  in  numeris.  Distan¬ 
tia  enim  numerorum  ad  invicem  non 
intelligitur  secundum  aliquam  continuita¬ 
tem,  sed  secundum  additionem  unitatum. 
Unde  numerus  numero  non  est  contra¬ 
rius,  et  similiter  nec  figura  figurae. 
Eodem  autem  modo  est  in  substantiis, 
quia  ratio  cujuslibet  speciei  constituitur 
in  quodam  determinato  indivisibili.  Sed 
cum  forma  sit  differentiae  principiuai,  si 
formae  substantiales  non  sunt  ad  invicem 
contrariae,  sequitur  quod  non  sit  contra- 
rietas  in  differentiis,  cum  tamen  dicatur, 
quod  genus  dividitur  in  contrarias  diffe¬ 
rentias.  —  Dicendum  est  igitur,  quod 
forma  substantialis,  secundum  quod  in 
se  consideratur,  constituit  speciem  in 
genere  substantiae  ;  secundum  autem 
quod  una  forma  habet  sibi  intellectam 
privationem  alterius  formae,  sic  diversae 
formae  sunt  contrariarum  differentiarum 
principia.  Nam  privatio  quodam  modo 
contrarium  est.  Et  per  hunc  modum 
opponuntur  animatum  et  inanimatum, 
rationale  et  irrationale,  et  hujusmodi.  — 
Ibid. 

Et  ex  bis  patet  ad  objecta;  ignis  enim 
dicitur  contrarius  terrae  ratione  motuSj 
et  aqute  ratione  qualitatum. 


METAPRYSICA 

ARTICULUS  V 

UTRUM  DETUR  MEDIUM  INTER  CONTRARIA  ; 

ET  UTRUM  DIFFERENTIA  SECUNDUM  SPE¬ 
CIEM  SIT  CONTRARIETAS. 

I.  Videtur  quod  non  detur  medium  in¬ 
ter  contraria  :  — 

1.  quia  non  datur  medium  in  aliis 
oppositis;  ergo  i.cc  in  contrariis.  —  iO. 
Metaphys.  1.  9  (3). 

2.  Praeterea,  corruptibile  et  incorrup¬ 
tibile  sunt  contraria,  secundum  Philoso¬ 
phum  10.  Metaphys.  {iext.  26  ;  1.  9,  c. 
10);  at  inter  illa  non  datur  medium: 
ergo  int^r  contraria  non  datur  medium. 
—  10.  Metaphys.  1.  12  (4). 

Sed  contra  est  auctoritas  Philosr  phi  10. 
Metaphys.  {text.  15  et  22;  1.  9,  c.  4  et  7) 
dicentis,  quod  contrariorum  contingit 
esse  medium,  ct  in  hoc  differunt  a  con¬ 
tradictoriis.  —  10.  Metaphys.  1.  6  et  9 
(3). 

II.  Ulterius  videtur  quod  differentia 
secundum  speciem  non  sit  contrarietas. 

1.  Masculinum  enim  et  femininum  sunt 
contraria,  secundum  Philosophum  (10. 
Metaphys.  text.  25 ;  1.  9,  c.  9),  et  tamen- 
non  differunt  secundum  speciem  (10. 
Metaphys.  I.  11,  al.  4)  ;  ergo  contrarietas 
non  est  differentia  secundum  speciem  ; 
nec  differentia  secundum  speciem  est 
contrarietas. 

2.  Praeterea,  aliqua  sunt  contraria  quae 
differunt  genere,  ut  corruptibile  et  incor¬ 
ruptibile  (10.  Metaphys.  1.  12,  al.  4) ; 
ergo  contrarietas  non  est  differentia  se¬ 
cundum  speciem ;  nec  differentia  secun¬ 
dum  speciem  est  contrarietas. 

Sed  contra  est  auctoritas  Philosophi  10. 
Metaphys,  {text.  24  ;  1.  9,  c.  8)  probantis 
differentiam  secundum  speciem  esse  con- 
trarietatem.  —  10.  Metaphys.  1.  10  (3). 

Respondeo  dicendum  ad  primam  quee- 
stionem,  quod  ex  supra  (art.  prseced.j 
quaestiunc.  3,  in  c.)  dictis  manifestum 
est  dari  medium  in  contrariis.  Cum  enim 
contraria  sint  ex  quibus  fiunt  permuta- 

liones  sicut  ex  extremis,  et  in  motibus 
primum  necesse  sit  pervenire  ad  medium 
quam  ad  extrema;  sequitur  quod  inter 
contraria  est  accipere  medium.  Media 
enim  nihil  aliud  sunt  quam  ea  inter  quae 
prius  venit  illud,  quod  mutatur  de  uno 
extremorum,  quam  in  alterum  extremum. 
Quod  manifestat  Philosophus  10.  Mela- 
phys.  {texi.  22  ;  1.  9,  c.  7)  duplici  exem¬ 
plo.  Primum  quidem  in  sonis.  Sunt  enim 
quidam  soni  graves  et  quidam  acuti  et 
quidam  medii.  Et  secundum  hanc  distinc¬ 
tionem  sonorum  distinguuntur  chordae 
in  musicis  instrumentis.  Illae  enim  chor¬ 
dae,  quae  reddunt  graves  sonos,  dicuntur 
hypatae,  quia  principales  ;  illae  vero,  quae 
reddunt  acutos  sonos,  dicuntur  netae.  Si 
igitur  musicus  paulatim  a  gravibus  ad 
acutos  descendere  velit,  quod  est  transire 
per  mediam  rationem,  necesse  est  quod 
prius  veniat  ad  sonos  medios.  Secundo 
autem  manifestat  in  coloribus.  Si  enim 
aliquid  mutatur  ex  albo  in  nigrum,  opor¬ 
tet  quod  prius  veniat  ad  medios  colores 
quam  ad  nigrum.  Et  similiter  est  in  aliis 
mediis.  Sic  igitur  patet  quod  de  mediis 
fit  transmutatio  ad  extrema,  et  e  con¬ 
verso.  Sed  in  his  quae  sunt  in  diversis 
generibus,  non  fit  transmutatio  in  invi¬ 
cem  nisi  per  accidens,  sicut  patet  in  colore 
et  figura :  non  enim  mutatur  aliquid  de 
colore  in  figuram,  et  e  converso,  sed  de 
colore  in  colorem,  et  de  figura  in  figu¬ 
ram.  —  Unde  necesse  est  quod  media 
et  extrema  sint  in  eodem  genere.  —  10, 
Meiaphys.  1.  9  (3). 

Ex  quibus  manifestum  est  quod  sicut 
contraria  habent  medium,  quatenus  ad 
invicem  est  transmutatio,  ita  etiam  me¬ 
dium  proprie  non  est  nisi  contrariorum ; 
ut  palet  ex  definitione  medii.  Et  ex  his 
duobus,  scilicet  quod  media  et  extrema 
sint  in  eodem  genere,  et  quod  media  sint 
solum  contrariorum,  unum  tertium  con¬ 
cludit  Philosophus  (1.  c.),  scilicet  quod 
media  componuntur  ex  his  contrariis 
inter  quae  sunt.  —  10.  Meiaphys.  1.  9  (3). 
—  Ad  hoc  autem  primo  ostendil^  quod 
contrariae  species  habent  priora  contra¬ 


ria,  ex  quibus  constituuntur.  Oportet 
enim  quod  contrariorum  aut  sit  aliquod 
genus  aut  nullum.  Si  autem  nullum  esset 
genus  contrariorum,  non  haberent  me¬ 
dium  :  quia  medium  non  est  nisi  eorum 
quae  sunt  unius  generis,  ut  ex  dictis 
patet.  Sed  si  contrariorum,  quorum  poni¬ 
tur  medium,  sit  aliquod  genus  prius  ipsis 
contrariis,  necesse  est  etiam  quod  sint 
differentiae  contrariae  priores  speciebus 
contrariis,  quae  faciant  et  constituant 
species  contrarias  ex  ipso  genere  uno. 
Species  enim  ex  genere  et  differentiis 
constituuntur.  Et  hoc  manifestatur  per 
exemplum.  Sicut  sit  album  et  nigrum 
sint  contrariae  species,  et  habeant  unum 
genus,  quod  est  color,  necesse  est  quod 
habeant  aliquas  differentias  constituti¬ 
vas  ;  ita  quod  album  sit  color  disgrega- 
tivus  visus,  nigrum  vero  color  congrega- 
tivus.  Et  sic  hae  differentiae,  congregati- 
vum  et  disgregativum,  sunt  priores  albo 
et  nigro.  Unde,  cum  utrobique  sit  contra- 
rietas,  manifestum  est  quod  contraria 
sunt  se  invicem  priora.  Contrariae  enim 
differentiae  sunt  priores  contrariis  specie¬ 
bus.  Et  sunt  etiam  magis  contrariae,  quia 
sunt  causae  contrarietatis  ipsis  speciebus. 
Considerandum  tamen,  quod  disgregati¬ 
vum  et  congregativum  visus  non  sunt 
verae  differentiae  constitutivae  albi  et 
nigri,  sed  magis  effectus  eorum.  Ponun¬ 
tur  tamen  loco  differentiarum  ut  signa 
earum :  sicut  interdum  per  accidentia 
designantur  differentiae  et  formae  sub¬ 
stantiales.  Disgregatio  enim  visus  prove¬ 
nit  ex  vehementia  lucis,  cujus  plenitudo 
albedinem  constituit;  et  congregatio 
visus  provenit  ex  causa  contraria.  — 10. 
Meiaphys.  1.  9  (3). 

Oslendit  secundo,  quod  mediae  species 
habent  priora  media  ex  quibus  conslituun- 
tur,  dicens,  quod  cum  media  sint  spe¬ 
cies  ejusdem  generis,  et  omnes  species  ex 
genere  et  differentia  constituantur,  ne¬ 
cesse  est  quod  media  constituantur  ex 
genere  et  differentiis  :  sicut  quicunque 
colores  sunt  medii  inter  album  et  ni- 
grumj  oportet  eos  definiri  ex  genere; 

quod  est  color,  et  ex  quibusdam  differen¬ 
tiis.  Et  hae  differentiae,  ex  quibus  consti¬ 
tuuntur  medii  colores,  non  possunt  esse 
immediate  «  prima  contraria  d,  scilicet 
differentiae  contrariae,  quae  constituebant 
contrarias  species  albi  et  nigri»  aliter 
oportet  quod  quilibet  color  medius  esset 
albus  aut  niger:  nam  color  congrega- 
tivus  est  niger,  et  disgregativus  est 
albus.  Oportet  igitur  quod  differentim 
constitutivae  mediorum  colorum  sint 
alterae  a  differentiis  contrariis,  quae  sunt 
constitutivae  contrariarum  specierum.  Et 
quia  sicut  se  habent  species  ad  species, 
ita  se  habent  differentiae  ad  differentias; 
oportet  quod  sicut  medii  colores  sunt 
species  mediae  inter  species  contrarias, 
ita  differentiae  constitutivae  earum  sint 
mediae  inter  differentias  contrarias  quae 
dicuntur  prima  contraria.  —  Ibid. 

Ostendit  teriio,  quod  mediae  differentiae 
ex  differentiis  contrariis  opponuntur,  di¬ 
cens,  quod  differentiae  primae  contrariae, 
sunt  disgregativum  visus  et  congregati- 
vum.  Unde  istae  differentiae  sunt  illud 
primum,  ex  quo  componimus  omnes  spe¬ 
cies  generis.  Sed  si  aliqua  contraria  non 
essent  in  eodem  genere,  quaerendum  re¬ 
staret,  ex  quo  eorum  media  constitueren¬ 
tur.  Sed  in  his  quae  sunt  in  eodem  gene¬ 
re,  non  est  difficile  hoc  accipere  :  quia 
necesse  est  omnia  quae  sunt  in  eodem 
genere,  aut  esse  o:  incomposita  d,  id  est 
simplicia,  aut  componi  «  ex  incomposi¬ 
tis  D,  id  est  simplicibus,  quae  sunt  in 
genere  illo.  Contraria  enim  sunt  incom¬ 
posita  ex  invicem,  quia  nec  album  com¬ 
ponitur  ex  nigro  neque  nigrum  ex  albo, 
neque  congrega tivum  ex  disgregativo 
neque  e  converso.  Quare  oportet  quod 
contraria  sint  principia,  quia  simplicia 
in  quolibet  genere  sunt  principia.  Sed  de 
mediis  oportet  dicere,  quod  aut  omnia 
componuntur  ex  simplicibus,  scilicet  con¬ 
trariis,  aut  nullum:  quia  eadem  ratio 
videtur  de  omnibus.  Sed  non  potest  dici 
quod  nullum,  quia  aliquod  est  medium 
quod  componitur  ex  conirariis  ;  ex  quo 
contingit  quod  transmutatio  primo  per- 

venit  ad  media  quam  ad  extrema.  —  IIoc 
autem  sic  apparet,  quia  illud  in  quod 
primo  pervenit  transmutatio,  est  magis 
et  minus  respeclu  utriusque  extremo¬ 
rum.  Prius  enim  aliquid  fit  minus  album 
et  minus  nigrum  quam  totaliter  album 
et  totaliter  nigrum :  et  hoc  ipsum  quod 
est  minus  album  quam  album  simplici¬ 
ter,  et  minus  nigrum  quam  nigrum  sim¬ 
pliciter.  Est  etiam  magis  accedens  ad 
album  quam  nigrum  simpliciter,  et  ma¬ 
gis  accedens  ad  nigrum  (juam  album  sim¬ 
pliciter.  Et  sic  patet  quod  illud  in  quod 
primo  venit  transmutatio,  est  magis  et 
minus  respectu  utriusque  extremorum. 
Et  propter  hoc  oportet  quod  sit  medium 
contrariorum.  Et  sic  sequitur  quod 
omnia  media  componantur  ex  contrariis. 
Nam  idem  medium,  quod  est  magis  et 
minus  respectu  utriusque  extremorum, 
oportet  esse  compositum  ex  extremis  sim¬ 
plicibus,  respectu  quorum  dicitur  magis 
et  minus.  Et  quia  non  sunt  aliqua  ex¬ 
trema  priora  contrariis  in  eodem  genere, 
relinquitur  quod  duae  differentiae  contra¬ 
riae  constitutivae  mediorum,  sint  compo¬ 
sitae  ex  conirariis  differentiis.  Et  ita  me¬ 
dia  erunt  ex  contrariis.  Quod  patet,  quia 
«  omnia  inferiora  »,  id  est  omnes  spe¬ 
cies  generis,  tam  contraria  quam  media, 
sunt  ex  primis  contrariis,  scilicet  diffe¬ 
rentiis.  —  Ibid.  —  Et  ex  his  patet  quod 
et  qualiter  media  sint  in  contrariis. 

Ad  primum  ergo  dicendum,  quod  inter 
opposita  contradictorie  nullo  modo  potest 
esse  medium.  Contradictio  enim  est  oppo¬ 
sitio,  cujus  altera  pars  ex  necessitate 
adest  cuieunque  subjecto,  sive  sit  ens 
sive  non  ens.  De  quolibet  enim  ente  vel 
non  ente  necesse  est  diceiv,  quod  sedet 
vel  non  sedet.  Et  sic  patet  quod  contra¬ 
dictio  nullum  habet  medium.  Sedatiorum 
oppositorum  alia  sunt  ad  aliquid,  alia 
privatio  et  forma,  alia  ut  contraria. 
Eorum  autem  quae  sunt  ad  aliquid,  quae¬ 
dam  se  habent  ut  contraria  quae  ex  aequo 
ad  invicem  referuntur  ;  et  ista  habent 
medium.  Quaedam  vero  non  se  habent 
ut  contraria  quae  non  ex  aequo  ad  invi- 

ccin  referuntur,  sicut  Scientia  et  scibile ; 
et  ista  non  habent  medium.  Cujus  causa 
est,  quia  media  et  extrema  sunt  in  eodem 
genere.  Hmc  autem  non  sunt  in  eodem 
genere,  cum  unum  secundum  se  refera- 
tur,  ut  scientia,  non  autem  aliud,  ut  sci¬ 
bile.  Quomodo  enim  scientiae  et  scibilis 
potest  aliquid  esse  medium?  Sed  magni 
et  parvi  potest  esse  aliquid  medium,  id 
est  aequale,  ut  supra  (art.  praeced.,  quaes- 
tiunc.  4,  ad  1)  dictum  est.  Et  similiter 
eorum  quae  referuntur  ad  invicem,  ut 
contraria.  Quomodo  autem  ea  quae  oppo¬ 
nuntur  privative,  habeant  media  vel  non 
habeant,  et  quomodo  haec  oppositio  quo¬ 
dam  modo  pertinet  ad  contrarietatem, 
supra  (1.  nunc  c.)  dictum  est.  —  10.  Me- 
taphys.  1.  9  (3). 

Ad  secundum  patet  ex  dictis  (in  c.) ; 
corruptibile  enim  et  incorruptibile  non 
sunt  contraria  in  eodem  genere,  ut  dicit 
Philosophus  10.  Meiaphys.  {text.  26  ;  1.9, 
c.  10).  —  10.  Meiaphys.  1.  12  (4). 

Ad  secundam  quceslionem  respondeo 
dicendum,  quod  in  omni  diversitate  se¬ 
cundum  speciem  oportet  duo  accipere : 
scilicet  ut  hoc  sit  diversum  ab  aliquo,  et 
ut  sit  aliquid  diversificatum  per  haec  duo; 
et  hoc,  quod  est  diversificatum  per  haec 
duo,  oportet  inesse  ambobus:  sicut  ani¬ 
mal  est,  quod  est  diversificatum  in  di¬ 
versas  species,  scilicet  in  hominem  et 
equum,  et  oportet  quod  ambo,  scilicet 
homo  et  equus,  sint  animalia.  Unde  patet 
quod  necesse  est  ca  quae  sunt  diversa 
specie  ad  invicem,  in  eodem  genere  esse. 
Id  enim  vocatur  genus,  quod  est  unum 
et  idem  ambobus,  non  secundum  acci¬ 
dens  de  utroque  praedicatum,  neque 
secundum  accidens  diversificatum  in 
utroque.  Unde  oportet  quod  habeat  diffe¬ 
rentiam  non  secundum  accidens,  sive 
genus  ponatur  ens  quasi  materia,  sive 
qualitercunque  aliter.  Quod  ideo  dicitur, 
quia  aliter  diversificatur  materia  per 
formas,  et  aliter  genus  per  differentias. 
Forma  enim  non  est  hoc  ipsum  quod  est 
materia,  sed  facit  compositionem  cum  ea. 
Unde  materia  non  est  ipsum  compositum. 


sed  aliquid  ejus.  Differentia  vero  addi¬ 
tur  generi  non  quasi  pars  parti,  sed  quasi 
totum  toti.  Unde  genus  est  hoc  ipsum  quod 
est  species,  et  non  solum  aliquid  ejus. 
Si  autem  esset  pars,  non  praedicaretur  de 
ea.  Sed  tamen,  quia  totum  potest  deno¬ 
minari  ab  una  sola  parte  sua,  puta  si  ho¬ 
mo  denominetur  habens  caput,  vel  ha¬ 
bens  manus,  contingit  ipsum  compositum 
ex  materia  et  forma  denominari.  Et  qui¬ 
dem  nomen,  quo  aliquid  totum  denomi¬ 
natur  ab  eo  quod  est  materiale  in  ipso, 
est  nomen  generis ;  nomen,  autem  quo 
denominatur  a  principio  formali,  est  no¬ 
men  differentim :  sicut  homo  nominatur 
animal  a  natura  sensibili,  rationale  vero 
a  natura  intellectiva.  Sicut  igitur  habens 
manum  competit  toti,  licet  manus  sit  pars; 
ita  genus  et  differentia  conveniunt  toti, 
licet  sumantur  a  partibus.  Si.  ergo  consi¬ 
deretur  in  genere  et  differentia  id,  a 
quo  utrumque  sumitur,  hoc  modo  genus 
se  habet  ad  differentias  sicut  materia  ad 
formas;  si  autem  consideretur  secundum 
quod  nominant  totum,  sic  aliter  se  habent. 
Hoc  tamen  commune  est  utrobique,  quod 
sicut  ipsa  essentia  materiae  dividitur  per 
formas,  ita  ipsa  natura  generis  diversifi¬ 
catur  per  differentias.  Sed  hoc  utrobique 
distat,  quia  materia  est  in  utroque  divi¬ 
sorum,  non  tamen  est  utrumque  eorum; 
genus  autem  utrumque  eorum  est :  quia 
materia  nominat  partem,  genus  autem 
totum.  Et  ideo  postquam  dixit  Philoso¬ 
phus  hic  (10.  Meiaphys.  text.  24;  1.  9,  c. 
8)  genus  esse  quo  ambo  specie  differentia 
dicuntur  unum  et  idem,  illud  exponens 
subjungit,  quod  non  solum  oportet  genus 
esse  commune  duobus  differentibus  se¬ 
cundum  speciem,  sicut  quod  utrumque 
sit  animal,  sient  aliquid  indivisum  est 
commune  diversis,  ut  eadem  domus  aut 
possessio  ;  sed  oportet  hoc  ipsum  quod  est 
animal  esse  alterum  utrumque,  ita  quod 
hoc  animal  sit  equus,  et  hoc  animal  sit 
homo.  Et  hoc  dicit  Philosophus  con¬ 
tra  Platonicos,  qui  ponebant  communia 
separata ,  quasi  ipsamet  natura  com¬ 
munis  non  diversificaretur,  si  natura  spe- 

ciei  esset  aliquid  aliud  praeter  naturam 
generis.  Unde  contra  hoc  concludit  ex  dic¬ 
tis,  quod  hoc  ipsum,  quod  est  commune» 
diversificatur  secundum  speciem.  Unde 
oportet  quod  commune,  ut  animal,  ipsum 
secundum  se  sit  hoc  tale  secundum  unam 
differentiam,  et  illud  tale  secundum  aliam 
differentiam  :  sicut  quod  hoc  sit  equus, 
et  illud  homo.  Et  ita  sequitur,  quod,  si 
animal  sit  secundum  se  hoc  tale  et  hoc 
tale,  differentia  faciens  differre  specie, 
sit  quaedam  diversitas  generis,  ita  quod 
ipsam  naturam  generis  diversificet.  — 
Per  hoc  autem,  quod  hic  dicitur,  non 
solum  excluditur  opinio  Platonis  ponen¬ 
tis  commune  unum  et  idem  per  se  exis- 
tere;  sed  etiam  excluditur  opinio  eorum 
qui  dicunt,  quod  illud  quod  pertinet  ad  na¬ 
turam  generis  non  differt  specie  in  specie- 
bus  diversis  :  sicut  quod  anima  sensibilis 
non  differt  specie  in  homine  et  equo.  — 
10  Metaphys.  I.  10  (4). 

Ex  his  autem  manifeste  concluditur, 
quod  differentia  diversificans  secundum  se 
genus  est  contrarietas.  Videmus  enim, 
quod  omnia  genera  dividuntur  per  oppo¬ 
sita.  Quod  quidem  necesse  est.  Nam  ea  quae 
non  sunt  opposita,  possunt  simul  existere 
in  eodem.  Quae  autem  hujusmodi  sunt, 
non  possunt  esse  diversa,  cum  non  ex 
necessitate  sint  in  diversis.  Unde  oportet 
quod  solum  oppositis  aliquid  commune  di¬ 
vidatur.  Non  autem  divisio  generis  in 
species  potest  fieri  per  alia  opposita  quam 
'per  contraria.  Nam  contradictorie  oppo¬ 
sita  non  sunt  in  eodem  genere,  cum  ne¬ 
gatio  nihil  ponat.  Et  simile  est  de  priva¬ 
tive  oppositis,  cum  privatio  non  sit  nisi 
negatio  in  subjecto  aliquo.  Relativa  etiam, 
ut  supra  (quaestiunc.  praeced.,  ad  1)  habi¬ 
tum  est,  non  sunt  ejusdem  generis,  nisi 
quae  secundum  se  ad  invicem  referuntur, 
quae  quodam  modo  sunt  contraria,  ut  su¬ 
pra  dictum  est.  Et  sic  relinquitur  quod 
sola  contraria  faciunt  differre  specie,  ea 
quae  sunt  unius  generis.  —  Id  ipsum 
praeterea  manifestat  Philosophus  hic  (10. 
Metaphys.  text.  24  ;  1.  9,  c.  8)  per  rationem, 
dicens,  quod  contraria  sunt  in  eodem  ge¬ 

nere,  sicut  ostensum  est.  Dictum  est  enim 
(supra,  art.  praeced.,  quaestiunc.  3,  c.), 
quod  contrarietas  est  differentia  perfecta, 
et  iterum  dictum  est,  quod  differentia  se¬ 
cundum  speciem  est  <r  aliquid  alicujus 
id  est  ab  aliquo ;  et  quod  praeter  hoc,  idem 
genus  oportet  esse  in  ambobus  differenti¬ 
bus  specie.  Et  ex  his  duobus  sequitur 
quod  omnia  contraria  sint  in  eadem  «  coe- 
lementatione  categoriae  »,  id  est  in  eadem 
ordinatione  praedicamentali,  quaecunque 
tamen  sunt  diversa  specie  et  non  genere, 
ut  dicetur  infra  (ad  I).  (Quod  quidem  dicit 
praeservando  se  a  corruptibili  et  incorrup¬ 
tibili,  de  quibus  post  dicetur  quod  sunt 
diversa  genere).  Et  non  solum  contraria 
sunt  in  uno  genere,  sed  sunt  etiam  diver¬ 
sa  ab  invicem.  Quod  patet,  quia  ea  quae 
perfecte  differunt,  sicut  contraria,  non  sunt 
invicem  simul.  Unde  cum  ad  differen¬ 
tiam  secundum  speciem  requiratur  iden¬ 
titas  generis,  et  diversificatio  generis  per 
diversas  species,  et  cum  utrumque  in  con- 
trarietate  reperiatur ;  sequitur  quod  diffe¬ 
rentia  secundum  speciem  sit  contrarietas. 
Quod  manifestum  est,  quia  hoc  est  aliqua 
esse  diversa  secundum  speciem  existentia 
in  eodem  genere,  habere  contrarietatem 
differentiarum,  «  cum  sint  individua  », 
id  est  non  ulterius  divisa  in  species, 
sicut  sunt  species  specialissimae.  Quae 
quidem  dicuntur  individua  a  Philosopho, 
in  quantum  ulterius  non  dividuntur  for- 
maliter.  Particularia  vero  dicuntur  indi¬ 
vidua,  in  quantum  nec  materialiter  nec 
formaliter  ulterius  dividuntur.  Et  sicut 
diversa  specie  sunt  quae  contrarietatem 
habent,  ita  in  eadem  specie  sunt  quae 
non  habent  contrarietatem,  cum  sint  in¬ 
dividua  secundum  formalem  differentiam. 
Contrarietates  enim  fiunt  in  divisione, 
non  solum  in  supremis  generibus,  sed 
etiam  in  mediis,  «  priusquam  veniatur  ad 
individua  »,  id  est  ad  ultimas  species. 
Sic  igitur  manifestum  est  quod  licet  non 
in  omni  genere  sit  contrarietas  specierum, 
in  omni  tamen  genere  est  contrarietas 
differentiarum.  —  Ibid. 

Ex  his  ulterius  concludit  Philosophus 

hic  (10.  Metaphys,  iext.  24 ;  1.  9,  c.  8), 
quod  nihil  eorum  qum  conveniunt  in  ge¬ 
nere,  sicut  sunt  species  generis,  dicitur 
idem  specie,  nec  diversum  specie  ad  ge¬ 
nus  :  quia  id  ad  quod  aliquid  dicitur  idem 
specie,  habet  unam  et  eandem  differen¬ 
tiam  ;  illud  autem  ad  quod  aliquid  dicitur 
diversum  specie,  habet  oppositam  diffe¬ 
rentiam.  Si  igitur  aliqua  specierum  dice¬ 
retur  idem  specie  vel  diversum  ad  genus^ 
sequeretur  quod  genus  haberet  in  sui  ra¬ 
tione  aliquam  differentiam.  Sed  hoc  fal¬ 
sum  est ;  quod  sic  patet.  Materia  enim 
«  ostenditur  negatione  id  est  natura 
materiae  inlelligitur  per  negationem  om¬ 
nium  formarum.  Genus  autem  est  quo¬ 
dam  modo  materia,  sicut  expositum  est; 
et  loquimur  nunc  de  genere  quod  inveni¬ 
tur  in  naturis  rerum,  non  de  genere  quod 
in  homnibus  dicitur,  sicut  genus  Roma¬ 
norum  vel  Heraclidarum.  Unde  patet  quod 
etiam  crenus  in  sua  ratione  non  habet 
differentiam  aliquam.  Et  sic  patet  quod 
nulla  species  a  suo  genere  differt  specie, 
nec  est  cum  eo  idem  specie.  Et  similiter 
non  differunt  aliqua  specie  ab  illis  quae 
non  sunt  in  eodem  genere,  proprie  loquen¬ 
do,  sed  differunt  ab  eis  ;  specie  vero  dif¬ 
ferunt  ab  his  quae  sunt  in  eodem  genere  : 
quia  conlrarietas  est  differentia,  qua  ali¬ 
qua  differunt  specie,  ut  ostensum  est  : 
non  quia  ipsa  contrarietas  differentiarum 
differat  specie,  licet  contraria  differant 
specie;  sed  contrarietas  est  solum  in  his 
quae  sunt  ejusdem  generis.  Unde  relinqui¬ 
tur  quod  differre  specie  non  sit  proprie 
in  his  quae  sunt  alterius  generis.  — 
Ibid. 

Ad  primum  ergo  dicendum  cum  Philo¬ 
sopho,  quod  haec  dubitatio  de  masculino 
et  feminino  est  fere  eadem,  sicut  si  quae¬ 
ratur,  quare  quaedam  conlrarietas  facit 
differre  specie,  et  quaedam  non  :  sicut 
ambulalivum  et  volativurn  seu  gressibile 
et  volatile  faciunt  diftere  specie  animaliaj 
sed  albedo  et  nigredo  non.  — Ad  quod  di¬ 
cendum,  quod  ideo  contingit  quod  quaedam 
conlrarietas  facit  differre  specie  et  quae- 
dem  non,  quia  quaedam  contraria  sunt  pro- 

priae  passiones  generis,  et  quaedam  sunt 
minus  propriae.  Quia  enim  genus  a  ma¬ 
teria  sumitur,  materia  autem  per  se  ha¬ 
bet  ordinem  ad  formam,  illae  propriae  sunt 
differentiae  generis,  quae  sumuntur  a  di¬ 
versis  formis  perficientibus  materiam.  Sed 
quia  forma  speciei  iterum  multiplicatur  in 
diversa  secundum  materiam  signatam, 
quae  est  subjecta  individualibus  proprie¬ 
tatibus,  conlrarietas  accidentium  indivi- 
dualium  minus  proprie  se  habet  ad  genus, 
quam  contrarietas  differentiarum  forma¬ 
lium.  Et  ideo,  quia  in  composito  est  ma¬ 
teria  et  forma,  haec  quidem  est  (c  ratio  », 
id  est  forma,  quae  constituit  speciem  ;  haec 
autem  est  a  materia  »,  quae  est  individua- 
tionis  principium  :  quaecunque  contrarie- 
tales  sunt  in  ratione,  id  est  ex  parte  for¬ 
mae,  faciunt  differre  secundum  speciem, 
illae  vero  quae  sunt  ex  parte  mate¬ 
riae,  quae  sunt  propriae  individui,  quod 
est  acceptum  cum  materia,  non  faciunt 
differe  secundum  speciem.  Et  propter 
hoc  albedo  et  nigredo  non  faciunt  ho¬ 
mines  differre  secundum  speciem.  Non 
enim  homo  albus  et  homo  niger  differunt 
specie,  etiamsi  utrique  imponatur  aliquod 
nomen,  ut  si  homo  albus  dicatur  A,  et 
homo  niger  dicatur  B.  Quod  ideo  addit 
Philosophus,  quia  homo  albus  non  videtur 
esse  aliquod  unum ;  sed  si  imponeretur  no^ 
men,  videtur  esse  aliquid  unum.  Et  simili¬ 
ter  est  de  homine  nigro.  Et  ideo  dicit,  quod 
homo  albus  et  homo  niger  non  differunt 
specie,  quia  homo,  scilicet  particularis,  cui 
conveniunt  album  et  nigrum,  est  quasi 
materia;  non  enim  dicitur,  quod  homo  sit 
albus,  riisi  quia  hic  homo  est  albus.  Et  sic 
cum  homo  particularis  conceptus  sit  cunl 
materia,  et  materia  non  faciat  differre  se¬ 
cundum  speciem,  sequitur  quod  hic  homo 
et  ille  homo  non  differant  specie  :  quia 
plures  homines  non  propter  hoc  sunt  plu- 
res  species  hominis,  quia  sunt  plures; 
quia  non  sunt  plures  nisi  propter  diver¬ 
sitatem  materiae,  quia  scilicet  sunt  diver¬ 
sae  carnes  et  ossa  ex  quibus  est  hic  vel  (et) 
ille.  Sed  «  simul  totum  »,  id  est  indivi¬ 
duum  congregatum  ex  materia  et  forma; 

est  diversum ;  sed  non  est  diversum  spe¬ 
cie,  quia  non  est  contrarielas  ex  parte 
formae.  Sed  quamvis  in  diversis  indivi¬ 
duis  non  sit  contrarielas  ex  parte  formae, 
est  tamen  diversitas  individuorum  par¬ 
ticularium,  quia  particulare  aliquod,  ut 
Callias,  non  solum  est  forma  sed  for¬ 
ma  cum  materia  individuata .  Et  ita, 
sicut  diversitas  formae  facit  differentiam 
specierum,  ita  diversitas  materiae  indivi- 
dualis  facit  ditferentiam  individuorum. 
Album  autem  non  praedicatur  de  homine 
nisi  ratione  individui;  non  enim  dicitur 
homo  albus,  nisi  quia  aliquis  homo  dici¬ 
tur  albus,  ut  Callias.  Et  sic  patet  quod 
homo  per  accidens  dicitur  albus,  quia  non 
in  quantum  homo,  sed  in  quantum  hic 
homo,  albus  dicitur;  hic  autem  homo  di¬ 
citur  propter  materiam.  Unde  patet  quod 
album  et  nigrum  non  pertinent  ad  diffe¬ 
rentiam  formalem  hominis,  sed  solum  ad 
materialem.  Et  propter  hoc  non  differunt 
specie  homo  albus  et  niger,  sicut  nec  cir¬ 
culus  aereus,  et  ligneus  differunt  specie. 
Et  in  his  etiam,  quae  differunt  specie,  non 
est  differentia  speciei  propter  materiam, 
sed  propter  formam  :  sicut  triangulus 
cereus  et  circulus  ligneus  non  differunt 
specie  propter  materiam,  sed  propter 
diversitatem  formee.  Unde  si  quaeratur, 
utrum  materia  faciat  diversa  specie  ali¬ 
quo  modo,  videtur  quod  faciat,  quia  hic 
equus  ab  hoc  homine  est  diversus  specie, 
et  tamen  manifestum  est  quod  ratio  utri- 
usque  est  cum  materia  individuali.  Et  sic 
videtur  quod  materia  aliqualiter  faciat  dif¬ 
ferre  specie.  Sed  tamen  manifestum  est 
quod  hoc  non  contingit  propter  diversita¬ 
tem  materiae,  sed  quia  contrarietas  est  ex 
parte  formae,  quia  homo  albus  et  equus 
niger  differunt  specie;  sed  hoc  non  est 
propter  album  et  nigrum,  quia  si  ambo 
essent  albi,  adhuc  specie  differrent.  Sic 
igitur  apparet  quod  contrarielas  quae  est 
ex  parte  ipsius  formae,  facit  differre  specie, 
non  autem  illa  quae  est  ex  parte  mate¬ 
riae.  Hujusmodi  sunt  masculinum  et  femi¬ 
ninum.  Licet  enim  haec  duo  sint  propriae 
passiones  animalis,  quia  animal  ponitur 

in  definitione  utriusque;  non  tamen  con¬ 
veniunt  animali  secundum  substantiam  et 
formam,  sed  ex  parte  materiae  et  corpo¬ 
ris.  —  10.  Melaphys.  1.  11  (4). 

Ad  secundum  dicendum,  quod  sicut  for¬ 
ma  et  actus  pertinent  ad  speciem,  ita  ma¬ 
teria  et  potentia  pertinent  ad  genus.  E'n- 
de  sicut  contrarietas  quae  est  secundum 
formas  et  actus,  facit  differentiam  secun¬ 
dum  speciem,  ita  contrarielas  quae  est  se¬ 
cundum  potentiam,  facit  generis  diversi¬ 
tatem.  —  10.  Metaphys.  1.  12  (4). 

Ad  intelligentiam  autem  horum  quae 

supra  dicta  sunt,  attendendum  est,  quod, 

licet  ostensum  sit  quod  quaedam  contraria 

non  faciunt  differre  specie,  et  quaedam 

faciunt  differre  etiam  srenere,  tamen  om- 

nia  contraria  aliquo  modo  faciunt  differre 

specie,  si  fiat  comparatio  contrariorum  ad 

aliquod  determinatum  genus.  Nam  album 

et  nigrum  licet  non  faciant  differre  specie 

io  genere  animalis,  faciunt  tamen  differre  rt' 

specie  in  genere  coloris  ;  et  masculinum  ; 

et  femininum  faciunt  differre  specie  in 

senere  sexus;  et  animatum  et  inanima-  .= 
^  * 

tum  licet  faciant  differre  genere  quantum  *- 
ad  infimas  species,  tamen  quantum  ad  ■' 
genus,  quod  per  se  dividitur  in  animatum 
et  inanimatum,  faciunt  differre  specie 
tantum.  Nam  omnes  differentiae  seneris  ' 
sunt  constitutivae  specierum  quarundam,  A-: 
licet  illae  species  possint  esse  genere  diver¬ 
sa.  Corruptibile  autem  et  incorruptibile 
dividunt  per  se  ens  :  quia  corruptibile  est 
quod  potest  non  esse,  incorruptibile  au-  ^ 
tem  quod  non  potest  non  esse.  Unde,  cum 
ens  non  sit  genus,  non  mirum  si  corrup- 
tibile  et  incorruptibile  non  conveniant  in  ^  .* 
aliquo  uno  genere.  —  Ibid. 

ARTICULUS  Vt 

UTRUM  RELATIVA  OPPOSITIO  SIT  VERA  J 

OPPOSITIO.  ‘i 

Videtur  quod  relativa  oppositio  non  sit 
vera  oppositio. 

1.  In  omni  enim  oppositione  alterum 

oppositorum  est  vilius  {Opusc.  37,  c.  l  et 
2) ;  at  illud  non  videtur  in  oppositis  rela¬ 
tivis  ;  filius  enim  non  est  necessario  quid 
vilius  patre  :  ergo  in  relativis  non  est  ve¬ 
ra  oppositio. 

2.  Praeterea,  omnis  oppositio  in  tantum 
est  oppositio,  in  quantum  participat  con¬ 
tradictionem  [Ojmsc.  37.  c.  1  et  2) ;  at  re¬ 
lativa  oppositio  nullo  modo  videtur  partici¬ 
pare  contradictionem  ;  in  contradictoriis 
enim  unum  removet  aliud,  quod  non  est 
in  relativis  in  quibus  unum  ponit  aliud 
[de  Pot.  q.  7,  a.  8,  ad  4 ;  q.  8,  a.  1,  ad 
13)  :  ergo  in  relativis  non  est  vera  oppo¬ 
sitio. 

Sed  contra  est  auctoritas  Philosophi  b. 
Metaphys.  {text.  16;  1.  4,  c.  10)  et  10.  Me- 
taphys.  (text.  Ib;  1.  9,  c.  4)  inter  oppo¬ 
sita  relativam  oppositionem  referentis.  — 
b.  Metaphys.  1.  12  (13) ;  10.  Metaphys.  1.  6 
(3). 

Respondeo  dicendum,  quod  oppositio  re¬ 
lativa  vera  est  oppositio,  differens  tamen 
ab  aliis  in  duobus.  Quorum  primum  est, 
quod  in  aliis  oppositis  unum  dicitur  alteri 
opponi,  in  quantum  ipsum  removet;  ne¬ 
gatio  enim  removet  affirmationem,  et  se¬ 
cundum  hoc  ei  opponitur.  Oppositio  vero 
privationis  et  habitus  et  contrarietatis 
includunt  oppositionem  contradictionis, 
ut  10.  Metaphys.  [text.,  Ib;  1.  9.  c.  4) 
dicitur.  Non  autem  est  hoc  in  relativis. 
Non  enim  per  hoc  opponitur  filius  patri, 
quod  ipsum  removeat,  sed  propter  ratio¬ 
nem  habitudinis  ad  ipsum.  Et  ex  hoc  cau¬ 
satur  secunda  differentia  :  quia  in  aliis 
oppositis seraper  alterum  est  imperfectum, 
quod  accidit  ratione  negationis  qum  inclu¬ 
ditur  in  privatione  et  altero  contrariorum  ; 
hoc  autem  in  relativis  non  oportet,  imo 
utrumque  considerari  potest  ut  perfectum : 
sicut  patet  in  maxime  relativis  cequiparan- 
tise,  et  in  relativis  originis,  ut  sequale,  si¬ 
mile,  pater  et  filius.  —  De  Pot.,  q.  7,  a. 
8,  ad  4;  q.  8,  a.  1,  ad  13.  — Cf.  in  Logi¬ 
ca  q.  Ib,  a.  1,  c. 

Ad  primum  ergo  dicendum,  quod  in 
omnibus  oppositis  alterum  est  ut  perfec¬ 
tum,  alterum  ut  imperfectum,  praeter  ref¬ 


lationem.  Quod  patet  per  se  in  affirma¬ 
tione  et  negatione,  et  privatione  et  habitu. 
Patet  etiam  in  contrarietate,  quia  secun¬ 
dum  Philosophum  (1.  Phys.  text.  49;  c. 
b)  semper  alterum  contrariorum  est  sicut 
nobilius,  et  alterum  sicut  vilius  (1.  Senf. 
dist.  26,  q.  2,  a.  2,  in  c.,  ante  fin.),  ut 
etiam  ex  supra  (a.  3  et  4)  dictis  manifes¬ 
tum  est.  In  relativis  autem  neutrum  est 
sicut  privatio  alterius,  et  (vel)  defectum 
importans.  Cujus  ratio  est,  quia  in  rela¬ 
tivis  non  eat  oppositio  secundum  id  (1) 
quod  relativum  in  aliquo  est,  sed  secun¬ 
dum  id  quod  ad  aliud  dicitur.  Unde  quam¬ 
vis  una  relatio  habeat  annexam  negatio¬ 
nem  alterius  relationis  in  eodem  sup¬ 
posito,  non  tamen  ista  negatio  importat 
aliquem  defectum,  quia  defectus  non  est 
nisi  secundum  aliquid,  quod  in  aliquo  na¬ 
tum  est  esse.  Unde  cum  id  quod  habet 
oppositionem  relativam  ad  ipsum,  secun¬ 
dum  rationem  oppositionis  non  ponat  ali¬ 
quid,  sed  ad  aliquid,  non  sequitur  imper¬ 
fectio  vel  defectus.  —  1.  Sent.  1.  c. 

Ad  secundum  dicendum,  quod  oppositio 
relativa  est  quidem  oppositio  secundum 
quod  participat  contradictionem;  sed  ta¬ 
men  minimum  participat  de  illa.  Quod 
autem  participet  aliqualiter  contradic¬ 
tionem,  patet,  quia  una  relatio  infert  se- 
cum  negationem  alterius  relationis  in 
eodem  supposito,  ut  dictum  est  (ad  1) ; 
non  enim  idem  est  pater  et  filius  respectu 
ejusdem.  Minimum  tamen  habet  de  con¬ 
tradictione,  quia  in  aliis  oppositionibus 
extrema  non  includunt  se  invicem,  nec 
ponunt,  imo  cum  unum  inest,  reliquum 
impossibile  est  inesse ;  at  in  oppositione 
relativa,  extrema  se  mutuo  includunt  et 
ponunt  et  perimunt.  —  Opusc.  37,  c.  1 
et  3. 

(1)  Al.  «  id  quod  in  aliquo  relativo  est  ». 

QU.f:STIO  XVII  (1) 

DE  VERO. 

Post  considerationem  unius  et  multi, 
et  eorum  quae  ad  illa  consequuntur,  se¬ 
quitur  considerare  de  secunda  passione 
entis,  scilicet  de  vero. 

CIRCA  QUOD  QUiURUNTUR  OCTO: 

.1.  Utrum  verum  convertatur  cum  ente,  et  sit 
ejus  adecquata  passio. 

2.  Utrum  verum  addat  super  ens  rationem 
conformitatis  ad  intellectum. 

3.  Utrum  verum  principalius  in  intellectu 
quam  in  rebus  reperiatur. 

4.  Utrum  veritas  sit  tantum  in  intellectu  com¬ 
ponente  et  dividente. 

5.  Utrum  sit  una  sola  veritas  secundum  quam 
omnia  sunt  vera. 

6.  Utrum  sint  plures  veritates  aeterna). 

J.  Utrum  veritas  creata  sit  mutabilis. 

8.  Utrum  omnis  creata  veritas  sit  a  prima 
veritate. 

ARTICULUS  I 

UTRUM  VERUM  CONVERTATUR  CUM  ENTE,  SIT- 
QUE  EJUS  ADAEQUATA  PASSIO. 

Videtur  quod  verum  non  convertatur 
cum  ente,  nec  proinde  sit  ejus  adaequata 
passio. 

1.  Verum  enim  proprie  est  in  intellectu, 
ut  dicit  Philosophus  6.  Metaphys.  {lext.  8; 
1.  5,  c.  3) ;  sed  ens  proprie  est  in  rebus  : 
ergo  non  convertuntur,  nec  consequenter 
verum  est  passio  entis.  —  la,  q.  16,  a.  3, 
arg.  1. 

2.  Praeterea,  propria  passio  non  se  ex¬ 
tendit  ultra  subjectum.  Sed  verum  se  ex¬ 
tendit  ultra  ens ;  nam  se  extendit  etiam 
ad  non  ens ;  nam  verum  est  quod  est  esse, 
et  quod  non  est  non  esse,  (la,  1.  c.  arg.  2). 

(l)Edit.  Ticin.  ;  Qiisest.  6  De  vero.  — Deinde  con¬ 
siderandum  est  de  vero.  Circa  quod  quteruntur 
duo  ;  1.  utrum  verum  convertatur  cum  ente,  sit- 
que  ejus  passio  ;  2.  utrum  verum  supra  ens  addat 
relationem  conformitatis  ad  intellectum. 


Ergo  verum  non  est  passio  propria  adae¬ 
quata  entis. 

3.  Praeterea,  ens  et  verum  se  habent 
per  prius  et  posterius  ;  prius  enim  vide¬ 
tur  esse  verum  quam  ens,  quia  nihil  in- 
telligilur  nisi  sub  ratione  veri ;  sed  quae 
habent  se  ut  prius  et  posterius,  non  con¬ 
vertuntur  :  ergo  verum  non  est  passio 
adaequata  entis.  —  Ibid.  arg.  3. 

4.  Praeterea,  verum  opponitur  falso; 
sed  opposita  non  conveniunt  eidem  :  ergo 
cum  falsum  sit  in  rebus  (la,  q.  17,  a.  1, 
c.),  verum  non  semper  inerit  enti;  et  sic 
non  erit  ejus  adaequata  passio,  nec  cum 
illo  convertetur. 

Sed  contra  est,  quod  Philosophus  (2. 
Metaphys.  lext.  4  ;  1.  1  min.,  c.  1)  dicit, 
quod  eadem  est  dispositio  rerum  in  esse 
et  in  veritate.  —  la,  q.  16,  a.  3,  arg.  Sed 
contra. 

Respondeo  dicendum,  quod  verum  con¬ 
vertitur  cum  ente  et  est  ejus  adaequata 
passio.  Quod  enim  convertatur  cum  ente, 
manifestum  est  ex  dictis  (supra,  q.  11,  a. 
2).  Sicut  enim  bonum  habet  rationem  ap¬ 
petibilis,  ita  verum  habet  ordinem  ad 
cognitionem.  Unumquodque  autem  in 
quantum  habet  de  e.sse,  in  tantum  est 
cognoscibile;  et  propter  hoc  dicitur  in  3. 
de  Anima  {lext,  37  ;  c.  8),  quod  anima  est 
quodam  modo  omnia  secundum  sensum  et 
intellectum.  Et  ideo  sicut  bonum  conver¬ 
titur  cum  ente,  ita  et  verum.  Sed  tamen 
sicut  bonum  addit  rationem  appetibilis 
supra  ens,  ita  et  verum  comparationem 
ad  intellectum,  (la,  q.  16,  a.  3,  c.)  Et  hinc 
sequitur  quod  sit  verum  passio  adaequata 
entis;  nam  cum  illo  convertitur,  ut  dic¬ 
tum  est  (supra,  q.  11,  a.  2).  Et  est  poste¬ 
rius  ente,  ab  illo  aliquo  modo  diversum, 
quia,  ut  dicitur  in  lib.  de  Causis  (propos. 
4),  «  prima  rerum  creatarum  est  esse  »  ; 
et  omnia  alia  dicuntur  per  informationem 
de  ente.  Causatur  etiam  ex  principiis  en¬ 
tis,  et  in  illo  fundatur,  quia  eatenus  ali¬ 
quid  est  verum,  quatenus  habet  esse. 
Unde  causaliter  definitur  veritas  cujusli- 
bet  rei  ab  Averroe  2.  Metajjhys.  quod  sit 
proprietas  sui  esse,  quod  stabilitum  est  ei. 

Ad  primum  ergo  dicendum,  quod  ve¬ 
rum  est  in  rebus  et  in  intellectu ;  verum 
autem  quod  est  in  rebus,  convertitur  curn 
ente  secundum  substantiam;  sed  verum 
quod  est  in  intellectu,  convertitur  cum 
ente  ut  manifestativum  cum  manifestato. 
—  la,  1.  c.  ad  1.  —  Vel  dic,  quod  etiam 
ens  est  in  rebus  et  in  intellectu,  sicut  et 
verum,  licet  verum  principaliter  sit  in 
intelleclu,  ens  vero  principaliter  in  rebus; 
et  hoc  accidit  propter  hoc,  quod  verum  et 
ens  differunt  ratione.  —  Ibid. 

Ad  secundum  dicendum,  quod  non  ens 
non  habet  in  se  unde  cognoscatur;  sed  cog¬ 
noscitur  in  quantum  intellectus  facit  illud 
cognoscibile.  Unde  verum  fundatur  in  ente, 
in  quantum  non  ens  est  quoddam  ens  ra¬ 
tionis  apprehensum  scilicet  a  ratione.  — 
Ibid.  ad  2. 

Adteriium  palet  ex  dictis  (supra,  q.  11, 
a.  3,  ad  5). 

Ad  quarlum  dicendum,  quod  verum  et 
falsum  opponuntur,  sicut  quod  est  et 
quod  non  est,  atque  adeo  sicut  ens  et  non 
ens  ;  et  ideo  verum  convertitur  cum  ente, 
et  falsum  cum  non  ente.  —  la,  q.  17,  a. 
4,  arg.  1  et  ad  1. 

ARTICULUS  II 

UTRUM  VERUM  SUPRA  ENS  ADDAT  RELATIO¬ 
NEM  RATIONIS  CONFORMITATIS  AD  INTEL¬ 
LECTUM. 

Videtur  quod  verum  non  addat  supra 
ens  relationem  rationis  conformitatis  ad 
intellectum. 

1.  Definitio  enim  significat  quidditatem 
rei,  ut  ssepe  dictum  est;  sed  verum  defi¬ 
nitur  a  Philosopho  (4.  Metaphys.  text.2~; 
1.  3,  c.  7)  id  quod  est,  sicut  falsum  defi¬ 
nit  esse  id  quod  non  est  :  ergo  verum 
formaliter  non  consistit  in  relatione  ad  in¬ 
tellectum.  —  de  Verit.  q.  1,  a.  1,  arg.  7* 
cf.  1.  Sent.  dist.  19,  q.  5,  a.  1. 

2.  Praeterea,  verum  formaliter  tantum 
consistit  in  intellectu,  et  in  rebus  tantum 
causaliter,  non  autem  formaliter  (la,  q. 
10,  a.  1  et  3).  Sed  si  verum  adderet  su¬ 


pra  ens  relationem  conformitatis  rei  ad 
intellectum,  verum  non  tantum  causali¬ 
ter,  sed  etiam' formaliter  esset  in  rebus, 
..sicut  est  in  intellectu.  Ergo  verum  non 
addit  supra  ens  relationem  conformitatis 
ad  intellectum. 

^  3.  Praeterea,  relatio  rationis  est  tantum 

un  intellectu  ;  unde  non  convertitur  cum 
ente  reali,  quod  est  extra  intellectum ; 
‘sed  verum  convertitur  cum  ente  reali  (1. 
Sent.  dist.  8,  q.  1,  a.  3,  c.)  :  ergo  verum 
formaliter  non  consistit  in  relatione  ra¬ 
tionis  conformitatis  ad  intellectum. 

4.  Praeterea,  ealenus  dicitur  verum  au¬ 
rum,  quatenus  habet  formam,  secundum 
quam  imitatur  suum  exemplar,  quod  ha¬ 
bet  in  Deo  (1.  Sent.  dist.  8,  q.  1,  a.  3, 
in  c.) ;  ergo  verum  non  consistit  formali¬ 
ter  in  relatione  ad  potentiam  cognosciti- 
vam,  sed  potius  in  relatione  ad  exem¬ 
plar. 

*  Sed  contra  est :  1.  quod  verum,  ut  dicit 
Philosophus  (6.  Eth.  c.  2)  est  bonum  in¬ 
tellectus  ;  ergo  de  quocunque  dicitur  ve¬ 
rum,  oportet  quod  hoc  sit  per  respectum 
ad  intellectum;  sed  non  potest  esse  alius 
respectus  quam  conformitatis  :  ergo  in 
tali  respectu  consistit  formaliter  verum. 
—  6.  Elh.  1.  2;  1.  Periherm.  1.  3. 

2.  Praeterea,  veritas  rei  oritur  ex  veri¬ 
tate  intellectus ;  sed  haec  consistit  in  con- 
formitate  intellectus  ad  rem  :  ergo  illa 
consistet  in  conformitate  et  adaequatione 
ad  intellectum.  —  la,  q.  16,  a.  2  et  3. 

Respondeo  dicendum,  quod  sicut  in  de- 
'  monstrabilibus  oportet  fieri  reductionem 
in  aliqua  principia  per  se  intellectui  nota, 
'  ita  investigando  quid  est  unumquodque  ; 
alias  utrobique  in  infinita  iretur ;  et  sic 
periret  omnino  scientia  et  cognitio  rerum. 
'Illud  autem,  quod  primo  intellectus  con¬ 
cipit  quasi  notissimum,  et  in  quo  omnes 
conceptiones  resoluit,  est  ens,  ut  Avicen- 
na  dicit  initio  suae  Metaphysicce.  Unde 
oportet  quod  omnes  aliae  conceptiones  in¬ 
tellectus  accipiantur  ex  additione  ad  ens. 
Sed  enti  non  potest  addi  aliquid  quasi  ex¬ 
tranea  natura,  per  modum  quo  differen¬ 
tia  additur  generi,  vel  accidens  subjecto : 

quia  quselibet  natura  essentialiter  est  ens;|^ 
unde  etiam  probat  Philosophus  in  3.  Me-^ 
taphys.  {lext.  10;  1.  2,  c.  3),  quod  ens'|‘.: 
non  potest  esse  genus  {de  Verit.  q.  1,  a.''^ 
1,  c.) ;  et  quia  oporteret  quod  per  ratio¬ 
nem  veri  contraheretur  ens  ad  aliquod 
speciale  genus.  Sed  addi  potest  vel  ali¬ 
quis  modus  determinatus  essendi,  quo¬ 
modo  decem  praedicamenta  addunt  supra 
ens  ;  vel  aliquis  modus  generalis  conse¬ 
quens  omne  ens,  vel  negativus,  qui  sit 
negatio,  quomodo  unum  addit  supra  ens 
negationem  divisionis;  vel  quid  positi¬ 
vum  rationis,  et  hoc  modo  addunt  verum 
et  bonum  :  hoc  quidem  convenientiam  ad 
oppetitum;  unde  initio  Ethicorum  (lib.  1, 
c.  1)  dicitur  :  «:  Bonum  est  quod  omnia 
appetunt  ;  illud  vero  convenientiam  en¬ 
tis  ad  intellectum.  —  de  Verit.  q.  1,  a.  1,  . 
c. ;  q.  21,  a.  1,  c. 

Dupliciter  autem  potest  ens  dicere  or¬ 
dinem  convenientiae  ad  aliquem  intellec¬ 
tum,  vel  per  se  vel  per  accidens.  Per  se 
quidem  habet  ordinem  ad  intellectum,  a 
quo  dependet  secundum  suum  esse ;  per 
accidens  autem  ad  intellectum,  a  quo  cog¬ 
noscibilis  est  :  sicut  si  dicamus,  quod  do¬ 
mus  comparatur  ad  intellectum  artificis 
per  se,  per  accidens  vero  comparatur  ad 
intellectum  a  quo  non  dependet.  Judicium 
autem  de  re  non  sumitur  secundum  id 
quod  inest  ei  per  accidens,  sed  secundum 
idquodinest  ei  per  se.  Unde  unaquaeque 
res  dicitur  vera  absolute  secundum  ordi¬ 
nem  convenientiae  ad  intellectum,  a  quo 
dependet.  Et  inde  est  quod  res  artificia¬ 
les  dicuntur  verae  per  ordinem  ad  intel¬ 
lectum  nostrum;  dicitur  enim  domus  ve¬ 
ra,  quae  assequitur  similitudinem  formae, 
quae  est  in  mente  artificis;  et  dicitur  ora¬ 
tio  vera,  in  quantum  est  signum  intellec¬ 
tus  veri.  Et  similiter  res  naturales  dicun¬ 
tur  verae,  secundum  quod  assequuntur 
similitudinem  specierum  quae  sunt  in 
mente  divina,  nam  omnia  naturalia  com¬ 
parantur  ad  intellectum  divinum,  sicut 
artificiata  ad  artem ;  dicitur  enim  verus 
lapis,  quia  assequitur  propriam  lapidis 
-naturam  secundum  pracconceptionem  in- 

tellectus  divini  (la,  q.  16,  a.  1,  c. ;  1.  Pe- 
riherm.  1.  3).  Sic  ergo  veritas  consistit 
formaliter  in  adaequatione,  conformitate 
et  convenientia  ad  intellectum  divinum, 
et  secundario  ad  intellectum  nostrum,  et 
per  consequens  verum  supra  ens  nihil 
aliud  formaliter  addit  quam  relationem 
rationis. 

Ad  primum  ergo  dicendum,  quod  tri¬ 
pliciter  potest  considerari  veritas  :  uno 
modo  causaliter  seu  secundum  id,  quod 
praecedit  rationem  veritatis ;  et  hoc  modo 
definitura  Philosopho  verum,  quod  sit  id, 
quod  est;  alio  modo  secundum  ici,  quod 
formaliter  rationem  veri  perficit ;  et  ita 
definitur  ab  Isaac,  quod  sit  adaequatio 
rei  ad  intellectum,  seu  conformitas  et  con¬ 
venientia  rei  ad  intellectum ;  tertio  secun¬ 
dum  effectum  consequentem ;  et  ita  defi¬ 
nitur  ab  aliis,  quod  sit  manifestativum  et 
declarativum  esse  rei.  — la,  q.  16,  a.  1, 
c. ;  1.  Sent.  dist.  19,  q.  5,  a.  1,  c. ;  de 
Verit.  q.  '1,  a.  1,  c. 

Ad  secundum  dicendum,  quod  licet  ve¬ 
rum  principaliter  sit  in  intellectu,  non 
tamen  in  solo  illo  formaliter  inest,  sed 
inest  etiam  rebus,  licet  illis  secundario  et 
minus  principaliter  conveniat ;  et  ideo  si¬ 
cut  verum  quod  est  in  intellectu,  conver¬ 
titur  cum  ente,  ut  manifestativum  cum 
manifestato  :  ita  verum  quod  est  in  rebus, 
convertitur  cum  ente  secundum  substan¬ 
tiam.  —  la,  q.  16,  a.  1,  c.  et  a.  3,  ad  1. 

Ad  lerlium  dicendum,  quod  verum  dici¬ 
tur  converti  cum  ente,  quia  importat  ens, 
et  superaddit  illi  relationem  convenien- 
lice  ad  intellectum ;  ens  enim  est  de  ra¬ 
tione  et  intellectu  veri,  licet  verum  non 
sit  de  ratione  entis.  — la,  q.  16,  a.  3,  4, 
5;  1.  Sent.  dist.  19,  q.  S,  a.  1 ;  de  Verit. 
q.  l,a.  2. 

Ad  quartum  dicendum,  quod  dupliciter 
comparatur  res  aliqua  ad  intellectum  :  — 
uno  modo  sicut  mensura  ad  mensuratum. 
Et  sic  comparantur  res  naturales  ad  in¬ 
tellectum  speculativum  humanum.  Et  ideo 
intellectus  dicitur  verus  secundum  quod 
conformatur  rei,  falsus  autem  secundum 
quod  discordat  a  re.  Res  autem  naturalis 

non  dicitur  esse  vera  formali  ter  per  com¬ 
parationem  ad  intellectura  nostrum,  sicut 
posuerunt  quidam  antiqui  naturales,  exi¬ 
stimantes  rerum  veritatem  esse  solum  in 
hoc  quod  est  viileri.  Secundum  hoc  enim 
sequeretur  quod  contradictoria  essent  si¬ 
mul  vera,  quia  contradictoria  cadunt  sub 
diversorum  opinionibus.  Dicuntur  tamen 
res  aliquae  verae  vel  falsae  per  compara¬ 
tionem  ad  intellectum  nostrum,  non  essen¬ 
tialiter  vel  formaliter,  sed  effective,  in 
quantum  scilicet  natae  sunt  facere  de  se 
veram  vel  falsam  existimationem ;  et  se¬ 
cundum  hoc  dicitur  aurum  verum  vel 
falsum.  —  Alio  autem  modo  res  compa¬ 
ratur  ad  intellectum  sicut  mensuratum  ad 
mensuram,  ut  patet  in  intellectu  practico, 
qui  est  causa  rerum.  Unde  opus  artificis 
dicitur  esse  verum  in  quantum  attingit 
ad  rationem  artis;  falsum  vero  in  quan¬ 
tum  deficit  a  ratione  artis.  Et  quia  omnia 
entia  naturalia  comparantur  ad  intellec¬ 
tum  divinum  sicut  artificiata  ad  artem, 
consequens  est  ut  quaelibet  res  dicatur 
esse  vera,  secundum  quod  habet  propriam 
formam,  secundum  quam  imitatur  artem 
divinam.  Nam  falsum  aurum  est  verum 
auricalchum.  Et  hoc  modo  ens  et  verum 
convertuntur,  quia  quaelibet  res  naturalis 
per  suam  formam  arti  divinae  comparatur. 
Unde  Philosophus  in  1.  Phijs.  {text.  81 ; 
c.  9)  formam  nominat  quoddam  divinum. 
—  1.  Periherm.  1.  3,  circa  med. 

* 

ARTICULUS  III 

UTRUM  VERITAS  PRINCIPALIUS  IN  INTELLECTU 
QUAM  IN  REBUS  REPERIATUR. 

Videtur  quod  veritas  non  principalius 
inveniatur  in  intellectu,  quam  in  rebus. 

1.  Verum  enim,  ut  dictura  est,  conver¬ 
titur  cura  ente ;  sed  ens  principalius  inve¬ 
nitur  extra  animam  :  ergo  et  verum.  — 
de  Verit.  q.  1,  a.  2,  arg.  1. 

2.  Praeterea,  res  non  sunt  in  anima 
per  suam  essentiam,  sed  per  suam  spe¬ 
ciem,  ut  dicitur  3.  de  Anima  [text.  38; 


c.  8);  si  ergo  veritas  principaliter  in 
anima  invenitur,  veritas  non  erit  essen¬ 
tia  rei,  sed  simili'udo  vel  species  ejus;  et 
verum  erit  species  entis  existentis  extra 
animam.  Sed  species  rei  existens  in  ani¬ 
ma,  non  praedicatur  de  re  quae  est  extra 
animam,  sicut  nec  convertitur  cum  ea. 
Ergo  nec  verum  convertitur  cum  ente; 
quod  falsum  est.  —  Ibid.  arg.  2. 

3.  Praeterea,  omne  quod  est  in  aliquo, 
consequitur  illud  in  quo  est.  Si  ergo  ve¬ 
ritas  principaliter  est  in  anima,  tunc 
judicium  de  veritate  est  secundum  aesti¬ 
mationem  animae;  et  ita  redibit  antiquo¬ 
rum  philosophorum  error,  qui  docebant 
omne  quod  quis  opinatur,  esse  verum,  et 
duo  contradictoria  esse  simul  vera  ;  quae 
absurda  sunt  et  falsa  ac  supra  (q.  4,  a.  1 
et  2)  refutata.  —  Ibid.  arg.  3  ;  la,  q.  16, 
a.  1,  arg.  2. 

4.  Praeterea,  si  veritas  principaliter  est 
in  intellectu,  oportet  quod  aliquid  quod 
ad  intellectum  veritatis  pertineat,  in  de¬ 
finitione  veritatis  ponatur.  Sed  Augusti¬ 
nus  hujusmodi  definitiones  reprobat  in 
lib.  Solii,  (c.  5;  —  Migne  t.  32,  coi.  888 
sq.)  sicut  istam  :  «  Verum  est,  quod  ita 
est  ut  videtur  »  :  quia  secundum  hoc 
non  esset  verum,  quod  non  videtur  ;  quod 
patet  esse  falsum  de  occultissimis  lapil¬ 
lis,  qui  sunt  in  visceribus  terrae.  Et  simi¬ 
liter  improbat  istam  ;  «  verum  esU  quod 
ita  est  ut  cognitioni  (cognitori)  videtur, 
•si  velit  et  possit  cognoscens  esse  »  :  — 
quia  secundum  hoc  non  esset  aliquid 
verum,  nisi  cognitor  vellet  vel  posset 
cognoscere.  Ergo  et  eadem  ratio  esset 
de  quibuscunque  aliis  definitionibus,  in 
quibus  aliquid  ad  intellectum  pertinens 
poneretur.  Ergo  veritas  non  est  prin¬ 
cipaliter  in  intellectu.  —  de  Verit.  1.  c. 
arg.  4  ;  la,  1.  c.  arg.  1. 

5.  Praeterea,  <r  propter  quod  unum¬ 
quodque  tale,  et  illud  magis  d,  ut  patet 
1.  Posler.  {text.  5;  c.  2;  cf.  S.  Thom. 
ibid.  lect.  6,  al.  5).  Sed  ex  eo  quod  res 
est  vel  non  est,  est  opinio  vel  oratio  vera 
vel  falsa,  secundum  Philosophum  in  Prce- 
dicam,  (cap.  6,  al,  5  de  substantia).  Ergo 

veritas  magis  est  in  rebus  quam  in  intel¬ 
lectu.  ■ —  la,  1.  c.  arg.  3. 

Sed  conlra  est  :  1.  quod  dicit  Philoso¬ 
phus  6.  Meiaphys.  {text.  8 ;  1.  5,  c.  3), 
non  esse  verum  et  falsum  nisi  in  mente. 
—  Ibid.  arer.  Sed  contra:  de  Verit.  1.  c. 
arg.  1  Sed  contra. 

'  2.  Praeterea,  veritas  est  adaequatio  rei 
et  intellectus:  sed  haec  adaequatio  non 
potest  esse  nisi  in  intellectu  :  ergo  nec 
veritas  nisi  in  intellectu,  —  de  Verit.  1. 
c.  arg.  2  Sed  contra. 

Respoisdeo  DICE3SDUM,  quod  in  illis  quae 
dicuntur  per  prius  et  posterius  de  mullis, 
non  semper  oportet  (1)  quod  id  quod  per 
prius  recipit  praedicationem  communis, 
sit  causa  aliorum;  sed  illud,  in  quo  pri¬ 
mo  ratio  illius  communis  completa  inve¬ 
nitur  :  sicut  sanum  per  prius  dicitur  de 
animali,  in  quo  primo  perfecta  ratio  sani¬ 
tatis  invenitur,  quamvis  medicina  dicatur 
sana  ut  effectiva  sanitatis.  Et  ideo,  cum 
verum  dicatur  de  pluribus  per  prius  et 
posterius,  oportet  quod  de  illo  per  prius 
dicatur,  in  quo  invenitur  perfecta  ratio 
veritatis.  Complementum  autem  cujus- 
libet  motus  (vel  operationis)  est  in  suo 
termino  (ut  patet  per  operationem  ani¬ 
malis).  Motus  autem  cognitivae  virtutis 
terminatur  ad  animam ;  oportet  enim  ut 
cognitum  sit  in  cognoscente  per  modum 
cognoscentis;  sed  motus  appetitivae  vir¬ 
tutis  terminatur  ad  res.  Et  inde  est  quod 
Philosophus  in  3.  de  Anima  {text.  54  sq.; 
c.  10)  ponit  «  circulum  »  quendam  in 
actibus  animae,  secundum  scilicet  quod 
res,  quae  est  extra  animam,  movet  intel¬ 
lectum,  et  res  intellecta  movet  appeti¬ 
tum,  et  appetitus  tunc  ducit  ad  hoc  quod 
perveniat  ad  rem,  a  qua  motus  incepit. 
Et  quia  bonum  dicit  ordinem  ad  appeti¬ 
tum,  verum  autem  ad  intellectum,  inde 
est  quod  Philosophus  dicit  6.  Metaphys. 
{text.  8;  1.  5,  c.  3),  quod  bonum  et  ma¬ 
lum  sunt  in  rebus,  verum  et  falsum 
sunt  in  mente.  Res  autem  non  dicitur 

(1)  Al.  «  oportet  quod  illud  per  prius  recipiat  pra3- 
dicationem  communis,  quod  est  ut  causa  alio¬ 
rum  ». 

vera,  nisi  secundum  quod  est  intellectui 
adaequata;  unde  per  posterius  invenitur 
verum  in  rebus,  per  prius  autem  in  intel¬ 
lectu.  Sed  sciendum  quod  res  aliter  com¬ 
paratur  ad  intellectum  praclicum,  aliter 
ad  speculativum.  Intellectus  enim  prac- 
ticus  causat  res,  unde  est  mensuratio 
rerum  quae  per  ipsum  fiunt ;  sed  intel¬ 
lectus  speculativus,  quia  accipit  a  rebus, 
est  quodam  modo  motus  ab  ipsis  rebus, 
et  itares  mensurant  ipsum.  Ex  quo  patet 
quod  res  naturales,  ex  quibus  intellectus 
noster  scientiam  accipit,  mensurant  intel¬ 
lectum  nostrum,  ut  dicitur  10.  Metaphys. 
{text.  5;  1.  9,  c.  1);  sed  sunt  mensuratae 
ab  intellectu  divino  :  in  quo  sunt  omnia 
creata,  sicut  omnia  artificiata  in  intel¬ 
lectu  artificis.  Sic  ergo  intellectus  divi¬ 
nus  est  mensurans  non  mensuratus,  res 
autem  naturalis  mensurans  et  mensurata. 
Sed  intellectus  noster  est  mensuratus, 
non  mensurans  quidem  res  naturales,  sed 
artificiales  tantum.  Res  ergo  naturalis 
inter  duos  intellectus  constituta,  secun¬ 
dum  adaequationem  ad  utrumque  vera 
dicitur  :  secundum  enim  adaequationem 
ad  intellectum  divinum  dicitur  vera,  in 
quantum  implet  hoc  ad  quod  est  ordinata 
per  intellectum  divinum,  ut  patet  per 
Anselmumin  lib.  de  Verit.  et  per  Augus¬ 
tinum  in  lib.  de  Vera  Relig.  et  per  Avicen- 
nam  in  definitione  veritatis,  scilicet  «ve¬ 
ritas  cujusque  rei  est  proprietas  sui  esse, 
quod  stabilitum  est  rei  d.  Secundum 
autem  adaequationem  ad  intellectum  hu¬ 
manum  dicitur  res  vera,  in  quantum  nata 
est  de  se  formare  veram  aestimationem, 
sicut  e  contrario  res  falsae  dicuntur,  quae 
natae  sunt  videri  quae  non  sunt,  aut  qua¬ 
lia  non  sunt,  ut  dicitur  in  5.  Metaphys. 
{text.  34 ;  1.  4,  c.  29).  Prima  autem  ratio 
veritatis  per  prius  inest  ei  quam  secun¬ 
da  :  quia  prior  est  comparatio  ad  intel¬ 
lectum  divinum  quam  humanum  ;  unde 
etiamsi  intellectus  humanus  non  esset, 
adhuc  res  dicerentur  verae  in  ordine 
ad  intellectum  divinum.  Sed  si  uterque 
intellectus,  quod  est  impossibile,  intelli- 
'  geretur  aufferri,  nullo  modo  veritatis 

ratio  remaneret.  —  de  Verit.  q.  1,  a.  2,  c. 

Amplius,  res  intellecta  ad  intellectum 
aliquem  potest  habere  ordinem  vel  per 
se  vel  per  accidens.  Per  se  quidem  habet 
ordinem  ad  intellectum  a  quo  dependet 
secundum  suum  esse;  per  accidens  autem 
ad  intellectum  a  quo  cognoscibilis  est  : 
sicut  si  dicamus,  quod  domus  comparatur 
ad  intellectum  artificis  per  se,  per  acci¬ 
dens  autem  ad  intellectum  comparatur  a 
quo  non  dependet.  Judicium  autem  de  re 
non  sumitur  secundnm  id  quod  inest  ei 
per  accidens,  sed  secundum  id  quod  inest 
ei  per  se.  Unde  unaquaeque  res  dicitur 
vera  absolute  secundum  ordinem  ad  intel¬ 
lectum  a  quo  dependet.  Et  inde  est  quod 
res  artificiales  dicuntur  verae  per  ordinem 
ad  intellectum  nostrum.  Dicitur  enim 
domus  vera,  quae  assequitur  similitudi¬ 
nem  formae,  quae  est  in  mente  artificis;  et 
dicitur  oratio  vera,  in  quantum  est  si¬ 
gnum  intellectus  veri.  Et  similiter  res 
naturales  dicuntur  verae,  secundum  quod 
assequuntui'  similitudinem  specierum  quae 
sunt  in  mente  divina.  Dicitur  enim  verus 
lapis,  quia  assequitur  veram  lapidis  natu¬ 
ram  secundum  praeconceptionem  intel¬ 
lectus  divini.  —  Sic  ergo  veritas  principa¬ 
liter  est  in  intellectu,  secundario  in  rebus, 
secundum  quod  comparantur  ad  intel¬ 
lectum  ut  ad  principium.  —  la,  q.  16, 
a.  1,  c. ;  1.  Sent.  dist.  19,  q.  5,  a.  1.  c. 

Ad  primum  ergo  dicendum,  quod, 
sicut  ex  dictis  patet,  verum  per  prius 
dicitur  de  intellectu,  et  per  posterius  de 
re  sibi  adaequata  ;  et  utroque  modo 
convertitur  cum  ente,  sed  diversimode  ; 
quia  secundum  quod  dicitur  de  rebus, 
convertitur  cum  ente  per  praedicationem; 
omne  enim  ens  est  adaequatum  intellec¬ 
tui  divino,  et  potens  sibi  adaequare  intel¬ 
lectum  humanum,  et  e  converso.  Si  au¬ 
tem  accipiatur  verum  prout  dicitur  de 
intellectu,  sic  convertitur  cum  ente  quod 
est  extra  animam,  non  per  praedicationem, 
sed  per  convenientiam,  eo  quod  cuilibet 
vero  intellectui  oportet  quod  respondeat 
ens  aliquod,  et  e  converso.  —  de  Verit.  q. 
1,  a.  2,  ad  1. 


Et  per  hoc  patet  solutio  ad  secundum. 

Ad  tertium  dicendum,  quod  illud  quod 
est  in  aliquo,  non  sequitur  illud  in  quo 
est,  nisi  quando  causatur  ex  principiis 
ejus.  Unde  lux,  quae  causatur  in  aere  ab 
extrinseco,  scilicet  ex  sole,  sequitur  mo¬ 
tum  solis  magis  quam  aerem.  Similiter 
etiam  veritas,  quae  in  anima  causatur  a 
rebus,  non  sequitur  aestimationem  ani¬ 
mae,  sed  existentiam  rerum  ;  ex  eo  enim 
quod  res  est  vel  non  est,  oratio~vera  vel 
falsa  dicitur,  et  intellectus  similiter.  — 
de  Verit.  q.  1,  a.  2,  ad  3.  —  Adde  quod 
antiqui  Philosophi  species  rerum  natura¬ 
lium  non  dicebant  procedere  ab  aliquo 
intellectu,  sed  eas  provenire  a  casu.  Et 
quia  considerabant,  quod  verum  importat 
comparationem  ad  intellectum,  cogeban¬ 
tur  veritatem  rerum  constituere  in  or¬ 
dine  ad  intellectum  nostrum ;  ex  quo 
inconvenientia  sequebantur,  qua3  Philo¬ 
sophus  prosequitur  4.  Metaphys.  (i)(text. 
19  usque  ad  2S  ;  1.  4,  c.  5) ;  et  quae  supra 
(q.  4,  a.  1  et  2)  improbata  sunt.  Quae 
quidem  inconvenientia  non  accidunt,  si 
ponamus  veritatem  rerum  consistere  in 
comparatione  ad  intellectum  divinum.  — 
la,  q.  16,  a,  1,  ad  2. 

Ad  quartum  dicendum,  quod  Augu¬ 
stinus  loquitur  de  visione  intellectus  hu¬ 
mani,  a  qua  rei  veritas  non  dependet. 
Sunt  enim  multae  res  quae  intellecta 
nostro  non  cognoscuntur;  nulla  tamen 
res  est  quam  intellectus  divinus  actu  non 
cognoscat,  et  intellectus  humanus  in  po¬ 
tentia  :  cum  intellectus  agens  describatur 
(dicatur)  quo  est  omnia  facere,  et  intel¬ 
lectus  possibilis  quo  est  omnia  fieri.  Et 
ideo  in  definitione  rei  verae  potest  poni 
visio  intellectus  divini,  non  autem  visio 
intellectus  humani  nisi  in  potentia.  — de 
Verit.  1.  c.  ad  4. 

Ad  quintum  dicendum,  quod  licet  veri¬ 
tas  intellectus  nostri  a  re  causetur,  non 
tamen  oportet  quod  in  re  per  prius  inve- 

(1)  Cf.  etiam  H,  Metaphys.  (sum.  2,  c.  3  et  4;  al. 
10,  c.  5  et  G),  et  S.  Thomas  11.  Metaphys.  lect.  5 
et  Gt 

niatur  ratio  iijftatis  :  sicut  neque  in 
medicina  pm  0  ius  invenitur  ratio  sani¬ 
tatis  quam  fe  animali ;  virtus  enim  medi- 
cinse,  non  sanitatis  ejus,  causat  sanita¬ 
tem,  cum  non  sit  agens  univocum.  Et 
similiter  esse  rei,  non  veritas  ejus,  cau¬ 
sat  veritatem  intellectus.  Unde  Philoso¬ 
phus  (1.  c.  in  arg.)  dicit,  quod  opinio 
aut  oratio  vera  est  ex  eo  quod  res  est, 
non  ex  eo  quod  res  vera  est.  —  la,  1.  c. 
ad  3. 

ARTICULUS  IV 

UTRUM  VERITAS  SIT  TANTUM  IN  INTELLECTU 
COMPONENTE  ET  DIVIDENTE. 

Videtur  quod  veritas  non  sit  tantum 
in  intellectu  componente  et  dividente. 

1.  Verum  enim  dicitur  secundum  com¬ 
parationem  entis  ad  intellectum;  sed  pri¬ 
ma  operatio,  qua  intellectus  comparatur 
ad  rem,  est  secundum  quam  format  quid- 
ditates  rerum  concipiendo  definitiones 
earum  :  ergo  in  ista  operatione  intellec¬ 
tus  principalius  invenitur.  —  de  Verit. 
q.  1,  a.  3.  arg.l;  la,  q.  16,  a.  2,  arg.  1. 

2.  Praeterea,  verum  est  adaequatio  in¬ 
tellectus  et  rei;  sed  sicut  intellectus 
componens  et  dividens  potest  adaequari 
rebus,  ita  et  intellectus  intelligens  quid- 
ditates  rerum  :  ergo  veritas  non  est 
tantum  in  intellectu  componente  et  divi¬ 
dente.  —  de  Verit.  1.  c.  arg.  2. 

3.  Praeterea,  veritas  est  in  sensu  {de 
{Verit.  q.  1,  a.  9,  c.),  qui  non  componit 
nec  dividit;  ergo  non  est  tantum  in  in¬ 
tellectu  componente  et  dividente.  —  la, 
1.  c.  arg.  2. 

Sed  contra  est:  1.  quod  6.  Metaphys. 
{text.  8 ;  1.  5,  c.  3)  dicitur,  quod  verum 
et  falsum  ron  sunt  in  rebus,  sed  in  men¬ 
te  ;  circa  simplicia  autem,  et  etiam  circa 
quod  quid  est,  non  est  in  mente.  —  de 
Verit.  q.  1,  a.  3,  arg.  1  Sed  contra;  Q. 
Metaphys.  1.  4. 

2.  Praeterea  3.  de  Anima  {text.  21;  c. 
6)  dicitur,  quod  indivisibilium  intelligen- 
lia  in  illis  est,  in  quibus  non  est  verum  et 

falsum.  —  de  Verit.  1.  c.  arg.  2  Sed  con¬ 
tra;  3.  de  Anima  l.  11. 

Respondeo  dicendum,  quod  sicut  verum 
per  prius  invenitur  in  intellectu  quam  in 
rebus;  ita  etiam  per  prius  invenitur  in 
intellectu  componentis  et  dividentis,  quam 
in  actu  intellectus  quidditales  rerum  for¬ 
mantis.  Veri  enim  ratio  consistit  in  adae- 
quatione  rei  et  intellectus;  idem  autem 
non  adaequatur  sibi  ipsi,  sed  aequalitas 
diveisorum  est;  unde  ibi  primo  invenitur 
ratio  veritatis  in  intellectu,  ubi  primo 
intellectus  incipit  aliquid  proprium  ha¬ 
bere,  quod  res  extra  animam  non  habet, 
sed  aliquid  ei  correspondens;  inter  quae 
adaequatio  attendi  potest.  Intellectus  au¬ 
tem  formans  quidditales  non  habet  nisi 
similitudinem  rei  existentis  extra  ani¬ 
mam,  sicut  et  sensus  in  quantum  accipit 
speciem  rei  sensibilis.  Sed  quando  incipit 
judicare  de  re  apprehensa,  tunc  ipsum 
judicium  intellectus  est  quoddam  pro¬ 
prium  ei,  quod  non  invenitur  extra  in  re. 
Sed  quando  adaequatur  ei  quod  est  extra 
in  re,  dicitur  judicium  verum  esse.  Tunc 
autem  judicat  intellectus  de  re  appre¬ 
hensa,  quando  dicit  quod  aliquid  est  vel 
non  est;  quod  est  intellectus  componentis 
et  dividentis.  Unde  et  Philosophus  dicit 
(6.  Metaphys  text.  8;  1.  3,  c.  3),  quod 
c  compositio  et  divisio  est  in  intellectu, 
et  non  in  rebus  ».  Et  inde  est  quod  veri¬ 
tas  per  prius  invenitur  in  compositione  et 
divisione  intellectus;  secundario  autem 
dicitur  verum  et  per  posterius  in  intel¬ 
lectu  formante  definitiones ;  unde  defini¬ 
tio  dicitur  vera  vel  falsa  ratione  composi¬ 
tionis  verae  vel  falsae,  ut  quando  scilicet 
dicitur  esse  definitio  ejus  cujus  non  est: 
sicut  si  definitio  circuli  assignetur  trian¬ 
gulo  ;  vel  etiam  quando  partes  definitionis 
non  possunt  componi  ad  invicem:  ut  si 
dicatur  definitio  alicujus  rei  animalis  in¬ 
sensibilis  ;  haec  enim  compositio  quae  im¬ 
plicatur,  scilicet  quod  aliquod  animal  est 
insensibile,  est  falsa.  Et  (sic)  definitio  non 
dicitur  vera  vel  falsa  nisi  per  ordinem  ad 
compositionem,  sicut  et  res  dicitur  vera 
per  ordinem  ad  intellectum.  Patet  ergo 

ex  dictis  quod  verum  per  prius  dicitur 
de  compositione  vel  divisione  intellectus; 
secundo  de  definitionibus  rerum  secun¬ 
dum  quod  in  eis  implicatur  compositio 
vera  vel  falsa;  tertio  de  rebus  secundum 
quod  adaequantur  intellectui  divino;  quar¬ 
to  de  homine,  qui  est  electivus  orationum 
suarum  verarum  vel  falsarum,  vel  qui  fa¬ 
cit  aestimationem  de  se  vel  de  aliis  veram 
vel  falsam  per  ea  quae  dicit  vel  facit.  Vo¬ 
ces  autem  eodem  modo  recipiunt  veritatis 
praedicationem,  sicut  intellectus  quos  si¬ 
gnificant.  —  de  Verit.  q.  1,  a.  3,  c. ;  la, 
q.  1G,  a.  2,  c. ;  6.  Metaphys.  1.  4.  —  Cf. 
in  Logica  q.  19,  a.  3,  4,  5,  6. 

Ad  primum  ergo  dicendum,  quod  quam  - 
vis  formatio  quidditatis  sit  prima  ope¬ 
ratio  intellectus,  tamen  per  eam  non  ha¬ 
bet  intellectus  aliquid  aliud  proprium 
quod  possit  rei  adaequari ;  et  ideo  non  est 
ibi  proprie  veritas.  —  de  Verit.  1.  c.  ad  1. 

Et  per  hoc  patet  solutio  ad  secundum. 

Ad  tertium  dicendum,  quod  veritas  est  in 
sensu  quidem  aliqualiter,  sed  non  eodem 
modo  ac  in  intellectu.  In  intellectu  enim 
est  sicut  consequens  actum  intellectus,  et 
sicut  cognita  per  intellectum.  Consequitur 
namque  in  tellectus  operationem ,  secundu  m 
quod  judicium  intellectus  est  de  re  secun¬ 
dum  quod  est ;  cognoscitur  autem  ab  intel¬ 
lectu,  secundum  quodintellectus  rellectitur 
supra  actum  suum,  non  solum  secundum 
quod  cognoscit  actum  suum,  sed  secun¬ 
dum  quod  cognoscit  proportionem  ejus  ad 
rem.  Quod  quidem  cognosci  non  potest  nisi 
cognita  natura  ipsius  actus,  quae  cogno¬ 
sci  non  potest  nisi  cognita  natura  principii 
activi,  quod  est  ipse  intellectus,  in  cujus 
natura  est  ut  rebus  conformetur.  Unde 
secundum  hoc  cognoscit  veritatem  intel¬ 
lectus,  quod  supra  se  ipsum  reflectitur. 
Sed  veritas  est  in  sensu  sicut  consequens 
actum  ejus:  dum  scilicet  judicium  sensus 
est  de  re,  secundum  quod  est;  sed  tamen 
non  est  a  sensu  sicut  cognita  a  sensu.  Etsi 
enim  sensus  vere  judicat  de  rebus,  non 
tamen  cognoscit  veritatem  qua  vere  judi¬ 
cat.  Quamvis  enim  sensus  cognoscat  se 
sentire;  non  tamen  cognoscit  naturam 

suam,  et  per  consequens  nec  naturam  sui 
actus,  nec  proportionem  ejus  ad  res,  et 
ita  nec  veritatem  ejus.  Cujus  est  ratio, 
quia  illa  quae  sunt  perfectissima  in  enti¬ 
bus,  ut  substantiae  intellectuales,  redeunt 
ad  essentiam  suam  reditione  completa. 
In  hoc  enim  quod  cognoscunt  aliquid  ex¬ 
tra  se  positum,  quodam  modo  extra  se 
procedunt;  secundum  vero  quod  cognos¬ 
cunt  se  cognoscere,  jam  ad  se  redire  inci¬ 
piunt,  quia  actus  cognitionis  est  medius 
inter  cognoscentem  et  cognitum.  Sed  re¬ 
ditus  iste  completur  secundum  quod  co¬ 
gnoscunt  essentias  proprias.  Unde  dici¬ 
tur  in  lib.  de  Causis  (propos.  15),  quod 
omnis  sciens  essentiam  suam,  est  rediens 
ad  essentiam  suam  reditione  completa. 
Sensus  autem,  qui  inter  ceteros  est  pro¬ 
pinquior  intellectuali  substantiae,  redire 
quidem  incipit  ad  essentiam  suam,  quia 
non  solum  cognoscit  sensibile,  sed  etiam 
cognoscit  se  sentire ;  non  tamen  comple¬ 
tur  ejus  reditio,  quia  sensus  non  cognos¬ 
cit  essentiam  suam.  Cujus  hanc  rationem 
Avicenna  assignat,  quia  sensus  nihil  co¬ 
gnoscit  nisi  per  organum  corporale;  non 
est  autem  possibile,  ut  organum  medium 
cadat  inter  potentiam  sensitivam.  Sed 
potentiae  naturales  insensibiles  nullo  modo 
redeunt  supra  se  ipsas,  quia  non  cognos¬ 
cunt  se  agere,  sicut  ignis  non  cognoscit  se 
calefacere.  —  de  Verit.  q.  1,  a.  9,  c. ;  la, 
q.  16,  a.  2,  c. 

ARTICULUS  V 

UTRUM  SIT  UNA  SOLA  VERITAS,  SECUNDUM 
QUAM  OMNIA  SUNT  VERA. 

Videtur  quod  sit  una  sola  veritas,  se¬ 
cundum  quam  omnia  sunt  vera. 

1.  Anselmus  enim  in  lib.  de  Verit.  (c. 
13,  al.  14;  — Mignet.  158,  coi.  486)  dicit, 
quod  sicut  tempus  se  habet  ad  omnia 
temporalia,  sic  veritas  ad  omnia  vera. 
Sed  tempus  ita  se  habet  ad  omnia  tempo¬ 
ralia,  quod  est  unum  tantum  tempus. 
Ergo  ita  se  habebit  veritas  ad  omnia  vera, 


174  QUARTA  PARS 

quod  erit  lanium  una  veritas.  — de  Verit. 
q.  1,  a.  4,  arg.  1. 

2.  Sed  dicendum,  quod  veritas  dicitur 
dupliciter :  uno  modo,  ut  est  idem  quod 
enlilas  rei,  ut  definit  eam  Augustinus  in 
lib.  Solii,  {c.  5;  —  Migne  t.  32,  coi  888 
sq.):  «  verum  est  id  quod  est  » ;  et  sic 
oportet  esse  plures  veritates,  secundum 
quod  plures  sunt  essentiae  rerum.  Alio 
modo  dicitur,  prout  exprimit  se  in  intel¬ 
lectu,  prout  definit  eam  Hilarius  :  «  verum 
est  declarativum  esse  » ;  et  hoc  modo,  cum 
nihil  possit  aliquid  manifestare  intellec¬ 
tui  nisi  secundum  virtutem  primae  veri¬ 
tatis  divinae,  omnes  veritates  quodam 
modo  sunt  unum  in  movendo  intellectum, 
sicut  omnes  colores  sunt  unum  in  mo¬ 
vendo  visum,  in  quantum  movent  ipsum 
in  ratione  unius,  scilicet  luminis.  —  Con¬ 
tra,  tempus  est  unum  numero  omnium 
temporalium.  Si  ergo  ita  se  habet  veritas 
ad  res  veras,  sicut  tempus  ad  temporalia, 
oportet  omnium  verorum  unam  esse  nu¬ 
mero  veritatem;  nec  sufficit  omnes  veri¬ 
tates  esse  unum  in  movendo,  vel  esse  in 
exemplari  unum.  —  Ibid.  arg.  2;  la,  q. 
16,  a.  6,  arg.  2. 

3.  Praeterea,  Anselmus  in  lib.  de  Verit. 
(c.  13,  al.  14;  —  Migne  coi.  484  sqq.)  sic 
prguit:  Si  plurium  verorum  sunt  plures 
veritates,  oportet  veritates  variari  secun¬ 
dum  variationem  verorum.  Sed  veritates 
non  variantur  per  variationes  rerum  ve¬ 
rarum;  quia  destructis  rebus  veris  adhuc 
remanet  veritas  et  rectitudo,  secundum 
quam  sunt  vera  vel  recta.  Ergo  est  una 
tantum  veritas.  —  Minorem  probat  ex  hoc 
quod,  destructo  signato,  adhuc  remanet 
rectitudo  significationis  :  quia  rectum 
est,  ut  significetur  hoc  quod  illud  signum 
significabat ;  et  eadem  ratione,  destructo 
quolibet  vero  vel  recto,  ejus  rectitudo 
vel  veritas  remanet*  —  de  Verit.  h  c. 
arg.  3. 

4.  Praeterea,  in  creatis  nulla  veritas  est 
id  cujus  est  veritas :  sicut  veritas  homi¬ 
nis  non  est  homo,  et  veritas  carnis  non 
est  caro.  Sed  quodlibet  ens  creatum  est 
verum.  Ergo  nullum  ens  creatum  est  ve- 

ritas;ergo  omnis  veritas  est  quidincrea- 
tum,  et  est  tantum  una  veritas.  —  Ibid. 
arg.  4. 

5.  Praeterea,  in  creaturis  nihil  est  ma¬ 
jus  mente  humana,  nisi  Deus,  ut  dicit 
Augustinus  {de  Trin.  I.  14,  c.  8;  1.  16, 
c.  1 ;  —  Migne  t.  42,  coi  1044  et  1067). 
Sed  veritas,  ut  probat  Augustinus  (in 
lib.  Solii.  2,  c.  2;  —  Migne  t.  32,  coi. 
886),  est  major  mente  humana:  quia  non 
potest  dici,  quod  sit  minor  ;  sic  enim  ha¬ 
beret  mens  humana  de  veritate  judicare, 
quod  falsum  est;  non  enim  de  ea  judicat, 
sed  secundum  eam;  sicut  judex  non  ju¬ 
dicat  de  lege,  sed  secundum  legem,  ut 
ipse  dicit  in  lib.  de  Vera  Relig.  (c.  31,  n. 
68;  —  Migne  t.  34,  coi.  148).  Similiter 
nec  etiam  potest  dici,  quod  sit  ei  aequalis: 
quia  anima  judicat  omnia  secundum  veri¬ 
tatem  ;  non  autem  judicat  omnia  secun¬ 
dum  se  ipsam.  Ergo  veritas  non  est  nisi 
Deus;  et  ita  est  una  tantum  veritas.  — 
Ibid.  arg.  6;  la,  q.  16,  a.  6,  arg.  1. 

6.  Praeterea,  dicit  Augustinus  in  lib. 
83  Queest.  (q.  9;  —  Migne  t.  40,  coi,  13), 
quod  veritas  non  percipitur  sensu  corpo¬ 
ris,  hoc  modo :  Nihil  percipitur  sensu  cor¬ 
poris  nisi  mutabile;  sed  veritas  est  im¬ 
mutabilis:  ergo  sensu  non  percipitur.  Si¬ 
militer  argui  potest :  Omne  creatum  est 
mutabile ;  veritas  non  est  mutabilis:  ergo 
non  est  creata;  ergo  est  res  increata; 
ergo  est  una  tantum  veritas.  —  de  Verit, 
I.  c.  arg.  6. 

7.  Praeterea,  ibidem  Augustinus  arguit 
ad  hoc  idem  hoc  modo:  Nullum  sensibile 
est  quod  non  habeat  aliquid  simile  falso, 
ita  ut  internosci  non  possit;  nam,  ut  alia 
praetermittam,  omnia  quae  per  corpus 
sentimus,  etiam  cum  ea  non  adsunt  sen¬ 
sibus,  imagines  tamen  eorum  patimur 
tamquam  prorsus  adsint,  vel  in  somno 
vel  in  furore;  sed  veritas  non  habet  ali¬ 
quid  simile  falso :  ergo  sensu  non  perci¬ 
pitur.  —  Similiter  argui  potest:  Omne 
creatum  habet  aliquid  simile  falsoj  in 
quantum  habet  aliquid  de  defectu  ;  ergo 
nullum  creatum  est  veritas :  et  sic  est 
tantum  una  veritas. —  Ibid.  arg.  7. 

8.  Praeterea,  verum  dicitur  analodce 
de  illis  in  quibus  est  veritas,  sicut  sanitas 
de  omnibus  sanis.  Sed  una  est  sanitas 
numero,  a  qua  denominatur  animal  sanum 
sicut- subjectum  ejus,  et  medicina  sana 
sicut  causa  ejus,  et  urina  sana  sicut  si¬ 
gnum  ejus.  Ergo  videtur  quod  una  sit 
veritas  qua  omnia  dicuntur  vera.  —  1. 
SeuL  dist.  19,  q.  b,  a.  2,  arg.  1. 

9.  Praeterea,  omnis  rectitudo  attenditur 
per  aliquam  mensuram ;  sed  veritas  est 
rectitudo  quaedam  ;  cum  igitur  videamus 
omnibus  temporalibus  respondere  unum 
tempus  quasi  mensuram,  videtur  etiam 
quod  omnibus  veris  respondeat  una  veri¬ 
tas,  secundum  quam  dicantur  vera.  — 
Ibid.  arg.  2. 

10.  Praeterea,  si  dicatur,  quod  omnia 
dicuntur  vera  ab  una  veritate  increata 
exemplariter  :  contra,  uniuscujusque  for¬ 
mae  exemplar  est  in  Deo,  quod  est  crea¬ 
trix  essentia.  Si  igitur  hoc  sufficeret  ut 
dicerentur  vera  veritate  increata,  quia 
exemplantur  ab  ipsa,  videtur  quod  simi¬ 
liter  omnia  possent  dici  colorata,  quia 
exemplantur  a  colore,  qui  est  in  Deo 
exemplariter ;  quod  est  inconveniens.  — 
Ibid.  arg.  k. 

Sed  contra  :  1.  Augustinus  in  lib.  de 
Vera  Relig.  (c.  36,  n.  66;  —  Migne  t.  34, 
coi  152)  dicit:  <r  Sicut  similitudo  est  forma 
similium,  ita  veritas  est  forma  vero¬ 
rum  » ;  sed  plurium  similium  plures  sunt 
similitudines  :  ergo  plurium  verorum  plu¬ 
res  sunt  veritates.  —  de  Veril.  q.  1,  a.  4, 
arg.  1  Sed  contra. 

2.  Prgeterea,  sicut  omnis  veritas  creata 
derivatur  a  veritate  increata,  et  ab  ea 
suam  virtutem  habet ;  ita  omne  lumen 
intelligibile  a  prima  luce  derivatur  exem¬ 
plariter,  et  vim  manifestandi  habet.  Di¬ 
cuntur  tamen  esse  plura  lumina  intelli- 
gibilia,  ut  patet  per  Dionysium  ;  ergo  et 
simili  modo  concedendum  est  esse  plures 
veritates.  —  Ibid.  arg.  2  Sed  contra. 

3.  Praeterea,  colores  quamvis  ex  vir¬ 
tute  lucis  moveant  visum,  tamen  simplici¬ 
ter  dicuntur  esse  plures  et  differentes;  et 
non  possunt  dici  esse  unum  nisi  secun- 

dum  quid.  Ergo  et  quamvis  omnes  veri¬ 
tates  creatae  se  in  intellectu  exprimant 
virtute  primae  veritatis,  non  tamen  ex  hoc 
dici  poterunt  una  veritas  nisi  secundum 
quid.  —  Ibid.  arg.  3  Sed  contra, 

4.  Praeterea,  sicut  veritas  creata  non 
potest  se  in  intellectu  manifestare  nisi 
virtute  veritatis  increatae,  ita  nulla  poten¬ 
tia  creata  potest  aliquid  agere  nisi  virtute 
primae  causae,  scilicet  potentiae  increatae. 
Non  tamen  aliquo  modo  dicimus  esse 
unam  potentiam  omnium  habentium  po¬ 
tentiam  ;  ergo  nec  dicendum  est  aliquo 
modo  esse  unam  veritatem  omnium  vero¬ 
rum.  —  Ibid.  arg.  4  Sed  contra. 

5.  Praeterea,  Deus  comparatur  ad  res  in 
habitudine  triplicis  causae,  scilicet  effi¬ 
cientis,  exemplaris,  et  finalis;  et  propter 
quandam  appropriationem  entitas  rerum 
refertur  ad  Deum  ut  ad  causam  efficien¬ 
tem,  veritas  ut  ad  causam  exemplarem, 
bonitas  ut  ad  causam  finalem;  quamvis 
etiam  singula  possint  ad  singula  referri 
secundum  locutionis  proprietatem.  Sed 
non  dicimus  aliquo  modo  locutionis,  esse 
unam  bonitatem  omnium  bonorum,  aut 
unam  entitatem  omnium  entium ;  ergo 
nec  debemus  dicere  unam  veritatem  om¬ 
nium  verorum.  —  Ibid.  arg.  5  Sed  con¬ 
tra. 

6.  Praeterea,  quamvis  sit  una  veritas 
increata,  a  qua  omnes  veritates  creatae 
extrahuntur,  non  tamen  eodem  modo  ex¬ 
trahuntur  ab  ipsa :  quia  quamvis  ipsa  si¬ 
militer  se  habeat  ad  omnia,  non  tamen 
omnia  similiter  se  habent  ad  ipsam,  ut 
dicitur  in  lib.  de  Causis  (propos.  20 
sqq.) ;  unde  alio  modo  extrahitur  ab  ipsa 
veritas  necessariorum  et  contingentium. 
Sed  diversus  modus  imitandi  exemplar 
divinum  facit  diversitatem  in  rebus  crea¬ 
tis.  Ergo  similiter  sunt  plures  veritates 
creatae.  —  Ibid.  arg.  6  Sed  contra. 

7.  Praeterea,  veritas  est  adaequatio  rei 
et  intellectus ;  sed  diversorum  specie  non 
potest  esse  una  adaequatio  rei  ad  intellec¬ 
tum  :  ergo,  cum  res  verae  sint  specie  di¬ 
versae,  non  potest  esse  una  veritas  om-r 
nium  verorum. —  Ibid.  arg.  7  Sed  contra. 

8.  Prseterea,  Augustinus  dicit  in  lib. 
12.  de  Trin.  (c.  15.  n.  24  ;  —  Migne  t. 
42,  coi.  1011) :  «  Credendum  est,  mentis 
humange  naturam  sic  rebus  intelligibili- 
bus  connexam,  ut  in  quadam  luce  sui 
generis  omnia  qum  cognoscit  intueatur  ». 
Sed  lux,  secundum  quam  anima  cognos¬ 
cit  omnia,  est  veritos.  Ergo  veritas  est 
de  genere  ipsius  animae;  et  ita  oportet 
veritatem  esse  rem  creatam ;  et  ita  in  di¬ 
versis  creaturis  diversae  erunt  veritates. 
~  Ibid.  arg.  8  Sed  contra. 

9.  Praeterea,  malum  fieri  est  verum; 
sed  nullum  malum  est  a  Deo :  ergo  non 
omnia  vera  sunt  vera  veritate  increata  ; 
ergo  sunt  plura  vera.  —  1.  Sent.  dist.  19, 
q.  5,  a.  2,  arg.  5. 

10.  Praeterea,  dicitur  in  Psalm.  11,  2: 
Diminuloe  sunt  veritates  a  filiis  hominum; 
ergo  sunt  plures  veritates.  —  la,  q.  16, 
a.  4,  arg.  Sed  contra. 

Respondeo  dicendum,  quod  quodam 
modo  est  una  veritas,  qua  omnia  sunt 
vera,  et  quodam  modo  non.  —  Ad  cujus 
evidentiam  sciendum  est,  quod  quando 
aliquid  praedicatur  univoce  de  multis, 
illud  in  quolibet  eorum  secundum  pro¬ 
priam  rationem  invenitur,  sicut  animal  in 
qualibet  specie  animalis.  Sed  quando  ali¬ 
quid  dicitur  analogice  de  multis,  illud  in¬ 
venitur  stcundum  propriam  rationem  in 
uno  eorum  tantum,  a  quo  alia  denominan¬ 
tur;  sicut  sanum  dicitur  de  animali,  et 
urina,  et  medicina,  non  quod  sanitas  sit 
in  animali  tantum,  sed  a  sanitate  anima¬ 
lis  denominatur  medicina  sana,  in  quan¬ 
tum  est  illius  sanitatis  effectiva  ;  et  urina, 
in  quantum  est  illius  sanitatis  significati¬ 
va.  Et  quamvis  sanitas  non  sit  in  medici¬ 
na,  neque  in  urina,  tamen  in  utroque  est 
aliquid,  per  quod  hoc  quidem  facit,  illud 
autem  significat  sanitatem.  Dictum  est 
autem  (supra,  a.  3,  in  c.),  quod  veritas 
per  prius  est  in  intellectu,  et  per  poste¬ 
rius  in  rebus,  secundum  quod  ordinantur 
ad  intellectum  divinum.  Si  ergo  loqua¬ 
mur  de  veritate  prout  existit  in  intellectu 
secundum  propriam  rationem,  sic  in  mul¬ 
lis  intellectibus  creatis  sunt  mullae  veri- 

tates,  et  in  uno  et  eodem  intclEctu  secun¬ 
dum  plura  cognita.  Si  vero  loquamur  de 
veritate  secundum  quod  est  in  rebus,  sic 
omnes  sunt  verae  una  prima  veritate,  cui 
u  n  Li  mqu  odq  ue  assi  mila  t  u  r  secu  n  d  u  m  s  n  a  ra 
entitatem.  Et  sic  licet  plures  sint  essen¬ 
tiae  vel  formae  rerum,  tamen  una  est  ve¬ 
ritas  divini  intellectus,  secundum  quam 
omnes  res  denominantur  verae.  —  la,  q. 
16,  a.  G,  c. 

Triplex  ergo  veritas  distingui  potest 
secundum  quam  quaelibet  res  potest  dici 
vera  \  primo,  veritas  quae  dicitur  de  re¬ 
bus  in  comparatione  ad  intellectum  hu¬ 
manum,  quae  rebus  est  quodam  modo  ac¬ 
cidentalis,  ut  supra  (a.  3,  in  c.,  versus 
fin.)  dictum  est  :  quia  posito  quod  intel¬ 
lectus  humanus  non  esset  nec  esse  pos¬ 
set,  adhuc  res  in  sua  essentia  permane¬ 
rent.  Secundo,  veritas  quae  dicitur  de  eis 
in  comparatione  ad  intellectum  divinum, 
et  eis  inseparabiliter  communicatur ;  non 
enim  subsistere  possunt  nisi  per  intelle¬ 
ctum  divinum  eas  in  esse  producentem. 
Per  prius  autem  inest  rei  veritas  per 
comparationem  ad  intellectum  divinum 
quam  humanum  :  cum  ad  intellectum 
divinum  comparetur  quasi  ad  causam,  ad 
humanum  autem  quodam  modo  quasi  ad 
effectum.  Sic  ergo  res  aliqua  principalius 
dicitur  vera  in  ordine  ad  intellectus  di¬ 
vini  veritatem,  quam  in  ordine  ad  verita¬ 
tem  intellectus  humani.  Si  ergo  accipia¬ 
tur  veritas  proprie  dicta  secundum  quam 
omnia  principaliter  vera  sunt  ;  sic  omnia 
sunt  vera  una  veritate,  id  est  veritate 
intellectus  divini ;  et  sic  Anselmus  de  ve¬ 
ritate  loquitur  in  lib.  de  Verit,  (Migne  t. 
138,  coi.  467  sqq.).  Si  autem  accipiatur 
veritas  proprie  dicta,  secundum  quam 
res  secundario  verae  dicuntur  ;  sic  sunt 
plurium  verorum  plures  veritates  in  una 
anima  vel  in  aniraabus  diversis,  ut  dic¬ 
tum  est.  Sed  sumitur  tertio  veritas  im¬ 
proprie,  secundum  quam  omnia  dicuntur 
vera;  et  sic  sunt  plurium  verorum  plures 
veritates,  sed  unius  rei  una  est  tantum 
veritas.  Denominantur  autem  res  verae  a 
veritate  qua^  est  in  intellectu  divino  vel 

in  intellectu  humano,  sicut  denominatur 
cibus  sanus  a  sanitate  quse  est  in  animali, 
et  non  sicut  a  forma  inhaerente  ;  sed  a  ve¬ 
ritate  quae  est  in  ipsa  re  (quae  nihil  est 
aliud  quam  entitas  intellectui  adaequata, 
vel  intellectum  sibi  adaequans)  sicut  a 
forma  inhaerente:  sicut  cibus  denominatur 
sanus  a  qualitate  sua,  a  qua  sanus  dici¬ 
tur.  —  de  Verit.  q.  1,  a.  4,  c.  ;  la,  q.  16, 
a.  6 ;  1.  Sent.  dist.  19,  q.  5,  a.  2,  c. 

Ad  ‘primum  ergo  dicendum,  quod  tem¬ 
pus  comparatur  ad  temporalia  sicut  men¬ 
sura  ad  mensurato.  Unde  patet  quod  An- 
selmus  loquitur  de  illa  veritate,  quae  est 
tantum  mensura  ohinium  rerum  vera¬ 
rum  ;  et  ista  est  una  numero  tantum,  si¬ 
cut  tempus  unum,  ut  in  secundo  argu¬ 
mento  concluditur.  Veritas  autem  qnae 
est  in  intellectu  humano  vel  in  ipsis  rebus, 
non  comparatur  ad  res  sicut  mensura  ex- 
trinseca  et  communis  ad  mensurata,  sed 
vel  sicut  mensuratum  ad  mensuram,  ut 
est  de  veritate  intellectus  humani  ;  et  sic 
oportet  eam  variari  secundum  varietatem 
rerum  ;  vel  sicut  mensura  intrinseca,  si¬ 
cut  est  de  veritate  quse  est  in  ipsis  rebus; 
et  has  etiam  mensuras  oportet  plurificari 
secundum  pluralitatem  mensuratorum, 
sicut  diversorum  corporum  sunt  dimen¬ 
siones  diversae.  —  de  Verit.  1.  c.  ad  1. 

Secundum  concedimus. 

Ad  tertium  dicendum,  quod  veritas 
quse  remanet  destructis  rebus,  est  veritas 
intellectus  divini;  et  hsec  simpliciter  est 
una  numero;  veritas  autem  quse  in  rebus 
est  vel  in  anima,  variatur  ad  varietatem 
rerum.  —  Ibid.  ad  3. 

Ad  quartum  dicendum,  quod  cum  dici¬ 
tur  :  Nulla  res  est  sua  veritas,  intelligi- 
tur  de  rebus  quse  habent  esse  completum 
in  natura,  sicut  et  cum  dicitur  :  Nulla  res 
est  suum  esse,  et  tamen  esse  rei  quaedam 
res  Creata  est;  et  eodem  modo  veritas  rei 
aliquid  creatum  est.  —  Ibid.  ad  4. 

Ad  quintum  dicendum,  quod  veritas 
secundum  quam  anima  de  omnibus  judi¬ 
cat,  est  yeritas  prima.  Sicut  enim  a  veri¬ 
tate  intellectus  divini  effluunt  in  intelle¬ 
ctum  angelicum  species  rerum  innatae, 

secundum  quas  omnia  cognoscit  ;  ita  a 
veritate  intellectus  divini  exemplariter 
procedit  in  intellectum  nostrum  veritas 
primorum  principiorum,  secundum  quam 
de  omnibus  judicamus.  Et  quia  per  eam 
judicare  non  possumus,  nisi  secundum 
quod  est  similitudo  primae  veritatis  ;  ideo 
secundum  primam  veritatem  de  omnibus 
dicimur  judicare,  {de  Verit.  l.  c.  ad  5).  Sic 
ergo  quatenus  a  prima  veritate  sicut  in 
speculo  resultant  in  anima  prima  intelli- 
gibilia,  sic  sequitur  quod  veritas  prima 
sit  major  anima  ;  et  tamen  etiam  veritas 
creata,  quse  est  in  intellectu  nostro,  est 
major  anima,  non  simpliciter,  sed  secun¬ 
dum  quid,  in  quantum  est  perfectio  ejus  ; 
sicut  etiam  scientia  posset  dici  major  ani¬ 
ma.  Sed  verum  est  quod  nihil  subsistens 
est  majus  mente  rationali,  nisi  Deus.  (Ibid. 
et  la,  q.  16,  a.  6,  ad  1.) 

Ad  sextum  dicendum,  quod  veritas  illa 
immutabilis,  est  veritas  prima  ;  et  haec 
neque  sensu  percipitur  neque  aliquid 
creatum  est.  —  de  Verit.  1.  c.  ad  6. 

Ad  septimum  dicendum,  quod  etiam 
ipsa  veritas  creata  non  habet  aliquid  si¬ 
mile  falso,  quamvis  creatura  quaelibet  ali¬ 
quid  simile  falso  habeat.  In  tantum  enim 
simile  aliquid  falso  creatura  habet,  in 
quantum  deficiens  est ;  sed  veritas  non 
ex  ea  parte  consequitur  creaturam,  qua 
deficiens  est,  sed  secundum  quod  a  de¬ 
fectu  recedit  primae  veritati  conformata. — 
Ibid.  ad  7. 

Ad  octavum  dicendum,  quod  aliquid 
dicitur  secundum  analogiam  tripliciter  : 
—  vel  secundum  intentionem  tantum,  et 
non  secundum  esse  ;  et  hoc  est  quando 
una  intentio  refertur  ad  plura  per  prius 
et  posterius,  quae  tamen  lion  habet  esse 
nisi  in  uno  :  sicut  intentio  sanitatis  refer¬ 
tur  ad  animal,  urinam  et  diaetam  diversi¬ 
mode  secundum  prius  et  posterius,  non 
tamen  secundum  diversum  esse,  quia  esse 
sanitatis,  non  est  nisi  in  animali.  Sic  ve¬ 
ritas  secundum  quam  omnia  principaliter 
sunt  vera,  dicitur  de  rebus  omnibus  per 
analogiam,  ita  quod  secundum  suum 
esse  sit  tantum  in  intellectu  divino. 

Vel  secundum  esse,  et  non  secundum  in¬ 
tentionem  ;  et  hoc  contingit  quando  plura 
parificantur  in  intentione  alicujus  com¬ 
munis,  sed  illud  commune  non  habet  esse 
ejusdem  rationis  in  omnibus  :  sicut  om¬ 
nia  corpora  parificantur  in  intentione  cor- 
poreitatis.  Unde  logicus,  qui  considerat 
intentiones  tantum,  dicit  hoc  nomen,  cor¬ 
pus,  de  omnibus  corporibus  univoce  prae¬ 
dicari  ;  sed  esse  hujus  naturae  non  est 
ejusdem  rationis  in  corporibus  corrupti¬ 
bilibus  ct  incorruptibilibus.  Unde  quan¬ 
tum  ad  metaphysicum  et  naturalem,  qui 
considerant  res  secundum  suum  esse,  nec 
hoc  nomen,  corpus,  nec  aliquid  aliud  di¬ 
citur  univoce  de  corruptibilibus  et  incor¬ 
ruptibilibus,  ut  patet  10.  Melaphys.  (lext. 
26  ;  1.  9,  c.  lOj  ex  Philosopho  et  Com¬ 
mentatore. —  Vel  secundum  intentionem 
et  secundum  esse;  et  hoc  est  quando  ne¬ 
que  parificantur  in  intentione  communi, 
neque  in  esse  :  sicut  ens  dicitur  de  sub¬ 
stantia  et  accidente.  Et  de  talibus  oportet 
quod  natura  communis  habeat  aliquod 
esse  in  unoquoque  eorum  de  quibus  dici¬ 
tur,  sed  diflerens  secundum  rationem 
majoris  vel  minoris  perfectionis.  Et  simi¬ 
liter  dico,  quod  veritas,  prout  sumitur 
tertio  modo  supra  assignato,  dicitur  ana¬ 
logice  de  Deo  et  creaturis.  Unde  oportet 
quod  secundum  suum  esse  sit  in  Deo  et 
in  creaturis,  secundum  rationem  majoris 
et  minoris  perfectionis  ;  ex  quo  sequitur, 
cum  non  possint  esse  secundum  unum 
esse  utrobique,  quod  sint  diversae  veri¬ 
tates.  —  1.  Sent.  dist.  19,  q.  5,  a.  2, 
ad  1. 

Ad  nonum  dicendum,  quod  intellectus 
divinus  est  mensura  prima  non  mensu¬ 
rata,  sicut  supra  (a.  3,  in  c.)  dictum  est  ; 
res  autem  naturalis  est  mensura  secunda, 
mensurata  ;  intellectus  autem  noster  est 
mensuratus  et  non  mensurans  respectu 
rerum  naturalium.  Dico  igitur  quod  pri¬ 
ma  mensura  veritatis  est  una  tantum  ; 
sed  mensuree  secundae,  scilicet  ipsae  res, 
sunt  plures  ;  unde  sunt  plures  veritates. 
Et  si  non  esset  nisi  una  mensura  verita¬ 
tis,  adhuc  non  sequeretur  quod  esset  una 


tantum  veritas  :  quia  veritas  non  est 
mensura,  sed  commensuratio  vel  adae* 
quatio  ;  et  respectu  unius  mensurae  pos¬ 
sunt  esse  diversae  commensurationes  in 
diversis.  Unde  non  est  simile  de  tempore, 
quia  tempus  est  ipsa  mensura.  —  Ibid. 
ad  2. 

Ad  decimum  dicendum,  quod  exemplar 
rerum  est  in  Deo  dupliciter  :  vel  quantum 
ad  id  quod  est  in  intellectu  suo  :  et  sic  se¬ 
cundum  ideas  est  exemplar  intellectus 
divinus  omnium  quae  ab  ipso  sunt,  sicut 
intellectus  artificis  per  formam  artis  om¬ 
nium  artificiatorum ;  —  vel  quantum  ad 
id  quod  est  in  natura  sua,  sicut  ratione 
suae  bonitatis  qua  bonus  est,  est  exem¬ 
plar  omnis  bonitatis  ;  et  similiter  est  de 
veritate.  Unde  patet  quod  non  eodem 
modo  Deus  est  exemplar  coloris  et  veri¬ 
tatis,  et  ideo  objectio  non  procedit.  — 
Ibid.  ad  4. 

Ad  primum  eorum,  quae  in  contrarium 
objiciuntur,  dicendum  est,  quod  simili¬ 
tudo  proprie  invenitur  in  utroque  simi¬ 
lium  ;  veritas  autem,  cum  sit  quaedam 
convenientia  intellectus  et  rei,  non  pro¬ 
prie  invenitur  in  utroque,  sed  in  intel¬ 
lectu  ;  unde,  cum  sit  unus  intellectus, 
scilicet  divinus,  secundum  cujus  confor- 
mitatera  omnia  vera  dicuntur,  oportet 
omnia  esse  vera  secundum  unam  verita¬ 
tem,  quamvis  in  pluribus  similibus  sint 
plures  diversae  similitudines.  —  de  Verit. 
q.  1,  a.  4,  ad  1  Sed  contra. 

Ad  secundum  dicendum,  quod  quamvis 
lumen  intelhgibile  exempletur  a  lumine 
divino,  tamen  lumen  proprie  dicitur  etiam 
de  intelligibilibus  luminibus  creatis  ;  non 
autem  veritas  proprie  dicitur  de  rebus 
proprie  exemplatis  ab  intellectu  divino  ; 
et  ideo  non  dicimus  unum  lumen,  sicut 
dicimus  unam  veritatem,  —  Ibid.  ad  2 
Sed  contra. 

Et  similiter  est  dicendum  ad  tertiumdo 
coloribus,  quia  colores  proprie  visibiles 
dicuntur,  quamvis  non  videantur  nisi  per 
lucem.  Et  similiter  dicendum  ad  quartum 
de  potentia,  et  ad  (piintum  de  entitate.  — 
Ibid.  ad  3,  4,  S  Sed  contra. 

Ad  sextum,  dicendum,  quod  quamvis 
res  exemplentur  difformiter  a  veritate  di¬ 
vina,  non  tamen  propter  hoc  excluditur 
quin  res  una  veritate  sint  verse,  et  non 
pluribus,  proprie  loquendo  :  quia  id  quod 
diversimode  recipitur  in  rebus  exempla¬ 
tis,  non  proprie  dicitur  veritas,  sicut  pro¬ 
prie  dicilur  veritas  in  exemplari.  — Ibid. 
ad  6  Sed  contra. 

Ad  septimum  dicendum,  quod  quamvis 
ea  quse  sunt  diversa  specie  ex  parte  re¬ 
rum,  una  adseqiiatione  non  adaequentur 
divino  intellectui ;  intellectus  tamen  divi¬ 
nus,  cui  omnia  adaequantur,  est  unus ;  et 
ex  parte  ejus  est  una  adaequatio  ad  res 
omnes,  quamvis  non  omnia  sibi  eodem 
modo  adaequentur ;  et  ideo  modo  praedicto 
omnium  rerum  veritas  est  una.  —  Ibid. 
ad  7  Sed  contra. 

Ad  octavum,  dicendum,  quod  Augusti¬ 
nus  loquitur  de  veritate  exemplata  ab 
ipsa  mente  divina  in  mente  nostra,  sicut 
similitudo  faciei  resultat  in  speculo;  et 
hujusmodi  veritates  resultantes  in  anima- 
bus  nostris  a  prima  veritate  sunt  multae, 
ut  dictum  est.  Vel  dicendum,  quod  veritas 
prima  est  quodammodo  de  genere  animae, 
largo  modo  accipiendo  genus,  secundum 
quod  omnia  intelligibilia  vel  incorporalia 
unius  generis  esse  dicuntur,  per  modum 
quo  dicitur  Act.  17,  28  :  «  Ipsius  enim  et 
nos  gemis  sumus. »  —  Ibid.  ad  8  Sed  com 
tra. 

Ad  nonum  dicendum,  quod  quamvis 
malum  non  sit  bonum,  nec  sit  a  Deo,  nihi¬ 
lominus  intelligere  malum  bonum  est,  et 
a  Deo  est  ;  et  ideo  veritas,  quae  consistit 
in  coramensuratione  intellectus  ad  priva¬ 
tionem  existentem  extra  animam,  bona 
est,  et  a  Deo.  —  1.  Sent.  dist.  19,  q.  5, 
a.  2,  ad  5. 

Ad  decimum  dicendum,  quod  una  est 
primordialis  veritas  quae  est  in  intellectu 
divino,  ut  jam  saepe  dictum  est.  Sicut  au¬ 
tem  ab  una  facie  hominis  diversae  simili¬ 
tudines  resultant  in  diversis  speculis,  et 
in  uno  similiter  speculo  fracto  ;  ita  in 
diversis  animabus  ab  una  veritate  divina 
diversae  veritates  resultant.  Et  similiter 


in  una  anima,  quia  non  attingit  ad  sim¬ 
plicitatem  divinam,  sed  est  composita  ex 
quo  est  et  quod  est,  apparent  ab  illa  una 
veritate  qua  anima  illustratur  diversae 
veritates.  —  Expos.  in  Psalmum  11  {aiite 
med.)  ;  de  Verit.  q.  1,  a.  4,  in  c.  ;  la,  q. 
16,  a.  6,  in  c. 

ARTICULUS  VI 

UTRUM  SINT  PLURES  VERITATES  /ETERN/E. 

Videtur  quod  sint  plures  veritates  aeter¬ 
nae. 

1.  Augustinus  enim  {de  Immortal.  Ani¬ 
mae  c.  2;  —  Migne  t.  32,  coi.  1022)  pro¬ 
bat,  animam  esse  immortalem,  per  hoc 
quod  est  subjectum  veritatis,  quae  est 
aeterna.  Sed  constat  quod  veritas  quae  est 
in  intellectu  nostro,  non  est  veritas  divina 
per  essentiam ;  ergo  videtur  quod  plu¬ 
res  veritates  sint  aeternae.  —  Quod  autem 
veritas  sit  aeterna,  sic  probatur  :  Omne 
illud  ad  cujus  remotionem  sequitur  posi¬ 
tio  ejus,  est  aeternum  ;  sed  si  negatur  ve¬ 
ritas  esse,  ponitur  esse  :  ergo  veritas  est 
aeterna.  Probatio  mediae.  Si  veritas  non 
est,  veritatem  esse  est  falsum  ;  sed  si 
affirmatio  est  falsa,  negatio  est  vera  :  ergo 
veritatem  non  esse  erit  verum;  sed  non 
est  verum  nisi  in  aliqua  veritate  ;  ergo 
aliqua  veritas  est.  —  Hannibaldus  in  1. 
Sent.  dist.  19,  q.  2,  a.  2,  arg.  1  et  2;  S. 
Thomas  1.  SenUdist.  19,  q.  5,  a.  3, arg.  3. 

2.  Praeterea,  illud  quod  non  potest  in- 
telligi  non  esse,  est  aeternum,  quia  quid¬ 
quid  potest  non  esse,  potest  intelligi  non 
esse.  Sed  veritas  non  potest  intelligi  non 
esse  ;  quidquid  enim  intelligitur,  intelli* 
gitur  per  judicium  veritatis.  Ergo  videtur 
quod  veritas  quae  est  in  intellectu,  sit 
aeterna  et  immutabilis.  —  S.  Thom.  in  1. 
Sent.  1.  c.  arg.  4;  de  Verit.  q.  1,  a.  5, 
arg. 5;  Hannibaldus  inl.SenUl.  c.  arg.  3. 

3.  Praeterea,  idem  videtur  de  veritate 
enuntiationis.  Si  enim  veritas  enuntiatio¬ 
nis  mutetur  vel  destruatur,  vel  hoc  erit 
propter  destructionem  signi,  vel  propter 
destructionem  rei.  Sed  neutro  modo  de- 

struitur  vel  mutatur.  Ergo  veritas  enuntia¬ 
tionis  est  immutabilis  et  seterna.  —  Pro¬ 
batio  mediae.  Non  existente  signo,  rectum 
est  rem  signari.  Sed  veritas  est  rectitudo, 
et  veritas  signi  est  rectitudo  significatio- 
nis.  Ergo  si  non  sit  enuntiatio,  vel  quod¬ 
cunque  signum  veritatis,  adhuc  remane¬ 
bit  veritas  signi.  —  Similiter  probatur, 
quod  non  destruatur  ex  destructione  rei^ 
quia,  ut  dictum  est,  unumquodque  habet 
veritatem,  quando  implet  id  ad  quod  est 
ordinatum  in  mente  divina.  Sed  cessante 
cursu  Socratis,  adhuc  ista  enuntiatio  «So¬ 
crates  currit  d  facit  id  ad  quod  ordinata 
est  in  mente  divina,  quia  significat  So¬ 
cratem  currere.  Ergo  videtur  quod  de¬ 
structa  vel  mutata  re  non  mutatur  neque 
destruitur  veritas  signi.  —  S.  Thom.  in 
1.  Seni.  1.  c.  arg.  5  ;  Hannibaldus  1.  c. 
arg.  4. 

4.  Prmterea,  idem  videtur  de  veritate 
quse  est  in  re,  quia,  utdicit Augustinus  (in 
lib.  2.  Solii,,  c.  15,  n.  28; —  Migne  t.  32, 
coi.  898),  pereunte  re  vera  non  perit  ve¬ 
ritas.  Sed  veritas  rei  non  posset  destrui 
vel  mulari  nisi  per  mutationem  rei. 
Ergo  videtur  quod  nullo  modo  pereat.  — 

S.  Thom.  1.  c.  arg.  6;  Hannibaldus  1.  c. 
arg.  5. 

5.  Praeterea,  ad  veritatem  enuntiationis 
non  requiritur  quod  actu  enuntietur  ali¬ 
quid  ;  sed  sufficit  quod  sit  illud  de  quo 
potest  enuntiatio  formari.  Sed  antequam 
mundus  esset,  fuit  aliquid,  de  quo  potuit 
enuntiari  etiam  praeter  Deum.  Ergo  ante¬ 
quam  mundus  fieret,  fuit  enunliabilium 
veritas.  Quidquid  autem  fuit  ante  mun¬ 
dum,  est  aeternum.  Ergo  eiiuntiabilium 
veritas  est  aeterna.  Et  sic  idem  quod  prius. 
—  Probatio  mediae.  Mundus  factus  est  de 
nihilo,  id  est  post  nihil.  Ergo  antequam 
mundus  esset,  erat  non  esse.  Sed  enun¬ 
tiatio  vera  non  solum  formalurde  eoquod 
est,  sed  etiam  de  eo  quod  non  est :  quia 
sicut  contingit  vere  enuntiari  quod  est, 
esse,  ita  contingit  vere  enuntiari  quod 
non  est,  non  esse>  ut  dicitur  ini.  Peri- 
herm.  c.  6  (9).  Ergo  antequam  mundus 
essetj  fuit  unde  vera  enuntiatio  formari 

potuit.  —  de  Verii.  q.  1j  a.  5,  arg.  9. 

6.  Praeterea,  omne  quod  scitur,  est 
verum  dum  scitur.  Sed  Deus  ab  aeterno 
scivit  omnia  enuntiabilia.  Ergo  omnium 
enunliabilium  est  veritas  ab  aeterno;  et 
ita  plures  veritates  sunt  aeternae.  —  Ibid. 
arg.  10. 

7.  Sed  dicendum,  quod  ex  hoc  non 
sequitur  quod  illa  sunt  vera  in  se  ipsis, 
sed  in  intellectu  divino.  —  Contra,  secun¬ 
dum  hoc  oportet  illa  esse  vera,  secun¬ 
dum  quod  sunt  scita.  Sed  ab  aeterno 
omnia  sunt  scita  a  Deo  non  solum  secun¬ 
dum  quod  sunt  in  mente  ejus,  sed  in 
propria  natura  existentia,  ita  quod  non 
aliter  cognoscat  res  postquam  factae  sunt, 
quam  ante  cognoverit.  Ergo  ab  aeterno 
fuerunt  plures  veritates  non  solum  in 
intellectu  divino,  sed  etiam  secundum 
se.  —  Ibid.  arg.  11. 

8.  Praeterea,  secundum  hoc  dicitur  ali¬ 
quid  esse  simpliciter,  secundum  quod  est 
in  sui  complemento ;  sed  ratio  veritatis 
completur  in  intellectu  :  si  ergo  in  intel¬ 
lectu  divino  fuerunt  ab  aeterno  plura 
vera  simpliciter,  concedendum  est  plu¬ 
res  aeternas  veritates  esse.  —  Ibid.  arg, 
12. 

9.  Praeterea,  universalia  sunt  perpetua 
et  incorruptibilia ;  sed  verum  est  maxime 
universale,  quia  convertitur  cum  ente  : 
ergo  veritas  est  perpetua  et  incorrupti¬ 
bilis.  —  Ibid.  arg.  14;  la,  q.  16,  a.  7, 
arg.  2. 

10.  Sed  dicendum,  quod  universale 
non  corrumpitur  per  se,  sed  per  acci¬ 
dens.  —  Contra,  magis  debet  denomi¬ 
nari  aliquid  per  id  quod  convenit  ei  per 
se,  quam  per  id  quod  convenit  ei  per 
accidens.  Si  igitur  veritas,  per  se  loquen¬ 
do,  est  perpetua  et  incorruptibilis,  non 
autem  corrumpitur  et  generatur  nisi  per 
accidens;  simpliciter  concedendum  est, 
quod  veritas  universaliter  dicta  sit  aeter¬ 
na.  —  Ibid.  arg.  13. 

Sed  contra  :  Sola  veritas  Dei  est  aeter¬ 
na,  ut  dicit  Augustinus ;  ergo  non  sunt 
plures  veritates  aeternae.  —  1.  Seni.  dist. 
19,  q.  5,  a.  3,  arg.  Sed  contra. 

Respondeo  dicendum,  quod,  sicut  supra 
(a.  4)  dictum  est,  veritas  adaequationem 
quandam  et  commensurationem  importat; 
unde  secundum  hoc  denominatur  aliquid 
verum,  sicut  et  denominatur  commensu- 
ratum.  Mensuratur  autem  corpus  men¬ 
sura  intrinseca,  sicut  linea  vel  superficie 
vel  profunditate  ;  et  mensura  extrin- 
seca,  sicut  locatum  loco,  et  motus  tem¬ 
pore,  et  pannus  ulna.  Unde  et  potest 
aliquid  denominari  verum  dupliciter  : 
uno  modo  a  veritate  inhaerente  ;  alio 
modo  ab  extrinseca  veritate  :  et  sic 
denominantur  omnes  res  verae  a  prima 
veritate;  et  quia  veritas  quae  est  in  in¬ 
tellectu  mensuratur  a  rebus  ipsis,  sequi¬ 
tur  quod  non  solum  veritas  rei,  sed  etiam 
veritas  intellectus  vel  enuntiationis,  quae 
intellectum  significat,  a  veritate  prima 
denominetur.  In  hac  autem  adaequatione 
vel  commensuralione  intellectus  ac  rei 
non  requiritur  quod  utrumque  extremo¬ 
rum  sit  in  actu.  Intellectus  enim  noster 
potest  nunc  adaequari  his  quae  in  futurum 
erunt,  nunc  autem  non  sunt;  alias  non 
esset  haec  vera  :  k  Antichristus  nasce¬ 
tur  ;  unde  haec  denominatur  vera  a 
veritate  quae  est  in  intellectu  tantum, 
etiam  quando  non  est  res  ipsa.  Similiter 
etiam  intellectus  divinus  adaequari  potuit 
ab  aeterno  his  quae  ab  aeterno  non  fue¬ 
runt,  sed  in  tempore  sunt  facta;  et  sic 
ea  quae  sunt  in  tempore,  denominari  pos¬ 
sunt  vera  ab  aeterno  a  veritate  aeterna. 
Si  autem  accipiamus  veritatem  pro  veri¬ 
tate  creatorum  verorum  eis  inhaerente, 
quam  invenimus  in  rebus  et  in  intellectu 
creato,  sic  veritas  non  est  aeterna,  nec 
reriim  nec  enuntiabilium  :  cum  ipsae  res 
vel  intellectus,  quibus  veritates  inhaerent, 
non  sint  ab  aeterno.  Si  autem  accipiatur 
veritas  verorum  creatorum,  qua  denomi¬ 
nantur  omnia  vera,  sicut  extrinseca  men¬ 
sura,  quae  est  veritas  prima ;  sic  omnium, 
et  rerum  et  enuntiabilium  et  intellec¬ 
tuum,  veritas  est  aeterna.  —  de  Verit.  q. 

I ,  a.  5,  c. 

Haec  autem  veritas  prima  non  potest 
esse  de  omnibus  nisi  una.  In  intellectu 

enim  nostro  non  diversificatur  veritos 
nisi  dupliciter  :  uno  modo  propter  diver¬ 
sitatem  cognitorum,  de  quibus  diversas 
habet  conceptiones,  quas  diversae  veri¬ 
tates  in  anima  consequuntur.  Alio  modo 
ex  diverso  modo  intelligendi  :  cursus 
enim  Socratis  est  res  una;  sed  anima 
quae  componendo  et  dividendo  cointelli- 
git  tempus,  ut  dicitur  in  Z.  de  Anima 
[lext.  22  sq. ;  c.  fi),  diversimode  intelligit 
cursum  Socratis  ut  praesentem,  praete¬ 
ritum  et  futurum  ;  et  secundum  hoc 
diversas  conceptiones  format,  in  quibus 
diversae  veritates  inveniuntur.  Neuter 
autem  horum  modorum  diversitatis  inve¬ 
niri  potest  in  divina  cognitione.  Non 
enim  de  diversis  rebus  diversas  cogni¬ 
tiones  habet,  sed  una  cognitione  cogno¬ 
scit  omnia  :  quia  per  unum,  scilicet  per 
essentiam  suam,  cognoscit,  non  singulis 
suam  cognitionem  immittens,  ut  dicit 
Dionysius  {de  Div.  Nom.  c.  7,  §  2  ;  — 
Migne  PP.  Gr.  t.  3,  coi.  870).  Similiter 
ejus  cognitio  non  concernit  aliquod  tem¬ 
pus,  cum  aeternitate  mensuretur,  quae 
abstrahit  ab  omni  tempore,  omne  tempus 
continens.  Unde  relinquitur  quod  non 
sunt  plures  veritates  ab  aeterno,  sed  una 
tantum.  —  Ibid. 

Cf.  1.  Sent.  dist.  19,  q.  5,  a.  3,  c. ; 
Hannibaldus  in  1.  Sent.  dist.  19,  q.  2, 
a.  2,  c. ;  la,  q.  16,  a.  7,  c. ;  supra  in 
Logica  q.  19,  a.  'li,  c. 

Ad  primum  ergo  dicendum,  quod 
quamvis  veritas  cujus  anima  est  subjec¬ 
tum,  non  sit  ipsa  divina  veritas,  est 
tamen  quaedam  ejus  similitudo  immate¬ 
rialis;  et  ex  hoc  anima,  quae  est  ejus  sub¬ 
jectum,  est  immaterialis  et  incorruptibi¬ 
lis.  —  Ad  probationem  autem,  qua  pro¬ 
batur  esse  veritatem  aeternam,  dicendum, 
quod  si  affirmatio  estfalsa,  negatio  erit  ve¬ 
ra,  supposito  quod  sit  affirmatio  et  negatio; 
sed  ab  aeterno  affirmatio  et  negatio  non 
fuerunt  nisi  in  intellectu  divino  ;  unde 
sola  veritas  intellectus  divini  aeterna  est. 
—  Hannibaldus  in  1.  Seni.  dist.  19,  q. 
2,  a.  2,  arg.  1  et  2. 

Ad  secundum  dicendum,  quod  aliquid 

non  posse  intelligi  non  esse,  contingit 
dupliciter  ;  vel  ex  parte  ipsius  intellecti, 
vel  ex  parte  intelligentis.  Ex  parte  intel¬ 
lecti,  sicut  illud  quod  de  ratione  sua  habet 
esse,  sicut  est  Deus,-,  cujus  esse  est  sua 
quidditas,  per  quam  intelligitur.  Ex  parte 
intelligentis,  sicut  non  potest  intelligi 
res  sine  actu  intelligendi ;  unde  si  actus 
intelligendi  non  esset,  nihil  posset  intel¬ 
ligi  ;  unde  non  potest  intelligi  actus  intel¬ 
ligendi  non  esse.  —  Utroque  modo  veritas 
non  potest  intelligi  non  esse,  quia  verum 
habet  in  ratione  sua  esse,  secundum 
quod  fundatur  in  re,  et  habet  in  ratione 
sua  actum  intellectus,  secundum  quod 
completur  in  anima.  Tamen  ex  hoc  non 
sequitur  quod  sit  seterna  nisi  sub  hac 
conditione,  si  ab  aeterno  fuisset  intelli- 
gere.  Quamvis  enim  non  possit  intelligi 
de  veritate  non  esse,  ita  scilicet  quod 
apprehendatur  intentio  veritatis,  et  non 
apprehendatur  esse;  tamen  possibile  est 
nec  istum  intellectum  esse,  nec  illud  esse 
in  quo  veritas  fundatur,  sicut  aliquando 
fuit ;  sed  illa  veritas  sola  est  aeterna 
quae  fundatur  in  esse  aeterno  et  intellectu 
aeterno.  —  1.  Sent.  dist.  19,  q.  5,  a.  3, 
ad  4;  cf.  supra  in  Logica  q.  19.  a.  4,  ad 
5. —  Sic  ergo  bi^eviter  est  dicendum,  quod 
per  hunc  modum  possibile  est  intelligere 
veritatem  non  esse,  per  quem  possibile  est 
intelligere  intelligentiam  non  esse.  Quod 
quidem  habet  impossibilitatem  ex  parte 
intelligentis,  et  non  ex  parte  rei  intellec¬ 
tae.  Si  enim  intellectus  non  esset,  nihil 
posset  intelligere ;  tamen  non  esse  intel¬ 
lectum,  est  quoddam  de  se  intelligibile, 
si  esset  qui  intelligeret.  —  Hannibaldus 
in  1.  Sent.  1.  c.  ad  3. 

Ad  tertium  dicendum,  quod  illa  recti¬ 
tudo  nihil  est  quam  significabilitas  rei ; 
unde  hic  non  ponit  veritatem  signi  in 
actu,  sed  tantum  in  potentia.  Similiter 
cum  objicitur  «  implet  illud  ad  quod 
ordinata  est  in  mente  divina  »,  dicen¬ 
dum,  quod  enuntiatio  dupliciter  potest 
considerari  :  vel  ut  res  quaedam;  et  sic 
est  ipsa  veritas  rei,  sicut  in  qualibet  re, 
quando  implet  id  ad  quod  ordinata  est 


in  mente  divina ;  et  talis  veritas  manet 
in  ipsa  etiam  re  mutata;  vel  ut  signum 
talis  rei;  et  sic  veritas  ejus  est  per  adae- 
quationem  ad  rem  illam ;  et  ideo  mutata 
re  tollitur  adaequatio  signi  ad  signatum, 
sine  aliqua  mutatione  ipsius  signi,  sicut 
in  relationibus  contingit ;  unde  veritas 
enuntiationis  non  manet.  —  Hannibaldus 
in  1.  Sent.  1.  c.  ad  4 ;  S.  Thomas  in  1. 
Sent.  1.  c.  ad  5. 

Ad  quartum  dicendum,  quod  pereunte 
re  vera,  perit  veritas  quantum  ad  illud 
esse,  quod  habet  in  re  illa.  Sed  tamen 
potest  remanere  intentio  veritatis  secun¬ 
dum  esse  quod  habet  in  alia  re,  vel 
secundum  esse  quod  habet  inanima.  Quee 
omnia  si  auterantur,  non  remanebit 
veritas  nisi  in  Deo.  Nec  ille  defectus 
accidit  veritati  per  se,  sed  per  accidens  : 
quia,  secundum  Philosophum (Prce(i^■cam. 
c.  6,  al.  3;  ed.  Bekker,  pag.  2,  b,  lin.  5 
et  6)  destructis  primis  substantiis  impos¬ 
sibile  est  aliquod  ceterorum  remanere, 
quamvis  universalia  sint  per  se  incor¬ 
ruptibilia.  —  S.  Thom.  1.  c.  ad  6  ;  Han¬ 
nibaldus  1.  c.  ad  3. 

Ad  quintum  dicendum,  quod  quamvis 
enuntiatio  vera  fiat  de  ente  et  non  ente, 
non  tamen  ens  et  non  ens  eodem  modo 
se  habent  ad  veritatem  {de  Veril.  q.  1,  a. 
5,  ad  9),  quia  non  eodem  modo  se  habent 
ad  intellectum.  Res  enim  ipsa  ex  specie 
quam  habet,  divino  intellectui  adaequatur, 
sicut  artificialis  (artificiatum)  arti ;  et  ex 
virtute  ejusdem  speciei  nata  est  sibi  in¬ 
tellectum  nostrum  adaequare,  in  quan¬ 
tum,  per  similitudinem  sui  receptam  in 
anima,  cognitionem  de  se  facit.  Sed  non 
ens  extra  animam  consideratum,  neque 
habet  aliquid  unde  intellectui  divino 
adaequetur,  neque  unde  cognitionem  sui 
faciat  in  intellectu  nostro.  Unde  quod 
intellectui  cuicunque  aequetur,  non  est 
ex  se  ipso  non  ente,  sed  ex  ipso  intel¬ 
lectu,  qui  rationem  non  entis  accipit  in 
se  ipso.  Res  autem,  quae  est  aliquid 
positivum  extra  animam,  habet  aliquid 
in  se  unde  vera  dici  possit.  Non  autem  ita 
est  de  non  esse  rei,  sed  quidquid  ei  attri- 

buitur,  est  ex  parte  intellectus.  Cum 
dicitur  ergo,  quod  vere  dicitur  «  non  esse 
quod  non  est »,  puta  quod  sic  «veritatem 
non  esse,  est  verum  d,  cum  veritas,  quae 
hic  significatur,  sit  de  non  ente,  nihil 
habet  nisi  in  intellectu.  Unde  ad  destruc¬ 
tionem  veritatis  quae  est  in  re,  aut  cujus- 
libet  alterius,  non  sequitur  nisi  esse  veri¬ 
tatis  quae  est  in  intellectu.  Et  ita  patet 
quod  ex  hoc  non  potest  concludi  nisi 
quod  veritas  quae  est  in  intellectu  est 
aeterna;  et  oportet  utique  quod  sit  in 
intellectu  aeterno ;  et  haec  est  prima  veri¬ 
tas.  —  de  Verit.  q.  1,  a.  5,  ad  9  et  2, 

Ad  sextum  dicendum,  quod  ab  aeterno 
scivit  Deus  plura  enuntiabilia ;  sed  tamen 
illa  plura  scivit  una  cognitione.  Unde  ab 
aeterno  non  fuit  nisi  una  veritas,  per 
quam  divina  cognitio  vera  fuit  de  rebus 
pluribus  futuris  in  tempore.  —  Ibid.  ad 
10. 

Ad  septimum  dicendum,  quod,  sicut  ex 
praedictis  (in  c.)  patet,  intellectus  non 
solum  adaequatur  his  quae  sunt  actu,  sed 
etiam  his  quae  actu  non  sunt;  praecipue 
intellectus  divinus,  cui  idem  est  praete¬ 
ritum  et  futurum.  Unde  quamvis  res 
non  fuerint  ab  aeterno  in  propria  natura, 
intellectus  tamen  divinus  fuit  adaequa¬ 
tus  rebus  in  propria  natura  futuris  in 
tempore  ;  et  ideo  veram  cognitionem 
habuit  ab  aeterno  de  rebus  eliam  in 
propria  natura,  quamvis  rerum  veri¬ 
tates  ab  aeterno  non  fuerint.  —  Ibid.  ad 
11. 

Ad  ocimum  dicendum,  quod  quamvis 
ratio  veritatis  compleatur  in  intellectu, 
non  tamen  ratio  rei  in  intellectu  comple¬ 
tur.  Unde  quamvis  concedatur  simplici¬ 
ter,  quod  veritas  rerum  omnium  fuit  ab 
aeterno,  per  hoc  quod  fuit  in  intellectu 
divino;  non  tamen  potest  concedi  sim¬ 
pliciter,  quod  res  vere  fuerint  ab  aeterno, 
propter  hoc  quod  fuerunt  in  intellectu 
divino.  —  Ibid.  ad  12. 

Ad  nonum  dicendum,  quod  hoc  quod 
dicitur  <r  universale  perpetuum  esse  et 
incorruptibile  »  Avicenna  dupliciter  ex¬ 
ponit  :  uno  modo,  ut  dicatur  esse  per¬ 


petuum  et  incorruptibile  ratione  particu¬ 
larium  quae  nunquam  inceperunt,  nec 
deficient,  secundum  tenentes  aeternita¬ 
tem  mundi ;  generatio  enim  ad  hoc  est, 
secundum  Philosophum,  ut  salvetur  per¬ 
petuum  esse  in  specie,  quod  in  individuo 
salvari  non  potest.  Alio  modo,  ut  dicatur 
perpetuum  esse,  quia  non  corrumpitur 
per  se,  sed  per  accidens  ad  corruptionem 
individui.  —  Ibid.  ad  14. 

Ad  decimum  dicendum,  quod  aliquid 
attribuitur  alicui  per  se  dupliciter  :  uno 
modo  positive,  sicut  igni  attribuitur  ferri 
sursum ;  et  a  tali  per  se  magis  denomi¬ 
natur  aliquid,  quam  ab  illo  quod  est  per 
accidens ;  magis  enim  dicimus  ignem 
sursum  ferri,  et  esse  eorum  quae  sursum 
feruntur,  quam  eorum  quae  deorsum ; 
quamvis  ignis  per  accidens  aliquanto 
feratur  deorsum,  ut  patet  in  ferro  ignito. 
Quandoque  attribuitur  per  se  ratione 
remotionis,  per  hoc  scilicet  quod  remo¬ 
ventur  ab  eo  illa,  quae  nata  sunt  contra¬ 
riam  dispositionem  inducere.  Unde  si 
per  accidens  aliquid  eorum  adveniat, 
illa  dispositio  contraria  simpliciter  enun¬ 
tiabitur  :  sicut  unitas  per  se  attribuitur 
materiae  primae,  non  per  positionem  ali- 
cujus  formae  unitatis,  sed  per  remotio¬ 
nem  formarum  diversificanlium.  Unde 
quando  adveniunt  formae  distinguentes 
materiam,  magis  simpliciter  dicimus  esse 
plures  materias  quam  unam.  Et  sic  est 
in  proposito  ;  non  enim  dicitur  univer¬ 
sale  incorruptibile,  quasi  habeat  ali¬ 
quam  formam  incorruptionis ;  sed  quia 
non  conveniunt  ei  secundum  se  disposi¬ 
tiones  materiales,  quae  sunt  causae  cor¬ 
ruptionis  in  individuis;  unde  universale 
in  rebus  existens  simpliciter  dicitur  cor¬ 
rumpi  in  hoc  et  in  illo.  —  Ibid.  ad  15. 

ARTICULUS  VII 

UTRUM  VERITAS  CREATA  SIT  IMMUTABILIS. 

Videtur  quod  veritas  creata  sit  immu¬ 
tabilis. 

1.  Anselmus  enim  in  lib.  de  Veritate 

(c.  13,  al.  14  ;  — Migne  t.  158,  coi.  485) 
dicit ;  «  Video  hac  ratione  probari  veri¬ 
tatem  immobilem  permanere.  »  Prae¬ 
missa  autem  ratio  fuit  de  veritate  signi¬ 
ficationis,  ut  ex  praemissis  (supra,  a.  5) 
apparet  :  ergo  veritas  enuntiabilium  est 
immutabilis,  et  eadem  ratione  veritas 
rei.  —  de  Vcrit.  q.  1,  a.  6,  arg.  1. 

2.  Praeterea,  si  veritas  enuntiationis 
mutatur,  maxime  mutatur  ad  mutationem 
rei.  Sed  re  mutata,  veritas  propositionis 
manet.  Ergo  veritas  enuntiationis  est 
immutabilis.  Probatio  mediae.  Veritas, 
secundum  Anselmum  [de  Verit,  c.  7  ;  — 
Migne  coi.  475),  est  rectitudo  quaedam, 
in  quantum  implet  hoc,  quod  accepit 
in  mente  divina.  Sed  haec  propositio  : 
Socrates  sedet,  accepit  in  mente  divina 
ut  significet  sessionem  Socratis,  quam 
significat  etiam  Socrate  non  sedente. 
Ergo  etiam  Socrate  non  sedente  manet 
in  ea  veritas ;  et  ita  veritas  praedictae 
propositionis  non  mutatur,  etiamsi  res 
mutetur. —  Ibid.  arg.  2;  la,  q.  16,  a.  8, 
arg.  3. 

3.  Praeterea,  si  veritas  mutatur,  hoc 
non  potest  esse  nisi  mutatis  his  in  qui¬ 
bus  veritas  inest,  sicut  nec  alic|uae  formae 
mutari  dicuntur  nisi  suis  subjectis  muta¬ 
tis.  Sed  veritas  non  mutatur  ad  muta¬ 
tionem  verorum,  quia  destructis  veris 
adhuc  remanet  veritas,  ut  Augustinus  et 
Anselmus  probant.  Ergo  veritas  est  om¬ 
nino  immutabilis.  —  de  Verit,  1.  c. 
arg.  3. 

4.  Praeterea,  veritas  rei  est  causa 
veritatis  propositionis ;  ex  eo  enim  quod 
res  est  vel  non  est,  dicitur  oratio  vera 
vel  falsa.  Sed  veritas  rei  est  immuta¬ 
bilis.  Ergo  et  veritas  propositionis.  Pro¬ 
batio  mediae.  Anselmus  in  ]ih.  de  Ventate 
(1.  c.  in  arg.  1)  probat  veritatem  enun¬ 
tiationis  immobilem  permanere,  secun¬ 
dum  quod  implet  illud  quod  accipit  in 
mente  divina.  Sed  singulariter  quaelibet 
res  implet  illud  quod  accepit  in  mente 
divina  ut  haberet.  Ergo  cujuslibet  rei 
veritas  est  immutabilis.  —  Ibid.  arg.  4. 

5.  Praeterea,  illud  quod  manet  omni 


METAPHYSIGA 

mutatione  facta,  nunquam  mutatur  ;  in 
alteratione  enim  colorum  non  dicimus 
superficiem  mutari,  quia  manet  qualibet 
mutatione  colorum  facta.  Sed  veritas 
manet  in  re,  qualibet  mutatione  rei  facta, 
quia  ens  et  verum  convertuntur  {de 
Verit.  1.  c.  arg.  5);  et  etiam  post  quam¬ 
libet  mutationem  verum  est  dicere  esse 
vel  non  esse(la,].c.  arg.  2).  Ergo  veritas 
est  immutabilis. 

6.  Praeterea,  ubi  est  eadem  causa,  et 
effectus  idem.  Sed  eadem  res  est  causa 
veritatis  harum  trium  propositionum. 
«  Socrates  sedet  j>,  «  Socrates  sedebit  », 
((  Socrates  sedit  »,  scilicet  Socratis  ses¬ 
sio.  Ergo  eadem  est  veritas.  Sed  si  unum 
trium  praedictorum  est  verum,  oportet 
similiter  alterum  duorum  semper  esse 
verum  ;  si  enim  aliquando  est  verum 
«  Socrates  sedet  »,  semper  fuit  verum, 
et  erit  verum  «  Socrates  sedit  »,  «  Socra¬ 
tes  sedebit  ».  Ergo  veritas  una  trium 
propositionum  semper  uno  modo  se 
habet;  et  ita  est  immutabilis;  et  eadem 
ratione  quaelibet  alia  veritas.  —  de  Verit. 
1.  c.  arg.  6  ;  la,  1.  c.  arg.  4. 

Sed  contra:  Mutatis  causis  mutantur 
effectus;  sed  res,  quaesunt  causa  verita¬ 
tis  propositionis,  mutantur  ;  ergo  et  veri¬ 
tas  propositionum  mutatur.  —  de  Verit. 
1.  c.  arg.  Sed  contra). 

Respondeo  dicendum,  quod  aliquid 
dicitur  mulari  dupliciter  :  uno  modo, 
quia  est  subjectum  mutationis,  sicut 
dicimus  corpus  esso  mutabile ;  et  sic 
nulla  forma  est  mutabilis;  et  sic  dicitur, 
quod  forma  est  invariabili  essentia  con¬ 
sistens;  unde,  cum  veritas  significatur 
per  modum  formae,  praesens  quaestio  non 
est,  an  veritas  sit  immutabilis  hoc  modo. 
Alio  modo  dicitur  aliquid  mutari,  quia 
secundum  ipsum  fit  mutatio  :  sicut  dicimus 
albedinem  mutari,  quia  secundum  ipsum 
corpus  alteratur  ;  et  sic  quaeritur  de  veri¬ 
tate  an  sit  mutabilis.  —  de  Verit.  q.  1,  a. 
6,  c. 

Ad  cujus  evidentiam  sciendum  est, 
quod  illud,  secundum  quod  est  mutatio, 
quandoque  quidem  mutari  dicitur,  quan- 

doque  autem  uon.  Quando  enim  est 
inhmrens  ei,  quod  mutatur  secundum 
ipsum,  tunc  et  ipsum  mutari  dicitur  :  sicut 
albedo  vel  quantitas  mutari  dicuntur, 
quando  aliquid  secundum  ipsa  mutatur, 
eo  quod  ipsamet  secundum  hanc  mutatio¬ 
nem  succedunt  sibi  invicem  in  subjecto. 
Quando  autem  illud,  secundum  quod  ali¬ 
quid  mutari  dicitur,  est  extrinsecum, 
tunc  in  illa  mutatione  non  mutatur,  sed 
immobile  perseverat  :  sicut  locus  non 
dicitur  moveri,  quando  aliquid  secundum 
locum  movetur.  Unde  et  in  4.  Phys.  {text. 
36 ;  c.  4)  dicitur,  quod  locus  est  immu¬ 
tabilis  terminus  continentis  :  eo  quod 
per  localem  motum  non  dicitur  esse  suc¬ 
cessio  locorum  in  uno  locato,  sed  magis 
successio  locatorum  in  uno  loco.  Sed 
formarum  inhaerentium,  quae  mulari 
dicuntur  ad  mutationem  subjecti,  duplex 
est  mutationis  modus  :  aliter  enim  dicun¬ 
tur  mulari  formae  generales,  et  aliter 
formae  speciales.  Forma  enim  specialis 
post  mutationem  non  remanet  eadem  nec 
secundum  esse  nec  secundum  rationem  : 
sicut  albedo,  facta  alleratione,  nullo 
modo  manet.  Sed  forma  generalis,  facta 
mutatione,  remanet  eadem  secundum 
rationem,  sed  non  secundum  esse  ;  sicut 
facta  mutatione  de  albo  in  nigrum,  manet 
idem  color  secundum  communem  ratio¬ 
nem  coloris,  sed  non  eadem  coloris  spe¬ 
cies.  Dictum  est  autem  superius  (art. 
praeced.,  in  c.),  quod  aliquid  denomina¬ 
tur  verum  veritate  prima  quasi  mensura 
extrinseca,  sed  veritate  inhaerente  quasi 
mensura  intiinseca.  Unde  res  creatae  va¬ 
riantur  quidem  in  participatione  veritatis 
primae  ;  ipsa  autem  veritas  prima,  secun¬ 
dum  quam  dicuntur  vera,  nullo  modo 
mutatur.  Et  hoc  est  quod  Augustinus 
dicit  lib.  2.  de  Libero  Arbitrio  (c.  8, 
n.  20; — Migne  t.  32,  coi.  1251):  Mentes 
nostrae  aliquando  plus,  aliquando  minus 
vident  de  ipsa  veritate,  sed  ipsa  in  se  ma¬ 
nens  nec  proficit  nec  deficit.  Si  autem  ac¬ 
cipiamus  veritatem  inhaerentem  rebus,  sic 
veritas  mutari  dicitur,  secundum  quod 
aliqua  secundum  veritatem  mutantur. 


Unde  et  prius  (a.  3)  diclum  est,  quod 
veritas  in  creaturis  invenitur  in  duobus, 
in  rebus  ipsis,  et  in  intellectu.  Veritas 
enim  actionis  sub  veritate  rei  comprehen¬ 
ditur,  ut  veritas  enuntiationis  sub  veri¬ 
tate  intellectus  quam  significat.  — Ibid. 

Res  autem  dicitur  vera  per  compara¬ 
tionem  ad  intellectum  divinum  et  huma¬ 
num.  Si  ergo  accipiatur  veritas  rei  secun¬ 
dum  ordinem  ad  intellectum  divinum 
tunc  quidem  mutatur  veritas  rei  mutabi¬ 
lis  in  aliam  ver  itatem,  non  in  falsitatem. 
Veritas  enim  est  forma  maxime  genera¬ 
lis,  cum  verum  et  ens  convertantur. 
Unde  sicut,  facta  qualibet  mutatione,  res 
remanet  ens,  quamvis  secundum  aliam 
formam,  per  quam  habet  esse ;  ita  sem- 
per  remanet  vera,  sed  alia  veritate  : 
quia  quamcunque  formam,  vel  etiam  pri¬ 
vationem,  per  mutationem  acquirat, 
secundum  eam  divino  intellectui  confor¬ 
matur,  qui  eam  ita  cognoscit  ut  est 
secundum  quamcunque  dispo.'^itionem. 
Si  autem  confiderelur  veritas  rei  in  ordi¬ 
ne  ad  intellectum  humanum,  vel  e  con¬ 
verso;  tunc  quandoque  fit  mutatio  de 
veritate  in  falsitatem,  quandoque  autem 
de  una  veritate  in  aliam.  Cum  enim  veri¬ 
tas  sit  adaequalio  rei  et  intellectus,  ab 
aequalibus  autem  si  aequalia  tollantur, 
adhuc  aequalia  remanent,  quamvis  non 
eadem  quantitate ;  oportet  quod  quando 
similiter  mutatur  intellectus  et  res,  rema¬ 
neat  quidem  veritas,  sed  alia  :  sicut  si 
Socrate  sedente  inlelligatur  Socratem 
sedere,  et  eo  postmodum  non  sedente 
inlelligatur  non  sedere.  Sed  quia  ab  uno 
aequalium  si  aliquid  tollatur,  et  nihil  a 
reliquo,  vel  si  ab  utroque  inaequalia  tol¬ 
lantur,  necesse  est  inaequalitatem  prove¬ 
nire,  quae  se  habet  ad  falsitatem  sicut 
aequalilas  ad  veritatem  ;  inde  est  quod 
si  intellectu  vero  existente  mutetur  res 
non  mutato  intellectu,  vel  e  converso, 
aut  utrumque  mutetur,  sed  non  similiter, 
provenit  falsitas;  et  sic  erit  mutatio  de 
veritate  in  falsitatem  :  sicut  si  Socrate 
existente  albo,  inlelligatur  albus  esse, 
verus  est  intellectus;  si  autem  postea 

intelligiteuni  nigrum,  Socrate  albo  rema¬ 
nente,  vel  e  converso,  Socrate  mutato  in 
nigredinem  adhuc  albus  intelligatur,  vel 
eo  mutato  in  pallorem,  intelligatur  esse 
rubeus,  erit  falsitas  in  intellectu.  Et  sic 
patet  qualiter  veritas  mutatur,  et  quali¬ 
ter  non  mutatur.  —  Ibid. ;  la,  q.  16,  a. 
8,  c. ;  1.  Sm/.  q.  5,  a.  3,  in  c. 

Ad  primum  ergo  dicendum,  quod 
Anselmus  loquitur  de  veritate,  prout 
secundum  eam  omnia  dicuntur  vera  tan- 
quam  mensura  extrinseca.  — de  Verit.  q. 
1,  a.  6,  ad  1. 

Ad  secundum  dicendum,  quod  quia 
intellectus  reflectitur  in  se  ipsum,  et  intel- 
ligit  se  sicut  et  alias  res,  ut  dicitur  3. 
de  Anima  {iext,  13  ;  c.  4) ;  ideo  quae  ad 
intellectum  pertinent,  secundum  quod  ad 
rationem  veritatis  spectant,  possunt  du¬ 
pliciter  considerari  :  tmo  modo  secundum 
quod  sunt  res  quaedam ;  et  sic  eodem 
modo  dicitur  de  eis  veritas,  sicut  de  aliis 
rebus  :  ut,  sicut  dicitur  res  vera,  quia 
implet  hoc  quod  accepit  in  mente  divina, 
retinendo  naturam  suam,  ita  enuntiatio 
vera  dicitur  retinendo  naturam  suam, 
quae  est  ei  dispensata  in  mente  divina; 
nec  potest  ab  ea  removeri  enuntiatione 
ipsa  manente.  A/m  modo  secundum  quod 
comparantur  ad  res  intellectas ;  et  sic 
dicitur  enuntiatio  vera,  quando  adaequa¬ 
tur  rei;  et  talis  veritas  rei  mutatur,  ut 
dictum  est  (in  c.).  —  Ibid.  ad  2.  —  Vel 
dic,  quod  propositio  non  solum  habet 
veritatem,  sicut  res  aliae  veritatem  habere 
dicuntur,  in  quantum  implent  id  quod 
de  eis  est  ordinatum  in  mente  divina ;  sed 
diciiur  habere  veritatem  quodam  specia¬ 
li  modo,  in  quantum  significat  verita¬ 
tem  intellectus  :  quae  quidem  consistit  in 
conformitate  intellectus  et  rei,  qua  qui¬ 
dem  subtracta  mutatur  veritas  opinionis, 
et  per  consequens  veritas  propositionis. 
Sic  igitur  haec  propositio  «  Socrates 
sedet  i  eo  sedente  vera  est,  et  veritate 
rei,  in  quantum  est  quaedam  vox  signi¬ 
ficativa,  et  veritate  significationis,  in 
quantum  significat  opinionem  veram  ; 
Socrate  vero  surgente  remanet  prima  veri- 

tas,  sed  mutatur  secunda.  —  la,  q.  16, 
a.  8,  arg.  3. 

Ad  tertium  dicendum,  quod  veritas 
quae  remanet  distructis  rebus  veris,  est 
veritas  prima,  quae  etiam  rebus  mutatis 
non  mutatur.  —  de  Verit.  1.  c.  ad  3. 

.Ad  quartum  dicendum,  quod  manente 
re,  non  potest  fieri  circa  eam  mutatio 
quantum  ad  ea  quae  sunt  sibi  essentialia  : 
sicut  enuntiationi  est  essentiale,  ut  si¬ 
gnificet  illud  ad  quod  significandum  est 
instituta.  Unde  non  sequitur  quod  veri¬ 
tas  rei  nullo  modo  sit  mutabilis,  sed  quod 
sit  immutabilis  quantum  ad  essentialia 
rei  manente  re.  In  quibus  autem  accidit 
mutatio  rei  per  corruptionem  quantum 
ad  accidentia,  mutatio  accidere  potest, 
etiam  manente  re  ;  et  ita  quantum  ad 
accidentalia  potest  fieri  mutatio  veritatis 
rei.  —  Ibid.  ad  4. 

Ad  quintum  dicendum,  quod  facta 
omni  mutatione,  manet  veritas,  sed  non 
eadem,  ut  ex  praedictis  (in  c.)  patet.  — 
Ibid.  ad  5 ;  la,  1.  c.  ad  2. 

Ad  sextum  dicendum,  quod  identitas 
veritatis  non  tantum  dependet  ex  identi¬ 
tate  rei,  sed  etiam  ex  identitate  intellec¬ 
tus  :  sicut  et  identitas  effectus  dependet 
ex  identitate  agentis  et  patientis.  Quam¬ 
vis  autem  sit  eadem  res,  quae  significa¬ 
tur  illis  tribus  propositionibus,  non 
tamen  est  idem  intellectus  earum  :  quia 
in  compositione  intellectus  ail jungitur 
tempus  ;  unde  secundum  variationem 
temporis  sunt  diversi  intellectus.  —  de 
Verit.  1.  c.  ad  6;  la,  1.  c.  ad  4. 

ARTICULUS  VIII 

UTRUM  OMNIS  VERITAS  SIT  A  PRIMA 
VERITATE. 

Videtur  quod  non  omnis  veritas  sit  a 
prima  veritate. 

1.  Istum  enim  furari  est  verum;  sed 
tamen  non  est  a  veritate  prima  :  ergo 
non  omnis  veritas  est  a  veritate  prima. 
—  de  Verit.  q.  1,  a.  8,  arg.  1. 

2.  Sed  dicetur,  quod  veritas  signi  vel 

intellectus,  secundum  quam  hoc  dicitur 
verum,  est  a  Deo,  non  autem  secundum 
quam  refertur  ad  rem.  Contra,  praeter 
veritatem  primam  non  solum  est  veritas 
signi  aut  intellectus,  sed  etiam  veritas 
rei.  Si  ergo  hoc  verum  non  sit  a  Deo 
secundum  quod  refertur  ad  rem,  haec 
veritas  rei  non  erit  a  Deo ;  et  sic  habe¬ 
tur  propositura,  quod  non  omnis  alia 
veritas  sit  a  prima  veritate.  —  Ibid.  arg. 
2. 

3.  Praeterea,  sequitur  «  iste  furatur; 
ergo  istum  furari  est  verum  »  :  ut  fiat 
descensus  a  veritate  propositionis  ad 
veritatem  dicti,  quae  exprimit  veritatem 
rei.  Ergo  veritas  praedicta  consistit  in 
hoc  quod  iste  actus  componitur  isti  sub¬ 
jecto.  Sed  veritas  dicti  non  esset  ex  com¬ 
positione  talis  actus  cum  subjecto,  nisi 
intelligatur  compositio  actus  sub  defor¬ 
mitate  existentis.  Ergo  veritas  rei  non 
solum  est  quantum  ad  ipsam  essentiam 
actus,  sed  quantum  ad  deformitatem.  Sed 
actus  sub  deformitate  consideratus  nullo 
modo  est  a  Deo.  Ergo  non  omnis  ver  itas 
rei  est  a  prima  veritate.  —  Ibid.  arg  3. 

4.  Praeterea,  Anselmus  (lib.  de  Verit. 
c.  8;  —  Migne  t.  158,  coi.  475-477)  dicit, 
quod  res  dicitur  vera  secundum  quod 
est  ut  debet  esse ;  et  inter  modos  quibus 
potest  dici  quod  debet  esse  res,  ponit 
unum  modum,  secundum  quem  dicitur, 
quod  res  esse  debet,  quia  Deo  permit¬ 
tente  accidit.  Sed  permissio  Dei  extendit 
se  etiam  ad  deformitatem  actus.  Ergo 
veritas  rei  ad  deformitatem  illam  pertin¬ 
git.  Sed  deformitas  illa  nullo  modo  est  a 
Deo.  Ergo  non  omnis  veritas  est  a  Deo. — 
Ibid.  arg.  4. 

5.  Sed  dicetur,  quod  sicut  deformitas, 
vel  privatio  quaelibet,  dicitur  ens  non 
simpliciter,  sed  secundum  quid ;  ita  et 
dicitur  habere  veritatem  non  simpliciter, 
sed  secundum  quid ;  et  talis  veritas 
secundum  quid  non  est  a  Deo.  Contra, 
verum  addit  supra  ens  ordinem  ad  intel¬ 
lectum;  sed  privatio  vel  deformitas, 
quamvis  in  se  non  sit  simpliciter  ens, 
tamen  simpliciter  est  apprehensa  per 


intellectum  ;  ergo  quamvis  non  habeat 
simpliciter  entitatcm,  habet  tamen  sim¬ 
pliciter  veritatem.  —  Ibid.  arg.  5. 

6.  Praeterea,  omne  secundum  quid  ad 
simpliciter  reducitur  :  sicut  hoc,  ^Ethio- 
pern  esso  album,  secundum  dentem,  re¬ 
ducitur  ad  hoc  quod  est  dentem  ^thio- 
pis  esse  album.  Si  ergo  aliqua  veritas 
secundum  quid,  non  est  a  Deo,  non 
omnis  simpliciter  veritas  erit  a  Deo.  — 
Ibid.  arg.  6. 

7.  Praeterea,  quod  non  est  causa  cau¬ 
sae,  non  est  causa  effectus.  Sed  Deus  non 
est  causa  deformitatis  peccati,  quia  non 
est  causa  defectus  in  libero  arbitrio,  ex 
quo  deformitas  peccati  accidit.  Sed  sicut 
esse  est  causa  veritatis  affirmativarum 
propositionum,  ita  non  esse  negativarum. 
Cum  ergo  Deus  non  sit  causa  ejus  quod 
est  non  esse,  ut  dicit  Augustinus  lib.  83 
Qucest.  (q.  21 ;  —  Migne  t.  40,  coi.  16), 
relinquitur  quod  Deus  non  sit  causa 
negativarum  propositionum.  — Ibid.  arg. 
7. 

8.  Prseterea,  Augustinus  dicit  in  lib. 
Solii.  (1.  2,  c.  5 ;  —  Migne  t.  32,  coi.  888), 
quod  verum  est  quod  ita  se  habet  ut 
videtur  ;  sed  malum  aliquod  ita  se  habet 
ut  videtur  :  ergo  aliquod  malum  est 
verum.  Sed  nullum  malum  est  a  Deo. 
Ergo  non  omne  verum  est  a  Deo.  — Ibid. 
arg.  8. 

9.  Sed  dicetur,  quod  malum  non  vide¬ 
tur  per  speciem  mali,  sed  per  speciem 
boni.  —  Contra,  species  boni  nunquam 
facit  apparere  nisi  bonum;  ergo  si  malum 
non  videtur  nisi  per  speciem  boni,  nun¬ 
quam  apparet  malum  nisi  bonum;  quod 
est  falsum.  —  Ibid.  arg.  9. 

Sed  contra  :  1.  Ratio  veritatis  comple¬ 
tur  in  intellectu ;  sed  omnis  intellectus 
est  a  Deo:  ergo  et  omnis  veritas.  — Ibid. 
arg'.  3  Sed  contra. 

2.  Praeterea,  sicut  unum  convertitur 
cum  ente,  ita  et  verum;  sed  sicut  a  pri¬ 
mo  ente  est  omne  ens,  ita  et  a  prima  uni¬ 
tate  est  omnis  unitas  :  ergo  etiam  a  prima 
veritate  est  omnis  veritas.  —  Ibid.  arg. 
5  Sed  contra. 

Respondeo  dicendum,  quod  in  rebus 
creatis  invenitur  veritas  in  rebus  et  in 
intellectu,  ut  ex  dictis  patet :  in  intellectu 
quidem,  secundum  quod  adaequatur  rebus 
quarum  cognitionem  habet  ;  in  rebus 
autem,  secundum  quod  imitantur  intel¬ 
lectum  divinum,  qui  est  earum  mensura, 
sicut  ars  est  mensura  omnium  artificia- 
torum ;  et  aliquo  modo  secundum  quod 
natae  sunt  facere  de  se  veram  apprehen¬ 
sionem  in  intellectu  humano,  qui  per  res 
mensuratur,  ut  dicitur  in  10.  Metapliys. 
{lext.  5;  1.  9,  c.  1).  Res  autem  existens 
extra  animam,  per  formam  suam  imita¬ 
tur  artem  divini  intellectus, et  per  eandem 
nata  est  facere  de  se  veram  apprehen¬ 
sionem  in  intellectu  humano,  per  quam 
etiam  formam  unaquaeque  res  esse  habet ; 
unde  veritas  rerum  existentium  includit 
in  sui  ratione  entitatem  earum,  et  super¬ 
addit  habitudinem  adaequationis  ad  intel¬ 
lectum  humanum  vel  divinum.  Sed  nega¬ 
tiones  vel  privationes  existentes  extra 
animam  non  habent  aliquam  formam, 
per  quam  vel  imitentur  exemplar  divinae 
artis,  vel  ingerant  sui  notitiam  in  intel¬ 
lectu  humano;  sed  quod  adaequantur  intel¬ 
lectui,  est  ex  parte  intellectus,  qui  earum 
rationes  apprehendit.  Sic  ergo  pa'et,  quod 
cum  dicitur  lapis  verus,  et  caecitas  vera, 
non  eodem  modo  veritas  se  habet  ad 
utrumque;  veritas  enim  de  lapide  dicta 
claudit  in  sui  ratione  entitatem  lapidis, 
et  superaddit  habitudinem  ad  intellec¬ 
tum,  quae  causatur  etiam  ex  parte  ipsius 
rei,  cum  habeat  aliquid  secundum  quod 
referri  possit;  sed  veritas  dicta  de  caeci¬ 
tate  non  includit  in  se  ipsa  privationem, 
quae  est  caecitas,  sed  solummodo  habitu¬ 
dinem  caecitatis  ad  intellectum  ;  quae 
etiam  non  habet  aliquid  ex  parte  ipsius 
caecitatis,  in  quo  sustentetur,  cum  caecitas 
non  adaequetur  intellectui  ex  parte  alicu- 
jus  quod  in  se  habet.  —  Patet  ergo  quod 
veritas  in  rebus  creatis  inventa,  nihil 
aliud  potest  comprehendere  quam  entita¬ 
tem  rei,  et  adaequatipnem  ad  intellectum, 
vel  intellectus  ad  res,  vel  privationes 
rerum.  Quod  lotum  est  a  Deo  :  quia  et 

ipsa  forma  rei,  per  quam  adaequatur,  a 
Deo  est,  et  ipsum  verum  sicut  bonum 
intellectus  :  sicut  dicitur  6.  Etii.  c.  6, 
quod  bonum  uniuscujusque  rei  consistit 
in  perfecta  operatione  ipsius ;  non  est  au¬ 
tem  perfecta  operatio  intellectus,  nisi 
secundum  quod  verum  cognoscit ;  unde  in 
hoc  consistit  ejus  bonum  in  quantum  hu¬ 
jusmodi  ;  unde  cum  omne  bonum  sit  a  Deo 
et  omnis  forma,  oportet  etiam  dicere, 
quod  omnis  veritas  sit  'a  Deo,  qui  est 
prima  veritas.  —  de  Veril.  q.  1,  a.  8,  c. 

Ad  primum  ergo  dicendum,  quod  cum 
sic  arguitur  :  «  omne  verum  est  a  Deo  ; 
istum  furari  est  verum  »,  incidit  fallacia 
accidentis,  ut  ex  jam  dictis  (in  c.)  patere 
potest.  Cum  enim  dicimus,  furari  est  ve¬ 
rum,  non  hoc  dicimus,  quasi  ipse  defec¬ 
tus  in  actu  furti  implicatus  includatur  in 
ratione  veritalis;  sed  verum  praedicat 
tantum  adaequationem  hujus  ad  intellec¬ 
tum.  Unde  non  debet  concludi,  istum  fu¬ 
rari  esse  a  Deo  ;  sed  quod  veritas  ejus  est 
a  Deo.  —  Ibid.  ad  1. 

Ad  secundum  dicendum,  quod  defor¬ 
mitates  et  alii  defectus  non  habent  veri¬ 
tatem  sicut  et  aliae  res,  ut  ex  praedictis 
(in  c.)  patet.  Et  ideo,  quamvis  veritas  de¬ 
fectuum  sit  a  Deo,  non  ex  hoc  conclu  !i 
potest,  quod  defectus  sint  a  Deo.  —  Ibid. 
ad  2. 

Ad  tertium  dicendum,  quod  secundum 
Philosophum  (6.  Metaphys.  text.  8;  1.  5, 
c.  3)  veritas  non  consistit  in  compositio¬ 
ne  quae  est  in  rebus,  sed  in  compositione 
quam  facit  anima ;  et  ideo  veritas  non 
consistit  in  hoc  quod  iste  actus  cum  de¬ 
formitate  sua  subjecto  inhaeret;  hoc  enim 
perlinet  ad  rationem  boni  et  mali ;  sed  in 
hoc  quod  actus  sic  inhaerens  subjecto  ap¬ 
prehensioni  animae  adaequatur.  —  Ibid. 
ad  3. 

Ad  quartum  dicendum,  quod  bonum, 
debitum,  rectum,  et  hujusmodi  omnia, 
alio  modo  se  habent  ad  permissionem  di¬ 
vinam  et  alio  modo  ad  alia  signa  divinae 
voluntatis.  In  aliis  enim  refertur  et  ad  id 
quod  cadit  sub  actu  voluntatis,  et  ad  ip¬ 
sum  voluntatis  actum  :  sicut  cum  Deus 

praecipit  honorem  parentum,  et  ipse  honor 
parentum  bonum  quoddam  est,  et  ipsum 
praecipere  bonum  quoddam  est.  Sed  in 
permissione  refertur  tantum  ad  actum 
permittentis,  et  non  ad  id  quod  sub  per¬ 
missione  cadit ;  undebonum  est  quod  Deus 
permittat  deformitatem  incidere ;  non  ta¬ 
men  sequitur  ex  hoc,  quod  ipsa  deformi¬ 
tas  aiiam  (aliquam)  rectitudinem  habeat. 
—  Ibid.  ad  4. 

Et  per  hoc  patet  solutio  ad  quintum. 

Ad  sextum  dicendum,  quod  veritas  se¬ 
cundum  quod  competit  negationibus  et 
defectibus,  reducitur  ad  veritatem  sim¬ 
pliciter,  quae  est  in  inteilectu,  quae  a  Deo 
est ;  et  ideo  veritas  defectuum  a  Deo  est, 
quamvis  ipsi  defectus  a  Deo  non  sint.  — 
Ibid.  ad  6. 

Ad  septimum  dicendum,  quod  non  esse 
r.on  est  causa  ^eritatis  negativarum  pro¬ 
positionum  quasi  faciens  eas  in  intellectu, 
sed  anima  ipsa  hoc  facit  conformans  se 
ipsam  non  enti,  quod  est  extra  animam  ; 
unde  non  esse  extra  animam  existens, 
non  est  causa  efficiens  veritatis,  sed  quasi 
exemplaris.  Objectio  autem  procedit  de 
causa  exemplari  elficiente.  —  Jbid.  ad  7. 

Ad  octavum  dicendum,  quod  quamvis 
malum  non  sit  a  Deo,  tamen  hoc  quod 
malum  judicatur  tale  quale  est,  est  a 
Deo;  unde  veritas  qua  verum  est  malum 
esse,  est  a  Deo.  — Ibid.  ad  8. 

Ad  nonum  dicendum,  quod  quamvis 
malum  non  agat  in  animam,  nisi  per 
speciem  boni,  quia  tamen  est  bonum  defi¬ 
ciens,  anima  deprehendit  in  se  rationem 
defectus,  et  in  hoc  concipit  rationem  mali; 
et  sic  malum  videtur  malum. —  Ibid.  ad  9. 


QUAESTIO  XVlll 

DE  FALSITATE. 

Deinde  quaerendum  est  de  falsitate. 

CIRCA  QUAM  QU-ERUNTUR  QUATUOR  : 

E  Utrum  falsitas  sit  in  rebus. 

'i.  Utrum  falsitas  sit  in  sensu. 

3.  Utrum  falsitas  sit  in  intellectu. 

4.  Utrum  falsum  contrarium  sit  vero. 


ARTICULUS  I 

UTRUM  FALSITAS  SIT  IN  REBUS. 

Videtur  quod  falsitas  non  sit  in  rebus. 

1.  Secundum  Augustinum  in  lib.  Solii. 
2,  (c.  5,  n.  8;  —  Migne  t.  32,  coi.  888)  ; 
((  Verum  est  id  quod  est  »  ;  ergo  falsum 
est  id  quod  non  est;  sed  quod  non  est, 
non  est  res  aliqua  :  ergo  nulla  res  est 
falsa.  —  de  Verit.  q.  1,  a.  10,  arg.  1 ;  la, 
q.  17,  arg.  1. 

2.  Sed  dicitur,  quod  verum  est  differen¬ 
tia  entis;  ef  ita  sicut  verum  est  id  quod 
est,  ita  et  falsum.  —  Contra,  nulla  diffe¬ 
rentia  divisiva  convertitur  cum  eo,  cu¬ 
jus  est  differentia;  sed  verum  convertitur 
cum  ente,  ut  dictum  est  (supra,  q.  17,  a. 
1)  :  ergo  verum  non  est  differentia  divi¬ 
siva  entis,  ut  res  aliqua  falsa  dici  pos¬ 
sit.  —  de  Verit.  1.  c.  arg.  2. 

3.  Praeterea,  veritas  est  adaequatio 
rei  et  intellectus  ;  sed  omnis  res  est  adae¬ 
quata  intellectui  divino,  quia  nihil  potest 
esse  in  se  aliter  quam  intellectus  divinus 
cognoscit ;  ergo  omnis  res  est  vera  ;  ergo 
nulla  res  est  falsa.  —  Ibid.  arg.  3. 

4.  Praeterea,  omnis  res  habet  veritatem 
a  forma  sua ;  ex  hoc  enim  dicitur  homo 
verus,  quia  habet  veram  hominis  formam ; 
sed  nulla  res  est  quae  non  habeat  aliquam 
formam,  quia  omne  esse  est  a  forma  : 
ergo  quaelibet  res  est  vera  ;  ergo  nulla 
res  est  falsa.  —  Ibid.  arg.  4. 

3.  Praeterea,  sicut  se  habet  bonum  et 
malum,  ita  verum  et  falsum.  Sed  quia 
malum  invenitur  in  rebus,  malum  non 
substantificatur  nisi  in  bono,  ut  Diony¬ 
sius  et  Augustinus  dicunt.  Ergo  si  falsi¬ 
tas  invenitur  in  rebus,  falsitas  non  sub¬ 
stantificatur  nisi  in  vero.  Quod  non  vide¬ 
tur  posse  esse  ;  quia  sic  idem  esset  verum 
et  falsum,  quod  est  impossibile  ;  sicut 
idem  est  homo  et  album,  propter  hoc 
quod  albedo  substantificatur  in  homine. 
—  Ibid.  arg.  3. 

6.  Praeterea,  Augustinus  (in  lib.  SoUL 

2,  c.  8,  n.  15  ;  — Migne  t.  32,  coi.  891) 
sit  objicit  :  Si  aliqua  res  nominatur  falsa, 
aut  hoc  est  ex  hoc  quod  est  simile,  aut 
ex  eo  quod  est  dissimile.  Si  ex  eo  quod 
est  dissimile,  nihil  est  quod  falsum  dici 
non  possit ;  nihil  enim  est  quod  alicui  dis¬ 
simile  non  sit.  Si  ex  eo  quod  est  simile, 
omnia  reclamant  quod  ex  eo  vera  sunt 
quo  similia.  Ergo  nullo  modo  falsitas  in 
rebus  inveniri  potest.  —  Ibid.  ai  g.  6. 

7.  Prseterea,  falsum  diciiur  a  fallendo; 
sed  res  non  fallunt,  ut  dicit  Augustinus 
in  lib.  de  Vera  Belig.  (c.  33  ;  —  Migne 
t.  34,  coi.  149),  quia  non  ostendunt  aliud 
quam  suam  speciem  :  ergo  faEum  in 
rebus  non  invenitur.  —  la,  1.  c.  arg.  2. 

8.  Praeterea,  verum  dicitur  in  rebus 
per  comparationem  ad  intellectum  divi¬ 
num,  ut  supra  (q.  17,  a.  3)  dictum  est ; 
sed  quaelibet  res  in  quantum  est,  imita¬ 
tur  Deum  :  ergo  quaelibet  res  vera  est 
absque  falsitate ;  et  sic  nulla  res  est  falsa. 
—  Ibid.  arg.  3. 

Sed  contra  :  1.  Augustinus  (in  lib.  Solii. 
2,  c.  15,  n.  29  ;  —  Migne,  coi.  898  sq.) 
ita  definit  falsum  :  «  Falsum  est  quod  ad 
similitudinem  alicujus  rei  accommodatum 
est,  et  non  pertingit  ad  id  cujus  similitu¬ 
dinem  gerit.  ))  Sed  omnis  creatura  gerit 
similitudinem  Dei.  Cum  ergo  nulla  crea¬ 
tura  pertingat  ad  ipsum  Deum  per  modum 
identitatis,  videtur  quod  creatura  sit 
falsa.  —  de  Verit.  1.  c.  arg.  1  Sed  contra. 

2.  Praeterea,  dicit  Augustinus  [de  Vera 
Relig.  c.  34  ;  —  Migne  coi.  150)  :  «  Omne 
corpus  est  verum  corpus,  et  falsa  uni¬ 
tas.  »  Sed  hoc  pro  tanto  dicitur,  quod 
imitatur  unitatem,  et  tamen  non  est  uni¬ 
tas.  Cum  ergo  quaelibet  creatura  secun¬ 
dum  quamlibet  sui  perfectionem  divinam 
perfectionem  imitetur,  et  ab  ea  nihilomi¬ 
nus  in  ibfmitum  distet,  videtur  quod  quae¬ 
libet  creatura  sit  falsa.  —  Ibid.  arg.  2 
Sed  contra;  la,  1.  c.  arg.  Sed  contra. 

3.  Praeterea,  sicut  verum  convertitur 
cum  ente,  ita  et  bonum ;  sed  ex  hoc  quod 
bonum  convertitur  cum  ente,  non  prohi¬ 
betur  quin  aliqua  res  inveniatur  mala  : 
ergo  nec  ex  hoc  quod  verum  convertitur 

cum  ente,  prohibeturquin  aliqua  res  inve¬ 
niatur  falsa.  —  de  Verit.  1.  c.  arg.  3  Sed 
contra. 

4.  Praeterea,  Anselmus  {de  Veritate  c. 
2  ;  —  Migne  t.  158,  coi.  469  sq.)  dicit, 
quod  duplex  est  propositionis  veritas  : 
una,  quando  significat  quod  accepit  signi¬ 
ficare  ;  sicut  haec  propositio,  Socrates  se¬ 
det,  significat  Socratem  sedere, sive  Socra¬ 
tes  sedeat  sive  non  sedeat ;  alia,  quando 
significat  illud  ad  quod  facta  est  ;  est 
enim  facta  ad  hoc  quod  significet  esse, 
quando  est  ;  et  secundum  hoc  proprie 
dicitur  enuntiatio  vera.  Ergo  eadem  ra¬ 
tione  dicitur  quaelibet  res  vera,  quando 
implet  hoc  ad  quod  est ;  falsa  autem, 
quando  non  implet.  Sed  omnis  res  quae 
deficit  a  fine  suo,  non  implet  illud  prop¬ 
ter  quod  est.  Cum  ergo  multae  res  sint 
tales,  videtur  quod  mullae  res  sint  falsae. 
—  Ibid.  arg.  4. 

Respondeo  dicendum,  quod  sicut  veri¬ 
tas  consistit  in  adaequatione  rei  et  intel¬ 
lectus,  ita  falsitas  consistit  in  eorum  in¬ 
aequalitate.  Res  autem  comparatur  ad  in¬ 
tellectum  divinum  et  humanum,  ut  supra 
(q.  17,  a.  6  et  8)  dictum  est.  Intellectus 
autem  divino  comparatur  sicut  mensura¬ 
tum  mensurae,  quantum  ad  ea  quae  in 
rebus  positive  dicuntur  vel  inveniuntur  : 
quia  omnia  hujusmodi  ab  arte  divini  in¬ 
tellectus  proveniunt  ;  alio  modo  sicut 
cognitum  ad  cognoscens  ;  et  sic  etiam 
negationes  et  defectus  divino  intellectui 
adaequantur,  quia  omnia  hujusmodi  Deus 
agnoscit,  quamvis  ea  non  causet.  Patet 
ergo  quod  res,  quantumcunque  se  habeat 
sub  quacunque  forma  existens,  vel  pri¬ 
vatione  vel  defectu,  intellectui  divino 
adaequatur.  Et  sic  palet  quod  res  quasli¬ 
bet  in  comparatione  ad  intellectura  divi¬ 
num  vera  est,  ut  Anselmus  dicit  in  lib. 
de  Verit.  (dialog.  de  Verit.  c.  7 ;  —  Migne 
t.  158,  coi.  473  *)  ;  ((  Igitur  est  veritas 
in  omnibus  quae  sunt  entia  (essentia), 
quia  haec  sunt  quae  in  summa  veritate 

*  «  Est  igitur  veritas  in  omnium  qu;e  sunt  essen¬ 
tia,  quia  hoc  sunt  quod  in  summa  veritate  sunt.  » 

«unt  .  Unde  per  comparationem  ad 
intellectum  divinum  nulla  res  potest 
esse  falsa.  Sed  per  comparationem  ad  in¬ 
tellectum  humanum  invenitur  interdum 
inmqualitas  rei  ad  intellLCtum  quae  quo¬ 
dam  modo  ex  ipsa  re  causalur.  Bes 
enim  notitiam  sui  facit  in  anima  per  ea 
quae  de  ipsa  exterius  apparent  :  quia  co¬ 
gnitio  nostra  initium  a  sensu  sumit,  cu¬ 
jus  per  se  objectum  sunt  sensibiles 
qualitates.  Unde  et  in  1.  de  Anima  [lext. 
11  ;  c.  1)  dicitur,  quod  accidentia  ma¬ 
gnam  partem  conterunt  ad  cognoscen¬ 
dum  quod  quid  est.  Et  ideo  quando  in 
aliqua  re  apparent  sensibiles  qualitates 
demonstrantes  naturam  quae  eis  non 
subest,  dicitur  res  illa  esse  falsa.  Unde 
Philosophus  (5.  Meiaphys.  iext,  34  ;  1.  4, 
c.  29)  dicit,  quod  illa  dicuntur  falsa,  quae 
nata  sunt  videri  aut  qualia  non  sunt,  aut 
quae  non  sunt,  ut  aurum  falsum,  in  quo 
exterius  apparet  color  auri,  et  alia  hujus¬ 
modi  accidentia,  cum  tamen  interius  na¬ 
tura  auri  non  subsit.  Nec  tamen  res  est 
hoc  modo  causa  falsitatis  in  anima,  quod 
necessario  falsitatem  causet :  quia  veritas 
et  falsitas  praecipue  in  judicio  animae  exi- 
stunt ;  anima  vero  in  quantum  de  rebus 
judicat,  non  patitur  a  rebus,  sed  magis 
quodam  modo  agit.  Unde  res  non  dicitur 
falsa,  quia  do  se  falsam  facit  apprehen¬ 
sionem  ;  sed  quia  nata  est  facere  per  ea 
quae  de  ipsa  apparent.  Sed  quia,  ut  dic¬ 
tum  est  (supra,  q.  17,  a.  6  et  8),  compa¬ 
ratio  rei  ad  intellectum  divinum  est  essen¬ 
tialis,  secundum  eam  per  se  dicitur  vera  ; 
sed  comparatio  ad  intellectum  humanum 
est  accidentalis,  secundum  quam  non  di¬ 
citur  absolute  vera  :  ideo  simpliciter 
loquendo  omnis  res  est  vera,  et  nulla  e^t 
faUa,  sed  secundum  quid,  scilicet  in 
ordine  ad  intellectum  nostrum,  aliquae  res 
dicuntur  falsae.  Et  ideo  oportet  rationi¬ 
bus  utriusque  partis  respondere.  —  de 
Veril.  q.  1,  a.  10,  c. ;  la,  q.  17,  a.  1,  c. 

Ad  primum  ergo  dicendum,  quod  ista 
delinitio  ic  verum  est  id  quod  est  »  non 
perfecte  exprimit  rationem  veritatis,  sed 
quasi  materialiter  tantum,  nisi  secundum 


quod  esse  significat  affirmationem  propo¬ 
sitionis,  scilicet  ut  dicatur  id  esse  verum 
quod  sic  esse  dicitur  vel  intelligitur  ut  in 
re  est ;  et  sic  eliam  falsum  dicatur  quod 
non  est,  id  est  quod  non  est  ut  dicitur 
vel  intelligitur,  et  hoc  in  rebus  inveniri 
potest.  —  de  Verii.  1,  c.  ad  l. 

Ad  secundum  dicendum,  quod  verum, 
proprie  loquendo  non  potest  esse  differen¬ 
tia  entis;ens  enim  non  habet  aliquam  diffe¬ 
rentiam, ut  probatur  in  3.  Meiaphys.  {texi. 
10 ;  1.  2,  c.  3)  ;  sed  aliquod  verum  se  ha¬ 
bet  ad  ens  per  modum  differentim,  sicut 
et  bonum,  in  quantum  videlicet  exprimit 
aliquid  circa  ens,  quod  nomine  entis  non 
exprimitur  ;  et  secundum  hoc  intentio 
entis  est  indeterminata,  respectu  inten¬ 
tionis  veri,  et  sic  intentio  veri  compara¬ 
tur  ad  intentionem  entis  quoJam  modo  ut 
differentia  ad  genus.  —  Ibid.'ad.  2. 

Ad  tertium  dicendum,  quod  ratio  illa 
concedenda  est ;  procedit  enim  de  re  in 
ordine  ad  intellectum  divinum.  —  Ibid. 
ad.  3. 

Ad  quartum  dicendum,  quod  quamvis 
qua3libet  res  habeat  aliquam  formam,  non 
tamen  omnis  res  habet  illam  formam, 
cujus  indicia  exterius  ostenduntur  per 
sensibiles  qualitates  ;  et  secundum  hsec 
falsa  dicitur,  in  quantum  de  se  falsam 
existimationem  facere  apta  nata  est.  — 
Ibid.  ad  4. 

Ad  quintum  dicendum,  quod  aliquid 
existens  extra  animam  pro  tanto  dicitur 
falsum,  ut  ex  diClis  (in  c.)  patet,  quia 
natum  est  de  se  facere  falsam  existima¬ 
tionem,  quando  movet  virtutem  cogni¬ 
tivam  ;  unde  oportet  quod  illud,  quod  fal¬ 
sum  dicitur,  aliquod  ens  sit.  Unde  cum 
omne  ens,  in  quantum  hujusmodi,  sit 
verum,  oportet  falsitatem  in  rebus  exi- 
slenlem  supra  veritatem  fundari.  Unde 
dicit  Augustinus  {Soiil.  2,  c.  10  ;  —  Mi- 
gne  t.  32,  coi.  893j,  quod  tragoedus,  qui 
repraBsentat  veras  personas  iu  theatris, 
non  esset  falsus  Hector,  nisi  esset  verus 
tragoedus  ;  similiter  equus  pictus,  non 
esset  falsus  equus,  nisi  esset  pura  pictura. 
Non  tamen  sequitur  contradictoria  esse 

vera  :  quia  affirmatio  et  negatio,  secun¬ 
dum  quod  dicunt  verum  et  falsum,  non 
referuntur  ad  idem.  —  Ibid.  ad  5. 

Ad  sextum  dicendum,  quod  falsa  res 
dicitur  secundum  quod  nata  est  fallere  ; 
cum  autem  «  fallere  »  dico,  significo  ali¬ 
quam  actionem  defectum  inducentem. 
Nihil  autem  natum  est  agere,  nisi  secun¬ 
dum  quod  est  ens  ;  omnis  autem  defec¬ 
tus  est  non  ens.  Unumquodque  autem, 
secundum  quod  est  ens,  habet  similitu-  * 
dinem  veri  ;  secundum  autem  quod  non 
est,  recedit  ab  ejus  similitudine.  Et  ideo 
hoc  quod  dico  «  fallere  »,  secundum  id 
quod  importat  de  actione,  originem  habet 
de  similitudine  ;  seJ  quantum  ad  id  quod 
importat  defectum,  in  quo  formaliter  ratio 
falsitatis  consistit,  ex  dissimilitudine  sur- 
git.  Et  ideo  dicit  Augustinus  in  lib.  de 
Vera  Belig.  (lib.  Solii.  2,  c.  15  med.  ;  — 
Migne  t.  32,  coi.  898),  quod  ex  dissimili¬ 
tudine  falsitas  oritur.  —  Ibid.  ad  6. 

Ad  septimum  patet  ex  dictis.  —  Vel 
dic,  quod  res  per  se  non  fallunt,  sed  per 
accidens.  Dant  enim  occasionem  falsita¬ 
tis,  eo  quod  similitudinem  eorum  gerunt 
quorum  non  habent  existentiam.  —  la,  1. 
c.  ad  2. 

Ad  octavum  dicendum,  quod  per  com¬ 
parationem  ad  intellectum  divinum  non 
dicuntur  res  falsae,  quod  esset  eas  esse 
falsas  simpliciter;  sed  per  comparationem 
ad  intellectum  nostrum,  quod  est  eas  esse 
falsas  secundum  quid.  —  Ibid.  ad  3. 

Ad  primum  eorum,  quae  contra  obji¬ 
ciuntur,  dicendum,  quod  non  ex  qualibet 
similitudine,  nata  est  anima  decipi,  sed 
ex  magna  similitudine,  in  qua  dissimili¬ 
tudo  inveniri  non  potest  de  facili  ;  et  ideo 
ex  similitudine  majori  vel  minori  decipi¬ 
tur  anima  secundum  majorem  vel  mino¬ 
rem  perspicacitatem  ad  similitudinem  in¬ 
veniendum.  Nec  tamen  simpliciter  debet 
enuntiari  aliqua  res  falsa  ex  eo  quod 
quantumcunque  in  errorem  inducit,  sed 
ex  eo  quod  nata  est  plures  vel  sapientes 
fallere.  Creaturm  autem  quamvis  aliquam 
Dei  similitudinem  gerant  in  se  ipsis, 
tamen  maxima  dissimilitudo  subest,  ut 

non  nisi  ex  magna  insipientia  contingat 
quod  ex  tali  similitudine  mens  decipitur. 
Undeex pc.sedicta  similitudine  vel  dissimi¬ 
litudine  creaturarum  ad  Deum  non  sequi¬ 
tur  quod  omnes  creaturae  debent  dici  fal¬ 
sae.  —  de  Verit.  1.  c.  ad  i  Sed  contra. 

Ad  secundum  dicendum,  quod  quidam 
existimaverunt  Deum  esse  corpus  ;  et  cum 
Deus  sit  unitas,  qua  omnia  sunt  unum, 
per  consequens  existimaverunt  corpus 
esse  unitatem  ipsam,  propter  ipsam  simi¬ 
litudinem  unitatis.  Secundum  hoc  ergo 
corpus  falsa  unitas  dicitur,  in  quantum 
aliquos  in  errorem  induxit  vel  inducere 
potuit,  ut  crederetur  unitas.  Ibid.  ad  2 
Sed  contra. 

Ad  tertium  dicendum,  quod  duplex  est 
perfectio,  scilicet  prima  et  secunda.  Prima 
perfectio  est  forma  uniuscujusque,  .per 
quam  habet  esse  ;  unde  ab  ea  nuUa  res 
destituitur  dum  manet.  Secunda  perfectio 
est  operatio,  quae  est  finis  rei,  vel  id  prop¬ 
ter  quod  ad  finem  devenitur  ;  et  hac  per¬ 
fectione  interdum  res  destituitur.  Ex 
prima  autem  perfectione  resultat  ratio 
veri  in  rebus;  ex  hoc  enim  quod  res  for¬ 
mam  habet,  artem  divini  intellectus  imi¬ 
tatur,  et  sui  notitiam  in  anima  gignit. 
Sed  ex  parte  secundae  consequitur  in  ipsa 
ratio  bonitatis,  quae  consurgit  ex  fine.  Et 
ideo  malum  simpliciter  invenitur  in  re¬ 
bus,  non  autem  falsum.  — Ibid.  ad  3  Sed 
contra. 

Ad  quartum  dicendum,  quod  secundum 
Philosophum  3.  Etii.  (6.  Metaphys.  text.  8, 
1.  5,  c.  3)  primum  verum  est  bonum  in¬ 
tellectus  ;  secundum  hoc  enim  intellectus 
operatio  est  perfecta,  quod  sua  conceptio 
est  vera  ;  et  quia  enuntiatio  est  signum 
intellectus,  ideo  veritas  est  ejus  finis*  Non 
autem  estitain  rebus  aliis  ;etpropter  hoc 
non  est  simile.  —  Ibid.  ad  4  Sed  contra. 

ARTICULUS  II 

UTRUM  FALSITAS  SIT  IN  SENSU. 

Videtur  quod  falsitas  non  sit  in  sensu. 

1.  Intellectus  enim  semper  est  rectus, 

ut  dicitur  in  3.  de  Anima  {texi.  26  ;  1.  2, 
c.  6);  sed  intellectus  est  superior  pars  in 
homine  :  ergo  et  aliae  partes  hominis  rec¬ 
titudinem  sequuntur,  sicut  et  in  mundo 
majori  inferiora  disponuntur  secundum 
superiorum  motum.  Ergo  et  sensus,  qui 
est  inferior  pars  animae,  semper  erit  rec¬ 
tus  ;  non  ergo  in  eo  erit  falsitas.  —  de 
Verit.  q.  1,  a.  11,  arg.  1. 

2.  Praeterea,  Augustinus  dicit  in  lib. 
de  Vera  Religione  (c.  33,  post  med.  ;  — 
Migne  t.  34,  coi.  149)  :  «  Ipsi  oculi  non 
fallunt  nos  ;  non  enim  possunt  enuntiare 
omnino  nisi  affectionem  suam.  Quod  si 
omnes  corporis  sensus  ita  enuntiant,  ut 
afilciuntur,  quid  ab  cis  amplius  exigere 
debeamus,  ignoro  d.  Ergo  in  sensibus  non 
est  falsitas.  —  Ibid.  arg.  2 ;  la,  q.  17,  a. 
2,  arg.  1. 

3.  Praeterea,  Anselmus  in  lib.  de  Veri¬ 
tate  (c.  6  ;  —  Migne  t.  158,  coi.  473)  dicit  ; 
Videtur  mihi  veritas  vel  falsitas  in  sensu 
non  esse,  sed  in  opinione  (i).  Et  sic  habe¬ 
tur  propositum.  —  de  Verit.  1.  c.  arg.  3. 

Sed  contra  est  :  quoJ  dicit  Augustinus 
[Solii.  2,  c.  6  ;  —  Migne  t.  32,  coi.  890), 
apparet  nos  in  omnibus  sensibus  similitu¬ 
dine  lenocinante  falli  (2).  —  la,  q.  17,  a. 
2,  arg.  Sed  contra. 

Respondeo  dicendum,  quod  cognitio  no¬ 
stra,  quae  a  rebus  initium  sumit,  hoc  ordine 
progreditur,  ut  primo  incipiat  in  sensu, 
secundo  perficiatur  in  intellectu  :  ut  sic 
sensus  inveniatur  quodam  modo  medius 
inter  intellectum  et  res ;  est  enim  rebus 
comparatus  quasi  intellectus,  et  intellec¬ 
tui  comparatus  quasi  res  quaedam.  Et  ideo 
in  sensu  dicitur  esse  veritas  vel  falsitas 
dupliciter  :  uno  modo  secundum  ordinem 
sensus  ad  intellectum  ;  et  sic  dicitur  esse 
sensus  falsus  vel  verus,  sicut  res,  in  quan¬ 
tum  videlicet  faciunt  veram  existimatio¬ 
nem  in  intellectu  vel  falsam ;  aZfo  modo 
secundum  ordinem  sensus  ad  res  ;  et  sic 

(D  *  Nqii  mihi  videtur  luee  veritas  vel  falsitas  iu 
sensibus  esse,  sed  in  opinione  ». 

(2)  «  Apparet  nos  in  omnibus  sensibus  sive  cequa- 
libus,  sive  in  deterioribus  rebus,  aut  similitudine 
lenocinante  lalli  ». 


dicitur  esse  veritas  vel  falsitas  in  sensu, 
sicut  et  in  intellectu,  in  quantum  indicat 
scilicet  esse  quod  est,  vel  non  esse  quod 
non  est.  Si  ergo  loquamur  de  sensu  secun¬ 
dum  primum  modum,  sic  in  sensu  quo¬ 
dam  modo  est  falsitas,  et  quodam  modo 
non  est  falsitas.  Sensus  enim  et  est  res 
quaedam  in  se,  et  est  indicativus  alterius 
rei.  Si  ergo  comparetur  ad  intellectum 
prout  est  res  quaedam,  sic  nullo  modo  est 
falsitas  in  sensu  intellectui  comparato  : 
quia  secundum  quod  sensus  disponitur, 
secundum  hoc  dispositionem  suam  intel¬ 
lectui  demonstrat ;  unde  Augustinus  dicit 
in  auctoritate  inducta  (supra,  arg.  2), 
quod  non  possunt  omnino  enuntiare  nisi 
affectionem  suam.  Si  autem  comparetur 
ad  intellectum  secundum  quod  est  reprae- 
sentativum  alterius  rei,  cum  quandoque 
repraesentet  ei  aliter  rem  quam  sit,  secun¬ 
dum  hoc  sensus  falsus  dicitur,  in  quan¬ 
tum  natus  est  facere  falsam  existimatio¬ 
nem  in  intellectu,  quamvis  non  necessario 
faciat,  sicut  et  de  rebus  dictum  est :  quia 
intellectus  sicut  judicat  de  rebus,  ita  et 
de  his  quae  a  sensibus  offeruntur.  Sic  ergo 
sensus  intellectui  comparatus  semper  facit 
existimationem  in  intellectu  de  disposi¬ 
tione  propria,  sed  non  de  dispositione 
rerum.  Si  autem  sensus  consideretur  se¬ 
cundum  quod  comparatur  ad  res,  tunc  in 
sensu  est  falsitas  et  veritas  per  moduni 
quo  est  in  intellectu.  In  intellectu  autem 
primo  et  principaliter  invenitur  falsitas  et 
veritas  in  judicio  componentis  et  dividen¬ 
tis  ;  sed  in  formatione  quidditatum  non 
nisi  per  ordinem  ad  judicium,  quod  ex 
formatione  praedicta  consequitur.  Unde  et 
in  sensu  proprie  veritas  et  falsitas  dicitur 
secundum  hoc  q\iod  judicat  de  sensibili¬ 
bus  ;  sed  secundum  hoc  quod  sensibile 
apprehendit,  non  est  ibi  veritas  et  falsitas 
proprie,  sed  solum  secundum  ordinem  ad 
judicium,  quod  ex  formatione  praedicta 
consequitur  :  prout  scilicet  ex  apprehen¬ 
sione  tali  natum  est  sequi  tale  judicium. 
—  Sensus  autem  judicium  de  quibusdam 
est  naturale,  sicut  de  propriis  sensibili¬ 
bus  ;  de  quibusdam  autem  quasi  per 

quandam  collationem,  quam  facit  in  ho¬ 
mine  vis  cogitativa,  qum  est  potentia 
sensitivae  partis,  loco  cujus  in  aliis  ani¬ 
malibus  est  existimatio  naturalis ;  et  sic 
judicat  vis  sensitiva  de  sensibilibus  com¬ 
munibus,  et  de  sensibilibus  per  accidens. 
Naturalis  autem  actus  alicujus  rei  semper 
est  uno  modo,  nisi  per  accidens  impedia¬ 
tur,  vel  propter  defectum  intrinsecum, 
vel  extrinsecum  impedimentum.  Unde  sen¬ 
sus  judicium  de  sensibilibus  propriis  sem¬ 
per  est  verum,  nisi  sit  impedimentum  in 
organo,  vel  in  medio  ;  sed  in  sensibus 
communibus  et  per  accidens  interdum  ju¬ 
dicium  sensus  fallitur.  Sic  ergo  patet, 
qualiter  in  judicio  sensus  potest  esse  fal- 
sitas.  —  de  Yerit.  q.  1,  a.  11,  c. 

Sed  cirCa  apprehensionem  sensus  scien¬ 
dum  est,  quod  est  quaedam  vis  appre- 
hensiva,  quae  apprehendit  speciem  sen¬ 
sibilem  sensibili  re  praesente,  sicut  sen¬ 
sus  proprius;  quaedam  vero  apprehendit 
eam  re  absente,  sicut  imaginatio.  Et  ideo 
sensus  semper  apprehendit  rem  ut  est, 
nisi  sit  impedimendum  in  organo  vel  in 
medio ;  sed  imaginatio  apprehendit  ut 
plurimum  rem  ut  non  est,  quia  appre¬ 
hendit  rem  ut  praesentem,  cumsitabsens ; 
et  ideo  dicit  Philosophus  {h.  Metaphys. 
iext.  24  ;  1.  3,  c.  5),  quod  sensus  non  est 
dominus  falsitatis,  sed  phantasia.  •—  de 
Veril.  1.  c.;  la,  q.  17,  a.  2,  c, 

Ad  primum  ergo  dicendum,  quod  in 
majori  mundo  superiora  nihil  accipiunt 
ab  inferioribus,  sed  e  converso ;  sed  in 
homine  intellectus,  qui  est  superior,  ali¬ 
quid  accipit  a  sensu;  et  ideo  non  est 
simile.  ■ —  de  Verit.  1.  c.  ad  1. 

Ad  alia  palet  de  facile  solutio  ex  dic¬ 
tis. 

ARTICULUS  III 

UTRUM  FALSITAS  SIT  IN  INTELLECTU. 

Videtur  quod  falsitas  non  sit  in  intel¬ 
lectu  :  • — 

1.  quia  intellectus  habet  duas  opera¬ 
tiones  :  scilicet  unam  qua  format  quid- 


ditates,  in  qua  non  est  falsum,  ut  Philo¬ 
sophus  dicit  in  3.  de  Anima  {texi.  21  et 
26;  c.  6);  aliam  qua  componit  et  dividit, 
et  in  hac  etiam  non  est  falsum,  ut  patet 
per  Augustinum  in  lib.  de  Yera  Religione 
(c.  34;  — Migne  t.  34,  coi.  130),  qui  sic 
dicit  :  (C  Nec  quisquam  intelligit  falsa  ». 
Ergo  falsitas  non  est  in  intellectu.  —  de 
Verit.  q,  1,  a.  12,  arg.  1. 

2.  Praeterea,  Algazel  dicit  :  «  Aut 
intelligimus  aliquid  sicut  est,  aut  non 
intelligimus  d.  Sed  quicunque  intelligit 
rem  sicut  est,  vere  intelligit ;  ergo  intel¬ 
lectus  semper  est  verus ;  ergo  non  est  in 
eo  falsitas.  —  Ibid.  arg.  3. 

Sed  contra  esi,  quod  dicit  Philosophus 
(l.  c.),  quod  ubi  est  compositio  intel¬ 
lectuum  ibi  jam  verum  et  falsum  est; 
ergo  falsitas  invenitur  in  intellectu.  — 
Ibid.  arg.  Sed  contra. 

Respondeo  dicendum,  quod  nomen 
((.  intellectus  »  sumitur  ex  hoc  quod  intima 
rei  cognoscit ;  est  enim  rntelligere  quasi 
intus  legere ;  sensus  enim  et  imaginatio 
sola  exteriora  cognoscunt  accidentia;  so¬ 
lus  autem  intellectus  ad  essentiam  rei  per¬ 
tingit.  Sed  ulterius  intellectus  ex  essentiis 
rerum  comprehensis  diversimode  nego¬ 
tiatur  ratiocinando  et  inquirendo.  Nomen 
ergo  intellectus  dupliciter  accipi  potest  : 
uno  modo  secundum  quod  se  habet  ad 
hoc  tantum,  a  quo  primo  nomen  imposi¬ 
tum  fuit;  et  sic  dicimur  proprie  intelli- 
gere  cum  apprehendimus  quidditatem 
rerum,  vel  cum  intelligimus  illa  quae  sta- 
tim  nota  sunt  intellectui  notis  rerum 
quidditatibus  :  sicut  sunt  prima  princi¬ 
pia,  quae  cognoscimus  cum  terminos 
cognoscimus  ;  unde  et  intellectus  habitus 
principiorum  dicitur.  Quidditas  autem 
rei  est  proprie  objectum  intellectus;  unde 
sicut  sensus  sensibilium  propriorum  sem¬ 
per  est  verus,  ita  et  intellectus  in  cogno¬ 
scendo  quod  quid  est,  ut  dicitur  in  3.  de 
Anima  {texi.  26;  c.  6).  Sed  tamen  per 
accidens  potest  ibi  falsitas  accidere,  in 
quantum  videlicet  intellectus  falso  com¬ 
ponit  et  dividit.  Quod  contingit  duplici¬ 
ter  :  vel  in  quantum  definitionem  unius 

attribuit  alteri,  ut  si  animal  rationale 
mortale  conciperet  quasi  definitionem 
asini ;  vel  in  quantum  conjungit  partes 
definitionis  ad  invicem  quse  conjungi  non 
possunt,  ut  si  conciperet  quasi  definitio¬ 
nem  asini,  animal  irrationale  immortale; 
hsec  enim  est  falsa  :  aliquod  animal  irra¬ 
tionale  est  immortale.  Et  sic  patet  quod 
definitio  non  potest  esse  falsa,  nisi  in 
quantum  implicat  affirmationem  falsam. 
Hic  autem  duplex  modus  tangitur  5. 
Melaphys.  (text.  34;  1.  4,  c.  29).  Similiter 
nec  in  primis  principiis  (intellectus)  ullo 
modo  decipitur.  Unde  patet  quod  si  intel¬ 
lectus  accipiatur  secundum  actionem 
illam,  a  qua  nomen  intellectus  imponitur, 
non  est  in  intellectu  falsitas.  —  Alio 
modo  potest  accipi  intellectus  communi¬ 
ter,  secundum  quod  ad  omnes  operatio¬ 
nes  se  extendit;  et  sic  comprehendit  opi¬ 
nionem  et  ratiocinationem ;  et  sic  in  intel¬ 
lectu  est  falsitas  ;  nunquam  tamen,  si 
recte  fiat  resolutio  usque  ad  prima  prin¬ 
cipia.  —  Ihid.  in  c. ;  la,  q.  17,  a.  3,  in 
c. ;  V.  in  Logica  q.  19,  a.  5,  in  c. 

Et  per  hoc  patet  responsio  ad  objecta. 

ARTICULUS  IV 

UTRUM  VERUM  ET  FALSUM  SINT  CONTRARIA. 

Videtur  quod  verum  et  falsum  non  sint 
contraria. 

1.  Verum  enim  et  falsum  opponuntur 
sicut  quod  est,  et  quod  non  est ;  nam  ve¬ 
rum  est  id  quod  est  (1),  ut  dicit  Augusti¬ 
nus  (in  lib.  2.  Solii,  c.  5;  —  Migne  t.  32, 
coi.  889) ;  sed  quod  est,  et  quod  non  est, 
non  opponuntur  ut  contraria :  ergo  verum 
et  falsum  non  sunt  contraria.  —  la,  q.  1 7, 
a.  4,  arg.  1. 

2,  Preeterea,  unum  contrariorum  non 
est  in  alio.  Sed  falsum  est  in  vero,  quia, 
sicut  dicit  Augustinus  (in  lib.  2.  Solii, 
c.  10  ;  —  Migne  t.  32,  coi.  893),  tra¬ 
goedus  non  esset  falsus  Hector,  si  non 
esset  verus  tragoedus  (2).  Ergo  verum  et 

(1)  «  Verum  mihi  videtur  esse  id  quod  est  », 

(2)  «  Quo  pacto  enim  iste,  quem  commemoravi, 


falsum  non  sunt  contraria.  —  arg.2. 

3.  Proeterea,  in  Deo  non  est  contrarie- 
tas  aliqua;  «  nihil  enim  divinse  substan¬ 
tiae  est  contrarium  »(1),  ut  dicit  Augusti¬ 
nus  (p2.  de  Cie,  Dei  c.  2  ;  —  Migne  t. 
41,  coi.  350).  Sed  Deo,  utpote  primae  veri¬ 
tati,  opponitur  falsitas;  ergo  verum  et  fal¬ 
sum  non  sunt  contraria.  —  Ibid,  arg.  3. 

Sed  contra  est,  quod  dicit  Philosophus 
in  2.  Periherm,  c,  4  (al.  de  Interpret,  c. 
14) ;  ponit  enim  falsam  opinionem  verae 
contrariam.  —  Ibid,  arg.  Sed  contra. 

Respondeo  dicendum,  quod  verum  et 
falsum  opponuntur  ut  contraria,  et  non 
sicut  affirmatio  et  negatio,  ut  quidam 
dixerunt.  Ad  cujus  evidentiam  sciendum 
est,  quod  negatio  neque  ponit  aliquid, 
neque  determinat  sibi  aliquod  subjectum; 
et  propter  hoc  potest  dici  tam  de  ente 
quam  de  non  ente  :  sicut  non  videns,  et 
non  sedens.  Privatio  autem  non  ponit  ali¬ 
quid,  sed  determinat  sibi  subjectum  ;  est 
enim  «  negatio  in  subjecto  »,  ut  dicitur 

4.  Melaphys,  {text,  4;  1.  3,  c.  2),  et  5. 
Metaphys,  {text,  27 ;  1.  4,  c.  22).  Caecum 
enim  non  dicitur  nisi  de  eo  quod  natum 
est  videre.  Contrarium  autem  et  aliquid 
ponit  et  subjectum  determinat.  Nigrum 
enim  est  aliqua  species  coloris ;  falsum 
autem  aliquid  ponit.  Est  enim  falsum,  ut 
dicit  Philosophus  4.  Metaphys,  {text,  27 ; 
1.  3,  c.  7),  ex  eo  quod  dicitur  vel  videtur 
aliquid  esse  quod  non  est,  vel  non  esse 
quod  est.  Sicut  enim  verum  ponit  accep¬ 
tionem  adaequatam  rei,  ita  falsum  accep¬ 
tionem  rei  non  adaequatam.  Unde  mani¬ 
festum  est,  quod  verum  et  falsum  sunt 
contraria.  —  la,  q.  17,  a.  4,  c. 

Ad  primum  ergo  dicendum,  quod  id 
quod  est  in  rebus,  est  veritas  rei.  Sed  id 
quod  est  ut  apprehensum,  est  verum  intel¬ 
lectus,  in  quo  primo  est  veritas  ;  unde  et 
falsum  est  id  quod  non  est  apprehensum. 
Apprehendere  autem  esse  et  non  esse, 

verus  tragoedus  esset,  si  nollet  esse  falsus  Hec¬ 
tor  » V  . 

(1)  ((  Deo,  id  est  summse  essentiae,  et  auctori 

omnium  qualiumcunque  essentiarum,  essentia 
nulla  contraria  est  ». 

3.  Utrum  bonum  supra  ens  addat  relaLionem 


conlrarietalem  habet,  sicut  probat  Philo¬ 
sophus  2.  Periherm.  c.  4  (al  de  InierpreL 
c.  14),  quod  huic  opinioni,  Bonum  est 
bonum,  contraria  est.  Bonum  non  est 
bonum.  —  Ibid.  ad  1. 

Ad  secundum  dicendum,  quod  falsum 
non  fundatur  in  vero  sibi  contrario,  sed 
in  eo  quod  sibi  subjicitur  :  sicut  nec 
malum  in  bono  sibi  contrario,  sed  in  eo 
quod  sibi  subjicitur.  Et  hoc  ideo  in  utro¬ 
que  accidit,  quia  verum  (1)  et  bonum 
contraria  sunt  falso  et  malo,  et  conver¬ 
tuntur  cum  ente.  Unde  sicut  omnis  pri¬ 
vatio  fundatur  in  subjecto,  quod  est  ens; 
ita  omne  malum  fundatur  in  bono,  et 
omne  falsum  in  aliquo  vero.  —  Ibid. 
ad  2. 

Ad  tertium  dicendum,  quod  quia  con¬ 
traria  et  opposita  privative  nata  sunt  fieri 
circa  idem,  ideo  Deo,  prout  in  se  consi- 
deratuib  non  est  aliquid  contrarium  neque 
ratione  sum  bonitatis  neque  ratione  sum 
veritatis  ;  quia  in  intellectu  ejus  non 
potest  esse  falsitas  aliqua.  Sed  in  appre¬ 
hensione  nostra  habet  aliquid  contra¬ 
rium  ;  nam  verm  opinioni  de  ipso  contra- 
riatur  falsa  opinio.  —  Ibid.  ad  3. 


QU/ESTIO  XIX  (2) 

*DE  BONO. 

Deinde  considerandum,  est  de  bono. 

CIRCA  QUOD  QU/ERUNTUR  SEX  : 

1.  Utrum  bonum  differat  secundum  rem  ab 
ente,  et  utrum  bonum  secundum  rationem 
sit  prius  quam  ens. 

'"2.  Utrum  bonum  sitadmquata  passio  entis  et 
cum  eo  convertatur. 

(1)  Al.  «verum  et  bonum  communia  sunt,  et  con¬ 
vertuntur  cum  ente  ». 

(2)  Edit.  Ticin.  ;  Qua3st.  7  de  Bono.  —  Deinde 
considerandum  est  de  bono.  —  Circa  quod  quce- 
runlur  duo  :  1.  utrum  bonum  convertatur  cum 
ente,  sitque  ejus  adecquata  passio;  2.  utrum  bonum 
supra  ens  formali  ter  addat  relationem  rationis  con- 
venientite  ad  appetitum. 


rationis  ad  appetitum. 

4.  Utrum  omnia  sint  bona  bonitate  prima. 

5.  Utrum  bonum  creatum  sit  bonum  per  suam 
essentiam. 

6.  Utrum  bonum  creaturarum  consistat  in 
modo,  specie  et  ordine. 

ARTICULUS  l 

UTUUM  BONUM  DIFEERAT  SECUNDUiM  REM  AB 

]-:nte,  et  utrum  bonum  secundum  ratio¬ 
nem  SIT  PRIUS  QUAM  ENS. 

I.  Videtur  quod  bonum  differat  secun¬ 
dum  rem  ab  ente. 

1.  Dicit  enim  Boethius  (in  lib.  de  Heb- 
dom.  circa  med.  ;  —  Migne  t.  64,  coi. 
1312)  :  «  Intueor  in  rebus  aliud  esse 
quod  sunt  bona,  et  aliud  esse  quod  sunt  ». 
Ergo  bonum  et  ens  differunt  secundum 
rem.  —  la,  q.  5,  a.  1,  arg.  1. 

2.  Praeterea,  bonum  suscipit  magis  et 
minus ;  esse  autem  non  suscipit  magis  et 
minus  :  ergo  bonum  differt  secundum 
rem  ab  ente.  —  Ibid.  arg.  3. 

Sed  contra  est  .'Quse  differunt  ad  invicem 
quocunque  modo,  unum  potest  intelligi 
sine  altero  ;  at  ens  non  potest  intelligi 
sine  bono  ;  ergo  bonum  non  differt  ab 
ente  quocunque  modo,  sive  secundum 
rem,  sive  secundum  rationem.  Proba¬ 
tio  mediae.  Plus  p;»test  facere  Deus  quam 
homo  intelligere ;  sed  non  potest  facere 
Deus  aliquod  ens  quod  non  sit  bonum, 
quia  hoc  ipso  quod  est  a  bono,  bonum 
est,  ut  patet  per  Boethium  in  lib.  de  Heb- 
dom.  (1.  c.  coi.  1313)  :  ergo  nec  intel¬ 
lectus  potest  intelligere.  —  de  Verit.  q. 
21,  a.  1,  arg.  2  Sed  contra. 

11.  Ulterius  videtur  quod  bonum  secun¬ 
dum  rationem  sit  prius  quam  ens. 

1.  Ordo  enim  nominum  est  secundum 
ordinem  rerum  significatarum  per  no¬ 
mina;  sed  Dionysius  inter  alia  nomina 
Dei  prius  ponit  bonum  quam  ens,  ut 
patet  in  3.  cap.  de  Diu.  Nom.  (§  1,  prine. ; 
—  Migne  t.  3,  coi.  679  ;  et  c.  5,  §  1 ;  — 
Migne  coL  815)  :  ergo  bonum  secundum 

rationem  est  prius  quam  ens.  —  Ia,  q. 

D,  a.  2,  arg.  1. 

2.  Praeterea,  quod  est  universalius,  est 
prius  secundum  rationem ;  sed  bonum 
videtur  universalius  esse  quam  ens,  quia 
bonum  habet  rationem  appetibilis;  qui¬ 
busdam  autem  appetibile  est  ipsum  non 
esse  :  ergo  bonum  est  prius  quam  ens, 
secundum  rationem.  — •  Ibid.  arg.  3. 

3.  Praeterea,  non  solum  esse  est  appe¬ 
tibile,  sed  et  vita  et  sapientia  et  multa 
hujusmodi  ;  et  sic  videtur  quod  esse  sit 
quoddam  particulare  appetibile ;  et  bonum, 
universale  :  bonum  ergo  est  simpliciter 
prius  secundum  rationem  quam  ens.  — 
Ibid.  arg.  4. 

Sed  contra  est  quod  dicitur  in  lib.  de 
Causis  (propos.  4)  :  «  Prima  rerum  crea¬ 
tarum  est  esse  ».  —  Ibid.  arg.  Sed  con¬ 
tra. 

Respondeo  dicendum  ad  primam  quees- 
iionem,  quod  bonum  et  ens  sunt  idem 
secundum  rem,  sed  differunt  secundum 
rationem  tantum.  Ratio  enim  boni  in  hoc 
consistit,  quod  aliquid  sit  appetibile; 
unde  Philosophus  1.  Eth.  (c.  1,  prine.) 
dicit,  quod  «  bonum  est  quod  omnia  appe¬ 
tunt  ».  Manifestum  est  autem,  quod  unum¬ 
quodque  est  appetibile,  secundum  quod 
est  perfectum  ;  nam  omnia  appetunt  suam 
perfectionem.  In  tantum  autem  unum¬ 
quodque  est  perfectum,  in  quantum  est 
actu.  Unde  manifestum  est,  quod  in  tan¬ 
tum  est  aliquid  bonum,  in  quantum  est 
ens ;  esse  enim  est  actualitas  omnis  rei. 
Unde  manifestum  est  quod  bonum  et  ens 
sunt  idem  secundum  rem  ;  sed  bonum 
dicit  rationem  appetibilis,  quam  non  dicit 
ens.  —  la,  q.  5,  a.  1,  c. 

ylc/pnmwm  dicendum,  quod  licet  bonum 
et  ens  sint  idem  secundum  rem,  quia 
tamen  differunt  secundum  rationem,  non 
eodem  modo  dicitur  aliquid  ens  simplici¬ 
ter,  et  bonum  simpliciter.  Nam  cum  ens 
dicat  aliquid  proprie  esse  in  actu,  actus 
autem  proprie  ordinem  habeat  ad  poten¬ 
tiam  ;  secundum  hoc  simpliciter  aliquid 
dicitur  ens,  secundum  quod  primo  dis¬ 
cernitur  ab  eo  quod  est  in  potentia  tan¬ 

tum ;  hoc  autem  est  esse  substantiale 
rei  uniuscujusque  :  unde  per  suum  esse 
substantiale  dicitur  unumquodque  ens 
simpliciter.  Per  actus  autem  superad¬ 
ditos  dicitur  aliquid  esse  secundum  quid, 
sicut  esse  album  significat  esse  secundum 
quid.  Non  enim  esse  album  aufert  esse 
in  potentia  simpliciter,  cum  adveniat  rei 
jam  praeexistenti  in  actu.  Sed  bonum  dicit 
rationem  perfecti,  quod  est  appetibile,  et 
per  consequens  dicit  rationem  ultimi ; 
unde  id  quod  est  ultimo  perfectum  dici¬ 
tur  bonum  simpliciter;  quod  autem  non 
habet  ultimam  perfectionem  quam  debet 
habere,  quamvis  habeat  aliquam  perfec¬ 
tionem  in  quantum  est  actu,  non  tamen 
dicitur  perfectum  simpliciter,  nec  bonum 
simpliciter,  sed  secundum  quid.  Sic  ergo 
secundum  primum  esse,  quod  est  substan¬ 
tiale,  dicitur  aliquid  ens  simpliciter,  et 
bonum  secundum  quid,  id  est  in  quantum 
est  ens;  secundum  vero  ultimum  actum 
dicitur  aliquid  ens  secundum  quid,  et 
bonum  simpliciter.  Sic  ergo,  quod  dicit 
Boethius  (1.  c.  in  arg.  i),  quod  in  rebus 
aliud  est  quod  sunt  bona,  et  aliud  quod 
sunt,  referendum  est  ad  esse  bonum  et 
ad  esse  simpliciter  :  quia  secundum  pri¬ 
mum  actum  est  aliquid  ens  simpliciter,  et 
secundum  ultimum,  bonum  simpliciter  ; 
et  tamen  secundum  primum  actum  est 
quodam  modo  bonum,  et  secundum  ulti¬ 
mum  est  quodam  modo  ens.  —  Ibid. 
ad  1. 

Ad  secundum  dicendum,  quod  bonum 
dicitur  secundum  magis  et  minus,  secun¬ 
dum  actum  supervenientem,  puta  secun¬ 
dum  scientiam  vel  virtutem.  —  Ibid. 
ad  3. 

Ad  id  vero  quod  in  contrarium  objicitur 
dicendum,  quod  dupliciter  potest  intelligi 
aliquid  sine  altero  :  uno  modo  per  modum 
enuntiandi,  dum  scilicet  intelligitur  unum 
esse  sine  altero;  et  hoc  modo  quidquid 
intellectus  potest  intelligere  sine  altero, 
Deus  potest  facere ;  sic  autem  ens  non 
potest  intelligi  sine  bono,  ut  scilicet  intel¬ 
lectus  intelligat  aliquid  existens  non  esse 
bonum.  Alio  modo  potest  intelligi  aliquid 

sine  altero  per  modum  definiendi,  ut  sci¬ 
licet  intelligatur  unum,  non  tamen  intel¬ 
lecto  allero,  sicut  animal  intelligitur  sine 
homine  et  omnibus  aliis  speciebus  ;  et  sic 
ens  potest  intelligi  sine  bono;  nec  tamen 
sequitur  quod  Deus  possit  facere  ens 
sine  bono,  quia  hoc  ipsum  quod  est  facere, 
est  producere  aliquid  in  esse.  —  de  Verit. 
q.  21,  a.  1,  ad  2  Sed  contra. 

Ad  secundam  qucestionem  respondeo  di¬ 
cendum,  quod  ens  secundum  rationem 
est  prius  quam  bonum.  Ratio  enim  signi¬ 
ficata  per  nomen  est  id  quod  concipit 
intellectus  de  re,  et  significat  illud  per 
vocem.  Illud  ergo  est  prius  secundum 
rationem,  quod  prius  cadit  in  concep¬ 
tione  intellectus.  Primo  autem  in  con¬ 
ceptione  intellectus  cadit  ens  :  quia  secun¬ 
dum  hoc  unumquodque  cognoscibile  est, 
in  quantum  est  actu,  ut  dicitur  in  9. 
Metaphys.  [text.  20 ;  1.  8,  c.  9.)  Unde  ens 
est  proprium  objectum  intellectus;  et  sic 
est  primum  intelligibile,  sicut  sonus  est 
primum  audibile.  Ita  ergo  secundum  ratio¬ 
nem  prius  est  ens  quam  bonum.  —  la, 
q.  5,  a.  2,  c. 

Ad  primum  ergo  dicendum,  quod 
Dionysius  determinat  de  divinis  nomini¬ 
bus,  secundum  quod  important  circa  Deum 
habitudinem  causae  ;  nominamus  enim 
Deum,  ut  ipse  dicit  {de  Div.  Nom,.  c.  1, 
§5  sqq.  ;  — Migne  coi.  594  sqq.),  ex  crea¬ 
turis,  sicut  causam  ex  effectibus.  Bonum 
autem,  cum  habeat  rationem  appetibi¬ 
lis,  importat  habitudinem  causae  finalis; 
cujus  causalitas  prima  est,  quia  agens 
non  agit  nisi  propter  finem,  et  ab  agente 
materia  movetur  ad  formam  ;  unde  dici¬ 
tur  quod  finis  est  «  causa  causarum  ». 
Et  sic,  in  causando,  bonum  est  prius 
quam  ens,  sicut  finis  quam  forma ;  et 
hac  ratione  inter  nomina  significantia 
causalitatem  divinam,  prius  ponitur 
bonum  quam  ens.  —  Et  iterum,  quia 
secundum  Platonicos,  qui,  materiam  a 
privatione  non  distinguentes,  dicebant 
materiam  esse  non  ens,  ad  plura  se  ex¬ 
tendit  participatio  boni  quam  participatio 
entis.  Nam  materia  prima  participat  bo- 

num,  cum  appetat  ipsum  (nihil  autem 
appetit  nisi  simile  sibi)  ;  non  autem  par¬ 
ticipat  ens,  cum  ponatur  non  ens.  Et 
ideo  dicit  Dionysius  (1.  c.,  c.  5,  §  1;  — 
Migne  t.  3,  coi  815),  quod  bonum  exten¬ 
ditur  ad  non  existentia.  —  Ibid.  ad  1. 

Ad  secundum  dicendum,  quod  non  esse 
secundum  se  non  est  appetibile,  sed  per 
accidens  ;  in  quantum  scilicet  ablatio  ali- 
cujus  mali  est  appetibilis,  quod  malum 
quidem  aufertur  per  non  esse.  Ablatio 
vero  mali  non  est  appetibilis,  nisi  in 
quantum  per  malum  privatur  quodam 
(quoddam)  esse.  Illud  igitur  quod  per  se 
est  appetibile,  est  esse  ;  non  esse  vero 
per  accidens  tantum,  in  quantum  scilicet 
quoddam  esse  appetitur,  quo  homo  non 
sustinet  privari.  Et  sic  etiam  per  accidens 
non  esse  dicitur  bonum.  —  Ibid.  ad  3. 

Ad  tertium  dicendum,  quod  vita  et 
scientia  et  alia  hujusmodi  sic  appetuntur 
ut  sunt  in  actu  ;  unde  in  omnibus  appe¬ 
titur  quoddam  esse ;  et  sic  nihil  est  appeti¬ 
bile  nisi  ens;  et  per  consequens  nihil  est 
bonum  nisi  ens.  — Ibid.  ad  4. 

ARTICULUS  II  (1) 

*  UTRUM  BONUM  CONVERTATUR  CUM  ENTE, 
SITQUE  EJUS  ADAEQUATA  PASSIO. 

Videtur  quod  bonum  non  convertatur 
cum  ente,  nec  proinde  sit  ejus  adaequata 
passio. 

1.  Bonum  enim  addit  supra  ens,  ut  ex 
dictis  (supra  a.  1)  patet;  sed  ea  quae 
addunt  aliquid  supra  ens,  contrahunt 
ipsum,  sicut  substantia,  quantitas,  qua¬ 
litas  et  alia  hujusmodi  :  ergo  bonum  con¬ 
trahit  ens,  et  ita  non  erit  adaequata  illius 
passio  cum  illo  convertibilis.  — la,  q.  5, 
a.  3,  arg.  1 . 

2.  Praeterea,  adaequata  passio  entis  tam 
late  patet,  quam  ens;  at  magis  late  patet 
ens  :  nam  in  mathematicis  non  est  bo¬ 
num ;  mathematica  autem  sunt  quaedam 

(1)  Edit.  Ticin  :  Qasest.  7,  art.  1. 

entia,  alloqui  de  illis  non  esset  scientia. 
—  Ibid.  arg.  4.  —  Praeterea,  quia  bonum 
habet  rationem  appetibilis;  at  materia 
prima  non  habet  rationem  appetibilis, 
sed  apparentis  :  ergo  non  habet  rationem 
boni,  et  tamen  est  ens ;  ergo  bonum  non 
est  convertibile  cum  ente,  nec  conse¬ 
quenter  ejus  adaequata  passio.  —  Ibid. 
arg.  3. 

3.  Praeterea,  propria  passio  cum  oria¬ 
tur  ex  principiis  subjecti,  est  ratione 
posterior  subjecto,  ut  dictum  est  (in  Lo¬ 
gica  q.  6,  a.  2  et  3) ;  sed  bonum  est 
ratione  prius  quam  ens,  nam  ad  plura  se 
extendit  quam  ens,  cum  se  extendat  ad 
existentia  et  non  existentia,  ens  vero  ad 
existentia  tantum  :  ergo  bonum  non  est 
passio  adaequata  entis.  —  ia,q.  5,  a.  2, 
arg.  2. 

4.  Praeterea,  propria  passio  oritur  ex 
principiis  subjecti;  sed  bonum  non  oritur 
ex  ente  adaequate  :  quia  bonum  habet  ra¬ 
tionem  appetibilis,  quibusdam  autem  ap¬ 
petibile  est  ipsum  non  esse  :  ergo  bonum 
non  est  passio  adaequata  entis.  —  Ibid. 
arg.  3. 

5.  Praeterea,  opposita  nata  sunt  fieri 
circa  idem ;  sed  bonum  et  malum  sunt 
opposita  :  cum  ergo  malum  non  sit  natum 
in  omnibus  esse,  quia,  ut  dicit  Avicenna 
[Metaphys.  tract.  9,  c.  6),  ultra  orbem 
lunae  non  est  malum,  videtur  quod  nec 
bonum  in  omnibus  entibus  invenitur ;  et 
proinde  non  est  adaequata  passio  entis.  — 
de  Verit.  q.  21,  a.  2,  arg.  1. 

6.  Praeterea,  divisum  non  convertitur 
cum  aliquo  dividentium,  sicut  animal 
cum  rationali ;  nec  consequenter  ullum 
dividentium  est  adaequata  passio  divisi ; 
sed  ens  dividitur  per  bonum  et  malum, 
cum  multa  entia  mala  dicantur  :  ergo 
bonum  non  convertitur  cum  ente,  nec  est 
ejus  adaequata  passio.  —  Ibid.  arg.  6. 

Sed  contra  :  1.  Omne  ens,  in  quantum 
est  ens,  est  in  actu,  et  quodam  modo  per¬ 
fectum;  nam  esse,  quod  importat  nomen 
entis,  est  actualitas  omnis  rei ;  omnis 
autem  actus  est  quaedam  perfectio ;  sed 
perfectura  habet  rationem  appetibilis  et 


boni ;  nara  unumquidque  est  appetibile, 
secundum  quod  est  perfectum,  nam  om¬ 
nia  appetunt  suam  perfectionem  :  ergo 
omne  ens  est  bonum,  et  per  consequens 
bonum  convertitur  cum  ente.  —  la,  q. 
5,  a.  1,  c.  et  a.  3,  c. 

2.  Praeterea,  passio  adaequata  subjecti 
oritur  ex  illius  principiis,  et  cum  illo  con¬ 
vertitur;  sed  bonum  ex  principiis  entis 
oritur;  nam  ratio  boni  consistit  in  hoc, 
quod  aliquid  sit  appetibile,  bonum  enim 
est,  quod  omnia  appetunt,  ut  dicit  Philo¬ 
sophus  (1.  Elh.  c.  1)  ;  unumquidque 
autem  est  appetibile  secundum  quod  est 
perfectum,  ut  dictum  est  (arg.  1  Sed  con¬ 
tra).  In  tantum  est  autem  perfectum 
unumquidque,  in  quantum  est  actu.  Ergo 
eatenus  aliquid  est  bonum,  quatenus  est 
ens;  esse  enim  est  actualitas  omnium;  et 
per  consequens  bonum  oritur  ex  ente 
tamquam  ex  propria  causa,  tam  materiali, 
cum  omne  ens  sit  bonum,  ut  dictum  est 
(art.  praeced.),  quam  efficienti,  quod  est 
proprium  subjecti  respectu  propriae  pas¬ 
sionis,  ut  dictum  est  (in  Logica,  q.  6,  a. 
2).  — Ibid.  a.  1,  c. 

Respondeo  dicendum,  quod  cum  ratio 
boni  in  hoc  consistat,  quod  aliquid  sit 
perfectivura  alterius  per  modum  finis 
(cum  enim  bonum  sit,  quod  omnia  appe¬ 
tunt,  et  hoc  habeat  rationem  finis,  etiam 
bonum  importabit  rationem  finis);  omne 
id,  quod  invenitur  habere  rationem  finis, 
habet  et  rationem  boni.  Duo  autem  sunt 
de  ratione  finis,  ut  scilicet  sit  appetitum 
vel  desideratum  ab  his  quae  finem  nondum 
attingunt,  aut  sit  dilectum,  et  quasi  de¬ 
lectabile,  ab  his  quae  finem  participant; 
cum  ejusdem  rationis  sit  tendere  in  finem, 
et  in  fine  quodam  modo  quiescere,  sicut 
per  eandem  naturam  lapis  movetur  ad 
medium,  et  quiescit  in  medio.  Haec  autem 
duo  inveniuntur  competere  ipsi  esse.  Quae 
enim  nondum  esse  participant,  in  esse 
quodam  naturali  appetitu  tendunt;  unde 
et  materia  appetit  formam  secundum  Phi¬ 
losophum  (in  1.  Phys.  text.  81  ;  c.  9). 
Omnia  autem,  quae  jam  esse  habent,  illud 
esse  suum  naturaliter  amant,  et  ipsum 

tota  sua  virtute  conservant.  Quare  ipsum 
esse  habet  rationem  boni.  Unde  sicut 
impossibile  est  quod  sit  aliquod  ens  quod 
non  habeat  esse,  ita  necesse  est  quod 
omne  ens  sit  bonum  ex  hoc  ipso  quod 
esse  habet ;  quamvis  et  in  quibusdam 
entibus  multae  rationes  bonitatis  super¬ 
addantur  supra  suum  esse,  quo  subsi¬ 
stunt.  Cum  autem  bonum  rationem  entis 
includat,  ut  ex  dictis  (art.  praeced.)  patet, 
impossibile  est  aliquid  esse  bonum,  quod 
non  sit  ens;  et  ita  relinquitur  quod 
bonum  et  ens  convertuntur.  —  de  Veril, 
q.  21,  a.  2,  c,  —  Quod  autem  bonum  ita 
cum  ente  convertatur,  ut  sit  illius  propria 
passio,  manifestum  etiam  est.  Nam  boni¬ 
tas  consurgit,  posito  esse,  quod  est  ratio 
entis,  ut  dictum  est  (arg.  1  et  2  Sed  con¬ 
tra)  ;  nam  eatenus  aliquid  est  bonum, 
quatenus  habet  esse;  et  cum  omne  ens 
sit  bonum,  bonitas  informat  (la,  q.  b, 
a.  1,  arg.  2  et  ad  2)  ens,  cui  inest,  nt 
etiam  habetur  in  comment.  libri  de  Causis 
(prop.21  et  22),  quse  duo  requiruntur  ad 
hoc,  ut  aliquid  sit  propria  et  adaequata 
passio  alicujus,  ut  dictum  est  (supra  q. 
11,  a.  1  et  2).  — •  la,  q.  b,  a.  1,  arg.  2 
et  ad  2. 

Ad  primum  dicendum,  quod  substantia, 
quantitas  et  qualitas,  et  ea  quae  sub  eis 
continentur,  contrahunt  ens,  applicando 
ens  ad  aliquam  quidditatem,  seu  natu¬ 
ram  ;  sic  autem  bonum  non  addit  aliquid 
super  ens,  sed  tantum  rationem  appeti¬ 
bilis  et  perfectionis,  quod  convenit  ipsi 
esse  in  quacunque  natura  sit;  unde  bo¬ 
num  non  contrahit  ens.  —  la,  q.  b,  a.  3, 
ad  1. 

Ad  secundum  dicendum,  quod  mathe¬ 
matica  non  subsistunt  separata  secundum 
esse  :  quia  si  subsisterent,  esset  in  eis 
bonum,  id  est  ipsum  esse  ipsorum;  sunt 
autem  mathematica  separata  secundum 
rationem  tantum,  prout  abstrahunt  a 
materia  et  motu  ;  et  sic  abstrahunt  a  ra¬ 
tione  finis,  qui  habet  rationem  moventis. 
Non  est  autem  inconveniens,  quod  in  ali¬ 
quo  ente  secundum  rationem  non  sit 
bonum,  vel  ratio  boni,  cum  ratio  entis 

sit  prior  ratione  boni,  sicut  supra  (art. 
prceced.)  dictum  est.  —  la,  q.  b,  a.  3, 
ad  4.  —  Materia  prima  vero  sicut  non 
est  ens  nisi  in  potentia,  ita  nec  bonum 
nisi  in  potentia.  Licet  secundum  Platoni¬ 
cos  dici  possit,  quod  materia  prima  est 
non  ens  propter  privationem  adjunctam  ; 
sed  tamen  participat  aliquid  de  bono, 
scilicet  ipsum  ordinem  vel  aptitudinem 
ad  bonum  ;  et  ideo  non  convenit  sibi  quod 
sit  appetibile,  sed  quod  appetat.  —  Ibid. 
ad  3. 

Ad  tertium  dicendum,  quod  bonum  est 
prius  ente  in  causando,  sicut  finis,  quam 
forma ;  sed  e  converso  ens  est  prius  bono 
secundum  rationem  formae,  et  simpliciter. 
Et  iterum,  quia  secundum  Platonicos, 
qui  materiam  a  privatione  non  distin¬ 
guentes  dicebant  materiam  esse  non  ens, 
ad  plura  se  extendit  participatio  boni 
quam  participatio  entis;  nam  materia 
prima  participat  bonum,  cum  appetat 
ipsum ;  nihil  autem  appetat  nisi  simile 
sibi;  non  autem  participat  ens,  cum  po¬ 
natur  non  ens.  —  Ibid.  a.  2,  ad  1 ;  Tabula 
Aurea  voce  «  bonitas  ^  n.  82.  Vel  dicen¬ 
dum,  quod  bonum  extenditur  ad  existen- 
tia  et  non  existentia,  non  secundum  prae¬ 
dicationem,  sed  secundum  causalitatem  : 
ut  per  non  existentia  non  intelligamus  ea 
simpliciter  quse  penitus  non  sunt,  sed  ea 
quae  sunt  in  potentia,  et  non  in  actu  : 
quia  bonum  habet  rationem  finis,  in  quo 
non  solum  quiescunt  quae  sunt  in  actu, 
sed  ad  ipsum  etiam  ea  moventur  quae  in 
actu  non  sunt,  sed  in  potentia  tantum ; 
ens  autem  non  importat  habitudinem 
causae  nisi  formalis  tantum,  vel  inhae¬ 
rentis,  vel  exemplaris;  cujus  causalitas 
non  se  extendit  nisi  ad  ea  quae  sunt  in 
actu,  — Ibid.  a.  2,  ad  2. 

Ad  quartum  dicendum,  quod  non  esse 
secundum  se  non  est  appetibile,  sed  per 
accidens,  in  quantum  scilicet  ablatio  ali¬ 
cujus  mali  est  appetibilis,  quod  malum 
quidem  aufertur  per  non  esse;  ablatio 
vero  mali  non  est  appetibilis,  nisi  -in 
quantum  per  malum  privatur  quodam 
esse.  Illud  igitur,  quod  per  se  est  appeti- 

bile,  est  esse ;  non  esse  vero  per  accidens 
tantum,  in  quantum  scilicet  quoddam  esse 
appetitur,  quo  homo  non  sustinet  pri¬ 
vari  ;  et  sic  etiam  per  accidens  non  esse 
dicitur  bonum.  —  Ibid.  ad  3. 

Ad  quintum  dicendum,  quod  bonum  et 
malum  opponuntur  per  modum  privatio¬ 
nis  et  habitus;  non  tamen  oportet  ut 
cuicunque  inest  habitus,  nata  sit  inesse 
privatio ;  et  ideo  non  oportet  ut  in  quibus¬ 
cunque  natum  est  esse  bonum,  natum 
sit  esse  malum.  In  contrariis  etiam, 
quando  unum  inest  ex  natura  alicui,  alte¬ 
rum  non  est  natum  inesse  eidem  secun¬ 
dum  Philosophum  in  Prcedicam..  cap.  (12, 
al.  10)  de  oppositis.  Bonum  autem  cuili¬ 
bet  enti  naturaliter  inest,  cum  dicatur 
bonum  ex  ipso  suo  naturali  esse.  —  de 
Verit.  q.  21,  a.  2,  a.  1. 

Ad  sextum  dicendum,  quod  aliquid  po¬ 
test  dici  bonum  et  ex  suo  esse  et  ex  sua 
proprietate  vel  habitudine  superaddita  : 
sicut  dicitur  aliquis  homo  bonus,  et  in 
quantum  est  justus,  castus  vel  ordinatus 
ad  beatitudinem.  Ratione  igitur  priram 
bonitatis  ens  convertitur  cum  bono,  et  e 
contra ;  sed  ratione  secundae  bonitatis 
bonum  dividit  ens.  —  Ibid.  ad  6. 

ARTICULUS  111  (I) 

* UTRUM  BONUM  SUPRA  ENS  ADDAT  RELATIO¬ 
NEM  RATIONIS  AD  APPETITUM. 

Videtur  quod  bonum  non  addat  supra 
ens  relationem  rationis  ad  appetitum. 

1.  Bonum  enim  suscipit  magis  et 
minus ;  sed  relatio  non  suscipit  magis  et 
minus  ratione  sui,  ut  dictum  est  (in  Logica 
q.  13,  a.  10,  quaestiunc.  2)  :  ergo  bonum 
supra  ens  non  addit  relationem  ullam. 
—  la,  q.  5,  a.  1,  arg.  3. 

2.  Praeterea,  omne  illud  quod  dicitur 
per  informationem  alicujus,  addit  aliquid 
reale  supra  illud,  eo  quod  nihil  informa¬ 
tur  se  ipso;  sed  bonum  dicitur  per  infor¬ 
mationem,  ut  dicitur  in  comment.  libri  de 

(1)  Edit.  Ticin.  :  Qafcst,  7,  art.  2. 


Causis  (prop.  20)  :  ergo  bonum  addit  ali¬ 
quid  reale,  non  autem  rationis.  —  de  Ve- 
rit.  q.  21,  a.  1,  arg.  7. 

3.  Praeterea,  si  bonum  addit  relatio¬ 
nem  rationis,  aut  illi  rationi  respondet 
aliquid  in  re  aut  nihil;  si  secundum,  se¬ 
quitur  quod  illa  ratio  sit  cassa  et  vana  ; 
si  primum,  habetur  propositum,  quod 
bonum  non  addit  relationem  rationis.  — 
Ibid.  arg.  8. 

4.  Praeterea,  bonum  dicit  rationem  finis, 
quia  bonum  est  quod  omnia  appetunt, 
hoc  autem  habet  rationem  finis  ;  sed  finis 
non  dicit  relationem  ad  appetitum,  sed 
potius  ad  motum  et  operationem,  cum 
proprie  ista  respiciat,  sicut  et  ordinem 
rei  ad  rem  :  ergo  ratio  boni  non  consistit 
in  ordine  ad  appetitum.  —  la,  q.  5,  a.  4  ; 
de  Verit.  q.  21,  a.  2,  c.  ;  3.  Sent.  dist. 
27,  q.  1,  a.  4,  ad  11. 

0.  Praeterea,  bonum  eatenus  est  tale, 
quatenus  est  perfectum  ;  nam  bonum  est 
quod  omnia  appetunt,  unumquodque 
autem  appetit  suam  perfectionem ;  sed 
ratio  perfecti  non  consistit  in  relatione 
rationis  ad  appetitum,  sed  est  ratio  posi¬ 
tiva  et  absoluta  realis  ;  est  enim  perfec¬ 
tum,  extra  quod  non  est  accipere  aliquam 
ejus  particulam,  ut  dicit  Philosophus  (5. 
Metaphys.  text.  21  ;  1.  4,  c.  16)  :  ergo 
bonum  non  addit  supra  ens  relationem 
rationis  ad  appetitum.  —  la,  q.  5,  a.  1, 
c.  ;  5.  Metaphys.  1.  18  (21). 

Sed  contra  est,  quod  ratio  boni  in  hoc 
consistit,  quod  aliquid  sit  appetibile ; 
bonum,  inquit  Philosophus  (1.  Vth.  ini¬ 
tio),  est  quod  omnia  appetunt ;  sed  appeti¬ 
bilis  ratio  consistit  in  ordine  ad  appeti¬ 
tum,  sicut  eP  ratio  intelligibilis  in  ordine 
ad  intellectum  :  ergo  bonum  supra  ens 
addit  ordinem  rationis  ad  appetitum.  — 
la,  q.  5,  a.  1,  c.  ;  de  Verit.  q.  21,  a.  1, 
c. ;  5.  Metaphys.  1.  17  (20). 

Respondeo  diceisdum,  quod  quia  bonum 
et  ens,  ut  dictum ‘est  (supra  q.  11,  a.  1 
et  2),  non  sunt  synonyma,  debet  bonum 
addere  aliquid  supra  ens.  Non  potest 
autem  addere  naturam  aliquam  realem, 
quia  de  illa  .sicut  praedicatur  ens,  ita  prm- 

dicatur  bonum,  et  sic  daretur  processus 
in  infinitum ;  et  quia  si  adderet  aliquid 
reale,  oporteret  quod  per  rationem  boni 
contraheretur  ens  ad  aliquod  speciale 
genus.  Neque  addit  modum  particularem 
determinantem  ens,  quia  sic  supra  ens 
addunt  decem  praedicamenta.  Neque  addit 
modum  generalem  negativum  consequen¬ 
tem  omne  ens ;  nam  sic  addit  supra  ens 
unum.  Quare  reliquum  est  ut  addat  ali¬ 
quid  positivum  quidem,  sed  pertinens 
ad  rationem ;  hoc  autem  nihil  aliud  est 
quam  relatio  :  unde  reliquum  est  ut  addat 
supra  ens  aliquid,  quod  sit  rationis  tan¬ 
tum.  Id  autem,  quod  est  rationis  tantum, 
non  potest  esse  nisi  duplex,  nimirum  vel 
negatio,  vel  relatio  aliqua ;  omnis  enim 
positio  absoluta  aliquid  in  rerum  natura 
existens  significat.  Non  addit  autem  quid 
negativum;  nam  hoc  additur,  ut  dictum 
est  supra,  ens  ab  uno;  unum  enim  signi¬ 
ficat  ens  indivisum.  Ergo  debet  addere  re¬ 
lationem  rationis.  Haec  autem  non  potest 
esse  nisi  ad  illud,  quod  natum  est  conve¬ 
nire  cum  omni  ente,  ut  dictum  est  (supra 
q.  17,  a.  2)  dc  relatione  quam  supra  ens 
addit  verum.  Hoc  autem  est  anima,  quae 
quodammodo  est  omnia,  sicut  dicitur  in  3. 
de  Anima  {text.  37 ;  c.  8).  In  anima  autem 
est  vis  cognoscitiva  et  appetitiva.  Ergo 
sicut  verum  supra  ens  addit  convenien¬ 
tiam  et  conformitatem  ad  virtutem  co- 
gnoscitivam,  ita  bonum  addit  convenien¬ 
tiam  ad  virtutem  appetitivam;  unde  in 
principio  Elh.  dicit  Philosophus,  quod 
bonum  est,  quod  omnia  appetunt.  Et  sic 
ratio  boni  consistit  in  relatione  rationis 
convenientiae  ad  appetitum.  —  de  Verit. 
q.  1 ,  a.  1,  c. ;  q.  21,  a.  1,  c. 

Ad  ‘primum  ergo  dicendum,  quod  quia 
bonum  duo  dicit,  rationem  entis,  quae  est 
positiva  realis,  et  relationem  rationis,  ut 
dictum  est  (art.  praeced.,  ad  6);  bonum 
suscipit  magis  et  minus  ratione  positivi 
realis,  quod  importat,  puta  rationem 
scientiae  et  virtutis  quomodo  dicitur  quis 
magis  vel  minus  bonus  alio;  non  autem 
ratione  habitudinis  et  relationis,  quam 
superaddit.  — -  Ia,  q.  3,  a.  1,  ad  3. 

Ad  secundum  dicendum,  quod  ex  rela-  ' 
tione  convenientiae,  quam  supra  ens  ad¬ 
dit  bonum,  dicitur  secundum  rationem 
determinare  et  informare  ens.  —  de 
Verit.  q.  21,  a.  1,  ad  7. 

Ad  tertium  dicendum,  quod  isti  rationi 
et  relationi  respondet  aliquid  in  re,  sci¬ 
licet  realis  dependentia  ejus,  quod  est  ad 
finem  ipsum,  sicut  est  etiam  in  aliis  rela¬ 
tionibus  rationis.  —  Ibid.  ad  8. 

Ad  quartum  dicendum,  quod  quia 
voluntas  respicit  finem  ut  proprium  ob¬ 
jectum,  necesse  est  quod  finis  non  solum 
dicat  respectum  ad  praelicta,  sed  etiam 
et  mullo  magis  ad  voluntatem  seu  ad 
potentiam  appetitivam;  objectum  enim 
respicit  propriam  potentiam.  —  la,  q.  3, 
a.  4,  ad  3. 

Ad  quintum  dicendum,  quod  quia  eate- 
nus  aliud  est  perfectum,  quatenus  est 
actu  ;  esse  enim  est  actualitas  omnis  rei; 
propterea  bonum  non  dicit  rationem  per¬ 
fecti,  nisi  ex  parte  materialis  significati, 
non  ex  parte  habitudinis  et  relationis,  ut 
dictum  est  (ad  1).  —  la,  q.  5,  a.  1,  c. 

ARTICULUS  IV 

UTRUM  OMNIA  SINT  BONA  BONITATE  PRIMA. 

Videtur  quod  omnia  sint  bona  bonitate 
prima  :  — 

1.  quia,  secundum  Boethium  in  lib.  de 
Hcbdom.  (circa  med ;  —  Migne  PP.  Lat. 
t.  64,  coi.  1313),  si  intelligamus  per  im¬ 
possibile  Deum  esse,  abstracta  per  intel¬ 
lectum  bonitate,  sequetur  omnia  alia  esse 
entia,  non  autem  bona.  Intellecta  autem 
in  Deo  bonitate,  sequitur  omnia  alia  esse 
bona  sicut  et  entia  ;  ergo  omnia  dicuntur 
bona  bonitate  prima.  —  de  Verit.  q.  21, 
a.  4,  arg.  1  ;  Opusc.  69,  1.  4. 

2.  Sed  dicendum,  quod  ideo  hoc  con¬ 
tingit,  quod  non  intellecta  bonitate  in 
Deo,  non  est  bonitas  in  aliis  creaturis, 
quia  bonitas  creaturae  causatur  a  boni¬ 
tate  Dei,  non  quia  denominetur  res  bona 

bonitate  Dei  formaliter.  — Contra  quando- 
cunque  aliquid  denominatur  aliquale  ex 
solo  respectu  ad  alterum,  non  denomi¬ 
natur  tale  per  aliquid  sibi  formaliter 
inhaerens,  sed  per  illud  quod  est  extra 
ipsum,  ad  quod  refertur  :  sicut  urina 
dicitur  sana  ex  hoc  quod  significat  sani¬ 
tatem  animalis,  non  autem  nominatur 
sana  ab  aliqua  sanitate  sibi  inhaerente, 
sed  a  sanitate  animalis  quam  significat. 
Sed  creatura  dicitur  esse  bona  per  re¬ 
spectum  ad  primam  bonitatem,  quia 
secundum  hoc  unumquodque  dicitur 
bonum  quod  a  primo  bono  defluit,  ut 
dicit  Boethius  in  lib.  de  Hebdom.  (1.  c.) 
Ergo  creatura  non  denominatur  bona  ab 
aliqua  formali  bonitate  in  ipsa  existente, 
sed  ipsa  bonitate  divina.  —  de  Veril.  1.  c. 
arg.  2 ;  Opuso.  69,  1.4. 

3.  Praeterea,  Augustinus  dicit  8.  de 
Trin.  (c.  3,  paulum  a  prine. ;  —  Migne  t. 
42,  coi.  949) :  «  Bonum  est  hoc,  et  bonum 
illud;  tolle  hoc  et  illud,  et  vide  ipsum 
bonum  si  potes  ;  ita  videbis  Deum  non 
alio  bono  bonum,  sed  bonum  omnis 
boni  ».  Sed  ipso  bono, 'quod  est  omnis 
boni  bonum,  omnia  dicuntur  bona ;  ergo 
divina  bonitate,  de  qua  loquitur,  omnia 
dicuntur  bona.  —  de  Verit.  1.  c.  arg.  3. 

4.  Praeterea,  cum  omnis  creatura  sit 
bona,  aut  est  bona  aliqua  bonitate  sibi 
inhaerente,  aut  solum  bonitate  prima.  Si 
aliqua  bonitate  sibi  inhaerente,  cum  illa 
bonitas  sit  quaedam  creatura,  et  ipsa 
bona  erit ;  aut  ergo  se  bonitate,  aut  alia. 
Si  se  bonitate,  ergo  erit  bonitas  prima; 
haec  enim  est  ratio  primi  boni,  ut  ex  auc¬ 
toritate  Augustini  inducta  patet,  quod  se 
ipso  sit  bonum;  et  sic  habetur  proposi¬ 
tum,  quod  creatura  est  bona  bonitate 
prima.  Si  autem  illa  bonitas  est  bona 
iDOuitate  alia,  eadem  quaestio  remanet  de 
illa.  Aut  ergo  erit  procedere  in  infinitum, 
quod  est  impossibile  ;  aut  est  devenire 
ad  aliquam  bonitatem  creatam  denomi¬ 
nantem,  quae  est  se  ipsa  bona;  et  haec 
est  bonitas  prima.  Ergo  oportet  quod 
omnibus  modis  creatura  sit  bona  bonitate 
prima.  —  Ibid.  arg.  4. 


5.  Praeterea,  secundum  Avicennam 
omne  verum  est  verum  veritate  prima; 
sed.  sicut  veritas  prima  se  habet  ad  vera, 
ita  bonitas  prima  se  habet  ad  bona  :  ergo 
sunt  omnia  bona  bonitate  prima.  —  Ibid. 
arg.  5. 

6.  Praeterea,  quod  non  potest  in  mi¬ 
nus,  non  potest  in  majus ;  sed  minus  est 
esse  quam  esse  bonum;  creatura  autem 
non  potest  in  esse,  cum  esse  omne  sit  a 
Deo  ;  ergo  nec  potest  in  esse  bonum  ; 
ergo  bonitas  qua  aliquid  dicitur  esse 
bonum,  non  est  bonitas  creata.  —  Ibid. 
arg.  6. 

7.  Praeterea,  bonitas  prima  nihil  addit 
supra  bonitatem,  alias  bonitas  prima 
esset  composita ;  sed  verum  est  omnia 
esse  bona  bonitate  :  ergo  verum  est  om¬ 
nia  esse  bona  bonitate  prima.  —  Ibid. 
arg.  8. 

8.  Sed  dicendum,  quod  bonitas  prima 
addit  supra  bonitatem,  bonitatem  absolu¬ 
tam  secundum  rationem  et  non  secundum 
rem. — Contra,  ratio  cui  non  respondet  ali¬ 
quid  in  re,  est  cassa  et  vana ;  sed  non  est 
talis  ratio  qua  intelligimus  bonitatem 
primam  ;  ergo  si  addit  aliquid  secundum 
rationem,  addet  secundum  rem,  quod  est 
impossibile,  et  sic  nec  secundum  ratio¬ 
nem  addit;  et  ita  omnia  dicentur  esse 
bona  bonitate  prima,  sicut  et  bonitate 
absoluta.  —  Ibid.  arg.  9. 

Sed  contra:  1.  Omnia  sunt  bona  in  quan¬ 
tum  sunt  entia,  quia  secundum  Augusti¬ 
num  (lib.  1.  de  Docir.  Chrislian.  c.  32  ;  — 
Migne  t.  34,  coi.  32),  in  quantum  sumus, 
boni  sumus.  Sed  non  dicuntur  omnia  entia 
formaliter  per  essentiam  primam,  sed 
per  essentiam  creatam  ;  ergo  nec  omnia 
sunt  bona  formaliter  bonitate  prima,  sed 
creata  bonitate.  —  Ibid.  arg.  1  Sed  con¬ 
tra. 

2.  Praeterea,  vertibile  non  informatur 
invertibili,  cum  sint  opposita  ;  sed  omnis 
creatura  est  vertibilis,  bonitas  autem 
prima  est  invertibilis  :  ergo  creatura  non 
dicitur  bona  formaliter  prima  bonitate. 
—  Ibid.  arg.  2  Sed  contra. 

3.  Praeterea,  omnis  forma  est  propor- 

lionata  suo  perfectibili ;  sed  bonitas  pri¬ 
ma,  cum  sit  infinita,  non  potest  esse  pro- 
portionata  creaturce.,  cum  sit  finita  :  ergo 
creatura  non  dicitur  bona  formaliter 
bonitate  prima.  —  Ibid,  arg.  3  Sed  con~ 
tra. 

4.  Prmterea,  secundum  Augustinum 
8.  de  Trin.  (c.  3  circa  meJ.  ;  —  Migne 
t.  42,  coi.  950),  omnia  creata  partici¬ 
patione  boni  bona  sunt ;  sed  participatio 
boni  non  est  ipsa  bonitas  prima,  ipsa 
enim  est  totalis  et  perfecta  bonitas  ;  ergo 
non  omnia  sunt  bona  bonitate  prima  for¬ 
maliter.  —  Ibid.  arg.  4  Sed  contra. 

5.  Praeteren,  bonitas  prima  est  simpli¬ 
cissima  ;  ergo  nec  est  in  se  composita, 
nec  alii  componibilis ;  et  ita  non  potest 
esse  alicujus  forma,  cum  forma  veniat  in 
compositionem  ejus  cujus  est  forma.  Sed 
bonitas  qua  aliqua  dicuntur  esse  bona, 
est  forma  quaedam,  cum  omne  esse  sit 
forma.  Ergo  creaturae  non  sunt  bonae 
bonitate  prima  formaliter.  —  Ibid.  arg. 
6  Sed  contra. 

Respondeo  dicendum,  quod  circa  hanc 
quaestionem  diversimode  aliqui  posue¬ 
runt. —  Quidam  enim,  Irivolis  rationibus 
ducti,  posuerunt  Deum  esse  de  substan¬ 
tia  cujuslibet  rei.  Quorum  quidam  po¬ 
suerunt  Deum  esse  idem  quod  materia 
prima,  ut  David  de  Dinando.  Quidam 
vero  posuerunt  ipsum  esse  formam  cujus¬ 
libet  rei.  Cujus  quidem  erroris  statim 
falsitas  aperitur.  Hoc  enim  omnes  de 
Deo  loquenles  intelligunt,  quod  est  om¬ 
nium  principium  effectivum,  cum  opor¬ 
teat  omnia  entia  ab  uno  primo  ente 
effluere,  ut  supra  (q.  5,  a.  1,  c.)  proba¬ 
tum  est.  Causa  autem  efficiens  secun¬ 
dum  doctrinam  Philosophi  in  2.  Phys. 
{texi.  70 ;  c.  7)  cum  causa  materiali  non 
coincidit  in  idem,  cum  habeant  contra¬ 
rias  rationes.  Unumquodque  enim  est 
agens  secundum  quod  est  actu  ;  materiae 
vero  ratio  est  in  potentia  esse;  efficiens 
vero  et  forma  effecti  idem  sunt  specie,  in 
quantum  omne  agens  agit  sibi  simile ; 
sed  non  idem  numero,  quia  non  potest 
idem  esse  faciens  et  factum.  Ex  quo  patet 

quod  ipsa  divina  essentia  nec  est  materia 
alicujus  rei  nec  forma,  ut  ea  possit  crea¬ 
tura  dici  formaliter  bona,  sicut  forma 
conjuncta;  sed  quaelibet  est  ei  similitudo 
quaedam  ;  et  ideo  Platonici  dixerunt,  quod 
omnia  sunt  bona  formaliter  bonitate 
prima,  non  sicut  forma  conjuncta,  sed 
sicut  forma  separata.  —  de  Verit.  q.  21, 
a.  4,  c.  — Ad  cujus  intellectum  sciendum 
est  quod  Plato  (apud  Aristotelem  1 .  Meta- 
phys.  text.  6;  c.  6)  ea  quae  possunt  sepa¬ 
rari  secundum  intellectum,  ponebat  etiam 
secundum  esse  separata;  et  ideo,  sicut 
homo  potest  intelligi  praeter  Socratem  et 
Platonem,  ita  ponebat  hominem  esse 
praeter  Socratem  et  Platonem,  quem  dice¬ 
bat  per  se  hominem,  et  ideam  hominis, 
cujus  participatione  Socrates  et  Plato 
homines  dicebantur.  Sicut  autem  inve¬ 
niebat  hominem  communem  Socrati  et 
Platoni  et  hujusmodi  hominibus,  ita  inve¬ 
niebat  bonum  esse  commune  omnibus 
bonis,  et  posse  intelligi  bonum  non  intel- 
ligendo  hoc  vel  illud  bonum  ;  unde  pone¬ 
bat  ipsum  esse  separatum  prae.er  bona 
particularia,  et  hoc  ponebat  per  se  bo¬ 
num,  sive  ideam,  cujus  participatione 
omnia  bona  dicerentur,  ut  patet  per  Phi¬ 
losophum  in  1.  Eth.  Sed  hoc  differebat 
inter  ideam  hominis  et  ideam  boni,  quoci 
idea  hominis  non  se  extendit  ad  omnia, 
idea  autem  boni  se  extendit  ad  omnia, 
etiam  ad  ideas;  nam  etiam  ipsa  idea  boni 
est  aliquod  bonum  ;  et  ideo  oportebat  dice¬ 
re,  quod  ipsum  per  se  bonum  esset  univer¬ 
sale  omnium  rerum  principium,  quod  Deus 
est.  Unde  sequitur  secundum  hanc  opi¬ 
nionem,  quod  denominantur  bona  ipsa 
bonitate  prima,  quae  Deus  est,  sicut 
Socrates  et  Plato.  Sed  secundum  Plato¬ 
nem  dicebantur  homines  participatione 
hominis  separati,  non  per  humanitatem 
homini  inhaerentem.  Et  hanc  opinionem 
secuti  sunt  Porretani  aliquo  modo;  dice¬ 
bant  enim,  quod  de  creatura  praedicamus 
bonum  simpliciter,  ut  cum  dicitur  : 

«  homo  est  bonus  i> ;  et  bonum  addito 
aliquo,  ut  cum  dicitur  :  «  Socrates  est 
bonus  homo  ».  Dicebant  igitur,  quod 


205 


DE  BONO  ET  MALO  -  QU.  XIX  DE  BONO  -  ART.  IV 


creatura  dicilur  bona  simpliciter  non 
aliqua  bonitate  inhaerente,  sed  bonitate 
prima,  quasi  ipsa  bonitas  absolute  et 
communis  esset  bonitas  divina ;  sed  cum 
dicitur  creatura  bonum  hoc  vel  illud, 
denominatur  a  bonitate  creata,  quia  par¬ 
ticulares  bonitates  creatae,  sunt  sicut  ideae 
particulares  secundum  Platonem.  — 
Ibid. 

Sed  haec  opinio  a  Philosopho  improba¬ 
tur  multipliciter  :  —  tum  ex  hocquod  quid' 
ditales  et  formae  rerum  insunt  ipsis  rebus 
particularibus,  et  non  sunt  ab  eis  separatae, 
ut  probatur  multipliciter  in  7.  Metaphys. 
{texi.  46  sqq. ;  1.  6,  c.  13  et  14); —  tum 
etiam  suppositis  ideis  :  quia  specialiter 
ista  ratio  non  habet  locum  in  bono ; 
quia  bonum  non  univoce  dicitur  de  bonis, 
et  in  talibus  non  assignatur  una  idea 
secundum  Platonem,  per  quam  viam  pro¬ 
cedit  contra  eum  Philosophus  1.  FAh.  (c. 
6,  al.  4).  Specialiter  tamen  quantum  ad 
propositum  pertinet,  apparet  falsitas  prae¬ 
dictae  positionis  ex  lioc,  quod  omne  agens 
invenitur  sibi  simile  agere.  Unde  si  pri¬ 
ma  bonitas  sit  effectiva  omnium  bonorum, 
oportet  quod  similitudinem  suam  impri¬ 
mat  in  rebus  effectis ;  et  sic  unumquodque 
dicetur  bonum  sicut  forma  inhaerente 
per  similitudinem  summi  boni  sibi  indi¬ 
tam,  et  ulterius  per  bonitatem  primam, 
sicut  per  exemplar  et  effectivum  omnis 
bonitatis  creata?..  Quantum  ad  hoc  opinio 
Platonis  sustineri  potest.  —  Ibid. 

Sic  ergo  dicimus  secundum  commu¬ 
nem  opinionem,  quod  omnia  sunt  bona 
bonitate  creata  formaliter  sicut  forma 
inhaerente,  bonitate  vero  increata  sicut 
forma  exemplari.  —  Ibid. 

Ad  primum  ergo  dicendum,  quod,  sicut 
tactum  est  prius,  pro  tanto  creaturae 
non  essent  bonae,  nisi  bonitas  intelligere- 
tur  in  Deo,  quia  bonitas  creaturae  extra¬ 
hitur  a  divina  bonitate;  unde  non  sequi¬ 
tur  quod  creatura  dicatur  bona  bonitate 
increata  nisi  sicut  forma  exemplari.  — 
Ibid.  ad  1. 

Ad  secundum  dicendum,  quod  dupliciter 
nominatur  aliquid  per  respectum  ad  alte¬ 


rum  :  uno  modo,  quando  ipse  respectus 
est  ratio  denominationis  :  sicut  urina 
dicitur  sana,  per  respectum  ad  sanita¬ 
tem  animalis  ;  ratio  enim  sani,  secundum 
quod  de  urina  praedicatur,  est  esse  si¬ 
gnum  sanitatis  animalis  ;  et  in  talibus, 
quod  denominatur  per  respectum  ad 
alterum,  non  denominatur  ab  aliqua  for¬ 
ma  sibi  inhaerente,  sed  ab  aliquo  extrin- 
seco  ad  quod  refertur.  Alio  modo  deno¬ 
minatur  aliquid  per  respectum  ad  alte¬ 
rum,  quando  respectus  non  est  ratio 
denominationis,  sed  causa  :  sicut  si  aer 
dicatur  lucens  a  sole,  non  quod  ipsum 
referri  aerem  ad  solem  sit  lucere  aeris, 
sed  quia  directa  oppositio  aeris  ad  solem 
est  causa  quod  luceat ;  et  hoc  modo  crea¬ 
tura  dicitur  bona  per  respectum  ad 
Deum;  unde  ratio  non  sequitur.  —  Ibid. 
ad  2. 

Ad  tertium  dicendum,  quod  Augusti¬ 
nus  in  multis  opinionem  Platonis  sequi¬ 
tur,  quantum  fieri  potest  secundum  fidei 
veritatem;  et  ideo  verba  sua  sic  sunt 
intelligenda,  ut  ipsa  divina  bonitas  dica¬ 
tur  esse  bonum  omnis  boni  (in  quantum 
est  causa  efficiens  prima  et  exemplaris 
omnis  boni),  sine  hoc  quod  excludatur 
bonitas  creata,  qua  creaturae  denomi¬ 
nantur  bonae,  sicut  forma  inhaerente.  — 
Ibid.  ad  3. 

Ad  quartum  dicendum,  quod  aliter  se 
habet  in  formis  generalibus,  et  aliter  in 
formis  specialibus.  In  formis  enim  spe¬ 
cialibus  non  recipitur  praedicatio  concreti 
de  abstracto,  ut  dicatur  :  Albedo  est 
alba,  vel  calor  est  calidus,  ut  patet  per 
Dionysium  in  lib.  de  Div.  Nom.  (c.  2 ; 
—  Migne  t.  3,  coi.  635  et  638) ;  sed  in 
formis  generalibus  hujusmodi  praedicatio 
recipitur;  dicimus  enim,  quod  essentia 
est  ens,  et  bonitas  est  bona,  et  unitas  est 
una,  et  sic  de  aliis.  Cujus  ratio  est,  quia 
illud  quod  primo  cadit  in  intellectum,  est 
ens ;  unde  oportet  quod  cuicunque  appre¬ 
henso  per  intellectum,  intellectus  attri¬ 
buat  hoc  quod  est  ens.  Et  ideo  cum  appre¬ 
hendit  essentiam  alicujus  entis,  dicit 
illam  essentiam  esse  ens ;  et  similiter 

unamquamque  formam  generalem  vel 
specialem,  ut  bonitas  est  ens,  albedo  est 
ens,  et  sic  de  aliis.  Et  quia  quaedam  sunt 
quae  communicant  rationem  entis  insepa¬ 
rabiliter,  ut  unum,  bonum  et  hujusmodi; 
oportet  quod  haec  de  quolibet  apprehenso 
praedicentur  eadem  ratione  qua  ens; 
unde  dicimus  :  Essentia  est  ens,  una  et 
bona,  et  similiter  unitas  est  una  et  bona, 
ita  de  bonitate  et  albedine  et  qualibet 
forma  generali  vel  speciali.  Sed  album 
quia  est  speciale,  non  communicat  inse¬ 
parabiliter  rationem  entis ;  unde  potest 
apprehendi  forma  albedinis  sine  eo  quod 
attribuatur  ei  esse  album;  unde  non 
cogimur  dicere  :  Albedo  est  alba.  Album 
enim  uno  modo  dicitur;  ens  autem  et 
unum  et  bonum  et  alia  hujusmodi,  quae 
de  quolibet  apprehenso  necesse  est  dici, 
multipliciter  dicuntur.  Aliquid  enim  dici¬ 
tur  ens,  quia  in  se  subsistit;  aliquid,  quia 
est  principium  subsistendi,  ut  forma; 
aliquid  quia  est  dispositio  subsistentis,  ut 
qualitas  ;  aliquid,  quia  est  privatio  dispo¬ 
sitionis  subsistentis,  ut  caecitas.  Et  ideo 
cum  dicimus  :  Essentia  est  ens,  si  pro¬ 
cedatur  sic  :  ergo  est  aliquo  ens,  vel  se 
vel  alio  ;  processus  non  sequitur  :  quia 
non  dicebatur  hoc  modo  esse  ens,  sicut 
aliquid  subsistens  in  esse  suo  est  ens,  sed 
sicut  quo  aliquid  est.  Unde  non  oportet 
quaerere  quomodo  ipsa  essentia  aliquo 
sit,  sed  quomodo  aliquid  alterum  sit  per 
e& sentiam.  Similiter,  cum  dicitur  bonitas 
bona,  non  hoc  modo  dicitur  bona  quasi 
in  bonitate  subsistens ;  sed  hoc  modo 
quo  bonum  dicimus  illud  quo  aliquid  bo¬ 
num  est.  Et  sic  non  oportet  inquirere 
utrum  bonitas  sit  bona  se  bonitate  vel 
alia ;  sed  utrum  ipsa  bonitate  sit  aliquid 
bonum  quod  sit  alterum  ab  ipsa  bonitate, 
sicut  est  in  creaturis;  vel  quod  sit  idem 
cum  ipsa  bonitate,  sicut  est  in  Deo.  — 
Ibid.  ad  4. 

Ad  quintum  dicendum,  quod  similiter 
distinguendum  est  de  veritate,  scilicet 
quod  omnia  sunt  vera  veritate  prima 
sicut  exemplari  primo,  ut  supra  (q.  7,  a. 
4et  5  ;  q.  17,  a.  8)  dictum  est,  cum  tamen 

sint  vera  veritate  creata  sicut  forma  in¬ 
haerente.  Sed  tamen  alia  ratio  est  de  veri¬ 
tate  et  bonitate.  Ipsa  enim  ratio  veritatis 
in  quadam  adaequatione  sive  commensu- 
ratione consistit;  denominatur  autem  ali¬ 
quid  mensuratum  vel  commensuratum 
ab  aliquo  exteriori,  sicut  pannus  ab  ulna, 
et  per  hunc  modum  intelligit  Avicenna 
omnia  esse  vera  veritate  prima,  in  quan¬ 
tum  scilicet  unumquodque  est  commen¬ 
suratum  divino  intellectui,  implendo  illud 
ad  quod  divina  providentia  ipsum  ordi¬ 
navit  vel  praescivit.  Ratio  bonitatis 

non  consistit  in  commensuratione ;  unde 
non  est  simile.  —  Ibid.  ad  b. 

Ad  sextum  dicendum,  quod  creatura  non 
potest  hoc  modo  inesse,  quod  a  se  ipsa 
esse  habeat;  potest  tamen  aliqua  inesse 
ita  quod  sit  formale  principium  essendi, 
sic  enim  quaelibet  forma  inesse  potest  ; 
et  per  hunc  modum  bonitas  creata  po¬ 
test  inesse  bono  tamquam  principium  for¬ 
male.  —  Ibid.  ad  6. 

Ad  septimum  dicendum,  quod  bonitas 
prima  nihil  addit  secundum  rem  supra 
bonitatem  absolutam ;  addit  autem  ali¬ 
quid  secundum  rationem.  —  Ibid.  ad  8. 

Ad  octavum  dicendum,  quod  sicut  dicit 
Commentator  in  lib.  de  Causis^  ipsa  boni¬ 
tas  prima  ex  hoc  ipso  individuatur  et  a 
cunctis  aliis  dividitur,  quod  non  recipit 
aliquam  additionem.  Non  autem  est  de 
ratione  bonitatis  absolute,  ut  recipiat 
additionem  vel  non  recipiat.  Si  enim  esset 
de  ratione  ejus  recipere  additionem,  tunc 
quaelibet  bonitas  additionem  reciperet, 
et  nulla  esset  bonitas  pura.  Similiter  si 
esset  de  ratione  ejus  non  recipere  arlditio- 
nem,  nulla  bonitas  reciperet,  et  omnis  bo¬ 
nitas  esset  pura ;  sicut  de  ratione  anima¬ 
lis  non  est  nec  rationale  nec  irrationale. 
Et  ideo  hoc  ipsum  quod  est  non  posse 
recipere  additionem,  communicat  bonita¬ 
tem  absolutam,  et  distinguit  primam 
bonitatem,  quae  est  bonitas  pura,  ab  aliis 
bonitatibus ;  hoc  autem  quod  non  est 
accipere  additionem,  cura  sit  negatio,  est 
ens  rationis,  et  tamen  fundatur  super 
simplicitatem  bonitatis  primae.  Unde  non 

sequitur  quod  ratio  sit  cassa  et  vana.  — 
Ibid.  ad  9. 

ARTICULUS  V 

UTRUM  BONUM  CREATUM  SIT  BONUM  PER 
SUAM  ESSENTIAM. 

Videtur  quod  bonum  creatum  sil  bo¬ 
num  per  suam  essentiam. 

1.  Illud  enim  sine  quo  res  non  potest 
esse,  videtur  ei  essentiale;  sed  creatura 
sine  bonitate  esse  non  potest,  quia  non 
potest  esse  aliquid  creatum  a  Deo  quod 
non  sit  bonum :  ergo  creatura  est  bona 
per  essentiam.  —  de  Veril.  q.  21,  a;  b, 
arfi'.  1 . 

2.  Praeterea,  creatura  ab  eodem  habet 
esse,  et  esse  bonum,  quia  ex  hoc  ipso 
quod  habet  esse,  bona  est,  ut  prius  os¬ 
tensum  est;  sed  creatura  habet  esse  per 
suam  essentiam  :  ergo  est  bona  per  suam 
essentiam.  —  Ibid.  arg.  2. 

3.  Praeterea,  quidquid  convenit  alicui 
in  quantum  hujusmodi,  est  ei  essen¬ 
tiale  ;  sed  bonum  convenit  creaturae  in 
quantum  est,  quia,  sicut  dicit  Augustinus 
(lib.  1.  de  Doclr.  Christian.  c.  32 ;  — Migne 
t.  34,  coi.  32),  in  quantum  sumus,  boni 
sumus  :  ergo  creatura  est  bona  per  sui 
essentiam.  —  Ibid.  arg.  3. 

4.  Praeterea,  cum  bonitas  sit  quaedam 
forma  creata  creaturis  inhaerens,  ut  os¬ 
tensum  est:  aut  erit  forma  substantialis, 
aut  accidentalis  ;  si  accidentalis,  aliquando 
sine  ea  creatura  esse  poterit,  quod  dici 
non  potest ;  ergo  relinquitur  quod  sit 
forma  substantialis;  sed  omnis  talis  for¬ 
ma  vel  est  essentia  rei  vel  pars  essentiae  : 
ergo  creatura  est  bona  per  suam  essen¬ 
tiam.  —  Ibid.  arg.  4. 

b.  Praeterea,  secundum  Boethium  in 
lib.  de  Hebdom.  (circa  med ;  —  Migne  t. 
64,  coi.  1313),  creaturae  sunt  bonae  in 
quantum  a  primo  bono  fluxerunt.  Sed 
per  suam  essentiam  fluxerunt  a  primo 
bono ;  ergo  per  suam  essentiam  sunt  bonae. 
—  Ibid.  arg.  b. 

6.  Praeterea,  semper  denominans  est 


simplicius  vel  aeque  simplex  denominato; 
sed  nulla  forma  addita  essentiae  est  sim¬ 
plicior  vel  aeque  simplex  ipsi  essentiae: 
ergo  nulla  forma  superaddita  essentiae 
denominat  ipsam  essentiam;  non  enim 
possumus  dicere,  quod  essentia  sit  alba. 
Sed  ipsa  essentia  rei  denominatur  boni¬ 
tate,  quaelibet  enim  essentia  bona  est  ; 
ergo  bonitas  non  est  forma  superaddita 
essentiae;  est  sic  quaelibet  creatura  est 
bona  per  suam  essentiam.  — Ibid.  arg.  6. 

7.  Praeterea,  sicut  unum  convertitur 
cum  ente,  ita  et  bonum.  Sed  unitas  a  qua 
dicitur  unum  quod  convertitur  cum  ente, 
non  dicit  aliquam  formam  superadditam 
essentiae  rei,  ut  Commentator  dicit  in  4. 
Metaphys.  {Lext.  b),  sed  unaquaeque  res 
per  suam  essentiam  est  una.  Ergo  una¬ 
quaeque  res  est  bona  per  suam  essen¬ 
tiam.  —  Ibid.  arg.  7. 

8.  Praeterea,  si  creatura  est  bona  per 
aliquam  bonitatem  superadditam  essen¬ 
tiae,  cum  omne  quod  est,  bonum  sit  ; 
illa  bonitas  cum  sit  res  quaedam,  bona 
erit ;  —  non  autem  alia  bonitate,  sed  per 
essentiam  suam,  quia  sic  iretur  in  infini¬ 
tum.  Ergo  eadem  ratione  poterit  esse 
quod  creatura  ipsa  esset  bona  per  suam 
essentiam.  —  Ibid.  arg.  8. 

Sed  contra:  1.  Nihil  quod  de  aliquo  per 
participationem  dicitur,  convenit  ei  per 
suam  essentiam ;  sed  creatura  dicitur 
bona  per  participationem,  ut  patet  per  Au¬ 
gustinum  8.  de  Trin.  (c.  3,  circa  med. ;  — 
Migne  t.  42,  coi.  950) :  ergo  creatura  non 
est  bona  per  suam  essentiam.  —  Ibid. 
arg.  1  Sed  contra. 

2.  Praeterea,  omne  illud  quod  est  bo¬ 
num  per  essentiam,  eat  substantiale 
bonum ;  sed  creaturm  non  sunt  substan¬ 
tialia  bona,  ut  patet  per  Boethium  in  lib. 
de  Hebdom.  (circa  med. ;  —  Migne  t.  64, 
c.  1312) :  ergo  creaturae  non  sunt  bonae 
per  essentiam.  —  Ibid.  arg.  2  Sed  con¬ 
trai 

3.  Praeterea,  de  quocunque  praedicatur 
aliquid  essentialiter,  oppositum  ejus  de 
eo  praedicari  non  potest;  sed  oppositum 
boni  praedicatur  de  creatura  aliqua,  scili- 

cet  malum:  ergo  creatura  non  est  bona 
per  essentiam.  —  Ibid.  arg.  3  Sed  con¬ 
tra. 

Respondeo  dicendum,  quod  secundum 
tres  auctores  oportet  dicere  creaturas  non 
esse  bonas  per  essentiam,  sed  per  parti¬ 
cipationem,  scilicet  secundum  Augusti¬ 
num  (8.  de  Trin.  c.  3),  Boethium  (lib. 
de  Hebdom.)  et  auctorem  libri  de  Causis 
(propos.  20  et  22),  qui  dicit  solum  Deum 
esse  bonitatem  puram.  Sed  tamen  diver¬ 
sis  rationibus  ad  unam  positionem  mo¬ 
ventur. 

Ad  cujus  evidentiam  sciendum  est, 
quod,  ut  ex  dictis  patet,  sicut  ens  multi¬ 
plicatur  per  substantiale  et  accidentale, 
sic  bonitas  multiplicatur.  Sed  tamen  inter 
utrumque  differt  :  quia  aliquid  dicitur 
ens  esse  absolute  propter  suum  esse  sub¬ 
stantiale,  sed  propter  esse  accidentale  non 
dicitur  esse  absolute  ;  unde,  cum  genera¬ 
tio  sit  motus  ad  esse,  cum  aliquis  acci¬ 
pit  esse  substantiale,  dicitur  generari  sim¬ 
pliciter  ;  cum  vero  accipit  esse  acciden¬ 
tale,  dicitur  generari  secundum  quid  ;  et 
similiter  est  de  corruptione,  per  quam 
esse  amittitur.  De  bono  autem  est  e  con¬ 
verso,  ut  supra  (art.  \ ,  quaestiunc.  1 ,  ad  1) 
dictum  est.  Nam  secundum  substantialem 
bonitatem  dicitur  aliquid  bonum  secun¬ 
dum  quid,  secundum  vero  accidentalem 
dicitur  aliquid  bonum  simpliciter;  unde 
hominem  injustum  non  dicimus  bonum 
simpliciter,  sed  secundum  quid,  in  quan¬ 
tum  est  homo  ;  hominem  vero  justum  dici¬ 
mus  simpliciter  bonum.  Cujus  diversitatis 
ista  est  ratio.  Nam  unumquodque  dicitur 
esse  ens  in  quantum  absolute  considera¬ 
tur,  bonum  vero,  ut  ex  dictis  (supra  a.  3) 
patet,  per  respectum  ad  alia.  In  se  ipso 
autem  aliquid  perficitur  ut  subsistat  per 
essentialia  principia  ;  sed  ut  debito  modo 
se  habeat  ad  omnia  quaesunt  extra  ipsum, 
non  perficitur  nisi  mediantibus  acciden¬ 
tibus,  superadditis  essentiae  :  quia  ope¬ 
rationes  quibus  unum  alteri  conjungitur, 
ab  essentia  mediantibus  virtutibus  essen¬ 
tiae  superadditisprogrediuntur;  unde  abso¬ 
lute  bonitatem  non  obtinet,  nisi  secundum 

quod  completum  est  secundum  substantia¬ 
lia  et  secundum  accidentalia  principia. 
Quidquid  autem  creatura  perfectionis  habet 
ex  essentialibus  et  accidentalibus  princi¬ 
piis  simul  conjunctis,  hoc  totum  Deus  habet 
per  unum  suum  esse  simplex ;  simplex  enim 
ejus  essentia  est  ejus  sapientia  et  justitia 
et  fortitudo  et  omnia  hujusmodi,  quae  in 
nobis  sunt  essentiae  superaddita.  Et  ideo 
ipsa  absoluta  bonitas  in  Deo  est  idem 
quod  ejus  essentia  ;  in  nobis  autem  consi¬ 
deratur  secundum  ea  quae  superad.lun- 
tur  essentiae.  Et  pro  tanto  bonitas  com¬ 
pleta  vel  absoluta  in  nobis  et  augetur  et 
minuitur  et  totaliter  aufertur,  non  autem 
in  Deo;  quamvis  substantialis  bonitas  in 
nobis  semper  maneat.  Et  secundum  hunc 
modum  videtur  Augustinus  (8.  de  Trin. 
c.  3,  1.  c.)  dicere,  quod  Deus  est  bonus 
per  essentiam,  nos  autem  per  participa¬ 
tionem.  —  de  Verit.  q  21,  a.  5,  c. 

Sed  adhuc  inter  Dei  bonitatem  et  'no¬ 
stram  alia  differentia  invenitur.  Essentia¬ 
lis  enim  bonitas  non  attenditur  secun¬ 
dum  considerationem  naturse  absolutam, 
sed  secundum  esse  ipsius;  humanitas 
enim  non  habet  rationem  boni  vel  bonita¬ 
tis,  nisi  in  quantum  esse  habet.  Ipsa  autem 
natura  vel  essentia  divina  est  ejus  esse; 
natura  autem  vel  essentia  cujuslibet  rei 
creatse  non  est  suum  esse,  sed  esse  parti¬ 
cipans  ab  alio.  Et  sic  in  Deo  est  esse  pu¬ 
rum,  quia  ipse  Deus  est  suum  esse  sub¬ 
sistens  ;  in  creatura  autem  est  esse  recep¬ 
tum  vel  participatum.  Unde  dico,  quod 
si  bonitas  absoluta  diceretur  de  recreata 
secundum  suum  esse  substantiale,  nihilo¬ 
minus  adhuc  remaneret  habere  bonitatem 
per  participationem,  sicut  et  habet  esse 
participatum.  Deus  autem  est  bonitas  per 
essentiam,  in  quantum  ejus  essentia  est 
suum  esse.  Et  haec  videtur  esse  intentio 
auctoris  lib.  de  Causis  (propos.  20  et  22), 
qui  dicit  solam  divinam  bonitatem  esse 
bonitatem  puram.  —  Ibid. 

Sed  adhuc  alia  differentia  invenitur 
inter  divinam  bonitatem  etbonitatemcrea- 
turae.  Bonitas  enim  habet  rationem  cau¬ 
sae  finalis;  Deus  autem  habet  rationem 

causao  finalis,  cum  sit  omnium  ultimus 
finis,  sicut  et  primum  principium.  Ex  quo 
oportet  ut  omnis  alius  finis  non  habeat 
habitudinem  vel  rationem  finis  nisi  secun¬ 
dum  ordinem  ad  causam  primam;  quia 
causa  secunda  non  influit  in  suum  causa¬ 
tum  nisi  praesupposito  influxu  causse  pri¬ 
mae,  ut  patet  in  lib.  de  Causis  (propos.  1) ; 
unde  et  bonum,  quod  habet  rationem  finis, 
non  potest  dici  de  creatura,  nisi  supposito 
ordine  creatoris  ad  creaturam.  Dato  igitur 
quod  creatura  esset  ipsum  suum  esse 
sicut  et  Djus,  adhuc  tamen  esse  creaturae 
non  habet  rationem  boni,  nisi  praesuppo¬ 
sito  ordine  ad  creatorem  ;  at  pro  tanto  ad¬ 
huc  diceretur  bona  per  participationem» 
et  non  absolute  in  eo  quod  est.  Sed  esse 
divinum,  quod  habet  rationem  boni  non 
praesupposito  aliquo,  habet  rationem  boni 
per  se  ipsum  ;  et  haec  videtur  esse  inten¬ 
tio  Boethii  in  lib.  de  Hebdom.  1.  c.  ;  — 
de  Veril.  1.  c. ;  Opusc.  69,  c.  4. 

Ad  primum  ergo  dicendum,  quod  crea¬ 
tura  non  potest  esse  non  bona  bonitate 
essentiali,  quae  est  bonitas  secundum 
quid  ;  potest  tamen  non  esse  bona  boni¬ 
tate  accidentali,  quae  est  bonitas  absolute 
et  simpliciter.  Et  praeterea  ipsa  bonitas 
quae  attenditur  secundum  esse  substan¬ 
tiale,  non  est  ipsa  essentia  rei,  sed  esse 
participatum  ;  et  hoc,  praesupposito  ordi¬ 
ne  ad  primum  esse  per  se  subsistens.  — 
de  Veril.  q.  21,  a.  5,  ad  1. 

Ad  secundum  dicendum,  quod  ab  eo  a 
quo  res  habet  esse,  habet  esse  bonum 
secundum  quid,  scilicet  secundum  esse 
substantiale  ;  non  autem  ab  eo  formaliter 
habet  esse  simpliciter,  et  esse  bonum 
simpliciter,  ut  ex  dictis  patet.  Et  propter 
lioc  ratio  non  sequitur.  —  Ibid.  ad  2. 

Et  similiter  dicendum  est  ad  tertium  et 
ad  quartum. 

Ad  quintum  dicendum,  quod  creatura 
non  solum  est  a  Deo  secundum  essentiam 
suam,  sed  secundum  esse  suum,  in  quo 
praecipue  consistit  ratio  bonitatis  substan¬ 
tialis  ;  ct  .secundum  perfectiones  super¬ 
additas,  in  quibus  consistit  bonitas  abso¬ 
luta  ;  et  haec  non  sunt  essentia  rei.  Et  prae¬ 


terea  ipse  respectus  quo  essentia  rei 
refertur  ad  Deum  ut  ad  principium,  est 
aliud  quam  essentia.  —  Ibid.  ad  5. 

Ad  sextum  dicendum,  quod  hoc  modo 
essentia  denominatur  bona  sicut  et  ens; 
unde  sicut  habet  esse  per  participatio¬ 
nem,  ita  et  bona  est  per  participationem. 
Esse  enim  et  bonum  communiter  ac¬ 
ceptum  est  simplicius  quam  essentia,  quia 
communius  ;  cum  dicantur  non  solum 
de  essentia,  sed  etiam  de  eo  quod  per 
essentiam  subsistit,  et  iterum  de  ipsis  ac¬ 
cidentibus.  —  Ibid.  ad  6. 

Ad  septimum  dicendum,  quod  unum 
quod  convertitur  cum  ente,  dicitur  secun¬ 
dum  rationem  negationis,  quam  addit 
super  ens  :  bonum  autem  non  addit  nega¬ 
tionem  super  ens,  et  ideo  non  est  simile. 
—  Ibid.  ad  7. 

Ad  octavum  dicendum,  quod  hoc  modo 
bonitas  rei  dicitur  bona,  sicutessentia  rei 
dicitur  bona,  et  sicut  esse  rei  dicitur 
ens;  non  quia  ejus  sit  aliquid  aliud  esse, 
sed  quia  per  hoc  esse  res  esse  dicitur,  et 
quia  hac  bonitate  res  dicitur  bona.  Unde 
sicut  non  sequitur  quod  ipsa  substantia  rei 
non  dicatur  per  esse  aliquod  quod  ipsa  non 
sit,  quia  ejus  esse  non  dicitur  ens  per 
aliquod  esse  aliud  ab  ipso  ;  ita  praedicta 
ratio  non  sequitur  de  bonitate,  sequitur 
autem  de  unitate,  de  qua  introducit  eam 
Commentator  in  4.  Metaphys.,  quia  unum 
indifferenter  se  habet  ad  hoc  quod  respi- 
ciat  essentiam  vel  esse.  Unde  essentia  rei 
est  una  per  se  ipsam,  non  propter  esse 
suum ;  et  ita  non  est  una  per  aliquam 
participationem,  sicut  accidit  de  ente  et 
bono.  —  Ibid.  ad  8. 

ARTICULUS  VI 

UTRUM  BONUM  CREATURARUM  CONSISTAT  IN 
MODO,  SPECIE  ET  ORDINE. 

Videtur  quod  bonum  rerum  non  con¬ 
sistat  in  modo,  specie  et  ordine  :  — 

1.  quia  bonum  habet  rationem  finis 
secundum  Philosophum  (2.  Pliys.  text. 
3l  ;  c.  3)  ;  sed  tota  ratio  finis  consistit  in 

ordine :  ergo  et  tota  ratio  boni ;  ergo  alia 
duo  superfluunt.  —  de  Verit.  q.  21,  a. 
6,  arg.  1. 

2.  Praeterea,  ens,  bonum  et  unum, 
secundum  intentiones  diflerunt;  sed  ratio 
entis  consistit  in  specie,  unius  vero  con¬ 
sistit  in  modo  :  ergo  boni  ratio  non  con¬ 
sistit  in  specie  et  modo.  —  Ibid.  arg.  2. 

3.  Praeterea,  species  nominat  causam 
formalem  ;  sed  in  hoc  distinguuntur  bo¬ 
num  et  verum  secundum  quosdam,  quia 
verum  dicit  rationem  causae  formalis, 
bonum  autem  rationem  causae  finalis: 
ergo  species  non  pertinet  ad  rationem 
boni.  —  Ibid.  arg.  3. 

4.  Praeterea,  malum  et  bonum,  cum 
sint  opposita,  attenduntur  circa  idem. 
Sed  sicut  Augustinus  dicit  in  Libro  83 
Qucesiioyium  (q.  6  ;  —  Migne  t.  40,  coi. 
13),  malum  de  speciei  privatione  reper¬ 
tum  est.  Ergo  lota  ratio  boni  in  positio¬ 
ne  speciei  consistit;  et  ila  superfluere 
videtur  modus  et  ordo.  —  Ibid.  arg.  4. 

5.  Praeterea,  modus  est  de  consequen¬ 
tibus  rem  ;  sed  aliqua  bonitas  peidinet 
ad  essentiam  rei :  ergo  modus  non  est  de 
ratione  boni.  —  Ibid.  arg.  5. 

6.  Praeterea,  si  ista  tria  sunt  de  ra¬ 
tione  bonitatis,  tunc  in  quolibet  bono 
oportet  tria  illa  esse  ;  sed  quodlibet  trium 
istorum  est  bonum  :  ergo  in  quolibet 
istorum  sunt  ista  tria,  et  ita  unum 
non  debet  contra  aliud  dividi.  —  Ibid. 
arg.  7. 

7.  Praetereo,  si  ista  tria  sint  bona, 
oportet  quod  habeant  modum,  speciem  et 
ordinem.  Ergo  modi  erit  modus,  et  spe¬ 
ciei  species,  et  sic  in  infinitum.  —  Ibid. 
arg.  8  ;  la,  q.  5,  a.  5,  arg.  2. 

8.  Praeterea,  modus,  species  et  ordo  ex 
pondere,  numero  et  mensura  causantur, 
ut  ex  Augustino  {de  Genes,  ad  Litt.  1.  4, 
c.  3,  circa  med  ;  —  Migne  t.  34,  coi. 
299)  patet  ;  non  autem  omnia  bona  ha¬ 
bent  pondus,  numerum  et  mensuram : 
dicit  enim  Ambrosius  in  Hexaemeron  (1. 
1,  c.  9,  §  34,  circa  med.  ;  —  Migne  t. 
14,  coi.  143),  quod  lucis  notura  es!',  ut 
non  in  numero,  non  in  pondere,  non  in 

mensura  creata  sil.  Non  ergo  boni  ratio 
consistit  in  modo,  specie  et  ordine.  —  la, 
q.  5,  a.  5,  arg.  5  ;  de  Verit.  1.  c.  arg. 
11. 

Sed  contra  est  :  1.  quod  dicit  Augusti¬ 
nus  in  lib,  de  Natura  Boni  (c.  3  ;  —  Mi¬ 
gne  t.  42,  coi,  353)  :  «  haec  tria,  modus, 
species  et  ordo,  tamquam  generalia  bona 
sunt  in  rebus  a  Deo  factis  »  :  et  ita 
«  haec  tria  ubi  magna  sunt,  magna  bona 
sunt  ;  ubi  parva  sunt,  parva  bona  sunt ; 
ubi  nulla,  nullum  bonum  est  »  ;  quod 
non  esset,  nisi  ratio  boni  in  eis  consiste¬ 
ret  :  ergo  ratio  boni  consistit  in  modo, 
specie  et  ordine.  —  la,  1.  c.  arg.  Sed 
contra;  de  Verit.  1.  c.  arer.  1  Sed  contra. 

2.  Praeterea,  creatura  dicitur  bona 
secundum  respectum  ad  Deum,  sicut 
vult  Boethius  in  lib.  de  Ilebdom.  (post, 
med.  ;  —  Migne  t.  64,  coi.  1313)  ;  sed 
Deus  habet  ad  creaturam  habitudinem 
triplicis  causae,  scilicet  efficientis,  finalis 
et  formalis  exemplaris  :  ergo  et  creatura 
dicitur  esse  bona  secundum  habitudinem 
ad  Deum  in  ratione  triplicis  causae.  Sed  ^ 
secundum  hoc  quod  comparatur  ad  Deum 
ut  ad  causam  ef[l(dentem,  habet  modum 
sibi  a  Deo  praefixum  ;  ut  autem  compa¬ 
ratur  ad  eum  ut  ad  causam  exemplarem, 
hedoQi  speciem ;  ut  autem  comparatur  ad 
eum  ut  ad  finem,  habet  ordinem  :  ergo 
bonum  creaturae  consistit  in  modo,  spe¬ 
cie  et  ordine.  —  de  Verit.  1.  c,  arg.  2 
Sed  contra. 

Respondeo  dicendum,  quod  ratio  boni 
in  tribus  praedictis  consistit,  secundum 
quod  Augustinus  dicit  (in  lib.  de  Natura 
Boni  c.  3  ;  —  Migne  t.  42,  coi.  553). 

Ad  hujus  autem  evidentiam  sciendum 
est,  quod  aliquod  nomen  potest  respec¬ 
tum  importare  dupliciter  :  uno  modo  sic 
quod  nomen  imponatur  ad  significandum 
ipsum  respectum,  sicut  hoc  nomen  pater, 
vel  filius,  aut  paternitas  ipsa.  Qucedarn 
vero  nomina  dicuntur  importare  respec¬ 
tum,  quia  significant  rem  alicujus  gene¬ 
ris,  quam  comitatur  respectus,  quamvis 
nomen  non  sit  impositum  ad  significan¬ 
dum  respectum  ipsum  ;  sicut  hoc  nomen 

scientia  est  impositum  ad  significandum 
qualitatem  quandam,  quam  sequitur  qui¬ 
dam  respectus,  non  autem  ad  significan¬ 
dum  respectum  ipsum.  Et  per  hunc  mo¬ 
dum  ratio  boni  respectum  implicat  ;  non 
quia  ipsum  nomen  boni  significet  re¬ 
spectum  ipsum  solum,  sed  quia  significat 
id  ad  quod  sequitur  respectus,  cum  re¬ 
spectu  ipso.  Respectus  autem  qui  impor¬ 
tatur  nomine  boni  est  habitudo  perfec- 
tivi,  secundum  quod  aliquid  natum  est 
perficere,  non  solum  secundum  rationem 
speciei,  sed  secundum  esse  quod  habet 
in  rebus  ;  hoc  enim  modo  finis  perficit 
ea  quae  sunt  ad  finem.  Cum  autem  crea¬ 
turae  non  sint  suum  esse,  oportet  quod 
habeant  esse  receptum  ;  et  per  hoc  eorum 
esse  est  infinitum  et  terminatum  per 
mensuram  ejus  in  quo  recipitur,  ut  ex  su¬ 
pra  (q.  8,  a.  3)  dictis  potet.  —  Sic  igitur 
inter  ista  tria  quae  Augustinus  (in  lib. 
de  Natura  Boni  1.  c.)  ponit  ultimum,  sci¬ 
licet  ordo,  est  respectus  quem  nomen  boni 
importat  ;  sed  alia  duo,  species  scilicet  et 
modus,  causant  illum  respectum.  Species 
enim  pertinet  ad  ipsant  rationem  speciei, 
quae  quidem  secundum  quod  in  aliquo 
esse  habet,  recipitur  per  aliquem  modum 
determinatum,  cum  omne  quod  est  in 
aliquo  sit  in  eo  per  modum  recipientis. 
Ita  igitur  unumquodque  bonum,  in  quan¬ 
tum  est  perfectivum  secundum  rationem 
speciei  et  esse  simul,  habet  modum,  spe¬ 
ciem  et  ordinem  ;  speciem  quidem  quan¬ 
tum  ad  ipsam  rationem  ;  modum  quan¬ 
tum  ad  esse  ;  et  ordinem  quantum  ad 
ipsam  habitudinem  perfectivi.  —  de  Verit. 
q.  21,  a.  6,  c. 

Potest  et  alio  modo  illud  ipsum  mani¬ 
festari,  non  tantum  considerando  bonum 
ut  habet  rationem  perfectivi,  sed  prout 
est  aliquid  perfectum.  .  Unumquodque 
enim  dicitur  bonum,  in  quantum  est  per¬ 
fectum,  sic  enim  est  appetibile,  ut  supra 
(a.  2,  arg.  1  et  2  Sed  contra)  dictum  esi  ; 
perfectum  autem  dicitur  cui  nihil  deest 
secundum  modum  suae  perfectionis.  Cum 
autem  unumquodque  sit  id  quod  est  per 
suam  formam  ;  forma  autem  [iraosuppo- 


nit  quaedam,  et  quaedam  ad  ipsam  ex 
necessitate  consequuntur  ;  ad  hoc  quod 
aliquid  sit  perfectum  et  bonum,  necesse 
est  quod  formam  habeat,  et  ea  quae  prae- 
exiguntur  et  ea  quae  consequuntur  ad 
ipsam.  Praeexigitur  autem  ad  formam 
determinatio,  seu  commensuratio  princi¬ 
piorum  seu  materialium,  seu  efficientium 
ipsam,  et  hoc  significatur  per  modum  ; 
unde  dicitur  quod  mensura  modum  pree- 
jigit.  Ipsa  autem  forma  significatur  per 
speciem,  quia  per  formam  unumquodque 
in  specie  constituitur  ;  et  propter  hoc 
dicitur,  quod  numerus  speciem  praebet, 
quia  definitiones  significantes  speciem 
sunt  sicut  numeri  secundum  Philosophum 
8.  Metaphys.  {text.  10  ;  1.  7,  c.  3)  ;  sicut 
enim  unitas  addita  vel  subtracta  variat 
speciem  numeri,  ita  in  definitionibus  dif¬ 
ferentia  apposita  vel  subtracta.  Ad  for¬ 
mam  autem  consequitur  inclinatio  ad 
finem,  aut  ad  actionem,  '  aut  ad  aliquid 
hujusmodi  ;  quia  unumquodque  in  quan¬ 
tum  est  actu,  ogit  et  tendit  in  id  quod 
sibi  convenit  secundum  suam  formam  ; 
et  hoc  pertinet  ad  pondus  et  ordinem. 
Unde  ratio  boni,  secundum  quod  consi¬ 
stit  in  perfectione,  consistit  etiam  in  modo, 
specie  et  ordine.  —  la,  q.  5,  a.  3,  in  c. 

Ad  primum  dicendum,  quod  ratio  illa 
procederet,  si  nomen  boni  esset  imposi¬ 
tum  ad  significandum  ipsam  habitudi¬ 
nem  ;  quod  falsum  est,  ut  ex  dictis  (in 
c.)  patet  :  et  propter  hoc  ratio  non  sequi¬ 
tur.  — ■  de  Verit.  1.  c.  ad  1. 

Ad  secundum  dicendum,  quod  bonum 
non  differt  ratione  ab  ente  et  uno,  ut 
quasi  habeant  oppositas  rationes  ;  sed 
quia  ratio  boni  includit  rationem  entis 
et  unius,  et  aliquid  addit.  —  Ibid.  ad  2. 

Ad  tertium  dicendum,  quod  '  secundum 
Philosophum  in  8.  Metaphys.  {text.  10  ; 
1.  7,  c.  3),  sicut  in  numeris  quaelibet 
unitas  vel  addita  vel  subtracta  variat 
numeri  speciem  ;  ita  in  definitionibus 
quodlibet  additum  vel  remotum  diver¬ 
sam  speciem  constituit,  ut  (in  c.)  dictum 
est.  Ex  ipsa  igitur  specio  in  tantum  con- 
stituiUir  ratio  veri,  in  quantum  verum  est 

perfectivuin  secundum  rationem  speciei 
lanium,  ut  ex  dictis  (apud  S.  Thomam 
de  Verit.  q.  21,  a.  3,  c.)  patet  ;  sed  ex 
specie  simul  et  numero  constituitur  ratio 
boni,  quod  est  perfectivum  non  solum 
secundum  speciem,  sed  etiam  secundum 
esse.  —  Ibid.  ad  3. 

Ad  quartum  dicendum,  quod  cum  dicit 
Augustinus  (in  Libro  83  Qucest.,  q.  6  ; 
—  Migne  t.  40,  coi.  13),  quod  totum  ma¬ 
lum  est  repertum  de  speciei  privatione, 
non  excludit  alia  duo,  quia  ut  ipse  dicit  in 
eodem  libro  (in  ead.  quaest.),  a  ubi  est 
aliqua  species,  necessario  est  aliquis  mo- 
""dus  ».  Ordo  etiam  consequitur  speciem  et 
modum  ;  sed  nominat  speciem  tantum, 
quia  alia  duo  ipsam  speciem  consequun¬ 
tur.  —  Ibid.  ad  4. 

Ad  quintum  dicendum,  quod  ubicun¬ 
que  est  aliquid  receptum,  oportet  ibi  esse 
modum,  cum  receptum  limitetur  secun¬ 
dum  recipiens.  Et  ideo  cum  esse  crea¬ 
turae  essentiale  et  accidentale  sit  recep¬ 
tum,  sic  modus  non  solum  invenitur  in 
accidentalibus,  sed  etiam  in  substantiali¬ 
bus.  —  Ibid.  ad  5. 

Ad  sextum  dicendum,  quod  modus,  spe¬ 
cies  et  ordo,  singulum  eorum  est  bonum, 
non  illo  modo  dicendi  bonum  quo  subsi¬ 
stens  in  bonitate  est  bonum,  sed  quo  prin¬ 
cipium  bonitatis  bonum  est.  Unde  non 
oportet  quod  singulum  eorum  habeat 
modum,  speciem  et  ordinem  ;  sicut  non 
oportet  quod  forma  habeat  formam,  quam¬ 
vis  sit  ens,  et  omne  ens  sit  per  formam. 
Et  hoc  est  quod  quidam  dicunt,  quod  cum 
dicitur  omnia  habere  modum,  speciem  et 
ordinem,  intelligitur  de  creatis,  non  de 
concreatis.  —  Ibid.  ad  7. 

Et  per  hoc  patet  solutio  ad  septimum. 

Ad  octavum  dicendum,  quod  lux  dici¬ 
tur  esse  sine  numero,  pondere  et  men¬ 
sura,  non  simpliciter,  sed  per  compara¬ 
tionem  ad  corporalia  ;  quia  virtus  lucis 
ad  omnia  corporalia  se  extendit,  in  quan¬ 
tum  est  qualitas  activa  primi  corporis 
alterantis,  scilicet  coeli.  —  la,  1.  c.  ad 
3  ;  de  Verit.  1.  c.  ad  1 1 . 


META  PHYSICA 

QUESTIO  XX 

DE  MALO. 

Deinde  considerandum  est  de  opposito 
boni,  scilicet  de  malo. 

CIRCA  QUOD  QUAERUNTUR  OCTO: 

1.  Utrum  malum  sit. 

2.  Utrum  malum  sit  aliquid  positivum. 

3.  Utrum  malum  sit  in  bono. 

4.  Utrum  malum  corrumpat  totaliter  bonum. 

5.  Utrum  bonum  sit  causa  mali. 

6.  Utrum  malum  sit  praeter  intentionem  in 
rebus,  et  utrum  malum  possit  esse  causa. 

7.  Utrum  summum  bonum  sit  causa  mali. 

8.  Utrum  detur  aliquod  summum  matum  quod 
sit  causa  omnis  mali 

ARTICULUS  I 

UTRUM  MALUM  SIT. 

Videtur  quod  malum  non  sit. 

1.  Omne  enim  quod  est,  vel  est  exi- 
slens  vel  in  existentibus,  quia  vel  est 
substantia  vel  accidens  ;  sed  malum  ne¬ 
que  est  existens  neque  in  existentibus, 
ut  probat  Dionysius  in  lib.  de  Div.  Nom. 
(c.  4,  §  33  et  34  ;  —  Migne  t.  3,  coi. 
734)  :  ergo  malum  non  est.  —  2.  Seat. 
dist.  34,  q.  1,  a.  1,  arg.  1.  • 

2.  Praeterea,  omne  quod  esse  dicitur, 
vel  est  ens  rationis  vel  est  ens  naturae  ; 
omne  autem  quod  est  ens  rationis,  vel  est 
existens  vel  non  existens  :  ergo  quod 
non  est  existens  vel  non  existens,  nullo 
modo  potest  dici  esse.  Sed  malum  distat 
ab  existente,  et  adhuc  plus  distat,  a  non 
existente,  ut  dicit  Dionysius  in  lib.  de 
Div.  Nom.  (c.  4,  §  19  ;  —  Migne  t.  3, 
coi.  715)  ;  ergo  nullo  modo  potest  dici 
malum  esse.  —  Ibid.  arg.  2  ;  la,  q.  48, 
a,  2,  arg.  1. 

3.  Praeterea,  Deus  praehabet  in  se  om¬ 
nem  affirmationem  et  negationem,  ut  in 
lib.  de  Mystica  Theologia  (c.  1,  §  2  ; 
—  Migne  t.  3,  coi.  999)  dicit  Diony- 

sius  ;  oporlet  enim  omnium  positiones 
in  eo  ponere,  et  omnium  negationes  ab 
eo  negare  ;  sed  malum  nullo  modo  prae¬ 
existit  in  Deo  :  ergo  malum  neque  est 
affirmatio  neque  negatio.  Sed  inter  affir¬ 
mationem  et  negationem  nihil  est  me¬ 
dium,  ut  in  4.  Metaphys.  {text.  27  ;  1.  3, 
c.  7)  probatur  ;  ergo  malum  nullo  modo 
est.  — 2.  Seni.  1.  c.,  arg.  3. 

4.  Praeterea,  quaecunque  positio  se  ip¬ 
sam  destruit,  impossibile  est  eam  poni  ; 
sicut  qui  negat  veritatem,  ponit  verita¬ 
tem,  ut  Augustinus  dicit  et  Anselmus,  et 
qui  negant  demonstrationem,  ponunt  de¬ 
monstrationem,  ut  in  4.  Metaphys.  (texi. 
27 ;  1.  3,  c.  7)  dicitur  ;  sed  malum  de¬ 
struit  se  ipsum,  ut  in  4.  Elh.  (c.  5,  al.  11) 
dicitur  :  ergo  malum  non  est.  —  Ibid. 
arg.  4. 

5.  Praeterea,  unusquisque  providus  a 
suo  opere  propellit  malum  quantum  po¬ 
test;  sed  divina  providentia  omnia  regun¬ 
tur  :  ergo  cum  Deus  sit  omnipotens,  ab 
universo  malum  excludit.  —  Ibid.  arg. 
5  ;  la,  q.  48,  a.  2,  arg.  3. 

Sed  contra  :  1.  Sicut  appetitus  non  est 
nisi  boni,  ita  fuga  non  est  nisi  mali  ; 
sed  multa  sunt  quae  secundum  rectam 
rationem  fugiuntur.  —  2.  Sent.  1.  c. 
arg.  1  Sed  contra. 

2.  Praeterea,  nihil  discrete  prohibetur 
neque  punitur  juste  nisi  malum  ;  sed 
constat  multas  esse  prohibitiones  discre¬ 
tas  et  punitiones  justas  :  ergo.  —  Ibid. 
arg.  2  Sed  contra;  la,  1.  c.  arg.  Sed  con¬ 
tra. 

Respondeo  dicendum,  quod  Philoso¬ 
phus  in  5.  Metaphys.  {text.  14  ;  1.4,  c.  7) 
ostendit,  quod  ens  multipliciter  dicitur. 
Uno  enim  modo  dicitur  ens  quod  per  decem 
genera  dividitur,  et  sic  ens  significat  ali¬ 
quid  in  natura  existens,  sive  sit  substantia 
ut  homo,  sive  accidens  ut  color.  Alio  modo 
dicitur  ens,  quod  significat  veritatem 
propositionis,  prout  dicitur  quod  affirma¬ 
tio  est  vera,  quando  significat  esse  do 
eo  quod  est,  et  negatio  quando  significat 
non  esse  de  eo  quod  non  est  ;  et  hoc 
ens  compositionem  significat,  quam  in¬ 


tellectus  componens  et  dividens  adinve- 
nit.  Quaecunquo  igitur  dicuntur  esse  en¬ 
tia  quantum  ad  primum  modum,  dicuntur 
(sunt)  entia  quantum  ad  secundum  mo¬ 
dum  ;  quia  omne  quod  habet  naturale 
esse  in  rebus,  potest  significari  per  pro¬ 
positionem  affirmativam  esse,  ut  cum 
dicitur,  color  est  vel  homo  est.  Non  au¬ 
tem  omnia  quae  sunt  entia  quantum  ad 
secundum  modum,  sunt  entia  quantum 
ad  primum  ;  quia  de  privatione,  ut  de 
caecitate,  formatur  una  affirmativa  pro¬ 
positio,  cum  dicitur,  ccecitas  est;  nec  ta¬ 
men  caecitas  aliquid  est  in  rerum  na¬ 
tura,  sed  est  magis  alicujus  entis  remo¬ 
tio  ;  et  ideo  etiam  privationes  et  nega¬ 
tiones  dicuntur  esse  entia  quantum  ad 
secundum  modum,  sed  non  quantum  ad 
primum.  Ens  autem  secundum  utrumque 
istorum  modorum  diversimode  praedi¬ 
catur,  quia  secundum  primum  modum 
acceptum  est  praedicatum  substantiale, 
et  perlinet  ad  quaestionem  quid  est ;  sed 
quantum  ad  secundum  modum  est  praedi¬ 
catum  accidentale,  ut  Commentator  ibi¬ 
dem  (5.  Metaphys.  text.  14)  dicit,  et  per¬ 
tinet  ad  quaestionem  an  est.  Sic  ergo 
accipiendo  ens  secundo  modo  dictura,  pro¬ 
ut  quaestio  quaerebat,  simpliciter  dicimus 
malum  esse  in  universo  ;  hoc  enim  et 
experientia  docet,  et  ratio  ostendit,  quia, 
ut  Dionysius  probat  in  lib.  de  Div.  Nom. 
c.  4,  malum  nihil  aliud  est  nisi  bonum  im¬ 
perfectum.  Si  autem  nullum  bonum  esset 
in  aliquo  diminutum,  omnia  bona  aequa¬ 
lia  essent,  et  sic  pulchritudo  universi 
deperiret,  quae  ex  gradibus  bonitatis  col¬ 
ligitur  (2.  Sent.  dist.  3'i,  q.  1,  a.  1  in  c.) 
Perfectio  enim  universi  requirit  inaequa¬ 
litatem  esse  in  rebus,  ut  omnes  bonita¬ 
tis  gradus  impleantur.  Est  autem  unus 
gradus  bonitatis,  ut  aliquid  ita  bonum 
sit,  quod  nunquam  deficere  possit.  Alius 
autem  gradus,  bonitatis  est,  ut  sic  ali¬ 
quid  bonum  sit,  quod  a  bono  deficere 
possit.  Qui  etiam  gradus  in  ipso  esse 
inveniuntur  :  quaedam  enim  sunt,  quae 
suum  esse  amittere  non  possunt,  ut  in¬ 
corporalia  ;  quaedam  vero  sunt,  quae 

amiUere  possunt,  ut  corporalia.  Sicut 
igitur  perfectio  universitatis  rerum  re¬ 
quirit  ut  non  solum  sint  entia'  rerum 
incorruptibilia,  sed  etiam  corruptibilia  ; 
ito  perfectio  universi  requirit  ut  sint 
quccdam  quae  a  bonitate  deficere  possint, 
ad  quod  sequitur  ea  interdum  deficere  ; 
in  hoc  autem  consistit  ratio  mali,  ut  sci¬ 
licet  aliquid  deficiat  a  bono.  Unde  mani¬ 
festum  est  quod  in  rebus  malum  inveni¬ 
tur,  sicut  et  corruptio  ;  nam  corruptio 
quoddam  malum  est.  (ia,  q.  48,  a.  2,  c.) 
Periret  etiam  ordo  essentialis  causaram 
in  partibus  universi,  secundum  quod  nobi¬ 
liora  in  minus  nobilia  induunt,  nisi  essent 
diversi  gradus  bonitatis.  In  idem  etiam 
inconveniens  rediret,  si  poneretur,  quod 
nulla  res  perfectione  sibi  debita  carere 
posset,  quia  tunc  esset  aequalis  stabilitas 
bonitatis  in  omnibus  entibus,  nec  essent 
omnes  gradus  bonitatis  impleti,  si  non 
essent  quaedam  bona  quae  suis  perfectio¬ 
nibus  privari  non  possent,  et  quaedam  suis 
perfectionibus  privabilia,  propter  distan¬ 
tiam  a  summo  bono.  —  2.  Sent.  dist.  34, 
q.  d,  a.  1,  in  c.  ;  la,  1.  c. 

Ad  primum  ergo  dicendum,  quod  Dio¬ 
nysius  accipit  existens  secundum  primam 
acceptionem  entis  ;  et  per  hunc  modum 
malum  non  est  existens  neque  in  exi- 
stentibus,  quia  neque  ipsum  est  natura 
quaedam  in  universo,  ut  infra  (art.  sequ. 
ad  1)  dicitur  ;  neque  est  aliquid  in  exi- 
stente,  sicut  pars  perfectionis  ejus.  Sic 
enim  procedunt  suae  probationes,  qui¬ 
bus  sigillatim  ostendit  in  nullis  existen- 
tibus  malum  esse  ;  non  autem  remove¬ 
tur  quin  malum  sit  in  existontibus,  sicut 
privationes  in  subjecto,  ut  caecitas  in 
oculo.  —  2.  Sent.  1.  c.  ad  1. 

Ad  secundum  dicendum,  quod  Diony-. 
silis  accipit  non  existens  illud  quod  nullo 
modo  est  ;  et  ab  hoc  quidem  magis  distat 
malum  quam  etiam  ab  existente,  quia  in 
existente  malum  est  tamquam  in  sub¬ 
jecto,  quamvis  ipsum,  malum  in  se  non  sit 
existens  ;  sed  a  non  existente  magis  absi¬ 
stit,  quia  simpliciter  non  existens  non  po¬ 
test  privationis  subjectum  esse;  nec  etiam 

(ipsa)  privatio  est  absolute  non  existens, 
sed  est  non  existens  in  hoc,  quia  privatio 
negatio  in  subjecto  est,  ut  dicitur  in  4. 
Metaphys.  {lext.  4  ;  1.  3,  c.  2),  emeitas 
enim  nihil  aliud  est  quam  negatio  visio¬ 
nis  in  eo  quod  natum  est  videre.  Ibid. 
ad  2. 

Ad  tertium  dicendum,  quod  quamvis 
negationes  omnium  creatorum  in  Deo 
verissime  sint  propter  ejus  excessum, 
tamen  nulla  privatio  in  eo  est ;  quia  nihil 
est  natum  habere  quod  non  habeat.  Malum 
autem  dicitur  esse  secundo  modo  dicendi 
ens,  sicut  negatio,  non  quidem  absoluta, 
sed  quae  est  privatio;  aliter  omnia  essent 
mala,  quia  nihil  est  a  quo  aliquid  negari 
non  possit.  —  Ibid.  ad  3. 

Ad  quartum  dicendum,  quod  Philoso¬ 
phus  non  dicit  simpliciter,  quod  malum 
se  ipsum  destruat,  sed  quod  malum,  si 
integrum  et  perfectum  sit,  se  ipsum  de¬ 
struit  :  quia  non  potest  esse  matum  inte¬ 
grum,  nisi  corrumpatur  omne  bonum, 
quo  corrupto  corrumpitur  illud  ens  quod 
mali  subjectum  esse  potest.  Subjecto 
autem  corrupto,  etiam  privatio,  quae  in 
subjecto  erat,  esse  desinit.  Unde  ex  hoc 
efficaciter  concluditur,  quod  summum 
malum  esse  non  possit,  non  autem  abso¬ 
lute  quod  non  sit  malum.  —  Ibid.  ad  4. 

Ad  quintum  dicendum,  quod  providens 
artifex  non  expellit  ab  opere  suo  malum 
nisi  salvata  conditione  sui  operis  ;  cum 
autem  quaedam  sint  res  a  Deo  creatae  de 
quarum  conditione  est  ut  defectum  mali¬ 
tiae  incurrere  possint  vel  in  alia  indu¬ 
cere,  si  simpliciter  malum  ab  eis  prohi¬ 
beretur,  destrueretur  operis  ejus  condi¬ 
tio;  et  itleo  decet  ut  Deus  mala  permit¬ 
tat,  quorum  tamen  ador  non  est.  {Ibid. 
ad  5.)  Quod  manifestatur  sic  :  Deus  enim 
operans  in  omnibus  creaturis  non  exclu¬ 
dit  operationem  causarum  secundarum. 
Contingit  autem  provenire  defectum  in 
effectu  propter  defectum  causae  secundae 
agentis,  absque  eo  quo  sit  defectus  in. 
primo  agente  ;  sicut  cum  in  effectu  arti¬ 
ficis  habentis  perfecte  artem,  contingit 
aliquis  defectus  propter  instrument 

defectum ;  et  sicut  hominem  cujus  vis 
motiva  est  fortis,  contingit  claudicare, 
non  propter  defectum  virtutis  motivse, 
sed  propter  tibiae  curvitatem.  Contingit 
igitur  in  his  quae  aguntur  et  gubernan¬ 
tur  a  Deo,  aliquem  defectum  et  aliquod 
malum  inveniri  propter  defectum  secun¬ 
dorum  agentium,  licet  in  ipso  Deo  nul¬ 
lus  sit  defectus.  (3.  c.  Gent.  c.  71,  rat. 

1.) —  Deinde*aliter  de  eo  est  qui  habet 
curam  alicujus  particularis,  et  de  provi¬ 
sore  universali  :  quia  provisor  particula¬ 
ris  excludit  defectum  ab  eo  quod  ejus 
cui‘ae  subditur,  quantum  potest  ;  sed  pro¬ 
visor  universalis  permittit  aliquem  defec¬ 
tum  in  aliquo  particulari  accidere,  ne 
impediatur  bonum  totius.  Unde  corrup¬ 
tiones  et  defectus  in  rebus  naturalibus 
dicuntur  esse  contra  naturam  particula¬ 
rem  ;  sed  tamen  sunt  de  intentione  natu¬ 
rae  universalis,  in  quantum  defectus  unius 
cedit  in  bonum  alterius,  vel  etiam  totius 
universi ;  nam  corruptio  unius  est  gene¬ 
ratio  alterius,  per  quam  species  conser¬ 
vatur.  Cum  igitur  Deus  sit  universalis 
provisor  totius  entis,  ad  ipsius  providen¬ 
tiam  pertinet  ut  permittat  quosdam  defec¬ 
tus  esse  in  aliquibus  particularibus  rebus. 
(iO:,  q.  22,  a.  2,  ad  2.)  Cujus  ratio  est, 
quia  bonum  totius  praeeminet  bono  par¬ 
tis.  Ad  prudentem  autem  gubernatorem 
pertinet  negligere  aliquem  defectum 
bonitatis  in  parte,  ut  fiat  augmentum 
bonitatis  in  toto  ;  sicut  artifex  abscondit 
fundamentum  sub  terra,  ut  tota  domus 
habeat  firmitatem.  Sed,  si  malum  a  qui¬ 
busdam  partibus  universi  subtraheretur, 
multum  deperiret  perfectionis  universi, 
cujus  pulchritudo  ex  ordinata  bonorum 
et  malorum  adunatione  consurgit,  dum 
mala  ex  bonis  deficientibus  proveniunt, 
et  tamen  ex  eis  quaedam  bona  consequun¬ 
tur  ex  providentia  gubernantis,  sicut  et 
silentii  impositio  facit  cantilenam  esse 
suavem.  (3.  c.  Geni.  c.  71,  rat.  6.)  .^ic 
ergo  patet  quod  Deus  permittit  mala  esse 
ad  perfectionem  universi.  Nec  tantum 
hoc  convenit  Deo,  ut  dictum,  sed  adis 
agentibus  ;  natura  enim  et  quodlibet 


agens  facit  quod  melius  est  in  toto  ; 
sed  non  quod  melius  est  in  unaquaque 
parte,  nisi  per  ordinem  ad  totum,  ut 
patet  ex  dictis.  —  la,  q.  48,  a.  2,  ad  3 ; 
3.  c.  Geni.  1.  c. ;  2.  Sent.  I.  c. ;  la,  q.  22, 
1.  c. 

ARTICULUS  II 

UTRUM  MALUM  SIT  ALIQUID  POSITIVUM. 

Videtur  quod  malum  sit  aliquid  posi¬ 
tivum  vel  natura  aliqua. 

1.  Res  enim  et  ens  convertlintur  ;  est 
autem  malum  in  mundo,  ut  supra  (art. 
praiced.,  in  c.)  probatum  est:  ergo  est 
res  aliqua  et  natura.  —  3.  c.  Gent.  c.  8, 
rat.  6. 

2.  Praeterea,  omne  creatum  aliquid  est ; 
sed  malum  est  aliquid  creatum,  ut  dici¬ 
tur  Isai.  45,7  ;  «  ego  Dominus  faciens 
pacem  et  creans  malum  ».  —  cie  Malo  q. 
1,  a.  1,  arg.  1. 

3.  Praeterea,  iitrumque  contrariorum 
est  aliquid  in  rerum  natura,  quia  contra¬ 
ria  sunt  in  eodem  genere  posita  ;  sed 
malum  est  contrarium  bono  :  ergo  malum 
est  aliquid  seu  natura  quaedam.  —  Ibid. 
arg.  2  ;  2.  Sent.  dist.  34,  q.  1,  a.  2,  arg. 
2;  la,  q.  48,  a.  1,  arg.  3  ;  3.  c.  Gent.  c. 
8,  rat.  2. 

4.  Praetereo,  omne  genus  est  natura 
quaedam,  quoniam  non  entis  no.i  sunt 
neque  species  neque  differentiae,  ut  Phi¬ 
losophus  dicit  (4.  Phijs.  iexl.  67 ;  c.  8), 
cum  tamen  omne  genus  in  species  per 
differentias  dividatur;  sed  bonum  et 
malum  sunt  genera  aliorum,  ut  in  Prae¬ 
dicam.  c.  11  (al.  8)  dicitur:  ergo  malum 
est  aliquid  positivum  seu  natura  quaedam. 
—  2.  Sent.  dist.  34,  q.  1,  a.  2,  arg.  1  ; 
Hannibaldus  in  2.  Sent.  dist.  34,  a.  1, 
arg.  2  ;  la,  q.  48,  o.  1,  arg.  1  ;  3.  ii.  Gent. 
c.  8,  rat.  3  ;  de  Malo  q.  1,  a.  1,  arg.  11. 

5.  Praeterea,  omnis  differentia  quae 
constituit  speciem,  est  aliquid  positive 
praedicans;  sed  bonum  et  malum  sunt 
differentiae  in  prima  specie  qualitatis 
constituentes  diversas  species  habitus: 

erg-Q  malam  aliquid  positive  praedicat.  — 

2.  Sent.  dist.  34,'  q.  1,  a.  2,  arg.  3  ;  la, 
q.  48,  a.  1,  arg.  2  ;  3.  c.  GenL  c.  8, 

rat.  1. 

6.  Praeterea,  quod  non  est,  non  agit ; 
sed  malum  agit,  quia  corrumpit  bonum: 
ergo  malum  est  quoddam  ens  et  natura 
quaedam.  —  la,  q.  48,  a.  1,  arg.  4  ;  de 
Malo  q.  1,  a.  1,  arg.  8;  2.  Sent.  dist.  34, 
q.  1,  a.  2,  arg.  4  ;  Hannibaldus  eod.  loc. 
a.  1,  arg.  .3;  3.  c,  Gent.  c.  8,  rat.  4. 

7.  Sed  dicendum,  quod  corrumpere 
non  est  agere,  sed  defectus  actionis.  — 
Contra,  corruptio  est  motus  vel  mutatio; 
ergo  corrumpere  est  movere  ;  sed  movere 
est  agere :  ergo  corrumpere  est  agere.  — 
de  Malo  1.  c.  arg.  9. 

8.  Praeterea,  invenitur  corruptio  natu¬ 
ralis  sicut  et  generatio,  ut  dicit  Philoso¬ 
phus  in  5.  Phys.  {texi.  7  ;  c.  1) ;  sed  in 
omni  motu  naturali  est  aliquid  per  se 
intentum  a  natura  moventis  :  ergo  in 
corruptione  est  aliquid  per  se  intentum 
a  natura  corrumpentis.  Corrumpere  autem 
est  proprium  mali,  ut  Dionysius  {de  Div. 
Noni.  c.  4,  §  20  ;  —  Migne  t.  3,  coi.  718) 
dicit ;  ergo  malum  habet  aliquam  natu¬ 
ram  intendentem  aliquem  finem.  —  Ibid. 
arg.  10. 

9.  Praeterea,  omne  quod  corrumpit 
generat  aliquid,  quia  corruptio  unius  est 
generatio  alterius,  ut  in  i.  de  General, 
{texi.  17  ;  c.  3)  dicitur ;  sed  mali  est  cor¬ 
rumpere,  ut  dicit  Dionysius  {de  Div. 
Nom.  c.  4,  §  19;  —  Migne  t.  3,  coi. 
715) :  ergo  ejus  est  etiam  generare.  Sed 
nihil  generat  nisi  habens  naturam  ali¬ 
quam  quam  generato  tradat ;  ergo  malum 
est  naturam  aliquam  habens.  —  2.  Seni. 

1.  c.  arg.  5  ;  de  Malo  1.  c.  arg.  16. 

10.  Praeterea,  in  quibuscunque  inveni¬ 
tur  magis  et  minus,  oportet  quod  sint 
res  aliquae  habentes  ordinem  (negationes 
enim  et  privationes  non  suscipiunt  magis 
et  minus);  invenitur  autem  inter  mala 
unum  altero  pejus :  oportet  igitur,  ut 
videtur,  quod  malum  sit  res  aliqua.  —  3. 
c.  Gent.  c.  8,  rat.  5  ;  de  Malo  1.  c.  arg. 
13. 

11.  Praeterea,  ad  perfectionem  univer¬ 
sitatis  rerum  non  pertinet  nisi  quod  est 
ens  et  natura  quaedam  ;  sed  malum  perti¬ 
net  ad  perfectionem  universitatis  rerum, 
ut  supra  (art.  praeced.,  in  c.)  dictum  est : 
ergo  malum  est  ens  et  natura  quaedam. 
—  la,  q.  48,  a.  1,  arg.  5. 

12.  Praeterea,  si  bonitas  non  esset  ali¬ 
quid,  nihil  esset  bonum;  ergo  similiter 
si  malitia  non  est  aliquid,  nihil  est  malum  ; 
sed  constat  multa  mala  esse  :  ergo  mali¬ 
tia  est  aliquid.  —  de  Malo  1.  c.  arg.  19. 

13.  Sed  dicendum,  quod  malum  non 
est  ens  naturae  aut  moris,  sed  ens  ratio¬ 
nis.  —  Contra,  Philosophus  dicit  (6.  Meta- 
phys.  lext.  8  ;  1.  5,  c.  3),  quod  bonum  et 
malum  sunt  in  rebus,  sed  verum  et  fal¬ 
sum  sunt  in  intellectu  ;  ergo  malum  non 
est  ens  rationis  tantum,  sed  aliquid  in 
rebus  naturalibus.  Ibid.  arg.  20. 

14.  Praeterea,  Philosophus  (5.  Phys. 
text.  7  ;  c.  1)  dicit,  quod  omnis  mutatio 
est  ex  subjecto  in  subjectum,  vel  ex  non 
subjecto  in  subjectum,  vel  ex  subjecto  in 
non  subjectum,  et  nominat  subjectum 
quod  affirmatione  monstratur.  Cum  autem 
aliquis  mutatur  de  bono  in  malum,  non 
mutatur  de  subjecto  in  non  subjectum, 
neque  de  non  subjecto  in  subjectum  ; 
quia  hae  mutationes  sunt  generatio  et 
corruptio  .;  ergo  mutatur  de  subjecto  in 
subjectum,  et  ita  videtur  quod  malum  sit 
affirmative  existens.  —  Ibid.  arg.  15. 

Sed  contra:  1.  Malum  nihil  est  aliud 
quam  privatio  ejus  quod  quis  natus  est 
et  debet  habere  ;  sic  enim  apud  omnes  est 
usus  hujus  nominis  malum;  privatio 
autem  non  est  aliqua  essentia,  sed  est 
negjtio  in  substantia  :  malum  igitur  non 
est  aliqua  essentia  in  rebus.  —  3.  c.  Gent. 
c.  7,  rat.  1. 

2.  Prmterea,  unumquodque  secundum 
suam  essentiam  habet  esse;  in  quantum 
autem  habet  esse,  habet  aliquod  bonum; 
nam  si  bonum  est  quod  omnia  appetunt, 
oportet  ipsum  esse  bonum  dicere,  cum 
omnia  esse  appetant.  Secundum  hoc  igi¬ 
tur  unumquodque  bonum  est  quod  essen¬ 
tiam  habet;  bonum  autem  etnialum  oppo- 

nuntur  :  nihil  igitur  est  malum  secundum 
quod  essentiam  habet  ;  nulla  igitur  essen¬ 
tia  mala  est.  —  Ibid.  rat.  2  ;  de  Malo  1. 
c.  in  c. 

3.  Praeterea,  omnis  res,  vel  est  agens 
vel  est  facta ;  malum  autem  non  potest 
esse  agens,  quia  quidquid  agit,  agit  in 
quantum  est  actu  existens  et  perfectum  ; 
et  similiter  non  potest  esse  factum,  nam 
cujuslibet  generationis  terminus  est  forma 
et  bonum ;  nulla  igitur  res  secundum 
suam  essentiam  est  mala.  —  3.  c.  Geni. 
c.  7,  rat.  3  ;  et  c.  9,  rat.  4. 

4.  Praeterea,  nihil  tendit  ad  suum  con¬ 
trarium,  unumquodque  enim  appetit  quod 
est  sibi  simile  et  conveniens  ;  omne  autem 
ens  agendo  intendit  bonum  :  nullum  igi¬ 
tur  ens  in  quantum  hujusmodi,  est  malum. 
—  3.  c.  Gent.  c.  7,  rat.  4;  2.  Sent.  dist. 
34,  q.  1,  a.  2,  arg.  2  Sed  contra;  de  Malo 
1.  c.  in  c. 

5.  Praeterea,  omnis  essentia  est  ali¬ 
cui  rei  naturalis  ;  si  enim  est  in  genere 
substantiae,  est  ipsa  natura  rei ;  si  vero 
sit  in  genere  accidentis,  oportet  quod  ex 
principiis  alicujus  substantiae  causetur, 
et  sic  illi  substantiae  erit  naturalis,  licet 
forte  alteri  substantiae  non  sit  naturalis, 
sicut  caliditas  est  naturalis  igni,  licet  in- 
naturalis  aquae.  Quod  autem  est  secun¬ 
dum  se  malum  non  potest  esse  alicui 
naturale  ;  de  ratione  enim  mali  est  pri¬ 
vatio  ejus  quod  est  alicui  natum  inesse 
et  debitum  ei  ;  malum  igitur  quum  sit 
ejus  quod  est  naturale  privatio,  non 
potest  esse  alicui  naturale.  Unde  quid¬ 
quid  naturaliter  inest  alicui  est  ei  bonum^ 
et  malum  si  ei  desit :  nulla  igitur  essen¬ 
tia  est  secundum  se  mala.  —  3.  c.  Gent. 
1.  c.  rat.  5. 

6.  Praeterea,  quidquid  habet  essentiam 
aliquam,  aut  ipsamet  est  forma,  aut  ha¬ 
bet  formam  aliquam  ;  per  formam  enim 
collocatur  unumquodque  in  genere  vel 
specie.  Forma  ar.cm,  in  quantum  hujus¬ 
modi,  habet  rationem  bonitatis,  quum 
sit  principium  actionis,  et  finis  quem 
intendit  omne  faciens,  et  actus  quo  unum¬ 
quodque  habens  formam  perfectuni  est. 


Quidquid  igitur  habet  essentiam  aliquam, 
in  quantum  hujusmodi,  est  bonum  : 
malum  igitur  non  habet  essentiam  ali¬ 
quam.  —  Ibid.  rat.  6. 

7.  Praeterea,  ens  per  actum  et  poten¬ 
tiam  dividitur.  Actus  autem,  in  quantum 
hujusmodi,  bonum  est,  quia  secundum 
quod  aliquid  est  actu,  secundum  hoc  ali¬ 
quid  est  perfectum  ;  potentia  etiam  bonum 
aliquid  est;  tendit  enim  potentia  adactum, 
ut  in  quolibet  motu  apparet,  et  etiam  est 
actui  proportionata,  non  ei  contraria,  et 
est  in  eodem  genere  cum  aclu,  et  priva¬ 
tio  non  competit  ei  nisi  per  accidens. 
Omne  igitur  quod  est  quocunque  modo, 
in  quantum  est  ens,  bonum  est :  malum 
igitur  non  habet  aliquam  essentiam.  — 
Ibid.  rat.  7. 

8.  Praeterea,  probatum  est  supra  (q. 
b,  a.  1),  quod  omne  esse,  quocunque 
modo  sit,  est  a  Deo.  Sed  Deus  est  sum¬ 
mum  bonum  ;  summi  autem  boni  effec¬ 
tus  non  potest  esse  malum:  ergo  malum 
non  est  natura  aliqua,  vel  ens  positive 
dictum.  —  Ibid.  rat.  8  ;  2.  Sent.  1.  c. 
arg.  1  Sed  contra;  de  Malo  1.  c.  in  c. 

Respondeo  dicendum,  quod  Avicenna  in 
sua  Metaphys.  (tract.  9,  c.  6)  ponit  per¬ 
utilem  quandam  divisionem  mali,  quae  ex 
verbis  ejus  colligi  potest.  Dicit  enim, 
quod  malum  dicitur  aliquid  dupliciter: 
vel  per  se  vel  per  accidens.  Per  se  malum 
dicitur  ipsa  privatio  perfectionis  qua  ali¬ 
quid  malum  est,  quod  etiam  a  quibus¬ 
dam  malum  abstracte  sumptum  dicitur. 
Hoc  autem  est  duplex,  quia  illa  privatio 
vel  est  privatio  perfectionis,  quae  est 
necessaria  inesse  primo  rei,  et  ista  pri¬ 
vatio  in  omnibus  est  malum,  ut  privatio 
pedis  et  hujusmodi;  vel  est  privatio  ali¬ 
cujus  perfectionis  secundae,  sicut  priva¬ 
tio  Geometriae  et  hujusmodi,  et  talis  pri¬ 
vatio  non  semper  cuilibet  est  malum, 
sed  ei  tantum  qui  ad  eam  habendam  ope¬ 
ram  dedit  vel  eam  habere  debet. 

Malum  autem  per  accidens  est  duplex  : 
vel  id  quod  est  subjectum  talis  privatio¬ 
nis  vel  id  quod  talem  privationem  in 
altero  causat ;  et  utrumque  istorum  est 

malum  concretive  sumptum.  —  Illud 
aulem  quod  est  siibjeclwn  privationis 
potest  accipi  quadrupliciter,  quia  vel  est 
actio  vel  habitus  vel  passio  vel  substan¬ 
tia.  Actio  quidem,  si  privationem  debiti 
finis  et  debitae  circumstantiae  habeat ; 
tunc  enim  rationem  mali,  puta  culpae, 
habebit  ;  et  quia  ex  similibus  aetibus 
similes  habitus  generantur,  inde  contin¬ 
git  quod  habitus  ipsi  qui  ex  talibus  actio¬ 
nibus  relinquuntur  mali  sunt,  sicut  habi¬ 
tus  vitiorum.  Passio  autem  privationem 
habet  per  quam  aliquid  in  patiente  cor¬ 
rumpitur,  et  talis  passio  malum  poenae 
dicitur,  vel  defectus  naturae  in  illis  in 
quibus  non  potest  culpa  nec  etiam  poena 
esse  ;  et  quia  nullum  accidens  potest  esse 
subjectum  glicujus  quod  privative  vel 
positive  dicatur,  nisi  gratia  substantiae 
quae  ei  subjicitur,  ideo  oportet  quod  ulte¬ 
rius  intelligatur  subjectum  hujus  priva¬ 
tionis  quae  per  se  malum  est  substantia 
esse,  secundum  quod  dicitur  homo  malus 
vel  anima  mala.  —  Si  autem  dicatur 
malum  per  accidens  quia  caiisat  talem 
privationem,  hoc  potest  esse  dupliciter, 
quia  causa  privationis  debil ae  perfectio¬ 
nis  vel  est  ex  parte  materiae  quae  est 
indisposita  ad  perfecte  recipiendam  vir¬ 
tutem  agentis,  sicut  est  defectus  in  mon¬ 
stris,  et  in  aliis  quae,  ex  defectu  materiae 
contingunt;  aut  est  ex  parte  agentis; 
hoc  contingit  dupliciter  :  quia  vel  agens 
est  conjunctum  agenti,  ut  gladius  secans 
et  ignis  adurens,  vel  non  est  conjunctum, 
sed  impediens  influentiam  causae  perfi¬ 
cientis,  sicut  dicuntur  nubes  malae  in 
quantum  impediunt  lumen  solis  ne  ad  nos 
perveniat.  In  malis  ergo  hoc  modo  dictis 
est  talis  ordo,  quod  id  quod  est  per  se 
malum  primo  dicitur,  et  omnia  alia  per 
relationem  ad  id  ;  et  secundum  gradum 
tenet  malum  per  accidens,  quod  est  sub¬ 
jectum  mali,  quod  dicitur  malum  ex  hoc 
quod  privationem  quae  per  se  malum  est 
in  se  habet  ;  et  in  tertio  gradu  est  id 
quod  dicitur  malum  per  accidens  sicut 
causa  inducens  malum,  hoc  enim  non 
habet  in  se  de  necessitate  privationem, 

sed  facit  aliquid  esse  privationem  habens. 
Unde  primum  dicitur  absolute  malum,  et 
seeundum  in  ordine  ad  primum,  et  ter¬ 
tium  in  ordine  ad  secundum. 

Dicendum  ergo,  quod  malum  nominat 
non  ens  ;  unde  illud  quod  per  se  malum 
est  non  ponit  aliquid,  sed  dicitur  esse  ut 
privatio  ;  malum  vero  quod  est  subjec¬ 
tum  privationis,  est  aliquid  positive,  sed 
non  ex  eo  quod  malum  est  {sicut  oculus 
est  aliquid,  sed  non  ex  eo  quod  caecus 
est ;  quia  caecitas  non  est  in  eo  nisi  ut 
negatio  visionis)  ;  quod  autem  dicitui' 
malum  ut  causa  mali,  in  se  quidem  con¬ 
sideratum  est  aliquid,  sed  in  ordine  ad 
effeetum  ratione  cujus  malum  dicitur 
etiam  privative  dicitur  ;  dicitur  enim 
malum  ex  hoc  quod  privationem  inducit, 
et  sic  etiam  ratio  non  entis  in  ipsum 
redundat  causaliter,  sicut  et  ratio  mali. 
—  2.  Sent.  dist.  34,  q.  1,  a.  2,  c  ;  Han- 
nibaldus  in  2.  Sent.  dist.  34,  a.  i,  c, ;  la, 
q.  48,  a.  1,  c. ;  ch  Malo  q.  1,  a.  1,  c. ; 
de  Div.  Nom.  c.  4,  11.  13,  14  sqq. 

Ad  primum  ergo  dicendum,  quod  dici¬ 
tur  malum  esse  in  mundo,  non  quasi 
essentiam  aliquam  habeat  vel  res  quae¬ 
dam  existat,  sed  ea  ratione  qua  dicitur, 
quod  res  aliqua  mala  est  ipso  malo  ;  quod 
est  secundus  modus  dicendi  ens,  ut  supra 
(art.  1,  in  c.)  dictum  est.  —  3.  c.  Geni.  c. 
9,  rat.  6. 

Ad  secundum  dicendum,  quod  aliquid 
dicitur  esse  malum  dupliciter :  uno  modo 
simpliciter,  alio  vero  modo  secundum  quid. 
Illud  autem  dicitur  simpliciter  malum 
quod  est  secundum  se  malum  ;  hoc  autem 
est  quod  privatur  aliquo  particulari  bono 
quod  est  ex  debito  suse  perfectionis  ; 
sicut  aegritudo  est  malum  animalis,  quia 
privat  aequalitatem  humorum,  quae  requi¬ 
ritur  ad  perfeetum  esse  animalis.  Sed 
secundum  quid  dicitur  esse  malum  quod 
non  est  malum  secundum  se,  sed  ali- 
CLijus  ;  quia  scilicet  non  privatur  aliquo 
bono  quod  sit  de  debilo  suae  perfectionis, 
sed  quod  est  de  debito  perfectionis  alte¬ 
rius  rei;  sicut  in  igne  est  privatio  formae 
aquae,  quae  non  est  de  debito  perfectio- 


210 


DE  BONO  ET  MALO  —  QU.  XX  DE  MALO  -  ART.  II 


nis  ignis,  sed  de  debito  perfectionis 
aquse :  unde  ignis  non  est  secundum  se 
malus,  sed  est  malus  aqum.  —  Similiter 
autem  ordo  justitise  habet  adjunctam  pri¬ 
vationem  particularis  boni  alicujus  pec¬ 
cantis,  in  quantum  ordo  justitias  hoc 
requirit  ut  aliquis  peccans  privetur  bono 
quod  appetit.  Sic  ergo  poena  ipsa  est 
bona  simpliciter,  sed  est  mala  huic  ;  et 
hoc  malum  dicitur  Deus  creare,  pacem 
autem  facere,  quia  ad  poenam  non  coope¬ 
ratur  appetitus  peccantis ;  ad  pacem 
autem  cooperatur  appetitus  pacem  reci¬ 
pientis.  Creare  est  aliquid  facere  nullo 
praesupposito ;  et  sic  patet  quod  malum 
dicitur  esse  creatum,  non  in  quantum  est 
malum,  sed  in  quantum  est  simpliciter 
bonum,  et  secundum  quid  malum.  —  de 
Malo  q.  1,  a.  1,  ad  1. 

Ad  tertium  dicendum,  quod  bonum  et 
malum  proprie  opponuntur  ut  privatio  et 
habitus :  quia  ut  Simplicius  dicit  in  Com¬ 
mento  Praedicamentorum  (in  Prsedica- 
ment.  Qualitatis  el  in  Post  Praedicam,  de 
Oppositis),  illa  proprie  dicuntur  contra¬ 
ria,  quorum  utrumque  est  aliquid  secun¬ 
dum  naturam,  sicut  calidum  et  frigidum, 
album  et  nigrum.  Sed  illa  quorum  unum 
est  secundum  naturam,  et  aliud  recessus 
a  natura,  non  opponuntur  proprie  ut  con¬ 
traria,  sed  ut  privatio  et  habitus.  Sed 
duplex  est  privatio,  sicut  supra  dictum 
est:  una  quidem  quae  est  in  privatum 
esse,  ut  mors  et  caecitas;  alia  quae  est  in 
privari,  ut  aegritudo,  quae  est  via  in  mor¬ 
tem,  et  ophlalmia,  quae  est  via  in  caecita¬ 
tem  :  et  hujusmodi  privationes  interdum 
dicuntur  contrariae,  in  quantum  adhuc 
relinent  aliquid  de  eo  quod  privatur;  et 
hoc  modo  malum  dicitur  contrarium, 
quia  non  privat  totum  bonum,  sed  ali¬ 
quid  de  bono  removet.  —  Ibid.  ad  2.  — • 
Vel  dic,  quod  si  consideretur  malum  per 
se  sive  in  abstracto,  sic  malum  opponi¬ 
tur  bono  ut  privatio ;  si  autem  considere¬ 
tur  per  accidens,  sicut  est  in  actione  vel 
in  habitu,  sic  opponitur  bono  ut  con¬ 
trarium,  ut  pro  ligalitas  liberalitati,  et 
timiditas  fortitudini.  — 2  Sent.  dist.  34, 


q.  1,  a.  2,  ad  2  ;  3.  c.  Ghit.  c.  8,  rat.  2. 

Ad  quartum  dicendum,  quod  verbum 
illud  Philosophi  difficultatem  habet;  quia 
si  malum  et  bonum  non  sunt  in  genere, 
sed  sunt  genera,  cassatur  decem  praedi¬ 
camentorum  distinctio ;  et  ideo,  ut  Sim- 
plictius  dicit  in  Commento  Prcedicamento- 
rum  (1.  c.),  quidam  solventes  dixerunt, 
quod  verbum  Philosophi  sic  est  intelli- 
gendum,  quod  bonum  et  malum  sunt 
genera  contrariorum,  scilicet  virtutis  et 
vitii,  non  tamen  sunt  in  genere  contrario, 
sed  in  qualitate.  Sed  expositio  haec  non 
videtur  conveniens,  quia  istud  tertium 
membrum  non  differt  a  primo  quod  ponit, 
scii  icit  quod  quaedam,  contraria  sunt  in 
uno  genere.  Unde  Porphyrius  dixit,  quod 
contrariorum  qucedam  sunt  univoca,  et 
ista  sunt  vel  in  uno  genere  proximo,  ut 
album  et  nigrum  in  genere  coloris,  quod 
est  primum  membrum  divisionis  ab  Ari¬ 
stotele  positum;  vel  in  contrariis  generi¬ 
bus  proximis,  sicut  castitas  et  impudici¬ 
tia  quae  sunt  sub  virtute  et  vitio,  quod 
est  secundum  membrum  ;  vero 

sunt  aequivoca,  sicut  bonum  quod  circuit 
omnia  genera  sicut  et  ens,  et  similiter 
malum;  et  ideo  bonum  et  malum  dixit 
non  esse  nec  in  uno  genere  nec  in  pluri¬ 
bus,  sed  ipsa  esse  genera,  prout  genus 
dici  potest  id  quod  genera  transcendit, 
sicut  ens  et  unum.  Simplicius  vero  ponit 
duas  alias  solutiones:  quarum  una  est, 
quod  bonum  et  malum  dicuntur  genera 
contrariorum,  in  quantum  unum  contra¬ 
riorum  est  defectivum  respectu  alterius, 
sicut  nigrum  respectu  albi,  et  amarum 
respectu  dulcis  ;  et  sic  omnia  contraria 
quodam  modo  reducuntur  ab  bonum  et 
malum,  prout  omnis  defectus  pertinet  ad 
rationem  mali ;  unde  et  in  i,  Phys.  {texi. 
55;  c.  6)  dicitur,  quod  semper  contraria 
comparantur  ad  invicem  ut  melius  et 
pejus.  {de  Malo  1.  c.  ad  11.)  Alia  solutio 
est,  quod  Aristoteles  dixit  hoc  secundum 
opinionem  PytfiagorcB,  qui  posuit  duos 
ordines  rerum,  ([uorinn  unus  comjirehen- 
ditur  sub  bono  et  alius  sub  malo,  et  sub 
utroque  horum  generum  posuit  decem 

esse  prima  contraria.  Sub  bono  cpjidem  : 
finitum,  par,  unum,  dextrum,  masculi¬ 
num,  quiescens,  rectum,  lucem,  quadra¬ 
tum,  et  ultimo  bonum.  Sub  malo  autem  : 
infinitum,  impar,  plurale,  sinistrum, 
femininum,  motum,  curvum,  tenebras, 
altera  parte  longius,  et  ultimo  malum. 
(3.  c.  Gent.  c.  9,  rat.  3.)  Multoties  etiam 
Aristoteles  in  Logica  utitur  exemplis  non 
veris  secundum  opinionem  propriam,  sed 
probabilibus  secundum  opinionem  alio¬ 
rum.  —  Et  sic  patet  secundum  pra3dicta 
quod  non  oportet  ponere  quod  malum  sit 
aliquid.  —  de  Malo  1.  c.  ad  11  ;  2.  Sent,  1. 
c.  ad  1 ;  la,  q.  48,  a.  1,  ad  1. 

Ad  quintum  dicendum,  quod  malum 
per  se  vel  abstracte  consideratum  non  est 
differentia  specifica,  sed  malum  per  acci¬ 
dens  vel  concrete  acceptum,  et  hoc  in 
moralibus  tantum;  omnia  enim  moralia 
ex  fine  speciem  consequuntur.  Ex  ordine 
autem  ad  finem  debitum  specificatur 
bona  actio  et  bonus  habitus,  ratione  cu¬ 
jus  bonum  differentia  specifica  ponitur 
habitus  ec  actionis  moralis.  Mala  vero 
actio  specificatur  ex  ordine  ad  finem  inde¬ 
bitum,  cui  admiscetur  privatio  finis  debiti, 
ex  quo  ratio  mali  incidit.  Unde  patet 
quod  non  sola  privatio  specificat  malum 
habitum  et  actionem,  sed  positio  ordinis 
ad  finem  quendam  cum  privatione  debiti 
finis.  Et  sic  patet  quod  malum,  secun¬ 
dum  quod  differentia,  non  est  malum  per 
se,  sed  per  accidens  vel  concretive  sump¬ 
tum.  —  2.  Sent.  1.  c.  ad  3  ;  3.  c.  Gent.  l. 
c.  rat.  1 ;  la,  1.  c.  ad  2. 

Ad  sextum  dicendum,  quod  malum  ab¬ 
stracte  accipiendo,  id  est  hoc  ipsum  quod 
est  malum,  dicitur  corrumpere,  non 
quidem  active,  sed  formaliter,  in  quan¬ 
tum  scilicet  est  ipsa  corruptio  boni ;  sicut 
et  caecitas  dicitur  corrumpere  visum,  in 
quantum  est  ipsa  visus  corruptio  seu 
privatio ;  sed  id  quod  est  malum,  si  sit 
quidem  malum  simpliciter,  id  est  secun¬ 
dum  se  ipsum,  sic  quidem  corrumpit,  id 
est  corruptum  ducit  in  actum  et  effectum, 
non  agendo,  sed  deagendo,  id  est  per 
defectum  activae  virtutis;  sicut  semen 

indigestum  deficit  in  generando,  et  pro¬ 
ducit  partum  monstruosum,  quod  est 
corruptio  naturalis  ordinis.  Sed  id  quod 
non  est  simpliciter  et  secundum  se  malum, 
secundum  virtutem  activam  perfectam 
corruptionem  facit,  non  simpliciter,  sed 
alicujus.  — de  Malo  1.  c.  ad  8;  3.  c.  Gent. 
c.  4,  rat.  2;  2.  Sent.  1.  c.  ad  4  ;  2.  Sent. 
dist.  34,  a.  1,  in  c.  et  ad  3  ;  la,  1.  c. 
ad  4. 

Ad  septimum  quod  corrum¬ 

pere  formaliter  non  est  movere  nec  agere, 
sed  corruptum  esse;  corrumpere  autem 
active  est  movere  et  agere ;  ita  tamen 
quod  quidquid  est  ibi  de  actione  vel 
motione  pertinet  ad  virtutem ‘boni ;  quod 
est  de  defectu  pertinet  ad  malum  quali- 
tercunque  accipiatur.  Sicut  quidquid  est 
in  claudicatione  de  motu,  est  ex  virtute 
gressiva,  defectus  autem  rectitudinis,  est 
ex  tibiae  curvitate;  et  ignis  generat  ignem 
in  quantum  habet  talem  formam,  corrum¬ 
pit  tamen  aquam,  in  quantum  huic  formae 
adjungitur  talis  privatio.  — de  Malo  1.  c. 
ad  9. 

Ad  octavum  dicendum,  quod  corruptio 
quae  est  ab  eo  quod  est  malum  simplici¬ 
ter  et  secundum  se  ipsum  non  potest  esse 
naturalis,  sed  magis  est  casus  a  natura ; 
sed  corruptio  quae  est  ab  eo  quod  est 
malum  alicui,  potest  esse  secundum  natu¬ 
ram,  sicut  quod  ignis  corrumpat  aquam  ; 
et  tunc  id  quod  intendit  est  bonum  sim¬ 
pliciter,  scilicet  forma  ignis.  Quod  autem 
intenditur  principaliter  est  esse  ignis 
generati,  et  secundario  non  esse  aquae, 
in  quantum  ad  esse  ignis  requiritur.  — 
Ibid.  ad  10. 

Ad  nonum  dicendum,  quod  corruptio  et 
generatio,  quamvis  semper  conjungantur, 
non  tamen  sunt  unum  et  idem  per  se,  sed 
per  accidens  ;  quod  patet  ex  earum  termi¬ 
nis,  ex  quibus  motus  et  mutationes  specifi- 
cantur  ;  terminus  enim  generationis  est 
forma,  quia  est  mutatio  ad  esse;  termi¬ 
nus  vero  corruptionis  est  privatio,  quia 
est  mutatio  ad  non  esse.  Forma  autem 
unius  et  privatio  alterius,  ut  forma  ignis 
et  privatio  aeris,  sunt  quidem  idem  sub- 

jeclo,  sed  differunt  ratione ;  et  ideo  etiam 
illud  quod  corrumpit  et  generat,  non  ex 
eodem  habet  quod  corrumpit  et  generat, 
sed  ex  eo  quod  formam  suam  inducit, 
generat,  et  sic  in  quantum  ens  generat ; 
ex  eo  autem  quod  forma  sua  necessario 
conjungitur  privationi  alterius  formae, 
corrumpit.  Unde  patet  quod  in  eo  quod 
privationem  habet  vel  est  non  ens,  cor¬ 
rumpit  ;  et  propter  hoc  Dionysius  {de 
Div.  Nom.  c.  4,  §  19  ;  —  Migne  t.  3,  coi. 
715)  dicit,  quod  boni  est  per  se  loquendo 
generare  et  salvare,  et  mali  est  corrum¬ 
pere;  unde  non  sequitur  quod  malum, 
in  eo  quod  malum  est,  aliquid  sit.  —  2. 
Setit.  1.  c.  ad  5 ;  de  Malo  1.  c.  ad  16. 

Ad  decimum  dicendum,  quod  unum¬ 
quodque  est  magis  malum  altero,  non 
per  accessum  ad  aliquid  summe  malum, 
vel  per  participationem  diversam  alicujus 
formae,  sicut  dicitur  aliquid  magis  vel 
minus  album  secundum  diversam  partici¬ 
pationem  albedinis  {de  Malo  1.  c.  ad  13). 
Sed  dicitur  aliquid  magis  vel  minus  malum, 
per  recessum  a  bono ;  sic  enim  quae  pri¬ 
vationem  important  intenduntur  et  remit¬ 
tuntur,  sicut  inaequale  et  dissimile;  dici¬ 
tur  enim  inaequalius  quod  est  ab  aequa¬ 
litate  magis  distans,  et  similiter  dissimi¬ 
lius  magis  a  similitudine  recedens.  Unde 
et  magis  malum  dicitur  quod  est  magis 
privatum  bono,  quasi  magis  a  bono  di¬ 
stans  ;  privationes  enim  non  intenduntur 
quasi  aliquam  essentiam  habentes,  sicut 
aequalitates  et  formae,  sed  per  augmen¬ 
tum  causae  privantis ;  sicut  aer  tanto 
tenebrosior  est,  quanto  plura  fuerint 
interposita  obstacula  lucis;  sic  enim  lon¬ 
gius  a  liuis  participatione  distat.  —  3. 
c.  Gent.  c.  9,  rat.  5. 

Ad  undecimum  dicendum,  quod  sicut 
supra  (q.  10)  dictum  est,  partes  universi 
habent  ordinem  ad  invicem,  secundum 
quod  una  agit  in  alteram,  et  est  finis 
alterius  et  exemplar.  Haec  autem,  ut  dic¬ 
tum  e^t  (ad  6),  non  possunt  convenire 
malo  nisi  ratione  boni  adjuncti.  Unde  ma¬ 
lum  neque  ad  perfectionem  universi  per¬ 
tinet,  neque  sub  ordine  universi  conclu¬ 


ditur  nisi  per  accidens,  id  est  ratione  boni 
adjuncti. —  la,  q,  48,  a.  1,  ad 5. 

Ad  duodecimum  dicendum,  quod  ens 
dicitur  dupliciter,  sicut  supra  (art.  1,  in 
c.)  dictum  est :  uno  modo  secundum  quod 
significat  naturam  decem  generum  ;  et  sic 
neque  malum  neque  aliqua  privatio  est 
ens  neque  aliquid.  Alio  modo  secundum 
quod  respondetur  ad  quaestionem  an  est ; 
et  sic  malum  est,  sicut  et  caecitas  est. 
Non  tamen  malum  est  aliquid,  quia  esse 
aliquid  non  solum  significat  quod  respon¬ 
detur  ad  quaestionem  an  est,  sed  etiam 
quod  respondetur  ad  quaestionem  quid 
est.  —  de  Malo  1.  c.  ad  19. 

Ad  decimum  terliiun  dicendum,  quod 
malum  quidem  est  in  rebus,  sed  ut  pri¬ 
vatio,  non  autem  ut  aliquid  reale  ;  sed  in 
ratione  est  ut  aliquid  intellectum.  Et  ideo 
potest  dici,  quod  malum  est  ens  rationis  et 
non  rei,  quia  in  intellectu  est  aliquid, 
non  autem  in  re ;  et  hoc  ipsum  quod  est 
esse  intellectum,  secundum  quod  aliquid 
dicitur  ens  rationis,  est  bonum  ;  bonum 
enim  est  aliquid  intelligi.  —  Ibid.  ad  20. 

Ad  decimum  quartum  dicendam,  quod 
subjectum  quod  est  affirmatione  mon¬ 
stratum,  non  solum  est  contrarium,  sed 
etiam  privatio.  Dicit  enim  Philosophus 
ibidem  (5.  Phys.  text.  9  ;  c.  1,  in  fine), 
quod  aliqua  privatio  affirmatione  mon¬ 
stratur,  ut  nudum;  et  praeterea  nihil  pro¬ 
hibet  dicere  mutationem  de  bono  in 
malum  quandam 'corruptionem  esse,  ut 
sic  possit  dici  mutatio  de  subjecto  in  non 
subjectum  ;  cum  tamen  homo  de  bonitate 
virtutis  in  malitiam  mutatur,  est  motus 
de  qualitate  in  qualitatem,  ut  patet  per 
praemissa.  — Ibid.  ad  15. 

ARTICULUS  m 

UTRUM  MALUM  SIT  IN  BONO. 

Videtur  quod  malum  non  sit  in  bono. 

1.  Dicit  enim  Dionysius  in  lib.  de  Div, 
Nom.  (c.  ''j,  §  33;  —  Migne  t.  3,  coi. 
734),  quod  malum  neque  est  existens 
neque  in  existentibus;  cL  hoc  probat  per 

hoc  quod  omne  existens  est  bonum.  Ma¬ 
lum  autem  non  est  in  bono;  ergo  non  est 
in  existente;  et  sic  videtur  quodam  mani¬ 
festo  uti,  quod  malum  non  sit  in  bono.  — 
de  Malo  q.  1,  a.  2,  arg.  1 ;  2.  Seni.  dist. 
34,  q.  1,  a.  4,  arg.  1 ;  la,  q.  48,  a.  3, 
arg.  1. 

2.  Sed  dicendum,  quod  malum  est  in 
existente  et  in  bono,  non  in  quantum  est 
existens  vel  bonum,  sed  in  quantum  est 
deficiens.  —  Contra,  omnis  defectus  per¬ 
tinet  ad  rationem  mali.  Si  ergo  malum 
est  in  existente  in  quantum  est  deficiens, 
malum  est  in  existente  in  quantum  exi¬ 
stens  est  malum.  Malum  ergo  aliquod  prge- 
supponitur  in  existente  ad  hoc  quod  pos¬ 
sit  esse  subjectum  mali ;  et  redibit  quae¬ 
stio  de  illo  malo  quod  sit  ejus  subjectum; 
et  si  existens  in  quantum  est  deficiens  est 
ejus  subjectum,  oportebit  prmsupponere 
aliquod  aliud  malum,  et  sic  in  infinitum 
procedere.  Standum  est  ergo  in  primo, 
ut  scilicet  si  malum  est  in  existente,  sit 
in  eo  non  in  quantum  est  deficiens,  sed 
in  quantum  est  existens,  quod  est  contra 
Dionysium.  —  de  Malo  1.  c.  arg.  2. 

3.  Praeterea,  malum  et  bonum  sunt 
opposita  ;  sed  unum  oppositorum  non  est 
in  alio,  sicut  frigidum  non  est  in  igne  : 
ergo  malum  non  est  in  bono.  —  de  Malo 
1.  c.  arg.  3  ;  2.  Sent.  1.  c.  arg.  3;  Hanni- 
baldus  eod.  loc.  a.  3,  arg.  1  ;  la.  1.  c. 
arg.  3 ;  3.  c.  Geni.  c.  11,  rat.  4. 

4.  Sed  dicendum,  quod  malum  non  est 
in  bono  sibi  opposito,  sed  in  alio.  —  Con¬ 
tra,  omne  illud  quod  convenit  multis, 
convenit  eis  per  unam  naturam;  sed 
bonum  convenit  multis,  similiter  et 
malum  :  ergo  per  unam  naturam  commu¬ 
nem  bonum  convenit  omnibus  bonis,  et 
malum  omnibus  malis.  Sed  malum  com¬ 
muniter  acceptum  oppositum  est  bono  ; 
ergo  malum  quodlibet  opponitur  cuilibet 
bono;  et  sic  si  aliquod  malum  est  in  ali¬ 
quo  bono,  sequitur  quod  oppositum  sit  in 
suo  opposito.  —  de  Malo  1.  c.  arg.  4. 

3.  Si  dicatur  quod  bonum  et  malum 
sunt  opposita  contrarie,  contrariorum 
autem  licet  unum  non  possit  esse  in  alio. 

tamen  regula  illa  deficit  in  bono  et  malo. 

—  Contra,  in  posteriori  semper  prius 
includitur.  Sed  prima  oppositio  est  affir¬ 
mationis  et  negationis;  ergo  affirmatio  et 
negatio  non  possunt  esse  simul  vera ; 
ergo  nec  aliqua  contraria.  Subjectum 
autem  simul  est  cum  eo  cujus  est  subjec¬ 
tum ;  ergo  bonum  mali  subjectum  esse 
non  potest.  --2.  Sent.  1.  c.  arg.  4. 

6.  Praeterea,  illud  quod  est  per  se  sub¬ 
jectum  alicujus,  est  etiam  per  se  causa 
ejus:  quia,  sicut  dicit  Avicenna  (Meta- 
phys.  tract.  1,  c.  1),  subjectum  est  in  se 
completum  praebens  alteri  occasionem 
essendi;  sed  malum  non  causatur  per  se 
ex  principiis  boni  :  ergo  bonum  non  est 
per  se  subjectum  mali.  —  Ibid.  arg.  3. 

7.  Praeterea,  nullum  accidens  diminuit 
vel  corrumpit  subjectum  in  quo  est ;  sed 
malum  diminuit  vel  corrumpit  bonum  : 
ergo  malum  non  est  in  bono.  —  de  Malo 
1.  c.  arg.  7. 

8.  Praeterea,  sicut  bonum  respicit  ac¬ 
tum,  ita  malum  e  contrario  respicit  po¬ 
tentiam;  unde  malum  non  invenitur  nisi 
in  his  quae  sunt  in  potentia,  ut  dicitur  in 

9.  Melaphy?.  (texi.  19;  1.  8,  c.  9.)  Sed 
malum  est  in  potentia  sicut  et  quaelibet 
privatio ;  non  ergo  malum  est  in  bono,  sed 
in  malo.  —  Ibid.  arg.  8. 

9.  Praeterea,  bonum  et  finis  sunt  idem, 
ut  dicitur  in  5.  Meiaphys.  (texi.  3  ;  1.  4, 
c.  2)  et  in  2.  Phys.  {texi.  31 ;  c.  3)  ;  forma 
autem  et  finis  incidunt  in  idem,  ut  dici¬ 
tur  in  2.  Phys.  {iexl.  70,  c.  7.)  Sed  pri¬ 
vatio  formae  substantialis  excludit  for¬ 
mam  a  materia  ;  ergo  non  relinquit  ali¬ 
quod  bonum.  Cum  ergo  privatio  sit  in 
materia  et  habeat  rationem  mali,  vide¬ 
tur  quod  non  omne  malum  sit  in  bono. 

—  Ibid.  arg.  9. 

10.  Praeterea,  quanto  aliquod  subjec¬ 
tum  perfectius  est,  tanto  et  accidens  ma¬ 
gis  in  eo  invenitur ;  sicut  quanto  ignis 
perfectior  est,  tanto  magis  est  calidus. 
Si  ergo  malum  sit  in  bono  sicut  in  sub¬ 
jecto,  sequeretur  quod  quanto  bonum 
perfectius  est,  tanto  magis  sit  ibi  malum; 
quod  est  impossibile.  —  Ibid.  arg.  10. 

Sed  contra  :  1.  Omne  quod  est  subjec¬ 
tum,  est  ens;  sed  omne  ens,  in  quantum 
hujusmodi,  bonum  est:  ergo  oportet  quod 
subjectum  mali  sit  bonum.  —  2.  Seni. 
dist.  34,  q.  1,  a.  4,  arg.  1  Sed  contra. 
Ilannibaldus  in  2.  Sent.  dist.  34,  a.  3, 
arg.  1  Sed  contra. 

2.  Praeterea,  Philosophus  dicit  in  9.  Me- 
iaphys.  (text.  19;  1.  8,c.  9),  quod  non  est 
praeter  res  malum ;  esset  autem  praeter 
res,  si  in  rebus  non  esset:  ergo  malum 
est  in  rebus  sicut  in  subjecto.  Sed  omnis 
res,  in  quanlum  hujusmodi,  bona  esi ; 
quia  per  se  malum  nulla  res  est,  sed  pri¬ 
vatio,  ut  dictum  est  (i,n  art.  2) ;  ergo  bo¬ 
num  est  subjectum  mali.  —  2.  Sent.  1.  c. 
arg.  2  Sed  coyitra. 

3.  Praeterea,  si  mali  subjectum  non 
esset  bonum,  sed  malum,  sequeretur  quod 
aliquod  esset  malum  integrum  ;  hoc  au¬ 
tem  est  impossibile,  quia  secundum 
Philosophum  4.  Eth.  (c.  b,  al.  11)  malum 
si  integrum  sit,  importabile  fit,  et  de¬ 
struit  se  ipsum.  —  Hannibaldus  in  2, 
Sent.  1.  c.  arg.  2  Sed  contra. 

4.  Praeterea,  malum  non  potest  esse 
per  se  existens,  cum  non  sit  essentiam 
habens,  ut  supra  (in  art.  2)  ostensum  est ; 
oportet  igitur  quod  malum  sit  in  aliquo 
subjecto  ;  omne  autem  subjectum,  cum 
sit  substantia  quaedam,  bonum  quoddam 
est;  omne  igitur  malum  in  bono  aliquo 
est.  —  3,  c.  Gent.  c.  11,  rat.  1. 

5.  Praeterea,  malum  privatio  quaedam 
est,  ut  supra  (in  art.  2)  dictum  est ;  priva¬ 
tio  autem  et  forma  privata  in  eodem  sub¬ 
jecto  sunt;  subjectum  autem  formae  est 
ens  in  potentia  ad  formam,  quod  bonum 
est,  nam  in  eodem  genere  sunt  potentia  et 
actus.  Privatio  igitur,  quod  malum  est, 
est  in  bono  aliquo  sicut  in  subjecto.  — 
Ibid.  rat.  2. 

6.  Praeterea,  ex  hoc  dicitur  aliquid 
malum  quod  nocet,  non  autem  nisi  quia 
nocet  bono  ;  nocere  enim  malo  bonum 
est,  cum.  corruptio  mali  sit  bona.  Non 
autem  noceret  formaliter  loquendo  bono, 
nisi  esset  in  bono;  sic  enim  caecitas  ho¬ 
minis  nocet,  in  quantum  in  ipso  est. 


Oportet  igitur  quod  malum  sit  in  bono. 

—  Ibid.  rat.  3. 

7.  Praeterea,  malum  (ut  ostendetur 
infra  in  art.  4),  non  causatur  nisi  a  bo¬ 
no  et  per  accidens;  omne  autem  quod 
est  per  accidens  reducitur  ad  id  quod 
est  per  se  ;  oportet  igitur  semper  cum 
molo  causato,  quod  est  effectus  boni  per 
accidens,  esse  bonum  aliquod  quod  est 
effectus  boni  per  se,  ita  quod  sit  funda¬ 
mentum  ejus;  nam  quod  est  per  acci¬ 
dens,  fundatur  super  id  quod  est  per  se. 

—  Ibid.  rat.  4. 

Respondeo  dicendum,  quod,  sicut  dic¬ 
tum  est  (in  art.  2),  malum  importat  re¬ 
motionem  boni.  Non  autem  quaelibet  re¬ 
motio  boni  malum  est.  Potest  enim  acci¬ 
pi  remotio  boni  et  privative  et  negative. 
Remotio  igitur  boni  negative  accepta, 
mali  rationem  non  habet:  alioqui  seque¬ 
retur  quod  ea  quae  nullo  modo  sunt,  mala 
essent;  et  iterum  quod  quaelibet  res  esset 
mala,  ex  hoc  quod  non  habet  bonum 
alterius  rei,  utpote  quod  homo  esset  ma¬ 
lus,  quia  non  habet  velocitatem  capreae 
vel  fortitudinem  leonis  ;  sed  remotio  boni 
privative  accepta  malum  dicitur,  (la,  q. 
48,  a.  3,  in  c.) 

Ad  cujus  evidentiam  sciendum  est, 
quod  de  bono  contingit  dupliciter  loqui : 
uno  modo  de  bono  absolute;  alio  modo  se¬ 
cundum  quod  dicitur  bonum  hoc,  ut  bonus 
homo,  aut  bonus  oculus.  Loquendo  ergo 
de  bono  absolute,  bonum  habet  amplis¬ 
simam  extensionem,  etiam  ampliorem 
quam  ens,  ut  Platonicis  placuit.  Cum  enim 
bonum  sit  id  quod  est  appetibile,  id 
quod  est  secundum  se  appetibile  est  se¬ 
cundum  se  bonum  ;  hoc  autem  est  finis  ; 
sed  quia  ex  hoc  quod  appetim  us  finem,  se¬ 
quitur  quod  appetamus  ea  quae  ordinantur 
in  finem,  consequens  est  ut  ea  quae  or¬ 
dinantur  in  finem,  ex  hoc  ipso  quod  in 
finem  vel  bonum  ordinantur,  boni  ratio¬ 
nem  obtineant  :  unde  utilia  sub  divi¬ 
sione  boni  comprehenduntur.  Omne  au¬ 
tem  quod  est  in  potentia  ad  bonum,  ex 
hoc  ipso  quod  est  in  potentia  ad  bonum, 
habet  ad  bonum  ordinem ;  cum  esse  in 

potentia  nihil  aliud  sit  quam  ordinari 
in  actum.  Patet  ergo  quod  id  quod  est 
in  potentia,  ex  hoc  ipso  quod  est  in 
potentia,  habet  rationem  boni.  Omne 
ergo  subjectum  in  quantum  est  in  po¬ 
tentia  respectu  cujuscimque  perfectio¬ 
nis,  etiam  materia  prima,  ex  hoc  ipso 
quod  est  in  potentia,  habet  boni  ratio¬ 
nem;  et  quia  Platonici  non  distingue¬ 
bant  inter  materiam  et  privationem,  or¬ 
dinantes  materiam  curil  non  enie,  dice¬ 
bant,  quod  bonum  ad  plura  se  extendit 
quam  ens;  et  hanc  viam  videtur  secutus 
Dionysius  in  lib.  de  Div.  Nom.  (c.  5,  §  1 ; 
—  Migne  t.  3,  coi.  815),  bonum  praeor¬ 
dinans  enti.  Et  quamvis  materia  distin¬ 
guatur  a  privatione,  et  non  sit  non  ens 
nisi  per  accidens,  adhuc  tamen  haec  con¬ 
sideratio  quantum  ad  aliquid  vera  est; 
quia  materia  prima  non  elicitur  ens  nisi 
in  potentia,  et  esse  simpliciter  habet  per 
formam ;  sed  potentiam  habet  per  se  so¬ 
lam  (1).  (de  Malo  q.  1,  a.  2,  c.) 

Quamvis  autem  quodcunque  ens,  sive  in 
actu,  sive  in  potentia  absolute  bonum  dici 
possit ;  non  tamen  ex  hoc  ipso  quaelibet  res 
est  bormm  hoc,  sicut  si  aliquis  homo  sit 
bonus  simpliciter,  non  sequitur  quod  sit 
bonus  citharoedus,  sed  tunc  tantum, 
quando  habet  perfectionem  in  arte  citha¬ 
rizandi.  Sic  ergo  licet  homo  secundum 
hoc  ipsum  quod  est  homo,  sit  quoddam 
bonum,  non  tamen  ex  hoc  ipso  est  bonus 
homo  ;  sed  id  quod  facit  bonum  unum¬ 
quodque,  est  propria  virtus  ejus.  Virtus 
enim  est  quae  bonum  facit  habentem, 
secundum  Philosophum  in  2.  Elh,  (c.  6, 
al.  5);  virtus  autem  est  ultimum  poten¬ 
tiae  rei,  ut  dicitur  in  1.  de  Ccelo  {lext.  116; 
c.  11).  Ex  quo  patet  quod  tunc  dicitur 
aliquid  bonum  hoc,  quando  habet  perfec¬ 
tionem  propriam ;  sicut  homo  bonus, 
quando  perfectionem  hominis  habet,  et 
bonus  oculus,  quando  habet  perfectionem 
oculi.  —  Secundum  praemissa  ergo  appa¬ 
ret  tripliciter  dici  bonum  :  wio  enim 
modo  ipsa  perfectio  rei  bonum  ejus  dici¬ 
tur;  sicut  acumen  visus  bonum  oculi  di¬ 
ti)  Al.  v  per  se  ipsam  ». 

citur,  et  virtus  dicitur  bonum  hominis. 
Secundo  dicitur  bonum,  res  quae  habet 
suam  perfectionem  ;  sicut  homo  virtuo- 
sus,  et  oculus  acute  videns.  Tertio  modo 
dicitur  bonum  ipsum  subjectum,  secun¬ 
dum  quod  est  in  potentia  ad  perfectio¬ 
nem  ;  sicut  anima  ad  virtutem,  et  sub¬ 
stantia  oculi  ad  acumen  visus.  —  Cum 
autem  malum  nihil  aliud  sit  quam  privatio 
debilae  perfectionis,  ut  dictum  est  (supra 
in  arg.  5  Sed  contra)  ;  privatio  autem 
non  sit  nisi  in  ente  in  potentia,  quia  hoc 
privari  dicimus,  quod  natum  est  habere 
aliquid  et  non  habet:  sequitur  quod  ma¬ 
lum  sit  in  bono,  secundum  quod  ens  in 
potentia  dicitur  bonum.  Bonum  autem 
quod  est  perfectio,  per  malum  privatur ; 
unde  in  tali  bono  non  potest  esse  malum. 
Bonum  autem  quod  est  compositum  ex 
subjecto  et  perfectione,  diminuitur  per 
malum,  in  quantum  tollitur  perfectio  et 
remanet  subjectum  ;  sicut  caecitas  privat 
visum,  et  diminuit  oculum  videntem,  et 
est  in  substantia  oculi  vel  etiam  in  ani¬ 
mali  sicut  in  subjecto.  Ex  quibus  patet 
quodnam  bonum  possit  esse  subjectum 
mali,  {de  Malo  1.  c.)  Flst  enim  quoddam 
bonum  cui  nihil  bonitatis  deest,  quia 
perfectum  est,  nec  deesse  potest,  quia 
omnes  bonitates  in  eo  unum  sunt,  ut  una 
ab  altera  separari  non  possit,  quia  sim¬ 
plex  est ;  et  in  tali  bono  malum  nec  esse 
nec  cogitari  potest,  et  hoc  est  summum 
bonum,  quod  est  Deus.  (2.  Sent.  dist.  34, 
q.  1,  a.  ^1,  in  c.)  —  la,  1.  c.  ;  de  MaloX. 
c.  ;  2.  Sent.  1.  c. ;  Hannibaldus  in  2. 
Sent.  dist.  34,  q.  1,  a.  3,  in  c. ;  3.  c.  Geni. 
c.  11  ;  de  Div.  Nom.  c.  4, 11. 13,14,  18,  sqq. 

Ad  primum  ergo  dicendum,  quod 
Dionysius  non  intendit  quod  malum  non 
sit  in  existenti  sicut  privatio  in  subjecto  ; 
sed  quod  sicut  non  est  aliquid  per  se 
existens,  ita  non  est  aliquid  positive  in 
subjecto  existens.  —  de  Malo,  q.  1,  a.  2, 
a  1 1 .  —  Vel  dic,  quod  Dionysius  intelli- 
git  malum  non  esse  in  existente  sicut 
partem,  aut  sicut  proprietatem  naturalem 
olicujus  existentis.  —  la,  I.  c.  ad  1 ;  2. 
Sent.  l.  c.  ad  1. 

Ad  secundum  dicendum,  quod  cum 
dicitur,  quod  malum  est  in  existente,  in 
quantum  est  deficien.s,  potest  hoc  intelli- 
gi  dupliciter.  Uno  modo  quod  ly  m  quan¬ 
tum  designet  quandam  concomitantiam ; 
et  sic  verum  est  quod  dicitur,  eo  modo 
loquendi  quo  dici  posset,  quod  album  est 
in  corpore  in  quantum  corpus  est  album. 
Alio  modo  ita  quod  ly  in  quanhmi  desi¬ 
gnet  rationem  praeexistentem  in  subjecto  ; 
et  sic  procedit  ratio,  —  de  Malo  1.  c.  ad  2. 

Ad  tertium  dicendum,  quod  malum  non 
opponitur  bono  in  quo  est  ;  est  enim  in 
bono  quod  est  in  potentia.  Malum  autem 
est  privatio  ;  potentia  autem  non  oppo¬ 
nitur  neque  privationi  neque  perTectioni, 
sed  substernitur  utrique.  Dionysius  in  lib. 
de  Dio,  Nom.  (c.4;  — Mignet.  3,  coi.  718- 
722)  utitur  hac  ratione  ad  ostendendum 
quod  malum  non  est  in  bono  tamquam 
aliquid  existens.  —  Ibid.  ad  3 ;  la,  1.  c. 
ad  3  ;  3.  c.  Gent.  c.  11 ;  2.  Sent.  1.  c.  ad 
3;  Hannibaldus  in  2.  Seni.  1.  c.  ad  1. 

Ad  quartum  dicendum,  quod  ratio  iila 
multiplicem  defectum  habet.  Nam  quod 
primo  dicitur,  quod  id  quod  convenit 
pluribus,  convenit  eis  secundum  naturam 
communem,  veritatem  habet  in  his  quae 
de  pluribus  univoce  praedicantur.  Bonum 
autem  non  praedicatur  univoce  de  omni¬ 
bus  bonis  ;  sicut  nec  ens  de  omnibus 
entibus,  cum  utrumque  circumeat  om¬ 
nia  genera.  Et  hac  ratione  Aristoteles 
in  1.  Dth.  (c.  G,  al.  4)  ostendit,  quod  non 
est  uno  communis  idea  boni.  Secundo, 
quia  doto  quod  bonum  diceretur  univoce, 
et  etiam  matum,  tamen  maium  cum  sit 
privatio,  non  dicitur  de  multis  secundum 
unam  intentionem.  Tertio,  dato  quod 
utrumque  univocum  esset,  et  utrumque 
aliquam  noturam  significaret,  posset  qui¬ 
dem  dici  quod  communis  natui^a  mali  op¬ 
poneretur  communi  naturae  boni ;  non 
tamen  oporteret  quod  quodlibet  malum 
opponeretur  cuilibet  bono;  sicut  vitium 
in  communi  opponitur  virtuti  in  commu¬ 
ni:  non  tomen  quodlibet  vitium  cuilibet 
virtuti  ;  intemperantia  enim  non  opp.o- 
nitur  liberalitati.  —  de  Malo  1.  c.  ad  4- 


Ad  quintum  dicendum,  quod  oppositio 
boni  ad  malum  potest  considei^ari  duplici¬ 
ter  :  —  vel  secundum  determinatam  ratio¬ 
nem  hujus  boni  et  illius  mali;  et  sic  non 
fallit  in  istis  oppositis,  bonum  et  malum, 
dialecticorum  regula,  quae  prohibet  (per¬ 
hibet)  contraria  shiiul  esse  non  posse, 
quia,  ut  dictum  est,  sic  accipiendo  oppo¬ 
sitionem  boni  et  rnali,  malum  non  oppo¬ 
nitur  illi  bono  in  quo  est  sicut  in  subjec¬ 
to.  Potest  etiam  considerari  oppositio 
mali  ad  bonum  secundum  communem  ra¬ 
tionem  utriusque,  sic  malum  simpliciter 
opponitur  bono  simpliciter,  sicut  huic 
bono  hoc  malum;  et  per  hunc  modum 
fallit  dialecticorum  reeula  in  istis  con- 
trariis  quia  malum  est  in  bono  ;  et 
ratio  quare  fallit  est  ista:  quia  bonum 
non  imponitur  ab  aliqua  determinata  per¬ 
fectione,  sed  a  perfectione  in  communi; 
unde  quidquid  perfectionis  res  habeat 
communem  rationem  boni  consequitur; 
similiter  etiam  quacunque  perfectione 
privatur,  communem  rationem  mali  in¬ 
currit.  Contingit  autem,  ut  aliquid  habeat 
primam  perfectionem  ct  privetur  secun¬ 
da,  et  ita  simul  habebit  rationem  boni 
et  mali,  sed  secundum  diversa,  et  ex  hoc 
non  sequitur  quod  contradictoria  sint  si¬ 
mul  vera.  —  2.  Seni.  I.  c.  ad  4. 

Ad  sexhim  dicendum,  quod  malum  non 
habet  subjectum  sicut  per  se  accidens, 
sed  sicut  privatio  perfectionis;  et  ideo 
non  oportet  quod  per  se  ex  principiis  sui 
subjecti  causetur,  sed  sufficit  quod  tan¬ 
tum  in  subjecto  aptitudinem  et  debitum 
requirat.  —  Ibid.  ad  3. 

Ad  septimum  dicendum,  quod  malum 
non  est  sicut  in  subjecto  in  bono  quod 
diminuit  vel  corrumpit;  sed  potius  in 
bono,  secundum  quod  ens  in  potentia  di¬ 
citur  bonum.  —  de  Malo  1.  c.  ad  7. 

Ad  octavum  dicendum,  quod  quamvis 
actus  secundum  se  sit  bonum,  non  tamen 
sequitur  quod  potentia  secundum  se  sit 
malum,  sed  privalm,  qum  opponitur  ac¬ 
tui.  Potentia  vero  ex  hoc  ipso  quod  habet 
ordinem  ad  actum  habet  rationem  boni, 
ut  dictum  est  (in.  c.).  —  Ibid.  ad  8. 

Ad  nonum  dicendum,  quod  in  illa  ra¬ 
tione  multiplex  defectus  est.  Primo  enim, 
licet  finis  sit  secundum  se  bonum,  non 
tamen  solus  finis  est  bonum,  sed  etiam, 
ea  qua)  ordinantur  ad  finem  ex  ipso  or¬ 
dine  habent  rationem  boni,  ut  dictum  est 
(in.  c.).  Secundo,  quia  licet  aliquis  finis 
sit  idem  quod  forma,  non  tamen  sequitur 
quod  omnis  finis  sit  forma.  Nam  in  qui¬ 
busdam  etiam  ipsa  operatio  vel  usus  est 
finis,  ut  dicitur  in  1.  Eih.  (c.  1.)  Et  ite¬ 
rum  cum  factum  sit  quodam  modo  finis 
facientis,  dispositio  ad  formam  est  finis 
in  artibus  quas  materiam  praeparant;  et 
ipsa  materia,  secundum  quod  est  facta 
ab  arte  divina,  hac  ratione  est  bonum  et 
finis,  prout  ad  ipsam  terminatur  actio 
creantis.  —  Ibid.  ad  9. 

Ad  decimum  dicendum,  quod  ratio  illa 
procedit  de  accidentibus  quae  consequun¬ 
tur  naturam  subjecti,  sicut  calor  conse¬ 
quitur  naturam  ignis  ;  aliter  tamen  est 
de  accidente  quod  est  recessus  a  natura, 
sicut  aegritudo.  Non  enim  sequitur,  si 
aegritudo  est  accidens  animalis,  quod  quan¬ 
to  animal  fuerit  fortius,  tanto  sit  magis 
aegrum,  sed  quod  tanto  sit  minus  aegrum ; 
et  eadem  ratio  est  de  quolibet  malo.  Po¬ 
test  tamen  dici,  quod  quanto  aliquid  est 
magis  in  potentia  et  magis  aptum  ad  bo¬ 
num,  tanto  pejus  sit  ipsum  privari  bono. 
Bonum  autem  quod  est  subjectum  mali, 
est  potentia ;  et  sic  aliquo  modo  quanto 
magis  est  bonum  quod  est  subjectum 
mali,  tanto  magis  est  malum.  —  Ihid, 
ad  10 ;  3.  c.  Gent.  c.  12. 

ARTICULUS  IV 

UTRUM  malum  corrumpat  totaliter  BO¬ 
IS  um. 

Videtur  quod  malum  corrumpat  bo¬ 
num. 

1.  Sernper  enim  per  intensionem  mali 
minuitur  bonum  ;  contingit  autem  malum 
in  infinitum  intendi:  ergo  videtur  in  infi¬ 


nitum  per  malum  diminui  bonum.  Bo¬ 
num  autem  quod  per  malum  diminui 
potest  oportet  esse  finitum,  nam  infini¬ 
tum  bonum  non  est  capax  mali ;  videtur 
igitur  quod  quodam  modo  totum  tollatur 
bonum  per  malum,  —  Ilannibaldus  in  2. 
Sent.  dist.  34,  q.  un.,  a.  4,  arg.  2. 

2.  Prselerea,  unum  contrariorum  tota¬ 
liter  corrumpitur  per  alterum  ;  sed  bo¬ 
num  et  malum  sunt  contraria :  ergo  ma¬ 
lum  potest  corrumpere  totum  bonum.  — 
la,  q.  48,  a.  4,  arg.  1. 

3.  Praeterea,  malum  quamdiu  est,  nocet 
et  aufert  bonum  ;  sed  illud  a  quo  sernper 
aliquid  aufertur  tandem  consumitur  :  ergo 
bonum  consumitur  a  malo.  —  Ibid. 
arg.  3. 

4.  Praeterea,  malum  non  requirit  bonum 
nisi  ut  in  eo  fundetur  sicut  in  subjecto  ;  er¬ 
go  omne  bonum  quod  non  est  mali  subjec¬ 
tum,  potest  totum  corrumpi  per  malum. 
Sed  bonum  quod  per  malum  diminuitur, 
non  est  mali  subjectum,  ut  supra  (art.  3, 
ad  7)  dictum  est;  ergo  bonum  quod  per 
malum  diminuitur  potest  totaliter  per  ma¬ 
lum  consumi.  —  Hannibaldus  in  2.  Sent. 

1.  c.  arg  3. 

Sed  contra  :  1.  Sernper  oportet  quod 
remaneat  mali  subjectum,  si  malum  re¬ 
manet;  subjectum  autem  mali  est  bonum; 
manet  igi'ur  sernper  bonum.  —  3.  c. 
Gent.  c.  12,  rat.  1. 

2.  Praeterea,  dicit  Philosophus  4.  Etli. 
(c.  5,  al.  11),  quod  malum  si  sit  inte¬ 
grum,  se  ipsum  destruet ;  sed  malum 
quod  ex  toto  tollit  bonum,  erit  integrum 
malum  ;  ergo  etiam  se  ipsum  destrueret. 
—  2.  Sent.  dist.  34,  q.  1,  a.  5,  arg.  2 
Sed  contra. 

3.  Praeterea,  malum  non  consumit  nisi 
bonum  quod  ei  opponitur ;  sed  non  totum 
bonum  opponitur  alicui  particulari  malo  : 
ergo  per  aliquod  malum  non  potest  cor¬ 
rumpi  totum  bonum.  —  Hannibaldus  in 

2.  Sent.  1.  c.  arg.  2  Sed  contra. 

Respondeo  dicendum,  quod  malum  non 

potest  totaliter  consumere  bonum.  —  Ad 
cujus  evidentiam  sciendum  est,  quod  est 
triplex  bonum.  quod  per  amlum 

totaliter  tollitur,  et  hoc  est  bonum  oppo¬ 
situm  malo;  sicut  lumen  totaliter  per 
tenebras  tollitur,  et  visus  per  caecita¬ 
tem.  Quoddam  vero  bonum  est  quod  nec 
totaliter  tollitur  per  malum  nec  diminui¬ 
tur,  scilicet  bonum  quod  est  subjectum 
mali  ;  non  enim  per  tenebras  aliquid  de 
substantia  aeris  diminuitur.  Quoddam 
vero  bonum  est  quod  diminuitur  quidem 
per  malum,  sed  non  totaliter  tollitur,  et 
hoc  bonum  est  habilitas  subjecti  ad  ac¬ 
tum.  —  Diminutio  autem  hujus  boni  non 
est  accipienda  per  subtractionem,  sicut 
est  diminutio  in  quantitatibus,  sed  per 
remissionem,  sicut  est  diminutio  in  qua¬ 
litatibus  et  formis.  Remissio  autem  hujus 
habilitatis  est  accipienda  e  contrario  in¬ 
tensioni  ipsius.  Intenditur  enim  hujus¬ 
modi  habilitas  per  dispositiones  quibus 
materia  praeparatur  ad  actum,  quae  quanto 
magis  multiplicantur  in  subjecto,  tanto 
habilius  est  ad  recipiendum  perfectio¬ 
nem  et  formam:  et  e  contrario  remittitur 
per  dispositiones  contrarias,  quae  quanto 
magis  multiplicatae  sunt  in  materia,  et 
magis  intensae,  tanto  magis  remittitur 
potentia  ad  actum.  —  Si  igitur  contra¬ 
riae  dispositiones  in  infinitum  multipli¬ 
cari  et  intendi  non  possunt,  sed  usque  ad 
certum  terminum,  neque  habilitas  prae¬ 
dicta  in  infinitum  diminuitur  vel  remit¬ 
titur,  sicut  patet  in  qualitatibus  activis  et 
passivis  elementorum  ;  frigiditas  et  humi- 
ditas,  per  quae  remittitur  sive  diminuitur 
habilitas  materiae  ad  formam  ignis,  non 
possunt  multiplicari  in  infinitum.  —  Si 
vero  dispositiones  contrariae  in  infinitum 
multiplicari  possunt,  et  habilitas  praedicta 
in  infinitum  diminuitur  vel  remittitur  ; 
non  tamen  totaliter  tollitur,  quia  semper 
manet  in  sua  radice,  quae  est  substantia 
subjecti;  sicut  si  in  infinitum  interpo¬ 
nantur  corpora  opaca  inter  solem  et 
aerem,  in  infinitum  diminuetur  habili¬ 
tas  aeris  ad  lumen,  nunquam  tamen 
manente  aere  tollitur  totaliter,  qui  secun¬ 
dum  naturam  suam  est  diaphanus.  Sic 
ergo  patet  quomodo  malum  non  totaliter 
corrumpat  bonum.  —  1  a,  q.  48,  a.  4, 


c. ;  2.  Sent.  dist.  34,  q.  1,  a.  5,  in  c.  ; 
Hannibaldus  2.  Sent.  dist.  34,  q.  1,  a.  4, 
in  c.  ;  3.  c.  Gent,  c.  12;  de  Div.  Nojn. 
c.  4,  II.  13, 13,  17  sqq. ;  de  Malo  q.  2,  a. 
11  et  12;  Opusc.  2,  c.  117  et  118. 

Ad  primum  ergo  dicendum,  quod  ad 
illud  argumentum  dicunt  quidam,  quod 
sequens  ablatio,  secundum  eandem  pro¬ 
portionem  facta  qua  et  prior,  in  infini¬ 
tum  procedens,  bonum  non  possit  consu¬ 
mere  sicut  in  continui  divisione  contingit. 
Nam  si  ex  bicubitali  linea  dimidium  sub¬ 
traxeris,  itemque  ex  residuo  dimidium, 
et  sic  in  infinitum  procedas,  semper  ali¬ 
quid  adhuc  dividendum  remanebit  ;  sed 
tamen  in  hoc  divisionis  processu  semper 
posterius  substractum  oportet  esse  minus 
secundum  quantitatem  ;  dimi  Jium  enim 
totius,  quod  prius  subtrahebatur,  majus 
est  secundum  quantitatem  absolutam 
quam  dimidium  dimidii,  licet  eadem  pro¬ 
portio  maneat.  Hoc  autem  in  diminutione 
qua  bonum  per  malum  diminuitur  ne¬ 
quaquam  potest  accidere;  nam  quanto 
bonum  magis  per  malum  fuerit  diminu¬ 
tum,  erit  infirmius,  et  sic  per  secundum 
malum  magis  diminui  poterit;  rursus- 
que  malum  sequens  contingit  esse  aequa¬ 
le  vel  majus  priore;  unde  non  semper 
secundo  subtrahetur  a  bono  per  malum 
minor  boni  quantitas,  proportione  ser¬ 
vata  eadem.  —  Est  igitur  dicendum,  ut 
ex  praemissis  manifestum  est,  quod  malum 
totaliter  bonum  cui  oppositum  est  tollit, 
sicut  caecitas  visum;  oportet  autem  quod 
remaneat  bonum  quod  est  mali  subjec¬ 
tum.  Quod  quidem,  in  quantum  subjec¬ 
tum  est,  habet  rationem  boni  secundum 
quod  est  potentia  ad  actum  boni  quod 
privatur  per  malum.  Quanto  igitur  mi¬ 
nus  fuerit  in  potentia  ad  illud  bonum, 
tanto  minus  erit  bonum.  Subjectum  au¬ 
tem  fit  minus  potentia  ad  formam,  non 
quidem  per  solam  subtractionem  alicu- 
jus  partis  subjecti  per  hoc  quod  aliqua 
pars  potentiae  subtrahatur,  sed  per  hoc 
quod  potentia  impeditur  per  contrarium 
actum  ne  in  actum  formae  exire  possit ;  si¬ 
cut  subjectum  tanto  minus  est  potentia 

irigidum  quanto  in  ea  calor  magis  auge¬ 
tur.  Diminuitur  igitur  bonum  per  malum, 
magis  opponendo  contrarium  quam  de 
bono  aliquid  subtrahendo  ;  quod  etiam 
convenit  his  quae  diCta  sunt  de  malo  et 
infra  dicentur.  Malum  enim  samper  inci¬ 
dit  praeter  intentionem  agentis,  quodsem- 
per  intendit  aliquod  bonum,  a;l  quod  se¬ 
quitur  exclusio  alterius  boni  quod  est  ei 
oppositum.  Quanto  igitur  illud  bonum  ad 
quod  praeter  intentionem  agentis  sequi¬ 
tur  malum  magis  multiplicatur,  tanto 
potentia  ad  bonum  contrarium  magis 
diminuitur  ;  et  si  e  magis  per  malum 
dicitur  diminui  bonum.  Haec  igitur  dimi- 
nutio  boni  per  malum  non  potest  in 
naturalibus  in  infinitum  procedere;  nam 
formae  naturales  et  virtutes  omnes  ter¬ 
minatae  sunt,  et  perveniunt  ad  ali¬ 
quem  terminum  ultra  quem  porrigi  non 
possunt,  ut  supra  dictum  est;  non  po¬ 
test  igitur  neque  forma  contraria,  ne¬ 
que  virtus  contrarii  agentis  in  infinitum 
augeri,  ut  ex  hoc  sequatur  in  infinitum 
diminutio  boni  per  malum.  — In  morali¬ 
bus  autem  potest  ista  diminutio  in  infini¬ 
tum  procedere  ;  nam  intellectus  et  volun¬ 
tas  in  suis  actibus  terminos  non  habent ; 
potest  enim  intellectus  intelligendo  proce¬ 
dere  in  infinitum  ;  unde  mathematicae  nu¬ 
merorum  species  et  figurarum  infinitae  di¬ 
cuntur;  et  similiter  voluntas  in  volendo  in 
infinitum  procedit ;  qui  enim  vult  furtum 
committere  potest  iterum  velle  et  aliud 
committere,  et  sic  in  infinitum.  Quanto 
autem  voluntas  magis  in  fines  indebitos 
tendit,  tanto  difficilius  redit  ad  proprium 
et  debitum  finem ;  quod  patet  in  his  in 
quibus  per  pravam  consuetudinem  jam 
est  habitus  vitiorum  inductus.  In  infini¬ 
tum  igitur,  per  malum  moris,  bonum 
naturalis  aptitudinis  diminui  potest,  nun¬ 
quam  tamen  totaliter  tolletur,  sed  sem- 
per  naturam  remanentem  comitatur.  — 

3.  c.  Geni.  c.  12. 

Ad  secundum  dicendum,  quod  bonum 
quod  opponitur  malo  totaliter  tollitur; 
sed  aha  bona  non  totaliter  tolluntur,  ut 
dictum  est  (in  c.).  —  1  a,  1.  c.  ad  1. 

'  Ad  ierlium  dicendum,  quod  habilitas 
praedicta  est  media  inter  subjectum  et 
actum;  unde  ex  ea  parte  qua  attingit 
actum,  diminuitur  per  malum;  sed  ex  ea 
parte  qua  tenet  se  cum  subjecto,  rema¬ 
net.  Licet  autem  illa  habilitas  sit  quod¬ 
dam  finitum,  diminuitur  tamen  in  infini¬ 
tum,  non  per  se,  sed  per  accidens,  secun¬ 
dum  quod  contrariae  dispositiones  etiam 
in  infinitum  augentur,  ut  dictum  est  (in 
c.).  —  Ibid.  ad  2  et  3. 

Ad  quartum  patet  ex  dictis  (in  c,  et  ad 
3). 

ARTICULUS  V 

UTRUM  BONUM  SIT  CAUSA  MALI. 

Videtur  quod  bonum  non  sit  causa 
mali. 

1.  Dicit  enim  Dionysius  {de  Div.  Nom. 
c.  4,  §  19  ;  —  Migne  t.  3,  coi.  715),  quod 
boni  est  salvaro  et  producere ;  sed  ma¬ 
lum  est  corruptio  quaedam  :  ergo  mali 
causa  bonum  non  est.  —  2.  Seni.  dist. 
34,  q.  1,  a.  3,  arg.  1. 

2.  Praeterea,  unum  oppositorum  non 
est  causa  alterius  nisi  per  accidens,  sicut 
frigidum  quodam  modo  calefacit,  ut  in  8. 
Pliys.  {texi.  8;  c.  1)  dicitur.  Sed  malum 
non  tantum  habet  causam  per  accidens, 
sed  per  se;  quia  quod  est  per  accidens, 
ut  in  paucioribus  est;  malum  autem  vide¬ 
tur  esse  ut  in  pluribus.  Ergo  oportet 
quod  causa  mali  non  sit  bonum.  — Ibid. 
arg.  2. ;  1  a,  q.  49,  a.  1,  arg.  2. 

3.  Praeterea,  effectus  deficiens  non 
procedit  nisi  a  causa  deficiente  ;  sed  ma¬ 
lum  si  causam  habeat  est  effectus  defi¬ 
ciens:  ergo  habet  causam  deficientem, 'Sed 
omne  deficiens  malum  est ;  ergo  causa 
mali  non  est  nisi  malum.  —  1  a,  1.  c. 
arg.  3  ;  de  Malo  q.  1,  a.  3,  arg.  5  et  6. 

4.  Sed  dicendum,  quod  ille  defectus 
qui  praeexistit  in  bono  secundum  quod 
est  causa  mali,  non  est  malum  in  actu, 
sed  defeclibilitas  sive  potenlia  ad  defec¬ 
tum.  —  Contra  Philosophus  dicit  in  2. 
Phys.  {text,  34 ;  c.  3),  quod  causae  secun- 

dum  potentiam  comparantur  effectibus 
secundum  potentiam,  et  causm  secundum 
actum  comparantur  effectibus  secundum 
actum.  Ex  hoc  ergo  quod  est  aliquid  po¬ 
tens  deficere,  non  est  causa  defectus  in 
actu,  quod  est  malum  in  actu.  —  de 
Malo  1.  c.  arg.  7. 

5.  Praeterea,  omne  bonum  in  quantum 
est  creatum,  est  potens  deficere.  Si  ergo 
bonum  in  quantum  est  potens  deficere, 
est  causa  mali,  sequitur  q  iod  bonum  in 
quantum  est  creatum,  sit  causa  mali ;  sed 
semper  bonum  creatum  manet  creatum  : 
ergo  semper  erit  causa  mali;  quod  est 
inconveniens.  —  Ibid.  arg.  9. 

6.  Sed  dicendum,  quod  bonum  est 
causa  mali,  sed  tantum  per  accidens. 

—  Contra,  actio  agentis  per  accidens 
attingit  ad  effectura,  sicut  actio  effodien- 
tis  sepulchrum  attingit  ad  thesaurum  in¬ 
ventum.  Si  ergo  bonum  est  causa  mali 
per  accidens,  sequitur  quod  actio  boni 
pertingit  ad  ipsum  malum  ;  quod  videtur 
inconveniens.  —  Ibid.  arg.  14. 

7.  Praeterea,  omnis  causa  per  accidens 
reducitur  ad  causam  per  se;  si  ergo 
malum  habeat  causam  per  accidens,  vide¬ 
tur  sequi  quod  malum  haberet  causam 
per  se.  —  Ibid.  arg.  16. 

8.  Praeterea,  natura  est  (semper)  causa 
per  se  eorum  quae  naturaliter  fiunt,  ut 
dicitur  2.  P/i^s.  {iext.  3  ;  c.  1) ;  sed  aliqua 
mala  fiunt  naturaliter,  scilicet  corrumpi 
et  senescere,  ut  dicitur  5.  Phys.  [lexl. 
56  et  57 ;  c.  6) :  ergo  non  est  dicendum, 
quod  bonum  causa  mali  per  accidens  sit. 

—  Ibid.  arg.  18. 

9.  Praeterea,  bonum  est  actus  et  poten¬ 
tia.  Sed  neutrum  est  causa  mali ;  nam 
forma  quae  est  actus  privatur  per  malum  ; 
bonum  autem  quod  est  potentia  se  habet 
ad  utrumque,  scilicet  ad  bonum  et  ad 
malum.  Ergo  nullum  bonum  est  causa 
mali.  —  Ibid.  arg.  19. 

Sed  contra  est:  1.  quod  dicit  Diony¬ 
sius  in  lib.  de  Div.  Nom.  (c.  4,  §  31 ;  — 
Migne  t.  3,  coi.  731),  quod  c:  omnium  ma¬ 
lorum  principium  et  finis  est  bonum  — 
Ibid.  arg.  2  Sed  eonlra. 


2.  Praeterea,  nihil  est  causa  nisi  secun¬ 
dum  quod  aliquo  modo  influit  vel  agit  ; 
sed  malum  non  agit  nisi  in  virtute  boni, 
ut  dicit  Dionysius  (in  lib.  de  Div.  Nom. 
c.  4) :  ergo  malum  non  potest  esse  causa 
mali  nisi  virtute  boni.  —  Hannibaldus  in 
2.  Sent.  1.  c.  a.  2,  arg.  1  Sed  contra;  3. 
c.  Gent.  c.  10,  rat.  1. 

3.  Praeterea,  omnis  causa  diffundit  se 
ipsam  in  effectum  ;  hcc  autem  pertinet  ad 
rationem  boni,  nam  bonum  est  diffusi- 
vum  sui  ipsius:  ergo  nihil  potest  esse 
causa  mali  nisi  bonum.  —  Hannibaldus 
in  2.  Sent.  1.  c.  arg.  2  Sed  contra. 

4.  Praeterea,  quod  non  est,  non  est 
ullius  causa;  omnem  igitur  causam  opor¬ 
tet  esse  ens  aliquod.  Malum  autem  non 
est  ens  aliquod  ut  probatum  est  (a.  1,  in 
c.);  malum  igitur  non  potest  esse  ali- 
cujus  causa.  Oportet  igitur,  si  ab  aliquo 
causatur  malum,  quod  illud  sit  bonum. 

—  3.  c.  Gent.  1.  c.  rat.  2. 

5.  Praeterea,  omnis  causa  vel  est  ma¬ 
teria  vel  forma  vel  a^ens  vel  finis.  Malum 
autem  non  potest  esse  neque  materia  ne¬ 
que  forma  ;  ostensum  est  enim  supra  (q. 
19,  a.  1),  quod  tam  ens  actu,  quam  ens 
in  potentia  est  bonum.  Similiter  non  po¬ 
test  esse  agens,  cum  unumquodque  agat 
secundum  quod  est  actu  et  formam 
habet.  Neque  etiam  potest  esse  finis, 
cum  sit  praeter  intentionem,  ut  infra  (in  a. 
6)  dicetur.  Malum  igitur  non  potest  esse 
alicujus  causa.  Si  igitur  aliquid  sit  causa 
mali,  oportet  quod  sit  a  bono  causatum. 

—  Ibid.  rat.  4. 

Respoindeo  dicendum,  quod  causa  mali 
est  bonum,  eo  modo  quo  malum  causam 
habere  potest.  Sciendum  est  enim,  quod 
malum  causam  per  se  habere  non  potest. 
Quod  quidem  tripliciter  apparet.  Primo 
quidem,  quia  illud  quod  per  se  causam  ha¬ 
bet,  est  intentum  a  sua  causa;  quod  enim 
provenit  praeter  intentionem  agentis,  non 
est  effectus  per  se,  sed  per  accidens ; 
sicut  effossio  sepulchri  per  accidens  est 
causa  inventionis  thesauri,  cum  provenit 
praeter  intentionem  fodicntis  sepulchrum. 
Malum  autem  in  quantum  hujusmodi. 

non  potest  esse  intentum  nec  aliquo  modo 
volitum  vel  desideratura,  quia  omne  appe¬ 
tibile  habet  rationem  boni,  cui  opponitur 
malum  in  quantum  hujusmodi.  Unde  vi¬ 
demus,  quod  nullus  facit  aliquod  malum 
nisi  intendens  aliquod  bonum,  ut  sibi 
videtur  ;  sicut  latroni  bonum  videtur 
quod  furetur,  et  propter  hoc  furatur. 
Unde  relinquitur  quod  malum  non  habet 
causam  per  se.  Secundo  idem  apparet 
ex  eo  quod  omnis  effectus  per  se  habet 
aliqualiter  similitudinem  sum  causae, 
vel  secundum  eandem  rationem,  sicut 
in  agentibus  univocis  ;  vel  secundum 
deficientem  rationem,  sicut  in  agenti¬ 
bus  aequivocis  ;  omnis  enim  causa  agens 
agit  secundum  quod  actu  est,  quod 
pertinet  ad  rationem  boni.  Unde  malum, 
secundum  quod  hujusmodi,  non  assi- 
milatur  causae  agenti  secundum  id  quod 
est  agens.  Relinquitur  ergo  quod  ma¬ 
lum  non  habeat  causam  per  se.  Terlio 
idem  apparet  ex  hoc  quod  omnis  causa 
per  se  habet  certum  et  determinatum 
ordinem  ad  suum  effectum;  quod  autem 
fit  secundum  ordinem,  non  est  malum, 
sed  malum  accidit  in  praetermittendo  or¬ 
dinem.  Unde  malum,  secundum  quod 
hujusmodi,  non  habet  causam  per  se; 
oportet  tamen  quod  malum  aliquo  mo¬ 
do  causam  habeat.  Manifestum  est 
enim,  cum  malum  non  sit  aliquid  per 
se  existens,  sed  sit  aliquid  inhaerens 
ut  privatio  (quae  quidem  est  defectus 
ejus  quod  natum  est  inesse  et  non  in- 
est),  quod  esse  malum  non  naturaliter 
inest  ei  cui  inest.  Si  enim  aliquis  defec¬ 
tus  est  alicui  rei  naturaliter,  non  potest 
dici,  quod  sit  malum  ejus,  sicut  non  est 
malum  homini  non  habere  alas,  nec  la¬ 
pidi  non  habere  visum,  quia  est  secun¬ 
dum  naturam.  Omne  autem  ens  quod 
non  naturaliter  inest  alicui,  oportet 
habere  aliquam  causam ;  non  enim  aqua 
calida  esset  nisi  ab  aliqua  causa.  Unde 
relinquitur  quod  omne  malum  habet  ali¬ 
quam  causam,  sed  per  accidens,  ex  quo 
per  se  causam  habere  non  potest.  Omne 
autem  quod  est  per  accidens  reducitur 

ad  id  quod  est  per  se.  Si  autem  malum 
non  habeat  causam  per  se,  ut  ostensura 
est  (supra  in  argg.  Sed  contra)^  relin¬ 
quitur  quod  solum  bonum  habet  cau¬ 
sam  per  se.  Nec  potost  per  se  causa 
boni  esse  nisi  bonum,  cum  causa  per  se 
causet  sibi  simile.  Relinquitur  ergo  quod 
cujuslibet  mali,  bonum  sit  causa  per  acci¬ 
dens.  Contingit  autem  et  malum  quod  est 
defectivum  bonum,  esse  causam  mali; 
sed  tamen  oportet  devenire  ad  hoc  quod 
prima  causa  mali  non  sit  malum,  sed 
bonum. 

Est  ergo  duplex  modus  quo  malum 
causatur  ex  bono  ;  uno  modo  bonum  est 
causa  mali  in  quantum  est  deficiens,  alio 
modo  in  quantum  est  per  accidens  agens. 
Quod  quidem  in  rebus  naturalibus  de 
facili  apparet  ;  hujus  enim  mali  quod 
est  corruptio  aqua3  causa  est  virtus  ignis 
activa.  Quae  quidem  non  principaliter 
intendit  et  per  se  non  esse  aquae,  sed  prin¬ 
cipaliter  intendit  formam  ignis  inducere 
in  materiam  cui  conjungitur  ex  neces¬ 
sitate  non  esse  aquae  ;  et  sic  per  accidens 
est  quod  ignis  faciat  aquam  non  esse. 
Hujus  vero  mali,  quod  est  monstruositas 
partus,  causa  est  virtus  deficiens  in 
semine.  Sed  si  quaeratur  causa  hujus 
defectus,  quod  est  malum  seminis,  erit 
devenire  in  (aliquod)  bonum  quod  est 
causa  mali  per  accidens,  et  non  in  quan¬ 
tum  est  deficiens.  Hujus  enim  defectus, 
qui  est  in  semine,  causa  est  aliquod  prin¬ 
cipium  alterans,  quod  inducit  qualitatem 
contrariam  qualitati  quae  requiritur  ad 
bonam  dispositionem  seminis.  Cujus  alte¬ 
rantis  virtus  quanto  fuerit  perfectior, 
tanto  hanc  qualitatem  contrariam  magis 
inducit  (inducet),  et  per  consequens  de¬ 
fectum  seminis  consequentem.  Unde  ma¬ 
lum  seminis  non  causatur  ex  bono  in 
quantum  est  deficiens;  sed  causatur  ex 
bono  in  quantum  est  perfectum,  sed 
per  accidens. 

In  voluntariis  autem  quodam  modo 
similiter  se  habet,  sed  non  quantum 
ad  omnia.  Manifestum  est  enim  quod 
delectabile  secundum  sensura  movet  vo- 

lunlatem  adulteri,  et  afficit  eam  ad  delec¬ 
tandum  tali  delectatione,  quse  excludit 
ordinem  rationis,  et  legis  divinae,  quod 
est  malum  morale.  Si  ergo  ita  esset,  quod 
voluntas  ex  necessitate  reciperet  impres¬ 
sionem  delectabilis  allicientis,  sicut  ex 
necessitate  corpus  naturale  recipit  im¬ 
pressionem  agentis,  omnino  idem  esset  in 
voluntariis  et  naturalibus.  Non  est  autem 
sic;  quia  quantumcunque  exterius  sensi¬ 
bile  alliciat,  in  potestate  tamen  volunta¬ 
tis  est  recipere  vel  non  recipere  ;  unde 
mali  quod  accidit  ex  hoc  quod  recipit, 
non  est  causa  ipsum  delectabile  movens, 
sed  magis  ipsa  voluntas.  Quae  quidem  est 
causa  mali  secundum  utrumque  praedic¬ 
torum  modorum,  scilicet,  et  per  accidens 
et  in  quantum  est  bonum  deficiens  ;  per 
accidens  quidem,  in  quantum  voluntas 
fertur  in  aliquid  quod  est  bonum  secun¬ 
dum  quid,  sed  habet  conjunctum  quod 
est  simpliciter  malum;  sed  ut  bonum 
deficiens,  in  quantum  in  voluntate  oportet 
prmeonsiderare  aliquem  defectum  ante 
ipsam  electionem  deficientem,  per  quam 
eligit  secundum  quid  bonum,  quod  est 
simpliciter  malum.  Quod  sic  patet  :  In 
omnibus  enim  quorum  unum  debet  esse 
regula  et  mensura  alterius,  bonum  in 
regulato  et  mensurato  est  ex  hoc  quod 
regulatur  et  conformatur  regulae  et  men¬ 
surae  ;  malum  vero  ex  hoc  quod  est  non 
regulari  vel  mensurari.  Si  ergo  sit  aliquis 
artifex  qui  debeat  aliquod  lignum  recte 
incidere  secundum  aliquam  regulam,  si 
non  recte  incidat,  quod  est  male  incidere, 
haec  mala  incisio  causabitur  ex  hoc  defec¬ 
tu  quod  artifex  erat  sine  regula  et  men¬ 
sura.  Similiter  delectatio  et  quodlibet 
aliud  in  rebus  humanis  est  mensurandum 
et  regulandum  secundum  regulam  ratio¬ 
nis  et  legis  divinae  ;  unde  non  uti  regula 
rationis  et  legis  divinm  praeintelligitur 
in  voluntate  ante  inordinatam  electionem. 
Hujusmodi  autem  quod  est  non  uti  regula 
praedicta,  non  oportet  aliquam  causam 
quaerere ;  quia  ad  hoc  sufficit  ipsa  liber¬ 
tas  voluntatis,  perquam  potest  agere  vel 
non  agere  ;  et  hoc  ipsum  quod  est  non 


attendere  actu  ad  talem  regulam  in  se 
consideratam,  non  est  malum  nec  cul¬ 
pae  nec  poenae;  quia  anima  non  tenetur 
nec  potest  attendere  ad  hujusmodi  regu¬ 
lam  semper  in  actu;  sed  ex  hoc  accipit 
primo  rationem  mali,  puta  culpae,  quod 
sine  actuali  consideratione  regulae  proce¬ 
dit  ad  hujusmodi  electionem  :  sicut  arti¬ 
fex  non  peccat  in  eo  quod  non  semper 
tenet  mensuram,  sed  ex  eo  quod  non 
tenens  mensuram  procedit  ad  inciden¬ 
dum.  Et  similiter  malum  voluntatis  quod 
dicitur  culpa,  non  est  in  hoc  quod  actu 
non  attendit  ad  regulam  rationis  vel 
legis  divinae,  sed  ex  hoc  quod  non  habens 
regulam  vel  mensuram  hujusmodi  proce¬ 
dit  ad  eligendum ;  est  tamen  defectus 
aliquis,  at  qui  est  negatio  sola.  —  de 
Malo  q.  1,  a.  3,  c. ;  3.  c.  Gent.  c.  10;  2. 
Sent.  dhi.  34,  q.  1,  a.3,  inc. ;  Hanni- 
baldus  in  2.  Sent.  dist.  34,  q.  1,  a.  2,  in 
c. ;  la,  q.  49,  a.  1,  in  c. ;  de  Div.  Nom. 
c.  4,  1.  22. 

Ad  primum  ergo  dicendum,  quod  boni 
effectus  per  se  est  salvare  et  producere ; 
sed  etiam  corruptio  et  privatio  potest  esse 
per  accidens  effectus  boni,  ut  dictum  est 
(in  c.).  —  2.  Sent.  1.  c.  ad  1. 

Ad  secundum  dicendum,  quod  bonum 
non  est  causa  mali  nisi  per  accidens,  ut 
dictum  est  (in  c.).  Hoc  autem  accidens  in 
naturalibus  potest  esse,  et  ex  parte  agen¬ 
tis,  et  ex  parte  effectus.  —  Ex  parte  qui¬ 
dem  agentis,  sicut  cum  agens  patitur 
defectum  virtutis,  ex  quo  sequitur  quod 
actio  sit  defectiva  et  effectus  deficiens ;  ut 
cum  virtus  membri  digerentis  est  debilis, 
sequitur  imperfecta  decoctio  et  humor 
indigestus,  quae  sunt  quaedam  mala  natu¬ 
rae.  Accidit  autem  agenti,  in  quantum  est 
agens,  quod  defectum  virtutis  patiatur; 
non  enim  agit  secundum  quod  deficit  ei 
virtus,  sed  secundum  quod  habet  aliquid 
de  virtute;  si  enim  penitus  virtute  care¬ 
ret,  omnino  non  ageret.  Sic  agitur  malum 
causatur  per  accidens  ex  parte  agentis, 
in  quantum  agens  est  deficientis  virtutis ; 
propter  quod  dicitur  quod  malum  non 
habet  causam  efficientem,  sed  deficien- 

tem,  quia  malum  non  sequitur  ex  causa 
agente  nisi  in  quantum  est  deficientis  vir- 
tulis,  et  secundum  hoc  non  est  efficiens. 
In  idem  autem  redit  si  defectus  actionis 
et  effectus  proveniat  ex  defectu  instru¬ 
menti,  vel  cujuscunque  alterius  quod 
requiritur  ad  actionem  agentis,  sicut 
cum  virtus  motiva  producit  claudicatio¬ 
nem  propter  tibiae  curvitatem ;  utroque 
enim  agens  agit  et  virtute  et  instrumen¬ 
to.  —  Ex  parle  vero  effectus  malum  ex 
bono  causatur  per  accidens,  tum  ex  parle 
materiae  effectus,  tum  ex  parte  ipsius  for¬ 
mae.  Si  enim  materia  sit  indisposita  ad 
recipiendam  impressionem  agentis,  nc- 
cesse  est  defectum  sequi  in  effectu ;  sicut 
cum  monstruosi  partus  sequuntur  propter 
materiae  indigestionem.  Nec  hoc  imputa¬ 
tur  ad  aliquem  defectum  agentis,  si 
materiam  indispositam  non  transmutat 
ad  actum  perfectum ;  unicuique  enim 
agenti  naturali  est  virtus  determinata 
secundum  modum  suae  naturae;  quam  si 
non  excedat,  non  propter  hoc  erit  defi¬ 
ciens  in  virtute,  sed  tunc  solum  quando 
deficit  a  mensura  virtutis  sibi  debitae  per 
naturam.  Ex  parte  autem  fornice  effectus, 
per  accidens  malum  incidit,  in  quantum 
formae  alicui  de  necessitate  adjungitur 
privatio  alterius  formae ;  unde  simul  cum 
generatione  unius  rei  necesse  est  alterius 
rei  sequi  corruptionem;  sed  hoc  malum 
non  est  malum  effectus  intenti  ab  agente, 
sicut  in  praecedenlibus  patet,  sed  alte¬ 
rius.  —  Sic  igitur  in  naturalibus  patet 
quod  malum  per  accidens  tantum  causa¬ 
tur  a  bono.  Eodem  autem  modo  et  in 
artificialibus  accidit ;  ars  enim  in  sua 
operatione  imitatur  naturam,  et  similiter 
peccatum  in  utraque  invenitur.  In  mora¬ 
libus  autem  non  sic  omnino,  ut  ex  dictis 
patet.  —  3.  c.  Gent.  c.  10,  rat.  4. 

Ad  id  vero  quod  dicitur  in  objectione, 
—  quod  id  quod  est  per  accidens,  est 
ut  in  paucioribus,  malum  vero  contingit  ut 
in  pluribus, —  dicendum,  quod  bonum  in 
toto  universo  contingit  ut  in  pluribus, 
malum  autem  ut  in  paucioribus  ;  plures 
enim  sunt  partes  universi  in  quibus 

malum  naturae  accidere  non  potest,  scili¬ 
cet  superiora  corpora,  quam  illae  in  qui¬ 
bus  malum  naturae  accidit,  scilicet  infe¬ 
riora  corpora,  in  quibus  etiam  malum 
naturae  ut  in  paucioribus  est,  quia  causae 
naturales  non  deficiunt  a  suis  ordinatis 
effectibus  nisi  in  minori  parte.  Similiter 
est  etiam  in  voluntariis,  si  accipiatur 
completa  causa,  quae  est  voluntas  per 
habitum  perfecta,  quia  haec  ab  actu  vir¬ 
tutis  ut  in  minori  parte  deficit.  Voluntas 
autem  nondum  per  habitum  perfecta,  est 
incompleta  causa,  quia  se  ad  ulrumlibct 
habet;  et  sicut  mala  pluribus  modis  con- 
tigunt  quam  bona,  ita  in  pluribus  flecti¬ 
tur  in  mala  quam  in  perfecte  bono.  In 
nullo  enim  voluntas  hoc  modo  deficit,  ut 
saltem  in  aliquam  bona  non  convertatur, 
quia  malum  si  perfectum  sit,  se  ipsum 
destruit,  ut  in  4.  Eth.  (c.  5,  al.  11)  dici¬ 
tur.  —  2.  Sent.  1.  c.  ad  2. 

Ad  tertium  dicendum,  quod  aliquod 
bonum  est  causa  mali  in  quantum  est 
deficiens;  non  tamen  hoc  solummodo 
bonum  est  causa  mali,  sed  etiam  quodam 
modo  bonum,  non  in  quantum  est  defi¬ 
ciens,  est  causa  mali  per  accidens.  Sed 
in  voluntariis  causa  mali,  quod  dicitur 
peccatum,  est  voluntas  deficiens;  sed  ille 
defectus  non  habet  rationem  nec  culpai 
nec  poenae,  secundum  quod  praeintelligi- 
tur  peccato,  sicut  expositum  est.  Nec 
hujusmodi  defectus  o^jortet  aliam  causam 
quaerere;  unde  non  oportet  procedere  in 
infinitum.  Si  ergo  dicatur,  quod  bonum, 
in  quantum  est  deficiens,  est  causa  mali, 
si  ly  in  quantum  designet  aliquid  praeexi¬ 
stens,  sic  non  est  universaliter  verum;  si 
autem  designet  concomitantiam,  sic  ve¬ 
rum  est  universaliter,  quia  omne  quod 
causat  malum  est  deficiens,  id  est  defec¬ 
tum  causans,  sicut  si  diceretur,  quod 
omne  calefaciens  calefacit  in  quantum  est 
calefaciens.  —  de  Malo  1.  c.  ad  6. 

Ad  quartum  dicendum,  quod  bonum, 
in  quantum  habet  aptitudinem  ad  defi¬ 
ciendum,  non  est  sufficiens  causa  defec¬ 
tus  quod  sit  malum  in  actu,  sed  in  quan¬ 
tum  habet  aliquem  defectum  in  actu,  sicut 


233 


DE  BONO  ET  MALO  —  QU-  XX  DE  MALO  —  ART.  VI 


eliam  in  voluntate  expositum  est.  Quam¬ 
vis  etiam  non  sit  necessarium  quod  ha¬ 
beat  qualemcunque  defectum  ad  hoc  quod 
sit  causa  mali;  quia  eliam  si  non  sit  defi¬ 
ciens,  potest  esse  per  accidens  causa  ma¬ 
li.  —  Ihid.  ad  7. 

Ad  quintum  dicendum,  quod  bonum  ex 
hoc  quod  est  creatum  aliquo  modo  potest 
deficere  illo  defectu  ex  quo  malum  volun¬ 
tarium  procedit  ;  quia  ex  hoc  ipso  quod 
est  creatum,  sequitur  quod  ipsum  sit 
subjectum  alteri,  sicut  regulae  et  mensu- 
rae.  Si  autem  ipsum  esset  sua  regula  et 
mensuro,  non  posset  sine  regula  ad  opus 
procedere.  Propter  hoc  Deus,  qui  est  sua 
regula,  peccare  non  potest  :  sicut  nec 
artifex  peccare  posset  in  incisione  ligni, 
si  sua  manus  regula  esset.  —  Ibid.  ad  9. 

Ad  sextum  dicendum,  quod  causa  per 
accidens  dicitur  aliquid  alicujus  duplici¬ 
ter  ;  uno  modo  ex  parte  causae,  sicut 
causa  domus  per  se  est  aedificator,  cui 
accidit  esse  musicum;  et  sic  musicum, 
quod  accidit  causae  per  se,  dicitur  per 
accidens  causa  domus.  Alio  modo  ex  parte 
effectus,  ut  si  dicatur,  quod  aedificator 
est  causa  domus  per  se ;  causa  autem  ali¬ 
cujus  quod  accidit  domui,  est  per  acci¬ 
dens  ;  sicut  quod  domus  sit  fortunata  vel 
infortunata,  hoc  est  quod  alicui  in  domo 
facta  accidat  bene  vel  male.  Cum  ergo 
dicitur,  quod  bonum  est  causa  mali  per 
accidens,  intelligendum  est  secundum 
accidens  quod  accidit  effectui,  in  quantum 
scilicet  bonum  est  causa  alicujus  boni, 
cui  accidit  quaedam  privatio  (boni)  quae 
dicitur  malum.  Licet  autem  aliquando 
actio  causae  pertingat  ad  ipsum  eifectum 
qui  est  per  accidens,  sicut  elTodiens 
sepulchrum  per  suam  effossionem  invenit 
thesaurum  ;  non  tamen  hoc  est  semper 
verum.  Operatio  enim  aedificatoris  non 
pertingit  ad  hoc  quod  habitanti  in  domo, 
bene  vel  male  accidat.  Et  sic  dico,  quod 
actio  boni  non  pertingit  ad  malum  causa¬ 
tum.  Propter  quod  Dionysius  dicit  in  iib. 
de  Div.  Nom.  (c.  4,  §  32;  —  Migne  t.  3, 
coi.  731),  quod  malum  non  solum  est 
praeter  intentionem,  sed  etiam  praeter 


viam,  quia  motus  per  se  non  terminatur 
ad  malum.  —  Ibid.  ad  14. 

Ad  septimum  dicendum,  quod  sicut  per 
accidens  quod  est  ex  parte  causae  reduci¬ 
tur  ad  causam  per  se  agentem ;  ita  per 
accidens  quod  est  ex  parte  effectus  redu¬ 
citur  a  l  alium  effectum  per  se.  Malum 
vero  cum  sit  effectus  per  accidens,  redu¬ 
citur  ad  bonum  cui  conjungitur,  quod  est 
effectus  per  se.  —  Ibid.  ad  16. 

Ad  octavum  dicendum,  quod  corruptio 
dicitur  mutatio  naturalis,  non  secundum 
naturam  particularem  ejus  quod  corrum¬ 
pitur,  sed  secundum  naturam  universa¬ 
lem,  quae  movet  ad  generationem  vel  cor- 
ruptionen ;  ad  generationem  quidem 
propter  se  ;  ad  cori  uplionem  autem  in 
quantum  generatio  sine  corruptione  esse 
non  potest.  Et  sic  non  est  per  se  et  prin¬ 
cipaliter  intenta  corruptio,  sed  generatio 
tantum.  —  Ibid.  ad  18. 

Ad  nonum  dicendum,  quod  causa  mali 
per  accidens  non  est  bonum  quod  priva¬ 
tur  per  malum,  neque  bonum  quod  sub¬ 
sternitur  malo  ;  sed  bonum  quod  est  agens, 
quod  inducendo  unam  formam  privat 
aliam.  —  Ibid.  ad  19. 

ARTICULUS  VI 

UTRUM  MALUM  SIT  PRTETER  INTENTIONEM  IN 

REBUS  ET  UTRUM  MALUM  POSSIT  ESSE 

CAUSA. 

I.  Videtur  quod  malum  non  sit  praeter 
intentionem  in  rebus. 

1.  Quod  enim  accidit  praeter  intentio¬ 
nem  agentis  dicitur  esse  fortuitum  et 
casuale,  et  ut  in  paucioribus  accidens. 
Malum  autem  fieri  non  dicitur  fortuitum 
et  casuale,  neque  ut  in  paucioribus  acci¬ 
dens,  sed  semper,  vel  in  pluribus;  in  natu- 
libus  enim  semper  generationi  corruptio 
adjungitur;  in  agentibus  eliam  per  volun¬ 
tatem  in  pluribus  defectus  accidit,  cum 
difficile  sit  secundum  virtutem  agere, 
sicut  attingere  centrum  in  circulo,  ut 
dicit  Aristoteles  in  2.  Etii.  (c,  9.)  Non 
igitur  videtur  malum  esse  proveniens 

praeter  intentionem.  —  3.  c.  Gent.  c.  5, 
rat.  1. 

2.  Praeterea,  Aristoteles  in  3.  Eth.  (c. 

2,  al.  4)  expresse  dicit,  quod  malitia  est 
voluntarium,  et  probat  per  hoc  quod  ope¬ 
ratur  aliquis  injusta  voluntarie.  Irrationa¬ 
bile  autem  est  operantem  voluntarie 
injusta  non  velle  injustum  esse,  et  volun¬ 
tarie  stuprantem  non  velle  incontinentem 
esse ;  et  per  hoc  etiam  legislatores  pu¬ 
niunt  malos  quasi  voluntarie  operantes 
mala.  Non  videtur  igitur  malum  praeter 
-voluntatem  esse.  —  Ibid.  rat.  2. 

3.  Praeterea,  omnis  motus  naturalis 
habet  finem  intentum  a  natura  ;  corrup¬ 
tio  autem  est  mutatio  naturalis,  sicut  et 
generatio  :  finis  igitur  ejus,  qui  est  pri¬ 
vatio,  habens  rationem  mali,  est  inten¬ 
tus  a  natura  sicut  etiam  forma  et  bonum, 
quaesunt  generationis  finis.  — Ibid.  rat. 

3. 

Sed  contra  :  1.  quod  ex  actione  conse¬ 
quitur  diversum  ab  eo  quod  erat  in  inten¬ 
tione,  sive  intentum  ab  agente,  manifes¬ 
tum  est  praeter  intentionem  accidere ; 
malum  autem  diversum  est  a  bono,  quod 
intendit  omne  agens  :  est  igitur  malum 
praeter  intentionem  eveniens.  —  3.  c.Genl. 
c.  4,  rat.  1. 

II.  Videtur  quod  malum  nullo  modo 
possit  esse  causa. 

1.  Unumquodque  enim  est  causa,  in 
quantum  est  actu;  quod  autem  est  actu, 
est  ens  ;  sed  malum  non  est  ens,  ut  supra 
(a.  1,  in  c.)  dictum  est  :  ergo. 

2.  Praeterea,  malum  non  potest  esse 
causa  nisi  mali  ;  at  mali  causa,  ut  supra 
(a.  b,  in  c.)  dictum  est,  est  bonum  et  non 
malum  :  ergo  malum  nullo  modo  potest 
esse  causa. 

Sed  contra  :  Malum  est  privatio  quae¬ 
dam,  ut  ex  praedictis  (a.  2,  in  c.) 
patet;  privatio  autem  est  principium  per 
acccidens  in  rebus  mobilibus,  sicut  mate¬ 
ria  et  forma  per  se  :  malum  igitur  est 
aliquo  modo  alicujus  causa,  scilicet  per 
occidens.  —  3.  c.  Gent.  c.  14,  rat.  2. 

Respondeo  dicendum  ad  primam  quce- 
stionem,,  quod  malum  non  est  in  rebus 

nisi  praeter  intentionem,  quod  ad  praesens 
triplici  ratione  manifestari  potest. 

Primo,  quia  defectus  in  effectu  et  actio¬ 
ne  consequitur  aliquem  defectum  in  prin¬ 
cipiis  actionis,  sicut  ex  aliqua  corruptione 
seminis  sequitur  partus  monstruosus,  et 
ex  curvitate  cruris  sequitur  claudicatio. 
Agens  autem  agit  secundum  quod  habet 
de  virtute  activa,  non  secundum  id  quod 
defectum  virtutis  patitur  ;  secundum  au¬ 
tem  quod  agit,  sic  intendit  finem.  Inten¬ 
dit  igitur  finem  correspondentem  virtu¬ 
ti ;  quod  igitur  sequitur  respondens  de¬ 
fectui  virtutis,  erit  praeter  intentionem 
agentis.  Hoc  autem  est  matum.  Accidit 
igitur  malum  praeter  intentionem. 

Secundo,  quia  ad  idem  tendit  motus 
mobilis  et  motio  moventis.  Mobile  autem 
tendit  per  se  ad  bonum,  ad  malum  autem 
per  accidens,  et  praeter  intentionem  ; 
quod  quidem  maxime  in  generatione  et 
corruptione  apparet;  materia  enim,  cum 
est  sub  una  forma,  est  in  potentia  ad  for¬ 
mam  aliam  et  privationem  formae  jam 
habitae,  sicut,  cum  est  sub  forma  aeris, 
est  in  potentia  ad  formam  ignis,  et  priva¬ 
tionem  formae  aeris,  et  ad  utrumque  trans¬ 
mutatio  materiae  terminatur  simul  :  ad 
formam  quidem  ignis  secundum  quod 
generatur  ignis  ;  ad  privationem  autem 
formae  aeris,  secundum  quod  [corrumpitur 
aer.  Non  autem  intentio  et  appetitus  ma¬ 
teriae  est  ad  privationem,  sed  ad  formam  ; 
non  enim  tendit  ad  impossibile  ;  est  auRm 
impossibde  materiam  sub  privatione  tan¬ 
tum  esse,  esse  vero  eam  sub  forma  est 
possibile;  igitur  quod  terminetur  ad  pri¬ 
vationem  est  praeter  intentionem;  termi¬ 
natur  autem  ad  eam  in  quantum  pervenit 
ad  formam  quam  intendit,  quam  priva¬ 
tio  alterius  formae  de  necessitate  conse¬ 
quitur.  Transmutatio  ergo  materiae  in 
generatione  et  corruptione  per  se  ordina¬ 
tur  ad  formam  ;  privatio  vero  consequitur 
praeter  intentionem ;  et  similiter  oportet 
esse  in  omnibus  motibus,  et  ideo  in  quo¬ 
libet  motu  est  generatio  et  corruptio  se¬ 
cundum  quid  ;  sicut  cum  aliquid  alteratur 
de  albo  in  nigruni,  corrumpitur  album  et 

fit  nigrum.  Bonum  autem  est  secundum 
quod  materia  est  perfecta  per  formam^ 
et  potentia  per  actum  proprium;  malum 
autem  secundum  quod  est  privata  actu 
debito.  Omne  igitur  quod  movetur  tendit 
in  suo  motu  pervenire  ad  bonum,  perve¬ 
nit  autem  ad  malum  praeter  intentionem. 
Igitur,  cum  omne  agens  et  movens  inten¬ 
dat  ad  bonum,  malum  provenit  praeter 
intentionem  agentis. 

Tertio,  quia  in  agentibus  per  intellec¬ 
tum  et  aestimationem  quamcunque,  inten¬ 
tio  sequitur  apprehensionem  ;  in  illud 
enim  tendit  intentio  quod  apprehenditur 
ut  finis.  Si  ergo  perveniatur  ad  aliquid 
quod  non  habet  speciem  apprehensam, 
erit  praeter  intentionem;  sicut  si  aliquis 
intendat  comedere  mei,  et  comedat  fel, 
credens  illud  esse  mei,  hoc  erit  praeter 
intentionem.  Sed  omne  agens  per  intel¬ 
lectum  intendit  aliquid  secundum  quod 
accipit  illud  sub  ratione  boni ;  si  ergo 
illud  non  sit  bonum,  sed  malum,  hoc  erit 
praeter  intentionem.  Agens  igitur  per  in¬ 
tellectum  non  operatur  malum  nisi  prae¬ 
ter  intentionem  ;  cum  igitur  tendens  ad 
bonum  sit  commune  agenti  per  intellec¬ 
tum  et  agenti  per  naturam,  malum  non 
consequitur  ex  intentione  agentis.  —  3. 
c.  Geni.  c.  4. 

Ut  autem  rationum  objectarum  mani¬ 
festior  fiat  solutio,  considerandum  est, 
quod  malum  considerari  potest  vel  in 
substantia  aliqua  vel  in  actione.  Malum 
quidem  in  substantia  aliqua  est  ex  eo 
quod  deficit  ei  aliquid  quod  natum  est  et 
debet  habere ;  si  enim  homo  non  habet 
alas,  non  est  ei  malum,,  quia  non  est  natus 
eas  habere;  si  etiam  homo  capillos  flavos 
non  habet,  non  est  malum,  quia,  etsi 
natus  est  habere,  non  tamen  est  ei  debi¬ 
tum  ut  habeantur;  est  tamen  malum  si 
non  habeat  manus,  quas  natus  est  et  de¬ 
bet  habere,  si  sit  perfectus ;  quod  tamen 
non  est  malum  avi.  Omnis  autem  priva¬ 
tio,  si  proprie  et  stricte  accipiatur,  est 
ejus  quod  quis  natus  est  habere  et  debet 
habere.  In  privatione  igitur  sic  accepta 
est  ratio  mali.  Materia  autem  cura  sit  in 

potentia  ad  omnes  formas,  omnes  quidem 
nata  est  habere,  nulla  tamen  est  ei  debita, 
cum  sine  quavis  una  earum  possit  esse 
perfecta  in  actu  ;  quaelibet  tamen  earum 
est  debita  alicui  eorum  quae  ex  materia 
constituuntur;  nam  non  potest  esse  aqua 
nisi  habeat  formam  aquae,  nec  potest  esse 
ignis  nisi  habeat  formam  ignis.  Privatio 
igitur  hujusmodi  formae  comparata  ad 
materiam  non  est  malum  naturae,  sed 
comparata  ad  id  cujus  est  forma  est  ma¬ 
lum  ejus,  sicut  privatio  formae  ignis  est 
malum  ignis.  Et  quia  tam  privationes 
quam  habitus  et  formae  non  dicuntur  esse 
nisi  secundum  quod  sunt  in  subjecto,  si 
quidem  privatio  sit  malum  per  compara¬ 
tionem  ad  subjectum  in  quo  est,  erit 
malum  simpliciter;  sin  autem,  erit  malum 
alicujus,  et  non  simpliciter  ;  hominem 
igitur  privari  manu,  est  malum  simpli¬ 
citer  ;  materiam  autem  privari  forma 
aeris,  non  est  malum  simpliciter,  sed  est 
malum  aeris.  —  Privatio  autem  ordinis 
aut  commensLirationis  debitae  in  actione, 
est  malum  actionis  ;  et  quia  cuilibet 
actioni  est  debitus  aliquis  ordo  et  aliqua 
commensuratio,  necesse  est  ut  talis  pri¬ 
vatio  in  actione  simpliciter  malum  exi- 
stat.  —  3.  c.  Gent.  c.  6  prine. 

Ad  primum  ergo  dicendum,  quod  non 
omne  quod  est  praeter  intentionem  opor¬ 
tet  esse  fortuitum  vel  casuale.  Si  enim 
quod  est  praeter  intentionem  sit  conse¬ 
quens  ad  id  quod  est  intentum  vel  sem- 
per  vel  sicut  frequenter,  non  eveniet  for¬ 
tuito  vel  casualiter;  sicut  in  eo  qui  inten¬ 
dit  dulcedine  vini  frui,  si  ex  potatione 
vini  sequatur  ebrietas  semper  vel  fre¬ 
quenter,  non  erit  fortuitum  nec  casuale  ; 
esset  autem  casuale,  si  sequeretur  ut  in 
paucioribus.  Malum  ergo  corruptionis 
naturalis,  etsi  sequatur  praeter  intentio¬ 
nem  generantis,  consequitur  tamen  sem¬ 
per  ;  nam  semper  formae  unius  est  ad¬ 
juncta  privatio  alterius  ;  unde  corruptio 
non  evenit  casualiter,  neque  ut  in  pau¬ 
cioribus,  licet  privatio  quandoque  non  sit 
malum  simpliciter,  sed  alicujus,  ut  dic¬ 
tum  est.  —  Si  autem  sit  talis  privatio 

quae  privat  id  quod  est  debitum  generato, 
erit  casuale  et  simpliciter  malum,  sicut 
cum  nascuntur  partus  monstruosi  ;  hoc 
enim  non  consequitur  de  necessitate  ad 
id  quod  est  intentum,  sed  est  ei  repu¬ 
gnans,  cum  agens  intendat  perfectionem 
generati. 

Malum  autem  actionis  occidit  in  natu¬ 
ralibus  acentibus  ex  defectu  virtutis  ac- 

O 

livae  ;  unde  si  agens  habet  virtutem  de¬ 
fectivam,  hoc  malum  consequitur  praeter 
intentionem,  sed  non  erit  casuale,  quia 
de  necessitate  est  consequens  ad  talem 
agentem,  cum  tale  agens  vel  semper  vel 
frequenter  patitur  hunc  defectum  virtu¬ 
tis  ;  erit  autem  casuale,  si  hic  effectus 
raro  talem  comitatur  agentem.  —  Ibid. 
rat.  1. 

In  agentibus  autem  voluntariis  intentio 
est  ad  bonum  aliquod  particulare,  si 
debet  sequi  actio  ;  nam  universalia  non 
movent,  sed  particularia  in  quibus  est 
actus.  Si  igitur  illud  bonum  quod  inten¬ 
ditur  habeat  conjunctam  privationem 
boni  secundum  rationem  vel  semper  vel 
frequenter,  sequitur  malum  morale,  non 
casualiter,  sed  vel  semper  vel  frequen¬ 
ter  ;  sicut  patet  in  eo  qui  vult  uti  vino 
propter  dulcedinem,  quam  dulcedinem 
consequitur  in  ordinatio  ebrietatis  ;  unde 
malum  ebrietatis  non  sequitur  casualiter; 
esset  autem  casuale  malum,  si  ad  id  quod 
intendit,  sequeretur  aliquod  peccatum, 
|)ula  ebrietas,  ut  in  paucioribus  :  sicut 
(etiam)  cum  quis  projiciens  ad  avem  in¬ 
terficit  hominem.  —  (Quod  autem  hujus¬ 
modi  bona  aliquis  intendat  ut  in  pluri¬ 
bus,  quibus  privationes  boni  secundum 
rationem  consequantur,  ex  hoc  provenit 
quod  plures  vivunt  secundum  sensum, 
eo  quod  sensibilia  sunt  nobis  manifesta 
et  magis  efficaciter  in  particularibus,  in 
quibus  est  operatio  ;  ad  plura  autem 
talium  bonorum  sequitur  pnvatio  boni 
secundum  rationem.  —  Ibid. 

Ad  secundum  dicendum,  quod  licet 
malum  praeter  intentionem  sit,  est  tamen 
voluntarium,  licet  non  per  se,  sed  per 
accidens.  Intentio  enim  est  ultimi  finis, 

quem  quis  propter  se  vult  ;  voluntas 
autem  est  etiam  ejus  quod  quis  vult  prop¬ 
ter  aliud,  etiamsi  simpliciter  non  vellet  : 
sicut  qui  projicit  merces  in  mare  cuusa 
salutis,  non  intendit  projectionem  mer¬ 
cium,  sed  salutem,  projectionem  autem 
vult  non  simpliciter,  sed  causa  salutis. 
Similiter  propter  aliquod  bonum  sensibile 
consequendum  vult  aliquis  facere  inordi¬ 
natam  actionem,  non  intendens  inordina¬ 
tionem,  neque  volens  cam  simpliciter,  sed 
propter  hoc  ;  et  ideo  hoc  modo  malitia 
dicitur  voluntaria,  sicut  projectio  mer¬ 
cium  in  mari.  —  Ibid.  rat.  2. 

Ad  tertium  dicendum,  quod  nunquam 
invenitur  mutatio  corruptionis  sine  muta¬ 
tione  generationis  ;  et  per  consequens, 
nec  finis  corruptionis  sine  fine  generatio¬ 
nis.  Natura  ergo  non  intendit  finem  cor¬ 
ruptionis  seorsum  a  fine  generationis,  sed 
simul  utrumque.  Non  enim  est  de  inten¬ 
tione  naturae  absoluta  quod  non  sit  aqua, 
sed  quod  sit  aer,  quo  existente  non  est 
aqua  ;  hoc  ergo  quod  est  esse  aerem,  in¬ 
tendit  natura  secundum  se  ;  hoc  vero 
quod  est  non  esse  aquam,  non  intendit 
nisi  in  quantum  est  conjunctum  ei  quod 
est  esse  aerem.  Sic  igitur  privationes  a 
natura  non  sunt  secundum  se  intentae, 
sed  secundum  accidens  ;  formae  vero  se¬ 
cundum  se. —  Patet  igitur  ex  praemissis 
quod  illud  quod  est  simpliciter  malum 
omnino  est  praeter  intentionem  in  operi¬ 
bus  naturae,  sicut  partus  monstruosi  ; 
quod  vero  non  est  simpliciter,  sed  alicui 
malum,  non  est  intentum  a  natura  secun¬ 
dum  se,  sed  secundum  accidens. —  Ibid. 
rat.  3. 

Ad  secundam  queestionem  respondeo 
dicendum,  quod  malum  non  est  quideni 
causa  per  se,  est  tamen  causa  per  acci¬ 
dens.  Et  quod  non  sit  causa  per  se,  patet 
quidem,  quia  omnis  causa  vel  est  mate¬ 
ria  vel  forma  vel  agens  vel  finis.  Malum 
autem  non  potest  esse  neque  materia 
neque  forma  ;  ostensum  est  enim  supra 
(a.  2,  arg.  7  Sed  contra),  quod  tam  ens 
actu  quam  ens  in  potentia  est  bonum. 
Similiter  non  potest  esse  agens,  cum 

unumquodque  agat  secundum  quod  est 
actu  et  formam  habet.  Neque  etiam  potest 
esse  finis,  cum  sit  praeter  intenlionem,  ut 
dictum  est  (in  quaestiunc.  praeced.).  —  3. 
0.  Geni.  c.  10,  rat.  k.  —  Malum  igitur 
non  potest  esse  causa  per  se,  potest  tamen 
esse  causa  per  accidens.  Cujus  ratio  tri¬ 
plex  afferri  potest.  Prima  est,  quia  si  ali¬ 
quid  est  causa  alicujus  per  se,  id  quod 
accidit  ei,  est  causa  illius  per  accidens  : 
sicut  album  quod  accidit  aedificatori,  est 
causa  domus  per  accidens.  Omne  autem 
malum  est  in  aliquo  bono;  bonum  autem 
omne  est  alicujus  aliquo  modo  causa  ; 
materia  enim  est  quodam  modo  causa  for¬ 
mae,  et  quodam  modo  e  converso  ;  et  si¬ 
militer  est  de  agente  et  fine  ;  unde  non 
sequitur  processus  in  infinitum  in  causis 
et  causatis,  si  quoilibet  est  alicujus 
causa,  propter  circulum  inventum  in  cau¬ 
sis  et  causatis,  secundum  species  diversas 
causarum.  Malum  igitur  est  per  accidens 
causa.  Secunda  est,  quia  ex  defectu  causae 
sequitur  defectus  in  effectu.  Defectus 
autem  in  causa  est  aliquod  malum  ;  non 
tamen  potest  esse  causa  per  se,  quia  res 
non  est  causa  per  hoc  quod  est  deficiens, 
sed  per  hoc  quod  est  ens  ;  si  enim  tota 
deficeret,  nullius  esset  causa.  Malum  igi¬ 
tur  est  aliqua  causa  per  accidens.  Tertia 
est,  quia  secundum  omnes  species  cau¬ 
sarum  discurrendo  invenitur  malum  esse 
per  accidens  causa  :  in  specie  quidem 
causae  efficientis,  quia  propter  causae 
agentis  deficientem  virtutem  sequitur  de¬ 
fectus  in  effectu  et  actione ;  in  specie  vero 
causae  materialis,  quia  ex  materiae  indis- 
positione  causatur  in  effectu  defectus  ;  in 
specie  vero  causae  formalis,  quia  uni 
formae  semper  adjungitur  alterius  formae 
privatio  ;  in  specie  vero  causae  finalis, 
quia  indebito  fini  adjungitur  malum,  in 
quantum  per  ipsum  finis  debitus  impedi¬ 
tur.  Patet  igitur  quod  malum  est  causa 
per  accidens,  et  non  potest  esse  causa  per 
se.  —  3.  c.  Gent.  c.  14. 

Ad  primum  ergo  dicendum,  quod  ratio 
procedit  de  causa  per  se,  ut  dictum  est 
in  c. 

Ad  secundum  dicendum,  quod  est 
duplex  modus  quo  malum  causatur  ex 
bono,  ut  supra  (a.  3,  in  c.)  dictum  est  : 
uno  modo  bonum  est  causa  mali,  in  quan¬ 
tum  est  deficiens ;  et  sic  malum  est  per 
accidens  causa  mali ;  ita  quod  id  quod 
est  do  ratione  causee,  habeat  a  bono  cui 
adjungitur.  Alio  mado  bonum  est  causa 
mali,  non  quoi  sit  deficiens  in  se,  sed 
quia  est  agens  per  accidens;  et  sic  bonum 
est  causa  per  accidens  mali  ;  non  primo 
modo  quod  dicitur  causa  per  accidens,  sed 
secundo  modo  supra  (a.  3,  ad  6)  relato. — 
de  Malo  q.  1,  a.  3,  in  c. ,  ante  med. 

ARTICULUS  VII 

UTRUM  SUMMUM  BONUM  SIT  CAUSA  MALI. 

Videtur  quod  summum  bonum  sit  causa 
mali. 

1 .  Quod  enim  est  causa  causae,  est  causa 
causati  ;  sed  bonum  creatum  est  causa 
mali,  ut  supra  (in  a.  5)  probatum  est  : 
ergo  causa  boni  creati  est  causa  mali  ; 
haec  autem  est  Deus,  summum  scilicet 
bonum  :  ergo  summum  bonum  est  causa 
mali.  —  Hannibaldus  in  2.  Sent.  dist.  34, 
q.  1,  a.  2,  arg.  3. 

2.  Praeterea,  effectus  causae  secundae 
reducitur  in  causam  primam ;  bonum 
autem  est  causa  mali  :  ergo  malum  redu¬ 
citur  in  causam  primam,  scilicet  Deum 
summum  bonum;  ergo  idem  quod  prius. 
—  1  a,  q.  49,  a.  2,  arg.  2. 

3.  Praeterea,  si  bonum  est  causa  mali, 
aut  in  quantum  est  bonum  aut  in  quan¬ 
tum  est  deficiens.  Si  in  quantum  bonum, 
ergo  nihil  prohibet  summum  bonum  esse 
causam  mali.  Si  autem  in  quantum  est 
deficiens,  defectus  autem  ipse  quoddam 
malum  est,  sequitur  quod  malum  est 
causa  mali,  quod  est  contra  praedicta 
(supra,  a.  6,  quaestiunc.  2).  Ergo  sum¬ 
mum  bonum  potest  esse  causa  mali.  — 
Hannibaldus  in  2.  Sent.  1.  c.  arg.  2. 

4.  Praeterea,  sicut  dicitur  in  2.  Phys. 
{lext.  30  ;  c.  3),  idem  est  causa  salutis 
navis  et  periculi ;  sed  Deus  est  causa  salu- 


238  QUARTA  PARS 

tis  omnium  rerum  :  ergo  est  ipse  causa 
omnis  perditionis  et  mali.  —  1  a,  1.  c. 
arg.  3. 

Sed  contra  est,  quod  dicit  Augustinus  in 
Libido  83  Qucest.  (q.  21 ;  —  Migne  t.  40, 
coi.  16),  quod  Deus  «  non  est  auctor  mali, 
quia  non  est  causa  tendendi  ad  non  esse  ». 
—  1  a,  1.  c.  arg  Sed  contra. 

Respondeo  dicendum,  quod,  sicut  ex 
supra  (a.  5,  ad  2)  dictis  patet,  malum 
quod  in  defectu  actionis  consistit,  semper 
causatur  ex  defectu  agentis.  In  Deo  autem 
nullus  defectus  est,  sed  summa  perfectio, 
quia  est  suum  esse,  ei  autem  quod  est 
suum  esse,  nulla  de  perfectionibus  esse 
deesse  potest,  ut  supra  (a.  3,  in  fine  c.) 
ostensum  est.  Unde  malum  quod  in  de¬ 
fectu  actionis  consistit,  vel  quod  ex  de¬ 
fectu  agentis  causatur,  non  reducitur  in 
Deum  sicut  in  causam.  Sed  malum  quod 
in  corruplione  rerum  aliquarum  consi¬ 
stit,  reducitur  in  Deum  sicut  in  causam. 
Et  hoc  patet  tam  in  naturalibus  quam  in 
voluntariis.  Dictum  est  enim  (a.  5,  in  c.), 
quod  aliquod  agens,  in  quantum  sua  vir¬ 
tute  producit  aliquam  formam  ad  quam 
sequitur  corruptio  et  defectus,  causat  sua 
virtute  illam  corruptionem  et  defectum. 
Manifestum  est  autem  quod  forma  quam 
principaliter  Deus  intendit  in  rebus  crea¬ 
tis,  est  bonum  ordinis  universi.  Ordo 
autem  universi  requirit,  ut  supra  (a.  1, 
in  c.)  dictum  est,  quod  qusedam  sint  quae 
deficere  possint,  et  interdum  deficiant. 
Et  sic  Deus  in  rebus  causando  bonum 
ordinis  universi,  ex  consequenti  et  quasi 
per  accidens,  causat  corruptiones  rerum. 
Quod  autem  dicitur  in  Sap.  1,  13  :  quod 
((  Deus  mortem  non  fecit  »,  intelligitur 
quasi  per  se  intentum.  Ad  ordinem  autem 
universi  pertinet  ordo  justitiae,  qui  requi¬ 
rit  ut  peccantibus  poena  inferatur.  Et 
secundum  hoc  Deus  est  auctor  mali  quod 
est  poena.  —  1  a,  q.  49,  a.  2,  c. 

Ad  primum  ergo  dicendum,  quod  quid¬ 
quid  est  causa  cousse,  in  quantum  est 
causa,  est  causa  effectus.  Bonum  autem 
creatum  est  causatum  a  Deo,  secundum 
quod  est  bonum.  Sed  est  causa  mali 

secundum  quod  est  particulare,  et  dis¬ 
tans  a  perfectione  summi  boni.  Hoc 
autem  non  est  in  bono  creato  (secundum 
quod  est  a  summo  bono),  imo  hoc  habet 
secundum  quod  est  ex  nihilo.  Unde  non 
sequitur  quod  Deus  sit  causa  mali.  — 
Hannibaldus  in  2.  Sent.  1.  c.  ad  3. 

Ad  secundum  dicendum,  quod  effectus 
causse  secundae  deficientis  reducitur  in 
causam  primam  non  deficientem,  quan¬ 
tum  ad  id  quod  habet  entitatis  et  perfec¬ 
tionis,  non  autem  quantum  ad  id  quod 
habet  de  defectu.  Sicut  quidquid  est 
motus  in  claudicatione,  causatur  a  vir¬ 
tute  motiva ;  sed  quod  est  obliquitatis  in 
ea,  non  est  ex  virtute  motiva,  sed  ex  cur¬ 
vitate  cruris.  Et  similiter  quidquid  est 
entitatis  et  actionis  in  actione  mala, 
reducitur  in  Deum  sicut  in  causam ;  sed 
quod  est  ibi  defectus,  non  causatur  a 
Deo,  sed  ex  causa  secunda  deficiente.  • — 
la,  1.  c.  ad  2. 

Ad  tertium  dicendum,  quod  bonum 
potest  esse  causa  mali  ex  hoc,  quod  est 
particulare  bonum  ;  hinc  enim  habet  quod 
bonum  ex  eo  causatum,  non  est  omnibus 
conveniens,  sed  alicui.  Primum  autem 
bonum,  id  est  Deus,  non  est  particulare 
bonum,  sed  bonum  omnis  boni ;  et  ideo 
causa  mali  esse  non  potest.  —  Hanni¬ 
baldus  in  2.  Sent.  1.  c.  ad  2. 

Ad  quartum  dicendum,  quod  submer¬ 
sio  navis  attribuitur  nautse  ut  causse,  ex 
eo  quod  non  agit  quod  requiritur  ad 
salutem  navis.  Sed  Deus  non  deficit  ab 
agendo  quod  est  necessarium  ad  salutem. 
Unde  non  est  simile.  —  la,  I.  c.  ad  3. 

ARTICULUS  VIII 

uTrum  detur  aliquod  summum  malum 

QUOD  SIT  CAUSA  CETERORUM. 

Videtur  quod  sit  aliquod  summum 
malum  quod  sit  causa  ceterorum. 

1.  Contrariorum  enim  effectum  contra¬ 
riae  sunt  causae  ;  sed  in  rebus  invenitur 
contrarietas,  secundum  quod  sunt  bona 
et  mala  :  ergo  sunt  contraria  principia, 

unum  boni,  aliud  mali.  —  la,  q.  49,  a. 
3,  arg.  1;  2.  Sent.  dist.  1,  q.  1,  a.  1, 
arg.  4  et  in  1. 

2.  Prseterea,  si  unum  contrariorum  est 
in  rerum  natura,  est  et  reliquum,  ut 
supra  (a.  2,  ad  3)  ostensum,  et  dicitur 
in  2.  de  CceIo  {texi.  18  ;  c.  3);  sed  sum¬ 
mum  bonum  est  in  rerum  natura,  quod 
est  causa  omnis  boni :  ergo  est  et  sum¬ 
mum  malum  ei  oppositum  causa  omnis 
mali.  —  la,  1.  c.  arg.  2;  2.  Sent.  1.  c. 
arg.  1. 

3.  Praeterea,  sicut  in  rebus  invenitur 
bonum  et  melius,  ita  malum  et  pejus  ; 
sed  bonum  et  melius  dicuntur  per  re¬ 
spectum  ad  optimum  :  ergo  malum  et 
pejus  dicuntur  per  respectum  ad  aliquod 
summum  malum.  —  la,  1.  c.  arg.  3 ;  de 
Pot.  q.  3,  a.  6,  arg.  14. 

4.  Praeterea,  omne  quod  est  per  parti¬ 
cipationem,  reducitur  ad  illud  quod  est 
per  essentiam;  sed  res  quae  sunt  malae 
apud  nos,  non  sunt  malae  per  essentiam, 
sed  per  participationem :  ergo  est  inve¬ 
nire  aliquod  summum  malum,  quod  est 
malum  per  essentiam  et  causa  omnis 
mali.  —  la,  1.  c.  arg.  4. 

5.  Praeterea,  omne  quod  est  per  acci¬ 
dens,  reducitur  ad  illud  quod  est  per  se; 
sed  bonum  est  causa  mali  per  accidens  : 
ergo  oportet  ponere  (aliquod)  summum 
malum,  quod  sit  causa  malorum  per  se. 
Neque  potest  dici  quod  malum  non 
habeat  causam  per  se,  sed  per  accidens 
tantum,  quia  sequeretur  quod  malum  non 
esset  ut  in  pluribus,  sed  ut  in  pauciori¬ 
bus.  —  la,  1.  c.  arg.  5  ;  de  Pot.  1.  c.  arg. 
2  et  b. 

6.  Praeterea,  malum  effectus  reducitur 
ad  malum  causae;  quia  effectus  deficiens 
est  a  causa  deficiente,  sicut  supra  (a.  7, 
in  c.)  dictum  est;  ergo  oportet  ponere 
unum  primum  malum,  quod  sit  causa 
omnis  mali.  —  la,  1.  c.  arg,  6. 

Sed  contra:  1.  Summum  bonum  est 
causa  omnis  entis,  ut  supra  (q.  5,  a.  1) 
ostensum  est ;  ergo  non  potest  esse  ali¬ 
quod  principium  ei  oppositum.  —  la,  1. 
c.  arg.  Sed  contra. 


2.  Praeterea,  summum  malum  oportet 
esse  absque  consortio  omnis  boni,  sicut 
et  summum  bonum  est  quod  est  omnino 
separatum  a  malo  ;  non  potest  autem 
esse  aliquod  malum  omnino  separatum  a 
bono,  cum  ostensum  sit  (in  a.  3),  quod 
malum  fundatur  in  bono  :  ergo  nihil  est 
summe  malum.  —  3.c.Gent.  c.  15,  rat.  1. 

3.  Praeterea,  si  aliquid  est  summe 
malum,  oportet  quod  per  essentiam  suam 
sit  malum,  sicut  et  summe  bonum  est 
quod  per  essentiam  suam  bonum  est. 
Hoc  autem  est  impossibile,  cum  malum 
non  habeat  aliquam  essentiam,  ut  supra 
(a.  2,  in  c.)  probatum  est;  impossibile 
est  igitur  ponere  summum  malum,  quod 
sit  malorum  principium.  —  Ibid.  rat.  2. 

4.  Praeterea,  illud  quod  est  primum 
principium,  non  est  ab  aliquo  causatum; 
omne  autem  malum  causatur  a  bono,  ut 
(a.  5,  in  c.)  ostensum  est  :  non  est  igi¬ 
tur  malum  primum  principium.  —  Ibid. 
rat.  3. 

5.  Praeterea,  malum  non  agit  nisi  in 
virtute  boni,  ut  supra  (a.  5,  in  c.)  osten¬ 
sum  est ;  primum  autem  principium  agit 
virtute  propria  :  malum  igitur  non  potest 
esse  primum  principium.  —  Ibid.  rat.  4. 

6.  Praeterea,  cum  id  quod  est  per  acci¬ 
dens  sit  posterius  eo  quod  est  per  se, 
impossibile  est  quod  sit  primum  id  quod 
est  per  accidens;  malum  autem  non  eve¬ 
nit  nisi  per  accidens  et  praeter  intentio¬ 
nem,  ut  probatum  est  (a.  6,  in  c.)  :  impos¬ 
sibile  est  igitur  quod  malum  sit  primum 
principium.  —  Ibid.  rat.  5. 

7.  Praeterea,  omne  malum  habet  cau¬ 
sam  per  accidens,  ut  probatum  est  (a.  7, 
in  c.) ;  primum  autem  principium  non 
habet  causam,  neque  per  se  neque  per 
accidens :  malum  igitur  non  potest  esse 
primum  principium  in  aliquo  genere.  — 
Ibid.  rat.  6. 

8.  Praeterea,  causa  per  se  est  prior 
causa  per  accidens  ;  sed  malum  non  est 
causa  nisi  per  accidens,  ut  ostensum  est 
(a.  6,  quaestiunc.  2) :  malum  igitur  non 
potest  esse  primum  principium  in  aliquo 
genere.  —  Ibid.  rat.  7; 

Respondeo  dicendum,  quod  ex  praedic¬ 
tis  palet  Don  esse  unum  primum  princi¬ 
pium  malorum,  sicut  est  unum  primum 
principium  bonorum.  Primo,  quia  pri¬ 
mum  bonorum  principium  est  summum 
et  perfectum  bonum,  quod  praehabet  in 
se  omnem  bonitatem.  Summum  autem 
malum  esse  non  potest  ;  quia,  ut  supra 
(a.  4,  in  c.)  ostensum  est,  etsi  malum 
semper  diminuat  bonum,  nunquam  tamen 
illud  potest  totaliter  consumere  ;  et  sic 
semper  remanente  bono,  non  potest  esse 
aliquid  integre  et  perfecte  malum.  Prop¬ 
ter  quod  Philosophus  dicit  in  4.  Eih.  (c. 
5,  al.  11)  quod  si  malum  integrum  sit, 
se  ij)sum  destruet  :  quia,  destructo  omni 
bono  (quod  requiritur  ad  integritatem 
mali),  subtrahitur  etiam  ipsum  malum. 
Secundo,  quia  ratio  mali  repugnat  rationi 
primi  principii,  et  quia  malum  causatur 
ex  bono,  ut  supra  (in  a.  3)  ostensum  est. 

Qui  autem  posuerunt  duo  principia 
prima,  unum  bonum  et  alterum  malum, 
ex  eadem  radice  in  hunc  errorem  inci¬ 
derunt,  ex  qua  et  alise  extraneae  positio  - 
nes  antiquorum  ortum  habuerunt;  quia 
scilicet  non  consideraverunt  causam  uni¬ 
versalem  lotius  entis,  sed  particulares 
tantum  causas  particularium  effectuum. 
Piopter  hoc  enim,  si  invenerunt  aliquid 
esse  nocivum  alicui  rei  per  virtutem  suae 
naturae,  aestimaverunt  naturam  illius  rei 
esse  malam  ;  puta  si  quis  dicat  naturam 
ignis  esse  malam,  quia  combussit  domum 
alicujus  pauperis.  —  Judicium  autem  de 
bonilate  alicujus  rei  non  est  accipiendum 
secundum  ordinem  ad  aliquid  particu¬ 
lare,  sed  secundum  se  ipsum,  et  secun¬ 
dum  ordinem  ad  totum  universum,  in 
quo  quaelibet  res  suum  locum  ordinatis¬ 
sime  tenet,  ut  ex  dictis  (a.  1,  in  c.) 
palet.  —  Similiter  etiam  qui  (1)  invene¬ 
runt  duorum  particularium  effectuum 
contrariorum  duas  causas  particulares 
contrarias,  nesciverunt  reducere  causas 
particulares  contrarias  in  causam  univer¬ 
salem  communem.  Et  ideo  usque  ad 

prima  principia  in  causis  contrarielatem 
esse  judicaverunt.  Sed  cum  omnia  con¬ 
traria  conveniant  in  uno  communi, 
necesse  est  in  eis  supra  causas  contrarias 
proprias  inveniri  unam  causam  commu¬ 
nem  ;  sicut  supra  qualitates  contrarias 
elementorum  invenitur  virtus  corporis 
coelestis.  Et  similiter  super  omnia  quae 
quocunque  modo  sunt,  invenitur  unum 
primum  principium  essendi,  ut  supra  (q. 

b,  a.  1,  in  c.)  ostensum  est.  — ia,  q. 
49,  a.  3,  c.  ;  2.  Sent.  dist.  1,  q.  1,  a.  1, 
in  c. ;  Hannibaldus  in  2.  Sent.  dist.  1, 
q.  1,  a.  2,  in  c. ;  de  Pot.  q.  3,  a.  6,  in 

c.  ;  3.  c.  Gent.  c.  15. 

Ad  primum  ergo  dicendum,  quod  con¬ 
traria  conveniunt  in  genere  uno,  et  etiam 
conveniunt  in  ratione  essendi.  Et  ideo, 
licet  habeant  causas  particulares  contra¬ 
rias,  tamen  oportet  devenire  ad  unam 
primam  causam  communem.  —  la,  1.  c. 
ad  1 ;  2.  Sent.  1.  c.  ad  4. 

Ad  secundum  dicendum,  quod  privatio 
et  habitus  nata  sunt  fieri  circa  idem. 
Subjectum  autem  privationis  est  ens  in 
potentia,  ut  dictum  est  (a.  2,  in  c.).  Unde 
cum  malum  sit  privatio  boni,  ut  ex  dic¬ 
tis  (ibid.)  patet;  illi  bono  opponitur  cui 
adjungitur  potentia,  non  autem  summo 
bono,  quod  est  actus  purus.  —  la,  1.  c. 
ad  2  ;  2.  Sent.  1.  c.  ad  I. 

Ad  tertium  dicendum,  quod  unum¬ 
quodque  intenditur  secundum  propriam 
rationem.  Sicut  autem  forma  est  perfec¬ 
tio  quaedam,  ita  privatio  est  quaedam 
remotio.  Unde  omnis  forma  et  perfectio 
et  bonum  per  accessum  ad  terminum  per¬ 
fectum  attenditur  (intenditur)  ;  privatio 
autem  et  malum  per  recessum  a  termino. 
Unde  non  dicitur  malum  et  pejus  per 
accessum  ad  summum  malum;  sicut  dici¬ 
tur  bonum  et  melius  per  accessum  ad 
summum  bonum.  —  la,  1.  c.  ad  3;  de 
Pot.  \.  c.  ad  14. 

Ad  quartum  dicendum,  quod  nullum  ens 
dicitur  malum  per  participationem,  sed 
per  privationem  participationis.  Unde  non 
oportet  fieri  reductionem  ad  aliquid  quod 
sit  per  essentiam  malum. —  la,  1.  c.  ad  4. 


(1)  Al  «  quia 

y  Ad  quintum  dicendum,  quod  malum 
non  potest  habere  causam  nisi  per  acci¬ 
dens,  ut  supra  (a.  b,  in  c.)  dictum  est. 
Unde  impossibile  est  fieri  reductionem  ad 
aliquid  quod  sit  per  se  causa  mali.  Quod 
autem  dicitur,  quod  malum  est  ut  in  plu¬ 
ribus,  simpliciter  falsum  est,  ut  supra  (a. 
6,  quaestiunc.  1,  ad  1)  dictum  est.  Nara 
generabilia  et  corruptibilia,  in  quibus 
solum  contingit  esse  malum  naturae,  sunt 
modica  pars  totius  universi.  Et  iterum  in 
unaquaque  specie  defectus  naturae  acci¬ 
dit  ut  in  paucioribus.  In  solis  autem 
hominibus  malum  videtur  esse  ut  in  plu¬ 
ribus  ;  quia  bonum  hominis  secundum 
sensum  corporis  non  est  bonum  hominis 
in  quantum  homo,  sed  secundum  ratio¬ 
nem  ;  plures  autem  sequuntur  sensum 
quam  rationem.  —  Ibid.  ad  b. 

Ad  sextum  dicendum,  quod  in  causis 
mali  non  est  procedere  in  infinitum,  sed 
est  reducere  omnia  mala  aliquam  in  cau¬ 
sam  bonam,  ex  qua  sequitur  malum  per 
accidens.  —  Ibid.  ad  6. 


QUESTIO  XXI  (1) 

*  DE  DIVISIONE  ENTIS  IN  ENS  REALE  ET 
RATIONIS. 

Post  considerationem  de  passionibus 
entis  et  de  iis  quae  sequuntur  ad  illas, 
considerandum  est  de  divisionibus  entis. 
Erit  autem  hsec  consideratio  partita  in 
sex  partes.  Primum  enim  considerabi¬ 
mus  divisionem  entis  in  reale  et  rationis  ; 
secundo  entis  realis  in  ens  per  se  et  ens 
per  accidens;  tertio  entis  per  se  in  sub- 

(1)  Edit.  Ticin. :  Quajst.  8  De  divisione  entis  in 
ens  reale  et  rationis.  —  Deinde  considerandum  est 
de  divisionibus  entis.  Erit  autem  hsec  consideratio 
quadripartita  juxta  qualuor  prsecipuas  divisiones 
illius.  Primum  enim  considerabimus  divisionem 
entis  in  reale  et  rationis;  secundo  entis  realis  in 
ens  per  se  et  per  accidens  ;  tertio  entis  per  se  in 
substantiam  et  accidens;  quarto  ejusdem  entis  in 
actum  et  potentiam,  quse  est  divisio  cujuslibet 
generis  procdicamenlalis.  ■ 


stantiaiii  et  accidens  ;  quarto  entis  in 
actum  et  potentiam ;  quinto  in  materiale 
et  immateriale,  corporeum  et  spirituale; 
sexto  in  creatum  et  increatum. 

CIRCA  PRIMUM  QUERUNTUR  TRIA  : 

1.  Utrum  ens  dicatur  aiquivoce  an  vero 
analogice  de  ente  reali  et  rationis. 

2.  Utrum  ens  rationis  sit  conceptus  men¬ 
tis,  cui  nihil  respondet  in  re.  \_Eclil.  Ticin.  : 
Quid  sit  ens  rationis]. 

*  3.  Utrum  Deus  possit  facere  entia  rationis. 

ARTICULUS  I 

*  utrum  ENS  DICATUR  A5QU1VOCE  AN  VERO 

ANALOGICE  DE  ENTE  REALI  ET  RATIONIS. 

Videtur  quod  ens  dicatur  aequivoce  de 
ente  reali  et  rationis. 

1.  Philosophus  enim  6.  Metaphys.  in 
fine  {text.  8 ;  1.  b,  c.  3)  a  metaphysica 
consideratione  rejicit  entia  rationis  ;  sed 
si  ens  esset  analogum  enti  reali  et  ratio¬ 
nis,  ad  scientiam  metaphysicam,  vel  ad 
aliquam  aliam  pertineret  consideratio  en¬ 
tium  rationis,  sicut  ad  metaphysicam 
spectat  consideratio  decem  generum, 
quia  conveniunt  analogice  in  ente,  quod 
est  illius  subjectum.  —  6.  Metaphys.  1.  4. 

2.  Praeterea,  ubi  nulla  est  similitudo, 
ibi  non  potest  aliquid  communiter  prae¬ 
dicari  nisi  aequivoce  ;  sed  inter  ens  reale 
et  rationis  non  est  ulla  similitudo  (haec 
enim  est  participatio  ejusdem  formae ;  ens 
autem  reale  et  rationis  non  participant 
eandem  formam,  ut  patet) ;  ergo  ens  non 
nisi  aequivoce  dicitur  de  ente  reali  et 
rationis.  —  1.  c.  Gent.  c.  33  ;  de  Pot.  q. 
7,  a.  7,  arg.  3  Sed  contra. 

3.  Praeterea,  dicit  Philosophus  (b.  Mela- 
phys.  text.  17;  1.  4,  c.  12),  quod  privatio 
potest  significari  ut  habitus  et  ut  enSj 
quia  de  privatione  dicitur  ens  aequivoce  ; 
sed  privatio  est  ens  rationis  :  ergo  ens 
de  ente  reali  et  rationis  dicitur  aequivoce. 
—  b.  Metaphys.  1.  14  (17). 

4.  Praeterea,  enti  et  non  enti  nihil  po¬ 
test  esse  commune  nisi  secundum  aequi- 

vocationem,  ut  dicitur  in  o.  Melaphys.  ; 
sed  ens  rationis  est  non  ens  ;  nam  inter 
entia  rationis  ponuntur  privationes  et 
negationes,  quse  sunt  non  entia,  ut  per 
se  manifestum  est;  imo  et  ipsa  non  entia 
dicuntur  entia  rationis  :  ergo  ens  dicitur 
eequivoce  de  ente  reali  et  rationis.  —  de 
Veril.  q.  2,  a.  11,  arg.  5;  Tabula  Aurea 
voce  «  ens  »  n.  17,  18. 

.  5.  Praeterea,  omne  ens  dicitur  res  ; 
nam  cum  sit  unum  de  transcendentibus, 
convertitur  cum  ente  ;  ergo  si  entia 
rationis,  ut  privationes,  negationes  et 
similia,  sunt  entia,  oportet  quod  sint  res 
quaedam  ;  sed  res  dicitur  quod  habet 
esse  ratum  et  firmum  :  ergo  cum  entia 
rationis  non  habeant  esse  ratum  et  fir¬ 
mum  in  natura,  nullo  modo  de  illis  dice¬ 
tur  ens  nisi  aequivoce.  —  Tabula  Aurea 
voce  «  res  »  n.  1,  2j  4. 

Sed  contra  est,  quod  Philosophus  5. 
Metaphys.  {text.  17  ;  1,  4,  c.  12)  privatio¬ 
nes  et  negationes  vocat  entia  ;  idemque 
dicit  12.  Metaphys.  {text.  3;  1.  11,  c.  1);  et 
magis  expresse  4.  Metaphys.  {text.  2;  1.  3, 
c.  2)  dicit,  quod  ita  se  habet  ens  ad  substan¬ 
tiam,  quantitatem,  qualitatem,  et  ad  pri¬ 
vationes  et  negationes  et  ad  non  entia, 
quatenus  nimirum  sunt  entia  rationis, 
sicut  se  habet  sanum  ad  diaitam,  medici¬ 
nam,  urinam  et  animal.  Sed  sanum  ad 
praedicta  dicitur  analogice.  Ergo  et  ens 
dicetur  analogice  ad  entia  realia,  et  ad 
privationes  et  negationes,  quatenus  sunt 
entia  rationis.  —  4.  Metaphys.  1.  1  ;  5. 
Melaphys.  1.  14  (17) ;  11.  Metaphys.  1.  1. 

Respondeo  dicendum,  quod  id,  quod  est 
rationis  tantum,  non  potest  esse  nisi  du¬ 
plex,  scilicet  negatio  et  relatio;  et  uirum- 
que  dicitur  ens,  quia  cum  intellectus  non 
possit  scire  nisi  ens,  quia  hoc  est  ejus  ob¬ 
jectum  primum,  non  potest  intelligere  non 
ens  nisi  fingendo  ipsum  ens  aliquo  modo  ; 
quod  cum  intellectus  apprehendere  niti- 
tuP,  efficitur  ens  rationis,  de  quo  5.  Me. 
taphys.  {text.  14 ;  1.  4,  c.  7)  dicitur,  quod 
ens  uno  modo  dicitur,  de  quo  possunt 
propositiones  formari,  etsi  essentiam  non 
habeat.  — de  Verit.  q.  21,  a.  1,  c.  ;Opiisc. 


METARHYSICA 

42,  c.  1.  —  Dupliciter  autem  intellectus 
apprehendit  non  ens  reale  :  vel  absolute, 
et  sic  apprehendit  negationes  et  privatio¬ 
nes  per  modum  entium ;  vel  relative,  cum 
aliquid  ad  aliud  comparat,  ut  cum  homi¬ 
nem  animali  comparando  efficit  relatio¬ 
nem  rationis  speciei.  —  Duplex  autem 
analogia  reperitur  inter  ens  reale  et  ra¬ 
tionis  :  una  attributionis  ad  unum  tamquam 
subjectum,  ut  dicit  Philosophus  4.  Meta- 
phy  i.  {text.  2  ;  1.  3,  c.  2).  Alia  enim 
dicuntur  entia  vel  esse,  quia  per  se 
habent  esse,  sicut  substantiae,  quae  prin¬ 
cipaliter  et  prius  dicuntur  entia;  alia 
vero,  quia  sunt  passiones  et  proprie¬ 
tates  substantiae.  Quaedam  autem  dicun¬ 
tur  entia,  quia  sunt  via  ad  substantiam, 
sicut  generationes  et  motus.  Alia  autem 
entia  dicuntur,  quia  sunt  corruptiones 
substantiae;  corruptio  enim  est  via  ad 
non  essj»,  sicut  generatio  est  via  ad  sub¬ 
stantiam.  Et  quia  corruptio  terminatur  ad 
privationem,  sicut  generatio  ad  formam, 
convenienter  etiam  ipsae  privationes  for¬ 
marum  substantialium  esse  dicuntur.  Et 
iterum  qualitates  vel  accidentia  quaeJam 
dicuntur  entia  quia  sunt  activa  vel  gene- 
rativa  substantiae  vel  eorum  quae  secun¬ 
dum  aliquam  habitudinem  ad  substantiam 
dicuntur,  vel  etiam  ipsius  substantiae  esse 
dicuntur.  Unde  dicimus,  quod  non  ens 
est  non  ens;  quod  non  diceretur,  nisi 
negationi  aliquo  modo  esse  competeret.  ^ 
Haec  autem  omnia,  quae  esse  dicuntur,  ad 
substantiam,  quae  maxime  dicitur  ens, 
sicut  ad  primum  et  principale  referuntur. 
Nam  quantitates  et  qualitates  dicuntur 
esse,  in  quantum  tendunt  ad  substan¬ 
tiam  vel  ad  aliquid  praedictorum ;  priva¬ 
tiones  autem  et  negationes,  in  quantum 
removent  aliquid  praedictorum.  —  Al¬ 
tera  est  analogia  propcrlionalitatis,  quia 
cum  entia  rationis  habeant  aliquo  modo 
esse,  ita  se  habent  ad  suum  esse,  sicut  se 
habent  entia  realia  ad  suum.  Quae  analo¬ 
gia  eo  manifestius  apparet  inter  relatio¬ 
nes  rationis  et  reales,  quae  sunt  entia 
quaedam  realia  determinati  generis.  Quod 
cum  relatio  non  sit  ens  reale  nisi  ex  fun- 

damenlo,  in  hoc  conveniunt  (relationes 
reales)  cum  relationibus  rationis,  quod 
utraque  sunt  respectus  et  ordo  ad  aliud 
(la,  q.  28,  a.  1,  c. ;  Tabula  Aurea^otQ 
<r  relatio  »  n.  9  et  33).  Unde  manifestum 
esi,  quod  ens  dicitur  analogice  de  ente 
reali  et  rationis.  —  4.  Metaphys.  \.  i  \  de 
Veril.  q.  21,  a.  1,  c. ;  q.  2,  a.  11,  in  c.  et 
ad  arg.  ;  Tabula  Aurea  voce  «  analogia  '» 
n.  1  sqq.,  n.  10  sqq. 

Ad  primum  ergo  dicendum,  quod  ideo 
Philosophus  rejicit  entia  rationis  a  con¬ 
sideratione  metaphysica,  quia  illorum 
consideratio  pertinet  ad  scientiam  de  in¬ 
tellectu,  a  quo  fabricantur  talia  entia.  — 
6.  Melaphys.  1.  4  in  fine. 

Ad  secundum  dicendum,  quod  inter 
entia  rationis  et  realia  non  est  similitudo 
participationis  ejusdem  qualitatis  et 
formse,  sed  est  similitudo  proportionali- 
tatis,  ut  dictum  est  (in  c.).  —  de  Veril. 
q.  2,  a.  11,  c. 

Ad  tertium  dicendum,  quod  enti  et  non 
enti  aliquid  secundum  analogiam  conve¬ 
nit,  quia  ipsum  non  ens  dicitur  analogice, 
ut  patet  in  4.  Melaphys.  (1.  c.)  —  Ibid. 
ad  5. 

Ad  quartum  patet  solutio  ex  dictis 
(inc.). 

Ad  quintum  dicendum,  quod  nomen 
«  rei  »  dupliciter  sumitur.  Simpliciter 
enim  dicitur  res,  quod  habet  esse  ratum 
et  firmum  in  natura ;  et  dicitur  res  hoc 
modo  accepto  nomine  rei,  secundum 
quod  habet  quidditalem  vel  essentiam 
quandam.  Sed  quia  res  per  suam  essen¬ 
tiam  cognoscibilis  est,  transumptum  est 
nomen  rei  ad  omne  illud,  quod  in  cogni¬ 
tionem  vel  in  intellectum  cadere  potest : 
secundum  quod  «  res  »  a  «  reor,  reris  » 
dicitur  ;  et  per  hunc  modum  dicuntur  res 
«  rationes  i>,  quae  in  natura  <1  ratum  » 
esse  non  habent  :  secundum  quem  mo¬ 
dum  negationes  et  privationes  et  relatio¬ 
nes  rationis  <i  res  »  dici  possunt,  sicut  et 
entia  rationis  dicuntur,  ut  Commentator 
in  4.  Metaphys.  [lext.  2)  dicit.  —  Tabula 
Aurea  voce  <r  res  d  n.  1  sqq. 


UTRUM  ENS  RATIONIS  SIT  CONCEPTUS  MEN¬ 
TIS,  CUI  NIHIL  RESPONDET  IN  RE  (1). 

Videtur  quod  ens  rationis  sit  conceptus 
mentis  cui  aliquid  respondet  in  re, 

1.  Quod  enim  nihil  habet  in  re  sibi  cor- 
respondens,  non  potest  rei  attribui  nisi 
falso  ;  at  multa  sunt  quae  vere  dicuntur 
de  rebus,  quae  sunt  entia  rationis,  ut  ge¬ 
nera  et  species  ;  ergo  entia  rationis  ha¬ 
bent  aliquid  quod  sibi  respondet  in  re.  — 
de  Pot.  q.  7,  a.  6,  arg.  4  et  in  c. 

2.  Praeterea,  res  quae  sunt  extra  ani¬ 
mam,  significantur  per  nomina  ;  sed  en¬ 
tia  rationis  habent  nomina,  ut  est  nomen 
Chimaerae  :  ergo  nomina  significantia  entia 
rationis  significant  aliquid  in  re. 

3.  Praeterea,  cum  dicitur  «  Petrus  est 
homo  »,  praedicatur  humanitas  de  Petro; 
sed  humanitas  est  ens  rationis  :  ergo  ens 
rationis  habet  aliquid  sibi  respondens  in 
re,  alioqui  praedicatio  erit  falsa  et  vana. 
—  cf.  1.  Sent.  dist.  19,  q.  5,  a.  1,  c. 

4.  Praeterea,  datur  tempus  in  rerum 
natura ;  at  tempus  est  res  rationis;  nume¬ 
rus  enim  prioris  et  posterioris,  quae  sunt 
de  ratione  temporis,  est  ex  opere  ratio¬ 
nis  (4.  Phys.  1.  17  sqq.).  Ergo  ens  ratio¬ 
nis  habet  aliquid  sibi  respondens  in  re. 

Sed  contra  :  Negationes  sunt  entia  ra¬ 
tionis  ;  sed  negationes  nihil  dicunt  in  re, 
alioqui  non  essent  negationes  :  ergo  entia 
rationis  non  habent  aliquid  quod  sibi  re¬ 
spondeat  in  re.  — 2.  Sent,  dist.  34,  q.  1, 
a.  1,  c. 

Respondeo  dicendum,  quod  ad  eviden¬ 
tiam  hujus  quaestionis  duo  sunt  conside¬ 
randa  :  primo  quid  sit  ratio ;  secundo  quo¬ 
modo  dicatur  aliqua  ratio  in  aliqua  re 
esse.  Quantum  ad  prunum  pertinet,  scien¬ 
dum  est  quod  ratio,  prout  hic  sumitur, 

(1)  Edit.  Ticiii.  q.  8,  a.  2  hisce  verbis  exhi¬ 
bet  titulum  articuli  :  «  Utrum  ens  rationis  sit 
conceptus  mentis,  cui  nihil  immediate  respondet  a 
parte  rei  ».  Articulus  ipse  ibi  deest,  quem  sup¬ 
pleverunt  editores  Parisienses  anni  1639. 

nihil  aliud  est  quam  id  quod  apprehen¬ 
dit  intellectus  de  significatione  alicujus 
nominis  ;  et  hoc  in  his  quae  habent  defi¬ 
nitionem,  est  ipsa  definitio  :  secundum 
quod  Philosophus  dicit  4.  Melaphys.  {texi. 
11  ;  1.  3,  c.  4)  ;  <c  Ratio  quam  significat 
nomen  est  definitio  ».  Sed  qu  88  dam 
dicuntur  habere  rationem  sic  dictam,  quae 
non  definiuntur,  sicut  quantitas  et  quali¬ 
tas  et  hujusmodi,  quae  non  definiuntur, 
quia  sunt  genera  generalissima.  Et  tamen 
ratio  qualitatis  est  id  quod  significatur 
nomine  qualitatis  ;  et  hoc  est  illud  ex  quo 
qualitas  habet  quod  sit  qualitas.  Unde 
non  refert,  utrum  illa  quae  dicuntur  ha¬ 
bere  rationem,  habeant  vel  non  habeant 
definitionem.  —  Et  ex  hoc  patet  secun¬ 
dum,  scilicet  qualiter  ratio  dicatur  esse  in 
re.  Non  enim  hoc  dicitur  quasi  ipsa  in¬ 
tentio  quam  significat  nomen  rationis,  sit 
in  re  ;  aut  etiam  ipsa  conceptio,  cui  con¬ 
venit  talis  intentio,  sit  in  re  extra  animam, 
cum  sit  in  anima  sicut  in  subjecto  ;  sed 
dicitur  esse  in  re  in  quantum  in  re  extra 
animam  est  aliquid  quod  respondet  con¬ 
ceptioni  animae,  sicut  significatum  signo. 
—  1.  Seni.  dist.  2,  q.  1,  a.  3,  c. 

Unde  sciendum  est,  quod  ipsa  concep¬ 
tio  intellectus  tripliciter  se  habet  ad  rem, 
quae  est  extra  animam.  Aliquando  enim 
hoc  quod  intellectus  concipit,  est  simili¬ 
tudo  rei  existentis  extra  animam,  sicut 
hoc  quod  concipitur  de  hoc  nomine 
a  homo  ))  ;  et  talis  conceptio  intellectus 
habet  fundamentum  in  re  immediate,  in 
quantum  res  ipsa,  ex  sua  conformitate 
ad  intellectum,  facit  quod  intellectus  sit 
verus,  et  quod  nomen  significans  illum 
intellectum  proprie  de  re  dicatur.  Ali¬ 
quando  autem  hoc  quod  significat  nomen, 
non  est  similitudo  rei  existentis  extra  ani¬ 
mam,  sed  est  aliquid  quod  consequitur 
ex  modo  intelligendi  rem  quae  est  extra 
animam  ;  et  hujusmodi  sunt  intentiones 
quas  intellectus  noster  ad  invenit  ;  sicut 
significatum  hujus  nominis  «  genus  »  non 
est  similitudo  alicujus  rei  extra  animam 
existentis,  sed  ex  hoc  quod  intellectus 
intelligit  animal  ut  in  pluribus  speciebus, 


attribuit  ei  intentionem  generis;  et  hu¬ 
jusmodi  intentionis  licet  proximum  fun¬ 
damentum  non  sit  in  re,  sed  in  intellectu, 
tamen  remotum  fundamentum  est  res, 
ipsa.  Unde  intellectus  non  est  falsus  qui 
has  intentiones  adinvenit.  Et  simile  est 
de  omnibus  aliis,  quae  consequuntur  ex 
modo  intelligendi,  sicut  est  abstractio 
mathematicorum  et  hujusmodi.  Aliquando 
vero  id  quod  significatur  per  nomen,  non 
habet  fundamentum  in  re,  neque  proxi¬ 
mum  neque  remotum,  sicut  conceptio 
«  Chimaerae  »  :  quia  neque  est  similitudo 
alicujus  rei  extra  animam,  neque  conse¬ 
quitur  ex  modo  intelligendi  rem  aliquam 
naturae  ;  et  ideo  est  conceptio  falsa.  — 
Ibid. 

Sic  ergo  ex  his  patet,  quomodo  entium 
rationis  quaedam  sunt  quae  secundum 
esse  totum  completum  sunt  extra  ani¬ 
mam  ;  et  haec  significantur  per  nomina 
intentionis  primae,  quae  scilicet  rebus  im¬ 
ponuntur  absolute,  mediante  conceptione 
qua  fertur  intellectus  super  ipsam  rem  ut 
in  se  est,  ut  homo,  lapis.  Quaedam  autem 
sunt  quae  habent  fundamentum  in  re  ex¬ 
tra  animam  licet  remotum  tantum,-  sed 
complementum  rationis  eorum,  quantum 
ad  id  quod  est  formale,  est  per  operatio¬ 
nem  animae;  et  haec  sunt  quae  significan¬ 
tur  per  nomina  secundae  intentionis,  quae 
scilicet  imponuntur  rebus  non  secundum 
quod  in  se  sunt,  sed  secundum  quod  sub¬ 
sunt  intentioni,  quam  intellectus  facit  de 
eis,  ut  cum  dicitur  :  homo  est  species,  et 
animal  est  genus.  Quae  intentiones  licet 
fiant  ab  intellectu,  tamen  oportet  quod 
habeant  fundamentum  in  re  qualecunque 
sit.  Quaedam  autem  sunt  quae  nihil  ha¬ 
bent  extra  animam,  sicut  imaginatio  Chi¬ 
maerae  et  fictitia. —  1.  Sent.  dist.  19,  q.  5, 
a.  1,  in  c.  ;  Opusc.  42,  c.  12  (al.  c.  5 
circa  med.)  ;  1.  Sent.  dist.  30,  q.  1,  a.  3, 
c. ;  de  Pol.  q.  7,  a.  6,  9  et  11 . 

Ad  primum  ergo  dicendum,  quod  inten¬ 
tiones  illas  secundas,  scilicet  rationes  ge¬ 
neris  et  speciei,  intellectus  non  attribuit 
rebus  secundum  quod  in  se  sunt,  sed 
solum  prout  intellectae  sunt.  Nam  nihil 

est  in  rebus  qua3  sunt  extra  animam,  cu¬ 
jus  similitudo  sit  ratio  generis  et  speciei. 
Nec  tamen  intellectus  est  falsus  :  quia  ea 
quorum  sunt  istm  rationes,  scilicet  genus 
et  species,  non  attribuit  rebus  secundum 
quod  sunt  extra  animam,  ut  dictum  est 
(in  c.),  sed  secundum  quod  sunt  in  intel¬ 
lectu.  Ex  hoc  enim  quod  intellectus  in  se 
ipsum  reflectitur,  sicut  intelligit  res  exi- 
stentes  extra  animam,  ita  intelligit  eas 
esse  intellectas.  Et  sic  sicut  est  quaedam 
conceptio  intellectus  vel  ratio,  cui  respon¬ 
det  res  ipsa  quae  est  extra  animam ;  ita 
est  quaedam  conceptio  vel  ratio,  cui  re¬ 
spondet  res  intellecta  secundum  quod  hu¬ 
jusmodi  :  sicuti  rationi  hominis  vel  ejus 
conceptioni  respondet  res  extra  animam, 
rationi  vero  vel  conceptioni  generis  aut 
speciei  respondet  solum  res  intellecta  {de 
Pot.  q.  7,  a.  6,  in  c.).  Non  excluditur  ta¬ 
men  quod  sit  aliquod  fundamentum  ha¬ 
rum  rationum,  sed  non  est  immediatum, 
ut  patet  ex  dictis  (in  c.).  —  de  Pot.  1.  c. 

Ad  secundum  dicendum,  quod  signifi¬ 
catio  nominis  non  immediate  refertur  ad 
rem  ;  alioqui  unius  rei  non  esset  nisi 
unum  nomen,  cujus  contrarium  vide¬ 
mus  ;  sed  refertur  ad  res  mediante  intel¬ 
lectu  :  sunt  enim  voces  notae  earum  quae 
sunt  in  anima  passionum.  Unde  sic  nomi¬ 
namus,  sicut  cognoscimus.  Si  ergo  sit  ali¬ 
qua  conceptio  in  anima,  cui  nihil  respon¬ 
deat  in  re,  nomen  significans  hanc  con¬ 
ceptionem  non  est  significativum  alicujus 
rei,  sed  conceptionis  tantum.  — Ibid. 

Ad  terimm  dicendum,  quod  humanitas 
secundum  quod  praedicatur  de  Petro  in 
concreto,  est  inter  ea  quae  habent  funda¬ 
mentum  in  re,  sed  complementum  ratio¬ 
nis  eorum  habent  per  operationem  men¬ 
tis.  Humanitas  enim  est  aliquid  in  re.  Non 
tamen  ibi  habet  rationem  universalis  et 
praedicabilis,  nisi  fundamentaliter,  ut 
aiunt,  cum  non  sit  extra  animam  huma¬ 
nitas  multis  communis,  sed  secundum 
quod  accipitur  in  intellectu,  adjungitur 
per  operationem  intellectus  intentio,  se¬ 
cundum  quam  dicitur  species.  —  1.  Sent. 
dist.  19,  q.  b,  a.  1,  c. 


Ad  quartum  similiter  dicendum  est  de 
tempore,  quod  habet  fundamentum,  sci¬ 
licet  prius  et  posterius  ipsius  motus.  Sed 
quantum  ad  id  quod  est  formale  in  tem¬ 
pore,  scilicet  numeratio,  completur  per 
operationem  intellectus  numerantis  (1. 
Sent.  dist.  19,  q.  5,  a.  1,  c.).  —  Ex  qui¬ 
bus  manifeste  patet  quod  haec  omnia  de 
quibus  rationes  objectae  procedebant,  sci¬ 
licet  genus  et  species  et  tempus  et  alia 
hujusmodi,  licet  sint  entia  rationis  sensu 
explicato,  tamen  non  sunt  entia  rationis 
secundum  quod  hoc  nomen  ens  rationis 
communiter  usurpatur,  scilicet  pro  ente 
fictitio,  quale  est  chimaera  et  alia  hujus¬ 
modi.  —  Ibid. 

ARTICULUS  111 

*  UTRUM  DEUS  POSSIT  FACERE  ENTIA 
RATIONIS. 

Videtur  quod  Deus  non  possit  facere 
entia  rationis. 

1.  Deus  enim  intelligit  res  sicut  sunt  in 
se(cf.  la,q.  15,  a.  2,  c.);  sed  entia  ratio¬ 
nis  fiunt  ab  intellectu  non  intelligente  res 
ut  sunt  in  se,  sed  ut  intellectae  sunt :  ergo 
Deus  non  potest  facere  entia  rationis. 

2.  Praeterea,  multiplicitas  respectuum 
rationis  oritur  ex  imperfectione  nostri  in¬ 
tellectus  una  conceptione  non  apprehen¬ 
dentis  quidquid  est  in  re ;  sed  intellectus 
divinus  in  intelligendo  nullam  habet  im¬ 
perfectionem  :  ergo  divinus  intellectus 
non  potest  facere  entia  rationis,  quae  sunt 
respectus.  —  1.  Sent.  dist.  2,  q.  1,  a.  3,c. 

Sed  contra  est,  quod  nullus  intellectus 
potest  intelligere  relationem  in  uno  ex¬ 
tremo,  puta  in  scientia,  quin  cointelligat 
aliam  in  alio  extremo,  puta  in  scibili  : 
quia  eo  ipso  quod  intellectus  intelligit  rem 
aliquam  ut  terminum  relationis  alterius, 
intelligit  illam  comparative  ad  aliud,  et 
per  consequens  cum  relatione  et  ordine 
ad  illud,  et  proinde  intelligit  illam  intel¬ 
lectione  formante  relationem  rationis. 
Sed  intellectus  divinus  intelligit  relatio¬ 
nes  reales  in  uno  extremo,  ut  in  scientia 

quia,  cum  sit  infinitus,  omnia  intelligit. 
Ergo  necessario  debet  intelligere  et  for¬ 
mare  relationes  in  alio  extremo,  puta  in 
scibili,  cum  illud  intelligat  ut  terminum 
scientiae.  — 2.  c.  Gent.  c.  11. 

Respondeo  dicendum,  quod  Deus  potest 
facere  entia  rationis.  Potest  autem  hoc 
esse  manifestum  multipliciter  :  et  primo, 
quia  Deus  intelligit,  Christum  esse  filium 
Beatae  Virginis,  et  se  esse  principium 
rerum  omnium,  et  primum  ens,  et  sum¬ 
mum  bonum.  Christus  autem  est  filius 
formaliter  per  relationem  rationis  ;  simi¬ 
liter  principium  relative  dicitur  ad  prin- 
cipiatum  ;  similiter  et  primum  et  sum¬ 
mum  non  dicunt  relationem  realem:  quia 
sic  suppositum  Christi  dependeret  a  B. 
Virgine,  et  Deus  a  rebus  creatis.  Neque 
tales  relationes  rationis  sunt  fictae  ab  in¬ 
tellectu  creato,  quia  Deus  independenter 
a  quocunque  intellectu  creato  praedicta 
intelligit.  Sunt  ergo  relationes  rationis 
fabricatae  per  intellectum  divinum.  — • 
3a,  q.  33,  a.  3,  c.  et  ad  3 ;  2.  c.  Gent. 
c.  11  et  12.  —  Secundo,  Deus  cognoscit 
rem  quamlibet  eandem  sibi;  nam  hoc  est 
quid  cognoscibile,  cum  sit  quid  verum  ; 
sed  identitas  numerica  est  relatio  ratio¬ 
nis  :  ergo  cognoscit  hanc  relationem;  sed 
haec  relatio  a  nullo  intellectu  est  fabricata 
quam  ab  intellectu  divino,  quia  cognitio 
divina  respectu  cujuscunque  objecti  est 
independens  a  quacunque  re  creata  : 
ergo  erit  fabricata  per  intellectum  divi¬ 
num.  —  3.  Metaphys.  1.  17  (20).  —  Ter¬ 
tio,  Deus  ab  aeterno  cognoscit  entia  ratio¬ 
nis  sive  negativa  sive  respectiva  ;  nam 
comprehenduntur  sub  objecto  intellectus, 
quod  est  ens  ut  ens,  quod  analogice  divi¬ 
ditur  in  ens  reale  et  rationis,  ut  dictum 
est  (a.  1  hujus  quaest.)  ;  sed  ens  rationis 
cognitum  ab  intellectu  divino  ab  aeterno, 
non  fuit  fabricatum  ab  ulla  creatura,  quia 
nulla  fuit  ab  aeterno,  ut  patet  :  ergo  fuit 
fabricatum  ab  intellectu  divino.  —  Quarto, 
eatenus  sunt  plures  ideae  in  Deo,  sicut  ra¬ 
tiones  propriae  rerum  intellectae  in  Deo, 
quatenus  intelligitur  essentia  divina  se¬ 
cundum  diversos  respectus  ad  creaturas 

eam  diversimode  imitantes.  Sed  hi  re¬ 
spectus  sunt  rationis,  et  non  fabricantur 
ab  ullo  alio  intellectu  quam  divino,  qua¬ 
tenus  comparat  divinam  essentiam  ad 
creaturas,  intelligendo  eam  ut  imitabilem 
diversimode  a  creaturis.  Nam  respectus 
rationis  fabricatur  ab  intellectu  compa¬ 
rante  aliquid  ad  aliud,  ut  dictum  est  (su¬ 
pra,  arg.  Sed  contra) ;  hoc  autem  ipsum 
facit  intellectus  divinus  intelligendo  plu¬ 
res  ideas;  nam  eas  intelligit,  quatenus 
comparat  divinam  essentiam  ad  creatu¬ 
ras  :  hoc  enim  ipso  causat  plures  respec¬ 
tus  rationis.  —  la,  q.  13,  a.  2,  c. ;  1. 
Sent.  dist.  36,  q.  2,  a.  2,  c.  (cf.  Hannibal- 
dus  1.  Sent.  dist.  36,  q.  2,  a.  2,  c.) ;  Quodl. 
4,  a,  1,  c.  —  Manifestum  ergo  est  quod 
Deus  potest  facere  entia  rationis. 

Ad  primum  ergo  dicendum,  quod  Deus 
non  solum  intelligit  res  secundum  quod 
in  se  ipsis  sunt ;  sed  etiam  secundum 
quod  intellectae  sunt;  et  hoc  est  intellige¬ 
re  plures  rationes  rerum,  atque  adeo 
plures  respectus  rationis,  qui  causantur 
non  a  rebus,  sed  ab  intellectu  divino, 
comparando  suam  essentiam  ad  res.  — 
la,  q.  13,  a,  2,  c.  et  ad  3;  1.  Sent.  dist. 
36,  q.  2,  a.  2,  c. 

Ad  secundum  dicendum,  quod  multipli¬ 
catio  respectuum  rationis  in  nobis  prove¬ 
nit  ex  imperfectione  nostri  intellectus,  ut 
dictum  est  (supra  in  arg.  2) ;  at  in  Deo 
provenit  ex  perfectione,  quia  non  solum 
intelligit  multa  secundum  quod  in  se  ipsis 
sunt,  sed  etiam  secundum  quod  intellecta 
sunt ;  et  non  solum  intelligit  multa  per 
suam  essentiam,  sed  etiam  intelligit  se 
intelligere  liiulta  per  essentiam  suam, 
quod  est  intelligere  plures  rationes,  et 
causare  distinctionem  inter  illas.  —  la^ 
q.  13,  a.  2,  c.  et  ad  2  et  3. 

QUESTIO  XXII  (1) 

'*'DE  divisione  entis  realis  in  per  se  et 

PER  ACCIDENS. 

Deinde  considerandum  est  de  divisione 
entis  realis  in  per  se  et  per  accidens. 

(i)  Edit.  Ticin.  qusest.  9. 

CIRCA  QUAM  QU^.RITUR  : 

Utrum  hfGc  divisio  sit  recte  tradita. 

ARTICULUS  UNICUS 

*  UTRUM  RECTE  DIVIDATUR  A  PHILOSOPHO 
ENS  IN  PER  SE  .  ET  PER  ACCIDENS. 

Videtur  quod  non  recte  dividatur  a 
Philosopho  ens  in  per  se  et  per  accidens  : 

1.  quia  divisiones  doctrinales  non  de¬ 
bent  coincidere  ;  at  haec  coincidit  cum  di- 

■=  visione  entis  in  substantiam  et  accidens  : 
nam  substantia  est  ens  per  se,  ut  dic¬ 
tum  est  (in  Logica  q.  10,  a.  2,  c.),  acci¬ 
dens  vero  est  ens  secundum  occidens  ; 
ergo  male  dividitur  a  Philosopho  ens  in 
per  se  et  per  accidens. 

2.  Praeterea,  ens  rationis  est  ens,  nam 
est  objectum  Logicae,  ut  dictum  est  (in 
Logica  q.  1,  a.  6,  c.);  scientia  autem  non 
est  de  non  ente,  ut  dicitur  1.  Poster,  {text. 

S ;  c.  2.).  Et  tamen  neque  est  ens  per  se, 
quia  neque  est  substantia  neque  ullum  ex 
novem  generibus  accidentium,  ut  mani¬ 
festum  est ;  neque  est  ens  per  accidens, 
quia  non  est  compositum  ex  duobus  en¬ 
tibus,  ut  patet.  Ergo  male  dividitur  ens  in 
^per  se  et  per  accidens,  cum  non  inclu¬ 
dantur  in  tali  divisione  omnia  entia.  — 
1.  Poster.  1.  4  (3). 

Sed  contra  est  auctoritas  Philosophi  5. 
Metaphys.  {text.  13 ;  1.  4,  c.  7)  dividentis 
ens  in  per  se  et  per  accidens. —  5.  Meta¬ 
phys.  1.  9  (7). 

Respondeo  dicendum,  quod  recte  divi, 
ditur  a  Philosopho  ens  in  per  se  et  per 
.accidens.  Ad  cujus  manifestationem  con¬ 
siderandum  est,  quod  dupliciter  potest 
considerari  ens  :  —  uno  modo  absolute  ; 
et  sic  dividitur  ens  in  substantiam  et  ac¬ 
cidens,  sicut  ipsa  albedo  in  se  considerata 
dicitur  accidens,  et  homo  substantia.  At¬ 
tenditur  enim  haec  divisio  secundum  quod 
aliquid  in  natura  sua  est  vel  substantia 
vel  accidens.  —  Alio  modo  per  compara¬ 
tionem  ad  subjectum;  et  hoc  modo  divi¬ 
ditur  ens  in  per  se  et  per  accidens.  Atten¬ 

ditur  enim  haec  divisio  secundum  quod 
aliquid  praedicatur  de  aliquo  secundum 
se  et  secundum  accidens.  Ens  enim  secun¬ 
dum  accidens^  quomodo  sumitur  in  hac 
divisione,  accipitur  per  comparationem 
accidentis  ad  substantiam,  quae  quidem 
comparatio  significatur  hoc  verbo  <r  est  d, 
cum  dicitur;  homo  est  albus;  unde  hoc  to¬ 
tum  :  homo  est  albus,  est  ens  per  acci¬ 
dens.  Unde  manifestum  est  quod  recte  di¬ 
viditur  ens  in  per  se  et  per  accidens.  — 
5.  Metaphys.  1.  9  (7). 

Et  ex  hoc  patet  responsio  ad  primum. 

Ad  secundum  dicendum,  quod  haec  di¬ 
visio  est  tantum  entis  realis;  nam  est  di¬ 
visio  per  comparationem  accidentis  ad 
substantiam,  cui  inesf,  ut  dictum  est  (in 
c.).  At  vero  entia  rationis  non  inhaerent 
substantiae,  sed  sunt  entia  tantum  in  ani¬ 
ma  et  ab  anima  fabricata,  ut  dictum  est 
(quaest.  praeced.  a.  3). 


QUESTIO  XXIII  (1) 

‘ *  *  DE  DIVISIONE  ENTIS  IN  SUBSTANTIAM  ET 

ACCIDENS. 

Deinde  considerandum  est  de  divisione 
‘entis  in  substantiam  et  accidens  in  com¬ 
muni. 

Circa  quam  primo  considerandum  erit 
de  ipsa  divisione,  deinde  de  substantia, 
postea  de  accidente. 

CIRCA  PRIMUM  QlJyERUNTUR 
QUATLOR  : 

*  Utrum  ens  sufficienter  dividatur  in  sub¬ 
stantiam  et  accidens. 

*  Utrum  esse  accidentis  sit  distinctum  ab 
esse  substantiae. 

Utruni  essentia  substantiae  et  accidentis 
realiter '  distinguatur  ab  existentia  seu  esse 
ulriusque. 

*  Utrum  in  omnibus  naturis,  sive  substan¬ 
tialibus  sive  accidentalibus,  res  individua 
et  singularis  addat  aliquid  supra  naturam 
communem  et  specificam. 

(1)  Edit.  Ticin.  quaest.  10. 

ARTICULUS  I 

*  UTRUM  ENS  SUFFICIENTER  DIVIDATUR  IN 
SUBSTANTIAM  ET  ACCIDENS. 

Videtur  quod  ens  non  dividatur  suffi¬ 
cienter  in  substantiam  et  accidens. 

1.  Ut  enim  dictum  est  (in  Logica  q.  6, 
a.  1,  c.),  proprium  est  medium  inter 
substantiam  et  accidens;  sed  bona  divi¬ 
sio  complectitur  omnes  partes  divisionis  : 
ergo  non  dividitur  sufficienter  ens  in 
substantiam  et  accidens. 

2.  Praeterea,  differentiae  substantiae  non 
sunt  substantiae,  quia,  ut  dictum  est  (in 
Logica  q.  3,  a.  2  et  3),  genus  non  partici¬ 
pat  differentias,  neque  de  illis  praedica¬ 
tur ;  neque  sunt  accidentia,  quia  constitu¬ 
unt  speciem  substantiae  :  ergo  datur  ali¬ 
quid  medium  inter  substantiam  et  acci¬ 
dens. 

3.  Praeterea,  esse  substantice  non  est 
accidens  substantiae,  quia  non  est  in  ullo 
genere  accidentium;  neque  etiam  est 
substantia,  cum  sit  aliud  ab  ejus  essentia : 
ergo  datur  aliquid  medium  inter  substan¬ 
tiam  et  accidens,  et  consequenter  non  suf¬ 
ficienter  dividitur  ens  in  substantiam  et 
accidens.  —  de  Pol.  q.  5,  a.  4,  ad  3 ;  cf. 
la,  q.  54,  a.  1,  2,  3;  q.  77,  a.  1;  q.  79, 
a.  1. 

Sed  contra  est  auctoritas  Philosophi 

4.  Melaphys.  {texi.  2;  1.  3,  c.  2)  et  ^.Meta~ 
phys.  {texi.  14;  1.  4,  c.  7),  ubi  postquam 
diviserat  ens  in  per  se  et  per  accidens, 
rursum  ens  per  se  dividit  in  decem  prae¬ 
dicamenta,  ac  proinde  in  substantiam  et 
novem  genera  accidentium.  —  4.  Meta- 
phys.  1.1;  5.  Metaphys.  1.  9  (7). 

Respondeo  dicendum,  quod  accidens  du¬ 
pliciter  accipitur  a  philosophis  :  uno  modo 
secandum  quod  condividitur  substantiae, 
et  continet  sub  se  novem  genera  rerum. 
Sic  autem  accipiendo  accidens,  non  potest 
dari  medium  inter  substantiam  et  acci¬ 
dens;  et  consequenter  recte  et  convenien¬ 
ter  dividitur  ens  in  substantiam  et  acci¬ 
dens.  Et  ratio  est,  quia  substantia  et  ac- 

cidens  dividunt  ens  per  affirmationem  et 
negationem,  inter  quae  non  datur  medium  ; 
proprium  enim  substantiae  est  non  esse 
in  subjecto,  accidentis  vero  in  subjecto 
esse.  —  deSpiril.  Creat,  a.  11,  c.  —  Alio 
modo  accipitur  accidens,  secundum  quod 
ponitur  ab  Aristotele  unum  de  quatuor 
praedicatis  1.  Top.  (c.  3  et  4,  al.  4  et  5), 
et  secundum  quod  a  Porphyrio  {Isag.  c. 
6)  ponitur  unum  quinque  universalium  ; 
sic  enim  accidens  non  significat  id,  quod 
est  commune  novem  generibus,  sed  habi¬ 
tudinem  accidentalem  praedicati  ad  sub¬ 
jectum,  vel  communis  ad  ea  quae  sub  com¬ 
muni  continentur.  Si  enim  haec  esset  ea¬ 
dem  acceptio  cum  prima,  cum  accidens 
-sic  acceptum  dividatur  contra  genus  et 
speciem,  sequeretur  quod  nihil,  quod  sit 
in  novem  generibus,  posset  dici  vel  genus 
vel  species  ;  quod  patet  esse  falsum,  cum 
color  sit  genus  albedinis,  et  numerus 
binarii.  Sic  igitur  accipiendo  accidens, 
datur  aliquid  medium  inter  substantiam 
et  accidens,  id  est  inter  substantiale  et 
accidentale  praedicatum  ;  et  hoc  est  pro¬ 
prium.  Quod  quidem  convenit  cum  sub¬ 
stantiali  praedicato  in  quantum  causatur 
ex  principiis  essentialibus  speciei ;  et  ideo 
per  definitionem  significantem  essentiam 
demonstratur  proprietas  de  subjecto. 
Cum  accidentali  vero  praedicato  convenit 
in  hoc,  quod  neque  est  essentia  rei  neque 
pars  essentiae,  sed  aliquid  praeter  ipsam. 
Differt  autem  ab  accidentali  praedicato, 
quia  accidentale  praedicatum  non  causatur 
ex  principiis  essentialibus  speciei ;  sed 
accidit  individuo  sicut  proprium  speciei, 
quandoque  tamen  separabiliter,  quando¬ 
que  inseparabiliter.  • —  Ibid. — Unde  ma¬ 
nifestum  est,  quod  recte  fuit  divisum  ens 
in  substantiam  et  accidens.  —  de  Spirit, 
Creat,  a.  11,  c. ;  la,  q.  77,  a.  1,  ad  5. 

Et  ex  his  patet  ad  primum. 

Ad  secundum  dicendum,  quod  duplici¬ 
ter  sumi  potest  substantia,  ut  dictum  est 
(in  Logica  q.  9,  a.  8)  :  uno  modo  secun¬ 
dum  quod  est  genus  summum,  et  sic  dif¬ 
ferentiae  illius  non  sunt  substantia,  sed 
sunt  extra  rationem  ilius  ;  alio  modo  ut 

dividitur  contra  accidens,  et  sic  differen- 
liae  sunt  substantiae;  suntenirnin  specie- 
bus,  et  non  tamquam  accidentia. 

Ad  tertium  dicendum,  quod  esse  suh- 
stanlice  est  accidens  per  quandarn  simili¬ 
tudinem  :  quia  non  est  pars  essentiae  rei, 
nec  de  ratione  illius  (sicut  nec  accidens 
est  de  ratione  rei),  sed  actus  substantiae, 
atque  adeo  reductive  pertinet  ad  substan¬ 
tiam.  —  de  Pot,  q.  5,  a.  4,  ad  3. 

ARTICULUS  II 

*  UTRUM  ESSE  ACCIDENTIS  SIT  DISTINCTUM 
AB  ESSE  SUBSTANTIAE. 

Videtur  quod  sit  unum  et  idem  esse 
accidentis  et  substantiae. 

1.  De  (ex)  eodem  enim  dicitur  aliquid 
esse  unum  et  ens  ;  sed  esse  proprie  et 
vere  tantum  dicitur  de  supposito  subsi¬ 
stente  ;  accidentia  enim  et  formae  non 
subsistentes  dicuntur  esse  in  quantum  eis 
aliquid  subsistit;  ergo  cum  accidentia 
pertineant  ad  suppositum  in  substantiis 
compositis,  accidentia  et  substantia  habe¬ 
bunt  idem  esse. —  Qucest.  disp.  de  Unione 
Verbi  a.  4,  c. ;  a.  1,  c. 

2.  Praeterea,  ubi  sunt  plura  esse,  ibi 
sunt  plura  simpliciter,  nam  ens  et  unum 
convertuntur ;  sed  ex  subjecto  et  acci¬ 
dente  non  fiunt  plura  simpliciter;  nam 
plura  accidentia  sunt  unum  subjecto,  ut 
dicit  Philosophus  in  5.  Metaphys.  (text.  7 ; 
1.  4,  c.  6)  :  ergo  substantia  et  accidens 
habent  unum  et  idem  esse.  —  Ibid.  a.  3, 
c.  et  arg.  4  Sed  contra. 

Sed  contra  est,  quod  corruptio  termi¬ 
natur  ad  non  esse,  sicut  generatio  termi¬ 
natur  ad  esse,  ut  dictum  est  (supra,  q. 
21,  a.  1,  c.,  et  in  Physica  q.  35  et  36); 
sed  per  alterationeui,  quae  est  generatio 
secundum  quid,  substantia  retinet  suum 
esse,  accidens  vero  deperdit  suum  :  ergo 
esse  substantiae  et  esse  accidentis  non  sunt 
unum  et  idem. 

Respondeo  dicendum,  quod  aliud  est 
esse  substantiae,  aliud  accidentis.  Quod 
potest  multipliciter  esse  manifestum  :  et 


primo  quidem,  quia  esse  sequitur  natu¬ 
ram,  unde  ubi  sunt  plures  naturae  et  di¬ 
stinctae,  ibi  sunt  et  plura  esse  (de  Unione 
Verbi  e,.  1,  ad  10).  Secundo,  quia  esse 
substantiae  est  per  se  esse  et  subsistere, 
esse  vero  accidentis  est  inesse.  Tertio, 
quia  diversorum  motuum  diversi  sunt 
termini,  ut  dicitur  5.  Phys.{text.  55;  c.  6); 
sed  generatio  simpliciter  dicta  termina¬ 
tur  ad  esse  simpliciter,  quod  est  esse 
substantiae  ;  generatio  vero  secundum 
quid  terminatur  ad  esse  secundum  quid, 
quod  est  esse  accidentis  (5.  Phys.  1.  9.). 
Demum,  quia  omnia  accidentia  sunt  for¬ 
mae  quaedam  substantiae  superadditae, 
et  a  principiis  substantiae  causatae  ;  unde 
oportet  quod  eorum  esse  sit  superadditum 
supra  esse  substantiae  et  ab  ipso  depen¬ 
dens  ;-nihil  autem  dependet  a  se  nec  a  se 
ipso  producitur  (4.  c.  Gent.  c.  14,  n.  9.). 
Unde  manifestum  est  quod  substantia  et 
accidens  habent  diversum  esse. 

Ad  primum  ergo  dicendum,  quod  esse 
pertinet  ad  suppositum  tamquam  ad  id 
quod  habet  esse,  sed  pertinet  ad  naturam 
tamquam  ad  illud  quo  aliquid  habet  esse. 
—  3a,  q.  17,  a.  2,  ad  1  ;  Qucest.  de  Unione 
Verbi  a.  1. 

Ad  secundum  dicendum,  quod  ubi  sunt 
plura  esse  substantialia,  ibi  sunt  plura 
simpliciter;  secus  vero  quando  est  unum 
esse  substantiale  et  plura  accidentalia.  — 
QucEst.  de  Unione  Verbi  a.  4,  c. ;  cf.  a.  1, 
c. 

ARTICULUS  III 

*  UTRUM  ESSENTIA  ET  EXISTENTIA  REALITER 

DISTINGUANTUR  IN  CREATURIS,  SEU  TAM 

IN  SUBSTANTIA  QUAM  IN  ACCIDENTE. 

Videtur  quod  essentia  et  existentia  non 
distinguantur  in  creaturis,  seu  tam  in 
substantia  quam  in  accidente. 

1.  Ita  enim  existentia  substantiae  vel 
accidentis  est  creatura,  sicut  essentia ; 
sed  existentia  cujuslibet  naturae  non  exi- 
stit  per  aliam  entitatem  quam  per  suam^ 
alioqui  daretur  processsus  in  infinitum: 

ergo  similiter  essentia  cujuslibet  naturae 
sive  substantialis  sive  accidentalis  existet 
per  se  ipsam  seu  per  suam  entitatem,  et 
non  per  aliam  a  se  realiter  distinctam. 
—  1.  Sent.  dist.  8,  q.  1,  a.  2,  arg.  2. 

2.  Praeterea,  distinctio  realis  est  inter 
res  actu  existentes,  ut  dictum  est  (in 
Logica  q.  13,  a.  1,  ad  5,  Secundo),  sicut 
distinctio  rationis  est  inter  rem  existen- 
tem  et  aliam  non  existentem,  seu  inter 
ens  et  non  ens  ;  sed  essentia  se  habet  ad 
exislentiam  ut  non  ens  actu  ad  ens  actu ; 
nam  existentia  habet  rationem  actus  et 
essentia  potentiae;  ergo  essentia  et  exi¬ 
stentia  non  distinguuntur  realiter. 

3.  Praeterea,  si  essentia  realiter  di¬ 
stingueretur  ab  existentia,  sequeretur 
dari  aliquod  ens  non  creatum  a  Deo  ; 
nam  creatio  terminatur  ad  esse,  essentia 
vero  non  est  esse,  et  tamen  est  ens  : 
ergo  essentia  non  distinguitur  realiter  ab 
existentia.  —  de  Pot.  q.  3,  a.  5,  arg.  2. 

4.  Praeterea,  si  essentia  realiter  distin¬ 
gueretur  ab  existentia,  sequeretur  Deum 
nihil  creare  seu  ex  nihilo  facere,  sed 
quidquid  facit,  facere  ex  aliquo  praeexi¬ 
stenti.  Cum  enim  creando  det  esse  ;  vel 
essentia,  quae  l  ecipit  a  Deo  esse  per  crea¬ 
tionem,  est  aliquid,  vel  nihil.  Si  est  nihil, 
ergo  nihil  constituitur  in  esse  per  creatio¬ 
nem,  et  sic  non  fit  aliquid.  Si  autem  est 
aliquid,  hoc  erit  aliud  ab  esse,  quia  non 
est  idem,  recipiens  et  receptum.  Ergo 
Deus  facit  ex  aliquo  praeexistenti,  et  ita 
non  ex  nihilo;  et  sic  nihil  creabit;  quod 
est  falsum.  Ergo  dicendum  est,  quod 
essentia  et  existentia  non  distinguuntur 
realiter.  — Ibid.  a.  1,  arg.  17. 

b.  Praeterea,  eadem  numero  est  res 
potentia  et  actu,  ut  dicit  Philosophus  (9. 
Melaphys.  texi.  14  ;  1.  8,  c.  8) ;  sed  si  di¬ 
stinguerentur  realiter  essentia  et  existen- 
tia,  non  esset  eadem  numero  res  poten¬ 
tia  et  actu  ;  nam  ut  est  actu,  involveret 
existentiom,  ratione  cujus  realiter  distin¬ 
gueretur  a  seipsa  ut  est  potentia  :  ergo. 
—  9.  Melaphys.  1.  7  (3). 

6.  Praeterea,  si  esse  et  essentia  reali¬ 
ter  distinguerentur,  esse  seu  existentia 


METAPHYSIGA 

esset  accidens;  et  sic  nulla  esset  gene¬ 
ratio  substantialis;  quod  est  contra  Phi¬ 
losophum  1.  de  Generat,  {texi.  18;  c.  3), 
ubi  generationem  substantiae,  quam  vocat 
generationem  simpliciter,  distinguit  a 
generatione  secundum  quid.  —  \.  de 
Generat.  1.  8. 

Sed  contra  est  :  1.  quod  ubicunque  est 
genus  et  species,  oportet  esse  quiddita- 
tem  differentem  ab  esse  :  tum  quia  per 
quidditatem  res  constituitur  in  genere, 
non  autem  per  esse  :  quia  hoc  est  uni¬ 
cuique  proprium,  illa  vero  potest  esse 
communis;  tum  quia  genus  esf,  quod 
praedicatur  de  pluribus  differentibus  se¬ 
cundum  esse.  Sed  quaelibet  res  creata 
continetur  in  aliquo  genere  ;  ergo  neces¬ 
sario  debet  in  illa  distingui  realiter  essen¬ 
tia  et  esse.  —  de  Veril.  q.  27,  a.  1,  ad  8; 
de  Pot.  q.  7,  a.  3,  c.;  la,  q.  3,  a.  5,  c. 

2.  Praeterea,  illud  quod  habet  esse  ab 
alio,  in  se  consideratum  est  non  ens,  si 
ipsum  sit  aliud  quam  ipsum  esse,  quod 
ab  alio  accipit ;  si  autem  sit  realiter 
ipsum  esse  quod  ab  alio  accipit,  sic  non 
potest  in  se  consideratum  esse  non  ens  ; 
non  enim  potest  in  esse  considerari  non 
ens,  licet  in  eo  quod  realiter  est  aliud  quam 
esse,  considerari  possit.  Quod  enim  est, 
potest  aliquid  aliud  habere  permixtum, 
non  autem  ipsum  esse,  ut  dicd  Boethius 
(hb.  de  Hebdom. ;  —  Migne  PP.  Lat.  t. 
(54,  coi.  1311  sqq.).  Prima  quidem  con¬ 
ditio  est  creaturae,  secunda  Filii  Dei. 
Ergo  in  omni  creatura  essentia  et  esse 
realiter  distinguuntur.  —  de  Pot.  q.  3,  a. 
13,  ad  4. 

3.  Praeterea,  unumquodque  est  per 
suum  esse;  quod  igitur  non  est  suum 
esse,  non  est  necesse  esse;  sed  solus 
Deus  est  per  se  necesse  esse  ;  ergo  solus 
Deus  est  realiter  suum  esse;  et  per  con¬ 
sequens  in  creaturis  essentia  et  esse  rea¬ 
liter  distinguentur.  —  Cf.  1.  c.  Gent.  c. 
22,  n.  2. 

4.  Praeterea,  substantiae  creatae  sunt 
plures  ;  sed  illa  substantia,  quae  est 
suum  esse,  est  tantum  una,  quia  in  tali 
natura  nulla  est  ratio  multiplicabilitatis. 

Nec  enim  potest  plurificari  per  additio¬ 
nem  differentiarum,  quomodo  plurificatur 
genus,  quia  essentia  non  esset  tantum 
suum  esse,  sed  aliqua  alia  forma  ;  neque 
per  receptionem  in  materia,  quomodo 
multiplicatur  species  in  individuis,  quia 
sic  non  esset  substantia  in  suo  esse  sub¬ 
sistens;  neque  per  additionem  alicujus 
respectus  facientis  compositionem  cum 
absoluto,  quia  supponitur  haec  substantia 
habere  esse  subsistens  et  absolutum,  et 
quia  esse  ut  sic  nihil  aliud  habet  admixtum 
praeter  esse.  Ergo  nulla  essentia  creata 
est  suum  esse  realiter.  —  Cf.  Opiisc.  30, 
c.  5  ;  Opusc.  69,  c.  2. 

5.  Praeterea,  haec  propositio  «  Petrus 
est  D  est  de  praedicato  accidentali ;  haec 
vero  «  Deus  est»  est  de  praedicato  essen¬ 
tiali,  et  pertinet  ad  quaestionem  quid  est, 
sicut  esse  ad  quaestionem  an  est;  ergo. 
—  Qiiodl.  2,  a.  3,  c. 

Respondeo  dicendum,  quod  necesse  est 
dicere,  quod  in  qualibet  re  creata  distin¬ 
guuntur  realiter  essentia  et  existentia. 
Quod  multipliciter  potest  esse  manife¬ 
stum  :  —  et  pnmo  quidem,  quia  quidquid 
non  est  de  intellectu  quidditatis  et  essen- 
liae,  hoc  illi  advenit  extra,  et  facit  com¬ 
positionem  cum  illa ;  et  per  consequens 
ab  illa  realiter  distinguitur  :  quia  nulla 
essentia  sine  his  quae  sunt  partes  essen¬ 
tiae,  intelligi  potest;  omnes  autem  essen¬ 
tia  et  quidditas  potest  intelligi  sine  hoc 
quod  intelligitur  aliquid  de  esse  suo; 
possum  enim  intelligere  quid  est  homo, 
et  ignorare  an  esse  habeat  in  rerum 
natura.  —  Opusc.  30,  c.  b. 

Secundo,  esse  est  actuali tas  omnis  crea¬ 
turae  ;  non  enim  humanitas  significatur 
in  actu,  nisi  prout  significamus  eam 
esse;  oportet  ergo  quod  ipsum  esse  com¬ 
paretur  ad  essentiam  sicut  actus  ad 
potentiam,  et  quod  essentia  sit  recipiens 
et  esse  sit  receptum;  idem  autem  realiter 
non  potest  esse  recipiens  et  receptum,  ut 
dictum  est  (in  arg.  4)  :  quare  nec  essen¬ 
tia  erit  realiter  eadem  cum  suo  esse.  — 
Ibid.  ;  la,  q.  3,  a.  4,  c. 

Tertio,  impossibile  est  quod  aliquid 


quod  non  est  actus  purus,  sed  habet  ali¬ 
quid  potentiae  admixtum,  sit  sua  actua- 
litas,  quia  actualitas  repugnat  potentiali- 
tali  ;  nulla  aulem  creatura  est  purus 
actus,  sed  habet  aliquid  potentiae  admix¬ 
tum  :  nulla  ergo  essentia  creaturae  est 
suum  esse.  —  la,  q.  54,  a.  1,  c. 

Quarto,  quod  est  commune  univoce 
multis,  non  potest  esse  diversum  in  illis; 
si  enim  est  commune  univocum,  est  idem 
in  illis;  sed  homo  convenit  univoce  Petro 
et  Paulo,  hominem  autem  esse,  diver¬ 
sum  est  in  illis  :  ergo  essentia  hominis, 
quae  per  «  hominem  »  significatur,  et 
esse  illius,  quod  significatur  per  «  homi¬ 
nem  esse  »,  realiter  distinguuntur;  alio- 
qui  impossibile  erit  quod  homo  univoce 
de  Petro  et  Paulo  dicatur,  cum  illis  sit 
esse  diversum.  —  de  Verit.  q.  2,  a.  11, 
c.;  1.  Sent.  dist.  8,  q.  1,  a.  2,  c. 

Quinio,  quod  est  proprium  Dei,  non 
potest  creaturae  communicari;  impossi¬ 
bile  enim  est  quod  creatura  pertingat  ad 
eandem  rationem  habendi  aliquid  quod 
habet  Deus,  sicut  impossibile  est  quod 
ad  idem  esse  perveniat.  Sed  proprium  est 
Dei,  quod  ejus  essentia  sit  realiter  suum 
esse(ofe  Verit.  q.  2,  a.  11,  c.),  ut  signifi¬ 
cat  Scriptura  docens  proprium  nomen 
Dei  esse  «  qui  est  »,  ut  habetur  Exod.  3, 
14.  Proprium  enim  nomen  cujuslibet  rei 
sumitur  ab  ejus  quidditate,  et  ad  illam 
significandam  est  institutum.  Et  docent 
Patres,  Hilarius  lib.  de  Trin.  et  Boethius 
de  Trin.  et  alii.  —  de  Verit.  1.  c.;  de 
Pot.  q.  7,  a.  2,  arg.  1  et  3  Sed  contra  ; 
1.  c.  Gent.  c.  22.  —  Et  ratione  confirma¬ 
tur  :  primum,  quia  proprius  effectus 
cujuslibet  causae  procedit  ab  ipsa  secun¬ 
dum  similitudinem  suae  naturae;  pro¬ 
prius  autem  effectus  Dei  est  esse  :  unde 
oportet  quod  hoc  quod  est  esse,  sit  sub¬ 
stantia  et  natura  Dei.  Praeterea,  quia  cum 
unumquodque  existat  per  ipsum  esse, 
illud  solum  dicitur  esse  per  suam  essen¬ 
tiam,  et  non  per  participiationera  ipsius 
esse,  in  quo  realiter  idem  est  essentia  et 
esse,  sicut  e  contra  illud  non  dicitur  esse 
per  essentiam,  sed  ^er  participationem 

ipsius  esse,  in  quo  diversum  est  esse  ab 
essentia ;  solus  autem  Deus  est  per  suam 
essentiam,  sicut  omnis  creatura  est  per 
participationem  esse  (1.  c.  Gent.  c.  22, 
n.  6),  Item,  quia  cum  bonum  et  ens  con¬ 
vertantur,  et  eatenus  aliquid  sit  bonum, 
quatenus  habet  esse,  juxta  illud  Augustini 
{i.  de  Doctrina  Christiana  c.  32;  —  Migne 
t.  34,  coi.  32),  quod  in  quantum  sumus, 
boni  sumus;  ita  convenit  rei  quod  sit  per 
essentiam,  sicut  convenit  illi  quod  .  sit 
per  suam  essentiam  bona ;  at  solus  Deus 
est  per  suam  essentiam  bonus ;  nam  eate¬ 
nus  unumquodque  est  bonum,  quate¬ 
nus  est  perfectum;  omnis  autem  gradus 
perfectionis  convenit  Deo  per  suam  es¬ 
sentiam  :  ergo  (la,  q.  5,  a.  3,  c. ;  Quodl, 
2,  a.  3,  c.).  Demum,  omne  illud  quod  est 
suum  esse,  non  habet  esse  acquisitum  ab 
alio  :  quia  illud  quod  res  habet  ex  sua 
quidditate,  ex  se  habet  (2.  Sent.  dist.  3, 
q.  1,  a.  1,  c.);  et  quia  illud  quod  habet 
esse  ab  alio,  dicitur  ens  per  participa¬ 
tionem,  in  quo  nimirum  aliquid  est  prae¬ 
ter  id  quod  participatur;  sed  omne  quod 
est  praeter  Deum,  habet  esse  acquisitum 
ab  alio,  et  est  ens  per  participationem  : 
ergo  in  omni  creatura  debet  esse  realiter 
distincta  essentia  et  existentia,  atque 
adeo  quod  est  et  esse.  —  Quodl.  3,  a.  1  ; 
2.  Sent.  dist.  3,  q.  1,  a.  1,  c. ;  Opusc.  69, 
c.  2;  1.  c.  Gent.  c.  22  ;  la,  q.  3,  a.  3,  c.; 
Quodl.  2,  a.  3,  c. 

Neque  dicas,  in  Deo  propterea  dici  es¬ 
sentiam  esse  realiter  suum  esse,  secus  in 
creaturis,  quia  in  illo  neque  realiter 
neque  ratione  distinguuntur,  in  crea¬ 
turis  vero  ratione  distinguuntur,  —  quia 
etiam  in  Deo  secundum  modum  signifi¬ 
candi,  atque  adeo  ratione  distinguuntur, 
quia  esse  significatur  per  modum  actus, 
et  secundum  intellectum  nostrum  seor¬ 
sum  accipimus  esse  Dei  et  substantiam 
ejus,  ut  hinc  subsistens  dicatur.  —  de 
Verit.  q.  10,  a.  12,  arg.  9  Sed  contra  et 
ad  9.  —  Unde  dicendum  est,  quod  in 
creaturis  essentia  et  existentia  realiter 
distinguuntur. 

Ad  prirmim  ergo  dicendum,  quod  es- 

sentia  est  in  mundo  per  esse  creatum, 
quia  hoc  est  actualitas  ipsius ;  esse  vero 
creatum  non  est  in  mundo  per  aliquid 
aliud,  si  «  per  3>  dicat  causam  formalem 
intrinsecam ;  si  autem  dicat  causam  for¬ 
malem  extrinsecam,  vel  causam  effecti¬ 
vam,  sic  est  per  divinum  esse  (1.  Sent. 
dist.  8,  q.  1,  a.  2,  ad  2).  —  Neque  hoc 
mirum  est.  Nam  sicut  bonitas  creata  se 
ipsa  est  bona,  et  non  per  aliam  bonita¬ 
tem,  eo  quod  bonitas  est  id  quo  aliquid 
est  bonum  (la,  q.  6,  a.  3,  ad  3  ;  de  Verit. 
q.  21,  a.  5,  ad  8) ;  et  creatio  passiva 
creatur,  non  quidem  alia  creatione,  sed 
se  ipsa,  quia  est  id  quo  res  creatur  (2. 
Sent.  dist.  1,  q.  1,  a.  2,  ad  4  et  5 ;  de  Fot. 
q.  3,  a.  3,  ad  2) ;  et  relatio  se  ipsa  refer¬ 
tur,  et  non  per  aliam  relationem,  quia 
est  id  quo  aliquid  refertur,  ut  dictum  est 
(in  Logica  q.  13,  a.  6)  :  —  ita  existentia 
se  ipsa  exislit,  quia  eatenus  est  ens  et 
exislit,  quatenus  est  id  quo  essentia  exi- 
stit.  —  la,  q.  5  ,  a.  3,  ad  2;  q.  6,  1.  c. ; 
de  Verit.  1.  c.  et  a.  4,  ad  4;  1.  e.  Gent. 
c.  22. 

Ad  secundum  dicendum,  quod  quia  ex 
hoc  ipso,  quod  quidditati  tribuitur  esse, 
non  solum  esse,  sed  quidditas  ipsa  creari 
dicitur  :  quia  antequam  habeat  esse, 
nihil  est  nisi  in  intellectu  creantis  {de 
Pol.  q.  3,  a.  5,  ad  2)  ;  et  quia,  si  Deus 
per  creationem  dat  esse,  simul  debet  pro¬ 
ducere  id  quod  esse  recipit;  sufficienter 
post  creationem,  per  quam  utrumque 
producitur,  datur  ratio  distinctionis  rea- 
lis  inter  essentiam  et  esse;  nam  ha3C  tan¬ 
tum  requirit  distinctas  res  productas,  ut 
est  in  proposito;  nam  cum  essentia  per 
creationem  producatur,  non  est  nihil,  sed 
vere  aliquid  reale,  — de  Pot.  1.  c.  et  a.  1, 
ad  17. 

Et  ex  his  patet  ad  tertium;  cum  enim, 
ut  dictum  est,  per  creationem  etiam  essen¬ 
tia  producatur  (cf.  Opusc.  2,  c.  98),  et 
per  consequens  creatio  ad  ipsam  et  non 
solum  ad  esse  terminetur,  non  sequitur 
dari  aliquod  ens  non  creatum. 

Ad  quartum  dicendum,  quod  cum  Deus 
dans  esse  per  creationem,  simul  producat 

id  quod  recipit  esse,  ut  dictum  est  (ad  2), 
non  oportet  quod  agat  ex  aliquo  prmexi- 
stenti.  —  de  Pot.  q.  3,  a.  J,  ad  17  ;  a. 
o,  ad  2. 

Ad  quintum  dicendum,  quod  quia,  ut 
dictum  est  (in  c.  et  ad  2  et  4),  esse  est 
actualitas  essentiae,  oportet  quod  essen¬ 
tia  se  habeat  ut  potentia,  ac  proinde  ut 
in  creatione  utrumque  producatur  et  cree¬ 
tur,  nimirum  lam  esse  quod  recipitur^ 
quam  essentia  quae  recipit.  Verum  utrum¬ 
que  antequam  per  creationem  produca¬ 
tur,  possibile  erat  esse^  non  per  aliquam 
potentiam  praecedentem,  sed  vel  per  non 
repugnantiam  terminorum,  vel  per  poten¬ 
tiam  agentis,  non  autem  per  ullam  poten¬ 
tiam  passivam  praeexistentem  —  de  Pot. 
q.  3,  a.  1,  ad  2 ;  2.  Sent.  dist.  1 ,  a.  2,  ad 
2 ;  Opusc.  2,  c.  98. 

Ad  sextum  dicendum,  quod  accidens 
dupliciter  sumitur  :  uno  modo  proprie, 
pro  accidente  praedicamentali,  quod  vere 
est  accidens  ;  alio  modo  improprie  pro  eo, 
quod  non  est  de  quidditate  et  essentia 
rei.  Esse  non  est  accidens  primo  modo, 
quia  ad  idem  genus  pertinent  potentia  et 
actus,  ita  quod  si  actus  est  accidens,  opor¬ 
tet  quod  etiam  potentia  sit  accidens  ;  esse 
autem  comparatur  ad  essentiam  sicut 
actus  ad  potentiam  ;  et  licet  esse  sit  aliud 
ab  essentia,  non  tamen  intelligitur  illi 
superaddi  ad  modum  accidentis.  Sed  est 
accidens  secundo  modo,  quia  non  est  de 
quidditate  rei.  Unde  pertinet  ad  quaestio¬ 
nem  an  est  et  non  ad  quaestionem  quid 
est.  —  1.  Sent.  dist.  3,  q.  4,  a.  2,  ad  2; 
la,  q.  77,  a.  1,  c. ;  de  Pot.  q.  7,  a.  2,  c. ; 
Opusc.  42;  1.  Sent.  dist.  8,  q.  2,  a.  3  in 
expositione  textus. 

ARTICULUS  IV 

*  UTRUM  IN  OMNIBUS  NATURIS  SIYE  SUBSTAN¬ 
TIALIBUS  SIVE  ACCIDENTALIBUS  RES  INDI¬ 
VIDUA  ET  SINGULARIS  ADDAT  ALIQUID 
SUPRA  NATURAM  COMMUNEM  SEU  SPECIFI¬ 
CAM. 

Videtur  quod  in  omnibus  naturis  sive 


substantialibus  sive  accidentalibus  res 
individua  et  singularis  nihil  addat  reale 
supra  naturam  commuuem  seu  specifi¬ 
cam. 

1.  Dicit  enim  Philosophus  7.  Meta- 
phys.  text.  20  (1.  6,  c.  6),  quod  idem  est 
quod  quid  est  esse,  et  id  cujus  est;  et 
text.  21  dicit  utrumque  idem  esse  ra¬ 
tione  (expositione).  — ■  7.  Metaphys.  1.  5. 

2.  Praeterea,  ita  se  res  habet  ad  unita¬ 
tem  numericam  sicut  ad  esse;  sed  quaeli¬ 
bet  res  saltem  substantialis  habet  per  se 
esse  :  ergo  et  per  se  habet  unitatem,  et 
per  consequens  individua  substantia  nihil 
addet  supra  naturam  specificam.  —  la, 
q.  39,  a.  3,  c. 

3.  Praeterea,  quaelibet  res  non  est 
aliud  quid  a  sua  substantia,  ut  dicit  Phi¬ 
losophus  7.  Metaphys.  {text.  20  ;  1.  6, 
c.  6) ;  sed  quod  quid  est  esse  est  sub¬ 
stantia  cujuslibet  rei:  ergo  quod  quid  est 
esse  non  est  aliud  ab  eo  cujus  est.  —  7. 
Metaphys.  1.  5. 

Sed  contra  est  :  1.  quod  Philosophus 
7.  Metaphys.  {text.  41  ;  l.  6,  c.  11)  dicit, 
quod  in  substantiis  materialibus  quod 
quid  est  esse  distinguitur  ab  eo  cujus  est. 
—  7.  Metaphys.  1.  11. 

2.  Praeterea,  quando  aliqua  duo  sic  se 
habent,  quod  unum  realiter  includit  ali¬ 
quid,  quod  alterum  non  includit,  tunc  illa 
differunt  realiter  ;  sed  id,  cujus  est  ipsum 
quod  quid  est,  includit  conditiones  indi- 
viduantes,  quas  non  includit  quidditas  : 
ergo  individuum  addit  aliquid  realiter 
supra  naturam  specificam.  —  Cf.  Opusc. 
30,  c.  5. 

Respondeo  dicendum,  quod  in  omnibus 
naturis  tam  substantialibus  quam  acci¬ 
dentalibus  individuum  addit  supra  natu¬ 
ram  specificam  seu  supra  speciem  aliquid 
reale.  Et  ratio  hujus  est,  quia  ratio  mul¬ 
tiplicationis  numericaS  est  potentialitas 
ad  esse.  Hinc  enim  est,  quod  quia  natura 
divina  est  essentialiter  suum  esse,  non 
potest  numero  multiplicari,  sed  est  essen¬ 
tialiter  hsec.  Ubi  enim  essentia  alicujus 
est  ipsum  suum  esse  proprium,  impossi¬ 
bile  est  ut  eadem  secundum  eandem  ra- 

tionem  aiii  conveniat,  quia  impossibile 
est,  ut  esse  proprium  unius  rei  sit  in  alia 
re  ;  nam  cuilibet  esse  est  distinctura  ab 
esse  alterius.  —  1.  Sent,  dist.  2,  q.  1,  a. 
1,  arg.  1  et  2  Sed  contra;  la,  q.  11,  a.  3, 
c.  —  Cujus  signum  est,  quod  esse  non 
potest  esse  commune  per  modum  generis, 
quia  singula  contenta  sub  genere  diffe¬ 
runt  secundum  esse;  et  ideo  si  humani¬ 
tas  V.  g.  Socratis  esset  in  illo  idem  quod 
esse  proprium  Socratis,  non  solum  non 
esset  alius  Socrates  secundum  rem,  sed 
neque  alius  homo  ejusdem  rationis  cum 
Socrate.  Quoniam  ergo  in  omnibus  natu¬ 
ris  aliud  est  essentia  et  esse,  ut  dictum 
est  (art.  prmced.),  praeterquam  in  Deo; 
propterea  excepto  Deo  in  omnibus  naturis 
individuum,  quod  includit  esse,  quod 
non  involvitur  in  natura  communi  (nam 
de  ratione  individui  duo  sunt,  quod  scili¬ 
cet  sit  ens  actu  vel  in  se  vel  in  alio,  et 
quod  sit  divisum  ab  aliis,  quae  sunt  vel 
esse  possunt  in  eadem  specie,  in  se  indi¬ 
visum  existens,  quae  non  involvuntur  in 
natura  communi,  ut  manifestum  est), 
superaddit  aliquid  reale  supra  naturam 
communem.  —  de  Pot.  q.  7,  a.  3,  c.  ;  4. 
Sent.  dist.  12,  q.  1,  a.  1,  sol.  1,  ad  2 ; 
sol.  3,  ad  3. 

Ad  'primum  ergo  dicendum,  quod  Phi¬ 
losophus  loquitur  logice  de  substantiis 
materialibus  sive  immaterialibus ;  homo 
enim  communis,  logice  loquendo,  est  idem 
cum  suo  quod  quid  est,  secus  vero  hic 
homo.  —  7.  Metaphys.  1.  11  in  fine, 
c  Et  ex  hoc  patet  ad  tertium. 

Ad  secundum  dicendum,  quod  ideo  sub¬ 
stantia  dicitur  per  se  habere  esse  et  uni¬ 
tatem,  quia  neutrum  habet  in  ordine  ad 
aliud  et  per  aliud,  sicut  habet  accidens, 
quod  individuatur  ex  subjecto,  atque  adeo 
ex  alio  extraneo  :  sed  utrumque  habet  ex 
propriis  principiis.  —  la,  q.  29,  a.  1,  c. ; 
q.  39,  a.  1,  c.  et  ad  l ;  de  Pot.  q.  9,  a.  1, 
2  et  6,  c. 

QUESTIO  XXIV 

*  DE  SUBSTANTIA. 

Deinde  considerandum  est  de  substan¬ 
tia. 

CIRCA  QUAM  QUERUNTUR  QUINQUE  (1): 

1.  Utrum  substantiae  conveniat  esse  hoc  ali¬ 
quid. 

2.  In  quo  consistat  ratio  substantia3. 

*  3.  Quodnam  sit  principium  individuationis 
in  substantiis  corporalibus. 

*  4.  Quodnam  sit  principium  individuationis 
in  substanliis  spiritualibus. 

*  5.  Utrum  substantia  sit  prior  natura,  tem¬ 
pore  et  cognitione  accidente. 

ARTICULUS  l 

UTRUM  SUBSTANTIA  CONVENIAT  ESSE  IIOG 
ALIQUID. 

Videtur  quod  substantiae  non  conveniat 
fesse  hoc  aliquid. 

1.  Philosophus  enim  (1.  Phys.  text,  10, 
11  et  12 ;  c.  1 ;  2.  de  Anima  text.  2;  c.  1) 
dividit  hoc  aliquid  ex  opposito  ad  formam 
et  materiam.  Dicit  enim  quod  substantia 
dividitur  in  tria,  quorum  unum  est  mate¬ 
ria,  aliud  forma,  et  tertium  quod  est  hoc 
aliquid ;  sed  opposita  non  dicuntur  de 
eodem  ;  forma  autem  est  substantia :  ergo 
substantiae  non  convenit  esse  hoc  ali¬ 
quid.  —  Queest.  disp.  de  Anima  a.  1, 
arg.  8. 

2.  Praeterea,  omne  quod  est  hoc  aliquid 
est  compositum  ex  materia^  et  forma,  ut 
in  2.  de  Anima  (text.  2  ;  c.  1)  patet ;  at 
est  aliqua  substantia  quae  non  est  compo¬ 
sita  ex  materia  et  forma,  ut  in  angelis : 
ergo  est  aliqua  substantia  quae  non  est 

(1)  Edit.  Ticin,  quaest  11:...  «  quatuor :  1.  Quod¬ 
nam  sit  principium  individuationis  in  substantiis 
corporalibus.  —  2.  Quodnam  sit  principium  indi¬ 
viduationis  in  substantiis  spiritualibus.  —  3. 
Utrum  suppositum  addat  supra  naturam  singula¬ 
rem  aliquid  reale  positi  um.  —  4.  Utrum  substan¬ 
tia  prior  sit  natura,  tempore  et  cognitione  acci- 
den'e  ». 

hoc  aliquid  ;  ergo  non  convenit  substan¬ 
tiae  esse  hoc  aliquid.  —  2.  Sent.  dist.  17, 
q.  1,  a.  2,  arg.  1. 

Sed  contra:  Omni  subsistenti  convenit 
tsse  hoc  aliquid;  sed  subsistere  convenit 
substantiae:  ergo  substantiae  convenit 
esse  hoc  aliquid.  —  Qucest.  disp.  de  Ani¬ 
ma  a.  1,  c. 

Rbspondeo  dicendum,  quod  hoc  aliquid 
projerie  dicitur  individuum  in  genere  sub¬ 
stantiae.  Dicit  enim  Philosophus  in  Proe- 
dicam.  c.  6  (5),  quod  primae  substantiae 
indubitanter  hoc  aliquid  significant,  se¬ 
cundae  vero  substantiae  etsi  videantur 
hoc  aliquid  significare,  magis  tamen  si¬ 
gnificant  quale  quid.  Individuum  autem 
in  genere  substantiae  non  solum  habet 
quod  per  se  possit  subsistere,  sed  quod 
sit  aliquid  completum  in  aliqua  specie  et 
genere  substantiae.  Unde  Philosophus 
etiam  in  Prcedicam.  (1.  c.)  manum  et  pe¬ 
dem  et  hujusmodi  nominat  partes  sub¬ 
stantiarum,  magis  quam  substantias  pri¬ 
mas  et  secundas,  quia  licet  non  sint  in 
alio  sicut  in  subjecto  (quod  proprie  sub¬ 
stantiae  est),  non  tamen  participant  com¬ 
plete  naturam  alicujus  speciei :  unde  non 
sunt  in  aliqua  specie  neque  in  aliquo 
genere  nisi  per  reductionem.  Ex  quibus 
patet  quod  cum  duo  sint  de  ratione  ejus 
quod  est  hoc  aliquid,  et  scilicet  quod  sub¬ 
sistat  et  sit  aliquid  completum,  non  omni 
substantiae  convenit  esse  hoc  aliquid, 
sed  tantum  completae  et  per  se  subsi¬ 
stenti.  —  Ibid. ;  la,  q.  75,  a.  2,  ad  1 ;  2. 
Seni.  dist.  17,  q.  1,  a.  2,  ad  1. 

Ad  primum  ergo  dicendum,  quod  forma 
materiatis  duas  ob  rationes  non  potest 
esse  hoc  aliquid,  ut  ex  dictis  manifestum 
est:  et  quia  non  subsistit,  et  quia  non  est 
quid  completum;  sed  manus,  pes  et  aliae 
hujusmodi  partes  possent  quidem  dici  hoc 
aliquid,  si  sumatur  hoc  aliquid  pro  eo 
lantum  quod  subsistit  quocunque  modo, 
sed  non  si  sumatur  pro  eo  quod  subsistit 
complete.  —  la,  q.  75,  a.  2,  ad  1 ;  2. 
Sent.  I.  c. 

Ad  secundum  dicendum,  quod  non  est 
de  ratione  ejus  quod  est  hoc  aliquid  quod 


sit  ex  materia  et  forma  compositum,  sed 
solum  quod  possit  complete  per  se  sub¬ 
sistere.  Unde  licet  compositum  sit  hoc 
aliquid,  non  tamen  removetur  quin  aliis 
possit  competere  quod  sint  hoc  aliquid. 
—  Qucest.  disp.  de  Anima  a.  1,  ad  8. 

*  ARTICULUS  II 

IN  QUO  CONSISTAT  RATIO  SUDSTANTLE. 

Videtur  quod  ratio  substantiae  non  sit 
quod  sit  ens  per  se  existens. 

1.  Ratio  enim  cujuslibet  rei  est  ejus 
definitio ;  sed  haec  non  potest  esse  defini¬ 
tio  substantiae,  ens  enim  non  potest  esse 
genus:  ergo  ratio  substantiae  non  est 
quod  sit  ens  per  se  existens.  —  de  Pot. 
q.  7,  a.  3,  ad  4 ;  1.  c.  Gent,  c.  25,  n.  4. 

2.  Praeterea,  dicitur  ens  per  se,  ex  hoc 
quod  non  est  in  alio;  sed  haec  est  negatio 
pura,  et  quae  proinde  non  potest  genus 
vel  speciem  constituere;  ergo  non  debet 
poni  in  definitione.  — 1.  c.  Gent,  c.  25, 
n.  4. 

3.  Praeterea,  forma  est  substantia ;  at 
forma  est  in  subjecto,  scilicet  in  materia : 
ergo  non  est  de  ratione  substantiae  esse 
per  se,  id  est  non  in  alio.  —  1.  Phys. 
1.15. 

4.  Praeterea,  esse  non  ponitur  in  defi¬ 
nitione  cujuscunque  rei  (Quodl.  9,  a.  5, 
ad  2);  ergo  per  se  esse  non  potest  esse  de 
ratione  substantiae.  —  Quodl.  2,  a.  3,  c. ; 
8.  Melaphys.  1.  5. 

Sed  contra :  Substantia  dividitur  per 
oppositum  ab  accidente;  sed  accidens 
est  cujus  esse  est  inesse:  ergo  substan¬ 
tia  est  cujus  esse  est  per  se  esse;  et  sic 
ratio  substantiae  erit  quod  sit  ens  per  se 
existens.  —  Opusc.  42,  c.  10;  Opusc.  33. 

Respondeo  dicendum,  quod  de  ratione 
substantiae  est  quod  sil  ens  per  se  exi¬ 
stens,  non  quidem  sicut  definitio  ejus,  sed 
sicut  id  quod  convenit  illi  ratione  defini¬ 
tionis  et  essentiae  ejus.  Et  quod  quidem 
haec  non  possit  esse  definitio  ejus,  patet, 
quia  ex  hoc  quod  dicitur  ens,  non  potest 
esse  genus:  quia,  ut  probatum  est  (supra, 

q.  3,  a.  1,  c.;  cf.  1.  c.  Gent.  c.  25,  n.  4), 
ens  non  habet  rationem  generis.  Simili¬ 
ter  nec  ex  hoc  quod  dicitur  per  se,  quia 
hoc  non  videtur  importare  nisi  negatio¬ 
nem  tantum ;  dicitur  enim  ens  per  se  ex 
hoc  quod  non  est  in  alio,  quod  est  nega¬ 
tio  pura,  quae  nec  potest  naturam  vel 
rationem  generis  constituere,  quia  sic 
genus  non  diceret,  quid  est  res,  sed  quid 
non  est.  Oportet  igitur  quod  ratio  sub¬ 
stantiae  intclligatur  hoc  modo,  quod  sub¬ 
stantia  sit  res  cui  conveniat  esse  non  in 
subjecto ;  nomen  autem  rei  a  quidditate 
imponitur,  sicut  nomen  entis  ab  esse :  et 
sic  in  ratione  substantiae  intelligatur 
quod  habeat  quidditatem  cui  conveniat 
esse  non  in  alio,  quod  est  esse  per  se.  Ex 
quo  patet  quod  de  ratione  substantiae  sit 
esse  per  se,  sed  non  sicut  ejus  definitio 
aut  essentia,  sed  sicut  de  ratione  suae 
essentiae  sibi  conveniens.  —  2.  Sent.  dist. 
3,  q.  1,  a.  1,  ad  1 ;  1.  c.  Gent.  c.  25 ; 
Quodl.  9,  a.  5,  ad  2  ;  de  Pot.  q.  7,  a.  3, 
ad  4 ;  3a,  q.  77,  a.  i,  ad  2;  1.  Seni. 
dist.  8,  q.  4,  a.  2,  ad  2. 

Ad  primum  ergo  et  secundum  patet  so¬ 
lutio  ex  dictis  (in  c.) :  verum  est  enim, 
quod  esse  per  se  non  est  ratio  substan¬ 
tiae  sicut  ejus  definitio.  —  Opusc.  42, 
c.  10. 

Ad  tertium  dicendum,  quod  formae  sub¬ 
stantiales  sunt  quidem  in  materia,  non 
autem  in  subjecto.  Nam  subjectum  est  hoc 
aliquid,  forma  autem  substantialis  estquae 
facit  subjectum  hoc  aliquid,  non  autem 
preesupponit  illud.  —  Opusc.  33. 

Ad  quartum  dicendum,  quod  aliquid  po¬ 
test  intelligi  poni  in  definitione  dupliciter : 
vel  formaliter,  actu  et  immediate,  vel  in 
virtute,  in  potentia  et  implicite.  Sic  ergo 
esse  non  potest  poni  in  definitione  alicu- 
jus  formaliter  et  actu :  sed  ponitur  vir¬ 
tute  et  potentia  et  implicite,  in  quantum 
unumquodque  definitur  secundum  quod 
habet  esse,  ut  in  7.  Metaphys.  [text.  16 ; 
1.,  6,  c.  4)  dicitur.  —  Tabula  Concord.  n. 
513,  300;  2.  Sent.  dist.  35,  q.  1,  a.  2, 
ad  1. 

Ad  id  vero  quod  in  contrarium  opponi- 


METAPHYSICA 

tur,  dicendum,  quod,  sicut  dictum  est 
(ad  4),  esse  non  potest  poni  formaliter  in 
definitione  alicujus  generis  et  speciei, 
secundum  Avicennam  in  sua  Metaphy- 
sica.  Cujus  ratio  est,  quia  omnia  particu¬ 
laria  uniuntur  in  definitione  generis  aut 
speciei,  cum  tamen  genus  vel  species  non 
sint  secundum  unum  esse  in  omnibus. 
Sicut  ergo  haec  non  est  vera  definitio  sub¬ 
stantiae:  Substantia  est  quod  per  se  est; 
ita  haec  non  est  vera  definitio  accidentis : 
Quod  est  in  alio.  Sed  est  circumlocutio 
verae  descriptionis,  quae  talis  intelligitur  : 
Substantia  est  res  cujus  naturae  debetur 
esse  in  alio  ;  accidens  vero  est  res  cujus 
naturae  debetur  esse  in  alio.  Alioqui  quan¬ 
do  accidens  miraculose  esset  sine  sub¬ 
jecto,  indueret  rationem  substantiae ;  quod 
est  falsum  et  impossibile,  ut  scilicet  acci¬ 
dens  sit  substantia.  —  Quodl.  9,  a.  5, 
ad  2. 

ARTICULUS  III 

*  QUODNAM  SIT  PRINCIPIUM  INDIVIDUATIONIS 
IN  SUBSTANTIIS  CORPORALIBUS. 

1.  Videtur  quod  in  substantiis  corpo¬ 
ralibus  principium  individuationis  sit 
materia. 

,  1.  Dicit  enim  Philosophus  7.  Metaphys. 
{text.  28 ;  1.  6,  c.  8)  et  12.  Metaphys.  {text. 
49 ;  1.  11,  c.  8),  quod  propterea  Socrates 
et  Gallias  sunt  duo  numero,  qui  habent 
diversam  materiam;  et  quod  est  unus 
numero  primus  motor,  quia  caret  mate¬ 
ria.  —  1.  Metaphys.  1.  17;  12.  Metaphys. 
1.  10  (7). 

2.  Praeterea,  1.  de  Ccelo  {text.  92;  c.  9) 
dicit  Philosophus,  quod  aliud  est  coelum, 
aliud  hoc  coelum,  et  quod  illud  dicit  for¬ 
mam,  hoc  vero  materiam ;  ergo  materia 
est  principium  individuationis  in  sub¬ 
stantiis  materialibus.  —  1.  de  Ccelo  l.  19. 

3.  Praeterea,  illud  est  causa  tota  indi-^ 
viduationis,  ad  quod  individuatio  sequi¬ 
tur  de  necessitate  et  universaliter,  et  a 
quo  ejus  oppositum  de  necessitate  et  uni¬ 
versaliter  removetur.  Sed  materia  est  hu- 

jusinodi.  Cujus  signum  est,  quod  ad  esse 
materiale  sequitur  universaliter  et  de  ne¬ 
cessitate  individuatum  esse,  et  removetur 
universaliter  omne  quod  est  ejus  opposi¬ 
tum.  Ergo  materia  est  causa  individua- 
tionis.  —  Quccslio  de  Principio  Individua- 
tionis  (1)  a.  1,  aig.  3  Sed  contra. 

Sed  contra  :  1.  Illud,  quod  est  commune 
pluribus,  non  est  causa  individuationis ; 
sed  materia  est  communis  omnibus  sub¬ 
stantiis  corporalibus  :  ergo  materia  non 
est  causa  individuationis. 

2.  Praeterea,  materia  de  se  sive  secun¬ 
dum  se  considerata  est  punctalis  et  indi¬ 
visibilis  ;  ergo  non  est  causa  diversitatis 
numeralis.  —  Qucest.  de  Prine.  Individ.  a. 

1,  arg.  8. 

II.  Videtur  quod  forma  sit  principium 
individuationis. 

1.  Dicit  enim  Philosophus  2.  de  Anima 
{text.  2  ;  c.  1),  quod  forma  facit  materiam 
esse  hoc  aliquid;  sed  quod  facit  hoc 
esse  hoc  aliquid,  facit  esse  individuum: 
ergo  individuationis  causa  est  forma.  — 

2.  de  Anima  1.  1. 

2.  Praeterea,  id  quod  finit  et  determi¬ 
nat  communitatem  alterius,  est  princi¬ 
pium  distinctivum  et  consequenter  indi¬ 
viduationis;  sed  forma  determinat  com¬ 
munitatem  materiae,  et  facit  eam  stare 
sub  certa  forma  et  sub  certis  dimensio¬ 
nibus  et  accidentibus :  ergo  forma  est 
principium  individuationis.  —  Ibid. 

3.  Praeterea,  a  quo  res  habet  esse, 
habet  et  unitatem  et  individuationem ; 
sed  substantia  corporalis  habet  esse  a 
forma:  ergo  et  a  forma  habet  unitatem 
et  individuationem.  —  8.  Metaphys.  1. 
3  (4);  2.  c.  Gent.  c.  83;  la,  q.  76,  a.  2. 

4.  Praeterea,  principia  individuationis 
sunt  de  essentia  substantiae  individuae ; 
substantia  enim  per  se  habet  unitatem  et 
multitudinem.  Sed  de  essentia  substantiae 
non  sunt  nisi  materia  et  forma;  ergo 

(1)  Hanc  quoislionem,  quse  probo  est  distinguen¬ 
da  ab  Opusc.  29  de  Principio  Individuationis^  olim 
aliqui  S.  Thomsc  attribuebant.  Eam  in  appendice 
describemus,  quia  in  plerisque  editionibus  ope¬ 
rum  S.  Tliomoe  desideratur. 

alterum  horum  est  principium  indivi¬ 
duationis.  Sed  non  est  materia:  quia  prin- 
cipiuni  individuationis  est  principium 
distinguendi ;  at  sola  forma  est  princi¬ 
pium  distinctionis;  nam  actus  est  qui 
distinguit,  ut  inquit  Philosophus  7.  Meta¬ 
phys.  {text.  49 ;  1.  6,  c.  13) ;  forma  autem 
est  actus,  et  materia  potentia,  ut  dictum 
est  ex  Philosopho.  Ergo  forma  est  prin¬ 
cipium  individuationis.  —  la,  q.  44,  a.  2, 
c.  Gf.  qucest.  disp.  de  Anima  a.  3,  ad  15; 
de  Pot.  q.  9,  a.  5,  ad  15;  la,  q.  39,  a. 
2,  c. 

Sed  contra  est,  quod  substantia  compo¬ 
sita  est  hoec  numero  propter  hanc  mate¬ 
riam  et  hanc  formam  numero ;  sed  ideo 
est  haec  forma  numero,  quia  recipitur  in 
hac  materia  numero,  nam  forma  indivi- 
duatur  per  materiam:  ergo  forma  non  est 
principium  individuationis.  —  Opusc.  29  ; 
Opusc.  70,  q.  4,  a.  2,  c.;  2.  Sent.  dist.  3, 
q.  1,  a.  2,  ad  1. 

III.  Videtur  quod  principium  individua¬ 
tionis  sit  quantitas  :  — ■ 

1.  quia  diversitatem  in  numero  facit 
haec  materia  et  haec  forma;  sed  forma  est 
haec,  quia  recipitur  in  hac  materia;  ma¬ 
teria  vero  est  haec  divisa  ab  alia  materia 
per  quantitatem  :  ergo  quantitas  est  prin¬ 
cipium  individuationis.  —  Opusc.  70,  q. 
4,  a.  2,  c. 

2.  Praeterea,  quantitates  non  possunt 
separari  ab  individuis,  ipsis  remanenti¬ 
bus  distinctis;  sed  si  quantitas  non  esset 
principium  intrinsecum  individuationis, 
sed  mere  extrinsece  se  haberet,  posset  ab 
illis  separari :  ergo  quantitas  est  princi¬ 
pium  individuationis. 

3.  Praeterea,  ex  hoc  aliquid  est  natum 
esse  in  uno  solo,  quod  illud  est  in  se  in¬ 
divisum  et  divisum  a  quocunque  alio  ;  sed 
divisio  accidit  substantiae  ratione  quanti¬ 
tatis,  ut  dicit  Philosophus  1.  Phys.  {text. 
17  et  18;  c.  2) :  ergo  quantitas  est  princi¬ 
pium  individuationis.  —  3a,  q.  77,  a.  2, 
c. ;  cf.  4.  Sent.  dist.  12,  q.  1,  a.  1,  quae- 
stiunc.  3,  ad  3. 

Sed  contra  est:  1.  quod  per  hoc  distin¬ 
guitur  substantia  ab  accidentibus,  quod 

haec  individuantur  a  suis  subjectis,  illa 
vero  per  propria  principia. 

2.  Praeterea,  nulla  substantia  potest 
constitui  per  accidens  ;  sed  individuum 
substantiae  est  substantia,  est  enim  prima 
substantia;  quantitas  vero  est  accidens: 
ergo  quantitas  non  est  principium  indi- 
viduationis.  —  Cf.  de  Pol.  q.  10,  a.  3,  c. 

”  IV.  Videtur  quod  pluralitas  seu  collec¬ 
tio  accidentium  sit  principium  individua- 
tionis. 

1.  Dicit  enim  Porphyrius  {Isag.  c.  3), 
quod  individuum  facit  collectio  acciden¬ 
tium,  quae  in  alio  reperiri  non  possunt; 
sed  id,  quod  est  principium  individuatio- 
nis,  est  principium  pluralitatis  secundum 
numerum  :  ergo  accidentium  collectio  est 
principium  pluralitatis  numericae.  — 
Opusc.  70,  q.  4,  a.  2,  arg.  1  Sed  conlra. 

2.  Praeterea,  in  individuo  non  inveniun¬ 
tur  nisi  materia,  forma  et  accidentia.  Sed 
diversitas  formae  non  facit  diversitatem 
secundum  numerum,  sed  secundum  spe¬ 
ciem,  ut  dicitur  10.  Metaphys.  {text.  11; 

1.  9,  c.  3.)  Diversitatem  vero  secundum 
genus  facit  diversitas  materiae;  dicit  enim 
Philosophus  {ihid.  text.  12),  quod  genere 
differunt  quorum  materia  non  est  com¬ 
munis,  nec  generatio  ad  invicem.  Ergo 
diversitatem  secundum  numerum  non 
potest  facere  nisi  diversitas  et  pluralitas 
accidentium.  —  Ibid.  arg.  2  Sed  contra. 

3.  Praeterea,  id  quod  invenitur  com¬ 
mune  in  pluribus  specie  differentibus, 
non  est  causa  diversitatis  secundum  nu¬ 
merum,  quia  divisio  generis  in  species 
praecedit  divisionem  speciei  in  individua. 
Sed  materia  invenitur  communis  in  di¬ 
versis  secundum  speciem,  quia  eadem 
materia  diversis  (contrariis)  formis  sub¬ 
ditur;  alias  habentia  contrarias  formas 
ad  invicem  non  transmutarentur.  Ergo 
materia  non  est  principium  diversitatis 
secundum  numerum ;  nec  forma,  ut  di¬ 
ctum  est ;  ergo  relinquitur  quod  acciden¬ 
tia.  —  Ibid.  arg,  3  Sed  contra. 

4.  Praeterea,  in  genere  substantiae  nihil 
invenitur  nisi  genus  et  differentia  ;  sed 
individua  unius  speciei  non  distinguuntur 

genere  nec  substantialibus  differentiis 
ergo  non  differunt  nisi  differentiis  acci¬ 
dentalibus.  —  Ibid.  arg.  4  Sed  contra. 

Sed  contra  est  :  1.  quod  dicit  Philoso¬ 
phus  5.  Metaphys.  {text.  12 ;  1.  4,  c.  6), 
quod  numero  sunt  unum,  quorum  est  ma¬ 
teria  una ;  ergo  et  numero  plura,  quorum 
materiae  pl ures ;  ergo  diversitatem  nume- 
ricam  non  facit  pluralitas  accidentium, 
sed  materierum.  —  Ibid.  arg.  1. 

2.  Praeterea,  dicit  Philosophus  4.  Meta¬ 
physe  (text.  3 ;  1.  3,  c.  2),  quod  idem  est 
rebus  causa  substantiae  et  unitatis;  sed 
accidentia  non  sunt  individuo  causa  sub¬ 
stantiae  :  ergo  nec  unitatis,  et  per  conse¬ 
quens  nec  pluralitatis  secundum  nume¬ 
rum.  —  Ibid.  arg.  2. 

3.  Praeterea,  sicut  ea,  quae  in  genere 
substantiae  differunt  genere  vel  specie, 
differunt  secundum  substantiam,  et  non 
solum  secundum  accidens,  ita  et  ea,  quae 
differunt  secundum  numerum.  Sed  aliqua 
dicuntur  diversa  genere  vel  specie  per  id, 
quod  est  in  genere  substantiae,  non  per 
accidentia.  Ersro  similiter  dicuntur  diver- 
sa  numero  secundum  illud,  quod  est  in 
genere  substantiae,  et  non  secundum  acci¬ 
dentia.  —  Ibid.  arg.  4. 

Respondeo  dicendum  ad  primam  quce- 
stionem,  quod  principium  individuationis 
est  multiplex;  primum  tamen  et  originale 
est  materia  signata  quantitate. 

Ad  cujus  evidentiam  considerandum 
est,  quod  quia  eadem  sunt  principia  esse 
et  unitatis  —  nam  ab  eodem  habet  res, 
quod  sit  ens,  et  quod  sit  una;  nam  ens 
et  unum  realiter  non  distinguuntur,  ut 
dicitur  4.  Metaphys.  initio  (text.  3;  1.  3, 
c.  1);  sicut  substantia  materialis  indivi¬ 
dua  habet  esse  a  quatuor  causis,  ita  ha¬ 
bet  unitatem  suam  ab  illis.  Unde  quando 
quaeritur,  quod  sit  principium  individua¬ 
tionis,  non  debet  quaeri  de  solo  principio 
materiali,  seddeomnibus,  quia  individua- 
tio  habet  multa  principia.  Principium 
enim  effectivum  illius  in  substantiis  mate¬ 
rialibus  est  generans,  sicut  in  artificiali¬ 
bus  est  artifex;  cum  enim  agens  de  sua 
substantia  facit  aliud,  ipse  est  causa  di- 

stinclionis  atque  adeo  individuaLioiiis. 
Habet  etiam  principium  finale;  et  hoc  est 
conservatio  speciei,  quia  propter  hoc  est 
multiplicatio  et  distinctio  individuorum, 
ut  conservetur  et  salvetur  esse  specierum. 
Principium  etiam  formale  est  ipsa  forma 
terminans  materiam.  Materiale  vero  est 
ipsa  materia  terminans  formam.  Manife- 
slativum  etiam  individuationis  sunt  ipsa 
accidentia  distinguentia  tam  hanc  mate¬ 
riam  quam  hanc  formam  ab  aliis  materie- 
bus  et  formis  quantum  ad  apparentiam 
et  aspectum.  —  QucesI.  de  Prine.  Individ, 
a.  1,  in  c. ;  Opusc.  70,  q.  4,  a.  2,  in  c* 
Ceterum  quia  sicut  nulla  substantia 
constituitur  per  accidentia  sed  per  propria 
principia,  ita  nec  per  illa  sed  per  haec  et 
per  se  ipsam  individuatur,  sicut  acciden¬ 
tia  individuantur  per  subjectum  ;  hinc  se¬ 
quitur,  quod  sicut  partes  generis  sunt 
materia  et  forma,  ita  partes  individui  sunt 
haec  materia  et  haec  forma ;  et  sicut  di¬ 
versitatem  in  genere  et  specie  facit  diver¬ 
sitas  materiae  et  formae  absolute,  ita  di¬ 
versitatem  in  numero,  et  consequenter 
individuationem  faciunt  hcec  materia  et 
hoec  forma.  Ex  his  tamen  duobus  intrin¬ 
secis  ipsi  individuo  primo  et  per  se  et  in- 
trinseee  tribuendum  est  principium  indi¬ 
viduationis  materiae  primae  plus  quam 
formae,  extrinsece  vero  quantitati. 

Ad  cujus  manifestationem  sciendum 
est,  quod  in  individuo  duo  sunt  conside¬ 
randa,  videlicet  illud,  quod  cadit  sub  ra¬ 
tionem  individualem,  et  illud,  quod  cadit 
sub  sensum  exteriorem.  Illud  enim,  quod 
cadit  sub  rationem  individualem  est  hoc 
aliquid  per  naturam  materiae;  sed  illud, 
quod  cadit  sub  sensum  exteriorem,  est 
hoc  aliquid  per  quantitatem.  —  Indivi¬ 
duum  enim  apud  nos  in  duobus  consistit. 
Est  enim  individuum  in  sensibilibus  ipsum 
idlimum  in  genere  substanlioi,  quod  de 
nullo  alio  praedicatur,  et  ipsum  est  «  pri¬ 
ma  substantia  »  secundum  Philosophum 
(in  Praedicam,  c.  6,  al.  5)  et  primum  sub¬ 
jectum  omnium  aliorum.  Natura  autem 
formae  materialis,  cum  non  possit  esse  hoc 
aliquid  in  specie,  cujus  est  solum  esse  in¬ 


communicabile,  est  multis  communicabi- 
lis,  quantum  ad  ipsam  rationem  suam. 
Incommunicabile  vero  est  solum  de  ra¬ 
tione  suppositi,  quod  est  hoc  aliquid 
completum  in  specie ;  quod  formae  non 
competit,  et  ideo  de  sui  natura  communi- 
cabilis  est.  Communicatio  autem  illius  per 
hoc  est  quod  recipitur  in  aliis,  et  propter- 
ea  de  natura  sua  simul  recipitur  in  mul¬ 
tis  secundum  unam  rationem,  cum  una 
sit  ratio  speciei  in  omnibus  individuis. 
Sed  quia  ipsa  esse  non  habet,  cum  hoc 
solum  sit  suppositi,  suppositum  autem  est 
incommunicabile;  ideo  ipsa  forma  mate¬ 
rialis  diversificatur  secundum  esse  in 
multa  incommunicabilia,  manens  una  se¬ 
cundum  rationem  multis  communicatam. 
Formse  autem  receptio  est  in  materia, 
quia  ipsa  materialis  est,  et  redditur  in¬ 
communicabilis,  quia  in  materia  recipitur, 
et  per  receptionem  ejus  in  illa  efficitur 
individuum,  quod  est  primum  fundamen¬ 
tum  in  genere  substantiae,  ut  completum 
subjectum  aliorum  praedicabilium.  Quo¬ 
niam  vero  in  via  generationis  semper  in¬ 
completum  est  prius  completo,  propterea 
id  quod  est  primum  subjectum  in  via  ge¬ 
nerationis  incompletum,  quod  de  nullo 
alio  illius  generis  praedicatur,  puta  mate¬ 
ria,  necessario  est  primum  et  originale 
principium  incommunicabili  tatis,  quae  est 
propria  individui. 

Aliud  vero  est,  in  quo  salvatur  natura 
individui  apud  nos,  determinatio  scilicet 
illius  ad  certas  particulas  temporis  et  loei, 
Nam  proprium  est  individui  esse  hic  et 
nunc.  Et  haec  determinatio  debetur  indi¬ 
viduo  ratione  quantitatis  determinatae  per 
formam  abjiciendam,  et  indeterminatae 
per  ordinem  ad  formam  acquirendam.  Et 
ideo  materia  sub  quantitate  terminata  di¬ 
citur  principium  individuationis.  Materia 
enim  sola  est  primum  principium  indivi¬ 
duationis  quoad  illud,  in  quo  salvatur  ra¬ 
tio  primi  in  genere  substantiae.  Quod  quia 
impossibile  est  reperiri  sine  corpore  et 
quantitrate,  ideo  quantitas  terminata  dici¬ 
tur  principium  individuationis  ;  non  quod 
aliquo  modo  sit  subjectum  illius,  quod  est 

prima  subslanlia,  seJ  quia,  cum  illam 
=  concomitelur  inseparabiliter,  determinat 
illam  ad  hic  et  nunc.  Unde  illud  quod  cadit 
sub  rationem  singularem,  est  hoc  aliquid 
per  naturam  materiae;  quod  vero  cadit 
sub  sensum  exteriorem,  est  tale  per  quan¬ 
titatem.  Et  sic  manifestum  est  quodnam 
sit  principium  individuationis.  —  Qucest. 
de  Prine.  Individ.  1.  c. ;  Opusc.  70, 1.  c. ; 
Tabula  Aurea  voce  «  individuum  »  n.  33, 
.34;  Tabula  Concord.  n.  733. 

Et  ex  his  patet  ad  prima  tria  objecta. 
Tantum  enim  probant,  quod  materia  est 
primum  et  originativum  principium  indi¬ 
viduationis,  non  autem  quod  sit  sufficiens, 
ut  dictum  est  (in  c.). 

Ad  quartum  (sive  ad  primum  in  contra¬ 
rium)  dicendum,  quod  impossibile  est  for¬ 
mam  uniri  materiae,  quin  sit  partieula- 
ris,  et  quin  sequatur  quantitas  determi¬ 
nata;  per  quem  modum  materia  nOn  est 
ultra  communicabitis  alicui  alteri  formae, 
quia  haec  quantitas  cum  alia  forma  repe- 
riri  non  potest  cum  eadem  determinatio¬ 
ne.  Et  ideo  materia  non  est  communica- 
bilis  secundum  eandem  rationem,  sicut 
est  forma.  Ratio  enim  materiae  sub  una 
forma,  alia  est  a  ratione  sua  sub  alia  for¬ 
ma,  quia  certificatur  ratio  sua  per  deter¬ 
minationem  quantitatis,  quae  in  diversa 
proportione  requiritur  ad  diversas  formas. 
Essentia  tamen  materiae  non  diversifica- 
tur  sub  diversis  formis  sicut  sua  ratio. 
Ratio  enim  materiae  non  est  una  et  com¬ 
munis,  sicut  sua  essentia.  Ratio  vero  for¬ 
mae  in  diversis  materiis  est  una,  licet 
essentia  sit  diversa.  Et  (ideo)  communitas, 
quae  est  secundum  essentiam  tantum,  quae 
est  ipsius  materiae,  et  non  secundum  ean¬ 
dem  rationem,  non  impedit  materiam  esse 
primum  principium  individuationis  sub¬ 
stantiis  materialibus  et  compositis.  — 
Opusc.  29  in  fine. 

Ad  quintum  (sive  ad  secundum  in  con¬ 
trarium)  dicendum,  quod  licet  essentia  ma¬ 
teriae  sit  una  et  indivisibilis,  habet  tamen 
rationem  multiplicem,  quatenus  est  deter¬ 
minata  et  divisa  per  quantitatem,  ut  dic¬ 
tum  est  (ad  obj.  praeced.). 

Ad  secundam  quaestionem  dicendum, 
quod  etiam  forma  substantialis  est  prin¬ 
cipium  individuationis,  non  tamen  primum 
et  originale  :  quia  licet,  ut  dictum  est  (in 
quaestiunc.  praeced.,  in  c.),  sicut  diversi¬ 
tatem  in  genere  vel  specie  facit  diver¬ 
sitas  materiae  et  formae,  ita  diversitatem 
numericam  facit  haec  materia  et  haec  for¬ 
ma  ;  quia  tamen  forma  fit  haec  per  hoc 
quod  recipitur  in  hac  materia,  ideo  prima 
origo  individuationis  in  compositis  sub¬ 
stantialibus  est  materia,  non  autem  for- 
.ma.  —  Queest.  de  Prine.  Individ.  a.  1,  c. 

Ad  primum  ergo  dicendum,  quod  quia 
per  unionem  formae  cum  materia  fit  hoc 
aliquid,  id  est  aliquid  demonstratum  com¬ 
pletum  in  esse  et  in  specie,  quod  est  com¬ 
positum  ;  ideo  habet  hoc  etiam  a  forma, 
quod  sit  individuum,  ut  dictum  est  (in 
c.),  non  tamen  originaliter  et  primo,  sed 
hoc  a  materia,  ut  dictum  est  (in  c.,  et 
quaestiunc.  praeced.).  —  2.  de  Anima 
1.  1. 

Ad  secundum  dicendum,  quod  licet  for¬ 
ma  determinet  communitatem  materiae 
quoad  essentiam,  non  tamen  quoad  ra¬ 
tionem,  quoniam,  ut  dictum  est  (quae¬ 
stiunc.  1,  ad  4),  alia  est  ratio  materiae  ad 
hanc  formam,  alia  ad  aliam ;  verum  ma¬ 
teria  per  hoc  quod  recipit  formam,  facit 
ut  forma  sit  haec,  ut  dictum  est.  —  Vel 
dic,  quod  quia  forma  non  terminat  mate¬ 
riam  nisi  ut  est  hceo,  est  autem  haec  ratione 
materiae,  quae  est  haec  signata  per  dimen¬ 
siones  ;  ideo  primum  principium  indivi- 
dualionis  est  materia  signata.  —  Qumst. 
de  Prine.  Individ.  a.  1,  in  c. 

Ad  tertium  dicendum,  quod  aliud  est 
esse  in  actu,  aliud  actu  esse.  (V.  supra  in 
Physica  q.  3,  a.  2,  ad  3.)  Illud  est  effec¬ 
tus  formae,  hoc  omnium  causarum.  Et 
quia  pluralitas  numerica  non  sequitur  nisi 
diversum  actu  esse,  propterea  tam  forma 
quam  materia  dant  hanc  pluralitatem,  sed 
haec  primo  et  originaliter,  ut  dictum  est 
(in  c.).  —  Vel  dic,  quod  aliud  est  esse  ab¬ 
solute,  aliud  esso  hanc  vel  talem  rem  ; 
illud  habet  per  existentiam  vel  esse  com- 
.municatum  illi  per  creationem,  hoc  vero 

a  forma  substantiali,  quae  dat  illi  speciem, 
et  a  forma  accidentali,  quae  dat  eidem 
tale  esse  accidentale.  —  ia,  q.  44,  a.  2, 
c. ;  2.  c.  Gent.  c.  16. 

Ad  quartum  dicendum  est,  quod  forma 
non  distinguitur  numero,  nisi  ut  hoec;  est 
autem  haec  per  hoc  quod  recipitur  in  hac 
materia  signata  dimensionibus,  ut  dictum 
est  (ad  2,  Vel  dic). 

Ad  tertiam  qucestionem  dicendum,  quod 
quantitas  suo  modo  est  principium  indi- 
viduationis,  ut  dictum  est  (quaestiunc. 
praeced.,  ad  2,  Vel  dic).  Et  ratio  est,  quia 
diversitatem  in  numero  facit  haec  mate¬ 
ria  et  haec  forma ;  nulla  autem  forma  ma¬ 
terialis  in  quantum  hujusmodi  est  haec 
se  ipsa,  sed  fit  haec  per  hoc,  quod  recipi¬ 
tur  in  materia.  Cum  autem  materia  in  se 
considerata  sit  indistincta,  non  potest  for¬ 
mam  in  se  receptam  individuare,  nisi  se¬ 
cundum  quod  est  distinguibilis.  Non  enim 
forma  individuatur  per  hoc  quod  recipi¬ 
tur  in  materia,  nisi  quatenus  recipitur  in 
hac  materia  vel  illa  distincta  et  determinata 
ad  hic  et  nunc.  Materia  autem  non  est  di¬ 
visibilis  nisi  per  quantitatem  ;  unde  Philo¬ 
sophus  dicit  in  l.Phys.  {text.Xl  et  18;  c. 
2),  quod  remota  quantitate,  substantia  est 
indivisibilis.  Et  ideo  materia  efficitur  haec 
et  signata,  secundum  quod  est  sub  dimen¬ 
sionibus  interminatis  {Opusc.  70,  q.  4,  a.  2, 
in  c.).  Nam  dimensiones  terminatm  non  pos¬ 
sunt  esse  principium  individuationis;  nam 
cum  varientur  circa  individuum,  seque¬ 
retur  quod  individuum  non  semper  rema¬ 
neret  idem  numero.  Sed  ex  dimensionibus 
interminatis  efficitur  materia  haec  et  si¬ 
gnata ;  et  sic  materia  taliter  signata  indi¬ 
vidua  t  formam,  imo  et  ipsam  dimensio¬ 
nem  terminatam,  nam  haec  individuatur 
per  subjectum  individuatum  per  dimen¬ 
siones  interminatas.  —  Opusc.  70,  q.  4^ 
a.  2,  in  c.  post  med.  ;  Opusc.  32,  post 
prine. 

Et  ex  his  patet  ad  argumenta  utrius- 
que  partis.  Priora  enim  tantum  probant 
quantitatem  esse  principium  individua- 
lionis  non  nisi  dispositive  et  tamquam 
signum  proprium  individui,  et  quoad  sen¬ 


sum  exteriorem,  quod  est  individuare  hic 
et  nunc,  seu  facere  individuum  hic  et  nunc 
demonstrabile;  nam  intrinsece  et  essen¬ 
tialiter  individuum  constituitur  per  mate¬ 
riam  sienatam,  ut  dictum  est.  Posteriora 
vero  tantum  probant  hoc  ipsum,  quia  cum 
individuum  substantiae  sit  substantia,  non 
nisi  per  substantiam  essentialiter  et  in¬ 
trinsece  constitui  et  individuari  potest. — 
Opusc.  70,  q.  4,  a.  2,  c.  et  ad  3 ;  2.  Sent. 
dist.  3,  q.  1,  a.  2,  ad  1 ;  la,  q.  3,  a.  2, 
ad  3. 

.  Ad  quartam  qucestionem  dicendum, 
quod  aliquo  modo  pluralitas  accidentium 
concurrit  ad  individuationem  substantiae. 
Ad  cujus  manifestationem  videndum  est, 
quaenam  sit  causa  triplicis  diversitatis, 
nimirum  secundum  genus,  secundum  spe- 
cies,  et  secundum  individua.  Sciendum 
igitur  quod,  cum  in  individuo  composito 
in  genere  substantiae  non  sint  nisi  tria, 
materia,  forma  et  compositum, oportet  ex 
aliquo  istorum  cujuslibet  harum  diversi¬ 
tatum  causas  invenire.  Sciendum  igi¬ 
tur,  quod  diversitas  secundum  genus 
reducitur  in  diversitatem  materiae,  diver¬ 
sitas  vero  secundum  speciem  in  diversi¬ 
tatem  formae,  sed  diversitas  secundum 
numerum  partim  in  diversitatem  materiae 
et  partim  in  diversitatem  accidentis.  — 
Opusc.  70,  q.  4,  a.  2,  c. 

Cum  autem  genus  sit  principium  co¬ 
gnoscendi,  utpote  prima  definitionis  pars, 
materia  autem  secundum  se  sit  ignota  ; 
non  potest  secundum  se  ex  illa  accipi  di¬ 
versitas  generis,  sed  tantum  secundum 
illum  modum,  quo  cognoscibilis  est.  Est 
autem  cognoscibilis  dupliciter  :  uno  modo 
per  analogiam,  ut  dicitur  1.  Phys.  {text. 
69  ;  c.  7),  ut  dicamus,  hic  esse  materiam, 
vel  quod  materia  hoc  modo  se  habet  ad 
resnaturales,  sicut  lignum  ad  lectum.  Alio 
modo  cognoscitur  per  formam,  per  quam 
habet  esse  actu.  Unumquodque  enim 
cognoscitur  secundum  quod  est  actu,  non 
secundum  quod  est  in  potentia,  ut  dicitur 
Q.  Metaphys.  {text.  20;  1.  8,  c.  9.)  — Ibid. 

Et  secundum  hoc  sumitur  duobus  mo¬ 
dis  diversitas  generis  ex  materia  :uno  modo 

ex  diversa  analogia  ad  formam;  et  sic 
penes  materiam  distinguuntur  prima  re¬ 
rum  genera.  Id  enim  quod  est  in  genere 
substantiae,  comparatur  ad  materiam 
sicut  ad  partem  sui;  quod  vero  est  in 
genere  quantitatis,  non  habet  mate¬ 
riam  partem  sui,  sed  comparatur  ad 
ipsum  sicut  mensura,  et  qualitas  sicut 
dispositio.  Et  his  duobus  generibus 
mediantibus  omnia  alia  genera  conse¬ 
quuntur  diversas  comparationes  ad  ma¬ 
teriam,  quse  est  pars  substantiae,  ex  qua 
substantia  habet  rationem  subjecti,  secun¬ 
dum  quam  ad  accidentia  comparatur.  — 
Alio  modo  sumitur  penes  materiam  gene¬ 
ris  diversitas,  secundum  quod  materia 
est  perfecta  per  formam.  Et  cum  materia 
sit  potentia  pura,  et  Deus  sit  actus  purus, 
nihil  aliud  est  materiam  perfici  in  actu, 
qui  est  forma,  nisi  quatenus  participat 
aliquam  similitudinem  actus  primi,  licet 
imperfecte:  ut  scilicet  id,  quod  est  jam 
compositum  ex  materia  et  forma,  sit  me¬ 
dium  inter  potentiam  puram  et  purum 
actum.  Non  autem  materia  ex  omni  parte 
aequaliter  recipit  similitudinem  actus  pri¬ 
mi,  sed  a  quibusdam  imperfecte,  a  qui¬ 
busdam  vero  perfectius.  Nam  quaedam 
participant  divinam  similitudinem,  secun¬ 
dum  quod  tantum  subsistunt,  quaedam 
vero  secundum  quod  vivunt,  quaedam  se¬ 
cundum  quod  cognoscunt,  quaedam  se¬ 
cundum  quod  intelligunt.  Ipsa  igitur  si¬ 
militudo  primi  actus  in  quacunque  mate¬ 
ria  existens,  est  forma  ejus.  Sed  forma 
talis  in  quibusdam  facit  esse  tantum,  in 
quibusdam  esse  et  vivere,  et  sic  de  aliis  in 
uno  et  eodem ;  similitudo  enim  perfectior 
habet  omne  id,  quod  habet  similitudo  mi¬ 
nus  perfecta,  et  adhuc  amplius.  Aliquid 
igitur  invenitur  commune  in  utraque  si¬ 
militudine,  quod  in  una  substernitur  im¬ 
perfectioni  et  in  alia  perfectioni :  sicut 
materia  substernitur  actui  et  privationi  ; 
et  ideo  materia  simul  accepta  cum  hoc 
communi,  est  adhuc  materialis  respectu 
perfectionis  et  imperfectionis  praedictae. 
Et  ex  hoc  materiali  sumitur  genus,  diffe¬ 
rentia  vero  ex  perfectione  et  imperfectio- 

ne  praedictis  :  sicut  ex  hoo  communi  ma¬ 
teriali,  quod  est  habere  vitam,  sumitur 
hoc  genus,  quod  est  animatum  corpus  ;  ex 
perfectione  vero  superaddita,  haec  diffe¬ 
rentia,  sensibile;  ex  imperfectione  vero 
haec  differentia,  insensibile;  et  sic  diver¬ 
sitas  talium  materialium  inducit  diversita¬ 
tem  generis,  sicut  animalis  a  planta.  Et 
propter  hoc  dicitur  materia  esse  princi¬ 
pium  diversitatis  secundum  genus.  —  Et 
eadem  ratione  forma  est  principium  di¬ 
versitatis  secundum  speciem,  quia  a  prae¬ 
dictis  formalibus  quae  habent  addita  ma¬ 
terialia,  unde  genera  sumuntur,  per  com¬ 
parationem  formae  ad  materiam  sumun¬ 
tur  differentiae,  quae  constituunt  species. 
—  Opusc.  70,  q.  4,  a.  2,  c. 

Sciendum  tamen,  quod  cum  illud  ma¬ 
teriale,  unde  sumitur  genus,  habeat  in 
se  formam  et  materiam,  logicus  conside¬ 
rat  genus  solum  ex  parte  ejus  quod  for¬ 
male  est,  unde  ejus  definitiones  dicuntur 
formales  ;  sed  naturalis  considerat  genus 
ex  parte  utriusque.  Et  ideo  contingit 
quandoque,  quod  aliquid  communicat  in 
genere  secundum  logicum,  quod  non 
communicat  secundum  naturalem.  Con¬ 
tingit  enim  quandoque,  quod  illud  de  si¬ 
militudine  primi  actus,  quod  consequitur 
res  aliqua  in  materia  tali,  aliud  consequi¬ 
tur  sine  materia,  et  aliud  in  alia  materia 
omnino  diversa  :  sicut  patet,  quod  lapis 
in  materia,  qum  est  secundum  potentiam 
ad  esse,  pertingit  ad  hoc  quod  subsistat  ; 
ad  quod  idem  pertingit  sol  secundum  ma¬ 
teriam,  quae  est  in  potentia  ad  ubi,  et 
non  ad  esse,  et  angelus  omni  materia 
carens.  Unde  logicus  inveniens  in  his 
omnibus  illud,  ex  quo  genus  sumebat, 
ponit  omnia  haec  in  uno  genere  substan¬ 
tiae.  Naturalis  vero  et  metaphysicus,  qui 
considerant  principia  rerum,  non  inve¬ 
nientes  omnia  convenientia  in  materia, 
dicunt  ea  differre  genere,  secundum  hoc 
quod  dicitur  10.  Melaphys.  {texi.  26  ;  1.9, 
c.  10),  quod  corruptibile  et  incorruptibile 
differunt  genere,  et  quod  illa  conve¬ 
niunt  genere,  quorum  materia  est  una  et 
generatio  ad  invicem.  —  Ibid, 

Sic  igitur  palet,  quomodo  materia  faciat 
diversitatem  in  genere,  et  forma  diversi¬ 
tatem  in  specie.  Inter  individua  vero 
ejusdem  speciei  hoc  modo  consideranda 
est  diversitas  secundum  Philosophum  7. 
Metaphijs.,  quia  sicut  partes  generis  et 
speciei  sunt  materia  et  forma,  ita  indivi¬ 
dui  sunt  haec  materia  et  hsec  forma.  Unde 
sicut  diversitatem  in  genere  vel  specie 
facit  diversitas  materiae  vel  formae  abso- 
bite,  ita  diversitatem  in  numero  facit  hcBC 
materia  et  hcec  forma.  Nulla  autem  for¬ 
ma,  in  quantum  hujusmodi  est  haec  ex  se 
ipsa,  sed  fit  haec  per  hoc  quod  recipitur 
in  materia.  Sed  cum  materia  in  se  consi¬ 
derata  sit  indistincta,  non  potest  formam 
in  se  receptam  individuare,  nisi  secun¬ 
dum  quod  est  distinguibilis.  Non  enim 
forma  individuatur  per  hoc  quod  recipi¬ 
tur  in  materia,  nisi  quatenus  recipitur  in 
hac  materia  vel  illa  distincta,  et  determi¬ 
nata  ad  hic  et  nunc.  Materia  autem  non 
est  divisibilis  nisi  per  quantitatem  ;  unde 
Philosophus  dicit  1.  Phys.  {text.  17  et  18; 
c.  2),  quod  submota  quantitate  remanet 
substantia  indivisibilis.  Et  ideo  materia 
efficitur  hmc  et  signata,  secundum  quod 
est  sub  dimensionibus.  Et  quoniam  di¬ 
mensiones  istae  possunt  considerari  vel 
terminatae  secundum  terminatam  mensu¬ 
ram  et  figuram,  vel  sine  ista  determina¬ 
tione,  in  natura  dimensionis  tantum,  licet 
nunquam  sine  aliqua  determinatione  esse 
possint,  sicut  nec  natura  coloris  sine  de¬ 
terminatione  albi  et  nigri ;  quamvis  utro¬ 
que  modo  sint  in  genere  quantitatis  : 
priore  tamen  modo  non  possunt  esse  prin¬ 
cipium  individuationis  :  quia  cum  dimen¬ 
sionum  terminatio  frequenter  varietur 
circa  individuum,  sequeretur  quod  indi¬ 
viduum  non  remaneret  semper  idem  nu¬ 
mero  ;  sed  posteriore  modo  :  et  ita  ex  di¬ 
mensionibus  interminatis  efficitur  haec 
materia  signata,  et  sic  individuat  formam, 
et  causat  diversitatem  numericam  in  ea¬ 
dem  specie.  Unde  patet,  quod  materia 
secundum  se  considerata  non  est  princi¬ 
pium  diversitatis  secundum  speciem  nec 
secundum  numerum ;  sed  sicut  est  prin¬ 


cipium  diversitatis  secundum  genus, 
prout  subest  communi  formae,  ita  est 
principium  diversitatis  secundum  nume¬ 
rum,  prout  subest  interminatis  dimensio¬ 
nibus.  Et  ideo,  cum  hae  dimensiones  sint 
de  genere  accidentium,  diversitas  secun¬ 
dum  numerum  partini  reducitur  in  diver¬ 
sitatem  materiae,  partim  in  diversitatem 
accidentium  ;  et  hoc  ratione  dimensio¬ 
num  praedictarum.  Alia  vero  accidentia 
non  sunt  principium  individuationis,  sed 
sunt  principium  cognoscendi  distinctio¬ 
nem  individuorum;  et  per  hunc  modum 
etiam  aliis  accidentibus  individuatio  tri¬ 
buitur.  —  Opusc.  70,  q.  4,  a.  2,  c. 

Et  ex  his  patet,  quomodo  rationes  pri¬ 
mo  loco  positae  sint  concedendae,  et  quo¬ 
modo  falsum  concludant. 

Ad  primum  ergo  secundce  partis  dicen- 
dum,  quod  cum  dicit  Philosophus,  quod 
numero  sunt  unum,  quorum  est  materia 
una,  intelligendum  est  de  materia  signata, 
quae  subest  dimensionibus  ;  alias  oporte¬ 
ret  dicere,  quod  omnia  generabilia  et  cor¬ 
ruptibilia  sunt  unum  numero,  cum  eo¬ 
rum  materia  sit  una.  —  Ibid.  ad  1. 

Ad  secundum  dicendum,  quod  dimen¬ 
siones  cum  sint  accidentia,  per  se  non 
possunt  esse  principium  unitatis  indivi¬ 
duae  substantiae ;  sed  materia,  prout  tali¬ 
bus  dimensionibus  subest,  intelligitur 
esse  principium  talis  unitatis  et  multitu¬ 
dinis.  Quod  patet;  nam  illa,  quae  differunt 
numero  in  genere  substantiae,  non  solum 
differunt  accidentibus,  sed  etiam  forma  et 
materia.  -Sed  si  quaeratur  ;  quare  haec 
forma  differt  ab  illa?  non  erit  alia  ratio, 
nisi  quia  est  in  alia  materia  signata.  Nec 
invenitur  alia  ratio,  quare  haec  materia  sit 
divisa  ab  illa,  nisi  propter  quantitatem. 
Et  ideo  materia  subjecta  dimensioni  in¬ 
telligitur  esse  principium  hujus  diversi¬ 
tatis.  —  Ibid.  ad  2  et  4. 

Ad  tertium  dicendum,  quod  de  ratione 
individui  est,  quod  sit  in  se  indivisum  et 
ab  aliis  divisum  ultima  divisione.  Nullum 
nutem  accidens  habet  in  se  propriam  ra¬ 
tionem  divisionis,  nisi  quantitas.  Unde 
dimensiones  ex  se  ipsis  habent  quandam 

rationem  individiiationis  secundum  deter¬ 
minatum  situm,  prout  situs  est  differentia 
quantitatis  ;  et  sic  habet  duplicem  ratio¬ 
nem  individuationis  :  unam  ex  subjecto, 
sicut  et  quodlibet  aliud  accidens  ;  aliam 
ex  se  ipsa,  in  quantum  habet  situm,  ra¬ 
tione  cujus  abstrahendo  a  materia  sensi¬ 
bili  imaginamur  hanc  lineam  et  hunc  cir¬ 
culum.  Et  ideo  recte  materiae  convenit 
individuare  omnes  alias  formas  ex  hoc 
quod  subditur  illi  formae,  quae  ex  se  ipsa 
habet  individuationis  rationem  ;  i(a  quod 
etiam  ipsae  dimensiones  terminatae,  quae 
fundantur  in  subjecto  jam  completo,  in- 
dividuantur  quodammodo  ex  materia  in- 
dividuata  per  dimensiones  interminatas 
praeintelleclas  in  materia.  —  Ibid.  ad  3. 

ARTICULUS  IV 

*  QUODNAM  SIT  PRINCIPIUM  INDIVIDUATIONIS 
,  IN  SUBSTANTIIS  SPIRITUALIBUS. 

Videtur  quod  non  sit  ponere  individua- 
lionem  in  substantiis  spiritualibus  :  — 

1.  quia,  ut  palet  ex  dictis  (in  art.  prae- 
ced.),  materia  est  principium  individua¬ 
tionis  ;  sed  in  substantiis  spiritualibus 
non  est  materia  :  ergo  non  est  princi¬ 
pium  individuationis.  —  Qucest.  de  Prine. 
Jndivid.  a.  2,  arg.  1. 

2.  Praeterea,  sensus  est  singularium, 
intellectus  universalium;  si  ergo  sub¬ 
stantiae  spirituales  essent  individuatae,non 
intelligerentur  ;  ergo  in  illis  non  est  prin¬ 
cipium  individuationis.  —  Ibid.  arg.  2. 

3.  Praeterea,  in  commento  libri  de  Cau¬ 
sis  (c.  5)  dicitur,  quod  intelligentia  est 
finita  superius,  in  quantum  accipit  esse 
a  Deo,  infinita  vero  inferius,  quia  ejus 
esse  non  recipitur  in  materia ;  ergo  cum 
ejus  esso  non  sit  finitum  per  aliquid  in 
quo  recipiatur,  non  est  individuatum.  — 
Ibid.  arg.  3. 

4.  Praeterea,  nulla  forma  simplex  po¬ 
test  dividi,  ergo  nec  individuari  ;  sed 
substantia  spiritualis  est  forma  simplex: 
ergo  substantia  spiritualis  non  potest  esse 
individua.  —  Ibid.  arg.  3. 


Sed  contra  :  Actus  sunt  singularium 
(9.  Metapliys.  iext.  7  ;  1.  8,  c.  3) ;  sed  sub¬ 
stantiis  spiritualibus  convenit  agere  : 
ergo  sunt  individuatae. 

Respondeo  dicendum,  quod  circa  indi- 
viduationem  subsianliarum  spiritualium 
tam  separatarum  quam  conjunctarum 
diversimode  philosophi  dixerunt,  sicut  et 
de  compositione  eorundem.  Illi  enim,  qui 
ponunt  substanlias  separatas  compositas 
ex  materia  et  forma,  dicunt,  quod  mate¬ 
ria  in  eis  est  principium  individuationis 
{Qucest.  de  Prine.  Individ.  a.  2,  in  c.).  — 
Sed  nos  non  ponimus  talem  compositio¬ 
nem  in  eis.  Quamquam  si  angeli  haberent 
materiam,  nec  sic  possent  individuari,  ut 
essent  plures  unius  speciei.  Sic  enim  opor¬ 
teret  quod  principium  distinctionis  unius 
ab  alio  esset  materia,  non  quidem  secun¬ 
dum  divisionem  quantitatis,  cum  sint  in¬ 
corporei,  sed  secundum  diversitatem  po¬ 
tentiarum,  licet  diversitas  materiae  cau- 
saret  in  illis  diversitatem  non  solum  spe¬ 
ciei  sed  etiam  generis  (la,  q.  50,  a.  4, 
c.). 

Alii  vero,  qui  ponunt  in  substantiis 
spiritualibus  compositionem  ex  supposito 
et  natura,  dicunt  suppositum  esse  prin¬ 
cipium  individuationis  {Qucest.  de  Prine. 
Individ.  1.  c.). 

Nobis  vero  aliter  dicendum  de  indivi- 
dualione  quod  scilicet  indivi- 

duentur  ex  eo,  quod  sunt  formae  simpli¬ 
ces.  Forma  enim  simplex  individuatur 
se  ipsa  tamquam  principio  intrinseco  : 
sicut  si  esset  albedo  simplex  et  separata, 
individuaretur  se  ipsa,  quia  esset  una  se 
ipsa.  Similiter  ergo  et  angeli.  Sed  tam¬ 
quam  effectivo  principio  Individuantur 
ab  ipsa  divina  sapientia  diversos  in  eis 
gradus  naturarum  excogitante.  Et  hoc 
magis  declaratur  in  commento  super 
librum  de  Causis.  {Qucest.  de  Prine.  Indi¬ 
vid.  1.  c.)  Unde  naturaliter  angeli  spe¬ 
cie  differunt  singuli.  Posset  tamen  Deus 
producere  plures  numero  in  eadem  spe¬ 
cie,  tum  quia  ratio  multitudinis  nume- 
ricae  oritur  vel  ex  divisione  materiae  vel 
ex  aliqua  potenlialitate,  ex  qua  sumere- 

tur  etiam  pluralitas  in  Deo,  si  illa  esset 
possibilis;  tum  quia,  licet  ex  natura  sua 
non  postulent  numerice  multiplicari,  pos¬ 
sunt  tamen  talem  multiplicationem  sor¬ 
tiri  ex  supernaturali  causa,  puta  ex  Deo, 
ratione  nimirum  potentialilatis  ad  esse, 
quae  in  natura  angeli  reperitur,  quae  est 
sufficiens  radix  et  ratio  multiplicationis 
numericae  saltem  in  ordine  ad  potentiam 
absolutam  Dei. 

De  individuatione  autem  animoe  ratio¬ 
nalis  notandum,  quod  quidam  dixerunt, 
quod  anima  individuatur  a  Deo  tantum  : 
quia,  cum  Deussit  immediatum  principium 
productionis  animae,  oportet  quod  sit  imme¬ 
diatum  principium  omnium  illorum,  quae 
essentiam  et  perfectionem  animae  conse¬ 
quuntur,  ut  quod  sit  incorporea,  immorta¬ 
lis,  individuata.  Unde  sicut  anima  non  ha¬ 
bet  immortalitatem  a  se,  seda  Deo,  quam¬ 
vis  per  se  et  de  sua  natura  et  ex  propriis 
principiis  sit  immortalis ;  ita  similiter  a 
:Deo  habet  quod  sit  individuata.  Et  haec 
est  opinio  Rabbi  Moysi.  —  Sed  videtur 
quod  hoc  non  possit  stare  :  quia  princi¬ 
pium  individuationis  oportet  esse  intrin¬ 
secum  ;  sed  impossibile  est  quod  Deus 
sit  principium  intrinsecum  animae  vel 
alterius  creaturae  :  et  ita  impossibile  est 
quod  anima  individuetur  a  Deo  tamquam 
a  principio  intrinseco  suae  individuationis. 
Et  propter  hoc  Avicenna  in  6.  Natura- 
/mm(part.  5,  c.  3  circa  med.)  dicit,  quod 
quaedam  accidentia,  quae  sunt  nobis  oc¬ 
culta,  sunt  in  anima  principium  indivi¬ 
duationis.  Sed  distinguit  de  accidentibus. 
Sunt  enim  quaedam  accidentia,  quae  se 
tenent  ex  parte  formae  ;  et  haec  non  sunt 
causa  individuationis.  Quaedam  vero  se 
tenent  ex  parte  materiae  ;  et  haec  sunt 
causa  individuationis.  Nam  materia  se¬ 
cundum  ipsum  non  est  causa  individua¬ 
tionis.  Cujus  ratio  est,  quia  materia  se¬ 
cundum  se  considerata  est  universalis, 
sicut  forma ;  non  autem  est  de  ratione 
universalis  quod  determinet  et  individuet, 
sed  potius  quod  confundat.  Et  quia  secun¬ 
dum  ipsum  est  necesse  quod  accidentia 
sint  causa  individuationis  principalis,  et 

haec  quae  non  apparent  ad  oculum,  dixit, 
quod  sunt  nobis  occulta.  —  Sed  quod 
hoc  sit  impossibile,  manifestum  est  : 
quia  posterius  non  est  causa  prioris  ; 
sed  accidentia  sunt  posteriora  individuis 
secundum  Porphyrium  {Isag.  c.  7) ;  licet 
enim  res  individua  non  habeat  esse  sine 
accidentibus,  naturaliter  tamen  prior  est. 
Praeterea,  accidens  non  est  causa  sub¬ 
stantiae;  individuum  autem  dicit  rei  sub¬ 
stantiam.  Et  iterum,  principia  individua¬ 
tionis  sunt  intrinseca  rei  individuatae. 
Item,  si  illa  accidentia  sunt  nobis  occulta, 
quomodo  erunt  causa  ejus,  quod  nobis 
manifestum  est? 

Et  propter  hoc  dicendum  est  aliter, 
quod  scilicet  principium  individuationis 
animae  potest  diversimode  assignari  se¬ 
cundum  diversas  rationes  causarum.  Nam 
loquendo  de  principio  individuationis 
effectivo,  Deus  est  principium  individua¬ 
tionis  in  genere  principii  efficientis;  sed 
formaliler  loquendo,  res  ipsa  se  ipsam 
individuat  per  modum  principii  formalis 
et  essentialis;  materialiter  vero  loquendo, 
individuat  eam  corpus,  quatenus  in  crea¬ 
tione  recipit  et  acquirit  signatam  et  de¬ 
terminatam  essentialem  habitudinem  ad 
corpus  hoc,  quam  etiam  retinet  a  corpore 
separata.  Unde  sicut  anima  humana  ac¬ 
cepta  communiter  non  est  unibilis  nec 
unita  naturaliter  nisi  humano  corpori,  ita 
neque  anima  haec  nisi  huic  corpori,  ex 
habitudine  essentiali,  quam  habet  ad  ip¬ 
sum.  Unde  per  hanc  habitudinem  dicitur 
individuata.  —  Qucest.  de  Prine.  Individ. 
a.  2,  c. 

Ad  primum  ergo  dicendum,  quod  ma¬ 
teria  subjecta  dimensionibus  est  princi¬ 
pium  individuationis  in  substantiis  mate¬ 
rialibus  tantum.  In  angelis  autem  est 
aliud  individuationis  principium,  cum 
sint  immateriales.  — Ibid.  ad  1, 

Ad  secundum  dicendum,  quod  singula¬ 
ritas  non  impedit  intelligibilitatem,  sed 
materialitas  ;  et  ideo,  licet  angeli  sint  sin¬ 
gulares,  sunt  tamen  intelligibiles,  cum 
sint  immateriales.  —  Ibid.  ad  2. 

Ad  tertium  dicendum,  quod  intelligentia 

non  dicitur  infinita  inferius,  quia  sit  infinita 
secundum  suum  esse, sed  quia  ejus  forma 
■non  est  recepta  in  materia.  Et  ideo  per 
hoc  non  concluditur  quin  sit  individuata. 

—  Ibid.  ad  3. 

Ad  quartum  dicendum,  quod  in  ange¬ 
lis  non  est  individuatio  per  divisionem 
continui,  sicut  nec  numerus  qui  est  quan¬ 
titas  discreta  ex  divisione  continui  cau¬ 
sata  ;  sed  per  distinctionem  formarum, 
sicut  est  in  angelis  numerus  qui  est  de 
transcendentibus.  Et  ideo  ratio  non  pro¬ 
cedit.  —  Jbid.  ad  5. 

ARTICULUS  V 

*UTRUM  SUBSTANTIA  SIT  PRIOR  TEMPORE, 

NATURA  ET  COGNITIONE  ACCIDENTE  (1). 

I.  Videtur  quod  substantia  non  sit  prior 
tempore  accidente. 

1.  Quae  enim  sunt  simul  generatione, 
sunt  simul  tempore,  sicut  quae  sunt  priora 
generatione,  sunt  etiam  priora  tempore 
(cf.  1.  Metaphys.  1.  13  circa  med.);  sed 
substantia  et  accidens,  saltem  proprium, 
sunt  simul  generatione  (cf.  in  Logica  q. 
6,  a.  3,  in  c.)  :  ergo  substantia  non  est 
prior  tempore  accidente. 

2.  Praeterea,  mundus  secundum  Philo¬ 
sophum  est  aeternus  ;  sed  nomine  mundi 
intelligitur  universitas  omnium  natura¬ 
rum  tam  substantialium  quam  accidenta¬ 
lium  :  ergo  cum  in  aeternitate  non  sit  prius 
et  posterius,  substantia  non  erit  prior 
tempore  accidente.  —  la,  q.  46,  a.  1,  c. ; 
1.  Sent.  dist.  1,  q.  1,  a.  6,  c. ;  de  Pot.  q. 
13,  a.  17,  c.  ;  12.  Metaphys.  1.  5  (4). 

II.  Videtur  quod  substantia  non  sit 
prior  natura  accidente  :  — 

(I)  In  edit.  Ticin.  hunc  articulum  prsecedit  titu¬ 
lus  alterius  cujusdam  articuli,  reliqua  tamen  de¬ 
sunt.  En  verha  Cosmi  Alamanni  :  «  Art.  3  Ulrum 
suppositum  supra  naturam  singularem  exislentem 
addat  aliquid  positivum  reale.  Ilac  de  re  fusius 
alibi,  si  licuerit  quid  sentiat  S.  Thomas  aperire.  » 

—  Vide  postea  qumst.  25,  art.  5,  ubi  editores  Paris, 
anni  1639  queerunt  :  «  Utrum  suppositum  addat 
supra  rem  singularem  aliquid  reale  positivum.  » 

3.  quia  illud  est  prius  altero  secundum 
naturam,  ut  dicitur  5.  Metaphys.  [text.  16  ; 
I.  4,  e.  11),  a  quo  non  convertitur  subsi¬ 
stendi  consequentia  ;  sed  substantia  non 
est  sic  prior  accidente  :  quia  nec  substan¬ 
tia  potest  existere  sine  accidente,  quia,  ut 
dictum  est  (supra,  a.  3),  materia  non  exi- 
stit  ut  haec  nisi  ut  signata  quantitate  ;nec 
accidens  potest  existere  sine  substantia, 
unde  a  Philosopho  5.  Metaphys.  {text.  3S  ; 
1.  4,  c.  30)  definitur,  quod  inest  substan¬ 
tiae.  Ergo. —  5.  Metaphys.  1.13  (16),  1.  22 
(35). 

HI.  Videtur  quod  substantia  non  sit 
prior  cognitione  accidente. 

4.  Dicit  enim  Philosophus  1.  de  Ani- 
ma  (text.  11;  c.  1),  quod  accidentia  ma¬ 
gnam  partem  conferunt  ad  cognoscendum 
quod  quid  est  substantiarum  (1.  de  Ani- 
ma  1.  1  versus  fin.) ;  sed  illud  quod  du¬ 
cit  in  cognitionem  alterius,  est  prius  co¬ 
gnitione  illo  (5.  Metaphys.  1.  13,  al.  16),  ut 
dicitur  5.  Metaphys.  {text.  16  ;  1.  4,  c.  11)  : 
ergo  substantia  non  est  prior  cognitione 
accidente,  sed  e  contra. 

5.  Praeterea,  in  demonstratione  «  quia  » 
accidentia  sunt  medium  cognoscendi  sub¬ 
stantiam,  ut  dictum  est  (in  Logica  q.  23, 
a.  1).  Sed  medium  cognoscendi  est  prius 
cognitione  recognita.  Ergo  accidentia  sunt 
priora  cognitione  substantia,  non  e  con¬ 
tra. 

Sed  contra  est,  quod  Philosophus  7.  Me- 
taphys.  {text.  4;  1.  6,  c.  1)  dicit,  quod 
substantia  est  prior  accidente  natura,  ra¬ 
tione  et  tempore.  —  7.  Metaphys.  1.  1. 

Respondeo  dicendum,  quod  substantia 
est  prior  accidente  natura,  cognitione  et 
tempore.  Natura  quidem  :  tum  quia 
substantia  est  causa  accidentis,  causa  au¬ 
tem  est  natura  prior  effectu ;  tum  quia 
accidentia  reducuntur  ad  substantiam 
tamquam  ad  primum  subjectum  in  gene¬ 
re  entis.  Cognitione  vero  :  tum  quia  in 
definitione  accidentis  oportet  ponere  pro¬ 
prium  illius  subjectum,  quod  est  substan¬ 
tia;  definitio  autem  est  medium  cogno¬ 
scendi  essentiam  cujuslibet  rei,  ut  dictum 
est  in  Logicaq  tum  quia  illud  est  primum 

secundum  cognitionem,  quod  est  magis 
notum,  et  magis  manifestat  rem;  res 
autem  unaquaeque  magis  cognoscitur, 
quando  scitur  ejus  substantia,  quam 
quando  scitur  ejus  quantitas  vel  qualitas. 
Tunc  enim  putamus  nos  maxime  scire 
singula,  quando  cognoscimus  quid  est  ho¬ 
mo  aut  ignis,  magis  quam  quando  cogno¬ 
scimus  qualis  est  aut  quantus  aut  ubi  aut 
secundum  aliquod  aliud  praedicamentum. 
Quare  etiam  de  ipsis  quae  sunt  in  praedi¬ 
camentis  accidentium,  tunc  scimus  singu¬ 
la, quando  de  unoquoque  scimus  quid  est: 
sicut  quando  scimus  quid  est  ipsum  quale, 
scimus  qualitatem ,  et  quando  scimus 
quid  est  ipsum  quantum,  scimus  quanti¬ 
tatem.  Sicut  enim  alia  praedicamenta  non 
habent  esse,  nisi  per  hoc  quod  insunt 
substantiae,  ita  non  habet  cognosci  nisi 
in  quantum  participant  aliquid  de  modo 
cognitionis  substantiae,  qui  est  cognosce¬ 
re  quid  est  (7.  Metaphys.  1.  1  post  med.). 

Est  etiam  substantia  prior  tempore  acci¬ 
dente  :  primum,  quia  nullum  aliorum  prae¬ 
dicamentorum  est  separabile  a  substantia, 
sola  autem  substantia  est  separabilis  ab 
aliis;  nullum  enim  accidens  invenitur  sine 
substantia,  sed  aliqua  substantia  inveni¬ 
tur  sine  accidente,  puta  divina.  (1.  c. 
Gent.  c.  23.)  Cujus  ratio  est,  quia  cum 
substantia  ut  sic  non  dependeat  ab  acci¬ 
dente,  potest  aliqua  substantia  inveniri 
sine  accidente;  quod  tamen  soli  simplicis¬ 
simae  convenit,  quae  est  divina.  Item,  quia 
quod  est  prius  generatione,  est  prius  tem¬ 
pore,  substantia  autem  est  prior  generatio¬ 
ne  accidente;  nam  accidentia  consequuntur 
ad  positionem  subjecti,  cujus  sunt  acci¬ 
dentia;  producuntur  enim  per  naturalem 
resultantiam,  ut  dictum  est  (in  Logica  q. 
6  et  7);  unde  praesupponunt  generationem 
substantiae,  non  e  contra ;  nam  ex  illius 
principiis  oriuntur  et  dependent,  et  non 
e  contra.  Et  praeterea,  quia  ejus  est  fieri, 
cujus  est  esse;  secundum  esse  autem  pri¬ 
or  est  substantia  accidente.  Nam  illa  sunt 
priora  secundum  esse,  ut  dicit  Philoso¬ 
phus  (7.  Metaphys.  text.  54 ;  1.  6,  c.  15), 
qum  non  removentur  aliis  ablatis,  sed  eis 

ablatis  alia  removentur;  ut  unum  est  prius 
duobus,  quia  remoto  uno  removentur  duo, 
sed  non  e  contra;  remota  vero  substan¬ 
tia  removentur  accidentia,  sed  remotis 
accidentibus  non  removetur  substantia, 
quia  substantia  ut  substantia  non  depen¬ 
det  ab  accidentibus.  —  5.  Metaphys.  1. 
13  (16)  ;  7.  Metaphys.  1.1,  2,  13,  15  (14); 
12.  Metaphys.  1.  1 ;  cf.  1.  c.  Gent.  c.  34. 

Ad  primum  ergo  dicendum,  quod  ac¬ 
cidentia  sunt  posteriora  generatione  sub¬ 
stantia,  quia  producuntur  per  naturalem 
resultantiam;  unde  praesupponunt  gene¬ 
rationem  substantiae,  ut  dictum  est  (in  c. 
art.).  —  Cf.  in  Logica  q.  6,  a.  3,  in  c. 

Ad  secundum  dicendum,  quod  secundum 
fidem  mundus  non  est  aeternus  [de  Pot. 
q.  5,  a.  4,  ad  11);  quare  aliqua  substan¬ 
tia  carens  omni  accidente,  duratione  prae¬ 
cessit  omnia  accidentia.  Secundum  Phi¬ 
losophum  vero  licet  actu  non  praecedat 
tempore  substantia  divina  mundum,  po¬ 
tuit  tamen  illum  praecedere  :  tum  quia 
libere  illum  produxit,  secundum  doctri¬ 
nam  Philosophi  (cf.  de  Mundo  c.  6  versus 
fin.),  et  non  ex  necessitate  naturae;  tum 
quia  licet  ex  necessitate  naturae  mundum 
produxisset,  quia  substantia,  ut  dictum 
est  (in  c,),  non  dependet  ab  accidente, 
sed  e  contra ;  et  ad  substantiam  divinam, 
cum  sit  simplicissima,  nullum  accidens 
consequitur ;  non  repugnaret  hanc  existere 
nullo  accidente  existente. —  de  Pot.  q.  1, 
a.  5,  c. ;  la,  q.  19,  a.  4,  c. ;  2.  c.  Gent. 
c.  18  et  19 ;  vide  Ferrariensem  in  h.  1. 

Ad  tertvum  dicendum,  quod  substantia 
est  prior  natura  accidente  :  tum  quia 
substantia  ut  sic  non  dependet  ab  acci¬ 
dente,  ut  dictum  est  (in  c.);  tum  quia,  ut 
docet  Philosophus  5.  Metaphys.  {text.  16  ; 
1.  4,  c.  11),  ad  substantiam  reducuntur 
omnia  accidentia  tamquam  ad  primum 
subjectum.  - —  5.  Metaphys.  1.  13  (16). 

Ad  quartum  dxcQodwm,  quod  ideo  acci¬ 
dentia  dicuntur  magnam  partem  conferre 
ad  cognitionem  quod  quid  est,  quia  loco 
differentiarum  substantialium,  quando 
sunt  ignotse,  in  definitionibus  ponuntur 
accidentia.  —  1.  de  Anima  l.  1  versus 

fin.  —  Vel  die,  quod  intellectus  per  ac¬ 
cidens  cognoscit  substantiam  rei  per  acci¬ 
dentia,  quatenus  cognitio  intellectus  ori¬ 
tur  a  sensu.  {Opusc.  41  init.)  Per  sensibi¬ 
lium  enim  accidentium  cognitionem  opor¬ 
tet  ad  substantiae  intellectum  pervenire. 
Propter  quod  hoc  locum  non  habet  in 
mathematicis,  sed  tantum  in  naturalibus. 
Per  se  enim  intellectus  de  qualibet  re 
prius  intelligit  substantiam  et  quiclclita- 
tem  ejus.  Quod  patet,  quia  nulla  virtus 
cognoscitiva  rem  aliquam  nisi  per  modum 
proprii  objecti  cognoscit  ;  non  enim  visu 
cognoscimus  aliquid,  nisi  in  quantum  co¬ 
loratum.  Proprium  autem  objectum  intel¬ 
lectus  est  quod  quid  est,  id  est  substan¬ 
tia  rei,  ut  dicitur  3.  de  Anima  {lext.  9 
sq. ;  c.  4).  Quare  quidquid  intellectus  co¬ 
gnoscit  de  aliqua  re,  cognoscit  per  cogni¬ 
tionem  substantiae  illius  rei.  Unde  in  qua¬ 
libet  demonstratione,  per  quam  innote¬ 
scunt  nobis  accidentia  propria,  principium 
accipimus  quod  quid  est,  ut  dicitur  in 

1.  Poster,  {texi.  32;  c.  16);  et  quidquid 
est  in  re,  quod  non  potest  cognosci  per 
cognitionem  substantiae  illius,  oportet 
esse  intellectui  ignotum.  —  Opusc.  41. 

Ad  quintum  dicendum,  quod  licet  acci¬ 
dentia  dexiucant  in  cognitionem  substan¬ 
tiae  quoad  an  sit,  ut  dictum  est  (in  Logica 
q.  23,  a.  1,  c.),  non  tamen  sunt  priora 
cognitione  ipsa  substantia  per  ordinem  ad 
rem  quee  cognoscenda  est,  ob  rationem  al¬ 
latam  (in  c.  et  ad  4). 


QUESTIO  XXV 

DE  IIS  QU^  SOLI  SUBSTANTIA  SINGULARI 
CONVENIUNT. 

Deinde  considerandum  est  de  iis  quae 
soli  substantiae  singulari  conveniunt,  ut 
sunt  substantia,  suppositum,  hypostasis 
et  persona. 

CIRCA  QU^  QUERUNTUR 
QUINQUE  : 

1.  Utrum  essentia,  subsistentia,  substantia  seu 
hypostasis,  persona,  sint  synonyma. 


METAPHYSIGA 

2.  De  definitione  personae. 

3.  Utrum  suppositum  differat  a  natura  in  re¬ 
bus  materialibus. 

4.  Utrum  suppositum  differat  a  natura  in  im¬ 
materialibus. 

5.  Utrum  suppositum  addat  supra  rem  singu¬ 
larem  aliquid  reale  positivum. 

ARTICULUS  I 

UTRUM  ESSENTIA,  SUBSISTENTIA,  SUBSTANTIA 
SEU  HYPOSTASIS,  PERSONA,  SINT  IDEM. 

Videtur  quod  praedicta  nomina  nullam 
distinctionem  habeant,  sicut  et  illa  quae 
in  Graeco  eis  correspondent,  quae  sunt 
«  usia  »,  «  usiosis  »,  a  hypostasis  »  et 
«  prosopon.  » 

1.  Sicut  enim  Boethius  dicit  in  com¬ 
mento  super  Prmdicam.  (lib.  1;  —  Migne 
t.  64,  coi.  184),  «  usia  »  significat  sub¬ 
stantiam  compositam;  sed  substantia  com¬ 
posita  est  individuum  in  genere  substan¬ 
tiae,  quod  significatur  nomine  substantiae 
vel  hypostasis  vel  personae  :  ergo  videtur 
quod  hoc  nomen  essentia  vel  usia  non 
differant  secundum  significationem  ab 
aliis. — 1.  Seni.  dist.  23,  q.  1,  a.  1,  arg. 
1  ;Hannibaldusin  i.Sent.  dist.  23,  q.  un., 
a.  4,  arg.  1;  la,  q.  29,  a.  2,  arg.  3;  de 
Pot.  q.  9,  a.  1,  arg.  6. 

2.  Praeterea,  non  subsistit  nisi  illud 
quod  habet  in  se  esse  completum.  Sed  esse 
completum  non  invenitur  nisi  in  particu¬ 
lari,  quia  universalia  non  habent  esse 
praeter  particularia,  nisi  in  anima,  quod 
est  esse  incompletum.  Cum  igitur  parti¬ 
culare  in  genere  substantiae  dicatur  hy¬ 
postasis  vel  substantia  prima,  videtur 
quod  subsistentia  sit  idem  quod  substan¬ 
tia.  —  1.  Sent.  1.  c.  arg.  2;  Hannibaldus 
1.  c.  arg.  2. 

3.  Praeterea,  utrumque  importat  (in 
suo  nomine)  positionem  alicujus  sub  ali¬ 
quo;  ergo  videtur  quod  sint  idem. — 
1.  Sent.  1.  c.  arg.  3;  Hannibaldus  1.  c. 
arg.  3. 

4.  Praeterea,  Boethius  dicit  in  libro  de 
Duabus  NaUcris  {sive  de  Persona  et  Duabus 

Naturis  c.  3 ;  —  Migne  t.  64,  coi.  1343), 
quod  Grseci  iilunlur  hoc  nomine  hyposta¬ 
sis  soluQi  pro  individuo  rationalis  natu- 
rm.  Sed  pro  eodem  sumitur  persona.  Ergo 
persona  et  hypostasis  sunt  unum  et  idem. 

—  de  Pot.  q.  9,  a.  1,  arg.  2  ;  la,  q.  29, 
a.  2,  arg.  1  ;  1.  Sent.  1.  c.  arg.  4;  Han- 
nibaldus  1.  c.  arg.  4. 

5.  Praeterea,  nomina  imponuntur  a  ra¬ 
tionibus  rerum  quas  significant.  Sed  ea¬ 
dem  ratio  individuationis  est  in  his  quae 
sunt  rationalis  naturae,  et  in  aliis  substan¬ 
tiis.  Ergo  individuum  rationalis  naturae 
non  debet  habere  speciale  nomen  prae  aliis 
individuis  in  genere  substantiae,  ut  per 
hoc  sit  differentia  inter  hypostasim  et 
personam.  —  de  Pot.  1.  c.  arg.  3. 

6.  Praeterea,  nomen  subsistentiae  a 
subsistendo  sumitur.  Nihil  autem  subsi¬ 
stit  nisi  individua  in  genere  substantiae, 
in  quibus  sunt  et  accidentia  et  secundae 
substantiae,  quae  sunt  genera  et  species, 
ut  dicitur  in  Prcedicam.  (in  cap.  6,  al.  5, 
de  substantia).  Sola  ergo  individua  in  ge¬ 
nere  substantiae  sunt  subsistentiae.  Indi¬ 
viduum  autem  in  genere  substantiae  est 
hypostasis  vel  persona.  Ergo  idem  est 
subsistentia,  quod  hypostasis  et  persona. 

—  de  Pot.  1.  c.  arg.  4. 

7.  Sed  dicendum  est,  quod  genera  et 
species  in  genere  substantiae  subsistunt, 
eo  quod  eorum  est  subsistere,  ut  Boethius 
dicit  in  libro  de  Duabus  Naturis  (c.  3  ;  — 
Migne  coi.  1344).  —  Contra,  subsistere 
nihil  aliud  est  quam  per  se  existere.  Quod 
ergo  existit  solum  in  alio,  non  potest  dici 
subsistere.  Hujusmodi  autem  sunt  secun¬ 
dae  substantiae,  scilicet  genera  et  species; 
sunt  enim  solum  in  primis  substantiis, 
quibus  interemptis  impossibile  est  aliquid 
aliorum  remanere,  ut  dicitur  in  Proedi- 
eam.  Non  est  ergo  subsistere  generum  et 
specierum,  sed  solum  individuorum  in 
genere  substantiae;  et  sic  remanet  quod 
substantia  sit  idem  quod  hypostasis.  — 
de  Pot.  1.  c.  arg.  5;  la,  1.  c.  arg.  1  Sed 
contra. 

8.  Praeterea,  essentia  est  quam  signi- 
licat  definitio,  cum  per  definitionem  scia¬ 


tur  quid  res  est.  Definitio  autem  rei  natu¬ 
ralis,  quae  est  ex  materia  et  forma  com¬ 
posita,  non  solum  continet  formam  sed 
etiam  materiam,  ut  patet  per  Philoso¬ 
phum  in  6.  et  7.  Metaphys.  Ergo  essentia 
est  aliquid  compositum  ex  materia  et  for¬ 
ma.  Hoc  autem  oportet  esse  individuum  ; 
nam  materia  est  individuationis  princi¬ 
pium.  Ergo  essentia  significat  individuum  ; 
et  sic  idem  est  persona,  hypostasis, 
essentia  et  subsistentia.  —  de  Pot.  1.  c. 
arg.  7 ;  cf.  ibid.  arg.  6. 

9.  Sed  dicebatur,  quod  essentia  signifi¬ 
cat  naturam  communem,  alia  vero  tria, 
scilicet  substantia,  hypostasis  et  persona, 
significant  individuum  in  genere  sub¬ 
stantiae.  —  Contra,  universale  et  particu¬ 
lare  inveniuntur  in  quolibet  genere.  In 
aliis  autem  generibus  non  distinguuntur 
nomen  particularis  et  universalis ;  eodem 
enim  nomine  nominatur  quantitas  aut 
qualitas,  sive  universalis  sit  sive  particu¬ 
laris.  Ergo  nec  in  genere  substantiae  de¬ 
bent  esse  distincta  nomina  ad  significan¬ 
dum  substantiam  universalem  et  parti¬ 
cularem.  Et  sic  videtur  quod  praedicta 
nomina  non  differant.  — Ibid.  arg.  8. 

Sed  contra:  Boethius  dicit  in  commento 
Prcedicam.  (ubi  supra  in  arg.  1),  quod 
<r  hypostasis  »  dicitur  materia,  «  usiosis  » 
vero  (id  est  subsistentia)  dicitur  forma, 
«r  usio.  »  vero  (id  est  essentia)  composi¬ 
tum.  Ergo  praedicta  differunt.  —  de  Pot. 
q.  9,  a.  1,  arg.  1  Sed  contra;  la,  1.  c. 
arg.  2  Sed  contra;  Hannibaldus  1.  c.  arg. 
2  Sed  contra. 

Respondeo  dicendum,  quod  praedicta 
nomina  secundum  significationem  diffe¬ 
runt  ;  quorum  tamen  differentiam  diffe¬ 
renter  diversi  assignant.  Alii  enim  su¬ 
munt  differentiam  horum  nominum  se¬ 
cundum  distinctionem  rationis  quo  est  et 
quod  est.  Quorumquidam dicunt, quod  tria 
horum  significant  quo  est,  vel  substantiam 
suppositi  :  ita  quod  «  essentia  »  signifi¬ 
cat  substantiam,  sive  naturam  generis, 
«  subsistentia  »  naturam  speciei,  «  hy¬ 
postasis  )•  naturam  individualem  ;  et 
quartum,  scilicet  «  persona  p,  sumitur 

secundum  id  quod  est,  et  significat  sub¬ 
stantiam  quae  est  suppositum.  Alii  dicunt 
c  converso,  quod  unum  significat  quo  est, 
scilicet  «  essentia  »,  et  tria  significant 
quod  est  diversimode  :  quia  hoc  nomen 
«  substantia  »  significat  quod  est  per 
"respecium  cd  naturam  vel  essentiam  ; 
hoc  nomen  «  subsistentia  »  significat 
quod  est  per  respectum  ad  individuatio- 
nem ;  sed  hoc  nomen  «persona»  ponit 
specialem  rationem  vel  proprietatem  per¬ 
tinentem  ad  dignitatem.  Sed  de  primis 
duobus  est  e  converso  secundum  Boe¬ 
thium  {de  Persona  et  Duabus  Naturis  c.  3 ; 
Migne  coi.  1343  sqq.) ;  haec  enim  diffe- 
"rentia  sumpta  est  secundum  Augustinum 
et  Hieronymum.  — Alii  dicunt,  quod  duo 
significant  quo  est.  <r  Essentia  »  quidem 
significat  quo  est,  vel  naturam  commu¬ 
nem  prout  non  est  praedicabilis,  ut  consi¬ 
deratur  cum  dicitur  «  homo  est  species  » ; 
sed  «  subsistentia  »  significat  naturam 
communem  ut  praedicabilis  est,  secundum 
Boethium  ;  alia  duo  significant  quod  est, 
et  eo  modo  differunt,  sicut  in  proximo 
dictum  est.  —  Sed  c{uia  quodlibet  horum 
nominum  praeter  hoc  nomen  «  persona  » 
invenitur  quandoque  poni  pro  quo  est,  et 
quandoque  pro  quod  est;  ideo  non  videtur 
esse  essentialis  eorum  distinctio  secun¬ 
dum  aliquem  modorum  dictorum.  —  1. 
Sent.  dist.  23,  q.  1,  a.  1,  c. 

Ideo  aliter  dicendum  est,  secundum 
Boethium  {de  Duabus  Naturis  1.  c.  coi. 
1344),  ut  sumatur  differentia  horum  no¬ 
minum  «  essentia,  subsistentia,  substan¬ 
tia  »  secundum  significationem  actuum 
a  quibus  imponuntur,  scilicet  esse,  sub  > 
sistere,  substare.  Patet  enim  quod  esse, 
commune  quoddam  est,  et  non  determi¬ 
nat  aliquem  modum  essendi ;  subsistere 
autem  dicit  determinatum  modum  essendi, 
prout  scilicet  aliquid  est  ens  per  se,  non 
in  alio,  sicut  accidens;  substare  autem 
idem  est  quod  sub  alio  poni.  Inde  patet 
quod  ((  esse  »  dicit  id  quod  est  commune 
omnibus  generibus,  sed  «  subsistere  et 
substare  »  id  quod  est  proprium  primo 
praedicamento  secundum  duo  quae  sibi 


conveniunt,  quod  scilicet  sit  ens  in  se 
completum,  et  iterum  quod  omnibus  aliis 
"substernatur,  accidentibus  scilicet,  quae 
in  substantia  esse  habent.  Unde  dico, 
quod  «  essentia  »  dicitur  cujus  actus  est 
esse,  ({  subsistentia  »  cujus  actus  est 
subsistere,  «  substantia  »  cujus  actus 
et  substare.  Hoc  autem  dicitur  duplici¬ 
ter,  sicut  in  singulis  patet.  Esse  enim 
est  actus  alicujus  ut  quod  est,  sicut  ca¬ 
lefacere  est  calefacientis;  et  est  alicujus 
ut  quo  est,  scilicet  quo  denominatur  es¬ 
se,  sicut  calefacere  est  actus  caloris.  — 
Ibid. 

Sciendum  est  autem,  quod  si  aliquid 
consequitur  aliqua  plura  convenientia  ad 
invicem,  non  potest  denominari  aliquid 
secundum  alterum  illorum,  quamvis  etiam 
illud  sit  principium  totius,  sed  per  totum. 
Verbi  gratia,  sapor  consequitur  calidum 
et  humidum  prout  aliquo  modo  conve¬ 
niunt  ;  et  quamvis  calor  sit  principium 
saporis,  sicut  effectivum,  non  tamen  ali¬ 
quid  denominatur  sapidum  a  calore,  sed 
a  sapore,  qui  complectitur  simul  calidum 
et  humidum  aliquo  modo  convenientia. 
Similiter  dico,  quod  cum  esse  consequi¬ 
tur  compositionem  materiae  et  formae, 
quamvis  forma  sit  principium  esse,  non 
tamen  denominatur  aliquod  ens  a  forma, 
sed  a  toto ;  et  ideo  essentia  non  dicit  for¬ 
mam  tantum  ;  sed  in  compositis  ex  mate¬ 
ria  et  forma,  dicit  totum  ;  et  hoc  etiam 
dicitur  quidditas  et  natura  rei;  et  ideo 
dicit  Boethius  in  Prcedieam.  (lib.  1,  cap. 
de  substantia  ;  —  Migne  t.  64,  coi.  184), 
quod  usia  »  significat  compositum  ex 
materia  et  forma.  Sed  ista  natura  sic  con¬ 
siderata,  quamvis  dicat  compositum  ex 
materia  et  forma,  non  tamen  ex  hac  mate¬ 
ria  demonstrata  determinatis  accidenti¬ 
bus  substante,  in  qua  individuatur  for¬ 
ma,  quia  hujusmodi  compositum  dicit 
hoc  nomen  Socrates.  Haec  autem  mate¬ 
ria  demonstrata,  est  sicut  recipiens  natu¬ 
ram  illam  communem.  Et  ideo  natura  » 
vel  «  essentia  »  significatur  dupliciter : 
scilicet  ut  pars,  secundum  quod  natura 
communis  sumitur  cum  praecisione  cujus- 

libet  ad  naturam  communem  non  perti¬ 
nentis  (sic  enim  materia  demonstrata 
supervenit  in  compositionem  singularis 
demonstrati,  sicut  hoc  nomen  humani¬ 
tas)  ;  et  sic  non  praedicatur,  nec  est 
genus,  nec  est  species,  sed  ea  formaliter 
denominatur  homo  ;  —  vel  significatur 
ut  totum,  secundum  quod  ea  quae  ad  na¬ 
turam  communem  pertinent,  sine  praeci¬ 
sione  intelliguntur ;  sic  enim  includitur 
in  potentia  etiam-  materia  demonstrata 
in  natura  communi,  et  sic  significatur 
hoc  nomine  «  homo  »,  et  significatur  ut 
quod  est.  Et  utroque  modo  invenitur  hoc 
nomen  «  essentia  Unde  quandoque 
dicimus  Socratem  esse  essentiam  quan- 
dam ;  quandoque  dicimus  quod  essentia 
Socratis  non  est  Socrates.  Et  sic  patet 
quod  «  essentia  »  quandoque  dicit  quo 
est,  ut  significatur  nomine  «  humanita- 
tis  j),  quandoque  dicit  quod  est,  ut  signi¬ 
ficatur  hoc  nomine  homo».  —  Similiter 
etiam  «  subsistere  »  est  actus  alicujus 
ut  quod  subsistit,  vel  ut  quo  subsistit. 
Cum  autem  <c  subsistere  »  dicat  esse 
determinatum,  et  tota  determinatio  essen- 
di  consequatur  formam,  quae  terminus 
est,  constat  quod  aliquid  denominatur 
subsistens  per  primam  formam,  quae  est 
in  genere  substantiae,  sicut  album  per 
albedinem,  et  animatum  per  animam.  Et 
ideo  in  lib.  de  Duabus  Naturis  (Migne  coi. 
1345)  dicit  Boethius,  quod  «  usiosis  »  vel 
«  subsistentia  »  est  forma,  accipiens  sub¬ 
sistentiam  pro  ((  quo  subsistitur  ».  Si  au¬ 
tem  accipiatur  subsistentia  pro  eo  «  quod 
subsistit  »,  sic  proprie  dicitur  illud,  in 
quo  per  prius  invenitur  talis  natura  hoc 
modo  essendi.  Et  cum  per  prius  invenia¬ 
tur  in  substantia,  secundum  quod  sub¬ 
stantia  est,  et  deinceps  in  aliis,  secundum 
quod  propinquius  se  habent  ad  substan¬ 
tiam  ;  constat  quod  nomen  «:  subsisten¬ 
tiae  »  per  prius  convenit  generibus  et 
speciebus  in  genere  substantiae,  ut  dicit 
Boethius  in  lib.  de  Duabus  Naturis  (1.  c. 
coi.  1344) ;  et  individuis  non  convenit 
habere  tale  esse,  nisi  in  quantum  sunt 
sub  tali  natura  communi.  Quamvis  enim 


genera  et  species  non  subsistant  nisi  in 
individuis,  quorum  est  esse,  tamen 
determinatio  essendi  fit  ex  natura  vel 
quidditate  superiori.  —  Ibid. 

Similiter  «r  hypostasis  »  vel  «  substan¬ 
tia  »  dicitur  dupliciter  :  —  vel  id  <r  quo 
substatur  »  ;  et  quia  primum  principium 
substandi  est  materia,  ideo  dicit  Boe¬ 
thius  in  Prcedicam.,  quod  hypostasis  est 
materia  ;  — vel  «  quod  substat  »  ;  et  hoc 
est  individuum  in  genere  substantise 
per  prius.  Genera  enim  et  species  non 
substant  accidentibus  nisi  ratione  indivi¬ 
duorum;  et  ideo  nomen  substantiae  pri¬ 
mo  et  principaliter  convenit  particulari¬ 
bus  substantiis,  secundum  Philosophum 
(in  Praedicam,  cap.  de  substantia)  et  Boe¬ 
thium  (in  lib.  de  Duabus  Naturis  1.  c.).  — 
Ibid. 

Sic  ergo  hoc  modo  patet  differentia  is¬ 
torum  trium  dupliciter;  quia  si  accipia¬ 
tur  unumquodque  ut  quo  est,  sic  «  es¬ 
sentia  »  significat  quidditatem  ut  est  for¬ 
ma  totius,  «  usiosis  »  formam  partis,  cc  hy¬ 
postasis  »  materiam.  Si  autem  sumatur 
unumquodque  ut  quod  est,  sic  unum  et 
idemdicitur  «  essentia  » in  quantum  habet 
esse,  «  subsistentia  »  in  quantum  habet 
tale  esse,  scilicet  absolutum ;  et  hoc  per 
prius  convenit  generibus  et  speciebus 
quam  individuis  ;  et  <r  substantia  »  secun¬ 
dum  quod  substat  accidentibus,  et  hoc 
per  prius  convenit  individuis  quam  gene¬ 
ribus  et  speciebus.  Ulterius  hoc  nomen 
<r  persona  »  significat  substantiam  parti¬ 
cularem,  prout  subjicitur  proprietati  quae 
sonat  dignitatem,  et  similiter  «  prosopon  » 
apud  Graecos  :  et  ideo  persona  non  est 
nisi  in  intellectuali.  Et  secundum  Boethium 
{de  Duabus  NaturisX.  c.  coi.  1343)  sump¬ 
tum  est  nomen  «  personae»  a  personando, 
eo  quod  in  tragoediis  et  comoediis  recita¬ 
tores  sibi  ponebant  quandam  larvam  ad 
repraesentandum  illum,  cujus  gesta  nar¬ 
rabant  decantando.  Et  inde  est  quod 
tractum  est  in  usum,  ut  quodlibet  indivi¬ 
duum  hominis,  de  quo  potest  talis  fieri 
narratio,  persona  dicatur  ;  et  ex  hoc 
etiam  dicitur  «  prosopon  »  in  Graeco  a 

«  pros  y>,  quod  est  ad,  et  «  opos  j>,  quod 
est  facies,  quia  hujusmodi  larvas  ante 
facies  ponebant.  —  Ibid. 

Potest  et  alia  assignari  horum  nomi¬ 
num  differentia,  licet  tamen  ad  idem  fere 
redeat.  Hsec  tamen  ut  est  brevior,  sic  est 
clarior.  Philosophus  enim  in  b.  Melaphys. 
{texi.  15;  1.  4,  c.  8)  ponit  substantiam 
dici  dupliciter :  uno  modo  dicitur  quiddi- 
las  rei,  quam  significat  definitio,  secun¬ 
dum  quod  dicitur  quod  definitio  signifi¬ 
cat  substantiam  rei;  quam  quidem  sub¬ 
stantiam  Gragci  «  usiam  j>  vocant,  quod 
nos  «  essentiam  d  dicimus.  Alio  modo 
dicitur  substantia  subjectum,  vel  supposi¬ 
tum  quod  subsistit  in  genere  substan- 
tim.  (la,  q.  29,  a.  2,  c.)  Hujus  autem 
distinctionis  ratio  est,  quia  inveniuntur 
plura  subjecta  in  una  natura  convenire, 
sicut  plures  homines  in  una  natura  ho¬ 
minis.  Unde  oportuit  distingui  quod  est 
unum,  ab  eo  quod  multiplicatur.  Natura 
enim  communis  est,  quam  significat  defi¬ 
nitio,  indicans  quid  est  res  ;  unde  ipsa 
natura  communis,  quidditas  vel  essentia 
dicitur.  Quidquid  ergo  est  in  re  ad  natu¬ 
ram  communem  pertinens,  sub  signifi¬ 
catione  essentim  continetur.  Non  autem 
quidquid  est  in  substantia  particulari, 
est  hujusmodi.  Si  enim  quidquid  est 
in  substantia  particulari,  ad  naturam 
communem  pertineret,  non  posset  esse 
distinctio  inter  substantias  particulares 
ejusdem  naturae.  Hoc  autem  quod  est 
in  substantia  particulari  praeter  natu¬ 
ram  communem,  est  materia  individualis, 
quae  est  singularitatis  principium,  et  per 
consequens  accidentia  individualia,  quae 
materiam  praedictam  determinant.  Com¬ 
paratur  ergo  essentia  ad  substantiam 
particularem  ut  pars  formalis  ipsius,  ut 
humanitas  ad  Socratem.  Et  ideo  in  rebus 
ex  materia  et  forma  compositis  essentia 
non  est  omnino  idem  ac  subjectum ;  unde 
non  praedicatur  de  subjecto;  non  enim 
dicitur  quod  Socrates  sit  sua  humanitas. 
In  substantiis  vero  simplicibus  nulla  est 
differentia  essentiae  et  subjecti,  cum  non 
sit  in  eis  materia  individualis  naturam 

communem  indi  viduans  ;  sed  ipsa  essen¬ 
tia  in  eis  est  subsistens.  (V.  infra,  art.  4 
huj.  quaest.)  Et  hoc  palet  per  Philoso¬ 
phum  7.  Melaphys.  et  per  Avicennam, 
qui  dicit  in  sua  Metaphysica  (tract.  5,  c. 
5  ante  fin.),  quod  quidditas  simplicis  est 
ipsum  simplex.  —  de  Pol.  q.  9,  a.  l,c. 
—  Substantia  ergo  quae  est  subjectum, 
communiter  accipiendo  nominari  potest 
nomine  significante  intentionem,  et  sic 
dicitur  cc  suppositum  ».  Nominatur  etiam 
tribus  nominibus  significantibus  rem , 
quae  quidem  sunt:  res  nalurae,  subsisten¬ 
tia,  et  hypostasis,  secundum  triplicem 
considerationem  substantiae  sic  dictae. 
Secundum  enim  quod  per  se  existit,  et 
non  in  alio,  vocatur  «  subsistentia  d  ; 
illa  enim  subsistere  dicuntur,  quae  non  in 
alio,  sed  in  se  existunt.  Secundum  vero 
quod  supponitur  alicui  nalurae  communi, 
sic  dicitur  «  res  naturae  d  :  sicut  hic  homo 
est  res  naturae  humanae.  Secundum  vero 
quod  supponitur  accidentibus,  dicitur 
«  hypostasis  d  vel  «  substantia  ».  Quod 
autem  haec  tria  nomina  significant  com¬ 
muniter  in  toto  genere  substantiarum, 
hoc  nomen  «  personae  d  significat  in  ge¬ 
nere  rationalium  substantiarum.  —  la, 
q.  29,  a.  2,  c.  —  Vide  etiam  Hannibal- 
dum  in  1.  Sent.  dist.  23,  a.  4,  c. 

Ad  primum  ergo  dicendum,  quod  par¬ 
ticulare  significat  compositum  ex  materia 
et  forma  demonstrata,  sicut  universale 
in  substantiis  compositis  significat  etiam 
compositum  ex  materia  et  forma,  sed 
non  demonstrata,  sicut  homo  ex  anima  et 
carne  et  osse,  non  tamen  ex  his  carnibus 
et  ex  his  ossibus.  Unde  non  oportet  quod 
«  usia  »  significet  idem  quod  particularis 
substantia,  imo  se  habet  ad  ulrumque. 
Et  ideo  omne  quod  est  in  genere  sub¬ 
stantiae,  potest  dici  «  usia  i>,sive  sit  uni¬ 
versalis  substantia  sive  particularis.  — 
i.Sent.  dist.  23,  q.  1,  a.  1,  ad  1 ;  Hanni- 
baldus  in  1.  Sent.  dist.  23,  q.  un.,  a.  4, 
ad  1  ;  de  Pot.  q.  9,  a.  1,  ad  6. 

Ad  secundum  dicendum,  quod  subsi¬ 
stere  duo  dicit,  scilicet  esse  et  determi¬ 
natum  modum  essendi ;  esse  quidem  sim- 

pliciter  non  est  nisi  individuorum;  sed 
determinai.io  essendi  est  ex  natura  vel 
quiddilate  generis  vel  speciei  :  et  ideo, 
quamvis  genera  et  species  non  subsi¬ 
stant  nisi  in  individuis,  tamen  eorum  pro¬ 
prie  subsistere  est,  et  subsistentiae  dicun¬ 
tur;  quamvis  et  particulare  dicatur  sed 
posterius,  sicut  et  species  substantiae  di¬ 
cuntur  sed  secundae.  — 1.  Seni.  1.  c.  ad  2; 
Hannibaldus  1.  c.  ad  2. 

Ad  tertium  dicendum,  quod  sub¬ 
stantia  dicitur,  in  quantum  subest  acci¬ 
denti  vel  naturae  communi  —  licet  hoc 
ultimo  modo  potius  dicatur  res  naturae, 
ut  dictum  est  (in  c.)  — ;  subsistere  vero 
dicitur  aliquid  in  quantum  est  sub  esse 
suo,  non  quod  habeat  esse  in  alio  sicut 
in  subjecto.  —  1.  Sent.  1.  c.  ad  3  ;  Hanni¬ 
baldus  1.  c.  ad  3. 

Ad  quartum  dicendum,  quod  hoc  nomen 
hypostasis  apud  Graecos  aliud  habet  ex 
proprietate  significationis,  et  aliud  ex  usu. 
Ex  proprietate  enim  significationis  habet 
quod  significet  quamlibet  substantiam 
particularem;  sed  ex  usu  accommodatum 
est  nobilioribus  substantiis.  Et  ideo  ipsi 
utuntur  eodem  modo  hoc  nomine  «  hy¬ 
postasis  »,  sicut  nos  utimur  hoc  nomine 
«  persona  »  ;  sed  talis  usus  non  est  apud 
nos  in  hoc  nomine  «  substantia  ».  —  1. 
Sent.  1.  c.  ad  4  ;  Hannibaldus  1.  c.  ad  4; 
de  Pot.  q.  9,  a.  1,  ad  2. 

Ad  quintum  dicendum,  quod  sicut 
substantia  individua  proprium  habet  quod 
per  se  existat,  ita  proprium  habet  quod 
per  se  agat;  nihil  enim  agit  nisi  ens  actu; 
et  propter  hoc  calor  sicut  non  per  se  est, 
ita  non  per  se  agit,  sed  calidum  per 
calorem  calefacit.  Hoc  autem  quod  est  per 
se  agere,  excellentiori  modo  convenit 
substantiis  rationalis  naturse  quam  aliis. 
Nam  solae  substantiae  rationales  habent 
dominium  sui  actus,  ita  quod  in  eis  est 
agere  et  non  agere  ;  aliae  vero  substantiae 
magis  aguntur  quam  agant.  Et  ideo  con¬ 
veniens  fuit  ut  substantia  individua  ra¬ 
tionalis  naturae,  speciale  nomen  haberet. 
—  de  Pot.  1.  c.  ad  3. 

Ad  sextum  dicendum,  quod  quamvis 


nihil  subsistat  nisi  individua  substantia, 
quae  hypostasis  dicitur,  tamen  non  eadem 
ratione  dicitur  subsistere  et  substare  ; 
sed  subsistere  dicitur,  in  quantum  non 
est  in  alio,  substare  vero,  in  quantum  alia 
insunt  ei.  Unde  si  aliqua  substantia  esset 
quae  per  se  existeret,  non  tamen  esset  ali- 
cujus  accidentis  subjectum  ;  potest  pro¬ 
prie  dici  subsistentia,  sed  non  substantia. 

—  Ibid.  ad  4. 

Ad  septimum  dicendum,  quod  verba 
illa  Boethii  debent  intelligi  eo  sensu,  quo 
dictum  est  in  primo  modo  solvendi  (su¬ 
pra,  in  c.).  —  Vel  dicendum,  quod  Boe¬ 
thius  loquitur  secundum  opinionem  Pla¬ 
tonis,  qui  posuit  genera  et  species  esse 
quasdam  formas  separatas,  subsistentes, 
ab  accidentibus  denudatas.  Et  secundum 
hoc  poterant  dici  subsistentiae,  sed  non 
hypostases  [de  Pol.  q.  9,  a.  1,  ad  5 ; 
la,  q.  29,  a.  2,  ad  4).  —  Vel  aliter 
dicendum,  quod  Boethius  dicit  genera 
et  species  subsistere,  in  quantum  indi¬ 
viduis  aliquibus  competit  subsistere  ex  eo 
quod  sunt  sub  generibus  et  speciebus 
in  praedicamento  substantiae  comprehen¬ 
sis  (la,  q.  29,  a.  2,  ad  4)  ;  —  vel  in 
quantum  in  eorum  naturis  ipsa  individua 
subsistunt,  etiam  omnibus  accidentibus 
remotis  {de  Pot.  1.  c.). 

Ad  octavum  dicendum,  quod  essentia  in 
substantiis  materialibus  significat  compo¬ 
situm  ex  materia  et  forma,  non  tamen 
ex  materia  individuali,  sed  ex  materia 
communi.  Definitio  enim  hominis,  quae 
significat  ejus  essentiam,  continet  qui¬ 
dem  carnes  et  ossa,  sed  non  has  carnes 
vel  haec  ossa.  Sed  materia  individualis 
comprehenditur  in  significatione  hyposta¬ 
sis  et  subsistentiae  in  rebus  materialibus. 

—  de  Pot.  1.  c.  ad  6  et  7. 

Ad  nonum  dicendum,  quod  accidentia 
non  individuantur  nisi  ex  suis  subjectis. 
Sola  autem  substantia  per  se  ipsam  indi- 
viduatur,  et  per  propria  principia.  Et 
ideo  convenienter  in  solo  genere  substan¬ 
tiae  particulare  habet  proprium  nomen. 

—  Ibid.  ad  8. 

Ad  id  vero,  quod  in  contrarium  oppo- 

nitur,  vel  dicendum  verba  Boelhii  esse 
intelligenda  eo  modo  quo  dictum  est  (in 
c.)  in  primo  modo  solvendi  quaestionem; 

—  vel  dicendum,  quod  individuum  com¬ 
positum  ex  materia  et  forma  habet  quod 
substet  accidenti,  ex  proprietate  materiae. 
Unde  et  Boethius  dicit  in  libro  de  Trin. 
(c.  2 ;  —  Migne  t.  64,  coi.  1250) :  «  For¬ 
ma  simplex  subjectum  esse  non  po¬ 
test  (1).  T>  Sed  quod  per  se  subsistat, 
habet  ex  proprietate  suae  formae,  quae 
non  advenit  rei  subsistenti,  sed  dat  esse 
actuale  materiae,  ut  sic  individuum  sub¬ 
sistere  possit.  Propter  hoc  ergo  hyposta- 
sim  attribuit  materiae,  et  usiosim  sive 
subsistentiam  formae,  quia  materia  est 
principium  substandi,  et  forma  est  prin¬ 
cipium  subsistendi.  —  la,  1.  c.  ad  5;  de 
Pol.  1.  c.  ad  rationes  in  oppositum.  — 
Haec  tamen  solutio  eodem  redit  cum 
prima  quae  data  est. 

ARTICULUS  11 

DE  DEFINITIONE  PERSON.E, 

Videtur  quod  persona  non  recte  defi¬ 
niatur  a  Boethio  in  lib.  de  Duabus  Naturis 
(c. ;  —  Migne  t.  64,  coi.  1343)  «  rationa- 

-  lis  creaturae  individua  substantia  ». 

1.  Nullum  enim  singulare  definitur  (7. 
Metaphys.  text.  53  ;  1.  6,  c.  15)  ;  sed 
persona  significat  quiddam  singulare : 
ergo  persona  inconvenienter  definitur.  — 
la,  q.  29,  a.  1,  arg.  1  ;  de  Pot.  q.  9,  a. 
2,  arg.  1. 

2.  Sed  dicendum,  quod  licet  id  quod  est 
persona,  sit  quiddam  singulare,  tamen 
ratio  personae  communis  est,  et  pro  tanto 
persona  in  communi  definiri  potest.  — • 
Contra,  id  quod  est  commune  omnibus 
substantiis  individuis  rationalis  naturae, 
est  intentio  singularitatis,  quae  quidem 
non  est  in  genere  substantiae.  Ergo  non 
debet  poni  in  definitione  personae  sub¬ 
stantia  quasi  genus. —  de  Pot.  1.  c.  arg.  2. 

3.  Praeterea,  intentio  non  ponitur  in 

(1)  «Forma  vero  quee  est  sine  materia, non  pote¬ 
rit  esse  subjectum,  »  Migne  1.  o. 

definitione  rei,  nec  accidens  in  definitione 
substantiae  ;  persona  autem  est  nomen  rei 
et  substantiae:  inconvenienter  igitur  in 
definitione  personae  ponitur  individuum, 
quod  est  nomen  intentionis  et  accidentis. 
—  Ibid.  arg.  5  ;  la,  1.  c.  arg.  3  ;  cf.  1. 
Sent.  dist.  25,  q.  1,  a.  1,  arg.  8. 

4.  Praeterea,  illud  in  cujus  definitione 
ponitur  substantia  pro  genere,  oportet 
quod  sic  species  substantiae ;  sed  persona 
non  est  species  substantiae,  quia  condivi- 
deretur  contra  alias  substantiae  species: 
ergo  inconvenienter  ponitur  substantia  in 
definitione  personae  quasi  genus.  —  de 
Pot.  1.  c.  arg.  6. 

5.  Praeterea,  substantia  dividitur  per 
primam  et  secundam.  Sed  substantia  se¬ 
cunda  non  potest  poni  in  definitione  per¬ 
sonae  ;  esset  enim  oppositio  in  adjecto, 
cum  dicitur  substantia  individua,  nara 
substantia  secunda  est  substantia  univer¬ 
salis.  Similiter  autem  neque  substantia 
prima ;  nam  substantia  prima  est  sub¬ 
stantia  individua;  et  sic  esset  nugatio,cum 
additur  individuum  supra  substantiam  in 
definitione  personae.  Inconvenienter  ergo 
substantia  ponitur  in  definitione  perso¬ 
nae.  —  Ibid.  arg.  7;  la,  1.  c.  arg.  2; 
Hannibaldus  in  1.  Sent.  dist.  25,  q.  1,  a. 
1,  arg.  3. 

6.  Praeterea,  natura  est  tantum  in  re¬ 
bus  mobilibus  ;  est  enim  principium  mo¬ 
tus,  ut  dicitur  in  2.  Phys.  (text., 3;  c.  1.) 
Sed  essentia  est  tam  in  rebus  immobili¬ 
bus  quam  in  mobilibus.  Ergo  convenien¬ 
tius  fuit  in  definitione  personae  ponere 
essentiam  quam  naturam,  cum  etiam 
persona  inveniatur  tam  in  rebus  mobili¬ 
bus  quam  in  immobilibus;  est  enim  iu 
hominibus,  in  angelis  et  in  Deo.  —  de 
Pot.  1.  c.  arg.  11 ;  la,  1.  c.  arg.  4. 

7.  Praeterea,  anima  rationalis  separata 
a  corpore  per  mortem  non  dicitur  esse 
persona ;  et  tamen  est  rationalis  naturae 
individua  substantia  :  non  ergo  haec  est 
conveniens  definitio  personae.  —  de  Pot. 
1.  c.  arg.  14;  la,  1.  c.  arg.  5. 

Sed  contra  est  auctoritas  Boethii  in  lib. 
de  Duabus  Naturis  (c.  3;  —  Migne  1.  c.) 

sic  personam  defmienlis,  —  la,  1.  c.  arg. 
Sed  contra. 

Respondeo  dicendum,  quod  rationabili¬ 
ter,  sicut  ex  prsemissis  palet,  individuum 
in  genere  substantiae  speciale  nomen  sor¬ 
titur  :  quia  substantia  ex  propriis  prin¬ 
cipiis  individualur,  et  non  ex  alio  extra¬ 
neo,  sicut  accidens  ex  subjecto.  Inter  in¬ 
dividua  etiam  substantiarum,  rationabi¬ 
liter  individuum  in  rationali  natura  spe¬ 
ciali  nomine  nominatur,  quia  ipsius  est 
proprie  et  vere  per  se  agere,  sicut  supra 
(supra  praeced.)  dictum  est. 

Ad  dandum  ergo  rationem  definitionis 
Boethii,  qua  definivit  personam,  tripli¬ 
ci  via  uti  possumus.  Vel  primo  sic,  ut  di¬ 
camus,  quod  sicut  hoc  nomen  «  hyposta¬ 
sis  »  apud  Graecos,  vel  «  substantia  pri¬ 
ma  »  apud  Latinos,  est  speciale  nomen 
individui  in  genere  substantiae,  ita  hoc 
nomen  «  persona  »  est  speciale  nomen 
individui  rationalis  naturae.  Utraque  ergo 
specialitas  sub  nomine  personae  contine¬ 
tur.  Et  ideo  ad  ostendendum,  quod  est 
specialiter  individuum  in  genere  substan¬ 
tiae,  dicitur  quod  est  «:  substantia  indivi¬ 
dua  »  ;  ad  ostendendum  vero,  quod  est 
specialiter  in  rationali  natura,  additur 
(t  rationalis  naturae  ».  Per  hoc  ei"go  quod 
cc  substantia  »  dicitur,  excluduntur  a  ra¬ 
tione  personae  accidentia,  quorum  nullum 
potest  dici  persona ;  per  hoc  vero  quod 
dicitur  <^  individua  excluduntur  gene- 
i-a  et  species  in  genere  substantiae,  quae 
etiam  personae  dici  non  possunt;  per  hoc 
vero  quod  additur  «  rationalis  naturae  », 
excluduntur  inanimata  corpora,  et  etiam 
quaedam  animata,  ut  plantae  et  bruta, 
quae  persoi.ae  non  sunt.  —  de  Pot.  q.  9, 
a.  2,  c. ;  la,  q.  29,  a.  1,  c. ;  1.  Seni.  dist. 
23,  q.  1,  a.  1.  c. ;  Hannibaldus  in  1.  Seni. 
eodem  loco.  —  Vel  secundo  sic.  Nomina 
quaedam  sunt  primae  impositionis  tantum, 
quae  significant  ipsas  res  absolute,  ut 
homo,  animal.  Quaedam  sunt  secundae 
impositionis  tantum,  quae  significant  solas 
intentiones,  ut  universale  et  particulare, 
genus  et  species.  Quaedam  vero  inclu¬ 
dunt  utrumque,  quae  significant  rem  si¬ 


mul  et  intentionem,  in  quantum  convenit 
sive  accidit  ipsi  rei  :  et  hujusmodi  est 
hoc  nomen  «  hypostasis  d  apud  Graecos, 
quod  significat  substantiam  primam, et  hoc 
nomen  «  persona  »  apud  nos.  Et  ideo  Boe¬ 
thius  in  definitione  personae  ponit  genus 
ipsius  rei  quam  persona  significat,  scilicet 
substantiam,  et  addit  duas  differentias  : 
unam, perquam  notificatur  persona  ratione 
intentionis  secundae,  scilicet  «:  indivi¬ 
duum», aliam,  per  quam  notificatur  ratione 
rei,  in  hoc  quod  dicit  «  rationalis  natu¬ 
rae  1).  — Hannibaldus  in  1.  Seni.  dist.  25, 
q.  1,  a.  1,  c.  —  Vel  tertio  aliter  sic,  ut  di¬ 
camus,  quod  hoc  nomen  *  persona  »  secun¬ 
dum  suam  communitatem  acceptum,  non 
est  nomen  intentionis,  sicut  hoc  nomen 
«1  singulare  »  vel  «  genus  »  vel  «  spe¬ 
cies  »  ;  sed  est  nomen  rei,  cui  accidit  ali¬ 
qua  intentio,  scilicet  intentio  particularis  ; 
et  in  natura  determinata,  scilicet  intel¬ 
lectuali  vel  rationali.  Et  ideo  in  definitio¬ 
ne  personae  ponuntur  tria,  scilicet  genus 
illius  rei,  quod  significatur  nomine  per¬ 
sonae,  dum  dicitur  «  substantia  »  ;  et  dif¬ 
ferentia,  per  quam  contrahitur  ad  natu¬ 
ram  determinatam,  in  qua  ponitur  res, 
quae  est  persona,  in  hoc  quod  dicitur 
«  rationalis  natura  »  ;  et  ponitur  etiam 
aliquid  pertinens  ad  intentionem  illam, 
sub  qua  significat  nomen  personae  rem 
suam ;  non  enim  significat  substantiam 
rationalem  absolute,  sed  secundum  quod 
subintelligitur  intentio  particularis ;  et 
ideo  additur  «  individua  ».  —  1.  Sent. 
dist.  25,  q.  1,  a.  1,  c.  ^ —  Haec  tamen  ter¬ 
tia  solutio  cum  secunda  recidit. 

Ad  primum  ergo  dicendum,  quod  licet 
hoc  singulare  vel  illud  definiri  non  possit, 
tamen  id  quod  pertinet  ad  communem  ra¬ 
tionem  singularitatis  definiri  potest.  Et 
sic  Philosophus  (in  Prcedicam.,  cap.  de 
substantia)  definit  substantiam  primam  ; 
et  hoc  modo  definit  Boethius  personam. 
—  la,  q.  29,  a.  1,  ad  1 ;  de  Pot.  q.  9,  a. 
2,  ad  1. 

Ad  secundum  dicendum,  quod  non  so¬ 
lum  intentio  singularitatis  est  communis 
omnibus  individuis  substantiis,  sed  etiam 

iiaLura  generis  cum  lali  modo  exislencli. 
Et  hoc  modo  significat  hoc  nomen  «  hy¬ 
postasis  »  naturam  generis  substantiae  ut 
individuatam  ;  hoc  autem  nomen  «  per¬ 
sona  >  solam  naturam  rationalem  sub  tali 
modo  existendi.  Et  propter  hoc  neque 
hypostasis  neque  persona  est  nomen  in¬ 
tentionis,  sicut  singulare  vel  individuum, 
sed  nomen  rei  tantum ;  non  autem  rei  et 
intentionis  simul. 1.  c.  ad2.)  Quod 
tamen  intelligendum  est  juxta  sensum 
primae  solutionis ;  nam  in  secundo  modo 
solvendi  vel  tertio  potest  dici, quod  perso¬ 
na  est  nomen  intentionis  et  rei  simul,  vel 
rei  cui  accidit  intentio,  sicut  dictum  est 
(in  c.). 

Ad  lerlium  dicendum,  quod  quia  sub¬ 
stantiales  differentiae  non  sunt  nobis  nolae, 
vel  etiam  nominatae  non  sunt,  oportet  in¬ 
terdum  uti  differentiis  accidentalibus 
loco  substantialium  :  puta  si  quis  diceret : 
Ignis  est  corpus  simplex  calidum  et  sic¬ 
cum.  Accidentia  enim  propria  sunt  effec¬ 
tus  formarum  substantialium  et  mani¬ 
festant  eas.  Et  similiter  nomina  intentio¬ 
num  possunt  accipi  ad  definiendum  res, 
secundum  quod  accipiuntur  pro  aliquibus 
nominibus  rerum  quae  non  sunt  posita. 
Et  sic  hoc  nomen  «  individuum  »  ponitur 
in  definitione  personae  ad  designandum 
modum  subsistendi  qui  competit  substan¬ 
tiis  particularibus.  —  la,  1.  c.  ad  3  ;  de 
Pot.  1.  c.  ad  b;  1.  Sent.  1.  c.  ad  8. 

Ad  quartum  dicendum,  quod  cum  divi¬ 
ditur  substantia  in  primam  et  secundam, 
non  est  divisio  generis  in  species,  cum 
nihil  contineatur  sub  secunda  substantia, 
quod  non  sit  in  prima  ;  sed  est  divisio 
generis  secundum  diversos  modos  essen- 
di.  Nam  secunda  substantia  significat  na¬ 
turam  generis  secundum  se  absolutam; 
prima  vero  substantia  significat  eam  ut 
individualiter  subsistentem.  Unde  masris 
est  divisio  analogi  quam  generis.  Sic  ergo 
persona  continetur  quidem  in  genere 
substantiae,  licet  non  ut  species,  sed  ut 
specialem  modum  existendi  determinans. 

• —  de  Pol.  1.  c.  ad  6. 

Ad  quintum  dicendum,  quod  quidam 

dicunt,  quod  «  substantia  »  ponitur  in 
definitione  personae,  prout  significat  hy- 
postasim  vel  substantiam  primam.  Sed 
cum  de  ratione  hypostasis  sit  individuum 
secundum  quod  opponitur  communitati 
universalis,  vel  parti,  quia  nullum  uni¬ 
versale,  nec  aliqua  pars,  ut  manus  vel 
pes,  potest  dici  hypostasis ;  ulterius  de 
ratione  personae  est  individuum,  secun¬ 
dum  quod  opponitur  communitati  as- 
sumptibilis.  Dicunt  enim,  quod  humana 
natura  in  Christo  verbi  gratia  est  hypo¬ 
stasis,  sed  non  persona. Et  ideo  ad  exclu¬ 
dendum  assumptibilitatem  additur  indivi-  ' 
tluum  in  definitione  personae.  Sed  hoc  vi¬ 
detur  esse  contra  intentionem  Boethii,  qui 
in  lib.  de  Duabus  Naturis  (c.  3 ;  Migne  coi. 
1344)  per  hoc  quod  dicitur  individuum, 
excludit  universalia  a  ratione  personae. 

Et  ideo  melius  est  ut  dicatur,  quod  sub¬ 
stantia  non  ponitur  in  definitione  personae 
pro  hypostasi,  sed  pro  eo  quod  est  com¬ 
mune  ad  substantiam  primam,  quae  est 
hypostasis,  et  substantiam  secundam,  et 
dividitur  in  utramque.  Et  illud  commune 
per  hoc  quod  additur  individuum,  contra¬ 
hitur  ad  hypostasi m,  ut  idem  sit  dicere 
«  substantia  individua  rationalis  naturae», 
ac  si  diceretur  «  hypostasis  rationalis 
naturae  ».  —  de  Pot.  1.  c.  ad  7;  la,  1.  c. 
ad  2. 

Ad  sextum  dicendum,  quod  secundum 
Philosophum  5.  Metaphys.  [lext.  5;  I.  4, 
c.  4)  nomen  naturae  primo  impositum  est 
ad  significandam  generationem  viventium, 
quae  dicitur  nativitas.  Et  quia  hujusmodi 
generatio  est  a  principio  intrinseco,  ex¬ 
tensum  est  hoc  nomen  ad  significandum 
principium  intrinsecum  cujuscunque  mo¬ 
tus.  Et  sic  definitur  in  2.  Phys.  {text.  3  ; 
c.  1.)  Et  quia  hujusmodi  principium  est 
formale  vel  materiale,  communiter  tam 
materia  quam  forma  dicitur  natura.  Et 
quia  per  formam  completur  essentia  uni¬ 
uscujusque  rei  (quam  significat  ejus  de¬ 
finitio)  vocatur  natura.  Et  sic  hic  accipi¬ 
tur  natura.  Unde  Boethius  in  eodem  libro 
de  Duabus  Naturis  (c.  1 ;  Migne  coi.  1342) 
dicit,  quod  «  natura  est  unumquodque 

informans  specifica  differentia  ».  Specifi¬ 
ca  enim  differentia  est  quae  complet  defi¬ 
nitionem  et  sumitur  a  propria  forma  rei. 
Et  ideo  convenientius  fuit  quod  in  defini¬ 
tione  personae,  quae  est  singulare  alicujus 
generis  determinati,  uteretur  nomine  na¬ 
turae  quam  essentiae,  quae  sumitur  ab  esse, 
quod  est  communissimum.  —  la,  1.  c.  ad 
4 ;  de  Pot.  1.  c.  ad  11. 

Ad  septimum  dicendum,  quod  anima  est 
pars  humanae,  speciei ;  et  ideo,  licet  sit  se¬ 
parata,  quia  tamen  retinet  naturam  uni- 
bilitatis,  non  potest  dici  substantia  indi¬ 
vidua,  quae  est  hypostasis  vel  substantia 
prima,  sicut  nec  manus  nec  quaecunque 
alia  partium  hominis.  Et  sic  non  compe¬ 
tit  ei  neque  definitio  personae  neque 
nomen.  —  la,  1.  c.  ad  5;  de  Pot.  1.  c. 
ad  14. 

ARTICULUS  III 

UTRUM  SUPPOSITUM  DIFFERAT  A  NATURA 
IN  MATERIALIBUS. 

Videtur  quod  suppositura  non  differat 
a  natura  in  materialibus. 

1.  Quidditas  enim  cujuscunque  rei  est 
ejus  essentia.  Sed  Philosophus 7. Metop/i^s. 
{texi.  20;  1.  6,  c.  6)  dicit,  quod  unumquod¬ 
que  non  videtur  aliud  esse  a  sua  substan¬ 
tia;  et  quod  ipsum  quod  quid  erat  esse  est 
uniuscujusque  substantia  (7.  Metaphys. 
1.  5).  Ergo  suppositum  et  quod  quid  erat 
esse  sive  natura  rei,  non  distinguuntur. 

2.  Praetereo,  suppositimi  se  habet  ad 
naturam  sicut  concretum  ad  abstractum  ; 
sed  concretum  non  sernper  distinguitur 
ab  abstracto,  cum  aliquando  de  se  invi¬ 
cem  prmd icentur  ;  dicitur  enim  quod  uni¬ 
tas  est  unum  et  bonitas  bonum,  —  Opusc, 
37,  c.  4;  V.  Capreolum  in  1.  Sent.  dist. 
4,  q.  2,  0.  IjConclus.  1  (edit.  Venet.  1589 
pag.  141  a). 

3.  Praeterea,  homo  et  humanitas  non 
differunt  ;  sed  homo  a  supposito,  puta 
Socrate,  non  differt,  cum  de  illo  praedi¬ 
cetur  :  ergo  humanitas  non  differt  a  sup¬ 
posito,  puta  Socrate.  Probatio  majoris 


est,  primo  quia  Philosophus  7.  Metaphys. 
{text.  15  et  16  ;  1.  6,  c.  4)  ait,  quod  quod 
quid  est,  est  illud  ipsum  cujus  est,  excep¬ 
tis  iis  quae  sunt  per  accidens,  non  distin¬ 
guuntur  :  quia  homo  non  potest  differre 
ab  humanitate,  nisi  quia  plura  in  se  con¬ 
tinet  quam  humanitas  ;  et  hoc  est  falsum, 
quia  qui  dicit  homo,  non  includit  ea  quae 
sunt  praeter  rationem  suppositi;  ergo  et 
homo  et  humanitas  non  distinguuntur  ; 
ergo  nec  humanitas  et  hic  homo  ;  igitur  et 
natura  et  suppositum  non  distinguuntur 
in  rebus  materialibus.  —  7.  Metaphys. 
1.  5. 

Sed  contra  est,  quod  dicit  Philosophus 
eodem  lib.  7.  Metaphys.  {texi.  41  ;  1.  6,  c. 
11),  quod  quaecunque  sunt  ut  materia, 
aut  concepta  ut  simul  cum  materia,  sicut 
composita  quae  habent  in  sui  ratione 
materiam,  inistis  non  est  idem  quod  quid 
erat  esse,  etid  cujus  est,  scilicet  suppo¬ 
situm.  —  7.  Metaphys.  1.  11. 

Respondeo  dicendum,  quod  in  rebus 
compositis  ex  materia  et  forma  necesse 
est  quod  differant  natura  vel  essentia,  et 
suppositum  :  quia  essentia  vel  natura 
comprehendit  in  se  illa  tantum,  quae  ca¬ 
dunt  in  definitionem  speciei  :  sicut  huma¬ 
nitas  comprehendit  in  se  ea  quae  cadunt 
in  definitionem  hominis;  his'enim  homo 
est  homo,  et  hoc  significat  humanitas,  hoc 
scilicet  quo  modo  est  homo.  Sed  materia 
individualis,  cum  accidentibus  omnibus 
individuantibus  ipsam,  non  cadit  in  defi¬ 
nitionem  speciei.  Non  enim  cadunt  in  defi¬ 
nitionem  hominis  hae  carnes  et  haec  ossa, 
aut  albedo  vel  nigredo,  vel  aliqua  hujus¬ 
modi  ;  unde  hae  carnes  et  haec  ossa  et 
accidentia  designantia  hanc  materiam, 
non  concluduntur  in  humanitate,  et  ta¬ 
men  in  eo  quod  est  homo  includuntur; 
unde  id  quod  est  homo,  habet  in  se  ali¬ 
quid  quod  non  habet  humanitas ;  et  prop¬ 
ter  hoc  non  est  totaliter  idem  homo  et 
humanitas  ;  sed  humanitas  significatur  ut 
pars  formalis  hominis,  quia  principia  de¬ 
finientia  habent  se  formaliter  repectu 
materiae  individuantis.  —  la,  q.  3,  a.  3, 
c. ;  3a,  q.  2,  a.  2,  c. ;  de  Unione  Verbi  In- 

carn.  a.  1,  c. ;  3.  Seni.  dist.  5,  q.  1,  a.  3, 


c. ;  7  Metaphys.  1.  11 ;  de  Pol.  q.  7,  a.  4, 
c. ;  Opusc.  37,  c.  4 ;  4.  c.  Genl.c.  35,  rat.  4. 

Ad  primum  ergo  dicendum,  quod  Phi¬ 
losophus  postquam  7.  Metaphys.  texi.  20 
(1.  6,  c.  6)  dixit,  quod  unumquodque  est 
idem  cum  suo  quod  quid  est,  texi.  41 
(c.  11)  excipit  ab  hac  sententia  illa  quae 
dicuntur  per  accidens,  et  substantias  ma¬ 
teriales,  cum  tamen  superius  texi.  20 
non  exceperit  nisi  illa  quae  dicuntur  per 
accidens.  Oportet  autem  non  solum  ista 
excludi,  sed  etiam  substantias  materiales. 
Nam  quod  quid  erat  esse,  est  quod  signi¬ 
ficat  definitio ;  definitio  autem  non  assi¬ 
gnatur  individuis,  sed  speciebus  :  et  ideo 
materia  individualis,  quae  est  individua- 
tionis  principium,  est  praeter  id  quod  est 
quod  quid  erat  esse.  Impossibile  est  au¬ 
tem  in  rerum  natura  esse  speciem  nisi  in 
hoc  individuo.  Unde  oportet  quod  quaeli¬ 
bet  res  naturae,  si  habet  materiam  quae 
est  pars  speciei,  quae  est  pertinens  ad 
quod  quid  est,  quod  etiam  habeat  mate¬ 
riam  individualem,  quae  non  pertinet  ad 
quod  quid  est.  Unde  nulla  res  naturae,  si 
materiam  habeat,  est  ipsum  quod  quid 
est,  sed  est  habens  illud  :  sicut  et  So¬ 
crates  non  est  humanitas,  sed  est  huma¬ 
nitatem  habens.  Si  autem  esset  possibile 
esse  hominem  compositum  ex  corpore  et 
anima,  qui  non  esset  hic  homo  ex  hoc 
corpore  et  ex  hac  anima  compositus,  ni¬ 
hilominus  esset  suum  quod  quid  erat  esse, 
quamvis  haberet  materiam.  Licet  autem 
homo  praeter  singularia  non  sit  in  rerum 
natura,  est  tamen  in  ratione  quae  pertinet 
ad  logicam  considerationem.  Et  ideo  su¬ 
perius  text.  20,  ubi  logice  consideravit 
Philosophus  de  quod  quid  erat  esse,  non 
exclusit  substantias  materiales,  quin  in 
illis  etiam  esset  idem  quod  quid  est,  cum 
eo  cujus  est.  Homo  enim  cummunis  est 
idem  cum  suo  quod  quid  est,  logice  lo¬ 
quendo.  At  postquam  texi.  k\  descendit 
ad  principia  naturalia,  quae  sunt  materia 
et  forma,  et  ostendit  quod  diversimode 
comparantur  ad  universale  et  particulare, 
quod  subsistit  in  natura,  excipit  ab  eo, 


quod  supra  dixerat,  idem  esse  quod  quid 
est  cum  unoquoque,  substantias  mate¬ 
riales  in  rerum  natura  existentes.  —  7. 
Metaphys.  1.  11  ;  cf.  1.  5. 

Ad  secundum  dicendum,  quod  concre¬ 
tum  et  abstractum  non  praedicantur  de  se 
invicem  nisi  in  formis  generalibus,  non 
autem  in  specialibus;  cujus  ratio  supra 
allata  est.  —  de  Verit.  q.  21,  a.  4,  ad  4. 

Ad  tertium  dicendum,  quod,  sicut  dic¬ 
tum  est  (in  c.),  homo,  logice  loquendo, 
est  suum  quod  quid  est.  Ad  cujus  eviden¬ 
tiam  sciendum  est,  quod  quod  quid  est  esse 
est  id  quod  definitio  significat.  Unde  cum 
definitio  praedicetur  de  definito,  oportet 
quod  quid  est  esse  de  definito  praedicari. 
Non  igitur  est  quod  quid  est  esse  homi¬ 
nis  humanitas,  quae  de  homine  non  prae¬ 
dicatur,  sed  animal  rationale  mortale. 
Sed  tamen  humanitas  accipitur  ut  princi¬ 
pium  formale  ejus,  quod  est  quod  quid 
erat  esse  :  sicut  animalitas  sumitur  ut 
principium  generis,  et  non  ut  genus;  ra¬ 
tionalitas  ut  principium  differentiae  et  non 
ut  differentia.  Humanitas  autem  pro  tanto 
non  est  idem  cum  homine,  quia  importat 
tantum  principia  essentialia  hominis  et 
exclusionem  omnium  accidentium.  Est 
enim  humanitas,  qua  homo  est  homo  ; 
nullum  autem  accidentium  hominis  est, 
quo  homo  sit  homo  :  unde  omnia  acciden¬ 
tia  hominis  excluduntur  a  significatione 
humanitatis.  Hoc  autem  ipsum  quod  est 
homo,  est  quod  habet  principia  essentialia, 
et  cui  possunt  accidentia  inesse.  Unde 
licet  in  sigiiificatione  hominis  non  inclu¬ 
dantur  accidentia  ejus,  non  tamen  homo 
significat  aliquid  separatum  ab  accidenti¬ 
bus.  Et  ideo  homo  significat  ut  totum, 
humanitas  significat  ut  pars.  Si  autem  sit 
aliqua  res,  in  qua  non  sit  aliquod  acci¬ 
dens,  ibi  necesse  est  quod  nihil  differat 
abstractum  a  concreto ;  quod  maxime  patet 
in  Deo.  —  1  .Metaphys.  1.  5  in  fine.  — Sic 
ergo  quia  homo  dicit  habens  humanitatem 
vel  subsistens  in  humanitate,  sine  praeci¬ 
sione  quorumcunque  aliorum  superve¬ 
nientium  essentialibus  principiis  speciei 
(quia  per  hoc  quod  dico  habens  humani* 

tatem,  non  praocinditur  quin  habeat  colo¬ 
rem  et  quantitatem  et  alia  hujusmodi), 
ideo  polest  praedicari  de  hoc  homine,  puta 
Socrate,  non  autem  humanitas. 

ARTICULUS  IV 

UTRUM  IN  SUBSTANTIIS  IMMATERIALIBUS  SIT 
IDEM  SUPPOSITUM  ET  NATURA. 

Videtur  quod  in  subslanliis  immateria¬ 
libus  sit  idem  suppositum  et  natura. 

1.  In  his  enim  quae  sunt  composita  ex 
materia  et  forma,  differt  suppositum  et 
natura  (7.  Metaphys.  1.  11 ;  de  Pot.  q.  7, 
a.  4,  c. ;  de  Unione  Verbi  Incarn.  a.  1,  c. ; 
3a,  q.  2,  a.  2,  c. ;  la,  q.  3,  a.  3,  c.  et  multis 
aliis  locis)  :  quia  suppositum  addit  supra 
naturam  speciei  materiam  individualem  ; 
quod  non  potest  esse  in  substantiis  imma¬ 
terialibus,  cum  non  sint  composita  ex 
materia  et  forma.  Ergo  in  substantiis  im¬ 
materialibus  non  differt  suppositum  et 
natura.  —  Qiiodl.  2,  a.  4,  arg.  1. 

2.  Sed  dicendum,  quod  suppositum  in 
substantiis  immaterialibus  differt  a  natu¬ 
ra,  in  quantum  suppositum  intelligitur 
ut  habens  esse,  non  autem  natura.  — ■ 
Contra,  sicut  esse  non  ponitur  in  defini¬ 
tione  naturse,  ita  non  poneretur  in  defini¬ 
tione  suppositi  vel  singularis,  si  suppo¬ 
situm  vel  singulare  definiretur.  Ergo 
suppositum  per  esse  a  natura  non  differt. 
Nullo  modo  ergo  differunt  suppositum  et 
natura  in  substantiis  immaterialibus.  — 
Ibid.  arg.  2. 

3.  Praeterea  [innumera  (1)  sunt  loca, 
quibus  passiqn  sanctus  Doctor  hoc  ipsum 
videtur  asserere.  Ait  enim  7.  Metaphys.  1. 
11  in  fine,  postquam  ostendit,  quod  ratio¬ 
nabiliter  Philosophus  exclusit  substantias 
materiales  ab  illa  sententia,  qua  asseruit 
quo.l  quid  est,  esse  idem  cum  eo  cujus 
est.]  Relinquitur  ergo  quod  illae  substan¬ 
tiae,  quae  sunt  formae  tantum  subsistentes, 
non  habent  aliquid  per  quod  individuen- 

(1)  Quse  hoc  loco  et  deinceps  uncinis  quadratis 
jucluduntur,  eodem  signo  jam  in  edit.  Paris,  anni 
1639-40  reperiuntur  distincta. 


tur,  quod  sit  extra  rationem  rei  vel  spe¬ 
ciei  significantem  quod  quid  est.  Et  ideo 
in  illis  simpliciter  verum  est  quod  quaeli¬ 
bet  illarum  est  suum  quod  quid  erat  esse. 

[Et  8.  Metaphys.  1.  3  ait  cum  Philoso¬ 
pho,  ibidem  text.  8;  al.  1.  7,  c.  3 :]  Mani¬ 
festum  est  quod,  si  aliqua  res  est,  quae  sit 
forma  tantum  et  actus,  quod  quid  erat 
esse  <r  existit  ei  »,  id  est  quod  quid  erat 
esse  ejus  idem  erit  cum  ea  :  sicut  idem 
est  «  anima  et  animae  esse  »,  id  est  ani¬ 
ma  est  quidditas  animae.  Si  vero  aliquid 
est  compositum  ex  materia  et  forma,  non 
erit  idem  in  ipso  quod  quid  erat  esse  et 
res  ipsa  :  sicut  non  idem  est  homini  esse, 
et  homo;  nisi  forte  homo  dicatur  anima 
tantum,  secundum  illos  qui  dicunt  quod 
nomina  specierum  significant  formam 
tantum.  Et  sic  patet  quod  aliqua  res  est 
cui  idem  est  quod  quid  erat  esse  suum, 
scilicet  quae  non  est  composita  ex  mate¬ 
ria  et  forma,  sed  forma  tantum.  Et  hujus 
ratio  est,  quia  quod  quid  erat  esse  est  id 
quod  significat  definitio;  definitio  autem 
significat  naturam  speciei.  Si  autem  ali¬ 
qua  res  est  quae  sit  composita  ex  materia 
et  forma,  oportet  quod  in  illa  re  sit  ali¬ 
quid  praeter  naturam  speciei.  Cum  enim 
materia  sit  individuationis  principium, 
oportet  quod  in  quolibet  composito  ex  ma¬ 
teria  et  forma  sint  principia  individuan- 
tia,  quae  sunt  praeter  naturam  speciei. 
Unde  hujusmodi  res  non  tantum  est  quid¬ 
ditas  sua,  sed  aliquid  praeter  hoc.  Si  qua 
vero  res  est,  quae  sit  forma  tantum,  non 
habet  aliqua  principia  individuantia  prae¬ 
ter  naturam  speciei,  cum  ipsa  forma  per 
se  existens  per  se  individuetur.  Et  ideo 
ipsa  res  nihil  aliud  est  quam  quod  quid 
erat  esse  suum.  Sic  igitur  patet  quod  si 
nomen  speciei  significet  formam  tantum, 
cujuslibet  rei  idem  est  quod  quid  erat 
esse,  et  esse  suum  :  sicut  homo  erit  quod 
quid  est  esse  suum,  et  equus,  et  omnia 
hujusmodi.  Si  autem  nomina  speciei  si¬ 
gnificant  compositum  ex  materia  et  for¬ 
ma,  tunc  non  idem  erit  rebus  quod  quid 
erat  esse  earum. 

[Et  q.  7  de  Pot.  a.  4,  in  c.,  ait :]  Nulli 

naturas  vel  essentiae  vel  formae  aliquid 
extraneum  adjungitur,  licet  id  quod  ha¬ 
bet  naturam  vel  essentiam  vel  formam, 
possit  aliquid  extraneum  in  se  habere ; 
humanitas  enim  non  recipit  in  se  nisi  quod 
est  de  ratione  humanitatis.  Quod  ex  hoc 
patet,  quia  in  definitionibus,  quae  essen¬ 
tiam  rerum  significant,  quodlibet  additum 
vel  subtractum  variat  speciem,  sicut  etiam 
in  numeris,'  ut  dicit  Philosophus  8.  Meia- 
phys.  [text.  10;  1.  7,  c.  3).  Homo  autem 
qui  habet  humanitatem,  potest  aliquid 
aliud  habere,  quod  non  sit  de  ratione  hu" 
manitatis,  sicut  albedinem  et  hujusmodi, 
quae  non  insunt  humanitati,  sed  homini. 
In  qualibet  autem  creatura  invenitur  dif¬ 
ferentia  habentis  et  habiti.  In  creaturis 
namque  compositis  invenitur  duplex  dif¬ 
ferentia  :  quia  et  ipsum  suppositum  sive 
individuum  habet  naturam  speciei,  sicut 
homo  humanitatem,  et  habet  ulterius  esse: 
homo  enim  nec  est  humanitas  nec  esse 
suum;  unde  homini  potest  in  esse  aliquod 
accidens,  non  ipsi  humanitati  vel  ejus 
esse.  In  substantiis  vero  simplicibus  est 
una  tantum  differentia,  scilicet  essentiae 
et  esse.  In  angelis  enim  quodlibet  suppo¬ 
situm  est  sua  natura;  quidditas  enim 
simplicis,  est  ipsum  simplex,  ut  dicit  Avi- 
cenna  (in  Metaphys.  tract.  S,  c.  5  post 
med.) ;  non  est  autem  suum  esse  ;  unde 
ipsa  quidditas  est  in  suo  esse  subsistens. 
Unde  in  hujusmodi  substantiis  potest  in¬ 
veniri  aliquod  accidens  intelligibile,  non 
autem  materiale. 

[Et  Opusc.  37,  c.  4,  circa  med.,  ait:] 
Considerandum  est,  quod  licet  illud  quod 
est  aliquid,  aliud  extraneum  a  natura  sua 
possit  habere  adjunctum,  secundum  Boe¬ 
thium,  ipsum  tamen  esse  nihil  potest  se- 
cum  compati  quod  ad  ipsum  non  perti¬ 
neat;  et  ideo  esse  separatum,  quod  Deus 
est,  simplicissimum  est.  Cum  autem  in 
quibuscunque  rebus  inveniatur  aliquid 
praeter  naturam  ipsius  rei  quasi  sibi  ad¬ 
veniens,  certum  est  illam  rem  non  esse 
idem  quod  suum  esse.  Et  hoc  est  com¬ 
mune  omni  creaturae.  In  omnibus  enim 
creaturis  sunt  accidentia  quaedam  praeter 

illud  quod  spectat  ad  speciem  rei ;  et  in 
hoc  differt  omnis  creatura  a  Deo.  Ulterius 
in  ipsis  creaturis  est  differentia  :  quia  in' 
quibusdam  idem  est  res  naturae,  et  natu¬ 
ra  ipsa  secundum  id  quod  ad  genus  per¬ 
tinet  rei,  licet  res  naturae  subjectum  acci¬ 
dentium  fuerit.  Et  sic  differt  res  naturae 
a  natura,  quia  sic  in  re  naturae  accipitur 
suppositum  speciei  cum  omnibus  ipsum 
contingentibus,  et  haec  sunt  accidentia 
omnia  quae  sequuntur  individuum.  Sed 
res  naturae  et  ipsa  natura  unum  et  idem 
sunt,  quod  simpliciter  respondet  concep¬ 
tioni  speciei,  et  individui  in  eis.  In  aliis 
„vero,  ut  in  rebus  materialibus,  differt  in¬ 
dividuum  sive  res  naturae  ab  ipsa  natura 
non  solum  per  accidentia  quae  contingunt 
ipsum  individuum,  cujusmodi  est  quanti¬ 
tas  et  hujusmodi,  sed  per  aliquid  quod 
sui  generis  est.  Elt  sicut  in  eis  non  ab  uno 
simplici  accipitur  ratio  generis  et  diffe¬ 
rentiae,  seda  materia  accipitur  genus,  et 
a  forma  differentia;  ita  in  eis  aliunde 
accipitur  ratio  speciei,  a  forma  scilicet, 
aliunde  vero  ratio  individui,  quia  a  mate¬ 
ria.  Forma  enim  facit  speciem ;  et  ideo 
dicitur  differentia  constituere  speciem,  et 
materia  individuum.  Manifestum  est  ergo 
quod  per  aliquid  sui  generis  differt  indi¬ 
viduum  in  rebus  materialibus  a  specie, 
et  non  solum  per  accidentia.  In  rebus 
vero  simplicibus  individuum  solum  per 
accidentia  differt  a  specie,  et  non  per  ali¬ 
quid  generis;  et  ideo  in  eis  tot  sunt  spe¬ 
cies  quot  indiviJua.  [Hic  tamen  locus  D. 
Thomae  insinuat  aliqualem  distinctionem  * 
inter  noturam  et  suppositum  in  substan¬ 
tiis  spiritualibus.] 

[EI  1.  Seni.  disl.  25,  q.  1,  a.  1,  ad  3  ait :] 
Natura  autem  signata  in  rebus  compositis 
etiam  realcm  differentiam  habet  ad  perso¬ 
nam,  in  quantum  scilicet  naturae  fit  additio 
alicujus  ut  materiae  demonstratae,  per 
quam  natura  communis  generis  vel  diffe¬ 
rentiae  individuatur.  Sed  in  simplicibus, 
et  praecipue  in  Deo,  cum  nulla  sit  additio 
secundum  rem,  non  est  realis  differentia 
naturae,  ut  significatae,  ad  personam;  sed 
solum  quantum  ad  modum  significandi. 

[Et  3.  Sent.  dist.  5,  q.  1,  a.  3,  c.,‘ait:] 
Sciendum  est  quod  in  quibusdam  diffe¬ 
runt  natura  et  persona  secundum  rem,  in 
quibusdam  vero  secundum  rationem  tan¬ 
tum.  Natura  enim,  secundum  quod  hic 
loquimur,  est  quidditas  rei,  quam  signat 
sua  definitio  ;  persona  autem  est  hoc  ali¬ 
quid,  quod  subsistit  in  natura  illa.  In  sim¬ 
plicibus  autem^  quae  carent  materia,  ut 
dicit  Avicenna,  ipsum  simplex  est  sua 
quidditas;  qui  !ditas  vero  compositi  non 
est  ipsum  compositum  ;  humanitas  enim 
non  est  homo.  Cujus  ratio  est,  quia  in  si¬ 
gnificatione  humanitatis,  sive  quidditatis 
sive  naturae,  continentur  tantum  essen¬ 
tialia  principia  hominis,  secundum  quod 
homo  est ;  non  autem  ea  quae  pertinent 
ad  determinationem  materiae,  per  quam 
natura  individuatur,  quae  tantum  conti¬ 
nentur  in  significatione  Socratis,  quia  per 
ea  Socrates  est  hic,  et  divisus  ab  alio.  Et 
ideo  quia  humanitas  non  includit  in  sua 
significatione  totum  quod  est  in  re  subsi¬ 
stente  in  natura,  cum  sit  quasi  pars,  non 
praedicatur ;  et  quia  non  subsistit  nisi 
quod  est  compositum,  et  pars  habetur  a 
suo  toto  :  ideo  anima  non  subsistit,  sed 
Socrates  et  ipse  est  habens  humanitatem- 
Homo  autem  significat  utrumque,  et 
essentialia  et  individuantia,  sed  diversi¬ 
mode  :  quia  significat  essentialia  deter¬ 
minate,  individuantia  vero  indeterminate 
haec  vel  illa.  Et  ideo  homo,  cum  sit  to¬ 
tum,  potest  praedicari  de  Socrate,  et  dici¬ 
tur  habens  humanitatem.  Sed  quia  esse 
indistinctum  est  incompletum,  quasi  ens 
in  potentia,  ideo  homo  non  subsistit,  sed 
hic  homo,  cui  convenit  ratio  personae.  Est 
ergo  ratio  personae  quod  sit  subsistens 
distinctum  et  omnia  comprehendens  quae 
in  re  sunt;  natura  autem  tantum  essen¬ 
tialia  comprehendit.  In  simplicibus  autem 
non  differt  re  natura  et  persona,  quia  na¬ 
tura  non  recipitur  in  aliqua  materia,  per 
quam  individuetur,  sed  est  per  se  subsi¬ 
stens  ;  tamen  in  quantum  considerantur 
essentialia  rei,  sic  dicimus  ibi  naturam; 
in  quantum  autem  invenitur  ibi  aliquid 
subsistens,  sic  dicimus  ibi  personam.  — • 


Patet  igitur  quod  ex  quo  de  ratione  per¬ 
sense  est  quod  comprehendit  omnia  quse 
in  re  sunt,  si  aliquid  est  extra  illud  quod 
comprehendit  persona,  hoc  non  est  uni¬ 
tum  rei  nisi  forte  secundum  similitudi¬ 
nem  in  genere  vel  in  specie  vel  acci¬ 
dente. 

.  [Et  qucest.  disp.  de  Anima  a.  17,  ad  10, 
ait  :]  Sicut  substantiae  separatae  alterius 
modi  esse  habent  quam  substantiae  mate¬ 
riales,  ita  Deus  alterius  modi  esse  habet 
quam  omnes  substantiae  separatae.  In  re¬ 
bus  enim  materialibus  tria  est  considera¬ 
re,  quorum  nullum  est  aliud,  scilicet  in¬ 
dividuum,  naturam  speciei,  et  esse.  Non 
enim  possumus  dicere,  quod  hic  homo  sit 
sua  humanitas,  quia  humanitas  consistit 
tantum  in  speciei  principiis;  sed  hic  homo 
supra  principia  speciei  addit  principia  in¬ 
dividuantia,  secundum  quod  natura  spe¬ 
ciei  in  hac  materia  recipitur  et  individua¬ 
tur.  Similiter  etiam  nec  humanitas  est 
ipsum  esse  hominis.  In  substantiis  autem 
separatis,  quia  immateriales  sunt,  natura 
speciei  non  recipitur  in  aliqua  materia 
individuante,  sed  est  ipsa  natura  per  se 
subsistens  ;  unde  non  est  in  eis  aliud  ha¬ 
bens  quidditatem  et  aliud  quidditas  ipsa. 
Sed  tamen  aliud  est  in  eis  esse  et  aliud 
quidditas.  Deus  autem  est  ipsum  suum 
esse  subsistens. 

[Et  4.  c.  Gent.  c.  55,  ad  rat.  4,  Secun¬ 
do,  ait  :]  Convenientius  assumpta  est  ho¬ 
minis  natura  quam  angelica,  quia  in  ho¬ 
mine  aliud  est  natura  et  aliud  persona, 
cum  sit  ex  materia  et  forma  compositus ; 
non  autem  in  angelo,  qui  immaterialis  est. 

[Tandem  la,  q.  3,  a.  3,  c.,  postquam 
dixit  naturam  et  suppositum  distingui  in 
materialibus,  sicut  supra  relatura  est  a. 
3  huj.  qusest.,  in  c.,  ait  :  ]  In  his  igitur 
quae  non  sunt  composita  ex  materia  et 
forma,  in  quibus  individuatio  non  est  per 
materiam  individuale  n,  id  est  per  hanc 
materiam,  sed  ipsae  formae  per  se  indivi- 
d Liantur,  oportet  quod  ipsae  formae  sint 
supposita  subsistentia,  unde  in  eis  non 
differt  suppositum  et  natura.  [Sunt  et  alia 
multa  loca  sancti  Doctoris,  quibus  hanc 


282  QUARTA  PARS 

senlentiam  tenere  videtur,  scilicet  natu¬ 
ram  et  suppositum  in  substantiis  imma¬ 
terialibus  non  esse  distincta.  (Cf.  de  Pot. 
q.  9,  a.  1,  c. ;  de  Unione  Verbi  Incarn.  a. 

1 ,  c. ;  Opnsc.  32,  c.  6.)  Ergo  non  distin¬ 
guuntur.] 

Sed  contra  :  In  omnibus  creaturis  na¬ 
tura  constituit  suppositum  ;  sed  nihil  con¬ 
stitui  t  seipsum  :  ergo  in  nulla  creatura 
est  idem  suppositum  et  natura.  —  Quodl. 

2,  a.  4,  arg.  Sed  contra. 

Respondeo  dicendum,  quod  ad  hujus 
quaestionis  intelligentiam  oportet  conside¬ 
rare,  quid  sit  suppositum  et  quid  natura. 
Natura  autem  quamvis  multipliciter  di¬ 
catur,  tamen  uno  modo  dicitur  natura 
ipsa  substantia  rei,  ut  dicitur  in  5.  Meta- 
phys.  {text.  5;  1.  4,  c.  4),  secundum  quod 
substantia  significat  essentiam  vel  quiddi- 
tatem  rei  vel  quid  est.  Illud  ergo  signifi¬ 
catur  nomine  naturae,  prout  hic  loquimur 
de  natura,  quod  significat  definitio.  Unde 
Boethius  dicit  in  lib.  de  Duabus  Naturis 
(c.  1 ;  —  Migne  coi.  1342),  quod  «  natu¬ 
ra  est  unumquodque  informans  speci¬ 
fica  differentia  )>.  Differentia  enim  speci¬ 
fica,  est  completiva  definitionis.  Supposi¬ 
tum  est  singulare  in  genere  substantiae, 
quod  dicitur  hypostasis  vel  substantia  pri¬ 
ma  ;  et  quia  substantiae  sensibiles  com¬ 
positae  ex  materia  et  forma,  sunt  magis 
nobis  nolae,  ideo  in  eis  primo  videamus, 
quomodo  se  habeat  essentia  vel  natura  ad 
suppositum. 

Dicunt  autem  quidam,  quod  forma  par¬ 
tis  est  idem  cum  forma  totius,  quae  dici¬ 
tur  essentia  vel  natura,  secundum  rem, 
sed  differt  sola  ratione.  Nam  forma  partis 
dicitur  in  quantum  facit  materiam  esse  in 
actu,  forma  autem  totius  in  quantum  con. 
stituit  speciem  :  sicut  anima  dicitur  forma 
partis,  in  quantum  facit  corpus  esse  in 
actu;  et  similiter  dicitur  anima  forma  to¬ 
tius,  in  quantum  constituit  speciem  hu¬ 
manam,  et  sic  dicitur  humanitas;  et  se¬ 
cundum  hoc,  in  rebus  compositis  ex  ma¬ 
teria  et  forma,  natura  est  pars  suppositi. 
Nam  suppositum  est  individuum  compo¬ 
situm  ex  materia  et  forma,  ut  dictum  est* 

—  Sed  praedicta  positio  non  videtur  esse 
vera,  quia,  ut  dictum  est,  natura  vel 
essentia  dicitur  id  quod  significat  defini¬ 
tio.  Definitio  autem  in  rebus  naturalibus 
non  solum  significat  formam,  sed  etiam 
materiam,  ut  dicitur  in  6.  Metaphys.  {text. 
2;  1.  5,  c.  1.)  Nec  potest  dici,  quod  mate¬ 
ria  ponatur  in  definitione  rei  naturalis 
sicut  non  existens  de  essentia  ejus.  Hoc 
enim  est  proprium  accidentis,  ut  definia¬ 
tur  per  aliquid  quod  non  est  de  essentia 
ejus,  scilicet  per  subjectum;  et  ideo  ha¬ 
bet  essentiam  incomplete,  ut  dicitur  in  6. 
Metaphys.  [text.  4;  I.  5,  c.  2.)  Relinquitur 
ergo  quod  in  rebus  compositis  ex  mate¬ 
ria  et  forma,  essentia  vel  natura  non  sit 
sola  forma,  sed  compositum  ex  materia 
et  forma. 

Restat  ergo  considerandum,  cum  sup¬ 
positum  vel  individuum  naturale  sit  com¬ 
positum  ex  materia  et  forma,  utrum  sit 
idem  essentiae  vel  naturae.  Et  hanc  quae¬ 
stionem  movet  Philosophus  in  7.  Meta¬ 
phys.  {text.  21  ;  1.  6,  c.  6),  ubi  inquirit, 
utrum  sit  idem  unumquodque,  et  quod 
quid  est  ejus;  et  determinat,  quod  in  his 
quae  dicuntur  per  se,  idem  est  res  et 
quod  quid  est  rei ;  in  his  autem  quae  di¬ 
cuntur  per  accidens,  non  est  idem.  Homo 
enim  nihil  est  aliud  quam  quod  quid  est 
hominis.  Nihil  enim  significat  aliud  homo 
quam  animal  gressibile  bipes.  Sed  res 
alba  non  est  idem  omnino  ei  quod  quid 
est  album,  quod  scilicet  significatur  no¬ 
mine  albi.  Nam  album  nihil  significat 
nisi  qualitatem,  ut  dicitur  in  Praedicam. 
(cap.  de  Quali)  ;  res  autem  alba,  est  sub¬ 
stantia  habens  qualitatem. 

Secundum  hoc  ergo  cuicunque  potest 
accidere  aliquid  quod  non  sit  de  ratione 
suae  naturae,  in  eo  differt  res  et  quod 
quid  est,  sis^e  suppositum  et  natura. 
Nam  in  significatione  naturae  includitur 
solum  id  quod  est  de  ratione  speciei ;  sup¬ 
positum  autem  non  solum  habet  haec  quae 
ad  rationem  speciei  pertinent,  sed  etiam 
alia  quae  ei  accidunt ;  et  ideo  suppositum 
significatur  per  totum,  natura  autem  sive 
quidditas  ut  pars  formalis.  In  solo  au- 

lem  Deo  non  invenitur  aliquod  accidens 
praeter  ejus  essentiam,  quia  suum  esse 
est  sua  essentia,  uL  dictum  est  ;  et  ideo 
in  Deo  est  omnino  idem  suppositum  et 
natura.  In  angelo  autem  non  est  omnino 
idem  :  quia  aliquid  accidit  ei  praeter  id 
quod  est  de  ratione  suae  speciei,  quia  et 
ipsum  esse  angeli  est  praeter  ejus  essen¬ 
tiam  seu  naturam  ;  et  alia  quaedam  ei  ac¬ 
cidunt  quae  omnino  pertinent  ad  supposi¬ 
tum,  non  autem  ad  naturam.  —  Quodl. 
2,  a.  4,  c. 

Ad  primum  ergo  dicendum,  quod 
non  solum  in  compositis  ex  materia  et  for¬ 
ma  invenitur  aliquod  accidens  praeter 
essentiam  ipsius  speciei,  sed  etiam  in  sub¬ 
stantiis  spiritualibus,  quae  non  compo¬ 
nuntur  ex  materia  et  forma  ;  et  ideo  in 
utrisque  suppositum  non  est  omnino 
idem  quod  ipsa  natura.  Hoc  tamen  est 
aliter  in  utrisque.  Dupliciter  autem  ali¬ 
quid  accipitur  ut  accidens  praeter  ratio¬ 
nem  rei.  Uno  modo,  qum  non  cadit  in  de¬ 
finitione  significante  essentiam  rei,  sed 
tamen  est  designativum  vel  determinati- 
vuin  alicujus  essentialium  principiorum : 
sicut  rationale  accidit  animali,  utpote 
praeter  definitionem  ejus  existens,  et  ta¬ 
men  est  determinativum  essentiae  animalis^ 
unde  est  essentiale  homini,  et  de  ratione 
ejus  existens.  Alio  modo  accidit  aliquid 
alicui,  quia  nec  est  in  ejus  definitione,  nec 
est  determinativum  alicujus  principiorum 
essentialium  ;  sicut  albedo  accidit  homini. 
His  ergo  quae  sunt  composita  ex  materia 
et  forma,  accidit  aliquid  praeter  rationem 
speciei  existens  utroque  modo.  Cum  enim 
de  ratione  speciei  humanae  sit  quod  com¬ 
ponatur  ex  anima  et  corpore,  determina¬ 
tio  corporis  et  animae  est  praeter  ratio¬ 
nem  speciei,  et  accidit  homini,  in  quan¬ 
tum  est  homo,  quod  sit  ex  hac  anima  et  ex 
hoc  corpore  :  sed  convenit  per  se  huic 
homini,  de  cujus  ratione  esset,  si  defini¬ 
retur,  quod  esset  ex  hac  anima  et  ex  hoc 
corpore  :  sicut  de  ratione  hominis  com¬ 
munis  est  quod  sit  ex  anima  et  corpore. 
Accidunt  etiam  compositis  ex  materia  et 
forma  praeter  rationem  speciei  multa  alia 


quae  non  sunt  determinativa  essentialium 
principiorum.  Substantiis  vero  immate¬ 
rialibus  creatis  accidunt  quidem  aliqua 
praeter  rationem  speciei,  quae  non  sunt  de¬ 
terminativa  essentialium  principiorum,  ut 
dictum  est  ;  non  tamen  accidunt  eis  ali¬ 
qua  quae  sunt  determinativa  essentiae 
speciei  :  quia  ipsa  natura  speciei  non  in- 
dividuatur  per  materiam,  sed  per  seip- 
sam,  ex  hoc  quod  talis  forma  non  est  nata 
recipi  in  aliqua  materia  ;  unde  per  seip- 
sam  non  est  multiplicabilis,  neque  prae¬ 
dicabilis  de  pluribus.  Sed  quia  non  est 
suum  esse,  accidit  ei  aliquid  praeter  ra¬ 
tionem  speciei,  scilicet  ipsum  esse,  et  alia 
quaedam  quae  attribuuntur  supposito,  et 
non  naturae  ;  propter  quod  suppositum  in 
eis  non  est  omnino  idem  cum  natura.  — 
Ibid.  ad  1. 

Ad  secundum  dicendum,  quod  non  omne 
quod  accidit  alicui  praeter  rationem  spe¬ 
ciei,  est  determinativum  essentiae  ipsius, 
ut  oporteat  poni  aliud  in  ratione  ejus, 
sicut  dictum  est;  et  ideo,  licet  ipsum  esse 
non  sit  de  ratione  suppositi,  quia  tamen 
pertinet  ad  suppositum,  et  non  est  de  ratio¬ 
ne  naturae,  manifestum  est  quod  supposi¬ 
tum  et  natura  non  sunt  omnino  idem  in 
quibuscunque  res  non  est  suum  esse.  — ■ 
Ibid.  ad  2. 

Ad  tertium  dicendum  [quod  multa  sunt 
etiam  loca,  in  quibus  sanctus  Doctor  in¬ 
sinuat  distinctionem  suppositi  et  naturae 
in  substantiis  spiritualibus,  praeter  hoc 
quod  in  hoc  citato  Quodlibeto  {Quodl.  2, 
a.  4)  manifeste  aperit  suam  sententiam. 
Dicit  enim  1.  Seni.  dist.  5,  q.  1,  a.  1,  c.  :] 
In  creaturis  essentia  realiter  differt  a 
supposito...  In  divinis  autem  essentia  rea¬ 
liter  non  differt  a  supposito,  sed  solum 
ratione  sive  quantum  ad  modum  signifi¬ 
candi.  [Et  dist.  .34,  q.  1,  a.  1,  c.,  ait  :] 
In  illis  in  quibus  aliud  est  essentia  quam 
hypostasis  vel  suppositum,  oportet  quod 
sit  aliquid  materiale,  per  quod  natura  com¬ 
munis  individuetur  et  determinetur  ad 
hoc  singulare.  Unde  illam  determinatio¬ 
nem  materiae  vel  alicujus  quod  loco  ma¬ 
teriae  se  habet,  addit  in  creaturis  hypo- 

stasis  supra  essentiam  et  naturam.  Unde 
non  omnino  ista  in  creal uris  idem  sunt. 
[Et  qucesl.  de  Unione  Verbi  Incarn.  a.  1, 
c.,  ait  :]  Ad  intelligendum  quid  sit  per¬ 
sona,  considerandum  est,  quod  si  aliqua 
res  est,  in  qua  non  sit  aliud  quam  essen¬ 
tia  speciei,  ipsa  essentia  speciei  erit  per  se 
individualiter  subsistens.  Et  sic  in  hujus¬ 
modi  re  idem  esset  realiter  suppositum 
et  nalura,  sola  ratione  differens,  in  quan¬ 
tum  scilicet  natura  dicitur  prout  est  es¬ 
sentia  speciei,  suppositum  vero  in  quan¬ 
tum  per  se  subsistit.  Si  vero  aliqua  res 
sit,  intra  quam  prseter  essentiam  speciei) 
quam  significat  definitio,  sit  aliquid  aliud 
vel  accidens  vel  materia  individualis,  tunc 
suppositum  non  erit  omnino  idem  quod 
natura,  sed  habebit  se  per  additionem  ad 
naturam,  sicut  apparet  praecipue  in  his 
quae  sunt  ex  materia  et  forma  composita. 
—  [Et  Hannibaldus  in  1.  dist.  34, 
q.  1,  a.  1,  c.,  ait:]  Dicendum,  quod  opor¬ 
tet  dicere  essentiam  divinam  esse  idem 
quod  persona  secundum  rem,  et  quod  in¬ 
ter  ea  non  sit  distinctio,  nisi  secundum 
rationem.  Et  hoc  patet,  si  consideretur 
qualiter  differat  in  nobis  essentia  et  per¬ 
sona.  Nomine  enim  essentiae  significantur 
sola  essentialia  rei  principia ;  sed  in  no¬ 
mine  personae  includuntur  omnia  quae¬ 
cunque  possunt  ei  convenire,  sive  sint 
essentialia  sive  occidentalia.  Ergo  perso¬ 
na  significatur  per  modum  totius,  sed 
essentia  per  modum  partis.  In  omnibus 
ergo  rebus  in  quibus  invenitur  aliquid 
praeter  principia  essentialia,  differt  essen¬ 
tia  et  persona,  et  hoc  est  in  omni  creatura. 
In  Deo  autem  praeter  essentiam  non  inve¬ 
nitur  aliquid,  quod  sit  realiter  distinctum, 
sed  ratione  tantum.  Si  autem  praeter  es¬ 
sentiam  in  Deo  non  esset  aliquid  nec  re 
nec  ratione  differens,  tunc  essentia  esset 
idem  quod  persona  re  et  ratione. 

[Denique  3a,  q.  2,  a.  2,  c.,  ait  :]  Na¬ 
tura  significat  essentiam  speciei,  quam 
significat  definitio.  Et  si  quidem  Ifis  quae 
ad  rationem  speciei  perlinent,  nihil  aliud 
adjunctum  inveniri  posset,  nulla  neces¬ 
sitas  esset  distinguendi  naturam  a  suppo- 

sito  naturae,  quod  est  individuum  subsi¬ 
stens  in  nalura  illa,  quia  unumquodque 
individuum  subsislens  in  nalura  aliqua 
essel  omnino  idem  cum  sua  nalura.  Con¬ 
tingit  autem  in  quibusdam  rebus  subsi¬ 
stentibus  inveniri  aliquid  quod  non  perti¬ 
net  ad  rationem  speciei,  scilicet  accidentia- 
et  principia  individuantia  :  sicut  maxime 
apparet  m  his  quae  sunt  ex  materia  et 
forma  composita.  Et  ideo  in  talibus  etiam 
secundum  rem  differt  natura  et  supposi¬ 
tum,  non  quasi  omnino  aliqua  separata, 
sed  quia  in  supposito  includitur  ipsa  na¬ 
tura  speciei,  et  superadduntur  quaedam 
alia  quae  sunt  praeter  rationem  speciei. 
Unde  suppositum  significatur  ut  totum 
habens  naturam  sicut  partem  formalem  et 
perfectivam  sui  ;  et  propter  hoc  in  com¬ 
positis  ex  materia  et  forma  natura  non 
praedicatur  de  supposito  :  non  enim  dici¬ 
tur,  quod  hic  homo  sit  sua  humanitas.  Si 
qua  vero  res  est,  in  qua  omnino  nihil 
aliud  est  praeter  rationem  speciei  vel  na¬ 
turae  suae,  sicut  esL  in  Deo,  ibi  non  est 
aliud  secundum  rem  suppositum  et  na¬ 
tura,  sed  solum  secundum  rationem  in- 
telligendi :  quia  natura  dicitur  secundum 
quod  est  essentia  quaedam ;  eadem  vero 
dicitur  suppositum  secundum  quod  est 
subsislens.  [Hic  addendum  est  quod  in 
objectione  relatum  est  ex  Opusc.  37,  c.  4, 
ubi  manifeste  insinuat  aliqualem  distinc¬ 
tionem  inter  naturam  et  suppositum  sub¬ 
stantiarum  separatarum.] 

[Ut  ergo  manifestetur,  quomodo  sibi 
ipsi  sanctus  Doctor  constiterit,  hic  appo¬ 
nam  insigniorum  divi  Thomae  interpre¬ 
tum  sententias  circa  loca  citata  pro  utra¬ 
que  parte  :  non  quod  dubitandi  sit  locus, 
quaenam  sit  mens  ejus  in  hac  quaestione, 
cum  in  Quodlibeto  citato  nullum  dubi¬ 
tandi  reliquerit  locum  ;  sed  ut  inlelliga- 
tur,  quo  sensu  pluribus  in  locis  negaverit 
id  quod  in  tot  aliis  asseruit]. 

Igitur  Petrus  de  Bergomo  in  Tabula 
Concord.  n.  114  triplicem  affert  solutio¬ 
nem  : 

Primo  sic  :  Suppositum  et  natura  pos¬ 
sunt  considerari  dupliciter  :  uno  modo 

quoad  constitutiva  utriusque  tantum.  Et 
sic,  quia  in  rebus  materialibus  supposi¬ 
tum  constituitur  et  individuatur  per  ma¬ 
teriam  signatam,  quae  non  pertinet  ad 
definitionem,  quae  significat  quidditatem 
seu  naturam  sive  essentiam  ;  ideo  sem- 
per  dicit  sanctus  Doctor,  quod  in  talibus 
suppositum  et  natura  differunt  realiter. 
Sed  in  angelis  suppositum  non  constitui¬ 
tur  per  aliquid  aliud,  imo  ipsa  essentia  et 
natura  eorum  per  se  ipsam  individuatur. 
Et  sic  intelligit  in  omnibus  locis  in  objec¬ 
tione  allegatis,  quod  in  angelis  supposi¬ 
tum  et  natura  sunt  idem.  Alio  modo  na¬ 
tura  potest  considerari  pro  eo  solo  quod 
significatur  per  definitionem,  suppositum 
autem  pro  omni  eo  quod  est  in  re  ;  eo 
modo,  quo  dicit  3.  Sent.  dist.  5,  q.  1,  a. 
3,  in  c.,  scilicet  quod  de  ratione  personae 
est  quod  comprehendat  omnia  quae  sunt 
in  re.  Et  quia  in  omni  creatura  sunt  ali¬ 
qua,  quae  non  sunt  de  definitione  rei,  ut 
accidentia  et  esse,  ideo  in  omni  creatura 
differt  suppositum  a  natura;  et  in  solo 
Deo,  in  quo  nullum  est  accidens,  et  cujus 
esse  est  ejus  essentia,  sunt  idem  suppo¬ 
situm  et  natura.  Cum  enim  nomine  na¬ 
turae  intelligatur  id  quod  per  definitionem 
proprie  significatur,  nomine  autem  sup¬ 
positi  intelligatur  individuum  habens 
illam  quidditatem  ;  secundum  triplicem 
gradum  substantiarum  in  universo,  tri¬ 
plex  invenitur  differentia  suppositi  a  na¬ 
tura.  In  substantiis  siquidem  materialibus 
suppositum  differt  a  natura  dupliciter, 
scilicet  secundum  rem,  et  ultra  hoc  secun¬ 
dum  rationem.  Differt  etiam  primo  modo 
dupliciter,  intrinsece  et  extrinsece.  In¬ 
trinsece  quidem,  quia  aliquid  essentiale, 
suppositum  sibi  intrinsecum  includit, 
quod  non  includit  natura,  scilicet  prin¬ 
cipia  individuationis.Sienim  Socrates  de¬ 
finiretur,  in  ejus  definitione  poneretur 
haec  materia  signata,  quae  non  ponitur  ut 
signata  in  definitione  naturae  humanae. 
Differt  secundo  extrinsece,  quia  aliquid 
reale  extrinsecum  sibi,  includit  supposi¬ 
tum,  scilicet  esse  actualis  existentiae, 
quod  non  includit  natura.  Esse  enim  ac¬ 


tualis  existentiae,  primo  est  actus  suppo¬ 
siti,  cujus  est  fieri,  quod  tamennon  cade¬ 
ret  in  definitione  Socratis,  si  definiretur. 
Differt  insuper  secundum  rationem,  ut 
patet. —  In  substantiis  autem  separatis 
aliis  a  prima,  suppositum  differt  a  natura 
duobus  modis  tantum,  scilicet  primo  ex- 
Irinsece  secundum  rem,  et  secundum  ra¬ 
tionem.  Nihil  enim  realiter  (reale)  intrin¬ 
secum  sibi  includit  suppositum  in  eis, 
quod  non  includat  natura  :  quia  non  in¬ 
dividuatur  suppositum  per  aliquid  positi¬ 
vum,  contrahens  naturam  specificam, 
quod  sit  velut  differentia  individualis  sup¬ 
posito  intrinseca,  sicut  est  in  substantiis 
materialibus.  Sed  quia  in  eis  esse  actua¬ 
lis  existentiae  differta  natura,  quod  primo 
est  actus  suppositi,  ideo  suppositum  in  eis 
differt  extrinsece  a  natura.  Addit  enim 
extrinsece  realitatem  actualis  existentiae. 
Differt  secundo  per  (secundum)  rationem, 
ut  patet.  —  In  Deo  vero  suppositum  uno 
tantum  modo  differt,  scilicet  secundum 
rationem  ;  quia  nec  natura  divina  indivi¬ 
duatur  per  aliquid  additum,  nec  esse  suae 
actualis  existentiae,  distinctum  est  reali¬ 
ter  ab  ejus  essentia.  —  Hanc  solutionem 
innuit  ipse  sanctus  Doctor  Quodl.  2,  a.  4, 
ad  1. 

Secundo  est  dicendum,  quod  natura 
potest  sumi  dupliciter,  scilicet  in  concreto 
et  in  abstracto,  ut  habetur  la,  q.  3,  a.  3, 
c.  ;  1.  Sent.  dist.  23,  a.  1,  c. ;  dist.  25, 
a.  1,  c.  ;  Quodl.  2,  a.  4,  c.  ;  Quodl.  9,  a. 
2,  ad  1  ;  Opusc.  30  (de  ente  et  essentia), 
c.  5  ;  7.  Metaphys.X.  2 ;  1.5  in  fine.  Primo 
modo  significatur  ut  totum,  et  praedicatur 
de  supposito.  Ideo  est  idem  quod  suppo¬ 
situm  ;  unde  7.  Metaphys.  1.5  in  fine 
dicitur,  quod  ipsum  quod  quid  est  non 
est  ipsa  natura  in  abstracto,  ut  humani¬ 
tas,  sed  animal  rationale.  Sed  secundo 
modo  significatur  natura  ut  pars.  Ideo 
non  praedicatur  de  supposito. 

Tertio  dicendum,  quod  suppositum  et 
natura  possunt  iterum  considerari  tripli¬ 
citer,  scilicet  logice,  physice  et  metaphy- 
sice.  Primo  modo  sunt  idem,  in  omni 
ente  per  se,  sive  composito  sive  simplici. 

Sed  in  solo  ente  per  accidens,  differunt, 
ut  habetur  7.  Metaphys.  1.  4  et  5  :  quia 
logicus  est  artifex  rationis  considerans 
naturam  et  suppositum  abstracte  ut  in 
intellectu  habent  esse,  sine  iis  quse  in  re 
sunt,  secundum  quod  natura  sumitur  pro 
secunda  substantia,  et  suppositum  pro 
prima.  Et  sic  sunt  idem,  ut  dicitur  in 
Prcedicameniis.  Secundo  autem  in  omni 
simplici  sunt  idem,  sive  creata  sive  in- 
creata.  Et  tantum  in  rebus  materialibus 
differunt,  quia  physicus  et  metaphysicus 
est  artifex  realis  considerans  res  ut  sunt 
extra  intellectum  in  rerum  natura.  Et 
quia  in  re  materiali  est  aliquid  constituens 
suppositum,  quod  constituit  naturam  spe¬ 
ciei,  non  autem  in  re  immateriali  :  ideo 
secundum  physicum  sive  metaphysicum 
natura  et  suppositum  in  angelis  sunt 
idem,  sed  in  compositis  differunt.  Tertio 
autem  modo  in  omnibus  creaturis  diffe¬ 
runt,  et  in  solo  Deo  sunt  idem,  quia  me¬ 
taphysicus  est  maxime  abstractivus,  quia 
abstrahit  ab  omni  materia  non  solum  se¬ 
cundum  rationem,  sed  etiam  secundum 
esse.  Ideo  sumit  naturam  pro  ipsa  forma 
totius  in  abstracto,  suppositum  autem 
pro  re  subsistente,  cum  omni  eo  quod 
est  in  re.  Et  quia  in  omni  re,  praeter¬ 
quam  in  Deo,  sunt  aliqua  praeter  formam 
totius  :  ideo  secundum  metaphysicum 
suppositum  et  natura  sunt  idem  in  Deo, 
et  in  creaturis  differunt.  —  Haec  solutio 
tangitur  7.  Metaphys.  1.  11,  et  Phys.  pro¬ 
logo,  in  prine. 

Cajetanus  super  id  quod  allatum  est  in 
objectione  ex  prima  parte  (la,  q.  3,  a.  3, 
c.),sic  ait:  «Differentia  est  duplex,  secun¬ 
dum  rationem,  et  secundum  rem.  Et  haec 
subdividitur  in  differentiam  realem  inter 
rem  et  rem,  et  in  differentiam  realem 
inter  rem  includentem  aliquid  reale,  et 
non  includentem  illud.  Includere  autem 
et  non  includere  nunc  dicimus  non  ex 
modo  significandi,  sed  ex  ratione  formali 
rei  significatae  formaliter  sumptae.  Et  haec 
rursus  subdividitur  in  differentiam  rea¬ 
lem  penes  inclusionem  alicujus  realis 
intrinsece,  sicut  homo  differt  ab  animali, 

quia  includit  intrinsece  rationale  ;  et 
penes  inclusionem  alicujus  realis  extrin- 
sece,  sicut  disciplinabile  differt  ab  ho¬ 
mine,  fingendo  quod  disciplinabilitas  sit 
eadem  res  quod  natura  hominis,  quia 
includit  extrinsece  disciplinam  ut  actum 
per  quem  definitur,  quam  non  includit 
homo  m  sua  ratione.» 

<r  Quatuor  igitur  cum  sint  modi  diffe¬ 
rentiae  :  secundum  rationem  tantum,  ut 
est  inter  hominem  et  humanitatem;  inter 
rem  et  rem,  ut  est  inter  Socratem  et 
Platonem;  inter  rem  includentem  intrin¬ 
sece  aliquid  reale  et  abstrahentem,  et 
inter  includentem  extrinsece  aliquid 
reale  et  abstrahentem  ab  illo ;  —  in 
antecedente  assumpto,  et  tota  hac  ra¬ 
tione  et  conclusione  sermo  tantum  est 
de  differentia  tertio  modo,  id  est  penes 
inclusionem  intrinsecam.  —  Non  enim  est 
hic  sermo  de  differentia  secundum  ra¬ 
tionem  tantum,  quia  suppositum  et  na¬ 
tura  in  omnibus,  etiam  in  Deo,  sic  distin¬ 
guuntur.  —  Neque  etiam  est  hic  sermo 
de  differentia  reali,  qualis  est  inter  rem 
et  rem.  Constat  enim  quod  natura  sub¬ 
stantialis  et  suppositum  non  possunt  na¬ 
turaliter  sic  distingui,  ut  sint  totaliter 
duse  res  diversae.  Nec  etiam  est  hic  sermo 
de  differentia  reali  extrinseca,  quoniam 
falsum  esset  quod  in  substantiis  immate¬ 
rialibus  non  differt  suppositum  et  natura. 
In  substantiis  enim  separatis  suppositum 
a  natura  differt  extrinsece,  quia  suppo¬ 
situm  ut  sic  includit  subsistere,  quod  est 
esse  per  se,  non  intrinsece,  sed  quodam 
modo  quasi  ut  proprium  actum,  ad  quem 
quodam  modo  deberet  definiri,  si  defini¬ 
retur;  natura  autem  non.  Et  propterea 
sanctus  Thomas  in  Quodl.  2,  a.  4,  in  c., 
de  tali  differentia  loquens  dixit,  quod  in 
angelis  iffe  rt  suppositum  a  natura. 
Relinquitur  igitur  quod  sit  hic  sermo  de 
differentia  penes  inclusionem  intrinse¬ 
cam  :  —  tumquia  ratio  assumpta  in  littera 
manifeste  secundum  talem  differentiam 
distinguit  suppositum  a  natura  in  rebus 
materialibus  :  quia  scilicet  suppositum 
includit  materiam  individualem,  quam 

non  includit  natura  ;  constat  enim  hoc 
intelligi  de  intrinseca  inclusione  ;  —  Ium 
quia  in  separatis  a  materia,  tali  differen¬ 
tia  non  distinguuntur  suppositum  a  na¬ 
tura,  ut  hic  affirmatur,  exeo  quod  indi- 
.viduantur  per  se  ipsa,  id  est,  quia  idem 
est  constituens  naturam  et  individuum, 
ac  per  hoc  nihil  intrinsecum  includit 
individuum,  quod  non  includat  natura, 
et  e  converso;  —  tum  quia  idem  cense¬ 
tur  judicium  in  littera  de  identitate 
suppositi  et  naturae  in  substantiis  sepa¬ 
ratis,  et  Dei  cum  deitate ;  hoc  enim  non 
est  simpliciter  verum,  nisi  de  differentia 
intrinseca  loquendo,  quoniam,  ut  jam 
dictum  est,  in  Quodlibetis  aliud  protulit 
judicium,  loquendo  de  differentia  extrin- 
seca.  » 

<r  Est  ergo  sensus  litterae  hujus  articuli, 
quod  ratio  differentiae  intrinsecae  inter 
naturam  et  suppositum,  secundum  rem 
seu  rationes  formales  sumpta,  est  di¬ 
stinctio  naturae  a  materia  individuali.  Et 
similiter  sensus  omnium  conclusionum, 
quae  implicite  hic  continentur  de  suppo¬ 
sito  et  natura  in  rebus  materialibus,  et 
in  separatis  a  materia,  eodem  intellectu 
sumendus  est. —  Et  si  praedicta  diligenter 
inspexeris,  complecteris  dispositionem 
omnium  rerum  quoa.1  identitatem  et  di¬ 
stinctionem  inter  suppositum  et  naturam. 
Habes  enim  imprimis,  quod  suppositum, 
et  natura  non  substantialiter  constituens 
suppositum  —  sive  sit  natura  accidentis, 
ut  Socrates  et  ejus  complexio ;  sive  sit 
substantia  quasi  adventitia,  ut  humani¬ 
tas  Verbi  Dei  —  distinguuntur  quadru- 
pliciter,  scilicet  ut  res  et  res,  et  intrin¬ 
sece,  et  extrinsece,  et  secundum  ratio¬ 
nem.  Habes  secundo,  quod  suppositum  et 
natura  in  substantiis  compositis  distin- 
gunlur  intrinsece,  et  extrinsece,  et  secun¬ 
dum  rationem.  Habes  tertio,  quod  in 
substantiis  immaterialibus  distinguuntur 
suppositum  et  natura  non  intrinsece,  sed 
extrinsece  secundum  rem,  et  secundum 
rationem.  Habes  quarto,  quod  in  Deo 
nullo  modo  distinguuntur  secundum  rem 
Deus  et  deitas,  sed  ratione  tantum  modi 


significandi.  Habes  et  concordiam  dicto¬ 
rum  sancti  Thomae,  et  intellectum  eorum 
quse  in  diversis  locis  de  hac  materia 
scripta  sunt.  »  Sic  ipse. 

Idem  Cajetanus  super  locum  citatum 
ex  3a,  q.  2,  a.  2,  c.,  ait  (in  commentario, 
post  init.)  :  «  Dubium  est,  an  differentia 
realis  posita  hic  inter  suppositum  et 
naturam  habeat  locum  in  angelis.  Et  est 
ratio  dubitandi,  quia  in  prima  parte,  q. 
3,  a.  3,  c.,  dixit  Auctor,  in  substantiis 
separatis  suppositum  esse  idem  secun¬ 
dum  rem  quod  naturam :  ita  quod  Gabriel 
est  sua  Gabrielitas  ;  cujus  oppositum  di¬ 
citur  hic  de  Socrate,  quod  scilicet  non  est 
sua  huilianitas.  In  oppositum  autem  est, 
quia  hic  dicitur,  quod  in  quibus  inveni¬ 
tur  aliquid  prseter  naturam  speciei,  sup¬ 
positum  differt  secundum  rem  a  natura, 
quia  in  supposito  includitur  natura  spe¬ 
ciei,  et  quoedam  alia,  quae  sunt  praeter 
naturam  speciei.  Constat  autem  in  ange¬ 
lis  inveniri  mulla  praeter  naturam  spe¬ 
ciei,  ut  exislentia  actualis,  et  alia  acci¬ 
dentia,  quamvis  non  inveniantur  in  eis 
principia  individuantia.  Ergo,  etc.  —  Ad 
quod  dicendum,  quod  sententia  litterae 
istius  procul  dubio  locum  habet  in  an¬ 
gelis,  ut  patet  inferius  in  q.  4,  a.  1,  ad 
3,  ubi  natura  angeli  absque  angeli  per¬ 
sonalitate  assumptibilis  a  divina  ponitur 
persona  (quod  constat  non  esse  intelligi- 
bile,  si  suppositum  et  natura  essent  om¬ 
nino  idem  secundum  rem),  et  quod  in 
angelis  propter  hanc  litterae  rationem, 
quam  Auctor  etiam  in  Quodl.  2,  a.  4, 
tractat,  suppositum  differt  secundum  rem 
a  natura,  non  tamen  omni  modo  quo 
differunt  haec  in  compositis  ex  materia 
et  forma,  ut  ibidem  dicitur:  quia  suppo¬ 
situm  in  substantiis  materialibus  differt 
a  natura  etiam  quia  includit  singularita¬ 
tem  naturae,  quam  non  includit  natura. 
Talis  autem  differentia  non  salvatur  inter 
suppositum  et  naturam  in  substantiis  se¬ 
paratis;  sed  illa  differentia,  quae  ponitur 
hic,  communis  est  omnibus  substantiis 
creatis,  scilicet  quod  suppositum  includit 
naturam  etiam  hanc,  et  addit  quae  lani 

alia  ;  natura  autem  etiam  haec  non  in¬ 
cludit  illa.  — Nec  obstat  doctrina  habita 
in  prima  parte,  quoniam  ibi  est  sermo 
de  identitate  reali,  et  intrinseco  reali  de- 
signativo  naturae  :  ita  quod  cum  pluri¬ 
bus  modis  possit  contingere  distinctio 
suppositi  a  natura,  ibi  non  est  sermo 
nisi  de  illo  modo,  quo  differunt  penes 
aliquid  reale  intrinsecum  designativum 
naturae  :  quomodo  clare  patet  supposi¬ 
tum  differre  ab  essentia  per  definitio¬ 
nem  significatam  in  substantiis  materia¬ 
libus.  Socrates  enim  manifeste  differt  ab 
humanitate  :  quia  includit  principia  in- 
dividuantia,  quae  determinant  naturam, 
scilicet  humanitatem,  constituendo  hu¬ 
manitatem  esse  hanc  :  quamvis  non  dif¬ 
ferat  per  hoc  solum  Socrates  ab  humani¬ 
tate  ;  sic  enim  in  angelis  non  differunt 
su])positum  et  notura.  »  Sic  Cajetanus. 

Chrysostomus  Javellus  super  locum 
citatum  in  objectione  ex  prima  parte  (la, 
q.  3,  a.  3,  c.)ait  :  «Adverte,  ut  scias  uni¬ 
versalem  differentiam  inter  suppositum 
et  naturam,  in  malerialibus,  et  in  abs¬ 
tractis,  si  qua  ponitur,  quod  potest  ima¬ 
ginari  quadrupiiciter  :  —  primo  quidem 
quod  differant  secundum  rationem  logi¬ 
cam,  id  est  secundum  modum  signifi¬ 
candi,  sicut  abstractum  et  concretura, 
quo  et  quod,  habens  et  habitum,  modo 
totius  et  modo  forrase.  Et  haec  differentia 
servatur  in  omni  natura,  etiam  in  Deo  ; 
differt  enim  sic  Deus  et  deitas,  ut  patet. 
Sed  haec  non  infert  distinctionem  realem, 
aliter  ens  et  entitas  distinguerentur  reali- 
ter.  Secundo  differunt  ut  res  duae  distin¬ 
ctae  numero  et  subjecto,  ita  quod  una 
non  sit  in  altera,  sicut  differunt  Socrates 
et  Plato.  Et  sic  in  nulla  natura  hoc  modo 
differunt.  Constat  enim  quod  suppositum 
includit  naturam  ut  suum  formale.  Tertio 
differunt,  quia  suppositum  includit  prae¬ 
ter  (1)  suam  rationem  formalem,  si  defi¬ 
niatur,  aliquid  quod  non  includit  natura 
vel  essentia;  et  quia  suppositum  conno- 
tat  aliquid  quod  non  connotalura  natura, 

(i)  Al.  «  iu  sua  ratione  formali  ». 

et  utroque  modo  in  rebus  compositis  ex 
materia  et  forma  differunt  suppositum 
et  natura,  puta  hic  homo  et  humanitas. 
Nam  hic  homo  si  definiatur,  includit 
materiam  signatam,  et  connotat  esse, 
suppositum  enim  est  id  quod  est.  Natura 
autem,  ut  humanitas,  excludit  materiam 
signatam,  et  includit  tantum  materiam  in 
communi;  nec  connotat  esse,  quoniam 
est  id  quo  est,  et  non  quod  est.  Quarto 
differunt,  quia  suppositum  connotat  esse 
et  operationem,  quae  licet  sint  ipsius 
suppositi,  tamen  distinguuntur  realiter 
ab  ipso.  Natura  autem  non  connotat 
ea  :  quoniam  natura  in  abstracto  nec 
est  id  quod  est,  nec  operatur.  —  Et  sic 
in  quolibet  creato  abstracto  differunt 
suppositum  et  natura,  ut  declarat  B. 
Thomas  in  Quodl.  2,  a.  4,  adi,  ut  bene 
recitat  Capreolus  in  1.  Sent.  dist.  4,  q. 
2,  a.  i,  in  conclus.  quarta  (ed.  Venet. 
1589,  tom.  1,  pag.  143,  a).  Ex  his  diffe¬ 
rentiis  B.  Thomas  in  articulo  (la,  q.  3, 

a.  3)  non  tangit  primam  nec  secundam, 
relinquens  quasi  manifestas  ;  nec  quar¬ 
tam  :  quoniam  hic  intendebat  adducere 
solam  differentiam  intrinsecam,  qualis  est 
tertia,  quarta  aut:m  est  exlrinseca,  id 
est  ex  connotato,  quam  tamen  ad  comple¬ 
tam  doctrinam  voluit  addere  in  Quolibet. 
Unde  locus  ille  in  Quolibet  complet  om¬ 
nino  praesentem  articulum.)^  Sic  Javellus. 

Capreolus  in  1.  Sent.  dist.  4,  q.  2,  a. 
2,  in  responsione  ad  argumenta  contra 
secundam  conclusionem,  ait  (pag.  147, 

b,  paulo  ante  med.)  :  «  Si  autem  quae¬ 
ratur,  quomodo  suppositura  differat  a 
natura  in  talibus,  ubi  nihil  accidit  praeter 
rationem  essentiae,  nisi  ipsum  esse  —  in 
talibus  enim  idem  videtur  significare 
suppositum  et  natura,  abstractum  et  con¬ 
cretum;  ex  quo  suppositum  non  aliud 
significat  quam  natura,  nec  abstractum 
dicit  aliud  quam  concretum  — ;  respon¬ 
detur,  quod  pro  tanto  suj)positum  differt 
a  natura  in  talibus,  quia  abstractum  ex¬ 
cludit  a  sua  (1)  significatione  omne  quod 

(1)  Al.  «  sui  ». 

non  est  de  ratione  specifica;  concretum 
autem  illud  includit  non  actu  sed  poten¬ 
tia,  non  explicite  sed  implicite  :  unum 
enim  illorum  significatur  ut  habens,  et 
aliud  ut  habitum,  unum  per  modum  par¬ 
tis,  aliud  per  modum  totius.  Et  si  dica¬ 
tur,  quod  ille  diversus  modus  prsedican- 
di  (1)  est  in  divinis  inter  intellectum  et 
intelligens,  inter  vitam  et  vivens,  Deum 
et  deitatem,  ubi  tamen  non  est  differen¬ 
tia  realis  inter  naturam  et  suppositum, 
concretum  et  abstractum  ;  —  respondeo, 
quod  in  divinis  diversitas  modi  signifi¬ 
candi  talium,  scilicet  abstracti  et  con¬ 
creti,  non  sumitur  penes  diversas  ratio¬ 
nes  sive  res,  sicut  in  creatis,  ubi  concre¬ 
tum  dat  formam  materiae  concretam,  id 
est  compactam  et  unitam  ;  unde  talia  ih 
divinis  improprie  dicuntur  ». 

Et  in  responsione  ad  argumenta  con¬ 
tra  tertiam  conclusionem,  ad  quintum 
eorum  quae  objicit  Scotus,  ait  (pag.  144, 
b,  supra)  :  Arguit  etiam  sic  Scotus,  in 
quaestionibus  super  7.  Melaphys.,  ubi 
intendit  probare,  quod  in  omnibus  ha¬ 
bentibus  simpliciter  quod  quid  est,  idem 
est  quod  quid  est  cum  eo  cujus  est  : 

«  Veritas  in  intellectu  componente  cau¬ 
satur  ex  veritate  in  re  et  identitate,  et 
prior  est  naturaliter  illa  identitas  quam 
ista  veritas.  Si  ergo  haec  est  vera,  homo 
est  homo,  prior  est  identitas  in  re  ;  sed 
idem  significat  homo,  et  quod  quid  est 
suum  :  ergo  homo  et  suum  quod  quid 
est  idem  sunt  ».  —  Ad  quod  responde¬ 
tur  (pag.  149,  a,  circa  med.)  :  Quod 
concludit  solum,  quod  ipsum  quod  quid 
est,  est  idem  ei  cujus  est,  quoad  ea  quae 
per  se  insunt  rei,  non  autem  quod  nullo 
modo  differant  quoad  extrinsece  conno- 
tata;  nec  quod  res  non  includat  aliquid 
praeter  suum  quod  quid  est;  nec  quod 
nomen  suppositi  non  includat  aliam  rem 
quam  nomen  naturae. 

Et  ad  arjumenta  contra  quartam  con¬ 
clusionem  ait  (pag.  149,  a,  post  med.)  : 

«  Dico,  quod  nec  suppositum  materiale 

(1)  Al.  «  significandi  ». 

nec  immateriale  creatum,  includit  esse 
in  sui  ratione  explicite,  sed  implicite,  in 
quantum  significatur  ut  habens  et  ut 
totum;  esse  autem  habetur  a  supposito 
creato,  et  non  est  ipsum  suppositum 
creatum,  nec  ejus  natura  d. 

Ad  id  vero  quod  in  contrarium  objici^ 
tur,  dicendum,  quod  natura  dicitur  con¬ 
stituere  suppositum,  etiam  in  compositis 
ex  materia  et  forma,  non  quia  natura  sit 
una  res,  et  suppositum  sit  alia  res  —  hoc 
enim  est  secundum  opinionem  dicentium 
quod  natura  speciei  sit  forma  tantum, 
quse  constituit  suppositum  sicut  totum — ; 
sed  quia  secundum  modum  significandi 
natura  significatur  ut  pars,  ratione  supra 
dicta,  suppositum  vero  ut  totum;  natura 
significatur  ut  constituens,  suppositum  ut 
constitutum.  —  Quodl,  2,  a.  4,  ad  arg. 
Sed  contra. 

ARTICULUS  Y 

UTRUM  SUPPOSITUM  ADDAT  SUPRA  REM  SIN¬ 
GULAREM  ALIQUID  REALE  POSITIVUM  (1). 

Videtur  quod  suppositum  addat  supra 
rem  singularem  aliquid  reale  positi¬ 
vum. 

1.  Anima  enim  rationalis  est  res  singu¬ 
laris,  et  tamen  non  est  suppositum  ali¬ 
quod  ;  non  enim  dicitur  persona ;  ergo 
suppositum  addit  supra  rem  singularem 
aliquid  reale  positivum.  —  de  Pot.  q.  9, 
a.  2,  arg.  14. 

2.  Praeterea,  potest  aliquid  alteri  uniri 
in  unitate  suppositi  seu  personae,  non 
unitum  tamen  unitate  naturae.  At  in  illa 
suppositione  id  quod  ab  alio  rationem  sup¬ 
positi  sive  personae  haberet,  secundum  se 
consideratum  non  esset  quid  universale, 
sed  esset  quaedam  substantia  particularis 
sive  singularis,  licet  ab  alio  haberet  quod 
esset  suppositum  sive  persona.  Ergo  sup¬ 
positum  sive  persona  addit  aliquid  reale 
positivum  supra  rem  singularem.  —  4. 
c.  Geni.  c.  40,  rat.  9  et  10. 

(1)  Confer  anno  talionem  pag.  266. 

Sed  contra  est  :  1.  dcfiiiilio  Boethii  {de 
Persona  et  Duabus  Naturis  c.  3  ;  —  Migne 
t.  64,  coi.  1343),  qua  definit  personam 
esse  rationalis  naturae  individuam  sub¬ 
stantiam  (la,  q.  29,  a.  1,  c.) ;  sed  persona 
nihil  aliud  est  quam  suppositum  in  natura 
rationali  {de  Pot.  q.  9,  a.  2,  in  c.)  :  ergo 
suppositum  nihil  addit  supra  rem  singu¬ 
larem. 

2,  Praeterea,  singulare,  particulare,  in¬ 
dividuum,  cum  dicuntur  de  substantiis, 
sunt  idem  ac  suppositum  et  hypostasis; 
cum  vero  dicuntur  de  natura  rationali, 
sunt  idem  ac  persona ;  ergo  suppositum 
nihil  addit  supra  rem  singularem. 

Respondeo  dicendum,  quod  suppositum 
aliquo  sensu  addit  supra  rem  singularem, 
aliquo  sensu  non.  Quod  ut  intelligatur, 
sciendum  est,  quod  nominum  quae  singu¬ 
laritatem  designant,  quaedam  significant 
singulare  in  quolibet  genere  entis,  sicut 
hoc  nomen  singulare  »  et  «  particu¬ 
lare  »  et  «  individuum  )>,  quia  haec  albe- 
do  est  quocldam  singulare  et  particulare 
et  individuum ;  nam  universale  et  parti¬ 
culare  circumeunt  omne  genus.  Quaedam 
vero  significant  singulare  solum  in  ge¬ 
nere  substantiae,  sicut  hoc  nomen  <jc  hypo¬ 
stasis  )>,  quod  significat  individuam  sub¬ 
stantiam  ;  et  hoc  nomen  «  persona  », 
quod  significat  substantiam  individuam 
rationalis  naturae;  et  similiter  hoc  nomen 
(C  suppositum  ))  vel  «  res  naturae  »,  quo¬ 
rum  nullum  de  hac  albedine  potest  prae¬ 
dicari,  quamvis  haec  albedo  sit  singularis, 
eo  quod  unumquodque  eorum  significat 
aliquid  ut  subsistens,  accidentia  vero  non 
subsistunt.  Partes  vero  substantiarum 
quamvis  sint  de  natura  subsistentium, 
non  tamen  per  se  subsistunt,  sed  in  alio 
sunt.  Unde  etiam  praedicta  nomina  de 
partibus  substantiarum  non  dicuntur. 
Non  enim  dicimus,  quod  haec  manus  sit 
hypostasis  vel  persona  vel  suppositum 
vel  res  naturae ;  quamvis  possit  dici,  quod 
sit  quoddam  individuum  vel  particulare 
vel  singulare,  quae  nomina  de  accidenti¬ 
bus  dicebantur.  —  Quodl.  9,  a.  2,  in  c. ; 
4.  c.  Gent.  c.  39;  vide  Ferrariensem  in  h. 


1. ;  ia,  q.  29,  a.  1,  c.  et  ad  1  ;  de  Pot.  q. 
9,  a.  2,  ad  ult. 

Ex  quibus  patet  quod  si  sumatur  hoc 
nomen  (t  singulare  d,  prout  etiam  de. 
qualihet  substantiali  parte  dici  potest, 
suppositum  addit  ad  rem  singularem  ra¬ 
tionem  per  se  existentis,  ita  quod  solum 
illud  quod  per  se  existit  possit  dici  sup¬ 
positum,  non  autem  illud  quod  existit  in 
alio  perfectiori.  Unde  manus  Socratis 
quamvis  sit  quoddam  individuum,  non 
tamen  est  persona,  quia  non  per  se  exi¬ 
stit,  sed  in  quodam  perfectiori,  scilicet  in 
suo  loto(3a,  q.  2,  a.  2,  ad  3).  Nec  tantum 
requiritur  in  substantia  singulari  quod 
per  se  exislat,  ut  sit  suppositum  :  sed 
prselerea  requirit  ratio  suppositi  quod 
non  sit  alteri  unibilis.  Unde  anima  sepa¬ 
rata  licet  sit  subsistens,  quia  tamen  reti¬ 
net  naturam  unibilitatis  (la,  q.  29,  a.  1, 
ad  h  ;  v.  Cajetanum  in  h.  1.),  non  potest 
dici  suppositum  seu  persona,  licet  possit 
dici  aliquid  singulare. 

Sic  ergo  patet  quod  singulari  hoc  modo 
sumpto  suppositum  duo  addit:  unum  po¬ 
sitivum,  quod  est  ratio  subsistentis,  et 
aliud  negativum,  scilicet  non  unibilita- 
lem  vel  incommunicabilitatem  alteri.  Si 
vero  sumatur  singulare  secundo  modo, 
prout  dicitur  tantum  de  substantiis  — 
pars  enim  licet  substantialis  sit,  non  est 
tamen  substantia  proprie,  sicut  manus 
non  est  substantia  sed  pars  substantia3 
(3a,  q.  2,  a.  2,  ad  3) ;  —  sic  potest  dici, 
quod  suppositum  nihil  addit  supra  rem 
singularem;  idem  est  enim  in  hoc  sensu 
substantia  singularis  et  substantia  pri¬ 
ma,  substantia  autem  prima  est  hyposta¬ 
sis  seu  suppositum  in  sua  ratione  inclu¬ 
dens  quidquid  in  ratione  suppositi  inclu¬ 
ditur.  Et  hoc  sensu  anima  rationalis  non 
dicitur  substantia  individua  vel  substan¬ 
tia  prima,  sicut  nec  manus  nec  qusecun- 
que  alia  partium  hominis.  —  Cf.  11.  supra 
cc. 

,  Unde  palet  solutio  ad  primum. 

Ad  secundum  dicendum,  quod  illud 
quod  alteri  uniretur  in  unitate  suppositi 
aut  personae,  esset  quidem  aliquod  indi- 

viduum  in  genere  subslanlim,  sumpto  in¬ 
dividuo  primo  modo  (ut  in  corp.  dicitur). 
Sed  sumpto  individuo  pro  re  singulari 
subsistente  alteri  non  unibili  vel  non 
unita,  sic  non  posset  dici  individuum,  sed 
tantum  unum  constitueret  individuum 
seu  suppositum  cum  illo,  a  quo  assumere¬ 
tur. —  Cf,  in  3a,  q.  2,  a.  2,  ad  3;  v.  Ca- 
jetanum  in  li.  1.  ;  4.  c.  Gent.  c.  40,  rat. 

0  et  10. 

Ad  id  vero,  quod  primo  objicitur  in 
contrarium^  dicendum,  quod  ibi  nomen 
individui  sumitur  stricte,  prout  secundo 
modo  (v.  in  corp.)  intelligitur.  —  Cf.  in 
la,  q.  29,  a.  1,  ad  5;  v.  Cajetanum  in 
h.  1. 

.  Ad  secundum  dicendum,  quod  hsec  no¬ 
mina  licet  videantur  esse  idem,  differunt 
tamen  aliqualiter.  Cum  enim  omne  par¬ 
ticulare  habeat  respectum  ad  naturam 
communem  et  ad  proprietates,  potest  se¬ 
cundum  ulrumque  respectum  nominari, 
tum  per  nomen  primae  impositionis  tum 
per  nomen  secundae  intentionis.  Hoc  enim 
nomen  «  res  naturae  »  est  nomen  primae 
impositionis,  significans  particulare  per 
respectum  ad  naturam  communem,  sicut 
supra  (a.  1,  in  c.)  dictum  est ;  hoc  vero 
nomen  «  suppositum  »  est  nomen  secun¬ 
dae  impositionis,  signiBcans  ipsam  habi¬ 
tudinem  particularis  ad  naturam  commu¬ 
nem,  in  quantum  subsistit  in  ea;  parti¬ 
culare  vero,  in  quantum  exceditur  ab  ea. 
Sed  quia  accidentia  consequuntur  natu¬ 
ram,  ideo  omne  nomen  designans  parti¬ 
culare  secundum  respectum  ad  proprie¬ 
tates,  designat  etiam  ipsum  per  respectum 
ad  naturam  communem.  Hoc  ergo  potest 
fieri  dupliciter:  vel  per  nomen  primae 
impositionis,  et  sic  est  hypostasis  com¬ 
muniter  in  omnibus  substantiis,  persona 
vero  in  omnibus  rationabilibus;  vel  per 
nomen  secundae  impositionis,  et  sic  est 
individuum  in  quantum  est  indivisum  in 
se,  singulare  vero  in  quantum  est  divi¬ 
sum  ab  aliis  ;  unde  singulare  est  idem  ac 
divisum.  Est  et  alia  differentia  attenden¬ 
da  inter  ista,  sicut  supra  dictum  est,  quia 
quaedam  istorum  significant  communiter 

particulare  in  quolibet  genere,  quaedam 
vero  non,  ut  ex  dictis  patet.  —  3.  Sent. 
dist.  6,  q.  1,  a.  1,  quaestiunc.  l,c. 


QU.ESTIO  XXVI  (1) 

*  DE  ACCIDENTE. 

Deinde  considerandum  est  de  acciden¬ 
te. 

CIRCA  QUOD  QUdSRUNTUR  SEX  : 

*  1.  Utrum  accidentis  divisio  in  novem  genera 
accidentium  sit  univoca  an  vero  analoga.. 

*  2.  Utrum  accidentis  esse  sit  inesse. 

*  3.  Utrum  virtute  divina  possit  separari  omne 
accidens,  etiam  proprium,  a  suo  subjecto. 

*  4.  Utrum  accidentia  individuentur  per  sub¬ 
jectum. 

*  5.  Utrum  plura  accidentia  ejusdem  speciei 
possint  esse  in  eodem  subjecto. 

‘  6.  Utrum  unum  accidens  possit  esse  subjec¬ 
tum  alterius  accidentis. 

ARTICULUS  I 

*  UTRUM  DIVISIO  ACCIDENTIS  IN  NOVEM  GE¬ 
NERA  ACCIDENTIUM  SlT  UNIVOCA  AN  VERO 
ANALOGA. 

Videtur  quod  divisio  accidentis  in  no- 
yera  genera  accidentium  sit  univoca. 

1.  Univoca  enim  sunt,  quorum  nomen 
est  commune,  et  secundum  illud  nomen 
substantiae  ratio  eadem,  ut  dictum  est  (in 
Logica  q.  8,  a.  2)  ;  sed  novem  genera 
accidentium  sunt  hujusmodi ;  nam  omnia 
vocantur  nomine  accidentis;  et  ratio  seu. 
definitio  accidentis,  quam  affert  Philoso¬ 
phus  5.  Metaphys.  {texi.  ult.  ;  1.  4,  c.  30), 
quod  sit  id  quod  inest  alicui,  seu  quod 
sit  id  cui  debetur  inesse  subjecto,  com¬ 
munis  est  omnibus  eodem  modo,  ut  patet: 
ergo  divisio  accidentis  in  novem  genera 
est  univoca.  —  5.  Metaphys.  1.  ult.;  Ta^ 
hula  Aurea  voce  «  accidens  d  n.  4  et  5.  " 

(1)  Edit.  Ticin.  qupest.  12. 

2.  Praeterea,  si  accidens  est  analogum, 
vel  est  analogum  analogia  attributionis  — 
et  hoc  non :  tum  quia  omne  accidens  est 
ens,  ut  dicit  Philosophus  7.  Metaphys. 
{text.  4;  1.  6,  c.  1),  per  ordinem  ad  sub¬ 
stantiam  (7.  Metaphys.  1.  1)  ;  tum  quia 
omnia  accidentia  mensurarentur  illo  acci¬ 
dentium,  ad  quod  dicerent  habitudinem, 
cum  mensura  debeat  esse  homogenea, 
cum  tamen  mensurentur  substantia,  et 
non  aliquo  primo  accidentium  (v.  Tabula 
Aurea  voce  «  accidens  »  n.  27  et  28) ;  — 
vel  analogia  proportionis ;  et  hoc  non,  quia 
ubi  est  proportio,  ibi  est  similitudo,  et 
non  proprietas ;  sed  omnia  accidentia  sunt 
intrinsece  et  proprie  entia,  licet  secun¬ 
dum  quid  et  per  ordinem  ad  substantiam, 
ut  dicit  Philosophus  ibid.  :  nam  omnia 
vere  et  proprie  dant  aliquod  esse  sub¬ 
stantiae,  in  quo  distinguuntur  a  privatione, 
quae  licet  dicatur  ens  per  ordinem  ad 
subjectum,  nullum  tamen  esse  illi  tribuit. 

—  Tabula  Aurea  voce  «  similitudo  »  n. 
3,  4,  7,  8.  —  Ergo  accidens  non  est  ana¬ 
logum,  sed  univocum,  ad  novem  genera ; 
nam  cum  dicat  unam  rationem,  ut  dictum 
est,  non  potest  esse  aequi  vocum.  —  12. 
Metaphys.  1.  1. 

Sed  contra  est,  quod  Philosophus  10. 
Metaphys.  {text.  12;  1.  9,  c.  3)  dicit,  quod 
omnia  praedicamenta  sunt  primo  diversa, 
non  autem  differentia;  essent  autem  dif¬ 
ferentia,  si  accidens  esset  univocum  illis : 
ergo  accidens  non  est  univocum.  Sed 
neque  est  aequivocum,  alioqui  omnes  de¬ 
monstrationes  datae  a  philosophis  de  sin¬ 
gulis  generibus  accidentium  essent  sophi¬ 
sticae,  ut  V.  g.  si  de  quantitate  vel  qua¬ 
litate  praedicaretur  accidens  vel  aliquid 
pertinens  ad  accidens;  nam  erit  fallaci 
aequivocationis,  ut  dictum  est  (supra,  q.  3, 
a.  2,  c.)  in  simili  de  ente  respectu  sub¬ 
stantiae  et  accidentis.  Ergo  erit  analogum. 

—  10.  Metaphys.  1.  4  (2). 

Respondeo  dicendum,  quod  accidens  est 
analogum  ad  novem  genera  accidentium. 
Quod  manifestum  est  ex  dictis  (in  Logica 
q.  8,  a.  2,  et  q.  9,  a.  2) :  quia  cum  univo¬ 
cum  sit  genus  ad  univocataj  ut  dictum 

est  (ibidem),  contrahitur  per  differentias, 
analogum  vero  per  modos;  sed  omnia 
accidentia  supra  ens  et  supra  accidens 
tantum  addunt  modos  intrinsecos  inter  se 
plane  diversos,  ut  dictum  est.  —  Praeter¬ 
ea,  quia  genus  univocum  non  praedi¬ 
cetur  naturaliter  de  suis  speciebus  per 
prius  et  posterius,  sed  immediate  de  om¬ 
nibus  dicatur,  nulla  species  est  naturali¬ 
ter  prior  aliis.  Quantitas  autem  est  natu¬ 
raliter  prior  aliis  accidentibus  ;  cum  enim 
accidentia  quatenus  entia  dicant  ordinem 
ad  substantiam,  illud  accidens  est  natu¬ 
raliter  prius  aliis,  quod  immediatius  in¬ 
haeret  substantiae ;  hoc  autem  convenit 
primum  quantitati,  tum  aliis  accidentibus, 
ut  per  se  patet.  Unde  manifestum  est, 
quod  accidens  analogice  dividitur  in  no¬ 
vem  genera  accidentium.  —  5.  Metaphys. 
1.  15  (18) ;  4.  c.  Geni.  c.  63  ;  4.  Sent.  dist. 
12,  q.  1,  a.  1,  quaestiunc.  3;  3a,  q.  77, 
a.  3,  c.;  cf.  in  Logica  q.  11,  a.  1  et  2. 

Ad  primum  ergo  dicendum,  quod  ratio 
et  definitio  accidentis  non  est  inesse  sim¬ 
pliciter  substantiae,  sed  esse  id  cui  com¬ 
petit  diversis  modis  inesse,  et  ratione 
horum  diversorum  modorum,  quibus 
accidentia  insunt  subjecto  seu  substan¬ 
tiae  —  unde  oriuntur  etiam  diversi  modi 
praedicandi  de  illa,  ut  dictum  est  (in  Lo¬ 
gica  q.  9,  a.  3)  —  sunt  accidentia  inter 
se  plane  diversa,  et  per  consequens  in 
ratione  et  nomine  accidentis  analogice  et 
non  univoce  convenientia.  —  3a,  q.  77, 
a.  1,  ad  2;  4.  Sent.  dist.  12,  q.  1,  a.  1, 
sol.  1,  ad  2. 

Ad  secundum  dicendum,  quod  acciden¬ 
tia,  cum  sint  entia  entis,  ut  dictum  est 
(quaest.  praeced.  art.  ult.),  et  reducantur 
ad  substantiam  tamquam  ad  primum 
subjectura,  cui  tribuunt  esse  diversum, 
sunt  analoga  analogia  attributionis  duo¬ 
rum  ad  unum  tertium,  quomodo  sanum 
dicitur  de  medicina  et  deambulatione  per 
ordinem  ad  sanitatem  animalis,  ut  dictum 
est  (supra,  q.  3,  a.  2).  —  5.  Metaphys. 
1.  13  (16);  12.  Metaphys,  1.  1. 

ARTICULUS  II 

*  UTRUM  ESSE  ACCIDENTIS  SIT  INESSB. 

Videtur  quod  esse  accidentis  sit  inesse. 

1 .  Quodlibet  enim  esse  vel  est  per  se  seu 
non  in  alio,  vel  est  esse  in  alio,  quod  est 
inesse.  Sed  accidentis  esse  non  est  esse 
per  se;  nam  hoc  competit  substantiae,  ut 
dicit  Philosophus  1.  Phys.  {text.  14 ;  c.  2), 
ubi  ait  nullum  accidens  praeter  substan¬ 
tiam  separatum  per  se  esse  posse  ;  unde 
definitur  substantia  quod  sit  ens  per  se 
existens.  Ergo  accidentis  esse  est  esse  in 
alio,  seu  inesse.  —  4.  Sent.  dist.  12,  q. 
1,  a.  1,  quaestiunc.  1,  arg.  3. 

2.  Praeterea,  in  definitione  singulorum 
accidentium  ponitur  substantia  ;  sed  hoc 
est,  quia  esse  accidentis  est  inesse  sub¬ 
stantiae  :  ergo  accidentis  esse  est  inesse. 
—  Ihid.  arg.  2. 

3.  Praeterea,  esse  accidentis  dependet 
a  substantia  et  cum  illa  facit  compositio¬ 
nem;  sed  neutrum  accidenti  conveniret, 
si  ejus  esse  non  esset  inesse:  ergo  acci¬ 
dentis  esse  est  inesse.  —  1.  Sent.  dist.  8, 
q.  4,  a.  3,  c. ;  3.  Melaphys.  1.  9  (7). 

Sed  contra  est,  quod  accidens  potest 
habere  esse  separatum  a  substantia,  ut 
patet  in  sanctissimo  sacramento ;  ergo 
ejus  esse  non  est  inesse.  —  4.  Sent.  dist. 
12,  q.  1,  a.  1;  3a,  q.  77,  a.  1. 

Respondeo  dicendum,  quod  dupliciter 
potest  considerari  accidens:  uno  modo 
per  ordinem  ad  causas  proximas  ;  et  hoc 
modo  ejus  esse  est  inesse,  id  est  esse 
illius  consequitur  modus  quidam  essendi, 
qui  est  inessendi  et  inhaerendi  subjecto. 
Et  ratio  est,  quia  cum  accidentia  median¬ 
tibus  substantiae  principiis  producantur, 
secundum  naturae  ordinem  ab  iisdem 
principiis  dependent,  ut  sine  substantia 
esse  non  possint.  Allero  modo  absolute; 
et  hoc  modo  esse  accidentis  non  est  ines¬ 
se,  sed  est  esse  absolutum,  cui  tamen 
naturaliter  debetur  modus  quidam,  per 
quem  respicit  subjectum,  eique  conjun¬ 
gitur,  cui  proinde  dicitur  inesse.  Et 


ratio  est,  quia  per  divinam  potentiam 
potest  accidens  habere  esse,  et  tamen  non 
in  subjecto,  quia  ex  hoc  quod  ad  Deum 
comparatur,  non  habet  subjectum  {Quodl. 
7,  a.  10,  ad  4);  quod  esse  non  posset,  si 
esse  accidentis  absolute  considerati  esset 
inesse.  — 4.  Sent.  dist.  12,  q.  1,  a.  1, 
sol.  1,  ad  2;  Quodl.  9,  a.  5,  ad  1;  1. 
Sent.  dist.  8,  q.  4,  a.  3,  c. ;  4.  c.  Gent.  c. 
14,  n.  5,  6,  9;  5.  Melaphys.  1,  9  (7). 

Ad  primum  ergo  dicendum,  quod  defi¬ 
nitio  substantiae  non  est  esse  ens  per  se, 
et  non  in  subjecto,  sed  esse  quidditatem 
cui  tale  esse  convenit.  Et  ideo  licet  acci¬ 
dens  non  sit  in  subjecto  divina  virtute, 
non  tamen  desinit  esse  accidens,  quia  per 
hoc  quod  per  divinam  virtutem  in  sacra¬ 
mento  eucharistiae  non  est  in  .subjecto,  non 
amittit  quin  naturaliter  ei  debeatur  esse 
in  subjecto.  —  4.  Sent.  dist.  12,  q.  1,  a, 
1,  sol.  1,  ad  3;  Quodl.  9,  a.  5,  ad  l ;  3a, 
q.  77,  a.  1,  ad  2  et  3. 

Ad  secundum  dicendum,  quod  in  defini¬ 
tione  accidentium  ponitur  substantia,  quia 
licet  divina  virtute  separaretur  accidens 
a  substantia,  nunquam  tamen  separaretur 
ab  accidente  quin  sit  res  cui  naturaliter 
debetur  esse  in  subjecto.  —  Ibid.  ad  2. 

Ad  tertium  dicendum,  quod  accidens 
dependet  a  subjecto,  et  cum  illo  facit 
compositionem,  eique  inest  naturaliter  et 
per  ordinem  ad  causas  proximas,  ut  dic¬ 
tum  est  (in  c.). 

ARTICULUS  III 

*•  UTRUM  DIVINA  VIRTUTE  POSSIT  SEPARARI 

A  SUBJECTO  OMNE  ACCIDENS  ETIAM  PRO¬ 
PRIUM. 

Videtur  quod  nullum  accidens,  sive 
proprium  sive  commune,  possit  divina 
virtute  separari  a  subjecto. 

1.  Nihil  enim  inordinatum  aut  fallax 
debet  esse  in  operibus  Dei ;  sed  accidentia 
esse  sine  subjecto  est  contra  rectum  ordi¬ 
nem,  quem  Deus  naturae  indidit ;  videtur 
etiam  ad  quandam  fallaciam  pertinere, 
cum  naturaliter  sint  accidentia  signa 

subjecti :  ergo  Deus  non  potest  separare 
accidens  a  subjecto.  —  3a,  q.  77,  a.  1, 
arg.  1  ;  Quodl.  9,  a.  5,  arg.  b. 

2.  Praeterea,  implicat  separari  defini¬ 
tionem  a  definito ;  sed  substantia  est  de 
definitione  accidentis,  ut  probat  Philoso¬ 
phus  7.  Metaphys.  {text.  4  ;  1.  6,  c.  1) ;  sic¬ 
ut  enim  in  definitione  simi  ponitur  na¬ 
sus,  ita  in  definitione  cujuslibet  accidentis 
ponitur  subjectum;  ergo  non  potest  divi¬ 
na  virtute  separari  accidens  a  subjecto. 
—  3a,  !.  c.  arg.  2;  7.  Metaphys  1.  1. 

3.  Praeterea,  accidens  individuatur  ex 
subjecto ;  si  ergo  Deus  separaret  accidens 
a  Subjecto,  hon  est  individuum,  sed  uni¬ 
versale;  quod  patet  esse  falsum,  quia  sic 
non  esset  sensibile,  sed  intelligibile  tan¬ 
tum  ;  ergo  non  potest  Deus  separare  acci¬ 
dens  a  subjecto.  —  3a,  1.  c.  arg.  3. 

,  4.  Praeterea,  dicit  Philosophus  1.  de 
Generat,  {text.  11 ;  c.  3),  quod  impossi¬ 
bile  est  proprias  passiones  separare  a 
substantia;  ergo  Deus  non  potest  illas 
separare.  —  i.  de  Generat.  1.  6. 

5.  Praeterea,  magis  dependet  accidens 
a  substantia  quam  e  converso  ;  sed  Deus 
non  posset  facere  aliquam  substantiam 
creatam  absque  omni  accidente,  quia  ad 
minus  oportet  quod  creaturae  insit  rela¬ 
tio  ad  creatorem  :  ergo  multo  minus  po¬ 
terit  facere  quod  accidens  sit  sine  sub¬ 
jecto.  —  Qiiodt.  7,  a.  10,  arg.  4. 

6.  Praeterea,  Deus  non  potest  impedire 
naturalem  resultantiam  et  fluxum  unius 
ex  alio,  cum  non  fiat  media  actione.  Sic 
enim  non  potest  facere  quin,  creata  ali¬ 
qua  re,  illa  non  habeat  relationem  depen¬ 
dentiae  ab  ipso,  nec  quin  ad  quantitatem 
resultet  relatio  aequalitatis  vel  inaequali¬ 
tatis  posito  alio  termino  ;  et  similiter  de 
relatione  similitudinis  et  identitatis,  quae 
naturaliter  sequuntur  nulla  media  actione 
per  naturalem  sequelam  ;  item  quin  trian¬ 
gulus  habeat  hanc  proprietatem,  quod 
habeat  tres  angulos  aequales  duobus  rec- 
.tis.  Sed  propriae  passiones  consequentes 
speciem  naturaliter  fluunt  ex  illa.  Ergo 
illa  posita  non  possunt  virtute  divina  im- 
,pediri  quin  fluant.  —  Quodl.  7,  a.  10,  c.; 

de  Pot.  q.  7,  a.  9,  ad  4  et  5.  —  Qucest. 
disp.  de  Anima  a.  12,  ad  7  ;  de  Spirit. 
Creat,  a.  11,  ad  7;  la  2ae,  q.  110,  a.  4, 
ad  4. 

7.  Praeterea,  quod  convenit  alicui  per 
se,  et  praesertim  si  sit  praedicatum  con¬ 
clusionis  demonstratae  per  demonstratio¬ 
nem  propter  quid,  non  potest  per  ullam 
potentiam  separari,  quia  dicit  necessa¬ 
riam  et  perpetuam  connexionem  cum  sub¬ 
jecto  (8.  Phys.  1.  21).  Sed  propria  passio 
naturaliter  consequens  speciem  est  hu¬ 
jusmodi,  ut  dictum  est  in  Logica  (q.  14, 
a.  1,  ad  4) ;  ergo  propria  passio  non  po¬ 
test  divina  virtute  separari  a  proprio  sub¬ 
jecto.  —  cf.  de  Pol.  q.  7,  a.  8,  ad  6. 

8.  Praeterea,  ita  dependet  propria  pas¬ 
sio  a  subjecto,  sicut  figura  a  corpore,  et 
curvitas  vel  rectitudo  a  linea;  sicut  enim 
propria  passio  consequitur  principia  es¬ 
sentialia  speciei,  ita  et  figura  consequitur 
principia  essentialia  corporis  ;  sed  Deus 
non  potest  separare  figuram  a  quantitate, 
nec  rectitudinem  a  linea  recta  :  ergo  nec 
propriam  passionem  a  subjecto.  —  Opusc. 
48,  tract.  1,  c.  8. 

9.  Praeterea,  omne  illud,  sine  quo  ali¬ 
quid  potest  esse,  praedicatur  de  illo  per 
accidens  {de  Pot.  q.  7,  a.  8,  ad  6)  ;  sed 
propria  passio,  ut  dicit  Philosophus  (!• 
Poster,  text.  24  et  25 ;  c.  10),  praedicatur 
de  subjecto  per  se  in  secundo  modo :  ergo 
propria  passio  nullo  modo  potest  separari 
a  proprio  subjecto. 

Sed  contra  est,  quod  Deus  potest  con¬ 
servare  in  esse  effectus  causarum  secun¬ 
darum  illis  substractis  vel  destructis, 
sicut  et  potest  effectus  earundem  sine  illis 
producere  ;  sed  inhaerentia  cujuslibet  ac¬ 
cidentis  etiam  proprii  est  effectus  secun¬ 
darum  causarum  ;  nam  convenit  accidenti 
per  ordinem  ad  propriam  causam  :  ergo 
Deus  potest  illam  separare  a  subjecto,  et 
per  consequens  potest  separare  quodlibet 
accidens  etiam  proprium  a  suo  sub¬ 
jecto.  —  Quodl.  1,  a.  22,  in  c.,  ;  Quodl. 
3,  a.  1,  in  c.  ;  Quodl.  9,  a.  5,  in  c.  ;  1. 
Seni.  dist.  47,  q.  1,  a.  4,  in  c.  ;  3a,  q. 
77,  a.  1,  in  c. ;  ■4,  Sent.  dist.  12,  q.  1,  a. 

1,  in  sol.  1,  2  et  3 ;  Qiicesl.  disp.  de  Ani¬ 
ma  a.  12,  ad  7;  de  Spirit.  Creat,  a.  11, 
ad  7  ;  la  2ce,  q.  110,  a.  4,  ad  4. 

Respondeo  dicendum,  quod  accidentia 
sunt  in  triplici  differentia  :  nam  quaedam 
sunt  communia,  quaedam  vero  propria; 
et  haec  vel  consequuntur  speciem  vel  na¬ 
turam  indiuiduam.  Accidentia  primi  gene¬ 
ris  possunt  separari  a  specie.  Et  ratio 
est,  quia  cum  hujusmodi  accidentia  non 
consequantur  naturaliter  speciem  seu  es¬ 
sentiam  substantiae,  nec  consequenter  de- 
.pendeant  ab  illa  vel  in  fieri  vel  in  con¬ 
servari,  potest  species  et  esse  et  intelligi, 
tam  in  prima  operatione  quam  in  secun¬ 
da,  sine  illis,  et  multo  magis  per  virtutem 
divinam,  in  ordine  ad  quam  hujusmodi 
accidentia  non  habent  subjectum  ;  unde 
possunt  a  Deo  fieri  sine  subjecto  (cf.  Quodl. 
7,  a.  10.  ad  4). —  Accidentia  vero  secundi 
generis,  quae  nimirum  naturaliter  Conse¬ 
quuntur  speciem,  non  possunt  separari 
per  divinam  virtutem  a  suis  subjectis.  Et 
ratio  est,  quia  cum  perpetuo  fluant  sine 
ulla  actione  media,  sed  naturaliter  resul¬ 
tent  ad  positionem  naturae  speci ficae,quam- 
diu  haec  existi t  et  conservatur  a  Deo, 
etiam  necesse  est  illa  existere,  quia  po¬ 
sterius  conservatur  per  conservationem 
prioris  ;  unde  hac  durante  oportet  poste¬ 
rius  conservari  :  sicut  per  hoc  quod  con¬ 
servatur  lux,  necesse  est  et  conservari 
colorem,  qui  resultat  ex  luce ;  praeter¬ 
quam  quod  quia  hujusmodi  accidentia 
propria  consequuntur  principia  speciei, 
conveniunt  illi  in  secundo  modo  dicendi 
€  per  se  »  ;  unde  necessariam  connexio¬ 
nem  habent  cum  illo,  ita  ut  subjectum 
illorum  sine  illis  nec  esse  nec  intelligi 
possit,  ut  dictum  est  (in  Logica  q.  6,  a. 
1,  et  q.  7,  a.  2).  —  la  2ae,  q.  110,  a.  4, 
ad  4 ;  cf.  q.  87,  a.  6,  c.  •—  Accidentia 
autem  tertii  generis,  quae  sunt  propria  in¬ 
dividui,  licet  possint  separari  a  specie, 
non  tamen  ab  hoc  individuo.  Et  ratio 
est,  quia  si  consideremur  in  ordine  ad 
speciem,  cum  ex  illius  principiis  non  ema¬ 
nent,  potest  species  esse  sine  illis  et  sine 
illis  intelligi  ;  si  vero  considerentur  in 


ordine  ad  individuum,  quia  ita  se  habent 
haec  accideniia  ad  individuum  sicut  acci¬ 
dentia  propria  ad  speciem,  sicut  haec  ob 
rationem  dictam  non  possunt  separari  a 
suis  subjectis,  ita  nec  illa  a  suis  ob  ean¬ 
dem  rationem.  —  Qucest.  disp.  de  Anima 
a.  12,  ad  7,  et  a.  15,  arg.  3. 

Ad  primum  ergo  dicendum,  quod  nihil 
prohibet  aliquid  esso  ordinatum  secun¬ 
dum  communem  legem  naturae,  cujus 
tamen  contrarium  est  ordinatum  secun¬ 
dum  speciale  privilegium  gratiae,  ut  patet 
in  resurrectione  mortuorum  et  in  illumi¬ 
natione  caecorum,  prout  etiam  in  rebus 
humanis  quaedam  aliquibus  conceduntur 
ex  speciali  privilegio  praeter  legem  com¬ 
munem.  Et  ita  licet  sit  secundum  com¬ 
munem  naturae  ordinem  quod  accidens 
insit  subjecto,  ex  speciali  tamen  ratione 
secundum  ordinem  gratiae  accidentia  in 
sacramento  eucharistiae  sine  subjecto  re- 
periuntur.  —  3a,  q.  77,  a.  1,  ad  1. 

Ad  secundum  dicendum,  quod  defini¬ 
tio  accidentis  non  est  ut  sit  in  substantia, 
sed  quod  sit  quidditas,  cui  convenit  esse 
in  subjecto  ;  quod  nunquam  separatur  ab 
accidente,  licet  divina  virtute  separatum 
existat  a  substantia,  ut  dictum  est  (art. 
praeced.).  —  Ibid.  ad  2. 

Ad  tertium  dicendum,  quod  accidentia 
quando  separantur  virtute  divina  a  sub¬ 
stantia,  in  qua  prius  erant,  acquisiverunt 
esse  individuum  in  illa  substantia,  qua 
deinde  destructa  remanent  virtute  divina 
accidentia  in  illo  esse  individuato,  quod 
prius  habebant  :  unde  sunt  singularia  et 
sensibilia  ;  si  tamen  illa  sint  quantitatis 
vel  in  quantitate  subjectata.  —  Ibid. 
ad  3. 

Ad  quartum  dicendum,  quod  Philoso¬ 
phus  loquitur  secundum  communem  le¬ 
gem  naturae,  ut  dictum  est  (in  corp.  et 
ad  1). 

Ad  quintum  dicendum,  quod  ex  hoc 
ipso  quod  substantia  creata  comparatur 
ad  Deum,  consequitur  ipsam  aliquod  ac¬ 
cidens,  sicut  ipsa  relatio  creationis  aut 
servitutis  aut  alia  similis  ratio.  Unde, 
sicut  Deus  non  potest  facere  quod  crea- 

lura  non  dependeat  ab  ipso,  ita  non  po¬ 
test  facere  quod  sit  absque  hujusmodi 
accidentibus.  Accidens  autem  non  habet 
subjectum  ex  hoc  quod  comparatur  ad 
Deum  ;  et  ideo  nihil  prohibet  quin  Deus 
facere  possit  aliquod  accidens  sine  sub¬ 
jecto.  —  Quodl.  7,  a.  10,  ad  4  ;  ia,  q. 
44,  a.  1,  ad  1  ;  de  Pot.  q.  3,  a.  5,  ad  1. 

Ad  sextum  patet  ex  dictis,  et  similiter 
ad  septimum^  octavum  et  nonum. 

Ad  argumentumin  opposiVwm dicendum, 
quod  Deus  potest  conservare  omnes  effec¬ 
tus  causarum  secundarum,  qui  conser¬ 
vantur  et  producuntur  ab  illis  per  actio¬ 
nem  mediam,  illis  subtractis  vel  de¬ 
structis  ;  secus  vero  effectus  illos,  qui 
producuntur  et  conservantur  a  causis  na¬ 
turalibus  per  naturalem  resultantiam,  ut 
dictum  est  (in  c.).  —  Vide  Cajetanum  in 
lam,  q.  34,  a.  3,  qu.  3 ;  2.  Sent.  dist.  43, 
q.  1,  a.  2;  Tabida  Aurea  voce  «  Deus  » 
n.  396,  397 ;  Tabida  Concord.  n.  500. 

ARTICULUS  IV 

UTRUM  ACCIDENS  INDIVIDUETUR  EX 
SUBJECTO. 

Videtur  quod  accidens  non  individue- 
tur  ex  subjecto. 

l.Unum  enim  et  idem  accidens  numero 
potest  esse  in  pluribus  subjectis,  ut  patet 
iwn  in  fide,  quae  secundum  Augustinum 
[Epist.  ad  Consenlium ;  Migne  t.  33,  coi. 
452;  et  lib.  de  Praedestinatione  Sanctorum 
c.  5;  Migne  t.  44,  coi.  967  et  968)  in  vo¬ 
luntate  credentis  consistit ;  et  tamen  est 
in  intellectu,  cujus  est  assentire,  cre¬ 
dendo  propositionibus  fidei  ;  —  tum  in 
electione, quae  simul  est  actus  voluntatis: 
est  enim  desiderium  praeconsiliati,  ut  di¬ 
cit  Philosophus  3.  Eth.  (c.  3,  al.  5) ;  et 
est  actus  intellectus  :  est  enim  conclusio 
consilii,  ut  dicit  Philosophus  3.  Eth. 
(1.  c.)  et  6.  Eth.  (c.  2) ;  sicut  autem  perti¬ 
net  ad  rationem  inquisitio  et  consilium 
ita  et  conclusio  ;  —  tum  in  virtute  spira- 
tiva,  quae  eadem  numero  est  in  Patre  et 
Filio  in  divinis  (1.  Sent.  dist.  11,  q.  1, 

a.  3,  ad  3).  Sed  si  accidens  multiplica¬ 
retur  secundum  supposita,  non  posset 
idem  numero  accidens  esse  in  pluribus 
suppositis.  Ergo  accidens  non  individua- 
tur  ex  subjecto.  —  de  Verit.  q.  14,  a.  4, 
arg.  3  et  4 ;  q.  22,  a.  15,  arg.  2. 

2.  Praeterea,  varietas  accidentium  po¬ 
test  esse  causa  pluralitatis  numericae  sub¬ 
jectorum,  ut  dictum  est  fsupra,  q.  24,  a. 
3).  Sed  hoc  non  esset,  si  accidens  indivi- 
duaretur  ex  subjecto  ;  nam  implicat  idem 
respectu  ejusdem  esse  causam  et  effec¬ 
tum,  ut  dictum  est  (in  Physica,  q.  13,  a, 
3).  Ergo  accidens  non  individuatur  ex 
subjecto.  —  Opusc.  70,  q.  4,  a.  2. 

3.  Praeterea,  si  accidentia  individuaren- 
tur  et  numerarentur  per  subjectum,  se¬ 
queretur  quod  habitus  virtutum,  qui  sunt 
accidentia  et  subjectuntur  in  potentiis  ani¬ 
mae,  non  excederent  numerum  potentia¬ 
rum  ;  quod  est  falsum  :  ergo  accidens 
non  individuatur  ex  subjecto.  —  de  Virt. 
in  comm.  a.  12,  arg.  3  et  ad  3. 

4.  Praeterea,  principia  individuantia 
debent  esse  de  essentia  individui,  sicut 
principia  specifica  sunt  de  essentia  spe¬ 
ciei,  ut  dictum  est  (supra,  q.  24,  a.  3) ; 
sed  substantia  non  est  de  essentia  acci¬ 
dentis,  neque  est  illi  intrinseca,  sed  est 
quid  illi  extrinsecum  :  ergo  accidens  non 
individuatur  ex  subjecto.  —  Quoest.  disp, 
de  Anima  a.  3,  arg.  13. 

5.  Praeterea,  quantitas  est  accidens,  ut 
dictum  est  (in  Logica,  q.  9  et  11);  sed 
quantitas  se  ipsa  individuatur,  quia  ha¬ 
bet  in  se  partes  ejusdem  speciei;  ubicun¬ 
que  enim  est  pluralitas  partium  ejusdem 
speciei,  ibi  oportet  esse  individuationem : 
ergo  saltem  aliquod  accidens  non  indivi¬ 
duatur  ex  subjecto.  — ■  4.  c.  Gent.  c.  65. 

Sed  contra  est,  quod  nomina  adjectiva 
non  multiplicantur  nisi  ex  suppositis,  non 
nisi  quia  significant  accidentia,  quae  a 
subjecto  sumunt  suam  unitatem  et  plura¬ 
litatem.  —  1.  Sent.  dist.  9,  q.  1,  a.  2,  c. 

Respondeo  dicendum,  quod  accidentia 
habent  suam  unitatem  et  pluralitatem  a 
subjecto,  non  enim  dicitur  haec  albedo, 
nisi  quia  est  hujus  subjecti,  et  alia  albedo, 

quia  est  alterius  subjecti.  Et  ratio  est, 
quia  ab  eodem  res  habet  esse  et  unita¬ 
tem  vel  multitudinem  ;  unde  quia  sub¬ 
stantia  habet  per  se  esse,  per  se  etiam 
habet  suam  unitatem  et  multitudinem. 
Quia  ergo  accidentia  habent  esse  in  sub¬ 
jecto,  etiam  ex  subjecto  suscipiunt  unita¬ 
tem  et  pluralitatem  numeralem.  Et  hinc 
est,  quod  nomina  substantiva,  quae  signi¬ 
ficant  substantiam,  non  multiplicantur  nisi 
multiplicata  natura  substantiali ;  nomina 
vero  adjectiva,  quia  significant  accidens, 
non  multiplicantur  nisi  multiplicato  subje¬ 
cto. —  Praeterea,  adjectivum  non  multipli¬ 
catur  secundum  numerum  per  divisionem 
alicujus  quod  sit  pars  sui,  sicut  species  sub¬ 
stantiarum  multiplicantur  per  individua, 
secund um  divisionem  materiae ;  —  sed  acci¬ 
dens  multiplicatur  secundum  divisionem 
subjecti,  in  quo  est,  haec  enim  albedo  est 
alia  ab  illa,  in  quantum  haec  est  hujus  et 
illa  illius ;  et  ideo  adjectivum  non  habet 
numerum  pluralem  nisi  ex  parte  supposi¬ 
torum.  —  la,  q.  29,  a.  1,  c.  ;  q.  39,  a.  3, 
c. ;  1.  Sent.  dist.  9,  q.  1,  a.  2,  c. 

Ad  primum  ergo  dicendum,  quod  unum 
accidens  non  potest  esse  aequaliter  in  duo¬ 
bus  subjectis,  sed  tantum  potest  esse 
principaliter  in  uno,  secundum  quod  ta¬ 
men  dicit  ordinem  ad  aliud.  Sic  electio 
est  formaliter  in  voluntate,  prout  dicit 
ordinem  ad  intellectum  ;  e  contra  fides 
est  formaliter  in  intellectu,  prout  dicit 
ordinem  ad  voluntatem  ;  proprietas  vero 
spirativa  est  in  Patre  et  Filio,  quia  licet 
diversorum  suppositorum  secundum  es¬ 
sentiam  distinctorum  non  possit  esse  una 
numero  proprietas,  potest  tamen  esse,  si 
sit  essentia  et  operatio  una,  ut  est  in  pro¬ 
posito.  ~  de  Verit.  q.  22,  a.  15,  ad  2;q. 
14,  a.  4,  ad  3  et4  ;  4.  Seni.  dist.  4,  q.  1, 
a.  3,  sol.  2;  1.  Sent.  dist.  11,  q.  1,  a.  3, 
ad  3. 

Ad  secundum  dicendum,  quod  varietas 
accidentium  est  causa  cognoscendi,  non 
e.ssendi,  multitudinis  numericae  subjecto¬ 
rum,  quatenus  contingit  omnia  acciden¬ 
tia  simul  sumpta  esse  in  uno  tantum. 
Causa  enim  essendi  individuationis  pri¬ 


maria  est  materia  signata;  secundaria 
vero  est  quantitas  interminata;  quanti¬ 
tas  enim  terminata  individuatur  per  ma¬ 
teriam  signatam  et  individuatam  per  di¬ 
mensiones  interminatas,  ut  dictum  est 
(supra,  q.  24,  a.  3).  —  4.  Sent.  dist.  12, 
q.  1,  a.  1,  sol.  3,  ad  3  ;  Opusc.  70,  q.  4, 
a.  2 ;  7.  Metaphys.  1.  15  (14). 

Ad  tertiam  dicendum,  quod  accidentia 
non  multiplicantur  in  uno  subjecto  secun¬ 
dum  numerum,  sed  tantum  secundum 
speciem ;  unde  non  oportet  unitatem 
vel  multitudinem  in  habitibus  virtutum 
considerare  secundum  subjectum,  quod 
est  anima  vel  potentise  ejus,  nisi  quatenus 
diversitatem  potentiarum  consequitur 
diversa  ratio  boni,  secundum  quam  di¬ 
stinguuntur  virtutes.  —  de  Viri,  incomm. 
a.  12,  ad  3. 

Ad  quartum  dicendum,  quod  principia 
individuantia omnium  formarum  non  sunt 
de  essentia  earum,  sed  hoc  solum  verum 
est  in  compositis.  —  Qumst.  disp.  de  Ani¬ 
ma  a.  3,  ad  13. 

Ad  quintum  dicendum,  quod  quantitas 
individuatur  ex  subjecto  sicut  reliqua  ac¬ 
cidentia,  et  ex  se  ipsa  ratione  situs,  qui 
est  de  ratione  ipsius  quantitatis  dimensi- 
vae,  quse  est  quantitas  positionem  habens  ; 
ad  differentiam  aliorum  accidentium,  qum 
si  producerentur  a  Deo  sine  quantitate,  non 
essent  formae  sensibiles  (nam  ut  sic  indi- 
viduantur  ex  subjecto,  seu  ex  materia 
affecta  quantitate),  sed  essent  intelligibi- 
les.  —  Quodl.  7,  a.  10,  c. ;  2a  2ae,  q.  24, 
a.  5,  ad  1  ;  3a,  q.  77,  a.  2,  c.  ;  4  Sent. 
dist.  12,  q.  1,  a.  1,  sol.  3,  ad  3  ;  dist. 
44,  q.  2,  a.  2,  sol.  3,  ad  2;  4.  c.  Genl.c. 
65;  5.  Metaphys.  1. 15  (18);  Opusc.  70,  q. 
4,  a.  2. 

ARTICULUS  V 

*  UTRUM  PLURA  ACCIDENTIA  EJUSDEM  SPECIEI 
POSSINT  ESSE  IN  EODEM  SUBJECTO. 

Videtur  quod  plura  accidentia  ejusdem 
speciei  possint  esse  in  eodem  subjecto. 

1.  Plures  enim  species  intelligibiles  et 
sensibiles  plurium  objectorum  solo  nu¬ 
mero  distinctorum  possunt  esse  in  eodem 
intellectu  et  sensu,  ut  patet  experientia 
ex  memoria  et  reminiscentia  eorundem 
objectorum  numero  ;  imo  et  in  eodem 
medio  possunt  esse  plures  species  sensi¬ 
biles  productae  ab  objectis  solo  numero 
distinctis.  Ergo.  —  Tahula  Aurea  voce 
«  intellectus  »  nn.  156,  157,  158. 

2.  Prseterea,  duae  paternitates  possunt 
esse  in  eodem  homine  respectu  duorum 
fihorum  ;  nam  relatio  numero  multiplica¬ 
tur  ex  causa,  ut  dictum  est  (in  Logica, 
q.  13,  a.  9,  arg.  l);sed  possunt  es^e  plu¬ 
res  causae  producendi  plures  paternitates, 
puta  plures  actus  generationis  :  ergo  pos¬ 
sunt  esse  plura  numero  accidentia  in  eo¬ 
dem  subjecto. 

3.  Praeterea,  intellectus  intelligens  ali¬ 
quam  propositionem,  habet  duas  intellec¬ 
tiones,  unam  subjecti  et  alteram  praedi¬ 
cati,  ut  dictum  est  (in  Logica,  q.  19, a.  1, 
c.).  Sed  illae  duae  intellectiones  possunt 
esse  numero  tantum  distinctae,  ut  si  sub¬ 
jectum  et  praedicatum  numero  tantum  dif- 
lerant,  ut  patet  in  hac  propositione,  «  Hoc 
album  non  est  illud  album  )>.  Ergo  duo 
accidentia  numero  distincta  possunt  esse 
in  eodem  subjecto. 

4.  Praeterea,  sol  et  candela  illuminant 
eundem  aerem  ;  sed  candela  non  producit 
illud  lumen,  quod  producit  sol,  cum  lu¬ 
men  a  sole  productum  sit  majus,  quam 
ipsa  possit  :  ergo  duo  lumina  numero  di¬ 
stincta  possunt  esse  in  eodem  subjecto. 
—  de  Pot.  q.  4,  a.  2,  ai"g.  21. 

5.  Praeterea,  potest  unum  accidens  nu¬ 
mero  esse  in  pluidbus  subjectis,  ut  nu¬ 
merus  ternarius  est  in  tribus  rebus  nu¬ 
meratis,  ut  dictum  est  (in  Logica,  q.  11, 
a.  3,  quaestiunc.  2,  arg.  5)  ;  ergo  multo 
magis  poterunt  duo  accidentia  numero 
distincta  esse  in  eodem  subjecto. 

Sed  contra  est,  quod  pluralitas  supposi¬ 
torum  est  causa  distinctionis,  et  plurali¬ 
tatis  numeralis  accidentium,  ut  dictum 
est  (ai  t.  praeced.  in  c.) ;  sed  remota  cau¬ 
sa  removetur  effectus  :  ei’go  non  possunt 


esse  plura  numero  accidentia  in  eodem 
subjecto.  —  Cf.  1.  Sent.  dist.  8,  q.  5,  a. 
2,  arg.  6. 

Respondeo  dicendum,  quod  impossibile 
est  plura  numero  accidentia  esse  in  eodem 
subjecto.  Et  ratio  ex  dictis  est,  quia  acci¬ 
dentia  diversificantur  secundum  nume¬ 
rum  ex  unitate  numerica  materiae  vel  sub¬ 
jecti.  Hujus  autem  ratio  est,  quia  distinc¬ 
tio  est  principium  omnis  pluralitatis;  om¬ 
nis  autem  distinctio  vel  divisio  est  vel 
per  quantitatem  vel  per  formam,  ut  dicit 
Philosophus  (cf.  5.  Metaphys.  texi.  12;  1. 
4,  c.  6),  quarum  illa  facit  pluralitatem  et 
distinctionem  numericam,  haec  vero  for¬ 
malem.  Unde  cum  plura  accidentia  nu¬ 
mero  non  possint  in  eodem  subjecto  ha¬ 
bere  distinctionem  formalem,  quia  inter 
formas  ejusdem  speciei  non  est  talis  di¬ 
stinctio,  sed  potius  identitas  formalis,  cum 
specie  et  lormaliter  conveniant;  nec  pos¬ 
sit  inter  illa  esse  distinctio  secundum 
quantitatem,  cum  ponantur  in  eadem  ma¬ 
teria  eadem  numero  quantitate  affecta  : 
dicendum  est  non  posse  esse  accidentia 
numero  solo  distincta  in  eodem  subjecto. 
—  3a,  q.  35,  a.  5,  c. ;  v.  Gajetanum  in  h. 
art. ;  3.  Sent.  dist.  23,  q.  3.  a.  4,  sol.  3; 
de  Verit.  q.  8,  a.  11,  c. ;  5.  Metaphys.  I. 
9  (7)  et  10  (8);  1.  c.  Geni.  c.  54;  1.  Sent. 
dist.  26,  q.  2,  a.  2,  c. ;  4.  Sent.  dist.  12, 
q.  1,  a.  1,  sol.  3,  ad  3. 

Ad  primum  ergo  dicendum,  quod  pos¬ 
sunt  esse  plures  species  numero  intelligi¬ 
biles  in  intellectu,  et  sensibiles  in  sensu, 
in  actu  incompleto,  non  autem  in  actu 
completo;  nam  intellectus  non  nisi  una 
specie,  vel  pluribus  per  modum  unius, 
uti  potest,  cum  intelligit;  et  idem  dico  de 
sensu.  Item,  plures  numero  species  sen¬ 
sibiles  possunt  esse  in  eadem  parte  aeris, 
quia  sunt  ibi  tantum  in  fieri,  atque  adeo 
in  actu  incompleto ;  sunt  enim  in  eo  ut 
in  medio  deferente.  —  de  Verit.  q.  8,  a. 
14,  c.  et  ad  8’ et  9;  Tabula  Aurea  voce 
(( intellectus  »  n.  15S. 

Ad  secundum  dicendum,  quod  multipli¬ 
cata  causa  specifica  relationis  multiplica¬ 
tur  numero  relatio,  non  autem  multipli- 

cala  causa  numero,  ut  dictum  est  (in  Lo¬ 
gica,  q.  13,  a.  9,  ad  1). 

Ad  tertium  dicendum,  quod  illae  duae 
intellectiones  non  sunt  simul  in  intellecLu, 
sed  una  post  aliam;  dicit  enim  Philoso¬ 
phus  12.  Metaphys.  {text.  51 ;  1.  11,  c.  9), 
quod  intellectus  in  secunda  operatione 
non  habet  totam  suam  perfectionem  si¬ 
mul,  sed  in  tempore.  —  12.  Metaphys.  1. 
11  (8). 

Ad  quartum  dicendum,  quod  quia  lu¬ 
men  causatum  a  sole  et  a  candela  in  ae¬ 
re,  est  ejusdem  rationis,  nec  duae  formae 
ejusdem  rationis,  ut  dictum  est,  possunt 
esse  simul  in  actu  perfecto  in  eodem  sub¬ 
jecto;  ideo  ex  illis  causatur  unum  lumen, 
et  non  duo  in  aere.  Quod  si  dicas:  majus 
lumen  offuscat  minus;  ergo  vere  in  aere 
sunt  duo  lumina,  unum  solis,  quod  est 
majus,  et  alterum  candelae,  quod  est  mi¬ 
nus;  —  respondeo  majus  lumen  offusca¬ 
re  minus  lumen  alterius  illuminantis,  non 
autem  minus  illuminati,  sed  perficit  ip¬ 
sum ;  et  ideo  non  sunt  duo  lumina,  sed 
unum  majus  et  intensius.  —  de  Pot.  q. 
4,  a.  2,  ad  21 ;  2.  Sent.  dist.  13,  q.  un., 
a.  3,  ad  1  et  sqq. ;  Tabula  Aurea  n.  14  et 
15. 

Ad  quintum  dicendum,  quod  numerus 
est  quoddam  totum  heterogeneum;  et 
ideo  non  potest  esse  secundum  suam 
essentiam  unum  in  qualibet  parte  :  quia 
non  quaelibet  pars  numeratur  eadem  nu¬ 
mero,  sed  est  in  omnibus  simul,  ut  est  in 
simili,  in  forma  totius  in  compositis  sub¬ 
stantialibus,  ut  dictum  est  (in  Logica,  q. 
11,  a.  3,  quaestiunc.  2,  ad  5). 

ARTICULUS  VI 

*  UTRUM  UNUM  ACCIDENS  POSSIT  ESSE  SUB¬ 
JECTUM  ALTERIUS,  UT  QUANTITAS  QUALI¬ 
TATUM  SENSIBILIUM. 

Videtur  quod  unum  accidens-  non  pos¬ 
sit  esse  subjectum  alterius. 

1.  Esse  enim  in  substantia  aequaliter 
convenit  omnibus  accidentibus;  ergo  sic¬ 
ut  aliqua  accidentia  non  possunt  esse 


subjectum  aliorum  accidentium,  sed  eo¬ 
rum  subjectum  est  substantia  :  ita  et 
quantitas,  et  quodlibct  aliud,  non  poterit 
esse  subjectum  alterius  occidentis.  —  4. 
Sent.  dist.  12,  q.  1,  a.  1,  quaestiunc.  3, 
arg.  1. 

2.  Praeterea,  nulla  forma  potest  esse 
subjectum,  cum  subjici  pertineat  ad  pro¬ 
prietatem  materiae  ;  sed  quodlibet  acci¬ 
dens  est  forma  :  ergo  nullum  accidens 
potest  esse  subjectum  alterius.  —  3a,  q. 
77,  a.  2,  arg.  1. 

3.  Praeterea,  omnia  accidentia  indivi- 
duantur  ex  substantia,  cujus  sunt  entia  ; 
sed  omnia  accidentia  individuantur  ex 
subjecto,  sicut  forma  ex  materia  ;  ergo 
nullum  accidens  potest  esse  subjectum 
alterius  accidentis.  —  Ibid.  arg.  2 ;  4. 
Sent.  1.  c.  arg.  3. 

4.  Praeterea,  si  accidens  potest  esse  sub¬ 
jectum  alterius  accidentis,  maxime  quan¬ 
titas  qualitatum  sensibilium.  Sed  haec  non 
potest  esse  :  tum  quia  quantitas  separata 
a  substantia  videtur  esse  quantitas  ma¬ 
thematica,  quae  non  est  subjectum  quali¬ 
tatum  sensibilium;  tum  quia  impossibile 
est  densitatem  et  raritatem,  quae  ad  quan¬ 
titatem  perlinent,  esse  sine  materia,  quia 
haec  est  definitio  densi,  quod  multum  de 
materia  contineatur  sub  parvis  dimensio¬ 
nibus,  et  contraria  est  definitio  rari.  Er¬ 
go  quantitas  non  potest  esse  subjectum 
accidentium  sensibilium.  —  3a,  1.  c.  arg, 
3  et  4 ;  4.  Sent.  1.  c.  arg.  6. 

Sed  contra  est,  quod  qualitates  non  sunt 
divisibiles  nisi  per  accidens,  id  est  ratio¬ 
ne  subjecti.  Sed  dividuntur  qualitates 
per  divisionem  quantitatis  in  sacramento 
altaris,  ut  patet  ad  sensum.  Ergo  quanti¬ 
tas  potest  esse  subjectum  alterius  acci¬ 
dentis  :  sive  separata  a  substantia,  ut  pa¬ 
tet  in  eucharistia,  sive  conjuncta  cum 
proprio  subjecto,  puta  substantia,  quia 
cum  quantitas  sit  primum  omnium  acci¬ 
dentium,  illa  mediante  sunt  omnia  acci¬ 
dentia  in  substantia.  —  3a,  1.  c.  in  arg. 
Sed  contra  et  in  c. 

Respondeo  dicendum,  quod  necesse  est 
dicere,  quod  quantitas  potest  esse  subjec- 

tum  aliorum  accidentium  sensibilium.  Ma¬ 
nifestum  est  autem  hoc  primo  in  sanctis¬ 
simo  eucharistim  sacramento,  ubi  quanti¬ 
tas  panis  separata  a  substantia  panis  est 
subjectum  aliorum  accidentium  sensibi¬ 
lium  ;  nam  ibi  apparet  ad  sensum  aliquod 
quantum  esse  coloratum  et  aliis  acciden¬ 
tibus  affectum.  ~  Secundo,  quia  prima 
dispositio  materiae  est  quantitas  dimen- 
siva ;  unde  et  Plato  posuit  primas  diffe¬ 
rentias  materiae  magnum  el  parvum  (ex 
Aristotele  1.  Meiaphys.  iexl.  6  et  7;  1.  1, 
c.  6).  Et  quia  primum  subjectum  est  ma¬ 
teria,  consequens  ergo  est  quod  omnia  alia 
accidentia  referantur  ad  subjectum  me¬ 
diante  quantitate  dimensiva,  sicut  et  pri¬ 
mum  subjectum  coloris  dicitur  esse  su¬ 
perficies,  ratione  cujus  quidam  posuerunt 
dimensiones  esse  substantias  corporum, 
ut  dicitur  in  1.  Metaphys.  {texi.  19  sqq.  ; 

1.  1,  c.  8.)  Et  quia  subtracto  subjecto  re¬ 
manent  accidentia  secundum  esse  quod 
prius  habebant,  consequens  est  quod  om¬ 
nia  accidentia  remaneant  fundata  super 
quantitate  dimensiva. —  Tertio,  quia  cum 
subjectum  sit  principium  individuationis 
accidentium,  oportet  id  quod  ponitur  ali¬ 
quorum  accidentium  subjectum,  esse  ali¬ 
quo  modo  principiuQi  individuationis.  Est 
enim  de  ratione  individui,  quod  non  pos¬ 
sit  in  pluribus  esse  ;  quod  quidem  contin¬ 
git  dupliciter  :  uno  modo,  quia  non  est  na¬ 
tum  esse  in  aliquo ;  et  hoc  modo  formae 
immateriales  separalae  per  se  subsisten¬ 
tes,  sunt  etiam  per  se  ipsas  individuae ; 
alio  modo  ex  eo  quod  forma  substantialis 
vel  accidentalis  est  quidem  nata  in  aliquo 
esse,  non  tamen  in  pluribus,  sicut  haec 
albedo,  quae  est  in  hoc  corpore.  —  Quan¬ 
tum  igitur  ad  primum,  materia  est  indi¬ 
viduationis  principium  omnibus  formis 
inhaerentibus,  quia  cum  hujusmodi  for¬ 
mae,  quantum  est  de  se,  sint  natae  in  ali¬ 
quo  esse  sicut  in  subjecto,  ex  quo  aliqua 
earum  recipitur  in  materia  quae  non  est  in 
alio,  ideo  nec  forma  ipsa  sic  existens  po¬ 
test  in  alio  esse.  Quantum  autem  ad  se¬ 
cundum,  dicendum  est,  quod  individua¬ 
tionis  principium  est  quantitas  dimensiva. 

Ex  hoc  enim  aliquid  est  natuui  esse  in 
uno  solo,  quod  illud  est  in  se  indivisum 
et  divisum  ab  omnibus  aliis.  Divisio  au¬ 
tem  accidit  substantiae  ratione  quantita¬ 
tis,  ut  dicitur  in  1.  Phys.  (text.  15;  c.  2.). 
Et  ideo  ipsa  quantitas  dimensiva  est  quod¬ 
dam  individuationis  principium  in  hujus¬ 
modi  formis,  in  quantum  scilicet  diversae 
formae  numero  sunt  in  diversis  partibus 
materiae ;  unde  et  ipsa  quantitas  dimen¬ 
siva  secundum  se  habet  quandam  indivi- 
duationem,  ita  quod  possumus  imaginari 
plures  lineas  separatas  ejusdem  speciei, 
differentes  positione,  quae  cadit  in  ratio¬ 
nem  hujus  quantitatis;  convenit  enim 
dimensioni,  quod  sit  quantitas  positionem 
habens,  et  ideo  potius  quantitas  dimen¬ 
siva  potest  esse  subjectum  aliorum  acci¬ 
dentium,  quam  e  converso.  —  3a,  q.  77, 
a.  2,  c. 

Ad  primum  ergo  dicendum,  quod  pri¬ 
ma  accidentia  consequentia  substantiam 
sunt  quantitas  et  qualitas  ;  et  haec  duo 
proportionantur  duobus  principiis  essen¬ 
tialibus  substantiae,  scilicet  materiae  et 
formae  :  quia  quantitas  respondet  mate¬ 
riae  —  unde  magnum  et  parvum  posuit 
Plato  differentias  materiae,  ut  dictum  est 
(inc.) — ,  qualitas  vero  formae.  Et  quia 
materia  est  subjectum  primum,  quod  non 
est  in  alio,  forma  autem  est  in  alio,  scili¬ 
cet  materia;  ideo  magis  appropinquat  ad 
hoc,  quod  est  non  esse  in  alio,  quantitas 
quam  qualitas,  et  per  consequens  quam 
alia  accidentia. —  4.  Sent.  dist.  12,  q.  1, 
a.  1,  quaestiunc.  3,  ad  1. 

Ad  secundum  dicendum,  quod  accidens 
per  se  non  potest  esse  subjectum  alterius 
accidentis,  quia  per  se  non  est ;  secun¬ 
dum  quod  vero  est  in  alio,  unum  acci¬ 
dens  dicitur  esse  subjectum  alterius,  in 
quantum  unum  accidens  recipitur  in  sub¬ 
jecto  mediante  alio,  sicut  superficies  di¬ 
citur  esse  subjectum  coloris.  Unde  quan¬ 
do  accidenti  datur  divinitus  ut  per  se  sit, 
potest  etiam  per  se  alterius  accidentis 
subjectum  esse.  —  3a,  1.  c.  ad  1. 

Ad  tertium  dicendum,  quod  alia  acci¬ 
dentia,  etiam  quando  sunt  in  substantia 

tamquam  in  subjecto,  individuantur  me¬ 
diante  quantitate  dimensiva,  sicut  dictum 
est  (in  c.);  et  ideo  potius  quantitas  di- 
mensiva  est  subjectum  aliorum  acciden¬ 
tium  quam  e  converso.  —  Ibid.  ad  2;  4. 
Seni.  1.  c.  ad  3. 

Ad  quartum  dicendum,  quod  quantitas 
mathematica  non  abstrahit  a  materia  in- 
telligibili,  sed  a  materia  sensibili,  ut  di¬ 
citur  7.  Meiaphys.  {text.  33 ;  1.  6,  c.  10.). 
Dicitur  autem  materia  sensibilis  ex  hoc 
quod  subjicitur  qualitatibus  sensibilibus. 
Et  ideo  quotiescunque  a  Deo  separatur 
quantitas  affecta  qualitatibus  sensibilibus 
a  substantia,  non  est  quantitas  mathema¬ 
tica  (3a,  q.  77,  a.  2,  ad  4).  — Quod  vero 
attinet  ad  rarum  et  densum^  dicenduni, 
quod  illa  sunt  quaedam  qualitates  conse¬ 
quentes  corpora  ex  hoc  quod  habent  mul¬ 
tum  vel  parum  de  materia  sub  dimensio¬ 
nibus, sicut  diam  omnia  alia  accidentia 
consequuntur  ex  principiis  substantiae; 
et  ideo  sicut  subtracta  substantia,  divina 
virtute  conservantur  alia  accidentia,  ita 
subtracta  materia,  divina  virtute  conser¬ 
vantur  qualitates  materiam  consequentes, 
puta  rarum  et  densum  {Ibid.  ad  3.).  —  Vel 
dic,  quod  sicut  subjectum,  quod  ponitur 
in  definitione  aliorum  accidentium,  non 
est  de  essentia  accidentis;  ita  etiam  ma¬ 
terio,  quae  ponitur  in  definitione  raritatis 
et  densitatis,  non  est  de  essentia  illarum; 
non  enim  est  densitas  materia  multa  exi- 
stens  sub  parvis  dimensionibus,  sed  pro¬ 
prietas  quaedam  consequens  ex  hoc  quod 
materia  sic  se  habet;  unde  talem  pro¬ 
prietatem  Deus  potest  facere,  etiam  si 
materia  non  esset.  —  4.  Seni.  1.  c.  ad  6. 


QUESTIO  XXVII  (1) 

*  DE  DIVISIONE  ENTIS  IN  ACTUM  ET  POTEN¬ 
TIAM. 

Deinde  considerandum  est  de  divisione 
entis  in  actum  et  potentiaiiii  Circa  quam 


XXVil  IN  COMMUNI  -  AllT.  I 

erunt  consideranda  tria  :  primo  ipsa  di¬ 
visio,  secundo  potentia,  tertio  actus. 

CIRCA  PRIMUM  QUAERUNTUR  TRIA: 

^  Utrum  ooiivenienter  ens  dividatur  in  ac¬ 
tum  et  potentiam. 

*  2.  Utrum,  potentia  et  actus  sint  in  eodem 
genere. 

*  3.  Utrum  potentia  sit  prior  actu  ratione  seu 
definitione,  cognitione,  perfectione,  dura- 
tione. 

ARTICULUS  I 

*  UTRUM  CONVENIENTER  ENS  DIVIDATUR  IN 

4] 

ACTUM  ET  POTENTIAM.  ’ 

Videtur  quod  ens  non  convenienter  di¬ 
vidatur  in  actum  et  potentiam. 

1.  Divisio  enim  fit  per  opposita;  sed 
potentia  et  actus  non  sunt  hujusmodi. 
Nam  cum  in  omni  oppositione  includatur 
contradictio,  quia  est  prima  et  maxima 
oppositio,  et  causa  omnis  oppositionis, 
unum  oppositum  non  debet  simul  esse 
cum  alio,  sed  debet  illud  abjicere  et  tol¬ 
lere.  Sed  potentia  non  abjicit  et  tollit  ac¬ 
tum,  sed  simul  est  cum  illo ;  nam  Philo¬ 
sophus  9.  Metaphys.  {text.  5  sqq.  ;  1.  8, 
c.  3)  dicit,  quod  simul  habet  quis  po¬ 
tentiam  sedificandi,  et  actu  aedificat;  et 

2.  de  Anima  {text.  8;  c.  2)  dicit,  quod 
est  quaedam  potentia  non  abjiciens  ac¬ 
tum.  Ergo  inconvenienter  dividitur  ens 
in  potentiam  et  actum.  —  Tabida  Aurea 
voce  €  divisio  »  n.  19  et  29  ;  voce  c(  oppo¬ 
sitio  »11.  6;  9.  Metaphys.  1.  3  (2). 

2.  Praeterea,  unum  oppositum  non  prae¬ 
dicatur  de  altero ;  sed  de  potentia  praedi¬ 
catur  actus ;  nam  potentia  activa  est  spe¬ 
cies  qualitatis,  ut  dictum  est  (in  Logica 
q.  12,  a.  2,  in  c.  et  a.  4  in  c.),  qualitas 
autem,  cum  sit  accidentalis  forma,  est 
actus  quidam  :  ergo  actus  et  potentia  non 
sunt  membra  opposita,  in  quae  fiat  divi¬ 
sio. 

3.  Praeterea,  in  aeternis  idem  est  esse 
et  posse,  secundum  Philosophum  3.  Phys-. 
{text.  32 ;  c.  4);  sed  esse  est  quidam  actuSi 

imo  actualilas  omnium,  ut  diclum  esi  : 
ergo  saltem  in  seternis  non  dittinguentur 
polcnlia  et  actus,  et  per  consequens  in¬ 
convenienter  ens  dividetur  in  aclura  et 
potentiam  tamquam  in  duo  opposita.  — 
de  Pol.  q.  1,  a.  i,  arg.  6;  q.  3,  a.  14, 
arg.  5  Sed  contra. 

4.  Praetereo,  si  potentia  et  actus  sunt 
membra  opposita,  vel  erunt  opposita  con¬ 
tradictorie,  vel  privative,  vel  contrarie, 
vel  relative.  Sed  nullo  horum  modorum 
opponuntur  ad  invicem.  Non  quidem  con¬ 
tradictorie  vel  privative,  quia,  cum  ens 
positivum  dividatur  in  actum  et  poten¬ 
tiam,  debent  haec  esse  entia  positiva;  ne¬ 
que  contrarie,  quia  potentia  perficitur  per 
actum  :  nihil  autem  perficitor  a  suo  con¬ 
trario,  sed  potius  a  simili ;  neque  rela¬ 
tive,  quia  relativa  sunt  simul  natura,  ut 
diclum  est  (in  Logica  q.  13,  a.  10,  quae- 
sliunc.  4,  c.);  at  potentia  est  prior  actu, 
ut  dicitur  9.  Metaphys.  {texi.  10;  1.  8,  c. 
5).  Ergo  potentia  et  actus  non  sunt  oppo-  ■ 
sita.  —  2.  de  Anima  1.  11  ;  9.  Metaphys. 

1.  1. 

b.  Praeterea,  vel  haec  divisio  entis  in 
potentiam  et  actum  est  univoci  in  uni- 
vocata,  vel  analogi  in  analogata.  Non  enim 
est  aequivoci  iu  aequivocala;  alioqui  de¬ 
monstrationes  datae  a  philosophis  de  po¬ 
tentia,  cum  de  illa  praedicatur  ens,  essent 
sophisticae  ;  nam  erit  fallacia  aequivoca- 
tionis,  ut  in  simili  diximus  (initio  Meta- 
physicae,  q.  3,  a.  1  et  2)  de  divisione  en¬ 
tis  in  substantiam  et  accidens,  Deum  et 
creaturas.  Sed  neque  est  univoci  in  uni- 
vocala  :  quia  cum  consequantur  ens  ut 
ens,  sicut  ens  non  potest  esse  genus,  nec 
consequenter  quid  univocum,  nec  poten¬ 
tia  et  actus  possunt  esse  species,  nec  con¬ 
sequenter  univoca  univocala.  Neque  est 
analogi  in  analogata  :  quia  ens  non  dici¬ 
tur  prius  de  potentia  quam  de  actu  ;  nam 
actus  est  perfectior  potentia,  ut  dicitur  9. 
Metaphys.  {texi.  19;  1.  8,  c.  9.).  Neque 
etiam  per  prius  dicitur  de  actu;  nam  ac¬ 
tus  prsesupponit  potentiam  sicut  operatio 
s^uum  principium,  ut  dicitur  ibidem.  — 
Ergo  divisio  entis  in  actum  et  potentiam 

non  est  convenienter  assignata.  —  9.  Me¬ 
taphys.  1.  8  et  9  (4). 

Sed  contra  est,  quod  Philosophus  2.  de 
Anima  {texi.  55;  c.  5),  5.  Metaphys.  {text. 
14  ;  1.  4,  c.  7)  ;  9.  Metaphys.  {text.  1;  1. 
8,  c.  1) ;  12.  Metaphys.  {text.  26;  1.  11,  c. 
5)  et  alibi  dividit  ens  in  potentiam  et 
actum.  —  2.  de  Anima  1.  11;  5.  Meta- 
phys.  1.  9  (7) ;  9.  Metaphys.  1.  1 ;  12.  Me¬ 
taphys.  1.  4  (3). 

Respondeo  dicendum,  quod  convenien¬ 
ter  dividitur  ens  per  se  in  actum  et  po¬ 
tentiam.  Ad  cujus  manifestationem  scien¬ 
dum,  quod  aliud  est  dividere  ens  in  ens 
in  potentia  et  ens  in  actu;  aliud  vero  di¬ 
videre  ens  in  ens  quod  est  potentia,  et 
ens  quod  est  actus.  Nam  prior  divisio  non 
est  in  entia  essentialiter  diversa  sed  in 
diversos  status  ejusdem  entis  secundum 
rationem  existendi.  Sicut  enim  esse 
actu  est  existere  —  unde  nomen  actus 
primo  impositum  fuit  motui,  qui  solum 
rei  existenti  tribui  potest,  et  a  motu  ad 
alia  derivatur  — ;  ita  esse  in  potentia  est 
posse  existere.  Eadem  autem  res  est,  quae 
existit,  et,  antequam  existeret,  poterat 
existere,  in  se  tamen  nihil  erat,  sed  tantum 
habebat  esse  vel  in  suis  causis  naturali¬ 
bus,  vel  in  intellectu  et  potentia  creantis, 
ut  dictum  est  (supra,  q.  23,  a.  3).  Et  de 
hac  divisione  non  loquimur  in  praesenti. 

—  Posterior  vero  divisio,  de  qua  loquitur 
Philosophus  9.  Metaphys.,  ubi  illam  affert, 
et  nos  hic  agimus,  est  secundum  diversas 
rationes  essentiales  rerum.  Ad  cujus  ma¬ 
nifestationem  sciendum  est,  quod  potentia 
dicitur  ab  actu.  Actus  autem  est  duplex, 
scilicet  primus,  qui  est  forma,  et  secun¬ 
dus,  qui  est  operalio.  Et  sicut  videtur  ex 
communi  hominum  intellectu,  nomen  ac¬ 
tus  primo  fuit  attributum  operationi ;  sic 
enim  quasi  omnes  intelligunt  actum.  Se¬ 
cundo  autem  exinde  fuit  translatum  ad 
formam,  in  quantum  forma  est  princi¬ 
pium  operationis  et  finis.  Unde  et  simili¬ 
ter  duplex  est  potentia  :  una  activa,  cui 
respondet  actus,  qui  est  operalio;  et  huic 
primo  nomen  potentiae  videtur  fuisse  attri¬ 
butum;  est  potentia  passiva,  cui  re- 

spondet  actus  primus,  qui  csl  forma,  ad 
quam  similiter  videtur  secundario  nomen 
potentiae  devolutum.  Sicut  autem  nihil 
patitur  nisi  ratione  potentiae  passivae,  ita 
nihil  agit  nisi  ratione  actus  primi,  qui  est 
forma  {de  Pot.  q.  1,  a.  1,  in  c.).  Quoniam 
vero  potentia  passiva  essentialiter  differt 
ab  actu,  quem  respicit,  licet  ad  idem 
praedicamentum  pertineant,  ut  dictum 
est  (in  Physica  q.  3,  a.  5  et  6) ;  et  multo 
magis  potentia  activa  ab  actu  sibi  re¬ 
spondente,  qui  est  operatio,  cum  spectent 
ad  diversa  praedicamenta  ;  propterea  divi¬ 
sio  entis  in  actum  et  potentiam  est  in  res 
essentialiter  diversas.  Rursum  autem, 
quia  actus  et  potentia  consequuntur  ens 
ut  ens,  quia  tam  in  substantia  quam  in 
accidente  invenitur  ratio  potentiae  et  actus, 
ut  infra  (in  quaest.  28  et  29)  patebit; 
propterea  ens  creatum  in  communi  con¬ 
venienter  dividitur  in  actum  et  potentiam. 

—  de  Pot.  q.  3,  a.  1,  c.  et  ad  12;  9. 
Meiaphys.  1.  3  (2);  1.  Phys.  l.  IS  (14); 
procera,  in  II.  Metaphys. 

Ad  primum  ergo  dicendum,  quod  po¬ 
tentia  et  actus  dicuntur  opponi,  quia  ha¬ 
bent  rationes  formales  diversas  et  repu¬ 
gnantes,  ita  ut  non  possint  eidem  rei 
convenire,  ut  dictum  est  (in  c.),  licet  pos¬ 
sint  simul  reperiri  in  aliqua  natura  inte¬ 
gra  et  perfecta;  nam  ex  potentia  passiva 
substantiali  et  actu  substantiali  consti¬ 
tuitur  substantia  composita  materialis,  et 
in  eadem  reperitur  potentia  activa,  et 
actus  ilii  respondens,  puta  operatio :  nam 
idem  homo  est  potens  sedificare,  et  actu 
ledificat.  —  9.  Metaphys.  1.  7  (3),  8  et 
9  (4). 

Ad  secundum  dicendum,  quod  actus 
non  praedicatur  de  potentia  cui  respon¬ 
det ;  non  enim  materia,  quae  est  potentia 
passiva,  est  forma,  quae  est  actus  materiae 
respondens;  nec  similiter  potentia  activa 
est  actio,  ut  patet.  Potest  tamen  de  poten¬ 
tia  activa  praedicari  actus,  qui  dicitur 
forma,  quia  non  repugnant  inter  se.  Imo 
vero  potentia  fundatur  in  actu,  quia  unum¬ 
quodque  agit  secundum  quod  est  in  actu. 

—  la,  q.  25,  a,  1,  in  c.  et  ad  1. 


Ad  tertium  dicendum,  quod  praedicta 
propositio  intelligenda  est  de  potentia 
passiva,  non  autem  de  activa.  Potentia 
enim  activa  actui  non  conjuncta  corrup¬ 
tionis  principium,  est,  et  ideo  sempiterni¬ 
tati  repugnat.  Effectus  vero  activae  po¬ 
tentiae  actu  non  existens  perfectioni  causae 
agentis  praejudicium  non  affert,  maxime 
in  causis  voluntariis;  effectus  enim  non 
est  perfectio  potentiae  activae,  sicut  forma 
potentiae  passivae.  — de  Pot.  q.  3,  a.  14, 
ad  5  Sed  contra;  q.  1,  a.  1,  ad  6. 

Ad  quartum  dicendum,  quod  potentia 
et  actus  sunt  aliquo  modo  opposita  rela¬ 
tive :  sunt  enim  relativa  secundum  dici, 
non  autem  secundum  esse;  et  propterea 
non  est  necesse  quod  sint  simul  natura ; 
nam  hoc  est  proprium  relativorum  secun¬ 
dum  dici,  ut  dictum  est  (in  Logica  q.  13, 
a.  10,  quaestiunc.  4,  c.).  —  1.  Sent.  dist. 
7,  q.  1,  a.  2,  in  c. ;  de  Pot.  q.  1,  a.  1, 
ad  3. 

Ad  quintum  dicendum,  quod  haec  divi¬ 
sio  est  analogi  in  analogata.  Dicitur  enim 
ens  de  actu  et  potentia  per  prius  et  po¬ 
sterius,  quod  est  proprium  analogorum, 
ut  dictum  est  (supra,  q.  3,  a.  2,  c.).  Nam 
ordine  generationis,  seu  tempore,  prior  est 
potentia  quam  actus  in  eodem,  secus  in 
diversis;  ordine  vero  perfectionis  simpli¬ 
citer  prior  est  actus  qu:)m  potentia,  et 
p.T  consequens  ens  prius  dicitur  de  actu 
quam  de  potentia.  —  Tabula  Aurea  voce 
«  actus  i>  nn.  76  et  77. 

ARTICULUS  II 

*  UTRUM  POTENTIA  ET  ACTUS  SINT  IN 
EODEM  GENERE. 

Videtur  quod  actus  et  potentia  non 
semper  sint  in  eodem  genere. 

1.  Dantur  enim  multa  accidentia,  quae 
immediate  recipiuntur  in  substantia,  ut 
potentiae  animae  in  animae  substantia,  et 
projiriae  passiones  in  substantia  subjecti, 
ex  cujus  principiis  emanant.  Unde  sub¬ 
jectum  in  duplici  genere  causae,  materia¬ 
lis  scilicet  et  efficientis,  est  causa  suarum 

passionum,  ut  dictum  est  (in  Logica  q.  6, 
a.  i  et  2).  Item,  relatio  identitatis  speci- 
ficee  immediate  subjectatur  et  recipitur  in 
substantia,  ut  dictum  est  (in  Logica  q.  13, 
a.  h,  qusestiunc.  1,  c.  et  ad  2;  a.  6,  c.  et 
ad  1).  Praeterea,  quantitas  primo  inest 
materiae  atque  adeo  substantiae,  ut  dicit 
Philosophus  7.  Metaphys.  {text.  8]\.  6, 
c.  3.).  Ergo  potentiae  ad  praedictos  actus 
non  sunt  in  eodem  genere  cum  actibus. 
—  7.  Metaphys.  1.  2. 

2.  Praeterea,  omnia  accidentia  super¬ 
addunt  substantiae  aliquod  esse ;  nam  et 
ob  id  de  illa  praedicantur,  et  dicuntur 
esse  entia  entis  seu  substantiae,  et  eorum 
esse  est  inesse,  id  est  dependere,  et  com¬ 
positionem  facere  cum  substantia.  Sed 
accidentia  tribuunt  esse  substantiae  per 
hoc  quod  recipiuntur  in  illa.  Ergo  sub¬ 
stantia  per  suam  entitatem  substantialem 
est  in  potentia  ad  illa;  et  consequenter 
potentia  substantiae  ad  accidentia  non  erit 
ab  illa  distincta  ;  et  ita  non  erit  in  eodem 
genere  cum  accidentibus,  sed  erit  in  di¬ 
verso,  puta  in  genere  substantiae.  —  Ta¬ 
bula  Aurea  voce  «  accidens  >  nn.  1,  2, 
13;  7.  Metaphys.  1.  1;  6.  Metaphys.  1.  2. 

3.  Praeterea,  ex  subjecto  et  accidente 
fit  unum  per  accidens,  ut  dicit  Philoso¬ 
phus  (5.  Metaphys.  text.  7 ;  1.  4,  c.  6).  Et 
(sed)  si  potentia  esset  in  eodem  genere 
cum  actu,  ex  potentia  ad  actum  acciden¬ 
talem  et  actu  accidentali  fieret  unum 
per  se,  sicut  fit  unum  per  se  ex  potentia 
substantiali  et  actu  substantiali,  seu  ex 
materia  et  forma,  ut  dicit  Philosophus 
(8.  Metaphys.  text.  15;  1.  7,  c.  6).  Ergo 
potentia  et  actus  non  semper  sunt  in 
eodem  genere.  —  5.  Metaphys.  1.  3  (2)  et 
7  (6) ;  8.  Metaphys.  1.  3  et  5  (4) ;  1.  Meta¬ 
phys.  1.  16  (9). 

4.  Praeterea,  omnis  processus  in  infini¬ 
tum  vitandus  est ;  sed  vitari  non  potest, 
si  dicamus  potentiam  et  actum  esse  in 
eodem  genere.  Nam  si  v.  g.  potentia  ani-- 
mae  ad  recipiendas  suas  passiones  et  po¬ 
tentias  est  accidens,  sicut  et  potentiae ; 
rursum  haec  potentia  exiget  aliam  poten¬ 
tiam,  et  haec  aliam  in  infinitum.  Ergo 

dicendum  est,  quod  potentia  passiva  po¬ 
test  esse  in  uno  genere,  et  actus  illi  re¬ 
spondens  in  alio. 

5.  Praeterea,  potentia  materiae  recep¬ 
tiva  quantitatis  neque  est  quantitas  ne¬ 
que  ulla  species  quantitatis,  ut  manifestum 
est  ex  dictis  (in  Logica  q.  11,  a.  2  et  3) ; 
ergo  non  potest  esse  in  eodem  genere  cum 
quantitate. 

Sed  contra  est,  quod  Philosophus  9.  Me- 
iaphys.  {text.  1  et  2;  1.  8,  c.  1)  et  12.  Me¬ 
taphys.  {text.  26  et  27 ;  1.  11,  c.  4)  dicit, 
quod  actus  et  potentia  dividunt  ens  et 
quodlibet  genus  entis.  —  9.  Metaphys.  1. 
1 ;  12.  Metaphys.  1.  4  (3).  Gf.  in  Logica  q. 
6,  a.  3,  c. 

Respondeo  dicendum,  quod  necesse  est 
dicere,  quod  actus  et  potentia  sunt  in 
eodem  genere.  Quod  multipliciter  potest 
esse  manifestum  :  et  primo  quidem,  quia, 
ut  dictum  est  (art.  praeced.),  actus  et  po¬ 
tentia  consequuntur  ens  ut  ens ;  quae  autem 
sic  consequuntur  ens,  reperiuntur  in 
quocunque  reperitur  ens;  ens  autem,  ut 
dictum  est  (in  Logica  q.  9,  a.  2  et  3},  im¬ 
mediate  dividitur  in  decem  genera,  quo¬ 
rum  unum  est  substantia,  reliqua  vero 
sunt  accidentia :  quare  et  actus  et  poten¬ 
tia  reperientur  in  singulis  decem  generi¬ 
bus.  —  Cfr.  in  Logica  q.  6,  a.  3,  ad  4.  — 
Secundo,  cuilibet  actui  debet  respondere 
propria  potentia,  in  qua  recipiatur;  cum 
enim  potentia  sit  perfectibilis  per  actum 
tamquam  per  propriam  perfectionem,  de¬ 
bet  esse  inter  utrumque  proportio,  ut 
diversa  perfectibilia  requirant  diversas 
perfectiones,  et  e  contra.  Sed  ob  hanc 
proportionem  actus  substantialis  requirit 
potentiam  substantialem,  et  sub  eodem 
genere  substantiae  continentur ;  ergo  et 
actus  accidentalis  exiget  potentiam,  quae 
sit  accidens,  et  quae  sub  eodem  genere 
accidentis  contineatur,  ut  similis  propor¬ 
tio  inter  ipsa  servetur.  — i.Sent.  dist.  3, 
q.  4,  a.  2,  arg.  3  Sed  contra  ;  2.  de  Anima 
1.  11.  —  Tertio,  omnis  potentia  per  actum 
distinguitur,  ut  dicitur  2.  de  Anima.  Po¬ 
tentia  enim  secundum  id  quod  est  poten¬ 
tia,  ordinatur  ad  actum;  unde  oportet 

rationem  potentiae  accipere  ex  actu,  ad 
quem  ordinatur.  Ergo  ubi  diversificatur 
ratio  actus,  oportet  quod  diversificetur  et 
ratio  potentiae  ;  ergo  quot  erunt  genera 
actuum,  tot  erunt  genera  potentiarum. 
Sed  haec  non  possunt  constituere  diversa 
genera  entis  a  generibus  actuum,  quia  sic 
genera  in  quae  immediate  dividitur  ens, 
essent  plura  quam  decem,  quod  est  contra 
Philosophum  et  veritatem,  ut  dictum  est 
(in  Logica  q.  9,  a.  2  et  3) ;  et  quia  omne 
imperfectum,  cujusmodi  est  potentia  re¬ 
spectu  actus,  reducitur  ad  genus  perfecti. 
Ergo  constituentur  sub  generibus  actuum. 

—  2.  de  Anima  1.  11  ;  la,  q.  77,  a.  1,  c. ; 
Opnsc.  43,  c.  1;  5.  Phys.  1.  3.  —  Quarto, 
dicit  Philosophus  (1.  de  Generat,  text. 
73;  c.  8),  quod  non  potest  esse  in  mate¬ 
ria  eadem  potentia  ad  contraria,  quia  sic 
contraria  non  haberent  diversas  naturas, 
nec  esset  multitudo  rerum,  sed  omnia 
essent  unum  ratione  potentiae.  Ergo  simi¬ 
liter,  si  potentiae  ad  diversos  actus  acci¬ 
dentales  non  essent  diversae  sed  una,  nec 
erunt  diversi  actus  ;  sed  actus  accidenta¬ 
les  sunt  plane  diversi,  ut  patet  ex  novem 
generibus  accidentium,  in  quae  immediate 
dividitur  ens:  ergo  et  diversae  erunt  po¬ 
tentiae.  Sed  potentia  et  actus  non  diversiti- 
cant  speciem,  sed  ad  eandem  pertinent; 
ergo  et  pertinebunt  ad  idem  genus,  et  sic 
erit  potentia  in  eodem  genere  cum  actu. 

—  \  .  de  Generat.  1.  22. 

Ad  primum  ergo  dicendum,  quod  in 
materia  est  potentia  accidentalis  ad  quan¬ 
titatem,  qualitatem  et  ad  alia  accidentia, 
ut  dictum  est  (in  Physica  q.  3,  a.  5  et  6). 
Ad  auctoritatem  vero  Philosophi  dicen¬ 
dum,  illum  loqui  ex  sententia  antiquo¬ 
rum,  qui  ponebant  materiam  maxime,  et 
solam,  esse  substantiam;  quam  senten¬ 
tiam  ibi  refellit.  Et  alibi  docet  composi¬ 
tum  ex  materia  et  forma  esse  subjectum 
accidentium.  Cujus  ratio  est,  ut  dicit 
Philosophus  (1.  Phys.  text.  80  ;  c.  9),  quia 
materia  simul  cum  forma  est  causa  acci¬ 
dentium;  potentim  vero  animae,  cum  sint 
propriae  passiones  illius,  recipiuntur  im¬ 
mediate  in  substantia  animae,  non  tamen 


quatenus  est  actus,  sed  quatenus  est  po¬ 
tentia;  nihil  enim  est  in  potentia  passiva 
secundum  actum,  quatenus  est  actus  (la, 
q.  77,  a.  1,  c.).  Duplex  enim  est  potentia 
passiva :  una  ordinata  essentialiter  ad  ac¬ 
tum,  quae  nimirum  nihil  aliud  est  quam 
potentia ;  et  de  hac  verum  est  quod  dicit 
Philosophus,  quod  potentia  et  actus  sunt 
in  eodem  genere  ;  et  hujusmodi  non  est 
potentia  animae  ad  recipiendas  potentias 
et  proprietates  suas.  Altera  est  non  essen¬ 
tialiter  ordinata  ad  actura,  cum  sit  enti- 
tas  perfectior,  potens  in  se  fundare  con¬ 
ceptum  potentiae  et  actus ;  et  hujusmodi 
est  potentia  praedicta  animae  ad  recipien¬ 
das  suas  passiones  proprias,  atque  adeo 
potentias.  —  7.  Metaphijs.  1.  2;  1.  Phys. 
1.  15  (14);  V.  Cajetanum  in  lam,  q.  54, 
a.  3,  et  q.  77,  a.  1  ;  Capreolum  in  1.  Sent. 
dist.  3,  q.  3,  a.  2  (pag.  119,  b). 

Ad  secundum  dicendum,  quod  accidens 
tribuit  subjecto  suum  esse,  sed  mediante 
potentia,  in  qua  recipitur  :  sicut  acci¬ 
dentia  fundata  in  quantitate  tribuunt  esse 
substantiae  mediante  quantitate.  —  3a, 
q.  77,  a.  2. 

Ad  tertium  dicendum,  quod  ex  subjecto 
quod  et  accidente  fit  unum  per  accidens, 
puta  ex  Corisco  et  albo,  ut  dicit  Philoso¬ 
phus  (5.  Metaphys.  text.  7;  1.  4,  c.  6)  > 
secus  vero  ex  subjecto  quo,  puta  ex  poten¬ 
tia  et  accidentali  actu.  Nam  cum  potentia 
et  actus  non  varient  speciem,  sed  ad  ean¬ 
dem  pertineat,  ut  dictum  est  (in  c.),  ex 
potentia  accidentali  et  actu  accidentali 
fiet  unum  per  se,  sicut  fit  ex  potentia 
substantiali  et  actu  substantiali,  ut  dicit 
Philosophus  (1.  Metaphys.  text.  40;  c.  9; 
et  8.  Metaphys,  text.  15 ;  1.  7,  c.  6).  —  5. 
Metaphys.  1.  7  (6) ;  1.  Metaphys.  1.  16  (9) ; 
8.  Metaphys.  1.  5  (4). 

Ad  quartum  dicendum,  non  dari  pro¬ 
cessum  in  infinitum,  quia  potentia  qua 
anima  recipit  suas  potentias,  non  est  po¬ 
tentia  essentialiter  ordinata  ad  actum,  de 
qua  sola  intelligitur  propositio  Philoso¬ 
phi  quod  actus  et  potentia  sunt  in  eodem 
genere,  ut  dictum  est  (ad  1). 

Ad  quintum  dicendum,  quod  potentia 

materiae  ad  quaiUitaleui,  et  polentia  ad 
qualitatem,  non  sunt  in  genere  quantita¬ 
tis  et  qualitatis  sicut  species  completae, 
sed  per  reduclionem  sicut  principium, 
sicut  dictum  est  (in  Physica  q.  3,  a.  5, 
in  c.,  versus  fin.).  —  Qimst.  disp.  de 
Anima  a.  12,  c. 

ARTICULUS  111 

*  UTRUM  POTENTIA  SIT  PRIOR  ACTU  TEM¬ 
PORE,  DEFINITIONE,  PERFECTIONE, 

Videtur  quod  potentia  sit  prior  actu 
tempore. 

1.  Quod  enim  est  prius  generatione, 
est  prius  tempore;  sed  potentia  est  prior 
generatione;  nara  potentia  et  actus  ita  se 
habent  sicut  materia  et  forma,  ut  dicit 
Philosophus  (12.  Metaphys.  iext.  26  ;  1. 11^ 
c.  d)  ;  sed  materia  est  prior  ordine  gene¬ 
rationis  et  tempore  forma  :  ergo  potentia 
est  prior  tempore  actu.  —  7.  Metaphys. 

1.  13;  12.  Metaphys.  1.  4  (3);  de  Verit.  q. 

9,  a.  3,  ad  G. 

2.  Praeterea,  quilibet  homo,  qui  est 
jam  actu  homo,  fuit  prius  secundum  tem¬ 
pus  materia,  quae  erat  in  potentia  homo; 
et  similiter  prius  tempore  fuit  semen, 
quod  est  in  potentia  frumentum,  quam 
frumentum  ipsum;  et  prius  est  quis  visi- 
VLis,  quam  videns  actu  :  ergo  potentia 
est  prior  tempore  actu.  —  9.  Metaphys.  1. 

7  (3). 

Videtur  quod  potentia  sit  prior  defini¬ 
tione:  — 

3.  quia  id,  per  quod  alterum  definitur, 
est  prius  definitione,  ut  dicit  Philoso¬ 
phus  (9.  Metaphys.  text.  13;  1.  8,  c.  8); 
sed  actus  definitur  per  potentiam  ;  forma 
enim,  quae  est  actus,  definitur  per  mate¬ 
riam,  quae  est  potentia;  definitur  enim 
anima,  quae  est  forma,  per  corpus,  quod 
est  materia,  ut  patet  2.  de  Anima  (text. 

4  et  5;  c.  1)  :  ergo  potentia  est  prior  de¬ 
finitione  actu.  —  Ihid. ;  2.  de  Anima  1.  1. 

4.  Praeterea,  effectus  cognoscitur  et  de¬ 
finitur  per  causam,  sicut  est  per  suas 

causas  ;  unumquodque  enim,  ut  se  ha¬ 
bet  ad  esse,  ita  et  ad  cognosci,  ut  dicit 
Philosophus  2.  Metaphys.  (text.  4;  1.  1 
rain.,  c.  2);  sed  actus  est  effectus  poten¬ 
tiae,  ut  patet,  visio  enim  est  effectus  po¬ 
tentiae  visivae,  et  aedificatio  potentiae  aedi- 
ficativae  :  ergo  potentia  est  prior  defini¬ 
tione  Rctu.  —  2.  de  Anima  1.  1. 

Videtur  quod  polentia  sit  prior  perfec¬ 
tione  actu. 

3.  Nam  quae  sunt  posteriora  genera¬ 
tione,  sunt  priora  perfectione,  quia  gene¬ 
ratio  semper  procedit  ab  imperfecto  ad 
perfectum,  sicut  vir  est  posterior  genera¬ 
tione  homo  quam  puer,  nam  ex  puero  fit 
vir.  Sed  potentia  est  posterior  generatione 
actu ;  nam  impossibile  est  quod  aliquis 
fiat  aedificator  qui  non  prius  aedificet, 
aut  quod  fiat  citharoedus  qui  prius  non 
citharizaverit.  Ergo  potentia  est  perfec¬ 
tione  prior  actu.  —  9.  Metaphys.  1.  8  (4). 

6.  Praeterea,  omnis  causa  est  potior  et 
nobilior  effectu ;  sed  potentia  est  causa 
actus  ;  potentia  enim  activa  est  causa  sui 
actus,  cum  illum-  efficienter  producat  ; 
ergo  potentia  est  prior  perfectione  actu. 
—  Tabula  Aurea  voce  «  causa  »  nn.  84 
et  87. 

Sed  contra  est,  quod  Philosophus  9. 
Metaphys.  (a  text.  13  ;  1.  8,  c.  8)  probat, 
quod  actus  est  prior  ratione,  tempore, 
et  substantia  seu  perfectione  actu,  et  12. 
Metaphys.  {text.  26,  31,  32;  1.  11,  c.  5  et 
6)  docet  actum  esse  simpliciter  priorem 
potentia.  —  9.  Metaphys.  1.  7  (3)  et  8  (4); 
12.  Metaphys.  1.  6  (4). 

Respondeo  dicendum,  quod  universali¬ 
ter  loquendo,  quandocunque  actus  est 
aliud  a  polentia,  actus  est  prior  potentia. 
Est  enim  prior  primum  natura  :  tum  quia 
illud  est  natura  prius  alio,  propter  quod 
aliud  est,  et  non  e  contra;  potentia  autem 
est  propter  actum,  non  actus  propter  po¬ 
tentiam;  nam  potentia  ita  se  habet  ad 
actum,  sicut  materia  ad  formam,  ut  dicit 
Philosophus  12.  Metaphys.  {iext.  26;  1.  11, 
c.  5) ;  materia  autem  est  propter  formam, 
et  est  natura  posterior  illa;  tum  quia  or¬ 
dine  nalurm  perfectura  est  prius  imper- 

lecto,  et  finis  iis  quoe  sunt  ad  finem;  est 
autem  actus  complementum  et  perfectio 
et  finis  potenlige,  ct  forma  materiae.  — 
de  Halo  q.  4,  a.  3,  c.  ;  2.  de  Aaima  1.  1 
(cf.  2.  c.  Geni.  c.  88) ;  de  Spiril.  Creat,  a. 
1,  ad  2. 

Praeterea,  actus  est  prior  definitione. 
Nam  potentia  non  potest  definiri  nisi  per 
actum.  Nam  prima  ratio  possibilis  con- 
sisiit  in  hoc  quod  conveniat  ipsum  agere 
vel  esse  in  ac  tu  :  sicut  aedificator  dicitur 
qui  potest  aedificare,  et  visibile  quod  potest 
videri ;  unde  et  Philosophus  (9.  Metdpliys.) 
definivit  potentiam  peractum.  Actus  autem 
non  definitur  per  potentiam,  sed  per  ali¬ 
quid  aliud  manifestatur;  et  ideo  Philoso¬ 
phus  (ibid.)  aliunde  manifestavit  actum 
quam  per  potentiam. ~9.  Metapliys.  1. 7(3). 
—  Item,  actus  universaliter  loquendo  est 
prior  ordine  generationis  et  temporis.  Nam 
licet  hoc  ordine  prior  sit  potentia  actu  in 
eodem  (nam  aliquid  primo  est  in  poten¬ 
tia,  et  postea  fit  actu),  simpliciter  tamen 
et  universaliter  actus  est  prior  potentia ;  et 
similiter  perfectum  imperfecto,  quia  im¬ 
perfectum  non  movetur  nisi  ab  aliquo 
existente  perfecto,  et  homo  in  potentia  fit 
homo  actu  ab  homine  generante,  qui  est 
in  actu.  —  Ibid. 

Demum,  actus  est  prior  potentia  ordine 
perfectionis,  quando  tamen  actus  aliud 
est  a  potentia  ;  nam  in  Deo,  ubi  actio  est 
potentia,  actio  non  est  perfectior  et  no¬ 
bilior  potentia.  —  Et  probatxir  primo,  quia 
finis  est  perfectior  iis  quae  sunt  ad  finem  ; 
actus  autem  est  finis  potentiae  :  ut  patet 
primo  inductione,  tum  in  potentiis  natu¬ 
ralibus  activis  :  non  enim  animalia  vident» 
ut  habeant  potentiam  visivam^  sed  contra; 
tum  in  potentiis  rationalibus  :  habet  enim 
homo  potentiam  aCLlificandi  ct  speculandi, 
ut  aedificet  i  t  speculetur;  non  autem  spe¬ 
culatur,  ut  habeat  scientiam  speculativam; 
tum  in  potentiis  passivis  :  nara  materia 
est  in  potentia,  donec  veniat  ad  formam  vel 
speciem  ;  sed  tunc  primo  est  in  actu,  quan¬ 
do  habet  speciem  et  formam.  —  Deinde, 
quia  alioqui,  si  perfectio  et  finis  non  con¬ 
sisteret  in  actu,  non  esset  differentia  in¬ 

ter  sapientem  et  insipientem  ;  neuter  enim 
posset  manifestari ;  manifestatur  autem 
sciens  per  actum  scientiae  et  non  per  po¬ 
tentiam  ;  operatio  enim  est  finis  scientiae  ; 
operatio  autem  est  actus  quidam  :  prop¬ 
ter  quod  et  actus  dicitur  ab  operatione, 
et  inde  derivatum  est  ad  formam,  quae  di¬ 
citur  entelechia  sive  perfectio.  — Secundo 
probatur,  quia  sempiterna  comparantur 
ad  corruptibilia  sicut  actus  ad  potentiam; 
sed  sempiterna,  in  quantum  hujusmodi, 
non  sunt  in  potentia,  secus  vero  corrup¬ 
tibilia  ;  nam  omnis  potentia  passiva  est 
potentia  contradictionis  ad  esse  et  non 
esse;  unde  est  principium  corruptionis; 
hujusmodi  autem  potentia  non  est  in  sem¬ 
piternis,  est  autem  in  corruptibilibus,  ut 
patet  ;  sempiterna  autem  sunt  priora  per¬ 
fectione  corruptibilibus,  ut  manifestum 
est.  Ergo  actus  est  prior  perfectione  po¬ 
tentia.  —  2.  de  Anima  1.  1 ;  Queest.  disp. 
de  Spe  a.  3,  c. ;  9.  Metaphys.  1.  8  et  9  (4) ; 
Tabula  Aurea  voce  «  actus  »  n.  76. 

Ad  primum  ergo  dicendum,  quod  licet 
in  eodem  potentia  sit  prior  actu  ordine 
generationis,  non  tamen  in  diversis  ;  quod 
est,  simpliciter  et  universaliter  actum, 
etiam  in  tali  ordine,  esse  priorem  poten¬ 
tia,  ut  dictum  est  (in  c.). 

Et -sic  etiam  patet  ad  secundum. 

Ad  tertium  dicendum,  quod  cum  ma¬ 
teria  et  forma,  et  consequenter  actus  et 
potentia  sint  relativa,  ut  dicit  Philosophus 
2.  Phys.  {text.  26;  c.  2)  et  12.  Metaplujs. 
[texi.  26;  1.  11,  c.  5),  necessario  debet 
definiri  utrumque  per  ordinem  ad  aliud, 
sed  diverso  modo.  Nam  cum  materia  sit 
propter  formam  tamquam  finem,  perfec¬ 
tionem  et  complementum,  ut  docet  Philo¬ 
sophus  2.  Phys.  {text.  24;  c.  2);  forma 
vero  non  sit  propter  materiam  tamquam 
finem,  sed  tantum  ad  illam  referatur 
tamquam  ad  id  cujus  ipsa  est  perfectiva, 
et  quod  ad  ipsam  ultimo  refertur;  lorraa 
intrinsece  ingreditur  defini lionem  mate¬ 
riae,  materia  vero  termmative  tantum, 
atque  adeo  extrinsece  et  non  essentialiter, 
definitionem  Ibrmae.  Et  ratio  hujus  est, 
quia  formae  subotuntiales  per  ordinem 

quem  habent  ad  materiam,  cum  non  pos¬ 
sint  intelligi  sine  materia,  nec  habeant 
esse  perfectum  nisi  in  materia,  definiun¬ 
tur  ex  additione  materiae ;  et  talis  forma 
ex  additione  talis  materiae  :  ut  anima  de¬ 
finitur  ex  additione  corporis,  sicut  et  ac¬ 
cidentia  definiuntur  ex  additione  subjecti; 
quod  secus  est,  quando  materia  ponitur 
in  definitione  compositi.  Quando  vero  de¬ 
finitur  materia  per  ordinem  ad  formam, 
non  definitur  materia  ex  additione,  quia 
forma  est  finis,  perfectio  et  complemen¬ 
tum  materiae,  ut  dictum  est,  et  a  forma 
habet  materia  esse  substantiale  et  specifi¬ 
cum,  ut  dictum  est  (in  Physica  q.  3,  a.  2, 
in  c.).  Unde  non  ita  est  forma  extrinseca 
materiae,  sicut  materia  est  extrinseca 
formae.  —  Cf.  2.  Phys.  1.  4  et  12.  Meta- 
phys.  1.  4  (3). 

Ad  quartum  dicendum,  quod  licet  ac¬ 
tus  secundum  esse  sit  effectus  potentiae, 
atque  adeo  illa  posterior,  secundum  ratio¬ 
nem  tamen  et  secundum  intentionem  ac¬ 
tus  praecedit  potentiam,  et  ut  sic  ponitur 
in  definitione  illius.  —  la,  q.  77,  a.  3, 
ad  1. 

Ad  quintum  dicendum,  quod  actus  per¬ 
fectus  est  posterior  generatione  potentia, 
secus  autem  actus  imperfectus,  qualis  est 
actus  discentium.  Nos  autem  cum  Philo¬ 
sopho  hic  loquimur  de  potentia  et  actu 
perfecto.  —  9.  Metaphys.  1.  8  (4).  —  Vel  dic, 
quod  duplex  est  potentia  :  alia,  quae  ac¬ 
quiritur  per  consuetudinem  et  disciplinam, 
et  haec  est  posterior  generatione  actu  im¬ 
perfecto;  alia  est  naturalis,  et  haec  est 
prior  generatione  actu.  —  9.  Metaphys.  1. 
^  (3).  —  Vel  die,  quod  illud,  quod  est  prius 
generatione  et  tempore,  est  imperfectius, 
quia  in  uno  eodemque  tempore  potentia 
praecedit  actum,  et  imperfectio  perfec¬ 
tionem  ;  sed  illud,  quod  est  prius  simpli¬ 
citer  et  secundum  naturae  ordinem,  est 
perfectius  :  sic  enim  intellectus  est  prior 
voluntate ;  et  hoc  modo  actus  est  prior 
potentia.  —  la,  q.  82,  a.  3,  ad  2. 

Ad  sextum  dicendum,  quod  potentia 
est  causa  efficiens  actus,  sed  actus  est 
causa  finalis  potentiae,  ut  dictum  est  (in 

C.  et  ad  3)  ;  causa  vero  finalis  cum  sit 
causa  causarum,  est  nobilior  reliquis,  ut 
dictum  est  in  2.  Phys.  {text.  24 ;  c.  2.) — 
2.  Phys.  1.  4. 


QUESTIO  XXVIII  (1) 

*  DE  POTENTIA. 

Deinde  considerandum  est  de  poten¬ 
tia. 

CIPvCA  QUAM  QUERUNTUR  TRIA  ; 

*1.  Utrum  sufficienter  dividatur  potentia  in 
activam  et  passivam. 

*  2.  Utrum  cuilibet  potentiie  passivae  respon¬ 
deat  potentia  activa, 

*  3.  Utrum  potentia  activa  et  passiva  sint  rea- 
liter  distinctae,  an  vero  sint  eadem  poten¬ 
tia. 

ARTICULUS  I 

UTRUxM  SUFFICIENTER  DIVIDATUR  POTENTIA 
IN  ACTIVAM  ET  PASSIVAM. 

Videtur  quod  potentia  non  dividatur 
sufficienter  in  activam  et  passivam  :  — 
1,  quia  corpora  in  resurrectione  erunt 
in  potentia  ad  aliam  formam,  ut  mani¬ 
festum  est,  quia  qusecunque  communi¬ 
cant  in  materia,  unum  eorum  est  in  po¬ 
tentia  ad  formam  alterius;  materia  enim 
secundum  quod  est  sub  una  forma,  non 
amittit  potentiam  ad  aliam  formam  ;  cor¬ 
pora  autem  in  resurrectione  communica¬ 
bunt  cum  elementis  in  materia,  quia  ex 
eadem  materia  in  resurrectione  repara¬ 
buntur,  ex  qua  nunc  sunt.  Sed  corpora 
praedicta  non  erunt  in  potentia  activa  ad 
aliam  formam,  quia  potentia  ad  formam 
est  ad  esse,  non  ad  agere ;  neque  erunt 
in  potentia  passiva,  quia  sic  essent  passi¬ 
bilia;  nam  omne  quod  est  in  potentia  pas¬ 
siva  ad  formam  alterius,  est  passibile 
ab  illo,  quia  secundum  hoc  aliquid  est 


(1)  Edit.  Ticin.  qusest.  14. 

passivum  ab  alio,  ut  dicitur  1.  de  Generat, 
{text.  77  et  78;  c.  9.).  Ergo  erunt  in  alio 
tertio  genere  potentiae;  et  ita  non  erit 
sufficiens  divisio  potentiae  in  activam  et 
passivam. —  2.  Sent.  dist.  44,  q.  2,  a.  1, 
qiiaestiunc.  1,  arg.  2. 

2.  Praeterea,  omne  quod  incepit  esse, 
antequam  fuerit,  sicut  est  mundus,  possi¬ 
bile  fuit  ipsum  esse,  alioqui  impossibile 
fuisset  ipsum  fieri ;  sed  quod  possibile 
est,  per  aliquam  potentiam  est  possibile: 
ergo  mundus  antequam  crearetur  a  Deo, 
fuit  in  potentia  ut  esset.  Sed  non  fuit  in 
potentia  activa  naturali,  quia  nondum  erat 
ulla  creatura,  cum  nomine  mundi  intelli- 
gatur  universitas  creaturarum;  neque 
fuit  in  potentia  passiva  ob  eandem  ratio¬ 
nem  :  quia  nulla  alia  potentia  passiva 
fingi  potest  in  hoc  casu  praeter  materiam, 
quae  simul  cum  mundo  creata  fuit  a  Deo. 
Ergo  fuit  in  quodam  alio  genere  poten¬ 
tiae,  quod  multi  doctores  vocant  potentiam 
objectivam.  —  la,  q.  46,  a.  1,  arg.  1; 
1.  Sent.  dist.  42,  q.  2,  a.  3,  c. 

3.  Praeterea,  datur  potentia  obedientia- 
lis  in  qualibet  re  respectu  Dei;  sed  haec 
neque  est  potentia  passiva  naturalis,  ne¬ 
que  activa  :  quia  utraque  est  potentia 
naturalis,  et  in  ordine  ad  agens  naturale  ; 
et  passiva  quidem  vel  est  ipsa  enlilas 
materiae,  vel  accidens  illi  superadditum, 
ut  dictum  est  (quaest.  27,  a.  2,  ad  1);  po¬ 
tentia  vero  activa  est  accidens  ;  —  poten¬ 
tia  vero  obedientialis  non  distinguitur  ab 
entitate  cujuslibet  rei  :  ergo  haec  est  ter¬ 
tium  genus  potentiae.  —  Tabula  Aurea 
voce  «  potentia  »  n.  10. 

4.  Praeterea,  datur  aliqua  potentia  tan¬ 
tum  agens,  ut  intellectus  agens  et  om¬ 
nes  potentiae  naturales;  aliqua  tantum 
acta,  ut  potentiae  sensitivae  ;  aliqua  agens 
et  acta,  ut  potentiae  rationales;  ergo  po> 
tenlia  in  plura  membra  potest  dividi  quam 
in  duo.  —  de  Virt.  in  com.  a.  1,  in  c. 

5.  Praeterea,  datur  potentia  resistiva, 
ut  patet  ex  Philosopho  in  Praedicam,  cap. 
de  quali  (c.  9,  al.  8),  ubi  inter  qualitates 
ponit  duritiem  et  salubritatem,  quae  sunt 
potentiae  facile  resislivae  ;  et  mollitiem 


et  insalubritatem,  quae  sunt  potentiae  dif¬ 
ficile  resistivae.  Sed  hae  potentiae  non  sunt 
activae:  tum  quia  resistere  non  est  agere; 
tum  quia  qualitates  potentiae  activae  sunt 
qualitates  activae,  quae  sunt  quatuor  primae 
qualitates  dementares ;  —  neque  sunt  pas¬ 
sivae,  quia  resistere  non  est  pati,  sed  po¬ 
tius  passionem  impedire.  Ergo  datur  ter¬ 
tia  species  potentiae.  —  V.  in  Logica  q. 
12,  a.  4,  c. 

Sed  contra  est,  quod  Philosophus  (9.  Me- 
taphys.  text.  2;  1.  8,  c.  1)  dicit,  quod  mul¬ 
tis  modis  dicitur  potentia  proprie  et  me¬ 
taphorice;  sed  quod  proprie  non  dicitur 
nisi  de  activa  et  passiva  ;  et  non  aequivo- 
ce,  sed  analogice,  quia  dicitur  prius  de 
activa  quam  de  passiva,  quia  passiva  re¬ 
ducitur  ad  activam,  nam  passio  ab  agente 
causatur.  —  9.  Metaphys.  1.  1. 

Respondeo  dicendum,  quod  sufficienter 
dividitur  potentia  in  activam  et  passivam. 
Cujus  ratio  duplex  afferri  potest:  xma  ex 
fine  potentiae.  Nam  potentia  multiplicatur 
ex  actu,  ad  quem  ordinatur  ut  ad  suum 
finem  et  perfectionem,  ut  dictum  est 
(quaest.  praeced.  a.  1,  2,  3).  Duplex  autem 
est  actus  universaliter  sumptus  :  unus 
est  esse,  alius  est  agere.  Quare  et  duplex 
erit  potentia  :  una  ordinata  ad  esse  ;  et 
haec  est  potentia  passiva  ;  unde  el  in  illis 
solis  est  potentia  ad  esse,  quae  materiam 
habent  contrarietati  subjectam,  quae  ma¬ 
xime  est  potentia  passiva,  et  in  qua  sub¬ 
jectatur  omnis  alia  potentia  passiva,  ut 
dictum  est  (quaest.  praeced.  a.  1  et  2) ;  — 
altera  vero  ad  agere;  et  haec  est  potentia 
activa;  hujus  enim  objectum  et  effectus 
est  ens  factum.  —  Altera  ratio  est  ex  fun¬ 
damento  potentiae.  Omnis  enim  potentia 
vel  consequitur  ens  in  potentia,  vel  ens  in 
actu.  Quae  autem  sequitur  ens  in  potentia, 
est  potentia  passiva,  atque  adeo  materia, 
quae  cum  illa  coincidit,  ut  dicit  Philoso¬ 
phus  (12.  Metaphys.  text.  26  et  28;  1.  11, 
c.  5).  Quae  vero  sequitur  ens  in  actu,  est 
potentia  activa;  unumquodque  enim  ex 
hoc  agit,  quod  est  actu ;  patitur  autem  ex 
eo,  quod  est  potentia.  —  Unde  manifestum 
est  quod  divisio  potentiae  in  activam  et 

passivam  est  sufficiens.  —  la  2«,  q.  bS, 
a.  2,  c. ;  2.  c.  Gent.  c.  7 ;  c.  2b,  n.  1 ; 
Opusc.  2,  c.  19. 

Ad  primum  ergo  dicendum,  quod  du¬ 
plex  est  potentia  sive  activa  sive  passiva  : 
ligata  et  libera.  Forma  enim  ligat  poten¬ 
tia  passivam  materiae,  determinando  ipsam 
ad  unum  secundum  quod  dominatur  su¬ 
per  eam.  Et  quia  in  rebus  corruptibilibus 
non  perfecte  dominatur  forma  super  ma¬ 
teriam,  non  perfecte  potest  ipsam  ligare, 
quin  recipiat  interdum  per  aliquam  pas¬ 
sionem  dispositionem  contrariam  formae. 
Sed  in  sanctis  post  resurrectionem  omnino 
anima  dominabitur  supra  corpus ;  nec 
illud  dominium  poterit  aliquo  modo  au¬ 
ferri,  quia  ipsa  erit  immutabiliter  Deo 
subjecta,  quod  non  fuit  in  statu  innocen¬ 
tiae.  Et  ideo  in  corporibus  beatorum  ma¬ 
net  eadem  potentia  passiva  materiae  ad 
formam  aliam,  quae  nunc  inest  quantum 
ad  potentiae  substantiam  ;  sed  erit  ligata 
per  victoriam  animae  supra  corpus,  ut 
nunquam  in  actum  passionis  exire  possit. 
—  4.  Sent.  dist.  44,  q.  2,  a.  1,  quaestiunc. 

1,  ad  2. 

Ad  secundum  dicendum,  quod  ante¬ 
quam  mundus  esset,  possibile  fuit  mun¬ 
dum  esse,  non  quidem  secundum  poten¬ 
tiam  passivam,  quae  est  materia,  sed  se¬ 
cundum  potentiam  activam  Dei,  et  etiam 
secundum  quod  dicitur  aliquid  absolute 
possibile  non  secundum  aliquam  poten¬ 
tiam,  sed  ex  sola  habitudine  terminorum 
qui  sibi  non  repugnant;  secundum  quod 
possibile  opponitur  impossibili,  ut  patet  per 
Philosophum  b.  Metaphys.  {lext.  17;  1.  4, 
c.  12.)  —  la,  q.  46,  a.  1,  ad  1. 

Ad  ierlium  dicendum,  quod  potentia 
obedientialis  reducitur  ad  potentiam  acti¬ 
vam  et  passivam.  Nam  alia  est  activa,  ut 
est  potentia  in  sacramentis  ad  gratiam 
producendam,  et  in  verbis  consecratio¬ 
nis  ad  transubstantiationem  faciendam,  et 
potentia  angeli  ad  convertendam  uxo¬ 
rem  Lot  in  substantiam  salis  ;  alia  est 
passiva,  ut  est  potentia  animae  rationalis 
ad  recipiendam  gratiam,  et  potentia  natu¬ 
rae  humanae  ad  unionem  hypostaticam.  Et 

ratio  est,  quia  sicut  creaturae  inest  obe- 
dientlae  potentia  ut  in  ea  fiat  quidquid 
Creator  disposuerit,  ita  etiam  ut  ea  me¬ 
diante  fiat.  —  4.  Sent.  dist.  8,  q.  2,  a.  3, 
ad  4;  de  Malo,  q.  16,  a.  9,  ad  3;  Tabula 
Aurea  voce  «  potentia  d  n.  10. 

Ad  quartum  dicendum,  quod  triplex 
illud  genus  potentiarum  pertinet  ad  po¬ 
tentiam  activam.  Potentia  enim  activa 
triplex  est.  Nam  alia  dicitur  tantum 
agens,  quia  non  indiget  ad  hoc  quod  sit 
principium  actus,  aliquo  inducto ;  unde 
virtus  talis  potentiae  nihil  est  aliud 
quam  ipsa  potentia.  Talis  autem  poten¬ 
tia  est  divina,  intellectus  agens,  et  poten¬ 
tiae  naturales;  unde  harum  potentiarum 
virtutes  non  sunt  aliqui  habitus,  sed 
ipsae  [lotentiae  in  seipsis  complelae.  Alia 
vero  potentia  dicitur  tantum  acta,  quia 
non  agit  nisi  ab  alio  mota ;  nec  est  in  ea 
agere  vel  non  agere,  sed  secundum  impe¬ 
tum  virtutis  moventis  agit.  Et  tales  sunt 
virtutes  (vires)  sensitivae  secundum  se 
consideratae;  unde  in  8.  Eth.  dicitur, 
quod  sensus  nullius  actus  est  princi¬ 
pium.  Et  hae  potentiae  perficiuntur  in  suis 
actibus  (1)  per  aliquid  superinductum  ; 
quod  tamen  non  inest  eis  sicut  aliqua 
forma  manens  in  subjecto,  sed  solum  per 
modum  passionis,  sicut  species  in  pu¬ 
pilla.  Unde  nec  harum  potentiarum  vir¬ 
tutes  sunt  habitus,  sed  magis  ipsae  poten¬ 
tiae,  secundum  quod  sunt  actu  passae  a 
suis  activis.  Demum  alia  est  potentia 
agens  et  acta,  quae  ita  movetur  a  suo 
activo,  quod  tamen  per  illud  non  deter¬ 
minatur  ad  unum ;  sed  in  ea  est  agere 
vel  non  agere,  sicut  vires  aliquo  modo 
rationales.  Et  hae  potentiae  complentur 
ad  agendum  per  aliquid  superinductum, 
quod  non  est  in  eis  per  modum  passionis 
tantum,  sed  per  modum  formae  quiescen¬ 
tis,  et  manentis  in  subjecto;  ita  tamen 
quod  per  illud  non  de  necessitate  poten¬ 
tia  ad  unum  cogatur,  quia  sic  potentia 
non  esset  domina  sui  actus.  Et  harum 
potentiarum  virtutes  non  sunt  ipsae 

(1)  Al.  «  ad  SUOR  actus  ». 

potentiae ;  neque  passiones,  sicut  est  in 
sensitivis  potentiis  ;  neque  qualitates  de 
necessitate  agentes,  sicut  sunt  qualitates 
rerum  naturalium;  sed  sunt  habitus,  se¬ 
cundum  quos  potest  quis  agere  cum  vo¬ 
luerit,  ut  dicit  Commentator  in  3.  de 
Anima  lext.  18.  —  de  Virt,  in  com.  a.  1, 
in  c. 

Ad  quintum  dicendum  cum  Philosopho 
(9.  Metaphys.  text.  2;  1.  8,  c.  1),  quod 
potentia  facile  vel  difficile  resistendi  redu¬ 
citur  ad  potentiam  passivam.  Nam  poten¬ 
tia  facile  resistendi  est  illa,  quae  difficile 
patitur,  ut  durities  et  viriditas  in  ligno, 
quae  facile  resistit  igni,  et  difficile  patitur ; 
potentia  vero  difficile  resistendi  est  quae 
facile  patitur,  ut  mollities  et  combustibi- 
litas  in  ligno.  Et  similiter  potentia  bene 
et  facile  agendi,  vel  male  et  difficile,  ad 
potentiam  activam  reducitur.  —•  9.  Meta- 
pfiys.  1.  1. 

ARTICULUS  II 

UTRUM  CUILIBET  POTENTIA  PASSIVA  RE¬ 
SPONDEAT  POTENTIA  ACTIVA  IN  NATURA. 

Videtur  quod  non  cuilibet  potentiae  pas¬ 
sive  respondeat  potentia  activa  in  na¬ 
tura. 

1.  Anima  enim  rationalis  habet  natu¬ 
ralem  inclinationem  et  potentiam  ad  sui 
corporis  unionem,  ut  dictum  est  (in  Ter¬ 
tia  Secunda  huj.  Summee).  Sed  huic 
potentiae  passivae  naturali  non  respondet 
potentia  activa  in  natura,  ut  manifestum 
est  ;  nam  alioqui  resurrectio  corporum 
esse  naturalis,  et  naturaliter  demon¬ 
strari  posset  (cf.  in  Logica  q.  23,  a.  1) ; 
quod  est  falsum,  ut  dictum  est  (infra,  q. 
44,  a.  un.,  in  c.  et  ad  1).  Ergo  non  cui¬ 
libet  potentiae  passivae  naturali  respondet 
potentia  activa  naturalis.  —  Cf.  9.  Meta¬ 
phys  1.  1. 

2.  Praeterea,  materia  habet  in  genera¬ 
tione  hominis  potentiam  passivam  natu¬ 
ralem  ad  animam  rationalem,  ut  per  se 
constat;  sed  huic  potentiae  passivae  natu¬ 
rali  non  respondet  aliqua  potentia  activa 

in  natura,  ut  etiam  manifestum  est :  ergo 
non  omni  potentiae  passivae  naturali  re¬ 
spondet  potentia  activa  naturalis.  —  Cf. 
5.  Metaphys.  1.  14. 

3.  Praeterea,  in  corruptione  rei  natura¬ 
lis  in  materia  remanet,  ut  dictum  est, 
eadem  potentia  ad  formam,  alioqui 
forma  annihilaretur  ;  sed  huic  potentiae 
ad  formam  corruptam  non  respondet  ulla 
potentia  activa  naturalis,  quia  idem  nu¬ 
mero  corruptum  naturaliter  redire  non 
potest,  ut  dictum  est :  ergo. 

4.  Praeterea,  datur  in  anima  rationali 
potentia  passiva  naturalis  ad  virtutes 
infusas  et  ad  gratiam,  imo  et  ad  unionem 
hypostaticam  et  ad  visionem  beatificam  : 
quia  potentia  animae  ad  gratiam  et  virtu¬ 
tes  infusas  non  est  infusa,  sicut  gratia  et 
virtutes.  Itemque  naturale  est  humano 
intellectui  quod  Deum  videat  per  essen¬ 
tiam,  cum  ad  hoc  creatus  sit.  Et  ratione 
naturalis  capacitatis  dicitur  humana  natu¬ 
ra  magis  assumptibilis,  quam  natura  irra¬ 
tionalis.  Sed  talibus  potentiis  passivis 
non  respondet  potentia  activa  naturalis, 
ut  patet.  Ergo.  —  L.  c.  in  resp. 

5.  Praeterea,  in  materia  datur  potentia 
passiva  naturalis  ad  formas  artificiales  : 
quia  sieut  in  naturalibus  ex  quolibet  non 
fit  quodlibet,  sed  ex  materia  determinata  fit 
aliquis  effectus  naturalis,  qui  quidem  non 
esset,  nisi  in  materia  determinata  esset 
aptitudo  ad  determinatam  formam;  ita 
similiter  quodlibet  artificiatum  non  potest 
fieri  ex  qualibet  materia,  sed  requiritur 
materia  determinata,  in  qua  sit  aptitudo  ad 
formam  talis  rei  artificia  tae.  Sed  huic  poten¬ 
tiae  ad  formam  artificialem  nulla  respon¬ 
det  potentia  activa  in  natura,  ut  constat 
ex  differentia  inter  materiam  naturalium 
et  artificialium,  quod  in  materia  rerum 
naturalium  est  aptitudo  naturalis  ad  for¬ 
mam,  et  potest  reduci  in  actum  per 
agens  naturale ;  non  autem  hoc  contingit 
in  materia  artificialium.  Ergo  non  omni 
potentiae  passivae  naturali  respondet  poten¬ 
tia  activa  in  natura.  —  2.  Phys.  1.  1  ;  de 
Pot.  ({.  3,  a.  8,  arg.  3;  7.  Metaphys.  1.  8. 

fi.  Praeterea,  in  coelo  datur  potentia  pas- 

siva  naturalis  ad  motum  circularem,  et 
tamen  non  est  potentia  activa  in  natura 
quae  illi  respondeat,  ut  patet ;  ergo  non 
cuilibet  potentiae  naturali  passivae  re¬ 
spondet  potentia  activa  naturalis. 

Sed  contra  est  :  1.  quod  Philosophus 
(9.  Metaphys.  text.  2;  1.  8,  c.  1)  dicit, 
quod  potentia  passiva  naturalis  habet 
semper  sibi  respondentem  potentiam  acti¬ 
vam  naturalem.  —  9.  Metaphys.  1.  1  ;  4. 
Sent.  dist.  43,  q.  1,  a.  1,  sol.  3. 

2.  Praeterea,  potentiae  passivae  speci¬ 
fice  variantur,  secundum  quod  natae  sunt 
moveri  a  potentiis  activis;  ergo  cuilibet 
potentiae  passivae  naturali  respondet  po¬ 
tentia  activa  naturalis.  —  3.  Sent.  dist. 
26,  q.  1,  a.  2,  c. 

3.  Praeterea,  quaelibet  potentia  passiva 
se  extendit  tantum  ad  ea,  ad  quae  se 
extendit  potentia  activa  sui  generis  ;  ergo 
cuilibet  potentiae  passivae  naturali  respon¬ 
det  potentia  activa  in  natura.  —  Ibid. ; 
2.  c.  Gent.  c.  60,  n.  10 ;  3.  c.  Geni.  c.  45. 

PvESPONDEO  DICENDUM,  quod  cuilibct 
potentiae  passivae  naturali  respondet  po¬ 
tentia  activa  naturalis.  Et  probatur  pri¬ 
mum,  quia  alioqui  potentia  passiva  esset 
frustra  et  superflua,  cum  non  possit 
reduci  in  actum  nisi  per  potentiam  acti¬ 
vam  (2.  Sent.  dist.  12,  q.  1,  a.  1,  in  c. ; 
dist.  30,  q.  2,  a.  1,  in  c.,  circa  med. ;  3. 
c.  Gent.  c.  45.).  Deinde,  quia  de  ratione 
potentiae  passivae  est  ordinari  ad  poten¬ 
tiam  activam;  unde  et  definitur  a  Philo¬ 
sopho  (9.  Metaphys.  text.  2;  1.  8,  c.  1) 
per  ordinem  ad  illam,  quod  sit  princi¬ 
pium,  secundum  quod  aliquid  movetur  ab 
alio;  unde  et  specifice  variatur  secun¬ 
dum  potentiam  activam;  et  secundum 
suae  speciei  rationem  determinatur  ad 
aliquod  speciale  activum,  non  nisi  quia 
potentia,  in  quantum  hujusmodi,  habet 
ordinem  ad  illud,  respectu  cujus  dicitur 
(9.  Metaphys.  1.  1 ;  3.  Sent.  dist.  26,  q.  1, 
a.  2,  c.).  Prceterea,  quia  sicut  passioni 
naturali  respondet  actio  naturalis,  cum 
ab  hac  illa  causetur,  ita  potentiae  passivae 
naturali  debet  respondere  in  natura  poten¬ 
tia  activa  (4.  Sent.  dist.  44,  q.  2,  a.  1,  sol. 


METAPHYSIGA 

3).  Demum,  quia  propter  connexionem 
inter  potentiam  passivam  naturalem  et 
potentiam  activam  naturalem  nec  sensus 
potest  fieri  in  actu,  nisi  per  susceptio¬ 
nem  ab  exterioribus  sensibilibus,  non 
autem  per  effluxum  a  superioribus  viri¬ 
bus.  Unde  non  dicimus,  quod  phrenetici  et 
mente  capti,  in  quibus  propter  victoriam 
imaginativae  virtutis  fit  hujusmodi  fluxus 
specierum  ad  organa  sentiendi,  vere  sen¬ 
tiant,  sed  quod  videtur  eis  quod  sentiant 
(4.  Sent.  dist.  44,  q.  2,  a.  1,  sol.  3). 
Nec  materia  est  in  potentia  nisi  ad  illas 
formas,  quae  per  principia  activa  natura¬ 
lia  educi  possunt;  alioqui  non  repugna¬ 
ret  quin  esset  in  potentia  ad  plures  alias 
formas,  et  quin  esset  receptibilis  majoris 
quantitatis  quam  quantitatis  mundi  ; 
quod  est  falsum,  ut  dictum  est.  Nec  visus 
est  susceptivus  nisi  colorum,  qui  illumi¬ 
nantur  per  lucem.  Nec  intellectus  possi¬ 
bilis  est  in  potentia  nisi  ad  illa  intelligi- 
bilia,  quae  sunt  facta  per  intellectum 
agentem  :  non  nisi  quia  intellectus  possi¬ 
bilis,  qui  est  quodam  modo  potentia  pas¬ 
siva,  habet  proprium  agens  sibi  respon¬ 
dens,  scilicet  intellectum  agentem,  qui 
ita  se  habet  ad  intellectum  possibilem 
sicut  lux  ad  visum.  —  Unde  manifestum 
est,  quod  cuilibet  potentiae  passivae  natu¬ 
rali  respondet  in  natura  potentia  activa. 
—  2.  Sent.  dist.  12,  1,  c.;  dist.  30,  1. 
c.  ;  3.  c.  Gent.  c.  45. 

Ad  primum  ergo  dicendum,  quod  cui¬ 
libet  potentiae  passivae  naturali  respondet 
activa  naturalis,  nisi  obstet  excessus  ha¬ 
bentis  inclinationem  supra  omnem  facul¬ 
tatem  et  capacitatem  totius  materiae  cor¬ 
poralis,  ut  est  in  proposito,  ut  dictum  est. 
Vel  die,  quod  potentiae  passivae  naturali 
ad  aliquem  actum  ordinatae  respondet 
potentia  activa  reducens  illam  ad  talem 
actum,  quando  talis  actus  est  simpliciter 
naturalis ;  secus  vero  quando  est  secun¬ 
dum  quid  tantum  naturalis,  ut  est  in 
proposito ;  resurrectio  enim  simpliciter 
loquendo  est  miraculosa,  non  naturalis, 
nisi  secundum  quid.  —  4.  Sent.  dist.  43, 
q.  1,  a.  1,  sol.  3. 


313 


DE  ACTU  ET  POTENTIA  —  QU.  XXVIII  DE  POTENTIA  -  ART.  II 


Ad  secundum  dicendum  satis  esse  quod 
principio  passivo  naturali  respondeat  prin¬ 
cipium  activum  naturale,  vel  respectu 
ultimae  perfectionis,  scilicet  formce,  ut  est 
in  generatione  cujuscunque  compositi, 
homine  excepto;  vel  respectu  ultimae dw- 
positionis,  quae  est  necessitas  ad  formam 
ultimam,  sicut  est  in  generatione  homi¬ 
nis  secundum  positionem  fidei.  —  Ibid. 

Ad  tertium  dicendum,  quod  in  corrup¬ 
tione  naturali  remanet  eadem  potentia 
materiae  ad  formam  specificam,  non  ad 
numericam  :  sicut  etiam  remanet  eadem 
privatio  specifica,  non  autem  numerica, 
ut  dictum  est  (in  c,). 

Ad  quartum  dicendum,  quod  quando 
aliquod  passivum  natum  est  consequi 
diversas  perfectiones  a  diversis  agentibus 
ordinatis,  secundum  differentiam  et  ordi¬ 
nem  potentiarum  activarum  in  agentibus 
est  differentia  et  ordo  potentiarum  passi¬ 
varum  in  passivo,  quia  potentiae  passivae 
respondet  activa  :  —  sicut  patet,  quod 
aqua  vel  terra  habet  aliquam  potentiam 
secundum  quam  nata  est  moveri  ab  igne, 
et  aliam  secundum  quam  nata  est  moveri 
a  corpore  coelesti,  et  ulterius  aliam  secun¬ 
dum  quam  nata  est  moveri  a  Deo.  Sicut 
enim  ex  aqua  vel  terra  potest  aliquid 
fieri  virtute  corporis  coelestis,  quod  non 
potest  fieri  virtute  ignis,  ita  ex  eis  potest 
aliquid  fieri  virtute  supernaturalis  agen¬ 
tis,  quod  non  potest  fieri  virtute  alicujus 
naturalis  agentis;  et  secundum  hoc  dici¬ 
mus  quod  in  tota  creatura  est  qusedarn 
obedientialis  potentia,  prout  tota  creatura 
obedit  Deo  ad  suscipiendum  in  se  quid¬ 
quid  Deus  voluerit.  Sic  igitur  et  in  anima 
est  aliquid  in  potentia,  quod  natum  est 
reduci  in  actum  ab  agente  naturali;  et 
hoc  modo  sunt  in  potentia  in  ipsa  virtu¬ 
tes  acquisitae.  —  Alio  modo  aliquid  est  in 
potentia  in  anima,  quod  non  est  natum 
educi  in  actum  nisi  per  virtutem  divinam  ; 
et  sic  sunt  in  potentia  in  anima  virtutes 
infusae  {de  Virt.  in  com.  a.  10,  ad  13), 
et  ob  eandem  rationem  gratia  et  unio 
hypostatica.  Cum  enim  haec  transcendant 
ordinem  naturalem,  non  potest  ad  illa 


homo  habere  potentiam  passivam  natu¬ 
ralem,  quae  non  se  extendit  ad  id,  quod 
transcendit  ordinem  naturalem.  Quam¬ 
quam  respectu  unionis,  si  consideretur 
potentia  absoluta  Dei,  cui  correspondet 
potentia  obedientialis  passiva  simpliciter, 
quaelibet  creatura  est  a  Deo  assumptibi- 
lis,  nec  magis  una  quam  alia.  Si  vero 
consideretur  potentia  ordinata,  quae  re¬ 
spicit  congruentiam  assumptibilitatis  ex 
ordine  divinae  sapientiae,  et  decentiam  ex 
parte  naturae,  sic  sola  natura  rationalis 
est  magis  assumptibilis  quam  irrationa¬ 
lis  :  quia  congruitas  decentiae  respicit 
dignitatem  naturae,  puta  similitudinem 
imaginis,  per  quam  natura  est  capax  bea- 
titudinis,  cujus  semen  (cf.  de  Verit.  q. 
11,  a.  1,  ad  5)  est  gratia;  quae  simili¬ 
tudo  non  est  nisi  in  natura  rationali.  — 
3a,  q.  4,  a.  1,  c. ;  3.  Sent.  dist.  2,  q.  1, 
a.  1 ;  4.  c.  Gent.  c.  53,  55.  —  Ad  visionem 
vero  beatificam  non  habet  homo  poten¬ 
tiam  naturalem  activam  naturaliter  ope¬ 
rantem  neque  potentiam  activam  obedien- 
tialem,  sed  habet  potentiam  activam 
naturalem  supernaturaliter  operantem, 
id  est  elevatam  per  qualitatem  super- 
naturalem  superadditam.  Et  ratio  hujus 
est,  quia  in  visione  beatifica  duo  consi¬ 
deranda  sunt,  scilicet  substantia  actus  et 
forma  ipsius,  a  qua  perfectionem  habet 
(4.  Sent.  dist.  49,  q.  1,  a.  2,  sol.  2,  ad  2). 
Actus  visionis  beatificae  secundum  sub¬ 
stantiam  principium  activum  est  natura¬ 
lis  potentia;  sed  secundum  /brmam  suam 
principium  illius  est  habitus  supernatu¬ 
ralis,  puta  lumen  gloriae.  Neque  obstat 
quod  homo  a  Deo  creatus  est  ad  viden¬ 
dum  Deum  per  essentiam,  et  per  conse¬ 
quens  ad  visionem  beatificam  :  quia  non 
fuit  creatus  a  Deo  ad  id  in  principio  suae 
conditionis,  sed  in  ultimo  suae  perfectio¬ 
nis  {de  Verit.  q.  18,  a.  1,  ad  5),  quae  de- 
est  homini  quamdiu  hic  vivit.  Ad  eandem 
vero  beatificam  visionem  habet  homo 
potentiam  partim  naturalem  respectu 
substantiae;  nam  vere  visio  beatifica  est 
actus  immanens  intellectus;  partim  obe- 
dientialem  respectu  perfectionis  et  formae, 

quia  talis  perfectio  est  superiiaturalis  et 
superioris  ordinis,  cujus  semen  est  gra¬ 
tia,  ut  dictum  est  (paulo  prius).  —  3.  c. 
Gent.  c.  53  et  54 ;  de  Verit.  q.  8,  a.  3,  ad 
6 ;  q.  10,  a.  11,  ad  7;  2.  Scnt.  dist.  26, 
q.  un.,  a.  5,  ad  4;  2a2se,  q.  171,  a.  2,  in 
c.  et  ad  3. 

Ad  quintum  dicendum,  quod  licet  in 
lebus  artificialibus,  quse  fiunt,  sit  prin¬ 
cipium  materiale,  non  tamen  in  illis  est 
potentia  naturalis  ad  formas  artificiales, 
quia  alioqui  factiones  rerum  artificialium 
dicerentur  naturales  et  non  artificiales  : 
—  quia  sufficit  ad  motum  ut  sil  naturalis, 
quod  habeat  principium  passivum  natu¬ 
rale  :  ut  palet  in  motu  coeli,  qui  dicitur 
naturalis  respectu  principii  passivi  (2. 
Phys.  1.1);  —  sed  est  potentia  obedien- 
tialis  respiciens  proprium  principium 
activum  in  peculiari  agente,  ut  dictum 
est  (ad  4,  post  init.).  —  Vel  dic-,  quod 
omni  potentiae  passivae  naturali  respon¬ 
det  potentia  activa  naturalis  respectu  for¬ 
mae  inducendm,  quae  sit  ordinis  natura¬ 
lis;  quod  i.on  est  in  proposito  :  nam  for¬ 
ma  artificialis  non  est  ordinis  naturalis, 
sed  est  infra  talem  ordinem,  quia  omne 
naturale  est  nobilius  quam  artificiale.  — 
de  Pol.  q.  3,  a.  8,  ad  5. 

Ad  sextum  dicendum,  quod  dupliciter 
potest  sumi  coelum :  uno  modo  pro  cor¬ 
pore  coelesti,  quod  habet  aptitudinem  ut 
moveatur  a  motore  extrinseco,  ut  dicit 
Commentator  (1.  de  Coelo  lext.  89) ;  et 
hoc  modo  motus  coeli  est  naturalis  tan¬ 
tum  ex  parte  materiae,  voluntarius  vero 
ex  parte  motoris;  quare  simpliciter  non 
est  naturalis  eo  modo,  quo  actus  mere 
naturalis  exigit  utramque  potentiam 
activam  et  passivam  naturalem,  ut  dic¬ 
tum  est  (ad  5,  resp.  2).  Allero  modo  pro 
composito  ex  motore  et  mobili ,  non 
sicut  ex  materia  et  forma,  sed  secundum 
contactum  virtutis;  et  sic  dici  potest, 
quod  coeli  motor  est  principium  intrinse¬ 
cum,  et  consequenter  quod  motus  coeli 
sit  etiam  naturalis  ex  parte  principii 
activi,  sicut  motus  voluntarius  dicitur  na¬ 
turalis  animali,  quatenus  animal  est,  ut 

dicitur  8.  Phys.  {lext.  27  ;  c.  4).  —  8. 
Phys.  l.  7;  la,  q.  70,  a.  3,  ad  5;  v.  supra 
in  Physica  q.  31,  a.  1  sqq. 

ARTICULUS  III 

*  UTRUM  POTENTIA  PASSIVA  ET  ACTIVA  SINT 

REALTTER  DISTINCTA,  AN  VERO  POSSINT 

UNA  ET  EADEM  ESSE  (1). 

Videtur  quod  potentia  passiva  et  activa 
non  sint  necessario  realiter  distinctae,  sed 
possint  una  et  eadem  potentia  esse. 

1.  Dicit  enim  Philosophus  (9.  Melaphys. 
lext.  2  ;  1,  8,  c.  1):  «  Palam  igitur,  quia 
est  quidem  ut  una  potentia  faciendi  et 
patiendi.  »  Ergo  potentia  passiva  et  acti¬ 
va  possunt  esse  una  et  eadem.  —  9.  Me- 
taphys.  1.  1. 

2.  Praeterea,  intellectus  possibilis  est 
potentia  activa  respectu  intellectionis  ;  sed 
eadem  est  passiva  respectu  ejusdem  ;  nam 
intellectio  est  actio  immanens,  quae  manet 
in  ipso  agente,  a  quo  producitur ;  ergo 
potentia  passiva  et  activa  possunt  esse 
una  et  eadem  potentia.  —  Quoesl.  disp.  de 
Anima  a.  4. 

3.  Praeterea,  duo  accidentia  ejusdem 
generis  proximi  specie  diversa  non  pos¬ 
sunt  esse  in  eodem  subjecto,  ut  duo  co¬ 
lores  vel  odores  specie  diversi,  ut  mani¬ 
festum  est.  Sed  potentia  activa  et  passiva 
sunt  in  eodem,  ut  docet  Philosophus  12. 
Metaphys.,\\h\  ait  quod  ejus  Jem  est  poten¬ 
tia  actionis  et  passionis;  et  inductione 
patet  in  animali  movente  se  ipsum,  in 
medico  se  ipsum  sanante,  in  subjecto  in 
se  suas  passiones  efficienter  causante,  et 
in  aqua  reducente  se  ad  pristinam  frigi¬ 
ditatem  (4.  Seni.  dist.  47,  q.  2,  a.  2,  sol. 
2).  Ergo  potentia  activa  et  passiva  pos¬ 
sunt  esse  una  et  eadem  potentia.  —  de 
Pol.  q.  i,  a.  1,  ad  16;  7.  Phys.  1.  1 ;  9. 
Melaphys.  1.  1 ;  la,  q.  77,  a.  6  et  7. 

Sed  contra  esG  quod  Philosophus  (9.  Me- 
taphys.  lext.  2;  1.  8,  c.  1)  dicit,  quod  po¬ 
tentia  activa  et  passiva  sunt  in  diversis 

(i)  Confer  supra  in  Physica  q.  83,  a.  4,  c.,  ubi 
lector  ad  hunc  articulum  remittitur. 

subjecti?,  et  ideo  nihil  potest  pati  a  se 
ipso;  idem  autem  accidens  numero  non  po¬ 
test  esse  in  diversis  subjectis.  —  9.  Mela- 
phys.  1.  1;  4.  Sent.  dist.  4,  q.  1,  a.  3,  sol. 
2  ;  dist.  14,  q.  1,  a.  3,  sol.  1. 

Respondeo  dicendum,  quod  potentia  fa¬ 
ciendi  et  patiendi  est  quodam  modo  una 
potentia,  et  quodam  modo  non.  Est  enim 
una,  si  consideretur  ordo  unius  ad  aliam; 
una  enim  dicitur  per  respectum  ad  aliam. 
Nam  potest  dici  aliquid  habens  poten¬ 
tiam  patiendi,  quia  ipsum  habet  poten¬ 
tiam  ut  aliud  patiatur  ob  ip?o.  Si  autem 
considereniur  hse  duse  potentiae  secundum 
subjectura,  in  quo  sunt,  sic  alia  est  poten¬ 
tia  activa,  alia  potentia  passiva.  Potentia 
enim  passiva  est  in  patiente,  quia  patiens 
patitur  propter  aliquod  principium  in  ipso 
existens,  et  hujusmodi  est  materia;  poten¬ 
tia  vero  activa  est  in  agente,  ut  calor  in 
calefactivo,  et  ars  aedificativa  in  aedificante 
(9.  Metaphys.  1.  1.).  Non  potest  autem 
idem  secundum  idem  esse  agens  et  pa¬ 
tiens.  Quod  patet  multipliciter  :  et  primo 
quidem  ex  parte  passionis ;  nam  haec  est 
effectus  actionis  exterioris  et  transeuntis, 
unde  secundum  propriam  sui  rationem  est 
ab  alio  (2a  2ae,  q.  59,  a.  3,  c.).  Secundo 
ex  parte  illius,  secundum  quod  aliquid 
patitur  et  agit.  Nam  sicut  compositum 
non  patitur  nisi  ratione  materiae  —  unde 
pati  proprie,  quod  est  cum  transmutatio¬ 
ne,  non  invenitur  nisi  in  compositis  ex 
materia  et  forma  (la  2ae,  q.  22,  a.  1,  ad 
1)  — ;  ita  non  agit  nisi  ratione  formae, 
quae  est  actus  et  actionis  principium. 
Sicut  ergo  implicat  materiam  fieri  for¬ 
mam,  ita  implicat  quod  potentia  passiva 
sit  vel  fiat  activa  (4.  Sent.  dist.  44,  q.  2, 
a.  1,  sol.  3;  9.  Metaphys.  1.  1;  2a  2ae,  q. 
59,  a.  3,  c.  et  ad  3  ;  Tabula  Aurea  voce 
«  agens  »  n.  84.).  Tertio  ex  relatione  reali 
consurgente  ad  actionem  et  passionem. 
Nam  cujuslibet  patientis  ad  agens  est  rela¬ 
tio  realis,  et  e  converso,  si  bonum  agentis 
sit  ex  hoc  quod  agit ;  ut  contingit  in  omni 
agente  univoco  et  molo,  secus  vero  in 
divinis.  Omnis  autem  relatio  realis  est 
inter  terminos  realiter  distinctos;  unde 


requirit  distinctionem  suppositorum ;  nam 
idem  ad  se  ipsum  non  refertur  relatione 
reali,  sed  rationis,  quae  propterea  non 
requirit  distinctionem  suppositorum,  quae 
proprie  agere  et  pati  dicuntur  {de  Pot.  q. 
7,  a.  10,  in  c.  et  ad  1 ;  Tabula  Aurea  voce 
«  relatio  »  n.  29  et  30;  1.  Sent.  dist.  5, 
q.  1,  a.  1).  Quarto  ex  ratione  agentis  et 
patientis.  Cum  enim,  ut  argumentatur 
Philosophus  (8.  Phys.  texi.  30;  c.  4) 
agens  sit  contrarium  patienti,  necesse  est 
quod  dividatur  id  quod  est  aptum  natura 
agere,  ab  eo  quod  est  aptum  natum  pati ; 
unde  est  quod  nullum  continuum  potest 
in  se  ipsum  agere  (8  Phys.  1.  7).  Postre¬ 
mo  ex  ratione  potentiae  activae.  Haec  enim 
secundum  Philosophum (5.  Metaphys.  lext. 
17;  1.  4,  c.  12)  est  principium  transmu¬ 
tationis  in  aliud,  secundum  quod  est 
aliud;  unde  potentia  activa  exigit  mate¬ 
riam,  in  quam  agat;  idem  autem  non  est 
aliud  a  se  ipso.  Ergo  dicendum  est,  quod 
potentia  activa  et  passiva  non  possunt 
esse  una  et  eadem  potentia.  —  5.  Mela-^ 
phys.  1.  14  (17);  1.  Sent.  dist.  7,  q.  l,  a. 
1,  arg.  3  et  ad  3. 

Ad  primum  ergo  dicendum,  quod  po¬ 
tentia  activa  et  passiva  possunt  esse  quo¬ 
dam  modo  una,  quodam  modo  non,  ut 
dicit  Philosophus;  sunt  enim  una  unitate 
ordinis,  non  autem  una  simpliciter,  cum 
sint  in  diversis  subjectis.  —  9.  Metaphys. 
1.  1. 

Ad  secundum  dicendum,  quod  sicut  in¬ 
tellectio  non  est  proprie  passio  —  nam,  ut 
dictum  est  (in  c.),  haec  est  effectus  actionis 
exterioris  et  transeuntis,  cujusmodi  non 
est  intellectio,  cum  sit  actio  immanens — ; 
ita  nec  intellectus  possibilis  est  proprie 
potentia  passiva,  de  qua  loquitur  Philoso¬ 
phus,  cum  negat  potentiam  passivam  et 
activam  posse  esse  unam  et  eandem  po¬ 
tentiam.  Quod  patet,  quia  materia  secun¬ 
dum  quam  patiens  patitur  ab  agente  ac¬ 
tione  transeunte  et  externa,  non  coincidit 
cum  agente,  nec  potest  se  movere  ;  cum 
tarnen  contrarium  contingat  in  intellectu 
et  voluntate  agentibus  actione  interna  et 
immanente.  —  ia  2ae,  q.  74,  a.  1,  ad  3. 

Ad  tertium  dicendum,  quod  potentia 
activa  et  passiva  nunquam  reperiuntur 
in  eodem  secundum  idem,  sicut  nec  idem 
potest  esse  agens  et  patiens  secundum 
idem  (2a  2se,  q.  59,  a.  3,  c.).  Unde  ad 
primam  instantiam  de  animali  dicendum, 
cum  Philosopho  7.  Phys.  (text.  2 ;  c.  1) 
et  8.  Phys.  {text.  28  et  a  text.  40 ;  c.  4  et 
5)  animalia  movere  se  secundum  unam 
partem,  et  moveri  secundum  aliam.  Ad 
secundam  de  medico  dicendum,  quod  me¬ 
dicus  sanat  se  ipsum  non  ut  medicum, 
sed  ut  infirmum;  non  enim  absurdum 
est  per  accidens  aliquid  pati  a  se  ipso. 
Ad  tertiam  de  subjecto  causante  in  se  suas 
passiones  dicendum,  illam  productionem 
passionum  non  fieri  per  transmutationem 
et  actionem  proprie  dictam,  sed  per  na¬ 
turalem  resultanliam,  ut  dictum  est  (in 
Logica  q.  6,  a.  2,  ad  2  et  4;  in  Physica 
q.  9,  a.  4,  ad  9).  Eodemque  modo  dicen¬ 
dum  ad  quartum  de  aqua  reducente  se 
ad  pristinum  frigus;  nam  talis  reductio 
“  fit  per  naturalem  resultantiam,  ut  dictum 
est;  et  potentia  activa,  de  qua  est  sermo, 
est  principium  transmutationis  in  aliud, 
ut  dicit  Philosophus  (5.  Metaphys.text.  17 ; 
1.  4,  c.  12  ;  et  9.  Melaphys.  text.  2;  1.  8, 
c.  1),  secundum  quod  est  aliud,  ut  dic¬ 
tum  est  (in  c.,  Postremo).  Unde  est  quod 
potentia  divina  —  cujus  actio  non  est  per 
modum  motus,  sed  per  modum  operatio¬ 
nis  quse  differt  a  motu,  secundum  Philo¬ 
sophum  10.  Eth.  c.  4  (3),  sicut  perfectum 
ab  imperfecto  ;  et  ideo  non  requirit  mate¬ 
riam,  in  quam  agat;  quod  non  potest 
esse  in  actione  quae  est  cum  motu  (1. 
Sent.  dist.  7,  q.  a.  1,  ad  3)  —  non  est 
vere  activa,  sed  superactiva.  —  7.  Phijs. 
1. 1 ;  8.  Phys.  1.  7  et  10 ;  9.  Metaphys.  1.  1. 


QUJESTIO  XXIX  (1) 

*  DE  ACTU. 

Deinde  considerandum  est  de  actu. 


CIRCA  QUEM  QUERUNTUR  TRIA : 

*  1.  Utrum  sufficienter  dividatur  actus  in 
primum  et  secundum. 

2.  Utrum  actus  secundus,  seu  actio  trans¬ 
iens,  sit  in  agente  tamquam  in  subjecto. 

3.  Utrum  actus  rectus  et  reflexus  sit  idem. 

ARTICULUS  I 

*  UTRUM  SUFFICIENTER  DIVIDATUR  ACTUS  IN 
PRIMUM  ET  SECUNDUM. 

Videtur  quod  insufficienter  dividatur 
actus  in  primum  et  secundum  :  — 

1.  quia  nomine  actus  primi  intelligitur 

forma  a  Philosopho,  et  nomine  actus  se¬ 
cundi  operatio,  ut  dicitur  2.  de  Anima 
text.  2  (c.  1) ;  sed  praeter  formam  et  ope¬ 
rationem  datur  habitus,  qui  est  actus  qui¬ 
dam  et  perfectio,  ut  docet  Philosophus 
ibidem  et  text.  56  (c.  5) :  ergo  insufficien¬ 
ter  dividitur  actus  in  duos,  primum  et 
secundum.  —  2.  de  Anima  1.  1  et  11 ;  1. 
Seni.  dist.  7,  q.  1,  a.  1,  ad  2  ;  de  Malo  q. 
1,  a.  4  et  5,  c.  ’  - 

2.  Praeterea,  cuilibet  actui  respondet 
propria  potentia,  ut  dictum  est  (quaest. 
27,  a.  2,  in  c.).  Sed  datur  triplex  poten¬ 
tia  :  una  ad  formam,  et  est  materia ;  alia 
ad  esse,  et  haec  est  natura  constituta  ex 
materia  et  forma;  nam  haec  natura  est 
ut  potentia  respectu  ipsius  esse,  in  quan¬ 
tum  est  susceptiva  ejus  ;  tertia  est  poten¬ 
tia  ad  operationem,  quae  est  accidens  me¬ 
dium  inter  formam  et  operationem,  quia 
forma  non  est  principium  immediatum 
operationis,  ut  dictum  est  (quaest.  27,  a. 
3,  in  c.).  —  de  Spirit.  Creat,  a.  1,  c. 

3.  Praeterea,  praeter  formam,  quae  est 
actus,  ut  dicit  Philosophus  (2.  de  Anima 
text.  2;  c.  1),  datur  actus  ipsius  formae, 
unus,  qui  est  informatio  materiae,  alter, 
qui  est  operatio;  ergo  datur  triplex  actus ; 
non  ergo  sufficienter  dividitur  actus  in 
duos,  in  primum  et  secundum.  —  de 
Verit.  q.  27,  a.  3,  ad  25. 

Sed  contra  est,  quod  Philosophus  (2.  de 


(i)  Edit.  Ticin.  quiest.  15. 

Anima  text.  2 ;  c.  1)  dividit  actum  in  pri¬ 
mum  et  secundum.  —  2.  de  Anima  l.  1. 

Respondeo  dicendum,  quod  sufficienter 
dividitur  actus  in  primum,  qui  est  forma, 
et  secundum,  qui  est  operatio.  Quod  mul¬ 
tipliciter  potest  esse  manifestum:  et  pri¬ 
mo  quidem,  quia  sicut  videtur  ex  commu¬ 
ni  hominis  intellectu,  nomen  «  actus  )>  pri¬ 
mo  fuit  attributum  operationi;  sic  enim 
quasi  omnes  inlelligunt  actum  ;  secundo 
autem  exinde  fuit  translatum  ad  formam, 
in  quantum  forma  est  principium  opera¬ 
tionis  et  finis.  Deinde,  qina  sicut  potentim 
specie  variantur  ex  actibus,  ut  dictum  est 
(q.  praeced.,  a.  1,  in  c.),  ita  specifica  va¬ 
rietas  potentiarum  a  posteriori  designat 
speci ficam  pl u r al i  ta  t e m  ac t u u m .  E s t  a  u l e m 
duplex  tantum  potentia,  activa  et  passiva. 
Activse  autem  respondet  actus  secundus, 
qui  est  operatio ;  et  huic  primo  nomen 
potentiae  videtur  fuisse  attributum.  Pas¬ 
sivae  vero  respondet  actus  primus,  qui 
est  forma,  ad  quam  similiter  videtur  se¬ 
cundario  nomen  potentiae  devolutum  {de 
Pot.  q.  1,  a.  1,  c.).  Prcelerea^  cum  actus 
sit  perfectio  quaedam,  sicut  perfectio  du¬ 
plex  est,  scilicet  prima,  quae  est  forma 
vel  habitus,  et  secunda,  quae  est  operatio ; 
ita  et  duplex  est  actus,  primus,  qui  est 
forma,  et  secundus,  qui  est  operatio  {de 
Malo  q.  1,  a.  4.).  Demum,  quot  modis  dici¬ 
tur  unum  oppositorum,  tot  modis  dicitur 
et  reliquum.  Malum  autem,  quod  est  pri¬ 
vative  oppositum  bono,  quod  principali¬ 
ter  et  per  se  consistit  in  perfectione  et 
actu,  dupliciter  tantum  contingit :  uno 
modo  per  subtractionem  formae  vel  ha¬ 
bitus  vel  alicujus  partis  ad  integritatem 
rei  requisitae  :  quo  modo  caecitas  malum 
est,  et  carere  membro  ;  alio  modo  per 
subtractionem  debitae  operationis,  vel 
quia  omnino  non  est,  vel  debitum  modum 
et  ordinem  non  habet.  Ergo  similiter  du¬ 
plex  tantum  erit  actus  oppositus :  unus, 
qui  est  forma  et  integritas  rei,  et  dicitur 
«  actus  primus  »  ;  alter,  qui  est  operatio, 
et  dicitur  «:  actus  secundus  i>.  Unde  ma¬ 
nifestum  est  sufficienter  a  Philosopho 
fuisse  divisum  actum  in  primum  et  se- 

eundum.  —  la,  q.  48,  a.  5,  c. ;  de  Malo  q. 
1,  a.  4,  c.  ;  1.  Seni.  dist.  7,  q,  1,  a.  1,  c. 
et  ad  2  ;  de  Pot.  1.  c. 

Ad  primum  ergo  dicendum,  quod  no¬ 
mine  <c  actus  primi  »  intelligitur  omne 
illud,  quo  utimur  operando,  et  consequen¬ 
ter  ad  actum  primum  reducitur  habitus. 
Et  ratio  est,  quia  nomine  actus  primi  in- 
telligimus  illum,  quo  inhmrente  adhuc 
adest  potentia  ad  actum  secundum,  qui 
est  operatio ;  at  posita  forma  et  posito 
habitu,  adhuc  est  potentia  ad  actum  se¬ 
cundum,  ut  docet  Philosophus  2.  de  Ani‘ 
ma  text.  S6  (c.  5).  —  de  Malo  q.  1,  a.  4 
et  5,  c. 

Ad  secundum  dicendum,  quod  nomine 
(T  actus  primi  »  intelligitur  forma,  et  esse 
quod  forma  dat ;  nisi  quod  forma  dicitur 
primo  primus  »,  et  illi  respondet  mate¬ 
ria,  ut  dictum  est  in  objectione ;  esse 
vero,  cui  respondet  natura  constituta  ex 
materia  et  forma,  ut  ibidem  dictum  est, 
dicitur  «:  secundo  primus  »  ;  «  secun¬ 
dus  »  autem  «  actus  »  est  operatio. —  de 
Verit.  q.  b,  a.  8,  arg.  10  ;  de  Spirit.  Creat. 
1.  c.  in  arg. 

Ad  tertium  dicendum,  quod  informatio, 
per  quam  forma  dat  esse,  pertinet  ad  for¬ 
mam  et  ad  actum  primum,  sicut  ad  eun¬ 
dem  pertinet  esse,  ut  dictum  est  (ad  2). 

ARTICULUS  II 

UTRUM  ACTUS  SECUNDUS,  SEU  ACTIO  TRANS¬ 
IENS,  SIT  IN  AGENTE  TAMQUAM  IN  SUBJECTO. 

Videtur  quod  actus  secundus,  seu  actio 
transiens,  non  sit  in  agente  tamquam  in 
subjecto. 

1.  Dicit  enim  Philosophus  (9.  Metaphys. 
text.  16 ;  1.  8,  c.  8),  quod  actio  est  in 
facto,  uL  aedificatio  in  aedificato,  et  quod 
aedificatio  simul  fit  et  habet  esse  cum 
domo;  ergo  actio  non  est  in  agente,  sed 
in  patiente  tamquam  in  subjecto.  —  9. 
Metaphys.  1.  8  (4). 

2.  Praeterea,  dicit  Philosophus  (1.  c.), 
quod  quando  praeter  actum  ipsum  poten¬ 
tiae,  qui  est  actio,  est  aliquod  operatum. 

aclio  talium  potentiarum  est  in  patiente, 
et  est  actus  patientis,  ut  est  contextio  in 
contexto,  et  universaliter  motus  in  moto ; 
et  hoc  ideo,  quia  quando  per  actionem 
potentiae  constituitur  aliquid  operatum, 
illa  aclio  perficit  operatum,  et  non  ope¬ 
rantem  ;  unde  est  in  operato  sicut  actio 
et  perfectio  ejus,  non  autem  in  operante  ; 
sed  quando  non  est  aliquod  opus  opera¬ 
tum  prseler  actionem  potentiae,  tunc  actio 
existit  in  agente,  et  ut  perfectio  ejus,  et 
non  transit  in  aliquod  exterius  perficien¬ 
dum  :  sicut  visio  est  in  vidente  sicut  per¬ 
fectio  ejus,  et  speculatio  in  speculante. 
Sed  actio  transiens  est  per  quam  consti¬ 
tuitur  aliquid  operatum,  ut  aedificatio  et 
similes.  Ergo  actio  transiens  non  est  in 
agente  ut  in  subjecto.  —  Ibid. 

3.  Praeterea,  dicit  Philosophus  (3.  Phys. 
lexl.  20;  c.  3),  quod  actio  et  passio  sunt 
unus  et  idem  motus;  sed  motus  est  in 
mobili  atque  adeo  in  patiente;  unde  defi¬ 
nitur  a  Philosopho,  quod  sit  actus  mobilis 
(3.  Phys.  texi.  16  ;  c.  2):  ergo  actio  est 
in  patiente,  non  autem  in  agente.  —  3. 
Phys.  1.  5  (4);  1.  4. 

4.  Praeterea,  actio,  sicut  et  reliqua  ulti¬ 
ma  praedicamenta,  sunt  formae  extrinsecus 
denominantes,  ut  dictum  est  (in  Logica 
q.  14) ;  sed  si  actio  esset  in  agente,  esset 
forma  intrinsecus  denominans  :  ergo  actio 
non  est  in  agente. 

Sed  contra  est.,  quod  actus  cujuslibet  est 
in  eo,  cujus  est  actus,  ut  dicitur  3.  Phys. 
texi.  18  (c.  3) ;  sed  actio  est  actus  agen¬ 
tis,  ut  dicit  Philosophus  texi.  22  (c.  3)  : 
ergo  actio  est  in  agente.  —  3.  Phys.  1.  4 
et  5  (4). 

Respondeo  dicendum,  quod  quia  actio, 
ut  est  praedicamentum,  dicit  aliquid  fluens 
ab  agente  cum  motu  (1.  Seni.  dist.  8,  q.  4, 
a.  3,  ad  3),  duo  ad  actionem  concurrunt, 
unum  tamquam  formale,  alterum  tam¬ 
quam  materiale;  illud  est  habitudo  agen¬ 
tis  ad  passum,  hoc  vero  est  motus.  Quod 
manifeste  patet  ex  multis  :  qI  primo  qui¬ 
dem,  quia  in  qualibet  actione  illud,  quod 
est  ex  parte  agentis,  est  formale,  illud 
autem  quod  est  ex  parte  patientis  vel  reci¬ 

pientis,  est  materiale  ;  habitudo  autem 
agentis  ad  passum  se  tenet  ex  parte  agen¬ 
tis,  nam  per  hanc  differt  actio  a  passione, 
tamquam  per  propriam  rationem,  licet 
cum  illa  conveniat  in  substantia  motus, 
ut  dicit  Philosophus  (3.  Phys.  a  text.  22 ; 
c.  3j.  Motus  autem  se  tenet  ex  parte  pa¬ 
tientis.  Licet  enim  reducatur  ad  genus 
termini  quantum  ad  suam  substantiam, 
tamen  secundum  quod  importat  ordinem 
moventis  ad  motum,  reducitur  potius  ad 
praedicamentum  passionis  quam  actionis, 
ut  dicit  Commentator  (3.  Phys.  text.  4). 
—  la,  q.  41,  a.  1,  ad  2;  v.  in  Logica  q. 
14,  a.  un,,  ad  2, 

Secundo  constat  ex  eo  quod  cum  aclio 
secundum  primam  nominis  significatio¬ 
nem  significet  originem  motus  —  sicut 
enim  motus,  prout  est  in  mobili  ab  ali¬ 
quo,  dicitur  passio,  ita  origo  motus,  secun¬ 
dum  quod  incipit  ab  alio,  et  terminatur 
in  id  quod  movetur,  dicitur  actio,  et  sub¬ 
tracto  motu  adhuc  remanet  actio,  ut  patet 
in  divinis — ;  actio  forrnaliter  et  essen¬ 
tialiter  nihil  aliud  importare  potest  quam 
ordinem  originis,  secundum  quod  ab  ali¬ 
qua  causa  vel  principio  procedit  in  illud, 
quod  est  a  principio  :  qui  ordo  non  est 
nisi  in  agente  subjective.  —  la,  1.  c.  ;  v. 
in  Logica  1.  c. 

Tertio  manifestum  est  ex  eo  quod 
quando  ignis  calefacit  plura  subjecta,  est 
una  tantum  actio  et  sunt  plures  passio¬ 
nes;  hoc  autem  est,  quia  formale  actionis 
est  relatio,  quse  una  est  in  agente  ;  quia 
vero  sunt  plura  passa,  necessario  debet 
in  illis  multiplicari  formale  passionis, 
quod  est  relatio  patientis  ad  agens.  —  2. 
c.  Gent.  c.  73,  n.  4,  tertio  loco. 

Quarto  probatur,  quia  illud  est  forma- 
liter  actio,  ratione  cujus  constituitur  prae¬ 
dicamentum  distinctum  a  praedicamento 
passionis.  Sed  actio  non  constituit  praedi¬ 
camentum  speciale  ratione  motus:  — quia 
motus  non  facit  praedicamentum  pro¬ 
prium,  sed  reducitur  ad  praedicamentum 
termini,  ut  dicit  Philosophus  (3.  Phys. 
text.  4  ;  c.  1)  :  quia  actio  et  passio  con¬ 
veniunt  in  substantia  motus,  ut  dictum 

b).  —  1.  Sent.  dist.  40,  q.  1,  a.  1,  ad  1. 


est  (paulo  prius)  ;  illud  autem,  ia  quo  duo 
essentialiter  distincta  conveniunt,  non 
potest  esse  propria  ratio  utriusque.  — 
Ergo  constituit  ratione  originis  motus; 
nam  subtracto  motu  ab  actione,  nihil  aliud 
dicit  actio  quam  ordinem  originis^  secun¬ 
dum  quod  a  causa  vel  principio  procedit 
id  quod  est  a  principio.  Sed  talis  ordo 
cum  sit  agentis  causantis  aliquid  per 
motum  in  passo,  est  in  agente  tamquam 
in  subjecto,  ut  patet ;  ergo  actio  est  in 
agente,  —  la,  q.  41,  a.  1,  ad  2  et  3  ;  q. 
45,  a.  2,  ad  2 ;  a.  3,  c.  ;  3.  Phys.  1.  1,3, 
4,  5. 

Demum  id  probatur,  quia  illud  est 
actio  et  passio  fornaaliter,  quod  salvatur 
in  omni  actione  et  passione.  Creatio 
autem  passiva  quia  non  est  motus,  nihil 
aliud  est  quam  relatio  creaturae  ad  crea¬ 
torem  per  modum  mutationis  ratione  no- 
vitqtis  vel  inceptionis  importatas  signifi¬ 
cata,  seu  ut  ex  actione  agentis  innascitur. 
—  Ergo  similiter  passio  conjuncta  cum 
motu,  formaliter  erit  relatio  ad  principium 
motus,  significata  per  modum  mutationis, 
et  ut  ex  actione  agentis  innascitur;  et  si¬ 
militer  ac(^o,  sive  sit  conjuncta  cum  motu 
sive  non,  erit  formaliter  habitudo  agentis 
ad  passum,  considerata  per  modum  ori¬ 
ginis.  —  Et  ita  manifestum  est,  quod 
actioest  subjective  in  agente.  —  la,  q,  45, 
a.  2  et  3 ;  1.  Seni.  dist.  40,  q.  1,  a.  1 ;  de 
Pot.  q.  3,  a.  3.  —  V.  in  Logica  q.  14,  a. 
un.,  ad  2  ;  et  11.  ibi  cit. 

Ad  primum  ergo  dicendum,  quod  actio 
dicitur  esse  in  patiente  ;  vel  passive  ac¬ 
cepta  ;  calefactio  enim  passive  accepta 
est  in  calefacto,  sicut  et  creatio  pas¬ 
sive  accepta  est  in  re  creala  ;  vel  ratione 
motus,  quem  actio  prsedicamentalis  con- 
notat,  qui  est  in  passo,  ut  dictum  est  (in 
Logica  q.  14,  a.  un.,  ad  2).  Similiter  ra¬ 
tione  motus,  et  termini  producti,  actio 
transiens,  quae  sola  inducit  passionem, 
ut  dictum  est  (ibid.  in  c.  et  ad  arg.),  dici¬ 
tur  perfectio  totius  operati,  non  aufem 
operantis,  quia  non  acquiritur  aliquid 
igni  ex  hoc  quod  calefacit,  sed  calefacto, 
puta  calor,  ut  dictum  est  (ibid.,  p.  20S, 


Et  ex  hoc  patet  ad  secundum. 

Ad  tertium  dicendum,  quod  actio  et 
passio  dicuntur  esse  unus  et  idem  motus 
materialiter,  et  non  formaliter,  ut  dictum 
est  (in  Logica  q.  14,  a.  un.,  ad  2). 

Ad  quartum  dicendum,  quod  actio  licet 
formaliter  sumpta  sit  in  agente,  non  ta¬ 
men  est  forma  intrinsecus  denominans  : 
quia  licet  actio,  in  quantum  est  accidens, 
sit  in  agente  tamquam  in  subjecto,  in 
quantum  tamen  est  actio,  consideratur  ut 
est  ab  agente,  quia  illius  ratio  non  perfi¬ 
citur  prout  est  in  subjecto,  unde  potest 
desinere  esse  sine  mutatione  ejus  in  quo 
est,  sicut  et  relatio  :  —  sicut  similiter  quia 
non  significatur  ut  inhaerens  et  manens 
in  subjecto,  sed  ut  quid  ab  alio  in  aliud 
procedens,  ideo  non  facit  compositionem 
cum  subjecto.  Et  propterea  si  per  impos¬ 
sibile  poneretur  aliquam  actionem  esse 
accidens  et  tamen  non  inhaerere,  adhuc 
denominaret  agens,  quia  non  denominat 
ut  inhaerens  atque  adeo  ut  forma  intrin¬ 
seca,  sed  ut  ab  agente  procedens  in  aliud, 
et  per  consequens  tamquam  forma  ex  vi 
propriae  rationis  extrinsecus  denominans. 
—  V.  in  Logica  q.  14,  a.  un.,  ad  2  (pag. 
206,  b  et  207,  a)  et  11.  ibi  cit. 

ARTICULUS  III 

*  UTRUM  ACTUS  RECTUS  ET  REFLEXUS  SINT 

IDEM. 

Videtur  quod  actus  rectus  et  reflexus 
ejusdem  potentiae  non  sint  unus  actus 
numero. 

1.  Actus  enim  distinguuntur  per  ob¬ 
jecta,  ut  dicit  Philosophus  (2,  de  Anima 
text.  33  ;  c.  4) ;  se  1  actus  directus  et  refle¬ 
xus  habent  diversa  objecta  :  ergo  non 
sunt  unus  actus  numero.  —  2.  de  Anima 
1.  G;  1.  Sent.  dist.  17,  q.  1,  a.  5,  ad  4. 

2.  Praeterea,  sicut  uno  actu  intelligitur 
res  cura  sua  perfectione,  ita  diverso  actu 
intelligitur  res  et  id  quod  non  est  ejus 
perfectio ;  sed  intelligere  humanum  non 
est  actus  et  perfectio  naturae  intellectae  : 

ergo  uno  actu  non  potest  intelligi  res  et 
intelligere  ipsius.  —  la,  q.  87,  a.  3,  c.  et 
ad  2. 

3.  Praeterea,  quod  primo intelligitur  per 
intellectum,  est  ejus  objectum ;  sed  hoc 
non  est  ipsum  intelligere,  sed  ens  verum 
consideratum  in  materialibus  :  ergo  eo¬ 
dem  actu  non  potest  intellectus  intelli¬ 
gere  directe  objectum,  et  reflexe  actum. 
—  Ibid.  ad  1. 

4.  Praeterea,  rationes  intelligibiles  ho¬ 
minis  in  infinitum  multiplicantur,  ut 
manifestum  est  experientia  ;  at  id  est, 
quia  alio  actu  intelligit  homo  lapidem,  et 
alio  intelligit  se  intelligere  :  ergo  actus 
rectus,  qui  tendit  in  lapidem,  et  reflexus, 
qui  terminatur  ad  intelligere,  non  sunt 
unus  numero,  sed  diversi.  —  la,  q.  28, 
a.  4,  ad  2. 

Sed  contra  est,  quod  eodem  actu  quis 
tendit  in  imaginem  et  in  imaginatum ;  sed 
actus  in  imaginem  est  reflexus,  in  imagi¬ 
natum  est  directus  :  ergo  actus  directus 
et  reflexus  sunt  unus  et  idem  numero.  — 

1.  Sent.  dist.  17,  q.  1,  a.  5,  ad  4. 

Respondeo  dicendum,  quod  dupliciter 
potest  considerari  actus  rectus  ;  uno  modo 
ut  ratio  qua  potentia  fertur  in  suum  ob¬ 
jectum  ;  et  sic  actus  rectus,  quo  potentia 
respicit  objectum,  et  actus  reflexus,  quo  po¬ 
tentia  fertur  super  actum  suum,  sunt  idem 
numero.  Alio  modo  ut  natura  quaedam, 
vel  secundum  quod  actus  rectus  accipitur 
ut  objectum  quoddam  ejusdem  potentiae, 
et  sic  non  sunt  idem  numero  :  quamquam 
et  ob  aliam  rationem  dicitur  potentia  eo¬ 
dem  actu  ferri  in  objectum  directe,  et  re¬ 
flexe  supra  ipsum  actum,  quia  actus 
reflexus  includit  rectum,  quia  non  potest 
ipsum  intelligere  intelligi,  nisi  intelliga- 
tur  ipsum  intelligibile  ;  et  ideo  licet  ipsum 
intelligere  primum  possit  esse  sine  se¬ 
cundo,  secundum  tamen  non  erit  sine 
primo.  —  Tabula  Aurea  voce  «  actus  » 
n.  3  et  6;  Tabula  Concord.  dub.  41. 

Et  ex  his  patet  ad  objecta  utriusque 
partis. 

QUAESTIO  XXX 

DE  QUOD  QUID  EST  ET  DEFINITIONE,  QUO¬ 
RUM  SIT  ET  QUID  SIT. 

Quia  vero  essentia  est  quaedam  poten¬ 
tia,  esse  vero  est  actus,  ideo  consequen¬ 
ter  est  agendum  de  essentia,  deinde  de 
esse.  Erit  autem  consideratio  circa  essen¬ 
tiam  tripartita.  Primo  enim  videbimus 
de  significante  quod  quid  est  et  defini¬ 
tione,  scilicet  quorum  sit  et  quid  sit. 
Deinde  agemus  de  ipsa  definitione  secun¬ 
dum  se,  scilicet  ex  quibus  sit.  Postremo 
de  essentia  significata  per  definitionem, 
secundum  quod  diversis  diversimode  con¬ 
venit. 

CIRCA  PRIMUM  QUd^RUNTUR  OCTO  : 

1.  Qusenam  in  re  pertineant  ad  suum  quod 
quid  erat  esse. 

2.  Utrum  eorum  quse  dicuntur  per  accidens, 
sit  quod  quid  erat  esse  et  definitio. 

3.  Utrum  quod  quid  erat  esse  et  definitio  sit 
tantum  specierum. 

4.  Utrum  quod  quid  erat  esse  et  definitio  sit 
tantum  substantiarum  an  etiam  acciden¬ 
tium. 

5.  Utrum  definitio  sit  singularium. 

6.  Utrum  negationum  et  privationum  sit  quod 
quid  erat  esse  et  definitio. 

7.  Utrum  quod  quid  est  uniuscujusque  sit 
id  ipsum  cujus  est. 

8.  Quomodo  differant  heee  nomina,  quidditas, 
quod  quid  erat  esse,  essentia,  forma  et 
natura. 

ARTICULUS  I 

QUASNAM  IN  RE  PERTINEANT  AD  SUUM  QUOD 
QUID  ERAT  ESSE. 

Videtur  quod  accidentia  possunt  perti¬ 
nere  ad  quod  quid  erat  esse  rei. 

1.  Id  enim  quod  est  quod  quid  erat 
esse,  praedicatur  de  re  per  se ;  sed  multa 
accidentia  praedicantur  de  re  per  se  : 
ergo  accidentia  possunt  pertinere  ad  quod 
quid  erat  esse.  —  7.  Metdphys.  1.  3. 

2.  Praeterea,  multae  definitiones  dantur 
per  accidentia,  ut  cum  dicitur  :  ignis  est 
substantia  calida  et  sicca ;  at  quidquid 
est  in  definitione,  pertinet  ad  quod  quid 
erat  esse  :  ergo  accidentia  possunt  perti¬ 
nere  ad  illud.  —  de  Pot.  q.  9,  a.  2,  ad  2. 

Sed  contra  est,  quod  dicit  Philosophus 
(7.  Melaphys.  Icxt.  11  ;  1.  6,  c.  5)  :  <r  Non 
est  tibi  esse,  musicum  esse ;  non  enim 
secundum  te  ipsum  es  musicus.  Quod 
ergo  dicitur  secundum  te  ipsum.  Neque 
etiam  hoc  omne.  Non  enim  quod  ita  se¬ 
cundum  se,  ut  superficiei  album,  quia 
non  est  superficiei  esse,  album  esse  d. 
—  7.  Melaphys.  1.  3. 

Respondeo  dicendum,  quod  id  quod 
primo  requiritur  ad  quod  quid  erat  esse 
rei,  est  esse  quod  praedicetur  secundum 
se.  Illa  enim  quae  praedicantur  de  aliquo 
per  accidens,  non  pertinent  ad  quod  quid 
erat  esse  illius.  Hoc  enim  intelligimus  per 
quod  quid  erat  esse  alicujus,  quod  con¬ 
venienter  responderi  potest  ad  quaestio¬ 
nem  de  eo  factam  per  quid  est.  Cum  autem 
de  aliquo  quaerimus  quid  est,  non  possu¬ 
mus  convenienter  respondere  ea  quae 
insunt  ei  per  accidens  :  sicut  cum  quae¬ 
ritur,  quid  est  homo?  non  potest  respon¬ 
deri,  quod  sit  albus  vel  sedens  vel  musi¬ 
cus.  Et  ideo  nihil  eorum  quae  praedicantur 
per  accidens  de  aliquo,  pertinet  ad  quod 
quid  erat  esse  illius  rei.  Non  enim  est 
tibi  esse,  quod  musicum  esse,  ut  ait  Philo¬ 
sophus  (7.  Metaphys.  text.  11  ;  1.  6,  c.  4). 
Per  hoc  enim  quod  dicit  hoc  esse,  vel 
huic  esse,  intelligit  quod  quid  erat  esse 
illius  rei  :  sicut  homini  esse,  vel  hominem 
esse,  intelligit  id  quod  pertinet  ad  quod 
quid  est  homo.  Quod  est  autem  musicum 
esse,  id  est  hoc  ipsum  quod  quid  est  mu¬ 
sicus,  non  pertinet  ad  hoc  quod  quid  es 
tu.  Si  enim  quaeratur,  tu  quid  sis,  non 
potest  responderi  quod  tu  sis  musicus.  Et 
ideo  sequitur  quod  musicum  esse  non  est 
tibi  esse,  quia  ea  quae  pertinent  ad  quid- 
ditatem  musici,  sunt  extra  quidditatem 
tuam,  licet  musicus  de  te  praedicetur.  Et 
hoc  ideo,  quia  «  tu  non  secundum  te 
ipsum  es  musicus  »,  id  est  quia  musicum 


non  praedicatur  de  te  per  se,  sed  per 
accidens.  Illud  ergo  pertinet  ad  quod 
quid  est  tui,  quod  tu  es  secundum  te 
ipsum,  id  est  quia  de  te  praedicatur  per  se 
et  non  per  accidens  ;  sicut  de  te  praedica¬ 
tur  per  se  homo,  animal,  substantia,  ra¬ 
tionale  et  alia  hujusmodi,  quae  omnia  per¬ 
linent  ad  quod  quid  est  tui.  —  7.  Mela¬ 
phys.  1.  3. 

Neque  etiam  hoc  omne  quod  praedica¬ 
tur  secandum  se  de  aliquo,  pertinet  ad 
hoc  quod  quid  erat  esse  ejus.  Praedicatur 
enim  per  se  passio  de  proprio  subjecto, 
sicut  color  de  superficie;  non  tamen  quod 
quid  erat  esse  est,  quod  ita  inest  alicui 
secundum  se,  sicut  superficiei  inest  colo¬ 
ratum,  quia  non  superficiei  esse  est  colo¬ 
ratum  esse,  id  est  hoc  ipsum  quod  quid 
est  superficies,  non  est  quod  quid  est 
coloratum.  Alia  enim  est  quidditas  super¬ 
ficiei  et  coloris.  Et  non  solum  hoc,  quod 
est  esse  album,  non  est  quod  quid  est  su¬ 
perficiei,  sed  nec  ipsum  compositum  ex 
utrisque,  scilicet  superficie  et  albedine, 
quod  est  esse  superficiem  albam,  vel  esse 
superficiei  albae.  Quidditas  enim  vel  essen¬ 
tia  superficiei  albae  non  est  quidditas  vel 
essentia  superficiei.  Et  si  quaeratur, 
quare  ?  —  responderi  potest,  «  quia  hoc 
adest  ei  d,  id  est  quia  cum  dico  superfi¬ 
ciem  albam,  dicitur  aliquid  quod  adhae¬ 
ret  superficiei  tamquam  extrinsecum,  et 
non  tamquam  intrans  essentiam  ejus. 
Unde  hoc  totum,  quod  est  superficies 
alba,  non  est  de  essentia  superficiei.  Prae¬ 
dicantur  autem  passiones  de  propriis  sub¬ 
jectis  ea  ratione,  qua  propria  subjecta  in 
earum  definitionibus  ponuntur,  sicut  na¬ 
sus  ponitur  in  definitione  simi,  et  nume¬ 
rus  in  definitione  paris.  Quaedam  vero  ita 
praedicantur  per  se,  quod  subjecta  in 
earum  definitionibus  non  ponuntur,  sicut 
animal  per  se  praedicatur  de  homine,  nec 
homo  ponitur  in  definitione  animalis.  — ■ 
Ibid. 

Cum  ergo  ea  quae  praedicantur  per  ac¬ 
cidens,  non  pertineant  ad  quod  quid  est, 
nec  illa  quae  praedicantur  per  se,  in  quo¬ 
rum  definitionibus  ponuntur  subjecta. 

relinquitur  quod  illa  pertineant  ad  quod 
quid  est,  in  quorum  definitionibus  non 
ponuntur  subjecta.  Unde  loco  citato  con¬ 
cludit  Philosophus,  quod  haec  ratio  erit 
in  singulis  quod  quid  erat  esse,  in  qua 
ratione  «  dicente  ipsum  »,  id  est  descri¬ 
bente  praedicatum,  «  non  inerit  ipsum  », 
id  est  subjectum,  sicut  in  ratione  anima¬ 
lis  non  inest  homo  ;  unde  animal  pertinet 
ad  quod  quid  est  homo.  —  Ibid. 

Ad  primum  ergo  dicendum,  quod,  sicut 
supra  dictum  est,  ea  quae  praedicantur  per 
se  de  aliquo  sicut  propria  passio  de  sub¬ 
jecto,  non  pertinent  ad  quod  quid  est.  Quod 
praeter  ea,  quae  jam  dicta  sunt,  probat 
adhuc  Philosophus  (1.  c.  text.  11)  ratione 
deducente  ad  inconveniens.  Contingit 
enim  de  eodem  subjecto  plures  passiones 
diversas  per  se  praedicari  :  sicut  per  se 
praedicatur  propria  passio  coloratum  et 
asperum  et  lene,  quae  sunt  passiones  su¬ 
perficiei.  Ejusdem  autem  rationis  est 
omnia  hujusmodi  praedicata  ad  quod  quid 
est  subjecti  pertinere.  Ergo  si  color  per¬ 
tinet  ad  quod  quid  est  superficiei,  pari 
ratione  et  lenitas.  Quae  autem  uni  et 
eidem  sunt  eadem,  sibi  invicem  sunt 
eadem*  i  Quare  si  superficiei  coloratum 
esse,  est  superficiei  esse  semper  d,  id  est 
si  semper  et  universaliter  hoc  verum  est, 
quod  quiddilas  propriae  passionis  sit  idem 
cum  quidditate  proprii  subjecti,  sequitur 
quod  colorato  esse  et  leni  esse  sit  unum 
et  idem,  id  est  quod  quidditas  coloris  et  le 
nilatis  sit  una  et  eadem.  Hoc  autem  patet 
falsum  esse.  Relinquitur  ergo  quod  quod 
quid  erat  esse  propriae  passionis  et  sub¬ 
jecti  non  est  idem  et  unum ;  et  per  con¬ 
sequens  quod  accidentia  quae  praedicantur 
per  se  de  subjecto,  non  sunt  quidditas 
subjecti,  nec  ad  illam  pertinent.  —  7. 
Metaphys.  1.  3. 

Ad  secundum  dicendum,  quod  quia 
essentiales  rerum  differentiae  sunt  ignotae 
frequenter  et  innominatae,  oportet  inter¬ 
dum  uti  accidentalibus  differentiis  ad  sub¬ 
stantiales  differentias  designandas,  sicut 
docet  Philosophus  8.  Metaphys.  {texi.  3; 
1.  7,  c.  2.)  —  de  Pot.  q.  9,  a.  2,  ad  5. 

ARTICULUS  II 

UTRUM  EORUM  QUAS  SUNT  PER  ACCIDENS, 
SIT  QUOD  QUID  EST  ET  DEFINITIO. 

Videtur  quod  eorum  quae  sunt  per  acci¬ 
dens,  puta  hominis  albi,  sit  definitio. 

1.  Sicut  enim  inveniuntur  aliquae  ra¬ 
tiones  nominum  significantium  substan¬ 
tiam,  ita  inveniuntur  aliquae  rationes 
nominum  significantium  accidentia  ;  ergo 
sicut  datur  definitio  quod  quid  est  in 
substantiis,  poterit  etiam  dari  in  iis  quae 
sunt  per  accidens.  —  7.  Metaphys.  1.  3. 

2.  At  dices,  quod  ea  quae  sunt  hujus¬ 
modi,  puta  homo,  sunt  duae  res  et  non 
una.  —  Contra,  hoc  ipsum  quod  dico  albus 
homo,  habeat  unum  nomen,  quod  causa 
exempli  sit  vestis  ;  tunc  quaestio  erit  de 
isto  uno,  scilicet  de  veste.  Et  est  paritas 
in  utroque ;  tunc  enim  sicut  hoc  nomen, 
homo,  significat  aliquid  compositum,  sci¬ 
licet  animal  rationale,  ita  et  vestis  signi¬ 
ficat  aliquid  compositum,  scilicet  homi¬ 
nem  album.  Et  ita  sicut  homo  habet 
definitionem,  ita  vestis  poterit  habere 
definitionem.  —  Ibid. 

Sed  contra  est  auctoritas  Philosophi  7. 
Metaphys.  {text.  12 ;  1.  6,  c.  4)  dicentis  : 
<i  quod  quidem  est  quod  quid  erat  esse, 
est  id  quod  aliquid  erat  esse.  Quando 
vero  aliud  de  alio  dicitur,  non  est  quod 
quidem  aliquid  hoc  aliquid  :  ut  albus 
homo,  non  est  quod  vere  hoc  aliquid, 
siquidem  esse  hoc,  substantiis  solum 
inest  —  7.  Metaphys.  1.  3. 

Respondeo  dicendum  cum  Philosopho 
loco  citato,  quod  hoc  quod  dico  albus 
homo,  sive  vestis,  quae  hoc  ponitur  signi¬ 
ficare,  non  est  aliquid  eorum  quae  dicun¬ 
tur  secundum  se,  imo  est  aliquid  eorum 
quae  dicuntur  per  accidens.  Hoc  enim 
quod  est  albus  homo,  est  unum  per  ac¬ 
cidens  et  non  per  se,  ut  patet  ex  3.  Meta¬ 
phys.  {text.  7 ;  1.  4,  c.  6.).  Quod  autem 
dicatur  aliquid  alteri  esse  unum  per  acci¬ 
dens,  et  non  secundum  se,  dupliciter 
dicitur  :  uno  modo  dicitur  per  accidens, 

homo  est  albus;  et  alio  modo,  album  est 
homo.  Horum  enim  aliud  quidem  est 
ex  additione,  aliud  vero  non.  In  defini¬ 
tione  enim  hominis  non  est  necessarium 
quod  addatur  definitio  albi,  vel  nomen 
ejus.  In  definitione  vero  albi  necesse  est 
quod  ponatur  homo,  vel  nomen  hominis 
vel  ejus  definitio,  si  homo  proprium  sub¬ 
jectum  ejus  est,  vel  aliquid  aliud  quod 
est  ejus  proprium  subjectum.  Et  ideo  ad 
hoc  expofiendum  subjungit  Philosophus, 
quod  istorum  duorum  qum  dicuntur  non 
secundum  se,  unum  adjungitur  alteri,  eo 
quod  ipsum  accidens  additur  illi  subjec¬ 
to,  quod  in  definitione  accidentis  ponitur 
cum  definitur  ;  sicut  si  aliquis  definiat 
album,  oportet  quod  dicat  rationem  homi¬ 
nis  albi,  quia  oportet  quod  in  definitione 
accidentis  ponatur  subjectum.  Et  tunc 
definitio  complectitur  hominem  album. 
Et  sic  erit  quasi*  ratio  hominis  albi  et 
non  albi  tantum.  Et  hoc  intelligendum 
est,  ut  dictum  est,  si  homo  sit  proprium 
et  per  se  subjectum  albi.  Hoc  autem  ad¬ 
jungitur  alteri  per  accidens,  non  quia 
ipsum  apponatur  in  definitione  alterius, 
sed  quia  aliud  apponitur  ipsi  in  sua  defi¬ 
nitione  :  sicut  album  adjungitur  homini 
per  accidens,  non  quod  ponatur  in  defi¬ 
nitione  hominis,  sed  quia  homo  ponitur 
in  definitione  ejus.  Unde  si  hoc  nomen, 
vestis,  significat  hominem  album,  sicut 
positum  est,  oportet  quod  ille  qui  definit 
vestem,  eodem  modo  definiat  vestem 
sicut  definitur  album.  Nam  sicut  in  defi¬ 
nitione  vestis  oportet  quod  ponatur  et  ho¬ 
mo  et  album,  ita  in  definitione  albi  oportet 
quod  ponatur  utrumque.  Itaque  ex  dictis 
patet,  quod  album  praedicatur  de  homine 
albo.  Haec  enim  est  vera  :  albus  homo 
est  albus,  et  e  contrario.  Tamen  hoc  ip¬ 
sum  quod  est  album  esse  hominem,  non 
est  quod  quid  erat  esse  albo  ;  sed  neque 
vesti,  quae  significat  compositum  hoc, 
quod  est  albus  homo,  ut  dictum  est.  —  Sic 
igitur  patet,  quod  non  potest  esse  idem 
quod  quid  erat  esse  ejus  quod  est  album, 
et  ejus  quod  est  albus  homo,  sive  ve¬ 
stis,  per  hoc  quod  album  etiamsi  praedi¬ 


cetur  de  albo  homine,  non  tamen  est 
quod  quid  est  esse  ejus.  Item  patet,  quod 
si  album  habet  quod  quid  erat  esse  et 
definitionem,  non  habet  aliam  quam  illam 
quae  est  albi  hominis,  quia  cum  in  defi¬ 
nitione  accidentis  ponatur  subjectum, 
oportet  quod  hoc  modo  definiatur  album, 
sicut  albus  homo,  ut  dictum  est.  Et  hoc 
sic  patet,  quia  hoc  quod  est.  album,  non 
habet  quod  quid  erat  esse,  sed  solum 
hoc  de  quo  dicitur,  scilicet  homo  vel  homo 
albus.  Et  hoc  est  quod  dicit  Philosophus 
1.  c.  (in  arg.  Sed  contra)  :  <r  ergo  est 
quod  quid  erat  esse  aliquid,  aut,  totaliter 
aut  non  d. 

Sic  ergo  ex  praedictis  sequitur,  quod 
quod  quid  erat  esse,  non  est  nisi  ejus 
quod  est  aliquid,  sive  illud  €  aliquid  sit 
totaliter  »,  id  est  compositum,  ut  homo 
albus,  sive  non  totaliter,  ut  homo.  Album 
autem  non  significat  aliquid,  sed  quale. 
Et  quod  id  quod  quid  erat  esse,  non  sit 
nisi  ejus  quod  est  aliquid,  ex  hoc  patet, 
quod  quidem  quod  quid  erat  esse  est 
quod  aliquid  erat  esse.  Esse  enim  quid, 
significat  esse  aliquid.  Unde  illa  quae 
non  significant  aliquid,  non  habent  quod 
quid  erat  esse.  Sed  quando  aliquid  de 
aliquo  dicitur  ut  accidens  de  subjecto, 
non  est  hoc  aliquid  :  sicut  cum  dico, 
homo  est  albus,  non  significatur  quod  sit 
hoc  aliquid,  sed  quod  sit  quale.  Esse 
enim  hoc  aliquid  convenit  solis  substan¬ 
tiis.  Et  ita  patet,  quod  album  et  similia 
non  possunt  habere  quod  quid  erat  esse. 
—  7.  Metaphys.  1.  3;  cf.  art.  4  hujus 
quaest. 

Ad  primum  ergo  dicendum  cum  Philo¬ 
sopho  (7.  Metaphys.  text.  12;  l.  6,  c.  4), 
quod  quod  quid  erat  esse,  non  est  omnium 
quae  habent  qualemcunque  rationem  no- 
tificantem  nomen,  sed  eorum  solum  quo¬ 
rum  ratio  est  definitio.  Ratio  autem 
alicujus  definitiva  non  est  solum  si  sit 
talis  ratio  quae  significat  idem  cum  no¬ 
mine  :  sicut  hoc  quod  dico,  arma  gerens, 
significat  idem  cum  armigero;  quia  sic 
sequeretur,  quod  omnes  rationes  essent 
definitiones.  Potest  enim  poni  cuilibet 


324  QUARTA  PARS 

rationi  nomen,  sicut  potest  poni  huic 
rationi,  quod  est  homo  ambulans,  vel 
homo  scribens ;  nec  tamen  propter  hmc 
sequitur,  quod  illa  sint  definitiones  :  quia 
secundum  hoc  sequeretur  quod  etiam 
Ilias,  id  est  poema  factum  de  bello  Tro¬ 
jano,  esset  una  definitio.  Est  enim  totum 
illud  poema  una  ratio  exponens  bellum 
Trojanum.  Patet  ergo  quod  non  quae¬ 
cunque  ratio  significans  idem  cum  no¬ 
mine  est  ejus  definitio,  sed  solum  est 
definitio,  si  «  fuerit  alicujus  primi  d,  id 
est  si  significet  aliquid  per  se  dictum  ; 
hoc  enim  est  primum  in  praedicationibus, 
quod  per  se  praedicatur.  Talia  vero,  sci¬ 
licet  prima,  sunt  quaecunque  praedicantur 
per  se,  et  non  quia  aliud  de  alio  dicitur  : 
sicut  album  praedicatur  de  homine  non  per 
se,  quasi  sit  idem  quod  album  et  quod 
homo,  sed  praedicantur  de  se  [invicem 
per  accidens.  Animal  vero  praedicatur  de 
homine  per  se,  et  similiter  rationale ;  et 
ideo  hoc  quod  dico,  animal  rationale,  est 
definitio  hominis.  —  7.  Metaphys,  1.  3. 

Ex  quibus  et  ex  iis,  quae  dicta  sunt  in 
corp.  art.,  patet  solutio  ad  secundum. 

ARTICULUS  III 

UTRUM  QUOD  QUID  ERAT  ESSE  ET  DEFINITIO 
SIT  TANTUM  SPECIERUM. 

Videtur  quod  quod  quid  erat  esse  et 
definitio  non  sit  tantum  specierum. 

1.  Ratio  enim  uniuscujusque  rei  est 
ejus  definitio;  sed  ratio,  prout  hic  sumi¬ 
tur,  nihil  est  aliud  quam  id  quod  appre¬ 
hendit  intellectus  de  significatione  alicu¬ 
jus  nominis  :  cum  ergo  non  sint  tantum 
nomina  specierum,  sed  etiam  multorum 
aliorum,  videtur  quod  definitio  et  quod 
quid  est  esse,  non  sit  tantum  specierum, 
sed  etiam  multorum  aliorum.  —  7.  Meta¬ 
phys.  1.  3  ;  cf.  1.  Sent.  dist.  2,  q.  1,  a.  3,  c. 

2.  Praeterea,  dicit  Philosophus  (4.  Me¬ 
taphys.  text.  10  ;  1.  3,  c.  4),  quod  ratio 
quam  signifieat  nomen  est  definitio  ;  ergo 
idem  quod  prius.  —  4.  Metaphys.  1.  7 ;  1. 
Sent.  dist.  2,  q.  1,  a.  3,  c. 

Sed  contra  est  auctoritas  Philosophi  7. 
Metaphys.  {text.  13;  1.  6,  c.  4)  sic  conclu¬ 
dentis  ex  iis  quae  supra  dixit  :  Non  igi¬ 
tur  non  generis  specierum  existens  quod 
quid  erat  esse,  sed  his  solum;  haec  nam¬ 
que  videntur  non  secundum  participatio¬ 
nem  dici  et  passionem,  nec  ut  acci¬ 
dens  D.  —  7.  Metaphys.  1.  3. 

Respondeo  dicendum  cum  Philosopho 
7.  Metaphys.  {text.  13;  1.  6,  c.  4),  quod 
quod  quid  erat  esse,  est  tantum  in  spe- 
ciebus  et  illis  solis  convenit.  Quod  quid 
est  enim  iis  solis  convenit  quae  definiri 
possunt;  hujusmodi  autem  sunt  tantum 
species.  Definitio  enim  est  ex  genere  et 
differentiis.  Illud  autem  quod  sub  genere 
continetur  et  differentiis  constituitur,  est 
species;  et  ideo  solius  speciei  est  defini¬ 
tio.  Solae,  enim  species  videntur  dici  non 
secundum  participationem  et  passionem, 
nec  ut  accidens,  ut  ait  Aristoteles  hic  (1. 
c.).  In  quo  removet  tria,  quae  videntur 
impedire  quod  aliquid  non  definiatur  per 
aliquod  genus.  Primo  namque  ea  de  qui¬ 
bus  genus  praedicatur  secundum  partici¬ 
pationem,  non  possunt  definiri  per  illud 
genus,  nisi  sit  de  essentia  illius  definiti  : 
sicut  ferrum  ignitum,  de  quo  ignis  per 
participationem  praedicatur,  non  definitur 
per  ignem  sicut  per  genus,  quia  ferrum 
non  est  per  essentiam  suam  ignis,  sed 
participat  aliquid  ejus.  Genus  autem  non 
praedicatur  de  speciebus  per  participatio¬ 
nem,  sed  per  essentiam.  Homo  enim  est 
animal  essentialiter,  non  solum  aliquid 
animalis  participans.  Homo  enim  est, 
quod  verum  est  animal.  Item  subjecta 
praedicantur  de  propriis  passionibus,  sicut 
nasus  de  simo ;  et  tamen  essentia  nasi  non 
est  essentia  simi;  species  enim  non  se 
habet  ad  genus  sicut  propria  generis  pas¬ 
sio,  sed  sicut  id  quod  est  per  essentiam 
idem  generi.  Potest  etiam  album  praedicari 
de  homine  per  accidens;  nec  essentia 
hominis  est  essentia  albi,  sicut  essentia 
generis  est  essentia  speciei.  Unde  videtur 
quod  sola  ratio  speciei,  quae  ex  genere  et 
differentiis  constituitur,  sit  in  definitione. 
Sed  in  aliis  quidem,  si  est  eis  nomen 

positum,  potest  esse  ratio  declarans  quid 
significat  nomen.  Quod  quidem  contingit 
dupliciter  :  uno  modo,  sicut  quando  no¬ 
men  minus  notum  manifestatur  per  magis 
notum,  quod  de  eo  praedicatur  :  ut  si  hoc 
nomen.  Philosophia,  notificetur  per  hoc 
nomen,  sapientia.  Alio  modo,  quando 
accipitur  ad  expositionem  nominis  sim¬ 
plicis  aliqua  oratio  notior  :  sicut  si  ad 
exponendum  hoc  nomen,  philosophus, 
recipitur  haec  oratio,  amator  sapientiae. 
Tamen  talis  ratio  non  erit  definitio ;  nec 
id  quod  per  eam  significatur,  erit  quod 
quid  erat  esse.  —  7.  Metaphys.  1.3. 

Ex  quibus  palet  solutio  ad  primum. 

Ad  secundum  dicendum,  quod  ratio, 
quam  significat  nomen,  est  definitio  in 
his  quae  definiuntur;  at  in  aliis  non  dici¬ 
tur  definitio,  ut  ex  dictis  manifestum 
est.  —  1.  Seni.  dist.  2,  q.  1,  a.  3,  c. 

ARTICULUS  IV 

UTRUM  QUOD  QUID  ERAT  ESSE  SIT  SUB¬ 
STANTIARUM  AN  ETIAM  ACCIDENTIUM. 

Videtur  quod  quod  quid  est  non  sit 
accidentium  sed  tantum  substantiarum. 

1.  Nulla  enim  definitio  est  «  ex  addi¬ 
tione  D,  ut  dicit  Philosophus  7.  Metaphys^ 
{lext.  17 ;  1.  6,  c.  5);  in  nulla  enim  defi¬ 
nitione  ponitur  aliquid  quod  sit  extra 
essentiam  definiti.  Definitio  enim  signifi¬ 
cat  essentiam  rei ;  unile  illud  quod  est 
extra  essentiam  rei,  non  debet  poni  in 
ejus  definitione.  At  multa  sunt  accidentia 
quorum  ratio  est  ex  additione.  Ergo 
horum  accidentium  non  est  quod  quid 
erat  esse.  Probatio  mediae.  Quaedam  enim 
accidentia  sunt  simplicia,  et  quaedam 
copulata.  Simplicia  dicuntur  quae  non 
habent  subjectum  determinatum,  quod  in 
eorum  definitione  ponatur,  sicut  curvum 
et  concavum  et  alia  mathematica.  Copu¬ 
lata  autem  dicuntur  quae  habent  determi¬ 
natum  subjectum,  sine  quo  definiri  non 
possunt.  Si  ergo  accipiamus  haec  tria,  id 
est  nasus  et  concavitas  et  similas  :  con¬ 
cavitas  est  simpliciter  accidens,  praeci¬ 


pue  in  comparatione  ad  nasum,  cum  non 
sit  nasus  de  intellectu  concavi.  Simitas 
autem  est  accidens  compositum,  cum  sit 
nasus  de  intellectu  ejus.  Et  ita  simitas 
erit  quoddam  compositum  ex  duobus,  in 
quantum  significat  «  hoc  in  hoc  »,  id  est 
determinatum  accidens  in  determinato 
subjecto.  Nec  simitas  est  passio  nasi  se¬ 
cundum  accidens,  sicut  album  inest  Gal¬ 
liae,  et  homini  per  accidens,  in  quantum 
Callias  est  albus,  cui  accidit  hominem  es¬ 
se;  sed  simum  est  passio  nasi  secundum 
^se,  naso  enim  in  quantum  hujusmodi, 
competit  esse  simum ;  sed  sicut  mascu¬ 
linum  per  se  competit  animali,  et  aequale 
quantitati,  et  omnia  alia,  quaecunque 
secundum  se  dicuntur  existere  in  aliquo, 
quia  de  omnibus  est  eadem  ratio,  et 
hujusmodi  sunt  in  quorum  rationibus 
existit  nomen  ejus  «  cujus  est  passio  j>, 
id  est  substantia  aut  etiam  ratio  ejus.  Et 
sic  patet,  quod  non  contingit  «  separa- 
tim  ostendere  »  seu  notificare  aliquod 
praedictorum  accidentium,  quae  diximus 
copulata,  sicut  contingit  notificare  album 
sine  hoc  quod  in  ejus  definitione  sive 
ratione  ponatur  homo.  Sed  non  contingit 
ita  notificare  femininum  sine  animali, 
quia  oportet  quod  animal  ponatur  in  defi¬ 
nitione  feminini,  sicut  et  in  definitione 
masculini.  Quare  patet,  quod  non  est  ali- 
cujus  praedictorum  accidentium  copulato¬ 
rum  quod  quid  erat  esse  et  definitio  vera, 
si  nulla  definitio  est  ex  additione.  —  7. 
Metaphys.  1.  4. 

2.  Praeterea,  si  praedicta  accidentia 
copulata  habeant  quod,  quid  est  esse, 
sequitur  inconveniens,  scilicet  quod  bis 
accidat  idem  dicere.  Aut  enim  est  idem 
dicere  nasus  simus  et  nasus  concavus, 
aut  non.  Si  idem,  sequetur  quod  idem 
sit  simum  et  concavum;  quod  patet  esse 
falsum,  cum  alia  sit  definitio  utriusque. 
Si  autem  non  est  idem  dicere  nasum  si¬ 
mum  et  nasum  concavum,  propter  hoc 
quod  simum  non  potest  intelligi  d  sine 
hoc  cujus  est  passio  »,  scilicet  sine  naso, 
cum  simum  sit  concavitas  in  naso  (con¬ 
cavum  vero  potest  dici  sine  naso) ;  seque- 

tur,  si  hoc  quod  dico  simum  plus  habet 
quam  concavum,  quod  hoc,  scilicet  quod 
est  nasus,  vel  non  possit  dici  nasus  simus, 
vel  si  dicatur,  erit  bis  idem  dictum,  ut 
dicamus  quod  nasus  simus,  est  nasus 
nasus  concavus.  Semper  enim  loco  nomi¬ 
nis  potest  poni  definitio  illius  nominis. 
Unde  cum  dicitur  nasus  simus,  poterit 
removeri  nomen  simi,  et  addi  naso  defi¬ 
nitio  simi,  quod  est  nasus  concavus.  Sic 
ergo  videtur  quod  dicere  nasum  simum, 
nihil  est  aliud  quam  dicere  nasum  nasum 
concavum,  quod  est  inconveniens.  Prop¬ 
ter  quod  inconveniens  videtur  dicendum, 
quod  in  talibus  accidentibus  non  sit  quod 
quid  erat  esse.  Palam  est  itaque,  ut 
videtur,  quod  solius  substantiae  est  defi¬ 
nitio.  Si  enim  esset  aliorum  praedicamen¬ 
torum,  oporteret  quod  esset  ex  additione 
subjecti,  sicut  definitio  aequalitatis  et  defi¬ 
nitio  imparis  oporteret  quod  sumeretur 
ex  definitione  suorum  subjectorum.  Non 
enim  definitio  imparis  est  sine  numero ; 
nec  definitio  feminini,  quod  significat 
quandam  qualitatem  animalis,  est  sine 
animali.  Si  ergo  definitio  aliquorum  est 
ex  additione,  sequetur  quod  bis  accidat 
idem  dicere,  sicut  in  praemissis  ostensum 
est.  —  7.  Metaphys.  1.  4. 

Sed  contra  est  auctoritas  Philosophi  7. 
Metaphys.  {text.  14;  1.  6,  c.  4)  dicentis, 
quod  quid  est,  uno  modo  significat  sub¬ 
stantiam  et  hoc  aliquid,  alio  vero  modo 
quodcunque  aliorum  praedicamentorum, 
quantitatem  et  qualitatem  et  alia  quae¬ 
cunque  talia.  —  7.  Metaphys.  1.  4. 

Respondeo  dicendum,  quod  dupliciter 
ad  quaestionem  responderi  potest  :  vel 
quod  quod  quid  est  et  definitio  non  si  t  acci¬ 
dentium,  sed  substantiarum,  eo  modo  quo 
supra  dictum  est  (art.  2,  in  c.) ;  aut  opor¬ 
tet  secundum  alium  modum  solvendi, 
quod  ibi  atque  hic  quaeritur,  dicere,  quod 
definitio  dicitur  multipliciter  sicut  et 
quod  quid  est.  Ipsum  enim  quod  quid  est, 
uno  modo  significat  substantiam,  ut  dicit 
Philosophus  (l.  c.  in  arg.  Sed  contra), 
alio  modo  significat  singula  aliorum  prae¬ 
dicamentorum,  sicut  qualitatem,  quanti- 

tatem  et  alia  hujusmodi.  Sed  sicut  ens 
praedicatur  de  omnibus  praedicamentis, 
non  autem  similiter,  sed  primum  de  sub¬ 
stantia  et  per  posterius  de  aliis  praedica¬ 
mentis;  ita  et  quod  quid  est,  simpliciter 
convenit  substantiae,  <i  aliis  autem  alio 
modo  5,  id  est  secundum  quid.  Quod  enim 
aliquo  modo,  id  est  secundum  quid,  aliis 
conveniat  quid  est,  ex  hoc  patet,  quod  in 
singulis  praedicamentis  respondetur  ali¬ 
quid  ad  quaestionem  factam  per  quid.  In¬ 
terrogamus  enim  de  quali  sive  qualitate 
quid  est,  sicut  quid  est  albedo,  et  respon¬ 
demus,  quod  est  color.  Unde  patet,  quod 
qualitas  est  de  numero  eorum,  in  quibus 
est  quod  quid  est.  Non  tamen  simpliciter 
in  qualitate  est  quid  est,  sed  quid  est  qua¬ 
litatis.  Cum  enim  quaero,  quid  est  homo,  et 
respondetur,  animal,  ly  animal,  quia  est 
in  genere  substantiae,  non  solum  dicit  quod 
est  homo,  sed  etiam  absolute  significat 
quid,  id  est  substantiam.  Sed  cum  quaeri¬ 
tur,  quid  est  albedo,  et  respondetur,  co¬ 
lor,  licet  significet  quid  est  albedo,  non 
absolute  significat  quid,  sed  quale.  Et  ideo 
qualitas  non  habet  quid  simpliciter,  sed 
secundum  quid;  invenitur  enim  in  quali¬ 
tate  quid  hujusmodi,  ut  cum  dicimus, 
quod  color  est  quid  albedinis.  Et  hoc 
quid,  magis  est  substantiale  quam  sub¬ 
stantia.  Propter  hoc  enim  quod  omnia  alia 
praedicamenta  habent  rationem  entis  a 
substantia,  ideo  modus  entitatis  substan¬ 
tiae,  scilicet  esse  quid,  participatur  secun¬ 
dum  quandam  similitudinem  proportionis 
in  omnibus  aliis  praedicamentis  :  ut  dica¬ 
mus  quod  sicut  animal  est  quid  hominis, 
ita  color  albedinis,  et  numerus  dualita- 
tis ;  et  ita  dicimus  qualitatem  habere  quid 
non  simpliciter,  sed  hujus  (1);  sicut  ali¬ 
qui  dicunt  logice  de  non  ente  loquentes, 
non  ens  est,  non  quia  non  ens  sii  simpli¬ 
citer,  sed  quia  non  ens  est  non  ens.  Et 
similiter  qualitas  non  habet  quid  sim¬ 
pliciter,  sed  quid  qualitatis.  —  7.  Meta- 
phys.  1.  4. 

Quapropter  id  quod  dictum  est  de  de- 
(1)  Al.  hujusmodi. 

finitione  et  quod  quid  est,  in  substantia 
et  accidentibus,  est  manifestum,  scilicet 
quod  quod  quid  erat  esse,  primo  et  sim¬ 
pliciter  inest  substantiae,  et  consequenter 
aliis  :  non  quidem  ita,  quod  in  aliis  sit 
simpliciter  quod  quid  erat  esse,  sed 
«  quod  quid  erat  esse  huic  aut  illi  »,  sci¬ 
licet  quantitati  vel  qualitati.  Manifestum 
est  enim  quod  oportet  definitionem  et  quod 
quid  est,  vel  aequivoce  praedicari  in  sub¬ 
stantiis  et  accidentibus,  vel  addentes  et 
auferentes  secundum  magis  et  minus, 
sive  secundum  prius  et  posterius,  ut  ens 
dicitur  de  substantia  et  accidente.  Et  si¬ 
cut  dicimus,  quod  non  scibile  est  scibile 
secundum  quid,  id  est  per  posterius,  quia 
de  non  scibili  hoc  scire  possumus,  quod 
non  scitur;  sic  et  de  non  ente  hoc  dicere 
possumus  quia  non  est.  Non  enim  est  rec¬ 
tum,  quod  quod  quid  est  et  definitio  dica¬ 
tur  de  substantia  et  de  accidentibus,  ne¬ 
que  aequivoce,  neque  simpliciter  et  eodem 
modo,  id  est  univoce;  sed  sicut  medica¬ 
bile  dicitur  de  diversis  particularibus  per 
respectum  ad  unum  et  idem,  non  tamen 
significat  unum  et  idem  de  omnibus  de 
quibus  dicitur  cequivoce.  Dicitur  enim 
corpus  medicabile  quia  est  subjectum  me¬ 
dicinae  ;  et  opus  medicabile  quia  exerce¬ 
tur  a  medicina,  ut  purgatio  ;  et  vas  medi¬ 
cinale  quia  eo  utitur  medicina,  ut  cly¬ 
stere.  Et  sic  patet,  quod  non  dicitur  om¬ 
nino  aequivoce  medicina  de  his  tribus, 
cum  in  aequi  vocis  non  habeatur  respec¬ 
tus  ad  aliquod  unum.  Nec  iterum  uni¬ 
voce  dicitur  secundum  unam  rationem  ; 
non  enim  est  eadem  ratio  secundum  quam 
dicitur  medicinale  id  quo  utitur  medi¬ 
cina,  et  quod  facit  medicinam.  Sed  dici¬ 
tur  analogice  per  respectum  ad  unum, 
scilicet  ad  medicinam.  Et  similiter  quod 
quid  est  et  definitio  non  dicitur  nec  aequi¬ 
voce  nec  univoce  de  substantia  et  acci¬ 
dente,  sed  per  respectum  ad  unum.  Dici¬ 
tur  enim  de  accidente  in  respectu  ad 
substantiam,  ut  dictum  est.  —  Ibici. 

Secundo  probatur  haec  secunda  solu¬ 
tio,  scilicet  quod  definitio  et  quod  quid 
erat  esse,  primo  et  simpliciter  est  sub¬ 


stantiarum,  non  tamen  solum,  cum  etiam 
accidentia  aliquo  modo  habeant  definitio¬ 
nem  et  quod  quid  est,  non  tamen  primum. 
Et  hoc  sic  patet.  Non  enim  omnis  ora¬ 
tio,  qua  nomen  per  rationem  exponitur, 
idem  est  quod  definitio ;  nec  nomen  expo¬ 
situm  per  quamcunque  rationem  semper 
est  definitum,  sed  alicui  determinatae  ra¬ 
tioni  competit  quod  sit  definitio,  illi  scili¬ 
cet  quae  significat  unum.  Si  enim  dicam, 
quod  Socrates  est  albus  et  musicus  et 
crispus,  ista  ratio  non  significat  unum, 
sed  multa,  nisi  forte  per  accidens ;  et  ideo 
talis  ratio  non  est  definitio.  Non  tamen 
sufficit  quod  sit  unum  in  continuitate 
illud  quod  per  rationem  significatur,  ad 
hoc  quod  sit  definitio.  Sic  enim  «  Ilias  », 
id  est  poema  de  bello  Trojano,  esset  de¬ 
finitio,  quia  illud  bellum  in  quadam  tem¬ 
poris  continuitate  est  paractum.  Aut  etiam 
non  sufficit  quod  sit  unum  per  colligatio¬ 
nem  :  sicut  haec  ratio  non  esset  definitio 
domus,  si  dicerem,  quod  domus  est  lapi¬ 
des  et  caementa  et  ligna.  Sed  tunc  ratio 
significans  unum  erit  definitio,  si  signi¬ 
ficet  unum  aliquod  illorum  modorum, 
quorum  quoties  unum  per  se  dicitur. 
Unum  enim  dicitur  multipliciter,  sicut  et 
ens.  Ens  autem  hoc  significat  hoc  aliquid, 
aliud  quantitatem  (1),  et  sic  de  aliis,  et  ta¬ 
men  per  prius  substantiam,  et  consequen¬ 
ter  alia.  Ergo  simpliciter  unum  per  prius 
erit  in  substantia,  et  per  posterius  iu 
aliis.  Si  igitur  ad  rationem  definitionis 
pertinet,  quod  significet  unum,  sequitur 
quod  erit  ratio  albi  hominis  definitio  quia 
albus  homo  est  quodammodo  unum.  Sed 
alio  modo  erit  definitio  ratio  albi,  et  ratio 
substantiae,  quia  ratio  substantiae  erit  de¬ 
finitio  per  prius,  ratio  albi  per  posterius, 
sicut  unum  per  prius  et  posterius  de  utro¬ 
que  dicitur.  —  Ibid, 

Et  ex  his  patet  qualiter  sit  responden¬ 
dum  et  ad  id  quod  quaesitum  est  supra 
(art.  2  hujus  quaest.),  et  ad  id  quod  hic 
quaeritur.  Eodem  enim  recidit  utraque 
quaestio  :  vel  scilicet  quod  accidentia  non 
habent  definitionem,  sicut  supra  (art.  2) 

(1).  Adde  aliud  qualitatem. 

dictum  est,  vel  quod  habent,  sed  per 
posterius.  Quod  tamen  supra  dictum  est, 
quod  non  habent  definitionem  accidentia, 
i ntel figitur  per  prius  et  simpliciter. 

Ad  primum  ergo  dicendum,  quod  hoc 
quod  dicitur  quod  nulla  definitio  est  <r  ex 
additione  >,  verum  est  de  definitione 
prout  invenitur  in  substantiis.  Sic  autem 
dicta  accidentia  non  habent  definitionem, 
ut  patet  ex  supra  dictis ;  sed  alio  modo 
per  posterius ;  unde  non  est  inconveniens 
quod  eorum  definitio  sit  ex  additione.  — ■ 
7.  Metaphys.  1.4. 

Ad  secundum  dicendum  cum  Philoso¬ 
pho  (7.  Metaphys.  text.  19 ;  1.  6,  c.  b), 
quod  moventem  praedictam  quaestionem 
latet,  quod  rationes  non  dicuntur  c  certe  », 
id  est  certitudinaliter,  quasi  ea  quae  di¬ 
cuntur  univoce,  sed  dicuntur  secundum 
prius  et  posterius,  ut  supra  dictum  est. 
Si  autem  praedicta  accidentia  copulata  ha¬ 
bent  terminos,  id  est  rationes  aliquas, 
oportet  quod  alio  modo  sint  termini  illi 
quam  definitiones,  aut  quod  definitio  et 
quod  quid  erat  esse,  quod  significatur  per 
.definitionem,  dicatur  multipliciter.  Quare 
«  sic  quidem  d,  id  est  simpliciter  et  per 
prius,  «  nullius  erit  definitio  nisi  substan¬ 
tiae  »,  nec  etiam  quod  quid  erat  esse; 

«  sic  autem  »,  id  est  secundum  quid  et  per 
posterius,  <r  erit  d  etiam  aliorum.  Sub¬ 
stantia  enim,  quae  habet  quidditatem  ab¬ 
solutam,  non  dependet  in  sua  quidditate 
ex  alio.  Accidens  autem  dependet  a  sub¬ 
jecto,  licet  subjectum  non  sit  de  essentia 
accidentis  :  sicut  creatura  dependet  a 
creatore,  et  tamen  creator  non  est  de 
essentia  creaturae,  ita  quod  oporteat  exte¬ 
riorem  essentiam  ponere  in  ejus  defini¬ 
tione.  Accidentia  vero  non  habent  esse 
nisi  per  hoc  quod  insunt  subjecto;  et  ideo 
eorum  quidditas  est  dependens  a  subjecto. 
Et  propter  hoc  oportet  quod  subjectum  in 
eorum  definitione  ponatur,  quandoque 
quidem  in  recto,  quandoque  vero  in 
obliquo.  In  recto  quidem,  quando  acci¬ 
dens  significatur  ut  accidens  in  con¬ 
cretione  ad  subjectum,  ut  cum  dico  :  si¬ 
mus  est  nasus  concavus.  Tunc  enim  nasus 

ponitur  in  definitione  simi  quasi  genus  ad 
designandum  quod  accidentia  non  habent 
substantiam  nisi  insubjecto.  Quando  vero 
accidens  significatur  per  modum  sub¬ 
stantiae  in  abstracto,  tunc  subjectum  poni¬ 
tur  in  definitione  ejus  in  obliquo  ut  diffe¬ 
rentia;  sicut  dicitur  ;  simitas  est  conca¬ 
vitas  nasi.  Patet  igitur,  quod  cum  dico, 
nasum  simum,  non  oportet  loco  simi  acci¬ 
pere  nasum  concavum,  quia  nasus  non 
ponitur  in  definitione  simi  quia  sit  de 
essentia  ejus,  sed  quasi  additum  essen¬ 
tiae.  Unde  simum  et  concavum  per  essen¬ 
tiam  idem  sunt;  sed  simum  addit  supra 
concavum  habitudinem  ad  determinatum 
subjectum ;  et  sic  determinato  subjecto, 
quod  est  nasus,  non  differt  simus  a  con¬ 
cavo  ;  nec  oportet  aliquo  loco  simi  ponere 
nisi  concavum;  et  sic  non  erit  dicere  loco 
ejus,  nasus  concavus,  sed  solum,  conca¬ 
vus.  —  Ibid. 

ARTICULUS  V 

UTRUM  QUOD  QUID  EST  ET  DEFINITIO  SIT 
SINGULARIUM. 

Videtur  quod  definitio  possit  esse  sin¬ 
gularium. 

1.  Definit  enim  Boethius  in  libro  de 
Duabus  Naturis  (c.  2;  —  Migne  t.  64, 
coi.  1342)  personam;  sed  persona  est 
singulare  in  genere  substantiae :  ergo  sin¬ 
gularia  possunt  definiri.  —  de  Pot.  q.  9, 
a.  2,  arg.  1. 

2.  Praeterea,  si  dicatur,  quod  definitio 
debet  esse  ex  communioribus,  hoc  autem 
non  potest  esse  in  definitione  individui, 
quia  definitio  latius  pateret  suo  definito, 
quod  est  inconveniens;  — contra,  licet 
quocllibet  eorum  quae  ponuntur  in  defini¬ 
tione  singulari,  conveniat  separatim  mul¬ 
lis,  non  tamen  simul  accepta  conveniunt 
nisi  uni  soli,  huic  scilicet  cujus  definitio 
quaeritur.  —  7.  Metaphys.  1.  15  (14). 

3.  Praeterea,  potest  definiri  sol  et  etiam 
luna;  sed  illa  sunt  quid  singulare  :  ergo 
singulare  potest  definiri.  —  Ibid. 

Sed  contra  est  auctoritas  Philosophi  7. 
Metaphys.  {text.  53;  1.  6,  c.  15)  contra 

Platonem  disputantis  et  probantis,  quod 
ideae  quae  ponuntur  separatae  a  Platoni¬ 
cis,  non  possunt  definiri,  per  hoc  quod 
singulare  non  potest  definiri.  —  7.  Meta- 
phys.  1.  15  (14). 

Respondeo  dicendum,  quod  singulare 
vel  potest  considerari  in  natura  sensibili 
vel  in  natura  separata  et  immateriali ;  in 
neutro  autem  statu  potest  definiri,  ut 
probat  Philosophus  hic  (1.  c.).  Et  quidem 
quod  singulare  in  natura  sensibili  non 
possit  definiri,  manifestatur  sic.  Substan¬ 
tiarum  alia  est  sicut  «  ratio  »,  id  est 
sicut  quod  quid  erat  esse  et  forma,  et  alia 
est  sicut  compositum  ex  materia  et  forma, 
quod  est  totum  simul  conjunctum  ex  ma¬ 
teria  et  forma.  Dico  autem  eas  esse  alte¬ 
ras,  quia  hoc  quidem,  scilicet  substantia, 
quae  est  lotum,  sic  est  substantia  sicut  ha¬ 
bens  rationem  conceptam  cum  materia.  Illa 
vero,  quae  est  sicut  forma  et  ratio  et  quod 
quid  erat  esse,  est  totaliter  ratio  et  forma 
non  habens  materiam  individualem  ad¬ 
junctam.  Quaecunque  igitur  dicuntur  sub¬ 
stantiae  hoc  modo  sicut  composita,  eorum 
potest  esse  corruptio ;  eorum  enim  solum 
est  generatio,  quae  ex  materia  et  forma 
componuntur;  corruptio  autem  et  genera¬ 
tio  sunt  circa  idem.  Ipsius  autem  substan¬ 
tiae,  quae  est  sicut  ratio  vel  quod  quid  est, 
non  est  ita  corruptio,  quod  ipsa  per  se 
corrumpatur.  Ostendetur  enim  infra,  quod 
non  est  generatio  formae,  sed  compositi; 
non  enim  fit  quod  quid  erat  esse  domui, 
sed  fit  quod  est  proprium  huic  domui. 
Generatur  enim  haec  domus  particularis, 
non  autem  ipsa  species  domus.  Sed  tamen 
hujusmodi  formae  et  quidditates  aliquando 
sunt  aliquando  non  sunt,  sine  hoc  quod  ipsa 
generentur  et  corrumpantur  per  se,  sed 
incipiunt  esse  et  non  esse  aliis  generatis 
et  corruptis;  nullus  enim  in  naturalibus 
generat  formas  et  quidditates,  nec  etiam 
in  artificialibus,  sed  hoc  agens  singulare 
generat  et  facit  hoc  singulare.  Propter 
hoc  autem  quod  singularia  generantur  et 
corrumpuntur,  substantiarum  sensibilium 
singularium  non  potest  esse  nec  definitio 
sicut  nec  demonstratio.  Habent  enim 


materiam  individualem,  cujus  natura  est 
talis,  ut  id  quod  ex  ea  constituitur  con¬ 
tingat  esse  et  non  esse  :  quia  ipsa  mate¬ 
ria,  quantum  in  se  est,  est  in  potentia  ad 
formam,  per  quam  res  materiatis  est,  et 
ad  privationem,  per  quam  res  materialis 
non  est.  Et  ideo  omnia  singularia  de  nu¬ 
mero  sensibilium,  quorum  materia  est  in 
potentia  ad  esse  et  non  esse,  sunt  cor¬ 
ruptibilia.  Corpora  tamen  coelestia  non 
habent  materiam  hujusmodi,  scilicet  quse 
sit  in  potentia  ad  esse  et  non  esse,  sed 
solum  ad  ubi;  et  ideo  non  sunt  corrupti¬ 
bilia.  Si  ergo  «  demonstratio  est  necessa¬ 
riorum  »,  ut  probatur  in  1.  Poster,  {text. 
16 ;  c.  6),  et  definitio  etiam  est  <r  scienti- 
fica  »,  id  est  faciens  scire,  quae  est  quasi 
medium  demonstrationis,  quae  est  syllo¬ 
gismus  faciens  scire  :  sicut  non  contingit 
quandoque  esse  scientiam  quandoque 
ignorantiam,  quia  quod  scitur  oportet 
semper  esse  verum  ;  sed  id,  quod  quan¬ 
doque  potest  esse  verum  quandoque  fal¬ 
sum,  est  opinio ;  ita  etiam  non  contingit 
demonstrationem  nec  definitionem  esse 
eorum  quae  possunt  se  aliter  habere  ;  sed 
solum  opinio  est  hujusmodi  contingen¬ 
tium  ;  —  si,  inquam,  ita  est,  palam  est 
quod  non  erit  definitio  sicut  nec  demon¬ 
stratio  ipsorum  singularium  corruptibi¬ 
lium  sensibilium.  Non  enim  hujusmodi 
corruptibilia  possunt  esse  manifesta  scien¬ 
tiam  habentibus  de  eis,  scilicet  cum  re¬ 
cesserunt  a  sensu,  per  quem  cognoscun¬ 
tur.  Et  ideo  salvatis  eisdem  rationibus  in 
anima  «  ipsorum  singularium  i»,  id  est 
speciebus  per  quas  cognosci  possunt,  non 
erit  de  eis  definitio  nec  demonstratio.  Et 
propter  hoc  oportet,  cum  aliquis  eorum  qui 
student  ad  assignandum  <c  terminum  », 
id  est  definitionem  alicujus  rei,  definiat 
aliquod  singulare,  quod  non  ignoret,  quia 
semper  contingit  auferre  singulare,  ma¬ 
nente  tali  ratione,  quam  ipse  fingit  in 
anima.  Et  hoc  ideo,  quia  non  contingit 
vere  definire  singulare;  in  his  enim  quae 
vere  definiuntur,  manet  cognitio  definiti, 
quamdiu  manet  cognitio  definitionis  in 
anima.  —  7.  Metaphys.  1.  15  (14), 

De  singularibus  vero  quae  inveniun¬ 
tur  in  naturis  separatis  et  immateriali¬ 
bus,  idem  manifestat  Philosophus  (1.  c. 
lext.  54  ;  1.  6,  c.  15)  sic.  NeccAsarium  est 
omnem  definitivam  rationem  esse  ex  plu¬ 
ribus  nominibus.  Ille  enim  qui  definit, 
non  faciet  notificalionem  rei  ponendo 
unum  nomen  tantum,  quia  si  poneret 
unum  tantum  nomen,  adhuc  definitum 
remanebit  nobis  ignotum.  Contingit  enim 
uno  nomine  notiori  assignato  ipsum  no¬ 
men  definiti  notificari,  non  autem  rem 
definitam,  nisi  principia  ejus  expriman¬ 
tur,  per  quae  res  omnis  cognoscitur.  Re¬ 
solutio  autem  definiti  in  sua  principia, 
quod  definientes  facere  intendunt,  non  con¬ 
tingit  nisi  pluribus  nominibus  positis.  Et 
ideo,  si  unum  nomen  tantum  ponatur, 
adhuc  remanebit  definitum  ignotum.  Sed 
si  plura  ponantur,  oportet  quod  nomina 
sic  posita  sint  communia  omnibus.  Si 
enim  in  definitione  alicujus  singularis  po¬ 
nantur  aliqua  nomina  quae  conveniant 
ipsi  soli,  erunt  synonyma  unius  rei  singu¬ 
laris  ;  unde  res  non  notificabitur  hujus¬ 
modi  nominibus  positis,  sed  forte  nomen 
minus  notum  :  sicut  si  diceretur,  quid  est 
Tullius?  et  responderetur,  Marcus  et  Ci¬ 
cero,  non  esset  conveniens  definitio. 
Oportet  igitur,  si  singulare  definitur,  in 
ejus  definitione  poni  aliqua  nomina  quae 
multis  conveniant  Ergo  necesse erit  quod 
definitio  non  solum  huic  singulari  conve¬ 
niat,  cujus  definitio  quaeritur,  sed  etiam 
aliis  ;  quod  est  contra  rationem  verae  de¬ 
finitionis.  Sicut  si  aliquis  te  definire  in¬ 
tendat,  et  dicat,  quod  tu  es  animal  gres¬ 
sibile  aut  nlbum  aut  quidquid  aliud,  non 
tibi  soli  convenit,  sed  etiam  est  in  alio. 
Unde  patet,  quod  singulare  in  quocunque 
genere  non  est  definibile  ex  hoc  quod  ex 
singulare.  —  Cujus  ratio  breviter  sic  for¬ 
mari  potest  :  quia  si  nomina  ad  definitio¬ 
nem  assumpta  exprimunt  individuum, 
quantum  ad  ea  ex  quibus  individuatur, 
erunt  nomina  synonyma.  Si  autem  expri¬ 
munt  naturam  et  accidentia  communia  abs¬ 
que  individuatione,  non  erit  definitio  pro¬ 
pria  definitio,  quia  omnes  formae  sive  acci- 

dentales  sive  substantiales,  quae  non  sunt 
per  se  subsistentes,  sunt,  quantum  est  de 
se,  communes  mullis.  Et  si  aliqua  invenia¬ 
tur  in  uno  solo,  sicut  lorma  solis,  hoc  non 
provenit  ex  parte  formae,  quin  quantum 
est  de  se  sit  nata  esse  in  pluribus,  sed  ex 
parte  materiae,  quia  tota  materia  specie, 
congregata  est  sub  uno  individuo  ;  vel 
magis  ex  parte  finis,  quia  unus  sol  suffi¬ 
cit  ad  universi  perfectionem.  —  7.  Mela- 
phys.  1.  15  (14). 

Ad  primum  ergo  dicendum,  quod  in 
substantia  particulari  est  tria  considerare : 
quorum  unum  est  natura  generis  et  spe¬ 
ciei  in  singularibus  exislens  ;  secundum 
est  modus  existendi  talis  naturae,  quia 
in  singulari  substantia  existit  natura  ge¬ 
neris  et  speciei  ut  propria  huic  individuo, 
et  non  ut  multis  communis  ;  tertium  est 
principium  ex  quo  causatur  talis  modus 
existendi.  Sicut  autem  natura  in  se  con¬ 
siderata  communis  est,  ita  et  modus  exi¬ 
stendi  naturae  ;  non  enim  invenitur  natu¬ 
ra,  puta  hominis,  existens  in  rebus,  nisi 
aliquo  singulari  individuata.  Non  enim 
est  homo  qui  non  sit  aliquis  homo,  nisi 
secundum  opinionem  Platonis,  qui  pone¬ 
bat  universalia  separata.  Sed  principium 
talis  modi  existendi,  quod  est  principium 
individuationis,  non  est  commune,  sed 
aliud  est  in  isto  et  aliud  in  illo ;  hoc  enim 
singulare  individuatur  per  hanc  materiam 
et  illud  per  illam.  Sicut  ergo  nomen  quod 
significat  naturam,  est  commune  et  de¬ 
finibile,  ut  homo  vel  animal  ;  ita  nomen 
quod  significat  naturam  cum  tali  modo 
existendi,  ut  est  persona.  Illud  vero  no¬ 
men,  quod  in  sua  significatione  includit 
determinatum  individuationis  principium, 
non  est  commune  et  definibile,  ut  Socra¬ 
tes  et  Plato.  Hoc  autem  est,  de  quo  hic 
quaeritur  —  de  Pot.  q.  9,  a.  2,  ad  1 ;  la, 
q.  29,  a.  1,  ad  1. 

Ad  secundum  dicendum,  quod  nullum 
singulare  in  his  inferioribus  definiri  po¬ 
test  per  aliquas  proprietates  vel  formas 
adunatas,  quaecunque  fuerint.  Quaelibet 
enim  forma  quantum  est  de  se  nata  est  in 
pluribus  esse.  Et  ita,  quantumcunque  ag- 

gregentur,  non  erit  certa  assignatio  hujus 
singularis,  nisi  per  accidens,  in  quantum 
contingit  omnia  sic  simul  collecta  in  uno 
solo  inveniri.  —  7.  Melaphys.  1.  15  (14). 

Ad  tertium  dicendum  cum  Philosopho 
hic  (1.  c.  iext.  55;  1.  6,  c.  15),  quod  hoc 
objicientes  latet  verum  esse  hoc,  quod 
dictum  est,  scilicet  quod  impossibile  sit 
definire  singularia  in  sempiternis,  et  ma¬ 
xime  in  illis  quae  sunt  unica  in  una  spe¬ 
cie,  sicut  sol  et  luna.  Quia  enim  sunt 
sempiterna,  non  videtur  de  eis  conclu¬ 
dere  ratio,  quae  ex  corruptione  singula¬ 
rium  procedebat.  Quia  vero  sunt  unita 
in  una  specie,  non  videtur  de  eis  ratio 
concludere,  quae  procedebat  ex  commu¬ 
nitate  partium  definitionis.  Quaecunque 
enim  conveniunt  soli  speciei,  conveniunt 
soli  individuo.  Sed  pro  tanto  decipiuntur 
qui  putant  haec  esse  definibilia,  quia  defi¬ 
nientes  talia  peccant  multipliciter.  Et  uno 
modo  peccant,  in  quantum  addunt  aliqua 
in  definitionibus  eorum,  quibus  ablatis 
adhuc  erunt  ipsa,  scilicet  sol  et  luna  :  sic¬ 
ut  cum  definiendo  solem  dicunt,  quod 
est  peripyrion,  id  est  terram  gyrans,  aut 
nycticrypton,  id  est  nocte  absconsum.  Si 
enim  sol  steterit  non  gyrans  terram,  aut  si 
apparuerit,  ut  non  sit  nocte  absconsum, 
non  adhuc  erit  sol,  si  bene  fuerit  defini¬ 
tum.  Sed  absurdum  est,  si  non  sit  sol 
istis  remotis.  Sol  enim  significat  quan- 
dam  substantiam  ;  illa  vero,  per  quae  de¬ 
finitur,  sunt  quaedam  accidentia  ejus.  Non 
solum  autem  sic  peccant,  sed  et  amplius, 
definientes  solem  per  aliquid  quod  con¬ 
venit  (1)  in  alio  esse.  Si  enim  «  fiat 
alter  talis  »,  id  est  aliquod  corpus 
habens  talem  vel  eandem  formam  et  spe¬ 
ciem,  palam  est  quod  erit  sol,  secundum 
quod  sol  significat  speciem,  et  hoc  modo 
potest  definiri,  a  Ratio  »  autem  definitiva 
est  «  communis  »,  id  est  hujus  speciei, 
quod  est  sol.  Sed  sol  iste  erat  de  numero 
singularium,  sicut  Cleon  aut  Socrates.  — 
Ibid. 

(1)  Al.  contingit. 


ARTICULUS  YI 

UTRUM  NEGATIONUM  ET  PRIVATIONUM  SIT 

QUOD  QUID  ERAT  ESSE  ET  DEFINITIO. 

Videtur  quod  negationum  et  privatio¬ 
num  sit  aliquod  quod  quid  erat  esse  et 
definitio. 

Dicit  enim  Philosophus  5.  Metaphys. 
quod  illud  dicitur  ens  de  quo  formari  po¬ 
test  propositio ;  at  de  negationibus  et  pri¬ 
vationibus  potest  formari  propositio  :  ergo 
sunt  entia  ;  entium  autem  est  aliquod 
quod  quid  erat  esse  :  ergo  negationum  et 
privationum  potest  esse  aliquod  quod  quid 
erat  esse  et  definitio.  —  5.  Metaphys.  1. 
9  (7) ;  4.  Metaphys.  1.  1. 

Sed  contra :  Negatio  est  non  ens  abso¬ 
lute,  privatio  est  non  ens  in  subjecto,  se¬ 
cundum  Philosophum  10.  Metaphys.  {text. 
15 ;  sum.  2,  c.  3  ;  al.  1.  9,  c.  4) ;  sed  non 
entium  non  potest  esse  quod  quid  erat 
esse  nec  definitio  :  ergo  negationum  et 
privationum  non  est  aliquod  quod  quid 
erat  esse  nec  definitio.  —  10.  Metaphys. 
1.  1  et  5. 

Respondeo  dicendum,  quod  secundum 
quod  aliqua  habent  esse,  possunt  definiri, 
ut  in  7.  Metaphys.  {text.  16;  1.  6,  c.  4) 
dicitur.  Unde  quia  ens  per  prius  de  sub¬ 
stantia  dicitur,  quae  perfecte  rationeni  en¬ 
tis  habet,  ideo  nihil  perfecte  definitur 
nisi  substantia ;  accidentia  autem  sicut 
incomplete  rationem  entis  participant,  ita 
et  definitionem  absolutam  non  habent, 
quia  in  definitionibus  eorum  ponitur  ali¬ 
quid  quod  est  extra  genus  eorum,  scilicet 
subjectum  (substantia)  ipsorum.  Similiter 
etiam  cum  ens  quodammodo  dicatur  de 
privationibus  et  negationibus,  ut  in  4. 
Metaphys.  {text.  2  ;  1.  3,  c.  1)  dicitur,  ea¬ 
rum  etiam  potest  esse  aliquis  modus  de¬ 
finitionis  incomplelissimus,  qui  est  quasi 
exponens  nominis  significationem,  non 
essentiam  indicans,  quam  nullam  habent. 
—  2.  Seni.  dist.  35,  q.  1,  a.  2,  ad  1. 

Ad  argumenta  ergo  pro  utraque  parte 
dicendum,  quod  negationes  et  privationes, 

secundum  quod  convenit  eis  aliqualiter 
esse  ens,  sic  eis  convenit  habere  defini¬ 
tionem  aliqualiter,  scilicet  secundum  quid 
et  incompletissimam  ;  et  hoc  est  quod 
probat  primum  argumentum  ;  secundum 
vero  quod  sunt  non  ens,  sic  non  habent 
definitionem  simpliciter  et  propriam.  — 
7.  Metaphys.  1.  4. 

ARTICULUS  VII 

UTRUM  QUOD  QUID  ERAT  ESSE  UNIUSCUJUS¬ 
QUE  SIT  ID  IPSUM  CUJUS  EST. 

Videtur  quod  quod  quid  erat  esse  non 
sit  id  ipsum  cujus  est. 

1.  In  illis  enim  quae  praedicantur  secun¬ 
dum  accidens,  et  non  dicunt  substantiam 
subjecti,  videtur  esse  diversum  quod  quid 
erat  esse  praedicati  a  subjecto.  Alterum 
enim  est  quod  quid  erat  esse  albi  homi¬ 
nis  ab  eo  quod  est  albus  homo.  Quod  sic 
videtur,  quia  cum  dicitur,  homo  albus, 
supponitur  homo ;  idem  enim  est  homo, 
et  homo  albus  (si  enim  albus  haberet  esse 
aliud  a  subjecto,  aliquid  praedicaretur  de 
composito  ratione  albi,  vel  posset  praedi¬ 
cari,  quia  non  esset  contra  rationem  ejus). 
Quod  enim  praedicatur  de  homine  albo, 
non  praedicatur  de  eo,  nisi  quia  praedica¬ 
tur  de  homine.  Accidens  enim  non  est 
subjQCtum  nisi  ratione  substantiae.  Unde 
secundum  quod  in  albo  intelligitur  homo, 
homo  et  homo  albus  sunt  idem  ;  et  pro 
tanto  id  quod  erit  esse  alho  homini,  erit 
etiam  esse  homini.  Si  igitur  quod  quid 
erat  esse  albi  hominis,  sit  idem  albo  ho¬ 
mini,  erit  etiam  idem  homini  ;  sed  non 
est  idem  homini  :  ergo  quod  quid  erat 
esse  albi  hominis,  non  est  idem  albo  ho¬ 
mini.  Et  sic  in  iis  quae  sunt  secundum 
accidens  quod  quid  erat  esse  alicujus  non 
erit  idem  cum  eo  cujus  est  quod  quid  erat 
esse.  —  7.  Metaphys.  1.  5. 

2.  Praeterea,  quod  quid  erat  esse  unius¬ 
cujusque,  est  id  quo  unumquodque  habet 
esse  ;  sed  illud  non  potest  esse  idem  cum 
unoquoque  (humanitas  enim  in  Socrate 
est  id  quo  Socrates  habet  esse  homo  ;  nec 

tamen  humanitas  est  idem  ac  Socrates,  ut 
supra  probatum  est)  :  ergo  idem  quod 
prius.  —  Ibid. 

3.  Praeterea,  quod  quid  erat  esse  unius¬ 
cujusque,  est  unicuique  esse,  secundum 
Philosophum,  ut  etiam  supra  (a.  4,  in  c.) 
dictum  est;  at  uniuscujusque  esse  non 
potest  esse  idem  cum  unoquoque  ;  si 
enim  sit  idem  Socrates  et  Socratis  esse, 
Socrates  autem  est  albus,  sequetur  quod 
idem  sit  album  et  Socratem  esse ;  quod  est 
absurdum  :  ergo  non  est  idem  quod  quid 
erat  esse  cum  eo  cujus  est.  —  Ibid. 

Sed  contra  est  auctoritas  Philosophi 
7.  Metaphys.  {text.  20  et  sqq.  ;  1.  6,  c.  6) 
dicentis  et  probantis,  quod  quid  erat 
esse,  esse  idem  cum  eo  cujus  est.  — 7. 
Metaphys.  1.  5. 

Respondeo  dicendum  cum  Philosopho 
hic  (1.  c.  texi.  21),  quod,  logice  con¬ 
siderando,  dicere  aliud  esse  quod  quid  erat 
esse  rei  et  rem  ipsam,  apparebit  absur¬ 
dum,  si  quis  unicuique  eorum  quod  quid 
erat  esse  imposuerit  nomen.  Tunc  enim 
eadem  ratione,  et  ipsum,  et  quod  quid  erat 
esse,  erit  aliud  quod  quid  erat  esse.  Verbi 
gratia,  equus  est  quaedam  res  habens 
quod  quid  erat  esse  equo.  Quod  quidem  si  sit 
alia  res  ab  equo,  habeat  haec  res  quoddam 
nomen  et  vocetur  A.  A  ergo  cum  sit  quae¬ 
dam  res,  habebit  quod  quid  erat  esse  al¬ 
terum  a  se,  sicut  equus  ;  et  ita  huic,  quod 
est  equo  esse,  erit  aliud  quod  quid  erat 
esse  ;  quod  patet  esse  absurdum.  Et  si 
aliquis  dicat,  quod  quod  quid  est  esse 
quidditatis  equi,  est  ipsa  substantia,  quae 
est  quiddilas  equi,  quid  prohibet  statim 
a  principio  dicere,  quod  quaedam  sunt 
quod  quid  erat  esse?  —  Ex  his  ergo  pa¬ 
tet,  quod  non  solum  res  et  quod  quid 
erat  esse  ejus  sunt  unum  quocunque 
modo,  sed  etiam  sunt  unum  secundum 
rationem,  ut  ex  dictis  potest  esse  mani¬ 
festum.  Non  enim  est  unum  secundum 
accidens,  unum  et  quod  quid  erat  esse 
uni,  sed  est  unum  per  se ;  et  ita  sunt  se¬ 
cundum  rationem  unum. 

Probat  illud  idem  Philosophus  (1.  c.) 
alia  ratione,  quae  talis  est.  Si  aliud  est 

quod  quid  erat  esse  rei  et  res,  hoc  proce¬ 
det  in  infinitum.  Oportet  enim  dicere, 
quod  sint  dum  res,  quarum  altera  sit 
unum,  et  altera  quod  quid  erat  esse  uni. 
Et  eadem  ratione  erit  tertia  res,  quae  est 
quod  quid  erat  esse  ei,  quod  est  quid  esse 
unius;  et  sic  in  infinitum.  Cum  ergo  non 
sit  procedere  in  infinitum,  palam  estquod 
unum  et  idem  est  in  his,  quae  dicuntur 
primo  et  per  se,  et  non  per  accidens, 
unumquodque,  et  id  quod  est  unicuique 
esse,  idem  esse.  —  7.  Metaphys.  I.  5. 

Ad  primum  ergo  dicendum  cum  Philo¬ 
sopho  hic,  quod  in  his  quae  dicuntur  se¬ 
cundum  accidens,  non  est  verum  dicere, 
quod  sit  idem  quod  quid  erat  esse,  et 
ipsum  cujus  est  quod  quid  erat  esse,  et 
hoc  propter  duplex  significare.  Cum  enim 
dicitur  homo  albus,  ex  parte  subjecti  po¬ 
test  aliquid  attribui  ei  ratione  subjecti, 
vel  accidentis  ratione.  Si  ergo  diceremus, 
quod  quod  quid  est  albi  hominis,  sit  idem 
homini  albo,  duo  possunt  significari  ;  sci¬ 
licet  quod  sit  idem  homini,  vel  quod  sit 
idem  albo.  Quare  patet  quod  quodam¬ 
modo  est  idem  quod  quid  est  albi  homi¬ 
nis,  cum  homine  albo,  et  quodammodo 
non  idem ;  non  enim  est  idem  homini,  nec 
etiam  albo  homini  respectu  subjecti,  sed 
tamen  est  idem  ipsi  passioni,  id  est  albo. 
Idem  enim  est  quod  quid  erat  albo,  et 
album;  licet  non  possit  dici,  quod  sit 
idem  cum  homine  albo,  ne  intelligatur 
esse  idem  cum  subjecto.  —  Ibid. 

Ad  secundum  dicendum,  quodquod  quid 
est  esse  est  id  quod  significat  definitio  ; 
unde  cum  definitio  praedicetur  de  defi¬ 
nito,  oportet  quod  quid  est  esse  de  defi¬ 
nito  praedicari.  Non  igitur  est  quod  quid 
est  esse  hominis  humanitas,  quae  de  ho¬ 
mine  non  praedicatur,  sed  animal  ratio¬ 
nale  mortale;  humanitas  enim  non  re¬ 
spondetur  quaerenti  quid  est  homo,  sed 
animal  rationale  mortale.  Sed  tamen  hu¬ 
manitas  accipitur  ut  principium  formale 
ejus  quod  est  quod  quid  erat  esse,  ut  su¬ 
pra  dictum  est.  —  Ibid, 

Ad  tertium  dicendum,  quod  patet  ex 
dictis,  quomodo  quod  quid  erat  esse  unius¬ 


cujusque  est  idem  cum  unoquoque,  et 
quomodo  non;  est  enim  idem  in  his  quae 
sunt  per  se,  non  in  his  quae  sunt  per  ac¬ 
cidens.  —  Ibid. 

ARTICULUS  VIII 

QUOMODO  DIFFERANT  H^G  NOMINA,  QUIDDl- 

TAS,  QUOD  QUID  ERAT  ESSE,  ESSENTIA, 

FORMA,  ET  NATURA. 

Videtur  quod  quinque  illa  nomina  dif¬ 
ferant  inter  se  ita,  ut  de  eodem  dici  non 
possint. 

1.  Essentia  enim  sequitur  ens;  sed  multa 
dicuntur  entia,  de  quibus  non  possunt 
dici  vel  natura  vel  quidditas  vel  quod 
quid  erat  esse  vel  forma,  ut  sunt  negatio¬ 
nes  et  privationes,  ut  patet  :  ergo  essen¬ 
tia  differt  ab  aliis,  et  quibusdam  conve¬ 
nit,  quibus  illa  non  conveniunt.  —  Cf. 
Opicsc.  30  {de  Ente  cl  Essentia),  c.  1. 

2.  Praeterea,  natura  definitur  a  Philo¬ 
sopho  2.  Phys.  {text.  3 ;  c.  1)  principium 
motus  et  quietis  ejus  in  quo  est  {de  Pot. 
q.  9,  a.  2,  arg.  11)  ;  unde  patet  quod 
reperitur  tantum  in  mobilibus  ;  ergo  dif¬ 
fert  ab  aliis. 

3.  Praeterea,  forma  est  alterum  princi¬ 
pium  rerum  materialium,  ut  dicit  Philo¬ 
sophus  1.  Phys.  {text.  63;  c.  7)  et  8.  Meta¬ 
phys.  {text.  3;  1.  7,  c.  1).  Ergo  reperitur 
tantum  in  rebus  materialibus.  Ergo  dif¬ 
fert  a  quidditate  et  quod  quid  erat  esse, 
quae  omni  enti  convenire  possunt.  — 
1.  Phys.  1.  13  (12) ;  8.  Metaphys.  1.  1. 

Sed  contra  est,  quod  Philosophus  plu¬ 
ribus  in  locis  indifferenter  utitur  his 
nominibus. 

Respondeo  dicendum,  quod  haec  nomina, 
secundum  quod  hic  sumuntur,  aliquali¬ 
ter  differunt,  et  aliqualiter  sunt  idem. 
Sumuntur  autem  hic,  secundum  quod 
sunt  id,  quod  significatur  per  definitio¬ 
nem  rei.  —  <r  Essentia  d  ergo  dicitur, 
secundum  quod  per  eam  et  in  ea  res 
esse  habet.  {Opusc.  30,  c.  1,  in  fine).  Quia 
vero  illud,  per  quod  res  constituitur  in 
proprio  genere  vel  specie,  est  quod  signi- 

ficamus  per  definitionem  quid  est  res, 
inde  est  quod  nomen  essentiae  a  philoso¬ 
phis  in  nomen  «:  qnidditatisD  mutatur.  Et 
hoc  est,  quod  Philosophus  in  7.  Meta- 
phys,  frequenter  nominat  «  quod  quid 
erat  esse  »,  id  est  hoc  per  quod  aliquid 
habet  esse  quid.  Dieitur  etiam  «  forma  », 
secundum  quod  per  formam  significatur 
perfectio,  vel  certitudo  uniuscujusque  rei, 
sicut  dicit  Avicenna  in  2.  suae  Metaphysi- 
cce.  Hoc  etiam  alio  nomine  «  natura  i>  di¬ 
citur,  accipiendo  naturam  secundum  pri¬ 
mum  modum  illorum  quo  tuor  modorum, 
quos  Boethius  de  Duabus  Naturis  (c.  1 ; 
Migne  t.  64,  coi.  1341)  assignat,  secun¬ 
dum  scilicet  quod  natura  dicitur  esse 
illud,  quod  quocunque  modo  intellectu 
capi  potest;  non  enim  res  intelligibilis 
est  nisi  per  suam  definitionem  et  essen¬ 
tiam;  et  sic  etiam  dicit  Philosophus  4. 
Metaphys.,  quod  omnis  substantia  est  na¬ 
tura.  Nomen  autem  naturae  hoc  modo 
sumptae  videtur  significare  essentiam 
rei,  secundum  quod  habet  ordinem  vel 
ordinationem  ad  propriam  operationem 
rei,  cum  nulla  res  propria  destituatur 
operatione.  —  Opiisc.  30,  c.  1  ;  cf.  tract. 
de  Formis  q.  1,  a.  2,  in  c.  versus  fin.  — 
Et  sie  patet,  quomodo  illa  nomina  idem 
significent,  et  quomodo  non. 

Ad  primum  ergo  dicendum,  quod,  sicut 
mulloties  dictum  est,  ens  secundum  Phi¬ 
losophum  5.  Metaphys.  {text.  13  et  14; 

1.  4,  c.  7)  dicitur  dupliciter  :  uno  modo, 
quod  dividitur  per  deeem  genera ;  alio 
modo,  quod  significat  propositionum  ve¬ 
ritatem.  Horum  autem  differentia  est, 
quia  secundo  modo  potest  dici  ens  omne 
illud,  de  quo  affirmativa  propositio  for¬ 
mari  potest,  etiam  si  illud  in  re  nihil 
ponat ;  per  quem  modum  privationes  et 
negationes  entia  dicuntur:  dicimus  enim, 
quod  affirmatio  est  opposita  negationi,  et 
quod  caecitas  est  in  oculo.  Sed  primo 
modo  non  potest  dici  aliquid  quod  sit  ens, 
nisi  quod  in  re  aliquid  ponat;  unde  primo 
modo  caecitas  et  hujusmodi  non  sunt 
entia.  Nomen  igitur  essentiae  non  sumitur 
ab  ente  secundo  modo  dicto ;  aliqua  enim 

dicuntur  hoc  modo  entia,  quae  essentiam 
non  habent,  ut  in  privationibus  ;  sed 
sumitur  essentia  ab  ente  primo  modo 
dicto.  Unde  Commentator,  in  eodem  loco, 
dicit  :  <r  Ens  primo  modo  dictum  est  quod 
significat  substantiam  rei  ».  —  Opwsc. 
30,  c.  1,  init. 

Ad  secundum  dicendum,  quod  non  su¬ 
mitur  natura  eodem  modo  hic  et  in  2. 
Phys.  Dicitur  enim  natura  mullipliciler, 
ut  Boethius  in  libro  de  Duabus  Naturis  et 
Una  Persona  Christi  (c.  1  ;  —  Migne  t.  64, 
coi.  1341)  dicit.  Primo  enim  modo  dici¬ 
tur  natura,  secundum  quod  communiter 
ad  omnia  entia  se  habet,  prout  natura 
definitur  omne  id  quod  intellectu  quoquo 
modo  capi  potest.  Secundo  modo,  prout 
tantum  substantiis  convenit;  et  sic  natura 
dicitur  esse  quod  agere  vel  pali  potest. 
Tertio  modo  dicitur  natura,  quod  est 
principium  motus  vel  quietis  in  eis,  in 
quibus  per  se  est,  et  non  secundum  acci¬ 
dens.  Quarto  modo  unumquodque  infor¬ 
mans  specifica  differentia  dicitur  natura 
(2.  Sent.  dist.  37,  q.  1,  a.  1,  in  c.).  Su¬ 
mitur  ergo  hic  natura  primo  modo  aut 
quarto,  non  tertio,  quo  modo  sumitur  2. 
Phys. 

Ad  tertium  similiter  dicendum,  quod 
forma  non  sumitur  hic  secundum  quod 
est  alterum  principium  compositi  mate¬ 
rialis,  sed  secundum  quod  per  formam 
significatur  perfectio  vel  certitudo  unius¬ 
cujusque  rei,  ut  dictum  est  (in  c.). 


QUiESTIO  XXXI 

DE  DEFINITIONE  SECUNDUM  SE. 

Deinde  considerandum  est  de  defini¬ 
tione  secundum  se,  ex  quibus  constet. 

CIRCA  QUOD  QUAERUNTUR  TRIA : 

1.  Utrum  partes  definiti  sint  in  definitione. 

2.  Quomodo  dignoscenda!  sint  partes  speciei, 
qum  ponuntur  in  definitione. 

3.  Quomodo  definitio  et  definitum  ex  partibus 
existens  sit  quid  unum. 

ARTICULUS  I 

UTRUM  PARTES  DEFINITI  SINT  IN  DEFINI¬ 
TIONE. 

Videtur  quod  partes  definiti  non  sint 
in  definitione. 

1.  Definitio  enim  est  idem  rei ;  ergo  si 
partes  definiti  sint  in  definitione,  partes 
definitionis  erunt  idem  partibus  rei  ; 
sed  hoc  non  potest  esse,  quia  partes 
definitionis  praedicantur  de  definito,  nulla 
autem  pars  integralis  praedicatur  de  toto. 
—  7.  Metaphys.  1.9. 

2.  Praeterea,  in  definitione  circuli  non 
ponuntur  semicirculi,  qui  sunt  partes 
circuli :  ergo  in  definitione  rei  non  ponun¬ 
tur  partes  definiti.  —  Ibid. 

3.  Praeterea,  oportet  partes  definitio¬ 
nis  esse  priores  definito  ;  si  ergo  partes 
definiti  sint  in  definitione,  partes  defini¬ 
tionis  erunt  idem  partibus  definiti,  et  ita 
partes  definiti  erunt  priores  definito  ; 
quod  videtur  esse  inconveniens,  non 
enim  videtur  quod  digitus  sit  prior  homi¬ 
ne,  sed  e  converso.  —  7.  Metaphys.  1.  10 
et  9. 

Sed  contra  est,  quod  dicit  Philosophus 
7.  Metaphys.  {text.  34;  1.  6,  c.  10),  quod 
definitio  syllabae  comprehendit  in  se  defi¬ 
nitionem  quae  est  elementorum,  id  est 
litterarum;  sed  litterae  sunt  partes  syl¬ 
labae  :  ergo  partes  definiti  comprehendun¬ 
tur  in  definitione.  —  7.  Metaphys.  1.  9. 

Respondeo  dicendum,  quod  ad  eviden¬ 
tiam  hujus  quaestionis  sciendum  est, 
quod  multipliciter  dicitur  pars,  sicut  in 
5.  Metaphys.  {text.  30 ;  1.  4,  c.  25)  dicitur. 
Uno  enim  modo  dicitur  pars  quantitativa, 
hoc  scilicet  quod  mensurat  totum  secun¬ 
dum  quantitatem,  sicut  bicubitum  est 
pars  cubiti,  et  binarius  senarii.  Sed  hic 
modus  partium  praetermittatur  ad  prae¬ 
sens;  non  enim  intendimus  hic  inquirere 
partes  quantitatis,  sed  intendimus  inqui¬ 
rere  de  partibus  definitionis,  quae  signifi¬ 
cant  substantiam  rei.  Unde  perscrutan¬ 
dum  est  de  illis  partibus  ex  quibus  sub¬ 


stantia  rei  componitur.  —  Pars  autem  sub¬ 
stantiae  est  et  materia  et  forma,  ex  quibus 
est  aliquid  compositum.  Et  quodlibet 
istorum  trium,  scilicet  materia,  forma  et 
compositum  ex  his,  est  substantia.  Et 
ideo  materia  est  quidem  quodammodo 
pars  alicujus,  quodammodo  non  est,  sed 
solum  «  illa  ex  quibus  est  ratio  speciei  d, 
id  est  formae.  Intelligimus  enim  concavi¬ 
tatem  quasi  formam,  et  nasum  materiam, 
et  simum  compositum.  Et  secundum  hoc 
caro,  quae  est  materia  vel  pars  materiae, 
non  est  pars  concavitatis,  quae  est  forma 
vel  species ;  nam  caro  est  materia,  in  qua 
fit  species;  sed  tamen  caro  est  aliqua 
pars  similatis,  si  tamen  simitas  intelligi- 
tur  esse  quoddam  compositum  et  non 
solum  forma.  Et  similiter  totius  quidem 
statuae,  quae  est  composita  ex  materia  et 
forma,  pars  est  aes  ;  non  autem  est  pars 
statuae  secundum  quod  statua  accipitur 
solum  pro  specie,  id  est  pro  forma.  Et  ut 
sciatur  quid  est  species,  et  quid  est  for¬ 
ma,  dicendum  est  illud  ad  speciem  perti¬ 
nere,  quod  convenit  unicuique  in  quan¬ 
tum  speciem  habet  :  sicuti  in  quantum 
habet  speciem  statuae,  convenit  alicui 
quod  sit  figuratum  vel  aliquid  hujus¬ 
modi.  Sed  id  quod  est  materiale  ad  spe¬ 
ciem,  nunquam  dicendum  est  secundum 
se  de  specie.  Sciendum  tamen,  quod  nulla 
materia,  nec  communis  nec  individuata, 
secundum  se  se  habet  ad  speciem  prout* 
sumitur  pro  forma,  sed  secundum  quod 
species  sumitur  pro  universali  :  sicut 
hominem  dicimus  esse  speciem,  sic  ma¬ 
teria  communis  per  se  pertinet  ad 
speciem,  non  autem  materia  individua- 
lis,  in  qua  natura  speciei  accipitur.  — 
7.  Metaphys.  1.  9. 

Sic  ergo  dicendum,  quod  partes  rei 
quae  sunt  quantum  ad  speciem  ejus,  po¬ 
nuntur  in  definitione  ;  quae  vero  quan¬ 
tum  ad  materiam,  non.  Sed  quia  materia 
potest  considerari  vel  ut  universalis  vel 
ut  particularis;  et  cura  partes  rei  sint 
priores  et  posteriores  re  ipsa  diverso 
sensu,  cum  tamen  universaliter  verum 
sit,  quod  partes,  quae  ponuntur  in  defini- 

lione  alicujus,  sunt  priores  eo ;  —  ideo  ad 
majorem  horum  evidentiam  consideran¬ 
dum  est  primo,  quomodo  partes  sint 
priores  et  posteriores  loto.  — Picit  ergo 
Philosophus  1.  c.  (7.  Metaphys.  text.  35; 
1.  6,  c.  10),  quod  oportet  quod  omnes 
partes  rationis,  et  in  quas  ratio  dividitur, 
sint  priores  definito,  vel  omnes  vel  quse- 
dam.  Et  hoc  dicitur  propter  hoc  quod 
partes  formae  quandoque  non  sunt  de 
necessitate  speciei,  sed  de  perfectione  : 
sicuti  visus  et  auditus,  quae  sunt  partes 
animae  sensibilis,  non  sunt  de  integritate 
vel  necessitate  animalis ;  potest  enim 
esse  animal  sine  his  sensibus;  sunt  tamen 
de  perfectione  animalis,  quia  animal  per¬ 
fectum  hos  etiam  sensus  habet.  Et  sic  uni¬ 
versaliter  est  verum,  quod  illae  partes 
quae  ponuntur  in  definitione  alicujus, 
sunt  universaliter  priores  eo.  Sed  acutus 
angulus,  verbi  gratia,  quamvis  sit  pars 
recti,  non  tamen  ponitur  in  definitione 
ejus,  sed  e  converso;  non  enim  ratio 
recti  anguli  resolvitur  in  definitionem 
acuti,  sed  e  converso.  Qui  enim  definit 
acutum,  utitur  recto  definiendo;  angulus 
enim  acutus  est  angulus  minor  recto.  Et 
similiter  est  de  circulo,  et  semicirculo, 
qui  definitur  per  circulum ;  est  enim  me¬ 
dia  pars  circuli.  Similiter  est  de  digito  et 
homine,  qui  ponitur  in  definitione  digiti ; 
definitur  enim  digitus,  quod  est  talis 
pars  hominis.  Dictum  est  enim  supra, 
quod  partes  formae  sunt  partes  rationis, 
non  autem  partes  materiae.  Si  igitur  solae 
partes  rationis  sint  priores,  non  autem 
materiae,  sequitur  quod  quaecunque  sint 
partes  definiti,  sicut  materia,  in  quam 
scilicet  resolvitur  definitum  ut  composi¬ 
tum  in  materialia  principia,  sunt  po¬ 
steriora.  Quaecunque  vero  sunt  partes 
rationis  et  substantiae,  quae  est  secun¬ 
dum  rationem,  id  est  partes  formae,  se¬ 
cundum  quam  sumitur  ratio  rei,  sunt 
priora  toto,  aut  omnia,  aut  quaedam,  ra¬ 
tione  supra  dicta.  —  7.  Metaphys.  1.  10. 

Haec  autem  exponit  Philosophus  per 
exempla,  dicens,  quod  anima  animalium, 
cum  sit  substantia  animati  secundum 

rationem,  id  est  forma  animati,  a  qua 
animatum  habet  propriam  rationem,  est 
substantia,  id  est  forma  et  species,  et 
quod  quid  erat  esse  tali  corpori,  scilicet 
organico.  Corpus  enim  organicum  non 
potest  definiri  nisi  per  animam,  et  secun¬ 
dum  hoc  anima  dicitur  quod  quid  erat 
esse  tali  corpori.  Et  quod  hoc  sit  verum, 
patet  per  hoc,  quod  si  aliquis  bene  defi¬ 
niat  cujuscunque  animalis  partem,  non 
potest  eam  bene  definire  nisi  per  propriam 
operationem  :  sicut  si  dicatur,  quod  ocu¬ 
lus  est  pars  animalis,  per  quam  videt ; 
ipsa  autem  operatio  partium  non  existit 
sine  sensu  vel  motu  vel  aliis  operationi¬ 
bus  partium  animae.  Et  sic  oportet  quod 
definiens  aliquam  partem  corporis,  uta¬ 
tur  anima.  Et  quia  ita  est,  oportet  quod 
partes  ejus,  scilicet  animae,  sint  priores 
vel  omnes,  sicut  in  perfectis  animalibus, 
vel  quaedam,  sicut  in  imperfectis  anima¬ 
libus,  eo  quod  est  compositum  ex  anima 
et  corpore.  Sed  corpus  et  partes  corporis 
sunt  posteriores  forma,  quae  est  anima, 
cum  oporteat  animam  in  ejus  definitione 
poni,  ut  jam  dictum  est.  Et  id  quod  di¬ 
viditur  in  partes  corporis,  non  est  ani¬ 
ma,  sed  totum  simul,  id  est  compositum. 
Patet  igitur,  quod  partes  corporis  sunt 
priores  composito  quodammodo,  et  quo¬ 
dammodo  non.  Sunt  quidem  priores  sicut 
simplex  composito,  in  quantum  animal 
compositum  ex  eis  constituitur.  Non  sunt 
autem  priores,  secundum  modum  quo 
dicitur  esse  prius  id  quod  potest  esse  sine 
alio ;  non  enim  paries  corporis  possunt 
esse  separatae  ab  animali ;  non  enim  digi¬ 
tus  quocunque  modo  se  habens  est  digi. 
tus  :  ille  enim  qui  est  decisus  vel  mor¬ 
tuus,  non  dicitur  digitus  nisi  aequivoce, 
sicut  digitus  sculptus  vel  depictus.  Sed 
secundum  hanc  considerationem  hujus¬ 
modi  partes  sunt  posteriores  composito 
animali,  quia  animal  sine  digito  esse  po¬ 
test.  Sed  quaedam  partes  sunt,  quae  licet 
non  sint  priores  toto  animali  hoc  modo 
prioritatis,  quia  non  possunt  esse  sine 
eo,  sunt  tamen  secundum  hanc  conside¬ 
rationem  simul,  quia  sicut  ipsae  partes 

non  possunt  esse  sine  integro  animali, 
ita  nec  integrum  animal  sine  eis.  Hujus¬ 
modi  autem  sunt  partes  principales  cor¬ 
poris,  in  quibus  primo  consistit  forma, 
scilicet  anima :  scilicet  cor  vel  cerebrum. 
Nec  ad  propositum  differt  quidquid  tale 
sit.  —  7.  Metaphys.  1.  10. 

Quantum  ad  secundum  vero  sciendum 
est,  quod  hoc  compositum,  quod  est  ani¬ 
mal  vel  homo,  potest  dupliciter  sumi,  vel 
sicut  universale  vel  sicut  singulare :  sicut 
universale  quidem,  sicut  homo,  animal; 
sicut  singulare,  ut  Socrates  et  Gallias. 
Quae  autem  sunt  in  singularibus,  sed  uni¬ 
versaliter  dicta,  non  sunt  solum  forma, 
sed  sunt  simul  totum  quoddam  composi¬ 
tum  ex  determinata  materia  et  determi¬ 
nata  forma,  non  quidem  ut  singulariter, 
sed  universaliter.  Homo  enim  dicit  ali¬ 
quid  compositum  ex  anima  et  corpore, 
non  autem  ex  hac  anima  et  hoc  corpore. 
Sed  singulare  dicit  aliquid  compositum 
ex  ultima  materia,  id  est  materia  indivi- 
duali  ;  est  enim  Socrates  aliquid  compo¬ 
situm  ex  hac  anima  et  hoc  corpore;  et 
similiter  est  in  aliis  singularibus.  Sic 
igitur  patet,  quod  materia  est  pars  spe¬ 
ciei.  Speciem  autem  hic  intelligimus  non 
formam  tantum,  sed  quod  quid  erat  esse. 
Et  patet  etiam,  quod  materia  est  pars 
totius  singularis,  quod  significat  natu¬ 
ram  speciei  in  hac  materia  determinata. 
Est  enim  materia  pars  compositi,  compo¬ 
situm  autem  est  tam  universale  quam 
particulare.  —  Ibid. 

Ex  his  ergo  manifestum  est  quae  par¬ 
tes  debeant  poni  in  definitione.  Cum  enim 
ostensum  sit  quae  partes  sint  speciei,  et 
quse  partes  individui,  quia  materia  com¬ 
muniter  sumpta  est  pars  speciei,  haec  au¬ 
tem  materia  determinata  est  pars  indivi¬ 
dui,  manifestum  est  quod  solum  illae 
partes  sunt  partes  rationis,  quae  sunt 
partes  speciei,  non  autem  quae  sunt  par¬ 
tes  individui.  In  definitione  enim  homi¬ 
nis  ponitur  caro  et  os,  sed  non  haec  caro 
et  hoc  os.  Et  hoc  ideo,  quia  ratio  defini¬ 
tiva  non  assignatur  nisi  universaliter,  ut 
supra  (q.  praeced.  a.  5,  c.)  dictum  est. 


Cum  enim  quod  quid  erat  esse  sit  idem 
cum  eo  cujus  est,  ut  ostensum  est,  illius 
tantum  erit  definitio,  quae  est  ratio  signi¬ 
ficans  quod  quid  erat  esse,  quod  est  idem 
cum  suo  quod  quid  erat  esse.  Hujusmodi 
autem  sunt  universalia  et  non  singularia. 
Circulus  enim  et  id  quod  est  circulo  esse, 
sunt  idem ;  et  similiter  anima  et  id  quod 
est  animae  esse.  Sed  ipsorum  quae  sunt 
composita  ex  materia  et  specie  indivi- 
duali,  sicut  circuli  hujus,  vel  alicujus 
aliorum  singularium,  horum  non  est  de¬ 
finitio.  Nec  differt,  utrum  singularia  sint 
sensibilia  vel  intelligibilia.  Singularia 
quidem  sensibilia  sunt  circuli  aerei  et 
lignei.  Intelligibilia  singularia  sunt  cir¬ 
culi  mathematici.  Quod  autem  in  mathe¬ 
maticis  considerentur  aliqua  singularia, 
ex  hoc  patet,  quia  considerantur  ibi  plura 
unius  speciei,  sicut  plures  lineae  aequales, 
et  plures  figurae  similes.  Dicuntur  autem 
intelligibilia  hujusmodi  singularia,  secun¬ 
dum  quod  absque  sensu  comprehenduntur 
per  solam  phantasiam,  quae  quandoque 
intellectus  vocatur,  secundum  illud  in  3. 
de  Anima  (text.  20;  c.  S)  :  (c  intellectus 
passivus  corruptibilis  est  ».  Ideo  autem 
singularium  circulorum  non  est  definitio, 
quia  illa  quorum  est  definitio,  cognoscun¬ 
tur  per  suam  definitionem.  Sed  singula¬ 
ria  non  cognoscuntur,  nisi  dum  sunt  sub 
sensu  vel  imaginatione,  quae  etiam  intelli- 
gentia  dicitur,  quia  res  considerat  sine 
sensu  sicut  intellectus.  Sed  hujusmodi 
singulares  circuli,  recedentes  ab  actuali 
inspectione  sensus,  quantum  ad  sensibi¬ 
les,  aut  imaginationis,  cpiantum  ad  ma¬ 
thematicos,  non  est  manifestum  utrum 
sint  in  quantum  sunt  singulares.  Sed  ta¬ 
men  semper  dicuntur  et  cognoscuntur  per 
rationem  universalis  ;  cognoscuntur  enim 
hi  circuli  sensibiles  etiam  quando  non 
actu  videntur,  in  quantum  sunt  circuli, 
non  in  quantum  sunt  hi  circuli.  Ratio 
autem  hujus  est,  quia  materia,  quae  prin¬ 
cipium  est  individuationis,  est  secundum 
se  ignota,  et  non  cognoscitur  nisi  per 
formam,  a  qua  sumitur  ratio  universalis. 
Et  ideo  singularia  non  cognoscuntur  in 

sua  absentia,  nisi  per  universalia.  Mate¬ 
ria  autem  non  solum  est  principium  indi- 
vidualionis  in  singularibus  sensibilibus, 
sed  etiam  in  mathematicis.  Materia  enim 
alia  est  sensibilis,  alia  intelligibilis.  Sen¬ 
sibilis  quidem,  ut  ses  et  lignum,  vel  etiam 
quselibet  materia  mobilis,  ut  ignis  et 
aqua  et  hujusmodi  omnia,  et  a  tali  mate¬ 
ria  individuantur  sensibilia  singularia, 
intelligibilis  vero  materia  est ,  quae  est  in 
sensibilibus,  non  in  quantum  sunt  sensi¬ 
bilia,  sicut  mathematica  sunt.  Sicut  enim 
forma  hominis  est  in  tali  materia  quse  est 
corpus  organicum,  ita  forma  circuli  vel 
trianguli  est  in  hac  materia  quae  est 
continuum  vel  superficies  vel  corpus.  — 
7.  Metaphys.  1.  10. 

Ex  his  igitur  patet,  quomodo  se  habeat 
de  toto  et  parte,  et  de  priori  et  posteriori, 
id  est  cujus  pars  sit  pars,  et  quomodo 
posterior.  Partes  enim  materiae  individuae 
sunt  partes  compositi  singularis,  non  au¬ 
tem  speciei  nec  formae.  Partes  autem 
materiae  universalis  sunt  partes  speciei, 
sed  non  formae.  Et  quia  universale  defi¬ 
nitur  et  non  singulare,  ideo  partes  mate¬ 
riae  individualis  non  ponuntur  in  defini¬ 
tione,  sed  solum  partes  materiae  commu¬ 
nis,  simul  cum  forma  vel  partibus  formae. 
—  Ibid. 

Ad  primum  ergo  dicendum,  quod  par¬ 
tes  definitionis  significant  partes  rei,  in 
quantum  a  partibus  rei  sumuntur  partes 
definitionis ;  non  ita  quod  partes  definitio¬ 
nis  sint  partes  rei,  non  enim  animal  est 
pars  hominis  neque  rationale,  sed  animal 
sumitur  ab  una  parte,  et  rationale  ab 
alia ;  animal  enim  est  quod  habet  natu¬ 
ram  sensitivam,  rationale  vero  quod  habet 
rationem ;  natura  autem  sensitiva  est  ut 
materialis  respectu  rationis :  et  inde  est 
quod  genus  sumitur  a  materia,  differentia 
a  forma,  species  autem  a  forma  et  mate¬ 
ria  simul.  —  7.  Metaphys.  1.  9. 

Ad  secundum  dicendum,  quod  definitio 
circuli  non  continet  in  se  definitionem  in¬ 
cisionum,  id  est  partium  ex  circulo  inci¬ 
sarum,  ut  semicirculi  vel  quartas  partis 
circuli.  Sed  definitio  quae  est  syllabae, 


METAUHYSICA 

comprehendit  in  se  definitionem  quae  est 
elementorum,  id  est  litterarum.  Et  hujus 
ratio  est,  quia  elementa,  scilicet  litterae, 
sunt  partes  syllabae  quantum  ad  speciem 
suam  et  non  secundum  materiam.  Ipsa 
enim  forma  syllabae  in  hoc  consistit  quod 
ex  litteris  componatur.  Sed  incisiones 
circuli  sunt  partes  non  circuli  secundum 
speciem  accepti,  sed  hujus  circuli  parti¬ 
cularis  vel  horum  circulorum,  sicut  ma¬ 
teria  in  qua  fit  species  circuli.  Et  hoc 
accipi  potest  ex  regula  quam  tradit  Philo¬ 
sophus  7.  Metaphys.  {texi.  34;  1.  6,  c.  10.). 
Dicit  enim  ad  speciem  perlinere  quod 
secundum  se  inest  unicuique  speciem  ha¬ 
benti,  ad  materiam  vero  quod  accidit  spe¬ 
ciei.  Per  se  autem  inest  syllabae  quod  ex 
litteris  componatur.  —  Quod  autem  cir¬ 
culus  sit  actu  divisus  in  semicirculos, 
hoc  accidit  circulo  non  in  quantum  est 
circulus,  sed  in  quantum  est  hic  circulus, 
cujus  haec  linea  dividitur,  quae  est  pars 
ejus  ut  materia.  Unde  patet,  quod  semi¬ 
circulus  est  pars  circuli  secundum  mate¬ 
riam  individualem.  Unde  ista  materia, 
quae  est  haec  linea,  est  propinquior  spe¬ 
ciei  quam  aes,  quod  est  materia  sensi¬ 
bilis,  quando  rotunditas,  quae  est  forma 
circuli,  fit  in  aere ;  —  quia  species  circuli 
nunquam  est  praeter  lineam,  est  autem 
praeter  aes.  Et  sicut  partes  circuli  quae 
sunt  secundum  materiam  individualem, 
non  ponuntur  in  ejus  definitione,  ita  etiam 
nec  omnes  litterae  ponuntur  in  definitione 
syllabae,  quae  scilicet  sunt  partes  cum 
materia,  ut  litterae  descriptae  in  cera  vel 
prolatae  in  aere  ;  hae  enim  jam  sunt  partes 
syllabae,  sicut  materia  sensibilis.  Non 
enim  oportet  quod  omnes  partes  in  quas 
res  aliqua  resoluta  corrumpitur,  sint 
partes  substantiae.  Non  enim  si  linea  di¬ 
visa  in  duo  dimidia  corrumpitur,  aut  si 
homo  resolutus  in  ossa  et  nervos  et  car¬ 
nes  corrumpitur,  propter  hoc  sequitur 
quod  linea  sit  ex  dimidiis,  et  homo  ex  car¬ 
nibus  et  ossibus,  ita  quod  ista  sint  partes 
substantiae  ejus,  sed  sunt  ex  istis  parti¬ 
bus  sicut  ex  materia.  Unde  sunt  partes 
ejus  quod  est  compositum,  sed  formae,  et 

cujus  est  ratio,  id  est  ejus  quod  defini¬ 
tur,  non  adhuc  sunt  paries;  quapropter 
nullae  tales  partes  ponunlur  in  rationibus 
convenienter.  —  Sciendum  tamen,  quod 
ratio  talium  partium  in  quorundam  defi¬ 
nitionibus  ponitur,  scilicet  in  definitioni¬ 
bus  compositorum,  quorum  sunt  partes; 
in  quorundam  vero  definitionibus  non 
oportet  poni,  scilicet  in  definitione  for¬ 
marum,  nisi  sint  tales  formae,  quae  sint 
simul  sumptae  cum  materia.  Licet  enim 
materia  non  sit  pars  formae,  tamen  mate¬ 
ria  sine  qua  non  potest  concipi  intellectu 
forma,  oportet  quod  ponatur  in  definitione 
formae;  sicut  corpus  organicum  ponitur 
in  definitione  animae.  Sicut  enim  acciden¬ 
tia  non  habent  esse  perfectum,  nisi  secun¬ 
dum  quod  sunt  in  subjecto,  ita  nec  for¬ 
mae  nisi  secundum  quod  sunt  in  propriis 
materiis ;  et  propter  hoc  sicuti  accidentia 
definiuntur  ex  additione  subjectorum,  ita 
et  forma  ex  additione  propriae  materiae. 
Cum  igitur  in  definitione  formae  ponitur 
materia,  est  definitio  ex  additione,  non 
autem  cum  ponitur  in  definitione  compo¬ 
siti.  —  7.  Meiaphys.  1.  9. 

Potest  etiam  dici,  quod  in  illis  partes 
materiae  non  oportet  in  definitionibus 
poni,  quae  scilicet  non  sumuntur  simul 
cum  materia,  vel  quae  non  significant  ali¬ 
quid  compositum  ex  materia  et  forma. 
Et  hoc  patet,  quia  propter  hoc  quod  in 
quorundam  rationibus  non  ponitur  mate¬ 
ria,  in  quorundam  vero  ponitur,  contin¬ 
git  quod  quaedam  sunt  sicut  ex  principiis 
ex  his  in  quae  corrumpitur,  id  est  ex  par¬ 
tibus  in  quas  aliquid  per  corruptionem 
resolvitur.  Et  haec  sunt  illa  in  quorum 
definitionibus  ponuntur  materiae.  Quae¬ 
dam  vero  non  sunt  ex  praedictis  partibus 
materialibus  sicut  ex  principiis,  sicut 
illa  in  quorum  definitionibus  non  ponitur 
materia.  Et  quia  in  istorum  definitionibus 
ponitur  materia,  quae  sunt  simul  accepta 
cum  materia,  non  autem  in  aliis;  ideo 
quaecunque  significant  aliquid  composi¬ 
tum  ex  materia  et  forma,  ut  simum  aut 
aeneus  circulus,  hujusmodi  corrumpuntur 
in  partes  materiales,  et  pars  istorum  est 


materia.  Illa  vero  quae  non  concipiuntur 
in  intellectu  cum  materia,  sed  sunt  om¬ 
nino  sine  materia,  sicut  illa  quae  perti¬ 
nent  solum  ad  rationem  speciei  et  firmae, 
ista  vel  non  corrumpuntur  omnino,  vel 
non  corrumpuntur  taliter,  scilicet  per 
resolutionem  in  aliquas  partes  materia¬ 
les.  Quaedam  enim  formae  sunt  quae  nullo 
modo  corrumpuntur,  sicut  substantiae 
intellectuales  per  se  existentes.  Quaedam 
vero  formae  non  per  se  existentes,  cor¬ 
rumpuntur  per  accidens,  corrupto  sub¬ 
jecto.  Quare  patet,  quod  hujusmodi  par-* 
tes  materiales  sunt  principia  et  partes 
eorum  quae  ab  eis  dependent,  sicut  de¬ 
pendet  totum  ex  partibus  ex  quibus 
componitur.  Non  autem  sunt  partes  nec 
principia  speciei.  Et  propter  hoc  compo¬ 
situm,  ut  statua  lutea,  corrumpitur  reso¬ 
luta  in  materiam,  scilicet  in  lutum,  et 
sphaera  aenea  in  aes,  et  Callias,  qui  est 
homo  particularis,  in  carnem  et  ossa.  Et 
similiter  circulus  particularis  constans  ex 
his  lineis  divisis,  corrumpitur  in  incisio¬ 
nes.  Sicut  enim  Callias  est  aliquis  homo 
qui  concipitur  cum  materia  individuali, 
ita  circulus  cujus  sunt  partes  istae  inci¬ 
siones,  est  aliquis  circulus  particularis, 
qui  concipitur  cum  individuali  materia. 
Hoc  tamen  differt,  quia  singulares  homi¬ 
nes  habent  nomen  proprium,  unde  nomen 
speciei  non  aequivocatur  ad  individua ; 
sed  nomen  circuli  aequivoce  dicitur  de 
circulo  qui  simpliciter  et  universaliter 
dicitur,  et  de  singulis  particularibus  cir¬ 
culis.  Et  hoc  ideo,  quia  singulis  particu¬ 
laribus  circulis  non  sunt  nomina  posita, 
sed  nomina  posita  sunt  singularium  ho¬ 
minum.  —  Attendendum  tamen,  quod 
nomen  speciei  non  aequivoce  praedicatur 
de  individuo,  secundum  quod  praedicat 
de  eo  communem  rationem  speciei;  prae¬ 
dicaretur  autem  aequivoce  de  eo,  si  prae¬ 
dicaretur  in  quantum  significaret  hoc 
individuum  prout  hujusmodi.  Si  enim 
dicam,  Socrates  est  homo,  non  aequivoca- 
lur  nomen  hominis;  sed  si  hoc  nomen, 
homo,  imponatur  alicui  singulari  homini 
ut  proprium  nomen,  aequivoce  significabit 

Speciem  et  hoc  individuum.  Et  similiter 
est  de  nomine  circuli,  quod  sequivoce  si¬ 
gnificat  speciem  et  hunc  circulum.  —  7. 
Metaphys.  1.  9. 

Ad  terlium  patet  solutio  ex  dictis  (in 

c.). 

ARTICULUS  II 

QUOMODO  DIGNOSCENDA  SINT  PARTES  SPE¬ 
CIEI,  QUA  PONUNTUR  IN  DEFINITIONE. 

Videtur  quod  non  sit  alio  modo  digno¬ 
scere  partes  speciei,  quam  sic  dicendo, 
quod  partes  materise  non  sunt  partes 
speciei. 

1.  Et  quidem  hoc  in  quibusdam  mani¬ 
festum  est,  sicut  in  omnibus  illis  quae 
manifeste  apparent  fieri  in  materiis  di¬ 
versis  secundum  speciem,  sicut  circulus 
invenitur  fieri  in  aere  et  in  lapide  et  in 
ligno.  Unde  manifestum  est  quod  neque 
aes  neque  lapis  neque  lignum  est  aliquid 
de  substantia  circuli,  quasi  pars  existat 
hujus  speciei,  quae  est  circulus.  Est  autem 
hoc  manifestum  propter  hoc  quod  circu¬ 
lus  a  quolibet  istorum  separatur :  nihil 
autem  potest  separari  ab  eo  quod  est  pars 
speciei.  —  In  aliis  quidem  non  est  ita 
manifestum,  scilicet  in  iis  quorum  spe¬ 
cies  non  inveniuntur  fieri  in  diversis  ma¬ 
teriis,  secundum  speciem,  sed  semper  in 
eisdem,  sicut  species  hominis  quantum 
ad  hoc  quod  visibiliter  apparet,  non  in¬ 
venitur  nisi  in  carnibus  et  ossibus.  Nihil 
tamen  prohibet,  ut  etiam  ista  quae  non 
videntur  a  propria  materia  separata,  si¬ 
militer  se  habeant  ad  suas  materias,  sicut 
illa  quae  esse  possunt  in  diversis  mate¬ 
riis,  et  ab  unaquaque  earum  separari.  Si 
enim  poneremus,  quod  non  viderentur 
sensibiliter  aliqui  circuli  nisi  ex  aere,  ni¬ 
hilominus  tamen  sic  non  esset  pars  spe¬ 
ciei  circuli  aes ;  et  licet  tunc  non  separa¬ 
retur  actu  circulus  ab  aere,  separaretur 
tamen  mente,  quia  species  circuli  posset 
intelligi  sine  aere,  ex  quo  aes  non  esset 
pars  speciei  circuli,  licet  difficile  sit 
mente  auferre  et  separare  ab  invicem 


quae  actu  non  separantur;  non  enim  est 
hoc  nisi  illorum  qui  per  intellectum  supra 
sensibilia  elevari  possunt.  Et  similiter 
licet  hominis  species  semper  appareat  in 
carnibus  et  ossibus  et  talibus  partibus, 
videtur  tamen  eadem  ratio  esse  hic  et  in 
circulo,  si  omnes  circuli  essent  aenei.  — 
7.  Metaphys.  1.  11. 

2.  Praeterea,  idem  videtur  in  mathema¬ 
ticis,  in  quibus  materia  intelligibilis  est 
continuum,  ut  linea  et  superficies:  scili¬ 
cet  quod  linea  non  sit  pars  speciei,  et 
quod  non  sit  competens  quod  triaogulus 
et  circulus  definiantur  per  lineas  et  con¬ 
tinuum  :  sic  enim  omnia  ista,  scilicet 
linea  et  continuum  quodlibet,  dicuntur  ad 
circulum  et  triangulum,  sicut  carnes  et 
ossa  ad  hominem,  aes  et  lapides  ad  cir¬ 
culum  ;  ergo  utrobique  est  similis  ratio. 

—  Ibid. 

Sed  contra  est,  quod  Philosophus  7.  Meta¬ 
phys.  {text.  38  sq. ;  1.  6,  c.  11)  hunc  mo¬ 
dum  dignoscendi  partes  speciei  improbat. 

—  7.  Metaphys.  1.  11. 

Respondeo  dicendum,  cum  Philosopho 
1.  c.,  quod  superfluum  est  auferre  totali¬ 
ter  materiam  sensibilem  et  intelligibilem, 
sicut  Platonici  faciebant :  —  quia  quae¬ 
dam  species  rerum  non  sunt  formae  sine 
materia,  sed  sunt  «  hoc  in  hoc  forsan  », 
id  est  formae  in  materia,  ita  quod  id  quod 
resultat  ex  forma  in  materia  existente, 
species  est.  Aut  si  non  sunt  sicut  forma 
in  materia,  sunt  se  habentia  sicut  illa 
quae  habent  formam  in  materia.  Proprie 
enim  in  materia  formam  habent  naturalia, 
in  quibus  quodammodo  assimilantur  ma¬ 
thematica,  etiam  in  quantum  proportio 
figurae  circuli  vel  trianguli  ad  lineas  est 
sicut  proportio  formae  hominis  ad  carnes 
et  ossa.  Et  ideo  sicut  species  hominis  non 
est  forma  aliqua  sine  carnibus  et  ossibus, 
ita  forma  circuli  vel  trianguli  non  est  ali¬ 
qua  forma  sine  lineis.  —  Ideo  autem  prae¬ 
dicta  opinio  non  bene  se  habet,  in  eo 
quod  facit  opinari  quod  hoc  modo  contin¬ 
gat  esse  hominem  sine  partibus  materia¬ 
libus,  scilicet  sine  carnibus  et  ossibus, 
sicut  contingit  circulumesse  sine  aere,  quod 

manifeste  non  perlinet  ad  speciem  circuli. 
Sed  hoc  non  est  simile.  Non  enim  simili¬ 
ter  se  habet  homo  ad  carnes  et  ossa,  sic¬ 
ut  circulus  ad  ses  :  quia  circulus  non  est 
aliquid  sensibile,  secundum  suam  ratio¬ 
nem  ;  potest  enim  inlelligi  sine  materia 
sensibili  :  unde  ms,  quod  est  materia  sen¬ 
sibilis,  non  est  pars  speciei  circuli.  Sed 
animal  videtur  esse  quiddam  sensibile  : 
non  enim  potest  definiri  sine  motu.  Ani¬ 
mal  enim  discernitur  a  non  animali  sensu 
et  motu,  ut  patet  in  1.  de  Anima.  Et  ideo 
non  potest  definiri  animal  sine  partibus 
corporalibus  habentibus  se  aliquo  modo 
debito  ad  motum.  Non  enim  manus  est 
pars  hominis  quocunque  modo  se  habens, 
sed  quando  est  sic  disposita  quod  potest 
perficere  opus  manus ;  quod  non  potest 
facere  sine  anima,  quae  est  principium 
motus.  Quare  oportet  quod  manus  cujus- 
cunque  sit  pars  hominis  secundum  quod 
est  animata.  Secundum  vero  quod  est  in¬ 
animata,  non  est  pars,  sicut  manus  mor¬ 
tua  vel  depicta.  Unde  oportet  quod  paries 
tales  quae  sunt  necessariae  ad  perficien¬ 
dum  operationem  speciei  propriam,  sint 
partes  speciei,  tam  quae  sunt  ex  parte  for¬ 
mae,  quam  quae  sunt  ex  parte  materiae. 
Sic  ergo  solvitur  quaestio  a  Philosopho  in 
naturalibus.  — 7.  Meiaphys,  1.  11. 

Sed  in  mathematicis  adhuc  est  dubium. 
Cum  enim  dictum  sit,  quod  cum  animal 
sit  sensibile,  non  potest  definiri  sine  par¬ 
tibus  sensibilibus,  sicut  circulus  potest 
definiri  sine  aere,  quod  est  sensibilis  ma¬ 
teria  :  ideo  circa  mathematica  quaeri 
potest,  quare  rationes,  id  est  definitiones, 
partium  non  sunt  partes  rationis  totorum, 
.sicut  quare  hemicycla,  id  est  semicirculi, 
non  ponuntur  in  definitione  circuli  :  non 
enim  potest  dici  quod  haec,  scilicet  hemi¬ 
cycla,  sint  sensibilia,  sicut  aes  est  sensi¬ 
bilis  materia.  Sed  solvit  Philosophus 
dicendo,  quod  hoc  nihil  differt  quantum 
ad  propositum,  utrum  scilicet  partes  ma¬ 
teriae  sint  sensibilia  vel  non  sensibilia, 
quia  etiam  non  sensibilium  est  aliqua 
materia  intelligibilis.  Et  talis  materia,  quae 
scilicet  non  est  pars  speciei,  est  omnis 


ejus  quod  non  est  quod  quid  erat  esse,  et 
species  eadem  secundum  se,  sed  est  hoc 
aliquid,  id  est  particulare  aliquod  demon¬ 
stratum  :  — quasi  dicat,  in  omni  eo  quod 
non  est  ipsa  sua  species,  sed  est  aliquod 
individuum  determinatum  in  specie,  opor¬ 
tet  esse  aliquas  partes  materiae,  quae  non 
sunt  partes  speciei.  Socrates  enim  quia 
non  est  ipsa  sua  humanitas,  sed  est  ha¬ 
bens  humanitatem,  idem  habet  in  se  par¬ 
tes  materiales  quae  non  sunt  partes  spe¬ 
ciei,  sed  quae  sunt  partes  hujus  materiae 
individualis,  quae  est  individuationis  prin¬ 
cipium,  ut  has  carnes  et  haec  ossa.  Et  si¬ 
militer  in  hoc  circulo  sunt  hae  lineae,  quae 
non  sunt  partes  speciei ;  unde  patet  quod 
hujusmodi  non  sunt  partes  circuli  qui 
est  universalis,  sed  sunt  partes  singula¬ 
rium  circulorum,  sicut  dictum  est  prius. 
Et  propter  hoc  semicirculi  non  ponuntur 
in  definitione  circuli  universalis,  quia 
sunt  partes  singularium  circulorum,  et 
non  universalis.  Et  hoc  est  verum  tam  in 
materia  sensibili  quam  in  materia  intel- 
ligibili;  utroque  enim  modo  invenitur 
materia,  ut  ex  dictis  patet.  Si  autem  esset 
aliquod  individuum  quod  esset  ipsa  sua 
species,  sicut  si  Socrates  esset  ipsa  sua 
humanitas,  non  essent  in  Socrate  aliquaa 
partes,  qme  non  essent  partes  humanita¬ 
tis.  —  Ibid. 

Ad  primum  ergo  patet  solutio  ex  dictis, 
et  ex  his  quae  dicentur  in  solutione  se¬ 
cundi. 

Ad  secundum  dicendum,  quod  haec 
dicuntur  secundum  opinionem  Platonico¬ 
rum,  qui  existimabant,  quod  linea  et  con¬ 
tinuum  similiter  dicantur  ad  circulum, 
sicut  carnes  et  ossa  ad  hominem,  et  aes  et 
lapides  ad  circulum.  Removendo  autem 
a  triangulo  et  circulo  continuum  quod 
est  linea,  nihil  remanet  nisi  unitas  et 
numerus,  quia  triangulus  est  tres  lineas 
habens,  et  circulus  unam.  Et  ideo  quia 
lineas  non  dicunt  esse  partes  speciei,  re¬ 
ferunt  omnes  species  ad  numeros,  dicen¬ 
tes  quod  numeri  sunt  species  mathema¬ 
ticorum  omnium.  Dicunt  enim,  quod  ratio 
duorum  est  ratio  lineae  rectae,  propter 

hoc  quod  linea  recta  duobus  punctis  ter¬ 
minatur.  —  Sed  circa  hoc  inter  Platoni¬ 
cos  ponentes  ideas  est  differentia  quae¬ 
dam.  Quidam  enim  non  ponentes  mathe¬ 
matica  media  inter  species  et  sensibilia, 
dicentes  species  esse  numeros,  dicunt 
ipsam  lineam  esse  dualitatem,  quia  non 
ponunt  lineam  mediam  differentem  a  spe¬ 
cie  lineae.  Quidam  vero  dicunt,  quod 
dualitas  est  species  lineae,  et  non  linea. 
Linea  enim  est  quoddam  mathematicum 
medium  inter  species  et  sensibilia,  et  dua¬ 
litas  est  ipsa  species,  et  secundum  eos  in 
quibusdam  non  differunt  species,  et  Cujus 
est  species,  sicut  in  numeris,  quia  ipsas 
species  dicebant  esse  numeros ;  unde 
idem  dicebant  esse  dualitatem  et  speciem 
dualitatis.  Sed  lineae  hoc  non  accidit  se¬ 
cundum  eos,  quia  linea  jam  dicit  aliquid 
participans  speciem,  cum  multae  lineae 
inveniantur  esse  in  una  specie  ;  quod  non 
esset,  si  ipsamet  linea  esset  ipsa  species. 
—  Hos  autem  improbat  Philosophus  1. 
c.  (7.  Metaphys.  text.  38 sq.;  1.  6,c.  11)  tri¬ 
bus  rationibus.  Quarum  prima  est  :  si 
soli  numeri  sint  species,  omnia  ista  quae 
participant  uno  numero,  participant  una 
specie.  Multa  autem  sunt  diversa  specie 
quae  participant  uno  numero.  Unus  enim 
et  idem  numerus  est  in  triangulo  propter 
tres  lineas,  et  in  syllogismo  propter  tres 
terminos,  et  in  corpore  propter  tres  di¬ 
mensiones.  Accidit  igitur  multorum  spe¬ 
cie  diversorum  esse  unam  speciem.  Quod 
non  solum  Platonicis,  sed  etiam  Pythago¬ 
ricis  accidit,  qui  etiam  ponebant  naturam 
omnium  rerum  esse  numeros.  Secunda 
est  :  si  carnes  et  ossa  non  sunt  partes  spe¬ 
ciei  humanae,  nec  lineae  speciei  trianguli, 
pari  ratione  nulla  materia  est  pars  spe¬ 
ciei.  Sed  secundum  Platonicos,  in  numero 
dualitas  attribuitur  materiae,  unitas  au¬ 
tem  speciei;  ergo  sola  unitas  est  species. 
Dualitas  autem  et  per  consequens  omnes 
alii  numeri  tamquam  materiam  implican¬ 
tes  non  erunt  species ;  et  sic  una  tantum 
erit  species  omnium  rerum.  Tertia  est  : 
illa  sunt  unum,  quorum  species  est  una ; 
si  igitur  omnium  species  est  una,  seque^* 

tur  quod  omnia  sint  unum  secundum 
speciem,  et  non  solum  quae  videntur  esse 
diversa.  Potest  tamen  dici,  quod  hoc  ter¬ 
tium  non  est  alia  ratio  a  secunda,  sed  est 
inconveniens,  quod  ex  secunda  conclu¬ 
sione  sequitur  secundae  rationis.  —  1.  Me¬ 
taphys.  1.  11. 

ARTICULUS  III 

QUOMODO  DEFINITIO  ET  DEFINITUM  EX  PAR¬ 
TIBUS  EXISTENS  POSSIT  ESSE  UNUM. 

Videtur  quod  definitio  rei  existens  ex 
partibus  non  possit  esse  una. 

1.  Supponatur  enim,  quod  definitio 
hominis  sit  animal  bipes  :  dico  quod  ani¬ 
mal  bipes  non  est  quid  unum.  Kx  duo¬ 
bus  enim,  quorum  unum  non  inest  alteri, 
non  fit  unum.  Sed  hic,  scilicet  cum  dici¬ 
tur  animal  bipes,  alterum  eorum,  scilicet 
animal,  non  participat  altero,  scilicet  bi- 
pede,  sicut  homo  albus  albo  participat. 
Et  hoc  ideo,  quia  animal  est  genus,  bipes 
vero  differentia.  Genus  vero  non  videtur 
participare  differentiis;  sequeretur  enim 
quod  idem  participaret  simul  contrariis. 
Differentiae  enim  sunt  contrariae,  quibus 
genus  differt,  et  per  quas  dividitur.  Et 
pari  ratione  per  quam  participaret  unam, 
participaret  aliam.  Si  ergo  est  impossi¬ 
bile  quod  idem  participet  contraria,  im¬ 
possibile  erit  quod  ex  genere  et  differentia 
fiat  unum.  —  7.  Metaphys.  1.  12. 

2.  Praeterea,  si  dicatur  genus  partici¬ 
pare  aliquo  modo  differentia,  prout  sci¬ 
licet  animal  non  accipitur  in  sua  commu¬ 
nitate,  sed  contrahitur  per  differentiam 
ad  speciem,  et  sic  per  consequens  ex 
genere  et  differentia  fieri  unum;  tamen 
adhuc  erit  eadem  ratio  ad  ostendendum 
quod  definitio  non  significat  unum,  si 
sunt  plures  differentiae  in  definitione  po¬ 
sitae  :  —  sicut  si  ponantur  in  definitione 
hominis  istae  tres  differentiae,  quarum 
prima  sit  gressibile,  vel  habens  pedes, 
secunda  sit  bipes,  tertia  vero  non  alatum. 
Non  enim  poterit  dici,  quare  ista  sint 
unum  et  non  multa.  Non  est  enim  suffi- 

ciens  ad  hoc  ratio,  quia  insunt  uni,  puta 
animali,  quod  est  homo.  Fic  enim  seque¬ 
retur  quod  omnia  essent  unum;  sequere¬ 
tur  enim  quod  omnia  accidentia,  quae  in¬ 
sunt  alicui  subjecto,  essent  unum  per  se; 
sic  enim  loquimur  de  uno  et  ad  invicem 
et  ad  subjectum.  Et  cum  ea  quae  acci¬ 
dunt  uni  subjecto,  accidant  etiam  alteri, 
sequeretur  quod  illa  duo  subjecta  etiam 
essent  unum,  puta  nix  et  cygnus,  quibus 
inest  albedo  ;  et  sic  deducendo  sequere¬ 
tur  quod  omnia  essent  unum.  Non  ergo 
potest  dici,  quod  ex  pluribus  differentiis 
fiat  unum,  etiam  dato  quod  ex  genere  et 
differentia  fiat  unum.  Et  sic  ex  duabus 
partibus  videtur  quod  definitio  non  signi¬ 
ficet  unum.  —  Ibid. 

3.  Praeterea,  non  est  assignare  causam, 
quae  ex  duobus  aut  pluribus,  ex  quibus 
est  definitio,  faciat  unum  aut  ipsum  defi¬ 
nitum  ex  his  conslans.  Cum  enim  homo 
sit  animal  bipes,  quae  videntur  esse  duo, 
merito  dubitatur,  quare  homo  est  unum 
et  non  plura.  —  ^.Metaphys.  1.  5(4). 

Sed  contra  esi,  quod  sicut  dicit  Philoso¬ 
phus  7.  Metaphys.  {text.  43  ;  1.  6,  c.  12), 
definitio  est  una  ratio,  et  id  quod  signi¬ 
ficatur  per  ipsam,  est  substantia  rei ; 
unde  oportet  quod  definitio  sit  ratio  si¬ 
gnificativa  unius  alicujus,  quia  substantia 
rei,  quam  definitio  significat,  est  unum 
quid  ;  ergo  necesse  est  quod  definitio  sit 
quid  unum.  —  7.  Metaphys.  \,  12. 

Respondeo  dicendum  cum  Philosopho 
hicl.  c.,  quod  ad  investigandam  unitatem 
definitionum  oportet  primum  intendere 
de  definitionibus  quae  dantur  secundum 
divisionem  generis  in  differentias.  Istae 
enim  sunt  definitiones  verae,  in  quibus 
non  est  aliud  quam  primum  genus  et 
differentiae.  Dantur  enim  et  quaedam  de¬ 
finitiones  per  aliqua  accidentia  vel  per 
aliquas  proprietates,  vel  etiam  per  ali¬ 
quas  causas  extrinsecas,  quae  non  signifi¬ 
cant  substantiam  rei.  Et  ideo  hujusmodi 
propositiones  non  sunt  ad  propositum. 
Ideo'  autem  dico,  quod  in  definitione  est 
primum  genus  cum  differentiis,  quia  etsi 
aliquando  in  definitionibus  ponantur  ali¬ 


qua  genera  intermedia  inter  genus  pri¬ 
mum,  quod  est  generalissimum,  et  spe¬ 
cies  ultimas  quae  definiuntur,  tamen  illa 
genera  media  nihil  aliud  sunt  quam  ge¬ 
nus  primum,  et  differentiae  comprehensae 
in  intellectu  generis  medii  cum  genere 
primo.  Sicut  si  in  definitione  hominis 
ponatur  animal,  quod  est  genus  interme¬ 
dium,  patet  quod  animal  nihil  aliud  est 
quam  substantia,  quae  est  genus  primum, 
cum  aliquibus  differentiis.  Est  enim  ani¬ 
mal  substantia  animata  sensibilis.  Et  si¬ 
militer,  si  aliquod  genus  determinatur 
perplures  differentias;  semper  enim  po¬ 
sterius  genus  comprehendit  prius  cum  ali¬ 
qua  differentia.  Et  sic  patet,  quod  omnis 
definitio  resolvitur  in  primum  genus  et 
aliquas  differentias.  Omnino  autem  non 
differt,  utrum  per  plura  aut  per  pauca 
definiatur  aliquod  definitum.  Quare  non 
differt,  utrum  per  pauca  vel  per  duo,  ita 
quod  illorum  duorum  unum  sit  genus  et 
aliud  differentia.  Sicut  ejus  quod  est  ani¬ 
mal  bipes,  animal  est  genus,  et  alterum, 
scilicet  bipes,  differentia.  —  7.  Metaphys. 
1.  12.  —  Ostendendum  ergo  primo,  quo¬ 
modo  ex  istis  duobus  fiat  unum.  Quod  sic 
patet.  Genus  enim  non  est  praeter  ea  quae 
sunt  species  generis.  Non  enim  invenitur 
animal  quod  non  sit  nec  homo  nec  bos  nec 
aliquid  aliud  hujusmodi.  Aut  si  invenia¬ 
tur  aliquid  quod  est  genus  praeter  species, 
non  accipitur  ut  genus,  sed  ut  materia. 
Contingit  enim  aliquod  et  esse  genus  ali¬ 
quorum  et  materiam,  sicut  vox  est  genus 
litterarum  et  est  materia.  Et  quod  sit  ge¬ 
nus,  patet  per  hoc  quod  differentiae  additae 
voci  faciunt  species  vocum  litteratarum  ; 
et  quod  etiam  sit  materia,  patet  quia  ex 
hac,  scilicet  voce,  fiunt  elementa,  scilicet 
litterae,  sicut  aliquid  fit  ex  materia.  — 
Sciendum  est  autem,  quod  licet  idem  se¬ 
cundum  nomen  possit  esse  genus  et  ma¬ 
teria,  non  tamen  idem  eodem  modo  accep¬ 
tura.  Materia  enim  est  pars  integralis  rei, 
et  ideo  de  re  praedicari  non  potest ;  non 
enim  potest  dici,  quod  homo  sit  caro  et 
os.  Genus  autem  praedicatur  de  specie ; 
unde  oportet  quod  significet  aliquo  modo 

totum.  Sicut  enim  propter  hoc  quod  est 
innominata  privatio,  aliquando  simplici 
nomine  materiae  significatur  materia  cum 
privatione,  ut  aes  accipitur  pro  aere  infi- 
gurato,  cum  dicimus  quod  ex  aere  fit  sta¬ 
tua;  ita  etiam  quando  forma  est  innomi¬ 
nata,  simplici  nomine  materiae  intelligitur 
compositum  ex  materia  et  forma,  non 
quidem  determinata,  sed  communi,  et  sic 
accipitur  ut  genus.  Sicut  enim  composi¬ 
tum  ex  materia  et  forma  determinata  est 
species,  ita  compositum  ex  materia  et 
forma  communi  est  genus.  Et  hoc  in  plu¬ 
ribus  patet.  Corpus  enim  potest  accipi  et 
ut  materia  animalis,  et  ut  genus  :  si  enim 
in  intellectu  corporis  intelligatur  substan¬ 
tia  completa  ultima  forma,  habens  in  se 
tres  dimensiones,  sic  corpus  est  genus, 
et  species  ejus  erunt  substantiae  completae 
perfectae  per  has  ultimas  formas  deter¬ 
minatas,  sicut  per  formam  auri  vel  ar¬ 
genti  aut  olivae  aut  hominis ;  si  vero  in 
intellectu  corporis  non  accipiatur  nisi  hoc 
quod  est  habens  tres  dimensiones,  cum 
aptitudine  ad  formam  ultimam,  sic  cor¬ 
pus  est  materia.  Et  similiter  est  de  voce : 
si  enim  in  intellectu  vocis  includatur  ipsa 
vocis  formatio  in  communi,  secundum 
formam  quae  distinguitur  in  diversas  for¬ 
mas  litterarum  et  syllabarum,  sic  vox  est 
genus ;  si  autem  in  intellectu  vocis  acci¬ 
pitur  solum  substantia  soni,  cui  possibile 
est  advenire  praedictam  formationem,  sic 
vox  erit  materia  litterarum.  Ex  quo  etiam 
patet,  quod  vox,  secundum  quod  est  ge¬ 
nus,  non  potest  esse  sine  speciebus  ;  non 
enim  potest  esse  sonus  formatus  quin  ali¬ 
quam  determinatam  formam  habeat  hu¬ 
jus  vel  illius  litterae.  Sed  si  omnino  care¬ 
ret  forma  litterali  prout  est  materia,  sic 
inveniretur  sine  litteris,  sicut  aes  inveni¬ 
tur  absque  his  quae  sunt  ex  aere.  Si  ergo 
praedicta  sunt  vera,  palam  est  quod  defi¬ 
nitio  est  quaedam  ratio  ex  differentiis  uni¬ 
tatem  habens,  ita  quod  tota  essentia  defi¬ 
nitionis  in  differentia  quodammodo  com¬ 
prehenditur  ;  ex  hoc  enim  animal,  quod 
est  genus,  non  potest  esse  absque  specie¬ 
bus,  quia  formae  specierum,  quae  sunt  diffe- 

rentiae,  non  sunt  aliae  formae  a  forma  gene¬ 
ris,  sed  sunt  formae  generis  cum  determina¬ 
tione  ;  sicut  patet,  quod  animal  est  quod 
habet  formam  sensitivam ;  homo  autem 
est  quod  habet  formam  sensitivam  talem, 
scilicet  cum  ratione;  leo  vero  qui  habet 
talem,  scilicet  cum  abundantia  audaciae; 
et  sic  de  aliis.  Unde  cum  differentia  ad¬ 
ditur  generi,  non  additur  quasi  aliqua 
diversa  essentia  a  genere,  sed  quasi  in 
genere  implicite  contenta,  sicut  determi¬ 
natum  continetur  in  indeterminato,  ut  al¬ 
bum  in  colorato.  — 7.  Metaphys.  1.  12. 

Jam  vero  quod  nec  multitudo  differen¬ 
tiarum  impedit  unitatem  definitionis,  ma¬ 
nifestatur  sic.  In  definitionibus  in  quibus 
sunt  multae  differentiae,  oportet  non  solum 
dividi  genus  in  differentiam,  sed  etiam 
dividi  differentiam  primam  in  diffe¬ 
rentiam  secundam  :  sicut  animalis  dif¬ 
ferentia  est  pedalitas,  secundum  quam 
animal  dicitur  habere  pedes,  vel  gressi¬ 
bile.  Sed  quia  haec  differentia  multiplici¬ 
ter  invenitur,  iterum  oportet  scire  diffe¬ 
rentiam  animalis  habentis  pedes,  quae  sit 
differentia  ejus  in  quantum  est  habens  pe¬ 
des,  scilicet  per  se  et  non  per  accidens. 
Et  ideo  quia  habenti  pedes  accidit  habere 
alas,  non  est  dicendum  dividendo  diffe¬ 
rentiam,  quod  habentis  pedes  aliud  est 
alatum,  aliud  non  alatum,  si  homo  bene 
velit  dicere  divisionem  differentiarum. 
Sed  tamen  quandoque  aliquis  dividens 
differentias,  facit  hoc,  ut  scilicet  dividat 
per  ea  quae  sunt  secundum  accidens,  in 
quantum  sunt  signa  quaedam  differentia¬ 
rum  essentialium  nobis  ignotarum.  Sed 
hoc  modo  est  haec  differentia  dividenda 
((  habens  pedes  »,  scilicet  ;  hujusmodi 
animalium  aliud  est  habens  pedes  scissos 
et  aliud  non  scissos.  Istae  enim  sunt  dif¬ 
ferentiae  pedis,  scilicet  scissum  et  non 
scissum.  Et  ideo  habens  pedes  scissos, 
per  se  dividet  hanc  differentiam,  quae  est 
habens  pedes  ;  scissio  e.iim  pedis  est 
quaedam  pedalitas;  et  haec  differentia  quae 
est  habere  pedes  scissos,  est  quoddam 
contentum  sub  hoc  quod  est  habere  pedes  ; 
et  habent  se  ad  invicem  sicut  determina- 

tuQi  et  indeterminatum ;  sicut  diximus  de 
genere  et  differentia.  Et  ita  semper  pro¬ 
cedendum  est  in  divisione  differentiarum, 
donec  dividens  veniat  ad  non  differentia, 
id  est  ad  ultimas  differentias,  quae  non  di¬ 
viduntur  ulterius  in  alias  differentias.  Et 
tunc  tot  erunt  species  pedis,  quot  differen¬ 
tiae  et  species  animalium  habentium  pe¬ 
des  aequales  differentiis.  Quaelibet  enim 
individualis  differentia  constituit  speciem 
specialissimam.  —  7.  Melaphys.  1.  12. 

Sic  ergo  palam  est  quod  si  semper  su¬ 
mantur  per  se  differentiae,  et  non  per 
accidens,  quod  ultima  differentia  erit  lota 
substantia  rei  et  tota  definitio;  includit 
enim  in  se  omnes  praecedentes  particu¬ 
las.  Quod  enim  in  differentia  includatur 
genus,  ostensum  est  ex  hoc  quod  genus 
non  est  sine  differentiis.  Sed  quod  ultima 
includat  omnes  praecedentes,  palam  est 
ex  hoc  quod,  nisi  hoc  dicatur,  sequitur 
quod  oporteat  in  definitionibus  multoties 
eadem  dicere,  et  hoc  erit  superfluum  et 
nugatorium.  Hoc  autem  inconveniens  ideo 
accidit,  quia  si  aliquis  dicat  in  definiendo 
animal  «  habens  pedes  bipes  »,  quod  opor¬ 
tebit  eum  dicere,  si  bipes  sit  alia  differen¬ 
tia  ab  habente  pedes,  non  includens  eam, 
nihil  aliud  dixit  sic  definiens,  quam  «  ani¬ 
mal  habens  pedes,  duos  pedes  habens  d. 
Bipes  enim  nihil  aliud  est  quam  duos  pe¬ 
des  habens  ;  in  quo  manifeste  includitur 
pedes  habens  :  unde  patet  quod  si  utra¬ 
que  opponatur  differentia,  est  nugatio. 
Et  iterum  si  hoc,  quod  est  bipes,  dividat 
aliquis  «  propria  divisione  »,  id  est  per 
ea  quae  sunt  per  se  et  non  accidens,  se¬ 
quetur  ulterius  multoties  dici  idem,  et 
toties  quot  sumuntur  differentiae  :  ut  si 
dicam,  quod  animalis  bipedis  aliud  est 
habens  pedes  scissos  in  quinque  digitos, 
aliud  in  quatuor.  Si  quis  vellet  definiens 
hominem  ponere  omnes  differentias  in¬ 
termedias,  toties  repeteret  idem,  quot 
differentias  apponeret.  Diceret  enim  quod 
homo  est  animal  pedes  habens,  duos  pe¬ 
des  habens,  scissos  in  quinque  digitos. 
Et  quia  ista  sunt  inconvenientia,  igitur 
manifestum  est  quod  si  in  definitione 


accipiantur  differentiae,  uua  erit  ultima, 
scilicet  quae  substantiam  et  speciem  defi¬ 
niti  comprehendet,  et  ab  ejus  unitate  de¬ 
finitio  erit  una.  —  Hoc  autem  fieri  non 
potest,  si  aliquis  in  dividendo  et  definien¬ 
do  accipiat  differentiam  secundum  acci¬ 
dens,  sicut  si  dicatur,  quod  habentium 
pedes  aliud  est  album  aliud  nigrum,  tot 
erunt  ultimae  differentiae,  quot  factae  di¬ 
visiones,  quia  una  earum  alteram  non  in¬ 
cludet.  —  Ibid. 

Palam  est  ergo  ex  praedictis  quod  quam¬ 
vis  in  definitione  ponatur  genus  et  diffe¬ 
rentia,  tamen  definitio  est  ratio  ex  diffe¬ 
rentiis  tantum,  quia  genus  non  est  prae¬ 
ter  differentias,  ut  supra  dictum  est.  Et 
quamvis  ponantur  multae  differentiae  in 
definitione,  tamen  tota  definitio  dependet 
et  constituitur  ex  ultima,  quando  fit  di¬ 
visio  «  secundum  rectum  d,  id  est  a  com¬ 
muniori  ad  minus  commune  descendendo 
secundum  per  se  differentias,  et  non  acci¬ 
piendo  quasi  a  latere  differentias  per 
accidens.  Manifestum  autem  erit,  quod 
tota  definitio  constituatur  ex  ultima  dif¬ 
ferentia,  ex  hoc  quod  si  quis  transponat 
paries  talium  definitionum,  sequetur  in¬ 
conveniens  :  sicut  si  aliquis  dicat  defini¬ 
tionem  hominis  esse  animal  bipes  habens 
pedes;  ex  quo  enim  dictum  est  bipes,  su¬ 
perfluum  est  apponere  pedes  habens  ;  sed 
si  diceretur  primo  pedes  habens,  adhuc 
restaret  inquirendum  utrum  esset  bipes, 
dicendo  pedes  habens.  —  Ex  hoc  patet, 
quod  illae  differentiae,  secundum  quod 
sunt  multae,  habent  inter  se  ordinem  de¬ 
terminatum,  Non  autem  hoc  potest  intel- 
ligi  quod  in  substantia  rei  sit  aliquis  ordo; 
non  enim  potest  dici  quod  hoc  substan¬ 
tiae  sit  prius,  et  illud  posterius,  quia  sub¬ 
stantia  est  tota  simul  et  non  per  suc¬ 
cessionem,  nisi  in  quibusdam  defectivis, 
sicut  sunt  motus  et  tempus.  Unde  patet, 
quod  mullae  partes  definitionis,  non  signi¬ 
ficant  multas  partes  essentiae,  ex  quibus 
essentia  constituatur  sicut  ex  diversis ; 
sed  omnes  signifiCeint  unum  quo  i  deter¬ 
minatur  ultima  differentia.  — Patet  etiam 
ex  hoc,  quod  ciijuslibet  speciei  est  una 

tantum  forma  substantialis,  sicut  leonis 
una  est  forma,  per  quam  est  substantia, 
et  corpus,  et  animatura  corpus,  et  animal, 
et  leo.  Si  enim  essent  plures  formae  secun¬ 
dum  omnia  praedicta,  non  possent  omnes 
una  differentia  comprehendi,  nec  ex  eis 
unum  constitueretur.  —  7.  Melaphys.  1. 12. 

Ad  primum  ergo  dicendum,  quod  nihil 
prohibet  idem  genus  in  se  continere  di¬ 
versas  differentias,  sicut  indeterminatum 
continet  in  se  diversa  determinata.  Et 
etiam  propter  hoc  solvitur  objectum,  quia 
non  hoc  modo  advenit  differentia  generi, 
ut  diversa  essentia  ab  eo  existens,  sicut 
advenit  album  homini.  —  Ibid. 

Ad  secundum  dicendum,  quod  ratio  ista 
procedit  de  differentiis  secundum  acci¬ 
dens,  de  quibus  non  est  eadem  ratio  cum 
differentiis  per  se,  ut  dictum  est;  hujus¬ 
modi  enim  differentiae  sic  per  accidens 
acceptae,  non  essent  unum  nisi  subjecto, 
quod  non  sufficit  ad  unitatem  definitio¬ 
nis.  —  Ibid. 

Ad  tertium  dicendum  cum  Philosopho 
(8.  Metaphys.  text.  Ib;  1.  7,  c.  6),  quod 
illa  dubitatio  est  eadem,  ac  si  quaeratur, 
quare  aes  sit  rotundum.  Ponamus  enim 
quod  definitio  hujus  nominis,  vestis,  sit 
aes  rotundum,  et  quod  hoc  nomen  significet 
istam  definitionem;  cum  quaeritur,  quae 
sit  causa,  quare  ista  definitio,  aes  rotun¬ 
dum,  sit  unum,  non  videtur  esse  dubita¬ 
bilis,  eo  quod  aes  est  sicut  materia,  et  ro¬ 
tundum  sicut  forma.  Nulla  enim  alia  est 
causa  quare  ista  sunt  unum,  nisi  illa  quae 
facit  id,  quod  est  in  potentia,  esse  actu. 
Et  hoc  est  agens  in  omnibus,  in  quibus 
est  generatio.  Unde  cum  hoc  sit  quod  quid 
erat  esse  significatum  per  definitionem, 
scilicet  id  quod  est  in  potentia  fieri  actu, 
manifestum  est  quod  agens  est  causa  in 
rebus  generabilibus  et  corruptibilibus, 
quare  quod  quid  erat  esse,  una  est  defini¬ 
tio.  —  Eodem  modo  solvitur  objectio,  quae 
posset  fieri  de  mathematicis  circa  hoc. 
Duplex  est  enim  materia,  scilicet  sensibilis 
et  intelligibilis.  Sensibilis  quidem  est,  quae 
concernit  qualitates  sensibiles,  calidum 
et  frigidum,  rarum  et  densum,  et  alia 

hujusmodi,  cum  qua  quidem  materia  con¬ 
creta  sunt  naturalia,  sed  ab  ea  abstrahunt 
mathematica.  Intelligibilis  autem  materia 
dicitur,  quae  accipitur  sine  sensibilibus 
qualitatibus  vel  differentiis,  sicut  ipsum 
continuum.  Et  ab  hac  materia  non  abstra¬ 
hunt  mathematica.  Unde  sive  in  sensibi¬ 
libus  sive  in  mathematicis  semper  opor¬ 
tet  quod  sit  in  definitionibus  aliquid 
quasi  materia  et  aliquid  quasi  forma  : 
sicut  in  hac  definitione  circuli  mathema¬ 
tici,  Circulus  est  figura  superficialis,  su¬ 
perficies  est  quasi  materia,  et  figura 
quasi  forma.  Eadem  est  enim  ratio,  quare 
definitio  mathematica  est  una,  et  quare 
definitio  naturalis,  licet  in  mathematicis 
non  sit  agens,  sicut  in  naturalibus,  quia 
utrobique  alterum  est  sicut  materia,  alte¬ 
rum  sicut  forma.  — 8.  Metaphys.  1.  5(4). 

Qusecunque  autem  non  habent  mate¬ 
riam  intelligibilem,  ut  mathematica,  nec 
sensibilem,  ut  naturalia,  sicut  sunt  sub¬ 
stantiae  separatae,  statim  unumquodque 
eorum  est  unum  aliquid.  In  his  enim  quae 
habent  materiam,  non  statim  unumquod¬ 
que  est  unum,  sed  unitas  eorum  est  ex 
hoc  quod  unitas  advenit  materiae.  Sed  si 
aliquid  sit  forma  tantum,  statim  est  unum, 
quia  non  est  in  eo  ponere  aliquid  quo¬ 
cunque  ordine  prius  quam  exspectet  uni¬ 
tatem  a  forma.  Cum  enim  decem  praedi¬ 
camenta  non  hoc  modo  se  habeant  ex  ad¬ 
ditione  ad  ens,  sicut  species  se  habent  ex 
additione  differentiarum  ad  genera ;  sed 
hoc  ipsum  quod  est  ens,  manifestum  est 
quod  ens  non  exspectat  aliquid  additum 
ad  hoc  quod  flat  hoc,  id  est  substantia, 
vel  quantum,  vel  quale;  sed  stalim  a 
principio  est  vel  substantia,  vel  quantitas, 
vel  qualitas.  Et  hsec  est  causa,  quare  in 
definitionibus  non  ponuntur  nec  unum  nec 
ens  ut  genus,  quia  oporteret  quod  unum 
et  ens  se  haberet  ut  materia  ad  differen¬ 
tias,  per  quarum  additionem  ens  fieret 
vel  substantia,  vel  quantitas,  vel  qualitas. 
Et  similiter  id  quod  est  separatum  om¬ 
nino  a  materia,  quod  est  suum  quod  quid 
erat  esse,  ut  supra  dictum  est,  statim  est 
unum,  sicut  et  statim  est  ens;  non  enim 

est  in  eo  materia  exspectans  formam,  a 
qua  habeat  unitatem  et  esse ;  et  ideo  in 
talibus  non  est  aliqua  causa  movens  ad 
hoc  quod  sit  unum.  Habent  tamen  quae¬ 
dam  eorum  causam  substituentem  sub¬ 
stantias  sine  motu  substantiarum  earum, 
et  non  sicut  in  generabilibus  quae  per 
motum  fiunt.  Statim  enim  unumquodque 
eorum  est  aliquod  ens,  et  aliquid  unum, 
non  ita  quod  ens  et  unum  sint  genera 
quaedam,  aut  singillatim  existentia  praeter 
singularia  quae  Platonici  ponebant.  —  8. 
Metaphys.  1.  5  (4). 

Animadvertendum  est  autem,  quod  Pla¬ 
tonici,  qui  posuerunt  participationem, 
qua  scilicet  inferiora  participant  superio¬ 
ra,  ut  hic  homo  hominem,  et  homo  ani¬ 
mal  et  bipes,  inquirebant  quid  est  causa 
participationis,  et  quid  participare;  ut  eis 
innotesceret  quare  est  unum,  hoc  quod 
dico  animal  bipes.  Alii  vero  ponunt  cau¬ 
sam  unitatis  hominis  quandam  consub¬ 
stantialitatem,  sive  coexistentiam  animae 
cum  corpore,  sicut  si  significaretur  in 
abstracto  anima  cum  coipore,  quasi  dice¬ 
remus  animationem  :  sicut  Lycophron 
dixit,  quod  scientia  est  medium  inter 
animam  et  scire.  Alii  autem  dixerunt, 
quod  ipsum  vivere  est  medium  per  quod 
conjungitur  anima  corpori.  —  Ibid. 

Horum  dictas  positiones  excludit  Philo¬ 
sophus  1.  c.  (8.  Metaphys.  texi.  16;  1.  7, 
c.  6)  dicens,  quod  si  hoc  bene  dicitur  de 
anima  et  corj)ore,  quod  sit  aliquod  me¬ 
dium  uniens,  eadem  ratio  erit  in  omnibus 
quae  se  habent  ut  materia  et  forma,  quia 
secundum  hoc,  coalescere  erit  medium, 
quasi  quaedam  consubstantialilas  aut  quae¬ 
dam  conjunctio  sive  vinculum  inter  ani¬ 
mam,  per  quam  subsis! it  animal,  et  sani¬ 
tatem.  Et  esse  trigonum  erit  quoddam 
medium  componens  figuram  trigoni.  Et 
esse  album  erit  quoddam  medium  quo 
componitur  albedo  superficiei.  Quod  est 
manifeste  falsum.  Unde  falsum  est,  quod 
vivere  sit  medium  quo  componitur  anima 
corpori,  cum  vivere  nihil  aliud  sit  quam 
esse  animatum. 

Et  causas  errorum  praedictorum  assi- 

gnans  dicit,  quod  causa  quare  talia  po¬ 
suerunt,  est  quia  inquirebant  quid  est 
faciens  unum  potentiam  et  actum;  et  in¬ 
quirebant  differentias  eorum,  quasi  opor¬ 
teat  eas  colligari  per  aliquod  unum  me¬ 
dium,  sicut  ea  quae  sunt  diversa  secun¬ 
dum  actum.  Sed,  sicut  dictum  est,  ulti¬ 
ma  materia,  quae  scilicet  est  appropriata 
ad  formam,  et  ipsa  forma,  sunt  idem  ; 
aliud  enim  eorum  est  sicut  potentia,  aliud 
sicut  actus.  Unde  simile  est  quaerere  quae 
est  causa  alicujus  rei,  et  quae  est  causa 
quod  illa  res  sit  una  ;  quia  unumquodque 
in  quantum  est,  unum  est,  et  potentia  et 
actus  quodammodo  unum  sunt.  Quod  enim 
est  in  potentia,  fit  in  actu.  Et  sic  non 
oportet  ea  uniri  per  aliquod  vinculum, 
sicut  ea  quae  sunt  penitus  diversa.  Unde 
nulla  causa  est  faciens  unum  ea  quae  sunt 
composita  ex  materia  et  lorma,  nisi  quod 
movet  potentiam  in  actum.  Sed  illa  quae 
non  habent  materiam,  simpliciter  et  per 
se  ipsa  sunt  aliquid  unum,  sicut  aliquid 
existens.  —  Et  sic  patet,  non  solum  quo¬ 
modo  definitio  constans  ex  partibus  sit 
aliquid  unum,  sed  etiam  quomodo  defini¬ 
tum  sit  aliquid  unum.  —  8.  Metaphys.  1. 
5  (4). 


QUvESTIO  XXXH 

DE  ESSENTIA  ET  DEFINITIONE  SECUNDUM  QUOD 
IN  DIVERSIS  DIVERSIMODE  INVENIUNTUR. 

Deinde  considerandum  est  de  essentia 
et  definitione,  prout  diversimode  inve¬ 
niuntur  in  diversis. 

CIRCA  QUOD  QUERUNTUR  SEX  ; 

1.  Utrum  essentia  sit  id  quod  significat  defi¬ 
nitio. 

2.  Quomodo  sit  essentia  in  rebus  materiali¬ 
bus,  et  quomodo  in  iis  accipiantur  partes 
definitionis. 

3.  Quomodo  in  immaterialibus. 

4.  Quomodo  in  accident  ilibus. 

5.  Quid  est  essentia  et  quod  quid  erat  esse  in 
unoquoque. 

6.  Utrum  essentiee  rerum  sint  ab  eeterno. 

ARTICULUS  I 

UTRUM  ESSENTIA  SIT  ID  QUOD  SIGNIFICAT 
DEFINITIO. 

De  hoc  vide  tractatum  de  Formis  (1) 
q.  4,  a.  1. 

ARTICULUS  II 

QUOMODO  SIT  ESSENTIA  IN  REBUS  MATERIA¬ 
LIBUS,  ET  QUOMODO  IN  IIS  ACCIPIANTUR 

PARTES  DEFINITIONIS. 

I.  Videtur  quod  materia  non  sit  de  es¬ 
sentia  rerum  materialium. 

1.  Cum  enim  materia  sit  principium 
individuationis,  sequeretur  quod  essen¬ 
tia,  quae  complecteretur  materiam  et  for¬ 
mam,  esset  tantum  particularis  et  non 
universalis;  ex  quo  sequeretur  ulterius 
universalia  definitionem  non  habere,  cum 
essentia  sit  id  quod  significatur  per  defi¬ 
nitionem.  —  Opusc.  30  {de  Ente  et  Essen¬ 
tia)  c.  2. 

2.  Praeterea,  eadem  secundum  rem  est 
forma  totius,  quae  significatur  puta  nomi¬ 
ne  humanitatis,  et  forma  partis,  quae  si¬ 
gnificatur  puta  nomine  animae ;  differunt 
autem  solum  secundum  rationem  ;  nam 
forma  partis  dicitur  secundum  quod  per¬ 
ficit  materiam,  et  facit  eam  esse  in  actu  ; 
forma  autem  totius,  secundum  quod  totum 
compositum  per  eam  in  specie  colloca¬ 
tur.  Sed  materia  non  includitur  in  forma 
partis ;  ergo  nec  in  forma  totius  ;  ergo  non 
pertinet  ad  essentiam  rerum.  —  7.  Meta- 
phys.  1.  9. 

3.  Praeterea,  Commentator  super  7.  Me- 
taphys.  text.  34  rationem  talem  adducit : 
essentia  rei  est  substantia  declarans  rem 
quidditative ;  materia  non  est  substantia 
declarans  quidditatem  rei  :  ergo  materia 
non  pertinet  ad  essentiam  rei  ;  ut  colligi¬ 
tur  ex  1.  Phys.  {text.  69;  c.  7),  ubi  dici¬ 
tur,  quod  materia  secundum  se  est  ignota, 
et  per  consequens  alterius  declarativa 
non  est.  —  Cfr.  Cajetanus  in  Opusc.  30 
{de  Ente  et  Essentia)  c.  2,  q.  4  in  prine. 

4.  Praeterea,  in  7.  Metaphys.  text.  21 
Commentator  ait ;  si  quidditas  hominis 
esset  homo  compositus  ex  materia  et 
forma,  tunc  quidditas  hominis  haberet 
quidditatem,  et  sic  quidditatis  esset  quid¬ 
ditas  ;  quod  est  falsum.  Tenet  consequen¬ 
tia,  quia  quaecunque  sunt  idem,  quid¬ 
quid  habet  unum,  habet  et  reliquum  ;  si 
ergo  quidditas  hominis  et  homo  compo¬ 
situs  sunt  idem,  cum  homo  composi¬ 
tus  habeat  quidditatem,  sequitur  quod 
quidditas  hominis  habeat  quidditatem.  — 
Ibid. 

5.  Praeterea,  Aristoteles  7.  Metaphys. 
{text.  34  ;  1.  6,  c.  10)  expresse  dicit  ma¬ 
teriam  non  esse  partem  quidditatis,  et  2. 
Phys.  {text.  28 ;  c.  3)  partes  definitionis 
in  genere  causae  formalis  collocat ;  unde 
et  10.  Metaphys.  {text.  25;  1.  9,c.  9)  dicit, 
quod  mas  et  femina  non  variant  speciem, 
quia  sunt  differentiae  materiales.  —  Ibid. 

6.  Praeterea,  materia  est  causa  corrup¬ 
tionis  et  distinctionis  suppositi  a  natura, 
quorum  opposita  conveniunt  quidditati- 
bus ;  sunt  enim  essentiae  rerum  ingene- 
rabiles,  incorruptibiles,  insensibiles  et 
hujusmodi.  —  Ibid. 

Sed  contra  est  auctoritas  Philosophi 
6.  Metaphys.  {text.  2;  1.  5,  c.  1)  dicentis, 
quod  res  naturales  habent  in  sui  ratione 
materiam  sensibilem,  et  in  hoc  differunt 
a  mathematicis.  —  7.  Metaphys.  1.  9  circa 
med. 

II.  Videtur  quod  in  definitione  rerum 
materialium  genus  non  sumatur  a  mate¬ 
ria  et  differentia  a  forma. 

1.  Si  enim  genus  sumatur  a  materia, 
se  habebit  ut  pars ;  pars  autem  non  prae¬ 
dicatur  de  toto;  ergo  genus  non  praedi¬ 
cabitur  de  toto;  ergo  falsum  est  quod  ge¬ 
nus  sumatur  a  materia,  et  similiter  est 
de  differentia.  —  7.  Metaphys.  1.  9  ; 
vide  circa  hoc  multa  objecta  in  Logica  q. 
3,  a.  4. 

2.  Praeterea,  si  dicatur  quod  genus  si¬ 
gnificat  totam  essentiam,  contra  ergo, 
quae  differunt  specie,  differunt  genere  ; 
quae  enim  differunt  specie,  differunt 
essentia.  —  Opusc.  30,  c.  3. 


(1)  Infra  in  appendice  hujus  sectionis. 


349 


DE  definitione  -  QU.  XXXII  IN  VARIIS  GENERIBUS  RERUM  —  ART.  II 


Sed  contra  est,  quod  dicitur  b.  Metaphys. 
{texi.  1  ad  12;  1.  4,  c.  6),  ea  sunt  unum 
genere,  quaD  subjecto  et  materia  sunt 
unum.  —  5.  Metaphys.  1.  7  et  8  (al. 
1.  6). 

Respondeo  dicendum,  quod,  sicut  supra 
(q.  30,  a.  8,  ad  1)  dictum  est,  essentia 
ab  ente  dicitur,  quod  dividitur  per  decem 
genera.  Unde  necesse  quod  essentia  signi¬ 
ficet  aliquid  commune  omnibus  naturis, 
per  quas  diversa  entia  in  diversis  gene¬ 
ribus  et  speciebus  collocantur  :  sicut  hu¬ 
manitas  est  essentia  hominis,  et  sic  de 
aliis  {Opusc.  30  de  Ente  et  Essentia  c.  1.). 
Sed  quia  ens  absolute  et  primo  dicitur  de 
substantiis,  posterius  autem  et  secundum 
quid  de  accidentibus  ;  inde  est  quod  es¬ 
sentia  proprie  et  vere  est  in  substantiis, 
sed  in  accidentibus  est  quodam  modo  et 
secundum  quid.  Substantiarum  vero  quae¬ 
dam  sunt  simplices,  et  quaedam  composi¬ 
tae,  et  in  utrisque  est  essentia ;  sed  in 
simplicibus  veriori  et  nobiliori  modo.  Se¬ 
cundum  etiam  quod  habent  esse  nobilius, 
sunt  etiam  causa  eorum  quae  sunt  com¬ 
posita,  ad  minus  substantia  prima  et  sim¬ 
plex  (quae  Deus  est).  Sed  quia  illarum 
substantiarum  essentiae  sunt  nobis  magis 
occultae,  ideo  ab  essentiis  compositorum 
incipiendum  est,  ut  a  facilioribus  conve- 
nientior  fiat  disciplina.  In  substantiis 
igitur  compositis  forma  et  materia  notae 
sunt,  ut  in  homine  anima  et  corpus.  Non 
autem  potest  dici,  quod  alterum  eorum 
tantum  essentia  dicatur.  Quod  enim  ma¬ 
teria  sola  non  sit  essentia,  planum  est, 
quia  res  per  suam  essentiam  cognoscibi¬ 
lis  est  et  in  specie  ordinatur  vel  in  gene¬ 
re ;  materia  autem  non  est  cognitionis 
principium,  nec  secundum  illam  aliquid 
ad  speciem  vel  ad  genus  determinatur, 
sed  secundum  id  solum  quo  in  actu  ali¬ 
quid  est.  Neque  etiam  forma  tantum 
substantiae  compositae  essentia  dici  po¬ 
test,  quamvis  quidam  hoc  asserere  co- 
nentur.  Ex  his  enim  quae  dicta  sunt  patet 
quod  essentia  est  id  quod  per  definitionem 
rei  significatur  ;  definitio  autem  substan¬ 
tiarum  naturalium  non  tantum  formam 


sed  etiam  materiam  continet ;  aliter  enim 
definitiones  naturales  et  mathematicae 
non  differrent.  Nec  etiam  potest  dici, 
quod  materia,  in  definitione  substantiae 
naturalis,  ponatur  sicut  additum  essen¬ 
tiae  ejus  vel  sicut  ens  extra  illam  natu¬ 
ram  vel  essentiam  ejus  :  quia  hic  modus 
proprius  est  accidentibus,  quae  essentiam 
perfecte  non  habent,  unde  oportet  quod 
in  definitione  sua  substantiam  vel  sub¬ 
jectum  recipiant  quod  est  extra  genus 
eorum.  Palet  ergo  quod  essentia  compre¬ 
hendit  materiam  et  formam.  Non  etiam 
potest  dici,  quod  essentia  significet  rela¬ 
tionem,  quae  est  inter  materiam  et  for¬ 
mam,  vel  aliquid  supperadditum  illis  : 
quia  hoc  de  necessitate  esset  accidens 
extraneum  a  re,  nec  per  eam  res  cogno¬ 
sceretur;  quae  omnia  essentiae  non  conve¬ 
niunt.  Per  formam  enim,  quae  est  actus 
materiae,  materia  efficitur  ens  actu  et  hoc 
aliquid  ;  unde  illud  quod  superadvenit, 
non  dat  esse  actu  simpliciter  materiae,  sed 
esse  actu  tale,  sicut  accidentia  faciunt,  ut 
albedo  facit  actu  album.  Unde  quando 
talis  forma  acquiritur,  non  dicitur  gene¬ 
rari  simpliciter,  sed  secundum  quid. 
—  Opusc.  30  {de  Erite  et  Essentia),  c.  2. 

Relinquitur  ergo  quod  nomen  essentiae 
in  substantiis  compositis  significat  illud, 
quod  est  ex  materia  et  forma  compositum. 
Et  huic  positioni  consonat  verbum  Boethii 
in  commento  Proedicamentonim,  ubi  dicit, 
quod  ousia  significat  compositum.  Ousia 
enim  apud  Graecos  idem  est  quod  essentia 
apud  nos,  ut  ipsemet  in  lib.  de  Duabus 
Naturis  (c.  3 ;  —  Migne  PP.  Lat.  t.  64, 
c.  1344)  fatetur.  Avicenna  autem  dicit, 
quod  quidditas  substantiarum  composi¬ 
tarum  est  ipsa  compositio  formae  et  ma¬ 
teriae.  Huic  etiam  ratio  concordat,  quia 
esse  substantiae  compositae  non  est  tan¬ 
tum  formae  nec  tantum  materiae,  sed  ip¬ 
sius  compositi;  essentia  autem  est  secun¬ 
dum  quam  res  dicitur  esse.  Unde  opor¬ 
tet  ut  essentia  qua  res  denominatur  ens, 
non  tantum  sit  forma  nec  tantum  mate¬ 
ria,  sed  utrumque,  quamvis  hujusmodi 
esse  sive  essentiae  sola  forma  suo  modo 

sit  causa  :  sicut  enim  in  aliis  videmus, 
quae  ex  pluribus  principiis  constituuntur, 
quod  res  non  denominantur  ex  altero 
principiorum  illorum  tantum,  sed  ab  eo 
quod  utrumque  complectitur  :  ut  patet  in 
saporibus,  quia  ex  actione  calidi  digeren¬ 
tis  humidum  causatur  dulcedo;  et  quam¬ 
vis  hoc  modo  calor  sit  causa  dulcedinis, 
non  tamen  denominatur  corpus  dulce  a 
calore,  sed  a  sapore,  qui  calidum  et  humi¬ 
dum  complectitur.  —  Non  tamen  materia 
quaelibet  pertinet  ad  essentiam  rei,  puta 
hominis,  sed  materia  indeterminata  et 
non  signata,  sicut  supra  dictum  est :  non 
enim  in  definitione  hominis  ponitur  hoc 
os  et  haec  caro,  sed  os  et  caro  absolute, 
quae  sunt  materia  hominis  non  signata. 
—  OpiLSC.  30  [de  Ente  et  Essentia)  c.  3. 

Unde  patet  quod  essentia  hominis  el 
Socratis  non  differunt,  nisi  secundum 
signatum  et  non  signatum.  Unde  Com¬ 
mentator  dicit  super  7.  Metaphys.  {text. 
20),  quod  Socrates  non  aliud  est  quam 
animalitas  et  rationalitas ,  quae  sunt 
quidditas  ejus  :  sicut  etiam  essensia  ge¬ 
neris  et  essentia  speciei  secundum  signa¬ 
tum  et  non  signatum  differunt;  quamvis 
alius  modus  designationis  sit  uti^obique  : 
quia  designatio  individui  respectu  speciei 
est  per  materiam  determinatam  dimensio¬ 
nibus  ;  designatio  autem  speciei  respectu 
generis  est  per  differentiam  constituti¬ 
vam,  quae  ex  forma  rei  sequitur.  Haec  au¬ 
tem  determinatio  vel  designatio  quae  est 
in  specie  respectu  generis,  non  est  per 
aliquid  in  essentia  speciei  existens,  quod 
nullo  modo  in  essentia  generis  sit;  imo 
quidquid  est  in  speciei,  est  etiam  in  ge¬ 
nere,  licet  non  determinatum.  Si  enim 
animal  non  esset  totum  quod  est  homo, 
sed  pars  ejus,  non  pi^aedicaretur  de  eo, 
cum  nulla  pars  integi^alis  praedicetur  de 
suo  toto.  Hoc  autem  quo  modo  contingat, 
poterit  videri,  si  inspiciatur  corpus  secun¬ 
dum  quod  ponitur  pars  animalis,  et  se¬ 
cundum  quod  ponitur  genus;  non  enim 
potest  dici  eo  modo  esse  genus,  quo  est 
pars  integralis.  Hoc  igitur  nomen  quod 
est  <L  corpus  j>,  multipliciter  accipi  potest. 

Corjius  enim  secundum  quod  est  in  prae¬ 
dicamento  substantiae,  dicitur  ex  eo  quod 
habet  talem  naturam,  ut  in  eo  designari 
possint  tres  dimensiones  ;  ipsae  autem  tres 
dimensiones  designaiae  sunt  corpus  quod 
est  in  genere  quantitatis.  Contingit  autem 
in  rebus  quod  id,  quod  habet  unam  per¬ 
fectionem,  ad  ulteriorem  perfectionem 
pertingat  :  sicut  patet  in  homine,  qui  na¬ 
turam  sensitivam  habet  et  ulterius  intel- 
leclivam.  Similiter  etiam  et  super  hanc 
perfectioiiem,  quae  est  habere  talem  for¬ 
mam,  ut  in  ea  possint  tres  dimensiones 
designari,  potest  alia  perfectio  addi,  ut 
vita  vel  aliquid  hujusmodi.  —  Potest  ergo 
hoc  nomen  «  corpus  »  rem  quandam  desi¬ 
gnare,  quae  habet  talem  formam,  ex  qua 
sequitur  in  ipsa  designabilitas  trium  di¬ 
mensionum  cum  praecisione,  ut  sciiicet  ex 
illa  forma  nulla  ulterius  perfectio  sequa¬ 
tur,  sed  si  aliquid  aliud  superadditur,  sit 
praeter  significationem  corporis  sic  dicti. 
Et  hoc  modo  corpus  erit  materialis  et  in¬ 
tegralis  pars  animalis  :  quia  sic  anima 
erit  praeter  id  quod  significatum  est  no¬ 
mine  corporis,  et  superveniens  ipsi  cor¬ 
pori,  ita  quod  ex  ipsis  duobus,  scilicet  ex 
anima  et  corpore,  sicut  ex  partibus  consti¬ 
tuitur  animal.  —  Potest  etiam  hoc  nomen 
«  corpus  ))  hoc  modo  accipi,  ut  significet 
rem  quandam  quae  habet  talem  formam, 
ex  qua  possint  in  ea  tres  dimensiones 
designari,  quaecunque  forma  sit  illa,  sive 
ex  ea  possit  provenire  alia  ulterior  per¬ 
fectio,  sive  non.  Et  hoc  modo  corpus  erit 
genus  animalis,  quia  in  animali  nihil  est 
accipere  quod  in  corpore  implicite  non 
contineatur.  Non  enim  anima  alia  est  ab 
illa  forma,  per  quam  in  re  illa  poterant 
designari  tres  dimensiones.  —  Et  ideo, 
quando  dicebam,  quod  corpus  est  quod 
habet  talem  formam  ex  qua  possunt  desig¬ 
nari  tres  dimensiones  in  eo,  intelligebam 
qua?cunque  forma  esset  illa,  sive  anima 
esset,  sive  lapideitas,  sive  qumcunque  alia 
forma.  Et  sic  forma  animalis  implicite  in 
corpore  sive  in  corporis  forma  continetur, 
prout  corpus  est  genus  ejus*  Et  etiam  ta¬ 
lis  est  habitudo  animalis  ad  hominem.  Si 

enim  animal  nominaret  tantum  rem  talem 
quae  habet  quandam  perfectionem  ut  pos¬ 
sit  sentire  et  moveri  per  principium  in 
ipso  existens,  cum  praecisione  alterius 
perfectionis,  tunc  quaecunque  alia  per¬ 
fectio  ulterius  superveniret,  haberet  se 
ad  animal  per  modum  partis,  et  non  sicut 
implicite  contenta  in  ratione  animatis ; 
et  animal  non  esset  genus,  sed  est  genus 
secundum  quod  significat  rem  quandam 
ex  cujus  forma  potest  provenire  sensus 
et  motus,  quaecunque  sit  illa  forma,  sive 
sit  anima  sensibilis  tantum  sive  sit  anima 
sensibilis  et  rationalis  simul. 

Sic  igitur  genus  significat  indetermi¬ 
nate  id  totum  quod  est  in  specie ;  non  enim 
significat  tantum  materiam  ;  similiter 
etiam  differentia  significat  id  totum  quod 
est  in  specie  et  non  tantum  formam ;  et 
etiam  definitio  significat  totum;  et  etiam 
species;  —  sed  diversimode  ;  quia  genus 
significat  totum  ut  quaedam  denominatio 
determinans  id  quod  est  materiale  in  re, 
sine  determinatione  propriae  formae ;  unde 
genus  sumitur  a  materia,  quamvis  non  sit 
materia.  Unde  patet  quod  corpus  dicitur 
ex  hoc  quod  habet  talem  perfectionem, 
ut  possint  in  eo  designari  tres  dimensio¬ 
nes  :  quae  quidem  perfectio  est  ut  mate¬ 
rialis  se  habens  ad  ulteriorem  perfectio¬ 
nem.  Differentia  vero,  e  converso,  est 
sicut  quaedam  determinatio  a  forma  de¬ 
terminata  sumpta,  praeter  hoc  quod  de 
intellectu  primo  sit  materia  determinata  : 
ut  patet  cum  dicitur  animatum,  scilicet 
illud  quod  habet  animam,  non  determina¬ 
tur  quid  sit,  utrum  corpus  vel  aliquid 
aliud.  Unde  dicit  Avicenna  (Metaphys. 
tract.  5,  c.  6),  quod  genus  non  est  in 
differentia  ut  pars  essentiae  ejus,  sed  so¬ 
lum  sicut  ens  extra  quiddilatem  sive  es¬ 
sentiam  :  sicut  etiam  subjectum  est  de 
intellectu  passionum ;  et  ideo  genus  non 
praedicatur  de  differentia,  per  se  loquendo, 
ul  dicit  Aristoteles  3.  Metaphys.  [lext.  10  ; 
1.  2,  c.  3)  et  4.  Top.  (c.  3),  nisi  forte  sicut 
subjectum  praedicatur  de  passione.  Sed 
definitio  sive  species  comprehendit  utrum¬ 
que,  scilicet  determinatam  materiam 


quam  designat  nomen  generis,  et  deter¬ 
minatam  formam  quam  designat  nomen 
differentiae.  —  Opusc.  30,  c.  3. 

Et  ex  hoc  patet  ratio,  quare  genus  et 
species  et  differentia  se  habeant  propor- 
tionaliter  ad  materiam,  formam  et  com¬ 
positum  in  natura,  quamvis  non  sint  idem 
cum  illis,  quia  neque  genus  est  materia, 
sed  sumitur  a  materia  ut  significans  to¬ 
tum  ;  nec  differentia  est  forma,  sed  su¬ 
mitur  a  forma  ut  significans  totum.  Unde 
dicimus  hominem  esse  animal  rationale, 
et  non  ex  animali  et  rationali,  sicut  dici¬ 
mus  eum  esse  ex  anima  et  corpore.  Ex 
corpore  enim  et  anima  dicitur  esse  homo, 
sicut  ex  duabus  rebus  quaedam  tertia  res 
constituta,  quae  neutra  illarum  est ;  homo 
enim  nec  est  anima  nec  corpus.  Sed  si 
homo  aliquo  modo  ex  animali  et  rationali 
dicatur  esse,  non  erit  sicut  res  tertia  ex 
duabus  rebus,  sed  sicut  intellectus  ter¬ 
tius  ex  duobus  intellectibus.  Intellectus 
enim  animalis  est  sine  determinatione  for¬ 
mae  specialis  naturam  exprimens  rei,  ex 
eo  quod  est  materiale  respectu  ultimae 
perfectionis.  Intellectus  autem  hujus  dif¬ 
ferentiae  rationalis  »  consistit  in  deter¬ 
minatione  formae  specialis;  ex  quibus 
duobus  intellectibus  constituitur  intel¬ 
lectus  speciei  vel  definitionis.  Et  ideo, 
sicut  res  constituta  ex  aliquibus  non  reci¬ 
pit  praedicationem  earum  rerum  ex  qui¬ 
bus  constituitur,  ita  nec  intellectus  reci¬ 
pit  praedicationem  eorum  intellectuum  ex 
quibus  constituitur;  non  enim  dicimus, 
quod  definitio  sit  genus  vel  differentia. 

• —  Ibid. 

Ut  autem  sciatur,  quomodo  essentiae 
rerum  compositarum  se  habeant  ad  ratio¬ 
nem  generis,  speciei  et  differentiae,  scien¬ 
dum  est,  quod  cui  convenit  ratio  generis, 
speciei  vel  differentiae,  praedicatur  de  hoc 
singulari  signato.  Unde  impossibile  est 
quod  ratio  generis  vel  speciei  vel  diffe¬ 
rentiae,  conveniat  essentiae  secundum 
quod  per  modum  partis  significatur,  ut 
nomen  humanitas  vel  animalitatis.  Et  ideo 
dicit  Avicenna  [Metaphys.  tract.  3,  c.  5) 
quod  rationalitas  non  est  differentia,  sed 

differentiae  principium  ;  et  eadem  ratione 
humanitas  non  est  species,  nec  animalitas 
genus.  Similiter  eliam  non.^  potest  dici, 
quod  ratio  generis,  speciei  et  differentiae 
conveniat  esse  secundum  quod  est  quae¬ 
dam  res  existens  extra  singularia,  ut 
Platonici  ponebant  :  quia  sic  genus  et 
species  non  praedicarentur  de  hoc  indivi¬ 
duo;  non  enim  potest  dici,  quod  Socrates 
sit  hoc  quod  ab  eo  separatum  est ;  nec 
separatum  illud  proficit  in  cognitione  hu¬ 
jus  singularis  signati.  Et  ideo  relinquitur 
quod  ratio  generis  vel  speciei  vel  diffe¬ 
rentiae  conveniat  essentiae  secundum  quod 
significatur  per  modum  totius,  ut  (in)  no¬ 
mine  hominis  vel  animalis,  prout  impli¬ 
cite  vel  indistincte  continet  totum  hoc 
quod  in  individuo  est.  —  Natura  autem  vel 
essentia  sic  accepta  potest  dupliciter  con¬ 
siderari  :  Uno  modo  secundum  naturam 
et  rationem  propriam,  et  haec  est  absoluta 
consideratio  ipsius;  et  hoc  modo  nihil  est 
verum  de  ea  dicere,  nisi  quod  convenit 
sibi  secundum  quod  hujusmodi.  Unde 
quidquid  aliorum  sibi  attribuitur,  falsa 
est  attributio;  verbi  gratia,  homini,  in  eo 
quod  est  homo,  convenit  rationale  et 
animal  et  alia  quae  in  ejus  definitionem 
cadunt ;  album  vero  vel  nigrum  vel  quod¬ 
cunque  hujusmodi,  quod  non  est  de  ra¬ 
tione  humanitatis,  non  convenit  homini  in 
eo  quod  est  homo.  Ideo  si  quaeratur,  utrum 
ista  natura  possit  dici  una  vel  plures, 
neutrum  concedendum  est,  quia  utrum¬ 
que  est  extra  intellectum  humanitatis,  et 
utrumque  potest  sibi  accidere.  Si  enim 
pluralitas  esset  de  ratione  ejus,  nunquam 
posset  esse  una,  cum  tamen  una  sit  se¬ 
cundum  quod  est  in  Socrate.  Similiter,  si 
unitas  esset  de  intellectu  et  ratione  ejus, 
tunc  esset  una  et  eadem  natura  Socratis 
et  Platonis,  nec  posset  in  pluribus  pluri- 
ficari.  Alio  modo  consideratur  secundum 
quod  habet  esse  in  hoc  vel  in  illo;  et  sic 
de  ipsa  praedicatur  aliquid  per  accidens 
ratione  ejus  in  quo  est  :  sicut  dicitur 
quod  homo  est  albus,  quia  Socrates  est 
albus,  quamvis  homini  non  conveniat  in 
eo  quod  est  homo.  —  TIaec  autem  natura 

habet  duplex  esse,  unum  in  singularibus 
et  aliud  in  anima ;  et  secundum  utrum¬ 
que  esse,  consequuntur  accidentia  dictam 
naturam.  Et  sic  in  singularibus  habet 
multiplex  esse  'secundum  diversitatem 
singularium,  et  tamen  ipsi  naturae  secun¬ 
dum  propriam  considerationem,  scilicet 
absolutam,  nullum  istorum  esse  debe¬ 
tur.  Falsum  enim  est  dicere,  quod  natura 
hominis  in  quantum  hujusmodi,  habeat 
esse  in  hoc  singulari ;  si  enim  esse  in  hoc 
singulari  conveniret  homini  in  quantum 
est  homo,  non  esset  unquam  extra  hoc 
singulare;  similiter,  si  conveniret  homini 
in  quantum  est  homo,  non  esse  in  singu¬ 
lari,  nunquam  esset  in  eo.  Sed  verum 
est  dicere,  quod  homo,  in  quantum  est 
homo,  non  habet  quod  sit  in  hoc  singu¬ 
lari  vel  in  illo.  —  Patet  ergo  quod  natura 
hominis  absolute  considerata  abstrahit  a 
.  quolibet  esse,  ita  quod  non  fiat  praecisio 
alicujus  eorum  ;  et  haec  natura  sic  conside¬ 
rata  est  quae  praedicatur  de  omnibus  indi¬ 
viduis.  Non  tamen  potest  dici,  quod  ratio 
universalis  conveniat  naturae  sic  acceptae: 
quia  de  ratione  universalis  est  et  unitas 
et  communitas.  Naturae  autem  humanae 
neutrum  eorum  convenit  secundum  suam 
absolutam  considerationem;  si  enim  com¬ 
munitas  esset  de  intellectu  hominis,  tunc 
in  quocunque  inveniretur  humanitas,  in¬ 
veniretur  communitas;  et  hoc  falsum  est, 
quia  in  Socrate  non  invenitur  communi¬ 
tas  aliqua,  sed  quidquid  in  eo  est,  est  in- 
dividuatum.  Similiter  etiam  non  potest 
dici,  quod  ratio  generis  accidat  naturae 
humanae  secundum  illud  esse,  quod  habet 
in  individuis  :  quia  non  invenitur  in  in¬ 
dividuis  natura  humana  secundum  unita¬ 
tem  ut  sit  unum  quid  conveniens  cuilibet, 
quod  ratio  universalis  exigit.  —  Opusc. 
30  {de  Ente  et  Essentia),  c.  4. 

Relinquitur  ergo  quod  ratio  speciei 
accidat  naturae  humanae  secundum  illud 
esse  quod  habet  in  intellectu.  Ipsa  enim 
natura  habet  esse  in  intellectu  abstrac¬ 
tum  ab  omnibus  individuantibus,  et 
habet  rationem  uniformem  ad  omnia indi- 
viduantia  quae  sunt  extra  animam,  prout 

essentialiter  est  imago  omnium,  et  indu¬ 
cens  in  cognitionem  omnium,  in  quantum 
sunt  homines;  et  ex  hoc  quod  talem  rela¬ 
tionem  habet  ad  omnia  individua,  intel¬ 
lectus  adinvenit  rationem  speciei,  et  at¬ 
tribuit  sibi.  Unde  dicit  Commentator  1. 
de  Anima,  quod  intellectus  est  qui  facit 
universalitatem  in  rebus  ;  hoc  etiam  Avi- 
cenna  in  suse  Metaphysicce  lib.  8  dicit. 
Et  quamvis  haec  natura  intellecta  habeat 
rationem  universalis,  secundum  quod 
comparatur  ad  res,  quae  sunt  extra  ani¬ 
mam,  quia  est  una  similitudo  omnium; 
tamen  secundum  quod  habet  esse  in  hoc 
intellectu  vel  in  illo,  est  species  quaedam 
intellecta  particularis.  Ex  quo  palet  de¬ 
fectus  Commenlaloris  in  3.  de  Anima 
texi.  5,  qui  voluit  ex  universalitate  formae 
intellectae  unitatem  intellectus  conclu¬ 
dere  :  quia  non  est  universalitas  illius 
formae  secundum  hoc  esse,  quod  habet 
intellectum,  sed  secundum  quod  ad  res 
refertur  ut  similitudo  rerum  ;  sicut  etiam 
si  esset  una  statua  corporea  repraesen¬ 
tans  multos  homines,  constat  quod  illa 
imago  vel  species  statuae  haberet  esse 
singulare  et  proprium,  secundum  quod 
esset  in  hac  materia ;  sed  haberet  ratio¬ 
nem  communitatis,  secundum  quod  esset 
commune  repraesentativum  plurium.  Et 
quia  naturae  humanae  secundum  suam 
absolutam  considerationem  convenit  quod 
praedicetur  de  Socrate,  et  ratio  speciei 
non  convenit  sibi  secundum  suam  abso¬ 
lutam  —  scilicet  humanae  naturae  —  con¬ 
siderationem,  sed  est  de  accidentibus,  quae 
consequuntur  eam,  secundum  quoddam 
esse  quod  habet  in  intellectu  ;  ideo  nomen 
speciei  non  praedicatur  de  Socrate,  ut  di¬ 
catur  d  Socrates  est  species  »,  quod  de 
necessitate  accideret,  si  ratio  speciei 
conveniret  homini  secundum  esse  quod 
habet  in  Socrate,  vel  secundum  suam 
absolutam  considerationem,  scilicet  in 
quantum  est  homo.  Quidquid  enim  con¬ 
venit  homini  in  quantum  est  homo,  prae¬ 
dicatur  de  Socrate.  Et  tamen  praedicari 
convenit  generi  per  se,  cum  in  ejus  defi¬ 
nitione  ponatur.  Praedicatio  enim  est 


quoddam  quod  completur  per  actionem 
intellectus  componentis  et  dividentis,  ha¬ 
bens  tamen  fundamentum  in  re,  ipsam 
unitatem  eorum,  quorum  unum  de  altero 
dicitur.  Unde  ratio  praedicabilitatis  potest 
claudi  in  ratione  hujus  intentionis  quae 
est  genus,  quae  similiter  per  actionem 
intellectus  completur;  nihilominus  id  cui 
intellectus  intentionem  praedicabilitatis 
attribuit,  componens  id  cum  altero,  non 
est  ipsa  intentio  generis,  sed  potius  id 
cui  intellectus  intentionem  generis  attri¬ 
buit,  sicut  quod  significatur  hoc  nomine 
«  animal  ».  — •  Sic  ergo  patet  qualiter 
essentia  vel  natura  se  habeat  ratione  spe¬ 
ciei  :  quia  ratio  speciei  non  est  de  illis 
quae  conveniunt  ei  secundum  suam  abso¬ 
lutam  considerationem ;  neque  de  accU 
dentibus  quae  consequuntur  ipsam  secun¬ 
dum  esse  quod  habet  extra  animam,  ut 
albedo  vel  nigredo ;  sed  est  de  acciden¬ 
tibus  quae  consequuntur  eam  secundum 
esse  quod  habet  in  intellectu  ;■  et  per 
hunc  modum  convenit  sibi  ratio  generis 
vel  differentiae.  —  Opusc.  30  {de  Ente  et 
Essentia),  c.  4. 

Et  ex  his  patet  qualiter  sit  essentia  in 
rebus  materialibus,  et  quomodo  se  habeat 
ad  rationem  generis,  speciei  et  differen¬ 
tiae. 

Ad  ergo  dicendum,  quod  mate¬ 

ria  non  quomodolibet  accepta,  est  prin¬ 
cipium  individuationis,  sed  solum  mate¬ 
ria  signata.  Et  dico  materiam  signatam, 
quae  sub  certis  dimensionibus  considera¬ 
tur,  Haec  autem  in  definitione  hominis, 
in  quantum  homo,  non  ponitur,  sed  po¬ 
neretur  in  definitione  Socratis,  si  So¬ 
crates  definitionem  haberet  ;  in  defini¬ 
tione  autem  hominis  ponitur  materia  non 
signata,  ut  patet  ex  dictis  (in  c.).  — 
Opusc.  30,  c.  2. 

Ad  secundum  dicendum,  quod  haec  est 
una  ex  rationibus  Averrois,  qui  existima¬ 
vit  materiam  non  esse  partem  quidditatis 
naturalis,  sed  cadere  in  definitionem  rei 
naturalis,  ut  deferens  illam  quidditatcm. 
Sed  hoc  est  contra  Aristotelem,  qui  dicit 
6.  Metaphys.  {text.  2;  1.  5,  c.  1),  quod 

res  naturales  habent  in  sui  definitione 
materiam  sensibilem,  et  in  hoc  differunt 
a  mathematicis.  Non  autem  potest  dici, 
quod  substantiae  naturales  definiantur  per 
id  quod  non  sit  de  essentia  earum.  Sub¬ 
stantiae  enim  non  habent  definitionem  ex 
additione,  sed  sola  accidentia,  ut  supra 
dictum  est,  et  adhuc  infra.  Unde  relin¬ 
quitur  quod  materia  sensibilis  sit  pars 
essentiae  substantiarum  naturalium  non 
solum  quantum  ad  individua,  sed  etiam 
quantum  ad  species  ipsas.  Definitiones 
enim  non  dantur  de  individuis,  sed  de 
speciebus.  Unde  est  alia  opinio,  quam 
sequitur  Avicenna,  et  secundum  hanc 
forma  totius,  quae  est  ipsa  quidditas  spe¬ 
ciei,  differt  a  forma  partis  sicut  totum  a 
parte;  nam  quidditas  speciei  est  compo¬ 
sita  ex  materia  et  forma,  non  tamen  ex 
hac  forma  et  hac  materia  individua.  Ex 
his  enim  componitur  individuum,  ut  So¬ 
crates  et  Callias.  —  7 .  Metaphys.  1.  9. 

Ad  tertium  dicendum,  licet  materia 
secundum  se,  id  est  solitarie  sumpta,  sit 
ignota,  adjuncta  tamen  et  substrata  tali 
formse  specificae  seu  genericae,  declara¬ 
tiva  est  alterius.  —  Gojetanus  in  Opusc. 
30  {de  Ente  et  Essentia),  c.  2,  q.  4,  ad  1. 

Ad  quartum  dicendum,  quod  negatur 
consequentia.  Ad  cujus  probationem  di¬ 
citur,  quod  major  illa  potest  intelligi 
dupliciter.  Uno  modo  sic  ;  Quaecunque 
sunt  idem  realiter,  quidquid  realiter 
conjunctum  est  uni,  est  ct  realiter  con¬ 
junctum  alteri;  et  sic  conceditur;  sed 
non  est  contra  nos.  Alio  modo  :  Quaecun¬ 
que  sunt  idem  realiter,  quidquid  praedi¬ 
catur  de  uno,  praedicatur  de  altero;  et 
hoc  modo  est  falsa.  Aliquid  enim  conve¬ 
nit  uni  ut  distincto  secundum  rationem 
ab  altero,  quod  non  convenit  alteri  :  sicut 
in  proposito,  habere  quidditatem  conve¬ 
nit  homini  ut  distincto  a  sua  quidditate 
secundum  rationem  ;  distinguitur  enim 
ab  illa  ut  habens  ab  habito.  —  Ibid. 
ad  2. 

Ad  quintum  dicendum,  quod  Aristo  ¬ 
teles  7.  Metaphys.  {text.  34 ;  1.  6,  c.  10) 
non  removet  materiam  a  quidditate,  sed 

materiam  particularem,  et  eas  partes  quae 
per  accidens  se  habent  ad  speciei  intel¬ 
lectum,  ut  manus  et  pedes,  verbi  gratia, 
ab  hominis  ratione,  et  has  carnes  et  haec 
ossa.  Quod  autem  partes  definitionis  in  ge¬ 
nere  causae  formalis  collocentur,  non  est 
contra  id  quod  dicimus.  Omne  enim  supe¬ 
rius  se  habet  ut  formale  respectu  inferio¬ 
ris.  Masculus'quoque  et  femina  etsi  non 
differant  specie  in  genere  animalis,  sicut 
album  et  nigrum,  differunt  tamen  specie 
in  genere  sexus,  cujus  differentiae  ad 
genus  animalis  per  accidens  se  habent, 
et  ex  parte  materiae;  et  propterea  in  illo 
genere  non  causant  diversitatem.  —  Ibid. 
ad  3 ;  cf.  supra  q.  30,  a.  1  sqq. ;  7.  Meta¬ 
phys.  1.  4,  5  et  9 ;  10.  Metaphys.  I.  11  (4). 

Ad  sextum  dicendum,  quod  illa  conve¬ 
niunt  materiae  particulariter  exislenti,  et 
non  materiae  abstractae  a  singularibus, 
quae  est  pars  quidditatis  specificae;  et 
ideo  non  oportet  illa  inesse  quidditati, 
nec  oportet  materiam  removeri  a  quiddi¬ 
tate,  propter  hoc  quod  illorum  opposita 
quidditati  insunt.  —  Cajetanus  1.  c.  ad  4. 

Ad  primum  secundce  partis  dicendum, 
quod  genus  et  differentia  sumuntur  a 
partibus  rei  ;  non  ita  quod  partes  defini¬ 
tionis  sint  partes  rei,  sed  ita  quod  signi¬ 
ficant  rem  ipsam  c|uatenus  habet  illam 
partem,  a  qua  sumi  dicuntur.  Cum  enim 
dicitur  «  homo  est  animal  rationale  », 
animal  significat  hominem  quatenus  ha¬ 
bet  naturam  sensitivam,  rationale  vero 
significat  eundem  hominem  quatenus  ha¬ 
bet  rationem.  —  7.  Metaphys.  1.  9. 

Ad  secundum  dicendum,  quod  quam¬ 
vis  genus  significet  totam  essentiam  spe¬ 
ciei,  non  tamen  oportet  ut  diversarum 
specierum,  quarum  est  idem  genus,  sit 
una  essentia  :  quia  unitas  generis  ex 
ipsa  indeterminatione  vel  indifferentia 
procedit,  non  autem  ita  quod  id  quod 
significatur  per  genus,  sit  una  natura 
numero  in  diversis  speciebus,  cui  super¬ 
veniat  res  alia,  quae  sit  differentia  deter¬ 
minans  ipsunij  sicut  forma  determinat 
materiam,  quse  est  una  numero ;  sed  quia 
genus  significat  quandam  formam,  tamen 

non  determinate  hanc  vel  illam,  quam 
determinate  differentia  exprimit,  qua3 
non  est  alia  quam  illa  quae  indeterminate 
significabatur  per  genus.  Et  ideo  dicit 
Commentator  12.  Metaphys.  text.  14, 
quod  materia  prima  dicitur  una  per 
remotionem  omnium  formarum,  sed  ge¬ 
nus  dicitur  unum  per  communitatem 
formae  designatae;  unde  patet  quod  per 
additionem  differentiae,  remota  illa  inde- 
terminatione,  quae  erat  causa  unitatis 
generis,  remanent  species  diversae  per 
essentiam. —  Et  quia,  ut  dictum  est,  natura 
speciei  est  indeterminata  respectu  indi¬ 
vidui,  sicut  natura  generis  respectu  spe¬ 
ciei ;  inde  est  quod,  sicut  id  quod  est 
genus,  prout  praedicatur  de  specie  impli¬ 
cite  in  sua  significatione,  quamvis  indi¬ 
stincte,  significat  totum  id  quod  determi¬ 
nate  est  in  specie;  ita  id  quod  est  spe¬ 
cies,  secundum  quod  praedicatur  de  indi¬ 
viduo,  oportet  quod  significet  totum  quod 
essentialiter  est  in  individuo,  licet  indi¬ 
stincte.  Et  hoc  modo  essentia  speciei  si¬ 
gnificatur  nomine  hominis;  unde  homo 
de  Socrate  praedicatur.  Si  autem  signifi¬ 
catur  natura  speciei  cum  praecisione  ma¬ 
teriae  signatae,  quae  est  principium  indi- 
viduationis,  sic  se  habebit  per  modum 
partis;  et  hoc  modo  significat  nomen 
humanitatis;  humanitas  enim  significat 
id  unde  homo  est  homo.  Materia  autem 
signata  non  est  illud  unde  homo  est 
homo  ;  et  ita  nullo  modo  continetur  inter 
illa  ex  quibus  homo  habet  quod  sit  ho¬ 
mo.  Cura  igitur  humanitas  in  suo  intel¬ 
lectu  includat  tantum  ea  ex  quibus  homo 
habet  quod  sit  homo,  patet  quod  a  signi¬ 
ficatione  ejus  excluditur  vel  praeciditur 
materia  determinata  vel  signata.  Et  quia 
pars  non  praedicatur  de  toto,  inde  est 
quod  humanitas  nec  de  homine  nec  de 
Socrate  praedicatur.  Unde  dicit  Avicenna, 
quod  quiddilas  compositi  non  est  ipsum 
compositum  cujus  est  quidditas,  quam¬ 
vis  etiam  ipsa  quidditas  sit  composita  : 
sicut  humanitas,  licet  sit  composita,  non 
tamen  est  homo,  imo  oportet  'quod  sit 
recepta  in  aliquo  quod  est  materia  si¬ 


gnata.  Sed  quia,  ut  dictum  est,  designa¬ 
tio  speciei  respectu  generis  est  per  for¬ 
mam,  designatio  autem  individui  respectu 
speciei  est  per  materiam;  ideo  oportet 
ut  nomen  significans  id  unde  natura 
generis  sumitur,  cum  praecisione  formae 
determinatae  perficientis  speciem,  signifi¬ 
cet  partem  materialem  totius,  sicut  cor¬ 
pus  est  pars  materialis  hominis.  Nomen 
autem  significans  id  unde  sumitur  natura 
speciei  cum  praecisione  materiae  signa¬ 
tae,  significat  partem  formalem;  et  ideo 
humanitas  significatur  ut  forma  quaedam. 
Et  dicitur  quod  est  forma  totius,  non 
quidem  quasi  superaddita  partibus  es¬ 
sentialibus  materiae  et  formae,  sicut  forma 
domus  superadditur  partibus  integrali- 
bus  ejus;  sed  magis  est  forma,  quae  est 
totum,  scilicet  formam  complectens  et 
materiam,  cum  praecisione  tamen  eorum 
per  quae  materia  est  nata  designari.  —  Sic 
ergo  patet  quod  essentia  hominis  signi- 
ficatur  hoc  nomine  «  homo  »  et  hoc 
nomine  «  humanitas  d,  sed  diversimode, 
ut  dictum  est  :  quia  hoc  nomen  «  homo  » 
significat  eam  ut  totum,  in  quantum  sci¬ 
licet  non  praetendit  designationem  mate¬ 
riae,  sed  implicite  continet  eam  et  indi¬ 
stincte  :  sicut  dictum  est,  quod  genus 
continet  differentiam.  Et  ideo  praedicatur 
hoc  nomen  «  homo  »  de  individuis.  Sed 
hoc  nomen  «  humanitas  »  significat  eam 
ut  partem,  nec  continet  in  sua  significa¬ 
tione  nisi  id,  quod  est  hominis  in  quan¬ 
tum  homo,  et  praecidit  omnem  designatio¬ 
nem  materiae,  unde  de  individuis  hominis 
non  praedicaretur.  Et  propter  hoc  quam 
doque  hoc  nomen  «  essentia  »  invenitur 
praedicatum  de  re  :  dicitur  enim  Socra¬ 
tes  essentia  quaedam;  et  quandoque  ne¬ 
gatur,  sicut  quando  dicitur  quod  essentia 
Socratis  non  est  Socrates.  —  Opusc.  30, 
c.  3. 

Et  haec  dicta  sunt,  ut  intelligatur,  quo¬ 
modo  nomina  generis,  speciei  et  differen¬ 
tiae  significent  aliquo  sensu  totum,  aliquo 
sensu  partem. 

ARTICULUS  III 

QUOMODO  SUMATUR  DEFINITIO  IN  SUBSTAN¬ 
TIIS  IMMATERIALIBUS. 

Videtur  quod  non  possit  sumi  definitio 
in  substantiis  spiritualibus. 

1. Non  enim  videtur,  quomodo  possit  in 
eis  sumi  genus  et  differentia;  genus  eiiim 
sumitur  ab  eo  quod  est  in  potentia, 
differentia  vero  a  forma  seu  ab  actu;  sed 
non  est  assignare  in  substantiis  immate¬ 
rialibus  partem  quae  sit  potentia,  et  par¬ 
tem  quae  sit  actus,  sunt  enim  substantiae 
simplices  (1)  :  ergo  non  possunt  in  illis 
sumi  genus  et  differentia.  —  V.  in  Lo¬ 
gica  q.  3,  a.  4,  quaestiunc.  2,  arg.  2. 

2.  Praeterea,  sicut  definitio  se  habet  ad 
rem,  ita  partes  definitionis  ad  partes  rei; 
sed  definitio  significat  rem  definitam  : 
ergo  et  partes  definitionis  significant 
portes  rei  ;  sed  in  substantiis  immate¬ 
rialibus  non  est  pars  et  pars  :  ergo  de 
iis  definitio  dari  non  potest.  —  1.  Sent. 
dist.  23,  q.  1,  a.  1,  arg.  2. 

3.  Praeterea,  quaecunque  sunt  unius 
generis,  conveniunt  et  communicant  in 
una  potentia  generis,  ut  dicitur  10.  Mela- 
phys.  {texi. 22  ;  1.  9,  c.  7)  ;  sed  substantiae 
immateriales  non  communicant  in  una 
potentia  generis,  quia  immateriales  sunt: 
ergo  non  possunt  habere  genus.  — 2.  Sent. 
dist.  3,  q.  1,  a.  5,  arg.  1. 

4.  Praeterea,  quaecunque  exeunt  ab 
aliquo  communi  per  divisionem,  exeunt 
ab  illo  ut  prius  erant  in  illo  in  potentia. 
Sed  substantiae  separatae  non  exeunt  de 
potentia  in  actum,  nisi  sumatur  potentia 
agentis;  alias  esset  generabilis  et  corrup¬ 
tibilis.  Nec  iterum  est  ponere  aliquod 
unum  secundum  rem  in  plures  substan¬ 
tias  separatas  seu  angelos  divisum ;  hoc 
enim  non  posset  esse,  nisi  illud  unum 
esset  quantum.  Ergo  non  inveniuntur  plu¬ 
res  angeli  ejusdem  generis;  non  ergo  est 
ponere  angelos  sub  genere.  — Ibid.  arg.  2. 

(i)  «  Qusedam  sunt  indivisibilia  actu  et  potentia, 
ut  incorporalia  ».  Opusc.  42,  c.  2  circa  med. 

3.  Praeterea,  omne  genus  univoce  et 
aequaliter  praedicatur  de  suis  speciebus ; 
sed  essentialia  in  substantiis  separatis, 
quae  consequuntur  naturam  communem 
in  ipsis,  inveniuntur  in  illis  secundum 
magis  et  minus  :  ergo  in  illis  non  est  ac¬ 
cipere  genus.  —  Ibid.  arg.  3. 

Sed  contra  :  1.  Genus  substantiae  est 
tantum  genus  unum;  sed  substantiae  im¬ 
materiales  sunt  in  genere  substantiae  : 
ergo  videtur  quod  possint  habere  gcr.us 
in  quo  conveniant,  et  per  consequens 
differentiam  qua  differant.  —  Ibid.  arg. 
1  Sed  contra. 

2.  Praetereo,  differentia  addita  generi 
constituit  speciem.  Sed  incorporeum,  se¬ 
cundum  Porphyrium,  est  differentia  sub¬ 
stantiae.  Ergo  substantia  incorporea  est 
species  substantiae.  Praedicatur  autem  de 
multis  substantiis  separatis  specie  diffe¬ 
rentibus.  Ergo  datur  in  substantiis  im¬ 
materialibus  genus  et  differentia.  —  Ibid. 
arg.  2  Sed  contra. 

Respondeo  dicendum,  quod  invenitur 
triplex  modus  habendi  essentiam  in  sub¬ 
stantiis.  Aliquid  enim  est,  sicut  Deus,  cu¬ 
jus  essentia  est  ipsum  suum  esse;  et  ideo 
inveniuntur  aliqui  philosophi  dicentes, 
quod  Deus  non  habet  essentiam,  quia  es¬ 
sentia  ejus  non  est  aliud  quam  esse  ejus. 
Et  ex  hoc  sequitur  quod  ipse  non  sit  in 
genere  ;  quia  omne  quod  est  in  geneie 
oportet  quod  habeat  quidditatem  praeter 
esse  suum  :  cum  quidditas  aut  natura 
generis  aut  speciei  non  distinguatur  se¬ 
cundum  rationem  naturae  in  illis  quorum 
est  genus  vel  species  ;  sed  esse  est  in  di¬ 
versis  diversimode.  invenitur  es¬ 

sentia  in  substantiis  compositis  (1)  ex  ma¬ 
teria  et  forma,  in  quibus  et  esse  est  recep¬ 
tum  et  finitum,  propter  quod  et  ab  alio 
esse  habent  ;  et  iterum  natura  vel  quid¬ 
ditas  earum  recepta  est  in  materia  signa¬ 
ta;  et  ideo  sunt  finitae  et  superius  et  in¬ 
ferius,  et  in  eis  propter  divisionem  mate¬ 
riae  signatae  est  possibilis  multiplicatio  in¬ 
dividuorum  in  una  specie;  et  in  his  sub¬ 
ii)  opusc.  30,  c.  6  in  line. 

stantiis  qualiter  se  habeat  essentia  ad 
intentiones  logicas,  supra  (art.  pra3ced.) 
dictum  est.  Tertio  invenitur  essentia  in 
substantiis  creatis  immaterialibus  et  in¬ 
tellectualibus,  medio  modo  se  habens  in¬ 
ter  primum  et  secundum  modum  habendi 
essentiam :  in  quibus  est  aliud  esse  quam 
essentia  ipsarum,  quamvis  essentia  sit  sine 
materia  ;  unde  esse  earum  non  est  abso¬ 
lutum,  sed  receptum,  et  ideo  limitatum  et 
finitum  ad  capacitatem  naturae  recipien¬ 
tis;  sed  natura  vel  quidditas  earum  est 
absoluta,  non  recepta  in  aliqua  materia. 
Et  ideo  dicitur  in  libro  de  Causis  (pro- 
pos.  5),  quod  intelligentiaesunt  finitae  su¬ 
perius  et  infinitae  inferius.  Sunt  enim 
finitae  quantum  ad  esse  suum  quod  a  su¬ 
periori  recipiunt ;  non  tamen  finiuntur 
inferius,  quia  earum  formae  non  limitan¬ 
tur  ad  capacitatem  alicujus  materiae  reci¬ 
pientis  eas;  et  in  talibus  substantiis  non 
invenitur  multitudo  individuorum  in  una 
specie,  nisi  in  anima  humana  propter 
corpus  cui  unitur. —  Et  quia  in  illis  sub¬ 
stantiis  quidditas  non  est  idem  quod  esse, 
ideo  sunt  ordinabiles  in  praedicamento  ; 
et  propter  hoc  invenitur  in  eis  genus, 
species  et  differentia,  quamvis  earum  dif¬ 
ferentiae  propriae  nobis  occuli ae  sint.  In 
rebus  enim  sensibilibus  etiam  ipsae  diffe¬ 
rentiae  essentiales  nobis  sunt  ignotae  ;  unde 
significantur  per  ditferentias  accidentales, 
quae  ex  essentialibus  oriuntur,  sicut  causa 
significatur  per  suum  effectum,  sicut  bipes 
ponitur  differentia  hominis.  Accidentia 
autem  propria  substantiarum  immateria¬ 
lium  nobis  ignota  sunt;  unde  differentiae 
earum  nec  per  se  nec  per  accidentales 
differentias  nobis  significari  possunt.  — 
Opusc.  30,  c.  6. 

Hoc  tamen  sciendum,  quod  non  eodem 
modo  sumitur  genus  et  differentia  in  illis 
substantiis  et  in  substantiis  sensibilibus  : 
quia  in  sensibilibus  genus  sumitur  ab  eo 
quod  est  materiale  in  re,  differentia  vero 
ab  eo  quod  est  formale  in  ipsa.  Unde  dicit 
Avicenna  1.  de  Anima  c.  1,  quod  forma 
in  rebus  compositis  ex  materia  et  forma 
est  differentia  simplex  ejus  quod  consti¬ 


tuitur  ex  illa  :  non  autem  ita  quod  ipsa 
forma  sit  differentia,  sed  quia  est  princi¬ 
pium  differentias.  Et  idem  dicit  in  sua 
Melaphys.  Et  dicitur  talis  differentia  esse 
differentia  simplex,  quia  sumitur  ab  eo 
quod  est  pars  quiddilatis  rei,  scilicet  a 
forma.  Cum  autem  substantiae  spirituales 
sint  simplices  quidditates,  non  potest  in 
eis  differentia  sumi  ab  eo  quod  est  pars 
quidditatis,  sed  a  tota  quidditate.  Et  ideo 
in  principio  de  Anima  (lib.  1,  c.  1)  dicit 
Avicenna,  quod  differentiam  simplicem 
non  habent  nisi  species  quarum  essentiae 
sunt  compositae  ex  materia  et  forma.  Si¬ 
militer  etiam  in  eis  ex  tota  essentia  su¬ 
mitur  genus,  modo  tamen  differenti :  una 
enim  substantia  separata  convenit  cum 
alia  in  immaterialitate.  Differunt  autem 
ab  invicem  in  gradu  perfectionis,  secun¬ 
dum  recessum  a  potentialitate,  et  acces¬ 
sum  ad  actum  purum.  Et  ideo  ab  eo  quod 
sequitur  illas  in  quantum  sunt  immate¬ 
riales,  sumitur  in  eis  genus,  sicut  intel¬ 
lectualitas  vel  aliquid  hujusmodi  ;  ab  eo 
autem  quod  sequitur  in  eis  gradum  per¬ 
fectionis,  sumitur  in  eis  differentia, 
nobis  tamen  ignota.  —  Nec  oportet  has 
differentias  esse  accidentales,  quia  sunt 
secundum  majorem  et  minorem  perfectio¬ 
nem,  quae  non  diversificat  speciem.  Gra¬ 
dus  enim  perfectionis  in  recipiendo  ean¬ 
dem  formam  non  diversificat  speciem, 
sicut  albius  et  minus  album  in  participan¬ 
do  ejusdem  speciei  albedinem  ;  sed  diver¬ 
sus  gradus  perfectionis  in  ipsis  formis  vel 
naturis  participatis  diversificat  speciem  : 
sicut  natura  procedit  per  gradus  de  plantis 
ad  animalia,  per  qua3dam  quae  fiunt  media 
inter  animalia  et  plantas,  secundum  Phi¬ 
losophum  in  lib.  de  Animalibus.  —  Opusc. 
30,  c.  6 ;  2.  Seni.  dist.  3,  q.  1,  a.  5,  c. 

Ad  primum  ergo  dicendum,  quod  est 
etiam  invenire  in  substantiis  immateriali¬ 
bus  aliquid  ut  potentiam,  et  aUquid  ut 
actum.  Omne  enim  quod  recipit  aliquid 
ab  alio,  est  in  potentia  respectu  illius ;  et 
hoc  quod  receptum  est  in  eo,  est  actus 
ejus.  Unde  oportet  quod  ipsa  forma  vel 
quidditas,  quae  est  intelligenlia,  sit  in  po- 

tenlia  respectu  esse,  quod  a  Deo  recipit ; 
et  illud  esse  receptum  est  per  modum 
actus ;  et  ita  invenitur  actus  et  potentia 
in  intelligentiis,  non  tamen  materia  et 
forma  nisi  acquivoce;  unde  etiam  pati, 
recipere,  subjectum  esse,  et  omnia  hujus¬ 
modi,  quae  videntur  rebus  ratione  mate¬ 
riae  convenire,  aequivoce  conveniunt  sub¬ 
stantiis  intellectualibus  et  corporalibus, 
ut  in  3.  de  Anima  Commentator  dicit.  — 
Opiisc.  30,  c.  b.  —  Sic  ergo  ex  ipsa  pos¬ 
sibilitate  quidditatis,  in  substantiis  sepa¬ 
ratis  trahitur  ratio  generis  ;  ex  comple¬ 
mento  autem  quidditatis  trahitur  ratio 
differentiae,  secundum  quod  appropinquat 
ad  esse  in  actu.  —  Non  tamen  sic  su¬ 
muntur  in  eis  genus  et  differentia  sicut  a 
diversis  partibus,  eo  quod  complementum 
in  eis  et  possibilitas  non  fundantur  super 
diversas  partes  quidditatis,  sed  super  illud 
simplex  :  quod  quidem  habet  possibilita¬ 
tem  secundum  quod  de  se  non  habet  esse, 
et  complementum  prout  estquaedam  simi¬ 
litudo  divini  esse,  secundum  hoc  quod 
appropinquabitis  est  magis  et  minus  ad 
participandum  divinum  esse  ;  et  ideo  quot 
sunt  gradus  complementi,  tot  sunt  diffe¬ 
rentiae  specificae.  —  2.  Sent.  dist.  3,  q.  1, 
a.  b,  in  c. 

Ad  secundum  dicendum,  quod,  secun¬ 
dum  Avicennam  {Metaphys.ivd^cL  5,  c.  b), 
dupliciter  definitio  potest  considerari  : 
vel  secundum  id  quod  significatur  per 
definitionem  vel  secundum  intentionem 
definitionis.  Si  primo  modo,  tunc  idem 
est  significatum  per  definitionem  el  defi¬ 
nitum  ;  unde  dicit  Philosophus  4.  Mela- 
phys.  [texi.  28 ;  1.3,  c.  7),  quod  ratio,  quam 
significat  nomen,  est  definitio.  Et  sic  de¬ 
finitio  et  definitum  sunt  idem  ;  et  hoc 
modo  quae  ponunturin  definitione  in  recto, 
non  sunt  partes  definitionis,  id  est  rei 
per  definitionem  significatae,  sicut  nec  de¬ 
finiti.  Si  enim,  cum  dicitur  animal  ratio¬ 
nale  mortale,  animal  esset  pars  hominis, 
non  praedicaretur  de  toto,  cum  nulla  pars 
integralis  de  toto  praedicetur.  Unde  ani¬ 
mal  dicit  totum,  et  similiter  rationale 
mortale.  —  Est  tamen  verum,  quod  in 

compositis  genus  et  differentia  quamvis 
non  sint  paries,  tamen  a  partibus  rei 
fluunt,  ut  ex  supra  dictis  manifestum  est : 
quia  genus  fluit  a  materia,  quamvis  non 
sit  materia;  et  differentia  a  forma,  quam¬ 
vis  forma  non  sit  differentia,  sed  sit  prin¬ 
cipium  illius  ;  et  sic  definitio  composita 
ostendit  realem  compositionem.  In  sim¬ 
plicibus  autem  (et  praecipue  in  Deo)  com¬ 
positio  quae  est  in  definitione,  non  redu¬ 
citur  in  aliquam  compositionem  rei,  sed 
solum  secundum  rationem,  ut  dictum  est 
(in  c.).  —  Et  inde  est  quod  sicut  esse  rei 
simplicis  intellectus  enuntiat  per  compo¬ 
sitionem  affirmativam  plurium  nominum, 
cum  tamen  in  re  nulla  sit  compositio;  ita 
etiam  quidditatem  rei  simplicis,  in  qua 
non  est  compositio,  designat  per  plura 
nomina,  quibus  subest  in  re  pluralitas 
rationum.  Quae  tamen  pluralitas  rationum 
fundatur  in  angelis  super  distinctionem 
potentiae  et  actus,  quae  in  illis  distinguun¬ 
tur.  —  Si  autem  consideretur  definitio 
secundum  suam  intentionem,  sic  definitio 
non  est  definitum,  sed  ductivum  in  co¬ 
gnitionem  ejus.  Et  sic  etiam  definitio  est 
composita  ex  pluribus  intentionibus,  qua¬ 
rum  nulla  praedicatur  de  ipsa,  nec  e  con¬ 
verso,  quia  intentio  generis  non  est  in¬ 
tentio  definitionis;  sed  hoc  non  est  nisi 
secundum  intellectum,  qui  adinvenit  has 
intentiones ;  et  sic  non  est  inconveniens, 
in  simplicibus  ponere  totum  et  partem 
secundum  operationem  intellectus.  —  1. 
Sent.  dist.  2b,  q.  1,  a.  1,  in  c. 

Ad  tertium  dicendum,  quod  non  opor¬ 
tet  quod  substantiae  creatae  immateriales 
conveniant  nisi  in  una  intentione  poten¬ 
tiae,  quae  est  possibilitas  recipiendi  esse  a 
Deo,  in  quo  subsistunt  sine  quantitate  et 
materia.  — 2.  Sent.  dist.  3,  q.  1,  a.  b, 
ad  1. 

Et  per  hoc  patet  responsio  ad  quartum  : 
quia  non  oportet  esse  unam  numero  po¬ 
tentiam,  quae  dividatur  in  omnes  ange¬ 
los,  vel  in  qua  prius  fuerint  in  potentia 
quam  in  actu.  —  Ibid.  ad  2. 

Ad  quintum  dicendum,  quod  genus 
praedicatur  aequaliter  de  speciebus  quan- 

tum  ad  intentionem,  sed  non  semper 
quantum  ad  esse,  sicut  in  figura  et  nu¬ 
mero,  ut  in  3.  Meiaphys.  [text.  11 ;  1.  2,  c. 
3)  dicitur.  Sed  hoc  in  speciebus  non  con¬ 
tingit,  ut  ibidem  dicitur.  Unde  ex  hoc 
sufficienter  posset  probari,  quod  non 
sunt  unius  speciei,  non  autem  quod  non 
sunt  unius  generis,  cum  conveniant  in 
genere,  ad  quod  se  habent  omnes  angeli, 
sicut  diversae  species  numerorum  se  ha¬ 
bent  ad  numerum,  quarum  una  secun¬ 
dum  se  est  prior  alia.  —  Ibid.  ad  3. 

ARTICULUS  IV 

QUOMODO  IN  ACCIDENTIBUS  SIT  ESSENTIA  ET 
IN  EIS  SUMATUR  DEFINITIO. 

Videtur  quod  in  accidentibus  non  sit 
essentia,  et  in  eis  non  possit  sumi  defini¬ 
tio.  ■ 

1.  Non  potest  enim  dici,  quod  habeant 
essentiam  primo  modo  habendi  essentiam 
supra  (art.  praeced.)  relato,  id  est,  ita 
quod  esse  eorum  sit  sua  essentia  ;  nec 
secundo  modo,  non  enim  est  in  eis  com¬ 
positio  materiae  et  formae ;  nec  tertio  modo, 
non  enim  in  eis  invenitur  potentia  et  ac¬ 
tus.  Ergo  in  accidentibus  non  est  acci¬ 
pere  essentiam,  et  proinde  nec  definitio¬ 
nem. 

2.  Praeterea,  genus  sumitur  in  re  ab  eo 
quod  est  sicut  potentia  ;  at  in  accidenti¬ 
bus,  puta  in  albo,  id  quod  est  sicut  po¬ 
tentia,  est  subjectum  (la,  q.  3,  a.  6,  c.  ; 
Opusc.  41).  Ergo  in  accidentibus  genus 
sumitur  a  subjecto.  Sed  hoc  est  impossi  - 
bile,  quia  mutato  subjecto  mutaretur  ge¬ 
nus,  et  proinde  essentia  accidentis  et  de¬ 
finitio  ;  hoc  autem  videmus  non  fieri  ;  in 
cadavere  enim  mutatum  est  subjectum 
quod  erat  antea,  et  tamen  accidentia  re¬ 
manent  ejusdem  speciei  et  generis,  quae 
erant  antea,  licet  forte  non  eadem  nume¬ 
ro.  Ergo  in  accidentibus  non  videtur  qua¬ 
liter  sumatur,  nec  proinde  qualiter  sit 
essentia. 

3.  Praeterea,  essentia  in  omni  eo  in  quo 
est,  praecedit  esse  ;  comparatur  enim  ad 


esse  sicut  potentia  ad  actum;  at  nihil  vi¬ 
detur  esse  prius  quam  suum  esse,  quod 
est  inesse  ;  ab  eo  enim  quod  inest  dicitur 
accidens  :  ergo  in  accidente  non  videtur 
esse  essentia.  —  Opusc.  32,  e.  4  post 
med. 

4.  Praeterea,  nulla  essentia  suscipit  ma¬ 
gis  et  minus  ;  accidentia,  saltem  multa, 
suscipiunt  magis  et  minus  (v.  tract.  de 
Formis  q.  6,  a.  1,  ad  4)  :  ergo  saltem 
multa  accidentia  non  habent  essentiam. 

5.  Praeterea,  sicut  se  habet  essentia 
substantialis  ad  substantialem  essentiam, 
ita  se  habet  essentia  accidentalis,  si  de¬ 
tur,  ad  essentiam  accidentalem.  Sed  essen¬ 
tia  substantialis  in  eodem  non  compatitur 
aliam  essentiam  substantialem  (v.  tract. 
de  Formis  q.  6,  a.  1,  c.).  Ergo  nec  essen¬ 
tia  accidentalis,  si  detur,  compatietur  in 
eodem  essentiam  accidentalem.  At  vide¬ 
mus  multa  accidentia  diversa  specie  esse 
in  eodem,  puta  albedinem  et  dulcedinem 
in  lacte;  ergo  dicendum,  quod  in  acciden¬ 
tibus  non  sit  essentia. 

6.  Prseterea,  quod  non  est  aliquid,  non 
potest  habere  essentiam  nec  definitionem. 
Sed  Philosophus  i.  Poster,  [text.  33  ;  c. 
22)  vocat  accidentia  non  aliquid,  dicens  : 
«  Ipsa  autem  de  ipsis,  quaecunque  non 
aliquid  sunt,  praedicari  non  dicimus  ;  ac¬ 
cidentia  enim  sunt  haec  omnia  )>.  Ergo 
accidentia  non  possunt  habere  essentiam 
vel  definitionem.  —  1.  Poster.  1.  34  (32). 

7.  Praeterea,  vel  datur  definitio  acci¬ 
dentis  in  abstracto  sumpti  vel  in  concreto. 
Non  potest  dari  definitio,  accidentis  in 
concreto  sumpti  :  quia  sic  non  est  quid 
unum,  sed  multa,  secundum  Philosophum 
7.  Meiaphys.  ;  definitio  autem  non  datur 
nisi  unius.  Nec  etiam  in  abstracto  sumpti ; 
sic  enim  non  est  quid  compositum  ;  defi¬ 
nitio  autem,  quae  constat  ex  genere  et  dif¬ 
ferentia,  requirit  saltem  aliqualem  compo¬ 
sitionem  potentiae  et  actus,  super  quam 
fundetur  (7.  Meiaphys.  1.  3  et  4).  Ergo 
non  potest  dari  definitio  accidentis. 

Sed  contra  esl^  quod  dicit  Philosophus 
(7.  Metaphys.  text.  14;  1,  6,  c.  4)  :  Quod 
quid  est  uno  modo  significat  substantiam. 

et  hoc  aliquid  ;  alio  vero  modo  quodcun¬ 
que  praedicamentorum,  quantitatem,  qua¬ 
litatem  et  alia  quaecunque  talla.  Ergo  in 
accidentibus  reperitur  quod  quid  est  et 
essentia  et  definitio.  — 7.  Metaphys.  1.  4. 

Respondeo  dicendum,  quod  quia,  ut  dic¬ 
tum  est  (supra,  a.  1),  essentia  per  defini¬ 
tionem  significatur,  oportet  quod  acciden¬ 
tia  eo  modo  habeant  essentiam,  quo  ha¬ 
bent  definitionem.  Definitionem  autem 
habent  incompletam,  quia  non  possunt 
definiri,  nisi  ponatur  subjectum  in  eorum 
definitione  ;  et  hoc  ideo  est  quia  non  ha¬ 
bent  in  se  esse  absolutum  per  se  a  sub¬ 
jecto.  Sed  sicut  ex  materia  et  forma  relin¬ 
quitur  esse  substantiale,  quando  compo¬ 
nitur;  ita  ex  accidente  et  subjecto  relin¬ 
quitur  esse  accidentale,  quando  accidens 
subjecto  advenit.  Et  ideo  etiam  nec  forma 
substantialis  completam  essentiam  habet, 
nec  materia  :  quia  in  definitione  formae 
substantialis  oportet  quod  ponatur  illud 
cujus  est  forma  ;  et  ita  definitio  ejus  est 
per  additionem  alicujus,  quod  extra  ejus 
genus  est,  sicut  et  definitio  formae  acci¬ 
dentalis  :  ut  etiam  in  definitione  animae 
ponitur  corpus  a  naturali,  qui  considerat 
animam  solum  in  quantum  est  forma  phy¬ 
sici  corporis.  Sed  tamen  infer  formas 
substantiales  et  accidentales  tantum  in- 
terest,  quia,  sicut  forma  substantialis  non 
habet  per  se  esse  absolutum  sine  eo  cui 
advenit,  ita  nec  illud  cui  advenit,  scilicet 
materia  ;  et  ideo  ex  conjunctione  utrius- 
que  relinquitur  illud  esse,  in  quo  res  per 
se  subsistit,  et  ex  eis  efficitur  unum  per 
se;  propter  quod  ex  conjunctione  eorum 
relinquitur  essentia  quaedam.  Unde  forma 
quamvis  in  se  considerata  non  habeat  ra¬ 
tionem  completam  essentiae,  tamen  est 
pars  essentiae  completae.  Sed  illud  cui  ad¬ 
venit  accidens,  est  ens  in  se  completum 
consistens  in  suo  esse ;  quod  quidem  esse 
naturaliter  praecedit  accidens,  quod  su¬ 
pervenit  ;  ct  ideo  accidens  superveniens, 
ex  conjunctione  sui  cum  eo  cui  superve¬ 
nit,  non  causat  illud  esse  in  quo  res  sub¬ 
sistit,  per  quod  res  est  ens  per  se ;  sed 
causat  quoddam  esse  secundum,  sine  quo 

res  subsistens  intelligi  potest  esse,  sicut 
primum  potest  intelligi  sine  secundo,  vel 
praedicatum  sine  subjecto.  Unde  ex  acci¬ 
dente  et  subjecto  non  fit  unum  per  se, 
sed  unum  per  accidens;  et  ideo  ex  eorum 
conjunctione  non  resultat  essentia  quae¬ 
dam,  sicut  ex  conjunctione  formae  cum 
materia  ;  propter  quod  accidens  neque 
rationem  complelae  essentiae  habet,  neque 
pars  complelae  essentiae  est  ;  sed  sicut  est 
ens  secundum  quid,  ita  ct  essentiam  se¬ 
cundum  quid  habet.  —  Sed  quia  illud,  quo  1 
dicitur  maxime  et  verissime  in  quolibet 
genere,  est  causa  eorum  quae  sunt  post  in 
illo  genere  ;  sicut  ignis,  qui  est  in  fine 
caliditatis,  est  causa  caloris  in  rebus  cali¬ 
dis,  ut  in  2.  Metaphys.  {texi.  4;  l.  1  min., 
c.  1)  dicitur;  —  ideo  substantia,  quae  est 
principium  in  genere  entis,  maxime  et 
verissime  essentiam  habens,  oportet  quod 
sit  causa  accidentium,  quae  secundario  et 
quasi  secundum  quid  rationem  entis  par¬ 
ticipant.  —  Quod  tamen  diversimode  con*- 
tingit  :  quia  enim  partes  substantiae  sunt 
materia  et  forma,  ideo  quaedam  acciden¬ 
tia  principaliter  consequuntur  formam,  et 
quaedam  materiam.  Forma  autem  inveni¬ 
tur  aliqua  cujus,  esse  non  dependet  a  ma¬ 
teria,  ut  anima  intellectualis.  Materia 
vero  non  habet  esse  nisi  per  formam. 
Unde  in  accidentibus,  quae  sequuntur  for¬ 
mam,  est  aliquid  quod  non  habet  com¬ 
municationem  cum  materia,  ut  intelligere, 
quod  non  est  per  organum  corporale,  sicut 
probat  Philosophus  in  3.  de  Anima  {text. 
4;  1.  3,  c.  4).  Aliqua  vero  ex  consequenti¬ 
bus  formam  sunt,  quae  habent  communi¬ 
cationem  cum  materia,  ut  sentire.  Sed 
nullum  accidens  sequitur  materiam  sine 
communicatione  formae.  —  Opusc.  30,  de 
Ente  et  Essentia,  c.  7. 

In  his  tamen  accidentibus,  quae  mate¬ 
riam  consequuntur,  invenitur  quaedam 
diversitas.  Quaedam  enim  accidentia  con¬ 
sequuntur  materiam  secundum  ordinem 
quem  habet  ad  formam  specialem,  ut 
masculinum  et  femininum  in  animalibus, 
quorum  diversitas  ad  materiam  reduci¬ 
tur,  ut  dicitur  in  10.  Metaphys.  25; 

1.  9,  c.  9) ;  unde  remota  forma  animalis, 
dicta  accidentia  non  remanent  nisi  aequi- 
voce.  Quaedam  vero  consequuntur  mate¬ 
riam  secundum  ordinem  quem  habet  ad 
formam  generalem ;  et  ideo  remota  for¬ 
ma  speciali  adhuc  in  ea  remanent :  sicut 
nigredo  culis  in  ^thiope  est  ex  mixtione 
elementorum,  et  non  ex  ratione  animae; 
et  ideo  post  mortem  in  eo  remanet.  Et 
quia  unaquaeque  res  individuatur  ex 
materia  et  collocatur  in  genere  vel  specie 
per  suam  formam,  ideo  accidentia  quae 
consequuntur  materiam  sunt  accidentia 
individui,  secundum  quae  etiam  indivi¬ 
dua  ejusdem  speciei  differunt  ad  invi¬ 
cem.  Accidentia  vero  quae  consequuntur 
formam,  sunt  propriae  passiones  vel  ge¬ 
neris  vel  speciei ;  unde  inveniuntur  in 
omnibus  paidicipantibus  naturam  generis 
vel  speciei  :  sicut  risibile  consequitur  in 
homine  formam,  quia  risus  contingit  ex 
aliqua  apprehensione  animae  hominis.  — 
Sciendum  etiam  est,  quod  aliquando  acci¬ 
dentia  ex  principiis  essentialibus  causan¬ 
tur  secundum  actum  perfectum,  sicut 
color  in  igne,  qui  semper  actu  est  calidus; 
aliquando  vero  secundum  aptitudinem 
tantum,  sed  complementum  accipiunt  ac¬ 
cidentia  ex  agente  exteriori,  sicut  diapha- 
neitas  in  aere,  quae  completur  per  corpus 
lucidum  exterius  ;  et  in  talibus  aptitudo 
est  accidens  inseparabile  ;  sed  comple¬ 
mentum  quod  advenit  ex  aliquo  principio 
quod  est  extra  essentiam  rei  vel  non  in¬ 
trat  constitutionem  rei,  est  separabile, 
sicut  moveri  et  hujusmodi.  —  Ibid. 

Sciendum  est  autem,  quod  in  accidenti¬ 
bus  alio  modo  sumuntur  genus,  differen¬ 
tia  et  species  quam  in  substantiis.  Quia 
enim  in  substantiis  ex  materia  et  forma 
substantiali  fit  per  se  unum,  una  quadam 
natura  ex  eorum  conjunctione  resultan¬ 
te,  quae  proprie  in  praedicamento  sub¬ 
stantiae  collocatur  ;  ideo  in  substantiis 
nomina  concreta,  quae  compositum  signifi¬ 
cant,  proprie  in  genere  esse  dicuntur,  sic¬ 
ut  genera  vel  species,  ut  homo  vel  ani¬ 
mal  ;  non  autem  forma  vel  materia  est  in 
praedicamento  hoc  modo  nisi  per  reduc¬ 


tionem,  sicut  principia  in  genere  princi- 
piatorum  esse  dicuntur.  Sed  ex  accidente 
et  subjecto  non  fit  unum  per  se;  unde 
non  resultat  ex  eorum  conjunctione  ali¬ 
qua  naturo,  cui  intentio  generis  vel  spe¬ 
ciei  possit  attribui.  Unde  nomina  acciden¬ 
tium  concrelive  dicta  non  ponuntur  in 
praedicamento,  sicut  species  vel  genera, 
ut  album  vel  musicum,  nisi  per  reductio¬ 
nem  ;  sed  solum  secundum  quod  abstrac¬ 
ta  significantur,  ut  albedo  et  musica.  — Et 
quia  accidentia  non  componuntur  ex  ma¬ 
teria  et  forma,  ideo  non  potest  in  eis  su¬ 
mi  genus  a  materia,  et  differentia  a  for¬ 
ma,  sicut  in  substantiis  compositis  ;  sed 
oportet  ut  primum  genus  sumatur  ex 
ipso  modo  essendi,  secundum  quod  ens 
diversimode  secundum  prius  et  posterius 
de  decem  generibus  praedicatur  :  sicut 
dicitur  quantitas  ex  eo  quod  est  mensura 
substantiae,  et  qualitas  secundum  quod 
est  dispositio  substantiae,  et  sic  de  aliis 
secundum  Philosophum  5.  Metaphys.  {texi. 
14 ;  1.  4,  c.  7.)  —  Differentiae  vero  in  eis 
sumuntur  ex  diversitate  principiorum  ex 
quibus  causantur.  Et  quia  propriae  pas¬ 
siones  ex  propriis  principiis  subjecti  cau¬ 
santur,  ideo  subjectum  ponitur  in  defini¬ 
tione  eorum  loco  differentiae,  si  in  abs¬ 
tracto  definiantur,  secundum  quod  sunt 
proprie  in  genere  :  sicut  dicitur  quod 
simitas  est  nasi  curvitas.  Sed  e  converso 
esset,  si  eorum  definitio  sumeretur  se¬ 
cundum  quod  concretive  dicuntur.  Sic 
enim  subjectum  in  eorum  definitione  po¬ 
neretur  sicut  genus  ;  quia  tunc  defini¬ 
rentur  per  modum  substantiarum  compo¬ 
sitarum,  in  quibus  ratio  generis  sumitur 
a  materia,  sicut  dicimus  quod  simum  est 
nasus  curvus.  Similiter  etiam  est,  si 
unum  accidens  alterius  accidentis  princi¬ 
pium  sit  :  sicut  principium  relationis  est 
actio  et  passio  et  quantitas,  et  ideo  secun¬ 
dum  haec  dividit  Philosophus  relationem 
in  5.  Melaphys.  {texi.  20  ;  1.  4,  c.  15.)  —  Sed 
quia  propria  principia  accidentium  non 
semper  sunt  manifesta,  ideo  quandoque 
sumimus  differentias  accidentium  ex  eo¬ 
rum  effectibus  ;  sicut  congregalivum  et 

clisgregativum  visus  dicuntur  differentiae 
coloris,  quae  causantur  ex  abundantia  et 
paucitate  lucis,  ex  qua  diversae  species 
coloris  causantur.  —  Ihid.  ;  Opusc.  32, 
c.  4 ;  Opusc.  41. 

Ad  primum  ergo  dicendum,  quod  tres 
illi  modi  habendi  essentiam  inveniuntur 
tantum  in  substantiis  (v.  art.  praeced.,  in 
c.,  et  hunc  art.,  in  c.) ;  unde  non  mirum 
si  nullo  ex  illis  accidentia  habeant  essen¬ 
tiam. 

Ad  secundum  dicendum,  quod  quia 
re  aliqua  pereunte  non  semper  perit  or¬ 
do  illius  ad  formam  generalem,  ideo  ac¬ 
cidentia,  quae  rei  conveniebant  in  ordine 
ad  formam  generalem,  remota  forma 
specifica  non  corrumpuntur,  sed  rema¬ 
nent,  ut  dictum  est  (in  c.).  —  Opusc.  41. 

Ad  tertium  dicendum,  quod  in  substan¬ 
tiis  prius  est  intelligere  essentias  rerum 
quam  esse  earum,  sicut  recipiens  prius 
est  recepto  naturaliter.  Sed  cum  acciden¬ 
tia  non  habeant  esse  in  suis  essentiis, 
sed  per  eorum  receptionem  in  suis  sub¬ 
jectis,  in  quibus  habent  esse;  naturaliter 
prius  est  esse  quod  habent  in  suis  subjec¬ 
tis,  quam  essentia  in  consideratione  sui 
generis.  Hoc  tamen  non  facit,  quod  non 
habeant  essentiam  aut  definitionem.  — 
Opusc.  32,  c.  4. 

Ad  quartum  dicendum,  quod  accidentia 
non  secundum  essentiam  suam  seu  quid- 
ditatem,  sed  secundum  suum  esse,  inten¬ 
sionem  et  remissionem  suscipiunt.  —  V. 
tract.  de  Formis  q.  6,  a.  1,  ad  4. 

Ad  quintum  dicendum,  quod  magna  est 
disparitas  inter  formam  substantialem,  a 
qua  est  essentia  substantialis,  et  formam 
accidentalem,  quae  est  essentia  acciden¬ 
talis.  Forma  enim  accidentalis  non  dat 
esse  in  subjecto  simpliciter,  quia  illud 
praesupponitur  a  forma  substantiali;  sed 
solum  dat  subjecto  perfectionem  quan- 
dam,  quae  est  perfectio  secundum  quid. 
Unde  sicut  esse  substantiale  est  esse  sim¬ 
pliciter,  esse  vero  accidentale  est  esse  se¬ 
cundum  quid,  ita  forma  substantialis  est 
perfectio  simpliciter,  forma  autem  acciden¬ 
talis  est  perfectio  secundum  quid.  Mani¬ 

festum  est  autem  quod  ipsum  subjectum, 
etiam  secundum  eandem  partem  sui,  est 
in  potentia  ad  recipiendum  plures  perfec¬ 
tiones  secundum  quid  ;  non  autem  plures 
perfectiones  simpliciter,  quia  oporteret 
quod  haberet  plura  esse  substantialia, 
quod  est  impossibile.  Ex  quo  patet  quod 
plures  et  diversae  accidentales  formae  pos¬ 
sunt  eidem  subjecto,  et  etiam  eidem  par¬ 
ti  subjecti  inesse,  si  habeant  remissas 
proprias  virtutes.  Quare  cum  esse  acci¬ 
dentale  nihil  aliud  sit  quam  inhaerentia 
quaedam,  vel  ad  minus  omnino  depen¬ 
deat  ex  inhaerentia  ad  subjectum;  patet 
quod  plures  et  diversae  formae  accidenta¬ 
les  possunt  habere  eandem  inhaerentiam, 
et  per  consequens  terminari  uno  et  eodem 
actu  essendi.  —  V.  tract.  de  Formis  q.  6, 
a.  1,  in  c.  versus  fin. 

Ad  sextum  dicendum,  quod  ibi  Philoso¬ 
phus  vocat  accidentia  non  aliquid,  quia 
nullum  eorum  est  aliquid  subsistens,  per 
oppositum  ad  id  quod  supra  dixit  de  sub¬ 
stantia,  quam  dicit  vere  esse  aliquid.  —  1. 
Poster.  1.  34  (32). 

Ad  septimum  dicendum,  quod  argu¬ 
mentum  concludit  quod  accidentia  non 
possint  habere  essentiam  et  definitionem 
simpliciter,  sed  non  quod  non  possint  ha¬ 
bere  secundum  quid.  Habent  enim  defi¬ 
nitionem  incompletam,  sicut  dictum  est, 
ita  quod  ea  quge  definiuntur  in  abstracto, 
in  eorum  definitione  accidens  ponitur  in 
recto  quasi  genus,  et  subjectum  in  obliquo 
quasi  differentia,  ut  cum  dicitur  «  simitas 
est  curvitas  nasi  ».  Ea  vero  quae  defi¬ 
niuntur  in  concreto,  quae  sunt  quid  unum 
per  accidens,  sicut  album  vel  simum,  in 
eorum  definitione  ponitur  materia  vel 
subjectum  quasi  genus  et  accidens  quasi 
differentia,  ut  cum  dicitur  «  simum  est 
nasus  curvus  ».  —  1.  Periherm.  1.  4. 

ARTICULUS  V 

QUID  SIT  ESSENTIA  ET  QUOD  QUID  EST  IN 
UNOQUOQUE . 


Videtur  quod  essentia  et  quod  quid  in 

unoquoque  non  sit  causa  et  principium. 

1.  Nihil  enim  est  causa,  nisi  assignetur 
cujus  sit  causa;  nomen  enim  causae  a 
communicatione  naturae  originem  habuit 
(v.  tract.  de  Formis  q.  3,  a.  5,  in  c.). 
Sed  in  re  nihil  potest  assignari,  cujus 
essentia  et  quod  quid  est  sit  principium 
et  causa.  Ergo  non  est  principium  nec 
causa. 

2.  Praeterea,  si  dicatur,  quod  sit  causa 
essendi,  contra,  nihil  est  sibi  causa  essen- 
di  (Iract.  de  Formis  q.  3,  a.  5,  arg.  1); 
ergo  essentia  et  quod  quid  est  non  possunt 
esse  principium  est  causa. 

3.  Praeterea,  cum  omnia  comparentur 
ad  esse  sicut  potentia  ad  actum,  et  etiam 
ipsa  essentia,  oportet  dicere  quod  esse  et 
ratione  suae  actuali  tatis  et  ratione  suae 
simplicitatis  sit  nobilior  omnibus  rebus 
creatis ;  sed  causa  debet  esse  nobilior  suo 
effectu  :  ergo  esse  non  est  effectus  essen¬ 
tiae.  —  Tract.  de  Formis  1.  c.  arg.  2. 

Sed  contra  est  auctoritas  Philosophi  7. 
Metaphys.  {text.  59  ;  1.  6,  c.  17)  dicentis 
et  probantis,  quod  quid  erat  esse  esse  prin¬ 
cipium  et  causam.  —  7.  Metaphys.  1.  17 
(15). 

Respondeo  dicendum,  cum  Philosopho 
(1.  c.  in  arg.  Sed  contra),  quod  quod  quid 
erat  esse  in  unaquaque  re  est  principium 
et  causa.  Illud  enim,  de  quo  non  quaeri¬ 
tur  per  quaestionem  propter  quid,  sed  in 
ipsum  alia  quaesita  reducuntur,  oportet 
esse  principium  et  causam.  Quaestio  enim 
propter  quid,  quaerit  de  causa.  Sed  sub¬ 
stantia,  quae  est  quod  quid  erat  esse,  est 
hujusmodi.  Non  enim  quaeritur  propter 
quid  homo  est  homo,  sed  propter  quid 
homo  est  aliquid  aliud  ;  et  similiter  est  in 
aliis.  Ergo  substantia  rei,  quae  est  quod 
quid  erat  esse,  est  principium  et  causa.  — 
7.  Metaphys.  1.  17  (15). 

Quod  autem  «  ipsum  propter  quid 
semper  sic  quaeritur  d,  ita  quod  ipsa 
quaestione  propter  quid  utamur  quaeren¬ 
tes,  propter  quid  aliquid  insit  alicui  alii, 
et  non  propter  quid  aliquid  sit  ipsum, 
probat  sic  Philosophus  :  «  Quaerere  enim 
propter  quid  homo  musicus  sit  musicus 


homo,  aut  est  quaerere,  quod  dictum  est, 
propter  quid  homo  musicus  est  homo 
musicus,  aut  aliud  » ;  quasi  dicat :  cum 
quaerimus,  propter  quid  homo  musicus 
est  homo  musicus,  dupliciter  potest  haec 
quaestio  in telligi  :  uno  modo,  ut  id  quod 
dictum  est  et  positum  quaeratur,  scilicet 
ut  de  hoc  toto  quod  est  homo  musicus, 
quaeratur  hoc  totum  quod  est  homo  mu¬ 
sicus.  Alio  modo,  ut  quaeratur  aliud  de 
alio,  ut  scilicet  de  homine,  qui  est  musi¬ 
cus,  quaeratur  non  propter  quid  sit 
homo,  sed  propter  quid  sit  musicus.  — 
Et  primus  modus  quaerendi  reproba¬ 
tur  omnino;  quaerere  enim,  propter  quid 
homo  sit  homo,  nihil  est  quaerere.  In 
omni  enim  quaestione,  qua  quaeritur 
propter  quid,  oportet  aliquid  esse  mani¬ 
festum,  et  aliquid  esse  quaesitum,  quod 
non  est  manifestum.  Cum  enim  sint  qua- 
tuor  quaestiones,  ut  in  2.  Poster,  {text.  1 ; 
c.  1)  habetur,  scilicet  An  est.  Quid  est, 
Quia  est,  et  Propter  quid  est ;  duae  istarum 
in  idem  coincidunt,  ut  ibidem  probatur, 
scilicet  Quid  est  et  Propter  quid  est. 
Sicut  autem  qumstio  Quid  est,  se  habet 
ad  quaestionem  An  est,  ita  quaestio  Prop¬ 
ter  quid,  est  ad  quaestionem  Quia.  Cum 
igitur  quaeritur  Propter  quid,  oportet  illa 
duo  esse  manifesta.  Secundum  enim  quod 
Propter  quid,  est  idem  ei  quod  est  Quid, 
oportet  esse  manifestum  An  est ;  secun¬ 
dum  autem  quod  Propter  quid,  distingui¬ 
tur  a  Quid  est,  oportet  esse  manifestum 
Quia.  Et  ideo  dicit  Philosophus  hic,  quod 
cum  quaeritur  Propter  quid,  oportet  illa 
duo  esse  manifesta,  scilicet  ipsum  Quid, 
et  ipsum  esse,  quod  pertinet  ad  quaestio¬ 
nem  An  est.  Sicut  cum  quaeritur  ;  propter 
quid  luna  eclipsatur?  oportet  esse  mani¬ 
festum  quod  luna  patitur  eclipsira.  Si  enim 
non  sit  manifestum  hoc,  frustra  quaeri¬ 
tur,  propter  quid  hoc  sit.  Et  eadem  ratio¬ 
ne,  cum  quaeritur,  quid  est  homo,  opor¬ 
tet  esse  manifestum  hominem  esse.  Hoc 
autem  non  potest  contingere  si  quaeratur 
Propter  quid  ipsum  est  ipsum?  ut  prop¬ 
ter  quid  homo  est  homo?  vel  propter  quid 
musicus  est  musicus  ?  Scito  enim  quod 

homo  est  homo,  scitur  propter  quid.  Est 
enim  una  ratio,  et  una  causa  in  omnibus, 
quam  impossibile  est  ignorari  :  sicut  nec 
alia  communia,  quae  dicuntur  communes 
animi  conceptiones,  ignorari  possibile  est. 
—  Hujus  autem  ratio  est,  quia  unumquod¬ 
que  est  unum  sibi  ipsi.  Unde  unumquod¬ 
que  de  se  praedicatur.  Nisi  forte  aliquis 
velit  assignare  aliam  causam,  dicens, 
quod  ideo  homo  est  homo,  et  musicum  est 
musicum,  et  sic  de  aliis,  quia  unumquod¬ 
que  est  indivisibile  ad  se  ipsum  ;  et  ita 
non  potest  de  se  ipso  negari,  ut  dicatur, 
homo  non  est  homo.  Unde  oportet  ut  de 
se  affirmetur.  Sed  haec  ratio  non  differt 
a  prima,  quam  diximus,  scilicet  quod 
unumquodque  unum  est  sibi  ipsi,  et  in¬ 
divisibile  ad  se  ipsum,  quia  supra  dixi¬ 
mus,  quod  unum  significat  indivisibile. 
Et  ideo  idem  est  dicere,  quod  unumquod¬ 
que  sit  unum  sibi,  et  indivisibile  ad  se 
ipsum.  Sed  etiam  dato  quod  haec  esset 
ratio  alia  a  praedicta;  tamen  hoc  etiam 
est  commune  omnibus,  quia  unumquod¬ 
que  est  indivisibile  ad  se  ipsum,  et  se 
habet  ad  modum  principii,  quod  est  par¬ 
vum  quantitate  et  maximum  virtute. 
Unde  non  potest  quaeri  quasi  ignoratum, 
sicut  nec  alia  principia  communia.  Sic 
igitur  patet,  quod  non  potest  quaeri  prop¬ 
ter  quid  ipsum  sit  ipsum.  —  Ihid. 

Unde  relinquitur  quod  semper  quaeri¬ 
tur  propter  quid  hoc  sit  aliud  hoc.  Quod 
subsequenter  manifestat  Philosophus, 
dicens,  quod  si  aliquis  quaereret:  propter 
quid  tale  animal  est  homo?  hoc  quidem 
igitur  palam  quod  non  quaeritur,  propter 
quid  homo  sit  homo.  Et  sic  patet  quod 
aliud  de  aliquo  quaeritur  propter  quid 
existit,  non  idem  de  se  ipso.  Sed  cum 
quaeritui*  aliquid  de  aliquo  propter  quid 
existit,  oportet  esse  manifestum,  quia 
existit.  Nam  si  non  sit  ita,  ut  scilicet  non 
sit  manifestum  quod  existat,  nihil  quaerit. 
Quaerit  enim  fortasse  de  eo  quod  non  est. 
In  quaerendo  autem  propter  quid  de  ali¬ 
quo,  aliquando  quaeritur  causa,  quae  est 
forma  in  materia.  Unde  cum  quaeiitur, 
propter  quid  tonat?  respondetur,  quia 

sonitus  fit  in  nubibus;  sic  enim  constat 
quod  aliud  de  alio  est  quod  quaeritur :  est 
enim  sonus  in  nubibus,  vel  tonitruum  in 
aere. —  Aliquando  autem  quaeritur  causa 
ipsius  formae  in  materia,  quae  est  efficiens 
vel  finis  :  ut  cum  quaeritur,  propter  quid 
haec,  scilicet  lapides  et  lateres,  sunt  do¬ 
mus?  In  ista  enim  quaestione  est  aliquid 
de  aliquo  quod  quaeritur,  scilicet  domus 
de  lapidibus  et  lignis.  Ubi  adverte,  quod 
Philosophus  non  dicit  simpliciter,  quod 
quaeratur  quid  est  domus,  sed  prop¬ 
ter  quid  hujusmodi  sunt  domus.  Palam 
igitur  quod  ista  quaestio  quaerit  de  causa. 
Quae  quidem  causa  quaesita,  est  quod  quid 
erat  esse,  logice  loquendo.  Logicus  enim 
considerat  modum  praedicandi,  et  non 
existentiam  rei.  Unde  quidquid  responde¬ 
tur  ad  quid  est,  dicit  Philosophus  perti¬ 
nere  ad  quod  quid  est,  sive  illud  sit  in¬ 
trinsecum,  ut  materia  et  forma,  sive  sit 
extrinsecum,  ut  agens  et  finis.  Sed  philo¬ 
sophus  qui  existentiam  quaerit  rerum, 
finem  vel  agentem,  cum  sint  extrinseca, 
non  comprehendit  sub  quod  quid  erat 
esse.  Unde  si  dicamus,  domus  est  aliquid 
prohibens  a  frigore  et  caumate,  logice 
loquendo  significatur  quod  quid  erat  esse, 
non  autem  secundum  considerationem 
philosophi.  Et  ideo  dicit  Aristoteles,  quod 
hoc  quod  quaeritur,  ut  causa  formae  in  ma¬ 
teria,  est  quod  quid  erat  esse,  ut  est  di¬ 
cere  logice,  quod  tamen  secundum  rei 
veritatem  et  physicam  considerationem 
in  quibusdam  est  <i  cujus  causa  »,  id  est 
finis,  ut  in  domo  aut  in  lecto.  — Quod 
exemplificat  Philosophus  de  artificialibus, 
quia  in  eis  est  maxime  manifestum  quod 
sunt  propter  finem.  Quamvis  enim  natu¬ 
ralia  sunt  propter  finem,  tamen  hoc  a 
quibusdam  negatum  est.  Potest  igitur, 
cum  quaeritur,  propter  quid  lapides  et 
ligna  sunt  domus?  responderi  per  causam 
finalem,  scilicet  ut  defendamur  a  frigore 
et  caumate.  In  quibusdam  vero  id  quod 
quaeritur,  ut  causa  formae  in  materia,  est 
quod  movit  primum,  id  est  agens.  Nam 
hoc  etiam  est  causa.  Ut  si  quaeritur,  prop¬ 
ter  quid  lapides  et  ligna  sunt  domus? 

potest  responderi  :  propter  artem  seclifi- 
colivam.  In  lioc  tamen  differt  inter  cau¬ 
sam  agentem  et  finalem,  quia  talis  causa, 
scilicet  agens,  quaeritur  in  fieri  et  cor¬ 
rumpi.  Altera  autem  causa,  scilicet  fina¬ 
lis,  non  quaeritur  solum  in  fieri  et  cor¬ 
rumpi,  sed  etiam  in  esse.  Et  hoc  ideo, 
quia  agens  est  causa  formae  in  materia, 
transmutando  materiam  ad  formam,  quod 
fit  in  generari  et  corrumpi.  Finis  autem 
in  quantum  movet  agentem  per  inten¬ 
tionem,  est  causa  etiam  in  fieri  et 
corrumpi.  In  quantum  vero  res  per 
suam  formam  ordinatur  in  finem,  est 
etiam  causa  in  essenclo.  Unde  cum  di¬ 
citur  quod  lapides  et  ligna  sunt  domus 
propter  artem  aedificativam ,  intelligi- 
tur  quod  ars  aedificativa  est  causa  fien- 
di  domum.  Cum  vero  dicitur  quod  la¬ 
pides  et  ligna  sunt  domus  ut  defendamur 
a  frigore  et  caumate,  potest  intelligi  quod 
propter  hoc  facta  sit  domus,  et  propter 
hoc  esse  domus  sit  utile.  —  Adver¬ 
tendum  autem,  quod  hic  loquitur  Philo¬ 
sophus  de  substantiis  sensibilibus  ;  unde 
intelligendum  est,  quod  hic  dicitur,  de 
agente  naturali,  quod  agit  per  motum  ; 
nam  agens  divinum,  quod  influit  esse  sine 
motu,  est  causa  non  solum  in  fieri,  sed 
etiam  in  esse.  —  7.  Metaphys.  1.  17  (15). 

Est  autem  hic  circa  praedicta  aliqua 
difficultas,  quam  format  Philosophus  et 
solvit,  antequam  solutionem  quaestionis 
propositae  concludat.  Quia  enim  superius 
dictum  est,  quod  cum  quaeritur  propter 
quid,  semper  quaeritur  aliud  de  alio;  hoc 
autem  videtur  in  aliquo  modo  quaerendi 
habere  instantiam,  cum  scilicet  fit  quae¬ 
stio  de  aliquo  uno  simplici  :  ut  cum  quae¬ 
ritur,  quid  est  homo?  —  ideo  movet  hic 
circa  hoc  dubitationem,  et  solvit.  Et  haec 
est  causa  dubitationis,  quia  in  talibus  sim¬ 
pliciter  profertur  aliquid  unum,  ut  homo; 
et  non  proffruntur  in  quaestione  illa  qui¬ 
bus  convenit  esse  hominem,  sicut  partes, 
vel  etiam  aliquod  hominis  suppositum.  — 
Ubi  advertendum,  quod  cum  Philosophus 
locutus  fuerit  supra  de  quaestione  Prop¬ 
ter  quid  est,  et  non  de  quaestione  Quid 


est;  hic  tamen  instat  dubitatio  de  quae¬ 
stione  Quid  est ;  et  hoc,  quia,  ut  supra 
dictum  est,  quaestio  Quid  est,  et  Propter 
quid  est,  in  idem  quodammodo  incidunt. 
Et  ideo  quaestio  Quid  est,  potest  trans¬ 
formari  in  quaestionem  Propter  quid. 
Quaestio  enim  Quid  est,  quaerit  de  quid- 
ditate  propter  quam  id,  de  quo  quid  est 
quaeritur,  praedicatur  de  quolibet  suorum 
subjectorum,  et  convenit  suis  partibus. 
Propter  hoc  enim  Socrates  est  homo,  quia 
convenit  ei  illud,  quod  respondetur  ad 
quaestionem  Quid  est  homo?  Propter  hoc 
etiam  carnes  et  ossa  sunt  homo,  quia  quod 
quid  est  homo,  est  in  carnibus  et  in  ossi¬ 
bus.  Idem  est  ergo  quaerere  Quid  est  ho¬ 
mo?  et  quaerere  Propter  quid  hoc,  scilicet 
Socrates,  est  homo?  vel  Propter  quid  hoc, 
scilicet  carnes  et  ossa,  sunt  homo?  sicut 
supra  quaerebatur  Propter  quid  lapides 
et  ligna  sunt  domus?  Est  ergo  quod  facit 
hic  dubitationem,  quia  in  quaestione  non 
additur  hoc  aut  hoc.  Si  enim  adderetur, 
manifestum  esset  quod  esset  eadem  ratio 
in  quaestione  qua  quaeritur  Quid  est  homo  ? 
et  in  aliis  quaestionibus,  de  quibus  supra 
dictum.  —  Ibid. 

Solvit  autem  tactam  difficultatem  Phi¬ 
losophus  dicens,  quod  oportet  quaestio¬ 
nem  praemissam  corrigere,  ut  loco  ejus 
quod  quaerebatur,  quid  est  homo?  quaera¬ 
tur,  propter  quid  Socrates  est  homo?  vel 
propter  quid  carnes  et  ossa  sunt  homo? 
Si  autem  non  sic  corrigatur  ista  quaestio, 
sequitur  hoc  inconveniens,  quod  aliquid 
sit  commune  ejus  quod  nihil  est  quaerere, 
et  ejus  quod  est  quaerere  aliquid.  Dic¬ 
tum  est  enim  supra,  quod  quaerere  ipsum 
de  se  ipso,  est  nihil ;  quaerere  autem  ali¬ 
quid  de  alio,  est  aliquid  quaerere.  Cum 
ergo  quaestio  Propter  quid,  in  qua  quaeri¬ 
tur  aliquid  de  alio,  et  quaestio  Quid,  in 
qua  non  videtur  quaeri  aliquid  de  alio, 
nisi  praedicto  modo  corrigatur,  sibi  invi¬ 
cem  communicent,  sequetur  quod  aliquid 
sit  commune  quaestioni,  in  qua  nihil  quae¬ 
ritur,  et  in  qua  aliquid  quaeritur.  —  Vel 
aliter  dicendum  ;  si  non  corrigatur  quae¬ 
stio  ista,  sequetur  quod  aliquid  sit  com- 

mune  ejus  quod  est  nihil  quserere,  et  ejus 
quod  est  quserere  aliquid.  Tunc  enim  ali¬ 
quid  quaeritur,  quando  fit  quaestio  de  eo 
(]uod  est ;  tunc  vero  nihil  quaeritur,  quan¬ 
do  fit  quaestio  de  eo  quod  non  est.  Si  ergo 
in  quaestione,  qua  quaeritur  Quid  est,  non 
oportet  aliquid  supponere,  et  aliud  quae¬ 
rere  de  illo,  posset  ista  quaestio  fieri  et  de 
ente  et  de  non  ente;  et  ita  quaestio  quae 
est  Quid  est,  esset  communiter  facta  et  de 
aliquo  et  de  nihilo.  Quoniam  vero  in  hac 
(|uaestione,  qua  quaeritur  Quid  est  homo  ? 
oportet  habere  notum,  existere  verum  hoc 
ipsum,  quod  est  esse  hominem  (aliter  nihil 
quaereretur) ;  sicut  cum  quaeritur  Quid  est 
eclipsis  ?  oportet  esse  notum  quia  est  eclip¬ 
sis;  palam  est  quod  ille  qui  quaerit  Quid 
est  homo?  quaerit  Propter  quid  est.  Nam 
esse  est  praesuppositum  ad  hoc  quod  quae¬ 
ritur  Quid  est;  quia  est  praesuppositum  ad 
Propter  quid.  Sicut  cum  quaerimus  Quid 
est  domus  ?  idem  est  ac  si  quaeramus 
Propter  quid  haec,  scilicet  lapides  et  ligna, 
sunt  domus?  propter  hoc  scilicet,  quia 
partes  domus  existunt  id  quod  erat  do¬ 
mui  esse  »,  id  est  propter  hoc  quod  quid- 
ditas  domus  inest  partibus  domus.  Dic¬ 
tum  est  enim  supra,  quod  in  talibus  Prop¬ 
ter  quid  quandoque  quaerit  formam,  quan¬ 
doque  agentem,  quandoque  finem.  Et 
similiter  cum  quaerimus  Quid  est  ho¬ 
mo?  idem  est,  ac  si  quaereretur  Propter 
(juid  hoc,  scilicet  Socrates,  est  homo? 
(juia  scilicet  inest  ei  quidditas  hominis.  Aut 
etiam  idem  est,  ac  si  quaereretur  Propter 
quid  corpus  sic  se  habens,  ut  puta 
organicum,  est  homo?  Haec  enim  est  ma¬ 
teria  hominis,  sicut  lapides  et  lateres  do¬ 
mus.  Quare  manifestum  est  quod  in  tali¬ 
bus  quaestionibus  quaeritur  «  causa  mate¬ 
riae  »,  id  est  propter  quid  materia  pertin¬ 
gat  ad  naturam  ejus  quod  definitur.  Hoc 
autem  quaesitum,  quod  est  causa  materiae, 
«  est  species  d,  scilicet  forma  qua  aliquid 
est.  Hoc  autem  «  est  substantia  d,  id  est 
ipsa  substantia  quae  est  quod  quid  erat 
esse.  Unde  relinquitur  quod  propositum 
erat  ostendere,  scilicet  quod  substantia 
sit  principium  et  causa.  —  Ibid. 

-Unde  patet  quod,  sicut  Philosophus  di¬ 
cit  hic  1.  c.  (7.  Metaphys.  text.  60;  1.  6, 
c.  17),  ex  quo  in  omnibus  quaestionibus 
quaeritur  aliquid  de  aliquo,  sicut  de  mate¬ 
riae  causa,  quae  est  formalis,  vel  causa  for¬ 
mae  in  materia,  ut  finis  et  agens;  palam 
est  quod  in  substantiis  simplicibus,  quae 
non  sunt  compositae  ex  materia  et  forma, 
non  est  aliqua  quaestio.  In  omni  enim 
quaestione,  ut  habitum  est,  oportet  aliquid 
esse  notum,  et  aliquid  quaeri  quod  ignora¬ 
mus.  Tales  autem  substantiae  vel  totae 
cognoscuntur  vel  totae  ignorantur,  ut  in  9. 
Metaphys.  {text.  22 ;  1.  8,  c.  10)  etiam  di¬ 
citur.  Unde  non  est  in  eis  quaestio.  Et 
propter  hoc  etiam  de  eis  non  potest  esse 
doctrina,  sicut  in  scientiis  speculativis. 
Nam  doctrina  est  generatio  scientiae;  scien¬ 
tia  autem  fit  in  nobis  per  hoc  quod  sci¬ 
mus  propter  quid.  Syllogismi  enim  de¬ 
monstrativi  facientis  scire,  medium  est 
propter  quid  est.  —  Sed  alter  est  modus 
quaestionis  talium.  In  cognitionem  enim 
harum  substantiarum  non  pervenimus 
nisi  ex  substantiis  sensibilibus,  quarum 
substantiae  simplices  sunt  quodam  modo 
causae.  Et  ideo  utimur  substantiis  sensi¬ 
bilibus  ut  notis,  et  per  eas  quaerimus 
substantias  simplices,  sicut  Philosophus 
per  motum  investigat  substantias  imma¬ 
teriales  moventes.  Et  ideo  in  doctrinis  et 
quaestionibus  de  talibus,  utimur  effectibus 
quasi  medio  ad  investigandum  substan¬ 
tias  simplices,  quarum  quidditates  igno¬ 
ramus.  Et  etiam  patet  quod  illae  substan¬ 
tiae  comparantur  ad  istas  in  via  doctrinae, 
sicut  formae  et  aliae  causae  ad  materiam. 
Sicut  enim  quaerimus  in  substantiis  ma¬ 
terialibus  formam,  finem  et  agentem,  ut 
causas  materiae ;  ita  quaerimus  substantias 
simplices  ut  causas  substantiarum  mate¬ 
rialium.  —  Ibid. 

Ostenso  autem  quod  quod  quid  est  est 
causa  et  principium,  superest  videre  cu- 
jusmodi  sit  causa  et  principium.  Ad  cujus 
evidentiam  innuit  hic  Philosophus  di¬ 
stinctionem  quandam  compositionis  alicu- 
jus  ex  multis.  Quandoque  enim  ex  multis 
fit  compositio,  ita  quod  totum  compositum 

mus  composita  ex  suis  partibus,  et  mix¬ 
tum  corpus  ex  elementis.  Quandoque  vero 
ex  multis  fit  compositum,  quod  non  est 
unum  simpliciter,  sed  solum  secundum 
quid  :  sicut  patet  in  cumulo  vel  acervo 
lapidum,  cujus  partes  sunt  in  actu,  cum 
non  sintcontinuse;  undesimpliciter  quidem 
est  multa,  sed  solum  secundum  quid  unum, 
prout  ista  multa  associantur  sibi  in  loco. 
—  Hujus  autem  diversitatis  ralio  est,  quia 
compositum  quandoque  sortitur  speciem 
ab  aliquo  uno,  quod  est  vel  forma,  ut  pa¬ 
tet  in  corpore  mixto,  vel  compositio,  ut 
patet  in  domo,  vel  ordo,  ut  patet  in  syl¬ 
laba  vel  numero.  Et  tunc  oportet  quod 
totum  compositum  sit  unum  simpliciter. 
Quandoque  vero  compositum  sortitur  spe¬ 
ciem  ab  ipsa  multitudine  partium  collec¬ 
tarum,  ut  patet  in  acervo  et  populo  et 
aliis  hujusmodi ;  et  in  talibus  totum  com¬ 
positum  non  est  unum  simpliciter,  sed 
solum  secundum  quid.  Dicit  ergo  Philo¬ 
sophus,  quod  quia  aliquid  est  sic  ex  ali¬ 
quo  compositum,  ut  totum  sit  unum,  et 
non  hoc  modo  sicut  cumulus  lapidum, 
sed  sicut  syllaba,  quae  est  unum  simplici¬ 
ter  ;  in  omnibus  talibus  oportet  quod 
ipsum  compositum  non  sit  ea  ex  quibus 
componitur,  sicut  syllaba  non  est  elementa. 
Sicut  haec  syllaba  quae  est  Ba,  non  est 
idem  quod  hae  duae  litterae  B  et  J,  nec 
caro  est  idem  quod  ignis  et  terra.  Et  hoc 
sic  probat  Philosophus  :  quia  dissolutis  et 
divisis  elementis  non  remanet  caro  et  di¬ 
visis  litteris  non  remanet  syllaba  ;  litterae 
vero  remanent  post  dissolutionem  sylla¬ 
bae  ;  et  ignis  et  terra  post  dissolutionem 
carnis;  —  igitur  syllaba  est  aliquid  prae¬ 
ter  elementa,  et  non  solum  est  elementa, 
quae  sunt  vocalis  et  consonans,  sed  alte¬ 
rum  aliquid  per  quod  syllaba  est  syllaba; 
et  similiter  caro  non  solum  est  ignis  et 
terra,  aut  calidum  et  frigidum,  per  quo¬ 
rum  virtutem  elementa  commiscentur,  sed 
etiatn  est  aliquid  alterum  per  quod 
caro  est  caro.  Hoc  autem  quod  est  praeter 
elementa  seu  componentia,  in  composito 
substantiali,  est  uniuscujusque  substan¬ 


tia  et  quod  quid  erat  esse,  quod  in  uno¬ 
quoque  est  causa  et  principium  formale 
essendi.  — Ibid. 

Et  sic  patet  solutio  ad  primum. 

Ad  secundum  dicendum,  quod  non  est 
inconveniens  quod  aliquid  sit  sibi  causa 
essendi  formaliter,  non  efficienter.  — V. 
tract.  de  Formis  (p  3,  a.  5,  ad  1,  ubi  haec 
objectio  fuse  solvitur. 

Ad  tertium  dicendum  similiter,  quod 
effectus  non  est  nobilior  sua  causa,  a  qua 
procedit  efficienter  ;  forma  autem  et  quod 
quid  est  seu  quidditas  non  est  principium 
et  causa  essendi,  nisi  in  virtute  causae  effi¬ 
cientis.  —  V.  tract.  de  Formis  1.  c.  ad  2, 
ubi  habes  fusiorem  solutionem. 

ARTICULUS  VI 

UTRUM  ESSENTLE' RERUM  SINT  AB  /ETERNO. 

Videtur  quod  essentiae  rerum  sint  ab 
aeterno. 

1.  Essentia  enim  rei  nihil  est  aliud  quam 
possibilitas  ejus  essendi  seorsim  sumpta 
ab  actu  essendi;  sed  possibilitas  illa,  qua 
creatura  potest  esse,  est  ab  aeterno  :  ergo 
essentiae  rerum  sunt  ab  aeterno. 

2.  Praeterea,  unumquodque  in  tantum 
est,  in  quantum  esse  primi  entis  partici¬ 
pat  (cf.  tract.  (/e  Formis  q.  1,  a.  2,  c.). 
Ergo  potentia  ad  esse  in  creaturis,  quae 
est  eorum  essentia,  nihil  est  aliud 
quam  potentia  quam  habent  ad  par¬ 
ticipationem  actualem  divini  esse;  sed 
divinum  esse  est  ab  aeterno  participabile 
taliter  et  taliter  :  ergo  potentia  ad  talem 
et  talem  participationem  est  ab  aeterno. 
Sed  potentia  ad  talem  participationem  est 
essentia  talis  rei.  Ergo  rerum  essentiae 
sunt  ab  aeterno. 

3.  Praeterea,  prima  rerum  creatarum 
est  esse ;  sed  quidditas  creaturae  non  est 
esse,  sed  quid  prius;  comparatur  enim 
ad  illud  ut  potentia  ad  actum  ;  potentia 
autem  via  generationis  est  prior  actu  : 
ergo  quidditas  et  essentia  creaturae  non 
est  facta ;  ergo  est  ab  aeterno.  —  de  Pol. 
q.  3,  a.  5,  arg.  2. 


368 


QUARTA  PARS  - 

4.  Praiterea,  possunt  formari  ab  mterno 
propositiones  verae  de  essentia  alicujus, 
puta  quod  homo  est  animal  rationale;  sed 
propositio  est  vera  vel  falsa,  quia  i  es  est 
aut  non  est  :  ergo  essentia  rei  est  ab  aeter¬ 
no.  —  Cf.  supra  in  Metaphysica  q.  17, 
a.  5,  c. 

5.  Praeterea,  sunt  aliae  propositiones 
sempiternae  veritatis,  in  quantum  sunt 
necessariae,  secundum  Philosophum  2. 
Periherm.  c.  1  (al.  de  Interpret.  c.  10).  — 
1.  Seni.  dist.  8,  q.  2,  a  2,  arg.  5. —  Sed 
propositiones  necessariae  sunt  maxime 
illae  quae  fiunt  de  essentia  rei ;  ergo  rerum 
essentiae  sunt  aeternae. —  1.  Scnl.  dist.  19, 
q.  5,  a.  3,  arg.  7 ;  la,  q.  10,  a.  3.  arg.  3. 

Sed  contra  :  Nihil  est  aeternum  nisi 
Deus;  essentiae  rerum  creatarum  non  sunt 
Deus  :  ersm  non  sunt  aeternae. —  1.  Seni. 
dist.  8,  q.  2,  a.  2,  arg.  Sed  contra;  la, 
1.  c.  arg.  Sed  contra. 

PvESPONDEo  DICENDUM,  quod  csscntia 
comparata  ad  esse  nihil  aliud  est  quam 
potentia  seu  possibilitas  ad  esse.  Unde  ad 
solutionem  quaestionis  de  natura  possibi¬ 
litatis  considerandum  est.  Sicut  autem 
supra  (q.  6,  a.  1,  c.)  dictum  est,  triplex 
est  genus  potentiae  seu  possibilitatis  se¬ 
cundum  Philosophum  b.  Melaphys.  {texi. 
17;  1.  4,  c.  12);  cui  etiam  opponitur  tri- 
jilex  genus  impossibilitatis.  Uno  modo 
dicitur  aliquid  possibile  secundum  poten¬ 
tiam  activam;  alio  modo  secundum  po¬ 
tentiam  passivam;  tertio  dicitur  possibile 
secundum  seipsum,  sicut  dicimus  possi¬ 
bile  quod  non  est  impossibile  esse ;  hoc 
autem  possibile  sumitur  ex  cohaerentia 
terminorum  {de  Pot.  q.  1,  a.  3,  c.).  — 
Hujus  autem  diversitatis  potentiarum  ra¬ 
tio  potest  sumi  ex  hoc,  quod  cum  posse 
dicatur  in  ordine  ad  esse,  sicut  ens  dici¬ 
tur  non  solum  quod  est  in  rerum  natura, 
sed  secundum  compositionem  propositio¬ 
nis,  ut  jam  multoties  dictum  est,  prout 
est  in  ea  verum  vel  falsum  ;  ita  possibile 
vel  impossibile  dicitur  non  solum  propter 
potentiam  vel  impotentiam  rei,  sed  etiam 
propter  veritatem  vel  falsitatem  composi¬ 
tionis  vel  divisionis  in  propositionibus. — 

5.  Melaphys.  1.  14  (17).  —  Ex  (juibus  pa¬ 
tet  quod  hic  tertius  modis  possibilis,  est 
magis  in  intellectu  quam  in  re,  ita  quod 
ipsa  res  potius  judicatur  quam  dicatur 
possibilis.  Et  sic  manifestum  est  quod 
possibilitas  illa  non  potest  esse  ab  aeterno 
nisi  in  aliquo  intellectu.  Non  potest  ergo 
esse  quaestio  nisi  de  primo  et  secundo 
modo  possibilitatis.  — Et  quidem  de  pri¬ 
mo,  quo  res  dicitur  possibilis  secundum 
potentiam  activam,  certum  est-  res  ab 
aeterno  esse  possibiles,  quatenus  Deus  ab 
aeterno  potest  creare  creaturam  aliquam 
in  aliqua  specie  durationis  sibi  conve¬ 
niente,  puta  in  tempore.  Sed  haec  possi¬ 
bilitas  nihil  aliud  est  quam  essentia  divina 
rerum  omnium  creatrix ;  et  proinde  nihil 
dicit  aeternum  praeter  Deum.  —  Superest 
ergo  secundus  modus,  secundum  quem 
propter  potentiam  passivam  res  dicitur 
possibilis.  Sicut  autem  supra  (q.  7,  a.  1, 
in  c. ;  cf.  Opusc.  15,  c.  10  ante  med.) 
dictum  est,  duplex  est  modus  quo  res 
procedit  in  esse  :  vel  per  motum  vel  sine 
motu  ;  et  secundum  hunc  diversum  mo¬ 
dum  acquirendi  esse  duplex  est  potentia 
passiva  :  una,  quae  convenit  illis  rebus 
quae  per  motum  producuntur,  scilicet  ma¬ 
teria;  et  de  hac  non  potest  esse  quaestio, 
tum  quia  solis  rebus  mobilibus  convenit, 
unde  dicitur  magis  potentia  ad  fieri  quam 
ad  esse  ;  tum  quia  non  est  essentia  rerum, 
sicut  supra  (in  hac  quaest.  a.  1,  in  c.)  dic¬ 
tum  est;  tum  quia  est  pura  potentia  pas¬ 
siva,  quam  impossibile  est  intelligi  esse 
sine  aliqua  forma.  Relinquitur  ergo  sola 
illa  potentia  secundum  quam  res  quae  pro¬ 
ducuntur  sine  motu,  possunt  esse  sicuti 
sunt  spirituales,  et  etiam  quaelibet  aliae, 
quatenus  procedunt  a  primo  ente.  Haec 
autem  potentia  non  potest  esse  ab  aeterno, 
quia  non  potest  esse  nec  intelligi  sine  actu 
essendi,  in  quantum  est  id  ad  cujus  ca¬ 
pacitatem  esse  divinum  creaturae  commu¬ 
nicatur. 

Ad  cujus  evidentiam  sciendum  est,  quod 
quia  esse  divinum  est  universale  et  infi¬ 
nitum,  nulla  autem  perfectio  potest  uni¬ 
versaliter  et  infinite  participari  ab  aliqua 

creatura  ;  inde  est  quod  oportet,  si  crea¬ 
turae  debeatur  illud  esse  participatum, 
quod  ipsum  esse  divinum  determinetur  et 
finiatur  secundum  modum  creaturae  quae 
debet  ipsum  recipere,  eo  quod  unum 
quodque  recipiatur  per  modum  recipien¬ 
tis.  Hoc  autem  fieri  non  potest  nisi  me¬ 
diante  causa  secunda,  vel  principio  vel 
perfectione,  qua  mediante  ipsa  res  sit  de¬ 
bite  proportionata  ad  receptionem  talis 
esse  sic  limitati  et  determinati  secundum 
naturam  possibilitatis  creaturae  inditam. 
Et  hanc  quidem  naturam  sive  perfectio¬ 
nem  sive  principium,  per  quod  unaquae¬ 
que  res  fit  capax  et  receptibilis  ipsius 
esse,  quodque  illud  limitat  et  contrahit, 
dicimus  in  rebus  compositis  formam  (ti’act. 
de'  Formis  q.  1,  a.  2,  in  c.),  quae  scilicet 
est  principium  quidditatis  et  essentiae  et 
speciei  uniuscujusque  rei  compositae;  in 
rebus  vero  simplicibus  dicimus  ipsam  ea¬ 
rum  quidditatem  et  substantiam. 

Ex  quibus  patet  quod  potentia  illa,  qua 
unaquaeque  res  potest  esse,  nihil  est 
aliud  in  rebus  compositis  quam  forma 
ipsa ;  in  simplicibus  vero  quam  quiddi- 
tas  et  substantia.  Unde  ulterius  manife¬ 
stum  est  quod  potentia  illa  non  potest 
esse  potentia  pura,  sed  est  aliquod  ens 
actu  existens  in  potentia,  non  quidem 
sicut  ex  potentia  et  actu  compositum ;  da¬ 
retur  enim  sic  processus  in  infinitum  ; 
sed  sicut  aliquid  unum,  quod  quatenus 
facit  in  re  quidditatem  vel  speciem,  seu 
quatenus  est  ipsa  quidditas  et  essentia 
rei,  dicitur  actus ;  quatenus  vero  est  ab 
alio,  et  participat  esse,  aut  est  id  ratione 
cujus  res  participat  esse,  dicitur  potentia. 
—  Patet  ergo  ex  his,  quod  haec  potentia 
non  potest  esse  ab  aeterno,  quia  nihil  actu 
ens  est  ab  aeterno  praeter  Deum, 

Ad  primum  ergo  dicendum,  quod  si  in, 
lelligatur  de  possibilitate  qua  res  dicun¬ 
tur  possibiles  propter  potentiam  divinam, 
verum  est ;  si  intelligatur  de  possibilitate 
qua  dicuntur  possibiles  ab  aliqua  poten¬ 
tia  passiva,  falsum  est.  —  Gf.  tract.  de 
Formis  q.  1,  a.  2,  c. ;  q.  3,  a.  5,  c. 

Ad  secundum  similiter  dicendum,  quod 


Deus  ab  aeterno  est  participabilis,  quia 
ab  aeterno  potest  communicare  suum  esse  ; 
sed  hoc  non  signat  nisi  potentiam  acti¬ 
vam.  —  Cf.  de  Formis  q.  1,  a.  2,  c. 

Ad  /er/mm  dicitur,  quod  etiam  quidditas 
ipsa  creatur,  quatenus  ipsi  esse  attribui¬ 
tur  ;  quia  antequam  esse  habeat,  nihil  est 
nisi  forte  in  intellectu  creantis.  — de  Pot. 
q.  3,  a.  5,  ad  2. 

Ad  quartum  dicendum,  quod  procedit 
de  possibili  secundum  se,  id  est  ex  cohae¬ 
rentia  terminorum,  unde  ad  ipsum  patet 
solutio  ex  dictis  (in  c.). 

Ad  quintum  dicendum,  quod  propositio¬ 
nes  illae  sunt  aeternae  veritatis  in  intelle¬ 
ctu  divino,  non  aliter ;  nisi  ponerentur 
creaturae  ab  aeterno,  sicut  philosophi  po¬ 
suerunt.  —  1.  Sent.  dist.  8,  q.  2,  a.  2,  ad 
5 ;  la,  q.  10,  a.  3,  ad  3. 


QU.ESTIO  XXXIII 

DE  ESSE  SEU  EXISTENTIA. 

Deinde  considerandum  est  de  esse,  quod 
est  actus  essentiae. 

CIRCA  QUOD  QUAERUNTUR  SEPTEM  : 

1.  Utrum  esse  sit  perfectissimum  in  rebus,  et 
aotualitas  omnium. 

2.  Utrum  esse  sit  effectus  formee. 

3.  Utrum  esse  sit  substantia  vel  accidens. 

4.  Utrum  esse  aliquo  participare  possit  vel 
aliquid  recipere. 

5.  Utrum  esse  distinguatur  a  forma. 

6.  Utrum  esse  sit  prius  et  intimius  in  re  quam 
forma. 

7.  Utrum  in  eadem  re  possit  esse  multiplex 
esse. 

ARTICULUS  I 

UTRUM  ESSE  SIT  PERFECTISSIMUM  IN  REBUS, 
ET  ACTUALITAS  OMNIS  ENTIS. 

Videtur  quod  esse  non  sit  id  quod  est 
perfectissimum  in  rebus,  et  actualitas  om¬ 
nium. 


SUMM.E  P  HILOS.  VI  —  24 

1.  Forma  enim  est  acLus  aliquis,  et 
proinde  actualilas  alicujus  potentiae  (cf. 
in  Prima  Secundae  hujus  Summce  Philos. 
q.  4,  a.  2,  in  c.) ;  ergo  esse  non  est  actua¬ 
lilas  omnium. 

2.  Praeterea,  dicit  Dionysius  cap.  5  de 
Div.  Nom.  (§  3  ; —  Migne  coi.  818),  quod 
viventia  sunt  nobiliora  quam  existentia, 
et  intelligibilia  quam  viventia  (S.  Thom. 
de  Div.  Nom.  c.  5, 1.  1);  sed  ab  esse  (de 
quo  hic  agimus)  res  dicitur  existens  : 
ergo  esse  non  est  perfectissimum  in  re¬ 
bus. 

3.  Praeterea,  sicut  materia  determina¬ 
tur  per  omnes  formas,  ita  esse,  quod  est 
communissimum,  determinatur  per  om¬ 
nia  propria  praedicamenta  ;  ergo  sicut 
materia  est  quid  imperfectissimum,  ita  et 
esse.  —  de  Pot.  q.  7,  a.  2,  arg.  9  ;  la,  q. 

4,  a.  1,  arg.  3. 

Sed  contra  est  :  1.  quod  dicitur  in  libro 
de  Causis  (propos.  4)  :  «  Prima  rerum 
creatarum  est  esse,  et  non  est  ante  ipsum 
creatum  aliud  ».  Cujus  rationem  assignat 
auctor  hujus  libri,  quia  <t  esse  est  supra 
sensum  et  supra  animam  et  supra  intelli- 
gentiam,  et  non  est  post  causam  primam 
neque  latius  neque  prius  causatum  ipso ; 
propter  illud  ergo  factum  est  superius 
causatis  rebus  omnibus  et  vehementius 
unitum.  Et  non  est  factum  ita  nisi  propter 
suam  propinquitatem  esse  puro,  uni  et 
vero,  in  quo  vero  non  est  multitudo  ali¬ 
quorum  modorum.  Et  Proculus  in  suo 
libro  Elevationis  Theologicae  c.  138  (ex 
quo  libro  Graeco  liber  de  Causis  ab  aliquo 
philosophorum  Arabum  excerptus  vide¬ 
tur)  eandem  propositionem  format  sub 
his  verbis,  quoniam  «  participantium  di¬ 
vina  proprietate  et  deificatorum  primum 
est  et  superprimum  ens  d.  —  de  Causis 
1.  4  post  prine. 

2.  Praeterea,  Dionysius  cap.  5  de  Div. 
Nom.  (§  S ;  —  Migne  coi.  819)  ait  :  «  Et 
ante  alias  ipsius  (scilicet  Dei)  participa¬ 
tiones,  esse  propositum  est ;  et  est  ipsum 
secundum  se  esse  senius,  eo  quod  est  per 
se  vitam  esse,  et  eo  quod  est  per  se 
sapientiam  esse,  et  eo  quod  est  per  se 

similitudinem  divinam  esse:  et  alia  quae¬ 
cunque  existentia  participantia,  ante  om¬ 
nia  illa  esse  participant.  Magis  autem  et 
ipsa  secundum  se  ipsa  omnia,  quibus 
existentia  participant  ipso,  secundum  se 
esse  participant  y>.  Unde  concludit  : 
d  Convenienter  igitur  cunctis  aliis  prin¬ 
cipalius  sicut  existens  Deus  laudatur  ex 
digniori  aliorum  donorum  ejus  d.  Et  infra 
ait  :  «  Et  quidem  principia  existentium 
omnia  esse  participant  ;  et  sunt,  et  prin¬ 
cipia  sunt ;  et  primum  sunt,  et  postea 
principia  sunt ;  et  si  vis,  viventium  sicut 
viventium  principium  dicere  per  se  vi¬ 
tam,  et  similium  sicut  similium  per  se 
similitudinem,  et  unitorum  sicut  unito¬ 
rum  per  se  unitionem,  et  ordinatorum 
sicut  ordinatorum  per  se  ordinationem, 
et  aliorum  quocunque  hoc,  aut  hoc,  aut 
ambobus,  aut  multis,  participant  hoc,  aut 
hoc,  aut  utraque,  aut  multa  participata, 
per  se  participationes  invenies  ipso  esse 
primum  illas  participantes,  et  ipso  esse 
quidem  primum  existentes,  postea  hujus 
aut  hujus  principia  existere,  et  partici¬ 
pare  esse  et  existentes  et  participatas.  Si 
autem  ista  essendi  participatione  sunt, 
multo  quidem  magis  ea  quae  ipsis  primum 
participant  >.  Unde  concludit  iterum  : 
<[  Primum  igitur  per  se  essendi  donum, 
per  se  bonitas  proponens,  digniore  pri¬ 
ma  participatione  laudatur  jd.  Ex  quibus 
palet  quod  esse  est  perfectissimum  om¬ 
nium  rerum  creatarum,  et  actualitas  om¬ 
nium  entium.  —  de  Div.  Nom.  c.  5,  1.  1. 

Respondeo  dicendum,  quod  esse  est 
perfectissimum  omnium  rerum  et  actua¬ 
litas  omnis  entis.  Hoc  tamen  diversimode 
a  diversis  explicatur.  In  libro  enim  de 
Causis  (propos.  4)  esse  ponitur  perfectius, 
sicut  patet  ex  textu  relato  (supra,  arg.  1 
Sed  contra)^  quia  secundum  positiones 
Platonicas,  sicut  supra  dictum  est,  quanto 
aliquid  est  communius,  tanto  ponebant 
illud  magis  esse  separatum,  et  quasi  prius 
a  posterioribus  participatum,  et  sic  esse 
posteriorum  causam.  In  ordine  autem  eo¬ 
rum,  quae  de  rebus  dicuntur,  communissi¬ 
mum  ponebant  Platonici  unum  et  bonum, 


DE  ESSE  SEU  EXISTENTLV  -- 

communius  eliam  quam  ens,  quia  bonum 
vel  unum  de  aliquo  invenitur  praedicari, 
de  quo  non  praedicatur  ens  secundum  eos, 
scilicet  de  materia  prima,  quam  Plato 
conjungebat  cum  non  ente,  non  distin¬ 
guens  inter  materiam  et  privationem,  ut 
habetur  in  1.  Phys.  {lexl.  79  et  80;  c.  9), 
et  tamen  materiae  attribuebat  unitatem  et 
bonitatem,  in  quantum  habet  ordinem  ad 
formam.  Bonum  enim  non  solum  dicitur 
de  fine,  sed  de  eo  quod  est  ad  finem.  Sic 
igitur  summum  et  primum  rerum  princi¬ 
pium  ponebant  Platonici  ipsum  unum  et 
ipsum  bonum  separatum.  Sed  post  unum 
et  bonum  nihil  invenitur  ita  commune 
sicut  ens.  Et  ideo  ipsum  ens  separatum 
ponebant  quidem  creatum,  ulpote  parti¬ 
cipans  bonitatem  et  unitatem  in  numero, 
sed  ponebant  ipsum  primum  inter  omnia 
creala.  —  Unde  dicit  auctor  hujus  libri, 
quod  hujus  ratio  est,  quia  «  esse  est 
supra  sensum,  et  supra  animam,  et  supra 
intelligentiam  d.  Et  quomodo  sit  supra, 
ostendit  subdens  :  «  Et  non  est  post  cau¬ 
sam  primam  latius  »,  id  est  aliquid  com¬ 
munius,  et  per  consequens  neque  prius 
causatum  ipso.  Causa  autem  prima  est 
latior,  quia  extendit  se  etiam  ad  non  en¬ 
tia  secundum  praedicta.  Et  ex  hoc  conclu¬ 
dit,  quod  propter  illud,  quod  dictum  est, 
ipsum  esse  secundum  quod  est  superius 
omnibus  rebus  creatis,  scilicet  inter  ce¬ 
teros  Dei  effectus,  communius  est,  et  est 
vehemenlius  unum,  et  magis  simplex. 
Nam  ea,  quae  sunt  minus  communia,  vi¬ 
dentur  se  habere  ad  magis  communia 
per  modum  additionis  cujusdam.  —  de 
Causis  1.  4  post  prine. 

Dionysius  autem  in  cap.  5  de  Div.  Nom. 
(§  5  ;  —  Migne  coi.  819)  licet  multum 
imitetur  Platonicos,  tamen  in  hac  re  in 
aliquo  eis  consentit  et  in  aliquo  eis  dis¬ 
sentit.  Consentit  quidem  cum  eis  in  hoc 
quod  ponit  vitam  separatam  per  se  exi- 
stentem,  et  similiter  sapientiam,  et  esse, 
et  alia  hujusmodi.  Dissentit  autem  ab  eis 
in  hoc,  quod  ista  principia  separata  non 
dicit  esse  diversa,  sed  unum  principium, 
quod  est  Deus.  Unde  cum  dicitur  «  per 

se  vita  »,  secundum  sententiam  Dionysii 
dupliciter  intelligi  potest  :  uno  modo,  se¬ 
cundum  quod  per  se  importat  discretio¬ 
nem  vel  separationem  realem ;  et  sic  per 
se  vita  est  ipse  Deus ;  alio  modo,  secun¬ 
dum  quod  importat  discretionem  vel  se¬ 
parationem  solum  secundum  rationem  ; 
et  sic  per  se  vita  est  quoe  inest  viventi¬ 
bus,  quae  non  distinguitur  secundum  rem, 
sed  secundum  rationem  tantum  a  viven¬ 
tibus.  Et  eadem  ratio  est  de  per  se  sa¬ 
pientia,  et  sic  de  aliis,  ut  patet  in  cap.  6 
de  Piv.  Nom.  Hic  autem  (1.  c.  ex  c.  5) 
«  per  se  vitam  d  accipit  pro  vita  quae  inest 
viventibus  ;  loquitur  enim  hic  de  partici¬ 
pationibus,  ut  videre  est  in  textu  relato 
(in  arg.  2  Sed  contra)  \  vita  autem  per  se 
existens  non  est  participatio.  — de  Div. 
Nom.  c.  5,  1.1  post  med. 

Quod  autem  per  se  esse  sit  primum  et 
dignius  quam  per  se  vita,  et  per  se  sa¬ 
pientia,  ostendit  tripliciter.  Primo  qui¬ 
dem  per  hoc,  quod  quaecunque  partici¬ 
pant  aliis  participationibus,  primo  parti¬ 
cipant  ipso  esse  ;  prius  enim  intelligitur 
aliquod  ens  quam  unum,  vivens,  vel  sa¬ 
piens.  Secundo,  quod  ipsum  esse  compa¬ 
ratur  ad  vitam  et  ad  alia  hujusmodi  sicut 
participatum  ad  participans;  nam  etiam 
ipsa  vita  est  ens  quoddam  ;  et  sic  esse 
prius,  et  simplicius  est  quam  vita  et  alia 
hujusmodi,  et  comparatur  ad  illa  ut  actus 
eorum.  Et  ideo  dicit  Dionysius,  quod  non 
solum  ea  quae  participant  aliis  participa¬ 
tionibus,  prius  participant  ipso  esse,  sed, 
quod  magis  est,  divina  quae  nominantur 
per  se  ipsa,  ut  per  se  vita,  et  per  se  sa¬ 
pientia,  et  alia  hujusmodi,  quibus  exi- 
stentia  participant,  participant  ipso  per  se 
esse,  quia  nihil  est  existens,  cujus  ipsum 
per  se  esse  non  sit  substantia  et  aevum,  id 
est  forma  participata  ad  subsistendum  et 
durandum.  Unde  cum  vita  sit  quoddam 
existens,  vita  etiam  participat  ipso  esse. 
Tertio,  quatenus  quidquid  est  a  Deo  cau¬ 
satum,  hoc  habet  per  suum  esse,  quod 
ex  Deo  recepit  ;  et  non  solum  alia  exi- 
stentia  causata  participant  esse,  sed  etiam 
ipsa  principia  existentium  participant 

cssc,  in  quantum  sunt,  et  principia  sunt. 
Et  primum  competit  cis  esse  secundum 
se,  et  postea  quod  sint  principia  alio¬ 
rum,  etiam  si  aliquis  velit  dicere,  secun¬ 
dum  opinionem  PJalonicorura,  quod  per 
se  vita,  id  est  vita  quaedam  separata  sub 
Deo,  sit  principium  viventium  in  quan¬ 
tum  sunt  viventia,  et  similium  per  se 
similitudo,  et  similiter  de  omnibus  aliis 
participantibus,  quaecunque  participant 
hoc  vel  illo  vel  ambobus  vel  mullis,  scm- 
per  invenies,  quod  hujusmodi  licet  parti¬ 
cipentur  ab  aliis,  tamen  ipsa  etiam  parti¬ 
cipant  ipso  esse,  et  primo  intelliguntur 
ut  participantia  esse,  quam  quod  sint 
principia  aliorum  per  hoc  quod  ab  aliis 
participantur.  Potest  tamen  intelligi  Dio¬ 
nysius  in  textu  relato  (supra,  in  arg.  2 
Sed  conlra)y  quod  «  per  se  vita  »  intelligi- 
tur  ipsa  vita  quidem  in  viventibus,  quse 
est  formale  viventibus  principium,  et  si¬ 
militer  de  aliis.  Ergo  si  ista,  quse  sunt 
principia  aliorum,  non  sunt  nisi  per  par¬ 
ticipationem  essendi,  multo  magis  ea  quse 
participant  ipsis,  non  sunt  nisi  per  par¬ 
ticipationem  ipsius  esse.  Et  sic  patet  quod 
Deus  per  ipsum  esse  omnia  causat.  —  de 
Div.  Nom.  c.  5,  1.  1  post  med. 

Ex  quibus  concluditur  manifeste,  quod 
secundum  sententiam  Dionysii  et  etiam 
auctoris  libri  de  Causis  esse  est  omnium 
rerum  creatarum  perfectissimum,  et  ac- 
tualitas  cujuslibet  entis.  —  Sed  hoc  am¬ 
plius  potest  manifestari  sic,  quia  actus 
est  semper  perfectior  potentia.  Quaelibet 
autem  forma  signata  non  intelligitur  in 
actu,  nisi  per  hoc  quod  esse  ponitur. 
Nam  humanitas  vel  igneitas  potest  con¬ 
siderari  ut  in  potentia  materiae  existens, 
vel  in  ut  in  virtute  agentis,  aut  etiam 
ut  in  intellectu  ;  sed  per  hoc  quod  habet 
esse,  efficitur  actu  existens.  Unde  patet, 
quod  hoc  quod  dico  esse  »  est  actua- 
litas  omnium  entium,  et  propter  hoc 
est  perfectio  omnium  perfectionum.  Nec 
intelligendum  est,  quod  ei  quod  dico 
«  esse  »,  aliquid  addatur  quod  sit  eo  for¬ 
malius,  ipsum  determinans  sicut  actus 
potentiam;  «  esse»  enim  quod  hujusmodi 

est,  est  aliud  secundum  essentiam  ab  eo 
cui  additur  determinandum;  nihil  autem 
potest  addi  ad  <r  esse  «,  quod  sit  extra¬ 
neum  ab  ipso,  cum  ab  eo  nihil  sit  extra¬ 
neum  nisi  non  ens,  quod  non  potest  esse 
nec  forma  nec  maleria.  Unde  non  sic  de¬ 
terminatur  esse  per  aliud  sicut  potentia 
per  actum,  sed  magis  sicut  actus  per  po¬ 
tentiam.  Nam  et  in  definitionibus  forma¬ 
rum  ponuntur  proprie  materiae  loco  dif¬ 
ferentiae,  sicut  cum  dicitur  quod  anima 
est  actus  corporis  physici  organici,  et  per 
hunc  modum  hoc  esse  ab  illo  esse  distin¬ 
guitur,  in  quantum  est  talis  vel  talis  na¬ 
turae.  Et  per  hoc  dicit  Dionysius  {de  Dio. 
Nom.  c.  5,  §  1  ;  —  Migne  coi.  815),  quod 
licet  viventia  sint  nobiliora  quam  exi- 
stentia,  tamen  esse  est  nobilius  quam  vi¬ 
vere  ;  viventia  enim  non  tantum  habent 
vitam,  sed  cum  vita  simul  habent  et 
esse.  —  de  Pol.  q.  7,  a.  2,  ad  9  ;  cf.  la, 
q.  3,  a.  4,  c.  ;  q.  4,  a.  1,  ad  3. 

Adpnmurn  ergo  dicendum,  quod  esse 
est  actualitas  omnis  etiam  formae,  ita 
quod  separato  esse  secundum  intellectum 
a  formis,  remaneant  in  potentia,  et  non 
in  actu;  unde  non  potest  intelligi  forma 
esse  actu,  nisi  aliqualiter  intelligatur 
conjuncta  cum  esse.  —  Gf.  la,  q.  3,  a.  4, 
c.;  tract.  de  Formis  q.  3,  a.  1,  ad  2. 

Ad  secundum  dicendum,  quod  objectio 
bene  se  haberet,  ct  esset  locus  dubitandi, 
si  ea  quae  sunt  intelligibilia  (intellectua¬ 
lia),  supponeret  aliquis  non  existentia, 
vel  non  esse  viventia  ;  tunc  enim  sicut 
esse  praeemineret  vitae,  et  vita  sapientiae, 
ita  existentia  praeeminerent  viventibus, 
et  viventia  sapientibus.  Sed  viventia  non 
carent  esse,  nec  intelligibilia  carent  vi¬ 
vere,  sed  habent  et  esse  et  vivere  nobi¬ 
lius.  Unde  non  valet  objecto.  —  de  Div. 
Nom.  c.  5,  1.  1. 

Ad  lerlium  dicendum,  quod  ipsum  esse 
est  perfectissimum;  comparatur  enim  ad 
omnia  ut  actus;  nihil  enim  habet  actua- 
litatem,  nisi  in  quantum  est.  Unde  ipsum 
esse  est  actualitas  omnium  rerum,  et 
etiam  ipsarum  formarum,  sicut  patet 
ex  supra  (ad  1)  dictis.  Unde  non  compa- 

ralur  ad  alia  sicut  recipiens  ad  receptum, 
sed  magis  sicut  receptum  ad  recipiens; 
cum  enim  dico  esse  hominis  vel  equi,  ip¬ 
sum  esse  consideratur  ut  formale  et  re¬ 
ceptum,  non  autem  ut  illud  cui  competit 
esse.  —  la,  q.  4,  a.  1,  ad  3. 

ARTICULUS  II 

UTRUM  ESSE  SIT  EFFECTUS  FORMAE. 

De  hoc  vide  tractatum  d(i  Formis  in 
fine  hujus  libri  qua3stione  lerlia,  articulo 
quinto  integro,  in  quo  hoc  ipsum  trac¬ 
tatur. 

ARTICULUS  III 

UTRUM  ESSE  SIT  SUBSTANTIA  VEL  ACCI¬ 
DENS. 

Vide  tractatum  de  Formis  quaestione 
tertia,  articulo  quarto  integro. 

ARTICULUS  IV 

UTRUM  ESSE  ALIQUO  PARTICIPARE  POSSIT 
VEL  ALIQUID  RECIPERE. 

Videtur  quod  esse  aliquo  participare 
et  aliquid  recipere  potest. 

1.  Esse  enim  vel  est  aliquid  vel  nihil; 
non  potest  autem  dici,  quod  sit  nihil  | 
si  autem  est  aliquid,  ergo  participat  esse, 
quod  est  ipsum;  omne  enim  quod  est, est 
per  participationem.  — •  Gf.  in  Metaphy- 
sica  q.  7,  a.  2,  c. 

2.  Praeterea,  dicit  Boethius  in  libro  de 
Hebdom.  (sive  Quomodo  suhstaniioe  bonce 
sint;  —  Migne  t.  64,  coi.  1311  raecl.)  : 
«  Quod  est,  alio  participat  ut  sit  ali¬ 
quid  ».  Sed  id  quod  est,  per  esse  est  : 
ergo  esse  aliquo  particiiiarc  potest.  — 
Opusc.  69,  1.  2. 

Sed  contra  est,  quod  dicit  Boethius  in 
libro  de  Hebdom.  (coi.  1311  post  med.)  : 
<r  Quod  est,  participare  aliquo  potest,  sed 
ipsum  esse  nullo  modo  aliquo  participat; 


fit  enim  participatio,  cum  aliquid  jam 
est;  est  autem  aliquid  cum  esse  suscepe- 
lit.  Sed  quod  est,  habere  aliquid  prae¬ 
terquam  quod  ipsum  est,  potest;  ipsum 
vero  esse  nihil  aliud  praeter  se  habet  ad¬ 
mixtum  y».  —  Opusc.  69,  l.  2. 

Respondeo  dicendum,  quod,  sicut  dicit 
Boethius  (I.  c.  in  arg.  Sed  contra),  esse 
nullo  participare  potest,  nec  praeter  se 
aliquid  habere.  Et  quidem  quod  nullo 
participare  possit,  manifestatur  sic.  Est 
enim  participare  quasi  partem  capere  ;  et 
ideo,  quando  aliquid  particulariter  recipit 
id  quod  ad  alterum  pertinet,  universa¬ 
liter  dicitur  participare  illud  :  sicut  homo 
dicitur  participare  animal,  quia  non  habet 
rationem  animalis  secundum  totam  com¬ 
munitatem  ;  et  eadem  ratione  Socrates 
participat  hominem.  Similiter  etiam  sub¬ 
jectum  participat  accidens,  et  materia 
formam,  quia  forma  substantialis  vel 
accidentalis,  quae  de  sui  ratione  commu¬ 
nis  est,  determinatur  ad  hoc  vel  ad  illud 
subjectum.  Et  similiter  effectus  dicitur 
participare  suam  causam,  et  praecipue 
quando  non  adaequat  virtutem  suae  causae, 
puta  si  dicamus,  quod  aer  participat 
lucem  solis,  quia  non  recipit  eam  in  ea 
claritate  qua  est  in  sole.  —  Praetermisso 
autem  hoc  tertio  modo  participandi,  im¬ 
possibile  est  quod  secundum  duos  primos 
modos  ipsum  esse  participet  aliquid.  Non 
enim  potest  participare  aliquid  per  mo¬ 
dum,  quo  materia  vel  subjectum  partici¬ 
pat  formam  vel  accidens,  quia  ipsum  esse 
significatur  ut  quiddam  abstractum.  Si¬ 
militer  autem  nec  potest  aliquid  parti¬ 
cipare  per  modum  quo  particulare  parti¬ 
cipat  universale.  Sic  enim  etiam  ea  quae  in 
abstracto  dicunlur,  participare  aliquid 
possunt,  sicut  albedo  colorem ;  sed  ipsum 
esse  est  communissimum  :  unde  ipsum 
quidem  participatur  in  aliis.,  non  autem 
particii)at  aliquid  aliud.  Sed  id  quod  est, 
sive  ens,  quamvis  sit  communissimum, 
tamen  concretive  dicitur;  et  ideo  parti¬ 
cipat  ipsum  esse,  non  per  modum  quo 
magis  commune  participatur  a  minus 
communi,  sed  participat  ipsum  esse  per 

modum  quo  concretum  parlicipat  abs¬ 
tractum.  Et  hoc  est  quod  dicit  Boethius 
(1.  c.  in  ai’g.  Sed  contra)^  quod  id  quod 
est,  scilicet  ens,  participare  aliquo  potest, 
sed  ipsum  esse  nullo  modo  aliquo  parti¬ 
cipat.  Et  hoc  probat  per  hoc  quod  supra 
dixit,  quod  ipsum  esse  nondum  est;  ma¬ 
nifestum  est  enim  quod  id  quod  non  est, 
non  potest  aliquo  participare  ;  unde  con¬ 
sequens  est  quod  participatio  conveniat 
alicui  cum  jam  est;  sed  ex  hoc  aliquid  est, 
quod  suscipit  ipsum  esse  (sicut  dicetur 
infra,  In  responso  ad  1);  unde  relinqui¬ 
tur  quod  «  id  quod  est  j»,  aliquid  possit 
participare,  ipsum  autem  u  esse  )>  non 
possit  aliquid  participare.  —  Opusc.  69, 

1  2 

Unde  ulterius  sequitur  quod  esse  ali¬ 
quid  recipere  aut  habere  non  potest,  quod 
sil  extraneum  ab  ipso.  Circa  quod  consi¬ 
derandum  est,  quod  circa  quodcunque 
a6s^mc^e  consideratum,  hoc  habet  verita¬ 
tem,  quod  non  habet  in  se  aliquid  extra¬ 
neum,  quod  scilicet  sit  praeter  essentiam 
suam,  sicut  humanitas  et  albedo,  etquae- 
cunque  hoc  modo  dicuntur.  Cujus  ratio 
est,  quia  humanitas  significatur  ut  quo 
aliquid  est  homo,  et  albedo  ut  quo  aliquid 
est  album.  Non  est  autem  aliquid  homo 
formaliter  loquendo,  nisi  per  id  quod  ad 
rationem  hominis  pertinet  ;  et  similiter 
non  est  aliquid  album  formaliter,  nisi 
per  id  quod  pertinet  ad  rationem  albi ; 
et  ideo  hujusmodi  abstracta  nihil  alienum 
in  se  habere  possunt.  —  Aliter  autem  se 
habet  in  his  quae  significantur  in  concreto. 
Nam  homo  significatur  ut  qui  habet  hu¬ 
manitatem,  et  album  ut  quod  habetalbe- 
dinem.  Ex  hoc  autem  quod  homo  habet 
humanitatem,  vel  albedinem,  non  pro¬ 
hibetur  habere  aliquid  aliud,  quod  non 
pertinet  ad  rationem  horum,  nisi  so¬ 
lum  quod  est  oppositum  his  ;  et  ideo 
homo  et  album  possunt  aliquid  aliud 
habere  quam  humanitatem  vel  albedi¬ 
nem.  Et  haec  est  ratio,  quare  albedo 
vel  humanitas,  significantur  per  modum 
partis,  et  non  praedicantur  de  concretis, 
sicut  nec  sua  pars  de  suo  toto.  Quia  igi- 

tur,  sicut  dictum  est,  ipsum  «  esse  »  si¬ 
gnificatur  ut  abstractum,  €  id  quod  est  » 
ut  concretum,  consequens  est  verum  esse 
quod  a  Boethio  (l.  c.  in  arg.  Sed  contra) 
dicitur,  quod  id  quod  est,  potest  aliquid 
habere  praeterquam  quod  ipsum  est,  sci¬ 
licet  praeter  essentiam ;  sed  ipsum  esse 
nihil  habet  admixtum  praeter  suam  es¬ 
sentiam. 

Ad  primum  ergo  dicendum,  quod, 
sicut  dicit  Boethius  paulo  ante  locum  ci¬ 
tatum  (in  arg.  Sed  contra) :  «  Ipsum  esse 
nondum  est;  at  vero  id  quod  est,  accepta 
essendi  forma  est  atque  consistit  )■>.  Quod 
sic  intelligitur.  Aliud  enim  significamus 
per  hoc  quod  dicimus  «:  esse  »,  et  aliud 
per  hoc  quod  dicimus  «  ens  »  :  sicut  et 
aliud  significamus  cum  dicimus  «  cm  re- 
re  )>,  et  aliud  per  hoc  quod  dicitur «:  cur¬ 
rens  D.  Nam  currere  et  esse  significantur 
in  abstracto,  ut  supra  (in  c.)  dictum  est, 
sicut  et  albedo  ;  sed  quod  est,  id  est  ens, 
et  currens  significantur  in  concreto,  vel- 
ut  album.  —  Sic  ergo  dicit  Boethius, 
quod  ipsum  esse  nondum  est.,  quia  non 
significatur  sicut  ipsum  subjectum  es¬ 
sendi,  sicut  nec  currere  significatur  ut 
subjectum  cursus;  unde  sicut  non  possu¬ 
mus  dicere  quod  ipsum  currere  currat,  ita 
non  possumus  dicere  quod  ipsum  esse  sit; 
sed  sicut  id  ipsum  quod  est,  significatur 
sicut  subjectum  essendi,  sic  id  quod  cur¬ 
rit,  significatur  sicut  subjectum  currendi. 
Et  ideo,  sicut  possumus  dicere  de  eo 
quod  currit  sive  de  currente  quod  cur- 
ratUn  quantum  subjicitur  cursui  et  par¬ 
ticipat  ipsum  ;  ita  possumus  dicere  quod 
ens,  sive  id  quod  est,  sit,  in  quantum  ac¬ 
tum  essendi  participat.  Et  hoc  est  quod 
dicit  Boethius  :  c  Ipsum  esse  nondum 
est  D,quia  non  attribuitur  sibi  esse,  sicut 
subjecto  essendi;  «  sed  id  quod  est,  ac¬ 
cepta  essendi  forma  d,  scilicet  susci¬ 
piendo  ipsum  actum  essendi,  «  est  atque 
consistit  »,  id  est,  in  seipso  subsistit. 
Non  enim  ens  dicitur  proprie  et  per  se 
nisi  de  substantia,  cujus  est  subsistere. 
Accidentia  vero  non  dicuntur  entia,  quasi 
ipsa  sint,  sed  in  quantum  eis  subest  ali- 

quid,  ut  postea  dicetur.  —  Opusc.  69, 1.  2 
post  prine. 

Ad  secundum  dicendum,  quod  sicut 
dicit  Boethius  (1.  c.  in  argi  2),  diversum 
est  esse  in  eo  quod  est,  et  esse  aliquid. 
Circa  quod  considerandum  est,  quod  ex 
quo  id  quod  est,  potest  aliquid  habere 
praeter  suam  essentiam,  necesse  est  quod 
in  eo  consideretur  duplex  esse  :  quia 
enim  forma  est  principium  essendi,  ne¬ 
cesse  est  quod  secundum  formam  habitam 
habens  aliqualiter  esse  dicatur.  Si  ergo 
forma  illa  non  sit  praeter  essentiam  ha¬ 
bentis,  sed  constituat  ejus  essentiam,  ex 
eo  quod  habet  talem  formam  dice¬ 
tur  habens  esse  simpliciter  :  sicut  homo 
ex  hoc  quod  habet  animam  rationalem. 
Si  vero  sit  talis  forma,  quae  sit  extranea 
ab  essentia  habentis  eam,  secundum  il¬ 
lam  formam  non  dicetur  habens  esse 
simpliciter,  sed  esse  aliquid  :  sicut  se¬ 
cundum  albedinem  homo  dicitur  esse 
albus.  Et  hoc  est  quod  Boethius  dicit, 
quod  diversum  est  esse  aliquid,  quod  non 
est  esse  simpliciter ;  et  quod  aliquid  sit 
in  eo  quod  est,  quod  est  proprium  esse 
subjecti.,  Et  ratio  est  quia  «  quod  est, 
participat  eo  quod  est  esse,  ut  sit  »,  ut 
ibidem  dicitur.  Alio  vero  participat,  ut 
aliquid  sit.  Unde  non  est  ipsum  esse, 
quod  participat  aut  habet  aliud,  sed  ip¬ 
sum  quod  est.  —  Ibid.  1.  2  circa  med. 

ARTICULUS  V 

UTRUM  ESSE  DISTINGUATUR  A  FORMA. 

Vide  tractatum  de  Formis  quaestione 
tertia,  articulo  tertio  integro. 

ARTICULUS  VI 

UTRUM  ESSE  SIT  PRIUS  ET  INTIMIUS  IN  RE 
QUAM  FORMA. 

Videtur  quod  esse  non  sit  id  quod  est 
intimius  sive  profundius  et  prius  in 
re. 


1.  Forma  enim  est  principium  essendi; 
unde  unumquodque  in  tantum  habet 
esse,  in  quantum  habet  formam  {Opusc. 
37,  c.  1;  Opusc.  72,  c.  14);  ergo  prius 
res  habet  formam  quam  esse. 

2.  Praeterea,  essentialia  prius  sunt  in 
re  quam  quae  sunt  accidentalia;  at  esse 
cujuscunque  rei  creatae  non  est  ei  essen¬ 
tiale,  ut  supra  dictum  est,  sed  potius 
accidentale  ;  hoc  enim  proprium  est  tan¬ 
tum  primi  entis  (la,  q,  50,  a.  2,  ad  3;  q. 
6U  a.  1,  c.);  ergo  esse  rei  non  est  id 
quod  ei  prius  et  profundius  inest.  —  Cf. 
Opusc.  72,  c.  14. 

3.  Praeterea,  materia  est  prius  in  re 
quam  forma,  et  proinde  quam  esse,  et  in 
ipsa  recipitur  ipsa  forma  {Opusc.  41,  c.  1 
ante  med.);  ergo  videtur  quod  sit  id 
quod  prius  et  profundius  est  in  re. 

Sed  contra  :  1.  Esse  est  actualitas  om¬ 
nis  entis,  et  perfectissimum,  et  maxime 
formale,  ut  supra  (art.  praeced.)  dictum 
est ;  sed  id  quod  profundius  et  prius  et 
vehementius  est  in  re,  debet  esse  actua¬ 
litas  illius  rei  ;  ergo  esse  est  id  quod 
profundius  et  prius  est  in  re. 

2.  Praeterea,  quod  correspondet  primae 
et  universalissimae  causae,  estid  quod  prius 
et  profundius  est  in  re.  Quanto  enim  ali¬ 
qua  causa  est  altior,  tanto  est  commu¬ 
nior  et  efficacior  ;  et  quanto  est  effica- 
cior,  tanto  profundius  ingreditur  in  effec¬ 
tum,  et  de  remotiori  potentia  ipsum 
reducit  in  actum  {de  Pot.  q.  3,  a.  7,  in 
c.  post  med.).  Sed  id  quod  respondet  in 
re  primae  et  universalissimae  causae,  est 
esse,  quod  est  proprius  ejus  effectus, 
sicut  supra  (q.  8,  a.  1,  c.)  dictum  est. 
Ergo  esse  est  quod  profundius  et  prius 
est  in  re. 

3.  Praeterea,  dicitur  in  libro  de  Causis 
(propos.  1),  ubi  affertur  exemplum,  quod 
causa  prima  plus  influit  in  rem  quam 
causa  secunda  :  <(  Et  nos  quidem  exem- 
plificamus  illud  per  esse,  et  vivum,  et 
hominem.  Quod  est,  quia  oportet  ut  sit 
res  esse  primo,  deinde  vivum,  postea 
homo.  Vivum  ergo  est  causa  hominis 
propinqua,  et  esse  est  causa  ejus  Ion- 

ginqua.  Esse  ergo  vehementius  est  causa 
homini  quam  vivum,  quoniam  est  causa 
vivo,  quod  est  causa  homini.  Et  simili¬ 
ter  quando  ponis  rationalitatem  esse  cau¬ 
sam  hominis,  est  esse  vehementius  causa 
homini,  magis  quam  rationalitas,  quo¬ 
niam  est  causa  causae  ejus.  Et  hoc  quo¬ 
niam  quando  removes  virtutem  rationa¬ 
lem  ab  homine,  non  remanet  homo,  et 
remanet  vivum  spirans  sensibile.  Cum 
autem  removes  ab  eo  vivum,  non  rema¬ 
net  vivum,  et  remanet  esse,  quoniam 
esse  non  removetur  ab  eo,  sed  remove¬ 
tur  vivum,  quoniam  causa  non  remove¬ 
tur  per  remotionem  causati  sui.  Remanet 
ergo  adhuc  esse.  Cum  ergo  individuum 
non  est  homo,  est  animal ;  et  si  non  est 
animal,  est  esse  tantum  ».  —  Ex  qui¬ 
bus  patet  quod  etiam  secundum  auctorem 
libri  de  Causis  esse  est  id  quod  est  prius 
et  vehementius  in  re.  —  de  Causis 
1.  1. 

Respondeo  dicendum,  quod  esse  est  id 
quod  est  prius  et  profundius  ac  vehe¬ 
mentius  in  re.  Et  primo  quidem  ex  his 
quse  dicuntur  in  libro  de  Causis  (propos. 
1),  id  manifeste  concluditur.  Tria  enim 
in  prima  propositione  inducit,  quorum 
primum  est,  quod  causa  prima  plus  in¬ 
fluit  in  effectum  quam  causa  secunda.  Se¬ 
cundum  est,  quod  impressio  causae  primae 
tardius  receJit  ab  effectu.  Tertium  est, 
quod  prius  ei  advenit.  Dictum  est  autem 
supra  (arg.  2  Sed  contra,  et  loco  ibi 
citato),  quod  id,  quod  in  re  respondet 
primae  causae,  est  esse;  unde  sequitur 
quod  esse  sit  id  quod  prius  advenit  rei, 
et  tardius  recedit  ab  ea,  ac  proinde  quod 
vehementius  est  in  re.  —  de  Causis 
I.  1. 

Haec  autem  tria  inducta  in  propos.  1 
libri  de  Causis  manifestantur  ibidem 
primo  per  exemplum,  secundo  per  ratio¬ 
nem.  Exemplum  autem  videtur  pertinere 
ad  causas  formales,  in  quibus  quanto 
forma  est  universalior,  tanto  prior  esse 
videtur.  Si  igitur  accipiamus  aliquem 
hominem,  forma  quidem  specifica  ejus 
attenditur  in  hoc  quod  est  rationabilis. 

Forma  autem  generis  ejus  attenditur  in 
hoc  quod  est  vivum  vel  animal.  Ulterius 
autem,  id  quod  est  omnibus  commune, 
est  esse.  Manifestum  est  autem  in  ge¬ 
neratione  unius  particularis  hominis, 
quod  in  naturali  subjecto  prius  invenitur 
esse,  deinde  invenitur  vivum,  postmodum 
autem  est  homo;  prius  enim  ipse  est 
animal  quam  homo,  ut  dicitur  in  2.  de 
Generat.  Animal,  (c.  3  post  prine.).  Rur¬ 
sus,  quia  in  via  corruptionis  prius  amit¬ 
tit  usum  rationis,  et  remanet  vivum  et 
spiratio  ;  secundo  amittit  vivum  et  spi¬ 
rans,  et  remanet  ipsum  ens.  —  Et  sic 
potest  intelligi  hoc  exemplum  in  libro  de 
Causis  relatum  (supra,  arg.  3  Sed  con¬ 
tra),  secundum  viam  generationis  et 
corruptionis  alicujus  individui.  Et  haec 
est  ejus  intentio,  quod  patet  ex  hoc  quod 
dicit  :  ((  Cum  ergo  individuum  non  est 
homo  »,  id  est  secundum  actum  pro¬ 
prium  hominis,  <r  est  animal  d,  quia 
adhuc  remanet  in  eo  operatio  animalis, 
quae  consistit  in  motu  et  sensu  ;  «  et  cum 
non  est  animal,  est  esse  tantum  d,  quia 
remanet  corpus  penitus  inanimatum. 
Verificatur  hoc  exemplum  in  ipso  rerum 
ordine;  nam  priora  sunt  essentia  seu 
existentia  viventibus,  et  viventia  homi¬ 
nibus;  et  eadem  ratio  est  de  animali  et 
de  esse. —  Idid. 

Secundo,  tria  praedicta  probantur  m- 
tio?ie.  Primum  autem,  scilicet  quod  causa 
prima  plus  influat  (ex  quo  sequitur  quod 
id  quod  ei  respondet  in  re  tamquam  pro¬ 
prius  effectus,  se  habet  in  plus),  probat 
sic.  Eminentius  contingit  aliquid  causae 
quam  causato.  Sed  operatio  qua  secun¬ 
da  causa  causat  effectum,  causatur 
a  causa  prima.  Nam  causa  prima  ad¬ 
juvat  causam  secundam,  faciens  eam 
operari.  Ergo  hujus  operationis,  secun¬ 
dum  quam  effectus  producitur  a  causa  se¬ 
cunda,  magis  est  causa  causa  prima, 
quam  causa  secunda.  —  Proculus  autem 
expressius  hoc  sic  probat.  Causa  enim  se¬ 
cunda  cum  sit  effectus  causae  primae, 
substantiam  suam  habet  a  causa  prima. 
Sed  a  quo  habet  aliquid  substantiam,  ab 

eo  habet  potentiam  sive  virtutem  ope¬ 
randi.  Ergo  causa  secunda  habet  poten¬ 
tiam  sive  virtutem  operandi  a  causa  prima. 
Sed  causa  secunda  per  suam  potentiam 
vel  virtutem  est  causa  effectus.  Ergo  hoc 
ipsum  quod  causa  secunda  sit  causa  effec¬ 
tus,  habet  a  prima  causa ;  esse  ergo  cau¬ 
sam  effectus  inest  primo  priram  causae, 
secundo  autem  causae  secundae.  Quod  au¬ 
tem  est  prius  in  omnibus,  est  magis,  quia 
perfectiora  sunt  priora  naturaliter.  Ergo 
prima  causa  est  magis  causa  effectus  quam 
causa  secunda.  —  Ibid.  —  Hinc  ergo  est 
quod  in  eodem  libro  (propos.  1)  dicitur, 
quod  <r  omnem  operationem  quam  causa 
efficit  secunda,  prima  etiam  causa  efficit. 
Verumtamen  efficit  eam  per  modum  altio- 
rem  et  sublimiorem  ».  —  Secundum  au¬ 
tem,  scilicet  quod  impressio  causae  primae 
lardius  recedit  ab  effectu,  probatur  sic. 
Quod  vehementius  inest,  magis  inhaeret  ; 
sed  prima  causa  vehementius  influit  in 
effectum  quam  causa  secundo,  ut  proba¬ 
tum  est  (in  probatione  primi)  :  ergo  ejus 
impressio  magis  inhaeret;  ergo  tardius  re¬ 
cedit.  —  Tertium  vero,  scilicet  quod  prius 
adveniat,  probatur  sic.  Causa  secunda 
non  agit  in  causatum  suum  nisi  virtute 
causae  primae.  Ergo  et  causatum  non  pro¬ 
cedit  a  causa  secunda  nisi  per  virtutem 
causae  primae.  Sic  ergo  virtus  causae  pri¬ 
mae  dat  effectum  secundae,  ut  attingatur  a 
virtute  causae  primae.  Prius  enim  attingi¬ 
tur  a  virtute  causae  primae.  — Hoc  autem 
uno  modo  Proculus  sic  probat.  Causa  pri¬ 
ma  est  magis  causa  quam  causa  secunda  ; 
ergo  est  perfectioris  virtulis.  Sed  quanto 
virtus  alicujus  causae  est  perfectior,  tanto 
ad  plura  se  extendit  ;  ergo  virtus  causae 
primae  ad  plura  se  extendit  quam  virtus 
causae  secundae.  Sed  id  quod  in  pluribus 
est,  prius  est  etiam  in  adveniendo  et  ulti¬ 
mum  in  recedendo;  ergo  impressio  cau¬ 
sae  primae  primo  advenit  et  ultimo  rece¬ 
dit.  —  de  Causis  1.  1. 

Ex  quibus  patet  quod  secundum  librum 
de  Causis  esse  est  id  quod  se  habet  in  plus  in 
re,  et  quod  profundius  et  prius  et  intimius 
inest.  —  Id  praeterea  manifestum  est  ex 


eo  quod  in  ordine  principiorum  formalium 
primum  est  esse,  quia  esse  est  primus 
actus,  nec  aliquid  designatur  in  actu  nisi 
per  esse.  Non  enim  aliquis  habet  sanita¬ 
tem  in  actu,  nisi  sanitas  ponatur  esse  in 
eo.  Ideo  omnes  formae  sequuntur  ipsum 
esse  in  ordine  actuum  sive  principiorum 
formalium.  Sed  inhaerendo  quidem  e  con¬ 
trario  est.  Forma  enim  perprius  inhaeret, 
et  per  ipsam  ipsum  esse ;  et  ideo  consi¬ 
derando  ipsam  inhaerentiam,  esse  sequi¬ 
tur  formam.  Et  hoc  facile  est  videre  in  re 
materiali,  ut  in  lapide,  ubi  esse  non  est 
ipsius  formae  primo,  sed  ipsius  rei,  lapi¬ 
dis  scilicet  ;  materiae  autem  et  formae  ex 
consequenti.  Videmus  enim,  quod  esse  in 
re  tali,  per  medium  et  quasi  distanter  se 
habet  ad  formam.  Ipsum  enim  esse  in  la¬ 
pide,  est  actus  rei  immediate  et  primo  ; 
et  per  rem  ipsam  ipsum  esse  est  actus 
formae  talis  rei,  non  ut  entis,  sed  ut  ejus 
quo  aliquid  est.  Ex  quibus  patet  quod  esse 
est  prius  in  ordine  actuum  quam  forma. 
Sed  quia  materia  immediate  habet  con¬ 
jungi  formae,  cui  ipsa  est  proportionata, 
ex  qua  conjunctione  resultat  compositum, 
cujus  actus  est  ipsum  esse  ;  ideo  forma 
est  medium  in  acquirendo  esse  ipsi  mate¬ 
riae  et  ipsi  composito,  quia  ipsum  con¬ 
junctum  non  esset,  nisi  forma  inhaerens 
esset  materiae.  Et  ideo  secundum  inhae¬ 
rentiam  prior  est  forma,  et  esse  posterius. 
—  Opusc.  37,  c.  1  post  med.;  cf.  Opusc. 
41,  c.  1  ;  Opusc.  72,  c.  14;  la,  q.  8,  a. 
1,  c. ;  Qiicest.  disp.  de  Anima  a.  2,  c. 

Ad  primum  ergo  dicendum,  quod  sicut 
patet  ex  dictis,  primum  principium  for¬ 
male  essendi  est  ipsum  esse,  i)er  quod 
quaelibet  forma  dicitur  causare  esse.  Unde 
forma  non  dat  esse  suae  materiae,  cujus 
dicitur  actus,  nisi  per  ipsum  esse,  quod 
est  etiam  actus  ipsius  formae  ;quod  tamen 
dicitur  sequi  ipsam  formam,  quia  in  or¬ 
dine  unionis  ita  se  habet,  quod  esse  abso¬ 
lutum  nulli  materiae  unitur,  cum  in  nul¬ 
lius  compositionem  cadat.  Et  ideo  per  for¬ 
mam  necesse  est  esse  tribui  materiae,  et 
non  per  se.  Unde  est  quod  respiciendo  ad 
ordinem  inhaerentiae,  forma  est  princi- 

pium  ipsius  esse ;  respiciendo  vero  ad 
ipsam  actualitalem  materiae  sive  compo¬ 
siti,  esse  est  prius  quam  ipsa  forma.  — 
Opiisc.  72,  c.  14  circa  rned. 

Et  per  hoc  facilis  est  responsio  ad  se¬ 
cundum.  Esse  enim  habet  comparatio¬ 
nem  ad  principium  essendi,  et  ad  ipsum 
quod  est,  si  non  sit  suum  esse,  quod  so¬ 
lum  in  Deo  habet  locum.  Et  hoc  patet : 
quia  esse  album,  ipsum  album  non  est 
accidens,  sed  habito  respectu  ad  albedi- 
nem  est  principium  esse  albi,  in  quo  so¬ 
lum  essentialiter  est  albedo.  Ad  ipsum 
vero  subjectum  comparatum,  esse  album 
est  accidens,  per  quem  modum  esse  rei 
animatae,  habito  respectu  ad  principium 
ut  est  principium  talis  esse,  ipsum  esse 
non  est  accidens.  Primum  enim  princi¬ 
pium  formale  essendi  est  ipsum  esse,  ut 
dictum  est.  Sic  igitur,  si  fiat  respectus 
ad  ipsum  principium  essendi  in  compo¬ 
sito,  esse  non  est  occidens.  Si  vero  fiat 
respectus  ad  ipsum  quod  est,  ut  ad  ange¬ 
lum,  vel  ad  quodcunque  aliud,  illud  esse 
est  accidens,  quia  ipsum  quod  est  intel- 
ligi  potest  et  definiri  per  propositionem 
indicantem  quod  quid  est,  etiamsi  non 
sit,  nec  per  aliquem  dici  posset  ipsum 
esse,  cum  suum  esse  non  sit  ipsum  ens. 
—  Tabula  Concord.  n.  113;  cf.  Opusc.  72, 
c.  14. 

Ad  lertium  dicendum,  quod  esse  for¬ 
malius  se  habet  ad  rem  constituendam  in 
genere  entis,  quam  quaelibet  pars  compo¬ 
siti,  et  etiam  quam  ipsa  forma  quae  hoc 
ipsum  esse  dat,  et  materia  cui  datur,  ex 
quibus  resultat  compositum,  cujus  est 
hoc  esse  ut  entis.  Intimum  ergo  ad  rem 
ipsam,  quae  est  ens,  inter  omnia  est  ipsum 
esse  ejus,  et  post  ipsum  ipsa  forma  rei, 
qua  res  habet  ipsum  esse;  et  ultimo  ipsa 
materia,  quae  licet  sit  fundamentum  in  re 
inter  omnia,  ab  ipso  tamen  esse  rei  magis 
distat.  Cui  propinquissimum  est  ipsa  res 
ut  cujus  est,  cum  per  rem  insit  et  mate¬ 
riae  et  formae  :  nisi  in  homine,  ubi  esse 
formae  communicatur  hiti,  et  illud  esse 
est  formae  ut  a  qua  est,  quia  ipsa  forma 
est  principium  ipsius  esse ;  et  ultimo  est 

ipsius  materiae,  ut  ejus  in  quo  recipitur. 
Materia  igitur  rei,  cujus  est  esse,  plus  a 
re  distat,  quam  ipsa  forma,  a  qua  est  esse ; 
et  ideo  materia  non  est  ens  de  sua  natura, 
sed  per  ipsum  compositum,  vel  per  ipsam 
formam.  —  Opusc.  41,  c.  1  ante  med. 

ARTICULUS  VII 

UTRUM  IN  UNA  ET  EADEM  RE  POSSIT  ESSE 
MULTIPLEX  ESSE. 

Videtur  quod  in  una  et  eadem  re  possit 
esse  multiplex  esse. 

1.  Esse  enim  sequitur  formam  ;  at  vi¬ 
detur  quod  in  uno  et  eodem  possit  esse 
multiplex  forma,  ut  in  homine  est  forma 
ossis  et  forma  carnis  et  aliae  hujusmodi  : 
ergo  in  uno  et  eodem  potest  esse  multi¬ 
plex  esse. 

2.  Praeterea,  scisso  alicujus  animalis 
membro,  est  in  eo  sic  sumpto  aliqua  for¬ 
ma  substantialis.  Non  est  autem  per  divi¬ 
sionem  introducta  illa  forma.  Omnem 
enim  productionem  formae  materialis  de¬ 
bet  praecedere  alteratio ;  hic  autem  non 
praecessit,  ut  patet :  ergo  forma  quae  est 
in  membro  immediate  post  divisionem, 
inerat  in  toto  animali,  puta  homine;  haec 
autem  non  est  forma  hominis  ;  non  enim 
potest  esse  haec  nisi  in  homine  ;  mem¬ 
brum  autem  divisum  non  est  homo.  Ergo 
in  homine  plures  formae  substantiales 
possunt  esse.  Ergo  et  plura  esse ;  esse 
enim  sequitur  formam.  —  Opusc.  32,  c. 
8  et  9. 

3.  Praetereo,  in  toto  materiali  datur 
proprium  esse  materiae,  et  proprium  esse 
formae  ;  cum  enim  differant  in  essentia, 
debent  etiam  differre  in  esse.  —  Opusc. 
37,  c.  4;  cf.  supra  in  Prima  Secundae 
q.  3,  a.  2,  c. 

4.  Praeterea,  dicit  Boethius  in  lib.  de 
Hebdom.  (Migne  t.  64,  coi.  1311),  quod 
diversum  est  esse  in  eo  quod  est,  et  esse 
aliquid.  Ergo  multiplex  est  esse  in  re.  — 
Opusc.  69,  1.  2. 

6.  Praeterea,  si  aliquid  uniretur  hypo- 

statice  cum  altero,  puta  humanitas  cum 
Verbo  (ut  factum  est  in  Christo),  tunc 
duplex  esset  esse  in  re,  scilicet  ejus  quod 
uniretur,  puta  hominis,  et  ejus  cum  quo 
uniretur.  Ergo  potest  esse  multiplex  esse 
in  re.  —  Cf.  3  a,  q.  17,  a.  2,  arg.  4. 

6.  Praeterea,  de  quocunque  responderi 
potest  ad  quaestionem  an  est,  habet  pro¬ 
prium  esse;  sed  multa  possunt  esse  in 
una  et  eadem  re,  puta  in  homine,  de  qui¬ 
bus  haec  quaestio  fieri  potest  :  ergo  multa 
possunt  esse  in  una  et  eadem  re  haben¬ 
tia  esse;  ergo  potest  esse  in  una  et  ea¬ 
dem  re  multiplex  esse.  —  3.  Sent.  dist. 
6,  q.  2,  a.  2,  arg.  5 ;  Quodl.  9,  a.  3,  arg. 
4. 

Sed  contra  est,  quod  unumquodque  in 
tantum  est  ens,  in  quantum  est  actu,  se¬ 
cundum  Philosophum  2.  Phys.  {iext.  11; 
c.  1).  Sed  unumquodque  in  tantum  est 
actu,  in  quantum  habet  esse  ;  dictum  est 
enim  supra  (a.  1  hujus  quaest.),  quod  esse 
est  actualitas  omnis  entis  ;  ergo  conse¬ 
quens  est  quod  unumquodque  in  tantum 
est,  in  quantum  habet  esse.  Sed  unum¬ 
quodque  in  tantum  est  unum,  in  quantum 
est  ens,  ut  ex  supra  (q.  12)  dictis  patet. 
Ergo  unumquodque  in  tantum  est  unum, 
in  quantum  habet  esse.  Ergo  uni  et  ei¬ 
dem  rei  non  convenit  nisi  unum  esse  ; 
aut  si  non  sit  unum  et  idem  esse,  sed 
multiplex,  non  erit  una  et  eadem  res,  sed 
multiplex.  —  de  Unione  Verbi  Incarn.  a. 
3,  c. 

Respondeo  dicendum,  quod  secundum 
Philosophum  b.  Melaphys.  {text.  13  et  14  ; 
1.  4,  c.  7)  esse  duobus  modis  dicitur  :  uno 
modo  secundum  quod  significat  veritatem 
propositionis,  secundum  quod  est  copula  ; 
et  sic,  ut  Commentator  ibidem  (text.  13) 
dicit,  ens  est  praedicatum  accidentale  ;  et 
hoc  esse  non  est  in  re,  sed  in  mente,  quia 
conjungit  praedicatum  cum  subjecto,  ut 
dicit  Philosophus  in  Q.  Metaphys.  {text.  4; 
1.  5,  c.  2.).  Unde  de  hoc  non  est  hic  quae¬ 
stio.  Alio  modo  dicitur  esse  quod  pertinet 
ad  naturam  rei,  secundum  quod  dividitur 
secundum  decem  genera  ;  et  hoc  quidem 
esse  est  in  re,  et  est  actus  ejus  resultans 


ex  principiis  rei,  sicut  lucere  est  actus 
lucentis.  Aliquando  tamen  esse  sumitur 
pro  essentia,  secundum  quam  res  est  : 
quia  per  actus  consueverunt  significari 
eorum  principia,  ut  potentia  vel  habitus. 
Loquendo  igitur  de  esse  secundum  quod 
est  actus  entis  (3.  Sent.  dist.  6,  q.  2,  a. 
2,  c.),  sic  dico,  quod  non  potest  esse  nisi 
unum  esse  unius  et  ejusdem  rei.  Hoc 
enim  esse  attribuitur  alicui  dupliciter  : 
uno  modo  sicut  ei  quod  proprie  et  vere 
habet  esse,  vel  est;  et  sic  attribuitur  soli 
substantiae  per  se  subsistenti ;  unde  quod 
vere  est,  dicitur  substantia  in  1.  Phys. 
{text.  27  ;  c.  3.).  Omnia  vero  quae  non  per 
se  subsistunt,  sed  in  alio  et  cum  alio, 
sive  sint  accidentia  sive  formae  substan¬ 
tiales  aut  quaelibet  partes,  non  habent 
esse  ita  ut  ipsa  vere  sint,  sed  attribuitur 
eis  esse.  Alio  modo,  id  est  ut  quo  aliquid 
est,  sicut  albedo  dicitur  esse,  non  quia 
ipsa  in  se  subsistat,  sed  quia  ea  aliquid 
habet  esse  album.  Esse  ergo  vere  et  pro¬ 
prie  non  attribuitur  nisi  rei  per  se  subsi¬ 
stenti.  Huic  autem  attribuitur  esse  duplex. 
Unum  scilicet  esse  resultans  ex  his,  ex 
quibus  ejus  unitas  integratur,  quod  pro¬ 
prium  est  esse  suppositi  substantiale. 
Aliud  esse  est  supposito  attributum  prae¬ 
ter  ea  quae  integrant  ipsum ;  quod  est 
esse  superadditura,  scilicet  accidentale, 
ut  esse  album  attribuitur  Socrati,  cum 
dicitur  «  Socrates  est  albus  ».  {Quodl.  9, 
a.  3,  c.). 

Per  primum  autem  esse,  scilicet  per 
esse  substantiale,  res  dicitur  esse  simpli¬ 
citer;  per  esse  autem  secundum  dicitur 
tantum  esse  secundum  quid.  Sicut  autem 
dicit  Boethius  in  lib.  de  Hebdom.  (Migne 
t.  64,  coi.  1311  post  med.),  diversum  est 
«  esse  »  in  eo  quod  est,  et  «  esse  aliquid  ». 
Quae  quidem  differentia  seu  diversitas 
quantum  ad  tria  potissimum  attenditur, 
quae  ibidem  refert.  Primo  quidem,  quia 
illic,  ubi  dicitur  de  re  quod  sit  aliquid, 
et  non  simpliciter,  significat  accidens, 
quia  forma  quae  facit  hujusmodi  esse,  est 
praeter  essentiam  rei.  Hic  autem  cum 
dicitur  esse  aliquid  in  eo  quod  est,  signi- 

ficatur  substantia,  quia  scilicet  forma  fa¬ 
ciens  esse,  constituit  essentiam  rei.  Se~ 
eundo,  quia  ad  hoc  quod  aliquid  sit  sim¬ 
pliciter  subjectum,  participat  ipsum  esse  ; 
sed  ad  hoc  quod  sit  aliquid,  oportet  ut 
participet  alio  aliquo  :  sicut  homo  ad 
hoc  quod  sit  albus,  participat  non  solum 
esse  substantiale,  sed  etiam  albedinem. 
Tertio,  quia  primo  oportet  ut  intelligatur 
aliquid  esse  simpliciter,  et  postea  quod 
sit  aliquid.  Et  hoc  patet  ex  dictis.  Nam 
aliquid  est  simpliciter  per  hoc  quod  par¬ 
ticipat  ipsum  esse;  sed  quia  jam  est,  sci¬ 
licet  per  participationem  ipsius  esse,  re¬ 
stat  ut  participet  quocunque  alio,  ad  hoc 
scilicet  quod  sit  aliquid.  —  Opusc.  69,  1. 

2  post  med. 

Ex  quibus  patet  quod,  loquendo  de  du¬ 
plici  illo  esse,  potest  in  una  et  eadem  re  esse 
multiplex  esse,  scilicet  esse  quo  res  est 
simpliciter,  et  esse  quo  res  est  aliquid  ; 
aut  etiam  multiplex  esse,  quo  res  est  ali- 
quid:  ut  esse  albi  et  esse  dulcis  inveniun¬ 
tur  in  lacte.  Sed  quoad  esse  quo  res  est 
simpliciter,  non  potest  esse  multiplex  in 
una  et  eadem  re  ;  hoc  enim  modo  conve¬ 
nit  soli  subsistenti  ut  ei  quod  est;  in  una 
autem  et  eadem  re  non  potest  esse  du¬ 
plex  subsistens  :  quia  non  esset  amplius 
una  et  eadem  res,  sed  esset  duplex. 

Advertendum  autem,  quod  licet  lo¬ 
quendo  de  esse  quo  res  est  simpliciter,  et 
de  esse  quo  est  aliquid,  dicamus,  quod 
utrumque  potest  esse  in  una  et  eadem  re,  et 
etiam  multiplex  esse  quo  res  est  aliquid  : 
tamen  illa  res, secundum  quod  hujusmodi 
multiplex  esse  habet,  non  potest  perfecte 
et  per  se  dici  una  et  eadem,  sed  tantum 
per  accidens  :  sicut  patet  ex  dictis  de 
uno.  Unde  simpliciter  et  absolute  verum 
est,  quod  uni  et  eidem  rei  non  potest  con¬ 
venire  nisi  unum  esse. 

Secundo,  idem  probatur  ex  Philosopho 
7.  Metaphys.  {text.  49 ;  1.  6,  c.  13),  prae¬ 
cipue  de  esse  quo  res  est  simpliciter,  quod 
est  esse  substantiale,  de  quo  hic  est  quae¬ 
stio.  Si  enim  sint  duo  esse  substantialia 
in  eodem,  sequitur  multas  in  eadem  re 
esse  substantias  actu;  hoc  autem  est  im- 

possibile.  Duo  enim  quae  sunt  in  actu, 
nunquam  sunt  unum  actu  ;  sed  duo  quae 
sunt  in  potentia,  sunt  unum  actu,  sicut 
patet  in  partibus  continui.  Duo  enim  di¬ 
midia  unius  lineae  sunt  in  potentia  in  ipsa 
linea  dupla,  quae  est  una  in  actu.  Et  hoc 
ideo,  quia  actus  habet  virtutem  separan¬ 
di  et  dividendi.  Unumquodque  enim  di¬ 
viditur  ab  altero  per  propriam  formam. 
Unde  ad  hoc  quod  aliqua  fiant  unum  actu, 
oportet  quod  omnia  concludantur  sub 
una  forma,  et  quod  non  habeant  singula 
singulas  formas,  per  quas  sint  actu.  Quare 
patet  quod  si  substantia  singularis,  cujus 
proprie  et  vere  est  esse,  est  una,  non  erit 
ex  substantiis  in  ea  existentibus  actu  (7. 
Metaphys.  1.  13  paulo  ante  fin.)  ;  et  sic 
non  habebit  multiplex  esse  substantiale. 

Tertio,  id  ipsum  potest  probari  ex  eo 
quod  impossibile  est  quod  sit  esse  sine 
forma. Ipsum  enim  esse  nunquam  relinquit 
formam  ;  ergo  si  in  aliqua  re  est  multiplex 
esse  substantiale  in  illa  necessario  erit 
multiplex  forma  substantialis.  Sed  forma 
secundum  Philosophum  est  principium 
quidditatis  et  essentiae,  aut  etiam  est  ipsa 
quidditas  et  essentia  rei,  ut  sunt  formae 
separatae  et  immateriales.  Ergo  ubi  erit 
multiplex  esse,  ibi  erit  multiplex  essentia ; 
et  sic  non  erit  una  et  eadem  res.  —  Cf. 
tract. de Formfsq.  3,  a.  l,c.  —  Gf.  praeterea 
3a,  q.  17,  a.  2,  c. ;  de  Unione  Verbi  In¬ 
eam.  a.  3,  c. ;  Opusc.  32,  c.  8  et  9;  tract. 
de  Formis  q.  4,  a.  3,  c. ;  q.  6,  a.  1,  c. 

Ad  primum  ergo  dicendum,  quod,  sicut 
dictum  est,  plures  formae  substantiales 
non  possunt  esse  in  una  et  eadem  re 
(tract.  de  Formis  q.  3,  a.  1,  ad  5).  Unde 
carneitas  et  corporeitas  et  alia  hujusmodi 
in  homine  sive  animali  sive  in  quolibet 
alio,  non  sunt  diversae  formae,  sed  sunt 
tantum  diversae  perfectiones  essendi,  ab 
una  et  eadem  forma  causatae,  scilicet  esse 
corporeum,  esse  carneum,  et  esse  vege- 
tativum,  et  sic  de  aliis,  ut  infra  patebit. 
—  Cr.  tract.  de  Formis  q.  3,  a.  1 ;  q.  4, 
a.  3 ;  q.  6,  a.  1  :  ubi  hoc  amplissime  trac¬ 
tatur. 

Vel  die,  quod  possunt  admitti  in  aliquo 

composito,  puta  in  homine,  plures  formae 
substantiales,  absque  hoc  quod  admittan¬ 
tur  plura  esse  substantialia  ;  licet  non  e 
converso.  Quod  ut  intelligatur  qualiter 
fieri  possit,  considerandum  est,  quod  pro¬ 
prium  est  substantiae  esse  simpliciter; 
unde  generatio  quae  terminatur  ad  for¬ 
mam  sive  esse  substantiae,  est  generatio 
simpliciter.  Proprium  vero  esse  acciden¬ 
tis  est  esse  secundum  quid.  Esse  autem 
simpliciter,  est  esse  absolutum,  non  de¬ 
pendens  ab  esse  alterius  sicut  ei  inhae¬ 
rens,  licet  omnia  dependeant  a  Deo  sicut 
a  causa  prima.  Sic  autem  aliquid  conti¬ 
net  perfectam  rationem  essendi,  secun¬ 
dum  quod  perfecta  ratio  essendi  reperitur 
in  eo  ut  in  substantia,  ut  dicitur  7.  Me- 
taphys.  {text.  5 ;  1.  6,  c.  1.)  Ad  istud  ergo 
esse  absolutum  participandum  accedunt 
partes  substantiae,  per  quod  trahuntur  ad 
genus  sui  totius.  Esse  vero  accidentis  de¬ 
pendens  est  per  modum  inhaerentis;  unde 
accidentia  non  trahuntur  in  genus  illius 
cui  inhaerent.  Ex  quo  patet  differentia  in¬ 
ter  esse  partis  alicujus  totius,  et  esse 
accidentis.  Esse  autem  alicujus  totius  ab¬ 
solutum,  aliquando  est  proprius  effectus 
Dei^  scilicet  quando  tota  res  secundum 
omnia  principia  sua  deducitur  ex  nihilo 
ad  esse  perfectum,  sicut  fuit  in  prima 
productione  rerum,  in  qua  causalitas  rei 
extendebatur  usque  ad  ipsam  materiam  ; 
quandoque  vero  esse  est  effectus  creaturae 
(quatenus  est  instrumentum  Dei,  cujus 
esse  est  proprius  effectus,  ut  supra,  q.  8. 
a.  1,  dictum  est),  scilicet  quando  agens 
physicum  agit  ex  suppositione  subjecti, 
non  producens  totum  illud  quod  pertinet 
ad  esse  rei,  sed  formam  tantum,  trans¬ 
mutando  materiam  ad  talem  vel  talem 
formam.  Ad  materiam  enim  actio  creatu¬ 
rae  non  se  extendit.  Cum  ergo  tale  esse 
absolutum  sit  terminus  utriusque  actio¬ 
nis,  ut  dictum  esC  materiae  autem  non 
est  esse  ut  subjecti,  nec  etiam  formae  ma¬ 
terialis,  cum  ipsa  ‘non  sit  habens  esse, 
licet  sit  qiio  aliquid  est,  sicut  materia  est 
in  quo  aliquid  est ;  neutra  actio  termina¬ 
tur  ad  materiam  vel  formam  materialem, 


sed  ad  esse  compositi,  cujus  est  per  se 
esse  et  absolute  subsistere.  De  intellectu 
enim  ejus  est  habere  esse,  quod  non  est 
de  ratione  et  intellectu  essentiae.  In  tali 
enim  composito,  necessario  est  composi¬ 
tio  duplex,  suppositi  scilicet  et  essentiae, 
quae  in  re  materiali  differunt  necessario, 
cum  individuum  in  materialibus  multa 
addat  supra  naturam  speciei,  quae  essen¬ 
tiam  tantum  complectitur  ;  et  ideo  est  alia 
compositio  totius  rei  et  sui  esse.  In  rebus 
vero  immaterialibus  creatis  tantum  alte¬ 
ra  compositio  invenitur,  rei  scilicet  et 
esse.  In  ipsis  ergo  non  est  essentia  habens 
esse  per  aliquid  quod  realiter  a  se  diffe¬ 
rat,  cum  idem  sit  essentia,  et  res  quae  si¬ 
gnificatur  ut  habens  esse.  Ideo  essentia 
in  eis  est  non  tamquam  principium  tan¬ 
tum  quo  aliquid  dicitur  esse,  sed  sicut 
habens  esse  absolutum  et  non  inhaerens. 
In  substantiis  vero  materialibus  et  com¬ 
positis,  in  quibus  essentia  realiter  differt 
a  supposito,  essentia  non  habet  esse  nisi 
per  suppositum,  cujus  est  esse  simpliciter 
et  absolute;  unde  essentia  in  eis  non  e.-t 
ut  habens  esse,  sed  ut  reductum  ad  esse 
per  suppositum  aliquod  individuum,  cu¬ 
jus  est  habere  esse  absolutum,  ad  quod 
terminatur  actio  producentis. 

Cum  ergo  forma  materialis  sit  ad  quam 
non  sequitur  aliquod  suppositum  vel  in¬ 
dividuum,  cujus  est  habere  esse  absolu¬ 
tum,  ad  quod  terminetur  actio  producen¬ 
tis,  ut  dictum  est;  possibile  erit  ponere 
aliquam  formam  substantialem  sine  esse, 
sicut  possibile  est  ponere  id,  quod  est 
principium,  sine  relatione  principii,  et 
sine  principiato.  In  immaterialibus  vero 
non  est  hoc  invenire,  cum  non  sit  in  eis 
essentia,  quae  non  sit  suppositum ;  unde 
posita  essentia  in  eis  necessario  ponitur 
esse,  quod  est  suppositi.  Ad  constitutio¬ 
nem  autem  suppositi  materialis,  sive  in¬ 
dividui,  quantitas  terminata  requiritur, 
quae  ubicunque  fuerit,  tale  individuum 
necessario  erit,  cum  ipsa  sit  proprium  et 
inseparabile  signum  individui.  Omnes  au¬ 
tem  formae  elementares  terminatas  quan¬ 
titates  requirunt,  et  diversas  ab  invicem ; 

unde  ubicunque  fuerit  forma  elementa- 
ris,  necessario  erit  suppositum,  cujus  est 
habere  esse  completum  et  terminatam 
quantitatem.  Unde  formae  dementares 
non  possunt  in  essentiis  suis  simul  esse 
in  una  re,  ut  patet  in  lib.  de  General,  et 
Corrupi.  In  mixtis  autem  rebus,  in  qui¬ 
bus  forma  non  educitur  de  materia  quan¬ 
titatis,  non  sequitur  materiam  in  ordine 
ad  talem  formam,  licet  esse  actu  per  eam 
in  re  habeat,  cum  quantitas  semper  re¬ 
spondeat  illi  principio,  vel  redeat  in  prin¬ 
cipium,  a  quo  originem  sumpsit.  Anima 
autem  hominis  non  est  quanta  nec  per  se 
nec  per  accidens;  unde  non  repugnat  in 
tali  re  ponere  essentiam  formae,  a  qua  de¬ 
pendeat  quantitas  secundum  originem, 
sive  cum  esse,  quod  se  habeat  ad  illam 
formam  ut  principium  ad  principiatum. 
Unde  tali  essentiae  forraae  ratio  actus  non 
convenit,  sicut  nec  materiae,  cum  esse  sit 
actus  communis  et  primus  non  solum 
materiarum,  sed  etiam  formarum  ;  unde 
sine  esse  forma  non  dicitur  actus.  Solum 
enim  natura  substantialis  esse  in  sub¬ 
stantiis  impedit  duas  formas  substantiales 
simul  esse  in  eadem  materia  :  quia  esse 
substantiae,  est  esse  simpliciter,  unde  quod 
advenit  tali  esse,  est  accidens  necessario'. 
Esse  etiam  substantiae  habet  se  sicut  uni¬ 
tas  rei,  quia  unum  et  ens  convertuntur. 
Unde  una  res  non  potest  habere  duo  esse 
substantialia,  nisi  amittat  unitatem  suam; 
unde  in  re  composita  ex  substantia  et 
accidente,  non  est  unitas  nisi  secundum 
quid.  Nihil  ergo  contradictionis  sustine¬ 
bimus,  si  posuerimus  in  re  aliquas  for¬ 
mas,  ad  quas  tamen  non  sequatur  esse 
simpliciter;  solum  enim  per  naturam  ip¬ 
sius  esse  simpliciter,  quod  in  substantia 
reperitur,  simpliciter  impeditur  plurali¬ 
tas  formarum  substantialium  ejusdem  rei. 
Unde  certum  est  et  a  philosophis  osten¬ 
sum,  quod  impossibile  est  plura  esse  sub¬ 
stantialia  in  una  re  ponere;  sed  solum 
forma  ad  quam  esse  sequitur,  in  re  ipsa 
ponitur,  aliae  vero  ei  non  connumerantur. 
—  Ibid. 

Quomodo  autem  hoc  fieri  possit,  dili- 

genter  considerandum  est  in  rerum  pro¬ 
gressu.  Sciendum  est  igitur,  quod  mate- 
.ria  est  in  potentia  ad  omnes  formas,  quae 
de  ea  educi  possunt.  Unde  quanto  ad  plu- 
res  earum  simul  accedit,  tanto  plus  per¬ 
ficitur  ejus  potentia.  Et  ideo  in  elementis 
materia  est  minime  perfecta  :  quia  solum 
unica  forma  unius  elementi  perficitur  si¬ 
mul  ;  et  si  quandoque  virtus  formae  alte¬ 
rius  elementi  sibi  adsit,  hoc  non  est  per 
modum  manentis,  sed  per  modum  alte¬ 
rantis,  sicut  patet  quando  calor  ignis  agit 
in  aere  ad  inductionem  formae  ignis.  In 
corporibus  vero  mixtis  magis  perfecta  est 
materia.  Ibi  enim  cum  una  forma  mixti, 
quae  dat  esse,  sunt  omnes  formae  elemen¬ 
torum,  virtute  tamen  et  non  in  essentia, 
quia  quaelibet  illarum  requirit  debitam 
quantitatem  terminatam,  ut  dictum  est ; 
unde  cum  unum  sit  suppositum  mixti  et 
esse  unum,  una  est  forma  ejus.  Suppo¬ 
sita  vero  mixta  quaedam  sunt  animata,  et 
praecipue  homo,  cujus  forma  non  produ¬ 
citur  ex  materia  disposita  per  qualitatem 
mixti.  Unde  conveniens  est  ut  in  anima¬ 
tis  sint  essentiae  formarum  aliquarum  sine 
esse.  Hoc  enim  est  propinquissimum,  in 
quo  animata  possunt  transcendere  simpli¬ 
citer  mixta,  scilicet  perficiendo  suam  ma¬ 
teriam  in  acquisitione  plurium  formarum 
simul  :  sicut  videmus,  quod  alio  modo 
sit  simplex  ex  mixtis,  alio  modo  ex  mate¬ 
ria  prima  :  in  qua  nihil  est  de  actu  for¬ 
mae  educendae,  antequam  fiat,  sicut  in  aere 
non  est  aliquid  phialae,  antequam  phiala 
fiat;  et  in  ligno  similiter  nihil  est  de  lecto, 
antequam  fiat.  Sic  enim  se  habet  materia 
prima  ad  ea  quae  ex  ea  fiunt,  sicut  se 
habet  argentum  ad  statuam,  et  lignum  ad 
lectum,  ut  dicitur  1.  Phys.{text.  69;  c.  7.). 
In  mixto  vero  manent  formae  miscibiliurn 
secundum  virtutem,  secundum  Philoso¬ 
phum  ;  virtus  autem  ad  actum  pertinet  : 
et  ideo  in  mixto  est  unde  agatur  ad  ge¬ 
nerationem  alterius  miscibiliurn,  secun¬ 
dum  quod  virtus  unius  miscibiliurn  vincit, 
proportionem  in  qua  salvatur  forma  mixti. 
Unde  corrupto  mixto  generatur  corpus 
simplex.  In  hac  namque  transmutatione 

fit  spoliatio  omnium  qum  erant  ipsius 
mixti,  nec  aliquid  manet  nisi  materia  pri¬ 
ma  tantum.  Sed  in  generatione  ipsius 
mixti  non  fit  spoliatio  simplicium  usque 
ad  materiam  primam,  aliter  virtutes  sim¬ 
plicium  non  manerent  in  mixto,  nunc  au¬ 
tem  manent.  Unde  non  est  corruptio  sim¬ 
pliciter,  per  quam  fit  generatio  compo¬ 
siti,  cum  elementa  non  corrumpantur 
penitus,  sicut  dicitur  1.  Meleorol.  :  quia 
eorum  est  mixtio,  quorum  est  separatio; 
non  enim  miscentur  nisi  ea  quae  apta  sunt 
per  se  exislere.  Idem  enim  est  de  materia 
disposita  per  aliquam  alterationem  factam 
circa  ipsam,  et  misto  :  tunc  enim  virtus 
formae  inducendae  est  in  ea  potentia;  unde 
potentia  sua  non  est  adeo  remota  ab  actu 
formae,  sicut  ante  alterationem.  Ante  nam¬ 
que  alterationem  ipsa  materia  erat  in 
potentia  remota  ab  actu;  inchoata  vero 
alteratione  incipit  potentia  appropinquare 
actui,  sicut  vincente  altero  miscibilium 
appropinquatur  ad  actum  sim  [ilicis  ele¬ 
menti.  Cum  vero  alteratio  magis  ac  ma¬ 
gis  intenditur,  plus  et  plus  ad  actum  ac¬ 
ceditur;  unde  completa  alteratione,  mate¬ 
ria  est  in  actu  constituta.  Alia  est  igitur 
potentia  materiae  nudae  et  nondum  alte- 
ratae,  et  potentia  mixti,  in  qua  est  virtus 
alterativa;  unde  haec  est  propinquior  actui 
quam  illa,  et  perfectior,  quia  magis  pro¬ 
cedit  ad  suum  actum.  Si  igitur  foret  in 
mixto  forma  elementi  simplicis,  quod  est 
impossibile;  statim  unico  suae  virtutis 
actu  foret  per  se  existens.  Esse  enim  est 
propinquissimum  essentiae  formae,  licet  ab 
invicem  differant  in  materialibus.  Ideo 
licet  propinquior  sit  potentia  materiae,  in 
qua  sunt  rniscibilia  in  mixto,  actui  suo, 
quam  potentia  materiae  nudae,  in  qua  ni¬ 
hil  est  de  actu,  alteratione  tamen  indiget 
ad  hoc  quod  haec  potentia  actui  suo  con¬ 
jungatur.  Unde  rniscibilia  in  mixto  tunc 
sunt  in  potentia  maxime  appropinquata 
actui,  quando  mixtum  est  in  optima  sui 
proportione  ;  sed  tunc  maxime  elongata 
sunt  ab  actu  suo  in  tali  genere,  non  tamen 
tantum  distant,  sicut  potentia  materiae 
nudae.  Potentia  autem  in  qua  sunt  partes 


organicae  ad  esse  per  se  est  in  majori  pro¬ 
pinquitate  al  esse  seorsum,  quam  sit  po¬ 
tentia  ipsius  mixti,  quia,  sicut  dicitur  7. 
Metop%s.,  partes  animatorum  sunt  in  po¬ 
tentia  propinqua  actui  eorum  proprio  per 
separationem  a  toto;  quod  verum  est  de 
toto  etiam  in  imperfectissimo  gradu  suo 
manente.  Unde  quandoque  virtus  altera¬ 
tiva,  quae  invenitur  in  rebus  animatis,  in 
quantum  mistae  sunt  ex  quatuor  primis 
corporibus,  minime  agit,  scilicet  quando 
elementa  maxime  ducta  sunt  ad  medium, 
ut  est  in  homine,  in  quo  inter  omnia 
mixta,  maxima  est  elongatio  a  contrarie- 
tate ;  adhuc  tamen  partes  animatorum 
sunt  in  potentia  maxime  propinqua  actui, 
alteratione  tamen  maxime  distante  a  suo 
termino.  Ex  quo  concluditur,  quod  haec 
propinquitas  non  est  per  dispositionem 
materiae,  per  alterationem  abquam,  cujus 
terminus  sit  inductio  novae  formae  per 
essentiam.  Essentia  vero  formae  no- 
viter  induci  non  potest,  nisi  praecedente 
alteratione,  cujus  terminus  est  productio 
formae  de  novo.  Constat  tamen  quod  in 
parte  a  toto  separata  sit  forma  substan¬ 
tialis.  Unde  cum  impossibile  sit  duo  esse 
substantialia  in  eadem  reponere,  ut  supra 
dictum  est,  nec  per  aliquam  alterationem 
praecedentem  pars  est  in  potentia'  in  suo 
toto  maxime  propinqua  actui,  nec  forma 
de  novo  inducitur  nisi  per  alterationem 
(unde  nec  coelum,  quod  est  agens  univer¬ 
sale  respectu  istorum  inferiorum,  nec  ali¬ 
quod  particularium  agentium  agit,  nisi 
alteret;  et  ideo  coelum  est  primum  alte¬ 
rans,  secundum  Philosophum) ;  necessa¬ 
rio  ergo  sequi  videtur  aliquam  formam 
in  parte  rei  sine  esse  ponere,  et  ideo  par¬ 
tem  esse  in  potentia  maxime  propinqua 
actui.  Esse  enim  est  maxime  propinquum 
formae,  ut  dictum  est,  quia  non  requiri¬ 
tur  ad  hoc  quod  esse  substantiae  propriam 
sequatur  formam,  nisi  quod  res  per  se 
ponatur;  quod  una  actione  fieri  potest. — 
Opusc.  32,  c.  8  (al.  4) ;  cf.  Opusc.  37, 
c.  4. 

Et  similiter  ad  secundum  potest  duplex 
fieri  responsio  :  —  vel  ita  quod  dicamuSj 

non  esse  in  composito  diversas  formas, 
sed  lanium  diversas  essendi  perfectiones 
in  diversis  partibus  materise.ab  una  et 
eadem  forma  causatas,  qiue  tamen  facta  di¬ 
visione  et  seorsum  sumplse  habent  ratio¬ 
nem  diversarum  formarum ;  quse  sententia 
amplissime  tractabitur  et  explicabitur  in¬ 
fra  (in  tract.  de  Formis  qq.  3,  4,  6,  11.  cc. 
in  c.  et  ad  1). 

Vel  polest  dici,  quod  diversse  sunt  for¬ 
mae  in  composito,  non  tamen  diversa  esse 
substantialia.  Manifestum  est  enim  ex  dic¬ 
tis,  triplicem  esse  polenlise  differentiam,  in 
qua  aliquid  dicitur  esse  :  prima  est  poten¬ 
tia  materice,  in  qua  nihil  est  de  ilio  quod 
de  potentia  educitur;  secunda  est  poten¬ 
tia  mixli,  vel  materiae  quae  est  in  altera- 
tione,  in  qua  licet  non  sit  essentia  formae 
inducendae,  est  tamen  virtus;  tertia  est 
potentia  lotius,  per  quam  partes  sunt  in 
tolo^  quae  est  maxime  actui  proprio  pro¬ 
pinqua,  secundum  Philosophum;  unde  in 
eis  nihil  est  sicut  agens  ad  proprium  ac¬ 
tum,  sicut  est  quando  harmonia  est  per¬ 
fecta,  necessario  erunt  essentiae  formarum 
prope  sua  esse.  Hoc  autem  facilius  scie¬ 
tur,  si  gradus  et  ordo  rerum  naturalium 
diligenter  discutiatur.  —  Opusc.  32,  c.  9. 

Sciendum  igitur,  quod  communissimus 
unitatis  modus  reperitur  in  rebus  mate¬ 
rialibus,  quae  est  unitas  continuitatis.  In 
omnibus  enim  rebus  materialibus  haec 
unitas  reperitur.  Primum  namque  acci¬ 
dens,  quod  sequitur  materiam,  est  quan¬ 
titas.  Super  hanc  unitatem  reperitur  in 
diversis  rebus  unitas  suae  propriae  for¬ 
mae,  in  quibusdam  quidem  magis,  in 
quibusdam  vero  minus  perfecte,  ut  habe¬ 
tur  4.  Metaphys.  Unitas  continuitatis  in 
re  reperta,  maxime  potentialis  invenitur, 
quia  omne  continuum  est  unum  actu,  et 
multiplex  in  potentia  ;  sicut  partes  lineae 
non  sunt  aliqua  duo  actu,  sed  unum; 
ipsa  vero  linea  est  duo  in  potentia,  et 
facta  divisione  fit  duo  actu ;  sola  enim 
divisio  continui  facit  esse  actu.  Unde  in 
divisione  lineae  non  inducitur  aliquid 
novi  in  ipsis  divisis,  sed  eadem  essentia 
lineae,  quae  prius  erat  actu  una  et  multi¬ 


plex  in  potentia,  per  divisionem  facta  est 
multiplex  in  actu.  Et  tamen  hic  est  simili¬ 
tudo  cujusdam  corruptionis,  quia  actus 
prior,  qui  erat  lotius,  ablatus  est,  et  po¬ 
tentia  ducta  esi  ad  actum  posteriorem  per 
divisionem  solam.  Consimile  penitus  re¬ 
peritur  in  lapide  et  in  igne  et  in  omni¬ 
bus  corruptibilibus  et  generabilibus  in¬ 
animatis.  Forma  enim  totius  in  eis,  per 
quam  habent  quandam  unitatem  suae  na¬ 
ture  super  unitatem  quantitatis,  secun¬ 
dum  totam  rationem  formae  est  in  quali¬ 
bet  parte  talium  rerum  :  unde  facta  divi¬ 
sione  manet  essentia  ejusdem  formae  in 
partibus  ab  invicem  diversis  et  divisis. 
Quaelibet  enim  pars  ignis  est  ignis,  et 
quaelibet  pars  lapidis  est  lapis.  Est  tamen 
in  istis  divisionibus  quaedam  similitudo 
corruptionis  et  generationis,  non  quod 
novae  formae  per  divisionem  talium  indi¬ 
cantur,  sed  quia  esse  sive  actus  prior 
aufertur  per  divisionem  ipsam,  et  poten¬ 
tia  ducitur  ad  actum  proprium.  —  Ibid. 

Super  haec  autem  sunt  animata  imper¬ 
fecta,  ut  sunt  plantae  et  quaedam  anima¬ 
lia  imperfecta,  ut  sunt  animalia  anulosa, 
et  in  ipsis  idem  invenitur:  quia  cum 
avellitur  ramus  ab  arbore,  non  advenit 
nova  essentia  vegetabilis,  sed  eadem  es¬ 
sentia  vegetabilis,  quae  una  erat  in  arbo¬ 
re  tota,  etiam  actu  uno,  simul  multiplex 
erat  in  potentia,  et  per  divisionem  novum 
esse  perdit,  et  actus  alius  et  alius  secu¬ 
tus  est.  Similiter  est  in  animalibus  anulo- 
sis  una  anima  in  actu  et  unum  esse,  sed 
multiplex  in  potentia  accidentali;  unde 
facta  divisione,  remoto  actu  priori  et 
unitate  actus,  sunt  multa  in  actu.  Et  sic 
facile  est  videre  quomodo  essentia  alicu- 
jus  formae  est  in  potentia  accidentali  ad 
esse,  quod  tamen  nondum  habet.  Et  hoc 
totum  contingit  propter  imperfectionem 
talium  formarum :  quia  cum  sint  sub  uno 
actu,  simul  sunt  sub  potentia  multiplici 
respectu  esse  diversorum,  quae  acqui¬ 
runtur  eis  sine  aliqua  corruptione  in  es¬ 
sentiis,  sed  sola  divisione.  —  In  anima¬ 
libus  vero  perfectis,  praecipue  in  homine, 
forma  quae  est  una  in  actu,  non  est  mul- 

liplex  in  potentia,  ut  per  divisionem 
constituatur  eadem  essentia  formae  sub 
diversis  esse,  et  sub  diversis  actibus,  cum 
anima  hominis  non  dividatur  nec  per  se 
nec  per  accidens.  Unde,  cum  in  homine 
sit  unitas  cujusdam  continuitatis,  quae 
manifestior  est  in  carne  sua  et  in  ossibus 
quam  in  aliis  membris,  quae  sibi  conjun¬ 
guntur  per  naturam  ipsam  continuitatis, 
necessario  erit  alia  essentia  formae  in  eo, 
quae  per  solam  divisionem  a  toto  habet 
esse  actu.  Hoc  enim  in  omnibus  conti¬ 
nuis  invenitur.  Haec  enim  est  forma, 
respectu  cujus  quantitas  sequitur  mate¬ 
riam,  super  ipsam  formam  rediens.  Semper 
enim  forma,  a  qua  quantitas  secundum 
originem  pendet,  est  divisibilis  per  acci¬ 
dens.  Et  hoc  salis  manifestum  est,  quia 
cum  partes  hominis  sint  in  eadem  pro¬ 
pinquitate  ad  per  se  esse,  sicut  partes 
aliarum  rerum  perfectarum  ;  ideo  nulla 
nova  essentia  formae  introducitur  per  di¬ 
visionem,  sed  esse  novum  acquiritur. 
Forma  vero  hominis  dividi  non  potest,  ut 
in  ea  acquirantur  multa  nova  et  diversa 
esse.  Ideo  necessario  erit  in  eo  diversa 
essentia  formae  suae  ab  essentia  formae 
quae  per  divisionem  solam  esse  acquirit. 
Sed  in  hoc  est  differentia  inter  animalia 
perfecta  et  imperfecta,  quia  in  imperfectis 
non  erat  illa  essentia  sine  esse  simplici¬ 
ter,  licet  esset  sine  esse  acquisito  per 
divisionem;  in  perfectis  vero  erat  sine 
esse  simpliciter  sibi  debito,  quia  duo 
esse  substantialia  impossibile  est  simul 
ponere  in  una  re,  ut  dictum  est.  —  Ibid. 

Est  etiam  alia  differentia  a  parte  divi¬ 
sionis  ipsius  :  quia  cum  dividi  non  possit 
nisi  quod  est  actu  quantum;  quantitas 
autem  in  homine  non  est  actu  per  for¬ 
mam,  respectu  cujus  sequatur  materiam 
ut  rediens  super  formam,  sed  per  solam 
animam,  a  qua  est  totus  actus  qui  est  in 
homine;  in  igne  vero  et  lapide  quantitas 
est  actu  per  formam,  quam  ipsa  quantitas 
sequitur  in  materia  :  inde  est  quod  divi¬ 
sio  in  homine  est  in  quantitate  actu  per 
animam;  sed  quod  efficitur  per  divisio¬ 
nem  in  esse  acquisito,  non  est  aliquid  de 


essentia  animae  secundum  aliquid  esse, 
sed  est  aliquid  de  essentia  formae  origi¬ 
nalis  ipsius  quantitatis,  cui  datur  esse 
actu  per  divisionem.  In  rebus  vero  im¬ 
perfectis  divisio  est  in  quanto  actu,  et 
hoc  per  formam  ad  quam  sequitur  ipsa 
quantitas,  cui  per  divisionem  aufertur 
unum  esse  actu  prius  habitum,  et  acqui¬ 
runtur  duo  vel  plura,  sub  quibus  essen¬ 
tia  ipsa  dividitur,  quae  prius  erat  una, 
secundum  quam  erat  unum  esse  ante 
divisionem.  Licet  autem  esset  unum  esse 
ante  divisionem  in  rebus,  nihilominus 
illa  eadem  essentia  formae  erat  in  poten¬ 
tia  ad  multa  esse  simul  cum  uno  esse 
actu  quod  habebat,  et  ejus  subjectum 
erat  materia  una  et  eadem  numero.  Et 
tamen  constat  quod  alium  respectum  ha¬ 
bet  materia  ad  esse  actu  primum,  et  alios 
respectus  ad  alia  esse  actu  per  divisionem 
acquisita,  quibus  tamen  respectibus  ma¬ 
teriae  respondebat  eadem  essentia  formae 
ante  ipsa  esse  actu.  Licet  enim  potentia 
materiae  non  differat  ab  ejus  essentia, 
secundum  quod  potentia  dicit  principium 
receptivum,  differt  tamen  secundum  quod 
dicit  relationem  materiae  ad  formam.  Et 
isto  modo  possunt  esse  in  materia  multi 
respectus,  essentia  tamen  ejus  manente 
una.  Sicut  ergo  materia  per  unum  re¬ 
spectum  tantum  habet  unum  esse,  cum 
aliis  tamen  respectibus  multa  habet,  es¬ 
sentiae  etiam  formae  sine  esse  per  divi¬ 
sionem  acquisito  respondente;  ita  sub 
forma  perfecta,  cujusmodi  est  anima  hu¬ 
mana,  reperitur  in  materia  hominis  unum 
esse  tantum,  licet  in  eadem  materia  sint 
essentiae  aliarum  formarum  sine  esse, 
quod  tamen  eis  sola  divisione  acquiritur. 
—  Ibid. 

Hujus  exemplum  est  reperire  in  linea 
et  puncto.  Protracta  enim  una  linea, 
punctus  qui  eam  terminat  esse  habet  se¬ 
cundum  quod  illam  lineam  terminat;  in 
ipso  autem  puncto  sunt  multi  et  diversi 
respectus,  secundum  quod  potest  esse 
terminus  diversarum  linearum,  sed  per 
unum  respectum  impossibile  est  nisi  unam 
lineam  recipi  in  puncto.  Unde  per  alias 

lineas,  quae  in  eo  recipiuntur  sirnui  cum 
linea  prima  protracta,  non  acquiritur 
puncto  aliquod  esse  in  earum  termina¬ 
tione  ;  nec  illis  non  protractis  minus  ha¬ 
beret  punctus  esse  in  terminatione  primae 
lineae.  Per  quem  modum  de  materia  et 
ejus  respectibus  imaginari  possumus, 
cum  ipsa  in  sui  natura  indivisibilis  et 
sine  partibus  sit  omnino  ut  punctus,  licet 
in  multis  sint  dissimilia.  Secundum  ergo 
unum  respectum  ejus  esse  quasi  per 
unam  lineam  impossibile  est  sibi  inesse 
nisi  unam  formam  quae  det  sibi  esse. 
Unde  cum  praedicata  substantiae  accipian¬ 
tur  quasi  in  uno  respectu,  veluti  cum  ex 
una  parte  linea  accipitur  in  puncto  ;  im¬ 
possibile  est  ut  praedicata  contenta  inlin^a 
praedicamentali  substantiae,  per  diversas 
formas  praedicentur  de  Socrate,  sed  per 
unam  et  eandem.  Secundum  vero  alios 
respectus  quos  habet  de  prope  ad  esse 
per  se,  sine  tamen  esse,  poterit  essentias 
formarum  recipere.  Mirabilis  est  enim 
potentia  materiae,  nec  sciri  potest  nisi 
cognoscendo  ea  quae  in  ea  esse  habent, 
scilicet  conferendo  de  formis,  quae  in  ea 
esse  habet,  ut  patet  in  1.  Phys.  —  Opusc. 
32,  c.  9;  cL  Opusc.  37,  c.  4.  ' 

.  Ad  tertium  dicendum,  quod  nec  mate¬ 
ria  nec  forma  proprie  habent  esse,  nisi  sit 
subsistens.  Esse  enim,  sicut  hic  sumitur, 
est  tantum  suppositi.  Cum  autem  dicitur, 
quod  materia  est  quaedam  essentia,  idem 
praedicatur  de  se,  quia  materia  est  sua 
essentia,  quod  in  omnibus  simplicibus 
invenitur.  Non  autem  per  hoc  denotatur 
aliquod  esse  sequi  essentiam,  quia  in  omni 
re  creata  differt  esse  ab  ipsa  re.  —  Opusc. 
37,  c.  4  versus  fm. 

Ad  quartum  palet  ex  dictis  (in  c.). 

Ad  quintum  dicendum,  quod  est  habet 
duplicem  respectum,  et  ad  naturam  vel 
formam  tamquam  ad  id  quo  res  est,  et 
ad  suppositum  tamquam  ad  id  quod  est. 
Quantum  ad  primum  respectum  potest 
dici,  quod  esse  remaneret,  quantum  ad 
secundum  non  remaneret.  —  3.  Sent. 
dist.  6,  q.  2,  a.  2,  in  c. ;  cf.  3a,  q.  17, 
a.  2,  c.,  et  Gajetanum  in  h.  1. 

Ad  sextum  dicendum,  quod  illa  objectio 
procedit  de  esse  secundum  quod  signat 
veritatem  propositionis ;  sic  enim  potest 
dici  non  tantum  de  his  quae  sunt  in  re, 
sed  de  his  quae  sunt  in  intellectu  ;  de  qui¬ 
bus  potest  locutio  formari. —  3.  Seyit.  1. 
c.  ad  5;  Quodl.  9, 1.  c.  ad  4. 


DE  DIVISIONE  SUBSTANTIAE  IN  IMMATERIALEM 
ET  MATERIALEM. 

Deinde  considerandum  de  substantia 
secundum  quod  dividitur  in  materialem 
et  immaterialem.  Quaerendum  autem  hic 
esset,  utrum  illa  divisio  sit  univoca;  sed 
quia  hoc  satis  colligitur  ex  dictis  in  Logi¬ 
ca,  ideo  praetermittitur  ad  praesens. 

QU.UST10  XXXIV 

DE  SUBSTANTIA  MATERIALI. 

Considerandum  est  ergo  de  substantia 
materiali.  Substantia  autem  sic  sumpta 
secundum  Philosophum  dicitur  triplici¬ 
ter  :  uno  modo  materia,  alio  modo  forma, 
tertio  modo  compositum.  De  his  autem 
multa  dicta  sunt  in  Prima  Secundae  Par¬ 
tis  hujus  Philosophiae;  et  de  formis  am¬ 
plissime  tractatur  in  opusculo  de  Formis 
post  finem  hujus  Metaphysicae  apposito; 
unde  hic  tantum  videnda  sunt  nonnulla 
quae  ibi  non  quaeruntur. 

CIRCA  HOC  ERGO  QU/ERUiNTUR  SEX  r 

1.  Utrum  sit  eadem  compositio  ex  materia  et 
forma,  et  ex  substantia  et  esse. 

2.  Utrum  materia  sit  maxime  substantia. 

3.  Utrum  Deus  possit  facere  quod  materia 
sit  sine  forma. 

4.  Utrum  omne  quod  fit,  fiat  ab  aliquo,  et  ex 
aliquo,  et  aliquid. 

5.  Utrum  numeri  et  magnitudines  sint  sub¬ 
stantiae  rerum. 

6.  Utrum  formae  et  substantiae  rerum  sint 
sicut  numeri. 

ARTICULUS  I 

UTRUM  SIT  EADEM  COMPOSITIO  EX  MATERIA 
ET  FORMA,  ET  EX  SUBSTANTIA  ET  ESSE. 

Videtur  quod  sil  eadem  compositio  ex 
materia  et  forma,  et  ex  substantia  et 
esse. 

1.  Ubi  enim  est  eadem  ratio  componen¬ 
tium,  ibi  est  eadem  ratio  compositionis. 
At  in  compositione  ex  materia  et  forma, 
et  ex  substantia  et  esse,  est  eadem  ratio 
componentium ;  materia  enim  componit 
secundum  quod  est  potentia,  et  forma 
secundum  quod  est  actus  ;  et  similiter  est 
de  substantia  et  esse  (Cf,  Opusc.  15,  c. 
5  post  prine.,  arg.  Secundo,  quia  existi¬ 
mavit).  Ergo  est  eadem  compositio  ex 
materia  et  forma,  et  ex  substantia  et  esse. 

2.  Praeterea,  ex  compositione  omni  quae 
est  sicut  ex  potentia  et  actu,  oritur  intel- 
ligibilis  compositio  quae  est  ex  genere  et 
differentia  (^b^■d.  arg.  Primo  quidem,  quia 
existimavit).  Sed  compositio  quae  est  ex 
genere  et  differentia,  fundatur  super 
compositionem  ex  materia  et  forma  (la, 
q.  50,  a.  2,  arg.  1).  Ergo  omnis  composi¬ 
tio  quae  est  ex  potentia  et  actu,  sicut  est 
compositio  ex  substantia  et  esse,  est 
eadem  ac  compositio  quae  est  ex  materia 
et  forma. 

Sed  contra:  1.  Materia  non  est  ipsa 
substantia  rei ;  nam  sequeretur  omnes 
formas  esse  accidentia,  sicut  antiqui 
opinabantur  ;  sed  materia  est  pars  sub¬ 
stantiae.  —  2.  c.  Gent.  c.  54,  rat.  1. 

2.  Praeterea,  ipsum  esse  non  est  pro¬ 
prius  actus  materiae,  sed  substantiae 
totius.  Ejus  enim  actus  est  esse,  de  quo 
possumus  dicere  quod  sit;  esse  autem 
non  dicitur  de  materia,  sed  de  toto.  Unde 
materia  non  potest  dici  quod  est,  sed 
ipsa  substantia  est  id  quod  est.  Ergo  non 
est  eadem  compositio  ex  materia  et  for¬ 
ma,  et  ex  substantia  et  esse.  —  Ibid. 
rat.  2. 

Respondeo  dicendUxM,  quod  alia  est 
compositio  ex  materia  et  forma,  alia  ex 


substantia  et  esse.  Non  enim  forma  est 
ipsum  esse,  sed  habens  esse ;  comparatur 
enim  ad  ipsum  sicut  lux  ad  lucem,  vel 
albedo  ad  album.  Deinde  quia  ad  ipsam 
etiam  formam  comparatur  ipsum  esse  ut 
actus.  Per  hoc  enim  in  compositis  ex 
materia  et  forma,  forma  dicitur  esse 
principium  essendi,  quia  est  complemen¬ 
tum  substantiae,  cujus  actus  est  ipsum 
esse;  sicut  diaphanum  est  aeri  principium 
lucendi,  quia  facit  eum  proprium  sub¬ 
jectum  lucis.  —  Unde  in  compositis  ex 
materia  et  forma,  nec  materia  nec  forma 
potest  dici  ipsum  quod  est,  nec  etiam 
ipsum  esse;  forma  tamen  potest  dici 
ipsum  quo  est,  secundum  quod  est  essendi 
principium  ;  ipsa  autem  tota  substantia 
est  ipsum  quod  est,  et  ipsum  esse  est 
quo  substantia  denominatur  ens.  In  sub¬ 
stantiis  autem  intellectualibus,  quae  non 
sunt  ex  materia  et  forma  compositae,  ut 
ostendetur  infra  (q.  35,  a.  4),  non  sic; 
sed  in  eis  ipsa  forma  est  substantia  sub¬ 
sistens.  Unde  forma  est  quod  est,  ipsum 
autem  esse  est  actus,  et  quo  est;  et  pro¬ 
pter  hoc  in  eis  est  unica  tantum  composi¬ 
tio  actus  et  potentiae,  quae  scilicet  est  ex 
substantia  et  esse,  quae  a  quibusdam  di¬ 
citur  ex  quod  est,  et  esse ;  vel  ex  eo  quod 
est,  et  quo  est.  In  substantiis  autem 
compositis  ex  materia  et  forma,  est  duplex 
compositio  actus  et  potentiae  :  prima  qui¬ 
dem  ipsius  substantiae,  quae  componitur 
ex  materia  et  forma ;  secunda  vero  ex  ipsa 
substantia  jam  composita  et  esse;  quae 
etiam  potest  dici  ex  quod  est,  et  esse, 
vel  ex  quod  est,  et  quo  est.  —  2.  c.  Gent. 
c.  54. 

Sic  igitur  patet  quod  compositio  actus 
et  potentiae,  est  in  plus  quam  compositio 
formae  et  materiae ;  unde  materia  et  forma 
dividunt  substantiam  materialem  ;  pote*Q- 
tia  autem  et  actus  dividunt  ens  commu¬ 
ne;  et  propter  hoc  quaecunque  quidem 
consequuntur  potentiam  et  actum,  in 
quantum  hujusmodi,  sunt  communia 
substantiis  materialibus,  et  immateriali¬ 
bus  creatis  :  sicut  recipere  et  recipi, 
perficere  et  perfici.  Quaecunque  vero  sunt 

propria  materiae  et  formae,  in  quantum 
hujusmodi,  sicut  generari  et  corrumpi, 
et  alia  hujusmodi,  haec  sunRpropria  sub¬ 
stantiarum  materialium,  et  nullo  modo 
conveniunt  substantiis  immaterialibus 
creatis.  —  Ibici. 

Ad  primum  ergo  dicendum,  quod  licet 
utraque  compositio  conveniat,  quod  com¬ 
ponentia  habeant  rationem  potentiae  et 
actus ;  non  tamen  eodem  modo.  Materia 
enim  non  dicitur  in  spiritualibus  creatis 
nisi  aequivocc.  —  2.  Sent.  dist.  3,  q.  1, 
a.  1,  c. 

Ad  secundum  dicendum,  quod  in  his 
quae  componuntur  ex  substantia  et  esse, 
aliter  sumuntur  genus  et  differentia, 
quam  in  his  quae  componuntur  ex  mate¬ 
ria  et  forma,  sicut  supra  (q.  33,  a.  3,  c.) 
dictum  est.  Et  ratio  est,  quia  differentia 
est  quae  constituit  speciem.  Unumquod¬ 
que  autem  constituitur  in  specie,  secun- 
clum  quod  determinatur  ad  aliquem  spe¬ 
cialem  gradum  in  entibus  ;  quia  species 
rerum  sunt  sicut  numeri,  qui  differunt 
per  additionem  et  subtractionem  unita¬ 
tis,  ut  dicitur  in  8.  Melaphys.  {text.  iO  ; 
1.  7,  c.  3.).  In  rebus  autem  compositis  ex 
materia  et  forma,  aliud  est  quod  determi¬ 
nat  ad  .specialem  gradum,  scilicet  forma, 
et  aliud  quod  determinatur,  scilicet  ma¬ 
teria.  Unde  ab  alio  sumitur  genus,  et  ab 
alio  differentia.  Sed  in  rebus  compositis 
tantum  ex  substantia  et  esse  non  est  aliud 
determinans  et  determinatum ;  sed  una¬ 
quaeque  earum  secundum  seipsam  tenet 
determinatum  gradum  in  entibus.  Et 
ideo  genus  et  differentia  in  eis  non  accipi¬ 
tur  secundum  aliud  et  aliud,  sed  secun¬ 
dum  unum  et  idem  ;  quse  tamen  diffe¬ 
runt  secundum  considerationem  nostram : 
in  quantum  enim  intellectus  noster  con¬ 
siderat  illam  rem  ut  indeterminate,  acci¬ 
pitur  in  eis  ratio  generis  ;  in  quantum 
vero  considerat  ut  determinate,  accipitur 
ratio  differentiae.  —  la,  q.  50,  a.  2,  ad  1. 

ARTICULUS  II 

UTRUM  MATERIA  SIT  MAXIME 
SUBSTANTIA. 

Videtur  quod  materia  est  maxime  sub¬ 
stantia. 

1.  Si  enim  materia  non  sit  hujusmodi, 
fugit  a  nobis,  quae  sit  alia  substantia 
praeter  materiam  :  quia  si  removeantur  a 
rebus  sensibilibus,  in  quibus  manifeste 
est  substantia,  alia  quae  planum  est  non 
esse  substantiam,  nihil  remanet,  ut  vide¬ 
tur,  nisi  materia.  In  istis  enim  corpori¬ 
bus  sensibilibus,  quae  omnes  confitentur 
esse  substantias,  quaedam  sunt  sicut  cor¬ 
porum  (T  passiones)^,  ut  calidum,  frigidum 
et  hujusmodi,  de  quibus  manifestum 
est,  quod  non  sunt  substantiae.  Sunt 
etiam  in  eis  quaedam  «  factiones  »,  id  est 
generationes  et  corruptiones  et  motus, 
de  quibus  etiam  planum  est  quod  non 
sunt  substantiae.  Sunt  etiam  in  eis  «  po¬ 
tentiae  D,  quae  sunt  principia  praedictarum 
factionum  et  motuum,  scilicet  potentiae, 
quae  sunt  in  rebus  ad  agendum  et  patien¬ 
dum.  Has  etiam  patet  non  esse  substantias, 
sed  magis  ponuntur  sub  genere  qualita¬ 
tis.  Et  post  omnia  ista  inveniuntur  in  cor¬ 
poribus  sensibilibus  dimensiones,  scilicet 
longitudo,  latitudo  et  profunditas,  quae 
sunt  quantitates  quaedam,  et  non  sub¬ 
stantiae.  Quantitas  enim  manifestum  est 
quod  non  est  substantia,  sed  illud  cui 
praedictae  dimensiones  insunt,  ut  primum 
subjectum  earum  est  substantia.  Sed 
remotis  istis  dimensionibus  nihil  videtur 
remajiere  nisi  subjectum  earum,  quod  est 
determinatum  et  distinctum  per  hujus¬ 
modi  dimensiones.  Haec  autem  est  mate¬ 
ria.  Quantitas  enim  dimensiva  videtur 
inesse  materiae  immediate,  cum  materia 
non  dividatur  ad  recipiendum  diversas 
formas  in  diversis  suis  partibus,  nisi  per 
hujusmodi  quantitatem.  Et  ideo  per  hu¬ 
jusmodi  considerationem  videtur  necessa- 

rium  esse  non  solum  quod  materia  sit 
maxime  substantia,  sed  etiam  quod  sit 
sola  substantia.  —  7.  Metaphys.  1.  2  ante 
med. 

2,  Praeterea,  dicit  Boethius  in  commen¬ 
to  PrcBdicamentorum  (lib.  1 ;  — ■  Migne  t. 
64,  coi.  184),  quod  (c  hypostasis  y>  signi¬ 
ficat  materiam  {de  Pot.  q.  9,  a.  1,  arg,  1 
Sed  contra).  Sed  «  hypostasis  »  apud 
Graecos  est  idem  ac  substantia  apud  Lati¬ 
nos.  Ergo  materia  aut  sola  est  substantia 
aut  maxime. 

Sed  contra  est,  quod  dicit  Philosophus  7. 
Metaphys.  {text.  8 ;  1.  6,  c.  3)  :  «  Separa¬ 
bile  et  hoc  aliquid,  maxime  videntur 
inesse  substantiae  ;  quapropter  species,  et 
quod  ex  ambobus,  substantia  videbitur 
esse  magis  quam  materia  d.  —  7.  Meta¬ 
phys.  1.  2. 

Respondeo  dicendum,  quod  haec  fuit  sen¬ 
tentia  antiquorum,  qui  ob  praedictam  ratio¬ 
nem  existimaverunt  solam  materiam  esse 
substantiam.  Decepit  autem  illos  philoso¬ 
phos  hanc  rationem  inducentes  ignoran¬ 
tia  formae  substantialis.  Non  enim  adhuc 
tantum  profecerant,  ut  intellectus  eorum 
se  elevaret  ad  aliquid  quod  est  supra 
sensibilia;  et  ideo  illas  formas  tantum 
consideraverunt,  quae  sunt  sensibilia  pro¬ 
pria  et  communia.  Hujusmodi  autem  ma¬ 
nifestum  est  esse  accidentia,  ut  album  et 
nigrum,  magnum  et  parvum,  et  hujus¬ 
modi.  Forma  autem  substantialis  non  est 
sensibilis  nisi  per  accidens et  ideo  ad 
ejus  cognitionem  non  pervenerunt,  ut 
scirent  ipsam  a  materia  distinguere.  Sed 
totum  subjectum,  quod  nos  ponimus  ex 
materia  et  forma  componi,  ipsi  dicebant 
esse  materiam  primam,  ut  aerem  aut 
aquam  aut  aliquid  hujusmodi.  Formas 
autem  dicebant  esse  quae  nos  dicimus  esse 
accidentia,  ut  quantitates  et  qualitates, 
quorum  subjectum  proprium  non  est  ma¬ 
teria  prima,  sed  substantia  composita, 
quae  est  substantia  in  actu;  omne  enim 
accidens  ex  hoc  est,  quod  substantiae inest. 
—  7.  Metaphys.  1.  2. 

Sed  haec  positio  duplici  via  improbatur 
a  Philosopho  :  primo  per  viam  moDos,  quae 


proprie  videtur  ad  philosophum  natura¬ 
lem  pertinere.  Oportet  enim  subjectum 
mutationis  et  motus  alterum  esse,  per  se 
loquendo,  ab  utroque  terminorum  motus, 
ut  probatur  in  1.  Phys.  {texi.  64;  c.  7.). 
Unde,  cum  materia  sit  primum  subjec¬ 
tum  substans  non  solum  motibus  qui  sunt 
secundum  qualitatem  et  quantitatem  et 
cetera  accidentia,  sed  etiam  mutationi¬ 
bus  quae  sunt  secundum  substantiam, 
oportet  quod  materia  sit  alia  secundum 
sui  essentiam  ab  omnibus  formis  sub¬ 
stantialibus  et  earum  privationibus,  quae 
sunt  termini  generationis  et  corruptionis  ; 
et  non  solum  quod  sit  aliud  a  quantitate 
et  qualitate  et  aliis  accidentibus.  Secundo 
per  viam  prcedicalionis,  quae  est  propria 
Logicae,  quam  Philosophus  4.  Metaphys. 
ait  esse  affinem  hujus,  scilicet  Metaphy- 
sicae.  Oportet  enim  esse  aliquid,  de  quo 
omnia  praedicata  categoriarum  praedi¬ 
centur  :  ita  tamen  quod  sit  diversum  esse 
illi  subjecto  de  quo  praedicantur,  et  uni¬ 
cuique  eorum,  quae  de  ipso  praedicantur, 
id  est  diversa  quidditas  et  essentia.  Unde 
dicit  Philosophus  1.  c.  (in  arg.  Sed  contra) : 
Dico  autem  materiam  esse  quae  secundum 
se,  id  est  secundum  sui  essentiam  consi¬ 
derata,  nullatenus  est  neque  quid,  id  est 
neque  substantia,  neque  quantitas,  neque 
aliquid  aliorum  generum,  quibus  ens  di¬ 
viditur  vel  determinatur.  «  Est  enim 
quiddam,  de  quo  praedicatur  horum  quod¬ 
libet,  cui  esse  alterum  et  categoriarum 
unicuique  :i).  —  Ibid. 

Sciendum  autem  est,  quod  id  quod  hic 
dicitur  non  potest  intelligi  de  univoca 
praedicatione,  secundum  quod  genera 
praedicantur  de  speciebus,  in  quarum  de¬ 
finitionibus  ponuntur,  quia  non  est  aliud 
per  essentiam  animal  et  homo ;  sed  opor¬ 
tet  hoc  intelligi  de  denominativa  praedi¬ 
catione,  sicut  cum  album  praedicatur  de 
homine;  alia  enim  quidditas  est  albi  et  ho¬ 
minis.  Undepostpi  aedicta  subjungit  Philo¬ 
sophus,  quod  alia  genera  praedicantur  hoc 
modo  de  substantia,  scilicet  denominati- 
ve,  substantia  vero  praedicatur  de  materia 
denominative.  Non  est  ergo  intelligendum, 

quod  substantia  actu  existens,  de  qua  hic 
loquimur,  de  materia  praedicetur  praedi¬ 
catione  univoca,  sive  quae  est- per  essen¬ 
tiam.  Jam  enim  supra  dixerat,  quod  ma¬ 
teria  non  est  quid,  neque  aliquid  aliorum. 
Sed  intelligendum  est  de  denominativa 
praedicatione,  per  quem  modum  accidentia 
de  substantia  praedicantur.  Sicut  enim 
haec  est  vera  :  <r  homo  est  albus  »,  non 
autem  haec  :  «  homo  est  albedo  »,  vel 
«  humanitas  est  albedo  )>,  ita  haec  est 
vera  :  «  hoc  materiatum  est  homo  »,  non 
autem  haec  :  «  materia  est  homo  »,  vel 

materia  est  humanitas  ».  Ipsa  ergo 
concretiva  sive  denominativa  praedicatio 
ostendit,  quod  sicut  substantia  est  aliud 
per  essentiam  ab  accidentibus,  ita  per 
essentiam  aliud  est  materia  a  formis  sub¬ 
stantialibus.  Quare  sequetur  quod  illud, 
quod  est  ultimum  subjectum,  per  se 
loquendo,  neque  est  quid,  id  est  substan¬ 
tia,  neque  quantitas,  neque  aliquid  aliud 
quod  sit  in  aliquo  genere  entium.  Neque 
ipsae  negationes  possunt  per  se  praedicari 
de  materia.  Sicut  enim  formae  sunt  prae¬ 
ter  essentiam  materiae,  et  ita  quodam 
modo  se  habent  ad  ipsum  per  accidens, 
ita  negationes  formarum,  quae  sunt  ipsae 
privationes,  secundum  accidens  insunt 
materiae.  Si  enim  per  se  inessent  mate¬ 
riae,  nunquam  formae  in  materia  possent 
recipi  salvata  materia.  Quod  dicitur  ad 
removendam  opinionem  Platonis,  qui  non 
distinguebat  inter  privationem  et  mate¬ 
riam,  ut  in  1.  Phys.  {text.  80;  c.  9)  ha¬ 
betur.  —  Ibid. 

Ex  quibus  concluditur,  quod  materia 
est  quidem  substantia,  non  tamen  maxi¬ 
me  substantia  aut  sola.  Duo  enim  sunt, 
ut  dicit  Philosophus  hic  (7.  Metaphys, 
texi.  8 ;  1.  6,  c.  3),  quae  maxime  propria 
videntur  esse  substantiae.  Quorum  unum 
est  quod  sit  separabilis;  accidens  enim 
non  separatur  a  substantia,  sed  substan¬ 
tia  potest  separari  ab  accidente.  Aliud 
est  quod  substantia  est  hoc  aliquid  de¬ 
monstratum  ;  alia  autem  genera  non  si¬ 
gnificant  hoc  aliquid.  Ilaec  autem  duo, 
scilicet  esse  separabile,  et  esse  hoc  ali- 


METAPHYSIGA 

quid,  non  conveniunt  materiae.  Materia 
enim  non  potest  per  se  existere  sine  for¬ 
ma,  per  quam  est  ens  actu,  cum  de  se  sit 
in  potentia  tantum;  ipsa  etiam  non  est 
hoc  aliquid  nisi  per  formam,  per  quam  fit 
actu.  Unde  esse  hoc  aliquid,  maxime  com¬ 
petit  composito.  Et  ideo  patet  quod 
<1  species  »,  id  est  forma,  et  compositum 
«  ex  ambobus  5>,  scilicet  ex  materia  et 
forma,  magis  videtur  esse  substantia  quam 
materia  :  quia  compositum  et  est  separa¬ 
bile,  et  est  hoc  aliquid.  Forma  autem 
etsi  non  sit  separabilis,  et  hoc  aliquid, 
tamen  per  ipsam  compositum  fit  ens  actu, 
ut  sic  possit  esse  separabile,  et  hoc  ali¬ 
quid.  —  Ibid. 

Ad  primum  ergo  patet  solutio  ex  dictis 
(in  c.). 

Ad  secundum  dicendum,  quod  Boethius 
aliter  accipit  ista  nomina  in  commento 
Prcedicamentorum,  quam  sit  communis 
usus  eorum,  prout  ipse  exponit  in  lib. 
de  Duabus  Naturis.  Attribuit  enim  nomen 
<r  hypostasis  »  materiae  quasi  primo  prin¬ 
cipio  substandi,  ex  qua  habet  substantia 
prima  quad  substet  accidentibus.  Nam 
forma  simplex  subjectum  esse  non  potest, 
ut  dicit  idem  Boethius  (in  libro  de  Trin, 
c.  2 ;  —  Migne  t.  64,  coi.  1250).  —  de 
Pot.  q.  9,  a.  1,  ad  arg.  Sed  contra. 

ARTICULUS  lll 

UTRUM  DEUS  POSSIT  FACERE  QUOD  MATERIA 
SlT  SINE  FORMA. 

Videtur  quod  Deus  possit  facere  quod 
materia  sit  sine  forma. 

Sicut  enim  materia  secundum  suum 
esse  dependet  a  forma,  ita  accidens  a 
subjecto  ;  sed  Deus  potest  facere  ut  acci¬ 
dens  sit  sine  subjecto,  ut  patet  in  sacra¬ 
mento  altaris  :  ergo  potest  facere,  quod 
materia  sit  sine  forma.  —  Quod.  3,  a.  1, 
arg.  1. 

Sed  contra  :  Deus  non  potest  facere 
contradictoria  esse  simul;  sed  materiam 
esse  sine  forma  implicat  contradictionem, 
eo  quod  esse  materiae  importat  actum, 

qui  est  forma  :  non  ergo  Deus  potest  fa¬ 
cere  quod  materia  sit  sine  forma.  —  Ibid. 
arg.  Sed  contra. 

Respondeo  dicendum,  quod  uniuscu¬ 
jusque  rei  virtus  activa  est  aestimanda 
secundum  modum  essentiae,  eo  quod 
unumquidque  agit  secundum  quod  est 
ens  actu.  Unde  si  in  aliquo  inveniatur 
forma  aliqua  vel  natura  non  limitata  seu 
contracta,  erit  virtus  ejus  se  extendens  ad 
omnes  actus  vel  effectus  convenientes 
illi  naturae  ;  puta  si  intelligeretur  esse 
calor  per  se  subsistens,  vel  in  aliquo  sub¬ 
jecto  quod  reciperet  ipsum  secundum 
totum  ejus  posse,  sequeretur  quod  habe¬ 
ret  virtutem  ad  producendum  omnes  ac¬ 
tus  et  effectus  caloris.  Si  vero  aliquod 
subjectum  non  reciperet  calorem  secun¬ 
dum  ejus  totum  posse,  sed  cum  aliqua 
contractione  et  limitatione,  non  haberet 
virtutem  activam  respectu  omnium  actuum 
vel  effectuum  coloris.  Cum  autem  Deus 
sit  ipsum  esse  subsistens,  manifestum  est 
quod  natura  essendi  convenit  Deo  infinite 
absque  omni  limitatione  et  contractione; 
unde  ejus  virtus  activa  se  extendit  infi¬ 
nite  ad  totum  ens,  et  ad  omne  id  quod 
potest  habere  rationem  entis.  Illud  ergo 
solum  poterit  excludi  a  divina  potentia, 
quod  repugnat  rationi  entis  :  et  hoc  non 
propter  defectum  divinae  potentiae,  sed 
quia  ipsum  non  potest  esse  ens,  unde  non 
potest  fieri.  Repugnat  autem  rationi  entis 
non  ens  simul  et  secundum  idem  existens ; 
unde  quod  aliquid  simul  sit  et  non  sit,  a 
Deo  fieri  non  potest,  nec  aliquid  contra¬ 
dictionem  includens.  Et  de  hujusmodi  est 
materiam  esse  in  actu  sine  forma.  Omne 
enim  quod  est  actu,  vel  est  ipse  actus  vel 
est  potentia  participans  actura.  Esse  au¬ 
tem  actu  repugnat  rationi  materiae,  quae 
secundum  propriam  rationem  est  ens  in 
potentia.  Relinquitur  ergo  quod  non  pos¬ 
sit  esse  actu,  nisi  in  quantum  participat 
actum;  actus  autem  participatus  a  mate¬ 
ria  nihil  est  aliud  quam  forma  :  unde 
idem  est  dictu  materiam  esse  in  actu,  et 
materiam  habere  formam.  Dicere  ergo, 
quod  materia  sit  in  actu  sine  forma,  est 


dicere  contradictoria  esse  simul ;  unde  a 
Deo  fieri  non  potest. —  Quodl.  3,  a.  1,  c. 

Ad  illud  ergo  quod  in  contrarium  ob¬ 
jicitur  dicendum,  quod  accidens  secun¬ 
dum  suum  esse  dependet  a  subjecto  sic¬ 
ut  a  causa  sustentante  ipsum.  Et  quia 
Deus  potest  causare  omnes  actus  causa¬ 
rum  secundarum  absque  ipsis  causis  se¬ 
cundis,  potest  conservare  in  esse  accidens 
sine  subjecto.  Sed  materia  secundum 
suum  esse  actuale  dependet  a  forma,  in 
quantum  forma  est  ipso  actus  ejus;  unde 
non  est  simile.  —  Ibid.  ad  arg.  Sed  con¬ 
tra. 

ARTICULUS  IV 

UTRUM  OMNE  QUOD  FIT,  FIAT  AB  ALIQUO, 
ET  EX  ALIQUO,  ET  ALIQUID. 

Videtur  quod  non  omne  quod  fit,  fiat 
ab  aliquo,  et  ex  aliquo,  et  aliquid. 

1.  Et  primo  quidem  videtur  quod  non 
omne  quod  fit,  fiat  ab  aliquo,  quod  enim 
dicitur  fieri  ab  aliquo,  dicitur  ab  illo 
fieri  sicut  a  simili,  simile  enim  fit  a  si¬ 
mili.  At  multa  fiunt  qum  non  fiunt  a 
simili,  ut  artificialia,  monstruosa,  et  quae 
generantur  ex  putrefactione,  et  qum  a 
casu,  et  per  accidens.  Ergo  non  omnia 
qum  fiunt,  ab  aliquo  fiunt.  —  7.  Meta- 
pliys.  1.  8. 

2.  Praeterea,  aliqua  inter  artificialia 
sunt  quae  fiunt  a  casu,  et  ab  arte,  ut  sa¬ 
nitas ;  aliqua  quae  fiunt  tantum  ab  arte, 
et  nullo  modo  a  casu,  ut  domus  ;  sed  si 
omnia  quae  fiunt,  ab  aliquo  fiunt,  non  est 
ratio  cur  hoc  potius  in  uno  c-ontingat  quam 
in  alio  ;  si  autem  non,  dicendum,  quod 
ea  quae  fiunt  ab  arte  et  casu,  cum  ab  arte 
fiunt,  ab  aliquo  quidem  fiunt,  cum  vero 
a  casu  fiunt,  non  ab  aliquo  fiunt.  — 
Ibid. 

3.  Praeterea,  videtur  quod  non  omne 
quod  fit  vel  generatur,  cx  aliquo  fiat  vel 
generetur;  fit  enim  album  ex  non  albo, 
et  homo  ex  non  homine.  Sed  non  album 
ex  se  non  est  aliquid,  sicut  et  non  homo, 
sed  sunt  negationes.  Ergo  non  omne 

quod  fit  vel  generatur,  fit  ex  aliquo.  — 
7.  Melaphys.  11.  6  et  7 ;  8.  Metaphys. 
1.  4  (3). 

4.  Prceterea,  videtur  quod  non  omne 
quod  fit,  fiat  aliquid;  aliquid  enim  pro¬ 
prie  dicitur  de  substantia,  ut  dictum  est; 
at  multa  fiunt  quas  non  sunt  substantia, 
ut  quantum  et  quale  ;  et  praeterea  mate¬ 
ria  et  forma,  quae  licet  sint  substantiae, 
non  tamen  sunt  hoc  aliquid,  nisi  forma 
sit  subsistens  :  ergo  non  omne  quod  fit, 
fit  hoc  aliquid.  —  7 .  Metaphys.  11.  6  et  8. 

Sed  contra  esi,  quod  dicit  Philosophus 
7.  Metaphys.  {text.  22  ;  1.  6,  c.  7),  quod 
omnia  quae  fiunt,  ab  aliquo  fiunt,  et  ex 
aliquo,  et  aliquid.  — 7.  Metaphys.  1.  6. 

Respondeo  dicendum  cum  Philosopho, 
quod  omnia  quae  fiunt,  fiunt  ab  aliquo 
agente,  et  ex  aliquo  sicut  ex  materia, 
et  iterum  fiunt  aliquid,  quod  est  termi¬ 
nus  generationis.  Eorum  enim  quae  fiunt, 
quaedam  fiunt  a  natura,  quaedam  ab  arte, 
et  quaedam  a  casu  sive  «  automato  »,  id 
est  per  se  vano.  Cujus  divisionis  ratio 
est,  quia  causa  generationis  aut  est  causa 
per  se,  aut  est  causa  per  accidens.  Si 
enim  est  causa  per  se,  vel  est  principium 
motus  in  eo  in  quo  est,  et  sic  est  natura,'' 
vel  est  extra  ipsum,  et  sic  est  ars.  Natura 
enim  est  principium  motus  in  eo  in  quo 
est.  A.rs  vero  non  est  in  artificiato,  quod 
fit  per  artem,  sed  in  alio.  Si  vero  est 
causa  per  accidens,  sic  est  casus  et  for¬ 
tuna  ;  fortuna  quidem  in  his  quge  agun¬ 
tur  ab  intellectu,  casus  autem  etiam  in 
aliis.  Utrumque  vero  sub  «  automato  », 
id  est  per  se  vano,  comprehenditur, 
quia  vanum  est  quod  est  ordinatum  ad 
finem,  et  non  attingit  illum.  Et  tam  ca¬ 
sus  quam  fortuna  inveniuntur  in  his  quae 
fiunt  propter  aliquid,  cum  accidit  aliquid 
praeter  id  quod  intendebatur  ab  aliqua 
causa  per  se  determinata.  Unde  et  per  se 
dicitur,  in  quantum  causam  determina¬ 
tam  habet,  et  vanum,  in  quantum  praeter 
intentionem  accidit.  —  7.  Metaphys.  1.  6 
post  init. 

Sic  ergo  omnia  quae  fiunt  (sive  natura 
fiant,  sive  arte,  sive  automato  vel  casu). 


fiunt  ab  aliquo  agente,  et  ex  aliquo,  sicut 
ex  materia,  et  iterum  fiunt  aliquid,  quod 
est  terminus  generationis.  Cujus  ratio 
est,  quia  in  omni  generatione  (loquimur 
enim  hic  de  fieri,  quod  est  generari)  fit 
aliquid  actu,  quod  prius  erat  in  potentia. 
Nihil  autem  potest  dici  de  potentia  in  ac¬ 
tum  procedere,  nisi  per  aliquod  ens  actu, 
quod  est  agens,  a  quo  fit  generatio.  Po¬ 
tentia  vero  pertinet  ad  materiam,  ex  qua 
aliquid  generatur ;  actus  vero  ad  id  quod 
generatur.  —  Et  hujus  potest  sumi  exem¬ 
plum  ex  his  tribus,  in  quibus  dictum  est 
quod  invenitur  generatio.  In  naturalibus 
quidem  manifestum  est  de  hoc  quidem, 
ex  quo  fit  quod  generatur,  quod  dicitur 
materia.  Omne  enim  quod  generatur, 
est  possibile  esse  et  non  esse.  Cum  enim 
generatio  sit  de  non  esse  in  esse  mutatio, 
oportet  id  quod  generatur  quandoque 
quidem  esse,  quandoque  non  esse  ;  quod 
non  esset,  nisi  esset  possibile  esse  non 
esse.  Hoc  autem  quod  est  in  unoquoque 
in  potentia  ad  esse  et  non  esse,  est  mate¬ 
ria.  Est  enim  in  potentia  ad  formas  per 
quas  res  habent  esse,  et  ad  privationes 
per  quas  habent  non  esse.  Relinquitur 
ergo  quod  in  omni  generatione  naturali 
(quod  probat  etiam  de  artificiali)  hoc 
quidem  est,  ex  quo  fit  quod  generatur, 
quod  dicitur  materia.  Unde  sequitur, 
quod  in  ea  sit  hoc  a  quo  generatur  ;  nihil 
enim  de  potentia  reducitur  ad  actum  nisi 
per  id  quod  est  actu,  hoc  autem  est  agens. 
Et  praeterea  sequitur  quod  in  ea  sit  hoc 
quod  generatur,  ut  homo  aut  planta  aut 
aliquid  talium,  quae  maxime  dicimus  esse 
substantias,  scilicet  substantias  particu¬ 
lares  compositas,  de  quibus  magis  mani¬ 
festum  est  quod  sint  substantiae.  Materia 
autem  et  forma,  quae  est  principium  ac¬ 
tionis  in  agente,  non  sunt  substantiae  nisi 
in  quantum  sunt  principia  substantiae 
compositae.  Inter  haec  autem  tria  duo  se 
habent  ut  generationis  principia,  scilicet 
materia  et  agens  ;  tertium  autem  se  ha¬ 
bet  ut  generationis  terminus,  id  est  com¬ 
positum  quod  generatur.  —  Ibid. 

Horum  autem  trium  quodlibet  quodam- 

modo  est  natura,  secundum  Philosophum 
hic  (1.  c.  in  arg.  Sed  contra).  Nam  prin¬ 
cipium  ex  quo  est  generatio  naturalis, 
scilicet  materia,  dicitur  natura.  Et  pro¬ 
pter  hoc  generationes  simplicium  corpo¬ 
rum  dicuntur  naturales,  licet  principium 
activum  generationis  eorum  sit  extrinse- 
cum  ;  quod  videtur  esse  contra  rationem 
naturse  ;  quia  materia  est  principium  in¬ 
trinsecum,  in  qua  est  naturalis  apti- 
tudo  ad  talem  formam ;  et  ab  hoc  princi¬ 
pio  tales  generationes  dicuntur  naturales. 
Et  iterum  iWud  secundum  quodiit  genera¬ 
tio,  scilicet  forma  generati,  dicitur  esse 
natura,  sicut  planta  aut  animal.  Genera¬ 
tio  enim  naturalis  est  quae  est  ad  natu¬ 
ram,  sicut  dealbatio,  quae  est  ad  albedi- 
nem.  Et  iterum  principium  a  quo  fit  ge¬ 
neratio  sicut  ab  agente,  est  natura  dicta 
secundum  speciem,  quae  scilicet  est  ejus¬ 
dem  speciei  cum  natura  generati,  sed 
tamen  est  in  alio  secundum  numerum. 
Homo  enim  generat  hominem; nec  tamen 
genitum  et  generans  sunt  idem  numero, 
sed  specie  tantum.  Et  propter  hoc  dici¬ 
tur  in  2.  Phys.  {texi.  81  ;  c.  8),  quod  for¬ 
ma  et  finis  generationis  incidunt  in  idem 
numero.  Asrens  autem  incidit  cum  eis  in 
idem  specie,  sed  non  in  idem  numero. 
Materia  vero  neque  in  idem  specie  neque 
in  idem  numero.  —  Ibid. 

Ut  autem  id  ipsum  manifestetur  in  iis 
quae  fiunt  per  artem,  sciendum  est  quod 
Philosophus  (1.  c.  in  arg.  Sed  contra) 
primo  distinguit  generationem  quae  est 
secundum  artem,  ab  aliis  generationibus 
quae  sunt  secundum  naturam  ;  secundo 
ostendit  quomodo  fiat  generatio  ab  arte. 
Dicit  ergo  primo,  quod  generationes,  quae 
sunt  aliae  a  naturalibus,  dicuntur  tr  fac¬ 
tiones  1).  Quamvis  enim  nomine  factionis, 
quae  in  Graeco  dicitur  praxis,  possimus 
uti  in  rebus  naturalibus,  sicut  cum  dici¬ 
mus,  quod  calidum  et  ens  actu,  facit  actu 
esse  tale  ;  magis  tamen  proprie  utimur  in 
his  quae  fiunt  per  intellectum,  in  quibus 
intellectus  agentis  habet  dominium  super 
illud  quod  facit,  ut  possit  sic  vel  aliter 
facere,  quod  in  rebus  naturalibus  non 


contingit ;  imo  agunt  ad  aliquem  effectum, 
determinato  modo  ab  aliquo  superiori 
praestito  eis.  Hujusmodi  autem  factiones 
vel  fiunt  «  ab  arte,  vel  a  potestate,  vel  a 
mente  »,  inquit  Philosophus  (1.  c.  text. 
23).  Potestas  hic  videtur  pro  violentia  su¬ 
mi.  Quaedam  enim  in  his  quae  non  natura 
fiunt,  constituuntur  ex  sola  virtute  agen¬ 
tis,  in  quibus  non  multum  requiritur  ars 
aliqua,  vel  aliquis  ordinatus  processus  in¬ 
tellectus;  quod  maxime  contingit  in  cor¬ 
poribus  trahendis,  vel  projiciendis,  aut  ex¬ 
pellendis.  Cum  autem  ordo  intellectus  ad 
effectum  requiritur,  quandoque  quidem 
hoc  contingit  per  artem,  quandoque  vero 
per  solum  intellectum,  habitu  artis  non¬ 
dum  perfecto.  Sicuti  enim  aliquis  argu¬ 
mentatur  per  artem,  aliquis  vero  sine 
arte,  ut  idiotae  ;  ita  etiam  aliquod  opus 
artis  aliquis  per  artem,  aliquis  sine  arte 
facere  potest  in  hujusmodi  per  artem  fac- 
tibilibus.  Harum  autem  generationum 
quae  fiunt  vel  arte  vel  potestate  vel  mente, 
quaedam  fiunt  a  casu  et  a  fortuna  :  quan¬ 
do  scilicet  aliquod  agens  per  intellectum, 
intendit  finem  aliquem  per  suam  actio¬ 
nem,  et  provenit  aliquis  finis  praeter  in¬ 
tentionem  agentis  :  sicut  cum  aliquis  in¬ 
tendit  se  confricare,  et  ex  hoc  sequitur 
sanitas,  ut  postea  dicetur.  Et  hoc  simili¬ 
ter  contingit  in  artificialibus,  sicut  in  fac¬ 
tis  a  natura.  Virtus  enim  quae  est  in  sper- 
mate,  ut  dicetur  infra,  assimilatur  arti. 
Sicut  enim  ars  per  determinata  media 
pervenit  ad  formam,  quam  intendit,  ita 
et  virtus  formativa,  quae  est  in  spermate. 
Sicut  autem  contingit  effectum  qui  fit  per 
artem,  etiam  praeter  intentionem  artis 
aut  intellectus  fieri,  et  tunc  dicitur  a  casu 
accidere,  ita  etiam  et  in  illis,  scilicet  in 
rebus  naturalibus,  eadem  fiunt  et  ex 
spermate  et  sine  spermate  :  quae  quidem 
cum  fiunt  ex  spermate,  fiunt  a  natura  ; 
cum  autem  sine  spermate,  fiunt  a  casu, 
de  quibus  dicetur  infra.  —  7.  Metaphys. 
1.  6  ante  med. 

His  praemissis  procedit  Philosophus  ad 
ostendendum  intentum  de  iis  quae  gene¬ 
rantur  ab  arte.  Et  de  principio  quidem 

materiali  eadem  est  ratio  ac  de  rebus 
naturalibus,  ut  supra  dictum  est.  Osten¬ 
ditur  ergo  de  principio  etTeclivo.  Illa  enim 
fiunt  ab  arte,  quorum  species  factiva  est 
in  anima.  Per  speciem  autem  exponit 
Philosophus  quod  quid  erat  esse  cujusli- 
bet  rei  faclae  per  artem,  ut  quod  quid  erat 
esse  domus,  quando  fit  domus.  Iit  hoc 
etiam  nominat  «  primam  substantiam  », 
id  est  primam  formam.  Et  hoc  ideo,  quia 
a  forma  quae  est  in  anima  nostra,  proce¬ 
dit  forma  quae  est  in  materia,  in  artifi¬ 
cialibus.  In  naturalibus  autem  e  contra¬ 
rio.  Haec  autem  forma  quae  est  in  anima, 
differt  a  forma  quae  est  in  materia.  Nam 
contrariorum  formae  in  materia  sunt  di¬ 
versae  et  contrariae ;  in  anima  autem  est 
quodam  modo  una  species  contrariorum. 
Et  hoc  ideo,  quia  formae  in  materia  sunt 
propter  esse  rerum  formatarum,  formae 
autem  in  anima  sunt  secundum  modum 
cognoscibilem  et  intelligibilem.  Esse  au¬ 
tem  unius  contrarii  tollitur  per  esse  alte¬ 
rius;  sed  cognitio  unius  oppositi  non  tol¬ 
litur  per  cognitionem  alterius,  sed  magis 
juvatur.  Unde  formae  oppositorum  in  ani¬ 
ma  non  sunt  oppositae.  Quinimo  quod^ 
quid  erat  esse  privationis,  est  idem  cum 
quod  quid  erat  esse  oppositi,  sicut  eadem 
est  ratio  in  anima  sanitatis  et  infirmita¬ 
tis.  Per  absentiam  enim  sanitatis  cogno¬ 
scitur  infirmitas.  Sanitas  autem  quae  est 
in  anima,  est  quaedam  ratio  per  quam 
cognoscitur  sanitas  et  infirmitas,  et  con- 
sistit  in  cognitione  utriusque.  Sic  ergo 
cum  sanitas  quae  est  in  anima,  sit  prin¬ 
cipium  sanitatis  quae  fit  per  artem,  ita 
fit  sanitas  in  materia,  aliquo  intelligente 
quod  sanitas  est  hoc,  scilicet  vel  regula- 
ritas  vel  adaequatio  calidi,  frigidi,  humidi 
et  sicci.  Et  ideo  necesse  est,  si  sanitas  de¬ 
bet  contingere,  quod  hoc  existat,  scilicet 
reguiaritas  vel  aequalitas  humorum.  Et  si 
regularitas  vel  aequalitas  debeat  esse, 
oportet  quod  sit  calor,  per  quem  humo¬ 
res  reducantur  ad  aequalitatem  ;  et  ita 
semper  procedendo  a  posteriori  ad  prius, 
intelliget  illud  quod  est  factivum  caloris, 
ct  quod  est  factivum  illius,  donec  redu- 

catur  ad  aliquod  ultimum,  quod  ipse  sta- 
tim  posset  facere,  sicut  hoc  quod  est  dare 
talem  potionem.  Et  demum  motus  inci¬ 
piens  ab  illo  quod  statim  potest  facere, 
nominatur  factio  ordinata  ad  sanandum. 
Potet  ergo  quod,  sicut  in  naturalibus  ex 
homine  generatur  homo,  ita  in  artificia¬ 
libus  accidit  quodam  modo  ex  sanitate 
fieri  sanitatem,  et  ex  domo  domum  :  sci¬ 
licet  ex  ea  quae  est  sine  materia  in  anima 
existens,  illa  quae  habet  materiam.  Ars 
enim  medicinalis,  quae  est  principium 
sanationis,  nihil  est  aliud  'quam  species 
sanitatis  quae  est  in  anima,  quam  Philo¬ 
sophus  vocat  quod  quid  erat  esse  rei  ar- 
tificiatae.  —  Ihid.  circa  med. 

Datur  ergo  principium  in  actionibus 
artis.  Sed  hoc  diversimode  contingit.  In 
generationibus  enim  et  motibus  artificia¬ 
libus  est  aliqua  actio  quae  vocatur  intel- 
ligentia,  et  aliqua  quae  vocatur  factio. 
Ipsa  enim  excogitatio  artificis  vocatur  in- 
telligentia,  quae  incipit  ab  hoc  principio, 
quae  est  species  rei  fiendae  per  artem.  Et 
haec  operatio  protenditur,  ut  supra  dic¬ 
tum  est,  usque  ad  illud  quod  est  ultimum 
in  intentione  et  primum  in  opere.  Et  ideo 
illa  actio  quae  incipit  ab  ultimo  ad  quod 
intelligentia  terminatur,  vocatur  factio, 
quae  est  motus  jam  in  exteriorem  mate¬ 
riam.  Et  sicut  diximus  esse  de  actione 
artis  respectu  formae,  quae  est  ultimus 
finis  generationis  artificialis,  similiter  est 
de  omnibus  aliis  intermediis.  Sicut  ad  hoc 
quod  convalescat,  oportet  quod  adaequen¬ 
tur  humores.  Hoc  igitur  ipsum  quod  est 
adaequari,  est  unum  de  intermediis,  quod 
est  propinquissimum  sanitati.  Et  sicut 
medicus  ad  hoc  quod  faceret  sanitatem, 
incipiebat  considerando  quid  esset  sani¬ 
tas  ;  ita  ad  hoc  quod  faciat  adaequationem, 
oportet  quod  sciat  quid  sit  adaequatio, 
videlicet  quod  adaequatio  est  debita  pro¬ 
portio  humorum  in  respectu  ad  naturam 
humanam.  Sic  igitur  patet  quod  princi¬ 
pium  faciens  sanitatem,  unde  incipit 
motus  ad  sanandum,  est  species,  quae 
est  in  anima,  vel  ipsius  sanitatis  vel  alio¬ 
rum  intermediorum  per  quae  acquiritur 

sanitas.  Et  hoc  dico,  si  sanatio  fiat  ab 
arte.  Si  autem  fiat  alio  modo,  non  erit 
principium  sanitatis  species  quae  est  in 
anima.  —  Ibid.  post  med. 

Quod  autem  attinet  ad  generationes  ca¬ 
suales,  dicit  Philosophus  (1.  c.  iext.  23), 
quod  quando  sanatio  fit  a  casu,  tunc  prin¬ 
cipium  sanitatis  fit  ab  hoc  quod  est  prin¬ 
cipium  faciendi  sanitatem  apud  eum  qui 
facit  sanitatem  secundum  artem.  Sed  hoc 
est  intelligendum  de  principio  factionis, 
quod  est  ultimum  in  intelligendo,  et  pri¬ 
mum  in  exsequendo.  Sicut  in  medicando 
principium  sanitatis  aliquando  forsan  fit 
a  calefactione.  Et  hinc  jam  incipit  sanatio, 
quando  aliquis  a  casu  sanatur,  quia  calo¬ 
rem  aliquis  excitat  confricatione,  praeter 
intentionem  confricantis.  Calor  itaque  in 
corpore  excitatus  per  fricationem  vel  me¬ 
dicationem  aut  est  pars  sanitatis,  quasi 
intrans  substantiam  sanitatis,  sicut  cum 
ipsa  alteratio  calefactionis  ad  sanitatem 
sufficit ;  aut  sequitur  ad  calorem  aliquid 
quod  est  pars  sanitatis  ;  sicut  cum  per 
calorem  fit  sanitas  per  hoc,  quod  calor 
dissolvit  aliquos  humores  compactos, 
quorum  dissolutio  est  jam  constituens 
sanitatem.  Aut  etiam  hoc  potest  esse  per 
plura  media  :  sicut  cum  calor  consumit 
humores  superfluos  impedientes  aliquos 
meatus  in  corpore,  quibus  consumptis  fit 
debitus  motus  spirituum  ad  aliquas  de¬ 
terminatas  partes  corporis.  Et  hoc  ulti¬ 
mum  est  jam  faciens  sanitatem  ;  et  quod 
est  proximum  sanitatis  factivum,  est  ali¬ 
qua  pars  sanitatis  intrans  scilicet  consti¬ 
tutionem  sanitatis.  Et  similiter  est  in  om¬ 
nibus  artificialibus;  nam  partes  domus 
sunt  lapides,  quorum  compositio  jam  est 
aliquid  domus.  —  Et  ex  his  patet  quod 
omne  quod  fit,  sive  in  naturalibus  sive  in 
artificialibus  sive  in  casualibus,  ab  ali¬ 
quo  fit,  et  ex  aliquo,  et  fit  aliquid,  puta 
sanum  vel  planta,  et  quodlibet  aliud.  — 
Ibid. 

Ad  primum  ergo  dicendum,  quod  om¬ 
ne  quod  fit  ab  aliquo,  a  simili  quidem, 
secundum  Philosophum.  Sed  hoc  non  eo¬ 
dem  modo  se  habet  in  omnibus,  sicut 

ipse  dicit  7.  Melaphys.  {Iext.  30  ;  1.  6,  c. 
9.).  Unde  manifestat  ibidem,  quomodo 
hoc  diversimode  in  diversis  inveniatur  : 
primo  distinguendo  diversos  modos,  qui¬ 
bus  generatum  est  simile  generanti,  se¬ 
cundo  eos  declarando.  — •  Sciendum  est 
autem  circa  primum,  quod  omne  quod  ge¬ 
neratur  ab  aliquo,  aut  generatur  per  se, 
aut  per  accidens.  Quod  autem  generatur 
ab  aliquo  per  accidens,  non  generatur  ab 
eo  secundum  quod  hujusmodi.  Unde  non 
oportet  in  generante  esse  similitudinem 
generati  :  siculi  inventio  thesauri  non 
habet  similitudinem  aliquam  in  eo  qui 
fodiens  ad  plantandum  invenit  thesau¬ 
rum  per  accidens.  Sed  generans  per  se, 
generat  tale  secundum  quod  hujusmodi. 
Unde  oportet  quod  in  generante  per  se, 
sit  aliqualiter  similitudo  generati.  Sed 
hoc  contingit  tripliciter.  Uno  modo, 
quando  forma  generati  praecedit  in  gene¬ 
rante  secundum  eundem  modo  essendi,  et 
simili  materia  ;  sicut  cum  ignis  gene¬ 
rat  ignem,  vel  homo  generat  hominem; 
et  haec  est  generatio  totaliter  univoca. 
Alio  modo,  quando  forma  generati  prae¬ 
cedit  iu  generante,  non  quidem  secun¬ 
dum  eundem  modum  essendi,  sed  nec  in 
substantia  ejusdem  rationis  :  sicut  forma 
domus  praecedit  in  artifice  non  secun¬ 
dum  esse  materiale,  sed  secundum  esse 
immateriale,  quod  habet  in  mente  artifi¬ 
cis,  non  in  lapidibus  et  lignis  ;  et  hmc  ge¬ 
neratio  est  partim  ex  univoco  quantum  ad 
formam,  partim  ex  aequivoco  quantum 
ad  esse  formae  in  subjecto.  Terlio  modo, 
quando  ipsa  tota  forma  generati  non  prae¬ 
cedit  in  generante,  sed  aliqua  pars  ejus, 
aut  aliqua  pars  partis  :  sicut  in  medicina 
calida  praecedit  calor,  qui  est  pars  sani¬ 
tatis,  aut  aliquid  ducens  ad  partem  sani¬ 
tatis  ;  et  haec  generatio  nullo  modo  est  uni¬ 
voca.  Ex  hoc  est  quod  dicit  Philosophus 
(l.  c.  iext.  30)  :  Palam  ex  dictis  est  quod 
aut  fiunt  omnia  quodammodo  aut  totaliter 
ex  «  univoco  sicut  naturalia,  et  ut  ignis 
ab  igne,  homo  ab  homine  ;  aut  ex  eo 
quod  est «  ex  parte  univocum  d,  quantum 
ad  formam,  et  ex  parte  aequivocum,  quan- 

tum  ad  esse  formae  in  subjecto  :  sicut 
domus  fit  ex  domo,  quae  est  ars  in  arti¬ 
fice;  ipsa  enim  ars  aedificativa  est  species 
domus  ;  aut  tertio  modo  fiunt  aliqua  ex 
parte  formae  praeexistentis  in  generante, 
sive  ex  ipso  generante  habente  partem 
praedictam.  Potest  enim  dici,  quod  gene¬ 
ratio  fit  vel  ex  forma  sive  parte  formae, 
vel  ex  habente  formam  vel  partem  for¬ 
mae  ;  sed  ex  habente  quidem,  sicut  ex 
generante  ;  ex  forma  vero  sive  parte  for¬ 
mae,  sicut  ex  eo  quod  generans  generat  : 
nam  forma  non  generat  nec  agit,  sed  ha¬ 
bens  formam  per  eam.  Et  hoc  dico,  quod 
aliquid  fit  ex  alio  simili  secundum  ali¬ 
quem  praedictorum  modorum,  nisi  fiat  ex 
eo  per  accidens ;  tunc  enim  non  oportet 
hujusmodi  similitudinem  observari,  sicut 
dictum  est.  —  7.  Metaphys.  1.  8. 

His  dictis  manifestat  Philosophus  mo¬ 
dos  praedictos  :  primo  in  artificialibus, 
secundo  in  naturalibus.  —  Dicit  ergo  pri¬ 
mo,  quod  ideo  oportet  quod  sit  fieri  ex 
aliqua  parte,  quia  prima  causa  faciendi 
secundum  se,  est  pars  generati  praeexi¬ 
stentis  in  generante,  quae  est  vel  ipsa  for¬ 
ma  generantis  vel  pars  formae.  Cum  enim 
per  motum  calor  generatur,  in  ipso  motu 
est  quodammodo  calor,  sicut  in  virtute 
activa ;  nam  ipsa  virtus  causandi  calorem 
quae  est  in  motu,  est  aliquid  de  genere 
caloris.  Et  iste  calor  in  motu  existens  vir¬ 
tute,  facit  calorem  in  corpore,  non  qui¬ 
dem  generatione  univoca,  sed  aequivoca  ; 
quia  calor  in  motu,  et  in  corpore  calido, 
non  est  unius  rationis.  Is  vero,  scilicet 
calor,  aut  est  ipsa  sanitas,  aut  aliqua  pars 
sanitatis,  aut  sequitur  eum  aliqua  pars 
sanitatis,  aut  sanitas  ipsa.  Per  haec  au¬ 
tem  quatuor,  quae  ponit  Philosophus,  dat 
intelligere  quatuor  modos,  quibus  potest 
se  habere  forma  generantis  ad  formam 
geniti.  Quorum  primus  est  quando  forma 
generati  totaliter  est  in  generante,  sicut 
forma  domus  est  in  mente  artificis,  et 
sicut  forma  ignis  generati  est  in  igne  gQ- 
neranle.  Secundus  modus  est  quando  pars 
formae  generati  est  in  generante,  sicut 
cum  medicina  calida  sanat  calefaciendo  ; 

nam  calor  medicinae  factus  est  in  sanato 
pars  sanitatis.  TeriMis  modus  est  quando 
pars  formae  generatae  est  in  generante 
non  actu,  sed  virtute;  sicut  quando  mo¬ 
tus  calefaciendo  sanat.  Calor  enim  est  in 
motu  virtute,  et  non  actu.  Quartus  mo¬ 
dus  est  quando  ipsa  tota  forma  est  in  ge¬ 
nerante  virtute,  sed  non  actu ;  sicut  for¬ 
ma  stuporis  est  in  pisce  stupefaciente  ma¬ 
num;  et  similiter  est  in  aliis  quae  agunt 
in  tota  specie.  —  Quare  patet  quod,  si¬ 
cut  in  syllogismis,  omnium  principium 
est  substantia,  id  est  quod  quid  est  rei. 
Nam  syllogismi  demonstrativi  sunt  ex  quid 
est,  cum  in  demonstrationibus  medium 
sit  definitio;  sic  et  hic,  scilicet  in  opera- 
tivis,  generationes  sunt  ex  quod  quid  est. 
In  quo  ostenditur  similitudo  intellectus 
speculativi  et  practici.  Sicut  enim  intel¬ 
lectus  speculativus  procedit  ad  demon¬ 
strandum  passiones  de  subjectis  ex  consi¬ 
deratione  ejus  quod  quid  est,  ita  intellec¬ 
tus  procedit  ad  operandum  ex  specie  arti¬ 
ficii,  quae  est  ejus  quod  quid  est,  ut  supra 
dictum  est.  —  Ibid. 

Id  ipsum  manifestat  Philosophus  in  re¬ 
bus  naturalibus,  quod  scilicet  similiter  se 
habent  ea  quae  sunt  constituta  secundum 
naturam,  his  quae  fiunt  per  artem.  Sper- 
ma  enim  operatur  ad  generationem,  sicut 
contingit  in  his  quae  fiunt  per  artem. 
Sicut  ^nim  artifex  non  est  actu  domus, 
nec  habet  formam  quae  sit  domus  actu,  sed 
potestate  ;  ita  sperma  non  est  animal  actu, 
nec  habet  animam  quae  est  species  ani¬ 
malis  actu,  sed  potestate  tantum.  Est  enim 
in  semine  virtus  formativa  quae  hoc  modo 
comparatur  ad  materiam  concepti,  sicut 
comparatur  forma  domus  in  mente  artifi¬ 
cis  ad  lapides  et  ligna  ;  nisi  quod  forma 
artis  est  omnino  extrinseca  lapidibus  et 
lignis,  virtus  autem  spermatis  est  intrin¬ 
seca.  Quamvis  autem  generatio  animalis 
ex  spermate,  non  sit  a  spermate  sicut  ab 
univoco,  quia  sperma  non  est  animal;  id 
tamen  a  quo  est  sperma,  est  aliqualiter 
univocum  ei  quod  fit  ex  spermate;  nam 
sperma  fit  ab  animali.  Et  in  hoc  est  dis¬ 
similitudo  inter  generationem  naturalem 

et  artificialem,  quia  non  oportet  quod  for¬ 
ma  domus  in  mente  artificis  sit  a  domo, 
licet  hoc  quandoque  accidat,  ut  cum  ali¬ 
quis  ad  exemplar  unius  domus  facit  aliam; 
sed  semper  oportet  quod  sperma  sit  ab 
animali.  Dictum  est  autem  aliqualiter  uni¬ 
vocum,  non  univocum  absolute,  quia  non 
oportet  in  omni  generatione  naturali  esse 
omnimodam  univocationem,  sicut  cum 
dicitur,  quod  homo  fit  ex  homine;  fitenim 
femina  cx  viro  sicut  ex  agente,  et  mulus 
non  fit  ex  mulo,  sed  ex  equo  vel  asino, 
in  quo  tamen  est  aliqua  similitudo,  ut  su¬ 
pra  dictum  est.  Et  praeterea  quod  dictum 
est,  quod  a  quo  est  sperma  oportet  esse 
aliqualiter  univocum,  intelligendum  est, 
ut  notat  hic  Philosophus,  si  non  fuerit 
orbatio,  id  est  si  non  fuerit  defectus  na¬ 
turalis  virtutis  in  semine.  Tunc  enim  ge¬ 
neratur  aliquid  quod  non  est  simile  ge¬ 
neranti,  sicut  patet  in  monstruosis  parti¬ 
bus.  Et  sicut  in  rebus  artificialibus  aliqua 
fiunt  non  solum  per  artem,  sed  a  casu, 
quando  materia  potest  moveri  a  se  ipsa 
eo  motu  quo  movetur  ab  arle ;  quando 
vero  non  potest  hoc  modo  moveri,  tunc 
non  potest  id  quod  fit  ab  arte,  ab  alio  fieri 
quam  ab  arte  :  ita  et  hic  possunt  aliqua 
fieri  a  casu  et  sine  spermate,  illa  scilicet 
quorum  materia  hoc  modo  potest  moveri 
a  se  ipsa  eo  motu  quo  movet  sperma,  id 
est  ad  generationem  animalis  :  sicut  patet 
in  his  quae  generantur  ex  putrefactione, 
quae  quodammodo  dicuntur  esse  a  casu, 
quodammodo  non.  —  Ibid. 

Nihil  enim  prohibet  aliquam  generatio¬ 
nem  esse  per  se,  cum  refertur  ab  unam 
causam,  quae  tamen  est  per  acccidens,  et 
casualis  cum  refertur  in  aliam  cau¬ 
sam  (Vide  resp.  ad  2.).  Unde  genera¬ 
tio  animalis  ex  putrefactione,  si  referatur 
ad  causas  particulares  hic  inferius  agen¬ 
tes,  invenitur  esse  per  accidens  et  casua¬ 
lis.  Non  enim  calor,  qui  causat  putredi¬ 
nem,  intendit  naturali  oppetitu  genera¬ 
tionem  hujus  vel  illius  animalis  quae  ex 
putrefactione  sequitur,  sicut  virtus  quae 
est  in  semine  indit  productionem  talis 
speciei.  Sed  si  referatui’  ad  virtutem  coe¬ 


lestem,  quae  est  universalis  regitiva  virtus 
generationum  et  corruptionum  in  istis  in  - 
ferioribus,  non  est  per  accidens,  sed  per  se 
intenta ;  quia  de  ejus  intentione  est  ut  edu¬ 
cantur  in  actum  omnes  formae  quae  sunt 
in  potentia  materiae.  — ■  7.  MeMphys.  1.  6. 

Illa  autem  quorum  materia  non  potest 
moveri  a  seipsa  eo  motu  quo  a  spermate 
movetur,  impossibilia  sunt  fieri  aliter  quam 
ex  ipsis  seminibus;  sicut  patet  de  homine 
et  equo  et  aliis  animalibus  perfectis.  Pa¬ 
tet  autem  ex  his  quae  hic  dicuntur,  quod 
non  omnia  animalia  possunt  generari  et 
ex  semine  et  sine  semine,  ut  Avicenna  po¬ 
nit  ;  neque  quod  nulla  generantur  utro¬ 
que  modo,  ut  ponit  Averroes.  —  7.  Meta- 
pliys.  1.  8. 

Virtus  ergo  activa  quae  est  in  spermate, 
etsi  non  sit  anima  in  actu,  est  tamen 
anima  in  virtute ;  sicuti  forma  domus  in 
anima,  non  est  domus  actu,  sed  virtute. 
Unde,  sicut  ex  forma  domus  quae  est  in 
mente,  potest  fieri  forma  domus  in  mate¬ 
ria,  ita  ex  virtute  seminis  potest  fieri  ani¬ 
ma  completa,  praeter  intellectum,  qui  est 
ab  extrinseco,  ut  dicitur  in  16.  de  Anima¬ 
libus  (sive  2.  de  Generatione  Animal,  c. 
3) ;  et  adhuc  amplius,  in  quantum  virtus 
quae  est  in  semine,  est  ab  anima  perfecta, 
cujus  virtute  agit.  Media  enim  principia 
agunt  in  virtute  primorum.  In  his  vero 
quae  generantur  ex  putrefactione,  etiam 
est  in  materia  aliquod  principium  simile 
virtutis  activae  quae  est  in  spermate,  ex 
quo  causatur  anima  in  talibus  animali¬ 
bus.  Et  sicuti  virtus  quae  est  in  spermate, 
est  ab  anima  completa  animalis,  et  a  vir¬ 
tute  coelestis  corporis,  ita  virtus  quae  est 
in  materia  putrefacta  generativa  anima¬ 
lis,  est  a  solo  corpore  coelesti,  in  quo  sunt 
virtute  omnes  formae  generatae,  sicut  in 
principio  activo.  Qualitates  etiam  activae 
licet  sint  accidentia,  non  tamen  agunt  so¬ 
lum  in  virtute  propria,  sed  in  virtute  for¬ 
marum  substantialium,  ad  quae  se  habent 
sicut  instrumenta;  sicut  dicitur  in  2.  de 
Anima  [texi.  52;  c.  5),  quod  calor  ignis 
est  sicut  instrumentum  anima3  nutritivae. 
—  Ibid. 

Ad  secundum  dicendum,  quod  Philo¬ 
sophus  7.  Mclaphys.  [lext.  29;  I.  6,  c. 
9)  offert  differentiam  quoe  est  inter  illa 
quoB  possunt  fieri  ab  arte  et  a  casu, 
et  inter  ilia  quoe  non  possunt  fieri  nisi 
ab  arte;  et  dicit  causam  hujus  differentioe 
in  artificialibus  hanc  esse,  quia  materia,  a 
qua  incipit  generatio,  secundum  quam 
contingit  facere  et  fieri  aliquid  eorum  quoe 
sunt  ab  arte,  talis  est  in  qua  existit  ali¬ 
qua  pars  rei.  Oportet  namque  in  materia 
qualibet  esse  aptitudinem  ad  formam. 
Non  enim  quodlibet  artificiatum  potest 
fieri  ex  qualibet  materia,  sed  ex  determi¬ 
nata;  sicut  serra  non  fit  ex  lana,  sed  ex 
ferro.  Ipsa  ergo  aptitudo  ad  formam  arti¬ 
ficiali,  quoe  est  in  materia,  jam  est  aliqua 
pars  artificiali  quoe  est  in  materia, quia  sine 
aplitudine  artificiatum  esse  non  potest; 
sicut  serra  non  potest  esse  absque  duri¬ 
tie,  per  quam  ferrum  est  ordinatum  ad 
formam  serrae.  —  Sed  haec  pars  dupliciter 
invenitur  in  materia  :  quandoque  quidem 
ita,  quod  materia  per  eam  potest  moveri 
a  se  ipsa  per  pariem  formee  in  ea  existen- 
tem  ;  quandoque  vero  non.  Sicut  in  cor¬ 
pore  humano,  quod  est  materia  sanatio¬ 
nis,  inest  virtus  activa,  per  quam  corpus 
potest  sanare  se  ipsum.  In  lapidibus  et 
lignis  non  est  aliqua  virtus  activa,  per 
quam  possit  moveri  materia  ad  formam 
domus.  Et  si  quidem  maleiia  sic  possit 
moveri  per  partem  formae,  quam  in  se 
habet  ad  formam,  hoc  contingit  duplici¬ 
ter  :  —  quia  quandoque  potest  sic  moveri 
per  principium  intrinsecum,  quod  est 
pars  praedicta,  sicut  moveretur  per  artem, 
ut  accidit  in  sanatione;  nam  natura  hu¬ 
mani  corporis  eodem  modo  agit  ad  sani¬ 
tatem  sicut  et  ars.  Quandoque  vero  non 
potest  moveri  materia  per  principium  in¬ 
trinsecum,  eodem  modo  sicut  movetur  ab 
arte,  licet  aliquo  modo  per  ipsum  moveri 
possit.  Multa  enim  sunt  quae  possunt  a 
se  ipsis  moveri,  sed  non  sic  sicut  moven¬ 
tur  ab  arte  :  ut  patet  in  saltatione.  Homi¬ 
nes  enim  non  habentes  artem  saltandi 
possunt  quidem  movere  se  ipsos,  sed  non 
illo  modo  sicut  movent  se  qui  habent  ar- 

tem  praedictam.  Illa  igitur  artificialia, 
quae  habent  talem  naturam,  sicut  lapides 
sunt  materia  domus,  non  possunt  a  se 
ipsis  moveri,  impossibile  est  enim  moveri 
ea  nisi  ab  alio;  et  hoc  non  solum  est  in 
artificialibus,  sed  etiam  in  naturalibus. 
Sic  enim  et  materia  ignis  non  potest  mo¬ 
veri  ad  formam  ignis  nisi  ab  alio  ;  et  inde 
est  quod  forma  ignis  non  generatur  nisi 
ab  alio.  Et  propter  hoc  quaedam  artificia¬ 
lia  non  possunt  fieri  sine  habente  artem; 
quae  scilicet  in  sua  materia  vel  non  ha¬ 
bent  aliquod  principium  motivum  ad  for¬ 
mam,  vel  non  sic  motivum  sicut  ars  mo¬ 
vet.  Quse  vero  ab  aliquo  extrinseco  prin¬ 
cipio  moveri  possunt  non  habente  artem, 
possunt  esse  et  fieri  etiam  sine  habente 
artem;  movebuntur  enim  eorum  materia) 
ab  his  quae  non  habent  artem.  Quod  qui¬ 
dem  ostenditur  dupliciter  :  uno  modo  in 
quantum  possunt  moveri  ab  aliquibus  aliis 
extrinsecis  principiis  non  habemtibus  ar 
tem;  sicut  arborem  plantare  potest  etiam 
qui  non  habet  artem  plantandi.  Alio  modo 
quando  materia  movetur  ex  parte,  id  est 
ab  aliquo  principio  intrinseco  quod  est 
aliqua  pars  formae;  sicut  cum  corpus 
humanum  sanatur  ab  aliquo  principio  in¬ 
trinseco  quod  est  aliqua  pars  formae.  — 
7.  Metaphys.  1.  8. 

Sed  sciendum  est,  quod  occasione  ho¬ 
rum  quae  hic  dicuntur  ex  Philosopho,  qui¬ 
dam  ponunt,  quod  in  omni  generatione 
naturali  est  aliquod  principium  activum 
in  materia,  quod  quidem  est  forma  in  po¬ 
tentia  praeexistens  in  materia,  quae  est 
quaedam  inchoatio  formae.  Unde  haec  for¬ 
mae  pars  dicitur ;  quod  quidem  adstruere 
nituntur  ex  hoc  quod  hic  dicitur.  Vide¬ 
tur  enim  hic  Aristoteles  dicere,  quod  illa, 
in  quorum  materia  non  est  principium 
activum,  fiunt  tantum  ab  arte.  Oportet 
igitur  quod  in  materia  illorum  quae 
fiunt  a  natura,  insit  aliquod  principium 
activum.  Et  ideo  dicendum  est,  quod 
sicut  sola  viventia  inveniuntur  se  movere 
secundum  locum,  alia  vero  moventur  a 
principio  extrinseco,  vel  generante  vel 
removente  prohibens,  ut  dicitur  8.  Phys, 

{texi.  34;  c.  5)  ;  ita  secundum  alios  mo¬ 
tus,  sola  viventia  inveniuntur  movere  se 
ipsa.  Et  hoc  ideo  quia  inveniuntur  habere 
diversas  partes,  quarum  una  potest  esse 
movens  et  alia  mota ;  quod  oportet  esse 
in  omni  movente  se  ipsum,  ut  probatur 
in  8.  Phyc.  {texi.  40;  c.  5.).  Sic  igitur  in¬ 
venimus  in  generatione  viventium  esse 
principium  activum  intrinsecum_,  quod  est 
virtus  formativa  in  semine.  Et  sicut  est 
potentia  augmentativa  moventis  in  motu 
augmenti,  ita  est  ei  in  motu  alterationis, 
quae  est  sanatio,  principium  movens  intra. 
Nam  cum  cor  non  sil  susceptivum  infir¬ 
mitatis,  virtus  naturalis  quae  est  in  corde 
sano,  totum  corpus  ad  sanitatem  alterat. 
De  tali  igitur  materia  habente  in  se  prin¬ 
cipium  activum  loquitur  hic (7.  Melaphys. 
text.  30 ;  1.  6,  c.  9)  Philosophus,  et  non 
de  rebus  inanimatis.  Quod  ex  hoc  patet, 
quod  materiam  ignis  comparat  materias 
domus  in  hoc,  quod  utraque  movetur  ad 
formam  a  principio  extrinseco.Non  tamen 
sequitur  quod  generatio  inanimatorum 
corporum  non  sit  naturalis.  Non  enim 
oportet  ad  motum  naturalem,  quod  sem- 
per  principium  motus,  quod  est  in  mobili, 
sit  principium  activum  et  formale ;  sed 
quandoque  est  passivum  et  materiale. 
Unde  et  natura  in  2.  Phys.  {texi.  6  sqq.; 
c.  1)  distinguitur  per  materiam  et  formam. 
Et  ab  hoc  principio  dicitur  naturalis  ge¬ 
neratio  simplicium  corporum,  ut  dicit 
Commentator  in  2.  Phys.  text.  1.  Diffe¬ 
rentia  tamen  est  inter  materiam  natura¬ 
lium  et  artificialium  :  quia  in  materia 
rerum  naturalium  est  aptitudo  naturalis 
ad  formam,  et  potest  reduci  in  actum  per 
agens  naturale;  non  autem  hoc  contingit 
in  materia  artificialium.  —  Ibid. ;  cf.  su¬ 
pra  in  Physica  q.  1,  a.  2,  in  c. 

Ad  tertium  dicendum,  quod  dupliciter 
potest  aliquid  fieri  ex  aliquo  :  scilicet  ex 
privatione  et  ex  subjecto  quod  dicitur  ma¬ 
teria  ;  sicut  dicitur,  quod  homo  fit  sanus^ 
et  quod  laborans  fit  sanus.  Dicitur  autem 
magis  aliquid  fieri  ex  privatione  quam  ex 
subjecto  ;  sicut  magis  dicitur  aliquis  fieri 
sanus  ex  laborante  quam  ex  homine.  Sed 


hoc  fleri,  magis  dicimus  in  subjecto  quam 
in  privatione.  Magis  enim  proprie  dici¬ 
mus  quod  homo  fit  sanus  quam  quod  la¬ 
borans.  Et  ideo  ille  qui  est  sanus,  non 
dicitur  laborans,  sed  magis  dicitur  ho¬ 
mo;  et  e  converso  homo  dicitur  sanus. 
Unde  haec  differentia  est  inter  hoc  quod 
est  fieri  cx  subjecto,  et  fieri  ex  privatione, 
quia  id  quod  fit  praedicatur  de  subjecto, 
non  autem  de  privatione.  Sed  in  quibus¬ 
dam  privatio  est  non  manifesta;  sicut 
privatio  c.ujuscunque  figurae  in  aere  non 
habet  nomen,  nec  etiam  privatio  domus 
in  lateribus  et  lignis.  Et  ideo  utimur  ma¬ 
teria  pro  materia  et  privatione  simul.  Et 
propter  hoc,  sicut  illic  dicimus,  quod  sa¬ 
nus  fit  ex  laborante,  ita  hic  dicimus,  quod 
statua  fit  ex  aere,  et  domus  ex  lapidibus  et 
lignis.  Et  propter  hoc  etiam  sicut  ibi,  id 
ex  quo  fit  aliquid  sicut  ex  privatione, 
non  praedicatur  de  subjecto,  quia  non  di¬ 
cimus,  quod  sanus  sit  laborans,  ita  nec 
hic  dicimus,  quod  statua  sit  lignum  ;  sed 
praedicatur  abstractum  in  concreto,  dicen¬ 
do,  quod  non  est  lignum,  sed  lignea  ;  nec 
aes,  sed  aerea ;  nec  lapis,  sed  lapidea.  Et 
similiter  domus  non  est  lateres,  sed  late¬ 
ritia.  Quia  si  quis  diligenter  inspiciat, 
non  fit  statua  ex  ligno,  nec  domus  ex  la¬ 
teribus,  simpliciter  loquendo,  sed  per  ali¬ 
quam  permutationem  ;  fiunt  enim  ista  ex 
istis  sicut  ex  aliquo  permutato,  non  sicut 
ex  permanente,  ^s  enim  infiguratum 
non  manet  dum  fit  statua,  nec  lateres  in¬ 
compositi  dum  fit  domus. —  7.  Metaphys. 
1.  6. 

Adde  quod  ha3c  particula  «  ex  >  saepe 
in  similibus  propositionibus  non  signifi¬ 
cat  aliquam  causali tatem  materialem,  sed 
tantum  ordinem  :  ut  cum  dicitur  quod 
ex  vino  fit  acetum,  et  ex  vivo  mortuum  ; 
tunc  enim  haec  praepositio  significat  ordi¬ 
nem,  si  fiat  relatio  ad  formam  vini  vel 
animalis  :  quia  scilicet  in  eadem  materia 
post  formam  vini  est  acetum,  et  post 
formam  animatis  est  mortuum.  Per  quem 
modum  dicimus,  quod  ex  die  fit  nox,  — 
8.  Metaphys.  1.  4  (3). 

Ad  quartum  dicendum,  quod  quando 

hic  dicitur,  quod  omne  quod  fit  aliquid, 
est  terminus  generationis,  sumitur  «  ali¬ 
quid  »  generalius,  ita  quod  per  ali¬ 
quid  intelligatur  quodlibet  praedicamen¬ 
tum,  in  quo  potest  esse  generatio  simpli¬ 
citer  vel  secundum  quid,  per  se  vel  per 
accidens  ;  sicut  dicit  ipse  Philosophus 
hic  (7.  Melaphys  lexl.  22 ;  1.  6,  c.  7).  — 
7.  Melaphys.  1.  6. 

Quod  autem  dicitur,  quod  materia  et 
forma  fiunt  :  dicendum  cum  Philosopho 
1 .  Melaphys.  {lexl.  26,  27  et  28  ;  1.  6,  c.  8), 
quod  sicut  agens  generando  non  facit 
materiam  vel  subjectum  generationis, 
quse  est  aes,  ita  etiam  non  facit  formam, 
scilicet  hoc  ipsum  quod  est  sphaera,  nisi 
forte  per  accidens  ;  facit  enim  aeream 
sphaeram,  quod  est  compositum.  Et  quia 
aerea  sphaera  est  sphaera,  ideo  per  acci¬ 
dens  facit  sphaeram.  Quod  autem  agens 
non  faciat  materiam,  per  se  est  manife¬ 
stum,  eo  quod  materia  praeexistit  factioni. 
Sed  deformis  potest  esse  dubium,  eo  quod 
forma  non  invenitur  nisi  in  termino  ac¬ 
tionis.  Probatur  tamen  a  Philosopho  (1.  c.), 
quod  forma  non  fit  nisi  per  accidens. 
Formae  enim  non  proprie  habent  esse, 
sed  magis  sunt  quibus  aliqua  habent  esse. 
Unde  si  fieri  est  via  in  esse,  illa  tantum 
per  se  fiunt,  quae  per  formas  habent  esse. 
Formae  autem  incipiunt  esse,  eo  modo 
quo  sunt  in  illis  factis,  quae  per  formas 
habent  esse.  —  Et  quod  forma  non  fiat,  sic 
probatur.  Facere  enim  hoc  aliquid,  est 
facere  hoc  ex  aliquo  subjecto,  quod  est 
universaliter  verum  in  omni  generatione. 
Facere  enim  hoc,  quod  est  aes  rotundum, 
non  est  facere  hoc  ipsum  quod  est  rotun¬ 
dum,  scilicet  rotunditatem,  aut  hoc  ipsum 
quod  est  facere  sphaeram,  scilicet  formam 
sphaerae  ;  sed  est  facere  aliquid  alterum, 
scilicet  speciem,  non  quali tercunquo,  sed 
in  alio,  scilicet  in  materia,  quod  est  face¬ 
re  compositum.  Quod  sic  patet.  Si  enim 
agens  facit  aliquid,  oportet  quod  faciat 
ex  aliquo  alio,  sicut  ex  materia  ;  hoc  su¬ 
pra  probatum  est  :  sicut  agens  dicitur 
facere  sphaeram  aeream;  et  hoc  ideo,  quia 
facit  hoc  quod  est  sphaera  airea,  ex  hoc 

quod  est  aes.  Si  igitur  etiam  ipsam  formam 
faciat,  palam  erit,  quod  faciet  eam  simi¬ 
liter,  scilicet  ex  aliqua  materia.  Et  ita 
sicut  sphaera  aerea  erit  composita  ex  ma¬ 
teria  et  forma,  sic  et  forma  sphaerae  aereae 
erit  composita  ex  materia  et  forma,  et  re¬ 
dibit  eadem  quaestio  de  forma  formae,  et 
sicin  infinitum,  quia  omne  generatum  ha¬ 
bet  materiam  et  formam.  Palam  igitur 
est  quod  non  fit  species  rei  generatae, 
nec  aliquid  aliud  quodcunque  fit,  quod 
oporteat  vocare  formam,  in  rebus  sensi¬ 
bilibus,  sicut  ordo  et  compositio  et  figu¬ 
ra,  quae  in  aliquibus  tenent  locum  formae, 
maxime  in  artificialibus.  Et  quia  gene¬ 
ratio  est  ejus  quod  fit,  palam  est  quod 
nec  generatio  est  formae,  sed  compositi. 
—  Nec  iterum  quod  quid  erat  esse  rei  ge¬ 
neratae,  generatur  nisi  per  accidens.  Sed 
forma  et  quod  quid  erat  esse,  est  quod 
fit  in  alio,  id  est  in  materia,  non  per  se. 
Et  idem  et  de  eo  quod  fit  vel  ab  arte,  vel 
a  natura,  vel  de  potestate,  id  est  a  quo¬ 
cunque  agente  per  violentiam.  Dicitur  au¬ 
tem  quod  quid  erat  esse  non  fieri,  quam¬ 
vis  sit  idem  rei  factae.  Supra  enim  osten¬ 
sum  est,  unamquamque  rem  esse  idem 
cum  suo  quod  quid  erat  esse;  sed  tamen 
quod  quid  erat  esse,  est  quod  per  se  per¬ 
tinet  ad  speciem.  Unde  ab  eo  excluduntur 
conditiones  individuales,  quae  per  acci¬ 
dens  sunt  speciei.  Species  autem  et  alia 
universalia  non  generantur  nisi  per  acci¬ 
dens,  singularibus  generatis.  —  Sciendum 
tamen,  quod  licet  dicatur  ex  Philosopho, 
quod  forma  fit  in  materia,  non  tamen 
proprie  dicitur;  forma  enim  proprie  non 
fit,  sed  compositum.  Sicut  enim  dicitur 
forma  esse  in  materia,  licet  forma  non 
sit,  sed  compositum  per  formam;  ita  pro¬ 
prius  modus  loquendi  est,  ut  dicamus 
compositum  generari  ex  materia  in  talem 
formam ;  formae  enim  proprie  non  fiunt, 
sed  educuntur  de  potentia  materiae,  in 
quantum  materia,  quae  est  in  potentia  ad 
formam,  fit  actu  sub  forma,  quo  est  face¬ 
re  compositum.  —  7.  Melaphys.  1.  7. 

Est  alia  ad  idem  ratio,  quam  affert 
Philosophus  hic  (1.  c.).  Omne  quod  fit 

oportet  esse  divisibile,  ita  scilicet  quod 
ejus  hoc  sit  hoc,  id  est  una  pars  sit  hoc, 
et  hoc  sit  hoc,  id  est  alia  pars  sit  hoc. 
Quod  est,  quia  oportet  quod  una  pars  sit 
materia,  et  alia  pars  ejus  sit  species.  Si 
autem  hoc  sit,  palam  est  quod  id  quod 
est  ut  species,  aut  quod  est  ut  substantia, 
id  est  ut  quod  quid  erat  esse,  non  fit,  sed 
compositum  quod  dicitur  et  denominatur 
a  tali  forma,  vel  quidditate,  vel  quod  quid 
est,  fit.  —  Ibid. —  Et  hoc  verum  est  tam 
de  forma  substantiali,  quam  de  acciden¬ 
tali,  ut  patet  ex  ratione  allata,  qum  pro 
utraque  probat.  —  7.  Metaphys.  1.  8  ;  cf. 
supra  in  Physica  q.  3. 

ARTICULUS  V 

UTRUM  NUMERI  ET  MAGNITUDINES  SINT  SUB¬ 
STANTIAE  RERUM,  SICUT  PLATONICI  PONE¬ 
BANT. 

Videtur  quod  numeri  et  magnitudines 
sint  substantiae  rerum,  sicut  dicunt  Pla¬ 
tonici. 

1.  Unum  enim  est  principium  numeri ; 
at  unum  et  ens  convertuntur  :  ergo  om¬ 
nia  entia,  quaesunt  principiata,  cujusmo- 
di  sunt  substantiae  rerum  sensibilium, 
sunt  numeri.  —  3.  Metaphys.  I.  12. 

2.  Praeterea,  si  praedicta  non  sunt  sub¬ 
stantiae  quaedam,  fugit  a  nobis  quid  sit 
substantialiter  ens,  et  quae  sint  substan¬ 
tiae  entium.  Manifestum  est  enim  quod 
passiones,  motus  et  relationes  et  disposi¬ 
tiones  seu  ordines  et  orationes,  secundum 
quod  voce  proferuntur,  prout  ponuntur 
in  genere  quantitatis,  non  videntur  ali- 
cujus  significare  substantiam,  quia  omnia 
hujusmodi  videntur  dici  de  subjecto,  et 
nihil  eorum  significat  hoc  aliquid.  Et  hoc 
specialiter  manifestum  est  in  praemissis, 
quae  non  dicuntur  absolute,  sed  eorum 
ratio  in  quadam  relatione  consistit.  Inter 
omnia  vero,  quae  maxime  videntur  signi¬ 
ficare  substantiam,  sunt  ignis  ct  terra  et 
alia  hujusmodi ;  in  his  autem  inveniun¬ 
tur  quaedam  dispositiones,  scilicet  calor 
et  frigus  et  aliae  hujusmodi  passiones  et 


passibiles  qualitates,  quae  non  sunt  sub¬ 
stantiae.  Unde  relinquitur  quod  soli  nume¬ 
ri,  seu  magnitudines,  seu  ipsum  corpus 
sit  substantia.  —  3.  Metaphys.  1.  13. 

3.  Praeterea,  id  per  quod  aliquid  defi¬ 
nitur,  videtur  esse  substantia  ejus;  nam 
definitio  significat  substantiam.  Sed  cor¬ 
pus  definitur  per  superficiem,  et  superfi¬ 
cies  per  lineam,  et  linea  per  punctum, 
et  punctus  per  unitatem;  ergo  haec  om¬ 
nia  sunt  substantiae  rerum  sensibilium  ; 
in  istis  enim  tantum  ista  reperiuntur ;  nec 
tantum  videntur  esse  substantia,  sed  ma¬ 
gis  substantia  quam  corpora,  cum  ipsis 
sint  priora.  —  Ibid. 

Sed  contra  est,  quod  Philosophus  3,  7 
et  8  (al.  2,  6  et  7)  Metaphys.  improbat  has 
sententias  Platonicorum. 

Respondeo  dicendum  cum  Philosopho, 
quod  propter  praedictas  rationes  multi 
antiquorum  philosophorum,  et  maxime  illi 
qui  fuerunt  priores,  nihil  opinabantur 
esse  ens  et  substantiam  nisi  corpus,  om¬ 
nia  vero  alia  esse  quaedam  accidentia 
corporis.  Et  inde  est  quod  quando  vole¬ 
bant  inquirere  principia  entium,  inqui¬ 
rebant  principia  corporum.  Alii  vero 
posteriores  philosophi,  qui  reputabantur 
sapientiores  praedictis  philosophis,  quasi 
altius  attingentes  ad  principia  rerum, 
scilicet  Pythagorici  et  Platonici,  opinati 
sunt  numeros  esse  rerum  substantias,  in 
quantum  scilicet  numeri  componuntur  ex 
unitatibus.  Unum  autem  videtur  esse  una 
substantia  rerum. 

Sed  hos  philosophos  improbat  Aristote¬ 
les  multis  in  locis  et  multis  rationibus, 
et  primo  in  1.  Metaphys.  {text.  35-41;  1. 
1,  c.  9)  contra  Platonicos,  qui  dicebant 
numeros  esse  substantias  rerum,  et  prae¬ 
terea  species  separatas  esse  numeros, 
ponit  sex  rationes.  Quarum  prima  talis 
est  :  Eorum  quae  sunt  idem,  secundum 
substantiam,  unum  non  est  causa  alterius. 
Sed  sensibilia  secundum  substantiam 
sunt  numeri  secundum  Platonicos  et  Py¬ 
thagoricos.  Si  igitur  species  sunt  etiam 
numeri,  non  poterunt  species  esse  cau¬ 
sae  sensibilium.  Si  autem  dicatur,  quod 

alii  numeri  sunt  species,  et  alii  sunt  sen¬ 
sibilia,  sicut  ad  litteram  Plato  ponebat 
(ut  si  dicamus,  quod  hic  numerus  est  ho¬ 
mo,  et  ille  alius  numerus  est  Socrates, 
et  alius  numerus  est  Callias),  istud  adhuc 
non  videtur  sufficere  :  quia  secundum 
hoc  sensibilia  et  species  conveniunt  in 
ratione  numeri,  et  eorum  quae  sunt  idem 
secundum  rationem,  unum  non  videtur 
esse  causa  alterius;  ergo  species  non 
erunt  causae  horum  sensibilium.  —  Non 
iterum  potest  dici,  quod  sunt  causae,  quia 
illi  numeri  qui  sunt  species  sunt  sempi¬ 
terni.  Illa  enim  differentia  non  sufficit  ad 
hoc  quod  quaedam  ponantur  causae  alio¬ 
rum,  quia  aliqua  differunt  per  sempiter¬ 
num  et  non  sempiternum  secundum  esse 
suum  absolute  consideratum ;  sed  per 
causam  et  causatum  differunt  secundum 
habitudinem  unius  ad  alterum  ;  ergo  di¬ 
versa  numero  non  differunt  per  causam  et 
causatum  per  hoc  quod  quaedam  sunt 
sempiterna,  quaedam  non  sempiterna.  — 
Si  autem  dicatur,  quod  haec  sensibijia  sunt 
quaedam  rationes,  id  est  proportiones  nu¬ 
merorum,  et  per  hunc  modum  numeri 
sunt  causae  horum  sensibilium,  sicut  vi¬ 
demus  in  symphoniis,  id  est  musicis  con¬ 
sonantiis,  quia  numeri  dicuntur  esse 
causae  consonantiarum,  in  quantum  pro¬ 
portiones  numerales,  quae  applicantur 
sonis,  consonantias  reddunt;  —  palam  est 
quod  oportebat  praeter  numeros  ipsos  in 
sensibilibus  ponere  aliquod  unum  secun¬ 
dum  genus,  cui  applicantur  proportiones 
numerales,  ut  scilicet  eorum  quae  sunt 
illius  generis  proportiones,  sensibilia 
constituant  :  sicut  praeter  proportiones 
numerales  in  consonantiis  inveniuntur 
soni.  Si  autem  illud,  cui  applicatur  illa 
proportio  numeralis  in  sensibilibus,  est 
materia^  manifestum  est  quod  oportebat 
dicere,  quod  ipsi  numeri  separati,  qui 
sunt  species,  sint  proportiones  alicujus 
unius,  scilicet  ad  aliquod  aliud.  Oportet 
enim  dicere,  quod  hic  homo,  qui  est  Gal¬ 
bas  vel  Socrates,  est  similis  homini  ideali, 
qui  dicitur  autosanthropos,  id  est  per  se 
homo.  Si  igitur  Callias  non  est  numerus 

tantum,  sed  magis  est  ratio  qusedam  vel 
proportio  in  numeris  elementorum,  sci¬ 
licet  ignis,  terrm,  aquae  et  aeris,  et  ipse 
homo  idealis  erit  quaedam  ratio  vel  pro¬ 
portio  in  numeris  aliquorum,  et  non  erit 
homo  idealis  numerus  per  suam  substan¬ 
tiam.  Ex  quo  sequitur  quod  nullus  nume¬ 
rus  erit  praeter  res  numeratas.  Si  enim 
numerus  specierum  est  maxime  separa¬ 
tus,  et  ille  non  est  separatus  a  rebus, 
sed  est  quaeiam  proportio  rerum  nume¬ 
ratarum,  nunc  nullus  alius  numerus  erit 
separatus  ;  quod  est  contra  Platonicos. 
Sequitur  autem  quod  homo  idealis  sit 
proportio  aliquorum  numeratorum,  sive 
ponatur  esse  numerus,  sive  non.  Tam 
enim  secundum  ponentes  substantias  esse 
numeros,  quam  secundum  Naturales,  qui 
numeros  substantias  esse  non  dicebant, 
oportet  quod  in  rerum  substantiis  aliquae 
proportiones  numerales  inveniantur.  Quod 
patet  praecipue  ex  opinione  Empedoclis, 
qui  ponebat,  unamquamque  rerum  sen¬ 
sibilium  constitui  per  quandam  harmo¬ 
niam  et  proportionem.  —  I.  Metaphys.  1. 
16  (9). 

Secunda  ratio  talis  est  :  Ex  multis  nu¬ 
meris  fit  unus  numerus  ;  si  igitur  re¬ 
rum  substantiae  et  species  sunt  numeri, 
ex  multis  speciebus  fiet  una  species  ;  quod 
est  impossibile.  Nam  si  ex  multis  diver¬ 
sarum  specierum  aliquid  unum  in  specie 
constituatur,  hoc  fit  per  mixtionem,  in 
qua  non  salvantur  species  eorum  quae 
miscentur,  sicut  ex  quator  elementis  fit 
lapis.  Et  iterum  ex  hujusmodi  diversis 
secundum  speciem  non  fit  aliquod  unum 
ratione  specierum  :  quia  ipsae  species  non 
conjunguntur  ad  aliquod  unum  consti¬ 
tuendum,  nisi  secundum  rationem  indi¬ 
viduorum,  quae  alterantur  ut  possint  per¬ 
misceri ;  ipsae  autem  species  numerorum 
simul  conjunctae  numerum  constituunt, 
ut  species  numeri  binarii  et  species  nu¬ 
meri  ternarii  simul  junctae  constituunt 
numerum  quinarium,  ita  quod  in  quinario 
uterque  numerus  remanet  et  salvatur. 
Si  autem  dicatur,  quod  ex  multis  nume¬ 
ris  non  fit  unus  numerus,  sed  quilibet 

numerus  immediate  constituitur  ex  uni¬ 
tatibus,  respondet  Philosophus,  quod  re¬ 
manebit  quaestio,  quomodo  se  habeant  uni¬ 
tates  ad  invicem,  ex  quibus  numeri  con¬ 
stituuntur.  Aui  enim  oportet  quod  omnes 
unitates  sint  conformes  ad  invicem,  aut 
quod  sint  difformes  ad  invicem.  Sed  ex 
primo  sequuntur  multa  inconvenientia,  et 
praecipue  quantum  ad  ponentes  species 
esse  numeros ;  quia  sequitur  quod  diver¬ 
sae  species  non  differant  secundum  sub¬ 
stantiam,  sed  solum  secundum  excessum 
unius  speciei  super  aliam.  Inconveniens 
etiam  videtur,  quo:l  unitates  nullo  modo 
differant,  et  tamen  sunt  multae,  cum  di¬ 
versitas  multitudinem  sequatur.  Si  vero 
non  sunt  conformes,  hoc  potest  esse  du¬ 
pliciter  :  uno  modo,  quia  unitates  unius 
numeri  sunt  differentes  ab  unitatibus  al¬ 
terius  numeri,  sicut  unitates  binarii  ab 
unitatibus  ternarii ;  et  tamen  unitates 
unius  et  ejusdem  numeri  sunt  sibi  invi¬ 
cem  conformes.  Alio  modo,  ut  unitates 
ejusdem  numeri  non  sibi  invicem  nec 
unitatibus  alterius  numeri  conformes  ex- 
istant.  Quocunque  autem  modo  ponatur 
difformitas  inter  unitates,  videtur  incon¬ 
veniens.  Nam  omnis  difformitas  est  per 
aliquam  formam  vel  passionem ;  sicut 
videmus,  quod  corpora  difformia  differunt 
calido  et  frigido,  albo  et  nigro,  et  hujus¬ 
modi  passionibus.  Unitates  autem  hujus¬ 
modi  passionibus  carent,  cum  sint  impas¬ 
sibiles  secundum  Platonicos.  Ergo  non 
poterit  inter  ea  poni  talis  difformitas  vel 
differentia,  quae  causatur  ab  aliqua  pas¬ 
sione.  —  Et  sic  patet  quod  ea  quae  Plato 
ponit  de  speciebus  et  numeris,  nec  sunt 
rationabilia,  sicut  illa  quae  per  certam 
rationem  probantur,  nec  sunt  intelligen- 
tiae  confessa,  sicut  ea  quae  sunt  per  se  no¬ 
ta  et  solo  intellectu  certificantur,  ut  sunt 
prima  principia.  —  1.  Meiaphys.  1.  16  (9)i 
Tertia  ratio  talis  est  :  Omnia  mathema¬ 
tico,  quae  a  Platone  sunt  dicta  intermedia 
sensibilium  et  specierum,  sunt  ex  numeris 
aut  simpliciter,  sicut  ex  propriis  princi¬ 
piis,  aut  sicut  ex  primis.  Et  hoc  ideo,  quia 
secundum  unam  viam  videtur  quod  nu¬ 


meri  sint  immediata  principia  aliorum 
mathematicorum ;  nam  unum  dicebant 
constituere  punctum,  binarium  lineam, 
ternarium  superficiem,  quaternarium  cor¬ 
pus.  Secundum  vero  aliam  viam  viden¬ 
tur  resolvi  mathematica  in  numeros,  sicut 
in  prima  principia,  et  non  proxima  ;  nam 
corpus  dicebant  componi  ex  superficiebus, 
superficies  ex  lineis,  lineas  ex  punctis, 
puncta  autem  ex  unitatibus,  quae  consti¬ 
tuunt  numeros.  Utroque  autem  modo 
sequebatur  numeros  esse  principia  alio¬ 
rum  mathematicorum.  Sicut  igitur  alia 
mathematica  erant  media  inter  sensibilia 
et  species,  ita  necesse  est  facere  aliquod 
genus  numeri,  quod  sit  aliud  a  numeris 
qui  sunt  species,  et  a  numeris  qui  sunt 
substantia  sensibdium  ;  et  quod  de  hujus¬ 
modi  numero  sit  Arithmetica,  sicut  de 
proprio  subjecto,  quae  est  una  mathema¬ 
ticarum,  sicut  Geomelria  de  magnitudi¬ 
nibus  mathematicis.  Hoc  autem  videtur 
superfluum  esse  ;  nam  nulla  ralio  poterit 
assignari,  quare  sint  numeri  medii  inter 
sensibilia  et  species,  cum  tam  sensibilia 
quam  species  sint  numeri.  —  Ibid. 

Quarta  ratio  talis  est  ;  Ea  quae  sunt  in 
sensibilibus,  et  in  mathematicis,  sunt  cau¬ 
sata  ex  speciebus.  Si  igitur  aliqua  dualitas 
in  sensibilibus,  et  in  mathematicis  inve¬ 
nitur,  oportet  quod  utraque  unitas  huius 
posterioris  dualitatis,  sit  causata  ex  priori 
dualitate,  quae  est  species  dualitatis  ;  et 
hoc  est  impossibile,  scilicet  quod  unitas 
ex  dualitate  causetur.  Hoc  enim  praecipue 
oportet  dicere,  si  unitates  unius  numeri, 
sint  alterius  speciei  ab  imitatibus  alte¬ 
rius  ;  quia  tunc  a  specie  ante  illius  numeri 
unitates,  species  sortientur.  Et  sic  opor¬ 
tet  quod  unitates  posterioris  dualitatis, 
sint  causatae  ex  priori  dualitate.  —  Ibid. 

Quinta  ratio  est :  Multa  non  conveniunt 
ad  unum  constituendum,  nisi  propter  ali¬ 
quam  causam,  quae  potest  accipi  vel 
extrinseca,  sicut  aliquod  agens,  quod 
conjungit.;  vel  intrinseca,  sicut  aliquod 
vinculum  uniens.  Unde  si  aliqua  uniun¬ 
tur  per  se  ipsa,  oportet  uL  unum  sit  ut 
potentia,  et  aliud  ut  actus.  Nullum  autem 

horum  polest  dici  in  unitalibus,  eL  non 
est  assignare  causam.  —  Ibid. 

Sexta  ratio  talis  est  :  Si  numeri  sunt 
species  et  substantise  rerum,  oportet  s'cut 
praemissum  est  dicere,  vel  quod  unitates 
sint  differentes  aut  convenientes.  Si  autem 
differentes,  sequitur  quod  unitas,  in  quan¬ 
tum  unitas,  non  sit  principium.  Quod 
patet  per  similitudinen  sumptam  a  Natu¬ 
ralium  positione.  Naturales  enim  ponebant 
quatuor  corpora  esse  rerum  principia; 
quamvis  autem  commune  sit  ipsis  hoc  quod 
est  esse  corpus,  non  tamen  ponebant  cor¬ 
pus  commune  esse  principium,  sed  magis 
ignem,  aquam,  terram  et  aerem,  quae  sunt 
corpora  differentia.  Unde,  si  unitates  sint 
differentes,  quamvis  omnes  conveniant  in 
ratione  unitatis,  non  tamen  erit  dicen¬ 
dum,  quod  ipsa  unitas,  in  quantum  hu¬ 
jusmodi,  sit  principium  ;  quod  est  contra 
positionem  Platonicorum.  Nam  ab  eis 
dicitur,  quod  unum  sit  principium,  sicut 
etiam  de  Naturalibus  dicitur,  quod  ignis 
aut  aqua  aut  aliquod  corpus  similium 
partium  principium  sit.  Sed  si  hoc  est 
verum,  sequetur  quod  numeri  non  sunt 
substantia  rerum.  Numerus  enim  non 
ponitur  esse  rerum  substantia,  nisi  in 
quantum  constituitur  ex  unitatibus,  quae 
dicuntur  esse  rerum  substantian  Quod 
iterum  est  contra  positionem  Platonico¬ 
rum,  quam  nunc  prosequimur.  —  Si  au¬ 
tem  dicas,  quod  omnes  unitates  sunt 
indifferentes,  sequitur  quod  universum 
totum  sit  aliquid  unum  et  idem,  ex  quo 
substantia  rei  cujuslibet  est  ipsum  unum, 
quod  est  commune  indifferens.  Et  ulterius 
sequitur  quod  idem  illud  sit  unum  prin¬ 
cipium  omnium,  quod  est  impossibile 
ratione  ipsius  rationis,  quae  de  se  est  ino¬ 
pinabilis,  ut  scilicet  sint  omnia  unum 
secundum  rationem  substantiae;  tum  quia 
includit  contradictionem,  ex  eo  quod  po¬ 
nit  unam  esse  substantiam  rerum,  et 
tamen  ponit  illud  unum  esse  principium. 
Nam  unum  et  idem  non  est  sui  ipsius 
principium,  nisi  forte  dicatur,  quod 
unum  multipliciter  dicitur,  ut  distincto 
uno  ponantur  omnia  esse  unum  genere. 

et  non  specie  vel  numero.  —  Ibid. 

Platonici  autem  non  tantum  dicebant 
numeros  esse  species  et  substantias  rerum ^ 
sed  etiam  volentes  rerum  substantias 
reducere  ad  prima  principia,  cum  ipsas 
magnitudines  dicerent  esse  substantias 
rerum  sensibilium,  lineam,  superficiem 
et  corpus,  istorum  principia  assignantes, 
putabant  se  rerum  principia  invenisse. 
Assignando  autem  magnitudinuili  princi¬ 
pia,  dicebant  lineas  componi  ex  producto 
et  brevi,  eo  quod  principia  rerum  omnium 
ponebant  esse  contraria.  Et  quia  linea 
est  prima  inter  quantitates  continuas, 
ei  per  prius  attribuebant  magnum  et 
parvum,  ut  per  hoc,  quod  hasc  duo  sunt 
principia  lineae,  sint  etiam  principia  alia¬ 
rum  magnitudinum.  Planum  autem  sive 
superficiem  eadem  ratione  dicebant  com¬ 
poni  ex  lato  et  arcto,  et  corpus  ex  pro¬ 
fundo  et  humili.  —  Ibid. 

Contra  haec  Philosophus  Metaphys. 
{text.  43;  1.  1,  c.  9)  ponit  duas  rationes, 
quarum  prima  talis  est.  Quorum  princi¬ 
pia  sunt  diversa,  ipsa  etiam  sunt  diversa; 
sed  principia  dictarum  magnitudinum 
secundum  praedictam  positionem  sunt 
diversa.  Latum  enim  et  arctum,  quae 
ponuntur  principia  superficiei,  sunt  alte¬ 
rius  generis  quam  profundum  ct  humile, 
quae  ponuntur  principia  corporis.  Et  simi¬ 
liter  potest  dici  do  longo  et  brevi,  quod 
differunt  ab  utroque;  ergo  etiam  linea, 
superficies  et  corpus  erunt  ad  invicem 
distincta.  Quomodo  ergo  poterat  dici, 
quod  superficies  haberet  in  se  lineam, 
et  quod  corpus  habeat  lineam  et  superfi¬ 
ciem?  Et  simile  potest  induci  de  numero. 
Multum  enim  et  paucum,  quae  simili 
ratione  ponuntur  principia  rerum,  sunt 
alterius  generis  a  longo,  lato,  brevi  et 
stricto,  profundo  et  humili.  Et  ideo  nume¬ 
rus  non  continetur  in  his  magnitudinibus, 
sed  est  separatus  per  se.  Unde  et  eadem 
ratione  nec  superius  inter  praedicta  erit 
etiam  in  inferioribus,  sicut  linea  non  in 
superficie,  nec  superficies  in  corpore.  Si 
autem  dicatur,  quod  quaedam  praedicto¬ 
rum  contrariorum  sunt  genera  aliorum. 

sicut  quod  longum  est  lati  genus,  et  latura 
genus  profundi,  —  contra  est,  quod  sicut 
se  habent  principia  ad  invicem,  et  princi¬ 
piate.  Si  igitur  latum  est  genus  profundi, 
et  species  corporis. — Ibid. 

Secunda  raim  sumitur  ex  punctis,  circa 
quae  Plato  videtur  dupliciter  deliquisse :  — 
primo  quidem,  quia,  cum  punctus  sit  ter¬ 
minus  lineae  sicut  linea  superficiei,  et  su¬ 
perficies  corporis,  sicut  posuit  aliqua  prin¬ 
cipia  ex  quibus  componuntur  praedicta, 
ita  debuit  aliquid  ponere  ex  quo  existerent 
puncta  ;quod  videtur  praetermisisse.  —  Se* 
eundo,  quia  circa  puncta  videbatur  diver¬ 
simode  sentire.  Quandoque  enim  conten¬ 
debat,  totam  doctrinam  geometricam  de 
hoc  genere  existere,  scilicet  de  punctis,  in 
quantum  scilicet  puncta  ponebat  principia 
et  substantiam  omnium  magnitudinum.  Et 
hoc  non  solum  implicite,  sed  etiam  expli- 
cite  punctum  vocabat  principium  lineae, 
sic  ipsum  definiens.  Multoties  vero  dice¬ 
bat,  quod  lineae  indivisibiles  essent  prin¬ 
cipia  linearum  et  aliarum  magnitudi¬ 
num  ,  et  hoc  genus  esse  de  quo  sit  Geo¬ 
metria,  scilicet  lineae  indivisibiles.  Et 
tamen  per  hoc  quod  ponit  ex  lineis  indivi" 
sibilibus  componi  omnes  magnitudines, 
non  evadit  quin  magnitudines  componan¬ 
tur  ex  punctis,  et  quin  puncta  sint  prin¬ 
cipium  magnitudinum.  Linearum  enim 
indivisibilium  necessarium  est  esse  ali¬ 
quos  terminos,  qui  non  possunt  est  nisi 
puncta.  Unde  ex  qua  ratione  ponitur  linea 
indivisibilis  principium  magnitudinum, 
ex  eadem  ratione  et  punctum  principium 
magnitudinis  ponitur.  — •  Ibid. 

Contra  eos  vero  qui  dicunt,  lineas,  su¬ 
perficies  et  corpus  substantias  esse,  arguit 
Philosophus  3.  Metaphys.  {lexl.  17  ;  1.  2, 
c.  S)  sic  :  In  corpore  solido  inest  polentia- 
liter  quaelibet  figura,  quae  potest  protrahi 
ex  illo  solido  per  aliquam  dimensionem. 
Sed  manifestum  est  quod  in  quodam  ma¬ 
gno  lapide  nondum  secto  non  inest  Mer¬ 
curius,  id  est  figura  Mercurii,  in  actu, 
sed  solum  in  potentia;  ergo  similiter  in 
cubo,  id  est  in  corpore  habente  sex  super¬ 
ficies  quadratas,  non  inest  medietas  cubi. 


quae  est  quaedam  alia  figura  actu,  sed  hoc 
modo  est  actu,  quando  jam  cubus  divi¬ 
ditur  in  duas  medietates.  Et  quia  omnis 
protractio  novae  figurae  in  solido  fit  secun¬ 
dum  aliquam  superficiem,  quae  terminat 
figuram,  manifestum  est  quod  nec  etiam 
superficies  talis  erit  in  corpore  actu,  sed 
solum  in  potentia;  quia  si  quaecunque 
superficies  praeter  exteriorem  essent  in 
actu  in  corpore  solido,  pari  ratione  esset 
in  actu  superficies,  quae  terminat  medie¬ 
tatem  figurae.  Quod  autem  dictum  est  de 
superficie,  intelligendum  est  in  linea, 
puncto  et  unitate.  Haec  enim  in  continuo 
non  sunt  in  actu,  nisi  solum  quantum  ad 
illa  quae  terminant  continuum,  quae  mani¬ 
festum  est  non  esse  substantiam  corporis. 
Aliae  vero  superficies  vel  lineae  non  pos¬ 
sunt  esse  corporis  substantiae,  quia  non 
sunt  actu  in  ipso;  substantia  autem  est 
actu  in  eo  cujus  est  substantia.  Unde 
concluditur,  quod  si  inter  omnia  maxime 
videtur  esse  substantia  corpus;  superfi¬ 
cies  autem  et  lineae  magis  videntur  esse 
substantia  quam  corpus  (illud  enim  dice¬ 
bant,  ut  patet  in  ratione  illorum  allata); 
haec  autem  si  non  sunt  entia  in  actu,  nec 
sunt  aliquae  substantiae,  videtur  effugere 
cognitionem  nostram,  quid  sit  ens,  et  quid 
sit  rerum  substantia.  —  3.  Metaphys.  1. 
13. 

Praeter  autem  illud  inconveniens  alia 
etiam  irrationabilia  accidunt  ex  parte 
generationis  et  corruptionis  ponentibus 
lineas  et  superficies  esse  substantias  re¬ 
rum.  Omnis  enim  substantia,  quae  prius 
non  fuit  et  postea  est,  aut  prius  fuit  et 
postea  non  est,  videtur  hoc  pati  cum  ge¬ 
neratione  et  corruptione  ;  et  hoc  manifeste 
apparet  in  omnibus  his  quae  per  motum 
causantur.  Puncta  autem  et  lineae  et 
superficies  quandoque  quidem  sunt,  quan¬ 
doque  vero  non  sunt,  et  tamen  non  gene¬ 
rantur  nec  corrumpuntur;  ergo  nec  sunt 
substantiae.  Uirumque  suppositorum  pro¬ 
batur  :  —  primo  quidem,  quod  quando¬ 
que  sint  et  quandoque  non  sint.  Contin¬ 
git  enim  corpora  prius  divisa  copulari  in 
unum,  aut  prius  copulata  dividi.  Quando 

autem  corpora  prius  divisa  copulantur, 
fit  una  superficies  duorum  corporum, 
quia  partes  corporis  continui  copulantur 
ad  unum  communem  terminum,  qui  est 
superficies  una.  Quando  vero  corpus 
unum  dividitur  in  duo,  efficiuntur  duae 
superficies  :  quia  non  potest  dici,  quod 
quando  corpora  duo  componuntur,  duae 
eorum  superficies  maneant,  sed  utrae¬ 
que  desinunt  esse.  Similiter  quando  cor¬ 
pora  dividuntur,  incipiunt  esse  de  novo 
duae  superficies,  prius  non  existentes.  Non 
enim  potest  dici,  quod  superficies,  quae 
est  indivisibilis  secundum  profunditatem, 
dividatur  in  duas  superficies  secundum 
profunditatem  ;  aut  linea,  quae  est  indi¬ 
visibilis  secundum  latitudinem,  dividatur 
secundum  latitudinem  ;  aut  punctum,  quod 
omnino  est  indivisibile,  quocunque  modo 
dividatur.  Et  sic  patet,  quod  ex  uno  non 
possent  fieri  duo  in  via  divisionis,  nec  ex 
duobus  praedictorum  potest  fieri  unum  in 
via  compositionis.  Unde  relinquitur  quod 
puncta  et  lineae  et  superficies  quandoque 
esse  incipiant,  et  quandoque  esse  defi¬ 
ciant.  —  Secundum  autem  suppositorum 
consequenter  probatur,  scilicet  quod  ista 
non  generantur  neque  corrumpuntur. 
Omne  enim  quod  generatur  ex  aliquo 
generatur,  et  omne  quod  corrumpitur  in 
aliquid  corrumpitur  sicut  in  materiam; 
sed  non  est  dare  aliquam  materiam  ex 
qua  ista  generentur  et  in  quam  corrum¬ 
pantur  propter  eorum  simplicitatem  :ergo 
non  generantur  nec  corrumpuntur.  — 
Ibid. 

Quod  praeterea  manifestatur  a  simili. 
Ita  enim  se  habet  <r  nunc  i>  in  tempore, 
sicut  punctus  in  linea.  «  Nunc  »  autem 
non  videtur  generari  et  corrumpi,  quia 
si  generaretur  vel  corrumperetur,  oporte¬ 
ret  quod  generatio  et  corruptio  ipsius 
mensuraretur  aliquo  tempore  vel  instanti; 
et  sic  mensura  ipsius  <r  nunc  »  esset  vel 
aliud  «  nunc  »  in  infinitum,  vel  aliquod 
tempus,  quod  est  impossibile.  Et  licet 
«  nunc  ))  non  generetur  et  corrumpatur, 
tamen  videtur  semper  esse  aliud  et  aliud 
«  nunc  » ;  non  quidem  quod  differant 

secundum  substantiam,  sed  secundum 
esse;  quia  substantia  ipsius  «  nunc  » 
respondet  subjecto  mobili.  Variatio  autem 
ipsius  (T  nunc  »  secundum  esse,  respon¬ 
det  variationi  motus,  ut  ostenditur  in  4. 
Phys.  {lext.  104  ;  c.  11.).  Similiter  ergo 
videtur  se  habere  de  puncto  in  compara¬ 
tione  ad  lineam,  et  de  linea  in  compara¬ 
tione  ad  superficiem,  et  de  superficie  in 
comparatione  ad  corpus  ;  scilicet  quod 
non  corrumpantur  nec  generentur,  et 
tamen  aliqua  variatio  attendatur  circa 
hujusmodi.  Eadem  enim  ratio  est  de  om¬ 
nibus  his  :  omnia  enim  huiusmodi  simi¬ 
liter  sunt  termini,  secundum  quod  in 
extremo  considerantur,  vel  divisiones, 
secundum  quod  sunt  in  medio.  Unde  sicut 
secundum  defluxum  motus  variatur 
«  nunc  »  secundum  esse,  licet  maneat 
idem  secundum  substantiam  propter  iden¬ 
titatem  mobilis  ;  ita  etiam  variatur  punc¬ 
tus  ;  nec  fit  aliud  propter  divisionem  linese, 
licet  non  corumpatur  nec  generetur  sim¬ 
pliciter.  Et  eadem  ratio  est  de  aliis.  Ergo 
manifestum  est  quod  haec  non  sunt  sub¬ 
stantiae  rerum  ;  non  enim  hae  incipiunt 
esse  aut  non  esse  nisi  per  generationem 
et  corruptionem.  —  3.  Metaphys.  1.  c.  ; 
1.  Melaphys.  1.  c. ;  cf.  3.  Metaphys.  1.  12; 
7.  Melaphys.  1.  11,  13,  14;  8.  Metaphys,  I. 
3  ;  12.  Melaphys.  1. 12  (9). 

pnmwm  ergo  dicendum,  quod  Plato¬ 
nici  ponebant,  quod  ex  primo  uno  et  prima 
dualitate  fiebat  numerus,  ex  quo  numero 
et  a  qua  inaequalitate  fiebat  magnitudo. 
Hoc  autem  supra  (in  c.)  improbatum  est. 
Quod  autem  sit  aliquod  separatum,  quod  sit 
ipsum  unum  et  ens,  probat  Aristoteles  in 
12.  Melaphys.  {lext.  3;  1.  11,  c.  1),  osten¬ 
dens  unitatem  primi  principii  omnino 
separati,  quod  tamen  unum  non  est  sub¬ 
stantia  eorum,  sicut  Platonici  putabant, 
sed  est  omnibus  unitatis  causa  et  prin¬ 
cipium.  Unum  autem  secundum  quod  di¬ 
citur  de  aliis  rebus,  dicitur  dupliciter: 
imo  modo  secundum  quod  convertitur  cum 
ente;  et  sic  unaquaeque  res  est  una  per 
suam  essentiam,  ut  supra  (inc.)  ostensum 
est,  nec  aliquid  addit  unum  supra  ens 

nisi  solam  rationem  indivisionis.  Alio 
modo  dicitur  unum  secundum  quod  signi¬ 
ficat  rationem  primae  mensurae  vel  sim¬ 
pliciter  vel  in  aliquo  genere.  Et  hoc  qui¬ 
dem  si  sit  simpliciter  minimum  et  indi¬ 
visibile,  est  unum  quod  est  principium  et 
mensura  numeri;  si  autem  non  sit  simpli¬ 
citer  minimum  et  indivisibile,  nec  simpli¬ 
citer  unum,  sed  secundum  positionem  erit 
unum  et  mensura,  ut  aes  in  ponderibus, 
et  diesis  in  melodiis,  et  mensura  pedalis 
in  lineis.  Et  ex  tali  uno  nihil  prohibet 
componi  magnitudinem.  Sed  quia  Plato¬ 
nici  aestimaverunt  idem  esse  unum  quod 
est  principium  numeri,  et  quod  conver¬ 
titur  cum  ente,  ideo  posuerunt  unum 
quod  est  principium  numeri,  esse  sub¬ 
stantiam  cujuslibet  rei,  et  per  consequens 
numerum,  in  quantum  ex  pluribus  sub- 
tantialibus  principiis,  rerum  composita¬ 
rum  substantia  consistit  vel  constat.  — 
3.  Metaphys.  1.  12. 

Ad  secundum  et  fer/mm  dicendum,  quod 
deceptio  antiquorum  philosophorum  quan¬ 
tum  ad  magnitudines  provenit  ex  hoc, 
quod  non  distinguebant  de  corpore  secun¬ 
dum  quod  est  in  genere  substantiae,  et 
secundum  quod  est  in  genere  quantitatis. 
In  genere  enim  substantiae  est  secundum 
quod  componitur  ex  materia  et  forma, 
quam  consequuntur  dimensiones  in  ma¬ 
teria  corporali.  Ipsae  autem  dimensiones 
pertinent  ad  genus  quantitatis,  quae  non 
sunt  substantiae  sed  accidentia,  quibus 
subjicitur  substantia  composita  ex  mate¬ 
ria  et  forma,  sicut  dictum  est  de  decep¬ 
tione  Platonicorum  circa  unum.  —  3. 
Metaphys.  1.  13. 

ARTICULUS  VI 

i 

UTRUM  FORMUS  SEU  SUBSTANTLE  RERUM 
SINT  SICUT  NUMERI. 

Videtur  quod  formae  seu  substantiae 
rerum  non  sint  sicut  numeri. 

1.  Improbat  enim  Philosophus  (1.  Meta¬ 
phys.  text.  30  ad  41  ;  1.  1,  c.  9)  antiquos 
dicentes  substantias  et  species  rerum  esse 


numeros  ;  ergo  formae  rerum,  quae  sunt 
aut  ipsorum  substantiae  et  species  aut 
principium  substantiae  et  speciei  earum, 
non  sunt  sicut  numeri.  —  1.  Metaphys.  1. 
16  (9) ;  8.  Metaphys.  1.  3. 

2.  Praeterea,  numeri  sunt  ex  unitati¬ 
bus  ;  at  formae  rerum  non  sunt  ex  unita¬ 
tibus,  sicut  dicit  Philosophus  1.  Metaphys. 
{text.  37 ;  1.  'I,  c.  9)  :  ergo  formae  rerum 
non  sunt  sicut  numeri.  —  1.  Metaphys.  1. 
16  (9). 

Sed- contra  est,  quod  dicit  Philosophus 
8,  Metaphys.  {text.  10  ;  1.  7,  c.  3)  :  Palam 
autem  quia  etsi  sint  aliqualiter  numeri 
substantiae,  sic  sunt,  et  non,  ut  quidam 
dicunt,  unitatum.  Nam  et  definitio  nume¬ 
rus  quidam  est  (divisibilis  etenim,  et  in 
indivisibilia  ;  non  enim  infinitae  rationes) ; 
numerus  vero  tale  quid  est.  —  8.  Meta^ 
pjliys.  1.  3. 

Respondeo  dicendum,  quod  Philoso¬ 
phus  8.  Metaphys.  {text.  10;  1.  7,  c.  3) 
ponit  quatuor  modos,  secundum  quos 
assimilantur  formae  numeris.  —  Primus 
modus  sumitur  ex  parte  definitionis,  quae 
significat  substantiam  rerum.  Est  enim 
definitio  divisibilis  induo  :  quorum  unum 
se  habet  ut  forma,  aliud  ut  materia,  ut 
superius  dictum  est.  Et  iterum  est  in 
indivisibilia  divisibilis.  Divisio  enim  defi¬ 
nitionis  oportet  quod  per  aliqua  indivisi¬ 
bilia  terminetur,  non  enim  definitiones 
procedunt  in  infinitum.  Puta,  si  definitio 
hominis  dividatur  in  animal  et  rationale, 
definitio  animalis  in  animatum  et  sensi¬ 
bile,  non  procedet  hoc  in  infinitum,  cum 
non  sit  procedere  in  infinitum  in  causis 
materialibus  et  formalibus.  Et  sic  defini¬ 
tionis  divisio  non  assimilatur  divisioni 
quantilatis  continuae,  quae  est  in  infini¬ 
tum  ;  sed  divisioni  numeri,  qui  est  divi¬ 
sibilis  in  indivisibilia. —  Secundus  modus 
assimilationis  substantiae,  quam  significat 
definitio,  ad  numeros  est;  quod  si  aliquid 
addatur  vel  subtrahatur  alicui  numero, 
etiamsi  sit  minimum,  non  erit  idem 
numerus  secundum  speciem.  Minimum 
enim  in  numeris  est  unitas,  quae  si  adda¬ 
tur  in  ternario,  surgit  quaternarius,  quae 

est  alia  species  numeri  ;  si  vero  abstra¬ 
hatur  ab  eodem,  remanet  binarius,  qui 
est  etiam  alia  speci-es  numeri.  Et  hoc 
ideo,  quia  illa  ultima  differentia  dat  spe¬ 
ciem  numero.  Et  similiter  est  in  defini¬ 
tionibus  et  quod  quid  erat  esse,  quod 
significat  definitio  ;  quia  quocunque  mi¬ 
nimo  addito  vel  ablato,  est  alia  definitio, 
et  alia  natura  speciei.  Sic  enim  substan¬ 
tia  animata  sensibilis  tantum,  est  defini¬ 
tio  animalis  ;  cui  si  addas  et  rationale, 
constituis  speciem  hominis  ;  si  autem 
subtrahas  sensibile,  constituis  speciem 
plantae,  quia  etiam  ultima  differentia  dat 
speciem.  —  Tertia  assimilatio  est,  quod 
numerus  est  id  quod  est  unum.  Est  enim 
per  se  unum  numerus,  in  quantum  ultima 
unitas  dat  numero  speciem  et  unitatem. 
Sic  etiam  in  rebus  compositis  ex  materia 
et  forma,  per  formam  est  aliquid  unum, 
et  unitatem  et  speciem  sortitur.  Et  propter 
hoc  loquentes  de  unitate  numeri,  ac  si 
numerus  non  esset  unus  per  se  ipsum, 
non  possunt  dicere  quo  est  unus,  si  est 
unus.  Cum  enim  componatur  ex  multis 
unitatibus,  aut  non  est  unus  simpliciter, 
sed  unitates  aggregantur  in  eo  per  modum 
coacervationis,  quae  non  facit  simpliciter 
unum,  et  per  consequens  nec  ens  in  ali¬ 
qua  specie  constituunt,  et  sic  numerus 
non  est  aliqua  species  entis  ;  —  aut  si 
numerus  est  unus  simpliciter,  et  non  per 
se  ipsum,  dicendum  est,  quid  faciat  eum 
unum  ex  multis  unitatibus  ;  quod  non  est 
assignare.  Et  similiter  definitio 'est  una 
per  se  ipsam  ;  et  sic  non  habent  aliquid 
assignare  per  quod  fiat  unum.  Et  hoc 
rationabiliter  accidit,  quia  per  eandem 
rationem  substantia  quam  significat  defi¬ 
nitio,  est  ita  unum  sicut  et  numerus,  sci¬ 
licet  per  se,  ex  hoc  quod  una  pars  ejus 
est  ut  forma  alterius.  Et  non  est  una  ut 
indivisibile,  sicut  unitas  ac  punctum, 
sicut  quidam  dixeruni,  sed  quia  unaquae¬ 
que  earum  est  una  forma  et  natura  quae¬ 
dam.  —  Quarta  assimilatio  est,  quod 
sicut  numerus  non  suscipit  magis  aut 
minus,  ita  nec  substantia  quae  dicitur 
secundum  speciem,  licet  forte  illa  quae 

dicitur  secundum  materiam.  Sicut  enim  . 
ratio  numeri  in  aliquo  determinato  con-  • 
sistit,  cui  non  est  addere  nCc  subtrahere, 
ut  dictum  est,  ita  et  ratio  formae.  Sed 
magis  et  minus  contingit  ex  hoc  quod 
materia  perfectius  vel  minus  perfecto  for¬ 
mam  participat-  Unde  etiam  albedo  non 
suscipit  magis  et  minus,  sed  album.  —  8. 
Metaphys.  1.  3. 

Ad  primum  ergo  dicendum,  quod  Phi¬ 
losophus  improbat  Platonem  quantum  ad 
hoc  quod  dixit  numeros  esse  species  et 
substantias  rerum,  sicut  patet  ex  supra 
(art.  praeced.  in  c.)  dictis  ;  sed  non  negat 
eas  numeris  assirnilari,  ut  dictum  est. 

Ad  secundum  dicendum,  quod  numerus 
potest  sumi  dupliciter  :  vel  ut  est  nume¬ 
rus  unitatum  vel  ut  est  numerus  rerum. 
Numerus  unitatum  dicitur  numerus  sim¬ 
plex  et  absolutus  ;  quantum  ad  hoc  verum 
est,  quod  species  rerum  non  sunt  numeri 
unitatum.  Numerus  autem  rerum  est 
numerus  applicatus  ad  res,  sicut  quatuor 
canes  et  quatuor  homines  ;  et  hoc  modo 
substantiae  rerum  possunt  dici  numeri. 
—  8.  Metaphys.  1.  3.  , 


QUtESTIO  XXXV 

DE  SUBSTANTIA  IMMATERIALI  (1). 

Deinde  considerandum  est  de  substan¬ 
tia  immateriali. 

Erit  autem  consideratio  nostra  tripar¬ 
tita  :  primo  enim  considerabimus  de 
formis  subsistentibus  completis  nec  in  alte¬ 
rius  compositionem  venientibus  ;  deinde 
de  rebus  materialibus  et  immaterialibus 
per  comparationem  ad  invicem;  tertio  de 
formis  separatis  ad  alterius  compositio¬ 
nem  ordinatis,  scilicet  animis  separatis. 

CIRCA  PRIMUM  QUdiRUNTUR  UNDECIM: 

1.  Utrum  bene  senserint  antiqui  de  substan¬ 
tiis  immaterialibus,  et  praecipue  Aristoteles 
et  Plato. 

(1)  Plures,  quse  omissae  sunt,  de  substantia  ma¬ 
teriali  quaestiones  discutiuntur  in  tractatu  de 
Formis,  quam  habes  infra  in  appe4idice. 

2.  Quomodo  probari  possit  dari  creaturas 
immateriales  et  intellectuales. 

3.  Utrum  substantiee  spirituales  sint  incor- 
porefB. 

4.  Utrum  sint  composita}  ex  materia  et  forma- 

5.  Utrum  causam  sui  esse  habeant. 

6.  Utrum  componantur  ex  essentia  et  esse. 

7.  Utrum  in  illis  sit  personalitas. 

8.  Utrum  in  illis  sit  compositio  subjecti  et 
accidentis. 

9.  Utrum  in  illis  sit  multitudo  seu  numerus. 

10.  Utrum  omnes  differant  specie. 

11.  Utrum  durati 0  earum  habeat  prius  et 
posterius. 

ARTICULUS  I 

UTRUM  BENE  SENSERINT  ANTIQUI  DE  SUB¬ 
STANTIIS  IMMATERIALIBUS,  ET  PR.UCIPUE 
ARISTOTELES  ET  PLATO. 

Videtur  quod  Aristoteles  et  Plato  male 
senserint  de  substantiis  immaterialibus. 

1.  Nam  primo  Aristoteles  12.  Metaphys. 
{text.  30;  1.  11,  c.  6)  probans  dari  sub¬ 
stantias  immateriales  et  immobiles  proce¬ 
dit  ex  sempiternitate  motus  ;  falsum  est 
autem  et  fidei  veritati  repugnans  dicere 
motum  esse  sempiternum  :  ergo  male 
Aristoteles  processit  in  investigatione 
substantiarum  immaterialium.  —  Opusc. 
15,  c.  2;  12.  Metaphys.  1.  5  (4). 

2.  Praeterea,  secundum  positionem 
Aristotelis  inter  nos  et  summum  Deum, 
non  ponitur  nisi  duplex  ordo  intellectua¬ 
lium  substantiarum  :  scilicet  substantiae 
separatae,  quae  sunt  fines  motuum  coele¬ 
stium  corporum;  et  animae  orbium,  quae 
sunt  moventes  per  appetitum  et  deside¬ 
rium.  Haec  autem  Aristotelis  positio  non 
sufficiens  videtur;  apparet  enim  in  homi¬ 
nibus  qui  a  daemonibus  opprimuntur,  et 
in  magorum  operibus  aliqua  fieri  non 
posse  nisi  per  aliquam  immaterialem 
substantiam.  —  Opusc.  15,  c.  2. 

3.  Praeterea,  inconveniens  videtur 
immateriales  substantias  ad  numerum 
corporalium  substantiarum  coarctari. 
Non  enim  ea  quae  sunt  superiora  in 
entibus,  sunt  propter  ea  quae  sunt  in¬ 
feriora,  sed  potius  e  contrario  ;  id  enim 
propter  quod  aliquid  est,  nobilius  est. 


Rationem  autem  finis  non  sufficienter 
aliquis  accipere  potest  ex  his  quae  sunt 
ad  finem,  sed  potius  e  contrario.  Unde 
magnitudinem  et  virtutem  superiorum 
rerum  non  sufficienter  aliquis  accipere 
potest  ex  inferiorum  rerum  considera¬ 
tione,  quod  manifeste  apparet  in  rerum 
corporalium  ordine.  Non  enim  potest 
coelestium  corporum  magnitudo  et  nume¬ 
rus  accipi  ex  elementarium  corporum  dis¬ 
positione,  quae  quasi  nihil  sunt  in  com¬ 
paratione  ad  illa.  Plus  autem  excedunt 
immateriales  substantiae  substantias  cor¬ 
porales,  quam  corpora  coelestia  excedant 
elementaria  corpora.  Unde  numerus  et 
virtus  et  dispositio  immaterialium  sub¬ 
stantiarum  ex  numero  coelestium  motuum 
sufficienter  apprehendi  non  potest.  —  Hoc 
autem  fecit  Aristoteles,  ut  patet  12.  Meta¬ 
phys.  {text.  30  ad  50;  1.  11,  c.  6,  1,  8}. 
Assumit  enim,  quod  nullus  motus  potest 
esse  in  coelo,  nisi  ordinatus  ad  alicujus 
stellae  delationem  ;  quod  satis  probabili¬ 
tatem  habet.  Omnes  enim  substanliao 
orbium  esse  videntur  propter  astra,  quae 
sunt  nobiliora  inter  coelectia  corpora,  et 
manifestiorem  effectum  habentia.  Ulterius 
autem  assumit,  quod  omnes  substantiae 
superiores,  impassibiles  et  immateriales, 
sunt  fines,  cum  sint  secundum  se  optima  ; 
et  hoc  quidem  rationabiliter. dicitur.  Nam 
bonum  habet  rationem  finis  ;  unde  illa 
quae  sunt  per  se  optima  in  entibus,  sunt 
fines  aliorum.  Sed  quod  concludit,  hunc 
esse  numerum  immaterialium  substan¬ 
tiarum,  qui  est  coelestium  motuum,  non 
sequitur  ex  necessitate.  Est  enim  finis 
proximus  et  remotus.  Non  est  autem  ne¬ 
cessarium  quod  proximus  finis  supremi 
coeli  sit  suprema  substantia  immateria¬ 
lis,  quae  est  summus  Deus  ;  sed  magis 
probabile  est  ut  inter  primam  immate¬ 
rialem  substantiam  et  corpus  coeleste  sint 
multi  ordines  immaterialium  substantia¬ 
rum,  quarum  inferior  ordinetur  ad  supe¬ 
riorem  sicut  ad  finem,  et  ad  infimas 
earum  ordinetur  corpus  coeleste  sicut  ad 
finem  proximum.  Oportet  autem  unam¬ 
quamque  rem  esse  comproportionatam 

quodam  modo  suo  proximo  fini.  Unde 
propter  distantiam  maximam  primae 
immaterialis  substantiae  ad  substantiam 
corpoream  quamcunque,  non  est  proba¬ 
bile  quod  corporalis  substantia  ordinetur 
ad  primam  substantiam  sicut  ad  proxi¬ 
mum  finem.  Unde  etiam  Avicenna  ponit 
causam  primam  non  esse  immediatum 
finem  alicujus  coelestium  motuum.  — 
Opusc.  15,  c.  2.  —  Ergo  ex  his  videtur 
quod  male  senserit  Arisloteles  de  sub¬ 
stantiis  immaterialibus. 

4.  Praeterea,  videtur  etiam  Plato  errasse 
in  his  quae  sensit  de  substantiis  immate¬ 
rialibus  ;  admisit  enim  ideas  abstractas, 
et  quaedaui  mathematica  inter  ideas  et 
sensibilia,  quae  Aristoteles  multis  in  locis 
improbat,  et  videntur  absurda  :  ergo  et 
Plato  male  sensit  de  substantiis  immate¬ 
rialibus. —  Opusc.  15,  c.  1  ;  1.  Melaphys. 
1.  15  (9). 

Sed  contra :  Aristoteles  probavit  dari 
substantiam  immaterialem  per  viam  mo¬ 
tus,  quae  via  infallibilis  est,  et  ea  etiam 
probatur  dari  Deum  ;  et  Plato  per  viam 
participationis,  quae  via  etiam  bona  est  et 
rationabilis;  ergo  ulerque,  Aristoteles  et 
Plato,  saltem  in  aliquo  bene  senserunt  de 
substantiis  immaterialibus. —  Opusc.  15, 
c.  1  et  2. 

Respondeo  dicendum,  quod  primi  phi- 
losophantium  sola  corpora  esse  aestima¬ 
verunt,  ponentes  prima  principia  aliqua 
corporea  elementa,  aut  plura,  aut  unum. 
Et  si  unum,  aut  aquam,  ut  Thales  Mile¬ 
sius  ;  aut  aerem,  ut  Diogenes;  aut  ignem, 
ut  Epasius  (1);  aut  vaporem,  ut  Heraclitus. 
Et  si  plura,  aut  finita,  sicut  Empedocles 
quatuor  elementa,  et  cum  his  duo  moven¬ 
tia,  amicitiam  et  litem  ;  aut  infinita,  sicut 
Democritus  et  Anaxagoras,  quorum  uter¬ 
que  posuit  infinitas  partes  minimas  esse 
omnium  rerum  principia  ;  nisi  quod 
Democritus  eas  posuit  genere  similes,  dif¬ 
ferre  autem  solum  figura  et  ordine  et 
positione  ;  Anaxagoras  autem  diversarum 
rerum,  quae  sunt  similium  partium,  infini¬ 
tas  partes  minimas  prima  rerum  princi- 
(1)  Al.  «  Ephasius  »  vel  «  Anaximander  ». 

pia  existimavit.  Et  quia  omnibus  inditum 
fuit  animo,  ut  illud  divinum  existimarent 
quod  esset  primum  rerum  principium, 
prout  quisquis  alicui  eorum  corporum 
auctoritatem  attribuebat  primi. principii, 
eidem  etiam  divinitatis  nomen  et  digni- 
tatem  attribuendam  censebat.  —  Quae 
quidem  ideo  dicta  sunt,  quia  his  omnibus 
et  eorum  sequacibus  nullas  substantias 
incorporeas  esse  videbatur,  quas  angelos 
nominamus.  Sed  Epicurei  ex  Democriti 
doctrinis  originem  sumentes,  deos  quos¬ 
dam  ponebant,  corporeos  quidem,  utpote 
humana  figura  figuratos,  quos  dicebant 
esse  penitus  otiosos,  nihil  curantes,  ut 
sic  perpetuis  voluptatibus  fruentes  pos¬ 
sent  esse  beati.  Unde  haec  opinio  in  tan¬ 
tum  invaluit,  ut  usque  ad  Judaeos  Dei 
cultores  perveniret ;  quorum  Sadducaei 
dicebant,  non  esse  angelum  neque  spiri¬ 
tum.  —  Opusc.  15,  c.  1. 

Huic  autem  opinioni  triplici  via  resti¬ 
terunt  antiqui  philosophi.  Primo  namque 
Anaxagoras,  etsi  cum  ceteris  philosophis 
naturalibus  naturalia  principia  corpora¬ 
lia  poneret,  posuit  tamen  primus  inter 
philosophos  quoddam  incorporale  princi¬ 
pium,  id  est  intellectum.  Cum  enim '  se¬ 
cundum  suam  positionem  omnia  corpora¬ 
lia  in  omnibus  mixta  essent,  non  vide¬ 
batur  quod  ab  invicem  corpora  distingui 
potuissent,  nisi  fuisset  aliquod  distinctio¬ 
nis  principium,  quod  ipsum  secundum  se 
penitus  esset  immixtum,  et  nihil  cum 
natura  corporali  habens  commune.  Sed 
ejus  opinio  etsi  in  veritate  alias  praeces¬ 
serit,  quia  solum  materialem  naturam 
ponebant,  invenitur  tamen  a  veritate 
deficere  in  duobus  :  primo  quidem,  quia, 
ut  ex  ejus  positione  apparet,  non  posuit 
nisi  unum  intellectum  separatum,  qui 
hunc  mundum  effecerat  commixta  distin¬ 
guendo.  Cum  autem  Deo  attribuamus 
mundi  institutionem,  secundum  hoc  et  de 
substantiis  incorporalibus,  quas  angelos 
dicimus,  quae  sunt  infra  Deum  et  supra 
naturas  corporeas,  ex  ejus  opinione  nihil 
habere  poterimus.  Secundo  etiam,  quia 
circa .  intellectum,  quem  unum  ponebat 

immixtum,  in  hoc  videtur  deficere,  quod 
ejus  virtutem  et  dignitatem  non  sufficien¬ 
ter  expressit.  Cum  enim  existimaret  in¬ 
tellectum,  quem  posuit  separatum,  non 
ut  universale  essendi  principium,  sed 
solum  principium  distinctivum,  non  pone¬ 
bat  quod  corpora  invicem  commixta  esse 
haberent  ab  intellectu  separato,  sed  solum 
quod  ab  eo  distinctionem  sortirentur.  — 
Opusc.  15,  c.  1. 

Unde  Plato  sufficientiori  via  processit 
ad  opinionem  antiquorum  evacuandam. 
Cum  enim  apud  antiquos  Naturales  pone¬ 
retur  ab  omnibus,  certam  rerum  verita¬ 
tem  sciri  non  posse,  tum  propter  rerum 
corporalium  continuum  fluxum,  tum 
propter  deceptionem  sensuum,  quibus 
corpora  cognoscuntur  :  posuit  naturas 
quasdam  a  materia  fluxibilium  rerum 
separatas,  in  quibus  esset  veritas  fixa  ; 
et  sic  eis  inhaerendo  anima  nostra  verita¬ 
tem  cognosceret.  Unde  secundum  hoc 
intellectus  veritatem  cognoscens  aliquid 
seorsum  apprehendit  praeter  naturam 
sensibilium  rerum  ;  et  sic  existimavit 
esse  aliqua  a  sensibilibus  separata.  Intel¬ 
lectus  autem  noster  duplici  abstractione 
utitur  circa  intelligentiam  veritatis  :  una 
quidem  secundum  quod  apprehendit 
numeros  mathematicos  et  magnitudines 
et  figuras  mathematicas  sine  materiae 
sensibilis  intellectu  :  non  enim  intelli- 
gendo  binarium  aut  ternarium,  aut  li¬ 
neam  et  superficiem,  aut  triangulum  et 
quadratum,  simul  in  nostra  apprehen¬ 
sione  aliquid  cadit  quod  pertineat  ad  cali¬ 
dum  vel  frigidum  aut  aliquid  hujusmodi 
quod  sensu  percipi  possit.  Alia  vero  abs¬ 
tractione  utitur  intellectus  noster  intelli- 
gendo  aliquid  universale  absque  conside¬ 
ratione  alicLijus  particularis  ;  puta,  cum 
intelligimus  hominem,  nihil  intelligentes 
de  Socrate  vel  Platone  vel  alio  quocun¬ 
que  ;  et  idem  apparet  in  aliis.  —  Ibid. 

Unde  Plato  duo  genera  rerum  a  sensi¬ 
bilibus  abstracta  ponebat,  scilicet  mathe¬ 
matica,  et  universalia,  quae  species  seu 
ideas  nominabat.  Inter  quae  tamen  haec 
differentia  videbatur,  quod  in  mathema¬ 


ticis  apprehendere  possumus  plura  unius 
speciei,  puta  duas  lineas  aequales,  vel 
duos  triangulos  aequilateros  et  aequales ; 
quod  in  speciebus  omnino  esse  non 
potest ;  sed  homo  in  universali  acceptus, 
secundum  speciem  est  unus  tantum.  Sic 
igitur  mathematica  ponebat  media  inter 
species  seu  ideas,  et  sensibilia ;  quae 
quidem  cum  sensibilibus  conveniunt  in 
hoc  quod  plura  sub  eadem  specie  conti¬ 
nentur;  cum  speciebus  autem  in  hoc 
quod  sunt  a  materia  sensibili  separata. 
In  ipsis  etiam  speciebus  ordinem  quen- 
dam  ponebat,  quia  secundum  quod  ali¬ 
quid  erat  simplicius  in  intellectu,  secun¬ 
dum  hoc  prius  erat  in  ordine  rerum.  Id 
autem  quod  primo  est  in  intellectu,  est 
unum  et  bonum ;  nihil  enim  intelligit 
qui  non  intelligit  unum  et  bonum.  Unum 
autem  et  bonum  consequuntur  se.  Unde 
ipsam  primam  ideam  unius,  quod  nomi¬ 
nabat  secundum  se  unum  et  secundum 
se  bonum,  primum  rerum  principium 
esse  ponebat,  et  hunc  summum  Deum 
esse  dicebat.  Sub  hoc  autem  uno  diver¬ 
sos  ordines  participantium  et  participa¬ 
torum  instituebat  in  substantiis  a  mate¬ 
ria  separatis,  quos  quidem  omnes  ordi¬ 
nes  secundos  deos  esse  dicebat,  quasi 
quasdam  unitates  secundas  post  primam 
simplicem  unitatem.  Rursus,  quia  omnes 
aliae  species  participant  uno,  ita  etiam 
oportet  quod  intellectus,  ad  hoc  quod 
intelligat,  participet  entium  speciebus. 
Ideo  sicut  sub  summo  Deo,  qui  est  unitas 
prima,  simplex  et  imparticipata,  sunt 
aliae  rerum  species  quasi  unitates  secun¬ 
dae  et  dii  secundi;  ita  sub  ordine  harum 
specierum  seu  unitatum  ponebat  ordi¬ 
nem  intellectuum  separatorum,  qui  par¬ 
ticipant  supradictas  species  ad  hoc  quod 
sint  intelligentes  in  actu;  inter  quos 
tanto  unusquisque  est  superior,  quanto 
propinquior  est  primo  intellectui,  qui 
plenam  habet  participationem  specierum, 
sicut  et  in  diis  seu  unitatibus  tanto  unus¬ 
quisque  est  superior,  quanto  perfectius 
participat  unitatem  primam.  Separando 
autem  intellectus  a  diis,  non,  excludebat 


412 


QUARTA  PARS  —  METAPHYSICA 


quin  dii  essent  intelligentes ;  sed  volebat 
quod  superinielleclualiter  intelligerent, 
non  quidem  quasi  participantes  aliquas 
species,  sed  por  se  ipsos,  ita  tamen  quod 
nullus  eorum  esset  bonum  et  unum  nisi 
per  participationem  primi  unius  et  boni. 
Rursus,  quia  animas  quasdam  intelligen- 
les  videmus  (non  autem  hoc  convenit 
animae  ex  eo  quod  est  anima;  alioqui 
sequeretur  quod  omnis  anima  esset  intel- 
ligens,  et  quod  anima  secundum  totum 
id  quod  est,  esset  intellectus),  ponebat 
ulterius,  quod  sub  ordine  intellectuum 
separatorum  esset  ordo  animarum  ;  qua¬ 
rum  quaedam,  superiores  videlicet,  par¬ 
ticipant  intellectuali  virtute,  infimae 
vero  ab  hac  virtute  deficiunt.  —  Rursus, 
quia  corpora  videntur  non  per  se  moveri 
nisi  sint  animata,  hoc  ipsum  quod  est 
per  se  moveri,  ponebat  corporibus  acci¬ 
dere  in  quantum  participabant  animam; 
nam  illa  corpora,  quae  ab  animae  partici¬ 
patione  deficiunt,  non  moventur  nisi  ab 
alio.  Unde  ponebat  animabus  proprium 
esse,  quod  se  ipsas  moverent  secundum 
se  ipsas.  —  Opusc.  15,  c.  1. 

Sic  igitur  sub  ordine  animarum  pone¬ 
bat  ordinem  corporum  ;  ita  tamen  quod 
s  upr  e  m  u  m  co  r  p  u  s ,  s  c  i  1  i  ce  t  p  r  i  m  u  m  coel  Li  m , 
quod  primo  motu  movetur,  participat 
motum  a  suprema  anima,  et  sic  deinceps 
usque  ad  infimum  coelestium  corporum. 
Sub  his  autem  ponebant  Platonici  et 
alia  immortalia  corpora,  quae  perpetuo 
animas  participant,  scilicet  aerea  vel 
setherea.  Horum  autem  quaedam  pone¬ 
bant  a  terrenis  corporibus  esse  penitus 
absoluta,  quae  dicebant  esse  corpora 
daemonum  ;  quaedam  vero  terrenis  cor¬ 
poribus  indita,  quod  pertinet  ad  animas 
hominum.  Non  enim  ponebant  hoc  corpus 
terrenum  humanum  (quod  palpamus  et 
videmus)  immediate  participare  animam, 
sed  esse  aliud  interius  corpus  animae 
incorruptibile  et  perpetuum,  sicut  et 
ipsa  incorruptibilis  est ;  ita  quod  anima 
cum  suo  perpetuo  invisibili  corpore  est 
in  hoc  corpore  grossiori  non  sicut  forma 
in  materia,  sed  sicut,  nauta  in  navi.  Et 


sicut  hominum  quosdam  dicebant  esse 
bonos,  quosdam  autem  malos,  ita  et 
daemonum.  Animas  autem  coelestes  et 
.  intellectus  separatos  et  deos  omnes  dice¬ 
bant  esse  bonos.  —  Ibid, 

Sicigitur  patet  quod  inter  nos  et  sum¬ 
mum  Deum  quatuor  ordines  ponebant, 
scilicet  deorum  secundorum,  intellectuum 
separatorum,  animarum  coelestium  et 
daemonum  bonorum  seu  malorum.- Quae 
si  vera  essent,  omnes  hujusmodi  medii 
ordines  apud  nos  angelorum  nomine  cen¬ 
serentur  ;  nam  et  daemones  in  sacra 
scriptura  {MaWi.  25,  41)  angeli  nominan¬ 
tur.  Ipsae  etiam  animae  coelestium  corpo¬ 
rum,  si  tamen  sint  animata,  inter  ange¬ 
los  sunt  connumerandae,  ut  Augustinus 
definit  in  Enchiridion  (c.  58  ;  —  Migne 
t.  40,  coi.  260).  —  Ibid. 

Hujus  autem  positionis  radix  effica¬ 
ciam  videtur  non  habere.  Non  enim 
necesse  est  ut  ea  quae  intellectus  separa- 
tim  intelligit,  separatim  esse  habeant  in 
rerum  natura.  Unde  nec  universalia 
oportet  separata  ponere  et  subsistentia 
praeter  singularia,  neque  etiam  mathema¬ 
tica  praeter  sensibilia,  quia  universalia 
sunt  essentiae  ipsorum  particularium,  et 
mathematica  sunt  terminationes  quae-' 
dam  rerum  sensibilium.  Et  ideo  Aristo¬ 
teles  manifestiori  et  certiori  via  proces¬ 
sit  ad  investigandum  substantias  a 
materia  separatas,  scilicet  per  viam 
motus  :  —  primo  quidem  constituens  et 
ratione  et  exemplis,  omne  scilicet  quod 
movetur,  ab  alio  moveri ;  et  si  aliquid  a 
se  ipso  moveri  dicatur,  hoc  non  est 
secundum  idem,  sed  secundum  diversas 
sui  partes,  ita  scilicet,  quod  una  pars 
ejus  sit  movens,  et  alia  mota.  Et  cum 
non  sit  procedere  in  infinitum  in  moven¬ 
tibus  et  motis,  quia  remoto  primo 
movente,  esset  consequens  etiam  alia 
removeri ;  oportet  deveniri  ad  aliquod 
primum'  movens  immobile,  et  aliquod 
primum  mobile,  quod  movetur  a  se  ipso, 
modo  quo  dictum  est.  Semper  enim  quod 
per  se  ipsum  est,  est  prius  et  causa  ejus 
quod  est  per  aliud.  —  Rursus  constituere 

intendit  motus  aeternitatem,  et  quod 
nulla  virtus  movere  potest  tempore  infi¬ 
nito,  nisi  infinita  fuerit;  itemque  quod 
nulla  virtus  in  magnitudine  sit  virtus 
infinita.  Ex  quibus  concludit,  quod  virlus 
primi-  motoris  non  est  virtus  corporis 
alicujus  ;  unde  oportet  primum  motorem 
esse  incorporeum  et  absque  magnitu¬ 
dine.  Item  cum  in  genere  mobilium  inve¬ 
niatur  appetibile,  sicut  movens  non 
motum;  appetens  autem  sicut  movens 
motum ;  concludit  ulterius,  quod  pri¬ 
mum  movens  immobile  est  sicut  bonum 
quoddara  appetibile  ;  et  quod  primum 
movens  se  ipsum  est  primum  mobile, 
quod  movetur  per  appetitum  ipsius.  — 
Opiisc.  15,  c.  2. 

Est  autem  considerandum  ulterius, 
quod  in  ordine  appetituum  et  appelibi- 
liiini  primum  est  quod  est  secundum 
intellectum;  nam  appetitus  intellectivus 
appetit  id  quod  est  secundum  se  bonum, 
appetitus  autem  sensitivus  non  potest 
attingere  ad  appetendum  quod  est  secun¬ 
dum  se  bonum,  sed  solum  ad  appeten¬ 
dum  id  quod  videtur  bonum.  Bonum 
enim  absolute  et  simpliciter  non  cadit 
sub  apprehensione  sensus,  sed  solius 
intellectus.  Unde  relinquitur  quod  pri¬ 
mum  mobile  appetit  primum  movens 
appetitu  intellectuali ;  ex  quo  potest  con¬ 
cludi,  quod  primum  mobile  sit  appetens 
et  intelligens ;  et  cum  nihil  moveatur  nisi 
corpus,  potest  concludi,  quod  primum 
mobile  sit  corpus  animatum  anima  intel¬ 
lectuali.  Non  autem  solum  primum  mo¬ 
bile,  quod  est  primum  coelum,  movetur 
motu  aeterno,  sed  etiam  orbes  inferio¬ 
res  omnes  coelestium  corporum  :  unde  et 
unumquodque  coelestium  oorporum  ani¬ 
matum  est  propria  anima,  et  unumquod¬ 
que  habet  suum  appetibile  separatum, 
quod  est  proprius  finis  sui  motus.  —  Ibid. 

Sic  igitur  sunt  multae  substantiae  sepa¬ 
ratae  nullis  penitus  unitae  corporibus. 
Sunt  autem  (et)  multae  intellectuales 
substantiae  coelestibus  corporibus  unitae. 
Harum  autem  numerum  Aristoteles  inve¬ 
stigare  conatur  secundum  numerum  mo¬ 


tuum  coelestium  corporum.  Quidamaulem 
de  ejus  sectatoribus  (scilicet  Avicenna) 
numerum  earum  assignat  non  quidem 
secundum  numerum  motuum,  sed  magis 
secundum  numerum  planetarum,  et  alio¬ 
rum  coelestium  (superiorum)  corporum, 
scilicet  orbis  stellati  et  orbis  qui  est  sine 
stellis.  Multi  enim  motus  ordinari  viden¬ 
tur  ad  motum  unius  stellae;  et  sicut 
omnia  alia  corpora  coelestia  sub  uno  pri¬ 
mo  coelo  continentur,  cujus  motu  omnia 
alia  revolvuntur;  ita  etiam  sub  prima 
substantia  separato,  quae  est  unus  Deus, 
omnes  aliae  substantiae  separatae  ordi¬ 
nantur,  et  sic  sub  anima  primi  coeli 
omnes  coelorum  animae.  —  Ibid. 

Sub  corporibus  autem  coelestibus  secun¬ 
dum  Aristotelem  ponuntur  animata  sola 
corpora  ardmalium  et  plantarum.  Non 
enim  posuit,  quod  aliquod  simplex  ele- 
mentare  corpus  possit  esse  animatum, 
quia  corpus  simplex  non  potest  esse 
conveniens  organum  tactus,  qui  sensus 
est  de  necessitate  cujuslibet  animalis  ;  et 
sic  inter  nos  et  coelestia  corpora  nullum 
intermedium  corpus  animatum  ponebat. 
—  Ibid. 

Sic  igitur  secundum  Aristotelem  inter 
nos  et  summum  Deum  non  ponitur  nisi 
duplex  ordo  intellectualium  substantia¬ 
rum,  scilicet  substantiae  separatae,  quse 
sunt  fines  motuum  coelestium  corporum  ; 
et  animae  orbium,  quae  sunt  moventes 
per  appetilum  et  desiderium.  —  Ibid. 

Haec  autem  Aristotelis  positio  certior 
quidem  videtur,  eo  quod  non  multum 
recedit  ab  his  quae  sunt  manifesta  secun¬ 
dum  sensum  ;  tamen  minus  sufficiens 
videtur  quam  Platonis  positio,  ut  mani¬ 
feste  patet  in  rationibus  contra  ipsum 
allatis.  —  Ibid. 

Ex  his  de  facili  accipere  possumus,  in 
quo  conveniant  et  in  quo  differant  posi¬ 
tiones  Aristotelis  et  Platonis  circa  imma¬ 
teriales  substantias.  —  Primo  quidem 
conveniunl  in  modo  existendi  ipsarum. 
Posuit  enim  Plato,  inferiores  omnes  sub¬ 
stantias  immateriales  esse  unum  et  bonum 
per  participationem  primi,  quod  est 

secundum  se  unum  et  bonum.  Omne 
autem  participans  aliquid,  accipit  id 
quod  participat  ab  eo  a  quo  participat ;  et 
quantum  ad  hoc,  id  a  quo  participat  est 
causa  ipsius ;  sicut  aer  habet  lumen  par¬ 
ticipatum  a  sole,  qui  est  causa  illumina¬ 
tionis  ipsius.  Sic  igitur  secundum  Plato¬ 
nem  summus  Deus  causa  est  omnibus 
immaterialibus  substantiis,  quod  una¬ 
quaeque  earum  et  unum  sit,  et  bonum 
sit.  Et  hoc  etiam  Aristoteles  posuit, 
quia,  ut  dicit,  necesse  est  ut  id  quod  est 
maxime  ens  et  maxime  verum,  sit  causa 
essendi  et  veritatis  omnibus  aliis.  — 
Secundo  autem  conveniunt  quantum  ad 
conditionem  naturae  ipsarum  ;  quia  uter¬ 
que  posuit  omnes  hujusmodi  substantias 
penitus  esse  a  materia  immunes,  non 
tamen  eas  esse  immunes  a  compositione 
potentiae  et  actus;  nam  omne  participans 
ens  oportet  esse  compositum  ex  potentia 
et  actu.  Id  enim  quod  recipitur  ut  parti¬ 
cipatum  oportet  esse  actum  ipsius  sub¬ 
stantiae  participantis ;  et  sic  cum  omnes 
substantiae  praeter  supremam,  quae  est 
per  se  unum  et  per  se  bonum,  sint  par¬ 
ticipantes,  secundum  Platonem,  necesse 
est  quod  omnes  sint  compositae  ex  poten¬ 
tia  et  actu ;  quod  etiam  necesse  est 
dicere  secundum  sententiam  Aristotelis. 
Ponit  enim  quod  ratio  veri  et  boni  attri¬ 
buitur  actui.  Unde  et  primum  verum  et 
bonum  oportet  esse  actum  purum.  Quae¬ 
cunque  vero  ab  hoc  deficiunt,  oportet 
aliquam  permixtionem  potentiae  habere. 
—  Tertio  vero  conveniunt  in  ratione  pro¬ 
videntiae.  Posuit  enim  Plato,  quod  sum¬ 
mus  Deus,  qui  hoc  quod  est  ipsum 
unum,  est  et  ipsum  bonum,  ex  primaeva 
ratione  bonitatis  proprium  habet  ut  infe¬ 
rioribus  omnibus  provideat ;  et  unum¬ 
quodque  inferiorum,  in  quantum  par¬ 
ticipat  bonitatem  primi  boni,  etiam 
providet  his  quae  post  se  sunt,  non 
solum  ejusdem  ordinis,  sed  etiam  diver¬ 
sorum;  et  sic  primus  intellectus  sepa¬ 
ratus  providet  toti  ordini  separatorum 
intellectuum,  et  quilibet  superior  suo 
inferiori,  totusque  ordo  separatorum  in- 

tellectuum  providet  ordini  animarum  et 
inferioribus  ordinibus.  Rursumque  idem 
observari  putat  in  ipsis  animabus,  ut 
supremae  quidem  coelorum  animae  pro¬ 
videant  omnibus  inferioribus  animabus 
et  toti  generationi  inferiorum  corporum  ; 
itemque  superiores  animae  inferioribus, 
scilicet  animae  daemonum  animabus  homi¬ 
num.  Ponebant  enim  Platonici  daemones 
esse  mediatores  inter  nos  et  superiores 
substantias.  Ab  hac  etiam  providentiae 
ratione  Aristoteles  non  discordat.  Ponit 
enim  unum  bonum  separatum  omnibus 
providens,  sicut  unum  imperatorem  vel 
dominum,  sub  quo  sunt  diversi  rerum 
ordines  ;  ita  scilicet  quod  superiores 
rerum  perfectae  providentiae  ordinem 
consequuntur,  unde  nullus  defectus  in 
eis  invenitur.  Inferiores  enim  entium, 
qui  minus  perfecte  providentiae  ordinem 
recipere  possunt,  multis  defectibus  sub¬ 
jacent  ;  sicut  etiam  in  domo  liberi,  qui 
perfecte  participant  regimen  patris  fami¬ 
lias,  in  paucis  vel  in  nullis  deficiunt; 
servorum  autem  actiones  in  pluribus 
inveniuntur  deficere.  Unde  in  inferiori¬ 
bus  corporibus  defectus  proveniunt  natu¬ 
ralis  ordinis,  qui  in  superioribus  corpo¬ 
ribus  nunquam  deficere  invenitur.  Simi¬ 
liter  etiam  humanae  animae  plerumque 
deficiunt  ab  intelligentia  veritatis  et  a 
recto  appetitu  veri  boni,  quod  in  supe¬ 
rioribus  animabus  vel  intellectibus  non 
invenitur.  Propter  quod  etiam  Plato 
daemonum  posuit  quosdam  bonos,  quos¬ 
dam  malos,  sicut  et  homines;  Deum 
(deos)  vero  et  intellectus  et  coelorum  ani¬ 
mas  omnino  absque  malitia  esse. — Se¬ 
cundum  igitur  haec  tria  circa  substantias 
separatas  invenitur  opinio  Aristotelis 
cum  Platonis  opinione  concordare.  — 
Opusc.  15,  c.  3. 

Sunt  autem  alia,  quibus  differunt :  — 
primo  quidem,  ut  supra  dictum  est,  Plato 
supra  coelorum  animas  duplicem  ordi¬ 
nem  immaterialium  substantiarum  posuit, 
scilicet  intellectus  et  deos ;  quos  deos 
dicebat  esse  species  intelligibiles  separa¬ 
tas,  quarum  participatione  intellectus 

intelligunt.  Aristoteles  vero  universalia 
separata  non  ponens,  unum  solum  ordi¬ 
nem  rerum  posuit,  supra  coelorum  ani¬ 
mas,  in  quorum  etiam  ordine  primum 
posuit  summum  Deum;  sicut  et  Plato 
summum  Deum  primum  esse  posuit  in 
ordine  specierum,  quasi  summus  Deus 
sit  prima  idea  unius  et  boni.  Hunc  autem 
ordinem  Aristoteles  posuit  ulrumque 
habere,  ut  scilicet  esset  intelligens  et 
intellectum  :  ita  scilicet  quod  summus 
Deus  intelligens  esset  non  participatione 
alicujus  superioris,  quod  esset  ejus  per¬ 
fectio,  sed  per  essentiam  suam;  et  idem 
aestimavit  esse  dicendum  in  ceteris  bonis 
separatis  substantiis  sub  summo  Deo 
ordinatis,  nisi  quantum  a  simplicitate 
primi  deficiunt,  et  summa  perfectione, 
eorum  intelligere  perfici  potest  per  supe¬ 
riorum  substantiarum  participationem. 
Sic  igitur  secundum  Aristotelem  hujus¬ 
modi  substantiae,  quae  sunt  fines  coele¬ 
stium  motuum,  sunt  et  intellectus  inteili- 
gentes,  et  intelligibiles  species;  non 
autem  ita,  quod  sint  species  vel  naturae 
substantiarum  sensibilium,  sicut  Plato¬ 
nici  posuerunt,  sed  omnino  altiores.  — 
Secundo  vero,  quia  Plato  non  coarctavit 
numerum  intellectuum  separatorum  nu¬ 
mero  coelestium  motuum  ;  non  enim  ex 
hac  causa  movebatur  ad  ponendum  in¬ 
tellectus  separatos,  sed  ipsam  naturam 
rerum  secundum  se  considerans.  Aristo¬ 
teles  vero  a  sensibilibus  recedere  nolens, 
ex  sola  consideratione  motuum,  ut  supra 
dictum  est,  pervenit  ad  ponendum  intel¬ 
lectuales  substantias  separatas  ;  et  ideo 
earum  numerum  coarctavit  coelestibus 
motibus.  —  Terlio  autem,  quia  Aristo¬ 
teles  non  posuit  animas  medias  inter  coelo¬ 
rum  animas  et  animas  hominum,  sicut 
posuit  Plato  ;  unde  de  daemonibus  nullam 
invenitur  nec  ipse  nec  ejus  sequaces  fe¬ 
cisse  mentionem. — -OpuscAo,  c.  4(al.  3). 

Haec  igitur  dicta  sint  de  opinionibus 
antiquorum,  —  Opusc.  15,  c.  1,  2,  3, 
4  (al.  1,  2,  3). 

Ad  primum  ergo  dicendum,  quod  quan¬ 
tum  ad  hoc  quod  Aristoteles  processit  ex 


sempiternitate  motus  in  inquisitione  sub¬ 
stantiarum  immaterialium,  male  proces¬ 
sit.  Sed  tamen  si  quis  diligenter  attendat 
rationem  ejus  processus,  non  tollitur 
aeternitate  motus  sublata.  Nam  sicut  ex 
aeternitate  motus  concluditur  motoris 
infinita  potentia,  ita  hoc  idem  concludi 
potest  ex  motus  uniformitate.  Motor  enim 
qui  semper  movere  non  potest,  necesse 
est  quandoque  citius,  quandoque  tardius 
moveat,  secundum  quod  paulatim  virtus 
ejus  deficit  in  movendo.  In  motibus 
autem  coelestibus  invenitur  omnimoda 
uniformitas.  Unde  concludi  potest,  quod 
motori  primi  motus  insit  virtus  ad  sem¬ 
per  movendum  ;  et  sic  idem  sequitur.  — ■ 
Opusc.  15,  c.  2. 

Ad  secundum  dicendum,  quod  faten¬ 
dum  est,  quod  haec  Aristotelis  positio 
non  invenitur  sufficiens,  propter  ea  quae 
apparent  in  hominibus  qui  a  daemonibus 
opprimuntur,  et  in  magorum  operibus,  ut 
dictum  est  in  arg.  2.  Unde  tentaverunt 
quidam  sectatorum  Aristotelis,  ut  patet 
in  epistola  Porjihyrii  (l)ad  Cremophontem 
H5gyptium,  horum  causas  reducere  in  vir¬ 
tutem  coelestium  corporum,  quasi  sub 
quibusdam  certis  constellationibus  ma¬ 
gorum  opera  effectus  quosdam  insolitos 
et  mirabiles  assequantur,  quos  ex  stella¬ 
rum  impressionibus  esse  dicunt ;  sicut 
quod  arreptitii  interdum  aliqua  futura 
praenuntiant,  ad  quorum  eventum  fit 
quaedam  dispositio  in  natura  per  coele¬ 
stia  corpora.  Sed  manifeste  sunt  in  talibus 
quaedam  opera,  quae  nullo  modo  possunt 
in  causam  corporalem  reduci;  sicut  quod 
arreptitii  loquuntur  quae  ignorant  littera- 
liter,cum  sint  simplices  idiotae  ;  et  qui  vix 
villam  unde  nati  sunt  exierunt,  alienae 
gentis  vulgare  polite  loquuntur.  Dicuntur 
etiam  in  magorum  operibus  quaedam  ima¬ 
gines  fieri  responsa  dantes  et  se  moventes, 
quae  nullo  modo  per  aliquam  causam  cor¬ 
poralem  perfici  possunt.  —  Ibid.  c.  2. 

Tertium  contra  positionem  Aristotelis 

(1)  Gf.  S.  Augustinum  de  Civ.  Dei  1. 10,  c.  11  (Migne 
1.41)  coi.  288),  ubi  sermo  est  de  Porphyrii  epistola 
ad  Anebontem  Aegyptium. 

processum  coDcedimus  ut  verissimum, 
nisi  dicamus,  quod  Aristoteles  non  indu¬ 
xit  quasi  necessarium,  sed  quasi  proba¬ 
biliter  dictum.  Sic  enim  dicit,  antequam 
praedictam  rationem  assignet,  enumeratis 
coelestibus  motibus,  quare  substantias  et 
principia  immobilia  et  sensibilia  tot  ratio¬ 
nabile  est  suscipere:  «  Necessarium  enim 
dimittatur  fortioribus  dicere  ».  Non  enim 
reputabat  se  sufficientem  ad  hoc  quod  in 
talibus  aliquid  ex  necessitate  conclude¬ 
ret.  —  Ibid.  c.  2. 

Quartum  argumentum  contra  Platonem 
concedimus. 

ARTICULUS  II 

QUOMODO  PROBETUR  DARI  CREATURAS  IMMA¬ 
TERIALES  SIVE  INTELLECTUALES. 

Videtur  quod  non  sit  probabile  dari  sub¬ 
stantias  immateriales  seu  intellectuales. 

1.  Dicitur  enim  in  lib.  de  Causis  (pro- 
pos.  2) :  €  Omne  esse  superius  aut  est  su¬ 
perius  aeternitate  et  ante  ipsam  aut  est 
cum  aeternitate  aut  post  aeternitatem  ». 
Sed  creatuiae  immateriales  aut  intellec¬ 
tuales  non  possunt  esse  nec  ante  aeternita¬ 
tem  r.ec  cum  aeternitate,  hoc  enim  de  Deo 
tantum  dicitur;  post  aeternitatem  autem 
sunt  res  temporales  et  corporeae.  Ergo  non 
dantur  creaturae  immateriales  seu  intellec¬ 
tuales.  —  Cf.  locum  cit.  in  respons.  — 
Similiter  in  argg.  proxime  sequentibus. 

2.  Praeterea,  in  eo :lem  libro  (propos.  27) 
dicitur  :  «:  Omnis  substantia  destructi¬ 
bilis  non  sempiterna  aut  est  composita 
aut  est  delata  super  aliam  rem.  Quod  est, 
quia  substantia  aut  est  indigens  rebus  ex 
quibus  est,  et  est  composita  ex  eis,  aut 
est  indigens  fixione  sua  et  essentia  sua 
deferente.  Cum  ergo  separatur  deferens 
causa,  corrumpitur  et  destruitur  ».  Sed 
sola  substantia  Dei  non  est  destructibilis 
et  sempiterna.  Ergo  qusecunque  alia  ab 
ipsa  est  composita  aut  delata  super  aliam 
rem;  quod  non  potest  intelligi  nisi  de 
compositis  ex  materia  et  forma.  Ergo 
omnis  substantia  creata  est  materialis. 

3.  Praeterea,  in  eodem  libro  (propos. 

31) dicitur  :  <1  Inter  rem  cujus  substantia 
et  actio  sunt  in  momento  (id  est  in  men- 
suratione)  aeternitatis,  et  inter  rem  cujus 
substantia  et  actio  sunt  in  momento  (id 
est  in  mensuratione)  temporis,  existens 
est  medium  :  et  est  illud  cujus  substantia 
est  ex  momento  aeternitatis  et  operatio 
ex  momento  temporis  ».  Sed  res  cujus 
substantia  et  actio  sunt  sub  mensuratio¬ 
ne  aeternitatis  (id  est,  mensurantur  aeter¬ 
nitate),  est  Deus;  illa  vero  res  cujus  sub¬ 
stantia  et  actio  mensurantur  a  tempore, 
est  res  materialis  et  corjiorea ;  res  vero 
cujus  substantia  mensuratur  adernitate,  et 
actio  tempore,  non  videtur  osse  alia  quam 
animo,  quae  quoad  suam  substantiam  est 
similis  Deo,  et  quoa  l  actionem  est  tem¬ 
poralis  propter  corpus.  Ergo  non  datur 
substantia  creata  penitus  immaterialis. 

4-  Praetereo,  nihil  potest  dari  infinitum 
praeter  Deum;  at  si  daretur  creatura 
immaterialis,  esset  infinita.  Dicitur  enim 
in  Vih.de  Causis  (propos.  16),  quod  €  om¬ 
nes  virtutes  quibus  non  est  linis,  pen¬ 
dentes  sunt  super  infinitum  primum, 
quod  est  virtus  virtutum  »;  et  hoc  ma¬ 
nifestius  apparet  in  propos.  92.  Proculi, 
quae  talis  est  :  «  Omnis  multitudo  infini¬ 
tarum  potentiarum  ab  una  prima  infini¬ 
tate  exorta  est  i>.  Ergo  non  datur  sub¬ 
stantia  creata  immaterialis. 

5.  Praeterea,  in  eodem  lib.  (propos.  11) 
dicitur,  quod  «  omnis  intelligentia  intel- 
ligit  res  sempiternas  »  ;  et  Proculum  ait 
(propos.  172) :  Omnis  intellectus  perpe¬ 
tuorum  est  proxime  et  intransmutabilium 
secundum  substantiam  substitutor  (1). 
At  nihil  est  sempiternum  et  perpetuum 
praeter  Deum;  Deus  autem  non  est  intel- 
ligibilis  nisi  sibi  ipsi  :  ergo  non  datur 
alia  intelligentia  aut  alius  intellectus 
praeter  Deum. 

6.  Praeterea,  in  eodem  libro  (propos. 
9)  dicitur,  quod  «  omnis  inlelligentiae 
fixio  et  essentia  ejus  est  per  bonitatem 
puram  »  ;  at  illud  dici  non  potest  nisi  de 

(1)  «  Omnis  intellectus  est  proximo  rerum  reter- 
narum  et  essentia  immutabilium  proci-eator  y>. 
Proclus  edit.  Didot,  p.  105  s. 

Deo,  cujus  bonitas  est  esse  et  essentia 
et  fixio:  ergo  non  est  intelligentia  prcCter 
Deum. 

Sed  contra  est :  1.  quod  dicitur  in  eodem 
lib.  (prop.  2,  post  citata  verba  in  arg.  1) : 
<r  esse  quod  est  ante  mternitatem,  est 
causa  prima,  quoniam  est  causa  ei ;  sed 
esse  quod  est  cum  aeternitate,  est  intelli¬ 
gentia,  quoniam  est  esse  secundum  habi¬ 
tudinem  unam 

2.  Praeterea,  in  propos.  27  (post  citata 
verba  in  arg.  2)  additur ;  cr  quod  si  substan¬ 
tia  non  est  composita,  tunc  est  simplex,  et 
est  semper,  nec  destruitur  nec  corrumpitur 
omnino  y> :  ergo  praeter  substantiam  com¬ 
positam  datur  etiam  substantia  simplex. 

3.  Praeterea,  non  potest  dari  actio 
nobilior  substantia,  ut  patet  ex  propos. 
31  lib. de  Causis,  in  qua  dicitur  :  cc  impos¬ 
sibile  est  ut  res  cujus  substantia  cadat 
sub  tempore,  et  ejus  actio  cadat  sub  aeter¬ 
nitate;  sic  enim  actio  ejus  melior  esset 
substantia  ipsius ;  hoc  autem  est  impos¬ 
sibile  D.  At  datur  aliqua  actio  creaturae 
non  cadens  sub  tempore,  ut  intelligere, 
sicut  patet  in  homine  ;  ergo  potest  dari 
substantia  alicujus  creaturae  non  cadens 
sub  tempore,  et  per  consequens  cadens 
sub  aeternitate;  cadere  enim  sub  tempore 
in  lib.  de  Causis  conlradividitur  ab  hoc 
quod  est  cadens  sub  aeternitate.  Ergo 
idem  quod  prius. 

4.  Praeterea,  in  propos.  16  ejusdem 
libri  (post  citata  verba  in  arg.  4  paulo 
inferius)  dicitur  de  substantia  immate¬ 
riali  causata  seu  creata,  quod  «  virtus 
ejus  non  est  facta  infinita  nisi  inferius, 
non  superius  :  quoniam  ipsa  non  est  vir¬ 
tus  pura,  quae  non  est  virtus  nisi  quia 
virtus  est,  et  est  res  quae  non  finitur  infe¬ 
rius  neque  superius.  Ens  autem  causa¬ 
tum  primum  habet  finem,  et  virtus  ejus 
est  finis,  secundum  quem  remanet  causa 
ejus;  ens  autem  primum  creans  est  infi¬ 
nitum  primum  purum  j>.  Ex  quibus  patet 
quod  substantia  immaterialis,  si  detur, 
non  necesse  est  eam  esse  infinitam  sim¬ 
pliciter  ;  et  proinde  ex  hoc  nihil  prohibet 
quin  possit  esse. 


6.  Praeterea,  in  propos.  9  (post  citata 
verba  in  arg.  6)  dicitur  :  Et  virtus  qui¬ 
dem  intelligentiae  primae  est  vehementio- 
ris  unitatis  quam  res  secundae,  quae  sunt 
post  eam,  quoniam  ipsae  non  accipiunt 
cognitionem  ejus  ;  et  non  est  facta  ita, 
nisi  quia  causa  est  ei  quod  est  sub  ea  ». 
Ex  quo  patet  quod  secundum  auctorem 
hujus  libri  dantur  aliae  intelligentiae  ab 
intelligentia  quae  Deus  est,  quia  haec  non 
potest  dici  facta. 

Respondeo  dicendum,  quod  dantur  sub¬ 
stantiae  immateriales  et  intellectuales 
creatae. 

Et  primo  quidem  ex  ratione  immateria- 
litatis,  quam  substantiis  separatis  attri¬ 
buimus,  probatur  multipliciter  dari  sub¬ 
stantias  immateriales. — Primo  Aristote¬ 
les  hac  via  probavit,  quod  oportet  esse 
aliquam  virtutem  moventem  infinitam  ; 
alias  motu  perpetuo  (1)  movere  non 
posset.  Ostendit  iterum,  quod  omnis  vir¬ 
tus  in  magnitudine  est  virtus  finita;  unde 
relinquitur  quod  oporteat  esse  aliquam 
virtutem  penitus  incorpoream,  quae  con¬ 
tinuitatem  motus  causet.  —  Secundo  pro¬ 
bavit  alio  modo:  quia  actus  est  prius 
potentia  et  natura  et  tempore  simpliciter 
loquendo;  quamvis  in  uno  aliquo  quod 
de  potentia  exit  in  actum,  potentia  tem¬ 
pore  praecedat ;  sed  quia  oportet  quod  in 
actum  reducatur  per  aliquod  ens  actu, 
oportet  quod  actus  sit  simpliciter  prior  po¬ 
tentia  etiam  tempore.  Unde  cum  omne  cor¬ 
pus  sit  in  potentia,  quod  ipsius  mobilitas 
ostendit,  oportet  ante  omnia  corpora  esse 
substantiam  immobilem  et  proinde  im¬ 
materialem.  —  Tertia  autem  ratio  potest 
sumi  ad  hoc  ex  sententiis  Platonicorum; 
oportet  enim  ante  esse  determinatum  et 
particulatum,  praeexistere  aliquid  non 
particulatum;  sicut  si  ignis  natura  par¬ 
ticulariter  et  quodam  modo  participative 
invenitur  in  ferro,  oportet  prius  inveniri 
igneam  naturam  in  eo  quod  est  per  essen¬ 
tiam  ignis  ;  unde  cum  esse  et  reliquae 
perfectiones  et  formae  inveniantur  in  cor- 

(1)  Al.  «  motum  perpetuum  ». 

poribus  quasi  pai  liculariter,  per  hoc 
quod  sunt  in  materia  receptae,  oportet 
praeexistere  aliquam  substantiam  incor¬ 
poream,  quae  non  particulariter,  sed  cum 
quadam  universali  plenitudine  perfectio¬ 
nem  essendi  in  se  habeat.  —  dePot.  q.  6, 
a.  6,  in  c. 

Hae  autem  rationes  Aristotelis  et  Pla¬ 
tonis,  quia  non  magis  probant  de  sub¬ 
stantia  creata  quam  de  increata,  ideo  de 
substantia  creata  specialiter  manifestatur 
ex  tribus.  —  Primo  ex  perfectione  uni¬ 
versi.  Talis  enim  videtur  esse  universi 
perfectio,  ut  non  desit  ei  aliqua  natura 
quam  possibile  sit  esse.  Manifestum  est 
autem  quod  si  aliqua  duo  sunt,  quorum 
unum  ex  altero  non  dependeat  secundum 
suam  rationem,  possibile  est'  illud  sine 
alio  inveniri  ;  sicut  animal  secundum 
suam  rationem  non  dependet  a  rationali ; 
unde  possibile  est  inveniri  animalia  non 
rationalia.  Est  autem  de  ratione  substan¬ 
tiae  quod  per  se  subsistat  ;  quod  nullo 
modo  dependet  a  corporis  (seu  materiae) 
ratione,  cum  ratio  corporis  (et  materiae) 
quaedam  accidentia,  scilicet  dimensiones, 
aliquo  modo  respiciat,  a  quibus  non  cau¬ 
satur  subsistere.  Relinquitur  igitur  quod 
post  Deum,  qui  non  continetur  in  aliquo 
genere,  inveniantur  in  genere  substantiae 
aliquae  substantiae  (a  materia  et)  a  corpo¬ 
ribus  absolutae.  —  Secundo  potest  idem 
considerari  ex  ordine  rerum,  qui  talis  esse 
invenitur,  ut  ab  uno  extremo  ad  alterum 
non  perveniatur  nisi  per  media;  sicut 
sub  corpore  coelesti  invenitur  immediate 
ignis,  sub  quo  aer,  sub  quo  aqua,  sub  qua 
terra,  secundum  scilicet  convenientiam 
nobilitatis  et  subtilitatis  horum  corporum. 
Estmutem  in  summo  rerum  vertice  id  quod 
est  omnibus  modis  simplex  et  unum,  sci¬ 
licet  Deus.  Non  igitur  possibile  est  quod 
immediate  sub  Deo  collocetur  (materialis 
seu)  corporalis  substantia,  quae  est  om¬ 
nino  composita  et  divisibilis ;  sed  oportet 
ponere  multa  media,  per  quae  deveniatur 
a  summa  simplicitate  divina  ad  (mate¬ 
rialem  et)  corpoream  multiplicitatem  ; 
quorum  mediorum  aliqua  sunt  substan- 


METAPHYSIC4 

lice  (immateriales  et)  incorporeae  corpo¬ 
ribus  non  unitae,  aliqua  vero  substantiae 
incorporeae  corporibus  unitae  {de  Spirit. 
Creat,  a.  5,  in  c.).  —  Tertio,  quia  cum 
actus  sit  naturaliter  prior  potentia, 
et  forma  quam  materia;  potentia  quidem 
dependet  in  suo  esse  ab  actu,  et  materia  a 
forma ;  forma  autem  in  suo  esse  non 
dependet  a  materia  secundum  propriam 
rationem  actus ;  non  enim  priora  natura¬ 
liter  a  posterioribus  dependent.  Si  igitur 
aliquae  sint  formae  quae  sine  materia  esse 
non  possunt ;  hoc  non  convenit  eis  ex  hoc 
quod  sunt  formae,  sed  ex  hoc  quOd  sunt 
tales  formae,  scilicet  imperfectae,  quae  per 
se  sustentari  non  possunt,  sed  indigent 
materiae  fundamento.  Sed  in  omni  genere 
in  quo  invenitur  aliquid  imperfectum, 
invenitur  etiam  aliquid  perfectum,  se¬ 
cundum  naturam  illius  generis ;  puta, 
si  est  ignis  in  materia  aliena,  a  qua  ignis 
secundum  suam  rationem  non  dependet, 
necesse  est  esse  ignem  non  sustentatum 
in  materia  aliena.  Sunt  igitursupra  formas 
in  materiis  receptas,  aliquae  formae  per  se 
subsistentes,  quae  sunt  spirituales  sub¬ 
stantiae  ex  materia  et  forma  non  compo¬ 
sitae.  —  Opusc.  IS,  c.  7  (al  5). 

Secundum  vero  rationem  intellectuali¬ 
tatis, qudd  sequitur  immaterialitatem  sub¬ 
stantiarum  separatarum,  probatur  etiam 
multipliciter  dari  substantias  intellectua¬ 
les  creatas  in  rerum  natura.  —  Primo 
sic.  Tunc  effectus  maxime  perfectus 
est,  quando  in  suum  redit  principium  ; 
unde  et  circulus  inter  omnes  figuras, 
et  motus  circularis  inter  omnes  motus 
est  maxime  perfectus,  quia  in  eis  ad  prin¬ 
cipium  reditur.  Ad  hoc  igitur  quod  univer¬ 
sum  creaturarum  ultimam  perfectionem 
consequatur,  oportet  creaturas  ad  suum 
redire  principium.  Redeunt  autem  ad 
suum  principium  singulae  et  omnes  crea¬ 
turae,  in  quantum  suiprincipii  similitudi¬ 
nem  gerunt  secundum  suum  esse  et  suam 
naturam,  in  quibus  quandam  perfectio¬ 
nem  habent;  sicut  et  omnes  effectus  tunc 
suntmaxime  perfecti  quando  maxime  assi- 
milantur  causae  agenti,  ut  domus  quando 


419 


DE  SUBSTANTIA  IMMATERIALI  -  QU.  XXXV  NUM  EXISTAT  -  ART.  II 


maxime  assimilatur  arti,  et  ignis  quando 
maxime  assimilatur  generanti.  Intellec¬ 
tus  autem  Dei  creaturarum  productionis 
principium  est;  necesse  est  ergo  ad  crea¬ 
turarum  perlectionem  quod  aliquae  crea¬ 
turae  essent  intelligentes  (2.  c.  Gent.  c. 
46,  rat.  1)  ;  perfecta  enim  assimilatio 
effectus  ad  causam  attenditur,  quando 
effectus  imitatur  causam,  secundum  illud 
per  quod  causa  producit  effectum.  — 
Secundo  sic.  Perfectio  secunda  in  rebus 
addit  supra  primam  perfectionem.  Sicut 
autem  esse  et  notura  rei  consideratur 
secundum  primam  perfectionem,  ita  ope¬ 
ratio  secundum  perfectionem  secundam. 
Oportuit  igitur  ad  consummatam  uni¬ 
versi  perfectionem  esse  aliquas  creaturas 
quae  ad  Deum  redirent,  non  solum  secun¬ 
dum  naturae  similitudinem,  sed  etiam  per 
operationem  ;  quae  quidem  non  potest 
esse  nisi  per  actum  intellectus  et  volun¬ 
tatis,  quia  nec  ipse  Deus  aliter  habet  erga 
se  ipsum  operationem.  Oportuit  ergo  ad 
perfectionem  optimam  universi  esse  ali¬ 
quas  creaturas  intellectuales  {Ibid.  rat. 
2.).  —  Tertio  probatur  sic.  Ad  hoc  quod 
perfecte  divinae  bonitatis  repraesentatio 
per  creaturas  ffereb  oportuit  non  solum 
quod  res  bonae  fierent,  sed  etiam  quod  ad 
aliorum  bonitatem  agerent.  Assimilatur 
autem  perfecte  aliquid  alteri  in  agendo, 
quando  non  solum  est  eadem  species 
actionis,  sed  etiam  idem  modus  agendi. 
Oportuit  igitur  ad  summam  rerum  per¬ 
fectionem  quod  essent  aliquae  creaturae 
quae  agerent  hoc  modo  quo  Deus  agit  ; 
agit  autem  per  intellectum  et  voluntatem  : 
oportuit  igitur  aliquas  creaturas  esse 
intelligentes  et  volentes  (Ibid.  rat.  3.).  — 
Quarto^  similitudo  effectus  ad  causam 
agentem  attenditur  secundum  formam 
effectus  qui  praeexistit  in  agente ;  agens 
enim  agit  sibi  simile  in  forma  secundum 
quam  agit.  Forma  autem  agentis  recipi¬ 
tur  quidem  in  effectu,  quandoque  secun¬ 
dum  eundem  modum  essendi  quo  est  in 
agente,  sicut  forma  ignis  generati  eundem 
essendi  habet  modum  cum  forma  ignis 
generantis ;  quandoque  vero  secundum 


alium  modum  essendi,'sicut  forma  domus, 
quse  est  intelligibiliter  in  mente  artificis, 
recipitur  materialiter  in  domo,  quse  est 
extra  animam.  Patet  igitur  perfectiorem 
esse  primam  similitudinem  quam  secun¬ 
dam.  Perfectio  autem  universitatis  (uni¬ 
versalis)  creaturarum  consistit  in  simili¬ 
tudine  ad  Deum,  sicut  etiam  perfectio 
cujuslibet  effectus  in  similitudine  ad  cau¬ 
sam  agentem.  Requirit  igitur  summa 
universi  perfectio  non  solum  secundam 
assimilationem  creaturarum  ad  Deum, 
sed  etiam  primam  quantum  possibile  est. 
Forma  autem  per  quam  Deus  agit  crea¬ 
turam  est  forma  intelligibilis  in  ipso  ;  est 
enim  agens  per  intellectum,  ut  dictum 
est.  Oportet  igitur  ad  summam  perfectio¬ 
nem  universi  esse  aliquas  creaturas  in 
quibus  secundum  esse  intelligibile  forma 
divini  intellectus  exprimatur;  et  hoc  est 
esse  creaturas  secundum  naturam  suam 
intellectuales  {Ibid.  rat.  4.).  —  Quinio,  ad 
productionem  creaturarum  nihil  aliud 
movet  Deum  nisi  sua  bonitas,  quam 
rebus  aliis  communicare  voluit,  secun¬ 
dum  modum  assimilationis  ad  ipsum. 
Similitudo  autem  unius  invenitur  in 
altero  dupliciter  :  uno  modo  quantum 
ad  esse  naturae,  sicut  similitudo  caloris 
ignis  est  in  re  calefacta  per  ignem  ;  alio 
modo  secundum  cognitionem,  sicut  simi¬ 
litudo  ignis  est  in  visu  vel  tactu.  Ad  hoc 
igitur  quod  similitudo  Dei  perfecte  esset 
in  rebus  modis  possibilibus,  oportuit 
quod  divina  bonitas  rebus  per  similitudi¬ 
nem  communicaretur  non  solum  in  essen- 
do,  sed  etiam  in  cognoscendo  ;  cognoscere 
autem  divinam  bonitatem  solus  intellec¬ 
tus  potest  :  oportuit  igitur  esse  creaturas 
intellectuales  {Ibid.  rat.  5.).  —  Sexto,  in 
omnibus  decenter  ordinatis  habitudo  se¬ 
cundorum  ad  ultima  imitatur  habitudi¬ 
nem  primi  ad  omnia  secunda  et  ultima, 
licet  quandoque  deficienter.  Sicut  autem 
patet  ex  supra  dictis,  Deus,  cum  sit  pri¬ 
mum  ens,  continet  in  se  omnem  entis  per¬ 
fectionem,  et  proinde  omnes  in  se  creatu¬ 
ras  comprehendit.  Et  hoc  repraesentatur 
in  corporalibus  creaturis,  licet  per  alium 

modum;  semper  enim  invenitur  superius 
corpus  comprehenderis  et  continens  infe¬ 
rius,  tamen  secundum  extensionem 
quantitatis  ;  quum  Deus  omnes  creaturas 
simplici  modo, et  non  quantitatis  exten¬ 
sione,  contineat.  Ut  igitur  nec  in  hoc 
modo  continendi.  Dei  imitatio  creaturis 
deesset,  factae  sunt  creaturae  intellectua¬ 
les  quae  creaturas  corporales  continerent, 
non  extensione  quantitatis,  sed  simplici¬ 
ter  per  modum  intelligibilem  ;  nam  quod 
intelligitur  est  in  intelligente,  et  ejus 
intellectuali  operatione  comprehenditur 
{Ibid.  rat.  6.).  —  de  Pol.  1.  c. ;  de  Spirit. 
Creat.  1.  c. ;  Opmc.  15  1,  c.  ;  2.  c.  Gent. 
1.  c. ;  cf.  Ia,  q.  50,  a.  1,  c. 

Ad  primum  ergo  dicendum,  quod  ad 
intelligentiam  hujus  propositionis  et  simi¬ 
lium,  qnae  in  illo  lib.  de  Causis  formantur, 
oportet  primo  videre,  quid  sit  aeternitas, 
deinde  quomodo  propositio  habeat  verita¬ 
tem.  Nomen  igitur  ceiernitatis  indeficien- 
tiam  quandam  sine  terrninabilitate  impor¬ 
tat  ;  dicitur  enim  aeternum  quasi  extra  ter¬ 
minos  existens.  Sed  quia,  ut  Philosophus 
dicit  in  8.  Phys.  (text.  61  ;  c.  7),  in  omni 
motu  est  quaedam  corruptio  et  generatio, 
in  quantum  aliquid  esse  incipit,  et  ali¬ 
quid  esse  desinit,  necesse  est  quod  in 
quolibet  motu  sit  quaedam  deficientia  ; 
unde  omnis  motus  aeternitati  repugnat. 
Vera  igitur  aeternitas  est  cum  indeficien¬ 
tia  essendi  etiam  immutabilitatem  (immo¬ 
bilitatem)  importans.  Et  quia  prius  et  po¬ 
sterius  in  duratione  temporis  provenit  ex 
motu,  ut  patet  in  4.  Phys.  {text.  99 ;  c. 
11),  oportet  quod  sit  aeternitas  absque 
priori  et  posteriori  tota  simul  existens, 
secundum  quod  Boethius  definit  eam  in 
fine  de  Consol.  Philos.  (1.  5,  prosa  6 ;  — 
Migne  PP.  Lat.  t.  63,  c.  858)  dicens  : 
<r  mternitas  est  interminabilis  vitae  tota 
simul  et  perfecta  possessio  Quaecun¬ 
que  igitur  res  cum  indeficientia  essendi 
habet  immobilitatem,  et  est  absque  tem¬ 
porali  successione,  potest  dici  aeterna ;  et 
secundum  hunc  modum  substantias  im¬ 
materiales  separatas  Platonici  et  Peripa¬ 
tetici  aeternas  dicebant,  superaddentes 

ad  rationem  aeternitatis,  quod  semper  esse 
habuit,  quod  fidei  Christianae  non  est 
consonum;  sic  enim  aeternitas  soli  Deo 
convenit;  dicimus  autem  eas  aeternas 
tamquam  incipientes  obtinere  a  Deo  esse 
perpetuum  et  indeficiens  sine  motu  et 
temporis  successione.  Unde  et  Dionysius 
dicit  in  lib.  de  Div.  Nom.  (c.  10  ;  — 
Migne  t.  3,  coi.  938  et  939),  quod  non 
simpliciter  sunt  coaeterna  Deo,  quae  in 
Scripturis  aeterna  dicuntur.  Unde  aeterni¬ 
tatem  sic  acceptam  quidam  nominant 
cevum,  quod  ab  aeternitate  primo  modo 
accepta  distingunt.  Sed  si  quis  recte  consi¬ 
derat,  aevum  et  aeternitas  non  differunt  nisi 
sicut  anthropos  et  homo ;  in  graeco  enim 
aevum  aeternitas  dicitur,  et  anthropos  ho¬ 
mo.  —  His  igitur  praemissis  sciendum  est, 
quod  haec  propositio  in  libro  Proculi  pro- 
pos.  88  congrua  invenitur  sub  his  verbis: 

((  Omne  entis  (vel  existentis)  ens,  aut  ante 
aeternitatem  est,  aut  in  aeternitate,  aut  par¬ 
ticipans  aeternitate  ».  Dicitur  autem  aeter¬ 
nitas  per  oppositum  ad  mobile,  sicut  esse 
stans  dicitur  per  oppositum  ad  moveri. 
Per  quod  datur  intelligi  quid  est,  quod 
dicitur  in  illo  libro  :  Omne  esse  superius  ; 
quia  scilicet  est  supra  motum  et  tempus; 
hujusmodi  enim  esse  secundum  utrum¬ 
que  auctorem  in  utroque  libro  in  triplices 
gradus  distinguitur ;  non  tamen  est’ 
eadem  omnino  ratio  utrobique.  Proculus 
enim  hanc  propositionem  inducit  secun¬ 
dum  Platonicorum  suppositiones,  qui 
universalium  abstractionem  ponentes, 
quanto  aliquid  est  abstractius  et  univer¬ 
salius,  tanto  prius  esse  ponebant.  Mani¬ 
festum  est  enim  quod  haec  dictio,  aeterni¬ 
tas,  abstractius  est  quam  aeternum.  Nam 
nomine  aeternitatis  ipsa  essentia  aeterni¬ 
tatis  designatur.  Nomine  autem  aeterni 
id  quod  aeternitatem  participat.  Rursum 
ipsum  esse  communius  est  quam  aeterni¬ 
tas ;  omne  enim  aeternum  est  ens,  non 
autem  omne  ens  est  aeternum.  Unde  per 
dicta,  ipsum  esse  separatum  est  ante 
aeternitatem ;  id  autem  quod  est  cum 
aeternitate,  est  ipsum,  esse  sempiternum. ^ 
Id  autem  quod  est  aeternitatem  partici- 

pans  et  quasi  post  aeternitatem,  est  omne 
id  quod  esse  aeternum  participat.  Sed 
libri  de  Causis  auctor  in  primo  quidem 
aliqualiter  cum  dictis  propositionibus 
concordat.  Unde  exponit,  quod  esse  quod 
est  ante  aeternitatem,  est  causa  prima, 
quoniam  est  causa  aeternitati.  Et  ad  hoc 
probandum  inducit,  quod  in  ipsa,  id  est 
aeternitate,  est  omne  acquisitum,  id  est 
participatum.  Et  hoc  probat,  quia  ea  quae 
sunt  minus  communia  participant  ea  quae 
sunt  magis  communia ;  aeternitas  autem 
est  minus  commune  quam  esse  (1).  Sic  igi¬ 
tur  probat  quod  aeternitas  participat  esse; 
ipsum  autem  esse  abstractum  est  causa 
prima,  cujus  substantia  est  suum  esse. 
Unde  relinquitur  quod  causa  prima  est 
causa  a  qua  acquiritur  esse  sempiter¬ 
num  cuicunque  rei  semper  existenti.  Sed 
in  aliis  duobus  membris  recedit  auctor 
lib.  de  Causis  ab  intentione  Proculi,  et 
magis  accedit  ad  communes  sententias 
et  Platonicorum  et  Peripateticorum.  Ex¬ 
ponit  enim  secundum  gradum,  qui  cum 
aeternitate  est,  de  intelligentia  ;  quia  enim 
aeternitas,  ut  dictum  est,  importat  indefi- 
cientiam  cum  immobilitate,  illud  quod 
secundum  omnia  est  indeficiens  et  immo¬ 
bile,  totaliter  attingit  aeternitatem.  Poni¬ 
tur  autem  secundum  praedictos  philoso¬ 
phos,  quod  intelligentia  sive  intellectus 
separatus  habet  indeficientiam  et  immo¬ 
bilitatem  et  quantum  ad  esse,  et  quantum 
ad  virtutem,  et  quantum  ad  operationeai. 
Unde  169.  propositio  Proculi  est  ;  «  Om¬ 
nis  intellectus  in  aeternitate  substantiam 
habet  et  potestatem  et  operationem  ».  Et 
secundum  hoc  probatur  in  illo  libro, 
quod  intelligentia  est  cum  aeternitate  ; 
quia  est  omnino  secundum  Ijabitudinem 
unam,  ita  quod  non  potiatur  aliquam 
alteritatem  nec  virtutis  nec  operationis, 
neque  destruitur  secundum  substantiam. 
Et  propter  hoc  etiam  postea  dicitur,  quod 
parificatur  aeternitati,  quoniam  extenditur 

(1)  In  editionibus  S.  Thomse  additur  :  «  Unde 
subdit :  Et  dico,  quod  omnis  aeternitas  est  esse, 
sed  non  omne  esse  est  aeternitas;  ergo  esse  est 
plus  commune  quam  aeternitas  ». 

cum  ea  et  non  alteratur  ;  quia  scilicet  ad 
omne  id  quod  est  intelligentiae,  aeterni¬ 
tas  se  extendit.  —  de  Causis  propos.  2. 

Ad  secundum  dicendum,  quod,  sicut 
ex  dictis  (in  arg.  2  Sed  contra)  patet, 
per  substantiam  destructibilem  et  non 
sempiternam  intelligitur  substantia  com¬ 
posita;  destructibile  enim  opponitur  ei 
quod  est  per  se  stans ;  unde  in  propos. 
praecedenti  (scilicet  26)  dicitur,  quod 
«  omnis  substaniia  stans  per  se  ipsam 
non  est  cadens  sub  corruptione  »,  quae 
ponitur  in  lib.  Proculi  46.  propos.  sub 
his  verbis  :  «  omne  authypostaton  est 
incorruptibile  ».  Unde  ad  harum  propo¬ 
sitionum  evidentiam  considerandum  est, 
quod  cum  praepositio  per  denotet  causam, 
illud  dicitur  per  se  stare  sive  subsistere, 
quod  non  habet  aliam  causam  essendi 
nisi  se  ipsum.  Est  autem  duplex  causa 
essendi,  scilicet  forma  per  quam  aliquid 
actu  est,  et  agens  quod  facit  actu  esse. 
Si  ergo  dicatur  stans  per  se  ipsum  quod 
non  dependet  a  superiori  agente,  sic 
stare  per  se  ipsum  convenit  soli  Deo, 
qui  est  causa  prima,  a  qua  omnes  secun¬ 
dae  causae  dependent.  Si  autem  dicatur 
per  se  stans  illud  quod  non  formatur  per 
aliquid  aliud,  sed  ipsurnmet  est  forma, 
sic  esse  stans  per  se  ipsum  convenit 
omnibus  substantiis  immaterialibus.  Sub¬ 
stantia  enim  composita  ex  materia  et 
forma,  non  est  stans  per  se  ipsam  nisi 
ratione  partium;  quia  scilicet  materia  est 
actu  per  formam,  et  forma  sustentatur  in 
materia;  sicut  dicitur  aliquid  movens  se 
ipsum  ratione  partium,  quia  una  pars 
est  movens  et  alia  pars  ejus  mota.  Sic 
igitur  palet  quod  stare  per  se  ipsum  con¬ 
venit  substantiae  quae  est  forma  sine 
materia  ;  hujusmodi  autem  substantia  ex 
necessitate  est  incorruptibilis.  Manife¬ 
stum  est  enim  in  rebus  corruptibilibus, 
quod  corruptio  accidit  per  hoc  quod  ali¬ 
quid  separatur  a  sua  causa  formali,  per 
quam  aliquid  habet  esse  actu.  Sicut  enim 
generatio  quae  est  via  ad  esse,  est  per 
acquisitionem  formae,  ita  corruptio  quae 
est  via  ad  non  esse,  est  per  amissionem 

formae.  Si  igitur  substantia  stans  per 
essentiam  suam  corrumperetur,  oporte¬ 
ret  quod  separaretur  a  causa  sua  formali; 
sed  sua  forma  est  ejus  essentia  ;  ergo 
separaretur  a  sua  essentia,  quod  est 
impossibile;  non  ergo  est  possibile  quod 
substantia  stans  per  se  ipsam  corrumpa¬ 
tur.  —  de  Causis  propos.  26. 

Sic  ergo  substantia  per  se  ipsam  dici¬ 
tur  substantia  non  destructibilis  et  sem¬ 
piterna;  substantia  vero  composila  dici¬ 
tur  destructibilis  et  non  sempiterna.  Dici¬ 
tur  ergo  in  loco  citato  in  arg.  2,  quod 
c(  substantia  destructibilis  et  non  sempi¬ 
terna  aut  est  composita  aut  est  delata 
super  aliam  rem,  etc,  ».  Quod  est  quia 
omne  quod  est  stans  per  se  ipsum,  est 
incorruptibile,  ut  probatum  est;  unde 
necesse  est  quod  omne  quod  destruitur 
vel  corrumpitur,  non  sit  stans  per  se 
ipsum,  sed  indigeat  aliquo  sustentante. 
Quod  quidem  contingit  duobus  modis  : 
uno  modo,  sicut  totum  indiget  partibus 
ad  sui  constilulionem ;  unde  partibus  ab 
invicem  discedentibus  sequitur  corruptio. 
Alio  modp,  quia  forma  non  est  subsistens, 
sed  indiget  ad  sui  sustentationem  substi¬ 
tuto  deferente.  Et  ideo  quando  substitu¬ 
tum  deferens  fit  indispositum  ad  talem 
formam,  necesse  est  quod  fiat  separatio 
formse  a  substituto  ;  et  ita  sequitur  cor¬ 
ruptio.  Unde  manifestum  est  quod  omnis 
substantia  quae  corruptibilis  est,  vel  est 
composita  ex  diversis  partibus,  per  qua¬ 
rum  dissolutionem  sequitur  corruptio 
totius  ;  sicut  patet  in  corporibus  rnixtis  ; 
aut  forma  indiget  materiali  substituto  ad 
sui  sustentationem,  et  ita  per  transmutatio¬ 
nem  substituti  sequitur  corruptio;  sicut 
patet  in  corporibus  simplicibus  et  in  acci¬ 
dentibus.  —  Ibid.  propos.  27. 

Ad  terlium  dicendum,  quod,  sicut  ex 
dictis  (in  arg.  3  Sed  contra)  patet,  in  hac 
propositione  per  rem  cujus  substantia  et 
actio  est  sub  mensuratione  aeternitatis, 
inlelligitur  substantia  intellectualis  crea¬ 
ta.  Hujus  autem  propositionis  ratio  est, 
quia  gradus  entium  continuantur  sibi 
invicem  secundum  quandam  similitudi- 

nem.  Unde  ea  quae  sunt  totaliter  dissimi¬ 
lia,  consequuntur  se  invicem  per  aliquod 
medium  quod  habet  similitudinem  cum 
utroque  extremorum.  Res  autem  illa 
cujus  substantia  et  actio  est  in  tempore, 
totaliter  dissimilis  est  ei  cujus  substantia 
et  actio  est  in  aeternitate.  Ergo  necesse  est 
ut  inter  eas  sit  aliqua  res  media,  vel  ita 
quod  substantia  ejus  cadat  sub  aeternitate 
et  actio  sub  tempore,  vel  e  contrario. 
Sed  hoc  esse  non  potest,  quod  alicujus 
rei  substantia,  sit  in  tempore  et  actio  in 
aeternitate  ;  quia  sic  actio  esset  altior  et 
melior  quam  substantia,  et  effectus  quam 
causa ;  quod  est  impossibile.  Ergo  relin¬ 
quitur  quod  illa  res  media  sit  secundum 
substantiam  in  momento  (id  est  raensura- 
tione)  aeternitatis,  et  secundum  operatio¬ 
nem  in  momento  temporis.  Et  hoc  est  quod 
intendit  propositio.  —  Ibid.  propos.  31. 

Ad  quartum  dicendum  quod,  sicut 
supra  (in  arg.  4  Sed  contra)  dictum  est, 
licet  dentur  substantiae  immateriales  crea¬ 
tae,  non  sequitur  quod  illae  vel  illarum 
virtus  sit  simpliciter  infinita.  Ubi  primo 
considerandum  est,  quod  infinita  poten¬ 
tia  dicitur  cujuslibet  semper  existentis, 
ut  patet  in  b.  propos.  ejusdem  libri;  in 
quantum  scilicet  videmus,  quod  quae  plus 
durare  possunt,  habent  majorem  virtu¬ 
tem  essendi.  Unde  illa  quae  in  infinitum 
dui^are  possunt,  habent  quantum  ad  hoc 
(essendi)  infinitam  potentiam.  Secundum 
autem  Platonicas  positiones  omne  quod 
in  pluribus  invenitur  oportet  reducere  ad 
aliquod  primum,  quod  per  essentiam 
suam  est  tale,  a  quo  alia  per  participa¬ 
tionem  talia  dicuntur.  Unde  secundum 
eos  virtutes  infinitae  reducuntur  ad  ali¬ 
quod  primum,  quod  est  essentialiter  infi¬ 
nita  virtus;  non  quod  sit  virtus  partici¬ 
pata  in  aliqua  re  subsistente,  sed  quia  est 
subsistens  per  se  ipsam.  Hoc  autem 
secundum  Platonicos  non  est  ipsa  idea 
entis;  quia  hujusmodi  ens  separatum 
habet  quidem  potentiam  infinitam,  sed 
cum  hoc  habet  etiam  finitatem,  sicut 
patet  in  4.  piopos.  ejusdem  libri.  Unde 
relinquitur  quod  non  sit  prima  potentia 


.423 


DE  SUBSTANTIA  IMMATERIALI  —  QU'.  XXXV  NUM  EXISTAT  —  ART.  III 


quae  essentialiter  est  ipsa  infinitas. 
Neque  tamen  ponebanf  quod  illa  infini¬ 
tatis  idea  sit  primum  simpliciter;  quia 
ipsa  infinitas  paiTicipat  unitate  et  bonitate. 
Unde  primum  simpliciter  est  unum  et 
bonum.  Hoc  autem  infinitum  ideale,  a 
quo  omnes  virtutes  infinitae  dependent, 
est  medium  inter  unum  et  lionum,  quod 
est  primum  simpliciter,  et  interens  ;  et  ita 
hanc  propositionem  Proculus  exponit.  Sed 
quia  auctor  hujus  libri  non  ponit  diversita¬ 
tem  realem  inter  hujusmodi  formas  idea- 
les  abstractas,  quae  per  essentiam  suam 
dicuntur;  sed  omnia  attribuit  enti  primo, 
quod  est  Deus,  ut  supra  etiam  patuit  ex 
verbis  Dionysii  (ad  1)  ;  ideo  secundum 
intentionem  illius  auctoris,  hoc  primum 
infinitum  a  quo  omnes  virtutes  infinitae 
dependent  est  primum  simpliciter,  quod 
est  Deus.  Per  ens  autem  de  quo  Proculus 
mentionem  facit,  quod  est  sub  infinito, 
non  intelligit  ideam  entis,  sed  potius  ens 
primum  causatum.  Et  quod  Proculus 
probat  de  idea  entis,  in  illo  libro  proba¬ 
tur  de  ente  primo  quod  est  intelligentia. 
(Unde  quod  dicitur  in  propositione  quar¬ 
ta  ejusdem  libri,  «  Prima  rerum  creata¬ 
rum  est  esse,  et  non  est  ante  ipsum  crea¬ 
tum  aliud  5>,  non  videtur  intelligendum  de 
aliquo  esse  separato,  secundum  Platoni¬ 
cos  ;  sed  do  esse  participato  in  primo 
gradu  entis  creati,  quod  est  esse  supe¬ 
rius,  quod  etsi  sit  intelligentia,  tamen 
Jn  ipsa’intelligentia  prius  consideratur 
ipsum  esse  quam  intelligentiae  ratio). 
Dicitur  ergo  in  propos.  16  :  Si  qui  velit 
dicere,  quod  primum  ens  causatum  quod 
est  intelligentia,  sit  virtus  infinita,  non 
tamen  erit  dicendum,  quod  ipsa  sit  essen¬ 
tialiter  viitus;  imo  est  habens  virtutem. 
Unde  non  est  illud  primum  infinitum  a 
quo  dependent  omnes  virtutes  infinitae. 
Et  quod  non  sit  prima  virtus  infinita, 
manifestatur  per  hoc  quod  non  est  infi¬ 
nita  omnibus  modis,  et  respectu  cujusli- 
bel ;  sed  est  infinita  solum  inferius,  non 
superius.  Dicitur  quidem  inferius  infinita 
virtus  intelligentiae,  quia  non  comprehen¬ 
ditur  ab  his  quae  sunt  infra  ipsam.  Non 


est  autem  infinita  superius,  quia  excedi¬ 
tur  a  suo  superiori,  cujus  comprehen¬ 
sione  finitur.  Unde  Proculus  dicit  in  39. 
propositione  :  tr  Omne  infinitum  in  enti¬ 
bus,  neque  supra  positis  infinitum  est, 
neque  sibi  ipsi  p  ;  quia,  sicut  ipse  probat 
ibidem,  a  se  ipso  unumquodque  a  supe¬ 
rioribus  circumscribitur  et  terminatur, 
ab  inferioribus  autem  circumscribi  non 
potest.  Ideo  autem  virtus  intelligentiae 
non  est  respectu  omnium  infinita,  quia 
non  ei  virtus  [lura  convenit',  id  est  non 
est  essentialiter  virtus,  ut  scilicet  sit  vir¬ 
tus  subsistens.  Talis  enim  res, quae  essen¬ 
tialiter  virtus  est,  neque  est  superius 
neque  inferius  finita.  Non  enim  habet  ali¬ 
quod  prius  a  quo  possit  circumscribi;  sed 
intelligentia  habet  finem  secundum  quem 
remanet,  id  est  deficit  a  suo  superiori, 
quasi  post  ipsum  remanens  velut  ipsum 
assequi  non  valens.  —  Ibid.  propos.  16. 

Ad  quintum  dicendum,  quod  haec  pro¬ 
positio  intelligitur  de  intelligentia  creata  ; 
et  licet  videatur  secundum  superficiem 
hujus  propositionis  quod  intelligentia  non 
cognosceret  res  corruptibiles  et  cadentes 
sub  tempore,  tamen  hoc  non  sequitur, 
sed  tantum  quod  non  cognoscat  imme¬ 
diate.  —  Ibid.  propos.  11. 

Ad  sextum  dicendum,  quod,  sicut  supra 
(ad  5)  dictum  est,  hoc  intelligitur  de  intel¬ 
ligentia  creata,  cujus  fixio  et  essentia  dici¬ 
tur  esse  per  bonitatem  puram,  quae  est 
prima  et  essentialis  bonitas,  scilicet  causa 
prima;  quia  ab  ea  habet  esse  fixum, id  est 
immobiliter  permanens.  — 76fcf.  propos.  9. 

ARTICULUS  III 

UTRUM  ANGELI  SINT  INCORPOREI. 

Videtur  quod  angeli  sint  corporei. 

1.  In  quolibet  enim  animali  est  corpus 
naturaliter.  Sed  angeli  et  daemones  sunt 
animalia.  Dicit  enim  Gregorius  {Homil.  in 
Evangeiia  lib.  1,  homil.  10,  de  Epiphania; 
MignePP.  Lat.  t.  76,  c.  1110),  quod  «Ju¬ 
daeis  tamquam  ratione  utentibus  rationale 
animal,  id  est  angelus,  annuntiare  de- 

buit  ».  De  daemonibus  vero  dicit  Augu¬ 
stinus  de  Genes,  ad  Lilt.  (lib.  3,  c.  10  in 
prine. ;  —  Migne  t.  34,  c.  284) :  «  Daemo¬ 
nes  aerea  sunt  animalia,  quia  corpora 
aereorum  natura  vjgent  ».  Ergo  angeli 
habent  corpora.  —  de  Pot.  q.  6,  a.  6, 
arg.  1. 

2.  Praeterea,  Origenes  dicit  in  Periar^ 
chon  (lib.  1,  c.  6  in  fine;  —  Migne  PP. 
Gr.  t.  11,  c.  170),  quod  nulla  substantia 
spiritualis  sine  corpore  esse  potest,  nisi 
solus  Deus;  cum  ergo  angeli  sint  sub¬ 
stantiae  creatae,  videtur  quod  habeant 
corpora  sibi  naturaliter  unita.  —  Ibid. 
arg.  2. 

3.  Praeterea,  phantasia  et  irascibilis  et 
concupiscibilis  sunt  vires  organis  utentes. 
Haec  autem  sunt  in  daemonibus  ;  dicit 
enim  Dionysius  de  Div.  Nom.  (c.  4,  §  23; 
—  Migne  t.  3,  coi.  726),  quod  malum  dae¬ 
monis  est  furor  irascibilis,  concupiscentia 
amoris,  et  phantasia  proterva  (1).  Ergo 
habent  corpora  naturaliter  sibi  unita.  — 
Ibid.  arg.  3. 

4.  Praeterea,  aut  angeli  sunt  compositi 
ex  materia  et  forma,  aut  non.  Si  siinl  com¬ 
positi  ex  materia  et  forma,  oportet  eos 
esse  corporeos.  Cum  enim  materia  in  se 
considerata  sit  uno,  quia  non  diversifica- 
tur  nisi  per  formas,  oportet  quod  omnium 
diversorum  materiam  habentium  intelli- 
gantur  diversae  formae  in  diversis  parti¬ 
bus  materiae  receptae  ;  nom  secundum 
idem  materia  diversas  formas  recipere 
non  potest.  Diversitas  autem  partium 
intelligi  non  potest  in  materia  sine  ejus 
divisione,  nec  divisio  sine  dimensione, 
quia  sine  quantitate  substantia  indivisi¬ 
bilis  est,  ut  dicitur  in  1.  Phys.  {text. 
1 5 ;  c.  2).  Ergo  oportet  quod  omnia  haben¬ 
tia  materiam  habeant  dimensionem,  et  per 
consequens  corpora.  —  Si  autem  non  sunt 
compositi  ex  materia  et  forma,  aut  sunt 
formae  per  se  stantes,  aut  formae  corpo¬ 
ribus  unitae.  Si  sunt  formae  per  se  stan¬ 
tes,  oportet  quod  non  habeant  esse  ab 
alio  causatum  ;  cum  enim  forma  sit  essendi 

(i)  Migne  1.  c.  «  Furor  irrationalis,  concupiscen¬ 
tia  demens,  imaginatio  prseceds  ». 


METAPHYSICA 

principium  in  quantum  hujusmodi,  illud 
quod  est  forma  tantum,  non  habet  esse 
causatum,  sed  solum  est  aliis  causa  essen¬ 
di.  Si  autem  sunt  formae  corporibus  unitae, 
oportet  quod  habeant  corpora  sibi  natu¬ 
raliter  unita;  unio  enim  formae  et  mate¬ 
riae  est  naturalis.  Relinquitur  ergo  quod 
oportet  unum  istorum  trium  ponere,  sci¬ 
licet  quod  angeli  sint  corpora,  vel  sint 
substantiae  increatae,  vel  habeant  cor¬ 
pora  naturaliter  sibi  unita.  Sed  prima 
duo  sunt  impossibilia ;  ergo  tertium  est 
ponendum.  —  Ibid.  arg.  4. 

5.  Praeterea,  sicut  anima  non  potest 
operari  aliquem  effectum  in  exterioribus 
corporibus  nisi  mediantibus  corporeis 
instrumentis,  ita  nec  angelus  nisi  corpo¬ 
ralibus  aliquibus  virtutibus,  quibus  utitur 
velut  instrumentis  ;  sed  anima  ad  exer¬ 
cendas  suas  operationes  habet  corporea 
organa  :  ergo  et  angeli.  —  Ibid.  arg.  6. 

6.  Praeterea,  forma  in  quantum  hujus- 
mo  li  est  secundum  quam  aliquid  forma¬ 
tur  ;  id  ergo  quod  est  forma  tantum,  est 
formans  nullo  modo  formatum,  quod  est 
solius  Dei,  qui  est  species  prima  :  ergo 
angeli  non  sunt  formae  tantum.  —  Ibid. 
arg.  5. 

7.  Praeterea,  nobilius  habet  vitam  quod 
vivit  et  vivificat,  quam  quod  vivit  tan¬ 
tum;  sicut  perfectius  est  lux  in  eo  quod 
lucet  et  illuminat,  quam  in  eo  quod  tan¬ 
tum  lucet.  Sed  anima  humana  vivit,  et 
vivificat  corpus  naturaliter  sibi'  unitum. 
Ergo  et  angelus,  qui  non  minus  nobiliter 
vivit  quam  anima.  —  Ibid.  arg.  8  ;  de 
Spirit.  Creat,  a.  5,  arg.  6. 

8.  Praeterea,  nihil  movetur  nisi  corpus, 
ut  probatur  in  6.  Phys.  {text.  86  ad  90; 
c.  10);  sed  angelus  movetur  :  ergo  vel 
est  corpus,  vel  corpori  naturaliter  unitus. 

—  de  Pot.  1.  c.  arg.  16. 

Sed  contra:  1.  In  lib.  de  Causis  (propos. 
7)  dicitur,  quod  intelligentia  est  substantia 
quae  non  dividitur;  et  dicit  ibi  commen¬ 
tator,  quod  neque  est  magnitudo  neque 
super  magnitudinem  delata  ;  ergo  ange¬ 
lus  non  est  corporeus  nec  corpori  unitus. 

—  Ibid.  arg.  2  Sed  contra. 

2.  Praeterea,  invenitur  quaedam  sub¬ 
stantia  quae  dependet  a  corpore  quantum 
ad  principium  et  quantum  ad  finerii,  sicut 
anima  vegetabilis  et  sensibilis ;  quaedam 
autem  quae  dependet  a  corpore  quantum 
ad  principium  et  non  quantum  ad  finem, 
sicut  anima  humana.  Ergo  erit  quaedam 
quae  non  indiget  corpore  neque  quantum 
ad  principium  neque  quantum  ad  finem. 

-  Ibid.  arg.  4  Sed  contra. 

3.  Praeterea,  quaedam  forma  est  quae 
nec  est  anima  nec  spiritus,  sicut  forma 
lapidis;  quaedam  etiam  est  quae  est  anima 
sed  non  spiritus,  sicut  forma  bruti;  quae¬ 
dam  quae  est  anima  et  spiritus,  sicut 
forma  hominis.  Quaedam  ergo  erit  quae 
erit  spiritus  et  non  anima,  et  hujus¬ 
modi  est  angelus  ;  et  sic  non  est  corpori 
unitus  naiuraliter,  quod  est  de  ratione 
animae.  —  Ibid.  arg.  5  Sed  contra. 

4.  Praeterea,  Dionysius  de  Div.  Norn. 
(c.  4  ;  —  Migne  t.  3,  coi.  694)  cliciDquod 
angeli  sunt  incorporales  et  immateria¬ 
les.  —  de  Pot.  ].  c.  arg.  1  Sed  contra. 

Respondeo  dicendum,  quod  sicut  supra 
(a.  1,  in  c.)  dictum  est,  circa  substantias 
incorporeas  ponendas  antiqui  diversi¬ 
mode  processerunt. 

Quidam  namque  antiqui  philosophi  ne¬ 
gaverunt  substantiam  incorpoream  esse, 
sed  omnes  substantias  esse  corpora,  in 
quo  errore  etiam  quandoque  se  fuisse  fate¬ 
tur  Augustinus  in  lib.  Confessionum  (1. 
4,  c.  15;  —  Migne  t.  32,  coi.  703).  Haec 
autem  positio  est  etiam  per  philosophos 
improbata,  sicut  supra  dictum  est  (a.  1,  in 
c.).  —  de  Pot.  q.  6,  a.  6,  c. 

Alii  vero  fuerunt  substantiam  incorpo¬ 
ream  ponentes  ;  sed  eam  dixerunt  esse 
corpori  unitam,  nec  aliquam  substantiam 
incorpoream  inveniri  qiue  non  sit  corpo¬ 
ris  forma.  Unde  ponebant  ipsum  Deum 
esse  animam  mundi,  sicut  de  Varrone 
dicit  Augustinus  in  4.  de  Civ.  Dei  (c.  31 
ante  med. ;  —  Migne  t.  41,  coi.  138),  quod 
«  Deus  est  anima,  motu  et  ratione  mun¬ 
dum  gubernans  ».  Unde  dicebat,  quod 
lotus  mundus  est  Deus,  propter  animam, 
et  non  propter  corpus ;  sicut  et  homo  dici¬ 


tur  propter  animam  sapiens,  et  non  prop¬ 
ter  corpus.  Et  propter  hoc  gentiles  toti 
mundo  et  omnibus  partibus  ejus,  divini¬ 
tatis  cultum  exhibebant.  —  Sed  haec  etiam 
positio  per  ipsos  philosophos  est  improbata 
multipliciter.  Primo,  ^quia  virtus  unita 
alicui  corpori  ut  forma,  habet  determina¬ 
tam  actionem,  ex  eo  quod  tali  corpori 
unitur ;  unde  cum  oporteat  esse  aliquod 
agens  universale  influentiam  habens  per 
omnia  corpora,  eo  quod  primum  movens 
non  potest  esse  corpus,  relinquitur  quod 
oportet  esse  aliquod  incorporeum  quod 
nulli  corpori  est  unitum.  Unde  Anaxago- 
ras  posuit  intellectum  immixtum,  sicut 
supra  dictum  est  (a.  1,  in  c.).  Secundo, 
quia  si  quaelibet  substantia  corporea  est 
corpori  unita  ut  forma,  oportet  primum 
quod  movetur,  movere  se  ipsum  ad  mo¬ 
dum  animalis,  quasi  compositum  ex  sub¬ 
stantia  corporali  et  spirituali.  Movens 
autem  se  ipsum  movet  se  per  voluntatem, 
in  quantum  aliquid  appetit;  appetitus 
enim  est  movens  motum,  appetibile  autem 
est  movens  non  motum.  Oportet  ergo 
supra  substantiam  corpoream  conjunc¬ 
tam  corpori,  esse  aliquid  aliud  superius 
quod  moveat  eam,  sicut  appetibile  movet 
appetitum;  et  hoc  oportet  esse  intellec¬ 
tuale  bonum  ;  quia  hoc  est  appetibile, 
quia  est  simpliciter  bonum;  sensibile  au¬ 
tem  appetibile  appetitur,  quia  est  hoc  (1) 
ct  nunc  bonum.  Intellectuale  autem  bo¬ 
num  oportet  esse  incorporeum  ;  quia 
nisi  esset  absque  materia,  non  intellige- 
retur;  et  ex  hoc  ipso  oportet  ipsum  esse 
intelligens  ;  substantia  enim  quaelibet  est 
intelligens  ex  hoc  quod  est  a  materia 
immunis.  Oportet  ergo  supra  substan¬ 
tiam  conjunctam  corpori,  esse  aliam  sub¬ 
stantiam  superiorem  incorpoream  vel 
intellectualem  corpori  non  unitam.  Et  haec 
est  probatio  Aristotelis  in  11.  Metaphys.; 
non  enim  potest  dici,  quod  movens  se 
ipsum  nihil  desideret  extra  se ;  quia  nun¬ 
quam  moveretur.  Molus  enim  est  ad 
acquirendum  aliquid  extrinsecum  aliquo 
modo.  —  Ibid. 


(1)  Al.  «  hic  ». 

Illi  autem  qui  posuerunt  omnium  sub¬ 
stantiam  corpori  unitam,  ex  hoc  videntur 
fuisse  decepti  quod  materiam  credebant 
causam  subsistentiae  et  individuationis 
in  omnibus  entibus,  sicut  est  in  rebus 
corporalibus.  Unde  substantias  incorpo¬ 
reas  non  credebant  posse  subsistere  nisi 
in  corpore.  —  Ibid. 

His  ergo  opinionibus  abjectis  Plato  et 
Aristoteles  posuerunt  aliquas  substantias 
esse  incorporeas,  sicut  patet  ex  supra 
dictis  (a.  1,  in  c.),  et  earum  quasdam  esse 
corpori  conjunctas.  Plato  namque  posuit 
duas  substantias  separatas,  scilicet  Deum 
patrem  totius  universitatis  in  supremo 
gradu  ;  et  poslmodum  mentem  ipsius, 
quam  vocabat  paternum  intellectum,  in 
qua  erant  rerum  omnium  rationes  vel 
ideae,  ut  Macrobius  narrat  (lib,  1  de  Som¬ 
nio  Scipionis  post  prine.).  Substantias 
autem  incorporeas  ponebat  multiplices 
corporibus  unitas ;  quasdam  quidem  con¬ 
junctas  coelestibus  corporibus,  quas  Pla¬ 
tonici  Deos  appellabant ;  quasdam  autem 
conjunctas  corporibus  aereis,  quas  dice¬ 
bant  esse  daemones.  Unde  Augustinus  in 
8.  de  Civ.  Dei  (c.  16  post,  prine.  ;  — 
Migne  t.  41,  c.  241),  introducit  hanc  defi¬ 
nitionem  daemonum  ab  Apuleio  datam  : 
«  Daemones  sunt  animalia,  mente  rationa¬ 
lia,  animo  passiva,  corpore  aero,  tem¬ 
pore  aeterna  ».  Hos  autem  daemones  Ari¬ 
stoteles  non  posuit;  et  hoc  rationabilius, 
quod  patet  ex  Iribus.  Primo  quidem,  quia 
corpus  mixtum  nobilius  est  corpore  ele- 
mentari,  et  maxime  quantum  ad  formam  ; 
quia  elementa  mixtorum  corporum  mate¬ 
ria  sunt.  Unde  oportet  quod  substantiae 
incorporeae,  quae  sunt  nobilissimae  for¬ 
mae,  corporibus  mixtis  uniantur,  et 
non  puris  elementis.  Nullum  autem  cor¬ 
pus  mixtum  esse  potest  in  quo  terra  et 
aqua  non  magis  abundent  secundum 
matei  iae quantitatem,  cum  etiam  superiora 
elementa  magis  habeant  de  virtute  activa, 
utpote  magis  formalia.  Si  autem  haec  in 
quantitate  non  abundarent,  non  servare¬ 
tur  aliqua  proportio  debita  mixtionis, 
quia  superiora  omnino  vincerent  infe- 

riora.  Et  ideo  non  potest  esse  quod  sub¬ 
stantiae  incorporeae  uniantur  ut  formae 
corporibus  aereis  sed  corporibus  mixtis, 
in  quibus  superabundet  materialiter  terra 
et  aqua.  —  Secundo,  quia  corpus  homoge- 
neum  et  uniforme  oportet  quod  habeat 
eandem  formam  in  toto  et  in  partibus. 
Totum  autem  aeris  corpus  videmus  esse 
unius  naturae.  Unde  oportet,  si  substan¬ 
tiae  aliquae  spirituales  aliquibus  partibus 
aeris  sunt  unitae,  quod  etiam  toti  aeri 
uniantur.  Et  sic  totus  aer  erit  animal, 
quod  irrationabiliter  dici  videtur;  quam¬ 
vis  et  hoc  quidam  antiqui  ponerent,  ut 
dicitur  in  l.rfe  Anima  {lext.  20;  c.  2),  qui 
dicebant  totum  aerem  esse  plenum  diis. 
—  TeWfo,  quia  si  substantia  spiritualis  non 
habet  in  se  aliam  potentiam  quam  intel¬ 
lectum  et  voluntatem,  frustra  corpori 
unitur,  cum  hae  operationes  absque  cor¬ 
pore  compleantur  ;  omnis  enim  forma 
corporis  corporaliter  aliquam  actionem 
efficit.  Si  autem  habent  alias  potentias 
(quod  videntur  Platonici  sensisse  de  dae¬ 
monibus,  dicentes  eos  esse  animo  passi¬ 
vos  ;  cum  tamen  passio  non  sit  nisi  in 
parte  animae  sensitiva,  ut  probatur  in  7. 
Phys.  {text.  20;  c.  3)  ;  oportet  quod  tales 
substantiae  corporibus  organicis  unian¬ 
tur,  ut  actiones  talium  potentiarum  per 
determinata  organa  exsequantur.  Tale 
autem  non  potest  esse  corpus  aereum,  eo 
quod  non  est  figurabile.  Unde  patet  quod 
substantiae  spirituales  non  possunt  aereis 
corporibus  esse  naturaliter  unitae.  Utrum 
autem  aliquae  substantiae  incorporeae 
sint  coelestibus  corporibus  unitae  ut  for¬ 
mae,  Augustinus  sub  dubio  relinquit  in 
lib.  de  Genes,  ad  Lilt.  (1.  2,  c.  18;  Migne 
t.  34,  c.  280).  Hieronymus  autem  asse¬ 
rere  videtur  (super  illud  Eccie.  1,6: 
Lustrans  universa  in  circuitu  pergit  spiri^ 
tus;  —  Migne  t.  23,  c.  1016  et  1017)  et 
etiam  Origenes  (in  lib.  1.  Periarchon  c. 
7;  —  Migne  t.  11,  c.  173).  Quod  tamen 
a  pluribus  modernorum  reprobatum  vide¬ 
tur.  —  Ibid. 

His  ergo  antiquorum  sententiis  refu¬ 
tatis  dicendum,  quod  angeli  sive  sub- 

slantisB  spirituales  non  sunt  corporei  : 
primo,  quia  supra  (art.  prseced.  in  c.) 
probatum  est  dari  substantias  immateria¬ 
les  ;  quod  autem  est  immateriale  omnino, 
est  etiam  omnino  incorporeum  ;  omne 
enim  corporeum  necesse  est  esse  mate¬ 
riale.  Secundo,  quia  etiam  probatum  est 
dari  substantias  intellectuales.  Manife¬ 
stum  est  autem  quod  intelligere  est  ope¬ 
ratio  quae  per  corpus  fieri  non  potest,  ut 
probatur  in  3.  de  Anima  [texi.  6;  c.  4)  ; 
unde  oportet  quod  substantia  cujus  est 
haec  operatio,  habeat  esse  non  dependens 
a  corpore,  sed  supra  corpus  elevatum  ; 
sicut  enim  est  unumquodque,  ita  opera¬ 
tur.  Si  autem  aliqua  substantia  intelli- 
gens  corpori  uniatur,  hoc  non  erit  in 
quantum  est  intelligens,  sed  secundum 
aliquid  aliud  ;  sicut  patet  quod  necessa¬ 
rium  est  animam  uniri  corpori  in  quan¬ 
tum  indiget  operationibus  per  corpus 
exercitis  ad  complementum  intellectua¬ 
lis  operationis,  prout  intelligit  a  phan¬ 
tasmatibus  abstrahendo  ;  quod  quidem 
accidit  intellectuali  operationi,  et  perli¬ 
net  ad  imperfectionem  ipsius,  ut  ex  his 
quae  sunt  intelligibilia  solum  in  potentia, 
scientiam  capiat;  sicut  est  de  imperfec¬ 
tione  visus  vespertilio  iis,  quod  necesse 
habeat  videre  in  obscuro.  Quod  autem  per 
accidens  adjungitur  alicui,  non  in  omni¬ 
bus  cum  eo  invenitur.  Oportet  etiam  quod 
ante  esse  imperfectum  in  aliquo  genere 
inveniatur  id  quod  est  perfectum  in  genere 
illo;  quia  perfectum  est  naturaliter  prius 
imperfecto,  sicut  actus  potentia.  Relin¬ 
quitur  igitur  quod  oportet  ponere  aliquas 
substantias  incorporeas  corpori  non  uni¬ 
tas,  utpofe  non  indigentes  aliquo  cor¬ 
pore  ad  intellectualem  operationem  [de 
Spiril.  Creat,  a.  5,  in  c.).  —  de  Pot.  1. 
c. ;  de  Spirit.  Creat.  1.  c. ;  cf.  a.  6,  c.  et  a. 
7,  c. 

Ad  primum  ergo  dicendum,  quod  Au¬ 
gustinus  in  pluribus  locis  suorum  libro¬ 
rum  quantum  ad  corpora  angelorum  uti¬ 
tur  absque  assertione  Platonicorum  sen¬ 
tentia.  Gregorius  vero  angelum  animal 
appellat  large  sumpto  animalis  vocabulo, 


pro  quolibet  vivente.  —  de  Pot.  q.  6,  a. 
6,  ad  1. 

Ad  secundum  dicendum,  quod  Origenes 
in  pluribus  opinionem  Platonicorum  sec¬ 
tatur  ;  unde  hujus  opinionis  esse  videtur 
quod  omnes  substantiae  creatae  incorporeae, 
sint  corporibus  unitae ;  quamvis  etiam 
hoc  non  asserat,  sed  sub  dubitatione  pro¬ 
ponat,  aliam  etiam  opinionem  tangens.  — • 
Ibid.  ad  2. 

Ad  tertium  dicendum,  quod  Dionysius 
absque  dubio  angelos  incorporeos  esse 
voluit;  utitur  autem  metaphorice  nomine 
furoris  et  concupiscentiae  pro  voluntate 
inordinata,  et  nomine  phantasiae  pro  in¬ 
tellectu  errante  in  eligendo.,  secundum 
quod  malus  omnis  est  ignorans,  ut  Phi¬ 
losophus  dicit  in  3.  Elh.  (c.  1  post  med.  ; 
al.  2).  —  Ihid.  ad  3. 

Ad  quartum  dicendum,  quod  si  angeli 
ponantur  ex  materia  et  forma  compositi, 
non  propter  hoc  oportet  quod  sint  corpo¬ 
rei,  ex  ratione  praedicta,  nisi  ponatur  quod 
sit  eadem  materia  angelorum  et  cor¬ 
porum.  Posset  autem  dici,  quod  esset 
alia  materia  a  materia  corporum  divisa, 
non  quirlem  dimensionis  divisione,  sed 
per  ordinem  ad  alterius  generis  formam; 
nam  potentia  actui  proportionatur.  Magis 
tamen  credimus,  quod  non  sint  angeli  ex 
forma  et  materia  compositi,  sed  sint  for mm 
tantum  per  se  stantes,  ut  probabitur  in¬ 
fra  (a.  4).  Nec  oportet  quod  propter  hoc 
non  sint  creati ;  forma  enim  est  princi¬ 
pium  essendi  ut  quo  aliquid  est,  cum  ta¬ 
men  et  esse  formae  et  esse  materiae  in 
composito  sit  ab  uno  agente.  Si  ergo  sit 
aliqua  substantia  creata,  quae  sit  forma 
tantum,  potest  habere  principium  essendi 
efficiens,  non  formale.  —  Ibid.  ad  4. 

Ad  quintum  dicendum,  quod  virtus  an 
geli  secundum  naturae  ordinem  est  supe¬ 
rior,  et  per  consequens  universalior  quam 
virtus  animae  humanae ;  unde  non  poterat 
habere  corporeum  organum  sibi  sufficien¬ 
ter  respondens  ad  actiones  quibus  in  ex¬ 
teriora  corpora  agit.  Et  ideo  non  debuit 
aliquibus  corporeis  organis  alligari,  sicut 
anima  per  unionem  ligatur,  Ibid.  ad  6. 


428  QUARTA  PARS 

Ad  sextum  dicendum,  quod  secundum 
Philosophum  in  2.  Phys.  {texi.  32;  c.  3) 
etiam  in  causis  formalibus  (1)  prius  et 
posterius  invenitur  ;  unde  nihil  prohibet 
unam  formam  per  alterius  formae  parti¬ 
cipationem  formari.  Et  sic  ipse  Deus,  qui 
est  esse  tantum,  est  quodammodo  species 
omnium  formarum  subsistentium  quae 
esse  participant  et  non  sunt  suum  esse.  — 
Ibid.  ad  5. 

Ad  septimum  dicendum,  quod  anima 
unita  corpori  vivificat  corpus  non  solum 
effective,  sed  etiam  formaliter ;  sic  autem 
corpus  vivificare  minus  est  quam  per  se 
vivere  tantum,  simpliciter  loquendo.  Nam 
anima  hoc  modo  corpus  vivificare  potest, 
in  quantum  habet  esse  infimum,  quod  sibi 
et  corpori  potest  esse  commune  in  com¬ 
posito  ex  utroque.  Esse  autem  angeli  cum 
sit  altius,  non  potest  hoc  modo  communi¬ 
cari  corpori;  unde  vivit  tantum,  et  non 
vivificat  formaliter.  —  Ibid.  ad  8  ;  cf.  de 
Spirit.  Creat.  I.  c.  ad  6. 

Ad  octavum  dicendum,  quod  angelus 
non  movetur  commensurando  se  spatio, 
sicut  corpora  moventur;  sed  sequivoce 
motus  dicitur  de  motu  angelorum  et  de 
motu  corporum.  —  de  Pot.  1.  c.  ad  16. 

ARTICULUS  IV 

UTRUM  SUBSTANTIA  SPIRITUALES  SINT  COM¬ 
POSITA  EX  MATERIA  ET  FORMA. 

Videtur  quod  substantiae  spirituales 
sint  compositae  ex  materia  et  forma. 

1.  Quaelibet  enim  forma  creata  est  finita 
ct  limitata  ;  sed  forma  limitatur  per  ma¬ 
teriam  ;  ergo  quaelibet  forma  creata  est 
forma  in  materia,  Nulla  ergo  substantia 
creata  est  forma  sine  materia.  —  de  Spi¬ 
rit.  Creat,  a.  1,  arg.  2;  la,  q.  50,  a.  2, 
org.  4. 

2.  Praeterea,  in  hb.  ofe  Caimsfpropos.  4) 
dicitur,  quod  omne  creatum  est  composi¬ 
tum  ex  finito  et  infinito  ;  sed  substantia 
spiritualis,  de  qua  hic  loquimur,  est  ens 

(i)  Gf.  Comment.  S.  Thomse  2.  Phys,  1.  6  prine. 

creatum  :  ergo  ex  infinito,  quod  est  ma¬ 
teria,  composita  est.  —  2.  Sent.  dist.  3, 
q.  1,  a.  1,  arg.  5. 

3.  Praeterea,  Philosophus  dicit  in  8. 
Meiaphys.  {text.  16;  1.  7,  c.  6),  quod  si 
qua  substantia  est  sine  materia,  statim 
est  ens  et  unum,  et  non  est  ei  alia  causa 
ut  sit  ens  et  unum.  Sed  omne  creatum  ha¬ 
bet  causam  sui  esse  et  unitatis.  Ergo  nul¬ 
lum  creatum  est  substantia  sine  mate¬ 
ria  ;  ergo  omnis  substantia  spiritualis 
creata  est  composita  ex  materia  et  forma. 
—  de  Spirit.  Creat.  1.  c.  arg.  5. 

4.  Praeterea,  in  quocunque  inveniun¬ 
tur  proprietates  materiae,  ibi  invenitur 
materia.  Proprietates  autem  materiae  sunt 
recipere  et  substare  ;  unde  dicit  Boethius 
in  lib.  de  Trin.  (c.  2 ;  —  Migne  t.  64,  c. 
1250),  quod  forma  simplex  subjectum  esse 
non  potest  (1);  hoc  autem  invenitur  in 
substantia  spirituali.  Ergo  idem  quod 
prius.  —  la,  q.  50,  a.  2,  arg.  2. 

5.  Praeterea,  dicit  Boethius  in  lib.  de 
Unitate  et  Uno  (Migne  t.  63,  coi.  1078), 
quod  unum  est  ex  conjunctione  simpli¬ 
cium,  ut  angelus  et  anima  (2),  quorum 
unumquodque  est  unum  ex  conjunctione 
materiae  et  formae.  —  Quodl.  9.  a.  6,  arg.  2. 

6.  Praeterea,  Commentator  dicit  in  II. 
Meiaphys.  {text.  36),  quod  si  esset  arca 
sine  materia,  idem  esset  cum  arca  sine 
materia  quae  est  in  intellectu  ;  unde  con¬ 
cluditur,  quod  si  substantiae  spirituales 
sunt  immateriales,  non  poterit  esse  dis¬ 
tinctio  inter  illas.  —  de  Spirit.  Creat.  !• 
c.  arg.  12. 

7.  Praeterea,  id  quod  participat  esse, 
secundum  se  est  carens  illo  ;  sicut  super¬ 
ficies  quae  nata  est  participare  colorem, 
secundum  se  considerata  est  non  color  et 
non  colorata.  Similiter  igitur,  id  quod 
participat  esse,  oportet  esse  non  ens ; 
quod  autem  est  in  potentia  ens,  est  par- 
ticipativum  ipsius,  non  autem  secundum 
se  est  ens  ;  sequitur  ergo  quod  habeat 

(1)  «  Forma  vero  quse  est  sine  materia,  non  po¬ 
terit  esse  subjectum  ». 

(2)  «  Aliud  simplicium  cognitione  unum  ut  ange¬ 
lus  et  anima,  etc.  ». 

materiam,  quia  ipsius  esse  receptiva  est 
materia.  Sic  igitur  omne  quod  est  post 
primum  ens,  quod  est  ipsum  esse,  cum 
sit  participatione  ens,  habet  materiam.  — 
Opusc.  15,  c.  8  (al.  6). 

Sed  contra  :  1.  UnumquoJque  ex  mate¬ 
ria  et  forma  compositum  est  corpus  ;  di¬ 
versas  enim  formas  materia  non  nisi 
secundum  diversas  partes  recipere  po¬ 
test  ;  quse  quidem  diversitas  partium  in 
materia  esse  non  potest,  nisi  secundum 
quod  per  dimensiones  in  materia  existen- 
les  una  communis  materia  in  plures  di¬ 
viditur  ;  subtracta  enim  quantitate,  sub¬ 
stantia  indivisibilis  est.  Ostensum  est  au¬ 
tem  (art.  proeced.)  quol  substantiae  spi¬ 
rituales  (scilicet  angeli)  non  sunt  corpo¬ 
reae,  id  est  nec  sunt  corpora  nec  corpo¬ 
ribus  naturaliter  unitae  ;  ergo  non  sunt 
compositae  ex  materia  et  forma.  — 2.  c. 
Gent.  c.  50,  rat.  1. 

2.  Praeterea,  sicut  homo  non  est  sine 
hoc  homine,  ita  materia  non  est  sine  hac 
materia  ;  quidquid  igitur  in  rebus  est 
subsistens  ex  materia  et  forma  composi¬ 
tum,  est  compositum  ex  materia  et  forma 
individuali.  Intellectus  autem  non  potest 
esse  compositus  ex  materia  et  forma  in¬ 
dividuali  ;  species  enim  rerum  intellecta¬ 
rum  fiunt  intelligibilesactu  per  hoc  quod 
a  materia  individuali  abstrahuntur  ;  se¬ 
cundum  autem  quod  sunt  intelligibiles 
actu,  fiunt  unum  cum  intellectu;  unde  et 
intellectum  oportet  esse  absque  materia 
individuali.  Non  est  igitur  substantia  in- 
telligens  ex  materia  et  forma  composita. 
—  Ibid.  rat.  2. 

3.  Praeterea,  secundum  Philosophum 
in  4.  Phys.  [lext.  32;  c.  4),  locus  non 
quaeritur  nisi  propter  motum  ;  et  simili¬ 
ter  nec  materia  quaereretur  nisi  propter 
motum.  Secundum  ergo  quod  aliqua  ha¬ 
bent  motum,  secundum  hoc  quaerenda 
est  in  eis  materia ;  unde  illa  quae  sunt 
generabilia  et  incorruptibilia,  habent  ma¬ 
teriam  ad  esse;  quae  autem  sunt  trans- 
mutabilia  secundum  locum,  habent  ma¬ 
teriam  ad  ubi.  Sed  substantiae  spirituales 
non  sunt  transmutabiles  secundum  esse. . 


Ergo  non  est  in  eis  materia  ad  esse;  et 
sic  non  sunt  composilae  ex  materia  et 
forma.  —  de  Spirit.  Creat,  a.  1,  arg.  3 
Sed  cofitra. 

4.  Praeterea,  Avicenna  {Metaphys.  tract. 
9,  c.  3  et  4)  et  Algazel  dicunt,  quod  sub¬ 
stantiae  separatae,  quae  spirituales  sub¬ 
stantiae  dicuntur,  sunt  omnino  a  materia 
denudatae.  —  Ibid.  arg.  5  Sed  contra. 

5.  Pfa3terea,  in  lib.  de  Causis  (propos. 
7)  dicitur,  quod  «  intelligentia  est  sub¬ 
stantia  quae  non  dividitur  »  ;  sed  omne 
quod  componitur  dividitur  :  ergo  sub¬ 
stantia  intelligens  est  absque  materia.  — 
Ibid.  arg.  7  Sed  contra. 

Respondeo  dicendum,  quod  ad  hujus 
veritatis  inquisitionem,  ne  in  ambiguo 
procedamus,  considerandum  est  qui  1  no¬ 
mine  materiae  significetur.  Manifestum 
est  enim  quod,  cum  poteniia  et  actus  di¬ 
vidant  ens,  ct  cum  quodlibet  genus  per 
actum  et  potentiam  dividatur,  id  com¬ 
muniter  materia  prima  nominatur  quod 
est  in  genere  substantiae  ut  potentia  quae¬ 
dam  intellecta  praeter  omnem  speciem  et 
formam,  et  etiam  praeter  privationem ; 
quae  tamen  est  susceptiva  et  formarum  et 
privationum,  ut  patet  per  Augustinum  12, 
Confess.  c.  3  ad  8  (Migne  t.  32,  coi.  827 
ad  829)  ct  de  Genes,  ad  Litt.  l.  1,  c.  14  et 
15  (Migne  t.  34,  coi.  256  et  257),  et  per 
Philosophum  in  7.  Metaphys.  text,  8  ;  I. 
6,  c.  3.  Sic  autem  accepta  materia  (quae 
est  propria  ejus  acceptio  et  communis), 
impossibile  est  quod  materia  sit  in  sub¬ 
stantiis  spiritualibus;  licet  enim  in  uno 
et  eodem  quod  quandoque  est  in  potentia, 
quandoque  in  actu,  prius  tempore  sit  po¬ 
tentia  quam  actus  ;  actus  tamen  natura¬ 
liter  est  prior  potentia.  Illud  autem  quod 
est  prius  non  dependet  a  posteriori,  sed 
e  converso.  Et  ideo  invenitur  aliquis  pu¬ 
rus  actus  absque  omni  potentia  ;  nun¬ 
quam  tamen  invenitur  in  rerum  natura 
potentia  quae  nonsit  perfecta  per  aliquem 
actum;  et  propter  hoc  semper  in  materia 
prima  est  aliqua  forma.  A  primo  autem 
actu  perfecto  simpliciter,  qui  habet  in  se 
omnem  plenitudinem  perfectionis,  causa- 

tur  esse  actu  in  omnibus  ;  sed  tamen  se¬ 
cundum  aliquem  ordinem,.  Nullus  enim 
actus  causatus  habet  omnem  perfectionis 
plenitudinem;  sed  respectu  primi  actus, 
omnis  actus  causatus  est  imperfectus; 
quanto  tamen  actus  est  perfectior,  tanto 
est  Deo  propinquior.  Inter  omnes  autem 
creaturas  Deo  maxime  appropinquant  spi¬ 
rituales  substantiae,  ut  patet  per  Diony¬ 
sium  de  CcelesU  Hierarchia  (c.  4  ;  —  Mi- 
gne  t.  3,  coi.  179);  unde  maxime  acce¬ 
dunt  ad  perfectionem  primi  actus,  cum 
comparentur  ad  creaturas  inferiores  sicut 
perfectum  ad  imperfectum,  et  sicut  actus 
ad  potentiam.  Nullo  ergo  modo  haec  ra¬ 
tio  ordinis  rerum  habet  quod  substantiae 
spirituales  ad  esse  suum  requirant  mate¬ 
riam  primam,  quae  est  incomplelissimum 
inter  omnia  entia ;  sed  sunt  longe  supra 
totam  materiam  et  omnia  materialia  ele¬ 
vatae.  —  de  Spirit.  Creat,  a.  1,  c. 

Hoc  etiam  manifestum  apparet,  si  quis 
propriam  operationem  substantiarum  spi¬ 
ritualium  consideret.  Omnes  enim  sub¬ 
stantiae  spirituales  sunt  immateriales.  Ta¬ 
lis  est  autem  uniuscujusque  rei  potentia, 
qualis  reperi tur  perfectio  ejus  ;  nam  pro¬ 
prius  actus  propriam  potentiam  requirit; 
perfectio  autem  intellectualis  cujuslibet 
substantiae  in  quantum  hujusmodi  est  in- 
telligibile  prout  est  in  intellectu.  Talem 
igitur  potentiam  oportet  in  substantiis 
spiritualibus  requirere  quae  sit  proportio- 
nata  ad  receptionem  formae  intelligibilis. 
Hujusmodi  autem  non  est  potentia  mate¬ 
riae  primae, — ium  quia  materia  prima  re¬ 
cipit  formam  contrahendo  ipsam  ad  esse 
individuale  ;  forma  vero  intelligibilis  est 
in  intellectu  absque  hujusmodi  contrac¬ 
tione  ;  sic  enim  intelligit  intellectus  unum¬ 
quodque  intelligibile,  secundum  quod 
forma  ejus  est  in  eo.  Intelligit  autem  in¬ 
tellectus  intelligibile  praecipue  secundum 
naturam  communem  et  universalem  ;  et 
sic  forma  intelligibilis  in  intellectu  est 
secundum  rationem  suae  communitatis. 
Non  est  ergo  substantia  intellectualis  re¬ 
ceptiva  formae  ex  ratione  mateidae,  sed 
magis  per  oppositam  quandam  rationem. 

Unde  manifestum  fit  quod  in  substantiis 
spiritualibus  illa  prima  materia  quae  de 
se  omni  specie  caret,  pars  esse  non  po¬ 
test.  —  Ibid.  —  Tum  quia  actio  cujusli¬ 
bet  compositi  ex  materia  et  forma  non 
est  tantum  formae  nec  tantum  materiae, 
sed  compositi  ;  ejus  enim  est  agere  cujus 
est  esse;  esse  autem  est  compositi  per 
formam  ;  unde  et  compositum  per  mate¬ 
riam  et  formam  agit.  Si  igitur  substantia 
intelligens  sit  composita  ex  materia  et 
forma,  intelligere  erit  ipsius  compositi. 
Actus  autem  terminatur  ad  aliquid  simile 
agenti;  unde  et  compositum  generans 
non  generat  formam,  sed  compositum.  Si 
igitur  intelligere  sit  actio  compositi,  non 
intellisTetur  nec  materia  nec  forma,  sed 
tantum  compositum.  Hoc  autem  patet 
esse  falsum.  Non  est  igitur  substantia 
intelligens  composita  ex  materia  et  forma. 
—  2.  c.  Gent.  c.  50,  rat.  3.  —  Tum  quia 
formae  rerum  sensibilium  perfectius  esse 
habent  in  intellectu  quam  in  rebus  sensi¬ 
bilibus  ;  sunt  enim  simpliciores  et  ad 
plura  se  extendentes;  per  unam  enim  for¬ 
mam  hominis  intelligibilern  omnes  ho¬ 
mines  intellectus  cognoscit.  Forma  autem 
perfecte  in  materia  existens  facit  esse 
actu  tale,  scilicet  vel  ignem  vel  colora¬ 
tum  ;  si  autem  non  faciat  aliquid  esse 
tale,  est  imperfecte  in  illo,  sicut  forma 
caloris  est  in  aere  ut  in  deferente,  et 
sicut  virtus  primi  agentis  in  instrumento. 
Si  igitur  intellectus  sit  ex  materia  et 
forma  compositus,  formae  rerum  intellec¬ 
tarum  facient  intellectum  esse  actu  talis 
naturae,  qualis  est  quod  intelligitur ;  et 
sic  sequitur  error  Empedoclis,  qui  dice¬ 
bat,  quod  ignem  igne  cognoscit  anima,  et 
terram  terra,  et  sic  de  aliis  :  quod  patet 
esse  inconveniens.  —  Ibid.  rat.  4.  —  Tum 
quia  formae  contrariorum,  secundum  esse 
quod  habent  in  materia,  sunt  contrariae; 
unde  et  se  invicem  expellunt.  Secundum 
autem  quod  sunt  in  intellectu,  non  sunt 
contrariae,  sed  unum  contrariorum  est 
ratio  intelligibilis  alterius,  quia  unum 
per  aliud  cognoscitur.  Non  igitur  habent 
esse  materiale  in  intellectu.  Ergo  intellec^ 

tus  non  est  compositus  ex  materia  et 
forma.  —  Ibid.  rat.  6.  —  Tum  quia  tanto 
aliquid  in  entibus  est  altius,  quanto  ma¬ 
gis  habet  de  ratione  essendi.  Manifestum 
est  autem  quod  cum  ens  per  potentiam 
et  actum  dividatur,  ut  dictum  est,  quia 
actus  est  potentia  perfectior,  et  magis 
habet  de  ratione  essendi;  non  enim  sim¬ 
pliciter  esse  dicimus  quod  est  in  potentia, 
sed  solum  quod  est  in  actu.  Oportet  igi¬ 
tur  id  quod  semper  est  superius  in  enti¬ 
bus,  magis  accedei’e  ad  actum ;  quod  au¬ 
tem  est  in  entibus  infimum,  propinquius 
esse  potentiae.  Quia  igitur  materia  spiri¬ 
tualium  substantiarum  non  potest  esse  ea¬ 
dem  cum  corporalium  materia,  se  J  longe 
distat  ab  ea,  utpote  allior,  ut  ostensum 
est  (art.  praeced.),  necesse  est  ut  longe 
distet  a  corporalium  materia  secundum 
rationem  potentiae  et  actus.  Corporalium 
autem  materia  est  potentia  pura,  secun¬ 
dum  sententiam  Aristotelis  et  Platonis. 
Relinquitur  igitur  quod  mateiia  substan¬ 
tiarum  spiritualium  non  sit  potentia  pura, 
sed  sit  aliquid  ens  actu,  potentia  exi- 
stens.  Non  autem  sic  dico  ens  actu,  quasi 
ex  potentia  et  actu  compositum  ;  quia  vel 
esset  procedere  in  infinitum,  vel  oporte¬ 
ret  venire  ad  aliquid  quod  esset  ens  in 
potentia  tantum,  quod  cum  sit  ultimum 
in  entibus  et  per  consequens  non  potest 
recipere  nisi  debiliter  et  particulariter, 
non  potest  esse  prima  materia  spiritua¬ 
lis  et  intellectualis  substantiae.  Relinqui¬ 
tur  ergo  quod  si  spiritualis  substantiae 
materia  sit  ens  actu,  quod  sit  actus  vel 
forma  subsistens;  sicut  et  materia  cor¬ 
poralium  rerum  ita  dicitur  ens  in  poten¬ 
tia,  quia  est  ipsa  potentia  formis  subjecta. 
Ubicunque  autem  ponitur  materia  ens 
actu,  nihil  differt  dicere  materiam  et  sub¬ 
stantiam  rei.  Sic  enim  antiqui  Naturales, 
qui  ponebant  primam  materiam  corpora¬ 
lium  rerum  esse  aliquod  ens  actu,  dice¬ 
bant  materiam  esse  omnium  rerum  sub¬ 
stantiam,  per  modum  quo  artificialium 
substantia  nihil  est  aliud  quam  eorum 
materia.  Sic  igitur  si  materia  rerum  spi¬ 
ritualium  non  potest  esse  aliquid  ens  in 


potentia  tantum,  sed  est  aliquid  ens  actu, 
ipsa  spiritualium  rerum  materia  est 
eorum  substantia.  Et  secundum  hoc  nihil 
differt  ponere  materiam  in  substantiis 
spiritualibus,  et  ponere  substantias  spi¬ 
rituales  simplices,  non  compositas  ex  ma¬ 
teria  et  forma.  —  Opiisc.  15,  c.  7  (al.  5). 
—  de  Spirit.  Creat.  1.  c. ;  2.  c.  Gent.  1.  c.  ; 
cf.  la,  p.  50,  a.  2,  c.  ;  2.  Sent.  dist.  3, 
q.  1,  a.  1,  c. ;  Hannibaldus  in  2.  Sent. 
dist.  3,  q.  1,  a.  1,  c. ;  Opuse.  15,  c.  5, 
6,  7,  8  (al.  4,  5,  6);  2.  c.  Gent.  c.  51  ; 
Quodl.  9,  a.  6,  c. 

Ad  primum  ergo  dicendum,  quod  du¬ 
plex  est  limitatio  formae  :  una  quidem 
secundum  quod  forma  speciei  limitatur 
ad  individuum  ;  et  talis  limitatio  formae 
est  per  materiam.  Alia  vero  secundum 
quod  forma  generis  limitatur  ad  natu¬ 
ram  speciei ;  et  talis  limitatio  formae  non 
fit  per  materiana,  sed  per  formam  magis 
determinatam,  a  qua  sumitur  differentia  ; 
differentia  enim  addita  ad  genus  contra¬ 
hit  ipsum  ad  speciem ;  et  talis  liaiitatio 
est  in  substantiis  spiritualibus,  secundum 
scilicet  quod  sunt  formae  determinata¬ 
rum  specierum.  —  de  Spirit.  Creat,  a.  1, 
ad  2. 

Vel  die,  quod  omnis  creatura  est  finita 
simpliciter,  in  quantum  esse  ejus  non  est 
absolute  subsistens,  sed  limitatur  ad  na¬ 
turam  aliquam  cui  advenit.  Sed  nihil  pro¬ 
hibet  aliquam  creaturam  esse  secundum 
quid  infinitam.  Ci'eaturae  autem  materia¬ 
les  habent  infinitatem  ex  parte  materiae, 
sed  finitatern  exparte  formae,  quae  limita¬ 
tur  per  materiam  in  (jua  recipitur.  Sub- 
tantiae  autem  immateriales  creatae  sunt 
finitae  secundum  esse  ;sed  infinitae  secun¬ 
dum  quod  formae  earum  non  sunt  receptae 
in  alio;  sicut  si  diceremus  albedinem  se¬ 
paratam  existentem  esso  infinitam  quan¬ 
tum  ad  rationem  albedinis,  quia  non  con¬ 
trahitur  ad  aliquod  subjectum.  Esse  ta¬ 
men  ejus  esset  finitum,  quia  determina¬ 
tur  ad  aliquam  naturam  specialem.  Et 
propter  hoc  dicitur  in  lib.  de  Causis  (pro- 
pos.  16),  quod  jntelligentia  est  (inita 
superius,  in  quantum  scilicet  recipit  esse 

a  SUO  superiori;  sed  est  infinita  inferius, 
in  quantum  non  recipitur  in  aliqua  mate¬ 
ria.  —  la,  q.  50,  a.  2,  ad  k. 

Ad  secundum  dicendum,  quod  objectio 
procedit  ex  falso  intellectu  litterae  :  non 
enim  est  sensus  quod  ens  creatum  com¬ 
ponatur  ex  finito  vel  infinito  sicut  ex  par¬ 
tibus  inlegralibus,  sed  sicut  ex  partibus 
subjectivis;  quia  entis  creati  quoddam 
est  finitum,  sicut  incorruptibile,  et  quod¬ 
dam  infinilum,  sicut  corruptibile,  quod 
non  est  determinatum  ad  esse  tantum, 
sed  quandoque  est  et  quandoque  non  est: 
unde  in  quodam  Commento  libri  de  Causis 
exponitur  infinitum,  id  est :  potens  esse 
vel  non  esse. —  Vel  dicendum^  quod  com¬ 
ponitur  ex  infinito  scilicet  ex  potentia,  et 
finito  scilicet  actu. —  2.  Sent.  dist.  3,  q. 
1 ,  a.  1,  ad  5. 

Vel  aliter  dicendum,  quod  in  illa  propo¬ 
sitione  quae  est  quarta,  ibi  loquitur  auc¬ 
tor  hujus  libri  de  esse,  quod,  sicut  supra 
dictum  (a.  1,  in  c.),  non  est  intelligen- 
dum  de  esse  abstracto  secundum  positio¬ 
nem  Platonicorum,  sed  de  esse  partici¬ 
pato  in  primo  gradu  entis.  Dicit  ergo, 
quod  esse  causatum,  quamvis  sit  unum, 
tamen  multiplicatur,  scilicet  quia  ipsum 
recipit  multiplicitatem.  Et  ipsum  quidem 
non  est  factum  multa,  nisi  quia  ipsum  esse, 
quamvis  sit  simplex  et  non  sit  in  causatis 
simplicius  ipso,  tamen  est  compositum  ex 
finito  et  infinito.  —  Ubi  considerandum 
est,  quod  si  aliqua  forma  vel  natura  sit 
omnino  separata  et  simplex,  non  potest 
in  eam  cadere  multitudo  :  sicut  si  aliqua 
albedo  esset  separata,  non  esset  nisi  una; 
nunc  autem  inveniuntur  multae  albedines 
diversae,  quae  parlicipant  albedinem.  Sic 
igitur  si  esse  causatum  primum  esset 
esse  abstractum,  ut  Platonici  posuerunt, 
tale  esse  non  posset  multiplicari  sed  esset 
unum  tantum.  Sed  quia  esse  causatum 
primum  est  esse  participatum  in  natura 
intelligenliae,  multiplicabile  est  secundum 
diversitatem  participantium.  Et  hoc  est 
quod  dicit  «  et  ipsum  quidem  »,  scilicet 
esse  causatum  primum,  «  non  est  factum 
multa  D,  id  est  distinctum  in  multas  intelli- 

gentias, «  nisi  quia,  licet  ipsum  sit  simplex 
et  non  sit  in  causatis  simplicius  eo,  ta¬ 
men  est  compositum  ex  finito  et  infinito 
Quam  quidem  compositionem  etiam  Pro¬ 
culus  ponit  (89.  propos.)  dicens  :  o:  omne 
entis  ens  ex  fine  est  et  infinito  »,  quod 
quidem  secundum  ipsum  sic  exponitur  : 
Omne  enim  immaterialiter  (1)  ens  infini¬ 
tum  est  secundum  potentiam  essendi ;  si 
enim  quod  potest  magis  durare  in  esse  est 
majoris  potentiae,  quod  potest  in  infinitum 
durare  in  esse  estquanlum  ad  hoc  infinitae 
potentiae.  Unde  ipse  praemisit  in  86.  pro¬ 
pos.  :  Omne  entis  ens  infinitum  est,  non  se¬ 
cundum  multitudinem  ejus  aut  secundum 
magnitudinem,  sed  secundum  potentiam 
solutam,  scilicet  existendi,  ut  ipse  expo¬ 
nit.  Si  autem  aliquid  s'c  haberet  infini¬ 
tam  virtutem  essendi,  quod  non  partici¬ 
paret  esse  ab  alio,  tunc  esset  solum  infi¬ 
nitum,  et  tale  est  Deus,  ut  dicitur  in 
eodem  lib.  de  Causis  propos.  16.  Sed  si 
sit  aliquid  quod  habet  virtutem  infinitam 
ad  essendum  secunJum  esse  participatum 
ab  alio,  secundum  hoc  quod  participat 
est  finitum,  quia  quod  participatur  non 
recipitur  in  participante  secundum  totam 
suam  infinitatem,  sed  particulariter.  In 
totum  igitur  intelligentia  est  composita  in 
suo  esse  ex  finito  et  infinito,  in  quan¬ 
tum  natura  intelligentiae  infinita  dicitur 
secundum  potentiam  essendi,  et  ipsum 
esse  quod  recipit  est  finitum.  Ex  hoc  se¬ 
quitur  quod  esse  intelligentiae  multipli¬ 
cari  possit,  in  quantum  potest  esse  par¬ 
ticipatum;  hoc  enim  significat  compositio 
ex  finito  et  infinito.  — de  Cawsis propos.  4. 

Ad  terlium  dicendum,  quod  Philoso¬ 
phus  loquitur  ibi  non  de  causa  agente, 
sed  de  causa  formali.  Illa  enim  quae  sunt 
composita  ex  materia  et  forma,  statim 
sunt  ens  et  unum ;  quia  materia  est  ens 
in  potentia,  et  fit  ens  actu  per  adventum' 
formae,  quae  est  ei  causa  essendi.  Sed  for¬ 
ma  non  habet  sic  esse  per  aliam  formam  ; 
unde  si  sit  aliqua  forma  subsistens,  sta¬ 
tim  est  ens  et  unum,  nec  habet  causam 

(1)  Al.  K  inamoliili talis  ». 


DE  SUBST/NTIA  IMMATERIALI  —  QU.  XXXV  DE  CAUSA  EXISTENDI  -  ART.  IV  433 


formalem  sui  esse  ;  habet  tamen  causam 
influentem  ei  esse,  non  autem  causam 
moventem,  quse  reducit  ipsum  de  poten¬ 
tia  praeexistente  in  actum.  —  de  Spirit. 
Creat,  a.  1,  ad  b. 

Ad  quartum  dicendum,  quod  haec  est 
una  ex  rationibus  Avicebron,  quam  ponit 
in  lib.  Fontis  Vitee,  qui  existimavit  ange¬ 
los  esse  materiales.  Esset  autem  necessa¬ 
ria  ratio  illa,  si  idem  esset  modus  quo 
recipit  intellectus,  et  quo  recipit  mate¬ 
ria.  Sed  hoc  patet  esse  falsum;  materia 
enim  recipit  formam,  ut  secundum  ipsam 
constituatur  in  esse  alicujus  speciei,  vel 
ignis,  vel  aeris,  vel  cujuscunque  alterius. 
Sic  autem  intellectus  non  recipit  formam; 
alioqui  verificaretur  opinio  Empedoclis 
(apud  Aristotelem  1.  de  Anima  text.  25 ;  c. 
2),  qui  posuit,  quod  terram  terra  cogno¬ 
scimus,  et  ignem  igne.  Sed  forma  intel- 
ligibilis  est  in  intellectu  secundum  ipsam 
rationem  formae;  sic  enim  cognoscitur  ab 
intellectu.  Unde  talis  receptio  non  est 
receptio  materiae,  sed  est  receptio  sub¬ 
stantiae  immaterialis.  —  la,  q.  50,  a.  2, 
ad  2. 

Ad  quintum  dicendum,  quod  liber  ille 
non  est  Boethii ;  unde  non  oportet  quod 
in  auctoritatem  recipiatur ;  sustinendo 
tamen  ipsum  potest  dici,  quod  formam 
et  materiam  large  accipit  pro  actu  et 
potentia,  ut  dictum  est  (in  c.).  —  Quodl. 
9,  a.  6,  ad  2. 

Ad  sextum  dicendum,  quod  si  arca 
esset  sine  materia  per  se  subsistens, 
esset  intelligens  se  ipsam,  quia  immu¬ 
nitas  a  materia  est  ratio  intelleclualita- 
tis  ;  et  secundum  hoc  arca  sine  materia 
non  differret  ab  arca  intelligibili.  —  de 
Spirit.  Creat,  a.  1,  ad  12.  —  Non  tamen 
sequitur  quod  substantiae  immateriales 
non  distinguantur  ab  invicem,  ut  osten¬ 
detur  infra  (a.  10). 

Ad  septimum  dicendum,  quod  ea  quae 
a  primo  ente  esse  participant,  non  par¬ 
ticipant  esse  secundum  universalem 
modum  essendi,  secundum  quod  est  in 
primo  principio,  sicut  etiam  supra  dic¬ 
tum  est  (ad  2) ;  sed  particulariter  secun¬ 


dum  quendam  determinatum  essendi 
modum,  qui  convenit  huic  generi  vel 
huic  speciei.  Unaquaeque  autem  res 
adaptatur  ad  unum  determinatum  mo¬ 
dum  essendi  secundum  modum  suae  sub¬ 
stantiae.  Modus  autem  uniuscujusque 
substantiae  compositae  ex  materia  et  for¬ 
ma,  est  secundum  formam,  per  quam 
pertinet  ad  determinatam  speciem.  Sic 
igitur  res  composita  ex  materia  et  forma, 
per  suam  formam  fit  participativa  ipsius 
esse  a  Deo  secundum  quendam  proprium 
modum.  Invenitur  igitur  in  substantiis 
compositis  ex  materia  et  forma  duplex 
ordo  :  unus  quidem  ipsius  materiae  ad 
formam;  alios  vero  ipsius  rei  jam  com¬ 
positae  ad  esse  participatum.  Non  enim 
est  esse  rei  neque  forma  ejus  neque 
materia  ipsius,  sed  aliquid  adveniens  rei 
per  formam.  Sic  igitur  in  rebus  ex  mate¬ 
ria  et  forma  compo>^itis,  materia  secun¬ 
dum  se  considerata,  secundum  modum 
suae  essentiae,  habet  esse  in  potentia,  et 
hoc  ipsum  est  ei  ex  aliqua  participa¬ 
tione  primi  entis ;  caret  vero  secundum 
se  considerata,  forma,  per  quam  partici¬ 
pat  esse  in  actu  secundum  proprium 
modum.  Ipsa  vero  res  composita  in  sui 
essentia  considerata,  jam  habet  formam 
esse;  sed  participat  esse  proprium  sibi 
per  formam  suam.  Quia  igitur  materia 
recipit  esse  determinatum  actuale  per 
formam,  et  non  e  converso,  nihil  prohi¬ 
bet  esse  aliquam  formam  quse  recipiat 
esse  in  se  ipsa,  non  in  aliquo  subjecto; 
non  enim  causa  dependet  ab  effectu,  sed 
potius  e  converso.  Ipsa  igitur  forma  sic 
per  se  subsistens,  esse  participat  in  se 
ipsa,  sicut  forma  materialis  in  subjecto. 
Si  igitur  per  hoc  quod  dico  non  ens, 
removeatur  solum  esse  in  actu,  ipsa  for¬ 
ma  secundum  se  considerata,  est  non 
ens,  sed  esse  participat.  Si  autem  non 
ens  removeat  non  solum  ipsum  esse 
in  actu,  sed  etiam  actum  seu  formam  per 
quam  aliquid  participat  esse  ;  sic  materia 
est  non  ens,  forma  vero  subsistens  non 
est  non  ens,  sed  est  actus,  qui  est  forma 
participativa  ultimi  actus,  qui  est  esse. 

Palet  igitur  in  quo  differt  potentia  quae 
est  in  substanliis  spiritualibus,  a  poten¬ 
tia  quse  est  in  materia.  Nam  potentia 
substantiae  spiritualis  attenditur  solum 
per  ordinem  ipsius  ad  esse;  potentia  vero 
materiae  secundum  ordinem  et  ad  for¬ 
mam  et  ad  esse.  Si  quis  autem  utrumque 
materiam  esse  dicat,  manifestum  est 
quod  aequivoco  materiam  nominabit.  — 
Opusc.  15,  c.  8  (al.  6). 

ARTICULUS  Y 

UTRUM  SUBSTANTIAE  IMMATERIALES  CAUSAM 
SUI  ESSE  HABEANT. 

Videtur  quod  substantiae  immateriales 
causam  sui  esse  non  habeant. 

1.  Dictum  est  enim  quod  substantiae 
spirituales  non  habent  materiam.  Hoc 
autem  communiter  supponitur  a  philoso¬ 
phis  quod  ex  nihilo  nihil  fit.  Quidquid 
igitur  sui  causam  habet,  ex  aliquo  fit ; 
hoc  autem  ex  quo  aliquid  fit  est  materia  : 
ergo  quod  non  habet  materiam,  non 
habet  causam  essendi.  —  Opusc.  15,  c.  9 
(al.  7),  arg.  1. 

2.  Praeterea,  fieri,  moveri  quodam  est 
vel  mutari.  Mutationis  autem  omnis  et 
motus  subjectum  aliquod  esse  oportet; 
est  enim  motus  actus  existentis  in  poten¬ 
tia.  Oportet  igitur  omni  ei  quod  fit,  sub¬ 
jectum  aliquod  praeexistere.  Spirituales 
igitur  substantiae,  si  immateriales  sunt, 
factae  esse  non  possunt.  —  Jbid.  arg.  2. 

3.  Praeterea,  in  qualibet  factione  cum 
pervenitur  ad  factum  esse  ultimum, 
non  remanet  aliquid  fieri ;  sicut  nec 
post  ultimum  motum  esse,  remanet 
moveri.  Videmus  autem  in  his  quae  gene¬ 
rantur,  quod  unumquodque  eorum  tunc 
factum  esse  dicitur  quasi  terminata  fac¬ 
tione,  quando  accipit  formam  ;  est  enim 
forma  generationis  terminus.  Adepta 
igitur  forma,  non  restat  aliquid  flendum. 
Habens  igitur  formam  non  fit  ens  secun¬ 
dum  suam  formam.  Si  igitur  aliquid  sit 
secundum  se  forma,  hoc  non  fit  ens.  Spi¬ 
rituales  autem  substantiae  sunt  quaedam 

formae  subsistentes,  ut  ex  praemissis  ma¬ 
nifestum  est.  Non  igitur  spirituales  sub¬ 
stantiae  causam  sui  esse  habent,  quasi  ab 
alio  factae.  • —  Ibid.  arg.  3. 

4.  Praeterea,  potest  hoc  probari  ex  opi¬ 
nionibus  Aristotelis  et  Platonis,  qui  hu¬ 
jusmodi  substantias  ponunt  esse  sem¬ 
piternas.  Nullum  autem  sempiternum 
videtur  esse  factum;  quia  ens  fit  ex  non 
ente,  sicut  album  ex  non  albo  ;  unde 
videtur  consequens,  ut  quod  fit,  prius 
non  fuerit.  Sic  igitur  consequens  est,  si 
spirituales  substantiae  sunt  sempiternae, 
quod  non  sint  factae,  et  quod  non  habe¬ 
ant  sui  esse  principium  et  causam.  — 
Ibid.  arg.  4. 

Sed  contra  est,  quod  omnia  entia  sunt 
ab  uno  primo  ente,  quod  necessario  est 
unum  tantum,  et  a  se  ens,  et  summe  ens, 
sicut  supra  ostensum  est ;  ergo  substan¬ 
tiae  immateriales  sunt  productae  ab  illo 
primo  ente.  —  2.  Sent.  dist.  3,  q.  1,  a. 
1,  in  c. 

Respondeo  dicendum,  quod  si  quis  dili- 
gOLiter  consideret,  ab  eadem  radice  inve¬ 
niet  hanc  opinionem  procedere,  et  prae¬ 
dictam ,  quae  materiam  spiritualibus 
substantiis  adhibet.  Processit  enim  su- 
pradicta  opinio  ex  hoc  quidem  quod  spi¬ 
rituales  substantias  ejusdem  rationis  esse 
existimavit  cum  materialibus  substantiis, 
quae  sensu  percipiuntur  ;  quod  est  eorum 
qui  imaginationem  transcendere  non 
valent.  Sic  et  ista  opinio  ex  hoc  videtur 
procedere  quod  elevari-  non  potest  intel¬ 
lectus  ad  intuendum  alium  modum  cau¬ 
sandi  quam  istum  qui  convenit  materia¬ 
libus  rebus.  Paulatim  enim  humana  in¬ 
genia  processisse  videntur  ad  investigan¬ 
dam  rerum  originem.  Primo  namque  in 
sola  exteriori  mutatione  rerum  orii?inem 
consistere  homines  existimaverunt.  Dico 
autem  exteriorem  originem ,  qum  fit 
secundum  accidentales  transmutationes. 
—  Primi  enim  philosophantes  de  naturis, 
fieri  rerum  statuerunt  non  esse  aliud 
quam  alterari ;  ita  quod  id  quod  est  re¬ 
rum  subsiantia,  quam  materiam  nomi¬ 
nabant,  sit  principium  primum  penitus 

L.on  causatum.  Non  enim  distinctionem 
substantiae  et  accidentis  intellectu  tran¬ 
scendere  poterant.  Alii  vero  aliquantulum 
ulterius  procedentes,  etiam  ipsarum  sub¬ 
stantiarum  originem  investigaverunt,  po¬ 
nentes  aliquas  substantias  causam  siu 
esse  habere  ;  sed  quia  nihil  praeter  cor- 
ppra  mente  percipere  poterant,  resolve¬ 
bant  quidem  substantias  in  aliqua  princi¬ 
pia,  sed  corporalia,  ponentes  ex  quibus¬ 
dam  corporibus  congregatis  alia  fieri,  ac 
si  rerum  origo  in  sola  congregatione  et 
segregatione  consisteret.  Posteriores  vero 
philosophi  ulterius  processerunt  resolven¬ 
tes  sensibiles  substantias  in  partes  essen¬ 
tiae,  quae  sunt  materia  et  forma ;  et  sic  fieri 
rerum  naturialium  in  quadam  transmuta¬ 
tione  posuerunt,  secundum  quod  materia 
alternatim  diversis  formis  subjicitur.  Sed 
ultra  hunc  modum  fiendi  necesse  est  se¬ 
cundum  sententiam  Platonis  et  Aristotelis 
ponere  alium  altiorem.  Cum  enim  necesse 
sit  primum  principium  simplicissimum 
esse,  necesse  est  quod  non  hoc  modo  esse 
ponatur  quasi  esse  participans,  sed  quasi 
ipsum  esse  existens.  Quia  vero  esse  sub¬ 
sistens  non  potest  esse  nisi  unum,  sicut 
supra  habitum  est,  necesse  est  esse  omnia 
alia  quae  sub  ipso  sunt,  sic  esse  quasi  esse 
participantia.  Oportet  igitur  communem 
quandam  resolutionem  in  omnibus  hujus¬ 
modi  fieri,  secundum  quod  unumquod¬ 
que  eorum  intellectu  resolvitur  in  id  quod 
est,  et  in  suum  esse.  Oportet  igitur  su¬ 
pra  modum  fiendi  quo  aliquid  fit,  forma 
materiae  adveniente,  praeintelligere  aliam 
rerum  originem,  secundum  quod  esse 
attribuitur  toti  universitati  rerum  a  pri¬ 
mo  ente,  quod  est  suum  esse.  —  Opusc. 
15,  c.  9  (al.  7). 

Rursus,  in  omni  causarum  ordine  ne¬ 
cesse  est  universalem  causam  particulari 
praeexistere.  Nam  causae  particulares  non 
agunt  nisi  in  universalium  causarum 
virtute.  Manifestum  est  autem  quod  om¬ 
nis  causa  per  motum  aliquid  faciens, 
particularis  causa  est;  habet  enim  parti¬ 
cularem.  effectum  ;  est  enim  omnis  motus 
ex  hoc  determinato  in  illud  determinatum, 


omnisijue  mutatio  motus  cujusdam  ter¬ 
minus  est.  Oportet  igitur  supra  modum 
fiendi,  quo  aliquid  fit  per  mutationem  vel 
motum,  esse  aliquem  modum  fiendi  seu 
originem  rerum  absque  omnium  muta¬ 
tione  vel  motu  per  influentiam  essendi. 
—  Ibid. 

Item,  necesse  est  quod  est  per  accidens 
in  id  reduci  quod  per  se  est.  In  omni  au¬ 
tem  factione  quae  fit  per  motum  vel  mu¬ 
tationem,  fit  quidem  hoc  vel  illud  ens 
per  se  ;  ens  autem  communiter  sumptum 
per  accidens  fit ;  non  enim  fit  ex  non  ente, 
sed  ex  non  ente  hoc.  Ut  si  canis  ex  equo 
fiat,  ut  Arislotelis  exemplo  utamur,  fit 
quidem  canis  per  se  ;  non  autem  fit  animal 
per  se,  sed  per  accidens,  quia  animal  erat 
prius.  Oportet  igitur  originem  quandam 
in  rebus  considerari,  secundum  quam 
ipsum  esse  communiter  sumptum  per  se 
attribuitur  rebus,  quod  omnem  motum  et 
mutationem  transcendat.  —  Ibid. 

Denique,  si  quis  ordinem  rerum  consi¬ 
deret,  semper  inveniet  id  quod  est  maxi¬ 
mum,  causam  esse  eorum  quae  sunt  post 
ipsum;  sicut  ignis,  qui  est  calidissimus, 
causa  est  caliditatis  in  ceteris  elementatis 
corporibus.  Primum  autem  principium, 
quod  Deum  dicimus,  est  maxime  ens. 
Non  enim  est  ire  in  infinitum  in  rerum  or¬ 
dine,  sed  ad  aliquid  summum  devenire 
oportet,  quod  melius  est  esse  unum  quam 
plura  ;  quod  autem  in  universo  melius 
est,  necesse  est  esse,  quia  universum  de¬ 
pendet  ex  essentia  bonitatis  ejus.  Necesse 
est  igitur  primum  ens  esse  causam  es¬ 
sendi  omnibus.  Opusc.  15,  c.  9  (al.  7),  c. 

Ad  primum  ergo  dicendum,  quod  id 
quod  antiqui  Naturales  quasi  principium 
supposuerunt,  ex  nihilo  nihil  fieri,  ex  hoc 
processit  quia  solum  ad  particularem 
fiendi  modum  pervenire  potuerunt,  qui 
est  per  mutationem  vel  motum.  —  Ibid. 
ad  1. 

De  quo  etiam  fiendi  modo  secundum 
argumentum  procedit.  In  his  enim  quae 
fiunt  per  mutationem  vel  motum,  subjec¬ 
tum  factioni  praesupponitur.  Sed  in  su¬ 
premo  modo  fiendi,  qui  est  per  essendi 

influxum,  nullimi  subjectura  factioni  prae- 
supponitur,  quia  hoc  ipsum  est  subjectura 
fieri  secundum  hunc  factionis  modum, 
quod  est  subjectum  esse  participare  per 
influentiam  superioris  entis.  —  Ibid.  ad  2. 
—  Et  sic  patet  ad  secundum. 

Ad  tertium  dicendum,  quod  hoc  argu¬ 
mentum  similiter  procedit  de  hoc  modo 
flendi  qui  est  per  mutationem  et  motum. 
Cum  enim  ad  formam  perventum  fuerit, 
nihil  de  motu  restabit.  Oportet  enim  in- 
telligere,  quod  per  formam  res  generata 
participet  esse  ab  universali  essendi  prin¬ 
cipio.  Non  enim  causae  agentes  ad  deter¬ 
minatas  formas,  sunt  causae  essendi,  nisi 
in  quantum  agunt  in  virtute  primi  et  uni¬ 
versalis  principii  essendi.  —  Ibid.  ad  3. 

Ad  quartum  dicendum,  quod  etiam  hoc 
argumentum  eodem  modo  procerlit  de  his 
quae  fiunt  per  motum  vel  mutationem,  in 
quibus  necesse  est  ut  non  esse  praecedat 
esse  eorum  quae  fiunt,  quia  eorum  esse 
est  terminus  mutationis  vel  motus.  In 
his  autem  quae  fiunt  absque  mutatione  vel 
motu  per  simplicem  emanationem  seu  in¬ 
fluxum,  potest  intelligi  aliquid  esse  fac¬ 
tum  praeter  hoc  quod  quandoque  non 
fuerit.  Sublata  enim  mutatione  vel  mo¬ 
tu  non  invenitur  in  actione  influentis 
principii,  prioris  et  posterioris  successio. 
Unde  nccesse  est  ut  sic  se  habeat  effectus 
per  influxum  causatus  ad  causam  influen¬ 
tem  quamdiu  agit,  sicut  in  rebus  quae 
per  motum  fiunt  se  habet  effectus  ad 
causam  agentem  in  termino  actionis  cum 
motu  existenlis  ;  tum  autem  effectus  jam 
est.  Necesse  et  igitur  ut  in  his  quae  abs¬ 
que  motu  fiunt ,  simul  cum  agentis  in¬ 
fluxu  sit  ipse  effectus  productus.  Si  autem 
actio  influentis  sine  motu  exstiterit,  non 
accedit  agenli  dispositio,  ut  fostmodum 
possit  agere,  cum  prius  non  potuerit ;  quia 
jam  haec  mutatio  quaedam  esset.  Potuit 
igitur  semper  agere  influendo;  unde  et 
effectus  productus  intelligi  potest  semper 
fuisse.  Et  hoc  quidem  aliqualiter  apparet 
in  corporalibus  rebus.  Ad  praesentiam 
enim  corporis  illuminantis,  producitur 
lumen  in  aere  absque  aliqua  aeris  trans- 

mutatione  praecedente ;  unde  si  semper 
corpus  illuminans  aeri  praesens  fuisset, 
semper  ab  ipso  aer  lumen  haberet.  Sed 
expressive  (expressius)  hoc  videtur  in  in¬ 
tellectualibus  rebus,  quae  sunt  magis  re¬ 
motae  a  motu.  Est  enim  principiorum  ve¬ 
ritas  causa  veritatis  in  conclusionibus 
semper  veris.  Sunt  enim  quaedam  neces¬ 
saria  quae  causam  suae  necessitatis  habent, 
ut  etiam  Aristoteles  dicit  in  5.  Metaphys. 
{text.  6  ;  1.  4,  c.  5)  et  in  2.  Phys.  {text.  87 
ad  92;  c.  9). 

Non  ergo  aestimandum  est,  quod  Plato 
et  Aristoteles  propter  hoc  quod  posuerunt 
substantias  materiales  seu  etiam  coelestia 
corpora  semper  fuisse,  eis  subtraxerint 
causam  essendi.  Non  enim  in  hoc  a  sen¬ 
tentia  catholicae  fidei  deviant,  quod  hujus¬ 
modi  posuerint  non  causata,  sed  quia 
posuerunt  ea  semper  fuisse,  cujus  con¬ 
trarium  fides  catholica  tenet.  Non  enim 
est  necessarium  quod,  quamvis  origo 
sit  ab  immobili  principio  absque  motu, 
eorum  esse  sit  sempiternum.  A  quolibet 
enim  agenle  procedit  effectus  secundum 
modum  sui  esse.  Esse  autem  primi  prin¬ 
cipii  est  ejus  intelligere  et  velle.  Procedit 
igitur  universitas  rerum  a  primo  principio 
sicutab  intelligente  et  volente. Intelligentis 
autem  et  volentis  est  producere  aliquid  non 
quidem  ex  necessitate,  sicut  ipsum  est,  sed 
sicut  vult  et  intelligit.  In  intellectu  autem 
primi  intelligentis  comprehenditur  omnis 
modus  essendi,  et  omnis  mensura  quan¬ 
titatis  et  durationis.  Sicut  igitur  non  eun¬ 
dem  modum  essendi  rebus  indidit  quo 
ipsum  existit,  corporumque  quantitatem 
sub  determinata  mensura  conclusit,  cum 
in  ejus  potestate,  sicut  et  in  intellectu, 
omnes  mensurae  contineantur  ;  ita  etiam 
deJit  rebus  talem  durationis  mensu¬ 
ram  qualem  voluit,  non  qualem  ip¬ 
sum  habet.  Sicut  igitur  corporum  quan¬ 
titas  sub  tali  determinata  mensura 
concluditur,  non  quia  actio  primi  princi¬ 
pii  ad  hanc  mensuram  quantitatis  deter¬ 
minetur,  sed  quia  talis  mensura  quantita¬ 
tis  sequitur  in  effectu,  qualem  intellectus 
primm  causae  praescripsit;  ita  etiam  ex  ac- 

tione  primi  agentis  consequitur  determi¬ 
nata  durationis  mensura  ex  intellectu  di¬ 
vino  eam  praescribente,  non  quasi  ipse 
subjaceat  successivae  diirationi,  ut  nunc 
velit  aut  agat  aliquid  quod  prius  noluerit, 
sed  quia  lota  rerum  duralio  sub  ejus  in¬ 
tellectu  et  virtute  concluditur,  ut  determi¬ 
net  rebus  ab  aeterno  mensuram  durationis 
quam  velit.  —  Ibid.  ad  4. 

ARTICULUS  VI 

I 

UTRUM  SUBSTANTIA  IMMATERIALIS  CREATA 
COMPONATUR  EX  ESSENTIA  ET  ESSE. 

Videtur  quod  substantia  immaterialis 
creata  non  componatur  ex  essentia  et 
esse. 

1.  Essentia  enim  substantiae  immate¬ 
rialis  creatae  est  ipsamet,  puta,  essentia 
angeli  est  angelus  ;  quia  quidditas  simpli¬ 
cis  est  ipsum  simplex.  Si  ergo  angelus 
componeretur  ex  essentia  et  esse,  compo¬ 
neretur  ex  se  ipso  et  alio;  hoc  autem  est 
inconveniens.  Non  ergo  substantialiter 
componitur  ex  essentia  et  esse.  —  Qiiodl. 
2,  a.  3,  arg.  1. 

2.  Praeterea,  nullum  accidens  cadit  in 
substantialem  compositionem  substantiae; 
sed  esse  angeli  est  accidens,  soli  enim  Deo 
esse  est  essentiale  :  ergo  substantia  spi¬ 
ritualis  creata  non  est  composita  ex  es¬ 
sentia  et  esse.  —  Ibid.  arg.  2. 

3.  Praeterea,  dicitur  in  lib.  de  Causis 
propos.  28  :  <c  Omnis  substantia  stans 
per  essentiam  suam  est  simplex  nec  divi¬ 
ditur  )>,  et  propos.  29  :  «  Omnis  substan¬ 
tia  simplex,  est  stans  per  se  ipsam,  scili¬ 
cet  per  essentiam  suam  »  ;  ergo  idem 
quod  prius.  -  de  Camis  propos.  28  et 
29. 

4.  Praeterea,  in  eodem  lib.  propos.  17 
dicitur  :  <l  Infinitum  primum,  quod  est 
intelligentia,  est  propinquum  uni  puro  ;  et 
propter  illud  factum  est,  quod  in  omni 
virtute  propinqua  uni  puro  est  infinitas 
plus  quam  in  virtute  longinqua  ab  eo  ; 
quoxi  est,  quia  virtus  quando  inci¬ 
pit  multiplicari,  tunc  destruitur  unitas 

ejus  ».  Unde  concluditur,  quod  intelli- 
gentiae  (quas  hic  vocamus  substantias 
spirituales  creatas)  quanto  magis  sunt 
propinquae  uni  puro,  tanto  magis  sunt 
unitae;  et  per  consequens,  quae  est  pro¬ 
pinquissima,  erit  maxime  unita ;  et  sic  non 
poterit  in  ea  esse  compositio.  —  Ibid. 
propos.  17. 

5.  Praeterea,  in  eodem  lib.  propos.  7 
dicitur,  quod  «  intelligentia  est  substan¬ 
tia  quae  non  dividitur  »  :  ergo  similiter 
non  componitur  ;  videtur  enim  quod  om¬ 
ne  quod  componitur  possit  dividi.  —  Ibid. 
propos.  7. 

Sed  conlra  esi,  quod  dicitur  in  Commen¬ 
to  ejusdem  libri,  quod  intelligentia  quam 
dicimus  angelum,  habet  essentiam  et 
esse.  —  QuodL  2, 1.  c.  arg.  Sed  contra. 

Respondeo  dicendum,  quod  dupliciter 
aliquid  de  aliquo  praedicatur  :  uno  modo 
essentialiter,  alio  modo  per  participatio¬ 
nem  :  lux  enim  praedicatur  de  corpore 
illuminato  participalive ;  sed  si  esset  ali¬ 
qua  lux  separata,  praedicaretur  de  ea 
essentialiter.  Secundum  hoc  ergo  dicen¬ 
dum  est,  quod  ens  praedicatur  de  solo 
Deo  essentialiter,  eo  quod  esse  divinum 
est  esse  subsistens  et  absolutum  ;  de  qua¬ 
libet  autem  creatura  praedicatur  per  par¬ 
ticipationem  ;  nulla  enim  creatura  est 
suum  esse,  sed  est  habens  esse.  Sic  et 
Deus  dicitur  bonus  essentialiter,  quia  est 
ipsa  bonitas ;  creaturae  autem  dicuntur 
bonae  per  participationem,  quia  habent 
bonitatem;  unumquodque  enim  in  quan¬ 
tum  est,  bonum  est.  Quandocunque  autem 
aliquid  prae:licatur  de  altero  per  partici¬ 
pationem,  oportet  ibi  aliquid  esse  praeter 
id  quod  participatur ;  et  ideo  in  qualibet 
creatura  est  aliud  ipsa  creatura  quae  habet 
esse,  et  ipsum  esse  ejus  (sicut  etiam  pa¬ 
tet  ex  supra  dictis).  Et  hoc  est  quod 
Boethius  dicit  in  lib.  de  Hebdom.  (Migne 
t.  64,  coi.  1311-1314),  quod  in  omni  eo 
quod  est  citra  primum,  aliud  est  esse  et 
quod  est.  • —  QuodL  2,  a.  3,  c. 

Sed  sciendum  est,  quod  aliquid  parti¬ 
cipatur  dupliciter  ;  —  uno  modo  quasi 
existens  de  substantia  participantis,  sicut 

genus  participatur  a  specie.  Hoc  autem 
modo  esse  non  participatur  a  creatura  ; 
id  enim  est  de  substantia  rei  quod  cadit 
in  ejus  definitione  ;  ens  autem  non  poni¬ 
tur  in  definitione  creaturae,  quia  nec  est 
genus  nec  differentia  ;  —  unde  participa¬ 
tur  sicut  aliquid  non  existens  de  essentia 
rei;  et  ideo  aiia  qumstio  est  an  est  et  quid 
est.  Unde  cum  omne  quod  esi  praeter  es¬ 
sentiam  rei  dicatur  accidens,  esse  quod 
pertinet  ad  quaestionem  an  est,  est  acci¬ 
dens  ;  et  ideo  Commentator  dicit  in  b.  Me- 
iaphys.,  quod  ista  propositio  «  Socrates 
est  est  de  accidentali  praedicato  secun¬ 
dum  quod  importat  entitatem  rei,  vel  ve¬ 
ritatem  propositionis.  Sed  verum  est  qui¬ 
dem  quod  hoc  nomen  a  ens  »,  secundum 
quod  importat  rem  cui  competit  hujus¬ 
modi  esse,  sic  significat  essentiam  rei  et 
dividitur  per  decem  genera;  non  tamen, 
univoce,  quia  non  eadem  ratione  compe¬ 
tit  omnibus  esse,  sed  substantiae  quidem 
per  se,  aliis  autem  aliter.  Sic  ergo  in  sub¬ 
stantia  immateriali  creata  est  quidem 
compositio  ex  essentia  et  esse,  non  tamen 
est  compositio  sicut  ex  partibus  substan¬ 
tiae,  sed  sicut  ex  substantia  et  co  quod 
adhaeret  substantiae.  — ■  Quodl.  2,  a.  3, 
c. ;  cf.  Opusc.  30,  c.  4,  ;  de  Div.  Nom.  c. 

5,  1.  1. 

Ad  primum  ergo  dicendum,  quod  ali¬ 
quando  ex  his  quae  simul  junguntur  re¬ 
linquitur  aliqua  res  tertia;  sicut  ex  ani¬ 
ma  et  corpore  constituitur  humanitas, 
quae  est  homo,  unde  homo  componitur  ex 
anima  et  corpore.  Aliquando  autem  ex 
his  quae  simul  junguntur  non  resultat 
res  tertia,  sed  resultat  quaedam  ratio 
composita  ;  sicut  ratio  hominis  albi  resol¬ 
vitur  in  rationem  hominis  et  in  rationem 
albi,  et  in  talibus  aliquid  componitur  ex 
se  ipso  et  alio  ;  sicut  album  componitur 
ex  eo  quod  est  album  et  albedine.  — 
Quodt.  2,  a.  3,  ad  1. 

Ad  secundum  dicendum,  quod  esse  est 
accidens  non  quasi  per  accidens  se  habens, 
sed  quasi  actualitas  cujuslibet  substantiae; 
unde  ipse  Deus,  qui  est  sua  actualitas,  est 
suum  esse.  —  Ibid.  ad  2. 

Ad  tertium  dicendum,  quod  in  illa  pro¬ 
positione  excluditur  a  substantia  stante 
per  se  ipsam  compositio  quae  est  ex  par¬ 
tibus.  Eadem  enim  propositio  ponitur  in  / 
lib.  Proculi  propos.  47  :  «  Omne  authy- 
postaton  impartibile  est  et  simplex  ».  Ubi 
primo  considerandum  est,  quod  simplex 
et  impartibile  est  idem  substituto,  diffe¬ 
runt  autem  ratione.  Nam  impartibile  di¬ 
citur  aliquid  per  privationem  divisionis  ; 
quia  scilicet  non  est  in  multa  divisibile. 
Simplex  autem  dicitur  aliquid  per  priva¬ 
tionem  compositionis  ;  quia  scilicet  non  est 
ex  multis  compositum.  Dicitur  ergo  sub¬ 
stantia  per  se  stans  imparlibilis  seu  indi¬ 
visibilis  secundum  Troculum,  quia  (inquit) 
si  partibile  est  authypostalon,  id  estens  per 
se  subsistens,  instituit  partibile  se  ipsum, 
et  totum  ipsum  vertetur  ad  se  ipsum,  et 
omne  in  omni  se  ipso  erit ;  hoc  autem 
impossibile  :  impartibile  ergo  authypo- 
staton  est.  Ad  cujus  evidentiam  conside¬ 
randum  est,  quod  hic  accipitur  esse  ali¬ 
quid  stans  per  se  ipsum  non  ratione  par¬ 
tis,  Ut  scilicet  una  pars  ejus  stet  per' aliam,  . 
sicut  accidit  in  substantiis  materialibus; 
—  sed  ratione  totius,  iit  scilicet  totum 
stet  per  se  totum.  Unumquodque  autem 
convertitur  ad  id  per  quod  stat,  sicut 
effectus  ad  causam;  et  oportet  quod  sil  in 
eo  sicut  in  suo  fundamento.  Si  ergo  ali¬ 
quid  partibile  sit  stans  per  se  ipsum,  opor¬ 
tet  quod  quaelibet  pars  ejus  stet  per  quam¬ 
libet  ;  et  quaelibet  fundatur  in  quali¬ 
bet  ;  quod  est  impossibile  :  quia  sic  se¬ 
queretur  quod  una  et  eadem  pars  ejus 
esset  causa  et  effectus  simul  respectu 
ejusdem;  quod  est  impossibile.  Dicitur 
etiam,  quod  substantia  stans  per  se  ipsam 
sit  simplex;  quia  in  omni  composito  ex' 
pluribus,  necesse  est  ponere  quendam 
partium  ordinem,  ut  scilicet  una  pars 
ejus  sit  melior  ct  altera  vilior.  Multa  enim 
ad  unum  constituendum  ordine  quodam 
perveniunt ;  sicut  et  ab  uno  multitudo 
ordine  quodam  progreditur.  Unde  vide¬ 
mus,  quod  in  compositione  corporis  natu¬ 
ralis  forma  est  prsestantior  materia  ;  et  in  * 
compositione  corporis  mixti  unum  ele- 

raenluiii  dominalur;  et  in  compositione 
partium  animalis  unum  membrum  est 
principalius  alio;  et  in  partibus  alicujus 
continui  una  pars  magis  accedit  ad  punctum 
quam  alia.  Si  ergo  aliquid  compositum  ex 
pluribus  partibus  sit  stans  per  se  ipsum, 
oportebit  quod  qucclibet  pars  ejus  sit  stans 
ex  qualibet;  et  ita  pars  melior  depende¬ 
bit  ex  viliori,  et  e  converso.  Deinde  dicitur 
omne  stans  per  se  ipsum  esse  simplex,  et 
non  compositum  ;  quia  est  sibi  sufficiens 
in  suo  esse,  non  indigens  alio  ad  sui  sub¬ 
sistentiam,  per  quod  non  excluriitur  de¬ 
pendentia  a  causa  agente,  quam  sequi¬ 
tur  compositio  ex  essentia  et  esso,  sed  a 
causa  formali  et  materiali  subsistentiam 
praestante.  Et  hoc  manifestum  est,  quia 
omne  compositum  ex  partibus  non  est 
sibi  sufOciens,  sed  indiget  ad  substantiam 
partibus  ex  quibus  componitur,  quae  se 
habent  in  habitudine  causae  materialis  ad 
totum.  —  de  Causis  propos.  28  et  29. 

Ad  quartum  dicendum,  quod  non  est 
intentio  auctoris  lib.  de  Causis  illud  pro¬ 
bare  in  illo  loco,  ut  patet  ex  primis  ver¬ 
bis  propositionis  illius  quae  sunt  :  *  Om¬ 
nis  virtus  unita  plus  est  infinita  quam 
multiplicata  »  et  ex  9o.  propositione  Pro¬ 
culi  quae  est  :  «  Omnis  virtus  unitior  exi- 
stens  est  infinitior  quam  plurificata  d  ; 
quod  est,  quia,  sicut  patet  in  propos.  16, 
omnes  virtutes  infinitae  dependent  a  pri¬ 
mo  infinito,  quod  est  virtus  virtutum. 
Oportet  igitur  q  iod  quanto  virtus  magis 
illi  primae  virtuti  appropinquat,  tanto  ma¬ 
gis  participet  de  ejus  infinitate;  illa  au¬ 
tem  virtus  est  essentialiter  unum.  Opor¬ 
tet  igitur  quod  quanto  est  magis  unum, 
tanto  habeat  virtutem  magis  infinitam. 
Et  inde  est  quod  virtus  intelligentiae,  quae 
est  prima  inter  virtutes  causatas  infini¬ 
tas,  est  maxime  infinita,  utpote  propin¬ 
quior  uni  primo.  Virtutes  vero  quae  mul¬ 
tiplicantur,  ex  hoc  ipso  deficiunt  ab  uni¬ 
tate.  Et  ideo  minoratur  earum  posse,  et 
hujus  exemplum  palet  in  virtutibus  co- 
gnoscitivis  :  intellectus  enim,  qui  non  di¬ 
viditur  in  multas  potentias,  efficacior  est 
in  cognoscendo  quam  sensus,  qui  per 

multas  potentias  diversificatur.  Et  eadem 
ratione  virtus  cognoscitiva  intelligentiae, 
quae  non  diversificatur  per  sensitivam  et 
intellectivam,  est  fortior  quam  virtus  co¬ 
gnoscitiva  humana,  tam  circa  sensibilia 
singularia  quam  circa  intelligibilia  co¬ 
gnoscenda.  Et  hujus  signum  est,  quia  vi¬ 
demus  in  rebus  corporalibus  particulari¬ 
bus,  quod  quando  multa  aggregantur  et 
uniuntur,  fit  vehementior  eorum  virtus, 
ex  qua  consequuntur  mirabiles  operatio¬ 
nes  :  sicut  patet  in  multis  hominibus  si¬ 
mul  trahentibus  navem,  qui  divisim  non 
possunt  eam  trahere  nec  partes  ejus  pro¬ 
portionales  ;  et  quanto  magis  dividitur 
virtus  rei  corporalis,  tanto  debilior  fit, 
et  facit  operationes  viliores  :  sicut  tota 
domus  in  magno  igne  congregato  calefit, 
quod  fieri  non  potest,  si  ignis  dividatur 
per  diversas  partes  domus.  —  de  Causis 
propos.  17.  —  Et  ex  his  patet  intentio 
auctoris  lib.  de  Causis.  Verum  est  tamen 
quod  assumitur  in  argumento  quod  quan¬ 
to  aliquid  propinquius  est  uni  primo, 
tanto  est  magis  unitum.  Non  tamen  se¬ 
quitur  quod  id  quod  est  propinquissi¬ 
mum,  sit  etiam  maxime  unum,  sed  tan¬ 
tum  ea  proportione  qua  dicitur  propin¬ 
quum.  Non  dicitur  autem  esse  propin¬ 
quissimum  nisi  per  respectum  ad  ea  quse 
sunt  infra  se ;  supra  se  enim  multa  etiam 
produci  possunt  nobiliora  et  primo  uni 
et  primo  enti  propinquiora. 

Ad  quintum  dicendum,  quod  ea  quae 
sunt  superioris  ordinis  cognosci  non  pos¬ 
sunt  SLitficienter  per  ea  quae  sunt  ordinis 
inferioris,  eo  quod  superiora  excedunt 
inferiorum  modum  et  virtutem.  Quia  vero 
humana  cognitio  a  sensu  initium  sumit, 
ea  quae  nostris  sensibus  offeruntur,  co¬ 
gnoscere  sufficienter  possumus;  sed  ex  his 
in  superiorum  cognitionem  pervenire  non 
possumus,  nisi  secundum  ea  quae  ex  sen¬ 
sibus  nobis  notis  habent  communia  (1). 
Ea  vero  quae  totaliter  nostris  sensi¬ 
bus  offeruntur,  sunt  inferiora  corpora, 
cum  quibus  superiora  corpora  in  essen¬ 
tiae  speciem  non  conveniunt,  nec  in  na¬ 
ti)  Al.  omnia. 

turae  conditione  ;  conveniunt  autem  in  ra¬ 
tione  quantitatis  luminis  et  eorum  quse 
ad  hsec  sequuntur.  Et  ideo  pertingere 
possumus  ad  cognoscendum  de  superio¬ 
ribus  corporibus  et  claritatem  ipsorum 
in  quantum  sunt  nobis  visibilia,  et  quan¬ 
titatem  magnitudinis  et  motus  ipsorum 
et  figuram,  et  etiam  gradus  ipsorum  se¬ 
cundum  modum  quo  conveniunt  in  gene¬ 
re  cum  inferioribus  corporibus  ;  propriam 
autem  naturam  ipsorum  secundum  ratio¬ 
nem  speciei  scire  non  possumus  nisi  per 
negationem,  in  quantum  transcendit  infe¬ 
riorum  corporum  naturam.  Unde  Aristo¬ 
teles  in  1.  dQ  CcbIo  {text.  17  ad  22;  c.  3) 
probat  coeleste  corpus  non  esse  neque 
grave  neque  leve,  neque  generabile  ne¬ 
que  corruptibile.  Sed  licet  intelligentia 
transcendat  totum  ordinem  corporalium 
rerum,  quia  tamen  est  ab  alio;  sua  quid- 
ditas  vel  essentia  non  est  ipsum  suum 
esse,  sed  est  res  subsistens  in  suo  esse 
participato,  et  ideo'  quodammodo  conve¬ 
nit  in  genere  cum  corporibus,  quse  etiam 
in  suo  esse  subsistunt;  et  sic  secundum 
logicam  intentionem  videtur  quod  pona¬ 
tur  in  gonere'substantise.  Et  ideo  intelli¬ 
gentia  quidem  notificari  potest  enarrative 
seu  affirmative  quantum  ad  suum  genus, 
ut  dicatur  esse  substantia  ;  sed  quantum 
ad  differentiam  specificam  enarrari  non 
potest,  sed  oportet  quod  per  negationem 
nobis  notificetur,  in  quantum  transcendit 
totum  ordinem  corporalium  rerum,  qui¬ 
bus  convenit  diversitas.  Et  ideo  auctor 
lib.  de  Causis  notificans  intelligentise  essen¬ 
tiam,  prout  a  nobis  notificari  potest,  pro¬ 
ponit  hanc  propositionem  :  «  Intelligen- 
tia  est  substantia  quae  non  dividitur 
Loquitur  ergo  hic  auctor  hujus  libri  de 
divisione  quae  supponit  compositionem  ex 
partibus,  quod  manifestum  est  ex  verbis 
quae  sequuntur,  dicit  enim  ;  i  quia  si 
non  est  cum  magnitudine,  neque  corpus, 
neque  movetur,  tunc  proculdubio  non  divi¬ 
ditur»  ;  et  iterum  :  <r  omne  divisibile  non 
dividitur  nisi  aut  in  multitudinem,  aut  in 
magnitudinem,  aut  in  motum  suum  ».  — 
de  Causis  propos.  7.  —  Compositio  autem 

ex  essentia  et  esse  non  infert  secumdivisi- 
bilitatem  proprie  loquendo,  sicut  palet  ex 
supra  dictis  (in  c.). 

ARTICULUS  Vll 

UTRUM  IN  SUBSTANTIIS  SPIRITUALIBUS  CREA¬ 
TIS  SIT  PERSONALITAS. 

Videtur  quod  in  substantiis  spirituali¬ 
bus  creatis  non  possit  esse  personalitas. 

1.  Individuatio  enim  est  de  ratione  per¬ 
sonae,  quia  persona  est  rationalis  naturae 
individua  substantia;  principium  autem 
individuationis  est,  materia  :  cum  ergo 
substantia  spiritualis  creata  materia  ca- 
reat,  ut  dictum  est  (a.  3),  videtur  quod  ab 
ea  personalitas  excludatur.  —  2.  Sent. 
dist.  3,  q.  1,  a.  2,  arg.  1. 

2.  Praeterea,  omnis  forma  quantum  est 
de  se  communicabilis  est  et  universalis  ; 
sed  substantia  spiritualis  creata  est  for-, 
ma  simplex  :  ergo  videtur  quod  sit  uni¬ 
versalis.  Sed  universalia  non  dicimus 
personas,  ut  dicit  Boethius  in  lib.de  Dua¬ 
bus  Naturis  (c.  2  ;  —  Migne  t.  64,  coi. 
1343) ;  ergo  idem  quod  prius.  —  Ihid. 
arg.  2. 

3.  Praeterea,  perfectio  debet  perfecti- 
bili  proportionari;  sed  forma  intelligibi- 
lis,  quae  est  perfectio  intellectus,  non  ha¬ 
bet  rationem  singularis,  sed  magis  uni¬ 
versalis  :  ergo  nec  intellectus.  Sed  sub¬ 
stantiae  spirituales  creatae,  scilicet  angeli, 
sunt  divini  intellectus  et  divinae  mentes, 
ut  dicit  Dionysius  {in  cap.  11  Coelestis 
Hierar chiae ;  — Migne  t.  3,  coi.  283);  ergo 
idem  quod  prius.  —  Ibid.  arg.  3. 

4.  Praeterea,  persona  est  rationalis  na 
turae  individua  substantia;  sed  a  Diony¬ 
sio  {de  Die.  Nom.  c.  4  ;  —  Migne  t.  3, 
coi.  694)  ponitur  angelus  in  ordine  intel- 
ligibilium,  quae  supra  rationabilia  consi¬ 
stunt  :  ergo  videtur  quod  angelus  non  sit 
persona.  —  Ibid.  arg.  4. 

Sed  contra,  persona  est  hypostasis  pro¬ 
prietate  distincta  ad  dignitatem  pertinen¬ 
te;  sed  angelus  sive  substantia  spiritua¬ 
lis  creata  cum  sit  quid  subsistens,  dicitur 
hypostasis,  et  ejus  proprietates  sunt  no- 

bilissimae  ;  ergo  videtur  quol  sit  perso¬ 
na.  —  Ihid.  arg.  1  Sed  contra. 

Respondeo  dicendum,  quod  personali¬ 
tas  est  in  substantiis  spiritualibus  crea¬ 
tis,  alio  tamen  modo  quam  in  homine. 
Quod  patet,  si  tria  quae  sunt  de  ratione 
personae  considerentur,  scilicet  :  subsi¬ 
stere,  ratiocinari,  et  individuum  esse.  — 
Subsistit  enim  homo  in  partibus  suis,  ex 
quibus  componitur.  Sed  angelus  in  natura 
sua  simplici,  nullo  indigens  partium  vel 
materiae  fundamento.  —  Ratiocinatur 
homo  discurrendo  et  inquirendo  lumine 
intellectuali  per  continuum  et  tempus 
adumbrato,  ex  hoc  quod  cognitionem  a 
sensu  et  imaginatione  accipit.  Sed  ange¬ 
lus  lumen  intellectuale  purum  et  imper¬ 
mixtum  participat,  unde  etiam  sine  in¬ 
quisitione  deiformiter  intelligit  secun¬ 
dum  Dionysium.  —  Similiter  incommuni- 
cabilitas  est  in  homine  ex  hoc  quod  natu¬ 
ra  sua  receptibilis  in  fundamento  mate¬ 
riae  per  materiam  determinatur.  Sed  in 
substantia  immateriali  in  se  determinata 
est  ex  hoc  quod  in  aliquo  sicut  forma  de¬ 
terminabilis  recipi  non  potest ;  et  ex  hoc 
ipso  satis  incommunicabilis  est,  et  non 
per  determinationem  recipientis  :  sicut 
divinum  esse  est  proprium  et  determina¬ 
tum,  non  per  additionem  alicujus  contra¬ 
hentis,  sed  per  negationem  omnis  adhibi¬ 
ti  (1);  unde  dicitur  in  1  i b.  de  Cawsw,  quod 
individuatio  sua  est  bonitas  pura.  Quare 
patet  quod  personalitas  est  in  substantiis 
spiritualibus  creatis,  et  multo  nobilior 
quam  in  homine.  —  2.  Sent.  dist.  3,  q.  1, 
a.  2,  c. 

Ad  primum  ergo  dicendum,  quod  for¬ 
ma  participabilis  non  individuatur  nisi 
per  materiam,  in  qua  accipit  esse  deter¬ 
minatum  ;  sed  forma  quae  non  est  recep¬ 
tibilis  non  indiget  materia  determinante, 
sed  in  sua  natura  determinatur  ad  esse, 
quod  sibi  non  ad  materiam  dependens 
oc(]uiritur,  sicut  formis  corruptilibus  ; 
nec  in  materia,  etsi  ad  materiam  non  de¬ 
pendens,  sicut  animae  rationali.  —  Et  per 

(1)  Edit.  Farm,  operum  S.  Thomse  «  additi  »  ; 
edit.  Paris,  anni  1871  et  seqq.  «  addibilitatis  ». 


hoc  patet  responsio  ad  secundum;  quia 
forma  rationem  universalitatis  habet  ex 
hoc  quod  in  pluribus  est  receptibilis.  — 
Ibid,  ad  1  et  2. 

Ad  tertium  dicendum,  quod  forma  quse 
est  recepta  in  intellectu,  potest  duplici¬ 
ter  considerari  :  vel  per  comparationem 
ad  rem  cujus  est  similitudo  ;  et  sic  habet 
universalitatem;  non  enim  est  similitudo 
hominis  secundum  conditiones  indivi- 
duantes,  sed  secundum  naturam  commu¬ 
nem  ;  vel  per  comparationem  ad  intellec¬ 
tum  in  quo  habet  esse;  et  sic  est  quid  in- 
dividuatum,  quemadmodum  intellectus; 
et  alia  numero  species  intellectualis  (2) 
hominis  est  in  intellectu  Socratis,  et  alia 
in  intellectu  Platonis.  Unde  non  oportet 
intellectum  non  esse  quid  determinatum 
et  subsistens.  —  Ibid.  ad  3. 

Ad  quartum  dicendum,  quod  rationale, 
secundum  Dionysium,  est  in  substantiis 
spiritualibus  scilicet  angelis  et  in  Deo 
eminenter,  secundum  quem  modum  intel¬ 
lectus  angelicus  et  divinus  ratio  nomina¬ 
tur.  —  Ibid.  ad  4. 

ARTICULUS  VIII 

UTRUM  IN  SUBSTANTIIS  SPIRITUALIBUS  CREA¬ 
TIS  SIT  COMPOSITIO  ACCIDENTIS  ET  SUB¬ 
JECTI. 

Videtur  quod  in  substantiis  spirituali¬ 
bus  creatis  non  sit  compositio  accidentis 
et  subjecti  :  — 

1.  quia  esse  accidentale  causatur  ab 
esse  substantiali ;  ergo  et  compositio  acci¬ 
dentalis  a  compositione  substantiali.  Sed 
in  substantiis  spiritualibus  creatis  non  est 
compositio  substantialis,  quia  sunt  sub¬ 
stantiae  simplices,  ut  Dionysius  dicit;  ergo 
nec  compositio  accidentalis.  —  Quodl.  7, 
a.  7,  arg.  1. 

2.  Praeterea,  Boethius  dicit  in  lib.  de 
Trin.  (c.  2 ;  —  Migne  t.  64,  coi.  1250), 
quod  forma  simplex  subjectum  esse  non 
potest ;  sed  substantiae  spirituales  creatae, 
scilicet  angeli,  sunt  formae  simplices,  se¬ 
cundum  Dionysium  (de  Div,  Nom.  c.  4  ; 

(2)  AI.  «  intellecta  », 

—  Migne  t.  3,  coi.  694)  :  ergo  non  pos¬ 
sunt  esse  subjectum  accidentis.  —  Ibid. 
arg.  2. 

Sed  contra  est,  quod  Augustinus  sub-  - 
stantias  spirituales  ponit  deficere  a  sim¬ 
plicitate  divina  per  hoc  quod  est  in  eis 
compositio  accidentis  et  subjecti.  —  Ibid. 
arg.  Sed  contra. 

Respondeo  dicendum,  quod  ex  hoc  ali¬ 
quid  est  susceptivum  formae  substantia¬ 
lis  vel  accidentalis,  quod  aliquid  habet 
possibilitatis,  quia  de  ratione  potentiae  est 
ut  actui  substernatur,  qui  forma  dicitur. 
De  substantiis  autem  spiritualibus  crea¬ 
tis  diversi  diversa  sentiunt.  Quidam  enim 
dicunt,  quod  sunt  compositae  ex  materia 
et  forma.  Alii  dicunt,  quod  sunt  composi¬ 
tae  ex  esse  et  quod  est,  ut  Boethius  dicit. 

—  Et  utroque  modo  oportet  ponere  po- 
tentialitatem  in  substantiis  spiritualibus 
creatis.  Depnmo  enim  modo  patet.  Simi¬ 
liter  patere  potest  de  secundo;  quia  omne' 
quod  non  est  suum  esse,  oportet  habeat 
esse  receptum  ab  alio  quod  est  sibi  causa 
essendi.  Et  ita,  in  se  consideratum,  est  in 
potentia  respectu  illius  esse  quod  recipit 
ab  alio.  Et  hoc  modo  ad  minus  potentia- 
litatem  oportet  ponere  in  angelo,  quia  an¬ 
gelus  non  est  suum  esse,  hoc  enim  solius 
Dei  est.  Et  ita  relinquitur  quod  substan¬ 
tia  spiritualis  creata  potest  esse  subjec¬ 
tum  formae  accidentalis.  —  Quodl.  7,  a.  7,  c. 

Ad  primum  ergo  dicendum,  quod  sub¬ 
stantialis  simplicitas  in  angelis  excludit 
compositionem  materiae  et  formae,  non 
autem  compositionem  ex  esse  et  quod  est; 
quam  compositionem  ad  minus  acciden¬ 
talis  compositio  in  anpelis  praesupponit. 

Et  iterum  non  oportet,  si  esse  acciden¬ 
tale  causatur  a  substantiali,  quod  compo¬ 
sitio  accidentalis  a  compositione  substan¬ 
tiali  causetur ;  quia  substantia  aliquo 
modo  simplex  potest  esse  subjectum 
accidentis.  —  Ibid.  ad  1. 

Ad  secundum  dicendum,  quod  Boethius 
loquitur  de  illa  forma  simplici  quae  est 
actus  purus,  cui  nihil  potentialitatis  ad¬ 
miscetur  ;  et  talis  est  solus  Deus.  —  Ibid. 
ad  2. 

ARTICULUS  IX 

UTRUM  SIT  NUMERUS  VEL  MULTITUDO  IN 
ANGELIS. 

Videtur  quod  in  angelis  non  sit  nume¬ 
rus. 

1.  Numerus  enim  quantitas  est ;  sed 
quantitatis  subjectum  est  materia ;  cum 
ergo  in  angelis  non  sit  materia,  ut  dictum 
est  (a.  3),  videtur  quod  nec  numerus.  — 

2.  Sent.  dist.  3,  q.  1,  a.  3,  arg.  1. 

2.  Praeterea,  secundum  philosophos,  in 
his  quae  sunt  sine  materia  non  potest  esse 
numerus  nisi  secundum  causam  et  cau¬ 
satum;  sed  unus  angelus  non  est  causa 
alterius:  ergo  si  sunt  sine  materia,  nul¬ 
lus  numerus  in  eis  esse  potest.  —  Ibid. 
arg.  2. 

3.  Praeterea,  quanto  aliquid  est  propin¬ 
quius  uni  simplici,  tanto  minus  dividi¬ 
tur;  sed  inter  omnes  creaturas  natura 
angelica  Deo  est  propinquior  :  ergo  vide¬ 
tur  quod  vel  non  sit  numerus  in  eis,  vel 
sit  paucissimus.  —  Ibid.  arg.  3. 

4.  Praeterea,  cum  partes  universi  sint 
ordinatae  ad  invicem  juvantes  se  mutuo, 
illud  ex  quo  non  provenit  utilitas  in  par¬ 
tibus  universi  videtur  esse  frustra  vel 
vanum,  et  sic  omnino  non  esse;  sed  spi¬ 
ritualis  substantia  non  juvat  ad  corpora¬ 
lem,  nisi  movendo  ipsam  :  ergo  videtur 
quod  non  sunt  plures  substantiae  separa¬ 
tae,  nisi  quibus  expletur  motus  corpora¬ 
lis  creaturae  ;  et  ita  videtur  quod  nume¬ 
rus  angelorum  sit  accipiendus  secundum 
numerum  motuum  coeli,  vel  etiam  ipso¬ 
rum  mobilium.  —  Ibid.  arg.  4. 

Sed  contra:  1.  Ordo  universi  exigere 
videtur  ut  id  quod  est  in  rebus  nobilius 
excedat  quantitate  vel  numero  ignobilio¬ 
ra;  ignobiliora  enim  videntur  esse  prop¬ 
ter  nobiliora ;  unde  oportet  quod  nobiliora 
quasi  propter  se  existentia  multiplicen¬ 
tur  quantum  possibile  est ;  et  ideo  vide¬ 
mus  corpora  incorruptibilia,  scilicet  coele¬ 
stia,  in  tantum  excedere  corruptibilia,  sci¬ 
licet  elementa,  ut  haec  quasi  non  habeant 

nolabilem  quantitatem  in  comparatione  ad 
illa.  Sicut  autem  coelestia  corpora  digniora 
sunt  elementaribus,  ut  incorruptibilia 
corruptibilibus,  ita  substantiae  intellectua¬ 
les  omnibus  corporibus,  ut  immobile  et 
immateriale  mobili  et  materiali.  Excedunt 
igitur  in  numero  intellectuales  substantiae 
separatae  omnium  rerum  materialium 
multitudinem.  —  2.  c.  Gent.  c.  92,  rat. 
3. 

2.  Praeterea,  species  rerum  materia¬ 
lium  non  multiplicantur  per  materiam, 
sed  per  formam.  Formae  autem  quae  sunt 
extra  materiam  habent  esse  completius 
et  universalius  quam  formae  quae  sunt  in 
materia;  nam  formae  in  materia  reci¬ 
piuntur  secundum  materiae  capacitatem. 
Non  videntur  igitur  esso  minoris  multitu¬ 
dinis  formae  quae  sunt  extra  materiam, 
quas  dieimussubstantias  separatas,  quam 
sint  species  materialium  rerum.  —  Ibid. 
rat.  4. 

Pespondeo  dicendum,  quod  substantiae 
spirituales  sunt  in  magno  numero  seu 
multitudine.  Quod  manifeste  patet  ex  duo¬ 
bus.  jPnmo,  quia  substantiae  intellectuales 
secundum  suum  genus  transcendunt  om¬ 
nem  naturam  corpoream  ;  oportet  igitur 
accipere  gradum  in  praedictis  substantiis 
secundum  elevationem  earum  supra  cor¬ 
poream  naturam.  Sunt  autem  quaedam 
intellectuales  substantiae  elevatae  supra 
corpoream  substantiam  secundum  sui 
generis  naturam  tantum,  quae  tamen  cor- 
jjoribus  uniuntur  ut  formae,  ut  patet  in 
animis  hominum;  et,  quia  esse  substan¬ 
tiarum  intellectualium  secundum  suum 
genus  nullam  a  corpore  dependentiam 
h  ibot,  ut  supra  dictum  est  (a.  2,  in  c.), 
invenitur  altior  gradus  dictarum  substan¬ 
tiarum,  quae,  etsi  non  uniantur  corpori¬ 
bus  ut  formae,  sunt  tamen  proprii  moto¬ 
res  aliquorum  corporum  determinatorum. 
Similiter  autem  natura  substantiae  intel¬ 
lectualis  non  dependet  a  movendo,  cum 
movere  sit  consequens  ad  principalem 
eorum  operationem,  quae  est  intelligere. 
Erit  igitur  et  aliquis  gradus  altior  sub¬ 
stantiarum  intellectualium,  quae  non  sunt 


proprii  motores  aliquorum  corporum,  sed 
superiores  motoribus.  —  2.  c.  Gent.  c. 
92,  rat.  1. 

Secundo,  sicut  agens  per  naturam  agit 
per  suam  formam  naturalem,  ita  agens  per 
intellectum  agit  per  formam  intellectus, 
ut  patet  in  his  qui  agunt  per  artem.  Sicut 
igitur  agens  per  naturam  est  proportio- 
natum  patienti,  ratione  suae  formae  natu¬ 
ralis,  ita  agens  per  intellectum  est  pro- 
portionatum  patienti  et  facto  per  formam 
intellectus,  ut  scilicet  hujusmodi  sit  for¬ 
ma  intellectiva,  quae  possit  induci  per 
actionem  agentis  in  materiam  recipien¬ 
tem.  Oportet  igitur  proprios  motores  or¬ 
bium,  qui  per  intellectum  movent,  si  in 
hoc  opinionem  Aristotelis  sustinere  volu¬ 
mus,  tales  intelligentias  habere  quales 
sunt  explicabiles  per  motus  orbium,  et 
producibiles  in  rebus  materialibus.  Sed 
supra  hujusmodi  conceptiones  intelligibi- 
les  est  accipere  aliquas  universaliores. 
Intellectus  enim  universalius  apprehendit 
formas  rerum  quam  sit  esse  earum  in 
rebus ;  unde  videmus,  quod  universalior 
est  forma  intellectus  speculativi  quam 
practici,  et  inter  artes  practicas  universa¬ 
lior  est  conceptio  artis  imperantis  quam 
exsequentis.  Oportet  autem  substantiarum 
intellectualium  gradus  accipere  secundum 
gradum  intellectualis  operationis  quae  est 
eis  propria.  Sunt  igitur  aliquae  substan¬ 
tiae  intellectuales  supra  illas  quae  sunt 
proprii  et  proximi  motores  determinato¬ 
rum  orbium.  — Ibid.  rat.  2. 

Qualiter  autem  distinguantur  ad  invi¬ 
cem,  accipere  possumus  ex  verbis  Com¬ 
mentatoris  in  3.  de  Anima  {text.  33),  ubi 
dicit,  quod  si  natura  intellectus  possibilis 
esset  nobis  ignota,  non  possemus  assi¬ 
gnare  numerum  substantiarum  separata¬ 
rum.  Unde  dico,  quod  secundum  gradum 
possibilitatis  permixtae  in  natura  ange¬ 
lica  est  eorum  distinctio.  Dictum  est  enim 
supra  (a.  2,  in  c.),  quod  ipsa  natura  vel 
quidditas  angeli  est  possibilis  respectu 
esse  quod  a  Deo  habet.  Invenitur  enim 
natura  cui  possibilitas  admiscetur  plus 
et  plus  distans  ab  actu,  secundum  quod 

recedit  a  similitudine  divinae  naturae, 
quae  est  actus  tantum.  Illa  ergo  quiddi- 
tas  est  actus  completus,  praeter  quam 
non  est  suum  esse,  scilicet  natura  divi¬ 
na  ;  et  illa  quiddilas  simplex  quae  est  pro¬ 
pinquior  per  similitudinem  ad  divinum 
esse,  minus  habet  de  potentia  et  plus  de 
actu,  et  est  Deo  vicinior,  et  perfectior ; 
et  sic  deinceps,  quousque  veniatur  ad 
illam  naturam  quae  est  in  ultimo  gradu 
possibilitatis  in  substantiis  spiritualibus, 
adeo  quod  non  acquiritur  sibi  esse  nisi 
in  altero,  quamvis  esse  suum  ad  illud 
non  dependeat  :  scilicet  intellectus  hu¬ 
manus,  qui,  secundum  Commentatorem, 
(st  ultimus  in  ordine  naturarum  intelle¬ 
ctualium,  sicut  materia  prima  in  ordine 
corporalium.  —  2  Sent.  dist.  3,  q.  1,  a. 
3,  in  c. ;  2.  c.  Gent.  c.  92,  rat.  1  et  2. 

Ad  primum  ergo  dicendum,  quod  sicut 
supra  (1)  dictum  est,  unum  dicitur  dupli¬ 
citer  :  uno  modo  secundum  quod  conver¬ 
titur  cum  ente,  quod  non  determinatur 
ad  aliquod  genus,  et  similiter  nec  multi¬ 
tudo  sequens  ad  tale  unum;  et  talis  multi¬ 
tudo  ponitur  in  spiritualibus  creaturis, 
quae  non  sequitur  divisionem  quantitatis 
vel  materiae,  sed  distinctionem  naturarum. 
Alio  modo  dicitur  unum,  quod  est  prin¬ 
cipium  numeri,  qui  est  discreta  quantitas, 
creatus  ex  divisione  materiae  vel  continui ; 
et  talis  non  est  nisi  in  materialibus.  —  2. 
Sent.  1.  c.  ad  1. 

Ad  secundum  dicendum,  quod  etiam 
secundum  philosophos,  qui  distinguunt 
numerum  substantiarum  separatarum 
secundum  causam  et  causatum,  causa  et 
causatum  non  sunt  per  se  distinguentia, 
sed  secundum  eos  consequuntur  ad  prin¬ 
cipia  distinctionis;  cum  enim  distinctio 
sit,  per  se  loquendo,  per  hoc  quod  est 
major  vel  minor  compositio,  et  secundum 
distantiam  potentiae  et  actus,  secundum 
eos,  sequitur  quod  illud  quod  est  plus  in 
actu,  sit  causa  ejus  quod  est  minus,  se¬ 
cundum  quem  modum  dicunt  multitudi¬ 
nem  ab  uno  primo  simplici  processisse ; 
quem  tamen  modum  dicit  Commentator 

(1)  Qusest.  12,  art.  1  et  seqq. 

in  12.  Metaphys.  text.  38  (apud  Aristote¬ 
lem  12.  Metaphys.  text.  38;  1.  U,  c.  7) 
insufficienter  probatum,  et  concedit  ab 
uno  primo  simplici  immediate  potuisse 
plura  procedere;  ita  nos  concedimus  om¬ 
nes  naturas  intellectuales  immediate  a 
Deo  processisse  distinctas  secundum  or¬ 
dinem  sapientiae  disponentis  diversos  gra¬ 
dus  naturarum  spiritualium.  Et  ideo  re¬ 
moto  ordine  causalitatis  ab  angelis,  et 
retento  gradu  simplicitatis,  habebimus 
eundem  modum  distinctionis  quem  ipsi 
habuerunt.  —  Ibid.  ad  2. 

Ad  tertium  dicendum,  quod  ex  ratione 
illa  probatur  simplicitas  angelicae  natu¬ 
rae,  et  praecipue  illius  quae  in  ea  suprema 
est ;  sed  pluralitas  gradus  ab  ea  non  tol¬ 
litur.  Praeterea  non  est  loquendum  de 
angelis  sicut  de  divina  natura,  cum  plures’ 
angeli  non  tantum  numero,  sed  specie 
differant.  —  Ibid.  ad  3. 

Ad  quartum  dicendum,  quod  angeli  non 
sunt  facti  propter  motum  corporalium, 
quia  nihil  fit  propter  vilius  se;  unde,  si 
sunt  aliquae  substantiae  non  moventes, 
non  sequetur  quod  sint  superfluae.  Nihi¬ 
lominus  tamen  dicendum,  quod  ex  omni¬ 
bus  substantiis  illis  provenit  aliqua  utili- 
las  per  juvamentum,  in  rebus  corporali¬ 
bus;  qtiia  inferiores  angeli  in  motu 
sphaerarum  Deo  ministrant,  sicut  a  qui¬ 
busdam  dicitur,  et  probabile  videtur, 
cum  Gregorius  dicat  (4.  Dialog.  c.  6  ; 
—  Migne  t.  77,  coi.  329)  corporalem 
creaturam  per  spiritualem  administrari. 
Illuminatio  autem  inferiorum  angelorum 
est  a  Deo  per  proximos  et  medios,  ut 
dicit  Dionysius  {de  Ccelesti  Hierarchia  c. 
13  versus  fin;  —  Migne  t.  3,  coi.  306), 
et  ita  omnes  influentiam  habent  super 
motum  corporalium,  vel  ad  minus  quan¬ 
tum  ad  custodiam  hominum,  quae  perti¬ 
net  ad  ultimum  ordinem.  --  Ibid.  ad  4. 

ARTICULUS  X 

UTRUM  SPIRITUALES  GREATUR.E  DIFFE¬ 
RANT  SPECIE. 

Videtur  quod  spirituales  creaturae  non , 
omnes  differant  specie. 

1.  Magis  enim  diversa  sunt  ab  invi¬ 
cem  quae  differunt  specie,  quam  quae  dif¬ 
ferunt  numero ;  sed  creaturae  quo  sunt 
Deo  propinquiores,  in  quo  nulla  est  di¬ 
versitas,  tanto  minus  sunt  diversae  :  ergo 
angeli  qui  sunt  Deo  propinquiores,  debent 
esse  diversi  minori  diversitate,  et  proinde 
non  specifica.  —  de  Spirit.  Creat,  a.  8, 
arg.  2. 

2.  Praeterea,  convenientia  aliquorum 
in  formali  principio  facit  aliqua  idem  esse 
specie;  differentia  vero  in  principio  ma¬ 
teriali  facit  differre  numeio  solum.  In 
angelis  autem  ipsum  esse  se  habet  ut 
formale  ad  essentiam  angeli,  ut  ex  supra 
diciis  (a.  6)  manifestum  est.  Cum  ergo 
omnes  angeli  conveniant  in  esse,  differant 
vero  secundum  essentiam,  videtur  quod 
angeli  non  differant  specie,  sed  numeio 
solo.  —  Ibid.  arg.  3. 

3.  Praeterea,  omnis  substantia  subsi¬ 
stens  creata,  est  individuum  contentum 
sub  aliqua  natura  communi  speciei;  ita 
quod  si  individuum  sit  compositum,  na¬ 
tura  speciei  praedicabitur  de  eo  secundum 
rationem  compositi ;  si  vero  individuum 
fuerit  simplex,  natura  speciei  praedicabi¬ 
tur  de  eo  secundum  simplices  rationes. 
Sed  angelus  est  substantia  creata  subsi¬ 
stens.  Sive  ergo  sit  compositus  ex  mate¬ 
ria  et  forma,  sive  sit  simpex,  oportet 
quod  contineatur  sub  aliqua  naluia  spe¬ 
ciei.  Sed  naturae  speciei  non  derogat 
quod  possit  habere  plura  supposita ;  simi¬ 
liter  etiam  nec  individuo  sub  ea  existentj 
derogat,  si  habeat  aliquod  secum  compar 
in  eadem  specie.  Ergo  videtur  quod  pos¬ 
sibile  sil  esse  plures  angelos  unius  spe¬ 
ciei  ;  in  perpetuis  autem  non  differunt 
esse  et  posse,  ut  dicitur  in  3.  Phys.  {texi. 
32;  c.  4):  ergo  in  angelis  sunt  plura  in¬ 
dividua  unius  speciei.  —  Ibid.  arg.  4. 

4.  Praeterea,  cum  sola  species  definia¬ 
tur  secundum  Boethium,  quaecunque  in 
definitione  conveniunt,  videntur  in  specie 
convenire ;  sed  angeli  omnes  conveniunt 
in  illa  definitione  quam  Damascenus  ponit 
in  2.  de  Fide  Orlhod.  (c.  3;  —  Migne  PP. 
Gr.  t.  94,  coi.  866) :  <i  Angelus  est  sub¬ 


stantia  intellectualis,  semper  mobilis, 
arbitrio  libera,  incorporea,  Deo  mini¬ 
strans  »  :  ergo  omnes  angeli  sunt  unius 
speciei.  —  Ibid.  arg.  6. 

5.  Praeterea,  quaecunque  conveniunt  in 
nobilissimo,  conveniunt  in  specie;  quia 
nobilius  est  quod  ponitur  sub  specie, 
quam  quod  ponitur  sub  genere;  est  enim 
differentia  specifica  formalis  respectu  ge¬ 
neris.  Sed  omnes  angeli  conveniunt  in 
nobilissimo  quod  in  eis  est,  scilicet  in  na¬ 
tura  intellectuali  ;  ergo  omnes  angeli 
conveniunt  specie.  —  Ibid.  arg.  9. 

6.  Praeterea,  si  aliquod  genus  dividatur 
per  duas  differentias,  quarum  una  altera 
sit  imperfectior,  differentia  imperfectior 
magis  est  multiplicabilis  quam  perfectior; 
sicut  irrationale  per  plures  species  mul¬ 
tiplicatur  quam  rationale.  Substantia  au¬ 
tem  spiritualis  dividitur  per  unibile  et  non 
unibile ;  unibile  autem  corpori  est  imper¬ 
fectius  in  spiritualibus  substantiis.  Cum 
ergo  substantia  spiritualis  unibilis  cor¬ 
pori,  scilicet  anima  humana,  non  distin¬ 
guatur  in  multas  species,  multo  fortius 
substantia  spiritualis  non  unibilis,  scili¬ 
cet  angelus,  non  multiplicatur  per  multas 
species.  —  Ibid.  arg.  10. 

7.  Praeterea,  diversae  species  secun 
dum  differentias  specificas  differunt,  quae 
ex  opposito  dividuntur;  non  possunt  au¬ 
tem  designari  tot  differentiae  specificae 
oppositae,  quanta  ponitur  multitudo  ange- 
loi  um:  non  ergo  omnes  angeli  differunt 
specie.  —  Ibid.  arg.  18. 

Sed  contra  :  1.  Multiplicatio  individuo¬ 
rum  in  una  specie  non  est  nisi  ad  con¬ 
servandam  speciei  perpetuitatem,  quae 
in  uno  salvari  non  potest ;  ergo  debetur 
tantum  rebus  corruptibilibus.  Sed  angeli 
non  sunt  corruptibiles  ;  ergo  non  oportet 
ut  in  illis  sit  multiplicatio  individuorum 
in  una  specie.  —  2.  SenV.  dist.  3,  q.  1, 
a.  4,  arg.  1  Sed  contra;  de  Spirit.  Creat» 
1.  c.  arg.  3  Sed  contra;  2.  c.  Gent.  c.  93, 
lat.  3. 

2.  Praeterea,  substantiae  separatae  sunt 
quaedam  quidditates  subsistentes ;  spe¬ 
cies  autem  rei  est  quam  significat  defini- 

lio,  quae  est  signum  quidditatis  rei;  unde 
quidditates  subsittenles  sunt  species  sub¬ 
sistentes;  plures  ergo  substantiae  sepa¬ 
ratae  esse  non  possunt,  nisi  sint  plures 
species.  —  2.  c.  Geni.  c.  93,  rat.  1. 

3.  Praeterea,  id  quod  est  speciei  in  uno¬ 
quoque  est  dignius  eo  quod  est  indivi- 
dualionis  principium  praeter  rationem 
speciei  existens ;  multiplicatio  igitur  spe- 
cierum  plus  addit  nobilitatis  et  perfectio¬ 
nis  universo  quam  multiplicatio  indivi¬ 
duorum  in  una  specie.  Perfectio  autem 
universi  maxime  consistit  in  substantiis 
separatis.  Magis  igitur  competit  ad  per¬ 
fectionem  universi  quod  sint  plures  se¬ 
cundum  speciem  diversae,  quam  quod  sint 
multae  secundum  numerum  in  eadem 
specie.  —  Ihid.  rat.  4. 

4.  Praeterea,  substantiae  spirituales 
sunt  perfectiores  quam  corpora  coelestia. 
Sed  in  corporibus  coelestibus,  propter 
eorum  perfectionem  non  invenitur  nisi 
unum  individuum  unius  speciei,  fwmquia 
unumquodque  eorum  constat  ex  tota  ma¬ 
teria  suae  speciei,  tum  quia  in  uno  indi¬ 
viduo  est  perfecte  virtus  speciei  ad  com¬ 
plendum  illud  in  universo  ad  quod  sua 
species  ordinatur,  sicut  praecipue  patet  in 
sole  et  luna.  Multo  igitur  magis  in  sub¬ 
stantiis  separatis  non  invenitur  nisi  unum 
individuum  in  una  specie.  — rat.  5. 

Respondeo  dicendum,  quod  circa  hanc 
quaestionem  diversimode  aliqui  sunt  lo¬ 
cuti.  Quidam  enim  dixerunt,  quod  omnes 
spirituales  substantiae  sunt  unius  speciei ; 
alii  vero,  quod  omnes  angeli  unius  ordi¬ 
nis;  alii  vero,  quod  omnes  angeli  ab  in¬ 
vicem  specie  differunt;  quod  et  mihi  vide¬ 
tur  propter  tres  rationes. 

Prima  sumitur  ex  conditione  substan¬ 
tiae  eorum.  Necesse  est  enim  dicere, 
quod  vel  sint  formae  simplices  subsisten¬ 
tes  absque  materia,  ut  supra  (a.  4)  habi¬ 
tum  est;  vel  quod  sint  formae  compositae 
ex  materia  et  forma.  Si  autem  angelus 
est  forma  simplex  abstracta  a  materia, 
impossibile  est  etiam  fingere  quod  sint 
plures  angeli  unius  speciei ;  quia  quae¬ 
cunque  forma  quantumcunque  materia¬ 


lis  et  infima,  si  ponatur  abstracta  vel 
secundum  esse,  vel  secundum  intellectum, 
non  remanet  nisi  una  in  specie  una.  Si 
enim  intelligafur  albedo  absque  omni 
subjecto  subsistens,  non  erit  possibi.e 
ponere  plures  albedines  ;  cum  videamus 
quod  haec  albedo  non  differt  ab  alia  nisi 
per  hoc  quod  est  in  hoc  vel  in  illo  sub¬ 
jecto  ;  et  similiter  si  esset  humanitas  ab¬ 
stracta,  non  esset  nisi  una  tantum.  Si  vero 
angelus  sit  substantia  ex  materia  et  for¬ 
ma  composita,  necesse  est  dicere,  quod 
materiae  diversorum  angelorum  sint  ali¬ 
quo  modo  distinctae.  Distinctio  autem 
materiae  a  materia  non  invenitur  nisi 
duplex  :  —  una  secundum  propriam  ra¬ 
tionem  materiae,  et  haec  est  secundum 
habitudinem  ad  diversos  actus ;  cum  enim 
materia  secundum  propriam  rationem 
sit  in  potentia,  potentia  autem  ad  actum 
dicatur,  necesse  est  quod  secundum  or¬ 
dinem  (1)  actuum  attendatur  distinctio 
in  potentiis  et  materiis ;  et  hoc  modo 
materia  inferiorum  corporum,  quae  est 
potentia  ad  esse,  dilfert  a  materia  coele¬ 
stium  corporum,  quae  est  potentia  ad  ubi. 
—  Secunda  distinctio  materiae  est  secun¬ 
dum  divisionem  quantitatis  ;  prout  mate¬ 
ria  existens  sub  his  dimensionibus  distin¬ 
guitur  ab  ea  quae  est  sub  aliis  dimensioni¬ 
bus:  et  pn’ma  quidem  materia  dictinctio 
facit  diversitatem  secundum  genus;  quia, 
secundum  Philosophum  in  5.  Metaphys. 
{text.  33;  1.  4,  c.  28)  genere  differunt  se¬ 
cundum  materiam  diversam  (2).  Secunda 
autem  distinctio  materiae  facit  diversita¬ 
tem  individuorum  in  eadem  specie  ;  haec 
autem  secunda  distinctio  materiae  non 
potest  esse  in  diversis  angelis,  cum  an¬ 
geli  sint  incorporei  et  omnino  absque 
dimensionibus  quantitativis.  Relinquitur 
ergo,  si  sint  plures  angeli  compositi  ex 
materia  et  forma,  quod  sit  in  eis  distin¬ 
ctio  materiarum  secundum  primum  mo¬ 
dum;  et  ita  sequitur  quod  non  solum 
specie,  sed  etiam  genere  differunt.  —  de 
Spirit.  Creat,  a.  8,  c. 

(1)  Al.  «  originem  d. 

(2)  Al.  «  diversa  ». 

Secunda  ratio  sumitur  ex  ordine  uni¬ 
versi.  Manifestum  est  enim  quod  duplex 
est  bonum  universi  :  quoddam  separa¬ 
tum,  scilicet  Deus,  qui  est  sicut  dux  in 
exercitu  ;  et  quoddam  in  ipsis  rebus,  et 
hoc  est  ordo  partium  universi,  sicut  ordo 
partium  exercitus  est  bonum  exercitus. 
Oportet  autem  quod  superiores  universi 
partes  magis  de  bono  universi  participent, 
quod  est  ordo.  Perfectius  autem  participant 
ordinem  ea  in  quibus  est  ordo  per  se, 
quam  ea  in  quibus  est  ordo  per  accidens 
tantum.  Manifestum  est  autem  quod  in 
omnibus  individu  s  unius  speciei  non  est 
ordo  nisi  secundum  accidens  ;  conveniunt 
enim  in  natura,  et  differunt  secundum 
principia  individuantia,  et  diversa  acci¬ 
dentia,  quae  per  accidens  se  habent  ad 
naturam  speciei.  Quae  autem  specie  dif¬ 
ferunt,  ordinem  habent  per  se,  et  secun¬ 
dum  essentialia  principia.  Invenitur  enim 
in  speciebus  rerum  una  abundas  super 
aliam,  sicut  et  in  speciebus  numerorum, 
ut  dicitur  in  8.  Metaphys.  {text.  10  ;  1.  7, 
c.  3).  In  istis  autem  inferioribus,  quae 
sunt  generabilia  et  corruptibilia,  etintima 
pars  universi,  et  minus  participant  de 
ordine,  inveniuntur  non  omnia  diversa 
habere  ordinem  per  se  ;  sed  quaedam 
habet  ordinem  per  accidens  tantum,  sicut 
individua  unius  speciei.  In  superiori  au¬ 
tem  parte  universi,  scilicet  in  corporibus 
coelestibus,  non  invenitur  ordo  per  acci¬ 
dens,  sed  solum  per  se  ;  cum  omnia  cor¬ 
pora  coelestia  abin\ic('m  specie  differant, 
nec  sint  in  eis  plura  individua  unius  spe¬ 
ciei,  sed  unus  tantum  sol  et  una  luna,  et 
sic  de  aliis.  Multo  ergo  magis  in  supremo 
parte  universi  non  inveniuntur  aliqua 
ordinata  per  accidens,  et  non  per  se.  Et 
sic  relinquitur  quod  omnes  angeli  ab  invi¬ 
cem  specie  differunt  secundum  majorem 
et  minorem  perfeclionem  formarum  sim¬ 
plicium,  ex  majori  vel  minori  propinqui¬ 
tate  ad  Deum,  qui  est  actus  purus,  et  in¬ 
finitae  perfectionis.  —  Ibid. 

Tertia  vero  ratio  sumitur  ex  perfectione 
naturae  angelicae.  Perfectum  enim  dicitur 
unurnquoque  quando  nihil  deest  ei  eo¬ 


rum  quae  ad  ipsum  pertinent;  et  hujus 
quidem  perfectionis  gradus  ex  extremis 
rerum  perpendi  potest.  Deo  enim,  qui  est 
in  supremo  perfectionis,  nihil  deest  eo¬ 
rum  quae  pertinent  ad  rationem  totius 
esse  ;  praehabet  enim  in  se  omnes  rerum 
perfectiones  simpliciter  et  excellenter,  ut 
Dionysius  {de  Myst.  Theologica  c.  1 ;  — 
Migne  t.  3,  coi.  999;  et  de  Div.  Nom.  c.  5 
ante  med.  ;  —  Migne  t.  3,  coi.  819)  dicit. 
Individuum  autem  aliquod  in  infima  parte 
rerum,  quae  continet  generabilia  et  cor¬ 
ruptibilia,  perfectum  invenitur  ex  eo 
quod  habet  quidquid  ad  se  pertinet  secun¬ 
dum  rationem  individuationis  suae  ;  non 
autem  quidquid  pertinet  ad  naturam  suae 
speciei,  cum  natura  suae  speciei  etiam  in 
aliis  inveniatur  individuis.  Quod  mani¬ 
feste  ad  imperfectionem  pertinere  apparet, 
non  solum  in  animalibus  generabilibus, 
in  quibus  unum  indiget  alio  suae  speciei 
ad  convictum  ;  sed  etiam  in  omnibus  ani¬ 
malibus  ex  semine  qualicunque  generatis, 
in  quibus  mas  indiget  femina  suae  speciei 
ad  generandum  ;  et  ulterius  in  omnibus 
generabilibus  et  corruptibilibus,  in  qui¬ 
bus  necessaria  est  multitudo  individuo¬ 
rum  unius  speciei,  ut  natura  speciei, 
quae  non  potent  perpetuo  conservari  in 
uno  individuo  propter  ejus  corruptibilita¬ 
tem,  conservetur  in  pluribus.  In  parte 
autem  superiori  universi  invenitur  altior 
gradus  perfectionis  ;  ubi  unum  indivi¬ 
duum,  ut  sol,  sic  est  perfectum,  ut  nihil 
ei  desit  eorum  quae  ad  propriam  speciem 
pertinent  ;  unde  et  tota  natura  speciei 
concluditur  sub  uno  individuo  ;  et  simili¬ 
ter  est  de  aliis  corporibus  coelestibus. 
Multo  ergo  magis  in  suprema  parte  re¬ 
rum  creatarum,  quae  est  Deo  propinquis¬ 
sima,  scilicet  in  angelis,  haec  perfectio  in¬ 
venitur,  ut  uni  individuo  nihil  desit  eo¬ 
rum  quae  ad  totam  speciem  pertinent ;  et 
sic  non  sunt  plura  individua  in  una  specie, 
Deus  vero,  qui  est  in  summo  perfectio¬ 
nis,  cum  nullo  alio  convenit  non  solum 
in  specie,  sed  nec  in  genere,  nec  in  alio 
praedicato  univoce.  —  de  Spirit.  Creat.  1. 
c. ;  —  2.  Sent.  dist.  3,  q.  1,  a.  4,  in  c. ; 

Hannibaldus  in  2.  Scnt.  dist.  3,  q.  1,  a. 

2,  in  c. ;  2.  c.  Gent.  c.  93  ;  la,  q.  50,  a. 

4,  c.  et  alibi. 

Ad  primum  ergo  dicendum,  quod  cura 
inquiritur  de  differentia  vel  convenientia 
speciei,  est  consideratio  de  rebus  secun¬ 
dum  naturas  ipsarum.  Et  secundum  hoc 
non  est  loquendum  de  omnibus  angelis 
sicut  de  natura  una  Deo  propinquissima  ; 
sed  solus  primus  angelus  erat  secundum 
hoc  natura  Deo  propinquissima  :  in  qua 
quidem  natura  est  minima  diversitas, 
quia  nec  secundum  speciem,  nec  secun¬ 
dum  numerum.  —  de  Spirit.  Creat,  a.  8, 
ad  2. 

Ad  secundum  dicendum,  quod  ipsum 
esse  se  habet  ut  actus,  tam  ad  naturas 
com[  ositas  quam  ad  naturas  simplices. 
Sicut  ergo  in  naturis  compositis  species 
non  sumitur  ab  ipso  esse,  sed  a  forma  ; 
quia  species  praedicatur  in  quid  est,  esse 
autem  pertinere  videtur  ad  quaestionem 
an  est ;  —  sic  nec  in  substantiis  angeli¬ 
cis  species  sumitur  secundum  ipsum  esse, 
sed  secundum  formas  simplices  subsisten¬ 
tes  ;  quarum  differentia  est  secundum  or¬ 
dinem  perfectionis,  ut  dictum  est  (in  c.). 

—  Ibid.  ad  3. 

Ad  tertium  dicendum,  quod  sicut  forma 
quae  est  in  subjecto  vel  materia,  indivi- 
duatur  per  hoc  quod  est  esse  in  hoc;  ita 
forma  separata  individuatur  per  hoc  quod 
non  est  nata  in  aliquo  esse.  Sicut  enim 
esse  in  hoc  excludit  communitatem  uni¬ 
versalis  quod  praedicatur  de  multis  ;  ita 
non  posse  esse  in  aliquo.  Sicut  ergo  haec 
albedo  non  prohibetur  habere  sub  se 
mulla  individua  ex  hoc  quod  est  albedo, 
quod  pertinet  ad  rationem  speciei,  sed  ex 
hoc  quod  est  in  hoc,  quod  pertinet  ad  ra¬ 
tionem  individui  ;  ita  natura  hujus  an¬ 
geli  non  prohibetur  esse  in  multis  ex  hoc 
quod  est  natura  in  tali  ordine  rerum, 
quod  pertinet  ad  lationem  speciei ;  sed 
ex  hoc  quod  non  est  nata  recipi  in  ali¬ 
quo  subjecto,  quod  pertinet  ad  rationem 
individui.  —  Ibid.  ad  4. 

Ad  quartum  dicendum,  quod  substan¬ 
tias  separatas  non  potest  anima  nostra 

corpori  unita  secundum  essentias  earum 
intelligere,  ut  sciat  de  eis  quid  sunt  ; 
quia  earum  essentiae  excedunt  genus  sen¬ 
sibilium  naturarum,  et  earum  proportio¬ 
nem,  ex  quibus  intellectus  noster  cogni¬ 
tionem  capit.  Et  ideo  substantiae  separa¬ 
tae  non  possunt  definiri  a  nobis  proprie, 
sed  solum  per  remotionem,  vel  aliquam 
operationem  ipsarum ;  et  hoc  modo  defi¬ 
nit  angelos  Damascenus  non  definitione 
pertinente  ad  speciem  specialissimam,  sed 
ad  genus  subalternum,  quod  est  genus 
et  species ;  unde  definiri  potest.  —  Ibid. 
ad  6. 

Ad  quintum  dicendum,  quod  illud  quod 
constituit  in  specie,  est  nobilius  eo  quod 
constituit  in  genere,  sicut  determinatum 
indeterminato  ;  habet  enim  se  determina¬ 
tum  ad  indeterminatum  ut  actus  ad  po¬ 
tentiam  ;  non  autem  ita  quod  semper  illud 
quod  constituit  in  specie,  ad  nobiliorem 
naturam  pertineat ;  ut  patet  in  speciebus 
animalium  irrationalium  :  non  enim  con¬ 
stituuntur  species  hujusmodi  per  additio¬ 
nem  alterius  naturae  nobilioris  supra  na¬ 
turam  sensitivam,  quae  est  nobilissima 
in  eis;  sed  per  determinationem  ad  diver¬ 
sos  gradus  in  illa  natura.  Et  similiter  di¬ 
cendum  est  de  intellectuali,  quod  est  com¬ 
mune  in  angelis.  — Ibid.  ad  9. 

Ad  sextum  dicendum,  quod  hoc  non 
videtur  esse  universaliter  verum,  quod 
imperfectior  differentia  generis  in  plures 
species  multiplicetur.  Corpus  enim  divi¬ 
ditur  per  animatum  et  inanimatum;  plu¬ 
res  tamen  videntur  esse  species  anima¬ 
torum  corporum  quam  inanimatorum, 
praecipue  si  corpora  coelestia  sint  animata, 
et  omnes  stellae  ad  invicem  specie  diffe¬ 
rant.  Sed  et  in  plantis  et  in  animalibus 
est  maxima  diversitas  specierum.  Ut  ta¬ 
men  hujus  rei  veritas  investigetur,  con¬ 
siderandum  est,  quod  Dionysius  Platoni¬ 
cis  contrariam  sententiam  proferre  vide¬ 
tur.  Dicunt  enim  Platonici,  quod  sub¬ 
stantiae  quo  sunt  primo  uni  propinquio¬ 
res,  eo  sunt  minoris  numeri.  Dionysius 
vero  dicit  in  cap.  14  Ccelestis  Hierarchice 
(Migne  t.  3,  coi.  322),  quod  angeli  om- 

nem  materialem  multitudinem  transcen¬ 
dunt.  Utrumque  autem  verum  esse,  ali¬ 
quis  potest  ex  rebus  corporalibus  perci¬ 
pere  ;  in  quibus  quanto  corpus  aliquod 
invenitur  superius,  tanto  minus  habet  de 
materia,  sed  in  majorem  quantitatem  ex¬ 
tenditur.  Unde  cum  numerus  quodam¬ 
modo  sit  C  ’iisa  quantitatis  continuae,  se¬ 
cundum  quod  punctum  constituit  unitas, 
et  punctus  lineam,  ut  more  Platonicorum 
loquamur  ;  ita  est  etiam  in  tota  rerum 
universdate,  quod  quanto  aliqua  sunt 
superiora  in  entibus,  tanto  plus  habent 
de  formali  multitudine,  quae  attenditur 
secundum  distinctionem  specierum;  et  in 
hoc  salvatur  dictum  Dionysii ;  minus  au¬ 
tem  de  multitudine  materiali  quae  atten¬ 
ditur  secundum  distinctionem  individuo¬ 
rum  in  eadem  specie ;  in  quo  salvatur 
dictum  Platonicorum.  Quod  autem  est 
una  sola  species  animalis  rationalis,  mul¬ 
lis  existentibus  speciebus  irrationalium, 
ex  hoc  piovenit,  quia  animal  rationale 
constituitur  ex  hoc  quod  natura  corporea 
attingit  in  sui  supremo  naturam  sub¬ 
stantiarum  spiritualium  in  sui  infimo. 
Supremus  autem  gradus  alicujus  naturae, 
vel  etiam  infimus,  est  unus  tantum  ; 
quamvis  possit  dici,  plures  esse  species 
rationalium  aninidlium,  si  aliquis  pone¬ 
ret  corpora  coelestia  animata.  —  Ibid. 
ad  10. 

Ad  septimum  dicendum,  quod  opposi¬ 
tio  differentiarum  constituentium  angeli¬ 
cas  species,  accipitur  secundum  perfec¬ 
tum  et  imperfectum,  vel  excedens  et 
excessum  ;  sicut  est  etiam  in  numeris  ;  et 
sicut  se  habent  animatum  et  inanimatum, 
et  alia  hujusmodi.  —  Ibid.  ad  18. 

ARTICULUS  XI 

UTRUM  DURATIO  SUBSTANTIA  SPIRITUALIS 

CREATA  HABEAT  PRIUS  ET  POSTERIUS. 

Videtur  quod  duratio  spiritualis  crea¬ 
turae  habeat  prius  et  posterius. 

1.  In  eo  enim  cujus  duratio  non  habet 


prius  et  posterius,  idem  est  esse  et  fuisse 
sed  hoc  est  impossibile,  quia  Deus  potest 
facere  quod  spiritualis  creatura  non  esset, 
cum  non  possit  facere  quod  non  fuerit  : 
ergo  inconveniens  est  dicere,  quod  in  du- 
ratione  angeli  non  sit  prius  et  posterius. 
—  Quodl.  10,  a.  4,  arg.  1. 

2.  Praeterea,  nullum  creafum  est  infi¬ 
nitum  in  actu  ;  sed  duratio  angeli  est  in¬ 
finita  ex  parte  post  :  ergo  non  est  tota 
simul  in  actu,  et  ita  est  ibi  prius  et  po¬ 
sterius.  —  Ibid.  arg.  2. 

3.  Praeterea,  mensura  debet  esse  pro- 
portionata  mensurato  ;  sed  esse  spiritua¬ 
lis  creaturae  seu  angeli  est  finitum  in 
actu  :  ergo  aevum,  quod  est  ejus  mensura, 
est  finitum,  et  sic  idem  quod  prius.  — 
Ibid.  arg.  3. 

4.  Praeterea,  ratio  aeternitatis  in  hoc 
perficitur  quod  est  tota  simul,  quia  secun¬ 
dum  Boethium  inlib.o.  de  Consol.  Philos. 
(prosa  6;  —  Migne  t.  63,  coi.  858)  <r  mter- 
nitas  est  interminabilis  vitae  tota  simul 
et  perfecta  possessio  »  ;  si  ergo  aevum, 
quod  est  angeli  duratio,  non  habeat  prius 
et  posterius,  non  videtur  ab  aeternitate 
differre.  —  Ibid.  arg.  4. 

Sed  contra  :  1.  Secundum  Philosophum 
in  4.  Phys.  {(ext.  104  ;  c.  11),  propter 
prius  et  posterius  in  motu,  est  prius  et 
posterius  in  tempore,  quod  mensurat  mo¬ 
tum;  sed  in  esse  angeli  non  est  aliquis 
motus,  nec  illud  esse  aliquo  modo  mo¬ 
tui  subjacet  :  ergo  in  aevo  quod  est  ejus 
mensura,  non  est  prius  et  posterius.  — 
Ibid.  arg.  1  Sed  contra. 

2.  Praeterea,  tempus  nihil  aliud  est 
quam  numerus  prioris  et  posterioris  ;  si 
ergo  in  aevo  sit  numerare  prius  et  poste¬ 
rius,  aevum  nihil  differt  a  tempore.  — 
Ibid.  arg.  2  Sed  contra. 

Respondeo  dicendum,  quod  de  re  ali¬ 
qua  loqui  possumus  dupliciter  ;  uno  modo 
secundum  quod  est  in  rerum  natura,  alio 
modo  secundum  quod  est  in  considera¬ 
tione  nostra.  Primo  modo  accipitur  sub¬ 
stantia  rei  cum  omnibus  suis  dispositio¬ 
nibus  et  operationibus,  quia  sine  his 
substantia  non  invenitur  in  rerum  na- 

tura  ;  sed  secundo  modo  polest  accipi 
substantia  absque  suis  dispositionibus, 
quia  consideratio  substantiae  non  depen¬ 
det  a  consideratione  suarum  dispositio¬ 
num.  Accipiendo  ergo  mensuram  dura- 
tionis  secundum  primum  modum,  sic  soli 
Deo  competit  duralio  quae  sit  tota  simul, 
et  non  alicui  creaturae;  eo  quod  solus 
Deus  est  immutabilis  quantum  ad  essen¬ 
tiam,  et  quantum  ad  omnia  quae  circa  es¬ 
sentiam  considerari  possunt.  Quaelibet  au¬ 
tem  creatura  csl  variabilis  vel  secundum 
substantiam  vel  secundum  aliquam  dis¬ 
positionem  aut  operationem  ;  et  secundum 
hoc  Augustinus,  qiiaest.  ad  Orosiwn  (1), 
ponit  omnes  creaturas  esse  in  tempore, 
etiam  angelos.  Sed  accipiendo  mensuram 
durationis  angeli  secundo  modo,  prout 
consideratur  ejus  substantia  absolute, 
ejus  mensura  est  aevum  et  non  tempus  : 
de  quo  quidem  aevo  est  duplex  opinio. 

Quidam  enim  dicunt,  quod  in  aevo  est 
prius  et  posterius,  sed  non  sicut  in  tem¬ 
pore  ;  in  tempore  namque  est  prius  et 
posterius  cum  innovatione,  in  aevo  autem 
sine  innovatione.  Sed  hoc  non  est  intel- 
ligibile.  Impossibile  est  enim  esse  alicu- 
jus  durationis  duas  paries  simul,  quarum 
una  alteram  non  includat  :  sicut  mensis 
includit  diem,  unde  simul  aliquid  est  in 
die  et  in  mense ;  sed  duo  dies  et  duo  men¬ 
ses  simul  esse  non  possunt.  Unde  quan- 
docLinque  in  aliqua  duralione  ponuntur 
duae  paries,  quarum  una  est  prior  et 
altera  posterior,  oportet  quod  una  Irans- 
eunle  alia  de  novo  adveniat ;  et  sic  opor¬ 
tet  in  omni  duralione,  in  qua  est  prius  et 
posterius,  quod  fiat  innovatio.  Mensura 
autem  durationis  innovationem  habere 
non  potest,  nisi  illud  quod  per  duialio- 
nem  mensuratur,  innovationem  recipere 
])OS&it.  Esse  autem  angeli  est  absque  in¬ 
novatione  ;  quia  ex  quo  coepit  esse,  im¬ 
mutabiliter  perseverat  ;  cum  nec  in  eo 
sit  motus,  nec  sit  alicui  motui  subjectum, 
sicut  esse  rerum  corruptibilium  est  sub¬ 
jectum  molui  coelesti. — Quodl.  10,  a.  4,c. 

Sic  ergo  si  attribuatur  mensura  angelo 

(1)  Cf.  Migne  PP.  Lat.  t.  42,  coi.  672  el  073, 

secundum  substantiam  tantum,  illa  non 
habet  prius  et  posterius,  sic  enim  mensu¬ 
ratur  eorum  esse  aevo.  Et  similiter,  si 
attribuatur  eis  mensura  durationis  quan¬ 
tum  ad  essentialem  operationem  beatitu- 
dinis  ;  sic  enim  sunt  in  participatione 
aeternitatis.  Si  vero  attribuatur  eis  men¬ 
sura  durationis  ratione  aliarum  opera¬ 
tionum  vel  affectionum,  sic  eorum  men¬ 
sura  habet  prius  et  posterius,  et  ita  etiam 
mensurantur  tempore. —  Quodl.  10,  1.  c. ; 
cf.  2.  Sent.  dist.  2,  q.  1,  a.  1,  c. ;  1.  Se7it. 
dist.  37,  q.  4,  a.  1,  c. 

Ad  primum  ergo  dicendum,  quod  rei 
aeternae  vel  aeviternae  aliquid  potest  attri¬ 
bui  dupliciter  ;  uno  modo  ratione  sui 
ipsius;  et  sic  non  attribuitur  ei  neque 
fuisse,  neque  futurum  esse,  sed  solum 
esse  ;  quia  in  praeterito  et  in  futuro  im¬ 
plicatur  prius  et  posterius,  non  autem  in 
praesenti.  Alio  modo  ratione  mensurae 
adjacentis  vel  subjacentis,  id  est  ratione 
temporis ;  et  sic  attribuitur  ei  fuisse  per 
concomilantiam  ad  tempus  praeteritum, 
et  futurum  esse  per  concomilantiam  ad 
tempus  futurum.  Ipsum  enim  momentum 
aeternitatis  adest  loti  tempori ;  unde  dicit 
Augustinus  de  Deo,  quod  fuit,  quia  nun¬ 
quam  defuit ;  erit,  quia  nunquam  deerit. 
Sic  ergo  Deus  non  potest  facere  angelum 
non  fuisse,  quia  non  potest  facere  quin 
tempus  praeteritum  simul  cum  esse  angeli 
fuerit ;  potest  autem  facere  angelum  non 
esse,  quia  potest  facere  ut  esse  angeli 
non  sit  simul  cum  tempore  quod  praesens 
est  nunc  vel  erit  in  futuro  ;  et  sic  ista 
diversitas  magis  dependet  ex  modo  locu¬ 
tionis  quam  ex  natura  rei.  —  Quodl.  10, 
a.  4,  ad  1. 

Ad  secundum  dicendum,  quod  infini¬ 
tum  dicitur  dupliciter:  uno  modo  priva¬ 
tive;  et  sic  non  attribuitur  nisi  illis  quae 
habent  extensionem  vel  quantitatem,  hoc 
enim  solum  natum  est  habere  finem;  ct 
ita  aevum  nullo  modo  habet  infinitatem 
neque  aliquam  extensionem,  nisi  quate¬ 
nus  extensio  in  eo  consideratur  ex  opera¬ 
tione  mensurae  subjacentis,  scilicet  tem¬ 
poris  ;  et  ita  nullam  creatum  est  infini- 

Ium  in  actu.  Alio  modo  dicitur  iniinitum 
negative,  quia  non  habet  finem;  et  sic 
indivisibilia  dicuntur  infinita,  ut  punc¬ 
tum  et  unitas,  quia  non  sunt  finita  ;  et 
hoc  modo  aevum  est  infinitum,  quiascili- 
cet  non  finitur.  Sic  autem  aliquid  creatum 
esse  secundum  aliquid  infinitum  actu, 
nihil  prohibet.  —  Ibid.  ad  2. 

Ad  terlium  dicendum,  quod  per  eun¬ 
dum  modum  est  infinitum  esse  angeli  el 
aevum.  —  Ibid.  ad  3. 

Ad  quartum  dicendum,  quod  inter  aeter¬ 
nitatem  et  aevum  potest  assignari  triplex 
differentia:  quarum  una  potest  sumi  ex 
prae  liciis;  nam  aeternitas  mensurat  ipsam 
substantiam  aeterni,  secundum  quod  est 
in  rerum  natura,  id  est  cum  omnibus 
quae  ei  attribuuntur,  non  autem  aevum, 
ut  dictum  est  (a.  2,  ad  Ij.  Alia  sumitur 
ex  hoc  quod  aeternitas  mensurat  esse  per 
se  stans,  unde  aeternitas  est  idem  cum 
substantia  aeterni ;  aevum  autem  mensu¬ 
rat  esse  creatum  quod  non  est  per  se 
stans,  quia  est  aliud  a  substantia  entis 
creati.  Tertia  potest  sumi  ex  hoc  quod 
aevum,  quamvis  sit  interminabile  ex  parte 
finis,  non  tamen  ex  parte  principii,  aeter¬ 
nitas  vero  ex  parte  utriusque.  —  Ibid. 
ad  4. 


QUESTIO  XXXVI 

Dii:  SPIRITUALIBUS  ET  CORPOREIS  REBUS  PER 
COMPARATIONEM  AD  INVICE.M. 

Deinde  considerandum  est  de  ente  spi¬ 
rituali  et  corporeo  per  comparationem 
ad  invicem. 

CIRCA  QUOD  QUi^lRUNTUR  QUINQUE: 

1.  Utrum  creatura  corporalis  per  spiritualem 
producatur. 

2.  Utrum  administretur  et  regatur  ab  illa. 

3.  Utrum  forma  corporum  sint  ab  intelligen- 
tiis. 

4.  Utrum  materia  corporalis  obediat  ad  nu¬ 
tum  spirituali  creaturae. 

5.  Utrum  corpora  ei  obediant  ad  motum  loca¬ 
lem, 


ARTICULUS  I 

UTRUM  CREATURA  CORPORALIS  PER  SPIRI¬ 
TUALEM  PRODUCATUR. 

Videtur  quod  creatura  corporalis  per 
spiritualem  producatur. 

1.  Talis  est  enim  ordo  rerum,  ut  infe¬ 
riora  gubernentur  per  superiora;  at  sic¬ 
ut  est  ordo  in  gubernatione  rerum,  ita 
et  in  productione  illarum  :  ergo  ordo  re¬ 
quirit,  ut  creatura  corporalis,  tamquam 
inferior,  per  spiritualem,  tamquam  supe¬ 
riorem,  sit  producta.  —  la,  q.  65,  a.  3, 
arg.  1. 

2.  Praeterea,  diversitas  effectuum  de¬ 
monstrat  diversitatem  causarum  ;  quia 
idem  semper  facit  idem.  Si  ergo  omnes 
creaturae,  tam  spirituales  quam  corpora¬ 
les,  sunt  immediate  a  Deo  productae,  nulla 
esset  inter  creaturas  diversitas,  nec  una 
magis  distaret  a  Deo  quam  alia.  Quod 
patet  esse  falsum,  cum  propter  longe 
distare  a  Deo  dicit  Philosophus  (2.  de  Ge¬ 
nerat.  text.  59  ;  c.  10)  quaedam  corrup¬ 
tibilia  esse.  —  Ibid.  arg.  2. 

3.  Praeterea,  ad  producendum  effectum 
finitum,  non  requiritur  virtus  infinita. 
Sed  omne  corpus  finitum  est.  Ergo  per 
finitam  virtutem  spiritualis  creaturae 
produci  potuit,  et  productum  fuit  ;  quia 
in  talibus  non  differt  esse  et  posse  ;  prae¬ 
sertim  quia  nulla  dignitas  competens  ali¬ 
cui  secundum  suam  naturam,  ei  denega¬ 
tur.  —  Ibid.  arg.  3. 

Sed  contra  est,  quod  sicut  supra  (q.  5, 
a.  1,  in  c.,  et  q.  8,  a.  1,  in  c.)  dictum  est, 
a  primo  ente  necesse  est  omne  ens  pro¬ 
cedere  immediate ;  ergo  necesse  est  et 
corpora  ab  ipso  primo  ente  esse  pro¬ 
ducta. 

Respondeo  dicendum,  quod  prima  pro¬ 
ductio  corporalis  creaturae  est  per  crea¬ 
tionem,  per  quam  etiam  ipsa  materia 
producitur  ;  imperfectum  enim  est  prius 
quam  perfectum  in  fieri.  Impossibile  est 
autem  aliquid  creari  nisi  a  solo  Deo. 

Ad  cujus  evidentiam  considerandum 
est,  quod  quanto  aliqua  causa  est  supe¬ 
rior,  tanto  ad  plura  se  extendit  in  cau¬ 
sando.  Semper  autem  id  quod  substerni¬ 
tur  in  rebus,  invenitur  communius  quam 
id  quod  informat  et  restringit  ipsum, 
sicut  esse  quam  vivere,  et  vivere  quam 
intelligere,  et  materia  quam  forma.  Quanto 
ergo  aliquid  est  magis  substratum,  tanto 
a  superiori  causa  directe  procedit.  Id 
ergo  quod  est  primo  substratum  in  om¬ 
nibus,  proprie  pertinet  ad  causalilalem 
supremae  causae.  Nulla  igitur  secunda 
causa  potest  aliquid  producere,  non  prae- 
supposito  in  re  producta  aliquo  quod 
causatur  a  superiori  causa.  Creatio  autem 
est  productio  alicujus  rei  secundum  suam 
totam  substantiam,  nullo  praesupposito 
quod  sit  vel  increatum  vel  ab  aliquo 
creatum.  Unde  relinquitur  quod  nihil  po¬ 
test  aliquid  creare  nisi  solus  Deus,  qui 
est  prima  causa.  Et  ideo  necesse  est  cor¬ 
poralem  creaturam  a  Deo  immediate  pro¬ 
cessisse.  —  ia,  q.  C5,  a.  3,  c. ;  2.  Sent. 
dist.  1,  q.  1,  a.  4,  in  c. 

Ad  pHmiim  ergo  dicendum,  quod  in 
productione  rerum  est  aliquis  ordo,  non 
quidem  ut  una  creatura  creetur  ab  alia, 
hoc  enim  impossibile  est ;  sed  ita  quod  ex 
divina  sapientia  diversi  gradus  in  crea¬ 
turis  constituuntur.  —  la,  1.  c.  ad  1. 

Ad  secundum  dicendum,  quod  ipse 
Deus  unus,  absque  suae  simplicitatis  de¬ 
trimento,  diversorum  cognosci tivus  est. 

Et  ideo  etiam  est,  secundum  diversa  co¬ 
gnita,  diversorum  productorum  causa  per 
suam  sapientiam  ;  sicut  et  artifex,  appre¬ 
hendendo  diversas  formas,  producit  di¬ 
versa  artificiata.  —  Ibid,  ad  2. 

Ad  tertium  dicendum,  quod  quantitas 
virtutis  agentis  non  solum  mensuratur 
secundum  rem  factam,  sed^etiam  secun¬ 
dum  modum  faciendi ;  quia  unum  et  idem 
aliter  fit  a  majori,  aliter  a  minori  virtute. 
Producere  autem  aliquid  finitum  hoc 
modo  ut  nihil  praesupponatur,  est  virtu¬ 
tis  infinitae.  Unde  nulli  creaturae  compe¬ 
tere  potest.  —  Ibid.  ad  3. 

ARTICULUS  II  ~ 

UTRUM  CREATURA  CORPORALIS  ADMINISTRE¬ 
TUR  ET  REGATUR  PER  SPIRITUALEM. 

Videtur  quod  creatura  corporalis  non 
administretur  per  angelos. 

1.  Secundum  hoc  enim  corporales  crea¬ 
turae  reguntur  providentia,  quod  ordinan¬ 
tur  in  finem  per  suas  naturales  operatio¬ 
nes,  quae  consequuntur  naturas  determi¬ 
natas  ipsorum.  Cum  igitur  a  spiritualibus 
creaturis  non  sint  naturae  determinatae 
naturalium  corporum,  sed  a  Deo  imme¬ 
diate,  videtur  quod  non  regantur  median¬ 
tibus  spiritualibus  creaturis.  —  de  Verit. 
q.  5,  a.  8,  arg.  4. 

2.  Praeterea,  horum  corporalium  effe¬ 
ctus  et  debiti  cursus  frequenter  impediun¬ 
tur.  Sed  hoc  non  esset,  si  mediantibus 
angelis  gubernarentur  ;  quia  aut  defectus 
isti  acciderent  eis  volentibus;  quod  esse 
non  potest,  cum  essent  ad  contrarium 
constituti,  scilicet  ad  gubernandum  crea¬ 
turas  in  suo  debito  ordine ;  accide¬ 
rent  eis  nolentibus  ;  quod  iterum  esse  non, 
potest,  quia  sic  beati  non  essent,  si  ali¬ 
quid  eis  nolentibus  accideret.  —  Ibid. 
arg.  7. 

3.  Praeterea,  quanto  aliqua  creatura 
est  nobilior  et  potentior,  tanto  habet  per¬ 
fectiorem  effectum.  Causae  autem  infe¬ 
riores  tales  effectus  producunt  qui  pos¬ 
sunt  conservari  in  esse,  etiam  remota 
operatione  causae  producentis;  sicut  cul¬ 
tellus  remota  operatione  fabri.  Ergo 
multo  fortius  effectus  divini  per  se  ipsos 
subsistere  possunt  absque  alterius  causae 
producentis  gubernatione  ;  et  ideo  non 
indigent  per  angelos  gubernari.  —  Ibid. 
arg.  8. 

4.  Praeterea,  duplex  est  creaturae  actus, 
scilicet  primus  et  secundus  :  primus  autem 
est  forma,  et  esse  quod  primo  forma  dat ; 
quorum  forma  dicitur  primo  primus,  et 
esse  secundo  primus  ;  secundus  autem 

actus  est  operatio.  Sed  res  corporales  se¬ 
cundum  actum  primum  sunt  immediate  a 
Deo  ;  ergo  et  actus  secundi  immediate 
causantur  a  Deo.  Sed  nullus  gubernat 
aliquem  nisi  in  quantum  est  causa  opera¬ 
tionis  ejus  aliquo  modo.  Ergo  hujusmodi 
corporalia  non  gubernantur  mediantibus 
spiritualibus.  —  Ibid.  arg.  10. 

5.  Praeterea,  duplex  est  modus  guber¬ 
nationis:  unus  per  influentiam  luminis 
sive  cognitionis,  sicut  magister  regit 
scholas,  et  rector  civitatem  ;  alius  per  in¬ 
fluentiam  motus,  sicut  gubernator  navim. 
Sed  spirituales  creaturae  non  gubernant 
creaturas  corporales  per  influentiam  lu¬ 
minis  receptam  sive  cognitionis  ;  similiter 
nec  per  influentiam  motus,  quia  movens 
oportet  esse  conjunctum  mobili,  ut  pro¬ 
batur  7.  Phys.  {texi.  10;  c.  2),  substantiae 
autem  spirituales  his  corporalibus  non 
sunt  conjunctae;  ergo  non  eis  medianti¬ 
bus  gubernantur.  —  Ibid.  arg.  11. 

6.  Praeterea,  Boethius  de  Consol.  Phi¬ 
losophice  (1.  3,  prosa  12  ante  med. ;  — 
Migne  t.  63,  coi.  779)  dicit:  <i  Deus  per  se 
solum  cuncta  disponit  »  ;  non  ergo  cor¬ 
poralia  disponuntur  per  spiritualia.  — 
Ibid.  arg.  13. 

7.  Praeterea,  res  quae  habent  determi¬ 
natum  modum  operandi,  non  indigent 
gubernari  ab  aliquo  praesidente;  ideo 
enim  indigemus  gubernari,  ne  aliter  ope¬ 
remur  quam  oporteat.  Sed  res  corpora¬ 
les  habent  determinatas  operationes  a 
natura  sibi  divinitus  datas.  Non  ergo 
indigent  gubernatione  angelorum.  —  la, 
q.  110,  a.  1,  arg.  1. 

8.  Praeterea,  inferiora  in  entibus  guber¬ 
nantur  per  superiora;  sed  in  corporibus 
quaedam  dicuntur  inferiora,  quaedam  su¬ 
periora  ;  inferiora  ergo  gubernantur  per 
superiora :  non  ergo  est  necessarium 
quod  gubernentur  per  angelos.  —  Ibid. 
arg.  2. 

9.  Praeterea,  diversi  ordines  angelorum 
distinguntur  secundum  diversa  officia. 
Sed  si  creaturae  corporales  administren¬ 
tur  per  angelos,  tot  erunt  officia  ange¬ 
lorum,  quot  sunt  species  rerum  ;  quod 


videtur  inconveniens.  —  Ibid.  arg.  3. 

Sed  conlra  est:  1.  quod  dicit  Augustinus 
3.  de  Trin.  (c.  4;  —  Migne  t.  42,  coi. 
873) :  (T  Omnia  corporalia  quodam  ordine 
per  spiritum  vitae  gubernantur  »  ;  et  Gre- 
gorius  4.  Dialog.  (c.  6  circa  med. ;  —  Mi¬ 
gne  t.  77,  coi.  329):  «In  hoc  mundo  visi¬ 
bili  nihil  nisi  per  creaturam  invisibilem 
disponi  potest  ».  —  de  Verit.  1.  c.  arg.  1 
et  2  Sed  conlra;  la,  1.  c.  arg.  Sed  con¬ 
tra. 

2.  Praeterea,  Hugo  de  sancto  Victore 
{de  Sacramentis  1.  1,  pars  5,  c.  34  ;  ■ — 
Migne  PP.  Lat.  t.  176,  coi.  263  et  264) 
dicit,  quod  ministerio  angelorum  non 
solum  vita  humana  regitur,  sed  etiam  ea 
quae  ad  vitam  humanam  ordinantur.  Sed 
omnia  corporalia  sunt  ad  hominem  ordi¬ 
nata  :  ergo  omnia  gubernantur  median¬ 
tibus  angelis.  —  de  Verit.  1.  c.  arg.  S 
Sed  contra. 

3.  Praeterea,  prima  causa  non  aufert 
operationem  suam  a  causa  secunda,  sed 
fortificat  eam,  ut  patet  ex  hoc  quod  in  lib. 
de  Causis  (propos.  1)  dicitur;  sed  si  Deus 
immediate  omnia  gubernaret,  tunc  secun¬ 
dae  causae  nullam  operationem  habere 
possent:  ergo  Deus  gubernat  inferiora 
per  superiora.  —  Ibid.  arg.  9  Sed  con¬ 
tra. 

4.  Praeterea,  in  universo  est  aliquid  re¬ 
ctum  et  non  regens,  sicut  ultima  corpo¬ 
rum  ;  aliquid  etiam  non  rectum  sed 
regens,  scilicet  Deus  :  ergo  aliquid  est  re¬ 
gens  et  rectum,  quod  est  medium  inter 
utraque;  ergo  Deus  mediantibus  creatu¬ 
ris  superioribus  regit  inferiores.  —  Ibid. 
arg.  10  Sed  contra. 

Respondeo  dicendum,  quod  creatura 
corporalis  regitur  et  administratur  a  spi¬ 
rituali  creatura,  quod  potest  esse  mani¬ 
festum  ex  pluribus.  Primo,  ad  divinam 
providentiam  pertinet  ut  ordo  servetur  in 
rebus  ;  congruus  autem  ordo  est  ut  a  su¬ 
premis  ad  infima  descendatur  proportio- 
naliter;  et  ideo  oportet  quod  divina  pro¬ 
videntia  secundum  quandam  proportio¬ 
nem  usque  ad  res  ultimas  perveniat.  Hsec 
autem  proportio  est,  ut,  sicut  supremae 

crealurae  sunt  sub  Deo,  et  gubernantur 
ab  ipso,  ita  inferiores  creaturae  sint  sub 
superioribus,  et  regantur  ab  ipsis.  Inter 
omnes  autem  creaturas  sunt  supremae 
intellectuales,  ut  ex  superioribus  (a.  1  et 
2)  patet.  Exigit  igitur  divinae  providen¬ 
tiae  ratio  ut  ceterae  creaturae  per  creatu¬ 
ras  rationales  regantur.  —  3.  c.  Geni.  c. 
78,  rat.  1. 

Secundo,  quaecunque  creatura  exsequi¬ 
tur  divinae  providentiae  ordinem,  hoc  ha¬ 
bet  in  quantum  participat  aliquid  de  vir¬ 
tute  sibi  providentis  ;  sicut  instrumentum 
non  movet,  nisi  in  quantum  per  motum 
participat  aliquid  de  virtute  principalis 
agentis.  Quae  igitur  amplius  de  virtute 
divinae  providentim  participant,  sunt  ex- 
secutiva  divinae  providentiae  in  illa  quae 
minus  participant.  Creaturae  autem  intel¬ 
lectuales  plus  aliis  de  ipsa  participant; 
nam  cum  ad  providentiam  requiratur  dis¬ 
positio  ordinis,  quae  fit  per  cognoscitivam  . 
virtutem,  et  exsecutio,  quae  fit  per  ope- 
rativam,  creaturae  rationales  utramque 
virtutem  participant,  reliquae  vero  crea¬ 
turae  virtutem  operativam  lanium.  Per 
creaturas  igitur  intellectuales  omnes  aliae 
creatuiae  sub  providentia  divina  regun¬ 
tur.  —  Ibid.  rat.  2. 

Tertio,  cuicunque  a  Deo  datur  aliqua 
virtus,  datur  ei  in  ordine  ad  effectum  ip¬ 
sius  virtutis.  Sic  enim  optime  omnia  dis¬ 
ponuntur,  dum  unumquodque  ordinatur 
ad  omnia  bona  quae  ex  ipso  nata  sunt 
provenire.  Virtus  autem  intellectiva  de 
se  est  ordinativa  et  regitiva;  unde  vide¬ 
mus  quod,  quando  conjunguntur  in  eo¬ 
dem,  virtus  operativa  sequitur  regimen 
virtutis  regilivae  (1),  sicut  in  homine  vi¬ 
demus  quod  ad  imperium  voluntatis  move¬ 
tur  membrum.  Idem  etiam  apparet  si  in 
diversis  existant;  nam  illi  homines  qui 
excedunt  in  virtute  operativa,  oportet 
quod  dirigantur  ab  illis  qui  in  virtute  in¬ 
tellectiva  excedunt.  Ergo  rerum  ordo 
exigit  ut  creaturae  aliae  per  creaturas  in¬ 
tellectuales  regantur.  —  Ibid.  rat.  3. 

(i)  Al.  intellectivse. 


METAPHYSICA 

Onarfo,  virtutes  particulares  natae  sunt 
moveri  a  virtutibus  universalibus, ut  patet 
tam  in  arte  quam  in  natura.  Constat  au¬ 
tem  quod  virtus  intellectiva  est  universa¬ 
lior  omni  alia  virtute  operativa  ;  nam 
virtus  intellectiva  continet  formas  uni¬ 
versales,  omnis  autem  virtus  operativa 
lanium  est  ex  aliqua  forma  operantis. 
Oportet  igitur  quod  per  virtutes  intellec¬ 
tuales  regantur  et  moveantur  omnes  aliae 
creaturae.  —  Ibid.  rat  4. 

Quinio,  in  omnibus  potentis  ordinatis, 
una  est  direcliva  alterius,  quae  magis  ra¬ 
tionem  cognoscit.  Unde  videmus  in  orti¬ 
bus,  quod  ars  illa  ad  quam  pertinet  finis 
ex  quo  sumitur  ratio  lotius  artificii,  diri¬ 
git  illam  et  imperat  illi  quae  artificium 
operatur  ;  sicut  ars  gubernatoria  navifac- 
li\ae,  et  illa  quae  formam  inducit,  impe¬ 
rat  ei  quae  materiam  disponit;  instru¬ 
menta  autem  quae  non  cognoscunt  aliquam 
rationem,  reguntur  tantum.  Cum  ergo 
solae  intellectuales  creaturae  rationes  or¬ 
dinis  rerum  creaturum  cognoscere  possint, 
earum  erit  regere  et  gubernare  omnes 
alias  creaturas.  —  Ibid.  rat.  5. 

Sexto,  quod  per  se  est,  est  causa  ejus 
quod  est  per  aliud;  solae  autem  creaturae  in¬ 
tellectuales  operantur  per  se  ipsas,  utpo- 
te  suarum  operationum  per  liberum  vo¬ 
luntatis  arbitrium  dominae  existentes ; 
aliae  vero  creaturae  ex  necessitate  naturae 
operantur,  tamquam  ab  alio  molae.  Crea¬ 
turae  igitur  intellectuales  per  suam  ope¬ 
rationem  sunt  motivae  et  regitivae  aliarum 
creaturarum.  —  Ibid.  rat.  6. 

Septimo,  causa  productionis  rerum  in 
esse  est  divina  bonitas,  ut  Dionysius  (de 
Coelesti  Hierarchia  c.  4  post  prine.  ;  — 
Migne  t.  3,  coi.  178)  et  Augustinus  {Kn- 
chiridion  c.  23  ;  —  Migne  t.  40,  coi.  244) 
dicunt.  Voluit  enim  Deus  perfectionem 
suae  bonitatis,  secundum  quod  possibile 
est  creaturae,  alteri  communicare.  Divina 
autem  bonitas  duplicem  habet  perfectio¬ 
nem  :  unam  secundum  se,  prout  scilicet 
omnem  perfectionem  supereminenler  in  se 
continet;  aliam  prout  influit  in  res,  se¬ 
cundum  scilicet  quod  est  causa  rerum ; 

unde  divinae  bonitali  construebat  ut  utra- 

i_/ 

que  creaturae  communicaretur;  ut  scilicet 
res  creata  non  solum  a  divina  bonitate 
haberet  quod  esset  et  bona  esset,  sed  etiam 
quod  alii  esse  et  bonitatem  largiretur. 
Sicut  etiam  sol  per  diffusionem  radiorum 
suorum  non  solum  facit  corpora  illumi¬ 
nata,  sed  etiam  illuminantia;  hoc  tamen 
ordine  servato,  ut  illa  quae  magis  sunt 
soli  conformia  plus  de  lumine  recipiant, 
ac  per  hoc  non  solum  sufficienter  sibi, 
sed  etiam  ad  influendum  aliis.  Unde  et  in 
ordine  universi  creaturae  superiores  ex 
influentia  divinae  bonitatis  habent  non 
solum  quod  in  se  ipsis  bonae  sint,  sed 
etiam  quod  sint  causa  bonitatis  aliorum, 
quae  extremum  modum  participationis 
divinae  bonitatis  habent;  quam  scilicet 
participant  ad  hoc  solum  ut  sint,  non  ut 
alia  causent;  et  inde  est  quod  semper 
agens  est  nobilius  patiente,  ut  Augustinus 
dicit  {de  Genes,  ad  Liti.  1.  12,  c.  16  circa 
med. ;  Migne  t.  34,  coi.  467) et  Philosophus 
(3.  de  Anima  text.  19;  c.  5).  Inter  supe¬ 
riores  autem  creaturas  maxime  propinquae 
sunt  Deo  creaturae  rationales,  quae  ad  Dei 
similitudinem  sunt,  vivunt  et  inlelligunt ; 
unde  eis  non  solum  a  divina  bonitate  con¬ 
fertur  ut  super  alia  influant,  sed  etiam 
ut  eundum  modum  influendi  retineant 
quo  influit  Deus  ;  scilicet  per  voluntatem 
et  non  per  necessitatem  naturae  ;  unde 
omnes  inferiores  creaturas  gubernat  et 
per  creaturas  spirituales,  et  per  creatu¬ 
ras  corporales  digniores;  sed  per  creatu¬ 
ras  corporales  hoc  modo  providet,  quod 
non  facit  eas  providentes,  sed  agentes 
tantum;  per  spirituales  autem  hoc  modo 
providet,  quod  eas  providentes  facit.  Sed 
in  creaturis  etiam  rationalibus  ordo  inve¬ 
nitur.  Ultimum  enim  gradum  in  eis  ratio¬ 
nales  animae  tenent,  et  earum  lumen  est 
obumbratum  respectu  luminis  quod  est 
in  angelis  ;  unde  et  particularem  cogni¬ 
tionem  habent,  ut  dicit  Dionysius  {de 
Coelesti  Hier  archia  c.  12  ;  —  Migne  t.  3, 
coi.  291) ;  et  inde  est  quod  eorum  provi¬ 
dentia  coarctalur  ad  pauca,  scilicet  ad  res 
humanas,  et  ad  ea  quae  in  usum  vitae 


humanae  venire  possunt.  Sed  providentia 
angelorum  universalis  est,  et  extenditur 
super  omnes  creaturas  corporales  ;  et 
ideo  (am  a  Sanctis  quam  a  philosophis 
dicitur,  quod  omnia  corporalia  medianti¬ 
bus  angelis  a  divina  providentia  regun¬ 
tur  vel  gubernantur.  In  hoc  tamen 
oportet  nos  a  philosophis  differre,  quod 
quidam  illorum  ponunt  angelorum  provi¬ 
dentia  non  solum  administrari  corporalia, 
sed  etiam  creata  esse;  quod  est  falsum, 
sicut  supra  ostensum  est  (a.  1,  c.).  Unde 
oportet  ponere,  secundum  Sanctorum  sen¬ 
tentias,  quod  administrentur  mediantibus 
angelis  hujusmodi  corporalia  per  viam 
motus  tantum  ;  scilicet  in  quantum  mo¬ 
vent  superiora  corporo,  ex  quorum  mo¬ 
libus  causantur  inferiorum  corporum 
motus.  —  de  Veril.  q.  5,  o.  8,  c. ;  3.  c. 
Geni.  c.  78;  la,  q.  110,  o.  1,  in  c. 

Adprimum  ergo  dicendum,  quod  quam¬ 
vis  institutio  naturae,  per  quam  res  cor¬ 
porales  inclinantur  in  finem,  sit  imme¬ 
diate  a  Deo;  tamen  earum  motus  et  ac¬ 
tio  potest  esse  mediantibus  angelis  ;  sicut 
etiam  rationes  seminales  sunt  in  natura 
inferiori  tantum  a  Deo,  tamen  per  provi¬ 
dentiam  agricolae  adjuvantur,  ut  in  actum 
exeant;  unde  sicut  agricola  gubernat 
pullulationem  agri,  ita  per  angelos  om¬ 
nis  administratio  creaturae  corporalis 
administratur.  —  de  Veril.  1.  c.  ad  4. 

Ad  secundum  dicendum,  quod  sicut 
voluntas  Dei  gubernantis,  non  causat 
defectus  qui  in  rebus  sunt,  sed  permittit 
eos;  ita  etiam  omnino  est  de  voluntatibus 
angelorum,  quae  divinae  voluntati  con¬ 
formantur  perfecte.  —  Ibid.  ad.  7. 

Ad  tertium  dicendum,  quod  sicut  dicit 
Avicenna  in  Metaphijs.  (tract.  6,  c.  1  et 
2), nullus  effectus  remanere  potest,  si  tol¬ 
latur  id  quod  erat  causa  ejus  in  quantum 
hujusmodi.  Sed  in  causis  inferioribus 
quaedam  sunt  causae  fiendi,  quaedam  es- 
sendi  ;  et  dicitur  causa  fiendi  quae  educit 
formam  de  potentia  materiae  per  motum, 
sicut  faber  est  causa  efficiens  cultelli  ; 
causa  vero  essendi  rei  est  illud  a  quo  esse 
rei  dependet  per  se,  sicut  esse  luminis  in 

aere  dependet  a  sole.  Ablato  ergo  fabro 
cessat  ipsum  fieri  cultelli,  non  autem  esse 
ejus  ;  absente  vero  sole,  cessat  esse  lumi¬ 
nis  in  aere ;  et  similiter  actione  divina 
cessante,  esse  creaLura3  omnino  deficeret, 
cum  Deus  non  sit  solum  causa  fiondi 
rebus,  sed  etiam  essendi.  —  Ibid.  ad  8. 

Ad  quartum  dicendum,  quod  plura  re¬ 
quiruntur  ad  actum  secundum  quam  ad 
actum  primum  ;  et  ideo  non  est  inconve¬ 
niens  ut  aliquid  sit  causa  alicujus  quan¬ 
tum  ad  motum  et  operationem,  quod 
non  sit  causa  ejus  quantum  ad  esse.  — 
Ibid.  ad  10. 

Ad  quintum  dicendum,  quod  spiri¬ 
tualis  creatura  gubernat  corporalem  per 
influentiam  motus;  nec  oportet  propter 
hoc  quod  omnibus  corporalibus  conjun¬ 
gatur,  sed  eis  solum  quse  immediate  nio- 
vent,  scilicet  corporibus  primis  ;  nec  eis 
conjunguntur  ut  formse,  sicut  quidam 
posuerunt,  sed  sicut  motores  tantum.  — 
Ibid.  ad.  11. 

Ad  sextum  dicendum,  quod  cum  per 
alterum  aliquid  fieri  dicitur,  hsec  praepo¬ 
sitio  per  importat  causam  operationis.  Sed 
cum  operatio  sit  media  inter  operantem 
et  operatum,  potest  importare  causam 
operationis  secundum  quod  terminatur 
ad  operatum ;  et  sic  per  instrumentum 
dicimus  aliquid  fieri ;  vel  secundum  quod 
exit  ab  operante;  et  sic  dicitur  aliquid 
fieri  per  formam  agentis  (non  enim  in¬ 
strumentum  est  causa  agentis  ut  agat, 
sed  forma  agentis  solum  vel  aliquis  supe¬ 
rior  agens) ;  instrumentum  vero  causa 
est  operato  quod  actionem  agentis  sus- 
cipat.  Cum  ergo  dicitur,  quod  Deus  per 
se  solum  cuncta  disponit,  Jy  per  denotat 
causam  dispositionis  divinae,  secundum 
quod  exit  a  disponente  Deo ;  et  sic  per  se 
solum  dicitur  disponere,  quia  nec  ab  alio 
superiori  disponente  movetur,  nec  per 
formam  extraneam,  quae  non  sit  ipse, 
disponit,  sed  per  propriam  bonitatem. 
—  Ibid.  ad  13. 

Ad  septimum  dicendum,  quod  res  cor¬ 
porales  habent  determinatas  actiones ;  sed 
has  actiones  non  exercent  nisi  secundum 

quod  moventur  ;  quia  proprium  corporis 
est  quod  non  agat  nisi  per  motum.  Et 
ideo  oportet  quod  creatura  corporalis  a 
spirituali  moveatur.  —  la,  q.  110,  a.  1, 
ad  1. 

Ad  octavum  dicendum,  quod  ratio  ista 
procedit  secundum  opinionem  Aristotelis' 
(12.  Metaphys.  texi.  44;  1.  11,  c.  8),  qui 
posuit,  quod  corpora  coelestia  moventur 
a  substantiis  spiritualibus;  quarum  nu¬ 
merum  conatus  fuit  assignare  secundum 
numerum  motuum  qui  apparent  in  cor¬ 
poribus  coelestibus.  Sed  non  posuit,  quod 
essent  aliquae  substantiae  spirituales  quae 
haberent  immediatam  praesidenliam  supra 
iiiferioia  corpora,  ni&i  forte  animas  hu¬ 
manas;  et  hoc  ideo,  quia  non  consideravit 
aliquas  operationes  in  inferioribus  cor¬ 
poribus  exerceri  nisi  naturales,  ad  quas 
sufficiebat  motus  corporum  coelestium.  — 
Sed  quia  nos  ponimus  multa  in  corpoid- 
bus  inferioribus  fieri  praeter  naturales 
actiones  corporum,  ad  quae  non  suffi¬ 
ciunt  virtutes  coelestium  corporum  ;  ideo 
secundum  nos  necesse  est  ponere  quod 
angeli  habeant  immediatam  praesidentiam 
non  solum  supra  coelestia  corpora,  sed 
etiam  supra  corpora  inferiora.  —  Ibid. 
ad  2. 

Ad  nonum  dicendum,  quod  de  sub¬ 
stantiis  immaterialibus  diversimode  philo¬ 
sophi  sunt  loculi.  Plato  euiin  posuit  (P/ice- 
don.  c.  49  (Didot)  ;  Parmenid.  c.  6),  sub¬ 
stantias  immateriales  esse  rationes  et 
species  sensibilium  curpoimm,  et  quasdam 
aliis  universaliores;  et  ideo  posuit  sub¬ 
stantias  immateriales  habere  praesidenliam 
immediatam  circa  omnia  sensibilia  cor¬ 
pora  et  diversas  circa  diversa.  Aristoteles 
autem  posuit (12.  Metaphys.  texi.  43  ;  1.  11, 
c.  8),  quod  substantiae  immateriales  iioa 
sunt  species  corporum  sensibilium,  sed 
aliquid  altius  et  universalius;  et  ideo  non 
attribuit  eis  immediatam  praesidentiam 
supra  singula  corpora,  sed  solum  supra 
universalia  agentia,  quae  sunt  corpora 
ccelestia.  Avicenna  vero  mediam  viam 
secutus  est.  Posuit  enim  {Metaphys.  tract. 
9,  c.  4  et  b)  cum  Platone  aliquam  sub- 

'  stantiani  spiritualem  praesidentem  imme¬ 
diate  sphaerae  activorum  et  passivorum  ; 
eo  quod,  sicut  Plato  ponebat  quod  formae 
horum  sensibilium  derivantur  a  substan¬ 
tiis  immaterialibus,  ita  etiam  Avicenna 
hoc  posuit.  Sed  in  hoc  a  Platone  differt, 
quod  posuit  unam  tantum  substantiam 
immaterialem  praesidentem  omnibus  cor¬ 
poribus  inferioribus,  quam  vocavit  «  in- 
telligentiaiu  agentem  »  (1.  c.  c.  3).  — 
Ibid.  ad  3. 

Doctores  autem  sancti  posuerunt,  sicut 
et  Platonici,  diversas  rebus  corporeis 
substantias  spirituales  esse  praepositas. 
Dicit  enim  Augustinus  in  Libro  83  Quaisl. 
(q.  79  ;  —  Migne  t.  40,  coi.  90):  «  Unaquae¬ 
que  res  visibilis  in  hoc  mundo  habet  an¬ 
gelicam  potestatem  sibi  praepositam  s.Et 
Damascenus  dicit  {de  Fide  Orthod.  1.  2, 
c.  4 ;  —  Migne  t.  94,  coi.  875):  a  Diabo¬ 
lus  erat  ex  iis  angelicis  virtutibus  qui 
praeerant  terrestri  ordini  d.  Et  Origenes 
dicit  super  illud  Num. 22, 27:  cum  vidis¬ 
set  mina  angelum  (homilia  14  ;  —  Migne 
t.  12,  coi.  680),  quod  «  opus  est  mundo 
^  angelis,  qui  praesunt  super  bestias,  ct 
praesunt  animalium  nativitati,  et  planta¬ 
tionum  et  virgultorum  et  ceterarum  re¬ 
rum  incrementis  ».  Sed  hoc  non  est  po- 
nen'lum  propter  hoc,  quod  secundum 
suam  naturam  unus  angelus  magis  se 
habeat  ad  praesidendum  animalibus  quam 
plantis  ;  quia  quilibet  angelus,  etiam  mi¬ 
nimus,  habet  alliorem  virtutem  et  uni¬ 
versaliorem  quam  aliquod  genus  corpo¬ 
ralium.  Sed  est  ex  ordine  divinae  sapien- 
tae,  quae  diversis  rebus  diversos  rectores 
praeposuit.  Nec  tamen  sequitur  quod  sint 
tot  ordines  angelorum  quot  sunt  rerum 
species,  quia  ordines  angelorum  distin¬ 
guuntur  secundum  generalia  officia.  — 
Ibid. 

His  omnibus  autem  concordat  quod 
dicitur  in  lib.  de  Causis  (propos.  23)  : 

«  Omnis  intelligentia  scit  res  per  hoc  quod 
ipsa  est  intelligentia,  et  regit  eas  per  hoc 
quod  est  divina  » ;  et  similis  huic  inveni¬ 
tur  in  libro  Proculi  propositio  134  sub  his 
verbis  :  «  Omnis  divinus  intellectus  intel- 


ligit  quidem  ut  intellectus,  providet  autem 
ut  Deus  3>.  Ad  cujus  evidentiam  conside¬ 
randum  est,  quod  in  propos.  19  dicitur, 
quod  ex  intelligentiis  quaedam  est  divina, 
quaedam  non  divina.  Supremi  quidem  in¬ 
tellectus  vel  intelligentiae  divini  nominan¬ 
tur  propter  abundantem  participationem 
divinae  bonitatis  ex  propinquitate  ad  Deum. 
Quod  autem  abundanter  participat  pro¬ 
prietatem  alicujus  rei,  assimilatur  rei  non 
solum  in  forma,  sed  etiam  in  actione  : 
sicut  patet  in  sole  :  quia  eorum  quae 
illuminantur  a  sole  quaedam  participant 
lumen  .solis  solum  quantum  ad  hoc  quod 
videantur,  quaedam  vero  quantum  ad  hoc 
quod  alia  illuminent,  quod  est  propria 
actio  solis;  sicut  patet  de  luna.  Quia  vero 
forma  est  principium  actionis,  necesse  est 
quod  omne  illud  quod  ex  abundanti  par¬ 
ticipatione  influxus  superioris  agentis  ac¬ 
quirit  actionem  ejus,  habeat  duas  actio¬ 
nes  :  unam  scilicet  secundum  propriam 
formam,  aliam  vero  secundum  formam 
participatam  a  superiori  agente  :  sicut 
cultellus  ignitus  secundum  propriam  for¬ 
mam  incidit;  in  quantum  vero  est  igni¬ 
tus,  urit.  Sic  igitur  et  supremarum  in- 
telligontiarum  unaquaeque  quae  divina 
dicitur,  habet  duplicem  actionem  :  unam 
quidem  in  quantum  participat  abundan¬ 
ter  bonitatem  divinam,  aliam  autem  se¬ 
cundum  propriam  naturam.  Est  autem 
proprium  intelligentiae  in  quantum  hujus¬ 
modi  inlelligere  res.  Et  ideo  intelligentia 
divina,  in  quantum  est  intelligentia,  est 
rerum  cognoscitiva.  Proprium  autem  est 
Dei,  qui  est  ipsa  essentia  bonitatis,  ut  se 
aliis  communicet.  Videmus  enim  quod 
unumquodque,  id  quantum  est  perfectum 
et  actu  ens,  similitudinem  suam  aliis 
communicat.  Unde  id  quod  est  essentiali¬ 
ter  actus  et  bonitas,  scilicet  Deus,  et 
essentialiter  et  primordialiter  communi¬ 
cat  suam  bonitatem  rebus.  Et  hoc  perlinet 
ad  regimen  ipsius ;  nam  regentis  proprium 
est  perducere  ea  quae  reguntur  ad  finem 
debitum,  quod  est  bonum.  Sic  igitur  in¬ 
telligentia  divina,  in  quanluin  participat 
abundanter  bonitatem  divinam,  ipsa  fit 

regiliva  rerum.  —  dc  Causis  propos. 
23. 

ARTICULUS  III 

UTRUM  FORMjE  corporum  SINT  AB  IMMA¬ 
TERIALIBUS  SUBSTANTIIS. 

Videtur  quod  formae  corporum  sint  ab 
immaterialibus  substantiis. 

1.  Dicit  enim  BocLhius  in  lib.  de  Trin. 
(c.  2  ;  • —  Migne  t.  64,  coi.  1250),  quod 
«r  a  formis  quae  sunt  sine  materia,  veniunt 
formae  quae  sunt  in  materia  d  ;  formae  au¬ 
tem  quae  sunt  sine  materia,  sunt  sub¬ 
stantiae  spirituales  ;  formae  autem  quae 
sunt  in  materia,  sunt  formae  corporum  : 
ergo  formae  corporum  sunt  a  spiritualibus 
substantiis.  —  la,  q.  63,  a.  4,  arg.  1. 

2.  Praeterea,  omne  quod  est  per  par¬ 
ticipationem,  reducitur  ad  id  quod  est  per 
essentiam;  sed  spirituales  substantiae  per 
suam  essentiam  sunt  formae;  creaturae 
autem  corporales,  participant  formas  : 
ergo  formae  corporalium  rerum  sunt  a 
spiritualibus  substantiis  derivatae .  — 
Jbid.  arg.  2. 

3.  Praeterea,  spirituales  substantiae 
magis  habent  virtutem  causandi  quam 
corpora  coelestia ;  sed  corpora  coelestia 
causant  formas  in  istis  inferioribus;  unde 
dicuntur  esse  generationis  et  corruptionis 
causa  :  ergo  multo  magis  a  spiritualibus 
substantiis  formae  quae  sunt  in  materia 
derivantur.  —  Ibid.  arg.  3. 

Sed  contra  est,  quod  dicit  Augustinus 
3.  de  Trin.  (c.  8;  — Migne  t.  42, coi.  875), 
«  quod  non  est  putandum  angelis  ad  nu¬ 
tum  servire  hanc  corporalem  materiam, 
sed  potius  Deo  »;  illi  autem  ad  nutum 
dicitur  servire  corporalis  materia,  a  quo 
speciem  recipit  :  non  ergo  formae  corpo¬ 
rales  sunt  ab  angelis,  sed  a  Deo.  —  Ibid. 
arg.  Sed  contra. 

Respondeo  dicendum,  quod  aliqualiter 
formae  quae  sunt  in  rebus  corporalibus 
procedunt  ab  intellectualibus  substantiis, 
aliqualiter  vero  non. 

Et  quidem  quod  formae  rerum  corpora- 

lium  ab  intellectualibus  substantiis  non 
procedaAt,  videtur  necessarium,  si  atten¬ 
datur  ad  duo  :  —  et  primo  quidem  ad  id 
quod  7.  Metaphys.  {text.  26  et  27  ;  1.  6, 
c.  8)  ab  Aristotele  dicitur,  quod  scilicet 
id  quod  proprie  fit  est  compositum.  For¬ 
mae  autem  corruptibilium  rerum  habent 
ut  aliquando  sint,  aliquando  non  sint, 
absque  hoc  quod  ipsae  generentur  aut  cor¬ 
rumpantur,  sed  compositis  generatis  et 
corruptis ;  quia  etiam  formae  non  habent 
esse,  sed  composita  habent  esse  per  eas; 
sic  enim  alicui  competit  fieri,  sicut  et 
essi\  Et  ideo,  cum  simile  fiat  a  suo  si¬ 
mili,  non  est  quaerenda  causa  formarum 
corporalium  aliqua  forma  immaterialis  ; 
sed  aliquod  compositum,  secundum  quod 
hic  ignis  generatur  ab  hoc  igne.  Sic  igi¬ 
tur  formae  corporales  causantur,  non  qua¬ 
si  influxae  ab  aliqua  immateriali  forma, 
sed  quasi  materia  reducta  de  potentia  in 
actum  ab  aliquo  agente  composito.  — 
Secundo,  si  attendatur  ad  primam  creatu¬ 
rarum  productionem,  in  qua  non  conside¬ 
ratur  aliqua  transmutatio  de  potentia  in 
actum,  necesse  est  quod  formae  corpora¬ 
les,  quas  in  prima  productione  corpora 
habuerunt,  sint  immediate  a  Deo  produc¬ 
tae,  cui  soli  obedit  materia,  tamquam  pro¬ 
priae  causae.  —  la,  q.  65,  a.  4,  c.  —  Et  sic 
ex  his  duobus  apparet  formas  corporales 
non  esse  aut  fluere  a  formis  separatis. 

Est  tamen  aliud,  quod  si  attendatur,  sic 
necesse  videtur  formas  materiales  aliqua¬ 
liter  ab  immaterialibus  procedere.  — Vi¬ 
demus  siquidem,  quod  corpus  elemento¬ 
rum  in  se  dominantium  motus  sequitur; 
puta  quod  lapis  movetur  ad  medium,  se¬ 
cundum  proprietatem  terrae  dominantis 
in  eo  ;  metalla  etiam  secundum  proprie¬ 
tatem  aquae  habent  frigidandi  virtutem. 
Quaecunque  igitur  actiones  et  motus  ele- 
.  mentatorum  corporum  sunt  secundum 
proprietatem  et  virtutem  elementorum,  ex 
quibus  talia  corpora  componuntur.  Tales 
actiones  et  motus  habent  manifestam  ori¬ 
ginem,  de  qua  nulla  emergit  dubitatio.  — 
Opusc.  34  post,  prine. 

Sunt  autem  quaedam  operationes  talium 
corporum  quae  a  virtutibus  elementorum 
causari  non  possunt ;  puta  quod  magnes 
attrahit  ferrum,  et  quod  quaedam  medici¬ 
nae  quosdam  determinatos  humores  pur¬ 
gant,  et  determinatis  corporis  partibus. 
Oj)ortct  igitur  tales  actiones  in  alliora 
principia  reducere.  —  Est  autem  consi¬ 
derandum,  quod  aliquod  agens  inferius 
secundum  superioris  agentis  virtutem 
dupliciter  agit  vel  movetur  :  uno  modo  in 
quantum  actio  procedit  ab  eo  secundum 
formam  vel  virtutem  sibi  impressam  a 
superiori  agente,  sicut  luna  illuminata 
per  lumen  a  sole  receptum.  Alio  modo 
agit  per  solam  virtutem  superioris  agen¬ 
tis  nulla  forma  recepta  ad  agendum,  sed 
per  solum  motum  a  superiori  agente  mo¬ 
vetur;  sicut  carpeiitator  utitur  serra  ad 
secandum.  Quae  quidem  sectio  est  prin¬ 
cipaliter  actio  artificis,  secundario  vero 
serrae  in  quantum  ab  artifice  movetur ; 
non  quod  talis  actio  sequatur  formam  ali¬ 
quam  vel  virtutem  quae  in  serra  rema¬ 
neat  post  motionem  artificis.  —  Si  qua  au¬ 
tem  (1)  elementaria  corpora  a  superiori¬ 
bus  agentibus  aliquas  actiones  vel  motus 
participant,  opoidet  altero  dictorum  mo¬ 
dorum  hoc  esse,  scilicet  quod  tales  actio¬ 
nes  consequantur  aliquas  formas  vel  vir¬ 
tutes  impressas  corporibus  dementatis  g 
superioribus  agentibus,  vel  quod  tales 
actiones  consequantur  solam  motionem 
elementarium  corporum  a  dictis  agenti¬ 
bus.  —  Opusc.  34  post  prine. 

Superiora  autem  agentia,  qum  naturam 
elcmentatorum  et  elementorum  excedunt, 
sunt  non  solum  corpora  coelestia,  sed 
etiam  superiores  substantiae  separatae.  Ex 
utriusque  autem  aliquae  actiones  vel  mo¬ 
tus  in  corporibus  inferioribus  inveniun¬ 
tur,  quae  non  procedunt  ab  aliqua  forma 
inferioribus  corporibus  impressa,  sed  so¬ 
lum  ex  superiorum  agentium  motione  : 
aqua  enim  maris  fluens  et  refluens  talem 
motum  sortitur  praeter  proprietatem  ele¬ 
menti  ex  virtute  lunae,  non  per  aliquam 
formam  sibi  impressam,  sed  ex  lunae  mo¬ 
ti)  Al.  «  enim  ». 


tione,  qua  scilicet  aqua  movetur  a  luna. 
—  Apparent  etiam  quarundam  nigroman- 
ticarum  imaginum  quidam  effectus,  qui 
procedunt  non  ab  aliquibus  formis  quas 
susceperint  dictae  imagines,  sed  a  daemo¬ 
num  actione,  qui  in  dictis  imaginibus  ope¬ 
rantur  ;  quod  quidem  quandoque  contin¬ 
gere  credimus  operatione  divina,  vel  bono¬ 
rum  angelorum  ;  et  simile  est  de  reliquiis 
Sanctorum  miracula  operantium. —  Ibid. 

Patet  autem  non  omnes  operationes  cor¬ 
porum  dementatorum  occultas  operatio¬ 
nes  habentium  esse  tales.  Primo  quidem, 
quia  dictae  operationes  quae  non  conse¬ 
quuntur  aliquam  formam  impressam,  non 
inveniuntur  communiter  in  omnibus  quae 
sunt  ejusdem  speciei  :  non  enim  omne  os 
et  omnes  reliquiae  Sanctorum  tangendo 
sanant,  sed  aliquorum,  et  aliquando,  nec 
omnes  imagines  hujusmodi  habent  effec¬ 
tus  ;  nec  omnis  aqua  fluit  et  refluit  secun¬ 
dum  motum  lunae.  Quoedani  vero  opera¬ 
tiones  occultae  inveniuntur  in  quibusdam 
corporibus,  quae  similiter  inveniuntur  in 
omnibus  quae  sunt  ejusdem  speciei;  sicut 
omnis  magnes  attrahit  ferrum.  Unde  re¬ 
linquitur  tales  operationes  consequi  ali¬ 
quod  intrinsecum  principium  commune 
habentibus  hanc  speciem.  Sunt  etiam 
quaedam  corpora  inferiora,  quae  quando- 
CLinque  adhibentur  suis  passivis,  similes 
effectus  producunt ;  sicut  reubarbarum 
semper  purgat  determinatum  humorem. 
Unde  relinquitur  talem  actionem  prove¬ 
nire  ex  aliqua  virtute  indita  et  perma¬ 
nente  in  tali  corpore.  —  Ibid. 

Piestat  autem  considerare,  quod  sit 
istud  principium  intrinsecum  permanens 
a  quo  tales  operationes  procedunt.  Patet 
autem  hoc  principium  potentiam  quan- 
dam  esse.  Potentiam  enim  dicimus  prin¬ 
cipium  intrinsecum  quo  agens  agit,  vel 
patiens  patitur;  quae  quidem  potentia, 
secundum  quod  refertur  ad  ultimum  quod 
aliquid  potest,  accipit  nomen  et  rationem 
virtutis.  Talis  autem  virtus,  quae  est  ta¬ 
lium  actionum  vel  passionum  principium, 
maxime  ostenditur  ex  forma  rei  specifica 
derivari.  Omne  enim  accidens,  quod  est 

aliciijus  speciei  proprium,  derivatur  ex 
principiis  essentialibus  illius  speciei.  Et 
inde  est  quod  ad  demonstrandum  proprias 
passiones  de  suis  subjectis,  accipimus 
pro  causa deOnitionem  designantem  essen¬ 
tialia  principia  rei.  Est  autem  essentiae  et 
quidditatis  principium  forma  in  determi¬ 
nata  materia  existens.  Oportet  igitur  ta¬ 
les  virtutes  procedere  a  formis  talium  re¬ 
rum  secundum  quod  in  propriis  materiis 
existunt.  Deinde,  cum  notura  rei  dicatur 
forma  vel  materia  illius,  si  qua  virtus  rei 
ab  his  derivetur,  non  erit  tali  rei  natu¬ 
ralis  virtus,  et  per  consequens  nec  actio 
nec  passio  a  tali  virtute  procedens  erit 
naturalis.  Tales  autem  actiones  quae  sunt 
praeter  naturam  non  sunt  diuturnae,  sic¬ 
ut  quod  aqua  calefacta  calefacit ;  actio¬ 
nes  autem  occultae,  de  quibus  nunc  loqui¬ 
mur,  eodem  modo  se  habent  semper  vel 
ut  frequenter.  Relinquitur  ergo  virtutes 
quae  sunt  harum  actionum  principia 
essentiales  esse,  et  a  forma  procedere, 
secundum  quod  in  tali  materia  existi t.  — 
Formarum  autem  substantialium  Plato¬ 
nici  quidem  principium  attribuebant  in 
formis  separatis.  Sed  hoc  est  inconveniens: 
tum  quia  formae  non  fiunt,  sed  composita, 
unumquodque  autem  fit  a  simili,  ut  dic¬ 
tum  est;  Uim  quia  formas  absque  mate¬ 
ria  existentes  oportet  esse  immobiles,  quia 
motus  est  actus  existentis  in  potentia, 
quod  primae  materiae  convenit;  unde 
oportet  quod  semper  eodem  modo  se  ha¬ 
beant.  A  causa  autem  eodem  modo  se  ha¬ 
bente,  procedunt  formae  eodem  modo  se 
habentes ;  quod  quidem  in  formis  infe¬ 
riorum  corporum  non  apparet  propter  ge¬ 
nerationem  et  corruptionem  talium  cor¬ 
porum.  Relinquitur  ergo  quod  principia 
formarum  talium  corporum  corruptibi¬ 
lium  sunt  corpora  coelestia,  quae  diversi¬ 
mode  se  habentia  secundum  accessum  et 
recessum,  generationem  et  corruptionem 
causant  in  his  inferioribus.  Procedunt 
tamen  tales  formae  a  substantiis  separa¬ 
tis,  ut  a  primis  principiis,  quae  mediante 
virtute  et  motu  corporum  coelestium  im¬ 
primunt  formas  apud  se  intellectas  in 

materiam  corporalem.  —  Opusc,  34.  —  Et 
hinc  est  quod  Commentator  dicit  in  11. 
Melaphys.  texi.  18,  quod  formae  materiales 
habent  duplex  esse,  i/77,um  in  actu  secun¬ 
dum  quod  in  rebus  sunt,  et  aliud  in 
potentia  activa  secundum  quod  sunt  in 
motoribus  orbium.  —  1.  Sent.  dist.  36, 
q.  2,  a.  1,  in  c. 

Et  ex  his  patet  qualiter  formae  rerum 
corporalium  fluant  et  deriventur  a  formis 
se[)aratis  et  qualiter  non  :  non  enim  deri¬ 
vantur  ab  illis  tamquam  influentibus  for¬ 
mas,  sed  tamquam  moventibus  ad  for¬ 
mas.  —  la,  1.  c.  ;  Opusc.  34  ;  1.  Sent- 
1.  c. 

Ad  primum  ergo  dicendum,  quod  Boe¬ 
thius  intelligit  per  formas  quae  sunt  sine 
materia,  rationes  rerum  quae  sunt  in  men¬ 
te  divina.  Si  tamen  per  formas  quae  sunt 
sine  materia,  intelligit  angelos,  dicendum 
est, quod  ab  eis  veniunt  formae  quae  sunt  in 
materia,  non  per  influxum,  sed  per  mo¬ 
tum.  —  la,  q.  63,  a.  4,  ad  1. 

Ad  secundum  dicendum,  quod  formae 
participatae  in  materia  reducuntur  non  ad 
formas  aliquas  per  se  subsistentes  ratio¬ 
nis  ejusdem,  ut  Platonici  posuerunt;  sed 
ad  formas  intelligibiles  vel  intellectus  an¬ 
gelici,  a  quibus  per  motum  procedunt; 
vel  altius  ad  rationes  intellectus  divini,  a 
quibus  etiam  formarum  semina  sunt  re¬ 
bus  creatis  indita,  ut  per  motum  in  actum 
educi  possint.  —  Ibid.  ad  2. 

Ad  tertium  dicendum,  quod  corpora 
coelestia  causant  lormas  in  istis  inferiori¬ 
bus  non  influendo,  sed  movendo.  —  Ibid. 
ad  3. 

ARTICULUS  IV 

UTRUM  MATERIA  CORPORALIS  OBEDIAT  SPI¬ 
RITUALI  CREATURA  AD  NUTUM. 

Videtur  quod  materia  corporalis  obe- 
diat  angelis  ad  nutum. 

1.  Major  est  enim  virtus  angeli,  quam 
virtus  animae ;  sed  conceptioni  animae 
maxime  obedit  natura  corporalis  ;  immu- 

talur  enim  corpus  hominis  ex  conceptione 
animae,  ad  calorem  et  frigus,  et  quando¬ 
que  usque  ad  sanilatem  et  aegritudinem; 
ergo  multo  magis  secundum  conceptio¬ 
nem  angeli  materia  corporalis  transmu¬ 
tatur. —  la,  q.  110,  a.  2,  arg,  1. 

2.  Praeterea,  quidquid  potest  virtus  in¬ 
ferior,  potest  superior ;  sed  virtus  angeli 
est  superior  quam  virtus  corporalis  ;  cor¬ 
pus  autem  sua  virtute  potest  transmutare 
materiam  corporalem  ad  iormam  aliquam; 
sicut  patet  cum  ignis  generat  ignem  : 
ergo  multo  forlius  virtute  sua  angeli  pos¬ 
sunt  materiam  corporalem  transmutare 
ad  aliquam  formam.  —  Ibid.  arg.  2. 

3.  Praeterea,  tota  natura  corporalis 
administratur  per  angelos,  ut  dictum  est 
(a.  2) ;  et  sic  videtur  quod  corpora  se  ha¬ 
bent  ad  angelos  sicut  instrumenta;  nam 
ratio  instrumenti  est  quod  sit  movens 
motum.  Sed  in  efleclibus  aliquid  inveni¬ 
tur  ex  virtute  principalium  agentium, 
quod  non  potest  esse  per  virtutem  in¬ 
strumenti  ;  et  hoc  est  id  quod  est  principa¬ 
lius  in  elfectu  :  sicut  digestio  nutrimenti 
est  per  virtutem  caloris  nalui^alis,  qui 
est  instrumentum  animae  nutiitivae;  sed 
quod  generetur  caro  viva,  est  ex  virtute 
animae.  Similiter  quod  secatur  lignum, 
pertinet  ad  serram  ;  sed  quod  pervenia¬ 
tur  ad  formam  lecti,  est  ex  virtute  artifi¬ 
cis.  Ergo  forma  substantialis,  quae  est 
principalius  in  effectibus  corporalibus,  est 
ex  virtute  angelorum;  materia  ergo  obe¬ 
dit  ad  sui  informationem  angelis. —  Ibid. 
arg.  3. 

Sed  conlra  est,  quod  dicit  Augustinus 
3.  de  Trin.  (c.  8;  —  Migne  t.  42,  coi. 
871)):  <i  Non  est  putandum  istis  transgres¬ 
soribus  angelis  ad  nutum  servire  hanc 
visibilium  rerum  materiam,  sed  soli  Deo». 
—  Ibid,  arg.  Sed  contra. 

Respondeo  dicendum,  quod  haec  fuit  po¬ 
sitio  Avicennae  {de  Anima  1.  G,  c.  2,  et  1. 
8,  c.  ult.),  quod  substantiis  separatis 
multo  magis  obedit  mateida  ad  productio¬ 
nem  alicujus  effectus,  quam  contrariis 
agentibus  in  natura;  unde  ponit,  quod  ad 
apprehensionem  praedictarum  substantia¬ 


rum  sequitur  interdum  effectus  aliquis  in 
istis  inferioribus,  vel  pluviarum,  vel  sa¬ 
nitatis  alicujus  infirmi,  absque  aliquo 
corporeo  agente  medio.  Cujus  quidem  si¬ 
gnum  ab  anima  nostra  accepit,  quae  cum 
fuerit  fortis  in  sua  imaginatione,  ad  so¬ 
lam  apprehensionem  immutatur  corpus  ; 
sicut  cum  quis  ambulans  super  trabem 
in  alto  positam  cadit  de  facili,  quia  ima¬ 
ginatur  casum  ex  timore;  non  autem  ca¬ 
deret,  si  esset  trabes  illa  posita  super 
terram,  unde  casum  timere  non  posset. 
Manifestum  est  etiam  quod  ad  solam  ap¬ 
prehensionem  animae  calescit  corpus,  sic¬ 
ut  accidit  in  concupiscentibus  vel  iratis; 
aut  etiam  infrigidatur,  sicut  accidit  in 
timentibus.  Quandoque  etiam  immutatur 
ex  forti  apprehensione  ad  aliquam  aegri¬ 
tudinem,  puta  febrem  vel  etiam  lepram. 
Et  per  hunc  modum  dicit,  quod  si  anima 
sit  pura,  non  subjecta  corporalibus  pas¬ 
sionibus,  et  foriis  in  sua  apprehensione, 
obedit  apprehensioni  ejus  non  solum 
corpus  proprium,  sed  corpora  etiam 
exteriora;  adeo  quod  ad  ejus  apprehen¬ 
sionem  sanetur  aliquis  infirmus,  vel  ali¬ 
quid  aliud  hujusmodi.  Et  hoc  ponit  esse 
causam  fascinationis,  quia  anima  alicu¬ 
jus  vehementer  affecta  in  malevolentia, 
habet  impressionem  nocumenti  in  ali¬ 
quem,  maxime  puerum,  qui  propter  cor¬ 
poris  teneritudinem  est  facile  suscepti- 
vus  impressionum.  Unde  vult,  quod  multo 
amplius  ad  apprehensionem  substantia¬ 
rum  separatarum,  quas  ponit  animas  vel 
motores  orbium,  sequatur  aliqui  effectus 
in  istis  inferioribus  absque  actione  alicu¬ 
jus  corporalis  agentis.  —  3.  c.  Gent.  c, 
103. 

Haec  autem  positio  satis  consona  est 
aliis  suis  po.sitionibus.  Ponit  enim,  quod 
omnes  formae  substantiales  effluunt  in  haec 
inferiora  a  substantia  separata,  et  quod 
corporalia  agentia  non  sunt  nisi  dispo¬ 
nentia  materiam  ad  suscipiendam  impres¬ 
sionem  agentis  separati.  Quod  quidem 
non  est  verum  secundum  Aristotelis  doc¬ 
trinam,  qui  probat  7.  Metaphijs.  [text.  28 
sqq, ;  l.  6,  c.  8),  quod  formae  quae  sunt  iii 

materia  non  sunt  a  formis  separatis,  sed 
a  formis  quae  sunt  in  materia  ;  sic  enim 
invenitur  similitudo  inter  faciens  et  fac¬ 
tum.  —  3.  c.  Gent.  c.  103. 

Exemplum  etiam  quod  sumitur  de  im¬ 
pressione  animae  in  corpus,  non  multum 
adjuvat  ejus  intentionem.  Non  enim  ex 
apprehensione  sequitur  immutatio  corpo¬ 
ris,  nisi  apprehensioni  adjuncta  fuerit 
affectio  aliqua,  ut  gaudii  vel  timoris  vel 
concupiscentiae  aut  alterius  passionis. 
Hujusmodi  autem  passiones  accidunt  cum 
aliquo  determinato  motu  cordis,  ex  quo 
sequitur  ulterius  immutatio  totius  corpo¬ 
ris,  vel  secundum  motum  localem,  vel 
secundum  alterationem  aliquam.  Unde 
adhuc  remanet  quod  apprehensio  spiri¬ 
tualis  non  alterat  corpus  nisi  mediante 
motu  locali.  —  Ibid. 

Quod  autem  de  fascinatione  inducit,  non 
ab  hoc  accidit,  quod  apprehensio  unius 
immediate  immutet  corpus  alterius,  sed 
quia  mediante  motu  cordis  immutat  cor¬ 
pus  conjunctum,  cujus  immutatio  perve¬ 
nit  ad  oculum,  a  quo  infici  potest  aliquid 
extrinsecum,  praecipue  si  sit  facile  immu¬ 
tabile,  sicut  etiam  oculus  menstruatae  in¬ 
ficit  speculum.  —  Ibid. 

Sic  ergo  dicendum,  quod  materia  cor¬ 
poralis  non  obedit  spirituali  creaturae  ad 
nutum.  Unde  substantia  spiritualis  creata 
propria  virtute  nullam  formam  inducere 
potest  in  materiam  corporalem,  quasi 
materia  ad  hoc  sibi  obediente,  ut  exeat 
in  actum  alicujus  formae,  nisi  per  motum 
localem  alicujus  corporis.  Est  enim  hoc 
in  virtute  substantiae  spiritualis  creatae, 
ut  corpus  obediat  sibi  ad  motum  loca¬ 
lem  ;  movendo  autem  localiter  aliquod 
corpus,  adhibere  potest  aliqua  naturali¬ 
ter  activa  ad  effectus  aliquos  producendos; 
sicut  etiam  ars  fabrilis  adhibet  ignem  ad 
mollificationem  ferri.  —  Ibid. 

Circa  quod  tamen  considerandum  est, 
quod  cum  res  aliquas  naturales  spiri¬ 
tuales  creaturm  adhibent  ad  aliquos  de¬ 
terminatos  eflectus,  utuntur  eis  quasi  in¬ 
strumentis  quibusdam,  sicut  medicus  uti¬ 
tur  ut  instrumentis  aliquibus  herbis  ad 

sanandum.  Ex  instrumento  autem  pro¬ 
cedit  non  solum  suae  virtuti  correspon- 
dens  effectus,  sed  eliam  aliquid  ultra 
propriam  virtutem,  in  quantum  agit  in 
virtute  principalis  agentis.  Serra  enim  et 
securis  non  possunt  facere  lectum,  nisi 
in  quantum  agunt  ut  molae  ab  arte  et  ad 
talem  effectum  ;  nec  calor  naturalis  pos¬ 
set  carnem  generare,  nisi  virtute  animae 
vegetabilis,  quae  eo  utitur  quasi  quodam 
instrumento.  Conveniens  est  igitur  quod 
ex  ipsis  rebus  naturalibus  proveniant 
aliqui  altiores  effectus,  ex  hoc  quod  spi¬ 
rituales  substantiae  eis  utuntur  quasi  in¬ 
strumentis  quibusdam  ;  —  et  hi  effectus 
nobis  videntur  mirabiles  ob  duas  causas : 
primo,  quia  per  spirituales  substantias 
tales  causae  modo  nobis  inconsueto  ad 
proprios  effectus  opponuntur  ;  unde  inge¬ 
niosorum  artificum  opera  mira  reddun¬ 
tur,  cum  ab  aliis  non  percipitur  qualiter 
operantur.  Alio  modo  ex  hoc  quod  cau¬ 
sae  naturales  appositae  ad  effectus  aliquos 
producendos,  aliquid  virtutis' sortiuntur 
ex  hcc  quod  sunt  instrumenta  spiritua¬ 
lium  substantiarum.  — 3.  c.Gent.  c.103; 
la,  q.  110,  a.  2,  in  c.  ;  de  Pot.  q.  6,  a. 
3,  in  c.  ;  Quodl.  9,  a.  10. 

Ad  primum  ergo  dicendum,  quod  no¬ 
stra  anima  unitur  corpori  ut  forma  ;  et  sic 
non  est  mirum,  si  formaliter  transmuta¬ 
tur  ex  conceptione  ipsius  ;  praesertim 
cum  motus  sensitivi  appetitus,  qui  fit  cum 
quadam  transmutatione  corporali,  subda¬ 
tur  imperio  rationis.  Angelus  autem  non 
sic  se  habent  ad  corpora  naturalia;  unde 
ratio  non  sequitur. —  la,  1.  c.,  adi. 

Ad  secundum  dicendum,  quod  id  quod 
potest  virtus  inferior,  potest  superior, 
sed  excellentiori  modo  :  sicut  intellectus 
cognoscit  sensibilia  excellentiori  modo 
quam  sensus  ;  et  sic  angelus  excellentiori 
modo  transmutat  materiam  corporalem 
quam  agentia  corporalia,  scilicet  movendo 
ipsa  agentia  corporalia  tamquam  causa 
superior.  —  Ibid.  ad  2. 

Ad  tertium  dicendum,  quod  nihil  pro? 
hibet  ex  virtute  angelorum  aliquos  effec¬ 
tus  sequi  in  rebus  naturalibus,  ad  quae 


463 


DE  SUBSTANTIA  IMMATEDIALI  —  QU.  XXXVl  COMPARATUR  CUM  GORP.  —  ART.  V 


agenlia  corporalia  non  sufficerent,  sicut 
palet  ex  supra  didis  (art.  praeced.  in  c.). 
Sed  hoc  non  est  angelis  obedire  materiam 
ad  nutum  —  sicut  ncc  coquis  obedit  mate¬ 
ria  ad  nutum,  quia  aliquem  modum  de¬ 
coctionis  faciunt  per  ignem  secundum 
aliquam  artis  moderationem,  quam  ignis 
per  se  non  faceret  — ;  cum  reducere  ma¬ 
teriam  in  actum  formae  substantialis  non 
excedat  virtutem  corporalis  agentis,  quia 
simile  natum  est  sibi  facere  simile.  — 
Ibid.  ad  3. 

ARTICULUS  V 

UTRUM  CORPORA  OBEDIANT  SPIRITUALIBUS 
CREATURIS  AD  MOTUM  LOCALEM. 

Videtur  quod  corpora  non  obediant 
spiritualibus  creaturis  ad  motum  loca¬ 
lem. 

1.  Motus  enim  localis  corporum  natu¬ 
ralium  sequitur  formas  eorum  ;  sed  an¬ 
geli  non  causant  formas  naturalium  re¬ 
rum,  ut  dictum  est  (a.  3  et  4)  :  ergo 
neque  possunt  causare  in  eis  motum  loca¬ 
lem.  —  la,  q.  110,  a.  3,  arg.  1. 

2.  Praeterea,  in  8.  Phys.  {lext.  54  ad 
60;  c.  7)  probatur,  quod  motus  localis 
est  primus  motuum  ;  sed  angeli  non  pos¬ 
sunt  causare  alios  motus  transmutando 
materiam  formaliter  :  ergo  neque  etiam 
possunt  causare  motum  localem.  —  Ibid. 
arg.  2. 

3.  Praeterea,  membra  corporis  obe- 
diunt  conceptioni  animae  ad  motum  loca¬ 
lem,  in  quantum  habent  in  se  ipsis  ali¬ 
quod  principium  vitae;  in  corporibus  au¬ 
tem  naturalibus,  non  est  aliquod  princi¬ 
pium  vitae  :  ergo  non  obediunt  angelis 
ad  motum  localem.  —  Ibid.  arg.  3. 

Sed  contra  est,  quod  Augustinus  dicit 
3.  de  Trin.  (c.  8  et  9 ;  —  Migne  t.  42,  cob 
876  ad  878),  quod  angeli  adhibent  semina 
corporalia  ad  aliquos  effectus  producen¬ 
dos;  sed  hoc  non  possunt  facere  nisi 
localiter  movendo  :  ergo  corpora  obe¬ 
diunt  eis  ad  motum  localem.  ^Ibid.  arg. 
Sed  contra. 


Respondeo  dicendum,  quod  sicut  Dio¬ 
nysius  dicit  de  Div.  Nom.  (c.  7;  —  Mi¬ 
gne  t.  3,  coi.  871),  divina  sapientia  con¬ 
jungit  fines  primorum  principiis  secun¬ 
dorum.  Ex  quo  palet  quod  creatura  infe¬ 
rior  in  sui  supremo  attingitur  a  natura 
superiori.  Natura  autem  corporalis  est 
infra  naturam  spiritualem.  Inter  omnes 
autem  motus  corporeos  perfectior  est 
motus  localis,  ut  probatur  in  8.  Phys. 
{texi.  57  ;  c.7.)  Cujus  ratio  est,  quia  mo¬ 
bile  secundum  locum  non  est  in  potentia  ad 
aliquid  intrinsecum  in  quantum  hujus¬ 
modi,  sed  solum  ad  aliquid  extrinsecura, 
scilicet  ad  locum.  Et  ideo  natura  corpo¬ 
ralis  nata  est  moveri  immediate  a  natura 
spirituali  secundum  locum.  Unde  et  phi¬ 
losophi  posuerunt  suprema  moveri  loca¬ 
liter  a  spiritualibus  substantiis.  Unde 
videmus  quod  anima  movet  corpus  primo 
et  principaliter  motu  locali. —  la,  q.  110, 

а.  3,  c.  ;  3.  c.  Geni.  c.  103 ;  de  Pol.  q. 

б,  a.  3  ;  Quodl.  9,  a.  10. 

Ad  primum  ergo  dicendum,  quod  in 
corporibus  sunt  alii  motus  locales  praeter 
eos  qui  consequuntur  formas; sicut  fluxus 
et  refluxus  maris  non  consequitur  formam 
substantialem  aquae,  sed  virtutem  lunae  ; 
et  mullo  magis  aliqui  motus  locales  con¬ 
sequi  possunt  virtutem  spiritualium  sub¬ 
stantiarum.  —  la,  1.  c.  ad  1. 

Ad  secundum  dicendum,  quod  angeli 
causando  motum  localem  tamquam  prio¬ 
rem,  per  eum  causare  possunt  alios  mo¬ 
tus,  adhibendo  scilicet  agenlia  corpora¬ 
lia  ad  hujusmodi  effectus  producendos, 
sicut  supra  (art.  praeced.  in  c.)  dictum 
est.  —  Ibid.  ad  2. 

Ad  tertium  dicendum,  quod  angeli  ha¬ 
bent  virtutem  minus  contractam  quam 
animae.  Unde  virtus  motiva  animae  con¬ 
trahitur  ad  corpus  unitum,  quod  per 
eam  vivificatur,  quo  mediante  alia  po¬ 
test  movere.  Sed  virtus  angeli  non  est 
contracta  ad  aliquod  corpus  ;  unde  potest 
corpora  non  conjuncta  movere  localiter. 
—  Ibid.  ad  3. 

QUESTIO  XXXVII  (1) 

*  DE  ANIMA  RATIONALI  SEPARATA. 

Deinde  considerandum  est  de  anima 
separata.  Consideratio  autem  illius  erit 
in  octo  partes  dispertita  ;  nam  primo 
agemus  de  anima  separata  per  ordinem 
ad  proprium  scientificum,  secundo  de 
proprio  illius  statu,  tertio  de  loco,  quarto 
de  motu  locali  sui,  quinio  de  motu  locali 
corporum,  sexto  de  cognitione  ejusdem, 
septimo  de  locutione,  octavo  de  inclina¬ 
tione  illius  ad  corpus,  quod  ante  separa¬ 
tionem  vivificavit. 

CIRCA  PRIMUM  QUERITUR  : 

*  Utrum  consideratio  animae  separatae  perti¬ 
neat  ad  metaphysicum,  an  vero  ad  physi¬ 
cum. 

ARTICULUS 

*  UTRUM  CONSIDERATIO  ANIM^  SEPARATA 
PERTINEAT  AD  METAPHYSICUM,  AN  VERO 
AD  PHYSICUM. 

Videtur  quod  consideratio  animae  se¬ 
paratae  pertineant  ad  physicum,  non  au¬ 
tem  ad  metaphysicum. 

1.  Dicit  enim  Philosophus  6.  Metaph. 
{texi.  2  ;  I.  5,  c.  1),  quod  Physica  est 
circa  substantiam  secundum  rationem 
ut  plurimum  inseparabilem,  solum.  Sed 
hoc  dicit,  quia  physicus  etiam  agit  de 
substantia  animae  separabilis  :  ergo  con¬ 
sideratio  animae  separatae  spectat  ad  phy¬ 
sicum.  —  6.  Metaphys.  1.  1. 

2.  Praeterea,  anima  separata  est  forma 
habens  aptitudinem  et  inclinationem 
naturalem  ad  unionem  ;  nam  secundum 
se  convenit  animae  uniri,  et  separatio 

(1)  Edit.  Ticin.  ;  Qusest.  16  De  Anima  rationali 
separata.  —  Post  considerationem  entis  in  com¬ 
muni  sequitur  considerare  de  anima  separata. 
Consideratio  autem  illius  erit  in  octo  partes  dis¬ 
pertita,  etc, 

illius  a  corpore  est  praeter  ejus  naturam 
(la,  q.  76,  a.  1,  ad  6);  sed  Physica  con¬ 
siderat  omnes  formas  secundum  se  uni- 
bilcs  corpori  sive  actu  sint  unitae  sive 
non,  sicut  considerat  omnia  corpora  levia 
sive  sint  sursum  sive  deorsum  :  ergo 
anima  rationalis  separata  pertinet  ad 
physicum. 

3.  Praeterea,  res  definibilis  per  ordi¬ 
nem  ad  materiam  perlinet  ad  physicum, 
ut  docet  Philosophus  6.  Metaphys.  {texi. 

2 ;  1.  5,  c.  1)  et  1.  de  Anima  {texi.  17  ;  c.  1); 
sed  anima  rationalis  separata  si  defini¬ 
retur,  deberet  definiri  per  ordinem  ad 
materiam,  quia  est  forma,  et  habet  in¬ 
clinationem  naturalem  ad  unionem  cum 
illa,  ut  dictum  est  (in  arg.  praeced.)  ; 
ergo  anima  separata  pertinet  ad  physi¬ 
cum.  —  6.  Metaphys.  1.  1  ;  1.  de  Anima 
1.  2. 

4.  Praeterea,  ad  physicum  spectat  trac¬ 
tare  de  fiatwa,  ul  docet  Philosophus  2. 
Phijs.  {text.  1;  c.  1)  ;  sed  omnis  forma 
subslantialis,  cujusmodi  est  anima  ratio¬ 
nalis  etiam  separata,  ut  patet  ex  ejus  in¬ 
clinatione  naturali  ad  corporis  unionem, 
est  natura,  ut  dicitur  2.  Phys.  {text.  4, 
7,  21,  22 ;  c.  1  et  2),  ^.Metaphys.  {text. 

5  ;  1.  4,  c.  4)  et  12.  Metaphys.  {text.  14  ; 
1.  11,  c.  3),  ubi  naturam  dividit  in  ma¬ 
teriam  et  formam  :  ergo  ad  physicum 
pertinet  agere  de  anima  rationali  sepa¬ 
rata.  —  2.  Phys.  1.  1,  2,  4  ;  5.  Metaphys. 

1.  5  (4) ;  12.  Metaphys.  1.  3  (2). 

Sed  contra  est  :  1.  quod  Philosophus 
1.  de  Anima  {text.  17;  c.  1)  dicit,  quod 
de  formis  ut  sunt  separatae  agit  primus 
philosophus ;  et  6.  Metaphys.  {text.  2 ;  1. 
5,  c.  1)  docet,  quod  physici  est  agere*  de 
quacunque  anima,  quae  non  sine  materia 
est  ;  hujusmodi  autem  non  est  anima  ra¬ 
tionalis  ut  est  separata,  ut  patet :  ergo 
agere  de  anima  rationali  separata  non  ' 
spectat  ad  physicum,  sed  ad  Metaphysi- 
cam,  quae  agit  de  abstractis  a  materia, 
ut  dictum  est  (supra  q.  1,  a.  5).  —  1.  de 
Anima  1.  2 ;  6.  Metaphys.  1.  1. 

2.  Praeterea,  2.  Phys.  {text.  26  ;  c.  2) 
dicitur,  quod  sicut  medicus  non  conside- 

rat  nervum  ut  nervus  est,  sed  in  quan¬ 
tum  est  subjectum  sanitatis ;  nec  faber 
considerat  aes  in  quantum  aes,  sed  in 
quantum  est  subjectum  statuae  vel  alicu- 
jus  similis  (nam  considerare  nervum 
ut  nervus  est,  et  aes  in  quantum  aes, 
pertinet  ad  naturalem)  ;  —  ita  natura¬ 
lis  non  considerare  formam  ot  quiddita- 
tem,in  quanlum  forma  et  quidditas  est 
(nam  hoc  spectat  ad  metaphysicum),  sed 
considerat  formam  in  quantum  habet 
esse  in  materia  ;  —  et  quod  consideratio 
naturalis  est  circa  formas,  quae  (quidem) 
aliquo  modo  sunt  separalae,  sed  tamen 
habent  esse  in  materia,  et  dant  esse  tali 
corpori,  cujusmodi  sunt  animae  rationa¬ 
les.  Et  ibidem  ait,  quod  ad  primum  phi¬ 
losophum  pertinet  determinare  quomodo 
se  habeant  formae  totaliter  a  materia  se¬ 
paratae,  et  quid  sint  ;  vel  etiam  quomodo 
se  habeat  anima  rationalis  secundum 
quod  est  separabilis,  et  sine  corpore  po¬ 
tens  exislere;  et  quod  sit  secundum  suam 
essentiam  separabile.  Ergo.  —  2.  Phys. 
1.  4. 

Respondeo  dicendum,  quod  anima  ra¬ 
tionalis,  secundum  quod  est  separata, 
pertinet  ad  considerationem  metaphysi- 
cam.  Quod  ex  his  potest  esse  manifestum. 
Primo,  Physica  tantum  est  de  his,  quae 
sunt  in  motu  et  in  materia  ;  unde  et  defi¬ 
nitiones  Physicae  sunt  illae,  quae  complec¬ 
tuntur  materiam  et  formam  simul,  ut 
docet  Philosophas  6.  Melaphys.  {text.  2  et 
3  ;  1.  5,  c.  1)  et  2.  Phys.  (a  text.  20  ;  c. 
2).  Anima  autem  rationalis  separata  non 
est  in  motu  nec  in  materia,  ut  patet.  — 
Opusc.  70,  a.  17  et  18  (Edit.  Paris.  0 puse. 
63,  q.  5,  a.  1  et  2)  ;  6.  Metaphys.  1.  1  • 
1.  Phys.  1.  1  ;  2.  Phys.  1.  4.  —  Se¬ 
cundo,  Physica  agit  de  forma  substantiali, 
non  ut  forma  est,  sed  ut  forma  dans  esse 
corpori,  et  habens  esse  in  corpore  ;  unde 
et  delinitur  quod  sit  actus  corporis :  sicut 
similiter  agit  de  intellectu,  quatenus  est 
conjunctus  corpori  (non  autem  ut  intel¬ 
lectus  est),  et  quatenus  est  natura,  ut 
patet  ex  Philosopho  2.  Phys.  (a.  text.  21 ; 
c.  2).  Cum  autem  natura  definiatur  prin¬ 


cipium  motus  ejus,  in  quo  est  ;  manifes¬ 
tum  est,  quod  talis  definitio  non  compe¬ 
tit  animae  quatenus  est  separata  ;  praeter¬ 
quam  quod  anima  rationalis  non  est  na¬ 
tura,  nisi  quatenus  unitur  corpori  secun¬ 
dum  motum  corporis ;  secus  vero  ex  ea 
parte,  qua  excedit  corporis  capacitatem, 
et  naturam  habet  intellectualem  commu¬ 
nem  cum  angelis,  et  quatenus  habet  ope¬ 
rationem,  in  qua  non  communicat  cor¬ 
pus  ;  nam  sub  his  rationibus  spectat  ad 
metaphysicum.  —  2.  Phys.  1.  4  ;  6.  Me¬ 
taphys.  1.  1;  Verit.  q.  19,  a.  1,  ad  4; 
Quoed.  disp.  de  Anima  a.  2,  ad  12.  — 
Tertio,  anima  rationalis  non  habet  quod 
sit  separata  ex  eo  quod  est  forma  cor¬ 
poris,  quia  forma  simplex,  ut  est  anima, 
non  habet  esse  per  se  :  nam  esse  non  est 
alicujus,  nisi  particularis  subsistentis  in 
natura,  quod  formae  non  competit  ;  sed 
ex  hoc  quod  habet  esse  absolutum,  ut  sub¬ 
stantia  subsistens,  et  quatenus  est  simi¬ 
litudo  Dei  magis  participans  de  illius 
perfectionibus,  et  ad  ejus  similitudinem 
magis  accedens.  Ad  physicum  autem  non 
spectat  consideratio  animae  secundum 
,  quod  est  forma  subsistens,  habens  esse 
absolutum  et  independens,  et  quatenus 
ad  similitudinem  Dei  magis  accedit  :  sed 
quatenus  est  forma  corporis  illud  infor¬ 
mans,  ut  dictum  est  (hic,  rat.  2).  —  2.  Sent. 
dist.  19,  q.  1,  a.  1,  ad  4.  —  Unde  mani¬ 
festum  est,  quod  consideratio  animae  ra¬ 
tionalis  separatae  ad  metaphysicum  spec¬ 
tat,  et  non  ad  physicum. 

Ad  primum  ergo  dicendum,  quod  sen¬ 
sus  philosophi  est,  quod  naturalis  versa¬ 
tur  ut  plurimum  circa  substantias  inse¬ 
parabiles,  quia  agit  de  anima  rationali 
separabili,  licet  non  agat  de  ea  in  quan¬ 
tum  est  separabilis  et  separata,  ut  docet 
idem  Philosophus,  ut  dictum  est  (arg.  1 
et  2  Sed  contra  et  in  c.). 

Ad  secundum  dicendum,  quod  ad  phy¬ 
sicum  spectat  agere  de  anima  rationali, 
in  quantum  est  unita  corpori,  in  eoque 
habet  esse,  ut  manifeste  patet  ex  defini¬ 
tione  animae  in  communi,  ut  dictum  est 
(in  c.)  ;  anima  enim  separata  a  corpore 

immunior  est  a  materia  quam  corpori 
conjuncla  ;  unde  non  est  actus  alicujus 
corporis,  sicut  modo  est.  —  4.  Sent.  dist. 
bO,  q.  1,  a.  1,  arg.  2  Sed  contra. 

Ad  tertium  dicendum,  quod  res  defi ni¬ 
hilis  per  ordinem  ad  materiam  conjunc¬ 
tam  formae,  spectat  ad  Philosophum,  ut 
dictum  est  (in  c.  et  arg.  Sed  contra). 

Ad  quartum  dicendum,  quod  anima  ra¬ 
tionalis  separata  non  est  natura,  ut  patet 
ex  definitione  naturae,  quia  non  est  prin¬ 
cipium  motus  ejus,  in  quo  est:  unde  non 
omnis  forma  substantialis  quomodocun- 
que  considerata  est  natura,  sed  est  na¬ 
tura  quatenus  est  simul  cum  materia,  ut 
dictum  est  (in  Physica  q.  91,  a.  1,  ad  8). 


QUESTIO  XXXVIII  (1) 

*  DE  STATU  ANIM^  SEPARATA. 

Deinde  considerandum  est  de  statu 
animae  separatae. 

CIRCA  QUAM  QUERITUR  ; 

*  Utrum  status  animae  separatae  sit  perfectior 
quam  conjunctae. 

ARTICULUS 

*  UTRUM  STATUS  AN1MA2  SEPARATA  SIT  PER¬ 

FECTIOR  QUAM  CONJUNCTAE. 

Videtur  quod  status  animae  separatae 
sit  perfectior  quam  conjunctae. 

1.  Modus  enim  operandi  sequitur 
modum  essendi  ;  sed  melior  et  nobilior 
est  modus  intelligendi  animae  separatae 
per  conversionem  ad  intelligibilia  simpli¬ 
citer  quam  per  conversionem  ad  phan¬ 
tasmata  :  ergo  status  animae  separatae 
est  perfectior  quam  conjunctce.  —  Gf, 
la,  q.  89,  a.  1,  c. 

(1)  Edit.  Ticin.  qusest.  17. 

2.  Praeterea,  quo  res  est  immaterialior 
seu  magis  abstracta  a  materia,  eo  est 
perfectior  :  sicut  patet  in  potentiis,  quae 
quo  immaterialiores  sunt,  eo  sunt  per¬ 
fectiores  ;  et  pi"opterea  dictum  est  (supra 
in  Physica  q.  68,  a.  1,  c.),  quod  visus 
est  nobilior  et  perfectior  potentia  aliis 
sensibus  externis.  Sed  anima  rationalis 
separata  habet  statum  immaterialiorem, 
ut  patet;  ergo  status  animae  separatae 
est  perfectior  quam  conjunctae.  —  4. 
Sent.  dist.  SO,  q.  1,  a.  1,  arg.  2  Sed 
contra. 

3.  Praeterea,  ille  est  perfectior  status 
animae,  in  quo  ipsa  est  similior  et  confor¬ 
mior  Deo  et  angelis,  et  est  magis  pura; 
sed  hic  est  status  animae  separatae;  nam 
in  hoc  est  libera  ab  omni  extranea  natura : 
ergo  status  animae  separatae  est  nobilior 
et  perfectior. —  4.  Sent.  dist.  43,  q.  1,  a. 
1,  quaestiunc.  1,  arg.  4;  de  Pot.  q.  5,  a. 
10,  arg.  b. 

Sed  contra:  1.  Res  semper  ordinatur 
ad  id,  quod  est  melius  et  perfectius  (la, 
q.  89,  a.  1  c.,  circa  med.)  ;  sed  anima 
rationalis  a  Deo  est  ordinata  ut  corpori 
uniatur ;  ergo  status  animae  in  corpore 
est  perfectior  et  melior  quam  status  animae 
separatae. —  Qncest.  disp.  de  Anima  a.  Ib, 
arg.  6  et  7,  et  ad  6. 

2.  Praeterea,  quanto  est  aliquid  perfec¬ 
tius  in  sua  natura,  tanto  perfectius  est  in 
operando,  et  consequenter  habet  statum 
perfectiorem  et  meliorem  ;  sed  anima 
unita  corpori  est  perfectior  in  sua  natura 
quam  cum  est  extra  corpus,  sicut  quaeli¬ 
bet  pars  in  suo  toto  existens  est  perfec¬ 
tior  quam  extra  :  ergo  anima  separata 
habet  minus  perfectum  statum  quam  in 
corpore.  —  Ibid.  arg.  13  et  ad  13. 

Respondeo  dicendum,  quod  licet  status, 
animae  separatae  sit  simpliciter  nobilior 
quam  status  animae  conjunctae,  sicut  et 
intelligere  per  conversionem  ad  superiora 
est  simpliciter  nobilius  quam  intelligere 
per  conversionem  ad  phantasmata  ;  si 
tamen  consideretur  tum  animae  natura 
tum  modus  intelligendi  per  conversio¬ 
nem,  quatenus  erat  animae  possibilis  : 

ceteris  paribus  perfectior  est  slalus  animae 
in  corpore  quam  extra  corpus,  Deoque 
conformior  (4.  Scnt.  dist.  43,  q.  1,  a.  1, 
sol.  1,  ad  4  ;  Qucest.  disp.  de  Anima  a.  15, 
arg.  13);  et  similiter  inlelligere  per  con¬ 
versionem  ad  phantasmata  quam  per  con¬ 
versionem  ad  superiora.  —  El  de  stalu 
quidem  manifestum  est,  quia  cum  anima 
rationalis  sit  forma  parsque  compositi,  et 
consequenter  sil  propter  compositum 
tamquam  propter  finem  :  sicut  pars  per¬ 
fectiori  modo  existit  in  composito  quam 
separata,  et  praeter  rationem  suae  naturae 
est  esse  a  composito  vel  toto  separatam  ; 
ila  perfectiori  modo  existit  anima  corpori 
conjuncta  quam  extra,  et  praeter  ratio¬ 
nem  suae  naturi,  est  esse  a  corpore  sepa¬ 
ratam  (4.  Sent.  1.  c.  ;  Qucest.  disp.  de 
Anima  l.  c.). —  De  modo  vero  intelligendi 
per  conversionem  ad  phantasmata  pise¬ 
batur  :  quia  cum  materia  sit  propter  for¬ 
mam,  et  non  e  contra,  dicendum  est, 
quod  anima  unita  est  corpori  propter 
melius  animae,  et  non  propter  melius  cor¬ 
poris.  Unitur  autem  forma  materiae  prop¬ 
ter  complementum  suae  operationis  : 
bonum  enim  et  perfectio  cujuslibet  sub¬ 
stantiae  est  propria  ejus  operatio.  Unde  et 
talem  materiam  forma  requirit,  per  quam 
operatio  formae  compleri  possit  :  sicut 
forma  serrae  requirit  materiam  ferream 
ad  perficiendum  opus  secandi.  Anima 
autem  est  forma  corporis,  ejusque  operatio 
est  inlelligere  ;  —  cum  ergo  anima  in 
corpore  intelligat  per  conversionem  ad 
phantasmala,  dicendum  est  hunc  modum 
intelligendi  esse  perfectiorem  quam  sit 
modus  intelligendi  separatae.  —  Qucest. 
disp.  de  Anima,  a.  15. 

Quod  confirmatur  :  quia  cum  anima 
sit  infima  in  ordine  intellectualium  sub¬ 
stantiarum,  infimo  et  debilissimo  modo 
parlici|)at  inteifocluale  lumen  sive  natu¬ 
ram  intellectualem.  Nam  in  piimo  intel- 
ligibili,  scilicet  Deo,  natura  intellectualis 
est  adeo  potens,  quod  per  unam  formam 
intelligibilem,  scilicet  essentiam  suam, 
omnia  intelligit;  inferiores  vero  substan¬ 
tiae  intellectuales  per  species  multas  ;  et 


quanto  unaquaeque  earum  est  altior,  tanto 
habet  pauciores  formas,  et  virtutem  magis 
potentem  ad  intelligendum  omnia  per 
formas  paucas.  Substantia  autem  intel¬ 
lectualis  inferior  non  habet  formas  ita 
universales  sicut  superior  :  quia  cum  non 
adsit  ei  tanta  virtus  in  intelligendo, 
remaneret  ejus  scientia  incompleta,  quia 
tantum  in  universali  res  cognosceret,  et 
non  posset  deducere  cognitionem  suam 
ex  illis  paucis  ad  singula.  Quod  manifeste 
patet  aliqualiter  in  hominibus  ;  nam  qui 
sunt  debilioris  intellectus,  per  universa¬ 
les  conceptiones  magis  intelligentium 
non  accipiunt  perfectiorem  (1)  cognitio¬ 
nem.  nisi  eis  singula  in  speciali  explicen¬ 
tur  (la,  q.  89,  a.  1,  in  c.,  versus  fin.). 
Unde  cum  animae  humanae  inter  sub¬ 
stantias  intellectuales  secundum  naturae 
ordinem  sint  infimae,  non  accipiunt  for¬ 
mas  in  abstractione  et  universalitate  con¬ 
formes  substantiis  separatis,  quia  cum 
habeant  minimam  virtutem  in  intelli¬ 
gendo,  imperfectissimam  cognitionem 
haberent  in  quadam  universalitate  et  con¬ 
fusione  ;  et  ideo  ad  hoc  quod  eorum  cogni¬ 
tio  perficiatur  et  distinguatur  per  sin¬ 
gula,  sic  naturaliter  sunt  institutae,  ut 
corporibus  uniantur,  et  sic  a  sensibilibus 
propriam  eorum  cognitionem  accipiant. 
Unde  videmus,  quod  homines  rudes  ad 
scientiam  induci  non  possunt  nisi  per  sen¬ 
sibilia  exempla.  —  Et  sic  patet  quod 
propter  melius  et  perfectius  animae  fuit 
ut  uniretur  corpori,  et  intelligeret  per 
conversionem  ad  phantasmata  (la,  1.  c.). 
Et  per  consequens  manifestum  est  quod 
status  animae  in  corpore  est  perfectior, 
ceteris  paribus,  quam  animae  separatae. 
—  ia,  q.  89,  a.  i,  c.  ;  de  Pot.  q.  3,  a. 
10,  c.  et  ad  10  et  12  ;  Queestio  disp.  de 
Anima  a.  15,  arg.  6  et  7 ;  a.  8,  c. 

Ad  primum  ergo  dicendum,  quod 
modus  intelligendi  animae  separatae  in  se 
nobilior  est  quam  modus  intelligendi 
conjunctae  ;  non  tamen  est  perfectior  se¬ 
cundum  quod  possibilis  est  animae  secun- 

(1)  Editiones  S.  Tliomce  «  perlectam  ». 

dum  rationem  propriae  naturae,  ut  dictum 
est  (in  c.). 

Et  ex  his  patet  ad  secundum. 

Ad  Lerlium  dicendum,  qiu  d  conformior 
est  Deo  modus  intelligendi  per  conver¬ 
sionem  ad  phantasmata,  et  status  animae 
in  corpore,  quia  hic  est  magis  naturalis 
animae,  ejusque  naturae  magis  consenta¬ 
neus,  quippe  quae  est  pars  totius  compo¬ 
siti.  Tunc  enim,  simpliciter  loquendo,  est 
aliquid  Deo  maxime  conforme,  quando 
habet  quidquid  suae  naturae  conditio  re¬ 
quirit,  quia  tunc  perfectionem  divinam 
maxime  imitatur.  Sic  cor  animalis  magis 
est  conforme  Deo  quando  movetur  quam 
quando  quiescit,  quia  perfectio  cordis  est 
moveri,  et  ejus  quies  est  ejus  corruptio. 
—  4.  Serd.  dist.  43,  1.  c.  ad  4. 


QU.ESTIO  XXXIX  (1) 

*  DE  LOCO  ANIM^  SEPARATA. 

Deinde  considerandum  est  de  loco 
animae  separatae. 

CIRCA  HOC  QUd^RUNTUR  TRIA  : 

*  1.  Utrum  anima  separata  sit  in  loco. 

*  2.  Utrum  anima  separata  possit  esse  in  plu¬ 
ribus  locis. 

*  3.  Utrum  plures  animee  separatae  possint 
esse  in  uno  loco. 

ARTICULUS  I 

*  UTRUM  ANIMA  SEPARATA  SIT  IN  LOCO. 

Videtur  quod  anima  separata  non  sit 
in  loco. 

1.  Dicit  enim  Philosophus  (4.  Phys. 
texi.  47 ;  c.  5),  quod  non  omne  quod  est, 
est  in  loco,  sed  mobile  corpus;  sed  anima 
non  est  corpus,  ut  dictum  est  (in  Physica 

q.  48,  a.  1)  :  ergo  anima  rationalis  sepa- 

# 

(1)  Edil.  Ticin.  quiest.  18. 

rata  non  est  in  loco.  —  la,  q.  52,  a.  1, 
arg.  1 ;  4.  Phys.  1.  8. 

2.  Praeterea,  dicit  Boethius  in  libro  de 
Hebdom.  (Migne  t.  64,  coi.  1311),  quod 
communis  conceptio  apud  sapientes  est, 
quod  incorporalia  non  sunt  in  loro ;  sed 
anima  separata  est  incorporea  :  ergo  non 
est  in  loco.  —  4.  Sent.  dist.  45,  q.  1,  a. 
1,  arg.  1. 

3.  Sed  dices,  non  esse  in  loco  incorpo¬ 
ralia  secundum  suam  substantiam,  et  eo 
modo  quo  corporalia,  sed  per  operatio¬ 
nem. —  Contra,  quidquid  convenit  alicui 
per  aliquid,  oportet  illi  convenire  per 
quod  convenit  :  ut  si  animal  est  in  loco 
per  corpus,  oportet  corpus  in  loco  esse. 
Sed  operationi  nunquam  per  se  attribui¬ 
tur  esse  in  loco.  Urgo  anima  separata  non 
est  in  loco. —  1.  Seiit.  1.  c.  arg.  3. 

4.  Praeterea,  anima  separata  nullam 
habet  operationem,  per  quam  possit  esse 
in  loco.  Non  enim  est  in  loco  per  aclio- 
nem  internam,  puta  per  intellectionem  ; 
nam  haec  est  absoluta  a  situ,  et  dimen¬ 
sione  (1.  Sent.  1.  c.  arg.  2).  Neque  per 
externam :  quia  neque  potest  movere 
localiter  ullum  corpus,  ut  dicemus  (infra 
q.  41,  a.  un.) ;  neque  formaliter  :  quia  si 
materia  corporalis  angelis  non  obedit  nisi 
quoad  motum  localem,  non  autem  quoad 
alium  motum,  mullo  minus  obediet 
animae  separatae,  cujus  virtus  est  minus 
potens  et  efficax.  Ergo  anima  separata 
non  est  in  loco.  —  Ibid.  arg.  2;  la,  q. 
110,  a.  2  et  4. 

5.  Praeterea,  si  anima  separata  est  in 
loco  per  operationem,  cum  non  necessa¬ 
rio  semper  operetur  circa  corporalia, 
sequitur  quod  aliquando  nullibi  erit,  quod 
videtur  absurdum  ;  ergo  anima  separata 
non  est  in  loco.  —  1.  Sent.  1.  c.  arg.  4. 

6.  Praeterea,  si  anima  separata  est  in 
loco  per  operationem  suam,  ergo  et  deli- 
nitive  est  in  loco,  quia  operatio  sua  ad 
locum  definitur  et  determinatur  ;  sed 
similiter  aliqua  operatio  Dei  definitur  ad 
locum  aliquem,  extra  quem  illam  opera¬ 
tionem  non  exercet,  ut  patet  in  suscita¬ 
tione  alicujus  mortui  :  ergo  videtur  quod 

eliam  Deus  esset  definitive  in  loco;  quod 
est  falsum. —  Ibid.  arg.  5. 

7.  Praeterea,  prius  secundum  naturam 
activum  est  praesens  passivo,  ut  ignis 
combustibili,  quam  agat  in  ipsum  :  quia 
sicut  est  prius  esse  quam  operari,  ita  et 
esse  hic  qoam  operari  hic.  Ideo  enim  quis 
operatur  hic,  quia  potest  operari  hic ;  et 
ideo  potest  operari  hic,  quia  est  hic  prae¬ 
sens.  Sed  in  illo  priori,  antequam  anima 
V.  g.  separata  agat  hic,  nihil  potest  esse 
praeter  substantiam  animae.  Ergo  si  anima 
secundum  substantiam  non  est  in  loco, 
nec  erit  per  operationem  ;  et  sic  anima 
separata  non  erit  in  loco.  —  QuodL  1,  a. 
4,  arg.  1. 

Sed  contra  es/ ;1.  quod  secundum  fidem 
animae  separatae  beatae  sunt  in  coelo,  et 
damnatae  in  inferno. 

2.  Praeterea,  Philosophus  (2.  de  Ccelo 
text.  73;  c.  13)  dicit,  quod  Pythagoras 
dixit  locum  ignis  esse  carcerem,  ergo 
quia  ibi  debet  esse  aliquis,  qui  ob  peccata 
puniatur.  —  2.  de  Ccelo  1.  20;  2.  Sent. 
dist.  6,  q.  1,  a.  3,  arg.  2. 

Respondeo  dicendum,  quod  circa  locum 
animae  separatae,  et  cujuscunque  sub¬ 
stantiae  spiritualis,  est  duplex  opinio. — 
Abi  enim  dicunt,  quod  animae  separatae, 
quantum  ad  essentiam  suam,  debetur 
locus  a  Deo  definitivus,  quia  determina¬ 
tur  ad  locum  aliquem  sic,  quod  est  in  hoc 
loco  ita  quod  non  in  alio.  Cum  enim 
essentia  ejus  finita  sit,  eo  quod  creatura 
est;  oportet intelligere  quod  sit  determi¬ 
nata  ad  locum  aliquem. 

Verum  haec  opinio  non  placet,  utpote 
imaginationem  transcendere  non  valens, 
nec  potens  intelligere  aliquid  nisi  per 
modum  rei  situalis  {de  Pot.  q.  3,  a.  19,  in 
c.).  Nam,  primum,  vel  animae  separatae, 
et  cuicunque  substantiae  spirituali  creatae, 
debetur  locus  ratione  substantiae  ut  sub¬ 
stantia  est ;  vel  ratione  substantiae  ut  finita 
est,  ut  dicit  haec  opinio.  Non  primum, 
quia  substantia  ut  substantia  est,  abs¬ 
trahit  ab  omni  situ,  loco,  quantitate  et 
tempore:  cum  tantum  involvat  praedicata 
quidditativa  et  essentialia  convenientia 


rei,  abstrahendo  ab  omni  loco,  tempore 
et  accidente ;  et  ideo  neque  Deus  ipse  est 
ubique  secundum  substantiam  ut  sub¬ 
stantia  est  (1.  Sent.  dist.  37,  q.  1,  a.  1  et 
2,  c. ;  q.  2,  a.  1,  c.). —  Neque  secundum, 
quod  tamen  est  hujus  primae  opinionis 
fundamentum  :  tum  quia  procedit  ex 
aequivocatione  finis;  cum  enim  dicitur 
essentia  animae  separatae  finita,  accipitur 
finis  pro  fine  essentiae  et  virtutis,  secun¬ 
dum  quod  etiam  definitio  dicitur  termi¬ 
nus,  et  non  pro  fine  dimensionis  ;  locus 
autem  dicitur  finiens  vel  finitus  secun¬ 
dum  terminos  quantitatis  dimensivae  ; 
finis  autem  secundum  utramque  accep¬ 
tionem  nullam  commensurationem  seu 
proportionem  habet  ;  unde  non  oportet 
ut  quod  est  finitum  in  essentia,  ad  ter¬ 
minos  loci  finiatur  (1.  Sent.  dist.  37,  q.  3, 
a.  1,  c.) ;  —  tum  quia  neque  Deus  ipse 
est  formaliter  in  omni  loco  per  infinita¬ 
tem  suae  substantiae,  quia  est  absolutis¬ 
sima  ab  omni  extra  Deum  ;  —  praeterea 
quia  quod  aliquid  determinetur  ad  locum 
aliquem,  hoc  non  est  nisi  in  quantum 
per  aliquem  modum  applicatur  ad  locum 
illum,  et  non  ad  alium ;  haec  autem  appli¬ 
catio  intelligi  non  potest  nisi  vel  secun¬ 
dum  situm  vel  secundum  contactum  vel 
secundum  formam  vel  secundum  aliquam 
operationem.  Sed  non  potest  anima  sepa¬ 
rata  esse  in  loco  secundum  determina¬ 
tum  silum,  sicut  punctus  est  in  linea, 
quam  determinat,  quia  essentia  illius  est 
omnino  absoluta  a  situ  ;  neque  secun¬ 
dum  formam,  quomodo  anima  est  in  cor¬ 
pore,  quia  anima  separata  non  est  actus 
corporis  ;  neque  secundum  contactum 
proprie  dictum,  qui  est  dimensivae  quan¬ 
titatis,  quomodo  corpus  est  in  loco  (I. 
Sent.  dist.  37,  q.  3,  a.  1,  c.),  quia  anima 
separata  est  omnino  absoluta  a  quantitate. 
Quare  relinquitur  quod  si  anima  separata 
est  in  loco,  sit  in  eo  per  contactum  meta¬ 
phorice  dictura,  seu  per  contactum  quan¬ 
titatis  virtualis,  qui  consistit  in  applica¬ 
tione  virtutis  ad  aliquem  locum  mediante 
operatione.  —  1.  Sent.  dist.  37,  q.  1,  a. 

1  et  2,  c. ;  q.  2,  a.  i,  c.;  q.  3,  a.  1 ,  c. ; 

Ia,  q.  8,  a.  1  sqq.  ;  q.  52,  a.  1,  c.  ;  4.  ■ 
Sent.  dist.  50,  q.  1,  a.  4,  ad  5. 

Et  ista  est  secunda  opinio^  quae  ponit 
substantiam  omnem  spiritualem  esse  in 
loco,  in  quantum  alicui  loco  per  opera¬ 
tionem  applicatur.  Quae  opinio  rationabi¬ 
lior  videtur.  Et  ideo  sequendo  illam  dico, 
quod  anima  separata  non  potest  esse  in 
loco  nisi  per  operationem  (1.  Sent.  dist. 
37,  q.  2,  a.  i,  in  c.,  post  med.  ;  cf.  q.  4, 
a.  2,  in  c.,  circa  med.),  quae  effectum  ali¬ 
quem  in  eo  causat  proprietatibus  illius 
loci  consonum  :  quomodo  daemones  sunt 
in  inferno,  et  spiritus  beati  in  coelo.  Hoc 
enim  modo  etiam  animae  separatae  possunt 
esse  in  loco,  puta  vel  in  inferno  vel  in 
purgatorio  vel  in  coelo.  Nam  statim  ac 
quis  moritur,  anima  illius  pergit  ad 
unum  ex  tribus  praedictis  locis,  ut  patet 
ex  historia  divitis  et  Lazari  ;  et  opposi¬ 
tum  dicere  esset  haeresis.  Et  ratio  est, 
quia  quod  est  in  corporibus  gravitas  et 
levitas,  est  in  animabus  meritum  et 
demeritum  :  ut  sicut  corpus  per  illas 
qualitates  statim  fertur  ad  locum,  nisi 
impediatur,  ita  et  per  meritum  statim 
evolent  ad  coelum,  nisi  per  peccata  venia¬ 
lia  detineantur  ad  illius  purgationem  in 
purgatorio  per  aliquod  spatium,  et  per 
demerita  ad  inferos  descendant  (4.  Sent. 
dist.  45,  q.  1,  a.  1,  sol.  2;  la,  q.  64,  a. 
4,  ad  3). —  2.  Sent.  dist.  6,  q.  1,  a.  3, 
c. ;  Opusc.  15,  c.  17  et  18;  4.  Sent.  dist. 
50,  q.  1,  a.  4,  arg.  5  et  ad  5 ;  de  Malo  q. 
16,  a.  1,  c. —  Unde  manifestum  est,  quod 
animae  separatae  sunt  in  loco. 

Ad  primum  ergo  dicendum,  quod  dic¬ 
tum  Philosophi  intelligendum  est  de  iis 
quae  sunt  in  loco  tamquam  quid  conten¬ 
tum  et  commensuratum  in  continente 
et  commensurante,  et  tamquam  locatum 
in  loco,  quomodo  convenit  es&e  in  loco 
corpori.  Anima  enim  separata  non  est 
hoc  modo  in  loco,  sed  e  contra  tamquam 
continens  in  contenlo,  et  operans  in  ope¬ 
rato.  Unde  esse  in  loco  ut  in  loco,  non  nisi 
per  accidens  et  aequivoce  convenit  ani¬ 
mae  separatae  et  cuicunque  substantiae 
spirituali ;  esse  vero  in  loco  ut  operans 

in  operato  convenit  per  se  et  proprie 
substantiae  spirituali.  — la,  q.  52,  a.  1, 
c.  ;  1.  Sent.  dist.  37,  q.  3,  a.  1,  ad  1 
et  2. 

Ad  secundum  dicendum,  quod  incor¬ 
poralia  non  sunt  in  loco,  modo  aliquo 
nobis  cognito  et  consueto,  sunt  tamen  in 
loco  modo  substantiae  spirituali  conve¬ 
niente,  qui  nobis  plene  manifestus  esse 
non  potest.  —  4.  Sent.  dist.  45,  q.  1,  a, 
1,  sol.  1,  ad  1.  —  Vel  dic,  quod  locus 
est  nomen  mensuroe ;  unde  esse  in  loco 
proprie  significatur  ut  esse  in  mensura ; 
et  sic  nulli  rei  incorporeae  convenit  in 
loco  esse,  scilicet  ut  in  loco;  sed  tamen 
alicui  rei  incorporeae  convenit  esse  in 
loco,  non  ut  in  loco,  sed  vel  ut  operans 
in  operato,  et  hoc  modo  anima  separata 
est  in  loco,  ut  dictum  est  (in  c.);  vel  ut 
forma  in  materia,  et  hoc  modo  anima 
conjuncta  corpori  est  in  loco.  —  Y.Sent. 
1.  c.  ad  1. 

Ad  tertium  dicendum,  quod  operatio 
animae,  per  quam  est  in  loco,  non  est  in 
loco  ut  locatum,  sed  ut  perfectio  locati  : 
quia  operatio  agentis  semper  est  perfec¬ 
tio  patientis  in  quantum  hujusmodi.  — 
Ibid.  ad  3. 

Ad  quartum  dicendum,  quod  sicut  ani¬ 
ma  Christi  fuit  in  inferno  per  illumina¬ 
tionem,  ita  et  animae  beatae  possunt  esse 
in  aliquo  loco  per  illuminationem;  et 
in  coelo  sunt  per  productionem  alicujus 
qualitatis  perlinentis  ad  ornatum  coeli ;  et 
in  inferno  animae  damnatae  per  produc¬ 
tionem  alicujus  qualitatis  consonae  tali 
loco  (3.  Sent.  dist.  22,  q.  2,  a.  1,  sol.  1, 
in  c.  et  ad  3  ;  2.  Sent.  dist.  6,  q.  un.,  a. 
3,  c. ;  Opusc.  15,  c.  17  et  18.).  In  igne 
autem  inferni  non  est  anima  separata 
per  passionem,  quia  prius  est  animam 
damnatam  esse  in  igne,  vel  esse  illi  alli¬ 
gatam,  quam  quod  torqueatur  ;  sed  per 
contactum  virtutis  in  ipsum  ignem,  puta 
vel  per  motum  localem,  vel  sine  motu 
locali  eo  modo,  quo  incorporalia  sunt  in 
loco.  Possunt  autem,  quandocunque  sunt 
in  loco  per  motum  localem,  illum  exer¬ 
cere,  vel  virtute  glorise,  ut  cum  animae 

beatae  apparent  viventibus;  vel  virtute 
Dei  et  ut  e^us  instrumenta,  cum  secundum 
ipsius  providentiae  dispositionem  omnes 
animae  separatae  sive  damnatae  sive  beatae 
applicantur  variis  locis, et  a  loco  ad  locum 
moventur.  — 4.  Sent.  dist.  44,  q.  3,  a.  3  , 
sol.  3-;  Qiicesl.  disp.  de  Anima  a.  ult.,  ad 
15  et  16  ;  4,  Sent.  dist.  45,  q.  1,  a.  1,  sol. 

3  ;  Opusc.  15,  1.  c.  ;  2.  Sent.  dist.  6,  1.  c. 

Ad  quintum  dicendum  cum  anima 
separata  sit  in  loco  per  operationem 
externam,  puta  per  motum  localem, 
potest  ab  illa  operatione  cessare,  cum 
illam  libere  exerceat,  et  consequenter  se 
absolvere  a  loco.  Neque  inconveniens  est, 
quod  tunc  nullibi  sit ;  sicut  non  est  incon¬ 
veniens,  quod  nullo  colore  coloretur; 
quamvis  hoc  non  sit  imaginabile,  cum 
imaginatio  non  transcendat  continuum. 
—  1.  Sent.  1.  c.  ad  4 ;  de  Pol.  q.  3,  a.  19, 
ad  2  et  3. 

Ad  sextum  dicendum,  quod  anima  se¬ 
parata  est  in  loco  definitive  per  opera¬ 
tionem  suam,  Deus  autem  non  :  quia 
operatio  ipsius  Dei,  licet  determinata  sit 
ad  locum,  in  quantum  transit  super  ope¬ 
ratum,  non  tamen  in  quantum  exit  ab 
operante,  quia  ita  operatur  hic,  quod 
etiam  alibi ;  sed  animse  separatae  operatio 
definita  est  ad  locum  utroque  modo,  quia 
ipsa  non  operatur  alibi  quam  hic.  —  !• 
Seyii.  1.  c.  ad  5. 

Ad  septimum  dicendum,  quod  maxima 
illa  est  vera  de  corporibus,  non  de  spiri¬ 
tibus.  Sicut  enim  alio  modo  spiritus  est 
in  loco,  alio  corpus,  ut  dictum  est;  ita 
alio  modo  praerequiritur  praesentia  et 
approximatio  operationi  ipsius  atque 
operationi  corporis.  Cum  enim  ordo 
situs  sit  in  omni  actione  corporis, 
eo  quod  omnis  act  o  ejus  est^  situa- 
lis,  et  in  corpora  sibi  magis  propinqua 
plenius  suam  actionem  exerceat  {de  Pot. 
q.  3,  a.  18,  ad  22) ;  necesse  est  ut  corpus 
movens  localiter  vel  sit  praesens  vel 
distans  localiter  ab  alio  corpore.  Et  cum 
non  possit  agere  in  distans,  oportet  ut 
fiat  illi  corpori  praesens,  in  quod  agat, 
secundum  situm  et  locum,  quod  habet 


ratione  suae  quantitatis  ante  omnem  ope¬ 
rationem.  At  spiritus  secundum  propriam 
substantiam  sicut  abstrahit  a  loco  et  situt 
ut  dictum  est;  ita  neque  ex  se  dista, 
a  corpore,  neque  est  illi  praesens  ;  sed 
fit  illi  realiter  praesens,  quando  ei 
annlicatur  per  operationem,  ante  quam 
nun  requiritur  alia  praesentia  quam 
ordinis  completa,  puta  per  potentiam 
exsecutivam  determinatam  ad  tale  cor¬ 
pus  per  imperium  efficax.  —  Ad  con¬ 
firmationem  maximae  negatur  consequen¬ 
tia.  Sicut  enim  prius  est  esse  quam  mo¬ 
veri  vel  citharizare,  et  tamen  prius 
est  moveri  et  citharizare,  quam  esse  in 
tempore  et  quam  citharoedum  esse  — 
nam  haec  sunt  effectus  illorum;  et  prius 
simpliciter  est  corpus  subjectum  quam 
superficies;  sed  quantum  ad  esse  colora¬ 
tum  prior  est  superficies  corpore  {Quodl. 
1,  a.  4,  ad  1)  —  :  ita  in  proposito,  licet 
prius  sit  esse  quam  operari,  non  tamen 
in  anima  separata  et  in  quacunque  sub¬ 
stantia  spirituali  prius  est  esse  hic  quam 
operari  hic,  quia  illud  est  effectus  hujus: 
ut  patet  manifeste  in  simili,  in  corpore 
existente  in  loco.  Prius  enim  simpliciter 
est  corpus  quam  tactus  quantitativus ; 
ipsum  tamen  esse  in  loco  convenit  cor¬ 
pori  per  contactum,  et  est  posterius  con¬ 
tactu.  Ergo  similiter  prius  erit  animam 
separatam  esse  quam  virtualiter  tangere  ; 
sed  esse  in  loco  erit  posterius  virtuali 
contactu.  Et  consequenter  falsum  est, 
ideo  animam  separatam  posse  operari  hic, 
quia  est  hic  actu,  quia,  ut  dictum  est, 
tantum  verum  est  posse  illam  operari  hic, 
quia  est  hic  in  potentia  proxima,  puta  per 
virtutem  operandi  determinatam  ad  hunc 
locum  per  imperium  voluntatis.  — de  Pot. 
q.  3,  a.  18,  ad  22  ;  1.  Sent.  dist.  37,  q.  4, 
a.  2,  c. ;  Quodl.  1,  a.  4,  c.  et  ad  1. 

ARTICULUS  II 

*  UTRUM  ANIMA  SEPARATA  POSSIT  ESSE  IN 
MULTIS  LOCIS. 

Videtur  quod  anima  separata  posrit 
esse  in  pluribus  locis. 

1.  Non  enim  est  minoris  virtutis  ani¬ 
ma  separata  quam  conjuncia  ;  sed  con¬ 
juncta  potest  esse  in  pluribus  locis;  nam 
est  tota  in  singulis  partibus,  ut  dictum 
est  (in  Physica  q.  48,  a.  8)  :  ergo  et  se¬ 
parata  poterit  esse  in  pluribus  locis.  — 
la,  q.  32,  a.  2,  arg.  1. 

2.  Praeterea,  anima  beata  potest  assu¬ 
mere  corpus,  et  in  eo  esse  et  apparere,  ut 
narrat  Augustinus  de  Cura  pro  Mortuis 
gerenda  {cAQ  \  —  Migiie  t.  40,  coi.  606)  de 
Felice  martyre,  qui  civibus  Nolanisvisibili- 
ter  apparuit,  cum  a  barbaris  oppugnaren¬ 
tur;  et  quando  assumit  corpus,  quamli¬ 
bet  ejus  partem  immediate  movet,  alias 
motus  inordinatus  fieret  et  dissimilis 
motui  animali.  Sed  anima  separata  est  in 
loco  per  operationem,  ut  dictum  est  (art. 
praeced.),  et  consequenter  est  ubicunque 
immediate  operatur.  Ergo  anima  sepa¬ 
rata  est  in  singulis  partibus  illius  corpo¬ 
ris  ;  et  ita  videtur  quod  simul  sit  in  plu¬ 
ribus  locis. —  Ibid.  arg.  2;  1.  Seni. 
dist.  37,  q.  3,  a.  2,  arg.  2;  4.  Sent.  dist. 
45,  q.  i,  a.  1,  sol.  3. 

3.  Praeterea,  omne  agens,  cujus  virtus 
excedit  illud  in  quod  agit,  potest  etiam 
circa  aliud  operari;  sed  virtus  animae  exi- 
stentis  in  loco,  ut  dictum  est  (art.  prae- 
ced.),  per  operationem  exercitam  circa 
corpus  potest  excedere  aliquod  corpus, 
circa  quod  operatur  :  ergo  posset  etiam 
in  alio  corpore  operari,  et  ita  poterit  esse 
in  pluribus  locis.  —  1.  Sent.  1.  c.  arg.  4. 

4.  Praeterea,  quodlibet  corpus  est  magis 
determinatum  ad  locum  quam  anima 
separata;  sed  aliquod  corpus  est  simul 
in  pluribus  locis,  sicut  corpus  Christi  in 
pluribus  altaribus  :  ergo  mullo  fortius 
anima  separata  potest  esse  in  pluribus 
locis  simul.  —  Ibid.  arg.  1. 

Sed  contra  est,  quod  animae  separatae 
convenit  esse  in  loco  definitive,  ad  diffe¬ 
rentiam  corporis,  quod  est  in  loco  cir- 
cumscriptive,  et  Dei,  qui  neque  est  cir- 
cumscriptive  neque  definitive  in  loco,  sed 
ubique  ;  sed  quod  est  definitive  in  uno 
loco,  ita  est  ibi,  ut  non  sit  alibi  ;  ergo 
anima  separata  non  potest  esse  in  pluri- 

bus  locis  simul.  —  1.  Sent.  dist.  37,  q. 
3,  a.  1,  in  c.  et  ad  5  ;  la,  1.  c.,  a.  2,  c. 

Respondeo  dicendum,  quod  quia  in  ra¬ 
tione  existendi  in  loco,  et  motus  localis 
sui,  eadem  est  ratio  animae  separatae 
atque  angeli;  siculi  de  angelo,  ita  et  de 
anima  separata  circa  praesentem  difficul¬ 
tatem  sunt  diversae  opiniones.  Quidam 
enim  dixerunt,  quod  anima  separata 
potest  esse  simul  in  pluribus  locis,  sed 
non  ubique  sicut  Deus,  corpus  autem  in 
uno  loco  tantum  est.  —  Sed  hoc  reputa¬ 
tum  est  pro  errore  a  magistiis,  quia 
sequeretur  quod  anima  separata  nec 
definitive  nec  circumscriptive  in  loco 
esset.  —  1.  Sent.  dist.  37,  q.  3,  a.  2,  c. 

Unde  alii  dicunt  quod  anima  se  parata 
est  in  loco  indivi^ibili  :  quia  ponunt, 
quod  essentiae  animae  secundum  se  debe¬ 
tur  locus  ;  unde,  quia  essentia  ejus 
indivisibilis  est,  oportet  ut  locus  ejus  sit 
indivisibilis.  Verum  hi  decipiuntur.  Non 
valentes  enim  imaginationem  transcen¬ 
dere,  cogitant  indivisibilitatem  substan¬ 
tiae  spiritualis  ad  modum  indivisibilitatis 
puncti ;  et  ideo  credunt,  quod  substantia 
spiritualis  creata  non  potest  esse  nisi  in 
loco  puncluali ;  quod  est  falsum,  quia 
punctum  est  indivisibile  habens  situm, 
substantia  autem  spiritualis  est  indivisi¬ 
bile  extra  genus  quantitatis  existens.  Unde 
non  est  necesse  quod  detur  ei  unus  locus 
indivisibilis  secundum  situm.  —  Ibid.; 
la,  q.  52,  a.  2,  c. 

Et  ideo  dicendum  est,  quod  anima 
separata  et  quaelibet  substantia  spiritualis 
creata  est  in  uno  loco  tantum,  sed  ille 
locus  potest  esse  divisibilis  vel  indivisi¬ 
bilis,  aut  magnus  vel  parvus,  secundum 
quod  operatio  ejus  immediate  ad  magnum 
vel  parvum  terminatur  :  unde  si  imme¬ 
diate  operatur  circa  totam  domum,  tota 
domus  ipsi  respondet  sicut  unus  locus, 
ita  quod  in  qualibet  parte  erit,  sicut 
etiam  dictum  est  (supra  in  Phytica  q. 
48,  a.  7),  quod  anima  est  in  qualibet  par¬ 
te  corporis.  Et  dico  immediate,  quia  si 
anima  separata  moveret  lapidem  ex  cujus 
motu  mulla  alia  moverentur,  non  opor- 

teret  qnod  esset  nisi  ubi  est  primum- 
motum  ;  sicut  patet  etiam  in  motore  cor¬ 
porali,  quem  necesse  est  tangere  solum 
id,  quod  movetur  ab  eo  immediate.  Ideo 
autem  dico,  quod  anima  separata  est  in 
uno  loco  tantum,  et  non  potest  esse  in 
pluribus  locis  simul,  quia  est  naturse 
finitae,  et  per  consequens  virtutis  finitae. 
Impossibile  enim  est  quod  ab  una  virtu¬ 
te  finita  procedat,  nisi  una  operatio ; 
operatio  autem  una  est,  quae  terminatur 
ad  unum  operatum  ;  et  ideo  oportet  quod 
operatum  animae  separatae  sit  unum, 
circa  quod  immediate  operatur.  Unde 
sicut  anima  conjuncta  non  est  simul  in 
pluribus  corporibus,  ita  nec  separata  est 
in  pluribus  locis  simul.  Deo  autem  soli 
convenit  in  pluribus  et  in  omnibus  locis 
esse,  quia  est  virtutis  infinitae;  et  quam¬ 
vis  operatio  ejus  sit  uiTa  secundum  quod 
est  in  ipso,  quae  est  ipsemet,  tamen  effec¬ 
tus  operationis  sunt  infiniti,  in  quantum 
ipse  est  principium  dans  esse,  et  per  con¬ 
sequens  creans  omnia  alia  quae  ad  esse 
sunt  superaddita  :  unde  est  in  omnibus 
non  solum  sicut  in  uno  operato,  sed 
sicut  in  pluribus,  quia  etiam  ea  per  quae 
distinguuntur  res  in  quibus  operatur,  ab 
ipso  sunt.  —  1.  Sent.  1.  c. 

Ad  primum  ergo  dicendum,  quod  sicut 
anima  conjuncta  corpori  est  in  omnibus 
illius  partibus  tamquam  in  uno  loco  :  ita 
et  anima  separata  quando  operatur  in 
unum  corpus  et  in  omnes  illius  partes, 
sive  sint  contiguae,  ut  sunt  partes  do¬ 
mus,  vel  continuae,  ut  in  lapidem,  ipsum 
movendo,  est  in  omnibus  illius  corporis 
partibus  tamquam  in  uno  loco.  —  Ia,  q. 
52,  a.  2,  c.;  1.  Sent.  dist.  37,  q.  3,  a. 
2,  c. 

Ad  secundum  dicendum,  quod  totum 
illud  corpus  assumptum  comparatur  ad 
animam  separatam,  sicut  et  ad  angelum, 
sicut  unum  indivisibile  (c  ubi  >,  prout  circa 
ipsum  est  una  operatio;  unde  quamvis 
sit  in  qualibet  parte  ipsius  assumpti 
corporis,  non  oportet  quod  sit  in  pluribus 
locis.  —  1.  Sent.  dist.  37,  q.  3,  a.  2,  ad 
2. 


Ad  tertium  dicendum,  quod  virtus  ani¬ 
mae  separatae  vel  angeli,  licet  excedat 
hoc  operatum  excessu  quasi  quantitatis 
continuae,  eo  quod  posset  circa  aliquod 
majus  operari,  non  tamen  excedit  excessu 
quantitatis  discretae,  quia  non  potest  nisi 
circa  unum  operari,  sive  illud  sit  magnum 
sive  parvum.  — Ibid.  ad  4. 

Ad  quartum  dicendum,  quod  corpus 
Christi  non  habet,  in  quantum  est  cor¬ 
pus,  nec  in  quantum  divinitati  unitum, 
qnod  sit  in  pluribus  locis;  sed  habet  hoc 
ratione  consecrationis  et  transubstantia- 
tionis,  in  quantum  diversi  panes,  qui  in 
ipsum  transubstantiantur,  sunt  in  diversis 
locis,  et  quia  substantia  panis  transit  in 
corpus  Christi  manentibus  accidentibus; 
et  ideo  manet  quantitas  uti  iusque  panis, 
et  per  consequens  locus  utriusque.  Et 
idem  contingeret,  in  quidquid  aliud  panis 
divina  virtute  transubstantiaretur.  — 
Ibid.  ad  1. 

ARTICULUS  III 

*  UTRUM  PLURES  ANIMAE  SEPARATA  POSSINT 
ESSE  IN  UNO  LOCO. 

Videtur  quod  plures  animae  separatae 
possunt  esse  in  uno  loco. 

1.  Magis  enim  repletivum  est  loci  cor¬ 
pus  quam  spiritus ;  sed  ubi  est  corpus, 
ibi  potest  esse  anima  :  ergo  multo  magis 
poterit  esse  ubi  est  alia  anima.  —  1. 
Sent.  dist.  37,  q.  3,  a.  3,  arg.  1 ;  la,  q. 
52,  a.  3,  c. 

2.  Praeterea,  plura  corpora  non  pos¬ 
sunt  esse  simul  in  eodem  loco,  quia  re¬ 
plent  locum;  sed  animae  separatae  non 
replent  locum,  quia  solum  corpus  replet 
locum,  ut  non  sit  vacuum,  ut  dicit  Phi¬ 
losophus  4.  Phys.  (text.  57  et  58  ;c.  7)  : 
ergo  plures  animae  possunt  esse  in  uno 
loco.  —  la,  l.  c.  arg.  1. 

3.  Praeterea,  anima  conjuncta  est  in 
qualibet  parte  corporis;  sed  anima  sepa¬ 
rata  potest  simul  esse  in  corpore,  si  illud 
moveat  :  ergo  in  eodem  corpore  potest 

esse  anima  conjuncta  et  separata  ;  et 
eadem  ratione  videtur  quod  possint  in 
eodem  corpore  esse  plures  animae  sepa- 
ratm.  —  la,  1.  c.  arg.  3;  1.  Sent.  1.  c. 
arg.  2. 

4.  Praeterea,  duo  agentia  corporalia 
possunt  efficere  unam  numero  operatio¬ 
nem  in  eodem  corpore,  ut  duo  trahentes 
navim  eundem  numero  motum;  ergo  et 
duae  animae  separatae  id  poterunt,  cum 
sint  majoris  virtutis;  sed  anima  separata, 
ut  dictum  est  (a.  1),  dicitur  esse  in  loco 
per  operationem  causantem  aliquid^  puta 
motum  vel  quid  simile  in  corpore,  in  quo 
dicitur  esse  localiter  :  ergo  plures  animie 
separatae  possunt  esse  in  eodem  loco.  — 
la,  1.  c.,  c. 

Sed  contra  :  1.  Sicut  se  habet  corpus 
ad  esse  circumscriptive  in  loco,  ita  et 
anima. separata  ad  esse  in  loco  definitive  ; 
sed  duo  corpora  non  circumscribuntur 
eodem  loco  :  ergo  nec  duae  animae  sepa¬ 
ratae  definientur  ad  unum  locum.  —  1. 
Sent.  dist.  37,  q.  3,  a.  3,  arg.  1  Sed  con¬ 
tra. 

2.  Piaeterea,  unius  corporis  non  sunt 
duae  animae  conjunctae  ;  sed  eodem  modo 
spiritualis  est  anima  separata  :  ergo  nec 
plures  animae  separatae  possunt  esse  in 
uno  loco.  —  Ibid.  arg.  2 ;  la,  q.  52,  a. 
3,  arg.  Sed  contra. 

PxESPONDEO  DICENDUM,  quod  duae  animae 
separatae  non  possunt  esse  simul  in  uno 
loco.  Quod  probatur  primo  a  posteriori., 
quia  inde  sequeretur  confusio  operatio¬ 
num  {de  Pot.  q.  3,  a.  19,  ad  11,  quae  quo¬ 
dam  modo  etiam  redundaret  in  confusio - 
i.em  virtutis  et  essentiae.  Praeterea,  quia 
sequeretur  superfluitas  operationum; 
nihil  autem  datur  in  natura  superfluum; 
nam  propterea  cuicunque  effectui  natura 
tribuit  unam  numero  formam  proximam, 
et  unum  numero  movens  proximum, 
licet  possint  esse  plures  remoti  (cf.  3a,  q. 
66,  a.  5,  c.)  :  unde  naturaliter  unus 
actus,  qui  ab  uno  agente  expleri  potest, 
non  progreditur  a  pluribus  agentibus 
(4.  Sent.  dist.  3,  q.  un.,  a.  2,  sol.  2,  ad 
2)  perfectae  virtutis  ad  inducendum  talem 

effectum  ;  sed  actus  multiplicantur  ad 
multiplicationem  talium  agentium  :  et  sic 
philosophi  uni  orbi  non  attribuerunt  nisi 
unum  motorem,  ut  colligitur  ex  Philoso¬ 
pho  12.  Metaphys.  text.  48  ;  1. 11,  c.  8.  (1. 
Sent.  dist.  37,  q.  3,  a.  3,  in.  c.)  — 
Secundo  probatur  a  priori,  quia  impossi- 
bde  est  idem  secundum  idem  pali  et 
moveri  a  pluribus  agentibus  et  movehti- 
bus  totalibus  seu  perfectae  virtutis  ad  in¬ 
ducendum  effectum  ;  et  hoc  ideo,  quia  ab 
agente  perfecto  patiens  ducitur  in  actum 
perfectum,  quo  habito  non  remanet  in 
potentia  ad  suscipiendum  aliquid  plus. 
Cum  igitur  una  anima  separata,  vel  vir¬ 
tute  divini  imperii  vel  propria  sit  totali¬ 
ter  et  perfecte  sufficiens  ad  movendum 
unum  corpus,  ratione  cujus  dicitur  esse 
in  loco,  non  potest  esse  quod  alia  anima 
separata  circa  idem  corpus  eundem  mo¬ 
tum  operetur,  ac  proinde  quoj  plures 
animae  sint  in  eodem  loco. —  1.  Sent.  dist. 
37,  q.  3,  a.  3,  c. ;  la,  q.  52,  a.  3,  c. 

Ad  primum  ergo  dicendum,  quod  ani¬ 
ma  separata  et  corpus  non  sunt  eodem 
modo  in  loco,  ut  dictum  est  (a.  1)  ;  unde 
ratio  non  sequitur. —  la,l,  c.  ad  2.  —  Vel 
dic,  quod  non  impedit  repletio  loci,  quin 
plures  animae  simul  in  uno  loco  esse  pos¬ 
sint,  sed  confusio  et  superfluitas  opera¬ 
tionum.  —  1.  Sent.  1.  c.  ad  1. 

Ad  secundum  dicendum,  quod  plures 
animas  separatas  esso  in  uno  loco  non 
impeditur  propter  repletionem  loci,  sed 
propter  aliam  causam,  ut  dictum  est  (in 
c.  et  ad  1).  — ■  la,  1.  c.  ad  1. 

Ad  tertium  dicendum,  quod  anima 
conjuncta  et  separata  non  comparantur 
ad  corpus  secundum  eandem  habitudi¬ 
nem  causae,  cum  anima  conjuncta  sit  in 
loco  tamquam  forma  in  materia,  anima 
vero  separata  sit  in  loco  tamquam  ope¬ 
rans  in  operato.  —  la,  I.  c.  ad  3  ;  1.  Sent. 
1.  c.  q.  3,  a.  3,  ad  2 ;  a.  1 ,  c.  et  ad  1  et  2. 

Ad  quartum  dicendum,  quod  duo  tra¬ 
hentes  navem  non  sunt  duo  perfecti  et 
completi  motores,  cum  virtus  uniuscujus¬ 
que  non  sit  sulficiens  ad  movendum;  sed 
duo  simul  efficiunt  unum  perfectum  mo- 

torem,  quatenus  virtute  utriusque  aggre¬ 
gantur  ad  unum  motum  faciendum.  — 
la,  1.  c.,  c. ;  1.  Sent.  1.  c.  q.  3,  a.  3,  c. 


QUESTIO  XL  (1) 

*  DE  MOTU  LOCALI  ANIMAE  SEPARATA 

RESPECTU  SUI. 

Deinde  considerandum  est  de  motu  locali 
animae  separatae,  el  primo  de  motu  locali 
sui,  secundo  de  motu  locali  corporum. 

CIRCA  PRIMUM  QUAERUNTUR  TRIA  : 

*  1.  Utrum  anima  separata  possit  moveri 
localiter. 

*  2.  Utrum  anima  separata  motu  suo  per- 
transeat  medium. 

*  3.  Utrum  motus  ejus  sit  in  tempore  vel  in 
instanti. 

ARTICULUS  l 

*  UTRUM  ANIMA  SEPARATA  POSSIT  MOVERI 

LOCALITER. 

Videtur  quod  anima  separata  non  pos¬ 
sit  moveri  localiter. 

1.  Ui  enim  probat  Philosophus  6.  Phys. 
(texi.  32,  et  a  text.  80;  c.  4  et  10),  nul¬ 
lum  impartibile  movetur;  quia  dum  ali¬ 
quid  est  in  termino  a  quo,  non  movetur  ; 
nec  etiam  dum  est  in  termino  ad  quem, 
sed  tunc  mutatum  est;  unde  relinquitur 
quod  omne  quod  movetur,  dum  movetur, 
partim  est  in  termino  a  quo,  et  partim  in 
termino  ad  quem ;  sed  anima  rationalis 
est  impartibilis  :  ergo  non  potest  separata 
localiter  moveri.  — la,q.  53,  a.  1,  arg.  1. 

2.  Praeterea,  mutus  est  acius  imper¬ 
fecti,  ut  dicitur  3.  Phys.  [text.  6;  c.  1) ; 
et  non  est  nisi  propter  indigentiam;  sed 
anima  separata,  praesertim  beata,  non 

1.  Edit.  Ticin.  quaest,  19. 


est  imperfecta,  et  nullam  habet  indigen¬ 
tiam  :  ergo  anima  separata  non  potest  mo¬ 
veri  localiter.  —  Ibid.  arg.  2  et  3. 

3.  Praeterea,  omne  quod  localiter  mo¬ 
vetur,  est  in  potentia  ad  locum,  quia  mo¬ 
tus  est  actus  entis  in  potentia,  et  ita 
habet  materiam  ad  ubi,  sicut  corpus  coe¬ 
leste;  sed  anima  separata  non  est  hujus- 
mo  li,  cum  sit  immaterialis,  ut  dictum  est 
(in  Physica  q.48,  a.  1) :  ergo  anima  sepa¬ 
rata  non  movetur  localiter.  —  Hannibal- 
dusin  i.  Sent.  dist.  37,  q.  2,  a.  1,  arg.  1. 

4.  Praeterea,  anima  conjuncta  corpori 
non  potest  inde  localiter  moveri  (2.  Sent. 
dist.  8,  q.  1,  a.  2,  ad  2  ;  de  Pol.  q.  6,  a. 
7,  ad  4) ;  sed  eadem  est  natura  animae 
conjunctae  et  separatae  :  ergo  etiam  sepa¬ 
rata  non  potest  localiter  moveri. 

Sed  contra  est:  1.  quod  est  articulus 
fidei,  quod  Christus  secundum  animam 
descendit  ad  inferos ;  ergo  anima  saltem 
beata  movetur  localiter.  —  la,  q.  53,  a. 
1,  arg.  Sed  contra. 

2.  Praeterea,  cum  anima  separata  assu¬ 
mit  corpus,  et  est  in  illo  corpore  localiter, 
potest  inde  dividere  :  quia  licut  res  cor¬ 
porea  ex  sua  natura  habeat,  quod  spiri¬ 
tum  incorporeum  loco  definiat,  non  tamen 
habet  sua  natura  quod  eundem  loco  defi¬ 
nitum  detineat,  nisi  ut  instrumentum 
divinae  justitiae,  ut  patet  in  igne  perpetuo 
comitante  et  cruciante  spiritus  damnatos. 
Sed  discessus  a  loco  ad  locum  est  motus; 
ergo  anima  separata  potest  localiter  mo¬ 
veri. —  4.  Sent.  dist.  44,  q.  3,  a.  3,  sol.  3. 

Respondeo  dicendum,  quod  anima  sepa¬ 
rata  potest  moveri  localiter.  Sed  sicut 
esse  in  loco  aequivoce  convenit  corpori  et 
animae  separatae  et  cuicunque  substan¬ 
tiae  spirituali,  ita  etiam  et  moveri  secun¬ 
dum  locum.  Corpus  enim  est  in  loco,  in 
quantum  continetur  sub  loco,  et  commen- 
suratur  loco.  Unde  oportet  quod  etiam 
motus  corporis  secundum  locum  commen- 
suretur  loco,  et  sit  secundum  exigentiam 
ejus.  Lt  inde  est  quod  secundum  conti¬ 
nuitatem  magnitudinis  est  continuitas 
motus  ;  et  secundum  prius  et  posterius 
in  magnitudine  est  prius  et  posterius  in 

molu  locali  corporis,  uL  diciLur  in  4. 
Phys.  {lexl.  99;  c.  11).  Sed  anima  sepa¬ 
rata  non  est  in  loco  ut  conmiensurata  et 
contenta,  sed  magis  ut  continens.  Unde 
motus  ejus  in  loco  non  oportet  quod  com- 
niensuretur  loco,  nec  quod  sit  secundum 
exigentiam  ejus  ut  habeat  continuitatem 
ex  loco,  sed  est  (1)  motus  non  conti¬ 
nuus.  Quia  enim  anima  separata  non  est 
in  loco  nisi  secundum  contactum  virtu¬ 
tis,  ut  dictum  est,  necesse  est  quod  mo¬ 
tus  animae  separatae  in  loco  nihil  aliud  sit 
quam  diversi  contactus  diversorum  loco¬ 
rum  successive,  et  non  simul  :  quia  ani¬ 
ma  separata  non  potest  simul  esse  in  plu¬ 
ribus  locis,  ut  supra  (quaest.  praeced.,  a. 
2)  dictum  est.  Hujusmodi  autem  contactus 
non  est  necessarium  esse  continuos. 
Potest  tamen  in  hujusmodi  contactibus 
continuitas  quaedam  inveniri,  quia  nihil 
prohibet  animae  separalae  assignare  locum 
divisibilem  per  contactum  suae  virtutis, 
ut  dictum  est  ((jusest.  praeced.,  a.  1) ;  sicut 
corpori  assignatur  locus  divisibilis  per 
contactum  suae  magnitudinis.  Unde  sicut 

C? 

corpus  successive  et  non  simul  dimittit 
locum  in  quo  prius  erat,  et  ex  hoc  cau¬ 
satur  continuitas  in  motu  locali  ejus;  ila 
etiam  anima  separata  potest  dimittere 
successive  locum  divisibilem  in  quo  prius 
erat ;  et  sic  motus  ejus  ent  continuus.  Et 
potest  etiam  totum  locum  simul  dimittere, 
et  toti  alteri  loco  simul  se  applicare;  et 
sic  motus  ejus  non  erit  continuus.  — 
la,  q.  53,  a.  1,  c. 

Ad  primum  ergo  dicendum,  quod  illa 
ratio  dupliciter  deficit  in  proposito :  primo 
quidem,  quia  demonstratio  Aristotelis 
procedit  de  indivisibili  secundum  quanti- 
talem,  cui  respondet  locus  de  necessitate 
indivisibilis  ;  quod  non  potest  dici  de  ani¬ 
ma  separata.  Secundo,  quia  demonstra¬ 
tio  Aristotelis  procedit  de  motu  continuo. 
Si  enim  motus  non  esset  continuus,  pos. 
set  dici,  quod  aliquid  movetur  dum  est  in 
termino  a  quo,  et  dum  est  in  termino  ad 
quem,  quia  ipsa  successio  diversorum 

(1)  Al,  «  sed  potest  esse  motus  ejus  continuus 
et  non  continuus  ». 


ubi  circa  eandem  rem,  motus  diceretur  ; 
unde  in  quolibet  illorum  ubi  res  esset, 
illa  posset  dici  moveri.  Sed  continuitas 
motus  hoc  impedit,  quia  nullum  continu¬ 
um  est  in  termino  suo,  ut  patet,  quia 
linea  non  est  in  puncto  ;  et  ideo  oportet 
quod  illud,  quod  movetur,  totaliter  non 
sit  in  altero  terminorum,  dum  movetur, 
sed  partim  in  uno  et  partim  in  altero. 
Secundum  quod  ergo  motus  animae  sepa¬ 
ratae  non  est  continuus,  demonstratio 
Aristotelis  non  procedit  in  proposito;  sed 
secundum  quod  motus  animae  ponitur 
continuus,  sic  concedi  potest,  quod  ani¬ 
ma  separata  dum  movetur,  partim  est  in 
termino  a  quo  et  partim  in  termino  ad 
quem:  ut  tamen  partialilas  non  referatur 
ad  substantiam  animae,  sed  ad  locum  ; 
quia  in  principio  sui  motus  continui  ani¬ 
ma  separata  est  in  toto  loco  divisibili,  a 
quo  incipit  moveri;  sed  dum  est  in  ipso 
moveri,  est  in  parte  primi  loci  quem  dese¬ 
rit,  et  in  parte  secundi  quem  occupat.  Et 
(hoc)  quidem,  quod  possit  occupare  par¬ 
tem  duorum  locorum,  competit  animae 
separalae  ex  hoc,  quod  potest  occupare 
locum  divisibilem  per  applicationem  suae 
virtutis,  sicut  corpus  per  applicationem 
magnitudinis.  Unde  sequitur  de  corpore 
mobili  secundum  locum,  quod  sit  divisi¬ 
bile  secundum  magnitudinem  ;  de  anima 
vero  separata,  quod  virtus  ejus  possit  ap¬ 
plicari  alicui  divisibili. —  la,  q.  53,  a.  1, 
ad  1. 

Ad  secundum  dicendum,  quod  motus 
exislentis  in  potentia  est  actus  imperfecti, 
et  propter  indigentiam  ipsius ;  sed  motus 
existentis  in  actu  non  est  propter  indi¬ 
gentiam  suam,  sed  propter  indigentiam 
alterius  ;  et  non  est  actus  imperfecti :  nam 
est  secundum  applicationem  virtutis,  vir¬ 
tus  autem  rei  est  secundum  quod  actu 
est ;  et  hoc  secundo  modo  movetur  anima 
separata.  —  4.  Sent.  dist.  45,  q.  1,  a.  1, 
sol.  3  et  ad  argg. 

Ad  tertium  dicendum,  quod  corpus  com¬ 
paratur  ad  locum  ut  ad  mensuram  conti¬ 
nentem  ;  et  ideo  comparatur  ad  locum 
sicut  potentia  ad  actum  ;  nam  continere 

est  formae,  contineri  vero  materiae.  Sed 
virtus  rei  spiritualis,  per  quam  tangit 
rem  corpoream,  non  se  habet  ad  locum 
ut  potentia  ad  actum,  sed  magis  e  con¬ 
verso  ;  unde  non  oportet  quod  anima  sepa¬ 
rata  habeat  materiam  ad  ubi.  —  Hanni- 
buldus  in  1.  Seni.  dist.  37,  q.  2,  a.  1,  ad  i. 

Ad  quartum  dicendum,  quod  nulla  res 
habet  potestatem  supra  suum  esse ;  omnis 
enim  rei  virtus  ab  essentia  ejus  fluit,  vel 
essentiam  preesupponit.  Et  quia  anima 
per  suum  esse  unitur  corpori  ut  forma, 
non  est  in  potestate  ejus  ut  ab  unione 
corporis  se  absolvat  {de  Pot.  q.  6,  a.  7, 
ad  4).  At  vero  anima  separata  non  est 
alligata  cuicunque  corpori,  quod  movet, 
vel  virtute  gloriae,  vel  virtute  Dei,  nec 
loco  cuicunque  naturali  subditur  (4. 
Sent.  dist.  44,  q.  3,  a.  3,  sol.  3,  post 
med.),  ut  illum  dimittere  non  possit,  et 
alium  acquirere,  et  consequenter  localiter 
moveri.  —  de  Pot.  1.  c.  ;  4.  Sent.  dist.  44, 

1.  c.  ;  4.  Sent.  dist.  45,  q.  1,  a.  i,  sol. 
1  sqq. 

ARTICULUS  11 

*  UTRUM  ANIMA  SEPARATA  SUO  MOTU 
TRANSEAT  PER  MEDIUM. 

Videtur  quod  anima  separata  suo  motu 
necessario  transeat  per  medium. 

1.  Sicut  enim  dicitur  5.  Phys.  {text.  22  ; 
c.  3),  medium  est  in  quod  prius  venit 
quod  mutatur,  quam  in  quod  mutatur 
ultimum  ;  ordo  enim  prioris  et  posterio¬ 
ris  in  motu  continuo  est  secundum  ordi¬ 
nem  prioris  et  posterioris  in  magnitudine, 
ut  dicitur  4.  Phys.  {text.  99;  c.  11).  Si 
ergo  anima  separata  movetur  de  a  in  c, 
et  6  sit  medium,  oportet  quod  prius  veniat 
in  h  quam  in  c;  et  ita  oportet  quod  me¬ 
dium  transeat.  —  1.  Sent.  dist.  37,  q.  4, 
a.  2,  arg  1. 

2.  Praeterea,  moveatur  anima  separata 
de  a  in  c,  et  b  sit  medium,  cum  est  in  c, 
mutata  est ;  sed  ante  omne  mutatum  prae¬ 
cedit  moveri^  ut  in  6.  Phys.  {text.  52 


sqq.;  c.  6)  probatur:  ergo  prius  move¬ 
batur  quam  veniret  in  c;  sed  in  a  non 
movebatur,  quia  erat  locus  indivisibilis 
animae  separatae,  et  in  indivisibili  non  est 
motus  :  ergo  oportet  quod  moveatur  in 
b;  et  ita  oportet  quod  transeat  medium. 
—  Ibid.  arg.  2;  la,  q.  53,  a.  2,  arg.  Sed 
contra;  Quodl.  1,  a.  5,  arg.  Sed  contra. 

3.  Praeterea,  anima  separata  cum  est  in 
a,  non  est  in  c;  ergo  oportet,  si  postmo- 
dum  sit  in  c,  quod  vel  essentia  sua  de 
novo  creetur  ibi,  et  hic  corrumpatur,  vel 
quod  per  medium  transeat ;  sed  primum 
est  impossibile :  ergo  oportet  quod  per 
medium  transeat.  —  1.  Sent.  1.  c.  arg.  3. 

Sed  contra :  1.  Omne  quod  perlransit 
medium,  prius  pertransit  locum  sibi 
aequalem  quam  majorem ;  sed  locus  ani¬ 
mae  separatae,  quae  est  indivisibilis,  est 
locus  punctualis  :  si  ergo  anima  separata 
in  suo  motu  pertransit  medium,  oportet 
quod  numeret  puncta  infinita  in  suo  motu, 
quod  est  impossibile:  ergo  anima  sepa¬ 
rata  suo  motu  non  transit  meJium.  —  l. 
Sent.  1.  c.  arg.  1  Sed  contra;  la,  1.  c.  arg. 
1;  Quodl.  1,  a.  5,  arg.  Sed  contra. 

2.  Praeterea,  eadem  est  ratio  de  uno  me¬ 
dio,  et  de  omnibus ;  sed  omnia  non  potest 
pertransire,  quia  sunt  infinita  :  ergo  nec 
aliqua ;  et  ita  anima  separata  movebitur 
de  loco  ad  locum,  non  transeundo  per 
medium.  —  1.  Sent.  1.  c.  arg.  2  Sed  con¬ 
tra. 

Respondeo  dicendum,  quod,  sicut  supra 
(art.  praeced.)  dictum  est,  motus  localis 
animae  separatae  potest  esse  continuus  et 
non  continuus.  Si  ergo  sit  continuus,  non 
potest  anima  separata  moveri  de  uno  ex¬ 
tremo  in  alterum,  quin  transeat  medium, 
ob  rationem  Philosophi  in  prima  objec¬ 
tione  allatam.  Si  autem  motus  animae  se¬ 
paratae  non  sit  continuus,  poterit  pro  suo 
arbitrio  pertransire  de  extremo  ad  extre¬ 
mum,  non  pertranseundo  medium.  Cujus 
ratio  patet  ex  dictis.  Nam  quia  corpus 
est  in  loco  sicut  commensuratum  et  con¬ 
tentum  ab  illo,  ideo  oportet  quod  in  suo 
motu  sequatur  conditionem  loci,  ejusque 
leges  (la,  q.  53,  a.  2,  in  c.,  versus  fin.). 

ut  scilicet  pertraiiseat  media,  prius  quaai 
ad  extrema  loci  perveniat.  At  anima  se¬ 
parata  cum  habeat  substantiam  et  essen¬ 
tiam  suam  secundum  se  absolutam  ab 
omni  luco,  et  tantum  in  loco  sit  per  con¬ 
tactum  virtutis  (quod  est  non  esse  sub¬ 
ditam  loco,  ut  contentam,  sed  esse  supe¬ 
riorem  eo,  ut  continentem)  :  in  ejus 
potestate  est  se  applicare  loco  prout  vult, 
vel  sine  meJio  vel  per  medium.  Et  conse¬ 
quenter,  cuiPx  definiatur  ad  locum  per  ope¬ 
rationem,  non  secundum  quod  exit  ab 
essentia,  sed  secundum  quod  terminatur 
ad  operatum  in  loco;  quando  operatur 
circa  hunc  locum,  ab  ejus  essentia  (cum 
non  sit  ex  se  determinata  vel  ob  igata  ad 
locum  illum,  sed  indifferenter  se  habeat 
ad  omnia,  in  quantum  in  se  est)  potest 
egredi  operatio  statim  ad  locum  proxi¬ 
mum  vel  remotum;  nec  operatio  ad  di¬ 
stans  dependet  ab  operatione  ad  propin¬ 
quum.  Et  ita  secundum  quod  habet  ali¬ 
quid  operari  vel  in  omnibus  mediis  locis, 
vel  in  aliquibus,  vel  in  nullo,  secundum 
hoc  potest  perlransire  omnia  media,  vel 
quaedam,  vel  nullum.  —  1.  Seni.  dist.  37, 
q.  4,  a.  2,  c.  ;  la,  q.  53,  a.  2,  c. ;  QuodL 
1,  a.  5,  ad  1. 

Ad  primum  ergo  dicendum,  quod 
objectio  nulla  est,  si  addatur  quod  ipse- 
met  Philosophus  addit;  dicit  enim,  quod 
((  medium  est  in  quod  primo  venit  conti¬ 
nue  mutatum  »  ;  animae  autem  separatae 
motus  potest  esse  non  continuus,  ut  dic¬ 
tum  est  (in  c.).  —  1.  Sent.  dist.  37,  q. 
4,  a.  2,  ad  i. 

Ad  secundum  dicendum,  quod  in  motu 
continuo  mutatum  esse  non  est  pars 
moveri,  sed  terminus ;  unde  oportet 
quod  moveri  sit  ante  mutatum  esse ;  et 
ideo  oportet  quod  (alis  motus  sit  per 
medium.  Sed  in  motu  non  continuo  — 
quo  potest  moveri  anima  separata,  ut 
dictum  est  (a.  1)  —  mutalum  esse  est 
una  pars  motus,  sicut  unitas  est  pars 
numeri  (la,  q.  53,  a.  2,  ad  3);  est  enim 
pars  ultima,  sicut  prima  pars  est  unde 
incipit  moveri ;  et  neutra  pars  est  motus, 
sed  successio  utriusque  etiam  sine  medio 


constituit  talem  motum.  Unde  moveri 
praecedit  mutatum  esse,  sicut  totum  in 
discretis  partem.  —  1.  Seni.  dist.  37,  q. 
4,a.  2,  ad2;  ia,  ].  c.;  QuodL  i,  a.  5, 
ad  1. 

Ad  tertium  dicendum,  quod  ratio  illa 
procedit  in  illis,  quae  per  essentiam  suam 
sunt  determinata  ad  ubi;  quod  non  con¬ 
tingit  in  anima  separala :  unde  motus 
ejus  est  secundum  operationes  tantum, 
quae  sunt  hic  et  ibi  successive.  —  1.  Sent. 
1.  c.  ad3. 

Ad  quartum  (seu  1  in  contrarium)  di¬ 
cendum,  quod  locus  animae  separatae  non 
accipitur  ei  aequalis  secundum  magnitu¬ 
dinem,  sed  secundum  contactum  virtutis  ; 
et  sic  locus  animae  separatae  potest  esse 
divisibilis,  et  non  semper  punctualis  ; 
sed  lamen  loca  media  etiam  divisibilia 
sunt  infinita,  sed  consumuntur  per  conti¬ 
nuitatem  motus.  —  la,  1.  c.  ad  1  et  in  c. 

Et  eodem  modo  respondetur  ad  quin- 
tum  (seu  2  in  contrarium). 

ARTICULUS  III 

*  UTRUM  ANIM^  SEPARAT/E  MOTUS  SIT  IN 
INSTANTI. 

Videtur  quod  motus  animae  separatae 
sit  in  instanti. 

1.  Motus  enim  animae  separatae  est  sim¬ 
plicior  quam  quaelibet  mulalio  corpora¬ 
lis  ;  sed  aliqua  mutatio  corporalis  est  in 
instanti,  ut  est  generatio  et  corruptio,  et 
illuminatio;  radius  enim  non  prius  per¬ 
tingit  ad  propinquum  quam  ad  remo¬ 
tum  :  ergo  multo  magis  motus  animae 
separatae  est  in  instanti.  — la,  q.  53,  a. 
3,  arg.  2;  1.  Sent.  dist.  37,  q.  4,  a.  3, 
arg.  1 ;  QuodL  11,  a.  4,  arg.  1. 

2.  Praeterea,  quanto  virtus  motoris  fue¬ 
rit  fortior,  et  mobile  minus  resistens 
motori,  tanto  motus  est  velocior.  Sed  vir¬ 
tus  animae  separatae  moventis  se  ipsam 
improportionabilitiT excedit  virtutem  mo¬ 
ventem  aliquod  corpus  ;  proportio  autem 
velocitatum  est  secundum  minorationem 
temporis ;  omne  autem  tempus  omni  tem- 

pori  propoiTionabile  est.  Si  igitur  aliquod 
corpus  movetur  in  tempore,  anima  sepa¬ 
rata  movebitur  in  instanti.  —  la,  1.  c. 
arg.  1  ;  i.  Sent.  1.  c.  arg.  3. 

3.  Praeterea,  si  anima  separata  move¬ 
tur  in  tempore  de  loco  ad  locum,  mani¬ 
festum  est  quod  in  ultimo  instanti  illius 
temporis  est  in  termino  ad  quem ;  in  toto 
autem  tempore  praecedenti  aut  est  in  loco 
immediate  praecedenti,  qui  accipitur  ut 
terminus  a  quo,  aut  partim  in  uno  et 
partim  in  alio.  Si  autem  partim  in  uno, 
partim  in  alio,  sequitur  quod  sit  partibi- 
lis,  quod  est  impossibile;  ergo  in  toto 
tempore  praecedenti  est  in  termino  a  quo; 
ergo  quiescit  ibi,  cum  quiescere  sit  in 
eodem  esse  nunc  et  prius ;  et  sic  sequitur 
quod  non  moveatur  nisi  in  ultimo  in¬ 
stanti  temporis.  —  la,  1.  e.  arg.  3 ;  1. 
Sent.  1.  c.  arg.  2. 

4.  Praeterea,  Aristoteles ,(4.  Phys.  text. 
71 ;  c.  8)  probat,  quod  si  aliquid  move¬ 
retur  in  vacuo,  moveretur  in  instanti, 
propter  hoc  quod  medium  mobili  non 
resistit ;  sed  sicut  vacuum  non  resistit 
corpori  in  motu,  ita  nec  plenum  resistit 
animae  separatae ;  ergo  anima  separata 
movetur  in  instanti.  —  Quodl.  9,  a.  9, 
arg.  3. 

5.  Praeterea,  sicut  se  habet  mobile 
divisibile  ad  motum  divisibilem  successi¬ 
vum,  ita  se  habet  mobile  indivisibile  ad 
motum  indivisibilem  et  instantaneum ; 
sed  corpus,  quod  est  mobile  divisibile, 
movetur  successive  in  tempore  divisibili : 
ergo  anima  separata,  quae  est  mobile 
indivisibile,  ex  hoc  quod  caret  quantitate, 
movetur  subito  vel  in  instanti.  —  Ibid. 
arg.  2. 

Sed  contra  :  Omnis  motus  habet  prius 
et  posterius  :  quia  habet  duos  terminos, 
quorum  unus  consequitur  alium  ;  sed 
numerus  prioris  et  posterioris  in  motu 
est  tempus,  ut  habetur  in  4.  Phys.  {iexl. 
101  et  102;  c.  11):  ergo  nullus  motus 
etiam  animae  separatae  est  in  instanti.  — 
1a,  q.  53,  a.  3,  arg.  Sed  contra;  Quodl.  9, 
a.  9,  arg.  Sed  contra:  1.  Sent.  1.  c.  arg. 
5  (seu  1  Sed  contra). 


Respondeo  dicendum,  quod  motus  ani¬ 
mae  separatae  no».,p)otest  esse  in  instanti. 
Et  ratio  hujus  duplex  afferri  potest  :  una 
est,  quia  cum  anima  separata  sit  in  loco 
per  motum  localem,  et  moveatur  per  hoc 
quod  successive  moveat  plura  corpora, 
ut  dictum  est  (a.  1),  necesse  est,  cum 
motus  incipiat  in  instanti  exlrinseco  ter¬ 
minante  quietem  et  inchoante  motum, 
quod  anima  separata  in  certo  aliquo  tem¬ 
pore,  et  in  instanti  ultimo  illius,  quie¬ 
scat  in  uno  loco,  et  in  alio  tempore  sit  in 
alio  loco,  et  similiter  in  ultimo  instanti 
illius  ibi  quiescat,  et  consequenter  in 
motu  animae  separatae  sint  plura  nunc 
sibi  succedentia.  Sed  inter  plura  mmc 
sibi  succedentia  datur  tempus  medium  ; 
ergo  necesse  est  animam  separatam  mo¬ 
veri  in  tempore.  —  Altera  est,  quia 
omnis  mutatio  instantanea  est  terminus 
alicujus  motus,  ut  patet  in  generatione  et 
illuminatione  {X.Sent.  dist.  37,  q.  4,  a. 
3,  in  c. ;  Quodl.  9,  a.  9,  c.);  motus  autem 
animae  separatae  nullius  motus  continui 
est  terminus,  ut  patet:  unde  manifestum 
est,  quod  motus  animae  separatae  fit  in 
tempore,  continuo  quidem,  si  sit  ejus 
motus  continuus ;  non  continuo  vero,  si 
sit  motus  non  continuus;  utroque  enim 
modo  contingit  animam  separatam  mo¬ 
veri,  ut  dictum  est  (a.  1).  Continuitas 
enim  temporis  est  ex  continuitate  motus. 
Verum  istud  tempus,  sive  sit  continuum 
sive  non,  non  est  idem  cum  tempore 
quod  mensurat  motum  coeli,  et  quo  men¬ 
surantur  omnia  corporalia  (1.  Sent.  1.  c., 
Quodl.  9,  a.  9,  c. ;  Quodl.  11,  a.  4,  c.,  et 
al.),  quae  habent  mutabilitatem  ex  motu 
coeli;  nam  motus  animae  separalae  non 
dependet  ex  motu  coeli.  —  la,  q.  53,  a. 
3  ;  1.  Sent.  dist.  37,  q.  4,  a.  3,  c. ;  Quodl. 
9,  a.  9,  c. ;  Quodl.  11,  a.  4,  c. 

Ad  primum  ergo  dicendum,  quod  omnes 
illae  mutationes,  quae  instantaneae  dican¬ 
tur,  sunt  termini  motus  (1.  Sent.  1.  c. 
ad  1) :  generatio  quidem  et  corruptio 
alterationis;  illuminatio  vero  est  termi¬ 
nus  motus  localis;  nam  per  motum  loca¬ 
lem  corpus  luminosum  accedit  ad  situm, 

in  qiio  illuminat;  praeterquam  quod  illu¬ 
minatio  non  est  motus  localis,  sed  altera- 
tio;  unde  lumen  non  debet  inlelligi  mo¬ 
veri  prius  ad  propinquum  quam  ad  re¬ 
motum.  Motus  autem  animae  separa¬ 
tae  est  motus  localis,  et  non  est  terminus 
motus.  Unde  non  est  simile.  —  1a,  1.  c. 
ad  2;  1  Seat.  1.  c.  adi;  Quodl.  11,  a.  4, 
ad  1  et  in  c. 

Ad  secundum  dicendum,  quod  si  tem¬ 
pus  animae  separatae  non  sit  continuum, 
sed  successio  quaedam  ipsorum  nunc,  non 
habebit  proportionem  ad  tempus,  quod 
mensurat  motum  corporalium,  quod  est 
continuum,  cum  non  sit  ejusdem  ratio¬ 
nis.  Si  vero  sit  continuum,  est  quidem 
proportionabile,  non  quidem  propter  pro¬ 
portionem  moventis  et  mobilis,  sed  pro¬ 
pter  proportionem  magnitudinum,  in  qui¬ 
bus  est  motus.  Et  propterea  velocitas 
motus  animae  separatae  non  est  secundum 
quantitatem  virtutis,  qua  movet,  sed 
secundum  determinationem  suae  volunta¬ 
tis.  ~  la,  1.  c.  ad  1. 

Ad  ierlium  dicendum,  quod  objectio 
illa  procedit  de  tempore  continuo.  Tem¬ 
pus  autem  motus  animae  separatae  potest 
esse  non  continuum  ;  et  sic  anima  sepa¬ 
rata  in  uno  instanti  potest  esse  in  uno 
loco,  et  in  alio  instanti  in  alio  loco,  nullo 
tempore  intermedio  existente.  Si  autem 
tempus  motus  animae  separatae  sit  con¬ 
tinuum,  anima  in  toto  tempore  praece¬ 
dente  ultimum  nunc  variatur  per  infinita 
loca.  Est  tamen  partim  in  uno  locorum 
continuorum,  et  partim  in  alio,  non  quod 
substantia  illius  sit  partibilis,  sed  quia 
virtus  sua  applicatur  ad  partem  primi 
loci,  et  ad  partem  secundi,  ut  dictum 
est  (a.  1).  —  la,  1.  c.  ad  3 ;  1.  Sent.  1. 
c.  ad  2. 

Ad  quartum  dicendum,  quod  quamvis 
non  impediat  aliquod  plenum  animam 
separatam  in  suo  motu,  tamen,  quia 
secundum  prius  et  posterius  in  magnitu¬ 
dine  est  prius  et  posterius  in  motu,  ut 
dicitur  4.  Phys.  {text.  104;  c.  11),  opor¬ 
tet  in  motu  ejus  intelligi  diversa  nunc. 
Ratio  autem  Philosophi  est  magis  ducens 

ad  impossibile  quam  ostensiva,  ut  Com¬ 
mentator  ibidem  dicit.  —  Quodl.  9,  a.  9, 
ad2  et  3. 

Ad  quintum  dicendum,  quod  successio 
motus  non  solum  sequitur  divisionem 
mobilis,  sed  etiam  ejus  super  quod  transit 
motus  ;  nara,  ut  dictum  est  (ad  4),  se¬ 
cundum  prius  et  posterius  in  magnitu¬ 
dine  est  prius  et  posterius  in  motu.  Licet 
ergo  anima  separata  sit  indivisibilis, 
tamen  loca,  secundum  quae  moveri  dici¬ 
tur,  sunt  divisa  ad  invicem;  et  ideo  opor¬ 
tet  in  motu  ejus  inlelligi  aliquam  divi¬ 
sionem.  —  Ibid.  ad  2. 


QUESTIO  XLI  (1) 

*DE  MOTU  ANIM^  SEPARATA  CIRCA  CORPORA. 

Deinde  considerandum  est  de  motu 
animae  separatae  circa  corpora. 

CIRCA  QUOD  QUERITUR: 

*  Utrum  anima  separata  possit  localiter  mo¬ 
vere  corpora. 

ARTICULUS 

*  UTRUM  ANIMA  SEPARATA  POSSIT  LOCALI¬ 

TER  MOVERE  CORPORA. 

Videtur  quod  anima  separata  possit 
movere  localiter  corpora. 

1.  Substantiae  enim  spirituali  natura¬ 
liter  obedit  corpus  ad  motum  localem; 
unde  est  quod  philosophi  posuerunt 
suprema  corpora  moveri  localiter  a  spi¬ 
ritualibus  substantiis  ;  et  videmus,  qaod 
anima  movet  corpus  primo  et  principa¬ 
liter  motu  locali.  Et  hujus  ratio  est,  quia 
cum  divina  sapientia,  ut  dicit  Dionysius 
{de  Dic  Nom.  c.  7,  §  3;  —  Migne,  PP. 
Gr.  t.  3,  coi.  871),  conjunxerit  fines  pri¬ 
morum  principiis  secundorum,  natura 
inferior,  cujusmodi  est  corporalis  re- 

1.  Edit,  Ticin.  quaest.  20. 

spectu  spiritualis,  attingitur  a  natura 
superiori  in  suo  supremo,  puta  in  motu 
locali,  qui  est  inter  omnes  motus  corpo¬ 
reos  perfectior,  ut  probatur  in  8.  Phys. 
{lext.  55  sqq.;  c.  7.)  Sed  anima  separata 
est  substantia  spiritualis  ;  ergo  suo 
imperio  potest  exteriora  corpora  movere. 
—  la,  q.  117,  a.  4,  arg.  t  ;  q.  110,  a. 
3,  c. 

2.  Praeterea,  majoris  virtutis  est  anima 
separata  quam  conjuncta;  nam  separata 
polest  intelligere  sine  conversione  ad 
phantasmata  (la,  q.  89,  a.  1,  c.),  quod 
conjuncta  non  potest;  sed  conjuncta 
potest  movere  localiter  corpus,  ut  patet: 
ergo  multo  magis  id  poterit  separata. 

3.  Praeterea,  anima  separata  potest  esse 
in  loco,  ut  dictum  est  (supra,  q.  39) ;  sed 
est  in  loco  per  operationem  exercitam 
circa  corpus,  et  praesertim  per  motum 
localem  corporis,  ut  dictum  est  (q.  40): 
ergo  anima  separata  potest  movere  loca¬ 
liter  corpora. 

4.  Praeterea,  in  itineratio  Clementis  (sive 
de  Prvedicationibiis  Petri  inter  peregri¬ 
nandam  epitome  homilia  2,  cap.  26 ;  — 
Migne  PP.  Gr.  t.  2,  coi.  94)  dicitur, 
narrante  Niceta  ad  Petrum,  quod  Simon 
magus  per  magicas  artes  pueri  a  se  inter¬ 
fecti  animam  retinebat,  per  quam  magi¬ 
cas  operationes  efficiebat.  Sed  hoc  esse 
non  potuisset  sine  aliqua  corporum  trans¬ 
mutatione  ad  minus  locali.  Ergo  anima 
separata  habet  virtutem  localiter  movendi 
corpora.  —  la,  q.  117,  a.  4,  arg.  2. 

Sed  contra  est,  quod  Philosophus  dicit 
in  1.  de  Anima  (text.  52  et  53;  c.  3  in 
fin.),  quod  anima  non  potest  movere 
quodcunque  corpus,  sed  solummodo  pro¬ 
prium.  —  Ibid.  arg.  Sed  contra. 

Respondeo  dicendum,  quod  anima  sepa¬ 
rata  sua  naturali  virtute  non  potest 
movere  aliquod  corpus.  Manifestum  est 
enim  quod  cum  anima  est  corpori  unita, 
non  movet  corpus  nisi  vivificatum;  unde 
si  aliquod  membrum  corporis  mortifice- 
'  tur,  non  obedit  animae  ad  motum  loca¬ 
lem.  Manifestum  est  autem  quod  ab 
anima  separata  nullum  corpus  vivifica¬ 


tur;  unde  nullum  corpus  obedit  ei  ad 
motum  localem,  quantum  est  de  virtute 
suae  naturae,  supra  quam  potest  aliquid 
ei  conferri  virtute  divina.  —  la,  q.  117, 
a.  4,  c. 

Ad  primum  ergo  dicendum,  quod 
anima  rationalis  infimum  gradum  tenet 
in  ordine  substantiarum  spiritualium  {de 
Malo  q.  16,  a.  10,  ad  2) ;  et  ideo  non 
mirum,  si  virtus  angeli,  qui  est  natura¬ 
liter  a  corpore  absolutus,  non  determine¬ 
tur  ad  aliquod  corpus,  sed  plura  corpora 
possint  ei  obedire  ad  motum  localem. 
Quamquam  ex  angelis  illi,  quorum  vir¬ 
tus  determinatur  ad  movendum  tanlum 
corpus,  non  possunt  naturaliter  movere 
corpus  majus,  sed  minus,  sicut  secundum 
philosophos  motor  inferioris  orbis  non 
posset  movere  coelum  superius.  Animae 
vero  rationalis  virtus  motiva  determina¬ 
tur  naturaliter  ad  movendum  corpus  de¬ 
terminatum,  puta  illud,  cujus  est  forma  ; 
et  ideo  non  potest  naturaliter  movere 
aliud  corpus.  —  la,  q.  117,  a.  4,  ad  1. 

Ad  secundum  dicendum,  quod  ideo 
anima  separata  habet  alium  modum  intel- 
ligendi,  quia  habet  alium  modum  essendi 
(la,  q.  89,  a.  1,  c.) ;  modus  enim  intelli- 
gendi  sequitur  modum  essendi.  At  si 
anima  separata  moveret  corpus,  non 
posset  illud  movere  nisi  per  intellectum 
et  voluntatem  ;  nam  hoc  etiam  modo  an¬ 
geli  movent  coelos,  ut  dictum  est;  et  hoc 
etiam  modo  conjuncta  movet  corpus, 
cujus  est  forma,  ut  dicit  Philosophus  1. 
de  Anima  {text.  44;  c.  3.).  Unde  si  con¬ 
juncta  corpori  vivo  non  potest  membrum 
illius  mortificatum,  per  intellectum  et 
voluntatem  localiter  movere,  nec  poterit 
separata  per  easdem  potentias  ullum 
corpus  localiter  movere. 

Ad  tertium  dicendum,  quod  animae 
separatae  sunt  in  loco  per  motum  localem 
corporis,  in  quo  d  cuntur  esse  vel  per 
lumen  vel  per  quid  simile  causatum  ab 
illis,  ut  sunt  instrumenta  Dei,  ejusque 
virtute,  ut  dictum  est  (in  c.  ;  v.  supra, 
q.  39,  a.  1,  ad  4)  —  la,  q.  1 17,  a.  4,  c.  ; 
Qucest.  disp,  de  Anima  a.  21,  ad  15. 

Ad  quartum  dicendum, quod  sicut  dicit 
Augustinus  (10.  de  Civ.  Dei  c.  11;  — 
Migne  t.  41,  coi.  289)  et  Chrysostomus 
{Homilia  28,  al.  29,  in  Matthaeum  circa 
med;  -  Migne  PP.  Gr.  t.  57,  coi.  353), 
frequenter  daemones  simulant  se  esse 
animas  mortuorum  ad  confirmandum 
gentilium  errorem,  qui  hoc  credebant. 
Et  ideo  credibile  est,  quod  Simon  magus 
illudebatur  ab  aliquo  daemone,  qui  simu¬ 
labat  se  esse  animam  pueri,  quem  ipse 
occiderat.  —  la,  q.  117,  a.  4,  ad  2. 


QUiESTIO  XLII  (1) 

^  DE  COGNITIONE  ANIMAE  SEPARATA:. 

Deinde  considerandum  est  de  cogni¬ 
tione  animae  separatae. 

CIRCA  QUAM  QU.ERUNTUR  DUODECIM: 

*  1.  Utrum  in  anima  separata  remaneant 
potentiee  sensitivae. 

*  2.  Utrum  in  anima  separata  remaneant 
etiam  actus  sensitivarum  potentiarum,  ita 
ve  per  illas  possit  aliquid  sentire. 

*  3.  Utrum  possit  aliquid  intelligere. 

*  4.  Utrum  intelligat  substantias  separatas. 

*  5.  Utrum  intelligat  omnia  naturalia. 

*  6.  Utrum  cognoscat  omnia  singularia. 

*7.  Utrum  possitintelligere  per  species,  quas 
a  sensibilibus  accepit  quando  erat  corpori 
unita. 

*  8.  Utrum  habitus  scientiae  hic  acquisitae 
remaneat  in  anima  separata. 

*  9.  Utrum  possit  uli  habitu  scientiae  hic 
acquisitae. 

*  10.  Utrutn  localis  distantia  impediat  cogni¬ 
tionem  animae  separatae. 

*  11.  Utrum  cognoscat  ea  quae  hic  aguntur. 

*  12.  Utrum  una  anima  separata  cognoscat 
cogitationes  cordis  alterius  animae  separatae. 

ACTICULUS  I 

*  UTRUM  IN  ANIMA  SEPARATA  REMANEANT 

potentia:  sensitiva:. 

Videtur  quod  in  anima  separata  rema¬ 
neant  potentiae  sensitivae  ;  — 

(1)  Edit.  Ticin.  qusest.  21. 

1.  quia  potentiae  animae  vel  essentiali¬ 
ter  insunt  ei,  vel  sunt  proprietates  natu¬ 
rales  ejus;  sed  nec  essentialia  possunt 
separari  are,  dum  ipsa  res  manet;  neque 
proprietates  naturales  ejus,  quia  proprium 
semper  inest,  nec  separatur  a  re  cujus  est 
proprium  (la,  q.  77,  o.  8,  arg.  2)  :  ergo 
in  anima  separata  manent  potentiae  sen¬ 
sitivae.  —  4.  Sent.  dist.  44,  q.  3,  a.  3, 
quaestiunc.  1,  arg.  3;  Qucest.  disp.  de 
Anima  a.  19,  arg.  1. 

2.  Sed  dices,  quod  remanent  in  ea  ut 
in  radice.  —  Sed  contra,  esse  in  aliquo 
ut  in  radice,  est  esse  in  eo  ut  in  potentia, 
quod  est  esse  in  aliquo  virtute,  et  non  in 
actu;  essentialia  autem  rei,  et  proprieta¬ 
tes  naturales  ejus  oportet  quod  sint  actu 
in  re,  et  non  virtute  tantum ;  ergo  poten¬ 
tiae  sensitivae  non  remanent  in  anima 
separata  solum  ut  in  radice.  —  Qucest. 
disp.  de  Anima  1.  c.  arg.  2. 

3.  Praeterea,  non  est  totum  integrum, 
qui  aliqua  pars  deest  ;  sed  potentiae 
animae]  dicuntur  partes  ipsius :  si  ergo 
post  mortem  anima  amittit  polentias  sen¬ 
sitivas,  non  erit  anima  integra  post  mor¬ 
tem,  quod  est  inconveniens.  —  Ibid.  arg. 
4;  4.  Sent.  1.  c.  arg.  4. 

4.  Praeterea,  si  anima,  cum  separatur 
a  corpore,  potentiam  sensitivam  amittit, 
oportet  quod  illa  potentia  in  nihilum 
cedat;  non  enim  potest  dici,  quod  in 
materiam  aliquam  resolvatur,  cum  non 
habeat  materiam  partem  sui.  Sed  illud, 
quod  omnino  in  nihilum  cedit,  non  reitera¬ 
tur  idem  numero.  Ergo  anima  non  habebit 
in  resurrectione  eandem  numero  poten¬ 
tiam  sensitivam.  Sed  secundum  Philoso¬ 
phum  (2.  de  Anima  text,  9  ;.c.l)sicut  se  ha¬ 
bet  anima  ad  corpus,  ita  se  habent  potentiae 
ad  partes  corporis,  ut  visus  ad  oculum.  Si 
autem  non  esset  eadem  anima,  quae  redibit 
ad  corpus,  non  esset  idem  homo.  Ergo 
eadem  ratione  nec  esset  idem  oculus 
numero,  si  non  habet  eandem  numero 
potentiam  visivam  ;  et  simili  ratione  nec 
aliqua  alia  pars  numero  eadem  resurgeret, 
et  per  consequens  nec  totus  homo  idem 
numero  erit.  Ergo  non  potest  anima  sepa- 

rala  polenlias  sensitivas  aiiiiltere.  —  4. 
Sent.  I.  c.  arg.  6 ;  Qucesl.  disp.  de  Anima 

I.  c.  arg.  5. 

5.  Praeterea,  potentiae  sensitivae  animae 
non  debilitantur  debilitato  corpore,  quia, 
ut  dicitur  1.  de  Anima  [lext.  65;  c.  4), 
si  senex  accipiat  oculum  juvenis,  videbit 
utique  sicut  juvenis ;  sed  debilitas  est  via 
ad  corruptionem  :  ergo  potentiae  animae 
non  corrumpuntur  corrupto  corpore, 
sed  manent  in  anima  separata.  —  la,  q. 

II,  a.  8,  arg.  3;  4.  Seni.  1.  c.  arg.  7  ; 
Qu(:cr<L  disp.  de  Anima  1.  c.  arg.  20. 

6.  Praeterea,  virtutes  et  vitia  remanent 
in  animabus  separatis;  sed  quaedam  vir¬ 
tutes  et  vitia  sunt  in  parte  sensitiva; 
dicit  enim  Philosophus  in  3.  Eih.  (c.  10, 
al.  13  init.),  quod  temperantia  et  fortitu¬ 
do  sunt  irrationabilium  partium  :  ergo 
potentiae  sensitivae  manent  in  anima 
separata.  —  Qucesl.  disp,  de  Anima  1.  c. 
arg.  17. 

Sed  conlra:  1.  Philosophus  in  12.  Mela- 
phys.  {texi.  17;  1.  11,  c.  3)  deseparatione 
animae  loquens  sic  dicit  :  «  Si  autem  ali¬ 
quid  remanet,  in  postremo  quaerendum 
est  de  hoc,  in  quibusdam  enim  non  est 
impossibile  :  v.  g.  si  anima  est  talis  dis¬ 
positionis,  non  tota  sed  intellectus,  tota 
enim  forte  impossibile,  quaerendum  est  de 
hoc  3).  Ex  hoc  videtur  quod  anima  tota  a 
corpore  non  separetur,  sed  solum  potentiae 
intellectivae;  non  enim  sensitivae  vel  vege- 
tativae.  —  4.  Sent.  1.  c.  arg.  2  Sed  conlra. 

2.  Praeterea,  in  2.  de  Anima  {lext.  21  ; 
c.  2)  dicit  Philosophus  de  intellectu 
loquens:  «  Hoc  solum  contingit  separari 
ut  perpetuum  a  corruptibili ;  reliquae 
autem  paries  animae  manifestum  est  ex 
his  quod  non  separabiles  sunt,  ut  qui¬ 
dam  dicunt  i>.  Ergo  potentiae  sensitivae 
non  manent  in  anima  separata.  —  4. 
Seni.  1.  c.  arg.  3  Sed  contra;  Qucesl.  disp. 
de  Anima  1.  c.  arg.  1  Sed  contra. 

3.  Praeterea,  Philosophus  dicit  in  16. 
de  Animal,  (sive  2  de  General.  Animal. 
c.  3),  quod  quarum  potentiarum  operatio¬ 
nes  non  sunt  sine  corpore,  neque  ipsae 
potentiae  sunt  sine  corpore.  Sed  opera¬ 


tiones  potentiarum  sensitivarum  non 
sunt  sine  corpore  ;  exercentur  enim  per 
organa  corporalia  ;  ergo  potentiae  sensi¬ 
tivae  non  sunt  sine  corpore.  —  Qucesl. 
disp.  de  Anima  1.  c.  arg.  2  Sed  conlra. 

4.  Praeterea,  nulla  res  destituitur  pro¬ 
pria  operatione ;  si  ergo  potentiae  sensi¬ 
tivae  remanerent  in  anima  separata,  habe¬ 
rent  proprias  operationes  ;  quod  est  im¬ 
possibile.  —  Ibid.  arg.  3  Sed  contra. 

5.  Praeterea,  frustra  est  potentia,  quae 
fion  reducitur  ad  actum ;  nihil  autem  est 
frustra  in  operationibus  Dei  :  ergo  poten¬ 
tiae  sensitivae  non  manent  in  anima  sepa¬ 
rata.  —  Ibid.  arg.  4  Sed  contra. 

Respondeo  dicendum,  quod  potentiae 
animae  non  sunt  de  essentia  animae,  sed 
sunt  proprietates  naturales,  quae  fluunt 
ab  essentia  ejus,  ut  dictum  est.  Accidens 
autem  dupliciter  corrumpitur  :  uno  modo 
a  suo  contrario,  sicut  frigidum  corrum¬ 
pitur  a  calido;  alio  modo  per  corruptio¬ 
nem  subjecti;  non  enim  accidens  rema¬ 
nere  potest  corrupto  subjecto.  Quaecun¬ 
que  igitur  accidentia  seu  formae  contra¬ 
rium  non  habent,  non  destruuntur  nisi 
per  destructionem  subjecti.  Manifestum 
est  autem,  quod  potentiis  animae  nihil  est 
contrarium;  et  ideo,  si  corrumpantur,  non 
corrumpuntur  nisi  per  corruptionem  sui 
subjecti.  Ad  investigandum  igitur,  utrum 
potentiae  sensi tivaecurrumpantur corrupto 
corpore,  vel  remaneant  in  anima  separata, 
principium  investigationis  oportet  acci¬ 
pere,  ut  consideremus  quid  sit  subjectum 
potentiarum  praedictarum.  Manifestum  est 
autem  quod  subjectum  potentiae  oportet 
esse  id,  quod  secundum  potentiam  dici¬ 
tur  potens ;  nam  omne  accidens  suum 
subjectum  denominat.  Idem  autem  est 
quod  potest  agere  vel  pati,  et  quod  est 
agens  vel  patiens  ;  unde  oportet  quod 
illud  sit  subjectum  potentiae,  quod  est 
subjectum  actionis  vel  passionis,  cujus 
potentia  est  principium.  Et  hoc  est,  quod 
Philosophus  dicit  in  libro  de  Somno  et 
Vigilia  c.  1,  quod  cujus  est  potentia, 
ejus  est  actio.  —  Queest.  disp,  de  Anima 
a.  19,  c. 

Videmus  aulem  manifeste  quasdam 
operationes,  quarum  potentiae  animae  sunt 
principia,  non  esse  animae  proprie  loquen¬ 
do,  sed  conjuncti  :  quia  non  explentur 
nisi  mediante  corpore,  ut  est  videre,  au¬ 
dire  et  hujusmodi ;  unde  oportet  quod 
islae  potentiae  sint  conjuncti  sicut  subjecti, 
animae  autem  sicut  principii  influentis, 
sicut  forma  est  principium  proprietatum 
compositi.  Quaedam  vero  operationes 
exercentur  ab  anima  sine  organo  corpo¬ 
rali,  ut  intelligere,  considerare,  velle; 
unde  cum  hae  actiones  sint  animae  pro¬ 
priae,  et  potentiae,  quae  sunt  harum  prin¬ 
cipia,  non  solum  erunt  animae  ut  princi¬ 
pii,  sed  ut  subjecti.  Quia  ergo  manente 
proprio  subjecto  manere  oportet  et  pro¬ 
prias  passiones,  et  corruplo  eo  corrumpi, 
oportet  illas  potentias,  quae  in  suis  acti¬ 
bus  non  utuntur  organo  corporali,  rema¬ 
nere  in  anima  separata  ;  illas  autem,  quae 
utuntur,  corrumpi  corpore  corrupto.  Et 
hujusmodi  sunt  omnes  potentiae  quae  per¬ 
linent  ad  animam  sensibilem  et  vegetabi¬ 
lem.  —  4.  Seni.  dibt.  44,  q.  3,  a.  3,  sol.  1. 

Et  propter  hoc  quidam  potentias  ani¬ 
mae  sensibilis  distinguunt.  Dicunt  enim, 
has  esse  duplices  :  quasdam^  quae  sunt 
actus  organorum,  quae  sunt  ab  anima 
refluxae  in  corpus  ;  et  has  cum  corpore 
corrumpi  ;  quasdam  vero  originales  ha¬ 
rum,  quae  sunt  in  anima,  quia  per  eas 
anima  corpus  sensificat  ad  videndum  et 
audiendum  et  ad  hujusmodi  ;  et  has  ori¬ 
ginales  potentias  manere  in  anima  sepa¬ 
rata.  —  Sed  hoc  non  videtur  convenien¬ 
ter  dici.  Anima  enim  per  suam  essentiam, 
non  mediantibus  aliquibus  aliis  potentiis, 
est  origo  illarum  potentiarum,  quae  sunt 
actus  organorum  :  sicut  et  forma  quaeli¬ 
bet,  ex  hoc  ipso  quod  per  essentiam 
suam  materiam  informat,  est  origo  po¬ 
tentiarum,  quae  compositum  naturaliter 
consequuntur.  Si  enim  oporteret  in  ani¬ 
ma  ponere  alias  potentias,  quibus  medi¬ 
antibus  potentiae  quae  organa  perficiunt, 
ab  essentia  animae  effluerent;  eadem 
ratione  oporteret  ponere  alias  potentias, 
quibus  mediantibus  ab  essentia  animae 

effluerent  illae  mediae  potentiae,  et  sic  in 
infinitum;  si  enim  statur  alicubi,  melius 
est  ut  in  primo  stetur. —  Unde  alii  dicunt, 
quod  potentiae  sensitivae,  et  aliae  similes, 
non  manent  in  anima  separata  nisi  secun¬ 
dum  quid,  scilicet  ut  in  radice,  per  mo¬ 
dum  scilicet  quo  principiata  sunt  in 
silis  principiis.  In  anima  enim  sepa¬ 
rata  manet  efficacia  influendi  iterum 
hujusmodi  potentias,  si  corpori  uniatur; 
nec  Oportet  hanc  elficaciam  esse  aliquid 
suppei  additum  ipsi  essentiae  animae,  ut 
dictum  est.  Et  haec  opinio  videtur  magis 
rationabilis.  —  Ibid. 

Ad  primum  ergo  dicendum,  quod  po¬ 
tentiae  sensitivae  non  comparantur  ad  ani¬ 
mam  sicut  naturales  passiones  ad  subjec¬ 
tum,  sed  sicut  ad  originem;  nam  subjec¬ 
tura  illarum  est  compositum,  anima  vero 
pi incipium.  —  la,  q.  77,  a.  8,  ad  2; 
Queest  disp.  de  Anima  a.  19,  ad  1. 

Ad  secundum  dicendum,  quod  hujus¬ 
modi  potentiae  dicuidurin  anima  separata 
remanere  ut  in  radice,  non  quia  sint 
actu  in  ipsa,  sed  quia  anima  separata 
est  talis  virtutis,  ut  si  uniatur  corpori, 
iterum  possit  causare  has  potentias  in 
corpore,  sicut  et  vitam.  —  Qucesl.  disp. 
de  Anima  1.  c.  ad  2. 

Ad  lerlium  dicendum,  quod  potentiae 
animae  non  sunt  paries  essentiales  vel 
integrales,  sed  potentiales,  ita  quod 
quaedam  earum  insunt  animae  secundum 
se,  quaedam  vero  composito.  Talium  vero 
totorum  ita  est  natura,  quod  tota  virtus 
totius  consistit  in  una  partium  perfecte, 
in  aliis  autem  partialiter:  sicut  in  anima 
virtus  animae  perfecte  consistit  in  virtute 
intellectiva,  in  aliis  autem  partialiter. 
Unde,  cum  in  anima  separata  remaneant 
vires  intellectivae  partis,  integra  remane¬ 
bit,  non  diminuta,  quamvis  sensitivae 
potentiae  actu  non  remaneant,  sicut  nec 
potentia  regis  remanet  diminuta  mdrluo 
praeposito,  qui  ejus  potentiam  participa¬ 
bat.  —  Ibid.  ad  4 ;  4.  Seni.  1.  c.  ad  4. 

Ad  quartum  dicendum,  quod  potentiae 
animae  sensitivae  non  dicuntur  esse  actus 
organorum,  quasi  formae  essentiales  ipso- 

rura,  nisi  ralione  aniraae,  cujus  sunt; 
sed  sunt  actus  eorum  sicut  perficientes 
ea  ad  proprias  operationes,  sicut  calor 
est  actus  ignis  perficiens  ipsum  ad  cale¬ 
faciendum.  Unde  simi  idem  ignis  numero 
remaneret,  etiam  si  alius  numero  calor 
in  eo  esset  —  sicut  patet  de  frigore  aquae, 
quod  non  redit  idem  numero,  postquam 
fuerit  calefacta,  aqua  nihilominus  eadem 
numero  manente  —  ;  ila  et  organa  erunt 
eadem  numero,  et  etiam  homo  erit  in 
resurrectione  idem  animal  numero  et 
idem  numero  homo,  quamvis  potentiae 
sensitivae  eaedem  numero  non  sint  :  quia 
ad  hoc  quod  aliquid  sit  idem  numero, 
sufficit  quod  principia  essentialia  sint 
eadem  numero ;  non  autem  requiritur 
quod  proprietates  quae  non  sunt  constitu¬ 
tivae  speciei,  sed  accidentia  consequentia 
speciem,  sint  ead'em  numero.  —  4.  Seni. 

1.  c.ad  6  ;  Quccsl.  disp.  de  Animal,  c.  adh. 

Ad  quinlum  dicendum,  quod  Philoso¬ 
phus  loquitur  de  potentiis  sensitivis, 
secundum  quod  radicaliler  in  anima  con¬ 
sistunt,  quia  anima  manet  immutabilis, 
quae  est  vii  tuale  principium  harum  po¬ 
tentiarum.  Et  patet  ex  hoc  quod  dicit, 
quod  ff  senium  non  est  in  patiendo  ani¬ 
mam,  sed  id  in  quo  est  »,  scilicet  corpus; 
sic  enim  propter  corpus  neque  debilitan¬ 
tur  neque  corrumpuntur  animae  virtu¬ 
tes.  —  4  Seni.  1.  c.  ad  7;  Ia,  1.  c.  ad 
3.  —  Vel  dic,  quod  potentiae  sensitivae 
non  debilitantur  secundum  se  debilitatis 
organis,  sed  solum  per  accidens  ;  unde  et 
per  accidens  corrumpunturcorruplis  orga¬ 
nis.  —  Qucesl.  disp.  de  Anima  1.  c.  ad  20. 

Ad  sextum  dicendum,  quod  virtutes  et 
vilia  quae  sunt  irrationabilium  partium, 
non  manent  in  anima  separata  nisi  in  suis 
principiis;  omnium  enim  virtutum  semina 
sunt  in  voluntate  et  ratione. — Jbid.  ad  17. 

ARTICULUS  II 

*  UTRUM  IN  ANIMA  SEPARATA  REMANEANT 
ACTUS  POTENTIARUM  SENSITIVARUM,  ITA 
UT  PER  ILLAS  POSSIT  ALIQUID  SENTIRE. 

Videtur  quod  in  anima  separata  rema¬ 


neant  actus  potentiarum  sensitivarum, 
ita  ut  per  illas  possit  aliquid  sentire  et 
cognoscere. 

1.  Memoria  enim  est  potentia  sensiti¬ 
vae  partis,  ut  probat  Philosophus  (lib.  de 
Memoria  et  Beminisc.  c.  1  et  4,  al.  2) ; 
sed  animae  separatae  actu  memorabuntur 
eorum  quae  in  hoc  mundo  gesserunt ; 
unde  et  diviti  epuloni  dicitur  (Lwc.  16, 
23) :  (T  Recordare,  quia  recepisti  bona  in 
vita  tua  »  :  ergo  anima  separata  exibit 
in  actum  potentiae  sensitivae. —  la,  q.  77, 
a.  8,  arg.  4  ;  4.  Seni,  dist.44,  q.  3,  a.  3, 
quaesliunc.  2,  arg.  4 ;  Qucesl.  disp.  de 
Anima  a.  19,  arg.  16. 

2.  Praeterea,  secundum  Philosophum 

3.  de  Anima  {texi.  20  sqq. ;  c.  9)  irasci- 
bilis  et  concupiscibilis  sunt  potentiae 
sensitivae  partis ;  sed  manifestum  est  se¬ 
cundum  fidem,  animas  separatas  tristari 
et  gaudere  de  poenis  et  praemiis,  et  ha¬ 
bere  alias  affectiones,  ut  amorem,  odium, 
timorem  et  spem,  et  ceteras  hujusmodi: 
ergo  animae  separatae  possunt  aliquid  per 
potentias  sensitivas  cognoscere.  —  la,  1. 
c.  arg.  3;  4.  Seni.  1.  c.  arg.  5;  Qucesl. 
disp.  de  Anima  a.  19,  arg.  7. 

3.  Praeterea,  praemium  et  poena  re¬ 
spondent  merito  et  demerito;  sed  meri¬ 
tum  et  demeritum  hominis  consistit  ut 
plurimum  in  actibus  sensitivarum  poten¬ 
tiarum,  dum  vel  passiones  sequimur  vel 
eas  refraenamus  :  ergo  justitia  videtur 
exigere,  quod  actus  sensitivarum  poten¬ 
tiarum  sint  in  animabus  separatis,  quae 
praemiantur  vel  puniuntur.  —  Qucesl.  disp. 
de  Anima  1.  c.  arg.  14. 

Sed  contra  est  :  1.  quod  Philosophus 
dicit  in  1.  de  Anima  {texi.  66  ;  c.  4),  quod 
«  corrupto  corpore  anima  neque  remini¬ 
scitur  neque  amat  d  ;  et  eadem  ratio  est 
de  omnibus  aliis  actibus  potentiarum  sen¬ 
sitivarum  ;  ergo  non  procedit  anima 
separata  in  aliquem  actum  alicujus  po¬ 
tentiae  sensitivae.  —  4.  Seni.  I.  c.  arg.  2 
Sed  contra. 

2.  Praeterea,  illud  quod  est  commune 
animae  et  corpori,  non  potest  remanere 
in  anima  separata ;  sed  omnes  operatio- 

nes  potentiarum  sensitivarum  sunt  com¬ 
munes  animae  et  corpori  ;  quo  1  patet  ex 
hoc  quod  nulla  potentia  sensitiva  aliquem 
actum  habet  nisi  per  organum  corporale; 
ergo  anima  separata  carebit  actibus  po¬ 
tentiarum  sensitivarum.  —  Ibid.  arg.  1 
Sed  contra. 

Respondeo  dicendum,  quod  quidam  di¬ 
stinguunt  duplices  actus  sensitivarum 
potentiarum  :  quosdam  exteriores,  quos 
per  corpus  organumque  corporeum  exer¬ 
cet;  et  hi  non  remanent  in  anima  sepa¬ 
rata  ;  —  quosdam  vero  intrinsecos,  quos 
anima  per  se  ipsam  exercet;  et  hi  erunt 
in  anima  separata.  Haec  autem  positio 
descendere  videtur  ab  opinione  Platonis, 
qui  ponit  animam  conjungi  corpori  sicut 
quandam  substantiam  perfectam  in  nullo 
a  corpore  dependentem,  sed  solum  sicut 
motorem  mobili;  quod  patet  ex  transcor- 
poratione,  quam  ponebat.  Quia  vero  se¬ 
cundum  ipsum  nihil  movebat  nisi  motum, 
et  ne  abiretur  in  infinitum,  dicebat,  quod 
primum  movens  movet  se  ipsum;  posuit, 
quod  anima  erat  se  ipsam  movens,  et  se¬ 
cundum  hoc  erat  duplex  motus  animae: 
unus,  quo  movebatur  a  se  ipsa;  alius,  quo 
movebatur  corpus  ab  ea  ;  et  sic  anima 
habebat  actum,  qui  est  videre,  primo  in 
se  ipsa,  secundum  quod  movebat  se  ipsam, 
et  secundo  in  organo  corporali,  secun¬ 
dum  quod  movebat  corpus.  —  Hanc  au¬ 
tem  positionem  Philosophus  destruit  in  1. 
de  Anima  (a  text.  36  usque  ad  4b;  c.  3) 
ostendens,  quod  anima  non  movet  se  ip¬ 
sam,  et  quod  nullo  modo  movetur  secun¬ 
dum  istas  operationes,  quae  sunt  videre, 
sentire  et  hujusmodi,  sed  quod  istae  ope¬ 
rationes  sunt  motus  conjuncti  tantum  (4. 
Sent.  dist.  44,  q.  3,  a,  3.  sol.  2)tamquam 
subjecti,  quo  destructo  nullum  accidens 
potest  remanere  (la,  q.  77,  a.  8,  c.),  et 
per  consequens  nec  operationes  praedictae, 
quae  non  nisi  per  organum  corporeum 
exercentur.  Unde  oportet  dicere,  quod 
actus  sensitivarum  potentiarum  non  ma¬ 
nent  in  anima  separata,  nisi  forte  sicut 
in  radice  remota.  — 4.  Sent.  I.  c. ;  la,  1.  c. 

Ad  primum  ergo  dicendum,  quod  ani- 

rna  separata  recordatur  per  memoriam, 
non  quae  est  in  parte  sensitiva,  sed  quae 
est  in  parte  intellectiva.  —  Dupliciter 
enim  sumitur  memoria  :  vel  ut  est  po¬ 
tentia  sensitivce  partis,  secundum  scilicet 
quod  concernit  praeteritum  tempus;  et 
hoc  modo  actus  memoriae  in  anima  sepa¬ 
rata  non  erit  ;  unde  dicit  Philosophus  (1. 
de  Anima  text.  66  ;  c.  4),  quod  hoc  cor¬ 
rupto,  scilicet  corpore,  anima  non  remi¬ 
niscitur.  Alio  modo  accipitur  memoria 
prout  est  pars  imaginationis  ad  intellec¬ 
tivam  partem  pertinens,  secundum  scili¬ 
cet  quod  ab  omni  differentia  temporis 
abstrahit,  cum  non  sit  tantum  praeterito¬ 
rum,  sed  etiam  praesentium  et  futuro¬ 
rum,  ut  dicit  Augustinus  (14.  de  Trin. 
c.  11;  —  Migne  t.  42,  coi.  1047);  et 
secundum  hanc  memoriam  anima  sepa¬ 
rata  memorabitur.  —  la,  1.  c.  ad  4; 
Qucest.  disp.  de  Anima  a.  19,  ad  16. 

Ad  secundum  dicendum,  quod  amor, 
gaudium  et  tristitia,  et  hujusmodi  dupli¬ 
citer  accipiuntur  :  —  quandoque  quidem 
secundum  quod  sunt  passiones  appeti- 
tivae  sensibilis  :  et  sic  non  erunt  in  ani¬ 
ma  separata ;  hoc  enim  modo  non  explen¬ 
tur  sine  determinato  motu  cordis.  Alio 
modo  secundum  quod  sunt  actus  volun¬ 
tatis,  quae  est  in  parte  intellectiva  :  et 
hoc  modo  erunt  in  anima  separata,  sicut 
et  delectatio,  quae  quodammodo  est  pas¬ 
sio  sensitivae  partis,  secundum  quem 
modum  ponit  Philosophus  7.  Eth.  (c.  14, 
al.  15,  versus  fin.)  delectalionem  in  Deo, 
dicens  quod  Deus  una  simplici  operatione 
gaudet.  —  la,  1.  c.  ad  5  ;  4.  Sent.  1.  c. 
ad  5;  Qucest.  disp.  de  Anima  1.  c.  ad  7. 

Ad  tertium  dicendum,  quod  jn-aemium 
non  respondet  merito  sicut  praemiando, 
sed  sicut  ei,  pro  quo  aliquid  praemiatur. 
Unde  non  oportet  quod  omnes  actus  resu¬ 
mantur  in  remuneratione,  quibus  aliquis 
meruit,  sed  sufficit  quod  sint  in  divina 
recordatione,  alias  oporteret  iterum  sanc¬ 
tos  occidi,  quod  est  absurdum.  —  Qucest^ 
disp.  de  Anima  \.  c.  ad  14. 

ARTICULUS  III 

*  UTRUM  ANIMA  SEPARATA  POSSIT  ALIQUID 
INTELLIGERE. 

Videtur  quod  anima  separata  nihil  om¬ 
nino  possit  intelligere. 

1.  Dicit  enim  Philosophus  (1.  de  Ani¬ 
ma  texi.  66  ;  c.  4),  quod  a  intelligere  et 
contemplari  marcescunt  quodam  inte¬ 
rius  corrupto  »  ;  sed  omnia  interiora 
hominis  corrumpuntur  per  mortem  :  ergo 
et  ipsum  intelligere  corrumpitur.  —  la, 
q.  89,  a.  1,  arg.  1  ;  Qucest.  disp.  de 
Anima  a.  15,  arg.  5;  de  Veril.  q.  19,  a. 
1,  arg.  7. 

2.  Praeterea,  nulla  operatio  conjuncti 
est  in  anima  separata ;  sed  intelligere 
est  operatio  conjuncti  ;  dicit  enim  Philo¬ 
sophus  (1.  de  Anima  lext.  64  ;  c.  4),  quod 
qui  dicit  animam  intelligere,  simile  est 
ac  si  quis  dicat  eam  texere  vel  aedificare  : 
ergo  intelligere  non  manet  in  anima 
separata.  —  Qucest.  disp.  de  Anima  1.  c. 
arg.  1 ;  de  Veril.  I.  c.  arg.  1. 

3.  Praeterea,  dicit  Philosophus  in  3. 
de  Anima  {lexl.  30  et  39  ;  c.  7  et  8),  quod 
nequaquam  est  intelligere  sine  phantas¬ 
mate  ;  sed  phantasmata  cum  sint  in  orga¬ 
nis  sentiendi,  non  possunt  esse  in  anima 
separata  :  ergo  anima  separata  non  intel- 
ligit.  —  Qucest.  disp.  de  Anima  1.  c. 
arg.  2. 

4.  Sed  dices,  quod  Philosophus  loqui¬ 
tur  de  anima  secundum  quod  est  unita 
corpori,  non  de  separata.  —  Sed  contra, 
anima  separata  non  potest  intelligere 
nisi  per  potentiam  intellectivam  ;  sed, 
sicut  Philosophus  dicit  in  1.  de  Anima 
{lexl.  12;  c.  1).  intelligere  vel  est  phan¬ 
tasia  vel  non  est  sine  phantasia;  phanta¬ 
sia  autem  non  est  sine  corpore:  ergo  ani¬ 
ma  separata  non  intelligit.  —  Ibid.  arg.  3. 

5.  Praeterea,  dicit  Philosophus  in  3. 
de  Anima  {lexl.  18  et  30 ;  c.  5  et  7),  quod 
ita  se  habet  intellectus  ad  phantasmata, 
sicut  visus  ad  colores  ;  sed  visus  non 
potest  videre  sine  coloribus;  ergo  nec 


intelligit  sine  phantasmatibus  ;  ergo  ne¬ 
que  sine  corpore.  —  Ibid.  arg  4. 

6.  Praeterea,  si  anima  separata  intelli¬ 
git,  vel  intelligit  per  intellectum  agentem 
vel  per  intellectum  possibilem ;  nam 
potentiae  intellectivae  in  anima  non  sunt 
nisi  duae.  Sed  per  neutrum  horum  intel¬ 
ligere  potest.  Nam  operatio  utriusque 
intellectus  respicit  phantasmata;  intel¬ 
lectus  enim  agens  facit  phantasmata  esse 
intelligibilia  actu  ;  intellectus  autem  pos¬ 
sibilis  recipit  species  intelligibiles  a 
phantasmatibus  abstractas  {Qucest.  disp. 
de  Anima  1.  c.  arg.  9) ;  praeterquam  quod 
iste  intellectus  est  corruptibilis,  ut  dici¬ 
tur  3.  de  Anima  {lexl.  20  ;  c.  5).  Ergo 
nullo  modo  anima  separata  intelligit.  — 
k.  Seni.  dist.  50,  q.  1,  a.  i,  arg.  3; 
Qucest.  disp.  de  Anima  1.  c. 

7.  Praeterea,  si  anima  separata  ihtel- 
ligit,  oportet  quod  intelligat  per  aliquas 
species.  Sed  non  intelligit  per  species 
innatas  et  concreatas,  quia  a  principio 
est  «I  sicut  tabula,  in  qua  nihil  est  scrip¬ 
tum  ».  Neque  per  species  quas  abstrahat 
a  rebus,  quia  non  habet  organa  sensus 
et  imaginationis,  quibus  mediantibus 
species  intelligibiles  abstrahat  a  rebus. 
Neque  etiam  per  species  prius  abstractas 
et  in  anima  conservatas,  quia  sic  anima 
pueri  nihil  intelligeret  post  mortem,  et 
tantum  intelligeret  ea,  quae  prius  intelli¬ 
git  corpori  unita  ;  quod  est  falsum,  cum 
intelligat  etiam  multa  de  poenis  et  prae¬ 
miis,  quae  nunc  non  intelligit.  Neque 
etiam  per  species  divinitus  influxas: 
tum  quia  haec  cognitio  non  esset  natura¬ 
lis,  de  qua  nunc  agitur,  sed  gratiae  (la, 
q.  89,  a.  1,  arg.  3)  ;  tum  quia  vel  hujus¬ 
modi  species  sunt  infusae  animae  separa¬ 
tae  a  Deo,  vel  ab  angelo  ;  non  secundum, 
quia  sic  oporteret  quod  hujusmodi  spe¬ 
cies  ab  angelo  in  anima  crearentur  ;  nec 
primum,  quia  non  est  probabile  quod 
Deus  infundat  dona  sua  existentibus  in 
inferno ;  unde  sequeretur  quod  animae 
in  inferno  non  intelligerent  {de  Veril.  q. 
19,  a.  1,  arg.  13).  Ergo  anima  separata 
nihil  intelligit.  —  la,  q.  89,  a.  1,  arg. 

3;  de  Verit.  q.  19,  a.  1,  arg.  10,  11,  12, 
13  ;  Qucest.  disp.  de  Anima  a.  15,  arg. 
10  et  sqq.  usque  ad  finem. 

8.  Praeterea,  anima  humana  impeditur 
ab  intelligendo  per  ligamentum  sensus 
et  perturbata  imaginatione ;  sed  morte 
totaliter  sensus  et  imaginatio  corrum¬ 
puntur  :  ergo  anima  post  mortem  nihil 
intelligit.  —  la,  1,  c.  ar,g.  2. 

Sed  conlra  est  :  1.  quod  Philosophus 
dicit  (1.  de  Anima  text.  13  ;  c.  1),  quod 
si  non  est  aliqua  operationum  animae  pro¬ 
pria,  non  contingit  ipsam  separari  ;  con¬ 
tingit  autem  ipsam  separari  :  ergo  habet 
aliquam  operationem  propriam,  et  maxi¬ 
me  eam,  quae  est  intelligere;  intelligit 
ergo  sine  corpore  existens.  —  la,  q.  89, 
a.  1,  arg.  1  Sed  conlra;  Qucest.  disp.  de 
Anima  a.  15,  arg.  1  Sed  conlra. 

2,  Praeterea,  sicut  aliquid  ex  conjunc¬ 
tione  ad  corpus  materiale  redditur  pas¬ 
sivum,  ita  per  separationem  ab  eodem 
redditur  activum  ;  calidum  enim  et  agit  et 
patitur  propter  conjunctionem  caloris  ad 
materiam.  Si  autem  esset  calor  sine  ma¬ 
teria,  ageret,  et  non  pateretur.  Ergo  et 
anima  per  separationem  a  corpore  redditur 
omnino  activa.  Sed  quod  potentiae  animae 
non  possunt  per  se  ipsas  cognoscere  sine 
exterioribus  objectis,  hoc  eis  competit  in 
quantum  sunt  passivae,  sicut  Philosophus 
dicit  de  sensibus  (2.  de  Anima).  Ergo 
per  separationem  a  corpore  poterit  anima 
per  se  ipsam  intelligere,  non  accipiendo 
ab  aliquibus  objectis.  —  de  Verit.  q.  19^ 
a.  1,  arg.  2  Sed  contra. 

Respondeo  dicendum,  quod  ista  quae¬ 
stio  difficultatem  habet  ex  hoc  quod  ani¬ 
ma,  quamdiu  est  corpori  conjuncta,  non 
potest  aliquid  intelligere  nisi  convertendo 
se  ad  phantasmata,  ut  per  experimentum 
patet.  Si  autem  hoc  non  esset  ex  natura 
animae,  sed  per  accidens  hoc  ei  conveni¬ 
ret  ex  eo  quod  corpori  alligatur,  sicut  Pla¬ 
tonici  posuerunt  ;  de  facili  quaestio  solvi 
posset.  Nam  remoto  impedimento  corpo¬ 
ris,  rediret  anima  ad  suam  naturam,  ut 
intelligeret  intelligibilia  simpliciter,  non 
convertendo  se  ad  phantasmata,  sicut  est 

de  aliis  substantiis  se[)aratis.  Sed  secun¬ 
dum  hoc  non  esset  anima  corpori  unita 
propter  melius  animae,  si  pejus  intellige¬ 
ret  corpori  unita  quam  separata  ;  sed 
hoc  es&et  solum  propter  melius  corporis  : 
quod  est  irrationabile,  cum  materia  sit 
propter  formam  et  non  e  converso.  Si 
autem  ponamus,  quod  anima  ex  sua  na¬ 
tura  habeat  ut  intelligat  convertendo  se 
ad  phantasmata,  cum  natura  animae  post 
mortem  corporis  non  mutetur,  videtur 
quod  anima  naturaliter  nihil  possit  intel¬ 
ligere,  cum  non  sint  ei  praesto  phantas¬ 
mata,  ad  quae  convertatur.  —  la,  q.  89, 
a.  1,  c. 

Et  ideo  ad  hanc  difficultatem  tollendam 
considerandum  est,  quod  cum  nihil  ope¬ 
retur  nisi  in  quantum  est  actu,  modus 
operandi  uniuscujusque  rei  sequitur  mo¬ 
dum  essendi  ipsius.  Habet  autem  anima 
alium  modum  essendi,  cum  unitur  corpo¬ 
ri^  et  cum  fuerit  a  corpore  separata,  ma¬ 
nente  tamen  eadem  animae  natura  :  non 
ita,  quod  uniri  corpori  sit  ei  accidentale, 
sed  per  ralionem  suae  naturae  corpori  uni¬ 
tur:  sicut  nec  levis  natura  mutatur,  cum 
est  in  loco  proprio,  quod  est  ei  naturale, 
et  cum  est  extra  proprium  locum,  qui  est 
praeter  naturam.  Animae  igitur  secundum 
illuni  modum  essendi,  quo  corpori  est 
unita,  competit  modus  inlelligendi  per 
conversionem  ad  phantasmata  corporum, 
quae  in  corporeis  organis  sunt.  Cum  au¬ 
tem  fuerit  a  corpore  separata,  competit 
ei  modus  inlelligendi  per  conversionem 
ad  ea,  quae  sunt  intelligibilia  simpliciter, 
sicut  et  aliis  substantiis  separatis.  Unde 
modus  intelligendi  per  conversionem  ad 
phantasmata  est  animae  naturalis,  sicut 
et  corpori  uniri  ;  sed  esse  separatam  a 
corporo  est  praeter  rationem  suae  naturae, 
et  similiter  inttdliizere  sine  conversione 
ad  phantasmata  est  ei  praeter  naturam. 
Et  ideo  ad  hoc  unitur  corpori,  ut  sic  ope¬ 
retur  secundum  naturam  suam.  —  Ibid. 

Sed  hoc  rursus  habet  dubitationem. 
Cum  enim  res  semper  ordinetur  ad  id 
quod  melius  est  —  est  autem  melior  mo-. 
dus  intelligendi  per  conversionem  ad 

intelligibilia  simpliciter  quam  per  conver¬ 
sionem  ad  phantasmata  — ;  debuit  sic 
a  Deo  institui  animae  natura,  ut  modus 
intelligendi  nobilior  ei  esset  naturalis,  et 
non  indigeret 'corpori  propter  hoc  uniri. 

Considerandum  est  igitur,  quod  etsi  in- 
telligere  per  conversionem  ad  superiora 
sit  simpliciter  nobilius  quam  intelligere 
per  conversionem  ad  phantasmata  ;  tamen 
ille  modus  intelligendi,  prout  erat  possi¬ 
bilis  animae,  erat  imperfectior.  Quod  sic 
patet.  In  omnibus  enim  substantiis  intel¬ 
lectualibus  invenitur  virtus  intellectiva 
per  influentiam  divini  luminis  ;  quod 
quidem  in  primo  principio  est  unum  et 
simplex  ;  et  quanto  magis  creaturae  intel¬ 
lectuales  distant  a  primo  principio,  tanto 
magis  dividitur  illud  lumen  et  diversifi- 
catur,  sicut  accidit  in  lineis  a  centro, 
egredientibus.  Et  inde  est  quod  Deus  per 
suam  essentiam  omnia  intelligit.  Supe¬ 
riores  autem  intellectualium  substantia¬ 
rum,  etsi  per  plures  formas  intelligant, 
tamen  i)itolligunt  per  pauciores  et  magis 
universales,  et  virtuosiores  ad  compre¬ 
hensionem  rerum,  propter  efficaciam  vir¬ 
tutis  intellectivae  quae  est  in  eis.  In  infe¬ 
rioribus  autem  sunt  formae  plures,  et  mi¬ 
nus  universales,  et  minus  efficaces  ad 
comprehensionem  rerum,  in  quantum 
deficiunt  a  virtute  intellectiva  supeido- 
rum.  Si  ergo  inferiores  substantiae  habe¬ 
rent  formas  in  illa  universalitate,  in  qua 
habent  superiores;  quia  non  sunt  tantae 
efficaciae  in  intelligendo,  non  acciperent 
per  eas  perfectam' cognitionem  de  rebus, 
sed  in  quadam  communitate  et  confu¬ 
sione.  Quod  aliqualiter  apparet  in  homi¬ 
nibus.  Nam  qui  sunt  debilioris  intellec¬ 
tus,  per  universales  conceptiones  magis 
intelligentium  non  accipiunt  perfectam 
cognitionem,  nisi  eis  singula  in  speciali 
explicentur.  Manifestum  est  autem,  inter 
substantias  intellectuales  secundum  na¬ 
tui  ae  ordinem  infimas  esse  animas  hu¬ 
manas.  Haec  autem  perfectio  universi 
exigebat,  ut  diversi  gradus  in  rebus  essent. 
Si  igitur  animae  humanae  sic  essent  in¬ 
stitutae  a  Deo,  ut  intelligerent  per  modum 


qui  competit  substantiis  separatis,  non 
haberent  cognitionem  perfectam,  sed  con¬ 
fusam  in  communi.  Ad  hoc  ergo  quod 
perfectam  et  propriam  cognitionem  de 
rebus  habere  possent,  sic  naturaliter 
sunt  institutae,  ut  corporibus  uniantur,  et 
sic  ab  ipsis  rebus  sensibilibus  propriam 
de  eis  cognitionem  accipiant :  sicut  homi¬ 
nes  rudes  ad  scientiam  induci  non  pos¬ 
sunt  nisi  per  sensibilia  exempla.  Sic  ergo 
patet,  quod  propter  melius  animae  est  ut 
corpori  uniatur,  et  intelligat  per  conver¬ 
sionem  ad  phantasmata ;  el  tamen  esse 
potest  separata,  et  alium  modum  intelli¬ 
gendi  habere.  —  la,  q.  89,  a.  1,  c. 

Ad  primum  ergo  dicendum,  quod  Phi¬ 
losophus  loquitur  secundum  opinionem 
quorundam,  qui  posuerunt  intellectum 
habere  organum  corporeum  sicut  et  sen¬ 
sum,  ut  patet  per  ea  quae  ante  praemit¬ 
tuntur;  hoc  enim  posito  penitus  anima 
separata  intelligere  non  posset.  —  1.  de 
Anima  1.  10.  —  Vel  dic,  quod  loquitur 
de  intelligere  quod  nunc  nobis  competit 
in  ordine  ad  phantasmata;  hoc  enim 
impeditur  impedito  organo  corporali  to¬ 
taliter,  et  corrumpitur  eo  corrupto.  — 
la,  1.  c.  ad  1  ;  Qufjest.  disp.  de  Anima  a. 
15,  ad  5;  de  Veril.  q.  19,  a.  1,  ad  7. 

Ad  secundum  dicendum,  quod  illa  ver¬ 
ba  Aristoteles  dicit  non  secundum  pro¬ 
priam  sententiam,  sed  secundum  opinio¬ 
nem  illorum  qui  dicebant,  quod  intelli¬ 
gere  est  moveri,  ut  patet  ex  his  quae  ibi 
praemisit.  —  Queest.  disp.  de  Anima  1.  c. 
ad  1 . 

Ad  tertium  dicendum,  quod  Philoso¬ 
phus  loquitur  de  operatione  intellectuali 
animae  secundam  quod  est  corpori  uni¬ 
ta  ;  sic  enim  non  est  sine  phantasmate, 
ut  dictum  est.  —  Ibid.  ad  2. 

Ad  quartum  dicendum,  quod  secundum 
statum  praesentem,  quo  anima  corpori 
unitur,  non  participat  a  substantiis  supe¬ 
rioribus  species  intelligibiles,  sed  solum 
lumen  intellectuale;  et  ideo  indiget  phan¬ 
tasmatibus  ut  objectis,  a  quibus  species 
intelligibiles  accipiat.  Sed  post  separa¬ 
tionem  amplius  participabit  etiam  intelli- 

gibiles  species,  unde  non  indigebit  exte¬ 
rioribus  objectis.  —  Ibid.  ad  3. 

Et  similiter  dicendum  est  ad  quintum. 

Ad  sextum  dicendum,  quod  operatio 
intellectus  agentis  et  possibilis  respicit 
phantasmata,  secundum  quod  anima  est 
corpori  unita.  Sed  cum  erit  a  corpore 
separata,  per  intellectum  possibilem  reci¬ 
piet  species  effluentes  a  substantiis  supe- 
rioiibus  ;  et  per  intellectum  agentem 
habebit  virtutem  ad  intelligendum,  — 
Qucest.  disp.  de  Anima  1.  c.  ad  9.  —  Per 
intellectum  autem  passivum  non  intelligit 
Philosophus  intellectum  possibilem,  sed 
rationem  particularem,  quae  dicitur  vis 
cogitativa  habens  determinatum  organum 
in  corpore,  scilicet  mediam  cellulam 
capitis,  ut  Commentator  ibidem  dicit;  et 
sine  hoc  anima  nihil  modo  intelligit, 
inlelligel  autem  in  futuro,  quando  a 
phantasmatibus  absti  ahere  non  indigebit. 
—  4.  Sent.  1.  c.  ad  3  ;  3.  de  Anima  1.  10. 

Ad  septimum  dicendum,  quod  anima 
separata  non  intelligit  per  species  inna¬ 
tas  ;  nec  per  species  quas  tunc  abstrahit; 
ncc  solum  per  species  conservatas,  ut 
o!'jectio probat;  sed  perspectes  ex  influen¬ 
tia  divini  luminis  participatas,  quarum 
anima  fit  particeps,  sicut  et  aliae  substan-. 
liae  separatae,  (juarnvis  inferiori  modo. 
Unde  tam  cito  cessante  conversione  ad 
corpus,  ad  superiora  convertitur.  Nec 
tamen  propter  hoc  cognitio  vel  potentia 
non  est  naturalis,  quia  Deus  est  auctor 
non  solum  influentiae  gratuiti  luminis,  sed 
etiam  naturalis  (Ia,  p.  89,  a.  1,  ad  3). 
Neque  similiter  obstat,  quod  etiam  ani- 
raaE!  damnatae  participes  essent  hujus 
influentiae.  Nam  licet  infusio  donorum 
gratuitorum  ad  illas  non  pertingat,  per¬ 
tingit  tamen  ad  illas  infusio  eorum  quae 
ad  statum  naturae  pertinent.  Nihil  enim 
est  universalis  boni  participatione  priva¬ 
tum,  ut  dicit  Dionysius  {de  Coelesti  Hierar- 
cilia  c.  2 ;  —  Migne  I^P.  Gr.  t.  3,  coi. 
143);  praedicta  autem  specierum  infusio, 
quae  fit  in  separatione  animae  a  corpore, 
pertinet  ad  conditionem  natui ae  substan¬ 
tiae  separatae  :  et  ideo  hujusmodi  infu- 

sione  nec  animae  damnatorum  privantur. 
—  de  Verit.  q.  19,  a.  1,  ad  13. 

Ad  octavum  dicendum,  quod  per  liga¬ 
mentum  sensus  et  per  imaginationem 
perturbatam  impeditur  anima  a  modo 
intelligendi,  qui  est  modus  intelligendi 
animae  ut  forma  est,  non  autem  ut  intel¬ 
lectualis  est :  quia  intellectus,  ut  intellec¬ 
tus,  non  respicit  phantasmata,  sed  inlel- 
ligibilia  actu,  sive  sint  accepta  a  phan¬ 
tasmatibus  sive  aliun  le  {Quoed.  disp. 
de  Anima  a.  15,  ad  10;  cf.  4.  Sent.  1.  c. 
ad  4;  la,  1.  c.  ad  1,  in  fine).  Neque  hoc 
mirum  est  :  quia  licet  eadem  sit  natura 
animae  conjunctae  et  separatae  quantum 
ad  rationem  speciei,  non  tamen  est 
idem  modus  essendi,  et  per  consequens 
nec  idem  modus  operandi  {de  Verit.  q. 
19,  a.  1,  ad  5).  Et  licet  uniatur  anima 
corpori  propter  intelligere,  non  tamen 
unitur  quia  sine  corpore  intelligere  non 
possit,  sed  quia  naturali  ordine  sine  cor¬ 
pore  perfecte  intelligere  non  potest,  ut 
dictum  est  (in  c.)  {Qucest.  disp.de  Anima 
1.  c.  ad  6.).  Anima  enim  sicut  habet  esse 
perfectius  in  corpore  quatenus  forma  est, 
quam  separata;  ita  et  intelligere  animae 
ut  est  forma,  quod  est  per  conversionem 
ad  phantasmata,  perfectius  est  quam  in¬ 
telligere  sine  tali  conversione  ;  nam  tale 
intelligere  non  esset  perfectum  et  distinc¬ 
tum,  ut  dictum  est  (in  c.). 

ARTICULUS  IV 

UTRUM  ANIMA  SEPARATA  INTELIJGAT  SUB¬ 
STANTIAS  SEPARATAS. 

Videtur  quod  anima  separata  non  intel- 
ligat  substantias  separatas. 

1.  Perfectior  enim  est  anima  corpori 
conjuncta  quam  a  corpore  separata,  cum 
anima  sit  naturaliter  pars  naturae  huma¬ 
nae,  quaelibet  autem  pars  est  perfectior  in 
suo  loto  ;  sed  anima  conjuncta  corpori 
non  intelligit  substantias  separalas,  ut 
dictum  est  (su|3ra  in  Piiysica  q.  103,  a.  1): 
ergo  multo  minus  cum  fuerit  separata  ; — 

DE  ANIMA  SEPARATA  —  QU. 

la,  q.  89,  a.  2,  arg.  1 ;  Qiicest.  disp.  de 
anima  a.  17,  arg.  i. 

2.  Praeleiea,  anima  unita  est  corpori, 
ut  perficiatur  ineo  scientiis  et  virtutibus; 
maxima  autem  perfectio  animae  consistit 
in  cognitione  substantiarum  separata¬ 
rum  :  si  igitur  ex  hoc  solo  quod  separa¬ 
tur  cognosceret  substantias  separatas, 
frustra  anima  corpori  uniretur.  —  Qucest. 
disp.  de  Anima  1.  c.  arg.  3. 

3.  Praeterea,  si  anima  separata  cogno¬ 
scit  substantias  separatas,  vel  cognoscit 
eas  per  earum  praesentiam  vel  per  spe¬ 
cies  ipsarum.  Sed  primum  dici  non  potest, 
quia  nihil  illabitur  animae  nisi  solus 
Deus  ;  neque  etiam  secundum,  quia  a 
substantiis  separatis,  cum  sint  simplices, 
non  potest  fieri  abstractio  speciei.  Ergo 
anima  separata  nullo  modo  cognoscit 
substantias  separatas.  —  la,  1.  c.  arg.  2; 
Qucest.  disp.  de  Anima  1.  c.  arg.  4. 

4.  Piaeterea,  philosophi  posuerunt,  in 
cognitione  subslantiarum  separatarum 
consistere  ultimam  hominis  felicitatem  ; 
si  ergo  anima  separata  potest  intelligere 
substantias  separatas,  ex  sola  sua  sepa¬ 
ratione  consequetur  felicitatem  ;  et  animae 
damnatorum  propinquiores  erunt  felici¬ 
tati  quam  nos;  quae  sunt  inconvenientia. 
—  la,  1.  c.  arg.  3  ;  Qucest.  disp.  de  Ani¬ 
ma  1.  c.  arg.  8. 

Sed  contra  :  1.  Simile  a  simili  cogno¬ 
scitur;  sed  anima  separata  est  substantia 
separata  :  ergo  potest  intelligere  substan¬ 
tias  separatas.  —  Qucest.  disp.  de  Anima 
arg.  Sed  contra. 

2.  Praeterea,  animae  separatae  cogno¬ 
scunt  alias  animas  separatas,  sicut  dives 
in  inferno  positus  vidit  Lazarum  et  Abra- 
ham  {Luc.  16,  23)  :  ergo  vident  etiam 
daemones  et  angelos  animae  separatae.  — 
la,  l.  c.  arg.  Sed  contra. 

Respondeo  dicendum,  quod  sicut  Augu¬ 
stinus  dicit  (9.  c/e  Trin.  c.  3;  —  Migne  t. 
42,  coi.  963),  «  mens  nostra  cognitionem 
rerum  incorporearum  per  se  ipsam  acci¬ 
pit  »,  id  est  cognoscendo  se  ipsam,  ut 
dictum  est  (in  Physica  q.  102,  a.  1).  Per 
hoc  ergo  quo  I  anima  separata  cognoscit 


se  ipsam,  accipere  possumus  qualiter 
cognoscit  alias  res  separatas.  Dictum  est 
^ autem  (in  Physica  q.  101,  a.  1,  c.),  quod 
quamdiu  anima  corpori  est  unita,  intel- 
ligit  convertendo  se  ad  phantasmata.  Et 
ideo  nec  se  ipsam  potest  intelligere,  nisi 
in  quantum  fit  actu  intelligens  per  spe¬ 
ciem  a  phantasmatibus  abstractam.  Sic 
enim  per  actum  suum  intelligit  se  ipsam, 
ut  supra  (in  Physica  q.  102,  a.  1)  dictum 
est.  Sed  cum  fuerit  a  corpore  separata, 
intelliget  non  convertendo  se  ad  phan¬ 
tasmata,  sed  ad  ea,  quae  sunt  secundum 
se  intelligibilia ;  unde  se  ipsam  per  se 
ipsam  intelliget.  Est  autem  commune 
omni  sub^tanti^e  separatae,  quod  intelli- 
gat  id  quod  est  supra  se,  et  id  quod  est 
infra  se,  per  modum  suae  substantiae.  Sic 
enim  intelligitur  aliquid,  secundum  quod 
est  in  intelligente.  Est  autem  aliquid  in 
altero  per  modum  ejus  in  quo  est.  Modus 
autem  substantiae  animae  separatae  est 
infra  modum  substantiae  angelicae,  sed  est 
conformis  modo  aliarum  animarum  sepa¬ 
ratarum  ;  et  ideo  de  aliis  animabus  sepa¬ 
ratis  perfectam  cognitionem  habet,  de 
angelis  autem  imperfectam  et  deficien¬ 
tem,  loquendo  de  cognitione  naturali 
animae  separatae;  nam  de  cognitione  glo¬ 
riae  alia  est  ratio.  —  la,  q.  89,  a. 2,  c.  ;  cf. 
supra  in  Physica  q.  101,  a.  1,  et  q.  102, 
a.  1. 

Ad  primum  ergo  dicendum,  quod  ani¬ 
ma  unita  corpori  est  quodammodo  per¬ 
fectior  quam  separata,  scilicet  quantum 
ad  naturam  speciei;  sed  quantum  ad 
actum  intelligibilem  habet  aliquam  per¬ 
fectionem  a  corpore  separata,  quam  habere 
non  potest  dum  est  corpori  unita.  Neque 
hoc  est  inconveniens  :  quia  operatio  intel¬ 
lectualis  competit  animae  secundum  quod 
supergreditur  corporis  proportionem  ; 
intellectus  enim  non  est  actus  alicujus 
organi  corporalis.  —  Qucest.  disp.  de  Ani¬ 
ma  a.  17,  ad  1. —  Vel  dic,  quod  licet  ani¬ 
ma  separata  sit  imperfectior,  si  conside¬ 
retur  natura  corpoi  is,  est  tamen  quodam¬ 
modo  liberior  ad  intelligendum,  in  quan¬ 
tum  per  gravedinem  et  occupationem 

corporis  a  puritate  intelligenliae  impedi¬ 
tur.  —  la,  1.  c.  ad  1. 

Ad  secundum  dicendum,  quod  ultima 
perfectio  cognitionis  naturalis  animae 
humanae  haec  est,  ut  intelligat  substan¬ 
tias  separatas ;  sed  perfectius  ad  hanc 
cognitionem  habendam  pervenire  potest 
per  hoc  quod  in  corpore  est,  quia  ad 
hoc  disponitur  per  studium,  et  maxime 
per  meritum;  unde  non  frustra  corpori 
unitur.  —  Quoest.  disp.  de  Anima  1.  c. 
ad  3. 

Ad  feWmm  dicendum,  quod  anima  sepa¬ 
rata  intelligit  angelos  per  similitudines 
divinitus  impressas;  quae  tamen  deficiunt 
a  perfecta  repraesentatione  eorum,  prop¬ 
ter  hoc  quod  animae  natura  est  inferior 
quam  angeli.  —  ta,  1.  c.  ad  2. 

Ad  quarlum  dicendum,  quod  felicitas 
ultima  hominis  non  consistit  in  cognitione 
alicujus  creaturae,  sed  in  cognitione  solius 
Dei,  qui  non  potest  videri  nisi  per  gra¬ 
tiam.  Unde  dicit  Augustinus  (5.  Confes¬ 
sionum  c.  4;  —  Migne  t.  32,  coi.  708)  : 
«  Beatus  est,  qui  te  novit,  etiam  si  illa 
nesciat,  id  est  creaturas  ;  infelix  autem, 
si  illa  sciat,  te  autem  ignoret.  Qui  autem 
te  et  illa  novit,  non  propter  illa  beatior, 
sed  propter  le  solum  beatus  ».  In  co¬ 
gnitione  vero  aliarum  substantiarum  sepa¬ 
ratarum  est  magna  felicilas,  etsi  non 
ultima,  si  tamen  perfecte  intelligantur. 
Sed  anima  separata  naturali  cognitione 
non  perfecte  eas  intelligit,  ut  dictum  est 
(in  c.,  in  fine).  Unde  licet  animae  damna¬ 
tae  afiqua  sciant,  quae  nos  hic  nescimus, 
sunt  tamen  a  vera  beatitudine  remotiores 
quam  nos,  quia  ad  eam  possumus  per¬ 
venire,  illae  autem  non  possunt.  —  la,  1. 
c.  ad  3 ;  Qumsl.  disp.  ad  Anima  1.  c.  ad  8. 

ARTICULUS  V 

*  UTRUM  ANIMA  SEPARATA  INTELLIGAT 
OMNIA  NATURALIA. 

Videtur  quod  anima  separata  intelligat 
omnia  naturalia. 

1.  In  substantiis  enim  separatis  sunt 

rationes  omnium  rerum  naturalium;  sed 
animae  separatae  cognoscunt  substantias 
separatas:  ergo  cognoscunt  omnia  natu¬ 
ralia.  —  la,  q.  89,  a.  3,  arg.  1 ;  Quoest.  - 
disp.  ad  Anima  a.  18,  arg.  1  Sed  contra. 

2.  Praeterea,  anima  separata  cognoscit 
substantiam  separatam,  in  quantum  est 
intelligibilis ;  non  enim  videt  eam  visu 
corporeo.  Sed  sicut  est  intelligibilis  sub¬ 
stantia  separata,  ita  et  species  in  intel¬ 
lectu  existens.  Ergo  anima  separata  non 
solum  intelligit  substantias  separatas,  sed 
etiam  species  intelligibiles  in  illis  exi- 
stentes,  per  quas  ipsae  cognoscunt  omnia 
naturalia.  —  Quoest.  de  Anima  1.  c.  arg. 

3  Sed  contra. 

3.  Praeterea,  qui  intelligit  magis  intel- 
ligibile,  multo  magis  potest  intelligere 
minus  intelligibile ;  sed  anima  separata 
intelligit  substantias  separatas,  quae  sunt 
maxima  intelligibilium  (1)  :  ergo  multo 
magis  poterii  intelligere  omnia  naturalia, 
quae  sunt  minus  intelligibilia.  —  la,  1. 
c.  arg.  2  ;  Quoest.  de  Anima  1.  c.  arg.  5 
Sed  contra. 

4.  Praeterea,  si  aliquid  est  in  potentia 
ad  multa,  reducitur  in  actum  quantum  ad 
omnia  illa  ab  activo  quod  est  omnia  illa 
actu  :  sicut  materia,  quae  est  in  potentia 
calida  et  sicca,  ab  igne  fit  actu  calida  et 
sicca.  Sed  intellectus  possibilis  animae 
separatae  est  in  potentia  ad  omnia  intelli¬ 
gibilia.  Activum  autem,  a  quo  recipit 
influentiam,  scilicet  substantia  separata, 
est  in  actu  respectu  omnium  illorum.  Ergo 
vel  reducet  animam  de  potentia  in  actum 
quantum  ad  omnia  intelligibilia  vel 
quantum  ad  nullum  ;  sed  manifestum  est 
quod  non  quantum  ad  nullum,  quia  ani¬ 
mae  separatae  aliqua  intelligunt,  quae  etiam 
hic  non  intellexerunt :  ergo  quantum  ad 
omnia.  Sic  igitur  anima  separata  intelli-* 
git  omnia  naturalia.  —  Quoest.  disp.  de 
Anima  1.  c.  arg.  6  Sed  contra. 

Sed  contra  est:  1.  quod  si  anima  statim 
cum  est  separata,  omnia  naturalia  cogno¬ 
sceret,  frustra  homines  studerent  ad  re¬ 
rum  scientiam  capessendam  ;  hoc  autem 

(i)  Al.  «  maxime  intelligibilia  ». 

est  inconveniens  :  non  ergo  anima  sepa¬ 
rata  omnia  naturalia  cognoscit.  —  la,  1. 
c.  arg.  2  Sed  contra. 

2.  Praeterea,  in  daemonibus  raa£?is  viaet 
naturalis  cognitio,  quam  in  anima  sepa¬ 
rata  ;  sed  daemones  non  omnia  naturalia 
cognoscunt,  sed  multa  addiscunt  perlongi 
temporis  experientiam,  ut  dicit  Isidorus 
(i.  Sentenliarum  c.  10,  §  17  ;  ■ —  Migne 
PP.  Lat.  t.  83,  coi.  556)  :  ergo  neque 
animae  separatae  omnia  naturalia  cogno¬ 
scunt.  —  Ibid.  arg.  1  Sed  contra. 

3.  Praeterea,  nulla  virtus  finita  potest 
super  infinita;  sed  virtus  animae  separatae 
est  finita,  quia  ejus  essentia  est  finita  : 
ergo  non  potest  super  infinita.  Sed  natu¬ 
ralia  intellecta  sunt  infinita.  Vel  enim 
cognoscit  tantum  genera  et  species;  et 
haec  sunt  infinita  ;  nam  species  numero¬ 
rum  et  figurarum  et  proportionum  sunt 
infinitae  ;  praeterquam  quod  si  non  cogno¬ 
scet  individua,  non  cognoscet  omnia  natu¬ 
ralia,  quia  individua  maxime  videntur 
esse  in  natura;— vel  cognoscit  etiam 
individua;  et  sic, cum  individua  sint  infi¬ 
nita,  sequitur  quod  in  anima  separata  sint 
similitudines  infinitae,  quod  est  impos¬ 
sibile.  —  Qncest.  de  Anima  1.  c.  arg.  3 
et  7. 

4.  Praeterea,  intellectus  possibilis  se 
habet  in  ordine  intelligibilium  sicut  ma¬ 
teria  prima  in  ordine  sensibilium;  sed 
materia  prima  secundum  unum  ordinem 
non  est  receptiva  nisi  unius  forma^. :  ergo 
cum  intellectus  possibilis  separatus  non 
habeat  nisi  unum  ordinem,  cum  non  tra¬ 
hatur  ad  diversa  per  sensus,  non  poterit 
recipere  nisi  unamformamintelligibilem; 
et  sic  non  poterit  cognoscere  omnia  natu¬ 
ralia,  sed  unum  tantum.  —  Ibid.  arg.  5. 

Respondeo  dicendum,  quod,  sicut  supra 
(a.  3,  in  c.  et  ad  7)  dictum  est,  separata 
anima  intelligit  per  species,  quas  recipit 
ex  influentia  divini  luminis,  sicut  et 
angeli.  Sed  tamen,  quia  natura  animae 
est  infra  naturam  angeli,  cui  iste  modus 
cognoscendi  est  naturalis,  anima  separata 
per  hujusmodi  species  non  accipit  perfec¬ 
tam  rerum  cognitionem,  sed  quasi  in 


communi,  confusam.  Sicut  igitur  se  ha¬ 
bent  angeli  ad  perfectam  cognilionem 
rerum  naturalium  per  hujusmodi  species, 
ita  animae  separatae  ad  imperfectam  et 
confusam.  Angeli  autem  per  hujusmodi 
species  cognoscunt  cognitione  perfecta 
omnia  naturalia  :  quia  omnia,  (juae  Deus 
fecit  in  propriis  naturis,  fecit  in  intel- 
ligenlia  angelica,  ut  dicit  Augustinus  {de 
Genes,  ad  Litt.  c.  8;  —  Migne  t.  34,  coi. 
26*J).  Ergo  animae  separatae  de  omnibus 
naturalibus  cognitionem  habent  non  cer¬ 
tam  et  propriam,  sed  communem  et  con¬ 
fusam.  —  la,  q.  89,  a.  3,  c. 

Ad  primum  ergo  dicendum,  quod  nec 
ipse  angelus  per  suam  substantiam  cogno¬ 
scit  omnia  naturalia,  sed  per  quasdam 
species,  ut  supra  (in  c.)  dictum  est;  et 
ideo  non  propter  hoc  sequitur,  quod  anima 
cognoscat  omnia  naturalia,  quia  cogno¬ 
scit  substantiam  separatam.  Ibid.  ad  1 : 
cf.  Qucest.  disp.  de  Anima  a.  18,  ad  1  Sed 
contra. 

Ad  secundum  dicendum,  quod  species, 
quae  sunt  in  intellectu  angeli,  sunt  intelli- 
gibiles  intellectui  ejus,  cujus  sunt  formae, 
non  autem  intellectui  animae  separatae.  — 
Qucest.  de  Anima  I.  c.  ad  3  Sed  contra. 

Ad  tertium  dicendum,  quod  sicut  ani¬ 
ma  separata  non  perfecte  intelligit  sub¬ 
stantias  separatas,  ita  nec  omnia  naturalia 
perfecte  cognoscit,  sed  sub  quadam  con¬ 
fusione.  —  la,  1.  c.  ad  2  ;  Qucest.  de  Ani- 
ma  1.  c.  ad  5  Sed  contra. 

Ad  quartum  dicendum,  quod  anima 
separata  reducitur  a  superiore  substantia 
in  actum  omnium  intelligibilium  natura¬ 
lium  non  perfecte,  sed  universaliter  et 
confuse,  ut  dictum  est  (in  c.).  — Qucest. 
de  Anima  1.  c.  ad  6  Sed  contra. 

Ad  primum  vero  in  contrarium  dicen¬ 
dum,  quod  cognitio,  quae  hic  aquiritur  per 
studium,  est  propria  et  perfecta,  illa  autem 
est  confusa  ;  unde  non  sequitur  quod 
studium  addiscendi  sit  frustra.  —  la,  1. 
c.  ad  2  Sed  contra. 

Ad  secundum  dicendum,  quod  Isidorus 
loquitur  de  cognitione  futurorum,  qua 
nec  angeli  nec  daemones  nec  animae  sepa- 

ralae  cognoscLint  nisi  vel  in  suis  causis  vel 
per  revelationem  divinam;  nos  autem 
loquimur  de  cognitione  naturali.  —  Ibid. 
ad  1  Sed  conlra. 

Ad  terlium  dicendum,  quod  ratio  illa 
non  pertinet  ad  propositum,  eo  quod  non 
ponimus,  quod  anima  separata  cognoscat 
omnia  naturalia  in  speciali ;  unde  non 
repugnat  ejus  cognitioni  infinitas  specie- 
rum,  quae  est  in  figuris  et  proportionibus. 
Quia  tamen  eodem  rao  Io  posset  haec  ratio 
concludere  contra  cognitionem  angelicam, 
dicendum  est,  quod  species  figurarum  et 
numerorum  et  hujusmodi  non  sunt  infi¬ 
nitae  in  actu,  sed  in  potentia  tantum.  Nec 
est  etiam  inconveniens,  quod  virtus  sub¬ 
stantiae  intellectualis  finitae  ad  hujusmodi 
infinita  se  extendat,  quia  virtus  intellec¬ 
tiva  est  quodammodo  infinita,  in  quan¬ 
tum  non  est  terminata  per  materiam ; 
unde  et  universale  cognoscere  potest,  quod 
quodammodo  est  infinitum,  in  quantum 
de  sui  ratione  potentia  continet  infinita. 
Ceterum  quod  attinet  ad  individua,  sicut 
anima  separata  cognoscit  species,  ita 
cognoscit  singularia,  non  tamen  omnia, 
sed  aliqua;  et  ideo  non  oportet  quod  sint 
in  ea  species  infinitae.  —  Qucest,  de  Ani¬ 
ma  1.  c.  ad  3  et  7. 

Ad  quartum  dicendum,  quod  materia 
prima  non  se  habet  ad  formas  nisi  du¬ 
pliciter  ;  vel  in  potentia  pura,  vel  in  actu 
puro;  eo  quod  formae  naturales  statim 
ut  sunt  in  materia,  habent  operationes 
suas,  nisi  sit  aliquod  impedimentum  ; 
quod  ideo  est,  quia  forma  naturalis  non 
se  habet  nisi  ad  unum  ;  unde  statim  quod 
forma  ignis  est  in  materia,  facit  eum  no- 
veri  sursum.  Sed  intellectus  possibilis  se 
habet  ad  species  intelligibiles  triplicitur  : 
quandoque  enim  se  habet  in  potentia 
pura,  sicut  ante  addiscere ;  quandoque 
autem  in  actu  puro,  sicut  cum  actu  con¬ 
siderat;  quandoque  autem  medio  modo 
inter  potentiam  et  actum  :  sicut  cum  est 
scientia  in  habitu  et  non  in  actu.  Compa¬ 
ratur  igitur  forma  intellecta  ad  intellec¬ 
tum  possibilem  sicut  forma  naturalis  ad 
materiam  primam,  prout  est  intellecta  in 

actu,  non  prout  est  habitualiler.  Et  inde 
est  quod  sicut  materia  prima  simul  et 
semel  non  informatur  nisi  una  forma,  ita 
intellectus  possibilis  non  intelligit  nisi 
unum  intelligibile ;  potest  tamen  scire 
multa  habitualiter.  —  Ibid.  ad  5. 

ARTICULUS  VI 
✓ 

*  UTRUM  ANIMA  SEPARATA  COGNOSCAT  SIN¬ 
GULARIA. 

Videtur  quod  anima  separata  non 
cognoscat  singularia  :  — 

1.  quia  de  potentiis  animae  in  anima 
separata  remanet  solus  intellectus;  sed 
objectum  intellectus  est  universale,  non 
singulare  ;  scientia  enim  est  universalium, 
sensus  autem  singularium,  ut  dicitur  in 

2.  de  Anima  {text.  60;  c.  5) :  ergo  anima 
separata  non  cognoscit  singularia.  —  la, 
q.  89,  a.  4,  arg.  \ ;  Qucesl.  disp.  de  Ani¬ 
ma  a.  20,  arg.  1. 

2.  Praeterea,  magis  est  determinata 
cognitio  qua  cognoscitur  aliquid  in  singu¬ 
lari,  quam  illa  qua  cognoscitur  aliquid  in 
universali;  sed  anima  separata  non  habet 
aliquam  determinatam  cognitionem  de 
speciebiis  rerum  naturalium  ;  multo  igi¬ 
tur  minus  cognoscit  singularia,— la,  1.  c. 
arg.  2. 

3.  Praeterea,  si  anima  separata  cogno¬ 
sceret  singularia,  aut  illa  cognosceret  per 
formas  prius  acquisitas  in  corpore  vel  per 
influxas.  Sed  non  per  acquisitas.  Nam  illa¬ 
rum  quaedam  sunt  intentiones  individuales 
quae  conservantur  in  potentiis  sensitivis, 
quae  non  remanent  in  anima  separata,  ut 
dictum  est  (a.  2) ;  quaedam  sunt  univer¬ 
sales,  quae  sunt  in  intellectu  (unde  hae 
solae  manere  possunt) ;  sed  per  illas  non 
possunt  cognosci  singularia.  Neque  per 
influxas ;  primo,  quia  illae  aequaliter  se 
habent  tum  ad  omnia  singularia  tum  ad 
praesentia  et  futura  —  unde  anima  sepa¬ 
rata  cognosceret  omnia  singularia  et 
futura;  quod  est  falsum,  cum  cognitio 
futurorum  sit  solius  Dei,  juxta  illud  Isaice 
(41,  23}  :  «  Annuntiate  quae  ventura  sunt, 

et  dicemus,  quod  dii  eslis  vos  »  (1)  — ; 
secundo,  quia  species  influxae  sunt  finitae, 
singularia  vero  sunt  infinita.  Ergo  anima 
separata  non  intelligit  singularia.  — 
Qucest.  de  Anima  1.  c.  arg.  2,  4,  5;  la,  1. 
c.  arg.  3. 

Sed  contra  est,  quod  anima  separata 
quaedam  singularia  cognoscit,  quorum 
prius  cognitionem  accepit,  quando  erat 
corpori  conjuncta  ;  aliter  non  recordaretur 
eorum  quae  gessit  in  vita,  et  sic  periret 
ab  anima  separata  conscientiae  vermis. 
Cognoscit  etiam  quaedam  singularia  quo¬ 
rum  cognitionem  accepit  post  separatio¬ 
nem  a  corpore ;  aliter  non  affligoretur  ab 
igne  inferni  et  al>  arfus  corporalibus 
poenis,  q.uae-  fn  inferno  esse  dicuntur 
{Qucest.  disp.  de  Anima  a.  20,  c.)  ;  dolor 
enim  non  est  sine  cognitione  {de  Veril. 
q.  19,  a.  2,  arg.  2  Sed  contra).  Unde  dives 
in  inferno  positus  dixit  :  «  habeo  quin¬ 
que  fratres  »,  ot  «  crucior  in  hac  flam¬ 
ma  )),  ut  habetur  Lue.  16,  24.  28.  — 
Qucest.  disp.  de  Anima  a.  20,  c. ;  la,  q. 
89,  a.  4,  arg.  Sed  contra. 

Respondeo  dicendum,  quod  animae  sepa¬ 
ratae  aliqua  singularia  cognoscunt,  ut 
dictum  est,  sed  non  omnia  etiam  quae 
sunt  praesentia.  Ad  cujus  evidentiam  con¬ 
siderandum  est,  quod  duplex  est  modus 
intelligendi  :  unus  per  abstractionem  a 
phantasmatibus;  et  secundum  istum  mo¬ 
dum  singularia  per  intellectum  cognosci 
non  possunt  directe,  sed  indirecte,  sicut 
supra  (in  Physica  q.  100,  a.  1)  dictum 
est.  Alius  modus  intelligendi  est  per 
influentiam  specierum  a  Deo;  et  per  istum 
modum  intellectus  potest  singularia  co¬ 
gnoscere.  Sicut  enim  ipse  Deus  per  suam 
essentiam,  in  quantum  est  causa  univer¬ 
salium  et  individualium  principiorum, 
cognoscit  omnia,  et  universalia  et  singu¬ 
laria,  ita  substantiae separatse  per  species, 
quae  sunt  quaedam  participatae  similitu¬ 
dines  illius  divinae  essentiae,  possunt  sin¬ 
gularia  cognoscere.  In  hoc  tamen  est  dif¬ 
ferentia  inter  angelos  et  animas  separatas, 

(l)  Vulg. :  «  Annuntiate  quae  ventura  sunt  in 
futurum,  et  sciemus,  quia  dii  estis  vos  ». 


quia  angeli  pei'  hujusmodi  species  habent 
perfectam  et  propriam  cognitionem  de 
rebus,  animae  vero  separalae  confusam. 
Unde  angeli  propter  efficaciam  sui  intel¬ 
lectus  per  hujusmodi  species  non  solum 
naturas  rerum  in  speciali  cognoscere  pos¬ 
sunt,  sed  etiam  singularia  sub  speciebus 
contenta.  Animae  vero  separatae  non  pos¬ 
sunt  cognoscere  per  hujusmodi  species 
nisi  solum  singularia  illa,  ad  qute  quo¬ 
dam  modo  determinantur  vel  per  praece¬ 
dentem  cognitionem  vel  per  aliquam 
affectionem  vel  per  naturalem  habitum 
(habitudinem)  vel  per  divinam  ordinatio¬ 
nem  :  quia  omne  quod  recipitur  in  aliquo, 
recipitur  in  eo  per  modum  recipientis.  — 
la,  q.  89,  a.  4,  c. ;  de  Veril.  q.  19,  a.  2, 
c. ;  Qucest.  disp.  de  Anima  a.  20,  c. 

Ad  primum  ergo  dicendum,  quod  intel¬ 
lectus  noster  nunc  cognoscit  per  species 
a  rebus  acceptas,  quae  sunt  abstractae  a 
materia  et  omnibus  materiae  conditioni¬ 
bus;  et  ideo  non  potest  cognoscere  sin¬ 
gularia,  quorum  principium  est  materia, 
sed  universalia  tantum;  sed  intellectus 
animae  separalae  habet  formas  influxas, 
per  quas  potest  cognoscere  singularia, 
ratione  jam  dicta.  —  Qucest.  de  Anima 
1.  c.  ad  1 ;  la,  1.  c.  ad  1. 

Ad  secundum  dicendum,  quod  ad  illa¬ 
rum  rerum  sjjecies  vel  individua  cogni¬ 
tio  animae  separalae  determinatur,  ad 
quae  anima  separata  habet  aliquam  habi¬ 
tudinem,  sicut  dictum  est  (in  c.).  —  la, 
1.  c.  ad  2. 

Ad  tertium  dicendum,  quod  circa  sin¬ 
gularium  cognitionem  aliter  se  habet 
intellectus  angelicus,  aliter  intellectus 
animae  separalae.  Quia  enim  efficacia 
virtutis  intellectivae,  quae  est  in  ange¬ 
lis,  est  proportionata  universalitati  for¬ 
marum  intelligibilium  in  eis  existen- 
tium;  ideo  per  hujusmodi  formas  uni¬ 
versales  cognoscunt  omnia  ad  quae  se 
extendunt.  Unde  sicut  cognoscunt  omnes 
species  rerum  naturalium  sub  generibus 
existentes,  ita  cognoscunt  omnia  singu¬ 
laria  rerum  naturalium,  quae  sub  specie¬ 
bus  continentur.  Efficacia  autem  virtutis 

intellectivae  animae  separatae  quia  non 
est  proportionata  universalitati  formarum 
influxarum,  sed  magis  est  proportionata 
formis  a  rebus  acceptis,  propter  quod 
naturale  est  animae  corpori  uniri;  ideo 
supra  (a.  5,  c.)  dictum  est,  quod  anima 
separata  non  cognoscit  omnia  naturalia, 
etiam  secundum  species  determinate  et 
complete,  sed  in  quadam  universalitate  et 
confusione.  Unde  nec  species  influxae  suf¬ 
ficiunt  in  eis  ad  cognitionem  singularium, 
ut  sic  possint  cognoscere  omnia  singula¬ 
ria,  sicut  ipsi  angeli,  sed  aliqua  tantum. 
Nam  praedictae  species  influxae  determi¬ 
nantur  in  ipsa  anima  ad  cognitionem  ali¬ 
quorum  singularium,  ad  quae  anima 
habet  aliquem  ordinem  et  habitudinem 
specialem  vel  inclinationem,  sicut  ad  ea 
quae  patitur,  vel  ad  ea  ad  quae  afficitur, 
vel  quorum  aliquae  impressiones  et  vesti¬ 
gia  in  ea  remanent;  quam  habitudinem 
et  inclinationem  non  habet  ad  alia  :  omne 
enim  receptum  determinatur  in  recipiente 
secundum  modum  recipientis.  Unde  patet, 
quod  non  est  aequalis  ratio  in  anima  sepa¬ 
rata  ut  omnia  singularia  cognoscat,  quia 
aequaliter  non  se  habet  ad  omnia.  — 
Qucest.  de  Animal,  c.  ad  2,  4,  5;  la,  1. 
c.  ad  3. 

ARTICULUS  Vll 

*  UTRUM  ANIMA  SEPARATA  POSSIT  INTELLI- 

GERE  PER  SPECIES,  QUAS  A  SENSIBILIBUS 

ACCEPIT  QUANDO  ERAT  UNITA  CORPORI. 

Videtur  quod  anima  separata  nihil  pos¬ 
sit  intelligere  per  species,  quas  a  sensibi¬ 
libus  accepit  quando  fuit  unita  corpori. 

1.  Hujusmodi  enim  species  ejusdem  ratio¬ 
nis  erunt  in  anima  separata,  cujus  modo 
sunt.  Sed  nunc  per  eas  non  potest  anima 
intelligere  sine  phantasmatibus;  quod 
patet  ex  hoc,  quod  Iseso  organo  phantasiae 
anima  impeditur  a  consideratione  eorum 
quae  prius  a  sensu  accepit.  Ergo  nec 
anima  separata  per  illas  intelligere  pote¬ 
rit,  cum  in  ea  nulla  sint  phantasmata.  — 
4.  Sent.  dist.  50,  q.  1,  a.  2,  arg.  1. 

2.  Praeterea,  in  operibus  na/urae  nihil 
est  superfluum,  nec  natura  facit  per  duo 
quod  per  unum  facere  potest ;  sed  anima 
separata  poterit  intelligere  per  influen¬ 
tiam  a  substantiis  superioribus,  ut  supra 
dictum  est  ;  ergo  non  intelliget  per  ali¬ 
quas  species  a  sensibus  acceptas.  —  Ibid. 
arg.  3. 

3.  Praeterea,  impossibile  est  [duas  for¬ 
mas  ejusdem  speciei  esse  in  eodem  sub¬ 
jecto ;  sed  anima  separata  recipiet  ali¬ 
quas  formas  intelligibiles  ex  influentia 
substantiae  superioris,  per  quas  poterit 
res  intelligere  :  ergo  in  ipsa  non  pote¬ 
runt  remanere  intellig  biles  formae  earun- 
dem  rerum  a  sensibus  acceptae.  —  Ibid. 
arg.  4. 

4.  Praeterea,  ex  hoc  intellectus  noster 
actu  intelligit,  quod  forma  intelligibilis 
in  eo  existit;  ergo  postquam  desistit 
actu  intelligere,  forma  intelligibilis  in  eo 
remanet ;  et  sic  videtur  quod  non  rema¬ 
neant  in  anima  separata  aliquae  formae 
intelligibiles  a  sensibus  acceptae,  per 
quas  intelligere  possit.  —  Ibid.  arg.  5. 

5.  Praeterea,  considerare  illud,  cujus 
scientiam  aliquis  prius  accepit,  videtur 
ad  memoriam  vel  reminiscentiam  perti¬ 
nere;  sed  destructo  corpore,  anima  non 
reminiscitur,  ut  dicit  Philosophus  [de 
Anima  lib.  1,  text.  66;  c.  4 ;  et  lib.  3, 
text.  20;  c.  5);  ergo  anima  separata  non 
intelligit  per  species  in  hac  vita  a  sensi¬ 
bus  acceptas.  —  Ibid.  arg,  6. 

Sed  conlra  est :  1.  quod  Philosophus  (3. 
de  Anima  text.  6  ;  c.  4)  dicit,  quod  anima 
est  locus  specierum;  et  loquitur  de  parte 
intellectiva ;  sed  locus  conservat  locatum  : 
ergo  species  a  sensibus  acceptae  in  intel¬ 
lectu  conservantur  ;  et  sic  videtur  quod 
per  eas  anima  separata  possit  intelligere, . 
sicut  et  nunc  potest.  —  Ibid.  arg.  1  Sed. 
contra. 

2.  Praeterea,  finis  remanet  remotis 
etiam  his  quse  sunt  ad  finem  ;  sed  sensus 
ordinatur  ad  cognitionem  aniiuoe  intellec¬ 
tivae  sicut  ad  finem,  in  quantum  ex  sen¬ 
sibus  cognitionem  accipit  :  ergo  cognitio 
quam  anima  accipit  a  sensibus,  remanet 

in  ea  etiam  destructis  sensibus  corporis  : 
‘"quod  erit  cum  anima  fuerit  a  corpore 
separata.  —  Ibid.  arg.  2  Sed  contra. 

3.  Praeterea,  quod  recipitur  in  aliquo, 
recipitur  in  eo  per  modum  recipientis  ; 
sed  anima  est  incorruptibilis  et  perpe¬ 
tua :  ergo  quod  in  ea  recipitur,  est  per¬ 
petuo  conservabile  in  ipsa;  ergo  species 
intel  igibiles,  quas  a  sensibus  accipit, 
remanent  in  ea  post  separationem  a  cor¬ 
pore;  frusira  autem  remanerent,  nisi  per 
eas  intelligeret  formas  prius  a  sensibus 
acceptas.  —  Ibid.  arg.  3  Sed  contra. 

Respondeo  dicendum,  quod  circa  hoc 
est  dii}olex  opinio.  Una  occasionatur  ex 
opinione  Avicennae  (6.  Naturalium  part, 
b,  c.  6),  qui  dicit,  quod  intellectus  noster 
possibilis  non  servat  aliquas  formas, 
postquam  actu  intelligere  desiit  :  quia 
formae  intelligibiles  non  possunt  esse  in 
intellectu  possibili  nisi  ut  in  apprehen¬ 
dente.  Non  enim  utitur  organo  corporeo, 
ut  ex  parte  ejus  possit  aliquid  esse  in 
intellectu  non  ut  in  apprehendente  actu: 
per  quem  modum  aliquid  est  in  potentiis 
sensitivis,  quae  potentiae  thesauri  dicun¬ 
tur,  sicut  memoria  et  imaginatio;  sed 
intellectus  possibilis,  cum  convertit  se 
ad  intelligentiam  agentem,  quam  ponit 
separatam,  accipit  species  intelligibiles 
ex  influentia  ejus,  cujus  est  formas  a 
phantasmatibus  abstrahere  et  ponere  eas 
in  intellectu  possibili ;  et  cum  desinit  se 
convertere  ad  intellectum  agentem,  for¬ 
mae  illae  desinunt  esse  in  eo  :  sicut  forma 
visibilis  desinit  esse  in  oculo,  cum  ocu¬ 
lus  desinit  se  convertere  ad  rem  visam. 
Oportet  autem  ut,  si  iterum  velit  intel¬ 
lectus  possibilis  considerare  quod  prius 
consideravit,  de  novo  se  convertat  ad 
intellectum  agentem,  et  de  novo  species 
intelligibiles  recipiat.  Et  secundum  hoc 
quidam  eum  sequentes  dicunt,  quod  in 
anima  nostra  nullae  species  intelligibiles 
reservantur,  quibus  possit  post  mortem 
uti  adinlelligendum.  —  k.Sent.  dist.  50, 
q.  1,  a.  2,  c. 

Sed  haec  opinio  non  videtur  esse  con¬ 
veniens.  Primo,  quia  contrariatur  Philo¬ 


sopho,  qui  ponit  (3.  de  Anima  text.  6 ;  c. 
4)  animam  esse  locum  specierum;  unde 
oportet  quod  species  in  illa  conserventur. 
Secundo,  quia  ex  quo  species  in  intellec¬ 
tum  possibilem  imprimuntur,  non  est 
probabile  eas  aboleri,  nisi  aliqua  causa 
corrumpens  eas  fuerit  :  cum  multo  nobi¬ 
lius  recipiantur  formae  intelligibiles  in 
intellectu  possibili,  quam  formae  sen¬ 
sibiles  in  materia  prima.  Tertio,  quia,  ut 
dictum  est  (in  Physica  q.  92,  a.  un.,  et 
q.  93,  a.  3),  in  parte  intellectiva  datur 
facultas  conservativa  specierum.  — Ibid. 

Et  ideo  dicendum  cum  aliis,  quod  spe¬ 
cies  intelligibiles  remanent  in  anima, 
postquam  actu  intelligere  desiit  ;  et 
quod  remanent  in  anima  separata,  et 
illis  uti  poterit  in  intelligendo,  alio 
tamen  modo  quam  illis  utebatur  conjuncta 
corpori.  Tunc  enim  ejus  intellectus  non 
poterat  aliquid  considerare  nec  per  spe¬ 
cies  acquisitas  nec  per  aliquem  influxum 
superioris  substantiae  nisi  convertendo 
se  ad  phantasmata  :  quia,  propter  per¬ 
fectam  conjunctionem  ejus  ad  corpus, 
potentia  intellectiva  ejus  nihil  cognoscit 
nisi  per  ea,  quae  per  corpus  recipiuntur, 
unde  habet  phantasmata  quasi  objecta 
ad  quae  respicit  ;  sed  cum  erit  a  corpore 
separata,  intelligit  per  alium  modum,  ut 
supra  (a.  3)  dictum  est,  scilicet  non 
aspiciendo  ad  phantasmata.  —  Ibid. ;  la, 
q.  89,  a.  5,  c. ;  la  2ae,  q.  67,  a.  2. 

Ad  primum  ergo  dicendum,  quod  quam¬ 
vis  species  intelligibiles  per  se  loquendo 
sint  ejusdem  rationis,  dum  sunt  in  anima 
conjuncta  corpori,  et  cum  sunt  in  anima 
separata ;  tamen  per  accidens  sunt  ratio¬ 
nis  diversae,  in  quantum  anima,  in  qua 
sunt,  diversimode  se  habet  in  conjunc¬ 
tione  ad  materiam  vel  separatione  ab  ea. 
Et  ideo  per  species  illas  anima  conjuncta 
non  intelligit  nisi  convertendo  se  ad  phan¬ 
tasmata;  sed  cum  fuerit  separata,  intel- 
liget  per  eas  etiam  sine  tali  conversione. 
—  4.  Sent.  l.  c.  ad  1. 

Ad  secundum  dicendum,  quod  ex  ipsis 
speciebus  intelligibilibus  praeexistentibus 
in  intellectu  possibili  efficitur  intellec- 

tus  possibilis  paratior  ad  perfectius  reci¬ 
piendam  cognitionem  ex  influentia  supe¬ 
rioris  substantiae;  unde  non  sequitur 
quod  ffustra  hujusmodi  species  in  anima 
separata  remaneant  ad  intelligendum  per 
eas.  —  Ibid.  ad  3. 

Ad  tertium  dicendum,  quod  formae 
intelligibiles  a  sensibus  acceptae  non  sunt 
omnino  unius  rationis  cum  illis  formis, 
quae  immediate  ex  influentia  divina  pro¬ 
veniunt  :  quia  ex  diversis  imprimentibus 
diversae  impressiones  relinquuntur,  sicut 
etiam  habitus  virtutis  acquisitae  non  est 
ejusdem  rationis  cum  habitu  virtutis  infu¬ 
sae.  Unde  nihil  prohibet  utrasque  formas 
in  anima  separata  remanere,  et  formas 
illas  tunc  acceptas  influxu  superioris  sub¬ 
stantiae  esse  formales  et  completivas  re¬ 
spectu  formarum  acquisitarum  a  sensi¬ 
bus.  —  Ibid.  ad  4. 

Ad  quartum  dicendum,  quod  in  intel¬ 
lectu  nostro  remanent  formae  inlelligi- 
biles,  etiam  postquam  actu  intelligere 
desinit;  nec  in  hoc  opinionem  Avicennae 
sequimur.  Remanent  autem  hujusmodi 
formae  intelligibilesin  intellectu  possibili, 
cum  actu  non  intelligit,  non  sicut  in  actu 
completo,  sed  in  actu  medio  inter  poten¬ 
tiam  puram  et  actum  perfectum ;  sicut 
etiam  forma,  quae  est  in  fleri,  hoc  modo 
se  habet.  —  Ibid.  ad  b. 

Ad  quintum  dicendum,  quod  Philoso¬ 
phus  loquitur  de  memoria  et  reminiscen¬ 
tia  quae  est  pars  animae  sensitivae,  cujus 
actus  corrupto  corpore  non  potest  rema¬ 
nere  ;  et  hac  indigemus  ad  intelligen¬ 
dum  ad  praesens  ea,  quae  prius  intellexi¬ 
mus  ;  et  propter  hoc  oportet  nos  ad 
phantasmata  converti,  quae  quandoque 
oportet  de  thesauro  memoriae  adduci.  Sed 
memoria  quae  est  in  parte  intellectiva,  ut 
dictum  est  (in  Physica  q.  92,  a.  un.,  et 
q.  93,  a.  3),  remanebit  in  anima  post 
mortem.  —  Ibid.  ad  6. 

ARTICULUS  VIII 

*  UTRUM  HABITUS  SCIENTIAE  HIC  ACQUISITA 
REMANEAT  IN  ANIMA  SEPARATA. 

Videtur  quod  habitus  scientiae  hic  ac¬ 


quisitae  non  remaneat  in  anima  sepa¬ 
rata. 

1.  Dicit  enim  Apostolus  ad  Corinth. 
13,  8,  quod  <r  scientia  destruetur  »  ;  et 
reddit  rationem  13,  9,  quia  <r  ex  parte 
cognoscimus  p,  id  est  cognitio  nostrae 
scientiae  est  imperfecta  ;  ergo  habitus 
scientiae  hic  acquisitae  non  remanet  in 
anima  separata.  —  la,  q.  89,  a.  b,  arg. 
1 ;  la  2ae,  q.  67,  a.  2,  arg.  1. 

2.  Praeterea,  dicit  Philosophus  in  Prcedi- 
camentis  cap.  de  qualitate  (ji.  9,  al.  8),  quod 
scientia,  cum  sit  habitus,  est  «  qualitas 
dilflcile  mobilis  »  ;  non  enim  de  facili  amit¬ 
titur,  nisi  ex  aliqua  forti  transmutatione 
vel  aegritudine;  sed  nulla  est  tanta  trans¬ 
mutatio  corporis  humani,  sicut  per  mor¬ 
tem  :  ergo  videtur  quod  habitus  scientiae 
hic  acquisitae  per  mortem  corrumpatur. 
—  la,  1.  c.  arg.  4;  la  2ae,  1.  c.  arg.  2.  * 

3.  Praeterea,  quidam  minus  boni  in 
hoc  mundo  scientia  pollent,  aliis  magis 
bonis  carentibus  scientia;  si  ergo  habi¬ 
tus  scientiae  permanerent  etiam  post 
mortem  in  anima,  sequeretur  quod  ali¬ 
qui  minus  boni  etiam  in  futuro  statu 
essent  potiores  aliquibus  magis  bonis-j 
quod  videtur  inconveniens.  —  la,  1.  c. 
arg.  2. 

4.  Praeterea,  animae  separatae  habebunt 
scientiam  per  influentiam  divini  luminis; 
si  igitur  scientia  hic  acquisita  in  anima 
separata  remaneat,  sequetur  quod  duae 
erunt  formae  unius  speciei  in  eodem  sub¬ 
jecto  ;  quod  est  impossibile.  —  Ibid,  arg. 
3. 

Sed  contra  est,  ([uod  firmior  est  cognitio 
universalium  et  necessariorum,  quam 
particularium  et  contingentium.  Sed  in 
homine  remanet  post  hanc  vitam  cognitio 
particularium  et  contingentium,  puta  eo¬ 
rum  quae  fecit  vel  passus  est,  secundum 
illud  Luc.  16,  2b  :  «  Recordare,  quod  re¬ 
cepisti  bona  in  vita  tua,  et  Lazarus  simi¬ 
liter  mala  >.  Ergo  mullo  magis  remanet 
cognitio  universalium  et  necessariorum, 
quae  perlinet  ad  habitum  scientiae.  — ■  la 
2ae,  1.  c.  arg.  Sed  contra. 

Respondeo  dicendum,  quod  quidam 

posuerunt  habitum  scienlise  non  esse  in 
ipso  intellectu,  sed  in  viribus  sensitivis, 
scilicet  imaginativa,  cogitativa  et  niemo- 
rativa  ;  et,  quod  species  intelligibiles  non 
conservantur  in  intellectu  possibili.  Et  si 
heec  opinio  vera  esset,  sequeretur  quod 
destructo  corpore  totaliter  habitus  scien¬ 
tiae  hic  acquisitae  destrueretur.  Sed  quia 
scientia  est  in  intellectu,  qui  est  <  locus 
specierum  »,  oportet  quod  habitus  scien¬ 
tiae  hic  acquisitae  partim  sit  in  praedictis 
viribus  sensitivis,  et  partim  in  ipso  in¬ 
tellectu.  Et  hoc  potest  considerari  ex  ipsis 
actibus,  ex  quibus  habitus  scientiae  ac¬ 
quiritur.  Nam  habitus  sunt  similes  acti¬ 
bus,  ex  quibus  acquiruntur,  ut  dicitur  in 
2.  Elli.  (c.  1).  Actus  autem  intellectus, 
ex  quibus  in  praesenti  vita  scientia  ac¬ 
quiritur,  sunt  per  conversionem  intel¬ 
lectus  ad  phantasmata,  quae  sunt  in  prae¬ 
dictis  viribus  sensitivis.  Unde  per  tales 
actus  et  ipsi  intellectui  possibili  acquiri¬ 
tur  facultas  quasJam  ad  considerandum 
per  species  susceptas  ;  et  in  praedictis  in¬ 
ferioribus  viribus  acquiritur  quaedam  ha¬ 
bilitas,  ut  facilius  per  conversionem  ad 
ipsas  intellectus  possit  intelligibilia  spe¬ 
culari.  —  la,  q.  89,  a.  5,  c. 

Sed  sicut  actus  intellectus  principaliter 
quidem  et  formaliter  est  in  ipso  intelle¬ 
ctu,  materialiter  autem  et  dispositive  in 
inferioribus  viribus;  ita  idem  etiam  di¬ 
cendum  est  de  habitu.  Quantum  ergo  ad 
id,  quod  aliquis  praesentis  scientiae  habet 
in  inferioribus  viribus,  non  remanebit  in 
anima  separata ;  sed  quantum  ad  id, 
quod  habet  in  ipso  intellectu,  necesse  est 
ut  remaneat,  quia,  ut  dicitur  in  lib.  de 
Longitudine  et  Brevitate  Vitee  (c.  2),  du¬ 
pliciter  corrumpitur  aliqua  forma  :  uno 
modo  per  se,  quando  corrumpitur  a  suo 
contrario,  ut  calidum  a  frigido  ;  alio 
modo  per  aendens,  scilicet  per  corruptio¬ 
nem  subjecti.  Manifestum  est  autem,  quod 
per  corruptionem  subjecti  scientia,  quae 
est  in  intellectu  humano,  corrumpi  non 
potest,  cum  intellectus  sit  incorruptibilis, 
ut  supra  (in  Physica  q.  92,  a.  un.,  et  q. 
94,  a.  2,  ad  2)  ostensum  est.  Similiter 


etiam  nec  per  contrarium  corrumpi  pos¬ 
sunt  species  intelligibiles,  quae  sunt  in  in¬ 
tellectu  possibili :  quia  intentioni  intelligi- 
bili(l)  nihil  est  contrarium;  et  praecipue 
quantum  ad  simplicem  intelligentiam, 
qua  intelligitur  quod  quid  est.  Sed  quan¬ 
tum  ad  operationem,  qua  intellectus  com¬ 
ponit  et  dividit,  vel  etiam  ratiocinatur, 
sic  invenitur  contrarietas  in  intellectu, 
secundum  quod  falsum  in  propositione 
vel  in  argumentatione  est  contrarium 
vero.  Et  hoc  modo  interdum  scientia  cor¬ 
rumpitur  per  contrarium,  dum  scilicet 
aliquis  per  falsam  argumentationem  ab¬ 
ducitur  a  scientia  veritatis.  Et  ideo  Phi¬ 
losophus  in  libro  praedicto  (1.  c.)  ponit 
duos  modos,  quibus  scientia  per  se  cor¬ 
rumpitur,  scilicet  per  oblivionem  ex  parte 
memorativae,  et  deceptionem  ex  parte 
argumentationis  fal-^ae.  Sed  hoc  non  ha¬ 
bet  locum  in  anima  separata.  Unde  di¬ 
cendum  est  quod  habitus  scientiae,  secun¬ 
dum  quod  est  in  intellectu,  manet  in  ani¬ 
ma  separata.  —  la,  1.  c.  ;  la  286,  q.  67, 
a.  2,  c.  ;  4.  Sent.  dist.  50,  q.  1,  a.  2,  c. 

Ad  primum  ergo  dicendum,  quod  Apo¬ 
stolus  non  loquitur  ibi  de  scientia  quan¬ 
tum  ad  habitum,  sed  quantum  ad  actum; 
unde  ad  hujus  roborationem  inducit 
«  nunc  cognosco  ex  parte  ».  —  la,  1.  c* 
adi. —  Vel  dic,  quod  verbum  Apostoli 
est  intelligenduin  quandum  ad  id,  quod 
est  materiale  in  scientia,  et  quantum  ad 
modum  intelligendi  :  quia  scilicet  neque 
phantasmata,  quae  sunt  quasi  materialia 
in  habitu  scientiae,  remanebunt  destructo 
corpore,  neque  erit  usus  scientiae  per  con¬ 
versionem  ad  phantasmata.  —  la  2ae,  1. 
c.  ad  1 . 

Ad  secundum  dicendum,  quod  ratio  illa 
procedit  de  corruptione  scientiae  quantum 
ad  id,  quod  est  ex  parte  sensitivarum  vi¬ 
rium,  seu  quantum  aci  id,  quod  est  ma¬ 
teriale  in  habitu  scientiae,  id  est  quan¬ 
tum  ad  phantasmata,  non  autem  quan¬ 
tum  ad  species  intelligibiles,  quae  sunt 
in  intellectu  possibili  sicut  formale.  —  la, 

1.  c.ad  4;  la  2ae,  1.  c.  in  c.  et  ad  2. 

(1)  Al.  « intelligibilium  ». 

Ad  tertium  dicendum,  quod  sicut  se¬ 
cundum  staturam  corporis  aliquis  minus_ 
bonus  erit  major  aliquo  maeis  bono,  ita 
nihil  prohibet  aliquem  minus  bonum  ha¬ 
bere  aliquem  scientiae  habitum  in  futuro, 
quem  non  habet  aliquis  magis  bonus  ; 
sed  tamen  hoc  quasi  nullius  momenti  est 
in  comparatione  ad  alias  praerogativas, 
quas  meliores  habebunt.  —  la,  1.  c. 
ad  2. 

Ad  quartum  dicendum,  quod  utraque 
scientia  non  est  unius  rationis  ;  unde  nul¬ 
lum  inconveniens  sequitur.  —  Ibid.  ad  3. 

ARTICULUS  IX 

*  UTRUM  ANIMA.  SEPARATA  POSSIT  UTI  HA¬ 
BITU  SCIENTIA  HlC  ACQUISITA. 

Videtur  quod  anima  separata  non  pos¬ 
sit  uti  habitu  scientiae  hic  acquisitae. 

1.  Dicit  enim  Philosophus  (1.  de  Anima 
text.  66 ;  c.  4),  quod  corpore  corrupto 
anima  neque  reminiscitur  neque  amat; 
sed  considerare  ea,  quae  prius  novit,  est 
reminisci  :  ergo  anima  separata  non  po¬ 
test  habere  actum  scientiae  quae  hic  ac¬ 
quiritur.  —  la,  q.  89,  a.  6,  arg.  1. 

2.  Praeterea,  species  intelligibiles  non 
erunt  potentiores  in  anima  separata,  quam 
sint  in  anima  corpori  unita  ;  sed  per  spe¬ 
cies  intelligibiles  non  possumus  modo 
intelligere  nisi  convertendo  nos  super 
phantasmata,  sicut  dictum  est  (supra  in 
Physica  q.  93,  a.  3)  :  ergo  nec  anima  se¬ 
parata  hoc  poterit,  et  ita  non  poterit  ani¬ 
ma  separata  uti  habitu  scientiae  hic  ac¬ 
quisitae.  —  Ibid.  arg.  2. 

3.  Praeterea,  habitus  similes  actus  red¬ 
dunt  actibus,  per  quos  acquiruntur ;  sed 
habitus  scientiae  hic  acquiritur  per  actus 
intellectus  convertentis  se  supra  phan¬ 
tasmata  :  ergo  non  potest  alios  actus  red¬ 
dere  ;  sed  tales  actus  non  competunt  ani¬ 
mae  separatae  :  ergo  anima  separata  non 
habebit  aliquem  actum  scientiae  hic  ac¬ 
quisitae.  —  Ibid.  arg.  3. 

Sed  contra  est,  quod  cognitio  univer¬ 
salium  et  necessariorum  est  firmior  quam 

cognitio  singularium  et  contingentium,  ut 
dictum  est  (art.  praeced.  arg.  Sed  contra); 
sed  haec  remanet  in  anima  separata,  ut 
dictum  est  (ibid.)  :  ergo  et  illa  remane¬ 
bit;  sed  illa  est  actus  scientiae  hic  acqui¬ 
sitae  :  ergo  ani  ma  separata  poterit  exer¬ 
cere  actum  scientiae  hic  acquisitae,  atque 
adeo  poterit  illo  uti. 

Respondeo  dicendum,  quod  in  actu  est 
duo  considerare,  scilicet  speciem  actus  et 
modum  ipsius.  Et  species  quidem  actus 
consideratur  ex  objecto,  in  quod  actus 
cognoscitivae  virtutis  dirigitur  per  spe¬ 
ciem,  quae  est  obj('cti  similitudo ;  sed 
modus  actus  pensatur  ex  virtute  agentis: 
sicut  quod  aliquis  videat  lapidem,  contin¬ 
git  ex  specie  lapidis,  quae  est  in  oculo'; 
sed  quod  acute  videat,  contingit  ex  vir¬ 
tute  visiva  oculi.  Cum  igitur  species  in¬ 
telligibiles  maneant  in  anima  separata, 
sicut  dictum  est  (art.  praeced.),  status 
autem  animae  separatae  non  sit  idem,  sicut 
modo  est,  sequitur  quod  secundum  spe¬ 
cies  inielligibiles  hic  acquisitas  anima  se¬ 
parata  intelligere  possit  quae  prius  intel¬ 
lexit  ;  non  tomen  eodem  modo,  scilicet 
per  conversionem  ad  phantasmata,  sed 
per  modum  convenientem  animae  sepa¬ 
ratae.  Et  ita  manet  quidem  in  anima  se¬ 
parata  actus  fccientiae  hic  acquisitae,  sed 
non  secundum  eundem  modum.  —  la, 
q.  89,  a.  6,  c. 

Ad  primum  ergo  dicendum,  quod  Phi¬ 
losophus  loquitur  de  reminiscentia,  se¬ 
cundum  quod  memoria  pertinet  ad  par¬ 
tem  sensitivam,  non  autem  secundum 
quod  memoria  est  in  intellectu,  ut  dic- 
luno  est  (supra  in  Physica  q.  92,  a.  un., 
in  c.  et  ad  4,  Vel  dic.;  cf.  ibid.  q.  93,  a. 
3).  —  la,  1.  c.  ad  1. 

Ad  secundum  dicendum,  quod  diver¬ 
sus  modus  intelligendi  non  jirovenit  ex 
diversitate  specierum,  sed  ex  diverso 
statu  animae  intelligentis.  —  Ibid.  ad  2. 

Ad  tertum  dicendum,  quod  actus,  per 
quos  acquiritur  habitus,  sunt  similes  acti¬ 
bus,  quos  habitus  causant,  quantum  ad 
speciem  actus,  non  autem  quantum  ad 
modum  agendi.  Nam  operari  justa,  sed 

non  juste,  id  efst  delectabiliter,  causat  ha¬ 
bitura  justitiae  politicae,  per  quera  delec¬ 
tabiliter  operamur.  —  Ibid.  ad  3. 

ARTICULUS  X 

*  UTRUM  DISTANTIA  LOCALIS  IMPKDIAT  CO¬ 
GNITIONEM  ANIMA5  SEPARATAS. 

Videtur  quod  distantia  localis  impediat 
cognitionem  animae  separalae. 

1.  Anima  enim  hic  existens  ea,  quae 
hic  aguntur,  cognoscit ;  sed  existens  in 
receptaculo  sibi  debito  ea,  quae  hic  agun¬ 
tur,  non  cognoscit;  unde  dicit  Augusti¬ 
nus  in  libro  de  Cura  pro  Mortuis  habenda 
(c.  13;  —  Miene  t.  40,  coi.  605)  :  «  Ibi 
sunt  defunctorum  animae,  ubi  ea,  quae  hic 
aguntur,  scire  non  possunt  ».  Ergo  localis 
distantia  cognitionem  animae  separatae 
impedit.  —  la,  q.  89,  a.  7,  arg.  1 ;  4. 
iSenL  dist.  50,  q.  1,  a.  4,  arg.  1. 

2.  Praeterea,  naturalis  cognitio  animae 
separalae  non  est  potior  quam  naturalis 
cognitio  daemonis  ;  sed  daemones  naturali 
cognitione  non  cognoscunt  absentia,  unde 
Augustinus  in  libro  c/e  Divinatione  Dcemo- 
num  {c.  3  et  5  ;  —  Migne  t.  40,  coi.  584 
et  586)  dicit,  quod  ea,  quae  etiam  alibi 
fiunt,  celeritate  motus  sui  cito  ad  nos  de¬ 
ferunt,  ut  quasi  ea  praedicere  videantur, 
quae  nos  postea  nunliantibus  hominibus 
sumus  scituri.  Ad  hoc  autem  nihil  face¬ 
ret  celeritas  motus,  si  hic  nobiscum  exi- 
stentes  absentia  cognoscere  possent.  Ergo 
anima  separata  non  cognoscit  absentia, 
et  sic  ejus  cognitio  per  localem  distan¬ 
tiam  impeditur.  — 4.  Sent.  1.  c.  arg.  2; 
la,  1.  c.  arg.  2. 

3.  Praeterea,  sicut  dislat  aliquis  secun¬ 
dum  locum,  ita  secundum  tempus  ;  sed 
distantia  temporis  impe  Iit  cogniiionera 
animae  separatae;  non  enim  cognoscit  fu¬ 
tura  ;  ergo  videtur  quod  distantia  se¬ 
cundum  locum  animae  separatae  cognitio¬ 
nem  impediat.  —  la,  1.  c.  arg.  3 ;  4. 
Sent.  1.  c.  arg.  4. 

4.  Praeterea,  omnis  cognoscens  rem 


sub  hic  et  nunc  aliter  cognoscit  sub  hic 
et  nunc  quae  sunt  hic,  et  quae  sunt  alibi; 
sed  anima  separata  cognoscit  sub  hic  et 
nunc,  quia  cognoscit  singularia,  ut  dic¬ 
tum  est  (supra  a.  6)  :  ergo  aliter  cogno¬ 
scit  propinqua  et  remota ;  et  sic  idem 
est,  quo  l  prius.  — 4.  Sent.  1.  c.  arg.  3. 

5.  Praeterea,  operatio  non  excedit  sub¬ 
stantiam  operantis ;  unde  Damascenus 
(2.  de  Fide  Orthod.  c.  3 ;  —  Migne  PP. 
Gr.  t.  94,  coi.  870)  dicit,  quod  angeli  ibi 
sunt,  ubi  operantur sed  anima  separata 
est  in  aliquo  loco,  cum  ei  corporalis  lo¬ 
cus  pro  receptaculo  assignetur  ;  ergo 
operatio  animae  separatae  non  potest  se 
extendere  ultra  locum  illum  ;  et  sic  ea, 
quae  sunt  distantia  secundum  locum,  co¬ 
gnoscere  non  potest. —  Ibid.  arg.  5. 

Sed  contra  :  1.  Sancti  a  damnatis  di¬ 
stant  maxime  etiam  secundum  locum; 
sed  damnati  vident  beatos,  ut  patet  Luc. 
16,  23,  de  divite,  qui  in  tormentis  positus 
Abraham  et  Lazarum  vidit  :  ergo  localis 
distantia  non  impedit  cognitionem  animae 
separalae. — Ibid.  arg.  1  Sed  contra ;  la,  1. 
c.  arg.  Sed  contra» 

2.  Praetereo,  nulla  operatio  impeditur 
per  loci  distantiam,  nisi  sit  situalis,  quia 
propinquum  et  distans  secundum  locum 
ad  situm  pertinere  videtur  ;  sed  anima 
separata  non  habet  aliam  cognitionem 
nisi  intellectivam, cum  potentiis  sensitivis 
non  utatur,  intellectiva  autem  cognitio 
nullo  modo  est  situalis,  cum  non  fiat  per 
corporea  instrumenta  :  ergo  ad  cognitio¬ 
nem  animae  separatae  nihil  loci  propin¬ 
quitas  facit  vel  distantia.  — k.  Sent.  1.  c. 
arg.  2  Sed  contra. 

Respondeo  dicendum,  quod  quidam  po¬ 
suerunt,  quod  anima  separata  cognoscit 
singularia  abstrahendo  a  sensibilibus. 
Quod  si  esset  verum,  posset  dici,  quod  di¬ 
stantia  localis  impediret  animae  separalae 
cognitionem.  Requireretur  enim  quod 
vel  sensibilia  agerent  in  animam  separa¬ 
tam,  vel  anima  separata  in  sensibilia ;  et 
quantum  ad  utrumque  requireretur  di¬ 
stantia  determinata  (la,  q.  89,  a.  7,  c.). 
Nam  rerum  sensibilium  actiones  non 

aequaliter  se  extendunt  ad  propinquum  et 
distans,  cum  per  propinqua  in  distantia 
moveantur;  et  sic  in  remotis  virtus  primi 
agentis  paulatim  deficit ;  et  inde  est  quod 
non  possumus  sentire  ea,  quae  sunt  procul 
a  nobis  (4.  Sent.  dist.  50,  q.  1,  a.  4,  c.). 

—  Sed  praedicta  positio  est  impossibilis  ; 
quia  abstractio  specierum  a  sensibilibus 
fit  mediantibus  sensibus  et  aliis  potentiis 
sensitivis,  quae  in  anima  separata  ‘actu 
non  manent.  Intelligit  autem  anima  sepa¬ 
rata  singularia  per  influxum  specierum 
ex  divino  lumine,  quod  aequaliter  se  ha¬ 
bet  ad  propinquum  et  distans,  sicut  et 
ipsae  species.  Unde  distantia  localis  nullo 
modo  impedit  animae  separatae  cognitio¬ 
nem.  —  la,  q.  89,  a.  7,  c.  ;  4.  Sent.  l.  c. 

Ad  'primum  ergo  dicendum,  quod 
quamvis  aliquae  animae  defunctorum  in 
suis  receptaculis  existentes  ea,  quae  hic 
aguntur,  ignorent,  non  tamen  hoc  contin¬ 
git  propter  localem  distantiam,  sed  prop¬ 
ter  aliquam  aliam  causam,  utpote  quia 
afficiuntur  vehementer  ad  ea,  quae  in  illis 
receptaculis  patiuntur,  vel  etiam  quia 
influentia  superioris  substantiae,  quamvis 
eas  perficiat  ad  aliqua  cognoscenda,  non 
tamen  ad  omnia,  sed  ad  illa  tantum,  quae 
ei  secundum  modum  suum  competunt. 

—  4.  Serit.  1.  c.  ad  1  ;  la,  1.  c.  ad  1. 

Ad  secundum  dicendum,  quod  Augu¬ 
stinus  ibi  loquitur  secundum  opinionem 
illam,  qua  aliqui  posuerunt,  quod  daemo¬ 
nes  habent  corpora  naturaliter  sibi  unitai 
secundum  quam  positionem  etiam  poten¬ 
tias  sensitivas  habere  possunt,  ad  qua¬ 
rum  cognitionem  requiritur  determinata 
distantia;  et  hanc  opinionem  etiam  in 
eodem  libro  (c.  3  et  4  ;  —  Migne  coi.  o84 
et  585)  Augustinus  expresse  tangit,  licet 
illam  magis  recitando  quam  asserendo 
tangere  videatur,  ut  patet  per  ea,  quae 
dicit.  21.  de  Civ.  Dei  c.  10;  —  Migne  t. 
41,  coi.  724  (la,  q.  89,  a.  7,  ad  2).  Unde 
non  est  simile  de  anima  separata,  quae 
hoc  modo  non  cognoscit.  —  4.  Sent.  1.  c. 
ad  2 ;  la,  1.  c. 

Ad  tertium  dicendum,  quod  futura,  quae 
distant  secundum  tempus,  non  sunt  en- 

tia  in  actu ;  unde  in  se  ipsis  non  sunt 
cognoscibilia  :  quia  sicut  deficit  aliquid 
ab  entitate,  ita  deficit  a  cognoscibilitate. 
Sed  ea,  quae  sunt  distantia  secundum 
locum,  sunt  entia  in  actu,  et  secundum 
se  cognoscibilia  ;  unde  non  est  eadem 
ratio  de  distantia  loci  et  de  distantia  tem¬ 
poris.  —  la,  I.  c.  ad  3;  4.  Sent.  1.  c. 
ad  4. 

Ad  quartum  dicendum,  quod  ratio  illa 
recte  procederet,  si  anima  separata  co¬ 
gnosceret  ea,  quae  sunt  hic  et  nunc,  sicut 
in  sensu  accidit;  sed  hoc  est  falsum,  ut 
dictum  est  (in  c.)  :  unde  ratio  non  sequi¬ 
tur.  —  4.  Sent.  1.  c.  ad  3. 

Ad  quintum  dicendum,  quod  operatio, 
prout  est  accidens  quoddam  habens  esse 
in  subjecto,  non  extenditur  ultra  suum 
subjectura;  sed  prout  comparatur  ad  ob¬ 
jectum,  sic  ultra  suum  subjectum  exten¬ 
ditur,  sicut  nunc  per  animam  oxistentem 
in  corpore  cognoscimus  ea,  quae  in  ccelo 
sunt;  et  sic  etiam  nihil  prohibet  animam 
separatam  distantia  secundum  locum  co¬ 
gnoscere.  —  Ibid.  ad  5. 

ARTICULUS  XI 

*  UTRUM  ANlMvE  SEPARATA  COGNOSCANT  EA, 
QU^  HIC  AGUNTUR. 

Videtur  quod  animae  separatae  cogno¬ 
scant  ea,  quae  hic  aguntur. 

1.  Nisi  enim  ea  cognoscerent,  de  eis 
curam  non  haberent.  Sed  habent  curam 
de  his,  quae  hic  aguntur,  secundum  illud 
Lue.  16,  28  :  «  habeo  quinque  fratres... 
ut  tectificetur  (I)  illis,  ne  et  ipsi  veniant 
in  hunc  locum  tormentorum,  s  Ergo  ani¬ 
mae  separatae  cognoscunt  ea,  quae  hic 
aguntur.  —  la,  q.  89,  a.  8,  arg.  1. 

2.  Praeterea,  frequenter  mortui  vivis 
apparent  vel  dormientibus  vel  vigilanti¬ 
bus,  et  eos  admonent  de  his  quae  hic 
aguntur  :  sicut  Samuel  apparuit  Sauli, 
ut  habetur  1.  Beq.  28,  12  sqq.  Sed  hoc 
non  esset,  si  ea  quae  hic  sunt  non  cogno- 

(1)  Vutff.  ((  testetur.  » 

scerent  ;  erg:o  ea  quae  hic  aguntur  co¬ 
gnoscunt.  —  Ibid,  arg.  2. 

3.  Praeterea,  animae  .separatae  cogno¬ 
scunt  ea,  quae  apud  eas  aguntur;  si  ergo 
quae  apud  nos  aguntur  non  cognoscerent, 
impediretur  earum  cognitio  per  localem 
distantiam,  quod  supra  negatum  est.  — 
Ibid.  arg.  3. 

Sed  contra  esi,  quod  dicitur  Job  14,  21 : 
<r  Sive  fuerint  filii  ejus  nobiles  sive  igno¬ 
biles,  non  intelliget.  »  —  Ibid.  arg.  Sed 
contra. 

PiESPONDEO  DICENDUM,  quod  secuiidum 
naturalem  cognitionem,  de  qua  nunc  hic 
agitur,  animae  mortuorum  nesciunt  quae 
hic  aguntur.  Et  hujus  ratio  ex  dictis  (a. 
6)  accipi  potest,  quia  anima  separata 
cognoscit  singularia  per  hoc  quod  quo¬ 
dam  modo  determinata  est  ad  illa  vel  per 
vestigium  alicujus  praecedentis  cognitio¬ 
nis  seu  affectionis,  vel  per  ordinationem 
divinam.  Animae  autem  mortuorum  secun¬ 
dum  ordinationem  divinam  et  secundum 
modum  essendi  segregatae  sunt  a  conver¬ 
satione  viventium,  et  conjunctae  conver¬ 
sationi  spiritualium  substantiarum,  quae 
sunt  a  corpore  separatae;  unde  ea,  quae 
apud  nos  aguntur,  ignorant.  Et  hanc  ra¬ 
tionem  assignat  Gregorius  in  12.  Moralium 
(c.  21;  —  Migne  t.  75,  coi.  999)  dicens  : 
ff  Mortui  vita  in  carne  viventium  post 
eos  qualiter  disponatur,  nesciunt,  quia 
vita  spiritus  longe  est  a  vita  carnis,  et 
sicut  corporea  atque  incorporea  diversa 
sunt  genere,  ita  sunt  distincta  cognitio¬ 
ne.  »  Et  hoc  etiam  videtur  Augustinus 
tangere  in  lib.  de  Cura  pro  Mortuis  haben¬ 
da  (c.  13 ;  —  Migne  t.  40,  coi.  604)  di¬ 
cens,  quod  animae  mortuorum  rebus  vi¬ 
ventium  non  intersunt.  —  la,  q.  89,  a. 
8,  c. 

Sed  quantum  ad  animas  beatorum  vide¬ 
tur  esse  differentia  inter  Gregorium  et 
Augustinum.  Nam  Gregorius  ibidem  sub¬ 
dit  :  <1  Quod  tamen  de  animabus  sanctis 
sentiendum  non  est,  quia  quae  intus  om¬ 
nipotentis  Dei  claritatem  vident,  nullo 
modo  credendum  est,  quod  sit  foris  ali¬ 
quid  quod  ignorent.  »  —  Augustinus  vero 


(c.  13  et  16  in  lib.  de  Cura  pro  Mortuis 
agenda;  —  Migne  1.  c.  coi.  604  et  606) 
expresse  dicit,  quod  nesciunt  mortui  etiam 
sancti,  quid  agant  vivi  et  eorum  filii,  ut 
habetur  in  Glossa  supra  illud  <t  Abraham 
nescivit  nos  »  {Isai.  63,  16).  Quol  qui¬ 
dem  confirmat  per  hoc  quo  l  a  matre  sua 
non  visitabatur  nec  in  tristitiis  consolaba¬ 
tur,  sicut  quando  vivebat;  nec  est  proba¬ 
bile,  ut  sit  facta  vita  feliciore  crudelior  ; 
et  per  hoc  quod  Dominus  promisit  Josiae 
regi,  quod  prius  moreretur,  ne  videret 
mala,  quae  erant  populo  superventura,  ut 
habetur  4.  Beg.  (22,  20).  Sed  Augusti¬ 
nus  hoc  dubitando  dicit;  unde  praemit¬ 
tit  :  «  ut  volet,  accipiat  quisque  quod  di¬ 
cam  »  ;  Gregorius  autem  asserlive  :  quod 
potet  per  hoc,  quod  dicit  :  <t  nullo  modo 
credendum  est  »  (la,  q.  89,  a.  8,  c.);  — 
nisi  dicamus,  quod  dictum  Gregorii  sit  in- 
telligendum  de  cognitione  eorum,  quae  hic 
aguntur,  quam  habent  sancti  in  Verbo; 
dictum  autem  Augustini  de  cognitione 
naturali,  in  qua  non  est  simile  de  angelo 
et  de  anima  separata,  quia  angelus  natu¬ 
raliter  habet  formas  a  creatione  sibi  in¬ 
ditas,  quibus  singularia  cognoscit  {de  Ve- 
rit.  q.  8,  a.  11,  ad  12).  —  Quidquid  tamen 
sit,  magis  videtur  secundum  sententiam 
Gregorii,  quod  animae  sanctorum  Deum 
videntes  omnia  praesentia  quae  hic  agun¬ 
tur  cognoscant;  sunt  enim  angelis  aequa¬ 
les,  de  quibus  etiam  Augustinus  asserit, 
quod  ea,  quae  apud  vivos  aguntur,  non 
ignorant.  Sed  quia  sanctorum  animae 
sunt  perfectissime  justitiae  divinae  con¬ 
junctae,  nec  tristantur  nec  rebus  viven¬ 
tium  se  ingerunt,  secundum  quod  justi¬ 
tiae  divinae  dispositio  exigit.  —  la,  q.  89, 
a.  8,  c. 

Ad  primum  ergo  dicendum,  quod  ani¬ 
mae  mortuorum  possunt  habere  curam  de 
rebus  viventium,  etiam  si  ignorent  eorum 
statum  :  sicut  nos  habemus  de  mortuis, 
eis  suffragia  impendendo,  quamvis  eorum 
statum  ignoremus.  Possunt  etiam  facta 
viventium  non  per  se  ipsos  cognoscere, 
sed  vel  per  animas  eorum,  qui  hinc  ad 
eos  accedunt,  vel  per  angelos  seu  daemo- 

nes,  vel  etiam  spiritu  Dei  revelante,  sicut 
Augustinus  (in  eodem  libro  c.  Ib;  — 
Migne  coi.  606)  dicit.  —  Ibid.  ad  1. 

Ad  secundum  dicendum,  quod  hoc  quod 
mortui  viventibus  apparent  qualitercim-  - 
que,  vel  contingit  per  specialem  Dei  dis¬ 
pensationem,  ut  animae  mortuorum  rebus 
viventium  intersint ;  et  est  inter  divina 
miracula  computandum;  —  vel  hujus¬ 
modi  apparitiones  fiunt  per  operationes 
angelorum  bonorum  vel  malorum,  etiam 
ignorantibus  mortuis,  sicut  etiam  vivi 
ignorantes  aliis  viventibus  apparent  in 
somnis,  ut  Augustinus  dicit  (in  libro 
praedicto  c.  10  sqq.  ;  —  Migne  coi.  600 
sqq.).  Unde  et  de  Samuele  dici  potest, 
quod  ipse  apparuit  per  dispensationem 
divinam,  secundum  hoc  quod  dicitur  Ec- 
cli.  46,  23,  quod  (f  dormivit  et  notum  fecit 
regi  finem  vitae  suae  »  ;  —  vel  illa  appa¬ 
ritio  fuit  procurata  per  daemones;  si  tamen 
Ecclesiastici  auctoritas  non  recipiatur, 
propter  hoc  quod  inter  canonicas  scriptu¬ 
ras  apud  Hebraeos  non  habetur.  —  Ibid' 
ad  2. 

Ad  tertium  dicendum,  quod  ignorantia 
hujusmodi  non  contingit  ex  locali  distan¬ 
tia,  sed  propter  causam  praedictam  (in  c.). 
—  Ibid.  ad  3. 

ARTICULUS  XII 

*  UTRUM  ANIMA  SEPARATA  COGNOSCAT 
COGITATIONES  CORDIS. 

Videtur  quod  anima  separata  cogno¬ 
scat  cogitationes  cordis. 

1.  Sicut  enim  se  habet  visus  corporalis 
ad  figuram  corporalem,  ita  se  habet  vi¬ 
sus  spiritualis  ad  formam  spiritualem. 
Sed  visus  sensibilis  corporalis  potest  vi¬ 
dere  formam  corporalem  in  re  sensibili 
existentem  {de  Malo  q.  16,  a.  8,  arg.  2); 
nam  videns  corpus  simul  videt  figuram 
corporis  {de  Verit.  q.  8,  a.  13,  arg.  2). 
Ergo  visus  spiritualis  animae  separatae 
potest  videre  formam  spiritualem  in  no¬ 
stra  anima  existentem.  Sed  secundum 

illam  formantur  cogitationes  cordis;  ergo 
anima  separata  potest  cognoscere  cogita¬ 
tiones  cordis.  —  de  Malo  1.  c. ;  la,  q.  57,  • 
a.  4,  arg.  2 ;  de  Verit.  1.  c. 

2.  Praeterea,  intellectus  noster  magis 
cognoscit  ea,  quae  sunt  minus  inlelligibi- 
lid  secundum  naturam,  propter  hoc  quod 
recipit  cognitionem  a  sensu;  quod  in  ani- 
mabus  separatis  locum  non  habet  :  et  sic 
magis  cognoscunt  ea,  quae  sunt  secun¬ 
dum  se  magis  cognoscibilia  {de  Malo  q. 
16,  a.  8,  a.  5).  Sed  species  in  intelleutu 
existentes  sunt  intelligibiles  actu,  et  per 
consequens  magis  secundum  se  cogno¬ 
scibiles,  quam  formae  in  rebus  malet  iali- 
bus  existentes,  quae  sunt  intelligibiles  in 
potentia  tantum.  Cum  ergo  anima  sepa¬ 
rata  suo  intellectu  cognoscat  tormas  in 
rebus  materialibus  existentes,  multo  for¬ 
tius  cognoscere  poterit  species  intellectus 
nostri  vel  alterius  animae  separatae,  se¬ 
cundum  quas  formantur  cogitationes. 
Ergo  potest  videre  cogitationes  nostras 
vel  alterius  animae  separatae.  —  de  Verit. 

1.  c.  arg.  3  ;  de  Malo  l.  c. ;  la,  1.  c.  arg.  3. 

3.  Praeterea,  propter  quod  unumquod¬ 
que,  et  illud  magis;  sed  ipse  intellectus 
noster  est  iutelligibilis  per  speciem  intel- 
ligibilem  in  eo  existentem,  ut  patet  per 
Philosophum  in  3.  de  Anima  {text.  37 
sqq.;  c.  8)  :  ergo  cum  anima  separata 
cognoscat  substantiam  intellectus  nostri, 
multo  magis  cognoscet  species  intelligibi¬ 
les  ipsius,  secundum  quas  formantur 
cogitationes.  —  de  Malo  1.  c.  arg.  6. 

4.  Praeterea,  verbum  cordis  interius 
magis  est  simile  animae  separatae,  quae 
est  spiritualis  substantia,  quam  verbum 
exterius  hominis,  quod  est  corporale ;  sed 
anima  separata  cognoscit  verbum  exte¬ 
rius  hominis,  quod  ore  profertur,  cum 
cognoscat  multa  singularia,  ut  dictum  est 
(a.  6)  :  ergo  multo  magis  cognoscet  ver¬ 
bum  interius,  quod  pertinet  ad  cogitatio¬ 
nem,  ut  patet  per  Augustinum  (14.  de 
Trin.  c.  7 ;  —  Migne  t.  42,  coi.  1043).  — 
Ibid.  arg.  11. 

5.  Praeterea,  cognitio  hominis  nunquam 
est  sine  phantasmate,  ut  dictum  est  (su- 


505 


DE  ANIMA  SEPARATA  —  QU.  XLII  COGNITIONE  ANIMAE  SEP.  —  ART.  XII 


pra  in  Physica  q.  95,  a.  5);  sed  anima 
separata  cognoscit  phantasmata,  quae  sunt 
in  nostra  imaginatione,  cum  sint  res  sen¬ 
sibiles  :  ergo  etiam  cognoscit  cogitatio¬ 
nes  nostras.  —  de  Verit.  q.  8,  a.  13, 
arg.  4. 

Sed  contra  est,  quod  proprium  Dei  non 
convenit  animae  separatae;  sed  cogno¬ 
scere  cogitationes  cordium  est  proprium 
Dei,  secundum  illud  Jerem.  17,  9.  10  : 
«  Pravum  (1)  est  cor  hominis  et  inscru¬ 
tabile,  et  quis  cognoscet  illud?  Ego  Do¬ 
minus  scrutans  corda  »  (1).  Ergo  anima 
separata  non  cognoscit  secreta  cordium. 
—  la,  q.  57_,  a.  4,  arg.  Sed  contra. 

Respondeo  dicendum,  quod  cogitatio 
cordis  dupliciter  potest  cognosci  ;  uno 
modo  in  suo  effectu;  et  sic  non  solum  ab 
anima  separata  et  ab  angelo,  sed  etiam 
ab  homine  cognosci  potest,  et  tanto  sub¬ 
tilius,  quanto  effectus  hujusmodi  fuerit 
magis  occultus.  Cognoscitur  enim  cogita¬ 
tio  interdum  non  solum  per  actum  exte¬ 
riorem,  sed  etiam  per  immutationem  vul¬ 
tus  (la,  q.  57,  a.  4,  c.)  :  sic  timentes 
pallescunt,  et  verecundati  erubescunt,  ut 
dicit  Philosophus  in  4.  Elh.  c.  9,  al.  15 
{de  Malo  q.  16,  a.  8,  c.);  et  etiam  medici 
aliquas  affectiones  animi  per  pulsum  co¬ 
gnoscere  possunt,  et  multo  magis  animae 
separatae,  quanto  subtilius  hujusmodi  im¬ 
mutationes  occultas  corporales  perpen¬ 
dunt.  —  la,  1.  c. 

Alio  modo  possunt  cognosci  cogitatio¬ 
nes  prout  sunt  in  intellectu,  et  allectio¬ 
nes  prout  sunt  in  voluntate;  et  sic  solus 
Deus  cogitationes  cordium  et  affectiones 
voluntatum  cognoscere  potest.  Cujus  ra¬ 
tio  est,  quia  voluntas  rationalis  creaturae 
soli  Deo  subjacet,  et  ipse  solus  in  eam 
operari  potest,  qui  est  principale  ejus  ob¬ 
jectum  et  ultimus  finis  (la,  1.  c.).  Motus 
enim  voluntatis  humanae  dependet  ex 
summo  ordine  rerum,  qui  est  summum 
bonum,  quod  etiam  secundum  Platonem 
et  Aristotelem  ponitur  altissima  causa ; 

(1)  Vulg.  «Pravum  est  cor  omnium  et  inscruta¬ 
bile;  quis  cognoscet  illud?  Ego  Dominus  scrutans 
cor  ». 


nam  voluntas  non  est  alicu  us  boni  parti¬ 
cularis  ut  proprii  objecti,  sed  boni  uni¬ 
versalis,  cujus  radix  e&t  summum  bonum. 
Id  autem,  quod  cadit  sub  ordine  superio¬ 
ris  causae,  non  potest  cognoscere  inferior 
causa,  sed  solum  superior  causa  movens, 
et  ille  qui  movetur  :  sicut  si  aliquis  civis 
est  sub  praeposito  tamquam  sub  inferiore 
causa,  et  sub  rege  tamquam  sub  supre¬ 
ma,  non  poterit  praepositus  cognoscere 
circa  civem,  si  quid  immediate  rex  circa 
ipsum  ordinaverit;  sed  hoc  sciet  solum 
rex,  et  civis  qui  movetur  secundum  ordi¬ 
nem  regis.  Unde  cum  voluntas  interius 
non  possit  ab  alio  nisi  a  Deo  moveri,  cu¬ 
jus  ordini  immediate  subest  motus  vo¬ 
luntatis,  et  per  consequens  voluntariae 
cogitationis;  ea  quae  ex  voluntate  sola  de¬ 
pendent,  ut  voluntariae  cogitationes,  et 
quae  in  voluntate  sola  sunt,  ut  ejus  mo¬ 
tus  liberi,  soli  Deo  sunt  nota  {de  Malo  1. 
c.).  Manifestum  enim  est,  quod  ex  sola 
voluntate  dependet,  quod  aliquis  actu  ali¬ 
qua  consideret  :  quia  cum  aliquis  habet 
habitum  scientiae  vel  species  intelligibi- 
les  in  eo  existentes,  utitur  eis  cum  vult. 
Et  ideo  dicit  Apostolus  1.  ad  Cor.  (2,  11): 
Quae  sunt  hominis  nemo  novit  nisi  spiri¬ 
tus  hominis,  qui  in  ipso  est.  —  la,  q.  57, 
a.  4,  c. ;  de  Malo  1.  c. ;  de  Verit.  q.  8,  a. 
13,  c. 

Ad  primum  ergo  dicendum,  quod  licet 
anima  separata  videat  species  intelligibi- 
les  nostri  intellectus,  non  tamen  sequitur 
quod  videat  qualiter  illis  utamur,  actua- 
liter  considerando  (la,  1.  c.  ad  2).  Ex  una 
enim  specie,  quam  intellectus  penes  se 
habet,  in  diversas  cogitationes  prodit,  sic¬ 
ut  per  speciem  hominis  varia  de  homine 
poasumus  cogitare;  unde  licet  anima  se¬ 
parata  videret  intellectum  nostrum  figu¬ 
rari  per  speciem  hominis,  non  sequitur 
quod  cogitationem  cordis  determinate 
cocrnosceret.  —  de  Verit.  1.  c.  ad  2. 

Ad  secundum  dicendum,  quod  ratio  illa 
concludit,  quod  anima  separata  cogno¬ 
scat  formam  intelligibilem  nostri  intel¬ 
lectus;  non  tamen  sequitur  ex  hoc,  quod 
cognoscat  cogitationem  {de  Malo  1.  c.  ad 

5) ;  non  enim  omnia  actu  cogitamus,  quo¬ 
rum  species  apud  nos  habemus,  cum 
quandoque  species  sint  in  nobis  in  habitu 
tantum.  —  de  Verit.  1.  c.  ad  3;  de  Malo 

1.  c. 

Ad  tertium  dicendum  est  similiter  ; 
quamvis  etiam  ad  hoc  dici  possit,  quod 
intellectus  nobis  ipsis  est  intelliaibilis 
per  speciem  inlelligibilem,  in  quantum 
scilicet  per  objectum,  cujus  simihtudo  est 
forma  intelligibilis,  cognoscimus  actum, 
et  per  actum  potentiam.  Non  autem  opor¬ 
tet  ita  esse  quantum  ad  intellectum  ani¬ 
mae  separatae.  —  de  Malo  1.  c.  ad  6. 

Ad  quartum  dicendum,  quod  cognitio 
fit  per  assimilalionem,  non  quidem  natu¬ 
rae,  sed  intentionis ;  non  enim  lapis  est 
in  anima,  ut  per  eum  Iapidem  exterio¬ 
rem  cognoscamus,  ut  Empedocles  posuit, 
sed  species  lapidis  {de  Malo  1.  c.  ad  10). 
Hoc  autem  posteriori  modo  minus  simile 
eH  verbum  cordis  animae  separatae,  quam 
verbum  exterius  corporale  :  et  ideo  hoc 
cognosci  potest  ab  anima  separata,  non 
illud. 

Ad  quintum  dicendum,  quod  ex  eis¬ 
dem  phantasmatibus  ratio  nostra  in  di¬ 
versa  tendit  cogitando;  et  ideo  etiam 
phantasmatibus  cognitis,  quibus  anima 
intendit,  non  sequitur  quod  cogitatio 
cognoscatur.  — de  Verit.  1.  c.  ad  4. 


QUESTIO  XLIII  (1) 

*  DE  LOCUTIONE  ANIMARUM  SEPARATARUM. 

Deinde  considerandum  est  de  locutione 
animarum  separatarum. 

CIRCA  HOC  QUERUNTUR  TRIA  : 

*  1.  Utrum  una  anima  separata  loquatur  alii. 

*  2.  Utrum  requiratur  determinata  distantia 
localis  ad  lioo,  ut  una  anima  alii  loquatur. 

*  3.  Utrum  una  anima  separata  possit  alii  lo¬ 

qui  ita,  quod  aiiee  locutionem  ejus  non  per¬ 
cipiant. 

(1)  Edit.  Ticin.  qneest.  22. 

ARTICULUS  I 

*  UTRUM  UNA  ANIMA  SEPARATA  LOQUATUR 

ALII. 

Videtur  quod  una  anima  separata  alii 
non  loquatur. 

1.  Duplex  enim  est  locutio:  interior, 
per  quam  aliquis  sibi  ipsi  loquitur,  et 
exterior  per  quam  aliquis  loquitur  alteri. 
Exterior,  vero  locutio  fit  per  aliquod  si¬ 
gnum  sensibile,  puta  vocem  vel  nutum, 
vel  aliquod  corporis  membrum,  puta  lin¬ 
guam  vel  digitum,  quae  animse  separatae 
competere  non  possunt.  Ergo  una  anima 
separata  non  loquitur  alii.  —  la,  q. 
107,  a.  1,  arg.  2;  de  Verit.  q.  9,  a.  4, 
arg.  4;  2.  Sent.  dist.  11,  q.  2,  a.  3, 
arg.  2. 

2.  Si  dicas  dari  signum,  non  tamen 
sensibile  sed  intellectuale;  —  contra, 
hoc  signum  intellectuale  est  aequaliter 
ignotum  cum  alio  conceptu  mentis,  qui 
manifestandus  est;  sed  signum,  per  quod 
unus  loquitur  alii,  debet  esse  manife¬ 
stum  ei,  cui  loqui  volumus  :  ergo  anima 
separata  non  loquitur  alii.  —  2.  Sent.  1. 
c.  arg.  2;  de  Verit.  \.  c.  arg.  5. 

3.  Praeterea,  loquens  excitat  audien¬ 
tem,  ut  attendat  suae  locutioni  ;  sed  non 
videtur  quod  una  anima  separata  excitet 
aliam  ad  attendendum ;  hoc  enim  fit 
apud  nos  aliquo  signo  sensibili,  quod 
non  competit  animae  separatae ;  ergo  ani¬ 
ma  separata  non  loquitur  alii.  —  la,  1. 
c.  arg.  3  ;  2.  Se?it.  1.  c.  arg.  4;  de  Verit. 
1.  c.  arg.  6. 

4.  Praeterea,  locutio  est  motus  quidam 
virtutis  cognoscitivae ;  sed  motus  cogno- 
scitivae  terminatur  ad  animam,  et  non  ad 
id  quod  est  extra  :  ergo  per  locutionem 
non  ordinatur  una  anima  separata  ad 
aliam,  ut  ei  suum  conceptum  manifestet. 
—  de  Verit.  1.  c.  arg.  13. 

3.  Praeterea,  a  loquente  recipitur  ali¬ 
quid  in  audiente;  sed  nihil  fingi  potest, 
q  lod  una  anima  separata  ab  alia  reci¬ 
pere  possit :  ergo  una  anima  separata 

non  potest  loqui  alii.  —  2.  Sent.  1.  c. 
arg.  5. 

6.  Postremo,  locutio  in  nobis  duplex 
est,  interior  et  exterior  ;  sed  neutra  com¬ 
petit  animae  separatae  ;  non  exterior,  quia 
formarentur  voces,  dum  una  alii  loqu<  re- 
tur;  neque  interior,  nam  haec  est  cogi¬ 
tatio  cordis,  ut  patet  per  Anselmum  (Mo- 
nolog.  c.  10,  al.  9,  et  c.  33,  al.  31;  — 
Migne  1. 158,  coi.  158  e  t  187)  et  Augusti¬ 
num  {lie  Magistro  c.  13;  — Migne  t.  32, 
coi.  1218),  quae,  ut  dictum  est  (quaest. 
praeced.  a.  12),  soli  Deo  potest  esse  nota  : 
ergo  una  anima  separata  non  loquitur 
alii.  —  de  Verit.  1.  c.  arg.  9. 

Sed  contra  :  Anima  separata  non  est 
minoris  virtutis  quam  conjuncta  ;  sed 
conjuncta  corpori  potest  alteri  loquendo 
suam  cogitationem  manifestare  :  ergo  et 
id  poterit  separata.  —  2.  Sent.  dist.  11, 
q.  2,  a.  3,  arg.  2  Sed  contra ;  de  Verit.  q. 
9,  a.  4,  arg.  2  Sed  contra. 

Respondeo  dicendum,  quod  in  animabus 
separatis  aliquem  locutionis  modum  po¬ 
nere  oportet.  Cum  enim  anima  separata 
secreta  cordis  non  cognoscat  specialiter 
et  directe,  ut  in  praeced.  quaest.  (a.  12) 
dictum  est,  oportet  quod  una  alteri  ma¬ 
nifestet  suum  conceptum  :  et  haec  est  locu¬ 
tio  animarum.  In  nobis  enim  locutio  dici¬ 
tur  ijisa  manifestatio  interioris  verbi, 
quod  mente  concepimus.  —  de  Verit.  q. 
9,  a.  4,  c. 

Quomodo  autem  animae  separatae  suos 
conceptus  aliis  manifestent,  oportet  acci¬ 
pere  ex  similitudine  rerum  naturalium, 
eo  quod  formae  naturales  sunt  quasi  ima¬ 
gines  immaterialium,  ut  dicit  Boethius  {de 
Trin.  c.  2;  —  Migne  t.  64,  coi.  1250). 
Invenimus  autem  formam  aliquam  exi- 
stere  in  materia  tripliciter  :  uno  modo 
imperfecte,  medio  scilicet  modo  inter 
potentiam  et  actum,  sicut  formae,  quae 
sunt  in  fieri  ;  alio  modo  in  actu  perfei  lo, 
quasi  absoluto,  secundum  quod  habens 
formam  est  perfectum  in  se  ipso;  tertio 
modo  in  actu  perfecto,  sed  quasi  relativo, 
secundum  quod  habens  formam  potest 
communicare  alteri  suam  perfectionem: 

aliquid  enim  est  in  se  lucidum,  et  alia 
illuminare  non  potest.  Similiter  et  inlel- 
ligibilis  forma  in  intellectu  tripliciter 
existi  t;  primo  quasi  medio  modo  infer 
potentiam  et  actum,  quando  scilicet  est  in 
habitu ;  secundo  ut  in  actu  perfecto, 
quantum  ad  ipsum  intelligentem ;  et  hoc 
est,  quando  intelbgens  actu  cosritat  secun¬ 
dum  formam,  quam  penes  se  habet;  ter¬ 
tio  vero  in  ordine  ad  alterum.  Quoniam 
vero  voluntas  est,  quae  movet  intellectum 
ad  suam  operationem,  transitus  intelligi- 
bilis  de  primo  gradu  in  secundum  fit 
per  imperium  voluntatis;  ipsa  enim  vo¬ 
luntas  animae  separatae  facit,  ut  actuali- 
ter  se  convertat  ad  formas,  quas  habitua- 
liter  habebat  ;  unde  in  definitione  habitus 
dicitur  :  «  quo  quis  utitur  cum  voluerit  d. 
Similiter  autem  voluntas  facit,  ut  intel¬ 
lectus  animae  adhuc  perfectius  fiat  in 
actu  formae  penes  ipsum  existentis,  ut 
scilicet  de  secundo  gradu  transferatur 
intelligibile  in  tertium  gradum,  et  intel¬ 
lectus  non  solum  secundum  se,  sed  etiam 
in  ordine  ad  alium  tali  forma  perficiatur: 
ordinando  scilicet  conceptum  mentis  in 
alterum,  puta  vel  ad  agen  Ium  aliquid 
vel  ad  manifestandum  alteri,  in  quo  con¬ 
sistit  ratio  locutionis  ad  alterum  [de  Verit. 
1.  c.).  Nam  sicut  quando  mens  convertit 
se  ad  actu  considerandum  id,  quod  habet 
in  habitu,  tunc  dicitur  aliquis  lo.jui  sibi 
ipsi ;  nam  ipse  conceptus  mentis  interius 
vocatur ;  ila  quando  couceptus 
mentis  animae  separatae  ordinatur  ad 
manifestandum  alteri  per  voluntatem  ip¬ 
sius  animae,  conceptus  mentis  unius  ani¬ 
mae  innolescit  alteri ;  et  sic  loquitur  una 
anima  separata  alteri ;  nihil  enim  aliud 
est  loqui  ad  alterum  quam  conceptum 
mentis  alteri  manilestare.  —  la,  q.  107, 
a.  1,  c.  ;  c/e  Verit.  I.  c. ;  2.  Sent.  dist.  11, 
q.  2,  a.  3,  c. 

Ad  primum  ergo  dicendum,  quod  locu¬ 
tio  exterior,  quae  (it  per  vocem,  est  nobis 
necessaria  propter  obstaculum  corporis; 
unde  non  convenit  animae  separatae,  sed 
sola  locutio  interior,  ad  quam  pertinet 
non  solum  quod  loquatur  sibi  interius 

concipiendo,  sed  etiara  quod  ordinet  per 
voluntatem  ad  alterius  manifestationem 
(la,  1.  c.  ad  2).  Et  hsec  locutio  fit  mediante 
signo,  non  quidem  sensibili,  sed  intelle¬ 
ctuali,  puta  mediante  specie,  in  cujus 
actu  intellectus  animae  loquentis  fit  in 
ordine  ad  alteram  {de  Verit.  q.  9,  a.  4, 
ad  4).  Et  sic  lingua  animae  separalae  di¬ 
citur  metaphorice  ipsa  virtus  animae  se¬ 
paratae,  qua  conceptum  suum  manifestat 
(la,  1.  c.  ad  2)  specieraque  conceptam 
coordinat  ad  aliquid  eorum,  quae  una  ani¬ 
ma  separata  in  alia  naturaliter  cogno¬ 
scere  potest.  Nara  illud  naturaliter  cogno¬ 
scibile  fit  signum  expressivum  interioris 
conceptus  (2.  Seni.  dist.  II,  q.  2,  a.  3, 
c.). 

Ad  secundum  dicendum,  quod  illud 
naturaliter  notum  in  una  anima  separata 
ab  alia  est  quasi  signum  latentis  interius 
cogitationis,  non  sensibile,  sed  intelle¬ 
ctuale  (2.  Seni.  1.  c.  ad  2).  Qualiter  enim 
una  anima  separata  possit  aliquid  alteri 
animae  ad  cognoscendum  proponere,  patet 
ex  simili  nostrse  locutionis.  Sicui  enim  in 
homine  est  aliquid  quod  alius  homo  de 
ipso  naturaliter  percipere  potest,  ut  ea 
quse  exterioribus  sensibus  subjacent,  ali¬ 
quid  vero  quod  videri  non  pote-t,  sicut 
interiores  conceptus  mentis,  et  species 
conceptae  interius,  secundum  quod  ma¬ 
nent  in  simplici  conceptione  inlellectus, 
habent  rationem  intelligibilis  tantum;  se¬ 
cundum  quod  autem  ordinantur  ab  intel- 
ligente  ut  manifestatae  alteri,  habent  ra¬ 
tionem  verbi,  quod  dicitur  verbum  cordis; 
secundum  autem  quod  aptantur  et  quo¬ 
dam  modo  ordinantur  signis  exterius  ap¬ 
parentibus  ad  ipsum  auditum,  dicitur 
proprie  locuiio  vocalis;  —  similiier  in 
anima  separata  interior  conceptus  mentis 
libero  arbitrio  subjacens  ab  alia  videri 
non  potest ;  et  quando  speciem  conceptam 
ordinat  ut  manifestandam  alteri,  dicitur 
verbum  cordis;  quando  vero  coordinat 
eam  alicui  eorum,  quse  una  anima  sepa¬ 
rata  in  alia  naturaliter  videre  potest, 
illud  naturaliter  cognoscibile  fit  signum 
expressivum  interioris  conceptus  ;  et  talis 

expressio  vocatur  locuiio^  non  quidem 
vocalis,  sed  intellectualibus  signis  expres¬ 
sa;  et  virtus  exprimendi  dicitur  lingua 
earum.  —  2.  Seni.  1.  c.  in  corp. 

Ad  lerlium  dicendum,  quod  sicut  sen¬ 
sus  movetur  et  excitatur  per  signum 
sensibile,  ita  anima  separata  excitatur 
per  signum  intellectuale,  atque  adeo  per 
aliquam  virtutem  intelligibilem,(la,  1.  c. 
ad  3).  Ex  hoc  enim  ipso,  quod  una  anima 
separata  se  ad  aliam  convertit,  dum  est 
in  actu  aliquarum  formarum  in  ordine 
ad  aliam  vel  ad  alias,  quodam  modo  illam 
vel  illas  excitat  ad  ipsi  attendendum  {de 
Vcrii.  1.  c.  ad  6),  si  anima,  praesertim 
beata,  alteri  non  bealae  loquatur;  nam  si 
beata  loquatur  alteri  beatae,  cum  beatae 
semper  sint  in  actuali  consideratione  sui 
ipbius,  et  per  consequens  eorum  quae  ad 
ipsas  pertinent,  quam  cito  una  anima 
beata  ordinat  locutionem  suam  ad  alte¬ 
ram,  efficitur  locutio  ejus  de  pertinenti¬ 
bus  ad  illam,  et  ita  ab  ea  cognoscitur.  Et 
inde  patet,  quomodo  una  anima  beata 
plures  sibi  loquentes  audire  potest,  et 
unus  sanctus  plures  eum  invocantes.  — 
4.  Seni.  1.  c.  ad  4. 

Ad  quarium  dicendum,  quod  locutio 
est  motus  cognoscitivae,  non  qui  sit  ipsa 
cognitio,  sed  qui  est  cognitionis  manife¬ 
statio;  et  ideo  oportet  quod  sit  ad  alium; 
unde  etiam  Philosophus  dicit  in  3.  de 
Anima  Hexi.  68;  c.  13  in  fine),  quod  est 
lingua,  ut  significet  alii.  —  de  Verit.  1. 
c.  ad  13. 

Ad  quintum  dicendum,  quod  loquens 
non  influit  aliquid  in  audientem,  sed 
solummodo  proponit  illi  ut  cognoscibile. 
—  2.  Seni.  1.  c.  ad  b. 

Ad  sextum  dicendum,  quod  quamvis  in 
animabus  separatis  non  sit  locutio  exte¬ 
rior,  sicut  in  nobis,  scilicet  per  signa 
sensibilia;  est  tamen  alio  modo,  ut  ipsa 
ordinatio  cogitationis  ad  alterum  exterior 
locutio  in  animabas  separatis  dicatur.  — 
de  Verit.  1.  c.  ad  9. 

ARTICULUS  II 

*  UTRUM  REQUIRATUR  DETERMINATA  DISTAN¬ 
TIA  LOCALIS  AD  HOC,  UT  UNA  ANIMA 

SEPARATA  ALII  LOQUATUR. 

Videtur  quod  ad  hoc,  ut  una  anima 
separata  alii  loquatur,  requiratur  deter¬ 
minata  distantia  localis  :  — 

1.  quia,  ut  dictum  est,  anima  separata 
ubi  est,  ibi  operatur ;  sed  locutio  est 
quaedam  operatio  animae  separatae  :  cum 
ergo  anima  separata  sit  in  determinato 
loco,  videtur  quod  usque  ad  determina¬ 
tam  distantiam  loqui  possit.  —  la,  q. 
107,  a.  4,  arg.  1 ;  de  Verit.  q.  9,  a.  6, 
arg.  2. 

2.  Praeterea,  oportet  quod  locutio  defe¬ 
ratur  a  loquente  in  audientem  ;  sed  hoc 
non  potest  esse,  nisi  sit  distantia  localis 
inter  loquentem  animam  separatam,  et 
audientem,  quia  locutio  spiritualis  per 
medium  corporale  non  defertur:  ergo 
distantia  localis  locutionem  animae  sepa¬ 
ratae  impedit.  — de  Verit.  1.  c.  arg.  4. 

3.  Praetereo,  sicut  angelus  loqui  potest 
clamando  ad  alterum  juxta  illud  Isai.  6, 
3,  ubi  de  angelis  dicitur,  quod  «  alter 
clamabat  ad  alterum  i»,  ita  et  id  potest 
anima  separata,  cum  eodem  modo  utri¬ 
que  conveniat  loqui  ad  alterum  ;  sed  cla- 
morosa  locutio  non  habet  locum  nisi 
propter  distantiam  ejus,  cui  loquimur: 
ergo  videtur  quod  distantia  localis  impe¬ 
diat  Licutionem  animae  separatae.  —  la, 
1.  c.  arg.  2  ;  de  Verit.  I.  c.  ai  g.  3. 

4.  Praeterea,  anima  Petri  si  esset  hic, 
cognosceret  ea,  quae  hic  aguntur  ;  cum 
autem  est  in  coelo,  non  cognoscit.  Unde 
hai.  63,  16  super  illud  :  Abraham  nescivit 
nos  dicit  Glossa  Augustini  {de  Cura  pro 
Mortuis  habenda  c.  13  et  15  ;  —  Migne  t^ 
40,  coi.  604  et  606)  :  nesciunt  mortui^ 
etiam  sancti,  quid  agant  vivi,  etiameorum 
filii.  Urgo  distantia  localis  impedit  animae 
beatae  cognitionem,  et  eadem  ratione  ani¬ 
mae  separatae  locutionem.  —  de  Verit.  1. 
c.  arg.  5. 


Sed  contra  est,  quod  maxima  distantia 
est  inter  paradisum  et  infernum;  sed 
illi  mutuo  se  inspiciunt,  maxime  ante  diem 
judicii,  ut  patet  per  illud,  quod  habetur 
Lnc.  16,  23  sqq.  de  Lazaro  et  divite: 
ergo  nulla  distantia  localis  impedit  ani¬ 
mae  separatae  cognitionem ;  et  eadem  ra¬ 
tione  nec  locutionem.  —  de  Verit.  1.  c. 
arg.  Sed  contra;  la,  1.  c.  arg.  Sed  contra. 

Respondeo  dicendum,  quod  locutio  ani¬ 
mae  separatae  in  intellectuali  operatione 
consistit,  ut  dictum  est  (art.  praeced.). 
Intellectualis  autem  operatio  animae  sepa¬ 
ratae  est  omnino  abstracta  a  loco,  tem¬ 
pore  et  situ,  ut  patet,  tum  quia  etiam 
intellectualis  operatio  animae  conjunctae 
est  per  abstractionem  ab  hic  et  nunc,  nisi 
per  accidens  ex  parte  phantasm  «tum,  quae 
in  anima  separata  nulla  sunt  (la,  q.  107, 
a.  4,  c.) ;  tum  quia  actio  sequitur  modum 
agentis ;  unde  illa,  quae  corporalia  et  situa- 
lia  sunt,  corporaliter  et  situaliter  agunt; 
quae  vero  sunt  spiritualia,  non  nisi  spiri- 
tualiter  agunt.  Et  ideo  cum  anima  sepa¬ 
rata,  in  quantum  est  intelligens,  nullo 
'modo  sit  situalis,  actio  intellectus  ipsius 
nullo  modo  debet  habere  proportionem 
ad  situm  {de  Verit.  q.  9,  a.  6,  c.).  In  eo 
autem,  quod  est  omnino  abstractum  a 
loco,  situ  et  tempore,  nihil  operatur  tem¬ 
poris  diversitas  neque  loci  distantia.  Unde 
in  locutione  animae  separatae  nullum  im¬ 
pedimentum  facit  distantia  loci.  —  la,  q. 
107,  a.  4,  c. ;  de  Verit.  q.  9,  a.  6,  c. 

Ad  primum  ergo  dicendum,  quod,  sicut 
dictum  est  (art.  praeced.),  locutio  animae 
separatae  est  locutio  interior,  quae  tamen 
ab  abo  percipitur ;  et  ideo  est  inanima 
separata  loquente,  et  per  consequens  ubi 
est  anima  loquens.  Sed  sicut  distantia 
localis  non  impedit  quin  una  anima  sepa¬ 
rata  aliam  videre  possit,  ita  etiam  non 
impedit  quin  percipiat  quod  in  ea  ad  se 
ordinatur  ;  quod  est  ejus  locutionem  pei 
cipere  (la,  1.  c.  ad  1).  —  Vel  dic,  quod 
cum  dicitur,  quod  anima  separata  est  ubi 
operatur,  intelligendum  est  de  operatione 

quam  circa  aliquod  corpus  agit,  quae 
quidem  operatio  situalis  estex  parte  ejus, 

in  quod  terminatur  ;  locutio  autem  ani- 
mse  separatae  non  est  talis  operatio:  et 
ideo  ratio  non  sequitur.  —  de  Veril.  q.  9, 
a.  6,  ad  2. 

Ad  secundum  dicendum,  quod  anima 
separata  ad  quam  fiL  loculio,  ut  dictum 
est,  non  recipit  aliquid  a  loquente,  sed 
per  speciem,  quam  penes  se  habet,  et 
aliam  animam  et  ejus  locutionem  cogno¬ 
scit;  unde  non  oportet  ponere  aliquod 
medium,  per  quod  deferatur  aliquid  ab 
una  in  alteram.  —  de  Verit.  1.  c.  ad  4. 

Ad  lerlium  dicendum,  quod  clamor  ille, 
quo  Seraphim  clamasse  dicuntur,  non  est 
vocis  corporeae,  quse  fitprooter  distantiam 
loci,  sed  significat  magnitudinem  eorum, 
qiiae  loquebantur  (scilicet  unitatem  essen¬ 
tiae  et  trinitatem  personarum)  dicentes  : 

«  Sanctus  »;  vel  certe  magnitudinem 
offectus,  secundum  quod  dicit  Gregorius 
(2.  Moralium  c.  7 ;  —  Migne  t.  75,  coi. 
560)  :  «  Tanto  quisque  minus  clamat, 
quanto  minus  desiderat.  »  —  la,  1.  c. 
ad  2 ;  de  Verit.  1.  c.  ad  3. 

Ad  quartum  dicendum,  quod  Augusti¬ 
nus  loquitur  de  cognitione  naturali  ani¬ 
marum,  per  quam  etiam  sancti  non  pos¬ 
sunt  cognoscere  quae  hic  aguntur,  sed 
ex  virtule  gloriae,  ut  expresse  dicit  Gre¬ 
gorius  (12.  Moralium  c.  21,  al.  13  ;  — 
Migne  t.  75,  coi.  999),  exponens  illud 
Job  14,  21  :  Sive  fuerint  nobiles  filii  ejus 
sive  ignobiles,  non  inlelligit  (1).  —  de  Ve¬ 
rit.  1.  c.  ad  5. 

ARTICULUS  III 

*  UTRUM  ANIMA  SEPARATA  POSSIT  ALII  LOQUI 

ITA,  UT  ALI^  LOCUTIONEM  EJUS  NON  PER¬ 
CIPIANT. 

Videtur  quod  locutionem  unius  animae 
separatae  ad  alteram  omnes  cognoscant. 

1.  Quod  enim  locutionem  unius  homi¬ 
nis  non  omnes  audiant,  facit  inaequalis 
loci  distantia;  sed  in  locutione  animae 
separatae  nihil  operatur  localis  distantia, 

(i)  Al.  intelliget  i. 

ut  dictum  est  (art.  praeced.)  :  ergo  unam 
animam  separatam loquentem  ad  alteram 
omnes  percipient.  —  la,  q.  107,  a.  5, 
arg.  1 :  —  de  Veril.  q.  9,  a.  7,  arg.  4. 

2.  Praeterea,  ad  locutionem  nihil  aliud 
requiritur,  quam  intelligibilis  species  et 
conversio  ad  alterum;  sed  species  illa  et 
conversio  sicut  cognoscuntur  ab  una  ani¬ 
ma  separata,  ita  et  ab  alia  :  ergo  locutio 
unius  animae  aequaliter  ab  omnibus  per¬ 
cipitur.  —  de  Verit.  1.  c.  arg.  1. 

3.  Praeterea,  eisdem  nutibus  una  ani¬ 
ma  ad  omnes  loquitur ;  si  ergo  aliqua 
anima  cognoscit  locutionem  qua  alia  ani¬ 
ma  ei  loquitur,  et  eadem  ratione  cogno¬ 
scet  locutionem  qua  eadem  anima  loqui¬ 
tur  abis.  —  Ibid.  arg.  2. 

4.  Praeterea,  quicunque  intuetur  ali¬ 
quam  animam  separatam,  percipit  spe¬ 
ciem  ejus,  qua  intelligit  et  loquitur;  sed 
animae  separaiae  se  invicem  semper  in¬ 
tuentur  :  ergo  una  anima  separata  sem¬ 
per  cognoscit  locutionem  alterius,  sive 
sibi  sive  alteri  loquatur.  —  Ibid.  arg.  3. 

Sed  contra  :  Inconveniens  videtur  di¬ 
cere  quod  anima  conjuncta  corpori  possit, 
quod  separata  non  possit ;  sed  homo  po¬ 
test  conceptum  cordis  sui  alteri  manife¬ 
stare  ita,  quod  alii  absconditum  sit  :  ergo 
similiter  poterit  anima  separata  uni  loqui 
ita,  ut  alia3  non  audiant.  — de  Verit.  1.  c. 
arg.  Sed  contra ;  la,  1.  c.  arg.  Sed  contra. 

Respondeo  dicendum,  quod,  .sicut  ex 
praedictis  (a.  1)  patet,  ex  hoc  ipso  cognitio 
unius  animae  separaiae  in  cognitionem 
alterius  venit  per  modum  cujusdam  spi¬ 
ritualis  locutionis,  quod  anima  fit  in  actu 
alicujus  speciei  non  solum  secundum  se- 
ipsam,  sed  etiam  in  ordine  ad  aliam  ;  et 
hoc  fit  per  propriam  voluntatem  animae 
loquentis.  Ea  autem,  quae  sunt  voluntatis, 
non  oportet  quod  eodem  modo  se  habeant 
ad  omnes,  sed  secundum  modum  a  vo¬ 
luntate  praefixum .  Et  ideo  locutio  prae¬ 
dicta  non  aequaliter  se  habebit  ad  omnes 
animas  separatas,  sed  secundum  quod 
voluntas  animae  determinabit  {de  Verit. 
q.  9,  a.  7,  c.).  Potest  autem  ex  aliqua 
causa  voluntas  unius  animae  determinare 

et  ordinare  aliquid  ad  unarn  et  non  ad 
alteram,  ita  ut  anima  illa  fiat  per  pro¬ 
priam  \oluntatem  in  actu  alicujus  speciei 
secundum  intellectum  in  ordine  ad  unam 
tantum  animam.  Et  ideo  potest  conceptus 
unius  ab  aliqua  una  cognosci  et  non 
ab  aliis.  Et  sic  locutionem  unius  animae  ad 
alteram  potest  percipere  una  absque  aliis, 
non  quidem  impediente  distantia  locali, 
sed  hoc  faciente  voluntaria  ordinatione, 
ut  dictum  est  (a.  1  et  2).  —  la,  q.  107, 
a.  5,  c. ;  de  Verit.  1.  c. 

Ad  primum  dicendum,  quod  locutio 
humana  movet  auditum  actione  quae  est 
per  necessitatem  naturae,  puta  impellen¬ 
do  aerem  usque  ad  aurem ;  sed  hoc  mo¬ 
do  non  est  in  locutione  animae  separatae, 
ut  dictum  est  (a.  1  et  2),  sed  totum  de¬ 
pendet  ex  voluntate  animae  loquentis.  — 
de  Verit.  1.  c.  ad  4. 

Ad  secundum  dicendum,  quod  in  locu¬ 
tione  non  requiritur  conversio  vel  direc¬ 
tio  quasi  cognita,  sed  quasi  cogmitionem 
faciens ;  unde  ex  hoc  ipso,  quod  una  ani¬ 
ma  ad  alteram  convertitur,  illa  conver¬ 
sio  facit  eam  cognoscere  alterius  animae 
cogitationem.  — Ibid.  ad  1. 

Ad  tertium  dicendum,  quod  in  generali 
est  unus  nutus,  quo  una  anima  separata 
ad  omnes  loquitur;  sed  in  speciali  sunt 
tot  nutus,  quot  sunt  conversiones  ad  di¬ 
versos;  unde  unaquaeque  cognoscit  se¬ 
cundum  nutum  ad  se  tactum.  —  ibid.  ad  2. 

Ad  quartum  dicendum,  quod  quamvis 
una  anima  alteram  intueatur,  non  tamen 
oportet  quod  speciem,  prout  ea  actu  ali¬ 
quid  cogitat,  videat,  nisi  illa  anima  con. 
vertatur  ad  eam.  —  Ibid.  ad  3. 


QUiESTIO  XLIV  (1) 

^DE  ANIMA  SEPARATA  CONSIDERATA  PER 
ORDINEM  AD  CORPUS. 

Deinde  considerandum  est  de  anima 
separata  per  ordinem  ad  corpus. 

(l)  Edit.  Ticin.  qujest,  23. 


CIRCA  HOC  QUERITUR  : 

*  Utrum  anima  separata  habeat  naturalem 

aptitudinem  et  inclinationem  ad  corpus. 

ARTICULUS 

*  UTRUM  ANIMA  SEPARATA  HABEAT  NATURA¬ 

LEM  APTITUDINEM  ET  INCLINATIONEM  AD 

CORPUS. 

Videtur  quod  anima  separata  non  ha¬ 
beat  naturalem  aptitudinem  et  inclinatio¬ 
nem  ad  corpus. 

1.  Cuilibet  enim  potentiae  passivae  re¬ 
spondet  potentia  activa  in  natura,  ut  dic¬ 
tum  est  (supra,  q.  27,  a.  2).  Sed  non  da¬ 
tur  in  natura  poi entia  naturalis  activa, 
sive  respectu  conjunctionis  animae  sepa¬ 
ratae  ad  corpus,  sive  respectu  disposi¬ 
tionis,  quae  est  necessitas  ad  talem  con¬ 
junctionem,  quia  talis  dispositio  non  po¬ 
test  a  natura  induci  nisi  determinato  mo¬ 
do  per  viam  generationis  ex  semine  (4. 
Sent.  dist.  43,  q.  1.  a.  1,  sol.  3).  Ergo 
anima  separata  non  habet  inclinationem 
naturalem  ad  sui  corporis  unionem.  — 
4.  Sent.  1.  c. ;  3.  Sent.  dist.  5,  q.  3,  a. 
2,  arg  4. 

2.  Praeterea,  si  anima  separata  habet 
naturalem  inclinationem  ad  unionem  sui 
corporis,  hon  debet  manere  separata  a 
corpore,  sed  illi  uniri :  quia  id,  quod  in- 
est  alicui  rei  secundum  se,  semper  de¬ 
bet  ei  inesse  (la,  q.  76,  a.  1,  arg.  6);  sed 
anima  separata,  quamdiu  manet  in  tali 
statu,  non  est  unita  corpori  ;  ergo  neque 
habet  inclinationem  naturalem  ad  corporis 
unionem. 

3.  Praeterea,  dicit  Philosophus  7.  Eth. 
(c.  12,  al.  13),  quod  operatio  felicitatis, 
in  qua  consistit  beatitudo,  non  est  impe¬ 
dita;  sed  si  anima  separata  haberet 
naturalem  inclinationem  ad  unionem 
corporis,  talis  operatio  esset  impedita 
per  naturalem  appetitum  corpus  admi¬ 
nistrandi,  quo  retardaretur  quodam  modo 

ne  tota  intentione  pergeret  in  visionem 
divinae  essentiae  :  ergo  anima  separata 
non  habet  naturalem  inclinationem  ad 
sui  corporis  unionem.  —  la  2ae,  q.  4,  a. 
o,  arg.  4. 

4.  Praeterea,  beatitudo  est  sufficiens 
bonum,  et  quietans  desiderium;  sed  hoc 
non  competeret  animae  separatae,  si  ha¬ 
beret  inclinationem  naturalem  ad  corpus, 
quia  adhuc  appeteret  illius  unionem  : 
ergo  anima  separata  non  habet  naturalem 
inclinationem  ad  corporis  unionem.  — 
Ibid.  arg.  5. 

5.  Praeterea,  ultimum  in  re  est  perfec¬ 
tissimum  in  re,  quia  per  illud  attingit 
finem  suum,  et  consequenter  terminat 
inclinationem  rei ;  sed  perfectissimus  sta¬ 
tus  animae  rationalis  est  ut  sit  a  corpore 
separata,  quia  in  hoc  siatu  est  confor¬ 
mior  Deo  et  angelis;  et  est  magis  pura, 
quia  est  separata  ab  omni  extranea  natu¬ 
ra  :  ergo  anima  separata  non  habet  na¬ 
turalem  inclinationem  ad  sui  corporis 
unionem.  —  4.  Seat.  dist.  43,  q.  1,  a.  1, 
qusestiunc.  1,  arg.  4. 

6.  Praeterea,  uni  naturae  non  competit 
secundum  naturam  nisi  una  inclinatio, 
sicut  et  unus  motus,  ut  dicit  Philosophus 
(1.  de  Coelo  text.  8  ;  c.  2).  Sed  animae 
rationali  secundum  naturam  competit 
separatio  a  corpore,  et  per  consequens 
inclinatio  ad  talem  statum.  Quod  patet, 
quia  corpus  hominis  ex  contrariis  est 
compositum;  omne  autem  hujusmodi  na¬ 
turaliter  est  corruptibile  :  quare  et  cor¬ 
pus  hominis;  corrupto  autem  corpore  ne- 
cesse  est  animam  rationalem,  quia  imma¬ 
terialis  est,  separatam  manere.  Ergo 
anima  rationalis  separata  non  habet 
ullam  naturalem  inclinationem  ad  unio¬ 
nem  corporis.  —  i.  de  Coelo  l.  4. 

7.  Praeterea,  si  anima  separata  appetit 
naturaliter  reuniri  corpori, sequitur  natu¬ 
raliter  posse  demonstrari  resurrectionem 
corporum,  eamque  naturalem  esse  {Opusc. 
2,  c.  152,  rat.  1);  quod  est  falsum,  cum 
fide  credatur ,  et  per  consequens  sit 
supernaturalis,  et  tantum  probabiliter 
suaderi  possit  (4.  Seat.  dist.  43,  q.  1,  a. 

1,  sol.  3,  ad  2).  Sequela  autem  probatur, 
quia  nihil  quod  est  contra  naturam,  po¬ 
test  esse  perpetuum  ;  sed  si  anima  separata 
naturaliter  haberet  inclinationem  ad 
unionem  sui  corporis,  contra  naturam  illi 
esset  remanere  separatam*a  corpore  ;  et 
consequenter,  ne  contra  naturam  perpe¬ 
tuo  maneret  in  tali  statu,  necessario  de¬ 
beret  aliquando  corpori  uniri  (4.  c.  Gent. 
c.  79,  rat.  1  et  2,  secundo  loco  ;  cf. 
Ferrariensem  ibid.).  Dicendum  ergo  est, 
quod  anima  separata  non  habet  natura¬ 
lem  inclinationem  ad  sui  corporis  unio¬ 
nem. 

Sed  contra  est  :  1.  quod  omne  imper¬ 
fectum  desiderat  suam  perfectionem,  et 
per  consequens  naturaliter  inclinatur  in 
id,  per  quod  suam  perfectionem  aquirit. 
Sed  anima  rationalis  separata  est  imper¬ 
fecta  tum  in  natura  tum  in  esse.  Nam  est 
naturaliter  pars  humanae  naturae,;  pars 
autem  omnis  extra  suum  totum  existens 
est  imperfecta  et  habet  esse  imperfectum, 
unde  completur  et  habet  esse  perfectum 
in  toto  sicut  in  eo,  quod  se  habet  ad  par¬ 
tes  sicut  forma  ad  materiam.  Ergo  anima 
separata  habet  naturalem  inclinationem 
ad  sui  corporis  unionem.  —  Opusc.  2 
[Compend.  Thcolog.),  c.  152  ;  4.  c.  Gent. 
c.  79,  rat.  1  et  2  secundo  loco;  4.  Sent. 
dist.  49,  q.  1,  a.  4,  sol.  1  et  ad  1  ;  q.  4, 
a.  5,  sol.  2,  ad  1. 

2.  Praeterea,  major  et  perfectior  beati¬ 
tudo  sequitur  esse  perfectius.  Sed  beati¬ 
tudo  animae  conjunctae  corpori  glorioso 
major  et  perfectior  erit  quam  beatitudo 
animae  separatae,  ut  docet  Augustinus  {de 
Genes,  ad  Lilt.  1.  12,  c.  35  ;  —  Migne  t. 
34,  coi.  483),  et  quia  anima  unita  cor¬ 
pori  glorioso  erit  in  natura  perfectior  (la 
2ae,  q.  4,  a.  5,  in  c.)  et  in  sua  operatione 
efficacior  :  quia  licet,  absolute  loquendo, 
virtus  a  materia  separata  sit  potentior; 
virtus  tamen,  quae  de  sua  natura  habet 
quod  sit  in  materia,  est  magis  potens  ia 
materia  existens  quam  separata  (4.  Sent,  - 
1.  c.  sol.  1,  ad  2).  Ergo  anima  conjuncta 
corpori  glorioso  habebit  esse  perfectius 
quam  separata.  Quaelibet  autem  res  na- 

turaliter  appetit  esse  perfectius;  ergo  et 
anima  separata  naturaliter  appetit  unio¬ 
nem  corporis  gloriosi,  in  quo  habet  esse 
perfectius  quam  separata  a  tali  corpore. 
—  la  2ae,  q.  4,  a.  5,  in  c.  et  arg.  2  et  ad 
2;  4.  Sent.  1.  c.  sol.  1,  ad  1  et  2. 

Respondeo  dicendum,  quod  anima  se¬ 
parata  habet  naturalem- inclinationem  ad 
unionem  sui  corporis.  Cujus  ratio  ex  dic¬ 
tis  manifeste  patet :  quia  quaecunque  nata 
sunt  uniri  secundum  naturam  suam,  na¬ 
turaliter  sibi  uniri  appetunt;  unumquod¬ 
que  enim  appetit  id  quod  est  sibi  conve¬ 
niens  secundum  suam  naturam.  Manife¬ 
stum  autem  est  quod  anima  naturaliter 
unitur  corpori ;  nam  est  ejus  forma  et  ac¬ 
tus  informans,  ut  patet  ex  prima  defi¬ 
nitione  animae  allata  a  Philosopho  (2.  de 
Anima  texi.  7;  c.  1).  Ergo  anima  sepa¬ 
rata  naturaliter  appetit  talem  unionem, 
et  per  consequens  habet  naturalem  apti- 
tudinera  et  inclinationem  ad  illam.  — 
Opusc.  2  {Compend.  Theolog.),  c.  152  ;  4. 
c.  Gent.  c.  79. 

Ad  primum  ergo  dicendum,  quod  ne¬ 
que  sufficit  potentia  passiva  ex  parte  cor¬ 
poris  et  inclinatio  illius  ad  unionem  cum 
anima;  neque  similiter  inclinatio  animae 
ad  unionem  cum  corpore  (cf.  Opusc.  2, 
c.  152,  rat.  1  et  2),  ut  detur  in  natura 
potentia  activa  respectu  unionis  animae 
cum  corpore  :  quia  cum  anima  rationalis 
excedat  capacitatem  et  facultatem  lotius 
corporalis  materiae,  praeter  modum  alia¬ 
rum  formarum,  quod  ejus  operatio  intel¬ 
lectualis  demonstrat,  quam  sine  corpore 
habet;  sicut,  cum  primum  anima  corpori 
unitur  et  infunditur  in  generatione  ho¬ 
minis,  a  solo  Deo  creatur,  ita  et  in  resur¬ 
rectione  hominis  debet  ab  ipso  solo  suo 
corpori  reuniri.  —  Vel  dic,  quod  quam¬ 
vis  unio  animae  separatae  ad  carnem  non 
possit  fieri  nisi  per  virtutem  supernatu- 
ralem,  tamen  in  ea  est  naturalis  aptitudo 
ad  hoc  ;  nam  quod  no  a  possit  unio  com¬ 
pleri  per  virtutem  naturalem,  est  ex  de¬ 
fectu  corporis,  non  ex  defectu  animae.  — 
3.  Seni.  dist.  5,  q.  3,  a.  2,  ad  4. 

Ad  secundum  dcendum,  quod  secun¬ 


dum  se  convenit  animae  uniri  corpori, 
sicut  secundum  se  convenit  corpori  levi 
esse  sursum.  Et  sicut  corpus  leve  manet 
quidem  leve,  cum  a  loco  proprio  fuerit 
separatum,  cum  aptitudine  tamen  et  vir¬ 
tute  ad  proprium  locum  :  ita  anima  hu¬ 
mana  manet  in  suo  esse,  cum  fuerit  a 
corpore  separata,  habens  aptitudinem  et 
inclinationem  naturalem  ad  corporis 
unionem.  —  la,  q.  76,  a.  1,  ad  6. 

Ad  lerlium  dicendum,  quod  dupliciter 
aliquid  impeditur  ab  alio  :  uno  modo  per 
mo  Ium  contrarietatis,  sicut  frigus  impe¬ 
dit  actionem  caloris  ;  et  tale  impedimen¬ 
tum  operationis  repugnat  felicitati;  — 
alio  modo  per  modum  cujusdam  defectus, 
quia  scilicet  res  impedita  non  habet  quid¬ 
quid  ad  omnimodam  ejus  perfectionem 
requiritur;  et  tale  impedimentum  opera¬ 
tionis  non  repugnat  felicitati,  sed  omni¬ 
modae  perfectioni  ipsius.  Et  sic  separatio 
animae  a  corpore  dicitur  animam  retar¬ 
dare,  ne  tota  intentione  tendat  in  visio¬ 
nem  divinae  essentiae.  Appetit  enim  ani¬ 
ma  sic  frui  Deo,  quod  etiam  ipsa  fruitio 
derivetur  ad  corpus  per  redundantiam, 
sicut  est  possibile;  et  ideo  quamdiu  ipsa 
fruitur  Deo  sine  corpore,  appetitus  ejus 
sic  quiescit  in  eo,  quod  tamen  adhuc  ad 
participationem  ejus  vellet  suum  corpus 
pertingere.  —  la  2ae,  q.  4,  a.  5,  ad  4. 

Ad  quartum  dicendum,  quod  deside¬ 
rium  animae  separatae  totaliter  quiescit 
ex  parte  appetibili,  quia  habet  id,  quod 
suo  appetitui  sufficit  ;  sed  non  totaliter 
requiescit  ex  parte  appetentis,  quia  illud 
bonum  non  possidet  secundum  omnem 
modum,  quo  possidere  vellet.  Et  ideo,  cor¬ 
pore  resumpto,  beatitudo  crescit  exten¬ 
sive,  non  autem  intensive  (la  2ae,  1.  c. 
ad  5),  nisi  in  quantum  perfectio  corporis 
gloriosi  aliquo  modo  coadjuvat  ad  hoc, 
quod  anima  liberius  et  perfectius  Deo 
inhaereat,  et  in  quantum  anima  perfec¬ 
tius  esse  habet  corpori  conjuncta  quam  a 
corpore  separata.  Et  sic  etiam  ejus  ope¬ 
ratio  est  perfectior  (4.  Sent.  dist.  49,  q. 
4,  a.  5,  sol.  2,  ad  1) ;  quanto  enim  aliquid 
est  perfectius  in  esse,  tanto  potest  perfec- 

tius  operari.  —  4.  Seni.  dist.  49,  q.  1,  a. 
4,  sol.  1  et  ad  3  et  4;  et  q.  4,  a.  b,  sol.  2, 
ad  1. 

Ad  quintum  dicendum,  quod  ceteris  pa¬ 
ribus  perfectior  est  status  animae  in  cor¬ 
pore  quam  extra  corpus,  quia  est  pars 
lotius  compositi,  et  omnis  pars  integralis 
materialis  est  respectu  totius,  quamvis 
sit  Deo  conformior  secundum  quid.  Tunc 
enim,  simpliciter  loquendo,  est  aliquid 
Deo  maxime  conforme,  quando  habet  quid¬ 
quid  suae  naturae  conditio  requirit,  quia 
tunc  perfectionem  divinam  maxime  imi¬ 
tatur.  Unde  cor  animalis  magis  est  con¬ 
forme  Deo  quando  movetur,  quam  quan¬ 
do  quiescit,  quia  perfectio  cordis  est  mo¬ 
veri,  sicut  ejus  quies  est  illius  destructio, 
quamvis  Deus  nunquam  moveatur.  —  4. 
Sent.  dist.  43,  1.  c.  ad  4  ;  dist.  49,  q.  1, 
a.  4,  sol.  1  et  ad  1. 

Ad  sextum  dicendum,  quod  dupliciter 
potest  anima  considerari  :  uno  modo  qua¬ 
tenus  forma  corporis  ;  et  sic  habet  incli¬ 
nationem  ad  coipus,  et  convenit  ilii 
secundum  se  uniri,  sicut  secundum  se 
convenit  corpori  levi  esse  sursum.  Unde 
sicut  corpus  leve  manet  quidem  leve, 
cum  a  loco  proprio  fuerit  separatum,  cum 

• 

aptitudine  tamen  et  inclinatione  ad  pro¬ 
prium  locum;  ita  anima  humana  manet 
in  suo  esse,  cum  fuerit  a  corpore  sepa¬ 
rata,  habens  aptitudinem  et  inclinationem 
naturalem  ad  corporis  unionem  (la,  q. 
76,  a.  1,  ad  6).  Altero  modo  ut  habet  esse 
absolutum,  seu  ut  substantia  subsistens, 
communicans  cum  angelo ,  habensque 
operationem  independentem  a  corpore, 
atque  adeo  quatenus  est  similitudo  Dei  : 
et  ut  sic,  quemadmodum  est  illi  naturale 
intelligere  alio  modo  quam  in  corpore,  et 
per  consequens  habet  inclinationem  ad 
talem  modum  operandi,  ita  et  habet  in¬ 
clinationem  naturalem  ad  talem  statum 
{Qiioest.  disp.  de  Anima  a.  17,  c.).  Non 
repugnat  autem  eidem  animae  secundum 
varias  considerationes  diversas  inclina¬ 
tiones  competere,  sicut  et  competit  diver¬ 
sus  modus  operandi,  quamvis  ex  his  dua¬ 
bus  considerationibus  prior  sit  magis  na- 

turalis  quam  posterior,  sicut  et  ceteris 
paribus,  ut  dictum  est  (ad  b),  status 
animae  in  corpore  est  perfectior  quam 
extra  corpus. 

Ad  septimum  dicendum,  quod  resur¬ 
rectio  est  naturalis  quantum  ad  termi¬ 
num,  non  autem  quantum  ad  principium 
(4.  Sent.  dist.  43,  q.  1,  a.  1,  sol.  3  ;  Tabida 
Aurea  voce  «  resurrectio  »  n.  b).  Illa  vero 
propositio  «  nullum  violentum  est  perpe¬ 
tuum  y>  vera  est  de  operatione  illa,  quae 
terminatur  ad  id,  quod  non  est  per  na¬ 
turam,  sed  naturae  contrarium  ;  hoc  au¬ 
tem  non  est  in  resurrectione,  et  ideo  non 
est  ad  propositum  (1). 


QU.ESTIO  XLV 

DE  ENTE  INCREATO. 

Ultimo  considerandum  est  de  divisione 
entis  in  increatum  et  creatum.  Sed  quia 
de  divisione  illa  jam  quaesitum  est,  an  sit 
univoca  ;  et  de  ente  creato  et  creatione 
multa  dicta  sunt  tum  in  hac  parte  tum 
in  aliis;  cie  ente  etiam  increato,  quod  est 
primum  ens,  multa  quaesita  sunt  in  hac 
parte;  ideo  ad  praesens  considerabimus 
tantum  de  quibusdam  ejus  perfectionibus 
seu  attributis,  quantum  ad  philosophum 
attinet,  plura  et  altiora  Theologiae  relin¬ 
quentes. 

CIRCA  HOC  ERGO  QUERUNTUR  DUO: 

1.  De  perfectionibus  entis  increati,  quod  est 
Deus. 

2.  Utrum  et  quomodo  sit  intelligens  et  vo¬ 
lens. 

ARTICULUS  I 

DE  'perfectionibus  ENTIS  INCREATI,  QUOD 
EST  DEUS. 

Videtur  quod  non  omnes  perfectiones 
enti  increato,  quod  est  Deus,  conveniant. 

(1)  In  edit.  Ticin.  hoc  loco  tura  Melaphysica 

1.  Et  primo  quidem  videtur  quod  non 
sit  omnino  simplex.  Ea  enim  quse  sunt  a 
Deo,  imitantur  ipsum;  unde  a  primo  ente 
sunt  omnia  entia,  et  a  primo  bono  sunt 
omnia  bona.  Sed  in  rebus  quae  sunt  a  Deo, 
nihil  est  omnino  simplex  ;  ergo  Deus  non 
est  omnino  simplex  (la,  q.  3,  a.  7,  arg. 
1) ;  ergo  non  sunt  in  ipso  omnes  perfec¬ 
tiones. 

2.  Praeterea,  videtur  quod  Deo  non 
convenit  esse  bonum.  Bonum  enim  est 
quod  omnia  appetunt  ;  sed  Deum  non 
omnia  appetunt,  quia  non  omnia  cogno¬ 
scunt  ipsum  ;  nihil  autem  appetitur  nisi 
notum  :  ereo  Deo  non  convenit  esse  bo¬ 
num  (la,  q.  6,  a.  1,  arg.  2);  et  proinde 
idem  quod  prius. 

3.  Praeterea,  videtur  quod  Deus  non  sit 
infinitus.  Quod  enim  ita  est  hic  quod  non 
alibi,  est  finitum  secundum  locum  ;  ergo 
quod  ita  est  hoc  quod  non  aliud,  est  fini¬ 
tum  secundum  substantiam.  Sed  Deus  est 
hoc,  et  non  aliud;  non  enim  est  lapis  nec 
lignum  ;  ergo  Deus  non  est  infinitus  se¬ 
cundum  substantiam  (la,  q.  7,  a.  1 ,  arg. 
3) ;  et  proinde  idem  quod  prius. 

4.  Praeterea,  videtur  quod  Deus  non 
sit  immobilis.  Dicitur  enim  Sap.  7,  24  de 
sapientia  quod  est  mobilior  omnibus  mo¬ 
bilibus ;  sed  Deus  est  ipsa  sapientia ;  ergo 
Deus  est  mobilis  (la,  q.  9,  a.  1,  arg.  2)  ; 
et  proinde  idem  quod  prius. 

o.  Praeterea,  videtur  quod  Deus  non 
sit  celemus.  ^Eternitas  enim  est  mensura 
quaedam  ;  sed  Deo  non  convenit  esse 
mensuratum  :  ergo  non  convenit  ei  esse 
aeternum  (la,  q.  10,  a.  2,  arg.  3)  ;  et 
proinde  idem  quod  prius. 

tum  integra  Summa  Philosophice  Cosmi  Alamanni 
absolvilur  hisce  verbis  :  «  Reliquum  nunc  esset  ad 
perfectam  scienlise  metaphysicse  tractationem  con¬ 
siderare  de  Deo  et  intelligenliis,  secundum  quod 
lumine  naturaa  in  eorum  cognitionem  venire  pos¬ 
sumus.  Verum  quia  talis  consideratio  satis  super- 
que  nabetur  a  U.  Tlioina  in  prima  parte  Summce 
Theologicce  explicata,  ideo  longe  utilius  esse  judi¬ 
cavimus  studiosos  'antse  rei  cognitionem  ex  ipso 
fonte  quam  ex  rivulis  haurire.  » 

Eam  quae  jam  sequitur  qua3stionem  «  de  ente 
increaio  »,  sicut  permuUas  alias  bUjUS  iNietaphy- 
sicse,  debes  editoribus  Parisiensibus  anni  163y‘40; 
Vit  diximus  in  prsefalione. 


Sed  contra  :  Ei  quod  est  suum  esse, 
nulla  perfectio  deesse  potest ;  sed  Deus 
est  suum  esse,  ut  supra  (in  Metaphysica 
q.  5,  a.  2)  ostensum  est  :  ergo  nulla  per¬ 
fectio  Deo  deesse  potest. 

Respondeo  dicendum,  quod  necesse  est 
quidquid  perfectum  est  Deo  convenire  ; 
quod  patet  singula  consideranti  quse  de 
Deo  dici  solent. —  Cum  enim  Deo  conve¬ 
niat  esse  summe  et  maxime  ens,  ens  autem 
in  quantum  ens,  ut  supra  ostensum  est, 
sit  bonum,  necesse  est  Deum  esse  sum¬ 
me  et  maxime  bonum. —  Cf.  la,  q.  6,  1,  c. 

Quia  vero  Deus  est  primum  movens, 
sequitur  ipsum  esse  immotum  et  immo^ 
bilem  ;  si  enim  moveretur,  vel  ipse  a  se 
ipso,  vel  ab  alio  moveretur.  Ab  alio  qui¬ 
dem  moveri  non  potest;  oporteret  enim 
esse  aliquid  movens  prius  eo  ;  quod  est 
contra  rationem  primi  moventis.  A  se 
ipso  autem  si  movetur,  hoc  potest  esse 
dupliciter  ;  vel  quod  secundum  idem  sit 
movens  et  motum ;  ita  quod  secun¬ 
dum  aliquid  sui  sit  movens,  et  secundum 
aliquid  motum.  Horum  quidem  primum 
esse  non  potest :  eum  enim  omne  quod 
movetur  in  quantum  hujusmodi  sit  in  po¬ 
tentia,  quod  autem  movet  sit  in  actu,  si 
secundum  idem  esset  movens  et  motum, 
oporteret  quod  secundum  idem  esset  in 
potentia  et  in  actu  ;  quod  est  impossibile. 
Secundum  etiam  esse  non  potest :  si  enim 
esset  aliquod  movens,  et  alterum  motum, 
non  esset  ipsum  secundum  se  primum 
movens,  sed  ratione  suse  partis  quae  mo¬ 
vet  ;  quod  autem  est  per  se,  prius  est  eo 
quod  non  est  per  se;  non  potest  igitur  pri¬ 
mum  movens  esse,  si  ratione  suae  partis 
hoc  ei  conveniat.  Oportet  igitur  primum 
movens  omnino  immobile  esse.  —  Ex  his 
etiam  quae  moventur  et  movent  hoc  ipsum 
considerari  potest.  Omnis  enim  motus 
videtur  ab  aliquo  immobili  procedere, 
quod  scilicet  non  movetur  secundum 
illam  speciem  motus  ;  sicui  videmus,  quod 
alterationes  et  generationes  et  corruptio¬ 
nes,  quae  sunt  in  istis  inferioribus,  redu¬ 
cuntur  sicut  in  primum  movens  in  corpus 
coeleste,  quod  secundum  hanc  speciem 

motus  non  movetur,  cum  sit  ingenera- 
bileet  incorruptibile  et  inalterabile.  Illud 
ergo  quod  est  primum  principium  omnis 
motus,  oportet  esse  immobile  omnino. 
Opiisc.  2  {Compend.  Theolog.),  c.  4. 

Et  ex  hoc  oportet  Deum  esse  mtermim. 
Omne  enim  quod  incipit  esse  vel  desinit, 
per  motum  vel  per  mutationem  hoc  pati¬ 
tur.  Ostensum  est  autem,  quod  Deus  est 
omnino  immobilis  5  est  ergo  seternus. 

Ibid.  c.  5. 

Unde  etiam  ostenditur  quod  Deum  esse 
est  necessarium.  Omne  enim  quod  est  pos¬ 
sibile  esse  et  non  esse,  est  mutabile;  sed 
Deus  est  omnino  immutabilis  ;  ergo  ip¬ 
sum  non  est  possibile  esse  et  non  esse. 
Omne  autem  quod  est,  et  non  est  possi¬ 
bile  ipsum  non  esse,  necesse  est  ipsum 
esse  ;  quia  necesse  esse,  et  non  possibile 
non  esse,  idem  significant.  Ergo  Deum 
esse  necesse  est.  —  Ibid.  c.  6. 

Et  proinde  semper  esse.  Omne  enim 
quod  necesse  est  esse,  semper  est;  quia 
quod  non  possibile  est  non  esse,  impossi¬ 
bile  est  non  esse,  et  ita  nunquam  non  est. 
Sed  necesse  est  Deum  esse,  ut  dictum  est; 
ergo  Deus  semper  est.  —  Ibid.  c.  7. 

Et  inde  etiam  concluditur,  quod  in  Deo 
non  est  aliqua  successio,  sed  ejus  esse 
est  totum  simul.  Successio  enim  non  in¬ 
venitur  nisi  in  illis  quse  sunt  aliqualiter 
motui  subjecta ;  prius  enim  et  posterius 
in  motu  causant  temporis  successionem. 
Deus  autem  nullo  modo  est  motui  subjec¬ 
tus  ;  non  est  igitur  in  eo  successio,  sed 
ejus  esse  est  totum  simul.  —  Ibid.  c.  8. 

Ex  quibus  ulterius  manifestum  est 
Deum  esse  simplicissimum.  Nam  in  omni 
compositione  oportet  esse  duo,  quae  ad 
invicem  se  habeant  sicut  potentia  ad 
actum.  In  primo  autem  movente,  si  est 
omnino  immobile,  impossibile  est  esse 
potentiam  cum  actu;  nam  unumquodque 
ex  hoc  quod  est  in  potentia,  mobile  est. 
Impossibile  est  ergo  Deum,  qui  est  pri¬ 
mum  movens,  esse  compositum.  —  Ad¬ 
huc  :  omni  composito  necesse  est  esse 
aliquid  prius ;  nam  componentia  natura¬ 
liter  sunt  priora  composito.  Illud  igitur 


quod  omnium  entium  est  primum,  impos¬ 
sibile  est  esse  compositum.  Videmus  enim 
in  ordine  eorum  quae  sunt  composita, 
simpliciora  priora  esse  ;  nam  elementa 
sunt  naturaliter  priora  mixtis  ;  et  inter 
elementa  primum  est  ignis,  quod  est  sim¬ 
plicissimum.  Omnibus  autem  elementis 
prius  est  corpus  coeleste,  quod  in  majori 
simplicitate  constitutum  est,  cum  ab 
omni  contrarielate  sit  purum.  Relinqui¬ 
tur  igitur  quod  primum  entium  oportet 
omnino  simplex  esse.  —  Ibid.  c.  9. 

Et  ex  hoc  sequitur  quod  Deus  est  sua 
essentia  et  suum  esse  cum  sit  simplex, 
non  est  invenire  in  co  aliquid  per  modum 
potentiae,  et  aliquid  per  modum  actus  ;  et 
proinde  est  actus  purus,  et  ultimus.  Om¬ 
nis  enim  actus  qui  est  citra  ultimum,  est 
in  potentia  ad  ultimum  actum  ;  ultimus 
autem  actus  est  ipsum  esse.  Cum  enim 
motus  sit  exitus  de  potentia  in  actum, 
oportet  illud  esse  ultimum  actum  in  quod 
tendit  omnis  motus  ;  et  cum  motus  na¬ 
turalis  in  hoc  tendat  quod  est  naturali¬ 
ter  desideratum,  oportet  hoc  esse  ultimum 
actum  quod  omnia  desiderant;  hoc  au¬ 
tem  est  esse ;  oportet  igitur  quod  essen¬ 
tia  divina,  quae  est  actus  purus  ultimus, 
sit  ipsum  esse  :  et  hoc  ipsum  antea  (q. 
5,  a.  2,  in  c.)  ostensum  est,  cum  proba¬ 
tum  est  primum  ens  esse  suum  esse.  — 
Ibid.  c.  10  et  11. 

Ex  quo  patet  amplius  quod  Deus  non 
non  sit  m  aliquo  genere.  Nam  differentia 
addita  generi  constituit  speciem;  ergo 
cujuslibet  speciei  essentia  habet  aliquid 
additum  supra  genus;  sed  ipsum  esse, 
quod  est  essentia  Dei,  nihil  in  se  continet 
quod  sit  alteri  additum.  —  Ibid.  c.  12. 

Et  per  idem  patet  quod  Deus  nec  gemis 
est,  nec  species  {Ibid.  c.  13  et  14)  ;  — 
unde  dii  multi  esse  non  possunt ;  si  hoc 
nomen  «  Deus  »  sumatur  univoce.  — 
Ibid.  c.  15. 

Patet  ulterius  Deum  non  esse  corpus. 
Nam  in  omni  corpore  compositio  aliqua 
invenitur  ;  omne  enim  corpus  est  partes 
habens.  Id  igitur  quod  est  omnino  sim¬ 
plex,  corpus  esse  non  potest  {Ibid.  c.  16)j 

—  nec  forma  corporis,  nec 
in  corpore.  —  Ibid.  c.  17. 

Ex  his  autem  apparet  Deum  esse  inf- 
nitum  :  non  privative  quidem,  secundum 
quod  infinitum  est  passio  quantitatis, 
prout  scilicet  infinitum  dicitur  quod  est 
natum  habere  finem  ratione  sui  generis, 
sed  non  habet ;  —  sed  negative,  prout 
infinitum  dicitur  quod  nullo  modo  fini¬ 
tur.  Nullus  enim  actus  invenitur  finiri 
nisi  per  potentiam,  quae  est  vis  receptiva. 
Invenimus  enim  formas  limitari  secun¬ 
dum  potentiam  materiae.  Si  igitur  pri¬ 
mum  movens  est  actus  absque  potentiae 
permixtione,  quia  non  est  forma  alicujus 
corporis,  nec  vii  tus  in  corpore,  necessa¬ 
rium  est  ipsum  infinitum  esse.  —  Hoc 
etiam  ipse  ordo,  qui  est  in  rebus,  demon¬ 
strat;  nam  quanto  aliqua  in  entibus  sunt 
sublimiora,  tanto  suo  modo  majora  inve¬ 
niuntur.  Inter  elementa  enim  quae  sunt 
superiora,  majora  quantitative  inveniun¬ 
tur,  sicut  etiam  in  simplicitate  ;  quod  eo¬ 
rum  generatio  demonstrat,  cum  multi¬ 
plicata  proportione  ignis  ex  aere  genere¬ 
tur,  aer  ex  aqua,  aqua  autem  ex  terra. 
Corpus  autem  coeleste  manifeste  apparet 
totam  quantitatem  elementorum  excedere. 
Oportet  igitur  id  quod  inter  omnia  entia 
primum  est,  et  quo  non  potest  esse  aliud 
prius,  infinitae  quantitatis  suo  modo  exi- 
stere.  —  Nec  mirum,  si  id,  quod  est  sim¬ 
plex,  et  corporea  quantitate  caret,  infini¬ 
tum  ponatur,  et  sua  immensitate  om¬ 
nem  corporis  quantitatem  excedere  :  cum 
intellectus  noster,  qui  est  incorporeus  et 
simplex,  omnium  corporum  quantitatem 
vi  suae  cognitionis  excedat,  et  omnia  cir¬ 
cumplectatur.  Multo  igitur  magis  id  quod 
est  omnium  primum,  sua  immensitate 
universa  excedit  omnia  complectens.  — 
Ibid.  c.  18. 

Hinc  etiam  apparet  Deum  esse  infimtee 
virtutis.  Virtus  enim  consequitur  essen¬ 
tiam  rei.  Nam  unumquodque  secundum 
modum  quo  est,  agere  potest.  Si  igitur 
Deus  secundum  essentiam  infinitus  est, 
oportet  quod  ejus  virtus  sit  infinita.  — 
Hoc  etiam  apparet,  si  quis  rerum  ordi¬ 


nem  diligenter  inspiciat.  Nam  unumquod 
que  quod  est  in  potentia,  secundum  hoc 
habet  virtutem  receptivam  et  passivam  ; 
secundum  vero  quod  actu  est,  habet  vir¬ 
tutem  activam.  Quod  igitur  est  in  poten¬ 
tia  tantum,  scilicet  materia  prima,  habet 
virtutem  infinitam  ad  recipiendum,  nihil 
de  virtute  activa  participans;  et  supra 
ipsam  quanto  aliquid  formalius  est,  tanto 
id  abundat  in  virtute  agendi.  Propter 
quod  ignis  inter  omnia  elementa  est 
maxime  activus.  Deus  igitur,  qui  est 
actus  purus,  nihil  potentialitatis  per¬ 
mixtum  habens,  in  infinitum  abundat 
virtute  activa  super  alia.  —  Ibid.  c. 
19. 

Unde  etiam  apparet,  quod  omnesperfec- 
tiones  in  quibuscunque  rebus  inventas 
necesse  est  originaliter  et  superabundau’ 
ter  in  Deo  esse.  Nam  omne  quod  movet 
aliquid  ad  perfectionem,  prius  habet  in  se 
perfectionem  ad  quam  movet;  sicut  ma¬ 
gister  prius  habet  in  se  doctrinam  quam 
aliis  tradit.  Cum  igitur  Deus  sit  primum 
movens,  et  omnia  alia  moveat  in  suas 
perfectiones,  necesse  est  omnes  perfectio¬ 
nes  rerum  ineo  praeexistere  superabun¬ 
danter.  —  Ibid.  c.  21. 

Quae  tamen  omnes  perfectiones  in  Deo 
sunt  unum  secundum  rem.  Ostensum  est 
enim  Deum  esse  simplicem ;  ubi  autem 
est  simplicitas,  diversitas  eorum  quae  in¬ 
sunt  esse  non  potest.—  Hoc  autem  mani¬ 
festum  fit  consideranti  in  virtutibus  co- 
gnoscitivis.  Nara  superior  vis  secundum 
unum  et  idem  est  cognoscitiva  omnium, 
quae  ab  inferioribus  viribus  secundum 
diversa  cognoscuntur ;  omnia  enim  quae 
visus,  auditus  et  ceteri  sensus  percipiunt, 
intellectus  una  et  simplici  virtute  dijudi¬ 
cat.  Simile  etiam  apparet  in  scientiis ; 
nam  cum  inferiores  scientiae  secundum 
diversa  genera  rerum,  circa  quae  versatur 
earum  intentio,  multiplicentur  ;  una  ta¬ 
men  scientia  est  in  eis  superior  ad  omnia 
se  habens,  quae  Philosophia  Prima  dici¬ 
tur.  Sic  igitur  et  perfectiones,  quae  in  in¬ 
ferioribus  rebus  secundum  diversitatem 
rerum  multiplicantur,  oportet  quod  in 


DE  ENTE  INGREATO  -  QU.  XLV  DE  DIVINIS  PERFECTIONIBUS  —  ART.  I 

aliqua  virtus 


518  QUARTA  PARS  - 

ipso  rerum  vertice,  scilicet  Deo,  uniantur. 
—  Ihid.  c.  22. 

Ex  quo  manifestum  fit  in  Deo  nullum 
esse  accidens.  Unde  cum  ad  perfectionem 
pertineat  esse,  agere  et  omnia  hujusmodi, 
necesse  est  omnia  in  Deo  idem  esse  cum 
ejus  essentia  ;  nullum  igitur  eorum  est 
accidens.  —  Ihid.  c.  23. 

Licet  autem  omnia  in  eo  sint  unum, 
hoc  non  excludit  quin  de  ipso  multa  con¬ 
cipere  et  dicere  possimus.  Cum  enim  in¬ 
tellectus  noster  essentiam  ejus  in  se  ipsa 
capere  non  sufficiat,  in  ejus  cognitionem 
consurgit  ex  rebus  quae  sunt  apud  nos, 
in  quibus  inveniuntur  diversae  perfectio¬ 
nes,  quarum  omnium  radix  et  origo  in 
Deo  est  una,  ut  dictum  est.  Et  quia  non 
possumus  aliquid  nominare,  nisi  secun¬ 
dum  quod  inlelligimiis  (sunt  enim  nomina 
intellectuum  signa),  Deum  non  possumus 
nominare  nisi  ex  perfectionibus  in  aliis 
rebus  inventis,  quarum  origo  in  ipso  est: 
el  quia  hae  in  rebus  istis  multiplices  sunt, 
oportet  multa  nomina  Deo  imponere.  Si 
autem  essentiam  ejus  in  se  ipsa  videre¬ 
mus,  non  requireretur  nominum  multi¬ 
tudo,  sed  esset  simplex  notitia  ejus,  sicut 
est  simplex  essentia  ejus.  —  Ihid.  c.  2L 

Ex  his  autem  tria  possumus  conside¬ 
rare  :  —  quorum  primum  esf,  quod  di¬ 
versa  nomina,  licet  idem  in  Deo  secun¬ 
dum  rem  significent,  non  tamen  sunt  sy¬ 
nonyma.  Ad  hoc  enim  quod  nomina  ali¬ 
qua  sint  synonyma,  oportet  quod  signifi¬ 
cent  eandem  rem,  et  eandem  intellec¬ 
tus  conceptionem  repraesentent.  Ubi  vero 
significatur  eadem  res  secundum  diver¬ 
sas  rationes,  id  est  apprehensiones,  quas 
habet  intellectus  de  re  illa,  non  sunt 
nomina  synonyma,  quia  non  est  penitus 
significatio  eadem,  cum  nomina  immediate 
significent  conceptiones  intellectus,  quae 
sunt  rerum  similitudines.  Et  ideo  cum 
diversa  nomina  dicta  de  Deo  significent 
diversas  conceptiones,  quas  intellectus 
noster  habet  de  ipso,  non  sunt  synonyma, 
licet  omnino  eandem  rem  significent.  — 
Ibid.  c.  25. 

Secundum  est,  quod  cum  intellectus 

noster  secundum  nullam  earum  con¬ 
ceptionum,  quas  nomina  dicta  de  Deo  si¬ 
gnificant,  divinam  essentiam  perfecte 
capiat,  impossibile  est  quod  per  definitio¬ 
nes  horum  nominum  definiatur  id  quod 
est  in  Deo.  —  Ibid.  c.  26. 

Tertium  est,  quod  nomina  de  Deo  et 
aliis  rebus  dicta,  non  omnino  univoce,  nec 
omnino  cequivoce  dicuntur.  Univoce  nam¬ 
que  dici  non  possunt,  cum  definitio  ejus 
quod  de  creatura  dicitur,  non  sit  defini¬ 
tio  ejus  quod  dicitur  de  Deo  ;  oportet  au¬ 
tem  univoce  dictorum  eandem  definitio¬ 
nem  esse.  Similiter  autem  nec  omnino 
aequivoce.  In  his  enim  quae  sunt  a  casu 
aequivoca,  idem  nomen  imponitur  uni  rei, 
nullo  habito  respectu  ad  rem  aliam  ;  unde 
per  unum  non  potest  ratiocinari  de  alio. 
Haec  autem  nomina  quae  dicuntur  de  Deo 
et  aliis  rebus,  attribuuntur  Deo  secun¬ 
dum  aliquem  ordinem  quem  habet  ad  istas 
res,  in  quibus  intellectus  significata  eo¬ 
rum  considerat  ;  unde  et  per  alias  res 
ratiocinari  de  Deo  possumus.  Non  igitur 
omnino  aequi  voce  dicuntur  ista  de  Deo 
et  de  aliis  rebus,  sicut  ea  quae  sunt  a 
casu  aequivoca.  Dicuntur  ergo  secundum 
analogiam,  id  est  secundum  proportio¬ 
nem  ad  unum.  Ex  eo  enim  quod  alias  res 
comparamus  ad  Deum  sicut  aJ  suam  pri¬ 
mam  originem,  hujusmodi  nomina,  quae 
significant  perfectiones  aliarum  rerum, 
Deo  attribuimus.  Ex  quo  patet  quod  licet 
quantum  ad  nominis  impositionem  hujus¬ 
modi  nomina  per  prius  de  creaturis  di¬ 
cantur,  eo  quod  ex  creaturis  intellectus 
nomina  imponens  ascendit  in  Deum  ;  ta¬ 
men  secundum  rem  significatam  per  no¬ 
men,  per  prius  dicuntur  de  Deo,  a  quo 
perfectiones  descendunt  in  alias  res.  — 
Ibid.  c.  27. 

Ad  primum  ergo  dicendum,  quod  ea 
quae  sunt  a  Deo  imitantur  Deum,  sicut 
causata  primam  causam.  Est  autem  hoc 
de  ratione  causati,  quo  i  sit  aliquo  modo 
compositum,  quia  ad  minus  esse  ejus  est 
aliud  quam  quod  quid  est,  ut  ex  praemis¬ 
sis  manifestum  esse  potest.  —  la,  q.  3, 
a.  7,  ad  1. 

Ad  secundum  dicendum,  quod  omnia, 
appetendo  proprias  perfectiones,  appetunt 
ipsum  Deum,  in  quantum  perfectiones 
omnium  rerum  sunt  quaedam  similitudi¬ 
nes  divini  esse.  Et  sic  eorum  quae  Deum 
appetunt  qucBdam  cognoscunt  ipsum  se¬ 
cundum  se  ipsum,  quod  est  proprium 
creaturae  rationalis  ;  qucedam  vero  co¬ 
gnoscunt  aliquas  participationes  suae 
bonitatis,  quod  etiam  extenditur  usque  ad 
cognitionem  sensibilem  ;  qucedam  vero 
appetitum  naturalem  habent  absque  co¬ 
gnitione,  utpote  inclinata  ad  suos  fines 
ab  alio  superiori  cognoscente.  —  la,  q. 
6,  a.  1,  ad  2. 

Ad  tertium  dicendum,  quod  ex  hoc  ipso 
quod  esse  Dei  est  per  se  subsistens  non 
receptura  in  aliquo,  prout  dicitur  infini¬ 
tum,  distinguitur  ab  omnibus  aliis  et 
alia  removentur  ab  eo.  —  la,  q.  7,  a.  1, 
ad  3. 

Ad  quartum  dicendum,  quod  sapientia 
dicitur  mobilis  esse  simililudinarie,  se¬ 
cundum  quod  suam  similitudinem  dif¬ 
fundit  usque  ad  ultima  rerum;  nihil  enim 
esse  potest  quod  non  procedat  a  divina 
sapientia  per  quandam  imitationem,  sicut 
a  primo  principio  effectivo  et  formali; 
prout  etiam  artificiata  procedunt  a  sa¬ 
pientia  artificis.  Sic  igitur  in  quantum 
similitudo  divinae  sapientiae  gradalira  pro¬ 
cedit  a  supremis,  quae  magis  participant 
de  ejus  similitudine,  usque  ad  infima  re¬ 
rum,  quae  minus  participant,  dicitur  esse 
quidam  processus  et  motus  divinae  sa¬ 
pientiae  in  res.  —  la,  q.  9,  a.  1,  ad  2. 

Ad  quintum  dicendum,  quod  aeternitas 
non  est  aliud  quam  ipse  Deus.  Unde  non 
dicitur  Deus  aeternus,  quasi  sit  aliquo 
modo  mensuratus  ;  sed  accipitur  ibi  ra¬ 
tio  mensurae  secundum  apprehensionem 
nostram  tantum.  —  la,  q.  10,  a.  2,  ad  3. 

ARTICULUS  II 

UTRUM  DEUS  SIT  INTELLIGENS  ET  VOLENS, 
ET  QUALITER. 

1.  Videtur  quod  Deus  non  sit  mtelligens. 


Vel  enim  aliud  a  se  ipso  intelligit,  vel  se 
ipsum ;  si  aliud  a  se  ipso,  sequitur  in¬ 
conveniens  quod  in  eo  non  sit  omnimo¬ 
da  simplicitas  ;  si  se  ipsum  autem  intel¬ 
ligit,  tunc  cum  saltem  ratione  distin¬ 
guantur  intclligere  et  intelligi,  videtur 
dubium  remanere  secundum  quod  insit 
ei  hoc  quod  est  bene  esse  ejus;  ergo  vi¬ 
detur  quod  Deus  non  sit  intelligens.-r- 12. 
Metaphys.  1.  11  (8). 

2.  Praeterea,  videtur  quod  Deus  non 
sit  volens.  Omne  enim  volens  est  finem 
et  bonum  volens  ;  at  Deus  non  habet 
finem,  cum  e  converso  ipse  sit  finis  et 
bonum  totius  universi  :  ergo  Deus  non 
est  volens. — la,  q.  19,  a.  1,  arg.l  ;  12. 
Metaphys.  1.  12  (9). 

Sed  contra  est,  quod  Philosophus  dicit 
12.  Metaphys.  {text.  36  sqq. ;  1.  11,  c.  7 
sqq.),  quod  Deus  est  intelligens  et  sua 
intelligenlia,  id  est  suum  intelligere  et 
suum  intelligibile ;  omne  autem  intelli¬ 
gens  est  volens  :  ergo  etc.  —  12.  Meta¬ 
phys.  1.  11  (8)  et  12  (9). 

Respondeo  dicendum,  quod  cum  Deus 
sit  in  summo  immaterialitatis,  utpote 
actus  purissimus,  nece.-se  est  ipsum  esse 
intelligentem ;  quod  qualiter  ipsi  conve¬ 
niat,  quantum  attinet  ad  philosophum, 
considerantum  est.  —  Sciendum  est  er¬ 
go,  quod  intellectus  ad  suum  intelligere 
potest  se  habere  tripliciter  \  uno  modo  sic, 
quod  non  conveniat  ei  intelligere  actu, 
sed  in  potentia  tantum  vel  in  habitu. 
Alio  modo,  quod  conveniat  ei  in  actu.ii^m 
modo,  quod  sit  ipsum  suum  intelligere 
sive  intelligenlia.  Dicit  ergo  Philosophus, 
quod  si  intellectus  primi  moventis  non 
intelligat  actu,  sed  solum  potentia  vel  in 
habitu,  non  erit  aliquid  nobile.  Bonum 
enim  et  nobilitas  intellectus  est  in  hoc 
quod  actu  intelligat.  Intellectus  autem 
intelligens  tantum  in  potentia  vel  in 
habitu,  se  habet  sicut  dormiens ;  nam 
dormiens  habet  quidem  potentias  operum 
vitae,  sed  opera  vitae  non  operatur  ;  unde 
somnus  dicitur  esse  dimidium  vitae.  Si 
autem  intellectus  primi  intellectus  intel¬ 
ligat  quidem  actu,  sed  principale  ejus 

bonum,  quod  est  operatio  ejus,  sit  aliquid 


aliud  ad  ipso  (quia  ejus  intelligentia,  id 
est  intellectualis  operatio  ipsius,  non  est 
hoc  quod  sua  substantia),  comparatur  ad 
ipsum  sicut  potentia  ad  actum,  et  per- 
fectibile  ad  perfectionem.  Et  sic  sequi¬ 
tur  quod  primum  intelligens  non  sit  op¬ 
tima  substantia.  Honorabilitas  enim  et 
nobilitas  inest  ei  per  suum  intelligere; 
nihil  autem  quod  est  nobilissimum,  se¬ 
cundum  aliud  est  nobilissimum.  Sic 
igitur  videtur  sequi  quod  substantia  pri¬ 
mi  intelligentis  non  sit  optima,  sive  inlel- 
ligat  in  potentia,  sive  in  actu;  nisi  pona¬ 
tur  cum  hoc  quod  sua  substantia  sit  suum 
intelligens.  Sic  ergo  se  habet  intellectus 
primi  intelligentis,  quod  est  Deus,  ad 
suum  intelligere,  quod  sit  ipsum  suum 
intelligere.  —  12.  Metaphys,  1.  11  (8). 

Jam  vero  ut  sciatur,  quomodo  se  habeat 
ad  suum  intelligibile,  videndum,  utrum 
ad  nobilitatem  vel  perfectionem  intellec¬ 
tus  aliquid  diflerat  vel  nihil,  quod  infel- 
ligatur  aliquid  bonum  vel  nobile  aut 
quodcunque  convenit.  Et  quod  differat, 
apparet  ex  hoc  quod  inconveniens  videtur 
et  absurdum,  quod  aliquis  mediletur  et 
operationem  sui  intellectus  occupet  circa 
quaedam  vilia  ;  quod  non  esset,  si  non 
pertineret  ad  nobilitatem  intellectus  no¬ 
bilitas  intelligibilis,  sed  indifferens  esset 
intelligere  nobilia  et  vilia  ;  hoc  enim  om- 
nino  est  impossibile.  Manifestum  est  enim 
quod  operationes  secundum  propria  objecta 
specificantur.  Unde  oportet  quod  quanto 
nobilius  est  objectum,  tanto  nobilior  sit 
operatio.  Sed  si  differt  ad  nobilitatem  in¬ 
tellectus  intelligere  bonum,  aut  quod¬ 
cunque  contingens,  ut  dictum  est,  ma¬ 
nifestum  est,  quod  cum  primus  intel¬ 
lectus  sit  nobilissimus,  intclligit  aliquid 
honorabilissimum  et  divinissimum.  — 
Ibid. 

Si  ergo  non  intelligit  se  ipsum,  sed  ali¬ 
quid  aliud,  sequitur  quod  aliquid  aliud 
erit  dignius  quam  primum,  scilicet  intel¬ 
lectum  ab  ipso.  Quod  sic  probat  Philoso¬ 
phus.  Ipsum  intelligere  in  actu,  quod  est 
intelligentia,  convenit  alicui  etiam  intel- 


ligenti  quodcunque  indignissimum.  Un¬ 
de  patet  quod  intelligere  aliquid  in  actu 
est  fugiendum;  quia  dignius  est  quod 
quaedam  non  videantur  in  actu,  quam 
quod  videantur.  Non  autem  hoc  esset,  si 
intelligentia  esset  optimum ;  quia  tunc 
nullum  intelligere  esset  vitandum.  Cum 
ergo  aliquod  intellige»’e  sit  vitandum 
propter  indignitatem  intelligibilis,  relin¬ 
quitur  quod  nobilitas  ejus,  quod  est  in¬ 
telligere,  dependeat  ex  nobilitate  intelli¬ 
gibilis.  Dignius  est  igitur  ipsum  intellec¬ 
tum  quam  ipsum  intelligere.  Cum  igitur 
ostensum  sit,  quod  primum  sit  suum  in¬ 
telligere,  sequitur,  si  intelligat  aliud  a  se, 
quod  illud  aliud  erit  eo  nobilius.  Cum 
igitur  ipsum  sit  nobilissimum  et  poten- 
tissimum,  necesse  est  quod  intelligat  se 
ipsum,  et  quod  in  eo  sit  idem  intellectus 
et  intellectum.  —  Circa  hanc  autem  ratio¬ 
nem  Philosophi  considerandum  est,  quod 
intendit  ostendere,  quod  Deus  non  intel¬ 
ligit  aliud,  sed  se  ipsum,  in  quantum  in¬ 
tellectum  est  perfectio  intelligentis,  et  ejus 
quod  est  intelligere.  Manifestum  est  au¬ 
tem,  quod  nihil  aliud  sic  potest  iutelligi  a 
Deo,  quod  sit  perfectio  intellectus  ejus. 
Nec  tamen  sequitur  quod  omnia  alia  a  se 
sint  ignota  ;  nara  intelligendo  se  intelli¬ 
git  omnia  alia.  Quod  sic  patet.  Cum  enim 
ipse  sit  ipsum  suum  intelligere,  ipsum 
autem  est  dignissimum  et  potentissimum, 
n'^*cesse  est  quod  suum  intelligere  sit  per¬ 
fectissimum;  perfectissime  ergo  intelligit 
se  ipsum.  Quanto  autem  aliquod  princi¬ 
pium  perfectius  intelligitur,  tanto  magis 
intelligitur  in  eo  effectus  ejus  ;  nam  prin- 
cipiata  continentur  in  virtute  principii. 
Cum  igitur  a  primo  principio,  quod  est 
Deus,  dependeat  ccelum  et  tota  natura, 
patet  quod  Deus  cognoscendo  se  ipsum 
omnia  cognoscit.  Nec  vilitas  alicujus  rei 
intellectae  derogat  dignitati  ;  non  enim 
intelligere  actu  aliquid  indignissimum 
est  fugiendum,  nisi  in  quantum  intellec¬ 
tum  in  eo  sistit,  et  dum  illud  actu  intel¬ 
ligit,.  retrahitur  a  dignioribus  intelligen- 
dis.  Si  enim  intelligendo  aliquid  dignis¬ 
simum,  etiam  vilia  intelligantur,  vilitas 

intellectorum  intelllgentiae  nobilitatem 
non  tollit.  —  Ibid. 

Sed  circa  haec  determinata  est  diffi¬ 
cultas,  quam  format  hic  Philosophus 
(12.  Metaphys.  texi.  51;  1.  11,  c.  9).  Si 
enim  primum  intelligit  se  ipsum,  ut  os¬ 
tensum  est,  et  si  primum  est  sua  intelli- 
gentia ;  ergo  intelligentia  primi  non  est 
aliud  quam  intelligentia  intelligentiae.  Sed 
hoc  est  contra  id  quod  videtur;  quia  ac¬ 
tus  sensus  et  scientia  et  opinio  et  medi¬ 
tatio  semper  videntur  esse  alterius.  Et  si 
aliquando  sunt  sui  ipsius,  sicut  cum  ali¬ 
quis  sentit  se  sentire,  vel  scit  se  scire,  vel 
opinatur  se  opinari,  vel  meditatur  se  me¬ 
ditari,  hoc  est  quidem  praeter  opus  vel 
praeter  actum  principalem ;  nam  hic  vi¬ 
detur  principalis  actio,  ut  aliquis  intelli- 
gat  intelligibile.  Quod  autem  aliquis  in- 
telligat  se  inlelligere  intelligibile,  hoc 
videtur  esse  praeter  principalem  actum, 
quasi  accessorium  quiddam.  Unde,  si 
inlelligere  primi  non  sit  nisi  intelligentia 
intelligentiae,  videtur  sequi  quod  suum 
inlelligere  non  sit  principalissimum.  — 
Solvit  autem  hanc  difficultatem  Philoso¬ 
phus  dicens,  quod  in  quibusdam  res  scita 
idem  est  quod  scientia.  Nam  scientia  alia 
est  factiva  et  alia  speculativa.  In  facHvis 
autem  scientiis  res  scita  sine  materia 
accepta,  est  ipsa  scientia  ;  sicut  patet 
quod  domus  sine  materia,  prout  est  in 
mente  aedificatoris,  est  ipsa  ars  aedifica- 
tiva;  et  similiter  sanitas  in  mente  medici 
est  ars  medicativa.  Et  sic  palet,  quod  ars 
factiva  nihil  aliud  est  quam  substantia 
rei  factae  et  quod  quid  erat  esse  ejus ; 
omnis  enim  artifex  procedit  in  opus  ex 
co  quod  considerat  quid  est  quod  operari 
intendit.  In  speculativis  vero  scientiis  ma¬ 
nifestum  est  quod  ipsa  ratio  definitiva  rei 
est  res  scita,  et  est  ipsa  scientia  sive  in¬ 
telligentia.  Per  hoc  enim  est  sciens  iiitel- 
lectus,  per  quod  habet  rationem  rei  ;  cum 
igitur  intellectus  in  actu  et  intellectum 
non  sit  alterum  in  his,  quaecunque  mate¬ 
riam  non  habent,  manifestum  est,  quod 
in  substantia  prima,  quae  maxime  remota 
est  a  materia,  maxime  idem  est  intelli- 


gens  et  intellectum.  Et  sic  una  est  intel¬ 
ligentia  intellecti  tantum,  et  non  est  aliud 
intelligentia  intellecti,  et  intelligentia  in¬ 
telligentiae.  —  Ibid. 

His  visis  restat  quaerendum,  utrum 
primum  intelligat  per  modum  intellectus 
simplicis  (sicut  intelligimus  quod  quid 
est),  an  per  modum  compositi  (sicut  in¬ 
telligimus  enuntiationem).  —  Ad  quod 
dicendum  cum  Philosophus  hic  1.  c.,  quod 
non  per  modum  compositi.  Cujus  ratio 
triplex  est  :  prima  est,  quia  in  omni  in¬ 
tellectu  composito  sunt  plures  partes, 
quae  seorsum  intelligi  possunt.  Licet  enim 
hoc-  intellectum  compositum,  quod  est 
«  homo  currit  »,  simul  intelligatur, 
tamen  partes  ejus  seorsum  intelligi  pos¬ 
sunt  ;  potest  enim  intelligi  hoc,  quod  est 
<i  homo  »,  per  se,  et  hoc,  quod  est  «  cu- 
rit  «.  Sic  igitur  quicunque  intelligit  ali¬ 
quod  intellectum  compositum,  potest 
transmutari  de  una  parte  in  aliam;  quod 
primo  convenire  non  potest,  ut  patet  ex 
supra  dictis.  Secunda  est,  quia  omne 
quod  non  habet  materiam  est  simplex  et 
indivisibile;  sed  intellectum  primum  est 
immateriale  :  ergo  est  simplex  et  indivi¬ 
sibile.  Tertia  est,  quia  intellectus,  qui  est 
inlelligibilium  compositorum,  habet  suam 
perfectionem  non  semper,  sed  in  aliquo 
tempore.  Quod  sic  patet,  quia  non  habet 
suum  bonum  in  hac  parte  vel  in  illa,  sed 
illud  quod  est  optimum  ejus,  est  quid¬ 
dam  aliud,  quod  est  in  quodam  toto.  Un¬ 
de  etiam  verum  (quod  est  bonum  intel¬ 
lectus)  non  est  in  incomplexis,  sed  in 
complexo.  Simplicia  autem  priora  sunt 
generatione  et  tempore  quam  composita  ; 
unde  illud  quod  non  habet  suum  bonum 
in  partibus,  quae  seorsum  accipi  possunt, 
sed  in  toto,  quod  ex  eis  constituitur,  ha¬ 
bet  suum  bonum  per  aliquod  tempus,  et 
non  semper.  Sed  intelligentia  primi,  quae 
est  sui  ipsius,  aeternaliter  et  eodem  modo 
se  habet;  intellectum  ergo  primi  non  est 
compositum.  —  12.  Metaphys.  1.  11  (8). 

Ostenso  ergo  quod  Deus  sit  intelligens, 
manifestum  fit  ipsum  similiter  esse  volen¬ 
tem.  Voluntas  enim  intellectum  conse- 

quitur.  Sicut  enim  res  naturalis  habet  esse 
in  actu  per  suam  formam,  ita  intellectus 
est  intelligens  actu  per  suam  formam  in- 
telligibilem.  Quaelibet  autem  res  ad  suam 
formam  naturalem  hanc  habet  habitudi¬ 
nem,  ut  quando  non  habet  ipsam,  tendat 
in  eam,  et  quando  habet  ipsam,  quiescat 
in  ea;  et  idem  est  de  qualibet  perfectione 
naturali,  quod  est  bonum  naturae.  Et  haec 
habitudo  ad  bonum,  in  rebus  carentibus 
cognitione,  vocatur  appetitus  naturalis. 
Unde  et  natura  intellectualis  ad  bonum 
apprehensum  per  formam  intelligibilem, 
similem  habitudinem  habet,  ut  scilicet 
cum  habet  ipsum,  quiescat  in  illo,  cum 
vero  non  habet,  quaerat  ipsum;  et  utrum¬ 
que  pertinet  ad  voluntatem.  Unde  in  quo¬ 
libet  habente  intellectum  est  voluntas  ; 
sicut  in  quolibet  habente  sensum  est 
appetitus  animalis.  Et  sic  oportet  in  Deo 
esse  voluntatem,  cum  in  eo  sit  intellec¬ 
tus.  Et  necesse  est  quod  sicut  suum  in- 
telligere  est  suum  esse  et  suum  intelli- 
gibile,  ita  similiter  sit  suum  velle  (la,  q. 
19,  a.  1,  c.  et  multis  aliis  locis)  et  suum 
volibile.  Et  quidem  quod  ipse  sit  suum 
volibile,  patet  ex  Philosopho  12.  Melaphys. 
{iext.  52  ;  1.  11,  c.  10^  Voluntas  enim  est 
boni.  Sed  ipse  est  finis  et  bonum  et  opti¬ 
mum  totius  universi,  ergo  ipse  est  se 
ipsum  volens  et  cetera  in  se  ipso,  sicut 
est  se  ipsum  intelligens,  cetera  in  se  ipso 

(cf.  l.c.  Gent.  c.  64  et  65).  —  Quod  autem 
sit  suum  velle,  ex  iisdem  ostenditur,  ex 
quibus  ostensura  est  quod  sit  suum  intelli- 
gere  :  quia  alioqui  esset  in  eo  compositio 
potentiae  et  actus.  Et  quia  cum  velle  in¬ 
sit  voluntati  ex  volito,  bonum  autem  voli- 
tum  in  primo  est  ipsa  ejus  voluntas,  sicut 
dictum  est,  sequitur  quod  ipsum  velle 
primi  sit  idem  quod  voluntas  et  quod 
ipsum.  (Cf.  Opusc.  2,  c.  3‘i.)  12. 

Metarhys.  11.  11  (8)  et  12  (9);  la,  l.  c. 

Ad  pvimuYin  ergo  patet  solutio  ex  dictis , 
sicut  enim  intellectus  et  intellectum  in 
Deo  sunt  idem,  ita  etiam  intelligens  et 
intelligi ;  unde  hoc  quod  est  bene  esse 
inest  ei  secundum  utrumque,  quia  ulrum- 
que  in  eo  est  unum  et  idem.  — 12.  Meta- 
phys.  l.  11  (8). 

Ad  secundum  dicendum,  quod  licet  ni¬ 
hil  aliud  a  Deo  sit  finis  Dei,  tamen  ipse- 
met  est  finis  respectu  omnium,  ut  dicit 
Philosophus  12.  Melaphys.  {texi.  52;  1.  11, 
c.  10} ;  et  hoc  per  suam  essentiam,  cum 
per  suam  essentiam  sit  bonus.  —  la,  q. 
19,  a.  1,  ad  1  ;  12.  Melaphys.  1.  12  (9). 
—  Et  hic  erit  finis  Meta,.hysicae  adeoque 
totius  Philosophiae  Divi  Thumae  per  finem 
totius  universi,  ad  quem  nos  ipsos  sine 
fine  Iruituros  perducat  ipse  finis  et  prin¬ 
cipium,  auctor  et  terminus,  Deus,  qui 
est  benedictus  in  saecula  saeculorum. 
Amen. 


APPENDIX 


TRACTATUS  DE  FORMIS 


(1) 


Incipit  tractatus  de  Unitate  Formarum 
editus  a  Magistro  Hervaeo  ordinis  Fra¬ 
trum  Praedicatorum. 

«  Omnes  homines  natura  scire  deside¬ 
rant  i>. 

Philosophus  in  1.  Metaphys.  (c.  1,  init.), 
secundum  quod  palet  ex  auctoritate  prae¬ 
missa,  dicit  omni  homini  naturale  inesse 
desiderium  ad  sciendum.  Cujus  ratio 
nulla  alia  esse  videtur,  nisi  quia  cum 
desiderium  omnis  creaturae  naturaliter 
feratur  in  bonum,  eo  quod  ipsum  est 
primum  et  universale  appetitus  seu 
voluntatis  objectum;  bonum  autem  om¬ 
nis  rei  cum  sit  perfectio;  oportet  ut 
in  hoc  naturale  hominis  desiderium 
inclinetur,  quod  ipsum  hominem  perficit 
in  quantum  est  homo.  Et  ideo,  cum 
homo  id  quod  est  sit  per  intellectum, 
secundum  Philosophum  in  6.  Eth.,  intel¬ 
lectus  autem  perfectio  sit  scientia  seu 
cognitio  veritatis;  sequitur,  quod  omnis 
homo  secundum  naturam  et  scire  deside¬ 
ret  et  cognitionem  appetat  veritatis. 
Secundum  autem  Avicennam  primum 
quod  cadit  in  intellectu  est  ens.  Ex  quo 
ulterius  sequitur,  quod  cum  scientia  per 
intellectum  acquiratur,  desiderare  scien¬ 
tiam  nihil  est  aliud  quam  entis  cognitio¬ 
nem  appetere.  Manifestum  est  autem 
quod  unumquodque  in  tantum  est  ens,  in 
(1;  De  hoc  tractatu  vide  ea  quee  praefati  sumus. 


quantum  est  actu.  Secundum  autem 
Philosophum  in  3.  Phys.  unumquodque 
est  actu  per  formam  suam.  Quare  cum 
cognitio  rei  ex  suis  causetur  principiis, 
palet  quod  cognitio  entis  ex  cognitione 
formarum  dependet,  ad  minus  in  ipsis 
rebus  naturalibus  et  mutationi  subjec¬ 
tis;  licet  etiam  hoc  in  omnibus  habeat 
veritatem  :  sicut  patet  in  rebus  divinis, 
de  quibus  perfecta  tunc  habetur  scientia, 
quando  earum  cognoscuntur  quidditates, 
quae  nihil  sunt  aliud  quam  ipsae  formae 
subsistentes  et  simplices. 

Ex  quibus  omnibus  satis  patet,  quod 
cum  omnium  rerum  cognitio  quodam 
modo  dependeat  ex  cognitione  formarum, 
ex  quo  naturale  inest  homini  deside¬ 
rium  ad  sciendum,  multum  obsequemur 
hominis  desiderio  naturali,  si  de  formis 
secundum  facultatis  nostrae  modulum 
elucidaverimus  veritatem.  Et  hoc  quidem 
necessarium  judicavimus  esse  tum  prop¬ 
ter  doctorum  et  philosophorum  de  formis 
diversas  sententias,  tum  quia  pauca  et 
obscura,  adeo  ut  rudium  excederent 
ingenia,  inveniebantur  esse  dicta  de  for¬ 
mis;  ut  sic,  dum  juvenes  et  imbecilles 
ingenio  majorum  nostrorum  de  formis 
altas  et  profundas  sententias,  et  licet 
sufficientissime  traditas,  ad  plenum  ca¬ 
pere  seu  intelligere  non  valebant,  sal¬ 
tem,  etsi  minus  sufficienter,  aperte 

tamen,  etsi  rudi  ter,  haec  tradita  a  rudi 
discipulo  rudes  discipuli  facilius  capiant 
et  addiscant. 

Erit  autem  hic  ordo  servandus  in  trac¬ 
tando  de  formis,  ut  scilicet  prius  tracte¬ 
tur  de  formis  secundum  se  et  in  sua 
natura  consideratis,  secundo  vero  de 
ipsisin  comparatione  ad  alia.  — Circa  pri¬ 
mum  autem  erit  disputatio  de  tribus  :  ct 
primo  de  ipsarum  formarum  substantia, 
secundo  de  ipsarum  formarum  origine 
seu  productionis  modo,  tertio  autem  de 
ipsarum  formarum  conditione  seu  quali¬ 
tatibus  et  proprietatibus.  — Circa  primum 
vero  quaerantur  duo  :  et  primo  quidem 
quaeratur  de  ipsis  formis  an  sint,  secundo 
vero  quid  sint. 


QUESTIO  1 

de  formarum  substantia. 

ARTICULUS  I 

UTRUM  SINT  FORMaS. 

Ad  primum  (1)  autem  sic  proceditur. 
Videtur  quod  formae  naturales  nihil 
sint. 

1.  In  omni  enim  re  naturali  invenimus 
accidentia  et  dimensiones  proprias  et 
passiones ;  et  quod  praeter  hoc  est,  vide¬ 
tur  esse  substantia  rei.  Sed  si  per  intel¬ 
lectum  a  quacunque  re  naturali  separen¬ 
tur  dimensiones  et  accidentia  omnia, 
nihil  videtur  remanere  nisi  materia.  Ergo 
ipsa  materia  sola  videtur  esse  rei  sub¬ 
stantia;  ac  per  consequens  forma  sub¬ 
stantialis  nihil  erit. 

2.  Praeterea,  omne  quod  est  in  rebus 
naturalibus,  est  per  generationem  pro¬ 
ductum.  Sed  formae,  secundum  Philoso¬ 
phum  in  7.  Melaphys.  {lext..  26  sqq.;  1. 
6,  c.  8  et  9),  nec  generantur  nec  corrum¬ 
puntur.  Quare,  ut  videtur,  in  rebus 


naturalibus  nullae  formae  suut  nec  sub¬ 
stantiales  nec  accidentales. 

In  conifCLviton  est  :  1.  quod  Philoso¬ 
phus  in  2.  Phys.  {lext.  28  ct  29;  c.  3) 
ponit  quatuor  genera  causarum,  inter 
quas  unam  dicit  esse  formam. 

2.  Piaeterea,  unumquodque  cognosci¬ 
tur  per  formam  suam,  eo  quod  materia, 
cum  habeat  rationem  infiniti,  de  se 
cognoscibilis  non  est,  secundum  Philoso¬ 
phum  in  2.  Phys.  {lext.  63;  c.  6).  Si  ergo 
in  rebus  naturalibus  nulla  sit  forma,  sed 
solum  materia,  de  ipsis  nulla  poterit 
haberi  cognitio;  cujus  contrarium  mani¬ 
feste  videmus. 

Respondeo  dicendum,  quod  quia  huma¬ 
na  cognitio  est  potentialitati  permixta, 
sicut  patet,  quia  habet  ortum  a  sensu, 
cujus  objectum  non  est  omnino  a  mate¬ 
riae  conditionibus  denudatum;  ut  pluri¬ 
mum  humana  natura  facilius  devenit  in 
cognitionem  eorum  quae  sunt  nota  sen¬ 
sui,  cujusmodi  sunt  materialia  et  poten¬ 
tialitati  permixta,  quam  in  cognitionem 
eorum  quae  sunt  nota  naturae,  cujusmodi 
sunt  formae  et  actus.  Propter  quod  etiam 
omnes  antiqui  naturales  solam  materiam 
dixerunt  esse  rerum  naturam  :  sicut 
patet  per  Philosophum  in  1.  Melaphys. 
{text.  11;  c.  8)  et  ia  2.  Phys.  {lext.  9  ; 
c.  1).  Sed  tamen  haec  positio  et  falsa  est 
et  impossibilis,  sicut  potest  multipliciter 
ostendi. 

Et  primo  ex  actualitate  essendi.  Cum 
enim,  secundum  omnium  communem 
sententiam,  materia  sit  illud  ad  quod  stat 
omnium  resolutio  rerum ;  et  omne  tale 
de  necessitate  sit  simplex,  eo  quod  alias 
oporteret  in  infinitum  abire ;  oportet 
necessario  ut  ipsa  materia  in  se  conside¬ 
rata  sit  simplex ;  quod  etiam  alibi  proba¬ 
tum  est,  dum  scilicet  de  ipsa  materia 
ageretur.  Per  nornen  ergo  materiae  aut 
significatur  actus  aut  potentia  .*  quia 
compositura,  cum  ipsa  sit  simplex,  uti 
dictum  est,  significari  non  potest.  Sn 
autem  dicatur,  quod  per  materiae  nomen 
significatur  natura  quaedam,  quae  secun¬ 
dum  se  est  actus  tantum;  tunc  jam  in 


(1)  Edit.  Ven.  qusest.  1. 

oequivoco  disputamus,  eo  quod  per  nomen 
materiae  significamus  formam.  Sed  tamen 
secundum  istum  intellectura  adhuc  impos¬ 
sibile  est  qnod  res  naturales  sint  sola 
materia,  eo  quod  secundum  Philosophum 
9.  Metaphys.  (iext.  20;  1.  8,  c.  9)  unum¬ 
quodque  in  tantum  est  intelligens,  in 
quantum  est  actu  ;  et  ita  si  omnes  res 
naturales  secundum  substantiam  essent 
solum  materia,  sequeretur  quod  essent 
actus,  et  per  consequens  quod  omnes 
essent  actu  intelligentes ;  quod  est  con¬ 
tra  sensum.  Relinquitur  ergo  quod  per 
nomen  materiae  designetur  quaedam  na¬ 
tura  quae  secundum  se  sit  sola  potentia 
passiva.  Hoc  autem  per  se  subsistere 
non  potest.  Videmus  autem  nos  ad  sen¬ 
sum,  quod  res  naturales  sunt  actu  sub¬ 
stantiae,  et  quod  actu  subsistunt.  Quare 
cum  secundum  naturam  ex  in  potentia 
substantia  non  possit  fieri  substantia  in 
actu,  nisi  per  aliquid  quod  secundum  se 
est  substantia  et  actus  ;  oportet  necessa¬ 
rio  dicere,  quod  in  rebus  naturalibus 
non  solum  sit  materia,  verum  etiam 
quaedam  alia  natura,  quae  secundum 
suam  essentiam  sit  substantia  et  actus; 
et  per  hoc  nos  intelligimus  formam. 

Secundo  ex  modo  agendi  ipsius  causae 
primae.  Cum  enim  omne  agens  agat  sibi 
simile,  in  quantum  est  agens  necesse  est 
in  omni  effectu  aliquam  similitudinem 
agentis  existere  ;  quod  verum  est  in  agen¬ 
tibus  per  intellectura.  In  hoc  enim  diffe¬ 
runt  agentia  per  intellectum  ab  agenti¬ 
bus  per  naturam,  quia  scilicet  ad  ipsorum 
actionem  sufficit  sola  natura  seu  quiddi- 
tas  producentis  ;  ad  actionem  autem 
agentium  per  intellectura,  in  quantum 
agentia  sunt,  non  solum  natura  requiri¬ 
tur,  verum  etiam  exemplaris  forma, 
quam  habent  in  mente,  per  quam  et  suas 
ordinant  et  regulant  actiones.  Et  ideo  ad 
perfectionem  effectus  producti  ab  agente 
per  intellectum  requiritur,  ut  aliquam 
similitudinem  gerat  forma  (i),  quae  fuit  in 
agente  suae  productionis  principium  vel 

(1)  Edit.  Paris,  ad  formam. 


exemplum.  Cum  ergo  Deus  sit  agens  per 
intellectum,  oportet  ut  omnium  quaecun¬ 
que  produxit  in  se  praehabuerit  similitu¬ 
dines  ideales,  et  per  consequens  ut  ejus 
effectus  in  tantum  perfecti  dicantur,  in 
quantum  formarum  idealium  aliquam 
similitudinem  repraesentant  :  ut  sic  in 
rebus  naturalibus  non  solum  inveniantur 
materia,  verum  etiam  illarum  formarum 
idealium  aliqua  similitudo,  quam  alio 
nomine  nos  dicimus  formam.  Quare  mani¬ 
festum  est,  quod  ad  perfectionem  rerum 
naturalium  requiritur  utin  eis  non  solum 
sit  materia,  verum  etiam  forma.  Licet 
enim  illae  ideae  non  solum  formae,  verum 
etiam  materiae  similitudines  et  causae 
sint,  in  se  tamen  consideratae  formae 
sunt.  Et  ideo  ad  perfectionem  universi 
requirebatur  ut  in  rebus  non  solum 
materia  verum  etiam  formae  essent. 

Tertio  ex  naturali  rerum  origine.  Cum 
enim  omnes  res  naturales  producantur 
per  generationem  et  motum,  illud  de 
necessitate  oportet  esse  in  rebus  natura¬ 
libus,  ad  quod  motus  de  necessitate  ter¬ 
minatur,  et  sine  quo  motum  impossibile 
est  terminari.  Manifestum  est  autem, 
quod  radix  et  principium  motus  est  po¬ 
tentia,  secundum  Philosophum  (3.  Phys. 
iext.  6;  c.  i).  Quare  tamdiu  durabit 
motus,  quarndiu  potentia  imperfecta 
manebit.  Impossibile  est  autem  quod 
potentia  alicujus  perficiatur  vel  termi¬ 
netur  ad  potentiam  solam,  quia  tunc 
idem  esset  principium  motus  et  termi¬ 
nus,  quod  est  impossibile.  Oportet  ergo, 
si  motu  generationis  terminari  debeat, 
quod  hoc  fiat  per  aliquem  actum  termi¬ 
nantem  mobilis  potestatem.  Hoc  autem 
non  potest  esse  nisi  a  forma,  cum  esse 
actiale  a  forma  nunquam  separetur. 
Quare  vel  oportet  dicere,  quod  nun¬ 
quam  alicujus  rei  naturalis  generatio 
terminetur,  quod  est  contra  sensum,  vel 
quod  formae  aliquae  naturales  sint  in 
rebus  naturalibus. 

Ad  primum  autem  dicendum,  quod  in 
re  naturali  non  solum  sunt  accidentia, 
et  propriae  passiones;  imo  ulterius,  cum 

accidens  praesupponat  substantiam,  et  ad 
ipsam  sequatur,  oportet  necessario  in  re 
aliqnid  aliud  praeexistere  omnibus  acci¬ 
dentibus  secundum  naturam,  per  quod 
res  habeat  esse  substantiale  seu  naturam 
substantiae;  et  hoc  est  forma  substantialis. 

Ad  secundimi  dicendum,  quod  compo¬ 
situm  est  illud  quod  per  se  generatur,  et 
quod  per  se  habet  esse;  formae  natura¬ 
les  autem  non  habent  per  se  esse,  el  ideo 
secundum  Philosophum  non  generantur 
per  se,  sed  per  accidens,  videlicet  ad 
generationem  compositi,  cui  dant  esse. 


ARTICULUS  II 

QUID  SIT  FORMA. 

Ad  secundum  (i)  sic  proceditur.  Vide¬ 
tur  quod  forma  sit  aliquid  compositum, 
et  non  actus  simplex. 

1.  Omne  enim  ens  aut  est  actus  purus 
aut  est  potentia  pura  aut  est  compositum 
ex  potentia  et  actu.  Sed  forma  non  potest 
esse  actus  purus,  quia  hoc  convenit  soli 
Deo.  Similiter  etiam  non  potest  esse  pura 
potentia,  quia  hoc  dicitur  esse  materia, 
et  non  forma.  Ergo  oportet  quod  furma, 
si  debeat  esse,  sit  aliquid  compositum  ex 
potentia  et  actu.  —  Et  praeterea  constat, 
quod  nihil  est  simplicius  sua  causa.  Nulla 
autem  causa  naturalis  elficiens  est  actus 
purus,  sed  omnes  formae  naturales  produ¬ 
cuntur  per  generationem  ab  aliquo  natu¬ 
rali  agente.  Ergo  nulla  forma  naturalis 
erit  omnino  simplex  et  purus  actus. 

2.  Praeterea,  si  forma  sit  aliquid,  opor¬ 
tet  quod  sit  causa  essendi  ipsi  rei,  cujus 
est  forma.  Sed  forma  nullo  modo  potest 
esse  alicui  rei  causa  essendi.  Ergo  forma 
vel  nihil  erit,  vel  ad  minus  non  erit  causa 
essendi  ipsis  rebus,  ut  communiter  omnes 
videntur  ponere.  Probatio  mediae.  Nihil 
quod  acquirit  esse  ad  esse  alterius,  potest 
esse  causa  essendi  ejus.  Sed  forma  cum 
non  generetur  per  se,  secundum  Philoso- 

il)  Edit,  Fe».  qu09st.  2. 

phum  in  7.  Metaphys.,  acquirit  esse  vel 
non  esse  per  accidens  ad  esse  compositi. 
Ergo  forma  non  est  causa  esse  rei. 

3.  Praetei-ea,  illud  est  exemplar  et  ratio 
quidditatis  rei,  per  quod  res  habet  esse 
id  quod  est.  Sed  unaquaeque  res  natura¬ 
lis  esse  et  substantiam  habet  ab  ipso 
agente  specifico.  Ergo  cum  agens  speci¬ 
ficum  non  sit  forma  tantum,  videtur  ad 
minus,  quod  forma  non  sit  ralio  et  exem¬ 
plum  quidditatis  rei,  ut  dicit  Philosophus 
in  2.  Phys. 

4.  Praeterea,  anima  rationalis  est  forma 
quaedam  naturalis,  cum  de  ipsa  philoso¬ 
phus  naturalis  determinet.  Sed  anima 
non  potest  esse  ratio  essendi  ipsi  ho¬ 
mini,  cum  esse  humanum  sit  corpo¬ 
rale  (1),  ct  anima  sit  incorruptibilis. 
Similiter  etiam  anima  rationalis  non  est 
omnino  simplex  actus,  cum  sit  hoc  aliquid 
et  per  consequens  composita  ex  potentia 
et  actu.  Ergo  cum  eadem  sit  ratio  de  una 
forma  et  de  omnibus,  videtur  quod  nulla 
forma  sit  ratio  essendi  ipsi  rei,  vel  quod 
sit  actus  tantum. 

In  conlrarium  est  :  1.  quia  actus  pro- 
portionatur  ei  cujus  est  actus  ;  sed  esse, 
qui  est  actus  formae,  est  simplex  '.  ergo 
et  forma,  ad  quam  talis  actus  sequitur, 
erit  simplex. 

Praeterea,  Philosophus  dicit  expresse 
in  2.  Phys.  et  in  b.  Metaphys.,  quod 
forma  est  ratio  et  exemplum  ejus  quod 
quid  erat  esse. 

Respondeo  dicendum,  quod  omnis  for¬ 
mae  physicae  natura  in  hoc  consistit  ut 
sit  actus  et  ratio  et  exemplum  quiddita¬ 
tis  rei,  cujus  est  forma,  secundum  Philo¬ 
sophum  in  2.  Phys.  et  b.  Metaphys. 

Ad  cujus  evidentiam  sciendum  est, 
quod  omnia  quae  sunt  in  mundo  sive  in 
universo,  in  tantum  sunt,  in  quantum 
participant  esse  pidmae  causae,  quae  est 
Deus:  sicut  et  omnia  quae  lucent,  in  tan¬ 
tum  sunt  luminosa,  in  quantum  partici¬ 
pant  naturam  lucis  et  esse  lucis  primae, 
quae  est  in  sole,  ut  probavimus  in  primo 
libro  Philosophice  naturalis;  et  omnia  quae 

(1)  Flor,  in  marg,  a  alias  corruplibile  ». 


527 


QU^ST.  1  DE  FORMARUM  SUBSTANTIA  —  ART.  II 


sunt  calida,  in  tantum  sunt  calida,  in 
quam  habent  esse  caloris  a  primo  cali¬ 
do,  quod  est  ignis.  Cujus  quidem  dicti 
veritas  fundatur  super  hoc,  quia  quod  est 
per  participationem,  reducitur  et  est  ab 
eo  quod  est  per  essentiam  tale,  secun¬ 
dum  Philosophum  in  2.  Metiphys.  {lexl. 
4;  1.  1  mior.,  c.  1)  et  in  12.  Mdaphys. 
{texf,  51  sqq.  ;  1.  11,  c.  9)., Et  ideo  cum 
solus  Deus  sit  ens  per  essentiam  suam, 
omnia  alia  ab  ipso  in  tantum  sunt  eniia, 
in  quantum  eis  per  modum  cujusdam 
participationis  communicatur  esse  divi¬ 
num,  quod  est  esse  primae  causae  :  non 
quidem  ita  quod  esse  divinum  veniat 
in  compositionem  rerum,  sed  quia  ab 
ipso  esse  divino  omnia  participant  esse 
per  modum  quo  effectus  participat  esse 
suae  causae  supremae.  Et  hoc  est  quod 
dicit  Dionysius  in  4.  cap.  Coelestis  Hierar- 
chice  quod  esse  omnium  est,  quae  super 
esse  est  divinitas  (1).  Quia  vero  etse  divi¬ 
num  est  universale  et  infinitum,  nulla 
autem  perfectio  potest  universaliter  et 
infinite  participari  ab  aliqua  creatura; 
inde  est  quod  oportet,  si  creaturae  de¬ 
beant  illud  esse  participare,  quod  ipsum 
esse  divinum  determinetur  et  finiatur 
secundum  rno  Ium  creaturae,  quae  debet 
ipsum  recipere,  eo  quod  unumquodque 
recipitur  secundum  modum  recipientis. 
Hoc  autem  fieri  non  potest  nisi  mediante 
aliqua  secunda  causa,  videlicet  principio 
vel  perfectione,  qua  mediante  ipsa  res 
fiat  debita  et  proportionata  ad  receptio¬ 
nem  talis  esse  sic  limitati  et  determinati 
secundum  naturam  potentialitatis  creatae 
inditam  rebus.  Et  hanc  quidem  naturam 
seu  perfectionem,  per  quam  unaquaeque 
res  fit  capax  et  receptibilis  ipsius  esse, 
nos  dicimus  formam  :  ita  scilicet  quod 
secundum  diversitatem  formae  erit  diver¬ 
sitas  ipsius  esse.  Et  hujus  quidem  exem¬ 
plum  videmus  in  participantibus  lucem. 
Nam  quia  lux  in  fonte  proprio  est  univer¬ 
saliter  et  indeterminate,  nullum  autem, 
aliud  corpus  potest  recipere  universali¬ 


ter  esse  lucis,  sicut  est  in  fonte  suo  ;  inde 
est  quod  oportet  aliquid  esse  inditum  et 
unitum  corporibus  participantibus  esse 
lucis,  quo  mediante  corpus  fiat  suscepti- 
bile  lucis,  et  hoc  secundum  determina¬ 
tum  gradum  et  finitum.  Hoc  autem  est 
diaphaneitas,  per  quam  uniuscuju=que 
natura  fit  susceptibilis  lucis.  Sic  etiam 
per  formam  uniuscujusque  natura  con¬ 
stituitur  in  tali  gradu,  ut  sit  capax  esse 
actualis  secundum  determinatum  gradum. 
Et  quia  illud,  per  quod  aliquid  fit  sus¬ 
cepti  vum  proprietatis  alicujus,  oportet 
esse  aliquam  ejus  similitudinem  :  sicut 
illud,  per  quod  ferrum  fit  susceptivum 
proprietatum  ignis,  est  aliqua  similitudo 
ignis,  puta  calor  vel  igneitas  ;  per  for¬ 
mam  autem  res  fiunt  susceptibiles  divini 
esse ;  inde  est  quod  ipsam  formam  opor¬ 
tet  esse  quandam  participationem  vel 
similitudinem  primi  actus  et  esse  divini. 

Ex  quo  patet  quod  per  ipsam  formam 
omnes  res  pnmo  assimilantur  agenti. 
Quia  vero  unumquodque  in  tantum  est 
id  quod  est,  in  quantum  suae  causae  simi¬ 
litudinem  gerit ;  oportet  ut  illa  similitudo 
actus  primi  rebus  impressa,  per  quam 
effectus  Dei  divino  assimilantur  agenti, 
sit  omnibus  rebus  essendi  et  naturae 
principium,  quam  nos  proprio  nomine 
appellamus  formam.  Quae  quidem  tanto 
est  perfectior,  quanto  magis  ad  primi 
actus  similitudinem  appropinquat,  sive 
quanto  plures  illius  actus  primi  perfec¬ 
tiones  participarit.  Unde  illae  formae,  quae 
repraesentant  de  perfectionibus  primi 
actus  solum  actum  essendi,  sunt  in  primo 
et  infimo  gradu  formarum.  Quae  autem 
sunt  similitudines  primi  actus  non  solum 
quantum  ad  esse,  verum  etiam  quantum 
ad  hoc  quod  vivunt  seu  vivificare  pos¬ 
sunt,  constituunt  secundum  gradum  for¬ 
marum,  quae  alio  nomine  vocantur  ani¬ 
mae  vegetative.  Quae  autem  non  solum 
sunt  similitudo  primi  actus  quantum  ad 
esse  et  vivere,  verum  etiam  quantum  ad 
hoc  quod  est  aliqualiter  cognitionem 
habere,  licet  imperfectam,  constituunt 
alium  gradum  formarum,  quae  a  philoso- 


(1)  Flor,  deitas. 


APPENDICE  —  DE  EORMlB 


528 

phis  -vocantur  animae  sensitivae.  Nam 
sensitiva  anima  est  prima  forma  quae 
cognitionem  participat.  Quae  autem  sunt 
similitudines  primi  actus  non  solum 
quantum  ad  esse  et  vivere  et  quantum  ad 
hoc  quod  aliqualiter  cognoscunt,  verum 
etiam  quantum  ad  hoc  quod  cognoscunt 
cognitione  intellectiva,  constituunt  ulti¬ 
mum  et  nobilissimum  gradum  formarum 
in  natura,  licet  etiam  inter  istas  sint 
gradus.  Et  hunc  gradum  formarum  nos 
vocamus  substantias  intellectuales  (1). 
Quia  vero  id  quod  res  est,  est  per  suae 
naturae  quiddilatem,  secundum  Philoso¬ 
phum  in  7.  Metaphys.  ;  forma  autem  est 
quae  constituit  naturam  rei,  ut  dictum 
est  ;  ideo  a  platonicis  forma  vocatur  et 
est  ratio  quidditatis  rei  sive  quodquid 
erat  esse.  Et  quia  ulterius  per  formam 
non  solum  datur  esse  composito,  ut  dic¬ 
tum  est,  sed  etiam  confertur  ulterius 
composito  quaedam  virtus,  qua  mediante 
ipsum  potest  sibi  simile  producere  in 
natura,  ut  alias  ostensum  est,  scilicet  in 
Summa,  primo  libro ;  inde  est  quod  for¬ 
ma  non  solum  dicitur  ratio  quidditatis  in 
quantum  est  quidditatis  principium, 
verum  etiam  dicitur  exemplum  in  quan¬ 
tum  ab  ipsa  compositum  habet  virtutem 
producendi  sibi  simile  in  natura. 

Et  quibus  omnibus  patet,  qui  sit  forma : 
quia  videlicet  similitudo  quaedam  seu  par¬ 
ticipatio  primi  actus  rebus  impressa ;  quae 
quidem  similitudo  in  rebus  est  ratio  et 
exemplum  ejus  quod  quid  erat  esse  seu 
quidditatis  rei,  quod  idem  est. 

Ad  primum  dicendum,  quod  forma  non 
est  potentia  sed  actus  tantum.  Sed  tamen 
propter  hoc  non  sequitur,  quod  ipsa  sit 
actus  purus  ut  Deus.  Non  enim  solum 
requiritur  ad  hoc  ut  aliquis  actus  habeat 
simplicitatem  et  puritatem  divinam,  quod 
non  sit  compositus  ex  potentia  et  actu, 
sed  ulterius  quod  non  sit  componibilis 
alteri,  et  quod  per  se  subsistat,  et  quod 
sit  suum  esse,  et  quod  omnes  perfectio¬ 
nes  in  se  contineat,  et  multa  alia,  quo¬ 
ti)  Flor,  inteUigihilee. 


rum  nullum  potest  convenire  formae 
naturali.  Quando  autem  dicitur,  quod 
effectus  non  est  simplicior  sua  causa  ; 
dicendum,  quod  agens  non  producit  for¬ 
mam  aliquam  nisi  virtute  formae  propriae ; 
et  ideo,  licet  forma  producta  sit  simpli¬ 
cior  agente,  tamen  non  est  simplicior 
forma  agentis  cujus  virtute  producta  est. 
Vel  dicendum,  quod  effectus  per  se  non 
est  simplicior  sua  causa  ;  forma  autem 
non  producitur  per  se  ab  agente  sed  per 
accidens  solum,  secundum  Philosophum, 
scilicet  ad  generationem  compositi. 

Ad  secundum  dicendum,  quod  aliquid 
acquirere  esse  ad  esse  alterius,  potest 
intelligi  dupliciter  :  uno  modo  per  se  et 
efficienter,  ut  sic  dicatur  illud  acquirere 
esse  ad  esse  alterius,  quod  causatur 
secundum  suam  essentiam  et  naturam  ab 
illo;  et  hoc  modo  procedit  argumentum. 
Alio  modo  potest  aliquid  acquirere  esse 
ad  esse  alterius  per  accidens,  in  quantum 
scilicet  requiritur  ad  sustentationem  esse 
ejus;  et  hoc  modo  se  habet  forma  ad  com¬ 
positum.  In  tantum  enim  dicitur  forma 
acquirere  esse  ad  esse  compositi,  in 
quantum  ipsa  non  invenitur  subsistere 
nisi  in  composito.  Ex  hoc  autem  non 
sequitur  propter  hoc  quod  forma  non  sit 
causa  ejus,  sed  potius  e  converso.  Nam 
per  hoc  compositum  participat  esse, 
quod  ipsa  forma  est  in  ipso  composito. 
Unde  respondendum  est  per  distinctio¬ 
nem  minoris  in  per  se  et  per  accidens, 
ut  dictum  est. 

Ad  tertium  dicendum,  quod  habere 
esse  et  substantiam  ab  aliquo,  potest 
intelligi  dupliciter  :  uno  modo  effective; 
et  sic  unaquaeque  res  substantiam  et 
esse  habet  ab  agente  :  secundum  quem 
modum  dicitur  paries  habere  albedinem 
ab  ipso  pictore.  Alio  modo  formaliter  ;  et 
sic  substantiam  et  esse  dicitur  unum¬ 
quodque  habere  a  sua  forma  ;  per  quem 
modum  paries  dicitur  esse  albus  per 
ipsam  albedinem. 

Ad  quartum  dicendum,  quod  aliter  est 
de  anima  et  de  aliis  formis  naturalibus. 
jMam  aliis  formis  non  debetur  per  se 

esse,  et  ideo  esse  causatur  in  compositis 
ex  conjunctione  ipsarum  cum  materia  : 
et  ita  illud  esse  non  est  materiae  neque 
formae,  sed  resultat  ex  compositione 
utriusque.  Ex  quo  sequitur,  quod  sicut 
com-positum  est  corruptibile,  ita  et  esse 
ejus.  Sed  anima  rationalis  non  solum  est 
forma,  verum  etiam  substantia;  et  ideo 
sibi  debetur  esse  ;  et  ita  anima  non  ac¬ 
quirit  esse  ex  compositione  sui  cum 
materia,  licet  non  acquirat  esse  nisi  in 
materia  ;  sed  potius  illud  idem  esse,  quod 
sibi  acquiritur  per  creationem,  commu¬ 
nicat  materiae.  Et  ideo,  cum  anima  sit 
incorruptibilis,  poterit  esse  humanum 
incorruptibile  remanere  in  sua  causa, 
scilicet  anima  etiam  corpore  corrupto.  — 
Quod  autem  dicitur,  quod  anima  non  est 
omnino  simplex;  dicendum,  quod  hoc 
convenit  sibi  ratione  qua  est  substantia, 
et  non  ratione  qua  est  forma.  Est  enim 
anima  non  solum  forma,  sed  etiam  sub¬ 
stantia,  ut  dictum  est.  Vei  dicendum,  quod 
esse  non  est  dequidditate  animae  ;  et  ideo 
licet  anima  sit  composita  ex  essentia  et 
esse,  tamen  in  essentia  animae  ex  hoc 
nulla  causatur  composito. 


QUESTIO  II 

DE  ORIGINE  SEU  PRODUCTIONE  FORMARUM. 

Deinde  considerandum  est  de  modo 
originis  seu  productionis  ipsarum  forma¬ 
rum. 

Circa  quod  quaeruntur  duo  :  primo, 
utrum  ipsae  formae  praeexistant  secundum 
aliquam  sui  inchoationem  in  materia,  vel 
producantur  de  nihilo.  Secundo,  utrum 
formae  per  generationem  de  ipsa  potentia 
materiae  educantur,  vel  per  creationem  a 
Deo. 

ARTICULUS  I 

UTRUM  IPS^  FORM^;  PRAEEXISTANT  SECUN¬ 
DUM  ALIQUAM  SUI  INCHOATIONEM  IN 
MATERIA,  VEL  PRODUCANTUR  DE  NIIIILO. 

Ad  primum  (1)  sic  proceditur.  Videtur 
(1)  Edit.  Ven.  qua3St.  3. 


quod  in  materia  omnium  formarum  in¬ 
choationes  praeexistant. 

1.  Generationes  enim  seu  productiones 
formarum  naturalium  dicuntur  naturales. 
Sed  naturale  dicitur  quod  habet  princi¬ 
pium  movens  intra  :  eo  quod  natura  est 
principium  motus  in  eo  in  quo  est,  secun¬ 
dum  Philosophum  in  2.  Phys.  Ergo  in 
omni  generatione  naturali  oportet  prae¬ 
existere  aliquod  principium  motus  activum 
in  ipsa  materia.  Hoc  autem  nos  vocamus 
inchoationem  formae. 

2.  Praeterea,  aut  in  materia  praeexistit 
aliquo  modo  forma  aut  non.  Si  praeexis¬ 
tit,  habeo  propositum.  Si  autem  nihil  est 
ibi  de  forma,  ergo  producitur  de  nihilo  ; 
quod  est  contra  sententiam  philosopho¬ 
rum,  quae  est  quod  ex  nihilo  nihil  fit. 

3.  Praeterea,  secundum  Philosophum 
in  Ethicis  (3.  Eth.  c.  1)  illud  est  violen¬ 
tum,  cujus  principium  est  extra,  nihil 
conferente  vim  passo.  Sed  in  generatione 
naturali  ipsum  passum  est  materia.  Si  ergo 
in  ipsa  materia  non  sit  aliquod  activum 
principium,  per  quod  ipsa  aliquid  coope- 
retur  exteriori  agenti,  sequetur  quod 
omnes  naturales  generationes  sint  vio¬ 
lentae. 

4.  Praeterea,  illa  proprie  dicuntur  natu¬ 
ralia,  quae  ita  fiunt  a  natura,  quod  non 
possint  fieri  ab  arte.  Sed  Philosophus 
expresse  dicit  in  7.  Meiaphys,  {lext.  22  et 
23;  1.  6,  c,  7),  quod  aliqua  dicuntur  fieri 
a  natura,  et  non  possunt  fieri  ab  arte, 
quia  pars  formae  praeexistit  in  materia. 
Ergo  in  materia  est  aliqua  inchoatio. 

5.  Praeterea,  nihil  denominatur  ab  eo 
quod  nullo  modo  participat.  Sed  motus 
materiae  ad  formam  ignis  dicitur  genera¬ 
tio  ignis.  Oportet  ergo  quod  in  materia 
aliquid  praeexistat  de  forma  ignis,  quam 
nos  inchoationem  dicimus. 

In  contrarium  est  autem,  quia  si  aliqua 
inchoatio  formae  est  in  materia,  aut  est 
per  generationem  aut  per  creationem. 
Non  autem  per  creationem  :  quia  termi¬ 
nus  creationis  necessario  est  aliquid  actu 
perfectum.  Hujusmodi  autem  inchoatio 
ponitur  esse  forma  imperfecta.  Similiter 

nec  per  generuLionem  :  quia  generatio 
est  terminus  alterationis  ;  illa  autem  in¬ 
choatio  ponitur  esse  prineipium  illius 
alterationis;  et  ita  inehoatio  videtur  prae¬ 
cedere  generationem  (1).  Quare  nullo 
modo  talis  inchoatio  potest  poni. 

Respondeo,  quod  circa  istam  qiisetsio- 
nem  diversi  diversimode  opinati  sunt. 
Nam  quidam  dixerunt,  quod  in  materia, 
ex  qua  res  physice  generantur,  non  est 
potentia  passiva  tantum  ;  alias  generatio 
esset  violenta;  sed  oportet  praeexistere 
in  materia  ipsam  formam,  quae  per  ge¬ 
nerationem  educenda  est,  secundum 
quandam  activam  inchoationem  et  esse 
incompletum.  Et  ideo  non  habet  perfectam 
virtutem  ad  agendum,  sed  tantum  imper¬ 
fectam.  Et  ideo  per  se  non  potest  agere, 
nisi  quodam  modo  excitetur  ab  agente 
exteriori.  Sic  enim  excitata  cooperatur 
ei  :  ut  sic  propter  tale  activum  princi¬ 
pium  motus  dicatur  naturalis. 

Sed  hoc  non  videtur  convenienter  dic¬ 
tum,  sicut  manifeste  potest  ostendi  mul¬ 
tiplici  ratione.  Et  primo  quidem  ex  effectu 
ipsius  formae.  Cum  enim  esse  necessario 
sequatur  essentiam,  secundum  quod  in 
aliquo  invenitur  essentia  formae,  sic  in 
ipso  invenitur  ipsum  esse.  Ipsa  ergo  es¬ 
sentia  formae  inchoatae  in  materia  aut  est 
ibi  secundum  partem  tantum  aut  secun¬ 
dum  se  totam.  Si  est  ibi  secundum  par¬ 
tem,  sequitur  quod  forma  substantialis 
habeat  partem  et  partem ;  quod  est  im¬ 
possibile.  Si  autem  sit  ibi  secundum  se 
totam,  oportet  quod  sit  ibi  totum  esse, 
quod  consequitur  formam  talis  speciei. 
Sed  ubicunque  est  forma  secundum 
totam  essentiam  et  secundum  totum  esse, 
ibi  necessario  est  res  aliqua  naturae  per¬ 
fecta  in  aliqua  specie.  Ergo  res  erit  prius 
perfecta  quam  generala,  vcl  inchoatio 
formae  non  est  in  materia. 

Nec  potest  rationi  obviari  dicendo,  quod 
licet  sit  ibi  totum  esse  formae,  tamen 
illud  esse  est  imperfectum,  quod  tamen 
postea  per  generationem  perficitur ;  — 


DE  FORMIS 

quia,  cum  jam  dictum  sit,  quod  ibi  est 
totum  esse,  illa  imperfectio  non  potest 
attendi  nisi  secundum  majorem  perfec¬ 
tionem  actus,  quae  quidem  in  rebus  ejus¬ 
dem  ordinis  nec  esse  nec  intelligi  potest 
nisi  secundum  minorem  vel  majorem 
admixtionem  potentiae.  Licet  autem  alicui 
actui,  vel  in  aliquo  quod  est  actu,  secun¬ 
dum  Boethium  possit  esse  vel  intelligi 
major  vel  minor  admixtio  potentiae  ; 
tamen  ei  quod  nihil  est  aliud  quam  ac- 
tualitas  actus  substantialis  et  simplicis, 
impossibile  est  esse  vel  intelligere  admix¬ 
tum  aliquid  potentiae.  Et  per  consequens, 
cum  illud,  quod  non  potest  suscipere 
admixtionem  aliquam  contrarii,  nec  pos¬ 
sit  intendi  vel  remitti,  impossibile  est 
quod  aliquid  tale  suscipiat  magis  ct 
minus  ;  quin  potius  oportet  quod  secun¬ 
dum  se  totum  in  instanti  introducalpr. 
Manifestum  est  autem  quod  omne  conse¬ 
quens  formam  substantialem  est  actua- 
litas  quaedam  actus  simplicis.  Quare 
oportet  dicere,  quod  forma  substantialis 
vel  nullum  habeat  esse  actuale  in  mate¬ 
ria,  vel  quod  in  eodem  instanti,  statim 
cum  est,  sit  totaliter  perfectum.  Unde 
dicere  quod  esse  consequens  formam  in¬ 
choatam  sit  primo  imperfectum  et  postea 
perfectum,  est  dicere  quod  esse  substan¬ 
tiale  non  sit  esse  substantiale,  et  quod 
sit  compositum  ex  potentia  et  actu,  et 
quod  recipiat  magis  et  minus  ;  quae  omnia 
falsa  sunt  et  contra  communem  omnium 
opinionem. 

Secundo,  ex  diversitate  formse  et  ma¬ 
teriae.  Si  enim  forma  est  aliquo  modo  in 
materia,  tunc  aut  illa  inchoatio  est  idem 
quod  ipsa  materia,  aut  est  aliquid  ab  ea 
diversum  secundum  essentiam,  ut  large 
sumamus  essentiam  ad  essentiam  et  na¬ 
turam.  Si  autem  est  idem,  ergo  frustra 
et  in  sequivoco  disputando  contendimus, 
appellando  scilicet  materiam  ipsam  for¬ 
mam  et  e  converso.  Si  autem  est  diversa 
ab  ipsa,  tunc  quaero,  quia  aut  illa  forma 
sive  inchoatio  habet  esse  actu  in  ipsa  ma¬ 
teria  aut  non.  Si  non,  cum  esse  sit  actus 
entis,  ergo  nihil  est  ibi  de  forma.  Si 

autem  est  ibi,  ergo  esse  actuale  conse¬ 
quitur  ipsam  in  materiam;  et  tunc  quaero 
de  illo  esse  :  aut  enim  est  illius  formae 
tantum,  ita  quod  per  illud  esse  sola  for¬ 
ma  sit ;  vel  est  non  solum  formae,  sed 
etiam  materiae,  ut  sic  non  solum  formo, 
sed  etiam  materia  actu  sit  per  illud  esse. 
Si  primo  modo,  sequetur  quod  forma  illa 
per  se  subsistat  in  materia  tamquam 
omnino  diversa  ab  ea  et  secundum  essen¬ 
tiam  et  secundum  esse  ;  quod  est  impos¬ 
sibile,  quia  formae  non  debetur  per  se 
esse,  secundum  Philosophum.  Sequetur 
etiam  ulterius,  quod,  cum  materia,  quae 
nullum  habet  esse  actu,  sit  omnino  non 
ens,  ens  sit  actu  in  non  ente,  scilicet  in 
materia  manente  sub  ipsa  ratione  non 
entis.  Si  autem  secundo  modo,  sequetur 
quod  jam  materia  sit  reducta  in  actum 
per  formam  illam ;  et  ita  erit  ex  eis  ali¬ 
quod  compositum  actu.  Et  per  conse¬ 
quens,  cum  talis  materia  subjiciatur  gene¬ 
rationi,  sequetur  quod  generationi  subji¬ 
ciatur  ens  in  actu  ;  quod  est  contra  sen¬ 
tentiam  Philosophi  in  2.  de  Generat,  {texi. 
3  et  6 ;  c.  1)  et  contra  ipsam  veritatem. 
Quare  relinquitur  quod  inchoatio  formae 
in  materia  esse  non  possit. 

Tertio  hoc  potest  ostendi  ex  humana 
generatione.  Constat  enim,  quod  motus 
in  generatione  hominis  est  naturalis.  Sed 
ibi  non  potest  dici  motus  naturalis  prop¬ 
ter  inchoationem  animae,  quae  fit  in  ma¬ 
teria.  Ergo  aut  motus  ad  generationem 
hominis  non  est  naturalis ;  aut  si  est  na¬ 
turalis  ille  motus,  et  non  est  tibi  inchoa¬ 
tio  formae,  pari  facilitate  et  alii  motus 
poterunt  dici  naturales  absque  hoc  quod 
requiratur  ibi  aliqua  inchoatio  formae. 
Dato  ergo  quod  esset  possibile,  adhuc  ad 
minus  vanum  et  inutile  est  ponere  inchoa¬ 
tionem  formarum. 

Quarto  ex  subjecto  inchoationis.  Mani¬ 
festum  est  enim,  quod  per  generationem 
non  solum  producuntur  formae  simpli¬ 
cium,  verum  etiam  formae  compositorum. 
Impossibile  est  autem  quod  in  aliquo 
simplici  elemento  sit  inchoatio  formae 
alicujus  compositi  :  sicut  ridiculum  est 


dicere,  quod  in  materia  ignis  vel  aquae 
sit  inchoatio  formae  cupri  vel  formae  ferri, 
maxime  cum  nullum  simplex  elementum 
possit  esse  propria  materia  alicujus  com¬ 
positi.  Quare  cum  composita  generentur 
ex  hoc  quod  elementa  miscentur  ad  in¬ 
vicem,  si  nullus  motus  generationis  potest 
esse  naturalis,  nisi  intus  in  materia  sit 
inchoatio  formae,  ad  quam  est  motus;  ex 
quo  in  nullo  elementorum  potest  esse  in¬ 
choatio  formae  ipsius  compositi,  seque¬ 
tur  secundum  eorum  opinionem,  quod 
generatio  omnium  compositorum  sit  vio¬ 
lenta.  Et  primo  constat  quod  impossibile 
est  dicere,  quod  in  aliquo  uno  elemento, 
puta  in  aqua,  sit  inchoatio  formae  mixti. 
Sed  elementa  secundum  naturam  a  gene¬ 
rante  moventur  ad  mixtionem.  Ergo  si 
nullus  motus  est  naturalis  nisi  propter 
inchoationem  formae,  ut  isti  dicunt, 
sequetur  quod  nunquam  forma  mixtionis 
introducatur  in  elementa  nisi  per  violen¬ 
tiam. 

Quinio  ex  natura  introductionis  forma¬ 
rum.  Sive  enim  praeparatio  materiae  ali¬ 
cujus  rei  compositae  fiat  per  conversio¬ 
nem  unius  elementi  in  quatuor,  ut  qui¬ 
dam  volunt ;  sive  per  congregationem 
quatuor  elementorum  ad  unum  locum 
sive  unum  mixtum  :  certum  est,  quod  in 
quolibet  mixto  oportet  esse  ex  omnibus 
quatuor  elementis.  Ista  autem  elementa, 
quaradiu  (1)  introducatur  perfecte  sub¬ 
stantialis  forma,  oportet  esse  ab  invicem 
distincta  per  proprias  formas  :  sicut  vide¬ 
mus,  quod  in  luto,  ex  quo  debet  gene¬ 
rari  lapis,  etsi  ad  oculum  non  appareat, 
tamen  aqua  et  terra  in  ipso  sunt  per  pro¬ 
prias  formas  distincto,  quoadusque  for¬ 
ma  lapidis  introducta  sit.  Et  hujus  ratio 
est,  quia  quando  jam  elementa  sunt  ad 
invicem  perfecta  mixtione  conjuncta, 
oportet  ut  in  eis  subito  sit  introducta 
dispositio,  quae  est  necessitas  ad  formam 
introducendam,  et  per  consequens  ipsa 
forma.  Cum  ergo  quodlibet  illorum  ele¬ 
mentorum  naturaliter  moveatur  ad  for¬ 
mam  mixti;  ex  quo  secundum  opinionem 

(1)  Par,  antequam. 

istorum  nullus  motus  est  naturalis  nisi 
propter  inchoationem  formae,  oportebit 
necessario  dicere,  quod  ibi  sint  quatuor 
inchoationes  ejusdem  formm.  In  termino 
era’0  altera tionis  aut  omnes  istae  inchoatae 
formae  perlicientur  aut  omnes  corrum¬ 
pentur.  Non  enim  est  assignare  ratio¬ 
nem,  quare  potius  una  corrumpatur  quam 
alia.  Nam  si  ponatur  aliqua  ipsarum  cor¬ 
rumpi,  hoc  non  erit  nisi  per  actionem 
aaentis.  Agens  autem  vel  generans  nihil 
corrumpit,  nisi  in  quantum  est  sibi  con¬ 
trarium,  cum  omnis  corruptio  sit  a  con¬ 
trario,  secundum  Philosophum,  quae  est 
per  aliquam  actionem.  Cum  autem  quaeli¬ 
bet  dictarum  inchoationum  sit  similitudo 
agentis  sive  generantis,  eo  quod  forma 
generati  est  similitudo  generantis,  et  in¬ 
choatio  illa  est  quaedam  pars  formae  gene¬ 
rati,  secundum  eos  ;  non  plus  una  illa¬ 
rum  contrariatur  agenti  quam  alia  ;  quare 
nec  potius  corrumpetur.  Si  ergo  detur 
quod  omnes Gorrnmpanfi<r  in  termino  alte- 
rationis,  et  introducatur  aliqua  alia  forma; 
sequitur  secundum  eorum  opinionem 
quod  introductio  illius  ultimae  formm  non 
sit  naturalis,  sed  violenta,  cura  ejus  in¬ 
choatio  non  praecesserit  in  materia.  Si 
autem  detur  quod  omnes  illae  formae  in¬ 
choatae  sequitur  quod  in  uno 

et  eodem  sint  quatuor  formae  ejusdem 
speciei,  puta  quod  in  uno  homine  sint 
quatuor  animae  rationales,  vel  in  uno 
igne  quatuor  formae  ignis ;  quod  est  im¬ 
possibile.  Nullo  ergo  modo  potest  poni 
inchoatio  formarum. 

Scxlo  ex  natura  informationis.  Si  enim 
forma  praeexistit  in  materia  ante  genera¬ 
tionem  sive  perfecta  sive  imperfecta,  aut 
ipsa  est  informans  et  continens  aut  con¬ 
tenta  et  informata.  Si  primo  modo,  tunc 
cum  ad  omnem  informationem  maleriae 
per  actum  sequatur  esse  actuale,  sequi¬ 
tur  quod  in  generatione  subjiciatur  ens 
in  actu.  Consequentia  autem  probatur 
per  hoc,  quod  omne  informans  et  conti¬ 
nens  terminat  contentum  et  informa¬ 
tum;  quandocumque  autem  potentia 
materia)  continetur  et  terminatur  per 


DE  FORMIS  ^ 

actum,  necessario  ipsa  fit  ens  actu.  ''3 
Neque  potest  dici,  quod  ille  actus  sit  - 
imperfectus,  et  ita  imperfectione  termi- 
net  et  reducat  materiam  in  actum:  quia 
sicut  inter  affirmationem  et  negationem 
non  est  medium  ;  ita  etiam  inter  poten-  ; 
tiam  puram  materiae  et  actum  primum,  ' 
qui  est  esse  actuale,  impossibile  est  ali¬ 
quid  medium  cadere,  ubi  scilicet  materia 
partim  sit  in  potentia  pura  et  parlim  in 
actu:  quia  tunc  sequeretur  quod  simul - 
esset  ens  et  non  ens.  Propter  quod  etiam 
dixit  Philosophus,  quod  generatio  est 
inter  contradictoria.  —  Si  secundo  inodo, 
sequetur  quod  potentia  terminet  actum, 
et  quod  esse  sit  effectus  seu  proprietas 
materiae,  et  non  ipsius  formae;  quae  om¬ 
nia  manifeste  sunt  falsa.  Quare  oportet 
dicere,  nullam  esse  in  materia  inchoatio-  - 
nem  formarum. 

Septimo  hoc  potest  ostendi  ex  parle 
actionis.  Si  enim  forma  inchoata  est  in 
materia,  aut  est  infra  essentiam  ejus  aut 
non.  Si  non,  ergo  inchoatio  formae  non 
est  in  materia.  Si  autem  est  infra  essen¬ 
tiam  materiae  ut  coadjuvans  extrinsecum 
agens  ;  tunc  aut  illa  forma  agit  in  mate¬ 
riam  propriam,  seu  in  essentiam  mate¬ 
riae,  in  qua  est  ;  aut  in  se  ipsam;  aut 
potius  ipsa  non  agit,  sed  potius  illud 
quod  agit  est  ipsum  aggregatum  ex  illa 
inchoatione  et  ipsa  materia.  Si  dicatur 
primum,  sequitur  quod  ipsa  essentia 
materia)  proprie  alteretur.  Similiter  etiam 
sequitur  quod  forma  alteret  proprium 
subjectum  in  quo  est ;  quod  est  impossi¬ 
bile  ;  similiter  etiam  contra  Philoso¬ 
phum,  qui  dicit,  quod  formse  non  est 
agere,  sed  compositi.  Si  autem  dicatur 
secundum,  scilicet  quod  aggregatum 
agat  in  se  ipsum,  sequitur  quod  idem 
secundum  quod  idem  agat  in  se  ipsum  , 
et  quod  idem  sit  simul  in  potentia  et 
actu:  quae  omnia  implicant  contradictio¬ 
nem. 

Ex  quibus  omnibus  evidenter  apparet, 
quod  impossibile  est  in  materia  esse  ali¬ 
quam  actualem  inchoationem  formarum ; 
quin  potius  sunt  ibi  in  potentia  tantum, 

et  per  actionem  naturalis  agentis  eilu- 
cunlur  in  actum. 

ergo  dicendum,  quod  se¬ 
cundum  Philosophum  in  2.  Phys.  notura 
non  solum  dicitur  de  forma,  verum  etiam 
do  materia.  Et  ideo,  cum  forma  sit  actus, 
materia  vero  potentia,  naturale  aliquid 
dicetur  non  solum  a  principio  activo, 
quod  est  formo,  verum  etiam  a  principio 
passivo,  quod  est  materia. 

Ad  secundum  dicendum,  quod  nihil  ne¬ 
gat  ens  simpliciter.  Ens  autem  secun¬ 
dum  Philosophum  in  7.  et  9.  Melaphys. 
et  in  1.  Pliys.  dividitur  per  potentiam  et 
actum.  Et  ideo  illud  solum  proprie  potest 
dici  fieri  ex  nihilo,  quod  fit  neque  ex 
ente  actu  neque  potentia.  Formae  autem 
cum  educantur  de  potentia  materiae, 
fiunt  ex  ente  in  potentia,  et  ideo  non 
fiunt  ex  nihilo.  Nec  tamen  propter  hoc 
dicitur  forma  fieri  ex  materia  :  quasi  ma¬ 
teria  intret  essentiam  formae:  quia  nec 
forma  fit  per  se,  sed  per  accidens  ad  fac¬ 
tionem  compositi. 

Ad  leriium  dicendum,  quod  ipsa  mate¬ 
ria,  quae  in  generatione  se  habet  per 
modum  passi,  satis  confert  agenti,  dum 
sibi  praebet  potentiam  naturaliter  dispo¬ 
sitam  ad  aclionem  agentis  recipiendam, 
et  ad  forma  educendam  de  ipsa.  Nisi 
enim  forma  esset  potentia  in  materia, 
nunquam  agens  naturale  posset  formam 
educere  in  esse.  Unde  argumentum  non 
sequitur. 

Ad  quartum  dicendum,  quod  secun¬ 
dum  Philosophum  in  8.  Phys.  sola 
viventia  movent  se  ipsa.  Alia  autem  vel 
moventur  ab  extrinseco  vel  a  generante 
vel  a  removente  prohibens.  Et  ideo,  sicut 
in  viventibus  est  principium  activum 
motus,  in  molu  locali  scilicet  virtus  rno- 
tiva,  et  in  motu  augmenti  virtus  aug- 
mcntaliva  :  ita  et  in  motu  alterationis ; 
sicut  virtus  naturalis  et  calor  naturalis 
totum  corpus  alterant  ad  'sanitatem.  Et 
propter  tale  ergo  principium  sanationis 
existens  intra,  ipsa  sanitas  potest  produci 
et  ab  arte  et  a  natura.  Et  de  tali  prin¬ 
cipio  intrinseco  loquitur  ibi  Philosophus, 


et  non  de  rebus  inanimatis;  quod  patet 
ex  ipso  ejus  exemplo. 

Ad  qidnhim  dicendum,  quod  omnis 
denominatio  est  a  fine;  et  tamen  non 
semper  aliqua  pars  finis  praeexistit  in  his 
qurn  tendunt  in  finem.  Et  sic  motus  ten¬ 
dens  in  naturam  dicitur  naturalis,  licet 
etiam  aliquo  modo  possit  dici,  quod  de¬ 
nominatur  a  natura,  quae  praeexistit  in 
materia,  non  quidem  actu,  sed  potentia, 

ARTICULUS  II 

UTRUM  FORMAE  PER  GENERATIONEM  DE 
POTENTIA  MATERIAE  EDUCANTUR,  VEL  PER 
CREATIONEM  A  DEO. 

Ad  secundum  (I)  sic  proceditur.  Vide¬ 
tur  quod  formae  non  educantur  per  ge¬ 
nerationem  de  potentia  materiae,  sed  sint 
per  creationem  a  datore  formarum. 

1.  Omne  enim  quod  educitur  de  po¬ 
tentia  materiae,  educitur  per  generatio¬ 
nem  ;  sed  impossibile  est  aliquam  for¬ 
mam  pure  naturalem  generari:  ergo 
ipsae  non  educuntur  de  potentia  mate¬ 
riae.  Probatio  minoris  est,  quia  cum 
omne  agens  naturale  sit  compositum  ex 
potentia  et  actu,  et  omne  agens  agat  sibi 
simile,  impossibile  est  ut  effectus  alicu- 
jus  agentis  naturalis  sit  actus  purus. 
Sed  omnis  forma  naturalis  est  actus  tan¬ 
tum,  cum  non  sit  composita  ex  actu  et 
potentia;  eo  quod  est  simplici  et  invaria- 
bili  essentia  consistens,  secundum  quod 
habetur  in  Sex  Principiis.  Ergo  nulla 
forma  naturalis  potest  per  generationem 
educi  de  potentia  materiae. 

2.  Praetereo,  actualitas  rei  et  ipsa  res 
ab  eodem  agente  producuntur.  Sed 
actualitas  omnis  formae,  quae  est  ipsum 
esse,  producitur  per  creationem,  quia 
secundum  auctoritatem  libri  de  Causis 
(propos.  4), prima  rerum  creatarum  est 
esse.  Ergo  omnis  forma  producitur  per 
creationem  a  Deo;  et  ita  non  de  potentia 
materiae. 


(1)  Edit,  Ven.  qufest.  4. 

In  conlrarium  est  Philosophus  in  7. 
Metaphys.  {iexl.  25  sqq. ;  c.  7  et  8),  ubi 
improbando  sententiam  Platonis  dicit 
formas  naturales  esse  per  generationem 
ab  assentibus  naturalibus. 

Respondeo  dicundum,  quod  circa  pro¬ 
ductionem  formarum  diversa  fuit  anti¬ 
quorum  opinio.  Nam  quidam  dixerunt 
formas  esse  per  generationem,  ita  tamen 
quod  secundum  sui  actualem  inchoatio¬ 
nem  praeexisterent  in  materia.  Quae  qui¬ 
dem  positio  est  in  praecedenti  articulo 
improbata.  —  Quidam  autem  dixerunt 
formas  rerum  naturalium  esse  quasdam 
impressiones  seu  resultationes  formarum 
separatarum,  ita  tamen  quod  formae  na¬ 
turales  separatae  essent  ab  omni  materia 
secundum  sui  essentiam.  Sed  hanc  posi¬ 
tionem  satis  improbat  Philosophus  in  7. 
et  in  1.  et  in  13.  Metaphys.,  eo  scilicet 
quod  destruit  rerum  cognitionem,  cum 
unumquodque  cognoscatur  per  sui  quid- 
ditatem  ;  et  formarum  naturalem  inclina¬ 
tionem,  quae  videlicet  est  ad  materiam; 
et  definitionum  unitatem,  ut  Philosophus 
ibidem  dicit.  —  Quidam  autem  [dixerunt 
formas  naturales  esse  omnes  per  crea¬ 
tionem  a  datore  formarum.  Sed  haec  po¬ 
sitio  est  impossibilis  propter  duo  :  primo 
quidem  propter  naturam  factionis.  Cum 
enim  terminus  factionis  sit  esse,  sicut  se 
habet  aliquid  ad  ipsum  esse,  ita  etiam  se 
habet  ad  fieri.  Nulla  autem  forma  pure 
naturalis  habet  per  se  esse.  Ex  quo  se¬ 
quitur  quod  nulla  forma  naturalis  potest 
per  se  fieri,  sed  solum  per  accidens.  Cui¬ 
cunque  autem  convenit  creari,  convenit 
per  se  esse.  Cujus  ratio  est,  quia  cum 
creationem  nullum  agens  naturale  possit 
coadjuvare,  eo  quod  ipsa  est  ex  nihilo, 
oportet  ut  creatio  per  se  et  non  per  acci¬ 
dens  terminetur  ad  id  quod  creatur. 
Omne  autem  ad  quod  per  se  terminatur 
actio  dans  (1)  esse,  oportet  quod  per  se 
habeat  esse,  vel  saltem  possit  habere. 
Quare,  cum  formae  naturales  non  habeant 
per  se  esse,  sequitur  quod  eis  non  con¬ 
venit  per  se  fieri,  et  per  consequens  nec 
(i)  Par,  dantis* 


per  creationem  produci,  sed  solum  per 
generationem  de  potentia  materiae  ;  licet 
in  hoc  non  intendamus  aliquid  subtra¬ 
here  divinae  potentiae,  quae  potest  omnia 
pro  suo  arbitrio  voluntatis.  Secundo  prop¬ 
ter  nobilitatem  agentis  naturalis.  In  hoc 
enim  maxima  rerum  naturalium  nobili¬ 
tas  consistit,  secundum  Philosophum  in 
4.  Meteorol.  (sum.  1,  c.  4;  al.  c.  3)  et  in 
2.  de  Anima  {texi.  34;  c.  4),  quod  partici¬ 
pant  esse  divinum,  in  quantum  unum¬ 
quodque  potest  sibi  simile  generare. 
Omnis  autem  assimilatio  fit  secundum 
formam.  Quare  si  formae  non  produce¬ 
rentur  per  generationem  ab  agentibus 
naturalibus  de  potentia  materiae,  sed  per 
creationem  a  datore  formarum,  sequere¬ 
tur  quod  nulla  res  naturalis  posset  sibi 
simile  producere;  et  ita  tolleretur  a  re¬ 
bus  naturalibus  illa  nobilitas,  quae  potis¬ 
sima  est  in  eis  ;  quod  est  inconveniens. 

Et  ideo  aliter  dicendum,  scilicet  quod 
cum  prima  rerum  principia  oporteat  esso 
impermixta ;  haec  autem  in  rebus  natu¬ 
ralibus  sint  materia  et  forma :  sicut  in 
essentia  formae  nihil  est  de  ipsa  materia, 
ita  etiam  in  essentia  materiae  nihil  est  de 
ipsa  forma  secundum  actum ;  quin  potius 
sicut  forma  naturalis  est  actus  tantum, 
ita  etiam  materia  naturalis  est  potentia 
tantum.  Ex  quo  patet,  quod  in  ipsa  for¬ 
ma  nulla  est  admixtio  materiae,  neque 
etiam  in  materia  est  aliqua  actualis 
inchoatio  formae.  Verumtamen  quia  ex 
nihilo  nihil  fit  secundum  naturam,  opor¬ 
tet  dicOre,  quod  omnes  formae  naturales 
sint  in  potentia  materiae:  non  quidem 
ita  quod  secundum  aliquam  actualem 
inchoationem  sint  ibi,  sed  potius  quia  in 
materia  est  naturaliter  passiva  potentia 
inclinata  ad  hoc  ut  per  actionem  agentis 
naturalis  formae  de  ejus  potentia  per  ge¬ 
nerationem  educantur  in  actum,  non 
quidem  per  se,  sed  per  accidens,  ad 
generationem  scilicet  compositi. 

Ad  primum  autem  dicendum,  quod 
illud  argumentum  deficit  in  duobus:  et 
primo,  quia  ad  hoc  ut  aliquid  sit  actus 
purus,  requiritur  non  solum  quod  non 

sit  compositum,  sed  ulterius  quod  sit 
suum  esse  ;  et  quod  non  sit  compossibile 
alteri;  et  ut  sit  sua  actio;  et  quod  nul¬ 
lius  accidentis  extranei  sit  susceptivum ; 
quorum  nullum  convenit  formae  naturali, 
ut  praedictum  est.  Unde  licet  in  ipsa  non 
sit  admixtio  potentiae,  non  tamen  sequi¬ 
tur  propter  hoc,  quod  sit  actus  purus. 
Secundo  deficit  in  hoc  quod  nos  non 
dicimus  effectum  agentis  naturalis  esse 
formam  tantum,  sed  compositum,  eo 
quod  formae  non  generantur  per  se,  sed 
per  accidens. 

Ad  secundum  dicendum,  quod  secun¬ 
dum  quod  patet  per  Commentatorem 
super  illo  loco,  «  esse  »  [sumitur  ibi  pro 
«  ente  ».  Ens  enim,  in  quantum  ens, 
educitur  per  creationem.  Neque  enim  in 
generatione  producitur  ens  simpliciter 
in  quantum  ens,  sed  in  quantum  tale 
ens.  Unde  et  ibi  semper  praesupponitur 
materia.  Propter  quod  etiam  illae  sub¬ 
stantiae,  quae  simpliciter  sunt  entia,  cu- 
jusmodi  sunt  angeli,  non  producuntur 
nisi  per  creationem. 


QU.USTIO  III 

DE  QUALITATIBUS  ET  CONDITIONIBUS  IPSARUM 
FORMARUM. 

Deinde  considerandum  est  de  qualita¬ 
tibus  et  conditionibus  ipsarum  formarum 
secundum  se.  Et  circa  hoc  quaeruntur 
quinque  :  primo,  utrum  omnis  forma 
naturalis  sit  simplex  ;  secundo,  utrum 
aliqua  forma  naturalis  sit  hoc  aliquid  et 
per  se  existens ;  tertio,  utrum  forma  sit 
suum  esse  vel  non;  quarto,  utrum  ipsum 
esse  formae  naturalis  sit  substantia  vel 
accidens;  quinto,  utrum  esse  sit  effectus 
formae. 

ARTICULUS  II 

UTRUM  OMNIS  FORMA  NATURALIS  SIT  SIMPLEX. 

Ad  primum  (1)'  sic  proceditur.  Videtur 

(1)  Edit,  Ven.  qupest.  6, 


quod  nulla  forma  naturalis  sit  simplex. 

1.  Secundum  enim  Boethium  (2)  omne 
quod  est  citra  primum  est  compositum 
ex  quo  est  et  quod  est;  sed  omnes  formae 
naturales  sunt  citra  primum  :  ergo  om¬ 
nes  formae  naturales  sunt  compositae,  et 
per  consequens  nulla  est  simplex. 

2.  Praeterea,  in  formis  naturalibus  aut 
nulla  penitus  est  compositio,  aut  aliqua. 
Si  autem  dicatur,  quod  in  eis  nulla  peni¬ 
tus  sit  compositio,  sequitur  quod  quaeli¬ 
bet  forma  sit  simplex  eadem  simplicita¬ 
te  qua  et  prima  causa.  Non  enim  aliam 
simplicitatem  ponimus  in  Deo  nisi  eam 
quae  dicitur  per  negationem  omnis  com¬ 
positionis.  Sed  hoc  est  impossibile,  scili¬ 
cet  quod  aliquid  sit  adeo  simplex  ut 
Deus.  Quare  relinquitur  aliud  membrum, 
scilicet  quod  in  omni  forma  sit  aliqua 
compositio,  et  per  consequens  quod  nulla 
forma  sit  simplex. 

3.  Praeterea,  effectus  assimilatur  agen¬ 
ti  ;  sed  nullum  agens  naturale  est  omni¬ 
no  simplex :  ergo  cum  formae  naturales 
producantur  ab  agentibus  naturalibus, 
ipsae  non  erunt  simplices. 

4.  Praeterea,  quaecunque  conveniunt 
genere  et  differunt  specie,  sunt  compo¬ 
sita  ex  genere  et  differentia,  et  per  con¬ 
sequens  ex  partibus  essentialibus,  a  qui¬ 
bus  accipiuntur  genus  et  differentia.  Sed 
formae  naturales  conveniunt  in  genere  et 
differunt  in  specie,  ut  de  se  patet.  Ergo 
omnes  formae  naturales  sunt  compositae. 

b.  Praeterea,  omne  compositum  est 
unum  ab  unitate  formae.  In  animatis 
autem,  cum  sit  ibi  corporeitas  et  anima 
vegetativa  et  sensitiva,  non  posset  poni 
unitas  formae,  nisi  ex  omnibus  istis  for¬ 
mis  per  compositionem  resultaret  una 
forma  substantialis  et  perfecta.  Quare  vi¬ 
detur  quod  Omnis  forma,  ad  minus  ani¬ 
matorum,  sit  composita  ex  mixtis  formis. 

fi.  Praeterea,  formae  naturales  sunt 
subjectae  motui  et  variationi  ;  sed  nullus 
actus  purus  et  simplex  potest  subjici 
motui,  sicut  patet  ex  ipsius  motus  defi¬ 
nitione  ;  ergo  nulla  forma  est  simplex. 

(1)  Flor>  Aviconnam. 

Sed  contra  est  :  1.  quia  in  Stx  Princi¬ 
piis  dicilur,  quod  forma  est  simplici  et 
invariabili  essentia  consistens. 

2.  Praeterea,  secundum  Philosophum 
in  9.  Metaphys.  {text.  13  ;  1.  8,  c.  8)  actus 
est  simplicior  potentia ;  sed  potentia  ma¬ 
teriae  primae  est  omnino  simplex  :  ergo 
multo  amplius  omnis  forma  erit  simplex. 

3.  Praeterea,  secandum  Philosophum 
in  1.  Phys.  omnium  rerum  naturalium 
resolutio  stat  Ud  materiam  et  formam  ; 
sed  omnia  hujusmodi  oportet  esse  simpli¬ 
cia  :  ergo  omnis  forma  naturalis  est  sim¬ 
plex. 

PiESPONDEO  DICENDUM,  quod  circa  sim¬ 
plicitatem  formarum  naturalium  diversae 
inveniuntur  philosophorum  sententiae, 
quas  etiam  usque  hodie  diversi  diversi¬ 
mode  sunt  secuti.  Nam  quidam  dixerunt, 
quod  omnium  rerum  naturalium  formae 
erant  composilae  ex  pluribus  et  diversis 
tamquam  ex  partibus  essentialibus  :  sicut 
humanitas  ex  anima  et  corpore. 

Sed  hujus  positionis  falsitas  ex  multis 
potest  ostendi.  Elt  primo  ex  natura  prin¬ 
cipiorum.  Constat  enim  quod  omnis  pas¬ 
sivae  potentiae  in  rebus  physicis  princi¬ 
pium  est  materia,  et  per  contrarium 
principium  omnis  actus  est  forma.  Con¬ 
stat  autem  quod  prima  omnium  principia 
in  natura  sunt  materia  et  forma,  secun¬ 
dum  Philosophum  in  1.  Phys.  Secundum 
autem  Philosophum  in  eodem  libro  pri¬ 
ma  principia,  eo  ipso  quod  prima  sunt, 
ex  alterutris  esse  non  possunt,  quia  sic 
alterum  eorum  non  esset  primum  princi¬ 
pium,  sed  potius  principiatura.  Ex  quo 
patet  quod  impossibile  est  ut  forma  sit 
principium  essentiale  materiae,  vel  mate¬ 
ria  ipsius  naturalis  formae.  Nulla  ergo 
forma  composita  erit  ex  materia  et  forma. 
Sed  cum  materia  sit  omnis  potentiae  prin¬ 
cipium  in  rebus  physicis,  ut  dictum  est, 
et  forma  omnis  actus  (1),  illud  cujus 
essentiam  componere  non  possunt  mate- 

(l)  Tota h80c periodus  non  videtur  bene  cohserere. 
Brevius  edit.  Paris...  «  actus,  non  poterit  materia 
ct  lorraa  esse  composita,  quia  sic  principia  essent 
posteriora  suis  principiatis  », 

ria  et  forma,  et  per  consequens  nec  ali¬ 
qua  potentia  vel  actus  ex  eis  creata  :  quia 
sic  principia  essent  posteriora  suis  prin¬ 
cipiatis.  Quare  oportet  ut  omnis  naturalis 
forma  sit  adeo  simplex,  ut  nec  ex  potentia 
et  actu,  nec  ex  materia  et  forma  ponatur 
composita. 

Secundo  hoc  potest  ostendi  ex  diversi¬ 
tate  compositionis.  Si  enim  aliqua  natu¬ 
ralis  forma  ponatur  composita,  aut  hoc 
erit  ex  materia  et  forma,  aut  ex  forma  et 
forma.  Si  autem  ex  materia  ei  forma,  tunc 
sequerentur  tria  inconvenientia  :  et  pri¬ 
mum  quidem,  quod  una  forma  duas  infor¬ 
met  materias,  scilicet  materiam  qum  est 
pars  formae  compositae  et  materiam  quae  est 
pars  totius  compositi.  Quod  est  impossi¬ 
bile  de  essentiali  compositione.  Nam  for¬ 
ma  illa  aut  unitur  essentialiter  utrique, 
modo  jam  dicto,  aut  per  accidens.  Non 
autem  potest  dici,  quod  per  accidens,  quia 
sic  constitutum  esset  unum  et  ens  per 
accidens.  Quare  necesse  est  quod  utri¬ 
que  essentialiter  uniatur.  Sed  quae  sunt 
unumessentialiter cum  tertio, sunt  neces¬ 
sario  unum  essentialiter  inter  se,  secun¬ 
dum  regulam  Philosophi,  ut  infra  etiam 
probabitur.  Ergo  materia  ex  qua  est  com¬ 
posita  aliqua  forma,  puta  anima,  et  ma¬ 
teria  subjecta,  puta  materia  corporalis, 
erunt  unum  essentialiter,  quod  est  im¬ 
possibile,  cum  haec  sit  materia  corporalis, 
et  anima  sit  omnino  immaterialis.  Simili¬ 
ter  sequitur  necessario  quod  totum  com¬ 
positum  debeat  dici  forma  tantum.  Nam 
forma  ponitur  esse  composita  ex  materia 
et  forma,  et  tamen  quia  materia  illa  est 
formae  essentialiter  unita,  dicitur  forma. 
Ergo  cum  materia  subjecta  sit  idem  essen¬ 
tialiter  cum  illa  materia  formae,  ut  osten¬ 
sura  est ;  pari  ratione  erit  de  essentia  for¬ 
mae  sicut  illa;  et  ita  totum  compositum 
erit  forma  tantum;  quod  est  derisio.  — 
Secundo  vero,  quod  si  forma  sit  compo¬ 
sita  ex  materia  et  forma,' sequetur  quod 
vel  forma  non  se  totam  informet,  vel  quod 
materia  informet  materiam  ;  quorum 
utrumque  est  impossibile.  —  Tertio  vero, 
si  forma  est  hoc  modo  composita,  cum  ex 

conjunctione  fornicB  super  maleriaui 
resultet  esse  substantiale,  et  omne  hujus¬ 
modi  sit  <r  hoc  aliquid  d,  sequetur  quod 
omnis  forma  naturalis  sit  «  hoc  aliquid  », 
et  per  consequens  separabilis.  —  Quar¬ 
to  (1)  autem,  cum  in  forma  sic  composita 
sit  materia  et  forma,  quaeram  de  forma 
illa,  quae  dicitur  pars  formae.  Illa  enim 
aut  erit  composita  iterum  ex  materia  et 
forma,  et  sic  procedetur  in  infinitum ; 
aut  erit  simplex,  et  ita  sequetur  quod 
saltem  aliqua  forma  sit  simplex. 

Si  autem  forma  sit  composita  ex  forma 
et  forma,  ita  quod  una  sit  composita  ex 
duabus;  tunc  aut  erunt  ambae  ejusdem 
speciei  aut  diversarum.  Si  ejusdem,  seque¬ 
tur  primo,  quod  in  una  materia  sint  duae 
corporeitates  et  duae  albedines  ejusdem 
speciei;  quod  est  contra  Philosophum  in 
5.  Melaphys.  (cap.  de  eodem  et  diverso) 
et  contra  omnem  rationem.  Secundo  vero 
sequetur,  quod  ad  minus  illae  duae  formae 
sint  simplices  ;  alias  oporteret  abire  in 
infinitum,  ut  prius  dictum  est.  Si  autem 
sint  diversarum  specierum,  tunc  impos¬ 
sibile  erit  ipsas  essentiali  compositione 
componi  ad  invicem.  Neque  enim  est  in- 
telligibile,  ut  forma  osseitatis  cum  illa 
carnei  tatis  vel  cum  quacunque  alia 
diversae  speciei  essentialiter  uniatur.  Et 
ita  adhuc  remanebunt  illae  formae  purae 
et  simplices,  et  non  una  composita,  nisi 
sit  procedere  in  tali  compositione  in 
infinitum,  ut  prius  dicebatur.  Relinqui¬ 
tur  ergo  quod  omnis  forma  sit  simplex. 

Tertio  ex  conditione  actus  et  potentiae 
naturalis.  Nam  si  forma  sit  composita, 
aut  hoc  erit  ex  actu  et  actu,  aut  ex 
potentia  et  potentia,  aut  ex  actu  et 
potentia.  Si  ex  actu  et  actu,  tunc  cum 
in  naturalibus  non  inveniatur  nisi 
duplex  actus,  scilicet  forma  et  ipsum 
esse,  quaeratur  de  illo  duplici  actu.  Aut 
enim  uterque  eorum  erit  forma,  ut  sic 
forma  sit  ex  duabus  composita;  aut 
ulrumque  erit  esse,  ut  sic  forma  sit  ex 
duplici  esse  composita;  aut  unus  eorum 

(1)  Par.  «  Amplius  autem  ». 


erit  forma  et  alter  esse,  ita  ut  forma  dica¬ 
tur  non  esse  simplex,  quia  est  composita 
ex  essentia  et  esse.  —  Sed  primus  modus 
est  impossibilis,  scilicet  quod  una  forma 
componatur  essentialiter  ex  duabus  for¬ 
mis.  Cum  enim  forma  quaelibet,  secun¬ 
dum  id  quod  est,  sit  actus  quidam  for¬ 
malis,  impossibile  est  duas  formas  con¬ 
jungi,  quin  una  informet  aliam  ;  et  ita 
una  cedet  in  rationem  informati,  et 
altera  in  rationem  informantis.  Detur 
ergo  .gratia  exempli,  quod  ultima  forma 
componatur  ex  duabus  formis  praeceden¬ 
tibus,  puta  ex  forma  carneitatis  et  ex 
forma  osseitatis,  vel  ex  forma  animae 
sensibilis ;  sic  enim  ponunt  fieri  formae 
compositionem  istius  positionis  sectato¬ 
res.  Sed  manifestum  est,  quod  informa¬ 
tum  recipit  esse  informantis.  Quare 
sequitur  quod  forma  carneitatis  sit  et  pos¬ 
sit  dici  ossea,  et  quod  sit  animata,  et  per 
consequens  quod  formae  erunt  palpabiles 
et  animatae  ;  quod  est  ridiculum.— Simi¬ 
liter  secundus  modus  est  impossibilis, 
scilicet  quod  forma  componatur  ex  duplici 
esse,  quia  videlicet  ipsum  esse  nunquam 
derelinquit  ipsam  formam.  Et  ideo,  si 
compositionem  formae  intraret  duplex 
esse,  oporteret  quod  essent  etiam  ibi 
duae  formae,  ad  quas  consequeretur  illud 
duplex  esse.  Tales  autem  formas  infor¬ 
matas  per  proprium  esse  substantiale 
impossibile  est  ad  invicem  uniri  essen¬ 
tiali  compositione  ad  constitutionem  alicu- 
jus  tertii.—  Similiter  etiam  tertius  modus 
est  impossibilis  in  naturalibus  formis. 
Licet  enim  forma  sit  principium  essendi, 
tamen  ipsum  esse  in  compositis  consc- 
quetur  totum  compositum  et  non  formam 
solam.  Cujus  ratio  est,  quia  illud  solum 
consequitur  per  se  ipsum  esse,  quod  po¬ 
test  dici  ens;  nec  materia  autem  nec  for¬ 
ma  in  compositis  possunt  dici  ens,  sed 
potius  ipsum  compositum.  In  simplicibus 
autem,  sicut  in  angelis,  talis  compositio 
potest  poni.  Sed  sive  in  compositis  sive 
in  simplicibus  ponatur  talis  compositio, 
scilicet  formae  et  esse,  propter  hoc  non 
tolletur  simplicitas  formae,  quia  esse  non 

est  pars  alicujus  creatae  essentiae.  Et  ideo 
etiam  iste  tertius  modus,  etiamsi  conce¬ 
datur  possibilis  in  omnibus,  nihil  facit 
ad  propositum.  Relinquitur  ergo  neces¬ 
sario  omnem  formam  naturalem  esse 
simplicem,  cum  nullus  modus  essentialis 
compositionis  inveniatur  in  ipsa. 

Quarlo  ex  conditione  componentium. 
Dicunt  enim  isti,  qui  hanc  positionem 
sequuntur,  quod  primo  advenit  materiae 
una  forma,  puta  corporeitas ;  secundo 
alia,  puta  carneitas ;  tertio  alia,"  puta 
anima  vegetativa  ;  et  postea  omnes  istae 
uniuntur  ad  invicem  essentiali  unione,  et 
constituitur  ex  eis  una  perfecta  forma. 
Ric  autem  modus  est  impossibilis.  Verum 
est  enim,  quod  illae  formae,  scilicet  carnei¬ 
tas  et  corporeitas,  sunt  diversarum  spe- 
cierum  ad  invicem  et  cum  ultima  forma 
completiva.  Eorum  autem  quae  sunt  di¬ 
versa  specie,  unum  non  est  in  potentia 
ad  aliud.  Et  hoc  dico  in  formis.  Impos¬ 
sibile  est  enim  quod  albedo  sit  in  poten¬ 
tia  ad  nigredinem,  vel  e  converso,  et  sic 
quod  partes  componentes  aliquid  essen¬ 
tialiter  aliquam  tertiam  formam  consti¬ 
tuant  vel  componant.  Quare  patet  istam 
positionem  esse  impossibilem. 

Et  ideo  alii  aliter  dixerunt.  Posuerunt 
enim  quod  formae  naturales  non  erant 
compositae  essentiali  compositione,  ut 
dictum  est  in  praecedenti  opinione ;  sed 
potius  erant  compositae  illo  modo,  qui 
est  per  aggregationem  plurium  forma¬ 
rum  ad  efficiendum  et  complendum  unam 
formam  resultantem  ex  eis:  sicut  ex 
pluribus  membris  connexis  et  colligatis 
resultat  unitas  corporis  humani,  manen¬ 
tibus  tamen  singulis  membris  sub  pro¬ 
priis  formis  et  propriis  actionibus ;  ita 
enim  ex  aggregatione  multarum  forma¬ 
rum  resultat  una  forma  ex  omnibus  illis 
composita,  quae  completiva  dicitur  esse 
rei. 

Sed  haec  positio  magis  irrationabilis  est 
quam  prima  est  magis  impossibilis.  Primo 
quidem,  quia  quando  aliqua  sunt  unum 
solum  aggregatione,  illud  unum  constitu¬ 
tum  ex  eis,  in  quo  etiam  convenient, 

impossibile  est  esse  substantiam.  Cujus 
ratio  est,  quia  substantia  composita  ex 
aliquibus  componi  non  potest,  nisi  illa 
componentia  in  ipsa  essentialiter  unian¬ 
tur.  Ista  autem,  quae  sunt  aggregata 
solum,  impossibile  est  in  aliquo  tertio 
uniri  essentialiter  :  quia  quae  uni  et  eidem 
sunt  eadem,  sunt  etiam  eadem  inter  se 
eodem  modo  unionis.  Quare  si  aliqua 
aggregata  unirentur  alicui  tertio  essen¬ 
tialiter,  sequeretur  quod  essent  inter  se 
essentialiter  unum ;  quod  est  contra  hypo- 
thesim,  quia  dictum  est,  quod  erant  unum 
solum  aggregatione.  Ex  dictis  ergo  patet 
veritas  primae  propositionis,  hujus  scili¬ 
cet,  quod  constitutum  ex  aggregatione 
aliquorum  impossibile  est  esse  substan¬ 
tiam.  Si  ergo  ex  pluribus  formis  aggre¬ 
gatis  constituatur  aliqua  alia  forma,  ut 
isti  dicunt;  sequitur  primo  quod  illa  forma 
erit  accidens  et  non  substantia ;  et  per 
consequens  quod  non  erit  forma  comple¬ 
tiva,  ut  isti  dicunt ;  vel  si  sit  ultima,  seque¬ 
tur,  cum  per  ultimam  formam  unumquod¬ 
que  collocetur  in  specie,  quod  omnes  res 
naturales  sint  in  genere  accidentis.  Secun¬ 
do  vero,  cum  ultima  forma  det  unitatem 
composito,  sequetur  quod  omnis  res  com¬ 
posita  sit  unum  per  accidens.  Impossibile 
est  ergo  talem  modum  compositionis  po¬ 
nere  in  ipsis  formis. 

Secundo  hoc  idem  potest  ostendi  ex 
hoc,  quia  omnes  illrn  forrnm,  ex  quarum 
aggregatione  isti  dicunt  resultare  ulti¬ 
mam  formam,  aut  uniuntur  essentialiter 
cum  ipsa  materia,  aut  non.  Et  si  quidem 
dicatur,  quod  non,  sequitur  quod  non 
dent  sibi  aliquod  esse  substantiale,  et 
ita  non  dabunt  sibi  esse  carnis  et  corpo- 
reitatis,  ut  ipsi  dicunt.  Si  autem  dicatur, 
quod  sint  unum  essentialiter  cum  mate¬ 
ria,  oportebit  quod  sint  unum  essentiali¬ 
ter  inter  se ;  quia  quse  uni  et  eidem  sunt 
eadem,  oportet  esse  eadem  inter  se  ;  quod 
est  contra  hypothesim,  quia  dictum  erat, 
quod  essent  unum  solum  aggregatione. 

Tertio  hoc  idem  patet,  quia  cum  im¬ 
possibile  sit  plura  essentialiter  eidem 
uniri  nisi  quodam  ordine,  si  plures  for- 

mae  sint  in  composito,  ex  quarum  aggre¬ 
gatione  resultet  una  foraia,  oportet  neces¬ 
sario  dicere,  quod  secunda  inter  eas 
uniatur  materiae  mediante  prima,  et  ter¬ 
tia  mediante  secunda.  Quod  si  conceda¬ 
tur,  sequentur  multa  inconvenientia. 
Quod  sic  patet.  Ad  quamlibet  enim  infor¬ 
mationem  materiae  per  formam  oportet 
necessario  ut  consequatur  aliquod  esse. 
Et  siquidem  sit  forma  accidentalis,  seque¬ 
tur  esse  accidentale  ;  si  autem  sit  forma 
substantialis,  sequetur  esse  substantiale. 
Cum  ergo  illae  formae  praecedentes  ponan¬ 
tur  esse  substantiales  —  alias  ex  acci¬ 
dentibus  constitueretur  substantia  — , 
sequitur  quod  prima,  scilicet  forma  cor- 
poreitatis,  det  esse  substantiale  ipsi  ma¬ 
teriae.  Quo  habito  sequuntur  tria  impos¬ 
sibilia.  Et  primo,  quod  secunda  forma, 
scilicet  carneitatis,  non  det  materiae  esse 
substantiale,  sed  accidentale  ;  et  simili¬ 
ter  tertia  et  quarta  ;  et  ita  corpus  non 
erit  caro,  vivum  et  animatum,  nisi  per 
accidens.  Si  autem  dicas,  quod  quaelibet 
earum  det  esse  substantiale  ipsi  mate¬ 
riae  ;  sequetur  quod  in  una  materia  sint 
quatuor  vel  quinque  esse  substantialia. 
Et  ulterius,  cum  (1)  numeratione  formae 
et  esse  substantialis  super  materiam 
necessario  numeretur  et  multiplicetur 
essentia,  eo  quod,  cum  esse  sit  actuali- 
tas  essentiae,  ut  infra  patebit,  non  est 
possibile  neque  intelligibile,  ut  unius 
essentiae  sint  quatuor  esse  substantialia  ; 
—  sequetur  quod  in  uno  composito  sint 
quatuor  vel  quinque  essentiae  et  totidem 
esse  substantialia.  Et  ulterius,  cum  omnes 
illae  formae  differant  specie,  ut  per  se 
patet  ;  sequetur  quod  in  una  materia 
sint  quinque  esse  substantialia  et  quin¬ 
que  essentiae  seu  naturae  differentes  spe¬ 
cie,  omnes  tamen  in  una  et  eadem  parte 
materiae  fundatae,  cum  eadem  pars  ma¬ 
teriae  et  sit  corpus  et  sit  caro  et  sit  viva 
et  sit  animata  ;  quae  omnia  ridiculosa 
sunt  etiam  vulgo.  Sic  ergo,  cum  impos¬ 
sibile  sit  plures  formas  in  materia  aggre¬ 
gari,  inconsiderate  et  leviter  dictum  esse 
(1)  Par.  «  cum  ad  numerationem.  ?> 


apparet,  quod  ex  aggregatione  plurium 
formarum  in  materia  resultet  una  forma 
completiva  rei. 

Quarto,  hoc  idem  sic  potest  ostendi. 
Quamlibet  enim  istarum  formarum  in 
materia  existentium  aut  consequitur  ali¬ 
quod  esse  substantiale,  aut  non.  Et  si 
dicatur,  quod  non,  sequitur  primo  con¬ 
trarium  positionis  eorum  qua  ponunt, 
quod  prima  dat  esse  corporis,  secunda 
esse  carnis,  et  sic  deinceps.  Secundo 
vero  sequitur  impossibile.  Cum  enim  istm 
formae  ponantur  esse  solum  aggregatae- 
super  materiam,  et  in  his  quse  sunt  unum 
solum  aggregatione,  a  quocunque  omnes 
partes  sunt  separatae,  oportet  quod  sepa¬ 
retur  et  totum;  si  nullam  istarum  for¬ 
marum  sequitur  aliquod  esse  in  materia, 
sequetur  quod  nec  etiam  ipsam  formam, 
qum  ex  illis  est  aggregata,  sequatur  ali¬ 
quod  esse  in  materia  ;  et  ila  frustra  erunt 
omnes.  Si  autem  dicatur,  quod  quamli¬ 
bet  illarum  formarum  sequatur  aliquod 
esse  substantiale  in  materia,  tunc,  cum 
esse  sit  actualitas  formae,  ut  infra  osten¬ 
detur,  sequetur  quod  quaelibet  earum 
form^aruni  sit  propria  actualitate  distincta 
ab  alia  ;  ex  talibus  autem  impossibile  est 
fieri  aliquid  unum;  quare  impossibile  est 
ut  ex  eis  constituatur  aliqua  una  forma. 
Et  propterea,  si  illae  formae  non  habent 
u  nitatem  ad  invicem,  nisi  forte  per  acci¬ 
dens  ;  sequitur  quod  ipsum  animal,  in 
quo  sunt  istae  formae,  non  sit  unum  sim¬ 
pliciter.  Et  per  consequens,  cum  secun¬ 
dum  diversas  formas,  secundum  eorum 
opinionem,  accipiantur  rationes  generis 
et  differentiae;  sequetur  quod  haec  praedi¬ 
catio  «  homo  est  animal  »  sit  praedicatio 
per  accidens.  Quae  omnia  manifestam  con¬ 
tinent  falsitatem. 

Et  ideo  aliter  dicendum,  scilicet  quod 
forma  naturalis  est  simplex  ;  non  quidem 
ea  simplicitate  qua  Deus  dicitur  esse  sim¬ 
plex,  in  quo  est  idem  essentia  et  esse,  et 
qui  omni  accidente  caret,  quod  de  nulla 
forma  dici  potest;  sed  potius  ea  simplici¬ 
tate,  quae  causatur  ex  hoc  quod  aliquid 
est  unius  naturae  tantum,  nec  habet  di- 

versas  paries  componentes  essentiam  ejus. 
Sic  enim  materia  simplex  est;  et  simili 
etiam  modo  omnis  naturalis  forma  :  quia 
scilicet  ulraque  est  unius  naturae  tantum, 
per  hoc  quia  materia  est  potentia  solum, 
et  forma  est  actus  tantum,  ct  neutra  ha¬ 
bet  diversos  partes  sui  essentiam  compo¬ 
nentes,  ut  ostensum  est. 

Ad  primum  dicendum,  quod  illud  argu¬ 
mentum  deficit  in  duobus  :  et  primum  in 
hoc,  quod  in  rebus  materialibus  esse 
non  consequitur  formam  tantum,  sed 
compositum  ;  et  ideo  non  sequitur  ex 
hoc  aliquam  compositionem  esse  in  natura 
formae,  sed  potius  in  natura  compositi. 
Secundo  vero  deficit,  quia  etsi  in  sim¬ 
plicibus  substantiis  esse  sequatur  ipsam 
formam,  tamen  ipsum  esse  accidit  ipsis, 
et  non  est  pars  essentiae  ipsarum;  prop¬ 
ter  quod  non  facit  aliquam  compositio¬ 
nem  in  forma,  quae  in  substantiis  sim¬ 
plicibus  significatur  nomine  quidditatis; 
sed  potius  in  supposito  subsistente;  quod 
inlelligitur  compositum  ex  esse  et  forma, 
quorum  tamen  ulrumque  est  simplex. 

Ad  secundum  dicendum,  quod  non 
omne  illud  quod  caret  compositione 
essentialium  partium,  est  simplex 'sim¬ 
plicitate  primae  causae  :  eo  quod  in  illa 
idem  est  essentia  et  esse,  et  nullo  extra¬ 
neo  accidente  officitur;  quod  de  nulla 
forma  dici  potest.  Et  ideo  argumentum 
non  sequitur,  quia  scilicet,  licet  in  essen¬ 
tia  formae  nulla  sit  compositio,  ipsa 
tamen  est  componibilis  alteri,  et  est  con¬ 
juncta  accidentibus;  quae  omnia  sunt 
infra  simplicitatem  divinam. 

Ad  tcriium  dicendum,  quod  secundum 
Philosophum  in  7.  Melaphys.  {iext.  26, 
27,  32  ;  1.  6,  c.  8  et  9)  formae  ab  agenti¬ 
bus  naturalibus  non  producuntur  per  se, 
sed  composita.  Et  ideo  non  sequitur; 
licet  etiam  possimus  dicere,  quod  illud, 
cujus  virtute  forma  geniti  producitur  a 
generanie,  est  forma  generantis;  quae 
quidem  in  se  simplex  est  :  et  ita  quodam 
modo  simplex  generatur  a  simplici. 

Ad  quartum  dicendum,  quod  formae 
naturales  non  sunt  per  se  nec  in  genere 


nec  in  specie,  nisi  ratione  suorum  com¬ 
positorum  ;  et  ideo  nec  compositio  talis 
debet  attribui  formis,  sed  compositis. 

Ad  quintum  dicendum,  quod  omnis 
forma  naturalis  est  simplex  ;  et  quod  in 
nullo  composito  sunt  diversae  formae 
substantiales,  sed  sunt  ibi  diversae  per¬ 
fectiones  essendi  ab  una  et  eadem  forma 
causatae,  scilicet  esse  corporeum,  esse 
vegetativurn,  et  sic  de  aliis,  ut  infra 
melius  patebit. 

Ad  sextum  dicendum,  quod  nihil  po¬ 
test  per  se  esse  subjectum  motus,  nisi 
sit  compositum  ;  formae  autem  non  dicun¬ 
tur  subjectae  molui  quia  ipsae  per  se 
moveantur,  sed  potius  quia  variantur 
per  accidens  ad  variationem  compositi. 

ARTICULUS  II 

UTRUM  FORMA  NATURALIS  SIT  HOC  ALIQUID 
ET  PER  SE  EXrSTENS. 

Ad  secundum  (1)  sic  proceditur.  Vide¬ 
tur  quod  omnis  forma  naturalis  sit  hoc 
aliquid  et  per  se  subsistens. 

1.  Secundum  enim  Philosophum  (1. 
Poster,  text.  5  ;  c.  2)  «  propter  quod 
unumquodque  tale,  et  illud  magis  »  ; 
sed  propter  formam  substantialem  est 
hoc  aliquid  omne  quod  subsistit  in  natura  : 
ergo  multo  fortius  ipsa  forma  erit  hoc 
aliquid. 

2.  Praeterea,  omne  quod  est  hoc  ali¬ 
quid,  est  per  ipsum  esse;  ea  enim  dici¬ 
mus  hoc  aliquid,  quae  habent  per  se  esse  ; 
sed  esse  principaliter  et  praecipue  conse¬ 
quitur  formam  :  ergo  forma  est  hoc  ali¬ 
quid. 

Sed  contra  est :  Ei  quod  est  hoc  ali¬ 
quid,  per  se  convenit  esse  et  non  esse. 
Sed  secundum  Philosophum  in  8.  Meta- 
phys.  formae  sunt  per  accidens,  et  non 
per  se.  Ergo  ipsae  non  sunt  hoc  aliquid. 
Et  hoc  dico  de  formis  naturalibus,  quia 
de  aliis  non  est  sermo  ad  praesens. 

Respondeo  dicendum,  omissis  diversis 


(1)  Edit.  Ven.  qutest.  6. 

opinionibus  diversorum,  quod  nulla  for¬ 
ma  naturalis  potest  esse  hoc  aliquid  et 
per  se  subsistens.  Cujus  ratio  potest  sumi 
ex  duobus.  Et  primo  quidem,  quia  quod 
potest  per  se  esse,  potest  et  per  se  ope¬ 
rari.  Nulla  autem  forma  naturalis  potest 
per  se  operari,  quin  potius  earum  opera 
attribuuntur  compositis,  secundum  Phi¬ 
losophum.  Quare  manifestum  est  quod 
nulla  formarum  naturalium  potest  esse 
hoc  aliquid.  Secundo  vero,  quia,  cum 
omne  hoc  aliquid  habeat  per  se  esse,  et 
omne  tale  sit  separabile,  si  formae  natu¬ 
rales  essent  hoc  aliquid,  sequeretur  quod 
essent  separabiles  a  materia.  Omne  autem 
a  materia  separatum  seu  separabile, 
secundum  Philosophi  sententiam  in  3. 
de  Anima  {lext.  4,  6,  16  ;  c.  4)  est  cogno- 
scitivum. Quare  sequerentur  duo  inconve¬ 
nientia  :  unum  scilicet,  quod  omnes  for¬ 
mae  possent  a  materia  separari ;  secundum 
vero,  quod  omnes  res  naturales,  tam  lapi¬ 
des  quam  metalla,  essent  cognoscitivae, 
vel  ad  minus  habentia  animam  intellecii- 
varii  seu  cognoscitivam.  Quae  cum  sint 
inconvenientia,  relinquitur  quod  formae 
naturales  non  sint  hoc  aliquid. 

Ad  primum  dicendum,  quod  in  rebus 
naturalibus  forma  non  est  tota  causa  sub¬ 
sistentiae.  Sicut  enim  materia  non  potest 
subsistere  sine  forma,  ita  nec  forma  natu¬ 
ralis  sine  materia.  Et  ideo  argumentum 
non  sequitur. 

Ad  secundum  dicendum,  quod  esse  in 
rebus  naturalibus  principaliter  consequi¬ 
tur  ipsum  compositum,  et  non  ipsam  for¬ 
mam,  ut  ex  praedictis  patet. 

ARTICULUS  III 

UTRUM  FORMA.  SIT  SUUM  ESSE  VEL  NON. 

Ad  tertium  (1)  sic  proceditur.  Videtur 
quod  forma  sit  suum  esse. 

1.  Forma  enim  dat  esse  materiae;  sed 
illud  esse  non  dat  materiae  per  aliquid 

(1)  Edit.  Ven.  qusest.  7. 


aliud  quam  per  substantiam  suam  ;  ergo 
esse  est  ipsa  (2)  substantia  formae. 

2.  Praeterea,  generatio  terminatur  ad 
formam,  quia  Philosophus  dicit  in  1. 
Metaphys.^opxod  forma  est  terminus  gene¬ 
rationis.  Sed  omnis  generatio  terminatur 
ad  aliquod  esse,  ut  patet ;  ergo  forma  est 
idem  quod  esse. 

Sed  contra  est  :  1.  Boethius,  qui  dicit, 
quod  in  omni  eo  quod  est  citra  primum, 
aliud  est  quo  est,  et  quod  est.  Sed  illup 
quo  aliquid  est,  in  simplicibus  ad  minus, 
cujusmodi  sunt  angeli,  est  ipsum  esse. 
Ergo  ad  minus  in  eis  differt  esse  et  for¬ 
ma. 

2.  Praeterea,  omnium  communis  sen¬ 
tentia  esse  videtur,  quod  esse  est  actua- 
litas  subsistentis  in  natura.  Actualitatem 
autem  existentis  in  actu,  in  quantum 
actu,  impossibile  est  esse  in  potentia  ad 
aliquid  vel  respectu  alicujus,  secundum 
Boethium  in  lib.  de  Hebdom.  Ac  per  hoc 
nec  potest  esse  alicujus  variationis  sub¬ 
jectum.  Quod  autem  non  potest  esse 
in  potentia  ad  aliquid,  nec  etiam  potest 
esse  subjectum  alicujus  accidentis.  Quare 
si  forma  sit  idem  quod  esse,  nulla  for¬ 
ma  poterit  subjici  alicui  accidenti.  Quod 
tamen  est  falsum  de  anima  rationali.  Qua¬ 
re  ipsa  non  erit  suum  esse,  et  per  conse¬ 
quens  multo  minus  alise  formae  natura¬ 
les,  cum  ipsa  sit  nobilior  aliis. 

3.  Praeterea,  omne  quod  est  citra  pri¬ 
mum,  est  participans  esse.  Sed  partici¬ 
pans  et  participatum  non  possunt  esse 
idem  nec  secundum  rem  nec  secun¬ 
dum  rationem.  Ergo  in  qualibet  re  citra 
primum  aliud  erit  ipsum  esse  participa¬ 
tum  et  aliud  ipsa  res  participans.  —  Neque 
potest  dici,  quod  ipsa  forma  differat  ab 
ipso  esse  solum  secundum  rationem:  quia 
cum  esse  sequatur  formam  sicut  effec¬ 
tus  causam,  et  hujus  differentia  causetur 
ex  parlicipationis  natura,  talis  oportet 
quod  sit  differentia  inter  participans  et 
participatum,  qualis  est  modus  partici¬ 
pandi.  Certum  est  autem  quod  forma 

(2)  Flor,  in  ipsa. 

realiter  pailicipat  ipsum  esse;  alias  esset 
ens  actu  solum  secundum  rationem.  Quare 
oportet  necessario  ut  forma  realiter  (3) 
differat  ab  ipso  esse. 

Respondeo  dicendum,  quod  in  nulla 
creatura  esse  est  idem  quod  essentia,  seu 
idem  quod  forma  :  eo  quod  esse  estactua- 
litas  omnis  rei,  etiam  ipsarum  formarum. 
Impossibile  est  autem  ut  aliquid,  quod 
non  est  actus  purus,  sit  sua  actualitas, 
eo  quod  potentia  actualitati  repugnat. 
Et  ideo  praeter  Deum,  qui  solus  actus 
purus  et  simplex  est,  nulla  res  creata  est 
idem  omnino  cum  suo  esse  neque  secun¬ 
dum  rem  neque  secundum  rationem. 
Verumtaraen  advertendum  est,  quod  cum 
esse  sit  prima  entis  perfectio,  ipsum  esse 
habet  majorem  unitatem  cum  suo  perfec- 
tibili  quam  aliqua  alia  perfectio  naturalis. 

Ad  cujus  evidentiam  sciendum  est,  quod 
omnis  rei  creatae  seu  generatae  ordo  vide¬ 
tur  esse  principium.  Nam  ex  hoc  aliquid 
producitur  quod  agentis  intentio  ordina¬ 
tur  in  finem,  et  agens  ex  intentione  finis 
suam  actionem  ordinat  ad  aliquid  produ¬ 
cendum.  Ex  quo  palet  quod  remoto  ordine 
removetur  el  destruitur  causalitas  omnis 
rei.  Ordinis  autem  principium  est  unitas, 
eo  quod  omnis  rerum  ordinatio  ab  unitate 
procedit.  Et  ideo  tam  in  absolutis  quam 
etiam  in  his  quae  dependent  ab  invicem, 
oportet  ut  prioritatem  in  quolibet  generis 
ordine  unitas  consequatur  :  ut  sic  et  in 
absolutis  tanto  aliquid  sit  magis  unum 
in  se,  quanto  est  prius  secundum  natu¬ 
ram  sui  generis  ;  etin  his  quae  dependent 
ab  invicem,  tanto  aliqua  ad  invicem  ma¬ 
jorem  habeant  unitatem,  quanto  sunt 
priora  secundum  naturam.  Manifestum 
est  autem  quod  in  genere  perfectibilium 
et  perfectionum  primum  gradum  obtinent 
essentia  et  esse,  seu  esse  et  forma:  eo  quod 
el  ipsum  ens  est  primum  in  genere  rerum, 
et  esse  est  prima  entis  perfectio.  Quare 
necesseest  ut  ipsum  esse  cum  essentia  seu 
forma  maximam  habeat  unitatem.  Propter 
quod  nec  ex  aliquibus  exemplis  potest  suf- 

(I)  Flor,  essentialiter. 


ficienter  in  contrarium  argui,  eo  quod, 
sicut  dictum  est,  esse  est  prima  perfectio 
omnium.  Propter  quod  et  majorem  super 
omnes  alias  perfectiones  habet  unitatem 
cum  suo  perfeclibili.  Quod  tamen  ita  intel- 
ligendum  est,  quod  cum  esse  sit  effectus 
formae,  secundum  communem  sententiam, 
vel  perfectio  ejus;  causam  autem  et  cau¬ 
satum,  sive  perfectionem  et  perfectibile, 
in  naturalibus  impossibile  sit  esse  omnino 
idem  etiam  secundum  rem  ;  impossibile 
est  ipsum  esse  cum  sua  essentia  omnimo¬ 
dam  identitatem  habere. 

Et  hoc  quidem  potest  dupliciter  ostendi. 
Primo  quidem  ex  natura  accidentis.  Cum 
enim  omne  accidens,  sicut  et  omnis  forma 
seu  perfectio,  se  habeat  ad  proprium  sub¬ 
jectum  aliquo  modo  ut  actus  ad  poten¬ 
tiam,  impossibile  est  purum  actum  alicui 
accidenti  subjici.  Cum  autem  esse  sit  actua¬ 
litas  omnis  rei,  impossibile  est  ipsum 
esse  aliquid  habere  potentiae  admixtum, 
seu  quod  ad  aliquid  aliud  se  habeat  ut 
potentia  ad  actum  :  eo  quod  nihil  potest 
esse  nec  intelligi  in  actu  nisi  per  ipsum 
esse.  Quare  si  forma  esset  idem  quod  esse 
secundum  substantiam,  scilicet  dato  etiam 
quod  differret  ratione,  sequeretur  quod  in 
tali  forma  nullum  esset  accidens,  sed  esset 
actus  purus  absolutus  ab  omni  accidente. 
Quod  de  nulla  creatura  dici  potest,  eo 
quod  omnem  creaturam,  eo  ipso  quod 
creatura  est,  consequentur  multa  acci¬ 
dentia  extranea  a  sua  substantia. 

Secundo  ex  natura  participationis.  Cer¬ 
tum  est  enim  quod  omnis  forma  creata 
participat  esse  :  quia  ens  non  ab  alio, 
non  est  nisi  unum,  scilicet  Deus.  Aut  ergo 
participans  et  participatum  sunt  idem 
aut  non.  Si  sunt  idem,  ergo  cum  omnia 
participent  esse  a  primo  ente,  sequitur 
quod  omnia  sint  ipsum  primum  ens ; 
quod  et  falsum  et  haereticum  est.  Si  autem 
non  sunt  idem,  ergo  forma  non  est  idem 
cum  suo  esse,  nec  etiam  aliqua  quidditas. 
—  Nec  potest  adhuc  responderi,  ut  qui¬ 
dam  volunt,  quod  esse  et  forma  differant 
secundum  rationem,  sed  tamen  sint  idem 
secundum  rem  :  quia  cum  nos  non  pona- 

mus  ad  praesens  differentiam  inter  for¬ 
mam  et  esse  nisi  ratione  participationis; 
oportet  necessario  ut  secundum  modum 
participationis  sit  modus  differentiae, 
maxime  cum  effectus  sequatur  causam,  et 
hujus  differentia  causeturex  participatio¬ 
nis  natura.  Sed  forma  participat  esse  non 
solum  secundum  rationem,  sed  etiam 
secundum  rem.  Alias,  cum  unumquod¬ 
que  sit  ens  simpliciter  in  actu  secundum 
quod  participat  esse,  sequeretur  quod  for¬ 
ma  esset  ens  actu  solum  secundum  ratio¬ 
nem.  Quare  necessario  oportet  ut  forma 
differat  a  suo  esse  realiter,  et  non  secun¬ 
dum  rationem  tantum. 

Ad  primum  ergo  dicendum,  quod  sicut 
materia  et  forma  se  ipsis,  et  non  per 
aliquid  aliud  constituunt  quidditatem  rei, 
et  tamen  quidditas  neutra  eorum  est ; 
ita  et  forma  se  ipsa  dat  esse,  et  tamen  esse 
non  est  ipsa  forma,  sed  effectus  formse  et 
aclualitas  ejus. 

Ad  secundum  dicendum,  quod  sicut  pic¬ 
toris  operatio  terminatur  ad  parietem 
coloratum  per  se,  et  terminatur  etiam  ad 
colorem  quodam  modo  ;  ita  et  generatio 
terminatur  ad  formam,  in  quantum  ipsa 
est  quae  terminat  motum  generationis  ; 
et  terminatur  ad  esse,  in  quantum  esse 
est  perfectio  formae.  Unde  sicut  perfectio 
et  perfectibile  non  habent  rationem  nisi 
unius  subjecti,  ita  nec  forma  et  esse 
habent  rationem  nisi  unius  termini,  licet 
proprio  loquendo  generatio  ad  nullum 
istorum  terminetur,  sed  ad  compositum. 

AUTIGULUS  IV 

Dtru.m  ipsum  esse  sit  substantia  an 

ACCIDENS. 

Ad  quartum  (1)  sic  proceditur.  Videtur 
quod  ipsum  esse,  quod  est  actus  essen¬ 
tiae,  sit  in  genere  accidentis. 

1.  Secundum  enim  Philosophum  in  2. 
de  Anima  [lext.  2  ;  c.  1)  substantia  divi¬ 
ditur  in  materiam,  formam  et  composi¬ 
ti)  Edit.  Ven,  queest.  8. 


tum.  Sed  esse  non  est  materia;  neque 
forma,  alias  essent  duae  formae  in  com¬ 
posito  ;  neque  etiam  est  compositum. Ergo 
ipsum  esse  non  est  substantia,  sed  acci¬ 
dens. 

2.  Praeterea,  esse  accidit  omni  essen¬ 
tiae  creatae;  sed  substantia  nulli  acci¬ 
dit,  secundum  Philosophum  in  i.  Phys. 
{lext.  26 ;  c.  3) :  ergo  esse  est  accidens  et 
non  substantia. 

3.  Praeterea,  ipsum  esse,  cum  non  sit 
pars  compositi,  inest  ipsi  composito  et 
recipitur  in  ipso;  sed  substantia  neque 
dicitur  de  subjecto,  neque  est  in  subjecto, 
secundum  Philosophum  m Prcedicameniis ; 
ergo  esse  est  accidens  et  non  substantia. 

4.  Praeterea,  illud  quod  fluit  ex  princi¬ 
piis  essentialibus  rei,  est  de  genere 
passionis  seu  accidentis ;  sed  esse  fluit 
ex  principiis  essentiae:  ergo  ipsum  esse 
est  de  genere  accidentis. 

5.  Praetereo,  Hilarius  in  7.  de  Trin. 
distinguens  esse  divinum  ab  esse  creato 
dicit :  «Esse  non  est  accidens  in  Deo, 
sed  subsistens  veritas  ».  Per  quod  vide¬ 
tur  concludi,  quod  in  aliis  creaturis  sit 
accidens. 

6.  Praeterea,  definitio  debet  dicere 
totam  Bubstantiam  definiti.  Sed  si  esse 
est  substantia,  cum  definitio  nonincludat 
esse,  sequetur  quod  non  dicat  totam 
substantiam,  ac  per  hoc,  quod  definitio 
non  convertatur  cum  definito;  quod  est 
inconveniens. 

Sed  contra  est,  quia  unio  substantialis, 
quae  fit  in  rebus  naturalibus  per  genera¬ 
tionem,  terminatur  ad  substantiam;  sed 
unio  partium  substantialium  ipsius  essen¬ 
tiae  ad  invicem,  terminatur  ad  ipsum 
esse:  ergo  esse  est  in  genere  substantiae. 

Respondeo  dicendum,  quod  cum  sub¬ 
stantia  secundum  suae  proprietatis  origi¬ 
nem  a  subsistendo  dicatur,  illud  solum 
directe  et  primo  est  in  praedicamento 
substantiaBj  quod  per  se  potest  subsistere 
in  natura.  Et  ideo,  cum  nec  forma  nec 
materia,  nec  etiam  ipsum  esse  in  natu¬ 
ralibus  per  se  subsistant,  neutrum  ho¬ 
rum  primo  et  directe  est  in  praedica- 

raenlo  substantise.  Verum  tamen  quia 
principia  rerum  et  perfectiones  primas  (1) 
qua)  dant  rebus  ultimum  complementum, 
Ojjortct  esse  ejusdem  naturae  cum  ipsis, 
eo  quod  nec  substantia  ex  non  subjectis 
componi  |olesl;  neque  etiam  possibile 
est,  substantiam  ab  accidente  habere  suae 
substantialitatis  immediatum  et  ultimum 
complementum;  — inde  est  quod,  licet 
primo  et  principaliter  in  praedicamento 
substantiae  sint  sola  subsistentia,  per 
consequens  tamen  et  principia  essentiae, 
cujusmodisunt  materia  et  forma  seu  poten¬ 
tia  et  actus;  nec  non  et  prima  et  imme¬ 
diata  omnis  substantiae  perfectio,  cujus- 
modi  est  ipsum  esse,  quod  est  actualitas 
omnis  substantiae  et  ultimum  complemen¬ 
tum  :  a  quo  quidem  et  omnis  substantia 
actualitatem  habet  substantiae,  et  omne 
ens  suae  enti  tatis  naturam.  Unde  quia 
solae  illae  proprie  substantiae  appellantur, 
quae  primo  et  directe  sunt  in  praedica¬ 
mento  substantiae,  cujusmodi  sunt  sub¬ 
sistentia  ;  nec  ipsam  formam  nec  ipsum 
esse  proprie  loquendo  dicemus  esse  sub¬ 
stantias,  sed  potius  perfectiones  quasdam 
substantiales,  quae  per  reductionem  sunt 
in  praedicamento  jam  dicto,  licet  differen¬ 
ter,  in  quantum  scilicet  forma  est  in  dicto 
praedicamento  ut  principium  componens, 
esse  autem  ut  summa  et  immediata  per¬ 
fectio  omnis  entis. 

Et  hoc  quidem  potest  multipliciter 
ostendi.  Primo  quidem  ex  prioritate  na- 
tuice.  Esse  enim  substantiae  est  prius 
secundum  naturam  ipso  accidente.  Sed 
prius  secundum  gradum  naturae  non  est 
ejusdem  generis  cum  posteriori,  sicut  nec 
corpus  et  animal.  Ergo  esse  substantiae 
non  est  ejusdem  generis  cum  ipso  acci¬ 
dente.  Relinquitur  ergo  ipsum  esse  in 
genere  substantiae.  —  Hujus  autem  ratio¬ 
nis  major  propositio  sic  probatur.  Impos¬ 
sibile  est  enim  aliquid  inesse  alicui  non 
existenti  in  actu  :  quia  cum  illud  quod 
non  est  actu,  sit  non  esse  simpliciter, 
secundum  Philosophum ;  sequeretur  quod 

(1)  Par,  proprias , 


ens  esset  in  non  ente  ;  quod  est  impossibi¬ 
le;  sed  accidentis  esse  est  inesse:  ex  quo 
sequitur  quod  substantia  in  actu  praesup- 
ponatur  omni  accidenti  secundum  natu¬ 
ram.  Quare  cum  nulla  substantia  sit  actu 
nisi  per  suum  esse  substantiale,  oportet 
necessario  dicere,  quod  esse  substantiale 
ipsius  substantiae  praecedat  secundum 
naturam  omne  accidens. —  Minoris  autem 
probatio  est :  quia  sub  eodem  genere  non 
continentur  nisi  species;  species  autem 
cum  aequaliter  participent  genus,  sunt 
coaeque  sub  genere.  — Relinquitur  ergo  ex 
dictis,  quod  esse  substantiale  sit  per  re¬ 
ductionem  in  genere  suae  essentiae  quam 
informat,  et  non  in  genere  accidentis. 

Secundo  hoc  potest  ostendi  ex  differen¬ 
tia  substantiae  et  accidentis.  Si  enim  sint 
aliqua  duo  diversorum  generum,  quorum 
unum  differat  ab  allero  per  aliquid  sibi 
conjunctum  ;  impossibile  est  ut  illud,  per 
quod  unum  ab  altero  differt,  praedicetur 
de  altero  extremo  a  quo  differt  :  sicut  si 
nigrum  differt  ab  albo  per  nigredinem, 
impossibile  est  ut  album  praedicetur  de 
nigro  vel  albedo  de  nigredine:  ut  scilicet 
dicatur:  album  in  quantum  album  est 
nigrum,  vel  albedo  est  nigredo  ;  hoc  enim 
implicaret  contradictionem.  Modo  autem 
ita  est,  quod  substantia  differt  ab  acci¬ 
dente  per  ipsam  subsistentiam,  sive  in 
hoc  quod  subsistit  per  se,  non  autem 
per  accidens.  Subsistentia  autem  sub¬ 
stantiae  est  ipsum  esse  substantiale. 
Nam  nulla  substantia  subsistit  vel  sub- 
stere  potest  nisi  per  ipsum  esse  sub¬ 
stantiale.  Impossibile  est  ergo  ut  (1)  esse 
substantiale  sit  accidens,  quia  tunc  illud, 
per  quod  differrent  duo  extrema  diverso¬ 
rum  generum,  esset  alterum  extremorum  ; 
quod  implicat  contradictionem,  ut  dictum 
est. 

Tertio  hoc  potest  ostendi  ex  propor¬ 
tione  actus  et  potentiae.  Nullum  enim  ens 
est  in  natura,  neque  etiam  ipsa  forma,  quod 
sit  actu  nisi  per  esse.  Unde  separato  esse 

(1)  Flor,  ut  esse  generum  esset  alterum  extre¬ 
morum,  quod  implicat  contradictionem. 
verba  inter  esse  et  generum  exciderunt. 

per  intellectum  etiam  a  formis,  remanent 
in  potentia  et  non  in  actu.  Ex  quo  patet 
quod  esse  se  habet  ad  omnia  ut  actus  et 
perfectio,  et  quod  omnia  comparata  ad 
ipsum  habent  rationem  potentiae  et  rei 
imperfectae.  Quare  cum  actus  et  potentia 
sint  in  eodem  genere  ;  cum  etiam  illud, 
quod  est  nobilissimum  in  genere  substan¬ 
tiarum  et  primum  ipsarum  complemen¬ 
tum,  non  possit  esse  accidens,  quia  sic 
substantia  dependeret  ab  accidente  quan¬ 
tum  ad  id  quod  est  nobilissimum  in  ea, 
et  sic  etiam  accidens  esset  nobilius  sub¬ 
stantia;  patet  quod  impossibile  est  et  incon¬ 
veniens  ipsum  esse  substantiale  [esse]  in 
genere  accidentis.  Cujus  etiam  alia  ratio 
potest  esse:  quia  cum  omnes  substantiae 
sint  entia  in  quantum  participant  esse,  si 
esse  substantiale  esset  in  genere  acci¬ 
dentis,  sequeretur  quod  omnes  substantiae 
essent  entia  per  accidens  ;  quod  est  incon¬ 
veniens. 

HcCC  autem  quae  hic  diximus,  dicimus 
sine  praejudicio  aliorum  ;  scimus  enim  mul¬ 
tos  contrariae  esse  opinionis.  Sed  hoc  di" 
cimus,  quia  illa  opinio  videtur  nobis  falsa 
et  impossibilis,  et  paucis  roborata  rationi¬ 
bus  vel  argumentis. 

Ad  primum  autem  dicendum,  quod  ens 
secundum  Philosophum  in  1.  Phys,  divi¬ 
ditur  duplici  divisione,  videlicet  per  poten¬ 
tiam  et  actum,  et  secundo  per  decem  prae¬ 
dicamenta.  Et  quidem  secundum  quod 
dividitur  per  decem  praedicamenta,  sic 
convenit  ei  illa  divisio,  quae  tangitur  in 
argumento,  ratione  scilicet  unius  membri 
suae  divisionis,  quod  est  substantia ;  in 
hoc  enim  solo  invenitur  materia,  forma 
et  compositum.  Nam  in  accidentalibus 
i.on  sunt  vere  illa  tria,  sed  aliquid  aliud 
ad  similitudinem  istorum,  puta  subjec¬ 
tum  loco  materiae,  etc.  Et  in  ista  quidem 
divisione  non  cadit  esse  nisi  forte  valde 
distorte,  in  quantum  scdicet,  ut  infra 
patebit,  esse  aliqualiter  potest  reduci  ad 
formam  ut  effectus  ad  causam.  Secundum 
autem  quod  ens  dividitur  per  potentiam 
et  actum,  sic  Circuit  omne  genus,  et  est 
unum  de  transcendentibus,  quia  in  quo¬ 


libet  genere  invenitur  potentia  et  actus. 
Et  sub  hac  divisione  cadit  ipsum  esse, 
in  quantum  scilicet  reducitur  ac  actum. 
Et  hujus  signum  est,  quia  esse  similiter 
invenitur  in  quolibet  genere,  sicut  et 
actus.  Nam  esse  substantiale  est  in  ge¬ 
nere  substantiae  per  reductionem;  esse 
autem  accidentium  forte  est  in  genere 
accidentis.  Et  ita  patet  quod  argumen¬ 
tum  non  sequitur. 

Ad  secundum  dicendum,  quod  aliquid 
potest  dici  accidens  alteri  duobus  modis : 
uno  quidem  modo,  ut  dicatur  aliquid 
accidens  alicui  omne  quod  non  est  pars 
essentiae  ejus,  etiamsi  ipsum  secundum 
suam  naturam  non  sit  in  genere  acci¬ 
dentis  :  sicut  dicimus,  quod  differentia 
accidit  generi,  eo  quod  non  est  pars  essen¬ 
tiae  generis,  licet  ipsa  differentia  sit  in 
genere  substantiae.  Alio  modo  dicitur  ali¬ 
quid  esse  accidens,  quia  et  inest  alteri 
per  modum  accidentis,  et  est  accidens 
secundum  sui  naturam.  —  Et  ad  hujus 
quidem  evidentiam  sciendum  est,  quod 
ad  hoc  ut  aliquid  insit  alteri  per  modum 
accidentis,  requiruntur  tria.  Nam  cum 
accidens  sit  quaedam  forma,  omnis  autem 
forma  sit  quaedam  perfectio,  primo  requi¬ 
ritur  ut  illud  quod  inest  per  modum  acci¬ 
dentis,  perficiat  subjectum  proprium  per¬ 
fectione  extranea  a  natura  sui  subjecti  : 
sicut  (1)  albedo,  quae  inest  animali,  per¬ 
ficit  animal  perfectione  extranea  a  natu¬ 
ra  sensitiva.  Secundo  vero,  quia  acci¬ 
dentis  esse  est  inesse  subjecto,  subjectum 
autem  dicitur  quid  actu  existens,  requi¬ 
ritur  quod  illa  perfectio,  quae  debet  inesse 
per  modum  accidentis,  praisupponat  sub¬ 
jectum  aCtu  esse,  sicut  color  praesupponit 
actu  quantum.  Tertio  vero,  cum  acci¬ 
dens  sit  perfectio  extranea,  ut  dictum 
est,  requiritur  ut  subjectum  accidentis 
possit  esse  sine  eo,  si  sit  accidens  sepa¬ 
rabile,  ut  lapis  sine  albedine;  vel  quod 
subjectum  possit  intelligi  perfectum  ali¬ 
qua  actuali  perfectione,  si  sit  accidens  in¬ 
separabile,  etiam  absque  hoc  quod  ali¬ 
quid  intelligatur  de  illo  accidente  ;  sicut 

(I)  Flor,  omitt.  sicut., ,  sensitiva. 

homo  potest  intelligi  actu  homo  abs¬ 
que  hoc  quod  intelligatur  actu  aliquid 
de  risibilitate  ipsius.  Cujus  ratio  est, 
quia  cum  omne  accidens  sit  de  perfec¬ 
tionibus  exlraneis  vel  ad  minus  de  per¬ 
fectionibus  secundis,  necesse  est  ut  sub¬ 
stantia  CLijuslibet  accidentis  sive  separa¬ 
bilis  sive  nOn,  saltem  possit  intelligi  in 
actu  esse  absque  hoc  quod  aliquid  intel- 
li^atur  de  inhaerentia  accidentis.  —  Nui- 
Ium  autem  istorum  trium  convenit  ipsi 
esse  substantiali.  Nam  esse  substantiale 
non  perficit  substantiam  perfectione  ex¬ 
tranea  a  natura  ipsius,  sicut  nec  actua- 
litas  rei  perficit  ipsam  rem  extranea 
perfectione  ;  esse  autem  est  actualitas 
omnis  rei.  Similiter  etiam,  secundo,  ip¬ 
sum  esse  substantiale  non  praesupponit 
substantiam  in  actu,  quin  potius,  ut  dic¬ 
tum  est,  ipsum  est  actualitas  omnis  sub¬ 
stantiae,  Similiter  etiam,  tertio,  ipsa  sub¬ 
stantia  nunquam  potest  intelligi  esse  actu 
aliquo  modo,  nisi  intelligatur  habere  esse 
substantiale,  eo  quod  secundum  Avicen- 
nam  primum  quod  cadit  in  intellectum 
est  ens.  E!x  quo  patet  quod  ipsum  esse 
nullo  modo  inest  per  modum  accidentis. 
Neque  enim  omne  quod  inest  alteri  vel 
est  in  alio,  est  accidens  :  sicut  videmus 
quod  forma  inest  materiae,  et  est  in  ipsa, 
et  tamen  non  est  accidens.  Sed  requiritur 
quod  concurrant  illa  tria,  quae  dicta  sunt, 
quorum  nullum  convenit  ipsi  esse. 

Ad  argumentum  ergo  dicendum,  quod 
licet  esse  accidat  essentiae,  non  tamen 
accidit  ei  per  modum  accidentis  secundo 
modo  dicti,  licet  etiam  in  illo  exemplo 
non  sit  omnimoda  similitudo,  eo  quod 
genus  contrahitur  per  differentiam, 
non  autem  essentia  per  esse,  sed  potius 
e  converso ;  sed  in  hoc  non  est  vis;  ex¬ 
empla  enim  ponimus,  non  ut  omnino 
ita  sint,  sed  ut  sentiant  qui  addiscunt, 
secundum  Philosophum  in  libro  Prio¬ 
rum. 

Et  per  hoc  patet  solutio  ad  tertium  et 
ad  quintum. 

Ad  quartum  dicendum,  quod  illa  posi¬ 
tio  est  simpliciter  falsa>  si  absolute  intel¬ 


ligatur.  Nam  quidditas  rei  causatur  et 
resultat  ex  principiorum  essentialium 
compositione;  et  tamen  ipsa  non  est 
accidens  ;  sed  potius  cum  effectus  debeat 
assimilari  suae  causae,  illa  quae  primo  et 
immediate  ex  eorum  conjunctione  cau¬ 
santur,  oportet  esse  in  eodem  genere  cum 
ipsis;  cujusmodi  sunt  natura  rei  et  esse 
substantiale  ipsius.  Sed  tamen  si  volu¬ 
mus  verificare  illam  propositionem,  opor¬ 
tet  nos  addere  illa  tria,  quae  posita  sunt 
in  solutione  alterius  argumenti.  Sic  enim 
illud,  scilicet  quod  fluit  ex  principiis 
essentialibus  jam  constitutis  in  esse  sub¬ 
stantiali  vel  secundum  tempus  vel  secun¬ 
dum  naturam ;  et  illud  quod  fluit  ab  eis 
ut  perfectio  extranea  a  natura  eorum ;  et 
illud  quod  ita  fluit  ut  sine  intellectu  ejus 
possint  intelligi  principia  essentialia:  sine 
dubio  erit  accidens.  Si  autem  istae  tres 
conditiones  non  addantur,  propositio  con¬ 
tinet  falsitatem. 

Ad  sextum  dicendum,  quod  quia  sola 
forma  specifica  constituit  in  determinato 
gradu  entis  naturam  rei,  inde  est  quod 
secundum  Philosophum  in  7.  Metaphys. 
{text.  43  et  53 ;  1.  6,  c.  12  et  15)  sola 
species  definitur;  ipsum  autem  esse  con¬ 
sequitur  naturam  speciei,  non  in  quan¬ 
tum  natura  talis  est,  sed  potius  secun¬ 
dum  quod  habeat  individuari  in  certo 
supposito,  quia  per  hoc  determinatur  ad 
esse.  Et  ideo  non  oportet  quod  esse  pona¬ 
tur  in  definitione,  cum  natura  specifica 
non  definiatur  ut  individuata  est,  sed  in 
quantum  talis  est.  Unde  non  sequitur 
quod  definitum  non  convertatur  cum 
definitione,  cum  sola  natura  definiatur, 
ut  dictum  est. 

ARTICULUS  V 

UTRUM  ESSE  SIT  EFFECTUS  FORM.E. 

Ad  quintum  (1)  sic  proceditur.  Vide¬ 
tur  quod  esse  non  sit  effectus  formae. 

1.  Nam  omnis  forma,  sicut  et  omnis 


(1)  Edit,  Ven,  qusest.  9. 

creatura,  est  ens  per  esse  suum;  sed 
nihil  est  sibi  ipsi  causa  essendi :  ergo 
esse  non  est  effectus  forraoe. 

2.  Praeterea,  cum  omnia  comparentur 
ad  esse  ut  potentia  ad  actum,  etiam  ipsae 
formae,  oportet  dicere,  quod  esse  et  ra¬ 
tione  actiialitatis 'et  ratione  simplicitatis 
sit  nobilius  omnibus  entibus  ;  sed  causa 
debet  esse  nobilior  suo  effectu :  ergo  esse 
non  est  effectus  alicujus  formae  creatae. 

3.  Praeterea,  videtur  quod  simpliciter 
non  possit  esse  effectus  alicujus  agentis 
naturalis;  nam  omnis  causa  est  simpli¬ 
cior  suo  effectu.  Sed  nullum  agens  natu¬ 
rale  est  simplicius  ipso  esse.  Ergo. 

Sed  contra  est  sententia  Philosophi,  et 
communis  opinio,  qua  tenetur,  quod 
forma  est  quae  dat  esse  rei. 

Respondeo  dicendum,  quod  ista  quaestio 
dupliciter  solvi  potest  :  uno  modo,  ut 
dicamus  ipsum  esse  vere  causari  a, forma. 
Nam  generatum  in  natura  est  effectus 
omnium  quatuor  causarum,  eo  quod 
omnes  causae  ad  quamlibet  generationem 
concurrunt.  Sed  tamen  quia  causa  a  cau¬ 
sando  dicitur,  ideo,  cum  quatuor  sint 
causae,  licet  compositum  sit  omnium  cau¬ 
sarum  communis  effectus,  oportet  tamen 
cuilibet  causae  aliquid  in  ipso  composito 
assignari,  quod  sit  ejus  proprius  et  spe¬ 
cialis  effectus  :  sicut  videmus,  quod  effec¬ 
tus  finis  est  ordo  alterationis  et  motus 
et  (1)  omnium  principiorum  ac  totius 
generationis  in  rem  generatam.  Effectus 
autem  materiae  est  patiendi  seu  susten¬ 
tandi  formam  in  natura  in  re  genei  ata, 
vel  aliquid  simile.  Effectus  autem  effi¬ 
cientis  est  factio  ipsius  generati.  Quare 
cum  forma  sit  nobilissima  inter  causas 
quantum  ad  rationem  agendi,  cum  ipsa 
sit  actus ;  oportet  ut  ei  aliquem  specia¬ 
lem  et  nobiliorem  ceteris  assignemus 
effectum.  Et  hoc  nos  dicimus  ipsum  esse. 
Ubi  tamen  advertendum  est^  quod  ipsa 
formalis  causa  omnes  causas  excedit  in 
tribus. 

Ad  cujus  evidentiam  sciendum  est,  quod 
(1)  Par.  omitt.  et. 


nomen  causae  originem  habuit  ab  actu 
causandi  seu  a  communicatione  naturae. 
Illud  enim  dicimus  habere  rationem  cau¬ 
sae,  quod  potest  alteri  suam  communicare 
naturam.  Communicatio  autem  naturae 
consequitur  actum.  Unde  videmus,  quod 
quanto  aliqua  magis  sunt  actu,  tanto 
magis  se  communicant  secundum  natu¬ 
ram.  Inter  omnes  autem  causas  ipsa  for¬ 
ma  plus  habet  de  actualitatis  natura:  quia 
ipsa  est  essentialiter  actus.  Et  ideo  inter 
omnes  causas  ipsa  est  nobilior  quantum 
ad  rationem  causandi.  Licet  enim  in  mo¬ 
vendo  finis  omnes  excedat  causas,  tamen 
in  causando  ipsa  forma  majorem  nobili¬ 
tatem  videtur  habere,  ratione  jam  dicta. 
Ex  quo  etiam  sequitur  quod  ipsum  esse 
maximam  habet  nobilitatem  inter  omnes 
effectus.  Quia  vero  omniscausse  seu  agentis 
intentio  est  suam  similitudinem  produce¬ 
re  in  effectum,  unumquodque  autem 
agit  in  quantum  est  actu ;  inde  est  quod 
quanto  aliquid  minus  habet  de  potentia- 
litatc  et  plus  de  actu,  tanto  similiorem 
sibi  producit  effectum.  Et  ideo  cum  inter 
omnes  causas  ipsa  forma  plus  habeat  de 
actualitate  et  minus  de  potentia,  ut  dic¬ 
tum  est;  oportet  ut  ejus  effectus,  scilicet 
ipsum  esse, majorem  habeat  similitudinem 
in  natura  cum  sua  causa,  adeo  ut  ad 
idem  genus  reducatur  cum  ipsa.  Et  quia 
similitudo  et  actus  sunt  causa  unitatis, 
ideo  illae  causae,  quae  multum  habent  de 
admixtione  potentiae,  oportet  ut  distent 
a  suis  effectibus  et  secundum  substantiam 
et  secundum  subjectum.  Propter  quod 
illae,  quae  nihil  vel  modicum  de  potentia- 
lilate  participant,  tantam  habent  cum  suis 
effectibus  unitatem,  ut  ipse  effectus  non 
exeat  ab  ipsa  causa  separatus,  sed  rema¬ 
neat  in  ipsa  quasi  perfectio  :  sicut  patet  in 
luce,  cujus  effectus  est  lucere,  qui  tamen 
effectus  in  ipsa  luce  remanet  quasi  ejus 
perfectio  ;  sicut  etiam  patet  in  effectibus 
et  actionibus  intellectus,  quae  non  divi¬ 
duntur  ab  intellectu,  sed  remanent  in 
ipso  quasi  ejusdem  suae  causae  perfectio 
et  ultimum  complementum.  Hujus  autem 
conjunctionis  et  unitatis  non  alia  ratio 

est  nisi  aclualitas  talium  causarum.  Et 
cum  forma  sit  actus  tantum,  inde  est  quod 
effectus  ejus,  qui  est  esse,  tantam  habeat 
unitatem  cum  forma,  ut  ab  ipsa  nullate¬ 
nus  separetur;  quin  potius  in  ipsa  for¬ 
ma  remanet  hujus  effectus  quasi  sum  cau- 
sm  perfectio  :  sicut  lucere  est  effectus  et 
perfectio  lucis  et  verbum  similiter  est 
effectus  et  perfectio  intellectus:  ita  tamen 
quod  quia  forma  in  rebus  compositis  non 
potest  per  se  subsistere,  sequitur  quod 
nec  ipsa  per  se  possit  esse  subjectum 
ipsius. 

Ex  his  ergo  omnibus  patet  quod  in  tri¬ 
bus  differt  effectus  formse  ab  aliis  cau¬ 
sis:  videlicet  in  nobilitate  propter  nobili¬ 
tatem  suae  causae,  in  identitate  naturae,  et 
unitate  ad  suam  causam  propter  ejus  ac- 
tualilatem  perfectam. 

Ad  dicendum,  quod  quia,  sicut 

jam  dictum  est,  effectus  formae  est 
adeo  conjunctus  suae  causm,  ut  sit  ejus 
quaedam  perfectio;  hujus  autem  effectus 
est  esse,  ut  patet  ex  dictis:  inde  est  quod 
necessario  formam  oportet  esse  aliquo 
modo  causam  sui  esse.  Et  hoc  quidem 
non  est  inconveniens, scilicet  quod  aliquid 
sit  sibi  causa essendi  formaliter,  licet  non 
efficienter.  Et  quod  hoc  quidem  non  sit 
impossibile,  patet  ex  actione  agentis.  Po¬ 
test  enim  aliquid  esse  causa  alicujus 
effectus  dupliciter;  et  uno  quidem  modo 
ut  sit  causa  sufficiens  et  totalis  ad  illum 
producendum  :  sicut  efficiens  est  suffi¬ 
ciens  causa  factionis ;  —  alio  modo  ut 
sit  aliquid  causa  alterius,  etsi  aliquo 
modo,  non  tamen  sufficiens  et  totalis: 
sicut  virtus  nutritiva  est  factiva  carnis, 
sed  hoc  non  nisi  in  virtute  animae.  Si 
ergo  primo  modo  loquamur  do  causa, 
sic  nihil  est  sibi  causa  essendi,  eo  quod 
ad  productionem  ipsius  esse  requiritur 
productio  formae,  quae  produci  non  potest 
nisi  per  actionem  agentis.  Ex  quo  patet 
quod  ad  productionem  ipsius  esse  et  re¬ 
quiritur  agens  et  requiritur  forma  :  ita 
tamen  quod  neutrum  est  per  se  sufficiens 
causa  producendi  illud,  sed  ambo  simul. 
Nam  agens  efficit  ipsum  esse,  in  quantum 


DE  FORMIS 

producit  substantiam  formae,  ad  quam 
esse  consequitur  ;  forma  autem  producit 
ipsum  esse,  in  quantum  ab  ea  immediate 
fluit.  Et  sic  patet  quod  licet  forma  sit  sibi 
aliquo  modo  causa  essendi,  tamen  non 
sufficienter  vel  totaliter,  eo  quod  illud 
non  producit  nisi  in  virtute  agentis  seu 
creantis  ipsam. 

Secundo  autem  potet  ostendi  ex  intel¬ 
lectu  propositionis.  Nam  quando  dicitur, 
quod  nihil  est  sibi  causa  essendi, ly  essendi 
potest  supponere  uno  modo  secundum 
esse  quod  est  quiddilas  rei,  ut  sit  sensus; 
nihil  est  sibi  causa  essendi,  id  est,  nihil 
est  causa  suae  substantiae  vel  naturae;  et 
sic  propositio  est  vera.  Alio  modo  ly 
essendi  potest  supponere  pro  ipso  esse, 
qui  est  actus  essentiae  ;  et  sic  pro¬ 
positio  est  falsa.  Videmus  enim,  quod  lux 
est  sibi  ipsi  causa  lucendi ;  et  homo  al¬ 
bus  licet  non  sit  -causa  suae  substantiae, 
potest  tamen  esse  causa  suae  albedinis. 
Et  similiter  ergo  forma  etsi  non  sit  causa 
suae  substantiae,  quia  illam  habet  ab  agen¬ 
te  ;  nihil  tamen  prohibet  ipsam  dicere 
causam  sui  esse,  maxime  cum  et  hoc  ip¬ 
sum  causet  in  virtute  agentis  vel  crean¬ 
tis  ipsam,  ut  dictum  est.  —  Si  autem  ob¬ 
jiciatur,  quod  non  ens  non  potest  causa 
alicujus,  forma  autem  non  habet  rationem 
entis  in  actu  nisi  per  esse  ;  —  dicendum 
quod  in  his  qua3  non  producuntur  per 
motum,  nihil  prohibet  simul  produci  cau¬ 
sam  et  effectum  tempore,  etsi  non  natu¬ 
ra:  sicut  videmus,  quod  simul  et  in  eo¬ 
dem  instanti  j)roducuntur  lux  et  splendor 
cl  ignis  et  calor,  et  pomum  et  color  ;  et 
tamen  splendor  est  effectus  lucis,  et  calor 
eff.ctus  ignis,  et  color  pomi.  Similiter 
ergo  cum  esse  non  causetur  a  forma  per 
motum,  simul  poterit  utrumque  produci, 
et  tamen  unum  erit  causa  alterius. 

Ad  secundum  dicendum,  quod  esse 
producitur  a  forma  in  virtute  agentis,  eo 
quod  esse  a  (1)  forma  simul  producitur, 
ut  dictum  est ;  et  in  omnibus  talibus, 
quae  scilicet  similiter  (2)  pioducuntur,  vel 

(1)  Flor,  et  Par.  esse  et  forma. 

(2)  Mor,  simul. 

oporlet  quod  ambo  simpliciter  producantur 
ab  agente  aliquo,  vel  quod  primum  pro¬ 
ducat  in  eodem  instanti  secundum  in  vir¬ 
tute  agentis  vel  creantis  ipsum.  Manife¬ 
stum  est  autem  quod  agens  non  producit 
ipsam  formam,  ct  per  consequens  ipsum 
esse,  nisi  in  quantum  actu  habet  esse.  Ex 
quo  patet  quod  etsi  esse  poneretur  nobi¬ 
lius  quam  forma,  non  tamen  esset  nobi¬ 
lius  quam  agens  consideratum  in  quan¬ 
tum  habet  actu  esse.  Sic  enim  a3qualitas'' 
nobilitatis,  etsi  non  attendatur  in  formo, 
erit  tamen  in  eo  cujus  virtute  forma  cau- 
sat  ipsum  esse.  Et  hoc  sufficit.  Sic  enim 
videmus,  quod  lux  sua  virtute  producit 
formas  substantiales  quae  sunt  nobiliores 
ipsa  luce,  sed  tomen  non  sunt  nobiliores 
anima  orbis  in  cujus  virtute  lux  illas  effi¬ 
cit.  —  Vel  dicendum,  et  melius,  quod  illa 
propositio,  scilicet  quod  effectus  est  no¬ 
bilior  sua  causa,  sic  debet  intelligi,  quia 
scilicet  effectus  simpliciori  modo,  et  per 
consequens  nobiliori,  praeexistit  in  vir¬ 
tute  causae  quam  in  se  :  sicut  videmus, 
quod  accidentia,  cum  sint  formae  simpli¬ 
ces,  videntur  esse  simpliciores  in  suis 
causis,  quae  videlicet  sunt  substantiae 
compositae;  sed  tamen  si  consideretur 
virtus  qua  substantia  producit  hujus¬ 
modi  occidentia,  sic  non  est  dubium  quod 
accidentia  simpliciori  et  nobiliori  modo 
sunt  in  virtute  productiva  substantiae 
quam  in  se.  Similiter  ergo  dico  de  esse, 
quod  simpliciori  modo  et  nobiliori  modo 
est  in  virtute  productiva  formae  quam  in 
ipso  supposito.  —  Nec  potest  instari  per 
hoc  quod  esse  est  actus  tantum,  et  omnis 
actus  quanto  magis  est  absolutus  a  po- 
tentialitate,  tanto  est  perfectior ;  et  ita 
cum  esse  quando  est  in  virtute  formm, 
videatur  esse  magis  permixtum  potent  ae 
quam  quando  est  in  supposito,  videtur 
solutio  praedicta  nulla  esse.  Nam  licet 
esse  quantum  ad  perfectionem  naturae 
perfeclius  sit  in  supposito  quam  in  vir¬ 
tute  formae,  tamen  quia  virtus  formae  est 
activa  et  non  passiva  ;  et  quia  ipsum 
esse  in  virtute  quidem  formae  est  quasi 
intenlionaliter,  in  supposito  autem  est 


realiter  ;  inde  est,  simpliciter  loquendo 
quod  ipsum  esse  in  virtute  formae  est, 
simpliciori  et  nobiliori  modo.  Et  hoc  suf¬ 
ficit  ad  rationem  causae.  In  supposito 
autem  est  perfectiori  modo.  Et  hoc  non 
recjuiritur  ad  causae  nobilitatem.  Nam 
de  omnibus  effectibus  hoc  verum  est, 
quod  scilicet  etsi  non  nobilius  vel  sim¬ 
plicius,  tamen  perfectius  sunt  in  se  ipsis 
quam  in  suis  causis. 

Ad  /erfmm  palet  per  ea  quae  dicta  sunt: 
quia  etsi  agens  sit  magis  compositum, 
tamen  quia  non  agit  nisi  in  quantum  est 
actu,  et  non  est  in  actu  nisi  per  ipsum 
esse  ;  ideo  secundum  hoc  pimportionali- 
ter  servatur  simplicitatis  aequalitas  in 
causa  et  effectu. 

Et  haec  de  ipso  esse  dicta  sufficiant. 
Hic  est  ergo  unus  modus  solvendi  quae¬ 
stionem  istam  satis  probabilis.  Sed  quia 
hic,  licet  forte  veritati  non  sit  contrarius, 
tamen  quia  novus  est,  nec  omnino  con¬ 
cordare  videtur  cum  dictis  majorum  no¬ 
strorum;  nos  possumus  aliter  respondere. 
Dicamus,  quod  ipsa  forma  est  principiiun 
quiddilalis  complectens  rei  naturam. 
Solum  enim  tunc  secundum  Philosophum 
in  2.  Pliys.  {text.  1 1  ;  c.  1)  aliquid  dicitur 
habere  noturam,  quando  habet  formam. 
Ad  completionem  autem  naturae  rei  con¬ 
sequitur  ipsum  esse,  sicut  ad  cursum 
consequitur  currere,  et  aliqualiter  ad 
lucidum  esse  consequitur  lucere:  eo 
quod  esse  nihil  est  aliud  quam  actualitas 
et  complementum  naturae  cujuslibet  rei 
Cum  autem  potissima  rei  perfectio  in 
natura  praecipue  sit  intenta,  necosse  est 
ut  istud  rei  ultimum  complementum, 
quod  appellamus  esse,  sit  ab  agente  et 
producente  substantiam  rei  efficienter 
productum  tamquam  illud  quod  est  ulti¬ 
mum  et  perfectissimum  in  offectu  cujus¬ 
libet  naturalis  agentis:  ut  sic  causa  prin¬ 
cipalis  ipsius  esse  per  modum  efficientis 
sit  agens  ;  ct  tamen  nihilominus  ipm 
forma  dicatur  et  sit  causa  ipsius  esse,  in 
quantum  per  formam  completur  natura 
rei,  ad  quam  sola  (1)  consequitur,  et  in 

(1)  Par.  ipsa. 

qua  solum  esse  invenilur  receptum.  Et 
secundum  hanc  positionem,  quam  credi¬ 
mus  esse  veram,  patet  responsio  ad 
objecta:  quse  procedunt  ac  si  forma  cau- 
saret  per  modum  efficientis  ;  quod  non 
concedimus. 


QU^.STIO  IV 

DE  FORMIS  PER  COMPARATIONEM  AD  ACTUS 
RATIONIS. 

Postquam  determinatum  est  de  formis 
secundum  se,  et  earum  proprietatibus, 
quantum  pertinet  ad  praesens  negotium, 
consequenter  agendum  est  de  ipsis  per 
comparationem  ad  alia.  Ex  hoc  enim  quod 
ipsae  formae  vel  ad  actus  rationis,  vel  ad 
operationes  proprias,  vel  ad  ipsam  mate¬ 
riam  seu  ad  propria  supposita  a  diversis 
diversimode  comparantur,  multi  in 
varios  incidere  errores,  quos  hic  secun¬ 
dum  nostrae  scientiae  modulum  eliminare 
intendimus.  Propter  quod  circa  haec 
qua  Luor  versabitur  disputatio  sequens  : 
scilicet  primo  quaeratur  de  ipsis  formis 
per  comparationem  ad  actus  rationis  ; 
secundo  vero  de  formis  in  comparatione 
ad  actus  et  operationes  ipsarum  ;  tertio 
vero  de  ipsis  in  comparatione  ad  mate¬ 
riam  ;  quarto  et  ultimo  de  illis  in  compa¬ 
ratione  ad  suppositum. 

Circa  primum  autem  quaerantur  tria. 
Et  primo  quaeratur,  quid  sit  illud,  quod 
designatur  per  definitionem  :  utrum  sci¬ 
licet  forma  tantum,  vel  potius  compositum 
ex  materia  et  forma,  seu  aliquid  tertium 
consequens  ista.  Secundo  vero  quaeratur, 
utrum  forma  possit  praedicari  de  eo  cujus 
est  forma  ;  vel  si  non,  quaeratur,  quid 
sit  illud  quod  importatur  in  ratione 
praedicati  essentialis.  Tertio  autem  quae¬ 
ratur,  utrum  supposita  pluralitate  for¬ 
marum  possit  salvari  praedicatio  superio¬ 
ris  de  inferiori,  vel  non  :  ut  cum  dico 
« homo  est  animal 


ARTICULUS  I 

QUID  SIT  ILLUD  QUOD  DESIGNATUR  PER  DEFI¬ 
NITIONEM. 

Ad  primum  (1)  sic  proceditur.  Videtur 
quod  definitio  dicat  solam  formam. 

1.  Secundum  enim  Philosophum  in  2. 
Phys.  {Icxt.  29  ;  c.  3)  forma  est  exem¬ 
plum  et  ratio  quidditatis  rei.  Sed  omnis 
vera  definitio  significat  quidditatem  rei ; 
unde  etiam  secundum  Philosophum  defi¬ 
nitio  nihil  est  aliud  quam  oratio  indicans 
quid  est  esse.  Ergo  definitio  dicit  formam 
tantum. 

2.  Praeterea,  secundum  Philosophum 
in  2.  Phys.  28  ;  c.  3)  partes  defi¬ 
nitionis  reducuntur  ad  genus  causae  for¬ 
malis  ;  sed  nullum  compositum  est  in 
genere  causae  formalis  :  ergo  definitio 
non  dicit  quid  compositum,  sed  formam 
tantum. 

In  contrarium  est,  quia  secundum  Phi¬ 
losophum  in  2.  Melaphys.  {text.  4  ;  1.  1 
min.,  c.  1)  eadem  sunt  principia  essendi 
et  cognoscendi.  Sed  principium  cognoscen¬ 
di  potissimum  est  definitio,  cum  ipsa  sit 
demonstrationis  medium  ;  cujus  effectus 
est  scientia,  secundum  Philosophum  in 
1.  Poster,  [text.  5  ;  c.  2).  Quare  cum  prin¬ 
cipium  essendi  sit  non  solum  forma, 
verum  etiam  materia,  oportet  quod  per 
definitionem  utrumque  ipsorum  designe¬ 
tur. 

Respondeo  dicendum,  quod  hoc  esse 
et  ratione  et  antiquorum  communi  asser¬ 
tione  est  probatum, quod  scilicetper  defini¬ 
tionem  rei  natura  seu  quidditas  designa¬ 
tur  ;  et  ideo  ad  hujus  quaestionis  elucida- 
tionem  oportet  videre,  quid  in  naturae 
seu  quidditatis  nomine  importetur.  Ad 
cujus  evidentiam  sciendum  est,  quod 
cum  forma  substantialis  secundum  sui 
substantiam  sit  actus  in  genere  substan¬ 
tiae,  materia  vero  secundum  id  quod  est 
sit  potentia  in  eodem  genere  ;  potentia 

(1)  Edit.  Ven.  qusest.  10. 

vero  et  actus  ejusdem  generis  naturalem 
habeant  inclinationem  ad  invicem  : 
necesse  est  ut  ipsa  materia  cum  forma 
in  compositis  essentialiter  uniatur.  Alias 
enim  sequeretur  quod  omnes  forrnse 
naturales  essent  separabiles,  secundum 
Platonicorum  sententiam,  et  quod  omnes 
haberent  cognoscendi  seu  inlelligendi 
virtutem,  eo  quod  unumquodque  in 
tantum  est  cognoscitivum,  in  quantum 
est  separabile  a  materia,  secundum  Phi¬ 
losophum  in  3.  de  Anima  [iext.  4  ;  c.  4). 
Manifestum  est  autem  quod  ex  his  quee 
essentialiter  uniuntur,  necesse  est  aliquid 
tertium  resultare,  quod  impossibile  est 
esse  alterum  extremorum  ;  quod  quidem 
sit  compositum  ex  utrisquh,  ut  probat 
Philosophus  in  fine  7.  Melaphys.  [texi. 
ult.  ;  1.  6,c.  17).  Quare  cum  hanc  omnes 
dicant  rei  esse  naturam,  quae  est  ex 
principiis  essentialibus  constituta  ;  hanc 
autem,  ut  patet  ex  dictis,  constet  esse 
compositam  ;  manifestum  est  rei  compo¬ 
sitae  naturam,  et  per  consequens  illud 
quod  significatur  per  definitionem  ipsius, 
non  esse  solum  formam,  non  materiam 
tantum,  sed  aliquid  ex  utrisque  composi, 
tum. 

Ad  primum  dicendum,  quod  licet  for¬ 
ma  a  Philosopho  dicatur  esse  ratio  quid- 
ditatis  rei,  eo  scilicet  quod  per  ipsam 
completur  rei  substantia,  a  qua  trahitur 
quidditas  rei,  tamen  Philosophus  non 
dicit,  quod  forma  sit  quidditas,  sed  ratio 
quidditatis,  ut  dictum  est. 

sec?mc/wm  dicendum,  quod  duplex 
est  materia.  Qusedam  enim  est  materia 
individualis ;  et  haec  non  intrat  definitio¬ 
nem.  Quaedam  autem  est  materia  com¬ 
munis  ;  et  haec  intrat  definitionem,  eo 
quod  est  pars  naturae  rei,  ut  ex  superio¬ 
ribus  patet.  Unde  ipsa  natura  ex  forma  et 
tali  materia  constituta  se  habet  ad  indivi¬ 
duum  quasi  formale  respectu  materialis. 
Sicut  enim  forma  limitatur  in  materia^ 
ita  natura  hujusmodi  communis  limi¬ 
tatur  et  individuatur  in  ipso  individuo  per 
determinata  accidentia  et  ad  certum  sup¬ 
positum.  Unde  argumentum  non  tenet. 


Non  enim  partes  definitionis  reducuntur 
ad  formam,  tamquam  ipsae  sint  formae 
tantum  ;  sed  quasi  quiddam  formale,  ut 
dictum  est. 


ARTICULUS  II 

UTRUM  FORMA  POSSIT  PR^DIGARI  DE  EO 
CUJUS  EST  FORMA. 

Ad  secundum  (1)  sic  proceditur.  Vide¬ 
tur  quod  forma  possit  praedicari  de  eo 
cujus  est  forma. 

1.  Ratio  enim  rei  praedicatur  de  ipsa 
re,  sicut  disgregativum  visus  praedicatur 
de  albedine.  Sed  secundum  Philosophum 
in  5.  Melaphys.  [texi.  2  ;  1,  4,  c.  2)  for¬ 
ma  est  ratio  quidditatis  rei.  Ergo  forma 
potest  praedicari  de  quidditate  et  substan¬ 
tia  rei.  Unumquodque  autem  est  idem 
eum  sua  quidditate,  secundum  Philoso- 
phu  m  in  7.  Melaphys.  [Iext.  20  ;  1.  6,  c. 
6). 

2.  Praeterea,  secundum  Boethium 
omne  praedicatum  habet  rationem  for¬ 
mae  ;  sed  illud  quod  praedicatur  de  aliquo 
essentialiter,  verissime  habet  rationem 
praedicati ;  ergo,  ut  videtur,  illud  quod 
de  aliquo  essentialiter  praedicatur,  habet 
rationem  formae  et  non  compositi. 

Sed  contra  est :  quia  pars  non  praedica¬ 
tur  de  toto ;  sed  forma  habet  rationem 
partis :  ergo,  etc. 

Respondeo  dicendum,  quod  nomine 
formae  aliquando  significatur  ipsa  pars 
compositi,  quae  dat  esse  materiae ;  ali¬ 
quando  autem  nomine  formae  significatur 
essentia  vel  natura  rei.  Et  siquidem  for¬ 
mam  accipiamus  primo  modo,  sic  impos¬ 
sibile  est  ipsam  essentialiter  praedicari 
de  eo  cujus  est  forma,  potest  tamen  prae¬ 
dicari  denominative.  Non  enim  dicimus, 
quod  homo  sit  anima,  sed  animatus.  Et 
hujus  quidem  sic  potest  ratio  assignari. 
Sicut  enim  vult  Porphyrius,  omnis  prae¬ 
li)  Edit,  Ven,  qurest  11. 

dicalio  aut  est  superioris  de  inferiori, 
aut  aequalis  de  aequali.  Inferius  enim  de 
superiori  impossibile  e^t  praedicari,  ut 
ipse  dicit.  Manifestum  est  autem  quod 
omnis  pars  comparata  ad  totum  habet 
rationem  minus  communis  et  inferioris 
respectu  sui-  totius.  Sed  omnis  forma 
primo  modo  accepta  est  pars  naturae  rei, 
ut  supra  ostensum  est.  Quare  impossibile 
est  ut  ipsa  de  eo,  cujus  est  forma,  essen. 
lialiter  praedicetur.  Ratio  autem,  quare 
pars  de  toto  praedicari  non  potest,  est 
ista.  Necesse  est  enim  ut  in  omni  essen¬ 
tiali  praedicatione  praedicatum  sit  idem 
essentialiter  cum  ipso  subjecto.  Hoc  autem 
esse  non  potest,  si  in  nomine  praedicati 
importetur  praecisio  alicujus  contenti  in 
significato  subjecti.  Nam  illud  quod  ab 
aliquo  intelligitur  praecisum,  non  est  idem 
cum  illo.  Et  ita  dicere,  quod  praedicatum 
sit  essentialiter  idem  cum  subjecto,  et 
quod  aliquid  praecidatur  a  significato 
praedicati  de  significatione  subjecti,  est 
implicare  contradictionem.  Manifestum 
est  autem,  quod  ab  intellectu  partis  prae¬ 
ciditur  intellectus  totius.  Impossibile  est 
ergo  ut  pars  praedicetur  de  toto,  et  per 
consequens  nec  forma  de  eo  cujus  est 
forma. 

Si  autem  forma  accipiatur  secundo 
modo,  scilicet  pro  essentia  vel  naturo, 
sic  dico,  quod  ipsa  essentia  potest  signifi¬ 
cari  ut  pars,  ut  cum  dico  animalitas  vel 
humanitas.  Et  dico,  quod  significatur  ut 
pars,  eo  quod  sic  accepta  a  suo  signifi¬ 
cato  praeciditur  materia  designata  et 
accidentia.  Per  humanitatem  enim  non 
significatur  nisi  illud,  unde  homo  est 
homo;  hic  autem  non  sunt  accidentia 
neque  materia  signata.  Et  ideo,  cum 
pars  non  praedicetur  de  toto,  ut  dictum 
est,  essentia  sic  accepta  non  praedicatur 
de  loto.  Alio  modo  potest  significari 
essentia  ut  totum  :  ut  totum  dico,  eo 
quod  per  nomen  non  includitur  nec 
excluditur  aliquid,  quod  inveniatur  in 
supposito.  Sic  autem  significatur  per 
nomen  animalis  et  hominis ;  et  sic  de 
essentia  praedicatur. 


DE  FORMIS 

Patet  ergo  quod  forma  non  praedica¬ 
tur,  et  quid  est  illud  quod  praedicatur: 
quia  essentia  vel  natura  absolute  consi¬ 
derata  et  significata  ut  totum,  licet  etiam 
tali  essentiae  non  conveniat  ratio  generis 
vel  speciei,  nisi  secundum  esse  quod 
habet  in  intellectu,  ut  alibi  habet  os¬ 
tendi. 

Ad  primum  dicendum,  quod  ratio  ali¬ 
quando  sumitur  pro  quidditate  seu  defi¬ 
nitione  rei,  et  sic  ratio  rei  praedicatur  de 
dpsa  re.  Aliquando  sumitur  ratio  pro 
principio  seu  pro  aliqua  parte  principali 
ipsius  rei:  sicut  dicimus,  quod  lux  est 
tota  ratio  coloris.  Primo  ergo  modo  pro¬ 
cedit  argumentum  ;  secundo  autem  modo 
intelligitur  verbum  Philosophi  dicentis, 
quod  forma  est  ratio  quidditatis  rei. 

Ad  secundum  dicendum,  quod  per 
illam  rationem  non  concluditur,  quod 
praedicatum  sit  forma;  sed  quod  teneat 
locum  formae  quasi  quoddam  formale  re¬ 
spectu  subjecti  ;  et  hoc  bene  conceden¬ 
dum  est. 

ARTICULUS  III 

UTRUM  POSITA  PLURALITATE  FORMARUM  POS¬ 
SIT  SALVARI  PRAEDICATIO  SUPERIORIS  DE 

INFERIORI. 

Ad  tertium  (1)  sic  proceditur.  Videtur 
quod  supposita  pluralitate  formarum  pos¬ 
sit  salvari  praedicatio  superioris  de  infe¬ 
riori,  puta  generis  de  specie. 

1.  De  quolibet  enim  affirmatio  vel  ne¬ 
gatio  valet ;  sed  supposita  unitate  forma¬ 
rum  impossibile  est  salvari  praedicatio¬ 
nem  generis  de  specie :  ergo  ad  salvan¬ 
dum  hujusmodi  praedicationem  oportet 
supponere  plures  formas.  Probatio  mino¬ 
ris  est,  quia  formae  diversarum  specie- 
rum  impossibile  est  quod  sint  aequales, 
cum  sint  sicut  numeri,  secundum  Philo¬ 
sophum  in  8.  Metaphys.  {text.  10;  1.  7,  c. 
3)  ;  sed  forma  generis  aequaliter  inveni- 

(1)  Edit.  Ven,  quEest,  12. 

lur  in  omnibus  speciebus:  ergo  vel  opor¬ 
tet  dicere,  quod  alia  sit  in  composito  for¬ 
ma  generis  a  formis  specificis,  vel  opor- 
let  destruere  aequalitatem  praedicationis 
quae  est  inter  genus  et  speciem. 

2.  Praeterea,  omne  superius  et  magis 
commune  potest  praedicari  de  suo  inte¬ 
riori,  secundum  sententiam  Poi'phyrii ; 
sed  supposito  pluralitate  formarum,  adhuc 
genus  erit  superius  et  magis  commune 
respectu  speciei:  ergo  suppositis  pluribus 
formis  adhuc  salvatur  praedicatio  supe¬ 
rioris  de  inferiori. 

3.  Praeterea,  si  est  eadem  forma  gene¬ 
ris  et  forma  speciei,  cum  genus  dicat 
totam  essentiam  speciernm,  sequetur 
quod  eadem  sit  essentia  omnium  specie- 
rum;  sed  quae  conveniunt  in  essentia, 
conveniunt  in  specie:  quare  omnes  spe¬ 
cies  conveniunt  in  specie. 

Sed  contra  est,  quod  si  alia  est  forma 
generis  a  formis  specierum,  tunc  aut  spe¬ 
cies  sunt  idem  generi  essentialiter  aut 
non.  Et  siquidem  non  sunt  idem,  sed  po¬ 
tius  est  alia  speciei  essentia  et  alia  gene¬ 
ris,  cum  utraque  essentia  sit  in  specie, 
sequitur  quod  in  qualibet  specie  sint  duae 
essentiae  omnino  diversae.  Et  per  conse¬ 
quens,  cum  duae  naturae  vel  essentiae  non 
possint  praedicari  de  invicem,  nec  infor¬ 
mari  unico  esse,  sicut  nec  potest  esse  una 
actualitas  albi  et  nigri ;  sequitur  quod 
substantia  speciei  non  sit  aliquid  unum 
simpliciter,  sed  multa,  et  quod  genus  non 
praedicetur  de  specie.  Si  autem  dicatur, 
quod  species  sint  idem  cum  essentia  ge¬ 
neris-,  sequitur  quod  sint  etiam  essen¬ 
tialiter  idem  inter  se  :  et  ita  erit  eadem 
essentia  omnium  specierum;  quod  est  in¬ 
conveniens;  ac  per  consequens  una  spe¬ 
cies  poterit  praedicari  de  alia.  Quare  cum 
haec  inconvenientia  non  sequantur  sup¬ 
posita  una  forma,  uti  patebit  in  solutione 
tertii  argumenti ;  melius  dicendum  est, 
quod  sit  tantum  una  forma  generis  et 
speciei  differens  solum  penes  determina¬ 
tum  et  indeterminatum. 

Respondeo  dicendum,  quod  supposita 
pluralitate  formarum  substantialium  in 


eodem  supposito,  praedicatio  superioris 
de  inferiori  salvari  non  potest.  Ad  cujus 
evidentiam  sciendum  est,  quod  tria  re¬ 
quiruntur  ad  hoc  ut  unum  possit  de  alte¬ 
ro  essentialiter  praedicari.  Et  primo  qui¬ 
dem,  ut  ipsum  quod  praedicatur  sit  su¬ 
perius  et  magis  commune,  vel  ad  minus 
aequale  cum  ipso  subjecto;  nam  inferius 
de  superiori  praedicari  non  potest,  ut  pa¬ 
tet  ex  dictis.  Secundo  vero  requiritur,  ut 
praedicatum  et  subjectum  sint  essentiali¬ 
ter  unum.  Licet  enim  praedicatio  complea¬ 
tur  per  actum  rationis  componentis  vel 
dividentis  unum  cum  altero  vel  ab  altero; 
tamen  pro  fundamento  habet  in  re  iden¬ 
titatem  eorum  quorum  unum  de  altero 
dicitur.  Et  ideo,  cum  in  omni  praedica¬ 
tione  praedicatum  sit  aliqualiter  unum 
cum  ipso  subjecto,  oportet  ut  in  essen¬ 
tiali  praedicatione  utrumque  extremorum 
essentialem  habeat  unitatem.  Tertio  vero 
exigitur,  ut  ab  intellectu  praedicati  nihil 
praecidatur  seu  intelligatur  praecisum  de 
his  quae  perlinent  ab  intellectum  vel  ra¬ 
tionem  subjecti.  Alias  enim,  cum  praedi¬ 
catum  secundum  se  totum  affirmari  de¬ 
beat  de  subjecto  et  e  converso,  praecisio 
autem  negationem  importet  ejus  quod 
praeciditur ;  sequeretur  quod  de  eodem  es¬ 
set  negatio  et  affirmatio  vera,  ut  patet  ex 
dict’s.  —  Si  autem  supponatur  alia  esse 
forma  generis  ab  illa  speciei,  sive,  ut  ve¬ 
rius  loquamur  et  proprius,  alia  forma  quae 
dat  esse  generis  ab  illa  quae  dat  esse  spe¬ 
cificum  ;  duo  ultima  impossibile  erit  re- 
perire  in  genere  et  specie.  Nam  cum  for¬ 
ma  generis  sit  idem  essentialiter  cuilibet 
specierum  —  alios  oporteret  dicere, 
quod  homo  et  asinus  essent  animalia  per 
accidens — ,  species  autem  sint  oppositae 
et  diversae  ;  sequeretur  quod  una  et  ea¬ 
dem  forma  specie  sit  idem  essentialiter 
oppositis  et  diversis  formis:  ac  si  dicere¬ 
tur,  quod  olbedo  esset  idem  essentialiter 
cum  nigredine  et  albedinc ;  quod  est  im¬ 
possibile.  Quare  vel  oportet  dicere,  quod 
genus  non  habeat  unitatem  essentialem 
cum  specie,  vel  quod  eadem  sit  essentia 
utriusque  differens  solum  per  determina- 

iLini  et  indeterminatum. Et  sic  patet  quod 
deficit  secunda  conditio,  quae  requireba¬ 
tur  ad  essentialem  praedicationem. —  Si¬ 
militer  etiam  deficit  tertia. Nam  si  est  alia 
forma  generis  ab  illa  speciei,  cum  diver¬ 
sas  formas  naturales  impossibile  sit  se 
mutuo  includere  per  proprii  nominis  si¬ 
gnificationem,  eo  quod  ipsae  multiplican¬ 
tur  secundum  differentias  oppositas;  se¬ 
quetur  quod  anima  sensitiva,  quae  est 
forma  generis,  secundum  quod  ab  ipsa 
sumitur  ratio  generis,  sit  talis  forma, 
quae  det  ita  esse  sensitivum,  quod  non 
possit  dare  aliquod  aliud  esse  ;  ac  per 
hoc  quod  ab  intellectu  ejus  praecidatur 
omnis  ulterior  perfectio,  puta  rationale 
vel  intellectivum  ;  et  ita  cum  in  signi¬ 
ficato  subjecti, quod  est  homo,  includa¬ 
tur  rationale  ;  sequitur  ut  ab  intellectu 
praedicati,  quod  est  animal,  praecidatur 
aliquid  de  essentialibus  subjecti ;  ac  per 
consequens  quod  se  habeat  per  modum 
partis,  et  de  ipso  essentialiter  praedicari 
non  possit.  Quare  si  debeamus  salvare 
praedicationem  generis  de  specie,  et  spe¬ 
ciei  de  individuo  ;  oportet  dicere,  quod 
una  sit  forma  seu  essentia  generis  et  spe¬ 
ciei,  et  speciei  et  individui,  differens  so¬ 
lum  penes  determinatum  sive  signatum 
et  non  signatum,  licet  alius  sit  modus 
designationis  utrobique.  Nam  designatio 
individui  respectu  speciei  est  per  mate¬ 
riam  individualem  ;  designatio  autem 
speciei  respectu  generis  est  per  differen¬ 
tiam  constitutivam,  quae  sumitur  ex  prin¬ 
cipali  perfectione,  quam  dat  forma  rei. 
Quod  tamen  ita  intelligendum  est,  quod 
scilicet  hujusmodi  determinatio,  quae  in¬ 
venitur  in  specie  respectu  generis,  non 
est  per  aliquid  existens  ita  in  essentia 
speciei,  quod  nullo  modo  sit  in  essentia 
generis;  imo  quidquid  est  in  specie  ut 
determinatum,  est  etiam  in  genere  ut  de¬ 
terminatum  (i).  Nam  si  genus  non  dice¬ 
ret  totum,  quidquid  est  in  specie,  non 
posset  praedicari  de  ipsa. 

Ad  primum  ergo  dicendum,  quod  ad 

(1)  Flor,  indeterminatum. 


evidentiam  hujus  argumenti  et  aliorum 
similium  oportet  scire,  qualiter  forma  ge¬ 
neris  continet  essentiam  speciei,  et  qua¬ 
liter  est  in  ipsis  speciebus.  Ad  primi  ergo 
notitiam  sciendum  est,  quod  genus  -  et 
species  et  differentia  de  sui  significatione 
dicunt  totum  et  non  partem  rei ;  alias  non 
possent  praedicari  de  toto.  Sed  tamen  quia 
substantia  rei,  quam  significant  omnia 
ista,  est  una  tantum,  non  possumus  dice¬ 
re,  quod  haec  tria,  scilicet  genus  et  diffe¬ 
rentia  et  species,  eodem  modo  ipsam  si¬ 
gnificent ;  alias  oporteret  dicere,  quod  ista 
tria  nomina  essent  synonyma,  quod  est 
falsum. Significant  ergo  eam  diversimode. 

Quod  ut  melius  possit  intelligi,  scien¬ 
dum  est,  quod  cum  species  rerum  sint 
ad  modum  numerorum,  in  quibus  unus 
addit  perfectionem  super  alium  ;  opor¬ 
tet  necessario  dicere,  quod  perfectio¬ 
nes  inferiorum  sint  in  superioribus, 
ac  per  hoc,  quod  in  una  et  eadem  re 
sint  diversae  perfectiones  essendi  :  sicut 
videmus,  quod  in  homine  est  perfectio 
esse  et  vitae  et  sensus  et  intellectus.  Et 
ideo,  cum  ratio  rei  sumatur  ab  ipsa  re, 
secundum  quod  stat  sub  aliqua  perfec¬ 
tione  vel  actu,  ratio  autem  rei  sit  quam 
significat  nomen  ;  contingit  ipsam  rem 
diversis  nominibus  nominari  vel  signifi¬ 
cari,  secundum  quod  diversae  sunt  essen¬ 
tiales  perfectiones  ipsius  ;  sicut  videmus, 
quod  haec  nomina,  dominus,  pater  et  homo, 
unam  et  eandem  rem  exprimere  possunt, 
si  aliquis  sit  cui  conveniant  ista  tria  ;  et 
tamen  haec  nomina  licet  eandem  rem 
significent,  non  erunt  synonyma,  eo*  quod 
illam  rem  exprimunt  secundum  quod  est 
sub  diversis  perfectionibus  constituta. 
Dato  enim  quod  unus  solus  esset  homo, 
qui  et  esset  dominus  et  esset  pater,  ad¬ 
huc  illa  nomina  non  essent  synonymo, 
nec  una  esset  ratio  significata  per  ipsa. 
Sic  ergo,  licet  exemplum  praedictum  non 
sit  forte  quoad  omnia  simile,  contingit 
de  genere  et  specie  et  differentia.  Nam 
quia  in  homine  est  triplex  perfectio,  sci¬ 
licet  vitae,  sensus  et  intellectus  ;  inter 
perfectiones  autem  unius  essentia;  opor- 

tet  semper  esse  aliquem  ordinem,  eo 
quod  aequaliter  (1)  unitas  est  principium 
ordinis,  ordo  est  principium  unitatis : 
inde  est  quod  inter  perfectiones  hujus¬ 
modi  aliqua  est  quasi  principalior  et  for¬ 
malior  et  quasi  determinativa  aliarum 
ct  ultimum  complementum.  Secundum 
ergo  quod  aliquod  suppositum  stat  sub 
ultima  perfectione,  puta  secundum  quod 
stat  sub  perfectione  intellectiva,  sic  ex¬ 
primitur  per  nomen  differentiae  comple¬ 
tivae,  puta  per  rationale.  Secundum  autem 
quod  stat  sub  perfectione  vel  sub  perfec¬ 
tionibus  quae  quasi  materiales  compa¬ 
rantur  ad  ipsam  ultimam,  sic  exprimitur 
per  nomen  generis  seu  per  nomina  gene¬ 
rum,  in  quibus  illa  species  continetur  : 
puta  secundum  quod  stat  sub  perfectione 
sensus,  sic  exprimitur  per  animal;  secun¬ 
dum  autem  quod  sub  perfectione  vitae, 
per  vivum  et  (2)  vegetabile  ;  secundum 
autem  quod  sub  perfectione  trinae  dimen¬ 
sionis,  exprimitur  per  nomen  alterius 
generis,  quod  est  corpus.  Speciei  autem 
nomen  significat  totum,  secundum  quod 
est  ex  utroque  perfectione  compositum, 
scilicet  generis  et  differentiae.  Et  quia, 
ut  dictum  est,  unicuique  dictorum  nomi¬ 
num,  scilicet  generis  et  differentiae  et 
speciei,  respondet  propria  ratio,  secun¬ 
dum  quam  significat  talem  rem  ;  ratio 
autem,  secundum  quam  nomen  generis 
significat  ipsam  rem,  sumitur  ab  eo  quod 
est  quasi  materiale,  ut  dictum  est  :  omne 
autem  materiale,  quantum  in  se  est,  est 
indeterminatum  et  in  potentia  ;  inde  est 
quod  ipsum  genus  significat  seu  exprimit 
ipsam  rei  naturam  secundum  id  quod 
materiale  est  in  ipso,  indeterminate  (3) 
tamen  et  in  potentia  existentem  ad  quam¬ 
cunque  aliam  perfectionem.  Unde  palet 
quod,  licet  de  intellectu  proprio  generis 
non  sil  ultima  forma  sive  differentia,  sed 
solum  id  quod  quasi  materialiter  se  ha¬ 
bet  ;  tamen  propter  hoc  ipsam  non  exclu- 

(1)  Flor,  omitt.  aequaliter  unitas  est  principium 
ordinis. 

(2) .  Par,  seu. 

(3)  Par.  indeterminatam. 

dit  nec  praescindit,  quin  imo,  cum  omne 
materiale  sit  in  potentia  ad  quemlibet 
actum  indeterminate,  omnes  perfectiones 
formales,  quae  possent  illi  materiali  ad¬ 
jungi,  exprimit,  indeterminate  tamen, 
sicut  potentia  omnes  actus.  Et  hoc  est 
quod  dixit  Porphyrius,  quod  genus  nullam 
differentiam  continet  actu,  eo  scilicet 
quod  non  sunt  de  primo  intellectu  ejus  ; 
propter  quod  nec  ipsae  proprie  loquendo 
praedicantur,  secundum  Philosophum  in 
4.  Top.y  potestate  vero  omnes.  Ratio 
autem,  secundum  quam  nomen  differen¬ 
tiae  exprimit  rem,  sumitur  ab  co  quod 
est  ultima  rei  perfectio.  Et  ideo,  cum 
omne  tale  ad  nihil  aliud  sit  in  potentia 
inde  est  quod  differentia  praescindit  in¬ 
tellectum  omnis  alterius  perfectionis. 
Propter  quod  ipsa  nihil  dicit  indetermi¬ 
natum  indeterminalione  formali,  sed 
solum  indeterminalione  materiali,  scili¬ 
cet  ipsa  individua,  in  quibus  substantia 
speciei  determinatur  ad  materiam  cer¬ 
tam.  Unde  sicut  genus  indeterminate 
dicit  lotam  substantiam  speciei,  ita  et 
species  totam  substantiam  individui.  Ex 
quo  etiam  sequitur  quod,  sicut  de  intel¬ 
lectu  primo  generis  non  est  differentia, 
ita  nec  deprimo  intellectu  dinerentia3  est 
genus,  licet  neutrum  a  sui  intellectu 
praescindat  alterius  intellectum. 

Sic  ergo  patet  primum,  qualiter  scili¬ 
cet  species  contineatur  in  genere,  quia 
scilicet  quasi  quoddam  determinatum  in 
indeterminato.  Patet  etiam  ex  hoc  secun¬ 
dum,  qualiter  scilicet  essentia  generis 
sit  in  specie,  quia  scilicet  quasi  indeter¬ 
minatum  in  re  limitata  et  determinata  per 
actum. 

Ex  quo  etiam  manifesta  est  solutio  om¬ 
nium  argumentorum.  Nam  quando  dici¬ 
tur,  quod  genus  aequaliter  praedicatur  de 
speciebus,  est  intelligendum,  quod  aequa¬ 
liter  praedicetur,  non  quasi  aliquid  unum 
et  idem  numero  vel  specie  existens  in 
omnibus  speciebus,  sed  quasi  aliquid  in¬ 
distinctum  et  in  potentia  ens  (1)  aequali- 


(1)  Par.  existens. 

ler  ad  omnis  actus  lerminolionem  (l). 
Unde  ab  eadem  forma  datur  esse  mate¬ 
riale,  a  quo  sumitur  nomen  et  ratio  gene¬ 
ris,  et  esse  formale,  a  quo  sumitur  ratio 
speciei. 

Ad  secundum  etiam  patet  responsio  ; 
quia  non  solum  illud  unum  requiritur  ad 
praedicationem  essentialem,  sed  requi¬ 
runtur  alia  duo,  quae  dicta  sunt. 

Ad  tertium  etiam  patet  responsio. 
Quamvis  enim  genus  significet  totam 
essentiam  speciei,  non  tamen  oportet  ut 
diversarum  specierura,  quarum  est  unum 
genus,  sit  una  essentia  :  quia  unitas  ge¬ 
neris  ex  ipsa  indeterminatione  procedit ; 
non  autem  ita,  quod  illud,  quod  signifi¬ 
catur  per  genus,  sit  una  natura  numero 
in  diversis  speciebus,  cui  superveniat  res 
alia,  quae  sit  differentia  determinans,  sic¬ 
ut  forma  determinat  materiam,  quae  est 
una  numero;  sed  quia  genus  significat 
aliquam  formam,  non  tamen  determinate 
lianc  vel  illam,  quam  determinate  diffe¬ 
rentia  exprimi^,  quae  non  est  alia  quam 
illa,  quae  indeterminate  significabatur 
per  genus.  Unde  patet  quod  remota  per 
differentiam  illa  indeterminatione  rema¬ 
nent  species  per  essentiam  diversae. 


QUESTIO  V 

DR  FORMIS  PER  COMPARATIONEM  AD  ACTUS  ET 
OPERATIONES  IPSARUM. 

Deinde  considerandum  est  de  formis  in 
comparatione  ad  actus  et  operationes  ip¬ 
sarum.  Et  circa  hoc  quaeruntur  duo  tan¬ 
tum  :  et  primo  quidem,  utrum  una  et 
eadem  forma  possit  habere  diversas  ope¬ 
rationes  specie  et  genere ;  secundo  vero, 
uirum  supposita  unitate  formae  necessa¬ 
rio  ipsa  forma  conferat  incorruptibilita¬ 
tem  materiae,  scilicet  ut  hoc  supposito 
omne  corpus  sit  incorruptibile. 

(1)  Par.  ad  omnes  actus  determinatos. 


DE  FORMIS 

ARTICULUS  l 

UTRUM  UNA  ET  EADEM  FORMA  POSSIT  HABERE 
DIVERSAS  OPERATIONES  SPECIE  ET  GENERE. 

Ad  primum  (I)  sic  proceditur.  Videtur 
quod  una  et  eadem  forma  non  possit  esse 
diversarum  operationum  principium. 

1.  Unius  enim  rei  unus  est  finis  ulti¬ 
mus  ;  sed  secundum  Philosophum  in  lib. 
de  Cceloet  Mundo  operatio  est  ultima  rei 
perfectio  et  finis  ejus  ;  ergo  ab  una  forma 
non  procedit  nisi  una  operatio. 

2.  Praeterea,  operatio  sequitur  natu¬ 
ram  rei  ;  sed  natura  cujuslibet  rei  est 
uno,  et  in  aliqua  una  determinata  specie 
et  determinato  genere :  ergo  ab  una  for¬ 
ma  non  possunt  causari  operationes  diver¬ 
sae  in  genere  et  specie. 

Sed  contra  est,  quia  anima  habet  diver¬ 
sas  operationes,  scilicet  intelligere,  velle 
et  similia ;  sed  animam  nullus  unquam 
posuit  ex  diversis  formis  compositam  : 
ergo  ab  una  forma  possunt  diversae  ope¬ 
rationes  causari. 

Respondeo  dicendum,  quod  una  res  po¬ 
test  habere  diversas  operationes,  et  una 
et  eadem  forma  mediantibus  suis  poten¬ 
tiis  potest  esse  diversarum  operationum 
principium.  Ad  cujus  evidentiam  scien¬ 
dum  est,  quod  unumquodque  operatur  in 
quantum  est  actu,  secundum  Philosophum 
(3.  Phys.  text.  17  ;  c.  2  ;  et  9.  Melaphys. 
texi.  20  ;  al.  1.  8,  c.  9).  In  quantum  au¬ 
tem  est  actu  unumquodque,  in  tantum 
est  ens.  Secundum  autem  Philosophum 
ens  et  unum  convertuntur.  Unitas  autem 
est  simplicitatis  principium.  Ex  quo  patet 
quod  quanto  aliquid  magis  est  unum  et 
magis  simplex,  tanto  est  magis  virtuo- 
surn  ad  operandum.  Unde  omnis  forma  et 
omnis  res  quanto  simplicior  est,  tanto 
plures  habet  operationes.  Propter  quod 
anima  humana  inter  omnes  inferiores  for¬ 
mas  plures  habet  operationes.  Sed  tamen 
advertendum  est,  quod  quia  quanto  ali- 

(1)  Edit.  Ven.  quae  st.  IS. 

quid  est  magis  actu,  tanto  est  magis  ens; 
et  quanto  est  magis  unum,  tanto  est  ma¬ 
gis  in  actu  et  virtuosum  ad  operandum, 
ut  dictum  est.  Ideo  quanto  formae  sive  res 
quaccunque  sunt  magis  simplices,  tanto 
per  unum  plura  operari  possunt  :  sicut 
angelus  per  solum  intellectum  omnia  illa 
cognoscit,  quae  anima  per  diversas  poten¬ 
tias  vix  cognoscere  potest.  Unde  patet 
quod  una  et  eadem  forma  potest  diversa¬ 
rum  operationum  esse  principium. 

Ad  primum  dicendum,  quod  unius  rei 
unus  est  finis  principalis  et  ultimus,  se¬ 
cundarii  autem  et  proximi  possunt  esse 
plures.  Et  ita  dicendum  est  de  operatio¬ 
nibus. 

Ad  secundum  dicendum,  quod  licet  res 
sit  unius  naturae,  habet  tamen  multas 
virtutes,  et  per  consequens  potest  habere 
multos  operationes. 

ARTICULUS  II 

UTRUM  POSITA  UNITATE  FORM^  NECESSA¬ 
RIO  IPSA  FORMA  GAUSET  INCORRUPTIBILI¬ 
TATEM  MATERIiE. 

Ad  secundum  (1)  sic  proceditur.  Vide¬ 
tur  quod  supposita  unitate  formae  neces¬ 
sario  omne  corpus  sit  incorruptibile. 

1.  Omne  enim  quod  caret  contrarie- 
late,  est  incorruptibile ;  sed  supposita 
unitate  formae  omne  corpus  carebit  con- 
trarietate  :  ergo  erit  incorruptibile.  Pro¬ 
batio  minoris  est,  quia  si  una  forma  sit 
tantum  in  composito,  ipsam  oportet  uniri 
materiae  primae;  sed  formae  substantiali 
nihil  est  contrarium;  similiter  etiam  nec 
materiae  primae  :  ergo  omne  corpus  erit 
incorruptibile. 

2.  Praeterea,  quod  est  compositum  ex 
incorruptibilibus,  est  incorruptibile  ;  sed 
supposita  unitate  formae  homo  est  compo¬ 
situs  ex  incorruptibilibus  :  quia  videlicet 
ex  anima  et  materia  prima,  quorum 
utrumque  est  incorruptibile,  secundum 
Philosophum  in  3.  de  Anima  et  in  1.  Phys. 

{l)Edit,  Ven.  quiest.  14. 


Ergo  ad  minusomnis  homo  est  incorrup¬ 
tibilis  ;  quod  est  falsum. 

Sed  contra  est,  quia  ubicunque  sunt 
contrariae  qualitates,  illud  oportet  cor¬ 
rumpi  ;  sed  supposita  unitate  formae, 
adhuc  manent  in  corporibus  contrariae 
qualitates  (1)  :  ergo  supposita  unitate 
formae  non  oportet  omne  corpus  esse 
incorruptibile. 

Respondeo  dicendum,  quod  ista  est  una 
de  rationibus,  propter  quamquidam  levi¬ 
ter  moti  sunt  ad  ponendum  pluralitatem 
formarum.  Credebant  enim,  necessario 
sequi  omne  corpus  esse  incorruptibile  sup¬ 
posita  tantum  una  forma  in  supposito 
naturali.  Sed  hoc  non  est  necessarium. 
Du(e  enim  causce  corruptionis  consueve¬ 
runt  communiter  assignari,  videlicet  con- 
trarietas  actionum  et  privatio  perfectio¬ 
num,  quarum  quaelibet  inveniri  potest 
in  rebus  naturalibus  etiam  supposita 
unitate  formarum.  Nam  prima  causa, 
videlicet  contrariarum  actio  qualitatum, 
necessario  in  composito  corruptionem 
inducit  ;  eo  quod,  secundam  Philoso¬ 
phum,  omnis  passio  magis  facta  abjicit  a 
substantia ;  hoc  autem  per  unitatem  for¬ 
mae  non  tollitur.  Nam  licet  in  mixto  for¬ 
mae  elementorum  non  maneant  secundum 
actum,  tamen  quia  ipsum  mixtum  est 
quasi  medium  ex  extremis  constitutum, 
ut  in  sequenti  quaestione  dicetur ;  opor¬ 
tet  ut  in  ipso  remaneat  virtus  ad  produ¬ 
cendum  similes  qualitates  illis,  quae  fue¬ 
rant  in  extremis.  Propter  quod  sicut  in 
extremis  sunt  calidum,  frigidum,  humi- 
dum  et  siccum,  ita  etiam  cum  medii  acci¬ 
dentia  ex  extremis  trahant  originem, 
oportet  ut  in  mixtis  inveniantur  similes 
illis  qualitates  contrariae,  passivae  scilicet 
et  activae  :  eo  quod  ipsum  mixtum  ex 
elementis  passivis  habet  virtutem  produ¬ 
cendi  qualitates  passivas,  et  ex  activis 
activas,  licet  ipsae  in  mixto  sint  essentiali 
conjunctione  unitae,  ut  sic  per  talem 
unionem  unam  qualitatem  mediam  con¬ 
stituant.  Manifestum  est  autem  quod 

(1)  Par-  add.  ut  infra  patebit, 

omne  lale,  in  quo  sunt  hujusmodi  quali¬ 
tates  conlrariaB,  oportet  esse  corruptibile. 
Quare  patet  quod  etiam  supposita  uni¬ 
tate  firmarum  corpora  naturalia  erunt 
corruptibilia. 

Similiter,  ut  dictum  est,  secunda  cor- 
luplionis  causa  est  defectus  perfectio¬ 
num.  Ex  hoc  enim  quod  materia  est  in 
potentia  ad  omnes  perfectiones  naturae, 
nulla  autem  forma  potest  ipsam  omni 
naturali  perfectione  perficere  ;  oportet  ut 
semper  in  mateiia,  dum  habet  unam 
formam,  remaneat  privatio  et  appetitus 
ad  aliam.  Ex  quo  necessario  sequitur 
corruptibilitas,  sive  sit  una  forma  sive 
plures.  Pro|der  quod  dicit  Philosophus 
in  1.  Phys.  {lext.  80;  c.  9),  quod  altera 
pars  contrai  ietatis,  scilicet  privatio, 
semper  imaginatur  (1)  ad  malefactum, 
id  est  ad  corruptionem. 

Ad  primum  ergo  dicendum,  quod 
patet  responsio,  quia  est  ibi  contrarielas 
qualitatum,  et  contrarietas  materiae  et 
formae,  et  contrarietas  privationis  (2)  et 
actus. 

Et  per  hoc  palet  ad  secundum. 


QUvESTIO  VI 

DE  FORMIS  PER  COMPARATIONEM  AD  MATE¬ 
RIAM  PRIMAM  ET  AD  GENERATIONEM  AC 
MOTUM. 

Habito  de  formis  per  comparationem 
ad  actus  rationis  et  per  comparationem 
ad  effectus  et  operationes  ipsarum,  nunc 
agendum  est  de  ipsis  per  comparationem 
ad  materiam  propriam.  Et  quia  materia 
naturalis  nullius  rei  potest  esse  princi¬ 
pium  nisi  per  generationem  et  motum, 
ideo  quaerendo  de  formis  per  compa¬ 
rationem  ad  materiam,  oportet  etiam 
simul  quasrere  de  ipsis  prout  comparan¬ 
tur  ad  generationem  et  motum. 


DE  FORMIS 

Et  circa  hoc  quaeruntur  tria  :  et  primo, 
utrum  elementorum  formae  maneant  in 
mixto  actu  vel  potentia  tantum  ;  secundo, 
utrum  omnis  forma  substantialis  imme¬ 
diate  uniatur  materiae  primae  ;  tertio, 
utrum  non  manentibus  formis  possint 
remanere  aliquae  virtutes  vel  qualitates 
elementorum  caedem  numero. 

ARTICULUS  I 

UTRUM  FORM/E  ELEMENTORUM  MANEANT  IN 
MIXTO  ACTU  VEL  POTENTIA. 

Ad  primum  (1)  sic  proceditur.  Videtur 
quod  formae  elementorum,  et  per  conse¬ 
quens  ipsa  elementa,  maneant  actu  in 
mixto. 

1.  Dicit  enim  Philosophus  in  l.de  Gene¬ 
rat..,  quod  si  elementa  non  manent  in 
mixto,  neque  unum  neque  plura,  nihil 
relinquitur  nisi  materia.  Sed  materia 
sola  cum  forma  non  facit  mixtionem  ;  ergo 
si  elementa  non  sunt  actu  in  mixto, 
sequitur  quod  nihil  sit  mixtum  in  na¬ 
tura. 

2.  Praeterea,  si  elementa  corrompun- 
lur  in  mixto,  cum  corruptio  unius  sit 
generatio  alterius,  sequitur  quod  mixtio 
sit  generatio ;  quod  est  contra  Philoso¬ 
phum. 

3.  Praeterea,  nullum  accidens  est  sepa¬ 
rabile  ;  sed  qualitates  elementorum  ma¬ 
nent  in  mixtis  :  ergo  oportet  quod  ibi 
maneant  elementa. 

4.  Praeterea,  nihil  corrumpitur  nisi  a 
suo  contrario;  sed  si  elementa  corrum¬ 
puntur  in  mixto,  non  erit  assignare  con- 
trarietatem  corruptivam ;  et  ita  nullum 
mixtum  erit  corruptibile. 

5.  Praeterea,  nihil  agit  nisi  secundum 
quod  est  actu.  Sed  elementa  in  mixto 
habent  proprias  operationes.  Dicit  enim 
Philosophus  in  1.  dc  Ccelo  et  Mundo ^ 
quod  mixtum  movetur  secundum  elemen¬ 
tum  praedominans.  Quare,  etc. 

6.  Praeterea,  elementa  conveniunt  in 


(1)  Par.  machinatur. 

(2)  Far.  potenlise. 


I 


(1)  Edit.  Ven.  quaest.  15. 

mixto.  Aut  ergo  secundum  excessum  aut 
secundum  aequalitatem.  Si  secundum 
excessum,  tunc  excedens  non  corrumpi¬ 
tur,  sed  potius  generatur  per  corruptio¬ 
nem  excessi ;  et  sic  ad  minus  elementum 
excedens  manet  actu  in  mixto.  Si  autem 
secundum  aequalitatem,  tunc  nullum  cor¬ 
rumpet  alterum,  et  sic  omnia  manebunt 
ibi  actu. 

7.  Praeterea,  nihil  resolvitur  nisi  in  ea 
ex  quibus  componitur.  Si  ergo  talis  reso¬ 
lutio  ponatur  esse  mutua  elementorum 
generatio,  non  poterit  dici,  quod  magis 
mixta  fiant  ex  clementis  quam  e  con- 
vei’S0. 

Sed  contra  est  Philosophus  in  3.  de  Cado 
et  Mundo  {text.  30  sqq. ;  c.  3  sqq.),  ubi 
expresse  dicit,  quod  elementa  non  ma¬ 
nent  in  mixto  secundum  actum,  sed  vir¬ 
tute  tantum  ;  et  idem  dicit  in  1.  de  Gene¬ 
rat.  (text.  84  ;  c.  10). 

Respondeo  dicendum,  quod  circa  hoc 
fuerunt  et  sunt  usque  hodie  diversorum 
diversae  sententiae.  Nam  quidam  obligati 
penitus  in  judicando  sensibus  corporis 
dixerunt  mixtionem  ad  sensum  esse  mix¬ 
tionem  veram,  dicentes  elementa  immi¬ 
sceri  ad  invicem,  quod  tamen  (I)  substan¬ 
tiales  formae  elementorum  actu  remane¬ 
rent  in  mixto.  Et  rationes  quidem  isto¬ 
rum  tactae  sunt  in  argumentis.  Sed  hujus 
positionis  falsitas  potest  multipliciter 
ostendi.  Et  primo  ex  natura  elementi.  Ex 
pluribus  enim  existentibus  actu  non 
j)otcst  componi  aliquid  essentialiter  unum. 
Sed  manifestum  est  quod  mixtum  secun¬ 
dum  naturam  oportet  essentialiter  unum 
esse,  eo  quod  ens  et  unum  convertuntur. 
Quare  si  elementa  manent  in  mixto  secun¬ 
dum  actum,  sequitur  quod  ex  eis  non 
possit  aliquid  essentialiter  componi ;  quod 
est  contra  rationem  elementi.  Quod  autem 
ex  pluribus  actu  entibus  (2)  non  possit 
fieri  aliquid  essentialiter  unum,  patet 
sic.  Ea  dicuntur  unum  essentialiter,  ex 
quibus  constituitur  una  essentia  vel 
natura.  Una  autem  essentia  impossi- 

(1)  Par,  ita  tamen  quod. 

(2)  Par.  existentibus. 


bile  est  ut  habeat  nisi  unum  esse  sub¬ 
stantiale. Manifestum  est  autem,  cum  esse 
sit  actus  entis,  quod  impossibile  est  ali¬ 
quam  formam  substantialem  actu  ma¬ 
nere,  nisi  maneant  ejus  substantiale  esse. 
Ex  quo  sequitur  quod  si  formae  elemen¬ 
torum  manent  actu  in  mixto,  quod  habeat 
plura  esse,  quae  sint  actualitates  ipsa¬ 
rum.  Nam  sicut  plurium  suppositorum 
actu  existenlium  impossibile  ex  esse 
actualitatem  unam,  et  duarum  linearum 
unum  punctum  ;  ita  impossibile  est  esse 
plures  actu  formas,  quin  habeant  plura 
es^e.  Quare  cum  ex  talibus  non  possit 
aliquid  essentialiter  unum  fieri,  sequitur 
necessario  quod  elementorum  formae  non 
maneant  actu  in  mixto. 

Seczmdo  ex  natura  mixtionis.  Manenti¬ 
bus  enim  formis  seu  manente  forma 
substantiali  in  re,  impossibile  est  in  ipsa 
aliquam  mutationem  fieri  nisi  accidenta¬ 
lem.  Cum  enim  esse  substantiale  conse¬ 
quatur  formam,  dicere  quod  aliquid 
substantialiter  mutetur,  et  quod  maneat 
forma,  est  implicare  contradictoria.  Si 
ergo  formae  elementorum  substa)itiales 
manent  actu  in  mixto,  sequitur  quod  ele¬ 
menta  non  mutentur  aliqua  mutatione 
nisi  accidenlali.  Ex  quo  ulterius  sequun¬ 
tur  tria  invenientia.  Quorum  unum  est, 
quod  mixtio  nihil  sitaliud  quam  alteratio; 
quod  est  falsum.  Secundum  vero  est, 
quod  generationi  subjiciatur  ens  actu. 
Nam  cum  substantia  actualitatem  ex  sola 
alteralione  non  perdat,  nisi  abjiciatur  et 
substantialis  forma  ;  et  cum  ad  perfectam 
mixtionem  sequatur  generatio;  si  formae 
substantiales  elementorum  ibi  manent 
etiam  usque  ad  perfectam  mixtionem 
jam  factam,  sequitur  necessario  quod 
generationi  subjiciatur  ens  actu.  Tertium 
vero  inconveniens  est,  quia  cum  omnis 
alteratio  possit  aliquo  (1)  sensu  percipi, 
secundum  Philosophum  ml.Phys.  sequi¬ 
tur  quod  mixtio  vera  sit  mixtio  ad  sen¬ 
sum;  quod  est  contra  Philosophum  in 
1.  de  Generat, 

(1)  Par.  aliquo  modo  sensu  percipi. 

Tertio  ex  dilTerenlia  generationis  et 
mixLionis.  Licet  enim  mixtio  sit  aliud  a 
generalione,  tamen  in  omni  mixtione 
oportet  esse  generationem  alicujus  tertii, 
quod  neutrum  extremorum  sit  actu. 
Alias  sequeretur  quod  omnia  mixta  essent 
ejusdem  naturae.  Nam  si  ex  elementis, 
quae  miscentur,  non  resultaret  aliqua  ter¬ 
tia  natura  altera  a  quolibet  miscibilium, 
sed  potius  omnia  miscibilia  nihil  aliud 
essent  nisi  elementa  in  actu,  aggregata 
tamen  ad  invicem  ;  cum  ad  omnia  mixta 
conveniant  omnia  quatuor  elementa,  se¬ 
queretur  quod  nullum  differret  ab  altero 
substantialiter  in  natura,  sed  solum  acci- 
dentaliter  secundum  plus  et  minus.  Sed 
manentibus  formis  elementorum  in  actu, 
nulla  potest  tertia  resultare  natura,  quae 
non  sit  quodlibel  eorum  inactu,  ut  palet 
cx  dictis.  Quare  impossibile  est  ibi  esse 
elementorum  formas  nisi  in  potentia  et 
virtute. 

Quarto  ex  natura  formarum.  Licet  enim 
formae  substantiales  proprie  loquendo  con¬ 
trariae  non  sint  ratione  suae  simplicitatis 
et  actualitatis,  tamen  in  se  oppositionem 
includunt  seu  oppositas  rationes.  Cujus 
probalio  est,  quia  essentiales  rationes 
earum,  cujusmodi  sunt  differentiae  sub¬ 
stantiales  specificae,  ex  opposito  dividun¬ 
tur.  Quae  quidem  differentiae  nihil  aliud 
sunt,  quam  illud,  in  quo  ratio  formae 
substantialis  consistit,  per  intellectum  ab¬ 
stractum.  Ea  vero  quae  essentialiter  op¬ 
positas  rationes  includunt,  essentialiter 
uniri  non  possunt,  si  ponantur  in  actu, 
cum  oppositae  essentialiter  rationes  in  una 
simplici  essentia  includi  non  possint. 

Quare  si  formae  elementorum  sunt  actu 
in  mixto,  cum  sint  oppositae  et  differentes 
specie  eo  modo,  quo  dictum  est;  ut  patet 
etiam  ex  oppositis  dispositionibus  et  qua¬ 
litatibus,  -quas  efficiunt  in  materia; 
aut  (1)  oportet  dicere,  quod  non  uniantur 
essentialiter  —  exquo  sequitur  quod  mix¬ 
tum  non  sit  unum  simpliciter,  sed  secun- 

(1)  Par.  ante  aut  prcemiltit :  oppositsje  formaj 
unientur  in  una  simplici  essentia,  quod  est  impos¬ 
sibile 

dum  quid,  sicut  acervus  lapidum  — ;  aut 
quod  illae  formae  non  sint  in  actu,  sed  in 
potentia  solum. 

Quinio  vero  ex  natura  unionis.  Omnem 
enim  substantiam  ex  materia  et  forma 
substantiali  compositam  necessario  con- 
sequetur  esse  substantiale.  Omne  autem 
tale  habet  rationem  suppositi  in  natura. 
Sed  si  elementorum  formae  manent  actu 
in  mixto;  cum  sint  diversae  in  specie,  et 
non  sit  dare  quod  omnes  sint  in  eadem 
parte  materiae  :  sequitur  quod  sint  ibi 
quatuor  res  diversae  specie  compositae  cx 
diversis  partibus  materiae  et  diversis 
formis  substantialibus ;  et  per  conse¬ 
quens  quod  sint  ibi  diversa  supposita, 
scilicet  quatuor.  Diversa  autem  supposita 
in  specie  impossibile  est  essentialiter 
uniri  vel  aliquid  unum  constituere. 
Quare  sequitur,  vel  quod  mixtum  non 
sit  aliquid  unum,  vel  quod  formae  non 
sint  ibi  actu,  sed  virtute  tantum  vel 
potentia.  Quod  autem  impossibile  sit  illas 
formas  esse  in  eadem  parte  materiae, 
patet,  et  quia  diversas  formas  consequun¬ 
tur  diversa  esse  substantialia,  quae  im¬ 
possibile  est  intelligere  in  eadem  parte 
materiae ;  et  quia  ante  mixtionem  illae 
formae  sunt  in  diversis  materiae  partibus, 
et  ita  si  postea  per  mixtionem  reduceren¬ 
tur  ad  eandem  partem  materiae,  seque¬ 
retur  quod  formae  substantiales  muta¬ 
rentur  de  subjecto  in  subjectum  ;  quod 
est  ridiculum  dicere. 

Sexto  cx  natura  informationis.  Si  enim 
illae  formae  manent  actu  in  mixto,  cum 
ipsae  sint  diversae  in  specie,  et  necessario 
sint  in  diversis  partibus  materiae,  ut 
probatum  est;  sequitur  quod  constituant 
in  ipso  mixto  diversas  paries  etiam  spe¬ 
cie  differentes.  Constat  autem  quod  quae¬ 
libet  pars  mixti  est  aequaliter  et  subjec¬ 
tum  formae  ultimae,  puta  carnis  vel  ali¬ 
cujus  alterius.  Ex  quo  relinquitur  quod 
eadem  forma  substantialis  est  in  diversis 
substantiis  (1)  specie  et  dispositis  diver¬ 
sis  specie  dispositionibus;  quod  est  ma¬ 
ti)  Par.  diversis  subjectis. 

nifeste  falsum,  cum  determinatus  actus 
necessario  requirat  determinatam  poten¬ 
tiam,  secundum  Philosophum. 

Septimo  ex  natura  proprii  susceptibi- 
lis.  Cum  enim  probatum  sit,  quod,  ma¬ 
nentibus  formis  elementorum  in  mixto, 
in  alia  parte  materiae  oportet  recipi  unam 
formam,  puta  ignis,  et  in  alia  formam 
aquae  ;  et  constet  quod  ex  compositione 
formae  substantialis  aquae  vel  ignis  cum 
materia,  resultat  necessario  elementum 
aquse  vel  ignis ;  sequitur  quod  mixtum 
secundum  aliquam  sui  partem  sit  ignis, 
et  secundum  aliquam  sit  aqua  vel  aer. 
Sed  manifestum  est  quod  in  qualibet 
parte  mixti  recipitur  ultima  forma,  puta 
carnis  vel  ossis.  Quare  cum  secundum 
eorum  positionem  partes  mixti  non  sint 
nisi  diversa  elementa  in  actu,  ut  osten¬ 
sum  est;  sequitur  quod  simpliciter  ele¬ 
mentum  absque  sui  corruptione,  sed 
solum  per  aliquam  alterationem  possit 
esse  subjectum  cujuslibet  formse  sub¬ 
stantialis,  puta  carnis  vel  ossis,  ita  ut 
verum  sit  dicere,  quod  ignis  in  actu  est 
caro,  et  terra  vel  aer  in  actu  est  sanguis 
vel  os.  Quae  cum  omnia  sint  falsa,  opor¬ 
tet  melius  dicere,  videlicet  quod  formae 
elementorum  non  manent  ibi  nisi  vir¬ 
tute. 

Octavo  ex  natura  identitatis.  Cum  enim 
formae  elementorum  et  sint  substantiales 
formae,  et  sint  differentes  specie,  oportet 
ut  substantialem  diversitatem  causent  in 
diversis  partibus  mixti.  Sed  manifestum 
est  quod  omnes  partes  mixti  conveniunt 
in  una  ultima  forma  substantiali.  Ac  per 
hoc  oportet  dicere,  quod  sic  constituant 
aliquid  essentialiter  et  substantialiter 
unum.  Quare  si  formae  elementorum 
manent  in  actu,  sequitur  quod  partes 
mixti  habeant  ad  invicem  substantialem 
identitatem  propter  identitatem  substan¬ 
tialis  formae,  et  tamen  substantialem 
habeant  diversitatem  propter  diversita¬ 
tem  formarum  elementarium;  quod  im¬ 
plicat  contradictionem,  ut  scilicet  aliquid 
secundum  substantiam  sit  idem  et  non 
idem.  Si  autem  dicatur,  quod  illae  for¬ 

mae  omnes  sint  in  eadem  parte  materiae, 
idem  sequitur  inconveniens  et  adhuc 
majus,  quia  videlicet  sequitur  quod  eadem 
pars  materiae  vel  mixti  sit  eadem  et 
diversa  substantialiter  a  se  ipsa. 

Nono  ex  introductione  formae  substan¬ 
tialis.  Si  enim  formae  elementorum  ma¬ 
nent  actu  in  mixto,  oportet  eas  esse  in 
diversis  partibus  materiae.  Ad  diversas 
autem  formas  specie  impossibile  est  con¬ 
sequi  easdem  dispositiones  vel  accidentia 
in  materia.  Quare  si  hoc  dicatur,  opor¬ 
tebit  dicere  diversas  partes  mixti  esse 
dispositas  et  affectas  contrariis  et  oppo¬ 
sitis  dispositionibus  vel  accidentibus, 
puta  quod  pars  illa  in  qua  est  forma 
ignis,  sit  affecta  raritate  et  caliditate,  et 
illa  in  qua  est  forma  aquae  vel  terrae, 
frigiditate  vel  siccitate  seu  humiditate. 
Neque  enim  est  intelligibile,  quod  illa 
pars  materiae,  in  qua  esse  dicitur  forma 
ignis  in  actu,  afficiatur  humiditate  ;  vel 
in  qua  est  forma  aquae,  afficiatur  sicci¬ 
tate.  Sed  ea  quae  sunt  disposita  contra¬ 
riis  et  oppositis  dispositionibus,  impossi¬ 
bile  est  informari  eadem  forma.  Quare 
si  formae  hujusmodi  sunt  in  actu,  sequi¬ 
tur  quod  forma  ultima  nunquam  possit 
introduci,  nisi  prius  illae  formae  abjician¬ 
tur,  et  ita  non  sint  actu.  Similiter  etiam 
ulterius  sequitur,  quod  non  omnes  par¬ 
tes  mixti  sint  affectae  diversis  qualitati¬ 
bus  ;  quod  est  contra  sensum,  quia  eadem 
pars  carnis  et  est  calida  et  humida. 

Decimo  ex  natura  actionis.  Licet  enim 
formae  substantiales  non  sint  contrariae 
proprie  loquendo,  tamen  quia  oppositio¬ 
nem  quandam  includunt,  oportet  ut  a 
diversis  specie  formis  causentur  contra¬ 
riae  dispositiones  activae  vel  passivae  : 
sicut  a  forma  ignis  caliditas,  et  a  forma 
aquae  frigiditas ;  quae  tamen  non  agunt 
nisi  in  virtute  substantialium  formarum. 
Si  ergo  manent  ibi  hujusmodi  formae 
oppositae,  aut  sunt  aequales  in  virtute 
aut  non.  Si  sunt  aequales,  cum  sint  oppo¬ 
sita,  et  opposita  mutuo  se  expellant, 
impossibile  est  elementa  uniri  in  mixto. 
Si  autem  non  sint  aequales,  una,  quae 

majoris  vil  lulis  fuerit,  aliam  corrumpet, 
et  sic  ad  minus  non  manebunt  omnes 
aclu  in  mixto. 

Ex  quibus  omnibus  patet  quod  impos¬ 
sibile  est  formas  actu  manere  in  mixto. 
Propter  quod  alii  aliter  dixere,  ponen¬ 
tes  (1)  quod  non  solum  qualitates  alte¬ 
rantur,  sed  etiam  substantiae  ;  et  quod 
formae  elementorum  in  generatione  for¬ 
marum  sunt  imperfectissimae  et  quasi 
mediae  inter  substantiales  formas  et  acci¬ 
dentales,  et  ita  suscipiunt  magis  et  minus ; 
ac  per  hoc  ex  virtute  intensionis  et  remis¬ 
sionis  reductae  ad  medium  possunt  uniri 
in  mixto  unione  perfectae  mixtionis.  Sed 
haec  positio  est  adhuc  irrationabilior  quam 
prima:  primo,  quia  adeam  sequitur  quod 
mixtio  non  solum  sit  in  accidentibus,  sed 
etiam  in  substantiis  ;  quod  est  contra 
Philosophum  in  lib.  de  Animalibus  (2.  de 
Partibus  Animal,  c.  1),  ubi  expresse  dicit, 
quod  mixtio  fit  solum  secundum  acciden¬ 
tia.  Similiter  etiam  est  contra  rationem. 
Nam  in  omni  mixtione  oportet  ut  unum 
miscibilium  sit  in  potentia  ad  alterum. 
Propter  quod  dicit  Philosophus,  quod  illa 
sola  sunt  miscibilia,  quae  communicant  in 
materia,  licet  etiam  hoc  non  sufficiat  ; 
sed  una  forma  substantialis  nunquam  est 
in  potentia  ad  aliam  formam  substantia¬ 
lem,  puta  forma  ignis  ad  formam  aquae, 
neque  forma  aeris  ad  formam  vel  natu¬ 
ram  terrae.  Quare  impossibile  est  formas 
substantiales  elementorum,  etiam  quan¬ 
tumcunque  remissas,  misceri  ad  invicem 
mixtione  perfecta.  Probatio  autem  majo¬ 
ris  est,  quia  impossibile  est  fieri  unum 
essentialiter  ex  duobus  in  actu,  quorum 
unum  non  est  in  potentia  ad  alterum. 
Miscibilia  autem  certum  est  quia  per  mix¬ 
tionem  sunt  unum  in  actu. 

Secundo  falsitas  hujus  positionis  patet: 
quia  si  formae  elementorum  remittun¬ 
tur,  cum  ad  mixtionem  veniunt,  per 
talem  remissionem  aut  perdunt  esse  sub¬ 
stantiale,  quod  unumquodque  earum 
Consequebatur,  aut  non.  Si  perdunt, 

(1)  Gf.  Averroes  in  comment.  3.  de  Coelo  text.  67. 

tunc,  cum  esse  sit  actus  entis,  et  impos¬ 
sibile  sit  aliquod  ens  ponere  in  actu  sine 
actu  suo,  qui  est  esse ;  sequitur  necessa¬ 
rio  quod  per  talem  remissionem  formae 
etiam  corrumpantur,  et  ita  non  remane¬ 
bunt  ibi  illae  formae  nec  actu  nec  virtute, 
cum  impossibile  sit  esse  separari  a  forma. 
Si  autem  per  talem  remissionem  non 
perditur  esse  substantiale  ipsarum,  sequi¬ 
tur  quod  ipsae  sint  ibi  actu  distinctae  ab 
invicem,  quod  supra  ostensum  est  esse 
impossibile. 

Tertio,  quia  certum  est,  cum  esse  sit 
actualitas  formae,  secundum  conditionem 
formae,  quod  oportet  ponere  conditionem 
ipsius  esse.  Sed  impossibile  est  quod 
substantiale  esse  alicujus  recipiat  magis 
et  minus  :  eo  quod  ipsum  est  (1)  actua¬ 
litas  rei,  ac  per  hoc  actus  tantum  ;  licet 
autem  alicui  actui,  vel  in  aliquo  quod 
est  actu,  secundum  Boethium  possit  esse 
vel  intelligi  major  vel  minor  admixtio 
potentiae ;  tamen  ei  quod  nihfi  est  aliud 
quam  actualitas  actus  substantialis  et 
simplicis,  impossibile  est  esse  vel  intelli- 
gere  admixtum  aliquid  potentiae.  Et  per 
consequens,  cum  illud,  quod  non  potest 
suscipere  admixtionem  aliquam  contra¬ 
rii,  non  possit  intendi  vel  remitti,  ut 
supra  habitum  est,  necesse  est  dicere, 
quod  esse  substantiale  non  suscipiat  ma¬ 
gis  et  minus  ;  ac  per  hoc  nec  forma, 
quam  illud  esse  consequitur. 

Quarto,  quia  constat  quod  formae  sub¬ 
stantiali  nihil  est  contrarium,  intensio  au¬ 
tem  et  remissio  non  fit  nisi  per  accessum 
vel  recessum  a  contrario  ;  quare  impos¬ 
sibile  est  hujusmodi  formas  intendi  vel 
remitti. 

Quinto,  quia  dato  quod  large  loquendo 
formae  aliquid  esset  contrarium,  hoc 
secundum  Philosophum  in  1.  Phys.  non 
erit  nisi  privatio.  Quare  si  formae  sub¬ 
stantiales  reciperent  magis  et  minus^ 
sequeretur  quod  privatio  posset  stare  cum 
forma  substantiali ;  quod  est  contra  Phi¬ 
losophum  ibidem. 

(1)  Par.  addit  ultima. 

Sexto,  quia  si  formae  substantiales  reci¬ 
piunt  magis  et  minus,  sequitur  necessa¬ 
rio  quod  generatio  sit  motus  ;  quod  est 
contra  Philosophum  in  5.  Phys.  Similiter 
etiam  cum  forma  substantialis  ignis  con¬ 
stituat  naturam  ignis,  etiam  quantum¬ 
cunque  remissam;  et  ignis  quantumcun¬ 
que  remissus  et  imperfectus  semper  sit 
ignis,  ac  per  hoc  sit  impermixtus  cuilibet 
alteri  elemento,  puta  aquae  vel  terrae  ; 
sequeretur  quod  (1)  erunt  elementa  secun¬ 
dum  actum  distincta ;  ac  per  hoc  non  erit 
ibi  vera  mixtio. 

Septimo  patet  hujus  positionis  falsitas 
quantum  ad  hoc  quod  dicit  formas  ele¬ 
mentorum  esse  medias  inter  accidentales 
et  substantiales.  Hoc  enim  est  impossi¬ 
bile.  Nam  cum  substantia  sit  ens  per  se 
et  non  in  subjecto  existens,  accidens 
autem  sit  ens  existens  in  alio  ;  patet  quod 
substantia  et  accidens  dividunt  ens  oppo¬ 
sitione  contradictoria,  qum  scilicet  sumi¬ 
tur  penes  esse  et  non  esse  in  subjecto. 
Quare  sicut  impossibile  est  inter  contra¬ 
dictoria  cadere  medium,  ita  et  impossi¬ 
bile  est  esse  medium  inter  substantiam 
et  accidens  seu  inter  formas  substantiales 
et  accidentales. 

Octavo,  quia  secundum  Philosophum 
in  8.  Metaphys.  species,  quae  trahuntur 
a  formis,  sunt  sicut  numeri,  in  quibus 
unitas  addita  vel  subtracta  variat  speciem. 
Ex  quibus  verbis  patet  quod  differentia 
in  formis  specificis  attenditur  secundum 
magis  perfectum  et  minus  perfectum. 
Quare  si  formae  elementorum  remittuntur 
in  mixto,  jam  non  erunt  eaedem  formae 
specie,  sed  diversae  :  sicut  verbi  gratia 
constat  quod  natura  formae  ignis  in  hoc 
consistit  ut  constituat  summe  calidum. 
Quare  si  talis  forma  in  sui  essentia  ali¬ 
quam  remissionem  patiatur,  jam  non 
constituet  summe  calidum ;  ac  per  hoc 
non  erit  ejusdem  speciei. Et  similiter  po¬ 
test  dici  de  omnibus  (2)  elementis.  Ratio 
enim  essentiae  vel  naturae  cujuslibet 
speciei  in  indivisibili  consistit  ;  propter 

(1)  Par.  addit  ibi. 

(2)  Par.  formis  elementorum. 


quod  impossibile  est  formas  substantia¬ 
les,  a  quibus  hujusmodi  rationes  specificae 
trahuntur,  magis  vel  minus  recipere. 

Nono,  quia  secundum  Philosophum  in 
2.  Phys.  tunc  unumquodque  dicitur  esse 
aliquid  tale,  puta  caro  vel  os,  quando 
habet  formam  suam,  puta  ossis  vel  car¬ 
nis.  Si  ergo  formae  elementorum  reci¬ 
piunt  magis  vel  minus,  aut  post  talem 
intensionem  vel  remissionem  sunt  tales, 
ut  possint  constituere  naturam  elementi, 
aut  non.  Si  non,  ergo  non  sunt  illae  for¬ 
mae  eaedem  specie,  cum  identitas  effectus 
demonstret  identitatem  esse  (i).  Si  autem 
possunt,  cum  secundum  Philosophum  in 
9.  Metaphys.  in  naturalibus  agentibus, 
praesentibus  activis  et  passivis  stalim 
sequatur  actio,  sequitur  quod  unaquae¬ 
que  forma  elementi  in  mixto  existens 
constituat  sui  elementi  naturam,  puta 
quod  forma  ignis  constituat  ignem,  et 
aeris  aerem,  et  sic  de  aliis.  Omne  autem 
actu  elementum,  puta  ignis  vel  aer,  de 
necessitate  est  corpus.  Quare  cum  cor¬ 
pora  diversarum  naturarum  distinguan¬ 
tur  ab  invicem  propriis  dimensionibus, 
sequitur  quod  in  mixto  sint  actu  diversa 
corpora,  et  ita  quod  ibi  nulla  sit  mixtio 
nisi  forte  ad  sensum. 

Decimo,  quia  cum  actio  naturae  sit 
ordinata,  eo  quod  ipsa  est  principium 
ordinis  secundum  Philosophum  in  8. 
P/iys., constat  quod  elementa  non  veniunt 
ad  constitutionem  alicujus  rei  nobilis, 
puta  equi  vel  hominis,  nisi  per  multas 
generationes.  Sed  generatio  secundum 
Philosophum  est  mutatio  de  toto  in  totum. 
Non  ergo  manserunt  ibi  elementa,  neque 
eorum  formae,  ut  isti  dicunt. 

Ex  quibus  omnibus  evidenter  apparet 
impossibile  formas  elementorum  vel  actu 
manere  in  mixto  vel  suscipere  magis  et 
minus. 

Et  ideo  aliter  dicendum,  scilicet  quod 
formae  elementorum  manent  quidem  in 
mixto  potentia  et  virtute,  sed  non  actu. 
Nam  cum  secundum  Philosophum  in 

(i)  Par.  causse. 


564  APPENDIX  — 

Metaphys.  elementum  sit  ex  quo  fit  ali¬ 
quid  cum  insit  ;  haec  autem  quatuor,  sci¬ 
licet  aer,  ignis,  aqua  et  terra,  secundum 
sententiam  Philosophi  sint  elementa  om¬ 
nium  corporum  mixtorum ;  oportet  dicere 
necessario  quod  ipsa  et  ipsorum  formae 
aliquo  modo  maneant  in  mixto.  Quare 
cum  non  possint  ibi  manere  neque  in 
actu  perfecto  neque  remisso,  ut  jam 
multis  rationibus  est  ostensum,  restat 
necessario  dicere,  quod  maneant  in  vir¬ 
tute.  Quod  ut  melius  videatur  qualiter 
possit  contingere,  inquirenda  sunt  tria  ; 
primo,  qualiter  ex  elementis  possit  con¬ 
stitui  substantia  mixti;  secundo,  qualiter 
in  substantia  mixti  salvetur  elementorum 
natura  ;  tertio,  qualiter  absque  mixtione 
substantialium  formarum  possit  fieri  mix¬ 
tio  in  accidentibus. 

Ad  evidentiam  autem  primi  sciendum 
est,  quod  a  Philosopho  in  1.  de  Generat, 
{text.  87  sqq.  ;  c.  10),  tria  excipiuntur, 
quae  secundum  naturam  proprie  misceri 
non  possunt  :  videlicet  ea  quae  carent 
proportione  seu  quantitatis  seu  virtutis  ; 
propter  quod  ex  una  gutta  aquae  ct  mille 
amphoris  vini,  seu  ex  nutrimento  ct 
nutrito,  secundum  Philosophum  non  po¬ 
test  fieri  mixtio.  Secundo  ea  quae  non 
sunt  apta  nata  agere  et  pati  in  invicem  : 
cujusmodi  sunt  omnia  quae  non  commu¬ 
nicant  in  materia.  Tertio  ea  quae  non 
possunt  ab  invicem  separari  :  cujusmodi 
sunt  materia  et  forma.  Propter  quod 
dicit  Philosophus  (ibid.  text.  83  ;  c.  10), 
quod  cera  non  miscetur  figurae,  eo  quod 
unum  ipsorum  se  habet  per  modum  for¬ 
mae,  aliud  per  modum  materiae.  Sic  ergo 
cum  omnia  quatuor  elementa  communi- 
centin  materia,  ac  per  hoc  mutuo  patian¬ 
tur  et  agant,  cum  passio  magis  facta  abji¬ 
ciat  a  substanlia;  oportet  ut  per  talem 
actionem  sequatur  alteratio  non  solum 
in  qualitatibus,  sed  etiam  in  substantiis 
earum.  Et  ideo  si  in  tali  elementorum 
conjunctione  seu  mutua  actione  unum 
eorum  omnino  excedit  in  virtute,  seque¬ 
tur  corruptio  omnium  aliorum  et  trans¬ 
mutatio  in  illud.  Si  autem  sint  adaequatae 

virtutes,  unum  non  poterit  alterum  trans¬ 
mutare  in  seipsum :  propter  quod  ex  tali 
actione  oportet  ut  omnia  unirentur  in 
tertium,  in  quo  omnia  elementa  sint  in 
potentia.  Et  hoc  vocatur  mixtum. 

Est  autem  hic  advertendum,  quod 
secundum  Philosophum  in  1.  Meteorol. 
hic  apud  nos  nullum  invenitur  elemen¬ 
tum  purum,  sed  omnia  quodammodo 
sunt  mixta  ex  quatuor  elementis.  Quod 
intelligendum  est  vel  mixtione  vera  vel 
mixtione  quae  est  ad  sensum.  Sed  tamen 
quia  hic  investigamus  mixtionis  natu¬ 
ram,  loquimur  de  elementis  et  eorum 
mixtione,  ac  si  omnia  essent  ab  invicem 
distincta,  et  nulla  in  eis  esset  mixtio ; 
licet  etiam  ad  propositum  nihil  referat  : 
nam  sicut  si  elementa  essent  omnino 
impermixta,  ex  mutua  eorum  actione 
unirentur  in  mixto,  ita  etiam  nunc  exis- 
lentibus  elementis  mixtis  aliquali  mix¬ 
tione,  seu  mixtione  ad  sensum  seu  mix¬ 
tione  vera,  cum  ad  diversas  formas 
exigatur  diversa  mixtionis  natura,  opor¬ 
tet  ut  ex  mutua  actione  qualitatum  mixti, 
si  ibi  existat  vera  mixtio,  vel  qualitatum 
elementalium,  si  praeexistat  mixtio  ad 
sensura  tantum,  conficiatur  mixtio,  seu 
unio  elementorum  in  mixto. 

Ad  evidentiam  autem  secundi  sciendum 
est,  quod  secundum  sententiam  Philoso¬ 
phi  omne  agens  agit  sib'  simile.  Contin¬ 
git  autem  aliquando  quod  ad  unum  effec¬ 
tum  concurrunt  plurium  agentium  actio¬ 
nes  ;  et  ideo  tunc  oportet  ut  in  illo  effectu 
omnium  illorum  agentium  similitudo 
naturae  inveniatur  impressa  :  ita  tamen 
quod  si  illa  agentia  habeant  aliquod 
agens  specificum  supra  se  regulans  et 
ordinans  operationes  ipsorum,  oportet  ut 
ipsorum  naturae  similitudo  tanto  invenia¬ 
tur  altiori  modo  et  nobiliori  in  effectu, 
quanto  illud  agens,  quod  ipsorum  regu¬ 
lat  actiones,  est  nobilius  ipsis.  Cujus 
ratio  est,  quia  nobilitas  effectus  dependet 
ex  nobilitate  principalis  agentis.  Mani¬ 
festum  est  autem  quod  ad  constitutionem 
mixti  concurrunt  actiones  omnium  qua¬ 
tuor  elementorum.  Sicut  enim  dictum 

est,  ex  mutua  elementorum  actione  con¬ 
stituitur  substantia  mixti.  Quare  oportet 
ut  in  mixto  sint  omnium  elementorum 
naturae  seu  virtutes.  Cujus  ratio  est,  quia 
effectus  cum  sua  causa  convenit  in  natu¬ 
ra.  Quare  cum  elementa  per  suas  mu¬ 
tuas  actiones  constituant  mixtum,  opor¬ 
tet  ut  in  mixto  sint  naturae  et  virtutes 
omnium  elementorum,  tanto  quidem 
sublimius,  quanto  specificum  agens,  ex 
cujus  intentione,  mediante  virtute  coeles¬ 
ti,  regulantur  actiones  elementorum,  est 
nobilius  ipsis  elementis.  —  Quod  ut  luci¬ 
dius  cognoscatur,  sciendum  est,  quod 
licet  natura  rei  compositae  non  sit  sola 
materia  nec  sola  forma,  tamen  ratio  natu¬ 
rae  cujuslibet  maxime  consistit  in  ratio¬ 
ne  formali  :  sicut  ratio  naturae  hominis 
in  quantum  est  homo,  in  hoc  consistit 
quod  sit  rationalis.  Ratio  autem  formalis 
est  quaedam  perfectio.  Propter  quod  ubi¬ 
cunque  est  materia  et  formalis  perfectio 
alicujus  rei,  ibi  vere  potest  dici  esse 
illius  rei  natura,  maxime  si  perfectio 
talis  sit  per  actionem  ipsius  causative 
in  alterum  introducta.  Manifestum  est 
autem  quod  in  mixto  est  materia  elemen¬ 
torum.  Similiter  etiam  in  mixto  est 
omnium  elementorum  formalis  perfectio, 
eo  quod  nulla  perfectio,  quae  sit  in  ele¬ 
mentis,  deest  ipsis  mixtis.  Quare  patet 
quod  in  mixtis  sunt  omnium  elemento¬ 
rum  naturae. Quod  autem  omnis  elemento¬ 
rum  formalis  perfectio  sit  in  mixtis,  patet 
ex  ratione  praetacta.  Nam  cum  mixtum 
causatum  sit  ex  elementorum  actione,  et 
o.mne  agens  agat  sibi  simile  quantum 
potest  ;  oportet  necessario  quod  in  sub¬ 
stantia  formali  mixti  contineatur  omnis 
perfectio  quae  fuit  in  elementis,  ita  tamen 
quod  in  mixto  illo  elementorum  naturae 
seu  perfectiones  sunt  nobiliori  et  perfec¬ 
tiori  modo  quam  in  ipsis  elementis.  Et 
hoc  quidem  necesse  est  ponere  secun¬ 
dum  ipsam  naturam. Nam  quanto  aliquid 
magis  est  actu,  tanto  magis  est  unum,  eo 
quod  actus  est  principium  unitatis.  Quan¬ 
to  autem  aliquid  est  magis  unum,  tanto 
est  magis  perfectum  et  magis  nobile. 


Manifestum  est  autem  quod  quanto 
plura  agentia  ad  unum  aliquid  consti¬ 
tuendum  concurrunt,  perfectiones  seu 
similitudines  illorum  agentium  ex  pro¬ 
priis  actionibus  in  illum  effectum  impres¬ 
sae  necessario  magis  unitae  continentur 
in  effectu  quam  in  se  ipsis,  cum  agentia 
sint  plura  et  effectus  sit  unus.  Quare  cum 
ita  contingat  in  mixtione,  scilicet  quod 
plura  sunt  agentia,  scilicet  quatuor  ele¬ 
menta,  et  unus  effectus,  scilicet  mixtura  ; 
oportet  necessario  dicere,  quod  naturae 
et  viriutes  elementorum  magis  sunt  uni¬ 
tae  et  per  consequens  nobiliori  modo 
sunt  in  mixto  quam  in  ipsis  elementis. 
Et  hoc  est  elementa  virtute  contineri  in 
mixtis  secundum  eorum  substantiam. 
Nam  quomodo  contineantur  in  eis  secun¬ 
dum  proprias  qualitates,  dicetur  statim. 

Ad  evidentiam  autem  tertii  sciendum 
est,  quod  in  nomine  mixtionis  seu  mixti 
tria  videntur  includi.  Et  primum  est,  ut 
sit  ex  diversis  naturis  constitutum;  secun¬ 
dum  vero,  ut  in  se  diversorum  naturas 
seu  perfectiones  contineat;  tertium  autem, 
ut  non  sit  omnino  et  simpliciter  ejusdem 
naturae  cum  miscibilibus.  Et  si  quidem 
attendatur  secunda  conditio,  sic  quodam 
modo  possumus  dicere  mixtionem  esse  (1) 
non  solum  in  accidentibus,  verum  etiam 
in  substantiis  elementorum.  Nam,  sicut 
dictum  est,  substantia  mixti  in  se  conti¬ 
net  omnium  elementorum  naturas  et  vir¬ 
tutes  non  solum  quoad  accidentia,  verum 
etiam  quoad  substantias  ipsorum.  Simili¬ 
ter  etiam  si  attendatur  prima  conditio, 
aliquo  modo  substantia  mixti  potest  dici 
ex  diversis  naturis  composita,  in  quan¬ 
tum  scilicet  in  ejus  substantia  sunt  per¬ 
fectiones  diversae  ex  actione  diversorum 
elementorum  causatae ;  propter  quod  in 
corruptione  ipsum  mixtum  in  elementa 
eadem  resolvitur,  ex  quorum  mutua 
actione  fuerat  causatum.  Sed  si  attenda¬ 
tur  tertia  conditio,  sic  absque  dubio  in 
solis  accidentibus  vera  mixtio  invenitur. 

Ad  cujus  evidentiam  praenotanda  sunt 

(i)  Far.  fleri  et  esse. 

tria  :  primo  propter  quid  necessarium 
sit  praeexistere  dispositiones  in  materia, 
cum  postea  abjiciantur  ;  secundo  propter 
quid  necessarium  sit  in  accidentibus  fieri 
mixtionem ;  tertio  quomodo  possit  fieri 
mixtio  ante  adventum  formae,  et  quo¬ 
modo  post. 

Ad  primi  evidentiam  sciendum  est, 
quod  nulla  pars  materiae  unquam  inveni¬ 
tur  nec  inveniri  potest  in  rerum  natura 
nisi  sub  actu  alicujus  formae  ;  quamlibet 
autem  formam  consequuntur  propriae  et 
determinatae  dispositiones,  sine  quibus 
in  materia  manere  non  posset.  Et  ideo  si 
nova  forma  in  materia  debet  introduci, 
oportet  necessario  ut  materia  illa  novis 
dispositionibus  disponatur.  Nam  cum  illa 
materia  actu  sit  determinata  dispositio¬ 
nibus  convenientibus  illi  formae  quam 
habet,  in  se  vero  considerata  sit  indeter¬ 
minata  ad  quamlibet,  nunquam  posset 
determinate  haec  vel  illa  forma  introduci, 
nisi  prius  abjicerentur  dispositiones  quas 
habet  in  actu,  et  inducerentur  novae.  Nec 
obstat  quod  illae  dispositiones  abjiciun¬ 
tur.  Nam  aliud  est  formam  introduci,  et 
aliud  est  materiae  uniri.  In  unione  enim, 
ut  infra  ostendetur,  impossibile  est  esse 
aliquam  dispositionem  mediam.  Sed  in 
introductione  necessario  requiritur  dis¬ 
positio  exuens  materiam  forma  prima  et 
veteri,  et  habilitans  ad  secundam,  prop¬ 
ter  quod  sicut  in  termino  cessat  via  et  in 
puncto  linea,  ita  oportet  ut  in  introduc¬ 
tione  formae  cesset  omnis  dispositio  prae- 
inducta. 

Ad  evidentiam  autem  secundi  scien¬ 
dum  est,  quod,  sicut  praehabitum  est,  in 
forma  substantiali  ipsius  mixti  continen¬ 
tur  omnes  naturae  et  virtutes  elemento¬ 
rum.  Propter  quod  oportet  dicere,  quod 
in  ipsa  forma  mixti  sint  virtutes  ad  pro¬ 
ducendas  qualitates  omnium  elemento¬ 
rum.  Secundum  autem  sententiam  Au¬ 
gustini  quaelibet  substantialis  forma  est 
tota  in  toto,  et  tota  in  qualibet  parte  cor¬ 
poris  mixti,  etiam  secundum  quodcunque 
punctum  datum.  Unde  sicut  omnes  for¬ 
mae  elemen lares  continent  omnes  quali¬ 


DE  FORMIS 

tates  omnium  elementorum,  forma  sub¬ 
stantialis  mixti,  quae  in  virtute  continet 
omnes  naturas  elementorum,  causat  in 
supposito  omnes  illas  qualitates  per  mo¬ 
dum  cujusdam  dispositionis  ad  talem 
formam  mixti,  maxime  cum  haec  disposi¬ 
tio  nullo  modo  impediri  possit,  cum  hu¬ 
jusmodi  qualitates  sint  de  primis  disposi¬ 
tionibus  ejus.  Illae  autem  qualitates  cum 
sint  contrariae,  impossibile  est  ut  sint  in 
una  et  eadem  parte  materiae,  nisi  remit¬ 
tantur  a  propriis  actualitatibus,  ut  sic 
possint  ad  invicem  in  eadem  parte  uniri 
essentiali  unione.  Quare  cum  hoc  nihil 
aliud  sit  quam  mixtio,  eo  quod  mixtio  est 
miscibilium  alteratorurn  unio,  secundum 
Philosophum  in  1.  de  Generat.  ;  oportet 
necessario  quod  substantiam  mixti  se¬ 
quatur  mixtio  qualitatum. 

Ad  evidentiam  autem  tertii  sciendum 
est  mixtionem  sic  fieri.  Nam  calidum  in 
principio  mixtionis  primo  agit  in  frigi¬ 
dum,  et  agendo  in  ipsum  remittit  et  alte¬ 
rat  frigiditatem  ab  actualitate  sua,  scilicet 
imprimendo  in  ipsum  similitudinem 
suam.  Et  simili  modo  humidum  agit  in 
siccum  alterando  et  contemperando 
ipsum.  Et  hoc  quidem  tamdiu  fit,  quous¬ 
que  praedictae  qualitates  per  mutuam 
actionem  adaequentur  in  propriis  virtuti¬ 
bus  et  alterentur  ab  actualitatibus  suis: 
ut  sic  quae  distinctae  per  actualilates  pro-, 
prias  in  eadem  parte  subjecti  esse  non 
poterant,  jam  alteralae  et  a  propriis 
actualitatibus  remissae,  licet  sint  diver¬ 
sae  in  se,  per  essentialem  tamen  unionem 
ex  tali  actione  causatam  terminentur  per 
unum  et  eundem  actum  essendi,  ut  sta- 
tim  melius  declarabitur,  et  per  hoc  pos¬ 
sint  simul  esse  in  eadem  parte  subjecti. 
Et  hic  est  modus  mixtionis  qualitatum. 

Sed  tamen  advertendum  est,  quod  alia 
est  mixtio  ante  introductionem  formae 
substantialis,  et  alia  post.  Est  enim  quae¬ 
dam  mixtio  per  accidens  et  quaedam 
mixtio  essentialis  secundum  naturam 
seu  per  se.  Et  mixtio  quidem  per  accidens 
est,  quando  in  aliquod  subjectum  affec¬ 
tum  naturaliter  aliqua  qualitate,  puta  in 

aquam  quse  secundum  naturam  frigiditate 
afficitur,  superinducitur  violenter  alia 
qualitas  contraria,  puta  caliditas,  quae  qui¬ 
dem  non  est  conveniens  formae  substantiali 
ipsius  subjecti,  scilicet  aquae.  Tunc  enim 
antequam  sit  ibi  perfecta  caliditas,  opor¬ 
tet  commixtum  esse  calidum  violentum 
cum  frigido  naturali;  propter  quod  talis 
mixtio  dicitur  esse  per  accidens  et  inna- 
turalis,  eo  quod  est  contra  naturam  for¬ 
mae  substantialis  existentis  in  subjecto. 
Cujus  signum  est  primo,  quia  illa  mixtio 
non  est  quiescens,  sed  in  quodam  motu. 
Non  enim  manet  ibi  calor  cum  frigore 
nisi  secundum  quendam  motum,  in 
quantum  scilicet  caliditas  corrumpit 
paulatim  frigiditatem.  Propter  quod  in 
fine  tandem  non  est  ibi  mixtio,  sed  cor¬ 
ruptio  totaliter  alterius  illarum  qualita¬ 
tum.  Secundo,  quia  statim  cessante 
actione  violenti  agentis  illa  mixtio  solvitur 
per  corruptionem  calidi  et  redintegratio¬ 
nem  frigidi.  Tertio,  quia  talis  mixtio 
nunquam  perficitur,  cum  illae  qualitates 
nunquam  sint  ibi  ambae  virtute  et  essen¬ 
tialiter  invicem  conjunctae,  sed  semper 
vel  sint  ibi  ambae  in  actu  mutuo  se  cor¬ 
rumpendo,  vel  sit  ibi  una  sola,  altera 
jam  corrupta.  Unde  merito  haec  mixtio 
per  accidens  appellatur.  Et  talis  quidem 
mixtio  est  in  subjecto  ante  introductio¬ 
nem  formae  substantialis,  qua  mediante 
materia  habilis  redditur  ad  unionem  sub¬ 
stantialis  formae,  quam  postea  consequi¬ 
tur  mixtio  secundum  naturam  perfectam. 
Et  hoc  quidem  conveniens  est,  ut  scilicet 
talis  mixtio  formam  praecedat,  quae  con¬ 
siderata  in  relatione  ad  proprii  subjecti 
formam  substantialem  sit  innaturalis  et 
imperfecta,  et  relata  ad  sequentem  for¬ 
mam  et  universale  agens,  quod  intendit 
simul  cum  agente  specifico  aliam  formam 
introducere,  sit  quidem  naturalis,  sed 
imperfecta :  ut  sic  talis  mixtio  per  inna- 
turalitatem  ad  primam  formam,  ipsam 
abjiciat  et  connaturalitatem  ad  sequen¬ 
tem  materiam  ad  illam  introducendam 
disponat,  et  per  imperfectionem,  genera¬ 
tionem  naturalem  reddat:  cujus  scilicet 


naturm  est  proprium  de  imperfecto  ad 
perfectum  venire. 

Mixtio  autem  essentialis  et  'per  se  et 
secundum  naturam  est  illa,  quse  conse¬ 
quitur  exigentiam  et  naturam  substan¬ 
tialis  formae  ipsius  rei ;  de  qua  ut  per¬ 
fecte  sciatur  utrum  sit  possibilis  fieri,  et 
quomodo  fiat,  considerandum  est,  quod 
esse  est  actus  entis  ;  actus  autem  habet 
distinguere  naturas  et  essentias  rerum  : 
propter  quod  impossibile  est  aliqua  plura, 
si  habeant  essendi  actum,  essentialiter 
invicem  esse  conjuncta.  Mixtio  autem 
est  quaedam  essentialis  miscibilium  unio  ; 
propter  quod  impossibile  est  aliqua  plura, 
quorum  singula  sigillatim  necessario 
consequatur  actus  essendi,  misceri  ad 
invicem  mixtione  perfecta  ;  quin  potius 
si  debeat  esse  perfecta  mixtio,  oportet  ut 
omnium  miscibilium  essentiae  eodem  ter¬ 
minentur  essendi  actu.  Hoc  autem  impos¬ 
sibile  est  contingere  nisi  in  formis  acci¬ 
dentalibus.  Nam  cum  substantialis  forma 
det  esse  simpliciter,  esse  ejus  non 
dependet  ex  aliquo  subjecto,  quin  po¬ 
tius  ipsa  constituit  subjectum  in  actu.  Ex 
quo  patet  quod  quamlibet  formam  sub¬ 
stantialem  necessario  consequitur  esse, 
quod  est  actus  entis  ;  ac  per  hoc  im¬ 
possibile  est  in  formis  substantialibus 
inveniri  perfectae  mixtionis  naturam  ; 
sed  in  formis  accidentalibus  sic.  Licet 
enim  in  ipsis  forte,  sicut  et  in  formis 
substantialibus,  differat  esse  ab  ipsa 
forma,  tamen  ipsum  esse  accidentalis 
formae  nihil  aliud  est  quam  inhaerentia 
quaedam  ipsi  subjecto  ;  vel  si  aliud  sit, 
ejus  perfectio  et  natura  omnino  dependet 
ex  inhaerentia  ad  subjectum.  Propter 
quod  dicit  Boethius,  quod  accidentis  esse 
est  inesse.  Et  ideo  secundum  conditionem 
subjecti  oportet  loqui  de  unitate  et  plu- 
ritate  seu  conditione  ipsius  esse  formae 
accidentalis.  Forma  enim  accidentalis 
non  dat  subjecto  esse  simpliciter,  quia 
illud  praesuppositum  a  substantiali  forma 
consequitur  ;  sed  solum  dat  subjecto 
perfectionem  quandam,  quae  est  perfec¬ 
tio  secundum  quid.  Unde  sicut  esse 

subslaiiLiale  est  esse  simpliciter,  esse 
vero  accidentale  est  esse  secundum  quid  ; 
ita  forma  substantialis  est  perfectio  sim¬ 
pliciter,  forma  autem  accidentalis  est 
perfectio  secundum  quid.  Manifestum  est 
autem  quod  ipsum  subjectum,  etiam 
secundum  eandem  partem  sui,  est  in 
potentia  ad  recipiendum  plures  perfec¬ 
tiones  secundum  quid  ;  non  autem  plu¬ 
res  perfectiones  simpliciter:  quia  oporte¬ 
ret  quod  haberet  plura  esse  substantia¬ 
lia  ;  quod  est  impossibile.  Ex  quo  patet 
quod  plures  et  diversae  accidentales 
formae  possunt  eidem  subjecto,  et  etiam 
eidem  parti  subjecti  inesse,  si  habeant 
remissas  proprias  virtutes.  Quare  cum 
esse  accidentis  nihil  aliud  sit  quam 
inhaerentia  quaedam,  vel  ad  minus  om¬ 
nino  dependeat  ex  inhaerentia  ad  subjec¬ 
tum,  patet  quod  plures  essentiae  et  di¬ 
versae  accidentalium  formarum  possunt 
habere  eandem  inhaerentiam,  et  per  con¬ 
sequens  terminari  uno  et  eodem  actu 
essendi.  Neque  enim  potest  dici,  quod 
calor  eidem  parti  subjecti  insit  mediante 
frigido  ;  sed  oportet  quod  sicut  eadem 
pars  subjecti  immediate  est  in  potentia 
ad  calidum  et  frigidum,  ita  ulrumque 
immediate  eidem  parti  inhaereat,  licet 
secundum  esse  remissum,  et  sic  eadem 
inhaerentia  terminentur  et  eodem  essendi 
actu  :  quod  est  essentiali  unione  uniri, 
cum  illa  sint  unita  essentialiter,  quae 
habent  unum  esse,  ac  per  hoc  quod  in 
eis  potest  salvari  perfecta  mixtionis 
natura.  Sic  enim  cum  illa,  quae  carent 
proprio  essendi  actu,  non  sint  nisi  vir¬ 
tute  in  aliquo  ;  et  cum  illa  sint  essen¬ 
tialiter  unita,  quae  habent  unum  esse  ;  et 
ulterius  cum  illa  sint  ex  diversis  naturis 
commixta,  in  quibus  diversae  naturae  ad 
unum  terminantur  actum  essendi  ;  et 
cum  illud  non  sit  omnimoda  simplici¬ 
tate  unum,  in  quo  diversae  inveniuntur 
naturae,  cum  haec  omnia  salventur  in 
accidentalibus  formis  sic  conjunctis  ; 
ut  patet  ex  dictis  ;  —  notum  est  quia 
in  eis  vere  salvatur  mixtionis  natura. 
Haec  enim  vero  mixta  dicuntur,  quae 


multa  in  se  continent,  et  quae  ex  di¬ 
versis  commixta  sunt,  ac  per  hoc  non 
sunt  omnino  simpliciter  unius  naturae, 
et  tamen  habent  essentialem  unitatem. 

Ad  primum  ergo  dicendum,  quod  ali¬ 
qua  possunt  manere  in  aliquo  dupliciter, 
scilicet  actu  et  potentia  ;  in  eo  autem 
quod  essentialiter  est  unum,  impossibile 
est  aliqua  plura  actu  manere,  ut  supra 
probatum  est.  Quare  cum  mixtum  sit 
essentialiter  unum,  impossibile  est  ut 
elementa  sint  ibi  nisi  virtute.  Unde  ver¬ 
bum  Philosophi  veritatem  haberet,  si  non 
manerent  ibi  nec  actu  nec  virtute ;  quod 
est  falsum.  Quid  (1)  autem  sit  elementa 
virtute  manere  in  mixto,  dictum  est. 

Ad  secundum  dicendum,  quod  secun¬ 
dum  Philosophum  in  8.  Phys.  in  omni 
motu  est  aliqua  generatio  et  aliqua  cor¬ 
ruptio.  Propter  quod  etiam  in  mixtione 
oportet  aliquam  esse  generationem  et 
corruptionem.  Sed  tamen  licet  generatio 
vel  corruptio  in  aliquorum  admixtione 
concurrant,  tamen  ratio  principalis  ipsius 
mixtionis  non  consistit  in  hoc  quod  ali¬ 
qua  corrumpantur  vel  aliquid  generetur, 
sed  potius  in  hoc  quod  aliqua  essentiali¬ 
ter  uniantur.  Propter  quod  secundum 
Philosophum  mixtio  est  elementorum  alte- 
ratorum  unio. 

Ad  tertium  dicendum,  quod  accidentia 
mixti  non  sunt  eadem  numero  cum  acci¬ 
dentibus  elementorum,  sed  eadem  spe¬ 
cio.  Nec  tamen  propter  hoc  remanent 
sine  subjecto  proprio,  cum  ad  substan¬ 
tiam  mixti  etiam  secundum  quamlibet 
partem  sui  omnia  hujusmodi  accidentia 
de  necessitate  consequantur,  ut  supra 
ostensum  est. 

Ad  quartum  dicendum,  quod  illa  pro¬ 
positio  vera  est,  sed  aliter  verificatur  in 
substantia  et  aliter  in  accidentibus.  Ad 
cujus  evidentiam  sciendum  est,  quod  mo¬ 
dus  operandi  consequitur  modum  essendi. 
Est  autem  haec  differentia  inter  substan¬ 
tiam  et  accidens,  quod  esse  substantialis 
formae  consistit  in  indivisibili,  nec  potest 

(1)  Flor,  et  Far.  Quod  autem  possunt  elementa. 

magis  vel  minus  recipere,  ut  supra  pro¬ 
batum  est;  esse  autem  formm  acciden¬ 
talis  et  magis  et  minus  recipit.  Et  ideo 
cum  unumquodque  agat  in  quantum  est 
actu,  eo  quod  potentiae  non  est  agere, 
sed  potius  pati;  ad  hoc  ut  substantia  ali¬ 
quid  agat,  non  solum  requiritur  quod  sit 
actu,  verum  etiam  quod  sit  in  actu  per¬ 
fecto.  Nam,  ut  diximus,  esse  substantiae 
in  indivisibili  consistit.  Forma  autem 
accidentalis  cum  secundum  esse  suum  et 
intensionem  et  remissionem  suscipiat,  ex 
quo  modus  operandi  consequitur  modum 
essendi,  ad  hoc  ut  ipsa  possit  aliquid 
agere,  non  requiritur  semper  ut  sit  in 
actu  perfecto;  sed  si  est  in  actu  per¬ 
fecto,  perfecte  agit ;  si  autem  in  actu 
remisso,  remisse  agit. 

Hujus  autem  probatio  est,  quia  uniuscu¬ 
jusque  summa  perfectio  est  ejus  opera¬ 
tio.  Nam  unumquodque  est  propter  suam 
operationem,  secundum  Philosophum  in 
1,  de  Ccelo  {text.  32  ;  c.  4),  per  quod  illud 
dicitur  esse  frustra,  quod  caret  propria 
operatione.  Sed  secundum  sententiam 
Philosophi  in  2,  Cceli  {lext,  50  et  59  ;  c. 
8  et  11)  et  Commentatorem  in  2,  Meta- 
phys.  {text.  1)  impossibile  est  aliquid 
frustra  esse  in  natura.  Quare  cum  ex 
praemissis  concessum  sit  accidentia  posse 
inveniri  in  rerum  natura  secundum  esse 
remissum,  oportet  de  necessitate  dicere, 
quod  ipsa  proprias,  etsi  non  perfectas, 
tamen  remissas  habeant  actiones.  Alias 
enim  essent  frusira  ;  quod  est  impossi¬ 
bile.  Quando  ergo  dicitur,  quod  nihil 
agit,  nisi  secundum  quod  est  actu,  dicen¬ 
dum,  quod  qualitates  elementorum  sunt 
in  mixto  secundum  actum  remissum,  et 
ita  remisse  possunt  agere.  Quando  autem 
dicitur,  quod  mixtum  movetur  secundum 
praedominans  elementum,  dicendum  quod 
licet  in  mixto  elementa  reducantur  ad 
medium,  tamen  illud  medium  non  est 
indivisibile,  sed  habet  quandam  latitudi¬ 
nem,  sicut  et  aequalitas  humorum  re¬ 
spectu  sanitatis.  Et  ita  potest  in  mixto 
alterum  elementorum  aliqualiter  praedo- 
minari. 


Nec  est  instantia,  quod  elementa  non 
sunt  ibi  actu.  Licet  enim  praedominans 
non  sit  actu  in  mixto,  tamen  quia  per 
suam  actionem  plus  disposuit  mate¬ 
riam  ad  similitudinem  suae  formae  quam 
aliud  ;  ideo  illa  forma,  quae  postea 
introducta  continet  elementa  virtute, 
sequitur  in  accidentibus,  cujusmodi  sunt 
gravitas  et  levitas  et  similia,  magis 
naturam  unius  elementi  quam  alterius. 
Nec  potest  heri  instantia,  quia  hujusmodi 
accidentia  in  mixto  non  sunt  sub  actua- 
litatibus  propriis,  sed  sub  una  actuali- 
tate  qualitatis  symbolae,  quae  <r  qualitas 
mixti  D  appellatur,  ut  supra  ostensum 
est ;  et  ita  non  poterunt  diversas  et  con¬ 
trarias  actiones  habere.  Nam  manifes¬ 
tum  est  quod  accidentia,  sicut  entitatem 
trahunt  a  substantia,  ita  et  operandi  vir¬ 
tutem.  Inveniuntur  autem  quaedam  for¬ 
mae  substantiales,  quae  sunt  paucarum 
virtutum,  eo  quod  sunt  constitutivae  ali- 
cujus  naturae  ignobilis  et  simplicis, 
cujusmodi  sunt  naturae  vel  formae  ele¬ 
mentorum.  Et  ideo  ad  istas  tales  non 
consequuntur  de  accidentibus  nisi  altera 
pars  contrarielatis  tantum  :  sicut  vide¬ 
mus,  quod  ignem  sequitur  sola  caliditas 
et  non  frigiditas,  et  aquam  sola  frigiditas 
et  non  caliditas.  Et  ideo  si  per  aliquod 
accidens  in  aquam  induceretur  calor, 
ille  calor  non  ageret  in  virtute  formae 
substantialis  aquae,  sed  alterius  agentis  : 
eo  quod  forma  aquae,  cum  sil  unius  sim¬ 
plicis  et  ignobilis  virtutis,  sicut  non  potest 
conferre  virtutem  essendi  nisi  alteri  parti 
contrarielatis,  ita  nec  virtutem  operandi. 
Quaedam  autem  formae  sunt  multarum 
virtutum  :  eo  quod  sunt  constitutivae  ali- 
cujus  naturae  nobilis,  cujusmodi  sunt 
naturae  mixtorum  et  animatorum.  Et  ideo 
ad  tales  substantias  seu  formas  conse¬ 
quitur  de  accidentibus  utraque  pars  con¬ 
trarielatis  :  sicut  ad  formam  mixti  omnia 
accidentia  elementorum  consequuntur, 
puta  calidum  et  frigidum,  siccum  et 
humidurn  ;  ita  tamen  quod  quia  contraria 
non  possunt  simul  esse  secundum  actum 
perfectum,  oportet  ut  mixtum  hujusmodi 

accidentia,  cum  sint  contraria,  consequa¬ 
tur  secundum  esse  remissum,  quod  alio 
nomine  dicitur  esse  mixtionis.  Manifes¬ 
tum  est  autem  quod  ab  eodem  potest 
conferri  agendi  virtus,  quod  potest  con¬ 
ferre  virtutem  essendi.  Quare  sicut  in 
simplicibus  ex  virtute  substantialis  formae 
confertur  uni  qualitati  et  virtus  essendi 
secundum  actum  perfectum  et  virtus 
operandi  ;  ita  in  mixtis  ex  unius  nobilis 
formae  substantialis  virtute  poterit  con¬ 
ferri  diversis  accidentibus  et  contrariis 
virtus  essendi  remisse  tantum  (1),  et  per 
consequens  virtus  agendi ;  ita  scilicet  ut, 
sicut  per  unum  esse  substantiale  formae 
ignobilis  una  causabatur  qualitas  et  una 
actio,  ita  per  unum  esse  substantiale 
formae  nobilioris  et  diversa  causentur 
accidentia  et  conferatur  eis  nihilominus 
virtus  habendi  diversas  et  contrarias 
actiones.  Nam  et  secundum  Philosophi 
sententiam  virtus  quanto  magis  est  unita 
et  mobilis,  tanto  ad  plura  se  extendit. 

Et  per  hoc  patet  solutio  ad  quintum. 
Est  enim  ibi  conlrarietas  qualitatum. 
Licet  enim  illa  qualitas  sit  una,  est  tamen 
ex  diversis  commixta,  ut  supra  dictum 
est ;  potest  enim  habere  contrarias  actio¬ 
nes,  ut  patet  ex  immediate  jam  dictis.  — 
Vel  dicendum,  secundum  quod  quidam 
respondent,  quod  scilicet  in  illa  qualitate 
sunt  diversae  et  contrariae  virtutes.  Et  si 
dicatur,  quod  nihil  corrumpit  se  ipsum, 
dicendum  secundum  eos,  quod  sicut  (2) 
motus  est  principium  propter  quod  de 
necessitate  moventur,  ita  in  mixto  sunt 
principia  corruptionis,  scilicet  hujusmodi 
virtutes  contrariae;  sed  tamen  corruptio 
est  a  coelo,  quod  intendit  hoc  corrumpere 
et  illud  generare. Sed  lanien  prima  solutio 
magis  videtur  salvare  mixtionis  naturam. 

Ad  sextum  dicendum,  quod  dato  quod 
sit  omnimodo  aequalitas,  adhuc  unum 
aget  in  alterum,  cum  unum  sit  activum 
vel  passivum  respectu  alterius.  Similiter 
etiam  si  non  sit  omnimoda  aequalitas, 

(1)  Par.  tamen. 

(2)  Flor,  sicut  motus  est  propter  quem  de  neces¬ 
sitate. 


dummodo  alterum  non  sit  omnino  super¬ 
vincens,  adhuc  erit  mutua  actio  et  mu¬ 
tatio  in  tertium,  in  quo  omnia  contine¬ 
buntur  virtute. 

Nam,  sicut  dictum  est,  medium  mix¬ 
tionis  non  est  indivisibile,  sed  habet  quan- 
dam  latitudinem. 

Ad  septimum  dicendum,  quod  elementa 
fiunt  ex  mixtis,  et  mixta  ex  elementis  ;  et 
tamen  mixta  non  habent  rationem  ele¬ 
menti..  Nam  ad  rationem  elementi  secun¬ 
dum  Philosophum  requiruntur  tria :  et 
primo,  ut  sibi  primo  et  per  se  conveniat 
ratio  elementi,  et  non  per  accidens  seu 
per  aliquod  aliud.  Si  enim  ratio  elementi 
conveniret  alicui  secundario  vel  per  acci¬ 
dens  sive  per  aliquid  aliud,  illud  non 
posset  vere  dici  elementum :  sicut  domus 
non  dicitur  esse  elementum  laterum,  licet 
per  destructionem  domus  lateres  fiant  ex 
domo.  Nam  hoc  quod  lateres  fiant  ex  ipsa, 
non  convenit  domui  primo,  sed  secunda¬ 
rio.  Primo  enim  oportet  quod  praeintelli- 
gatur  domus  fieri  ex  lateribus,  antequam 
lateres  fiant  ex  domo.  Similiter  etiam  hoc 
non  convenit  domui  per  se,  sed  per  acci¬ 
dens  solum.  Non  enim  convenit  domui 
quod  ex  ipsa  fiant  lateres,  nisi  in  quantum 
ipsa  primo  est  constituta  ex  lateribus. 
Unde  ratio  elementi  proprie  convenit  late¬ 
ribus  et  non  domui,  nisi  per  accidens.  — 
Secundo  requiritur  ad  rationem  elementi, 
ut  aliquid  fiat  ex  eo  immediate.  Nam  licet 
cuprum  fiat  ex  aqua  vel  terra,  tamen 
terra  non  dicitur  elementum  phialae  cu¬ 
preae,  eo  quod  phiala  non  fit  ex  terra  vel 
aqua  tamquam  ex  proximo  et  immediato 
principio,  sed  tamquam  ex  remoto ;  im¬ 
mediate  autem  fit  ex  aere. —  Tertio  requi¬ 
ritur  ut  maneat  in  re  facta  ;  quod  dicitur 
propter  privationem  et  contrarium,  quae 
non  manent  in  re  facta.  Et  hoc  est  quod 
dicit  Philosophus  in  5.  Metaphys.  {text.  4 ; 
1.  4,  c.  3),  quod  elementum  est  ex  quo 
aliquid  fit  primo,  cum  insit.  Haec  autem 
tria  conveniunt  quidem  elementis  qua- 
tuor,  ut  per  se  patet ;  non  autem  conve¬ 
niunt  mixtis.  Nam  licet  elementa  per 
resolutionem  fiant  ex  mixtis,  tamen  nec 

fiunt  ex  eis  immediate,  sed  per  multas 
generationes  et  corruptiones;  neque  per 
se,  sed  per  aliud,  quia  elementa  non  fiunt 
ex  mixtis,  nisi  quia  mixta  primo  fuerant 
constituta  ex  elementis.  Neque  manent  in 
eis. Ridiculum  enim  est  dicere,  quod  mixta 
maneant  in  quolibet  elementorum,  quod 
per  resolutionem  generatur  ex  mixto.  — 
Et  haec  de  mixtione  dicta  sufficiant. 

ARTICULUS  II 

UTRUM  OMNIS  FORMA  SUBSTANTIALIS  IMME¬ 
DIATE  UNIATUR  MATERIA  PRIM^. 

Ad  secundum  (1)  sic  proceditur.  Vide¬ 
tur  quod  forma  substantialis  non  uniatur 
immediate  materiae  primae. 

1.  Illud  enim,  quo  mediante  aliquid  est 
in  potentia  ad  aliud,  videtur  esse  me¬ 
dium  unionis  illorum  ;  sed  materia  prima 
non  est  in  potentia  ad  formas  mixtorum 
nisi  mediantibus  formis  elementorum : 
ergo  forma  non  unitur  immediate  mate¬ 
riae  primae,  ad  minus  in  mixtis,  sed  me¬ 
diantibus  elementaribus  formis. 

2.  Praeterea,  cum  materia  sit  una  om¬ 
nium  generabilium  et  corruptibilium, 
impossibile  est  quod  diversae  formae  ha¬ 
beant  diversas  materias,  nisi  materia 
dividatur  in  diversas  partes.  Sed  divisio 
non  potest  intelligi  in  materia  nisi  per 
dimensiones,  quae  sunt  divisionis  prin¬ 
cipium.  Ergo  forma  non  poterit  materiae 
uniri  nisi  mediantibus  dispositionibus 
quantitatis. 

3.  Praeterea,  natura  nihil  operatur 
frustra.  Sed  si  omnis  forma  uniretur  im¬ 
mediate  materiae  primae,  tunc  frustra 
fuissent  omnes  formae  et  dispositiones 
praecedentes.  Quare  cum  hoc  sit  impossi¬ 
bile,  videtur  quod  forma  non  immediate 
uniatur  materiae. 

4.  Praeterea,  si  omnis  forma  sic  unire¬ 
tur  materiae,  sequeretur  quod  omnis  res 
nihil  esset  aliud  quam  nuda  prima  mate¬ 
ria  cum  forma;  et  ita  una  res  non  erit 

(1)  Edit.  Ven.  qusest;  10, 


magis  composita  quam  alia ;  quod  est 
contra  sensum. 

5.  Praeterea,  aut  materia,  cui  unitur 
forma,  est  disposita,  aut  non.  Si  non, 
ergo  forma  unitur  materiae  indispositae  ; 
et  ita  quodlibet  potest  fieri  ex  quolibet 
absque  aliqua  alteratione.  Si  autem  est 
disposita,  ergo  unitur  ei  ad  minus  me¬ 
diantibus  dispositionibus. 

In  contrarium  est:  1.  quia  Philosophus 
expresse  dicit  in  8.  Metaphys.  {text.  16; 
1.  7,  c.  6),  quod  forma  immediate  unitur 
materiae ;  et  in  2.  de  Anima  [text.  7 ;  c. 
1)  dicit,  quod  non  oportet  quaerere  inter 
materiam  et  formam  medium,  nisi  sicut 
inter  ceram  et  figuram. 

2.  Praeterea,  per  hoc  forma  et  eodem 
modo  unitur  materiae,  per  quod  vel  secun¬ 
dum  quod  materia  est  in  potentia  ad 
formam.  Sed,  sicut  probatum  est  in  2. 
libro  SummcB  Naturalis  Philosophice,  ma¬ 
teria  prima  cum  sit  omnino  simplex,  non 
est  in  potentia  ad  formam  per  aliquam 
potentiam,  quae  sit  aliud  a  substantia 
sua.  Ergo  forma  ipsi  essentiae  (1)  mate¬ 
riae  immediate  unitur. 

Respondeo  dicendum,  quod  cum  mate¬ 
ria  in  se  considerata  sit  potentia  tantum, 
nec  fiat  actu  substantia  nisi  per  formam 
substantialem  ;  necesse  est  quod  omnis 
forma  substantialis  immediate  ipsi  essen¬ 
tiae  primae  materiae  uniatur  :  ita  ut  nulla 
forma  neque  substantialis  neque  acci¬ 
dentalis  inlelligatur  posse  esse  medium 
unionis.  Et  hoc  quidem  deformis  elemen¬ 
torum  in  praecedenti  quaestione  sufficien¬ 
ter  ostensum  est.  De  aliis  autem  formis, 
quod  videlicet  nulla  earum  sive  substan¬ 
tialis  sive  accidentalis  possit  in  tali  unione 
media  inveniri,  potest  multipliciter  os¬ 
tendi. 

Primo  ex  fundamento  et  radice  ipsius 
unionis.  Quandocunque  enim  aliqua 
conditio  in  quocunquc  genere  convenit 
aliquibus  per  aliud,  oportet  ut  ei  per  se 
et  primo  et  immediate  conveniat,  ex 
cujus  participatione  ad  omnia  alia  deri- 

(1)  Flor,  et  Par.  stiBstafali». 

valur.  Sed  in  genere  unionis  seu  unibi- 
lium  ita  est,  quod  nihil  in  naturalibus 
est  unibile  alicui,  nisi  in  quantum  est  in 
potentia  ad  illud.  Propter  quod  dicit  Phi¬ 
losophus  in  7.  Metaphys.  {text.  49;  1.  6, 
c.  13),  quod  actus  habet  separare,  et 
quod  ex  duobus  existentibus  actu  impos¬ 
sibile  est  fieri  aliquid  unum.  Illud  ergo, 
quod  est  pura  potentia,  oportet  esse  per 
se  (1)  immediate  unibile  suo  actui.  Hujus¬ 
modi  autem  est  materia  prima.  Quare 
oportet  ut  ipsa  per  suam  essentiam,  nullo 
alio  mediante,  uniatur  ipsi  formae  et  e 
converso. 

Secundo  potest  hoc  ostendi  ex  ratione 
oppositionis.  Aut  enim  aliqua  forma 
substantialis  immediate  unitur  materiae 
primae,  aut  nulla.  Si  nulla,  ergo  materia 
prima  nunquam  poterit  reduci  inactum, 
cum  hoc  non  fiat  nisi  per  formam.  Simili¬ 
ter  etiam  sequetur  quod  ex  materia  et 
forma  nunquam  fiat  aliquid  essentialiter 
unum:  quia  quorum  est  una  essentia,  illa 
immediate  oportet  esse  conjuncta.  Et 
praeterea,  si  forma  substantialis  unitur 
materiae  mediante  forma  accidentali,  opor¬ 
tet  ut  illa  forma  accidentalis  sit  materiae 
essentialiter  unita,  et  etiam  ipsi  for¬ 
mae  substantiali.  Sed  quae  essentiali¬ 
ter  uniuntur,  constituunt  unam  essen¬ 
tiam.  Quare  sequetur  quod  essentia 
substantiae  sit  composita  ex  substan¬ 
tia  et  accidente  ;  quod  est  impossibile. 
—  Si  autem  dicatur,  quod  aliqua  forma 
immediate  unitur  materiae  primae,  jam 
habeo  propositum.  Nam  eadem  ratio  est 
de  omnibus  formis  quantum  ad  hoc,  quod 
est  reducere  materiam  in  actum,  cum 
omnis  forma  substantialis  det  esse  sub¬ 
stantiale,  et  per  esse  substantiale  materia 
fiat  ens  in  actu. 

Tertio  ex  natura  ipsius  formae  median¬ 
tis.  Nam  si  forma  unitur  materiae  median¬ 
te  aliqua  alia  forma,  oportet  ut  primo 
uniatur  illi  formae  mediae.  Sed  forma  non 
unitur  alicui  nisi  per  modum  informantis 
et  dantis  esse.  Quare  sequitur  quod  illa 

(1)  Flor,  per  se  et  immediate. 


media  forma  recipiet  esse  illius  ultimae 
formae,  et  quod  informabitur  ab  ea.  Ex 
quo  sequuntur  duo  inconvenientia :  et 
primo,  quod  formae  erit  forma;  secundo, 
quod  illa  media  forma,  puta  corporeitas, 
ex  quo  recipit  esse  ultimae  formae,  puta 
animae,  poterit  dici  animata  ;  et  per  con¬ 
sequens,  cum  omne  animatum  tali  anima 
possit  dici  animal,  sequitur  quod  corpo¬ 
reitas  illa  possit  dici  animal ;  et  ulterius, 
quod  materia  illa  non  sit  de  essentia  ani¬ 
malis  ;  quae  omnia  sunt  impossibilia. 

Quarto,  quia  <r  propter  quod  unum¬ 
quodque  tale,  et  illud  magis  d.  Si  ergo 
forma  substantialis  ultima  unitur  materiae 
mediante  aliqua  forma,  sequitur  quod 
multo  magis  uniatur  illi  formae  me¬ 
diae.  Sed  duas  formas  substantiales  uniri 
ad  invicem  essentiali  unione  est  impos¬ 
sibile.  Quare  et  impossibile  erit  illam 
mediam  formam  essentialiter  unitam  esse 
materiae.  Et  ita  sequetur  quod  nulla  for¬ 
ma,  nec  prima  nec  ultima,  sit  materiae 
essentialiter  unita ;  et  per  hoc,  quod 
nihil  sit  essentialiter  unum  neque  sim¬ 
pliciter  ens,  sed  solum  ens  secundum  quid, 
cum  ens  et  unum  convertantur.  Pro¬ 
batio  autem  mediae  est:  quia  ad  omnem 
formam  substantialem  consequitur  esse 
substantiale  *,  esse  autem  substantiale 
est  actualitas  simplex,  nihil  habens  de 
admixtione  potentiae;  quare  si  sint  duae 
formae  substantiales,  illarum  erunt  duae 
actualitates ;  quorum  autem  sunt  duae 
actualitates,  illa  necessario  sunt  duo  in 
actu ;  quod  autem  aliqua  sint  duo,  et 
quod  sint  unum  essentialiter,  implicat 
contradictionem.  Quare  impossibile  est 
duas  formas  substantiales  ad  invicem 
essentialem  unionem  habere. 

Quinto  ex  natura  infinitatis.  Si  enim 
inter  materiam  primam  et  formam  ulti¬ 
mam  cadat  aliquod  medium,  tunc  aut 
illud  erit  forma  aut  materia  aut  esse. 
Quod  autem  nec  materia  nec  esse  possit 
poni  medium  talis  unionis,  per  se  patet : 
quia  nec  esse  separatur  a  forma,  nec 
unius  rei  est  duplex  materia.  Si  autem 
dicatur,  quod  illud  medium  sit  forma, 

tunc  aut  substantialis  aut  accidenkJis 
Si  substantialis,  tunc  quaero  iterum  de 
illa  media  forma,  utrum  scilicet  imme¬ 
diate  uniatur  materiae  primae  aut  non. 
Et  sic  vel  erit  abire  in  intinilum,  quod 
est  impossibile;  vel  erit  pervenire  ad 
aliquam  formam  substantialem  quae  imme¬ 
diate  unietur  materiae  primae.  Si  autem 
illa  forma  media  sit  accidentalis,  tunc, 
cum  subjectum  formae  accidentalis  non 
sit  nisi  substantia  in  actu,  vel  oportebit 
dicere  quod  materia  in  se  considerata 
absque  omni  forma  sit  ens  actu,  vel  quod 
in  illa  materia  praeexistat  aliqua  alia  sub¬ 
stantialis  forma. Quod  si  concedatur,  quae¬ 
ram  iterum  de  illa,  utrum  mediate  vel 
immediate  sibi  illa  forma  uniatur  ;  et  sic 
in  infinitum.  Quare  (1)  cum  omnia  haec 
sint  impossibilia,  melius  est  stare  in  pri¬ 
mo,  ut  dicatur  quod  nihil  est  medium 
inter  materiam  et  formam. 

Sexto  ex  virtute  principii  informantis. 
Si  enim  dicatur,  quod  inter  formas  ultima 
forma  uniaturprimae  materiae  mediantibus 
pi  aecedentibus  formis,  puta  anima  sensi¬ 
tiva  mediante  forma  corporeitatis  et  for¬ 
ma  carnis  et  hujusmodi;  sed  si  ipsa  pri¬ 
ma  forma,  scilicet  forma  corporeitatis, 
vel  qnaecunque  sit  illa,  uniatur  materiae 
primae  immediate,  ut  quidam  dicere 
volunt,  sequuntur  multa  impossibilia. 
Manifestum  est  enim  quod  quanto  princi¬ 
pium  seu  causa  est  virtuosior,  tanto  ma¬ 
gis  potest  sibi  assimilare  patiens  :  sicut 
si  modicus  ignis  potest  aliquid  potentia 
calidum  reducere  in  actum  caloris,  multo 
fortius  major  ignis  poterit  hoc  facere. 
Sed  secundum  data  a  tenentibus  contra¬ 
riam  positionem  forma  corporeitatis, 
quae  est  imperfectissima  formarum,  potest 
ipsam  primam  materiam  nullo  alio  me¬ 
diante  in  actum  reducere.  Ergo  multo  for¬ 
tius  forma  perfectior,  scilicet  anima,  hoc 
idem  poterit  facere  per  se  ipsam.  —  Prae¬ 
terea,  licet  una  forma  substantialis  diffe¬ 
rat  ab  alia,  secundum  quod  una  habet 
plures  et  nobiliores  virtutes  quam  alia  ; 

(1)  Flor,  et  Par.omitt.  Quare...  formam. 


tamen  in  hoc  omnes  formae  naturales 
conveniunt,  quod  scilicet  secundum  suam 
essentiam  quaelibet  earum  est  actus  tan¬ 
tum.  Sed  nulla  forma  substantialis  uni¬ 
tur  materiae  nisi  per  essentiam.  Ergo 
qua  ratione  prima  forma  potest  uniri 
immediate  primae  materiae,  eadem  ratione  . 
et  ultima,  cum  non  fiat  unio  ratione  ali- 
cujus  perfectionis  vel  nobilitatis  secundae, 
sed  ratione  essentiae,  eo  quod  secundae 
perfectiones  praesupponunt  primam. 

Septimo  ex  ratione  essentialis  unionis. 
Si  enim  anima  unitur  materiae  primae 
mediante  forma  corporeitatis,  tunc  aut 
inter  animam  et  corporeitatem  illam  est 
unio  essentialis  aut  accidentalis.  Si  essen¬ 
tialis,  ergo  nunquam  poterunt  ab  invi¬ 
cem  separari  nisi  per  corruptionem  utrius- 
que,  si  utraqae  sit  corruptibilis,  vel  alte¬ 
rius  tantum,  si  una  sit  incorruptibilis. 
Quare  post  separationem  animae  a  mate¬ 
ria  equi  nunquam  remanebit  ibi  corpo- 
reitas  ;  quod  est  contra  tenentes  hanc 
positionem.  Si  autem  accidentalis,  sequi¬ 
tur  quod  etiam  accidentaliter  (1)  illae  for¬ 
mae  uniantur  materiae  ;  et  ita  totum  erit 
unum  per  accidens.  Nam  quae  sunt  unum 
accidentaliter  inter  se,  non  possunt  esse 
tertio  (2)  essentialiter  unum,  secundum 
sententiam  Philosophi. 

Octavo  ex  conditione  corporeitatis.  Si 
enim  dicatur,  quod  forma  ultima  unitur 
primae  materiae  mediante  forma  corpo¬ 
reitatis,  lunc  aut  corporeitas  est  eadem 
specie  in  omnibus,  puta  in  aere  corrupto 
et  in  igne  generato  ex  aere  vel  in  elemen¬ 
tis  et  in  mixto  ex  elementis ;  aut  non.  Si 
est  ejusdem  speciei,  aut  ex  materia  con¬ 
stituet  corpus  mathematicum;  et  hoc  est 
impossibile,  quia  tunc  illa  forma  non  esset 
naturalis,  sed  mathematica;  aut  constituet 
corpus  naturale ;  et  tunc  oportebit  neces¬ 
sario  quod  illud  corpus  sit  actu  affectum 
qualitatibus  activis  et  passivis.  Vel  si 
hoc  nolint  concedere,  ad  minus  oportet 
dicere,  quod  non  constituat  corpus  vivum ; 

(1)  Par.  accidentaliter  unitur  illa  forma. 

[2)  Par.  in  tertio,  Flor,  tertium. 

alias  omnia  corpora  essent  viva  et  ani¬ 
mata.  Adveniente  ergo  anima  vegetativa 
vel  sensitiva,  aut  manet  idem  corpus 
quod  prius,  aut  non,  sed  corrumpitur  illa 
corporeitas.  Si  corrumpitur,  ergo  anima 
superveniens  invenit  materiam  primam 
nudam,  et  per  consequens  ei  immediate 
unitur.  Si  autem  non  corrumpitur,  sed 
potius  manet  ibi  eadem  forma  corporei- 
tatis ;  oportet  quod  maneat  ibi  idem  esse 
quod  causabatur  a  forma  illa  ;  sed  illa 
forma,  ut  dictum  est,  constituebat  corpus 
non  vivum  :  ergo  etiam  post  introduc¬ 
tionem  animae  manet  non  vivum.  Sed 
per  animam  illud  corpus  efficitur  vivum. 
Ergo  manente  non  vivo  efficitur  vivum; 
quod  est  impossibile,  sicut  quod  album 
fiat  nigrum  manente  (1)  albo,  et  quod  fri¬ 
gidum  fiat  calidum  manens  frigidum.  — 
Et  praeterea,  si  est  ejusdem  speciei  forma 
corporeitatis  in  omnibus,  aut  est  forma 
accidentalis  aut  substantialis.  Si  acciden¬ 
talis,  ergo  accidens  praecedit  substantiam 
in  actu  ;  quod  est  impossibile.  Si  sub¬ 
stantialis, cum  omnis  forma  substantialis, 
etiam  quantumcunque  imperfecta,  secun¬ 
dum  suam  substantiam  sit  actus,  ut  supra 
ostensum  est  ;  actum  autem  formaliter 
conjungi  potentiae  impossibile  sit,  quin 
det  esse  actu  —  sicut  albedinem  impos¬ 
sibile  est  conjungi  subjecto  formaliter, 
quin  faciat  ipsam  actu  album  —  ;  opor¬ 
tebit  quod  ipsum  faciat  materiam  illam 
actu  corpus.  Et  cum  corpus  physicum 
esse  non  possit,  quin  in  ipso  sint  con- 
Irarietates  activarum  et  passivarum  qua¬ 
litatum;  oportebit  quod  ipsum  sit  talibus 
qualitatibus  affectum,  et  ita  per  conse¬ 
quens,  forma  adveniens  unietur  corpori 
existenti  in  actu.  Sed  de  hoc  inconvenien¬ 
ti  non  sit  cura  ad  praesens. 

His  ergo  sic  suppositis  quaeratur,  utrum 
illa  corporeitas  sit  eadem  specie  cum  om¬ 
nibus  formis  rerum  naturalium  substan¬ 
tialibus  (2).  Si  dicatur  quod  sic,  sequetur 
quod  duae  vel  plures  formae  ejusdem  spe¬ 
ciei  sint  in  eadem  materia  ;  quod  est  i  ni¬ 
ti)  Par.  manens  album. 

(2)  Par.  substantialium. 


possibile,  puta  duae  albedines  vel  duae 
rubedines.  Sequitur  etiam  quod  frustra 
sit  alia  forma  inducta  in  materiam,  cum 
non  sit  alia  ab  ea  nisi  in  numero ;  et  ul¬ 
terius  quod  ipsa  ultima  non  det  aliquam 
aliam  essentialem  perfectionem  nisi  cor- 
poreitatem :  quia  formae  ejusdem  speciei 
et  diversae  numero  eundem  effectum  sub¬ 
stantialem  causant.  Sequitur  etiam  ulte¬ 
rius,  quod  sicut  corporeitas  uniebatur  im¬ 
mediate  primae  materiae,  ita  et  forma  ul¬ 
tima,  cum  sit  ejusdem  speciei ;  quae  om¬ 
nia  sunt  impossibilia.  —  Si  autem  dica¬ 
tur  quod  non  sint  ejusdem  speciei;  tunc 
cum  diversae  formae  specie  accipiantur 
penes  oppositas  differentias  formales,  sic¬ 
ut  patet  de  rationali  et  irrationali,  et  de 
homine  et  asino  ;  et  ad  oppositas  formas 
vel  quocunque  modo  specie  diversas  re¬ 
quirantur  necessario  diversae  contrarie- 
tates  et  diversae  proportiones  qualitatum 
in  materia  :  sicut  videmus,  quod  forma 
ignis  requirit  calidum  et  siccum  in  exces¬ 
su,  et  forma  aeris  calidum  et  humidum 
temperatum  ;  oportebit  quod  superve¬ 
nientibus  formis  substantialibus  materiae, 
sint  ibi  contrariae  proportiones  et  contra- 
rietates  in  materia  :  ut  puta,  quod  adve¬ 
niente  forma  ignis  sit  ibi  calidum  et  sic¬ 
cum  in  excessu  ;  et  si  forma  corporeitatis 
ibi  maneat  adveniente  tali  forma,  ex  quo 
forma  corporeitatis  non  est  ejusdem  spe¬ 
ciei,  oportebit  quod  sint  ibi  diversae  et 
oppositae  contrarietates  et  proportiones 
qualitatum  secundum  exigentiam  illius, 
formae,  quae  est  corporeitas.  Ac  per  hoc 
erunt  oppositae  contrarietates  et  propor¬ 
tiones  qualitatum  in  eodem  :  ita  quod 
eadem  materia,  quae  est  temperate  calida 
et  humida,  eo  quod  talem  dispositionem 
exigat  forma  corporeitatis  (hoc  enim  mo¬ 
do,  gratia  exempli,  supponatur),  et  post¬ 
ea,  adveniente  forma  ignis,  fiat  in  ex¬ 
cessu  calida  et  sicca  ;  et  ita  una  et  eadem 
materia  seu  res  simul  erit  et  calida  et 
humida  temperate,  et  calida  et  sicca  in 
excessu ;  quae  omnia  manifestam  conti¬ 
nent  falsitatem. 

Neque  enim  potest  dicij  quod  maneat 

foraia  corporeitalis  et  corruQipanlur  con- 
trarielates  et  qualitates  eara  consequen¬ 
tes  ;  eo  quod  impossibile  est  formam 
secundum  esse  physicum  remanere  in 
materia  corruptis  propriis  dispositioni¬ 
bus.  Unde  vel  oportet  dicere,  quod  for¬ 
ma  corporeitalis  corrumpatur,  et  ita 
ultima  forma  immediate  uniatur  primae 
materiae  ;  vel  quod  eidem  materiae  insint 
oppositae  conlrarielates,  ut  dictum  est. 
Ex  quo  patet  quod  nullo  modo  potest 
dici,  quod  forma  uniatur  materiae  primae 
mediante  corporeitate,  si  corporeitas  sit 
eadem  specie  in  omnibus  (1)  et  in  gene¬ 
rato  et  in  corrupto.  —  Et  praeterea,  si  di¬ 
catur,  quod  forma  corporeitalis  non  sit 
eadem  specie  in  omnibus,  sed  diversa  in 
diversis  ;  tunc  aut  forma  corporeitalis 
erit  eadem  specie  cum  forma  ultima  sub¬ 
stantiali,  aut  diversa.  Si  eadem,  sequun¬ 
tur  inconvenientia  superius  tacta  :  scili¬ 
cet  quod  duae  formae  ejusdem  speciei  sint 
in  eodem  subjecto  ;  et  quod  frustra  in¬ 
ducta  fuerit  ultima  forma,  cum  prius 
esset  ibi  alia  eadem  specie.  Si  autem  sint 
diversae  specie  forma  corporeitatis  et  ulti¬ 
ma  forma  substantialis,  tunc  aut  introdu¬ 
citur  ante  adventum  formae  substantialis 
aut  post,  aut  simul.  —  'hiante,  puta  quod 
quando  ex  aere  generatur  ignis,  corpo¬ 
reitas  ignis  introducatur  ante  adventum 
formae  ignis  ;  tunc  ad  introductionem 
talis  corporeitalis  aut  cedit  forma  aeris 
aut  non.  Si  corrumpitur,  ergo  materia 
aliquando  erit  sub  corporeitatis  forma 
solum,  ita  quod  sub  nulla  alia ;  quod 
etiam  ipsi  qui  tenent  hanc  positionem, 
reputant  impossibile.  Similiter  etiam 
sequitur,  quod  sit  aliquid  completum 
actu  subsistens  in  natura  et  hoc  aliquid, 
et  per  consequens  quod  nullam  aliam  for¬ 
mam  substantialem  possit  recipere  ;  hoc 
enim  omnes  concedunt  esse  impossibile, 
scilicet  quod  aliquid  per  se  subsistens  non 
corruptum  in  aliam  speciem  transeat, 
vel  ad  ejus  veniat  compositionem.  —  Si 
autem  dicatur,  quod  manet  forma  aeris, 

(1)  Par.  in  omnibus  generatis  et  corruptis. 


tunc  manebit  etiam  corporeitas  conve¬ 
niens  formae  aeris  ;  et  ita  erunt  ibi  duae 
formae  corporeitatis,  scilicetaeris  et  ignis  ; 
quod  est  impossibile,  eo  quod  vel  ambae 
unirentur  immediate  materiae  primae  ; 
quod  non  est  intelligibile  ;  vel  una 
mediante  alia  ;  et  tunc  sequerentur 
inconvenientia  supposita  ;  et  quia  sic 
essent  duo  corpora  in  eodem  loco  ;  quae 
omnia  sunt  absurda.  —  Si  autem  dica¬ 
tur,  quod  forma  illa  corporeitalis  intro¬ 
ducatur  simxd  cum  ultima  forma  sub¬ 
stantiali,  cum  istae  formae  sint  diversae 
specie,  ut  dictum  est,  sequetur  quod  unus 
motus  numero  in  uno  et  eodem  instanti 
terminetur  ad  diversas  formas  specie  ; 
quod  est  impossibile.  — Si  autem  dicatur 
quod  illa  corporeitatis  forma  introduca¬ 
tur  pos^  introductionem  formae  substan¬ 
tialis  ;  sequetur  primo  quod  cum  corpo¬ 
reitas  secundum  istos  non  sit  nisi  a  for¬ 
ma  corporeitatis,  et  esse  substantiale, 
puta  vivum  vel  animatum,  sit  ab  anima  : 
quod  sit  aliquando  homo  (1)  sine  corpo¬ 
reitate  aliqua  et  sine  carnibus  et  ossibus  ; 
quod  a  saeculis  non  est  auditum.  — 
Relinquitur  ergo  quod  forma  ultima  non 
uniatur  materiae  primae  mediante  corpo¬ 
reitate  ;  et  quod  ipsa  corporeitas,  secun¬ 
dum  quod  dicit  substantiam  et  corporei- 
talem  physicam,  non  sit  nisi  ab  una  et 
eadem  forma,  quae  dat  etiam  ultimum 
complementum  et  esse  substantiale. 

Ultimo  potest  ostendi,  quod  non  solum 
nulla  substantialis  forma  potest  esse 
medium  in  tali  unione,  verum  etiam 
universaliter,  quod  nulla  dispositio  seu 
accidens  aliquod  vel  aliquid  simile  acci¬ 
denti  ;  et  hoc  ex  natura  esse  substan¬ 
tialis.  Nam  cum  materia  non  fiat  actu  ens 
nisi  per  esse  substantiale,  esse  autem  sub¬ 
stantiale  non  sit  nisi  a  substantiali  for¬ 
ma  ;  impossibile  est  quod  aliquod  acci¬ 
dens  in  materia  praecedat  ipsam  substan¬ 
tialem  formam,  quod  sit  medium  in 
ipsa  unione.  Alias  sequeretur  quod  non 
ens  esset  subjectum  accidentium,  et  quod 

(1)  Par.  animal. 

materia  ante  esset  accidentalibus  formis 
affecta,  quam  esset  vel  rationem  entis  ha¬ 
beret  ;  quod  est  impossibile.  Quare  sim¬ 
pliciter  dicendum  est  secundum  (1)  sen¬ 
tentiam  gloriosi  docloris  Sancti  Thomae 
de  Aquino,  quod  etsi  aliquae  dispositio¬ 
nes  praecedant  in  materia  formam  sub¬ 
stantialem  ;  quia  tamen  illae  sunt  imper- 
feclae,  nec  sunt  inductae  ut  sint,  sed  ut 
disponant  ad  esse  :  adveniente  forma 
perfecta  et  ultima  omnes  necessario  ce¬ 
dunt  et  corrumpuntur,  ita  quod  ipsa  ulti¬ 
ma  forma  virtute  in  se  continens  omnes 
illas  quae  praecesserunt  per  modum  dis¬ 
positionum,  immediate,  nulla  scilicet  for¬ 
ma  substantiali  media,  nec  mediante  ali¬ 
qua  dispositione  vel  aliquo  accidente,  sed 
per  suam  essentiam  essentiae  primae  ma¬ 
teriae  essentialiter  et  immediate  conjun- 
g  itur,  sicut  cera  figurae. 

Ad  prirmun  dicendum,  quod  materia 
j  rima  de  se  nullam  habet  perfectionem 
V(j1  actum ;  sed  quantum  est  de  se,  est  ad 
omnes  in  potentia.  Actus  autem  sive  per¬ 
fectio  in  ipsa  materia  causatur  a  forma. 
Et  ideo,  cum  secundum  naturam  minus 
perfectum  includatur  in  magis  perfecto, 
quantum  ad  id  quod  perfectionis  est  in 
eo  :  sicut  parva  lux  in  magna  et  pars  in 
toto  ;  inde  est  quod  secundum  naturam 
nunquam  aliquod  perfectibile  potest  reci¬ 
pere  majorem  perfectionem,  quin  etiam 
recipiat  minorem.  Minoris  autem  perfec¬ 
tionis  collatio  non  oportet  ut  intelligatur 
ab  alio  et  alio  fieri,  sed  ab  eodem,  a  quo 
et  major  confertur  ;  nec  prius  secundum 
tempus,  sed  solum  secundum  naturam 
originis  :  sicut  videmus  in  tolis  potestati¬ 
vis,  quibus  maxime  ipsae  formae  assimi- 
lantur,  quod  potestas  militis  est  imper¬ 
fectior  quam  illa  quae  est  ducis  ;  et  ideo 
potestas  militis  est  in  duce  quantum  ad 
id  quod  perfectionis  est  in  ipsa.  Similiter 
potestas  ducis  est  minor  quam  illa  quae 
est  regis  ;  et  ideo  potestas  ducis  est  in 
rege.  Nec  est  possibile  ut  aliquis  habeat 
potentiam  ducis  quin  habeat  illam  militis, 

(1)  Secundum...  Aquino  ;  hcec  verba  desunt  in 
Flor,  et  Par, 

nec  potentiam  regis  quin  in  ipso  praesup- 
ponatur  potentia  ducis.  Sed  tamen  prop¬ 
ter  hoc  non  oportet  quod  rex  primo  fue¬ 
rit  dux  et  postea  rex,  vel  quod  alia  sit 
potestas  a  qua  potest  quod  potest  rex, 
et  alia  a  qua  potest  quod  potest  dux  :  eo 
quod  illa  ducis  et  militis  virtute  continetur 
in  una  potestate  regis,  licet  secundum  in¬ 
tellectum  et  naturam  praeintelligatur  in 
ipso  rege  minor  potentia  majori,  sicut  pars 
toti,  et  imperfectum  perfecto.  Et  secun¬ 
dum  hunc  modum  intelligitur,  quod  ma¬ 
teria  sit  in  potentia  ad  formas  alias  me¬ 
diantibus  illis  elementorum  :  non  quia 
ordinalim  diversas  formas  substantiales 
recipiat,  sed  quia  materia  prima  non 
recipit  id,  quod  est  proprium  perfectioris 
formae  nisi  mediante  eo  quod  est  imper¬ 
fectioris,  cujusmodi  sunt  formae  elemen¬ 
torum,  licet  tam  majorem  quam  mino¬ 
rem  perfectionem  ab  eadem  forma  reci¬ 
piat.  Unde  propter  hoc  non  sequitur  quod 
forma  ultima  uniatur  mediantibus  formis 
elementorum,  sed  potius  quod  nulla  for¬ 
ma  substantialis  possit  dare  materiae  ali¬ 
quod  esse  perfectius,  puta  sentire  vel 
vivere,  nisi  etiam  intelligatur  illa  eadem 
forma  dare  sibi  esse  minus  perfectum, 
puta  corporeum,  et  calidum  et  frigidum  et 
hujusmodi  :  in  quibus  virtute  consistunt 
elementa,  ut  supra  dictum  est :  puta  sic¬ 
ut  potestas  imperialis  non  confert  homi¬ 
ni  regiam  dignitatem,  nisi  praeintelliga¬ 
tur  ei  conferre  etiam  dignitatem  ducis  ;  et 
sicut  nullus  potest  ferre  centum  libras, 
nisi  praeintelligatur  posse  ferre  duas.  Sic 
enim  nec  anima  confert  materiae  esse 
sensitivum,  nisi  praeintelligatur  ei  con¬ 
ferre  esse  corporeum,  ut  dictum  est.  Sed 
tamen  hoc  non  est  nisi  secundum  priori- 
talem  quae  attenditur  in  natura  originis, 
non  secundum  prioritatem  quae  attendi¬ 
tur  secundum  tempus  vel  secundum  di¬ 
versitatem  formae.  Unde  patet  quod  qui 
sic  arguit,  non  intelligit  propositiones 
quas  inducit. 

Ad  secundum  dicendum,  quod  sicut 
docet  Philosophus  in  8.  Metaphijs.  {lext. 
15  ;  1.  7,  c.  6),  nihil  est  causa  unionis 

materiae  cum  forma  nisi  agens  specificum 
et  agens  universale,  quae  praeparant  et 
dividunt  coaptando  (1)  diversis  formis 
diversas  partes  materiae.  Et  hoc  quidem 
facit  per  motum.  Et  ideo,  cum  motus 
requirat  corpus  actu,  cura  sit  accidens, 
dico,  quod  quando  materia  ab  agente 
naturali  dividitur  in  diversas  partes,  est 
sub  diversis  formis  et  dimensionibus 
quantitatis  :  sicut  patet  quod  animali 
per  motum  generationis  praeparatur 
debita  et  distincta  pars  materiae  per 
decisionem  seminis  ab  ejus  substantia. 
Sed  tamen  hoc  non  est  quia  quantitas 
dimensionum  sit  principium  effectivum 
divisionis  materiae  vel  introductionis 
seu  unionis  formae  ;  sed  potius  hoc 
convenit  per  accidens,  in  quantum  scili¬ 
cet,  cum  materia  sit  ens  in  potentia, 
nec  esse  neque  motui  subjici  potest,  nisi 
sit  actu  sub  aliqua  forma.  Unde  patet 
quod  argumentum  nihil  valet.  Cum 
enim  nulla  actio  vel  passio  vel  opera¬ 
tio  possit  fieri  circa  materiam  quin  sit 
actu,  et  per  consequens  quin  sit  affecta 
aliqua  qualitate  ;  posset  similiter  aliquis 
dicere,  quod  qualitas  est  principium 
unionis  materiae  cum  forma,  et  princi¬ 
pium  omnium  aliorum.  Similiter  etiam, 
cura  materia  creari  non  potuerit,  nisi  in 
quantum  habet  esse  sub  forma,  eo  quod 
terminus  creationis  est  ens  actu  ;  posse¬ 
mus  etiam  dicere,  quod  principium  crea¬ 
tionis  materiae  fuit  forma,  et  quod  Deus 
non  per  se  immediate,  sed  mediante  for¬ 
ma  materiam  creavit  ;  quae  omnia  sunt 
falsa. 

Ad  lerlium  dicendum,  quod  aliud  est 
formam  introduci  in  materiam,  et  aliud 
est  ipsam  uniri  materiae.  Nam  sicut 
palet  aliqualiter  ex  supra  dictis,  licet 
forma  uniatur  materiae  primae,  tamen 
id  ex  quo  aliquid  generatur,  oportet  esse 
aliquid  in  actu  :  sicut  materia,  ex  qua 
generatur  ignis,  ante  introductionem  for¬ 
mae  ignis  semper  oportet  quod  sit  sub 
aliqua  alia  forma,  sive  aeris  sive  cujus- 

(l)  Par.  coaptando  vel  inclinando. 


cunque  alterius.  Cujus  ratio  est,  quia 
cura  materia  sit  ens  in  potentia,  nun¬ 
quam  potest  inveniri  denudata  omni 
forma.  Et  ideo,  cum  forma  ignis  non 
possit  introduci  in  materiam  aeris,  nisi 
sit  disposita  ad  formam  ignis  ;  oportet  ut 
materia  illa  disponatur.  Ex  quo  patet 
quod  ad  introductionem  formae  necessa¬ 
rio  requiruntur  aliquae  dispositiones 
mediae.  Sed  tamen  ad  unionem  formae 
cum  materia  impossibile  est  aliquod 
medium  concurrere.  Nam  cum  illae  dis¬ 
positiones  sint  quasi  quaedam  via  ad 
substantialem  formam,  ideo  sicut  in  ter¬ 
mino  cessat  via,  ita  adveniente  forma 
substantiali  cedunt  dispositiones  illae. 
Unde  non  sequitur  quod  frustra  labora¬ 
verit  natura.  Nam  sicut  ad  terminum  non 
potest  perveniri  nisi  par  viam,  et  tamen 
via  cessat  in  termino  ;  ita  forma  nunquam 
posset  introduci  nisi  ex  virtute  illarum 
dispositionum  ;  et  tamen  adveniente  forma 
cedunt;  nec  fuerunt  frustra,  cum  assecu¬ 
tae  sint  finem,  ad  quem  erant,  scilicet 
introductionem  formae. 

Ad  quartum  dicendum,  quod  res  non 
dicitur  esse  magis  composita  una  quam 
alia  solum  quia  in  ea  sint  plures  for¬ 
mae,  sed  potius  quia  in  ipsa  sunt  plures 
perfectionis  gradus.  Et  hoc  dico  in  rebus 
corruptibilibus,  in  quibus  propter  earum 
imperfectionem  ad  multiplicationem  per¬ 
fectionum  sequitur  compositio  et  simplici¬ 
tatis  minoratio.  Nam  omnis  forma  secun¬ 
dum  essentiam  est  principium  immedia¬ 
tum  essendi  et  radix  prima  omnium 
potentiarum  suarum.  Ipsae  autem  poten¬ 
tiae  ejus  sunt  immediatum  principium 
operandi.  Et  ideo,  cumessentia  secundum 
naturam  non  deficiat  in  his,  quae  neces¬ 
sario  exiguntur  ad  operationes  diversas 
suarum  potentiarum,  eo  quod  omnis 
essentia  suaeproportionatur  virtuti ;  opor¬ 
tet,  cura  ad  diversas  potentiarum  ope¬ 
rationes  diversae  requirantur  in  materia 
dispositiones,  quod  ipsa  essentia  diversas 
partes  materiae  in  diversis  constituat  per¬ 
fectionum  gradibus  :  ut  scilicet  quasdam 
constituat  in  esse  carnis,  quasdam  in 

esse  nervi,  et  sic  de  aliis,  secundum 
quod  virtutum  ejus  diversitas  requirit. 
Neque  propter  hoc  sequitur  quod  non 
sit  ibi  unum  esse  substantiale,  sed  potius 
quod  sint  ibi  diversae  perfectiones  unam 
formam  et  unum  esse  substantiale  conse¬ 
quentes  :  sicut  nec  rex,  licet  habeat  om¬ 
nium  principum  dignitates  et  gradus, 
potest  dici  quod  non  sit  unus  princeps,  sed 
plures  ;  sed  potius  debet  dici  quod  rex 
ab  una  sola  potestate,  quse  scilicet  est 
potestas  regia,  habeat  unum  esse  et  unus 
sit  princeps  ;  ad  quod  tamen  esse  mul¬ 
tae  aliae  perfectiones  consequuntur. 

His  ergo  sic  praemissis,  quando  dicitur, 
quod  anima  vel  quaevis  alia  forma  unitur 
immediate  materiae  primae  etc.,  dicen¬ 
dum,  quod  si  intelligatur  de  ipsa  animae 
intellectivae  essentia  vel  cujuscunque 
alterius  formae,  non  solum  verum,  sed 
etiam  necessarium  est  quod  immediate 
primae  materiae  uniatur.  Si  autem  intel¬ 
ligatur  de  ipsa  potentia  intellectiva,  dicen¬ 
dum,  quod  non  sequitur,  quia  illa  secun¬ 
dum  Philosophum  nullius  partis  corporis 
est  actus.  Si  autem  quaeras  de  aliis  poten¬ 
tiis,  utrum  scilicet  uniantur  materiae  pri¬ 
mae,  dicendum  quod  non;  sed  potius 
uniuntur  diversis  partibus  materiae  in 
diversis  jam  perfectionum  gradibus  con¬ 
stitutis  per  ipsam  animae  essentiam  prae¬ 
parantem  debitum  esse  et  diversum  in 
diversis  partibus  materiae  suis  diversis 
virtutibus  vel  potentiis.  Unde  quando 
dicitur,  quod  tunc  omnis  res  naturalis  erit 
sola  nuda  materia  cum  forma  ;  patet  quod 
hoc  argumentum  nihil  valet  nec  quoad 
apparentiam  nec  quoad  essentiam.  Mul¬ 
tum  enim  rudis  est  qui  nescit,  quod  forma 
in  naturalibus  dat  aliquod  esse  naturale 
et  reale  ipsi  materiae.  Ex  materiae  enim 
et  formae  conjunctione  resultat  realis 
quaedam  natura  compositi,  quae  nec  est 
materia  nec  est  forma,  sed  aliquid  ab  his 
causatum.  Propter  quod  etiam  Philoso¬ 
phus  in  fine  7.  Metaphys.  {text.  60;  1.  6, 
c.  17),  ubi  quaerit,  quid  sit  ipsa  rei  quid- 
ditas,  dicit,  quod  non  est  aliquod  elemen¬ 
torum  componentium  rem,  sed  aliquid 


resultans  ex  eis.  Unde  non  sequitur,  si 
forma  immediate  unitur  materiae  primae, 
quod  res  non  sit  nisi  materia  nuda  cum 
forma,  sed  potius  quod  sit  aliquid  ex 
utriusque  compositione  resultans,  puta 
corpus  animatum  rationali  anima.  Imo 
etiam  tenendo  quod  anima  uniretur 
materiae  primae  mediante  corporeitatis 
forma,  adhuc  stultum  et  puerile  esset 
dictum,  quod  homo  nihil  esset  aliud  nisi 
anima  et  materia  prima  et  forma  corpo¬ 
reitatis  :  quia  cum  forma  dans  esse  cor¬ 
poreitatis  ipsi  corpori  non  sit  corpus, 
sicut  nec  forma  dans  esse  carnis  est  caro, 
sequeretur  quod  in  homine  non  esset  nec 
corpus  nec  caro,  sed  quod  esset  solum 
materia  prima,  et  forma  corporeitatis,  et 
forma  carnis,  et  anima;  quae  omnia  sunt 
ridicula.  —  Posset  autem  ista  consequentia 
tolerari  forte  in  artificialibus,  in  quibus 
formae  sunt  accidentia,  et  per  conse¬ 
quens  nullum  dant  esse  substantiale  :  ut 
dicamus,  quod  domus  substantia  nihil 
est  aliud  quam  lapides  et  ligna  et  caemen¬ 
tum  sic  ordinata;  licet  etiam  ista  locutio 
secundum  Philosophum  in  7.  Meiaphys. 
{texi.  24  ;  1.  6,  c.  7)  sit  (1)  falsa,  ubi 
expresse  dicit,  quod  non  debemus  dicere, 
quod  domus  sit  lapides  vel  lateres,  sed 
lapidea  vel  lateritia.  Unde  etiam  non 
sequitur,  quod  una  res  non  sit  magis 
compositum  quam  altera,  cum  major 
compositio  non  attendatur  in  multitudine 
formarum  solum  in  rebus  corruptibilibus, 
ut  dictum  est,  sed  etiam  in  multitudine 
perfectionum.  Unde  patet  quod  argu¬ 
mentum  rude  habuit  fundamentum. 

Ad  quintum  dicendum,  quod  unum¬ 
quodque  in  tantum  est  unibile  alteri,  in 
quantum  est  in  potentia  ad  illud  ;  et  simi¬ 
liter  unumquodque  in  tantum  reducit 
aliquid  in  actum,  in  quantum  est  actu» 
Et  ideo,  cum  forma  secundum  essentiam 
suam  sit  actus,  et  materia  secundum 
essentiam  suam  sit  potentia,  nihil  requi¬ 
ritur  disponens  materiam  vel  disponens 
formam  per  modum  medii  habilitantis  et 

(1)  Flor,  et  Par.  sit  impropria. 

conjungentis  ipsa  ad  invicem ;  sed  se  ipsis 
disposita  sunt.  Unde  quod  dispositiones 
inducantur  in  materiam,  hoc  non  est  quia 
essentia  primae  materiae  de  se  non  sit 
unibilis  formae  ;  sed  quia,  ut  dictum  est, 
ante  generationem  materia  est  sub  forma 
contrarii^  nec  potest  illa  abjici  ac  per  hoc 
alia  introduci,  nisi  materia  ad  contra¬ 
rium  disponatur.  Unde  patet  quod  disposi¬ 
tiones  necessariae  sunt  ad  introductionem 
formae,  et  non  ad  unionem. 

ARTICULUS  III 

UTRUM  NON  REMANENTIBUS  FORMIS  ELEMEN- 

TORUM  IN  MIXTO  POSSINT  REMANERE  ALl- 

QU.E  QUALITATES  VEL  VIRTUTES  ELEMEN¬ 
TORUM  E.EDEM  NUMERO. 

Ad  tertium  (1)  sic  proceditur.  Videtur 
quod  corruptis  in  mixto  elementorum 
formis  possint  remanere  aliquae  qualita¬ 
tes  eaedem  numero  in  generato  et  cor¬ 
rupto. 

1.  Dicit  enim  Philosophus  in  2.  de 
Generat,  {text.  25 ;  c.  4),  quod  in  haben¬ 
tibus  symbolum  facilior  est  transmutatio. 
Cujus  rationem  assignans  dicit,  quod 
non  est  tanta  contrarietas  ;  ubi  etiam 
dicit,  quod  communia  manent.  Sed  multa 
inveniuntur  communia  in  generato  et 
corrupto,  sicut  corporeitas,  diaphaneitas 
et  multa  hujusmodi.  Ergo  aliqua  acci¬ 
dentia  manent  ibi  eadem  numero. 

2.  Praeterea,  quidquid  non  habet  con¬ 
trarium,  in  illud  non  potest  esse  trans¬ 
mutatio.  Sed  hujusmodi  communia  non 
habent  contrarietatem  in  generato  et 
corrupto,  quin  potius  habent  similitu¬ 
dinem.  Ergo  in  ipsis  non  erit  transmuta¬ 
tio. 

3.  Praeterea,  cum  in  generatione  con¬ 
currant  et  abjectio  et  introductio,  aut  in 
eodem  instanti  una  forma  abjicitur  et  alia 
introducitur,  aut  in  alio  et  alio.  Si  in 
eodem,  ergo  cum  corruptio  terminetur 
ad  non  ens,  generatio  autem  ad  ens, 

(1)  Edit.  Ven.  qusesL  17. 


simul  in  eodem  instanti  aliquid  erit  ens 
et  non  ens.  Si  autem  in  alio  et  alio,  cum 
inter  quaelibet  duo  instantia  cadat  tem¬ 
pus  medium,  ex  quo  terminus  corruptio¬ 
nis  est  non  ens,  vel  oportet  dicere  quod 
in  illo  medio  tempore  materia  sit  absque 
aliqua  forma,  quod  est  impossibile ;  vel 
quod  ibi  remaneant  aliqua  accidentia 
cum  ipsa  corporeitate. 

4.  Praeterea,  sensus  non  decipitur  in 
proprio  objecto.  Sed  nos  videmus  ad  sen¬ 
sum,  quod  quaedam  accidentia  remanent 
in  mortuo  eadem,  quae  fuerunt  in  cor¬ 
pore  vivo,  sicut  lineamenta  et  figura  et 
hujusmodi.  Quare  oportet  concedere, 
quod  ibi  sint. 

5.  Praeterea,  tam  unio  quam  introduc¬ 
tio  formae  in  materiam  secundum  senten¬ 
tiam  Philosophi  in  8.  Melaphys.  est  per 
actionem,  agentis  ;  sed  cum  actio  agentis 
sit  accidens,  requirit  subjectum  aliquali¬ 
ter  in  actu  :  quare  necessario  oportet 
dicere,  quod  remaneat  ibi  corporeitas 
cum  aliquibus  aliis  accidentibus. 

6.  Praeterea,  idem  videtur  ex  actione 
qualitatum  elementarium. 

In  contrarium  est  :  1.  quia  cum  ratio 
suppositi  in  materia  causetur  ex  forma 
substantiali,  oportet  ut  per  separationem 
formae  substantialis  a  materia  corrum¬ 
patur  suppositum  seu  individuum.  Sed 
destructa  prima  substantia,  quae  hoc  no¬ 
mine  suppositi  vel  individui  appellatur, 
impossibile  est  aliquid  aliorum  remanere, 
secundum  Philosophum  in  Prcedicamen* 
ifs.Ergo  impossibile  est  ut  in  generato  et 
corrupto  aliquod  accidens  maneat  idem 
numero. 

2.  Praeterea,  principio  mutato  necesse 
est  principiata  mutari.  Sed  diaphaneitas 
et  corporeitas  et  hujusmodi  causantur  a 
composito,  quia  nec  materia  nec  forma 
per  se  alicujus  accidentis  causa  esse  po¬ 
test.  Ergo  oportet  necessario  ut  omnia 
illa  mutentur. 

3.  Praeterea,  raritas  et  densitas  sunt 
primae  dispositiones  et  qualitates  mate¬ 
riae,  ac  per  hoc  ad  mutationem  illarum 
oportet  mut  iri  omnes  alias  qualitates.  Sed 

illse  mutantur,  ut  per  se  patet.  Ergo  et 
omnes  aliae. 

Respondeo  dicendum,  quod  cum  omne 
accidens  a  substantia  suae  naturae  trahat 
originem,  et  sui  esse  conservationem,  eo 
quod  accidentis  esse  est  inesse,  secun¬ 
dum  Boethium  et  Philosophum  ;  ex  quo 
per  corruptionem  substantia  rei  corrum¬ 
pitur,  impossibile  est  omnino  ut  aliqua 
forma  vel  aliquod  accidens  seu  aliqua 
dispositio  eadem  numero  maneat  in  ge¬ 
nerato,  quae  fuerat  in  corrupto. 

Nam  cum  forma  substantialis  imme¬ 
diate  uniatur  materiae  primae,  ut  supra 
ostensum  est,  materia  prima  autem  de 
se  sit  sola  potentia  ;  oportet  ut  omnis  res 
ab  ipsa  forma  substantiali  et  suum  esse 
habeat  et  suae  quidditatis  naturam.  Et 
cum  omne  quod  subsistit  in  (1)  natura, 
subsistat  per  hoc  quod  ejus  essentia  est 
perfecta  per  esse,  oportet  ulterius  ut  ra¬ 
tionem  suppositi  vel  subjecti  et  subsis¬ 
tentis  (2)  in  actu  acquirat  a  forma.  Quare 
cum  in  generato  et  corrupto  sit  alia  et 
alia  substantialis  forma,  oportet  dicere, 
quod  sit  ibi  aliud  et  aliud  suppositum  vel 
subjectum.  Et  cum  omne  quod  fit,  fiat  ex 
contrario,  secundum  Philosophum  in  1.  ct 
in  5.  Phys.;  ea  autem  quse  sunt  in  eadem 
specie,  impossibile  sit  ad  invicem  contra- 
rielatem  habere;  sequitur  ulterius  quod 
generatum  et  corruptum  habeat  ratio¬ 
nem  non  solum  diversorum  numero  ve¬ 
rum  etiam  diversorum  in  specie  subjec¬ 
torum.  Quare  si  ibidem  maneret  aliquod 
accidens  idem  numero,  sequeretur  primo 
quod  accidens  transiret  de  subjecto  in 
subjectum,  subjectum  dico  diversum 
specie;  quod  est  impossibile.  Secundo 
vero,  cum  accidens  sit  dispositio  sub- 
stanticB,  sequeretur  quod  eadem  disposi¬ 
tio  numero  esset  oppositorum  et  diverso¬ 
rum  in  specie.  Quae  cum  sint  impossibi¬ 
lia,  dicendum  simpliciter,  quod  nihil  in 
generato  et  corrupto  potest  idem  numero 
remanere. 

Ad  primum  dicendum,  quod  elementa 

(1)  Par,  mateina. 

(2)  Par,  subsistentia}. 


DE  FORMIS 

non  dicuntur  habere  symbolum  ideo,  quia 
aliqua  forma,  in  qua  conveniunt,  non 
destruatur ;  sed  quia  minor  est  contrarie- 
tas  contrarii  ad  medium  quam  contrarii 
ad  extremum,  ideo  facilior  transmutatio, 
eo  quod  non  oportet  quod  sit  aliquid  per 
se  corrumpens,  sed  corrumpitur  solum 
per  accidens  illud  commune  vel  symbo¬ 
lum  ;  et  quando  dicitur,  quod  manent 
communia,  verum  est  eadem  specie,  sed 
non  numero,  quia  hoc  est  impossibile. 

Ad  secundum  dicendum,  quod  illa  pro¬ 
positio  tonet  in  his  in  quae  per  se  aliquid 
mutatur  (1)  vel  in  quse  per  se  corrumpi¬ 
tur.  Hujusmodi  autem  sunt  communia  ; 
nec  per  se  corrumpuntur,  sed  per  acci¬ 
dens,  ut  dictum  est;  nec  in  ea  aliquid 
per  se  mutatur. 

Ad  tertium  dicendum,  quod  circa  istud 
argumentum  diversae  dantur  solutiones. 
Sed  omissis  opinionibus  aliorum  et  ea¬ 
rum  improbationibus,  dicendum  secun¬ 
dum  sententiam  Philosophi  in  8.  Phys. 
{text.  69;  c.  8),  quod  cum  tempus  non 
componatur  ex  instantibus,  sicut  inter 
lineam  ct  punctum  nullum  est  medium, 
ita  nec  inter  tempus  et  ipsum  nunc.  Et 
ideo  quandocunque  ex  aliquo  corrupto 
aliquid  generatur,  maceria  in  ultimo  in¬ 
stanti  est  sub  forma  nova,  in  toto  autem 
praecedenti  tempore  est  sub  forma  abji¬ 
cienda.  Unde  sicut  non  est  medium  inter 
nunc  et  tempus,  ita  nec  inter  abjectio¬ 
nem  unius  formae  et  introductionem  alte¬ 
rius.  Unde,  quando  dicitur,  quod  vel  in 
alio  vel  in  eodem  instanti,  dicendum, 
quod  cum  in  mutationibus  subitis  proprie 
non  sit  fieri,  sed  factum  esse,  si  genera¬ 
tio  et  corruptio  proprie  et  stricte  suman¬ 
tur  prout  sunt  mutationes,  dico,  quod  in¬ 
troductio  et  abjectio  prout  sonant  fieri 
vel  motum,  nec  sunt  in  eodem  instanti 
nec  in  diverso,  sed  in  tempore;  si  autem 
sumantur  prout  dicunt  mutationes  subi¬ 
tas,  sic  in  eodem  instanti  est  abjectum 
esse  et  introductum  esse.  Et  hoc  non  est 
inconveniens,  cum  ipsa  abjectio  unius 

(1)  Flor,  et  Par,  omitt.  vel  in  quoe  per  se  corrum¬ 
pitur. 

sit  inlroductio  alterius. — Et  quando  dici¬ 
tur,  quod  termini  sunt  oppositi,  scilicet 
ens  et  non  ens  ;  dicendum,  quod  licet 
sint  oppositi,  non  tamen  respectu  ejus¬ 
dem,  et  non  possunt  simul  esse.  Nam 
quando  ex  aere  factus  est  ignis,  corrup¬ 
tio  terminatur  ad  non  aerem,  generatio 
autem  ad  ignem.  Similiter  autem  eadem 
materia  et  est  non  aer  et  est  ignis;  prop¬ 
ter  quod  etiam  dicit  Philosophus,  quod 
semper  materiae  est  annexa  privatio.  Nec 
est  intelligendum,  quod  licet  corruptio 
aeris  terminetur  ad  non  aerem,  non  ter¬ 
minetur  ad  non  ens  simpliciter,  vel  quod 
remaneat  ibi  aliqua  forma.  Nam  cum 
forma  aeris  uniatur  immediate  primae 
materiae,  idem  est  terminari  ad  non  ae¬ 
rem,  quod  ad  non  ens  simpliciter.  Quod 
autem  illud  non  ens  simpliciter  in  eodem 
instanti  per  aliam  formam  fiat  et  factum 
ens  actu  sit  —  quia  idem  est  ibi  fieri  et 
factum  esse  — ;  hoc  est  per  accidens,  in 
quantum  alia  forma  est  introducta,  eo 
quod  corruptio  unius  est  generatio  alte¬ 
rius.  Non  autem  dico  <r  per  accidens 
quia  non  per  se  intendatur  ab  agente,  sed 
quia  non  ex  virtute  abjectionis  formaa 
seu  non  entitatis  dicitur  quod  determina¬ 
ta  quaedam  alia  forma,  puta  ignis,  intro¬ 
ducta  sit. 

Ad  quartum  dicendum,  quod  objectum 

proprium  sensus  visus  est  color.  Ille  au- 
proprium  sensus  visus  est  color.  Ille  au- 
Ex  hoc  autem  potius  haberetur,  quod  non 
remaneret  ibi  identitas  formarum,  quam 
contrarium.  Forma  vero  substantialis,  et 
idem  et  diversum  potius  pertinent  ad 
intellectum  quam  ad  sensum;  et  ideo 
utrum  haec  sint  eadem  numero  vel  non, 
non  est  sensus  judicare,  sed  intellectus. 

Ad  quintum  dicendum,  quod  unio  for¬ 
mae  cum  materia  non  est  actio  agentis 
proprie  loquendo,  sed  est  effectus  vel  ter¬ 
minus  actionis  ipsius;  actio  autem  ejus 
praecedit  unionem  tamquam  causa  effec¬ 
tum  :  et  ideo,  cum  ante  ultimum  instans 
unionis  materia  sit  sub  actu  formae  abji¬ 
ciendae,  non  est  inconveniens  in  ipsa  fun¬ 
dari  et  recipi  actionem  agentis.  —  Quodsi 
dicatur  iterum  de  unione,  quod  est  acci¬ 
dens  ;  dicendum,  quod  unio  cum  sit  su¬ 
bita  mutatio,  in  ipsa  est  idem  uniri  et 
unitum  esse;  tale  autem  accidens  funda¬ 
bitur  in  ipsa  substantia  jam  unita,  sicut 
et  creatio  in  creatura. 

Ad  sextum  dicendum,  quod  ex  hoc  non 
concluditur  identitas  numeri,  sed  spe¬ 
ciei  (I). 

(1)  In  editione  Parisiensi  subjungitur  :  «  Et  sic 
€  cum  laude  Dei  finiuntur  quaestiones  de  formis, 

„  qui  sit  benedicius  in  saecula  saeculorum.  Arnen.  » 

CFR.  SUPRA  IN  METAPHYSICA  Q.  24,  A.  3  ET  4. 


[Art.  I.  Quodnam  sit  principium  indivi- 

DUATIONIS  in  rebus  CORPORALIBUS.] 

I.  Qusestio  est,  utrum  principium  indi- 
viduationis  materia  in  corporalibus. 

Et  videtur  quod  non. 

1.  Nam,  sicut  dicit  Richardus,  in  sub¬ 
stantiis  spiritualibus  et  corporalibus  est 
individuatio  per  qualitates  ;  sed  qualitas 
est  accidens  :  ergo  etc. 

2.  Praeterea,  id  quod  est  unicum  et 
indivisum,  non  potest  esse  principium 
individuationis  ;  sed  materia  est  hujus¬ 
modi  :  ergo  etc. 

3.  Praeterea,  Philosophus  dicit  2. 
Phy&.  {text.  76  ;  c.  8),  quod  diversitas 
secundum  materiam  est  propter  diversi¬ 
tatem  quae  est  secundum  formam  ;  ergo 
forma  est  principium  individuationis. 

4.  Praeterea,  secundum  Boethium  diver¬ 
sitas  quae  est  secundum  genus,  dividitur 
contra  diversitatem  secundum  numerum  ; 
sed  diversitas  generum  est  quorum  non 
est  una  materia  :  ergo  diversitas  secun¬ 
dum  numerum  est  quorum  est  una  mate¬ 
ria  ;  igitur  materia  non  est  principium 
individuationis. 

5.  Praeterea,  illud  quod  dat  diversum 
esse  actu,  est  tota  causa  individuationis  ; 
sed  forma  est  hujusmodi  :  ergo  etc. 

6.  Praeterea,  cum  individuatio  sit  quae¬ 
dam  rei  determinatio,  illud  videtur  esse 
principium  individuationis,  quod  est  prin¬ 
cipium  determinationis.  Sed  principium 
determinationis  est  differentia  substan¬ 
tialis  ;  quod  patet,  quia  per  differen- 

(1)  De  hac  quaestione,  quae  probe  est  distin¬ 
guenda  ab  Opusc.  29  Sancti  Thomae,  vide  ea  quae 
praefati  sumus* 


tias  contrahuntur  genera,  a  quibus  in¬ 
choatur  determinatio.  Ergo  differentia 
substantialis  est  principium  individua¬ 
tionis. 

7.  Praeterea,  si  materia  est  causa  indi¬ 
viduationis  :  aut  sibi,  quod  esse  non 
potest,  quia  ipsa  secundum  se  non  est 
individuum  ;  aut  formae,  quod  non  est 
possibile,  quia  ab  eo  a  quo  res  habet 
esse  habet  individuum  esse;  sed  materia 
non  est  causa  existendi  formae,  imo  e 
converso  :  ergo  ;  neque  etiam  compo¬ 
sito,  quia  in  composito  non  est  nisi  forma 
et  materia  tamquam  principales  partes. 

8.  Praeterea,  materia  de  se  sive  secun¬ 
dum  se  considerata  est  punctualis  et 
indivisibilis  ;  ergo  non  est  causa  diver¬ 
sitatis  numeralis. 

Sed  contra  est  :  1.  quia  videtur  quod 
materia  sit  tota  causa  individuationis  per 
hoc  quod  dicitur  in  lib.  Phsyicorum, 
quod  materia  est  id  per  quod  composi¬ 
tum  habet  quod  sit  tangibile  et  sensi¬ 
bile  ;  sed  id  per  quod  compositum  est 
tangibile  et  sensibile,  est  causa  indivi¬ 
duationis  :  ergo. 

2.  Praeterea,  quod  est  causa  diversita¬ 
tis  eorum  quae  sub  specie  continentur, 
videtur  esse  causa  individuationis ;  sed 
materia  est  hujusmodi  ;  unde  Philoso¬ 
phus  dicit  7.  Metaphys.,  quod  Callias  et 
Socrates  sunt  diversi  propter  materiam  ; 
et  sic  idem  quod  prius. 

3.  Praeterea  ,  illud  videtur  esse  tota 
causa  individuationis,  ad  quod  indivi¬ 
duatio  sequitur  de  necessitate  et  uni¬ 
versaliter,  ct  a  quo  ejus  oppositum  de 
necessitate  et  universaliter  removetur  ; 
sed  materia  est  hujusmodi ;  cujus  signum 

est,  quia  ad  materiale  esse  sequitur  uni¬ 
versaliter  et  de  necessitate  individuatum 
esse,  et  removetur  universaliter  omne 
quod  est  ejus  oppositum  ;  ergo  etc. 

4.  Sed  dices,  quod  materia  est  causa 
individuationis  non  tota,  sed  sine  qua 
non.  Sed  contra,  subtracta  causa  sine 
qua  non,  subtrahitur  ejus  effectus  ;  sed 
subtracta  materia  non  tollitur  individua- 
tio  ;  quod  patet,  quia  quaedam  sunt  im¬ 
materialia,  et  tamen  sunt  individua  : 
ergo  materia  non  est  causa  individua¬ 
tionis  sine  qua  non. 

II.  Sed  contra  videtur  quod  forma  sit 
tota  causa  individuationis  :  — 

1.  quia  dicit  Philosophus  in  2.  de 
Anima,  quod  forma  facit  materiam  hoc 
aliquid  ;  sed  quod  facit  esse  hoc  ali¬ 
quid  facit  esse  individuum  :  ergo  indivi¬ 
duationis  causa  est  forma.  ’ 

2.  Praeterea,  id  quod  finit  et  determi¬ 
nat  communitatem  alicujus,  est  princi¬ 
pium  distinctivum  ;  sed  forma  est  hujus¬ 
modi  ;  constat  enim  quod  forma  determi¬ 
nat  materiae  communitatem,  et  facit  eam 
stare  sub  certa  forma  et  sub  certis  acci¬ 
dentibus  :  ergo  forma  est  principium 
distinctivum  materiae,  et  sic  est  indivi¬ 
duationis  causa. 

III.  Sed  videtur  quod  accidentia  sint 
tota  causa  individuationis. 

Illud  enim  quod  solum  facit  rem  sen¬ 
sibilem,  est  lota  causa  individuationis  ; 
sed  res  non  est  sensibilis  nisi  per  qua¬ 
litates,  quia  de  rebus  nihil  accipit  sensus 
nisi  qualitates  :  ergo  accidentia  sunt  tota 
causa  individuationis. 

Respondeo  dicendum,  quod  de  ratione 
individui  duo  sunt  principaliter,  scilicet 
quod  sit  indivisum  in  se,  et  divisum  ah 
aliis.  Ex  primo  enim  habet  quod  dicat 
privationem  divisibilitatis  in  partes  sub¬ 
jectivas  ;  unde  individuum  dicitur  quod 
non  est  multiplicabile  in  partes  subjecti¬ 
vas  sive  in  partes  quantitativas.  Unde 
ulterius  habet  ex  hoc, quod  opponitur 
communitati  sive  non  multiplicabili  per 
tales  partes,  sicut  est  communitas  naturae 
divinae  respectu  trium  personarum  ;  sive 


multiplicabili  per  tales  partes,  sicut  est 
communitas  generis.  Unde  individuum 
est  incommunicabile  ;  et  ex  hoc  habet 
quod  esse  ejus  non  est  per  alia  suppo¬ 
sita  ;  et  ideo  oportet  quod  sit  per  se  sub¬ 
sistens.  Et  quia  hoc  non  potest  esse  nisi 
per  complementum  formae  determinantis, 
sequitur  quod  sit  ulterius  quid  comple¬ 
tum  in  natura  determinata. 

Ex  eo  vero  quod  est  divisum  ab  aliis, 
rationem  ejus  oportet  accipere  secundum 
quod  aliquid  ab  aliis  dividi  potest.  Divi¬ 
sum  secundum  Boethium  dicitur  triplici¬ 
ter  ;  aut  secundum  genus  aut  secundum 
speciem  aut  secundum  numerum  ;  et 
hic  est  triplex  modus  indivisionis.  In 
individuo  enim  composito  in  genere 
substantiae  est  tria  considerare,  scilicet 
materiam,  formam,  et  compositum,  quod 
substat  accidentibus.  Necesse  est  ergo 
hanc  triplicem  diversitatem  reducere  ad 
aliquod  istorum  trium,  scilicet  mate¬ 
riam,  formam,  vel  compositum.  Unde 
nomina  omnium  quae  ponuntur  in  linea 
praedicamentali  ad  haec  reducuntur,  ut 
genus,  species,  et  differentia.  Nam  no¬ 
men  generis  sumitur  a  materia,  nomen 
differentiae  a  forma,  et  nomen  speciei  a 
composito.  Diversitas  ergo  generis,  sive 
divisio  quae  est  secundum  genus,  redu¬ 
citur  ad  materiam,  quia  genus  sumitur 
a  materia,  et  materia  est  causa  diversi¬ 
tatis  quae  est  secundum  genus.  A  parte 
enim  materiae  accipitur  diversitas  gene¬ 
rum  in  diversis  praedicamentis,  et  etiam 
in  eodem  praedicamento,  sed  diversi¬ 
mode.  Nam  cum  genus  sit  principium 
cognitionis,  eo  quod  per  ipsum  datur 
definitio  rei  cognoscibilis,  quae  quidem 
definitio  secundum  Philosophum  datur 
cognoscendi  gratia  ;  materia  vero  cum 
secundum  se  sit  incognita,  sed  diversi¬ 
tas  generis  reducitur  ad  eam  :  oportet 
quod  reducatur  non  secundum  quod  est 
incognita,  sed  secundum  quod  est  cogno¬ 
scibilis. 

Est  autem  materia  cognoscibilis  altero 
duorum  modorum,  uno  scilicet  modo 
secundum  analogiam  ad  formam,  ut 

dicitur  1.  Pliys.  {texi.  69  ;  c.  7),  alio 
modo  per  propriam  formam  expressam, 
et  in  natura  determinatam.  Et  secundum 
hunc  duplicem  ipsius  cognitionis  modum 
accipitur  diversimode  diversitas  gene¬ 
rum  primorum,  id  est  decem  prsedica- 
mentorum,  est  generum  subalternorum 
in  eodem  praedicamento.  —  Primo  ergo 
modo  materia  et  cognoscibilis  per  ana¬ 
logiam  ad  formam.  Nam  sic  se  habet 
prima  materia  ad  omnem  formam,  sicut 
lignum  ad  artem  fabri  lignarii  ;  et  hoc 
modo  secundum  quod  se  habet  in  diversa 
analogia  ad  formas  primorum,  causatur 
diversitas  generis  in  diversis  praedica¬ 
mentis,  quia  aliam  analogiam  habet  ad 
substantiam  ut  ad  id  cujus  est  pars, 
aliam  ad  quantitatem  sicut  admensuram, 
aliam  ad  qualitatem  sicut  ad  denomina¬ 
tionem.  Est  enim  materia  pars  substan¬ 
tiae  mensurata  quantitate  et  denominata 
qualitate.  Omnia  autem  alia  accidentia 
recipiunt  aliquam  comparationem  ad  ma¬ 
teriam,  ratione  cujus  distinguuntur,  et 
ipsa  comparatur  ad  omnia  genera  sicut 
ad  diversas  formas,  ex  quarum  analogia 
ipsa  habet  cognosci  et  distingui.  — 
Secundo  vero  modo  materia  cognoscitur 
per  propriam  formam,  quam  habet,  per 
quam  habet  esse  in  actu  ;  et  hoc  modo 
habet  quod  sit  causa  diversitatis  gene¬ 
rum  in  eodem  praedicamento.  Cum  enim 
materia  secundum  se  sit  pura  potentia, 
Deus  autem  purus  actus,  forma,  quae  est 
perfectio  ipsius  materiae  et  actus  ejus, 
per  quam  habet  materia  cognosci,  non 
est  aliud  nisi  quaedam  similitudo  actus 
primi.  Nihil  enim  aliud  est  potentia  reci¬ 
pere  formam,  quam  participare  similitu¬ 
dinem  ipsius  actus  primi  imperfectam, 
ut  scilicet  ipsum  compositum  ex  materia 
et  forma  sit  quoddam  medium  inter 
potentiam  puram  et  actum  purum. 

Haec  autem  similitudo  non  est  omnino 
eadem  in  omnibus  partibus  materiae,  sed 
diversa  in  diversis,  secundum  diversos 
gradus  naturae  :  quia  in  quadam  parte 
materiae  participat  aliquid  de  similitudine 
ipsius  actus  ad  solam  subsistentiam,  ut 


quando  participat  solum  esse,  et  non 
vivere  aut  sentire,  ut  in  lapide;  in  alia 
vero  ad  formam  quae  est  vitae  vel  vivere 
vel  animatum  esse,  ut  in  plantis ;  quan¬ 
doque  autem  ad  sentire,  ut  in  brutis; 
quandoque  vero  ad  intelligere,  in  homi¬ 
nibus.  Iterum  in  quibusdam  gradibus 
naturarum  invenitur  similitudo,  et  im¬ 
pressio  primi  actus  recepta  absque  ali¬ 
qua  materia, ut  in  angelis;  in  quibusdam 
autem  absque  materia  corruptibili,  ut  in 
superioribus  corporibus;  in  quibusdam 
vero  in  materia  corruptibili,  ut  in  gene¬ 
rabilibus. 

Notandum  ergo,  quod  in  istis  gradibus 
naturalium  est  talis  ordo,  quod  in  illis 
quae  communicant  in  materia,  semper 
posterius  et  perfectius  habet  quidquid 
habet  prius  et  imperfectius,  et  aliquid 
plus.  Et  hoc  etiam  tenet,  si  non  commu¬ 
nicant  in  materia,  dummodo  id  quod 
habet  prius  et  imperfectius,  conditioni 
non  repugnet  perfectioris.  Et  ideo  cum 
in  diversis  partibus  materiae  inveniatur 
differens  similitudo,  seu  impressio  primi 
actus,  et  unus  gradus  abundet  ab  alio, 
et  contineat  ejus  perfectionem,  et  plus, 
et  alius  consequenter  deficiat  ab  eo  in 
aliqua  similitudine  primi  actus;  necesse 
est  quod  in  omnibus  aliquid  idem  sit 
commune  inter  gradus,  quod  substerna¬ 
tur  formis  contrariis,  ita  quod  in  uno 
substernatur  perfectioni,  et  in  alio  imper¬ 
fectioni.  Ex  quo  in  gradibus  naturarum 
invenitur  communiter  perfectio  et  imper¬ 
fectio,  abundantia  et  defectus  :  verbi 
gratia,  corpus  animatum  quod  est  planta, 
deficit  a  corpore  animato  sensitivo  quod 
est  animal ;  et  ex  hoc  oportet  quod  sub¬ 
sternatur  defectui  et  imperfectioni  quae 
est  insensibilitas.  Et  idem  corpus  anima» 
tum  in  alio  gradu,  scilicet  in  animali, 
substernitur  sensibilitati,  quae  est  perfec¬ 
tio;  et  sic  de  aliis.  Et  ideo  id  quod  est 
commune,  scilicet  corpus  animatum,  quod 
utrique  formae  substernitur,  est  ut  genus 
respectu  omnium  naturarum  participan¬ 
tium  actualiter  dictas  formas. 

Generaliter  igitur  tenendum  esi,  quod 

in  omnibus  his  gradibus  naturarum 
materia  accepta  cum  communi  forma, 
seu  similitudine  primi  actus,  constituit 
genus.  Verbi  gratia,  materia  accepta  cum 
forma,  vel  potentia  cum  actu,  facit  hoc 
genus  quod  est  substantia;  hsec  autem 
cum  corporei tate  facit  genus  quod  est 
corpus ;  haec  autem  cum  anima  facit 
corpus  animatum  ;  et  haec  cum  sensitivo 
facit  genus  quod  est  animal. 

Secundum  ergo  hunc  processum, 
manifestum  est  quod  id  quod  est  poste¬ 
rius,  forma  est  respectu  prioris,  et  plus 
recipit  de  similitudine  primi  actus;  et  id 
quod  est  prius,  est  materiale  respectu 
sequentis,  et  in  ipso,  loquendo  physice, 
materialiter  contingtur.  Et  quia  logicus 
de  materia  non  curat,  eo  quod  solum 
formale  considerat;  ideo  ponit,  omnia 
ista  genera  in  uno  genere  convenire,  et 
nullo  modo  genere  differre.  Sed  quia 
physicus  considerat  materiam  simul  cum 
forma,  et  videt,  quod  materia  secundum 
diversas  partes  diversis  perfectionibus 
informatur;  et  iterum  videt,  quod  aliqua 
similitudo,  et  impressio  actus  recipitur 
in  materia  quae  est  in  potentia  ad  for¬ 
mam,  aliqua  autem  in  materia  quae  est 
solum  in  potentia  ad  ubi,  aliqua  autem  in 
nulla  materia,  ut  in  angelis  ;  ideo  dicit 
omnes  illas  naturas  ad  invicem  genere 
differre.  Et  ideo  aliqua  dicuntur  esse 
ejusdem  generis  secundum  logicum,  quae 
non  sunt  ejusdem  generis  secundum  phy¬ 
sicum  vel  metaphysicum. 

Patet  igitur  quod  materia  est  princi¬ 
pium  et  origo. diversitatis  generum  in 
diversis  praedicamentis,  et  etiam  in  eo¬ 
dem.  Patet  etiaih  quod  licet  genus  non 
sit  materia  per  essentiam  (quia  tunc  non 
praedicaretur  de  specie,  cum  materia  sit 
pars),  tamen  ratio  generis  sumitur  ex  eo 
quod  est  materiale  in  re,  ratio  vero  dif¬ 
ferentiae  sumitur  ab  eo  quod  est  formale, 
sive  pertineat  ad  perfectionem  sive  ad 
imperfectionem,  sive  ad  habitum  sive  ad 
privationem  :  quia  ratio  differentiae  ab 
illis  formis  accipitur  quibus  substernitur 
ipsum  genus,  ut  jam  ex  dictis  patet.  Non 


enim  anima  rationalis  est  differentia 
hominis,  cum  de  homine  non  praedicetur, 
sed  animam  rationalem  habens,  quod 
significat  hoc  nomen  «  rationale  s>,  cui 
animal  substernitur,  cum  ejus  opposita 
differentia:  quia  dicimus  animalium  aliud 
rationale,  aliud  irrationale.  Et  quia  dif¬ 
ferentia  adveniens  generi  constituit  spe¬ 
ciem,  sicut  forma  materiae,  ideo  diversitas 
specierum  causatur  ex  diversitate  diffe¬ 
rentiarum.  Ex  quo  manifestum  ex  quod 
tam  species  quam  differentiae  respiciunt 
id  quod  est  formale  in  re,  et  inde  ori- 
ginantur,  genus  autem  respicit  ipsam 
materiam. 

Diversitas  igitur  numeralis  in  causa 
individualionis  nec  est  tantum  a  mate¬ 
ria,  sicut  quidam  dicunt,  nec  tantum  a 
forma,  ut  dicunt  alii,  nec  tantum  ex  aliis 
accidentibus  determinantibus,  ut  dicunt 
alii ;  ex  utrisque  tamen  individuatio  ha¬ 
bet  causam. 

Sed  circa  hoc  sciendum,  quod  cum 
quaeritur  quid  sit  principium  individua- 
tionis,  non  quaeritur  tantum  de  principio 
materiali,  quia  individuatio  habet  princi¬ 
pium  effectivum,  [quod]  in  artificialibus 
quidem  est  artifex,  qui  dividendo  de  uno 
ferro  facit  duo  frusta  ;  in  naturalibus 
autem  generans,  cum  de  sua  substantia 
facit  aliud,  ipse  est  causa  distinctionis. 
Habet  etiam  principium  finale,  et  hoc  est 
conservatio  specierum  :  quia  propter  hoc 
est  multiplicatio  et  distinctio  individuo¬ 
rum,  ut  conservetur  et  salvetur  esse 
specierum.  Principium  autem  formale  est 
ipsa  forma  terminans  materiam.  Mate¬ 
riale  vero  ipsa  materia  terminans  for¬ 
mam.  Manifestativum  etiam  sunt  ipsa 
accidentia  distinguentia  ipsum  ab  aliis 
quantum  ad  apparentiam  et  aspectum. 
Sed  notandum,  quod  cum  individuum 
sit  quid  completum  in  actu  et  subsistens, 
materia  et  forma,  quibus  constituitur  in 
esse,  erunt  principia  et  causa  individua- 
tionis.  Sed  quia  nec  materia  per  se  et 
absolute  sumpta  et  simpliciter  potest  esse 
pars  hujus  individui,  sed  haec  materia 
signata;  et  similiter  nec  forma, simplici- 

ter,  sed  in  quantum  haec  :  ideo  nec  mate¬ 
ria  nec  forma  simpliciter  acceptae  sunt 
principia  individuantia,  cum  sint  partes 
naturae  communis  sive  speciei,  et  non 
naturae  particularis.  Et  lieet  forma  et 
materia  mutuo  se  terminent,  quia  cum 
materia  sit  potentia  ad  plures  formas,  per 
hoc  quod  habet  unum  actum,  jam  non 
potest  alium  subire  actum,  nec  etiam  est 
in  potentia  ad  formam  jam  receptam,  et 
sic  terminatur  per  formam  ;  similiter 
etiam  cum  forma  secundum  se  sit  multi¬ 
plicabilis  et  receptibilis  in  mullis,  ex  quo 
tamen  jam  est  in  materia,  non  potest  in 
alia  esse,  et  sic  terminatur  per  mate¬ 
riam  ; —  tamen  materia  in  eo  quod  mate¬ 
ria,  non  terminat  formam  individuali 
terminatione,  nisi  sit  hcBC  materia,  nec 
forma  in  eo  quod  forma,  terminat  mate¬ 
riam  individuali  terminatione,  nisi  sit 
hoec  forma  :  et  ideo  haec  materia  et  haec 
forma  sunt  principia  individualionis. 

Et  quia  materia  non  potest  signari  ut 
hoec,  nisi  in  quantum  est  subjecta  certis 
et  signatis  dimensionibus  quantitalivis 
_  licet  quidam  dicant,  quod  indetermi¬ 
natis  et  incertis  —  ;  ideo  primum  et 
ultimum  individuationis  principium  est 
materia  non  absolute  accepta,  sed  si¬ 
gnata  ut  hoec,  in  quantum  scilicet  stat 
sub  certis  et  determinatis  dimensioni¬ 
bus  quantitativis.  Unde  et  in  resolu¬ 
tione  ad  hanc  materiam,  in  quantum  his 
dimensionibus  subjecta  est,  est  etiam 
devenire  sicut  ad  primum  individuationis 
principium  mediantibus  certis  dimensio¬ 
nibus  terminans  communitatem  hujus 
formae,  quam  intellectus  natus  est  pluribus 
suppositis  attribuere.  Et  sic  patet  quod 
mediantibus  iis  dispositionibus  et  dimen¬ 
sionibus  potest  et  hanc  formam  recipere 
et  haec  accidentia,  quae  se  habent  ad  no¬ 
stram  apprehensionem  ut  signa,  quibus 
mediantibus  apprehendimus  individuum. 

Et  per  hoc  patet,  quid  sit  causa  indi¬ 
viduationis  in  substantiis  materialibus. 

Patet  etiam  per  haec  responsio  ad  omnia 
argumenta,  quae  omnia  suo  modo  aliqua¬ 
liter  veritatem  concludunt; 


[Art.  II.  Quodnam  sit  principium  indivi¬ 
duationis  IN  SUBSTANTIIS  SPIRITUALI¬ 
BUS.] 

Sed  tunc  videtur  quaerendum,  quid  sit 
principium  individuationis  in  substantiis 
separatis.  Nam  videtur  quod  non  sit 
ponere  individuationem  :  — 

1.  quia,  ut  ex  dictis  patet,  materia  est 
principium  individuationis  subjecta  di¬ 
mensionibus  ;  ibi  autem  non  est  materia  : 
ergo  etc. 

2.  Praeterea,  sensus  est  singularium, 
et  intellectus  est  universalium  ;  si  ergo 
angeli  essent  individuali,  non  intellige- 
rentur. 

3.  Praeterea,  in  commento  libri  de  Cau¬ 
sis  (c.  5)  dicitur,  quod  intelligentia  est 
finita  superius  in  quantum  recipit  esse  a 
Deo,  infinita  inferius,  quia  ejus  esse  non 
recipitur  in  materia.  Ergo  cum  ejus  esse 
non  sit  finitum  per  aliquid  in  quo  recipia¬ 
tur,  non  est  individuatum. 

4.  Praeterea,  numerus  causatur  ex  divi¬ 
sione  continui,  secundum  Philosophum 
in  2.  de  Anima  (text.  133  ;  1.  3,  c.  1)  ; 
ubi  ergo  non  est  continuum,  non  est  divi¬ 
sio,  et  per  consequens  nec  numerus  nec 
individualio  numeralis. 

5.  Praeterea,  nulla  forma  simplex  potest 
dividi,  ergo  nec  indi  viduari ;  sed  angelus 
est  forma  simplex  :  ergo  etc. 

Sed  contra :  Actus  sunt  singularium  ; 
sed  angelis  convenit  agere  {Dan.  7,  10  : 
«  millia  millium  ministrabant  ei  »  etc.) : 
ergo  angeli  sunt  individui  et  singulares. 

PiESPONDEO  DICENDUM,  quod  circa  indi¬ 
viduationem  substantiarum  spiritualium 
tam  separatarum  quam  conjunctarum 
diversi  diversimode  dixerunt,  sicut  et  de 
compositione  earundem.  Illi  enim  qui 
ponunt  substantias  separatas  compositas 
ex  materia  et  forma,  dicunt,  quod  mate¬ 
ria  in  eis  est  principium  individuationis. 
Illi  vero  qui  ponunt  in  eis  compositionem 
ex  supposito  et  natura,  ipsum  suppositum 
dicunt  esse  individuationis  principium. 
Sed  quia  nec  illam  compositionem  poni^ 

mus  in  eis,  ideo  aliter  est  dicendum  de 
individuatione  angelorum,  scilicet  quod 
individuantur  ex  eo  quod  sunt  formae 
simplices.  Forma  enim  simplex  indivi- 
dualur  se  ipsa  tamquam  principio  intrin¬ 
seco  :  sicut  si  esset  albedo  simplex  et 
separata,  individuaretur  se  ipsa,  quia 
esset  una  se  ipso.  Ipsi  etiam  angeli  tam¬ 
quam  effectivo  principio  individuantur  ab 
ipsa  divina  sapientia  diversas  in  eis  gra¬ 
dus  naturarum  excogitante.  Et  hoc  ma¬ 
gis  declaratur  in  commento  super  librum 
de  Causis. 

De  individuatione  autem  animoe  notan¬ 
dum,  quod  quidam  dixerunt,  quod  anima 
individuatur  a  Deo  tantum  :  quia,  cum 
Deus  sit  immediatum  productionis  prin¬ 
cipium  animae,  oportet  quod  sit  imme¬ 
diatum  principium  omnium  illorum  quae 
essentiam  et  perfectionem  animae  conse¬ 
quuntur,  ut  quod  sit  incorporea,  immor¬ 
talis,  individuata  et  hujusmodi.  Unde 
sicut  anima  non  habet  immortalitatem  a 
se,  sed  a  Deo,  quamvis  per  se,  et  de  sua 
natura,  et  ex  principiis  propriis  sit  im¬ 
mortalis  ;  ita  similiter  a  Deo  habet  quod 
sit  individuata.  Et  hoc  secundum  istos 
videtur  posse  haberi  ab  Augustino  in 
libro  de  Spiritu  et  Anima,  ubi  dicit,  quod 
anima  est  substantia  vivens,  simplex,  in¬ 
corporea,  et  multa  alia  ponit  ibi ;  et  post¬ 
ea  addit :  «  hsec  autem  omnia  ex  eo,  qui 
eam  condidit,  suscepit  ».  Et  ita  habet 
individuationem  a  Deo.  Et  haec  est  opinio 
Rabbi  Moysis. 

Sed  quod  hoc  non  possit  stare,  vide¬ 
tur  ;  quia  principium  individuationis  opor¬ 
tet  esse  intrinsecum ;  sed  impossibile  est 
quod  Deus  sit  principium  intrinsecum 
animae  vel  alterius  creaturae  ;  et  ita  im¬ 
possibile  est  quod  anima  individuetur  a 
Deo  tamquam  a  principio  intrinseco  suae 
individuationis.  Et  propter  hoc  Avicenna 
dicit  in  6.  de  Naturalibus  (part.  5,  c.  3 
circa  med.),  quod  quaedam  accidentia, 
quae  sunt  nobis  occulta,  sunt  in  anima 
principium  individuationis.  Sed  distin¬ 
guitur  de  accidentibus.  Sunt  enim  quae¬ 
dam  accidentia,  quae  se  tenent  ex  parte 


formae ;  et  haec  non  sunt  causa  indivi¬ 
duationis.  Quaedam  autem,  quae  se  tenent 
ex  parte  materiae  ;  et  haee  sunt  causa 
individuationis.  Nam  materia  secundum 
ipsum  non  est  causa  individuationis. 
Cujus  ratio  est,  quia  materia  secundum 
se  considerata  est  universalis  sicut  forma; 
non  autem  est  de  ratione  universalis 
quod  determinet  et  individuet,  sed  potius 
quod  confundat ;  et  quia  secundum  ipsum 
est  necesse  quod  accidentia  sint  causa 
individuationis  principaliter,  quae  quia 
non  apparent  ad  oculum,  dixit,  quod 
erant  nobis  occulta.  —  Sed  quod  hoc  sit 
impossibile,  manifestum  est,  quia  poste¬ 
rius  non  est  causa  prioris  ;  accidentia 
autem  sunt  posteriora  individuis  secun¬ 
dum  Porphyrium  {Isag.  c.  7);  licet  enim 
res  individua  non  habeat  esse  sine  acci¬ 
dentibus,  tamen  naturaliter  prior  est.  Et 
praeterea,  accidens  non  est  causa  sub¬ 
stantiae  ;  individuum  autem  dicit  rei  sub¬ 
stantiam.  Et  iterum,  principium  indivi¬ 
duationis  oportet  esse  intrinsecum  rei 
individuatae.  Item,  si  illa  accidentia  sunt 
occulta  nobis,  quomodo  erunt  causa  ejus 
quod  est  manifestum  nobis? 

Et  propter  hoc  aliter  dicendum  est,  sci¬ 
licet  quod  principium  individuationis 
animae  potest  diversimode  assignari  secun¬ 
dum  diversas  rationes  causarum.  Nam 
loquendo  de  principio  individuationis 
effectivo,  sic  Deus  est  principium  indivi¬ 
duationis  in  genere  principii  efficientis. 
Sed  formaliter  loquendo,  res  ipsa  se 
ipsam  individuat  per  modum  principii 
formalis  et  essentialis.  Materialiter  vero 
loquendo,  individuat  eam  corpus,  non 
quod  ipsa  individuationem  non  habeat 
extra  corpus,  sed  quia  habitudinem  et 
proportionem,  et  quandam  inclinationem 
habet  ad  corpus,  non  quod  hanc  habitu¬ 
dinem  haboat  antequam  corpori  infunda¬ 
tur,  cum  non  praicedat  corpus,  eo  quod 
creando  infunditur  et  infundendo  crea¬ 
tur  a  Deo  juxta  indigentiam  corporis 
informandi  ;  sed  quia  in  creatione  reci¬ 
pit  et  acquirit  signatam  et  determinatam 
essentialem  habitudinem  ad  corpus  hoc, 

quameliam  sibi  relinet  a  corpore  separala. 
Unde  sicut  anima  humana  accepta  com¬ 
muniter  non  est  unibilis  nec  unita  natu¬ 
raliter  nisi  humano  corpori,  ita  nec 
heee  anima  nisi  huic  corpori  ex  habitu¬ 
dine  essentiali  quam  habet  ad  ipsum. 
Unde  per  hanc  habitudinem  dicitur  indi- 
viduala. 

Ad  primum  ergo  dicendum,  quod  mate¬ 
ria  subjecta  dimensionibus  est  princi¬ 
pium  individuationis  in  substantiis  mate¬ 
rialibus.  In  angelis  autem  est  aliud  indi- 
vidualionis  principium,  cum  sint  imma¬ 
teriales,  ut  dictum  est. 

Ad  secundum  dicendum,  quod  singula¬ 
ritas  non  impedit  intelligibilitatem,  sed 
materialilas.  Et  ideo,  licet  angeli  sint 


singulares,  sunt  tamen  intelligibiles,  cum 
sint  immateriales. 

Ad  tertium  dicendum,  quod  intelligen- 
tia  non  dicitur  infinita  inferius,  quia  sit 
infinita  secundum  suum  esse,  sed  quia 
ejus  forma  non  est  recepta  in  materia. 
Et  ideo  per  hoc  non  concluditur,  quin 
sit  individuata. 

Ad  quartum  dicendum,  quod  in  angelis 
non  est  numerus  qui  est  quantitas  dis¬ 
creta  causatus  ex  divisione  continui,  sed 
causatus  cx  distinctione  formarum,  prout 
numerus  est  de  transcendentibus. 

Ad  quintum  dicendum,  quod  in  angelis 
non  est  inlividuatio  per  divisionem  con¬ 
tinui,  sed  per  distinctionem  formarum, 
ut  dictum  est ;  et  ideo  ratio  non  procedit. 

Abstragtio  duplex  :  per  modum  composi¬ 
tionis  et  divisionis,  per  modum  simplicitatis, 
P.  q.  100,  a.  1  (IV,  334).  —  Intellectus  noster 
intelligit  abstrahendo  species  a  phantasma¬ 
tibus,  ibid.  —  Metaphysica  versatur  circa 
abstracta,  M.  q.  1,  a.  5  (VI,  8).  —  Universale 
quomodo  requirat  abstractionem,  L.  q.  2,  a.  2 
(I,  21) ;  a.  5  (I,  31). 

Accidens.  1)  A.  dividitur  in  novem  prsedica- 
menta,  L.  q.  9,  a.  3  (1, 108);  eaque  divisio  est 
analoga,  M.  q.  26,  al  (VI,  291).  — Accidens  in 
abstracto  ponitur  per  se  in  praedicamentis, 
sed  accidens  in  concreto  nonnisi  reductive, 
L.  q.  9,  a.  9  (I,  122). 

2)  Essentia  et  proprietates .  Accidentis  esse 
est  inesse,  id  est  dependere  et  compositionem 
facere  cum  subjecto,  M.  q.  26,  a.  2  (VI,  293).  — 
Inesse  non  dicit  accidentis  esse  absolute, 
sed  magis  modum  essendi  ad  causas  proxi¬ 
mas,  ibid.  —  Accidentia  communia  pos¬ 
sunt  divina  virtute  separari  a  specie,  ibid.  a. 
3  (VI,  294)  ;  accidentia  propria  non  possunt 
separari  a  suis  subjectis,  ibid.  —  Accidens 
individuatur  ex  suo  subjecto,  a.  4  (VI,  296).  — 
Plura  numero  accidentia  non  possunt  esse  in 
eodem  subjecto  proximo,  a.  5  (VI,  298) ;  unum 
accidens  potest  esse  subjectum  aliorum  acci¬ 
dentium,  a.  6  (VI,  299).  —  Triplex  genus  acci¬ 
dentium :  proprium,  inseparabile,  separabile, 
L.  q.  6,  a.  3  (I,  79).  —  Accidens  dicitur  vel  in 
oppositione  ad  substantiam  vel  denotat  quin¬ 
tum  pra3dicabile,  L.  q.  7,  a.  2  (1,  83.)  —  Acci¬ 
dens  in  concreto  definitur  per  subjectum  loco 
generis,  accidens  in  abstracto  autem  per  sub¬ 
jectum  loco  differenticB,  L,  q.  9,  a.  9  (1, 123). — 
Nullum  accidens  potest  inesse  materlsc  sine 
communicatione  forma),  P.  q.  35,  a.  6  (III, 
125);  accidentis  subjectum  inheesionis  est  com- 

1.  Indicamus  tum  quaestiones  et  articulos  Logi¬ 
cae  (L.),  Pnysicse  (P.),  Ethicae  (E.),  Metaphysicae 
(M.),  tum  sectiones  et  paginas. 


positum  substantiale,  ibid.' —  Non  manet  idem 
numero  accidens  in  genito  et  in  corrupto,  P. 
q.  35,  a.  5  (III,  121). 

‘  Accidens  proprium  definitur  L.  q,  7,  a.  1 
(1,80) ;  non  omne  accidens  est  proprium,  a.  2 
(1,82) ;  differentia  inter  proprium  et  praidica- 
tum  accidentale,  ibid.  (I,  83) ;  accidens  pro¬ 
prium  est  duplex,  individuale  et  specificum, 
q.  6,  a.  3  (I,  79). 

Accidentia  coeli  e.xistunt,  P.  q.  33,  a.  1  (III, 

95) ;  sunt  ex  parte  ejusdem  rationis  atque 
accidentia  corporum  sublunarium,  a.  2  (III, 

96) .  —  Vide  s.  v.  «  coelum  >. 

Accidentia  eucharistica^  P.  q.  3,  a.  3  (II,  30). 

3)  Accidentia  singula  vide  sub  voce  quanti¬ 
tas,  qualitas,  relatio,  al. 

Actio  est  priedicamentum.  L.  q.  9,  a.  3 
(I,  108).  —  Est  forma  extrinseca  denominans 
subjectum,  q.  14,  a.  un.  (I,  204).  —  Ejus  pars 
formalis  et  materialis,  ibid.  (I,  205) ;  cf.  P.  q. 
17,  a.  5  (II,  169).  —  Formaliter  spectata  est 
subjective  in  agente,  q.  14,  a.  un.  (I,  206).  — 
Actio  et  passio  est  unus  numero  motus 
secundum  rem,  duplex  secundum  rationem, 
P.  q.  17.  a.  4  (II,  166).  —  Actio  transiens  est 
subjective  in  agente,  non  in  patiente,  a.  5 
(II,  168) ;  M.  q.  29,  a.  2  (VI,  317). 

Actio  corporum  naturalium.  Corpora  vere 
agunt,  P.  q.  32,  a.  1  (III,  79).  — Actionis  prin¬ 
cipium  primum  est  forma  substantialis,  pro¬ 
ximum  vero  est  forma  accidentalis,  q.  9,  a.  4 
(II,  83).  —  Omne  agens  agit  propter  finem, 
q.  12,  a.  6  (II,  124).  —  Nullum  agens  potest  in 
distans  agere,  q.  39,  a.  un.  (III,  179).  —  Idem 
non  potest  esse  agens  et  patiens  secundum 
idem,  q.  40,  a.  1  (III,  183) ;  simile  quomodo 
in  simile  agere  possit,  a.  2  (III,  186).  —  Omne 
agens  agendo  repatitur,  q.  41,  a.  1  (III,  189).  - 
Actiones  tum  communes  rebus  animatis  et 
inanimatis  tum  propria)  animatorum  enume¬ 
rantur  q.  40,  a.  1  (III,  184). 

Actio  corporum  coelestium^  vide  «  ccelum.» 

Acilo  Dei.  Deus  est  causa  actionis  cujuslibet 
idque  secundum  varios  respectus,  P.  q.  11, 
a.  4  (II,  106  ).  —  Vide  «  Deus  ». 

Actus  (cf.  «  potentia  »).  Ens  creatura  divi¬ 
ditur  convenienter  in  actum  et  potentiam, M. 
q.27,  a.  1  (VI,  301).  — Actus  est  duplex  :  pri¬ 
mus,  qui  est  forma,  secundus,  qui  est  opera¬ 
tio,  ibid.  (VI,  302);  q.  29,  a.  1  (VI,  316).  —  Actus 
et  potentia  sunt  aliquo  modo  relative  oppo¬ 
sita  (VI,  303).  Sunt  in  eodem  genere,  a.  2 
(VI,  304).  —  Actus  est  prior  potentia,  primum 
natura,  dein  definitione,  tertium  ordine  per¬ 
fectionis,  a.  3  (VI,  306).  —  Actus  secundus  est 
in  subjecto  agente,  q.  29,  a.  2 (VI,  318).  —  Actus 
rectus  et  reflexus  sunt  idem  numero  actus,  a. 
3  (VI,  319).  —  Actus  in  individuo  indifferentes 
non  possunt  esse,  E.  q.  10,  a.  2  (V,  66).  —  Vide 
etiam  «  actio  ». 

Acedia  est  effectus  tristitiae,  E.  q.  12,  a.  5 
(V.  97). 

Admiratio  est  species  timoris,  E.  q.  13,  a. 

2  (V,  103). 

Adulatio  opponitur  per  excessum  affabili¬ 
tati,  E.  q.  20,  a.  4  (V,  192). 

Aer  est  unum  ex  quatuor  elementis,  P.  q. 
43,  a.  1  (III,  210) ;  est  aliquod  elementum  re- 
spective  grave  et  leve,  q.  34,  a  3  (III,  104).  — 
Secundum  se  non  habet  aliquam  gravitatem 
sed  secundum  accidens,  ibid.  (III,  105);  a.  4 
(III,  106).  —  In  aere  neutra  qualitas  (calor  et 
humiditas)  est  in  summo,  q.  45,  a.  8  (III,  238) ; 
aer  est  calidus  et  humidus,  q.  47,  a.  1  (III, 
247) ;  est  magis  humidus  quam  calidus,  a.  3 
(111,  249). 

2ESTIMATIVA  est  sensus  internus,  P.  q.  83, 
a.  2 (IV,  169).  Convenit  omnibusanimalibus,  a. 

3  (IV,  175) ; participat  aliquid  rationis, ideoque 
est  suprema  potentia  partis  sensitivae,  ibid.  ; 
est  apprehensiva  convenientis  et  nocivi  (IV, 
175).  flUstimativa  bruti  differt  a  cogitativa 
hominis,  a.  3  (IV,  176j.  —  Comparatur  ad  appe¬ 
titum  sensitivum  sicut  intellectus  practicus 
ad  voluntatem,  q.  84,  a.  1  (IV,  182).  —  Ejus 
organum  in  brutis  est  pars  posterior  mediio 
partis  cerebri,  in  homine  media  cellula  cere¬ 
bri,  ibid. 

flilTERNiTAS  vera  est  cum  indeficientiaessen- 
di  etiam  immutabilitatem  importans,  M.  q. 
35,  a.  2  (VI,  420).  —  Mundus  non  est  ab 
seterno,  P.  q.  36,  a.  1  (III,  2) ;  non  repugnat 
mundum  esse  productum,  et  tamen  esse  ab 
aeterno,  a.  2  (III,  7).  —  Nullius  enuntiationis 
veritas  est  aeterna,  L.  q.  19,  a.  4  (I,  246).  Est 
una  sola  veritas  ab  aeterno,  M.  q.  17,  a.  6 
(VI,  181). 

flivuM.  proprie  non  differt  ab  aeternitate 
nisi  sicut  anthropos  ab  homine,  M.  q.  35,  a.  2 
(VI,  420).  In  aevo  est  prius  et  posterius,  sed 
non  sicut  iq  tempore,  a.  11  (VI,  450). 


Affabilitas  est  virtus  adjuncta  justitiae, 
E.  q.  20,  a.  4  (V,  192). 

Agens  («  cf.  patiens  »).  A.  et  patiens  debent 
esse  simul  et  se  tangere,  P.  q.  39,  a.  1  (III, 
179).  —  Omne  agens  communicans  in  mate¬ 
ria  cum  passo,  dum  agit  repatitur,  q.  41,  a.  1 
(III,  189).  —  Agens  principale  et  instrumen- 
tale.  M.  q.  10,  a.  3  (VI,  98). 

Aggravatio  est  effectus  tristitiae,  E.  q.  12, 
a.  5  (V,  96). 

Agonia  est  species  timoris,  E.  q.  13,  a.  2 
(V,  103). 

Alimentum  vides,  v.  «  augmentatio  ». 

Alteratio  definitur  P.  q.  36,  a.  1  (III,  138). 
A.  duplex,  passiva  sive  corruptiva,  et  activa 
sive  perfectiva,  q.  29,  a.  4  (III,  54);  q.  40,  a.  1 
(III,  184).  A  duplex:  una,  cujus  termini  sunt 
esse  et  non  esse,  vel  privatio  et  forma;  altera, 
cujus  termini  sunt  contrarii ;  et  haec  quadru- 
pliciter  consideratur,  q.  36,  a.  5  (III,  148).  A. 
primo  et  per  se  est  solum  ad  tertiam  qualita¬ 
tem,  q.  36,  a.  2  (III,  139).  A.  est  motus  modo 
continuus  modo  instantaneus,  a.  5  (III,  147). 
A.  in  quantitative  indivisibili  fleri  nequit,  a. 
9  (III,  156).  A.  invenitur  in  rarefactione,  q. 
37,  a.  1  (III,  158). 

Ambitio  opponitur  per  excessum  magnani¬ 
mitati,  E.  q.  21,  a.  2  (V,  200). 

Amicitia,  amor  amicitiae,  est  quasi  habitus, 
E.  q.  12,  a.  1  (V,  84).  Id  quod  amatur  amore  a., 
simpliciter  et  per  se  amatur,  ibid.  Affectus 
amoris  a.  exit  extra  se  (V,  87). 

Amor  est  prima  passionum,  E.  q.  11,  a.  4 
(V,  80).  Est  passio  appetitus  concupiscibilis, 
q.  12,  a.  1  (V,  84).  Differt  ab  amicitia,  dilec¬ 
tione,  caritate,  ibid.  Dividitur  in  a.  amicitiae 
et  concupiscentiae,  ibid.  Objectum  amoris 
est  bonum  apprehensum  (V,  85).  Effectus  a. 
quadruplex:  unio,  mutua  inhaesio,  ecstasis, 
zelus  (V,  86).  A.  ecstaticus  (V,  87).  Causa  a. 
est  similitudo  (V,  83). 

Analogia.  Analogia  triplex,  secundum  in¬ 
tentionem  tantum,  secundum  esse  tantum, 
secundum  utrumque,  L.  q.  8,  a.  2  (I,  90).  A. 
proportionis  sive  convenienti®  definitur  q. 
8,  a.  3  (I,  90)  ;  a.  proportionis  est  duplex, 
duorum  ad  unum  tertium,  et  unius  ad  alte¬ 
rum,  ibid.  A  proportionalitatis  definitur  ibid. 
(I,  93).  A.  unius  ad  unum  est  duplex  (I,  94). 
Analogum  est  medium  inter  univocum  et 
®quivocum,  a.  1  (I,  86).  Analogia  unius  vel 
duorum  ad  tertium  est  duplex,  a.  3  (1,  94). 

Analogia  entis,  cf.  ens.  Analogia  entis  tri¬ 
plex,  respectu  Dei  et  creatur®,  M.  q.  3,  a.  1 
(VI,  30);  respectu  substanti®  et  accidentis,  2 
(VI,  35);  respectu  entis  realis  et  eniis  rationis, 
q.  21,  a.  1  (VI,  242). 

Angelus.  Natura.  A.  est  in  pr®dicamento 
substanti®,  L.  q.  9,  a.  6  (I,  114).  Angeli  non 

sunt  corporei,  M.  q.  35,  a.  3  (VI,  423).  Varife 
philosophorum  de  natua  angelorum  senten¬ 
tiae,  ibid.  (VI,  425).  A.  non  est  compositus  ex 
materia  et  forma,  a.  4  (VI,  428) ;  componitur 
ex  essentia  et  esse,  a.  6  (VI,  437).  In  angelo 
est  personalitas  eaque  mullo  nobilior  quam 
in  homine,  a.  6  (VI,  440').  A.  potest  esse  subjec¬ 
tum  formffi  accidentalis,  a.  8  (VI,  441).  A. 
non  est  subjectum  Metaphysicm,  q.  1,  a.  6 
(VI,  13). 

Existentia  probatur,  id  est,  esse  substantias 
immateriales  et  intellectuales  creatas,  M.  q. 
35,  a.  2  (VI,  41G).  A.  habet  primum  ens  cau¬ 
sam  sui  esse,  a.  5  (VI,  434). 

Proprietates.  Omnes  angeli  inter  se  specie 
differunt,  M.  q.  35,  a.  10  (VI,  445).  Non  possunt 
creare,  q.  36,  a.  1  (VI,  452).  Non  causant  ani¬ 
mas  rationales,  P.  q.  89,  a.  4  (IV,  208). 

Motus.  Angeli  movent  immediate  coelum, 
P.  q.  31,  a.  3  (III,  63).  Potentia  motiva  in 
angelis  non  distinguitur  realiter  ab  intellectu 
et  voluntate,  a.  4  (III,  64).  Motus  angeli  non 
potest  esse  in  instanti,  M.  q.  AO,  a.  3  (VI,  478). 

Locus.  A.  non  est  definitive  in  loco,  M.  q. 
39,  a.  1  (VI,  470).  Essentia  angeli  non  indiget 
loco,  ibid.  A.  non  est  simul  in  pluribus  locis, 
a.  2  (VI,  472).  Plures  angeli  non  possunt  esse 
simul  in  eodem  loco,  a.  3  (VI,  474). 

Angelus  in  ordine  ad  hominem.  Specifice  dif¬ 
fert  ab  anima  humana,  P.  q.  91,  a.  3  (IV,  216). 
In  quo  conveniat  cum  anima  humana,  a.  9 
(IV,  245).  A.  non  est  objectum  proprium 
intellectus  Immani,  q.  103,  a.  1  (IV,  363). 
Quomodo  a  nobis  cognoscatur,  a.  2  (IV,  367). 

Angelus  in  ordine  ad  corpora.  A.  immediate 
movet  corpora  coelestia,  P.  q.  31,  a.  3  (111,62). 
Formflp  corporum  procedunt  ab  angelis  tam¬ 
quam  moventibus  ad  formas,  M.  q.  36,  a.  3 
(VI,  458).  Omnia  corpora  obediunt  angelis  ad 
nutum  motu  locali,  a.  5  (VI,  463).  Materia 
corporalis  non  obedit  angelis,  a.  4  (VI,  460). 

Numerus  angelorum,  M.  q.  35,  a.  9  (VI, 
442). 

Scientia  angelorum  vide  s.  v.  «  anima  sepa¬ 
rata  ». 

Locutio  angelorum,  vide  s.  v.  anima  sepa¬ 
rata  ». 

.Vngustia  est  effectus  tristitiee,  E.  q.  12,  a. 
5  (V,  97). 

Anima.  (Gf.  «  Animal  ».)  Essentia.  A.  est 
actus  corporis,  P.  q.  48,  a.  1  (IV,  2).  Non  com¬ 
ponitur  ex  materia  et  forma,  a.  2  (IV,  4).  Num 
sit  corpus  animatum,  a.  3  (IV,  6).  Tria  genera 
animarum,  a.  vegetativa,  sensitiva,  rationa¬ 
lis,  a.  4  (IV,  7).  Discutitur  utraque  anim® 
definitio  a  Philosopho  allata,  a.  5  et  6  (IV,  8). 
Qualis  sitanim®  in  corpore  prmsentia,  a.  7  et 
8  (IV,  14). 

Proprietates.  A.  non  est  mobilis  per  se,  sed 

solum  per  accidens,  q.  49,  a.  1  (IV,  22).  Est 
inseparabilis  a  corpore,  a.  2  (IN,  23). 

Anima  in  composito.  Prmter  animam  non 
est  forma  substantialis  in  vivente,  q.  50,  a.  1 
(IV,  24).  Partes  corporis  viventis  non  diffe¬ 
runt  inter  se  essentialiter,  a.  2  (IV,  2").  Qu®- 
nam  sint  ver®  partes  corporis  viventis,  a.  3 
(IV,  29). 

Potentix  in  communi.  Non  sunt  ipsa  essen¬ 
tia  anim®,  sed  ejus  proprietates,  q.  51,  a.  1 
(VI,  33).  Sunt  plures,  a.  2  (IV,  36).  Per  quid 
distinguantur,  a.  3  (IV,  38) .  Triplex  ordo  inter 
potentias,  a.  4  (IV,  40).  Quodnam  sit  earum 
subjectum,  a.  5  (IV,  41).  Fluunt  ab  essentia 
anim®,  a.  6  (IV,  42).  Una  ex  alia  oritur,  a.  7 
(IV,  43).  —  Qu®nam  remaneant  in  anima  sepa¬ 
rata,  a.  8  (IV,  44).—  Quot  sint  genera  potentia¬ 
rum,  a.  9  (IV, 46). 

Anima  vegetativa  (cf.  «  Planta  »).  Est  vere 
forma  substantialis,  q.  52,  a.  un.  (IV,  49). 
Habet  tres  potentias,  generativam,  augmen- 
tativam,  nutritivam,  q.  53,  a.  un.  (IV,  50).  — 
Singulas  potentias  vide  s.  v.  «  potentia  gene- 
rativa,  augmentativa,  nutritiva  ». 

Anima  sensitiva  (cf.  «  Animal  »). 

l)Ejus  substantia.  A.  bruti  non  est  subsi¬ 
stens,  q.57,  a,  1  (IV,  68).  Non  creatur,  sed  pro¬ 
ducitur  ex  virtute  seminis,  a.  2  (IV,  70).  Quo¬ 
modo  sit  in  semine,  a.  3  (IV,  72).  Est  forma 
substantialis  animalis,  a.  4  (IV,  74).  —  2)  Ejus 
proprietates.  In  bruto  est  corruptibilis,  q.  58, 
a.  1  (IV,  76).  In  homine  est  nobilior  et  per¬ 
fectior  quam  in  brutis,  a.  2  (IV,  77). — Ejus 
potentix,  vide  s.  v.  «  sensus  ». 

Anima  rationalis. 

1)  Productio.  Non  causatur  ex  semine  neque 
ex  traduce  parentum,  P.  q.  89,  a.  2  (IV,  204). 
Creatur  a  Deo,  a.  3  (IV,  207) ;  et  quidem  imme¬ 
diate,  a.  4  (IV,  208).  Non  creatur  ante  corpus 
sed  quando  unitur  corpori,  a  5,  (IV,  210).  In¬ 
format  embrionem,  a.  2  (IV,  205). 

2)  Essentia.  Est  incorporea  et  subsistens,  q. 
90,  a.  1  (IV,  214).  Non  componitur  ex  materia 
et  forma,  a.  2  (IV,  215).  Ab  angelo  specifice 
differt,  a.  3  (IV,  217).  Anim®  rationales  inter 
se  non  sunt  ®quales,  a.  4  (IV,  220).  Unde  hmc 
diversitas,  q.  91,  a.  9  (IV,  245).  —  A.  rationalis 
non  est  de  substantia  Dei,  q.  89,  a.  1  (IV, 
203). 

3)  Unio.  Unitur  corpori  ut  forma,  q.  91,  a.  1 
(IV, 224).  Multiplicatur  cum  corporibus,  a.  2 
(IV,  227).  Est  unica  forma  in  homine,  a.  4 
(IV,  234).  Convenientia  hujus  unionis,  a.  5 
(IV,  2(35).  Unitur  immediate,  a.  6*ct  7  (IV,  238). 
—  Est  tota  in  qualibet  parte  corporis,  a.  8 
(IV,  241).  A.  rationalis  qu®  uni  corpori  uni¬ 
tur,  non  potest  alii  corpori  uniri,  a.  9  (IV, 
243). 

4)  Proprietates.  Est  immortalis,  q.  92,  a.  1 

flV,  246).- EsL  imago  ss.  Trinilalis,  q.  93,  a.  4 
(IV,  259).  - 

5)  Potentias  vide  s.  v.  «  potentia  »,  «  intel¬ 
lectus  »,  «  voluntas  ». 

Anima  separata. 

1)  Status.  Consideratio  animao  rationalis, 
secundum  quod  est  separata,  pertinet  ad 
Metaphysicam,  M.  q.  .37,  a.  4  (VI,  464).  —  Sta¬ 
tus  animffi  separata'  simpliciter  est  nobilior 
quam  status  anima'  conjuncDp,  q.  38,  a.  1 
(VI,  466).  Status  animte  in  corpore  est  perfec¬ 
tior,  ceteris  paribus,  quam  animae  separatae 
(VI,  467).  —  A.  separata  babet  aptitudinem  et 
inclinationem  naturalem  ad  sui  corporis 
unionem,  q.  44,  a.  un.  (VI,  511). 

-  2)  Locus.  Duplex  opinio  circa  locum  ani¬ 
mao  separatae,  id  est,  vel  secundum  substan¬ 
tiam  vel  secundum  operationem  tantum,  q.. 
39,  a.  1  (VI,  469).  A.  separata  non  potest  esse 
in  loco  nisi  per  operationem  (VI,  470).  —  A. 
separata  Christi  fuit  in  inferno  non  per  pas¬ 
sionem,  sed  per  contactum  virtutis,  ibid. 
Diversa)  opiniones  circa  quaestionem,  num 
anima  separata  possit  esse  in  pluribus  locis, 
a.  2  (VI,  471).  A.  separata  sicut  quaelibet  sub¬ 
stantia  spiritualis  est  in  uno  loco  tantum  (VI, 
472).  Plures  anima)  separatae  non  possunt 
esse  simul  in  uno  loco,  a.  3  (VI,  474). 

3)  Motus  localis.  A.  separata  potest  moveri 
locailiter,  q.  40,  a.  1  (VI,  475).  Motus  localis 
anima)  separatae  potest  esse  continuus  et  non 
continuus  (VI,  476).  A.  separata  non  necessa¬ 
rio  per  medium  transit  motu  suo,  sed  secun¬ 
dum  modum  operationis  suae  potest  per- 
transire  omnia  media  vel  quaedam  vel  nulla, 
a.  2  (VI,  477j.  Motus  animae  separatae  non 
potest  esse  in  instanti,  a.  3  (VI,  478).  A.  sepa¬ 
rata  non  potest  naturali  sua  vi  movere  ali¬ 
quod  corpus,  q.  41,  a.  1  (VI,  480). 

4)  Cognitio.  Potentiae  sensitiva*  manent  in 
anima  separata  secundum  quid,  scilicet  ut  in 
radice,  q.  42,  a.  i  (VI,  484).  Actus  potentia¬ 
rum  sensitivarum  non  manent  in  anima 
separata  nisi  forte  ut  in  radice  remota,  a.  2 
(VI,  486).  A.  separata  potest  intelligere,  a.  3 
(VI,  487).  A.  separata  intelligit  non  per  spe¬ 
cies  innatas,  nec  tunc  abstractas,  nec  con¬ 
vertendo  se  ad  phantasmata,  sed  per  species 
tum  infusas  tum  hic  acquisitas  (VI,  490).  A. 
separata  intelligit  se  per  se  ipsam,  a.  4  (VI, 
491).  A.  separata  substantias  separatas  intel¬ 
ligit  perfecte,  angelos  vero  imperfecte  et 
deficienter,  ibid.  —  A.  separata  cognoscit 
naturaliter  omnia  naturalia  cognitione  non 
propria  et  certa,  sed  communi  et  confusa,  a. 

5  (VI,  492).  —  A.  separata  non  cognoscit 
omnia  singularia  sibi  praesentia,  sed  tantum 
ea,  ad  quas  determinatur  priori  cognitione 

affectione,  naturali  habitudine  et  ordinatione 

divina,  a.  6  (VI,  495).'—  A.  separata  potest 
intelligere  per  species  a  sensibilibus  hic  ahs- 
tractas,  alio  tamen  modo,  quam  illis  uteba¬ 
tur  conjuncta  corpori,  a.  7  (VI,  496).  —  Habi¬ 
tus  scienti®  bic  acquisitae  manent  in  anima 
separata,  a.  8  (VI,  498).  —  Anima  separata 
potest  uti  actu  scienti®  hic  acquisii®  secun¬ 
dum  modum  convenientem  anim®  separat®, 
a.  9  (VI,  500).  —  Distantia  localis  nullo  modo 
impedit  cognitionem  anim®  separat®,  a.  10 
(VI,  501/.  —  Anim®  separat®  naturaliter  non 
cognoscunt  ea  qu®  hic  aguntur,  a.  11  (VI, 
502). —  Possunt  cogitationes  cordis  in  effectu 
cognoscere,  non  vero  in  se,  a.  12  (VI, 
504). 

5)  Locutio.  Una  anima  separata  alii  loqui 
potest,  q.  43,  a.  1  (  VI,  506).  -  Distantia  loca¬ 
lis  in  locutione  anim®  separat®  non  est  impe¬ 
dimentum,  a.  2  (VI,  508).  —  Locutio  spiritua¬ 
lis  animarum  separatarum  mutua  deter¬ 
minatur  per  propriam  voluntatem,  a.  3  (VI, 
510). 

Animalia  sive  Animantia.  (Gf.  «  Anima  », 
«  Anima  sensitiva  »).  Animalia  generata  ex 
l')Utrefactione  non  sunt  ejusdem  speciei  cum 
genitis  ex  semine,  P.  q.  54,  a.  5  (IV,  61).  — 
Anim®  animalium  brutorum  non  sunt  subsis¬ 
tentes,  q.  57,  a.  1  (IV,  68).  —  Anima  bruti  non 
creatur,  sed  producitur  ex  virtute  seminis,  a.2 
(IV,  70).  —  Anima  sensitiva  in  bruto  est  forma 
substantialis,  a.  4  (IV,  74).  —  Anima  sensitiva 
corrupto  corpore  bruti  corrumpitur,  q.5S,  a. 
1  (IV,  75).  — Anima  sensitiva  in  homine  est 
nobilior  et  perfectior  quam  in  bruto,  a.  2  (IV, 
77).  —  Animalia  bruta  non  habent  liberum  ar¬ 
bitrium,  q.  93,  a.  7  (IV,  265).  Habent  aliquam 
similitudinem  rationis  (IV  ,  267).  Habent  pr®- 
ter  sensus  externos  etiam  sensus  inter¬ 
nos,  q.  83,  a.  3  (IV,  173).  Sensus  communis 
omnibus  animalibus  convenit  sive  perfectis 
sive  imperfectis  (IV,  174).  Phantasia  sensibi¬ 
lis  determinata  solis  animalibus  perfectis 
inest,  indeterminata  vero  animalibus  imper¬ 
fectis  (IV,  175).  Vis  ®stimativa  omnibus  ani¬ 
malibus  convenit,  memoria  solis  ani¬ 

mantibus  perfectis  inesi,  non  imperfectis 
(IV,  176).  Memori®  in  animalibus  brutis  cor- 
respondet  in  homine  reminiscentia  (IV,  177). 
—  Quod  sit  organum  sensuum  internorum  in 
animalibus, q.  84,  a.  un.  (IV,  180).  —  Virtus  ino- 
tiva  in  animalibus  est  distincta  ab  omnibus 
aliis  potentiis,  q.  88,  a.  1  (IV,200).  -  Virtusgus- 
tativanon  est  necessaria  omnibusanimalibus, 
q.  79,  a.  un.  (IV,  163j.  —  Animalia  in  discer¬ 
nendis  odoribus  delectabilibus  et  contristabi- 
libus  per  accidens  habent  acutiorem  sensum 
quam  homines,  q.  75,  a.  un.  (IV,  156). 

Antepr.edicamentales  REGULm,  prior  et 
posterior,  ver®  sunt,  L.  q.  8,  a.  7  et 8(1,  101). 


INDEX  RERUM 


601 


1  Anxietas  (cf.  «  angustia  »),  est  effectus 
tristitiae,  E.  q.  12,  a.  3  (V,  97). 

'  Aphilotimia  opponitur  per  defectum  mag¬ 
nanimitati,  E.  q.  21,  a.  2  (V,  200). 

Appetitus  (cf.  «  voluntas  s,  «  intentio  »). 

1)  Generatim.  Est  specialis  potentia  ani- 
mae,  P.  q.  51,  a.  9  (IV,  45).  —  A.  naturalis,  a. 
animalis  (IV,  48) ;  q.  83,  a.  1  (IV,  183).  Distin¬ 
guitur  a.  sensitivus,  a.  rationalis,  q.  85,  a. 

2  (IV,  185). 

2)  Sensitivus.  Est  diversa  potentia  ab  appe¬ 
titu  rationali,  q.  83,  a.  2  (IV,  185).  —  Distin¬ 
guitur  in  concupiscibilem  et  irascibilem,  a.  3 
(IV,  187).  —  Quomodo  obediat  rationi,  a.  5 
(IV,  192).  Ejus  organum,  q.86,  a.  un.  (IV,  194). 
—  Est  subjectum  habituum,  E.  q.  14,  a.  3  (V, 
109)  et  virtutum,  q.  15,  a.  2  (V,  123). 

3)  Rationalis.  Est  alia  potentia  praeter  appe¬ 
titum  sensitivum,  P.  q.  83,  a.  2  (IV,  185) ;  104, 
a.  1  (IV,  373).  —  Non  dividitur  in  irascibilem 
et  concupiscibilem,  q.  104,  a.  2  (IV,  375).  — 
Est  subjectum  habituum,  E.  q.  14,  a.  3  (V,  109) 
et  virtutum,  q.  15,  a.  2  (V,  125). 

Apyrocalia  opponitur  per  excessum  ma¬ 
gnificentiae,  E.  q.  21,  a.  2  (V,  200). 

Aqua  (cf.  «  elementum  »).  Est  unum  qua., 
tor  elementorum,  P.  43,  a.  1  (III,  210).  Aqua 
comparata  terrae  est  levis,  comparata  aeri  est 
gravis,  q.  34,  a.  3  (III,  104).  —  Cur  aqua  super¬ 
infusa  igni  illum  extinguat,  q,  45,  a.  7  (111, 
235).  —  In  aqua  humiditas  est  in  summo,  fri¬ 
giditas  vero  non  in  summo,  a.  8  (III,  236).— 
Aqua  est  frigida  et  humida,  q.  47,  a.  1  (III, 
246);  est  magis  frigida  quam  humida,  a.  3 
(III,  248). 

Astutia  est  vilium  oppositum  prudentiae, 
E.  q.  19,  a.  6  (V,  179). 

Audacia  est  passio  in  irascibili,  E.  q.  13,  a. 
2(V,  100). 

Auditus  (cf.  (t  sensus  »,  «  sonus  »). 

1)  Natura.  A.  est  sensus  exterior,  P.  q.  64, 
a.  2  (IV,  111).  Eget  medio  ad  perfectam  sen¬ 
sationem,  a.  3  (IV,  115).  —  Differentia  inter 
visum  et  auditum,  ibid.  —  Per  accidens  audi¬ 
tus  est  melior  visu,  q.  68,  a.  1  (IV,  135).  —  Au¬ 
ditus  est  propinquior  visui  quam  ceteri  sen¬ 
sus  (IV,  134). 

2)  Objectum  auditus  est  sonus,  P.  q.  69,  a.  1 
(IV,  138).  —  Sonus  est  qualitas,  ibid.  —  Sonus 
non  est  subjective  in  corpore  sonante,  sed  in 
medio,  a.  2  (IV,  139).  —  Sonus  pervenit  ad 
auditum  per  multos  motus  partium  medii  sibi 
invicem  succedentes,  q.  70,  a.  un.  (IV,  140). 

3)  Organum  proximum  extrinsecum  est 
auris,  P.  q.  71,  a.  un.  (IV,  144).  0.  primum 
intrinsecum  est  nervus  triplici  ramo  constans, 
ibid. 

Augmentatio  (cf.  «  vegetatio  »,  «  anima 
vegetativa  »). 


1)  Natura.  A.  definitur  transmutatio  viven¬ 
tis  a  contrario  in  contrarium  secundum  quan¬ 
titatem,  P.  q.  38,  a.  1  (III,  163).  Formaliter 
consistit  in  sola  extensione,  a.  2  i,III,  164). — 
Concurrunt  ad  agmentalionem  motus  localis, 
alteratio  (III,  163),  generatio,  additamentum, 
extensio  (III,  166).  —  A.  est  motus  continuus, 
a.  3  (III,  167).  —  A.  prmsLippositive  et  mate¬ 
rialiter  et  formaliter  sumpta  (III,  168).  — Ante 
augmentationem  et  post  manet  idem  numero 
vivens,  a.  4  (III,  169).  —  Augetur, viventis 
uffilibet  pars,  a.  5  (III,  171). 

2)  Alimentum  convertitur  vere  innaturam 
aliti,  a.  6  (III,  173) ;  alimentum  ante  digestio¬ 
nem  debet  esse  contrarium  nutrito,  post 
digestionem  autem  simile,  a.  7  (III,  178). 

.  3)  Potentia  augmentativa  est  potentia  ani¬ 
mae  vegetativae,  q.  53,  a.  un.  (IV,  51).  —  Solis 
viventibus  potentia  augmentativa  proprie 
convenit,  q.  53,  a.  1  (IV,  63).  —  Potentia  aug¬ 
mentativa  a  nutritiva  realiter  distinguitur,  a. 
2  (IV,  64). 

Austeritas  est  opposita  modestiae,  E.  q.  22, 
a.  2  (V,  210). 

Avaritia  opponitur  per  defectum  liberali- 
tati,  E.  q.  20,  a.  4  (V,  192). 

Banausia  opponitur  per  excessum  magni¬ 
ficentiae,  E.  q.  21,  a.  2  (V,  200). 

Beatitudo,  Beati.  1)  Beatitudo  non 

est  voluptas,  E.  q.  4,  a.  un.  (V,  19);  non  est 
honor  (V,  20);  non  est  virtus  neque  divitia,^; 
sed  solus  Deus,  ibid. 

2)  Formalis  beatitudo  consistit  in  opera¬ 
tione,  q.  5,  a.  1  (V,  21)  ;  non  in  operatione 
sensitiva,  a.  2  (V,  23)  ;  neque  in  volun¬ 
tate,  a.  3  (V,  25)  ;  sed  in  intellectu,  a.  4  [V, 
28).  —  Est  impossibilis  in  hac  vita,  a.  5  (V, 
32). 

3)  De  sensatione  corporum  beatorum  variae 
sententiae,  P.  q.66,  a.  un.  (IV,  128).  —  Quomo¬ 
do  odorem  et  sonum  percipiant,  q.  73,  a.  1 
{IV,  152). 

Bestialitas  est  vitium  oppositum  virtuti 
heroicae,  E.  q.  23,  a.  un.  (V,  212). 

Bomologia  opponitur  per  excessum  eutra 
peliae,  E.  q.22,  a.  2  (V,  209). 

Bonitas,  Bonum.  Bonum  definitur  id  quod 
omnia  appetunt,  E.  q.  2,  a.  1  (V,  9)  .  —  Habet 
rationem  causae  finalis,  a  2  (V,  11).  —  Dividi¬ 
tur  in  honestum,  utile,  delectabile,  a.  3  (V, 
12).  —  Est  passio  entis,  M.  q.  11,  a.  1  (VI, 
110).  —  Bonum  et  ens  sunt  idem  secundum 
rem,  sed  differunt  secundum  rationem,  q.  19, 
a.  1  (VI.  196).  —  Bonum  in  ratione  finis  est 
prius  ente,  in  ratione  formae  et  simpliciter 
est  posterius  (VI,  198).  —  Bonum  convertitur 
cum  ente,  a.  2  (VI,  199).  —  Bonum  est  ad¬ 
aequata  passio  enlis,  ibid.  — Bonum  et  malum 
opponuntur  per  modum  privationis  et  liabi- 


TNDEX  RERUM 


602 

tus  (VI,  201).  —Bonum  add  it  supra  ens  relatio¬ 
nem  rationis  convenientia) ad  appetitum,  a.  3 
(VI,  202).  —  Omnia  sunt  bona  bonitate  creata 
formaliter  sicut  forma  inhaerente,  bonitate 
vero  increata  sicnt  forma  exemplari,  a.  4  (VI, 
204).  —  Bonum  creatum  non  est  bonum  per 
essentiam,  a.  S  (VI,  207).  —  Triplex  differentia 
bonitatis  Dei  et  creaturarum  :  quia  Dei  essen¬ 
tia  est  suum  esse,  et  ei  non  adveniunt  acci- 
dentia,et  ad  nihil  aliud  ordinatur  ut  ad  finem 
(VI,  208). 

Bonitas  moralis  actus  humani  varia  :  gene- 
rica,  specifica,  objecLiva,  accidentalis,  E.  q.lO, 
a.  1  (V,  64);  dependet  ab  objecto, a.  3(V,68).— 
Bonitas  moralis  actus  exterioris  dependet  a 
bonitate  voluntatis,  a.  4  (V,70). 

Brutum (cf.  «  anima  sensitiva »,  «animal » ). 

1)  Anima  bruti  non  est  substantia  subsistens, 
P.  q.  57,  a.  1  (IV,  68) ;  non  creatur,  sed  pro¬ 
ducitur  ex  virtute  seminis,  a.  2  {IV,  70) ;  quo¬ 
modo  sit  in  semine,  a.  3  (IV,  72);  est  forma 
substantialis,  a.  4  (IV,  74);  est  corruptibilis, 
q.  58,  a.  1  (IV,  76). 

2)  Potentise  bruti :  a)  vegetativae,  vide  s.  v. 
«  potentise  vegetativa)  »  ;  b)  sensitivae  s.  v. 
<(  potentiae  sensitivae».  —  Num  odoratus  ani¬ 
malium  sitmeliorodoratu  hominum,  q.  75,  a. 
un.  (IV,  153).  —  Num  gustus  sit  omnibus  ani¬ 
malibus  necessarius,  p.  79,  a.  un.  (IV,  163).— 
Bruta  habent  sensum  communem,  q.  83,  a.  3 
(IV,  174).  Bruta  perfecta  et  imperfecta  num 
habeant  sensus  internos,  ibici. 

Calor  est  prima  qualitas  elementorum,  P. 
q.  43,  a.  1  (III,  211).  Est  interprimas  qualita¬ 
tes  tangibiles,  q.  45,  a.  1  (III,  223);  est  quali¬ 
tas  positiva,  a.  2  (111,226) ;  est  qualitas  activa 
a.  3  (III,  227).  —  Calor  definitur  quod  congre¬ 
gat  homogenea  et  segregat  heterogenea,  a.  4 
(111,  228).  —  Calor  ignis,  coeli,  animalis  non 
sunt  tres  species  caloris,  sed  unus  tantum 
calor,  a.  7  (III,  236).  —  In  igne  calor  est  in 
summo, a.  8  (III,  238). 

Capilli  sunt  animati  anima  ut  est  vegeta- 
tiva,  P.  q.  50,  a.  3  (IV,  30). 

Cardinales  virtutes  s.  v.  «  virtus  ». 

Castitas  est  pars  subjectiva  lemperantiie, 
E.  q.  22,  a.  2  (V,  207). 

Casus  (cf.  «  fatum  »,  «  fortuna  »)  est  causa 
per  accidens,  P.  q.  15,  a.  1  (II,  140).  C.  defini¬ 
tur  recte  a  Philosopho,  quod  sit  causa  per 
accidens  in  his  quae  agunt  propter  finem, 
quae  raro  contingunt,  a.  3  (II,  144).  —  Casus 
et  fortuna  multipliciter  conveniunt  et  diffe¬ 
runt,  ihid.  —  C.  reducitur  ad  causam  efficien¬ 
tem,  a.  4  (II,  145).  —  C.  est  natura  agens  prae¬ 
ter  intentionem,  ibid.  —  G.  non  datur  re¬ 
spectu  Dei,  a.  5  (II,  146);  c.  respectu  angeli 
dari  potest  (II,  148);  c.  respectu  coeli  dari 
potest  (II,' 148).  —  Monstra  sunt  a  casu,  a.  G 


(It,  149).  —  De  casu  nulla  potest  esse  scientia, 
a.  7  (II,  150). 

Causa  (cf.  «  principium  »).—!)  Incommuni. 
Agere  de  rerum  causis  spectat  ad  philoso¬ 
phum  naturalem,  P.  q.  7,  a.  1  (II,  72).  —  G. 
recte  definitur:  ad  quam  sequitur  esse  alte¬ 
rius,  a.  2  (II,  72).  —  C.  differt  a  principio  et 
elemento  (11,73).  Quid  sit  causa  sine  qua  non 
(II,  74).  —  Occasio  quomodo  se  habeat  ad  cau¬ 
sam,  ibid.  —  Quatuor  sunt  genera  causarum, 
formalis,  materialis,  efficiens,  finalis,  a.  3  (II, 
75).  _  Finis  est  causa  causarum,  q.  13,  a.  1 
(II,  125).  —  Causa  est  natura,  tempore,  cogni¬ 
tione  prior  effectu,  q.  14,  a.  1  (II,  131).  — 
Causte  possunt  sibi  invicem  esse  causfB  in 
diverso  ordine,  q.  43,  a.  2  (II,  127).  Duse  causiB 
ejusdem  ordinis  non  possunt  sibi  invicem 
esse  causse,  ut  duse  efficientes  et  duo  fines,  a. 
3  (II,  128).  —  C.  particularis  in  actu  simul  est 
et  non  est  cum  effectu  actus,  q.  14,  a.  2  (II, 
132).  —  Inter  causam  ej  usque  effectum  est 
proportio,  a.  3  (II,  133).  —  Gausa3  per  se,  q. 
7,  a.  1  (II,  72) ;  causa?  per  accidens,  id  est 
fortuna  et  casus,  q.  15,  a.  1  (II,  140).  — 
Duplex  ordo  inter  quatuor  genera  causarum, 
M.  q.  10,  a.  2  (VI,  95). 

2)  Efficiens.  Prscter  Deum  est  asserenda 
etiam  alia  causa  efficiens,  P.  q.  11,  a.  1  (II, 
98).  _  G.  efficiens  est  inter  quatuor  genera 
causaruiUj  q.  7,  a.  3  (II,  75).  —  Causalitas 
causee  efficientis  consistit  in  agendo,  q. 
11,  a.  2  (II,  102).  —  Definitur  c.  efficiens:  id 
unde  primum  principium  motus  et  quietis, 
a.  3  (II,  103).  —  In  causis  efficientibus  est 
ordo  :  causa  prima  et  secunda,  causa  princi¬ 
palis  et  instrumentalis,  M.  q.  10,  a.  3  (VI, 
97). 

3)  Exemplaris.  Necessitas  ponendi  causam 
exemplarem,  P.  q.  10,  a.l  (11,87).  —  Definitur 
c.  exemplaris:  forma  extra  rem,  quam  effec¬ 
tus  imitatur  ex  intentione  agentis  determi¬ 
nantis  sibi  finem,  a.  2  (II,  89).  —  Causalitas 
causae  exemplaris  in  quo  sit,  a.  3  (II,  93).  — 
G.  exemplaris  est  terminus  intrinsecus  cogni¬ 
tionis  practioae  (II,  94).  —  C.  exemplaris  redu¬ 
citur  diverso  modo  ad  causas  formalem  et 
efficientem,  a.  4  (II,  95).  —  C.  exemplaris  re¬ 
spectu  Dei,  M.  q.  7,  a.  5  (VI,  68). 

4)  Finalis  causa  est  inter  quatuor  genera 
causarum,  P.  q.  7,  a.  3  (II,  75).  —  Est  vera 
causa,  q.  12,  a.  1  (II,  116).  —  Definitur  :  id 
cujus  gratia,  a.  2  (II,  116).  —  Non  est  de 
ratione  finis,  esse  ultimum  simpliciter,  sed 
tantum  respectu  aliquorum,  a.  3  (11,  120).  — 
Causalitas  causa?  finalis  est  appeti  ab  agente, 
a.  4^11,  121).  —  C.  finalis  primatum  tenet  inter 
omnes  causas,  q.  13,  a.  1  (II,  125). 

5)  Formalis  causa  est  inter  quatuor  genera 
causarum,  P.  q.  7,  a.  3  (II,  75).  —  Causalitas 


INDEX  RERUM 


603 


ejus  consistit  in  informatione  materia),  q.  9, 
a.  1  (II,  78.  —  Vide  s.  v.  «  forma  substantia¬ 
lis  )). 

6)  Materialis  causa  est  inter  quatuor  genera 
causarum,  P.  q.  7,  a.  3  (II,  75).  —  Causalitas 
ejus  consistit  in  receptione  et  sustentatione 
forma),  q.  8,  a.  1  (II,  77).  —  Vide  s.  v. «  mate¬ 
ria  ». 

Cautio  est  pars  integralis  prudentiae,  E.  q. 
19,  a.  4  (V,  170). 

Cerebrum  est  organum  sensus  communis, 
P.  q.  84,  a.  un.  (IV,  182).  —  Dividitur  in  tres 
cellulas,  ibid.  —  Est  organum  a)stimativ8e  et 
memoria),  ibid. 

Certitudo  describitur  :  determinatio  intel¬ 
lectus  ad  unum,  L.  q.  32,  a.  4  ^I,  342). 

Character  est  in  secunda  specie  qualita¬ 
tis,  L.  q.  12,  a.  2  (I,  163). 

Christus  quomodo  dicatur  fdius  Beata) 
Virginis  Mariae,  L.  q.  13,  a.  4  (I,  186).  — 
Humanitas  Christi  cur  non  sit  accidens  Verbi, 
L.  q.  7,  a.  1  (I,  82).  —  Quomodo  aucta  sit 
ejus  scientia,  q.  31,  a.  1  (I,  328).  —  Qualis  fue¬ 
rit  ejus  scientia,  q.  32,  a.  6  (I,  346).  —  Quo¬ 
modo  in  Christo  fuerit  summum  gaudium  et 
summus  dolor,  P.  q.  36,  a.  7  (III,  153). 

Circumspectio  est  pars  integralis  pruden¬ 
tia),  E.  q.  19,  a.  4  (V,  170). 

Clementia  refraenat  iram,  estque  pars  tem¬ 
perantiae,  K.  q.  22,  a.  2  (V,  208). 

Coelum.  1)  Natura.  Componitur  ex  mate¬ 
ria  et  forma,  P.  q.  9,  a.  1  (III,  40).  —  Qualis 
sit  materia  ejus,  a.  2  (III,  44).  —  Probabilius 
non  est  animatum,  a.  3  (III,  47).  —  Est  inge- 
nerabile  et  incorruptibile,  a.  4  (III,  51). 

2)  Pluralitas.  Sunt  plures  coeli,  q.  30,  a.  1 
(III,  55).  —  Hi  plures  coeli  sunt  diversa)  spe¬ 
ciei,  a.  2  (III,  56). 

3)  Motus  coeli  est  naturalis,  q.  31,  a.  1  (III, 
58).  —  Causatur  non  a  natura,  vel  forma  sub¬ 
stantiali,  sed  ab  intelligentia,  a.  2  (III,  59).  — 
Est  immediate  ab  angelis,  a.  3  (III,  61).  —  Ali¬ 
quando  cessabit,  a.  5  (III,  65).  —  Quid  rema¬ 
neat  cessante  motu  coeli,  a.  6-9  (III,  69). 

4)  Actio.  Corpora  coelestia  agunt  in  corpora 
inferiora,  q.  32,  a.  2  (III,  83).  -  Non  causant 
actus  humanos,  a.  3  (III,  87).  —  Non  agunt 
in  omnibus  ex  necessitate,  a.  4  (III,  89).  — - 
Quomodo  agat  coelum  in  inferiora, a.  5(111,91). 

5)  Accidentia  coeli  sunt,  q.  33,  a.  1  (III,  95) ; 
sunt  partirn  ejusdem  rationis  cum  accidenti¬ 
bus  corporum  sublunarium,  a.  2  (III,  96).  —  A 
quo  causentur  maculae  luna),  a.  3  (III,  97). 

COGiTATiVA  quid  sit,  P.  q.  83,  a.  2  (IV,  172). 
—  Nominatur  ratio  particularis,  ibid.  —  Di¬ 
stinguitur  ab  intellectu  (IV,  173).—  Ejus  orga¬ 
num,  q.  84,  a.  un.  (IV,  182).—  Differt  ab  aesti- 
mativa  bruti,  ibid.  —  Confer  s.  v.  «  aestima- 
tiva  », «  ratio  ». 


Cognitio.  1)  Sensitiva  c.  praecedit  omnem 
cognitionem  intellectivam,  L.  q.  21,  a.  1  (I, 
268).  —  C.  sensitiva  versatur  circa  singulare 
ut  singulare  est ;  est  organo  affixa,  P.  q.  63,  a. 
un.  (IV,  107).  —  C.  sensuum  externorum,  q.64, 
a.  1  (IV,  109).  —  C.  sensuum  internorum,  q. 
83,  a.  1  (IV,  168).—  Objectum  cognitionis  sen¬ 
sitivae,  q.  59,  a.  1  (IV,  78).  —  Species  sensibi¬ 
les,  q.  60,  a.  1  (IV,  89).  —  Sensatio,  q.  61,  a. 
un.  (IV,  99). 

2)  Tntellectiva.  Omnis  c.  intellectiva  fit  ex 
praeexistente  cognitione  sensitiva,  L.  21,  a.  1 
(I,  268).—  C.  principiorum  fit  ex  praeexistente 
cognitione  experimentali  ratione  cognitionis 
terminorum,  a.  2(1,  269).  —  Potentia  intellec¬ 
tiva,  P.  q.  94,  a.  1  (IV,  272).  —  Species  intelli- 
gibiles,  q.  95,  a.  1  (IV,  290).  —  Actus  cogni¬ 
tionis  intellectivae,  q.  96,  a.  1  (IV,  303). —  Ter¬ 
minus  intrinsecus  cognitionis  intellectivae,  q. 
97,  a.  1  (IV,  313).  —  Objectum,  q.  98,  a.  un. 
(IV,  320).  —  Modus  quo  cognoscantur  ab 
anima  corporalia,  quae  sunt  infra  animam, 
q.  99,  a.  1  (IV,  323).  —  C.  singularium,  q.  101, 
a.  1  (IV,  348).  —  C.  infinitorum,  a.  2  (IV,  352), 

—  C.  contingentium,  a,  3  (IV,  353).  —  G.  futu¬ 
rorum,  a.  4  (IV,  354).  —  C.  animae  per  se 
ipsam,  q.  102,  a.  1  (IV,  356).  —  C.  eorum  quae 
supra  animam  sunt,  q.  103,  a.  1  (IV,  362).  — 
C.  Dei  ut  primi  a  nobis  cogniti,  a.  3  (IV,  370). 

—  G.  animae  separatae,  M.  q.  42,  a.  1  (VI,  484). 

—  Vide  s.  V.  «  anima  separata  ». 

3)  Prsccognitiones.  Duae  solae  sunt  praecogni¬ 
tiones  :  quia  est  et  quid  est,  L.  q.  21,  a.  4  (I, 
273).  _  Praecognitio  quia  est  non  se  extendit 
ad  passionem,  a.  5  (1,  275).  —  Praecognitio 
quid  est  tantum  importat  praecognitionem 
quid  nominis,  non  autem  quid  rei,  a.  6  (T, 
270).  —  Praecognitio  quid  est  se  extendit  ad 
principia,  a.  7  (I,  277),  —  Gonclusio  non  sim¬ 
pliciter,  sed  secundum  quid  praecognoscitur, 
a.  3  (I,  272).  —  Semper  praecognosci  debent 
principia  demonstrationis  quod  sint  vera,  a. 
8  (I,  278).  —  Particulares  scientiae  debent  de 
subjecto  cognoscere  an  est,  a,  9  (I,  280). 

4)  C.  angelica,  vide  s.  v.  «  anima  separata  >>, 

Golor  est  objectum  visus,  P.  q.  65,  a.  1 

(IV,  117). —  Definitur,  a.  2  (IV,  119).  —  Differt 
a  luce,  a.  5  (IV,  125). 

Gommessatio  est  pars  gulae,  E.  q.  22,  a.  2 
(V,  207). 

Gommune  Sensibile  (cf.  «  sensus  »,  c  sen¬ 
sibile  »).  Sensibile  per  se  dividitur  in  pro¬ 
prium  et  commune,  P.  q.  59,  a.  5  (IV,  84).  — 
Sensibilia  communia  sunt  tantum  quinque  : 
magnitudo,  numerus,  figura,  motus,  quies, 
a.  6  (IV,  86).  —  Girca  communia  sensibilia 
sensus  falli  potest,  a.  7  (IV,  88). 

Gonclusio  (cf.  «  cognitio  intellectiva  », 
«  demonstratio  »,  praemissae  »,  «  syl logis- 

mus  »).  PraemissfB  conclusione  notiores 
debent  esse,  L.  q.  25,  a.  3  (1, 294).  —  Preemissai 
sunt  causa  efficiens  conclusionis,  q.  20,  a.  3 
(I,  260)  ;  q.  25,  a.  4  (1,  295). —  Major  proposi¬ 
tio  prius  tempore  cognoscitur  quam  conclu¬ 
sio,  minor  vero  aliquando  prius,  aliquando 
-simul,  a.  6  (1,  298).  —  C.  demonstrationis 
'propter  quid  est  in  secundo  et  quarto  modo 
dicendi  per  se,  q.  6,  a.  2  (I,  74)  ;  q.  25,  a.  5  (1^ 
297);  q.  27,  a.  1  (1,  302). — ■  Essentia  syllo¬ 
gismi  consistit  in  praemissis  et  conclusione, 
q.  27,  a.  2  (1,  303). —  In  eodem  homine  de 
eadem  conclusione  non  possunt  esse  simul 
scientia  et  opinio,  q.  36,  a.  2  (I,  375).  —  Ex 
majore  de  necessario  et  minore  de  inesse 
sequitur  conclusio  de  necessario,  q.  21,  a.  7 
(I,  266). 

—  Concordia  pertinet  ad  justitiam,  E.  q.  20, 
n.  4  (V,  193). 

.  Concupiscentia  est  specialis  passio  in 
appetitu  sensitivo,  E.  q.  12,  a.  3  (V,  90).  —  Dif¬ 
fert  a  desiderio  (V,  91). 

Consensus  est  actus  voluntatis  elicitus,  E. 
q.8,  a.  1  (V,  47).  —  Quid  proprie  sit,  a.  6  (V, 
56).  —  Non  est  in  brutis  (V,  57). 

Consilium  quid  sit,  E.  q.  8,  a.  5  (V,  54). 

Contactus  tum  quantitativus  tum  virtutis 
ad  agendum  requiritur,  P.  q.  39,  a.  1  (111,  181). 

Continentia  est  pars  potentialis  temperan¬ 
tiae,  E.  q.  22,  a.  2  (V,  207).  —  Vitium  conti-, 
nentiae  oppositum  tripliciter  sumitur,  a.  2  (V, 
207,  209). 

Contingentia  unde  in  rebus  naturalibus, 
P.  q.  15,  a.  8  (If,  152). 

Continuum  quomodo  intelligatur,  L.  q.  11, 

1  (I,  138).  —  Quantitas  continua  et  discreta, 
a.  3  (I,  146)  et  a.  5  (I,.156).  —  C.  non  habet  pai'- 
tesactu,  sed  potentia, P.  q.  23,  a.  1  (II,  227).  — 
Non  componitur  ex  indivisibilibus,  a,  3  (III, 
230).  —  Continuitas  successiva  non  est  de 
ratione  motus  in  communi  sumpti,  q.  17,  a.  2 
(II,  163). 

CoNTRARiETAS  est  postpraedicamentuiii, 
L.  q.  15,  a.  un.  (I,  210).  — Est  inter  quatuor 
oppositiones,  M.  q.  16,  a.  1  (VI,  143).  —  Est 
oppositio  sequens  oppositionem  privativam 
a.  4  (VI,  150),  includit  oppositionem  privati¬ 
vam  (VI,  154).  —  Participat  contradictionem, 
(VI,  150). —  Definitiones  de  contrariis  (VI,  154) 

—  Contrarietas  est  maxima  et  perfecta  diffe- 
pcnlia,  at  non  maxima  oppositio,  ibid.  —  Unum 
uni  est  contrarium  (VI,  155).  —  Si  unum  con¬ 
trariorum  est  in  rerum  natura,  necesse  est 
etiam  alterum  esse  in  rerum  natura  (VI,  157). 

—  Substantiae  non  sunt  contrariae  (VI,  157).  — 
Datur  medium  in  contrariis,  a.  5  (VI,  158).  — 
Contrarietas  est  solum  in  his  quae  sunt  ejus¬ 
dem  generis  (VI,  161).  —  Quinque  conditiones 
contrariorum,  L.  q.  15,  a.  un.  (1,211). 


t  eoR  est  sensorium  sensus  communis,  P.  q. 
84,  a.  un.  (IV,  180),  et  radix  omnium  sensuum 
internorum,  ibid.  —  Cooperatur  in  respira¬ 
tione,  q.  87,  a.  2  (IV,  198).  —  Est  organum 
appetitus  sensitivi,  q.  86,  a.  un.  (IV,  194).  — 
Unde  ejus  motus,  q.  87,  a.  1  (IV,  195).  —  Est 
organum  virtutis  pulsativae,  a.  3  (IV,  199). 

Corpus.  1)  Prmci;9/a  corporum  naturalium 
sunt  quodammodo  duo,  quodammodo  tria, 
P.  q.  2,  a.  3  (II,  16).  —  Principia  interna  cor¬ 
porum  sunt  contraria,  a.  2  (II,  13).  —  Condi¬ 
tiones  principiorum  corporum,  quod  non  sint 
ex  aliis,  nec  ex  alterutris,  et  quod  omnia  alia 
sint  ex  eis,  a.  4  (II,  17).  —  Vide  s.  v.  «  ma¬ 
teria  »,  «  forma  »,  c  privatio  »,  «  elemen¬ 
tum  )). 

2)  Actiones.  Omnia  corpora  vera  effectum 
producunt,  P.  q.  32,  a.  1  (III,  81).  Actiones 
corporum  coelestium  in  corpora  inferiora,  a. 
2,  3,  4,  5  (III,  82).  —  Corpora  obediunt  creatu- 
r£0  spirituali  ad  nutum, M.  q.  36,  a.  4  (VI,  460). 
—  Corpora  obediunt  creaturae  spirituali  ad 
motum  localem,  a.  5  (VI,  463). 

3)  Corpus  mobile  est  subjectum  principale, 
non  vero  adaequatum.  Physicae,  P.  q.  1,  a.  5 
(II,  9).  —  C.  mobile  estidem  ac  naturale  (II, 
11).  —  Vide  s.  V.  <  motus  ». 

4)  Corpus  animatum  constat  duabus  parli- 
bus,  corpore  et  anima  (IV,  1,  prooom.  in  qq. 
de  Anima).  —  Anima  non  est  corpus,  sed 
actus  corporis,  q.  48,  a.  1  (IV,  2).  —  Corpus 
animatum  non  est  anima,  a.  3  (IV,  6).  —  In 
corpore  vivente  non  potest  esse  alia  forma 
praeter  animam,  q.  50,  a.  1  (IV,  23).  —  Anima 
dat  corpori  esse  formaliter,  non  effective  (IV, 
27).  —  Partes  corporis  viventis  non  differunt 
essentialiter,  sed  solum  acciden taliter,  a.  2 
(IV,  27).  —  Verae  partes  corporis  viventis,  a. 
?(IV,'28). 

5)  Corpus  gloriosum  erit  sensibile  secun¬ 
dum  tactum,  P.  q.  19,  a.  5  (11,  190).  —  Varia3 
sententiae  de  sensatione  corporum  glorioso¬ 
rum,  q.  66,  a.  un.  (IV,  128). 

Corruptio  (cf.  «  generatio  »,  «  mutatio  »). 
1)  In  communi.  C.  principatum  tenet  inter 
motus  communes  omnibus  rebus  corporali¬ 
bus  (III,  115,  prooem.  in  qq.  de  Generat,  et 
Corrupi.).  —  Idem  numero  accidens  non 
manet  in  genito  et  in  corrupto,  q.  35,  a.  5 
(III,  121).  —  Generatio  unius  est  corruptio 
alterius  et  e  converso,  a.  9  (111,  129).  —  Cor¬ 
ruptiones  rerum  naturalium  dicuntur  natu¬ 
rales,  a.  10  (III,  130). 

2)  Corruptio  elementorum.  Elementa  sunt 
corruptibilia  secundum  partes,  non  secun¬ 
dum  totum,  P.  q.  46,  a.  1  (III,  240).  Coelum 
est  incorruptibile,  q.  29,  a.  4  (III,  51). 

3)  Anima  sensitiva  bruti  corrumpitur  cor¬ 
pore  corrupto,  P.  q.  58,  a.  1  (IV,  75) ;  horni- 

uis  non  corrumpitur  corrupto  corpore,  q.  92, 
a.  un.  (IV,  245). 

4)  Materia  prima  quodammodo  corrupti¬ 
bilis  est,  q.  3,  a.  9  (II,  40);  est  causa  corrup¬ 
tibilitatis,  a.  10  (11,  41). 

Creatio  est  emanatio  totius  esse  ex  non 
ente,  P.  q.  27,  a.  1  (III,  12).  —  C.  dicitur 
improprie  mutatio,  a.  2  (III,  13).  —  C.  active 
gumpta  est  relatio  rationis,  sed  c.  passive 
sumpta  est  relatio  realis,  a.  3  (III,  17).  —  G. 
passive  sumpta  est  relatio  suppositionis  (III, 
18).  —  Deum  posse  aliquid  creare,  non  solum 
fides  docet,  sed  etiam  ratio  demonstrat,  a.  4 
(III,  19).  —  Creare  (auctoritalive)  sensu  pro¬ 
prio  solius  Dei  est,  a.  5  (III,  21).  —  Absolute 
potest  creatura  esse  causa  instrumentalis  ad 
creandum  (III,  22).  —  Sola  subsistentia  pro¬ 
prie  creantur,  cetera  concreantur,  a.  6  (III, 
26).  —  Omne  ens  atque  adeo  mundus  a  Deo 
creatus  est,  a.  7  (III,  27).  —  Materia  prima  ab 
universali  causa  entium  creata  est,  a.  8  (III, 
29).  —  Deus  omnia  per  arbitrium  suae  volun¬ 
tatis,  et  non  ex  necessitate  naturae,  crea- 
vit,a.  9  (111,  31).  —  Anima  rationalis  a  Deo 
per  creationem  producitur,  q.  89,  a.  3  (IV, 
206). 

Creatura.  1)  Esse.  C.  babet  esse  participa¬ 
tum  a  primo  ente,  M.  q.  7,  a.  3  (VI,  64).  — 
Non  participat  primum  ens  secundum  essen¬ 
tiam,  a.  4  (VI,  66).  —  Esse  creaturae  est  pro¬ 
prius  effectus  causae  primae,  q.  8,  a.  1  (VI, 
75).  —  Creaturae  ut  entia  assimilantur  per  hoc 
Deo  ut  primo  et  universalissimo  principio 
totius  esse,  a.  2  (VI,  78).  —  Esse  creaturae  est 
receptum,  a.  3  (VI,  79).  —  In  qualibet  crea¬ 
tura  aliud  est  natura  rei,  quae  participat  esse, 
aliud  ipsum  esse  participatum  (VI,  80).  — 
Esse  formale  creaturarum  non  est  esse  primi 
entis,  a.  4  (VI,  81). 

2)  Bonitas.  Creaturae  non  sunt  bonae  per 
essentiam,  M.  q.  19,  a.  5  (VI,  207).  —  Bonitas 
Dei  et  creaturarum  multipliciter  differunt 
(VI,  208).  —  Bonitas  creaturarum  consistit  in 
ordine,  modo  et  specie,  a.  6  (VI,  209). 

3)  Relationes.  Creaturae  habent  relationem 
realem  ad  creatorem,  P.  q.  27,  a.  3  (III,  16).  — 
Creatura  absolute  et  simpliciter  potest  in- 
strumentaliter  creare  (111,22).  —  In  qualibet 
creatura  essentia  et  existentia  realiter  di¬ 
stinguuntur,  M.  q.  23,  a.  3  (VI,  249). 

4)  Creatura  spiritualis.  Ostenditur  esse  crea¬ 
turas  immateriales  et  spirituales,  M.  q.  35,  a. 
2  (VI,  416).  —  C.  spiritualis  non  componitur 
ex  materia  et  forma,  a.  4  (VI,  430).  —  In  c. 
immateriali  est  compositio  ex  essentia  et 
esse,  a.  6  (VI,  437) ;  item  ex  accidentibus  et 
subjecto,  a.  8  (VI,  441).  —  Personalitas  com¬ 
petit  substantiis  immaterialibus,  eaque  nobi¬ 
lior  quam  homini,  a.  7  (VI,  440).  —  Duratio 


605 

creatur®  spiritualis  habet  prius  et  posterius, 
a.  11  (VI,  449). 

5)  Creatura  corporalis  a  spirituali  nequit 
produci,  sed  immediate  a  Deo  processit,  M. 
q.  36,  a.  1  (VI,  451).  —  Regitur  et  administra¬ 
tur  a  creatura  spirituali,  a.  2  (VI.*  452). 

Crudelitas  per  excessura  opponitur  cle¬ 
menti®,  E.  q.  22,  a.  2  (V,  208). 

Curiositas  opponitur  studiositati,  qu® 
pertinet  ad  desiderium,  E.  q.  22,  a.  2  (V,  208). 

Definitio  significat  essentiam  rei,  M.  q. 
30,  a.  1  (VI,  320);  q.  32,  a.  1  (VI,  341).  —  Nihil 
perfecte  definitur  nisi  substantia,  q.  30,  a.  2 
(VI,  322).  —  Sola  species  definitur  simpliciter, 
a.  3  (VI,  324).  Accidentia  non  definiuntur  nisi 
secundum  quid,  a.  4  (VI,  325).  —  Singulare 
non  definitur,  a.  5  (VI,  328).  —  Negationes  et 
privationes  non  habent  definitionem  simpli¬ 
citer,  sed  secundum  quid  et  incompletissi- 
mam,  a.  6  (VI,  332).  Definitio  et  definitum 
sunt  idem  re,  differunt  ratione,  a.  7  (VI,  332) ; 
—  sunt  unum,  q.  31,  a.  3  (VI,  342).  —  Partes 
materi®  communis  ponuntur  in  definitione, 
non  vero  partes  materi®  individualis,  q.  31, 
a.  1  (VI,  334).  —  Partes  speciei,  qu®  ponuntur 
in  definitione,  quomodo  sint  dignoscend®,  a. 
2  (VI,  340). 

Delectatio  est  duplex:  una  de  bono  intel- 
ligibili ;  alia,  qu®  est  in  bono  secundum  sen¬ 
sum,  E.  q.  12,  a.  3  (V,  90) ;  —  delectatio 
duplex:  una  corporalis,  qu®  consequitur 
tactum  corporalem  ;  alia  animalis,  qu®  con¬ 
sequitur  apprehensionem  anim®,  q.  21,  a.  1 
(V,  197).  —  Definitur  d.,  q.  12,  a.  4.(V,  92).  — 
Objectum  (V,  93).  —  Causa  (V,  92).  —  Effec¬ 
tus  (V,  94).  —  D.  est  passio  in  appetitu  sensi¬ 
tivo  (V,  95). 

Demonstratio.  1)  Generalim.  D.  definitur, 
L.  q.  20,  a.  5  (I,  264).  —  Dividitur  in  demon¬ 
strationem  quia  et  propter  quid,  q.  22,  a.  1  (1, 
281).  —  Regressus  demonstrativus  quando 
fieri  possit,  a.  2  (I,  283). 

2)  Partes,  a)  D.  quia  {a.  posteriori)  est  vera 
d.,  q.  23,  a.  1  (I,  285)-  —  Procedit  tum  per 
effectum  tum  per  causam  remotam,  a.  2  (I, 
286). 

b)  D.  propter  quid  (a  priori)  definitur  secun¬ 
dum  Aristotelem,  q.  24.  a.  1  (I,  288).  —  Ejus 
pr®miss®  sunt :  de  omni,  per  se  et  universali 
a.  1  (1,290);  —  necessari®,  a.  2  (I,  292);  — 
notiores  conclusione,  a.  3  (I,  294) ;  —  causant 
conclusionem,  a.  4(1,295);  —  sunt  pr®co- 
gnit®,  a.  6  (I,  297). 

3)  Medium  est  definitio,  et  qualis  definitio, 
q.  26,  a.  1  (I,  299) ;  —  medium  possunt  esse 
omnes  quatuor  caus®,  a.  2  (I,  301). 

4)  Conclusio  est  in  secundo  et  quarto  modo 
dicendi  per  se,  q.  27,  a.  1  (1,  303).  —  Conclusio 
pertinet  ad  essentiam  syllogismi,  a.  2  (I, 

305).  —  Vide  s.  v.  «  conclusio  »,  «  syllogis¬ 
mus  )). 

5)  Effectus,  vide  «  scientia  ». 

Denominativa  definiuntur.  L.  q.  8,  a.  4  (I, 
95).  —  Principaliter  solam  formam  signifi¬ 
cant,  a.  5  (I,  96). 

Desiderium  est  passio  concupiscibilis,  E.  q. 
11,  a.  2  (V,  77). 

Desperatio  est  passio  in  irascibili,  E.  q.l3, 
a.  1  (V,  98). 

Deus  (cf.  «  ens  primum  »  s.  v.  «  ens  «). 

1)  Creator.  D.  potestcreare,  P.  q.  27,  a.  4  (III, 
18)  ;  et  quidem  solus  Deus,  a.  5(111,21).  —  D. 
creavit  mundum,  a.  7  (111,27);  sed  neque  neces¬ 
sario  creavit  neque  ab  mterno,  q.  26,  a.  1  (111,4)  ; 
quamvis  non  videatur  repugnare,  quin  mun¬ 
dus  ab  seterno  produci  a  Deo  potuerit,  a.  2 
(ili,  8).  —  D.  potuit  mundum  facere  meliorem, 
q.  28, a.  3 (III,  33).  — Liberrime  omnia  creavit, 
q.  26,  a.  9  (III,  31).  —  Materiam  primam  crea¬ 
vit,  a.  8  (111,  29).  —  Num  D.  posset  producere 
infinitum  actu  sive  in  magnitudine  sive  in 
numero,  q.  18,  a.2  (II,  173). 

2j  Conservator.  D.  conservat  omnes  res  in 
esse,  P.  q.  11,  a.  7  (II,  112);  sed  non  omnes 
immediate,  a.  8  (II,  114).  —  Non  solus  D.  omnia 
immediate  operatur,  a.  1  (II,  99).  —  Opera¬ 
tur  D.  in  omni  operatione  secundi  agentis,  a. 
4(11,103).  — Respectu  Dei  non  datur  quidquain 
fortuitum,  q.  15,  a.  5  (II,  147). 

3)  Motor  piamus  existi t,  q.  25,  a.  2  (II,  242).  — 
Ejus  proprietates,  a.  3  (11,243). 

4)  Idese  divinse  cur  sint  statuenda),  q.  10,  a. 

1  (II,  89).  —  Quid  sint,  a.  3  (II,  93).  —  Unde 
earum  pluralitas,  a.  3  (II,  94).  —  Ad  quod 
genus  causa3  reducantur,  a.  4  (II,  95). 

5)  Relationes.  D.  non  est  in  ullo  genere,  L. 
q.  9,  a.  5  (1, 112).  —  Paternitas,  q.  13,  a.  5  (I, 
189).  —  D.  creator,  vide  sub  num.  1. 

6)  Nomina  Dei  quid  significent,  q.  16,  a.  1 
(1,219). 

De  Dei  essentia,  perfectionibus,  intellectu, 
voluntate  vide  eaquee  suminatim  attinguntur 
M.  q.  45,  a.  1  et  2 (VI,  514),  ubi  lector,  amplio¬ 
rem  ut  hauriat  institutionem,  ad  ipsa  opera 
Sancti  Thomee,  preecipue  ad  Summam  Theo¬ 
logiae,  remittitur. 

Dialectica  est  pars  Logic8e,L.  q.  1,  a.  2(1, 
4).  —  D.  docens  et  utens,  ibid. 

Dieferentia  est  preedicabile,  L.  q.  2,  a.  6 
(I,  33) ;  potestate  tantum  continetur  in  genere, 
q.  3,  a.  2(1,  41).  —  Unde  sumatur  tum  in  sub. 
stantiis  materialibus  tum  in  immaterialibus, 
a.  4  (I,  46).  —  Est  nobilior  genere  (I,  49).  — 
Cum  genere  constituit  unum  per  se,  a.  5 
(1,  50).  —  A  genere  solum  ratione  distingui¬ 
tur,  a.  6  (I,  52).  —  Definitur  q.  5,  a.  2  (1, 66).  — 
Dividitur  a.  1  (I,  65).  —  Differentia  superior  in 
inferiore  includitur  materialiter  et  identiccj  a. 


3  (I,  69).  Quo  sensu  d.  ultima  dicatur  tota 
substantia  rei  (I,  70).  Quid  sit  d.  individualis, 
quid  d.  propriissima,  a.  1(1,66). 

Dilatatio  est  effectus  delectationis,  E.  q. 
12,  a.  4  (V,  94). 

Diminutio  vide  s.  v.  «  augmentum  ». 

Discordia  est  contraria  affabilitati,  E.  q.  20, 
a.  4  (V,  192). 

Dispositio  et  habitus  sunt  species  essen¬ 
tialiter  inter  se  distincta),  L.  q.  12,  a.  3  (I, 
164). —  D.  semper  importat  ordinem  alicujus 
habentis  partes,  a.  2  (I,  162). —  Quomodo  dif¬ 
ferat  d.  ab  habitu  et  celeris  speciebus  quali¬ 
tatis,  a.  3  (I,  165).  —  D.  est  facile  mobilis  (I, 
166).  —  D.  ad  formam  substantialem  est 
composita  ex  qualitatibus  elementorum  ad 
medium  reductis,  P.  q.  42,  a.  6(111,  203). — 
Vide  etiam  s.  v.  «  habitus  »,  «  qualitas  ». 

Docilitas  est  pars  integralis  prudentia),  E. 
q.  19,  a.  4  (V,  170). 

Dolus  est  vitium  prudentiee  oppositum,  E. 
q.  19,  a.  6  (179). 

Dulia  est  pars  observantia),  E.  q.  20,  a.  4 
(V,  191). 

Ebrietas  est  pars  gula),  E.  q.22,  a.2(V,  207). 

Ecstasis  est  effectus  amoris,  E.  q.  12,  a.  1 
(V,  86).  —  E.  est  duplex,  secundum  vim  appre- 
hensivam  et  secundum  appetitivam  (V,  87). 

Effectus  est  natura,  tempore,  cognitione 
posterior  quam  causa,  P.  q.  14,  a.  1  (II,  131)  ; 

—  proportionatur  causa),  a.  3  (11,  133).  — Idem 
numero  e.  corruptus  redire  non  potest,  a.  4 
(II,  135).  —  Idem  e.  ex  duabus  causis  quomodo 
sit  producibilis,  a.  5  (II,  137).  —  A  diversis 
causis  idem  effectus  diverso  tempore  natura¬ 
liter  produci  nequit,  a.  6  (II,  139);—  neque  ab 
eadem  causa  tempore  diverso,  a.  7  (II,  140). 

Electio  est  actus  voluntatis  elicitus,  E.  q. 
8,  a.  1  (V,  47) ;  —  est  appetitus  consiliativus, 
a.  3  (V,  52).  ^ 

Elementum  (cf.  «  causa  »,  «  principium  »). 
Ij  Quidditas.  E.  differt  a  principio  et  causa, 
P.  q.  2,  a.  1  (II,  12). —  E.  dupliciter  considera¬ 
tum,  proprie  et  improprie,  q.  43,  a.  1  (III, 
215).  —  E.  recte  definitur  a  Philosopho,  ibid. 

—  Quatuor  sunt  de  ratione  elementi  proprie 
sumpti,  ibid.  —  E.  quadrupliciter  sumitur 
(III,  216).  —  Ratio  elementi  simplicibus  tan¬ 
tum  corporibus  competit,  ibid.  —  Qualitates 
activae  vel  passivae  non  sunt  formae  substan¬ 
tiales  elementorum,  a.  2  (Jl'l,  217). 

2)  Numerus.  E.  sunt  tantum  quatuor:  ignis, 
aer,  terra,  aqua,  P.  q.  43,  A,  a.  un.  (III,  210). 

3)  Quantitas.  Elementa  habent  terminum 
magnitudinis  et  parvitatis,  P.  q.  44,  a.  un. 
(III,  219). 

4)  Qualitates  sive  activae  sive  passivae  non 
sunt  formae  substantiales  elementorum,  P.  q. 
43,  B,  a.  2  (III,  217).  -  Primae  qualitates  ele- 

inenLorQin  suntquatuor,  calor,  frigus,  humor, 
siccitas,  q.  45,  a.  1  (III,  223).  —  Qualitates 
priina3  elementorum  non  reducuntur  ad  alias 
(III,  224).  —  Qualitates  prim»  elementorum 
sunt  quid  positivum  reale,  a.  2  (111,  226).  — 
Qualitates  praedi ctffi  sunt  activae  et  passivae, 
a.  3  (111,  227). —  Qualitates  primae  activae  recte 
definiuntur  a  Philosopho,  a.  4  illl,  228)  ;  — 
item  qualitates  primae  passivae,  a.  5  (III,  230). 

—  Qualitates  primae  sunt  tantum  quatuor,  a. 
6  (111,  232). —  Qualitates  symbolae  elemento¬ 
rum  sunt  ejusdem  speciei,  a.  7  (III,  234).  — 
Non  in  singulis  •  elementis  utraque  qualitas 
est  in  summo,  a.  8  (111,  238). 

5)  Mutua  transmutatio  elementorum.  Ele¬ 
menta  non  sunt  transmutabilia  secundum 
totum,  P.  q.  46,  a.  1  (III,  240).  —  Quodlibet 
elementum  ex  quolibet  immediate  generari 
potest,  a.  2  (III,  242).  — •  Elementa  symbola 
facilius  transmutantur  quam  dissymbola 
a.  3  (111,  243).  —  Ex  duobus  elementis  dissym- 
bolis  invicem  corruptis  potest  generari 
tertium  elementum,  a.  4  (111,244). 

6)  Elementa  in  mixtione.  Ad  mixtionem  per¬ 
fectam  omnia  quatuor  elementa  requiruntur, 
P.  q.  42,  a.  3  (111,  196).  —  Elementa  manent  in 
mixto  non  actu,  sed  virtute,  a.  4  (III,  197).  — 
Elementa  manent  in  mixto  secundum  proprias 
qualitates,  a.  5  (III,  202).  —  Dispositio  formae 
mixti  est  composita  ex  qualitatibus  elemento¬ 
rum  ad  medium  reductis,  a.  6  (III,  203). 

7)  Elementa  ut  partes  universi  mundi.  Qua¬ 
litates  motivae  elementorum  specie  differunt, 
P.  q.  34,  a.  1  (111,  99).  —  Elementa  effective 
moventur  a  generante  per  se,  a.  2  (111,  100). 

—  Est  unum  e.  gravissimum,  unum  levissi¬ 
mum,  duo  media,  a.  3  (III,  104).  —  Gravitas 
elementorum,  a.  4  (III,  106.  —  Motus  elemen¬ 
torum  qualis  sit,  a.  5  (111,  108).  — Elementa 
motu  coeli  cessante  remanebunt  quodam¬ 
modo,  quodammodo  transibunt,  q-.  31,  a.  6 
(III,  69).  —  In  elementis  cessante  motu  coeli 
non  omnis  actio  cessabit,  a.  7  (III,  72). 

8)  E lementa singula  vides.v.  «aer»,»  aqua», 
<L  ignis  »,  «  terra  ». 

Embrio.  Ejus  vitee  inchoatio,  P.  q.  3o,  a.  9 
(III,  130).  —  Ejus  informatio,  q.  89,  a.  2  (IV, 
205). 

Ens.  1)  /n  communi.  Ens  non  est  genus  ad 
decem  preedicamenta,  L.  q.  9,  a.  2  (1, 104).  — 
E.  dividitur  in  decem  preedicamenta  secun¬ 
dum  diversos  modos  preedicandi,  a.  3  (I,  106). 

2)  Proedicatur  analogice  de  Deo  et  creaturis, 
M.  q.  3,  a.  1  (VI,  30) ;  —  de  substantia  et  acci¬ 
dente,  a.  2  (VI,  34);  —  de  ente  reali  et  ente 
rationis,  q.21,  a.  1  (VI,  241) ;  —  de  potentia  et 
actu,  M.  q.  27,  a.  1  (VI,  302).  — Gf.  «analogia». 

3)  Subjectum  scientiarum.  Ens  rationis  est 
subjectum  Logicoe,  L.  q.  1,  a.  6  (I,  13),  —  Ens 


mobile  est  adeequatum  subjectum  Philoso¬ 
phiae  naturalis,  P.  q.  1,  a.  5  (II,  9).  —  Ens  divi¬ 
sum  in  decem  preedicamenla  est  subjectum 
adaequatum  Metaphysicae,  M.q.  l,a.6  (VI,  18). 

4)  Principia  entis  :  interna,  potentia  et  actus 
M.  q.  27,  a.  1  (VI,  302) :  externa,  finis  et  effi¬ 
ciens,  M.  q.  5,  a.  1  (VI,  46);  principium 
cognitionis,  vide  s.  v.  principium  contradic¬ 
tionis,  M.  q,  4,  a.  1  (VI,  39). 

5)  Passiones  entis.  Ens  habet  passiones,  M. 
q.  H,  a.  1  (VI,  110).  —  P.  entis  sunt  tantum 
tres  :  unum,  verum,  bonum,  a.  2  (VI,  111).  — 
Se  habent  per  prius  et  posterius,  a.  3  (VI, 
113).  —  Non  addunt  enti  aliquid  positivum, 
sed  formaliter  dicunt  denominationem  relati¬ 
vam  ad  aliquid  extrinsecum,  a.  4  (VI,  116). 

6)  Divisiones  entis .  Divisio  quadruplex  :  ens 
reale  et  rationis,  actus  et  potentia,  e.  mate¬ 
riale  et  immateriale,  e.  creatum  etincreatum, 
M.  q.  21,  a.  1  (VI,  241).  —  E.  reale  dividitur  in 
e.  per  se  et  e.  per  accidens,  q.  22,  a.  un.  (VI, 
247).  —  E.  per  se  dividitur  in  substantiam  et 
accidens,  L.  q.  9,  a.  3  (I,  106)  ;  M.  q.  23,  a.  1. 
—  E.  dividitur  convenienter  in  actum  et  po¬ 
tentiam,  M.  q.  27,  a.  1  (VI,  301). 

7)  Ens  rationis  est  proprie  subjectum  Lo- 
gicee,  L.  q.  1,  a.  6  (I,  13).  —  Omne  e.  rationis 
dicit  vel  relationem  vel  negationem,  M.  q. 
21,  a.  1  (VI,  242).  — Intere,  reale  et  ens  ratio¬ 
nis  duplex  est  analogia,  attributionis  et  pro- 
portionalitatis,  ibid.  —  Entium  rationis  quee- 
dam  habent  esse  totum  completum  extra 
animam,  quaedam  habent  fundamentum  in 
re,  sed  complementum  est  per  operationem 
animae,  a.  2  (VI,  244).  —  Deus  potest  facere 
entia  rationis,  a.  3  (VI,  245). 

8)  Ens  primum  (cf.  «  Deus  »,  «  motor  pri¬ 
mus  »).  Existit  primum  ens,  quod  est  causa 
ceterorum,  M.  q.  5,  a.  1  (VI,  46).  —  Primum  e. 
est  necessario  suum  esse,  a.  2  (VI,  48).  — Pri¬ 
mum  e.  est  necessario  summe  et  maxime  ens 
et  proinde  infinitum,  a.  3  (VI,  49).  —  Non 
sunt  plura  prima  entia,  sed  unum  solum,  a.  4 
(VI,  51).  —  Fieri  non  potest  ut  esse  primi 
entis  sit  esse  formale  creaturarum,  M.  q.  8,  a. 
4  (VI,  81). 

9)  Ens  possibile  (cf.  «  possibilitas  »).  Possi¬ 

bile  et  impossibile  dicuntur  tripliciter ;  primo 
secundum  potentiam  activam  vel  passivam, 
secundo  propter  convenienliam  vel  repug¬ 
nantiam  terminorum,  tertio  mathematice,  M. 
q.  6,  a.  1  (VI,  53).  —  Num  res  dicatur  possibi¬ 
lis,  quia  Deus  eam  facere  potest  (VI,  54).  — 
Possibiles  vel  impossibiles  effectus  judican¬ 
tur  semper  secundum  causas  inferiores  tan¬ 
tum,  a.  2  (VI,  56).  —  Respectu  habito  ipsius 
possibilis  dicitur  prima  causa  aliquid  non 
posse  facere,  quia  id  contradictionem  impli¬ 
cat,  a.  3  (Vi,  57).  ' 

Epikia  est  dircctiva  justitue  legalis,  E.  q. 
20,  a.  3(V,  187). 

Error  (cf.  «  sensus  »,  intellectus  », 
«  opinio  »).  Sensus  potest  errare  circa  sensi¬ 
bilia  communia  et  per  accidens,  P.  q.  59,  a.  7 
(IV,  87).  —  Sensus  non  potest  errare  circa 
sensibile  proprium,  ibid.  — Intellectus  per  se 
non  potest  errare,  sed  solum  per  accidens,  q. 
100,  a.  7  (IV,  345). 

Erubescentia  est  species  timoris,  E.  q.  13, 
a.  2  (V,  102). 

Esse,  existere,  existentia.  Primum  ens  est 
suum  esse,  M.  q,  5,  a.  2  (VI,  48).  —  Esse  dupli¬ 
citer  dicitur  :  actus  essendi  et  veritas  pro¬ 
positionis,  ibid.  (VI,  49);  cf.  q.  33,  a.  7  (VI, 
379).  —  Est  proprius  effectus  causse  prima3,  q. 
8,  a.  1  (VI,  75).  —  CauscB  secund®  non  dant 
esse  nisi  instrumentaliter  in  virtute  Dei,  a.  2, 
ad  4  (VI,  77).  —  Esse  creaturae  est  esse  recep¬ 
tum,  a.  3  (VI,  79).  —  Esse  creaturae  non  est 
esse  formale  primi  entis,  a.  4  (VI,  81).  —  Om¬ 
nia  entia  habent  esse  participative  a  primo 
ente,  q.  7,  a.  3  (VI,  Gi).  —  In  qualibet  re  creata 
distinguuntur  realiter  essentia  et  existentia, 
q.23,  a.  3  (VI,  249).  — Esse  est  perfectissimum 
in  rebus  et  actualitas  omnis  entis,  q.  33,  a.  i 
(VI,  369).  —  Esse  est  id  quod  prius  et  profun¬ 
dius  est  in  re,  a.  6  (VI,  376).  —  Quotuplex  pos¬ 
sit  esse  in  una  eademque  re,  a.  7  (VI,  378). 

Essentia  est  illud,  quod  significatur  per 
definitionem,  M.  q.  30,  a.  1  (VI,  320) ;  cf.  q. 
32,  a.  1  (VI,  347) ;  respondet  qusestioni  quid 
est,  ibid.  (VI,  321) ;  est  quaedam  potentia,  ibid. 
(VI,  320),  cujus  actus  est  existentia,  q.  33,  a. 
1  (VI,  369).  —  Quomodo  essentia  differat  asub- 
sistentia,  substantia  sive  hypostasi,  persona, 
q.  25,  a.  1  (VI,  269) ;  —  quomodo  a  ratura,  q. 
30,  a.  8  (VI,  333);  q.  25,  a.  1  (VI,  268).  —  In 
materialibus  significat  compositum  ex  mate¬ 
ria  et  forma,  q.  32,  a.  2  (VI,  349).  —  Essentia 
et  existentia  in  qualibet  re  creata  realiter  di¬ 
stinguuntur,  q.  23,  a.  3  (VI,  249) ;  essentia  Dei 
est  realiter  suum  esse  (VI,  251).  —  Substan¬ 
tia)  materiales  componuntur  ex  essentia  et 
existentia,  q.  34,  a.  1  (VI,  387) ;  item  substan¬ 
tia)  immateriales,  q.  35,  a.  6  (VI,  437).  — 
Essentiie  rerum  sunt  ab  aiterno,  q.  32,  a.  6  (VI, 
367).  ■ 

Eubulia  est  pars  potentialis  prudentiae,  E. 
q.  19,  a.  6(V,  176). 

.  Eucharistia.  1)  E.  est  virtus  adjuncta  ju¬ 
stitia),  E.  q.  20,  a.  4  (V,  193).  —  2)  E.,  id  est 
Sacramentum  Altaris  :  cur  corpus  Christi  non 
sit  situaliter  et  circumscriptive  in  Sacra¬ 
mento,  L.  q.  11,  a.  1  (I,  139). 

Eugnomia  pertinet  ad  justitiam  legalem, 
E.  q.  20,  a.  4  (V,  193). 

Eusebia  est  idem  ac  religio,  E.  q.  20,  a.  4 
(V,  193). 


EuSTOCHiACSt  pars  integralis  prudentia),  E. 
q.  19,  a.  4  (V,  170). 

Eutrapelia  est  pars  potentialis  temperan¬ 
tia),  E.  q.  22,  a.  2  (V,  208). 

Excandescentia  est  species  ir®,  E.  q.  13 
a.  3  (V,  104). 

Exemplar  est  id  ad  cujus  imitationem  ali¬ 
quid  fit,  P.  q.  10,  a.  1  (II,  88).  —  Ejus  necessi¬ 
tas  in  mente  agentis  intellectualis  tam  creati 
quam  increati,  ibid.  — Quomodo  definiendum, 
a.  2  (II,  89).  —  Est  terminus  extrinsecus  cogni¬ 
tionis  practic®,  a.  3  (II,  91).  —  E.  nominat 
essentiam  divinam  imitabilem  (II,  94).  — 
Reducitur  diverso  modo  ad  causam  tum  for¬ 
malem,  tum  effieientum  a.  4  (II,  96).  —  Form® 
exemplares  rerum  sunt  in  primo  ente,  non 
extra  illud,  M.  q.  7,  a.  5  (VI,  68).  —  Qu®  sit 
differentia  inter  formas  exemplares  in  mente 
divina  et  in  mente  artificis  creati,  a.  6  (VI, 
71).  —  E.  quod  ex  in  mente  divina,  primo 
naturam  respicit  speciei  in  qualibet  creatura 
(VI,  72).  —  Materia  prima  habet  aliquo  modo 
formam  exemplarem  in  Deo,  a.  7  (VI,  73).  — 
Accidentia  habent  formas  exemplares  in  Deo 
(VI,  74). 

Existere,  Existentia,  vide  «  esse  ». 

Exultatio  quomodo  differat  a  gaudio,  E.  q. 
11,  a.  2  (V,  78). 

Falsitas  consistit  in  in®qualitate  rei  et 
intellectus,  M.  q.  18,  a.  1  (VI,  190).  —  Est  in 
sensu  dupliciter:  respectu  rerum  quas  indi¬ 
cat,  et  respectu  intellectus  cui  res  repr®sen- 
tat,  a.  2  (VI,  193).  —  Est  in  sensu  respectu 
sensibilium  communium,  et  respectu  sensi¬ 
bilium  per  accidens,  non  autem  respectu  sen¬ 
sibilium  propriormrn,  nisi  per  accidens  (VI 
194).  —  Non  est  in  intellectu  respectu  primo¬ 
rum  principiorum  nec  respectu  quiddi tatis, 
nisi  per  accidens,  a.  3  (VI,  195);  cf.  L.  q.  19, 
a.  5  (I,  247). —  Est  in  enuntiatione  vocali,  L. 
q.  19,  a-  2  (I,  243);  —  est  in  enuntiatione 
mentali,  a.  5(1,  247).  —Res  non  dicuntur 
fals®  respectu  intellectus  divini,  sed  respectu 
intellectus  nostri,  M.  q.  18,  a.  1  (VI,  190).  — 
Res  dicuntur  fals®  secundum  quod  nat® 
sunt  fallere  (VI,  192).  —  Falsum  contrariatur 
vero,  a.  4  (VI,  195).  —  Falsum  fundatur  in 
vero,  sed  non  in  suo  contrario,  ibid.  (VI, 
196.  —  Cf.  «  veritas  »,  «  verum  ». . 

Fatum  num  sit  aliquid,  P.  q.  16,  a.  1  (II, 
156).  —  Num  sit  in  rebus  creatis,  a.  2  (II,  157). 

—  Num  sit  immobilis  dispositio,  a.  3  (II,  158). 

—  Qu®nam  fato  subdantur,  a.  4  (II,  158),  — 
Cf.  <  fortuna  ». 

Fel  est  species  ir®.  E,  q.  13,  a.  3  (V,  104). 

Feritas  distinguitur  a  crudelitate,  E.  q. 
22,  a.  2  (V,  208). 

Fervor  est  effectus  proximus  amoris,  E. 
q.  12,  a.  1  (V,  88). 

Fiducia  est  pars  quasi  integralis  fortituili- 
nis,  E.  q.  21,  a.  2  (  V,  199). 

Figura  est  inter  quatuor  species  qualitatis, 

L.  q  12,  a.  2  (l,  158).  —  Dupliciter  dicitur  f. 
(1,  163).  —  F.  differt  accidentaliter  a  forma, 
a.  6  (I,  169). 

Finis.  1)  Generatim.  Pertinet  ad  quatuor 
genera  causarum,  P.  q.  7,  a.  7  (II,  74).  —  F. 
est  causa,  q.  12,  a.  1  (II,  115).  —  F.  definitur 
id  cujus  gratia,  a.  2  (  II,  116).  —  Preeter  fmem 
ultimum  sunt  fines  intermedii,  a.  3  (It,  117). 
—  Causali  tas  f.  est  appeti  ab  agente,  a.  4  (II, 
121 ).  —  F.  causat  secundum  esse  reale,  a.  5 
(11,122).  —  Omnia  agunt  propter  linem,  a.  6 
(II,  124).  —  F.  est  causa  causarum,  et  prima 
omnium,  q.  13,  a.  1  (11,  125).  —  Cognitio  f.  est 
duplex,  perfecta  et  imperfecta,  E.  q.  6,  a.  1 
(V,  37). 

2)  F.  ultimus,  a)  In  communi.  E.xistit  f.  ulti¬ 
mus,  E.  q.  3,  a.  1  (V,  13).  —  Est  unus,  a.  2 
(V,  15).  — Est  ipse  Deus,  a.  3  (V,  16).  —  Ab 
omnibus  appetitur,  a.  4(V,  17).  — F.  ultimus 
cujusvis  rei  est  bonitas  divina,  P.  q.  31,  a.  5 
(III,  69j. 

b)  Objectivus  f.  est  beatitudo,  E.  q.  4,  a. 
un.  (V,  19). 

c)  Formalis  f.  est  in  operatione,  E.  q.  5,  a. 

1  (V,  22).  —  Non  consistit  in  voluntate,  a.  3 
(V,  25).  —  Est  in  intellectu,  a.  4  (V,  28). 

Forma  (vide « idea  »,«  causa  exemplaris »).  — 
F.  alicujus  rei  potest  dici  tripliciter;  vel  a 
qua  formatur  res,  vel  secundum  quam,  vel  ad 
quod  aliquid  formatur.  — De  triplici  ordine  in 
formis  vel  accidentalilms  vel  substantialibus, 

M.  q.  10,  a.  4  (VI,  100). 

Form.\  accidentalis,  vide  «  figura  ». 

Forma  substantialis.  1)  Est  principium  con¬ 
stitutivum  corporis  naturalis,  P.  q.  2,  a.  1  (II, 
12).  Cf.  «  principium  ».  —  Pertinet  ad  essen¬ 
tiam  sive  quidditatem  compositi,  q.  9,  a.  2 
(II,  80).  —  Natura  magis  convenit  formie  quam 
materim,  q.  6,  a.  2  (11,  66).  —  Omnis  f.  sub¬ 
stantialis  est  vere  et  proprie  natura,  a.  3  (II, 
67).  — F.  est  principium  generationis  ut  ter¬ 
minus  ad  quem,  q.  4,  a.  3  (II,  57). 

2)  Existunt  fo*rma3 substantiales,  non  solum 
accidentales,  P.  q.  4,  a.  1  (II,  54). 

3)  Recte  definitur  a  Philosopho,  q.  4,  a.  2 
(11,56)  ;realiter  distinguitur  a  materia,  q.  3,  a. 
2fll,25) ;  compositum  estsimpliciter  nobilius 
et  perfectius  quam  f.  substantialis  q.  9,  a.  3 
(II,  82). 

4)  Causalitas  formai  est  in  informatione 
materier,  q.  9,  a.  1  (II,  78).  -  Duplex  est  ejus 
actus:  informatio  et  operatio  (II,  79).  — F. 
est  primum,  sed  non  proximum  actionis 
principium,  a.  4  (II,  84). 

5)  Formae  substantiales  educuntur  e  poten¬ 
tia  materiae,  q.  3,  a.  13  (II,  49),  illa  potentia 


materiae  non  est  activa,  sed  passiva  tantum, 
a.  12(11,  46).  —  Expulsio  formae  praecedentis 
et  inductio  formae  sequentis  sunt  duae  muta¬ 
tiones  realiter  distinctae,  q.  35,  a.  11  (III,  132); 
hae  mutationes  fiunt  in  instanti,  a.  13  (III^ 
137).  —  Quomodo  f.  substantialis  incipiat  et 
desinat  intrinsece,  q.  23,  a.  5  (II,  232). 

6)  Formae  dementor umm%UQr\i  in  mixto  non 
actu  sed  virtute,  q.  42,  a.  4 (III,  200).  —  Dispo¬ 
sitio  mixti  quid  sit,  a.  6  (III,  204).  —  Qualita¬ 
tes  elementorum  non  sunt  formae  substantia¬ 
les,  q.43,a.  2  (III,  217). 

7)  Coelum  componitur  ex  materia  et  forma, 
q.  29,  a.  1  (II,  39).  —  Motus  coeli  non  est  a 
propria  forma  substantiali,  q.  31,  a.  2  (II,  59). 

8)  In  uvente  non  est  nisi  unica  forma,  q.  50, 
a.  1  (IV,  23).  —  F.  perfectior  continet  virtute 
imperfectiorem  (IV,  25).  —  Anima  vegetati va 
est  f.  substantialis,  q.  52,  a.  un.  (IV,  49).  — 
Anima  sensitiva  est  f.  substantialis,  q.57,  a.  4 
(IV,  74).  —  Anima  rationalis  est  f.  substantia¬ 
lis,  q.  91,  a.  1  (IV,  222).  —  Vide  «  anima  ». 

9)  Compositio  ex  materia  et  forma  est  alia 
ac  compositio  ex  substantia  et  esse,  M.  q. 
34,  a.  1  (VI,  387). 

10)  Discrimen  inter  formam  substantialem 
et  accidentalem,  f.  q.  50,  a,  I  (IV,  25);  q.  51, 
a.  6  (IV,  42). 

N.B.  Multai  de  formis  queestiones  discu¬ 
tiuntur  etiam  in  tractatu  de  Formis  quem 
habes  in  appendice  ad  Metaphysicam  addita. 

Fortitudo  est  virtus  cardinalis,  E.  q.  17, 
a.  1  (V,  155).  —  Definitur  q.  21,  a.  1  (V,  197).  — 
Ejus  subjectum  (V,  197).  —  Ejus  nomen  dupli¬ 
citer  sumitur,  ibid.  —  Ejus  habitus  manife¬ 
statur  in  periculis  repentinis  (V,  198). —  Habet 
duos  actus,  aggrediendi  et  sustinendi  (V,  198). 
—  Dividitur  q.  21,  a.  2  (V,  198). —  Partes  inte- 
grales  et  potentiale  ■,  ibid.  —  Ad  actum  aggre¬ 
diendi  spectant  :  fiducia  et  magnificentia  (V, 
199);  ad  actum  sustinendi:  patientia  et  per¬ 
severantia  (V,  200).  —  Virtutes  quasi  an¬ 
nexae  (V,  200,201).  —  Vilia  opposita  (V,  200, 
201). 

Fortuna  (cf.  «  casus  »)  est  causa  per  acci¬ 
dens,  P.  q.  15,  a.  1  (II,  140).  —  Definitur  a.  2 
(11,142).  —  Reducitur  ad  causam  efficientem, 
a.  4  (II,  145).  —  Respectu  Dei  fortuna  non 
potest  esse,  a.  5  (11,146) ;  respectu  et  angeli  et 
coeli  potest  esse  (II,  148).  —  De  f.  non  est 
scientia,  a.  7  (II,  149). 

Fraus  est  vitium  oppositum  prudenti®,  E. 
q.  19,  a.  6  (V,  179). 

Frigus  est  inter  primas  qualitates  tan¬ 
gibiles,  P.  q.  45,  a.  1  (111,223).  —  Est  qua¬ 
litas  positiva,  a.  2  (111,226).  —  Est  qualitas 
activa,  a.  3  (III,  227).  —  Definitur  a.  4  (III, 
229).  —  In  terra  est  in  summo,  a.  8  (III,  238). 

Fruitiq  est  actus  voluntatis  elicitus,  E.  q. 

8,  a.  1  (V,  47 1.  -  EeL  eolii  s  crealiiuL' 
nalis,  a.  3  (V,  50). 

Fuga  est  vilium  desiderio  opposilum,  E.  cp 
11,  a.  2  (V,  76d 

Furor  est  species  irae,  E.  q.  13,  a.  3('V,  104). 

Generatio.  \  ln  co?7i?r<t<nt.  Definitur  muta¬ 
tio  totius  nullo  sensibili  manenle  ut  subjecto 
eodem,  P.  q.  33,  a.  1  (111,  116).  -  G.  duplex: 
m  utatio  de  non  esse  ad  esse,  et  origo  viven¬ 
tis  a  principio  vivente  conjuncto  (111,  117).— 
Terminus  generationis  in  creaturis  duplex: 
idquo(/,  id  est  compositum;  id  quo,  id  est 
forma,  a.  2  (111,  118).  —  Non  est  simpliciter 
de  ratione  generationis  ut  terminus  formalis 
accipiat  esse  per  illam,  a.  3  (111,  119).  — 
Omne  quod  generatur,  generatur  ab  eo  quod 
aliquo  modo  est  simile,  a.  4  (111,  120). 
Generatio  per  accidens  (111,  121).  —  Generatio 
ccquivoca,  ibid.  Clr.  P.  q.  11,  a,  5,  ad  10  (11, 
110) ;  q.  54,  a  4  (IV,  60).  —  Idem  numero 
accidens  non  manet  in  genito  et  in  corrupto, 
a.  5  (111,  122).  —  In  generatione  compositi 
substantialis  Iit  resolutio  compositi  preece- 
dentis  asque  ad  materiam  primam,  a.  7  (111, 

^25), _  G.  dicit  mutationem  tum  instanta- 

neam  tum  successivam,  a.  8  (111,  128j.  G. 
unius  est  corruptio  alterius,  a.  9  (111,  129).  — 
Generationes  rerum  naturalium  dicuntur 
naturales  propter  tres  causas,  a.  10  (111,  130). 

2)  Generatio  elementorum  (cf.  «  elementa»). 
Elementa  non  sunt  generabilia  secundum 
totum,  sed  secundum  partes,  q.  46,  a.  1  (111, 
240).  —  Quodlibet  elementum  ex  quolibet 
immediate  generari  potest,  a.  2  (111,  242). 

Ex  duobus  elementis  dissymbolis  invicem 
corruptis  potest  generari  tertium  symbolum, 
a.  4(111,244).  —  Coelum  est  ingenerabile,  q. 
29,  a.  4  (111,  51). 

3)  Potentia  generaliva  assignatur  inter 
potentias  anima?  vegetaliva?,  P.  q.  53,  a.  un. 
(IV,  50).  —  Est  perfectior  ceteris  potentiis,  P. 
q.  54,  a.  1  (IV,  54).  —  Definitur  a.  2  (IV,  55). 
—  Ad  esse  matrem  non  requiritur  potentia 
generativa  activa  in  matre,  a.  3  (1\  ,  57). 
Realiter  distinguitur  a  potentia  nutritiva,  q. 
56,  a.  2  (IV,  67). 

Genus  est  inter  quinque  pra?dicabilia,  L. 
q.  2,  a.  6  (I,  33).  —  G.  describitur  id  quod 
preedicatur  de  pluribus  differentibus  specie 
in  quid,  q.  3,  a.  1  (I,  36).  -  Est  nomen 
secunda?  intentionis  (1.  37).  Continet  species 
et  differentias,  a.  2.  (1,  40).  —  Univoce  pra?di- 
catur,  ibid.  —  Non  potest  pra?dicari  de  diffe¬ 
rentiis,  a.  3  (I,  45).  —  Ratio  generis  sumitur 
a  materia  et  forma  totius,  a.  4  (1,  46).  Ex 
genere  et  differentia  fiL  unum  per  se,  a.  5 
(P  50i.  _  G.  et  differentia  distinguuntur 
ratione  tantum,  a.  6  (1,  52).  —  Quomodo  g. 
univocum  et  g.  analogum,  differant  (I,55j.  — 


Quo  sensu  salvetur  genus  e.\istente  una  spe-  . 
cie  sola,  a.  7  (I,  56).  —  G.  logicum  et  g.  phy¬ 
sicum,  q.  9,  a.  7  (1,  118). 

Gnomb  est  pars  potentialis  prudentia?,  E. 
q.  19,  a.  6  (V,  176). 

Gratitudo  est  virtus  adjuncta  justitia?,  E. 
q.  20,  a.  4  (V,  191). 

Gravitas  et  Levitas  sunt  qualitates  moti- 
vee  elementorum,  P.  q.  34,  a.  1  (111,  98).  — 
Specie  differunt  in  elementis  (111,  99).  -  Non 
sunt  forma?  substantiales  elementorum,  q. 
43,  a.  2  (111,  217).  —  Reducuntur  ad  qua¬ 
litates  primas,  q.  45,  a.  1  (111,  223).  —  Conse¬ 
quuntur  calorem  et  frigus  (111,  224).  —  Gravi¬ 
tas  aeris,  q.  34,  a.  3  et  4  (111,  105).  —  Qua?nam 
elementa  gravitent  in  propriis  locis,  a.  4  (111, 
106).  —  A  quonam  elementa  gravia  et  levia 
effective  moveantur,  a.  2  (111,  102).  —  Nume¬ 
rus  gravium  et  levium,  a.  3  (111,  104). 

Gula  opponitur  per  excessum  sobrietati, 
E.  q.  22,  a.  2  (V,  207). 

Gustus  est  inter  cjuinque  sensus  exteriores, 
P.  q.  64,  a.  2  (IV,  110).  —  Ejus  objectum  est 
sapor,  q.  76,  a.  1  (IV,  157).  —  Non  eget  medio 
externo,  sed  interno,  quod  est  caro  linguee, 
q.  77,  a.  un.  (IV,  160).  -  Ejus  organum,  q. 
78,  a.  un.  (IV,  162).  —  Non  inest  in  omnibus 
animalibus,  q.  79,  a.  un.  (IV,  163). 

Habitus.  1)  Priedicamentum.  H.  est  inter 
decem  praidicamenta,  L.  q.  9,  a. 3  (I,  lOG).  — 
Pertinet  ad  primam  speciem  qualitatis,  q.  12, 
a.  2  (1,  161).  -  H.  et  dispositio  sunt  species 
qualitatis  essentialiter  inter  se  distincta?,  a. 
3  (I,  164).  —  H.  est  forma  extrinsecus  deno¬ 
minans  subjectum,  q.  14,  a.  un.  (I,  205). 

2)  Habitus  animue  sunt  necessarii  ad  agen¬ 
dum,  E.  q.  14,  a.  1  (V,  105).  —  Definitur  a.  2 
(V,  108).  —  Subjectum  habituum  est  intellec¬ 
tus  et  voluntas,  a.  3  (V,  109).  —  H.  importat 
dispositionem  quandam  ad  naturam  et  ope¬ 
rationem  (V,  111).—  H.  causantur  ex  actibus, 
a.  4  (V,  112).  —  H.  a  natura  dari  dupliciter 
intelligitur  (V,  114).  —  H.  non  augetur  per 
quemlibet  actum,  a.  5  (V,  115).  —  Diminiitio 
in  habitibus  fit  secundum  remissionem,  a.  6 
(V,  116).  -  Intensio  in  habitibus  fit  secun¬ 
dum  augmentum  (V,  117).  —  H.  specie  distin¬ 
guuntur  secundum  tria  :  secundum  princi¬ 
pia  activa,  objecta,  naturam,  a.  7  (V,  119).  — 
Virtus  est  h.  q.  15,  a.  1  (V,  121).  —  Liberum 
arbitrium  non  est  h. ,  P.  q.  93,  a.  8  (IV,  269). 

Hilaritas  differt  a  gaudio,  E.  q.  11,  a.  2  (V, 
78). 

Honestas  est  pars  integralis  temperantia?, 
E.  q.  22, a.  2 (V,  206). 

Honor.  Circa  honorem  versatur  philotimia, 
E.  q.  16,  a.  4  (V,  146). 

Humanitas  est  virtus  adjuncta  justitia?,  E. 
q.  20,  a.  4  (V,  193). 

IIUMiDiTAS  esL  inter  primas  qualitates  tan¬ 
gibiles,  P.  q.  45,  a.  1  (III,  223i.  —  Est  qualitas 
positiva,  a,  2  (III,  226).  —  Est  qualitas 
passiva,  a.  3  (III,  227).  —  Definitur,  a.  5  (III, 
230). 

Humilitas  est  pars  putentialis  temperanlim 
E.  q.  22,  a.  2  (V,  208i.  —  Ejus  vitium  oppo¬ 
situm,  ibici. 

Hypostasis  dividitur  dupliciter  :  id  cjno 
substatur,  et  id  quod  substat,  M.  q.25,  a.  1 
(VI,  271).  —  Ejus  significatio  apud  graneos 
(VI,  273). 

Idea.  1)  hi  communi.  Ide®  ponend®  sunt  in 
omni  agente  intellectuali,  P.  q.  10,  a.  i  (II, 
87).  —  Definitur  i.,  a.  2  (II,  89).  —  Ad  ideam 
requiritur  duplex  similitudo  :  imitationis  et 
expressionis  (II,  91).  —  I.  est  terminus  intrin¬ 
secus  cognitionis  practic®,  a.  3  (II,  92).  — 
Munus  ide®,  ejusque  causalitas  (II,  93);  idea 
diverso  modo  spectat  ad  causam  formalem  et 
efficientem,  a.  4  (II,  94). 

2)  Idese  divinae  exislunt,  P.  q.  10,  a.  1  ill, 
87).  —  Ide®  sunt  in  primo  ente,  non  extra 
illud,  M,  q.  7,  a.  5  (VI,  69).  — Ide®  divin® 
sunt  rationes  incommutabiles,  ®tern®,  sub¬ 
stantiales,  vitales,  P.  q.  10,  a.  3  (II,  93).—  Uni¬ 
tas  et  pluralitas  idearum  divinarum,  M.  q.  7, 
a.  5  (VI,  70).  —  I.  divina  primo  naturam  spe¬ 
ciei  respicit  in  qualibet  creatura,  a.  6  (VI, 
72).  —  Ide®  materi®  et  accidentium  sunt 
in  mente  divina,  a.  7  (VI,  73). 

3)  Ideae  Platonicae,  L.  q.  2,  a.  3  (I,  24) ;  M.  q. 
7,  a.  5  (II,  69). 

Ignis  est  inter  quatuor  elementa,  P.  q.  43, 
a.  un.  (III,  210).  —  Est  simpliciter  levissimus, 
q.  34,  a.  1  (III,  99).  —  Ejus  locus,  a.  6  (HI, 
109).  — Habet  utramque  qualitatem  in  summo, 
([.  45,  a.  8  (III,  238).  —  Est  calidus  et  siccus, 
ri.  47,  a.  1  (HI,  246i.  —  Est  magis  calidus  quam 
siccus,  a.  3  (III,  249i. 

Ignorantia.  Ejus  influxus  involuntarium, 
E.  q.  6,  a.  1  (V,  36).  —  Tripliciter  se  habet  ad 
actum  voluntatis  :  antecedenter,  concomitan- 
ter,  consequenter  (V,  37). 

Imaginatio  est  inter  sensus  internos,  P.  q. 
83,  a.  2  (IV,  170).  — ;  Est  duplex  :  sensibilis  et 
deliberativa,  a.  3  ilV,  174).  —  I.  sensibilis  est 
duplex  :  una  determinata,  altera  indetermi¬ 
nata  (IV,  175).  —  I.  determinata  inest  solis 
perfectis  animalibus,  ibici.  —  Organum  ima¬ 
ginationis,  q.84,  a.  un.  (IV,  182). 

Immodestia  est  vitium  circa  exteriorem 
apparatum,  E.  q.  22,  a.  2  (V,  209). 

Immortalitas.  Anima  humana  est  immor¬ 
talis,  P.  q.  92,  a.  un.  (IV,  245). 

Impatientia  opponitur  patienti®,  qu®  est 
pars  potentialis  fortitudinis,  E.  q.  21,  a.  2  (V, 
200). 

Imperati  actus.  Gujusnam  facultatis  sit 


imperare,  E.  q.  9,  a.  1  (V,  60).  —  Quinam 
detus  imperari  possint,  a.  2  (V,  61).  —  Cf. 
«  actus  5). 

Imperium  est  actus  rationis  pr®supposito 
actu  voluntatis,  E.  q,  9,  a.  1  (V,  60). 

Impossibilitas  est  triplex,  M.  q.  6,  a.  1  (VI, 
53j.  —  Unde  res  dijudicanda  sit  impossibilis, 
a.  2  (VI,  55). 

Imprudentia  est  vitium  oppositum  pruden¬ 
ti®,  E.  q.  17,  a.  6  (V,  178).  —  Privative  et  con¬ 
trarie  sumitur,  ibid. 

iNCONSiDERATioest  defectus  recti  judicii,  E. 
q.  19,  a.  6  (V,  179). 

Inconstantia  est  vitium  prudenti®  opposi¬ 
tum,  E.  q.  19,  a.  6  i  V,  179). 

Incontinentia  opponitur  continenti®,  qu® 
est  pars  potentialis  temperanti®,  E.  q.  22,  a. 
2(V,  207). 

Incorruptibile.  Coelum  est  i.,  P.  q.  29,  a. 
4  (III,  51).  —  Elementa  sunt  incorruptibilia 
secundum  totum,  q.  46,  a.  1  (III,  240).  — 
Anima  rationalis  est  incorruptibilis,  q.  92,  a. 
un.  (IV,  245).  —  Cf.  «  ingenerabile  ». 

Individuum,  individuatio.  Ratio  individui 
est  ratio  incommunicabilitatis,  ad  quam  ratio¬ 
nem  constituendam  duo  concurrunt,  L.  q.  4, 
a.  3  (1,  63).  —  Quid  sit  ratio  individui  in  com¬ 
muni,  quid  individuum  vagum  (I,  64).  — 
Species  conservari  potest  etiam  in  uno  indi¬ 
viduo,  a.  2  (I,  62).  —  Quid  sit  differentia  indi- 
vidualis,  q.  5,  a.  1  (I,  66).  —  Quid  sit  accidens 
proprium,  idque  individuale,  q.  6,  a.  3  (I, 
79).  —  Hoc  aZtgwirf  proprie  dicitur  individuum 
in  genere  substanti®,  M.  q.  24,  a.  1  (VI,  255). 
—  Individuum  in  sensibilibus  est  ultimum  in 
genere  substanti®  sive  prima  substantia,  a. 
3  (VI,  259).  —  Incommunicabile  est  solum  d« 
ratione  suppositi,  ibici. 

Principium  individuationis :  a)  in  substantiis 
corporalibus:  —  non  est  collectio  acciden¬ 
tium,  M.  24,  a.  3  I VI,  261)  ;  neque  est  forma 
substantialis  (VI,  260) ;  sed  primum  et  origi¬ 
nale  principium  individuationis  est  materia 
signata  quantitate  (VI,  258).  —  Quo  sensu 
quantitas  sit  principium  individuationis  (VI, 
261).  —  b)  In  substantiis  spiritualibus  :  — 
angeli  individuantur  sua  simplici  forma,  q. 
24,  a.  4 (VI,  264);  anima  rationalis  sua  essen¬ 
tiali  ad  corpus  habitudine  (VI,  265).  —  c) 
Accidentia  habent  suam  unitatem  et  plurali¬ 
tatem  ex  subjecto,  q.  24,  a.  4  (VI,  296). 

Infinitum.  Nullum  i.  actu  existit  nec  in 
multitudine  nec  in  magnitudine,  P.  q.  18,  a. 
1  (II,  170).  —  In  rebus  corporalibus  i.  actu 
esse  non  potest,  a.  2(11,  173).  —  Absolute  et 
simpliciter  per  absolutam  Dei  potentiam  i. 
actu  fleri  potest,  a.  2  (II,  174).  —  I.  recte  a 
Philosopho  defluitur,  a.  3  (II,  177) . 

Ingenerabile.  Coelum  est  i.,  P.  q.  29,  a.  4 

illl,  51).  —  Elementa  sunt  ingeneral»ilia 
secundum  totum  ,  q.  46,  a.  1  illl,  240').  —  Cf. 

«  incorruptibile  ». 

iNHmsio  MUTUA  est  effectus  amoris,  E.  q. 
12,  a.  1  (V,  86). 

In-justitia.  Injustum  nemo  potest  facere 
nisi  volens,  nec  pati  nisi  nolens,  E.  q.  21,  a. 
5(V,  104).  ^  .  ..  ■ 

Innocentia  est  virtus  adjuncta  justitisB,  E. 
q.  20,  a.  2  (V,  193). 

Insensibilitas  per  defectum  opponitur 
lemperantiee,  E.  q.  22,  a.  1  (V,  204). 

Instrumentum  dupliciter  sumitur:  proprie, 
pro  naturali  et  artificiali  instrumento;  im¬ 
proprie,  pro  potentia  obedientiali,  P.  q.  27,  n. 

5  dll,  23). 

Intellectus.  1)  Natura.  I.  distinguitur  a  ra¬ 
tione  non  ut  alia  potentia,  P.  q.  '93,  a.  1  (IV, 
253).  —  Quomodo  ab  intelligentia  sit  distinc¬ 
tus,  a.  2  (IV,  255);  quomodo  a  memoria,  a.  4 
(IV,  258) ;  quomodo  a  voluntate  (IV,  260);  quo¬ 
modo  ab  essentia  anima),  q.  94,  a.  1  (IV,  272). 

—  I.  est  potentia  passiva,  a.  2  (IV,  274).  — 
Intellectus  speculativus  et  practicus,  a.  7  (IV, 
286). 

2)  Intellectus  agens  et  possibilis.  Necessario 
admittendus  est  intellectus  agens,  q.  94,  a.  3 
(IV,  276).—  1.  agens  est  aliquid  anima),  a.  4 
(IV,  278)  ;  non  est  unus  in  omnibus,  a.  5  (IV, 
280).  —  1.  possibilis  non  est  substantia  sepa¬ 
rata,  a.  8  (IV,  287). 

3)  Species  intelliyibiles  requiruntur  ad  intel- 
ligendum,  q.  9.5,  a.  1  (IV,  292)  ;  nullo  autem 
modo  species  naturaliter  inditae,  a.  2  (IV, 295). 

—  Somper  se  convertit  intellectus  in  intelli- 
gendo  ad  phantasmata,  a.  5  (IV,  301). 

4)  Actus.  I.  producit  verbum,  q.  96,  a.  1  (IV^ 
304).  —  Utrum  verbum  sit  prius  an  posterius 
intellectione,  a.  2  (IV,  307).  —  Ab  intellectione 
verbum  realiter  distinguitur,  a.  3(I\,  308). 
Cf.  «  verbum  mentis  ».-7-  A  quonam  agente 
intellectio  producatur,  a.  4  (IV,  309).  —  Intel, 
lectus  non  semper  est  in  actu  secundo,  a.  5 
(IV,  312). 

5)  Objectum,  a)  In  communi  :  est  quidditas 
rei  materialis,  q.  98,  a.  un.  (IV,  320). 

b)  In  particulari  versatur  :  — 

I.  Circa  corporalia.  1°  Per  quicl  cognoscat  i. 
corporalia.  I.  cognoscit  cognitione  universali 
et  immateriali,  q.  99,  a.  1  iIV,  323) ;  et  quidem 
per  species,  a.  2  (IV,  325)  ;  easque  a  sensibus 
acceptas,  a.  3(1V,  327) ;  prmlerea  indiget  ad  hoc 
phantasmatibus,  a.  4  (IV,  329).  —  2°  Quomodo 
cognoscat  corporalia.  I.intelligit  abstrahendo 
species,  q.  100,  a.  1  (IV,  333). —  Hai  species 
sunt  medium  quo,  a.  2  (IV,  336). —  Quid  prius 
cognoscat,  universale  an  singulare,  a.  3  (IV, 
338). —  Non  potest  plura  simul  intelligere,  a. 
4  (IV,  342).—  Per  accidens  potest  esse  falsus. 


a.  5  (IV,  34o).—  Unam  eandeinque  reni  unus 
alio  melius  intelligere  potest,  a.  6  (IV,  346).— 
Divisibile  prius  cognoscit  quam  indivisibile, 
a.  7  (IV,  347).  —  3“  Quid  in  corporalibus  i. 
cognoscat.  Singularia  directe  et  primo  cogno¬ 
scere  non  potest,  q.  101,  a.  1  (IV,  348).—  Infi¬ 
nita  tantum  potentia  cognoscit,  a.  2  (IV,  352). 
—  Cognoscit  contingentia,  a.  3  (IV,  353).  — 
Cognoscit  futura  in  suis  causis,  a.  4  (IV,  354). 

II.  Circa  animam.  Anima  se  ipsam  non  per 
suam  substantiam  cognoscit,  q.  102,  a.  I  (IV, 
356)  ;  sed  per  suam  prtesentiam  (IV,  357).  — 
Cognoscit  habitus  suos,  a.  2  (IV,  359)  ;  cogno¬ 
scit  proprium  actum,  a.  3  (IV,  361);  intellec¬ 
tus  cognoscit  actum  voluntatis,  a.  4  (IV,  362). 

III.  Circa  substantias  immateriales  separatas. 
Non  cognoscit  eas  secundum  se  ipsas,  q.  103, 
a.  1  (IV,  365) ;  sed  ex  rebus  materialibus,  a.  2 
(IV,  368).  —  Deus  non  est  primum  cognitura, 
a.  3  (IV,  371). 

5)  Habitudo  ad  voluntatem.  Secundum  se  i. 
est  nobilior  voluntate,  q.  109,  a.  2  (IV,  394).— 
Movetur  a  voluntate,  a.  2  (IV,  393). 

Intentio  est  actus  voluntatis  elicitus,  E.  q. 
8,  a.  1  (V,  47) ;  et  quidem  in  ordine  ad  ratio¬ 
nem,  a.  2  (V,  48). 

Involuntarium  definitur,  E.  q.  6^  a.  1  (V, 
35).  —  Est  duplex  :  per  violentiam  et  igno¬ 
rantiam  (V,  36). 

Ira  est  passio  irascibilis,  E.  q.  13,  a.  3  (V, 

103) .  —  Differentia  irm  ab  amore  et  ab  odio, 
ibid.  —  Ejus  objectum,  effectus,  species  (V, 

104) .  —  Fervor  irai  (V,  105). 

Irascibilis.  Est  statuenda  potentia  irasci¬ 
bilis,  P.  q.  85,  a.  3  (IV,  188).-  Improprie  dici¬ 
tur  de  intellectivo  appetitu,  a.  4  (IV,  189).  — 
Passiones  irascibilis  principium  habent  ex 
passionibus  concupiscibilis,  E.  q.  11,  a.  4  (V, 
80).—  Queenam  passiones  sint  in  irascibili,  q. 
13,  a.  1  (V,  99).  —  Ira  est  specialis  passio  po¬ 
tenti®  irascibilis,  a.  3  (V,  103). 

Irreligiositas  per  defectum  opponitur 
religioni,  E.  q.  20,  a.  4  (V,  191). 

Justitia  est  virtus  cardinalis,  E.  q.  17,  a. 
1  (V,  155).  —  Definitur  q.  20,  a.  1  (V,  181).  — 
Ejus  subjectum  est  voluntas  (V,  182).  J.  est 
ad  alterum,  a.  2  (V,  183).  —  Est  circa  opera¬ 
tiones  (V,  184) ;  ejus  materia,  ibid. ;  ejus  me¬ 
dium  est  medium  rationis  et  rei,  ibid.  J. 
est  prmeipua  inter  virtutes  morales  (V,  185) ; 
est  virtus  generalis  (V,  186). 

Dividitur  in  generalem,  qu®  legalis  dicitur, 
et  particularem,  qu®  duas  habet  species,  dis- 
tributivam  et  commutativain,  a.  3  (V,185). 

1)  Legalis  in  quo  consistat  (V,  186).  —  Hujus 
complementum  est  epikia,  ibid.  et  V,  189,  — 
Ad  legalem  pertinet  legispositiva,  a. 4  (V,  193). 

2)  Distribulioa :  hujus  medium  est  secun¬ 
dum  proportionem  geometricam  (V,  187) ; 

vitium  oppositum  est  acceptio  personarum 
(V,  188). 

3)  Commutativa :  hujus  medium  est  secun- 
dum  proportionem  arithmeticam  (V,  188) ;  in 
j.  commutativa  justum  est  idem  quod  contra- 
passum  (V,  188).  — ^  Vitia  opposita  (  V.  189). 

Virtutes, j.  annexse  :  religio,  q.  20,  a.  4  (V, 
191)  ;  pietas,  observantia,  veritas,  gratitudo, 
liberalitas,  affabilitas  (V,  192).  —  Vindicare 
est  justitiae  commutativae,  ibid.  -  Nemo  pati¬ 
tur  injustum  nisi  nolens,  a.  5  (V,  194). 

L.etitia  differt  a  gaudio,  E.  q.  ll,a.2  (V,78). 

languor  est  effectus  proximus  amoris,  E. 
q.  12,  a.  1  (V,  88), 

Legispositio  est  pars  subjectiva  prudentiae, 
E.  q.  19,  a.  5  (V,  173). 

Levitas,  vide  «  gravitas  ». 

LtBERALiTAS  est  virtus  justitiae  annexa,  E. 
q.  20,  a.  4  (V,  192). 

LmERTAS,  Liberum  Arbitrium  existit  in 
homine,  P.  q.  93,  a.  6  (IV,  262).  —  Non  est  in 
brutis,  a,  7  (IV,  266).  —  Non  est  habitus  in 
homine,  a.  8  (IV,  269):  est  potentia,  ; 
est  potentia  appetitiva,  a,  9  (IV,  270) ;  est 
una  potentia  cum  voluntate,  a.  10  (IV, 271). 

Linea.  Line®  non  sunt  substanti®  super¬ 
ficiei,  L.  q.  11,  a.  2(1,  144),  —  L.  est  species 
quantitatis  continu®,  a.  3  (I,  147). 

Lingua  ratione  nervi  diffusi  super  corpus 
lingu®  est  primum  organum  gustus,  P.  q. 
78,  a.  un.  (IV,  162). 

Liquepactio  est  elTectus  proximus  amoris, 
E.  q.  12,  a.  1  (V,  88). 

Litigium  per  defectum  opponitur  affabili¬ 
tati,  E.  q.  20,  a.  4  (V,  192). 

Locus.  Statuendus  est  locus,  isque  distinc¬ 
tus  a  locato,  P.  q.  19,  a.  1  (II,  178).  —  L.  est 
terminus  corporis  continentis  (It,  179).  — 
Recte  a  Philosopho  definitur,  a.  2  (II,  180).  — 
Immobilitas  loci  duplex  (II,  182).  —  Proprie¬ 
tates  loci,  a.  3  (II,  183).—  Ultima  sph®ra  est 
in  loco  per  partes  suas,  a.  4  (II,  187).  —  Natu¬ 
raliter  non  potest  unum  corpus  cum  alio  in 
uno  eodemque  loco  esse,  a.  5  (11,  190);  per 
potentiam  tamen  Dei  id  fieri  potest  (II,  191). 
—  Unum  corpus  esse  simul  localiter  in  duo¬ 
bus  locis  non  potest  fieri  per  miraculum, 
ibid.;  a.  6  (11,192).  —  L.  anim®  separat®,  M. 
q.  39,  a.  1  (VI,  468). —  Non  potest  anima  sepa¬ 
rata  simul  esse  in  pluribus  locis,  a.  2  (VI, 
472).  —  Plures  anim®  separat®  non  possunt 
esse  in  uno  eodemque  loco,  a.  3  (VI,  474). 

Locutio.  Aliquis  loquendi  modus  in  ani- 
mabus  separatis  statuendus  est,  M.  q.  43,  a.  l 
(VI,  506).  —  L.  anim®  separat®  est  in  opera¬ 
tione  intellectuali  (VI, 507);  distantia  loci  non 
impedit  talem  locutionem,  a.  2  (VI,  508) ;  per¬ 
ceptio  hujus  locutionis  determinatur  a  volun¬ 
tate  anim®  separat®,  a.  3  (VI,  510). 

Logica.  Necessitas  Logic®,  L.  q.  1,  a.  1  (I, 
1).  —  L.  est  scientia,  a.  2  (I,  3).  —  Dividitur  in 
tres  partes,  demonstrativam,  dialecticam, 
sophisticam  (I,  4).  —  Scienti®  logicales  sunt 
plures,  a.  3  (I,  6).  —  L.  doctrina  nec  practica 
est  nec  speculativa,  sed  introductoria  et 
adminiculatoria  utrique,  a.  4  (I,  9).  —  Est 
omnibus  scientiis  simpliciter  necessaria,  a.  5 
(I,  11).  —  Ejus  subjectum  est  ens  rationis,  a. 
(I,  13). 

Longanimitas  est  species  patienti®,  E.  q, 

21,  a.  2  (V,  200). 

Lumen  non  est  corpus,  P.  q.  65,  a.  3  (IV, 
121).  —  Vari®  sententi®  de  natura  luminis 
(IV,  123).  —  L.  est  qualitas  activa,  a.  4  (IV, 

124) .  —  L.  habet  esse  reale  in  medio,  a.  5  (IV, 

125) . 

Luxuria  est  vitium  oppositum  pudici  ti®, 
qu®  est  pars  subjectiva  temperanti®,  E.  q. 

22,  a.  2(V,  207). 

Magnanimitas  est  virtus  adjuncta  fortitu¬ 
dini,  E.  q.  21,  a.  2  (V,  200).  —  Vitia  ei  oppo¬ 
sita,  ibid.  —  Proprietates  magnanimi  (V,  201).- 
Magnificentia  est  virtus  adjuncta  fortitu¬ 
dini,  E.  q.  21,  a.  2  (V,  200).  —  Vitia  ei  oppo¬ 
sita,  ibid. 

Malum.  Quo  sensu  m.  sit  in  rebus,  M.  q. 
20,  a.  1  (VI,  213).  —  M.  in  rebus  non  est  ali¬ 
quid  posilivum,  a.  2  (VI,  215).  —  Est  nihil 
aliud  quam  privatio  debit®  perfectionis,  ibid. 

—  M.  dupliciter  dicitur  :  malum  per  se.,  id  est 
ipsa  .privatio  perfectionis  ;  et  matum  per 
accidens,  id  est  subjectum  vel  causa  priva¬ 
tionis  (VI,  217).  —  Subjectum  mali  est  qua¬ 
druplex  :  actio,  habitus,  passio,  substantia 
(VI,  218).  —  Malum  simpliciter  est  secundum 
se  privatum  aliquo  bono  debito,  malum  vero 
secundum  quidnon  est  secundum  se,  sed  alte¬ 
rius,  ibid.  —  Malum  et  bonum  opponuntur  ut 
privatio  et  habitus'  (VI,  219).  —  Mali  subjec¬ 
tum  non  est  omne  bonum,  sed  solum  bonum 
in  potentia  respectu  perfectionis  qua  privari 
potest,  a.  3  (VI,  224).  —  Oppositio  mali  ad  bo¬ 
num  est  duplex  :  secundum  determinatam 
rationem  hujus  boni  et  illius  mali,  et  secun¬ 
dum  communem  rationem  utri  usque  (VI,  225)  • 

—  M.  corrumpit  bonum  sibi  oppositum  for- 
maliter  et  privative,  non  autem  effective,  a. 
4  (VI,  226).  —  Causa  mali  per  se  haberi  non 
potest  ex  triplici  ratione,  a.  5  (VI,  229);  m. 
non  habet  causam  nisi  per  accidens  (VI,  230). 

—  Causa  per  accidens  mali  est  duplex  :  bo¬ 
num  deficiens,  vel  agens  per  accidens,  ibid. 

—  M.  ex  bono  in  naturalibus  causatur  per 
accidens  dupliciter  :  ex  parte  agentis  et  ex 
parte  efiectus  (VI,  231).  —  Malum  duplex:  in 
naturalibus,  in  voluntariis,  ibid.  —  M.  in 
rebus  non  esse  nisi  pr®ter  intentionem,  ex 
triplici  ratione  probatur,  a.  6  (VI,  234) ;  cf.  a. 

1  (VI,  213).  —  M.  non  est  causa  per  se,  sed 
solum  causa  per  accidens  (VI,  236).  — M.  quod 
in  defectu  actionis  vel  agentis  consistit,  non 
reducitur  ad  Deum,  a.  7  (VI,  237).  —  Auctor 
mali,  quod  est  pcena,  est  Deus  (VI,  238).  — 
Repugnat  esse  summum  malum,  quod  sit 
causa  ceterorum,  a.  8  (VI,  239). 

Mania  est  species  irse,  E.  q.  13,  a.  3  (V, 
104). 

Mansuetudo  est  pars  potentialis  tempe- 
rantia3,  E.  q.  22,  a.  2  (  V,  208).  —  Vitia  ei  oppo¬ 
sita,  ihid. 

Materia  Coelestis  existit,  P.  q.  29,  a.  1 
(III,  39) ;  est  diversas  rationis  a  sublimari,  a. 

2  (II,  43). 

Materia  Prima.  1)  Est  principium  consti¬ 
tutivum  rei  naturalis,  P.  q.  2,  a.  1  (Ii,  12),  — 
Vide  «  principium  ».  —  Pertinet  ad  essentiam 
sive  quidditatem  compositi,  q.  9,  a.  2  (II,  80). 
—  Dicitur  natura  proprie  et  non  metaphorice, 
q.  0,  a.  2  (II,  66).  —  Definitur  recte  a  Philoso¬ 
pho,  q.  3,  a.  14  (II,  51). 

2)  Est  ens  reale  actu  existens,  P.  q.  3,  a.  1 
(II,  21).  —  Habet  existentiam  propriam  di¬ 
stinctam  ab  existentia  formas  (1),  a.  2  (II,  23). 
Habet  duplex  esse,  perfectum  et  imperfectum 
(11,29).  — Aliud  est  materiam  esse  actu,  aliud 
materiam  esse  in  actu,  ibid. 

3)  Non  est  climsibilis  nisi  per  quantitatem, 
P.  q.  3,  a.  3  (II,  30).  —  Indivisibilitas  materiae 
non  est  ad  modum  puncti,  a.  4  (II,  34). 

4)  Quaelibet  pars  materiae  non  est  in  poten¬ 
tia  ad  omnes  formas  substantiales,  P.  q.  3,  a. 
4  (II,  33).  —  Potentia  materiae  primae  ad  for¬ 
mas  potest  dici  una  et  plures,  a.  5  (II,  35, i.  — 
Potentia  est  ejus  essentia,  a.  6  (II,  36). 

5)  Appetitus  materiae  primae,  P.  q.  3,  a.  7 
(II,  37). 

6)  Unitas,  P.  q.  3,  a.  8  (11,  39). 

7)  Est  ingcnerabilis  et  incorruptibilis,  a.  9 
(II,  40),  —  Est  causa  intrinseca  corruptibilita¬ 
tis,  a.  10  (11,  41).  —  Causalitas  materiae  pri¬ 
mae  consistit  in  receptione  et  sustentatione 
formae,  P.  q.  8,  a.  1  (II,  77).  —  Num  ante  pro¬ 
ductionem  formae  praeexistat  in  materia 
quantitas  interminata,  q.  3,  a.  11  (II,  43).  — 
Formae  educuntur  ex  potentia  passiva  mate¬ 
riae,  a.  12  (11,  46).  —  In  corruptione  compositi 
fit  resolutio  usque  ad  materiam  primam,  a. 
15  (II,  52). 

8)  Materia  prima  est  creata  a  Deo,  P.  q.  27, 
a.  8(111,29). 

Mathematica  est  pars  Philosophiae  specu¬ 
lativae,  L.  q.  34,  a.  1  (I,  357).—  Versatur  circa 
quantitatem,  a.  3  d.  362).  —  M.  est  quodam 
-modo  certior  quam  Naturalis  et  Metaphysica, 

(1‘)  Deus  non  potest  facere  ut  materia  existat  sine 
forma,  M.  q.  34,  a.  3  (VI,  390). 


a.  4  (1,  364).  —  Non  proprie  subalternatur 
Metaphysicae,  q.  35,  a.  4  (I,  373). 

Medium  dicitur  de  virtute  essentialiter  et 
efleotive.  E.'  q.  15,  a.  1  (V,  123).  —  Virtus  con¬ 
sistit  in  medio,  a.  4  (V,  131).—  M.  secundum 
rem  et  quoad  nos,  q.  16,  a.  1  (V,  138). 

Memoria  est  inter  sensus  internos,  P.  q.  83, 
a.  2  (IV,  170).  —  In  solis  animalibus  perfectis 
inest,  a.  3  (IV,  176).  —  Ejus  organum  est  po¬ 
strema  cerebri  cellula,  q.  84,  a.  un.  (IV,  183). 

Mendacium  quomodo  veritati  et  justitiae 
opponatur,  E.  q.20,  a.  4  (V,  191). 

Mensura  non  est  formalis  ratio  quantita¬ 
tis,  L.  q.  11,  a.  1  (I,  137).  —  Dupliciter  sumi¬ 
tur,  ibid.—  Est  fundamentum  relationis,  q. 
13,  a.  4  (1, 182).  —  M.  intrinseca  et  extrinseca, 
P.q.21,  a.  3(11,  209);  M.  q.l4,  a.  2 (VI,  133).— 
Unum  habet  rationem  mensurae,  M.  q.  14,  a. 

1  (VI,  129).  —  Ratio  mensurae  est  id  quo  quan¬ 
titas  rei  cognoscitur,  a.  2  (VI,  131). 

Metaphysica  est  scientia,  M.  q.  1,  a.  1  (VI, 
1);  est  una  scientia,  a.  2  (VI,  3)  ;  est  specula¬ 
tiva  scientia,  a.  3  (VI,  5)  ;  L.  q.  34,  a.  1  (I, 
356)  ;  est  regina  inter  speculativas  scientias, 
L.  q.  34,  a.  3  (I,  359)  ;  est  sapientia,  M.  q.  1, 
a.  4  (VI,  6).—  M.  agit  de  rebus  abstractis,  a.  5 
(VI,  8)  ;  ejus  subjectum,  a.  6  (VI,  11);  agit  de 
quidditatibus  sensibilium  in  communi,  a.  7 
(VI,  19).  —  Demonstrat  per  quatuor  causas, 
a.  8  (VI,  21).  —  Ejus  certitudo,  L.  q.  34,  a.  4 
(I,  364).  —  Ceteras  scientias  sibi  non  proprie 
subalternat,  L.  q.  35,  a.  4  (I,  373). —  Est  ceto  ■ 
rarum  scientiarum  rectrix,  M.  q.  2,  a.  1  (VI, 
23)  ;  de  subjectis  aliarum  scientiarum  osten¬ 
dit  quod  quid,  a.  2  (VI,  25);  considerat  prima 
principia  ceterarum  scientiarum,  a.  3  (VI,  27). 

Misericordia  est  species  lristitia3,  E.  q.  12, 
a.  5  (V,  98). 

Mixtio,  Mixtum.  Est  mixtio,  P.  q.  42,  a.  1 
(111,  191),  eaque  differt  a  generatione  et  cor¬ 
ruptione  (III,  192),  item  ab  alteratione  et  aug- 
mentatione,  ibid.  —  Definitur  mixlio,  a.  2  (III, 

194) . —  Mixla  perfecta  requirunt  ad  sui  gene¬ 
rationem  omnia  quatuor  elementa,  a.  3  (111, 

195) .  —  In  mixto  elementa  non  manent  actu 
secundum  formas  substantiales,  sed  virtute, 
a.  4  (111,  197)  ;  varisB  circa  hanc  rem  senten¬ 
tia}  (III,  199).  —  Elementa  manent  in  mixtis 
secundum  proprias  qualitates,  a.  5  (III,  202). 
—  Dispositio  formso  mixti  est  composita,  a,  6 
(III,  204).  — Mixtum  in  quo  non  priedominetur 
alterum  contrariorum,  esse  non  potest,  a.  7 
(111,  206). 

Modestia  est  pars  potentialis  temperantitT, 
E.  q.  22,  a.  2  (V,  208). 

Mollities  per  defectum  opponitur  tempe¬ 
ranti®,  E.  q.  21,  a.  2  (V,  201). 

Monstrum  est  a  casu,  P.  q.  15, a.  6  (II,  148). 

Moralis  Philosophia.  Ejus  subjectum  est 

acLio  humana  in  finem  ordinata,  E.  q.  1,  a.  1 
(V,  1).  —  Dividitur  in  monasticam,  oeconomi¬ 
cam,  politicam,  a.  2  (V,  3).  —  Non  est  simpli¬ 
citer  idem  ac  prudentia,  a.  4  (V,  6).  —  Est 
scientia,  a.  5  (V,  7). 

Moralitas  actuum  quomodo  pendeat  ex 
objecto,  ex  fine,  ex  circumstantiis,  E.  q.  10, 
a.  1-4  (V,  04). 

Motor  Primus  existit,  P.  q.  25,  a.  2  (II, 
242).  —  Ejus  proprietates:  est  immobilis» 
perfectus,  incorporeus,  unus,  a.  3  (II,  243). 

Motus.  1)  Secundum  se.  Est  postpriedica- 
mentum,  L.  q.  15,  a.  un.  (I,  210).  —  Definitio 
prior:  actus  entis  in  potentia  prout  in  poten¬ 
tia,  P.  q.  17,  a.  1  (II,  159).  —  Continuitas  suc¬ 
cessiva  est  de  ratione  motus  localis,  non  vero 
de  ratione  motus  incommuni,  a.  2  (Ii,  164). 
—  Altera  definitio  a  Philosopho  tradita,  a.  3 
(II,  165).  —  yVctio  et  passio  sunt  realiter  unus 
m.,a.  4  (II,  166). 

2)  Species  motus  sunt  sex:  generatio,  cor¬ 
ruptio,  augmentum,  decrementum,  alteratio, 
lalio,  L.  q.  15,  a.  un.  (I,  213).  —  M.  est  reduc¬ 
tive  in  praedicamento  termini,  P.  q.  22,  a.  1 
(II,  213).  —  M.  proprie  dictus  est  tantum  ad 
tria  praedicamenta:  quantitatem,  qualitatem, 
ubi,  a.  2  (II,  214) ;  late  sumptus  spectat  ad 
quatuor  praedicamenta:  substantiam,  quan¬ 
titatem,  qualitatem,  ubi  (II,  215).  —  Per 
motum  localem  nihil  acquiritur  intrinsecum 
mobili,  a.  3  (II,  216).  —  M.  ratione  distingui¬ 
tur  a  termino,  a.  4  (II,  219).  —  M.  requirit 
duos  terminos  :  a  quo  et  ad  quem,  a.  5  (II, 
220).  —  Unitatem  specificam  sumit  a  termino 
ad  quem  (II,  221).  —  Ad  unitatem  numericam 
motus  quatuor  unitates  requiruntur,  a.  6  (II, 
222).  —  M.  specie  differentes  non  possunt 
continuari,  a.  7  (II,  224).  —  Contrarietas 
motuum  sumitur  ex  terminis  a  quibus  et  ad 
quos,  a.  8  (II,  225).  —  Motui  contrariatur 
quies,  a.  9  (II,  226). 

3)  Partes  quantitativse  motus,  q.  23,  a.  1-5 
(II,  227);  vide  «  continuum  ». 

4)  Comparatur  motus  ad  mobile  et  ad  moto¬ 
rem.  M.  realiter  distinguitur  a  mobili  ut 
modus  realis  a  re,  cujus  est  modus,  P.  q.  24, 
a,  1  (II,  235).  —  Indivisibile  per  se  moveri 
non  potest,  a.  2  (II,  237).  —  Omne  quod  move¬ 
tur,  ab  alio  movetur,  a.  3  (II,  238).  —  Motus 
et  mobile  necesse  est  esse  simul,  P.  q.  25,  a.  1 
(II.  239) ;  vide  «  motor  primus  ». 

5)  Motus  coeli  est  naturalis,  P.  q.  31,a.  1  (III, 
58).  —  Causatur  non  a  propria  forma  sub¬ 
stantiali,  sed  ab  intelligentia,  a.  2  (III,  59). — 
Coeli  moventur  immediate  ab  angelis,  a  Deo 
autem  mediantibus  angelis,  a.  3  (111,61).  — 
M.  coeli  aliquando  cessabit,  a.  4  (III,  64).  — 
Cessante  motu  coeli  elementa  quodam  modo 
manebunt,  quodam  modo  transibunt,  a.  6 


(III,  69).  —  Cessante  motu  coeli  nullum  cor¬ 
pus  mixtum  praeter  corpus  humanum  rema¬ 
nebit,  a.  8  (III,  7i);  a.  9  (111,  77). 

6)  Motus  animalis.  Anima  solum  per  acci¬ 
dens  movetur,  P.  q.  50,  a.  1  (IV,  21).  —  M, 
cordis  et  arteriarum,  q.  87,  a.  1  (IV,  195).  — 
M.  respirationis,  a.  2  (IV,  198).  —  Virtus 
motiva  est  distincta  ab  aliis  potentiis,  q.  88, 
a.  1  (IV,  200).  —  Virtus  motiva  duplex:  natu¬ 
ralis  et  ahimalis,  a.  2  (IV,  201). 

Multitudo.  1)  Secundum  se,  M.  opponitur 
uni,  M.  q.  14,  a.  1  (VI,  134).  —  M.  et  unum 
opponuntur  ut  contraria,  a.  2  (VI,  136).  —  In 
multitudine  est  duplex  negatio  (VI,  138). 

2)  Paries  primariae  multitudinis,  M.  q.  15, 
a.  1  (VI,  139).  — Causa  multitudinis  est  diver¬ 
sitas  et  alteritas,  a.  2  (VI,  141).  —  Partes 
secundariae  multitudinis,,  q.  16, a.  1-6  (VI,  143). 

Mundus.  1)  Existentia.  M.  non  semper  fuit, 
P.  q.  26,  a.  1  (111,  2).  —  Variae  opiniones  vete¬ 
rum  philosophorum  de  aeternitate  mundi 
(III,  4).  —  Mundum  incepisse  est  articulus 
fidei,  a.  2  (III,  7).  —  Non  repugnat  mundum 
esse  productum,  et  tamen  esse  ab  aeterno 
(lll,  9). 

2)  Productio.  M.  a  Deo  est  creatus,  P.  q.  27, 
a.  7  (III,  27).  —  A  Deo  libere  creatus  est,  a.  9 
(III,  31). 

3)  Proprietates.  Unitas  mundi,  P.  q.  28,  a.  1 
(III,  33).  —  Ejus  perfectio,  a.  2  (III,  34).  —  Po¬ 
tuit  mundus  perfectior  creari,  a.  3  (III,  37).  — 
Ordo  in  mundo  e.xistit,  M.  q.  10,  a.  1  (VI,  91), 

—  Qualis  sit  ordo  inter  partes  mundi,  a.  5  (VI, 
104). 

Natura  recte  a  Philosopho  definitur,  P.  q. 
.6,  a.  1  (II,  64).  —  N.  duplex  est,  materia  et 
forma,  a.  2  (II,  65).  — ■  Omnis  forma  substan¬ 
tialis  est  vere  et  proprie  natura,  a.  3  (II,  67). 
Quo  sensu  causa  efficiens  dici  possit  n.,  a.  4 
(II,  69).  —  Finis  et  privatio  non  possunt  dici 
n.,  ibid.  (II,  70).  —  Natura  naturans,  n.  natu- 
rata,  ibid.  —  Naturam  esse  demonstrare  velle, 
ridiculum  est,  a.  5  (II,  71).  —  N.  differt  a  sup¬ 
posito  in  materialibus,  M.  q.  25,  a.  3  (VI,  277). 

—  N.  et  suppositum  in  Deo  sunt  idem,  a.  4 
(VI,  282).  —  N.  et  suppositum  in  angelo  diffe¬ 
runt,  —  N.  universalis,  L.  q.  2,,  a.  1  (I, 
18) ;  a.  2  (I,  21).  —  Natura  quomodo  differat  ab 
essentia,  quidditate,  forma,  M.  q.  30,  a.  8  (VI, 
333). 

Naturalis  Philosophia  est  scientia,  P.  q. 
1,  a.  1  (II,  1).  —  Est  una  genere  scientia,  a.  2 
(II,  3).  —  Est  speculativa  scientia,  a.  3  (II,  5). 

—  Est  de  rebus  mobilibus  et  materialibus 
extra  animam  existentibus,  a.  4  (II,  6).  — 
Ejus  subjectum  ada3qualum  est  ens  mobile  ; 
ejus  subjectum  principale  corpus  mobile  vel 
naturale,  a.  5  (II,  9).  —  Cf.  «  Physica  », 
«  Philosophia  ». 

Necessitas.  Necessarium  et  contingens 
cliflcrunt,  P.  q.  15,  a.  8  (11,  151).  —  Prima 
radi.K  necessilalis  in  rebus  est  volunlas  Dei 
(II,  152j.  —  Necessitas  absoluta  et  conclitio- 
nala,  a.  9  (I!,  154)  — Necessitas  oritur  pro¬ 
xime  ex  materia  (  II,  155). 

Negatio.  Negationes  habent  definitiones 
maxime  incompletas,  M.  q.  30,  a.  6  (VI,  331). 

Negligentia  opponitur  sollicitudini,  cujus 
rectitudo  pertinet  ad  prudentiam,  E.  q.  19,  a. 
6  [V,  179). 

Nomen.  Yarieo  opiniones  de  nominum 
significatione,  L  q,  16,  a.  1  (I,  217).  -  N.  est 
signum  arbitrarium  (1,  218  .  —  N.  immediate 
.significat  conceptus,  mediate  res,  a.  2  (1,220). 
Nomina  primita,  derivata  (I,  218).  —  Nomina 
de  Deo  quid  significent  (I,  219).  —  N.  non 
.potest  clarius  et  distinctius  significare  rem, 
quam  concipiatur  ab  eo  qui  ei  nomen  impo¬ 
suit,  a.  4  (I,  226).  —  N.  definitur  q.  17,  a.  1  'I, 
231). 

Numerus  est  vere  et  proprie  species  quan¬ 
titatis,  L.  q.  11,  a.  3  (I,  148).  —  N.  definitur 
ibid.  —  Causatur  ex  divisione  continui  (I,  149). 
In  numero  non  sunt  unitates  actu,  sed  poten¬ 
tia  tantum  (I,  150).  —  N.  dicitur  qualis,  q.  12, 
a.  2  (1,  164). 

Nutritio.  Nutritio  proprie  solum  viventi¬ 
bus  convenit,  P.  q.  56.  a.  1  (IV,  66).  —  Nutri- 
tiva  pertinet  ad  tres  potentias  animae  vegeta- 
tivcB,  q.'53,  a.  un.  (.IV,  50).  —  Realiter  distin¬ 
guitur  abaugmentaLiva,q.  55,  a.  2  (IV,  64)  ;  et 
a  generativa,  q.  .56,  a.  2  (tV,  67). 

Obedientia  est  pars  observantiae,  E.  q.  20, 
a.  4  (V,  191  . 

Objectum  beatitudinis  est  solus  Deus,  E.  q. 
4,  a.  un.  (V^  19).  —  0.  sensuum,  P.  q.  60,  a. 
1-7  (IV,  78) ;  potentiae  visivae,  q.  65,  a.  1-5  (IV, 
117);  auditivae,  q.  69,  a.  1-2  (IV,  138);  odora¬ 
tivae,  q.  72,  a.  1-3  (IV,  146) ;  gUblativae,  q.  76, 
a.  1-3  (IV,  157).  —  0.  intellectus,  P.  q.  98,  a. 
un.  (IV,  320) ;  voluntatis,  P.  q.  107,  a.  1-2  (IV, 
383). 

Observantia  est  virtus  annexa  justitiae,  E. 
q.  20,  a.  4  (V,  191). 

Occasio,  vide  s.  v.  «  causa  ». 

Odium  in  quo  consistat,  E.  q.  12,  a.  2t  V,  88). 

—  0.  est  fortius  quam  amor  (V,  89). 

Odor  est  objectum  potentiae  odorativae,  P. 
q.  72,  a.  1  (IV,  143).  —  Est  ex  praedominio 
calidi  et  sicci,  a.  2  (IV,  147).  —  0.  non  nutrit, 
a.  3  (IV,  150). 

Odoratus  est  sensus  externus,  P.  q.  64,  a. 
2  (IV,  110).  -  Indiget  medio,  a.  3  (IV,  115).  — 
Ejus  objectum  est  odor,  q.  72,  a.  1  (IV,  145). 

—  Actus  odorandi,  q.  73,  a.  un.  (IV,  151).  — 
Organum  o.,  q.  74,  a.  un.  (IV,  153).  —  0. 
hominis  est  deterior  odoratu  brutorum,  q. 
75,  a.  un.  (IV,  156). 


Opinio  differt  a  scientia,  L.  q.  36,  a.  1  (1, 
374).  —  0.  et  scientia  non  possunt  simul 
esse  in  eodem  homine  de  eadem  conclusione, 
a.  2  (I,  375). 

Oppositio  est  postpraedicamentum,  L.  q. 
15,  a.  un.  (I,  2  0).  —  Sunt  quatuor  oppositio¬ 
nes,  M.  q.  16,  a.  1  (VI,  143).  —  Prima  o.  est 
contradictio,  a.  2  (M,  144).  — 0.  secundum 
privationem  et  habitum  est  vera  et  distincta 
ab  aliis  o.,  a.  3  (VI,  14G).  —  0.  privativa  inclu¬ 
ditur  in  contrariis,  a.  4  (VI,  152).  —  0.  relativa 
est  vera  oppositio,  a.  6  (VI,  165).- 

Oratio  est  principium  formale  enuntiatio¬ 
nis,  L.  q.  18,  a.  un.  (I,  237).  —  O.  quomodo 
a  Philosopho  definiatur,  ibid. 

Ordo  nihil  aliud  dicit  quam  rationem  prio¬ 
ris  et  posterioris  in  distinctis  sub  aliquo  uno 
principio,  M.  q.  10,  a.  1  (VI,  91).  -  0.  in  rebus 
est  duplex:  ordo  rerum  inter  se,  ordo  rerum 
ad  ultimum  finem  (VI,  62);  cf.  E.  q.  3,  a.  4  (V, 
17).  —  0.  foriDcB  et  materi®  (VI,  93).  —  O. 
vigens  inter  quatuor  genera  causarum,  a.  2 
(VI,  95).  —  0.  est  in  causis  efficientibus,  a.  3 
(VI,  97).  —0.  interagens  principale  et  instru- 
mentale  (VI,  98).  —  0.  est  in  formis  triplici¬ 
ter,  a.  4  (VI,  101);  in  materiis  dupliciter  (VI, 
102).  —  0.  in  causis  finalibus,  ibid. 

Parcitas  est  pars  virtutis  modesti®,  E.  q. 
22,  a.  2  (V,  210). 

Pars.  Partes  sive  essentiales  sive  integra- 
les  sunt  solum  reductive  in  pr®dicamento, 
L.  q.  9,  a.  8(1,  119). 

Passio.  1)  Prsedicamentum.  P.  est  pr®dica- 
mentum,  L.  q.  9,  a.  3  (I,  108);  cf.  q.  14,  a.  i 
(1,  205).  —  Differt  ab  habitu,  q.  12,  a.  3  (I,  165). 

—  Differt  essentialiter  a  qualitate  passibili,  a. 
5  (I,  168).  —  Fundat  et  causat  relationem,  q. 
13,  a.  4  (1, 182).  —  Est  forma  extrinseca,  q.  14, 
a.  1  (1,207).  — De  passione  non  pr®cognosci- 
tur  quia  est,  sed  solum  quid  est,  q.  21,  a.  5  (I, 
275).  —  Passio  propria  causatur  a  subjecto  tri¬ 
pliciter,  q.  6,  a.  2  (I,  73).  —  Habet  cum  actione 
eundem  realiter  motum,  P.  q.  17,  a.4(ll,166). 

2)  Passiones  animx.  a)  In  communi.  P.  tri¬ 
pliciter  sumitur  :  communiter,  proprie, 
transsumptive,  E.  q.  11,  a.  i  (V,73).  — P.  est 
in  sola  appetitiva  (V,  74).  —  Triplex  distinc¬ 
tio  passionum  anim®,  a.  2  (V,  76).  —  Non 
omnis  passio  est  moraliter  mala,  a.  3  (V,  78). 

—  Passiones  secundum  stoicos  (V,  78).  — 
Passiones  irascribilis  sunt  priores  quam  con¬ 
cupiscibilis,  a.  4  (V,  80).  Prima  p.  est  amor 
(V,  81).  —  Ordo  passionum  secundum  inten¬ 
tionem  et  consecutionem  (V,  82). 

1j)  Passiones  concupiscibilis,  q.  12,  a.  1-5 
(V,  83). 

c)  Passiones  irascibilis,  q.  13,  a.  1-3:(V,  98). 

Patientia  est  pars  quasi  integratis  fortitu¬ 
dinis,  E.  q.  21,  a.  2  (V,  200). 

Perseverantia  est  pars  quasi  integralis 
fortitudinis,  E.  q.  21,  a.  2  (V,  201).  Differt  a 
constantia,  ibid.  — Vitia  ei  opposita,  ibici. 

Persona.  Quomodo  differat  persona  ab 
essentia,  substantia,  subsistentia,  M.  q.  25,  a. 
1  (VI,  268).  —  Definitio  personae,  a.  2  (VI, 
274).—  P.  differt  a  natura,  a.  3  (VI,  277).  —  P. 
duo  addit  supra  rem  singularem  :  alterum 
positivum,  rationem  subsistentis;  alterum 
negativum,  incommunicabilitatem,  a.  5  (VI, 
289).  —  Animae  separatae  non  competit  defi¬ 
nitio  nec  nomen  personae,  a.  2  (VI,  277),  —  In 
substantiis  immaterialibus  creatis  est  perso¬ 
nalitas  eaque  multo  nobilior  quam  in  homi¬ 
ne,  q.  35,  a.  7  (V,  440).  —  P.  non  est  nomen 
universale,  L.  q.  .2,  a.  6  (I,  34). 

Pertinacia  sive  pervicacia  opponitur  per 
excessum  constantiae,  E.  q.  21,  a.  2  (V,  201). 

Phantasia  pertinet  ad  sensus  internos,  P. 
q.  83,  a.  2  (IV,  170).  Est  quasi  thesaurus  qui¬ 
dam  formarum  per  sensus  acceptarum  (IV, 
171).  —  Est  duplex,  sensibilis  et  deliberativa, 
a.  3  (IV,  174).  —  Ph.  sensibilis  est  duplex  : 
determinata  et  indeterminata  (IV,  175).  — Ph. 
determinata  inest  solis  animalibus  perfectis, 
ibid.  — Organum  phantasiae  tum  determinatae 
tum  indeterminatae,  q.  84,  a.  un.  (IV,  182). 

Phantasma  est  similitudo  rei  singularis,  P. 
q.  95,  a.  1  (IV,  294).  —  Dupliciter  concurrit 
ad  speciem  intelligibilem  producendam  (IV, 
293).  _  Anima  recipit  species  intelligibiles 
a  phantasmatibus,  a.  4  (IV,  298).  — Phantas. 
mata  non  sufficiunt  ad  immutandum  intel¬ 
lectum  possibilem  (IV,  300).  —  Phantasmata 
in  hoc  vitae  slalu  requiruntur  ad  intelligen- 
dum,  a.  5  (IV,  SOI).  —  Ph.  est  id  quo  intellec¬ 
tus  intelligit,  sed  improprie  et  remote  per 
modum  medii,  q.  98,  a.  un.  (IV,  321).  —  Anima 
indiget  phantasmatibus  ad  res  corporeas 
cognoscendas,  q.  99,  a.  4  (IV,  329) ;  cf.  q.  100, 
a.  1  (IV,  334). 

Philosophia  speculativa  dividitur  in  tres 
partes,  in  Physicam,  Mathematicam,  Meta- 
physicam,  L.  q.  34,  a.  1  (I,  356).  •  Ph.  natu¬ 
ralis,  vide  &  Naturalis  Philosophia  »,  «  Phy¬ 
sica  ». —  Ph.  moralis,  vide  «  Moralis  Philoso¬ 
phia  ».  —  Ph.  rationalis,  vide  «  Logica  ».  — 
Ph.  prima,  vide  «  Metaphysica 

Philotimia  est  species  magnanimitatis, 
E.  q.  21,  a.  2  (V,  200). 

Physica  (cf.  «  Naturalis  Philosophia  », 
«  Philosophia  >>)  est  scientia  particularis, 
L.  q.  32,  a.  1  (I,  335).  —  Est  pars  scientiae  spe¬ 
culativae,  q.  34,  a.  1  (1,  356).  —  Quomodo  sit 
certior  quam  Metaphysica,  a.  4  (363).  —  Non 
proprie  subalternatur  Metaphysicae,  q.  35,  a. 
4  (I,  373). 

Pietas  est  pars  religionis,  quae  est  virtus 
adjuncta  justitiae,  E.  q.  20,  a.  4  (V,  191). 


Pluralitas,  vide  «  multitudo  », 

Politica  est  pars  subjectiva  prudentiae, 
E.  q.  19,  a.  4  (V,173). 

Possibilitas,  possibile.  Possibilitas  tri¬ 
plex,  M.  q.  6,  a.  1  (VI,  5.3).  —  Num  res  ideo 
sit  dicenda  possibilis,  quia  Deus  eam  potest 
facere  (VI,  54).  Vide  «  potentia  ».  —  Possibi¬ 
litas  judicanda  est  secundum  causas  supe¬ 
riores,  a.  2  (VI,  55). 

Postpr^dicamentum  definitur  L.  q.  15,  a. 
un.  (I,  210).  —  Enumerantur  postpraedica- 
menta  ibid. 

Potentia  (cf.  «  possibilitas  »  ;  «  actus  »). 
Varii  hujus  vocabuli  sensus,  L.  q.  12,  a.  4 
(I,  166).  —  Ens  dividitur  in  actum  et  poten¬ 
tiam,  M.  q.  27,  a.  1  (VI,  301).  —  P.  et  'actus 
sunt  relativa  secundum  dici  (VI,  303).  —  P. 
et  actus  sunt  in  eodem  genere,  a.  2  (VI,  304). 
—  P.  est  actu  posterior  natura,  definitione, 
perfectionis  ordine,  a.  3  (VI,  306).  —  P.  divi¬ 
ditur  in  activam  et  passivam,  q.  28,  a.  1 
(VI,  308).  —  P.  obedientialis  reducitur  ad 
potentiam  activam  et  passivam  (VI,  310).  — 
Cuilibet  potenfia3  passivee  correspondet  p. 
activa,  a.  2  (VI,  311). —  P.  activa  et  passiva 
non  possunt  esse  una  eademque  potentia,  a. 
3  (VI,  314). 

PoTENTim  VITALES  ANiM.E  (cf.  «  anima  »). 
In  communi.  Natura  earum,  P.  q.  51,  a.  1  (IV, 
32) ;  numerus,  a.  2  (IV,  36)  ;  distinctio,  a.  3 
■  (IV,  37)  ;  ordo,  a.  4  (IV,  40)  ;  subjectum,  a.  5 
(IV,  41)  ;  origo,  a.  0  (IV,  43)  ;  potentiee  in 
anima  separata,  a.  7  (IV,  44) ;  quinque  genera 
,  potentiarum,  a.  8  (IV,  46). 

In  farliculari.  1)  Potenlke  vegetativx  tres, 
q.  53,  a.  un.  (IV,  50)  :  a)  Generativa  ;  haic 
est  perfectior  quam  ceteriB,  q.  54,  a.  1  (IV, 
54)  ;  ejus  definitio,  a.  2  (IV,  35)  ;  in  matre  non 
est  activa,  a.  3  (IV,  58)  ;  per  putrefactionem 
aliqua  generari,  a.  4  (IV,  60).  —  b)  Augmen- 
tativa  :  hiec  solis  viventibus  proprie  conve¬ 
nit,  q.  55,  a.  1  (IV,  63)  ;  realiter  distinguitur  a 
nutritiva,  a.  2  (IV,  65).  —  c)  Nutritiva  ha3C 
solis  viventibus  proprie  convenit,  q.  56,  a.  1 
(IV,  66)  ;  realiter  distinguitur  a  generativa, 
a.  2  (IV,  67). 

2)  Potentias  sensitivas  :  a)  Externae  (cf.  «  sen¬ 
sus  »,  «  sensus  externi  »)  :  definitio,  q.  63,  a. 
un.  (IV,  107).  —  PotentisB  visivas  objectum, 
q.  65,  a.  1  (IV,  117)  ;  sensatio,  q.  €6,  a.  un. 
(IV,  126)  ;  organum,  q.  67,  a.  un.  (IV,  130)  ; 
est  ceteris  perfectior,  q.  68,  a.  1  (IV,  133)  et 
carior,  a.  2  (IV,  136),  facitque  magis  scire,  a. 
3  (IV,  137).  —  Auditivae  objectum,  q.  69,  a.  l 
(IV,  138)  ;  operatio,  q.  70,  a.  un.  (IV,  140)  ; 
organum,  q.  71,  a.  un.  (IV,  144).  —  Odorativae 
objectum,  q.  72,  a.  1  (IV,  145)  ;  actus,  q.  73, 
a.  un.  (IV,  151)  ;  organum,  q.  74,  a.  un.  (IV, 
153)  ;  in  homine  est  minus  perfecta  quam  in 

ceteris  animalibus,  q.  75,  a.  un.  (IV,  153). 
Gustativx  objectura,  q.  76,  a.  1  (IV,  157)  ; 
sensatio,  q.  77,  a  un.  (IV,  161)  ;  organum,  q. 
78,  a.  un.  (IV,  162)  ;  non  est  in  omni  vivente 
necessaria,  q.  79,  a.  un.  (IV,  163).  —  Tactivx 
organum,  q.  81,  a.  un.  (IV,  165)  ;  sensatio,  q. 
88,  a.  un.  (IV,  164)  ;  non  est  una  specie,  sed 
plures,  q.  82,  a.  un.  (IV,  167). 

b)  Internas  (cf.  «  sensus  »,  «  sensus  in¬ 
terni  »)  :  enumerantur  quatuor,  q.  83,  a.  2 
(IV,  171).  —  Potentia  imaginativa  sive  'phanta¬ 
sia,  ibici.;  est  duplex  :  sensibilis  et  delibera¬ 
tiva,  a.  3  (IV,  174) ;  ejus  organum,  q.  84,  a.  un. 
(IV,  182).  —  yEstimativa,  q.  83,  a.  2  (IV,  171)  ; 
non  omnibus  animantibus  convenit,  a.  3 
(IV,  175) ;  ejus  organum,  q.  84,  a.  un.  (IV,  182). 
—  Memorativa,  q.  83,  a.  2  (IV,  171)  ;  inest  in 
solis  animalibus  perfectis,  a.  3  (IV,  176) ;  dif¬ 
fert  a  remmiscen^ta  (IV,  177);  ejus  organum, 
q.  84,  a.  un.  (IV,  1.83).  —  Cogitativa,  q.  83,  a. 

2  (IV,  172) ;  distinguitur  ab  intellectu  (IV,  173) ; 
differt  ab  sestimativa  brutorum,  a.  3  (IV,  176); 
ejus  organum,  q.  84,  a.  un.  (IV,  182).  —  Appe- 
titiva,  q.  85,  a.  1  (IV,  184)  ;  differt  a  cogno- 
scitiva,a.  2  (IV,  18S) ;  dividitur  in  concupisci¬ 
bilem  et  irascibilem,  a.  3  (IV,  187);  cf.  a.  4 
(IV,  190)  ;  et  q.  104,  a.  2  (IV,  375) ;  obedit 
rationi,  a.  5  (IV,  192) ;  ejus  organum,  q.  86,  a. 
un.  (IV,  194). 

3)  Potentia  motiva  sensitiva  est  distincta  ab 
omnibus  aliis,  q.  88,  a.  1  (IV,  200) ;  est  duplex : 
una  naturalis,  altera  animalis,  a.  2  (IV,  201) ; 
ejus  organum,  ibid. 

4)  Potentia  intellectiva,  vide  «  intellectus  ». 

5)  Potentia  voluntatis,  vide  «  voluntas  ». 
Pm-ECiPiTATio  est  vitium  oppositum  pru¬ 
denti®,  E.  q.  17,  a.  6  (V,  178). 

Pr.edigabile,  vide  «  universale  ». 
Pr/EDICAMENTUM.  1)  In  communi :  quid  sit 
p.,  L.  q.  2(1,  17);  ejus  tractatio  spectat  ad 
logicum,  q.  9,  a.  1  (I,  103) ;  ens  non  est  genus 
ad  omnia  prmdicamenta,  a.  2  (I,  104)  ;  sunt 
decem  pr®dicamenta,  a.  3  (I,  106)  ;  non  est 
necesse  ponere  omnia  prmdicamenta  realiter 
inter  se  distinola,  a.  4  (I,  110) ;  Deus  non  est 
in  genere,  a.  5  (I,  111) ;  angeli  sunt  in  pr®di- 
camento  substanti®,  a.  6  (1, 115)  ;  itera  coeli,  a. 
7(1,118). 

2)  In  particulari  :  p.  substanti®,  q.  10,  a. 
1-3  (I,  124) ;  quantitatis,  q.  11,  a.  1-5  (I,  141) ; 
qualitatis,  q.  12,  a.  1-7  (I,  158);  relationis,  q. 
13,  a.  1-10  (1, 174)  ;  actio,  passio,  ubi,  quando, 
situs,  habitus,  q.  14,  a.  1  (I,  203) ;  postpr®di- 
camenta,  q.  15,  a.  1  (I,  209);  supposita  ad 
pr®dicamenta,  q.  8,  a.  1-8  (I,  83)  ;  regul® 
antepr®dioamentales,  q.  8,  a.  7  et  8  (I,  101). 

Praedicatio.  Tribus  modis  aliquid  de  plu¬ 
ribus  pr®dicatur  :  univoce,  ®quivoce,  analo¬ 
gice,  L.  q.  8,  a.  1  (I,  85)  ;  de  pr®dicatione  uni¬ 


voca,  a.  2  (1,88) ;  de  analoga,  a.  3  (I,  91).—  De 
definitione  denominativorum,  a.  4  (I,  95).  — 
Prior  et  posterior  regula  antepr®dicamentalis, 
a.  7  et  8  (I,  101).  —  Vide  «  denominativa  ». 

PraEMisS/e.  Notitia  pr®missorum  est  causa 
notiti®  conclusionis,  L.  q.  20,  a.  3  (1,  260).  — 
Conclusio  est  secundum  quid  pr®cognita  in 
pr®missis,  q.  21,  a.  3  (I,  272).  —  In  demon¬ 
stratione  propier  quid  pr®miss®  necessario 
constant  pr®dicato  de  omni,  per  se  et  uni¬ 
versali,  q.  25,  a.  1  (I,  290) ;  debent  esse  neces- 
sari®  et  propri®,  a.  2  (I,  292)  ;  debent  esse 
notiores  quam  conclusio,  a.  3  (I,  294)  ;  sunt 
causa  efficiens  conclusionis,  a.  4  (1,  295); 
major  propositio  est  in  quarto  modo  dicendi 
per  se,  et  minor  in  primo,  a.  5  (I,  297)  ;  major 
propositio  prius  tempore  cognoscitur  quam 
conclusio,  a.  6  (I,  297)  ;  minor  propositio  ali¬ 
quando  prius  aliquando  simul  cognoscitur 
cum  conclusione  (I,  299).  —  Vide  «  conclu¬ 
sio  »,  demonstratio  »,  «  principium  », 

«  syllogismus  ».  _  • 

Principium.  1)  Principia  demonstrationis  et 
cognitionis.  Principia  immediata  syllogismi 
demonstrativi  sunt  vel  dignitates  et  maxim® 
propositiones  vel  positiones,  L.  q.  21,  a.  2  (I, 
270).  —  Principia  quorum  termini  non  sunt 
noti  apud  omnes,  experimentaliter  pr®co- 
gnoscend®  sunt,  ibid.  —  Principia  demon¬ 
strationis  semper  pr®cognoscenda  sunt  quod 
sint  vera,  a.  8  (I,  278).  —  Omnes  demonstra¬ 
tiones  reducuntur  ad  unum  commune  prin¬ 
cipium  (I,  279).  —  P.  contradictionis  est 
certissimum  et  firmissimum  cognitionis  p., 
M.  q.  4,  a.  1  (VI,  38).  —  Inter  propositiones 
contradictorias  non  est  medium,  a.  2  (VI,  44)- 
_ Diversitas  scientiarum  sumitur  ex  diver¬ 
sitate  principiorum  in  genere  scibili,  L.  q.  32, 
a.  3  (I,  340). 

2)  Principia  rerum  naturalium  interna.  P. 

differt  et  a  causa  et  ab  elemento,  P.  q*  2, 
a.  1  (II,  12).  —  Principia  essendi  et  fiendi,  a. 
2  14).  —  Principia  fiendi  debent  esse  con¬ 

traria  (II,  15).  —  Principia  rerum  naturalium 
quo  sensu  sint  tria,  quo  sensu  duo,  a.  3  (II, 
15).  —  Recte  a  Philosopho  definiuntur,  a.  4 
(II,  17).  —  Non  omnino  semper  manent,  a.  5 
(11^19).  _  Materia  prima,  q.  3,  a.  1-5  (II,  20). 
Vide  «  materia  ».  —  Forma  substantialis,  q. 
4,  a.  1-3  (II,  54).  Vide  «  forma  ».  —  Privatio, 
q.  5,  a.  1-3  (II,  58).  Vide  «  privatio  ». 

3)  Principia  renm  naturalium  eajfema.  Est 
unum  primum  ens,  idque  causa  cetero¬ 
rum,  M.  q.  5,  a.  1  (VI,  46).  —  A  primo  princi¬ 
pio  res  immediate  processerunt  secundum 
esse  eorum  absolute  sumptum,  q.  7,  a.  1  (VI, 
58).  —  Vide  «  ens  primum  »,  «  creatura  ». 

4)  Principium  individuationis,  vide  «  indi- 
viduatio  » . 

Prius  et  posterius  sunt  inter  postpreodica- 
menta,  L.  q.  15,  a.  1  (I,  212).  Prioritas  est 
quintuplex  :  temporis,  secundum  subsistendi 
consequentiam,  ordinis,  causalitatis,  perfec¬ 
tionis,  ibid.  —  Prioritas  naturic  triplex  (D 
213).  —  Prius  et  posterius  in  substantiis  spi¬ 
ritualibus  creatis,  M.  q.  35,  a.  11  (VI,  449). 

Privatio  est  postpraedicamentum,  L.  q.  15, 
a.  un.  (I,  210).  —  Est  unum  ex  tribus  princi¬ 
piis  internis  corporum,  P.  q.  2,  a.  3  (II,  17).  — 
Quo  sensu  sit  ens,  et  quo  sensu  non  item,  q. 
5,  a.  1  (II,  60).  —  Est  principium  mutationis, 
a.  2  (II,  61).  —  Est  ut  principium  mutationis 
privatio  formae  specificae,  a.  3  (11,62). 

Prodigalitas  opponitur  per  excessum  libe- 
ralitati,  E.  q.  20,  a.  4  (V,  192). 

Projecta  moventur  a  virtute  impressa,  P. 
q.  34,  a.  7 (III,  112). —  Motus  projectorum  tri¬ 
plex,  a.  8  (III,  114). 

Propositio  vide  «  enuntiatio  ». 

Proprium,  proprietas.  Proprium  logicum 
est  inter  quinque  praedicabilia,  L.  q.  2,  a.  6  (I, 
33).  —  Recte  definitur  a  Porphyrio,  q.  6,  a.  1 
(I,  71).  —Est  accidentale  praedicabile  (I,  72)  ; 
proprium  sumitur  vel  large  vel  stricte  (1,73). 

—  Accidens  proprium  est  duplex  :  individuale 
et  specificum,  a.  (I,  79).—  Non  omne  accidens 
est  proprium,  q.  7,  a.  2  (I,  82). 

P.  sensibile  est  sensibile  per  se,  P.  q.  59,  a. 
5  (IV,  85).  —  Circa  sensibilia  propria  sensus 
non  potest  falli  nisi'ljer  accidens,  a.  7  (IV,  88). 

Providentia  est  pars  integralis  prudentiae, 
E.  q.  19,  a.  4  (V,  170). 

Prudentia  est  virtus  cardinalis,  E.  q.  17,  a. 

1  (V,  165)  ;  non  est  scientia  neque  ars  (V,  166). 

—  Ejus  subjectum  (V,  107).  —  Prudentiae  est 
invenire  medium  in  virtutibus  moralibus,  a. 

2  (V,  167).  — Qui  sint  actus  prudentiae  (V, 
168).  —  Partes  integrales,  a.  3  (V,  169)  ;  snb- 
jetive,  a.  4  (V,  173)  ;  potentiales,  a.  5  (V, 
175).  — Vitia  opposita,  a.  6  (V,  178). 

Pudicitia  est  pars  subjectiva  temperantiae, 
E.  q.  22,  a.  2  (V,  207);  vitium  oppositum,  ibid. 

Pulchritudo  spectat  ad  primam  speciem 
qualitatis,  L.  q.  12,  a.  2,  qua3sliunc.  2,  ad '5 
(I,  164). 

Pusillanimitas  opponitur  per  defectum 
magnanimitati,  E.  q.  21,  a.  2  (V,  200).  . 

.Putrefactio.  Per  putrefactionem  aliqua  ge¬ 
nerantur,  P.  q.  54,  a.  4  (IV,  60).  —  Generatio 
per  putrefactionem  dicitur  quodam  modo  a 
casu,  quodam  modo  non,  P.  q.  35,  a.  4.  (III 
121). 

Qualitas  est  unum  ex  decem  praedicamen¬ 
tis,  L.  q.  9,  a.  3  (I,  105).  ~  Ratio  formalis  qua¬ 
litatis  consistit  in  eo  quod  sit  modus  et  deter¬ 
minatio  substantiae  secundum  esse  acciden¬ 
tale,  q.  12,  a.  1  (I,  158).  —  Q.  habet  tantum 
quatuor  species,  a.  2  (T,  159),  quae  inter  se 

sunt  realiter  distinctae,  a.  3-6  (I,  164).  —  Pro¬ 
prietates  qualitatis,  a.  7  (I,  170). 

In  elementis:  a)  Qualitates  motivoe  elemento¬ 
rum  specie  differunt  inter  se,  P.  q.  34,  a.  1 
(III,  98) ;  non  sunt  formae  substantiales  ele¬ 
mentorum,  q.  43,  a.  2  (111,  217).  —  b)  Qualita¬ 
tes  prinicC.  actiose  definiuntur  q.  45,  a.  4  (III, 
228)  ;  non  sunt  formae  substantiales  elemen¬ 
torum,  q.  43,  a.  2  (III,  217).  —  c)  Qualitates 
primse  sunt  calor,  frigus,  humor,  siccitas,  q. 
45, a.  1  (111,222) ;  sunt  qualitates  positivae,  a.  2 
(III,  226) ;  sunt  omnes  activae  et  passivae,  a.  3 
(111,  227)  ;  definiuntur  a.  4  et  5  (III,  228) ;  sunt 
tantum  quatuor,  a.  6  (III,  232).  —  d)  Qualitates 
elementorum  sunt  ejusdem  speciei, 
q.  45,  a.  7  (III,  234). 

Intentio  et  remissio.  Quaenam  qualitates 
intendi  et  remitti  possint,  P.  q.  36,  a.  3  (III, 
180).  —  Quomodo  fiat  intentio  qualitatis  tum 
naturalis  tum  infusae,  a.  4  (III,  143).  —  Duae 
qualitates  contrariae  possunt  in  gradu  intenso 
poni  in  eodem  subjecto,  a.  7  (III,  152) ;  item 
qualitates  contrariae  in  gradu  remisso,  a.  8 
(111,15). 

In  mixtis  manent  qualitates  elementorum 
propriae,  P.  q.  42,  a.  5  (111,  202).  —  Dispositio 
formae  mixli  est  composita  ex  mixtione  sim¬ 
plicium  qualitatum,  a.  6  (III,  203). 

Qualitates  sensibiles  specie  differunt  a  spe- 
ciebus  sensibilibus,  P.  q.  60,  a.  2  (IV,  95).  — 
Lumen  est  qualitas,  q.  65,  a.  4  (IV,  123) ;  — 
sonus  est  qualitas,  q.  69,a.  1  (IV,138).; — odor 
est  qualitas  secunda,  q.  72,  a.  1  (IV,  146); 
—  sapor  est  qualitas  tertia,  q.  76,a.  1  (IV,  157). 

Quando  est  praedicamentum,  L.  q.  9,  a.  3 
(I,  108) ;  secundum  quod  aliquid  denominatur 
a  tempore,  est  praedicamentum  C[uando,(\.  14, 
a.  un.  (I,  205),  Vide  «  tempus  ». 

Quantitas  est  unum  ex  decem  praedicamen¬ 
tis,  L.  q.  9,  a.  3  (I,  106). —  In  quo  consistat  for¬ 
malis  ratio  quantitatis,  q.  11,  a.  1  (1, 136). —  Q. 
realiter  distinguitur  a  substantia,  a.  2  (I,  141). 

Species  quantitatis,  q.  11,  a.  3(1,  146);  quo¬ 
modo  locus,  tempus,  oratio  spectent  ad  quan¬ 
titatem,  ibid.  ;  numerus  est  vere  et  proprie 
species  quantitatis  (I,  148). 

Proprietates  :  q.  non  habet  contrarium,  q. 
11,  a.  4  (I,  152);  non  suscipit  magis  et  minus 
(1,  153).  /Equale  et  inmquale  est  quantitati 
omni,  soli  et  semper  proprium  (I,  154). 

Dividitur  in  continuam  et  discretam,  q.  11, 
a.  5  (1,  156)  ;  quid  sit  quantum  per  se  et  quan¬ 
tum  per  accidens,  ibid.  (I,  157). 

Subjectum  inha3sionis  est  proprie  compo¬ 
situm  substantiale,  P.  q.  25,  a.  6  (111,  124). 
Cetera  accidentia  inhaerent  mediante  quanti¬ 
tate,  ibid.  Elementa  habent  terminum  magni¬ 
tudinis  et  parvitatis,  q.  44,  a.  un.  (III,  220). 
Augmentum  quantitatis,  P.  q.  55,  a.  l  (IV, 

63).  —  Q.  virUialis  et  dimensiva,  ibid.  (IV,  64). 

Quidditas  quomodo  differat  ab  essentia, 
forma,  natura,  M.  q.  30,  a. 8  (VI,  333).  Cfr.  <  de¬ 
finitio  »  et  «  quod  quid  erat  esse  ». 

Quod  quid  erat  esse.  Accidentia  non  per¬ 
tinent  ad  q.  subjecti,  M.  q.  30,  a.  1  (VI,  321). 
Qua*  sunt  per  accidens,  non  habent  q.  simpli¬ 
citer,  a.  2  (VI,  323).  Q.  solis  speciebus  conve¬ 
nit,  a.  3  (VI,  324).  Accidentia  habent  q.  per 
posterius,a.  4  (VI,  325).  Singularianon habent 
q.,  a.  5  (VI,  328)  ;  neque  negationes,  a.  6  (VI, 
331).  Q.  quomodo  differat  ab  essentia,  forma, 
natura,  a.  7  (VI,  333). 

Rarefactio  primo  spectat  ad  qualitatem,  i. 
e.  raritatem,  secundario  ad  quantitatem,  P. 
q.  37,  a.  1  (III,  157).  R.  est  per  se  motus  aite- 
rationis  (III,  159). In  rarefactione  non  acquiri¬ 
tur  nova  quantitas,  a.  2  (111,  160). 

Ratio  et  intellectus  in  homine  non  possunt 
esse  diversae  potentias,  P.  q.  93,  a.  1  (IV,  253). 
R,  superior  et  inferior  non  nominant  diver¬ 
sam  potentiam,  q.  94,  a.  6  (IV,  283). 

Reactio.  Omne  agens  communicans  in 
materia  cum  passo,  dum  agit,  patitur  secun¬ 
dum  eamdem  contrarietatem  et  partem,  P.  q. 
41,  a.  1  (111,  189). 

Reale,  vide  «  ens  reale  ». 

Relatio  est  prasdicamentum,  L.  q.  9,  a.3  (I, 
106).  Est  aliqua  ex  qualuor  oppositionibus, 
M.  q.  16,  a.  1  (VI,  143).  Oppositio  relativa  est 
vera  oppositio,  a.  6  (VI,  165). 

R.  realis.  Sunt  relationes  reales,  L.  q  .  13,  a. 
1  (I,  174).  Relationes  similitudinis  et  aequali¬ 
tatis  sunt  reales  (1,  177).  R.  realis  constituit 
unum  praedicamentum,  a.2 (1,179). R  creatura¬ 
rum  ad  Deum  est  realis, P.q.l3,a.l, ad  3 (1,177). 

Distinctio  relationis  a  suo  fundamento  est 
realis,  L.  13,  a.  5  (1, 187).  Diversitas  inter  rela¬ 
tionem  creatam  et  increatam  (I,  189).  R.  Dei 
ad  creaturas  est  rationis,  a.  3.  (I,  180).  Funda¬ 
mentum  et  causa  relationis  est  triplex, a.  4  (I, 
183). 

R.  praedicamentalis  definitur  L.  q.  13.  a  3  (I, 
181).  Triplex  fundamentum  et  causa  relatio¬ 
num  preedicamentalium,  a.  4  (I,  484).  Nulla  r. 
realis  in  alia  relatione  prffidicamentali  fundari 
potest,  a.  6  (I,  191). 

Proprietates.  Relativa  habent  contraria,  a. 
10(1,199)  ;  non  suscipiunt  magis  et  minus 
(I,  -/01);  dicuntur  ad  convertentiam,  ; 
sunt  simul  natura  et  cognitione  (1, 202).  Mutuo 
relativa,  a.  7  (1, 195).  Tria  genera  relativorum, 
a.  3  (I,  185).  Unum  relativum  nequit  una 
numero  relatione  referri  ad  terminos  specie 
distinctos,  a.  8  (I,  197)  ;  potest  tamen  ad  plu- 
res  terminos  solo  numero  distinctos  referri, 
a.  9  (I,  198). 

Religio  est  virtus  adjuncta  justitim,  E.  q. 
20,  a.  4  (V,  191). 


Reminiscentia  est  memoria  in  homine,  P. 
q.  83,  a.  2  (IV,  170)  ;  a.  4  (IV,  177). 

SmviTiA  distinguitur  a  crudelitate,  E.  q  22, 
a.  2  (V,  208). 

Sanctitas,  sicut  et  religio,  reducitur  ad 
virtutem  justitise,  E.  q.  22,  a.  4,  ad  4(V,  193). 

Sanguis  num  sit  animatus,  P.  q.  50,  a.  3  (IV, 
31). 

Sapor  est  in  tertia  specie  qualitatis,  P.  q. 
72,  a.  2,  ad  2  (IV,  149).  —  Definitur  recte  a  Phi¬ 
losopho,  q.  76,  a.  1  (IV,  157). —  Species  sapo¬ 
rum,  a.  2  (IV,  159).—  Sapores  extremi  qui¬ 
nam  sint,  a.  3  (IV,  160). 

Scientia.  Scientiam  esse,  L.  q.  28,  a.  1  (I, 
305) ;  antiquorum  hac  de  re  opiniones  (I,  306). 

—  Quomodo  scientia  in  nobis  fiat,  a.  2  (1, 309)  ; 
variffi  opiniones,  sententia  Philosophi  (1,311). 

—  Est  habitus  scientim,  a.  3  (I,  313),  qui  cau¬ 
sari  potest  per  unum  actum,  a.  4  (I,  315). 

Quid  sit  scientia:  1)  si  spectatur  objectum, 
q.  29,  a.  1  (I,  316) ;  est  de  solis  universalibus 
(I,  317);  est  de  solis  necessariis,  a.  2  (I,  318)  . 
nequit  esse  de  ente  per  accidens,  a.  3  (I,  320); 

—  2)  Si  spectatur  actus,  q.  30,  a.  1  (I,  321)  ; 
scire  definitur  (I,  322)  ;  scire  non  est  nisi  per 
causas  internas,  a.  2  (I,  324).  —  3)  Si  specta¬ 
tur  habitus,  q.  31,  a.  1  (I,  325);  variae  senten¬ 
tiae  de  scientiae  habitualis  natura,  a.  1  (I,  326) ; 
est  qualitas  speciei  primae,  scilicet  habilus 
cum  respectu  quodam  ad  scibile  (I,  328) ;  quo¬ 
modo  s.  in  nobis  augeatur  (I,  328)  ;  s.  est 
simplex,  licet  ad  plura  se  extendat,  a.  2  (I, 
330)  ;  est  actus  judicativus  veritatis  rei  per 
propriam  causam,  a.  3  (1,  332). 

Proprietates  :  Scientia  est  multiplex,  q.  32, 
a.  1  (I,  334) ;  ejus  unitas  unde  sumatur,  a.  2  (I, 
339);  diversitas' sententiarum  unde  repetatur, 
a.  3  (I,  340) ;  certitudo  scientiae  quid  sit,  a.  4 
(1,342);  unam  scientiam  esse  alia  certiorem, 
a.  5  (I,  344)  ;  et  nobiliorem,  a.  6  (I,  345)  ;  s. 
theologica  qualis  (I,  346)  ;  unde  nobilitas 
scientiae  sit  repetenda,  a.  7  (1,  347). 

Dividitur  s.  1)  in  speculativam  et  practicam, 
q.  33,  a.  1  (I,  348)  ;  duplex  linis  scientiae,  a.  1 
(1,349)  ;  a.3  (I,  352)  ;  specificantur  scientiae 
ex  fine,  a.  2  (I,  350)  ;  utra  sit  secundum  natu¬ 
ram  prior,  a.  4  (I,  353) ;  utra  praeemineat,  a. 
5  (I,  355). 

2)  Speculativae  dividuntur  in  Physicam, 
Mathematicam,  Metaphysicam,  practicae  in 
facti vam  et  activam,  q.  34,  a.  1  (I,  356)  ;  — 
Philosophia  speculativa  habet  solum  tres 
partes,  a.  1  (I,  357)  ;  unde  sumatur  distinctio 
scientiarum  speculativarum,  a.  2  (1,  360); 
Metaphysica  est  regina  scientiarum  specula¬ 
tivarum,  a.  3  (1,  362)  ;  certitudo  harum  scien¬ 
tiarum,  a.  4  (I,  364)  ;  divisio  scientiae  prac¬ 
ticae,  a.  5  (I,  366). 

3)  S.  dividitur  in  subalternantem  et  sub- 

alternatam,  ratio  hujus  divisionis,  q.  35,  a.  1 
(I,  367);  una  ab  altera  non  differt  essentialiter 
sive  formaliter,  a.  2  (I,  370)  ;  scientiee  prac- 
tiea)  quomodo  speculativis  subalternentur, 
a.  3  (I,  372)  ;  num  Metapbysica  omnes  sibi 
scientias  subalternet,  a.  4  (I,  373). 

Comparatur  s.  ad  opinionem,  q.  36,  a.  1-2 
(1,  374),  et  ad  scientem,  q.  37,  a  1-4  (I,  378). 

Scurrilitas  opponitur  per  excessum  eu- 
trapelim,  E.  q.  22,  a.  2  (V,  209). 

Segnities  est  species  timoris,  E.  q.  13,  a.  2 
(V,  102). 

Semen  non  est  animatum,  P.  q.  50,  a.  3  (IV, 
31) ;  non  omnia  qua3  ex  semine  generantur 
possunt  sine  semine  ex  putrefactione  gene¬ 
rari,  q.  54,  a.  4(1V,  60);  quae  ex  semine  gene¬ 
rantur  num  sint  ejusdem  speciei  cum  genera¬ 
tis  sine  semine,  a.  5  (IV,  62) ;  in  semine  est 
virtus  activa  et  passiva,  q.  57,  a.  2  (IV,  70); 
anima  non  est  in  semine,  a.  3  (IV,  72). 

Sensibile  est  proprie  id,  quod  sensui  dat 
speciem,  P.  q.  59,  a.  6,  ad  3  (IV,  86).  —  Plura 
sensibilia  ab  eodem  per  eundem  sensum 
simul  percipi  non  possunt,  a.  4  (IV,  83).  — 
S.  dividitur  in  s.  per  se  et  per  accidens,  a.  5 
(IV,  84) ;  s.  per  se  dividitur  in  s.  proprium  et 
commune  (IV,  85).  —  S.  positum  supra  senso¬ 
rium  non  facit  in  omni  sensu  sensationem, 
q.  62,  a.  1  (IV,  101).  Excellens  s.  in  omnibus 
sensibus  corrumpit  sensum,  a.  2  (IV,  105). 

S.  commune  non  est  nisi  quintuplex,  P.  q. 
59,  a.  6  (IV,  86).  —  Circa  sensibilia  communia 
sensus  potest  falli,  a.  7  (IV,  88).  Sensibilia 
communia  spectant  ad  per  se  sensibilia,  a.  6 
(IV,  86). 

S .  proprium  est  per  se  sensibile,  P.  q.  59,  a. 
5  (IV,  85).  Circa  s.  proprium  sensus  falli  non 
potest  nisi  per  accidens,  a,  7  (IV,  88). 

Cf.  «  cognitio  «,  «  sensus  ». 

Sensus,  sensatio.  Objeclu7n  sensus,  est  extra 
sensum,  P.  q.  59,  a.  1  (IV,  79)  ;  est  res  sive 
prmsens  vel  absens  sive  existens  vel  non 
existens,  a.  2  (IV,  81);  non  est  substantia,  a.  3 
(IV,  82)  ;  non  se  extendit  ad  plura  simul  uno 
sensu  percipienda,  a.  4  (IV,  83)  ;  num  s.  deci¬ 
piatur  circa  proprium  sensibile,  a.  6  (IV,  88). 

Species  sensibiles  sunt  necessariae,  q.  60,  a. 
1  (IV,  89)  ;  sunt  diversae  a  qualitatibus  sensi¬ 
bilibus,  a.  2  (IV,  95) ;  non  possunt  percipi  a 
sensu  externo,  a.  3  (IV,  97).  —  Vide  «  species 
sensibiles  ». 

Sensatio  non  consistit  in  receptione  speciei 
sensibilis,  q.  61,  a.  un  (IV,  99).  —  Organum 
sensus,  q.  62,  a.  1  et  2  (IV,  101).  —  Potentia 
sentiendi,  vide  «  potentiae  sensitivae  ». 

Sensus  extemii  non  sunt  nisi  quinque,  q.  64, 
a.  2  (IV,  111) ;  egent  medio,  a.  3  (IV,  114) ;  non 
distinguitur  sensus  agens  et  patiens,  a.  1  (IV, 
110). Vide  praeterea  s.V.«  visus»,  «auditus »etc. 


Sensus  interdii  sunt  admittendi,  q.  83,  a.  1 
(IV,  168) ;  quot  sint,  a.  2  (IV,  169);  num  sint 
in  omnibus  animantibus,  a.  3  (IV,  173) ;  non 
distingui  sensum  agentem  et  patientem,  a.  4 
(IV,  178);  organa  sensuum  internorum,  q  84, 
a.  un.  (IV,  179). 

Cf.  «  cognitio  »,  «  sensibile  ». 

Siccitas  est  inter  primas  qualitates  tangi¬ 
biles,  P.  q.  45,  a.  1  (111,  223) ;  est  qualitas  posi¬ 
tiva,  a.  2  (III,  226) ;  est  qualitas  passiva,  a.  3 
(III,  227);  definitur  a.  5  (III,  230) ;  est  summa 
in  igne,  a.  8  (lll,  238). 

Singulare  vide  «  individuum  ». 

Situs  est  preeclicamentum,  L.  q.  9,  a.  3  (I, 
108) ;  est  forma  extrinseca  denominans  sub¬ 
jectum,  q.  14,  a.  un.  (I,  204);  est  duplex  (I, 
208). 

Sobrietas  est  pars  subjectiva  temperantiae, 
E.  q.  22,  a.  2  (V,  207). 

Sollertia  est  pars  integralis  prudenti®, 
E.  q.  19,  a.  4  (V,  170). 

Sonus  est  qualitas,  et  quidem  sensibile 
proprium,  P.  q.  69,  a.  l  (IV,  138)  ;  s.  est  in 
medio,  non  in  corpore  sonante,  a.  2  (IV,  139) ; 
pervenit  ad  auditum  per  multos  motus  par¬ 
tium  medii,  q.  70,  a.  un.  (IV,  141)  ;  quomodo 
ab  aliis  qualitatibus  sensibilibus  differat  (IV, 
143). 

Species  considerata  logice  recte  a  Porphy¬ 
rio  definitur,  L.  q.  4,  a.  1  (1,  58)  ;  est  inter 
quinque  pr®dicabilia,  q.  2,  a.  6  (I,  32)  ;  potest 
conservari  in  unico  individuo,  q.  4,  a.  2  (I, 
62),  sicut  genus  potest  salvari  in  unica  spe¬ 
cie,  q.  3,  a.  7  (I,  55).  —  Vide  «  universale  ». 

Sp.  intelligibiles  necessario  sunt  admit- 
tend®,  P.  q.  95,  a.  1  (IV,  291).  —  Collectio  spe- 
cierum  intelligibilium  est  habitualis  scientia, 
L.  q.  31,  a.  1  (I,  326).— Ad  producendam  spe¬ 
ciem  intelligibilem  concurrit  phantasma 
dupliciter,  P.  q.  95,  a.  1  (IV,  293).—  Non  sunt 
naturaliter  indit®  sp.  ad  cognoscendas  res 
naturales,  a.  2  (IV,  295).  —  Non  effluunt  sp.  a 
formis  separatis,  a.  3  (IV,  296).  —  Triplex  phi¬ 
losophorum  opinio  circa  originem  specierum 
intelligibilium,  a.  4  (IV,  298).  —  Ad  speciem 
intelligibilem  producendam  non  sufficiunt 
phantasmata  (IV,  299) ;  attamen  ut  intellectus 
in  hoc  vif®  statu  possit  per  speciem  actu 
intelligere,  ad  phantasmata  se  convertat 
necesse  est,  a.  5  (IV,  301).  —  Sp.  intelligibilis 
concurrit  ad  intellectionem  quoad  modum, 
q.  96,  a.  4  (IV,  310).—  Sp.  est  id  quo  intellec¬ 
tus  proprie  et  proxime  intelligit,  q.  98,  a.  1 
(IV,  322).  --  Sp.  intelligibiles  a  phantasmatis 
abstract®  non  sunt  id  quod,  sed  id  quo  intel¬ 
lectus  intelligit,  q.  100,  a.  2  (IV,  326).  —  Per 
sp.  intelligibilem  directe  intelligimus univer¬ 
sale,  indirecte  singularia,  q.  101,  a.  1  (IV, 
349). —  Anima  separata  non  intelligit  per  spe- 

cies  innatas,  nec  tunc  abstractas,  nec  solum 
per  species  conservatas,  M.  q.  42,  a.  3  (VI, 
398).  —  Essentia  divina  non  potest  videri  per 
speciem  creatam,"  P.  q.  60,  a.  2  (IV,  96). — 
Vide  «  intellectus  ». 

S}3.  sensibiles  necessario  sunt  admittendce 
tum  in  sensu  externo  tum  in  sensu  interno, 
P.  q.  60,  a.  1  (IV,  89)  ;  sunt  necessariae  primo 
ut  medium  quo,  secundo  ut  medium  uniens 
objectum  cum  potentia  (IV,  95).  —  Sunt 
diversae  speciei  a  qualitatibus  sensibilibus,  a. 
2  (IV,  95). —  Sp.  sensibilis  non  cognoscitur  a 
sensu  externo,  a.  3  (IV,  97).  —  Sp.  sensibilis 
respectu  sensus  externi  est  medium  quo  et 
forma  cognoscendi,  a.  1  (IV,  89) ;  a.  3  (IV,  98). 

—  Sensatio  non  consistit  in  receptione  spe¬ 
ciei  sensibilis,  q.  61,  a.  un.  (IV,  99).  —  Vide 
«  sensibile  »,  «  sensus  ». 

Spes  est  passio  irascibilis,  E.  q.  13,  a.  1  (V, 
98). —  Objectum  spei  (V,  100). 

Spiritus.  Substantiae  spirituales  non  sunt 
nom positae  ex  materia  et  forma,  M.  q.  35,  a. 
4  (VI,  428). 

Splendor  quomodo  differat  a  lumine,  P.  q. 
65,  a.  4  (IV,  124). 

Subsistentia.  Variae  apud  philosophos 
acceptiones,  M.  q.  25,  a.  1  (VI,  271).  —  S.  duo 
in  se  includit  (VI,  272).  —  Vide  «  suppositum  », 
«  persona  »,  «  hypostasis  ». 

Substantia  est  primum  praedicamentum,  L. 
q.  9,  a.  3  (I,  108).  —  Definitur  q.  10,  a.  2  (I, 
126).  —  Dividitur  in  substantiam  primam  et 
secundam,  a.  1  (I,  124).  —  Proprietates,  a.  3 
(I,  127).  —  S.  dupliciter  sumitur  :  ut  genus 
summum  et  ut  divisum  contra  accidens,  q.  9, 
a.  8  (1,  120).  —  Partes  tum  essentiales  tum 
integrales  sunt  solum  reductive  in  praedica¬ 
mento  substantiae,  ibid.  —  S.  est  subjectum 
principale  Metaphysicae,  M.  q.  1,  a.  6  (VI,  16), 

S.  et  accidens.  Recte  et  convenienter  dividi¬ 
tur  ens  in  substantiam  et  accidens,  M.  q.  22, 
a.  1  (VI,  248).  —  Esse  substantiae  est  distinc¬ 
tum  ab  esse  accidentis,  q.  23,  a.  2  (VI,  249).  — 
Essentia  et  existentia  in  substantia  creata 
realiter  distinguuntur,  a.  3  (VI,  250).  —  In 
naturis  tam  substantialibus  quam  accidenta¬ 
libus  individuum  addit  aliquid  reale  supra 
naturam  specificam,  a.  4  (VI,  253). 

5.  secundum  se.  Non  omni  substantiae  con¬ 
venit  esse  hoc  aliquid,  q.  24,  a.  1  (VI,  254). 

—  SubstantiiB  ratio  formalis  est  esse  per  se, 
a.  2  (VI,  255).  —  S.  est  prior  accidente  tum 
natura  tum  cognitione  tum  tempore,  a.  5 
(VI,  266). 

N.  singularis  quomodo  se  habeat  ad  essen¬ 
tiam,  subsistentiam,  hypostasim,  personam, 
q.  25,  a.  1  (VI,  268).  —  S.  individuatur  in 
rebus  corporalibus  per  materiam  signatam 
quantitate,  q.  24,  a.  3  (VI,  258),  non  per  for¬ 


mam  (VI,  257),  nec  per  quantitatem  (VI,  258), 
nec  per  collectionem  accidentium  (I,  258) ;  in 
angelo  per  suam  simplicem  formam,  a.  4  (VI, 

264) ;  inanima  rationali  per  essentialem  habi¬ 
tudinem  ad  corpus  (VI,  265). 

S.  separata,  vide  «  anima  separata  » . 

S.  materialis.  Alia  est  compositio  ex  mate¬ 
ria  et  forma,  alia  ex  substantia  et  esse,  q.  34, 
a.  1  (VI,  387).  —  Numeri  et  magnitudines  non 
sunt  substantiae  rerum,  a.  5  (VI,  401).  —  De 
substantia  materiali  confer  etiam  tractatum 
de  Formis  (VI,  in  appendice). 

S.  immaterialis.  Opiniones  antiquorum,  M. 
q.  35,  a.  1  (VI,  409).  —  Existunt  substantiae  im¬ 
materiales,  a.  2  (VI,  416).  — '  Substantiae  spi¬ 
rituales  non  componuntur  ex  materia  et 
forma,  a.  4  (VI,  428)  ;  causantur  a  primo  ente, 
a.  5  (VI,  434);  componuntur  ex  essentia  et 
esse,  a.  6  (VI,  437);  possunt  esse  subjectum 
formae  accidentalis,  a.  7  (VI,  441).  —  Vide 
«  angellis  ». 

Superbia  est  inordinatus  propriae  excellen¬ 
tiae  appetitus,  E.  q.  22,  a.  2(V,  208). 

Superstitio  opponitur  per  excessum  reli¬ 
gioni,  E.  q.  20,  a.  4  (V,  191). 

Suppositum  quid  sit,  M.  q.  25,  a.  4  (VI,  282) ; 
distinguitur  a  natura  in  rebus  materialibus, 
a.  3  (VI,  277);  differt  a  natura  in  rebus  spiri¬ 
tualibus,  excepto  solo  Deo,  a.  4  (VI,  279).  — 
In  quolibet  creato  naturam  et  suppositum 
distingui  docuit  Sanctus  Thomas,  a.  4  (VI, 
283),  ej usque  interpretes  ;  Petrus  de  Ber- 
gamo  (VI,  284),  Gajetanus  (VI,  286),  Javel- 
lus  (VI,  288),  Capreolus  (VI,  289).  —  S.  tripli¬ 
citer  differt  8  natura  (VI,  285).  —  S.  logice, 
physice,  metaphysice  sumptum,  ibid.  —  S. 
addit  duo  supra  substantiam  singularem, 
unum  positivum,  aliud  negativum,  a.  ,5  (VI, 
290).  —  Vide  «  persona  >>,  «  hypostasis  », 
«  subsistentia  ». 

Syllogismus complectitur  dupli¬ 
cem  discursum,  et  secundum  successionem 
et  secundum  causalitatem,  L.  q.  20,  a.  1  et  2 
(1,  256  et  2.58);  —  est  in  solo  intellectu  humano, 
a.  1  (I,  257);  —  est  actus  compositus,  a.  2  (I, 
258) ;  —  recte  definitur  ab  Aristotele,  a.  4 
(I,  262);  —  dividitur  in  demonstrativum,  dia¬ 
lecticum,  sophisticum,  a.  5  (I,  263).  —  Figurae 
syllogismi,  a.  6  (I,  264).  —  S.  mixtus,  a.  7  (I, 

265) .  —  Regressus  demonstrativus  potest 
contingere  tripliciter,  q.  22,  a.  2  (I,  283). 

S.  demonstrativus.  Omnis  cognitio  intellec¬ 
tiva  fit  ex  praeexistenti  cognitione  sensitiva, 
q.  21,  a.  1  (I,  268).  —  Principia  immediata 
syllogismi  demonstrativi  quomodo  haurian¬ 
tur  ex  cognitione  experimentali,  a.  2  (I,  269). 
—  In  praemissis  conclusio  ignoratur  simpli¬ 
citer,  scitur  secundum  quid,  a.  3  (I,  272).  — 
Duae  tantum  sunt  praecognitiones  :  quia  est, 


INDEX  REUUM 


cL  quid  est,  a.  4  (I,  273);  —  quidnam  bis  pra?- 
cogni  tionibus  comprehendatur,  a.  5,  6,  7  (I 
275) .  —  Principia  demonstrationis  quomodo 
sint  praecognoscenda,  a.  8  (I,  278).  —  De  sub¬ 
jecto  semper  prajcognoscitur  in  scientiis  par¬ 
ticularibus  an  est,  a,  9  (1,280).  — Essentia  syl" 
logismi  melius  dicitur  consistere  in  prae¬ 
missis  et  conclusione  simul,  q.  27,  a.  2  (I, 
303).  —  Vide  praeterea  «  demonstratio  ». 

Symbol.®  qualitates  vide  «  qualitas  ». 

Synesis  est  pars  potentialis  prudentiae,  E. 
q.  19,  a.  4(V,  170). 

Synteresis  (synderesis).  Variae  opiniones 
de  natura  s.,  E.  q.  18,  a.  1  (V,  157).  —  S.  non 
potest  peccare,  a.  2  (V,  163).  —  S.  nunquam 
existinguitur,  a.  3  (V,  164). 

Tactus  est  sensus  externus,  P,  q.  64,  a.  2 
(IV,  110) ;  eget  medio  interno,  non  vero 
externo,  q.  80,  a  un.  (IV,  164).  —  Ejus  orga¬ 
num,  q.  81,  a.  un.  (IV,  165).  —  Est  una  poten¬ 
tia  specie,  q.  82,  a.  2  (IV,  167). 

Temperantia  est  virtus  cardinalis,  E.  q.  17, 
a.  1  (V,  154).  —  Definitur  q.  22,  a.  1  (V,203). — 
Sumitur  vel  communiter  vel  antonomastice 
(V,  204).  —  Ejus  subjectum  est  duplex  appe¬ 
titus,  ibid.  —  Partes  integrales  :  verecundia 
et  bonestas,  a.  2  (V,  206) ;  partes  subjecti vm  • 
abstinentia,  sobrietas,  castitas,  pudicitia  (V, 
207);  partes  potentiales:  continentia  et  mo¬ 
destia  (V,  208). 

Tempus  est  species  quantitatis,  L.  q.  11,  a. 

3  (I,  145);  est  aliquid  in  re  extra  animam,  P. 
q.  21,  a.  1  (II,  204) ;  recte  definitur  a  Philoso¬ 
pho,  a.  2  (II,  206).  —  Omnium  temporalium 
est  unum  tempus,  a.  3  (II,  208).  —  Ipsum 
nunc  unum  et  idem  est  in  toto  tempore 
secundum  substantiam,  sed  aliud  et  aliud 
Secundum  esse,  a.  4  (II,  210).  T.  est  idem  rea- 
ter  cum  motu,  a.  5  (II,  212). 

Terra  est  unum  ex  quatuor  elementis,  P. 
q.  43,  a.  un.  (III,  210).  —  Gravitas  terree  et 
aquee  specie  differunt,  q.  45,  a.  7  (III,  236).  — 
Frigiditas  est  in  t.  in  summo,  a.  8  {III,  238). — 
T.  est  frigida  et  sicca,  q.  47,  a.  1  (III,  246) ;  t. 
est  magis  sicca  quam  frigida,  a.  3  (III,  248). 

Theologia  naturalis  spectat  ad  Metaphysi- 
cam,  M.  q.  1,  a.  1  (VI,  1) ;  —  est  scientia  tan¬ 
tum  speculativa,  a.  3  (VI,  6).  — Cur  Metaphy- 
sica  dicatur  Theologia,  a.  5  (VI,  9).  —  Th. 
supernaturalis  differt  a  naturali,  a.  6  (VI,  15). 
—  Theologiee  superna turali  omnes  scientiae 
famulantur,  q.  2,  a.  2,  ad  2  (VI,  25).  —  Th. 
supernaturalis  est  scientia  nobilissima,  L.  q. 
32,  a.  6  (I,  345). 

Timor  est  passio  irascibiiis,  E.  q.  13,  a.  2 
(V,  100).  —  Ejus  causa  et  effectus  (V,  101); 
ejus  species  (V,  102). 

Tristitia  est  passio  appetitus  sensitivi,  et 
quidem  concupiscibilis,  E.  q.  13,  a.  5  (V,  95). 

—  Ejus  causa  et  effectus  (V,  96);  ejus  species 
(V,  97). 

Ubi  est  praedicamentum,  L.  q.  9,  a.  3  (I, 
108)  ;  est  forma  extrinseca  denominans  sub¬ 
jectum,  q,  14,  a.  un.  (I,  204).  —  Situs  addit 
supra  ubi  ordinem  partium  in  loco  (I,  205). — 
Vide  «  locus  »,  «  situs  ». 

Unio  est  effectus  amoris,  E.  q.  12,  a.  1  (V, 
86).  —  Vide  «  amor  ».  —  U.  animae  rationalis, 
P.  q.  91,  a.  1-9  (IV,  222).  —  Vide  «  anima  ». 

Universale.  1)  In  communi.  U.  non  est 
natura  realis  secundum  se  sumpta,  sed  na¬ 
tura  realis  intellecta,  L.  q.  2,  a.  1  (I,  17).  — 
U.  formaliter  non  est  in  rerum  natura,  sed 
in  solo  intellectu,  materialiter  vero  est  in 
rerum  natura,  a.  2  (I,  20).  —  U.  dupliciter 
sumitur  :  uno  modo  pro  natura  prout  subja¬ 
cet  rationi  universalitatis,  alio  modo  pro 
natura  secundum  se,  ibid.  — Fit  per  abstrac- 
tionem  etiam  ab  uno  individuo  (I,  21).  —  De 
universali  enuntiatur  aliquid  quatuor  modis 
(I,  22).  —  Universalia  non  sunt  realiter  sepa¬ 
rata  a  singularibus  (Plato  refutatur;,  a.  3  (I, 
24).  —  Definitur  u.  a.  4  (I,  27).  —  Quomodo  sit 
unum  (I,  28).  —  Ad  faciendum  u.  requiritur 
duplex  operatio  mentis,  a,  5  (I,  30).  — ■  U. 
fundamentale  (I,  32).  —  Universalia  non  sunt 
nisi  quinque,  a.  6  (I,  33) ;  et  de  his  ratio  uni¬ 
versalitatis  pra3dicatur  analogice,  a.  7  (I, 
35).  • 

2)  In  'particulari,  vide  «  genus  »,  «  spe¬ 
cies  »,  «  differentia  »,  «  proprium  »,  «  acci¬ 
dens  ». 

Univoca  definiuntur  L.  q.  8,  a.  2  (I,  88).  — 
Univocatio  duplex  (I,  90). 

Unum  est  passio  entis,  M.  q.  11,  a.  1  (VI, 
110);  est  ada?quata  passio  entis,  q.  12,  a.  3 
(VI,  125);  est  prima  passio  entis,  a.  2  (VI,  124); 
addit  supra  ens  negationem,  q.  11,  a.  4  (VI, 
116)  ;  q.  12,  a.  4  (VI,  128).  —  Ejus  habitudo  ad 
verum  et  bonum,  q.  11,  a.  2  (VI,  113).—  U. 
per  se  et  per  accidens,  q.  12,  a  1  (VI,  118).  — 
U.  indivisibile  simpliciter  et  secundum  quid 
(VI,  119).  — U.  habet  rationem  mensurte,  q. 

13,  a.  1  (VI,  130)  ;  opponitur  multitudini,  q. 

14,  a.  1  (VI,  134) ;  idque  contrarie,  a.  2  (VI, 
136);  unum  uni  tantum  est  contrarium,  q. 
16,  a.  4  (VI,  155). 

UsiA.  Ejus  varia},  significationes,  M.  q.  25, 
a.  1  (VI,  271). 

Utile.  Bonum  dividitur  in  honestum,  utile, 
delectabile,  E.  q.  2,  a.  3  (V,  12). 

Vacuum  nec  est  nec  potest  esse  naturaliter, 
P.  q.  20,  a.  1  (II,  194).  —  V.  bene  definitur  a 
Philosopho,  a.  2  (II,  197).  —  Posito  vacuo 
motus  localis  in  illo  fieri  quodammodo 
potest,  quodammodo  non  potest,  a.  3  (II, 
197).  —  Posito  vacuo  et  motu  locali  in  illo 
talis  motus  fieret  in  tempore,  non  autem  in 


624 


INDEX  RERUM 


inslaiiLi,  a.  4  (11,  200).  —  Ascensus  aqua)  vel 
aeris  ad  vacuum  replendum  esi  naturalis,  a. 

5  (II,  202). 

Vegetativum.  Anima  vegetaliva,  P.  q.  52, 
a.  un.  (IV,  49).  —  Potentia)  vegetativtu,  q.  53, 
a.  un.  (IV,  50). 

Verbum  vocule  non  est  signum  naturale, 
L.  q.  16,  a.  1  (I,  218)  ;  significat  immediate 
conceptum,  mediate  rem,  a.  2  (I,  221)  ;  defi¬ 
nitur  q.  17,  a.  2  (I,  234). 

Verbum  mentis.  Intellectus  creatus  viatoris 
per  omnem  intellectionem  producit  verbum, 
P.  q.  96,  a.  1  (IV,  303).  —  Quid  sit  v.  mentis 
(IV,  304).  —  De  divina  essentia  nullam  ver¬ 
bum  ab  intellectu  beati  formatur,  ibici.  — 
Intellectio  aliquo  modo  prmcedit  productio¬ 
nem  verbi,  alio  modo  consequitur,  a.  2  (IV, 
307).  —  V.  ab  actu  intelligendi  realiter  di¬ 
stinguitur,  a.  3  (IV,  308). —  Necessitas  verbi, 
q.  97,  a.  1  (IV,  313).  —  V.  est  medium  in  quo 
intelligendi,  et  non  medium  quo  tantum,  a.  2 
(IV,  317).  —  Habet  rationem  imaginis  (IV,  319). 

Verecundia  est  species  timoris,  E.  q.  13, 
a.  2  (V,  102)  ;  —  est  pars  integralis  temperan¬ 
tia),  q.  22,  a.  2  (V,  205). 

Veritas  Icjgica  est  imperfecte  in  intellectu 
simplici,  L.  q.  16,  a.  5  (I,  228)  ;  —  est  perfecte 
in  intellectu  componente  et  dividente,  q. 
19,  a.  3  (I,  245). Verum  per  prius  invenitur 
in  actu  intellectus  judicantis,  quam  in  actu 
intellectus  quidditates  rerum  formantis,  M- 
17,  a.  4  (VI,  172).  —  Veritas  simpliciter  dicitur 
talis  per  ordinem  ad  intellectum  divinum, 
veritas  secundum  quid  per  ordinem  ad  intel¬ 
lectum  nostrum,  L  q.  19,  a.  3,  ad  2  (1,  245).  • 

In  quo  consistat  veritas  enuntiationis,  a.  3  et 

6  (I,  245,248).  —  Nullius  enuntiationis  v.  est 
{Rterna,  a.  4  (I,  246).  —  In  propositionibus 
singularibus  de  futuro  contingente  quo  modo 
inveniatur  veritas,  a.  8  (I,  253). 

Verum  metaphysice  spectatum  convertitur 
cum  ente,  et  est  ejus  adaequata  passio,-  M.  q. 
17,  a.  1  (VI,  166).  —  Verum  supra  ens  nihil 
formaliter  addit  aliud  nisi  relationem  ratio¬ 
nis,  a.  2  (VI,  168). 

Ratio  veritatis  principaliter  est  in  intellectu, 
secundario  in  rebus,  M.  q.  17,  a.  3  (VI,  170). 
—  Una  est  v.  divini  intellectus,  secundum 
quam  omnes  res  denominantur  vera),  a.  5 
(VI,  174).  —  Quo  sensu  sit  una  veritas  aeterna, 
et  quo  sensu  omnium  rerum  et  intellectuum 
et  enuntiabilium  veritas  sit  aeterna, a.  6  (VI, 
179),  —  Pe  veritatis  creatae  et  mutabilitate  et 
immutabilitate,  a.  7  (VI,  183).  —  Omnis  v.  est 
a  Deo,  qui  est  prima  veritas,  a.  8  (VI,  186).  — 
Omnia  sunt  vera  veritate  prima  sicut  exem¬ 
plari  primo,  sed  veritate  creata  sicut  forma 
inhcBrente,  ibici.;  et  q.  7,  a.  4  et  5  (VI,  66,  68). 

A"erum  et  falsum  opponuntur  ut  contraria. 


et  non  sicut  ariirmatio  et  negatio,  M.  q.  18,  a. 
4  (VI,  195).  —  Vide  «  falsitas  ». 

Veritas  vitee,  jus titice,  cloctrinse,  E.  q.  20,  a. 
4,  ad  6  (V,  193)'. 

Verum  vide  «  veritas  »,  «  falsitas  ». 

Simpliciter  loquendo,  nulla  res  est  falsa, 
sed  solum  secundum  quid,  M.  q.  18,  a.  1  (VI, 
189).  —  De  sensibilibus  propriis  judicium  sen¬ 
sus  non  errat,  in  communibus  et  per  accidens 
sensibilibus  aliquando  fallitur,  a.  2  (VI,  192). 

—  In  intellectu  potest  per  accidens  falsitas 
accidere,  a.  3  (VI,  194).  —  Verum  et  falsum 
opponuntur  ut  contraria,  et  non  sicut  affir¬ 
matio  et  negatio,  a.  4  (VI,  195)  —  Vide  «  falsi- 
tas  ». 

Virtus  est  habitus,  E.  q.  15,  a.  1  (V,  121). 

—  Subjectum  virtutis,  a.  2  (V,  124).  —  Duo 
genera  virtutum  :  intellectuales  et  morales, 
a.  3  (V,  127).  — '  V.  consistit  in  medio,  a.  4 
(V,  131).  —  Quis  sit  nexus  inter  virtutes 
intellectuales  et  morales,  a  5  (V,  133).  — 
Perfectio  virtutis  non  est  a  natura,  sed  a 
ratione,  a.  6  (V,  135).  —  Virtutum  partes 
integrales,  subjectiva),  potentiales,  q.  19,  a. 
3  (V,  170). 

V.  moralis.  1)  In  communi  :  definitur  q. 
16,  a.  1  (V,  138),  versatur  tum  circa  passio¬ 
nes  tum  circa  actiones, , a.  2  (V,  140).  —  Di¬ 
stinguuntur  diversa)  secundum  speciem,  a. 
3  (V,  141)  ;  modus,  firmitas,  rectitudo  in 
omnibus  virtutibus  moralibus  inveniuntur 
(V,  143).  —  Undecim  virtutes  morales  enu¬ 
merantur,  a.  4  (V,  145).  —  Virtutes  morales 
inter  se  connectuntur,  a  5  (V,  147)  ;  non 
item  intellectuales,  a.  5,  ad  2  (V,  149).  —  Non 
sunt  simpliciter  lequales,  a.  6  (V,  150). 

2)  Virtutes  cardinales.  Ratio  et  numerus 
virtutum  cardinalium,  q.  17,  a.  1  (V,  153).  — 
Earum  principalior  est  prudentia,  a.  2  (V, 
156).  —  Vide  singulas  s.  v.  «  prudentia  », 
«  justitia»,  v  fortitudo  »,  «  temperantia  ». 

3)  Virtus  heroica  est  statuenda,  quam  Phi¬ 
losophus  divinam  dicit,  q.  23,  a.  un.  (V,  211)  ; 
non  differt  a  virtute  communiter  dicta  nisi 
secundum  perfectiorem  modum,  ibid.  ad  1. 

—  Oppositum  virtutis  heroicee  est  bestialitas, 
ibid-  ad  2. 

Visio,  visus.  Adaequatum  objectum  visus 
est  lucidum  simpliciter,  P.  q.  65,  a.  1  (IV, 
118).  —  Visio  non  fit  extrainittendo,  sed  reci¬ 
piendo  formam  a  re  visibili  impressam  oculo, 
q.  66,  a.  un.  (IV,  426).  —  Organum  proximum 
et  extrinsecum  sunt  oculi,  primum  et  intrin¬ 
secum  sunt  nervi  visuales,  q.  67,  a.  un.  (IV, 
130).  —  Potentia  visiva  est  perfectior  aliis 
potentiis  sensitivis  externis,  q.  68,  a.  1  (IV, 
133)  ;  et  amatur  pra)  ceteris,  a.  2  (tV,  136)  ; 
et  facit  magis  scire,  a.  3  ilV,  137). 

Visio  beatifica.  Per  visionem  beatificam 

beatus  non  format  unum  verbum  vel  unum 
conceptum  rcprsBSf^ntantem  divinam  e-^sen 
tiam,  q.  96,  a.  1  (IV,  ;.05).  —  Divina  e>s.-nLia 
non  potest  videri  per  speciem  creatam,  q. 
60,  a.  2,  ad  4  (IV,  96). 

Vita,  vivere.  Primum  principium  vitsB 
animalis  est  anima,  P.  q.  48,  a.  1  (IV,  2).  —  Id 
quo  anima  vivit  formaliter,  non  est  aliqua 
forma,  quai  sit  pars  essentiae  ejus,  a.  2,  ad  5 
(IV,  5).  —  Videtur  esse  viventium  proprium, 
quod  operantur  tamquam  ex  se  ipsis  mota,  a. 
.3  (ly,  5).  Operationes  competunt  viventi¬ 
bus  vel  secundum  esse  materiale,  vel  secun¬ 
dum  esse  penitus  immateriale,  vel  secundum 
esse  medium,  ibici.  —  Gradus  viventium  qua- 
tuor  oportet  distinguere  :  vegetativum,  sen¬ 
sitivum,  secundum  locum  motivum,  intel¬ 
lectivum,  ibid.  ad  1  (IV,  8).  —  Appetitivum 
non  constituit  aliquem  gradum  viventium, 
ibid.  —  Anima  non  advenit  viventi  actu,  quia 
non  advenit  materiae  vel  corpori  facto  in 
a.ciu  per  aliam  formam,  a.  5,  ad  4  (IV,  11). 
—  Quatuor  sunt  modi  vivendi,  quorum  unus 
est  per  intellectum,  secundus  per  sensum, 
tertius  per  motum  et  statum  localem,  quar¬ 
tus  per  motum  augmenti  et  decrementi,  a.  6 
(IV,  12).  —  Primum  principium  vivendi  est 
•actus  et  forma  corporum  viventium,  ibid.  (IV, 
13).  —  Recedente  anima  sicut  non  manet 
homo,  ita  nec  anima  aut  vivum  nisi  aequi- 
voce,a.  7  (IV,  14).  —  Vivere  in  animali  dici¬ 
tur  tum  ipsum  esse  viventis,  tum  operatio 
animae,  ad  12  (IV,  17).  — Cur  animalia 
annulosa  vivant  decisa,  a.  8,  ad  8  (IV,  20). 

In  vivente  non  est  alia  forma  substantialis 
praeter  animam,  q.  50,  a.  1  (IV,  24).  —  Partes 
corporis  viventis  non  differunt  specifice,  a.  2 
(IV,  27).—  Partes  corporis  viventis  quae  sint, 
a.3  (IV,  28).— Augmentum  et  nutritio  proprie 
nisi  in  viventibus,  q.  53,  a.  1  ;  q.  56, 

vide 


Artus  voluntatis  producitur  a  voluntate  et 
at)  intelleclu  tamquam  a  duobus  agentiu  !s 
parlialituis.  105,  a  1  (IV,  378).  —  Proluci- 
tur  lermlnus  intrinsecus,  et  quidem  realiter 
distinctus  ab  actu  voluntatis,  a.  2  et  3  (IV,  380, 
381),  qui  non  est  objectum  immediatum  actus 
voluntatis,  q.  106,  a.  1  (IV,  382).  —  Actus 
voluntatis  eliciti,  E.  q.  8,  a.  1  (V,  46) ;  impe¬ 
rati,  q.9,  a.  1  (V,  60).  —  Moralitas  actus  tum 
ex  objecto,  tum  ex  fine,  tum  ex  circumstan¬ 
tiis,  q.  10,  a.  1  (V,  64).  —  Actus  possunt  esse 
moraliter  indifferentes  secundum  suam  spe¬ 
ciem,  non  tamen  secandum  individuum,  a.  2 
(V,  66).  —  Quomodo  moralitas  actus  externi 
pendeat  ex  moralitate  voluntatis,  a.  4  (V,  70). 

Objectum  materiale  voluntatis  est  fmis,  P. 
q.  107,  a.  1  (IV,  384);  formale  est  bonum  sive 
verum  sive  apparens  (IV,  385).  —  Objectum 
materiale  voluntatis  ut  est  potentia  et  ut  est 
actus,  a.  2  (IV,  386). 

Modus  tendendi  in  objectum.  Necessitas  coac¬ 
tionis  repugnat  voluntati,  non  vero  neccessi- 
tas  finis,  q.  108,  a.  1  (IV,  388).  —  Quaenam  a 
voluntate  ex  necessitate  appetantur,  a.  2  (IV, 
389).  —  Quomodo  feratur  v.  in  finem  et  in  ea 
qu8B  sunt  ad  finem,  a.  3  (IV,  391). 

Comparatur  v.  cum  intelleclu.  Simpliciter 
intellectus  est  altior  et  nobilior,  secundum 
quid  V.  invenitur  interdum  altior,  q.  109,  a.  1 
(IV,  394). 

Motio  voluntatis.  Quot  animae  potentias  mo¬ 
veat,  a.  2  (IV,  396).  —  A  quibus  potentiis  ipsa 
V.  moveatur,  E.  q.  7,  a.  1  (V.  41).  —  Ab  extrin- 
seco  solus  Deus  potest  voluntatem  movere,  a. 
2  (V,  43). 

Voluntarium  et  involuntarium  definitur  E. 
q.  6,  a.  1  (V,  35).  —  Voluntarium  minuitur 
tum  ex  ignorantia  tum  ex  metu  (V,  36,  37, 
38). 

Zelus  est  passio  importans  intentionem 
amoris,  E.  q.  11,  a.  2  (V,  77) ;  est  effectus  vel 
amoris  vel  tristitiae,  q.  12,  a.  1  et  5  (V,  86, 
97). 

